
TOVENTUT 

PER  LA  COMPLEXITAT 


er  ésser  el  nacionalisme 
català  un  moviment  so¬ 
cial  determinat  per  l’es- 
bategar  normal  de  la  vida 
d’un  poble,  se  manifesta 
deslliurat  de  les  tares 
atàviques  y  de  les  ac¬ 
cions  regressives  que  ca- 
racterisen  a  les  aspiracions  polítiques  y  socio¬ 
lògiques  plantejades  en  els  programes  encarca¬ 
rats  de  les  oligarquies  polítiques  o  eixides  de 
lucubracions  de  neuròtichs  y  d’abstraccions  de¬ 
lirants  de  místichs  socials.  Y  no  es  pas  perque 
no’s  realisi  seguida  acció  ab  el  propòsit  d’infil¬ 
trar  en  el  nacionalisme  català  aqueixos  aprio¬ 
rismes  conceptuosos,  sens  arrels  en  la  realitat  y 
disgregadors,  que’ns  dicotomisaríen  en  dreta  y 
esquerra,  que’ns  desorganisaríen  encara  més, 
que’ns  llevarien  la  empenta  vital  que’ns  fa  anar 
avant  y  que  convertirien  el  Catalanisme  en  vul¬ 
gar  acció  política  y  afavoririen  la  perduració  de 
la  impersonalitat  de  Catalunya  y,  per  tant,  de  la 
política  centralisadora  y  uniformista  del  Estat. 
El  nacionalisme  català,  no  obstant,  resisteix,  y 
resisteix  ferm,  aqueixa  acció  desorganisadora,  de 
una  banda  perque  es  incompatible  ab  la  natu¬ 
ralesa  biològica-social  del  Catalanisme,  d’un’al- 
tra  perque  pressent,  endevina  que  ab  la  excusa 
d’organisar  forses  se  va  de  dret  a  intentar  l’ano¬ 
rreament  de  la  nostra  renaixensa  nacional. 

Les  organisacions  colectives  fonamentades 
tan  sols  en  les  abstraccions  ideològiques  de  la 
consciència  humana  y  en  els  sentiments  més  ín¬ 
tims  dels  homes,  són  pertorbadores,  impedeixen 
la  diferenciació  y  l'espandiment  de  la  vida  na¬ 
cional,  són  obstacle  pera’l  desenrotllo  de  la  ci- 
vilisació,  determinen  intransigències,  fanatismes, 
odis  y  lluytes  implacables,  sotmeten  la  societat 
a  la  tirania  explotadora  de  les  oligarquies  y  són 
el  més  gros  impediment  pera  que’s  constituhei- 
xi,  visqui  y  actuhi  la  consciència  nacional,  car 
afavoreixen  el  subsistir  de  diferentes  conscièn¬ 
cies  colectives,  y  per  tant  la  disgregació  de  la 
síntesis  nacional,  de  la  nacionalitat.  Les  organi¬ 


sacions  colectives  fonamentades  en  les  funcions 
socials,  en  les  activitats  especials  dels  indivi- 
duus,  en  les  modalitats  bio-sociolcgiques  dels 
elements  que  les  constituheixen,  són  congrega- 
dores  d’energies,  organisadores  d’activitats,  de¬ 
terminen  evolució  de  perfeccionament,  agerma¬ 
nen  als  homes,  deslliuren  a  la  societat  de  la  po¬ 
lítica  d’ofici  y  de  les  malvestats  dels  antiso¬ 
cials  y  afavoreixen  la  constitució,  la  vida  y 
l’acció  de  la  consciència  nacional,  qu’es  mani¬ 
festació  de  harmònica  varietat  del  pensar  y 
sentir  dels  homes,  car  el  conviure  dels  esperits 
en  la  organisació  colectiva  per  funcions  socials, 
els  imposa  seguida  relació,  mutua  tolerància, 
devegades  fusió  de  sentiments  y  d’idees,  pera 
l'assoliment  del  objectiu  comú,  que  no  es  altre 
que  la  vida  normal  de  la  nacionalitat. 

Oh,  els  classificadors  y  definidors  de  conscièn¬ 
cies!  Quina  tasca  més  senzilla,  més  elemental, 
més  d’homes  primitius!  Cóm  mostren  la  llur  im¬ 
potència!  No  poden  passar  de  dos,  de  dicotomi- 
sar,  de  dreta  y  esquerra,  de  comptar  ab  les 
mans,  car  a  comptar  ab  els  dits  ja  no  hi  arriben 
perque  comptar  fins  a  dèu  ja  seria  massa  com- 
plexe.  Els  homes  menys  civilisats,  els  més  enda¬ 
rrerits  manifesten  impotència  enfront  de  la  com¬ 
plexitat.  Tenen  devant  dels  ulls  objectes  a  dot¬ 
zenes,  a  centenars,  a  milers,  y  no’ls  percebeixen 
pas  en  el  sentit  de  quantitat:  són  enteniments 
primitius  que  no  capeixen  lo  complexe.  Lo  ma¬ 
teix  passa  als  que  pretenen  que’l  Catalanisme’s 
divideixi  en  dreta  y  esquerra:  al  voltant  d’ells, 
en  la  nostra  societat  catalana  hi  ha  tantes  cons¬ 
ciències,  tants  pensars  y  tantes  menes  de  sentir 
com  homes,  més  no  poden  passar  de  la  dicoto- 
misació,  y  ja  que  no  saben  ni  poden  capir  l’har¬ 
monia  de  la  complexitat  sensabims  que  impedei¬ 
xin  la  cooperació  de  tots  en  la  formació  de  la 
consciència  nacional,  pretenen  violentar  la  na¬ 
turalesa,  emmotllar  al  llur  gust  les  consciències 
posantles  arbitràriament  a  l’una  o  a  l’altra  ban¬ 
da  d’un  barranch  intraspassable.  Ignoren  que  no 
hi  ha  pas  cap  consciència  que’s  puga  trobar 
del  tot  bé  al  un  cantó  o  al  altre  de  la  partió  per 
ells  marcada,  car  el  convencionalisme  dreta  y 
esquerra  no  permet  may  la  classificació  concre¬ 
ta  de  la  totalitat  dels  ideals  polítichs,  religiosos, 
socials  y  fins  morals  qu’esbateguen  en  la  cons¬ 
ciència  de  cada  home. 

Els  enemichs  de  l’harmonia  de  la  complexitat 
són  els  enemichs  de  la  vida,  són  els  simplicis- 
sims,  els  esperits  elementals  resíduus  vivents  de 

consciències  atàviques;  són  els  inadaptables  al 
progrés,  els  reglamentaristes,  els  imposadors 
tossuts  del  llur  pensar;  són  els  eterns  idealistes 
per  impotència,  els  que  no  percebeixen  la  rea¬ 
litat,  els  que  no  comprenen  la  evolució;  són  els 
partidaris  de  la  violència  espontània  y  sense  fi¬ 
nalitat;  són  els  delirants  socials,  quan  no  són  els 
hipòcrites  utilitaristes,  els  perversos  explotadors 
del  poble. 

No:  no  havèm  de  dicotomisar  ara  ni  may. 
Dos  colors,  dos  sons,  dugués  formes  no  hi  són 
pas  en  la  naturalesa,  qu'arreu  es  harmònica  per- 
que  es  complexa  y  variadíssima  en  processos,  ac¬ 
tivitats  y  manifestacions.  Aqueixa  admirable  e 
infinita  varietat  es  el  fonament  de  les  organisa- 
cions  nacionalistes,  y  no  la  seca  dicotomia  en 
dugués  unitats  que  no  existeixen.  Com  més  com¬ 
plexitat  d’accions,  més  unitat  y  forsa  en  la  orga- 
nisació,  car  la  unitat  es  a  la  finalitat  y  no  als  ele¬ 
ments.  No  esmentèu  pas  el  progrés,  simplicistes 
que  volèu  violentar  la  realitat  de  la  vida  y  de  la 
naturalesa,  que  sols  n’hi  ha  un  de  progrés  y  es 
el  qu’esdevé  de  la  normalitat  en  l'espandiment 
de  la  vida.  Per  això’ls  únichs  verament  progres¬ 
sius  som  els  nacionalistes,  car  pretenem  organi- 
sar,  ajuntar  pera  la  finalitat  de  la  nostra  vida 
nacional,  a  totes  les  activitats,  a  tots  els  pensars, 
a  tots  els  sentirs  de  Catalunya. 

D.  Martí  y  Julià 

Actual  President  de  la  Unió  Catalanista. 


L’ART  NOU  Y  L’ART  VELL 

Esser  modern  no  consisteix  pas 
en  cercar  quelcòm  fòra  de  tot  lo 
que  s’ha'fet,  perque  així’s  cau  en  la 
extravagancia:  Se  tracta,  al  con¬ 
trari,  de  coordinar  tot  lo  que  les 
edats  precedentes  ens  han  portat, 
pera  fer  veure  còm  el  nostre  sigle 
ha  acceptat  aquesta  herencia  y 
còm  en  fa  us. 

Gustau  Moreau 

n  les  èpoques  més  relle- 
vants  de  la  historia  del 
art,  paralelament  a  lo 
que  ha  succehit  en  tots 
els  rams  de  l’activitat 
humana,  hi  ha  hagut 
idees  noves  en  lluyta  ab 
les  idees  velles.  Sempre 
que  la  evolució  ha  sigut 
activa,  com  en  l'època 
del  Renaixement,  s’ha  remarcat  més  vigorosa 
aquesta  divisió.  L’art  nou  se  desenrotlla  y  creix 
a  expenses  del  que  passa  y’s  torna  vell  y  que 
sempre  es  l’immediat  anterior,  el  qu’encara  en 


molts  gustos  y  molts  criteris  subsisteix  com  a 
verdader  y  llegitim.  Y  l’art  nou  que  desdenya  y 
arrecona  l’art  immediat  anterior  a  n’ell,  admira 
y’s  deixa  seduhir  a  voltes  per  un  art  molt  més 
vell,  però  que’s  compren  altra  vegada  y  es  propici 
a  que  s’hi  trobin  elements  que  s’adaptin  a  la 
moderna  manera  de  sentir. 

Arriba  a  vèncer  y  a  dominar  l’art  nou  durant 
un  període  més  o  menys  llarch,  però,  subjecte  a 
lley  eterna,  son  orgullós  crit  de  victorià  es  el 
punt  inicial  de  sa  decadència;  s’afebleix  ab  son 
domini,  y  corrent  el  temps  mor  a  mans  d’un  al¬ 
tre  art  més  jove  y  qu’està  d’acort  ab  les  altres 
noves  manifestacions  del  intelecte  humà.  Una 
generació  admirarà  sempre  l'art  que’s  diu  ab  sa 
manera  d’ésser,  aquest  art  serà  sempre’l  que  li 
parlarà  més  clarament,  el  que  la  farà  vibrar  més 
intensament,  encara  que  sa  manera  d’ésser  y 
son  art  sfen  complertament  ficticis.  Això’ns 
ve  a  dir  que  la  bondat,  la  llegitimitat  d’un  art 
no  depèn  may  del  judici  d’una  generació,  que 
no  pot  pas  despendres  de  la  manera  com  les 
circumstancies  li  han  format  el  gust.  L’apassio¬ 
nament,  ademés,  influheix  molt  en  els  judicis 
dels  homes,  y  obehint  a  la  evolució  desdenyen 
lo  que  acaba  de  passar. 

El  moviment  d’art  conegut  ab  el  nom  de 
Renaixement  ens  presenta  un  cas  pràctich.  Se 
desdenyava  tot  l’art  mitjeval  que  agonitzava,  y 
sorgia  un  art  nou,  un  art  jove  que  admirava 
y  comprenia  l’art  pagà  adaptant  son  esperit  a 
les  noves  obres  y  fentles  ab  tot  tan  pròpies,  que 
domina  en  elles  lo  que  l’art  nou  hi  portava. 
A  semblansa  d'aquella  època,  ja  fa  temps  que 
l’art  europeu  se  troba  en  un  cas  d’evolució  ac¬ 
tiva;  desde’l  primer  ters  del  sigle  xix  que  ja 
s’inicià  la  lluyta  entre  lo  nou  y  lo  vell,  y  conti¬ 
nua  fins  ara  més  vigorosa  que  may.  Durant  el 
sigle  xix  no’s  deixà  may  de  girar  els  ulls  cap 
endarrera,  de  modo  qu’en  el  nostre  temps  bé’s 
pot  dir  que  l’estudi  y  admiració  per  les  arts 
passades  ha  sigut  un  dels  factors  més  actius  de 
la  evolució  moderna.  La  nostra  època  ha  sigut 
època  d’erudició  artística,  y  a  diferencia  del 
Renaixement,  que  solsament  prengué  per  espill 
l’art  romà,  desgraciadament  desconeixedor  de 
la  font  pura  qu’era  l’art  grech,  s’ha  mostrat 
eclèctica  y  de  les  arts  passades  n’ha  estudiat  totes 
les  manifestacions  y  n’ha  admirat  totes  les  be¬ 
lleses.  D’aquest  estudi,  d’aquesta  admiració  per 
tot  lo  bell,  obeheixi  a  la  idea  que  vulga, 
d’aquesta  comprensió  del  lligàm  intim  entre  un 
art  y  sa  època,  n’ha  nascut  el  sentiment  de  la 
pròpia  forsa  y  una  extensió  de  criteri  artístich 
que  permet  tota  mena  d'atreviments  y  enco¬ 
ratja  a  sortir  a  llum  poderoses  personalitats. 
L’utilitarisme  del  nostre  temps  qu’es,  sens  dub¬ 
te,  traba  enutjosa  pera’l  desenrotllo  d’un  gran  art, 
queda  compensat  per  aquesta  llibertat  que  per¬ 
met  al  individuu  proclamar  en  sa  obra  sa  més 
íntima  convicció. 

L’art  s’individualisa,  y  d’aquí  l’afany,  el  desitj 
que  caracterisa  al  artista  modern,  d’ésser  origi¬ 
nal.  Res  més  difícil,  res  més  afalagador.  Cada 

artista’s  cerca  a  sí  mateix  ab  el  desitj  lloable  de  J 
fer  quelcòm  que  no  s'haja  fet;  en  absolut,  això 
es  impossible  conseguirho:  Nihil  novutn  sub  sole. 
Mes  com  aquesta  dita’s  refereix  a  la  substància, 
l’artista  modern  se  diu:  «Substancialment  res  de 
nou:  accidentalment  puch  intentarho  tot:  Non 
no7>a  sed  novè.» 

D'aquí  aquesta  feconda  varietat  del  art  mo¬ 
dern,  qu’encara  que  sovint  té  punts  de  contacte 
ab  arts  antigues,  no  deixa  de  dar  a  les  produc¬ 
cions  artístiques  un  sagell  ben  propi  que  carac- 
terisa  nostra  manera  de  sentir  la  bellesa. 

El  desitj  d’originalitat  es  causa  de  qu’en 
art  se  produheixin  obres  rares,  extravagantes  y 
que  topen  ab  totes  les  convencions  establertes. 
Tot  artista  superior  y  personal  topa  ab  aquestes 
convencions;  en  aquest  cas  el  desitj  es  natural  y 
lloable,  cada  estranyesa  pot  ésser  una  guspira 
de  renovació.  Si  neix  la  extravagancia  d’un  pru- 
rit  immoderat  de  distingirse  y  traheix  l’esfors 
qu'ha  fet  un’ànima  nascuda  pera  fer  obres  vul¬ 
gars,  es  condempnable  y  té  rahó’I  refinat  y  ori¬ 
ginal  artista  en  Gustau  Moreau;  però  quan  surt 
de  la  enteresa  d’un’ànima  independent  que  tro¬ 
ba  en  sí  mateixa  la  espurna  inicial  d’un  íoch  que 
no  ha  cremat  may  encara,  aleshores  cal  respec¬ 
tar  l’obra,  o  entusiasmarshi  si  ens  diu  quelcòm 
qu’esperansavam  en  va  qu’algú  ens  digués. 

Fóra  desconèixer  la  historia  del  art  afirmar 
que  les  extravagàncies  (i)  y  rareses  són  pròpies 
y  exclusives  de  nostre  temps.  En  Toulouse 
Lautrec  y  en  Jossot,  en  Bcecklin  y  l’Stuck,  en 
Klim  y  en  Klinger,  en  Patten  Wilson  y  en  Laer- 
mans,  en  Rodin  y  en  Segantini,  en  Gouguin  y 
en  Cezane,  han  fet  obres  que  s’aparten  de  lo 
normal  y  apareixen  com  extravagàncies  als  ulls 
dels  que  tot  ho  voldrien  mesurat  y  correcte. 


(i)  El  públich  té  sempre  per  extravagàncies  tot  lo 
que  s’aparta  de  sa  manera  de  pensar. 


Mes  en  les  arts  antigues  podèm  citar  com  a 
obres  filles  d’imaginacions  excèntriques  les  anti- 
quíssimes  estàtues  dels  Budhas  índichs  y  els 
monstres  qu’ornaven  sos  temples,  els  alats  lleons 
asiris  ab  testa  humana,  les  estàtues  dels  déus 
egipcis  ab  cos  humà  y  testa  de  bèstia,  els  bron¬ 
zes  groteschs  y  les  màscares  de  còmichs  grechs 
y  romans,  els  monstres  xinos  y  japonesos,  els 
bisantins  y  romànichs,  les  gàrgoles  y  dimonis  de 
l'època  gòtica,  pera  probar  que  l’art  fill  de  les 
imaginacions  exaltades  se  pot  trobar  en  les  èpo¬ 
ques  més  remotes.  Més  modernament  se  poden 
considerar  les  alegoríes  de  molts  prerafaelistes, 
certs  grabats  de  Durer,  altres  d  Holbein,  les 
caricatures  de  Lleonart  de  Vinci,  les  temptacions 
de  Sant  Antoni  de  Van  Aken,  de  Brueghel 
d’Infern,  de  Patinir,  de  Teniers,  les  figures  allar¬ 
gassades  del  Greco,  y  més  aprop  de  nosaltres  els 
capritxos  y  certes  pintures  de  Goya.  Tota  aquesta 
serie  d'obres,  considerades  moltes  d’elles  com  a 
obres  d’art  superior,  es  llarguíssima  proba  de 
qu’entre'ls  artistes  més  eminents  sempre  hi  ha 
hagut  imaginacions  exaltades,  temperaments  fo- 
gosos  que  s’han  apartat,  si  no  sempre,  en  deter¬ 
minades  obres  de  lo  normal,  lo  correcte  y  lo 
mesurat.  Proba  ademés  que  no  es  exclusiu  de 
la  nostra  època'l  produhir  excentricitats  que  la 
gent  pacifica  abomina  y  repugna. 

L’eclecticisme  modern  no  condempna  l’art 
vell  sinó  quan  es  banal,  convencional  y  pobre: 
l’admira  sempre  que’l  veu  fort  y  original. 

L’individualisme,  que  cada  jorn  s’accentüa 
més  en  el  terrer  del  art,  es  causa  de  que’s  pro¬ 
duheixin  obres  que  s’aparten  de  la  vulgaritat,  y 
no  deixa  d'ésser  difícil  esbrinar  quan  Pobra 
estranya  se  fa  de  partí  pris,  pour  épater  le  boi/r- 
geois,  o  quan  surt  sincerament,  lliurement,  fran¬ 
cament  d’una  forta  personalitat  y  d’un  tempe¬ 
rament  original  per  naturalesa. 

Sebastià  Junyent 


LA  CULLITA 


(de  Francis  Vielé-Griffin.) 


Com  ombra  breu, 

els  cims  formaven  blau  dentat; 

vessava  hermosura 

la  planura: 

tot  s’hi  sentia  perfumat 
de  maternals  alens; 
y,  en  abundor,  d'or  plens, 
jeyen  blats  rossos 
sota  aquell  sol  de  Deu 

Entremij  de  les  garberes, 
ja  cantant,  ja  bevent, 
de  l’auba  a  sol  ponent 
tot  era  riure; 
per  vall, 

marxaven  cap  al  nort, 
y,  feyna  fent, 

les  fals  trassaven  rengle  foguejant, 
com  mirallets  que  al  sol  dessin  torment; 
els  segadors,  de  cara  al  nort, 
els  blats  anaven  arranant 
ab  brahó  fort; 


y  els  que  lliguen  espigues,  divertits, 
també  arribaven  prest;  y  els  que  apilonen  garbes; 
y  aprés,  tan  aviat  vinclant  llur  cos  flexible 
com  fentlo  redressar  d’un  ayre  indefinible, 
les  espigoladores  avansant; 
y  totes  les  carretes  ab  llurs  crits 
y  llurs  bous  venerables,  plens  de  nyonya; 
y  el  feix  d’ergull  dels  blats  atapahits... 

Van  dàrns  vergonya... 

Entre  les  garbes,  aquell  dia, 
vaig  cantar,  baix,  trista  tonada 
dels  que  fan  via 
d’ací  d’allà, 

que  no  fan  sembra  ni  llaurada, 
espigolant  per  lo  que  hi  ha; 
també  cantava,  encar  menys  fort, 
la  fam  y  l’ombra  de  la  mort 
timida  y  trista,  y  tal  que  un  hom  no  gosa 
dir  que  té  gana,  y  menys  per  quina  cosa, 
y  que  mor  sol,  sense  queixarse 
d’haver  sembrat  y  no  atiparse. 

—  La  pò  y  l’ergull  s’aguanten  fort... 

...  [Quants  que  morien,  que’ls  han  mort 
duhent,  de  fam,  llur  boca  aixuta!  ...— 

Alxò't  cantava,  y  no  altra  cosa, 
baix,  allà  al  juny,  pels  blats  fent  ruta. 


E.  Guanyabens,  trad. 

arteix  el  Federalisme,  en  Pi 
y  Margall  ens  deya,  no  de  la 
Humanitat,  sinó  del  home, 
del  qual  veu  sortir  per  es¬ 
pontani  y  natural  desenrot¬ 
llo  la  familia,  el  poble,  la  na¬ 
ció  y  els  grupos  de  nacions. 
Y  com  que  això  que'ns  deya  es  una  veritat  queia 
historia  y  la  filosofia  confirmen,  també,  pera  mi,  es 
una  veritat  que’ls  que  a  Catalunya  som  federals, 
ens  anomenèm  malament  quan  ens  dihèm  fede¬ 
rals  catalans  enllochde  dirnos,  com  lògicament 
deuríam,  catalans  federals.  Perque  si  ens  dihèm 
federals,  es  sols  pera  significar  que  volèm  enllas- 
sarnos  ab  nucleus  d’homes;  però  això  ho  volèm 
justament  perque’ns  sentim  nucleu  distint  dels 
altres  y  ab  caràcters  peculiars  y  propis  que  do¬ 
nen  a  conèixer  als  demés  la  subsistència  de  la 
nostra  individualitat  vi  venta.  Y  com  que  aquesta 


individualitat  es  el  complexe  de  tots  els  cors  que 
estimen  a  Catalunya,  y  de  tots  els  cervells  que 
coven  la  idea  nacionalista,  per  això  es  que’ls  que 
formèm  1’  estol  de  «Catalunya  Federal»  ens  sen¬ 
tim  solidaris  dels  catalanistes  y  els  regionalistes 
en  la  obligació  que  tenim  de  trevallar,  avans  que 
tot,  per  reivindicar  lo  nostre. 

Nosaltres  som,  del  arbre  de  la  Patria,  l’empelt 
de  la  república,  y  si  la  nostra  branca  fa  flors  de 
un  color  més  viu  que  les  altres  branques,  com 
elles  ve  d’una  mateixa  soca,  y  d’unes  mateixes 
arrels,  arrapades  en  l’ànima  de  la  terra,  en  treu 
la  sava  nodridora.  Que  rnay  per  may  els  qu  es- 
timèm  a  Catalunya,  mentres  ella  no  tinga  la 
autonomía’ns  trobèm  front  a  front  pera  combà- 
trens,  encara  que’ls  enemichs  de  la  nostra  terra 
ens  hi  atihin!  Que  may  per  may  egoismes  ni  en- 
vejes  fassin  qu  enrunin  els  uns  catalans  lo  que  ls 
altres  edifiquin  del  casal  català!  No  hi  pensèm 
en  nosaltres.  Pensèm  no  més  en  Catalunya,  ger¬ 
mans,  y  alsèm  els  cors;  que  al  demunt  nostre  hi 
ha  la  senyera  de  les  quatre  barres,  y  al  darrera 
del  símbol  hi  ha  la  Patria,  amor  dels  nostres 
amors,  mestressa  de  les  nostres  hisendes  y  de  la 
nostra  sang. 

Miquel  Laporta 


LA  SIRENA 

( Fragment ) 


Comensa  al  cel  la  eterna  probatura 
de  la  llum  renaixent... 

Per  la  terra,  fosca  enllà, 
el  xiscle  ardent  de  la  sirena  impura 
crida  a  ne’ls  pobres  cap  a  trevalla. 

No  ets  pas  ben  bé  com  la  sirena  antiga 
altrament  cantadora;  mes,  semblant! 
quan  ab  ta  veu  d’imperïosa  amiga 
fas  acudir  la  g'ent  al  teu  voltant. 

Y  si  volen  fugir  del  teu  imperi 
rodant  per  la  ciutat  esmaperduts, 

van  pels  barris  dels  riclis  sense  saberhi 
arrossegant  els  peus  tots  desvalguts. 
Les  bruses  la  ciutat  enterboleixen, 
s’estenen  per  les  vies  dels  palaus: 
als  fills  de  llurs  suhades  no  coneixen 
y  se’ls  contemplen  ab  tristor  d’esclaus. 

Y  tu  al  altre  matí  tornes  irada 
el  teu  xiscle  a  llensar  imperiós, 
mes  no’t  reïx:  la  turba  esgarriada 
s’entossudeix  en  un  silenci  ombrós. 

Y  callas  tu  a  la  fí;  ja  més  no’ls  crides, 
s’aixequen  albes  en  una  gran  quietut, 
y  en  les  cases  dels  pobres  entristídes 
hi  ha  una  mena  de  pau  sense  virtut. 

En  hores,  desusades  assegut 

el  nin  mira  assombrat  al  pare  a  casa 
com  si  s’hagués  tornat  festa  tot  día, 
com  si  tot  l’any  fos  un  seguit  estrany 
de  diumenges  en  sense  l’alegria. 


POBLES  Y  VILES 

Gènova 

Montanyes  de  Liguria  —  ,;no’m  coneixèu? 

Ara  tot  just  arribo  —  y  ja  us  dich  adeu! 

Sóch  aquell  home  jove  —  que  cap  al  tart 
seguia  les  carenes  —  de  vora’l  mar. 

Minyones  de  la  riba  —  del  peu  descals, 
de  la  grenya  rissada—  y  els  cossos  alts, 

,;no  us  falta  alguna  cosa  —  que  porto  ab  mi, 
la  recordansa  bella  —  que  tinch  d'aquí? 

Pisa 

La  gent  de  Pisa  —  se'n  van  anar 
la  matinada  —  d'un  día  clar! 

Trafiquejaven  —  pel  Orient, 

per  altres  pobles  —  y  estranya  gent. 

El  campanile  —  tot  decantat 
guayta  a  marina  —  si  han  arribat; 
la  iglesia  blanca  —  com  aquell  jorn 
espera  l’hora  —  del  seu  retorn; 
l’aygua  en  la  pica  —  de  batejar 
els  noms  recorda  —  que’ls  van  posar; 
la  terra  santa  —  del  mont  Calvari 
qu’ells  se  dugueren  —  per  reposarhi 
encara  espera  —  y  esperarà: 
la  gent  de  Pisa  —  no  tornarà. 

PlSTOIA 

iSabèu  Pistoia  —  de  la  Toscana? 

Es  arrimada  — als  Apenins, 

té  les  montanyes  —  verdes  per  fòra, 

té  les  ceràmiques  —  blaves  a  dins! 

Oh  delia  Robia  —  qui’t  vol  conèixer 
que  vingui  a  veure  —  d’ahont  ets  nat: 
veurà  les  verges  —  enlluhernades , 
veurà  les  fruytes  —  per  les  fatxades, 
que’ls  camps  serveixen  -  a  la  ciutat. 

J.  Pijoan 


Joan  Maragali 

virtut  de  l’abnegació;  s’ha  d’estar  dispost,  com 
ho  feyen  nostres  avantpassats,  a  donar  vides  e 
hisendes  per  la  causa  de  la  patria;  s’ha  de  posar 
en  segón  terme’l  llibre  de  caixa  y  al  front  de 
tots  el  de  la  Historia  ab  ses  eternes  llissons  mas¬ 
sa  cops  despreciades;  s’ha  de  pensar  que  tots 
els  nostres  trevalls,  tots  els  nostres  esforsos,  to¬ 
tes  nostres  activitats  s'esmersen  en  un  camp  quin 
fruyt  es  tardà:  que’l  veuràn  y  elculliràn  homes  del 
avenir;  s’ha  d'estar  convensut  de  que  la  recon¬ 
questa  de  nostra  llibertat  no  té  altre  objecte  que 
enlayrar  la  perduda  dignitat  dels  catalans,  quins, 
fins  que  la  poseheixin,  no  tornaràn  a  veure  la 
Catalunya  rica  y  plena  de  que  parla  la  cansó. 

Y  això,  repeteixo,  es  massa  car  pera  molts. 
Comprar  una  fàbrica,  una  casa,  una  vinya,  pera 
obtindren  fruyts  naturals,  civils  o  mercantils,  se 
comprèn;  esrnersar  diners  pera  nostre  benestar 
y  comoditat  present,  bé  està;  donar  uns  quants 
mils  duros  pera  portar  quatre  o  cinch  diputats  a 
les  Corts,  que  ab  ses  bones  relacions  y  ab  ses  pa¬ 
raules  consegueixen  que’ls  aranzels  se  modifi¬ 
quin,  que  aquest  article  no’s  gravi,  que  l’altre  no’s 
puga  introduhir...  això  encara.  Però  mortificar- 
se,  sacrificarse  pera  que  la  familia  catalana  de 
demà  estiga  millor;  trevallar  per  la  dignitat  y 
la  llibertat  de  Catalunya,  jbal  això  es  massa  abs¬ 
tracte,  això  ja's  pot  ben  dir  —  en  veu  baixa  — 
qu’es  cosa  de  somniadors,  d’ilusos  o  de  bojos. 

Y  mestres  tant,  veyètn  sempre  devant  nostre 
aquella  gran  pujada:  y  per  més  que  uns  fan  y  al¬ 
tres  ajuden  y  altres  fan  com  si  fessin,  l’avens  es 
molt  petit.  Cada  cop  que  mirèm  avant,  ens  es- 
garrifèm  de  veure’l  tros  que’ns  manca  pera 
arribar  al  cim;  cada  cop  que’ns  girèm  arrera,  ens 
espantèm  de  veure  lo  aprop  que  tenim  encara 
el  punt  inicial  de  partida. 

Mes  no  cal  defallir;  que  a  Catalunya  no  tots 
som  mercantilistes.  Mentres  uns  acaparen  quar- 
tos,  nosaltres,  que  també’Is  necessitèm  pera  viu¬ 
re,  anèm,  ab  privacions  de  tota  mena,  conquerint 
cors  y  cervells.  No's  pert  el  temps.  Hem  de 
pensar  que’ls  diners  dels  egoistes  també  servi- 
ràn  un  dia  0  altre;  també  forman  part  de  la  ri¬ 
quesa  catalana. 

Lo  qu’hem  de  fer  es  redoblar  nostres  esforsos, 
sumar  totes  nostres  energies,  fer  que  totes  con¬ 
vergeixin  a  un  mateix  fi.  Procurèm  no  perdre 
ni  una  sola  engruna  d’activitat  productora,  y 
animemnos  els  uns  als  altres  dihentnos:  jsempre 
avant! 


En  cambi,  si  la  pujada  es  molt  difícil,  sobre 
tot  quan  el  camí  està  barrat  per  milions  de  ca¬ 
rretades  de  brossa  en  ell  llensades  durant  prop 
de  dos  sigles,  la  baixada  es  molt  fàcil,  molt  sen¬ 
zilla,  tan  dolsa  com  suau. 

Mirèu  Espanya,  vegèu  l’Estat  espanyol  ab  qui¬ 
na  senzilla  facilitat  no  ha  passat  de  la  riquesa  a 
la  misèria,  de  la  possessió  d'un  extens  món  colo¬ 
nial  a  la  vida  isolada  y  trista  d’una  península 
esquarterada!  Porta  l'arrencada  de  la  baixada  y 
no  té  aturador;  quant  més  temps  passa  més  de- 
pressa  va  rodant  avall,  sempre  avall  y  sempre 
ab  major  velocitat,  obehint  a  les  immutables 
lleys  de  la  física  a  que  tots  els  cossos  estàn  sub¬ 
jectes.  Y  no  hi  ha  pas  cap  mur,  per  gegantí  que 
sia,  capàs  d’impedir  aquesta  devallada;  no  s’hi 
veu  més  que  un  terme,  el  natural:  el  fons  del 
abím  que  l’atràu,  que’l  xucla,  que  l’espera  ab 
ses  negres  ombres. 

L’Estat  espanyol,  corromput,  viciós,  decrèpit, 
envoltat  per  l’argolla  tirànica  del  centralisme, 
se  va  escorrent  lleugerament  camí  avall,  deixant 
enrera  les  riqueses,  la  grandesa,  el  poder,  la 
glòria  de  que’ns  parlen  narracions,  llegendes  y 
faules.  Catalunya  tristoya,  apesarada,  oprimida, 
ab  ànsies  de  vida,  va,  poch  a  poch,  camí  amunt, 
sufrint  un  trist  calvari,  però  de  cara  a  la  glòria, 
a!  trevall,  a  la  ciència,  al  progrés... 

Certament  el  nostre  present  es  trist,  com  trist 
es  el  del  Estat  espanyol  a  quin  estèm  lligats  per 
comunitat  accidental  de  sòrt  e  interessos,  encara 
que  ben  diferenciats  per  la  naturalesa,  per  la  his¬ 
toria,  per  la  sociologia.  Mes  entre  l'un  y  l’altre 
[quànta  diferencia! 

L’un  va  baixant  per  forsa,  sense  voluntat  prò¬ 
pia,  dominat  per  la  gravetat  que  l’impulsa;  l’al¬ 
tre  va  ascendint  ab  pena,  ab  dolor,  però  ab  con- 
ciencia  de  lo  que  fa  y  ab  voluntat  pera  ferho. 
L’Estat  espanyol  es  un  desesperat  qu’ha  emprès 
carrera  vertiginosa;  Catalunya  es  una  matrona 
que  s’ha  imposat  una  ascensió  difícil,  però  neces¬ 
sària  y  que,  pausadament,  va  fent  la  via.  Pot 
arribarhi  més  tart  o  més  aviat,  però  camina  ab 
la  esperansa  del  touriste  adorador  de  la  natura¬ 
lesa  que  sab  de  cert  que  a  la  fí  de  son  romiatge, 
al  cim  de  tot,  respirarà  l’ayre  pur  de  la  llibertat 
y  recrearà’ls  seus  sentits  contemplant  a  pler  tots 
els  indrets  de  sa  patria  deslliurada. 

S.  Gubern 

***&&*?* 

CARNESTOLTES 

A  Marquesa  d’Artigues  s’estava 
tota  soleta  en  son  lloch  de  cos- 
túm,  en  son  etern  lloch,  darre- 
ra’ls  vidres  del  balcó,  aclofada 
en  la  butaca,  ab  la  tauleta  al  de 
vant,  els  impertinents  als  dits  y  la 
pelegrina  d’estrakàn  sobre  les  es¬ 
patlles  seques  y  ossoses 

Les  criades  joves  se’n  havien  anat  ab  la  portera  a 
veure  la  entrada  de  la  gent  a  un  gran  ball  de  disfres¬ 
ses  que  tenia  molt  crit  cn  aquel  s  dies,  l’administrador 
havia  sortit  també  a  orejarse  y  la  Glòria,  la  cambrera 
gran,  després  d’aconduhir  a  la  senyera,  s’havia  retirat 
prudentment,  enduhentsen  la  llantia,  pera  no  destor¬ 
baria  en  ses  devocions  del  jorn. 

Y  la  Marquesa,  estacada  a!  seti  per  sa  immovilitat 
forsada  de  paralítica,  s’havia  quedat  immòvi!  y  enten- 
drida  en  la  gran  cambra  sense  llum 

Demunt  la  tauleta  blanquejava  la  taca  incerta  del 
diari,  y  per  les  persianes,  obertes  de  mitj  en  avall,  en¬ 
trava  la  resplendor  dels  fanals  de  la  Kambla,  topant, 
de  primer,  ab  el  cap  de  la  Marquesa  y  accentuantli  vi¬ 
gorosament  sos  trets  de  vell  senador  romà,  y  anant  des¬ 
prés  a  endaurar  d’or  bell  un  tros  de  sostre  y  una  llenca 
de  paret.  Al  fons,  l’arcoba,  plena  d’ombta  y  de  misteri, 
semblava  un  dintell  de  tomba,  y  els  mobles,  severs  y  es¬ 
cassos,  d’antiga  demora,  s  estaven  arrimats  a  les  vores 
com  besties  presoneres  de  la  fosca. 

Un  cop  acabada  la  tirallonga  dels  resos  cotidians,  la 
Marquesa  deixà  caure  ab  lassitut  rosaris  y  mans  sobre 
la  falda  y’s  posà  a  mirar  distretament  a  lòra.  En  aquella 
hora  passaven  per  la  Rambla  comptades  persones,  y  to¬ 
tes  ab  ses  vestidures  naturals 

—  Gràcies  a  Dettl  —  se  digué  de  pensament  la  dama; 
y  sobre’l  camper  fosch  de  l’arcoba,  son  rostre,  aclarit 
a  lo  Kembrandt,  s'animà  ab  un  llampech  de  satisfacció. 
Era  dimars  de  Carnestoltes,  feya  tres  dies  que  no  pa¬ 
rava  de  veure  disfresses,  y  la  pobra  Marquesa  ja  n’es¬ 
tava  tipa  y  ben  tipa  de  vèureles. 

En  ses  llargues  vetlles  de  solitaria  y  d’impedida,  quan 
no  tenia  altres  distraccions  que’l  llibre  piadós  o  la  fulla 
de  noves,  ni  més  companyia  que’l  servey,  algún  paràssit 
pidolayre  o  qualque  amistat  plena  d'anys  y  de  xacres 
com  ella,  que  tots  plegats  li  parlaven  sempre  de  les  ma¬ 
teixes  coses  ab  les  mateixes  paraules,  la  pobra  dóna, 
impacienta  y  neguitosa,  afamada  de  renovament  y  d’a¬ 
nimació,  hi  pensava  de  tant  en  tant  y  ab  certa  compla- 
cencia  en  aquell  Carnestoltes  que  havia  de  passar  sota 
sos  balcons,  alegrantho  tot  ab  ses  expansions  rialleres 
y  fóra  de  motllo.  Però’l  Carnestoltes  venia  y  ab  ell  els 
crits  aixordadors,  la  gatzara  boja,  les  corrúes  de  galifar¬ 
deus  mal  girbats  que  feyen  bromades  grolleres  o  gestos 
sospitosos  ..  y  ella,  la  trista  condempnada  a  presenciar 
de  cap  a  cap  del  dia  aquell  desenfrè  eslúpit  o  libidinós 
de  somni  d’histèrica,  acabava  per  sentirsen  segretament 
agraviada  en  sos  gustos  llimats  d’aristòcrata,  en  sos  pu¬ 
dors  de  vestal  endurida  y  en  son  humor  metòdich  y 
reposat  de  vella  y  de  malalta. 

Y  aleshores  era  quan  rebotentli  per  dins  ses  impa¬ 
ciències  soperbioses  de  persona  avesada  a  fer  regnar  sa 


voluntat,  manava  cloure’ls  finestrons  sobre  aquell  es¬ 
pectacle  profà  y  profanador  y,  ficada  en  son  carret  d’in¬ 
vàlida,  se  feya  dur  cap  al  altre  cap  de  pis,  cap  al  da¬ 
rrera,  lluny  de  la  bellugadissa  baladrera  del  carrer.  Mes 
fins  allà  la  seguia  també’l  soroll  de  disbauxa,  torbantli 
les  orelles  y  enlrebancantli  el  pensament,  y  a  la  fi,  quan 
ses  mirades  se  cansaven  de  topar  ab  les  tristes  parets  o 
ab  els  servidors  silenciosos  que  la  enrondaven,  la  repre¬ 
nia  la  frisansa  de  claror,  de  moviment,  de  vida...  y  el 
carret,  rodolant  mansament  sobre  les  catifes,  retornava 
en  silenci  cap  a  la  cambra  Se  badaven  de  nou  els  fines¬ 
trons  y  mitjes  persianes,  el  silló  enclotat  rebia'l  cos  fei- 
xuch  altra  vegada,  la  tauleta  s’aixancarrava  com  un 
pont  de  quatre  estreps  demunt  les  cames  mortes,  y  els 
ulls  cendrosos  tornaven  a  bellugarse  inquietament  da- 
rrera'ls  crestal's  de  les  ulleres  ab  mànech. 

Y  així  esperava  la  nova  crisi  de  tristor  o  oburriment 
la  senyora  Marquesa 

Precisament  aquella  mateixa  vetlla  n'havia  passada 
una  d’excepcional  per  ses  conseqüencies  impensades. 

Havia  comensat  per  dir  que’l  llum  no  cremava  bé  y’s 
feu  portar,  una  darrera  l'altra,  totes  les  llànties  de  mà 
de  la  casa  y  totes,  successivament,  se  les  feu  traure 
dihent  qu’estaven  mal  arrenjades  y  que  tothom  conspi¬ 
rava  contra  ella  pera  ferli  passar  una  vida  desesperada. 
Al  administrador  —  arqueòleg  casulà  —  que  va  inten¬ 
tar  aquietarla,  l’envià  a  passeig  dihentli  que  si's  cuydés 
tant  de  lo  que  calia  com  de  comprar  desferres  y  coses 
arnades,  no  passaria  lo  que  passava;  a  la  cuynera  li 
retregué’l  brou  salat  que  li  havia  fet  un  mes  enrera,  a  la 
cambrera  jova  l'amenassà  ab  tiraria  al  carrer  per  respon- 
dona,  y  a  la  Glòria  —  la  cambrera  gran  —  li  digué 
qu’era  una  nyeu-nyeu  que  no  procurava  més  que  pera  ella. 

• —  Ahl  si  jo’m  pogués  valdré!...  Ahl  si  Deu  no  m’ha¬ 
gués  donat  aquest  gran  càstich!  .  Ni  un  minut  més  esta- 
ríau  pels  meus  entornsl..  —  Y  frenètica,  exasperada, 
picava  nirviosament  ab  ses  ulleres  de  tortuga  sobre 
la  ossada  de  ses  cames  magres,  y  la  veu,  trèmola  de  dolor 
y  d’indignació  se  li  aturava,  mentres  cara  avall  li  rodo¬ 
laven  dugiifs  llàgrimes  que  li  omplien  la  boca  d’amar- 
gantes  salabrors... 

La  noble  fera  no  havia  fet  ayres  d’aquielarse  fins  que 
sentí  darrera  seu  una  remor  intermitent  y  baixa  que 
semblava  ferli  de  tornàveu  Girà’l  cap:  arrupida  en  un 
recó  d’arcoba,  ab  la  cara  enterrada  en  son  devantal 
abonyegat,  la  cambrera  gran  lluytava  per  ofegar  vio¬ 
lents  sanglots.  Al  deixarli  anar  a  sobre  son  esguart  ple 
d’alteracions,  la  Marquesa  sentí  que  totes  ses  funcions 
se  paralisaven  y  quedà  ab  el  cap  tombat,  el  brassos  im- 
mòvils,  la  boca  entreoberta  y  les  ninetes  fixes  .  Mes  això 
durà  sols  un  intant.  La  Marquesa  se  girà  incontinent,  y 
com  si  res  hagués  notat,  despedint  ergull  despòtich  per 
tots  els  trets  de  son  rostre  autoritari,  s’encarà  ab  l’ad¬ 
ministrador  y  ab  les  criades  joves,  en  peu  tots  y  ab 
ayre  esmaperdut  devant  d’ella,  y  els  ht  donà  asprament 
el  comiat. 

—  Anèu,  anèu  a  la  cuyna  iqué  hi  feu  aquif...  A  veure 
si  després  de  tot  encara  no  podré  sopar,  avuy...  Y  vostè, 
don  Joan,  fassi  desseguida  la  carta  pel  masover,  dihentli 
que  ha  enviat  els  ous  passats ...  Tothom  se  n  riu  ja 
de  mi... — 

Els  servidors  se  retiraren  més  que  depressa,  llensant 
un  sospir  de  desfogament  y  coneixent  que  la  turbonada 
s’esvahía.  La  senyora  deixà  passar  un  minut  y  després, 
ab  veu  forsa  diferenta  de  totjust,  cridà  a  la  Glòria.  La 
Glòria,  ab  la  cara  enfonsada  en  el  devantal,  no  la  sentí 
o  no  li  volgué  respondre. 

—  Fa'l  bot!  —  pensà  la  Marquesa  ab  acorament;  y 
repetí  ab  una  mica  d’imperi: 

—  Glòria,  dònal  .jqu’ets  sorda? 

—  íQuè  mana,  senyora?  —  feu  ab  prestesa  la  veu, 
ennassada  de  plorar,  de  la  cambrera, 

—  Cullme’l  mocador,  que  m’ha  caygut. — 

La  cambrera  sortí  de  l’arcoba,  y,  quan  se  la  vegé  al 
devant,  aguantantse  les  llàgrimes  y  entregirant  la  cara 
per'amagarles,  la  Marquesa  sentí  que  se  li  fonia  tota  la 
malicia  de  suara  com  una  gota  d’aygua  en  paper  xucla¬ 
dor,  y  exclamà  ab  una  serietat  tota  fingida: 

—  Y  ara!  (De  què  plores?.. .  Te  tornes  molt  estranya, 
Glòria!  — 

Llavores  la  cambrera  perdé’l  fre  del  respecte,  y  ca- 
yent  de  genolls  als  peus  de  la  senyora,  li  agafà  una  mà 
y  la  omplí  de  petons  y  llàgrimes. 

—  Me  perdoni,  senyora...  senyora  meval — 

El  cap  de  senador  romà's  feu  sobtadament  enrera, 
fugint  del  raig  de  la  claror,  y  una  veu  trencada  per 
la  emoció  exclamà  desde  la  fosca: 

—  Però...  ija  què  ve...  criatura? 

—  Me  perdoni,  senyora!  Jo  més  m’estimaria  morirme 
que  feria  enfadar,  y  la  faig  enfadar  sempre  .. — 

La  Marquesa  volgué  parlar,  dir  quelcom  .  Els  llabis 
y  la  barba  li  tremolaren,  els  ulls  tèrbols  relluhiren  en 
son  redós  ombrívol,  mes  les  paraules  no  van  arribar  a 
sortir.  Ella  coneixia  prou  aquella  gran  humi¬ 
litat  que  sovint  humiliava  sense  voler  son  ergull 
repropi,  fentli  donar  compte  de  sos  rampells 
injustos  Aquesta  volta  li  feu  més  impressió  en¬ 
cara;  sentí  enveja  de  plorar  de  vergonya,  de  de¬ 
manar  perdó  a  son  torn,  d’estrènyer  contra  sí 
aquell  cap  ignocent  que  vers  ella  s’aixecava 
implorant,  mes  ..  no  gosà.  D’una  banda  aquell 
mateix  ergull  de  casta  que  la  tiranisava,  y  de 
l’altra  son  encongiment  ofegador  de  la  verge 
vella,  que  no  ha  après  d’estimar  en  sa  joven 
tut,  li  posaren  un  mos  a  la  boca  y  li  tallaren 
l’impuls  d’allargar  els  brassos.  Mes  tan  violent 
fou  l’esfors  que  li  costà’l  reprimirse,  que’n  de- 
vingué  tota  trasbalsada;  y  quan  a  la  fí  pogué  en- 
rahonar,  la  veu  li  sortí  aspra  y  sens  entonació, 
com  certes  veus  d’home:  una  veu  misteriosa  que 
no’s  coneixia  ella  ni  ab  prou  feynes  li  reconegué 
la  cambrera 

La  Marquesa  va  dir: 

—  Sí...  sí  que’m  fas  enfadar.,  quan...  fas  co¬ 
ses...  així. — 

Un  nou  ruixat  de  petons  y  llàgrimes  li  caygué 
sobre  la  mà. 

—  Perque,  ja  ho  sabs  que  no’t  pots  trastor¬ 
nar  ... 

—  Senyora  meval  ..  Senyora  meva!.  . 

—  íQué  dirà’l  doctor  demà,  quan  te  trobi 
malalta? 

—  A  mi  rayl  ..  Mentres  no  hi  trobés  a  la  senyora!.. . — 

El  dolor  intim  d’aquell  plany  trobà  un  accent  tan 

viu  de  senceresa,  que  anà  de  dret  al  sentiment,  esbot¬ 
zant  tota  lley  d’encongiments  y  prejudicis,  y  la  severa 
Marquesa  d’ Artigues,  sense  saber  què  li  passava,  agafà 
d’una  estrebada’l  cap  de  sa  companya  y  l’estrenyé  dura¬ 
ment  contra  son  pit.  Restaren  abrassades  una  estona, 
l’una  ofegantse  en  sa  tendror  feréstega  y  l’altra  mitj  es- 
vahida  de  ventura. 

En  tants  anys  com  feya  qu’estaven  plegades,  era 
aquella  la  primera  proba  mutua  d’afecte  que’s  donaven, 
així,  clarament,  sense  reserves;  y  com  si  aquella  abras- 
sada  hagués  sigut  la  revelació  definitiva,  al  deslligarse 
sentiren,  cada  una  d’elles,  que  1  altra  li  era  necessària 
sobre  la  terra,  com  si  de  cop  ses  dues  vides  incompler- 
tes  s’haguessin  fos  y  completat  en  una  sola. 

No’s  van  pas  dir  una  paraula  més.  La  Glòria  portà, 
com  cada  día,  el  sopar  a  la  senyora  y  li  serví  demunt 
la  tauleta,  sens  atrevirse  a  aixecar  els  ulls  plens  d’infi- 
nides  estranyeses,  y  la  senyora,  per  sa  banda,  menjà 
calladament,  sentint  alsapremat  son  cor  per  una  forsa 
desconeguda. 


Les  criades,  flayrant  de  lluny  la  bona  armonía,  par¬ 
laren  a  la  Glòria  d’anar  a  veure  les  disfresses,  y  el 
senyor  administrador  d’eixir  a  donar  un  vol,  y  la  Glòria 
els  hi  dugué  a  tots  la  venia  de  la  senyora  y  tancà  rera 
d’ells  la  porta  de  la  escala.  Les  dues  dones  quedaren 
així  soles  en  el  pis  y  quasi  bé  en  tota  la  casa,  y  alesho¬ 
res,  en  la  pau  de  la  segreta  intimitat,  se  sentiren  felisses 
dense  dirsho. 

La  cambrera  portà’ls  rosaris  a  la  senyora  pera  que 
fes  les  seves  devocions,  y  després  se  retirà  quietament 
enduhentsen  la  llantia  ,  puig  la  senyora  tenia  per 
costum  resar  a  les  fosques,  sense  més  lluminària  que  les 
de  la  Rambla,  que  anaven  fins  a  la  casa  y  li  entraven  a 
la  cambra  esmortuhides  per  la  distancia;  y  ella,  la  Glò¬ 
ria,  se’n  ar.à  al  oratori,  a  resar  també  una  gran  oració 
sense  paraules,  una  gran  oració  plena  d’unció  amorosa 
vers  tot  lo  del  cel  y  de  la  terra:  la  oració  muda  de  la  fe¬ 
licitat. 

La  cambrera  tenia  quaranta  cinch  anys  y  en  feya  trenta 
que  servia  a  la  senyora:  havia  comensat  a  serviria  es¬ 


sent  una  nena  encara,  y  servintla  s’havía  fet  dòna 
sense  notarho,  y  servintla  y  sense  notarho  sempre, 
havia  deixat  escórrerxorcament  sa  joventut,  fins  arribar 
com  qui  diu  a  les  portes  de  la  vellesa  sens  amors,  sense 
llibertat,  sense  niu,  sense  res  propi,  fóra  d’una  gran  de¬ 
voció  de  ca  fidel,  d’esclau  voluntari,  envers  la  senyora. 
La  cadena  que  havia  pesat  sobre  la  voluntat  y  la  con- 
ciencia  de  tots  els  seus,  la  marca  de  servitut  que  la  casa 
d’Artigues  havia  estampat  en  les  espatlles  de  genera¬ 
cions  d’homs  propis,  de  vassalls,  de  masovers,  de  lacays, 
semblava  haverse  reblat  en  l’ànima,  penetrant  fins  a  les 
entranyes  d’aquella  pobra  criatura  humil,  que  no  se 
sentia  en  sí  mateixa  y  que,  mateix  que  son  destí  hagués 
sigut  únicament  el  d  anihilarse  y  servir  de  contrapès  a 
un  altre  destí,  s’entregava  al  sacrifici  ab  la  resignació 
del  que  cumpleix  un  vot  desconegut ,  una  expiació 
remota. 

D’ensà  que  havia  entrat  a  servir  a  la  senyora  —  que 
aleshores  encara  no  era  la  senyora  Marquesa,  sinó  la 
filla  del  senyor  Marquès  —  no  pensà  més  qu’en  ella 
ni  visqué  més  que  pera  ella.  Aleshores  la  mestressa  li 
passava  de  vint  anys  a  la  criadeta  y  era  una  donzella 

forta,  ardida,  valerosa  com  una  amassona  guerrera. 
Lletja  y  altiva,  plena  d’ergull,  mes  exempta  de  vanitat, 
coneixentse  ella  mateixa  que  no  era  apta  pera’ls  goigs 
m  pera  les  servituts  del  matrimoni  ni  de  la  vida  reli¬ 
giosa,  havia  refusat  casarse  o  ficarse  en  un  convent,  per- 
maneixent  fadrina  y  lliure  en  el  sí  de  sa  familia,  men- 
tres  ne  tingué.  Orfa  de  mare,  ab  sos  pare  y  germans 
arrossegà  durant  molts  anys,  d’un  cap  d’Europa  al  al¬ 
tre,  la  passió  ambulatoria  qu’era’l  tret  característich  de 
sa  nissaga  A  París  vegé  morir  d'una  cayguda  de  cavall 
a  son  germà  gran;  a  Ginebra,  d’una  pleuresia  a  son 
pare;  a  València  d’un’altra  malaltia  comuna  a  son  ger¬ 
mà  petit;  y  quan  se  trobà  sola  sobre  la  terra,  enrobus- 
tida  y  virilisada  son  ànima  pel  dolor  y  la  solitut,  l’im¬ 
puls  atàvich,  verinosament  agullonat,  li  inspirà  laidea  de 
fugir  del  cementir  de  recorts  qu’era  pera  ella'l  món  vell, 
y  d’anar  a  esperar  en  el  món  nou  l’arribada  soleninial 
de  la  no  llunya  vellesa.  Mes  un  destorb  imprevist,  un 
tumor  blanch  que  se  li  congrià  en  un  genoll,  esbarrià 
tots  sos  plans,  fentla  aposentar  a  Barcelona,  d’hont  ja 
no  havia  d’eixir  més  fòra  pera  dur  sos  òssos  a  la  llu¬ 
nyana  tomba  de  la  casa  payral.  D’aleshores  en  avall,  sa 
naturalesa,  que  havia  sigut  entera  y  ferma,  com  si  de 
sobte’s  revenjés  dels  passats  dispendis  d’activitat,  anà 
treyent  gran  floriment  de  xacres,  de  quines  fou  la  més 
crudel  una  paràlisis  que  li  aturà  les  cames,  amortallant 
ab  elles  la  ferotge  energia  de  la  Marquesa  En  aquella 
època  de  dolors,  d'enrunament  y  de  desesperació  irre- 
signada  fou  quan  ella  pogué  conèixer  la  devoció  de  sa 
cambrera  Les  impetuositats  superbioses,  el  despotisme 
ingènit  de  son  caràcter,  acabaven  la  paciència  de  tothom 
allunyant  de  son  costat  metges,  criats,  administradors, 
amichs;  a  tota  cosa  vivent,  fòra  del  cà  fidel,  del  esclau 
voluntari,  de  la  pobra  Glòria,  que  sempre  restava  allà 
mateix,  assistintla  ab  humilitat,  sufrint  ab  ella,  guaytànt- 
seia  ab  sa  dolsa  mirada  qu’era  una  deu  tendrívola,  ex- 
cusantli  ab  els  demés  cada  rampell  o  extravagancia  y 
fentli  mimvar  a  forsa  d’afecte  y  de  solicitut ,  el  rosech 
de  les  marfugues  o  de  les  decepcions.  Y  el  cor  de  la 
Marquesa,  quasi  momificat  y  endurit  en  sos  prejudicis 
y  menyspreus  de  casta,  acabà  per  entendrehirse  y  revi- 
farse  per  la  màgica  virtut  d'aquell  gran  afecte.  A  forsa 
d’heroisme  callat  y  nèt  de  càlcul,  la  Glòria  anà  pujant 
per  graus  als  ulls  de  sa  mestressa,  passant  d’animalet 
sens  importància  a  servidor  lítil,  després  preferit,  més 
tart  imprescindible,  pera  devenir  a  la  fi  quelcom  fòra  de 
calificació  que  s’enganxa  a  l’ànima  y  la  domina  segreta- 
ment  sense  sospitarho.  L’egoisme  animal  havia  comensat 
per  dir  a  la  Marquesa  que  sa  tranquilitat  eslava  a  mercè 
d’aquella  cambrera,  però  un  jorn,  sense  callar  l’egoisme, 
l’ànima  noble  y  justiciera,  lliure  dels  jous  mesquins,  li 
feu  sentir  l’altesa  y  la  companyia  d’un’altra  ànima  ami¬ 
ga  Això  fou  quan  la  Marquesa,  ja  llargament  baquete- 
jada  pel  dolor,  comensava  a  doblegar  son  cap  altiu  de- 
vant  de  la  voluntat  divina  y  acceptava  ab  amarga  resig¬ 
nació  son  destí  Mes  aleshores,  ja  més  calma  y  serena 
pera  guaytar  fòra  de  sí,  s’adonà  de  que  la  cambrera, 
expremuda  de  sufrir  ocultament  dels  sufriments  de  la 
senyora,  esdevenia  com  ella  un  enginy  de  dolors  incon- 
fessats.  La  Marquesa  parlà  ab  el  metge  y  el  metge  li 
declarà  reservadament  que  son  ca  fidel  se  moriria  per 
virtut  de  sa  fidelitat  mateixa,  que  li  havia  malmès  el  cor, 
íQuàn  seria  això?  Quan  Deu  volgués  ..  Les  vides  de  mi¬ 
racle  duren  anys  o  s’apaguen  d’improvís  a  qualsevol 
estornuch  de  la  casualitat.  Y  l’antiga  donzella  guerrera, 
la  superba  descendenta  dels  superbs  senyors  d’Artigues, 
al  escoltar,  petrificada,  la  terrible  sentencia,  senti  una 
punyida  violent  y  quedà  indefensa  y  vensuda  devant  la 
criatura  humil.  Y  aquella  criatura,  ab  manyaguería  in¬ 
conscient  d’infant  malalt,  regnà  desde  aleshores,  sense 
donarsen  compte,  sobre’l  servey,  sobre  la  casa,  sobre 
tot,  perque  regnava  en  el  cor  de  la  senyora. 


—  No  la  contrarihin,  que  fassa  lo  que  vulgal  —  ha¬ 
via  dit  el  metge. 

—  Que  visquil  —  se  digué  la  Marquesa.  — 

Met  els  designis  dels  homes  estàn  en  sa  voluntat,  y 
fòra  d’ella  les  passions  que’ls  trenquen. 

Com  s’es  dit  més  amunt,  la  Marquesa  s’estava  en  son 
lloch  de  costum  darrera’ls  vidres  del  balcó  y  guaytant 
distretament  a  fòra.  Per  son  cervell  sosmogut  passaven 
recorts  vagatius  d’altre  temps,  nuvolades  enrohentides 
pels  raigs  llunyans  del  sól  post  de  la  seva  joventut:  y 
son  cor,  llibert  a  la  fi  de  les  antigues  prevencions  que 
l'emmurallaven,  sentia  vivors  caldes,  rufagades  de  pleni- 
tut  que  li  feyen  veure  tot  lo  del  món  enterament  distint 
de  com  ho  vegera  fins  aleshores. 

Ella,  la  senyora  Marquesa  d’Artigues,  no  se  sentia  ja 
la  dòna  que  s’havia  pensat  ésser  sempre:  y  aquell  enru- 
nament  d’una  personalitat  creguda  ferma  y  definitiva, 
enlloch  de  donarli  el  dolor  que  li  donaven  totes  les 
altres  decepcions,  de  produhirli  la  mimva  de  vida  que 
totes  li  produhien,  li  portava  un  goig  y  una  fortalesa 
d’ànima  desconeguts. 

Lo  que  no  s’havia  pogut  confessar  may,  s'ho  confes¬ 
sava  ara  a  sí  mateixa  sense  falses  ni  ridícules  vergonyes; 
la  gran  maravella  que  li  havia  negat  sa  joventut  austera 
y  tiraganyosa,  li  concedia  pròdigament  la  vellesa.  Esti- 
maval  Estimava  amplament,  fortament.  {A  qui?  ..  ?Què 
li  importava’l  qui?  A  una  criatura  humana,  a  un  altre 
sér  com  ella.  No  era  l’objecte  del  amor  lo  més  punyi- 
dor  e  interessant  d’aquell  miracle,  sinó  l'amor  mateix, 
aquella  gran  afecció  calda  y  strena  aquell  afecte  viu 
que  la  lligava  a  quelcom  vivent,  trayentla  de  la  buydor 
opaca,  del  isolament  mústich  en  que  fins  aleshores  havia 
viscut.  Perque  lo  que  lliga  y  aconhorta  no  es  pas  lo  que 
dels  altres  ve  a  nosaltres,  sinó  lo  que  de  nosaltres  va 
generosament  als  demés;  lo  que  donètn,  no  lo  que’ns 
donen... 

Es  clar  que  la  Marquesa  d’Artigues  no  ho  pensava 
pas  concretament,  allò,  mes  ho  sentia  ab  la  forsa  impe¬ 
riosa  d’una  gran  realitat,  y  de  grat  se  deixava  anar  iota 
ella  a  n’aquell  sentiment  sens  aturarse  a  meditar  ni  ana- 
lisarlo,  contentantse  tant  sols  de  sentirse  bressolar  en 
ell  per  una  mitja  inconsciència  venturosa. 

De  sobte  li  cridà  l’atenció  una  gran  remor  y  bellu¬ 
gadissa  que  baixava  Rambla  avall.  Se  fixà.  Era’l  pas 
d’una  comparsa  de  disfresses.  Avensats  per  un  gran  fa- 
nalàs  de  colors  llampants,  caminaven  aparellats  una  dot¬ 
zena  d’homes,  rihent  y  gesticulant  discretament.  La 
meytat  anaven  vestits  d 'Arlequí,  l’altra  meytat  de  Pie- 
rrot,  aquells  tots  virolats  y  cascabellejant  a  cada  movi¬ 
ment,  els  altres  tots  de  satí  blanch,  ab  rodes  color 
d’aroma  per  botons  y  relluhint  de  cap  a  peus  com  si 
anessin  coberts  de  mirallets. 

Ab  les  ulleres  de  tortuga  estantolades  sobre’l  nas,  la 
Marquesa'ls  anà  seguint  ab  interès.  Ni  pels  ayres  ni 
pel  gust  de  les  vestimentes  aquells  homes  pareixien 
gent  grollera;  devien  ésser  una  colla  de  senyors  que  fes¬ 
tejaven  el  carnestoltes  ab  distinció,  com  els  hi  calia  y 
sens  enllotarse  en  la  ordinariesa  regnant  en  aquells  jorns. 
Passaren  deixant  un  rastre  de  xicots  y  badochs  qu’escri- 
dassaven,  y  la  dama,  seguintlos  de  pensament,  els  vegé 
arribar  a  la  portalada  tota  oberta  d’una  gran  casassa,  y 
muntar  una  escala  encatifada,  tota  rublerta  de  plantes 
verdes  y  resplendors  daurades,  y  penetrar  com  un  re- 
moixell  d’alegria  en  la  sala  fastuosa,  enrondada  de 
dones  ab  aparenses  exquisidament  exòtiques;  y  després 
els  vegé  encara  trenar  y  destrenar  galantment  ab  elles, 
pavanes,  minuets  y  demés  danses  senyorívoles  dels 
temps  passats... 

L’ànima  patrícia  de  la  Marquesa’n  tragué  com  una 
mena  d’alegrament  d’aquella  figurada  visió.  Allò  era’l 
carnestoltes  bell,  el  carnestoltes  culte,  y  no  aquell  des- 

fogament  indigne  que  buydava  en  mitj  del  carrer,  a  la 
vista  de  tothom,  les  impureses  del  gust  y  del  instint,  les 
coses  lletges  y  vergonyoses  pròpies  dels  sers  inferiorsl 
Y  la  Marquesa,  de  nou  agafada  entre  les  urpes  de  sos 
prejudicis  atàvichs,  pensà  que  hi  havia  castes  preferides 
per  Deu  y  la  natura,  y  que  sols  aquestes  devien  tenir  el 
regiment  del  món,  sotmetent  a  llur  imperi  a  les  altres 
castes  desheretades  e  imposàntleshi  callament  y  obe¬ 
diència... 

Justament  en  aquell  punt,  mentres  allò  pensava, 
quelcom  insòlit  li  aturà  en  sèch  el  pensament.  Donava 
a  la  cambra  de  la  Marquesa  una  saleta,  y  després  de  la 
saleta  venia’l  menjador.  En  el  menjador  s’acabava 
d’ohir  distintament  un  gemech  engoixat. 

La  Marquesa’s  girà  ab  vivor  de  cara  a  la  porta,  y  ab 
les  ulleres  sobre’l  nas  escrutà  la  fosca.  El  gemech  se  re¬ 
petí  més  ofegat. 

—  Glorial  —  cridà  la  senyora  ab  sobressalt. — 

La  veu  de  la  cambrera,  feble,  trasmudada,  li  respon¬ 
gué  ab  prou  feynes  desde  la  saleta: 

—  Se...  nyora... 

—  iQuè  tens? 

—  Ayl...  No  ho  sé...  M’ofe...  — 

La  cara  de  senador  romà  devingué  sobtadament  d’un 
groch  verdós  de  bust  de  bronze,  y  la  sang  emperesida 
pels  anys,  feu  una  revolució  en  les  venes  groixudes  de  la 
Marquesa. 

—  Filla,  no  t’espantis.  .  No  serà  res...  —  digué  trè- 
molament  la  dama. 

La  silueta  indecisa  de  la  cambrera  traspassà  la  llinda 
del  dormitori. 

—  Vina,  vina  aquí,  ab  mil  —  afegí  la  senyora  ab 
afecte. 

Però  la  silueta  no  avensà  un  pas  més. 

—  ijQuè  fas,  Glòria,  que  no  vens? — 

Un  altre  gemech  tèrbol  revolà  sinistrament  per  la 
cambra,  cpm  un  aucell  de  nit,  y  un  cop  sórt  demunt  de 
la  catifa  denuncià  que  acabava  de  desplomarse  un  cos 

La  senyora,  aterroritzada,  rompé  en  esgarips. 


—  Glorial..  Glorial  ..  Glorial!  .  —  Ya  n’aquell  crit 
exasperat,  que  més  que  ressò  de  veji  humana  pareixia’l 
bramul  d’un  element,  sols  respongué,  del  altre  cap  de 
cambra,  una  fresseta  rogallosa  com  de  fonògraf  de  jo¬ 
guina. 

La  cambrera’s  moria.  Per  la  fredor  que  li  glassà’l  cor 
la  senyora  va  tenirne  la  certesa  absoluta.  Sos  dits  s  in¬ 
crustaren  mateix  que  urpes  d’ivori  vell  en  la  fusta  de  la 
tauleta,  son  bust  s'enerisà  enèrgicament,  y  abun  impuls 
de  totes  ses  forses  logrà  aixecarse  mitj  pam  del  sihent 
de  la  butaca. 

—  Filla  meva!...  Ja  vinchl  —  cridà  a  la  moribonda 
com  pera  donarli  coratge.  Mes,  en  el  mateix  punt,  les 
forses  la  trahiren  y  retombà  pesadament  en  el  silló. 
Tan  sols  allavors  se  donà  compte  clar  de  sa  impo¬ 
tència. 

El  sér  estimat  moria  allà,  a  tocar,  y  ella  no  podia 
durli  sos  socors  o  son  petó  de  despedidal 

La  Marquesa  d’ Artigues  allargà’ls  brassos,  encaixant 
desesperadament  les  mans  crispades,  y  un  gran  sanglot 
li  esclatà  a  flor  de  gola.  Mes  tot  de  cop  el  sanglot  s’es¬ 
troncà,  va  arronsar  els  brassos  y  els  dos  punys  aplaca¬ 
ren  ab  forsa’ls  nusets  sobre  la  taula.  La  Marquesa  aca¬ 
bava  de  sentir  qu’en  el  vas  de  sa  vida,  ple  de  fel  a 
rasar,  no  hi  cabia  una  gota  més,  y  la  seva  ànima  altiva, 
reaccionant,  se  revoltà  contra  aquella  nova  y  més  terri¬ 
ble  crudeltat  del  destí.  Aixecà’l  cap  soberch  ab  un 
arranch  de  rèprobo,  y  encarantse  ab  la  divinitat,  sem¬ 
blà  exigirli  comptes  iQuè  li  tou  respost  del  més  enllà  a 
n’aquella  muda  interrogant?  Misteri!  Jo  lo  que  sé  tan 
sols  es  que  d’improvís,  com  si  aquells  ulls  clavats  en 
amunt,  en  lo  desconegut,  ab  feréstega  escomesa,  ha¬ 
guessin  topat  ab  una  evidencia  terrorífica,  en  el  rostre 
tràgicament  convulsat  de  la  Marquesa  d’Artigues  hi 
aparegué  una  expressió  d’estupor  suprèm:  l’espaume 
desolat  del  que  ha  deixat  de  creure. 

Víctor  Català 

(Ilustració  del  autor.) 


LA  PLUJA  LLUNY  DE  CIUTAT 

Quan  bat  el  vent 

demunt  les  penyes  del  fréstech  torrent 
y  brama  l’aygüa  saltant  argilosa, 
la  selva  negra  es  íorsa  espantosa. 

Jo  m’hi  he  trobat: 

jo,  tan  poca  cosa!..  Fill  de  la  ciutat 

que  tot  just  veig  ploure  cerco  la  passera; 

sens  esma,  ni  camí,  ni  dressera, 

fins  els  genolls  enfangat 

bregava  en  lo  més  negre  de  la  tempestat. 

Aquí,  devall  dels  peus,  la  timba  pahorosa; 
allà,  imponent,  el  bosch  esgarrifós; 
y  fréstega,  al  demunt,  la  volta  nuvolosa 
ab  els  xàfechs  de  l’aygua  y  els  trons  aixordadòs. 

El  torrent  s’ennuegava  monstruós!... 

Y  a  la  claror  dels  llamps, 
udolant  de  rabia , 
furients  y  xops , 
he  vist  els  llops.... 

Com  caps  enormes  de  gegant, 

timbera  avall  queyen  les  penyes  rodolant! 


Una  veu  s’axecava  de  cada  cosa: 

—  Fill  de  ciutat,  ;de  què’t  val  tant  llegí?... 

Ah,  saberut,  ves  què’n  fas  de  la  posa!... 

Qu’estàs  ridícul  fanguejant  així!...  — 

Ditxós  d’aquell  qui  en  la  llunya  ciutat 

gosa  l’estrany  plaher  de  veure  ploure 

a  casa  «Els  Alemanys»  repanxigat 

sens  haverse  de  moure, 

ab  l’escumós  doble  y  pel  fum  abrigat 

veyent,  sota’ls  balcons,  passar  balba  y  dormida  , 

com  estigma  vivent  de  la  societat , 

l’ombra  arrupida  y  trista  dels  pobres  trinxerayres, 

sentint  la  veu  planyenta  dels  noctàmbuls  cridayres, 

y  el  rodar  dels  cotxes  sobre  l’empedrat!... 

Però  quan  he  pogut  arribà  a  la  masia, 
y  rihent  y  planyentse  de  veurem  mullat 
la  gentil  Maria 

de  galtas  de  poma,  el  pa  m’ha  llescat 
y  d’oli  novell  me  l’ha  ben  sucat; 
quan  he  begut  vi  blanch  a  la  vora’l  foch, 
quan  mirantse’l  cel  que  s’asserenava 
tot  calmosament  m’ha  dit  en  Roch: 

— Això  no  ha  sigut  res, 
per  salvà’l  rahím  devia  ploure  me's!...  —  . 
en  bona  refè  m’he  quedat  tan  parat, 
que  m’he  penedit  d’anyorar  la  ciutat!... 

Rafel  Nogueras  y  Oller 

RECORTS  Y  ESPERANCES 

Erem  federals  la  colla  de  joves,  quasi  de 
noys,  que  rodejàvem  a  l’Almirall  en  lemps  de 
la  República,  perque  creyem  que  l'autono¬ 
mia  de  Catalunya  no’s  podia  arribar  a  tenir 
d’altra  manera.  Educats  com  estàvem  en  els 
principis  igualitaris  d'en  Rousseau  o  d’en 
Proudhon,  purament  racionalistes,  e  igno¬ 
rant  encara  lo  que  després  ens  han  ensenyat 
les  Ciencies,  com  la  Etnografia,  l’Antropolo¬ 
gia,  la  Psicologia  comparada  y  la  Geografia 
plàstica,  y  sobre  tot  els  viatges,  creyem  ales¬ 
hores  que  totes  les  regions  eren  iguals,  y  els 
que  vivien  en  elles  idéntichs  els  uns  als  al¬ 
tres.  No  veyem  cap  diferencia  d’individuu  a 


individuu,  quan  en  el  mon  tot  es  diferencia¬ 
ció.  Y  volent  l’autonomia  com  a  regim  més 
individualista,  y  per  tant  més  lliberal  que 
l’unitarisme,  la  proclamàvem  pera  tots  els 
pobles  d’Espanya,  y  la  desitjàvem  pera  Ca¬ 
talunya  units  ab  ells  pel  llas  federal.  Presu- 
posavem  la  unió  abans  de  pactar.  No  obstant, 
ja’ns  sentiem  Catalans,  Nació  pròpia,  y  fins 
volíem  que  Catalunya  fos  Estat.  Per  això  và¬ 
rem  fer  el  diari  L'Estat  Català.  Fins  creyem 
que  la  Federació,  ab  l’autonomia  de  les  re¬ 
gions,  eral’únichmedid’afiançarla  República: 
però  anà  passant  el  temps,  y  anarem  veyent 
que  les  altres  regions,  o  la  major  part  d’elles, 
no  comprenien  pas  l’autonomia.  A  Andalu¬ 
sia  la  confonien  ab  la  qüestió  social.  A  Cas¬ 
tella  hi  havia  tan  sols  uns  quants  federals  de 
nom,  y  res  més.  La  massa  era  personalista 
d’un  tal  0  d’un  qual.  En  Pi  y  Margall,  si  no 
haguessin  sigut  quatre  catalans  que’l  rodeja¬ 
ven,  (1)  no  hauria  fet  res;  y  encara  hagué  de 
presentar  la  dimissió  a  pesar  de  que,  suges- 
tionat  per  l’atmósfera  de  Madrid,  volia  que 
la  Federació  la  fes  el  poder  central,  y  no 
que’s  proclamessin  en  cantons  els  pobles  que 


(1)  Aquests  eren  en  Pellicer,  el  dibuixant;  en  Tu 
tau,  en  Sunyer  y  Capdevila,  y  en  Rispa  y  Perpinyà,  ex 
soldat  y  guerriller:  tots  autonomistes,  y  homes  de  vo¬ 
luntat  y  energia. 

se  sentien  autònoms.  Encara’ns  recordèm  del 
telegrama  qu’envià  a  la  Diputació’l  dia  que’s 
proclamava  l’Estat  Català  pei  poble  y  l’exèr¬ 
cit  reunits:  «No  destorbèu  l’obra  de  la  Nació 
espanyola  —  deya:  —  esperéu  que  la  Federa¬ 
ció  la  decretin  les  Corts.» 

Així  es  que  a  la  Federal  succehi  aquella 
pseudo-República  del  cop  d’Estat  d’en  Pavia, 
preparat  desde  llarch  temps  pel  caragirat 
d'en  Castelar,  ( i )  y  per  en  Sagasta,  y  vingué  la 
Restauració,  qu’era  lo  lògich,  apoyada  gay- 
rebé  per  tothom. 

Viatjarem  y  estudiarem.  A  París  hi  apren- 
guerem,  a  la  Societat  d’Antropologia  y  a  la 
Escola  de  Medicina,  no  lo  qu’era  l’Home 
abstracte,  aqueix  fantasma  que  a  tall  d'uni¬ 
forme  volien  aplicar  a  tothòm  els  revolucio¬ 
naris,  sinó  lo  qu’eren  els  homes,  qu’es  molt 
diferent.  Y  compreqguerem  que’l  Dret  era 
correlatiu  a  la  organisació  y  a  la  potencia  o 
energia  de  cada  individuu  y  de  cada  raça,  y 
vegerem  còm  se  determinaven  les  Nacions  y 
les  diferencies  que  de  raça  a  raça  hi  havia. 
Y  viatjant  per  Suissa  y  per  Alemanya  com¬ 
prenguérem  aquelles  confederacions  com 
aglomerats  d’Estats  d’homes  que  sols  els  se¬ 
paren  petites  diferencies  de  raça,  però  tots, 
al  cap  y  a  la  fi,  Aris.  L’Almirall  vingué  a 
Suissa  pel  nostre  concell,  y  d’alli  va  eixirne 
ja  completament  catalanista  y  desfederalisat. 

«A  Espanya’l  problema  es  diferent  que 
aquí  —  ens  digué.  —  Les  races  hi  són  massa 
distintes, y  sols  se  podrien  formargrans  agru¬ 
pacions  ètniques,  y  encara  successivament, 
pel  diferent  estat  de  civilisació  en  que’s  tro¬ 
ben.  Per  ara,  l’única  Nació  entre  les  que  co¬ 
existeixen  dintre  de  la  Península,  que  té 
força  y  disposicions  pera  organisarse  bé,  es 
Catalunya  y  Mallorca,  deixant  descomptat 
Portugal,  que  ja  forma  Estat  apart  y  al  qual 
pertany,  etnogràficament ,  Galicia.  Treva- 
llèm  per  nostra  autonomia:  els  altres  ja  vin¬ 
dran  quan  se  sentin  forts  y  diferenciats,  si  es 
que  may  s’hi  senten.  Potser  comencin  els 
Biscains!» 

Així  forem’ja  catalanistes,  començant  per 
fundar  el  «Centre  Català»  al  arribar  a  Bar- 

(l)  Sobre  això  tenim  mòlts  datos,  que  publicarèm 
un  día. 


celona.  Y  el  «Centre  Català»  fou  fundat  ab 
tradicions  verament  lliberals. 

El  temps  ens  ha  donat  la  rahó.  Catalunya 
reneix  ab  una  força  prodigiosa;  s’hi  organi- 
sen  tota  mena  d’industries  y  d’arts,  fins  al 
punt  de  fer  moltes  d’elles  la  competència  a 
les  de  l’estranger,  en  la  exportació  a  Europa 
y  Amèrica;  hi  abondén  les  publicacions  com 
en  els  paisos  més  avençats;  tenim  escriptors 
ilustres,  els  primers  d’Espanya;  tenim  un 
estol  de  pintors  y  d’esculptors  que  són  admi¬ 
rats  a  l’estranger  e  hi  guanyen  premis;  tenim 
músichs  a  la  moderna,  autors  dramàtichs,  un 
públich  que  ja  comença  a  saber  veure  y  lle¬ 
gir...  El  nostre  Renaixement  es  rodó,  no  es 
parcial:  així,  donchs,  segons  tots  els  sociò¬ 
legs  moderns,  tenim  el  dret  d’ésser  entitat 
sociològica  autònoma,  no  podèm  ésser  ma¬ 
nats  pels  qui  ens  són  inferiors.  D’aq-uí  la  po¬ 
tencia  del  Catalanisme.  Així  som  catalanis¬ 
tes  y  no  regionalistes,  perque’l  regionalisme 
suposa  igual  dret  y  per  tant  iguals  energies 
y  organisació  en  totes  les  regions,  y  això  es 
fals.  Trevallém,  donchs,  per  dar  caràcter 
propi  y  superior  a  nostra  terra;  fem  que  sia, 
no  ja  sols  ben  catalana,  sinó  la  més  vital,  la 
més  hermosa,  la  més  inteligent  y  la  més  lli¬ 
beral  de  totes  les  llatines,  y  tant  o  més  que 
les  altres  nacions  d’Europa. 

Sí!  Volèm  deslliurarnos  dels  polítichs  del 
centre,  o  dels  centralistes,  que  tenen  la  con- 
ciencia  acomodatícia,  la  ignorància  suprema, 
l’audacia  colossal  y  les  mans  ràpides.  Y  cre- 
yèm  poder  fer,  del  nostre,  un  pais  d’ànima 
noble  y  sobrehumana,  obert  a  tot  lo  supe¬ 
rior  y  vessant  totes  ses  energies  vitals  sobre 
dels  altres.  Volèm  mirar  alt  y  endevant,  y 
marxar  sempre!...  més  que  marxar,  volar 
cap  al  cel  de  totes  les  perfeccions,  encara  no 
sospitades.  No  volèm  homes  de  munició, 
volèm  que  cadascú  sia  ell  meteix,  que  signi¬ 
fiqui  alguna  cosa:  així’s  fan  fortes  les  Pà¬ 
tries.  Y  somnièm  en  un  imperi  intelectual  y 
moral  mediterrani,  per  la  influencia  nostra 
sobre  les  demés  Nacions  llatines,  sens  ésser 
desviats  ni  per  les  dureses  e  ignoràncies  cas¬ 
tellanes,  ni  per  aqueixes  corrents  fredes  nor- 
distes  que’ns  invadeixen  ab  fantasmes  d’idees 
pàlides,  anèmiques,  de  consciència  vacilant.  ■ 
Res  d’això.  El  nostie  patriotisme  es  de  Pa- 
tria  superior,  però  ab  caràcter  propi  com  els 

Grechs,  que  foren  els  primers  lot  essent 
molt  Helènichs. 

Els  demés  pobles  d’Espanya  ja’ns  segui¬ 
ran,  si  volen  0  si  poden,  y  si  no,  pitjor  pera 
ells.  Tal  es  nostra  tasca. 

Pompeyus  Gener 


L’ANY  1904 

En  un  sol  any  no  pot  pas  apreciarse  tota 
la  complexitat  dels  fenòmens  evolutius  de  la 
Humanitat;  en  el  transcurs  de  tan  breu  espay 
de  temps  sols  poden  anotarse  alguns  fets,  ab 
els  que  s’exteriorisa  apenes  l’acció  genera- 
triu  que  mena  als  pobles  a  través  dels  grans 
cicles,  durant  els  quals  van  covantse  les 
transformacions  que  senyalen  els  cicles  suc¬ 
cessius.  Així  podèm  lligar  els  uns  ab  els  al¬ 
tres,  y  ens  podèm  explicar  la  relació  lògica 
qu’entre  sí  tenen  fets  en  apariencia  contra¬ 
dictoris. 

Es  indubtable  que  la  Humanitat  obeheix 
desde  fa  molt  temps  a  un  moviment  impulsiu 
marcadament  desnaturalisador.  Aquest  movi¬ 
ment  va  reproduhirse  ab  el  llevat  que  deixa¬ 
ren  les  civilisacions  asiàtiques  estroncades  a 
mitj  cami  de  11  urna  tu  ral  desenrotllament,  com 
s’estroncaren  les  més  properes  civilisacions 
grega  y  romana.  Y  totes  les  que  ab  motllos 
semblants  a  aquelles  vagin  apareixent,  des¬ 
apareixeran  fatalment  sota  llurs  pròpies  des¬ 
pulles.  Estém  encara  en  ple  cicle  de  desnatu- 
ralisació.  Les  tètriques  ombres  de  la  Guerra, 
del  Extermini,  de  la  Mort  esclaten  en  freda 
y  sarcàstica  rialla  al  mirar  les  ciutats  joliues, 
enlluhernadores,  civilisades.  Els  fins  fa  poch 
llibèrrims  Estats  Units  s’apresten  a  igualarse 
ab  Anglaterra,  Alemanya  y  Rússia,  pobles 
tots  que  com  els  imperis  de  Dari  y  Alexan¬ 
dre,  que  com  Grècia  y  Roma,  estàn  con- 
dempnats  a  desaparèixer,  al  menys  tal  com 
avuy  estàn  constituits.  Si,  avuy  encara  hi 
som  en  ple  cicle  de  desnaturalisació.  a 
què’s  déu?  iNo  pasma  realment  qu’en  els 
temps  actuals,  en  ple  període  dels  grans 
avenços  cientifichs,  de  creacions  admirables 
de  la  pensa  humana  pletòrica  d’idees,  se  pro¬ 
dueixin  els  meteixos  cataclismes  qu’en  els 
temps  primitius,  la  misèria  corsequi  els  po¬ 
bles  y  el  fanatisme  llensi  els  uns  contra’ls 
altres,  no  ja  als  individuus  de  distinta  raça, 
sinó  als  d’una  raça  meteixa,  als  qui  cobreix 


un  meteix  cel,  als  qui  fa  de  breçol  una  me¬ 
teixa  vall  y  adhuch  als  qui  un  meteix  verb 
agermana?  Y  no  obstant,  es  ben  lògich,  com 
lògich  fou  que  totes  les  antigues  civilisa¬ 
cions  s’esborressin  sota’ls  bassals  pestilents 
de  llurs  pròpies  desferres,  com  terriblement  lò¬ 
gich  es  que  la  civilisació  actual  hagi  de  caure 
fatalment.  Y  caurà,  ja  per  espantosa  heca¬ 
tombe  0  ja  per  procés  invisible:  però  caurà. 

L’any  qu’ara  ha  finit,  com  molts  que 
jauhen  en  la  tomba  del  temps,  com  el  que 
ve  y  segurament  com  molts  y  molts  d’altres 
que’l  succehiràn,  no  serà  més  que  un  minús¬ 
cul  fragment  de  l’índex  de  l’obra  humana.  Es 
un  petit  capitul  de  fets  que  testimonien  la 
marxa  natural  de  son  antinatural  procés.  Un 
poble  immens  d’aquí  a  Europa  que,  malgrat 
sa  passivitat  aparent,  sent  esbategar  en  son 
sí  un’ànima  poderosa,  s’es  agarbonat  en  fe¬ 
rotge  lluyta  ab  un  vell  poble  de  l’Asia  Orien¬ 
tal,  rejovenit  al  despertar  en  una  civilisació 
monstruosa,  que  tan  aviat  rendeix  culte  al 
pensador  profond  0  al  eminent  clinich,  com 
al  hàbil  estratega  0  al  general  implacable. 
S’han  repetit  devant  de  la  cínicament  platò¬ 
nica  commiseració  d’Eluropa  les  crudeltats 
d’Armenia.  La  civilisació  nortamericana  que 
feya  concebir  ben  falagueres  esperances  pera 
l’esdevenidor,  ha  començat  també  a  manifes¬ 
tar  sos  primers  sintomes  de  decadència.  Des¬ 
prés  hi  ha  hagut  una  pila  de  petits  sintomes 
que  són  la  historia  de  sempre:  lluytes  intes- 
tines  dintre’ls  pobles  per  futeses...  Sempre’ls 
pobles  pels  Estats  y  no’ls  Estats  pels  pobles. 
Y  pera  fer  més  trevallosa  la  gestació  d’una 
Humanitat  nova,  segueix  latent  un  malentès 
universalisme,  un  universalisme  aixut  de 
sentiments  y  occidor  de  la  Naturalesa,  que’s 
manifesta  ab  el  trist  fruyt  d’algun  cervell  ai- 
xerrehit  en  la  esgarrifosa  brega  dels  cayguts, 
0  bé  ab  l’espetech  de  la  bomba  tirada  per 
Thome-màquina,  l’home  insensible,  l’home- 
fera  qu’escampa  l’esglay  y  la  desolació. 
Heusaquí  lo  culminant  de  l’any  1904. 

jPot  durar  sempre  això?  Ni  l’indole  d’a¬ 
quest  trevall,  ni  les  dimensions  que  calen  a 
un  article  periodístich  ens  permeten  estén- 
drens  en  una  serie  de  consideracions  que,  de 
conseqüència  en  conseqüència,  ens  conduhi- 
ríen  a  un  camp  que  per  lo  vast  no’ns  atrevim 
encara  a  explorar.  Però  si  que  dirèm,  fixant- 
nos  no  més  en  la  rahó  natural,  que  si  la  hu- 


28 


JOVENTUT 


PORT-ARTHUR 


manitat  estés  condempnada  eternament  a 
tasca  tan  infeconda,  sa  condició  fóra  tan  mi¬ 
serable,  que  trastornaria’ls  naturals  princi¬ 
pis  segons  els  quins  la  humanitat  ens  apar- 
dotada  de  forces  suficients  per’assolir  l’ideal 
de  perfecció  concebut  per  aquelles  inteligen- 
cies  que  ab  llur  claror  ens  han  permès  veure 
les  miseries  que’ns  envolten. 

Però  no:  nosaltres  creyém  que  la  Humani¬ 
tat  està  encara  en  període  de  formació;  tenim 
el  convenciment  de  que  la  desviació  que  ha 
vingut  sofrint  es  producte  d’una  pila  d’ata¬ 
vismes  que  l’han  desfigurada,  però  dels  quals 
acabarà  per  despendres.  En  diferents  perío¬ 
des  ja  hi  ha  hagut  pobles  que  han  començat 
a  realisar  la  tasca  que’ls  corresponia,  encara 
que  més  tart  s’hagin  desnaturalisat  de  nou 
mercès  a  la  influencia  general.  Apart  deies 
societats  primitives,  y  segurament  els  pobles 
asiàtichs  en  llurs  començos,  Grècia  y  ses  co¬ 
lònies,  y  la  meteixa  Roma  al  constituirse, 
tenim  en  la  Edat  Mitja  varis  pobles  del  Me¬ 
diterrani  (les  Repúbliques  italianes  y  la  nos¬ 
tra  Catalunya)  y  modernament  Suissa  y  fins 
ara’ls  Estats  Units,  que  són  una  proba  pa¬ 
lesa  de  les  aptituts  de  l’Home  pera  obrar  con¬ 
forme  a  sa  propià  naturalesa.  Aquests  exem¬ 
ples,  les  vitals  creacions  d’algunes  inteligen- 
cies  privilegiades  y  l’actual  deixondiment  de 
varis  grupos  ètnichs  de  la  societat  humana, 
són  els  síntomes  precursors  d’un  nou  cicle 
pera  la  Humanitat,  són  la  protesta  de  la  na¬ 
turalesa  sana  contra’ls  agents  que  s’empe- 
nyen  en  emmatzinarla.  Així  ens  expliquèm 
aquestes  aparents  contradiccions.  Per  això 
trobém  natural  l’antinatural  obrar  de  la  Hu¬ 
manitat. 

Aportèm,  donchs,  tot  el  nostre  concurs  a 
aquesta  gran  obra  de  la  redempció  humana. 
Felicitèm  la  gestació  de  la  Humanitat  nova. 
Fem  esforços  per’apropar  el  gran  cicle:  el 
cicle  del  Nacionalisme. 

Joseph  M.a  Rosich 


La  bandera  del  Sol-ixent  flameja  per  de- 
munt  de  les  runes  de  Port-Arthur.  Els  ca¬ 
nons  ja  no  hi  bramulen.  La  gran  dèu  de 
sang  que  hi  brollava  s’ha  estroncat.  Japone¬ 
sos  y  russos  fraternisen.  (Vindrà  la  pau,  re- 
naixeràn  les  passades  hecatombes?  Quí  pot 
dirho  a  hores  d'ara! 

Mes  sí  podém  sebre  que  per’assolir  aytal 
estat  de  repòs  a  Port-Arthur  han  calgut  lluy- 
tes  titàniques,  esforços  colossals,  superhu- 
mans.  Sense  creure,  com  creuen  els  de  tem¬ 
perament  impressionable,  que’l  bloqueig  y 
seti  de  Port-Arthur  no  tenen  parell  en  la 
Historia,  creyèm  que  ofereixen  circumstan¬ 
cies  propicies,  en  grau  eminent,  pera  excitar 
l’admiració  y  fins  el  deliri  dels  qui’s  banan 
en  agua  de  rosas  ab  successos  que  fan  banyar 
als  altres  en  aygües  de  sang.  Ab  tot  y  ha- 
verhi  hagut  en  la  Historia  moderna  setis  com 
el  de  Barcelona  al  final  de  la  guerra  de  Suc¬ 
cessió;  com  el  de  Gerona  en  plena  guerra  de 
la  Independencia;  com  el  de  Venecià  quan  la 
revolució  general  dels  anys  1848  y  1849;  com 
el  de  Sebastopol  quan  la  guerra  de  Crimea; 
com  els  de  Plewna,  Kars  y  Bayazid  durant 
la  darrera  guerra  rus  turca,  hi  ha  que  reco¬ 
nèixer  que’l  seti  de  Port-Arthur  es  d’unes 
proporcions  enormes,  per  la  durada,  per  la 
valentia  y  empenta  dels  exèrcits  rivals,  pel 
armament  potentissim,  pels  medis  barbres  y 
alhora  refinats  de  que  s’han  valgut  abdós 
enemichs. 

La  lluyta  ha  sigut  formidable  per  mar  y 
per  terra.  Comença’l  8  de  febrer  del  any  pas¬ 
sat.  Les  dugués  formidables  esquadres  en¬ 
tren  en  acció.  El  bombeig  no  para.  Els  ca¬ 
nons  dels  vaixells  de  guerra  y  de  les  bateries 
de  costa  combaten  a  mort.  El  Petropaulosk 
s’enfonsa  tràgicament.  El  corassat  japonès 
Halsuse  va  a  juntàrseli  al  fons  de  les  aygües. 
Y  nous  vaixells  els  segueixen,  pera  rabeig 
dels  taurons  y  de  les  àligues  marines.  La 
lluyta  cada  jorn  es  més  forta:  un  exèrcit  ja¬ 
ponès  marxa  a  setiar  la  fortalesa  russa  per 
terra.  Les  terribles  batalles  de  Kin-Txu  y 
Nan-Txan  entreguen  l’istme  de  Liao-Tung 
al  general  Oku,  a  les  derreríes  de  maig. 
Aqui  comença  la  incomunicació  de  Port-Ar¬ 
thur,  el  ver  seti.  La  lluyta  es  ja  espantosa. 
Els  japonesos  avancen  penosament.  El  gene¬ 
ralíssim  Marquès  d’Oyama’ls  comanda.  Des¬ 
fet  l’exèrcit  rus  que  devia  auxiliar  al  general 
Stoessel  a  Wa-fan-gu,  l’Oyama  comença  una 
lluyta  horrible:  a  costa  d’immenses  perdues, 
vencedors  avuy,  vençuts  demà,  els  japonesos 
s’acosten  al  baluart  rus.  Linies  de  filferros, 
trampes  de  llop,  valls  fondissims,  mines,  y 
derrera  un  exèrcit  heroich,  s’oposen  al  pas 
dels  nippons.  Aquests  cauen  a  cents,  a  mi¬ 
lers,  mes  refàn  llurs  perdues  y  avancen,  avan¬ 
cen  sempre.  La  esquadra  russa  ix  del  port 
el  dia  10  d’agost:  la  victorià  d’en  Togo  es 

complerta.  Els  vaixells  del  pobre  almirall 
Withòff,  els  uns  tornen  ai  port,  retuts;  els 
altres  van  a  fons;  els  demés  van  a  inutili- 
sarse  als  ports  neutrals.  Jorns  després  en 
Kamimura  derrota  a  la  esquadra  de  Vladi- 
vostok,  venjant  les  destrosses  que  aquesta 
havia  fetes  en  naus  de  transport  japoneses. 
D’aquell  moment  ensà  la  victorià  naval  japo¬ 
nesa  sembla  segura. 

Mes  a  la  Mandxuria  septentrional  en  Kuro- 
patkin,  quals  exèrcits  han  sigut  vençuts  a 
Kai-Ping,  Ta-Txi-Kao,  Motien-Ling  y  Hai- 
Txeng,  ha  rebut  considerables  reforços,  y  es¬ 
devé  cada  jorn  que  passa  un  perill  més  gros 
pera’ls  setiadors  de  Port-Arthur.  Aleshores 
el  mariscal  Oyama  deixa’l  comanament  de 
l'exèrcit  de  Port-Arthur  al  general  Nogi,  y 
marxa  cap  al  nort;  ab  les  forces  militars  dels 
generals  Kuroki,  Oku  y  Nodzu,  vénç  a  en 
Kuropatkin  a  la  sagnanta  batalla  de  Liao- 
Yang.  Y  mentres  tant  els  japonesos,  penosa¬ 
ment,  van  acostantse  a  la  ciutat  setiada. 

En  Kuropatkin  se  creu  a  la  fi  prou  fort 
pera  pendre  la  ofensiva  per  primera  vegada: 
en  una  proclama  pomposa  dirigida  als  seus 
soldats,  anuncia  que  l’hora  de  lliberar  als 
defensors  de  Port-Arthur  es  arribada.  Mes 
els  fets  desmenteixen  ses  paraules.  Una  ho¬ 
rrible  batalla  de  déu  dies  (1)  començada  ab 
una  desfeta  espantosa  dels  russos  y  acabada 
ab  grans  ventatges  per’aquests,  a  costa  de 
quaranta  mil  homes  morts  y  ferits,  resulta 
inútil:  russos  y  japonesos  quedan  devant  per 
devant,  extenuats  per  la  lluyta  gegantina.  En 
Kuropatkin  no  ha  avançat,  Port-Arthur  no 
serà  socorregut.  El  general  Stoessel  no  més 
déu  comptar  ab  els  recursos  de  la  ciutat  se¬ 
tiada.  Aixi  comença  laderrera  y  més  sangnant 
fase  del  seti. 

Els  nombrosos  forts,  trinxeres,  espadats, 
van  cayent  en  mans  dels  japonesos.  El  cèle¬ 
bre  turó  dels  203  metres  dóna  a  n’en  Nogi  la 
clau  de  Port-Arthur.  La  esquadra  russa  es 
destruhida.  El  corassat  Sebastopol,  derrer  ba- 
luart  de  la  poixansa  militar  russa  a  Port-Ar- 
’hur,  s’ensorra  ferit  de  mort  per  la  heroica 
escomesa  dels  torpillers  d’en  Togo.  Y  els  de- 
rrers  forts  de  la  ciutat,  qu’han  resistit  el 
bombeig  ,  volen  per  les  explosions  de  les 
mines,  y  la  infanteria  japonesa'ls  corona, 
després  de  lluytes  frenètiques  y  mortíferes. 
Port-Arthur  ja  no  té  defensa:  el  general 
Stoessel  entrega  la  ciutat,  havent  aterrat  els 
forts  y  cremat  els  vaixells  de  guerra  malme¬ 
sos.  Ha  finat  l’any  1904. 

Un  cèlebre  critich  naval  anglès,  en  Fred 
T.  Jane,  ha  escrit  nombrosos  articles  en  el 
Daily  Chromcle ,  demostrant  que  tots  els  de¬ 
sastres  soferts  pels  russos  depenen  de  no 
haver  comprès  aquests  el  veritable  caràcter 
de  la  guerra,  essencialment  maritim.  La  es- 

(1)  Batalla  de  Yan-Tai  o  del  Txa-Ho. 


quadra  russa,  quasi  bé  tan  forta  com  la  japo¬ 
nesa  al  començar  la  lluyta,  ha  sigut  desfeta 
lentament,  vaixella  vaixell,  sense  que  hagi 
donat  al  enemich  cap  d’aquells  cops  fatals 
que  fereixen  de  mort  al  vencedor  meteix.  Ab 
alguns  vaixells  de  primera  que  la  esquadra 
de  Port-Arthur  hagués  destruhit  a  en  Togo, 
la  victorià  de  la  esquadra  del  Bàltich  era  se¬ 
gura.  Si  els  japonesos  resten  senyors  del  mar, 
no  poden  perdre  la  partida:  en  Kuropatkin, 
vencedor  hipotèticament  de  l’Oyama,  ab  el 
mar  dominat  per  la  esquadra  del  Japó,  no  pot 
imposar  la  pau.  Quan  el  generalíssim  rus  tin¬ 
gui  a  ses  ordres  déu  homes  per  cada  japo¬ 
nès,  podrà  fer  embarcar  a  l’Oyama  0  ferlo 
presoner,  si  la  guerra  va  endevant;  mes  l’ar- 
xipèlach  japonès  restarà  a  Tabrich  de  sos 
atachs.  Sense’l  domini  del  mar  per  part  de 
Rússia,  la  partida  es  indecisa.  Veurèm,  però 
tal  volta,  coses  noves,  imprevistes,  si  la  gue¬ 
rra  no  segueix  les  petjades  que  la  lògica  dels 
fets  imposa.  Mes  si  els  francesos  diuen:  tira 
bien  qui  rira  le  dernier ,  els  castellans  respo¬ 
nen:  quien  da  primero  da  dos  veces. 

La  rendició  de  Port-Arthur  ha  d’haver  res¬ 
sonat  com  un  imrpens  clam  de  joya  entre’ls 
homes  grochs.  i  Recobrarà  l’Asia  ses  anti¬ 
gues  virtuts  militars,  sa  energia,  0  bé  tot  lo 
que  ha  ocorregut  serà  un  meteor  passatger? 
Es  dificil  predirho,  mes  es  un  fet  molt  signi¬ 
ficatiu  que’ls  homenets  grochs  hagin  vençut 
als  homes  blanchs  d’una  manera  metòdica  y 
científica  per  primera  vegada. 

Geroni  Zanné 


CONSISTORI  DELS  JOCHS  FLORALS 

DE  BARCELONA 
CARTELL  EXTRAORDINARI 

Havent,  ab  posterioritat  a  la  publicació  del  Cartell 
ordinari,  sigut  oferts  altres  premis  pera’ls  Jochs  d’en¬ 
guany,  se  fa  avinent  que  seran  adjudicats  als  autors  de 
les  composicions  que  hi  optin,  los  següents  premis 
extraordinaris: 

Un  OBJECTE  ARTÍSTICH,  ofrena  de  la  Lhga  Espiri¬ 
tual  de  Nostra  Senyora  de  Montserrat ,  a  la  millor  com¬ 
posició  religiosa  o  moral,  en  vers  o  en  prosa,  essent 
preferida  la  que’s  referesca  a  fills  de  Catalunya  que 
hajan  sigut  canonisats  o  beatificats  per  la  Iglesia. 

Un  objecte  d’art  ofert  per  la  Lliga  Regionalista  de 
Sabadell  que  s’adjudicarà  al  autor  de  la  millor  poesia 
de  genre  humorístich. 

L’ Associació  de  Lectura  Catalana  ofereix  un  premi, 
consistent  en  un  OBJECTE  d’art  y  títul  DE  SOCI  de 
MÈRIT  de  dita  Associació,  al  qui  millor  desenrotlli’l 
tema  enunciat  baix  els  següents  termes:  «Necessitat  de 
la  lectura  artística  catalana,  manera  d’anarla  conse- 
guint,  autors  que  paulatina  y  metòdicament  han  d’anar- 
se  llegint,  per’assolir  el  ple  coneixement  de  l’idioma, 
bon  fraseig,  ensempi  que  desenrotllo  del  bon  gust  li¬ 
terari». 

Regiràn  pera’ls  trevalls  que  optin  a  dits  premis  les 
meteixes  condicions  establertes  en  el  Cartell  ordinari. 

Barcelona,  i.er  de  Janer  de  1905. — El  president , 
Francesch  Ubach  y  Vinyeta. — El  Secretari,  Rossendo 
Serra  y  Pagès. 

EN  TEODOR  BONAPLATA 

El  dia  31  del  pròxim  passat  desembre  va 
morir  en  aquesta  ciutat  l’actor  Bonaplata,  a 
la  etat  de  65  anys.  Son  nom  feya  ja  temps 
que  havia  desaparescut  del  món  artistich, 
ahont  brillà  un  dia  esplendent  com  potser 
el  de  cap  altre  còmich  català,  excepció  leta 
d’en  Fontova;  mes  aquell  bon  temps  fou, 
pera  desgracia  de  tots  els  aymants  de  la  dra¬ 
màtica  catalana,  molt  breu,  y  malgrat  això 
ha  d’ósser  de  llarga  recordansa. 

En  Bonaplata  començà’l  conreu  de  ses 
aficions  artistiques  en  una  societat  particu¬ 
lar  del  carrer  de  la  Blanqueria  d’aquesta  ciu¬ 
tat,  dedicantse  especialment  a  representar 
obres  castellanes.  Animat  pels  èxits  espon¬ 
tanis  que  li  tributaven  a  diari  sos  amichs  y 
les  modestes  femilies  que  constituïen  el  pú- 
blich  de  la  sala  del  carrer  de  la  Blanquería, 
va  decidirse  resoltament  a  deixar  la  carrera 
d’agrimensor  pera  dedicarse  al  teatre. 

Animat  pels  que’l  voltaven,  y  ab  vocació 
ferma  y  temperament  d’artisja,  organisava 
companyies  seguint  un  sens  fi  de  pobles  de 
Catalunya.  D’aquest  modo  consegui  la  pràc¬ 
tica  que  li  mancava  per’arrodonir  sa  persona¬ 
litat,  y  sens  altres  tituls  emprengué  un  viatge 
cap  a  Amèrica.  Ben  prompte  va  ferse  un  nom 
dedicantse  a  la  interpretació  d’obres  caste¬ 
llanes  allavors  molt  en  boga,  sobresortint 
especialment  en  la  sarsuela,  pera  quina  pos- 
sehia  veu  de  baix  ben  apreciable,  fent  verda- 
deres  creacions  dels  corresponents  personat¬ 
ges  de  Buenas  noches  ,  senor  don  Simón , 
Música  clàsica  y  altres.  Ab  èxit  cada  dia 
creixent  va  anar  substituhint  aquestes  obres 
petites  per  altres  obres  series,  conseguint 
glòria  y  profit.  Ab  això  retornà  a  Barcelona, 
entrant  com  a  primer  actor  de  la  companyia 
del  Teatre  Català,  instalada  a  Romea,  l’any 
[887.  En  aquest  teatre,  després  de  posarse  en 
escena  moltes  obres  d’en  Frederich  Soler,  di¬ 
rector  allavors  de  la  companyia,  va  estrenarse 
el  dia  7  de  febrer  de  l’any  1888  el  drama  Mar 
y  Cel ,  d’en  Guimerà.  En  aquesta  data  es 
quan  pot  dirse  que  l’actor  sobressortí  esplen¬ 
dent,  agermanantse  son  nom  ab  el  del  gran 
dramaturg.  L’hermós  tipo  del  arraix  Said 
de  Mar  y  Cel  fou  interpretat  per  en  Bona¬ 
plata  d’una  manera  magistral,  y,  sense  por 
d’incórrer  en  pecat  d’engany,  pot  afirmar- 
se  que  al  costat  del  Said  català  resultaven- 
pobres  els  que  interpretaven  els,  germans 
Calvo  y  el  meteix  Novelli,  com  pobres,  y  més 
encara  ,  han  resultat  després  el  Said  que 
feya  en  Borràs  y  el  del  jove  actor  senyor 
Codina  entre  altres  actors  catalans.  Després 
de  Mar  y  Cel ,  en  Bonaplata  consegui  grans 
triomfs  en  Rey  y  Monjo ,  estrenat  el  dia  4  de 
febrer  de  l’any  1890  en  el  teatre  Romea;  en 
La  Boja ,  drama  estrenat  l’any  següent  a  No¬ 
vetats,  y  en  L'ànima  morta ,  tragèdia  posada 


en  escena  per  primera  volta  en  el  meteix 
teatre’l  dia  14  de  maig  de  1892. 

Fixantse  en  les  dates  transcrites,  pot  de- 
duhirse  l’época  bona  de  l'actor  Bonaplata. 
Desde  l’any  1887  al  1892  pot  dirse  que  fou 
un  puntal  ben  ferm  pera  la  escena  catalana, 
y  si’s  tenen  en  compte  les  quatre  obres  que 
deixèm  nomenades,  totes  elles  d’en  Angel 
Guimerà,  pot  assegurarse  que,  malgrat  les 
èpoques  dolentes  que  seguiren  més  tart  en  la 
vida  artística  d’en  Bonaplata,  el  nom  d’aquest 
ha  d’esmentarse  sempre  que’s  parli  de  la  re¬ 
naixença  del  nostre  teatre  nacional. 

En  Bonaplata,  potser  enganyat  pels  re- 
corts  de  les  glòries  y  riqueses  conquerides  a 
Amèrica  en  sa  primera  joventut,  va  empen- 
dre  altra  volta’l  viatge  entrant  a  formar  part 
de  la  companyia  de  don  Antoni  Vico;  però 
l’actor  català  que  s’havia  fet  un  nom  verita¬ 
ble  en  la  escena  catalana,  al  allunyarse  de 
son  element  aytal  com  s’havia  allunyat  desa 
patria,  vegé  fondres  totes  ses  ilusions  y  el 
descoratjament  va  aclapararlo.  Creuant  el 
mar,  pot  dirse  que  l’home  arribà  al  món 
nou;  mes  el  creador  de  Said,  del  Ramir  de 
Rey  y  Monjo ,  del  Germà  Albert  de  La  Boia  y 
del  boig  Ferran  de  L'ànima  morta ,  naufragà 
pera  no  tornar  a  sortir  may  més  a  flor  d’ay- 
gua. 

Desilusionat  y  malalt  retornà  en  Bona¬ 
plata,  entrant  altra  volta  com  a  primer  actor 
en  el  teatre  Romea,  però  allavors  sí  que  ab 
molta  rahó  podia  dir  lo  de  Mar  y  Cel: 

En  mi  d’aquell  Said  no  n’hi  ha  ni  l’ombra, 

perque  en  Bonaplata  ja  no  era  l’actor  que’ns 
havia  fet  fruhir  intensament  demunt  la  es¬ 
cena  y  fins. ..  ^per  què  no  dirho?  l’actor  que 
abans  havia  ajudat  a  fer  reconèixer  els  mèrits 
d’en  Guimerà  en  aquella  època  d’expansió 
potenta  pera  la  nostra  literatura  dramàtica. 

El  trevall  de  l’actor  anà  successivament  a 
la  decadència.  Durant  la  temporada  de  1893 
a  1894  fou  director  junt  ab  l’Enrich  Giménez 
de  la  companyia  del  teatre  del  Circo  Barce¬ 
lonès,  y  actualment  formava  part  de  la  que 
actúa  en  el  teatre  de  Novetats. 

Deixa  escrites  algunes  traduccions  que 
s’han  representat  en  molts  teatres  ;  entre 
elles  Los  dos  sargentos  franceces  y  un  acte  de 
Olello  en  vers,  qu’es  el  qu’està  suprimit  en 
l’arreglo  castellà  que’s  representa.  Última¬ 
ment  va  escriure  la  traducció  de  El  poder  de 
las  tinieblas ,  d’en  Tolstoy,  ab  la  qu’estava 
força  encarinyat  pera  posaria  en  escena. 

Descansi  en  pau  l’actor  qual  nom  ha  de 
brillar  ab  el  recort  del  teatre  català,  y  pla- 
nyemnos  de  que  l’esplet  de  son  trevall  d’ar¬ 
tista  fos  de  poca  durada,  perque  les  estrelles 
que  passen  deixen  rastre. 

J.  Pujol  y  Brull 

LA  SEGA 

La  plana  sembla  un  pa  d’or.  Fa  una  xafagor, 
una  calorassa  africana;  ni  un  alè  de  marinada 
refresca  l’atmósfera  rohenta,  pesada,  as¬ 
fixiant.  Però  al  mitj  del  camp  s’hi  veu  gent 
que  trevaila:  són  segadors. 

A  ple  sol,  sense  l’ombra  d'un  arbre  que’ls 
protegeixi,  ab  la  pitrera  descoberta  regali¬ 
mant  suhor,  protegida  solsament  la  testa  per 
ample  barret  de  palla,  els  segadors  branden 
les  dalles.  Y  les  espigues,  com  si  tinguessin 
conciencia  de  son  destí,  esperen  als  dalla¬ 
dors  ab  el  cap  baix,  esgroguehides,  melancò- 
liques,  arrimantse  les  unes  a  les  altres, 
abrassantse  en  adeu  de  despedida,  y  besant- 
se  al  caure  tallats  per  l’eyna  Uuhenta’ls  brins 
que  les  sostenien 

Els  segadors,  adalerats,  no  les  planyen,  y 
a  cada  moviment  de  sos  brassos  nusos 
cauen  espigues  y  més  espigues;  a  cada  cop 
els  ferrenys  segadors  aixamplen  més  son 
camí,  deixant  en  descobert,  lliures  d’ombra, 
borrages,  calsidesy  corretjoles.  Al  brandar  de 
les  dalles  resten  estesos  una  munió  de  brins 
daurats,  que,  arreplegats  pel  rampí,  van  a 
formar  les  garbes,  feixades  tot  seguit  ab  lles- 
tesa  per  les  dònes  que  segueixen  als  sega¬ 
dors:  les  lligadores. 

Sols  interrompen  la  tasca  un  moment  pera 
fer  beguda  sobre  la  catifa  d’herba  ab  floretes 
grogues  de  la  margenada  del  Rech  Madral, 
mes  desseguida  tothòm  .torna  a  aixecarse, 
tothom  reprèn  la  feyna  a  ple  camp,  baix 
aquell  sol  de  juny,  en  mitj  de  la  bafarada 
tebia  que  puja  de  les  terrosses  rohentes,  pol- 
sinoses,  sense  que  la  marinada  deixi  sentir 
sa  alenada  refrescant.  Y...  zist-zast,  zist- 
zast,  el  rostoll  aixampla  sos  dominis;  zist- 
zast,  van  cayent  espigues  y  més  espigues  que 
aumenten  la  filerada  de  garbes  marcadores 
del  pas  de  cada  dallador;  zist-zast,  fins  a 
mitj  día,  que  no  queda  cap  espiga  dreta  en 
tot  el  camp. 

En»havent  dinat,  els  trevalladors,  homes 
y  dònes,  comencen  a  fer  gabellons,  a  apilo- 
tar  les  garbes  en  forma  simètrica,  de  ma¬ 
nera  que’l  gra  no  quedi  massa  exposat  als 
efectes  de  les  plujes  ni  a  la  voracitat  insacia¬ 
ble  dels  pardals. 

A  la  iglesia  del  poble  toquen  les  tres.  La 


feyna  queda  llesta:  ben  arrenglerats,  tretze 
gabellons  qu’enamoren. 


Pera  posar  als  gabellons  espantalls  pels 
aucells,  no  més  resten  al  camp  el  noy  del 
masover,  un  xicotàs  com  un  Sant  Pau,  de 
rostre  colrat  y  mirada  fresca,  y  una  mossota 
de  dinou  anys,  de  faccions  simpàtiques, 
exuberant  de  formes,  ben  plantada,  de  ca¬ 
bells  negres  abundosos  partits  en  dues  ban¬ 
des,  recullits  derrera  son  coll  tornejat  en  un 
manyoch  de  trenes  groixudes:  el  verdader 
tipo  de  pageseta  empordanesa.  En  acabat 
deixen  el  camp  per’anarsen  la  noya  a  sa  casa, 
el  xicot  a  la  masia. 

— iY  donchs? — pregunta  ella,  com  repre¬ 
nent  una  conversa  interrompuda. 

— Quan  haurèm  batut — respòn  ei  xicot. — 
Ja  t’ho  he  dit,  n’he  parlat  als  pares  y  no’ls 
hi  ve  bé. —  % 

Seguiren  el  cami  assoleyat  en  silenci.  Ell 
acotat,  mirant  embadalit  a  sa  parella;  ella 
procurant  ofegar,  ab  la  punta  del  devantal 
ficat  en  sa  boqueta,  els  sanglots  que  s’empe- 
nyíen  en  sa  gola.  Per’amagar  una  llàgrima 
tirà  molt  endevant  el  mocador  virolat  de 
cotó,  que  duya  al  cap. 

Al  arribar  al  torrent,  la  pobra  noya  s'as¬ 
segué  a  la  vora  del  camí,  sobre  l’herba  fresca, 
a  l’ombra  del  canyer. 

— Vesten  —  digué  al  seu  company:  —  ja 
aniré  sola  al  poble. 

— Però  {què  tens,  Carmeta?  ,-No  t’he  dit 
que  passat  el  batre?... — 

La  Carmeta,  ab  el  cap  baix  y  els  brassos 
estesos  sobre  la  falda,  no  respongué:  plo¬ 
rava. 

— ^Per  què  plores?  tQue  no  creus  la  meva 
paraula? 

— No  sé;  deixam  plorar,  fesme  aquest  fa¬ 
vor;  ja’n  parlarèm  diumenge,  si  Deu  ho  vol; 
vesten. — 

El  xicot,  per  comptes  d’anarsen,  s’assegué 
al  costat  d’ella,  li  agafà’l  bras  nu,  molsut,  de 
carn  rosada,  y  acotantse  a  frech  de  cap. 

— iEs  dir  que  vols  que  me’n  vagi?  ^No’m 
vols  al  teu  costat? — 

La  noya  aixecà  sa  hermosa  testa  y  mirà  a 
son  estimat  ab  els  ulls  amarats,  ab  mirada 
indefinible. 

—  Vesten  —  repeti,  —  vesten.  Qui  sab  què 
pensaran  a  casa  teva,  si  trigues  gayre! 

— Que  pensin  lo  que  vulguin,  no  vull  anar- 
men,  {ho  sents?  No  vull  anarmen  fins  que  di¬ 
guis  per  què  plores  aixi!  — 

■  Y  al  dir  això,  el  xicot  passà  son  bras  so¬ 
bre’l  coll  de  la  noya,  acotant  la  testa  d’ella, 
atrayentla  ab  brutalitat,  com  cosa  seva. 

— Estigues  quiet,  Sisó;  ens  poden  veure. 

— Però  {per  què  ploraves,  boja,  més  que 
boja?  {Que’t  creus  que  no  t’estimo? 

— Què  sé  jo,  pobra  de  mi!  Y  després,  si 
ton  pare  no  ho  vol...  Estigues,  que’m  fas 
mal!...  Vesten,  ja  parlarèm  diumenge  y... 
per  ara,  si’m  vols  creure,  no  hi  pensis  més 
en  mi. 

— Que  no  pensi  més  en  tu!  {Per  què  m’ho 
dius  això,  Carmeta?  {Que  no  veus  que  sem¬ 
pre  hi  tinch  de  pensar?  {Que  no  ho  veus 
que’m  fas  migrar?  {Que  no  sabs  que  aquests 
brassos,  aquest  pit...? 

— EstiguesI 

— {Que  no  sabs  que  vull  que  síes  no  més 
que  meva?  Donam  la  mà...! 

— Estigues  quiet,  te  dichl 

— {Es  dir,  que't  penses  que  puch  deixarte? 

— Tu  no,  però...  el  teu  pare...  Estigues! 

— Tant  si  ho  volen  com  si  no  ho  volen  a 
casa,  seràs  meva! 

— Ja  ho  dius,  tu... 

— Te  juro  que’l  blat  que  has  lligatsuara,  tu 
el  pastaràs! 

— Estigues  quiet,  y...  vesten!  —  repetí  ella 
palpitant,  ab  el  respir  trencat  y  els  ulls  hu¬ 
mits. 

— Fesme  un  petó,  avans  d’anarmen. 

—No. 

— Fésmel! — digué’l  xicot  ab  to  imperiós,  la 
mirada  espurnejant,  apretant  més  y  més  el 
cos  de  la  noya,  sentint  que  la  carn  d’ella, 
lliure  de  la  cotilla,  tremolava  al  contacte  de 
ses  mans  abrusadores. 

—Ara  no:  passat  el  batre. 

— Tu  no’m  creus,  però  jo’l  vull  ara’l  petó! 
Vull  que  me’l  fassis! 

— Estigues,  que’m  fas  mal! 

— Fésmel! 

—No. 

— Donchs,  té,  té  y  té!... — 

Una  parella  de  papallones  blanques  foren 
els  únichs  testimonis  d’aquell  bes.  Les  dues 
papellones  al  passar,  perseguintse,  d’un  ro¬ 


maní  florit  a  un  esbarzer,  foren  les  úniques 
que  vegeren  ai  segador  ab  el  cap  de  la  lliga- 
dora  entre  ses  mans,  el  mocador  caygut,  els 
ulls  tancats;  foren  les  úniques  que  sentiren 
aquell  bes  xardorós,  sortit  de  l’ànima,  més 
ardent  que  la  calitja  que  despedía  la  terra 
batuda  pel  sol;  foren  les  úniques  que  vege¬ 
ren  ajuntats  els  llabis  del  segador  ab  els  llà- 
bis  vermells,  carnosos,  lascius,  de  la  lliga- 
dora. 

— Adeu,  Carmeta.  {M’estimes  força? 

— Fuig,  ximplet.  Adeu! — 

Quin  contrast!  Quan  el  noy  arribà  a  la 
masia,  ab  la  boca  reseca  y  els  llabis  abru- 
sats  pel  contacte  dels  de  la  seva  promesa, 
abstret  ab  el  recort  d’aquell  petó  ardent,  sen¬ 
sual,  fent  esforços  pera  que  no  se  li  esvahis 
la  impressió  agradosa  que  li  havia  produhit, 
trobà  sota’l  parral  del  terrat  a  la  filla  de 
l’amo — quehi  anavaa  passar  l’estiu — estirada 
ab  displicència  en  una  cadira  de  campanya; 
blanca,  malaltissa,  delicada  com  un  lliri 
d’aygua;  vegé  al  promès  de  la  senyoreta  en¬ 
carcarat,  limfàtich;  escoltà  la  conversa  freda, 
insubstancial  y  plena  d'afectació  dels  dos  jo¬ 
ves  forasters,  y  adonantse  de  que  sobre  sos 
caps  voleyaven,  perseguintse,  dues  papallo¬ 
nes  blanques,  les  hi  digué  ab  veu  baixa: 

—  Fugiu,  volèu  pel  pla,  sota’l  sol  que  torra 
les  vostres  ales  immaculades,  si  busquéu  es¬ 
piar  l’amor  que  del  cor  se’n  puja  als  llabis. 
Aqui,  sota  l’ombra  frescal  dels  pàmpols,  sols 
hi  trobarèu  fredor.  El  verdader  amor  sols  se 
troba  en  plena  naturalesa... — 

Francisco  de  P.  Vàzquez 


POESIES  INEDITES 

d’en  Carles  Boselli 

Per  un  etzar  de  fortuna,  viu  a  Catalunya 
un  verdader  poeta  italià,  en  Carles  Boselli, 
mediolanès,  literat  per  sentiment,  si  bé  in¬ 
dustrial  per  necessitat. 

Nasqué  en  1876,  y’s  pot  dir  que  tota  sa  pri¬ 
mera  joventut  no  fou  més  que  una  llarga  pre¬ 
paració  pera  sa  vinguda  a  la  nostra  terra.  En 
els  estudis  de  castellà,  sos  professors,  ab  tot 
y  ésser  bons,  no  feren  pas  tant  pera  son  avenç 
com  son  fort  amor  als  mestres  del  sigle 
d’or  d’Espanya.  Quan  arribà  a  dominarlo, 
vegé  premiats  sos  esforços  omplint  successi¬ 
vament  els  càrrechs  de  mestre  de  castellà  en 
un  cercle  d’instrucció  pública  y  en  la  Escola 

Comercial  de  Milà,  d’examinador  del  Cercle 
Filològich,  de  traductor  jurat  del  Consulat  de 
la  República  Argentina,  de  pèrit  traductor 
dels  Reals  Tribunals  Italians;  ademés  el  pro¬ 
fessor  Melzi  va  demanarli  sa  colaboració 
per’acabar  el  voluminós  vocabulari  Italià- 
Castellà,  y  per  fi  els  editors  Germans  Treves 
li  encarregaren  un  diccionari  de  butxaca  de 
les  meteixes  llengües. 

A  la  ciutat  de  Milà  y  en  sos  encontors  se 
parla  un  dialecte  molt  distanciat  del  italià, 
cultivat  literàriament  per  bon  nombre  d’es¬ 
criptors  y  tan  rich  en  paraules  y  en  sons 
semblants  als  catalans,  que  qualsevol  que 
sentís  una  conversa  entre  milanesos  del  po¬ 
ble  sense  poderne  capir  les  paraules,  pen- 
dría  als  interlocutors  per  barcelonins,  y  si 
renrahonament  fos  pausat  segurament  com- 
pendria  moltíssimes  més  paraules  qu’en 
iguals  frases  italianes. 

Aquesta  circumstancia  salvà  a  en  Boselli 
de  la  indiferència  expressada  per  molts  es¬ 
trangers  envers  la  nostra  estimada  parla,  y 
feu  que  ja  en  la  seva  terra  emprengués  estu¬ 
dis  de  català  que  ha  continuat  y  segurament 
completarà  sobre’l  terrer  meteix. 

Y  el  cambi  d’estada  no  tan  sols  li  ha  pro- 
duhit  aquesta  admiració  per  una  literatura 
quina  vitalitat  ha  pogut  comprobar  d’aprop, 
sinó  que  ha  fet  evolucionar  son  estil,  encami- 
nantlo  a  la  nova  escola,  defensora  a  Italia 
d’una  extrema  polidura  de  la  forma  poèti¬ 
ca.  Fins  fa  poch  temps  estaven  de  moda 
les  llibertats  poètiques  y  les  incorreccions, 
deixadeses  y  fins  ripis  y  tot,  a  que  servien  de 
cobertora  les  famoses  llibertats;  y,  sense  cau- 
rehi  de  ple  les  produccions  fins  aquí  publi¬ 
cades  per  en  Boselli  en  periòdichs  com  el 
Mosaico ,  la  Farfalla ,  la  Verbena ,  Y Antologia 
Mínima ,  la  Vita  Abruzzere  y  VAmore ,  se’n  re- 
sentien  una  mica.  En  cambi,  tot  lo  que  ha 
imaginat  en  terra  catalana  es  un  verdader 
model  de  correcció,  exempt  d’ironies  de  mal 
gust  y  exuberant  d’una  inspiració  cada  día 
renovada. 

N’es  una  bona  proba  aquest  sonet,  que 
retrata,  ab  el  nom  d' Enigma,  a  un  esfinx 
femení: 

lo  che  una  volta  non  potea  guardaré 
donna  veruna,  senza  che  di  brace 
mi  si  pingesse  il  viso  ed  avvampare 
il  sangue  entro  sentissi;  or,  fatto  audace, 

si  resisto  de’  vostri  occhi  al  loquace 
foco,  o  madonna,  che’l  pofso  sfidare; 
e  piü  Voi  mi  fissate,  e  piü  mi  piace 
fissarvi,  e  mai  vo’  lo  sguardo  levare. 

Io  nel  mirarvi  (con  si  intensa  brama 
che  par  dal  guardo  l’anima  trabocchi) 
tento,  ma  indarno,  leggervt  negli  occhi. 

E  allor  che  il  labbro  mormora  che  v’ama, 

Voi  senza  dir  parola  sorridete, 

poichè  anche  Voi,  madonna,  enigma  siete. 


Aytal  poemet,  que  es  una  verdadera  joya, 
respira  una  tristesa  eròtica  tan  fonda,  que  fa 
vibrar  als  més  indiferents.  La  nota  amorosa  y 
melancòlica,  junt  ab  una  comprensió  agu- 
dissima  dels  espectacles  de  la  natura,  fan  el 
verdader  fons  del  estre  poètich  de  l’autor,  a 
quin  afinament  ha  contribuit  no  poch  el 
desterro. 

La  contemplació  dels  paisatges  de  l’àrida 
comarca  vilanovina,  tenint  al  pensament  la 
terra  nadiua,  li  ha  inspirat  aquestes  tres  poe¬ 
sies  nostàlgiques: 

In  questa  cittaduzza,  tutti  quanti 
non  fan  che  divertirsi  senza  posa: 
intorno  a  me,  dovunque,  e  balli  e  canti; 
sol  la  mia  casa  è  triste  e  silenziosa. .. 

Quivi  sol  odi  voci  sospiranti 
a  la  terra  lontana,  a  la  gioiosa 
vita  d’un  tempo,  agli  ideali  infranti; 
quivi  di  pace  l’alma  è  desïosa. 

Ma  il  cor  si  riconforta  a  quando  a  quando, 

6Ía  che  giocondo  trilli  il  mio  bambino, 
o  l’occhio  possa  (libero  spaziando 

di  su’l  verde  fiorito  del  giardino) 
il  mar  vasto  e  fremente  contemplaré, 
l’opposta  riva  intento  a  ricercare. 

El  sonet  té  per  títul  Rime  nostalgiche,  però 
no  es  menys  anyoradis  aquest  altre,  batejat 
Sedendo  a  cena,  al  mare ,  (sopant,  devant  del 
mar): 

Care  leggiadre  amiche,  a  cui  il  desio 
punge  —  sazio  non  mai  —  di  cinguettare 
(si  come  garrule  passere  in  festa, 
o  qual  molino  che  il  vento  fa  andare) 

e  voi,  cortesi  amici,  che  il  brusio 
pien  di  misteri  State  ad  ascoltare 
pensosamente  ne  l'ora  piü  mesta: 
or  sediamo  qua  tutti  in  faccia  al  mare 

a  la  mensa  frugal.  La  bella  scena 
che  ci  offre  il  mar,  mentre  ogni  cosa  abbruma 
poco  a  poco  la  notte  senza  luna, 

anco  l’allegra  prosa  de  la  cena 
converte  in  poesia  malinconiosa... 

E  la  mia  bocca  or  torna  silenziosa. 

La  tercera  es  escrita  Ne  lora  triste: 

A  l’orizzonte  è  un’orgia  di  colori 
che  diffonde,  con  gli  ultimi  bagliori, 
il  sol  poi  che  tramonta. 

S’incurva  il  vecchio  cipresso,  col  vento 

che  ne  senote  le  fronde;  e  in  triste  accento 

al  dí  che  muor  racconta 

ciò  che  senton  ne  l'ore  tristi  i  cuori 

come  il  mio  cuore  tristi.  Io  pure  sento 

desio  di  tramontare: 

non  come  il  sol  tramonta 

e  poi  ritorna:  io  senza  piü  tornaré. 

L’immortal  Gutierre  de  Cetina,  mestre  cas¬ 
tellà  d’exageradíssima  concisió,  que  ilustrà 
el  madrigal  creant  dins  d’aquest  genre  una 
colecció  d’obres  mestres,  sembla  haver  dic¬ 
tat  a  en  Boselli  aquest  Madrigale: 

La  tua  bocca  vermiglia 
assomiglia  a  una  rosa... 

Ho  bene  conoscenza  , 
ch’ivi  una  lingua  è  ascosa  .. 

Ma  è  ver  che  senza  spine  non  v’é  rosa! 

Pera  parlar  a  una  dòna  estimada,  qual 
figura,  gestos  y  vestits  recorden  els  temps  de 
Beatrice  Portinari,  pera  tractar  de  portar  una 
mica  d’alegria  a  n’el  seu  caparró  de  linies 
delicades  y  d’expressió  entristida  pel  clar 
ayre  soblil  del  somrisent  Abril...  adopta  un 
metre  y  un  llenguatge  antiquissims  yli  fa  una 
ballatella  dantesca  que  no  contrastaria  en  les 
planes  de  la  Vila  Nuova : 

Nel  giardino  soletta 
la  donna  mia  si  sta 
come  un  fioretto  umile 

Perchè,  Madonna,  vi  State  soletta 
tutta  pensosa  e  pia? 

La  faccia  vostra  è  tanto  leggiadretta 
ch’offuscar  non  la  dee  Malinconia; 
or  dite’n  cortesia, 
sospirosa  vi  fa 
esto  ridente  Aprile? 

• 

Nel  giardino  soletta  * 

la  donna  mia  si  sta 
come  un  fioretto  umile 

I’veggio  salci  ploranti  su  l’onda, 
di  fonti  odo  lamento; 

ma  pur  tra’  rami  è  un’armonia  gioconda 
e  unqua  vago  di  fiori  atilimento; 
è  un  festevol  concento 
che  si  disperde  là 
nel  chiaro  aér  sottile. 

Nel  giardino  soletta 
la  donna  mia  si  sta 
come  un  fioretto  umile 

Poicliè  April  letiziante  a  amar  convita, 

Amore’n  mia  Ballata 
a  sbandire  ogni  duol  dal  cor  v’incita; 

Si  ch’i’  pruovo  fidanza,  o  Disïata, 
ch’essa  almen  vi  fia  grata 
e  appo  vol  mi  varrà 
benignanza  gentile. 

Es  llàstima  no  poderles  anar  citant  totes, 
es  llàstima  no  poder  traduhirles,  no  ratlla 
per  ratlla  y  al  peu  de  la  lletra,  sinó  en  bons 
versos  catalans...  però  fins  italianes  y  tot  han 
d’agradar  a  qui  les  llegeixi,  per  poch  conei¬ 
xedor  que  sia  d’aquesta  llengua...  y  quasi  go¬ 
so  a  dir  encara  que  la  ignori  completament. 

Pera  cloure  la  serie,  sentimlo  caniar  II  Ca- 
rrubo ,  el  garrofer.  Aquest  arbre  pintoresch, 
que  sembla  contorsionat  per  una  maledic¬ 
ció  terrible,  recorda’ls  condemnats  tancants 
dins  de  soques  que'l  Dant  feya  plorar  quan 
els  trencava  alguna  branqueta.  Les  nostres 
aspres  costes,  que’l  garrofer  engarlanda,  se 
veuen  a  través  dels  versos: 

Un  carrubeto  pinge  in  cupo  verde, 
a  chiazze  grigie  e  rosse, 
un  pendio  che  lieve  a  mare  scende. 

L’oriental  carrubo  sempreverde, 


che  i  porporini  fiori 

in  grappolí  sfoggiava  a  primavera, 

dai  brevi  tronchi  —  che  il  Levante  rende 

stranamente  gibbosi  — , 

quali  mostruose  braccia 

contorcentisi  in  atto  di  preghiera 

o  pure  di  minaccia 

i  duri  rami  ro?sicci  protende 

verso  il  monte  lontano;  gli  angolosi 

rami  deformi,  pavidi  del  vento 

e  de  l’acqua  e  dei  sali, 

carchi  de’  dolci  baccelli  polposi 

(de’  cavalh  alimento 

e  pan  degli  Orientah), 

dai  duri  semi  all’orafo  preziosi. 

Anch’io,  come  il  carrubo,  anch’io  protendo 
in  uno  spasmo  orrendo 
invan  lungi  le  braccia... 

E  passa  il  tempo,  ed  il  cor  mi  s’agghiaccia. 

Hi  ha  homes  de  cor  dolent  que,  pera  obte¬ 
nir  que’ls  canaris  cantin  més  fi,  els  hi  treuen 
els  ulls...  Voldriam  que  no’ns  comparessin 
ab  aqueixa  mena  de  gent  si  desitjèm  que’l 
desterro  d’en  Boselli,  aquest  desterro  que  li 
dóna  la  divina  melancolía,  que  li  fa  sentir 
tan  bons  versos,  que  l’enlayra  y  l’afina,  no 
s’acabés  may.  Per’alleugerirli  l’anyorança 
de  la  llunyana  patria,  ja  li  donarèm  les  nos¬ 
tres  amistats,  senzilles...  però  corals,  ben 
corals. 

Víctor  Oliva 

Vilanova  y  Geltrú. 


NOTES  BIBLIOGRÀFIQUES 

Libre  de  amich  e  amat,  del  B.  Mestre  Ramon 

Lull. — Edició  « Catalunya »,  1904. 

Quan  un  llibre  acabat  de  publicar  es  un  text 
clàssich  quals  mèrits  són  evidents  pera’l  més 
llech,  y  quan  de  més  a  més  se  tracta  d’una 
edició  critica  com  la  que’ns  ocupa,  a  la  qui¬ 
na  acompanyen  proemi,  notes  y  glosari,  de 
un  fervent  lulista  com  es  el  senyor  Obrador 
y  Bennassar,  quan  això  ocorre,  repetim,  so¬ 
bra  tot  comentari  per  part  de  qui  ve  obligat 
a  donar  no  més  compte  de  la  publicació:  que 
si  algú  volgués  fer  més,  difícilment  trobaria 
manera  de  innovar  cosa  alguna  a  lo  que  ja 
està  dit  en  el  meteix  llibre  per  qui  ha  fet  d'ell 
l’estudi  complert  ans  de  donarlo  a  la  es¬ 
tampa  . 

Emperò  s’ha  fet  una  costúm  lo  de  que  les 
notes  bibliogràfiques  deguin  ésser  una  me¬ 
na  d'avant  goüt  dels  llibres  sotmesos  a  la 
consideració  del  revister ,  y  es  per  aquesta  rahó" 
sola  que  creyèm  haver  de  manifestar  la  im¬ 
pressió  que’ns  ha  deixat  la  lectura  del  llibre. 

El  de  Amich  y  Amat  (que  com  es  sabut 
forma,  en  l’obra  d’en  Lull,  una  part  del  Blan- 
querna )  es  un  llibre  mistich,  llibre  de  devoció 
a  l'estil  del  Kempis  ab  el  qual  té,  al  nostre  en¬ 
tendre,  més  d’un  punt  de  contacte.  Emperò, 
per  sobre  de  tot,  sembla  qu’en  el  del  nostre 

Lull  hi  batega  un  esperit  pràctich,  demostra¬ 
tiu  diríem,  que’l  diferencia  de  tantes  pro¬ 
duccions  d’un  misticisme  resignat,  passiu, 
aclaparador  de  l’esperit,  que  sol  ésser  la  ca¬ 
racterística  del  genre.  L’argumentació  em¬ 
pleada  per  Lull  es  vibrant  y  precisa  encara 
que  de  quan  en  quan  no  pugui  sostreures  al 
conceptisme  peculiar  de  la  seva  època;  de  tot 
el  llibre  se’n  desprèn  una  mena  de  fe  cons¬ 
cient,  serena,  que  no  es  la  fe  cega  dels  dog¬ 
mes  que  ab  posterioritat  han  pogut  en  cert 
modo  venir  a  limitar  la  lliure  acció  pensant 
del  creyent,com  reclamant  pera  ell  una  direc¬ 
ció  espiritual  externa,  ab  pràctiques  devotes 
enervants  y  purament  mecàniques  que  ofe- 
guenllesperit  y  el  fan  apte  pera  tota  mena  de 
fanatismes. 

Res  d’això  hi  ha  en  Lull;  la  claror  més  vi¬ 
va  resplendeix  en  son  llibre,  com  sia  que’l 
creyent  ha  estat  abans  que  tot  un  home  com¬ 
batut  per  les  passions,  que  sab  de  tot,  que 
ha  coneguda  la  ciència,  tota  la  ciència  de  son 
temps,  y  que,  a  copia  d’obrir  portes  al  espe¬ 
rit,  ha  pogut  entreveure  la  Suprema  Veritat, 
aquella  Veritat  que  per  estar  per  sobre  lo 
humà  cal  contemplaria  serenament  y  beata, 
pera  després  tornar  a  la  lluyta,  a  la  Vida; 
tal  com  la  pròpia  del  nostre  autor  apareix  en 
lo  que  d’ella  sabèm,  plena  d’incidents,  plena 
d’activitat  y  sobre  tot  vocada  a  facció  cons¬ 
cient  y  lliure  d’un  veritable  apòstol.  Això  ex¬ 
plica  per  què  en  Ramon  Lull  ha  estat  ab  tan¬ 
ta  insistència  acusat  d’herètich.  y  per  què  sa 
franca  manera  d’argumentar  y  de  discernir 
discrepa  radicalment  dels  qui  creuen  asso¬ 
lir  el  meteix  fi  per  procediments  d’apocament 
pensant,  d’estancament  espiritual,  y  fan  via 
vers  la  fe  per  camins  de  fosquedat,  en  lloch 
d'anarhi  pels  de  la  claror  rutilant  com  en 
Lull.  El  misticisme  d’en  Lull  ens  ha  semblat 
un  misticisme  que  fins  hauria  de  merèixer  el 
respecte  de  molts  que’s  diuen  avençats  per- 
que  sols  coneixen  el  misticisme  que  fa  políti¬ 
ca  y  que  devalla  al  carrer  a  requesta  de  les 
pandilles  sorianistes,  blasquistes  y  petardis- 
tes,  .y’s  confon  ab  elles  per  la  meteixa  oclusió 
intelectual  que  fa  de  denominador  comú. 

Tal  es  la  nostra  impressió  treta  del  llibre  y 
ab  la  qual  no  volèm  ferir  la  opinió  de  qui  el 
llegeixi  ab  altra  disposició  d’esperit  que  no 
ha  estat  la  nostra,  ja  que  coincidiriam  ab  qui 
fos  que  de  la  Fe  tingués  l’enlayrat  concepte 
que  nosaltres  ne  tenim.  Ademés  hi  hem  vist 
confirmada  la  idea  de  les  moltíssimes  coses 
que  dels  clàssichs  podèm  apendre  la  majoria 
dels  qui  escrivim  en  català.  La  escola  d'en 
Lull  es  admirable  per  la  varietat  de  formes 
que  presenta’l  llenguatge,  en  el  qual  hi  ha 
riqueses  encara  utilisables  en  part  pera  la 
literatura  renaixent  de  la  nostra  terra;  donchs 
sense  caure  en  la  extravagancia  de  produhir 
un  llenguatge  artificiós  y  arcaich,  hi  ha  la 
possibilitat  de  reintegrar  al  idioma  formes 
d’expressió  quina  falta  serà  més  sentida  com 


més  el  nostre  esperit  vagi  emancipantse  de 
les  influencies  que  tant  l’havien  desfigurat. 

Lluis  B.  Nadal. —  La  Nonada.  — Novela.  — 

Barcelona ,  Ilustració  Catalana ,  7904- 

Cal  que  dins  la  nostra  literatura’s  vagin 
produhint  cada  vegada  manifestacions  •  més 
variades  y’s  vagin  diversificant  y  caracteri- 
sant  les  escoles  y  els  genres  y  totes  aquelles 
gradacions  que  posen  de  manifest  la  comple¬ 
xitat  del  cor  y  de  l’esperit.  Si  nosaltres  fós¬ 
sim  un  poble  primitiu,  n’hi  hauria  prou  ab 
uns  quants  genres  literaris,  qu’expressaríen 
suficientment  el  cercle  limitat  de  nostres  elu¬ 
cubracions;  emperò  som  un  poble  que  viu  vi¬ 
da  moderna  ,  que  confia  a  sa  literatura’l 
paper  important  d’heralt  de  son  desvetlla¬ 
ment,  y  d’això  ve  qu’en  la  producció  literà¬ 
ria  de  Catalunya  s’hi  marquin  cada  dia  més 
les  diverses  orientacions  que  la  complicada 
mentalitat  nostra  requereix. 

La  novela  d’en  Lluis  B.  Nadal  es  una  obra 
que  dèu  ésser  classificada  dins  el  genre  de  la 
novela  de  costums,  novela  de  fàcil  compren¬ 
sió  y  agradós  entreteniment,  allunyada  per 
igual  de  les  obres  de  tesis  y  dels  minuciosos 
estudis  psicològichs.  Altres  podràn  conreuar 
aquestes  varietats;  en  Nadal  se  limita  a  fer 
un  llibre  que  no  té  tals  pretensions,  y  que  per 
lo  tant  pot  convindre  a  una  major  part  de  lle 
gidors  catalans  que  demanen  no  més  a  la 
lectura  un  suau  esplay  y  una  delectació  mo¬ 
derada. 

No  hi  manquen  per  això  en  la  novela  al¬ 
gunes  planes  vibrants  de  sentiment  y  des¬ 
cripcions  ben  ensopegades  que  li  donen  un 
cert  color  local;  mes  això  resulta  naturalment 
de  la  narració,  la  quina’s  desenrotlla  ab  in¬ 
terès  creixent  y  sense  digressions  enfadoses. 
Es  un  llibre  de  bona  fe  y  de  moralitat  exem¬ 
plar,  condicions  que  han  d’ésser  més  que 
suficients  pera  satisfer  la  necessitat  d'una 
producció  literaria  destinada  a  una  divulga¬ 
ció  més  gran  per  la  rahó  de  que  ha  de  venir 
a  suplantar  lo  que  del  meteix  genre  hem  anat 
consumint  a  Castella  y  a  l’estranger  en  tra¬ 
duccions  castellanes  més  0  menys  recomana¬ 
bles  constituhint  la  secció  amena  de  les  Ilus- 
traciones  y  Revistas  de  tota  mena  destinades 
a  la  lectura  en  familia.  Aixi  ha  d'anarse  in- 
troduhint  de  mica  en  mica  dintre  de  les  nos¬ 
tres  classes  mitges  la  costum  de  llegir  en  ca¬ 
talà,  reconquerint  un  mercat  que  reclama  la 
cada  dia  més  abundant  producció  literaria 
catalana. 

R.  Miquel  y  Planas. 


Tristors,  per  Enrich  de  Fuentes. — Biblioteca 
Popular  de  «L’Avenç». — Obra  premiada  ab 
el  segón  premi  en  el  Concurs  de  Noveles. 

L’Enrich  de  Fuentes  pot  envanirse,  sense 
cap  mena  de  dubte,  d'haver  escrit  una  obra 

magistral.  Més  novetat,  si  no  en  l'assumpto, 
en  sa  exposició,  més  facilitat  en  el  desen¬ 
rotllo,  més  humanitat  en  els  protagonistes 
y  en  els  sentiments,  no’s  poden  pas  exigir. 

Les  eternes  tristors  de  la  dóna  borda,  ma¬ 
re  amantissima  d’un  fill  hagut  de  son  amor 
foll  ab  un  miserable  que  la  deixa  abandona¬ 
da,  y  les  punyentes  vergonyes  y  amargures 
que  mare  y  fill  tenen  de  soportar  a  conse¬ 
qüència  dels  injustos  rigors  ab  que’l  món  fa 
purgar  als  fills  les  faltes  comesès  pels  pares, 
han  inspirat  a  n’en  Fuentes  una  serie  d’episo¬ 
dis  qu’ha  sabut  interpretar  y  escriure  d’una 
manera  inimitable. 

Però  si  ben  sentits  y  calcats  resulten  els 
dos  tipos  principals  de  la  novela,  els  dos  ti- 
pos  desventurats  de  la  Rosa  y  en  Rafel,  hi 
ha  un  altre  tipo,  el  del  honrat  y  pacífich  Mi¬ 
quel,  el  del  cumplidor  v  fidel  obrer  barcelo¬ 
ní,  qu’en  nostre  concepte  resulta  tan  arrodo¬ 
nit  com  els  dos  primers. 

Els  dubtes  y  les  vacilacions  amoroses  de  la 
fadrina  de  qui  el  fill  de  la  borda  s’enamora 
bojament,  les  sensacions  y  els  pensaments 
qu’exposa  l’autor  en  les  planes  finals  y  al 
descriure’l  trajecte  nocturn  d’en  Rafel  pel 
carrer  d’Aragó ,  la  ruptura  de  ses  relacions 
ab  la  Carmeta,  la  descripció  de  les  desgra¬ 
cies  de  la  Rosa  avans  d’ésser  mare,  són  pà¬ 
gines  que,  com  la  de  la  visió  del  pla  de  Bar¬ 
celona  desde  les  serralades  del  Tibidabo, 
honren  veritablement  la  nostra  literatura  ca¬ 
talana.  Del  humanisme  y  la  força  del  llen¬ 
guatge  intentarém  darne  una  idea  copiant  el 
següent  fragment: 

Si  ell  fos  un  mal  home  y  l’hagués  deshonrada,  li 
haurien  fet  casar  per  força  baldament  fos  bort:  donchs, 
<;per  què  l’havíen  de  rebutjar  essent  honrat?  Ell  lo  que 
volia  era  casarshi  y  que’ls  fills  d’ells  poguessin  tenir 
la  sòrt  d’anar  ab  llur  pare  a  tot  arreu.  ?Que  serien  dife- 
rentes  de  les  altres  les  seves  criatures?  L’afront  de  la 
mare  d’ell,  la  maldat  dels  pares  de  llur  avia,  no  les  po¬ 
dia  pas  tacar;  no  naixerien  pas  negres  com  la  gent  de 
l’Africa,  de  Fernando  Poo,  d’aquella  terra  cap  ahont 
ell  havia  enviat  tants  fardos.  Fernando  Pool  Que  vega¬ 
des  hi  havia  pensat  en  aquella  illa  y  en  él  comerç  que 
hi  feyen  els  amos  d'ell!  Quànts  cops  se  li  havia  acudit 
fugir  de  Barcelona,  enduhentsen  sa  mare,  y  anar  atreva- 
l!ar  allà,  en  aquella  terra  de  negres,  ahont  no  s’ha  de 
tenir  por  del  dir  de  la  gent!  Els  negres!  Si  els  fills  dels 
malvats  nasquessin  negres,  quànts  se’n  veurien!  Y  si  hi 
nasquessin  els  borts,  Déu  els  estalviaria  la  vergonya  de 
tenir  de  confessar  un  dia  o  altre  aquella  desgracia,  y  la 
gent  que  no  hi  volgués  tractes  no  s’hi  acostaria,  y  ells 
no  se’n  farien  may  d’ilusions,  y  no  l’haurien  de  patir  el 
dolor  del  desengany.  Els  borts  deurien  duria  a  la  cara 
la  negror  de  llur  naixença.  Que  n'hi  dèu  haver  de  borts 
al  món!  ^Per  què  no  se  junten  tots  ells,  y  fan  un  poble 
ahont  no  hi  puguin  entrar  els  que  fan  pagar  als  fills  els 
pecats  dels  pares? 

Nostra  enhorabona  més  incondicional  a 
l’Enrich  de  Fuentes,  qui  ab  sa  derrera  y  her 
mosissima  obra  sembla  que  hagi  volgut  unir 
la  seva  valiosissima  protesta  en  favor  de  la 
literatura  ciutadana,  en  pro  de  quin  genre 


apar  que  està  iniciantse  una  saludable  y 
encoratjadora  reacció  per  part  d’algúns  de 
nostres  més  celebrats  novelistes. 

Bastides  y  Pedruscall,  per  J .  Plana  y  Dor- 

ca. — Fidel  Giró ,  impressor ,  igo 4. 

Els  versos  que’l  senyor  Plana  y  Dórca  pre¬ 
senta  en  aquest  llibre,  si  bé  són  correctes  y 
dé  forma  ben  cuydada,  adoleixen  d’un  defec¬ 
te  capdal,  puig  en  tots  ells  s’hi  nota  certa  falta 
d’inspiració.  Més  que  d’un  poeta,  són  obra 
d’un  erudit. 

Sentiriam  en  l’ànima  que’l  senyor  Plana 
volgués  veure  en  aquesta  observació  que  li 
fem,  la  més  mínima  intenció  de  censurarlo 
en  absolut.  No,  els  versos  de  dit  senyor  són 
molt  més  perfectes  y  fins  més  inspirats  que’ls 
de  la  major  part  d’aqueix  estol  de  poetes  rús- 
tichs  y  urbans ,  que  pel  sol  fet  d’ésser  de  la 
junta  de  qualsevulga  agrupació  catalanista  0 
per  haver  tingut  la  sort  de  trobar  uns  quants 
companys  de  causa  que’ls  fassin  la  propagan¬ 
da,  atropellen  inconscientment  els  ufanosos  y 
delicats  jardins  de  la  literatura  catalana:  res 
d’aixó. 

Els  versos  del  senyor  Plana,  si  bé  no  reve¬ 
len  un  esperit  poèlich  de  primera  força,  se’ns 
presenten  al  menys  com  fruyts  originals  d’una 
inteligencia ilustrada  y  observadora,  que  sens 
dubte  lluhirà  molt  més  ses  brillants  condi¬ 
cions  fent  conèixer  al  públich  ses  idees  y 
ses  observacions  filosòfiquesysocials  en  pro¬ 
sa  corrent,  que  no  pas  empenyantse  en  do- 
nàrleshi  un  fons  y  una  forma  poètica  que 
ni  poden  tenir  elles,  ni  pot  tampoch  donàr- 
leshi  la  inspiració  del  senyor  Plana. 


Estructura  mental  y  significació  filosò¬ 
fica  de  Balmes,  per  Frederich  Clascar, 
prèbere. —  Vich ,  Estampa  de  la  Viuda  An¬ 
glada. 

Ab  el  titul  precedent  ha  publicat  el  senyor 
Clascar  un  llibtet  que  conté’l  discurs  que 
va  llegir  en  una  sessió  solemne  ab  que’ls 
catalanistes  de  «Catalunya  Vella»  varen  com¬ 
memorar  el  lvi  aniversari  del  filosop  vi- 
gatà. 

Es  un  estudi  serio  y  fet  a  conciencia,  en 
que  l’autor  analisa’l  caràcter  d’en  Balmes  y 
l’espril  de  les  seves  obres.  Y  si  bé  no  podèm 
aplaudir  per  cap  concepte  algunes  de  les 
afirmacions  que  fa’l  senyor  Clascar,  com 
per  exemple’ls  atachs  que  dirigeix  al  eximi 
Taine,  en  cambi  i’anàlisis  que  fa  de  Yiro- 
nisme  y  de  V escepticisme  cristians  de  Balmes  y 
del  seu  socialisme  dogmàtich ,  com  l’estudi 
que  fa  de  la  superioritat  del  pensador  vigatà 
sobre’ls  tradicionalismes  de  Reid  y  d’Hamil- 
ton  entre’ls  escocesos  de  Bonald  y  De  Mais- 
trea  França  y  Donoso  Cortés  a  Espanya,  són 
un  trevall  eruditissim  y  revelador  d’un  crite- 

ri  y  d'una  independencia  poch  menys  que 
desconeguts  entre’l  clero  català. 

Arnau  Martínez  y  Serinà 


Joan  Pons  y  Massaveu. — En  Mitja-Galta. — 

Noveleta  barcelonina. —  Barcelona ,  Ilustra- 

ció  Catalana ,  /905. 

En  Pons  y  Massaveu  es  un  dels  pochs  au¬ 
tors  que  han  fet  veritable  novela  barcelonina, 
si  bé,  a  juhí  d’algú,  d’un  modo  incomplert, 
puig  s’ha  limitat  a  estudiar  les  costums  d’un 
sol  estament  social.  Y  es  qu’en  Pons  y  Mas¬ 
saveu,  tot  y  essent  un  novelista  modern  per 
la  manera  que  té  de  percebir  y  descriure  la 
realitat,  no  es -lo  que  podriam  dirne  un  no¬ 
velista  a  la  dernière ,  ja  que  no  viu  la  vida 
agitada  dels  presents  temps,  ab  sufragi  uni¬ 
versal,  ab  penyes  y  vetllades  d’ateneu,  ab 
sportmans  exòtichs  y  ab  intelectuals  eromat- 
llevats,  sinó  un’altra  vida  pròpia  de  la  Bar¬ 
celona  de  quaranta  anys  enrera,  vida  d’emo¬ 
cions  més  casolanes,  més  migrada,  més  de 
vehinal,  que  a  sos  ulls  tal  volta  es  més  ver- 
dadera  perque  tant  es  de  aleshores,  com 
d’avuy,  com  de  sempre.. 

Lluny  de  nosaltres  l’intent  d’analisar  qui¬ 
na  de  les  dues  Barcelonès  fóra  més  interes¬ 
sant  baix  el  punt  de  vista  artistich.  La  bellesa 
està  més  en  qui  la  sab  veure  y  feria  patent 
qu’en  l’objecteque’spren  per  model  pera  l’obra 
artística;  en  la  manera  de  desenrotllar  l’as- 
sumpto  qu’en  l’assumpto  meteix.  Quan  un 
Pons  y  Massaveu  se  complàu  en  fer  art,  les 
coses  més  vulgars  esdevenen  plenes  de  poe¬ 
sia;  fins  gosarèm  a  dir  que  aquest  autor  pos- 
seheix  el  secret  d’ésser  més  admirable  quant 
més  vulgar  es  l’assumpto  que’ns  ofereix. 
Aleshores  sa  personalitat  inconfondible’s  des¬ 
taca  de  tal  manera,  que  a  son  entorn  esdeve¬ 
nen  imperceptibles  certs  cassadors  de  proble¬ 
mes  socials  desitjosos  de  mostrarse  artistes 
moderns,  emperò  com  a  artistes  moderns 
tristes  vulgaritats  ,  veritables  insignifican- 
cies  al  costat  de  l’autor  de  La  colla  del  carrer 
y  de  L’auca  de  la  Pepa. 

En  Mitja  Galta  es  digna  germana  d’aques¬ 
tes  dues  noveles.  Desde  ses  primeres  pla¬ 
nes  ja  s’endevinaria  la  mà  de  l’autor,  encara 
que  l’obra  no  ostentés  son  nom.  La  meleixa 
diticil  senzillesa  en  l’estil,  la  meteixa  força 
de  realitat,  la  meteixa  trassa  erí  la  exquisida 
gradació  de  sentiments,  ja  idilichs,  ja  fon¬ 
dament  dramàtichs  sense  gens  d’afectació. 
Els  tipos  d’en  Mitja-Galta,  de  la  Néta  v  d’en 
Met,  tenen  una  plasticitat  qu  enamora;la  des¬ 
cripció  del  carrer  de  Petons,  l’episodi  de 
l’apagament  de  fanals,  les  melangies  dels 
tres  principals  personatges,  la  fugida  frustra¬ 
da  de  la  Néta  y  la  sangnanta  escena  final  so¬ 
bre  tot,  deixen  en  l’anim  una  impressió  de 
realitat  inesborrable.  Y  no  cal  dir  si  els  per¬ 
sonatges  secundaris,  com  els  pares  d’en  Met 


y  el  tipo  de  la  bruixa ,  tenen  aquella  justesa 
de  linies  qu’es  la  característica  d’en  Pons  y 
Massaveu. 

Feya  temps  que  aquest,  dedicat  tan  sols  a 
fer  articles  d’encàrrech,  oblidava  la  novela 
catalana  en  quin  conreu  es  mestre.  Desitjèm 
no  poder  tornar  a  retrèureli  en  lo  successiu. 

Acció  del  Catalanisme.  Discurs  presidencial 
llegit  en  la  sessió  inaugural  de  curs  de 
l' «Associació  Popular  Catalanista )),  el  y  del 
passat  desembre ,  per  Antoni  Sayós  y  Parra¬ 
mon. 

Et  discurs  del  senyorSayós  y  Parramon  es 
una  proba  d’erudició  no  gayre  comú.  Com 
ja  adverteix  l’autor,  no  totes  les  idees  qu’ex- 
posa  són  originals,  però  lo  que  pot  afir- 
marse  es  qu’en  sa  majoria  estàn  ben  assimi¬ 
lades,  per  més  que  a  voltes,  mancades  de 
cohesió,  les  unes  semblin  contradir  les  al¬ 
tres.  Segurament  l’autor  les  exposa  totes 
com  pera  donar  una  llissó  a  tota  mena  d'ex- 
clusivistes  de  botigueta,  que  per  desgracia 
no’ns  manquen  dintre’l  Catalanisme.  El  se¬ 
nyor  Sayós,  enemich  de  la  política  menuda 
y  aficionat  en  cambi  a  considerar  les  coses 
en  ses  linies  generals,  judica  de  certs  recents 
esclats  del  Catalanisme  en  la  següent  forma: 

Per  això  han  resultat  ridícules  parodies  actes  pompo¬ 
sament  anunciats,  per  això  bona  part  de  la  propaganda 
sols  ha  produhit  en  els  neòfits  un  enlluhernament  mo¬ 
mentani,  un  entusiasme  insincer  com  el  valor  fictici  que 
un  alcohòlich  adquireix  al  ingerir  un  líquit  espirituós. 

Y  altra  volta  han  caygut  a  les  urpes  dels  cacichs  y 
demés  explotadors  polítichs. 

Abomina  dels  utilitaristes,  però  té’l  cap 
prou  clar  pera  '  considerar  la  realitat  actual 
sens  esverarse,  ans  bé  dihent  ab  joya: 

Esser  independent.  Els  esclats  del  poble,  les  maqui¬ 
nacions  polítiques,  el  socialisme,  l’anarquisme,  les  zones 
neutrals,  els  concerts  econòmichs,  les  lluytes  religio¬ 
ses,  són  expressions  de  l’ànima  de  les  entitats  y  de  les 
classes,  són  coses  reals,  quina  existència,  per  lo  tant, 
està  fonamentada.  jPer  què  cridar,  per  què  protestar, 
per  què  enfurismarse?  Ni  tractar  de  destruirho,  ni  d’es- 
menarho.  Ab  l’ull  ben  obert,  les  orelles  atents,  serè  y 
resolut,  astut  y  valent,  aprofitarse  d’aquestes  coses.  Con¬ 
vertiries  en  elements  de  vida.  Són  forces,  apoderarse 
d’aquestes  forces,  fins  que  vingui  el  día  que,  manejades 
per  mans  poderoses,  se  tornin  armes  formidables. 

Prenent  per  mirall  la  historia  pera  judicar 
de  l’acció  catalanista,  exposa  les  següents 
opinions: 

Allavors  s’introduhiren  a  Europa  les  monarquies 
centralistes  y  despòtiques  de  l’Orient. 

Més  tart  el  cristianisme  completà  l’obra  enrunadora, 
acoblant  tots  el§  elements  de  decadència,  tots  els  po¬ 
bres  d’esperit,  totes  les  classes  baixes,  impotents  y  ene 
m'gues  de  la  vida,  y  entronisant  l’imperi  de  la  grada 
contra’l  de  la  rahó. 

Així  jo  veig  en  l’esforç  de  Catalunya  contra  l’absor¬ 
ció  castellana  quelcom  de  les  lluytes  èpiques  de  les  dos 
grans  races  de  la  humanitat,  aris  y  semites;  veig  el  cris. 

tianisme  una  de  les  modalitats  d'aquests  últims  y  veig 
en  la  traidoría  d'un  Vicens  Ferrer  a  son  instrument. 

Y  ab  un  exquisit  sentit  filosòfich,  exclama 
en  altre  lloch,  referintse  a  Catalunya: 

Per  això  ha  d’abolir  les  idees  abstractes,  moral,  veri¬ 
tat,  virtut,  que  fonamentantse  en  lo  desconegut,  en  lo 
extra-terrè.  en  la  buydor,  perverteixen  el  sentit  dels 
pobles  y  dels  individuus.  La  moral,  virtut,  justícia,  bé, 
etcètera,  han  d’ésser  exclusivament  els  seus,  els  que 
neixin  de  son  organisme,  encara  que  s’oposin  als  con¬ 
ceptes  universalment  acceptats.  Així  se  diferenciarà, 
constituhint  una  varietat  ab  caràcter  propi  y  essent  per 
lo  tant  natural,  ja  que  la  naturalesa  es  precisament  rica, 
bella  y  poderosa  per  l’infinit  nombre  de  varietats  que 
ostenta. 

Els  paragrafs  transcrits,  ab  els  qu’estém 
en  bona  part  conformes,  ens  excusen  de  fer 
un  enutjós  judici  critich  del  parlament  del 
senyor  Sayos y  Parramon. 

«  Lluís  Vía 


NOVES 

Pera  compensar  la  manca  del  plech  de  So- 
litui  que  devíem  repartir  aquesta  setmana, 
ne  repartim  dos  de  L'Home  contra  l' Estat ,  ab 
els  quals  queda  termenada  la  publicació 
d’aquesta  obra,  a  la  que  precedirà  un  pròleg 
d’en  Trinitat  Monegal  que  repartirèm  ab 
els  pròxims  números. 

La  Unió  Catalanista  ha  traslladat,  desde’l 
dia  de  cap  d’any,  son  estatge  social  a  la 
Ronda  de  la  Universitat,  número  15,  prin¬ 
cipal. 

A  causa  d’una  rivalitat  entre  caciquets  an¬ 
dalusos,  en  Romero  Robledo,  que  de  cap 
manera  podia  tolerar  que  ningú  li  fes  ombra 
en  sos  tradicionals  dominis,  va  voler  donar 
una  llissó  al  Planas  y  Casals  de  Sevilla  qu’es 
el  marqués  de  Ibarra,  tractant  de  ferir  la  sus¬ 
ceptibilitat  dels  conservadors  sevillans  ab  el 
nombrament  de  governador  civil  d’aquella 
ciutat  a  favor  de  son  protegit  senyor  Mestre. 

El  govern  de  l’Azcàrraga,  a  qui  de  cap  ma¬ 
nera  convenia  deixar  desayrat  al  marquès  de 
Ibarra  y  als  ministerials  de  Sevilla,  sembla 
que  va  negarse  en  absolut  a  satisfer  les 
pretensions  d’en  Romero  Robledo,  qui  im¬ 
mediatament  feu  pública  la  ruptura  d’hosti¬ 
litats  presentant  la  seva  dimissió  dels  cà- 
rrechs  de  president  de  la  comissió  encarrega¬ 
da  d’eregir  el  monument  al  rey  Alfons  XII  y 
de  president  del  Congrés  ab  que  l’amo  Mau- 
ra  l’havia  embotellat. 

A  totes  aquestes  patriòtiques  causes  obe- 
heix  la  tivantor  de  relacions  entre  conserva¬ 
dors  y  romeristes. 

Nou  exemple  pera  la  historia!...  Pera  la 
historia  d’Espayna  y  pera  la  del  gran  Rome¬ 
ro,  que  tant  de  caràcter  dóna  a  Espanya. 


En  lo  referent  als  vicis  d’administració  pú¬ 
blica,  als  empleats  morosos  qu’exigeixen 
propines  als  ciutadans  que  han  d’anar  a  raure 
a  les  oficines  de  l’Estat;  en  lo  referent  a  co¬ 
rrupcions  de  tota  mena  en  els  organismes 
que  de  l’Estat  depenen  y  qual  direcció  està 
confiada  a  homes  que  són  bons  pera  tot  y 
que  pel  mer  fet  d’haverse  ficat  en  la  política 
lo  meteix  serveixen  pera  un  ministeri  <que 
pera  un  altre  y  lo  meteix  esguerren  un  ba- 
rrido  que  un  fregado;  en  tot  lo  referent  a 
això,  dihèm,  el  colós  del  Norl  y  el  pigmeu 
del  Mitjdía  d’Europa  s’assemblen  força;  la 
corrupció  més  gran  té  empestats  l’imperi  rus 
y  l’Estat  espanyol;  en  una  paraula,  lo  d’aquí 
està  com  lo  d’allí. 

Però  en  quant  a  quixotisme,  ja  es  diferent. 
Els  russos  no  s’han  enardit  en  furor  bèlich  fins 
al-  punt  de  tractar  de  micos  als  nipons  en  l’ac 
tual  guerra,  com  els  patrioters  d’aqui  hi 
tractaven  als  filipins  sis  y  set  any  enrera.  Es 
natural  que’ls  russos,  més  homes  que’ls  ‘es¬ 
panyols,  síen  també  més  seriós. 

Bé  es  cert  que  hi  ha  un’altra  serietat ,  la 
serietat  de  la  etiqueta ,  la  de  la  civilisació 
moderna  (!)  que  consent  la  guerra  y  fa  que’ls 
beligerants  se  saludin  ensemps  carrincíona- 
ment,  cavaller escament ,  com  en  els  lances  de 
honor.  Els  estats  antichs  eren  senzillament 
barbres;  els  moderns  són  barbres  y  cursis  al¬ 
hora,  y  per  lo  tant  més  repugnants  y  més 
execrables  en  sos  procediments.  Per’xò  en  la 
conciencia  de  tot  home  que  pensi  per  compte 
propi,  allunyat  de  les  encarcades  discussions 
de  cafè  sobre  la  guerra,  s’aixeca  un  crit  de 
protesta  contra  tanta  civilisació  y  contra  tan¬ 
ta  infamia.  Y  aquest  crit  de  protesta’s  fa  sen¬ 
tir  en  molts  dels  pobles  sotmesos  a  Rússia, 
ahont  la  guerra  dista  molt  d’ésser  tan  popu¬ 
lar  com  al  Japó... 

A  propòsit  d’això,  a  propòsit  de  la  popula¬ 
ritat  de  la  guerra  en  un  y  altre  dels  dos  Es¬ 
tats  combatents,  tenim  a  pler  copiar  els  se¬ 
güents  encertats  paragrafs  d’un  article  que’l 
doctor  Martí  y  Julià  publicà’l  passat  diven¬ 
dres  a  La  Renaixensa: 

Mentres  els  homenets  petits  y  de  la  cara  esllanguida 
y  tristoya,  els  nipons,  van  patint  y  morint  a  desenes  de 
milers,  allà  al  Japó,  que  diuen  s’ha  civilisat,  resten 
insensibles  per  tanta  dissort  y  no’s  revolten,  ni  protes¬ 
ten;  van  adalerats  derrera’l  banzai!  banzaüf’y  per’asso- 
lirlo,  grans  y  petits,  homes  y  dònes,  poderosos  y  hu¬ 
mils,  se  senten  disposats  a  sacrificar  totes  les  vides 
que’s  necessitin.  A  Rússia  ja  no  passa  així:  hi  ha  pro¬ 
testa  y  fins  rebelió  per  causa  de  la  guerra;  a  la  força 
són  portats  al  quartel  soldats  reservistes;  tots  els  esta¬ 
ments  socials  aborreixen  la  guerra.  Hi  ha  qui  diu  qu’en 
aquesta  lluyta'l  Japó  representa’l  progrés  y  Rússia  l’en¬ 
darreriment,  mes  jo  no  sé  veure-  significació  de  progrés 
social  en  l’entusiasme  y  la  insensibilitat  japonesa,  y  rebo 
impressió  de  civilisació  en  la  protesta  del  poble  rus  con¬ 
tra  la  guerra.  Les  dònes  del  Japó  despedint  afollades 
d’entusiasme  als  japonesos  que  van  a  la  guerra,  són 
molt  menys  civilisades  que  les  dònes  de  Polonia  qüe 
volen  impedir  la  marxa  del  tren  que  s’endú  a  la  guerra 
als  homes  de  llur  terrer.  El  jovent  rus  desertant  y 

expatriantse,  mostra  ésser  més  civilisat  que’l  jovent  ja¬ 
ponès  que’s  sent  joyós  al  ésser  conduhit  a  remades  a 
patir  greument  y  a  morir. 

L’imperialisme  no  es  la  patria:  per  la  defensa  de  la 
patria  natural  es  just  y  lògich  Uuytar,  perque  es  defen¬ 
sar  l’ambient  natural  y  .moral  de  la  pròpia  vida;  ara 
lluytar  per  l’imperialisme,  es  mostra  d’inferioritat,  es 
ésser  inconscient,  es  reconèixers  propietat  d’altri,  es 
acceptar  la  servitut,  es  contrari  a  la  dignitat  humana, 
es  convertirse  en  esclau  de  les  oligarquies. 

Del  Japó,  malgrat  que  representi,  segons  diuen,  la 
civilisació,  no  cal  esperarne  res.  Són  atàvichs;  són  in¬ 
sensibles  als  dolors,  van  de  gust  a  la  guerra,  volen  és¬ 
ser  conqueridors...  ba?tzai!  banzai!...  a  morir  per  la  vic¬ 
torià,  per  la  opressió  d’altri,  per  la  oligarquia  nipona, 
per  la  perduració  de  la  inferioritat  colectiva,  de  l’impe¬ 
rialisme,  de  la  indiferència  per  la  pròpia  vida...  De 
Rússia.  .  qui  sabl ...  Un  viudo  ha  mort  als  seus  fills  pera 
estalviàrloshi  els  greus  sofriments  de  la  orfanesa;  les 
dònes  s’han  agegut  demunt  la  via  y  devant  la  màquina 
del  tren  que  s'enduya  homes  a  la  guerra  ..  Qui  sabl... 
arreu  se  protesta  de  la  opressió  y  de  la  oligarquia  sos¬ 
tinguda  per  l’autocracia  ..  arreu  se  protesta  de  la  guerra 
y’s  manifesta'l  propòsit  de  reivindicar  drets  y  lliber¬ 
tats...  Potser  Rússia  mostrarà  qu’es  més,  molt  més  civi- 
lisada  que’l  Japó,  renunciant  a  la  guerra,  y  emanci- 
pantse  de  la  terrible  opressió  del  imperialisme...  Potser 
quan  se  fonguin  les  neus  y  la  vida  esclati,  veurem  co¬ 
mençar  un  nou  procés  de  lliberació  colectiva...  Tant  de 
bo  que  al  venir  la  desglassada,  els  dos  exèrcits  no  tor¬ 
nessin  a  lluytar  degut  a  que’l  poble  rus  hagués  esmico¬ 
lat  les  cadenes  que’l  tenen  sotapeu  de  la  oligarquia  im¬ 
perialista. 

A  un  Blasco  succehi  un  Soriano,  a  un  So¬ 
riano  un  Cantero,  y  asi  como  suele  decirse  el 
gato  al  rato,  etc.,  etc.,  en  Soriano  ha  posat 
com  un  drap  brut  a  n’en  Blasco,  en  Cantero 
posa  a  n’en  Soriano  com  un  drap  de  cuyna, 
y  la  opinión  hi  fa  brometa,  y  les  persones  que 
són...  persones  han  d’apartar  la  vista  y  ta- 
parse  les  orelles  devant  de  tants  fàstichs. 

La  campanya  desvergonyida  que  contra’l 
desvergonyit  Soriano  ha  emprès  El  Radical 
de  Madrid,  no  té  precedents  ni  entre  la 
prempsa  de  més  baixa  estofa,  descartant  El 
Radical  y  El  Pueblo  de  València. 

Lo  que  sí  té  precedents  es  l’acte'del  pesca¬ 
ter,  antigovernamental,  despreocupat  y  bes- 
cantador  Rodrigo  Soriano  anant  a  trobar  al 
ministre  pera  suplicarli  que  fassi  cessar  ay- 
tals  campanyes  de  difamació  contra  ell,  el 
difamador  y  esvalotador  d'ofici. 

Això  si  que’n  té  de  precedents,  y  es  lo  que 
sempre  s’ha  vist.  Sempre’ls  qui  donen  patents 
són  els  qui  més  se  queixen  de  que  se’ls  judi¬ 
qui;  sempre’ls  qui  menys  escrúpuls  han  tin¬ 
gut  quan  s’ha  tractat  de  l’honra  dels  altres, 
són  els  qui  han  invocat  més  el  dret  a  la  prò¬ 
pia  honra.  Sembla  que  a  tothòm  menys  a 
n’en  Soriano  li  estarien  bé  aytals  escrúpuls 
de  monja;  però  lo  lògich,  lo  natural,  es  que 
succeheixi  al  revés.  Hi  va  molta  diferencia  de 
tu  a  mi. 

Mercès  a  la  campanya  de  El  Radical  de 
Madrid,  la  capital  d’Espanya  va  pujant  a  la 


categoria  de  sucursal  de  València.  Cal  apun- 
tarho  pera’l  major  crèdit  del  regim  que  s’està 
enfonsant. 

Tots  trevallan  en  favor  nostre. 

En  Las  Noticias  del  diumenge  passat  s’hi 
publiquen  unes  declaracions  del  diputat  senyor 
Domènech  y  Montaner,  en  les  que  dit  senyor 
explica  una  serie  de  fets  relacionats  ab  la 
vinguda  del  rey  a  Barcelona,  que  posen  en 
gran  compromís  l’actitut  y  la  serietat  qu’eren 
de  suposar  en  la  major  part  dels  elements 
directors  de  la  «Lliga  Regionalista». 

En  dites  declaracions  manifesta’l  senyor 
Domènech  els  trevalls  que,  entre  bastidors 
al  principi  y  públicament  després,  varen  fer 
els  conspicuus  del  regionalisme  pera  prepa¬ 
rar  èxits  y  entusiasmes  durant  la  estada  del 
rey  a  Barcelona;  referint  ab  lletra  cursiva 
episodis  que,  com  el  del  permís  otorgal  pel 
govern  pera  parlar  ab  el  monarca  y  el  del 
discurs  anticipadament  convingut ,  són  acla- 
parants  venint  com  venen  d’una  personalitat 
tan  caracterisada  com  don  Lluís  Domènech, 
y  Montaner. 

Ab  dites  declaracions  sembla  que  va  a 
iniciarse  una  serie  de  confidències  ab  que 
tots  els  elements  lliberals  distanciais  de  la 
«Lliga»  exposaran  a  la  opinió  pública  les 
causes  que  han  determinat  la  seva  separació 
de  dita  entitat  regionalista,  abandonada  ex¬ 
clusivament  en  mans  dels  més  significats 
conservadors  y  moderats  de  la  casa. 

En  Domènech  y  Montaner  ha  sigut  el  pri¬ 
mer  en  rompre’l  foch;  es  d’esperar  que  tots 
els  seus  amichs,  que  com  diu  en  ses  esmen¬ 
tades  declaracions  «poden  y  deuen  enraho- 
nar»,  secundaran  la  campanya  per  ell  ini¬ 
ciada. 

Durant  els  últims  dies  de  l’any  passat  y  els 
del  començament  d’aquest,  s’han  celebrat 
notables  concerts,  dels  quals,  per  manca¬ 
ment  d’espay,  ens  limitarém  a  donarne  sen¬ 
zillament  compte.  Han  celebrat  concerts 
l’«Associació  Wagneriana»,  fent  conèixer 
obres  del  mestre  Domènech  Espanyol,  molt 
aplaudides;  el  « Círculo  Musical  Bohemio)) ,  ab 
composicions  de  Mozart,  Boely,  Saint-Saèns 
y  Giró,  aixi  meteix  ab  èxit;  l’«Orfeó  Ca¬ 
nigó»,  baix  la  inteligent  direcció  del  mestre 
Piqué,  en  el  qual  se  cantaren  obres  de  Las- 
sus,  Bach,  Lapevra,  Rillé,  Mas  y  Serracant, 
Victoria,  Gelambi,  Piqué,  Morera  y  Wag- 
ner.  També’s  donà  un  concert  a  l’«Àssocia- 
ció  Popular  Catalanista»,  dedicat  a  Grieg, 
y  quals  intérpretes  mereixen  elogis. 

Publicacions  rebudes: 

Canciones  de  la  vida,  per  Juan  Mas  y  Pi. 
colecció  de  poesies,  escrites  ab  llenguatge 
vibrant,  essent  però  més  recomanables  per 

des,  pesos  específïichs,  valor  de  les  monedes 
en  paísos  poch  coneguts,  etc.,  etc.  L’obsequi 
resulta,  donchs,  molt  pràctich,  essent  remar¬ 
cable  no  sols  la  utilitat,  sinó  la  bona  presen¬ 
tació  del  llibret,  enquadernat  elegantment. 

Almanach  anunciador  de  la  llibreria  y  ti¬ 
pografia  «L’Avenç».  En  la  tarja  hi  figura  la 
reproducció  d’una  hermosa  vinyeta  gòtica 
del  Llibre  de  les  Constitucions  de  Catalunya. 
Tot  el  santoral  està  imprès  ab  magnifichs 
tipos  gòtichs,  a  dues  tintes.  El  -conjunt  es 
de  molt  gust  y  molt  caràcter. 

Almanach  anunciador  de  la  imprenta  Cu- 
nill,  ab  una  bonica  tarja  dibuixada  per  Ape- 
les  Mestres.  Es  propi  pera  despatx. 

Almanach  anunciador  del  Fosfo  Glico-Ko- 
la  Domènech  (B.  Domènech  farmacèutich, 
Sant  Pere  més  Baix,  72),  també  ab  elegant 
dibuix  alusiu  en  la  tarja. 

Almanach  anunciador  de  la  perfumeria  y 
saboneria  de  J.  Font  y  C  a,  que’l  reparteix 
com  obsequi  a  sos  clients.  Es  molt  vistós  y 
elegant. 

Almanach  anunciador  dels  tallers  de  foto- 
gravats  de  J.  Furnells.  En  la  tarja  hi  figura 
un  artístich  baix  relleu  d’en  E.  Arnau,  resul¬ 
tant  molt  serio  y  molt  decoratiu. 


Fidel  Giró  impressor.  —  Carrer  de  València,  233 


JOVENTUT 

SETMANARI  CATALANISTA 

Els  trevalls  se  publican  baix  la  exclusiva  responsabilitat  de  sos 
autors. 

No’s  tornen  els  originals. 

Se  donarà  compte  de  les  obres  rebudes  en  aquesta  redacció,  y  de 
les  que  ho  mereixin  se’n  farà  crítica. 

PREUS  DE  SUSCRIPCIO 

CATALUNYA:  Un  any.  ....... 

>  Mitj  any . 

*  Trimestre . 

ALTRES  REGIONS  D’ESPANYA:  Un  any.. 

ESTRANGER:  Un  any.  .  . . 

Número  corrent . 

>  atrassat,  ab  folletins. . 

»  »  sense  folletins . 

El  número  corrent  no’s  ven  sense  folletins. 


8  Pessetes. 

450  » 

225  » 

9 

10  Franchs. 

20  Cèntims. 
40  » 

25  > 


llur  sonoritat  que  per  la  novetat  de  les  idees 
que  les  inspiren.  Formen  un  elegant  volúm 
de  70  planes,  imprès  en  els  tallers  de  «El 
Deber  Civico»,  a  Melo. 

Un  viatge  a  Barcelona ,  mono  diàleg  en 
vers,  original  de  Salvador  Bonavia,  ple 
d’acudits  propis  pera  excitar  la  hilaritat  del 
públich  senzill.  Preu,  1  ral. 

El  Federal ,  setmanari  republicà,  porta-veu 
del  partit  federal  de  Sabadell  y.sa  comarca. 
Hem  rebut  el  primer  número  d’aquest  periò- 
dich,  que  ve  a  Uuytar  per  l’autonomia  y  per 
la  república,  encara  que  acceptant  l’autoritat 
del  Consejo  Nacional  Federalista  de  Madrid, 
del  que  discrepen  tants  federals  catalans  que 
són  autonomistes  avans  que  tot.  Es  d’alabar 
de  totes  maneres  el  bon  desitj  y  l’esperit  de 
llibertat  del  nou  company,  a  quina  salutació 
corresponém. 

Fulles  d'Art ,  revista  mensual  ilustrada, 
dedicada  exclusivament  a  art  y  literatura. 
S’hi  llegeixen  versos  y  articles  d’en  Bori  y 
Fontestà  y  d’altres  autors  joves,  figuranthi 
dues  ilustracions  d’en  Dachs. 

Agenda-Dietari  Com  cada  cap  d’any  el 
propietari  de  la  Llibreria  Parera  ha  fet  a  sos 
clients  un  delicat  obsequi.  El  d’enguany  con¬ 
sisteix  en  una  agenda-dietari  ab  la  que  se 
acompanyen  varies  taules  contenint  les  ta¬ 
rifes  telegràfiques,  servey  postal,  pesos  y  mi¬ 

CANSATS  D’ESPERAR 

Qui  s’hagi  imaginat  que,  després  de  gua¬ 
nyada  la  victorià  de  la  derrera  Assamblea  de 
la  Unió  Catalanista ,  la  tasca  de  Joventut  es 
termenada,  s’ha  ben  equivocat.  Ens  queden 
dues  grans  coses  a  fer:  recordar  la  decisió 
capdal  de  l’Assamblea  a  tots  els  que  semblin 
haverla  oblidada,  y  estar  sempre  prestes  al 
combat  pera  evitar  que  may  ningú  pugui, 
fentne  cas  ornis,  trepitjaria  o  tergiversaria. 
Y  estèm  convençuts,  perque  no  tenim  el  dret 
de  dubtar  de  la  dignitat  de  l'esperit  catala- 
nesch,  que  no  hi  haurà  pas  un  bon  català 
que  no’s  trobi  al  nostre  costat  quan  se  tracti 
d’acomplir  aquelles  dues  tasques. 


No  es  pas  un  programa  nou  el  que  empre 
nèm,  sinó  la  continuació  del  nostre  progra¬ 
ma  de  sempre.  Nosaltres  que  com  diguerem 
vora’l  breçol  de  Joventut,  no  som  ni  una 
iglesia,  ni  una  secta,  ni  un  definitori,  ni  tan 
sols  una  capelleta,  y  que  no’ns  proposarem 
altra  cosa  que  impersonalisar  el  Catalanis¬ 
me  que  portava  vida  migrada  sots  el  caci¬ 
quisme  d’alguns  que  semblaven  representar- 
lo,  y  no  perseguim  altre  fi  que  ferlo  gran  y 
digne  de  la  noble  causa  qu’entranya,  més 
que  may  estarèm  dintre  nostre  programa, 
lluytant  pera  que  sia  una  realitat  lo  que  es 
ja  una  teoria  acceptada  pel  Catalanisme. 

La  decisió  capdal  de  la  derrera  Assam¬ 
blea  diu  clara  y  termenantment  que  seràn 
catalanistes  tots  aquells  que  aymin  l’autono* 
nomía  absoluta  de  Catalunya,  síen  quines 
síen  llurs  idees  en  matèria  politica,  religiosa 
0  social. 

Prengué’l  Catalanisme  aquesta  decisió  tan 
ampla,  tan  hermosa,  tan  lliberal,  tan  desin¬ 
teressada,  donchs  ab  ella  abdicà  de  tota  la 
constitució  que  pera’l  pervindre  havien  ela¬ 
borat  els  seus  prohoms;  prengué  aquesta  de¬ 
cisió,  honra  d’un  partit  y  qu’en  un  altre  pais 
ahont  se  sentis  més  l’amor  de  llibertat  y 
menys  les  ambicions  personals  hauria  pro- 
duhit  un  acoblament  general,  y  nosaltres, 
els  impetuosos,  els  aixelabrats,  hem  esperat 
pacientment  un  mes  y  un  altre  mes,  asse- 

guts  al  dintell  de  la  porta  del  nostre  casal, 
l’arribada  dels  germans  que  no  han  arribat. 
Estèm  lassos  d’esperar.  No  se’ns  pot  demanar 
ja  més  paciència.  La  jovenesa  batega  en  nos¬ 
tre  si  y  ens  impulsa  a  pujar  a  la  teulada  del 
casal,  pera  ovirar  si  en  efecte  hi  ha  grupos 
que  puguin  atansarse,  y  pera  ensenyàrloshi 
0  recordàrloshi  lo  que  no  saben  0  han  sens 
dubte  oblidat. 

Lo  que  veyèm  de  dalt  de  la  teulada,  no  es 
espectacle  pera  ésser  detallat  ara  com  ara. 
Si,  n’hi  ha  de  grupos  y  gentada  que  pot 
venir  ab  nosaltres;  el  pla  n’es  ple;  mes  no 
sabém  si  sens  dubte  es  l’esperit  moresch  el 
qui, els  anima,  donchs  les  immenses  genera¬ 
cions  estan  acampades  espiritualment  indo- 
lentes,  formant  kabiles  y  vivacs,  y  tendes  de 
campanya  isolades,  sense  cap  relació  entre 
elles  y  si  ab  fondos  abíms  d’agravis  que 
les  separen.  No  sabém  pas  quins  poden  ésser 
eixos  agravis  tan  greus  y  tan  pregons  que 
superin  en  importància  a  la  necessitat  supre¬ 
ma  d’un  ajuntamen  total  de  totes  les  forces 
autonomistes  de  Catalunya,  y  que  arribin  a 
cegar  els  ulls  que  deurien  llegir  el  cartell 
d’amor  pregonat  per  la  Unió  Catalanista. 

Se  tractarà  sens  dubte  de  qüestions  de  per¬ 
sonalitats,  y  aquella  gentada,  aquells  fochs , 
politicament  mal  educats,  hauran  cregut,  al 
sentirse  autonomistes,  qu’en  això  precisa¬ 
ment  consistia  l’individualisme. 

iCal,  donchs,  que’ls  repetim  per  milèsi- 
ma  vegada  que  si  de  catalanista  no’n  pot 
ésser  qui  no  respecti  les  idees  y  la  personali¬ 
tat  dels  altres  catalans,  tampoch  ne  pot  ésser 
el  qui  tracti  d’eregirse  en  idola  y  de  calificar 
ab  son  nom  tot  el  partit?  Creyèm  podernos 
estalviar  aquesta  feyna,  perque  sabém  que 
tots  els  que  romanen  acampats  coneixen 
aquests  principis,  y  molts  d'ells  potser  sen¬ 
ten  desgraciadament  el  desitj  tan  fastigosa- 
ment  espanyol  de  distingirse  y  personalisar- 
se  fentse  caps  de  colla  a~  esquenes  d’una 
idea. 

Lo  que  si  ens  creyèm  obligats  a  recordàr¬ 
loshi  es  que  fou  per  la  mort  d’un  cap  de  co¬ 
lla  que  començà  la  guerra  dels  Segadors.  Si 
fou  0  no  la  mort  aquella  uh  símbol,  no  ho 
sabém,  però  sí  sabém  que  de  llavors  ensà 
s’es  acabada  en  l’esperit  catalanesch  l’accep¬ 
tació  de  cap  cap  de  colla  que  guihi  y  dirigei¬ 
xi.  Dintre  de  la  Unió  Catalanista  això  s’hi 


veu  ben  clar.  Cadascú  pensa,  obra  y  acciona 
com  ho  té  per  convenient,.y  tots  junts  guièm 
y  dirigim.  Aquesta  es  la  nostra  honra  y  lo 
que’ns  distingeix  de  totes  les  altres  organi- 
sacions  espanyoles  en  que  es  un  sol  el  que 
pensa  y  són  tots  els  que  obeheixen. 

Lo  que  si  ens  creyèm  obligats  a  recordàr¬ 
loshi  es  qu’en  l’esperit  català  hi  van  incloses 
aquestes  dues  idees:  No  voler  ésser  quefe;  no 
volerne  tenir.  Y  que’l  Catalanisme,  *que  no  es 
un  home,  ni  cent,  ni  mil,  sinó  l’esperit  de  la 
raça  catalana,  no  acceptarà  may  cap  entitat 
que  nomenis  tutor ,  o  mestre  de  minyons ,  0  di¬ 
rectori,  se  li  posi  al  devant  pera  ensenyarli 
un  camí,  que  pera  guiarse  ne  té  prou  ab  es¬ 
guardar  fit  a  fit  la  bandera  de  la  terra  sobre 
quines  barres  la  derrera  Assamblea  hi  ha 
escrit:  TOT  català  té  dret  a  SA  llibertat;  I  OT 
català  té  obligació  de  defensar  la  seva  y  la  dels 
altres.  • 

Si  algú  se’ns  acosta  tractant  ab  fets  0  in¬ 
tencions  d’esborrar  aquestes  paraules,  que 
no  ho  fassi,  donchs  el  foragitarèm  Dintre 
del  Catalanisme  hi  volèm  a  tothom:  als  grans 
y  als  xichs,  als  sabis  y  als  ignorants,  als  bons 
y  fins  als  dolents,  pera  poderlos  excretar, 
donchs  es  aquesta  una  de  les  funcions  que 
més  senya  donen  de  la  vida  d’un  sér.  Pera 
nodrir  ses  files  anirem  a  buscar  a  tothom; 
però  que  no  esperi  cap  quefe  de  vivac  asse¬ 
gut  en  sa  tenda  rodejat  de  llur  seguici,  que 
l’anèm  a  cercar  pera  colocarlo  al  devant 
nostre. 

El  Catalanisme  es  un  gran  casal. dintre  del 
quin  hi  viu  una  gran  familia  que  ha  abolit  la 
patria-potestat.  Qui  ab  banderí  propri  vulgui 
venir,  que’s  quedi  ahont  es.  El  personalisme 
ja  té’l  seu  lloch  senyalat  en  la  kabila.  Que 
per  molts  anys,  y  que  no  se’n  desfassi. 

F.  Pujulà  y  Vallès 

Dubto  que  llegeixis  aquesta  carta;  y  si  la 
comences  no  arribaràs  a  la  fi:  entre  altres 
motius  per  lo  aviat  que’t  canses  de  tot;  perque 
sols  t’agrada  que  t’afalaguin,  y  jo  en  aquesta 
no  ho  faré  pas. 

{Per  què  t’escrich?. . .  Déus  estar  sorpresa 
de  ma  humiliació  y  ríuret  de  mos  sofriments, 
ara  que  un  altre  t’estima  y  es  ton  espòs.  Fesli 
llegir  a  n’ell  aquesta  carta  meva.  Fesho  si 
goses,  y  explicali  qui  sóch;  trepitjem  ab  tes 
paraules,  y  cóntali  mos  defectes,  mes  pas¬ 
sions,  y  l’atreviment  d’haverte  estimat.  Con- 
féssali  a  n’ell  que  no  m’estimaves  y  sols  ho 
fingies  perque  jo  era  un  luxo  més  pera  tu  y’t 
distreya  ab  ma  conversa.  Digali  tot  lo  que  hi 
ha  hagut  entre  nosaltres,  y  envileixme  a  sos 
ulls  pera  que  arribi  a  ferli  fàstich.  Y  després 
engànyal,  traheixlo  com  m’has  trahit  a  mi;  y 
bèsal  com  a  mi,  y  estimal,  y  ofereixte  tota 
pera  que  bestialment  te  besi  y  t’estimi. 

{No  te’n  recordes  de  l’estiu  que  vam  co- 
néixerns?  {Ni  de  la  font  voltada  d’arbres  om¬ 
brívols,  plena  de  gent  qu’estiuejava  al  po¬ 
ble?  Tu,  vestida  de  blanch,  estaves  ajupida, 
omplint  els  vasos  al  raig  cristalli  de  l’aygua 
freda.  Y  al  aproparme  jo  y  saludarte  t’alsares 
pera  oferirmen  un  vas,  comprenent  que  jo 
desitjava  beure.  Còm  vaig  agrahirtel  aquell 
obsequi!  Però,  ab  ma  poruga  discreció,  tro¬ 
bava  poques  paraules  amables,  de  les  escu- 
llides  pera  dir  a  les  noyes  joves  y  belles.  Jo 
bevia  poch  a  poch,  assaborint  l’aygua  gelada, 
y  tu  llensares  rihent  la  sobrera,  pera  omplir 
el  vas  de  nou  y  portarlo  als  que  t’acompa¬ 
nyaven.  Desd’aquella  tarda,  quantes  vegades 
hi  hem  tornat  a  aquella  font  reveladora,  en 
quina  aparegué  mon  amor  vestit  de  blanch, 
com  la  Verge  de  Lourdes  a  la  ignocenta  y 
somniadora  Bernadette!  Quàntes  pelegrina- 
cions  espirituals  al  lloch  sagrat  dels  meus 
somnis  d’amor!  La  font  gelada  raja  sempre, 
y  els  arbres  conviden  a  reposar  a  sa  ombra. 
Però  no  hi  tornarèm  més  plegats.  Tu  hi  ani¬ 
ràs  ab  ell,  jo  hi  aniré  tot  sol;  y  beuré  molta 
aygua  per’apagar  el  foch  que  m’abrusa,  y  la 
que  resti  al  vas  també  la  Ilensaré  pera  que 
l’herba  creixi  y  la  verdor  ufanosa’s  conservi 
sempre.  Abans  {te’n  recordes?  jo  volia  ferhi 
alsar  un  senzill  monument  a  l’amor,  en  aque¬ 
lla  font,  y  gravarhi  una  poesia  que  vaig  de- 


dicarte.  Ara  no  sé  què  ferne  dels  diners  recu- 
cullits  per’aquell  recort.  Volia  comprarte  un 
regalo  per  ton  casament,  y  no  m’he  decidit  a 
escullir  quelcòm.  Desitjava  comprarte  llibres 
dels  poetes  que  més  t’agradaven:  Alfred  de 
Musset,  Stecchetti,  Paul  Verlaine...  y  he 
pensat  que  aleshores,  quan  tots  dos  els  lle¬ 
gíem,  t’agradaven,  y  ara  en  ton  nou  estat  no 
poden  interessarte.  Joyes  ,  no  les  hauries 
acceptades;  altres  objectesme  semblavenordi- 
naris  o  sense  gust;  les  flors  eren  poch  viven- 
tes  pera  representar  eternament  mon  recort... 
Y  he  determinat  enviarte  una  carta  y  guar¬ 
dar  els  diners  pera  un’altra  ocasió. 

De  mos  amors  podria  escriuren  una  nove- 
la.  Tu  ho  has  sigut  tot  pera  mi  en  el  temps 
que  t’he  estimat.  Vares  desvetllar  mon  amor, 
mes  idees,  mos  sentiments,  que  fins  que’t 
vaig  conèixer  semblaven  adormits.  Com  a 
musa  m’has  inspirat  les  meves  obres  més  per¬ 
fectes;  pensant  en  tu  he  escrit  les  poesies  més 
sentides;  y  ara,  explicant  les  hores  llargues 
d’amor  y  d’anyorança,  ompliria  pàgines  ple¬ 
nes  de  melangia  y  de  consols. 

Potser  un  jorn  me  decideixi  a  començaria 
altra  vegada  la  novela  de  la  meva  vida...  La 
primera  haurà  sigut  la  que  tots  dos  hem  vis¬ 
cut;  la  segona,  la  que  jo  escriuré  al  recordar 
mos  amors.  Si  la  publico,  potser  te  sabrà 
greu.  No  tinguis  por  si  dono’l  teu  nom  a  la 
protagonista. Ningú'tconeixerà  en ladònaque 
jo  descriuré,  ni  jo  meteix,  perque  ets  tan  dife- 
renta  de  com  jo  t’havia  conegut,  com  la  dòna 
presentida  delaqu’en  mon  recort  s’ofereixirò- 
nicamentalabrutalitatjde  mosinstints  perver¬ 
sos.  La  novela  te  la  dedicaré  a  tu,  y  al  devant, 
en  una  pàgina  blanca,  hi  estamparé  ton  nom 
y  el  del  teu  espòs,  afegint  unes  ratlles  autò- 
grafes  pera  expressar  en  forma  poètica’l  re¬ 
sum  de  mos  amors.  Y  ho  diré  de  manera  que 
sols  la  dòna  estimada  d’abans  ho  compen- 
drà. 

Serà’l  meu  testament  y  el  meu  derrer  re¬ 
cort. 

Y,  per’acabar,  te  diré  que  si  he  perdut  la 
esperança  de  que  m’estimis,  millor  dit,  si  es- 
tich  segur  de  que  may  m’has  estimat,  no 
dubto  que  seràs  meva  un  dia  o  altre.  Digali 
això  també  al  teu  espòs,  y  promèteli  que  se¬ 
ràs  d’ell  y  de  ningú  més.  Y  aleshores,  quan 
ell  te  cregui  enamorada  y  senzillament  su- 
misa,  y  ab  un  bes  al  front  te  deixi  sola,  tu 

pel  goig  d’enganyarlo,  de  trahirlo  com  ho 
has  fet  ab  mi,  escriume  pera  que  vingui  a 
visitarte,  oferintme  la  reconciliació.  Y  jo,  ple 
de  desitjós,  encès  d’amor  carnal,  vindré  a 
trobarte  y  ens  besarèm  als  llabis,  al  rostre, 
als  cabells,  y  seràs  meva  per  un  instant  etern. 

El  sol  lluhirà  tot  el  jorn  ab  sos  raigs  en- 
lluhernadors,  entebiant  l’ayre  ;  la  natura, 
fecondada  amorosament,  rebrotarà  ufanosa 
y  esplèndida.  Y  nosaltres,  dintre  la  cambra, 
a  la  claror  esmortuhida  que  atravessi  els  cor- 


tinatges  groixuts,  en  la  soletat  de  ta  cambra 
atapahida  de  mobles  tornejats  y  objectes  refi- 
nadament  artistichs,  no  distingirèm  el  jorn 
de  la  nit,  y  ens  besarèm  silenciosos,  fruhint 
el  goig  de  la  realitat  inesperada.  Y  nostres 
cossos  sensuals,  ab  estreta  abrassada  luxu- 
riosa,  ofegaràn  l’ideal  de  la  meva  ànima  pura 
y  sensible;  y  els  meus  somnis  d’amor  y  poe¬ 
sia  fugiràn  esporuguits,  perdentse  en  les  om¬ 
bres  misterioses  de  l'oblit  insondable. 

Octavi  Pell  Cuffí 


LA  FLOR Y LA 

La  pobreta  ílor 
guaytant  cap  enlayre, 
allí  dalt,  molt  lluny, 
al  ser  la  vesprada, 
veya  tremolós 
com  fulla  del  arbre 
un  hermós  estel 
de  claror  daurada, 
lo  més  enciser 
de  la  volta  clara. 

L’estel  amorós 
rebia  sa  flayra 
y  de  fit  a  fit 
també  la  guaytava 

Tots  sos  pensaments 
y  ses  pures  ànsies, 
contava  la  flor 
a  les  pobres  ànimes 
que  van  per  l’espay 
en  llargues  volades, 
sens  que  nostre  esguart 
pugui  repararies, 
mentres  que  les  flors, 
ab  visió  més  clara 
que  los  nostres  ulls, 
veuen  y  amanyaguen. 

Y  deya  la  flor 
ab  sa  dolça  flayra, 
de  remor  sotil 
que  senten  les  ànimes, 
accent  harmoniós 
que  la  orella  humana 
no  pot  distingir, 
per  dissort  tancada 
a  les  més  hermoses 
notes  que  s’escampen 
per  l’espay  immens, 
fondo,  impenetrable, 
tot  ple  de  tresors 
que’ls  homes  no  tasten; 
y  deya  la  flor 
ab  sa  dolça  flayra: 

— Digueuli  que’m  miri, 
portada  de  l’ansia 


ESTRELLA 

y  l’intens  anhel  * 
que’m  crema  y’m  mata, 
ab  aytal  desitj 
com  si  jo  en  la  prada 
fos  estrella  d’or 
y  ella  flor  en  l’ayre. — 

L’estel  al  ohir 
la  tendra  complanta, 
l’amorós  accent 
que  trenca  en  la  flayra 
de  la  feble  flor 
sa  gentil  aymada, 
li  envià  sos  raigs 
d'hont  lleugers  emanen 
sons  no  imaginats 
per  la  pensa  humana, 
mena  de  sospirs 
que  tan  sols  les  ànimes 
lliurades  del  cos 
senten  y  afalaguen. 

Al  rebre  ses  fulles 
aquelles  manyagues, 
la  flor  se  colltorç 
com  verge  esblaymada 
y’s  tomba  suau 
envers  lo  clot  d’aygua  , 
mirall  que  temps  fa,  • 
temps  fa  la  esperava. 

L’estrella  qu’ho  veu 
endinsa  ne  l’ayga 
tots  los  seus  raigs  d’or 
y  ab  joya  s’enllassen, 
formen  una  sola 
les  dues  imatges, 
en  lo  pur  cristall 
immaculat  talem, 
la  estrella  del  cel, 
la  flor  de  la  prada. 

Aymants  se  confonen 
la  llum  y  la  flayra: 
la  estrella  té  fulles, 
la  flor  es  daurada. 

Frederich  Rahola. 

BARRES  O  BURROS 

O  l’una  cosa  o  l’altra  resulten  els  intelec- 
tuals  de  Madrid  qu’eo  algún  dels  periòdichs 
de  mayor  circulación  han  fet  la  crítica  d  An- 
drònica ,  la  derrera  producció  d'en  Guimerà 
recentment  estrenada  al  Espaiïol. 

Y  dihèm  que  són  barras  o  burros ,  no  per- 
que  vulguèm  defensar  l’obra  que  tant  dura¬ 
ment  critiquen;  no,  puig  que  no’n  coneixèm 
ni  una  quartilla,  sinó  perque  fixantnos  en 
els  articles  que  se  li  han  dedicat  en  periò¬ 
dichs  com  Espafía  y  La  Correspondència  de... 
idem ,  s’hi  llegeixen  unes  coses  que  fan  fre- 
dat. 

Vegis  si  no  lo  que  un  tal  Lluís  Paris  diu 
en  el  primer  dels  referits  diaris: 

«...  En  cuanto  à  los  vuelos  de  la  tragèdia  con  que 
Guimerà  quiere  remontarse  hasta  la  región  de  la  subli- 
me  belleza...  no  es  esta  ocasión  de  repetir  cuanto  se 
lleva  dicho  acerca  del  raquilismo  de  los  medios  de  expre- 
sión  de  Guimerà... 

Ni  Andrònica  es  obra  que  sobrepuje  à  sus  anteriores 
dramas  tràgicos,  ni  debe  considerarse  como  una  caída 
de  su  talento.  Guimerà  sigue,  después  de  Andrònica, 
siendo  tan  Guimerà  como  era  antes... 

iSonríe  usted?  Le  sobra  à  usted  finura  de  percepción 
bastante  para  entender  lo  que  tan  mal  expreso.  .  Co- 
noce  usted,  ademàs,  el  juicio  de,  la  crítica,  de  la  gran 
crítica,  acerca  de  Guimerà  y  su  obra  dramàtica...  y 
para  qué  insistir » 

iNo  es  veritat  que  després  de  llegir  aques¬ 
tes  ratlles  un  se  queda  vacilant  y  sense  saber 
què  fer...  sense  saber  si  enviar  una  cistella 
d’aufals  al  crílich  ignorant,  o  si  despreciar 
com  se  mereix  al  caga-tintes  castila  que  apro¬ 
fita  la  ocasió  de  l’estreno  d’ Andrònica  pera 
tirar  un  raig  de  cosses  contra’l  genial  poeta 
de  Catalunya? 

...El  raquitismo  de  los  medios  de  expie- 
sión  de  Guimerà.. .  Ximples,  més  que  xim¬ 
ples,  iquè’n  sabèu  vosaltres  del  nostre  gran 
Guimerà?...  <Es  que  acostumats  a  sentiries 
gàrrules  y  rimbombants  faramalles  de  vos¬ 
tres  escriptors  castizos ,  reflexe  fidel  dels  me¬ 
dis  d’expressió  y  de  comprensió  d’un  poble 
aparatós  y  superficial,  no  podéu  arribar  a 
capir  la  literatura  concisa  y  justa  del  poeta 
català?...  Encara  que  així  fos,  que  poch  co- 
neixèu  a  en  Guimerà!  que  poch  coneixéu  al 
autor  de  Cleopatra,  d'aquella 

potent  regina 

que’ls  deus  del  Nil  pera  son  goig  formaren 
ab  flors  de  lotus  y  plïnyats  d’estrellesl... 

Que  poch  coneixéu  a  l’autor  de  Romiatge  y 
del  Cant  del  diable ,  del  Comte  de  Gers  y  de 
El  Cant  de  la  Sirena ,  d’aquella  sirena  que 

...  foll  la  guayta’l  marinè  en  la  estela 
com  verge  esposa  sobre  llit  de  glaces, 

d’aquella  visió  ubriagadora  que... 


al  fugir  de  sos  brassos  gemegava, 
y  al  tornar  a  sos  brassos  s'adormia!... 

Que  poch  el  coneixéu  al  nostre  Guimerà, 
a  n’aquest  poeta  apassionadissim  que  quan, 
y  fins  essent  fret  cadavre,  s’acosti  aprop  seu 
la  dòna  volguda, 

la  sabrà  pel  respirar, 
y  mort  y  tot,  son  plorar 
li  dirà  quànl  la  volia!  (i) 

Fins  després  de  mort  fa  sentir  els  medis 
d’expressió  que  li  neguen  els  noys  tontos  de 
la  prempsa  madrilenya,  que  del  nostre  gran 
dramaturg,  del  genial  creador  de  tants  admi¬ 
rables  poemes  dramàtichs,  de  'tants  perso¬ 
natges  humaníssims,  de  tantes  ‘imatges  exu¬ 
berants  de  bellesa  y  de  vida,  no  n’han  pogut 
capir  més  que  unes  poques  y  encara  passa¬ 
des  per  l’alambi  de  sa  literatura  encartrona- 
da,  momificada  y  carrinclona! 

Y  anèm  a  un  altre,  anèm  a  reproduhir  un 
paragraf  dels  que  li  dedica  un  desgraciat 
Caramanchel  en  La  Correspondència  de  Es- 
pana. 

...  «el  buen  éxito  que  Andrònica,  la  nueva  tragèdia 
de  Guimerà,  obtuvo  anoche  en  el  leatro  Espaiïol,  se 
debe  principalmente  à  la  protagonista  Maria  Guerrero, 
y  al  traductor  Luis  López  Ballesteros,  para  quien  me 
parece  su  nuevo  trabajo  un  triunfo  honrosísimo  ..» 

Es  lo  únich  que’ns  faltava  veure:  que’ls 
erudits  de  Madrid  descubrissin  que’l  mèrit 
d’una  traducció  es  lo  que  fa  bons  els  origi¬ 
nals.  Això  no  més  passa  a  Madrid,  que  ja 
quan  s’estrenaren  Maria  Rosa  y  Terra  baixa 
donaren  tanta  importància  a  l’Echegaray 
traductor  com  a  n'en  Guimerà  autor,  y  que 
ara  fa  poch  digueren  qu’en  Dicenta  havia 
millorat  una  obra  d’en  Rusinol  al  traduhirla. 

Aquell  cèlebre  acudit  de  Cervantes,  que 
diu  que  les  traduccions  son  como  tapices 
vueltos  al  revés,  y  fins  l'afirmació  del  més  ru¬ 
dimentari  sentit  comú.  són  coses  enterament 
desconegudes  pera’l  flamant  crítich  de  La 
Correspondència  que  afirma  sense  cap  re¬ 
serva  que'l  trevall  d’en  Ballesteros  es  molt 
superior  a  l'original  d’en  Guimerà. 

Quànta  tonteria,  quànta  bilis  contra  Cata¬ 
lunya,  quànta  baixesa,  y  sobre  tot,  quànta 
barrra  y  quànta  ignorància! 

Arnau  Martínez  y  Serinà 


(i)  Del  meu  album 


Sos  esbullats  cabells  l’oreig  besava, 
y  l’ona  que  de  perles  la  vestia, 

T’aborreixo,  si,  t’aborreixo  ab  tota  la  força 
de  mon  sér,  tant,  que  res  ha  d’aturar  ma 
abrusadora  sed  de  venjança. 

Ara!...  ara  vens  a  humiliarte,  a  ajamolirte 
a  mos  peus  pera  que’t  perdoni!  Vens  sumis 
y  concirós  a  apaybagar  l’odi  que  tu  has  fet 
néixer enmon  cor, matant  així  el  sublim  amor 
que  per  tu  sential  Vens  després  de  l’insuccès 
de  ta  nova  exploració  amorosa. 

Assatj  inútil.  Donchs  iquè’t  pensaves,  in- 
felis?  iQue  les  dònes  se  conquistaven  com 
qui  pren  pomes  a  l’arbre,  y  que  de  la  metei- 
xa  manera  que  se’n  pot  haver  una  (cosa  na¬ 
tural  y  justa)  se’n  poden  heure  dues...  y 
tres...  y  déu...  y  cent?...  Oh!  estultícia  hu¬ 
mana! 

Ah,  no!  Se  t’ha  acabat,  y  per  sempre.  «Una 
y  prou»,  digueres  al  casarnos.  Ens  varem  ju¬ 
rar  aymarnos,  acaronant  la  idea  d’arribar  a 
la  felicitat,  gaudint  d’un  pur  y  excels  amor 
fins  a  morirne  extasiats...  Y  tu  has  trencat  la 
placidesa  de  tan  dolça  existència,  exorbat  per 
ton  excès  de  vida.  No  n’hi  havia  prou  de  mi: 
te’n  faltaven  d’altres.  Emperò,  jo  tindré’l  ser- 
ment;  més  encara,  el  tinch  pera  tu,  y  t’ho 
proba’l  que  no  t’esperaves,  la  colossal  y  do¬ 
ble  decepció  rebuda  de  mi,  a  qui  has  fet 
màrtir,  y  per  la  que’t  prometies  fer  víctima 
nova  y  que  no  pogueres  assolir. 

Ta  falta  criminosa,  enlloch  de  perdó,  cla¬ 
ma  venjança;  y  sempre,  sempre,  emprèn  la 
cursa  per  allà  hont  vulguis,  la  meva  ombra 
t’hi  seguirà;  y  tu  proba,  proba  de  fer  noves 
conquistes,  que’t  trobaràs  ab  l’escull  que  jo 
t’hi  posaré  (com  ho  he  fet  ara),  y  vindràs 
cada  vegada  a  caure  arraulit  a  mos  peus  ab 
febrós  desitj  de  fruhir  novament  de  mon 
amor.  Y  jo’t  diré:  ((T’aborreixo!)) 

Ja  may  més  el  brill  de  tos  ulls  tornarà  a 
hipnotisarme;  ja  may  més  voldré  sentir  l’es¬ 
calf  de  ton  lla bi  petonejantme;  ja  may  més 
nostres  boques  tornaràn  a  barrejar  llur  ale¬ 
nada,  des  y  fins  al  fons  de  nostres  cors. 

No;  a  jamay.  Jo  t’aborreixo!... 

Ves,  vil,  ves:  busca  libidinós  altres  amors, 
que  jo  faré  conèixer  tos  mondans  propòsits, 
posantme  com  exemple,  fent  així  que  se’t 
desprecihi  y  se’t  llensi  com  a  love-lace  detes¬ 
table. 

Això  faré,  en_  compensació  justa  a  ma  las- 


situt  y  anyor:  privarte  de  que  jamay  puguis 
assolir  un  amor  pur  y  noble  com  el  que  aban¬ 
donares  ab  mi;  y  tinguis,  per  fi,  d’anar  a  em- 
brutirte  pels  bordells,  y  atuhit  per  la  vergon- 
ya’t  consumis  y’t  moris  ple  d’asquerosa  ver- 
mina. 

Aleshores  sí,  aleshores  vindré  a  besar  ton 
llabi  fret  per’amortir  la  xardor  que  deixares 
en  els  meus,  que’t  diràn  encara:  «T’aborrei¬ 
xo!)) 

Jaume  Pat.òu 


TEATRES 

Rosmersholm. — Fructidor. — La  Regencia. 

- — Un  toca-campanes. 

La  vella  criada  Helseth  ha  fet  la  següent 
observació:  En  la  casa  payral  dels  Rosmer 
(Rosme'rsholm)  els  nens  no  criden,  y  quan 
són  homes  no  riuen.  No  hi  ha  memòria 
de  que  un  Rosmer  hagi  cridat  de  petit  ni  ri¬ 
gut  de  gran.  Y  això  s’ha  espandit  per  tota  la 
encontrada  .  Els  Rosmer  de  Rosmersholm 
«pastors  y  soldats,  alts  dignataris,  gent  hon¬ 
rada  y  correcta,  constitueixen  una  familia 
que  durant  doscents  anys  ha  sigut  la  pri¬ 
mera  del  districte»  y  li  ha  donat  el  to.  Cen¬ 
tre  d’ordre  y  de  disciplina,  es  el  niu  de  totes 
les  opinions  acceptades  de  les  antigues  creen¬ 
ces,  de  la  fidelitat  als  reys,  del  respecte  a  les 
lleys,  y  el  dipositari  de  les  més  velles  tradi¬ 
cions.  Tot  el  país  porta’l  segell  dels  Ros¬ 
mer.  L’ultim  brot  d’aquesta  familia,  Joan 
Rosmer,  imbuhit  per  les  idees  d’un  ideòleg 
revolucionari  (Ulric  Brendel,  son  preceptor), 
y  sugestionat  per  una  dòna  emancipada  (Re¬ 
beca  West)  intenta  sostreures  al  esperit  de 
sa  raça,  y  aprofitant  les  lluytes  politiques 
momentàniament  exacerbades  en  son  país 
pel  triomf  dels  radicals,  se  disposa  a  trencar 
una  llansa  en  pro  de  ses  idees  progressives: 
regenerar  les  conciencies  y  enfortir  les  vo¬ 
luntats. 

Els  conservadors  s’esveren,  y  Kroll,  son 
fanàtich  representant,  li  fa  notar  lo  impossi¬ 
ble  del  seu  intent.  No  en  va  porta  sobre  ses 
espatlles  la  càrrega  feixuga  de  tantes  genera¬ 
cions.  En  Rosmer  s’ha  ilusionat,  lo  qu’ell 
creu  idees  propries  y  anhels  íntims,  no  són 
més  que  sugestions  d’esperits  y  voluntats  ex¬ 
ternes.  A  la  fi  ell,  en  Kroll,  y  l’esperit  dels 
Rosmer,  el  cavall  blanch  de  Rosmersholm 
que  apareix  com  un  fantasma  y  representa  la 
tradició,  triomfaran  de  l’esperit  modern  de 
l’idealista  Brendel  —  que  ha  tingut  el  valor 
de  viure  conforme  a  sa  naturalesa  y  que  s’ha 
trobat  un  jorn  corprès  per  la  realitat,  sense 
idees  qu’exposar  al  poble  idiota,  y  corre  me- 
lancòlicament  en  busca  d’un  o  dos  ideals  en- 

cara  que  síen  usats, — y  de  la  dòna  valenta, 
Rebeca  West,  que  vingué  un  jorn  com  a 
conqueridora  a  aquella  terra  ja  massa  treva- 
llada  y  viciada. 

Heusaqui  el  fons  de  l’obra.  Ibsen  torna  a 
plantejar  aquí  el  gran  problema  de  sempre: 
l’emperador  Julià  de  Emperador  y  Galileu 
lluytant  en  va  pera  desferse  de  les  idees  cris¬ 
tianes  qu’ha  mamat,  y  tróbantse  impotent 
pera  restablir  el  culte  a  la  natura  del  paga- 
nisme  ;  Oswald  dels  Espectres  lluytant  en 
va,  oprimit  per  l’atavisme  hereditari,  pera 
realisar  l’ideal  de  vida  joyosa  a  que  aspira’l 
seu  cor  ardent;  Rosmer  no  podent  Sostreu- 
res  al  cavall  blanch  de  les  tradicions  de  sa 
raça.  Tots  són  febles,  y  com  Peer  Gynt,  no 
passen  de  dret  devant  del  Gran  Tortuós:  do¬ 
nen  la  volta.  Així  el  veurèm  a  n’ell  no  alre- 
virse  a  passar  may  pel  pont  ahont  se  va  sui- 
cidar  sa  esposa:  prefereix  donar  una  gran 
volta  pera  tornar  a  casa. 

Encara  baix  un  aspecte  més  ample  Ros- 
mersholm  representa  la  lluyta  secular  en- 
tre’ls  dos  grans  elements  que  agiten  a  la 
humanitat.  La  natura  esplèndida,  el  goig  de 
viure  ab  ses  passions  desenfrenades,  el  lliure 
culte  a  la  bellesa,  la  voluntat  sense  fre,  en 
una  paraula,  la  bèstia  humana  entregantse 
lliurement  a  sos  instints,  y  el  cristianisme 
ennoblidor  però  depriment,  tot  lleys  y  pre¬ 
ceptes,  tot  regles  y  abstencions,  tot  tristeses 
y  renunciaments. 

Y  el  cristianisme  venç.  No  en  va,  sembla 
dir  Ibsen,  el  cristianisme  ha  sigut  un  fet;  no 
en  va'l  portém  tots  dintre  la  massa  de  la 
sang.  Restablir  el  paganisme  esplenderós  es 
cosa  impossible.  L’ideòleg  qu’ho  intenti, 
com  Brendel,  si  tracta  de  sortirse  dels  seus 
somnis  se  trobarà  ab  la  caixa  buyda,  y,  pres 
del  més  negre  pessimisme,  deuràentornarsen 
cap  a  la  negra  nit  de  ses  desilusions. 

L'esperit  dels  Rosmers  ennobleix ,  però  mala 
la  felicitat.  Y  així  Rebeca  West,  l’infant 
de  la  natura,  la  filla  d’amors  misteriosos, 
probablement  illegitims,  que  baixa  de  les 
més  altes  regions  del  Nort,  d’aquelles  re¬ 
gions  en  que’ls  temporals  d’hivern  se  vos 
emporten  sense  resistència,  la  dòna  ferma  y 
passional  que  arriba  decidida  a  les  regions 
del  dever  a  imposar  sa  voluntat,  y  que  do¬ 
nat  el  cas  no  vacila  en  cometre  crims  ab  refi¬ 
nament  salvatge,  acaba  per  enervarse.  L’es¬ 
perit  dels  Rosmer  mutila  sa  força  de  volun¬ 
tat,  y  Rebeca  pert  sa  facultat  més  preciosa,  la 
facultat  d’obrar.  Per  això  Rebeca,  que  pera 
satisfer  sa  sensualitat  no  vacila  en  sacrificar 
crudelment  la  existència  de  la  muller  del 
pastor  Rosmer,  se  troba  després  ab  que  sa 
sensualitat  ha  desaparegut;  y  més  encara,  se 
troba  esclava  de  mil  prejudicis,  se  sent  obli¬ 
gada  per  mil  devers,  se  sent  lligada  per  sa 
conciencia:  aquella  pura  conciencia  sense  la 
qual  no  pot  viure  un  Rosmer.  L’esperit  dels 


Rosmer  ha  ennoblit  a  Rebeca,  però  ha  mort 
sa  felicitat. 

Rebeca,  els  Rosmer  y  la  humanitat  cris¬ 
tiana  s’han  ennoblit,  però  Rebeca,  els  Ros¬ 
mer  y  la  humanitat  cristiana  estàn  con- 
dempnats,  en  virtut  d’aqueix  ennobliment,  a 
viure  tristos,  sense  crits  ni  rialles,  y  a  morir 
resignadament  en  holocauste  als  devers. 

Aixi  Rebeca,  la  un  dia  salvatge  Rebeca, 
sent  la  necessitat  d’expiar  son  crim.  «(Sóch 
culpable?  Es  just  qu’expihi!»  Y’s  dirigeix 
joyosament,  a  semblança  dels  antichs  mar- 
tres,  cap  al  pont  del  molí  pera  matarse,  com 
ho  feu  un  dia  sugestionada  per  ella,  la  pri¬ 
mera  esposa  de  l’ultim  brot  de  la  casa  payral 
dels  Rosmer.  Y  ell,  en  Rosmer,  l’acompanya 
també  joyosament,  y  també’s  mata.  ((L’espòs 
y  la  esposa  no  deuen  separarse  may...  Allà 
hont  va  l’un,  déu  anar  l’altre.»  L'esperit  dels 
Rosmer  ennobleix ,  però  mata  la  felicitat l 

En  linies  generals — les  condicions  de  la 
revista  Joventut  no’m  permeten  estendrem 
tant  com  ^voldria — aquesta  es  la  idea  de 
l’obra,  una  de  les  més  enervants  y  ensemps 
més  sugestives  de  l’Ibsen.  Sembla  escrita  en 
un  moment  de  descoratgement;  el  més  negre 
pessimisme  sembla  dominar  a  l'autor,  a  qui 
sentim  parlar  a  través  de  la  careta  macabra 
d’en  Brendel,  que  per  un  refinament  sarcàs- 
tich  l’autor  se  vol  posar.  L’Ibsen  trist  y 
desencoratjat,  al  veure  que’l  poble  idiota  no 
l’entén,  al  observar  que  al  treure  a  la  llum  els 
seus  tresors  religiosament  guardats  durant 
sa  vida,  se  tornen  póls  trepitjats  pel  cavall 
blanch  dels  Rosmer,  se’n  torna  tristament 
en  busca  d’algún  ideal  gastat,  y  en  son  de¬ 
fecte  cap  a  la  nit  negra  del  pessimisme. 

Y  no  obstant,  el  drama  es  d’una  poesia 
exquisida.  En  poques  obres,  potser  en  cap  se 
mostren  l’autor  dramàtich  y  el  poeta  tan 
equilibrats.  A  través  del  simbolisme  y  dè  la 
trascendental  acció  filosòfica  que  l’origina, 
el  drama  humà  sorgeix  vibrant  de  vida  y 
d’emoció.  Tot,  el  medi,  els  personatges,  l’ac¬ 
ció  y  el  llenguatge  acusen  un  estudi  profond 
de  la  vida  humana,  y  els  que  sòls  per  aquest 
costat  vulguin  mirar  l’obra,  no  podràn  menys 
de  reconèixer  en  qui  l’ha  feta  les  condicions 
excepcionals  de  poeta  y  d’autor  dramàtich 
qu’esperits  rutinaris  li  han  volgut  negar. 

La  representació  tingué  lloch  al  teatre 
Circo  Espaiïof  y’s  déu  a  la  iniciativa  d'uns 
quants  joves  entusiastes  que  de  tant  en  tant 
donen  a  conèixer,  en  sessions  titulades  «Vet¬ 
llades  Avenir»,  alguna  obra  més  o  menys 
ardida. 

No  fa  gayre’ns  donaren  Les  Avariés ,  un 
dels  quadros  més  sugestius  qu’en  Brieux 
s’ha  atrevit  a  portar  a  les  taules.  Avuy  ens 
han  donat  Rosmersholm.  Jo  crech  que  varen 
fer  bé  aleshores  —  encara  que  ho  devien  fer 
un  xich  millor,  —  però  crech  que  han  fet 
malfet  ara. 

,  Ibsen  es  un  autor  especialissim  ;  no  té 
parell,  ni  tan  sols  té  semblant.  Per  un  con¬ 
curs  de  circumstancies  que  no  puch  ara  deta¬ 
llar,  Ibsen  es  irrepresentable...  si  no’s  repre¬ 
senta  molt  bé.  No  n’hi  ha  prou  ab  dir  els 
papers,  no  n’hi  ha  prou  ab  presentar  ses 
obres  ab  respecte  relatiu.  S’ha  de  matisar. 
La  propietat  escènica  ha  d’ésser  absoluta. 
«O  tot  o  res»,  demana  Brand.  Jo  voldria 
que’ls  entusiastes  d’Ibsen  —  y  crech  que’ls 
que  donen  les  «Vetllades  Avenir»  deuen 
ésserho — no  la  oblidessin  may  aquesta  mà¬ 
xima  que  l’autor  posa  en  boca  d’un  dels  seus 
personatges. 

Si  no  la  oblidessin,  compendrien  que  la 
execució  de  Rosmersholm  fou  una  verdadera 
profanació;  es  a  dir,  bon  xich  menys  que 
res... 


Qui  ho  tenia  de  dir!  Una  obra  que  fa  vuyt 
anys  semblava  atrevida  de  fons  y  ardida  de 
forma,  que’ls  empresaris  rebutjaven  per  im¬ 
moral  y  escabrosa,  avuy  ens  sembla  mansa 
y  convencional.  No  en  va’l  temps  passa.  Fruc- 
tidor  de  l’Iglesias  sols  frapa  al  gran  públich 
com  a  drama  passional,  com  a  conflicte  ais- 
lat  en  que  per  circumstancies  especials  se  tro¬ 
ben  tres  persones  més  0  menys  artificiosa- 
ment  pintades,  y  que’s  resol  sangnantment 
com  convé  a  tot  drama  escènich  que  ha  de 
emocionar  y  enternir. 

En  quant  a  que  l’obra  entranyi  un  gran 
problema  social  que  l'autor  resol  ab  desin- 
voltura  y  atreviment,  tinch  de  confessar  que 
no  ho  he  sabut  veure.  El  cas  es  el  següent: 
Una  noya  trevalladora  y  un  obrer  s’han  es¬ 
timat  y  han  tingut  una  filla.  Al  néixer  aques- 
ta’l  pare’s  trobava  ausent;  mancat  de  feyna, 
se’n  havia  tingut  d’anar  lluny  a  guanyarse 
la  vida.  Al  rebre  la  noticia,  el  pare,  bon 
pare,  s’interessa  tot  seguit  per  sa  filleta  y 
paga  una  dida  ab  condició  expressa — no  en- 
tench  per  què — de  que  la  mare  no  l’ha  de 
veure  may.  Torna’l  pare  de  lluny,  decidit  a 
legalisar  sa  situació,  y’s  troba  ab  que  la  seva 
estimada  parla  ab  gran  interès  en  un  carreró 
fosch  ab  un  subjecte.  Rapte  de  gelos.  «Bon 
vent  y  bon  profit»,  els  hi  diu.  Y  el  pare  no’s 
torna  a  preocupar  de  la  dóna  aymada  fins 
que  un  dia,  al  cap  d’uns  dos  anys,  se  troba 
sol  al  món  ab  una  filla  de  tres  anys  al  bras- 
sos:  la  mare  d’ell  a  qui  la  tendre  criatura  diu 
mamà  s’ha  mort.  «  iCòm  ho  faré  ?»’s  pre¬ 
gunta.  Y  l’home’s  recorda  de  que  la  criatura 
té  una  mare  veritable;  y  reclama  la  mare. 
Però  la  mare  s’ha  casat.  La  misèria,  el  dolor 
y  els  afalachs  d’un  home  bo,  desinteressat, 
despreocupat  y  que  enterat  de  tot  no  vacila, 
y  la  estima  molt  y  li  ofereix  un  pervindre 
rialler,  l’han  decidida  y  s’hi  ha  casat;  volun¬ 
tàriament  li  ha  jurat  fidelitat  y  estimació. 
El  conflicte’s  presenta;  el  pare  reclama  a  la 
tnare  en  nom  de  la  criatura:  «La  mare  es  del 


fill»  diu.  Y  l’autor  sembla  sentar  això  com  a 
conclusió  revolucionaria.  Per  sobre  de  tot, 
per  sobre  d’un  matrimoni  legal,  per  sobre  de 
tots  els  convencionalismes  inherents  al  ma¬ 
trimoni  formulista,  hi  ha  la  unió  natural  y 
feconda.  El  fruyt  de  l’amor  després  de  l’arbre 
reclama  l’arbre;  l’arbre  es  seu.  Alto  aqui, 
senyor  Iglesias!  -S'ho  creu  ben  bé  que  aques¬ 
ta  conclusió  es  revolucionaria;1  Jo  ho  veig  al 
inrevés.  La  mare  es  la  qu’es  lliure  y  la  que 
té  dret  a  unirse  a  un  altre,  inclòs  casarshi  si 
bé  li  sembla,  y  ningú,  ni  tan  sols  el  fill  de 
ses  entranyes,  té  dret  a  reclamar  que  per  ell 
se  sacrifiqui  la  pròpia  voluntat.  L’única  que 
té  dret  a  reclamar  es  la  mare,  la  dòna  a  qui 
li  han  let  un  fill  y  després  s’ha  vist  abando¬ 
nada  cobarda  y  lleugerament.  Ella  pot  recla¬ 
mar  el  seu  fill  y  pot  despreciar  al  pare  egois¬ 
ta.  Fins  la  lley — espantis,  senyor  Iglesias, 
que  sembla  ignorarho: — la  lley,  més  íevolu- 
cionaria  que  vostè,  autorisa  a  la  mare  qu’es- 
tà  en  la  situació  que  vostè  pinta  pera  recla¬ 
mar  al  seu  fill.  De  manera  que  la  situació  de 
la  protagonista  de  Fructidor ,  que  no  ha  po¬ 
gut  besar  may  al  tendre  reyetó  del  seu  cor, 
situació  que  tant  enterneix  al  públich  y  qu’es 
l’argument  capdal  del  protagonista  y  de  l’au¬ 
tor,  es  una  situació  falsa  y  convencional. 
«Vinga’l  fill»  pot  dir  ella.  Y  la  lley,  revolu¬ 
cionaria,  diu:  «El  fill  es  de  la  mare».  Y  lla¬ 
vors  no  hi  ha  drama. 

Altra  cosa  fóra  si,  en  comptes  del  pare, 
fos  l’amant  qui  reclamés  a  l’aymada,  l’inicia¬ 
dor  a  la  iniciada,  el  mascle,  en  nom  de 
l’amor,  a  la  femella.  Però  aquest  problema 
l’autoh  no’l  posa.  Fins  sembla  qu’expressa- 
ment  se  complau  en  pintarnos  al  pare  com  a 
un  sér  refinadament  egoista  y  lleuger.  Es  un 
defecte  capitalissim  de  l’obra  aquest  desequi¬ 
libri,  millor  dit  aquesta  contradicció  evident 
que  hi  ha  entre  les  paraules  y  els  fets  dels 
tres  personatges  principals.  No’m  vull  pas 
entretenir  detallant  la  demostració.  N’hi  ha 
prou  pera  compèndrela  ab  la  següent  refle¬ 
xió:  Si  fos  veritat,  com  sembla  despendres 
del  llenguatge  que’ls  personatges  usen,  que 
la  mare  estimés  a  un  fill  que  quasi  no  ha 
vist,  tan  tendra  y  esbojarradament,  que’l 
pare  l’estimés  també  tant  y  hagués  estat 
sembre  tan  bojament  enamorat  de  la  mare, 
y  en  fi,  que’l  marit  legal  fos  un  home  tan 
bo,  tan  honrat,  y  de  tant  cor  al  meteix  temps 
que  tan  brutal — contradicció  que  sols  l’autor 
dèu compendre, — si  tot  aixòfos  veritat, ^obra¬ 
rien  com  obren  en  el  drama  de  l'Iglesias, 
Jo’m  penso  que  si  l’autor  hi  reflexiona  un 
xich,  notarà  qu’es  força  artificiós  el  seu  dra¬ 
ma,  y  que’ls  personatges,  com  a  tipos  psico- 
lògichs,  són  tan  de  fusta  com  puguin  serho’ls 
de  qualsevol  constructor  de  comedies,  com 
en  Baró— don  Teodoro— per  exemple. 

Ara  bé:  acceptat  aquest  convencionalisme 
y  descartada  tota  tesis,  Fructidor  no  es  pas 
un  drama  dolent;  fins  es  un  bon  drama  de 

teatre  en  que’l  públich  impressionable  s’en- 
terneix,  s’emociona  y  s’interessa.  Encara 
avuy  la  ficció  ben  trevallada  frapa  al  públich 
.  intensament,  y  no  es  possible  negar  que 
l’Iglesias  sab  trevallar  la  ficció  ab  més  gar- 
bo,  ab  més  poesia, — sobre  tot  ab  més  poesia 
— y  què  diable!  ab  més  verosimilitut  que  la 
majoria  dels  nostres  patriarques  de  la  dramà¬ 
tica.  Tipos  secundaris,  alguns  trets  dels 
principals,  escenes  de  detall  y  giros  de  llen¬ 
guatge  hi  ha  en  Fructidor  que  fan  bona 
aquesta  afirmació  meva. 

La  execució,  molt  fluixeta.  En  Jaume  Bo¬ 
rràs  es  un  actor  sense  flexibilitat,  sense  ma¬ 
tisos,  y  sols  fa  bé  les  escenes  de  força.  Els 
demés,  fóra  de  la  bona  voluntat,  sols  tregue- 
ren  bé  algún  conjunt:  els  finals  del  tercer  y 
quart  acte,  per  exemple.  La  escena,  més  cuy- 
dada  en  conjunt  qu’en  detalls.  L’electe  de  la 
fornal,  excelent.  Els  trajos  massa  bonichs, 
poch  bruts  pera  ésser  de  trevalladors  que 
trevallen. 


Altres  dos  estrenos  han  tingut  lloch  la  set¬ 
mana  passada  en  els  teatres  de  Barcelona, 
tots  dos  sense  importància. 

Al  Principal  La  Regencia,  comèdia  històri¬ 
ca  dels  senyors  Cavestanyy  Fernàndez  Shaw. 
El  primer  d’aqueixos  dos  senyors  sembla  que 
tingui  la  obsessió  de  les  obres  històriques. 
Fa  anys  y  panys  que  ve  servintnosles  ja  en 
prosa,  ja  en  vers,  ab  tossuderia  infantívola. 
Jo  apostaria  qualsevol  cosa  qu’en  Cavestany 
somnia  cada  dia  ab  en  Sardou,  el  mestre  del 
genre;  però’ls  somnis  de  res  li  serveixen, 
com  no  sia  peraentossudirlo  mès,  puig  a  cada 
intent  nou  ho  fa  pitjor.  En  La  Regencia  ja 
no  hi  ha  res,  ni  coneixement  de  l’època,  ni 
ingeni,  ni  tan  sols  trassa  en  teixir  un  argu¬ 
ment;  es  la  historia  soporifera  d’un  periode 
històrich  en  que’l  sopor  era  desconegut.  Ab 
lo  qual  queda  fet  el  judici  de  l’obra. 

La  Tubau  y  en  Palència,  cursis  imitadors 
de  la  Guerrero  y  en  Mendoza,  han  volgut 
enlluhernarnos  y  fernos  empassar  vulguis  no 
vulguis  aquesta  comèdia  mitjansant  una  pre¬ 
sentació  luxosa.  Sembla  que  aquest  procedi¬ 
ment — molt  lloable  si  s’empleés  pera  obres 
verament  artístiques  —  es  l’cltima  paraula 
de  la  dramàtica  castellana.  Gran  espetech  de 
escenografia,  llums  y  trajos.  Ab  això  n’hi  ha 
prou.  Quan  menys  n’hi  ha  prou  pera’ls  sórts. 
Pera’l  teatre  castellà  sembla  iniciarse  una 
nova  era:  la  era  dels  sórts.  Els  sórts  seràn 
els  millors  jutges.  Pas  als  sórts!  pas  als 
sórts  d’ànima  que  són  els  que  més  abonden! 
Els  que  no  ho  síen  que’s  tapin  les  orelles 
si  poden,  y  si  no  poden  que  riguin...  que  ri¬ 
guin  compassivament. 

Tot  lo  qual  no  vol  dir  que  la  Tubau  hagi 
desplegat  tant  luxo  com  la  Guerrero.  El  deco¬ 
rat  sobre  tot  es  pobrissim.  Però  que  no’s 
desanimi  la  Tubau:  el  verdader  cami  es 


aquest;  ab  bóna  voluntat  y  quartets  ja  arriba¬ 
rà  a  acostarshi  a  l’altra  Maria,  a  l’altra  Maria 
d'en  Fernando  qu'es  la  que  té  més  sórts,  que 
es  la  que  té  quasi  bé  tots  els  sórts  de  la  Espa¬ 
nya  culta. 


A  Romea,  Un  toca-campanes,  ((joguina  cò¬ 
mica» — diable!  sols  al  pensar  en  lo  que  se¬ 
ria  una  joguina  tràgica  m’estremeixo  tot — 
original  d’en  Frederich  Fuentes,  fill. 

El  Brusi  ja  ha  dit,  no  sens  un  xich  d’iro¬ 
nia —  ironia  sense  malicia  qu’es  la  ironia 
pròpia  de  la  gent  formal— que  la  joguina  era 
distreta,  animada  y  que  feya  riure  al  públich 
bon-jan  que  afortunadament  encara  abunda 
a  Barcelona.  Com  que  jo — y  ab  mi  els  tres  o 
quatre  lectors  que  tinch — no’n  sóch  de  bon- 
jan,  es  clar  que  la  joguina  no  m’ha  fer  riu¬ 
re  gens  ni  mica;  y  quan  una  joguina  no  fa 
riure... 

Emili  Tintorer 


AVUY! 

Sí,  es  avuy, -avuy  el  gran  dia  en  que  fins 
els  més  sórts  hi  ohiràn  y  fins  els  més  cechs 
hi  veuràn.  Avuy  presenciarèm  allò  que  fa  tant 
temps  havia  d’haver  sigut:  la  definitiva  con¬ 
sagració  (no  llegiu  profanació)  del  Geni 
aquell  que  figura  per  dret  propi  entre  la  mit¬ 
ja  dotzena  de  genis  menyspreuhats  per  en 
Dell.  La  fetxa  del  18  de  janer  d’enguanv  se¬ 
rà  la  més  remembrable  dels  anals  del  Liceu, 
ab  crema  y  tot,  y  l’èxit  el  més  grandiós,  na¬ 
turalment,  després  del  de  La  Boheme. 

Y  ^què  haurà  calgut  per’aytal  aconteixe- 
ment?  Donchs  que  aquell  immortal  sabater  y 
aquells  tranquils  burgesos  de  Nurenberg 
s’hagin  per  fi  decidit  a  fernos  una  visita,  que 
ja  era  hora  després  de  quaranta  anys  que  co¬ 
rren  per  tot  el  món  y  de  ferne  dotze  que 
varen  atrevirse  a  arribar  fins  a  Madrid,  però 
passant  per  l’altra  via.  O  vaig  molt  errat,  o  ai¬ 
xò  ha  d’ésser  el  començ  d’una  nova  era,  l’in¬ 
grés  d’una  munió  grossa  de  fidels  en  lareligió 
wagneriana.  Ja  ho  sentiràn  a  dir,  y  tal  dia 
farà  un  any!  La  desvetllada  dels  dorments  es 
el  titul  de  l’òpera  que  avuy  s'estrena. 

Els  que  no  han  passat  encara  del  Lohen- 
grin ,  avuy  passaràn  el  nou  Rubicón;  els 
que’s  fan  aquells  fenomenals  tips  de  dormir 
ab  la  desventurada  Tetralogia ,  ab  el  malhau- 
rat  Tristàn ,  avuy  faràn  uns  ulls  com  unes 
taronges,  y  encara  no’n  tindràn  prou,  pera 
observar  tot  lo  que  passa  a  la  escena,  puig  ja 
ho  veurèu  si  en  passen  de  coses  v  no  com  en 
aquell  Tristàn  que  no  hi  passa  res.  En  una 
paraula,  els  que  tant  y  tant  s’han  aburrit  ab 
aquelles  interminables  filosofies  del  Wagner 
de  la  segona  època,  avuy  faràn  la  pau  ab  el 
fart  de  riure  que’ls  espera,  perqueaqui  està'l 
gran  secret  de  l’obra. 

Y  enlloch  de  veurehi  el  drama  de  Sachs, 
això  es  lo  únich  que  hi  sabran  veure:  que 
s’hi  riu  qu’es  un  bé  de  Deu.  Y  la  veritat,  ab 
els  temps  que  corren,  de  tragedies  ja’n  tenim 
prou. 

Però’m  preguntarà  algún  d'aquests  que 
avuy  els  han  de  desmamar: 

— ,;Vol  dir  qu’en  Wagner  es  capàs  de  fet- 
nos  riure?  t’Vol  dir  que  no  hi  haurà  molts 
troços  d’aquells  latosos ,  ja  m’entén,  en  els 
quins  el  mestre  de  vostès  hi  té  la  mà  tan 
trencada? 

—  Fugi,  sant  cristià;  ja  ho  crech  que  n’hi 
ha,  però  no  s’espanti,  que  podrà  pahir  tan 
bé  com  les  altres  nits,  perque’l  ferli  més 
planer  allò  que  li  fa  tanta  por,  les  lalas,  es 
qüestió  d’unes  quantes  tallades  més  o  menys 
y  no’m  penso  que  ara  per  una  òpera’ns  ho 
quedin  a  deure. 

— Donchs  miri,  jo’m  creya:.. 

— Donchs  calli,  que  no  li  pregunto,  ni  vull 
saberho,  que  ja’n  tinch  prou  de  mals  de  cap! 

— per  què  s’hi  fica,  ja  que  ningú  li  de¬ 
manava? 

— Perque  tinch  una  cosa  per  dir  y’m  faria 
mal  si  me  la  quedava  a  dins. 

Avuy  no  tracto  de  rompre  cap  llança  pel 
Mestre;  la  cosa  s’ho  porta  ella  meteixa  y,  o 
molt  m’equivoco,  o  aquesta  ha  d’ésser  la  pri¬ 
mera  obra  de  Wagner  que  donarà  diners  a 
l’amich  Bernis,  lo  qual  li  desitjo  sincerament 
pera  poder  exigirli  més  en  les  vinentes  ve¬ 
gades.  Y  espero,  al  menys,  qu’en  la  present 
hi  hagi  posat  de  sa  part  tot  lo  materialment 
possible  pera  fer  conèixer  decorosament  la 
òpera . 

Però  lo  que  vull  es  demanar  al  públich  de 
l’estreno  força  enteniment:  que  rebi  a  W  agner 
tal  com  se  mereix,  que  s’engresqui,  s’exalti 
y  fins  isqui  de  mare  y  de  tota  la  familia,  que 
prou  temps  fa  que’l  Liceu  hi  té  aquest  deute 
ab  les  creacions  de  Bayreuth;  però  que  ho 
fassi  ab  força  seny,  lo  més  wagnerianament 
possible,  sense  ficarhi  cap  estremitut,  sense 
pendre  cap  dels  inspiradissims  cants  y  can¬ 
çons  qu’esmalten  l’obra,  a  tall  de  roman- 
zas ,  ni  ferlos  repetir  (això  ja  es  més  difícil); 
que  al  acabar  el  preludi  de  l’obra,  que  ja  ha 
aplaudit  forces  vegades  en  els  concerts,  sà¬ 
piga  retenirse  pera  escoltar  la  magnifica  en¬ 
trada  de  l’orga  que  trenca  aquesta  pàgina; 
que  si  arriba  fins  a  tornarse  ximple  ab  el 
gran  quadro  de  la  baralla, ’s  reservi  quelcom 
pera’l  quadro  de  l’obrador  de  Sachs,  ahont 
hi  ha  la  veritable  essencia  de  l’obra,  malgrat 
no  hi  passin  tantes  coses  com  abans;  y  en 
una  paraula,  que  no  badi  devant  d’aquelí  mo¬ 
nòleg  de  Sachs,  mil  vegades  més  gros  que  les 
romanzas  ab  que  no  dubto’ns  obsequiarà’l 
tenor. 

Y  després  quan  surti,  quan  comenti,  quan 
discuteixi,  que  no  fassi  pagarel  mort  als  altres 
grans  drames  lirichs  wagnerians,  que’ls  po- 
brets  no’n  tenen  cap  culpa  de  la  manera  com 


se’Is  tracta  sotmetentlos  a  freqüents  execu¬ 
cions ,  ni  de  que  hi  hagi  encara  tants  curts  de 
gambals.  Pensin  que  l’obra  wagneriana  no 
comença  ni  acaba  en  Els  Mestres  Cantayres , 
que  aquesta  obra,  ab  tot  y  valer  tant  com  les 
altres,  no  es  en  el  camp  wagnerià  sinó  un  in- 
cissiu,  un  compàs  d’espera.  Y  no  oblidin  al 
incommensurable  Tristàn ,  y  creguin  que  del 
veritable  Capvespre  n&’n  coneixen  ni  un  bo¬ 
rrall,  y  esperin  encara  al  any  13  pera  conèi¬ 
xer,  ab  el  Parsi/al  ,  l’última  expressió  del 
drama  lírich,  aquella  que  si  algún  jorn  im¬ 
probable  pogués  igualarse,  may,  jamay  po¬ 
dria  superarse. 

Aquesta  es  ma  modesta  impressió,  que  co¬ 
munico  ab  la  meteixa  voluntat  y  bona  inten¬ 
ció  que  inspira  totes  les  meves.  Si  algú  hi 
està  d’acort  que  la  fassi  seva  y  la  escampi, 
que’l  wagnerisme  de  bona  lley  ni  darà  grans 
mercès. 

Joaquim  Pena 


AGONÍA 

No  es  pas  qiiento  de  cassador.._ 

Arribà  en  Quel  de  cassera  al  cayent  de  la 
tarda  y  ens  contà  còm  la  Linda,  una  gossa 
llebrera  més  viva  que  una  mustela,  seguint 
la  petja  d’un  conillot  s’havia  ficat  dintre  un 
cau,  d’hont  no  n’havía  pogut  eixir  de  cap 
manera.  Lamentarem  tots  la  pèrdua  de  la 
gossa,  tan  bona  minyona  y  tan  esquerpa,  y 
un  cop  haguerem  sopat  y  resat  el  rosari  J 
prop  la  llar,  y  el  jayo  ab  sa  veu  tremolosa’ns  : 
hagué  contat  mil  entremaliadures  del  follet 
que  compareixia,  segons  ell,  en  nits  sorru- 
des  d’hivern  entrant  per  la  xemeneya  y  arri- 
bantse  al  corral  ahont  tallava  les  barbes  de 
les  cabres  0  bé  trenava  les  cúes  de  l’euga, 
ens  en  anarem  a  dormir  tranquilament,  vol¬ 
tats  de  la  quietut  del  camp  que  imposava,  y 
breçolats  pels  cants  ensopidors  de  grills  y 
granotes. 

L’endemà,  tot  esmorzant,  sortirem  a  par¬ 
lar  de  la  Linda,  ponderant  ses  qualitats  de 
bona  cassadora,  y  ens  entraren  a  tots  desit¬ 
jós  de  saber  si,  a  la  fi,  havia  pogut  eixir  del 
cau  coniller  ahont  restà  empresonada. 

Ab  la  escopeta  a  coll  y  seguint  als  dos 
cadells  que  trescaven  bon  tros  endevant  tot 
bellugant  ab  neguit  la  cúa,  ens  hi  encamina¬ 
rem,  avançant  ab  més  dalit  al  sentir  uns  gri¬ 
nyols  fondos  y  acompassats  que  varem  pen¬ 
sar  eren  de  la  Linda. 

Còm  grinyolaven  també’ls  cadells!  Ben  bé 

se’ls  coneixia  que  adalerats  anaven  en  busca 
de  sa  mare,  que’l  dia  abans  tingueren  de  dei¬ 
xar  ab  greu  recança!  Prou  que  se’ls  veya  que, 
comprenent  la  nostra  intenció,  corrien  vers 
ella  portantli  un  auxili  que  no's  cansaven  de 
pidolarnos,  tot  girantse  y  bellugant  la  cúa 
neguitosament. 

Encara  la  hi  trobarem  dintre’l  cau  a  la  po¬ 
bra  Linda,  talment  clavada  en  un  esquerdall 
de  la  roca  que  la 'tenia  agafada  pel  coll  com 
terrible  trampa,  no  deixantla  ni  bellugar  tan 
solsment,  escanyantla  quasi,  com  si  volgués 
ofegaria  de  mica  en  mica. 

Els  cadells  redoblaren  llavors  sos  grinyols, 
no  atreviptse  pas  a  endinsarse  en  el  cau.  La 
Linda,  al  sentirlos,  cambià  de  sobte  sos  gri¬ 
nyols  acompassats  y  planyivols  per  altres 
de  joya,  com  si  rigués  sorollosament  al  en¬ 
devinar  sa  propera  deslliurança. 

Mirarem  a  dintre’l  cau  per  la  part  oposada 
a  la  que  havia  entrat  la  gossa,  y  vegerem 
no  més,  en  mitj  de  complerta  fosquedat,  sos 
ulls  oberts  de  bat  a  bat,  fixos  en  nosaltres 
com  implorantnos  misericòrdia.  Tots  a  la 
una'ns  varem  mirar,  com  imposantnos  la 
obligació  de  salvaria,  y  ho  hauriem  intentat 
tot  seguit  a  no  havèrnosen  fel  desistir  la 
impossibilitat  complerta  de  dur  a  terme  tan 
bella  obra.  EI  cau  foradava  una  gran  roca 
viva  que  no’s  podia  pas  engrunar  sense  l’au¬ 
xili  de  barrinades  y  empleyanthi  molt  temps. 
Aixi,  donchs,  quasi  sens  esperances  d’evitar 
que  la  bestia’s  podris  allà  dintre,  tornarem  a 
casa  en  busca  d’eynes  pera  probar  si  ab 
elles  logravem  nostre  propòsit. 

Els  cadells  no’ns  seguiren  pas:  restaren 
fent  companyia  a  sa  mare,  y  sens  atendre  a 
nostres  crits  y  xiulets,  ens  miraren  com  es- 
tranyats  de  que  l’abandonessim. 

Hi  varem  tornar  a  la  tarda,  trobant  allà 
meteix,  a  la  boca  del  cau,  als  dos  cadells  lla¬ 
drant  anguniosos,  responent  y  consolant  a 
la  pobra  Linda  que  no  parava  may  de  gri¬ 
nyolar  llastimosament. 

Ab  dalit,  encara  que  ab  poca  fe  en  l’èxit, 
començarem  la  tasca  d’esbadellar  la  roca  a 
cops  de  magall.  Oh,  llavors!  Qui  els  hagués 
sentit  a  la  Linda  y  als  cadells  redoblant  sos 
lladruchs,  com  si  volguessin  alentarnos  en 
nostra  penosa  obra  de  salvació!  Però  ab  tot 
y  nostre  bon  afany,  no  tinguerem  més  remey 
que  desistir  quan,  amarats  de  suor,  al,  ca- 

yent  de  la  tarda,  encara  la  roca  persistia  in- 
vulnerable.  Y  el  crepúscul  començà  a  ombre- 
jar  el  camp,  y  decidirem  retornar  a  casa  ab 
una  indefinible  tristesa  dintre’l  cor. 

No  poden  pas  descriures  els  anguniosos 
planys  de  la  pobra  Linda  al  sentir  que  nos¬ 
tres  petjades  se  perdien  rostos  avall.  Sos 
grinyols  y  els  dels  cadells,  que  restaren 
també  prop  d’ella,  eren  talment  clams  de 
desesperació  que  haurien  enternit  el  cor  més 
dur.  Ja  erem  bon  tros  lluny,  y  encara  sen¬ 
tíem  el  plorar  anguniós  de  les  pobres  besties 
que  anava  perdentse,  perdentse  fins  devenir 
quasi  imperceptible. 

Aquella  nit,  adormit  y  tot,  no’m.  vaig  pas 
poder  treure  del  devant  els  ulls  oberts  de 
bat  a  bat  de  la  Linda,  mirantme  sempre  de 
fit  a  fit,  implorantme  primerament,  després 
exigintme  un  auxili,  un  remey  en  sa  ago¬ 
nia.  Despert  y  parant  atenció,  ab  els  fines¬ 
trals  oberts  y  mercès  a  la  complerta  quietut 
del  camp,  va  semblarme  que  arribaven  fins 
a  mi  els  udols  de  la  bèstia,  acompassats  y 
fondos,  y  doblement  tristos  escoltats  de  tan 
lluny. 

Qui  dorm  aleshores!  Me  fou  precís  llevar- 
me  a  punta  d’auba  y  anar  de  nou,  junt  ab 
mos  companys,  a  probar  de  deslliurar  a  la 
Linda  anch  que  fossin  precisos  els  més  su¬ 
prems  esforços. 

Tornarem  a  sentir  de  prop  els  udols  de  la 
gossa  y  dels  cadells,  que  restaven  com  el  dia 
abans  en  el  meteix  lloch,  y  tornarem  a  veure 
aquells  ulls,  oberts  de  bat  a  bat  y  com  ente¬ 
lats  per  les  llàgrimes.  En  aquells  ulls  hi  vaig 
llegir  llavors  quelcòm  de  terrible  y  esgarri¬ 
fós,  que  no  puch  descriure.  Aquells  ulls  no’s 
clohíen  may,  empedrehits  pel  dolor,  com  no 
paraven  may  els  planys  agònichs. 

Reprenguerem  la  tasca  començada’l  dia 
abans,  y  de  nou  varem  tenirla  d’abandonar 
ab  recança,  convençuts  de  lo  infructuós  de 
nostres  esforços.  La  pobra  bèstia  hauria  de 
morir  en  aquella  presó  terrible.  Devalla- 
rem,  donchs,  altra  volta  la  comalada,  y  arri¬ 
barem  novament  a  la  casa  ab  el  cor  partit 
per  la  pena. 

A  la  nit,  en  anguniós  insomni,  me  miraren 
també  aquells  ulls  envidriats,  immòvils,  y 
vaig  sentir  els  fondos  gemechs  de  la  bèstia 
agonitzant,  que  semblaven  eixir  de  les  en¬ 
tranyes  de  la  terra.  En  aquell  quarto  fosc^  y 

solitari,  voltat  de  la  quietut  més  complerta, 
no  deixant  ni  un  moment  de  sentir  els  acom- 
passats  grinyols  de  la  gossa,  la  veya  tal¬ 
ment  enclavada  en  aquella  esquerda,  apre- 
tat  son  cos  per  la  punxanta  y  dura  roca, 
sense  poder  moure  més  que’ls  ulls  que  tenia 
sempre  oberts,  y  la  boca  que  may  parava  en 
ses  queixes  llastimoses.  Y  seguia  veyentla 
còm  se  moria  de  sed,  de  fam  y  de  rabia,  sense 
ni  el  petit  consol  de  bellugarse,  de  revolcar- 
se  afollada  en  sa  llarga,  interminable  agonia, 
cridant  sempre  fins  que  se  li  assequés  la  gola 
abrusada  per  la  sed  y  se  li  entelessin  del  tot 
els  ulls  vidriosos... 

Me  sobtaren  les  clarors  de  l’aubada  sens 
haver  pogut  dormir  ni  un  instant.  La  terri¬ 
ble  agonia  del  pobre  animal  s’allargava, 
s’allargava... 

A  entrada  de  fosch,  mogut  per  la  necessi¬ 
tat  irresistible  de  tancar  per  sempre  aquells 
ulls  que’m  miraven  perseguintme  constant¬ 
ment,  vaig  encaminarme  ben  sol  vers  el 
lloch  ahont  se  trobava  la  Linda.  Al  serhi 
aprop,  ja  vaig  tenir  els  cadells  voltantme, 
llepantme,  moventse  neguitosos  entorn  meu 
com  si  imploressin  un  darrer  esforç.  Oh,  ja 
la  deslliuraré  ara! — vaig  dírloshi,— y  com  si 
ho  haguessin  comprés  correren  cap  al  cau, 
ahont  també  vaig  arribar  ben  prompte. 

Quedi  per  derrera  volta  encisat  devant 
d’aquella  vista  vidriosa  que  seguia  mirantme 
fixament,  encara  que  ja  se  la  veya  desviada, 
com  de  bèstia  folla.  En  mitj  la  total  foscor 
de  dintre’l  cau,  essent  ja  negra  nit,  lluhien 
aquells  dos  ulls  com  dos  punts  fosforescents, 
fent  anguilejar  per  mon  cos  calfrets  d’espant. 

Els  cadells  restaren  quiets  al  meu  costat 
sense  lladrar  ni  moures,  anhelosos,  encurio¬ 
sits.  Llavors  jo  vaig  agafar  la  escopeta  que 
havia  carregat  ab  bala,  y  apuntantla  ben  bé 
entre’ls  dos  lluminosos  punts  de  dintre’l  cau, 
vaig  apretar  el  gallet  ab  tota  la  efusió  de  la 
meva  ànima. 

Quan  el  retruny  del  tret  s’hagué  perdut 
repercutint  per  la  comalada,  y  no  vaig  sentir 
els  lladruchs  planyivols  de  la  Linda,  quin 
pes  me  va  fugir  de  demunt  del  cor!  Havia 
aclucat  per  sempre  més  aquells  ulls  d’ago¬ 
nitzant  que’m  perseguien,  que  m’acusaven!... 

Els  cadells  còm  me  lleparen,  agrahits,  ale¬ 
gres,  plens  de  joya!  —  Pere  Colomer  y  Fors. 

Sant  Feliu  de  Guíxols ,  i  janer,  de  /qoy . 


NOTES  BIBLIOGRÀFIQUES 

Los  Monasterios  de  la  Diòcesis  gerun¬ 
dense,  por  don  Francisco  Monsalvatge  y 

Fossas. — O/oí,  imprenta  y  líbrería  de  Juan 

Bonet ,  /904. 

Els  qui  admirém  les  belleses  de  los  coses 
passades,  hem  de  llegir  ab  gust  un  llibre 
com  el  del  senyor  Monsalvatge  y  Fossas. 
Aquest  conegut  arqueòleg  sol  veure  lo  que 
descriu  ab  criteri  d’erudit  y  alhora  ab  ulls 
d’artista.  Els  monastirs  estudiats  y  descrits, 
ab  llur  historia  y  vicissituls,  els  uns  ferms  y 
altivols  encara,  els  altres  enrunats  per  la  ig¬ 
norància  y  la  bestialitat  humana,  apareixen 
en  el  llibre  com  sers  dotats  d’ànima,  vinguts 
al  món  en  èpoques  de  bon  gust  y  morts  en 
nom  de  preocupacions  ridícules,  pseudo-pro- 
grèssives. 

Llegint  l’obra  d’en  Monsalvatge,  la  pri¬ 
mera  cosa  que  s’observa  es  la  capdal  impor¬ 
tància  de  l’art  romànich  a  Catalunya,  aquest 
art  tan  nostre,  tan  .d’acort  ab  el  sentiment 
catalanesch.  A  les  asprors  de  lo  primitiu  y  de 

10  barbre,  l’art  romànich  hi  junta  quelcòm 
de  sever  y  de  ferm;  però  sembla  que  suavisi 
la  seva  rudesa  un  dols  y  pur  misticisme,  que 
segles  a  venir  deurà  resoldres  en  la  enlay- 
rada  e  imponderable  unció  de  l’art  ojival. 

La  diòcesis  de  Gerona  es  un  magnífich 
museu  d’art  romànich:  Sant  Pere  de  Rodes, 
els  claustres  de  Santa  Maria  de  Vilabertràn, 
Sant  Adiquel  de  Fluvià,  Sant  Miquel  de  Crui- 

1 1  es ,  les  admirables  runes  de  Santa  Maria  de 
Besalú,  el  campanar  de  Sant  Salvador  de 
Breda,  l’hermosissim  Sant  Pere  de  Gall  i  — 
gans,  de  Gerona,  etc.,  són  els  preuats  exem¬ 
ples  de  lo  que  s’havia  fet  a  nostra  terra  abans 
de  l’espandiment  de  l’art  gòtich. 

El  senyor  Monsalvatge’ns  fa  una  historia 
documentada  y  seriosa  dels  passats  monu¬ 
ments.  Prenent  com  a  guia  de  sos  trevalls  el 
cèlebre  Viaje  literario  à  las  iglesias  de  Es- 
paiïa  del  P.  Villanueva,  però  investigant  per 
compte  seu,  ha  pogut  donar  una  nota  origi¬ 
nal  a  sos  estudis,  que  són  alhora  ampliació 
de  trevalls  anteriors  y  fruyt  d’observacions 
propries. 

Mes  en  Monsalvatge  en  sos  estudis  y  ex¬ 
cursions  no  sempre  hi  troba  alegries.  Les 
profanacions  que  mans  barroheres  han  fet 
sofrir  als  monastirs,  l’indignen  profonda- 
ment:  el  sentiment  de  l’art  domina  aleshores 
al  sabi  y  al  erudit.  La  planyívola  elegia  de 
les  coses  enrunades  se  desenrotllatristament, 
ab  tràgica  grandesa,  y  cal  que  la  emoció  so¬ 
ferta  s’esvaeixi  pera  que  l’esperit  resti  serè. 
Allavors  en  Monsalvatge  torna  a  cercar  do¬ 
cuments  arnats,  a  reconstruhir  els  edificis 
retuts  ,  esdevé  de  nou  arqueòleg  e  histo- 
riayre,  y  aixi  podém  sebre  qui  aixecà’ls  mo¬ 
numents,  qui  els  conservà,  qui  els  engrandí, 
qui  els  hi  otorgà  privilegis,  qui  els  hi  feu  mi- 

Hores  y  donacions,  y,  finalment  qui  els  en¬ 
runà,  mogut  per  passions  baixes  y  xorques. 

Nosaltres  felicitèm  coralment  a  en  Mon- 
salvatge  per  la  publicació  de  Monastenos  de 
la  Diòcesis  gerundense  (volum  XIV  de  ses 
obres  complertes),  encoratjantlo  pera  seguir 
el  cami  emprès  en  favor  de  la  arquitectura  e 
historia  catalanes. 

Geroni  Zanné 


Historia  de  la  indústria  lanera  catalana. 

— Monografia  de  sus  antiguos  gremios, 
por  José  Ventalló  Vinlró. —  Tarrasa ,  Ven- 
tayol ,  7904. 

Forma  un  volúm  de  600  planes  el  llibre 
del  senyor  Ventalló  y  cons'titueix  una  nu- 
trida  recopilació  de  datos  històrichs  sobre  la 
indústria  llanera,  sumament  interessants  en 
lo  que’s  refereixen  a  Catalunya  per  oferir  una 
considerable  quantitatde  documents  que  per- 
metenseguir  pas  apas  el  desenrotllament  pro¬ 
gressiu  y  la  decadència  de  dita  indústria,  al 
ensemps  que  la  importància  de  la  organisa- 
ció  gremial  en  el  nostre  país. 

Comencen  per  explicar,  els  primers  capi- 
tuls  del  llibre,  lo  que  fou  dita  indústria  én  els 
temps  primitius,  y  a  Catalunya  desde’l  se¬ 
gle  xii,  passant  per  l’origen  dels  gremis,  la 
llur  organisació  y  el  caràcter  semioficial  que 
ab  la  protecció  decidida  del  poders  reyals 
tenien  adquirida  en  aquell  temps  en  que  les 
institucions  s’identificaven  plenament  ab  l’es¬ 
perit  nacional  de  Catalunya,  y  en  que’l  cò¬ 
rners  y  la  indústria,  com  a  fonts  de  riquesa, 
rebien  la  merescuda  protecció  pera  que  les 
activitats  y  les  aptituts  naturals  de  la  nostra 
gent  s’hi  esmersessin  a  benefici  de  tothom  y 
del  meteix  Estat.  Semblarà  impossible  a  pri¬ 
mera  vista  que  això’s  fes  en  aquella  època 
tan  atrassada ,  y  que  avuy  no’s  fassi;  mes  tot 
s’explica  si’s  té  en  compte  que  aleshores  era 
el  nostre  propi  esperit  el  qui  ens  governava, 
y  que  ja  fa  temps  som  governats  per  un 
esperit  radicalment  oposat  y  efiemich  siste- 
màtich  del  nostre. 

Cal  no  més  llegir  les  cinch  0  sis  planes  del 
pròleg  que  capsa’l  llibre  y  que  firma  en  Fre- 
derich  Rahola  pera  justificar  lo  que  deixèm 
apuntat  en  el  paragraf  anterior,  y  que’s  des¬ 
prèn  com  una  ensenyança  del  meteix  llibre. 
Efectivament, diu  el  senyor  Raholaque  la  for¬ 
ça  dels  gremis  radicava  en  la  influencia  polí¬ 
tica  dels  artisans  y  mercaders,  els  quins  eren 
el  principal  apoyo  ab  que  havien  de  comptar 
els  Poders.  Donchs  avuy  ho  són  les  classes 
passives,  els  meteixos  empleats  de  l’Estat,els 
partits  polítich  y,  per  negació ,  les  classes  mal 
nomenades  neutres-  Quan  les  classes  produc¬ 
tores  influhien  en  lagovernació  de  l’Estatcon- 
vergíen  les  iniciatives  dels  individuus  y  les 
de  la  colectivitat  considerada  com  a  Nació. 

Comparables  les  nostres  produccions  in¬ 


dustrials  ab  les  millors  de  l’estranger,  com¬ 
petien  en  el  segle  xiv  els  panyos  catalans  ab 
els  meteixos  de  Venecià.  Y  ja  aleshores  el 
rey  en  Pere  IV  instituhi  un  segell  0  marca 
pera  garantirne  la  llegitimitat  en  els  mercats 
estrangers. 

Sense  necessitat  de  les  organisacions  bu- 
rociàtiquesque  avuy  són  la  rèmora  de  les  nos¬ 
tres  activitats  y  a  les  quals  per  altra  part  no 
pot  pas  suplir  la  nostra  iniciativa  sempre 
coartada,  els  mercaders  catalans  tenien  ober¬ 
tes  botigues  de  comanda  a  Palerm  y  al¬ 
tres  llochs,  pera  fer  les  vendes  y  transaccions 
en  els  mercats  de  consum;  com  y  també  te¬ 
nien  organisada  l’adquisició  de  primeres 
materies  y  altres  serveys  que  la  intervenció 
discreta y sabia  dels  poders  públichsfeya  útils 
y  profitosos.  Avuy  en  cambi  quan  tothom  de¬ 
mana  Banchs  d’exportació  que’ls  nostres  an- 
tepassats  ja’ls  tenien  més  0  menys  ables  dites 
botigúes  de  comanda,  hem  de  passarnos  ab 
un  Banch  d’emissió  que  mereix  la  protecció 
decidida  de  l’Estat  ab  lesió  enorme  dels  in¬ 
teressos  del  país. 

Fins  en  aquelles  èpoques  se  donava’l  cas 
de  que  productes  estrangers  vinguessin  a 
Catalunya  pera  ésser  transformats  y  reexpe- 
dits;  y  això  que  avuy  se  demana  poder  fer 
ab  les  discutides  zonas  neutrales ,  ha  valgut  a 
les  classes  productores  la  burla  més  cruenta 
de  totes  les  que  ab  resignació  exemplar  han 
anat  rebent. 

En  resúm:  ademès  desa  importància  doc¬ 
trinal  incontestable,  té  un  valor  d’actualitat 
pera’ls  nostres  fabricants  el  llibre  del  se¬ 
nyor  Ventalló;  meditinlo,  y  si  després  encara 
persisteixen  en  organisar  recepcions  a  minis¬ 
tres  y  a  elevades  persones  enlloch  de  fer  ca¬ 
talanisme,  verdader  y  franch  Catalanisme, 
que  no’s  planyin  may  més  de  que’ls  negocis 
els  hi  van  malament  y  consòlinse  ab  la  refle¬ 
xió  de  que  cada  poble  té’l  govern  que’s  me¬ 
reix. 

R.  Miquel  y  Planas 


NOVES 

Les  reformes  ortogràfiques  que  paulatina- 
ment  aném  introduhint  a  Joventut  han  si¬ 
gut  tals  en  els  primers  números  d’aquest  any, 
que  absorbint  excessivament  la  nostra  aten¬ 
ció  y  la  dels  caixistes,  han  fet  que,  com  vul¬ 
garment  se  diu,  l’escriure’ns  fes  perdre’l  lle¬ 
gir,  y  així  han  aparegut,  especialment  en 
l’ultim  número,  algunes  errades  de  caixa  que 
són  alhora  verdaders  errors  de  concepte,  com 
per  exemple: 

En  la  pàgina  28,  article  d’en  Joseph  Maria 
Rosich,  s’hi  llegeix:  « Felicitèm  la  gestió  de 
la  Humanitat  nova»,  devent  llegirse:  « Facili - 
tèm  la  gestació»,  etc. 

En  la  pàgina  30,  article  d’en  J.  Pujol  y 
Brull,  allà  hont  diu:  «durant  la  temporada 

de  1893  a  1894»,  dèu  dir:  «durant  la  tempo¬ 
rada  de  1903  a  1904.» 

En  la  pàgina  36,  en  les  Notes  bibliogràfi¬ 
ques  d’en  Martínez  y  Serinà,  s’hi  troba  un 
« socialisme  dogmàtich »  qu’es  un  verdader 
disbarat  y  que  importa  rectificar,  llegintse: 
« racionalisme  dogmàtich )) . 

Encara  s’hi  troba  alguna  altra  errada,  de  la 
que  no  creyèm  necessari  fer  esment  perque 
ja  l’haurà  poguda  subsanar  fàcilment  el  bon 
criteri  dels  lectors. 


No  fa  gayres  dies  que  La  Renaixensa ,  ocu- 
pantse  de  les  vinentes  eleccions  pera  dipu¬ 
tats  provincials,  feya  certes  insinuacions  so¬ 
bre  conxorxes  entre  determinats  elements 
regionalistes  que  volen  guanyar  la  diputació 
per  Vich  y  el  cacich  d’aquella  localitat  se¬ 
nyor  Badia  y  Andreu. 

Y  al  meteix  temps  la  Gazeta  Vigatana,  pe- 
riòdich  autonomista,  deya  lo  següent: 

Estèm  en  vigílies  d’una  nova  funció  electoral  ab  to¬ 
tes  les  miseries  com  les  que  hem  vist  no  fa  pas  tant 
temps.  En  tots  els  districtes  podrèu  anar  observant 
que  lo  que  més  se  belluga,  lo  que  més  promet  donar 
jòcli,  són  les  ambicions  personals,  y  veurèu  còm  n’hi 
ha  molts  ja  que  compten  o  plomejen  a  quin  dels  varis 
rivals  convindria  més  servir,  de  quin  podrà  traures  ma¬ 
jor  benefici.  Això  serà  tot  lo  trist,  tot  lo  desesperança- 
dor  que  vulgàu;  però  es  clar  y  evident  com  la  llum  del 
dia.  Seguirà  la  seva  marxa  victoriosa  la  corrupció  de 
electors,  que’l  sistema  del  vot  universal  fa  tan  fàcil,  y 
veurèm,  això  sí,  molta  gent  que  ho  deplorarà  y  molt 
poca  que  tracti  de  oposarshi.  Ja  hi  estèm  fets,  igual  que 
a  tantes  altres  malures...  Y,  en  quant  als  qui  ho  deplo- 
raràn,  els  qui  semblarà  que  se’n  neguitegin  de  que  les 
coses  vagin  per  un  camí  tan  rastrer  y  baix,  hi  haurà 
necessitat  de  fer  moltes  distincions.  ...... 


Per  avuy  ja  n’hi  ha  prou  D’aquí  al  día  de  les  elec¬ 
cions  ja'ns  vagarà  de  tornar  a  tocar  aquestes  tecles, 
potser  massa  y  tot;  però  comencen  a  ésser  assumpto 
d’actualitat  les  eleccions,  y  en  cumpliment  dels  nostres 
propòsits,  ens  toca  també  començar  de  parlarne.  Avuy 
ens  ha  sortit  així.  Un  altre  día  potser  particularisarèm 
més  y  picarèm  una  miqueta  més  fondo.  Aquesta  vegada 
la  cosa’ns  toca  de  prop  y  no’ns  ne  podem  pas  obli- 
-  dar. 

Ens  agradarà  que  la  Gazeta  Vigatana  par- 
ticularisi  ,  pera  veure  quina  relació  s’hi  pot 
trobar  entre  tals  particularisacions  y  lo  dit 
per  La  Renaixensa. 


Corren  bons  vents  pera  la  restauració  dels 
antichs  monuments  que  fan  honor  a  la  cultu- 
tura  de  nostra  antiga  nacionalitat.  L’histò- 
rich  monastir  de  Sant  Pau  del  Camp,  em¬ 
presonat  y  desfigurat  en  un  clot  de  nostra 
ciutat  vella,  entre  edificis  mal  girbats  y  rò- 
nechs,  sembla  que  lluhirà  aviat  sa  antiga  be¬ 
llesa.  Mercès  a  un  conveni  ab  el  ram  de  gue¬ 
rra,  desapareixeràn  els  adefesis(que  desparen- 
sen  la  hermosa  fàbrica  romànica  d’aquell  tem¬ 


ple,  se  restablirà’l  recinte  murat  mitjeval,  y 
l’encisador  claustre  quedarà  lliure  de  les  ig¬ 
nomínies  que’ls  monjos  ignorants  (y  l’Estat 
inepte  que  després  el  convertí  en  dependen- 
cia  d’un  cuartel)  acumularen  sobre  ses  artís¬ 
tiques  filigranes.  Ens  interessa  la  conserva¬ 
ció  de  Sant  Pau  del  Camp  baix  els  punts  de 
vista  artístich  e  històrich,  ja  que  mercès  a  la 
làpida  que  fou  trobada  y’s  guarda  en  dit  mo¬ 
nastir,  ens  hem  pogut  cerciorar  de  que  fou 
enterrat  en  son  recinte  Jofre  11,  restaurador 
del  monument  despres  d’haverlo  destruit  els 
sarrahins,  y  de  qual  existència  (la  de  Jofre  II) 
havien  arribat  a  dubtar  els  historiayres  de  la 
dinastia  de  nostres  comtes. 

Després  de  la  magna  restauració  de  Santa 
Maria  de  Ripoll,  han  vingut  les  de  Sant 
Martí  del  Canigó,  Sant  Cugat  del  Vallès  y 
Sant  Pau  del  Camp.  Procurèm  que  ab  això 
no’s  donguin  ni  molt  menys  per  satisfets  els 
anhels  dels  que  intenten  rehabilitar  les  glò¬ 
ries  de  nostra  arquitectura  romànica  nacio¬ 
nal. 


L’emperador  d’Alemanya  ha  condecorat  ab 
la  gran  creu  del  mèrit  militar  als  generals 
Stoessel  y  Nogi,  defensor  l’un  y  assetjador 
l’altre  de  Port-Arthur,  per  l’heroisme  que  han 
demostrat  y  per  la  enteresa  ab  que  han  sa¬ 
but  sacrificar  milers  de  vidas  en  servey  del 
Tsar  de  Russi  a  y  del  Mikado  de  l’imperi  del 
sol-ixent. 

L’acte  del  Kàiser  tindrà  segurament  imita¬ 
dors  entre’ls  qui  menen  els  grans  Estats  mili¬ 
taristes,  que  no  condecoraren  pas  als  heroichs 
capdills  defensors  del  Transvaal  contra  les 
desmasies  de  l’Estat  anglès.  Per  segons  qui, 
el  mèrit  y  l’honor  militar  deuen  consistiren 
servir  als  Estats  y  als  tirans  enemichs  dels 
pobles.  Seguint  aytal  teoria,  els  que  defen¬ 
sen  la  llibertat  dels  pobles  no  deuen  tenir 
honor.  Y  es  que’l  concepte  de  l’honor  es 
tan  enigmàtich  com  el  de  l 'heroisme,  y  tan 
dúctil  com  la  conciencia  dels  que  permeten 
que  sos  dominis  s’amarin  ab  rius  de  sang 
humana. 


En  Romero  Robledo  després  de  sa  darre¬ 
ra  boutade  ha  cambiat  de  parer  y  ja  no  diu 
tant  mal  de  la  present  situació  conservadora, 
que  segons  ell  té  una  majoria  molt  ben  avin¬ 
guda  y  per  lo  tant  no  està  mancada  de  me¬ 
dis  pera  poder  viure  dintre  les  actuals  Corts. 

Però’l  pobre  Azcàrraga  manté  les  Corts 
tancades,  segur  de  qu’en  elles,  tot  y  essent 
general,  ni  hi  podria  fer  el  valent,  ni  molt 
menys  portar  les~seves  hosts  a  la  victorià.  Fa 
veritable  llàstima  1  actual  govern,  sense  for¬ 
ça  moràl,  condempnat  a  soportar  deia  premp- 
sa  riotes  y  res  més  que  riotes,  y  forçat  a  ac¬ 
ceptar  el  trist  apoyo  que  ab  ayre  de  tant  se 
me’n  dóna  li  dispensa  en  Maura. 

En  rnitj  de  tot,  al  beato  Azcàrraga  dèu  ser- 
virli  de  consol  l’espectacle  que  li  donen  els 
jacobins  de  la  vehina  França,  ahont  Yateyo 
Combes  també  trontolla  com  un  ninot  ab  les 
patacades  que  li  peguen  a  les  Corts,  en  les  que, 
en  la  votació  de  dissapte,  tingué  un  sol  vot 
de  majoria.  Lo  qual  vol  dir  que  cap  beneyt 
pot  surar,  ja  tingui  inclinacions  místiques 
com  l’Azcàrraga,  ja  s’ho  emprengui  per  la 
tremenda  com  el  jacobí  quefe  del  govern 
francès,  que  si  no  fos  perhaverse  mort  la  mare 
del  president  de  la  República,  ja  hauria  pre¬ 
sentat  sa  dimissió  a  hores  d’ara. 

Als  d’aqui  y  als  d’allà,  de  cos  present  ja'ls 
hi  tenim:  lo  únich  que  falta  es  l’enterro. 

Y  no  pot  ferse  esperar. 


Acaba  de  morir  a  Marsella,  ahont  se  tro¬ 
bava  a  punt  d’iniciar  una  campanya  de  pro¬ 
paganda,  la  tan  coneguda  escriptora  comu¬ 
nista  Lluisa  Michel,  vulgarment  coneguda  a 
França  ab  el  motiu  de  La  vierge  rouge. 

Una  existència  consagrada  exclusivament 
a  la  propaganda  d’un  ideal  noble  y  honrada¬ 
ment  professat,  una  vida  de  privacions  y  de 
trevalls  incalculabies  en  benefici  d’uns  prin¬ 
cipis  y  d’unes  aspiracions  defensats  sense 
defalliments  ni  vacilacions  en  la  prempsa, 
en  el  meeting  y  en  la  vida  privada,  heusaqui 
resumida  la  historia  de  Lluisa  Michel. 

Un  fet  notabilissim  devèm  esmentar  pera 
que  nostres  llegidors  se  fassin  càrrech  de  la 
puresa  y  de  l’entusiasme  ab  que  Lluisa  Mi¬ 
chel  professava  les  seves  idees:  quan  des¬ 
prés  de  les  terribles  y  sangnantes  jornades  de 
la  Commune ,  la  Michel  fou  condempnada  a 
una  llarga  deportació  a  Nova  Celedonia,  la 
verge  roja  passà’ls  interminables  dies  de 
son  penós  captiveri  donant  lliçons  y  educant 
a  sos  infelissos  companys  de  dissort  y  de 
condempna. 

Aquesta  dóna  ilustre,  aquesta  inteligencia 
preclara,  aquest  cor  de  sensible  dóna  que 
glatia  tan  sols  a  impulsos  d’uns  sentiments 
y  d’unes  afeccions  que  no  hem  de  discutir  en 
aquest  lloch,  però  que  com  tots  són  dignes 
de  respecte  sempre  que  síen  definits  y  de¬ 
fensats  ab  la  eloqüència  y  ab  la  convicció 
ab  que  ho  ha  fet  la  Lluisa  Michel;  aquesta 
vida  exemplar  d’amor,  d’entusiasme  y  d’ab¬ 
negació,  acaben  d’extingirse  en  mitj  de  la 
consternació  de  tots  els  seus  companys  y  ad¬ 
miradors. 

Respectuosos  ab  totes  les  afeccions  y  ab 
totes  les  tendencies  noblement  proclamades 
y  sincerament  sentides,  no  podèm  menys  de 
fer  constar  nostre  dol  devant  del  cadavre  de 
la  vella  y  exemplar  propagandista. 

Com  a  nota  final,  devèm  consignar  un  de¬ 
tall  imponderable:  un  dels  amichs  més  fidels 
y  un  dels  valedors  més  constants  de  la 
Lluisa  Michel,  fou  el  cèlebre  Enrich  Roche- 
fort.  L’amistat  y  l’admiració  de  tan  voluble 


y  despreocupat  publicista,  es  l’elogi  més 
gran  que  pugui  tributarse  a  la  memòria  de 
la  verge  roja. 

Atenent  a  la  invitació  que  se’ns  feu,  visi¬ 
tarem  el  pesebre  humorístich  que  ha  inau¬ 
gurat  la  societat  «Antichs  Guerrers,))  el  qual 
es  objecte  de  generals  alabansas  per  l’ingeni 
v  la  originalitat  ab  que  sos  organisadors  han 
sabut  presentarlo. 

Algunes  de  les  vistes ,  com  per  exemple  les 
que  representen  la  lluna  en  un  cove ,  y  alguns 
naixements  y  espectacles  submarins ,  són  real¬ 
ment  agudissims. 


El  dissapte  passat  el  «Círcul  Musical  Bohe¬ 
mi»  celebrà  un  concert  molt  escullit,  execu- 
tantse’l  Trio  en  re  menor  de  Haydn,  y  el 
Quartet  en  sol  major  de  Mozart.  S’encarrega¬ 
ren  del  Trio'ls  senyors  Boixa,  Pomar  y  Az¬ 
nar,  y  del  Quartet  els  senyors  Sànchez  Soler, 
Sànchez  Deyà  y  Sànchez  Carrera. 

El  públich  aplaudi  ab  justícia  als  execu- 
tants. 


Diumenge  passat  a  la  nit  l’« Orfeó  de 
Sans»  celebrà  un  concert  ab  motiu  d’inau- 
gurarse  en  el  seu  local  la  exposició  dels  pro¬ 
jectes  de  senyera  presentats  al  concurs  obert 
per  dita  institució.  S’executaren  composi¬ 
cions  musicals  que  foren  molt  aplaudides, 
de  Weber,  Délibes,  Haendel,  Wagner,  Bee- 
thoven,  Grieg,  Godard  y  Verdi,  pel  trio  de 
violí,  violoncel  y  piano  compost  pels  se¬ 
nyors  Esteve  Jover,  Ignasi  Pomar  y  el  mes¬ 
tre  director  de  l’Orfeó  Estanislau  Mateu. 
Aquest  senyor  acompanyà  al  piano  a  la  pro¬ 
fessora  de  la  secció  de  senyoretes  na  Matilde 
Figueras,  que  cantà  ab  exquisit  gust  com¬ 
posicions  de  Lamotte  de  Grignon,  Gay  y 
Morera,  conquistantse  al  acabar  cada  una 
d’elles,  especialment  després  de  Lo  quet  di¬ 
ria ,  de  Morera,  que  tingué  de  repetir,  entu¬ 
siastes  aplaudiments  de  la  escullida  conco- 
rencia  que  omplenava  la  sala  de  l’Orfeó. 

El  dilluns  a  la  nit,  en  el  teatre  de  Novetats, 
la  senyora  Pichòt  de  Gay  y  la  senyoreta  Ma¬ 
ria  Lluisa  Ritter  donaren  un  concert  de  cant 
y  piano,  mostrantse  la  senyora  Pichot  la  no- 
tabilíssima  artista  de  sempre,  interpretant 
les  obres  cantades  ab  el  bon  gust  y  afinació 
habituals  en  ella.  El  programa  del  concert 
era  escullit:  Beethoven,  Scarlatti,  Bononcini, 
Giordani,  Durante,  Schumann,  Brahms,  Bo- 
rodine  y  Grieg  el  constituhien.  La  senyoreta 
Ritter  acompanyà  a  la  senyora  Gay,  execu¬ 
tant  per  son  compte,  y  ab  discreció,  compo¬ 
sicions  de  Bach,  Haendel,  Schumann,  Cho- 
pin  y  Liszt. 

D’aplaudiments  no’n  mancaren  per’abdues 
artistes:  lo  que  mancava  era  públich. 


Lo  qu’es  als  de  La  Veu ,  ara  si  que  tothom 
els  hi  treu  els  drapets  al  sol  ab  motiu  de  les 
eleccions. 

No  sols  nosaltres,  sinó,  sobre  tot,  aquells 
que’ns  titllaren  de  mesquins  quan  deyem  lo 
qu’ells  ara  diuhen. 

Y  de  mesquines,  insidioses  y  baixes  les 
campanyes  de  nostres  periòdichs. 

Bé  es  veritat  que  tot  diu  que  obeheix  a  un 
desitj  de  llibertat  y  d’unió  qu’enamora,  y  que 
nosaltres  també  hem  predicat  cent  voltes  en 
va. 

Y  bé  es  veritat  que  molts  dissidents  d’avuy, 
que  semblen  dissidents  d’ofici,  avans  eren 
amichs  de  La  Veu  y  ara  no. 

Però  nosaltres  continuèm  tan  amichs  de  la 
veritat  y  tan  enemichs  de  personalismes  avuy 
com  avans.  Lo  que  vol  dir  que  som  amichs 
de  tots  y  de  ningú,  sense  tenir  en  compte, 
pera  nostres  conviccions,  lo  que  pensin  o  lo 
que  diguin  els  que  tenint  pocions  de  tot  no 
tenen  caràcter  pera  fer  res,  y  ab  ses  constants 
murmuracions  de  capelleta  y  ab  son  procedir 
negatiu  estàn  convertint  el  catalanisme  en  un 
desgabell  politich  que  ni  el  madrileny. 


Publicacions  rebudas: 

Calendari  de  uLa  Tralla »  pera  l'any  1905. 
Forma  un  elegant  volúm  de  224  pàgines,  ru- 
blertes  d’artístiques  ilustracions  y  de  ben 
trobades  caricatures,  degudes  unes  y  altres 
a  distingits  artistes.  També  en  el  text  alter¬ 
nen  les  notes  còmiques  ab  les  serioses,  ofe¬ 
rint  un  conjunt  amenissim.  En  les  derreres 
planes  s’hi  reproduheixen  les  capsaleres  y 
els  segells  de  la  majoria  dels  periòdichs  y 
entitats  catalanistes,  constituhint  una  demos¬ 
tració  gràfica  de  la  importància  que  de  jorn 
en  jorn  va  adquirint  el  nostre  renaixement 
nacional.  El  Calendari  de  la  Tralla  s  ven  al 
reduhit  preu  de  50  cèntims.'  Creyèm  que 
s’agotarà. 

Patria  Nova ,  periòdich  nacionalista  de 
Reus,  que  ab  esperit  progressiu  ve  a  defen¬ 
sar  l’autonomia  de  Catalunya.  Van  publicats 
els  dos  primers  números.  Responèm  coral- 
ment  a  sa  salutació  y  li  desitgèm  molts  anys 
de  vida. 

En  Patufet.  Aquest  petit  periòdich,  desti- 
tinal  a  sembrar  la  llevor  catalanista  en  les 
tendres  inteligencies  de  la  maynada,  ha  si¬ 
gut  objete  de  varies  millores,  tant  en  Son 
tamany,  un  xich  aumentat,  com  en  ses  sec¬ 
cions  literàries  y  en  sa  ilustració;  havent  pres 
a  son  compte  la  publicació  del  meteix  la  em¬ 
presa  del  setmanari  jCu-Cutl 


Les  Estacions ,  colecció  de  melodies  (segon 
accèssit  en  el  primer  Concurs  de  Música  Cata¬ 
lana),  original  de  F.  de  P.  Montserrat  y 
Ayarbe,  sobre  poesies  de  J.  M.  Navarro  Por- 
cel.  Aquestes  melodies,  editades  per  la  casa 
Llobet,  són  ben  recomanables,  fresques  y  de 
cayent  ben  català.  Les  dues  primeres,  titu¬ 
lades  Primavera  y  Estiu ,  són  delicades  y  jo- 
liues,  expressant  perfectament  les  sensacions 
que  deuen  expressar;  les  altres  dues,  Tardor 
e  Hivern ,  tenen  quelcpm  de  planyívol  y  trist. 
Les  quatre  melodies  són  harmonisades  ab 
acert,  senzillesa  y  bon  gust. 

0  Puvodu  Nabozensivi  a  Moralky ,  per  Eli- 
sée  Reclús,  traducció  txeca,  publicada  perla 
«Biblioteca  Revolucionaria»  del  Novy-Kült 
de  Praga. 

Carltel  anunciador  de  l’Agencia  d’Inqui- 
linat  de  la  plaça  del  Beat  Oriol,  5,  i.er,  que 
dirigeix  don  Joseph  Valeta  de  Arquer,  advo¬ 
cat,  la  qual  se  compromet  a  proporcionar 
inquilinos  als  propietaris,  0  locals  pera  llo¬ 
gar  a  qui  els  desitgi,  a  qual  efecte  posseheix 
un  complert  registre  general  de  pisos,  tendes 
y  magatzems.  El  cartell,  degut  a  n’en  Ra¬ 
mon  Casas,  acredita  per  ses  belles  qualitats 
el  bon  gust  d’aquest  reputat  artista. 

Almanach  anunciador  de  la  Imprenta  El- 
zeviriana,  de  Borràs  y  Mestres.  Ostenta  la 
meteixa  artística  tarja  que’ls  anys  anteriors, 
y  es  propri  pera  despatx. 

Almanach  anunciador  de  la  imprenta  de 
Tobella  y  Costa,  també  propi  pera  despatx, 
ab  una  ilustració  d’en  R.  Casas  en  la  tarja  y 
una  encertada  combinació  de  tons,  negre  y 
vermell,  en  les  fulles  del  calendari. 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes. 

»  Mitj  any .  4’5°  » 

»  Trimestre .  2’25  » 

ALTRES  REGIONS  D’ESPANYA: 

Un  any .  9  > 

ESTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  ...  40  > 

>  »  sense  folletins.  .  .  25  > 


El  número  corrent  no’s  ven  sense  folletins. 


Fidel  Giró  impressor.  —  Carrer  de  València,  233 


Redacció  y  Administració: 

Plaça  del  Teatre,  6,  entresol. 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS.  .  40  * 

>  *  SENSE  FOLLETINS.  25  » 


SUMARI: 

Als  autonomistes  catalans,  per  JOVEN  TUT.—  óEns  po- 
drèm  entendre?,  per  Lluis  Via. —  «Els  Mestres  Can- 
tayres  de  Nurenberg»  al  Liceu,  per  Salvador  Vila- 
regut.— El  popularisme  en  la  poesia,  per  R.  Miquel 
y  Planas.— Tres  copies  noves,  per  Joseph  Lleonart. 
—  La  forastera,  per  Carles  Arro  y  Arro.— Flor  de 
montanya,  per  Agustí  Pedret  y  Miró  — Teatres,  per 
Emili  Tintorer.— Esposalles,  per  Santiago  Gomila — 
Balades  de  Schumann,  per  Miquel  de  Palol  —  El 
crim  de  Torrent  -  Soliu,  per  I.  Soler  y  Escofet.  — 
Noves. 

FOLLETI: 

SOLITUT,  per  Víctor  Català.— Plech  34. 

L’HOME  CONTRA  L’ESTAT,  per  Herbert  Spencer.— 
Traducció  catalana. — Pròleg,  plech  b. 


ALS  AUTONOMISTES 
CATALANS 

Si  fóssim  castellans  y  ens  dirigissim  a 
castellans,  començaríem  una  serie  d’entrevis¬ 
tes.  Sols  parlant  molt  pot  un  entendres  ab 
ells...  y  encara.  Per  lo  que  respecta  als  drets 
de  Catalunya,  no’ns  hi  entendríem  may  en- 
rahonant. 

Som  catalans  y  ens  dirigim  a  catalans.  Al 
voler,  donchs,  conèixer  llur  opinió  sobre  un 
punt  determinat,  ho  fem  en  la  forma  més 
clara  y  més  concreta  qu’hem  trobat:  per  me¬ 
di  de  cartes-postals.  Així  nostra  pregunta 
serà  ben  precisa,  y  la  resposta  que  se’ns 
dongui  ho  podrà  ésser  encara  més,  sense  que 
quedi  ombra  de  dubte  sobre  la  rectitut  de 
nostres  intencions. 

Una  cosa’ns  té  preocupats:  y  es  el  veure 
que,  a  pesar  de  la  declaració  feta  per  la  Junta 
Permanent  en  la  derrera  Assamblea  de  la  Unió 


Catalanista ,  y  aprobada  per  dita  Assamblea 
en  pes,  declaració  que  ja  deuria  haver  ager¬ 
manat  a  tots  els  autonomistes  catalans,  ni 
un  sol,  fóra  dels  que  ja  eren  de  la  Unió , 
se’ns  hagi  atansat  ni  tan  sols  pera  felicitar- 
nos.  iA  què  es  degut  això-5  Heusaquí  lo  que 
volèm  saber:  y  pera  saberho,  res  tan  pràc- 
tich  com  dirigirnos  a  qui  ens  pot  informar 
personalment  sobre  aquest  punt.  Havent  de 
creure,  donchs,  que  són  bons  catalans  les 
persones,  y  ben  catalanes  les  entitats  a  qui 
ens  dirigim,  esperèm  una  resposta  no  am¬ 
bigua,  ni  d’equilibri,  ni  de  polítich  a  la  cas¬ 
tellana,  sinó  ben  categòrica  y  crúa. 

Volèm  la  unió  moral  de  tots  els  autono¬ 
mistes  sien  quins  síen  y  vinguin  d’hont  vin¬ 
guin:  per  això  la  derrera  Assamblea  catala¬ 
nista  feu  aquesta  declaració: 

ESSENT  NACIONALISTA  L’ACCIÓ 
QU’EN  EL  NOSTRE  POBLE  REALISA 
LA  «UNIÓ»,  TENEN  EL  DRET  Y  EL  DE- 
VER  DE  C00PERARH1  TOTS  ELS  CA¬ 
TALANES  MOGUTS  PER  LES  ASPIRA¬ 
CIONS  DEL  NACIONALISME  CATALA, 
QUALSEVULGA  QUE  SÍA  LLUR  PEN¬ 
SAR  Y  SENTIR  EN  MATERIES  RELI¬ 
GIOSES,  POLÍTIQUES  Y  SOCIALS. 

Donchs  bé:  com  que  tenim  per  entès  que’l 
Catalanisme  de  la  Unió  no  vol  fer  les  coses 
a  mitjes  ni  deixaries  pendents,  responguin 
les  persones  y  entitats  a  qui  ens  dirigim,  y 
tinguin  per  segur  que  si  ses  rahons  són  jus¬ 
tes,  nosaltres  les  defensarèm  dintre  de  la 
Unió ,  pera  que  sien  esborrades  totes  les  di¬ 
ficultats  que  s’oposen  a  que  en  un  meteix  si 
ens  unim  tots  els  que  volèm  la  llibertat  de 
Catalunya. 


Joventut 

Les  postals  qu’hem  enviat  a  diferentes  tats  catalanistes  y  federals  no  adherides  a  la 
persones,  y  als  presidents  y  directors  d’enli-  Unió,  són  les  següents: 


Essent  nacionalista  l’acció  qu'en  el  nostre  poble  realisa  la  Unió,  tenen  el  dret  y  el  dever  de  cooperarhi  tots  els 
catalans  moguts  per  les  aspiracions  del  nacionalisme,  qualsevulga  que  sia  llur  pensar  y  sentir  en  materies  religio¬ 
ses,  polítiques  y  socials.  —  Declaració  de  la  VII  Assamblea  de  la  Unió  Catalanista,  celebrada  a  Barcelona  els 
dies  22 y  23  de  Maig  de  1904. 


Senyor . 

L’ Assamblea  catalanista  derrera  aprobà  la  Declaració  que  va  impresa  aquí  sobre. 
Queda,  donchs,  proclamat  que  no  s’ha  d’acceptar  cap  programa  ni  abandonarne  cap 
pera  ésser  de  la  Unió.  N’hi  ha  prou  ab  voler  l’autonomia  de  Catalunya. 

Vostè  que,  com  a  bon  català,  estarà  interessat  en  la  unió  general  de  tots  els  autono¬ 
mistes,  ^tindria  a  bé  dirnos  quins  motius  de  caràcter  polítich  li  impedeixen  fer  acte 
d’adhesió  a  la  Unió  Catalanista  ? 


Salut  y  Autonomía 


A  aquestes  postals  poden  contestar  no  sols 
aquells  autonomistes  que  les  hagin  rebudes, 
sinó  tots  aquells  altres  a  qui  involuntària¬ 
ment  hagim  pogut  oblidar,  puig  l’intent  de 


Joventut  ha  sigut  dirigirse  a  lots,  com  ho 
fa  desde  aquestes  planes. 

Ens  proposém  publicar  les  contestacions 
que  se’ns  envihin. 


iENS  PODRÈM  ENTENDRE? 

Deyem  la  setmana  passada,  en  la  secció 
de  noves,  que  les  murmuracions  de  cape¬ 
lleta  entre  enemichs  d’avuy  qu’eren  amichs 
ahir,  no  sols  revelen  manca  de  cohesió  en 
l’autonomisme  català,  sinó  que  són  un  sin- 
toma  funest  de  corrupció  y  de  disolució  pera 
la  causa  de  Catalunya.  Al  dirho  no’ns  pre¬ 
sentàvem  pas  nosaltres  com  a  purs:  no  tenim 
tantes  pretensions.  Solsament,  a  tall  de  filò¬ 
sofs  casulans  y  econòmichs,  voliem  fer  veure 
qu’erc  aquest  món  (de  l’altre  no’n  sabèm  res) 
els  qui  més  abominen  dels  petits  defectes  y 
miseries  solen  ésser  els  més  contaminats, 
com  els  eterns  predicayres  de  la  virtut  no 
sempre'ns  maravellen  ab  exemples  edificants, 
y  com  els  panegiristes  de  la  prodigilitat 
acostumen  a  distingirse  per  llur  avaricia. 
Així,  en  un  ordre  més  material,  les  dònes 
xorques  son  les  qui  més  glateixen  pel  do  de 
la  maternitat... 

Mes,  considerant  avuy  les  coses  serena¬ 


ment,  fixantnos  en  tots  els  grupos  catalanis¬ 
tes.  de  tots  o  de  la  majoria  d’ells  ne  sentim 
eixir  veus  de  germanor.  Les  petites  murmu¬ 
racions,  les  enveges,  les  guerres  sordes,  no’s 
fan  tan  ostensibles  aquests  dies.  0  hi  ha 
empenyo  en  que  no  surtin  a  l’exterior,  0  són 
cosa  vella,  que  ha  passat  a  la  historia  0  està 
a  punt  de  passarhi.  Si  aixi  fos,  tindríem  la 
gran,  la  immensa  satisfacció  d’havernos  equi¬ 
vocat,  d’haver  fet  judicis  temeraris,  d’haver 
volgut  judicar  lo  que,  tal  volta,  erem  incapa¬ 
ços  0  indignes  de  compendre. 

En  efecte:  arreu  que  mirèm,  hi  veyèm  mos¬ 
tres  inequívoques  del  desitj  que  sent  tot 
autonomista  d’aportar  son  concurs  a  l’obra 
del  nacionalisme  català,  ab  la  qu’hem  de  des- 
truhir  la  costúm  empeltada  en  nostre  poble 
de  les  classificacions  per  medi  de  colors  po- 
litichs . 

Una  de  les  entitats  que  més  empenyo  té 
en  remarcar  aquest  desitj,  es  la  ((Lliga  Re¬ 
gionalista»,  que  malgrat  haverla  acusada, 
els  qui  pen«en  com  nosaltres,  de  fer  ali  ab 

els  conservadors  monàrquichs  ala  castellana, 
y  de  procedir  com  ells  en  matèria  d’eleccions, 
segueix  fent  protestes  de  llealtat  a  Catalunya 
y  aplaudeix  a  son  president  senyor  Rusinol 
quan  aquest  diu,  aludint  als  disidents: 

Per  això  hem  de  creure  que  no’ls  hem  perdut  y  que 
continúen  essent  companys  nostres,  ja  que  com  nosal¬ 
tres  trevallen  per  l'autonomia  de  Catalunya;  els  nostres 
esperits  continúen  agermanats  per  un  meteix  ideal, 
d’aytal  manera,  que  si  per  aquell  malentès  que’ns  se¬ 
para  rebessim  d’ells  algun  atach,  el  contestaríem  ab 
una  abraçada  de  germanor  que  des»e  aquí  elshi  envio. 

L’esperit  de  germanor,  l’ideal  naciona¬ 
lista,  continúa  manifestantse  també  en  la 
prempsa  afecta  a  la  «Lliga».  Així  el  senyor 
Bardina,  en  una  serie  d’articles  que  baix 
el  titul  Política  de  ka'oila  ve  publicant  a 
La  Veu  de  Catalunya ,  ía  un  anàlisis  apro- 
fondit  de  les  qualitats  politich-socials  del 
nostre  poble,  considerat  étnicament  e  històri¬ 
cament.  En  els  moments  actuals,  en  que  tant 
se  parla  de  fer  veritable  nacionalisme  català, 
celebrèm  molt  poder  estar  d’acort.  Vegis 
aquest  paragraf  pertanyent  al  setè  dels  arti¬ 
cles  de  Política  de  kabila: 

Y  no  tenint  aquí  sullanets,  no  era  possible  que  arre¬ 
lés  la  tribu.  Les  divisions  socials  se  feren  aquí  i  el  tre- 
vall  y  no  per  personalismes;  y  si  hi  havien  ílaçaders, 
boters,  flequers,  cerrallers,  etc  ,  no  hi  havien  aquestes 
vergonyoses  kabiles  personalíssimes,  instiiucions  emi¬ 
nentment  mores  y  castellanes,  d’avençats  y  conserva¬ 
dors,  lliberals  y  retrassats,  d’en  Pau  y  d’en  Pere.  Els 
meteixos  sobrenoms  en  ez  , català  is  Pérez=Peris,  Ji- 
ménez=Eximenis,)  eren  aquí  raríssims,  per  ésser  signe 
de  tribu.  Abundaven  més  els  noms  geogràfichs  o  sig¬ 
nificatius  d’una  qualitat  individual  (Joan  de  Benlloch, 
Pere  Blanch.) 

Y  aquestes  tribus  eren  aquí  més  impossibles  desde’l 
moment  que  sentien  els  nostres  avant- passats  el  pes  de 
la  nacionalitat,  y  l’ideal  de  patria  traspuava  en  tots 
llurs  actes.  ^Còm  podien  arrelar  envegetes  y  tribus,  que 
sacrifiquen  la  meteixa  nació  a  les  concupiscències  del 
cercle,  quan  sentien  els  catalans  tan  fondament  la  pa¬ 
tria  catalana? 

No  fa  gayres  dies  que,  abundant  en  aquestes 
idees,  publicàvem  un  articlet  en  La  Renaixen- 
sa  combatent  els  personalismes  a  que  podria 
dar  lloch  una  falsa  reconstitució  de  la  nacio¬ 
nalitat  catalana,  que  falsa  seria  si  la  talléssim 
pel  patró  de  la  política  a  l’us,  fent  el  jòch  als 
forasters,  als  veritables  reaccionaris  que  han 
volgut  dividirnos  ab  les  falses  classificacions 
de  lliberals,  conservadors,  etc.,  atiats  per 
l’afany  de  fer  néixer  l’odi  de  classes  en  un  po¬ 
ble  quines  èpoques  més  glorioses  s’han  carac- 
terisat  precisament  per  una  compenetració 
humanissim  de  tots  els  estaments  socials. 


Així,  donchs  (per  més  qu’en  determinades 
ocasions  ens  hagim  vist  precisats  a  consignar 
la  marcada  predilecció  de  certs  periòdichs 
catalanistes  per  aquelles  classes  dites  conser¬ 
vadores  que  avuye,  mercès  a  desviacions  de 
l’esperit  català,  semblen  posades  en  pugna  ab 
altres  dites  republicanes  o  lliberals),  creyèm 
que  un  periòdich  que  publica  trevalls  com  els 
esmentats  del  senyorBardina  podrà  fàcilment 
entendres  ab  nosaltres. 

També  s’hi  podrà  perfectament  entendre 
El  Poble  Català ,  puig  en  sos  derrers  núme¬ 
ros  ha  publicat  articles  en  aquet  meteix  sen¬ 
tit,  firmats  pels  senyors  Lluhi  Rissech  y  Ven¬ 
tosa  y  Calvell.  Vegis,  per  exemple,  lo  que’l 
passat  dissapte  deya  aquest  derrer: 

Es  un  fet,  un  fet  dolorós  y  lamentable,  el  predomini 
qu’exerceix  en  totes  les  manifestacions  de  la  vida  so¬ 
cial  y  política  de  nostra  terra  la  divisió  de  la  societat 
catalana  en  dos  blochs  contraposats,  en  dos  camps  irre¬ 
ductiblement  antitètichs.  D’un  cantó’ls  elements  ultra- 
conservadors,  ab  un  caràcter  marcadament  reaccionari, 
pretenent  restaurar  ideals  y  criteris  vells  de  les  centú¬ 
ries  mories.  D’un  altre’ls  elements  revolucionaris  sem¬ 
brant  ab  les  seves  campanyes  una  agitació  negativa, 
infecondament  demagògica. 

La  nostra  societat,  commoguda  per  apassionades  exa¬ 
geracions  dels  uns  y  els  altres,  ha  perdut  l’harmònich 
equilibri,  la  integració  de  forces  necessària  pera’l  seu 
progressiu  desenrotllo.  Els  seus  elements  constitutius, 
enlloch  de  compenetrarse  y  completarse,  se  neutralisen 
y  extenden  en  estèril  y  continua  lluyta;  les  energies  del 
nostre  poble's  perden  en  aquest  combat  constant,  que 
revesteix  tots  els  caràcters  de  violència  de  les  guerres 
intestines 


Donchs  bé:  es  precís  que  aquest  malentès  desapare¬ 
gui,  baix  pena  de  quedar  reduhits  uns  y  altres  a  la  im¬ 
potència.  Ni  els  republicans  si,  encara  que  subsisteixin 
matisos  extrems,  no  adquireixen  un  sentit  més  gover¬ 
namental  que’ls  atregui’ls  elements  econòmichs  y  un 
sentit  autonomista  que’ls  conquisti  la  simpatia  dels  ele¬ 
ments  intelectuals,  són  capaços  de  passar  de  la  cate¬ 
goria  d’un  partit  d’oposició  agitadora;  ni  els  catalanis¬ 
tes,  si  ens  divorcièm  de  les  classes  populars,  podrèm 
arribar  may  a  implantar  a  Catalunya’l  regim  autonò- 
mich. 


El  día  que,  per  una  part,  s’arribi  a  desvincular  al 
Catalanisme  del  determinat  sentit  ètich  y  polítich  que 
de  fet  l’informa,  y  per  altra  totes  les  energies  latents, 
tots  els  ideals  del  nostre  poblè  s’empeltin  ab  la  sava 
vigorosa  de  l’ideal  nacionalista,  el  renaixement  català 
adquirirà  una  força  incontrastable. 

Igualment  poden  entendres  ab  nosaltres 
aquells  federals  que,  com  el  senyor  Pi  y  Su- 
ner,  han  escrit  ab  un  remarcable  esperit  de 
tolerància  y  llibertat  lo  següent: 

Sols  ab  l’autonomia  pot  la  pensa,  lliure  de  motllos  y 
de  patrons  de  tota  mena,  espandirse  y  voleyar  pels 
alts  espays  de  les  concepcions  humanes;  sols  ab  l’auto¬ 
nomia  la  conciencia,  expressió  de  la  personalitat,  pot 

afirraarse  en  el  més  absolut  respecte  a  les  ert  encies  y  a 
les  imposicions  del  dever,  pot  ésser  intangible  y  sa¬ 
grada. 

Y  donèm  també  per  fóra  de  tot  dubte  que 
s’han  d’entendre  ab  nosaltres  aquells  auto¬ 
nomistes  que  com  el  senyor  Laporta  han  de¬ 
clarat  repetides  voltes  que  lo  essencial  pera 
tot  bon  català  es  ésser  autonomista,  y  que’ls 
federals  de  nostra  terra  no  deuen  dirse  fe¬ 
derals  catalans,  sinó  catalans  federals,  sense 
jamay  posarse  en  pugna,  portats  de?  petits 
egoismes  o  insanes  passions,  ab  les  altres 
branques  de  l’autonomisme  català. 

No  acabaríem  may  si  volguéssim  aduhir 
cites  en  demostració  de  que  la  immensa  ma¬ 
joria  dels  autonomistes  catalans  pensa  aixi. 

;Còm  no  hem  de  confiar,  donchs,  que  to¬ 
tes  aqueixes  significades  personalitats,  y  al¬ 
tres  que  com  elles  són  representants  d’im¬ 
portants  fraccions  autonomistes,  estiguin 
plenament  d'acort  ab  la  declaració  feta  per 
la  Unió  Catalanista  en  sa  derrera  Assamblea? 
iCòm  hem  de  suposar,  després  de  trans¬ 
crites  les  anteriors  mostres  de  la  campanya 
de  fecond  nacionalisme  per  elles  feta  en  la 
prempsa,  que  deixin  d’acoblarse  totes  en  el 
sí  de  la  Unió  Catalanista,  entitat  que  ha  sa¬ 
but  emetre’ls  més  amples  principis  d’autono- 
misme  y  llibertat,  devenint  així  el  gran  arbre 
de  la  patria  del  que  tots  poden  esserne  bran¬ 
ques  ufanoses. 

Esperèm,  donchs,  a  veure  què  contesten  a 
la  pregunta  que  a  tots  ells  endreça  avuy 
Joventut,  segura  de  que  les  protestes  de 
germanor  que  arreu  se  senten  no  són  vent  de 
boca,  sinó  clams  eixits  del  cor  de  tants  bons 
catalans  com  glateixen  pera  unirse  y  realisar 
plegats  l’acció  feconda  que  ha  de  regenerar- 
nos  a  tots  y  salvar  a  la  patria. 

Tant  de  bo  que  Joventut  els  pogués  aju¬ 
dar  d’una  manera  decisiva  en  aquesta  gran 
obra.  Per  lo  que  pugui  valdré,  avuy,  desde 
la  Unió  Catalanista,  els  tornèm  a  oferir  com 
en  el  passat  mes  de  maig  nostre  petit,  però 
lleal  y  entusiasta  concurs.  Ara  ells  tenen  la 
paraula. 

Lluís  Via 


« ELS  MESTRES  CANTA YRES 
DE  NURENBERG» 
AL  LICEU 

La  expectació  que  regnava  dijous  passat 
entre  la  gent  que  va  al  teatre  era  gran.  Per 
tot  arreu  se  parlava  de  lo  meteix,  de  l’estreno 
de  la  comèdia  lírica  de  Wagner  en  el  nostre 
Liceu.  Y  lo  qu’es  més  estrany  es  que  tothòm 
ne  parlava  ab  la  seguretat  de  que  l’obra  ob¬ 
tindria  un  èxit  brillant,  donchs  tothòm  con¬ 
siderava  Els  Mestres  Cantayres  com  la  més  su¬ 
blim  e  inspirada  de  les  creacions  de  Wagner, 
y  fanlasiejant,  fantasiejant,  tothòm  (y  consti 
qu’en  aquest  tothòm  hi  van  inclosos  tots 
aquells  que  no  havien  vist  may  representar 
l’obra)  pensava  que  sortirien  per  fi  de  les  es¬ 
tranyeses  de  La  Walkyria ,  del  Siegfried  y 
del  Capvespre,  ab  ses  converses  llarguissimes 
entre  déus  y  besties,  nanos  y  dònes  d’aygua, 
y  d’aquells  amors  tan  parcimoniosos  y  tan 
pesats  de  Tristàn  elsolda,  sers  corgelats  que 
no  saben  estimarse  ab  la  passió  y  la  vehe- 
mencia  que  aqui  s’estilen  y  que  pera  dirsho 
han  d’estar  cantant  una  hora  ben  llarga.  Pen¬ 
saven,  donchs,  ab  certa  alegria,  que  sortirien 
d’aquest  farrigo-farrago  que  tant  agrada  pera 
fer  el  sabi  als  banyeristes,  y  qu’en  Wagner 
justificaria’l  seu  renòm  universal  ab  una  òpa- 
ra  a  l’alcanç  de  totes  les  closques.  Y  tant  es 
així,  que  fins  el  meu  barber  va  dirme’l  dijous 
a  la  tarda:  «Vaja,  senyoret,  que  disfrutarèm 
avuy  ab  això  delsCan/ors!  Diuen  qu’es  lo  més 
gran  que  ha  escrit  el  senyor  Banya]))  iQuè 
tal?  Oh!  y  encara  n’hi  ha  més.  El  meu  saba¬ 
ter,  a  qui  també  vaig  veure  aquell  dia,  s'a¬ 
rrencà  ab  aquestes  paraules:  «Si,  senyor! 
Tothòm  ho  diu  qu’es  lo  millor  del  Guànyer\ 
Y  nosaltres  estèm  d’enhorabona  perque  diu 
que’l  que  ho  manega  tot  es  un  sabater  com  jo, 
que  s’anomena  Joan  Says,  vull  dir  Joan 
Sachs.  Ja’ns  hi  veurèm.»  Y  així  varen  parlar- 
me  també  aquell  dia  un  adroguer,  un  argen¬ 
ter,  un  sabonayre  y  fins,  pera  que  no  hi  man¬ 
qués  ningú,  unescrivà  deljutjat  tot  ensenyant- 
me,  ab  la  rialla  als  llabis,  el  bitllet  per’anar  al 
Liceu:  «ïDiu  que  fins  hi  surt  un  escrivà?... 
iun  tal  Beckmesser?.. .))  «Si  —  vaig  contes  = 
tarli  jo,  —  però  ademés  de  tocarli  ballar  ab  la 
més  lletja,  me  li  claven  una  pallissa  de  cal 
ample!» 

Ja  ho  veuen,  els  arts  y  oficis  varen  preocu- 
parse  de  l’arribada  a  Barcelona  de  llurs  con¬ 
frares  de  Nurenberg,  y  ab  una  mica  més 
guarneixen  el  carrer  de  Fernando...  Però  ca- 
llèm,  que’l  Liceu  s’ha  omplert  poch  a  poch, 
e!  públich  v’eça  en  els  pisos  ters,  quart  y 
quint;  la  platea,  amfiteatre  y  palcos  de  pri¬ 
mer  y  segón  pis  estàn  convertidos  en  un  in- 
menso  jardín  rebosante  de  flores  de  jragancia 
exquisitu,  y  de  todo  lo  notable  que  nuestra  Bar¬ 
celona  encierra  en  política,  indústria .  artes,  le- 

tras ,  etc;...  y  en  Balling,  ab  mirada  feréstega, 
ha  engrapat  la  batuta;  tothom  ha  fet  psssit... 
ell  ha  fet  un  signey...  pam!,.,  pam!...  la  or- 
questa  ha  romput  ab  el  motiu  grandiós  dels 
Mestres  .. 

El  públich  va  voler  aplaudir  al  final  del 
preludi,  però  l’orga  que  se  sent  a  dins  va  ofe¬ 
gar  els  aplausos,  y  el  teló  s’alçà,  y  va  sonar 
aquell  cfioral  magnifich,  intercalat  en  aquella 
escena  muda  entre  Eva  y  Walther,  d’una 
elegancia  orquestral  exquisida.  Ab  gran  si¬ 
lenci  y  compostura,  sols  interromput  per  un 
estossech  persistent,  varen  escoltarsel'incom- 
parable  diàleg  que  segueix,  la  sortida  de  Da¬ 
vid  y  els  preparatius  de  la  sessió,  y  els  esti¬ 
rabots  de  l’aprenent  espantant  al  cavaller  ab 
tot  lo  que’s  necessita  saber  per’arribar  a  mes¬ 
tre.  El  parlament  esplèndit  de  Pogner,  bas¬ 
tant  retallat,  ab  aquella  hermosa  frase  per¬ 
sistent  de  la  orquestra,  el  primer  cant  de 
Walther  inspiradissim  y  totes  les  escenes  de 
conjunt  que  segueixen,  en  les  que  Wagner 
fa  gala  d’un  desembràç  escènich  adorable, 
ab  uns  tochs  de  vida  qu’encanten,  fins  arri¬ 
bar  a  l’esvalot  ab  que  la  rutina,  ficada  al  moll 
dels  óssos  dels  mestres,  acull  les  innovacions 
de  Walther,  coronat  per  aquella  frase  bellís- 
sima  que  la  orquestra  quasi  declama  al  final, 
quan  Sachs  se  queda  sol,  corprès  per  la  poe¬ 
sia  qu’entrevèu  en  les  inexperiencies  de  l'as 
pirant,  per  les  ironies  y  mofetes  dels  mestres 
y  pel  desvergonyiment  sorollós  dels  apre¬ 
nents:  tot  això,  dich,  es  rebut  al  caure’l  te¬ 
ló  ab  aplausos  ben  entusiàstichs  per  la  ma¬ 
joria  del  públich. 

El  brugit  ab  que  la  orquestra  comença’l  se 
gón  acte  fent  sonar  els  cants  de  la  festa,  tota 
la  escena  joyosa  dels  aprenents  y  David,  man¬ 
tenen  l’interès  del  públich,  que  va  creixent 
en  l’esplèndit  monòleg  deSachs.  quan  surt  a 
trevallar  al  carrer  pera  gaudir  de  la  frescor 
embaumada  de  la  nit  serena;  en  tota  sa  be- 
llíssima  conversa  ab  la  batxillera  Eva,  y  en  el 
diàleg  amorós  entre  aquesta  y  el  cavaller  de 
Stolzing,  trencat  per  la  primera  sortida  del 
sereno.  La  presencia  de  Beckmesser  ab  el 
llahut  sota  l’aixella,  la  de  Sachs  disposat  a 
evitar  la  fugida  dels  enamorats  y  decidit  a 
matar  a  cops  de  martell  sobre  les  soles  els 
cants  desentonats  de  l’escrivà  pretensiós,  y 
els  plans  d’aquells  amagats  entre’ls  arbres 
de  la  dreta;  tota  aquesta  hermosa  escena,  ab 
la  serenata  ridicula  de  Beckmesser  y  els  gri¬ 
nyols  aygualits  de  son  llahut  desafinat,  pro¬ 
voquen  les  rialles  del  públich,  qu’esclata  al 
final  de  l’acte  (després  de  la  imponderable 
escena  de  la  baralla  y  de  l’esvahiment  de 
aquesta  per  la  segona  sortida  del  sereno , 
mentres  la  lluna  plena  clareja’ls  carrers  soli¬ 
taris  ab  sa  llum  argentada,  treyent  el  nas  per 
derrera  les  grans  teulades  y  els  campanars 
punxaguts)  en  sorollosa  ovació  que  obliga  a 
alçar  el  teló  tres  o  quatre  vegades,  sortint 


tothóm  a  rebre’ls  aplausos.  Aquest  acte,  no 
hi  ha  pas  dubte,  va  obtenir  un  èxit  franch 
y  entusiasta. 

En  cambi  el  primer  quadro  del  terç  acte, 
si  bé  va  ésser  escoltat  ab  un  respecte  que  fa 
honor  al  públich,  no  va  agradar  tant  com  l’al¬ 
tre;  al  menys  el  primer  dia.  Tan  hermós  que 
eslAquell  admirable  preludien  el  que,ab  tan¬ 
ta  solemnitat  y  ab  tant  sentiment,  s’enllacen 
el  tema  emocionant  de  la  contemplació  ab  el 
choral  de  Sachs  ,  y  el  monòleg  bellissim 
d’aquest  en  el  que  Walther  veça  a  dolls  la 
inspiració,  anantnos  dihent  la  orquestra  ab 
eloqüència  maravellosa  tot  lo  qu’ell  no’ns  pot 
dir  de  paraula,  això  es,  l’estat  de  la  seva  àni¬ 
ma  enamorada,  la  bondat  del  seu  cor  y  el 
carinyo  pel  seu  art  y  per  sa  vila  benvolguda, 
torbada  per  les  entremaliadures  dels  follets 
en  la  delitosa  vesprada  de  Sant  Joan;  tot  això 
que  forma  part  integrant  d’una  de  les  més 
grans  planes  musicals  que  s’han  escrit,  va 
deixar  freda  a  la  majoria,  qui  sab  si  per  cul¬ 
pa  de,  l’intérprete.  Igual  va  succehir  ab  el  pre¬ 
ciós  diàleg  que  segueix  entre  Sachs  y  Wal- 
ter,  però  la  gent  va  animarse  un  bon  xich  ab 
la  sortida  de  Beckmesser,  quins  espantosos 
recorts  de  la  nit  passada  descriu  la  orquestra 
ab  un  colorit,  una  minuciositat  y  riquesa  de 
detalls  y  harmonies  imitatives  incompara¬ 
bles;  y  va  acabar  dit  quadro,  que  aquí’s  con¬ 
verteix  en  un  acte,  aplaudintse  sens  entu- 
■  siasme  la  escena  entre  Sachs  y  Eva,  quan 
aquesta’s  presenta  vestida  de  festa  a  l’obra¬ 
dor  del  sabater,  ab  la  excusa  de  que  li  fan 
mal  les  sabates,  la  sortida  de  Walther  y  el 
famós  quintet  que  clou  el  quadro. 

El  quadro  final,  ple  de  llum,  de  color,  de 
vida  y  de  gatzara,  va  fer  renéixer  l’entusias¬ 
me  del  públich,  que  va  escoltarse  embadalit 
els  esplèndits  chorals,  el  ballet  dels  aprenents 
tota  la  escena  del  ridícul  que  corre  Beck¬ 
messer,  el  triomf  de  Walther  y  les  quatre 
paraules  ab  que  Sachs  acaba  l’obra  (son  her¬ 
mós  parlament  fou  suprimit  per  complert) 
entre’ls  crits  de  jvisca!  de  tot  el  poble. 

Els  Mestres  Cantayres  han  obtingut  a  Barce¬ 
lona  un  èxit  que  pot  calificarse  de  bo,  però 
que  hauria  pujat  de  grau,  arribant  a  grans 
proporcions,  si  la  interpretació  no  hagués  si¬ 
gut  tan  pobra  y  descolorida  com  per  desgra¬ 
cia  ha  estat  al  Liceu.  Efectivament,  cap  de 
les  primeres  parts  ha  donat  ni  lleugera  idea 
del  tipo  y  caràcter  dels  personatges  que  han 
representat.  Tan  sols  la  soprano  Fausta  La- 
bia,  una  Eva  de  gentil  figura  y  digna,  per  sa 
bellesa,  de  l’enamorament  del  cavaller  de 
Franconia,  ha  fet  quelcóm  d’apreciable  y 
digne  d’aplauso  incondicional;  però  li  ha 
mancat,  en  nostre  concepte,  per’arrodonir  sa 
encertada  interpretació,  aquella  nota  de  pi- 
cardiaqueteníasensdubtelafilla  de  l’argenter 
Pogner,  donchs  a  més  de  sa  bellesa  natural 
y  hermosa  figura,  tenia  lo  que  avuy  en  dihèm 

ganxo\  per  això  mitj  Nurenberg  estava  em- 
prendat  d’ella.  La  senyoreta  Labia,  que  té 
veu  fresca  y  ben  timbrada,  ha  caracterisat  y 
vestit  el  seu  tipo  molt  bé. 

Com  que  som  sincers,  hem  de  dir  la  veri¬ 
tat.  El  senyor  Pessina,  artista  apreciable  en 
altre  obres,  fa  un  Sachs  senzillament  inad- 
misible.  Ni  sa  figura,  ni  sa  veu,  ni  el  seu  tem¬ 
perament  d’actor  poden  dar  una  idea  del  ti¬ 
po  admirable  del  sabater-poeta,  tot  ell  bondat 
y  serenitat,  y,  en  mitj  de  sa  bonhomia  que’l 
fa  estimat  de  tothòm,  no  mancat  de  certa 
majestat  y  melangia  fondes.  Ademés  se  ne¬ 
cessita  una  gran  veu  de  bariton,  ampla,  po- 
tenta,  fresca,  un  fraseig  irreprotxable  y  sobre 
tot  un  rostre  més  digne  y  una  figura  menys 
grotesca  que  la  del  senyor  Pessina.  Sab  el 
paper  de  memòria,  té  molt  bona  voluntat, 
però  no  n’hi  ha  prou.  Sachs  es  altra  cosa 
ben  diferenta  de  lo  que  fa  ell.  Qui’s  recorda 
d’en  Van-Roy  y  d’en  Bertràn  y  fins  d’en  Del- 
mas  y  de  l’italià  Menotti,  veu  la  diferencia 
que  va  d’aquests  a  n’en  Pessina. 

El  senyor  Bellatti,  en  quant  a  ganes  de  fer 
un Berckmesser  acceptable,  tampoch  n’hi  man¬ 
quen;  però  ni  els  mils!  Fa  maça'l  pallaço, 
vol  fer  riure  maça  ;  precisament  l’element 
còmich  irresistible  del  toçut  escrivà  deriva 
de  la  seriositat  de  l’ase,  qu’es  el  distintiu 
del  seu  caràcter.  El  senyor  Nannetti  tampoch 
està  encertat  en  l’esparvillat  David.  Voldríem 
més  entremaliadura  dintre  de  la  seva  bondat 
de  xicot.  Tots  els  altres  mestres  cantayres 
malament,  no  passant  de  particchinos  d’òpe¬ 
ra  italiana,  essent  així  que  cada  un  d’ells  es 
un  caràcter  perfectament  dibuixat  per  l’autor, 
y  d’una  manera  especial  en  Pogner,  en 
Kothner  y  en  Vogelgesang.  De  la  senyora 
Lucaceska  (Magdalena),  del  senyor  Giralt 
( sereno )  y  del  senyor  Innocenti  (Walther)  val 
més  no  parlarne;  en  ells  ni  bona  voluntat  s’hi 
veu,  donchs  ho  fan  tan  malament  com  saben, 
especialment  l’Innocenti,  digne  de  trevallar 
ab  els  autòmates  d’en  Narbón. 

El  mestre  Balling  ha  dirigit  l’obra  fent 
més  contorsions  y  estremituts  qu’en  Millet, 
en  Goula  (pare)  y  en  Mugnone  plegats.  Se 
veu,  per'xò,  qu’es  un  de  tants  capelmeisters 
aixerits  y  que  tenen  la  mà  trencada  en  l’art 
de  dirigir  orquestres,  dels  que  Alemanya 
n’es  plena;  però  aquí  l’home,  al  veure  la  de¬ 
ficiència  y  escassetat  de  medis  de  la  orques¬ 
tra,  ha  portat  tota  la  partitura  secament,  an- 
gulosament,  ab  efectes  de  bona  lley  però 
torturant  una  pila  de  passatges,  en  la  impo- 
sibilitat  de  matisar  y  donar  a  la  orquestra  tota 
aquella  gama  de  nuances  que  requereix  la 
orquestració  wagneriana,  tan  semblant  per 
sa  riquesa,  variació  y  colorit  de  timbres,  a 
un  raig  de  sol  convertit  al  descompondres  al 
través  d’un  prisma  en  tota  una  enlluherna- 
dora  gradació  de  colors. 

Els  esforços  dels  mestres  Ribera  y  Marin 


són  dignes  de  calorós  elogi.  Han  lograt  pre¬ 
parar  bé  la  orquesrra  y  els  chors,  però...  lo 
qu’hem  dit  avans:  no  n’hi  ha  prou  de  la  bo¬ 
na  voluntat  pera  obtindré  un  resultat  satis¬ 
factori.  Els  conjunts,  si  no  varen  sortir  del 
tot  malament,  tampoch  varen  arribar  a  sortir 
del  tot  bé,  com  hauria  sigut  de  desitjar  pera 
justa  correspondència  a  la  pericia  y  recone¬ 
gut  coneixement  que  de  les  obres  de  Wagner 
té’l  primer  dels  esmentats  mestres, -y  a  les 
bones  condicions  educatives  del  segón. 

En  quant  al  posat  d’escena,  dirèm  que  les 
decoracions,  llevat  de  la  d’en  Junyent,  són 
horriblement  dolentes,  pobres  y  de  mal  gust, 
ab  un  colorit  digne  de  les  que  vénen  al  carrer 
del  Bou  de  la  Plaça  Nova.  La  iglesia  de 
Santa  Caterina  no  té  cap  caràcter:  sembla’l 
recibidor  de  les  Escolapies,  de  les  Adoratri- 
ces  o  del  Sagrat  Cor  de  Sarrià.  Y  la  botiga 
de  Sachs  recorda  una  d’aquelles  estacions  de 
ferrocarril  que  surten  a  Miguel  Strogoff.  En 
quant  a  la  de  l’ultim  acte,  val  més  no  parlar¬ 
ne.  Els  vestits,  íòra  dels  que  vesteix  la  se¬ 
nyoreta  Labia,  són  de  guardairopia ,  de  co¬ 
lors  bruts  y  antiestètichs;  y  n’hi  ha,  com  els 
d’aquelles  noyes  que  van  vestides  d’apre¬ 
nents,  ab  aquells  roses  y  blaus  de  llustrina 
de  ca’n  Baltà,  que  fan  venir  mal  de  ventre. 
Ademés  tothòm  anava  mal  caracterisat,  sen¬ 
se  cap  rastre  de  voler  presentar  un  tipo. 
En  una  paraula...  tot  de  Liceyo. 


Ara,  pera  posar  punt,  y  respecte  al  èxit  que 
pugui  obtenir  l’obra,  consignarèm  ab  verita¬ 
ble  alarma  que  la  segona  representació  va 
donarse  devant  dels  abonats  al  torn  impar , 
com  únichs  espectadors.  Al  quart  y  al  quint 
pis  quasi  no  hi  havia  ningú,  y  en  les  demés 
localitats  disponibles  encara  hi  havia  menos 
gent.  Jerusalèm!  ..  com  més  anèm  menos 
valèm! . . . 

Salvador  Vilaregut 

EL  POPULARISME 
EN  LA  POESÍA 

Com  el  ruralisme,  que  per  llarga  tempo¬ 
rada  omplí  la  nostra  escena  de  pagesos  que 
deyen  jtafoy /,  pretén  avuy  el  popularisme 
absorbir  tota  la  nostra  lírica,  imposant  les 
formes  populars  ab  exclusió  de  les  que  po¬ 
dríem  anomenar  formes  cultes  y  deixant  de 
recó  tot  allò  que  podríem  calificar  de  art  ma¬ 
jor  de  la  poesia. 

Així  el  sonet,  que  com  diu  en  Pin,  es 
poesia  de  senyors,  passaria  a  la  historia, 
perque  exigeix  pera  ésser  assaborit  deguda¬ 
ment  una  percepció  major  de  la  que  sol  te¬ 
nir  el  poble.  De  igual  manera’l  vers  ende- 
casilab,  que’l  poble  no  s’ha  apropiat  per  la 
senzilla  rahó  de  qu'està  un  xich  per  amunt 
de  lo  qu’ell  necessita  pera  ses  cançons,  déu 
ésser  abandonat.  En  altres  termes,  no’s  pot 
fer  més  que  lo  que’l  poble  vulgui.  Sempre’l 
poble  per  endevant!  D’això,  si’s  fes,  se’n  po¬ 
dria  dir  democratisar  la  poesia,  ja  que  tot  se 
democratisa  avuy  pel  meteix  sistema,  això 
es,  rebaixant  lo  qu’excedeixi  del  iimit  infim 
enlloch  d’enlayrar  lo  que  no  arribés  al  lí¬ 
mit  superior,  com  fóra  lo  ideal. 

Ens  sembla  ja  un  xich  exagerada  aquesta 
tendencia  d’eregir  ai  Poble  en  principi,  medi 
y  fi  de  totes  les  coses.  Això’ns  porta  a  la  me¬ 
mòria  lo  que  deya  en  Maragall  tractant  de  la 
classe  mitja  y  de  totes  les  classes  socials.  {Es 
que  per  ventura  hi  ha  alguna  cosa  que  se¬ 
pari  y  destrihi  nétament  quiscuna  d'aques¬ 
tes  classes?  {Són  llochs  tancats  que  no  per¬ 
metin  passar  de  l’un  a  l’altre?  Res  d’això: 
més  aviat  són  elements  en  contacte  entre’ls 
quals  hi  ha  corrents  establertes  d’endòs- 
mosis  y  exòsmosis  que  renoven  contínua¬ 
ment  les  molècules  de  l’un  ab  molècules  de 
l’altre.  Els  individuus  qu’en  un  moment  o 
en  una  circumstancia  determinats  fan  de  po¬ 
ble,  no  són  ja’ls  meteixos  en  un  altre  mo¬ 
ment  o  en  un’altra  circumstancia;  elements 
eixits  del  poble  adquireixen,  mercès  al  talent 
o  a  la  fortuna,  una  força  ascendent  que’ls 
deixa  penetrar  en  esferes  superiors,  y  altres 
elements  fan  per  iguals  causes  via  descen¬ 
dent.  El  Poble,  donchs,  no  es  més  que  una 
ficció,  y  si  voièm  entendre  pera  l’assumpto 
que’ns  ocupa,  que’l  poble  sia  un  conjunt 
d’individuus  sense  cultura  literaria  encara 

que  susceptibles  d’exteriorisar  d’una  manera 
anònima  certes  idees  y  sensacions  poètiques, 
tindrèm  que,  considerantlos  individualment, 
seràn  la  major  part  incapaços  de  cap  mani¬ 
festació  poetisable,  y  sols  un  petit  nombre 
d’escullits  manifestarà  una  més  delicada  per¬ 
cepció  y  aptituts  de  que’ls  altres  careixen. 
Aquests  podràn  ésser  els  poetes  y  fer  poesia 
individual  de  la  que  s’aprofitaràn  tots  els  al¬ 
tres.  {Pot  dirse  ab  això  que’l  poble  sia  poeta 
per  naturalesa,  ni  que  sia  sempre  poeta? 

Lo  que  hi  ha  són  genres  especials  de  poe¬ 
sia  pera'ls  quals  el  poble  té  demostrada  sa 
predilecció,  y  que  altres  genres  poètichs, 
potser  més  complerts  y  tot,  no  són  compre¬ 
sos  pel  poble  .  Mes  ivol  dir  això  que  lo 
que’l  poble  no  entén  ja  no  es  poesia?  Y  tots 
els  grans  poemes  dels  més  grans  poetes  del 
món  {tindran  de  passar  al  grupo  despreciable 
de  poesia  acadèmica  perque  han  restat  (y 
restaran)  incompresos  del  vulgo? 

Y,  al  dir  poesia  acadèmica,  s’ha  volgut  fer 
entendre  una  cosa  que  no  es  poesia.  Els  ver¬ 
sos  no  són  poesia  pel  sol  mèrit  d’ésser 
ben  fets,  ni  per  una  determinada  serie  de 
dificultats  vençudes  en  la  forma.  Ja  se  sab 
això;  totes  aquelles  obres  fetes  satisfent  per 
complert  les  regles  de  la  preceptiva  y  no 
més,  estàn  tan  allunyades  de  la  vera  Poesia 
com  les  flors  de  paper  ho  estàn  de  les  flors 
autèntiques,  com  els  quadros  de  retalls  de  co¬ 
lors  ho  estàn  de  l’art  de  la  Pintura.  Mes  sem¬ 
pre  hi  haurà  qui,  dominant  la  tècnica  y  a 
l’escalf  de  ins  piracions  prepoten  tes,  sabrà  buy- 
dar  en  les  més  complicades  formes  mètri¬ 
ques  les  concepcions  sublims  de  l’esperit.  El 
poble  (lo  que  avans  hem  definit  per  poble) 
no  n’aprofitarà  res  de  tot  això,  mes  estiguèu 
tranquils,  que  no’s  perdrà  pera  tothòm  . 

Cal  considerar,  ademés,  qu’en  lo  que  se’n 
diu  poesia  popular,  tal  volta’l  poble,  més  que 
facultats  de  creador,  ne  manifesta  d’assinaila- 
dor.  Ell  s’apodera  de  tot  allò  qu’encaixa  ab 
sa  manera  d’ésser,  que  vibra  al  unisson  de 
sos  sentiments,  que  correspòn  a  sa  mentali¬ 
tat;  y  abandona  lo  qu’excedeix  els  límits  de 
sa  percepció  com  a  cosa  del  tot  supèrflua 
pera  ell. 

D’aquesta  aptitut  del  poble  a  assimilarse 
certs  elements  de  poesia  que  contribueixin  a 
enriquir  el  folk-lore,  se’n  poden  posar  molts 
exemples.  Els  aforismes  d’en  Joan  Carles 

Amat  formen  part  a  Catalunya  del  patrimoni 
popular,  y  són  l’obra  d’un  poeta  culte.  Del 
Rector  de  Vallfogona  el  poble  n’ha  estat  el 
rhapsoda  tradicional, y  ab  insana fruhició  n’ha 
anat  perpetuant  les  estrafalaries  creacions. 
El  meteix  Frederich  Soler  ab  son  teatre  po¬ 
pular  ( Gatadas ),  logrà  veure  introduhides  en- 
tre’l  poble  un  gran  nombre  de  locucions 
qu’encara  avuy  corren  de  boca  en  boca.  Fi¬ 
nalment,  sens  anar  mós  lluny,  el  poble  s’ha 
fet  seus  un  cert  nombre  d’aforismes  d’en  Ge¬ 
ner  y  d’en  Llanas.  La  gent  fa  us  quan  li  ve 
a  tom  d’aquests  elements  dels  quins  quasi 
sempre  n’ignora’ls  autors.  Si  això  està  pas¬ 
sant  actualment  als  nostres  ulls,  ,-no  pot  ha¬ 
ver  passat  també  avans  d’ara?  iY  per  ven¬ 
tura  algú  creu  que  la  intensa  poesia  qu’en- 
clouen  moltes  de  les  nostres  cançons  po¬ 
pulars  pot  ésser  producte  d’una  inspiració 
colectiva?  El  sentiment  que  les  motivà  po¬ 
gué  ésser  colectiu,  mes  fou  un  sol  y  verita¬ 
ble  poeta  el  qui  en  cada  cas  deixà  cristallisat 
el  sentiment  de  tots  en  l’obra  de  sa  sola 
inspiració.  Y  com  tots  hi  trobaren  el  propri 


TRES  COPLES  NOVES 

1 

Tinch  desitj  de  cases  blanques 
y  d’aucells  en  llibertat, 
d’admirà  florir  de  branques, 
cel  serè  y  verdor  de  prat. 

Vull  un  cant  de  caramelles 
que  no  més  sentim  jo  y  tu, 
a  la  llum  de  les  estrelles 
que  no  conten  rè  a  ningú. 

Tant  que’ns  estimèm  nosaltres 
y  la  gent  hi  té  que  dirl... 

Potser  de  l’amor  que’ns  sobra 
n’ha  nascut  el  seu  sofrirl... 

II 

Tal  com  sabia  jo 
cantava  la  cançó 

y  la  pobra  Roser  se  m’hi  posava  trista  : 
—  «Lo  que  viu, 
lo  positiu 

té  d’inspirà  a  l’artistal» — 
(Ho  devia  llegí  en  una  revista.) 

Ara  aprench  de  cantà 
com  ella  m’ho  ensenyà, 


sentiment,  tots  ho  cregueren  llur  propria 
obra. 

De  tot  això  se’n  desprèn  lo  que  ja  sab  tot- 
hòm:  que,  encara  que  sia  una  la  Poesia, 
existeixen  diversitat  de  manifestacions  poè¬ 
tiques  que  poden  y  deuen  coexistir.  Si  el 
nostre  renaixement  literari  hagués  de  con- 
cretarse  a  les  formes  populars  y  privarse 
d’empendre  més  alta  volada  ,  lo  qu’es  el 
català  no  arribaria  may  a  assolir  el  grau 
de  poliment  que’l  farà  un  dia  (si  ja  no  ho 
es)  un  idioma  modern  ab  tots  els  atributs 
que  ha  de  reunir  el  verb  d’un  poble  civilisat. 
Tant  se  valdria  que’ns  obliguesim  tots  a 
vestir  roba  de  vellut  y  calçar  espardenyes,  lo 
que  precisament  es  un  gran  perill  pera  nos¬ 
altres,  donchs  per  atavisme  fins  els  senyors 
en  el  nostre  pais  tenen  tendencia  a  menes- 
tralejar.  Y  els  castellans,  sempre  més  senyors 
que  nosaltres,  seguirien  titllantnos  de  grose- 
ros ,  y  la  nostra  parla  quedaria  sempre  més 
per  dialecto...  y  gracias. 

R.  Miquel  y  Planas 


y,  valgam  Deu  y  San  Joan  Baptista! 
se’m  posa  a  sospirà 
dihentme  «pessimista». 

III 

Sòrt  que  ja  ve  la  nit 
després  d’una  jornada  tormentosa! 

He  vist  un  embrutit 

passejant  triomfal  la  dòna  més  hermosa, 
y  un  pobre  esguerradet 
vestit  ab  robes  de  color  de  rosa. 

Per’arreglà  uns  papès 
me’n  he  anat  a  la  Bolsa, 
he  guanyat  molts  dines 
guanyats  ab  sang  del  poble  japonès... 
Tot  era  discutir  d’operacions: 
accions  y  obligacions, 
y  que  gira,  y  que  tomba... 

Quan  he  sortit,  els  vidres  de  les  cases 
resplandíen  com  brases; 
la  posta  era  un  deliri  de  bellesa; 
prò,  tombant  un  carrer, 
l’esglay  y  la  feresa... 

Han  tirat  una  bomba! 

Per  viure  en  un  país  tan  miserable, 
tant  se  val  vendres  l’ànima  al  diable 
per’anar  més  de  dret  al  Paradís. 

JOSEPH  LLEONART 

LA  FORASTERA 

è» 

Al  restar  sola  en  el  tren,  Maria  de  Rivera 
plorà  silenciosament.  Estava  trista,  immen¬ 
sament  trista  .. 

Casada  y  ab  dos  fills,  vivia  en  una  vila 
castellana,  ahont  s’ensopia  força.  La  vida 
vilatana  no  era  feta  pera  ella,  refinada,  no¬ 
ble,  aristocràtica.  Aquella  quietut  y  aquell 
silenci  enervaven  son  ànima  bellissima,  flo¬ 
rida  en  el  jardí  de  lo  magnífich.  b’ensopía 
allí,  entre  aquelles  gents  filles  del  terròs, 
orfes  d’afanys  ,  sense  cap  ideal.  Y  enso- 
pintse,  va  pensar  orejarse,  viure  la  vida  ple¬ 
na,  disfrutar...  Y  va  sortir  de  la  tranquila 
vila  pera  viure  a  ciutat  alguns  mesos,  entre 
ses  amigues  d’altres  temps. 

Va  viure  a  ciutat  un  mes  y  mitj;  vivia  ab 
sa  cosina  y  son  cosí...  Y  va  anar  a  forces 
llochs,  y  una  vegada,  a  casa  d’una  amiga, 
va  veure  al  fill  d’aquesta,  ros,  molt  ros,  se¬ 
riosament  vestit,  noble,  elegant.  El  va  tro¬ 
bar  simpàtich,  molt  simpàtich;  parlà  ab  ell 
llarga  estona,  y  restà  encantada  de  sa  veu 
y  de  ses  paraules  y  ademans.  Li  agradà 
aquell  jove;  en  ell  trobava  quelcom  d’inefa¬ 
ble  y  de  preuat.  .  .  La  seva  serietat  li  va 
plaure.  No  era  un  jove  com  tots;  la  seva 
ànima,  delicadament  aristocràtica,  servava 
tresors  ocultes,  y  la  lluhissor  d’aquests 
tresors  estranys  mostraves  en  sa  veu  y  en 
ses  paraules,  que,  al  caure  de  la  boca  lenta¬ 
ment  ,  teixien  admirable  lletania.  Parlava 
poch  a  poch,  pensant  lo  que  deya,  medi- 
tantho,  poruch  sempre  de  dir  mots  no  apro¬ 
piats  ni  precisos,  temerós  de  parlar  desafo- 
radament  y  d’ubriagarse  de  paraules.  Ex¬ 
posava  ses  múltiples  idees  ab  una  claretat 
extraordinària,  y  si  parlava  ab  dònes,  ama¬ 
gant  aquelles  fortament,  dels  seus  llabis  ro¬ 
jos  y  llarguissims  sols  n’eixien  paraules  ele¬ 
gants,  que  lligantse  les  unes  ab  les  altres, 
teixien  vels  d’amor  y  galanteria...  Ses  parau¬ 
les  semblaven  encens.  Y  ella,  al  sentiries, 
experimentava  un  dolç  plaher,  una  volup¬ 
tuositat  delicadíssima.  Li  semblava  que  una 
música  bella  y  temptadora  floria  vora  seu,  y 
que  aquella  música  inefable  qu’evocava  be¬ 
sades  y  manyachs,  la  envolcallava  tota,  se- 
duhintla,  nimbantla  de  desitjós  amorosos. 
Aquell  jove,  al  parlarli,  espiritualment  la 
possehía.  Sa  veu  acaricianta  y  harmoniosa, 


sempre  plena  d’encants,  màgica  sempre,  tenia 
sobre  ella  un  gran  domini.  La  cridava  a 
l’amor,  la  seduhia;  penetrava  en  sa  carn  en¬ 
cara  jova,  y  feya  néixer  en  ella  sensuals  àn¬ 
sies.  Y  al  sentirlo  parlar,  al  vèurel  prop 
seu,  sentia  temptacions  d’acariciarlo,  de  be- 
sarlo  en  la  boca,  d’entregarse. . . 

El  trobava  hermós;  veya  en  sos  ulls  es- 
guarts  admirables  y  magnifichs,  qu’enfon- 
santse  en  els  seus,  se  li  introduhien  fins  al 
cor.  Y  quan  sentia  en  son  cos  les  mirades 
amoroses,  tenia  força  por,  li  semblava  que 
aquells  dolços  esguarts  la  prenyarien,  fentli 
infantar  un  nen  estrany:  perque  aquells  es¬ 
guarts  eren  intensos  y  veçaven  amor... 

Se  veyen  cada  dia;  de  primer  ella  va  pen¬ 
sar  qu’era  per  etzar;  després  vegé  que  no, 
que  aquell  jove  la  estimava.  Tenia  una  ale¬ 
gria  gran,  immensa;  li  plavia  extraordinà¬ 
riament  que  aquell  jove  l’aymés.  Ella  també 
l’aymava,  desitjantlo.  Per’xò  quan  un  cap¬ 
vespre,  ell,  tremolant,  ab  els  ulls  tots  amor, 
li  va  dir  lentament  que  la  estimava,  ella  va 
somriure  de  goig,  y  enlloch  de  respòndreli 
ab  paraules,  va  deixarse  besar  en  els  llabis. 
Y  no  trigà  a  abandonarli  també  son  cos:  va 
donarse  tota.  Y  ell  la  besà  molt  tendra- 
ment,  y  li  parlà  molt  llarga  estona,  pintantli 
son  amor,  acariciantla  ab  la  melodia  de  sa 
veu  y  ab  la  suavitat  de  ses  mans  blanques. 
Li  acaricià’l  cos  y  l’ànima;  li  digué  que  l’ay- 
mava  ab  els  seus  petons  y  ab  les  seves  pa¬ 
raules;  la  possehi  com  un  ver  espòs. 

Abdós  varen  fruhir  força  de  l’amor.  Per 
ell  ella  era  nada  ;  el  seu  cos  esplèndit  y 
magnífich,  de  corves  divinals  y  encisadores 
blancors,  semblava  fet  aposta  pera  l’amor... 
Quan  s’oferia,  ses  besades  luxuriantes  eren, 
_  més  que  besades,  moçegades,  y  ses  abraça¬ 
des  estretes  semblaven  escanyar,  de  boges 
qu’eren...  Al  sentir  en  sa  pell  els  llabis  d’ell, 
quasi  agonitzava  de  fruhició,  y  al  sentir  en 
sos  llabis  les  dents  d’ell  y  en  son  cos  el  cer¬ 
cle  de  sos  braços,  sos  grans  ulls  s’inonda- 
ven  de  blanch,  com  llach  de  neu,  pera  des¬ 
prés  tancarse  plens  de  goig...  Y  a  n’ell  li 
plavia  aquella  dòna  que  se  li  oferia  tota  sence¬ 
ra,  curulla  d’entusiasme  y  de  passió.  En  ella 
descobria  un  gran  amor,  una  simpatia  ex¬ 
traordinària.  L’estimava  tant,qu’en  ell  s’anu- 
lava  a  totes  hores.  Romandre  entre  sos  bra¬ 
ços,  vora  seu,  sentirlo  parlar,  acariciarlo,  era 

tot  son  afany,  tot  son  ideal.  Volia  possehirlo 
en  cos  y  ànima,  y  volia  ésser  seva  completa¬ 
ment.  Per’ xò  defallia  de  ventura  quan  ell 
l’amanyagava  tendrament,  quan  ell  la  pos- 
sehia. 

Però,  en  l’entusiasme  boig  del  seu  amor, 
ells  no  havien  pensat  que  tot  allò  havia  de 
finir.  Ella  devia  tornar  a  sa  vila  y  ell  devia 
romandre  a  casa  seva.  Ineludiblement  havien 
d’allunyarse  l’un  de  l’altre.  Començaren 
llavors  les  hores  tristes.  La  separació  era 
precisa,  y  ab  la  separació’ls  greus  dolors. 
Devien  oblidarse.  Aquells  jorns  d’amor  y 
defruhició  havien  mort  pera  sempre.  Aquell 
dolç  idili  havia  sembrat  en  els  seus  cors 
inefables  dolors.  Sofriríen  força,  immensa¬ 
ment.  La  novela  d’amor  havia  ja  finit:  ara 
començaria  la  tragèdia.  El  mitj  dia  magnà¬ 
nim  de  l’amor  havia  esdevingut  tristoy  cap¬ 
vespre.  Finien  ja  les  hores  amoroses,  y  s’en¬ 
devinaven  ja  les  tristes.  L’égloga  terminava; 
els  llarchs  petons  en  un  llach  de  dolors  ago¬ 
nitzaven,  com  cignes  de  l’amor;  les  abraça¬ 
des  en  un  mar  de  tristesa’s  negaven;  la  tar¬ 
dor  melangiosa  era  arribada;  l’hivern  prelu¬ 
diava  tristament;  la  rosa  de  l’amor  s’esfulla- 
va... 

Y’s  separaren  pera  sempre.  En  els  seus 


FLOR  DE  MONTANYA 

Que  no  ets  filla  de  ciutat 
prou  se  veu,  gentil  donzella, 
prou  se  veu  qu'ets  una  flor 
nascuda  dalt  de  la  serra, 
entremitj  de  l’alzinar 
o  entremitj  de  la  pineda. 

De  floretes  tan  gentils, 
a  la  ciutat  no  se’n  veuen 
d’eixes  cases  y  carrers 
l’ombra  trista  les  corseca 
negàntleshi  els  bells  colors 
qu’en  tes  galtones  rossegen. 

Que  no  ets  filla  de  ciutat 
t’ho  conech,  gentd  donzella; 
t’ho  conech  perque  un  recort 
tot  mirante  se  m’aferra. 

Jo  recordo  ’ls  dies  purs 
de  ma  dolça  jovenesa, 
aquells  que  passí  joyós 
en  ma  nadiua  vileta; 


lla  bis  hi  florí  el  derrer  petó,  en  els  seus  bra¬ 
ços  la  derrera  abraçada.  El  dolç  connubi 
havia  ja  finit;  havien  termenat  els  suaus  de- 
liquis;  el  diàlegs  d’amor  havien  mort;  la  por¬ 
pra  de  la  joya’s  perdia  en  la  grisor  intensa 
del  dolor.  Fou  precís  separarse;  els  bells 
dies  restarien  per  sempre  soterrats  en  els 
parchs  melangiosos  dels  recorts...  Se  separa¬ 
ren:  ella  muntà  en  el  tren  y  ell  romangué  ab 
la  seva  familia,  a  ciutat. 

Y  al  restar  sola  en  el  tren,  Maria  de  Ri- 
vera  plorà  .  Estava  trista  ,  immensament 
trista.  La  nit  dels  seus  dolors  n’era  arriba¬ 
da;  començava  l’hivern;  les  neus  triomfa¬ 
ven... 

Però  de  prompte,  miraculosament,  entre 
mitj  de  l’hivern  vegé  Nadal,  y,  plorant  de 
goig  y  por  alhora,  al  bell  mitj  de  la  neu  dels 
seus  dolors  endevinà  una  testa  d’infantó,  ab 
els  cabells  molt  rossos  y  molt  suaus...  Y 
pensà  en  els  Reys  que,  de  ciutat  estant,  ab 
aquell  infant  li  oferirien  totes  les  benhauran- 
ces. 

Y  apropant  els  dits  de  sa  mà  dreta  a  sa 
boca  somrihenta,  ab  ells  va  llençar,  ayres 
enllà,  la  derrera  besada  al  seu  aymant... 

Carles  Arro  y  Arro 


jo  recordo  aquells  estols 
de  bonicoyes  donzelles, 
poms  de  flors,  toyes  gentils 
que  rosada  matinera 
refrescava  a  bell  ruixat 
com  ab  devassall  de  perles. 

Jo  no't  puch  pas  contemplar 
que  a  totes  elles  no  veja 
tot  veyent  en  tu  la  flor 
nascuda  dalt  de  la  serra, 
entremitj  de  l’alzinar 
o  entremitj  de  la  pineda. 

En  els  jardins  de  ciutat 
d’eixes  flors  no  se’n  sementen: 
tot  són  flors  sense  colors, 
sens  aroma  ni  bellesa... 

Que  no  ets  filla  de  ciutat 
prou  se  veu,  gentil  donzella. 

Agustí  Pedret  y  Miró 

TEATRES 

La  nit  de  l’amor. 

Drama  lirich  en  un  acte,  diuen  els  autors: 
lo  que  sembla  demostrar  que’l  seu  intent  ha 
sigut  escriure  un  drama  humà.  Lo  de  lirich 
va  per  la  música.  Però’l  drama  humà  no 
apareix  realment;  sols  s’ovira  en  el  cor  d’una 
dòna,  la  Teresa,  que,  casada  ab  un  hereu 
rich,  avar  y  prosaich  perque  ella  era  pobra  y 
varen  dirli  «te  convé»,  no  ha  vist  en  sa  vida 
matrimonial  satisfets  aquells  desitjós  d’amor 
ab  que  somnià  quan  era  verge  somniadora. 
De  verge  va  vèurel  un  dia  al  princep  blau; 
de  casada  va  anyorarlo,  y  a  la  primera  nit  de 
Sant  Joan,  la  nit  de  l’amor,  va  tornar  a  véu- 
rel,  va  parlarli  y  fins  va  besarlo. 

Som  a  un’altra  nit  de  Sant  Joan.  Les  fa¬ 
drines,  els  vells  y  fins  les  criatures  tremolen 
sensualment;  tots  se  senten  febles,  lleugers 
y  voluntariosos;  una  halenada  d’amor  arriba 
de  l’horitzó  estrellat,  y  les  fogueres  espeter- 
negants  escalfen  els  cors  més  frets.  Tothòm 
canta,  riu  y  espera  frisós.  Els  fadrins  arriben 
cantant.  Y  l’hereu,  l’home-pedra,  no’ls  com¬ 
prèn;  sols  pensa  en  demà,  dia  de  feyna,  dia 
de  trevall  pera  produhir  riquesa.  Fadrins  y 
fadrines  se’n, van  jovosos,  probablement  a 
estimarse,  y  la  Teresa,  la  muller  incom¬ 
presa,  espera  frisantse  la  vinguda  del  prin¬ 
cep,  que  no  pot  faltar. 

Y  aleshores  comença’l  poema.  Apareix  el 
Desconegut;  sembla  un  caçador,  puig  porta 
escopeta  {Qui  es?  {Ahónt  va?  {D’hónt  ve? 
{Què  vol?  Res  d’això  déu  interessar  a  la  Te¬ 
resa.  Sols  déu  escoltarlo.  Ell  li  parla  d’amor 
ab  veu  vibrant  y  tremolosa,  ell  li  diu  totes 
aquelles  coses  tendres  que  de  verge,  y  en  nits 
tals  com  avuy,  havia  somniat;  ell  la  convida 
a  fruhir  la  vida,  a  satisfer  les  ànsies  del  cor;  y 
ella  cedeix,  y  la  comunió  espiritual  ({es  real¬ 
ment  espiritual?)  se  consuma.  L’idili  s’ha  aca¬ 
bat.  El  drama  carrincló,  no  humà,  comença. 
Surt  el  marit,  demana  explicacions,  les  hi  do¬ 
nen;  corre  a  cercar  una  escopeta,  y  surten  de- 
safiats  marit  y  Desconegut  (al  campo  don  Nu- 
iïo  voy):  desafiats  a  escopeta.  Se  senten  dos 
trets,  y  poch  després  veyém  passar  al  Desco¬ 
negut,  que’s  despedeix  fins  a  l’any  que  ve. 
Despedida  que’ns  deixa  frets,  y  més  que 
frets,  desconcertats. 

{Se  tracta  d’un  simbol?  {Se  tracta  senzilla¬ 
ment  d’un  somni,  somni  que  té  la  protago¬ 
nista  y  que  l’autor  tracta  d’exteriorisar  cor- 
poralment?  Aleshores  iper  què  titularlo  dra¬ 
ma?  {per  què  totes  aquelles  grolleries  de  la 
primera  part  de  l’obra,  tot  aquell  quadro  de¬ 
tallat  de  la  nit  de  Sant  Joan  que  l’autor 
s’esforça  pera  pintar  ab  tochs  realistes,  encara 
que  li  surt  acromat  y  convencionalissim? 

Es  el  defecte  capdal  de  l’obra:  per  una 
part  molta  poesia,  molt  lirisme,  molta  idea- 
litat  (puig  cal  reconèixer  que,  en  la  escena 
de  la  Teresa  y  el  Desconegut,  en  Rusinol  se 


mostra  poeta  fi  y  de  sentiment),  però  per 
un’altra  molta  grolleria,  molt  xaronisme  y 
molt  desconeixement  de  la  realitat  de  la 
vida. 

Y,  sobre  tot,  en  la  nit  de  Sant  Joan,  en  la 
nit  de  l’amor  d’en  Rusinol,  hi  manca  lo  es¬ 
sencial,  lo  qu’es  característich  d’aqueixa 
nit...  de  l’amor  d’aqueixa  nit:  la  sensualitat. 
La  sensualitat  victoriosa,  dominantho  tot. 
La  d’en  Rusinol  es  la  nit  dels  amors  timits, 
dels  somnis  purs,  dels  besos  a  flor  de  gal¬ 
ta,  dels  petits  pecats  venials.  Y  ni  aquesta 
es  la  nit  de  Sant  Joan,  ni  aquest  es  l’amor 
de  tal  nit,  ni  es  l’amor  de  may.  En  els  idilis 
s'hi  troba  quelcom  d’això,  però  res  tindria 
que  dir  si  l’obra  fos  un  bon  idili,  si  resultés 
espontània.  En  el  cor  humà,  en  els  instints, 
en  les  passions  humanes  hi  trobarà  l’autor 
— potser  no  li  trobarà,  però  hi  es — quelcòm 
més  espontani,  més  fecond  y  més  gran  que 
aquella...  parodia;  però  aqueix  quelcòm  no  li 
acceptarien  a  Romea,  ni  voldrien  escoltar- 
lo’ls  senyors  que  ara  hi  van. 

Heusaquí  el  secret  de  que  a  n’en  Rusinol 
li  hagi  sortit  una  nit  de  l’amor  amfibia ,  si 
se’m  permet  la  paraula.  Es  lo  que’m  deya  un 
esperit  poch  caritatiu  al  ferli  notar  jo  aquesta 
anomalia:  «La  verdadera  nit  de  Sant  Joan 
en  Rusinol  no  la  sab  sentir,  0  si  la  sent,  no 
la  sab  pintar.» 

La  Llorente  va  far  el  desespero  final  de 
l’obra  ab  una  força  y  un  sentiment  extraor¬ 
dinaris.  Potser  fou  ella  qui  salvà  l’obra,  que, 
a  pesar  de  la  claque  y  de  la  bona  voluntat 
dels  amichs,  va  tenir  un  èxit  molt  relatiu. 
Bé  es  veritat  qu’en  Capdevila,  ab  el  seu  tre¬ 
molor  de  mal  de  Sant  Victor,  la  va  estar 
comprometent  sempre.  En  lo  restant  de 
l’obra,  especialment  en  la  escena  idilica ,  la 
senyora  Llorente’m  va  semblar  maça  encar¬ 
carada;  talment  una  sonàmbula.  No  sé  fins 
a  quin  punt  pot  acceptarse  aquesta  interpre¬ 
tació  del  personatge.  En  Codina,  fent  el  pa¬ 
per  de  Desconegut  o  caçador,  va  estar  des- 
graciadissim.  Per  l’amor  de  Deu,  no  fassi 
aquests  crits  pera  dir  coses  tendres.  Un 
amor  tan  fi  y  tan  de  poema’s  diu  baixet,  a 
cau  d’orella;  s’insinúa  ab  manyagueria  y’s 
comunica  ab  dolcesa.  Per  l’amor  de  Deu,  no 
fassi  aquests  crits!  En  Rojas,  la  Jarque  y  en 
Vinyas  ben  discrets,  y  el  conjunt  bastant  ac¬ 
ceptable.  No  obstant,  durant  tota  la  prime¬ 
ra  escena,  estaven  maça  arrenglerats,  hi  ha¬ 
via  maça  ordre.  Al  aixecarse’l  teló’m  va 
semblar  que  veya  un  diorama.  Y  no  dich 
això  per  la  decoració  d’en  Vilomara,  encer- 
tadíssima  de  to,  de  llums  y  de  perspectiva. 
En  cambi,  la  petita  foguera  ab  flamaradetes 
intermitents,  molt  casulana. 

La  música  d’en  Morera  no’m  va  produhir 
cap  sensació;  però’m  manca  competència 
pera  emetre  cap  opinió  sobre  ella.  No  hi  en- 
tench,  y  no’n  dich  res. 


Emili  Tintorer 

ESPOSALLES 

El  sol  s’havia  amagat  entre  les  boyres  de 
ponent;  la  nit  avençava  poch  a  poch,  man- 
drosament,  avara  del  misteri.  Tot  era  silen¬ 
ciós.  Al  lluny  els  tons  plomisos  d’una  es¬ 
tiuenca  nuvolada’s  matisaven  de  carmi . 
L’oreig  duya  suaus  remors  y  flayres  encisa¬ 
dores  de  la  encontrada.  Piulaven  els  aucells, 
cercant  els  nius  ab  pressa.  Tot  era  trist,  me¬ 
langiós,  ombrívol.  El  resò  de  les  campanes 
entonava  encara  més  el  conjunt,  solemnial 
com  un  requiem. 

Aquell  mati  el  jovent  havia  estat  de  bodes. 
Encara’s  divertien  a  gratcient  algún  qu’altre 
a  la  festa.  Poch  que’n  parlaven  molts  de  la 
pubilla  tísical...  Redimoni,  els  diners,  si  en 
poden  fer  de  coses!...  Tisica  y  tot,  havia  tro¬ 
bat  promès.  Llàstima  de  xicot  pera  ella!  No- 
yes  hi  havia  al  lloch,  com  fruyta  assahor- 
nada,  pera  escullir  un  jovincel  tan  aixerit  y 
maco.  Vés!  y  l’haurien  com  qui  diu  corprès 
les  muses...  Rediastre!  Si  allò,  més  que  ca¬ 
sament,  semblava  enterro! 

Tenien  rahó’ls  corbs,  flayrant  la  carn  mor¬ 
ta.  Tenien  rahó’ls  corbs,  que  allò  no  sem¬ 
blaven  pas  unes  bodes...  La  pubilla,  al  do¬ 
nar  el  sí ,  pareixia  donar  l'ànima.  La  caputxa 
cobria  un  cap  de  mort,  més  que  un  rostre 
joliu  de  jova  empolaynada. 

Algú  va  dir:  «El  nuvi  de  la  mort!»  ;  y 
algú  altre  ho  repeti,  produhintse  un  llarch 
remoreig. 


BALADES  DE  SCHUMANN 

/ 

Hivernal 

Lentament  nevava  sobre  de  les  coses; 
els  verns  colpejaven  les  finestres  closes 
del  saló  hont  morien  les  derreres  roses; 

del  saló  aromat  per  tebies  besades, 
per  notes  perdudes  d’estranyes  balades 
qu’en  el  vell  claver  reyen  oblidades. 

Rera’ls  finestrals,  demunt  d'un  cel  lbs, 
alçaven  els  cignes  son  vol  malaltís 
llençant  una  nota  pel  silenci  gris; 

y  en  la  ratlla  blanca  de  la  carretera 
l’orga  del  bohemi,  ronca  y  ploranera, 
tot  passant,  cantava  la  cançó  derrera: 


<Va  sentirho  la  nuvia?  Qui  sab!  Lo  cert  es 
que,  al  capvespre,  si  qu’era  la  mort  lo  que 
arribava.  La  pubilla  tossia  ab  esforços  cru- 
dels,  y  els  seus  ulls  restaven  oberts  y  fixos 
dins  les  conques. 

Encara  alguns  marrechs  llençaven  crits 
festivols,  encara  algú  somreya.  Més  de  qua¬ 
tre  tafaners  havien  vist  la  cambra...  Quin  bé 
de  Deu  de  llit!  ..  Una  vella  rebeca  anava 
mormolant  ab  prou  feynes: 

— Que  poch  la  gosarà  aquest  jovincel!... 
Que  tonto!  — 

Un  vell  xaruch  afegia: 

— Li  estarà  bé,  qu’ell  no  ha  mirat  al  cor, 
sinó  a  la  bossa!  — 

Allò  semblaven  malediccions  eixides  de 
boques  sense  dents.  Els  vells  esdentegats 
semblen  oracles... 

Sí  que  ho  encertaren,  sí.  A  posta  de  sol 
s’emmalalti  la  nuvia.  L’halé  de  l’amor  era 
vençut  pel  baf  de  la  mort.  Finava  la  pubi¬ 
lla...  un  nou  mati  no’l  pogué  veure...  Aquell 
llit  tan  blanch,  tan  blanch,  era  un  sepulcre; 
les  esposalles,  un  enterro. 

Amunt,  amunt,  ja’l  sol  post,  un  papelló 
volava  .  Les  campanes  s’ohíen  altre  cop  , 
però  ab  tons  funerals,  no  de  festa. 

Callaren  els  brivalls  y  també’ls  jayos.  Les 
boques  sense  dents  mormolaven  oracions 
enlloch  de  burles,  y  per  l’espay  ple  d’om 
bra,  si  avans  hi  piulaven  els  aucells,  ara  hi 
xisclava  l’òliva.  —  Santiago  Gomila 


la  cançó  anyorosa  de  cels  estivals, 

el  cant  dels  qui  ploren,  el  cant  dels  malalts, 

sota  espays  bromosos  y  amors  hivernals. 

...  Y  era  d’un  sol  ritme  la  cançó  qu’ohí, 
y  el  xisclar  dels  cignes  defora’l  jardí, 
y  el  lied  del  piano  resonant  sens  fí... 

Mes  Elsa’m  mirava  ab  sos  ulls  rosats, 
y’m  parlà  en  silenci  de  mons  soleyats, 
de  fruyters  dolcíssims  sobre  rossos  blats... 

Y  al  mirarli  l’ànima,  tot’ella  blavor, 
com  xarbota’l  riure  en  un  beyre  d’or, 
sentí  la  esperança  vibrar  en  mon  cor... 

A  fòra  nevava  sobre  de  les  coses; 

els  verns  colpejaven  les  finestres  closes; 

mes,  a  l’entorn  nostre,  florien  les  roses... 

Miquel  de  Palol 

EL  CRIM  DE 
TORRENT-SOLIU 

Quan  el  Marçal  va  enterarse  de  que  la  Ro¬ 
salia  aquell  any  anava  a  veremes  a  França, 
tingué  una  alegria  immensa.  Ja  feya  molt 
temps  que  la  perseguia,  que  no  la  deixava 
de  petja,  mirant  de  satisfer  aquella  ansia 
brutal,  aquella  passió  abrusadora  que  sentia 
per  ella.  Fins  aleshores  s’havia  hagut  d’acon¬ 
tentar  miràntsela,  o  tot  lo  més  donantli  al- 
gún  que  altre  pessich  quan  ella  estava  dis¬ 
treta;  mes  al  saber,  per  lo  que’s  deya  a  Vila- 
borda,  que  la  Rosalia  anava  a  veremar:  «Qui 
sab— va  pensar  en  Marçal — si  la  ocasió  que 
no  se  m’ha  presentat  aqui  al  poble,  hont  tot¬ 
hom  me  coneix,  se’m  presentarà  a  n’aquelles 
terres,  hont  no  m'hi  coneix  ningú!»  Y's  posà 
alegre  que  no  cabia  a  la  pell. 

Al  cap  d’un  quants  dies  una  colla  de  gent 
del  poble,  composta  en  sa  major  part  de  jove¬ 
nalla,  y  entre  la  que  hi  figuraven  la  Rosalia  y 
en  Marçal,  partia  de  Vilaborda  envers  el 
Rosselló. 

La  estada  en  ;  quella  hermosa  regió  durà 
tot  el  mes  de  setembre.  Acabada  la  cullita, 
que  aquell  any  fou  abundosa  com  pochs,  la 
gent  forastera  que  hi  havia  acudit  pera  gua¬ 
nyar  algún  diner  ab  que  poder  combatre’ls  ri¬ 
gors  de  la  hivernada,  anà  desfilant  dret  a  sos 
respectius  poblets. 

Els  de  Vilaborda  acabaven  d’ésser  fóra 
quasi  bé  tots.  Sols  la  Rosalia  y  en  Marçal, 
que  havien  trobat  tots  dos  feyna  a  la  meteixa 
casa  — una  casa  de  pagès  grandiosa — eren  els 
únichs  que  romanien  encara  en  aquell  enci¬ 
sador  país.  Els  més  havien  anat  per  avall  a 
fer  carbó,  o  a  llogarse  pera  cansaladers  o 
vaquers  a  ciutat. 

Per  fi  vingué’l  dia  en  que — com  tot — la  ve¬ 
rema  s’acabà  en  aquell  casal,  y  el  Marçal  y  la 
Rosalia’s  disposaren  a  tornar  a  son  llogaret. 
Fets  els  preparatius  de  marxa,  ab  el  farcell 
a  la  esquena  tal  com  hi  havien  anat,  y  ab  el 
producte  de  la  bona  campanyada  que  havien 
dut  a  terme  a  la  butxaca,  un  demati,  ab  la 
fresqueta,  emprengueren  abdós  el  cami  que’ls 
havia  de  conduhir  a  Vilaborda. 

La  Rosalia,  ab  tot  y  anar  sola  ab  en  Mar¬ 
çal.  marxava  confiada;  puig  per  més  que  no 
ignorava  que'l  minyó  sentia  per  ella  marcat 

afecte,  al  qu’ella  en  cert  modo  corresponia, 
no  podia  may  sospitar  la  passió  que  avassa- 
llaya  a  son  company  y,  per  lo  tant,  que  aquell 
afecte’s  pogués  convertir  en  perill  pera  la 
seva  honra,  que  per  altra  part  la  Rosalia  sa¬ 
bia  guardar  com  era  degut. 

Caminava,  donchs,  sense  por  al  seu  costat. 

—  Y  bé,  Rosalia — li  deya  ell: —  dquè’t  sem 
bla?  dHa  sigut  bona  la  campanyada,  engony? 

— May  menys — li  contestava  la  Rosalia. — 
Quants  y  quants  anys  no  ha  pas  sigut  tan 
profitosa  com  aquest!  Cregas  que  ja  hi  fir¬ 
maria  de  bona  gana  pera  l’any  vinent!... 

— Diable  de  moca! 

— dQuè? 

— Que  si  tu  volguessis,  ara,  ben  tips  y  ab 
la  bossa  plena,  pas  ningú  com  nosaltres... — 
li  feu  ell  ab  to  y  mirada  insinuants. 

— Y  ara,  bojot!  iQuè  vols  dir  ab  això? 

— Vull  dir  que  podríem  ésser  feliços  y  dis- 
frutar  de  la  vida... 

— Vaja,  calla,  calla;  sempre  seràs  el  me- 
teix! . . .  dPer  què  no’m  demanes  a  casa?... 

— Perque  no  n’hi  ha  necessitat,  perque  no 
ho  vulll... 

— Ah!  dho  veus?  Donchs  feste  fúmere,  do- 
lentl... — 

Y  aixi  continuà  la  conversa,  fins  arribar 
aprop  de  la  frontera. 

Al  ésser  a  n’aquest  punt,  hont  la,  magní¬ 
fica  carretera  que  seguien  s’esmuny  entre 
prats  esmeragdins  voltats  d’arbres —  com  ho 
solen  ésser  els  de  la  Cerdanya —  la  Rosalia, 
que  havia  anat  seguint  tot  el  col·loqui  amo¬ 
rós  sense  gota  de  rezel,  notà  que’l  Marçal 
estava  excitat  y  nirviós  com  may  li  havia 
vist.  y’s  començà  a  sobresaltar.  Fins  hi  ha¬ 
gué  un  moment  qu’ell  l’agafà  per  les  munye- 
ques  y  li  volia  fer  saltar  la  paret  d’un  dels 
prats,  costantli  grans  trevalls  dissuadirlo  y 
desferse  de  sos  punys.  Però  no  per’xò  tin¬ 
gué  por:  ella  era  valenta  y  decidida,  y  res 
l’arredrava.  Ningú  millor  qu’ella  meteixa 
pera  vetllar  per  la  seva  honra.  ;Qué  s’havia 
pensat  en  Marçal? 

Y  anaren  caminant  carretera  enllà.  Ja  ha¬ 
vien  atravessat  la  frontera,  ja’s  trobaven  en 
territori  espanyol.  Al  passar  per  sota  Puig¬ 
cerdà  eren  ja  més  de  les  sis  de  la  tarda  y  co¬ 
mençava  a  fosquejar.  Els  arbrolls  que’s  tro¬ 
baven  a' banda  y  banda  de  camí,  festonejant 
les  marjades,  prenien  formes  sinistres  y  esfe* 

rehidores;  les  parets  escaixalades  qu’encer- 
claven  els  camps  semblaven  espectres,  y  su- 
geríen  visions  macàbriques  capaces  de  fer 
néixer  l’esglay  en  l’anim  del  vianant  més 
serè  y  coratjós. 

Mes,  per’xò,  la  Rosalia  y  en  Marçal  ana¬ 
ven  fent  via  més  depressa  que  may,  a  l’ob¬ 
jecte  d’arribar  a  Vilaborda  avans  de  les  nou, 
hora  en  que’ls  morigerats  vehins  del  llogaret 
acostumen  anar  a  dormir. 

Feya  una  nit  deliciosa,  quieta,  embauma- 
dora,  impròpia  del  mes  d’octubre  a  monta- 
nya.  Havia  sortit  la  lluna,  y  això  feya  que’l 
Marçal  y  la  Rosalia  poguessin  avençar  ab  re¬ 
lativa  comoditat.  Hi  havia  estona  que  no’s 
parlaren,  no  gosant  ni  tan  sols  a  esguar- 
darse. 

Havien  arribat  a  Torrent-Soliu,  lloch  om¬ 
brívol  y  feréstech,  a  mitja  hora  escassa  de 
Vilaborda. 

De  sobte’l  Marçal,  que  feya  estona  marxa¬ 
va  al  devant,  se  girà  en  rodó,  disposantse  a 
esperar  a  la  Rosalia.  Aquesta,  que  havia 
comprès  tot  seguit  la  intenció  d’ell,  feu  un 
xisclet  estrident,  tractant  de  desfer  el  camí 
que  havia  fet.  Mes  fou  endebades:  el  Marçal, 
ab  els  ulls  treyent  guspires  y  les  mans  con¬ 
vulses,  d’un  salt  se  llençà  demunt  de  la  des- 
venturada  noya  del  meteix  modo  que  ho 
haguera  pogut  fer  una  pantera,  agafantlaper 
tot  el  cos  y  estrenyentla  barbrament.  Mentres 
tant  la  petonejava  ab  frenesí,  ab  deliri  foll, 
refregant  els  seus  llabis  contra’ls  d’ella  fins 
a  ferne  sortir  sang,  impedintli  així  cridar,  y 
glatint  tot  ell  com  una  bèstia  famolenca. 

Arrocegà  a  la  Rosalia  torrent  endins,  fins 
un  lloch  ahont  els  arbres  eren  tan  espessos 
que  ab  prous  feynes  hi  entrava  la  claror  de 
la  lluna.  Allí  el  molçut  glevatge  li  oferia  llit 
tou;  y  al  ésserhi,  tombà  a  la  noya  en  terra 
d’un  modo  brutal. 

La  lluyta  que  llavors  s’entaulà  fou  deses¬ 
perada,  repugnant.  La  Rosalia ’s  resistia 
d’una  manera  formidable:  tant  que,  per  un 
moment,  en  Marçal  se  cregué  vençut. 

De  prompte  en  son  cervell  hi  germinà  una 
idea  monstruosa.  Posà  ses  mans,  com  unes 
estenalles,  en  el  coll  de  la  Rosalia,  y  li  tapà’l 
respir  fins  a  deixaria  exanim.  Y,  llavors, 
hagué  de  bregar  sols  ab  un  cadavre.  . 

Al  traslladarse  Pendemà’l  jutjat  de  Vila¬ 


borda  a  Torrent-Soliu  pera  instruhir  les  pri¬ 
meres  diligències,  no  hi  va  trobar  més  que 
un  munt  de  cendres. 

I.  Soler  y  Escofet 


NOVES 

A  Sant  Petersburg  la  situació’s  fa  cada  dia 
més  insostenible. 

La  manifestació  popular  que  s’organisà 
pera  solicitar  del  tsar  la  concessió  de  refor¬ 
mes  y  el  millorament  de  les  classes  desval¬ 
gudes,  fou  disolta  a  trets  pels  batallons  que 
guardaven  els  encontorns  del  palau  impe¬ 
rial. 

La  sang  ha  corregut  abundosament,  les 
maçes  populars  han  sigut  un  cop  més  sabre- 
jades  pels  esquadrons  de  cossachs,  y  els  re¬ 
giments  de  Nicolau  han  quedat  vencedors 
dels  carrers  de  la  capital  russa,  coberts  de 
morts,  de  ferits  y  de  sang. 

Es  un  nou  acte  de  barbrisme  que  la  civi- 
lisació  té  d’apuntar  en  la  llarga  llista  dels 
agravis  que  té  rebuts  de  l’amo  de  la  santa 
Rússia. 

Diu  que  aquest  y  sa  familia  han  fugit  de 
Sant  Petersburg,  proposantse  sortir  de  Rússia 
iSeràn  capaços?  Qui  ab  tanta  enteresa  ha  vin¬ 
gut  negant  al  poble  les  reformes  demanades 
durant  tant  temps  ;fugirà  ara  del  perill  sen¬ 
se  mostrar  el  valor  de  les  seves  conviccions? 

Bé  es  veritat  que’l  tsar  no  es  un  politich 
que  degui  tenir  conviccions.  Els  dèspotes  de 
l’antiga  Roma  tampoch  ne  tenien,  y  quan  el 
poble  se’ls  revoltava  fugien  com  dònes  poru¬ 
gues.  Lo  qual  no  ho  hauria  fet  ni  un  politich 
de  segona  mà,  dels  que  si  no  tenen  valor  te¬ 
nen  gènit. 

La  corrupció  es  a  Rússia  espantosa.  Els 
governants  y  la  burocràcia  que  fan  fusellar 
als  obrers  aquests  dies,  que’ls  envien  a 
morir  a  centenars  de  mils  a  la  Mandxuria,  al 
defensar  l’actual  autocracia  de  l'imperi  no 
defensen  pas  cap  ideal,  ni  cap  convicció,  sinó 
les  propries  concupiscències  mantingudes  a 
costes  del  més  gran  absolutisme. 

Però’l  poble  rus  per  fi  s’ha  aixecat;  per  pri¬ 
mer  copha  cridat  contra  la monarquiay ha  fet 
cara  a  l’exèrcit.  No  hi  fa  res  que’l  poble  rus 
sia  vençut.  Moralment,  la  victorià  es  seva. 
Per  de  prompte  fa  quasi  impossible  la  per- 
llongació  de  la  guerra  a  l’Assia.  Un  poble 
que  no  vol  la  guerra,  en  un  Estat  que  per  no 
anar  a  la  guerra  els  soldats  deserten  a  milers, 
no  trigarà  a  ferse  seu  a  l’exèrcit.  Varis  regi¬ 
ments  d’aquest  ja  s’han  negat  a  engegar  les 
armes  contra  llurs  germans.  A  Finlandia, 
a  Polonia,  s’hi  senten  també  crits  de  re¬ 
volta.  Es  lo  que  deya  ans  d’ahir  La  Veu  de 
Catalunya :  «Al  alçarse’ls  homes  de  Rússia 

oprimits  pel  tsar,  ^qué  faràn  els  pobles  opri¬ 
mits  per  Rússia?» 

iSe  deurà  a  la  tirànica  autocracia  russa  el 
que  soni  l’hora  del  despertar  dels  pobles  que 
pateixen  opressió,  en  aquests  temps  moderns 
anomenats  de  civilisació  y  de  llibertat? 

La  possible  (?)  tornada  d'en  Silvela  al  po¬ 
der  y  la  probable  boda  del  rey:  heusaqui  els 
dos  assumptos  capdals  que  han  dat  la  norma 
de  la  política  madrilenya  durant  la  passada 
setmana. 

De  lo  primer  no’n  dirém  res  perque’ns  fa 
riure;  de  lo  segón  tampoch  ne  parlarém  per- 
que  no’ns  interessa.  Però  copiarèm  el  se¬ 
güent  encertat  comentari  que  llegirem  en  les 
Notes  polítiques  del  derrer  número  de  El  Po¬ 
ble  Català: 

Si  això  de  la  boda’s  tira  endevant,  cal  que'l  «Fo¬ 
ment  del  Trevall  Nacional»  se  prepari.  ♦ 

No  fos  cas  que  per  un  descuyt  d’en  Costa’ns  digues¬ 
sin  egoistes  per  tnilèsima  vegada. 

iQuè  hi  fa  la  crisis  industrial  que  tenim  a  sobre? 
(jQuè  importen  les  fàbriques  parades  y  els  milers  d’ho¬ 
mes  en  vaga? 

Lo  primer  es  la  lealtad  al  trono,  y  l’ amor  no  desmen- 
tido  a  la  Pa  tria. 

Caldrà  una  segona  edició  de  lo  fet  quan  el  casament 
de  la  princesa.  Vinguen  peces  de  roba  cap  a  Madrid, 
y  un  joyell  ab  força  pedreria. 

A  la  fi  res  se  va  perdre  aleshores.  1  a  roba  va  servir 
per’  abrigar  als  pobres  de  Madrid.  Y  el  joyell,  |ohl, 
aquest  ab  la  diàfana  transparència  delsseus  brillants, po¬ 
dia  evocar  a  les  altures  les  llàgrimes  amargues  de  Ca¬ 
talunya. 

En  un  article  titulat  Desaliento ,  publicat 
en  Las  Noticias ,  se  fa  remarcar  l’atonia 
fonda  en  que  actualment  se  troba’l  Catala¬ 
nisme.  L’articulista,  senyor  Marinel-lo,  se¬ 
nyala  les  causes  d’aytal  atonia  0  postració, 
que  a  son  entendre  són  filles  de  les  males 
arts  dels  governants  del  centre,  que  veyent 
en  el  Catalanisme  un  perill  pera  l’Estat,  han 
procurat  posar  en  pugna  les  nostres  classes 
socials,  cuydant  en  Maura  de  ferse  ab  les 
riques  quan  la  vinguda  del  rey,  y  deixant 
qu’en  Lerroux  desviés  a  les  pobres  ab  ses 
propagandes  insanes.  Ademés  se  plany  l’ar¬ 
ticulista  de  que  no  hagi  tingut  el  Catalanis¬ 
me  persones  de  brillants  condicions  parla¬ 
mentaries  pera  mantindré  desde  les  Corts,  ab 
constants  campanyes,  l’entusiasme  de  tots 
els  nacionalistes. 

No  crevèm  desencaminat  en  sos  judicis  al 
senyor  Marinel-lo.  Cert  que’l  Catalanisme 
està  avuy  en  estat  de  relativa  atonia,  però 
virtualment  es  una  causa  plena  de  vida  y  de 
jovenesa.  En  INJaura’l  volgué  aterrar,  però  en 
Maura’s  gastà  y  caygué.  Lo  meteix  els  està 
passant  a  agitadors  com  en  Lerroux.  Són 
petites  les  forces  d’un  home  pera  lluytar 
contra  causes  tan  grans;  més  petites  encara 
les  dels  raquitichs  politicavres  espanyols. 


Per  ’  xò  tornen  a  accentuarse  les  corrents 
d’unió  entre  tots  els  autonomistes.  Anèm 
tots  units  en  lo  essencial,  qu’es  la  lliber¬ 
tat  de  Catalunya  que  a  tots  ens  agerma¬ 
na.  En  cambi,  lo  essencial  pera’ls  malparats 
governs  del  centre  es  poder  manar,  es  poder 
assolir,  d’aquest  Estat  caduch,  el  governall 
que  pera  ells  es  la  poma  de  la  discòrdia. 

{Es  hora,  donchs,  de  que  tots  els  autono¬ 
mistes  decideixin  prescindir  de  petiteses,  y 
pugui  fer  Catalunya  social  y  políticament 
l’acció  feconda  que  ha  de  duria  a  l’autono- 
mía? 

La  política  francesa  ja  no  està  malament: 
està...  pitjor.  Ha  caygut  el  ministeri  Combes, 
y  el  nou  gabinet  que  ha  de  substituhirlo,  pre¬ 
sidit  per  en  Rouvier,  no  acaba  de  merèixer 
les  simpaties  de  ningú,  ni  dels  conservadors 
ni  dels  socialistes,  ni  dels  més  moderats  ni 
dels  més  radicals  de  la  esquerra. 

Tot  lo  qual  fa  esperar  que  la  nova  situació 
no  durarà  gayre,  y  qu’en  Rouvier  a  França 
hi  farà  un  paper  gayrebé  tan  trist  com  el  que 
a  Espanya  està  fent  l’Azcàrraga. 

De  que  ni  l’un  ni  l’altre  aniràn  enlloch,  ja 
quasi  quasi  en  podèm  estar  certs. 


En  l’«Associació  Wagneriana»  s’han  cele¬ 
brat  la  setmana  passada  tres  interessants 
concerts,  destinats  a  fer  conèixer  la  serie 
complerta  de  Sonates  pera  violi  y  piano  de 
Beethoven.  Han  interpretat  les  sonates  els 
cèlebres  artistes  Artur  de  Greef  y  Mateu 
Crickboom. 

Abdós  eminents  músichs  han  fet  un  trevall 
admirable.  Si  Crickboom  es  l’artista  de  sem¬ 
pre,  pulcre  y  refinat,  que  diu  ab  intensitat 
de  sentiment  y  executa  ab  claretat  y  perfec¬ 
ció  maravelloses,  en  de  Greef  l’acompanyà 
admirablement,  fentnos  fruhir  una  execució 
néta  y  justa,  recordantnos  aquells  cèlebres 
concerts  que  donà  anys  enrera  en  l'enderro¬ 
cat  Teatre  Lirich. 

L’« Associació  Wagneriana»  mena  ende¬ 
vant  la  seva  obra  de  musical  cultura,  y  els 
tres  concerts  beethovenians  donats  derrera- 
ment  seràn  considerats  com  una  brillant 
mostra  d’espandiment  y  vida. 


En  la  sala  d’exposicions  del  «Circul  Artis- 
tich»  hi  estànexposats  quatre  quadros,  desen¬ 
rotllo  de  quatre  dels  bocets  premiats  en  el 
concurs  que  temps  enrera  obri  don  Joan 
Lusà  y  Puig. 

Per  culpa  dels  temes  donats,  més  a  propòsit 
pera  desenrotllarhi  un  trevall  literari  que  no 
una  obra  pictòrica,  se  nota  certa  nebulositat 
en  els  assumptos.  La  plaga  de  la  usura ,  que 
ha  pintat  en  Gual,  resulta  un  quadro  simbò- 
lich  no  gayre  inteligible.  Lina  dòna  munta 

un  carro  antich  y  fuheteja’ls  cavalls  desbo- 
cats,  atropellant  homes  nuus  que  van  que¬ 
dant  morts  y  estesos  a  lo  llarch  del  camí, 
com  a  rastre  que  deixa’l  carro.  El  d’en  Tam- 
burini,  que  porta  per  titul  La  filla  pròdiga, 
representa  una  noya  parada  en  una  carretera 
y  mirant  enlayre,  sense  fer  cas  d’un  vell  y 
d’un  noy  que  té  aprop  seu  y  que  sembla  li 
presenti  dos  vedells  que  porta  lligats.  El 
d’en  Barrau  representa  una  fàbrica  de  taps 
de  suro  a  l’Empordà;  el  tema  donat  crech 
qu’era:  La  virtud  reside  en  el  trabajo  y  en  el 
amor  à  sus  semejantes.  El  d’en  Gili  Roig  se 
presenta  dividit  en  dues  parts:  la  superior 
sembla  una  festa  de  faunes  y'bacants;  en  la 
inferior  s’hi  veuen  en  un  sot  dònes  agegudes, 
y  una  qu’està  dreta  y  enrahona  ab  una  vella 
qu’està  fòra  del  sot.  Se  titula  El  abismo\  el 
lema  donat  crech  qu’era  molt  més  llarch. 

En  tots  s’hi  nota  un  lloable  esforç  pera  fer 
obra  seria. 

Apart  de  la  equivocació  de  posar  temes 
literaris  pera  fer  obres  pictòriques,  es  molt 
d’alabar  la  iniciativa  del  senyor  Llusà,  al 
qui  hem  de  felicitar  coralment  per  haver  do¬ 
nat  tan  bell  exemple  als  qu’estàn  en  condi¬ 
cions  de  fomentar  l’art  a  Catalunya. 

Per  excés  d’original  no  poguerem  donar 
compte  la  setmana  passada  de  la  sessió  lite- 
rari-musical  que  com  a  festa  inaugural  de 
son  nou  hostatge  celebrà  l’«Aplech  Catala¬ 
nista».  Pronunciaren  hermosos  parlaments 
els  senyors  Eduart  Vidal,  president  de  l’as¬ 
sociació,  y  Manel  Ribé,  que  ho  es  de  la  sec¬ 
ció  de  propaganda  de  la  meteixa.  Se  llegiren 
poesies  dels  senyors  Novellas  de  Molins,  Ri- 
quer,  Carner,  Casals  y  Bové,  Argimón,  Bo¬ 
fill  y  Mates,  Redondo,  Massip,  etc.,  y  qua- 
dros  en  prosa  de  Ramón  y  Vidales  (R.),  Ma- 
nau  y  Paz.  El  «Quintet  Verdi»  s’encarregà 
de  la  part  musical,  prenenthi  també  part  el  te¬ 
nor  senyor  Sans,  que  fou  aplaudit  igualment 
que’ls  professors  de  dit  quintet  senyors 
Franch,  Llansà,  Rossell,  Guardia  y  Escolà. 

Fou  nombrosissima  la  concorrencia  que 
assistí  a  aqueixa  vetllada,  prodigant  sos 
aplaudiments  a  tots  els  que  hi  prengueren 
part.  • 

A  l’«Associació  Popular  Catalanista»  hi 
donà’l  passat  dissapte  una  conferencia’l  se¬ 
nyor  Ròmul  S.  Rocamora,  desenrotllant  el 
tema  «Mètodes  de  critica  artistich-literaria: 
Exemples.»  El  conferenciant  s’ocupà  dels  va¬ 
ris  mètodes  que’l  crítich  pot  escullir,  y  re¬ 
marcà  les  ventatges  e  inconvenients  de  cada 
un,  valentse  d’exemples  apropiats.  Comple¬ 
tà  sa  disertació  ab  varies  observacions  sobre 
la  critica  impressionista  moderna.  El  senyor 
Rocamora  fou  molt  aplaudit  per  la  nombro¬ 


sa  concorrencia  que  havia  acudit  a  escoltar 
sa  notable  disertació. 


Publicacions  rebudes: 

L'endemà  de  bodes,  comèdia  en  tres  actes, 
per  J.  Pous  y  Pagès.  Al  ésser  estrenada  a 
Romea  aquesta  obra,  per  cert  ab  molt  èxit, 
ja  donarem  nostra  opinió  sobre  ella.  Ha  si¬ 
gut  publicada  per  la  «Biblioteca  Popular  de 
«L’Avenç»,  de  la  que’n  forma’l  volum  33. 
Preu,  50  cèntims. 

Occitania,  revista  literaria  y  social  de  les 
Terres  de  Llengua  d’Oc.  Els  incansables 
propagandistes  en  Joseph  Aladern  y  en  Pròs¬ 
per  Estieu  acaben  de  fundar  aquesta  revista, 
continuació  de  la  que’s  publicava  enllà  del 
Pirineu  ab  el  titul  de  Mont-Segur .  Ve  a  lluy- 
tar  pels  furs  de  les  històriques  llengües  d’Oc 
y  pera  deslliurar  als  pobles  que  les  parlen  del 
jou  dels  Estats  centralisadors.  Són  remarca¬ 
bles  les  dues  Lletres  dels  directors  senyors  Es¬ 
tieu  y  Aladern,  ab  les  que’s  fa  la  presentació 
de  la  nova  revista.  El  reste  delsumari  es  inte¬ 
ressant,  trobantshi  les  firmes  d’Antòn  d’Ol- 
van,  Miqueu  de  Camelat,  Antonin  Perbosch, 
Peire  Fons,  Joan  Puig  y  Ferreter,  Miquel 
Costa  y  Llobera,  Joan  Maragall,  Joan  Pais, 
Plàcit  Vidal,  Paul  Regin,  Joseph  M.a  de  Su¬ 
cre  y  Louis  Funeu.  Desitjèm  molta  prosperi¬ 
tat  a  la  nova  publicació  catalana. 

Almanach  anunciador  de  les  agulles  «Mar¬ 
ca  Dragón»,  de  Hugo,  Heusch  y  C.a  Es  pro- 
pri  pera  despatx,  y  està  fixat  en  una  vistosa 
tarja  policroma. 


Fidel  Giró  impressor.  —  Carrer  de  València,  233 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s'admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes. 

>  Mitj  any . 4’5°  > 

»  Trimestre .  2’25  » 

ALTRES  REGIONS  D’ESPANYA: 

Un  any .  9  > 

ESTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  ...  40  » 

»  »  sense  folletins.  25  » 


El  número  corrent  no’s  ven  sense  folletins. 


Redacció  y  Administració: 

Plaça  del  Teatre,  6,  entresol. 

SUMARI: 

Dos  himnes:  dos  pobles,  per  Trinitat  Monegal.— Nova 
comunió,  per  Mario  Coll. — De  casa  a  ca’l  oncle,  per 
Jacobus  Sabartés.— Pintura  y  dibuix,  per  F.  Pujulà 
y  Vallès.— Notes  bibliogràfiques,  per  Arnau  Marti- 
nez  y  Serinà. — Prejuhí,  per  Jaume  Palou.— Per  les 
montanyes.per  Francesch  Sitjà  y  Pineda  — Teatres, 
per  Emili  Tintorer.— En  Patufet  versayre,  per  Rafel 
Vallès  y  Roderich. — Noves. 

FOLLETÍ: 

SOLITUT,  per  Víctor  Català— Plech  35. 

L'HOME  CONTRA  L’ESTAT,  per  Herbert  Spencer.— 
Traducció  catalana  — Retrat  de  l’autor. 


DOS  HIMNES:  DOS  POBLES 

«Deu  salvi  al  rey»,  diuen  els  anglesos;  y 
ab  aquestes  paraules  comencen  a  entonar 
seriosament  llur  himne  nacional... 

«La  vida  pel  tsar...»  es  la  frase  corrent 
entre’l  poble  y  el  món  oficial  de  la  Santa 
Rússia:  y  ab  ella  capsen  un  himne  de  l'Im- 
peri  eslau. 

Ab  les  dues  frases  queden  ben  retratats 
abdós  pobles.  L'anglés,  aymant  del  passat, 
admirador  de  les  tradicions,  y  per  altre 
cantó  sentint  córrer  per  ses  venes  l’amor  a  la 
llibertat,  essent  el  poble  més  lliure  del  món, 
sent  respecte  y  veneració  per  sos  reys,  y  pre¬ 
ga  a  Deu  que’ls  hi  conservi,  que’ls  salvi. 


Número  corrent . 20  cíntims. 

>  ATRASSAT,  AB  FOLLETINS  4-0  » 

»  »  SENSE  FOLLETINS.  25  > 

Però,  poble  lliure,  enfront  del  quefe  de  l’Es' 
tat  hi  posa  l'individuu.  La  força  dels  reys 
anglesos  neix  de  la  voluntat  v  de  l’adhesió 
dels  individuus  que  constitueixen  el  gran 
poble.  Y  els  reys  són  respectats  y  estimats 
mentres  respecten  y  estimen  les  llibertats 
y  les  vides  de  sos  súbdits.  En  quant  al¬ 
gun  d’ells  s’ha  posat  enfront  del  poble,  l’ha 
tiranisat,  ha  trepitjat  ses  llibertats  0  ha 
menyspreuat  sos  drets,  la  immensa  majoria 
del  poble  s’ha  aixecat  com  un  sol  home,  y  ab 
forta  sotragada  l’ha  llençat  de  son  trono:  la 
historia'ns  recorda  a  Carles  I  y  a  Jacob  II... 

Ab  les  paraules  qu’hem  transcrit  sembla 
talment  que’l  poble  anglès  vulgui  dir:  «Deu 
salvi  al  rey,  mentres  sia  bo,  sia  un  fidel 
cumplidor  de  la  lley,  respecti  els  drets  y  les 
llibertats  dels  anglesos  y  estimi  al  poble»... 
La  frase  es  digna  d’una  raça  d’homes  lliures 
que  integra  un  gran  Estat. 

«La  vida  pel  tsar...»  Paraules  que  sols 
poden  ésser  sugerides  per  la  tirania,  símbol 
d’esclavatge...  Oh,  eslau!  Al  dir  tals  parau¬ 
les,  poblador  de  la  Santa  Rússia,  no  tens 
dret  a  discutir  a  l’autòcrata,  ni  de  mirarlo 
tan  sols.  Ta  vida  es  del  teu  Pare,  del  tsar. 
Ni  respirar  pots  sense  son  permis...  Es  la 
quintaessencia  de  la  tirania  ,  l’extracte  de 
l’esclavatge;  es  el  crit  del  creyent  devant  son 
Deu  omnipotent... 

Y  els  pobres  eslaus  són  víctimes  de  la  vo- 

luntat  suprema  del  tsar  y  de  les  arbitrarie¬ 
tats  dels  grans  personatges  que’l  rodegen: 
viuen  embolcallats  en  les  negrors  d’un  pas¬ 
sat  tètrich,  en  qual  fons  s’hi  veuen,  o  pre¬ 
sons  horribles,  o  les  neus  de  la  Sibèria, 
quina  blancuria  està  embrutada  de  tant  en 
tant  per  les  taques  de  sang  que  vessen  els  in¬ 
feliços  que  tenen  la  sòrt  d’ésser  súbdits  de 
tan  poderós  sobirà...  El  pobre  rus,  agenollat 
sempre  devant  son  Pare,  se  troba  amenaçat 
pels  peus  dels  cavalls  dels  salvatges  cosachs, 
o  del  fuhet  del  sayó,  instrument  del  gran 
autòcrata.  Aquest  es  el  símbol  de  sa  llibertat! 

El  poble  anglès  es  gran,  es  progressiu,  es 
lliure,  es  el  mestre  veritable  dels  pobles 
moderns.  Sos  reys  se  passegen  tranquila- 
ment  per  llurs  estats;  la  immensa  majoria 
d’anglesos  els  estima  y  aclama;  al  passar 
crida:  «Deu  salvi  al  rey»,  y  els  ulls  dels  súb¬ 
dits  espurnegen  de  joya  devant  del  primer 
cumplidor  de  les  lleys,  que  respecta  sos  drets 
y  estima  ses  llibertats. 

El  poble  rus  resta  estancat:  hi  ha  en  ell 
tants  esclaus  com  homes:  es  gran  en  aparien- 
cia,  petit  y  feble  en  el  fons.  Ab  el  poble  turch 
y  tants  altres  pobles  barbres,  omple  les  pàgi¬ 
nes  negres  dels  temps  moderns.  Llurs  reys 
viatgen  ab  grans  precaucions,  allunyant 
avans  a  sos  súbdits;  son  esperit  està  aterrorit- 
zat,  espahordit.  El  poble’ls  aborreix;  al  pas¬ 
sar  el  sobirà  crida  ab  rabia  concentrada:  «La 
vida  pel  tsar!»,  mentres,  febrosench  y  ab  les 
mans  crispades,  busca  l’arma  homicida  pera 
.acabar  ab  la  vida  de  son  tirà...  Y  els  tsars  y 
llurs  ministres  cauen  ferits  o  morts  per  les 
bombes,  les  bales  o’is  punyals.  Y  els  ulls 
dels  pobres  esclau's  no  s’aixuguen  may,  es- 
tàn  sempre  molls  al  recordar  les  víctimes 
dels  knuts ,  dels  frets  de  la  Sibèria,  de  les 
presons,  dels  sabres  y  cavalls  dels  cosachs!... 

Poble  anglès,  conserva  ton  himne!  F'elis 
rey  a  qui  es  permès  estar  al  cim  de  tan  gran 
poble!... 

Autòcrata  rus:  el  regnat  de  ton  himne  fi¬ 
neix,  ton  poder  immens  trontolla...  Es  molt 
ppssible  que  ton  poble’s  desvetlli  a  la  fí,  y 
dirigintse  a  tu  y  a  tos  poderosos  magnats, 
cridi  ab  ronca  veu:  «Vostra  vida  pera  nosal¬ 
tres!...»  Totes  les  tiranies  han  acabat  per 
l’estil:  la  teva  no  serà  pas  immortal. 

L’himne  anglès  s’avé  ab  nostre  geni  de 
catalans:  el  rus,  may!  —  Trinitat  Monegal 


NOVA  COMUNIÓ 

íQuí  es  que  durant  aquelles  hores  xardo- 
roses  dels  dies  més  calorosos  de  l’estiu,  no 
ha  sentit  el  desitj  irresistible  de  tirarse  al 
mar,  y  de  revolcar  son  cos  en  les  fresques 
ones,  y  d’ésser  un  gran  nedador?... 

En  altres  termes:  il·li  ha  algú  que,  sofrint 
barbrament  el  pes  de  la  injustícia  que  l’ofe¬ 
ga,  no  desitgi  a  voltes  revolcarse  entre  les 
multituts,  ab  l’entusiasme  d’un  cor  que  sols 
espera  l’arribada  d’un  jorn  gloriosissim  que 
porti  a  cadascú  la  pau  y  la  veritat?... 

La  estrella  lluminosa  encara  es  lluny,  mes 
caminèm,  caminem  tots  al  compàs  de  l’amor 
més  ample,  recullint  tots  els  pobres  que  tro- 
bèm  pel  camí. 

Feblesa...  feblesa...  que  mal  que  fas  al 
món!  Y  quànt  déus  rumiar  pera  semblar  for¬ 
ta  als  ulls  de...  altres  febles! 

Miréu  els  forts  còm  riuen  de  goig!  Y  quins 
pulmons  tan  amples,  que  necessiten  tot  l’es- 
pay  pera  respirar!... 

Es  precis  bogar...  bogar  a  tots  indrets,  re¬ 
volcarse  y  endinsarse  fentcapbussons  pel  mar 
de  la  vida,  plorar  en  les  desgracies,  entu- 
siasmarse  a  cada  triomf...  Bogar  sense  pa  = 
rarse  en  aquelles  flonges  montanyes  trans¬ 
parents  y  escumejants  en  pe>petua  agitació... 
Fendir  de  dret  y  de  través  les  ones  més 
gegantines,  com  brau  nedador... 

Si  alguna  volta  vos  sentiu  esmaperduts, 
com  cridats  pels  abims  desconeguts  y  famo- 
lenchs,  no  desmayèu,  cerquèu  tot  seguit  en¬ 
torn  vostre  la  serenitat  y  la  convicció,  y 
altra  volta  tornèu  a  enlayrarvos  dolçament 
per  sobre  de  l’ona  que  vos  venia  a  sepultar. 
Y  així  resplendirèu  triomfants. 

Cent  y  cent  voltes  feuho  sota'l  sostre  im¬ 
mens  y  sense  límits...  No  hi  fa  res  que  vos 
vingui  a  interrompre  algún  borrall  passat¬ 
ger... 

A  dintre  l’aygua,  en  les  hores  caloroses, 
quin  bo  que  déu  donar  estarhi  sospès,  sense 
tocar  enlloch!  .. 

Boguèm  pel  mar  y  per  la  terra. 

No’ns  deixèm  governar  pels  ineptes;  dei- 
xemlos  banyar  en  la  platja  ab  els  membres 
encongits  y  el  cos  enfora,  xisclant  y  rihent 
com  femelles  histèriques,  mostrant  sos  mus¬ 
cles  moradenchs  tot  ballant  rodona  sardana 
al  compàs  d’un  lepulsiu  petament  de  dents. 


(OVENTU7 


75 


S’agafen  de  mans  creyentse  ésser  més 
forts,  y  l’ona  indiferent,  al  retòrcers,elsllença 
mil  palets  qu’esgarrinxen  llur  pell  tan  ben 
cuydada. 

Y  cauen  espantats,  tot  bevent  aygua,  can- 
santse  inútilment. 

iCòm  voléu  surar,  si  es  tan  gran  la  por 
que  teniu  d’endinsarvos,  que’l  tel  prim  d’ay- 
gua  que  l’ona  estén,  després  de  rompre,  com 
un  vano  demunt  la  sorra,  no  té  prou  força 
per’alçarvos? 

Teniu  d’escatollar  ab  els  dits  y  fugir  en¬ 
rera! 

Contorsioneuvos  ridículament  cridant  des- 
de  la  platja,  no  penetrant  jamay  en  el  fons 
de  les  grans  ones;  anéu  escoltant  tan  sols  la 
llur  remor...  que  als  brams  poderosissims 
que  un  dia  llencin  plorant  y  rihent,  seréu 
revolcats. 

Els  forts,  els  intrèpits  que  no  temen  l’em¬ 
bat  de  les  ones,  se’n  aniran  nuus  de  pèl  a 
pèl,  sense  tombar  el  cap,  ab  íe  y  serenitat, 
mar  endins...  mar  endins...  a  cercar  la  ven¬ 
tura  en  l’illa  desitjada  que  sens  dubte  tro¬ 
baran. 

Y  en  ella  seràn  benehits  per  la  nova  co¬ 
munió. 

Mario  Coll. 


DE  CASA  A  CA’L  ONCLE 

May  m’havia  allunyat  gayre  d’aprop  vos¬ 
tre,  ni  may  havia  sortit  del  port. 

Un  día  vaig  probarho,  y  no  vaig  aturarme 
fins  als  quaranta  dies. 

Durant  aquest  temps,  més  d’un  cop  vaig 
baixar  en  terra. 

Al  cap  y  a  l’ultim  hi  vaig  baixar  definiti¬ 
vament. 

Quan  vaig  pujar  al  barco  era  mitj  día. 

Estich  segur  que  tots  els  qui  m’acompanya¬ 
ven  sentien  quelcom  çstrany,  que  may  ha¬ 
vien  sentit,  puig  a  mi  no  m’havien  despedit 
may  avans  d’aleshores,  aixi  com  jo  tampoch 
may  m'havia  hagut  de  despedir. 

El  barco  estava  ple  dè  gent  que  m’era  es¬ 
tranya,  y  a  mi,  que  no  m’agrada  ésser  estrany, 
me  feya  una  pena’l  pensar  que  jo  havia  d’és¬ 
ser  el  company  d’uns  desconeguts  als  qui 
també  jo  era  desconegut!... 

A  pesar  d’això  y  d’altres  coses,  va  arribar 


l’hora  desepararme  dels  que  m’havien  acom¬ 
panyat  fins  allà. 

Y  vaig  quedarme  sol  en  mitj  de  tanta 
gent  estranya! 

Y  aleshores  vaig  començar  a  pensar  còm 
ho  faria  pera  donarme  a  conèixer.  Hauria 
volgut  que  algú’s  dirigís  ami,  pera  contestar- 
li  ben  amistosament...  Però  ca!  Ni  ningú  se 
m’acostava,  ni  deixaven  entendre  que  desit¬ 
gessin  coneixerm  pera  res. 

Y,  tot  sol  y  pensatiu,  anava  passejant  per 
la  coberta.  Si  algú’m  mirava,  me^sentia  so 
focat  per  ses  mirades:  si  no’m  miraven,  me 
sentia  ferit  per  la  indiferència... 

Després  vaig  anarme  acostumant  a  estar 
sol,  y  vaig  començar  a  témer  el  mar. 

M’havien  dit  qu’era  segur  que’m  mare¬ 
jaria,  y  sols  pensava  en  això.  ^Patiria  molt? 
Potser  no’m  marejaria! 

Ja  sols  esperava  sortir  del  port  pera  fugir 
de  la  incertitut. 

Va  arribar  l’hora  de  sopar,  y  el  barco  en¬ 
cara  estava  aturat.  Aleshores  vaig  començar 
a  conèixer  als  que  venien  en  la  meteixa 
classe,  al  meteix  departament.  Aquesta  apro¬ 
ximació’m  fou  agradosa,  no  tant  pel  goig  de 
menjar  com  de  començar  a  conèixer  algú. 

Ja  no  fóra  estrany  a  tothòm!  Y  ja  no  tots 
me  serien  estranys! 

A  taula  hi  havien:  un  italià,  metge  y  molt 
amich  de  fer  viatges;  un  capellà  aragonès; 
un  pasticer  tot  campechano  y  complimentós, 
d’  aquells  que  no  s’engreixen  perque  may 
estàn  contents  El  pobre  home  tenia  posat 
de  serio.  Li  agradava  tenir  rahó,  però  per 
fer  veure  que  tenia  modos,  sempre  donava 
la  rahó  y  la  paraula  al  pare  capellà.  M’es- 
tench  eú  la  descripció  d’aquest  pasticer  per- 
que’m  feya  molta  gracia.  Duya  vestit  clar 
perque  anava  de  viatge;  també  per’xò  duya 
gorra,  puig  aixi’s  fa;  sempre  duya  la  gorra 
posada,  però  com  que  li  havien  dit  que  a 
Amèrica  eren  molt  fins,  pobre  home,  sem¬ 
pre  tenia  la  mà  a  la  gorra.  Era  ben  bé  lo 
que  se’n  diu  un  home  ben  educat.  Quan  a 
taula  li  servien  el  plat,  el  passava  al  capellà, 
però  may  al  vehi  de  l’altra  banda. 

Y  prou  d’això. 

El  cas  es  que,  a  entrada  de  fosch,  varem 
sortir  del  port. 

Tots  erem  a  coberta.  Els  uns  guaytaven 
Montjuich  per  última  vegada;  altres  se  fixa- 

ven  en  el  monument  a  Colón;  la  major  part 
agitaven  els  mocadors  en  l’ayre;  uns  tenien 
tristesa  y  altres  aparentaven  alegria. 

Jo  mirava  enfora,  cap  allà  a  l’horitzo;  allà, 
no  sé  ahóntl...  Mirava  allà  pera  veure,  pera 
esbrinar  si  endevinava  ahónt,  poch  més  o 
menys,  m’havia  de  marejar. 

Y  en  tant  el  barco  anava  sortint,  poch  a 
poch,  majestuosament  ,  y  jo  encara  no’m 
sentia  marejat.  Aleshores  ja’l  desitjava’l  ma¬ 
reig,  puig  si  l’hagués  tingut,  al  menys  podria 
esperar  deixarlo  o  que’m  deixés... 

A  la  nit,  avans  de  ficarme  al  llit,  el  barco 
va  començar  a  moures  més  fort  que  fins 
aleshores;  l’aygua  del  mar  passava  per  sobre 
la  coberta;  no’s  podia  donar  un  pas.  Com 
que  no  hi  estàvem  avesats,  el  qui  ho  proba- 
va  queya. 

Jo’m  sentia  malament,  y  me’n  vaig  anar  a 
dormir. 

L’endemà  varem  veure  terra;  el  meu  espe¬ 
rit  estava  tranquil. 

La  terra  va  perdres  de  vista. 

Ja’  1  s  passatgers  ens  coneixíem,  y  passavem 
el  temps  entretinguts.  Les  nits  eren  serenes 
y  les  passavem  distretament,  fins  que  la  sòn 
ens  portava  al  llit. 

Al  arribar  a  Màlaga  vaig  sentir  una  gran 
impressió.  Ja  feya  temps  que  no  veyem  més 
que  mar  y  cel.  Ens  havíem  adormit  en  mitj 
del  gran  cercle  blau,  y  al  despertar  quin 
goig!  Ja  veyem  terra!  Ja’ns  aturaríem  y  po¬ 
dríem  baixar  en  terra  ferma! 

Al  arribar  a  Càdiz  reberem  semblant  im¬ 
pressió  que  al  veure  dies  avans  les  costes 
malaguenyes  dibuixan.tse  en  l’horitzó... 

Y  aixi,  de  Càdiz  a  Las  Palmas  y  d’aquí  a 
Tenerife,  y  després  a  La  Creu  de  Las  Pal¬ 
mas,  varem  fer  cami.  Després  també  deixa¬ 
rem  les  Canaries;  ab  elles  varem  perdre  de 
vista  les  últimes  possessions  d’Espanya,  y  els 
últims  guardes  civils. 

Després  varem  estar  nou  dies  sense  veure 
terra;  sempre  ab  el  llapis  als  dits  comptant  les 
milles  que  havíem  fet,  les  que  mancaven,  y 
per  tant  els  dies  qu’encara  trigaríem  a. veure 
terra. 

Per  fi  vegerem  Puerto  Rico.  Crech  que’ns 
va  semblar  més  bonich  que  les  terres  fins 
aleshores  vistes  perque  s’havia  fet  esperar 
més.  Ademés  ja  erem  a  Amèrica.  El  barco 
s’anava  buydant. 


/ 

A  1  Habana’ns  varem  quedar  sense  quasi 
cap  passatger.  Al  1 1 ,  com  es  costum,  varem 
fumar  els  populars  cigarros. 

D’un  port  a  l’altre  y  sense  grans  peripecies, 
a  la  fi  varem  arribar  allà  hont  anavem:  uns 
aquí,  altres  al  li ,  y  jo  a  Guatemala. 

Pel  cami  del  port  a  la  ciutat,  el  meu  on¬ 
cle  va  venir  a  rebrem  pera  conduhirme  a 
casa  seva. 

Pera  que  vos  feu  càrrech  d’alguna  ben 
hermosa  costum  d’aquest  país,  vaig  a  expli- 
carvos  l’arribada. 

Penjant  de  les  columnes  del  pati-jardi,  hi 
havien  tot  de  draps  virolats,  com  es  costum 
en  les  festes. 

Per  terra  tota  la  casa  estava  coberta  de 
pinaça  tendra;  les  columnes  y  les  parets  es¬ 
taven  enramades;  pels  recons,  entre’ls  draps 
y  les  palmes,  hi  havien  fanalets  ab  vidres  de 
colors,  y  com  qu’era  fosch,  els  fanals  eren  en¬ 
cesos  y  l’efecte  resultava  immens  pera’l  meu 
esperit  cansat. 

La  taula  estava  parada.  Així  que’ns  hi  po¬ 
sarem,  les  serventes  varen  encendre  cohets 
y  petarts. 

A  la  porta  uns  tocadors  de  marimba  feyen 
musica  ab  sos  esturments  fets  de  fustes  molt 
fines;  y  les  serventes  ballaven. 

De  tant  en  tant,  pel  llarch  del  corredor, 
passava  un’ombra  que  s’allunyava  de  les  al¬ 
tres  pera  veure  al  foraster. 

Després  la  marimba  va  callar,  y’s  feu  el 
silenci;  la  nit  ja  era  ben  entrada  y  tots  te- 
niem  sòn. 

L’endemà  vaigdespertarme  ben  descansat, 
y  vaig  ferme  càrrech  del  lloch  ahont  me 
trobava. 

Durant  la  nit  havia  somniat  ésser  entre 
vosaltres,  y  la  claror  del  dia’m  va  desenga¬ 
nyar.  El  meu  quarto  donava  al  jardí  de  l’on¬ 
cle.  Mirat  desde’l  jardí,  el  meu  quarto  sem¬ 
blava  un  ninxo,  ab  sa  porta  al  corredor, 
hont  hi  han  altres  forats,  que  són  les  portes 
d’altres  quartos... 

Quan  vaig  sortir  al  carrer,  vaig  veure  co¬ 
ses  belles. 

Les  cases  són  baixes,  y  el  sol  sembla  il·lu¬ 
minar  més,  puig  ralçada'de  les  cases  no  fa 
quasi  gens  d’ombra. 

Al  llarch  dels  carrers,  famílies  senceres 
van  y  venen  de  llurs  pobles  ab  ses  mercade- 

ries  al  cap.  Altres  porten  àmfores.  Les  mares 
porten  llurs  petits  penjant  a  la  esquena,  sos¬ 
tinguts  y  embolicats  en  virolats  mocadors. 

Si  en  són  d’hermoses  anant  amunt  y  avall, 
ab  ses  trenes  lligades  al  voltant  dtl  cap,  com 
una  corona  que  les  hi  fa  de  coixi  pera  la  llur 
càrrega!...  El  vestit  es  senzill,  però  més  que 
hermós,  per  l’harmonia  y  vivesa  dels  colors 
del  teixit.  Ses  cames  núes  fins  al  genoll  són 
fortes  y  ben  fetes.  Els  braços,  com  pales  pera 
ferse  pasentre’l  vent,  pengen  nuus,  moventse 
sempre  mentres  se  mouen  les  cames.  Llurs 
pits  són  forts,  llurs  boques,  mitj  descloses 
sempre  pera  donar  pas  a  l'halè  del  cansanci, 
deixen  veure  la  blancor  de  fes  dents...  Que’n 
són  d’hermoses!... 

Les  festes  d’aquí  no  són  molt  atrayentes 
pels  qui  sols  gosen  al  teatre,  però  a  mi  m’han 
produhit  grans  sensacions. 

Figureuvos  les  barraques  nedant  en  la 
llum  del  sol  que  bat  pel  demunt  dels  rostres, 
dels  vestits  virolats  y  de  les  virolades  fruy- 
tes;  figureuvos  grans  extensions  aixi... 

Y  encara  un’altra  cosa:  en  algun  departa¬ 
ment  el  mercat  es  purament  tal  com  el  som¬ 
nien  els  anarquistes  més  intelecluals.  No’s 
preocupen  del  vestir,  perque  tots  són  iguals 
y  lliures.  Quasi  bé  van  nuus.  Els  homes 
mostren  les  cames  y  les  dònes  el  pit.  No  hi 
ha  la  moneda  qu’envileix  y  rebaixa  la  gran¬ 
desa  dels  fruyts  de  la  naturalesa,  sinó  que 
tots  junten  ses  mercaderies  sota’ls  lluminosos 
raigs  del  sol,  y  s’estableix  el  cambi  sense 
paraules  vanes,  sense  regatejar.  «Jo  neces¬ 
sito  tal  cosa  que  vos  teniu:  vegéu  què  vos 
convé  de  lo  que  tinch  jo!))  Y  ja  està. 

Y,  mentres  tant,  hi  ha  entre  ells  qui  cerca 
semblarse  als  europeus!  .. 

Y  entre’ls  europeus  n’hi  ha  molts  y  molts 
que  prediquen  doctrines  que  aqui’s  practi¬ 
quen  sense  predicaries!. .. 

Aquí  hi  escauria  lo  que  deya  Jesucrist,  y 
que  un’altra  vegada  vaig  escriure  al  final 
d’un  article:  «El  qui  tingui  orelles  pera  sen¬ 
tir,  que  ho  senti.)) 

Jacobus  Sabartés 

Guatemala ,  desembre ,  /904. 


PINTURA  Y  DIBUIX 

A  Ca’n  Parés  :  R.  M.  Padilla.  —  Lluís 

Bagaría  . 

Ho  tínch  dit  varies  vegades:  l’artista  no 
s’ha  de  limitar  a  reproduhir,  0  a  donarnos  sa 
visió  personal  de  les  formes;  sa  missió  es 
més  elevada:  interpretar  el  fons  de  les  coses. 
Això  es  lo  que  han  fet  els  grans  artistes. 
Aquesta  afirmació  m’ha  valgut  rebre  parti¬ 
cularment  enèrgiques  protestes.  Val  a  dir,  en 
descàrrech  dels  protestants,  qu’estaven  con¬ 
vençuts  de  que  l’afirmació  era  purament 
meva,  y  que,  afortunadament  pera  ells,  no 
han  portat  la  protesta  al  terreny  de  la  polè¬ 
mica  pública,  que  m’hauria  limitat  a  sostenir 
repetint  1’  afirmació  y  posanthi  a  sota  totes 
les  firmes  més  0  menys  termenades  en  0/  que 
l’han  feta.  Arribat  aquest  cas,  els  senyors 
protestants  s’haurien  llevat  el  barret,  per- 
que’ls  noms  estrangers  tenen  la  virtut  de 
fer  fer  aquell  acte,  y  haurien  confessat  pot¬ 
ser  d’una  vegada  que  l’afirmació  no  tenia  de 
dolenta  pera  ells  sinó’l  que  jo  la  fes.  Ara  està 
de  moda  pensar  y  discutir  ab  aquesta  lògi¬ 
ca.  No  fa  pas  molt,  un  distingit  escriptor  ca¬ 
talà  que  ab  mi  se  les  havia,  reventava  la  ten¬ 
dència  d’una  obra  meva  que  afirmava  havia 
tret  d’una  hermosa  obra  d’un  plebeyo  fillol 
seu.  Excuso  dir,  entre  perèntesis,  qu’he  posat 
punt  a  la  polèmica  tan  mancada  de  lògica  y 
que  començava  a  esdevenir  injuriosa:  no’m 
refereixo  a  lo  del  robo,  sinó  a  que  incidental¬ 
ment  dit  padri  m’anomenava  castellà! 

Tornant  a  l’afirmació  «l’artista  ha  de  dir 
quelcom», els  meus  intèrpretes  (tinch  lahono- 
rable  desgracia  d’ésser  interpretat)  entenien 
que  jo  volia  dir  que  l’obra  artística  ha  d’és¬ 
ser  una  mena  de  manifest  politich  sociolò- 
gich  0  cosa  per  l’estil.  Es  inútil  que  les  meves 
idees  sobre  aquell  punt  estiguin  esbargides 
en  grapats  d’articles  y  en  les  meves  obres: 
som  a  un  temps  y  a  una  terra  en  que,  si  volèu 
que  no  vosdesnaturalisin,  heu  de  dir  en  l’u  1- 
tim  paragraf  qu’escriviu  tot  allò  que  penséu 
del  món  desde  sa  creació.  Y’s  comprèn:  es 
tan  activa  (!)  la  vida  barcelonina,  y  donen 
tanta  feyna  les  qüestions  personals  a  les  que 
s’han  de  dedicar  déu  0  dotze  articles  per  lo 
menys,  que,  parlant  en  serio,  s’ha  de  fer  do- 
nantho  tot  ben  mastegat. 

No  es  estrany,  donchs,  que  mastegui  una 
mica  aquell  dir  avans  de  parlar  dels  quadros 
qu’en  Rafel  M.  Padilla  té  exposats  a  Ca’n 
Parés.  Cada  art  està  destinada  a  dir  determi¬ 
nades  coses.  Devant  d’un  paisatge  podém 
sentir  diferents  ordres  d’idees,  cada  un  dels 
quals  necessita  una  art  determinada  pera  ex- 
pressarse.  Tals  idees  hauràn  necessitat  for¬ 
çosament  de  la  forma  literaria;  tals  altres, 
per  sa  vaguetat,  de  la  musica...  etc.;  altres, 
en  fi,  de  la  pintura.  Aquest  ordre  misteriós 
d’idees  que  no  poden  concretarse  sinó  en 

una  tela  y  quina  naturalesa  característica 
fóra  llarguissim  explicar,  es  el  que  per¬ 
tany  comunicarnos  al  pintor.  Una  tela  no  dèu 
ferse  pera  donar  una  nota  de  color,  ni  un  di¬ 
buix,  ni  mostrarnos  la  manera  còm  un  home 
dóna  les  pinzellades  y  veu  el  color  estendres 
per  sobre  les  coses,  sinó  que  tots  aquests 
elements  y  molts  altres  han  d’estar  al  servey 
de  la  exteriorisació  d’aquella  classe  d’idees, 
sentimentals  o  sensacionals,  que  no  tenen 
altra  forma  d’expressió.  Això  es  v  això  en 
tench  que  ha  d’ésser  el  ver  art  y  el  gran. 

Feta  aquesta  lleugera  explicació,  espero 
que’ls  meus  vibòrichs  intèrpretes  no’m  faràn 
afirmar  que  crech  que  una  obra  d’art  ha  d'és¬ 
ser  la  llista  de  la  bogadera,  lo  que’m  produ- 
hiria’l  temor  d’ésser  mal  vist  als  ulls  de  l’es 
devenir,  tant  més  quan  ni  sisquera  crech  en 
això  que  nostres  joves  artistes  ne  diuen  fer 
vida,  y  que  consisteix  en  representar  al  obre- 
ro  en  sus  funciones. 


El  senyor  Rafel  M.  Padilla  no’ns  diu  res 
en  els  catorze  quadros  que  té  en  la  Casa 
dita.  L’artista  no’ns  parla  per  boca  de  cap 
d’ells.  S’ha  limitat  a  posar  el  cavallet  devant 
de  lo  bonich,  de  lo  agradable:  però  del  llen¬ 
guatge  qu’ell  dèu  haver  escoltat  en  aquella 
natura  que  reprodueix,  no’ns  en  diu  ni  un 
mot.  Cal  ferli  justícia  posantse  en  el  seu  te¬ 
rreny;  ell  sens  dubte  no’s  dèu  haver  propo¬ 
sat  altra  cosa  que  reproduhir  lo  bonich,  y 
hem  de  confessar  que  això  ho  logra  forces 
vegades.  Potser,  observant  les  teles  baix 
aquest  punt  de  vista,  hi  trobarèm  qu’en  qua¬ 
si  totes  hi  manca  ambient,  avre;  però  s’ha  de 
reconèixer  que  l’autor  demostra  grans  conei¬ 
xements  de  l’ofici,  v  que  ses  meteixes  vacila- 
cions  donen  idea  de  qu’es  apte  pera’l  per¬ 
feccionament. 

Algun  dels  quadros  es  d’una  poesia  en¬ 
cantadora;  l’acert  en  la  tria  del  lloch  es  evi¬ 
dent.  Una  nota  de  cel  rogent,  sobre  totes,  es 
altament  sugestiva  per  lo  misteriosa  y  ben 
entonada.  El  dia  que’l  senyor  Padi I la’s  pro¬ 
posi  dirnos  els  dolços  mormolis  que  haurà 
escoltat  de  la  naturalesa,  ho  podrà  dir  bé, 
perque  disposa  d’un  bon  diccionari . 


En  Lluis  Bagaria  exposa  una  serie  de  ca¬ 
ricatures  de  gent  de  casa.  Són  delicioses.  Es 
dificil  caricaturisar,  y  en  Bagaria  hi  té  una 
gran  disposició  Sobre  tot  se  caracterisen  ses 
caricatures  perque  són  molt  personals.  Es 
curiós:  la  majoria  d’elles  no  s’assemblen  en 
res  als  originals,  y  no  obstant  aquests  se  re¬ 
coneixen  tot  seguit,  y  un  riu.  {Pot  demanar- 
se  més?  Com  a  factura’s  distingeixen  per  una 
gran  simplicitat  en  la  linia.  Se  pot  ben  dir 
que  són  d’actualitat  perque...  japonegen . 

F.  Pujulà  y  Vallès 


NOTES  BIBLIOGRÀFIQUES 

Yang-Hun-Tsy.  per  W.  Sieroscewski. — No- 
vela  xina. —  La  Vida  Literaria. — Barce¬ 
lona. 

Es  aquesta  unainteressantissima  novelaen 
la  que’l  seu  autor  relata  d’una  manera  amena 
y  brillant  una  serie  d’episodis  y  d'aventures 
que  arriben  a  donar  una  idea  bella  y  ade¬ 
quada  de  les  costums  y  modo  d’ésser  de  la 
original  y  poch  coneguda  vida  social  de  l’im¬ 
peri  groch. 

Es  una  obra  ben  recomanable,  puig  que  a 
sa  condició  de  novela  fantasiosa  y  episòdica, 
reuneix  la  d’ésser  un  hermós  estudi  psicolò- 
gich;  coronant  el  conjunt  del  llibre  una  serie 
d’escenes  y  de  descripcions  que  realment 
acrediten  a  l’autor  de  novelista  expert  y  de 
colorista  atrayent. 

Repetim,  donchs,  que  Yang-Hun-Tsy  es 
una  obra  digna  d’encomi  y  mereixedora  d’és¬ 
ser  llegida  per  tots  els  admiradors  de  les 
costums  dels  pobles  orientals.  La  traducció 
està  plena  de  galicismes. 

Los  labios  alucinados,  per  E.  Gómez  Carri¬ 
llo. — La  Vida  Literaria. — Barcelona. 

Formen  aquest  llibre  una  serie  de  qua- 
drets  pera  tots  els  gustos  y  de  tota  mena; 
puig  que  al  costat  de  pàgines  tan  inspirades 
y  tan  hermoses  com  Bendita  seasl...  El  cri- 
men  de  Blanca  y,  principalment,  les  inspira- 
dissimes  de  Nostalgia  del  dolor:  hi  ha  notes 
tan  discordants  y  desentonqdes  com  La  Gui¬ 
llotina  y  La  suprema  voluptuosidad ,  que  sem¬ 
blen  més  propries  pera’ls  follets  ilustrats  y  els 
llibres  verts  que's  llegeixen  d’amagat  del 
mestre,  derrera  dels  banchs  de  la  càtedra  de 
l’Institut  o  sota’ls  pupitres  de  les  aules  del 
colegi  de  segona  ensenyança,  que  no  pas 
pera  ésser  publicades  en  un  llibre  que,  mal¬ 
grat  lo  estantís  del  títul  de  Labios  alucina¬ 
dos ,  té,  0  al  menys  sembla  que  hauria  de 
tenir,  pretensions  d’obra  seria  y  artística. 

En  quant  a  la  dedicatòria,  en  la  que’l  pro- 
pri  autor  califica  la  seva  obra  de  pàginas  de 
febre ,  ens  sembla  moll  més  propria  d’un 
article  de  La  Saeta  o  de  Vida  Galante  que 
no  pas  d’una  novela  culta  y  ab  aspiracions 
d’obra  d’art. 

Es  una  veritable  llàstima  qu’en  la  major 
part  de  les  obres  d'en  Gómez  Carrillo,  per 
'sobre  de  l’innegable  sentiment  artistich  que 
l’inspira,  y  del  notable  bon  gust  del  seu  estil, 
hi  predomini  una  ridícula  pose  pornogràfica 
que  demostra  que,  a  pesar  del  seu  talent  y 
de  la  seva  ilustració,  no  ha  sabut  veure  l’au¬ 
tor  a  la  societat  francesa  en  que  viu,  sinó  a 
través  dels  seus  sentiments  de  c orrido  meri¬ 
dional.  d’americà  de  sang  espanyola.  Es  una 
veritable  llàstima. 

Arnau  Martínez  y  Serinà 

PREJUHÍ 

La  escena  en  un  primer  pis  de  la  Rambla, 
a  les  dues  de  la  nit.  Una  senyora  jova,  de 
rostre  hermós  y  cos  flexible,  tombada  més 
que  cayguda  sobre’l  magnifich  sofà  d’una 
luxosa  sala,  panteja  descompassadament,  y 
de  sos  ulls,  a  cada  parpelleig,  n’ixen  llàgri¬ 
mes  abundoses  que  regalimen  per  ses  vellu- 
tades  galtes.  Enfront  d’ella,  a  un  angle  de  la 
sala,  recolzat  al  cayre  del  piano,  son  marit 
resta  en  actitut  de  fonda  perplexitat.  La  cam¬ 
brera,  que  ha  hagut  d’ésser  testimoni  d’un 
violent  altercat  entre’l  senyor  y  la  senyoreta, 
esguarda  a  abdós  ab  ulls  en  que  s’hi  reflec- 
ten  la  compunció  y  l’esverament 

— No! — diu  la  senyora: — Aquesta  situació 
no  pot  durar  més,  y  no  durarà!  Mlhas  enga¬ 
nyat!  No  ets  el  qui  eres  avans,  quan  deyes 
que  volies  ferme  un  niu  al  cel  y  covejarmhi 
ab  tos  braços!.  .  Les  teves  culpes  tinch  de 
pagaries  jo:  tu  ets  immune,  com  a  home... 
però  jo’t  desprecio  y’t  deixo!  hi,  sí  que  hi 
aniré  a  casa!  Demà  meteix!  Però  serà  pera 
quedarmhi,  no  pera  dèmanar  més  cabals, 
inventant  falornies,  combinacions  de  nego¬ 
cis  problemàtichs  y  mentiders...  Ho  diré  tot, 
explicaré  la  trista  situació  a  que  m’han  portat 
ta  vida  dissipada,  tos  vicis  ignominiosos!  .. — 

Ell  no  replicà:  semblava  que  son  pensa¬ 
ment  fos  lluny,  lluny,  en  cerca  d’una  solució 
salvadora  que  cada  cop  li  semblava  més  im¬ 
possible.  Però  la  cambrera,  entre  -sanglots, 
s’atrevi  a  dir: 

— Per  l’amor  de  Deu,  senyoreta!  Miri  que 
serà  pitjor  pera  tots!  Tranquiiisis!.. — 

— Ja  ho  sents — digué  aleshores  el  marit, 
aixecant  vivament  el  cap. — No  estaràs  tan 
cega  que  no  capeixis  l’escàndol  que  aytal 
resolució  promouria  en  nostres  famílies  , 
en  nostres  coneixences...  Pensa  quines  mur¬ 
muracions  ,  quines  calumnies  s’aixecarien 
arreu!...  El  mal  ja  es  fet;  mes  no  l’he  fet  jo, 
sinó  una  passió  nova  en  mi,  y  com  a  tal 
excusable...  He  dit  passió,  y  encara  dech 
atenuar  la  paraula.  Tu  sabs  ben  bé  que  jo 
no  n’era  de  jugador,  ni  ho  sóch,  ni  en  seré... 
com  t’ho  he  jurat  suara!...  Si,  si:  tens  rahó! 
No  devia  anarhi  may  al  Casino,  teninte  a  tu, 
àngel  meu,  a  qui  estimo  ab  tal  vehemencia 
que  no  sé  ahónt  me  durà  mon  desespero  si  no 
desisteixes  de  ta  resolució!... — 


Callà’l  marit  y’s  feu  un  silenci  absolut,  hn 
la  sala  hi  planà  la  desolació  de  les  grans  pe¬ 
nes  mudes.  Marit  y  muller  restaren  immòvils 
llarga  estona,  esperant  ell  debades  un  intent 
de  reconciliació  per  part  d’ella... 

La  senyora  s’havia  retirat  a  sa  cambra.  El 
senyoret  s’endugué  apart  a  la  cambrera  y  li 
digué: 

—  Fesli  companyia,  amanyàgala  si’s  des¬ 
perta;  que  no  sàpiga  qu’he  sortit...  (sents? 
Cal  que  me’n  vagi,  perque...  avans  d’una 
hora ...  portaré  a  casa  la  tranquilitat!. .. — 

Digué  això  ab  tan  aplomada  serenitat,  ab 
tal  convicció,  que  la  cambrera’n  quedà  admi¬ 
rada. 

— (Vol  dir?...  ^Tindrà  valor?...  Són  quarts 
de  tres...  (Ahónt  anirà  ara?... 

— Calla!  Es  un  presentiment,  es  un  se¬ 
cret!...  L’ultim  recurs  que'm  queda!...  Xistl... 
Calla! — 

Tregué  de  son  secrétaire  un  plech  de  pa¬ 
pers,  ne  prengué  un  tan  sols,  y  estrenyentlo 
nirviosament  en  sa  mà  ossosa,  se’n  anà  bo- 
tent  escales  avall. 

La  cambrera,  després  de  tancar  suaument 
la  porta,  tornà  al  costat  de  la  senyoreta  sen¬ 
se  fer  gens  de  remor.  La  senyoreta  havia 
quedat  adormida,  ab  un  somni  intranquil, 
penós;  la  cambrera  també  s’adormi  ben 
prompte. 

Ja  havien  tocat  les  tres  quan  el  soroll  sórt 
d’un  cotxe  al  lliscar  pel  fànch  se  feu  sentir, 
parant  en  sèch  devant  la  porta  de  la  casa. 

D’una  sola  esbranzida,  reprimint  l’halé,  el 
senyoret  arribà  al  pis,  apareixent  de  sobte 
en  la  enfosquida  cambra  com  impelit  per 
eruptiva  força. 

Despertaren  abdues  dònes  ab  la  remor 
dels  passos  del  senyoret,  la  cambrera  en¬ 
cengué’l  llum,  y  el  vegeren  llavors  som- 
risent  ,  però  pàlit  ,  espargir  grapats  d’or 
en  la  taula  de  centre,  or  que  treya  de  ses 
grans  butxaques  en  tant  que,  febrosament, 
separava  d’un  gros  feix  de  bitllets  de  banch 
el  paper  que  havia  pres  al  anarsen  y  que 
cuytà  a  tancar  de  nou,  pressosament. .. 

Y  quedà  en  el  fons  de  sa  conciencia’l  se¬ 
cret  de  que  la  làmina  del  panteó  de  la  famí¬ 
lia  havia  sigut  penyorada  sobre  una  carta. 

Jaume  Palóu 

PER  LES  MONTANYES 


i 

Cap' al  tart,  per  la  montanya, 
só  sentit  un  floviol: 
ay,  el  pastor  que’l  tocava, 
prou  coneix  al  rossinyoll 
Qu’era  trista  la  tonada! 

Si  era  dol  seu.  Deu  l’ajut! 

Còm  ha  d’amargà  una  pena 
ab  aquella  solitut, 
hont  a  tot  crit  que  s’aixeca 
cada  cingle  li  respòn, 
li  responen  bosch  y  prada, 
li  fa  glosa  cada  font!... 


que  sempre  raja, 
sota  d’un  roure 
ferm  y  tranquil! 

Té  unes  casetes 
xiques,  molt  xiques  .. 
jo  les  guytava 
tot  endo’cit; 
eixint  d'endintre, 
flayres  de  sopes 
semblaven  darme 
la  bona-nit!... 


Ay  poblet  de  la  montanya, 
si’m  volguessis  aculli! 

Tan  sols  per  passar  la  fosca, 
fins  a  demà  dematí... 

El  poblet  de  !a  montanya 
té  bon  cor  y  m’ha  acullit; 
l’home  més  humilt  del  poble 
me  fa  ofrena  del  seu  llit! 

—  Caminant,  dorm  y  reposa: 
Deu  te  dó  una  bona  nit!  — 


II 

Com  més  alta  es  la  montanya, 
més  me  tempta  de  pujar; 
com  més  aspra  es  la  pujada 
més  el  cor  se  me’n  va  a  dalt! 

La  montanya  que  pujava, 
clava’l  cim  en  el  cel  blau; 
té  la  falda  verdejanta 
y  el  cap  nuu,  com  un  gegant.. 

Ja  les  forces  me  mimvaven 
quan  vaig  sè  arribat  a  dalt: 
la  ventada  udoladora 
me  feya  tentinejar... 

Mes  en  aquell  cim  altíssim 
cor  y  ulls  s’esplayen  tant!... 

Alia  al  fons,  blancor  de  pobles.  . 
allà  al  lluny,  blavor  de  mar... 
y  aquell  llarch  ovirar  terres 
que, no’s  pot  may  acabar!... 

III 

Vaig  veure  un  poblet 
anant  per  montanya!,.. 

Jo  anava  pujant, 
el  front  me  rajava, 
mon  cos  fadigat 
pesava,  pesava! 

Jo  duya  un  bastó 
que  prou  m’ajudava, 
jo  duya  un  desitj 
que  amunt  m’estirava, 
jo  veya  un  poblet 
que  m’enamorava!  .. 

Quan  vaig  sé  allí  dalt, 
ja’l  sol  se’n  anava 


Té  una  montanya 
per  capçalera 
del  llit  de  roques 
hont  dorm  humil; 
té  una  font  viva 


Sol-solet  ja  me’n  desperta 
tot  guaytant  pel  finestró, 
sol-solet  de  matinada 
que  tot  just  dóna  escalfo  . 

Sento  olor  de  farigoles 
y  la  veu  de  l’alzinà ... 
Mestressa,  bona  mestressa, 
ja’m  podèu  fer  l’esmorzàl 
En  el  cor  de  la  boscuria 
jo  meT  vuy  anà  a  menjà; 
assegut  sota  una  alzina, 
trobaré  més  grat  el  pal 


Ay  poblet  de  la  montanya, 
jo  me’n  torno  a  la  ciutat; 
quan  arribaré  a  les  planes 
ja  estaré  ben  anyoratl 

Quan  seré  ja  entre  las  boyres 
que’l  Dolor  manté  constant 
en  les  ciutats  verinoses 
hont  s’hi  estima  odiant, 
pensaré  qu’en  alta  serra 
tinch  un  niu  per  nà  a  oblidà 
y  guarirme  les  ferides 
que  la  lluyta  m’obrirà!.. . 

Francesch  Sitjà  y  Pineda 

TEATRES 

Mamà  Colibrí 

Mamà  Colibrí  als  trentanou  anys,  casada 
y  ab  fills — un  dels  quals  ja  es  un  ~home  que 
està  a  punt  de  casarse  —  es  encara  una  cria¬ 
tura,  un  cap  fluix  en  que  may  hi  ha  niuat 
una  idea  seria.  El  seu  marit,  un  home  de  ne¬ 
gocis  que  sols  per  ells  s’apassiona,  s’hi  va 
casar  perquesí,  y  ni  ell,  ni  els  seus  pares,  ni 
ningú,  s’ha  cuydat  de  prepararia  pera  la  ba¬ 
talla  de  la  vida.  Als  trenta  nou  anys  té  enca¬ 
ra’l  cor  verge:  no  ha  estimat  a  ningú  y  ningú 
l'ha  estimada.  Juga  ab  els  seus  fills  com  si 
fossin  germans  seus  v,  vivint  la  vida  lleu¬ 
gera  que  caracterisa  a  les  elevades  classes 
parsenques  ,  sense  res  que  fer,  res  en  que 
pensar  y  ningú  a  qui  estimar,  se  distrèu  ser¬ 
vint  de  confidenta  als  seus  fills,  que  li  expli¬ 
quen  els  seus  amors  fàcils  y  totes  les  histo¬ 
ries  més  o  menys  escabroses  que  preocupen 
a  la  bona  societat.  Però,  sota  aquestes  apa- 
riencies  de  lleugeresa,  s’hi  amaga  un. tempe¬ 
rament  apassionat.  No  es  possible  enganyar- 
se:  el  seu  caràcter  prompte,  els  seus  capritxos 
y  toçuderfes  infantivols,  les  seves  rialles  y 
plors  immotivats  y  l’agitació  continua  que  la 
domina,  són  signes  evidents  de  que  en  aquell 
cor  hi  ha  latents  grans  passions  y  sentiments 
fondos  que  un  día  o  altre  esclataràn.  Y  suc- 
ceheix  això  del  modo  més  ignocent:  un  amich 
dels  seus  fills,  hermós  com  un  àngel,  de  cap 
ros  y  mirada  tendra,  l’ha  interessada;  veyent- 
lo  constantment  desde  petit,  l’ha  estimat  com 
un  fill  més  y...  un  día,  sense  saber  còm,  s’ha 
trobat  en  sos  braços.  Ella  tenia  trentanou 
anys  y  ell  setze  o  divuyt.  L’angelet  encara 
ignocent  s’ha  deixat  estimar,  seduhit,  domi¬ 
nat  per  aquella  dòna  esplèndida  que,  arri¬ 
bant  tart  a  la  vida  de  l’amor,  sembla  que 
vulgui  rescabalarse  del  temps  perdut.  En 
aguéll  amor  pecaminós,  quasi  bé  incestuós, 
hí  posa  ella  tota  l’ànima,  tota  la  sensibilitat 
maternal  y  tot  l’ardor  d’un  temperament  sen¬ 
sual.  Res  al  món  existeix  pera  ella  fóra  de 
aquella  criatura  viciosa,  adorablement  vicio¬ 
sa;  y  quan  se  descobreix  tot,  quan  el  seu 
propri  fill  y  el  seu  propri  marit  la  condemp- 
nen  en  nom  de  l’honor  y  de  la  rigidesa  de 
principis  morals  que  sustenten,  ella  reconeix 
sa  falta,  plora  y  s’humilia,  però  defensa  al 
seu  aymant:  ell  no  hi  té  cap  culpa.  «Mateu- 
me  si  voléu,  però  a  n’ell  no  li  toquèu  un  sol 
cabell.»  Els  homes  no  ho  entenen  així,  y  vo¬ 
len  demanar  explicacions  al  nen  atrevit. 
Aleshores  la  femella  treu  les  urpes:  «No  hi 
ha  drets  ni  devers  pera  mi:  sols  hi  ha  la  vida 
d  amor  que  m  espera  »  Y  tranquilament  dei¬ 
xa  al  marit,  deixa  als  fills  y  ho  deixa  tot  pera 
viure  un  quant  temps  més,  molt  poch  temps 
més,  tot  el  temps  que  sia  possible  satisfent 
l’única  passió  desa  vida. 

El  drama  s’ha  acabat.  Però  l’autor  ha  vol¬ 


gut  fer  l’epíleg.  El  nen  s’ha  fet  home,  la  dòna 
s’ba  fet  vella.  Un  altre  amor  primaveral  ha 
esborrat  l’amor  de  la  tardor.  Ha  arribat  l’ho¬ 
ra  del  sacrifici.  Y  lléalment,  resignadament, 
heroicament,  mamà  Colibrí  cedeix  el  lloch  a 
l’amor  de  la  primavera  triomfant,  que’s  pre¬ 
senta  en  forma  de  mis  nortamericana. 

Encara  l’autor,  l’Henri  Bataille,  ha  volgut 
fer  un  altre  epileg:  la  tornada  a  la  llar  honra¬ 
dament  burgesa  de  la  pecadora.  El  fill  y  fins 
la  nora,  que  ja  han  donat  un  nét  a  mamà 
Colibrí,  la  perdonen;  el  marit  no.  Y  cau  el  teló 
després  d’una  escena  senzillissima:  un  criat 
entra  y  pregunta  a  aquella  senyora,  encara 
jova,  encara  elegant,  que  no  coneix,  qui  es  y 
què  vol.  «Sóch  l’avia)),  contesta  mamà  Coli¬ 
brí.  Y  en  aquest  crit  hi  sentim  tota  la  melan- 
colía,  tota  la  sorpresa  y  tota  la  protesta  de 
aquell  cor  exuberant  qu’encara  se  sent  capàs 
d’estimar  d’un  modo  més  turbulent  que’l  de 
un’avia  senzilla. 

Crech  que  això— explicat  a  grans  trets — 
es  lo  que  ha  volgut  pintarnos  en  Bataille  en 
sa  última  comèdia  que,  diuen,  ha  tingut 
gran  èxit  a  Paris.  Judicar  l’obra  per  la  tra¬ 
ducció  que’ns  han  donat  al  Principal,  ho 
considero  temerari.  Evidentment  en  ella  hi 
ha  d’haver  quelcòm  més  de  lo  que’ns  han 
donat  aquí.  Coneguda  la  pruderie  dels  tra¬ 
ductors  de  la  Tubau,  y  donat  lo  escabrós  de 
Passumpto,  no  es  aventurat  suposar  que 
l’obra  ha  sofert  mutilacions  y  suavisacions 
d’importancia.  Seria,  donchs,  mala  fe  senya¬ 
lar  defectes,  deficiencies  y  fins  inverosimili- 
tuts  que  vaig  notar  en  la  traducció  y  que  tal 
volta  en  l’original  no  existeixen,  o  que,  cas 
d’existir,  queden  tal  volta  compensats  per  la 
finura  de  l’estudi  psicològich  que  indubta¬ 
blement  h$.  volgut  fer  l’autor:  estudi  qu’en  la 
traducció  tampoch  apareix  prou  nét. 

A  més  d’això,  s’ha  de  tenir  en  compte  que’l 
diàleg  vibrant  e  intencionat  que  caracterisa 
a  l’autor  francès  tampoch  se  conserva  en  la 
traducció,  lo  qual  contribueix  a  que’ns  sem¬ 
bli  l’obra  bon  xich  llarga  y  a  troços  pesada. 

En  veritat,  jo  no  sé  per  qué’ns  les  han  de 
donar  aquestes  ajpres  si  no  les  volen  traduhir 
literalment.  L’autor  hi  pert  y  les  empreses 
també,  puig  en  definitiva,  mutilades  així, 
resulten  manses.  Y,  manses  per  manses,  jo 
pregunto  a  la  senyora  Tubau,  con  beneplà- 
cito  del  seu  marit:  ^per  qué  no  tradueixen  les 
comedies  d’en  Baró,  del  nostre  Baró,  vull 
dir  del  Baró  dels  altres...  que  són  un  mo¬ 
del  de  mansuetut,  de  moralitat  y  de  gra¬ 
da  casulana?  ^Veu?  En  elles  no  hi  haurien 
de  tocar  res.  En  tot  cas  afegirhi...  afegirhi... 
afegirhi  sal...  sal  a  grapats. 

L  Dels  executants  mereixen  citarse  en  Gar¬ 
cía  Ortega  y  les  germanes  Carbone,  que 
diuen  ab  molta  gracia  e  ingenuitat.  Els  de¬ 
més  no  feren  res  d’extraordinari.  Es  dir,  sí: 
|  la  Tubau  intentà  fer  una  cosa  extraordina- 
j  ria,  y  es  volernos  fer  creure  que  té  trentanou 

anys,  que  sab  aparentarne  trenta  y  qu’es  ale¬ 
gra,  vivaracha  y  entremaliada  com  una  criatu¬ 
ra.  Inútil  es  dir  que  no  logrà’l  seu  intent.  Els 
filosofs  parlen  de  l’impossible  metafísich. 
Heusaqui  un  concepte  del  que  la  senyora  Tu- 
bau  no’n  déu  tenir  noció  clara.  No  li  faré  cà- 
rrechs  per  això.  Fóra  un  xich  maça  exigir  a 
una  actriu  espanyola  qu’estudiés  metafísica! 

Emili  Tintorer 


EN  PATUFET  VERSA YRE 

Ja  era  hora.  Ja  era  hora  de  moltes  coses. 
Ja  era  hora  de  que  jo  reprengués  les  meves 
tasques  de  colaboració  a  Joventut,  sospeses 
per  un  desagradable  incident  que  per  fortu¬ 
na,  y  com  era  d’esperar  tractantse  d’amichs 
y  companys  tan  honorables  y  smarts ,  terme- 
nà  dignament  ab  una  acta  que  no  era  de  di¬ 
putat  com  maliciosament  ha  volgut  suposar 
un  apreciable  colega  que  té  tractes  ab  au- 
cells. 

Ja  era  hora  de  qu’en  Victor  Català  comen¬ 
cés  a  adquirir  la  importància  que’s  mereix, 
desagradant  a  algú.  En  efecte,  y  que’m  per¬ 
doni  l’eminent  escriptor:  se  li  feya  una  injus¬ 
tícia  al  alabarlo  a  chor.  Agradava  a  tot- 
hòm,  y  això  era  ofensiu  pera  ell  Cert  es  que 
de  la  manera  que  agradava  quasi  podia  dir 
qu’era  objecte  de  severes  censures,  donchs 
els  uns  li  alabaven  el  purisme ,  lo  que  no  es 
d’estranyar  aquí  hont  se  cigarreteja  d’un  mo- 
do  horrible:  y  els  altres  s’hi  entusiasmaven 

V 

perque  salava  y  això  presentava  ses  obres  als 
ulls  d’ells  ab  un  caràcter  parell  al  que  troben 
en  les  obres  russes  perque  s’hi  parla  de  kirsh , 
estarosta ,  kibitka  y  altres  .coses  que  no  sé  pas 
si  nomenaria  bé  (me  penso  que  no).  Però 
cap  li  alabava  son  verdader  mérit  de  pintor 
d’ànimes,  d’aquelles  ànimes  petites  y  migra¬ 
des  dels  nostres  pagesos,  que  tants  tapiços  y 
tantes  estores  poètiques  floralesques  han  om¬ 
plert. 

Ja  ha  arribat  l’hora,  sí;  y  qui  ha  fet  sonar 
el  rellotge  ha  estat  el  riyinyo  Carner,  el  Patu¬ 
fet  sàpient,  aquella  eminencia  violètica  a  qui 
hem  vist  algunes  vegades  vestit  d’home  pels 
carrers  y  per  les  sales  de  Jochs  Florals. 

Velshiaquí  que  l’altre  dia  agafo  la  revista 
Catalunya  y  llegeixo: 

« Com  que'l  pobre  Víctor  Català  ho  fà  tan 
malament ,  els  seus  imitadors  no  ho  poden  fer 
pitjor.)) 


Y  ja  no’m  vaig  poder  aguantar:  obro  la 
carpeta  dels  meus  trevalls  y  trech  unes  quar¬ 
tilles:  no  eren  precisament  creacions  origi¬ 
nals,  eren  exercicis  crítichs  que  devegades 
m'entretinch  a  fer.  Y  vaig  dir: 

«Ara  sí  que  ha  arribat  l’hora  de  cantar  les 
glòries  d'en  Patufet-Carner  ab  totes  les  sol¬ 
fes,  fent  veure’l  còm  y  el  per  què  dels  seus 
mèrits,  sense  sentar  afirmacions  a  la  babalà, 
analisant  y  sospesant  ses  obres,  y  judicant, 
en  fi,  ab  tota  conciencia. 

Però  ^quines  són  aqueixes  obres?  Ay!  Re- 
dolins,  petits  redolins  escampats  pels  certà- 
ments  floraleschs  de  nostres  pobles  y  viles. 
El  nostre  Patufet  encara  es  barbamech  y  del 
seu  senderi  encara  no  se’n  pot  dir  magí:  de 
maginet  no  passa,  y  es  natural  que  la  criatu¬ 
ra  no  hagi  fecondat  obres ,  sinó  obretes.  Els 
xichs  se  fan  grans;  d’ambició  no  n’hi  manca; 
per  ara  ja  ha  demostrat  qu’en  una  obra  pe¬ 
tita  s’hi  poden  fer  cabre  tantes  bestieses  com 
en  una  obra  gran,  y  això  es  quelcòm. 

En  la  impossibilitat,  donchs,  de  judicarli 
una  obra  de  les  dimensions  y  la  empenta  de 
uns  Drames  rurals,  o  d’una  Solitut ,  el  judica¬ 
ré  per  peces  menudes,  per  les  peces  menudes 
com  els  sonets  y  romancets  en  que  sol  entre- 
tenirse.  Y  ab  poques  mostres  n’hi  haurà  prou. 
Me  bastarà  desenterrar  del  meu  calaix  la  cri¬ 
tica  privada  que  pels  derrers  Jochs  Florals 
vaig  fer  d’aquells  sonets  titulats  Corones ,  que 
li  valgueren  la  Viola  en  justa  compensació 
als  amohinos  que  havia  tingut  escrivintlos, 
donchs  es  fama  que  havia  estat  un  mes  pera 
fer  cada  un  d’ells,  y  un  altre  mes  pera  refer- 
lo,  cambiant  aquest  vers,  titllant  aquest  al¬ 
tre,  modelant  mes  y  més  les  incoherencies  de 
cada  un  ab  nous  giros  cultiformes  y  cursifon- 
dos. 

Somhi.  Vinga’l  llibre  y  a  veure  cóm  va 
aqueixa  lliçó.  Els  tafanerots  com  tu  cal  que 
la  duguin  ben  apresa  pera  que  no’ls  hi  pi¬ 
quin  els  dits.  Y  creume  que  a  mi  m’agrada 
molt  picar  els  dits  dels  nens  tafanerots.  Som¬ 
hi,  Patufet. 

Els  Patriarques 

Oh  els  dolços  Patriarques  de  barbes  infinites 
qui  prenen  el  somriure  del  lluny  dels  horitzons... 

{Què  vol  dir  això?  {Que’ls  horitzons  tenen 
un  lluny,  lo  que  seria  suposar  que  tenen  un 
aprop,  y  que  d’aquest  lluny  prenen  el  som- 

riure’ls  Patriarques?  ,-0  bé  que’l  somriure’l 
prenen  del  lluny  (coma)  dels  horitzons?  En 
aquest  cas,  {què  significa  la  imatge  aquesta? 
{Què  significa  pendre  un  somriure  d’a  la 
vora,  o  de  dotze  kilòmetres?  Un  somriure 
s'aprèn ,  però  no’s  pren,  Patufet. 

y  giren  les  mirades  exemptes  de  sospites 

Però  les  sospites  {de  quí  són?  {Són  de  les 
mirades  dels  Patriarques,  o  són  dels  que’ls 
hi  veuen  girar  les  mirades?  Si  són  dels  pri¬ 
mers,  {ahónt  les  giren  les  mirades,  y  què  té 
que  veure  ab  el  patriarcat  la  manca  de  sos¬ 
pites  en  les  mirades  d’ells? 

y  alcen  la  mà  qttan  neva  per  heure  borrallonsl 

Aixi,  ab  admiració  y  tot.  Si  en  Patufet- 
Carner  no’m  capsés  el  sonet  ab  el  mot  Pa¬ 
triarques,  aquest  vers  me  faria  creure  que’s 
tracta  de  baylets  que  alcen  la  mà  pera  heure 
borrallonsl!  Ja  has  fet  bé  d’admirarte,  Patu¬ 
fet:  jo  no  he  pogut  estarme  de  posarnhi  dues 
d’admiracions. 

Reposen  en  el  bàcul  florit  de  benhaurances, 

sa  veu  es  una  brisa  de  pau  que  s’esvaeix, 

{Qu’es  lo  que ‘s’esvaeix  ?  {La  pau?  {La 
brisa?  {La  veu?  La  pau  no  pot  ésser,  trac- 
tantse  de  Patriarques.  La  brisa...  {còm  s’es- 
vaheixen  les  brises?  Déu  ésser  sa  veu  lo  que 
s’esvaeix.  Y  en  aquest  cas,  ja  faràs  el  favor, 
amich  Patufet,  d’explicarme  per  què  s’es¬ 
vaeix  la  veu  dels  Patriarques  y  què  té  que 
veure  ab  el  caràcter  artístich  d’aquests  el  que 
sa  veu  s’esvaeixi  o  no. 

y  el  plectre  d’or  de  l’àngel  que  diu  les  mil  lloances 

• 

{Quin  es  aquest  àngel  que  diu  les  mil 
lloances?  {L’has  inventat  tu  meteix,  maco? 
Altres  coses  inventen  els  poetes  que’s  pon¬ 
deren,  s’alaben  y’s  permeten  quan  estàn  bé 
y  no  són  ripioses,  però  aquest  àngel  a  qui 
fas  dir  les  mil  lloances  sens  explicarnos  qui¬ 
nes  són  (que  bé’ns  ho  has  d’explicar  si  ho 
inventes),  ni  a  qui  van  endreçades,  ni  per 
què  són  mil,  no’s  pot  acceptar.  El  teu  àngel 
no  es  de  recibo. 

y  el  plectre  d’or  de  l’àngel  que  diu  les  mil  lloances 

se’l  passen  y  l’aixequen  y  guayten  còm  llueix. 

ï,Llueix?  En  català's  diu  llu ,  o  lluu,  home. 
Lo  primer  que  han  de  saber  els  noys  es  gra¬ 
màtica.  T’ho  passo  com  a  llibertat  poètica, 
per  més  que  ab  tu  no’s  pot  ésser  condescen¬ 

dent,  perque  te’n  prens  maces  de  llibertats. 
Com  que  desde  que  no  portes  els  cabells 
llarchs  ja’t  penses  ésser  un  home!... 

Tornant  als  teus  Patriarques,  creume,  Pa¬ 
tufet,  són  uns  idiotes  consumats.  Malgrat 
llurs  barbes  infinites,  es  a  dir,  malgrat  tenir 
moltes  barbes,  heuen  borrallons,  y’s  passen, 
aixequeny  guayten  còm  llueix  t\  plectre  d’or 
de  l’àngel. 

Els  cercles  radiosos  de  perfeccions  divines... 

{Què  vol  dir  això?  {Que  las  perfeccions  di¬ 
vines  se  manifesten  en  forma  de  cercles  ra¬ 
diosos,  0  que’ls  cercles  irradien  perfeccions? 
Si  lo  primer,  {què  són  cercles  radiosos ?  Si 
lo  segón,  {quins  cercles  són  aquests  que’ls 
Patriarques, 

rihent  de  goig,  els  prenen  com  celestials  joguines 
y  com  infants  els  obren  per  veure  què  hi  ha  dins? 

{Quins  cercles  són  aquests  que,  bo  y  ra¬ 
diosos,  s’han  d’obrir  pera  veure  què  hi  ha 
dins?  {Són  per  ventura  cercles  esfèrichs?  Y 
tant  de  mal  t’han  fet  els  Patriarques,  Patu¬ 
fet,  pera  que’ls  presentis  com  a  beneyts  del 
cabàs  qu’heuen  borrallons,  se  passen  el  plec¬ 
tre  guaytant  còm  llueix ,  y  bbren  els  cercles 
radiosos  pera  veure  què  hi  ha  dins? 

Ells  parlen  en  coloquis  suaus  y  delectables, 
y  al  onejar  sens  fites  dels  càntichs  perdurables... 

Onejar  sens  fites?  Ara  si  que  m’has  mort, 
Patufet!  Passèm  per  l’onejar  dels  càntichs, 
però  per  les  fites,  no.  Ni  prosaica  ni  poètica- 
mept  l’onejar  té  fites,  que  sols  Deu  sab  ahónt 
se  li  posarien. 

a  la  llur  falda  gronxen  els  rossos  querubins. 

{Al  onejar  dels  càntichs,  a  la  llur  falda 
gronxen?...  {Al...  al...  gronxen!!!...  Vaja,  està 
vist:  els  Patriarques  són  unes  maynaderes 
tocades  de  l’ala  y  tu  ets  maça  carrincló. 
Anèm  per  un  altre. 

Els  Profetes 

Oh  els  solemnials  profetes  de  veu  que  fuheteja 
y  fa  brollar  sangnosos  vapors  en  els  festins! 

Aquests  vapors  sagnosos  que’ls  profetes 
fan  brollar  no  se  sab  d’ahónt  en  els  festins 
precisament,  són  tota  una  epopeya. 

Travessen  els  misteris  ab  glavi  que  flameja 
y  tenen  els  ulls  foscos  de  veure  tan  endins. 

{Tan  endins  de  què?  {Dels  misteris?  De. 

temps  déu  ésser,  però  s’ha  de  dir,  perque 
un  sonet  no  es  pas  una  endevinalla.  Potser 
es  de  veure  tan  endins  de  les  coses.  Ditxosos 
ells  que  no’s  veuràn  precisats  a  obrir  cercles 
pera  veure  lo  que  contenen. 

Ells  viuen  en  les  cimes; 

no  sé  per  què,  però  sospito  que  déu  ésser 
pera  veure  ademés  el  món  a  vista  d’aucell; 
millor  dit,  pera  vèureles  venir  de  lluny. 

la  broma  temptadora 

s’esqueixa  y  fuig,  si  guayta  sos  ulls  llampeguejà; 

Una  broma  que  guayta  déu  ésser  una  bro¬ 
ma  teva,  Patufet;  però  una  broma  tempta¬ 
dora  es  una  broma  maça  pesada.  Perque  ^a 
qui  tempta  la  broma  aquesta?  cQu’es  això 
d’una  broma  temptadora?  Es  clar  qu’es  un 
consonant  y  res  més,  perque  ni  que  tempti 
el  cim  de  les  montanyes  ahont  viuen  els 
Profetes,  ve  a  tom. 

alcen  les  mans  assobre  la  onada  moridora; 

Si  no’ns  expliques  quina  onada  es  aquesta, 
ni  què  té  de  profétich  alçar  la  mà  sobre  lo 
moridor,  trobarém  que’l  moridora  ve  portat 
pel  temptadora ,  aquest  per  aquell,  y  tot  lo 
de  la  quarteta  per  la  necessitat  de  fer  una 
quarteta. 

els  duhen  aygua’l  núvols,  les  àligues  el  pa. 

Bon  profit. 

Y  acaten  sos  presagis  d’horror  totes  les  coses: 

s’esfondren  els  imperis,  cau  l’ídol  entre  roses 

al  càntich  dels  profetes,  selvatge  y  resplendent. 

iEls  profetes  prediuen  l’horror?  c rCau  l'ídol 
entre  roses,  es  a  dir:  així  que  canten  els  Pro¬ 
fetes,  l’ídol  fa  una  tombarella  y  cau  entre  ro¬ 
ses?  No’s  pot  queixar  l’ídol. 

Després  de  tot  això,  els  Profetes  omplen 
el  segón  tercet  ab  llur  veu,  que  té  una  ame¬ 
naça  no  més,  duhent  fato  sobre  la  esquena, 

y  passen  sobre’ls  pobles  com  l'udolar  del  vent; 

Es  a  dir,  quedantshi;  perque  l’udolar  del  vent 
se  queda  en  els  pobles:  es  el  vent  el  qui 
passa,  y  moltes  vegades  de  llarch. 

Prenèm  un  altre  dels  sonets. 


Els  Doctors. 

Aquests  senyors 

Ressechs  per  les  vigílies  y  esgroguehits  de  ciència, 

el  Divinal  Triangle  sos  ulls  fa  resplendí; 

són  la  dolçor  ses  barbes,  ses  mans  la  transparència, 

Aquestes  barbes  dolces  són  producte  d’una 
visió  afemellada  a  tot  serho;  apart  de  que  la 
dolçor  no  té  res  que  veure  ab  la  ciència  dels 
Doctors,  com  no  tenien  res  que  veure  ab  els 
Profetes  aquelles  mans  que  s’alçaven  sobre 
la  onada  moridora.  Y  en  quant  a  les  mans 
transparentes  en  relació  ab  el  doctorat,  es 
una  cosa  tan  nova  que’ls  raigs  ultra-violetes 
queden  enderrera. 

Aquests  Doctors  qu 'encenen  els  Concilis 
com  qui  encén  la  pipa,  després  d’haver  om¬ 
plert  els  dos  quartets  y  el  primer  tercet,  es¬ 
sent  una  pila  de  coses, 

són  el  cant  pla  de  l’orgue  sobre  la  gent  que  crida, 

ses  mans  són  arrugades  de  sapiguer  la  Vida, 

ses  testes  són  tan  blanques  del  Esprit  Sant  que  hi  va. 

Tornèm  a  estar  enfront  d’unes  mans. 
Aquesta  vegada  són  arrugades  de  sapiguer  la 
Vida ,  y  lo  que  hi  ha,  Patufet,  es  que  sens 
dubte  per  voler  dirnos  que’ls  Doctors  no  pen¬ 
sen  ab  els  peus,  ens  has  dit  que  pensen  ab 
les  mans.  De  tots  modos,  aquestes  mans  que 
avans  eren  transparentes  y  ara  són  arrugades 
de  saber,  (no  de  sapiguer,  com  tu  dius),  són 
miraculoses.  Lo  que  fa  no  es  tan  miraculós  són 
ses  testes,  tan  blanques  del  Esprit  Sant  que  hi  va. 
El  miracle  aquí  està  en  que  la  gramàtica  no 
hagi  encarnat  com  el  Verb  ^pera  ferte  un  cap 
nou,  ajnich  Patufet:  perque  aquestes  testes 
blanques  DEL  Esprit  Sant  que  hi  va,  són  un 
cas  d’afassia  ben  declarat.  No  hevolgut  supo¬ 
sar  ni  per  un  moment  que  V Esprit  Sant  hagi 
après  quelcòm  dels  pardalets  de  la  Rambla. 
Y  deixém  Els  Doctors ,  pera  conèixer 

Els  Bisbes. 

Començant  a  llegir  el  sonet,  trobèm  que’ls 
Bisbes  caminen  ab  bàcul  cargolat,  que  van 
carregats  d’or  y  pedres,  vestits  ab  roba  vio¬ 
lada,  que  beneheixen  ab  una  mà  enguantada 
y  que,  alçant  els  braços,  proclamen  la  Uni¬ 
tat,  coses  totes  elles  que  podèm  acceptar  a 
ulls  cluchs.  Més  ay! 

Llur  veu  es  sana  y  forta  com  un  clarí  novell; 

lo  qual  es  d’un  mal  gust  a  proba  de  fanfa- 
rria;  y 

les  lletres  acurullen  d'uncions  y  sapiències, 

lò  qual  no  vol  dir  res  absolutament;  es  un 
solemne  disbarat  sense  sentit,  sols  utilisat 
pera  omplir  un  vers.  Seguim: 

Y  ells  qu’en  els  tronos  seuen  y  en  els  coixins  reposem 

Sembla  qu’han  de  fer  alguna  cosa,  ^veri- 
tat?  Sí,  senyors,  ells,  que  seuen  y  reposen , 

remen  ab  les  croces  sobre  les  mars  terribles. 

Fesme’l  favor  de  lligar  les  dues  imatges. 
Ab  l’agravant  de  que 

per  l’alta  gerarquía  voltats  de  resplendors 
veuen  del  fons  dels  segles...  etc. 

Es  a  dir,  ab  l’agravant  de  no  saber  si  es 
l’altagerarquia  d’ells  qui  els  volta  de  resplen¬ 
dors,  0  si  la  gerarquía  es  una  senyora  que 
ve  a  voltarfos,  o  si  tots  junts  som  els  qu’hem 
de  cridar  Vòltal! 

Veyàm  si  Els  Confessors  ens  diuen  quel- 
còm  de  nou.  En  efecte,  ens  ho  diuen: 

En  mitj  de  les  tempestes  que  sobre’l  món  rodolen, 
els  confessors  eleven,  ingenuus,  a  chor, 
la  professo  d’ar.torxes  ab  flams  que  no  tremolen, 
els  càntichs  que  s’allunyen  com  una  boyra  d’or. 

Se  necessita  tota  la  ingenuitat  d’un  con¬ 
fessor  de  bona  fe  pera  elevar  a  chor  una 
professo  d 'antorxes,  es  a  dir,  d'atxes.  Perque 
si  es  possible  elevar  un  càntich  a  chor ,  un’al- 
tra  cosa  que  no  sia  sorollosa  podrà  elevarse 
ensemps ,  però  may  a  chor.  Això  apart  de  que 
no  hi  ha  manera  possible  d'elevar  una  pro¬ 
fesso  d’atxes,  perque  les  professons  se  fan 
y’s  desfan,  però  no  s’eleven  ni  a  chor  ni  de 
cap  manera.  {Y  qué  me’n  dius  dels  càntichs 
que  s' allunyen  com  una  boyra  d'or?  :Es  que  la 
qualitat  de  les  boyres  d’or  es  allunyarse?  Si 
diguessis  de  les  monedes  d’or,  ens  enten¬ 
dríem  més  fàcilment. 

Ells  ab  son  pas  adormen  les  ires  de  la  onada  .. 

cDe  quina  onada,  de  la  moridora?  Quina 
afició  a  les  onades  sense  solta!  Y  quina  afi- 
ció  a  les  mans!... 


ells  tenen  la  paraula  pietosa  com  la  mà... 

,-Què  vol  dir  això  de  la  mà  pietosa?  ^Una 
mà  que  acarona  ab  pietat?  <;Té  res  que  veure 
la  pietosa  mà  ab  el  caràcter  del  confessor?  ?Se 
tracta  per  ventura  d’una  germana  de  caritat? 
No  vull  pas  dir  lo  que’m  sugereix  aquesta 
mà  del  confessor. 

Passo  per  alt  lo  del  cansament  humà ,  res¬ 
pectant  les  idees,  satisfet  d’haverne  trobat 
una  en  la  serie  d’incoherencies  de  Corones; 
y  deixem  mencionar  aquell 

cenyits  per  les  tortures, 

y  aquells 

són  boixos  simplicíssims  en  el  desert  immens, 

ahont  el  simplicíssims  no  sols  desfà  la  idea 
de  fortalesa  donada  pels  boixos,  sinó  qu’està 
demanant  a  crits  una  lley  que  condempni 
ab  pena  de  mort  als  ripiosos. 

Mes  ay!  ,el  bruyt  dels  homes  s’exalta  cada  día; 

la  terra’ls  fa  anyorança,  y  el  viure  melangia... 

Aquesta  terra  que’ls  fa  anyorança  ,-què  vol 
dir?  £ V 0 1  dir  la  terra  ab  ses  passions,  o  la 
terra  ab  sos  clots  pera  enterrarshi?  cVol  dir 
que  volen  estar  sobre  la  terra,  0  sota  la  terra? 

{Y  aquest  viure  que  fa  melangia,  enlloch 
de  donaria  o  feria  sentir? 

«El  sonet,  deyen  els  vells,  déu  termenar 
sempre  ab  el  pensament  capdal  de  la  concep¬ 
ció.»  Veges  cóm  termena  aquest: 

arriben  com  una  ala,  se’n  van  com  un  encens. 

Sols  en  Juandó,  assessorat  per  en  Du- 
mont,  ens  pot  explicar  cóm  arriba  una  ala. 
Jo  no  ho  acabo  d’entendre. 

Aquests  son  els  millors  sonets  dels  pre¬ 
miats  ab  la  Viola.  No  crech  necessari  insistir 
sobre’ls  demés,  perque’ls  citats  són  flors  y 
violes  al  costat  d’ells. 

Dimontri  de  Patufet  versayre!  Si  perseve¬ 
res  té  faràs  immortal...  0  t’hi  faré  jo,  creu! 
T’ho  tens  ben  merescut,  si  no  per  bon  poeta, 
per  lo  que’t  deya  avans:  per  tafanerotl 

Rafel  Vallès  y  Roderich 

Nostre  desitj  fóra  anar  publicant,  conforme 
anèm  rebentles,  les  contestacions  a  la  postal 
qu'endreçarem  als  autonomistes  catalans  no 
adherits  a  la  Unió.  Així  complauríem  sens 
dubte  als  molts,  als  moltissims  catalanistes, 
regionalistes  y  federals  que,  convertits  ja  fa 
temps  en  apòstols  del  Nacionalisme  Català, 
cerquen  una  ocasió  pera  que  sia  un  fet  la 
unió  de  tots  els  que  volen  l’autonomia  de 
Catalunya. 

Mes,  pensantho  millor,  hem  resolt  no  pu¬ 
blicar  les  dites  contestacions  a  nostres  pos¬ 
tals  fins  que  les  hagim  rebudes  totes.  Al 
efecte  considerarèm  termenat  el  plasso’l  prò¬ 
xim  dijous,  creyent  que  hauran  tingut  temps 
suficient  pera  contestaries  totes  aquelles  per¬ 
sones  a  qui  les  hem  dirigides. 

Y  a  la  setmana  següent  publicarém  totes 
les  contestacions. 

En  temps  d’Isabel  II  gayrebé’s  cambiaven 
els  ministeris  cada  setmana.  Si  les  coses  se¬ 
gueixen  pel  cami  que  van,  aviat  hi  tornarèm 
a  ésser. 

El  ministeri  de  l’Azcàrraga  (el  general  inie- 
rino,  com  ja  li  diuen  a  Madrid),  ha  caygut 
quan  tot  just  feya  un  mes  y  mitj  qu’estava 
en  funcions.  Però  quines  funcions!  Celebra¬ 
des  a  l’ombra,  sense’l  concurs  de  la  c/aque 
ni  l’amaniment  dels  reventadors  que  ameni- 
sen  els  espectacles  del  Parlament  espa¬ 
nyol!... 

L’Azcàrraga  no  ha  mort  perque  no  hagi 
pogut  obrir  les  Corts:  ha  mort  de  por  d'ha- 
verles  d’obrir. 

L’ha  succehit  en  Villaverde,  que  durarà 
poch  més  o  menys  lo  que  l’Azcàrraga  ha 
durat. 

Y  en  Polavieja,  causa  de  tantes  crisis  go¬ 
vernamentals,  continuarà  ocupant  son  lloch 
d’honor  en  les  altes  esferes,  y  s’aniràn  succe- 
hint  els  gabinets  conservadors  y  lliberals 
durant  uns  quants  mesos,  tenint  els  espa¬ 
nyols  la  immensa  ditxa  de  veures  regits  per 
estadistes  tan  eminents  com  l’Azàcarraga,  en 
Villaverde,  en  Montero,  en  Moret,  y  potser 
en  Dato,  y  potser  també  en  Romero,  qu’es 
tot  quant  se  pot  dir. 

Però  vindrà  un  dia  que’l  jóch  serà  peri¬ 
llós,  que  les  institucions  se  trobaràn  com  en 
els  ja  esmentats  temps  d’Isabel  II;  y  llavors 
potser  en  Polavieja’s  posi  malalt,  y’s  retiri  a 
dormir  sobre  sos  místichs  y  mústichs  llorers 
de  general  cristiano. 

Y  en  Maura  tornarà  al  poder,  enlayrant 
orgullosament  la  Constitució;  y  amparat  en 
ella  (a  son  dir),  tornarà  a  ésser  l’amo  d’Es¬ 
panya,  y  continuarà  segons  ell  la  revolució, 
y  segons  altres  la  reacció  desde  dalt.. i 

Pobra  reacció,  pobra  revolució  y  pobra 
Espanya! 


Bé  es  veritat  que  a  Espanya  tots  aqueixos 
mals  no  li  venen  d’ara.  Li  són  endèmichs 
fa  sigles.  Lo  meteix  poden  esmentarse’ls 
temps  d’Isabel  II  que  altres  molt  anteriors: 
els  del  comte-duch,  per  exemple.  Vegis,  si 
no,  el  següent  sonet  d’en  Quevedo,  que’ns 
dóna  la  norma  de  lo  que  passava  en  aquella 
època,  de  la  que’n  ve  a  ésser  una  critica  ca¬ 
bal: 

Los  ingleseí,  sefior,  y  los  persianos 
han  conquistado  à  Ormuz,  las  Filipinas 
de  holandeses  padecen  graves  ruinas, 

Lima  està  con  las  armas  en  las  manos, 
el  Brasil  en  poder  de  lusitanos, 
temerosas  las  islas  sus  vecinas, 
y  Bartolina  y  treinta  Bartolinas 
seran  del  lurco  en  siendo  del  romano, 

La  Liga  junta  y  todo  el  Oriente 
nuestro  imperio  pretenden  se  trabuque, 
el  dano  es  pronto  y  el  remedio  tardo. 

Responde  el  rey,  destierren  luego  à  Puente, 
llamen  al  conde  de  Olivares  duque, 
case  à  su  hija  y  vàmonos  al  Pardo. 

Continuada  revolució  a  Rússia.  La  capital 
de  l’imperi,  ahont  les  correccions  terroristes 
s’han  pogut  extremar  desde’l  primer  moment, 
està  avuy  en  una  tranquilitat  relativa;  però 
a  Varsòvia  y  altres  localitats  les  revoltes  son 
constants.  Els  telègrames  són  contradictoris 
respecte  a  l’actitut  del  tsar,  a  qui  uns  atri¬ 
bueixen  el  propòsit  de  no  concedir  cap  re¬ 
forma  als  obrers,  y  altres  el  suposqn  inclinat 
a  cedir  quelcòm.  Y  en  tant  els  empresona¬ 
ments  vant  fentse  per  milers,  com  també  les 
horribles  deportacions  a  la  Sibèria.  En  varis 
llochs  la  milicia  no’s  mostra  prou  fidel  al  tsar... 
però  a  la  Mandxuria  prosegueix  la  campa¬ 
nya  bregant  ab  el  japonesos,  campanya  que 
seguim  creyent  no  durarà  si  el  poble  rus 
manté  ferma,  dintre  de  l’imperi,  sa  justa  pro¬ 
testa  contra  l’autocracia  opressora. 

La  nit  del  passat  dissapte  l’«Associació  de 
L.ectura  Catalana»  convocà  als  representants 
de  les  entitats  autonomistes  de  Catalunya, 
proposant  a  totes  elles  la  organisació  d’una 
festa  anyal  nacionalista,  molt  semblant  a  la 
qu’en  Mistral  instituhi  a  Provença  anys  en¬ 
rera.  Aquesta  festa  consistiria  en  reunir  als 
jovenets  de  nostra  terra  en  un  lloch  propri 
pera  esplayarshi,  ahont  se’ls  hi  repartirien 
llibres  catalans,  d’historia  y  de  caràcter  lite¬ 
rari,  emblemescatalanistes,  etc.,  celebrantshi 
ballades,  entonantshi  cançons  y  fentlos  entre- 
garse  a  variades  diversions  de  caràcter  artis- 
tich,  y  a  passatemps  que  alhora  trempin  l’es¬ 
perit  y  sien  sans  pera'l  cos. 

A  la  proposició  de  que  dita  festa’s  celebrés 
per  Sant  Jordi,  els  senyors  Marti  y  Julià, 
president  de  la  Unió  Catalanista ,  y  Agulló 
en  representació  de  la  «Lliga  Regionalista», 
objectaren  la  conveniència  de  que’s  fes  per 

Corpus,  y  afegiren  que  tot  seguit  se  nome¬ 
nés  una  comissió  pera  estudiar  l’aüumpto, 
qual  comissió  donarà  compte  dels  projectes 
que  hagi  fet,  en  una  nova  reunió  de  les  enti¬ 
tats  autonomistes. 

Acte  seguit  se  procedí  a  nomenar  dita  co¬ 
missió,  que  quedà  composta  per  represen¬ 
tants  de  la  Unió  Catalanista ,  «Lliga  Re¬ 
gionalista»,  «Catalunya  Federal»,  «Jochs 
Florals»,  «Orfeó  Català,»  «Centre  Excursio¬ 
nista»,  «Ateneu  Obrer  del  Districte  Segón», 
«Colegi  de  Sant  Jordi»,  «Centre  Escolar  Ca¬ 
talanista»,  «Circul  de  Sant  Lluch»  y  «Asso¬ 
ciació  de  Lectura  Catalana». 

Posà  fi  a  l’acte’l  senyor  Marti  y  Julià,  pro¬ 
nunciant  un  hermós  discurs  pera  donar  les 
gràcies  a  l’Associacio  de  Lectura  Catalana», 
en  nom  de  tots  els  convocats,  per  sa  felis 
idea. 


A  n’en  Martínez  Campos  li  volen  fer  un 
monument.  D’unes  quantes  setmanes  ençà 
se’n  parla  molt. 

Li  fan  el  monument  com  a  hèroe  deia  Res¬ 
tauració,  s’entén:  no  com  a  home  de  bon 
sentit  qu’en  la  funesta  campanya  de  Cuba 
aconcellà  una  transacció  honrosa  ab  aquell 
poble  mal  considerat. 

A  Espanya  no  hi  estèm  per  homes  de  bon 
sentit:  estèm  pels  hèroes  y  pels  neules. 

Qu’en  Martínez  Campos  fou  una  neula  com 
a  hèroe,  no  cal  qu’ns  ho  diguin  ab  un  monu¬ 
ment,  perque  ja  ho  sabèm. 

Que  per  altra  part  com  a  home  tingué  bon 
sentit,  tampoch  cal  que’ns  ho  diguin,  perque 
prou  que  ho  diu  la  trista  campanya  cubana, 
continuada  a  pesar  de  sos  concells. 

Molt  millor  de  lo  que’ns  ho  diria  un  mo¬ 
nument,  qu’en  aquest  sentit  fóra  ben  impro- 
pri,  ja  que’ns  consta  que  a  Espanya  no  més 
se  fan  monuments  als  beneyts  o  als  vividors 
més  o  menys  hèroes. 

Salvant  honroses  excepcions  que  justifi¬ 
quen  la  regla  general. 


Sembla  qu’estigui  escrit  que  als  russos  tot 
els  hi  ha  d’anar  malament  en  l’actual  campa¬ 
nya  de  la  Mandxuria.  Ara  un  periodista  fran¬ 
cès  s’ha  entusiasmat  contemplant,  a  la  badia 
de  Majunga,  les  quaranta  cinch  embarcacions 
de  la  esquadra  del  Bàltich  menada  per  en 
Rodjestvenski,  que  segons  diu  ofereixen  un 
aspecte  formidable.  Però’l  cas  es  que  no  se 
sab  si  la  esquadra  anirà  directament  a  Vladi- 
vostok,  ahont  els  japonesos  sembla  que  ja 
inicien  el  bloqueig,  o  si  quedarà  estancada 
en  alguna  badia  de  l’Africa,  o  si  tornarà  a 
Europa. 

Perque  la  tercera  esquadra  que  Rússia  vo¬ 
lia  enviar  a  l’Orient  a  ajudar  a  la  d’en  Rod- 


jestvensky,  sembla  que,  per  ara,  abels  tras¬ 
torns  interiors  que  Rússia  està  passant,  no 
s’acabarà  pas  d’organisar. 

Y  en  tant  en  Kuropatkin,  o  permaneix  in¬ 
actiu  a  la  Mandxuria  devant  de  ies  forces  de 
l'Oyama,  o  pert  els  homes  per  milers  en  les 
accions  de  guerra  en  que’ls  fa  pendre  part, 
accions  que  no  sabèm  pas  del  cert  que  val¬ 
guin  cap  victorià  a  n’els  russos,  encara  que 
aixi  ho  afirmin  els  telègrames  de  sos  gene¬ 
rals. 

Y  per  sa  part  Anglaterra  no's  descuyda  de 
crear  noves  dificultats  a  Rússia.  Ahir  a  Hull; 
ara  a  Moscou,  ab  motiu  d’uns  cartells  qu’en 
dita  ciutat  varen  fixarse  acusant  als  anglesos 
de  promovedors  de  l’actual  conflicte  obrer 
de  l’imperi  moscovita. 

Sobre  Rússia,  donchs,  hi  plouen  els  mals 
en  pluja  desfeta.  Y  lo  pitjor  es  que  plou  so¬ 
bre  mullat. 


Publicacions  rebudes: 

Rapport  Proposition  d’un  monument  cata¬ 
là,  presentat  a  l'Assamblea  general  deia  So¬ 
cietat  Agrícola,  Científica  y  Literaria  de  Per¬ 
pinyà  el  dia  28  de  desembre  de  1904,  per 
Frederich  Saisset.  Ab  dit  monument  se  sim- 
bolisaríen  el  geni  català  y  les  tradicions  ros¬ 
selloneses,  ensemps  que’s  rendiria  un  home¬ 
natge  a  aquelles  personalitats  que  semblen 
haver  encarnat  l’ànima  del  pais.  La  Societat 
Agricola,  Cientifica  y  Literaria  de  Perpinyà 
ha  aprobat  dit  rapport  y  nomenat  una  comis¬ 
sió  pera  fer  que  sia  concedit  el  terreny  ne¬ 
cessari,  y  pera  recabar,  per  medi  desuscrip- 
cions  y  festes,  els  fondos  pera  la  realisació 
d’aqueix  bell  projecte. 

Postals.  En  Llorens  Brunet  ens  ha  enviat 
una  colecció  de  postals  reproduhint  els  Ex- 
libris  politichs  que  ve  publicant  a  El  Diluvio. 
Són  satíriques  y  simbolisen  la  politica  dels 
homes  de  govern  de  Madrid.  Sembla  menti¬ 
da,  ^veritat?  Donchs  encara  hi  ha  qui  s’ocupa 
d’això.  No  estàn  mal  dibuixades,  però’l  sím¬ 
bol  d’algunes  es  força  fosch.  Això  ho  déu  fer 
que,  en  matèria  de  simbolisar  a  n’aquella 
gent,  nosaltres  no  coneixém  altra  manera 
que  dibuixant  estaques  y  ungles  llargues.  De 
tots  modos  va  bé,  senyor  Brunet. 

L’impressor  senyor  Oliva,  de  Vilanova  y 
Geltrú,  ha  publicat  y  reparteix  a  sos  clients, 
com  a  felicitació  de  cap  d’any,  unes  mostres 
gràfiques  de  les  estampacions  que’s  fan  en 
sos  tallers,  presentades  ab  el  bon  gust  quea 
dit  impressor  caracterisa.  S’anuncien  al  me- 
teix  temps  els  diversos  trevalls  de  caràcter 
artistich  especials  de  la  casa. 


Fidel  Giró  impressor.  —  Carrer  de  València,  233 

L’HONOR  MUNICIPAL 

{Dove  si  nascondef 
Jo  vull  suposarme  a  mi  meteix  un  ciutadà 
pacífich  y  honrat,  un  d’aquells  ciutadans  dor¬ 
milegues  que,  trets  sobtadament  de  la  seva 
passivitat  política  pels  critsy  les  batusses  que 
derrerament  agitaren  la  capital,  varen  acudir 
a  les  urnes  pera  fer  triomfar  el  seu  candidat: 
el  candidat  de  la  gent  de  bé  que  patrocinaven 
els  uns;  el  candidat  de  la  gent  de  llibertat  que 
proclamaven  els  altres.  Jo  vull  suposar  que 
sóch  aqueix  beatifich  ciutadà  seduhit  pel  crit 
sugestionador  de  «Abaix  el  caciquisme!»  que 
uns  y  altres  proferien  ab  indignació  comuni¬ 


cativa,  y  vull  suposarme  tranquil  y  satisfet 
després  d’haver  dipositat  mon  vot  a  Yurna\ 
més  tranquil  y  més  satisfet  després  d’haver 
guanyat  la  elecció.  Jo  vull  suposarme  un  ho¬ 
me  imparcial:  jo  no  conech  a  cap  regidor. 

Y  han  passat  mesos. 

Y  cada  dia  he  sentit  parlar  de  l’honor  mu¬ 
nicipal.  {De  l’honor  dels  regidors?  {De  l’ho¬ 
nor  del  meu  regidor?  No:  jo  no’n  dubto;  so¬ 
bre  tot  de  l’honor  del  meu  regidor.  Jo’l  vaig 
votar  perque  era  un  home  honrat;  no’l  conei¬ 
xia,  però’m  constava.  El  meu  regidor  era,  es 
y  serà  un  home  honrat.  El  meu  vot,  ja  que 
nosa  honradesa  meteixa,  el  garanteix. 

Y  no  obstant,  jo  estich  trist,  desencoratja- 
dorament  trist!  L’honor  municipal,  qu’es  el 
meu  honor — puig  el  meu  regidor  ne  represen¬ 
ta  una  petita  part  del  meu, — es  un  honor  que’s 
posa  en  solfa.  {Qué  vol  dir  en  solfa?  Que’s 
posa  en  música:  música  ab  bombo  y  plate¬ 
rets!  Si,  estèm  deshonrats!  Tu,  oh  tu,  el  meu 
regidor  que’m  costares  varies  nits  d’engunia, 
alguns  mesos  de  lectures  y  discusions,  un 
demati  de  missa  o  de  passeig,  y  quasi  bé  una 
renyina  ab  la  dóna,  tu  y  jo  joh  desgraciat  re¬ 
gidor  meul  estèm  deshonrats.  Ja  ningú  hi 
creu  en  vosaltres,  ja  ningú  hi  creu  en  tu.  Ja 
— y  això  es  lo  més  trist — ningú  hi  creu  en 
mi.  En  mi,  el  pacifich  ciutadà  que  may  s’ha¬ 
via  ficat  en  política!  M’has  fet  quedar  mala¬ 
ment,  oh  regidor  republicà  progressiu  y  ba- 

tallador!  oh  regidor  regionalista  tolerant  y 
regenerador! 

Vosaltres  y  jo  eslèm  deshonrats! 

Jo  no  hi  linch  cap  culpa,  Es  veritat:  tinch 
la  culpa  d’haver  sigut  elector  vostre,  qu’es  la 
culpa  del  padrí;  però  me’n  dono  vergonya. 
No  vull  esserne  més  de  padrí;  no’n  seré  més. 
Que  vos  bategin  els  antichs  cacichs  que  tenen 
renta-mans  ben  amples  y  tovalloles  russes 
per’aixugarse.  Jo’m  rento  a  l’aixeta  y  tot  se¬ 
guit  faig  nét.  No’n  seré  més  de  padrí. 

El  meu  honor  es  el  vostre,  y  el  vostre... 

El  vostre  es  un  honor  que  no’m  plau.  Jo 
no  sé  pas  lo  que  feu  privadament;  fins  en 
vostres  funcions  de  regidor  que  no  són  pu¬ 
bliques,  jo  no  m’hi  fico.  Y  en  una  y  altra  co¬ 
sa  vull  creure  que  sóu  honrats  a  carta  cabal. 
Per  tu  especialment,  regidoret  meu,  posaria 
les  mans  al  foch:  ets  tot  un  cavaller.  Però  jo 
sé  lo  que  feu  públicament;  jo  vos  he  seguit 
en  vostra  vida  pública  pas  a  pas;  jo  m’he 
empassat  les  ressenyes  deies  sessions  muni¬ 
cipals  que  han  portat  tots  els  diaris — els  he 
comprats  tots, — y  ho  he  fet  ab  tot  aquell  in¬ 
terès,  benevolença  y  bon  desitj  naturals  en 
un  bon  padrí.  Quan  el  meu  regidor  ha  par¬ 
lat,  m’han  vingut  les  llàgrimes  als  ulls;  una 
emoció  tendra,  de  bon  pare  que  voldria  estar 
orgullós  de  son  fill,  m’ha  fet  estremir  dife- 
rentes  vegades.  Però,  a  la  fí.  m’he  cansat. 
Sols  has  dit  paraules,  y  les  teves  paraules 
s’han  perdut  en  el  buyt  de  la  Sala  de  Cent. 
S’han  perdut  de  manera  tal,  que  fins  tu  les 
has  oblidades:  les  has  oblidades  l’endemà 
meteix. 

Tots  junts  no  heu  fet  més  que  parlar:  par¬ 
lar  pera  enlluhernarnos,  tal  volta  pera  enga- 
nyarnos.  Ningú,  ni  tu,  ha  complert  lo  pro¬ 
mès.  Ni  heu  fet  d’administradors,  ni  heu  fet 
de  fiscals.  ^Es  que  no’n  sabèu?  Aleshores, 
podíau  fer  un’altra  cosa:  anàrvosen.  Esperits 
lleugers  vos  haurien  titllat  de  cobarts,  es 
cert.  Desprecièu  als  esperits  lleugers.  L’anar- 
sen  es  fer  alguna  cosa,  v  vosaltres  no  heu 
fet  res:  ni  heu  fiscalisat,  ni  heu  adminis¬ 
trat. 

No  heu  fet  res.  En  públich,  s’entén.  Jo  no 
m'hi  fico  en  lo  que  haguèu  fet  privadament. 
Potser  heu  fet  maça. 

Sols  heu  garlat.  Heu  garlat  maça,  y  el 
vostre  honor  n’ha  patit.  Com  a  regidors,  es- 
tèu  deshonrats.  Jo  les  recordo  totes  les  ses¬ 


sions  públiques  que  havèu  celebrat  desde 
que  vos  vaig  elegir,  y  les  recordo  ab  pena, 
Dèsde  aquell  dia  en  que’s  va  declarar  solem- 
nialment  que  hi  havia  regidors  deshonrats, 
fins  a  les  derreres  ‘denuncies  sobre  lo  dels 
mataderos,  quasi  bé  no  heu  celebrat  una  ses¬ 
sió  en  que,  més  o  menys  claramentt,  no’s  po¬ 
sés  en  tela  de  judici  la  honorabilitat  d’algún 
regidor  o  d’algún  empleat  municipal.  N’heu 
denunciades  tantes  y  tantes  de  coses,  n’heu 
posat  de  manifest  tants  y  tants  d’abusos  y 
arbitrarietats,  que’ns  heu  avergonyit.  Ens 
heu  avergonyit  a  nosaltres,  pacífichs  electors 
que  sols  sabèm  fernos  un  raciocini  petit  en¬ 
cara  que  ignocent:  «Si  tot  això  que  diuen  es 
veritat,  iper  què  no  hi  posen  remey?  Si  no  es 
veritat  <per  què  ho  diuen  y  consenten  que 
ho  diguin?  Y  en  fi,  si  es  veritat  y  no  saben 
posarhi  remey,  ^per  què  no  se’n  van,  si  vo¬ 
len,  fent  constar  sa  protesta?)) 

çEs  que  vos  varen  elegir  únicament  pera 
que  garlessiu,  pera  que,  com  les  vehínes  xe- 
rrayres,  treguessiu  drapets  al  sol  y,  un  cop 
trets,  que’l  sol  se  cuydi  d’asecarlos? 

Ja  sé  què’m  contestarèu  «A  pesar  de  tot, 
el  nostre  honor  no  perilla;  la  nostra  reputa¬ 
ció  personal  està  per  sobre  de  totes  les  malí¬ 
cies.  » 

ijPera’ls  que  vos  coneixen?  Sí:  per’alguns 
de  vosaltres  això  pot  ésser  veritat.  Però  iy 
pera’ls  demés?  ^Y  pera  vosaltres  meteixos 
quan  se  tracta  d’aquells  que,  com  jo,  no  vos 
coneixen?  ^Vos  creyéu  que  n’hi  ha  prou  ab 
això? 

Si  no  tingués  por  d’ofendre  la  vostra  mo¬ 
dèstia,  jo  vos  diria:  «iQuè  se  me’n  dóna  que 
ho  siguèu  d’honrats,  si  no  ho  sembla?  Vareu 
contraure  ab  mi,  pacifich  elector,  un  com¬ 
promís  d’honor:  «fer  administració»;  y  heu 
faltat  al  compromís.  No  heu  fet  res,  res  més 
que  parlar,  parlar  d’immoralitats,  y  un'  cop 
n’heu  parlat,  ho  heu  oblidat  tot  sense  tenir 
en  compte  que  nosaltres  ens  les  apuntavem 
totes  aquelles  immoralitats,  esperant  veure 
lo  que  faríeu  després.  Y  no  heu  fet  res,  res 
més  qu’estendre  un  vel  espessíssim  sobre 
d’elles.  Algu  l’ha  estirat  aqueix  vel;  ningú 
l’ha  arrencat. 

Teníeu  obligació  deferho. 

Desota  d’aqueix  vel,  pera  qui  personal¬ 
ment  no  vos  coneix,  hi  ha  quedat  quelcòm 
de  vostre  honor;  l’honor  municipal  en  pes 

s'hi  ofega;  fins  un  xich  del  meu  s'hi  ha  en¬ 
tortolligat... 

Arrenquéulo,  donchs!  Encara  hi  sóu  a 
temps:  arrenquéulo,  y  si  no  podéu,  anèuvo- 
senl 

Emili  Tintorer 


DE  RE  NACIONALISTA 

Essent  universal  l’acció  desnaturalisadoi  a 
que  arreu  escampa  son  baf  occidor  y  que  fa 
de  resclosa,  ab  l’agombolament  de  miseries, 
prejudicis  y  errors  lamentables  que  la  im¬ 
pulsen,  a  tot  moviment  veritablement  des- 
lliurador,  no  cal  remarcar  la  conveniència  de. 
que  fos  també  universal  l’acció  sanitosa  del 
Nacionalisme.  Aquesta  missió  nosaltres  cre- 
yém  qu’està  reservada  al  llibre.  L’article  pe- 
riodístich,  la  conferencia  y  el  meeting  per 
son  meteix  caràcter,  es  a  dir,  per  sa  brevetat, 
per  la  freqüència  ab  que's  substituheixen  y 
adhuch  per  ésser  la  major  part  de  les  vega¬ 
des  fruyt  de  la  impressió  del  moment,  tenen 
un  cercle  d'acció  molt  limitat,  y,  per  ésser 
de  poca  durada’l  seu  efecte,  arrelen  menys 
fondo  en  l’ànima  del  poble.  En  cambi  el  lli¬ 
bre  es  quelcom  més  perenne;  s’escriu  refle¬ 
xionant  y  s’aprèn  pensant;  se  conserva,  no’s 
troba  fàcilment  substituhit  per  un  altre.  Un 
vibrant  article  periodistich  pot  arribar  fins  a 
provocar  lluytes  sangnants  pels  carrers,  ab 
el  corresponent  rastre  de  morts  y  ferits  y  òr- 
fens  desamparats:  però  res  més.  Un  bon  lli¬ 
bre  es  capàç  de  promoure  una  revolució  fe- 
conda;un  bon  llibre  traspassa  les  fites  del  po¬ 
ble  ahont  s’ha  produhit,  y  escampa  les  idees 
que  proclama  per  tots  els  àmbits  de  la 
terra. 

Aquestes  consideracions  ens  han  sugerit  la 
idea  de  la  conveniència  de  que  n’hi  hagues¬ 
sin  força  de  llibres,  malgrat  tinguessin  una 
esfera  d'acció  més  limitada,  encara  que  no 
més  fossin  pera’l  poble  català  y  adhuch  no 
més  que  pera  cada  una  de  les  branques  en 
que's  descomparteix  la  soca  social  del  me¬ 
teix,  això  es:  llibres  endreçats  als  pagesos, 
als  obrers,  als  professionals  y  als  amos.  En 
aqueixos  llibres  deuria  estudiarse  ab  conei¬ 
xement  el  modo  d’ésser  de  l'agrupació  so¬ 
cial  corresponent,  posar  en  evidencia  ses 
flaqueses  y  ses  contradiccions,  però  amoro¬ 
sament,  explicantles  y  justificantles  y  tot,  al 


ensemps  que  mostrant  els  amples  caminals 
de  la  seva  salvació,  y  seguidament  acompa¬ 
nyaria  per  aquests,  bo  y  ensenyantli  ab  sen¬ 
zillesa  y  amplitut  de  mires  la  doctrina  re¬ 
demptora  del  Nacionalisme.  No  es  egoista 
aquest  propòsit  de  reduhir  dintre  de  termes 
tan  apropats  l’acció  nacionalista.  Ja  havèm 
fet  esment  del  respecte  que’ns  mereix  y  de  la 
importància  que  li  concedim  a  la  influencia 
universal,  però  precisament  creyém,  més 
ben  dit,  es  necessari,  pera  que  aquesta’s  ma¬ 
nifesti  en  harmonia  ab  el  nostre  modo  de 
pensar,  que  s’operi  en  ella  una  evolució  que 
sols  pot  conseguirse  anant  als  fonaments: 
naturalisant  a  l’individuu  y  a  l’agrupació  de 
que  forma  part, 'pera  que  d’aquesta  naturali- 
sació’n  neixi  la  del  poble,  y  aixi  gradualment 
fins  arribar  a  la  de  la  humanitat.  {Que  un 
home  superior  concebeix  y  dóna  a  llum  una 
obra  que  realment  pot  influir  dintre  de  la 
societat  en  general  modificant  en  sentit  nor- 
malisador  son  modo  d'ésser?  Benvinguda 
sia! 

El  Nacionalisme  es  prou  ample  per’adme- 
tre  en  son  si  el  sentiment  de  germanor,  que 
voldríam  tingués  prou  grans  les  ales  pera 
covar  a  tots  els  homes.  Es  segur  que  tots  els 
que  avuy  s’anomenen  nacionalistes  no  la 
senten  pas  aquesta  aspiració  suprema:  però 
aquests  —  diguemho  ben  alt  —  tampoch  són 
verdaders  nacionalistes. 

Y  no’s  cregui,  per  altra  banda,  que 
no’ns  la  expliquèm  la  conducta  dels  que 
s’anomenen  nacionalistes  y  alternen  y  pac¬ 
ten  y  regategen  ab  els  seus  més  decoberts 
enemichs:  tenim  el  convenciment^,  de  que  de 
bona  fe’s  creuen  anar  per  bon  cami.  Som 
prou  rahonables  pera  fernos  càrrech  de  la 
imprescindibilitat  de  determinats  actesydela 
influencia  del  medi  y  de  tants  atavismes  com 
pesen  sobre  tothom;  es  més,  reconeixém  que 
fins  els  més  purs  y  els  més  integérrims  difí¬ 
cilment  poden  sustraures  en  determinades 
ocasions  a  abdicar  quelcòm  en  el  seu  modo 
d’ésser.  Però  voldríem  que,  al  menys, aquells 
deixessin  d’anomenarse  nacionalistes  0  cata¬ 
lanistes.  A  un  poble  poch  culte  com  el  nos¬ 
tre  es  fàcil  desorientarlo,  y  adhuch  pera’l  seu 
bé  —  si  es  que  de  bona  fe  pretenen  que  la 
implantació  del  Catalanisme  sia  un  fet  —  ens 
atrevim  a  aconsellalshi  que  procurin  evitar 
aquesta  desorientació  0  confusió. 

Els  fets  que  justifiquen  la  digresió  ante¬ 
rior  ens  enforteixen  més  en  el  convenciment 
que  tenim  respecte  a  la  necessitat  de  realisar 
quelcom  vigorós,  decisiu  y  de  durada  en  pro 
de  la  expansió  de  l'ideal  nacionalista.  En  li- 
nees  generals  havèm  senyalat  un  cami:  qui 
tingui  prou  autoritat  y’s  senti  ab  prou  forces, 
que’n  prengui  lo  que’n  vulgui. 

Joseph  M.a  Rosich 


LES  VERGES  DEL  BOSCH 

A  en  J.  Carbonell  y  Mascaró 

Els  arbres  de  frondoses  copes  restaven 
abraçats,  presoners  els  uns*  dels  altres  per 
l’extens  brancàm  entrellaçat;  y  les  fulles, 
gronxades  per  l'oreig,  se  besaven  dolçament 
al  topar  unes  ab  altres. 

Les  fonts  ab  suaus  murmuris  formaven  pe¬ 
tits  estanys,  o  bé  lliscaven  com  serpents  bos- 
curia  avall,  per  entre  boixos  y  esbarzers,  hu¬ 
mitejant  la  molça  y  refrescant  els  tronchs 
dels  arbres. 

Y  les  fades,  aquelles  verges  blanques,  sar- 
danejaven  formant  llarga  trena  y  enroscantse 
pels  tronchs,  talment  com  s’enroscaven  llurs 
cabelleres  d’or  ab  el  verdós  fullam  que  les 
coronava  formant  garlandes  ufanoses. 

Les  verges  del  bosch  eren  encisadores. 
Totes  les  nits  de  lluna  clara  devallaven  a 
les  profonditats  blavoses  dels  estanys,  y 
per’xò’ls  isarts  al  abeurarshi  hi  veyen  unes  ta¬ 
ques  blanques.  Eren  les  fades  que  dormien... 
Fins  la  lluna  semblava  que  ab  sos  raigs  les 


MUNDANALS 

r 

Caritat 

La  devota  es  amable  y  compassiva, 
es  la  dona  de  bé  caritativa 
que,  fent  aquí  y  allí  la  seva  almoyna, 
les  peces  de  dos  cèntims  fa  anà  endoyna. 

Estima  als  desgraciats,  fa  bones  obres, 
fa  cada  día  caritat  als  pobres, 
puig  de  petita  té  a  n’a  la  memòria 
que’l  qui  fa  caritat  guanya  la  glòria. 

iQuín  es,  bona  devota, ’1  teu  anhel? 

^Socorre  als  desgraciats,  o  bé  anà  al  cel? 

Els  festivals 

Llums  y  garlandes  la  ciutat  ostenta 
pels  seus  carrers  llarguíssims  y  admirables; 


hi  volgués  vetllar  el  són,  tot  platejantles. 

Una  nit,  a  la  empenta  del  vent,  els  arbres 
del  bosch  se  blincaven;  els  núvols  al  cel  sem¬ 
blaven  un  estol  de  corcers  galopant  furiosos, 
atiats  per  esperons  de  foch;  els  llamps  an- 
guilejaven,  y  la  veu  dels  trons  retrunyia 
potenta  y  paurosa  per  les  montanyes  ve- 
hines. 

De  sobte  una  claror  roja  s’internà  per  la 
boscuria,  y  s’ohiren  crits  d'esgarrifança  y 
xisclets  d'esglay  que  prompte  devingueren 
aixórdadors.  Les  aus  esparverades,  y  les  ver¬ 
ges  ab  els  ulls  en  blanch  y  la  cabellera  d’or 
tota  estesa,  fugien  cims  enllà,  en  tant  que 
alguns  faunes  s'internaven  pel  bosch,  irò- 
nichs  y  sarcàstichs... 

Y  el  bosch  cremava. 

L’endemà’ls  tronchs  eren  negrosos,  carbo- 
nisats.  Les  flames  havien  arrasat  tot  un  cap 
de  bosch.  Les  aygües  de  les  fonts  devallaven 
totes  tèrboles,  aixopant  el  brancàm  que  res¬ 
tava  per  terra  fet  carbó  y  cendres. 

Desde  una  cinglera  les  verges  y  les  aus 
vegeren  que  la  verdor  d’avans  s’era  enne¬ 
grida,  y  que’l  bosch  frondós  s’era  tornat  un 
camp  d’espectres.  Y  veyent  enrunàt  per  sem- 
pre’l  palau  de  llurs  visions,  les  aus  entrisli- 
des  glosaren  anyorances,  y  les  verges  deses¬ 
perades  entonaren  un  plany  corprenedor... 
mentres  un  faune,  eixit  del  bosch,  esclatava 
en  sarcàstica  rialla  com  si  assaborís  una  an¬ 
helada  venjança. 

Anton  Benazet  . 


pels  barris  nous  la  gentrebull  contenta; 
sols  hi  ha  quietut  als  barris  miserables... 

Ab  el  diner  que  llencen  a  mans  plenes 
els  que  aquestes  orgies  organisen, 
que  se'n  podrien  aliviar  de  penes 
als  pobres  miserables  que  agonisenl 

Prò’ls  crits  de  joya  dels  que’s  diverteixen 
y  els  grans  domaços  qu’en  els  balcons  pengen, 
són  l’escarni  monstruós  als  que  pateixen, 
als  pobres  miserables  que  no  mengen... 

Y  sempre’ls  richs  són  els  primers  que’s  queixen 
si  un  día  ve  que’is  morts  de  fam  se  vengen. 

Xavier  de  Zengotita 

UN  DRAMA 
REVOLUCIONARI 

Ben  cert  es  allò  que  diuen  que  ningú  pot 
dir  «d’aquesta  aygua  no  beuré)',  y  que  qui  no 
ha  fet  el  gat  de  jove  l’ha  de  fer  cap  a  ses  ve¬ 
lleses.  O  si  no,  vegin  lo  que’m  passa  a  mi. 
Jo,  tranquil  menestral  enemich  de  lluytes  y 
d’exhibicions  personals,  que  havia  vist  trans¬ 
córrer  els  anys  de  ma  jovenesa  y  els  començcs 
de  la  edat  madura  completament  allunyat 
dels  combats  polítichs  y  de  les  palestres  ar¬ 
tístiques,  al  arribar  a  lo  que  podria  nomenar 
mon  estiuet  de  Sant  Marti,  sembla  que  la 
natura,  tornant  per  sos  furs,  ha  encès  la  sang 
de  mes  venes  y  m’ha  llençat  a  la  vida  públi¬ 
ca  ab  un  brahó  y  aixelabrament  que  ni  tan 
sols  puch  disculpar  ab  la  manca  d’experien- 
cia  y  d’estudis.  Prou  he  escorcollat  les  més 
amagades  celdes  de  mon  cervell  procurant 
desenterrar  aquelles  màximes  de  sabis  y  pen- 
sadorsquehiteníaemmagatzemades  pera  que 
m’enllumenessin  en  els  derrers  passos  que 
havia  de  donar  sobre  aquesta  terra  que , 
malgrat  lo  molt  que  l’he  trepitjada,  no  m’ha 
deixat  conèixer  els  entrebanchs  de  que  està 
sembrada.  ( 

De  tots  els  rancis  aforismes  emmagatze¬ 
mats,  un  sol  per  ma  disort  puch  traure  avuy 
a  col·lació:  el  del  famós  Ovidi:  Video  meliora 
proboque  deteriora  sequor.  Si:  jo  que  com  nin¬ 
gú  sé  lo  que  cal  fer,  faig  com  tothom  lo  que 
no  cal;  jo  que  abomino  de  les  polèmiques  y 
de  les  discussionspersonalíssimes,  acada  dos 
per  tres  m’hi  trobo  embrancat;  jo  que  rene¬ 
go  de  la  critica,  cada  cop  més  esdevinch,  mal 
de  mon  grat,  un  critich,  y  de  la  especie  dels 
dogmatisadors  pera  major  ignomínia;  jo,  fi¬ 
nalment,  que  sempre  havia  procurat  fugir 
dels  teatres  y  de  tot  lo  que  ab  ells  se  relació-, 
na  pera  payrarme  dels  innombrables  trenca¬ 
colls  que  a  l’una  y  a  l’altra  banda  del  teló 
s’ofereixen,  cada  jorn  veig  ab  esglay  l’esfere- 
hidorabim  que’m  xucla  fatalment,  y  observo 
alensemps  què  la  força  de  ma  voluntat  mim- 
va  y  que  ma  serietat  y  ma  respectabilitat  se¬ 
riosament  perillen. 

Desde  la  estrena  de  El  Geni  jo  no  sóch  pas 
el  meteix.  Les  meves  conviccions  més  arre¬ 
lades  trontollen  y  el  dubte  més  pahorós  s’es 
aferrat  en  mi.  Debades  he  recorregut  a  les 
déus  generoses  que  reviscolen  ma  sabiesa: 
diries  talment  que  se  són  estroncades.  Ni  el 
tractat  de  Retòrica  y  Poètica  que  m’inicià  en 
la  vida  literaria,  ni  el  Diccionari  d’en  Larou- 
se  que’m  feu  seient,  ni  el  diari  d’en  Lerroux 
que’m  feu  malvolent,  abasten  ja  a  ferme  su¬ 
rar  en  el  mar  de  confusions  ahont  me  nego. 
El  meu  estat  d’anim  es  semblant  al  d'aquell 
critich  que  no  sabia  si  pendres  El  Geni  en 
serio  o  en  broma.  Per  sòrt  aquest  subjecte 
en  un  de  sos  derrers  escrits  va  deixar  caure 
una  idea  tan  lluminosa,  que  a  mena  de  celis- 


tia  ha  vingut  a  trencar  les  tenebres  de  mon 
enteniment.  Parlant  del  Fructidor  de  l’I— 
glesias  deya’l  senyor  a  qui’m  referesch  que 
li  semblava  que  bé  podia  nomenarse  revolu¬ 
cionari  en  la  forma  un  drama  que  tenia  un 
acte  constituhit  per  una  sola  escena.  Recor- 
dantme  de  que’ls  monòlegs  y  molts  quadros 
dramàtichs  se  troben  en  aquestes  condicions, 
aytal  afirmació’m  va  semblar  a  primer  cop 
d’ull  una  espatotxada:  però,  rellegit  el  tre- 
vall,poguífermecàrrech  dequ’eralarahó  més 
sòlida  de  totes  les  que  veçà  en  aquella  can- 
çonera  polèmica  sostinguda  ab  en  Pujulà. 

(Y,  entre  parèntesis,  que  no  s’ofenguin  ab- 
dós  escriptors  si  els  hi  faig  avinent  que  re¬ 
sulta  ridicul  e  ilògich,  als  ulls  de  les  persones 
imparcials  com  jo,  que  un  drama  dolent  me¬ 
reixi  més  de  dues  ratlles  de  crítica  desdenvo- 
sa  quan  s’omplenen  les  planes  d’un  periòdich 
pera  respondre  a  lleugeres  alusions  perso¬ 
nals.  Si  el  drama  arriba  a  ésser  bo,  <què  hau¬ 
ria  passat,  quan  ara  s’ha  armat  tant  soroll?) 

Deya,  donchs,  que  havia  tornat  sobre  mon 
parer,  y  lo  que  produhi  el  miracle,  que  mi¬ 
racle  es  en  mi  rectificar  una  opinió,  fou  la 
lectura  d’un  drama  que  ardidament,  y  baix  la 
meva  responsabilitat,  califico  de  revoluciona¬ 
ri  no  ja  en  la  forma,  sinó  també  en  el  fons. 
Potser  fins  després  d’explicarme  no  tothom 
trobarà  còm  he  pogut  ^rribar  a  tal  deducció. 
Una  vegada  més  me  cal  remarcar  que  jo  no 
escrich  pera’l  vulgo,  y  que  essent  jo  superior 
a  la  immensa  majoria  de  mos  llegidors,  res  té 
d’estrany  que  moltes  vegades  aquests  no’m 
comprenguin.  Als  més  ilustrats  els  hi  diré 
qu’he  procedit  mitjansant  una  petitaoperació: 
lo  que’ndihèmuna progressió  descendent,  co¬ 
rresponent  el  grau  inferior  al  senyor  Iglesias 
y  el  superior  al  famós  diputat  francès  M.  Clo- 
vis  Hugues,  autor  del  drama  quea  continua¬ 
ció  publicaré.  De  primer  el  va  publicar  Le 
Petit  Journal ,  però  no’n  vaig  fer  cas:  es  un 
diari  de  porters  y  cotxers.  Després,  al  véurel 
transcrit  en  el  Mercure  de  France  del  i  de  fe¬ 
brer,  vaig  dirme:  «Ara  si  que  val  la  pena  de 
que  t’hi  fixis!  Ab  aquesta  recomanació  ja’t 
creuràn  els  intelectuals  de  l’Ateneu,  els  que 
no  tenen  més  vistes  que  a  Oviedo  ni  més  re¬ 
vistes  que  la  de  l’esmentat  Mercure ». 

Aqui  va’l  drama  sencer;  després  vindràn 
els  comentaris: 

PROLOGUE 
Une  salle  a  manger 
(Le  Monsieur.  —  La  Demoiselle.) 

LE  MONSIEUR 

Tu  restes? 

LA  DEMOISELLE 
Nous  soupons. 

LE  MONSIEUR 

Viens  dans  mes  bras. 

LA  DEMOISELLE 


J’y  tombe 

PREMIER  ACTE 

Un  comdor 

(Le  Monsieur.  —  Le  Domestique) 

LE  MONSIEUR 

François? 

LE  DOMESTIQUE 
Monsieur? 

LE  MONSIEUR 

Va-t’en  me  chercher  une  bombe. 

DEUXIÈME  ACTE 
Le  cabinet  du  procureur 

(Le  Procureur.  —  Le  Domestique) 

LE  PROCUREUR 

Votre  maitre  a  bien  dit  une  bombe? 

LE  DOMESTIQUE 

11  l’a  dit. 

TROISIÈME  ACTE 
La  rue 

(Le  Gendarme.  —  Le  Monsieur.  —  La  Foule.) 

LE  GENDARME 

Je  vous  arréte,  au  nom  de  la  loi. 

LA  FOULE 

Le  banditl 

QUATRIÈME  ACTE 
Le  Tribunal 

(Le  Monsieur.  —  Le  Juge) 

LE  MONSIEUR 

Je  proteste,  Messieurs,  la  peine... 


LE  JUGE 

...est  prononcée. 

CINQUIÈME  ACTE 
Une  plage  de  Cayenne 
LE  MONSIEUR  toul  SClll 
Je  ne  voulais  pourtant  qu’une  bombe  glacée..  ! 

(II  expirei) 

Un  pròleg  y  cinch  actes,  tot  expressat  ab 
cinch  versos:  {no  es  això  trencar  motllos?  Y 
per  altra  banda,  si  la  versificació  es  irreprot¬ 
xable,  digna  de  resonar  en  la  venerable  sala 
de  la  Comedie  Française ,  l’argument  no  pot 
ésser  més  modern,  com  l’esperit  qu’en  el 
drama  domina.  Fons  modern  y  forma  clàs¬ 
sica,  y  per  torna,  en  l'acte  tercer  hi  surt  la 
foule  com  vera  reaparició  del  chor  de  la  tra¬ 
gèdia  grega.  {Quin  autor  fins  ara  s'havia 
atrevit  a  tant?  {Podria  férsens  retret  si  pro¬ 
clamessin  desd’ara  (ab  perdó  del  senyor  Cor- 
tiella)  a  M.  Hugue^  com  el  veritable  precur¬ 
sor  del  teatre  de  l’avenir? 

Es  un  fet  per  tothom  reconegut  y  que 
preocupa  a  tots  els  aymadors  del  teatre,  y 
més  especialment  als  empresaris,  el  de  que’l 
públich  cada  dia’s  mostra  més  esquerp  a  les 
funcions  dramàtiques.  Hi  ha  qui  culpa  als 
autors,  qui  als  còmichs,  y  no  manca  qui,  tal 


volta  ab  rahó,  ho  atribueix  a  la  ruinosa  com¬ 
petència  que’ls  hi  fan  els  cinematògrafs. 
Donchs  bé:  ara  que  s’estila’l  fer  funcions  per 
tandes  y  l’exhibir  pel·lícules  parlades ,  {no  po¬ 
dria’l  drama  de  M.  Hugues  ésser  com  un  llaç 
d’unió  entre’ls  dos  rivals  irreconciliables,  el 
colisseu  y  la  barraca,  així  com  en  la  esfera 
de  l’arl  ha  enllaçat  la  civilisació  antiga  ab  la 
cultura  moderna?  Si  a  París  no  ho  han  fet, 
tal  volta  perque  l’atenció  pública  està  maça 
preocupada  ab  la  cayguda  d’en  Combes  y  la 
inevitable  separació  de  la  Iglesia  y  l’Estat, 
{per  què  no  ha  de  fer  la  proba  Barcelona, 
que’s  vanta  de  caminar  sempre  a  l’avant¬ 
guarda  del  progrés? 

Però,  examinant  serenament  la  qüestió, 
cal  confessar  que  hi  ha  obstacles  de  mo¬ 
ment  dificilíssims  de  salvar  mentres  perduri 
en  nostra  societat  la  influencia  dels  diumen¬ 
ges  d’en  Baró  del  Brusi  (vull  dir  dels  sab - 
bats,  per  obra  y  gracia  del  descans  domini¬ 
cal),  y  dels  dilluns  d’en  Baró  de  Romeya. 
Perque  això  si,  l’obra  es  atrevida,  es  a  dir, 
immoral.  Avuy  es  cosa  indubitable  que  un 
drama  que  verdegi  acusa  a  son  autor  d’home 
d’empenta  capàç  de  trencar  motllos  de  tota 
mena,  fins  els  de  fer  neules.  Per  exemple: 
{no  déu  La  dama  alegra  una  gran  part  de 
son  èxit  a  haver  presentat  una  senyora  a  qui 
set  o  vuyt  homes  li  busquen-les  pessigolles? 

Tornant  al  nostre  drama,  es  a  dir,  al  de 
M.  Clovis  Hugues,  veyèm  que’l  pròleg  se 
desenrotlla  en  un  menjador.  L'autor,  ab  de¬ 
licadesa,  s’ha  abstingut  de  dirnos  si  es  el 
d’una  casa  particular,  o  un  cabinet  també 
particular;  però  fixantnos  en  que’ls  perso¬ 
natges  són  un  monsieur  y  una  demoiselle , 
trobém  que  a  la  moral,  malgrat  tots  els  equi¬ 
libris  que  s’imaginin,  no  li  queda  més  remey 
qu’exclamar  com  la  heroina:  J'y  iombel 
Aquesta  cayguda  encara  podria  salvarse, 
donchs  si  l’hagués  de  representar  la  compa¬ 
nyia  Tubau,  no  caldria  més  que  fer  muntar 
la  senyoreta  d’un  grau  convertintla  en  llegi- 
tima  muller  d’aquell  senyor  tan  xardorós  que 
necessita  refrescants  extraordinaris,  transfor- 
mantse  aixi  la  relliscosa  escena  en  un  quadro 
de  familia. 

Mes,  ay!  no  es  aquest  l’únich  inconve¬ 
nient.  En  l’obra’s  parla  de  bombes,  coses  pe¬ 
rilloses  d’esmentar  aquí  per  allò  que  diuen 
els  castellans  de  la  soga  y  del  ahorcado\  y  si 
bé  la  foule ,  o  sia  la  maça,  mostra  sa  indigna¬ 
ció  contra  tals  atentats,  sempre  hi  cab  la  sos¬ 
pita  de  que’l  verdader  mòvil  sia  l’odi  de 
classes,  desde’l  moment  que  sense  discussió 
considera  a  n’aquell  bon  senyor  capàç  de  co¬ 
metre  un  crim  tan  abominable.  Però  qui  re¬ 
sulten  maltractades  de  debò  són  l’anome¬ 
nada  justícia  històrica  y  sa  servidora  la  gen¬ 
darmeria.  {Que  no  es  prou  el  descrèdit  que 
pesa  sobre  l’Administració  de  Justícia  y  so¬ 
bre’l  cos  de  policia,  pera  oferirlos  una  volta 
més  a  la  vindicta  pública? 

Ab  tot,  la  mort  de  l’ignocent  condempnat 
sense  probes  es  realment  tràgica.  Ni  Eskyl, 
ni  Sòfocles,  ni  Shakespeare,  ni  en  Piquet, 
han  concebut  res  tàn  sublim  ni  grandiós  en 
sa  simplicitat. 

La  ploma  se  me'n  ba  anat,  y  cal  que  posi 
punt.  Ben  pensat,  val  més  que  per  ara  no 
se'n  representin  de  drames  d’aquesta  mena. 
Fins  que  nostra  societat  tingui  la  preparació 
deguda,  es  millor  que  no  se  surti  d'en  Rusi- 
hol  y  de  l’Iglesias,  els  únichs  revolucionaris 
que  responen  al  grau  actual  de  civilisació 
de  Barcelona  y  pobles  agregats.  De  totes  ma¬ 
neres,  me  permetré  feravinent  als  innovadors 
artistichs  que  aqui  s’estilen  que  sempre  val 
més  imitar  als  escriptors  com  M.  Hugues  que 
als  que,  com  en  Pujulà,  volen  ferse  cèlebres 
treyentse  la  barba  quan  els  caricaturistes  els 
han  mapat,  menyspreuant  així  un  medi  de 
popularitat  gens  despreciable,  o  posantse  cor¬ 
bata  vermella  ab  risch  de  que  la  gent  seria’ls 
cridi  ab  veu  de  salta-taulells  bromista:  «Prou 
d’aquest  color!)) 

Rafel  Vallès  y  Roderich 


UN  QUE  NO  LI  HAN  PRE¬ 
GUNTAT  RES,  PERÓ  QUE 
DEMANA  DIRHI  LA  SEVA 

Senvor  Director  de  Joventut: 

Ja  sé  qu’es  una  imprudència  ficarse  allà 
hont  a  un  no’l  demanen:  emperò  com  que  la 
meva  dignitat  de  geni  no  té  de  sofrir  en  res 
si  ma  opinió  va  de  dret  cap  al  cistell ,  no  he 
pogut  menys  que  ficar  cullerada ,  y  no  pre¬ 
cisament  pera  contestar  a  la  indiscreta  pre¬ 
gunta  que  vostès  se  permeten  fer  a...  a... 
(la  veritat  es  que  no  sé  còm  anomenarlos  a 
n’aqueixos  bons  senyors  objecte  de  la  inqui- 
sitoria) ;  mes  com  que  suposo,  per  lo  que  vos¬ 
tès  diuen,  que  la  tal.pregunta  ha  sigut  feta  a 
totes  les  persones  més  o  menys  cimals  que 
gasten  ideals  autonomistes;  coneixent  un 
xich  aqueix  conglomerat  (ho  diré  aixi  en  ge¬ 
neral,  salvant  alguna  excepció)  d'aprenents 
de  sants  de  capelleta...  donchs...  no  es  per’al- 
ternar  ab  dits  senyors  que’m  molesto  a  mo- 
lestarlos,  sinó  tan  sols  pera  criticar  una  mi- 
queta  la  lluminosa  idea  que  ha  tingut 
Joventut  de  portar  a  cap  una  indagatoria 
que,  jo  no  sé  per  què,  m’ha  recordat  aquells 
famosos  concursos  ( con  premio  de  la  loteria ) 
del  A.  B.  C.  de  Madrid  pera  esbrinar  quin 
era’l  millor  torero  d’Espanya  o’l  polítich  més 
poca-vergonya. 


Ja  comprench  qu’es  mal  fet  això  de  cri- 
ticàrloshi  a  vostès  aytal  pensada,  per  quant 
avans  de  practicaria  no  han  preguntat  a 
ningú  lo  que’ls  hi  pareixia  (cosa  que  no 
deixa  d’ésser  pecat  de  suficiència);  mes  com 
que  de  la  virtualitat  de  dita  pensada  segura¬ 
ment  deuen  esperarne  alguna  cosa  pràctica, 
no  he  pogut  menys,  preveyent  un  indubtable 
fracàs,  d’anticipàrloshi  el  pesam. 

Mirin  que  tenir  la  pretensió  de  que  certs 
senyors  els  hi  expliquin  per  peces  menudes 
el  per  què  no  són  ab  la  Unió  Catalanista ,  es 
el  summum  de  les  pretensions.  iQue  s’han  cre¬ 
gut  potser  que  tot  es  tan  pla  com  ferse  reven- 
tar  un  drama? 

Ja’m  dispensaràn  el  judici,  més  jo  de  cop 
vaig  creurem  que’s  tractava  d'una  ignocen- 
tada.  Són  tan  bromistes  vostès! 

cCòm  es  possible  capir  que  molts  dels  pre¬ 
guntats  confessin  així,  perque  si ,  perque  Jo¬ 
ventut  els  hi  pregunta,  els  motius  que  tenen 
pera  estar  allunyats  de  la  entitat  capdal  del 
Catalanisme,  guardadora  del  foch  sagrat  de 
nostres  reivindicacions? 

<Còm  volen  vostès  que’l  fassin  públich 
aquest  per  què ,  si  quasi  sempre  serà  un  per 
què  de  miseries  y  petiteses,  que  ni  interior¬ 
ment  gosaràn  molts  d’ells  confessàrsel  ab  sa 
pròpia  conciencia? 

Donchs  iquè  poden  ésser,  en  general, 
aqueixos’  autógrafos?  Excuses,  trevalls  d’ha¬ 
bilitat,  sinceritats  gramaticals  que,  si  ben 
sinceres  fossin,  se  resumirien  en  aquesta  res¬ 
posta:  «/o  no'n  sóch  perque  es  la  Unió  la  que 
tindria  de  venir  a  la  meva  capelleta. 

Es  molt  cru,  però  es  veritat. 

Y  dich  això  comptant  que  certs  senyors 
tinguinla deferencia  d’enviaries  les  respostes, 
perque,  ab  tot,  no  deixaria  d’ésser  curiós  el 
poder  saber  quàntes  tarjetes  s’han  enviat,  a 
qui,  y  quàntes  han  sigut  les  contestades. 

Tots  els  que  hagin  pogut  ésser  consultats 
oficialment ,  ja  sabém  poch  més  o  menys  lo 
que  diuen,  lo  que  fan  y  de  quin  peu  coixe¬ 
gen.  Quan  uns,  quan  altres,  hem  tingut  par¬ 
ticularment  ocasió  de  trepitjarlos  y  no  neces¬ 
sitem  pas  que,  pel  compromís  de  sentirse 
uns  dits  al  coll ,  tractin  avuy  de  pinlarnos  la 
cigonya. 

Y  ha  hagut  d’ésser  Joventut  qui  fes  d’em- 
presaril  Si  es  una  super broma ,  no  deixa  de 
tenir  gracia;  si  la  cosa  es  seria,  els  felicito 

per  la  bona  obra  que  faran  a  n’aquells  inge- 
nuus  que  així  potser  canràn  del  burro. 

Sols  desitjo  que  la  cayguda  no’ls  fassi  mal, 
vull  dir  que  no’ls  desencoratgi  y  pugui  servir- 
loshi  d’experiencia  pera  veure  les  coses  tal 
com  elles  són.  No  val  a  enlayrarse  quan  tot  lo 
que’ns  volta’s  mou  arran  de  terra. 

Y  aquí  li  faré  gracia  d’una  llatinada.  No 
vull  que'm  cregui  erudit  (m’acontento  ab 
ésser  batxiller  y  ficarme  allà  hont  no’m 
demanen),  emperò  vull  lluhir  una  mica  de  fi¬ 
losofia  casulana,  y  dirli  qu’en  aquest  món  to¬ 
tes  les  coses  comencen  per  un  principi.  Així, 
avans  de  tractar  d’esbrinar  per  qué  tals  0 
quals  senyors  no  formen  part  d’una  entitat 
determinada,  cal  començar  a  preguntarlos 
primer  què  es  lo  que’n  senten ,  no  lo  que’n 
pensen  dels  ideals  que  sustenta’l  nucleu  al 
que  se’ls  invita  a  acoblarse. 

A  mon  entendre  la  Unió  Catalanista  ho  ha 
dit  ben  clar:  els  seus  ideals  són  nacionalis¬ 
tes,  y  el  qui  no  entengui  lo  que  això  vol  dir, 
ja  li  explicarà  si  un  dia  van  mal  dades  qual¬ 
sevol  fiscal  d’imprenta. 

Als  qui  senten  la  Patria  poch  costaria  de 
juntarlos,  sense  cap  indagatoria;  als  qui  no 
la  senten ,  deixemlos  estar,  no'ns  fan  cap 
falta,  prou  pena  tenen,  sobre  tot  si’s  creuen 
o’s  diuen  catalanistes,  puig  ab  tota  la  bona 
fe  n’hi  ha  molts  que  sols  estàn  enamorats 
dels  ropalges (historia,  programa,  idees,  etc  ) 
ab  que  va  embolcallat  avuy  nostre  moviment, 
y  desconeixen  per  complert  la  seva  ànima: 
la  Patria  Catalana. 

Y  no’l  molesto  més;  ja  he  dit  lot  lo  que’m 
pesava  a  dintre;  si  no  ho  dich  revento,  y  hau¬ 
ria  sigut  llàstima  no  per  mi,  sinó  per  vos¬ 
tès,  que  haventse  posat  tot  just  ara  a  sumar 
catalanistes, n’haguessin  trobat  un  de  menys. 

Cecil.i  Gasóliba 


EL  PREU  D’UN  VETO  (?) 

Segons  deya  dies  passats  la  prempsa  pe¬ 
riòdica,  el  papa  Pius  X,  cedint  a  les  amis¬ 
toses  indicacions  de  l’emperador  Francisco 
Joseph,  ha  ordenat  als  bisbes  de  l’imperi 
austro  húngar  que  s’oposin  ab  totes  les  se¬ 
ves  forces  al  desenrotllo  dels  ideals  sapa- 
ratistes  (!)  professats  en  proporció  creixent 
pels  naturals  de  les  antigues  nacionali¬ 
tats  sotmeses  actualment  al  poder  de  l’Aus- 
tria. 

Si  aquesta  noticia  fos  certa  (com  sembla 
que  ho  es),  fóra  un  nou  desacert  que  s’hau¬ 
ria  d'afegir  a  la  serie  inacabable  d’equivoca¬ 
cions  comeses  per  la  cort  vaticana,  la  qual 
hauria  incorregut  en  la  tontería  d’enemistar- 
se  greument  ab  un  nombre  considerable  de 
conciencies  catòliques,  que  de  sobres  hauràn 
vist  en  aquest  acte  vergonyós  del  pontificat 
el  preu  ab  que'l  vicari  de  Crist  paga  a  l’em¬ 
perador  austriach  el  veto  ab  que  aquest  feu 
anular  la  elecció  del  cardenal  Rampolla. 

Baix  tots  conceptes  aquesta  disposició  de 
Pius  X  resulta  indefensable:  perque  si  ab 
ella’s  pretén  demostrar  que  l’actual  pontí- 
fice  regnant  pensa  seguir  la  politica  del  seu 
predecessor.Lleó  XIII,  consistent  en  estar 
sempre  eji  bones  relacions  ab  els  que  gua¬ 
nyen ,  ab  els  forts  y  ab  els  poderosos,  es  la 
manifestació  més  clara  y  més  evident  que 
pugui  fer  la  Iglesia  de  que  la  tan  bescantada 
moral  cristiana  dèu  esborrarse  com  a  cosa 
inútil,  y  per  sempre,  substituhintla  d’ara  en 
avant  per  l’anatematisat  sistema  enclòs  en  el 
principi  de  que’/  fi  justifica  Is  medis,  que  per 
lo  vist  es  el  sistema  que  van  seguint  els  suc¬ 
cessors  de  Pere. 

La  politica  que  d’un  quan  temps  ençà  ve 
seguint  la  Iglesia,  es  realment  incalificable; 
puig  si  avuy  aconcella  als  bisbes  dels  domi¬ 
nis  del  kàiser  austriach  que  apaguin  en  els 
esperits  de  sos  diocesans  les  nobles  aspira¬ 
cions  envers  el  renaixement  de  llurs  pàtries 
naturals,  no  fa  pas  gayre  que,  pera  com¬ 
plaure  a  Guillèm  d’Alemanya,  contemplava 
poch  menys  que  impassible,  sense  fer  res 
positiu,  les  tremendes  carniceries  qu’entre’ls 
cristians  d’Orient  feyen  els  fanàtichs  bata¬ 
llons  del  sultà  de  Turquia;  com  també  l’hem 
vist  abandonar  indiferent,  per  motius  sem¬ 
blants  als  anteriors,  als  catòlichs  polonesos 

y  als  desventurats  fidels  de  la  religiosa  Ir¬ 
landa  pera  no  ofendre  als  catòlichs  anglesos 
que,  capitanejats  pel  milionari  duch  de  Nor¬ 
folk,  són  els  més  constants  y  generosos  pro- 
vehidors  de  la  hisenda  pontifícia,  y  de  pas¬ 
sada  fer  mèrits  pera  que’ls  ministres  del  rey 
Eduart  abolissin  en  el  cerimonial  de  la  ober¬ 
tura  del  Parlament  britànich  una  fórmula 
tradicional,  altament  mortificant  pera  la 
Iglesia  Romana. 

Y  deixant  apart  aquestes  consideracions 
d’ordre  politich,  y  fixantnos  en  l’aspecte  més 
vulgar  de  la  qüestió,  creyèm  que  fins  als  me- 
teixos  catòlichs  més  incondicionals  y  entu¬ 
siastes,  ab  tot  y  que  per  regla  general  són 
gent  curta  de  vista  y  obtusa  en  grau  super¬ 
latiu,  no  se’ls  hi  ocultarà  pas  que’l  sol  fet  de 
pretendre  convertir  als  bisbes  de  l’Estat  aus- 
tro-húngar  en  opressors  dels  sentiments  na¬ 
cionalistes  dels  seus  fidels,  en  una  especie 
d'auxiliars  dels  prefectes  de  policia  y  de  la 
gendarmeria  del  govern  austriach,  es  una 
iniquitat  inconcebible. 

Ab  la  supressió  del  poder  temporal  dels 
papes  semblava  que  s’havien  d’haver  acabat 
per  sempre  les  molestes  intrusions  de  la 
Iglesia  en  la  vida  politica  dels  pobles  en  qui¬ 
nes  conciencies  influia;  però  lo  qu’estèm  co¬ 
mentant  es  una  proba  més  en  favor  dels  que 
creyèm  que  l’únich  modo  d’acabar  radical¬ 
ment  y  d’una  manera  definitiva  ab  les  debili¬ 
tades  però  enfadoses  y  arteres  unglades  del 
pontificat,  consisteix  en  la  més  complerta  y 
absoluta  separació  entre’l  poder  civil  y  la 
potestat  romana. 

Es  aquesta  aspiració  una  mida  que,  si  no 
bastés  a  justificaria  l’esperit  d’humanitat,  de 
llibertat  y  de  justícia  en  que  s’inspira,  l’arri¬ 
barien  a  fer  indispensable  les  equivocacions 
y  les  arbitrarietats  ab  que  en  distintes  èpo¬ 
ques  s’ha  caracterisat  el  procedir  de  la  lgle- 
sia. 

Y  consti  que  al  escriure  aquestes  ratlles 
no’ns  mou  ni  en  apassiona  cap  sectarisme, 
ni  cap  odi  inveterat  contra  la  Seu  de  Roma; 
com  tampoch,  al  manifestarnos  partidaris  de 
la  separació  de  l’Estat  y  la  Iglesia,  voldriem 
que  ningú’ns  cregués  defensors  de  persecu¬ 
cions  indignes  y  de  repressions  injustes.  Al 
consignar  tot  lo  avans  dit,  no  pretenèm  fer 
altra  cosa  que  aprofitar  la  ocasió  que’ns  ofe¬ 
reix  la  recent  ordre  del  papat  als  bisbes 


d’Austria-Hungría,  pera  manifestar  un  cop 
més  la  conveniència  y  la  necessitat  d’anar 
mermant  y  disminuhint  en  tot  lo  que  sia  pos¬ 
sible  les  forces  d’una  vella  institució  que, 
com  fan  tantes  altres,  anuncia  justícia  y  ven... 
vinagre. 

Arnau  Martínez  y  Serinà 


«LE  VISPE  COM  ARI  Dl 
WINDSOR»  AL  LICEU 

Confessèm  sincerament  que,  llevat  de  la 
obertura,  no'n  coneixíem  absolutament  res 
de  l’òpera  còmica  de  Otto  Nicolaï.  La  ober¬ 
tura  es  molt  coneguda,  donchs  ademés  d’ha- 
verla  executada  la  orquestra  de  la  Societat 
de  Concerts  de  Madrid,  baix  la  direcció  d’en 
Lluís  Mancinelli,  en  aquells  cèlebres  con¬ 
certs  de  grata  memòria  que  donà  anys  en¬ 
rera  en  el  Tivoli,  l’havia  tocada  y  retocada 
la  nostra  Banda  municipal.  Així  es  que  quan 
al  Liceu  varen  decidir  que  la  farien,  desitja¬ 
rem  pendre  informes  de  l’obra  musical  d’en 
Nicolaï. 

Regirant  llibres  y  revistes,  trobarem  un 
articlet  d’un  critich  musical  francès,  que’ns 
deya  unes  coses  que’ns  varen  alarmar  de 
primeç  entuvi,  però  que,  al  cap  de  poca  es¬ 
tona,  després  de  rumiarho  un  xiquet,  ja  no 
ens  varen  fer  tant  d'efecte,  per  mor  d’allò  del 
chauvinisme ;  y  com  qu’en  Nicolaï  era  ale¬ 
many,  y  entre  alemanys  y  francesos  ja  sa- 
bèm  que  hi  ha  certes  vallas  qu’encara  avuy 
en  día  costen  de  passar,  varem  pensar  que 
ses  apreciacions  eren  exagerades.  Aquí  van, 
un  xich  resumides: 

Després  de  fernos  saber  que  Die  Lustigen 
Weiber  von  Windsor  s’havien  estrenat  a  Ber¬ 
lín  pel  maig  de  1849,  y  a  Paris  pel  meteix 
mes  de  1866,  consignava’l  critich  de  que  par¬ 
lo  que’l  llibre  era  d’en  Mosenthal,  e  inspirat 
en  la  vella  comèdia  de  Shakespeare  Merry 
Wives  oj  Windsor ,  y  extractava  l’argument, 
del  que  faig  gracia  als  llegidors  perque  su¬ 
poso  que  tots  coneixen  la  delitosa  farsa  sha- 
kesperiana  y  la  comèdia  lírica  d’en  Verdi 
Falsta/f. 

Y  arave  lo  alarmant.  El  critich  continuava, 
a  tall  de  judici,  lo  següent:  L’òpera  còmica 
d’en  Nicolaï  està  ben  "lluny  de  merèixer  la 
reputació  de  que  gaudeix,  fonamentada  so¬ 
bre  l’entusiasme  germànich.  La  obertura,  si 
bé  desperta  cert  entusiasme  en  el  públich,  es 
de  plan  mesquí  y  pobra  d’orquestració.  Lle¬ 
vat  d’alguns  dibuixos  de  violoncel  molt  ele¬ 
gants,  tot  lo  demés  es  sorollós  y  mancat 
de  relleu.  Es  digne  de  menció  en  el  primer 
acte  un  duo  molt  alegre  entre  les  dues  coma¬ 
res  Fluth  y  Page;  una  romanza  y  un  duo  en¬ 
tre’l  tenor  y  el  jutge  de  pau.  Del  segón  acte 

ni  en  parla,  y  del  terç  diu  qu’es  el  millor.  Hi 
troba  dos  fragments  ben  tractats:  l’un  es  el 
Rule  Britannia ,  reprès  pel  chor  al  final,  y 
l’altre  es  el  trio  del.  bosch,  quina  harmonia 
es  distingida.  Però  tot — continua  dihent  — 
s’acaba  ab  motius  de  dança  y  ab  un  galop 
vulgar. 

Fins  aqui  el  critich  parlant  pel  seu  compte. 
A  continuació  transcriu  una  observació  que 
ell  estima  molt  judiciosa,  d’un  tal  Gustave 
Bertrand,yquecopièm  literalment:  «Tan  sols 
les  obres  mestres  tenen  dret  al  benefici  d’a¬ 
quest  lliure-cambi  de  l’admiració  internacio¬ 
nal;  el  geni  tan  sols  es  el  que  té  dret  de  viat¬ 
jar  d’un  cap  de  mòn  a  l'altre,  y  de  sobreviure. 
En  lo  que  toca  al  talent,  s’ha  d’acontentar  de 
reussir  (devegades,  per  no  dir  sempre,  reus- 
sit  molt  més  que  no  pas  el  meteix  geni-)  en  el 
pais  y  en  la  generació  hont  s’es  format.  Les 
obres  d’art  són  com  els  bons  vins:  no  més 
les  grans  marques  tenen  dret  a  la  exporta¬ 
ció.» 

Ara  bé:  ab  aquesta  impressió  varem  anar 
al  Liceu,  y,  ab  sorpresa,  no  trobarem  exage¬ 
rades  les  opinions  del  critich  francès  que  més 
amunt  van  consignades.  Le  vispe  comari  di 
Windsor  varen  produhirnos  un  efecte  sopo- 
rifich;  se’ns  presentà  un  compositor  adotze¬ 
nat  que,  ni  posantnos  a  dins  de  l’època  en 
que  va  escriure,  resulta  prou  digne  d’aplauso, 
y  sobre  tot  mancat  de  personalitat.  L’home 
va  y  ve  contínuament  de  Beethoven  a  Rossi- 
ni,  de  Weber  a  Donizetti,  y  el  seu  trevall  no 
té  cap  ordre  ni  plan,  y  resulta,  al  cap  d’avall, 
que’l  critich  francès  encara  va  ferne  poch, 
donchs  les  belleses  qu’ell  (ara’l  trobèm  carita¬ 
tiu)  hi  veu,  nosaltres  les  reduhiriem  a  la  mey- 
tat  y  encara...  potser  per  culpa  de  la  execu¬ 
ció  desgraciada  que  ha  obtingut  en  el  nostre 
Gran  Teatre;  perquè  fóra  de  la  Labia  (signo- 
ra  Fluth)  y  de  l’Escolani  (Falstaff)  qu’estàn 
bastant  discrets,  els  altres  juguen  a  veure  qui 
ho  fa  més  malament.  Al  Liceu  el  carro  ja  co¬ 
mença  d’anar  pel  pedregal...  La  veritat  es 
que  vuytanta  funcions  són  moltes  funcions. 

Salvador  Vilaregut 


LA  CASA  DELS  TISICHS 

Al  segón  pis  d’una  casa  de  lloguer,  sistema 
caixó ,  al  cap  d’amunt  del  carrer  d’Urgell,  hi 
havia  una  familia  composta  de  pare,  mare  y 
dues  filles.  La  part  devantera  d’aquella  casa 
mirava  a  montanya,  y  enfront,  a  l’altra  acera, 
sols  hi  havia  patis,  tancants  per  interins  en¬ 
vans  de  cantell,  ab  inscripcions  aci  y  allà 
denotant  qu’eslaven  en  venda  boy  demanant 
que  qualque  burgeset  se’n  compadís,  y  entre 


bastides,  cadafalchs  y  taulons  enguixats,  hi 
fes  colocar  el  rètol  «no  entréu  si  os  plau». 

Ni  may  qu’ho  hagués  comprat  ningú  allò 
pera  edificarhi,  perque  així  els  vehins  de 
l’altre  rengle  de  cases  ja  edificades,  potser 
s’hàurien  estalviat  més  d’una  malaltia  ab  la 
manca  d’aquell  sol  ardent  que  s’hi  reflectia 
quasi  tota  la  jornada.  Donava  bo  de  veure 
còm  les  besava’l  sol  aquelles  fatxades  d’es¬ 
quifits  balustres,  ara  d’esquitllentes,  ara  de 
pla,  ara  tot  des pedintsen...  Aquell  petó  Uarch, 
continuat,  portava  en  si  tota  l’ardenciq.  de  la 
vida. 

Emperò  als  de  dintre  la  ciutat  antiga  tam- 
poch  els  hi  es  gayre  agradós  tenir  d’endin- 
sarse  per  aquells  estrets  carrerons,  de  boyres 
aclaparadores,  de  perpetues  ombres  y  ayres 
plens  de  fetors;  també  volen  sortirne  d’aque¬ 
lla  mena  de  presons  hont  may  s’hi  veu  el  cel 
ample  y  esplèndit  aytal  com  es,  sinó  a  tires, 
com  troços  de  llustrirta  blava  del  mes  de  Ma¬ 
ria;  també  volen  vèurel  el  camp,  v  respirar 
els  ayres  sanitosos  que  baixen  de  Vallvidre- 
ra,  de  Sant  Pere  Màrtir  y  del  Tibidabo,  por¬ 
tant  essencia  de  rehina  de  pi,  de  farigoles,  de 
romani  y  de  ginesteres. 

Y  la  pobra  gent  trevalla,  trevalla  ab  la 
esperança  de  ferse  un  dia  una  casa  al  ensan- 
che  que,  al  meteix  temps  que  to,  els  dongui 
pera  viure,  0  bé  fincarse  a  la  Bonanova 
per’anarhi  a  passar  la  major  part  dels  dies 
de  l’any  y  donarse’l  gust  de  fer  el  senyor  ab 
hisenda  y  torra  de  recreyo ,  aduch  ab  titul: 
«La  Violeta»,  per  exemple.  Pobra  gent!  No 
se’n  adonen  de  que  lo  que  guanyen  ells  per 
un  cantó  ho  perden  altres  per  un  altre. 

Heusaqui  que  aquells  patis  de  que  vos 
parlava  prompte’s  convertiren  en  soperbs 
edificis  que,  si  bé  recreaven  la  vista  ab  aque¬ 
lles  lluhentors  y coloraynes, en  cambitapaven 
el  sol,  y  els  pobres  infeliços  de  l’altra  banda 
del  carrer,  que  d’ell  n’esperaven  el  calor  que 
dóna  vida,  se  trobaren  a  l’ombra. 

Solsament  per  falla  de  sol  no  seria;  em¬ 
però,  afeginthi  disgustos  y  miseri.es,  tot  fa 
feix;  el  cas  es  que  la  pobra  familia  del  segón 
pis  de  per  allà  a  les  derreries  del  carrer 
d’Urgell,  s’anà  emmalaltint,  emmalaltint 
cada  dia  més.  Els  pares,  xaruchs  com  eren  y 
no  podent  eixir  al  carrer,  s’anaven  decandint, 
y  les  noyes  tornantse  grogues  com  si  desota 

llur  pell  de  cera  no  hi  circulés  la  sang,  com 
si  hi  manqués  la  sava  de  la  vida.  Una  tos  de 
pulmons  gastats,  una  tosseta  feble,  que  tots 
procuraven  ofegar  perque  no  Pa  sentissin  els 
uns  dels  altres,  retrunyia  contínuament  per 
aquell  pis,  del  que  se’n  apoderà  perpetua 
nit,  embolcallant  ab  sos  misteris  els  esperits 
qu’encara  hi  halenaven. 

Així  anaven  allargant,  fins  que  un  dia’l 
pare’s  ficà  al  llit  pera  no  aixecarsen  més. 

D’aleshores  en  avant,  viuda  y  filles  perde¬ 
ren  tota  esperança;  de  llurs  ilusions  passades 
no’n  quedava  res.  La  vida  pera  elles  era  un 
vía-crucis  que  les  havia  conduhides  fatalment 
a  n’aquell  Barcelona  boyrós,  xorch,  hont  ine¬ 
vitablement  la  llum  de  sa  existencia’s  íondria 
com  la  llum  d'una  llantia  quin  oli  no’s  renova. 

— Barcelona!  Barcelona  es  un  pou  y  nos- 
altresvivím  en  son  fons! — mormolava  la  vella 
tot  mirantse  a  llurs  filles,  corsecades  con  gi- 
rasols  després  dels  primers  gebrats. — No’n 
sortirèm  pas  d’aquest  pou,  filles  meves;  no 
l’assolirèm  pas  la  llum  que’ns  manca!... — 

Y  les  noyes  assentien  ab  lleus  moviments 
de  cap,  inconscients,  sens  esma  pera  contra¬ 
dir  a  llur  mare,  que  al  cayent  d’aquella  tarda 
semblava  un  espectre... 

Y  vingué  un  altre  hivern,  y  en  un  d’aquells 
jorns  rúfols  s’estaven  totes  tres  aclofades  en 
un  recó  de  llur  petit  refectori.  De  sobte’s 
sentí  un  cop  de  vent  que  feu  trontollar  tota 
la  casa  al  introduhirse  per  algun  finestra  de 
vidres  trencats,  establintse  una  forta  corrent 
y  posant  en  perill  tot$  els  altres  vidres. 

Els  sorolls  estranys  que’s  produhiren  de¬ 
gueren  ésser  per’aquelles  dònes  tan  esgarri¬ 
fosos  com  el  topament  d’òssos  sechs  de  ca- 
davres.  Pera  llurs  imaginacions  exaltades, 
els  xiulets  del  vent  y  la  estridència  dels  vi¬ 
dres  degué  ésser  com  el  brunzir  de  la  dalla 
de  la  mort  fendint  l’ayre  pera  fer  presa  en 
elles... 

Instintivament,  com  cercant  apoyo  les  unes 
en  les  altres,  les  tres  dònes,  que  més  tenien 
de  mòmies  que  de  sers  vivents,  les  tres  tisi- 
ques,  les  tres  visions,  s’abraçaren  estreta¬ 
ment,  fortament,  com  volent  perllongar  la 
existència  de  llurs  tres  cossos  miserables, que 
ben  prompte  havia  d’engolir  la  terra. 

Miquel  Barberà 


NOTES  BIBLIOGRÀFIQUES 

Ricart  Wagner. — Els  Mestres  Cantayres 
de  Nurenberg,  Traducció  adaptada  a  la 
música  per  Xavier  Viuray  Joaquim  Pena. — 
Associació  Wagneriana ,  Barcelona ,  /905. 
— Fidel  Giró,  impressor. 

La  hermosisima  comèdia  de  Wagner,  que 
fins  prescindint  de  l’alta  significació  que  la 
omplena,  figuraria  dignament  per  son  des¬ 
enrotllo  enginyós,  bon  gust  y  originalitat 
dels  incidents,  y  bellesa  de  l’acció,  en  el  re¬ 
pertori  shakesperià,  ha  sigut  traduhida  a 
nostre  llenguatge  per  en  Xavier  Viura  y  en 
Joaquim  Pena,  que  han  realisat  ab  aytal 
traducció  un  rellevant  servey  al  art  wagne¬ 
rià.  Els  Mestres  Cantayres  de  Nurenberg  (en 
alemany  Die  Meistersinger  von  Nürnberg ),  es 
una  obra  tan  viva  y  genial,  que  conté  escenes 
originalíssimes,  com  el  final  del  segón  acte, 
final  que  confessèm  no  coneixen  de  millor  en 
son  genre. 

Obra  d’aytal  empenta  y  proporcions  reque¬ 
reix  un  trevall  dificilissim  pera  ésser  ben 
traduhida.  En  Wagner  no  hi  usa,  com  en 
algunes  altres  de  ses  obres,  el  vers  aliterat 
(vers  propi  de  la  poètica  germànica),  sinó’l 
vers  consonantat,  y  al  respectar  els  traduc¬ 
tors  la  forma  de  l’original,  han  hagut  de  vèn¬ 
cer  dificultats  més  grans  de  les  que  ofereixen 
Das  Rheingold,  Die  Walküre  y  Siegfried. 

Coneguda  l’obra  per  nostres  lectors  ab 
l’article  de  nostre  company  Salvador  Vilare- 
gut,  ens  limitarèm  a  dir  que  la  traducció 
vadaptada  a  la  música  es  feta  a  conciencia, 
que’ls  traductors,  sens  oblidar  el  respecte  a 
la  llengua  catalana,  han  reproduhit  fidel¬ 
ment  l’original,  y  que  pera’l  coneixement 
musical  de  l’obra,  en  Joaquim  Pena,  auxi¬ 
liat  pel  mestre  Domènech  Espanyol,  n’ha  fet 
l’estudi  temàtich,  estudi  completissim,  un 
dels  millors  que’s  puguin  fer  de  la  gran  co¬ 
mèdia  alemanya. 

Acompanya  a  l’obra  un  index  dels  temes  y 
figures  musicals,  unes  notes  pera  la  com¬ 
prensió  dels  uns  y  de  les  altres  y  la  llur 
reproducció  pautada. 

R.  Suriiïach  Senties. — Gent. — Barcelona. — 
Fidel  Giró ,  Impressor. 

En  Ramón  Surinach  Senties  ha  publicat 
un  llibre  titulat  Gent ,  llibre  qu’es  un  aplech 
d’impressions  y  noveletes,  escrites  ab  facili¬ 
tat,  plenes  de  sentiment  y  bon  gust.  E11  Suri¬ 
nach  sab  donar  una  nota  romàntica  a  n’els 
fets  més  trivials  y  casulans,  ventatja  d’ésser 
alhora  poeta  y  prosayre.  Dotat  d’un  esperit 
observador,  cerca  a  son  voltant  l’etern  drama 
humà,  que  may  se’ns  amaga  del  tot,  mal¬ 
grat  la  indiferència  aparent  ab  la  qual  con- 
templèm  els  actes  de  nostres  semblants. 
Exceptuant  la  noveleta  L'Estrany ,  qu’en- 

clòu  verament  l’ànima  d’una  novela,  les  de¬ 
més  narracions  del  llibre  són  notes  senzilles, 
curtes,  observades  y  anotades  çà  y  enllà  per 
qui  surt  de  casa  ab  el  convenciment  de  que 
ha  de  trobar  per  tot  arreu  la  llevor  d’un  dra¬ 
ma.  Y  no  sempre  són  els  drames  notes  trà¬ 
giques  y  violentes,  sinó  dolors  fondos  y  ama¬ 
gats,  que’ls  homes  vulgars  no  consideren 
may  com  matèria  artística:  els  drames  del 
silenci,  els  intims,  els  que  no  s’exteriorisen 
ab  formes  grandioses,  són  quasi  sempre’ls 
més  punyents.  En  Surinach  sembla  també 
pensar  d’aytal  manera. 

En  son  llibre  hem  trobat  quadrets  interes¬ 
sants  com  La  Gitana ,  nota  que  vibra  plena 
de  llum  y  de  color;  La  Vetlladora ,  conte  de 
gran  veritat  y  força;  La  cordada  de  presos , 
dolorosa  tragèdia  dels  humils  y  dels  desval¬ 
guts,  com  també  La  colla  dels  còmichs;  Artis¬ 
tes  obscurs ,  una  de  les  narracions  més  senti¬ 
des  y  refinades  del  llibre;  El  mestre  d'aixa  de 
la  «Livorno »,  patètica  historia,  y  Nadal ,  se¬ 
rena  visió  d’hivern  embolcallada  de  poesia. 

En  Suriíïach  ha  escullit  el  titul  Gent  pera 
son  llibre:  el  titul  es  ben  trobat,  car  els  per¬ 
sonatges  tots  són  gent ,  gent  vulgar,  d'aquells 
que  passen  pel  món  sense  deixar  rastre  de 
llur  existència.  Tan  sols  els  poetes  saben  vèu- 
rehi  quelcom  d’interessant,  saben  compendre 
que’l  sofriment  els  ennobleix,  que’l  dolor  els 
dignifica. 

Geroni  Zanné 


REVISTA  DE  REVISTES 

Mercure  de  France.  Aquesta  important  re¬ 
vista  que’s  publicava  mensualment,  ha  anat 
aumentant  sa  importància  de  tal  manera, 
que  desde  i.er  de  janer  d’enguany  apareix 
cada  quinze  dies,  ab  unes  1 50  planes  d’infor- 
formació  literaria,  artística,  filosòfica,  polí¬ 
tica,  etc.,  etc.,  0  sia  pera  tots  els  gustos.  El 
Mercure  de  France  ha  devingut,  a  París  y  en 
tota  població  de  relativa  importància,  una 
veritable  necessitat  pera’ls  intelectuals  més  o 
menys  autèntichs  y  per’aquells  que,  no  tenint 
temps  0  medis  de  beure  en  les  fonts  meteixes 
de  l’art,  ja  en  els  espectacles,  ja  en  els  llibres, 
han  d’assaborirlo  passat  per  l’alambi  de  la 
critica.  ^Còm  se  fa  la  critica  en  el  Mercure ? 
Si  fa  no  fa  com  en  totes  les  publicacions  al 
dia.  L’impressionisme  especial  dels  francesos 
hi  domina.  Però  aqueix  impressionisme, 
qu’es  la  característica  de  la  revue  de  la  quin- 
zaine,  té  uns  matisos  qu’enamoren,  y,  en 
mitj  de  lo  variat  de  la  informació,  una  certa 
unitat  que  fa  honor  a  l’activitat  y  al  bon  gust 
de  l’Alfred  Vallette,  a  quina  direcció  inteli- 
gent  déu  sens  dubte’l  Mercure  la  millor  part 
de  la  importància  adquirida.  Ademés:  els  in- 
substituhibles  Epilogties  d’en  Remy  de  Gour- 
mont — que  semba  tenir  el  secret  de  dir  l'úl¬ 
tima  paraula  sobre’ls  successos  d’actualitat, 


y  de  fer  critica  trascendent  sense  l’èmfasis 
de  l’erudit, — y  els  trevalls  literaris  y  doctri¬ 
nals  que  omplen  la  meytat  de  cada  número, 
fan  que  les  poleccions  del  Mercure  tinguin 
un  innegable  valor  bibliogràfich  apart  de  l 'in¬ 
terès  d’actualitat  propri  de  tota  revista  per 
l’estil. 

En  els  derrers  números,  y  en  la  secció  Les 
Théàlres,  se  dóna  compte  de  l’èxit  obtingut 
pel  famós  actor  modern  Antoine  en  la  inter¬ 
pretació  del  Rey  Lear  de  Shakespeare,  tradu- 
hit  per  Pierre  Loti  y  Emile  Vedel  y  repre¬ 
sentat  d’una  manera  nova  a  França,  però  ja 
usual  a  Alemanya  desde  fa  molts  anys:  «Una 
primera  escena,  molt  estreta,  està  tancada 
per  un  teló  de  drap.  Aquest  teló,  quan  es  ne¬ 
cessari,  s’obre  pel  mitj,  y’s  veu  llavors  la 
segona  escena,  qu’es  vasta,  y  en  la  que’s  po¬ 
den  fer  els  cambis  de  decoració.  En  la  pri¬ 
mera  escena  s’hi  representen  tots  els  frag¬ 
ments  del  drama  en  que  hi  intervenen  pochs 
personatges  y  que  no  exigeixen  pas  decorats 
especials;  y,  mentres  els  actors  la  ocupen,  se 
prepara  la  gran  escena  per’aquells  fragments 
als  quals  el  decorat  es  indispensable  y  en  els 
que  hi  apareixen  nombrosos  personatges.» 
Semblaque,  ab  aquestprocediment,l'Anloine 
ha  donat  a  París  la  representació  shakespe- 
riana  més  exacta  de  quantes  han  tingut  lloch 
en  dita  capital  fins  avuy  día. 

El  Mercure  se  fa  resò,  ademés,  de  les 
idees  exposades  per  l'Antoine  a  L'Eclair ,  a 
propòsit  del  Tartufe  de  Molière,  obra  que’s 
proposa  interpretar  d’una  manera  diferent  de 
l’acceptada  fins  ara.  L’eminent  actor  ha 
aprofitat  la  ocasió  pera  dir,  respecte  a  la  tra¬ 
gèdia  clàssica,  quelcòm  que  no  fa  gayre  ho¬ 
nor  als  pseudo-clàssichs  francesos  Corneille 
y  Racine,  sobre  tot  Racine;  però  que  no  per- 
que’ls  fassi  poch  honor  deixa  d’ésser  bastant 
just. 

L' Européin.  (París).  En  sos  derrers  núme¬ 
ros  consagra  especial  atenció  al  conflicte  de 
Rússia,  ahont  no  hi  ha  dubte  que  triomfaràn 
les  corrents  lliberals,  puig  malgrat  el  regim 
rigorista  d’aquell  imperi  autocràtich,  ja  fa 
temps  que  s’hi  noten  certes  manifestacions 
d’humanisme  que  tal  volta  aqui  foren  casti¬ 
gades.  Recordis,  per  exemple,  el  manifest 
d’en  Tolstoy  aconcellant  al  poble  rus  que  no 
anés  a  la  ignominiosa  guerra  d’Orient.  Con¬ 
sideris,  ademés,  l'interès  que  sembla  notarse 
allí  y  fòra  d’alli  pera  deixar  en  llibertat  a  n’en 
Gorki,  un  dels  revolucionaris  empresonats 
ab  motiu  de  les  derreres  revoltes.  Lo  sen¬ 
sible  no  es  que  homes  com  en  Gorki  síen 
excepcionats  del  càstich,  sinó  que’ls  obscurs 
l’hagin  de  patir  perque  llur  sòrt  no  interessa 
a  la  opinó  europea.  De  totes  maneres,  cal 
consignar  que  altres  reus  d'Estat  com  l’as- 
sessi  d’en  Plewhe,  condempnat  a  set  anys  de 
presidi,  no  han  sofert  a  Rússia  penes  tan 
fortes  com  les  sofriríen  0  les  sofreixen  en 
altres  Estats  d’Europa.  Cal  consignar,  em- 

però,  que  això  són  excepcions,  per  més  qu’en 
aqueixes  anomalies  creyèm  véurehi  un  ‘sin¬ 
tonia  segur  de  la  decrepitut  d’aquell  im¬ 
peri  considerat  fins  ara  poch  menys  que  om¬ 
nipotent. 

No  per  aquestes  rahons,  però  per  varies 
tant  o  més  dignes  de  tenirse  en  compte,  com 
són  entre  altres  les  matances  desatinades  en 
diverses  capitals  de  l’imperi  ,  anuncia  en 
L' Européen  M.  Francis  de  Pressense  La  fin 
du  Tsarisme. 

Le  Courrier  Européen  (Paris)  publica  tam¬ 
bé  en  sos  derrers  números  importants  tre- 
valls.  Es  digne  d’esment  un  magnífich  estu¬ 
di  d’antropologia  y  sociologia  de  Napoleón 
Colajanni. 

La  Renaissance  Latine.  (Paris).  El  número 
corresponent  al  mes  de  janer  prop  passat 
conté,  entre  altres,  dos  articles  interessants: 
l’un  es  degut  a  Constantin  de  Brancovan  y’s 
titula  Quatre  annèes  de  régitne  libéral  en  Rou- 
manie;  y  l’altre,  firmat  per  J.  Paul-Boncour, 
versa  sobre  Décenlralisation  et  Monopole.  A 
pesar  de  que  l’autor  té  idees  decentralisado- 
res  y  lliberals,  no  s’oposa  per  complert  a  lo 
que  generalment  s’anomena  «socialisme  de 
l’Estat».  Creu,  al  contrari,  que  dintre  d'una 
democràcia,  l’una  cosa  no  déu  excloure  l’al¬ 
tra  per  complert.  M,  J.  Paul-Boncour  sem¬ 
bla  partidari  d’una  descentralisació  bien 
entendida.  Respectuosos  ab  totes  les  teories 
dignament  exposades,  copiarèm  un  petit 
fragment  del  seu  article: 

Un  día,  M.  Deschanel,  criticant  aquesta  irritant  cos- 
tiím  del  lliberalisme  ortodoxe  d’oposar  sens  treva  l’Es- 
tat  a  l’individuu,  y  mostrant  que  tota  creixença  de 
l’Estat  no  era  pas  necessàriament  un  obstacle  al  desen¬ 
rotllo  de  l'individuu,  recordava  molt  oportunament  el 
mot  de  Pascal:  sEls  qui  fan  antítesis  forçant  els  mots, 
són  com  aquells  qui  fan  falses  finestres  per  la  simetria» 
Ens  ha  semblat  que’l  meteix  retret  podia  ésser  dirigit  als 
qui,  d’una  part  y  d’altra,  pretenien  advertir,  entre  la  ex¬ 
tensió  creixent  de  les  funcions  de  l’Estat  y  la  urgència 
d’una  descentralisació  profonda,  l’antinomia  aparent 
que  nosaltres  ens  hem  d’esforçar  a  resoldre,  veyenthi 
al  contrari  els  dos  termes  essencials  y  solidaris  d’una 
política  social  que  no  pot  deixar  d’imposarse  cada  ve¬ 
gada  més  a  les  preocupacions  dels  governs. 

Entre  les  demés  revistes  franceses  qu’hem 
rebut  esmentarèm  Le  Ménestrel  (Paris),  La 
Revue  du  Bien  (París),  La  Revue  de  Provence 
(Marsella),  y  La  Revue  Provinciale  (Tolosa); 
entre  les  castellanes,  Nueslro  Tiempo  (Ma¬ 
drid),  La  Lectura  (Madrid),  La  Alhambra 
(Granada),  Euskalduna  (Bilbao),  Hojas  Selec- 
tas  (Barcelona),  Album-Salón  (Barcelona);  y 
entre  les  catalanes  Forma ,  Catalunya ,  Cata¬ 
lunya  Artística ,  y  Butlletí  del  « Centre  Excur¬ 
sionista  de  Catalunya )),  totes  de  Barcelona. 

També  hem  rebut  Novy  Kult ,  de  Praga,  y 
la  Ruthemsche  Revue ,  de  Viena. 

Lluís  Vía 


NOVES 

Al  aparèixer  aquest  número  donèm  per 
clos  el  plasso  que  senyalarem  pera  que  les 
persones  que  ho  tinguessin  a  bé  contestes¬ 
sin  les  postals  enviades  per  Joventut  inqui- 
rint  els  motius  que  poden  privar  a  tots  els 
bons  autonomistes  de  realisar  l’obra  del  na¬ 
cionalisme  català  dintre  de  la  Unió  Catala¬ 
nista. 

Donèm  mercès  a  les  persones  y  entitats 
que’ns  han  contestat.  Ab  sa  galantería  al 
contestarnos,  han  demostrat  que  no’ns  ha¬ 
víem  errat  dirigintnos  a  n’elles. 

Els  que  no  han  contestat,  que  són  els  més, 
també  han  demostrat  que  al  endreçalshi  les 
corresponents  postals  no’ns  varem  errar. Pera 
esperar  la  seva  contestació  ja’ns  havíem  as¬ 
sentat,..  ben  assentats.  De  totes  maneres, 
deplorém  son  silenci. 

Tal  com  diguerem,  la  setmana  entrant  pu- 
blicarèm  les  contestacions  rebudes,  y  ade- 
més  la  llista  de  totes  les  entitats  y  persones  a 
qui  ens  hem  dirigit. 

Y  als  que’ns  han  contestat  els  dirém  lleal- 
ment  la  impressió  que  ses  respostes  ens  han 
produhit. 

Y  als  demés  també’ls  dirém  lo  que  a  nos¬ 
tre  entendre  es  del  cas. 

Pera  la  major  edificació  del  poble. 

A  Casa  la  Ciutat  hi  hagué  pànich  el  pas¬ 
sat  dilluns.  Ab  motiu  del  sobtat  viatge  a  Ma¬ 
drid  del  governador,  arribaren  a  creure  una 
bona  part  dels  edils  (alcalde  inclusiu)  que 
anava  a  decretarse  la  disolució  de  l’actual 
Ajuntament,  que  tant  ens  havia  de  regenerar 
y  que  s’ha  desacreditat  com  pochs. 

El  pànich  no  s’apoderà  sols  dels  regidors 
quina  gestió  pugui  estar  més  o  menys  en 
tela  de  judici:  el  pànich  corprengué  també 
molt  especialment  als  que  a  la  Casa  Comu¬ 
nal  hi  anaren  com  a  fïscalisadors  sens  haver 
fiscalisat  res  en  concret.  Perque  encara  que 
la  suspensió  no’ls  hagués  alcansat  a  n’ells, 
certament  els  alcansava  un  gran  descrèdit,  si 
desde  les  corrompudes  esferes  governamen¬ 
tals  se  dictaven  certes  mides  demostratives 
de  que  la  llur  acció  fiscalisadora  havia  sigut 
inútil,  ja  que  a  pesar  d’ella  s’havien  pogut 
cometre  immoralitats  tals,  que  obligaven  al 
govern  a  decretar  una  suspensió. 

Ara  sembla  que  l’alarma  s’ha  apaybagat  un 
xich.  De  totes  maneres,  visquèm.y  vegèm. 

La  qüestió  del  nacionalisme  català,  tant  a 
l’ordre  del  dia,  sembla  que  vindrà  a  ésser  la 
pedra  de  toch  de  molts  patriotes  d’aquells 
que,  arribats,  ara  tot  just  al  camp  autono¬ 
mista,  no  semblava  sinó  que  portessin  un 
bagatge  tal  d'energies,  d’iniciatives  y  de  co¬ 
neixements  que’ns  havien  d’espalmar. 

No  ha  sigut  aixi.  Moltes  declaracions  de 
nacionalisme  que  ningú  els  hi  demanava, 

molta  germanor  (de  boca),  molt  anatematisar 
de  la  política  de  kabila  que’ns  embruteix, 
però  res  més.  Per’xò  nosaltres,  veyentlos 
rondinar  a  tots  ells  e  incórrer  en  els  meteixos 
defectes  qu’en  els  altres  havien  censurat,  els 
hi  endreçarem  la  postal  de  que  nostres  lectors 
tenen  cabal  coneixement. 

Es  lo  que  ve  adir  el  doctor  Martí  y  Julià 
en  son  article  Pessimisme ,  publicat  a  La  Re¬ 
naixensa  1  passat  diumenge:  Que  la  excusa 
dels  que  no  volen  venir  a  fer  colectivament 
l’acció  nacionalista  desitjada,  se  funda  sols 
en  un  pessimisme  de  conveniència.  Molt  mur¬ 
murar  de  tot  lo  qu’està  descompost,  molt  re¬ 
petir  que  no’s  té  fe  en  res,  y  vinga  ccntribuhir 
ab  la  propria  apatia  a  la  general  descomposi¬ 
ció  y  a  la  general  passivitat:  heusaqui  lo  que 
fan  molts  de  nostres  patriotes  que  han  arri¬ 
bat  a  passar  per  conspicuus  quan  sols  la 
talla  tenen  de  polítichs  adotzenats. 

Si:  es  lo  que  diu  el  doctor  Martí  y  Julià 
en  l’esmentat  article: 

Ni  que  Catalunya’s  trobés  molt  més  desnacionali- 
sada  de  lo  que’s  tr.iba,  y  ni  que’l  nacionalisme  català 
fos  una  acció  de  renaixensa  molt  menys  important  de 
lo  qu’es  en  realitat,  hi  hauria  rahó  pera  que’l  pessi¬ 
misme  corprengués  els  esperits.  Hauria  d’ésser  el  nos¬ 
tre  poble  una  nacionalitat  en  el  sentit  polítich  y  social 
desapareguda,  o  bé  un  poble  que  so's  existís  en  les 
realitats  de  la  naturalesa  perque  may  hagués  estat  cons- 
tituhit  com  organisme  lliure;  hauria  d’ésser  un  home 
sol  el  qui  capint  la  veritat  comencés  a  realisar  l’acció 
nacionalista,  y  aquest  home  no  tindria’l  dret  d’aclapa- 
rarse,  de  sentirse  pessimista,  malgrat  que’l  seu  poble 
l’escarnís,  l’ultratgés  y  li  inflingís  greus  sofriments... 

Ell  podria  ésser  pessimista  en  lo  referent  a  la  impo¬ 
tència  de  la  seva  personalitat^era  seguir  la  lluyta,  en  lo 
relatiu  al  poch  tremp  de  la  seva  voluntat  per’aplanar 
els  obstacles;  ell  podria  sentirse  poch  abnegat  pera  de¬ 
dicar  al  nacionalisme  totes  les  activitats  de  la  seva  vida 
que  per  dret  natural  pertanyen  a  la  colectivitat;  ell  po¬ 
dria  desitjar  el  descans,  preferir  goigs  personals  a  la 
lluyta  altruista;  ell  tindria’l  dret  de  dir  prou,  no  puch 
més,  me  confesso  un  vençut,  però  no  podria  afirmar 
sense  pecar  greument,  y  com  si  ell  fos  tota  la  naciona¬ 
litat,  que’ls  seus  aclaparaments,  que’ls  seus  defalli¬ 
ments,  que’l  seu  pessimisme  són  mostra  segura  d’una 
nacionalitat  condempnada  al  no  ésser.  Ben  sovint 
aqueixos  aclaparaments,  aqueixos  pessimismes  són  la 
excusa  d’esperits  que  volen  amagar  deficiencies  o  feble¬ 
ses;  massa  sovint  dissimulen  personalismes  y  fins  peti¬ 
teses,  sen  e  reparar  qn’es  la  nacionalitat  la  que'n  reb 
greu  perjudici. 

Noi  no’s  pot  ésser  pessimista;  no  hi  ha  dret  a  serho. 
A  lo  que  sí  hi  ha  dret,  es  a  dir  vull ,  o  no  vull ,  trevallar 
per  la  renaixensa  integral  de  Catalunya.  Vull  treva¬ 
llar  per  la  renaixensa  integral  de  Catalunya  vol  dir 
conèixer  del  tot  el  nostre  problema  nacional;  vol 
dir  saber  qu’es  per  Catalunya  y  no  per  un  meteix  que’s 
trevalla;  vol  dir  sentirse  ab  tota  l’abnegació  indispen¬ 
sable  pera  cooperar,  sense  regatejar  sacrificis  de  totes 
menes,  a  l’obra  colectiva  de  destruhir  tots  els  obstacles 
e  impediments  que  s’oposen  a  l’acció  nacionalisadora; 
vol  dir  ésser  tot  voluntat  per  Catalunya. 

((Vull  o  no  vull  trevallar  per  Catalunya!» 
La  frase  es  justa,  ella  enclòu  tota  la  qüestió 
y  ella  es  la  que  compromet  a  molts  flamants 


nacionalistes  que  sols  de  sa  amplitut  de  mires 
ens  saben  parlar  tot  lligantse  ells  meteixos 
ab  petiteses,  quan  no  per  rahons  de  pro¬ 
grama,  per  baralles  d’eleccions.  Qualsevol 
diria  que  a  uns  y  altres  els  té  esclavitzats  la 
política  de  kabila  de  que  tant  abominen. 

Por  la  boca  tnuere  el  pez,  diuen  els  caste¬ 
llans.  Nosaltres  lo  únich  que  avuy  dirèm  es 
que  a  molts  catalans  que  han  mastegat  na¬ 
cionalisme  fins  a  l’abús,  potser  els  hi  tor¬ 
narà’l  nacionalisme  a  la  boca  quan  menys  ho 
voldrien. 

Ab  els  hidalgos  no  s’hi  poden  tenir  consi¬ 
deracions,  vaja. 

Que  ho  digui  La  Tralla,  que  per  honrar  en 
son  derrer  número  a  Don  Quijote  com  a  glò¬ 
ria  espanyola,  l’han  denunciada. 

çNo  haviem  quedat  en  que  tot  lo  qu’es  cas¬ 
tellà  representa  a  tota  Espanya?  çDonchs  de 
què’s  queixa’l  león  si  no  li  disputen  el  mono¬ 
poli? 

Desitgèm  a  La  Tralla  que  surti  en  bé  de 
aquesta  nova  ensopegada,  qu’en  mitj  de  tot 
podrà  esserli  profitosa  pera  no  oblidar  en  lo 
successiu  aquell  ditxo:  «Qui  més  hi  fa  més 
hi  pert.» 

Està  vist  que  Don  Quijote  té  en  nosaltres 
uns  amichs  que  no  se’ls  mereix. 

Ha  començat  la  campanya  pera  les  pròxi¬ 
mes  eleccions  de  diputats  provincials.  Els 
regionalistes  ja  han  fet  actes  de  propaganda 
a  Sarrià  y  a  la  Barceloneta. 

Y  tot  es  parlar  de  la  influencia  sanitosa 
del  regionalisme  en  les  eleccions,  que  avuy 
se  fan  ab  moralitat  després  d’haver  ensorrat 
per  sempre’l  funest  caciquisme  dels  conser¬ 
vadors,  quin  casino  de  la  Rambla  de  Santa 
Mònica,  poderós  un  dia,  ha  arrocegat  du¬ 
rant  aquests  últims  temps  una  vida  migrada, 
fins  arribar  a  sa  complerta  y  oficial  disolu- 
ció,  que  tingué  lloch  l’altre  dia. 

Podràn  haverse  fet  y  seguir  fentse  ab  mo¬ 
ralitat  les  eleccions  (desgraciadament  no  tot¬ 
hom  ho  afirma  així);  podrà  pretendres  noble- 
ment  que’l  poble  se  sàpiga  aprofitar  de  les 
lleys  vigents  adquirint  la  coslúm  pública 
pera  fer  a  son  dia  les  lleys  que  li  calguin; 
però  jcòmpot  seguir  adquirintla’l  poble  la 
costúm  pública  si  li  manca  la  fe,psi  tot  contri¬ 
bueix  a  que  la  perdi  més  cada  dia,  mercès 
als  flachs  serveys  que  a  les  Corts  y  a  l’Ajun¬ 
tament  li  han  fet  sos  representants? 

Dels  republicans  no  cal  parlarne,  perque 
entre  ells  tot  està  gayrebé  tan  desballestat 
com  entre’ls  conservadors  ja  cayguts.  Però’l 
regionalisme  va  també  corcantse.  Un  jorn 
bregà  ab  les  impureses  de  la  política  y  les 
vencé  ab  glòria,  però'n  quedà  contaminat. 

Cal  que  cuyti  a  vèncer  la  infecció;  cal 
que’l  nacionalisme  català,  aqueix  ideal  am- 
plissim  que  tants  tenen  a  la  boca  y  tan  pochs 
al  cor,  sia  un  fet;  cal  que’l  regionalisme  sà- 

piga  despreciar  certes  conveniencies  políti¬ 
ques  en  bé  de  certs  grupos  socials  determi¬ 
nats  y  en  detriment  d’altres;  cal,  en  una 
paraula,  fer  verdader  Catalanisme,  procurant 
que’l  nostre  moviment  sia,  avans  que  tot, 
d’educació  social.  Y  sols  així  la  realisarèm 
dignament  y  ab  profit  l’acció  política  qu’es 
sens  dubte  indispensable  a  la  causa  de  Ca¬ 
talunya. 

El  nacionalista  català  Vallès  y  Ribot,  en 
un  discurs  pronunciat  a  Granollers,  ha  fet 
descobriments  y  declaracions  trascendentals. 

Ha  descobert,  segons  llegim  al  diari,  que 
ciertos  elemenlos  han  querido  y  quieren  dar  al 
catalanismo  un  matiz  reaccionario ,  y  que  si 
les  poderoses  forces  catalanistes  y  republica¬ 
nes,  en  comptes  d’hostilisarse  mutuament, 
emplearan  lodas  sus  energias  en  destruir  aque- 
llos  obsldculos  que  impediràn,jnieniras  subsis- 
tan,  loda  obra  de  regeneración  en  lo  politico , 
pronto  Cataluna  podria  redimirse. 

Fins  aquí  els  descobriment:  ara  les  decla¬ 
racions. 

Les  qualsconsisteixenen  afirmar  quedepèn 
de  la  unió  d’autonomistes  y  republicans  el 
que  poguèm  venjarnos,  com  a  catalans,  de  la 
desfeta  de  1714,  y  com  a  republicans,  de  lo 
ocorregut  en  1874  a  Sagunto,  sota  d’un  ga¬ 
rrofer.  La  restauració  de  nostra  autonomia 
no  ha  de  tenir  llóch  sota  un  garrofer  mesquí, 
sinó  à  la  sombra  de  nuestre  àrbol  sagrado, 
que  lleva  el  nombre  de  nuestro  inmortal  maes- 
tro ,  debajo  del  àrbol  de  las  libertades  calala- 
nas,  del  uPi  de  les  Tres  Branques)). 

Admirable,  sublim! 

Prenèm  nota  d’aquestes  declaracions  dig¬ 
nes  d’un  català  de  cor,  d’un  nacionalista  com 
cal,  y  ens  en  anèm  corrent  cap  a  la  secretaria 
de  la  Unió  Catalanista ,  propietària  del  Pi  de 
les  Tres  Branques  y  entitat  mare  del  nacio¬ 
nalisme  català,  que  admet  lliberalment  y 
amorosament  en  son  si  a  tots  els  autonomis¬ 
tes  catalans,  sien  les  que’s  vulguin  ses  idees 
polítiques,  religioses  y  socials. 

De  segur  qu’entre’ls  noms  dels  adherits, 
un  dels  que  més  se  destacaràn  serà’l  del  lli— 
beralissim  senyor  Vallès  y  Ribot. 

N’estèm  segurs!  Es  dels  que  prediquen,  es 
dels  qu'edifiquen!... 

Tu  es  Petrus! 

L’article  El  mes  pasado,  qu’en  Salvador 
Canals  publica  en  el  número  de  Ruestro 
Tiempo  corresponent  al  passat  janer,  no  té 
desperdici.  Examina  en  ell  la  crisis  del  gabi¬ 
net  Maura,  considerantla  crisis  trascendental 
y  demostrant  qu’en  efecte  ho  es,  pel  sol  fet 
d’atrevirse  ell,  amich  intim  y  home  de  con- 
fianç^Pd’en  Maura,  a  escriure  un  article  sem¬ 
blant,  ab  el  qual  no  sembla  sinó  qu’en  Mau¬ 
ra  s’encari  ab  les  institucions  y  les  hi  tregui 
al  sol  tots  els  drapets.  Al  examinar  la  labor 
qu’en  Maura  deixà  pendent,  al  tractar  de  la 


situació  parlamentaria,  de  la  confiança  de  la 
Corona,  de  l’origen  de  la  crisis  y  de  ses  con¬ 
seqüències,  y  sobre  tot  del  punt  concret  del 
nomenament  de  quefe  de  l’Estat  Major  cen¬ 
tral,  el  senyor  Canals  retréu  exemples  con¬ 
tundents  de  l’alta  política  palatina  anglesa, 
que  no  deixen  en  gayre  bon  lloch  a  la  espa¬ 
nyola;  y  respecte  al  general  Polavieja  y  al 
exèrcit  espanyol,  estampa  crueses  com  les 
següents: 

<Hay  Ejército  en  Espana?  iHay  posibilidad  de  dispo- 
ner  por  ahora  del  dinero  necesario  para  ponerlo  en 
condiciones  de  eficacia?  ^Es  que  no  podria  esperar  la 
llegada  de  ese  hombre  providencial,  por  el  Gabinete 
Azcàrraga  elevado  a  la  jefatura  del  Estado  Mayor,  el 
tiempo  que  fuese  menestes  para  que  aquella  otra  obra 
emprendida  no  se  interrumpiera?  No  hay  Ejército  en 
Espana:  hay  unas  clases  del  Estado  que  absorben  una 
gran  parte  del  Presupuesto,  que  usan  armas  a  toda  hora 
y  que  se  llaman  militares,  y  que,  en  su  mayoría  hasta 
sienten  el  màs  generoso  entusiasmo  por  su  nobilísimo 
oficio;  pero  no  hay  màs;  y  como  es  absolutamente  pre¬ 
ciso  que  lo  haya,  y  como  para  que  lo  haya  es  lo  prime- 
ro  que  haya  alma  de  Ejército,  ^cómo  creer  que  se  tra- 
baja  por  él  y  que  se  le  sirve  cuando  de  todo  este  apa- 
rato  politico  viene  rodeada  la  designación  del  jefe  de 
lo  que  se  crea  con  la  intención  saludable  de  formar  el 
cerebro  del  Ejército? 

S’ha  de  confessar  qu’en  Maura  y  en  Canals 
saben  cantaries  clares.  Prou  que  les  conei- 
xèm  de  temps  les  particulars  idees  d’en  Ca¬ 
nals,  autonomista  de  cap  clar,  però  jay!  di¬ 
putat  maurista  per  Valls.  Al  dir  les  veritats 
a  tothòm,  se’n  descuyda  algunes  que  podria 
dir  a  n’el  meteix  Maura,  que  tot  y  essent 
l’únich  polítich  espanyol  de  talla,  no  creyèm 
pas  que  posseheixt  tan  grans  iniciatives  y 
tan  prodigioses  dols  d’estadista  com  sos  adic 
tes  li  suposen. 

En  el  Centre  Artistich  Musical,  el  jove 
pianista  en  Joan  Nadal,  deixeble  del  mestre 
Vidiella,  executà  un  escullit  programa  la  nit 
del  30  de  janer  passat.  Aquest  jove  pianista 
ha  progressat  molt  d’ençà  la  derrera'vegada 
que  varem  sentirlo;  fa,  donchs,  honor  a  son 
mestre,  y  es  una  esperança  pera’l  pianisme 
barceloní.  Ab  gran  brillantesa  y  seguretat, 
en  Joan  Nadal  executà  les  obres  següents: 
Preludi  y  Fuga  (re  bemol),  Bach;  Sonata , 
op.  31  (mi  bemol),  Beethoven;  Balada  (fa 
menor )  Chopin;  Tocata,  Schumann;  Nove- 
lette,  Schumann;  Sonata  Fantasia,  Mozart; 
Rapsòdia  húngara,  Brahms;  Mormuri  del 
vent,  Sauer. 

En  atenta  comunicació  la  «Lliga  Regiona¬ 
lista»  ens  ha  donat  compte  de  la  nova  cons¬ 
titució  de  la  Junta  Directiva,  afermantse  en 
sos  propòsits  de  combatre  per  la  causa  de 
Catalunya,  per  la  reivindicació  del  seus  drets 
y  la  defensa  del  seus  interessos,  pregantnos 
que  ho  tinguém  present  sempre  que  aixi  cal¬ 
gui  a  la  nostra  terra. 


JOVENTUT 


104 


un  concert,  la  nit  del  passat  divendres,  en 
Joan  Figueras  y  en  Francisco  Montfort,  vio¬ 
linista’l  primer,  pianista  l’altre,  executant 
tres  sonates  pera  piano  y  violi  de  Grieg.  A 
pesar  d’algunes-  inexperiencies  el  jove  Figue¬ 
ras  va  lluhirse,  fent  honor  a  son  mestre 
Crickboom,  essent  força  aplaudit  com  també 
son  company  el  jove  Montfort,  que  demos¬ 
trà  tenir  molt  domini  del  piano,  com  aven- 
tatjat  deixeble  qu’es  del  mestre  Vidiella. 

Publicacions  rebudes: 

Poesies  catalanes ,  per  Enrich  Ayné.  El  lli¬ 
bre  que  conté  aquestes  poesies  consta  d'unes 
80  pàgines  esmeradament  impreses  sobre  ex- 
celent  paper  satinat.  Les  poesies  són  reco¬ 
manables  pel  bon  desitj  de  son  autor  y  res 
més,  perque  si  suposéssim  que  ha  volgut 
fer  obra  d’art  y  pretenguessim  analisarles,  no 
resistirien  pas  l'a  critica.  Remercièm  l’envio. 
Preu,  1  pesseta. 

Fidel  Giró  impressor.  —  Carrer  de  València,  233 


NOSTRE  FOLLETI 

Ab  el  present  número’s  reparteix  la  coberta  pera  enquadernar 
l’obra  de  Spencer 

L’HOME  CONTRA  L’ESTAT 

Les  persones  que  conservin  en  bon  estat  tots  els  plechs  de  dita 
obra,  poden  portarlos  junt  ab  la  coberta  a  aquesta  Administració, 
ahont,  mitjantsant  la  entrega  de  20  cèpfcims,  se’ls  servirà  immediata¬ 
ment  el  volúm  enquadernat  en  rústica. 

Les  enquadernacions  cartonnè' s  serveixen  a  l’acostumat  preu  de 
50  cèmtims. 

L’ obra’s  troba  de  venda  en  totes  les  llibreries,  desde  avuy,  al 
preu  de  2  pessetes.  Els  suscriptors  poden  adquiriria  en  aquesta  Ad¬ 
ministració  ab  l’acostumada  rebaixa  d’un  25  per  100. 

Ab  el  pròxim  número  començarèm  la  publicació  en  nostre  folletí 
de  la  immortal  pastoral  de  Longus 

DJIFlilS  Y  CLOE 

traduhida  al  català  per  R.  Miquel  y  Planas. 


La  Asociación  de  Socorros  Muluos  para 
Bomberos  ens  invità  a  la  funció  que  pera 
commemorar  el  tercer  aniversari  de  sa  fun¬ 
dació  va  celebrar  en  el  teatre  de  les  Arts  el 
passat  dissapte. 

El  teatre  estava  adornat  ab  atributs  y  em¬ 
blemes  del  cos  de  bombers.  La  concorren- 
cia  fou  nombrosa  fins  al  punt  de  no  quedar 
cap  lloch  desocupat.  Les  autoritats  hi  feren 
també  acte  de  presencia. 

La  funció  consistí  en  lectures  de  poesies  y 
execució  de  diverses  composicions  musicals 
per  diferentes  senyoretes  y  artistes;  exercicis 
d’esgrima  y  gimnàstichs  pels  alumnes  del 
gimnàs  Bri  ca  1 1 ;  prenent  part  també  en  la 
vetllada  la  cobla  de  guitarres  y  bandurries 
Alegria  Marlinense,  y  la  societat  choral  Lira 
Martinense. 

Tots  els  executants  foren  molt  aplaudits, 
acabantse  a  altes  hores  de  la  matinada 
aqueixa  funció,  que  haurà  deixat  satisfeta, 
per  son  èxit,  a  la  societat  organisadora. 

En  el  «Centre  Artístich  Musical')  donaren 


Redacció  y  Administració: 

Plaça  del  Teatre,  6,  entresol. 

SUMARI:  Als  autonomistes  catalans,  per  JOVENTUT.  —  Anemho  explicant,  per  D-  Martí 
y  Julià.  —  Per  què  no  vos  han  contestat  y  per  què  no  entren  a  la  “  Unió  per 

ALS  AUTONOMISTES  CATALANS 


No  pas  ab  la  satisfacció,  sinó  ab  el  senti¬ 
ment  d’haver  encertat ,  Joventut  parla  avuy 
a  sos  lectors  del  resultat  de  la  enquesta  que 
per  medi  de  postals  feu  dos  números  enrera. 

El  fet  de  dirigirnos  a  determinades  perso¬ 
nes  y  entitats  demanàntleshi  els  motius  que’ls 
impedien  fer  acte  d’adhesió  a  la  Unió  Catala¬ 
nista  malgrat  la  derrera  declaració  feta  per 
ella,  ha  sigut  interpretat  de  maneres  ben  di- 
ferentes. 

Els  uns,  els  fanàtichs  o  els  intransigents 
(que  per  tals  se  distanciaren  de  la  Unió  y  no 
per  altres  causes,  donchs  es  sols  aquell  espe¬ 
rit  el  quin  fa  impossible  la  estada  dintre  la 
Unió),  han  vist  en  l’acte  nostre  un  acte  de 
contrició  y  una  cayguda,  creyent  que  nosal¬ 
tres,  els  defensors  de  la  revisió  de  les  Bases, 
ens  dolíem  de  la  derrera  declaració  catala¬ 
nista  y  que  haviem  sofert  gros  desengany  ab 
les  persones  a  qui  ens  dirigíem:  com  si  nos¬ 
altres  ab  mires  personals  y  no  ab  mires  a  la 
patria  defensessim  el  credo  ample  que  defen- 


sèm  per’acoblar  a  tots  els  catalans,  y  com  si 
nosaltres  no  haguéssim  portat  sempre  la 
transigència  fins  al  punt  d’obrir  el  braços  als 
equivocats  que  reconeixen  llur  error,  sense 
ficarnos  a  esbrinar  les  intencions,  sempre 
respectables  quan,  no  traslluhintse  en  actes, 
no  causen  pertorbació  ni  mimva  en  les  idees, 
com  ja  ara  succeheix. 

Els  altres,  els  polítichs,  matriculantse  en 
les  aules  castellanes  per’apendre  a  passar  la 
corda  fluixa  de  llurs  comedies,  han  agafat  ab 
ses  mans  el  trampolí  de  la  broma,  que  sem¬ 
pre  ajuda  a  mantindré  l'equilibri  quan  venen 
grosses  sotragades.  Ells  han  titllat  nostre 
acte  de  rotaiivero.  Ells,  els  polítichs  a  la  an¬ 
glesa,  que  maten  el  dia  inflant  reporters  de 
periòdichs  castellans,  mortificant  a  llurs  com¬ 
panys  o  llurs  contraris  per  sota  mà,  sense 
traure  la  cara,  pera  no  fer  impossibles  les 
penyes  ahont  tots  junts  esmicolen  als  que 
arriben  més  tart  o  més  d’hora  se’n  van! 

Altres,  els  que,  lluytant  sincerament  per  la 


(i)  Arribada  l’hora  de  comentar  les  contestacions  a  la  postal  qu'envià  Joventut  a  varis  autonomistes  cata¬ 
lans,  devèm  fer  constar  que  nostre  company  Trinitat  Monegal  no  ha  intervingut  en  aquesta  qüestió.  —  (Nota  de 
la  Redacció). 

JOVENTUT 


causa  de  Catalunya,  jamay  han  esperat  res 
de  certa  classe  de  gent,  han  titllat  nostre 
acte  d’ignocent,  donchs  han  cregut  que  te¬ 
níem  una  vena  als  ulls  que  no’ns  permetia 
veure  bé’ls  perfils  de  les  coses,  y  que  aqueixa 
vena  no’ns  la  sabiem  arrencar:  sense  com- 
pendre  que  nostre  propòsit  al  fer  la  pregunta 
consabuda,  no  era  altre  que  arrencar  les  ca¬ 
retes  y  els  ropatges  ab  que  s’embolcallen 
aquella  gent  quan  se  tracta  de  parlar  de  Ca¬ 
talunya,  y  de  que’s  despullen  quan  pera 
ella’s  tracta  de  fer  obra  verament  profitosa. 

Als  sincers  els  dirèm,  com  a  nobles  com¬ 
panys  nostres  que  són,  que  nosaltres  tam- 
poch  hi  hem  cregut  may  en  molts  y  molts 
d’aquells,  però  que  may  tampoch  hem  volgut 
ésser  excusa  pera  justificar  allunyaments. 
Per  això,  en  comptes  de  procedir  per  l’odi, 
hem  preferit  guardar  l’agravi  y  no  posar  en- 
trebanchs  a  l’abraçada,  que  prous  que  n’hi 
ha  en  nostra  esclavitzada  patria  minada  per 
les  rancúnies,  pels  programes  politichs  y  per 
la  derrera  comèdia  de  fer  passar  per  bo’l  se¬ 
parar  la  dreta  de  la  esquerra ,  quan  lo  útil  y 
noble  es  juntarles  ben  fort  y  carinyosament 
entorn  del  cos  del  contrari,  si  el  contrari  es 
català  y  somnia  en  lo  que’ls  seus  rebesavis 
cent  voltes  se  proposaren. 

Per  això  hem  obrat  sempre  com  hem 
obrat.  Tolerants,  hem  parlat  sens  agror  y  fins 
ab  elogi  de  la  dreta  y  de  la  esquerra  mentres 
aquesta  clasificació  no  ha  entranyat  un  sis¬ 
tema  politich  regressiu  y  funest  a  nostra 
causa:  però  ho  hem  anatematisat  francament 
quan  hem  vist  que,  més  que  d’un  jòch  de  pa¬ 
raules  fetes,  se  tractava  d’un  doctrinarisme 
atàvich,  de  lliberals  de  motllo,  de  politiquels 
teòrichs,  o  de  bons  senyors  que  confonien  les 
Illes  Britàniques  tot  confonent  el  Nacionalis¬ 
me  ab  una  migrada  acció  política. 

Hem  vist  iniciarse  corrents  de  germanor 
aumentades  al  atançarse  l’època  electoral,  y 
hem  vist  disidencies  eixides  de  les  urnes,  fo¬ 
namentades  en  resentiments  personals  (les 
falses  accions  polítiques  no  solen  dar  millors 
fruyts):  però  nosaltres  hem  fet  el  desentès, 
perque  la  causa  de  Catalunya  no  es  pas  causa 
de  personalismes.  No  hi  creyem.  en  les  elec¬ 
cions,  mes  pera  no  sentar  plaça  de  rapatanis 
hem  accedit  a  anarhi,  a  fí  de  que’ls  fets  y 
no  nostres  paraules  demostressin  que  teníem 
rahó. 

Altres  y  altres  opinions  s’han  emès,  pri¬ 
vada  y  públicament,  sobre  nostre  acte.  De 
les  primeres  no  podèm  ni  devèm  férnosen 
ohidors  pera  contestaries;  a  les  segones  s’hi 
trobarà  nostra  resposta  en  la  resposta  gene¬ 
ral.  Al  fer  nosaltres  la  pregunta  que  l’esti¬ 
mat  colega  Llevor  de  Sant  Feliu  de  Guíxols 
ab  tant  d’acert,  y  en  les  actuals  circumstan¬ 
cies  ab  tanta  satisfacció  per  part  nostra  cal i- 
fica  d’acte  impolítich,  no’ns  limitàvem  a  en¬ 
viar  les  postals,  sinó  que  obríem  paragraf: 
de  manera  que  l’esmentat  setmanari  no  feya 


més  que  compendre  y  ferse  càrrech  del  nos¬ 
tre  pensament  al  dir  que  devíem  publicar 
sencera  la  llista  d’entitats  a  quines  ens  ha¬ 
víem  dirigit. 

Y  aquest  pensament  es  el  que  anèm  a  po¬ 
sar  en  pràctica. 

Vegis  lo  que  deya’l  setmanari  Llevor: 

MOLT  BEN  FET 

«í 

El  nostre  preuat  company  el  setmanari  barceloní 
Joventut,  mogut  pel  lloable  intent  d’agermanar  tots 
els  autonomistes  catalans,  y  ab  més  oportunitat  potser 
de  lo  que  molts  se  pensaran,  convida  particularmentals 
autonomistes  no  adherits  a  la  Unió  Catúlanista ,  a  fí  de 
que  diguin  ben  cruament  per  què  no  han  fet  acte  d’ad¬ 
hesió  a  la  Unió ,  malgrat  aquesta  declaració  tan  categò¬ 
rica  de  la  derrera  Assamblea  catalanista: 

«Essent  nacionalista  l’acció  qu’en  el  nostre  poble 
»realisa  la  Unió ,  tenen  el  dret  y  el  dever  de  cooperarhi 
»tots  els  catalans  moguts  per  les  aspiracions  del  nacio- 
»nalisme  català,  qualsevulga  que  sia  llur  pensar  y  sen- 
»tir  en  materies  religioses,  polítiques  y  socials.» 

Aytal  bona  pensada  de  Joventut  ens  complàu  molt 
perque  es  un  acte  impolítich,  y  en  el  Catalanisme,  si  hi 
hagué  un  temps  en  que’ls  seus  homes  se  perderen  per 
carta  de  menys  anatematisant  tot  intent  politich,  també 
derrerament  certs  elements  s’han  perdut  per  carta  de 
massa  ajupintho  tot  a  conveniencies  merament  políti¬ 
ques. 

Nosaltres  creyèm  que  la  conducta  de  les. entitats 
qüestionades  es  deguda  a  dues  causes:  l’una  interna  a 
la  Unió  y  l'altra  externa. 

Respecte  a  la  causa  interna,  avuy  per  avuy,  ens  limi- 
tèm  a  deplorar  que,  tot  predicant  als  altres,  molts  cata¬ 
lanistes  oblidèm  massa  sovint  el  primer  manament  de 
tota  acció  social:  nosce  te  ipsum ,  com  deya’l  filosop. 

En  quant  a  la  causa  externa  y  en  termes  generals, 
bona  part  de  les  agrupacions  militants  aludides  per  Jo¬ 
ventut  anteposen  «llur  pensar  y  sentit  en  materies  re¬ 
ligioses,  polítiques  y  socials»,  preferintlo  al  mòvil  pri¬ 
mordial  del  nacionalisme. 

Mes  no  es  pas  d’això  que  volèm  tractar  avuy,  si  bé 
potser  algú  hi  dirà  la  seva  en  aquestes  planes  ahont  se 
pot  fer  ab  tota  llibertat,  perque  nosaltres  sempre  treva- 
llèm  pel  deslliurament  de  Catalunya  y  jamay  hem 
defensat  emmotllament  de  cap  mena. 

Lo  que’ns  mou  a  escriure  aquestes  ratlles,  després  de 
felicitar  al  nostre  germanívol  company,  es  ferli  avinent, 
sense  pretensió  de  donar  concells  a  qui  no’n  necessita, 
qu’en  el  seu  propòsit  trobèm  a  mancarhi  una  cosa  pera 
que  resulti  arrodonit  el  seu  intent: 

La  publicació  de  les  respostes  deuria  anar  seguida 
també  de  la  llista  d’entitats  a  les  quals  s’hagi  dirigit 
y  que...  no  hagin  respost. 

Fentho  així,  tot  de  passada,  fiblaria  una  malura  a  la 
que  som  massa  avesats  y  que,  no  obstant,  es  de  les  que 
més  entrebanquen:  la  malura  meridional. 

Y  vegis  ara  la  llista  d’entitats  y  persones 
a  qui  ens  dirigirem : 


ENTITATS  E  INDI- 
VIDUUS  QUE  HAN 
CONTESTAT 

President  de  l’Associació 
Catalanista  Bruniquer. 
President  de  la  Federació 
Escolar  Catalana. 
President  del  Foment  Au¬ 
tonomista  Català. 


ENTITATS  E  INDI- 
V1DUUS  QUE  NO 
HAN  CONTESTAT 

FranciscoPi  y  Sufíer. 

Juli  Marial. 

Joseph  Mas  y  Cuadros. 
Lluis  Domènech  y  Monta¬ 
ner. 

Ildefons  Sunol. 


JOVENTUT 


President  del  Centre  Auto¬ 
nomista  de  Dependents 
del  Comers  y  de  la  Indús¬ 
tria. 

Director  de  La  Tralla. 

Director  de  Patria  Nova. 

Director  de  Llevor. 

C.  Ventura  y  Pardo. 

J.  Lluhí  Rissech. 

Jaume  Carner. 


Ramón  Albó  y  Martí. 
Francisco  Albó  y  Martí. 
Felip  Bertràn  y  de  Amat. 
Joaquim  Giralt  y  Verda¬ 
guer. 

Raymond  d’Abadal. 

Antoni  M.a  Borrell  y  Soler. 
Francesch  Cambó. 

J.  Casas  y  Carbó. 

Miquel  Laporta. 

Joan  Maluquer  y  Viladot. 

■  Narcis  Verdaguer  y  Callis. 
J.  Ventosa  y  Caivell. 

J.  M.a  Vallés  y  Ribot. 
Baldomer  Tona  y  Xiberta. 
Enrich  Prat  de  la  Riba. 
Frederich  PuigSamper. 
Frederich  Rahola. 

Joseph  Rogent  y  Pedrosa. 
Alexandre  M.a  Pons. 

Narcis  Plà  y  Deniel. 

J.  Pella  y  Forgas. 

J.  Bertran  y  Musitu. 

Lluis  Duràn  y  Ventosa. 

J.  Maspons  y  Camarassa. 

J.  Puig  y  Cadafalch. 

Lluis  Ferrer  y  Vidal. 

Roig  Armengol. 

Albert  Rusiflol. 

Joan  Bardina. 

Joan  Pijoan. 

Miquel  S.  Oliver. 

President  del  Concell  Re¬ 
gional  Federalista  de  Ca¬ 
talunya.  , 

President  de  Catalunya  Fe¬ 
deral. 

President  de  la  Lliga  Re¬ 
gionalista. 

President  de  L’Eura. 
President  del  Centre  Cata¬ 
lanista  de  Tarragona. 
President  del  Centre  Auto¬ 
nomista  d’Igualada. 
President  de  l’Agrupació 
Catalanista  de  Borrassà. 
President  de  la  Lliga  Re¬ 
gionalista  de  Sarrià. 
President  del  Centre  Esco¬ 
lar  Robert. 

President  del  Institut  Obrer 
Català. 

President  de  la  Lliga  Re¬ 
gionalista  de  Vilassar  de 
Mar 

President  del  Centre  Cata¬ 
là  de  Granollers. 
President  del  Ateneu,  del 
districte  Segón. 

President  del  Ateneu  del 
Districte  Sisè. 

President  de  la  Lliga  Re¬ 
gionalista  de  Gracia. 
President  del  Centre  Auto¬ 
nomista  de  SantGervasi. 
President  de  Nova  Catalo- 
nia. 

President  del  Ateneu  Obrer 
del  Poble  Nou. 

President  del  Centre  Cata- 
-là  del  Poblet. 

President  de  la  Lliga  Re¬ 
gionalista  de  la  Barcelo- 
neta. 

President  de  la  Lliga  Re¬ 
gionalista  de  Sabadell. 
President  de  l’Agrupació 
Regionalista  de  Tarrassa 
President  del  Foment  Re¬ 
gionalista  de  Berga. 
Director  de  La  Veu  de  Ca¬ 
talunya. 

Director  del  / Cu-Cut! . 
Director  del Correo  Catalàn 
Director  de  El  Poble  Català 
Director  de  La  Veu  de  la 
Comarca. 

Director  de  La  Veu  del 
Ampurdà. 

Director  del  Penadés  Nou. 
Director  de  la  Gaseta  Vi¬ 
latana. 

Director  del  Baluart  de 
Sitges. 

Direstor  de  Foch  Nou. 

CONTESTACIONS  REBUDES 

Sr.  Director  del  periòdich  Joventut.  —  Present. — 
Molt  senyor  meu  y  de  la  meva  consideració  més  distin¬ 
gida:  He  rebut  la  postal  ab  que  m’ha  honrat,  y  correspo¬ 
nent  a  la  seva  deferencia  li  diré  francament  la  meva 
opinió  respecte  a  la  pregunta  que’m  dirigeix.  No  sé  si 
el  meu  criteri,  condensat  en  la  resposta,  s’expressa  ab 
aquella  claretat  que  mereix  la  pregunta,  mes  prenent 
per  punt  de  partida'l  s  gnificat  que  les  coses  tenen  y  de 
qu:ns  motllos  no  podèm  fug  rne,  hem  de  confessar  que 
la  Unió  Catalanista  es  encara,  políticament,  lo  que  fou 
en  la  seva  fundació  y  determinen  les  seves  Bases. 

La  Unió  Catalanista  representa  una  aspiració  reivin- 
dicadora  dels  drets  de  Catalunya  com  a  Poble;  es  una 
aspiració  del  poble  català  que  vol  sa  llibertat  pera  go- 
vernarse  per  ell. 

La  forma  política  li  es  indiferent,  y  encara  qu’es  de 
creure  que  dintre  de  l’Estat  espanyol  pot  acceptar  la  que 
sia  mentres  garantisi  la  seva  autonomia,  en  son  govern 
interior,  es  indubtable,  seguiria  les  lleys  del  progrés 
humà,  sense  detenírse  en  tal  o  qual  regim. 

Això  per  mi  es  un  sol  punt,  y  en  la  línia  recta  que  la 
dignitat  humana  segueix  y  que  partint  del  jo  arriba  fins 
a  qui  l’engendra,  ] n ’hi  ha  molts  de  puntsl  que  l’ho¬ 
me  ha  de  seguir  segons  síen  ses  llums,  sa  ferma  volun¬ 
tat  y  ses  aspiracions  d’home  útil  a  la  humanitatl 

Per  això  no  solsament  sóch  nacionalista ,  sinó  també 
federal  republicà,  prestant  mon  concurs  ab  altres  pera 
desenrotllar,  no  sols,  exclusivament,  el  programa  de  22 
de  juny,  sinó  fins  pera  deixar,  quan  així  convingui,  per 
vells  tots  els  seus  punts,  quan  de  l’estudi  dels  meteixos 
y  de  la  pràctica  dels  fets  se’n  derivin  noves  aspiracions 
pels  homes. 

La  Unió  Catalanista  agrupa  aymants  de  la  llibertat 
de  Catalunya:  tots  els  federals  ht  caben;  mes  l’adhesió 
política  desnaturalisaría  nostra  significació,  puig  redu- 
hiría  la  línia  a  seguir  en  l’ample  espay  dels  avenços 
polítichs:  no  més  seríem  catalanistes. 

Els  homes  que  agrupi  la  Unió  Catalanista  han  defor¬ 
mar  els  partits  que  demà  governin  Catalunya,  portant 
ab  l’amor  a  la  terra,  la  ciència  de  governar  als  pobles. 

L’amor  a  la  terra  es  la  matriu,  y  els  homes  que  llen 
ci  al  món  polítich,  sense  ciència,  no  podrien  governar. 

]E1  Nacionalisme  Federal  Republicà  es  amor  y 
es  ciencial  —  C.  Ventura  y  Pardo.  —  Barcelona ,  27 
janer  içoj. 

Senyor  Director  de  Joventut. — Distingit  company: 
He  rebut  la  seva  postal,  y  tinch  molt  gust  en  contestar 
a  la  pregunta  que’m  dirigeix. 

Procedeixo,  com  vostè  sab,  del  camp  republicà  fede¬ 
ralista.  No’n  vaig  sortir  fins  que  tingué  lloch  la  mort 
d’en  Pi  y  Margall. 

No  podia  afiliarme  a  la  Unio  Catalanista  perque  les  ba¬ 
ses  de  Manresa  no  responen  plenament  a  les  meves 
idees  socials  y  polítiques,  y  perque  no  estich  conforme 
ab  alguns  acorts  de  les  altres  Assamblees  ni  ab  la  orga- 
nisació  de  la  Unió. 

Altrament  jo  creya  que  l’acció  política  era  indispen¬ 
sable,  y  que  calia  pendre  part  en  les  lluytes  electorals, 
ab  la  finalitat  de  conquistar  els  Ajuntaments,  les  Dipu¬ 
tacions  y  la  representació  en  Corts  de  Catalunya. 
Aquesta  acció  política  era  y  es,  al  meu  entendre,  l'ins¬ 
trument  d’ampla  llibertat  que  necessita  la  nostra  patria 
pera  l’assoliment  de  l’autonomia;  el  desvetllament  dels 
esperits  qu’encara  dormen  y  l’acoblament  de  forces 
propulsores  de  les  reivindicacions  del  nostre  poble;  la 
constant  agitació  que  dóna  als  ideals  empenta  y  vida. 

Dels  actes  de  la  Unió  en  resulta  que  no  es  aquest  el 
seu  pensament.  D’ençà  de  la  derrera  Asamblea  està  més’ 
en  contacte  ab  l’espept  de  tots  els  autonomistes,  però 

segueix  apartada  de  les  lluytes  polítiques  y  manté  l’an¬ 
tiga  organisació. 

Aquesta  es  la  meva  contestació  Nacionalista:  estich  vir¬ 
tualment  dins  de  la  Unió;  partidari  de  l’acció  y  la  lluyta 
y  d’una  organisació  de  forces  ahont  tots  els  autonomis¬ 
tes  ens  donguèm  les  mans  sense  callar  les  aspiracions 
que’ns  separen,  no  puch  expressar  més  que  una  adhe¬ 
sió  afectuosa,  però  virtual  y  limitada. 

Rebi  ab  aquestes  ratlles  el  testimoni  de  la  considera¬ 
ció  y  afecte  del  seu  company — J.  LluhÍ  Rissech. — S.\c. 
2ç,janer  /gos. 

Foment  Autonomista  Català  —  El  «Foment  Au¬ 
tonomista  Català»,  en  contestació  a  vostra  comunica¬ 
ció,  té  l’honor  de  contestarvos  lo  següent: 

Que’l  «Foment  Autonomista  Català»  no  té  may  cap 
motiu  que  li  impedeixi  adherirse  a  totes  les  entitats  que 
trevallin  per  l’Autonomia  de  Catalunya,  però  precisa¬ 
ment  l’interès  que  té  en  la  unió  general,  li  impedeix 
adherirse  a  cap  en  particular. 

Visquèu  molts  anys  y  trevallèm  tots  plegats  ab  co¬ 
ratge  per  la  prosperitat  de  nostra  estimada  Catalunya. 
— Barcelona ,  /  febrer  /çoj — P.  A.  del  C.  D.,  El  Se¬ 
cretari,  J.  Vergés  y  Sellés. —  Sr.  Director  del  periò- 
dich  Joventut. 

El  President  de  la  Federació  Escolar  Catalana 
B.  L.  M.  Al  Sr.  Director  de  Joventut,  manifestantli 
en  contestació  a  sa  postal  que,  si  realment  l'i'inich  pro¬ 
grama  de  la  Unió  Catala?iisla’s  concretés  en  la  de¬ 
claració  de  la  derrera  Assamblea,  si  la  Unió  no  tin¬ 
gués  altre  objecte  que’l  d’acoblar  totes  les  forces 
nacionalistes  deixantles  després  en  la  més  complerta 
llibertat  mentres  trevallessin  de  bona  fe  pera  conquerir 
l’autonomia,  y  finalment,  si  l’ésser  dintre  la  Unió  no 
dongués  altre  caràcter  que’l  d’autonomista  a  la  entitat 
adherida,  la  Federació  Escolar  temps  ha  que  formaria 
part,  y  ab  molta  joya,  de  la  Unió  Catalanista. 

En  Amadeu  Peig  Y  Avellà  li  ofereix  ab  tal  motiu  el 
testimoni  de  sa  consideració  més  distingida. — Barcelo¬ 
na,  4  de  febrer  de  /çoS- 

Baicelona  8, febrer  íçoj. — Sr.  Director  de  Joven¬ 
tut. — Present.  —  Benvolgut  company:  En  resposta  a 
vostra  postal  del  29  de  janer,  devèm  dirvos:  que  cap 
motiu  de  caràcter  polítich  ens  ha  impedit  fins  ara  d’ad- 
herirnos  a  la  Unió  Catalanista  puig  la  nostra  feyna 
de  propaganda,  que  han  vist  ab  gust  tota  mena  d’ele¬ 
ments  autonomistes  de  dintre  y  fòra  de  la  Unió,  ha 
sigut  sempre  inspirada  en  els  principis  eminentment 
democràtichs  de  la  Unió  Catalanista ,  perque  sols  en 
ells  hi  hem  vist  el  medi  d’arribar  a  la  perfecta  unió  de 
forces  nacionals  catalanes,  qu’es  a  lo  que  posèm  el  coll 
desde  que  som  nats  a  la  vida  periodística. 

Y  com  que  això  no's  compaginaria  ab  el  no  haver 
fet  encara  La  Tralla  acte  oficial  d’adhesió  a  la 
Unió,  hem  acordar  unànimament  tots  els  de  la  Redac¬ 
ció,  entre’ls  .que  n’hi  han  de  tots  pensars,  demanar  ala 
Junta  Permanent  que’ns  admeti  en  el  sí  de  la  Unió 
Catalanista. 

Comunicat  això,  sols  ens  resta  felicitarvos  per  vostra 
iniciativa  plantejada  tan  a  la  catalana,  y  a  la  que  hi 
han  de  respondre  tots  els  que  ab  sinceritat  professin 
l'ideal  nacionalista. 

Dignauvos,  senyor  Director,  acceptar  nostre  humil 
concurs  en  l’obra  d’agermanament  en  bé  de  Catalu¬ 
nya. — Visquèu  molts  anys. 

La  Redacció  de  «La  Tralla» 

Associació  Catalanista  «Bruniquer». —  Grano¬ 
llers  del  Valies. — La  Junta  Directiva  d’aquesta  Associa¬ 


ció,  en  la  sessió  celebrada  la  setmana  passada,  acordà 
comunicarvos,  contestant  a  la  postal  per  vós  enviada, 
que  no  tenim  cap  motiu  de  caràcter  polítich  que’ns  im¬ 
pedeixi  fer  acte  d’adhesió  a  la  Unió  Catalanista ,  essent 
així  qu’estèm  complertament  identificats  ab  la  me- 
teixa. 

Deu  vos  guardi  molts  anys. — P.  A.  de  la  J.  D.  El 
Secretari,  Joseph  Marimon. 

Sr.  Director  del  periòdich  Joventut. 

Patria  Nova. — Periòdich  Nacionalista. — Reus, 
8  febier  1905. — Sr.  Director  de  Joventut.  Barcelona. 

—  Molt  Sr.  nostre:  No’ns  hem  adherit  a  la  Unió  Cata¬ 
lanista  perque  creyèm  que  aquesta  entitat,  creada  pera 
ésser  la  representació  del  nacionalisme  català  y  a  pesar 
d’haver  fet  en  sa  derrera  Assamblea  reunida  a  Barcelo¬ 
na,  la  declaració  de  que  ha  pres  peu  la  important  revista 
per  vós  dignament  dirigida  pera  fernos  la  pregunta  que 
ara  tenim  l’honor  de  contestar;  ha  esdevingut  una  de 
les  tantes  branques  en  que’s  divideix  la  soca  del  nacio¬ 
nalisme  català,  y  nosaltres,  tenint  això  en  compte  y  pen¬ 
sant  que  de  la  manera  en  que’s  troba’l  Catalanisme  en 
nostra  ciutat  de  Reus,  o  sia  en  estat  de  formació,  no 
ens  convé  decantarnos  ni  cap  a  una  banda  ni  cap  a 
l’altra,  sinó  romandre  eclèctichs,  hem  resolt  quedarnos 
distanciats  de  totes  per  un  igual  y  amichs  y  en  bones 
relacions  ab  tots  els  que,  síen  del  camp  que  síen, 
defensin  la  causa  de  Catalunya. 

Y  sra'que  ja  us  hem  fet  sabedor  dels  motius  que’ns 
tenen  allunyats  de  la  Unió  Catalanista  a  la  que  esti- 
mèra  com  a  germana,  ens  despedím  de  vos  desitjantvos 
forces  anys  de  vida  pera  que  poguèu  trevallar  ab  tant 
dalit  com  fins  avuy  al  devant  de  la  benemèrita  Joven¬ 
tut,  pel  bé  del  Catalanisme.  —  Patria  Nova. 

Centre  Autonomista  de  Dependents  del  Co- 
mers  y  de  la  Indústria.  —  Sr.  Director  de  Joventut 

—  Present. — Distingit  company  de  causa  nacionalista: 
Dihent  que  l’article  32  dels  Estatuts  de  la  Societat  que 
m’honro  presidint  prohibeix  adherirse  a  cap  altra  Asso¬ 
ciació,  hauria  contestat  vostra  postal,  però  com  això, 
sense  serho,  semblaria  un  subterfugi,  vos  donaré  altres 
explicacions  que  a  mon  entendre  foren  causa  d’estatuir 
esmentat  article  ab  caràcter  inamovible. 

1  a  Pera  prestar  nostre  concurs  a  la  causa  nacio¬ 
nalista  al  costat  de  la  Unió,  sempre  que  ho  fassin  pre¬ 
cís  determinades  circumstancies,  ,;es  indispensable  fer 
acte  d’adhesió  especial  a  n’aquella  Entitat?  Jo  entench 
que  no. 

2,a  ^Representa  avuy  la  Unió  lo  que’n  podríem  dir 
l’ Arca  Santa  del  Catalanisme ,  ahont  el  que  s’hi  fiqui  no 
puga  ser  titllat  de  bandería?  També  entench  que  no, 
donchs  per  sòrt  o  per  desgracia’ls  seus  homes  d’acció 
li  marquen  una  orientació  única  en  quasi  tots  els  pro¬ 
blemes  derivats  del  nacionalisme. 

Aquí  teniu  explicat  el  meu  criteri  particular  sobre* 
la  vostra  pregunta,  agrahintvos  la  ocasió  que  m'havèu 
proporcionat  d’oferirme  vostre  atent  s.  s.  —  M.  Cas- 
tanyeda,  President  del  «Centre  Autonomista  de  Depen¬ 
dents  del  Comers  y  de  la  Indústria».  - —  9  febrer  1905. 

Sr.  Director  del  periòdich  catalanista  Joventut. — 
Molt  senyor  meu  y  distingit  company:  La  seva  postal- 
circular  planteja  ’1  problema  de  la  disgregació  de  les 
forces  catalanistes. 

Aquesta  es  en  mon  concepte  filla  de  tres  causes  prin¬ 
cipals.  De  que  una  part  dels  elements  nacionalistes, 
malgrat  les  declaracions  y  acorts  de  l’Assamblea  de 
Reus,  no  han  cregut  ni  creuen  en  la  eficacia  de  l’acció 
política;  de  que  per  més  que  sempre  s’ha  dit  que  din. 
tre’l  nacionalisme  hi  cabia  tothom,  la  força  d’altres  da 

ferencies  de  criteris  ha  portat  a  elements  que  senten  el' 
nacionalisme  a  endreçar  aquet  sentiment  nacional  y 
amotllarlo  exclusivament  en  determinades  concepcions 
polítiques:  y  finalment,  de  diferencies  d’humor  y  tempe¬ 
rament  personals. 

Mentres  aquestes  tres  causes  y  algunes  altres  menys 
importants  persisteixen,  no  crech  que  la  Unió  Catala¬ 
nista. 1  malgrat  la  bona  intenció  y  llealtat  de  les  persones 
que  actualment  estàn  a  son  cap,  ni  cap  altra  enlitat 
que’s  formés  pera  juntar  els  esforçosjde  tots  els  naciona¬ 
listes,  pugui  portar  endevant  aquesta  tasca. 

Ara  com  ara,  importants  elements  de  la  Unió  Catala¬ 
nista  estich  segur  no  creuen  que  deguin  portarse  a  la 
pràctica  y  traduirse  en  fets  y  realitats  aquelles  paraules 
d’en  Guimerà  a  l’Assamblea  de  Reus: 

«Està  en  la  conciencia  de  tothom,  y  això  desde  fa 
molt  temps,  la  necessitat  de  que’l  Catalanisme  intervin- 
ga  en  la  vida  activa  de  la  política,  y  per  lo  tant  la  con¬ 
veniència  de  que  prengui  part  en  les  lluytes  electorals, 
utilisanthi  en  la  empresa  totes  les  seves  forces. 

»La  situació  del  Catalanisme  ha  sigut  fins  avuy  molt 
tranquila,  y  per  millor  dirho  molt  còmoda:  veure  des¬ 
de  nostres  cases,  escudats  en  nostra  despreciativaiion- 
radesa,  còm  passaven  y  tornaven  a  passar  pel  mitj  del 
fanch  del  carrer  les  mascarades  de  la  política.  Mes 
aquesta  conducta,  prou  comprensible  quan  una  agrupa¬ 
ció’s  forma,  no  tindria  explicació  que  convencés  avuy 
día  eri  que’l  Catalanisme  ha  pres  major  volada.  Seguir 
en  aquet  retrahiment  fóra  cobardía,  fóra  egoisme,  fóra’l 
vergonyós  suicidi  de  la  nostra  causa.  Perque  al  present 
els  que  ho  reclamen  no  som  únicament  nosaltres  els 
que  fem  vida  activa  dintre  del  Catalanisme,  que  ho  recla¬ 
ma  ab  més  vehemencia  encara,  si  això  es  possible,  el  país 
en  massa,  el  país  veritable, el  país  que  no  fa  d’explotador 
a  les  ordres  dels  llustres  vividors  dels  partits  gover¬ 
nants,  el  país  trevallador  que  no  es  pas  fanàtich  per 
cap  institució  mudable,  que  tant  se  li  en  dóna  la  forma 
de  govern  monàrquica  com  la  republicana,  ab  tal  de  que 
se  li  proporcioni  feyna  y  dignitat  a  casa  y  no  vegi  en- 
tronisats  en  el  poder  homes  sense  conciencia  que  sols 
representen  devant  del  món  nostre  rebaixament  y  nos¬ 
tra  deshonra. 

»Es  clar,  senyors,  que  si  Catalunya  fos  àrbitre  de  son 
govern  no  seria  ab  les  vicioses  lleys  presents  ab  les 
que’ls  catalans  anirien  a  les  urnes  electorals;  que  nos¬ 
altres  tindríem  nostre  sistema  propri,  arrencat  de  nostre 
sistema  electoral  d’altres  èpoques,  corretgit  y  comple¬ 
tat  ab  lo  qu’hem  après  del  nostre  y  d’altres  pobles 
contemporanis.  Y  es  clar  que  nostre  sistema  no  fóra 
com  els  d’ara  que  faciliten  les  trampes  a  favor  dels  go¬ 
verns,  sinó  aquell  que  sigués garantia  de  la  més  perfecta 
justícia.  Mes  com  no  està  en  les  nostres  mans,  avuy  per 
avuy,  sinó  aprofitar  lo  que  se’ns  dóna,  dever  nostre  es 
acomodarnos  a  les  c  rcumstancies.  Recullimnos,  donchs, 
el  vestit  pera  no  tacarnos,  y  fiquemnos  en  aqueixa  co¬ 
rrent  d’aygües  brutes,  en  mitj  d’aqueixa  corrupció  elec¬ 
toral  que  tufeja  a  corrupció  d’hospital  de  la  sala  d’in¬ 
curables;  puig  veritablement  està  desahuciat  aquest  sis¬ 
tema,  y  ab  ell  ho  està  tot  lo  qu’ell  aguanta. 

>  Anehmi,  donchs.  Voltèm  el  cos  del  que  agonisa  víc¬ 
tima  de  sa  mala  vida.  Fem  com  aquells  homes  de  bona 
voluntat  que  s’acosten  al  que  va  a  morir  pera  vetllar 
pels  que  queden  y  salvar  la  casa  de  la  ruina’l  día  que 
treguin  el  cadavre.» 

Desde  l’Assamblea  de  Reus,  ab  la  sola  excepció  de  la 
presentació  de  don  Joan  J.  Permanyer  pel  districte  de 
Vilafranca  del  Penadés,  la  Unió  Catalanista  no  ha  pres 
d’una  manera  directa  part  en  cap  més  Uuyta  electoral, 
regnant  en  ella  un  esperit  de  hostilitat  y  apartament  de 
les  lluytes  polítiques.  He  cregut  sempre — respectantlo 
molt — aquet  criteri  errat,  donchs  la  política  acoblado- 
ra  de  les  forces  nacionalistes  crech  dèu  ésser  el  cap  di. 


rector  del  moviment  polítich  de  la  nostra  terra.  Aques¬ 
ta  diferencia  de  criteri,  que  m’ocasionà  seriós  disgustos 
personals,  fou  causa  principal  de  que  deixés  de  formar 
part  de  la  Unió.  Y  en  cap  manera  desitjo  trobarme  en 
l’esdevenir  en  igual  situació. 

Crech  que  sols  el  temps  y  les  circumstancies  esmena- 
ràn  la  situació  actual  y  dictaràn  el  modo  y  forma  de 
juntar  en  una  sola  acció  a  tots  els  nacionalistes. 

Queda  de  V.  affm,  s.  s.q.  b.  s.  m.  —  J.  Carner  (i). 

Llevor. — Setmanari  catalanista  empordanès. 
— Senyor  Director  de  Joventut.  Barcelona. — Distin¬ 
git  senyor.  El  periòdich  Llevor ,  del  qual  soch  Direc¬ 
tor  justament  per  ésser  President  d’aquest  «Centre  Ca¬ 
talà»,  es  portaveu  d’aquesta  entitat  nacionalista  y  per 
tant  lligada  ab  ella  per  ideals  y  procediments.  Vós 
sabèu  que’l  «Centre»  està  adherit  a  la  Unió  Catalanis¬ 
ta ,  y  com  que  a  l’un  y  altre’ls  hi  donen  vida  les  metei- 
xes  persones  mogudes  per  uns  meteixos  desitjós,  resul¬ 
ta  que  indirectament  forma  part  de  la  entitat  capdal 
del  nacionalisme  català,  y  per  això  no’s  cregué  neces¬ 
sari  fer  acte  d’adhesió. 

Me  crech  serà  suficient  aquesta  contestació  a  la  pre¬ 
gunta  que  m’havèu  fet  per  medi  de  postal. 

Per  bé  de  Catalunya  vos  desitja  salut  vostre  com¬ 
pany,  Joseph  Palahi,  director  de  Llevor.  —  Sant  Feliu 
de  Guíxols ,  ij  de  febrer  de  içoj  (2). 

ALS  QUE  HAN  CONTESTAT 

Recordin  els  lectors  el  text  de  nostra  pos¬ 
tal.  Després  de  copiar  al  peu  de  la  lletra  la 
derrera  Declaració  catalanista,  deyem: 

Senyor... 

L’Assamblea  Catalanista  derrera  aprobà  la  Declara¬ 
ció  que  va  impresa  aquí  sobre.  Queda,  donchs,  procla¬ 
mat  que  no  s'ha  d’acceptar  cap  programa  ni  abando- 
narne  cap  pera  ésser  de  la  Unió.  N’hi  ha  prou  ab  voler 
l’autonomia  de  Gitalunya. 

Vostè  que,  com  a  bon  català,  estarà  interessat  en  la 
unió  general  de  tots  els  autonomistes,  ,|tindría  a  bé  dir- 
nos  quins  motius  de  caràcter  polítich  li  impedeixen  fer 
acte  d’adhesió  a  la  Unió  Catalanista ? 

Transcrita  aquesta  pregunta,  quasi  no’ns 
caldria  fer  objeccions  a  les  respostes  qu’hem 
rebudes, donchsa  excepció  deies  de  La  Tralla , 
Llevor  y  l’tt Associació  Catalanista  Bruniquer», 
cap  d’elles  es  concreta  ni  té  res  que  veure  ab  la 
pregunta  esmentada.  No  senyalantnos  cap  di¬ 
ficultat  de  caràcter  polítich  que  impedeixi  als 
que  han  respost  ingressar  0  fer  acte  d’adhe¬ 
sió  a  la  Unió  Catalanista ,  y  si  sols  fentnos 
presents  dificultats  de  caràcter  personal,  po¬ 
dríem  donar  nostra  tasca  per  termenada. 

No  obstant,  la  deferencia  que  dits  senyors 
y  entitats  han  tingut  ab  nosaltres  al  contes- 
tarnos,  ens  força  a  correspondre  a  llur  pro¬ 
cedir,  sense  que  hagi  d’essernos  obstacle  pera 
dir  lo  que  creyém  qu’es  la  veritat. 

La  resposta  de  La  Tralla  honra  a  aqueix 


(1)  Aquesta  comunicació  ha  sigut  rebuda  després 
del  día  9  del  corrent,  o  sia  passat  el  plasso  que  senya¬ 
larem  pera  respondre  a  nostra  postal. 

(2)  També  rebuda  ab  posterioritat  a  dita  fetxa. 

periòdich.  Y  lo  meteix  dihèm  de  la  resposta 
que’ns  ha  enviat  l’«Associació  Catalanista 
Bruniquer»  malgrat  no  haver  demanat  sa 
inclusió  en  la  llista  d’entitats  catalanistes, 
perque  al  reconèixer  qu’està  completament 
identificada  ab  la  Unió  després  de  la  derrera 
Declaració  d’aquesta,  fa  l’únich  acte  qu’esti- 
mèm  necessari  pera  l’harmonia  general  dels 
catalanistes,  donchs  en  efecte:  com  que  la 
Unió  no  es  colectivitat  que  necessiti  forces 
ab  el  fí  de  menaries  vers  les  urnes  en  un  mo¬ 
ment  donat,  n’hi  ha  prou  ab  la  salutació  de 
simpatia  que  aquella  Associació  li  dirigeix  y 
ab  que  dóna  a  entendre  que,  en  cas  d’un  mo¬ 
viment  colectiu,  no  fóra  pas  ella  qui  se’n 
apartaria  ab  excuses  polítiques  ni  personals. 

Res  objectarèm  a  la  resposta  donada  pel 
periòdich  Llevor ,  portaveu  d’una  entitat  que 
com  el  «Centre  Català»  de  Sant  Feliu  de  Guí¬ 
xols  està  adherit  a  la  Unió  Catalanista.  Ade- 
més,  sabèm  quin  es  son  esperit  en  aquesta 
qüestió  del  nacionalisme.  Com  a  portaveu 
d’aquell  centre  no  hi  ha  per  què  adhérirse  a 
la  Unió,  però  podria  adherirshi  com  a  periò¬ 
dich  que  sens  dubte  té,  a  més  d’editor,  direc¬ 
tor  y  redactors  responsables.  Es  una  opinió 
qu’emetèm  per  si  es  bona,  no  perque  la  vol- 
guèm  imposar. 

La  resposta  del  senyor  Lluhí  Rissech  es 
llarga  y  no  es  clara.  Sembla  deduhirsen,  en 
primer  lloch,  que  dit  senyor  no  ha  comprès 
nostra  pregunta,  ni,  menys  encara,  la  Decla¬ 
ració  de  la  Unió :  y  això  es  més  d’estranyar 
essent  el  senyor  Lluhí  un  ardit  campió  de  la 
germanor  de  les  forces  nacionalistes.  En  se- 
gón  lloch,  les  rahons  que  alega  responent  a 
preguntes  imaginaries  són  tan  graves,  que  si 
fins  ara  l’haviem  considerat  un  nacionalista 
que  per  no  tenir  un  concepte  clar  del  nacio¬ 
nalisme  se  mantenia  encara  allunyat  de  la 
Unió ,  desde  avuy  el  considerarèm  un  com¬ 
plert  desconeixedor  d’aytal  doctrina  y  un 
intransigent  imposador  d’accions  polítiques. 

Que  lo  primer  que  dihèm  es  cert,  queda 
probat  remarcant  que’l  senyor  Lluhí  diu  te¬ 
nir  un  criteri  politich  diferent  del  de  la  Unió, 
ab  tot  y  ésser  la  Declaració  d’aquesta  ben 
clara  quan  diu  síen  les  que  síen  les  idees  polí¬ 
tiques...  etc.,  ab  lo  que  s'expressa  que  aques¬ 
tes  idees  no  són  obstacle  pera  ingressar  en  la 
Unió  y  que  la  Unió  no’n  professa  cap,  donchs 
les  acull  totes  com  a  bones.  Y  com  qu’es 
aquest  l’esperit  de  tota  causa  nacionalista,  y 
com  que  no  es  possible  trobar  frases  més 
justes  pera  expressarlo,  hauria  sigut  més 
meritori  en  un  nacionalista  com  el  senyor 
Lluhí  indicar  al  menys  una  nova  redacció 
que  tanquésel  veresperit  nacionalista, enlloch 
de  guardàrsela,  y  tenirla  com  a  bona  callant 
aquest  punt,  y  refusant  de  passada  la  seva 
acceptació,  ab  lo  que  ha  vingut  a  demostrar 
lo  que  afirmavem  suara:  que  desconeix  lo 
qu’es  un  moviment  nacionalista. 


<;Diu  el  senyor  Lluhí  qu’ell  com  a  nacio¬ 
nalista  està  virtualment  ab  la  Unió ?  ^Afegeix 
que  no  hi  ingressa  de  fet  perque  la  Unió , 
qu’es  nacionalista,  no  es  precisament  políti¬ 
ca?  Heusaquí  en  contradicció  flagrant  al  se¬ 
nyor  Lluhí,  que  declarantse  nacionalista  ve 
a  negar  ell  meteix  son  nacionalisme.  Si  no 
més  se  declarés  un  politich ,  estaria  més  en  lo 
just. 

Entrèm  ara  en. la  segona  afirmació  qu’hem 
fet.  Alegar  el  seu  criteri  particular  d’anar  a 
les  urnes  pera  dir  qu’ell  està  en  contraposició 
ab  la  Unió  Catalanista,  es  ja  venir  a  dir  que 
desconeix  també  les  bases  de  les  seves  As- 
samblees.  L’alegació  es  absurda  en  aquests 
temps  en  qu’està  feta  una  Declaració  tan 
clara  y  precisa.  Però  suposèm,  per’ajudar  a 
l'argumentació  del  senyor  Lluhí,  que  les 
Bases  catalanistes  són  totes  en  vigor.  ,-Quí  li 
ha  dit  que  la  Unió  s’oposa  a  les  eleccions? 
^D’hónt  l’ha  treta  aquesta  afirmació?  (Y  el 
senyor  Lluhí  parla  de  Catalanisme  al  poble, 
y  desconeix  lo  que  sab  el  catalanista  més 
inconscient  de  l’agrupació  menys  important? 
Lo  que  fan  les  Bases  catalanistes  no  es  opo- 
sarse  a  les  eleccions,  sinó  regularies  prohi¬ 
bint  les  conxorxes,  les  tupinades,  les  porque¬ 
ries  electorals. 

Potser  lo  que’l  senyor  Lluhi’s  proposava 
dir  y  no  ha  dit,  si  bé  ho  ha  deixat  endevinar, 
es  que’s  faria  de  la  Unió  si  aquesta  procla¬ 
més  com  a  bo’l  credo  politich  de  dit  senyor, 
es  a  dir,  si  deixant  d’ésser  nacionalista  y  res¬ 
pectuosa  ab  totes  les  idees,  acceptava  e  im¬ 
posava  a  tots  la  respectable  aoció  política  del 
senyor  Lluhí:  però  en  tal  cas,  qualsevol  ac¬ 
ció  política  particular  deixaria  d'ésser  tal,  y 
deixaria  d’ésser  bona  així  que  s’imposés, 
pera  convertirse  en  odiosa  y  despreciable. 

No  volguèm  empetitir  tant  o  desnaturali- 
sar  tant  el  Nacionalisme  tot  dihentnos  na¬ 
cionalistes.  Precisament  nosaltres  encara  n’hi 
trobèm  masses  de  dogmes  polítichs  en  les  Ba¬ 
ses  de  la  Unió ;  precisament  trobèm  qu’en- 
cara  ha  definit  massa,  en  política  com  en  tot, 
si  vol  ésser  llaç  d’unió  de  tots  els  autonomis¬ 
tes  catalans.  Al  senyor  Lluhí,  com  a  tants 
altres  del  camp  federal,  com  a  tants  altres 
també  del  camp  de  la  ciència  política  a  l’us, 
la  politica’ls  es  una  obsessió  perenne,  y  no 
saben  veure,  o  en  tot  cas  sembla  que  oblidin 
que  una  acció  política  es  cosa  petita,  que  sols 
pot  encloure  a  uns  quants,  que  fan  el  seu 
definitori.  La  Unió  Catalanista ,  que  no  ha 
d’ésser  cap  definitori,  comprèn  a  tots  els 
autonomistes.  Que  vinguin  tots  els  definito¬ 
ris,  que  vinguin  totes  les  capelletes  en  les 
que  hi  entren  sos  devots  y  no  més  que  sos 
particulars  devots,  que  vinguin  en  fi  totes 
les  accions  polítiques  a  nacionalisarse  dintre 
de  la  Unió,  a  nacionalisarse  dintre  de  Cata¬ 
lunya. 

Els  verdaders  nacionalistes  saben  que  sols 
les  circumstancies  d’un  moment  politich  de- 

terminat  poden  fer  general  ' l’acció  política 
en  un  poble;  en  cambi  l’acció  social,  qu’en- 
dòu  totes  les  activitats  polítiques,  econòmi¬ 
ques,  religioses,  artístiques,  etc.,  es  y  ha 
d’ésser  la  característica  d’un  poble  que  aspira  a 
governarse  asimeteix.  Els  verdadersnaciona- 
listes  són  els  que  avuy  se  troben  o  venen  a 
la  Unio,  com  se  trobarien  o  anirien  a  un’al- 
tra  entitat  semblant  a  manca  d’ella,  a  treva- 
llar  pera  que  ses  Bases,  les  menos  Bases 
possibles,  no  fossin  cap  rèmora  pera  les 
idees  de  ningú,  a  esborrar  tots  els  acorts  de 
les  Assamblees  que  responguessin  sols  a  cir¬ 
cumstancies  de  moment  o  a  petiteses,  y  a 
millorar  sa  organisació  si  fos  dolenta  &  defec¬ 
tuosa.  {Per  què  no  han  vingut  a  fer  això  els 
que  pensen  com  el  senyor  Lluhi  Rissech? 
Perque  serveixen  més  pera  definir  y  pera  cri¬ 
ticar  que  no  pera  edificar.  Y  no  insistim  més, 
puig  trobém  desmai  gustjinsistirenla  refutació 
d’idees  tan  conservadores  y  antinacionalistes. 

La  extensa  resposta  del  senyor  Carner 
(anavem  a  dir  del  senyor  Guimerà)  es  un  xich 
més  clara  que  la  del  senyor  Lluhi,  puig  ens 
diu  que  no  entra  a  la  Unió  pera  evitarse  dis¬ 
gustos  y...  per  no  haver  de  tornar  a  sortirsen. 
{Es  que’l  senyor  Carner  se  declara, un  ven¬ 
çut?  Ho  sentiríem.  «El  temps  y  les  circums¬ 
tancies — diu — esmenaran  la  situació  actual.» 
Y  entre  tant  ell  desisteix  de  venir  a  la  Unió. 
Heusaqui  el  procedir  de  la  majoria  dels  nos¬ 
tres  disidents,  tant  els  d’ahir  com  els  d’avuy, 
tant  els  aludits  pel  senyor  Carner  com  els 
altres  que  ab  ell  fan  avuy  grupo  apart:  tots 
s’aparten  de  la  Unió  perque  en  ella  no  hi  pre¬ 
val  el  seu  criteri  particular.  Si  ho  hagués¬ 
sim  fet  aixi  nosaltres!... 

L’afirmació  de  que  «la  política  acobladora 
de  les  forces  nacionalistes  (vol  dir  el  nacio¬ 
nalisme)  déu  ésser  el  cap  director  del  movi¬ 
ment  politich  de  la  nostra  terra»,  es  a  nos¬ 
tres  ulls  un  absurd.  Un  directori  politich  no 
déu,  no  podria  influir  en  la  totalitat  del  na¬ 
cionalisme  sinó  circumstancialment.  Com 
que  això  la  realitat  li  demostrarà  cada  dia 
al  senyor  Carner,  aquest  viurà  en  constant 
desengany  si  s’empenya  en  anar  contra  la 
realitat.  Però  en  fi,  nosaltres  respectèm  son 
criteri  com  ell  el  nostre,  y  aixi  ho  proba  la 
derrera  Declaració  catalanista.  Mes  ella,  a  pe¬ 
sar  d’ésser  tan  ampla ,  no  ha  servit  pera  que’ls 
molts  lliberals  que  pensen  com  el  senyor 
Carner  hagin  vingut  a  vigorisar  la  Unió  en 
lo  que  la  Unió  té  de  politich.  Per  això’ns  per¬ 
metrà’l  senyor  Carner  que  dubtèm,  no  de  la 
sinceritat  de  sa  resposta,  que  agrahim,  sinó 
de  la  seva  força  de  voluntat  v  de  les  seves 
conviccions  nacionalistes. 

El  senyor  Ventura  y  Pardo,  a  qui  esti- 
mèm  com  amich  y  a  qui  tan  encertadament 
hem  sentit  enrahonar  varies  vegades,  no’ns 
diu  res  de  nou.  Rebatre’ls  seus  arguments 


ens  faria  l’efecte  de  rebatre’ls  de  tot  el  par¬ 
tit  federal  quan  se  posa  a  parlar  d’autono¬ 
mia,  que  posposa  a  la  federació  com  si  aque¬ 
lla  fos  conseqüència  d’aquesta  y  no  fos 
aquella  la  matriu  indispensable  pera  engen¬ 
drar  la  federació  ab  la  llevor  del  pacte.  Les 
distincions  d’amor  y  ciència  són  massa  fede¬ 
rals  pera  que  les  poguém  pendre  en  serio. 
No  contestém,  donchs,  particularment  al  se¬ 
nyor  Ventura  y  Pardo,  quin  bon  sentit  més 
d’una  volta  hem  apreciat.  Contestém,  o  mi¬ 
llor  ens  dirigim  al  partit  federal  pera  dirli 
que  no  hem  vist  pas  may  ciència  sens  amor, 
ni  amor  que  fins  quan  es  inconscient  no  sia 
ciència.  Per  altre  cantó,  no  comprenèm  per 
què  ha  d’ésser  amor  y  ciència  demanar  les 
vuyt  hores  de  trevall,  y  ha  d’ésser  amor 
solsament  demanar  l’autonomia  de  Catalu¬ 
nya  y  demanar  també  les  vuyt  hores  de  tre- 
vall  si  els  que  les  defensen  les  demanen  des- 
de  dins  de  la  Unió  Catalanista .  ahont  tenen 
el  dret  de  ferho  després  de  la  derrera  Decla¬ 
ració.  No  comprenèm  per  què  ha  d’ésser 
amor  y  ciència  alhora  demanar  un  programa 
concret  de  govern,  y  ha  d’ésser  solsament 
amor  demanar  la  llibertat  de  governarse 
pera  un  poble,  deixant  pera  ses  Corts  futures 
el  concretar  un  programa  pera  son  govern. 
{No  es  per  ventura  més  científich,  y  més  lò- 
gich,  y  més  conseqüent  ab  la  doctrina  auto¬ 
nomista  això  derrer? 

Si  se’ns  diu:  «Nosaltres  no  podém  ésser  de 
la  Unió  perque  ella  pensa  sols  en  Catalunya 
y  nosaltres  en  la  totalitat  dels  pobles  que 
formen  l’Estat  espanyol»,  ens  entendrém  lot 
seguit.  Però,  si  això  penséu,  {per  què  vos 
amaguèu  de  dirho?{Per  què  fer  declaracions 
nacionalistes?  {No  aniríem  millor  parlant  tots 
clar,  separantvos  vosaltres  de  nosaltres  o  al 
revés?  {No  seria  fer  un  favor  al  poble,  que  hi 
veuria  clar  y  per  sos  ulls?  {No  viuríem  ales¬ 
hores  més  feliços,  més  amichs  que  may,  sen- 
se’ls  recels  que’ns  allunyen  forçosament? 

Potser  si  que’ls  federals  són  científichs, 
però  solsament  cientifichs,  sens  arribar  a 
sentir  aquelles  pessigolles  que  fa  al  cor 
l’amor  per  la  patria  ahont  un  es  nat,  y  que 
se  sentirien  malgrat  no  hagués  nascut  may 
en  Proudhon,  perque  ja  se  sentien  quan  la 
ciència  duya  encara  volquers. 

Un’altra  comunicació  hem  rebut,  firmada 
per  don  A.  Perellada  y  Puig,  que  no  publi— 
quém  per  no  essernos  conegut  el  nom  del 
firmant  y  perque  podria  incórrer  en  respon¬ 
sabilitats  legals. 

Les  altres  contestacions  que  se’ns  han  di¬ 
rigit  podém  comentaries  englobades,  ja  qu’en 
totes  elles,  per  sobre  de  les  ambigüetats  ja 
dites,  s’hi  nota  un  meteix  recel:  el  de  que  la 
Unió  Catalanista  no  sia  més  que  una  de  les 
varies  branques  o  fraccions  en  que’s  divideix 
l’autonomisme  català. 

{Cal  repetir  tot  lo  qu’hem  dit?  No:  sols  cal 
fer  present  a  nostres  amables  comunicants 
que  mentres  ells  ne  permaneixin  allunyats 
de  la  Unió ,  mentres  tots  ells  no’l  vulguin 
enrobustir  l’arbre  del  nacionalisme,  mentres 
no  n’hi  fassin  néixer  forces  de  branques,  no’s 
poden  queixar  de  que’n  tingui  poques.  Si 
nosaltres  haguéssim  fet  com  ells,  la  Unió , 
entitat  mare  del  Catalanisme,  realment  no 
fóra  més  que  una  branca  esquifida  de  l’arbre 
de  nostra  autonorni^.  Persòrt  els  nacionalis¬ 
tes  de  cor,  pochs  o  molts,  ja'ns  sabèm  aco¬ 
blar,  y  podèm  veure  fins  a  quin  punt  arriba’l 
nacionalisme  d’aquells  que.trobém  de  menys 
en  nostre  acoblament,  malgrat  la  obligació 
que  tenen  de  formarne  parr  com  a  germans 
de  pa  tria  que  són  y  com  apòstols  que  pretenen 
ésser  de  l’autonomia  de  Catalunya. 

ALS  QUE  NO  HAN  CONTESTAT 

No  creyèm  del  cas  dir  a  n’aquests  senyors 
que  no  han  entès  nostra  pregunta:  puig  ben 
clarament  expressarem  que  no  era  nostre  ob¬ 
jecte  férloshi  cap  retret  perque  no  eren  dins 
de  la  Unió  Catalanista ,  sinó  que  solsament 
els  hi  pregàvem  que  tinguessin  la  gentilesa 
de  dirnos  si  hi  havia  motius  d’ordre  politich 
que’ls  impedissin  entrarhi,  a  fi  de  procu¬ 
rar,  si  els  creyem  equivocats,  esvanir  son 
error,  y  si  els  judicàvem  ben  fonamentats, 
trevallar  dins  de  la  Unió  pera  que  s’esbo¬ 
rrés  tot  allò  que  pogués  contrariar  el  fi  de  la 
meteixa. 

Com  que  may  hem  defugit  cap  ocasió  d’ex¬ 
posar  llealment  nostra  opinió,  sens  ataleyar- 
nos  de  l’efecte  que  produhiria,  haviem  de 
suposar  naturalment  que  gens  podria  morti¬ 
ficar  a  persones  que  pertanyen  a  la  vida  pú¬ 
blica  que  se’ls  invités  a  fer  declaracions  so¬ 
bre  una  matèria  qu’en  res  afecta  a  qüestions 
o  compromisos  personals. 

Nosaltres  may  hem  fet  cap  dísidencia;  si 
alguna  n’hem  provocada,  no  ha  sigut  nostra 
la  culpa.  Podèm  haver  posat  el  dit  a  la  llaga, 
però  això  meteix  demostra  que  la  llaga  hi 
era.  Hem  trevallat,  si,  dins  de  la  Unió ,  pera 
que  cada  jorn  poguéssim  àcostarnos  més  a 
l’ideal  que  perseguim. No  hem  sigut  uns  som¬ 
niadors  que  volguéssim  fer  miracles  y  asso¬ 
lir  d’un  Cop  lo  qu’es  actualment  impossible; 
però  no  hem  sigut  tampoch  uns  pràctichs 
d’aquella  mena  que  s’aconhorten  d’arreple¬ 
gar  una  engruna  y  prenen  per  fi  lo  que  no  es 
en  tot  cas  més  que  un  medi,  y  encara  força 
relatiu. 

Els  qui  tant  se  vanten  de  conèixer  la  cièn¬ 
cia  política,  no  han  sabut  veure  que  llur  si¬ 
lenci  es  una  falta  imperdonable,  no  ja  de 
cortesia  (nosaltres  no’ns  paguèm  de  fórmu¬ 
les)  sinó  de  tacte,  donchs  així  els  pochs 
qu’encara  creuen  en  ells  se  convenceràn  a  la 
fi  de  que  les  paraules  més  ben  dites  y  els 
més  ben  parlats  discursos  són  música  vana  o 


inútil  fullaraca  si  les  accions  els  desmentei¬ 
xen  o  no’ls  confirmen. 

Molt  menys  podiem  pensar  cometre  una 
temeritat  al  adreçarnos  a  bons  amichs,  y 
molts  d’ells  colaboradors  nostres,  que  no  per 
lo  dit  en  converses  particulars  (d’això  no'n 
volèm  fer  us),  sinó  per  lo  públicament  expo¬ 
sat  en  articles  y  discursos,  s’havien  manifes¬ 
tat  ferms  partidaris  d’una  ampla  unió  dels 
autonomistes  sobre  la  base  d’una  gran  lli¬ 
bertat  y  tolerància.  Bé  es  veritat  que,  comp¬ 
tant  o  no  comptant  ab  ells,  nosaltres  hauriem 
lluytat  de  la  meteixa  manera  en  el  sí  de  la 
Unió  Catalanista  pera  que  declarés  explícita¬ 
ment  que  no  volia  tancar  dins  d’un  cercle  de 
ferro  la  voluntat  dels  adherits.  Els  qui  no  re¬ 
cularem  devant  la  quasi  seguritat  de  perdre 
elements  valiosos,  poch  podíem  inspirarnos 
en  la  vaga  confiança  d’adquirirne  d’altres 
bastant  problemàtichs.  Resultat  de  nostra 
campanya  fou  la  solemne  declaració  de  l’As- 
samblea  de  Barcelona;  y  encara  que  no  erem 
dels  més  esperançats  en  sos  resultats  pràc¬ 
tichs,  no  podiem  pas  sospitar  que’ls  primers 
en  ferhi  mancament  fossin  persones  ilustra- 
díssimes  que  no  sols  ens  encoratjaren,  sinó 
que  algunes  d'elles  figuraren  en  l’Assamblea 
com  a  ponents  o  com  a  delegats:  puig  si  do¬ 
naven  la  declaració  com  a  bona,  {per  qué  no 
s’han  adherit  a  la  Unió ?  y  si  creyen  lo  con¬ 
trari,  {per  què  no  ho  manifestaven  en  aquell 
lloch  y  ocasió,  evitant  que  lo  que  havia  d’és¬ 
ser  un  acte  solemne  corregués  perill  de  sem¬ 
blar  ridícul  simulacre? 

No  poden  pas  alegar  ignorància;  la  decla¬ 
ració  es  ben  categòrica:  les  particulars  opi¬ 
nions  polítiques,  religioses  y  socials  són  res¬ 
pectades;  l’autonomia  de  Catalunya  es  l'úni¬ 
ca  condició. 

Si  creuen  que  l’actual  organisació  de  la 
Unió  Catalanista  no  respon  prou  a  sa  nova 
manera  d’ésser,  {per  què  no  hi  aporten  ells 
llur  concurs  fent  obra  verament  positiva?  Es 
molt  còmodo  ferse  l'estratega  desde  casa  y 
deixar  que’ls  altres  se  llencin  a  l’arena.  Si 
nosaltres,  seguint  llur  exemple  en  vista  dels 
elements  que  predominaven  en  la  Unió  , 
no  haguéssim  lluytat  sense  defallir,  cayent 
y  alçantnos,  fins  atènyer  el  fi  determinat 
que’ns  proposàvem,  encara  avuy  en  dia’l 
programa  de  la  Unió  estaria  embolcallat  en 
aquella  foscor,  tal  volta  més  aparent  que  real, 
que  privava  als  avençals ,  segons  ells  diuen, 
d’ingressar  en  sos  rengles. 

Mentres  hem  bregat  pera  esvaniria  aytal 
foscor,  ique  n’hem  vistes  y  observades  de  co¬ 
ses!  Però  hem  seguit  constants  en  nostre 
propòsit.  Ens  han  pogut  titllar  de  vehe¬ 
ments,  però  no  d'impacients.  Aixi  hem  ha¬ 
gut  de  soportar  els  equilibris  gramaticals  y 
politichs  d’aquells  que's  deyen  regionalistes 
avans  de  la  lluyta  electoral  per’aplegar  els 
sufragis  de  diverses  fraccions  reduhides  a  un 
comú  denominador,  y  catalanistes  quan  ja 

s’havia  fet  la  cullita;  hem  hagut  d’escoltar  a 
molts  federals  quan  deyen  que  res  els  sepa¬ 
rava  de  nosaltres  y  quan  incorren  en  la  llas¬ 
timosa  confusió  de  considerar  d’igual  calitat. 
el  concepte  relatiu  de  federació  y  la  idea 
substancial  d’autonomia;  y  finalment,  quan, 
perque  ja  tothom  s'havia  apropiat  la  califica- 
ció  de  catalanista,  havíem  cercat  incloure  tot 
l’esperit  de  la  Catalunya  renaixenta  en  l’am- 
plitut  de  la  paraula  Nacionalisme,  ens  tro- 
bèm  que  fins  aquells  que  creyem  havien  pe¬ 
netrat  més  al  fons  de  la  qüestió,  no  han 
passat  encara  de  la  crosta,  donchs  segueixen 
convençuts  qu’es  d’essencial  necessitat  una 
lluyta  de  guerrilles  per  assaltar  una  barrica¬ 
da  en  nom  del  símbol  buyt  de  la  República, 
o  conquistar  una  urna  en  nom  de  la  Ciència 
Política. 

iQuè  n’hem  tret  de  tot  això?  Refermar 
nostra  convicció  de  que  la  tasça  del  Catala¬ 
nisme  ha  d’ésser  eminentment  educadora, 
donchs  per  nostra  desgracia  no  es  sols  la  tan 
bescantada  massa  qui  està  mancada  d’educa¬ 
ció  política,  sinó  també’ls  meteixos  que  aspi¬ 
ren  a  ésser  directors  o  caps  de  colla. 

Si  dintre  de  la  Unió  Catalanista ,  que  no 
exigeix  més  que  un  llaç  moral  y  respecta  to¬ 
tes  les  accions  particulars  que’ls  diversos  ele¬ 
ments  puguin  exercitar,  no  saben  aqueixos 
senyors  mòureshi  ab  independencia,  no  don- 
guin  per  excusa  que’ls  hi  fan  nosa’ls  motllos: 
confessin  ab  sinceritat  qu’encara  necessiten 
els  caminadors  d’un  programa,  y  diguin  si 
no  tenim  rahó  al  afirmar  que  Catalunya  no  es 
encara  digna  d’ésser  autònoma;  y  dispensin 
si  hi  afegim  qu’ells  ne  tenen  una  gran  part 
de  culpa. 

La  vida  política  d’un  poble  es  quelcom 
més  complicat  que’l  regim  interior  d’un  ate¬ 
neu  o’l  funcionament  d’un  casino:  qui  no  té 
condicions  pera  ésser  soci,  mal  pot  aspirar  a 
ésser  president. 

Per’acabar:  si,  quan  els  hi  convingui,  se 
tornen  a  dirigir  al  poble  y  veuen  que  aquest 
no  fa  cas  de  ses  paraules,  pensin  que  un  des¬ 
engany  es  molt  dur  de  pahir,  y  qu’en  la  via 
del  progrés  una  ensopegada  es  ben  sovint 
més  fatal  que  una  cayguda. 

ANEMHO  EXPLICANT 


a  causa  principal  del  ma- 
lesiarentre les  societats 
humanes  no  es  altra 
que’l  desequilibri  que 
hi  ha  entre’ls  avenços 
materials  y  l’enderreri- 
ment]  moral  y  social. 
Els  grans  estats  no 
constitueixen  pas  organi-smes  colectius:  no 
passen  d’aglomeracions  heterogenies  d’ho¬ 
mes  mancats  de  funció  propria  particu¬ 
lar  y  rellegats  a  la  condició  d’individuus 
sense  drets  ni  devers  naturals.  Les  oligar¬ 
quies  esclavitzadores  detenien  la  vida  so¬ 
cial  que  la  naturalesa  ben  clar  determina, 
no  consenten  l’existir  de  les  societats  nor¬ 
mals,  les  nacionalitats,  impedeixen  la  for¬ 
mació  de  les  consciències  orgàniques  colec- 
tives,  y  mantenen  a  la  humanitat  en  l’estat 
inferior  d’incapacitat  que  li  fa  mal  usar  del 
progrés  de  la  ciència.  Els  homes  no  són  lliu¬ 
res;  la  llur  consciència  no  pot  determinarse 
perque  li  manca’l  medi  ambient  natural 
hont  poder  actuar.  , 

El  nacionalisme  resol  el  problema.  No  es 
■altre  que’l  naturalisme  social  y  polítich.  Re¬ 
constitueix  y  organisa  les  societats  formades 
per  la  naturalesa;  fa  més  extensa  la  cons¬ 
ciència  de  l’home  sintetisantli  la  consciència 
nacional  y  fins  humana;  destrueix  les  oligar¬ 
quies,  determina  la  particularisació  de  les 
consciències  colectives,  y  llibera  a  l’home  de 
l’amorfisme  individual. 

Cal  engrandiria,  aixamplarla  la  conscièn¬ 
cia  dels  pobles.  Sols  aixi  la  consciència  de 
l’home  enclou  la  consciència  nacional,  y  sols 
aixi  la  consciència  de  la  nacionalitat  es  ex¬ 
pressió  directa  y  complerta  de  les  funcions 
socials  d’un  poble. 

L’ enderreriment  moral  y  social  esdevé 
d’ésser  regides  les  colectivitats  humanes  per 
consciències  parcials  que  no  representen 
funcions  socials  complertes.  Els  organismes 
malaltiços  y  els  imperfectes  són  els  gover- 

nats  per  consciències  parcials,  devegades 
alternantes.  Els  organismes  normals  pos- 
seheixen  una  consciència  complerta,  evolu¬ 
tiva,  y  jamay  parcial.  La  restricció  de  la 
consciència  determina  inferioritat  e  impo¬ 
tència:  per  això  la  política  vella,  les  oligar¬ 
quies,  impedeixen  la  formació  de  les  cons¬ 
ciències  colectives  y  afavoreixen  el  predomini 
de  les  consciències  parcials  y  no  represen- 
tantes  de  veritables  funcions  de  la  societat. 
L’estatisme  s’hi  troba  bé  dividint  en  dreta  y 
esquerra’ls  moviments  socials,  perque  aquei¬ 
xa  divisió  produeix  consciències  parcials  y 
falses,  impedeix  la  reconstitució  de  les  so¬ 
cietats  històriques  y  naturals,  y  es  ferm 
obstacle  pera  la  formació  de  la  veritable 
consciència  en  les  societats. 

El  nacionalisme  exigint  l’unicisme  nacio¬ 
nal  de  la  consciència  colectiva— unicisme  sin- 
tòtich  de  varietat, — determina  colectivitats 
potentes,  lliures,  ab  representació  positiva 
en  la  vida  internacional  y  ab  aptitut  pera 
l’usdefruyt  dels  avenços  de  la  civilisació.  Es¬ 
tableix  l’equilibri  entre  l’avenç  material  y 
l’estat  de  les  consciències  individuals  y  co¬ 
lectives.  El  nacionalisme  organisa;  l’estatis¬ 
me,  monàrquich  o  republicà,  es  desorgani- 
sador.  Per  això’l  primer  determina  pau  y 
benestar,  crea  devers  de  solidaritat  colectiva, 
impedeix  odis  y  lluytes,  afavoreix  el  desen¬ 
rotllo  y  espandiment  de  les  iniciatives  indi¬ 
viduals  y  colectives,  esdevenintne'i  perfec¬ 
cionament  per  diferenciació.  L’estatisme 
divideix  la  colectrvitat  en  explotadors  y  explo¬ 
tats,  oligàrquichs  y  poble,  anorrea  la  lliber¬ 
tat  y  per  tant  la  dignitat  de  l’home,  es  causa 
de  11  uy ta  seguida  pera  ésser  la  consciència 
parcial  dominanta,  agabella  drets,  y  limi- 
ta’ls  devers  a  la  passivitat  d’ésser  sostenedors 
de  les  necessitats  econòmiques  de  les  oli¬ 
garquies. 

L. 'estatisme  fa  que  l’home  no  sia  més  que 
un  individuu  inconscient  dels  seus  drets  y 
de  la  seva  significació  natural,  y  no  consent 
que  sia  home  en  l’us  complert  de  les  activi¬ 
tats  de  la  seva  vida.  El  nacionalisme  ano¬ 
rrea  l’individuu  y  fa  aparèixer  l’home,  cons¬ 
cient  y  lliure  y  ab  drets  y  devers  naturals  en 
la  part  de  la  seva  vida  que  correspon  a  la 
colecti vitat.  Com  diu  molt  bé  l’Alomar,  l’in— 
dividuu  no  es  pas  l’home:  es  l’home  inferio- 
risat. 


L’estatisme,  la  política  vella,  converteix  a 
la  gentada  en  remat  del  que’n  són  mals  pas¬ 
tors  els  oligàrquichs,  imposadors  tirànichs 
de  la  llur  voluntat  pera  l’únich  fi  d’atènyer 
la  satisfacció  dels  llurs  utilitarismes  morals 
y  materials.  El  nacionalisme  aboleix  remats 
y  pastors,  y  considera  als  homes  com  a  ele¬ 
ments  lliures  y  conscients,  a  la  vegada  di¬ 
rectors  y  cooperadors  de  la  vida  colectiva 
nacional. 

Apliquemho  a  Catalunya.  Fer  renàixer  al 
nostre  poble,  reconstituhirlo,  organisarlo, 
convertirlo  en  conscient  d’ell  meteix,  capa- 
citarlo,  excitar  l’activitat  de  totes  les  seves 
funcions  naturals,  perfeccionaries,  diferen¬ 
ciaries,  destruhir  els  empelts  de  brancades 
forasteres  regressives,  anorrear  l’acció  de  la 
política  vella,  generar  la  determinació  de  la 
consciència  catalana  sintètica  de  la  totalitat 
del  pensar,  sentir  y  actuar  de  Catalunya, 
impedir  la  constitució  de  consciències  par¬ 
cials,  convertir  en  homes  conscients  als  cata¬ 
lans:  heusaquí  a  lo  que  ha  d'anar,  a  lo  que 
va’l  nacionalisme  català. 

Això  y  res  més  que  això  es  el  nacionalis¬ 
me,  considerantlo  en  el  sentit  científich  so¬ 
cial,  polítich  y  humà.  Es  clar  que  al  pendre 
forma  en  les  nacionalitats,  la  historia,  la  po¬ 
lítica  de  l’estat,' els  sentiments  de  totes  me¬ 
nes  y  la  individualitat  nacional,  fan  que  se 
exteriorisi  en  manifestacions  que’s  poden 
anomenar  plàstiques  y  positives,  per  les  po- 
situres  que’ls  pobles  adopten  en  relació  a  la 
modalitat  de  la  llur  consciència,  à  la  fermesa 
de  la  llur  voluntat  y  a  la  potencia  dels  llurs 
sentiments  humans  y  socials. 

Donchs  bé:  Catalunya  ïté  plena  conscièn¬ 
cia  d’ella  meteixa?  cNo’s  troba  disgregada,  y 
sols  en  part  molt  reduhida  nacionalisada? 
L’aspiració  nacionalista  catalana  tal  com  s’ha 
anat  concretant  ^es  sols  un  desitj  de  cambiar 
de  positura  política,  o  bé  es  la  representació 
en  la  nostra  Patria  del  nou  esperit  social  na¬ 
cionalista  que  ha  de  reformar  la  organisació 
deia  humanitat  civilisada?Essent  així, ies con¬ 
cebible  que  hi  hagin  diferentes  modalitats  de 
nacionalisme!1  {Es  nacionalisme  pretendre  que 
a  Catalunya  s’hi  estableixin  consciències  par¬ 
cials,  conservadores  y  avençades,  dreta y  es¬ 
querra?  cNo  conduhiria  això  a  la  limitació  de  » 
l’estatisme  a  Catalunya?  jNo  es  ben  errat  su¬ 
posar  que  pugui  ésser  nacionalista  catalani- 

sar  l’estatisme?  (Havèm  o  no  d’abdicar  pera 
sempre  més  de  la  política  vella?  Conserva¬ 
dors  y  avençats,  dreta  y  esquerra  ;no  signi¬ 
fiquen  el  planter  de  les  oligarquies  de  demà? 
(No  va  de  dret  el  nacionalisme  a  organisar 
la  totalitat  de  la  consciència  nacional?  Avans 
de  tot,  primer  de  tot  y  per  demunt  de  tot 
(no  havèm  de  recatalanisar  a  Catalunya? 
(Pot  dirse  funció  nacionalista  la  funció  polí¬ 
tica  que  realisa  un  poble  que’s  desconeix, 
qu'es  inconscient,  que’s  mou  pels  meteixos 
petits  motius  que  un  sigle  y  un  altre  han  si¬ 
gut  l’estimul  usat  per  les  oligarquies? 

Diguemho  d’un  cop  :  el  nacionalisme  es 
una  acció  social,  humana,  redemptora,  que 
no  pot  usar,  que  no  déu  usar  cap  de  les  en¬ 
tremaliadures,  de  les  combinacionetes,  dels 
truchs  de  la  falsa  política.  No  hi  caben  els 
personalismes  en  l'acció  nacionalista:  ha 
d’ésser  sempre  determinada  per  l’acoblament 
dels  homes  generosos,  abnegats,  corpresos 
per  l’amor  al  prohisme,  dels  homes  de  bona 
voluntat. 

D.  Martí  y  Julià. 


PERQUÈ  NO  VOS  HAN 
CONTESTAT,  Y  PERQUÈ 
NO  ENTREN  A  LA  UN/O 

Volguts  amichs  de  Joventut: 

Quan  l’altre  dia,  al  arribar  del  meu  esti¬ 
mat  Empordà,  vaig  preguntarvos  quàntes 
contestes  havieu  rebudes  a  la  vostra  postal, 
ja  sabia  jo  que  poch  més  o  menys  me  di¬ 
ríeu:  «N’enviarem  a  cent,  y  ens  han  con¬ 
testat  tres»  Y  (volèu  que  vos  diga  per  què  ho 
sabia?  Allà  va,  donchs,  y  perdonèu  si  ho  faig 
de  la  manera  que  ho  fem  tots  els  emporda¬ 
nesos:  ab  crúa  franquesa  y  dihent  les  coses 
pel  seu  nom,  que  ni  jo  sé  fingir,  ni  tinch  prou 
talent  pera  saber  dir  les  coses  agres  de  ma¬ 
nera  que  semblin  dolces,  ni  si  en  sapigués 
tampoch  ho  faria,  donchs  pel  bé  de  Cata¬ 
lunya  cal  que  tothòm  gasti  franquesa  y  cla- 
retat. 

Les  persones  a  qui  enviareu  les  postals 
poden  molt  bé  dividirse  en  tres  grupos:  fe¬ 
derals,  regionalistes  de  La  Veu  y  regionalis¬ 
tes  de  El  Poble  Català  (entenguis  bé,  regio¬ 
nalistes,  no  catalanistes). 

Ara  bé:  cap  d’aquests  tres  grupos  podia 
contestar  la  vostra  postal  per  la  senzilla  rahó 
de  que,  si  ho  haguessin  fet,  haurien  tingut 
de  presentarse  tai  com  en  realitat  són  (pera 
ferho  altrament,  han  fet  molt  bé  de  callar), 
y  no  com  per  l’interès  que’ls  té  aparenten  és¬ 
ser.  D’haverla  contestada  sincerament,  s’ha¬ 

guera  vist  com  gayrebé  tots  posen  per  sobre 
de  l’interès  y  del  bé  de  Catalunya — que  sem¬ 
pre  tenen  a  la  boca — el  llur  interès  y  el  llur 
bé  personal,  de  quin  públicament  may  par¬ 
len.  Això  ho  sabéu  tan  bé  vosaltres  com  jo 
y  com  tothòm  que’s  prengui  la  molèstia 
d’estudiar  tots  els  seus  actes  d’homes  pú- 
blichs,  perque  això  si,  tots  ells  ne  són  més  0 
menys  d’homes  públichs. 

Aquest  y  no  altre  es  el  motiu  perque  no 
vos  han  contestat.  Vegèm  ara’ls  motius  per¬ 
que  no  entren  ni  poden  entrar  a  la  Unió. 

Entre  les  causes  que  priven  a  bastants  d’en¬ 
trar  a  la  Unió  n’hi  ha  una  que  atany  a  tots  tres 
grupos,  y  es  que  a  la  Unió  no  podrien  ésser 
quefes,  perque’l  Catalanisme  no’n  té,  no’n 
vol,  ni  n’hi  manquen,  y  molts  d’ells,  molts, 
gayrebé  tots,  ni  esperances  podrien  tenir 
d’arribar,  per  sos  mèrits  y  per  sos  serveys  a 
la  causa  de  Catalunya,  a  ésser  un  dia  pre¬ 
sidents  de  la  Junta  Permanent. 

Els  federals  no  poden  entrar  a  la  Unió 
perque  són  un  partit  polílich  espanyol.  No 
puch  dirho  d’altra  manera,  perque  podria 
anar  a  dormir  al  chalet  del  carrer  d’Amalia. 

Als  regionalistes  (y  als  de  La  Veu  v  als  de 
El  Poble  ara  ja’ls  poso  junts,  donchs  crech 
jo  que  si  en  les  eleccions  llegislatives  derre- 
res  hagués  sortit  triomfanta  la  candidatura 
regionalista  en  tota  sa  integritat,  y  si  no  ha¬ 
gués  passat  allò  del  Directori  que  segons  con¬ 
fessió  deí  senyor.  Domènech  y  Montaner  se 
feu  sense  comptar  pera  res  ab  ell,  no  hague¬ 
ren  pas  vingudes  disidencies  a  la  «Lliga  Re¬ 
gionalista»);  als  regionalistes,  donchs,  els 
priva  d’entrar  a  la  Unió  el  que  dintre  d’ella 
es  més  difícil  ésser  diputat  0  regidor,  perque 
dintre  d’ella  s’exigiria  als  que  fossin  regi¬ 
dors  que  als  Ajuntaments  fessin  adminis¬ 
tració  y  sols  administració,  y  no  política  de 
personalismes  y  petiteses;  perque  dintre 
d’ella  haurien  de  posar  totes  llurs  forces ’y 
tota  llur  voluntat  a  fer  compendre  al  poble 
la  obligació  sagrada  que  tots  tenim  d’anar 
junts  y  d’estimarnos  com  fills  d'una  meteixa 
mare,  y  no  atiar  unes  classes  y  estaments 
contra’ls  altres,  malparlant  dels  directors  dels 
moviments  polítichs  diferents  del  nostre,  sens 
perjudici  de,  en  qualsevol  taula  de  cafè,  riure 
y  fer  la  gran  broma  ab  aquells  meteixos  qu’en 
sos  periòdichs  els  presenten  com  a  mancats  de 
la  suficient  honradesa  per’administrar  els 
béns  del  comú,  y  com  a  vividors. 

Heusaquí  per  què  no  poden  entrarhi.  Y 
creguèu  que  val  més  que  no  hi  entrin. 

La  llibertat  de  Catalunya  no  es  pas  ab  la 
política  que  s’ha  de  conquerir.  Avuy  per 
avuy,  desgraciadament,  no  queda  altre  re- 
mey  qu’educar  al  poble,  ressucitar  l’esperit 
català  que  sembla  mort,  y  el  jorn  que  això 
sia  assolit,  veurèu  còm,  potser  sense  diputats 
ni  regidors,  però  ab  un’altra  cosa,  tindrèm  la 
llibertat  dels  catalans. 

Joan  Linares  y  Deliiom 

ANANT  A  CORFU 

Escala  de  Brindisi. 


er  qui  ha  viscut  a  Mar¬ 
sella,  hont  les  coses  de 
la  mar  y  el  seu  tràfech 
interessen  a  tothom, 
perque  tothom  directa 
o  indirectament  ne  viu, 
per  qui  ha  compartit  les 
esperances  y  les  pors 
dels  marsellesos,  Brin¬ 
disi  es  aquella  escala  de 
vapors  ab  que’ls  arma¬ 
dors  inglesos  fa  uns  quants  anys  els  amena¬ 
çaven  constantment.  Que  si  un  vapor  arri¬ 
bava  de  Bombay,  de  Yokohama  o  d’Hong- 
Kong  a  les  quatre  de  la  tarda  del  dia  fixat  en 
lloch  d’haver  arribat  a  les  cinch  de  mati¬ 
nada,  reclamació  instantania  de  part  de 
l’agent  de  postes  inglès  seguida  d’ernpor- 
tarseri  en  un  tren  que  ja  esperava  tots  els 
sachs  de  la  correspondència  dret  a  Calais  y  a 
Londres,  donant  als  comerciants  inglesos  la 
ventatja  de  rebre  la  correspondència  un  dia  o 
dos  avans  que  llurs  concorrents  de  Marsella 
o  de  l’Havre,  que  la  rebien...  retorn  de  Lon¬ 
dres. 

Cada  vegada  que  un  vapor  provinent  de  la 
índia,  del  Japó,  de  la  Xina,  de  l’Australia, 
per  un  motiu  o  altre  s’atrassava,  no  s’ohia 
parlar  a  Marsella  més  que  del  consignatari 
de  la  Penninsular  and  Oriental  C.°  que  havia 
tornat  a  fer  amenaces  d’adoptar  Brindisi 
com  port  d’escala.  Els  bons  marsellesos  som- 
reyen  assegurant  que  la  cosa  era  irrealisable 
per  mor  d’això,  per  mor  d’allò... 

Els  fets  han  confirmat  l’amenaça  y  Brin¬ 
disi,  mercès  a  trobarse  més  a  llevant  que 
Marsella,  es  el  port  d’arribada  (sobre  tot) 
dels  vapors  postals  inglesos. 

Sembla,  al  arribar  a  Brindisi  per  terra,  que 
tin  arribi  a  la  estació  d’un  poble  qu’encara 
no  està  acabat. 

El  tren,  després  d’haver  atravessat  els 
grans  camps  d’oliveres  de  la  vehina  Bari,  va 
moderant  sa  marxa,  y  al  ésser  sota  tinglado 
exhala’ls  esbufechs  de  rigor  deixantvos  lliure 
de  recrearvos  contemplant  simètriques  pa¬ 
rets  sense  solta,  esquifides  construccions  ab 
sengles  lletreros  administratius. 

Fóra  de  la  estació,  de  part  de  la  ciutat, 
s’estén  una  gran  plaça  per  l’estil  de  la  que  hi 
ha  devant  la  estació  de  Vilanova  la  Geltrú 
(menys  la  Biblioteca  Balaguer  y  el  monu¬ 


ment  a  Gumà),  ab  clapes  d’herbey  no  trepit¬ 
jat,  roderes  fondes,  póls  de  carbó  y  algún 
banch  de  ferro  colat  d’aquells  que  són  per 
tot  tan  hermosos. 

iAixò  es  Brindisi?  ^Això  es  aquella  ciutat 
famosa  hont  les  vint  cohorts  de  Pompeius  se 
feren  fortes  esperant  a  Cèsar?...  Pompeium 
remanere  Brundisii  cum  cohortibus  XX,  com 
diu  el  llibre  de  Comentarii  de  bello  civili? 
,-Això  es  aquella  Brindisi  que’l  cartaginès  Ha- 
niba!  feu  seva,  hont  els  normands  portaren 
la  destral  desoladora,  hont  els  alarbs  icono¬ 
clastes  no  deixaren  'Deu  ni  Deesa  sens  es- 
capsar?  ^Això  era  aquella  ciutat  tan  enriqui¬ 
da  per  asiàtichs  y  grechs,  aquell  emporium 
hont  les  grans  famílies  hostetjaven  hostes 
i  1 1  us  tres,  hont  mori  el  dóls  Virgili,  qual  mo¬ 
nument  funerari  haviem  visitat  a  Posylippo 
devant  de  Nàpols? 

Erem  a  Brindisi,  no  hi  havia  dubte,  el  lle- 
trero  de  la  estació  ho  cantava.  Erem  a  Brin¬ 
disi:  els  criats  de  V Hotel  International  que’ns 
esperaven  a  la  porta,  els  guies  de  l’Agencia 
Cook,  tots  ho  feyen  patent. 

Erem  a  un  Brindisi  qual  tanta*  gent  des¬ 
tructora  l’han  deixada,  hont  els  enginyers 
moderns,  volent  curar  ferides  cobertes  perla 
herba  piadosa,  han  arrenglerat  lo  qu’era  tort, 
han  emblanquinat  lo  que’l  transcurs  dels 
anys  havia  ennoblit  ab  sa  venerable  patina; 
embellint  la  entrada  a  la  ciutat  ab  una  esta¬ 
ció  feta  d’envans,  coberta  de  les  indispensa¬ 
bles  fulles  de  zinch  ondulat,  flanquejada  del 
seu  indispensable  Ristoranle  que  fa  jòch  ab 
altra  caseta  pera  senyors  y  senyores  y  porta 
per  lletrero:  Ritirate. 

No  volent  vulgarisar  voluntàriament  la  me¬ 
va  entrada  en  aquella  ciutat  insigne,  vaig  re¬ 
butjar  desdenyosament  l’òmnibus  de  l’Hotel, 
semblantme  impropi  d’un  admirador  dels  hè- 
roes  quals  noms  tenia  ala  memòria  el  penetrar 
en  el  que  fou  camp  de  llurs  proeses  d’altra  ma¬ 
nera  més  que  lliure  de  moviments,  el  cap 
dret,  la  mirada  en  l’ayre  per  si  s’esqueya  sa¬ 
ludar  alguna  Faustina,  alguna  Julia  que  de 
la  terraça  florida  llencés  a  l’ayre  punyats 
de  roses  donantnos  la  benvinguda. 

Vaig  deixar,  donchs,  allunyar  l’òmnÉbus,  y 
al  quedar  me  quasi  sol  en  la  deserta  plaça,  com 
si  fos  un  brindisià  que  tornés  de  la  usual 
passejadeta  a  la  estació,  vaig  dirigirme  d’es¬ 
ma  cap  hont  me  semblava  que  trobaria  la 
mar.  La  mar  amiga,  la  sempre  pulcra,  la 
sempre  diferent,  la  sempre  riallera  o  ferés¬ 
tega.  No  portava  pressa,  y  com  encara  no  era 
mitj-día,  vaig  entrar  a  casa  d’un  paperayre  a 
comprar  postals  pera  escriure  dos  mots  als  es¬ 
timats  ausents,  a  casa  d’una  tendera  que  feya 
mamar  una  criatura  a  la  porta  del  seu  esta¬ 
bliment,  pera  comprarli  una  scatoletta  de 
jiamiggeri ,  vaig  aturarme  devant  d 'una  obra 
(sempre  ho  faig  per  poch  que  pugui),  pera 
enterarme  de  la  grandaria  de  les  gavetes,  de 
les  menes  d’eynes  usades,  del  gayre  de  la 

gent  trevalladora,  deduhintne  després  coses 
d’alta  trascendencia.  Aixi,  per  exemple,  a 
Brindisi  vaig  reparar  que  les  gavetes  del 
morter  eren  tres  vegades  més  grans  que  les 
gavetes  catalanes  (tan  característiques,  ab 
aquelles  dues  agafadores  que  n’equilibren  el 
pes),  vaig  veure  que  no’s  servien  quasi 
gens  d’escarpres...  un  munt  de  datos  elo- 
qüentíssims...  Y  encesa  la  pipeta,  caminant 
a  pleret,  preguntant  coses,  guaytant  per  les 
botigues,  anava  recorrent  la  ciutat  com  un 
bon  burgès  desenfeynat. 

Passats  uns  quants  carrers  sense  gran  ca¬ 
ràcter  (ni  gran  ni  petit),  vaig  eixir  a  una 
placeta  hont  s’aixecava  la  catedral,  bastant 
modesta,  y  al  1  i  a  la  vora  unes  pedres  anti¬ 
gues  forçaren  per  ultim  la  meva  atenció. Eren 
runes,  y  entre  elles,  solitaria,  erma,  s'aixeca¬ 
va  una  elegant  columna  que  havia  marcat  el 
començament  de  la  Via  Appia,  d’aquella  ca¬ 
rretera  que’ls  romans  construhiren  per’anar  a 
la  Galia,  per’atravessar  la  Tarraconense,  la 
Bètica,  arribant  fins  a  la  Lusitania.  Y,  natu¬ 
ralment,  la  columna  tornà  a  rememorarme  la 
lluyta  sacrílega  de  Cèsar  y  Pompeius,  aquell 
gran  esforç  pera  dominar  als  romans  sense 
preocuparse  ni  l’un  ni  l’altre  de  Roma,  llur 
patria.  La  columna’m  recordà  que’ls  habi¬ 
tants  de  Brindisi  havien  favorit  a  Cèsar,  can¬ 
sats  dels  insults  dels  soldats  de  Pompeius: 
((Brundisini ,  Pompeianorum  militum  injuriis 
atque  ipsius  P  ompeii  conlumeliispermoii ,  Ccesa - 
ris  rebus  favebant.))  Y  per  alli’m  semblava 
veure  al  Septimius  aquell  y  al  Achilla  que, 
segons  diu  Cèsar  ab  laconisme  glacial,  talla¬ 
ren  el  cap  de  l’infortunat  Pompeius.  uY  allí 
(dins  d’una  embarcació,  prop  d’Alexandria 
d’Egipte),  Achila  y  Septimius  el  mataren.» 
«Et  ibi  ab  Achila  et  Seplimio  interficitur .» 
Del  peu  de  la  columna,  mirant  a  xaloch,  se 
veyen  les  costes  albaneses,  llunyanes,  d’un 
violeta  tendre  sobre  una  base  d’ocre,  y  lla¬ 
vors  (erem  a  primers  d’abril),  encara  clapa¬ 
des  d’amples  esteses  de  neu. 

Uns  quants  passos  més  y  erenj  a  vora  mar. 
Se  veyen  lès  aygües  de  l’Adriàtich,  per  cert 
no  gayre  blaves,  d’un  gris  ferreny,  d’entona¬ 
cions  arenoses,  com  les  mars  del  Nort. 

Gira  que  giraràs  cercant  rastres  de  Vies 
Appies,  ens  trobarem  devant  l’Hotel  hont 
l’òmnibus  havia  portat  la  nostra  impedimen¬ 
ta  y  hont  devíem  posar  esperant  la  eixida  del 
vapor  que’ns  conduhiria  a  Corfú. 

L’embarcader  no  era  lluny;y  perafer  conei- 
xençaab  la  que  devia  éssernostra  casa  flotant 
per  unes  quantes  hores,  vaig  pujar  a  bordo  de 
l’«Elecktra»,  un  magnífich  vapor  del  Lloyd 
Austriach  pel  quin  a  Nàpols  havia  pres  pas¬ 
satge.  Vaig  rodar  de  dalt  a  baix,  vaig  ferme 
ensenyar  el  camarot  que  tenia  pres,  y  els  cam¬ 
brers  m’enteraren  de  que  no  eixiríem  del  port 
fins  a  mitja  nit 

Ancha  Castilla!  me  quedava  temps  pera 
tornar  a  descobrir  Brindisi,  però  després  de 

dinar.  La  campana  de  l’Hotel  cridava  a  taula, 
y  sense  cap  més  parada  enlloch  anarem  a 
l’Hotel  y  ens  entaularem. 

Al  cap  de  cinch  minuts,  encara  que’ls  ve- 
hins  de  dreta  y  esquerra  fossin  tots  inglesos, 
que  segons  diuen  la  gent  que  no’ls  conei¬ 
xen  són  tan  callats,  ja  estàvem  en  conversa  ti¬ 
rada  sobre  lesqualitats  nàutiques  de  l’«Eleck- 
tra»,  sobre  si  faria  bon  temps,  si  el  barco  era 
nét,  si  devia  menjarshi  bé...  punts  utilíssims 
de  resoldre,  que  mercès  a  mon  flayre  nàutich 
y  a  la  visita  de  suara  per  tots  els  àmbits  de 
la  nau,  me  fou  permès  discutir  ab  cert  lluhi- 
ment. 

El  dinar  feu  el  de  sempre  en  eixos  cara- 
vanseralls  que’n  diuen  Grands  Hótels:  po- 
tage  a  la  tal,  poisson  a  la  tal  altra,  roti ,  sala- 
de ,  fruits,  dessert...  Un  d’aquells  dinars  frets 
y  monòtons  que’ls  snobs  creuen  correctes 
y  són  senzillament  indigestes  per  lo  tontos. 
Ab  l’agravant  de  que  no  poden  ésser  d’altra 
manera  devent  ésser  engorgitats  per  multituts 
de  procedencies  varies. 

Prenent  cafè  ab  els  meus  companys  de  més 
a  la  vora  de  taula,  dos  d’ells,  un  marit  y  mu¬ 
ller  molt  simpàtichs  me  van  enterar  de  que 
eren  a  Brindisi  esperant  l’arribada  d’un  va¬ 
por  de  l’índia  inglesa  en  el  quin  venia  llur 
fill,  militar,  que  segons  indicis  tornava  a  Eu¬ 
ropa  pera  recobrar  la  salut  perduda,  y  qu’ells 
en  llur  impaciència  havien  vingut  a  rebre 
massa  dies  aviat. 

Y  com  parlant  d’unes  coses  y  altres  m’ha¬ 
guessin  dit  qu’a  Brindisi  s’hi  aborrien. 

— Pel  desitj  tan  gran  de  veure  al  vos¬ 
tre  fill, — vaig  dirlos,  permetentme  aconce- 
llarlos  que  vinguessin  fins  a  Corfú  hont  jo 
anava  a  veure  uns  amichs  qur  hi  havien  hi¬ 
vernat  y  d’hont  podrien  ésser  de  tornada  a 
Brindisi  avans  que  l’anyorat  fill  hi  arribés. 

Se  miraren  marit  y  muller,  y  sense  grans 
deliberacions  decidiren  seguir  el  meu  parer. 

Conseqüència,  que  jo  enlloch  d’anar  a  les 
meves,  descobrint  terres,  vaig  guiar  al  dos 
nous  companys  cap  a  XOffice  dels  vapors  a 
pendre  billet. 

Anarem  després  a  visitar  el  barco,  y  entre 
anades  y  vingudes,  fer  y  desfer  maletes  pera 
cambiar  de  roba,  se’ns  vingué’l  vespre  a  sobre. 

Tornarem  a  l’Hotel  a  sopar,  0  a  dinar,  es 
qüestió  de  nom;  y  després  de  veure  Brindisi 
a  la  llum  artificial,  no  gayre  més  esplèndit 
qu’a  la  llum  del  dia,  anarem  a  pendre  puesto 
al  nostre  camarot  de  l’«Elecktra». 

Ja  ben  tart  el  vapor  llevà  àncores,  y  com 
nó  hi  havia  res  per  veure,  car  la  nit  era  fos¬ 
ca,  anarem  a  reposar. 

A  matinada  ja  erem  a  coberta.  Per  la  proa 
es  veyen  les  roques  de  l’Albania;  les  aygües 
que  solcàvem  eren  les  aygües  jòniques  que’s 
confonien  agitades  ab  les  de  l’Adriàtich .  A 
babor  puntejaven  les  illes  Otthonus  y  de  la 
Merlera,  y  al  lluny  ja’s  dibuixava  la  silueta 
de  Corfú. 

Un’hora  més  de  partir  ones,  y  el  día  s’havia 
aixecat  seüse  boyres,  benigne,  radiant.  El 
cel  era  més  blau  que  a  Brindisi,  y  allà  lluny 
se  veya  la  illeta  que  porta  la  farola  de  Tigno- 
so.  Se  notava  que  anavem  acostantnos  a  un 
port  pel  nombre  cada  vegada  major  d’em¬ 
barcacions  qu’anavem  trobant.  Barcos  grans 
y  petits  que  venien  dels  ports  italians  o  aus- 
triachs  de  més  al  Nort;  barquets  de  cabotat- 
ge  que  baixaven  de  Bari,  de  Castellamare, 
d’Ancona;  vapors  de  Venezia,  deTrieste,  de 
Pola,  qu’anaven  cap  a  Llevant,  y  més  que  tot 
per  les  moltes  barques  de  pesca.  Unes  bar¬ 
ques  molt  grandasses,  majors  que  les  nos¬ 
tres  parelles  del  bou,  però  sense’l  llur  andar. 
No  més  eren  més  boniques  de  color  per  la 
rahó  essencial  de  qu’eren  pintades  ,  y  de 
lluny,  mullades  pel  ruixim,  presentaven  als 
raigs  del  sol  bandes  d’un  vert  llustrós,  d’un 
blau  de  cobalt  com  si  fossin  vivents  cetacis; 
o  si  venien  de  proa  mostraven  aquell  ros- 
trurn  (la  rota  di  proda  dels  italians,  la  roda 
de  proa  que’n  dihèm  nosaltres)  ab  ulls  hu¬ 
mans  de  negres  ninetes,  un  per  banda,  y  les 
veles  tenyides  d’un  ocre  clarissim  que  l’allu¬ 
nyament  feya  semblar  rosa,  estriades  de  rat¬ 
lles  blanques;  ornades  d’estrelles  blaves,  de 
creus  vermelles. 

La  gran  montanya  de  Pankrator  a  qual 
redós  està  la  vila  de  Corfú,  s’anava  veyent 
en  detall;  anavem  avençant,  la  marxa  del  va¬ 
por  se  feya  pausada  per  la  proximitat  de  les 
costes,  per  les  embarcacions  que’ns  redolta- 
ven ... 

Uns  quants  volts  més  d’hèlice  y  ja  erem 
fondejats... 

Gran  tumulte  de  moços  de  fonda,  de  bar¬ 
quers;  distribució  de  bachichs ,  pour  boires, 
drengelds...  total  propines  a  dreta  y  esquerra, 
únich  rnodo  d’ésser  ben  servits  y  no  pendre 
enfadós,  y  saltant  a  terra  abraçavem  als 
amichs  que’ns  esperaven  a  Corfú. 

J.  Pin  y  Soler 

(Seguirà) 


MISTRAL 

Crech  que’ls  lectors  de  Joventut  veuràn 
ab  gust  les  notes  que  a  tí tul  d’informació’ls 
vaig  a  donar  sobre’l  gran  poeta  provençal  y 
la  festa  qu’en  son  honor  s’ha  celebrat  a 
Paris. 

Les  sales  del  cafè  Voltaire  eren  petites 
pera  contindré  a  tants  felibres  y  cigaliers  com 
respongueren  a  la  crida  de  Jordi  Leygues, 
president  de  l’associació  «La  Cigala»,  y  Sex- 
tius  Michel,  president  de  la  societat  de  feli— 
bres  de  París,  pera  celebrar  la  distinció  ab 
que  rAcadçmia  de  Stokolm  havia  coronat  les 
obres  d’en  Mistral. 

Els  lectors  de  Joventut  no  ignoren  que’l 
premi  Nobel,  de  100,000  franchs,  li  fou  adju¬ 


dicat  en  recompensa  a  sa  obra  poètica  y  als 
trevalls  fets  en  pro  de  la  llengua  provençal. 

M.  Deluns-Montaud ,  orador  eloqüent  y 
erudit,  disertà  sobre  en  Mistral  y  sa  obra,  fent- 
ne  un  estudi  molt  documentat  que  li  valgué 
grans  aplaudiments.  Després  foren  interpre¬ 
tades  varies  obres  de  l’autor  de  Mireio,  co¬ 
mençant  pel  cant  de  La  Coupo ,  que  poques 
vegades  o  may  haurà  sigut  interpretat  ab 
tant  sentiment  com  el  que  hi  posà  la  senyo¬ 
reta  Gozàtegui,  ja  coneguda  y  admirada  en 
les  terres  del  Mitjorn.  Altres  cants  foren  in¬ 
terpretats  per  diversos  artistes:  entre  ells  re- 
cordèm  La  Cansoun  de  Magali ,  L’ Espoussado 
y  Li  Grihet.  La  festa  acabà  de  matinada,  re- 
produhintse  escenes  de  Mireio  arreglades 
pera’l  teatre  per  en  Leopold  Marcel,  canci- 
lier  dels  felibres  de  Paris. 

Y  anèm  ara  a  la  nota  més  poètica  y  més 
interessant: 

En  Mistral  havia  dirigit  a  M.  Deluns-Mon¬ 
taud  una  notable  carta,  que’s  llegí  durant  la 
festa  en  mitj  d'aplaudiments  unànims;  però 
la  que  verament  impressionà  fou  la  següent, 
dirigida  a  M.  Ulysse  Boissier: 

Maiano,  12  de  janer  de  1905. 

Estimat  amich:  M’innovèu  que’ls  felibres  de  París 
organisen  una  festa  en  mon  honor.  Vos  agrahiré  que’m 
siàu  intèrprete  pera  trametre  la  expressió  de  ma  gratitut 
als  bons  y  valents  companys  de  París. 

Lo  veritable  de  la  meva  fe  en  la  escola  del  Felibrige 
ha  sigut  confirmada,  als  meus  ulls  de  poeta,  per  aquest 
Cinquantenari  de  Font  Segunya,  hont  la  estrella  polar 
ha  deixat  caure’l  premi  Nobel  pera  favorir  el  renaixe¬ 
ment  de  la  nostra  llengua.  Això'm  recorda  un  fet  que 
m’es  grat  conlarvos. 

Quan  el  primer  exemplar  del  poema  Mireio,  tot  just 
imprès,  m’arribà  d’Avinyó  (1859),  vaig  apressarme  a 
posarlo  en  mans  de  la  meva  mare.  La  bona  dòna,  així 
que  probà  d’obnrlo,  tornà  a  clòurel  sobresaltada,  po- 
santse  la  mà  als  ulls. 

—  íQuè  t’ha  passat? — vaig  dirli. 

— No  ho  sé...  que  al  obrir  el  llibre,  he  vist  com  una 
estrella  que  m’ha  enlluhernat  ab  la  seva  resplendor!... — 

Pauro  veio  Delaido!  En  son  instint  endevinayre  tin¬ 
gué  la  visió  de  tot  lo  ocorregut  després,  com  havia  tin¬ 
gut  avans  la  int^tició  d’aqueix  idili  del  que  me’n  havia 
proporcionat  el  nom  prestigiós,  ja  que  fou  a  la  meva 
mare,  únicament  a  la  meva  mare  a  qui  havia  jo  sentit 
esmentar  el  nom  famós  de  Mireio! 

Visquen  Provença  y  les  regions  amigues!  Visca  Suè¬ 
cia!  Y  una  salutació  ab  expressives  mercès  als  felibres 
de  París! 

•  F.  Mistral 

Entre’ls  concorrents  a  la  festa  de  que  parlo 
hi  figuraven  moltes  dames,  tots  els  diputats 
y  senadors  dels  departaments  del  Mitjdia, 
molts  artistes,  pintors,  esculptors  y  perio¬ 
distes. 

JULES  VlLLENEAU 

El  meeting  inaugural  de  l’associació  cata¬ 
lanista  d’Hostafranchs  ((Sang  Nova»  resultà 
una  festa  brillant,  una  manifestació  nacio¬ 
nalista  entusiasta  y  aconhortadora,  lliure  de 
les  impureses  y  pessimismes  en  que  la  políti¬ 
ca  a  l’us  ens  enfonsa. 

Feren  us  de  la  paraula’l  senyor  Massavé, 
president  de  la  nova  entitat,  qui  cedi  son 
lloch  al  president  de  la  Unió  Catalanista  se¬ 
nyor  Martí  y  Julià;  el  senyor  Oliva,  de  «Sang 
Nova»,  qu’explicà  les  idees  nacionalistes  y 
analisà  alguns  punts  de  Catalanisme,  com¬ 
batent  les  dictadures  electorals  de  certs  ene- 
michs  de  nostra  causa;  el  senyor  Llorens, 
del  «Centre  Catalunya»  de  Sant  Marti,  que 
digué  que’l  Catalanisme  vol  que  Catalunya 
s’organisi  segons  la  voluntat  de  la  majoria 
dels  catalans,  una  volta  aquests  síen  cons¬ 
cients  y  reclamin  l’autonomia,  y  que  aytal 
organisació  s’inspirarà  forsosament  en  les 
idees  més  avençades;  el  senyor  Bastida,  de 
«Catalunya  Federal»,  que  advocà  per  l’adve¬ 
niment  d’una  república  catalana;  el  senyor 
Linares  y  Delhòm,  de  l’«Associació  Catala¬ 
nista»  de  Palafrugell,  que  combaté  les  immo¬ 
ralitats  electorals  y  les  quefatures  dintre’l 
Catalanisme,  condempnà  per  utòpiques  les 
tendencies  universalistes,  convidà  als  obrers 
a  entrar  al  Catalanisme,  y  afirmà  qu’entre’ls 
catalanistes  hi  abunden  els  lliberals  capaços 
de  combatre  y  vèncer  als  regressius  y  reac¬ 
cionaris;  y  finalment  el  senyor  Martí  y  Julià, 
quina  oració  renunciém  a  extractar,  perque 
no  caben  en  un  lleuger  extracte  les  brillants 
definició  y  defensa  que  feu  del  nacionalisme. 
Afirmà  que’is  qui  l’ataquen,  ataquen  la  rea¬ 
litat  de  la  vida  y  del  progrés,  y  que  la  lliber¬ 
tat  de  l’home  y  de  la  patria  no  està  escrita 
en  la  historia  per  les  gestes  sangnantes,  sinó 
que  consisteix  en  el  ple  us  de  les  facultats 
normals.  Tractà  alguns  punts  concrets  del 
programa  nacionalista,  y  acabà  saludant  a  la 
nova  entitat  «Sang  Nova». 

El  local,  vistosament  ornat,  estava  ple  a 
vessar  d’una  concorrencia  entusiasta,  que 
aplaudi  fortament  a  tots  els  oradors. 

Baix  la  presidència  de  don  Ramón  Mone- 
gal  y  Nogués,  el  divendres  prop-passat  cele¬ 
brà  junta  general  extraordinària  l’associació 
«Escoles  del  Districte  Segón».  En  ella’l  se¬ 
cretari  senyor  Albinana  y  Folch  llegí  una 
Memòria,  de  la  que  n’hem  rebuts  exemplars 
en  aquesta  redacció,  bellament  escrita  y  que 
fou  prèviament  repartida  a  tots  els  socis,  en 
la  que  s’exposen  els  trevalls  y  obres  realisa- 
des  desde  la  fundació  de  la  societat,  les  dife- 
rentes  classes  d’ensenyances  que  successiva¬ 
ment  s’han  anal  establint  y  l’estat  econò- 
mich,  y  acabà  fent  constar  els  propòsits  de 
la  Junta  Directiva  de  constituhir  una  escola 
graduada  a  semblança  de  les  instalades  en  els 

paisos  més  avençats  de  l’estranger,  pera  lo 
qual  confia  no  ha  defaltarli  el  concurs  moral 
y  material  de  tots  els  que  s’interessen  per  la 
cultura  y  progrés  de  nostra  patria. 

Pronunciaren  també  sentides  frases  els 
senyors  Badell  ,  Lluhí  Rissech,  Santana  y 
altres. 

Agrahí  el  president  senyor  Monegal,  en 
nom  propri  y  de  la  Junta  Directiva,  les  mani¬ 
festacions  fetes  y  acorts  presos,  dihent  que 
això’ls  encoratjarà  a  seguir  la  marxa  empre¬ 
sa,  ab  la  seguritat  de  que  comptarien  ab 
l'ajuda  de  tots  per’arribar  a  l’establiment 
de  la  escola  graduada,  de  la  concessió  de  lli¬ 
bretes  de  la  caixa  d’estalvis  com  a  premis  als 
alumnes,  y  altres  innovacions  que  desitjaven 
introduhir  en  les  escoles. 

El  senyor  Santana  y  algún  altre  soci  fe¬ 
ren  encertades  indicacions  pera  la  efectivitat 
d’aquestes  mides. 

Els  socis  de  «Catalunya  Federal»  comme¬ 
moraren  el  passat  dissapte,  ab  un  àpat  al 
Hotel  Condal,  l’aniversari  de  la  proclamació 
de  la  república  a  Espanya,  dolentse  de  que 
hagués  sigut  unitaria.  Parlaren  els  senyors 
Messeguer,  Tona,  Roig  y  Pruna  (de  l’«A- 
plech  Catalanista»),  Roig  y  Armengol,  Cani- 
bell,  Vilà,  Pi  y  Suner,  Laporta  y  Dalmau, 
fent  tots  ells  l’apologia  del  sistema  autono¬ 
mista.  Sobresortiren  els  parlaments  dels  se¬ 
nyors  Laporta  y  Tona,  que  brindaren  com 
els  demés  per  tots  els  catalans  que  volen  la 
llibertat  de  sa  patria. 

El  doctor  Marti  y  Julià,  president  de  la 
Unió  Catalanista ,  parla  com  un  llibre  en  son 
article  Anetnho  explicant ,  que  avuy  publica 
Joventut. 

Les  consideracions  que  fa  sobre’ls  indivi- 
duus  parcials  0  ma?icats  y  sobre’ls  grans  nu- 
cleus  tendenciosos  a  conseqüència  dels  ata¬ 
vismes  polítichs,  ens  semblen  justissimes. 

Y  lo  meteix  que  dihém  dels  moviments  po- 
lítichs  ho  podriem  dir  dels  religiosos. 

Cert  que  hi  ha  qui  entén  que  la  falsa  polí¬ 
tica  dels  Estats,  rèmora  dels  ideals  autono¬ 
mistes,  s’ha  de  combatre  a  voltes  usant 
les  armes  de  l’enemich;  cert  que  s’ha  d’ésser 
pràctich;  però  per  desgracia  fentho  com  ho 
fem  cada  dia  ens  aném  contaminant,  divi¬ 
dint,  barallant  més  y  més,  y  cada  dia  de- 
venim  menys  pràctichs,  més  apàtichs,  més 
escèptichs. 

No  es  que  avuy  ens  oposém  a  les  accions 
polítiques:  sols  remarquém  que  resulten  xor- 
ques  0  pernicioses  a  nostre  poble  la  majoria 
de  les  que  s’estàn  fent. 

En  nom  de  totes  les  ciencies  s’han  comès 
errors  y  fins  crims  de  lesa  humanitat,  però 
sobre  tot  en  nom  de  la  pretesa  ciència 
política,  de  la  que  may  ne  fa  bon  us  un  po¬ 
ble  que  no  sia  fort  moralment,  que  no  des¬ 
cansi  en  la  consciència  de  sa  personalitat. 

Per  això  no’s  pot  tenir  per  bona  una  ciència 
que  no  s’apoyi  en  la  naturalesa. 

Altrament,  seguirem  abominant  deies  ban- 
deríes,  de  les  lluytes  d’alarbs,  de  la  política 
de  kabila,  y  cada  dia  serém  més  moros. 

A  la  llista  de  suscriptors  a  l 'Homenatge  a 
en  Joan  Maragall ,  que  publicarem  mesos  en¬ 
rera,  devèm  afegirhi  els  següents  noms  pera 
completaria: 

E.  Moliné  y  Brasés. — J.  M.a  Roca. — Ilde¬ 
fons  Suíïol. — R.  Surinach  Senties. — J.  M.a 
Perpinà. — J.  Almirall  y  Foraster. — J.  Pons  y 
Massaveu.  —  Geroni  Buixareu. —  E.  de  Fuen¬ 
tes. — T  Puig  y  Alfonso. — J.  M.a  Montagut. 
— J.  Vinyas  y  Vidal. — Ll.  Escayola  y  Val I- 
honrat. —  Francisco  Ferrer.  —  S.  Falgar. — 
J.  Thomas  Corrons. — E.  Thomas. — G.  Gili. 
— J.  Horta.  —  Lluís  Plandiura. — Joaquim 
Vancells. — Joaquim  Ruyra. —  Jaume  Bofa- 
rull,  pbre.  —  Magi  Sandiumenge. — Geroni 
Martorell. — J.  M.  Guasch.—  O.  Pelí  Cuffi. — 
V.  Amat. — T.  Ramón  Camp.— Enrich  Paz. 
— J.  Amat  Sormani. — J.  Duràn  Espana. — 
J.  Castanyer.- — Hovos  y  Esteva. —  Eusebi 
Güell. — Alvar  Verdaguer. — J.  Riera  y  Ber- 
tràn. — J.  Bofill  y  Matas. — Xavier  Montsal- 
vatge. — Jaume  Al meda. — Prudenci  Bertrana. 
— Antoni  Homer. — Mossèn  Antoni  M.a  Alco¬ 
ver. — Mossèn  Miquel  Costa. — Joan  Alcover. 
Matheu  Obrador  y  Benassar.  —  D.  Martí  y 
Julià. — Joan  Rosselló. —  Gabriel  Alomar. — 
Joan  Torrendell. 

Magníficament  editat,  s’ha  publicat  el  vo¬ 
lum  que  conté’ls  millors  articles  publicats  al 
Brusi  anys  enrera  per  l’eminent  poeta,  Mara¬ 
gall.  L’obra’s  ven  en  totes  les  llibreries  al 
preu  de  6  pessetes  en  rústica,  y  8  pessetes  ab 
elegant  enquadernació  a  la  anglesa.  Oportu¬ 
nament  parlarà  Joventut  ab  la  extensió  de¬ 
guda  d’aquest  Homenatge  fet  a  n’en  Mara¬ 
gall,  ajuntanthi  la  opinió  que  li  mereix  tan 
hermós  llibre. 

Les  persones  que  haventse  suscrit  a  aquest 
Homenatge  en  la  redacció  de  Joventut,  no 
hagin  passat  encara  a  recullir  l’exemplar 
que’ls  hj  correspon,  poden  ferho  quan  ho  tin¬ 
guin  per  convenient. 

La  nit  del  sis  del  corrent,  en  el  «Circul 
Artístich»,  donà  en  Joan  Gibert,  deixeble  del 
mestre  Robert  Goberna,  un  notable  concert 
de  piano.  En  Joan  Gibert,  jovenet  de  quinze 
anys,  demostrà  qualitats  pianístiques  gens 
vulgars,  y  si  segueix  el  camí  començat,  no 
estranyariem  que  ocupés  un  bon  lloch  entre 
nostres  pianistes.  Els  aplaudiments  que’l  pú- 
blich  li  dedicà,  els  mereix  també  son  profes¬ 
sor  el  distingit  mestre  Goberna. 

En  Gibert  executà  tres  sonates  de  Beetho- 
ven,  V Appassionata  (  op.  57  ),  la  Patètica 
(op.  13)  y  la  dedicada  a  Haydn  (op.  2). 

Pera  últims  d’aquesta  setmana  la  «Lliga 


Regionalista»  prepara  la  celebració  d’un 
gran  meeting  pera  fer  sentir  la  veu  de  pro¬ 
testa  de  Barcelona  per  l’actitut  del  govern 
central  que  deixa  a  nostra  ciutat  sense  la  re¬ 
presentació  que  de  dret  li  pertoca  en  la  Di¬ 
putació  y  en  les  Corts,  y  ademés  deixa  desa¬ 
tesos  els  problemes  de  l’institut  de  reformes 
socials,  re.visió  aranzelaria,  etc, 

El  divendres  de  la  passada  setmana  donà 
en  Joan  Maragall  a  l’«Associació  Wagneria¬ 
na»  una  notable  conferencia  sobre’l  «Drama 
musical  de  Mozart.»  No  intentarèm  explicar 
les  hermoses  coses  qu’en  dita  conferencia 
digué  en  Maragall,  perque  no  lograríem  pas 
nostre  objecte;  tampoch  analisarèm  el  titul 
de  la  conferencia  escatint  sobre  si  feu  0  no 
feu  drama  musical  en  Mozart.  Quedi  això 
pels  tècnichs.  La  disertació  d’en  Maragall  fou 
l’obra  d’un  poeta  que’s  limita  a  dir  lo  que 
sent  y  que  ho  diu  ab  elevació.  Declarà  que 
aymava  la  música  per  ella  meteixa,  y  que  sa 
forma  més  íntima  y  verdadera  es  el  cant  sen¬ 
se  paraules.  Enaltí  en  aquest  punt  a  Schu- 
mann. 

Digué  que  la  música  es  la  traducció  d’un 
estat  d-’anim  en  sons  sense  contacte  ab  cap 
altre  art:  quan  ab  altre  art  se  lliga,  un  0  al¬ 
tre  hi  pert,  exceptuant  els  cants  litúrgich  y 
popular,  ja  que  la  poesia  es  com  un  començ 
de  la  musica,  y  aquesta  com  un  començ  de 
la  poesia.  Wagner  es  gran  per  haver  sabut 
lligar  abdós  elements;  però  a  son  modo  de 
sentir,  ho  es  més  encara  Mozart,  perque  s’en 
layra  a  les  regions  més  altes  treyent  d’un 
llibre  sons  purissims  que  s’eleven,  llibertant- 
se  d’ell  0  ennoblintlo,  y  dignificant  la  sensa¬ 
ció  reveladora  de  la  bellesa. 

El  senyor  Maragall  rebé  entusiastes  aplau¬ 
diments  de  la  triada  concorrencia  que  assis¬ 
tí  a  la  «Wagneriana». 

El  «Centre  Autonomista  Fivaller»  (Ateneu 
del  Districte  Sisè)  s’ha  servit  enviarnos  cinch 
bonos  de  pa  pera  que’ls  repartim  entre  famí¬ 
lies  necessitades.  Ab  gust  hem  complert  l’en- 
càrrech. 

L’aOrfeó  Barcelonès»,  baix  la  direcció  del 
mestre  en  Pere  Serra,  donà  un  concert  al 
Teatre  de  les  Arts,  el  passat  diumenge  al 
dematí. 

Aquesta  entitat  artística  ha  emprès  una 
bona  marxa,  beneficiosa  pera  l’art  choral. 
Es,  donchs,  digna  d’elogi,  com  també  son 
mestre  director  en  Pere  Serra,  quals  esfor¬ 
ços  a  favor  de  l'«Oifeó  Barcelonès»  li  foren 
premiats  pel  públich,  el  passat  diumenge. 

Els  choristes  de  l’«Orfeó  Barcelonès»  can¬ 
taren  obres  de  Pere  Serra  (que  s’hi  revelà 
com  a  excelent  compositor)  Mendelssohn, 
Otto,  Clavé,  Bretón,  Sànchez  Gavagnach, 
Leesring,  Borobia  y  Lully-Gounod. 

Fidel  Giró  impressor.  —  Carrer  de  València,  233 

EL  PODER  REYAL  Y  LA 
CONSTITUCIÓ  SEGONS 
EN  SILVELA 

Fins  ara,  a  Espanya  al  menys,  ningú  s’ha¬ 
via  permès  dubtar  de  que’l  rey  regna  però 
no  governa.  Y  dintre  de  nostre  Estat,  ahont 
tants  y  tants  aconteixements  tristos  y  sang- 
nants  han  esdevingut  per  causa  de  conflictes 
nascuts  en  el  si  dels  palaus  reyals  ,  ahont 
tanta  afició  ha  demostrat  l’exèrcit  als  pro¬ 
nunciaments  y  el  poble  a  les  barricades;  en 
aquest  desgraciat  pais  dels  destronaments  y 
de  les  revolucions  y  fins  —  en  èpoques  paci¬ 
fiques —  de  les  discussions  parlamentaries 

desvergonyides,  això  ha  tingut  pera’ls  mo¬ 
narques  una  gran  ventatja:  la  de  que,  sen 
tada  llur  irresponsabilitat  dimanant  del  fet  de 
qu’ells  no  governen,  no  han  pogut  ésser  dis¬ 
cutits  els  seus  actes.  Ab  lo  qual,  natural¬ 
ment,  y  ab  l'ajuda  del  còdich  penal  quan 
ha  convingut,  s’han  pogut  amagar  al  públich 
moltes  y  grosses  coses. 

Ara  fa  poch,  ab  motiu  de  la  crisis  que  mo¬ 
tivà  la  cayguda  d’en  Maura,  s’han  tornat  a 
discutir,  respectuosament,  els  furs  del  poder 
reyal;  y  encara  que  tractat  ab  pinces,  pera  no 
deixarhi  la  pell,  l’assumpto  ha  recorregut 
tota  la  prempsa  d’Espanya,  desde  quina’ls 
aficionats  a  la  ciència  politica  han  fet  estudis 
més  0  menys  seriosos  de  la  Constitució  vi¬ 
gent  y  del  significat  y  alcanç  de  son  ar¬ 
ticulat. 

En  general  els  articles  periodistichs  res  de 
nou  ens  han  dit.  Sia  per  por,  sia  per  no 
trencar  molllos  ,  sia  per  no  possehir  els 
*  respectables  firmants  dels  meteixos  un  alt 
sentit  juridich  que’ls  permetés  enlayrarse  en 
elucubracions  científiques,  es  lo  cert  que’ls 
més  vulgars  principis  d’hermenèutica  han  si¬ 
gut  aplicats  per  ells  en  la  interpretació  cons¬ 
titucional  que  s’imposaren.  Y  així,  es  clar, 
ens  havèm  quedat  com  avans:  el  rey  regna 
però  no  governa;  no  governant,  no  poden 
exigirseli  responsabilitats  dimanants  de  la 
funció  que  correspòn,  exclusivament,  al  po* 


122 


JOVENTUT 


der  executiu;  y  si  la  gestió  dels  ministres  es 
la  font  única  d’acció  governamental,  sols  els 
actes  d’aquells,  y  no’ls  del  rey,  poden  és¬ 
ser  discutits. 

Però  això,  com  ja  hem  dit,  no  representa 
més  que  la  opinió  dels  pobres  mortals  qu’es- 
tèm  exposats  a  tota  hora  a  pagar  el  mal  hu¬ 
mor  d’un  fiscal;  això  res  més  es  que  la  ex¬ 
pressió  del  constitucionalisme  en  boga;(  això 
es  lo  que  deuen  opinar  tots  els  espanyols 
que  no  pertanyin  a  la  classe  de  ministrables: 
puig  aquests  a  Espanya,  de  fet,  són,  si  no 
indiscutibles  —  perque  això  a  n’ells  els  té  sen¬ 
se  cuydado  —  perfectament  irresponsables. 
Qu’es  la  part  més  bonica  del  principi  consti¬ 
tucional:  governar  —  es  a  dir  mangonejar  — 
y  ésser  irresponsable:  tira  peixet! 

Mes,  i  ah!  que  suara  la  Constitució,  tal 
com  la  entenien  la  majoria  dels  homes  polí- 
tichs  d’Espanya,  ha  sofert  un  cop  trascen- 
dentalissim.  Un  home  polítich  que  passa  per 
eminent  y  a  qui  s’atribueix  un  alt  sentit  juri- 
dich,  acaba  de  donar  al  precepte  constitucio¬ 
nal  significació  distinta  de  l’adotzenada 
que’ls  més  afamats  leguleyos  li  han  atribuhit 
desde  sa  naixença.  D’aquesta  feta  la  irrespon¬ 
sabilitat  del  rey  serà  lletra  morta  desde’l  més 
elevat  punt  de  vista  legal,  mal  pesi  a  l’aca¬ 
parador  d’aquell  alt  sentit,  en  Francisco  Sil- 
vela,  autor  de  la  nova  versió  constitucional. 

Vegin  lo  que  ha  dit  l’eximi  esgrimidor  de 
la  florentina  daga  : 

Yo  he  sostenido  siempre  que,  con  arreglo  a  la  Cons- 
titución  vigente  y  à  la  constitución  interna,  que  crea  y 
mantiene  la  realidad  de  las  cosas  y  el  estado  de  las 
costumbres  en  un  país,  el  rey  en  Espana  reina  y  go- 
BIERNA,  y  tiene  deberes  de  monarca  y  gobernante, 
aunque  sea  irresponsable  si  deja  de  ejercitarlos;  pero  los 
gobiernos,  y  singularmente  sus  jefes,  tienen  estrecha 
obligación  de  facilitar  al  rey  el  cumplimiento  de  esos 
deberes. 

Com  se  veu  en  Silvela  defensa  una  teo¬ 
ria  doblement  nova.  Nova  teòricament,  en 
quant  sosté  que’l  rey  governa  ademés  de 
regnar;  y  més  nova  encara  moral  y  jurídica¬ 
ment,  en  quant  afirma  que’l  rey  té  devers  de 
governant,  respecte  als  quins  es  irresponsable 
malgrat  deixi  d’exercitarlos. 

De  manera  que’l  rey,  per  serho,  y  sempre 
segons  en  Silvela,  regna,  governa  y  compleix 
o  no'ls  devers —  morals  y  juridichs — de  son  cà- 
rrech,  sense  que  de  l’incompliment  d’aquells, 
ni  de  la  coacció  jurídica  que  dels  meteixos 
neix,  ab  força  superior  a  la  voluntat  de  tots 


els  homes,  se'n  desprengui  responsabilitat 
pel  monarca. 

Total:  que  segons  la  nova  teoria  d’en  Sil¬ 
vela  ja  no  estèm  per  ficcions.  El  rey  regna  y 
governa.  Té  devers  de  governant  a  complir. 
Els  polítichs  li  han  de  facilitar  la  tasca.  Però 
si  ell  deixa  de  complir  aytals  devers,  resta 
irresponsable. 

Tornèm,  donchs,  a  la  suprema  autoritat 
dejs  reys  proclamada  pels  homes  de  l’antigor; 
tornèm  a  la  irresponsabilitat  absoluta  y  des¬ 
enfrenada  dels  partidaris  de  V origen  diví  de 
la  monarquia;  sinó  qu’en  Silvela  ha  moder- 
nisat  la  cosa  y  ha  suprimit  la  intervenció  de 
la  divinitat  per  innecessària.  Pera  vulnerar 
els  principis  en  que  descansa  l'ordre  juridich 
basat  en  l’exercici  de  drets,  compliment  de 
devers  y  prestació  de  responsabilitats,  li  ha 
bastata  n’enSilveladefensar  la  legalitatd’una 
dictadura  personal  y  hereditària  per  torna. 

Y  no’s  pensin  que  aquesta  irresponsabilitat 
del  poder  reyal  pugui  no  tenir  importància, 
per  limitació  de  les  facultats  de  governant 
que  al  rey  se  reconeguin,  no:  el  poder  mo¬ 
derador  a  Espanya,  segons  en  Silvela,  ha  de 
tenir  unes  iniciatives  y  ha  de  desenrotllar 
una  acció  moral,  feconda  y  positiva,  que, 
dintre  la  esfera  del  dret,  es  incompatible  ab 
la  irresponsabilitat. 

Véginse  les  paraules  d’en  Silvela: 

No  hay  que  olvidar  que  la  fuerza  del  poder  modera¬ 
dor  en  Espana  es  hoy  mucho  mas  grande  quizas  de  lo 
que  él  piensa  Sí;  porque  nos  encontramos  en  una  si- 
tuación  que  tiene  grandes  analogías  con  el  estado  del 
pueblo  en  Europa  d  principios  del  siglo  XV,  cuando, 
huérfano  de  protección  en  las  leyes  y  en  las  institucio- 
nes,  acogíase  al  poder  del  monarca  para  destruir  el  im- 
per;o  de  la  fuerza,  de  la  arbitrariedad,  de  los  privile- 
gios  y  de  los  abusos  de  los  senores  feudales.  Si  el  po¬ 
der  real  de  hoy  en  Espana,  donde  desgraciadamente, 
nos  falia  una  fuerza  electoral,  se  penetra  de  los  impul¬ 
sos  de  esa  opinión  y  se  apresta  a  dominar,  en  nombre 
del  pueblo,  los  feudalismos  políticos  y  parlamentarios... 
entonces  ese  poder  real  recogerà  una  fuerza  inmensa 
en  el  país  y  una  glòria  inmarcesible  para  la  historia. 

(Què’ls  hi  sembla?  En  Silvela,  home  de 
partit,  ja  madur,  y  que  per  lo  tant  coneix 
el  panyo,  califica  ab  valor  desvergonyit  la 
falsa  representació  dels  partits  de  feudalis- 
mos  políticos  y  parlamentarios ,  com  si  s’ha¬ 
gués  ell  ben  redimit  del  pecat  de  tota  sa 
llarga  vida  política.  En  cambi,  ab  una  candi¬ 
desa  impropria  dels  seus  estudis  y  dels  seus 
anys,  creu  que  tot  això  ho  pot  regenerar  un 
sol  home,  el  rey  actual,  comparantlo  ab  els 
monarques  del  sigle  xv. 

Pobre  Silvela!  Tan  sabi  y  tan  ignocent! 
Sembla  'mentida!  Els  reys  d’aquells  temps 
eren  guerrers,  eren  soldats,  no  sols  represen¬ 
taven  sinó  que  tenien  a  sa  propria  mà  una 
gran  força...  Avuy  els  quefes  d’Estat  mun¬ 
ten  a  cavall,  cacen  y  passegen  en  automovil, 
però  quan  hi  ha  perills  que  córrer,  hi  en¬ 
vien  els  fills  de  mare,  armats  ab  maüsers 
que’l  meteix  poble  paga.  No  n’hi  va  poca  de 
diferencia! 

Els  antichs  reys  manejaven  les  armes  de 
guerra;  els  del  dia  ab  prou  (eynes  les  de  saló. 
Aquells  personificaven  el  poder  material  que 
tenien  y  empleaven;  aquests  viuen  constant¬ 
ment  en  una  ficció  aclaparadora.  No  n’es 
poch  de  distint  fer  de  general  0  anar  ves¬ 
tit  de  general!  s. 

Desenganyis  en  Silvela:  els  reys  constitu¬ 
cionals  d’avuy  en  dia  seràn  0  no  governants, 
tindran  0  no  devers  que  complir  y  se’ls  po¬ 
drà  declarar  0  no  irresponsables  ;  però  la 
destrucció  dels  feudalismes  politichs  y  parla¬ 
mentaris  vigents  no  està  en  la  seva  mà,  no 
s’ha  fet  pera  ells:  ha  d’ésser  obra  dels  pobles. 

Sols  aquells  que  se  senten  responsables 
son  capaços  de  grans  accions.  La  moderna 
sobirania  constitucional  està  renyida  ab  l’ab¬ 
negació  y  l’heroisme.  Y  tot  això  y  més  se 
necessita  pera  dominar  los  feudalismos  polí- 
ticos  y  parlamentarios  d’Espanya. 

S.  Gubern 


EL  NIHILISME 

La  mort  del  gran  duch  Sergi  de  Rússia 
ve  a  renovar  la  terrible  historia  del  gran  Im¬ 
peri  del  Nort.  Com  el  seu  pare,  el  tsar  Ale¬ 
xandre  II,  el  gran  duch  Sergi  ha  sigut  tro- 
cejat  per  la  dinamita;  son  cos  a  troços  ha 
sigut  recullit  per  mujiks  pietosos  y  dònes 
horroritzades.  El  qui  fou  gran  duch  tot  po¬ 
derós,  conceller  del  tsar,  tal  volta  vis-em- 
perador,  esdevingut  munt  de  carn,  de  nirvis, 
de  sang  presa,  ja  no  es  res:  son  cos  pot  com* 
pararse  al  de  qualsevol  soldat  d’en  Kuro- 
patkin,  esventrat  per  un  obús  japonès.  Sic 
trànsit  glòria  mnndi... 

Aterra  la  indomptable  energia  del  poder 
ocult  y  formidable  qu’en  Turgenew  calificà 
ab  el  nom  de  nihilisme.  Devant  de  l’Estat 
autocràlich  forma  un  altre  Estat,  misteriós 


e  inflexible,  que  imposa  la  pena  de  mort 
y  la  executa,  un  Estat  que,  com  l’Estat  vi¬ 
sible,  may  amenaça  endebades.  El  nihilis¬ 
me  es  una  modalitat  russa,  res  més  que 
russa;  els  qui  el  formen  no  porten  may  à  ter¬ 
me  llur  missió  destructora  fóra  del  gran  Im¬ 
peri:  no  van  may  com  els  anarquistes  a  es- 
pandir  el  crim  y  la  destrucció  lluny  de  llur 
patria.  Els  nihilistes  volen  transformar  la 
Rússia  mitjançant  la  dinamita,  destruhint 
tot  lo  qu’existeix,  creant  després  una  nova 
Rússia  per  manera  quasi  miraculosa...  El 
nihilista  té  quelcòm  de  boig,  de  jacobí,  de 
somniador  y  de  criminal.  El  nihilista  no 
trevalla  pera  modificar  les  velles  institucions 
de  l’imperi,  no  trevalla  per’assolir,  ab  l’auxili 
d’una  evolució  racional,  un  estat  de  vida 
russa  més  perfecte  y  tranquil:  el  nihilista,  al 
acceptar  ab  orgull  el  calificatiu  d’en  Turge¬ 
new,  confessa  palesament  el  fi  que’l  mou...  El 
nihilista  vol  el  no-rss.  Es  un  pessimista  actiu, 
que  vol  morir  destruhint  tot  lo  que’l  rodeja; 
del  pessimisme  passiu  d’en  Schopenhauer  ne 
fa  una  arma  de  destrucció  y  de  mort.  Ab  una 
Rússia  lliberalisada,  ab  constitució  y  parla¬ 
ments,  ab  una  vera  llibertat  a  l’anglesa  0  a 
l’americana,  el  nihilista  seguiria  pensant  y 
obrant  com  pensa  y  obra  en  una  Rússia  auto- 
cràtica:  y  si  algú’n  dubta  que  recordi  els  pro¬ 
cediments  de  l’anarquisme  d’acció  interna¬ 
cional,  que  ha  realisat  sa  obra  en  monarquies 
constitucionals  com  Italia,  en  repúbliques 
centralistes  y  jacobines  com  França,  y  en  re¬ 
públiques  federals  y  democràtiques  com  els 
Estats  Units  d’América. 

El  nihilisme  no  es  ja  la  negació  de  tot 
poder  y  de  tota  autoritat:  es  la  negació  des¬ 
tructora  qu’espandeix,  com  els  més  grans 
dèspotes,  la  mort  d’una  manera  cega.  El 
nihilista,  com  havèm  dit  més  amunt,  es  un 
boig,  un  desviat,  un  desconeixedor  de  la  na¬ 
turalesa  humana,  un  enemich  de  la  vida.  La 
vida  es  acció,  però’l  nihilista  al  exageraria 
destrueix  la  vida.  El  nihilista  es  jacobí,  no 
admet  una  manera  d’existir  el  món  distinta 
de  la  qu’ell  s’ha  forjat;  tots  els  contraris 
són  uns  malvats  dignes  d’extermini,  y  com 
que’l  nihilista  no  es  un  resignat  ni  un  con¬ 
templatiu,  a  son  entorn  multiplica  les  vícti¬ 
mes,  ignocents  0  culpables,  tant  se  val.  Si 
pera  destruhir  al  gran  duch  Sergi,  la  bomba 
occidora  capola  a  una  pobra  vella  0  a  un  in- 

feliç  soldat  arrebassat  de  sa  llar  finlandesa, 
el  nihilista  no  s’hi  amohina.  El  nihilista, 
però,  es  un  somniador:  veu  una  terra  núa, 
jova,  sens  homes  ni  dònes,  y  per  tant  sense 
crims,  injustícies  socials,  ambicions  ni  baixe¬ 
ses.  En  aquesta  terra  virginal,  el  nihilista, 
ab  la  imaginació  hipertrofiada,  hi  veu  nàixer 
una  humanitat  nova,  perfecta;  la  veu  aixe- 
carse  del  no-res  com  s’aixeca'l  sol  esplendent 
per  demunt  d’una  mar  blava  y  lluminoga. 
La  terra  es  un  paradis,  cap  odi  ni  reDeunia 
divideix  als  homes,  que  com  vers  germans 
gaudeixen  els  fruyts  de  la  terra...  El  paradis 
celestial  ha  devallat  a  n’aquest  baix  món... 
Y  al  despertar  el  nihilista  de  son  somni,  es¬ 
devé  criminal.  Enfurismat,  rencuniós,  befat 
per  la  realitat,  la  gran  y  vera  companya  de 
la  vida,  ab  mà  nirviosa  llença  la  bomba  con¬ 
tra’l  més  poderós,  y  si  a  l’ensemps  troceja  a 
l’humil,  el  nihilista’s  consola  pensant  qúe  hi 
ha  també  quelcòm  de  responsabilitat  en  l’hu¬ 
mil,  per  la  seva  resignació  que  contribueix 
a  l’estat  actual  de  la  humanitat.  El  nihilista 
ressucita’l  procedir  del  Llegat  del  Papa  en 
les  guerres  contra’ls  albigesos,  ressucita’l 
procedir  dels  nacionalistes  francesos  contra 
en  Dreyfus,  el  procedir  dels  inquisidors  y  dels 
jacobins,  de  tots  els  fanàtichs  y  de  tots  els 
bojos.  Que’s  salvin  les  idees  y  que  morin  els 
homes!  Quan  la  vida  de  l’home  més  humil 
val  més  que  totes  les  ideologies! 

Terrible  es  el  tsarisme  pera’l  poble  rus, 
però  terrible  es  també’l  nihilisme  destructor 
que  vessa  la  sang  de  l’ignocent  ab  la  meteixa 
impassibilitat  d’un  Stoessel  0  d’un  Kuropat- 
kin.  A  la  opressió  de  dalt  respòn  una  força 
tètrica  y  misteriosa,  que’s  val  de  les  vagues 
y  de  la  fam  pera  manifestar  sos  efectes.  El 
nihilisme  es  un  cranch  de  l’ànima  russa. 

Geroni  Zanné 


DESINTEGRACIÓ 

...  No,  pare,  no  hi  cregui  en  els  que  tenen 
necessitat  de  que’ls  despertin;  l’únich  des¬ 
vetllament  natural  es  el  que  naix  del  propi 
ésser,  el  desvetllament  que’s  fa  imprescindi¬ 
ble  als  qui  corn  jo — segons  crech  —  senten 
quelcòm  de  sà  en  llur  esperit. 

Me  parla  vostè  del  gran  trastorn  que  li  he 
donat  ab  la  meva  mala  acció — jo’n  dich  des- 
lliurança. — iEs  possible:  Ab  el  temps  que  ha 
passat  ^es  possible  que  vostè  no  hagi  refle¬ 
xionat  y  comprès  la  meva  acció?  Reflexioni 
bé  y  veurà  còm  ho  interpreta  al  contrari.  No 
ha  perdut  un  fill:  l’ha  guanyat.  Si,  seguint 
els  seusconcells,  jo  tornés  a  la  llar  dels  pares 
havent  fet  ja  lo  qu’he  fet,  aleshores  si,  que 
vostè  perdria  un  fill,  perque  tal  com  estàn 
les  coses,  quan  guanya’l  pare  vol  dir  que  ha 
de  perdre’l  fill;  aleshores  si  que  jo  faria  xor- 
ca  la  meva  vida  en  holocauste  a  vostè;  ales¬ 
hores  si  que  jo  no  seria  altra  cosa  que  una 
vulgar  reproducció  de  vosté,  del  pare:  no  un 
ésser  ab  vida  propria,  sinó  com  una  màquina 
que  s’alimenta  ab  el  concurs  d’una  força  mo¬ 
triu  repartida  comunment  a  altres  màquines. 
cNo  fóra  aleshores  quan  vostè  s’hauría  de  dol¬ 
dre  de  que  un  fill — part  de  l’obra  de  l’home — 
fos  impotent  pera  pensar  per  compte  propri? 
L’estat  a  que  vostè’m  voldria  circumscriure 
es  un  estat  purament  mecànich,  y  essent  així, 
la  meva  mancança  es  purament  material,  y 
pot  substituhirla  mercenariament  y  fins  me¬ 
cànicament. 

Molt  greu  me  sab  haver  de  parlarli  d’aques¬ 
ta  manera,  en  aquesta  forma  que  vostè— n’es- 
tich  segur — may  hauria  pogut  suposar  en  mi 
ja  que  les  seves  morigerades  costums  l’ha¬ 
vien  privat  de  freqüentarse  ab  qui  podia  par= 
lar  ab  la  veritat  a  flor  de  llabi. 

Llegeixi  serenament,  reflexivament  y  sense 
passió  tot  quant  li  escrich.  No’s  trastorni  per 
la  meva  separació.  El  meu  acte  no  serà’l  de 
aquell  estúpit  fill  pròdich  de  qui  ens  parla  la 
tradició.  Jo  no  hi  tornaré  més  a  la  casa  dels 
pares,  no  perque  hi  tingui  cap  rencunia,  sinó 
per  la  meteixa  rahó  de  que’l  fill  no  torna  al 
claustre  matern  una  volta  la  mare  l’ha  donat 
a  llum.  No  hi  tornaré  més,  perque  jo  entre 
vosaltres  sóch  una  planta  exòtica,  sóch  una 
nota  discordant  que  difereix  en  tot  de  la  fa¬ 
mília  y  trastorna  en  un  tot  aquell  ordre  y 

aquells  devers  que  vostè  vol  en  sa  casa  y  que  a 
.mi’m  venen  tan  grans.  Jo —  y  perdoni  aquest 
gran  atreviment  filial  —jo  ja  no  hi  crech,  pare, 
en  els  devers  filials.  Vostè  es  l’ordre,  es  la  lí¬ 
nia  matemàticament  recta,  es  la  mansuetut 
de  les  coses,  y  jo  necessito  llibertat,  jo  no 
puch  emmotllarme  a  la  regla  prefixada  per 
vostè  ni  a  obehir  cegament  les  ordres  per  vos¬ 
tè  donades;  jo  m'hi  tinch  de  rebelar  contra 
certes  costums  establertes,  per  més  que  se¬ 
gons  vostè  als  fills  els  hi  esta  terminantment 
prohibit  l’analisar  els  fets  y  les  accions  dels 
pares. 

Si  vostè  hagués  pensat  alguna  vegada  que 
el  seu  fill  podia,  com  a  home,  esdevenir  cons¬ 
cient,  sabria  ara  lo  que  ha  de  sentir  per  boca 
meva,  això  es:  que  la  familia,  tal  com  es 
avuy,  no  es  pera  mi  centre  d’atracció,  sinó 
de  repulsió,  y  podria  haver  comprès,  ab  els 
seus  anys,  que’ls  temps  que  vivim  són  peri¬ 
llosos  pera  la  integritat  de  la  familia,  y  que 
la  Integritat  comença  ja  a  ésser  molt  discuti¬ 
da.  Els  cossos  sòlits  més  compactes  se  dis¬ 
greguen  y  s’engrunen:  donchs  ab  més  rahó 
s’ha  d’engrunar  la  familia,  que  no  es  un  cos 
sòlit  sinó  un  conjunt  heterogeni  d’éssers  y 
pensaments  units  per  la  força  de  la  tradició 
y  per  la  moral...  de  familia. 

Ja  suposo  que  vostè  s’escandalitzarà  de  les 
meves  paraules,  que  no  se’n  sabrà  avenir  re¬ 
cordant  el  posat  mistich  qu’he  tingut  sempre 
{Sab  per  què’s  produeix  aquest  contrast, 
pare?  Perque  m’he  tret  el  jou  que  m’endoga- 
lava  y  perque  sobtadament  trobo  que  sóch 
com  l’aucell  que  canta  entre  branques.  Vostè 
sols  l’havia  sentit  engabiat, k 

Vostè  no  ha  sabut  veure  les  esquerdes  de 
l’edifici  familia,  qu’estava  bastit  demunt  de 
sorra,  fins  que  ha  caygut  sorollosament  el 
primer  bloch  que  l’integrava.  Y  ara  tingui 
compte:  l’enrunament  ha  començat,  y  a  judi¬ 
car  perles  costums  de  vostè,  no  li  serà  pas  molt 
fàcil  posar  remey  a  la  ruina  complerta  y  do¬ 
nar  una  excusa  verosimil  als  meus  germans, 
que  no  se’ls  hi  fassi  sospitosa  y  que  no’ls  hi 
barrini  el  cervell  y,  ensumant  el  rastre,  tro¬ 
bin  a  la  fi  la  peça. 

Vostè’s  deurà  dir:  «Donchs  aixi  no  hi  ha 
familia!»  Si  que  n’hi  ha,  dich  jo.  La  fa¬ 
milia  d’amor,  d’afinitat,  no  la  familia  con- 
sangnanta,  sinó  la  familia  d’atracció  psiquica, 
de  simpatia:  la  Gran  Familia. 


No’l.  vull  molestar  més;  potser  el  morti¬ 
fico.  Si  vostè’m  promet  que  se’m  guardarà’l 
respecte  lògich  eptre  humans  y  que  no  s’in¬ 
tentarà  res  contra  mi,  jo  vindré  alguna  vega¬ 
da  a  véurels  y...  {per  què  no  ésser  franch?  a 
fer  propaganda  de  mes  idees  separatistes 
respecte  a  la  familia  tal  com  -avuy  s’entén. 
Aquesta  es  la  paraula:  separatistes. 

Li  faig  saber  que  no  tinch  tantes  comodi¬ 
tats  materials  com  a  casa  seva,  però  sóch 
lliure  y  ademés  he  fet  un  gran  descobriment: 
he  descobert  que’l  dia  que’m  manqués  en 
absolut  el  menjar,  tranquilament  podria  mo¬ 
rir  de  gana.  Avans  això  no  ho  sabia. 

SPs  digna  obrir  els  sentits  a  la  rahó  y 
aconcellat  per  la  meteixa  vol  contestarme,  jo 
tindré  molt  gust  en  cartejarme  ab  la...  gène¬ 
sis  de  la  meva  vida. 

Anton  Sabater  Mur 


APROPOSITS 

L’altre  dia,  en  un  tramvia  mitj  buyt  quina 
plataforma  estava  plena  de  passatgers  drets 
com  estaquirots  que  no’s  movien  ni  un  pèl 
pera  fer  lloch  als  altres  que  volien  passar  a 
ocupar  els  assienlos  d’adintre,  va  exclamar 
indignat  un  senyor  que  per  lo  vist  té  la  sòrt 
d’ésser  català,  de  viure  a  Catalunya  y  de  po- 
derse  indignar  encara:  «Educació  política, 
educació  política!...  Educació  social  es  lo  que 
manca!» 

Heusaquí  un  home  que  parlava  bé.  {Pera 
què  fer  tantes  y  tantes  lleys  denigrants  pera 
la  personalitat  humana,  lleys  que  a  la  fi  sols 
consten  escrites  com  a  injuria  a  la  llibertat, 
sense  que’s  compleixin  pera  beneficiarnos  ab 
lo  que’s  proposaven?  {Pera  què  aqueixes  lleys 
de  cabuda  que  mesuren  als  homes  com  si 
fossin  grans  y  donen  equivalència  de  volúm 
als  prims  y  als  grassos,  com  la  lley  electoral 
la  dóna  d’intelecte  als  necis  y  als  seients? 
Una  mica  d’educació  social,  no  ja  de  cortesia, 
una  engruna  d’allò  qu’ en  català’n  dihém 
modos  (això  es:  respecte  al  prohisme,  consi¬ 
deració  al  conciutadà  que  viu  a  frech  nostre), 
y  heusaquí  molts  y  molts  problemes  solucio¬ 
nats  sense  la  cooperació  de  l’odiós  impera¬ 
tiu;  heusaquí  la  plataforma  alleugerida  sense 
que  vingui  el  municipal;  heusaquí  ridícula 
la  presencia  del  poliçont  pera  que’s  formi  cúa 
en  les  taquilles  dels  teatres;  heusaquí  ridí¬ 
cula  la  existència  d’una  lley  que  condempni 
la  injuria  y  la  calumnia. 

Sí:  tenia  rahó  aquell  sortós  català  qu’en- 
cara  no  es  masell  d’ànima  y  s’indigna:  es 

cultura  lo  que  manca,  perque  a  un  poble  que 
no  es  culte  socialment  <;de  que  li  pot  servir 
l’esserho  políticament?  Millor  dit:  ^quins 
drets  pot  alegar  pera  això  derrer?  iSeria  ne¬ 
cessària  la  politica  si  fos  més  com  cal  la  so¬ 
cietat?  iNo  són  per  ventura  les  deficiencies 
socials  lo  únich  que  dóna  fonament  y  excusa 
a  les  accions  polítiques? 

Lo  que  fóra  difícil,  al  tractar  de  fer  des¬ 
aparèixer  la  incultura,  seria  esbrinar  si  els 
modos  poden  ensenyarse  o  bé  si  neixen  ins¬ 
tintivament  en  les  persones;  y  també,  de 
ahónt  prové  aquesta  incultura:  si  es  el  poble 
qui  la  infiltra  als  homes  que  li  parlen  y  li 
parlen  incultament  para  darle  gusto,  0  si  són 
aquests  homes  els  qui  la  vessen  a  doll  sobre 
les  testes  de  la  plebe.  Arduu  problema.  El 
mal  es  tan  general! 

En  els  homes  que’s  dediquen  al  cultiu  de 
la  idea,  la  incultura,  la  mala  educació  no  es 
parimoni  d’una  classe,  ni  d’un  partit.  Tant 
de  bo  fos  ella  una  qualitat  positiva,  que  ser¬ 
viria  per’acoblar  a  tots  els  catalans  de  l’èpo¬ 
ca  de  la  dominació.  Tots  hi  són  per  un  pich. 
Cap  coneix  les  primeres  nocions  de  la  decèn¬ 
cia. 

Conseqüent  ab  ma  manera  de  pensar,  vaig 
declarar  que  respectava  la  llibertat  d’opinar 
respecte  a  ma  persona  tot  lo  crudelment 
que’s  volgués,  y  ha  sigut  admirable  l'acort 
ab  que  avanzados  y  catòlichs  han  confós  la 
llibertat  d’opinar  ab  la  de  bramar.  Ab  el  per¬ 
mís  els  cobarts  esdevenent  valents;  lliures  del 
bocado' ls  ases  que  ab  ell  eren  útils  traginant, 
s’aixeribeixen  y  engeguen  coces.  iQuin  medi 
ambient  tan  corromput  es  aquest,  que  arriba 
a  fer  dubtar  dels  beneficis  de  la  llibertat? 

D’un  cantó’ls  rufians  de  la  ploma  (que  la 
posen  a  sòu  pera  fer  riure  en  les  files  demo¬ 
cràtiques,  ahont  han  ingressat  no  per  amor 
a  una  idea  altruista,  sinó  per  esperit  de  gro¬ 
lleria,  donchs  pera  ells  lo  demòcrata  es  lo 
groller)  per  manca  d’educació  social  han  su¬ 
cat  la  ploma  en  el  tinter  de  la  injuria  y  de  la 
ofensa  person’al,  creyentse  que  ho  feyen  en 
el  del  pensament.  D’altre  cantó’ls  poetes  ten¬ 
dres  que  han  nascut  ab  una  merenga  a  la 
orella  colocat  com  els  clavells  dels  maiïos  y 
dels  chés ,  y  que  són  catòlichs  no  per  convic¬ 
ció,  sinó  perque  la  merenga’ls  hi  fa  trobar 
dolcíssimes  les  barbes  dels  apòstols,  les  mans 
dels  confessors  y  les  ales  dels  arcàngels,  ab 
la  llibertat  mal  interpretada  per  ells  mercès 
a  sa  manca  d’educa:ió  social,  s’han  enlayrat 
al  paroxisme  de  sa  indignació  personal  y  han 
dit:  caray!  Oh,  condempnats,  condemp- 
nats!... 

Es  que  a  la  incultura  social  hi  va  aparellat 
un  error  sobre  la  proprietat  del  llenguatge, 
qu’es  tinguda  per  ordinaria,  lo  que  fa  que,  a 
la  inversa,  tinguin  per  refinada  la  improprie- 
tat,  el  rodeig  de  la  frase,  la  incongruència. 
Això’ls  condueix  a  confondre  la  opinió  ab 
l’insult  y  a  insultar  quan  se  tracta  d’opi¬ 


nar.  Hi  ha  en  el  fons  quelcòm  de  cobardia 
també. 

Pera  no  citar  cap  més  exemple,  heusaqui 
el  del  senyor  Joseph  Carner  al  opinar  sobre 
en  Víctor  Català.  ^No  estava  en  son  dret  de 
fer  un  estudi  de  dit  escriptor,  y  d’esmicolar- 
lo  fins  a  concloure  que  no  es  altra  cosa  que 
un  fracassat  vulgar?  <Qui  li  hauria  negat 
aquesta  llibertat?  <Qui  no  li  hauria  respecta¬ 
da,  bo  y  discutint  la  tesis  si  com  ell  no  opi¬ 
nava?  Ningú  Donchs  no:  el  senyor  Carner 
va  trobar  més  planer  y  més  refinat  l’usar  la 
frase  dolça,  dolça  com  la  merenga,  y  excla¬ 
mar:  «e/  pobre  Víctor  Català /»  Y’s  deuria 
quedar  tan  descansat,  convençut  de  que  havia 
emès  una  opinió.  En  cambi,  si  hagués  dit, 
per  exemple,  es  un  fracassat  vulgar,  perque 
aixi  ho  hagués  cregut,  e  intentés  demostrar- 
ho,  a  la  nit  hauria  somniat  papus  y  al  dema- 
ti  següent  fins  la  merenga  li  hauria  sabut 
agra:  Ay  filla :  vaig  dir  una  cosota! 

La  proprietat  del  llenguatge  als  incultes  els 
grata.  Són  tan  fins  ells!  Al  qui  roba  revistes 
y  llibres  d’un  Ateneu  no  se  li  pot  dir  lladre 
com  mana’l  diccionari.  Ex!  S’ha  de  dir  que 
ha  tingut  una  distracció.  Al  qui’s  fa  fer  un 
llibre,  el  ven,  embutxaca  lo  que’n  treu  y  no 
paga  a  l’impressor,  no  se  li  pot  dir  estafa. 
Quina  grolleria!  Merenga,  merenga:  Té  uns 
descuyts  Fulano  de  Tall... 

A  mi  no’m  reca  de  tot  això  sinó  la  pres¬ 
sa  que  tenen  en  conduhirnos  a  la  confi¬ 
teria.  Calma,  senyors  poetes-Plimsaui,  cal¬ 
ma  ;  trevàllinho  pacientment  ,  que  ja  hi 
arribarèm  a  parlar  ab  endecasilabs,  si  s’hi 
empenyen.  A  la  fi’s  tracta  d’un  metre  llarch, 
qu’es  lo  que  necessitèm  per’amidarlos. 

P?ra  a  propòsit  d’aquella  incultura  que 
conversàvem  cert  vespre  un  amich  meu  y  jo, 
acabant  per  fer  consideracions  sobre  l’espe¬ 
rit  que  déu  animar  a  la  crítica.  ;Cal — ens  de- 
yem — fer  critica  relativa,  o  feria  en  absolut? 
Per  exemple:  si  jo  ara  vull  parlar  als  lectors 
de  la  Exposició  dels  quadros  d’en  Rusinol, 
dech  ferho  tenint  en  compte  lo  poch  y  lo 
prim  que’s  produeix  en  nostra  terra,  pro¬ 
clamant  al  pintor  un  dels  millors  de  Cata¬ 
lunya  com  ho  es,  o  dech  fer  cas  omís  del 
medi  ambient  y  sentar  les  afirmacions  que 
cregui  justes  dintre  del  moviment  artístich 
universal?  Dech  ferme  la  reflexió  següent: 
ial  poble  se  li  ha  de  presentar  lo  millor  com 
a  bo  pera  no  desenganyarlo,  y  dir  per  lo  tant 
«en  Rusinol  es  bo)),  o  dech  reflexionar  així: 
«si  lo  millor  es  sols  lo  menys  dolent ,  no  se  li 
dèu  atribuir  bondat»? 

Varem  divagar  molt  sobre’l  tema;  d’acort 
sempre,  tantost  trobàvem  arguments  en  pro 
de  lo  un  com  de  lo  altre;  però  no  varem  con¬ 
cloure  ab  cap  afirmació  concreta.  Y  es  cosa 
que  ara’m  sab  greu,  perque  podria  orientar- 
me.  Jo  crech  que  sempre,  per  respecte  al  lle¬ 
gidor  y  pera  caminar  endevant,hem  de  judi¬ 
car  desde’l  punt  de  vista  més  elevat.  Però: 

^Cal  mantenir  al  poble  en  la  relativitat 
fentlo  anar  de  la  sala  a  l’arcoba  y  d'aquesta 
a  aquella  comparantles,  sense  sortir  may  al 
carrer,  y  acabar  trobant  l’ayre  de  la  sala 
magnifich  perque  està  una  mica  més  oxi¬ 
genat  que’l  de  l’arcoba?  Si  es  aixi,  en  Rusi- 
nol  es  un  gran  pintor;  sent  y  expressa  lo  que 
sent;  sab  llegir  en  la  naturalesa  y  sab  expres- 
sarho  bellament;  es  el  poeta  del  dolor;  es  el 
color  de  la  tristesa;  la  seva  ànima  no  es  l’àni¬ 
ma  mecànica  de  tots  aquells  que  s’aturen  de- 
vant  lo  material,  qu’es  lo  menjs  real  de  la 
vida;  ell  s’impressiona  per  lo  que  diuen  les 
coses,  ho  escolta,  ho  garbella  en  son  pessi¬ 
misme,  y  exteriorisa’l  gra.  Potser,  compa- 
rantlo  ab  ell  meteix,  notarém  en  sos  últims 
quadros  una  decadència:  no  es  en  ells  l’autor 
dels  Jardins  d’Espanya  qui  ens  ensenya  la 
naturalesa;  se  li  nota  que  ayma  més  lo  bo- 
nich,  així  com  avans  aymava  més  lo  sentit; 
evoluciona  cap  a  la  fotografia  de  colors. 
Però,  ab  tot,  se  manté  en  son  lloch  de  mes¬ 
tre  dels  pintors  catalans. 

Però,  al  contrari:  {cal  enrahonar  enlay- 
rantse?  Aleshores  serà  precís  senyalar  els  lí¬ 
mits  de  les  visions  malaltices  que  cauen  din- 
tre’l  regnat  de  la  medicina  y  la  poesia,  pera 
evitar  l’error  general  de  confondre  l’art  ab  el 
plor,  y  un  cop  això  fet,  reconèixer  qu’en  Ru- 
sinol  es  més  un  trist  que  un  poeta,  però  que 
pinla  bé;  caldrà  recordar  la  solemnial  poesia 
d’en  Bocklin  y  la  profonda  impressió  que  ses 
obres  produeixen,  pera  sentir  el  fret  de  la  indi¬ 
ferència  devant  de  teles  que  sols  ens  parlen  a 
la  vista  per  la  novetat  dels  llochs  reproduhits, 
y  no’ns  produeixen  altra  emoció  anímica 
que  la  del  desitg  d’anarhi  a  aquella  terra  que 
tan  belles  coses  conté.  Y  {hi  haurà  encara 
qui  negui  la  utilitat  de  l’art?  No  seràn  pas 
els  fondistes  ni  els  agents  de  transportsl 

Jo  opino  com  he  dit  més  amunt;  però,  com 
que  puch  equivocarme,  no  abandono’l  dubte 
en  que’m  posen  les  dues  maneres  de  parlar  al 
públich.  Anèu  a  saber  del  cert  si  es  absoluta 
0  relativament  còm  devèm  ferho,  y  si  es  ab 
0  sense  proprietat  de  llenguatge. 

F.  Pujulà  y  Vallès 


EXCURSIÓ  A  BOR 

El  dia  que  havíem  escullit  pera  fer  la  ex¬ 
cursió’s  presentava  clar,  lluminós  y  esperan¬ 
çador. 

Cap  a  les  sis  del  matí,  y  preses  que  foren 
les  oportunes  precaucions  pera  efectuar  la 
exploració  a  les  coves,  qu’era  lo  més  interes¬ 
sant  de  la  excursió,  ens  dirigirem,  uns  a  peu 
y  altres  a  cavall,  dret  al  llogaret  de  Bor. 

Partint  de  Bellver  passarem  per  Talió,  po¬ 
blat  sumament  pintoresch  y  típich,  hont  an¬ 
tigament  hi  havia  una  colegiata  que  gosava 
de  gran  predicament,  coneguda  ab  el  nom 
de  Toló,  que  sembla  ésser  el  primitiu  del 
vehinat. 

De  Talió,  ovirant  sempre  un  panorama  de¬ 
litós  y  deixant  a  la  dreta’l  camí  que  va  al  ca- 
seriu  y  vall  de  l’Ingla  y  a  Santa  Magdalena, 
ferem  via  dret  a  «Ca’n  Pons»,  hermosa  pro¬ 
prietat  y  senyorial  casal. 

Al  nostre  pas,  y  degut  sens  dubte  a  la 
fressa  que  feyem,  puig  anavem  bastants  de 
colla,  els  bous  y  l’eugassada  que  pasturaven 
pels  verdejants  prats  d’aquella  sumptuosa 
finca,  aixecaven  llur  testa  mirantnos  estra- 
nyats  y  ab  posat  estúpit;  y  els  baylets  sospe- 
níen  els  alegroys  cants  que  a  ple  pulmó  en¬ 
gegaven  a  l’ayre  pera  esplayar  llurs  esperits. 

Atravessarem  el  torrent  de  Namballs,  ab 
son  espès  solitar,  y  enfilant  la  curta  y  sob¬ 
tada  pujada  que’s  troba  després,  arribarem 
a  la  creu  de  terme  de  Covarriu,  devallant, 
tot  seguit,  fins  atrapar  els  prats  de  Bor. 

Bona  falta’ns  feya  arribar  a  n’aquest  punt, 
puig  el  sol  començava  a  picar  de  valent  y 
ara  l’atapahida  arbreda  qu’encercla  aquells 
prats  tan  bells  ens  serviria  d’ombrel-la  a  la 
perfecció.  Quin  bo  donava  respirar  en  aque¬ 
lles  frescals  ombres,  saturades  de  la  farúm 
de  l’herba  dels  prats  y  de  les  emanacions  sa- 
nitoses  dels  verns  y  freixes  que  festonegen  el 
el  riberal  de  cap  a  cap! 

Després  d’aturàrnoshi  una  estona  y  rabe- 
jàrnoshi  a  tot  pler,  emprenguerem  altre  cop 
la  marxa  dret  a  Bor. 

El  diminut  poblet  de  Bor  es  un  dels  més 
pintoreschs  de  la  Cerdanya;  ab  ses  cases  es- 
campades  com  ovelles  d’un  remat,  voltades 
d’una  vegetació  esplèndida  y  luxurianta,  es 
un  llogaret  rioler  y  poètich  a  tot  ósserho. 

Com  que’l  nostre  objecte  era  anar  a  les 
coves,  varem  passar  de  Uarch,  arribant,  al 
cap  d’un  quart,  al  lloch  anomenat  «La  Fou», 
terme  de  nostra  excursió. 

La  Fou  es  un  recó  de  món  deliciós;  es  el 
punt  hont  comença  la  petita  vall  de  Bor.  Lo 
que  li  dóna’l  nom  es  probablement  l’afectar, 
tot  plegat,  la  forma  d’un  forat.  Y  dich  això 
perque  en  un’altra  excursió  que  hi  vaig  fer 
ho  pregunti  a  un  dels  homes  més  vells  y  en- 
tenimentats  de  Bor,  el  qual  me  contestà:  — 
Manca  ho  sé  del  cert,  mes  jo’m  pensi  que 
aquest  nom  li  déu  venir  d’ésser  tan  enforate- 
gat.»  —  Y’m  sembla  que  tenia  rahó. 

El  lloch  es,  com  dit  queda,  atractívol  y 
encisador  de  debò.  Imagineuvos  que  desota 
d’una  penya,  y  com  per  art  d’encantament, 
ix  al  defora,  ab  una  pressió  ascendent  consi¬ 
derable,  una  quantitat  d’aygua,  verdadera- 
ment  prodigiosa,  puig  basta  dir  que  ab  ella 
s’hi  rega  tota  la  prada  de  Bor,  qu’es  immen¬ 
sa,  constituhint  aquesta  aygua  per  si  sola  la 
riquesa  de  t£>t  aquell  riberal.  Es,  ademés, 
una  de  les  més  fredes  y  de  més  exquisit  pa¬ 
ladar  de  tota  la  comarca  cerdana. 

Al  ésser  nosaltres  a  n’aquell  lloch,  pera 
dessuarnos  avans  de  beure  aygua,  ens  ajas- 
sarem  sota’ls  arbres  que  donen  a  la  Fou 
pletxeriosa  y  vivificant  ombra,  mentres  sen- 
tiem  els  cants  de  l’aucellada  que  s’amagava 
entre’l  fullatge  y  el  fresseig  de  l’aygua  que 
brollant  enjogassada  y  formant,  en  son  curs, 
diminutes  cascades,  s’escorre  rostos  avall. 

Després  d’un  lleuger  refrigeri  y  d’haver 
begut,  muntarem  a  les  coves,  ab  el  propòsit 
de  practicar  en  les  meteixes  una  detinguda 
y  minuciosa  exploració. 

La  entrada  a  la  grota’s  troba  a  l’alçada 
d’alguns  metres  en  la  montanya  méteixa  que 
hi  ha  demunt  del  manantial.  Es  imponent  y 
misteriosa.  Ab  ses  granítiques  voltes,  negro- 
ses  pel  fum  de  les  atxes  dels  excursionistes 
que  l’han  visitada,  més  qu’entrada  d’una 
cova  apar  boca  d’un  monstre  apocalíptich 
*  que  sols  espera  que  hi  entrin  els  tomistes 
pera  engolirlos  sepultantlos  en  son  ventre 
per  sempre  més.  Verament  impressiona. 

Sia  com  vulga,  nosaltres  encenguerem  les 
atxes,  y  atrets  pel  vèrtich  de  lo  desconegut, 
ens  hi  endinsarem. 

Al  cap  d’uns  instants,  ens  veyem  obligats 
a  apagar  a  corre-cuyta  les  atxes  y  a  vàldrens 


d’altres  medis  d’illuminació  de  que  anavem 
previnguts,  puig  a  causa  de  les  petites  dL 
mensions  de  la  grota,  aquesta,  en  l’espay 
que  ocupàvem,  s'havia  omplert  de  fum  de  tal 
manera  que  feya  impossible  la  respiració. 

Poch  després  continuarem  la  exploració 
sense  cap  altre  dificultat,  fins  arribar  al  pri¬ 
mer  camaril ,  un  dels  espays  semi-cilindrichs 
que’s  troben  durant  la  visita. 

A  partir  d’aquest  indret  la  exploració’s  ía 
molt  més  difícil,  puig  se  troba’l  primer  es¬ 
tret ,  y  si’s  vol  passar  endevant  es  qüestió 
d’estirarse  ben  llarch  en  el  sòl  y  escórrers 
com  una  serp. 

Per  fortuna  dit  estret  no  més  dura  cosa 
d’un  quart  d’hora,  topantse,  al  eixirne,  ab 
una  magnífica  plaça  circuhida  d’esbeltes  y  ca¬ 
pritxoses  estalactites  y  estalagmites,  consti¬ 
tuhint  al  agruparse  les  combinacions  més 
estranyament  belles  que  darse  puguin.  Es 
realment  una  plaça  fantàstica  a  tot  ésserho, 
y  sa  contemplació  sugereix  la  visió  engu- 
niosa  de  misterioses  mansions  habitades  per 
sers  malèfichs. 

No  m’entretindré  detallant  un  per  un  els 
accidents  de  la  grota,  que  són  molts  y  curio¬ 
sos,  ni  les  múltiples  maravelles  de  la  mare 
naturalesa  que  alli  dintre  s’hi  estotgen;  sols 
diré  que  al  sortir  d’aquella  plaça  se’n  troba 
un’altra,  que  després  ve  un  altre  antre  espa- 
yós,  y  aixi  successivament,  fins  ariibar  a  un 
punt  que,  si  bé  encara  hi  ha  forat,  es  ja  ma¬ 
terialment  impossible’l  passarhi  per  sa  molta 
estretor,  en  quin  lloch  donarem  per  terme- 
nada  la  exploració,  tornant  enrera  pel  meteix 
camí  que  havíam  seguit  al  entrar,  a  qual  ob¬ 
jecte  havíem  anat  deixant,  a  nostre  pas,  un 
cordill  lligat  a  un  boix  de  la  entrada  de  la 
cova,  que  ara  era  nostre  guia  més  segur. 

Al  tornar  a  veure  la  llum  del  dia,  consul¬ 
tarem  nostres  respectius  rellotges  pera  com- 
probar  el  temps  que  havíem  empleat  en  la 
exploració.  Havien  transcorregut  tres  hores 
y  mitja,  més  aviat  més  que  menys.  Nostra 
indumentària  havia  quedat  de  tal  manera 
bruta  y  esparracada,  que  feya  por  mirarnos. 

Cap  a  mitja  tarda  retornarem  a  Bellver, 
després  d’havernos  rabejat  en  plena  natura 
y  regalat  nostrès  reseques  goles  ab  la  ge- 
mada  aygua  de  la  font;  v  servant  tots  ple¬ 
gats  un  recort  inesborrable  de  tan  agradosa 
e  interessant  excursió. —  I.  Soler  y  Escofet 

NOTES  BIBLIOGRÀFIQUES 

Joan  Rosselló. — En  Rupit. — Idili  trist. — 

Biblioteca  popular  de  (( L'Avenç . 

En  Rupit  es  una  criatura  a  qui  son  pare, 
un  mal  pare  (causant  igualment  de  la  mort 
de  la  mare  d’en  Rupit  quan  aquest  acabava 
d'ésser  confiat  a  la  dida)  abandona  per  com¬ 
plert  pera  entregarse  al  vici  ab  més  llibertat 
y  casarse  segona  vegada  ab  una  bagaça 
allà  a  ciutat,  d’hont  poques  noves  arriben  als 
didos  (y  pitjor  quan  n’hi  arriben).  Aquests 
són  els  preliminars  de  la  novela,  força  boy- 
rosos  pel  demés  com  sia  que  l’autor  no  ha 
volgut  insistir  en  els  antecedents  més  de  lo 
necessari  pera  sugerir  la  impressió  de  qu’en 
Rupit  du  de  naixença  l’estigma  de  la  desgra¬ 
cia,  com  el  Jack  d’en  Daudet. 

Emperò  la  dida  (Na  Tonina)  y  son  marit 
(el  Sen  Ramón)  que  havien  cercat  en  el  didat- 
ge  un  derivatiu  momentani  al  llur  sentiment 
després  de  la  pèrdua  del  propri  atlotet ,  con¬ 
fiant  en  que  Nostre  Senyor  seria  servit  de 
donàrloshi  nova  successió  pera  quan  l’infant 
fos  criat,  devenen  prompte  uns  pares  cari- 
nyosos  y’s  basten  ells  sols  a  deturar  la  mala 
influencia  del  signe  que  havia  presidit  a  la 
naixença  d’en  Rupit.  Son  demacrament,  que 
al  durlo  de  ciutat  manifestava  prou  la  feblesa 
de  son  cos,  y  que  li  havia  valgut  per  sobre- 
nòm  el  de  l’aucell  humil,  arrupit  y  magre  de 
l’hivern,  desapareix  depressa  mercès  a  la  sa- 
nitosa  nutrició  y  als  maternals  cuydados  de 
la  dida,  y  sobre  tot  mercès  als  tractes  seguits 
ab  la  natura,  que  la  vida  pastoral  comporta. 
Pastor  es  el  didot,  y  ell  l’inicia,  com  a  son 
propri  fill,  en  els  coneixements  que  reclama 
una  existència  que  res  deixa  preveure  que 
degui  modificarse  may,  donchs  el  fill  oblidat 
del  mal  pare  ha  ocupat  el  lloch  que  cap  nou 
rebrot  ha  vingut  a  omplir  en  el  cor  de  sos 
pares  adoptius.  L’adopció  es  complerta,  y  la 
felicitat  d’una  vida  sens  incidents  sembla 
haver  de  perdurar  per  temps  indefinit  en 
aquella  familia  que  res  cobeja  de  fóra  y  que 
una  pobresa  sens  enveges  fa  semblar  en  cert 
modo  una  reproducció  del  Cas  de  Nazaret. 

Mes  tot  s’acaba  sobtadament.  L’idili  que 
fins  ara  res  tenia  de  trist,  s’ennegreix  quan  en 
Sidoro,  el  pare  sens  entranyes,  reclama’l  fill 
apte  ja  pera  guanyar  un  jornal  a  ciutat.  Els 
mals  tractes,  la  vida  sens  amor  y  sens  hi¬ 
giene,  el  baf  de  ciutat  en  fi,  posa  terme,  des¬ 
prés  de  ràpida  malaltia,  a  la  existència  del 
pobre  Rupit,  a  qui  sols  calia  per  lo  vist  que 
les  causes  ingènites  de  destrucció  trobessin 
camp  favorable  pet’acabar  ab  aquell  cos 
feble. 

Aquesta  es  la  noveleta  que  de  Mallorca 
estant  ens  conta  en  Joan  Rosselló.  Les  qua¬ 
litats  narratives  que  hi  posa  de  manifest, 
com  també  lo  animat  dels  diàlegs  y  les  des¬ 
cripcions  rublertes  de  sentiment  y  poesia,  ab 

un  color  local  ben  escayent  d’un  cap  a  l’al¬ 
tre  del  llibre,  el  fan  una  obra  ben  recoma¬ 
nable;  ademés  manifesten  ses  pàgines  lo 
abundantissim  y  variat  del  vocabulari  de  la 
vida  y  de  les  pràctiques  camperoles,  que,  a 
Mallorca  sobre  tot,  ha  estat  molt  menys  des- 
naturalisal  que’l  de  la  gent  polida  de  les  ciu¬ 
tats.  Emperò,  de  tot  el  llibre’n  sobresurt  un 
capítul:  el  de  la  seca  que  du  la  misèria  a  lés 
poblacions  rurals  y  que  porta  un  pahorós  se¬ 
guici  de  crims  y  de  fonda  pertorbació,  a  la 
que  posa  terme  la  pluja  desitjada,  es  un  qua¬ 
dro  intens  y  vigorós,  escrit  de  mà  de  mestre. 

En  cambi  no’ns  podèm  estar  de  senyalar 
un  defecte  capdal  que  té’l  llibre  en  nostre 
pobre  concepte,  y  es  el  desequilibri  que  hi 
ha  entre’ls  primers  capituls  y  els  finals.  El 
desenrotllo  de  l’obra  sembla  precipitat  brus¬ 
cament  al  punt  en  que’l  novelayre  ha  volgut 
ferhi  intervenir  al  mal  pare,  pera  desde 
aquell  moment  acabaren  poques  planes  més 
un  llibre  que  donava  prou  y  potser  ne  recla¬ 
mava  encara  unes  quantes  que  gradualment 
preparessin  l’acabament.  No’ns  estranyaria 
gens  saber  que  l’autor  s’ha  vist  obligat  a  en¬ 
llestir  depressa  després  d’haver  planejat 
l’obra  y  escrit  els  primers  capituls;  així,  per 
exemple,  hi  ha’l  tipo  de  la  nina  Na  Jaumeta 
Poll  que,  tractat  al  començar  ab  certa  deten¬ 
ció,  desapareix  bruscament  sense  realisar  cap 
dels  fins  que  la  imaginació  del  lector  creu 
endevinar  en  els  propòsits  de  l’autor.  L’ul- 
tim  capítul  es,  donchs,  com  un  epíleg  que 
contraria  al  qui  s’ha  encarinyat  ab  els  perso¬ 
natges  y  de  sobte  veu  que  li  prenen  el  llibre 
de  les  mans.  Això  es  un  retret  que’ns  perme- 
tèm  ferli  al  senyor  Rossellló,  pera  que  un’al- 
tra  vegada  no’ns  deixi  ab  tantes  ganes  de 
seguir  llegint  ;  mes  potser  sia  això  una 
qualitat,  si’s  considera  quànts  de  llibres  hi 
han  que  un  cuyta  a  trèuresels  del  devant 
pel  compromís  intimque  ha  contret  al  comen- 
çarlos  a  llegir. 


Taine. — Venecià. — Estampa  d'en  Octavi  Via- 

der ,  Sant  Feliu  de  Guíxols,  igo 4. 

Publicats  pel  setmanari  Llevor,  vegeren  la 
llum  aquests  fragments  del  Viatge  a  llalia 
traduhits  àl  català  per  Joan  Casas  y  que  ara 
s’han  reimprés  formant  un  petit  fascicle. 

No  insistirèm  en  fer  l’apologia  del  gran 
Taine,  que  prou  es  conegut  de  tothòm  com  a 
pensador  y  com  a  escriptor.  Mes  cal  fer  obser¬ 
var  que  un  aspecte  d’en  Taine  com  a  pensa¬ 
dor  ens  era  passat  desaparcebut  a  nosaltres 
que  creyèm  en  l’autonomia  dels  municipis 
com  a  únich  remey  contra  l’aclaparament 
que  informa  la  majoria  dels  nucleus  socials 
del  nostre  temps.  Això  a  n’en  Taine  li  era 
estat  revelat  a  Venecià,  la  ciutat  sempre 
lliure  y  sempre  mestressa  de  sos  destins,  que 
per  molts  sigles  formà  ella  sola  una  nacio- 

nalitat  y  que  degué  tot  lo  qu’es  y  lo  que  ha 
estat  al  caràcter  de  sos  habitants,  del  tot 
identificats  ab  la  patria  llur  per  la  rahó  de 
que  tota  ella  era  tangible  y  real,  y  no  era 
una  ficció  de  l’esperit  ni  una  convenció  polí¬ 
tica  com  les  grans  pàtries,  formades  per  les 
conquistes  y  mantingudes  integralment  per 
la  força.  Són,  donchs,  remarcables  les  pàgi¬ 
nes  d’en  Taine  en  que's  fa  l’apologia  de  les 
idees  autonòmiques,  y  cal  que  nosaltres  no 
les  oblidèm  com  a  document  pera  rebatre 
moltes  de  les  espatotxades  que’ls  partidaris 
d’una  patria  universal  propaguen  com  a  de- 
rrer  mot  de  progrés  y  de  adelanto.  Lo  qu’es 
la  fraternitat  entre  tots  els  homes  no  sortirà 
pas  de  la  imposició  d’un  patró  uniforme  que 
arribi  del  polo  frío  hasta  el  ardiente  polo ; 
donchs  els  del  ardiente  difícilment  se  faràn 
càrrech  de  que’ls  altres  gastin  més  en  roba 
que  no  pas  ells,  y  els  del  • polo  frío  trobaran 
cosa  imperdonable  el  que  aquells  passin  el 
temps  de  panxa  al  sol  esperant  que  les  figues 
els  hi  cayguin  totes  soles  a  la  boca  en  tant 
qu’ells  s’ho  han  d’afanyar. 

El  llibret  Venecià  es  interessant,  ademés, 
com  ho  es  l’obra  d’en  Taine.  En  quant  a  la 
traducció,  es  feta  ab  molta  traça  y  s’hi  veuen 
lloables  esforços  de  suplir  el  léxich  de  l’ori¬ 
ginal  ab  mots  de  bona  lley  que  la  nostra 
llengua  posseheix  de  son  tresor  propri  encara 
que’ls  actuals  diccionaris  catalans  no’ls  es¬ 
menten.  Avuy  per  avuy,  la  feyna  de  traduhir 
al  català  suposa  un  esforç  molt  major  per  la 
rahó  de  que  ab  la  restauració  del  llenguatge 
ens  hem  tornat  més  exigents  y  no  admetríem 
com  a  obra  literaria  una  traducció,  per  fide- 
lissima  que  fos,  si  no  hi  vegessim  el  propòsit 
de  parangonar  la  versió  traduhida  ab  les  be¬ 
lleses  de  l’original.  Y  això,  actualment  que 
no  tenim  ni  preceptives  ni  solsament  diccio¬ 
naris  dels  quals  pugui  un  fiarse,  exigeix  un 
cert  instint  literari  que’ns  complavèm  en  fer 
remarcar  dins  de  la  traducció  que’ns  ocupa. 

R.  Miquel  y  Planas 


Mil  y  una  curiosidades.  —  Casa  editorial 

«F/cíor»,  Mallorca ,  166 ,  Barcelona. 

Ab  aquest  titul  s’han  publicat  fins  ara  tres 
tomos  rublerts  d'anècdotes  y  d’observacions 
que  segurament  tenen  de  fer  les  delícies 
d’aquells  lectors  que,  tenint  ganes  de  conèi¬ 
xer  els  fets  y  les  coses  més  importants  de  la 
humanitat,  no  sien  gayre  exigents  per  lo  que 
toca  a  la  calitat  y  a  les  narracions  de  les  ma¬ 
tèries  que’s  refereixen  en  els  dits  tomets. 

Les  antigues  termes  de  Roma,  costums  y 
observances  de  pobles  remots  e  històrichs, 
ressenyes  d’armes,  de  trajos  y  monuments, 
heusaqui  lo  qu’es  objecte  primordial  del  cu  ¬ 
riós  compendiador. 


Carnegie — El  dominio  de  los  negocios.  — 
Guarner ,  Taberner  y  C.a,  editores ,  Barce¬ 
lona. 

El  conegut  milionari  del  Nort-Amèrica  ha 
reunit  en  aquest  tomo  unacolecció  de  notes, 
d’observacions,  d’escrits  y  de  trevalls  llegits 
y  publicats  en  ateneus  y  revistes,  en  els  que 
l’autor  ha  donat  a  conèixer  les  seves  idees  y 
les  seves  experiencies  sobre  la  vida  dels  ne¬ 
gocis  y  de  les  riqueses;  donant  de  passada 
concells  y  aclaracions  que  són  d’un  profit 
inestimable  pera  tots  els  que’s  preocupen  de 
les  grans  y  trascendentalíssimes  qüestions 
econòmiques.  Heusaqui  uns  quants  exem¬ 
ples: 

En  les  lluytes  del  trevall  y  del  capital  rares  vega¬ 
des  aquest  ultim  logra  reduhir  el  preu  del  trevall. 
Aquest  es  el  fet  més  lamentable  en  totes  aquestes  lluy¬ 
tes.  El  trevall  mata  al  trevall.  Observèu  al  vostre  en¬ 
torn:  veurèu  als  operaris  d’algunes  fàbriques  que  treva- 
llen  a  un  10,  20  y  fins  30  per  100,  y  a  Jonstonn  y  a 
Flarresbourg  a  un  50  per  100  menys  que’ls  jornals 
que’s  guanyen  aquí.  No’n  culpèu  al  capital.  Considereu 
com  l’amich  millor  del  trevall  a  l'amo  que’s  dol  de  la 
reducció  dels  jornals,  que  procura  sostenirlos  ab  tot  y 
el  perill  de  trevallar  durant  un  espay  d’anys  a  preus 
elevats;  considereulo  com  a  amich,  encara  que’s  vegi 
en  la  necessitat  de  demanarvos  les  meteixes  condi¬ 
cions  que’ls  seus  competidors  tenen  en  lo  referent  als 
jornals,  considerant  que  ho  fa  pera  salvar  de  la  ruina'l 
seu  capital  y  les  seves  fàbriques. 

El  primer  patró  que  reduheix  els  salaris  es  un  ene- 
mich  del  trevall;  però’l  derrer  que’ls  retalla  tal  volta 
sía’l  seu  amich  més  lleal.  El  trevall,  may  el  capital,  es 
l’enemich  més  implacable  del  trevall. 

...  El  poble  americà  pot  ríuresen  de  quants  esforços 
realisen  els  potentats  dels  camins  de  ferro  y  els  fabri¬ 
cants  pera  violentar  les  lleys  econòmiques  per  medi 
dels  trusts ,  les  combinacions , pools,  diferencials  y  qualse¬ 
vol  altre  procediment  d’aquest  genre  Basta  que’l  nos¬ 
tre  poble  no  renuncihi  a  la  doctrina  de  la  lliure  conco- 
rrencia  a  la  llibertat  pera  empendre  baix  les  meteixes 
condicions  qualsevulga  indústria. 

Carnegie. — El  A.  B.  C.  deldinero. — Guar¬ 
ner,  Taberner  y  C.a.  editores ,  Barcelona . 

Es  una  obra  per  l’estil  de  l’anterior,  en  la 
que  ab  arguments  y  ab  medis  semblants  l’au¬ 
tor  exposa  un  enfilall  d’observacions  enca¬ 
minades  a  fer  resaltar  les  condicions  indis¬ 
pensables  a  tothom  qui’s  crega  ab  aptituts 
pera  conquerir  una  fortuna. 

Lo  més  remarcable  d’aquest  llibre  són  les 
aficions  y  tendencies  spencerianes  de  que  fa 
gala  en  Carnegie,  sobre  tot  al  atacar  furiosa¬ 
ment  la  caritat  pública. 

Repetim  qu’es  aquest  un  llibre  tan  útil  y 
tan  agradable  com  l’anterior,  y  com  aquell 
digne  d’ésser  llegit  ab  detenció. 

Las  dos  Américas. — T.  Roose vell.— Guar¬ 
ner,  Taberner  y  C.a,  editores ,  Barcelona . 

En  aquesta  obra,  igual  qu’en  la  titulada 
El  ideal  americano ,  el  president  actual  dels 

Eslats  Unils  d’Amèrica  demostra  lo  molt  que 
poden  y  la  influencia  que  tenen  una  inteli- 
gencia  y  un  esperit  coratjosos  y  educats  com 
els  seus,  en  pro  dels  seus  ideals  y  de  les 
seves  aspiracions  polítiques  y  socials. 

Las  dos  Américas  es  un  nou  alegat  de 
Mr.  Roosevelt  en  favor  dels  principis  impe¬ 
rialistes' y  europeisadors  que  sustenta;  es 
una  eloqüentíssima  y  brillant  defensa  digna 
de  l’insigne  paladi  de  ['imperialisme  americà. 

Arnau  Martínez  y  Serinà 


ALS  MEUS  AMICHS 

A  vosaltres  vos  ho  dich,  que’m  coneixéu  y 
sabéu  bé  que,  quan  vos  parlo,  ho  faig  ab  el 
propòsit  no  de  mortificarvos,  sinó  d’ésservos 
útil  y  ajudarvos. 

A  cada  obra  que  feu  veig  marcadament  que 
patiu,  si,  que  patiu  molt  al  cercar  el  fons. 
Tal  volta  això  es  lo  que  vos  entreté  més  esto¬ 
na.  Y  es  perque  portèu  pressa  en  donarvos  a 
conèixer.  En  vostres  obres  s’hi  veu  lo  extem¬ 
porani,  y  es  que  recullidets,  molt  ben  recu- 
llidets  en  vostra  cambra,  vos  sadollèu  exces¬ 
sivament  ab  les  obres  dels  grans  genis, 
aprenent  de  dir  aquelles  coses  tan  boniques 
que  altres  han  dit,  y  que  fan  que  fugiu  del 
vostre  ;o,  enlluhernats  per  la  facilitat  ab  que 
aquells  genis  s’expressen.. 

Per  mica  que  poguéu  no  hi  anèu  a  fiar ;  si 
es  que  teniu  pochs  cabals ,  comprèu  menys, 
però  paguèu  al  comptat,  que  per  petita  que 
sia  la  mercaderia ,  podrèu  dir  qu’es  ben  vos¬ 
tra,  y  aquest  es  el  primer  pas  per’arribar  a 
ésser  personals. 

Ja  ho  entench:  vos  fa  por  l’anar  sols... 

Mes  si  voléu  ésser  forts,  com  per  vostres 
paraules  s’endevina,  deixeuvos  de  tota  traba 
y  aprenguèu  de  caminar  per  la  terra  que  tre- 
pitjèu,  que  aixi  ensenyarèu  vostra  virtut  fins 
hónt  arriba. 

Avans  qu’ésser  bonichs  devém  ésser  ver- 
daders.  Es  a  dir,  ens  déu  inspirar  una  veri¬ 
tat.  {Què’n  farèm  d’una  obra  ben  expressada, 
vestida  ab  atractivol  ropatge,  si  aparellat 
ab  ella  no  hi  va  quelcom  immutable  si  no 
porta  verdader  segell  d’humanitat? 

De  lo  contrari  vos  mancarà  l’èxit,  perque 
passada  la  emoció  de  moment,  poch  a  poch 
anirà  esfumantse  fins  no  quedar  res,  y  si 
quelcom  ne  queda,  serà  lleu,  perque  allò 
que’s  diu  que  teniu  dintre,  l’ànima,  la  essèn¬ 
cia,  gayrebé  no'n  sab  res. 


Devém  penetrar  al  fons  de  les  coses.  No’ns 
impacienti  de  moment  la  forma,  que  la  su- 
blimitat  d’un  concepte  té  prou  força  pera 
inventaria  y  feria  resorgir  justa  y  esplen¬ 
dent. 

Què  mal  que’ns  ha  fet  la  forma!  Quànts 
dubtes,  quànts  enganys  ha  ocasionat!...  Els 
artistes  n’han  comés  molts  d’errors  per  la 
excessiva  adoració  de  la  forma. 

Parlèm  ab  amor  el  llenguatge  que’ns  sia 
propri,  que  la  espontaneitat  y  la  franquesa’ns 
obriràn  les  portes  pera  no  permanèixer  sem¬ 
pre  renyits  ab  tothom. 

D’ineptes  n’hi  ha  menys  dels  que’l  món  se 
creu,  puig  si’s  desenrotllessin  ordenada¬ 
ment  les  aptituts  que  porta  l'home  dintre 
seu,  sehse  distréurel  ni  desviarlo,  iquànts 
triomfs  pera’ls  humils!  jquànts  desenganys 
pels  enganyatsl 

No’ns  tanquém  llargues  hores  a  les  cam¬ 
bres,  que  l’home  acaba  per  concebirhi  enor¬ 
mitats;  fugim  a  l’ayre  y  a  la  llum  ab  pit  am¬ 
ple  y  front  alt,  a  rebre’ls  elements,  a  tractar 
ab  el  món,  a  parlar,  que  una  volta  prenyats 
d’idees,  correrem  a  representaries  dignament 
en  nostres  obres. 

La  cambra  ha  d’ésser  com  el  niu  hont  els 
fills  se  desenrotllen;  y,  a  semblança  dels 
aucells,  devém  anar  a  espigolar  pels  camps 
y  a  cercar  broça,  que  al  retornarhi,  rebràn 
la  flayra  nova  que  haurém  arreplegat,  y  al 
vèurels  de  nou,  nostre  amor  creixerà,  y 
els  cuydarèm  ab  més  afany  que  may,  sens 
aborrirlos,  fins  qu’ells  sols,  fugint  del  niu, 
se  posin  a  volar  y  ens  deixin... 

Tinguéu  ben  present  que  no  combato  la 
forma;  la  forma  es  imprescindible;  lo  que’m 
dol  es  que’ns  enlluherni  massa,  y  qu’en 
comptes  de  fer  apunts  del  natural,  ens  en- 
cantèm  devant  de  quadros  ja  fets,  que  copiém 
y  recopièm,  prenent  per  bona  no  la  natura¬ 
lesa,  sinó  sos  simulacres,  sens  entretindrens 
a  esbrinar  còm  y  per  què  han  sigut  fets.. 

El  fons  ha  de  dur  la  forma;  y  avençant 
sincerament  de  dintre  a  fòra,  s'axamplarànels 
cercles.  Desprès  d’atravessar  el  terrer,  ja’s 
déu  fugir  vers  lo  infinit. 

PARRICIDI 

—  Fòra  d’aquí!  Depressa...  malehida!... 

—  Oh,  no,  per  Deu!  Mon  pare,  reculliume 
del  fanch  hont  he  caygut,  qu’eslich  malalta 
y’m  moro  de  vergonya  y  de  misèria!... 

—  No’m  diguis  pare  a  mi!  Digaho  al  lladre 
que’m  va  pendre  d'un  cop  la  filla  y  l’honra! 

—  Donchs  feuho  pel  recort  d’aquella  dòna 
que  al  darme  a  llum  se’n  pujà  al  cel,  privantme 
del  dolcissim  consol  de  dirli  mare 

al  trobarme  aquí  dins  tancada  ‘y  sola 
sens  altre  conceller  que  la  basardal 

—  (De  ta  mare  has  parlat?  No  l’anomenis, 
no  embrutis  el  seu  nom,  puig  fou  tan  bona, 
que  a  voltes  he  pensat  si  va  morirse 
presentint  que  paria  a  una  bagaça! 

De  mare  no’n  tens  d’altra  més  que  aquella 
que  fins  ara  ab  ton  cos  ha  fet  negoci! 

—  Ah!  No  me  la  esmentèu  la  horrible  fera 
de  quines  grapes  he  fugit,  que’m  busca 
per  tornarme  a  volcar  al  llot  del  vici 

més  repugnant  y  esgarrifós!  Salveume!.  .  — 


La  porta  s’es  tancat. 

La  desgraciada 

camina  pels  carrers  esma-perduda 
y  ab  temorós  esguart:  fins  que  una  colla 
de  gent,  esvalotada  ab  sa  presencia, 
li  atien  uns  baylets  que  a  cops  de  pedra 
la  porten  al  camí  de  fòra  vila, 
no  deixantla  en  repòs  fins  que  la  veuen 


TEATRES 

Crònica.  —  Pernando  el  calavera.  —  De 

BON  TREMP.  * 

Derrerament  s’han  estrenat  en  diferents 
teatres  algunes  obretes  de  les  quals  no  m’he 
ocupat  per  sa  escassa  trascendencia  artística. 
Per  altra  banda,  l’espay  de  que  disposo  a 
Joventut  no’m  permet  ferho  ab  aquella  ex¬ 
tensió  y  detenció  que  poden  y  deuen  dedi- 
càrleshi  els  diaris. 

No  obstant  vull  enumeraries,  pera  no  con- 
fóndreles  ab  les  del  genero  chico  que  ni  tan 
sols  vaig  a  veure.  La  primera  y  més  impor¬ 
tant  es  La  festa  dels  aucells ,  de  l’ignaci  Igle¬ 
sias,  donada  per  la  companyia  d’en  Jaume 
Borràs  a  les  Arts.  En  ella  hi  retrobém  l’àni¬ 
ma  de  poeta  de  son  autor,  de  poeta  senti¬ 
mental,  quasi  bé  romàntich;  però  res  més. 

La  segona  es  una  traducció  de  l’obra  Pa 
mi  que  nieva ,  d’en  Dicenta.  Es  tan  dolenta  la 
traducció,  que  no  m’atreveixo  adir  res  de 
l’original.  Potser  un  dia  la  faràn  en  castellà, 
y  aleshores  ne  parlarèm. 

La  tercera  es  Maria ,  quadro  dramàtich 
d’un  jovenet,  en  Joaquim  M.a  Nadal,  quefer 
sa  senzillesa  e  ingenuitat  recomano  als  tea- 
trets  dels  centres  catòlichs  y  familiars.  S’hi 
poden  distreure  honestament. 


allunyada  del  lerme. 

Quan  s'entronen 

conten  entre  ells  rihent  quàntes  vegades 
quiscúm  ha  estat  sortós  d’ensopegaria 
ab  la  pedrada  llur.  Y  ella  sanglota 
cayguda  en  terra...  Mes  de  cop  s'aixeca, 
y  mirant  cap  al  poble,  així  s’exclama: 

—  Ja  me’n  torno  a  ciutat:  tranquiliseuvos; 
aquí  tots  me  llencèu  y  allà’m  demanen; 
donchs  allà  vaig,  per  retornà  a  la  fera 
la  esgroguehida  carn  qu’encara’m  sobra!...  — 


La  porta  s’es  obert. 

—  Bona  nit,  Jaume. 

—  Ola,  Tuyes  Qu’estrany!  Ja’t  creya  mortal 

—  Les  cançoneres  plujes  d’aquests  dies 
privaven  de  marxar  a  n’el  meu  home 
tot  y  tenir  el  carro  a  punt.  Pots  creure 
que  més  frisava  jo... 

—  Donchs  tanca  y  puja: 
no  malgastèm  el  temps  en  ximpleries... 

(Ja  sabs  que  aquella  gran  poca-vergonya 
avuy  ha  estat  aquí  per  demanarme 
que  la  deixés  quedar? 

—  Encara  gosal... 

—  Redeu,  si  haguessis  vist  quin  fàstich  feyal 
Prò  ab  una  empenta  l’he  llençada  a  fòra, 

y  no  crech  que  may  més  torni  a  acostarse. 


—  Noestrenyis  tant,  beneytl  Quasi  m’ofegues!...  — 

J.  Girbau  Tordera. 


Al  Principal  en  han  donat  un  arreglo  — 
quin  arreglo! — de  Un  fl  à  la  palte ,  comèdia 
lleugera  del  francès  Georges  Feydeau,  ab  el 
títul  de  Fernando  el  calavera. 

Com  qu’he  llegit  l’original,  y  he  rigut  lle¬ 
gint  1  o ,  puch  afirmar  rodonament  que  han 
capat  Pobra.  Tot  lo  picant,  el  such  picant 
que  dóna  gust  al  menjar,  ho  han  tret,  resul¬ 
tant  la  comèdia  desfigurada  del  tot.  Així  el 
protagonista,  aquell  home  corrido  que  al  vo¬ 
ler  casarse’s  troba  ab  un  fil  que  se  li  entorto¬ 
lliga  pels  peus,  es  a  dir,  ab  una  divette  que 
l’estima  y  no  vol  deixarlo  (originantse  de  la 
terrible  persecució  d’aquesta  dòna  situacions 
còmiques  ben  trobades)  aquest  protagonista 
resulta  en  l’arreglo  un  home  timit,  insubs¬ 
tancial  y  tonto,  que  res  té  que  veure  ab  el  de 
l’original.  Y  lo  meteix  passa  ab  sa  promesa, 
y  ab  la  divette ,  y  ab  tots,  excepció  feta  del 
general,  quin  tipo  còmich  ha  sigut  feliçment 
transportat. 

En  fi,  que  l’obra  resulta  mansa  y  que’ls 
actors,  no  acostumats  à  estos  trotes  de  repre¬ 
sentar  comedies  de  gran  moviment,  contri- 
buheixen  a  l’ensopiment  general  que  s’apo¬ 
dera  del  públich.  Ja  riu  algú,  però  riu  de 
fàstich. 

De  bon  tremp ,  d’en  Manel  Folch  y  Torres, 
es  un  drama  vieux  jeu ,  ab  traidor,  ab  anò- 

nims,  ab  crims  y  ab  llàgrimes.  No  prou  dra- 
món  pera  ésser  un  bon  dramón,  es  massa 
convencional  pera  ésser  un  drama  que  de 
veritat  interessi.  Enterneix  un  xich  y  fins  fa 
plorar  a  les  ànimes  sensibles,  y  obté  l'apro- 
bació  incondicional  dels  moralistes  catòlichs 
que  tenen  arrendada  la  moral  immutable 
dels  temps  de  l'avior,  però  no  convenç  als 
que  creyèm  que  tot,  fins  la  moral,  fins  la 
sensibilitat, s’afinen  v  evolucionen.  La  moral 
qu’engrandeix  y  heroisa  a  Guzmàn  el  Bueno , 
convertintlo  en  tipo  sublim  y  llegendari,  no 
es  pas  la  moral  d’avuy  a  quina  llum  el  cava¬ 
ller  ens  apareix  com  un  ximple,  y  els  nostres 
cors  resten  impassibles  y  baten  normalment 
ab  indiferència  devant  de  les  desventures 
imaginaries  dels  ninots  de  fusta  més  o  menys 
ben  disfressats. 

He  parlat  de  Guzmàn  el  Bueno  ab  tota  in¬ 
tenció,  puig  no  altra  cosa  que  un  Guzmàn 
casulà  es  el  jutge-pare  del  drama  d’en  Folch; 
que  si  aquell  va  tirar  ab  gesto  heroich  el 
punyal  parricida  a  les  hosts  musulmanes, 
aquest  escaxcella  al  propri  fill  pera  entre- 
garlo  als  tribunals  de  justícia.  Tot  això,  com 
els  sobtats  amors  de  l’hereu  criminal  y  cala¬ 
vera  que’s  regenera  per  art  d'uns  ulls  blaus , 
com  lo  altre,  lo  del  traidor,  com  lo  de  la 
mare  ab  lo  de  «Fill  meu  de  les  meves  entra¬ 
nyes!»  com  el  final  patètich  de  l’obra  en  que 
ovirèm  pera  anys  a  venir  el  retorn  d’un  pre- 
sidari  ja  redimit  a  la  llar  honrada  hont  se¬ 
rena  y  melangiosament  y  ab  braços  amoro¬ 
sos  l’espera  l’aymada  fidel,  com  els  cops 
d’efecte  de  qu’està  farcida  Tobra;  tot  això  a 
mi  no’m  commou  gens  ni  mica,  encara  que 
— dit  sia  en  veritat — enterneix  a  molts  cors 
tendres. 

Per’aquests,  De  bon  tremp  es  un  bon  dra¬ 
ma,  puig  que’ls  remòu  y  més  tart  al  llit  els 
fa  somniar  espectres.  Me  guardaré,  donchs, 
d’afirmar  rodonament  qu’en  Folch  ha  fet  un 
disbarat.  Ben  al  contrari,  crech  que,  desgra¬ 
ciadament,  pera  una  gran  part  de  nostre  pú- 
blich  el  drama  reuneix  condicions  d’emotivi¬ 
tat,  de  factura  y  d’habilitat  innegables. 

Però  això,  qu’es  veritat,  ho  confesso  ab 
pena  tractantse  d’un  escriptor  jove.  Ja’n  sa¬ 
bien,  y  fins  ne  sabien  rtiés,  els  nostres  avis 
y  els  avis  dels  nostres  avis  de  fer  drames 
aixi.  Desenterrantlos  estaríem  llestos,  y  no 
hi  hauria  necessitat  de  que’ls  homes  d’avuy 
ens  trenquéssim  el  cap  imaginant  faules  en- 
ternidores. 

Ho  confesso,  donchs,  però  protesto  en  nom 
de  l’art  modern,  de  la  moral  moderna  y  del 
cor  modern,  que,  a  pesar  d’en  Manel  Folch 
y  dels  que  l’aplaudeiien,  persegueix  una  fi¬ 
nalitat,  uns  ideals  y  uns  procediments  ben 
antilètichs  als  que  integren  el  drama  d’aquest 
jove  autor. 

Els  joves  que  miren  enrera,  quina  llàstima 

fan! 

La  execució  que  li  han  donat  els  actors  de 


Romea  resulta  monòtona  y  descolorida.  En 
Rojas,  sobre  tot,  va  ferme  patir.  Se  li  ende¬ 
vina’l  dubte  de  si  ha  de  llençarse  a  un  to 
francament  melodramàtich  o  si  ha  de  fer  un 
home  de  carn  y  òssos.  Fa  més  lo  primer  que 
lo  segón.  Servéixili  d’excusa  l’autor. 

Emili  Tintorer 

P.  S. — Nostre  company  de  redacció  en 
Pompeyus  Gener  ha  estrenat  també  a  Ro¬ 
mea  un  «disbarat  còmich»:  Agencia  d’infor¬ 
mes  comercials.  Siem  permès  dir  que’l  pú 
blich  de  la  nit  de  la  estrena  va  riure  molt  y 
de  bon  grat,  aplaudint  foitament  a  l’autor. 
En  Gener  se  proposava  fer  riure  y  va  lo- 
grarho:  ergo... 

E.  T. 


NOVES 

Responent  a  l’atenta  invitació  de  la  «Lliga 
Regionalista»,  assistirem  el  mati  del  passat 
diumenge  al  meeling  celebrat  en  el  teatre  de 
Novetats  pera  protestar  de  la  indefensió  en 
que  l’Estat  deixa  a  Catalunya  oposantse  ile- 
galmenl  a  que  Barcelona  tingui  els  repre¬ 
sentants  que  de  dret  li  pertoquen  y  abando¬ 
nant  la  capital  a  les  malifetes  dels  terroristes 
que,  per  la  desorganisació  dels  serveys  pu- 
blichs,  queden  en  la  més  complerta  impu¬ 
nitat. 

No  intentarém  fer  un  extracte  dels  discur¬ 
sos  pronunciats  per  no  ésser  nostre  periò- 
dich  d’informació  y  perque’ls  lectors  ja 
n’estaràn  enterats  per  la  prempsa  diaria. 
Per  altra  banda,  els  conceptes  emesos  pels 
oradors  senyors  Pere  Rahola,  Francesch  Carn- 
bó,  Raymond  d’Abadai  y  Albert  Rusinol  els 
veyèm  repetits  diàriament  en  la  prempsa  re¬ 
gionalista  y  de  tant  en  tant  en  els  meetings 
que  ab  un  o  altre  objecte  s’organisen. 

Que  l’Estat  no’s  preocupa  de  nostres  inte¬ 
ressos,  que  res  podèm  esperar  de  la  política 
espanyola,  que  tot  déu  fiarho’l  poble  a  ses 
propries  energies,  tot  això  es  molt  cert,  y  ja 
ningu’n  pot  dubtar.  Lo  que’s  fa  ja  més  dub¬ 
tós  es  que’ls  directors  polítichs  d’aqueixa 
branca  autonomista  conformin  sempre  llurs 
actes  a  llurs  paraules.  Y  una  proba  de  que 
aqueix  dubte  existeix  es  la  interrupció  «iY 
.quan  la  vinguda  del  rey?»  feta  per  un  del 
públich  al  senyor  Cambó  en  el  precis  mo¬ 
ment  en  que  declarava  que  may  els  regiona¬ 
listes  havien  pactat  ab  el  centre. 

Si  nostre  poble  no  té,  desgraciadament,  la 
força  de  voluntat  que  li  caldria,  no  està  per 
això  mancat  del  tot  de  memòria:  y  el  pro¬ 
grama  d’en  Polavieja,  els  pactes  ab  en  Pa- 
raíso  y  les  derreres  efusions  mauristes  són 
grqps  que  al  regionalisme  li  costaràn  molt 
de  ribotejar.  Altrament,  si  es  cert  que  feri¬ 
ren  de  mort  al  caciquisme  dels  Planas  y  dels 

Comas,  no  deixa  de  tenir  cert  fonament  la 
sospita  de  si  algú  s’havia  proposat  substi- 
tuhir  un  caciquisme  per  un  altre. 

El  desitj  de.  guanyar  fàcils  victòries,  d’as- 
solir  triomfs  enlluhernadors  però  buyts,  els 
emmenà  a  captarse  adeptes  que  no  eren  en¬ 
cara  prou  madurs;  posaren  els  ulls  en  les 
classes  neutres,  y  res  té  d’estrany  que  de 
l’aleació  n’hagi  resultat  un  producte  neutre 
també.  Han  volgut  afalagar  a  persones  de 
certa  respectabilitat  però  qu’anteposaven 
llurs  conviccions  dinàstiques  o  catòliques  a 
l’amor  a  la  patria,  y  qu’en  un  moment  donat, 
desprenentse  del  vernis  ab  que  se  les  havia 
disfressades,  han  tornat  a  aparèixer  tals  com 
eren  realment. 

Són  molls  els  tòrts  de  l’Estat  contra  Cata¬ 
lunya,  però  no  tots  venen  de  Madrid.  També 
tenim  la  malura  a  casa  nostra.  Aquelfs  se¬ 
nyors  més  o  menys  oficiosos,  aquelles  socie¬ 
tats  més  o  menys  oficials,  més  o  menys  eco¬ 
nòmiques  que  a  cada  dos  per  tres  envien  un 
telegrama  felicitant  a  unministre  o  acudeixen 
a  la  estació  pera  despediro  rebre  a  un  caballe- 
roso  governador,  són  els  veritables  apaga- 
fochs  dels  entusiasmes  catalans,  els  funests 
mantenedqrs  de  l’atmósfera  malsana  de  la 
politica  vella  que  ofega  les  aspiracions  d’un 
poble  d’ideals  joves  y  d’energies  vitals. 

L’assumpto  de  les  postals  inquiridores  ha 
proporcionat  a  Joventut  nou  enemichs,  per 
allò  de  que  dihent  les  veritats  se  perden  les 
amistats.  No’ns  dol:  val  més  ésser  pochs  y 
bons  que  molts  y  dubtosos.  Els  que  així  ho 
creuen  s’han  alegrat  de  nostra  actitut  resolta 
y  franca,  y  varis  d’ells  que  mentres  callarem 
no  eren  al  nostre  costat,  ara  hi  són.  Però 
{què  hi  fa?  Nosaltres  ens  preocupèm  més  de 
estar  en  pau  ab  nostra  conciencia  y  ab  nos¬ 
tres  conviccions  catalanistes,  que  de  sumar 
adeptes,  perque  de  més  o  menys  aprop,  els 
sincers  sempre  hi  han  vingut  y  sempre  hi 
vindràn  ab  nosaltres. 

En  quant  als  inactius,  a  aquells  senyors  de 
la  xacrosa  ciència  política  que  tot  permanei- 
xent  en  la  inacció  prediquen  la  conveniència  de 
íer  acció  o  de  .contrarrestar  altres  accions ;  en 
quant  a  aqueixos,  romanen  tan  frescos  par¬ 
lant  com  si  tal  cosa  del  nacionalisme,  de  la 
meteixa  manera  que  parlaria  de  la  federació 
un  federal  de  la  velluria.  El  nacionalisme  ca¬ 
talà  modern  se  troba,  donchs,  patint  els  me- 
teixos  mals  que  pati  el  federalisme  d’en  Pi  y 
Margall:  que’ls  qui  el  predicaven  no  l’ente¬ 
nien,  donchs  com  diu  l’autor  del  Quijote[ ara 
ve  a  tom  citarlo,  ja  que’s  celebra’l  seu  cente¬ 
nari)  no  es  ésta  carga  para  sus  hombros,  ni 
asunto  para  su  res/nado  ingenio. 

Malgrat  ells,  la  derrera  Assamblea  de  la 
Unió  Catalanista  no  ha  sigut  pas  un  fracàs. 
Ella  ha  servit  pera  posarlos  en  evidencia, 
donantnos  la  mida  de  lo  que  són  y  represen¬ 
ten  com  a  homes  d’acció,  y  de  si’s  poden  pen- 


dre  en  serio  les  seves  protestes  de  naciona¬ 
lisme.  Aquella  Assamblea  es,  donchs,  als 
nostres  ulls,  dues  vegades  memorable:  ho  es 
per  l’alt  esperit  de  llibertat  y  bona  harmonia 
que  hi  regnà,  a  despit  dels  qu’estaven  empe- 
nyats  en  que  no  hi  regnés;  y  ho  es  perque 
una  volta  més  s’ha  evidenciat  que  no  ella,  si¬ 
nó  els  exclusivistes  d’ahir  yelspolitiquets  d’a- 
vu  y  són  ejs  que  ab  llurs  intransigències  o  ab 
llurs  manies  de  partit  impedeixen  l’acobla¬ 
ment  de  totes  les  forces  autonomistes  catala¬ 
nes. 

Y  que  vagin  fent  la  seva, els  uns  pactant  ab 
qui  no  deuen  pera  treure  diputats  soi  disant 
catalanistes  y  els  altres  fentse’ls  superiors  en 
llur  inutilitat,  anatematisant  per  un  cantó  la 
politica  sectaria  de  partit,  y  per  l’altra  preco- 
nisant  les  excelencies  de  la  formació  de  la 
esquerra  pera  desvirtuar  les  malifetes  de  la 
dreta.  Si  això  es  destruhir  els  antagonis¬ 
mes  de  classe,  venga  Dios  ylovea.  Si  pera 
extirpar  els  jacobinismes  politichs  ens  hem 
de  valdré  de  les  pràctiques  y  fórmules  que’ls 
han  fomentat,  més  val  que’ns  asseguèm.  Que 
es  lo  qu’ells  fan:  ho  diuen,  però  seuen.  Y  es 
lo  útiich  que  fan  bé,  perque  quan  tracten  de 
fer  quelcòin,  en  comptes  de  fer,  desfàn. 

La  Unió  Catalanista  pot  estar  satisfeta  de 
sa  missió.  Ella  ha  evolucionat,  mostrant 
cada  día  un  esperit  més  ample  y  progressiu; 
ells  han  quedat  estancats,  els  uns  per  massa 
pràclichs ,  els  altres  per  inútils. 

Qu’es  lo  que  ab  nostres  postals  tractavem 
de  demostrar. 

El  divino  Vallès  y  Ribot  y  en  Papiiu  Car¬ 
ner  no  han  fet  cap  tontería  durant  la  passada 
setmana. 

Ho  fem  constar  pera  que  vegin  que'ns  re- 
cotdèm  d’ells. 

Lo  que  ha  fet  en  Carner  es  enfadarse,  fins 
a  Textrém  de  faltar  a  persones  majors. 

Aixi  en  l’ultim  número  de  la  revista  Cata¬ 
lunya „  enfadantse  ab  don  Rafel  Vallès  y  Ro- 
derich,  li  nega  la  personalitat,  qu’es  el  colmo 
de  l’enfado. 

Sols  ens  resta  fer  constar  que  don  Rafel 
Vallés  y  Roderich,  molestat  pel  dubte  en  que 
sa  personalitat  se  posa,  ens  ha  pregat  en 
atenta  carta  que,  malgrat  la  mortificació 
que’n  rebrà  sa  modèstia,  torném  a  publicar 
son  retrat,  si  es  menester  en  postals,  quin 
import  s’ofereix  ell  a  satisfer. 

Tal  volta’ns  determinarèm  a  complàurel; 
però  en  quant  als  quartos  ^vol  callar?  Qui 
pega  no  paga,  don  Rafel! 

El  prop-passat  dissapte  va  celebrarse  un 
important  meeting  pera  commemorar  el  ter¬ 
cer  aniversari  de  la  fundació  del  «Centre  Au¬ 
tonomista  Fivaller»  (Aleneu  del  Districte 
Sisè). 

Començà  l’acte  ab  un  entusiasta  discurs 
del  president  del  centre  senyor  Giralt  y  Ver. 

daguer,  qui  remarcà  la  importància  de  la  fes¬ 
ta  que’s  celebrava. 

Seguiren  en  Fus  de  la  paraula’ls  senyors 
següents:  Baldomer  Tona,  de  «Catalunya 
Federal));  Domingo  Marti  y  Julià,  en  nom  de 
la  Unió  Catalanista ;  Raymón  d’Abadal,  deia 
«Lliga  Regionalista»;  Jaume  Carner,  regidor 
de  nostre  Ajuntament;  Rarnón  Monegal,  per 
les  «Escoles  del  Districte  Segón»;  Joaquim 
Giralt  y  Verdaguer ,  regidor  y  president  del 
«Centre  Fivaller»,  y  el  diputat  per  Barcelona 
don  Lluís  Domènech,  que  clogué  l’acte  ab 
un  patriòtich  discurs  que  versà  sobre’ls  dife¬ 
rents  aspectes  de  Fautonomisme  català. 

El  regidor  don  Ildefons  Sunol  envià  una 
carta  en  la  que,  després  de  felicitarse  per  la 
importància  de  l’acte  que’s  veriíicava,  expres¬ 
sava’l  seu  condol  per  no  poder  pèndrehi  part 
a  causa  d’una  malaltia. 

Tant  aquesta  carta  com  els  anteriors  dis¬ 
cursos  foren  calorosament  aplaudits  pel  nom¬ 
brós  públich  que  omplia’l  teatre  del  «Centre 
Fivaller)). 

Al  dia  següent  d’aquesta  festa  una  comis¬ 
sió  del  referit  centre  procedí  a  la  repartició 
de  cinch  cents  pans  entre’ls  pobres  de  la  ba¬ 
rriada;  y  a  la  nit  la  Junta  Directiva  y  gran 
part  dels  socis  se  reuniren  en  getmanivol 
banquet  servit  per  la  casa  Moritz,  en  el  que’s 
feren  estusiastes  brindis. 

En  el«Círcul  Musical  Bohemi»  tingué  lloch 
el  divendres  passat  un  escullit  concert,  exe- 
culantse  un  Capricho,  de  Giró,  un  Larghelto, 
de  Cèsar  Frank,  pera  flauta  y  piano,  a  cà- 
rrech  dels  senyors  Corrons  y  Aznar;  un  Alle- 
gro ,  de  Mendelssohn  (del  Concert  op.  64), 
pera  violi  y  piano,  pels  senyors  Boixa  y  Gar¬ 
cía;  y  finalment,  una  orquestra  dirigida  pel 
senyor  Sànchez  Soler  interpretà  la  Primera 
Simfonia  de  Beethoven. 

Com  se  veu,  els  joves  del  «Círcul  Musical 
Bohemi»  tracten  de  fer  art  seriosament,  per 
qual  motiu  unim  nostres  aplaudiments  als 
que’ls  hi  tributà'l  públich. 

La  secció  de  Belles  Arts  de  l’«Aplech  Ca¬ 
talanista»  ha  organisat  una  exposició  d’obres, 
y  gràcies  a  la  iniciativa  y  zel  del  president 
senyor  Manau,  ha  obtingut  un  resultat  que 
no  podia  esperarse.  La  idea  de  reunir  els  tre- 
valls  d’artistes  joves  catalans,  altament  sim¬ 
pàtica  ja  en  son  principi,  s’ha  traduhit  aques¬ 
ta  vegada  en  resultats  positius  que  demos¬ 
tren  lo  molt  que  pot  ferse  en  favor  de  l’art. 

Passen  de  setanta  les  obres  exposades  en 
l’«Aplech»,  y  n’hi  ha  que  poden  calificarse  de 
notables  entre  les  de  pintura,  dibuix,  esculp- 
tura  y  art  decoratiu.  Pera  citar  las  que  reu¬ 
neixen  condicions  apreciables  hauríem  de 
reproduhir  quasi  bé  tot  el  catàleg.  Entre 
aquestes  criden  poderosament  l’atenció  Glo¬ 
ses  y  Solitut ,  d’en  A.  Ros  y  Güell;  Dali,  d’en 
Eduart  Fio,  obra  que  conté  troços  excelents; 


Notes ,  d’en  Francisco  Labarta,  d’una  espon- 
laneitat  encantadora;  un  Paisatge  d’en  Joan 
Patau,  fet  de  mà  de  mestre;  una  tela  molt 
fresca  d’en  Lluís  Bagaria,  el  caricaturista 
que  per  sa  personalitat  s’ha  fet  alabar  fa 
poch  temps  en  una  exposició  feta  a  Ca’n  Pa¬ 
rés;  uns  Estudis  molt  originals  d’en  Miquel 
Gardenyas,  traçats  ab  vigor;  uns  Paslells  y 
Cap  d’en  Jaume  Serra,  y  molts  d’altres  que 
no  apuntèm  pera  no  allargar.  Entre  les  obres 
d’esculptura  són  remarcables  algunes  degu¬ 
des  a  enPere  Ricart,  Joan  Labarta  y  Renart. 

Per’acabar,  déu  ferse  esment  de  Sant  Jor¬ 
di ,  obra  qu’entra  de  ple  en  Fart  decoratiu, 
deguda  a  en  Joan  Oliva  ,  per  sa  perlecta 
execució  y  correcte  dibuix. 

Felicitèm  a  la  secció  de  Belles  Arts  de 
l’«Aplech  Catalanista»  per  la  tasca  portada  a 
bon  terme,  encoraljantla  a  que  segueixi  ab 
constància  pel  camí  emprès,  y  desitjantli  imi¬ 
tadors  que  l’ajudin  a  trevallar  en  favor  de  la 
cultura  y  educació  artístiques  tan  propries 
pera  la  regeneració  social  de  Catalunya. 

El  Quartet  de«l’AssociacióMusical»  deBar- 
celona,  compost  pels  senyors  López  Naguil, 
López  Casals,  Ribas  y  Raventós,  donà  la  nit 
del  dissapte  un  concert  que  fa  honor  a  la  es¬ 
mentada  associació  ,  puig  manifesta’l  grau 
de  musical  cultura  a  que  ha  arribat. 

Foren  executats  els  quartets  següents:  un 
de  Mozart  (en  sol  major);  un  de  Beethoven 
(en  do  major ,  op.  59,  núm.  3);  un  altre  de 
Schumann  (en  la  menor ,  op.  41,  núm.  1).  El 
quartet  de  Beethoven  fou  executat  per  pri¬ 
mera  vegada,  vencent  els  quatre  concertistes 
totes  les  dificultats  d’obra  tan  important.  El 
públich  els  aplaudi  merescudament,  com 
també  al  executar  els  altres  quartets  de  Mo¬ 
zart  y  Schum«ann. 

En  el  teatre  de  l’«Ateneu  Obrer  del  Distric¬ 
te  Segón»,  l’esbart  cantayre  «Novell  Planter» 
compost  per  alumnes  del  Colegi  de  Sant 
Jordi,  va  donarhi  el  passat  diumenge  a  la 
tarda  un  triat  concert  a  benefici  de  la  escola 
catalana  «Mossèn  Cinto». 

Els  tendres  cantors  se  lluhiren  de  debò, 
executant  ab  justesa  y  valentia  diverses  can¬ 
çons  catalanes,  entre  les  que  sobresortiren 
La  nostra  bandera ,  d’en  Millet,  El  gra  de 
mill  y  iLa  Margarideta  del  director  de  l’es¬ 
bart  senyor  Flos  y  Calcat.  Foren  aplaudidis- 
sims.  La  concorrencia  era  molt  nombrosa. 

Són  remarcables  actes  com  aquest,  pel  fi 
benéfich  y  de  positiva  cultura  que  tenen,  y 
pels  alts  sentiments  de  patria  y  amor  que 
desperten  en  la  maynada. 

Ab  motiu  de  tancarse  la  exposició  de  pro¬ 
jectes  de  senyera,  celebrà’l  diumenge  passat 
l’Orfeó  de  Sans  en  son  local  un  concert  per 
les  tres  seccions  de  senyoretes,  homes  y 
noys,  baix  la  direcció  de  son  mestre  n’Esta- 

nislau  Mateu.  Després  d’executar  la  secció 
choral  la  missa  O  quam  gloriosum  de  Victo¬ 
ria,  que  ocupà  tota  la  primera  part,  el  secre¬ 
tari  llegi  la  comunicació  ab  que'l  jurat  califi- 
cador  acompanyà’l  veredicte,  procedint,  acte 
seguit,  a  obrir  el  plech  que  contenia’l  nom 
de  l’autor  premiat,  quin  nom  de  Rafel  Masó 
Valentí,  de  Girona,  fou  rebut  àb  entusiastes 
aplaudiments.  En  la  segona  part  continuà 
l'Orfeó  executant  algunes  de  les  composi¬ 
cions  de  son  repertori,  que  així  meteix  foren 
aplaudides  per  la  escullida  concorrencia  que 
acostuma  assistir  a  les  vetllades  que  celebra 
la  institució. 

Publicacions  rebudes:  / 

/Maria!,  quadro  dramàtich,  primera  pro¬ 
ducció  del  jove  escriptor  en  Joaquim  M.a  de 
Nadal,  estrenada  en  el  teatre  Romea  la  nit 
del  io  de  l’actual  febrer. 

Postals  alegòriques  pera  commemorar  el 
terç  centenari  del  Quijote.  Contenen  reduc¬ 
cions  de  les  principals  edicions  antigues  de 
l’obra  de  Cervantes.  Han  sigut  publicades 
per  la  fàbrica  de  tintes  y  colors  pera  imprenta 
y  litografia  de  Rafel  Domènech  y  C.a 

Cartell  dels  Jochs  Florals  que  l’«Associa- 
ció  Catalanista»  de  Lleyda  prepara  pera’l 
dia  14  del  vinent  maig.  S’ofereixen  tres  pre¬ 
mis  ordinaris  y  quatre  extraordinaris.  Els 
trevalls  hauràn  d’ésser  enviats  per  tot  el  dia 
20  del  pròxim  abril  al  secretari  del  jurat  se¬ 
nyor  Alfred  Perena  (Plaça  de  la  Llibertat,  2, 
Lleyda).  El  jurat  calificador  està  compost 
pels  senyors  Ramón  Picó  y  Campamar,  pre¬ 


sident;  Manel  Roger  de  Lluria,  vispresidqnt; 
Romàn  Sol  y  Mestre,  Valeri  Serra  y  Boldú, 
vocals;  Alfred  Perena  y  Reixachs,  secretari. 

Karel  Havlicek  Dorovsky. — Krest  S  V.  Via- 
dimira.  Aquest  volum,  ilustrat  ab  caricatu¬ 
res  magníficament  dibuixades  y  d’una  in¬ 
tenció  sangnanta,  conté  en  son  text  una  serie 
de  composicions  que  són  altres  tantes  diatri- 
bes  contra’l  despotisme  de  certes  testes  coro¬ 
nades  y  contra  les  demasíes  de  la  iglesia.  Ha 
sigut  publicat  a  Praga,  formant  part  de  la  bi¬ 
blioteca  revolucionaria  del  Novy-Kult. 

Un  vol  per  l’illa  de  Mallorca ,  per  J.  Del- 
pont.  Impressions  d’un  viatge  fet  per  l’autor 
a  la  hermosa  illa  del  Mediterrani.  Estàn  es¬ 
crites  ab  senzillesa,  ab  aquell  cayent  rossello¬ 
nès  tan  característich  d'en  Delpont,  y  ru- 
blertes  de  sentiment  patriòtich. 

&  AVÍS  D’ADMINISTRACIÓ 

Avisèm  al  públich  en  general,  y  a 
les  empreses  periodístiques  y  edito¬ 
rials  en  particular,  que’l  senyor  Joan 
Tohanas,  de  Llansà,  ha  deixat  d’és¬ 
ser  corresponsal  d’aquest  periòdich 
per  la  manca  d’escrupulositat  en  son 
comès,  que  l’ha  fet  quedar  en  desco¬ 
bert  ab  aquesta  Administració. 

Fidel  Giró  impressor.  —  Carrer  de  València,  233 

QUÍNA  VERGONYA!... 

Ja  no  es  al  insult,  ni  a  la  calumnia  a  lo 
que  han  de  recórrer  nostres  contraris  pera 
molestarnos:  ne  tenen  prou  retrayentnos  una 
veritat  pera  fer  sortir  la  rojor  a  les  galtes  no 
d’uns  ni  d’altres,  sinó  de  tots  els  que  som  ó 
ens  creyèm  ésser  catalanistes. 

Llegèixinse’ls  parrafets  següents,  trets  del 
Diluvio  del  dilluns  20  de  febrer  prop  passat: 

Digàmoslo  con  sinceridad  y  hasta  con  pesar.  De  la 
ponzona  de  la  división,  que  esteriliza  en  fcspana  todas 
las  causas,  no  se  han  escapado  ni  siquiera  los  catalanis- 
tas,  y  divididos  los  de  la  «Unió»  en  un  grupo  que  acau- 
dillan  Guimerà  y  Aldavert  y  en  otro  grupo  que  sigue 
las  inspiraciones  de  la  Junta  Permanente  que  preside 
Martí  y  Julià,  y  divididos  los  regionalistas  en  otros  tres 
grupos:  el  constituído  por  Domènech,  Sunol,  Carner, 
Lluhí,  Ventosa  y  demàs  satélites;  el  evolutivo,  que 
practica  un  catalanismo  con  gotas  conservadoras,  re- 


NÚMERO  CORRENT . .  .  20  CÈNTIMS. 

»  ATRASSAT,  AB  FOLLETINS.  .  40  » 

»  »  SENSE  FOLLETINS.  25  » 

presentado  por  Ferrer  Vidal,  Pons,  Rahola  y  otros  ca- 
talanistas  vergonzantes,  y  el  grupo  de  la  «Lliga»  que 
todavía  capitanea  don  Alberto  Rusinol. 

Este  es  el  resultado  de  vuestra  obra;  ya  los  catala- 
nistas  estàis  à  la  misma  altura  de  republicanos,  carlis- 
tas  y  dinàsticos  de  la  monarquia  reinante;  ya  habéis 
llegado,  tras  esforzada  labor,  à  pareceros  à  los  Castella¬ 
nos:  YA  ESTÀIS  DIVIDIDOS. 

No  cal  replicar  res;  es  una  veritat  immen¬ 
sa,  y  encara  no’ns  la  diuen  tota  sencera,  per- 
que  les  divisions  senyalades  són  les  més  vi¬ 
sibles,  les  més  aparatoses,  les  que  van  eti¬ 
quetades  ab  noms  de  domini  públich.  Les 
demés  qu’encara  no’ns  retreuen  més  que 
per  vergonya  existeixen,  són  les  de  la  mitja 
dotzena,  les  penyes  dels  súpers,  els  grupets  de 
l 'oracle  y  tota  la  corrúa  dels  agraviats,  que 
no  són  pas  pochs,  desde’ls  aspirants  a  presi¬ 
dències  als  molestats  per  una  critica,  un  arti¬ 
cle  0  una  paraula! 

Mes  no’s  pensi  El  Diluvio  que’ns  hagi 
descobert  res.  Ja  feya  temps  que  la  conei- 
xiem  aquesta  malura;  sabiem  qu’esdevindria 
y  fins  la  profetisavem  quan  veyem  al  Cata¬ 
lanisme  deixar  son  cami  romàntich  d’enamo- 
rador  d’ànimes  pera  baixar  a  la  vida  pràctica 
a  la  realisació  d’interessos  y  necessitats;  es 
dir,  transformantse  d’aspiració  nacional  en 
moviment  politich. 

Això  tothòm  no  ho  voldrà  compendre,  mes 
això  ha  sigut  la  causa  de  lo  que’ns  tiren  en 
cara,  y  pera  no  con/essarho  ens  donèm  mútua¬ 
ment  la  culpa. 

Preguntéu  a  tota  la  corrüa  de  disidents: 
«{Què  sóu?»  Y  unànimament  respondran: 
«Som  catalanistes.» 

{Si?  Donchs  {qu’es  lo  que  feu? 

Y  ab  aplóm  vos  diràn:  «Catalanisme.» 

Donchs  si  sóu  y  feu  lo  meteix,  {de  quí  es 

la  culpa  que  estiguèu  dividits? 

Y  arreu  responen  igual:  «No  es  nostra  la 
culpa,  es  dels  altres /» 

Oh,  aquests  altres! 

Tots  ho  som  respectivament  els  altres  dels 
uns,  y  entre  u^is  y  altres  hem  arribat  ahont 
ens  trobèm. 

{Y  tots  som  catalanistes?  Mentida!  Som 
espanyols,  moros  mal  que’ns  pesi,  y  no  te¬ 
nim  ni  la  solidaritat  dels  gitanos. 

Per  sòrt,  tot  té  un  límit,  y  el  camí  ques’ha 
emprès  no’l  pot  seguir  qui  de  cor  es  naciona¬ 
lista,  qui  sent  l’amor  a  sa  patria  per  sobre 
de  totes  les  passions,  totes  les  idees  y  tòtes 
les  miseries  dels  homes- 

w  Qui  no  es  dels  uns  ni  dels  altres ,  qui  sols 
es  catalanista  per  Catalunya,  qui  sempre  ha 
estat  a  punt  per’ajudar  en  tot  lo  que  ha  cre¬ 
gut  podia  beneficiaria,  no  pot  veure  avuy 
aquestes  lluytes  xorques  que  s’amparen  ab 
l’ideal  de  nostres  reevindicacions,  y  ab  el 
dol  dintre  l’ànima  té  de  sortir  a  defensar  el 
sentiment  sagrat  que  un  jorn  brollà  del  fons 
més  intim  de  ses  entranyes. 

S’imposa’l  parlar  clar  passant  per  sobre 
de  tot,  d'Unions  y  Lligues ,  Veus  y  Renaixen- 
ses ,  tot  plegat  acoblaments  d’homes,  puig  de 
lo  qu’està  passant  no  es  un  home  qui  en  pro¬ 
testa:  es  el  sentiment  nacionalista ,  prescindei¬ 
xis  de  qui ,  d’un  individuu  que’l  senil,  y  que 
veu  còm  avuy  el  fan  servir  d’escenari  pera 
tota  mena  de  comedies  ahont  hi  juguen  les 
passions  humanes  y  els  interessos  perso¬ 
nals. 

Y  tal  cosa  té  d’acabarse  si  no  volèm  per¬ 
dre  la  fe,  no  en  el  nacionalisme,  sinó  en  la 
generació  que’ns  envolta. 

No  tracto  de  fer  recriminacions  ni  de  do¬ 
nar  la  culpa  a  ningú:  crech  que  la  tenim 
tots. 

Hem  corregut  massa,  hem  anat  massa  de- 
pressa,  hem  volgut  fer  una  casa  sense  cuy- 
darnos  gayre  dels  fonaments;  ens  ha  preo¬ 
cupat  l’arquitectura,  la  bellesa,  la  estètica; 
adalerats  hem  volgut  feria  molt  bonica  pera 
que  tothòm  se’n  enamorés,  y  ha  succehit  lo 


que  volíem:  que  ja  se’n  han  enamorat.  Mes 
han  sigut  tants  els  que  s’han  agombolat  dins 
nostre  casa,  que,  faltada  aquesta  de  fona¬ 
ments,  no  pot  avuy  resistir  tant  de  pes,  y 
trontolla. 

La  tasca  nostra,  per  ara,  era  tota  als  fona¬ 
ments.  Es  la  més  pesada,  la  menys  vista, 
però  era  la  ferma.  Tota  nostra  feyna  tenia 
d’encloures  en  fer  enamorats  de  Catalunya, 
en  desvetllar  en  el  poble  l’esperit  de  sos 
avantpassats,  y  en  fer  renàixer  la  raça  de 
aquells  patricis  lliures. 

Jo  no  dubto  que  la  llevor  de  les  divisions 
esdevingudes  avuy  quedà  sembrada’l  dia  en 
que  la  causa  de  la  llibertat  de  Catalunya,  ab 
tota  la  bona  fe  se’ns  dubte,  va  agermanarse 
ab  altra  classe  d’idees. 

Per  aquella  Catalunya  que  no  tenien ,  va¬ 
ren  encaparrarse  a  pautar  còm  havia  de  go- 
vernarse!  Gros  erro,  que  ha  fet  que  quedés  en 
segón  terme  la  causa  inicial ,  el  sentiment  in¬ 
discutible,  pera  donar  la  preferencia  a  lo  ar¬ 
tificial,  als  sistemes  y  procediments  que,  fills 
de  les  idees  y  de  la  manera  particular  de 
veure  de  cada  hu,  havien  de  portar  forçosa¬ 
ment  els  personalismes  a  un  poble  mancat 
de  cultura  e  infiltrat  dels  vicis  de  la  civilisa- 
ció  caslila. 

Dintre  nostres  ideals  sols  hi  cabia  una  di¬ 
visió:  la  dels  revolucionaris.  Y  aquesta  no  hi 
ha  sigut  may! 

Repasseules  totes  les  divisions  que  ha  so¬ 
fert  el  Catalanisme,  avans  y  ara.  May  s’han 
barallat  els  catalanistes  per  qui  fóra  primer 
a  portar  la  llibertat  desitjada;  les  dissensions 
sempre  han  sigut  per  sistemes  y  procedi¬ 
ments  completament  estranys  a  la  .finalitat 
de  la  causa! 

De  no  haver  caygut  el  Catalanisme  en 
l’erro  de  les  difinicions  polítiques,  ses  divi¬ 
sions  no  podien  fer  altra  cosa  que  benefi- 
ciarlc,  puig  cada  una  d’elles  hauria  demos¬ 
trat  que,  dintre’l  sentiment  comú ,  hi  havia 
nucleus  qu’especialisaven  tal  0  qual  aspira¬ 
ció.  Y  en  aquestes  particulars  especialisa- 
cions  era  ahont  podia  emmotllarse  tot  pro¬ 
grama  polítich,  que  arreu  podia  combatres  y 
discutirse,  sense  perjudicar  lo  més  minim 
l’ideal  sagrat  pera  tots:  el  nacionalisme. 

Per  desgracia  no  ha  passat  aixi;  al  esdeve¬ 
nir  els  fraccionaments,  totes  les  fraccions 
han  continuat  usant  la  patent  catalanista,  y 

ab  el  nom  de  Catalanisme  cada  nucleu  ha 
let  propaganda  de  sos  ideals  particulars  so¬ 
bre  l’art  de  governar,  y  ab  més  0  menys  for¬ 
tuna  trobant  adeptes,  han  fet  molts  catala¬ 
nistes  de  la  seva  manera ,  però  molt  pochs 
conscients  del  sentiment  de  patria. 

Y  dintre’l  Catalanisme  hi  ha  cabut  tothòm 
perque  ha  servit  pera  defensar  tots  els  inte¬ 
ressos  perjudicats.  S’ha  dit  catalanista  ’l  qui 
s’ha  donat  compte  de  qu’era  mal  governat, 
el  qui  li  carregaven  la  contribució,  el  -fabri¬ 
cant  que  no  tenia  mercats,  y  fins  el  que  se  li 
perdia  un  certificat  a  correus;  es  dir,  tothòm 
ha  desitjat  la  llibertat  de  Catalunya  pels  be¬ 
neficis  que  podia  reporlarli,  pregonant  arreu, 
com  un  cúralo  todo,  un  dels  molts  sistemes: 
V  Autonomia. 

Ab  tota  franquesa,  y  segons  mon  parti¬ 
cular  criteri,  exposo  la  causa  de  la  quecrech 
deriva  la  malura  qu’està  sofrint  nostre  mo¬ 
viment.  El  mal  es  gros,  mes  no  es  irreme- 
diable  y  pot  aturarse  si  encara  queden  pochs 
0  molts  catalanistes  de  bona  voluntat,  que 
avans  de  deixarse  vèncer  pel  fàstich  de  tanta 
misèria  y  anarsen  tranquilament  a  casa  seva 
a  somniar  en  aquella  Catalunya  que  sols  po¬ 
drà  conquerir  un’altra  generació  que  tingui 
més  cultura,  tractin  d’acoblarse  pera  exposar 
una  vegada  més  lo  qu’es  el  Nacionalisme,  y 
acabin  d’una  vegada  tan  llastimós  espec¬ 
tacle. 

Ja  prou  miseries,  ja  prou  escriure  ab  verí 
y  abatre  ab  personalismes  aquelles  pàgines 
que  durant  trenta  anys  haviem  vist  redressa- 
des  contra  les  ponenlades. 

Tots  hem  pecat,  tots  ab  el  nom  de  catala¬ 
nistes  hem  sigut  campions  d’altra  mena 
d’idees.  Donchs  avuy,  al  darnos  compte  de 
que  aquestes  han  sigut  les  que  han  portat 
els  personalismes,  tornèm  un  moment  sobre 
nosaltres,  y  remembrant  que’n  som  de  nacio¬ 
nalistes,  deixèm  totes  nostres  idees  particu¬ 
lars  de  procediments  y  sistemes,  y  consul- 
tèm  sols  nostre  cor  pera  saber  si  sentim  la 
Patria  que  un  jorn  fou. 

Y  les  divisions  s’esvahiràn,  perque  queda- 
rèm  ben  deslligals,  sense  necessitat  de  com- 
bàtrens  ni  de  desconfiar  els  uns  dels  altres. 

A  una  banda  quedarèm  els  que  avans  que 
tot  y  per  sobre  de  tot  sentim  la  Patria;  serèm 
els  nacionalistes  y  no  tindrém  altra  tasca 
que  desvetllar  aquest  instint  en  el  poble.  Ens 


diràn  romàntichs  tal  volta;  donchs  serèm  ro- 
màntichs  pera  fer  renàixer  la  conciencia 
d’una  raça  que  dorm,  mes  sense  cap  traba, 
sense  imposar  idees  de  cap  mena,  pera  que 
sols  sentin  el  Nacionalisme;  y  de  l’art  de  go- 
vernarse  que  cadascú  en  pensi  com  vul¬ 
gui. 

Y  a  l’altra  banda  quedaràn  tots  els  que, 
per  sentiment  preferent,  no  tenen  la  patria , 
sinó  l’Autonomia,  la  República,  un  millora¬ 
ment  de  govern...  Aquests  tindràn  per  recó¬ 
rrer  tot  el  camp  de  les  idees,  y  entre  ells  po- 
dràn  fraccionarse  tant  com  vulguin,  podràn 
aixecar  figures,  tenir  quefes,  pactar  ab  qui 
convingui,  ésser  republicans,  monàrquichs, 
retrògados  y  avençats,  arcaichs  y  moderns, 
gosant  de  la  més  perfecta  llibertat  de  dirse 
fins,  si  volen,  catalanistes  quan  circumscri¬ 
guin  la  finalitat  de  sos  ideals  a  la  regió  ca¬ 
talana,  a  l’igual  que  podràn  catalanisar  Es¬ 
panya  si  amor  per  ella  senten  y’s  creuen 
capaços  de  regeneraria. 

Una  sola  confessió  honrada  de  finalitat 
deixa’ls  camps  ben  dividits  pera  que  cada 
nucleu  pugui  trevallar  ab  tota  la  fe  y  totes 
les  forces. 

Els  uns  podrien  seguir  lo  que’ls  dictava  en 
Margall  en  ses  Reyals  Jornades-,  «aquells 
d’entre  nosaltres  que  tenen  vocació  de  polí- 
tichs  podrien  ferne  obertament  y  més  fruc- 
tuosament  pera  Catalunya,  sense  necessitat 
de  dissimular  les  seves  idees  ni  les  seves 
ambicions.» 

Y  nosaltres  els  nacionalistes,  acoblemnos 
tots  els  que  sentim  no  més  pera  lo  que  sentim , 
deixant  estar  tot  lo  que  pensèm\  y  si  es  la 
Unió ,  per  ésser  la  entitat  que  ha  emès  la 
més  cabal  declaració  nacionalista,  la  que  té 
de  guardar  el  foch  sagrat  de  nostres  reivin¬ 
dicacions,  siguém  tots  de  la  Unió. 

Y  aixi  quan  nostres  idees  particulars  sen¬ 
tin  afinitat  0  síen  interpretades  per  qualsevol 
altre  moviment  politich,  podrèm  ajudarlo  y 
fins  trevallar  pera  ell,  sense  necessitat  de  di- 
vidirnos,  ni  may  preterir  nostre  intim  senti¬ 
ment. 

Així  quan  un  altre  Diluvio' ns  digui  caste¬ 
llans  perque  eslèm  dividits,  ab  fermesa  po- 
drèm  replicarli:  «Dividits,  si:  els  que  fan 
política;  mes  units  en  abraçada  impenetra- 
ble’ls  que  fem  patria.» 

KERKYRA 

(Acabament  de  «Anant  a  Corfú))) 


rribats  que  forem  a  la 
Villa  Tamaris ,  hont 
nostres  amichs  vivien 
— una  xamosa  construc¬ 
ció  rodejada  de  jardins 
exuberants,  situada  en 
el  suburbi  de  Anemo- 
mylos  prop  de  la  Villa 
Reale, —  complerts  els 
devers  de  cortesia  y  bon 
afecte  eixirem  a  passejar,  baixarem  a  ciutat, 
caminant  a  pleret,  seguint  aquella  ruta  perfi¬ 
lada  d'hermosos  arbres;  com  si  no  hagués¬ 
sim  fet  may  altra  cosa.  De  primer  anarem  a 
la  Posta  a  veure  si  hi  havia  cartes  que’ns  es¬ 
peressin  y  a  enviarne...  y  sens  eixir  de  la  sala 
de  les  distribucions  ja  pogueremfernos  càrrech 
de  que’l  cosmopolitisme  que  regna  a  Llevant 
començava  a  iniciarse  fortament  en  aquella 
ciutadeta  d’una  illa  que  sense  consultar  do¬ 
cuments  ningú  podria  dir  si  es  provençal, 
italiana,  grega  0  turca. 

Cadahú  dels  qui  demanaven  cartes  ana¬ 
va  dihent  noms  de  viles  d’hont  n’esperava  y 
anomenantse  ell  meteix.  Un  soldat  reclama¬ 
va  carta  de  Chio  y  ell  se  deya  Zakynthos;  un 
mariner  que’s  deya  Christos  Demitriades  ne 
volia  de  Retymo;  una  criadeta  de  servey  pre¬ 
guntava  si  hi  havia  carta  de  Patras  per  Aka- 
terina  Zygomalos;  d’un  grupo  d’obrers,  un 
que  semblava  ebanista  per  la  fortor  qu’exha- 
lava  y  les  ungles  embarnissades  demanava 
carta  de  Khiliodhromia  per  Bazilioz  Crupos; 
altres  se  deyen  Corsi,  Pasquale  y  reclama¬ 
ven  cartes  de  Gènova,  de  Pisa;  0  bé  Cayol  0 
Batista,  y  n’esperaven  de  Marsella,  de  Mar- 
tigues. 

La  casa  de  Postes  era  modesta,  però  mo¬ 
desta  y  tot,  se  veya  que’era  un  edifici  ad  hoc. 
No  feya  mala  olor  ni  hi  havia  per  terra  tan¬ 
tes  escupinades  y  cremallots  de  cigarro  com 
en  altres  cases  de  correus  llogades  d’altres 
ciutats  conegudes  nostres. 

Complert  el  principal  dever  de  tot  bon  ciu¬ 
tadà  de  saludar  cada  dia  ab  quatre  ratlletes 
als  qui  ha  deixat  a  caseua,  emprenguerem  el 
carrer  principal  de  Corfú,  el  carrer  de  les  bo¬ 
tigues  vistoses,  dels  perruquers,  dels  confi- 
ters,  dels  restaurants  més  bonichs.  Y  dona¬ 
da  una  llambregada  de  conjunt  a  la  principal 
artèria,  Via  Nice/oros,  feta  estació  en  la  boti- 
glería  més  concorreguda,  arribarem  a  dubtar 


moltes  vegades  escoltant  converses,  veyent 
tipos,  desi  erem  a  Santa  Lucia  de  Nàpols,  al 
port  de  Kerkyra  (nom  grech  de  Corfú)  0  a  la 
Cannebiére  de  Marsella. 

Havent  refrescat,  eixirem  a  veure  monu¬ 
ments  per  allò  de  no  perdren  la  costúm.  Sols 
vegerem  com  monument  antich  la  tomba  de 
un  hèroe  grech,  algun  hèroe  de  segón  ordre, 
car  ne  vaig  apuntar  el  nom  en  un  sobre  de 
cartes,  però  hi  tenia  tantes  coses  escrites  en 
abreviatures,  a  dret,  a  través,  y  tot  en  llapis, 
que  poch  després  no’m  fou  possible  desxifrar 
el  nom  de  l’hèroe  en  qüestió.  Lo  positiu  es 
que  no’s  tractava  de  cap  Açhilles,  de  cap 
Agammenon. 

Entre’ls  monuments  relativament  moderns 
ne  vegerem  un  que’ls  venezians  eregiren  a  la 
memòria  del  dux  Morosini,  conquistador  de 
la  Morea  y  sobre  tot  gran  defensor  de  les  pos¬ 
sessions  venezianes  contra  la  embranzida 
dels  terribles  turchs  que  foren  pera  Venezia 
una  calamitat,  un  flagell. 

En  qualitat  de  monuments  vegerem  també 
les  dues  residencies  episcopals,  la  de  l’arche- 
bisbe  cismàtich  grech  y  la  del  bisbe  catòlich, 
y  llurs  iglesies.  La  principal  es  Sant  Spiri- 
dion,  modesta,  construhida  sens  dubte  so¬ 
bre  la  base  d’altre  temple  del  temps  dels  ve¬ 
nezians,  que  aparatosos  y  catòlichs  devien 
adorarhi  al  Senyor  ab  major  pompa.  Per  al¬ 
tra  part,  indici  segur  de  que  la  casa  hont  se 
venera  Sant  Spiridion  no  déu  ésser  cap  ma- 
ravella  me  la  dóna  a  mi  meteix  el  sobre  de 
cartes  nt  supra  en  el  quin  me  sembla  llegir,  al 
costat  d’aquell  nom  ilisible  de  l’hèroe  grech, 
el  nom  de  Spiridion  Excourbanies ,  un  perso¬ 
natge  còmich  de  Tartarin  de  Tarascón...  que 
per  associació  d’idees  recordo  sortí  a  la  con¬ 
versa,  deduhint  nosaltres  del  nom  grech  que 
porta  aquell  provençal,  la  influencia  helènica 
per  les  nostres  terres  llatines.  D’aquell  sér 
imaginat  per  Daudet,  d’aquell  Spiridion  Ex¬ 
courbanies  tan  còmich  ,  d’aquella  guspira 
recordo  que’n  ferem  eixir  flamarades,  llums 
de  Bengala. 

Els  meus  amichs  me  portaren  al  Canone, 
passejada  de  rigor,  com  si  diguéssim  a  mu¬ 
ralla  de  mar ,  aixi  anomenada  per  un  canó 
famós  que’ls  venezians  hi  havien  emplaçat 
quan  eren  amos  de  l’illa  pera  defensarse  dels 
enemichs  constants,  del  terrible  turch  que 
allís’estava  derrera  lesmontanyes  vehines,de 
l’altra  banda  del  port...  y  qu’encara  s’hi  està, 
una  mica  més  lluny,  es  veritat;  però  lluny  0 
prop,  la  seva  existència  continúa  influhint  en 
la  dels  pobles  vehins,  car  lo  que  passa  ab  els 
turchs  es  cosa  sorprenent  y  que  deuria  fer 
modests  als  pobles  christians. 

Després  de  les  creuades  per  la  conquesta 
del  Sant  Sepulcre,  alabantnos  sempre’ls 
christians  de  que’ls  guanyavem ,  de  que  de 
per  tot  els  treyem,  ocupen  encara  més  llochs 
que  moltes  nacions  christianes;  y  es  qu’en 
realitat  els  turchs  no  han  sigut  may  cone- 

guts,  y  com  conseqüència  no  han  sigut  may 
apreciats  en  lo  que  valen. 

Jo  que  n’he  tractat  moltíssims,  no  n’he  co¬ 
negut  may  cap,  fins  entre’ls  que  no  valien 
gayre,  que  fos  tan  dolentot  com  certs  jueus  o 
christians  que  als  ulls  dels  qui  no  miren  prim 
passaven  per  models  d’homes  civilisats. 

Fins  els  sers  abjectes,  els  depravats,  no  ho 
són  entre’ls  turchs  en  tan  alt  grau  com  els  de¬ 
pravats  y  els  abjectes  nostres.  A  Salònica,  a 
Constantinopla,  ciutats  populosissimes,  po- 
dèu  anar  ab  els  diners  a  la  mà  per  carrers  y 
places,  de  nit,  de  dia...  En  certes  ciutats  molt 
christianes  que  no  vull  anomenar  no’s  passa 
dia  sense'ls  seus  corresponents  robos  y  as- 
sessinats,  y  quan  no  són  els  apaches,  són  els 
de  la  maffia,  són  els  alracadors ,  són  els  pin¬ 
xos  que  fins  per  delectació  deixen  a  un  home 
sense  vida  ab  la  major  senzillesa. 

Els  turchs  són  fidels  a  llur  paraula,  són 
sobris  en  la  beguda,  són  casts.  Al  qui  no  més 
els  conegui  per  operetes  ab  odalisques,  ha¬ 
rems  y  serralls,  lo  de  la  castedat  potse’l  fassi 
somriure,  y  es  que  no’s  considera  que  l’ha- 
rèm  es  cosa  de  richs. . .  car  els  pobres  , 
que  a  Turquia  com  per  tot  són  el  més  gran 
nombre,  prou  feyna  tenen  pera  mantenirse 
ells  y  tot  lo  més  una  companya.  Ademés,  en¬ 
tre’ls  mahometants  la  poligamia  es  cosa  lí- 
cita,  mentres  que  a  les  nostres  terres  hont 
som  tan  purs,  tan  bons  christians,  la  poliga¬ 
mia  ilicita  es  cosa  corrent. 

Són  exemplars  pares  de  familia,  deístes 
sense  argúcies,  respectuosos  de  la  vida,  ferms 
patriotes...,  potser  massa,  car  lligant  l’amor 
a  la  terra  hont  són  nats  a  l’amor  a  les  seves 
institucions  y  a  la  seva  religió,  essencial¬ 
ment  despreciadora  de  l’ infidel ,  s’han  fet 
una  manera  d  ésser  social  que’ls  fa  poch  co¬ 
municatius,  arribant  a  isolarse  en  llurs  ideals 
estrets,  qual  base  es  el  menyspreu  dels  in¬ 
crèduls  (nosaltres),  d’hont  resulta  que’ls  in¬ 
crèduls  per  moviment  reflexe  no’ls  considerin 
ni  els  estimin.  Ademés,  tenen  contra  ells  l’í n- 
terés  de  les  nacions  europees  a  qui  fan  nosa, 
de  les  nacions  que  voldrien  ocupar  el  puesto 
qu’ells  ocupen  y  que  pera  conseguirho  els 
desacrediten  sistemàticament,  no  haventhi 
calumnia  que  contra  d’ells  no  inventin,  no 
haventhi  moti  qu’elles  mateixes  no  fomentin, 
pera  exasperar  al  Turch,  pera  reduhirlo. 

Bé’ls  fem  pagar  els  sustos  que’ns  donaren 
debelant  terres  llatines  y  gregues  per  tots 
els  àmbits  dels  nostres  Mediterranis,  els  te¬ 
rrors  que  causaren  a  la  Europa  quan  el 
terrible  Mojamed  II,  després  d’haver  pres 
Constantinopla,  no  contentantse  ab  la  paci¬ 
fica  possessió  de  lo  que  ja  tenia,  seguit  de 
sos  guerrers  s’apoderava  avans  de  morir 
de  tot  lo  que  havia  sigut  de  Grècia,  de  la 
Moldavia,'  de  Cor/ú,  de  totes  les  illes  de 
l’Adriàtich  llavors  en  poder  dels  venezians, 
y  fins  d’Otranto  a  la  costa  italiana. 

Bé’ls  fem  pagar  les  conquestes  de  Solimàn  I 

el  Gran,perlo  quefoula  Dacia  dels  romans, la 
moderna  Rumania,  perla  Bulgaria,  entrant  a 
Belgrado,  apoderantse  de  Buda-Pest,  posant 
siti  a  Viena...  prenent  Rodas,  aliat  ab  Fran- 
çois  I  de  França  (anèu  a  fer  cas  de  la  comu¬ 
nitat  de  creencies  religioses!)  armant  ab  tre¬ 
sors  comuns  gran  nombre  de  navilis  contra’l 
gran  defensor  de  la  Fe,  el  rey  d’Espanya. 
Bé’ls  moderns  diplomàtichs  fan  pagar  als 
néts,  els  desdenys  rebuts  dels  avis;  les  humi¬ 
liacions  a  que’ls  subjectava  aquell  superb 
Mojamed  IV  que  feya  agenollar  devant  seu 
als  embaixadors  dels  prínceps  cristians... 

Terror,  repulsió,  venjança  secular  que  can¬ 
dorosament  confessém  en  aquella  Con/usión 
de  los  Turcos  dels  nostres  llibres  d’oracions... 

Con/usión  de  los  Turcos  de  que,  essent  jo 
petit,  ohia  parlar  al  vicari  de  la  nostra  pa¬ 
rròquia,  qui  després  del  Trisagi  sempre  en¬ 
carregava  que’s  pregués:  por  la  exaltación  de 
nuestra  Santa  Iglesia,  por  Su  Santidad  el 
Papa ,  per  no  sé  qué  més...  y  per  la  Confu- 
sión  de  los  Turcos. 

Dins  del  meu  raciocini  d’infant  de  sis  0  set 
anys,  no  tenint  pare  ni  germà  major  a  qui 
fer  preguntes,  al  tornar  a  casa  agafadet  de  la 
mà  de  la  mare  anava  rumiant  y  pregun- 
tantme  què  devien  haver  fet  aquells  turcos 
que’l  senyor  vicari  volia  confondre,  fins  que 
un  dia  per  eixir  de  dubtes  vaig  gosar  pre- 
guntarho  a  la  meva  mare,  que’m  respongué 
lacònica:  «Són  coses  de  nacions,  no  t’hi  cap¬ 
fiquis.» 

Seguint  el  boulevard  que’l  municipi  de 
Corfú  ha  dedicat  a  la  emperatriu  d’Austria, 
s’arriba  al  suburbi  de  Kastradis,  y  després 
al  de  Anemomylos,  hont  la  nostra  Villa  s’ai¬ 
xecava.  Erem  a  casa:  haviem  tornat  gosant 
de  la  grata  conversa  d’amichs  que’ns  eren 
cars  y  que  coneixien  l’iila  pam  a  pam.  L’en- 
sentdemà  empendríem  per  ella  passejades  de 
conjunt. 

Vista  al  mapa  l’illa  de  Kerkyra(Drepanum, 
Macris,  Corcyra,  etc.,  que’n  deyan  els  grechs 
antichs,  0  Curfó  com  porten  els  antichs  car- 
tularis  catalans  ,  0  Corfú  que  se’n  digué 
després  del  rey  normand  de  les  dos  Sicilies, 
aquell  pros  Roggero,  y  que’n  dihèm  quasi 
tots  els  europeus),  se  sembla,  a  una  escala 
molt  reduhida,  a  la  península  italiana  treta 
del  continent  y  retallada .  Afecta  aquella 
forma  tan  coneguda  d’una  bóta  de  muntar. 
La  part  ampla  la  constitueix  el  gran  macis 
montanyós  de  Pantokrator  que  s’aixeca  des- 
d e’l  Cap  Katharina  fins  a  Kephali.  L’illa’s  va 
fent  estreta,  y  pròximament  a  la  meytal  de 
sa  llargada,  orientada  a  llevant,  se  troba  la 
capital. 

La  part  estreta,  el  peu  de  la  bóta  que’n 
diriem,  termina  al  Cap  Aspro,  d’hont  ja’s  veu 
un  altra  illeta  més  al  Sud:  Paxos. 

La  ciutat  de  Corfú  es  a  l’extrèm  Sud  de 
l’arch  format  pel  gran  rocàm  del  Nort  que  a 

flor  d’aygua  s’estén  en  bahia  hermosa,  hont 
el  rabeig  de  les  corrents  marines  es  mitigat 
per  l’abrich  que  les  montanyes  donen  a  la 
gran  estesa  d’aygua. 

El  port  de  Corfú  es  còmodo  y  ben  provehit 
de  molls  y  embarcaders,  protegit  per  dues 
ciutadeles  tota  mena  de  soldats  y  bateries, 
un  arsenal  pera  reparacions,  etc.,  etc. 

Segons  la  llegenda,  la  gran  roca  que’s  veu 
a  l’extrèm  de  la  que’n  diuen  la  llacuna,  seria 
la  nau  d’Ulyses  petrificada  per  Neptú,  furiós 
contra  aquell  viatger  errant  que  venia  a  tor¬ 
bar  son  reyalme.  Alli  naufragà  Ulyses  y  d’alli 
n'eixí  pera  tornar  a  son  reyalme  de  Ithaque,  a 
reveure  a  sa  muller  Penelope  y  son  fill  Tele- 
macos,  mercès  al  navili  que’l  rey  Alcinus,  el 
pare  de  la  bella  Nausica,  li  procurà. 

A  l’altra  banda  de  la  bahia’s  veu  una  font 
ahont  la  bella  princesa  venia  a  rentar. 

Ulyses,  Neptuno,  la  bella  Nansica...  les 
illes  iòniques  hont  són  nats  Homero,  Ana- 
creón,  Simonides,  Anaxàgores,  Herodoto, 
hont  el  parlar  grech  ha  sigutsempre  tan  dolç, 
hont  tot,  fins  el  cant  en  modo  iònich  era’l 
rnodo  més  suau!... 

Ja  poden  ésser  aquelles  terres  posses¬ 
sió  precaria  de  qui’s  vulgui,  de  russos,  d’in- 
glesos,  de  grechs,  de  francesos...  en  realitat 
són  del  reyalme  dels  reys  de  Troya,  dels  Ar- 
chontes  d’Athenas,  dels  tirans  de  Corynto... 
0  de  ningú:  són  terres  dels  Deus... 

L’illa  que  recorríem  es  verament  her¬ 
mosa.  Sembla  que  hi  plou  sovint,  y  a  la 
latitut  en  que’s  troba,  humitat,  bona  terra  y 
sol  produeixen  maravelles  arbòrees,  varie¬ 
tats  d’herbes  y  flors  qu’encanten,  que  delec¬ 
ten  tots  els  sentits.  Corfú,  sobre  ésser  fe- 
conda  y  florida,  es  d’agradable  estada.  La 
gent  hi  són  afables,  els  queviures  sans  y 
abundosos.  Ademés,  quan  se’n  té  prou  es 
fàcil  l’anarsen  a  qualsevol  port,  car  se  troba 
al  pas  de  tots  els  vapors  postals  y  tots  s’hi 
aturen. 

Conseqüència  de  les  plujes,  que  segons  els 
meusamichs  que  hi  havien  passat  l’hivern  fins 
potser  arriban  a  ésser  massa  freqüuents,  Cor¬ 
fú  se  permet  el  luxo  detenir  un  riu.  El  Poto- 
mos,  no  es  cap  Volga,  però,  modest  y  tot,  may 
s’estronca.  Es  més  riu  que  no  pas  els  que 
desgraciadament  s’estilen  per  la  nostra  terra, 
els  Francolis  y  Besòs  que  més  temps  de  l’any 
serveixen  de  carreteres  que  no  pas  de  canals 
d’aygua. 

Santa  Croce  (Hagis  Stavros)  situat  com 
Palekkà  la  montanya,  era  la  villa  de  la  Empe- 
ratriu  d’Austria...  la  estada  melàncòlica 
d’aquella  Niobe  desconsolada,  d’aquella  dó¬ 
na  tan  tràgicament  tractada  pels  Deus.  Lla¬ 
vors  feya  pochs  dies  que  hi  havia  arribat.  Ne 
tinguerem  esment  pel  yacht  que  l’havia  por¬ 
tada  y  que  lluny  dels  altres  barcos  s’estava 
fondejat  en  la  que’n  diuen  la  llaguna. 

Al  cap  de  pochs  dies  el  yacht  ja  no  era  al 
port;  de  consegüent,  la  imperial  senyora  se’n 


havia  anat  a  plorar  ses  penes  cap  a  un’altra 
banda.  Volíem  visitar  la  seva  estada  però 
estava  prohibit  entrarhi,  demanantho:  sense 
demanarho  tothòm  hi  entrava.  Era  qüestió 
de  ficarse  caminals  amunt,  y  al  arribar  al  Pa¬ 
lau,  sense  fer  fressa,  no  mirant  en  l’ayre,  no 
fullejant  guies,  no  trayentse  aparells  foto- 
gràfichs,  passejarse  discretament  y  anarsen 
com  qui  surt  d’un  lloch  consagrat. 

Els  jardins  de  la  Villa  són  maravellosos. 
El  Palau  es  molt  senzill,  una  construcció 
moderna  de  línies  horizontals  molt  tranqui- 
les,  sense  esculptures  ni  als  enquadraments 
de  les  balconades  ni  a  la  fatxada;  sense  osten¬ 
tacions  vanes.  Té  dos  pisos  sobre’l  ras  de 
terra  y  el  remata  una  horitzontal  senzilla 
cornisa.  Per  dintre  està  amoblat  ab  certa 
elegancia  y  no  dich  ab  elegancia  a  seques 
perque  en  realitat  hi  ha  massa  fulilitats 
vieneses,  massa  imitacions  pompeyanes.  Lo 
maravellós  es  el  siti  hont  la  construcció’s 
troba.  Per  tot  arbres  y  flors,  y  per  demunt 
d’aquell  mar  de  verdura’s  veuen  les  cases  de 
la  ciutat,  el  Port,  les  naus  ancorades,  les  que 
contínuament  passen. 

Recorrent  els  camins  de  la  montanya  hont 
la  finca  imperial  se  troba,  a  cada  moment  te- 
níam  de  fer  aturar  el  cotxe  en  que  anavem 
per  no  xafar  a  les  mossetes  que  oferintnos 
pomets  de  flors  se’n  pujaven  a  l’estrep  del 
carruatge,  s’entrebancaven  entre  les  potes 
dels  cavalls,  cridant  salutacions  en  totes  llen¬ 
gües. 

Unes  ardides  criatures  que  feyen  aquella 
perillosa  feyna,  atiades  per  les  mares,  pels 
pares  que  de  no  gayre  lluny  les  vigilaven, 
etgegantles  contra’l  passatger  vagaliu  que 
per  poch  sensible  que  fos  no  podria  menys 
de  pagar  ab  una  monedeta  blanca  les  flore¬ 
tes  que  aquelles  rialleres  minyones  llencen 
dintre’ls  cotxes  ,  vos  possen  sobre’ls  ge¬ 
nolls,  al  trau  de  l’americana,  al  sombrero  de 
les  senyores;  tot  acompanyat  dè  riures,  de 
parauletes  dolçes,  de  moviments  graciosos. 

Portant  a  banda  y  banda  un  estol  de  flo¬ 
ristes,  criatures  de  sis  a  déu  anys,  hermoses 
totes,  morenetes,  d’ulls  vius,  escabellades, 
la  major  part  descalces,  arribarem  a  un  poblat 
hont  se  celebrava  una  gran  festa.  S’havíen 
casat  la  filla  v  el  fill  de  dos  propietaris  richs, 
y’s  ballava  sota’ls  arbres.  Els  balls  eren 
menes  de  fandangos  que  terminaven  en  fa- 
randoles,  en  sardanes  deslligades,  vull  dir 
que’ls  balladors  no  feyen  rotllo,  y  seguint 
les  tocades  anaven  puntejant  ab  els  peus, 
moventse  de  braços  y  perseguint  l’un  des¬ 
prés  de  l’altre  als  personatges  més  notables 
de  l’aplech  que  al  tenir  aprop  enrotllaven 
cantàrloshi  copies. 

Tots  els  balladors  eren  d’hermosa  raça. 
Els  homes,  desgraciadament,  quasi  tots  por¬ 
taven  calça  llarga,  ermilla  y  barret.  No  més 
els  vells  portaven  la  fustanella,  aquella  mena 
de  faldilleta  blanca  atabellada,  calçat  ab  pun- 

tes  caragolades,  justillo  ab  repunts  de  color, 
bonet  vermell  ab  gran  borla  blava  fy  pitera 
de  camisa  ab  grans  travalls  d’agulla,  les  dò- 
nes  tenien  més  color  que,ls  homens  joves: 
portaven  mocador  al  coll,  faldilla  curta,  arre- 
cades,  collarets,  y  sobre  tot  grans  pentinats... 
unes  menés  de  diademes  que  ens  causaren 
gran  estranyesa.  Duyen  com  ornament  las 
cúes  trenades  dels  seus  antepassats — aixi  ens 
ho  digueren. —  Una  trena  de  cabells  blanchs 
combinada  ab  altra  de  cabells  rossos,  una 
cúa  de  cabells  castanys  trenada  ab  altra  dene- 
gres,  el  tot  fet  tenir  per  pintes  y  llaços.  Sem¬ 
bla  que  com  més  una  noya  ne  pot  dur  y  com 
més  n’hi  ha  de  colors  diferents,  més  està  sa¬ 
tisfeta,  car  aquells  recorts  pilosos  són  per 
ella  y  els  que  l'admiren  certificats  de  noblesa. 

En  resúm,  que  la  gent  de  Corfu  ens  fou 
molt  simpàtica,  y  la  terra  que  habiten  en  ex- 
trèm  agradosa.  Quasi,  quasi  gosaria  dir  que 
com  naturalesa ,  (res  de  monuments  ni  arts  hu¬ 
manes),  es  potser  l’illa  més  hermosa  qu’he 
vista  y  això  que  n’he  vistes  de  molt  xamoses 
sia  al  nostre  Mediterrani,  sia  als  de  llevant. 

A  més  dels  Deus  y  els  héroes  simbòlichs 
qual  existència  hem  de  situar  allà  d’allà... 
també  han  vist  aquelles  roques,  també  han 
breçolat  aquelles  ones  gent  que’ns  es  força 
coneguda,  sers  que  res  tenien  de  fantasiós  ni 
de  simbòlich:  una  mena  de  busca-rahons  he- 
roichs  que  corrien  adalerats  per  mars  y  per 
monts  sostenint  sempre ,  qual  cavallers 
errants,  que  ningú  passés  sense  proclamar  la 
potencia  de  llur  estimada...  !a  Casa  d’Aragó. 

En  aquell  siti  devia  aixecarse’l  castell  que’i 
nostre  Almirall  reduhi  a  cendres  «  ...  e  aixi 
meteix  correch  l’illa  de  Curfó  e  cremà  e  affe- 
gà  tot  lo  reyal  del  castell»,  diu  Montaner, 
y  naturalment  el  bon  minyó  de  qui  diu  que 
cremà’l  reyal  del  castell  no  podia  ésser  altre 
que  l’imponderable  Roger  de  Lluria,  el  veri¬ 
table  terror  de  los  mares  del  seu  temps,  que  a 
la  sagacitat  unia  l’ardidesa  y  que  sempre  al 
servey  de  mires  polítiques,  del  qui  fou  son 
Sobirà  y  amich,  d’aquell  Pere  el  Gran  en 
que’s  mirava,  y  que  fins  després  de  mort  vol¬ 
gué  acompanyar  geyent  per  sempre  als  peus 
de  sa  tomba,  en  el  cenobi  de  Santes  Creus, 
portà  a  terme  proeses  que  semblen  coses  de 
llegenda.  .  essent  curiós  que  fins  affegant 
les  viles  y  cremanlne' Is  reyals  quan  el  nostre 
Almirall  havia  enllestit  quedava  tan  tranquil 
y  molt  amich  de  la  gent  sotmesa...  Y  era  per- 
que  sempre’ls  havia  deslliurat  de  jou  més 
pessant  que  no  pas  el  jou  aragonès,  0  venjat 
d’algún  agravi  colectiu;  car  positivament  per 
si  li  convenia  tornar  a  recullir  alguna  cosa 
oblidada,  per  tot  deixava  agrahits.  Al  anar- 
sen  d’un  port  hont  sempre’ls  de  la  vila  li  ha¬ 
vien  donat  tantes  y  tantes  unces  de  joyes,  si 
no  tenien  moneda  amonedada,  y  refresca- 
ments  per  ses  galees...  «quedaven  ells  molt 
ben  pagats  dels  catalans  y  els  catalans  ben 
pagats  dels  de  la  vila...  » 


Alabantlo  ademés  Muntaner  (qu’en  veritat 
es  una  mica  alabador),  de  que  may  feya  res 
de  mal  a  les  donzelles  ni  hauria  pres  la  valua 
d'un  botó  de  cap  sgleya...  Per  ço  Deu  los  pro¬ 
tegia...  diu  el  bon  cronista. 

Naturalment! 

A  bordo  del  aCephalonia », 
abril  de  i8g6. 

J.  Pin  y  Soler 


TASCA  QUE  S’IMPOSA 

Essent  com  es  el  Catalanisme  un  movi¬ 
ment  nacionalista,  es  indispensable  pera  con- 
seguir  la  implantació  de  les  idees  que  de¬ 
fensa’l  concurs  de  tots  els  catalans:  richs  y 
pobres,  sabis  e  ignorants,  tolhòm  ha  de  sen¬ 
tir  ver  afany  de  llibertat  pera  que  un  dia 
aquesta  puga  ésser  fruhida  per  Catalunya  y 
pels  catalans. 

Veritat  es  aquesta  per  tothòm  reconeguda 
y  per  tothòm  preconisada  en  periòdichs  y  en 
meetings ,  mes  cal  confessar  que  l’autonomis- 
me  militant  (salvant  rares  excepcions)  sem¬ 
bla  no  recordarsen.  Encastellats  la  immensa 
majoria  dels  nostres  propagandistes  en  els 
fonaments  cientifichs  0  històrichs  del  Cata¬ 
lanisme,  tota  sa  propaganda  té  uns  vols  tan 
enlayrats,  que  sols  pot  ésser  compresa  per 
persones  d’una  relativa  cultura,  y  així  ve- 
yém  que  quasi  tots  els  catalanistes  perta¬ 
nyen  o  a  la  classe  rica  0  a  la  classe  mitja, 
que  són  les  soles  qu’en  aquest  desgraciat 
terrer  poden  rebre  instrucció,  y  no’n  veyèm 
gayres  que  pertanyin  a  les  classes  humils,  al 
proletariat,  part  més  nombrosa  del  poble  ca¬ 
talà  y  més  que  les  altres  capaça  de  sentir  en¬ 
tusiasmes  desinteressats  y  ver  esperit  de 
sacrifici,  qualitats  abdues  verament  indis¬ 
pensables  pera  un  jorn  poder  conquerir  nos¬ 
tra  tan  desitjada  llibertat.  Perque  cal  desen- 
ganyarse:  ella  no  l’assolirèm  pas  fent  dipu¬ 
tats  y  regidors. 

Caldrà  (no’n  tinga  ningú  dupte)  guanyàr- 
nosla  a  pols  el  jorn  que  siguèm  prous  y  prou 
forts  pera  aytal  fer,  y  pera  aqui  poder  arri¬ 
bar,  es  de  tot  punt  indispensable  que  la 
massa  obrera  sia  ab  nosaltres.  Y  tan  fàcil 
que  fóra,  no  més  ab  una  mica  de  bona  volun¬ 
tat  per  part  d’alguns,  no  gayres! 

L’obrer  català  n’es  desitjós  de  llibertat,  no 
vol  altra  cosa;  més,  (y  no  es  culpa  seva: 
algún  dia  ja  no  dirèm  de  qui  es  la  culpa) 

la  seva  manca  d’instrucció  fa  que  qualsevol 
vividor  l’engresqui  ab  quatre  paraules  de  re- 
lumbrón ,  prenent  per  instrument  les  grans 
idees  d’emancipació  que  coven  no  compre¬ 
ses,  mes  si  presentides,  dintre  dels  obrers 
del  nostre  poble.  Y  fixeuvos  ab  quina  abne¬ 
gació  mós  gran  y  ab  quin  estusiasme  a  proba 
de  desenganys  (ab  tants  que’n  reben!)  se¬ 
gueixen  als  seus  capitosts.  Qui  s’hi  fixi,  com- 
pendrà  quàn  necessaris  són  els  obrers  al  Ca¬ 
talanisme. 

Cal,  donchs,  que’s  vagi  a  la  conquista  del 
proletariat;  es  precis,  es  indispensable,  él  bé 
de  Catalunya  ho  exigeix. 

Pera  reeixir  de  tal  empresa, ’s  necessiten 
no  més  una  cinquantena  d’homes  de  bona 
voluntat,  que’s  dèdiquin  única  y  exclusiva¬ 
ment  a  n’aquesta  tasca,  no  fent  meetings  a 
les  nostres  associacions,  sinó  a  les  obreres, 
a  casa  d’ells  meteixos;  no  fent  periòdichs  y 
esperant  que’ls  vinguin  a  comprar,  sinó  por- 
tànloshi  a  la  fàbrica,  a  la  taverna  qu’es  el 
casino  dels  pobres;  anant  a  tots  els  llochs 
ahont  se  reuneixin  obrers  y  procurant  servir- 
los  féntloshi  tots  els  favors  que  humanament 
sia  possible. 

Mes  no  se’ls  ha  d’anar  ab  profondes  filoso¬ 
fies,  no,  sinó  ab  llenguatge  clar  y  al  nivell 
de  les  seves  inteligencies;  ni  tampoch  se’ls 
ha  d’anar  ab  prèdiques  recomanant  la  man- 
suetut  y  la  humilitat  cristiana  (la  virtut  dels 
febles)  devant  de  les  irritantes  desigualtats 
de  la  societat  actual,  sinó  que  se’ls  ha  d’en¬ 
coratjar  en  les  seves  reivindicacions  y  en  llur 
afany  de  millorament,  en  tot  lo  que  tenen  de 
just,  (y  entenguis  qu’en  moltes  coses  la  rahó 
y  la  justicia’ls  sobra)  procurant  encarrilar  bé 
aquest  innat  afany  de  llibertat  que  té’l  prole¬ 
tariat  calalà. 

Fasis  així,  qu’es  com  ho  fan  y  ho  han  fet 
sempre’ls  indignes  vividors  que  avuy  els  ex¬ 
ploten  y  que’ls  fan  servir  d’instrument  pera 
la  satisfacció  de  llurs  concupiscències,  y  veu- 
rèu  com  anirà  fentse  nombrós  l’esiol  de 
obrers  afiliats  al  nacionalisme  català. 

Y  còm  no  ho  hem  de  lograr  nosaltres,  que 
no’ls  hem  de  demanar  res  pera  nosaltres  me¬ 
teixos,  ni  ferlos  anar  a  votar,  si  ho  logren  els 
que’ls  exploten  y,  bo  y  estafantlos  a  cada 
moment,  els  tenen  sempre  fidels  al  seu  cos¬ 
tat!  ... 


Meditiho  bé  qui  déu  ferho,  y  iaia!  a  co¬ 
mençar  la  tasca,  qu’es  per  la  llibertat  nostra 
y  de  nostra  Patria! 

Joan  Linares  y  Delhóm 


LES  POESIES 
D’ANGEL  GUIMERÀ 

Si  en  Guimerà  hagués  publicat  la  edició 
monumental  de  ses  Poesies  ab  les  condicions 
que  ho  ha  fet  ara,  en  Guimerà  seria  tal  volta 
reconegut  com  el  primer  de  nostres  poetes 
lirichs;  tota  la  joventut  de  la  generació  actual 
en  lloch  d’anar  a  apagar  sa  sed  d’inspiració 
en  les  fonts  tèrboles  dels  poetes  lirichs  qu’es- 
crivíen  llibres  de  cost  reduhit  y  per  lo  tant 
a  l’alcanç  de  totes  les  butxaques,  s’hauria 
sadollat  en  els  manantials  purissims  y  fe- 
conds  del  gran  poeta. 

Es  una  veritable  llàstima  lo  que  ha  passat 
a  Catalunya  ab  en  Guimerà  y  ab  en  Pagès 
de  Puig,  qu’en  nostre  concepte  són  els  dos 
millors  lirichs  de  nostre  renaixement.  Nin- 
gú’ls  ha  apreciat,  ningú’ls  ha  conegut.  Tot- 
hòm  admira  al  Guimerà  de  Mar  y  Cel  y  de 
Maria  Rosa ,  però  apenes  ningú  ha  llegit,  y 
per  lo  tant  ha  apreciat,  al  Guimerà  de  L'Any 
Mil  y  d’El  Cant  del  Diable . 

Ja  sabèm  que  aquesta  defensa  nostra  d’en 
Guimerà  serà,  en  opinió  de  molts,  una  heret¬ 
gia,  una  declaració  atrevida  que  ningú  o  ben 
pochs  s’haurien  atrevit  a  fer,  per  por  d'in- 
disposarse  ab  la  majoria,  per  por  de  desmen¬ 
tir  tituls  qu’en  concepte  de  la  generalitat  són 
indiscutibles;  però  res  ens  importa  de  tot 
això  a  nosaltres  que,  sobre  tot  en  literatu¬ 
ra,  ens  hem  revelat  sempre  contra  la  llegiti- 
mitat  del  sufragi  universal,  y  que,  entusias¬ 
tes  d’en  Guimerà  y  fermament  convençuts  de 
la  injustícia  ab  que  l’ha  tractat  el  públich 
català,  sentiem  y  desitjàvem  feya  molt  temps 
la  oportunitat  de  rompre  una  llança  en  pro 
del  gran  poeta  de  Catalunya. 

La  proba  més  eloqüent  de  la  superioritat 
d’en  Guimerà  com  a  poeta  lirich  sobre  tots 
els  seus  contemporanis,  està  en  la  visible 
decadència  de  la  lírica  catalana. 

En  efecte,  entre’ls  nostres  poetes  lirichs, 
n’hi  ha  pertanyents  a  totes  les  escoles,  hi  ha 
deixebles  que  segueixen  les  petjades  de  qua- 

si  tots  els  més  celebrats  mestres  catalans; 
però  no  n’hi  ha  quasi  bé  cap  que’s  manifesti 
francament  com  a  deixeble  d’en  Guimerà. 

Y  si  haguéssim  de  considerar  el  mèrit  de 
la  major  part  de  nostres  lirichs  pel  valor 
de  les  obres  dels  seus  satélits,  hauríem  de 
reconèixer  que  tots  ells  són  ben  discutibles  y 
ben  incapaços  de  resistir  a  una  critica  seria 
e  imparcial  que,  de  ferse,  tindria  de  rompre 
sense  compassió  contra’ls  iniciadors  d’estils 
buyts  y  ramplons,  que  desde’ls  xaruchs  y 
carrinclons  poetes  de  montanya  y  pagesívols, 
fins  als  poetes  populars  y  místichs  de  semi¬ 
nari ,  han  desacreditat  per  complert  la  nostra 
poesia  lírica . 

Altra  cosa  seria  si  en  Guimerà  hagués  es¬ 
tat  més  conegut;  car  els  efectes  nascuts  a 
l’escalf  de  semblant  causa ,  haurien  orien¬ 
tat  la  nostra  lirica  envers  horitzonts  molt 
més  bells  y  més  grans  dels  que  té  actual¬ 
ment.  Perque’ls  novells  poetes  que  hagues¬ 
sin  aparegut  al  seu  entorn,  haurien  comprés 
que  la  musa  popular  que  inspirà  cants  tan 
hermosos  com  La  escala  de  la  pomera ,  Fran¬ 
ciscà  y  La  trepitjadora,  no  té  res  que  veure 
ab  les  ridiculeses  d’aqueixa  literatura  forana 
de  nostres  dies,  plena  de  vatues  y  Tòfols  y 
moçotes\  haurien  comprès  que  sovint  hi  ha 
molta  més  força  poètica  y  més  empenta  en 
una  curta  poesia  d’en  Guimerà,  qu’en  molts 
d’aqueixos  poemes  llarchs  y  deixatats  que’ls 
nostres  erudits  unànimament  califiquen  d’o¬ 
bres  mestres  de  les  lletres  catalanes  y  que 
sols  poden  capirse  llegits  a  glops,  com  les 
medecines  de  mal  pendre. 

Compendrien  lo  que  tal  volta  per  conve¬ 
niència  aparenten  ignorar  la  majoria  dels 
qu’escriuen,  això  es,  que  pera  fer  poesies ,  a 
més  d’ésser  veritable  poeta,  es  indispensable 
estudiar  molt,  y  sentir  y  saber,  y  conèixer  a 
fons  un  sens  nombre  de  coses  que  la  turba- 
multa  de  nostres  escrividors  considera  com  a 
supèrflues  e  innecessàries. 

Reconeixerien  que,  pera  escriure  assump- 
tos  d 'època,  cal  conèixer  minuciosament  els 
temps  y  els  pobles  que's  prenen  per  escenari 
dels  fets  que’s  canten,  y  empaparse  de  l'es¬ 
perit  y  de  l’ambient  en  que  devien  viure  y  en 
que  devien  moures  els  personatges  y  els  pro¬ 
tagonistes,  y  que  pera  escriure  com  en  Gui¬ 
merà  y  com  els  mestres  de  les  grans  literatu¬ 


res  poesies  amoroses  tan  belles  y  tan  encisa¬ 
dores  com  Del  meu  album  y  La  última  carta , 
es  precis  no  oblidar  may  aquell  admirable 
pensament  de  Boileau: 

«...  Pour  bien  exprimer  ces  caprices  heureux 

c’est  peu  d  ètre  poète,  il  faut  ètre  amoureux...» 

Es  a  dir  que  pera  escriure  poesies  amoro¬ 
ses  del  genre  intim,  ademés  del  geni  y  l’art, 
es  precis  sentir  les  ànsies  amoroses  ab  la  in¬ 
tensitat  y  la  vehemencia  que  les  sent  0  de¬ 
mostra  sentiries  el  nostre  Guimerà. 

Veurien  que  la  corda  patriòtica  de  nostres 
sentiments  branda  ab  molta  més  força  des¬ 
prés  de  llegir  les  esgarrifoses  estrofes  de  El 
cap  d'en  Joseph  Moragas  y  de  Poblet ,  que  no 
pas  després  de  la  lectura  de  totes  les  tonteries 
que  s’han  perpetrat  a  la  memòria  d’en  Casa¬ 
nova  y  d’en  Bach  de  Roda,  del  Corpus  de 
Sang  y  dels  Vigalans  y  Butiflers. 

Y  compendrien  finalment,  que  qui  escriu 
ab  la  exuberància  y  riquesa  de  l’autor  de 
Cleopalre,  de  Jael ,  de  Maria  de  Magdala  y 
d'El  Cant  de  la  Sirena ,  y  ab  la  concisió  del 
creador  de  De  ultratomba,  de  Tràmit  y  de 
Los  Camps  Catalàunichs,  mereix  ésser  reputat 
com  a  mestre  entre’ls  mestres  y  com  a  pri¬ 
mera  figura  de  la  nostra  poesia  lirica. 

En  el  tomo  qu’en  Guimerà  acaba  de  publi¬ 
car  s’anuncia  la  pròxima  aparició  d'un  llibre 
de  Noves  Poesies.  Que  vingui  ben  aviat  y 
que’s  difundeixi  ab  profusió  entre’l  nostre 
poble  y  entre  molts  dels  que’s  creuen  ab  talla 
suficient  pera  destacarse  d’entre  la  massa  li¬ 
terària.  Si  així  succehis,  fóra  molt  possible 
que  s'iniciés  una  sanitosa  corrent  de  bon 
gust  en  la  decandida  lírica  catalana  que  al 
escoltar  els  cants  sublims  d’en  Guimerà 
sentiria  lloables  desitjós  de  regeneració  y 
de  perfeccionament,  y  un  esperit  de  virilitat 
y  de  força  que  bona  falta  li  fa,  reparant  al 
meteix  temps  la  gravíssima  injustícia  que  ha 
comès  al  oblidar  com  fins  ara  al  gran  poeta; 
injustícia  que  no  han  sigut  suficients  a  reparar 
els  aplausos  que  Catalunya  en  massa  ha  tri¬ 
butat  al  gran  dramaturg.  Esperèm,  donchs, 
com  un  preciós  benefici  els  nous  fruyts  d’ins¬ 
piració  que’ns  té  promesos  el  primer  de  nos¬ 
tres  lirichs. 

Arnau  Martínez  y  Serinà 

NOTES  BIBLIOGRÀFIQUES 

Un  débat  nouveau  por  la  République  et  la 
Descentralisation,  por  J.  Paul-Boncour 
et  Charles  Maurras.  Opinions  de  E.  Buré , 
G.  Clemenceau,  E.  Clementel ,  J.  Dessaint, 
Eugene  Fourniere,  Reinach ,  Xavier  de  Ri¬ 
card,  Paul  Strauss,  etc.  —  Toulouse ,  Sosietè 
Provinciale  d  editión,  rgoj .—11 50  franchs. 

Un  interessant  debat  ocupa  la  atenció  dels 
pensadors  de  la  França:  iQuina  forma  de  go¬ 
vern  es  la  més  apte  pera  descentralisar? 
Aquest  es  el  tema.  No’ns  cal  pas  dir  que  nos¬ 
altres  l’hem  discutit  prou  a  casa  y  hem  aca¬ 
bat  rebatent  la  necessitat  de  l’adopció  de... 
cap  d’elles  pera  lograr  nostres  ideals.  Això 
tots  ho  sabém.  Se  comprèn  aquesta  diferenta 
manera  d’opinar  en  abdues  bandes  dels  Piri¬ 
neus:  els  de  la  banda  d’enllà  són  descentra- 
lisadors,  els  d’ençà  som  nacionalistes;  y 
donchs  la  descentralisació  es  cosa  que  dima- 
na  del  centre  com  la  centralisació,  ab  la  sola 
diferencia  de  que  aquesta  estreny  y  l’altra 
afluixa,  però  sempre’s  tracta  d’un  moviment 
convergent,  al  pas  que’l  nacionalisme  es  un 
moviment  divergent  que  repeleix  el  centre, 
es  natural  qu’ells  se  preocupin  de  lo  que’l 
poder  central  representa  0  ha  de  representar 
y  nosaltres  sols  ens  preocupém  de  tot  allò 
que  pugui  afeblirlo  pera  millor  esmunyir- 
nosen. 

Mes  ab  tot,  es  sabut,  qu’ells  y  nosaltres 
no  formèm  pas  en  plans  y  files  oposades, 
al  contrari,  caminèm  sobre  una  meteixa  li- 
nia,  si  bé  ells  ho  fan  cap  el  punt  tangencial 
de  la  oposada,  y  nosaltres  cap  a  l'infinit  de  la 
divergència  o  separació  que  podèm  represen¬ 
tar  aixi:  ilogisme  0  autonomia  de  les  facultats 
individuals;  això  es:  particularisme  de  lo 
particular. 

Que  aquell  debat  es  interessant  pera  la  po¬ 
lítica  francesa,  ho  ha  vingut  a  demostrar  el 
fet  de  que  la  Revue  Provinciale  de  Tolosa, 
publicació  que  no  té  altra  finalitat  que  la  de 
propagar  el  regionalisme,  hagi  recullit  en  un 
volum  la  controvèrsia  tinguda  entre  Mr.  J. 
Paul-Boncour,  republicà,  y  Mr.  Charles  Mau¬ 
rras,  monàrquich,  abdós  campions  de  la  des¬ 
centralisació,  y  les  opinions  y  respostes  a 
alusions  que  altres  politichs  eminents  han 
donat  ab  motiu  d’ella. 

Hem  de  saberli  grat  a  la  Revue  Provinciale 
d’aquest  llibre,  donchs  al  acoblar  en  ell  la 
serie  de  trevalls  periodistichs  qu'acobla,  im¬ 
pedeix  que  sien  efímeres  com  ho  són  general¬ 
ment  totes  les  campanyes  de  la  prempsa,  ja 
que,  donada  la  febre  d’activitat  y  l’ansia  de 
deixar  pera  pendre  que  caracterisen  a  nostra 
època,  la  prempsa  sols  obra  per  explosió; 
cau  el  que. cau,  però  als  que  no  han  caygut 
tot  just  si  els  hi  deixa  rastre  en  l’ànima.  Altra¬ 
ment  el  poble  no  pot  ni  ve  obligat  a  fullejar 
tots  els  diaris  pera  formarse  una  idea  d’un 
moviment  politich,  y  el  donarli  aquesta  fey- 


na  feta  en  forma  de  llibre  es  molt  més  meri¬ 
tori  si’s  té  en  compte’l  preu  de  venda  que 
té  senyalat;  preu  qu’esgarrifa  als  que  fem 
llibres  aquí,  y  tenim  la  ordmaria  y  prosaica 
costúm  de  pagar  a  l’impressor.  Els  grans  ti¬ 
ratges,  el  majornombre  de  lectors  conseqüèn¬ 
cia  de  la  major  cultura,  y  els  fondos  recullits 
pera  ésser  destinats  no  a  elegir  regidors  pera 
que  votin  les  subvencions  religioses,  sino  a 
la  propaganda,  ho  expliquen  clarament  a  nos¬ 
altres  fills  p’aquesta  desditxada  terra,  a  la 
que  si  volèm  senyora  y  majora  de  sa  casa  no 
es  pas  perque  no  la  vegèm  petita  y  de  petite¬ 
ses  plena,  sinó  perque  la  volèm  fer  gran  y 
plena  de  grandeses. 

Estèm  impossibilitats  per  la  manca  d’espay 
de  donar  una  idea  de  cada  un  dels  articles 
que  integren  la  polèmica.  Bé  fóra  aquest 
nostre  desitj.  Pera  nosaltres  els  catalans  d’en¬ 
çà,  són  més  interessants  les  veus  de  descen¬ 
tralisació  dels  d'enllà,  que  aquelles  quin  re- 
sò  ens  porti  la  ponentada.  Però,  si  no  donarne 
una  idea  en  particular,  ho  farèm  en  sentit 
general,  afeginthi  també  nostra  opinió,  que 
no  serà  pas  personal  sinó  síntesis  de  la  del 
major  nombre  de  catalanistes. 

Mr.  Paul-Boncour  no  ayma  pas  el  mot  des¬ 
centralisació  per  massa  negatiu  y  per  sa  sen¬ 
tor  a  dret  administratiu,  ni  el  mot  federalisme 
per  massa  abstracte  y  per  sa  sentor  a  dret 
constitucional.  Se  declara  partidari  del  mot 
regionalisme ,  y  està  ben  encertat.  No  calen 
ferli  càrrechs  per  no  haver  adoptat  el  mot  na¬ 
cionalisme,  ja  que  a  França  l’han  usucapit  tor- 
tament  aquells  que  tenen  l’un  ull  posat  en 
Yarmée  y  l’altre  en  els  altars,  y  les  paraules 
tenen  el  valor  que  les  hi  donen  les  persones 
que  les  usen.  El  regionalisme  d’en  Paul  Bon- 
cour  es  exactament  nostre  catalanisme  legal. 
Res  té  donchs  d’estrany  que  nosaltres  aplau¬ 
dim  ses  teories  magistralment  exposades  en 
sos  articles:  ho  fem  desde’l  terreny  de  la  le¬ 
galitat. 

Cal  llegirlo  a  aqust  escriptor  pera  veure  la 
força  de  rahonament  que  usa  pera  demos¬ 
trar  que  la  verdadera  tradició  republicana  y 
revolucionaria  es  autonomista.  Seria  una 
lectura  sumament  interessant  pera  nostres 
republicans  jacobins  que  tan  fals  concepte 
tenen  format  de  la  revolució.  Podrien  aixi 
meteix  fullejar  la  conferencia  de  Mr.  Albert 
Métiu,  sobre  La  Revolulion  et  l'Autonomie 
locale,  publicada  per  la  meteixa  revista,  en  la 
que  demostra  que  l’Autonomia  que  durà 
prop  de  déu  anys  fou  establerta  per  aquella. 
Potser  aixi  se  li  riurien  a  les  barbes  a  don 
Nicolau  Salmerón  quan  remembrés  la  Revo¬ 
lució  francesa  després  d’haver  glopejat  bon 
xich  las  cuatro  unidades. 

En  tots  els  rahonaments  d'en  Paul  Bon- 
cour,  que  com  ja  he  dit  avans  es  republicà,  lo 
que  li  alabèm,  y  creu  que  sols  la  república 
es  compatible  ab  el  regionalisme,  hi  trobém 
una  base  no  gayre  acceptable:  la  preocupació 

de  la  solidesa  del  poder  central.  Aquest  erro 
qu’en  ell  podèm  llegir  entre  linies,  el  llegim 
en  el  Maurras.  Diu  aquest:  D'abord  la  Fian- 
ce — aprés  ma  Provence.  Es  tan  crúa  la  frase, 
es  tan  ilògica  en  boca  d’un  autonomista,  que 
no’s  dubta  un  moment  de  que  qui  la  pronun¬ 
cia  pugui  ésser  monàrquich.  Mr.  Maurras, 
distingit  escriptor  que  diserta  admirable¬ 
ment  en  son  terreny,  se  veuria  en  grave  com¬ 
promís  si  nosaltres  el  portéssim  al  nostre  y 
li  preguntéssim  iQuè  entén  per  la  França ? 
Perque  si  lo  qu’ell  vol  es  una  França  gran, 
formada  per  unitats  sanes  y  robustes  y  essent 
autonomista  ha  de  reconèixer  que  sols  l’au¬ 
tonomia  pot  donar  vida  a  les  regions,  es  pel 
meteix  bé  de  la  França  que  hauria  d’ex¬ 
clamar:  D'abord  ma  Provence,  donchs  al  en¬ 
robustir  la  unitat  enrobustiria’l  conjunt. — 
{Què  entén  per  la  França?  Si  en  l’esquarte¬ 
rament  de  Catalunya  nosaltres  haguéssim 
quedat  en  poder  del  rey  christianissim  {nos- 
altres  també  seriem  la  França?  {Quina  auto¬ 
nomia  es  aquesta  que  fa  dimanarsa  trascen- 
dencia  dels  solchs  fets  pels  talls  de  les  espa¬ 
ses?  D'abord  la  France!  Es  ab  aquest  amor  a 
una  abstracció  que  nostres  germans  d’enllà 
dels  Pirineus  entraren  portantnos  civilisació, 
es  cert,  però  ab  les  armes  a  la  mà,  el  sigle 
passat;  y  era  ab  l’amor  a  un’altra  abstracció 
que’ls  de  la  banda  d’ençà  ab  les  armes  els 
reberen.  La  realitat  de  la  patria  comuna  no 
existia  pera  ells.  Y  es  aquest  oblit  de  !a  rea¬ 
litat  lo  que  Mr.  Maurras  especialment  vol 
mantenir  sens  dubte.  El  fugir  de  la  realitat  no 
escriu  cap  paraula  de  llibertat  ni  de  progrés 
en  el  llibre  de  la  historia;  sols  hi  escriu  pa¬ 
raules  com  Bruch  y  Gerona ,  vergonya  dels 
catalans,  perque  són  glòria  de  Yabstracció. 

No  cal  dir  que  aquella  fortalesa  la  entenen 
diferentment  l’un  y  l’altre.  L’un  es  precisa¬ 
ment  monàrquich  perque  creu  necessària  la 
fortalesa  del  poder  central  pera  mantenir  la 
federació;  l’altre  creu  que  una  república  des- 
centralisada  no  implica  un  poder  feble,  sinó 
al  contrari  ab  tendencies  a  més  fort.  Y  heus- 
aqui  còm  ens  venen  les  sospites  de  que 
aquesta  fortalesa  no’s  compagina  gayre  ab 
el  principi  d’autonomia  que  ho  es  de  lliber¬ 
tat. 

En  Paul-Boncour  incorre  en  grave  error 
al  voler  demostrar  a  en  Maurras  que  la  for¬ 
ma  republicana  es  prou  forta  pera  consti- 
tuhir  el  poder  central  en  un  estat  federatiu; 
y  no  perque  ho  sia  ni  ho  deixi  d’ésser,  sinó 
perque  precisament  lo  més  adorable  del  prin¬ 
cipi  federatiu  es  lo  considerar  el  poder  cen¬ 
tral  com  una  cosa  que’s  consent  com  a  ne¬ 
cessària,  però  a  la  que  s'ha  de  debilitar  tot 
quant  sia  possible. 

Com  hem  dit  avans,  no  són  d’estranyar 
aquests  conceptes  donada  la  idea  que  tenen 
de  la  llur  patria.  Tots  anomenen  a  la  França 
nació,  deixant  pera  les  seves  respectives  el 
modest...  però  equivocat  nom  de  regió  0 


proviDcia,  aquest  derrer  en  el  sentit  admi¬ 
nistratiu.  Això  fa  que  algún  d’ells  llenci 
l’anatema  sobre  un  politich  bretó  que  feu 
l’amenaça  de  .  separatisme.  Anatema  qu’es 
grave  error  en  boca  d’un  federalista-,  ja  que 
la  federació  que  s’origina  del  pacte,  reque¬ 
reix  la  llibertat  de  les  parts  contractants  pera 
poder  ésser  tinguda  per  vàlida,  y  si  bé  com 
a  conseqüencies  dintre  d’un  Estat  es  la  varie¬ 
tat  en  la  unitat ,  com  a  preparatius  es  el  sepa¬ 
ratisme.  Per  lo  primer  no  som  nosaltres  fe¬ 
derals;  nosaltres  som  partidaris  de  la  varietat 
en  la  varietat.  Anatema  es  aquell  que  no  dei¬ 
xa  d’ésser  llençat  en  nom  de  la  llibertat;  per¬ 
que  es  també  en  nom  de  la  llibertat,  volent 
protegiria,  que  la  República  romàn  unitaria 
y  tirànicament  centralisadora.  Cal,  si  no,  lle¬ 
gir  l’article  d’en  A.  Varenne,  inclòs  en  el  vo¬ 
lum,  L'Eglise ,  d'abord ,  en  el  que  sosté  la 
teoria  de  combatre  al  Vaticà,  avans  de  debi- 
litarse  descentralisantse,  com  si  la  guerra  de 
guerrilles  no  dongués  resultats  punyents,  y 
com  si  no’s  debilités  al  monstre  clericalisme, 
esquarterantlo  al  esquarterar  la  lley  general. 

Reconeguèm  una  cosa,  y  es  que  la  forma 
de  govern  que  uns  y  altres  adopten  els  hi 
mereix  preferencies  sols  en  quant  pot  ésser 
úttl  a  l’Autonomia.  Això  sols  dóna  idea,  hon- 
rantlos,  del  amor  que  tenen  al  self-gouvern- 
ment ,  y  de  la  empenta  qu’en  ells  pendrà’l 
dia  que  s’esvaneixi  de  devant  de  llurs  ulls 
la  convenció  de  lo  qu’ells  anomenen  la  na¬ 
ció.  En  ells  l’amor  a  l’autonomia  es  la  causa 
de  tots  llurs  altres  amors,  per  aixó  pot  dir  en 
Xavier  de  Ricart  que  gràcies  a  ell  la  barreja 
dels  partits  y  escoles  més  oposades  serà  un 
fet,  un  fet  que  ha  començat  ab  la  polèmica 
promoguda  pels  articles  d’en  Boncour. 

Són  aquests  dos  últims  escriptors  citats  y 
en  Eugéne  Fournière  ab  son  Federalisme  et 
Nationalisme  els  quins  diuen  coses  més  in- 
teressantes  a  propòsit  del  debat.  Precedeix  a 
tots  els  trevalls  un  prefaci  d’en  Charles  Be- 
llet,  director  de  la  publicació,  en  el  que,  tot 
posant  en  antecedents  de  la  polèmica  y  sa 
importància,  hi  fa  professió  de  fe  descentrali- 
sadora. 

La  lectura  del  volúm  es  recomanable  per 
quant  d’ella  se’n  treu  ben  clar  el  coneixe¬ 
ment  de  l’estat  de  l’esperit  d’autonomia  en  la 
vehina  república. 

F.  Pujulà  y  Vallès 

«THAIS»  AL  LICEU 

Sempre  qu’en  Massenet  ha  volgut  nave¬ 
gar  pels  camps  de  la  grand  opèra ,  ab  vistes 
més  0  menys  serioses  al  drama  lirich,  ha 
naufragat,  y  si  no  ha  naufragat,  ha  fet  arri¬ 
bada  forçosa,  ab  la  indiferència  del  públicb 
envers  la  seva  obra,  aixordat  pels  aplausos 
de  la  claque  y  evidenciant  que  sos  braços  no 
tenen  el  múscul  necessari  y  la  robustesa  que 
demana  ’l  timó  de  les  grans  naus.  Recòrdin- 
se’ls  èxits  vergonyosos  del  Rey  de  Lahore  y 
del  Cid,  els  fracassos  desvergonyits  de  Esclar- 
monde ,  Le  Mage  y  ^per  què  no  dirho?  de 
Thais ,  representada  per  primera  volta  a  l’O- 
pèra  de  Paris,  el  16  de  març  de  1894,  y  re¬ 
presa  dues  vegades  ab  èxit  per  força ,  malgrat 
les  bones  interpretacions  y  els  encara  més 
bons  desitjós  del  director  del  teatre  y  de  la 
claque  imperiosa. 

El  temperament  musical  d’en  Massenet  se 
troba  més  a  son  aise  en  les  filigranes  de  l’ò¬ 
pera  còmica,  y  encara  a  troços,  donchs  llevat 
d’una  factura  sempre  eleganty  distingida,  no 
li  queda  res  més  al  músich  que’ns  ocupa, 
perque  la  inspiració  li  manca  sempre,  la  in¬ 
venció  li  falla  quasi  bé  sempre  també,  y  sols 
de  tant  en  tant  apunta  un  moment  musical 
ben  trobat  y  agradable.  Ens  guardaràn  de 
mentir  la  Manon ,  potser  sa  millor  obra,  però 
desesperadament  desigual,  el  Werther  ahont 
les  belleses  sobrepugen  als  defectes,  la  Cen- 
drillon  y  Le  jongleur  de  Nólre  Dame ,  molt 
delicades,  y  el  Cherubin,  recentment  estrenat 
a  Monte-Carlo,  una  joguineta  deliciosa  de 
factura,  però  desconsoladorament  buyda  de 
tota  inspiració. 

Per  altra  part  l’assumpto  de  Thais  es  massa 
gros  pel  nostre  miniaturista  traçut.  La  her- 
mosa  creació  de  l’Anatole  France  requeria 
pera  ésser  portada  a  la  escena  un  músich  de 
temperament  especial,  que  fos  una  mena  de 
Saint  Saèns  engrandit  y  una  mena  de  Strauss 
empetitit.  El  pobre  Massenet  s’ha  carregat 
un  pes  que  l’aixafa  y  no’n  surt  quasi  bé  may 
ayrós,  y  del  conjunt  ne  resulta  una  obra  man¬ 
sa — tenint  en  compte  l’assumpto  que  ilustra 
— incolora,  mancada  de  caràcter;  una  música 
que  no  diu  res,  que  no  pinta  res,  orquestra¬ 
da  pobrement,  ab  una  escassetat  de  timbres 
que  fa  caure  les  ales  del  cor.  Els  temes  0  les 
idees  musicals  hi  són  posades  a  l’etzar,  per¬ 
que  si,  tal  com  venen,  sens  ordre  ni  concert. 
De  tant  en  tant  hi  ha  un  conat  d'escena  ben 
tractada;  en  que  sembla  que’l  mestre,  tot  de 
cop,  ha  sentit  la  xardor  del  foch  sagrat,  però 
tot  seguit  ve  la  desilusió,  el  glaç  de  la  indi¬ 
ferència  torna  a  apoderarse  del  mestre  y  de 
l’auditori,  y  l'obra  va  avençant  automàtica¬ 
ment  com  un  maniquí  vulgar  que  ni  tan  sols 
va  ben  vestit,  ben  pintat  y  ben  pentinat. 

Exemple  de  lo  que  dihèm  ne  són  tota  la 
escena  dels  cenobites,  la  entrada  de  Thais  y 
el  final  del  primer  acte;  el  famós  intermezzo 


del  segón,  que  porta  quelcom  a  dintre,  y  la 
escena  del  monastir  de  Albina,  ab  la  mort  de 
la  protagonista;  però,  al  costat  d’aquests  quie- 
roy  no  puedo,  quànta  palla,  quànta  ramplo- 
neria  y  quànta  buydor! 

Lo  que  voldríem  saber  es  per  què  l’han  po¬ 
sada  al  Liceu  aquesta  obra.  Es  un  misteri 
que  no  entenèm. 

La  intespretació  que  ha  obtingut  ha  sigut 
molt  fluixa.  La  Darclée  es  l’única  que  ha 
sobresortit  de  la  vulgaritat  del  conjunt,  po¬ 
sant  les  seves  facultats  de  cantant  y  d’actriu 
al  servey  de  la  protagonista.  Ab  tot,  no  ha 
arribat  a  fer  de  la  heroína  d’en  France  la 
superba  creació  que’n  feya  la  Sybil  Sander- 
son,  que  va  crear  el  tipo  a  YOpéra  de  París. 
La  orquestra  dirigida  per  en  Barone  y  els 
chors,  com  sempre.  La  presentació  escènica 
(decoració  y  vestits),  d’un  mal  gust  deplora¬ 
ble.  Tot  plegat  recorda  aquells  temps  en  que 
hi  feya  la  Passió  en  Parrenyo. 

Salvador  Vilaregut 


EL  BOIG  DE  LA  PLATJA 

Quan  la  nit  començava  a  envolcallar  ab 
ses  ombres  les  poques  cases  del  poblet  y 
regnava  arreu  la  solitut,  en  Miquel  s’ageya 
a  la  sorra,  de  cara  al  mar,  guaytant  les  llu- 
hissors  de  les  aygües  que  reflexaven  la  cla¬ 
ror  de  la  lluna. 

Y  així  passava  hores  y  hores,  escoltant  les 
remors  de  les  bellugadices  ones  que’s  des- 
feyen  escumoses  vora  seu,  acaronantlo  ab  el 
ruixím. 

Lluny,  mar  endins,  ovirava,  ja  esborradi- 
ces,  les  veles  punxagudes  dels  sardinals  y 
les  fogueres  de  les  enceses.  Y  derrera  seu, 
per  la  part  de  terra,  s’alçaven  negres,  ferés- 
techs,  ab  ses  arestes  carrades  y  ses  crestes 
punxagudes,  els  penyals  de  l’acantilat. 

Així  passava  en  Miquel  bona  part  de  les 
nits  d’estiu,  contemplant  el  mar  ab  sos  ulls 
negres,  sortits  y  mancats  d’expressió.  Mes 
quan  la  posició  dels  estels  signava  la  mitja 
nit  y  el  cloquer  del  poble  desensopía’ls  en- 
contorns  ab  el  resò  feble  de  dotze  campana¬ 
des,  la  cara  d’en  Miquel  prenia  una  expres- 
ssió  que  feya  por.  Sos  llabis  se  contreyen, 
sos  ulls  s’obríen  més  y  ses  mans  peludes  se 
crispaven,  alçantse  ensemps  per’amenaçar  al 
mar... 

Y  de  sobte  fugia,  corrent  cap  à  casa  seva. 

— Miquel — feya  l’avi  de  ca’ls  Bessons:  — 

ivols  arribarte  a  sa  barraca  a  cercarme  un 
escalam?  Maliatsiga  sa  maynada...  Ja  me’l 
deuen  haver  aixarpat. 

— Prou— feu  en  Miquel.  Y's  dirigí  de  bon 
ayre  vers  la  barraca,  enfonsant  sos  peus  des¬ 
calços  en  el  sorral  de  la  platja. 

Ben  aviat  retornà  ab  l’escalam,  y  ajudà  a 
l’avi  Bessons  a  arreglar  l’ormeig. 

— Té  déu  cèntims,  mala  negadal  Si  no  fos¬ 
sis  tan  aixelabrat...  Ves  a  beure,  ves. — 

Mes  en  Miquel  se  li  quedà  plantat  al  de- 
vant,  sens  agafar  la  moneda,  y  esclafi  una 
rialla  que  semblava  un  sanglot,  llarga,  nir- 
viosa. 

Y  avans  que  aquell  pogués  dirli  res,  en 
Miquel  s’allunyava  corrent,  espitregat,  ab 
sos  cabells  llarchs  llençats  al  vent,  y  ab  la 
mirada  inexpressiva  com  sempre. 

— Com  hi  ha  redeu — feya  l’avi  Bessons — 
aquest  xicot  acabarà  malament. 

— Ja  teniu  rahó — deya  la  Núria,  una  dòna 
grossa  y  gravada  de  verola  que  asseguda 
a  la  sorra  cusía’ls  esparrachs  de  la  xarxa. 

— Y  mirèu — afegia  ell,  donant  xuclada  à 
sa  pipa: — tota  sa  bogeria  li  ve  de  sa  bèstia. — 
Y  signà’l  mar. 

—  Digueumho  a  mi.  Encara  me  recorda 
quan  sa  mar  escupi  a’s  seu  pare  a  sota  sa 
cala! 

— Y  ell  tingué  sòrt  d’en  Nasi,  mala  nega¬ 
da!  En  Nasi  es  un  brau  minyó,  Núria.  Les 
vegades  que  li  he  sentit  contar  còm  va  sal¬ 
var  a  n'en  Miqueló!...  Contèu:  es  gussi  tenia 
sa  quilla  enlayre,  y  en  Miqueló  era  dintre,  y 
en  Nasi,  ab  ses  forces  y  enginy,  tombà’s  gussi 
y  salvà  al  noy.  Com  hi  ha  redeu  en  Nasi  es 
s’hom  més  forçut  del  poble!...  Endemés, 
adeusiàu,  Núria:  vaig  a  veure  si  piquen  es 
reconsagrats. 

— Adeusiàu,  avi  Bessons;  a  veure  si  farèu 
barca. — 

Y  l’avi  Bessons  s’allunyava  mar  endins 
en  son  llagut,  que  lliscava  lleuger  sobre 
les  ones,  y  la  Núria  restava  en  la  sorra  cu- 
sint  y  cantant  cançons  de  quan  era  jova. 

Que  aviat  retornaren  aquell  cop  el  sardi- 
nalers  de  llur  pescal  El  temps  portava  mal 
carés  y  tothom  anava  a  retff-o. 

Uns  núvols  moradenchs  eixien  per  l’horit¬ 
zó,  y  un  vent  calent  y  estrany  feya  petar  les 
portes  y  finestres  de  les  cases  v  aixecava  es¬ 


pessa  polsaguera  pels  carrers.  Per  la  part  de 
terra  també  s’apilotaven  grossos  núvols,  y 
entre  la  taca  negra  d’aquests  y  la  franja  mo- 
radenca  dels  del  mar,  hi  lliscava  la  claror  fe¬ 
ble  del  sol,  una  claror  ben  esblaymada.  Les 
falcies  xisclaven,  talment  lliscant  sobre  l’ay- 
gua,  y  les  orenetes  volaven  brunzentes  avans 
d’aixoplugarse  en  llurs  nius.  sota  teulat. 

Els  mariners  endreçaren  els  ormeigs  y 
amarraven  bé  les  barques,  y  a  entrada  de 
fosch  tari  sols  en  Miquel  restava  agegut  a  la 
sorra,  de  cara  al  mar,  rebent  qualques  pa- 
tachs  de  l’aygua  que’l  vent  li  rebatia  per  la 
cara,  y  aixopantse  ab  el  ruixim  de  les  onades 
que  feréstegues  se  desfeyen  braholant. 

La  fosca’s  feu  complerta;  la  tempesta  crei¬ 
xia.  Ja  no  era  remoreig  d’aygua,  era  una 
fressa  espantosa  la  de  les  ones  saltironant, 
estimbantse  y  rebotent;  eren  montanyes  que 
s’empenyien.  Y  els  núvols,  negres  y  fornits 
d’aygua,  tapaven  tot  el  cel. 

En  Miqueló,  excitat,  s’aixecà  y’s  posà  a 
córrer  per  la  platja,  enfonsant  sos  peus  des¬ 
calços  en  la  sorra  humida.  Y  corria  sense 
parar  d’una  banda  a  l’altra,  ab  els  punys  al¬ 
çats  d’un  ayre  amenaçador,  de  la  platja  als 
penyals  y  dels  penyals  al  rompent  deies  ona¬ 
des... 

La  furia  del  temporal  anava  en  aument. 
Els  núvols,  romputs  pels  llamps,  llençaven 
l’aygua  a  samalades.  En  Miqueló,  dret  al  bell 
cim  d’un  penyal,  seguia  amenaçant  al  mar. 

A  la  claror  ràpida  d'un  llampech  cregué 
ovirar  lluny,  molt  lluny,  un  barco  desar- 
bolat  que  anava  a  [fons;  y  cregué  ohir  els 
crits  esgarrifosos  dels  tripulants  demanant 
socors.  La  visió  d’aquella  nit  en  que  mori 
son  pare  se  li  presentà  tot  seguit,  y  arborat 
per  un  gran  desitj  de  venjança  devant  del 
gran  monstre,  avençà  unes  passes  per’ame- 
naçarlo  de  més  aprop... 

En  Miqueló  caygué  en  la  buydor  y  les  ones 
l’engoliren.  Horroritzat,  no  tingué  dalit  pera 
lluytar.  Les  onades  el  rebateren  una  y  cent 
voltes  contra  l’acantilat,  xuclantlo  després 
mar  endins  y  fentlo  surar  al  cim  d’altres  ona¬ 
des...  Y,  horriblement  mutilat,  el  mar  escu- 
pí  son  cos  l’endemà,  a  la  meteixa  cala  hont 
temps  enrera  havia  escupit  el  cadavre  de  son 
pare. 

Joaquim  Pla. 

SEGUEIX  LA  LLUYTA 

Les  noves  que’s  venen  rebent  de  l’imperi 
rus,  són  cada  jorn  més  encoratjadores.  Tot 
indica  que  la  situació  no  ha  variat  y  que’l 
moviment  francament  revolucionari  s’estén 
ab  impetuosa  halenada  per  tots  els  àmbits 
de  l’Estat.  Segueix  la  lluyta. 

Segueix  la  lluyta,  sí.  L’autòcrata  poderós 
vol  sang.  Quan  els  seus  fills  que  allà  lluny, 
en  les  immenses  planes  mandxurianes  soste¬ 
nen  l'honor  y  la  integritat  de  la  santa  Rússia 
no  n’hi  envien,  assedegat,  reb  la  dels  seus 
fills  d’aquí. 

Mes  ay!  aquests  lluyten  per  la  llibertat, 
per  sa  emancipació,  volen  sostraures  al  jou 
vergonyós  sota’l  quin  resten  apesarats  fa  se¬ 
gles  y  en  sacrifici  per  la  llibertat. 

Quin  goig  morir  per  la  llibertat!  Quin 
gois  ioh,  si!  saber  que  ab  llur  esforç  han  de 
lliurar  al  pròxim! 

Ab  tal  noble  despreci  de  la  vida,  prosse¬ 
gueix  sense  descans  la  revolució;  el  proble¬ 
ma  està  ja  plantejat,  el  combat  obert,  y  no  es 
pas  cosa  de  tornarse  enrera.  Ningú  ho  farà. 
Tots  saben  bé  que  aquell  a  qui  les  ungles 
del  gran  ós  atrapin,  té  la  sentencia  feta.  Tots 
saben  bé  que  allà  d’enllà  la  blanca  Siberia’ls 
espera  pera  engolirlos  dins  ses  presons,  im¬ 
mens  abim  desconegut  d’hont  molts  tart  o 
may  més  n’eixiràn. 

Y  aixi  y  tot,  gent  de  totes  les  classes,  tre- 
valladors  manuals  y  pensadors  s’apresten  y’s 
multipliquen  pera  la  revolta,  Hi  ha  a  la  Rús¬ 
sia  multitut  d’homes  que  ab  llur  talent  pri¬ 
vilegiat  han  aixecat  considerablement  el  ni¬ 
vell  intelectual  del  poble.  En  l’hora  de  la 
lluyta  s’han  posat  a  la  devantera  de  la  mani¬ 
festació  popular  y  han  exigit  de  l’autòcrata 
molt  menys  de  lo  que  tenien  dret  a  exigir.  A 
molts  els  ha  atrapat  la  grapa  traydora;  molts 
d’ells  han  ja  acabat  de  veure  la  llum  del  gran 
Sol,  mes  al  derrera  d’ells  un  altre  exèrcit  de 
desvalguts  s’hi  arremolina,  continuadors  de 
l’obra  que  aquells  han  començat.  No  han 
de  parar  fins  a  la  mort  o  fins  a  la  victorià, 
que  bé  se  la  mereixen.  Res  hi  fa  que’l  des- 
venturat  Gorki  segueixi  pres  ni  que’l  diví 
tsar  se  prepari  a  venjar  en  ell  tots  els  seus 


odis  (i);  ja  sa  obra  revolucionaria  s’es  feta  po¬ 
pular,  y  cap  poder  es  capàç  de  detíndrela. 
Les  salvatges  nagaitxes  dels  cosachs  sols 
serviràn  pera  esperonar  als  combatents;  sols 
per’atraure  l’odi  envers  l’Estat  rus,  no  ja  de 
son  poble,  sinó  de  tot  el  món  que  ab  més  o 
menys  rahó  s’anomena  civilisat. 

Saludèm,  donchs,  al  poble  rus  que’s  bat 
per  la  llibertat  y  prenemne  exemple,  car  ell 
es  el  precursor  de  les  grans  lluytes  socials  y 
nacionals  qu’en  el  segle  que  comencèm  hem 
de  presenciar. 

Y  tu,  autòcrata  rus,  tremola  sobre’l  trono 
corcat  qu’encara’t  sosté;  tremola,  sí,  que’l 
món  sencer  contra  tu’s  prepara.  Y  tú  ets  tan 
petit!... 

Y  ara  esperèm  la  cayguda  del  gran  rus  que 
ha  d’endursen  fins  els  recorts  dels  innombra¬ 
bles  crims  y  violències  en  que  per  anys  y 
més  anys  s’ha  fonamentat  el  seu  odiós  po¬ 
der.  Esperèm  la  desfeta  de  l’imperi  del  Nort, 
esperèm  que  hi  torni  la  pau  y  s’encarrili  per 
l’avenç.  Y  d’entre  les  runes  de  l’Estat,  resor- 
girà  la  nació  rica  y  floreixent.  Resorgirà  Po- 
lonia  com  si  nasqués  novament  a  la  vida, 
com  si  eixís  d’una  fosca  presó  hont  tants  y 
tants  anys  ha  estat  encadenada.  Resorgirà 
Finlandia;  y  la  vella  Moskovia,  més  santa 
qu’ara,  serà  digna  d’Europa. 


Oh,  si  la  onada  d’emancipació  del  poble 
rus  fos  perfecta!  Ella  fóra  la  fita  anunciadora 
de  la  posta  dels  grans  Estats;  ella  l’aubada 
redemptora  de  la  humanitat  que  tant  an- 
helèm. 

Olaguer  Massip 


(i)  Al  entrar  en  màquina  aquest  número  els  telè- 
gramas  de  Rússia  donen  compte  de  la  llibertat  d'en 
Gorki. 

La  vetlla  del  passat  dijous  tingué  lloch  en 
el  «Progrés  Autonomista»  un  meeling  pera 
commemorar  l’aniversari  de  la  fundació  de 
dita  entitat. 

El  president  en  Pere  Manén  obri  l’acte  ab 
un  breu  parlament,  cedint  la  paraula  al  se¬ 
nyor  Gasòliba,  qui  no -pogué  usaria  per  tro- 
barse  indisposat. 

El  senyor  Soler  excità  a  tots  els  socis  a  que 
procuressin  fer  la  major  propaganda  possi¬ 
ble,  donchs  sols  fent  convençuts  se  poden 
guanyar  els  adeptes  que  ab  llur  entusiasme 
fan  triomfar  les  causes. 

En  Joaquim  Arlubins  llegí  un  ben  pensat 
trevall  estudiant  les  circunstancies  que  afec¬ 
ten  a  la  vida  social  de  Catalunya,  deduhint 
que  si  el  poble  no  està  encara  del  tot  identi¬ 
ficat  ab  les  idees  nacionalistes  es  perque,  a 
causa  de  la  deficient  instrucció  que  li  dóna 
la  migrada  ensenyança  oficial,  no’s  troba  ab 
les  conduccions  degudes  pera  sustraures  a  les 
seduccions  dels  politichs  d’ofici  y  a  la  ten¬ 
dència  funesta  a  deixarse  enlluhernar  pels 
ídols  y  pels  apassionaments  personalistes. 

En  Joan  Linares,  de  Palafrugell,  se  plany- 
gué  dè  que’s  malgastin  les  energies  catala¬ 
nes  en  lluytes  xorques,  y  de  que  les  campa¬ 
nyes  electorals  distreguin  l’atenció  dels  que 
sols  s’haurien  de  sadollar  en  la  déu  abun¬ 
dosa  dels  ideals  nacionalistes. 

En  semblants  termes  s’expressà  en  Miquel 
Regàs,  qui  manifestà  que  lo  que  priva  als 
regionalistes  y  federals  de  declararse  franca¬ 
ment  nacionalistes  es  el  mirar  massa  sovint 
a  la  política,  y  poch  a  la  veritable  patria. 

El  senyor  Roig  y  Pruna’s  declarà  partidari 
d’adoptar  un  criteri  ben  radical,  evitant  tot 
eufemisme.  Se  felicità  de  la  iniciativa  de 
Joventut,  de  voler  posar  en  clar  el  veritable 
estat  de  les  forces  nacionalistes. 

En  Pujulà  y  Vallès  s’adherí  a  l’acte  en 
nom  de  Joventut  y  rebaté'ls  arguments  dels 
enemichs  y  falsos  amichs  de  Catalunya  que 
procuren  refredar  nostres  entusiasmes  ab 
preteses  rahons  d’una  malentesa  convenièn¬ 
cia.  Llegi  a  aquest  propòsit  un  discurs  d’en 
Pau  Claris. 

El  president  senyor  Manén  clogué  l’acte 
remerciant  a  oradors  y  públich  y  encoratjant 
a  tots  a  persevar  en  la  empresa  de  naciona- 
lisar  a  Catalunya. 


El  dilluns  a  la  nit  la  distingida  pianista 
senyoreta  Carlota  Campins,  donà  en  la  «As¬ 
sociació  Wagneriana»,  uh  notable  concert 
que  li  proporcionà  entusiastes  aplaudiments. 

La  senyoreta  Campins  ha  progressat  molt 
d’ençà  les  derreres  vegades  que  havia  tocat 
en  públich:  en  son  trevall  pianistich  comen¬ 
ça  ja  a  véureshi  una  personalitat.  Executa 


*Si 

ab  claretat  y  brillantesa,  y  sa  dicció  es  cor¬ 
recte  y  sentida.  La  senyoreta  Campins  inter¬ 
pretà’l  següent  programa,  escullit  y  seriós: 
Rondó  y  Toccala  (op.  47),  Clementi;  Tema , 
variacions  y  fuga  (de  la  op.  24),  Haendel- 
Brahms;  Gran  Sonata  en  la  sost.  major 
(op.  1 1 ),  Schumann;  Barcarola ,  Estudis  ( sol 
sost.  major ,  do  sost.  menor  y  re  bemol  major) 
y  Scherzo  en  do  sçst.  major ,  de  Chopin. 


Els  catalanistes  continuen  mitj  esclafats 
sota’l  pes  de  la  mà  de  ferro  de  l’actual  go¬ 
vern. 

Un  govern  tan  ferreny  y  tan  poderós ,  que 
no  va  a  les  Corts  pera  que  no’l  tombin. 

La  feresa  no  es  precisament  del  govern, 
sinó  de  sos  delegats  que  s’han  proposat  ma¬ 
tar  a  disgustos  al  jCu-Cut!  y  La  Tralla ,  els 
quals  surten  poch  menys  que  a  denuncia  per 
çúmero.  O  lo  qu’es  més  anómalo:  pateixen 
secueslro  a  Correus  sens  ésser  denunciats. 

Bé  es  cert  que  a  Espanya  sens  anomalies 
no  la  compendriem  la  normalitat. 

Diu  que  qui  ho  ha  fet  tot  això  es  un  senyor 
togat,  molt  tocat  y  posat  en  les  coses  que 
afecten  a  la  unidad  de  la  patria. 

Però  jo  crech  que  són  carícies  d’en  Roth- 
wos,  aqueix  Sancho  tan  fi  que  tenim  en  nos¬ 
tre  govern  civil.  O  si  no,  reparin:  ^per  qué 
són  precisament  La  Tralla  y  el  jCu  Cut!  els 
periòdichs  preferits? 

Perque  són  els  que  més  vegades  l’han  ma- 
pat  y  més  vegades  li  han  dit  guapo. 

Amor  con  amor  se  paga.  Queda,  donchs, 
probat  qu’en  tot  això  no  hi  tenen  art  ni  part 
el  govern  ni  les  altes  rahons  d’Estat. 

Són  personalismes,  y  narcisismes,  y... 
res  més.  * 


Per  excés  d’original  deixarem  de  parlar  en 
el  número  anterior  de  la  conferencia  donada 
en  l’«Associació  Wagneriana»  pel  seu  di¬ 
rector  artistich  en  Miquel  Domènech  Espa¬ 
nyol,  ab  el  titul  «El  Don  Juan  de  Mozart  y 
el  Drama  musical  de  Wagner». 

El  senyor  Domènech  feu  avinent  al  pú¬ 
blich  que  no  tractava  de  refutar  la  conferen¬ 
cia  de  don  Joan  Maragall,  exposant  tot  se¬ 
guit  les  diferencies  que  hi  ha  entre  la  música 
pura  y  la  dramàtica.  Exposà  també  la  dife¬ 
rencia  entre’l  caràcter  imitatiu  de  la  música 
de  Wagner  y  la  dels  seus  predecesssors. 
Negà’l  caràcter  de  drama  musical  al  Don 
Juan  de  Mozart,  presentantlo  com  a  exemple 
d'òpera,  això  sí,  de  model  d’òperes;  y  feu  un 
estudi  d’aquell  maravellós  fragment  de  Sieg- 
fried  anomenat  Waldweben  (Murmuris  del 
bosch ). 

El  senyor  Domènech  estudià  finalment  la 
evolució  de  la  música  y  del  drama  musical, 
y  digué  que’l  model  d’aquest,  fins  ara,  es  el 

de  Wagner.  Grans  aplaudiments  coronaren 
la  conferencia  del  senyor  Domènech. 


Sembla  que  nostre  valent  company  de  Ca¬ 
talanisme  el  periòdich  La  Tralla ,  que  ab 
ocasió  de  les  postals  enviades  per  Joventut 
ens  dirigí  frases  d’immerescut  elogi  y  volgué 
fer  pública  sa  adhesió  a  la  Unió  Catalanista, 
publicarà  setmanalment,  arràn  del  titul  del 


periòdich,  la  declaració  feta  en  la  derrera 
Assamblea  de  la  Unió  per  la  Junta  Perma¬ 
nent.  Aixi  ho  fa,  al  menys,  en  el  prop  passat 
número. 

Nostra  enhorabona  a  La  Tralla ,  desitjant 
que  continuhin  essent  tan  fructuoses  com 
fins  ara  ses  campanyes  nacionalistes,  fetes 
sempre  ab  cor  obert  y  ab  l’esperit  ben  ample 
pera  bé  de  la  causa  de  Catalunya. 

Fidel  Giró  impressor.  —  Carrer  de  València,  233 

El  número  corrent  no’s  ven  sense  folletins. 

NÚMERO  CORRENT . 20  CÈNTIMS. 

>  ATRASSAT,  AB  FOLLETINS .  .  4-0  » 

»  »  SENSE  FOLLETINS.  25  > 


SUMARI: 

Tinguèm  serenitat,  per  Joseph  M.*  Rosich.— Toros,  per 
Oriol  Martí.— Gkuelcóm  de  poètica,  per  Geroni  Zanné. 
— Cabàs  de  pobre  (un  Os),  per  F.  Pujulày  Vallès.— 
Els  Articles  d’en  Joan  Maragall.  per  R.  Miquel  y 
Planas.— Preludi,  per  Joan  Vergés  y  Barris.— Per 
ull  de  garbell ,  per  Emili  Tintorer.— Companys,  per 
Sebastià  Junyent.— Notes  bibliogràfiques,  per  Ar¬ 
nau  Martínez  y  Serinà  —Noves. 

FOLLETÍ: 

SOLITUT,  per  Víctor  Català.— Plech  40. 

DAFNIS  Y  CLOE.— Traducció  catalana.— Plech  4. 


TINGUEM  SERENITAT 

Per  molt  domini  que  un  tingui  de  si  meteix 
y  per  convençut  que  sia,  difícilment  hi  ha 
qui  pugui  sostreures  en  determinats  mo¬ 
ments  al  pessimisme. 

Ara  meteix,  molts  catalanistes  conscients 
y  de  cor  se  senten  tan  fondament  desenco- 
ratjats  devant  de  la  innegablement  pertorba¬ 
dora  divisió  del  Catalanisme,  que  qualsevol 
diria  que  quelcom  desconegut  e  imprevist 
ha  vingut  a  deturar  per  sempre  son  procés 
de  nacionalisació  de  Catalunya.  Precisa¬ 
ment  nosaltres  creyèm  que,  més  gran  que  la 
meteixa  divisió  que  acabèm  de  senyalar,  se¬ 
ria  que  aquest  desencoratjament  a  que’ns 


havèm  referit  se  generalisés,  y  per  això,  sen¬ 
se  deixar  de  vista  lo  altre,  entenèm  que  déu 
iniciarse  una  vigorosa  campanya  pera  com- 
batrel,  donchs  seria  realment  deplorable  que 
justament  aquells  que  creuen— y  no  sense 
fonament — que  la  tasca  del  Catalanisme  es 
més  costosa  y  llarga  de  lo  que  molts  se  pen¬ 
sen,  desdissin  devant  de  contrarietats  que, 
per  molt  dolorós  que  sia  reconéixerho,  s’ha 
de  convenir  que  tenen  explicació  en  una  pila 
de  fets  qu’en  més  o  en  menys  influeixen  a  tot 
arreu  y  molt  més  en  els  pobles  decrèpits  o 
poch  cultes. 

Tots  acceptèm  que  aquest  temperament 
de  divisió  en  partits  y  colles  y  capelletes  es 
la  característica  d’aquells  a  quins  tractèm  de 
combatre  y  educar,  però  ino  es  menys  cert 
també  qu’es  defecte  caracteristich  d’ells,  y  tal 
volta  més  deplorable,  la  inconstancia  dels 
que  pretenen  dirigirlos,  ab  l’agravant  de  qu’en 
aquests  es  més  inexcusable? 

Siguèm  rahonables.  Es  sensible,  molt  sen¬ 
sible  que  aquest  esperit  de  bandería  delmi 
encara  tan  vigorosament  els  rengles  del  Ca¬ 
talanisme.  Som  els  primers  en  dòldrens  de 
que  tan  poch  s’hagi  avençat  en  aquest  sen¬ 
tit,  però  no  podèm  menys  de  reconèixer — y 
ab  nosaltres  creyém  que  tots  els  nacionalis¬ 
tes  de  bona  voluntat — que  no  es  el  millor 
modo  de  corretgirho  entregarse  irreflexiva- 
ment  a  planys,  tan  sincers  com  vulguin, 

però  immensament  pertorbadors  quan  les 
circumstancies  adverses,  a  que  està  subjecte 
tot  moviment  humà,  fan  més  necessària  la 
enteresa  y  la  serenitat  en  aquells  que,  allu¬ 
nyats  de  les  miseries  humanes,  aspiren  a  un 
ideal  superior. 

Que  no’ns  separèm  may  de  l’idealisme, 
proclamen  molts.  Y  a  continuació,  pera  jus¬ 
tificar  el  seu  clam,  afegeixen:  Què  hi  fa  que 
no  arribèm  may  a  assolir  la  seva  implanta¬ 
ció!  Es  bonich  això  ^veritat?  -Però  es  humà? 
Per  anys  y  sigles  d’acció  educadora  que’s 
passessin,  al  dia  que  tractéssim  de  lluytar  ab 
la  realitat,  topariam  ab  idèntichs  obstacles 
que  ara. 

Y  no  s’entengui  que  ab  això  volguèm  dir 
que  déu  renunciarshi  a  aquesta  acció  educa¬ 
dora.  Ben  lluny  de  nosaltres  aquesta'  opinió. 
Lo  qu’entenèm  déu  ferse  precisament,  es 
realisarla  més  vigorosa,  harmonisarla,  però  a 
l’ensemps  humanisarla.  Opinèm  qu’en  pre¬ 
sencia  dels  casos  patològich-socials  que  debi¬ 
liten  l’organisme  nacionalisador,  déu  conser. 
varse  la  serenitat:  Estudiar  reflexivament  les 
seves  causes,  tenir  en  compte  que  com  a 
medi  curatiu  d’aquesta  mena  de  malalties 
dificilment  pot  apelarse  a  l’amputació  per 
allò  de  que  seria  pitjor  el  remey  que  la  con¬ 
tinuació  del  mal,  y  sobre  tot,  no  oblidarse 
may  de  que  som  homes  y  per  lo  tant,  de  que 
com  a  tals  pesen  constantment  sobre  nosal¬ 
tres  una  pila  d’influencies  a  les  que  quasi  bé 
no  més  qu’espontaniament  ens  podèm  sos¬ 
treure. 

Nosaltres  creyém  que  dintre  del  Catala¬ 
nisme  hi  ha  moltes  personalitats  que  sen¬ 
ten  aquesta  necessitat  y’s  daleixen  per  por¬ 
tar  a'  terme  una  acció  en  el  sentit  qu’hem 
exposat.  Y  creyém  més,  creyém  que  una 
crida,  inspirada  en  aquest  criteri,  endreçada 
a  tots  els  nacionalistes  per  les  més  autorisa- 
des  veus,  acoblaria  a  son  voltant  un  estol 
d’adeptes  disposats  a  lluytar  resoltament  per 
l’avenç  positiu  del  Nacionalisme. 

No  més  cal  molta  perseverancia,  y  cal  tam¬ 
bé  estar  fondament  convençut  de  qu’en  tota 
obra  humana  hi  ha  quelcom  d'inevitable  per 
perjudicial  que  sia.  Y  aquest  convenciment 
déu  traduhirse  en  una  gran  altesa  de  mires  y 
manifestarse  per  un  ample  esperit  de  con¬ 
còrdia,  donchs  moltes  vegades  lo  erroni  y 
fins  lo  que  aparentment  sembla  producte  de 


la  mala  fe,  no  més  es  fill  d’una  desviació 
sempre  perdonable,  o  de  la  influencia  del 
medi  ambient. 

Ja  ho  havèm  dit  al  principi:  difícilment  hi 
ha  qui  pugui  sostreures  al  pessimisme  en 
determinats  moments,  però  tampoch  gns 
cansarèm  de  repetirho:  tinguèm  serenitat. 

Joseph  M.a  Rosich 


jjTOROSü 

«Es  una  fiesta  espanola 
que  corre  de  prole  en  prole 
y  el  gobierno  no  la  abole 
ni  habrà  nadie  que  la  abola  » 

A  manca  d’altres  assumptos,  la  prempsa 
omple  planes  y  més  planes  tractant  del  dic¬ 
tamen  del  Concell  d’Estat  favorable  a  la  ce¬ 
lebració  de  corridastde  toros  en  diumenge. 

{Ens  ha  de  causar  això  estranyesa?  No,  si 
ens  fem  càrrech  de  que  som  a  Espanya  y  de 
que  aquí  quan  per  casualitat  algú  encerta 
una  cosa,  no  falta  qui  procuri  per  tots  els 
medis  esguerrarho,  pera  que  no  pugui  dirse 
que  s’ha  fet  quelcòm  de  bo. 

No’n  fa  pas  pochs  d’anys  que  ab  més  o 
menys  constància  ve  trevallantse  pera  acabar 
d’un  cop  ab  aquell  espectacle  que’ns  rebaixa 
als  ulls  dels  paisos  cultes,  y  que  per  això  me- 
teix  els  castilas  han  calificat  de  nacional.  In¬ 
útils  han  sigut  tots  els  esforços  dels  adversaris 
més  decidits. — No  loquéis  à  los  toros,  no  to- 
quèis  la  marina  y  el  nolli  me  tangeré  era  la 
rahó  suprema  que  alegaven  sos  partidaris  en 
ragés  a  manca  de  més  sòlides  rahons.  Un 
dels  arguments  de  que  solien  servirse  pera 
taparnos  la  boca  era  qu’estant  ben  arrelat  en 
les  costums  del  poble  no  podia  ésser  supri¬ 
mit  sense  causar  una  fonda  pertorbació. 

Donchs  bé;  la  desgraciada  lley  del  descans 
dominical,  ha  vingut  a  demostrar  la  false- 
tat  d’aytal  rahonament.  Una  festa  que  ha  re¬ 
but  una  ferida  mortal  no  més  prohibint  sa 
celebració  un  dia  cada  setmana,  no  pot  pas 
tenir  uns  fonaments  tan  macisos  com  sos 
partidaris  suposaven.  Diguin  més  bé  que’l 
públich  hi  anava  tan  sols  per  rutina,  pera 
passar  la  estona,  donchs  suprimida  la  ocasió 
gayrebé  ha  quedat  suprimit  el  pecat,  y  des¬ 
prés  de  tot  no  ha  ocorregut  cap  d’aquells  ca¬ 
taclismes  ab  que’ns  amenaçaven. 

Altrement  sempre  hi  haurèm  guanyat  quel- 

còm:  lo  saber  que  a  la  mà  del  govern  està 
treure  d’una  vegada  la  nota  infamant  qué 
tant  sovint  els  pobles  civilisats  ens  tiren  per 
la  cara.  Per  lo  demés,  no  cal  pas  que’ns  fem 
ilusions.  Ja  he  dit  qu’aquí  may  se  pot  fer 
una  cosa  ben  feta.  De  tota  la  Iley  del  des¬ 
cans  dominical,  això  era  lo  únich  verament 
digne  de  lloança,  y  per  això  meteix  serà 
l’únich  que's  treurà,  are’l  Concell  d’Estat  y 
més  tart  el  Govern,  sens  dubte,  escoltant 
les  interessades  súpliques  d’aquelles  tan  cas- 
tices  personalitats  que  volen  a  tota  costa 
continuar  la  historia  d’Espanya  (pot  ser  per 
la  pressa  que  tenen  d’acabaria)  ho  esborra- 
ràn  d’una  plomada. 

Y  la  cosa  no  serà  pas  gens  dificil.  Si  s’ha¬ 
gués  dit  com  calia:  «considerant  queies  co- 
rridas  de  toros  són  un  espectacle  barbre,  cru- 
del,  selvatge  y  desmoralisador,  queden  per 
sempre  més  suprimides»  aleshores  els  defen¬ 
sors  de  la  festa  nacional,  haurien  tingut  de 
presentarse  ab  la  cara  descoberta,  revelant 
que  anteposaven  llurs  interessos  y  gustos  par¬ 
ticulars,  al  interès  d’alta  moral  y  de  superior 
higiene  social  que  reclamen  la  desaparició 
d’aquella  festa  indigna,  però  com  que  nostres 
llegisladors  tenen  la  gracia  (a  la  fi  espanyols) 
de  no  poguer  tocar  una  cosa  que  no  la  espat¬ 
llin,  proposantse  assolir  un  fi  lloable,  y  ata¬ 
car  un  mal  força  perillós,  no  s’atreviren  a 
usar  un  medi  directe  y  enèrgich,  sinó  que 
recorregueren  a  procediments  coberts  y  dis¬ 
simulats  y  aixi  han  donat  pretext  a  que's  re¬ 
clamés  contra  una  lley  que  considerava  de 
pitjor  condició  els  toros  que’ls  altres  espec¬ 
tacles,  y  com  que  (externament)  l’argumen¬ 
tació  es  llògica,  donats  els  motius  invocats,  y 
prescindint  de  la  rahó  moral,  no  trova  justifi¬ 
cació  el  precepte  legal. 

{Quin  dia  hi  haurà  un  govern  que  tingui 
la  suficient  enteresa  pera  atacar  d’arrel  la  ma¬ 
lura,  y  pera  no  fer  cas  dels  que  volen  lucrar  a 
despeses  del  embrutiment  del  poble?  {Què 
són  els  interessos  d’uns  quants  particulars 
enfront  del  bé  de  tot  un  poble?  Els  propieta¬ 
ris  dels  torins  que’ls  dediquin  a  millor  ob¬ 
jecte,  escoles,  fàbriques,  magatzèms,  gra¬ 
ners;  els  ganaderos  que  procurin  poguer  for¬ 
nir  als  escorxadors  d’un  bestiar  triat,  y  faràn 
bona  obra,  donchs  l’alimentació  sanitosa  es 
la  base  principal  de  la  salubritat  pública. 
{Y  dels  toreros?  Crech  que  d’aquests  no  val 


la  pena  d’ocuparsen;  els  qúe  sàpiguen  y  vul¬ 
guin  trevallar  no’ls  hi  mancarà  feyna,  els 
que  no  siguin  bons  pera  cap  ofici,  ab  una 
mica  d’influhencia,  ya  podràn  enquibirse  en 
el  Cos  d’ordre  públich  0  similars,  0  en  al¬ 
guna  oficina  de  l’Estat. 

Vclguer  sostenir  les  corridas  pera  que 
menjin  aquesta  gentussa,  seria  molt  més  in¬ 
just  que  pretendre  mantenir  un  foco  d’infec¬ 
ció  en  una  ciutat  pera  donar  feyna  als  met¬ 
ges,  apotecaris  y  enterramorts. 

Escrites  aquestes  ratlles  llegeixo  en  el 
Brusi  d’avuy,  un  escrit  que  no  puch  estarme 
de  copiar: 

UN  SIGLO  ATRÀS 

diario  de  Barcelona  del  4  de  marzo  de  1805 

Real  cèdula  de  S.  M.  y  Senores  del  Consejo,  dada  en 
Aranjuez ,  à  10  de  Febrer o  de  1803,  por  la  qual  se  prohi- 
ben  absolutarnenle  en  todo  el  Reyno,  sin  excepción  de  la 
Corte ,  las  fiestas  de  toros  y  novillos  de  rnuerle ,  con  lo  de- 
màs  que  se  expresa.  Véndese  en  Madrid  en  la  imprenta 
Real.  En  esta  Real  Cèdula  se  manifiesta  que  estando 
prohibido  por  el  capitulo  sexto  de  la  Real  pragmàtica 
de  9  de  noviembre  de  1785  las  fiestas  de  toros  de  muer- 
te  en  todos  los  pueblos  del  Reyno,  à  excepción  de  los 
en  que  hubiere  concesión^  perpetua  ó  temporal  con 
aplicación  à  productos  de  beneficencia  ;  y  que  en 
cuanto  à  éstos  debiera  examinar]  el  Consejo  el  punto 
de  subrogación  de  equivalente  ó  arbitrios,  antes  que  se 
verificase  la  suspensión  de  ellas  y  proponerlo  para  la 
conveniente  resolución;  han  sido  repetidas  las  reales 
órdenes  en  que  el  Rey  ha  manitestado  sus  deseos  de  la 
mas  puntual  observancia  de  dicha  disposición;  pero 
à  pesar  de  ellas  se  han  obtenido  licencias  con  aparentes 
títulos  de  piedad  y  utilidad  pública,  y  se  han  hecho 
casi  continuos  los  recursos  de  esta  clase. 

«Con  ocasión  de  algunos  de  ellos,  dice  S.  M.  en  la 
Real  Cèdula,  que  remití  al  Gobernador  del  mi  Consejo, 
Conde  de  Montarco,  me  manifestó  con  el  celo  que  acos- 
tumbra.los  males  políticos  y  morales  que  resultan  de 
tales  espectàculos.  Y  habiendo  remitido  este  informe  à 
consulta  del  mi  Consejo  pleno  me  hizo  presente  en  20 
de  diciembre  último  lo  resultante  del  voluminoso  ex- 
pediente  formado  en  él  desde  el  ano  de  1771,  y  lo  pro- 
puesto  por  mis  Fiscales,  exponiéndome  la  importància 
de  que  me  sirviese  abolir  unos  espectàculos,  que  al  pa- 
so  que  son  poco  conformes  à  la  humanidad  que  carac- 
teriza  à  los  espanoles,  causan  un  conocido  perjuicio  à 
la  agricultura  por  el  estorbo  que  oponen  al  fomento  de 
la  ganadería  vacuna  y  caballar,  y  el  atraso  de  la  indús¬ 
tria  por  el  lastimoso  desprecio  de  tiempo  que  ocasio- 
nan  en  días  que  deben  ocupar  los  artesanos  en  sus  la¬ 
bores.  Y  por  mi  Real  resolución  à  la  expresada  consul¬ 
ta,  conformàndome  con  el  parecer  del  mi  Consejo,  al 
mismo  tiempo  que  he  denegado  la  concesión  de  las  li¬ 
cencias  que  estaban  pendientes,  he  tenido  à  bien  prohi¬ 
bir  absolutamente  en  todo  el  Reyno,  sin  excepción  de 
la  Corte,  las  fiestas  de  toros  y  novillos  de  muerte,  man- 
dando  no  se  admita  recurso  ni  representación  sobre 
este  particular;  y  que  los  que  tuvieren  concesión  perpe¬ 
tua  ó  temporal,  con  destino  público  de  sus  productos 
útil  ó  piadoso,  propongan  arbitrios  equivalentes  al  mi 
Consejo,  quien  me  los  haga  presentes  para  mi  sobera- 
na  resolución. > 

Això  passava  ara  fa  cent  anys.  Els  que 
visquin  d’aquí  una  centúria  {hauràn  sigut 
més  sortosos  que  nosaltres?  {Quedaran  les 
corridas  de  toros  sols  com  un  recort  de  les 
èpoques  barbres,  o  continuaran  essent  el 
número  obligat  del  programa  oficial  en  to¬ 
tes  les  festes  populars  0  reyals  de  l’Estat  es¬ 
panyol?  Es  difícil  profetisarho.  i  Qui  sab,  lo 
qu’en  quedarà  de  tot  això  quan  acabi  el  pre¬ 
sent  sigle! 

Oriol  Martí 


QUELCOM  DE  POÈTICA 

Els  poetes  tantost  deixen  volar  hiperbòli- 
cament  la  imaginació,  deixatant  les  imatges 
y  fentne  una  serie  de  variacions  indefinides; 
tantost  concentren  en  un  vers  la  major  suma 
de  poesia  (0  sigui  de  substància)  possible. 
La  naturalesa  de  l’assumpte  es  l’arbitre  ab¬ 
solut.  El  poeta,  mestre  en  l’art  de  concen¬ 
trar,  esdevé,  baix  l’imperi  de  la  necessitat 
poètica,  deixatat  y  difús.  El  poeta  que  tan 
sols  expressa  sos  sentiments  y  emocions  ab 
formes  pomposes  y  magnífiques,  pot,  ab  un 
sol  vers,  produhir  un  ver  moment  estètich. 
Parlém  del  cas  en  que  abdós  poetes  siguin 
poetes  de  debò. 

L’amplificació  y  la  concentració  en  poesia 
no  acostumen  marxar  paralelament,  diuen 
els  crítichs;  sinó  en  moments  escepcionals. 
Però  aquests  moments  excepcionals  són  fre¬ 
qüents  ,  y’s  realisen  sovint  en  un  meteix 
poeta.  (En  D’Annunzio  n’es  un  exemple). 
Així  veyèm  (seguint  als  crítichs)  que  a  la 
concentració  dantesca  (La  Commedia  mal¬ 
grat  ses  dimensions  es  un  model  de  concen¬ 
tració  poètica),  segueix  la  dolça  fluidesa  del 
Petrarca,  una  mena  d’amplificació  tendra  y 
suavissima.  A  Tamplificació  pomposa  y  mag¬ 
nifica  d’en  Víctor  Hugo,  segueix  la  poètica 
forma  esculptural  de  l’Heredia,  mestre  en- 
tre’ls  mestres  en  el  difícil  art  d’expressar  els 
conceptes  poètichs  ab  justesa  absoluta.  A  la 
empenta  lírica  de  l’Espronceda,  segueix  la 
imponderable  y  potser  may  superada  concen¬ 
tració  lírica  de  Bécquer,  el  poeta  hispànich 
que  més  emocions  ens  ha  sugerit  ab  menys 
medis  d’expressió. 

L’amplificació  poètica  sol  existir  de  dues 
maneres  distintes:  Petrarca  y  Víctor  Hugo 
les  representen  respectivament.  Petrarca,  al 
amplificar  la  forma  poètica  la  esperitualisa; 
un  místich  encís  li  fa  trobar~noves  y  vapo¬ 
roses  formes  musicals  en  el  llenguatge  co¬ 
rresponents  a  igual  nombre  de  vibracions 
anímiques...  Y  allavors  la  dolcissima  parla 


del  si  s'espandeix  com  una  inondació  benè¬ 
fica,  sens  onatges  ni  esvalots.  L’amplificació 
petrarquesca  té  la  dolcesa  y  serenor  d’una 
aubada  primaveral.  El  dolç  Petrarca  desen¬ 
rotlla’l  concepte  poètich  tal  com  se  desenrot¬ 
lla  ab  tranquila  majestat  una  melodia  de 
Carissimi  o  de  Gluck.  Es  una  amplificació 
de  bon  gust,  una  exquisitat,  un  raig  impal¬ 
pable  y  durader  d’essencia  poètica  escampat 
pels  versos:  el  dolç  Petrarca  ennobleix  tot  lo 
que  toca,  ab  aquell  gest  seu  de  noble  senyo¬ 
ria  y  distinció,  preludi  del  proper  Renaixe¬ 
ment. 

Al  contrari,  en  Víctor  Hugo  es  el  príncep 
de  Tamplificació  pomposa.  Es  mestre  en  la 
hipèrbole,  sa  fantasia  no  té  fites,  son  llen¬ 
guatge  s’enlayra  vertiginós  en  cerca  de]  con¬ 
trast,  de  lo  sorprenent:  en  Víctor  Hugo  es  el 
rey  de  les  metàfores,  el  prodigiós  domptador 
de  la  llengua  francesa  que  pera  ell  no  té  difi¬ 
cultats  ni  secrets.  Admira  la  manera  com  en 
Víctor  Hugo  aumenta  0  disminueix  la  apa- 
riencia  de  les  coses,  les  transformacions  que 
les  hi  fa  sofrir,  la  suprema  indiferència  ab 
que  hi  juga...  L’amplificació  de  Víctor  Hugo 
es  una  amplificació  potent,  així  com  la  del 
Petrarca  es  dolça  y  suau.  En  Víctor  Hugo 
amplifica  ab  tots  els  timbres  de  la  orquestra 
moderna:  Francesco  Petrarca’s  val  tan  sols 
d’un  dolcissim  hautbois  y  de  qualques  ins¬ 
truments  de  corda...  Y  potser  parla’l  poeta 
dels  Trionji  ab  més  intensitat  y  emoció  que’l 
gegantí  cantayre  de  La  Lègende  des  Siècles. 
iPot  tant  el  só  de  Yhautbois! 

L’amplificació,  llençada  al  galop  pel  curs 
de  la  historia  de  la  poesia,  assoleix  finalment 
moments  de  bogeria  y  de  frenesí;  en  Verhae- 
ren  avuy  sembla  ja  haverne  arribat  al  sum- 
mum.  Y  com  que’ls  extrèms  se  junten  quasi 
sempre,  en  Verhaeren,  a  força  d’amplificar, 
concentra: 

Une  aveugle  s’appuie  à  la  muraille 

Et  vend  de  la  lumière  en  des  boites  d’un  sou. 

Però  creyèm  que  la  concentració  en  poe- 
sía.(no  ho  assegurèm,  no  fem  més  que  crèu- 
reho)  val  més  que  Tamplificació.  El  do  de 
concentrar  més  essencia  poètica  en  menys 
paraules  es  propri  dels  escullits  y  predilectes 
de  les  Muses. 

En  llengües  modernes,  Dant  Alighieri  con¬ 
centra  en  cada  térsina  de  sa  Commedia  eflu¬ 
vis  eterns  de  poesia:  ha  trobat  frases  d’in¬ 
tensitat  poètica  imponderable.  La  llegenda 
escrita  al  sommo  de  la  porta  infernal  (Dell' In- 
ferno,  Cant  III),  es  un  exemple  de  concen¬ 
tració  poètica: 

Per  me  si  va  nella  città  dolente, 

Per  me  si  va  nell’eternal  dolore. 

Per  me  si  va  tra  la  perdute  gente. 

Giustizia  mosse’l  mio  alto  Fattore; 

Fecemi  la  divina  Potestate, 

La  somma  Sapienza  e’l  primo  Amore. 

Dinanzi  a  me  non  fur  cose  create 

Se  non  eterne;  ed  io  eterno  duro: 

Lasciate  ogni  speranza,  voi  che’ntrate. 

En  altres  grans  poemes,  d’esplendorosa 
volada  y  magnes  formes,  notables  per  l’am¬ 
plificació,  s’hi  troben  moments  de  concen¬ 
tració  intensa:  n’hi  ha  eh  La  Çhanson  de  Ro- 
land,  en  la  Nibelungenlied,  en  el  Parzival  de 
Chrétien  de  Troies,  en  el  de  Wolfram  von 
Eschenbach,  en  el  de  Richard  Wagner;  en 
l'Orlando  furioso ,  en  La  Gerusalemme  libe- 
rata,  en  el  Faust ,  en  La  Lègende  des  Siècles , 
en  L' Atlàntida  (i);'y  no  parlém  de  Der  Ring 
des  ISlibelungen ,  perque  es  potser  el  més  clar 
espill  de  poesia  concentrada  en  un  gran  y 
llarch  poema. 

Entre’ls  moderns  poetes  francesos  es  comú 
el  do  de  la  concentració.  Villiers  de  L’Isle 
Adam,  Leconte  de  L’isle,  Baudelaire,  Gau- 
tier,  Mallarmé,  Verlaine,  Dierx,  Samain, 
Régnier,  Catulle  Mendès,  Moreas,  Saint 
Georges  de  Bouhélier,  Jean  Lorrain,  Here¬ 
dia,  Laforgue,  Vielé-Griffin,  Kahn,  Stuart- 
Merrill,  etc.,  han  realisat  vers  prodigis  de 
concentració  poètica.  La  concentració  poè¬ 
tica  existent  en  les  obres  dels  moderns  poe¬ 
tes  francesos,  se  déu  a  la  refinadíssima  cul¬ 
tura  d’aquests.  La  concentració  poètica  es 
filla  sempre  del  bon  gust,  de  la  intuició  de 
l’harmonia,  d’una  educació  clàssica  esme- 
rada.  Aquestes  qualitats  permeten  als  autors 
francesos  trobar  la  manera  d’expressar  els 
conceptes  poètichs  ab  poètica  precisió,  de 
donarnos  la  essencia  de  l’assumpte,  d’estal¬ 
viar  paraules  inútils,  de  no  caure  en  el  pro- 
saisme.  Recordis  els  prodigis  poètichs  reali- 
sats  ab  la  tràgica  historia  de  l’última  regina 
d'Egipte  per  Heredia,  Samain  y  Kahn;  <jqui 
no  la  veu  en  els  sonets  dels  primers  y  en  la 
curta  poesia  del  ters,  tan  potent,  veritable, 
encisera  y  divina,  com  se  veu  en  la  llarga  y 
amplificada  poesia  de  l’Angel  Guimerà,  en 
la  magnifica  Cleopatra ? 

El  poeta  que  amplifica  o  concentra,  déu 
tenir  sempre  per  norma’l  bon  gust  propri,  el 
sentiment  de  les  proporcions.  Exagerant,  el 
poeta  amplificador  arriba  al  deixatament,  al 
prosaisme,  substituhint  la  poesia  per  le  prosa 
rimada:  exagerant,  el  poeta  concentrador 
arriba  a  lo  ininteligible;  al  enigma  y  a  la 
kàbala. 

Geroni  Zanné 


(i)  Es  model  de  concentració  poètica  la  manera 
com  descriu  mossèn  Verdaguer  la  mort  que  Hèrcul 
dóna  al  drach: 

Ell,  sortejantlo,  aixafa  d’un  colp  de  peu  sa  testa, 
y  el  monstre  deixa  caure  ses  ales  y  son  vol; 
sangnós  verí  espurneja  les  flors,  y  sa  feresta 
mirada  va  apagantse  com  llum  d’un  sech  gresol. 


(un  òs) 

iLa  prèdica  condueix  a  quelcom  útil? 

Uns  dels  amors  que  més  fondament  he 
sentit  y  sento  es  el  de  les  criatures.  Les  ay- 
mo  perque  aymo  l’avenir,  y  elles  són  el 
demà.  Sempre  he  cregut  que  l’amor  vers 
elles  es  lo  primer  que’s  tindria  de  fer  sentir 
al  poble.  Fins  tenint  mires  egoistes,  el  poble 
hi  ve  interessat  en  aymarles,  perque  les  ge¬ 
neracions  no  se  succeeixen  esborrantse  del 
tot  les  unes  pera  fer  lloch  a  les  altres,  sinó 
que  s’entrelliguen  entre  si  com  les  malles 
d’una  cadena,  y  la  majoria  dels  adultes 
d’avuy  la  fruhirèm  la  obra  revolucionaria  de 
la  joventut  que  formaràn  els  marrechs  que 
terregen  encara  pels  carrers.  Però  les  aymo, 
més  que  per  res,  perque  elles  són  la  senzi¬ 
llesa.  Repassi  qui  vulgui  ferho  la  colecció  de 
Joventut  y  en  no  pochs  escrits  meus  hi  tro¬ 
barà  concretament  expressat  aquell  amor. 

Donchs  bé,  un  miserable  libelista  que  ha 
après  a  ésser  injust  a  copia  de  veure  que’ls 
seus  actes  no  cridaven  l’atenció  de  la  Justí¬ 
cia,  deixant  sa  llengua  postissa  (que  vol  sem¬ 
blar  la  castellana)  pera  donar  més  caràcter 
d’autenticitat  a  la  cita,  escrigué  en  català  co- 
piantho  (al  dir  d’ell)  d’un  meu  article,  «que  jo 
tenia  per  estúpit  el  somris  d’una  criatura  y 
que’m  feya  entrar  ganes  d’abofetejarla». 

La  lectura  de  semblant  injustícia,  no'm  va 
pas  inspirar  despreci,  perque  poques  voltes 
me  n’inspiren  els  actes  dels  homes,  ja  que 
tots,  fins  els  més  immorals,  —  dich  mal;  els 
més  immorals  sobre  tot  —  tenen  influhencia 
en  l’harmonia  general.  Però  sinó  despreci, 
me  va  inspirar  idees  lo  qu’es  sempre  d’a- 
grahir.  Heusaquí  matèria  pera  un  rosegó  de 
Cabàs  de  pobre ,  titulat:  De  còm  els  miserables 
són  útils  a  la  república. 

En  altres  paísos,  y  potser  aqui  també  (no 
ho  vull  investigar)  aquella  apòcrifa  imputa¬ 
ció  donaria  lloch  a  procediments  judicials, 
no  ja  per  lo  que  la  afirmació  deshonra,  des¬ 
acredita  o  menyspreuha  a  qui  s’atribueix, 
sinó  per  quant  el  libelista  incorre  escrivint, 
en  l’original  delicte  de  robo,  estafa,  o  pera 
no  fer  confusions  ab  les  definicions  que 
d’aquestes  paraules  donen  els  còdichs,  el  li- 

belista  entra  de  ple  en  el  concepte  del  lladre 
en  general. 

He  dit  qu’en  altres  paisos  donaria  lloch  a 
procediments  judicials;  afegeixo  que,  dubto 
que  la  pretensió  prosperés.  (Per  què?  Perque 
la  justícia  històrica  podrà  diferenciarse  en 
quant  a  cortesia  en  un  o  en  altre  lloch,  però 
arreu  es  burgesa.  En  tal  pais  escolta  més,  en 
tal  altre  es  més  benèvola;  en  tots  sols  té  la 
vista  fita  en  lo  material.  Y  la  justícia  histò¬ 
rica  com  totes  les  institucions  no  es  més  que 
un  reflexe  de  l’ànima  del  poble. 

Anèu  y  prenèu  el  rellotge  d’aquell  súbdit 
xino.  Serèu  empresonat.  Anèu  y  prenèu  una 
idea  d’aquell  altre  home.  Corrèu  el  perill,  si 
la  idea  es  bona,  d’ésser  tinguts  per  sabis; 
perill  tant  més  gros  quan  més  ignorants  sièu, 
ja  que  la  cayguda  serà  major  y  més  gran  el 
ridicul.  Oh, — diuen  els  altruistes  limitats — 
es  que  les  idees  son  útils  als  homes  y  han  de 
pertànyer  a  tots!  Conformes,  no  hi  tinch  res 
que  dir;  considero  les  idees  tan  útils  com  les 
cases;  per’xò  m’admiro  de  que  no  proclamin 
també  del  comú  aquestes  derreres. 

Pera  la  justícia,  robar  en  l’ordre  moral,  no 
es  robar.  No  crech  necessari  probar  aquesta 
afirmació,  en  aquest  país  ahont  podèm  veure 
a  tot  hora  pels  carrers  homes  que  han  gua¬ 
nyat  honra  traduhint  llibres  y  firmantlos  com 
a  originals  y  homes  que  mancats  de  tota 
idea  propria,  pera  cobrar  el  tant  per  article 
que’ls  hi  donen,  ab  l’escusa  de  fer  critica 
agafen  les  obres,  les  reprodueixen,  les  tergi¬ 
versen  y  les  comenten,  ab  la  meteixa  frescor 
que  altres  reprodueixen,  tergiversen  o  co¬ 
menten  una  cadena  d'or  o  una  agulla  de  cor¬ 
bata  del  vehi.  No’m  planyo  de  la  sòrt  d’a* 
aquells ,  sinó  de  la  disort  d’aquests  .  La 
necessitat  es  en  tots  ells  una  lley,  y  planyo 
als  necessitats. 

Si  pera  casos  tan  clars,  si  bé  hi  ha  sanció, 
es  com  si  no  n’hi  hagués,  {què  ha  de  succehir 
pera  casos  que  són  més  discutibles  mercès  a 
l’ànima  convencional  que  batega  en  la  socie¬ 
tat?  El  còdich  no’n  parla,  però  sí  la  lògica. 
Esbrinemho. 

Sortiu  al  carrer  y  afirméu  que  N.  no  es 
propietari  de  sa  casa  perque  es  vostra  ja 
qu'ell  vos  la  donà  de  paraula  y  per  escrit 
que  diu  aixi...  Y  llegiu  l’escrit,  y  pronuncieu 
les  paraules  que’l  tal  N.  ni  va  fer  ni  va  pro¬ 
nunciar.  {Què  vos  passarà?  De  moment,  N. 


té  una  acció  contra  vosaltres  —  però  deixant 
l’acció  —  té  també  una  frase  gràfica  pera  ex¬ 
plicar  sa  situació.  N.  dirà:  me  volen  robaria 
casa  y  Fulano  es  el  lladre. 

Donchs  bé,  quant  surt  y  un  diu  que  N.  no 
té  rahó,  perque  li  va  donar  en  un  escrit  que 
diu  aixi...  (aquí  l’escrit  apòcrif),  {aquest  un 
no  es  tan  lladre  com  aquell  altre?  {Per  quina 
rahó  no?  {Robar  un  ordre  moral  no  es  més 
grave  que  robar  una  pessa  de  terra? 

Jo  crech  que  sí;  per  això  jo  tinch  per  lla¬ 
dres  a  tots  aquells  que  pera  combatrem 
m’atribueixen  actes,  paraules  o  escrits  que 
no  he  fet  ni  pronunciat.  Si  bé  a  molts  d’ells 
no  necessitava  entrar  en  l’ordre  moral  pera 
aplicarlos  aquell  calificatiu. 

Y  entrant  en  l’ordre  d’idees  que  motiva  la 
pregunta  que  capsa  aquest  escrit,  {es  útil  la 
prèdica  si  un  farsant  qualsevol  més  popular 
y  ab  més  oidors  vos  la  pot  tergiversar?  Sí;  es 
útil. 

Els  que  a  mi  m’han  escoltat  aprengueren 
a  aymar  a  les  criatures;  els  que  l’escoltaren 
a  n’ell,  també,  per  quant  me  presentava 
com  a  odiable  per  no  aymarles.  {Y  què  re¬ 
presenta  la  persona  devant  de  la  finalitat  de 
la  idea  que  s’assoleix?  iQuànt  poch  valor  te¬ 
nen  les  predicacions  que  esperen  remune¬ 
ració! 

Els  actes  més  innobles  dels  més  innobles 
homes  són  útils,  sinó  directa,  indirectament 
al  bé  publich.  Els  bons  obren  per  acció,  els 
malvats  per  reacció,  però  tots  obren  en  bé. 
El  Bé,  es  el  sol  vers  ahont  camina  la  huma¬ 
nitat.  Progressar  es  marxar  vers  al  Bé.  {Còm 
podrien  precisament  els  petits ,  tenir  la  gran 
força  de  desviar  ab  llurs  petiteses  la  marxa? 

Oèra,  no  importa  en  quin  sentit  y  coadjuva¬ 
ràs!  Heusaqui  l’imperatiu  de  la  vida  social. 

Per  això  soch  partidari  de  la  llibertat  ab¬ 
soluta. 

F.  Pujulà  y  Vallès 

ELS  ARTICLES  D’EN 
JOAN  MARAGALL  (0 

Caldria  fer  avuy  en  dia  un  gran  esforç  y 
extremar  les  nostres  facultats  d’abstracció, 
pera  tenir  fe  en  lo  que  s’ha  cali  ficat  de  Sa- 
cerdoci  de  la  Prempsa.  Pobre  Prempsay  po¬ 
bre  Sacerdoci! 

Mes  això  que’ns  passa  a  nosaltres,  no  deu 
pas  ésser  una  apreciació  merament  subgecti- 
va  quan  s’escàu  igualment  a  ésser  l’opinió 
de  molts.  Els  chicos  de  la  prensa  com  els  hi 
diuen  els  castellans,  han  vingut  a  parar  en 
quelcom,  sinó  despreciable,  rebutj  al  menys 
y  exhudat  del  seudo-intelectualisme  del  nos¬ 
tre  temps,  que  incapaç  de  produhir  obra  pro- 
pria  s’ha  arracerat  com  en  un  quartel  d’invà- 
lits  en  les  redaccions  dels  mal  anomenats 
órguens  de  la  opinió,  d’aquells  que’s  dispu¬ 
ten  entre  ells  el  titul  de  mayor  circulación  de 
Espana ,  o  de  la  Provincià  quan  menys. 

Es  pel  contrast,  únicament  pel  contrast, 
que  se’ns  han  acudit  semblants  reflexions  al 
fullejar  el  llibre  dels  Articles  den  Maragall, 
ara  de  nou  aplegats  com  tribut  d’admiració 
al  Periodista,  al  únich  periodista  podríem 
dir,  que  de  molt  temps  ensà  ha  estat  digne 
d’ostentar  aytal  nom  entre  nosaltres. 

Com  sigui  que’l  periodista  ve  obligat  a  es¬ 
tar  en  intim  contacte  ab  el  món  de  la  realitat 
es  perillosíssim  pera  ell  aytal  contacte  si  a  la 
percepció  de  que  ha  d'estar  dotat  no  uneix 
una  atribució  preeminent:  la  serenitat. 

Es  per  aquesta  facultat  superior  qu’en  Ma¬ 
ragall  se’ns  presenta  com  un  gran  Periodista; 
es  per  aquella  claretat  de  juhi  que  li  es  pro- 
pria  que  sos  articles  resplandeixen  ab  inten¬ 
sitat  igual,  passada  y  tot  l’actualitat  palpitant 
que’ls  inspirà.  Y  aquí  cal  fer  una  distinció 
entre  la  serenitat  d’en  Maragall,  jove,  ab 
Ideals  de  vida  y  expansió,  y  l’altra  mena  de 
serenitat  desenganyada,  més  aparent  quereal 
d’un  Núnez  de  Arce  o  d’un  Selgas,  sempre 
vells  que,  esgrimint  la  paradoxa  y  el  silogis- 
me  escolàstich  creuen  fer  obra  defensiva  en¬ 
front  de  lo  qu’ells  tenen  per  atentatori  als 
principis  que  constitueixen  llur  credo  immu¬ 
table  y  incommovible. 

Així  es  que  ab  verdadera  fruhició  hem  tor- 

-  N 

(0  J-  Maragall.  — Artículos  (1893-1903.)— Barcelo¬ 
na  1904. — 1  v°b  en  4'1  de  300  pàg.  imprès  per  Giró. 


nat  a  llegir  aquell  article  Patria  Nueva  que 
es  sens  dubte,  de  tot  lo  que  s’ha  escrit  al  es¬ 
calf  del  sentiment  catalanista,  lo  que  més  de 
dret  tira  al  cor  de  la  Espanya  momificada. 
Aquella  serenitat,  aquella  manera  de  dir  sen¬ 
se  rebuscaments,  com  qui  parla  per  ell  sol 
de  coses  que  l’han  preocupat  fondament  y  en 
les  quals  ha  vist  clar,  y  que  exposa  sense  ar¬ 
tifici,  allò  precisament  es  lo  que  fa  trontollar 
com  per  descuyt  l’armatost  corcat  de  les  Pà¬ 
tries  de  convenció.  Y  aquells  que  fan  pàtries 
noves  qu’en  resulten  de  grans  quan  se’ns 
presenten  tan  lliures  d’apassionaments,  tan 
possehits  de  llur  tasca  edificadoral 

{Y  quin  es  el  secret  d  en  Maragall  pera 
que  al  passar  per  son  temperament,  les  coses 
quedin  tan  purificades?  Oh,  es  ben  senzill  de 
dir:  perque  en  Maragall  es  tot  un  Poeta.  No 
es  un  optimisme  el  seu,  doctrinal  y  sistemà- 
tich  com  el  del  Doctor  Pangloss,  quin  fa  apa¬ 
rèixer  de  color  de  rosa  totes  les  coses  a  sos 
ulls;  es  que  les  coses  vistes  de  la  elevació 
d’hont  el  Poeta  se  les  mira,  perden  tot  allò 
que  tenen  de  matusser,  se  desprenen  d’elles 
les  impureses  tranzitories  que  les  enlletgei¬ 
xen  y  desvirtuen  aparentment,  y  són  consi¬ 
derades  tan  sols  en  lo  que  tenen  de  verament 
transcendental.  Els  qui  lluytèm  apassiona¬ 
dament  y  cegament  per  un  Ideal,  no  sempre 
usèm  les  armes  que  són  dignes  de  la  grande¬ 
sa  del  Fi  que  perseguim;  mes  el  Poeta,  qui 
ab  sa  força  d’evocació  ha  arribat  a  colocarse 
ja  en  el  cim  cobejat,  pot  seguir  les  fases  de 
la  lluyta  prescindint  de  lo  que  tota  lluyta  té 
de  apassionat,  y  desde  son  aguayt  allerós  ca¬ 
pir  serenament  els  obgectius  que’ls  comba¬ 
tents  se  proposen,  y  ab  son  gest  reclamar  l’a¬ 
tenció  dels  seus  pera  que,  dirigint  de  quan 
en  quan  els  esguarts  al  lloch  hont  ell  se  tro¬ 
ba,  no  perdin  la  exacte  orientació  del  Fi  pel 
qual  lluyten. 

Tal  es  l’efecte  que’ns  fa  el  llibre  d’en  Ma¬ 
ragall.  En  els  moments  actuals  que  ho  són 
de  crisi  pera’l  Catalanisme,  convé  rellegir- 
los  aquests  Articles;  ells  hauran  de  recordar- 
nos  tal  volta  quelcòm  de  transcendental  que 
l’ardor  de  la  lluyta  pot  havernos  fet  oblidar, 
y  que,  essent  accidental,  ha  pogut  distrèu- 
rens  de  la  grandiositat  de  la  nosta  Causa  Na¬ 
cionalista. 


R.  Miquel  y  Planas 

Una  onada  de  llum  misteriosa 
inondava  les  ombres  de  la  nit, 
y  pel  bosch  adormit 
s’esbandia  amplament,  voluptuosa. 

Y  el  bosch,  sobtat,  pesadament  movia 
son  cap  rublert  de  somnis,  y  mitj  reya, 
tot  pàlit  y  esblaymat  y  al  bés  del  dia; 
demunt  ses  branques  la  rosada  queya. 

Y  glopades  de  llum,  com  halenades 
del  dia  que  s’atança, 

vessaven  de  les  ombres  inflamades 
y  omplien  la  boscuria  de  frisança, 
y  de  sa  testa  hermosa 
les  verdes  fulles,  tremolant,  creaven 
una  dolça  remor  melodiosa. 

Al  fons  de  la  planura 
deserta  y  entelada, 
s’esbadellà  rihenta  la  Natura, 
y  aparegué  la  mar  incendiada, 
tota  roja  de  vida... 

Les  flames  de  l’amor  la  fecondaren 
y  de  sobte,  nasqué  de  les  onades 
Afrodita  esplendent  y  engelosida. 

Els  petons  de  la  brisa  li  esbullaren 
la  rossa  cabellera, 
qu’en  folles  revolades 
omplí  l’espay  d'aurada  polsaguera, 
y  s’esbandí  sobre  la  mar  serena 
una  cascata  d’orl 

Y  la  mar,  tota  plena 
de  lascívia  y  d’amor, 

se  revolcà  en  les  carns  de  la  deesa 
y  se  va  illuminar  de  sa  nuhesa. 

Y  Afrodita  de  rossa  cabellera 
demunt  l’aygua  blavosa 
nedà  suau,  lleugera, 

vers  la  tranquila  platja  harmoniosa. 

Sobre’l  vert  lluminós  de  la  planura 
avança  majestuosa  y  reposada 
la  Deesa,  superba  d’hermosura; 
y  la  terra  somriu  il-luminada, 
s’aixampla’l  cel  y  l’univers  inonda* 
de  sa  blavor  serena; 
la  Nuta  se  desvetlla  y  se  deixonda 
y  obre’ls  llabis  en  flor,  y  fresca  halena 


se’n  exhala  festosa  y  joganera, 
riçant  els  camps  de  verdejar. ts  qnades, 
y  escampant  amplament  la  primavera 
ab  ses  folles  besades. 

Y  avança  armoniosa  la  Deesa!... 
vessant  arreu,  com  pluja  de  rosada, 
frescor  de  joVenesa 

y  mirades  ardents  de  llum  daurada. 

Y  el  bosch,  frenètich,  febrosench,  espera 
veyent  la  hermosa  que  vers  ell  s’alança, 
y  per  sobre  sa  verda  cabellera 

sent  passar  una  estranya  esgarrifança. 

Y  tremolant,  joyosament  s’agita 

ple  d’amor,  ab  els  braços  ben  estesosl... 
y  en  son  fullatge  esplendorós,  palpita 
una  harmonia  de  remors  de  besos. 

Afrodita  penetra  en  la  boscuria, 
gentil  y  enjogassada, 
ab  alegra  canturia, 
com  el  joyós  esbart  de  l’aucellada! 

Va  vestida  de  pagesa, 
té’ls  braços  vermellosos  y  groixuts, 
té  les  dents  blanques  y  la  boca  encesa, 
y  té’ls  llabis  carnosos  y  molçuts; 
té’l  pit  ferm  de  donzella 
y  la  forma  del  cos  arrodonida, 
y  la  cara  vermella 
plena  de  joya  y  esclatant  de  vida; 
té’ls  ulls  blaus  y  serens  com  la  mar  blava, 
y  un  ruixat  esplendent  de  cabell  ros 
qu’en  flames  d’or  hermosament  s’esbrava, 
coronantla  d’un  nimbe  lluminós. 

Passa  cantant  sota’l  verdós  fullatge, 
passa  riallera,  les  dents  blanquejant, 
mossegant  ab  delicia’l  fresch  oratge 
que  a  la  boca  la  va  petonejant! 

Y  el  bosch  es  ple  de  flors, 

.  de  llum  y  de  colors, 
d’insectes  y  d’aucells, 
y  esbulla  sos  cabells!... 
y  blinca  son  brancàml... 
y  la  boscuria  en  pes  aixeca  un  clam, 
un  himne  d’alegria, 
tota  prenyada  de  la  llum  del  día!! .. 

Joan  Vergés  y  Barris 

PER  ULL  DE  GARBELL 

,  i 

Si  no  recordo  malament,  fa  prop  d’un  any 
qu’en  un  poble  de  Castella,  un  senyor,  crech 
que  militar,  va  tenir  una  pensada:  Organisar 
un  batalló  infantil.  Els  marrechs  d’avuy,  de¬ 
fensors  de  la  patria  demà,  anirien  prepa- 
rantse  pera  cumplir  sa  honorable  tasca:  tasca 
de  matar  y  morir  qu’es  tan  honorable  com 
qualsevulla  altra.  Y  se  creà  el  batalló;  y  els 
soldats,  c/ases,  oficials  y  fins  generals  en  mi¬ 
niatura  sortiren  un  dia  pels  carrers  y  plaçes 
del  poble  castellà  en  correcta  formació,  uni¬ 
formats,  ab  fusells  y  sabres,  ab  galons  y 
banderas,  els  ulls  guspirejant  y  les  goles  se¬ 
ques.  Al  devant  una  banda  militar  també  en 
miniatura  anava  tocant  la  Marcha  de  Càdiz. 

Y  el  poble,  del  poble  castellà  feu  una  ova¬ 
ció  al  batalló  infantil;  els  pares  se  mostraven 
orgullosos  de  la  marcialitat  dels  seus  ma¬ 
rrechs  y  les  mares  enternides  ploraven  llà¬ 
grimes  dolçes  contemplant  entre  sabres  y  ba- 
yonetes  lluhentes  als  tendres  reyetons  del 
seu  cor.  Y  a  Madrid  la  pensada  feu  sensació; 
les  felicitacions  y  encoratjaments  de  les  més 
elevades  personalitats  plogueren  sobre’l  po¬ 
ble  patriòtich;  y  altres  pobles  d’Espanya  no 
volgueren  ésser  menys;  y  cada  un  d’ells  creà 
son  batalló  infantil. 

Entre’ls  tals  Villena. 

Y  a  Villena  hi  ha“  passat  are  lo  següent 
que  copio  d’un  diari: 

JUGAR  CON  ARMAS 

Villena. — Uu  nino  que  ensenaba  à  otro  una  pistola, 
tuvo  la  desgracia  de  que  se  le  disparara,  matando  à  su 
companero. 

Ambos  pertenecían  al  batallón  infantil. 

El  batallón  asistirà  al  entierro  con  objeto  de  hacer 
los  honores  al  muerto,  que  era  teniente  coronel  del 
mismo. 

El  matador  figuraba  como  asistente  del  comandante. 

Abdós  nens  pertanyien  al  batalló  infantil; 
agafaren  afició  a  les  armes  y  jugant  ab  elles 
se  mataren.  Es  a  dir  l’assistent  matà  al  ti¬ 
nent  coronel.  Evidentment  no  hi  dèu  haver 
gayre  disciplina  en  el  batalló  de  Villena 
quant  se  permet  jugar  als  assistents  ab  els 
coronels.  Serà  necessari  obrir  una  informa¬ 
ció;  fins  no  falta  qui  assegura  que’l  ministre 
de  la  Guerra,  el  general  de  planta  y  decora¬ 
tiu  que  ha  de  deixar  épatés  als  estrangers 
quant  els  visiti,  lo  qual  serà  aviat  si  Déu  no 
hi  posa  remey,  el  general  Martitegui  en  fi, 
s’inclina  a  la  formació  de  sumari  ràpit  y 


constitució  de  concell  de  guerra  pera  aclarir 
si  hi  ha  hagut  quelcòm  més  que  imprudència 
temeraria  en  el  fet  de  autos  que  ha  costat  la 
vida  a  un  tinent  coronel  infantil.  Altres 
diuen  que’s  farà  un  monument  expiatori  y 
recordatori  al  nen-hèroe,  a  la  victima  igno- 
centa  del  amor  a  la  patria  que  un  dia  jay! 
hauria  defensat  ab  valor  indòmit.  Altres 
diuen,  moltes  coses  més...  moltes  tonteries 
més. 

Dels  pares  ningú  s’en  recorda.  Confesso  in¬ 
gènuament  que  jo  tampoch.  No,  el  pare  y 
mare  del  tinent  coronel  no  són  pas  dignes  de 
llàstima.  Ells  són  els  autors  únichs  y  únichs 
responsables  de  la  mort  del  seu  fill.  Voliau 
que  vostre  fill  fos  un  hèroe,  que’s  disfrassés 
de  valent,  y  que  olorés  la  pólvora;  excitavau 
la  seva  imaginació  envolcallantlo  ab  colo- 
raynes  posantli  armes  al  muscle  y  parlantli 
de  tiros  y  batalles;  voliau  ferlo  espanyol,  es¬ 
panyol  digne  de  la  Espanya  guerrera  de  la 
historia,  atabalantlo  contínuament  ab  allò 
de  l’honor  y  la  patria,  el  valor  y  la  sangre, 
les  cargas  à  la  bayoneta  y  les  descargas  cerra- 
das;  li  recordavau  les  Navas  y  Bailén  fentli 
ovirar  pera  quant  fos  gran,  carniceries  es¬ 
pantoses  en  que  ell,  el  vostre  fillet,  hi  pen- 
dría  part  honorable,  contribuhint  ab  l’esforç 
del  seu  braç  y  si  convingués  ab  gotes  de  la 
seva  sang  a  venjar  les  derreres  desfetes  de 
la  patria;  l’ubriagavau  sens  treva  ab  el  crit 
de  viva  Espana ;  voliau  en  fi,  que  vostre  fill 
fos  un  militar  y  si  pogués  ésser  un  general; 
donchs,  ja  ho  ha  sigut',  o  per  lo  menys  ha 
mort  com  deurien  morir  tots  els  militars  y 
generals:  d’un  tiro. 

Desgraciadament  pera  sa  glòria  els  espa¬ 
nyols  no  hi  acostumen  a  morir  aixi. 

Si,  vosaltres  sou  els  assessins  del  vostre 
fill,  vosaltres  pares  vanitosos  y  mares  plora¬ 
neres  que  tremolant  d’emoció  veyau  desfilar 
el  ridicol  batalló  pels  carrers  de  Villena  al 
compàs  marcial  de  la  marcha  de  Càdiz ,  vos¬ 
altres  y  els  vostres  conciutadans  y  tots  els 
valents  de  Villena. 

Are  no  més  manca,  que  no’s  desanimin  els 
de  Villena  y  els  demés  pobles  que  també  te¬ 
nen  batalló  infantil.  Jo  no’n  tinch  pas  cap 
por  de  que’s  desanimin.  El  de  Villena  sobre 
tot  perque’l  seu  batalló  ja  té  historia;  histo¬ 
ria  de  sang  que’s  la  historia  honorífica  de 
tots  els  batallons.  Endevant  donchs.  Avuy 

ha  estat  un  fet  casual  que  ha  fet  vessar  sang; 
demà  poden  buscar  un  pretext  qualsevol  pera 
armar  bronquina.  Una  petita  sublevació  al 
crit  de  viva  la  república ,  o  una  expedició  ben 
preparada  pera  conquerir,  dominar  y*coloni- 
sar  a  cops  de  sabre  —  l’Azcàrraga  els  hi  darà 
llissons  pera  organisar  l’exèrcit  expediciona¬ 
ri  —  la  terra  de  Liliput  per  exemple,  són 
projectes  verament  temptadors  y  que,  a  sor- 
tirne  ayrosos,  podrien  donar  nous  dies  de 
glòria  a  la  Espana  aletargada  al  meteix 
temps  que  posar  la  bandera  del  batalló  in¬ 
fantil  de  Villena  a  la  altura  de  sang  del  ba¬ 
talló  de  grans  més  pintat. 

çY  qui  sab?  Potser  derrera  dels  petits  vin- 
dràn  els  grans  y  els  grans  en  lloch  de  con¬ 
querir  Liliput  conqueriran  un  món  nou,  y  si 
no’n  troben  de  nou  reconqueriràn  el  vell  que 
ja  quasi  han  perdut  del  tot.  Lo  escencial  es 
que  a  Espanya  torni  a  ésser  veritat  allò  de 
que  «e/  sol  no  se  pone  en  sus  dominios)) . 

iQuina  glòria  pera  els  de  Villena  si  per 
causa  d’ells  tot  això  arribés  a  ésser  una  rea¬ 
litat!  Y  no  se’m  digui  que  somnio  despert. 
Les  petites  causes  produeixen  a  voltes  els 
més  grans  efectes,  y  sabut  es  que  la  sang 
vessada  ab  mires  als  més  nobles  ideals  no  es 
may  estèril. 

iPer  què,  donchs,  la  sang  del  petit  tinent 
coronel,  víctima  indiscutible  de  su  acendrado 
amor  à  la  patria  y  del  seu  esperit  batallador 
no  podria,  anys  a  venir,  traduirse  en  un  re- 
floriment  del  antich  ardor  bèlich  que  tan 
gran  feu  a  la  vella  Espanya? 

Jo  no  ho  crech,  però .  jes  tan  singular 

això  de  l’esperit  patri  y  l’esperit  bèlich,.  y 
l’honor,  y  l’heroicitat  y  el  valor  y  el  milita¬ 
risme! 

Aqui,  no’n  volém  de  sang. 

Bona  proba  n’es  la  alocució  que  aquests 
dies  ha  publicat  la  prempsa  de  Barcelona  en¬ 
caminada  a  formar  una  lliga  contra  el  desa¬ 
fio.  Va  firmada  per  uns  quants  centenars  de 
noms  de  lo  més  granat  que  tenim.  Ademés 
d’alguns  militars  —  rara  avis  —  y  d’alguns 
republicanots ,  la  plana  major  del  carlisme  y 
catolicisme  més  o  menys  vergonyants  fan  en 
ella  sa  professió  de  fe  anti-duelista. 

Encara  que  no  deixa  de  tenir  els  seus 
punts  d’irònich  això  de  que’ls  més  entusias¬ 
tes  siguin  precisament  els  humils  creyents 


d’aquella  Iglesia  qu'en  altres  temps  contri- 
buhí  tant  al  esplendor  y  ressonància  dels 
«Judicis  de  Déu»  dels  que  s’en  deriva  el  de¬ 
safio,  d’aquella  Iglesia  que  no  feu  res  pera 
destruir  la  estúpida  superstició  de  que  Déu 
donava  la  victorià  en  els  tals  «Judicis»  no  al 
més  fort  sinó  a!  que  tenia  més  rahó,  no’m 
sab  pas  greu  que  avuy  ells  y  ab  ells  l’Iglesia 
modifiquin  las  seves  opinions  sobre  aytal  as- 
sumpto  y  contribueixin  a  desfer  aquella  ri¬ 
dícula  preocupació  que  consisteix  en  creure 
deshonrat  qui  rebutja  batres  ab  el  primer  va¬ 
lent  que  vos  desafia. 

Oblidemlos  els  «Judicis  de  Déu»  y  la  vos¬ 
tra  historia  y  per  un  cop — joh,  sols  per  un 
cop!  —  donemse  les  mans.  No  vull  pas  dir 
que  jo  tingui  las  pretensions  de  figurar  en  la 
llista  al  costat  vostre.  Soch  molt  modest  jo, 
y  m’agrada  anar  sol.  Ademés;  potser  no  m’hi 
voldríau:  soch  un  heretge  y  ab  un  heretge  ni 
al  cel.  ^Veritat?  No  vos  donaré  donchs  la 
meva  adhessió  ni  la  de  Joventut  a  qui  sens 
dubte  per  això  no  li  heu  demanada.  Però’m 
plau  fervos  constar  que  la  vostra  lliga  ens 
enamora;  y  fins  després  vos  donaré  un  con- 
cell;  un  concell  pera  que  resulti  més  pràc¬ 
tica. 

Avans  m’interessa  dir  que  la  meva  adhessió 
no  vos  la  podria  donar,  per  una  rahó  molt 
senzilla:  Perque  en  absolut  jo  crech  que 
ningú  té  dret  a  ficarse  en  lo  que  fan  els  al¬ 
tres  si  lo  que  fan  els  altres  ho  fan  lliurement 
y  no  molesten  a  ningú.  Aixi,  si  dos  homes 
volen  barallarse  y  volen  matarse,  per  mi  si 
se  matàn  que  se  matén  com  diu  en  castellà 
afrancesat  el  personatge  de  la  sarzuela  que 
fan  al  Eldorado.  Lo  qual  no  vol  dir  que  jo 
no  deixi  de  considerar  als  tipos  que  tals  afi- 
cions  demostren  com  a  sers  inferiors  y  peri¬ 
llosos.  Apartantme  d’ells  com  m’aparto  d’al¬ 
tres  sers  ofensius  inclòs  de  certes  besties, 
me  quedo  tranquil.  Y’m  quedo  tranquil  per¬ 
que  jo,  per  altre  banda,  no’m  tinch  de  desa¬ 
fiar.  No,  no’m  vull  desafiar  ni’m  desafiaré 
may.  Si  algú  vol  passar  per  valent  sense  pe¬ 
rill,  que’m  desafihi,  que  m’envihi  els  padrins 
y  ja  veurà  com  jo  envio  als  seus  padrins  a 
passejar;  ab  modos  si  venen  ab  modos,  sense 
modos  si  venen  sense.  Als  padrins  y  al  que 
me’ls  envihi;  tots  a  passeig.  Ab  lo  qual  que¬ 
darà  demostrat  qu’ell  es  un  valent  y  jo  un 
cobart.  Cobart  ab  molta  honra;  la  meva 

honra  consisteix  en  ésser  cobart.  Lo  qual  no 
vol  dir  que  si  algú’m  molesta  o’m  fa  mal,  no 
sigui  capàs  de...  en  fi,  deixemho  corre  això. 

Però  jo  ho  puch  fer  això,  perque  las  preo¬ 
cupacions  socials  no’m  lliguen  com  lliguen  a 
molts  que  avans  de  passar  per  cobarts  o  per 
mals  cavallers  se  deixarien  enfilar  per  qual¬ 
sevol  pinxo  de  levita.  Vosaltres  trevallèu 
per  aquests  y  en  tal  sentit  no  puch  menys 
que  encoratjarvos.  Aquests  necessiten  que 
siguèu  molts  y  que  siguèu  els  més  granats 
els  qui  proclamèu  que  això  de  batres  es  lleig; 
y  encara  més:  necessiten  que  proclamèu 
que’l  fet  de  rebutjar  batres  lluny  d’ésser  des- 
honrós  es  un  fet  altament  meritori  y  honora¬ 
ble.  Proclamat  això,  desfetes  les  velles  preo¬ 
cupacions,  ab  l’autoritat  de  les  vostres  fir¬ 
mes,  de  les  vostres  moltes  firmes  y  molt  gra¬ 
nades,  ja  ningú’s  desafiarà;  o  per  lo  menys 
seràn  molt  pochs.  Se  desafiaran  solzament 
aquells  que  ho  fan  per  gust;  que  són  molt 
pochs.  «Desde’l  moment  que’l  refusar  no’m 
desconsidera  socialment,  no’m  desafio»  dirà 
quasi  tothòm. 

Y  hauréu  lograt  el  vostre  fi,  en  part.  En 
part  no  més,  puig  sempre  quedaràn  els  al¬ 
tres,  aquells  que’s  baten  per  gust;  pel  gust 
de  fer  comèdia  els  més,  pel  gust  o  instint  de 
matar  els  menys.  Aquests  últims  no  són  tan 
pochs  com  sembla.  Ni  ha  moltes  de  besties 
carnivores  entre’ls  homes;  ni  ha  molts  d’ho¬ 
mes  d’instint  crudel  a  qui  el  veure  sang  y 
fins  el  vessar  sang  d’altres  homes  els  ubria- 
ga.  Per  medi  del  duel  ho  poden  fer  impu¬ 
nement.  Jo  crech  que  aquests  són  els  que 
vos  tindrien  d’interessar  principalment,  puig 
són  els  més  crudels;  són  la  escòria  de  la  so¬ 
cietat.  Y  com  que  aquests  no  s’hi  adheriràn  a 
la  vostre  lliga,  la  vostra  acció  no  arribarà 
fins  ells. 

Es  per  això  que  hi  trobo  a  faltar  quelcòm 
en  vostra  alocució  y  que  vos  volia  donar  un 
concell.  Las  conclusions  que  proposèu  no 
són  més,  que  paliatius.  Jo  voldria  que  n’hi 
afegíssiu  un’altra  ab  quina  serien  per  de¬ 
més  totes;  una  altra  que  podríau  redactar  així: 
«Tots  els  adherits  o  que  s’adhereixin  a  la  Lli¬ 
ga  contra  el  desafio,  se  comprometen  formal¬ 
ment  a  trencar  tota  mena  de  relacions  so¬ 
cials  ab  tots  aquells  homes  que  provoquin  o 
acceptin  un  desafio.»  «No  hi  volém  relacions 
ab  homes-feres  vindríeu  a  declarar».  Y 

aquesta  declaració  feta  solemnialment  per 
vosaltres  fóra  d’efectes  decissius. 

De  tots  modos,  jo  no  vull  enganyarvos, 
aquesta  declaració  crúa  y  neta  vos  pot  por¬ 
tar  compromisos.  iQui  vos  diu  per  exemple, 
que  un  client  vostre,  si  sou  advocats,  metges 
o  industrials;  0  un  senyor  que  fa  funerals  a 
gran  orquesta  quant  se  li  mor  algú,  si  sou 
rectors  de  parròquia,  0  senzillament  un  fill 
vostre,  tinentet  de  l'exèrcit,  0  un  marquès  0 
un  general  amich  vostre,  qui  vos  diu  que 
un  d’ells  no’s  desafihi  un  dia  perque  si?  ,-Què 
fariau  aleshores?  {Barrejantshi  interessos  què 
fariau  pera  sortir  del  compromís? 

Reflexioneuhi  donschs  avans  d’acceptar  la 
meva  conclusió. 

De  tots  modos  jo  ni  així  mi  adheriria,  peç 
allò  que  vos  he  dit  avans:  Si  se  matàn ,  que 
se  matén. 

Però  vos  aplaudeixo  de  tot  cor.  iHo  puch 
fer  tan  poques  vegades  això  de  aplaudirvos 
de  tot  cor! 

Emili  Tintorer 

COMPANYS  <» 

Veritat  es  que  nostre  poble  no  pot  gosar 
la  plenitut  de  sa  força  expansiva,  fins  assolir 
la  llibertat  política;  mes  com  a  un  poble  ac¬ 
tiu  y  vivent  no  se’l  pot  encadenar  en  totes 
les  manifestacions  vitals;  mentres  y  tant  no 
pot  conquerir  sa  llibertat  d’acció  governantse 
a  si  meteix,  cerca  expandir  arreu  ses  idees 
més  íntimes  y  s’aferma  son  caràcter  al  en- 
semps  ,qu’en  la  determinació  de  sos  ideals 
socials,  en  l’expandiment  de  sos  sentiments 
més  pregons,  produhint  obres  d  art  que 
mostren  a  tothòm  la  seva  ànima  sencera, 
son  caràcter  independent,  sa  vitalitat  inte- 
lectual.  Per  tot  allà  ahont  troba  camp  obert 
s’extén  l’esperit  de  Catalunya:  les  inspirades 
rimes  de  sos  poetes,  les  tendres  melodies  de 
sos  cantayres,  les  armoníes  de  color  y  forma 
de  sos  artistes,  traspassen  les  fronteres  natu¬ 
rals  de  la  patria  y  per  Espanya  y  per  Europa 
pregonen  que  hi  ha  un  poble  que  no  ha 
mort,  que  Catalunya  després  de  llarga  tem¬ 
porada  d’abatiment,  redressà  sa  testa  y  fa 
nobles  esforços  pera  ocupar  altra  volta  el 

(1)  Discurs  llegit  a  l’Aplech  Catalanista  al  inaugu¬ 
rar  l’última  exposició  de  pintura. 

lloch  que  li  correspon  de  dret,  el  lloch  que’s 
mereix  entre’ls  pobles  civilisats. 

jLa  tasca  es  dura!  jEs  dolorós  el  despertar 
de  la  patria!  I Els  fills  desperts  topen  contí¬ 
nuament  ab  els  que  encara  dormen,  els  Uuy- 
tadors  animosos  reben  a  voltes  ferides  de 
sos  propis  germans! 

Un  personalisme  extremat  llença  els  uns 
contra  els  altres,  la  tasca  xorca  de  difamar, 
la  malavolensa  a  tot  lo  que  no  sia  propici  al 
profit  material,  la  enveja  del  èxit,  la  intole¬ 
rància  de  tot  lo  superior,  són  plagues  que 
destorben  la  marxa  progressiva  de  nostre  po¬ 
ble.  La  falta  d’unió,  destorba  nostra  victorià 
política ,  la  falta  de  cohesió  y  de  companya- 
risme  destorba  el  desenrotllo  de  nostre  es- 
plet  intelectual. 

Durarà  això  fins  que  l’ennobliment  de 
l’ànima  catalana  sia  complert,  durarà  fins 
que  la  educació  social  formi  generacions  su¬ 
periors  capaces  de  posar  el  bé  comú  sobre’l 
particular,  durarà  fins  que  la  fe  en  la  bondat 
de  nostra  causa  penetri  fins  a  les  capes  so¬ 
cials  extremes. 

Els  artistes,  els  adoradors  de  la  bellesa, 
han  d’ésser  els  primers  en  donar  l’exemple  y 
ho  són,  perque  al  observar  el  moviment  re¬ 
generador  de  Catalunya  s’ha  de  reconeixer 
que  l’element  intelectual  forma  l'exe  de  la 
causa;  d’ell  ha  sortit  el  generós  impuls  que 
arreu  s’escampa,  d’allí  brolla  contínuament 
el  poderós  esforç  que  desvetlla  nostra  ànima 
condormida. 

Vosaltres,  joves  artistes,  formèu  part  im¬ 
portant  d’aquesta  legió  coratjosa,  vosaltres 
joves  trevalléu  generosament  pera  millorar 
el  pervindre,  vosaltres  seréu  homes  demà  y 
educarèu  vostres  fills  en  la  sana  doctrina  y 
vos  cabrà  una  gran  part  de  glòria  en  la  tasca 
superba  de  contribuhir  a  la  esplendenta  resu¬ 
rrecció  d’un  poble,  adorador  de  la  Justícia  y 
la  Llibertat. 

Sebastià  Junyent 

Los  Nihilistas. — J.  Turguenef. — (Traduc- 
cióti  directa  del  ruso,  de  aLa  Vida  Literà¬ 
ria )).  —  Guarner ,  Taberner  y  C.a  —  Edi¬ 
tores  .) 

Conté  aquest  llibre,  la  versió  castellana 
d’una  de  les  obres  magistrals  del  gran  es¬ 
criptor  rus.  En  ella’s  descriuen  d’una  manera 


inimitable,  les  impresions  y  els  efectes  de 
la  gran  obra ,  de  la  revolució  comunista,  a 
través  del  purissim  cristall  d’una  ànima  de 
poeta,  d’AIexey  Dimitriawich  Nejdanow, 
que  ve  a  ésser  el  protagonista  de  la  novela. 

Totes  les  graduals  desilusions  que  l’estu¬ 
diant  somniador  experimenta,  desde  que 
cercant  una  vida  més  apropiada  al  seu  tem¬ 
perament,  abandona  la  societat  turbulenta  y 
corrompuda  dels  revolucionaris  de  taberna 
y  de  suburbis,  fins  a  la  seva  tràgica  y  subli¬ 
mada  mort,  les  pinta’ls  novelista  ab  un  espe¬ 
rit  y  ab  una  senzillesa  pròpies  tan  sols  dels 
grans  mestres.  La  primera  tentativa  d’en 
Nejdanow  en  pro  de  Yobra  revolucionaria, 
que  termina  tornantsen  a  casa,  perque  la 
roba  de  trevallador,  d’apòstol,  ab  que  s’ha 
vestit  li  dóna  una  fatxa  ridícula  y  perque  les 
botes  de  pagès  li  fan  ulls  de  poll,  y  quin 
final  li  fa  exclamar  ab  desconhort,  « Tot  això 
seria  molt  còmich ,  si  no  Jos  tan  tristlti  es  d’un 
aticisme  genial. 

La  segona  probatura,  en  un  hostal  de  po¬ 
ble,  hont  en  lloch  de  l’apòstol  convencer  als 
obrers,  aquests  el  convencen  a  n’ell  y  s’em¬ 
borratxen  tots  plegats;  y  la  tercera,  que  acaba 
convencentse  de  qu’encara  no  es  arribada  la 
hora  dels  grans  aconteixements,  de  que’l  po¬ 
ble  embrutit  no  comprèn  bé  les  idees  de  lli¬ 
bertat  que  se  li  expliquen,  ni  mereix  que  ho¬ 
mes  generosos  fassin  per  ell  cap  sacrifici, 
ni  s’imposin  cap  apostolat;  el  desengany 
terrible  qu’experimenta  al  compendre  la  seva 
equivocació  v  la  seva  impotència  pera  unirse 
ab  la  dóna  volguda  a  qui  veyent  més  enamo¬ 
rada  del  fals  revolucionari  que  del  poeta, 
uneix  al  espirar  ab  mà  tremolosa  y  ab  veu 
d’agonisant  ab  el  mecànich  Solonín,  en  qui 
endevina  l’home  del  pervindre  y  el  revolu¬ 
cionari  pràctich  y  prudent  y  l’espòs  cons¬ 
tant  y  apassionat...  Tot  està  admirablement 
tractat  y  descrit. 

Y  si  a  n’això  hi  afegim  els  brillants  colors 
ab  que  Il·lustre  novelista  pinta’ls  tipos  y  ca¬ 
ràcters  del  posenr  Sipiaquín,  de  Valentina  la 
seva  coqueta  y  frevola  esppsa,  de  la  interes¬ 
sant  y  noble  Marianna,  l’ardenta  y  conven- 
suda  revolucionaria,  la  dóna  forta  y  d’inicia- 
tivas;  de  l’enginyer  Solonin  ,  l’home  que 
comprèn  y  sent  la  vida,  y  que  veu  que  sols 
ab  el  treval·l,  ab  l’estudi  y  ab  una  lenta  y 
llarga  evolució,  poden  arribar  a  cambiarse 
els  estats  socials  dels  pobles;  el  tipo  carica- 
turesch  de  Semen  Petrowich  Kallomaitreu, 
aristòcrata  intemperant  y  despòtich,  pera  qui 
la  missió  del  noble  rus  sobre  la  terra  s’en- 
clòu  en  el  lacònich  concepte  de  làtigo  y 
champagne  ;  del  ridícul  Goluskin,  qu  en¬ 
carna  el  tipo  còmich  del  rich  que  per’adqui- 
rir  popularitat  y  pera  fer  gala  d’idees  avença- 
des,  adopta’l  paper  de  revolucionari  terrible 
y’s  mor  d’espant  y’s  retracta  al  veures  enre¬ 
dat  en  un  procés;  y  els  més  insignificants  y 
secundaris,  de  Machurina,  Markelow  v  Pak- 

lin,  revolucionaris  grollers  y  de  baixa  mà; 
resultarà  el  més  complert  elogi  que’s  pugui 
fer  d'una  obra  tan  genial  y  tan  complerta 
com  la  que  acabèm  de  comentar  de  l’eximi 
Turguenef. 

Aita  Tettauen. — Perez  Galdós. — (Episodios 

Nacionales ,  cuaria  sèrie.) 

Aquesta  derrera  obra  d’en  Galdós,  va  de¬ 
dicada  a  la  guerra  d’Africa  de  1860.  Aquella 
guerra  fou  provocada,  més  que  pels  enemichs 
d’Espanya,  pel  propi  O’Donell;  qui  cregué 
trovar  ab  ella  un  objecte  ab  que  exaltar  l'es¬ 
perit  nacional  y  apaybagar  durant  un  llarch 
periode  de  temps  les  petites  passions  y  les 
miseries  dels  partits  polítichs,  al  ensemps 
que’s  procurava  una  ocasió  que  ni  feta  d’en- 
càrrech,  per’afegir  als  seus  llaurers  de  poli- 
tich  a  la  moderna,  els  llaurers  sempre  admi¬ 
rats  pel  poble  espanyol  de  militar  y  de  con¬ 
quistador. 

Com  s’ho  compongué  l’aixerit  general  pera 
engatussar  al  pais  y  pera  fer  passar  per  vic¬ 
toriosa  invasió  unà  passejada  d’unes  poques 
dotzenes  de  kilòmetres  en  que  sols  uns  es- 
casos  milers  de  fanàtichs  mal  armats  y  pit¬ 
jor  disciplinats  s’oposaren  al  pas  de  les  nom¬ 
broses  tropes  espanyoles,  y  com  s’ho  arreglà 
pera  dissimular  ab  el  barnis  de  la  glòria  les 
planxes  que  ab  tot  y  lluytar  ab  turbes  de  bar- 
bres  varen  cometre  alguns  generals  espa¬ 
nyols,  com  per  exemple  en  Prim  a  Castille- 
jos,  ho  saben  de  sobra  tots  els  que  coneguin 
un  xich  la  Historia  d’Espanya  y  tots  els  es¬ 
perits  imparcials  y  analitichs  que  s’hagin 
près  la  molèstia  d’estudiar  a  fons  els  episso- 
dis  principals  d’aquella  guerra  y  de  coneixer 
totes  les  qualitats  y  tots  els  vicis  de  la  raça 
espanyola,  ab  quin  coneixement  se  veu  y 
s’esplica  el  per  què  el  poble  s’ha  prés  sem¬ 
pre  en  serio  les  gestes  d’aquella  lluyta  y’l 
perquè  homes  tan  superiors,  com  l’Alarcon 
(en  el  seu  temps  y  sobre’l  terreny)  y  en  Gal¬ 
dós  (ab  tot  y’is  seus  ribets  de  volterià)  en  els 
nostres  dies,  no  han  pogut  sustréurers  a  la 
força  de  la  llegenda  y  a  la  influencia  de  la 
esvalotada  sang  espanyola. 

Per  lo  demés,  el  llibre  es  admirable  y  fins 
dirèm  que  bastant  superior  als  últims  qu’ha 
publicat  el  seu  autor.  Sobre  tot  la  part  últi¬ 
ma  de  l’obra,  la  que  ressenya  la  guerra  des- 
de  l’interior  de  Tetuàn,  la  que  traslada  al 
lector  a  la  vida  y  a’l  tràfech  d’una  ciutat  mo- 
resca  assetjada,  es  digne  de  tot  encomi  y  ses 
pàgines  són  de  les  més  hermoses  qu’ha  es¬ 
crit  en  Galdós,  y  compensen  ab  excés  les 
exageracions  y  la  falta  de  realisme  en  que 
incorre  al  detallarnos  el  tipo  de  Santíuste, 
que  resulta  massa  ploraner,  massa  bon  xicot 
y  massa  pesat,  ab  sos  discursos  y  prèdiques 
de  pau  y  de  amor. 

Arnau  Martínez  y  Serinà 

Si  tinguéssim  l’humor  y  l’enginy  de  nos¬ 
tre  bon  amich  senyor  Vallés  y  Roderich,  fa¬ 
ríem  un  article  semblant  al  que  l’any  passat 
per  aquest  temps  publicà  dit  senyor  ab  el  ti- 
tul  de  Religió  y  disfresses.  Sols  que’l  nostre’l 
titularíem  Disfresses  y  eleccions,  'encara  que 
coincidíssim  0  pochs  menys  ab  el  que  pu¬ 
blicà  La  Renaixensa'l  passat  diumenge.  Per- 
que  mirin  qu’es  oportunitat  la  d’anar  a  les 
urnes  per  Carnaval!  Veyàm  quí  se’n  durà’ls 
millors  premis  en  aquest  ball  de  trajos  llibe¬ 
rals  y  habillaments  reaccionaris,  de  caretes 
republicanes  y  caràtules  regionalistes!... 

Lo  que  sabèm  segur  es  qui  pagarà’l  gasto: 
els  ciutadans  que  voten. 

Que  no  seràn  tants  com  això.  Perque  per 
imbècil  que  sia’l  poble,  els  desenganys  que 
li  han  donat  sos  elegits  d’altres  companyes 
electorals  són  massa  grossos,  y  les  planxes 
que  han  fet  estàn  massa  a  la  vista. 

S’havia  hagut  de  menester  una  majoria  re¬ 
publicana  a  l’Ajuntament  pera  que  en  nostra 
ciutat  hi  hagués  de  40  a  50,000  obrers  sense 
feyna.  S’havía  hagut  de  menester  a  la  Casa 
Comunal  un  gros  contingent  de  regionalis¬ 
tes  pera  que  tots  els  serveys,  pera  que  totes 
les  coses  estiguessin  pitjor  que  may. 

Per  això  hem  fet  política. 

Quines  eleccions  y  quin  Carnestoltes!  En 
un  meteix  dia  milers  d'obrers  que’s  reunei¬ 
xen  reclamant  pa,  etgegant  trets,  pregonant 
revolució  social,  y  milers  de  tranquils  que, 
morts  de  fàstich,  fan  la  rúa  protegits  per  la 
força  pública.  Si  n’es  de  vergonyós,  moral  y 
materialment,  l’estat  en  que’s  troba  Barce¬ 
lona! 

Però  lo  més  trist  es  que  certs  homes  que’s 
diuen  catalanistes  vulguin  continuar  encara 
empunyant  també  la  batuta  d’aqueix  descon¬ 
cert ,  y  segueixin  fent  politica  deia  dolenta, 
ells  que  més  que  ningú  haurien  de  saber  que 
a  aytal  política  déu  Catalunya  sa  disort  y  la 
inconsciència  de  sos  fills. 

Certament  que  l’obrer  se  guanyaria  millor 
la  vida  si  en  les  eleccions  sortissin  triom¬ 
fants  certes  forces  vives  amigues  dels  regio¬ 
nalistes,  que  no  pas  si  hi  sortissin  els  vivi¬ 
dors  y  els  beneyts  que  als  obrers  encibornen 
parlant  de  revolució  y  de  república.  Però 
aqueixes  forces  vives  ja  han  demostrat  prous 
vegades  quins  són  sos  ideals,  y  lo  meteix 
que  pacten  ab  el  regionalisme,  pactaràn  ab 
els  buròcrates  per  milésima  vegada  quan 
aquests  els  fassin  certes  concessions  favora¬ 
bles  a  sos  interessos  materials. 

Y  aqui’s  tracta  de  quelcòm  més  que  d’in¬ 
teressos  materials.  Per  això  ens  fem  càrrech 
de  lo  molt  que  déu  haver  de  sacrificar  son 
amor  propi  pera  no  dir  les  veritats  devant  de 
certs  egoismes,  aquell  bon  senyor  naciona¬ 
lista  que  tant  va  enfadarse  y  tan  de  test  va 

sortirse  l’altre  día,  total  perque  li  feren  veure 
que  havia  ensopegat  al  ocuparse  de  certa 
ciutat...  hannoveriana. 

Qui  per  tan  poca  cosa  treu  tanta  bilis, 
figuremnos  la  que  aquests  dies  s’ha  d’em¬ 
passar!  Però  ^què’n  treurém  de  dir  que  la 
política  fa  patir,  si  ja  sabèm  que  no  té  en¬ 
tranyes? 

Aun  no  asamos  y  ya  pringamos.  Molts  re¬ 
publicans  y  obrers  s’han  reunit  entorn  d’en 
Salmerón  y  han  protestat  de  les  coaccions 
que  ab  motiu  de  l’actual  campanya  electorera 
ja’s  comencen  a  fer  a  Madrid;  havéntloshi 
dit  en  Salmerón  que  es  necesario  no  consen¬ 
tir  los  alropellos,  empleando  para  ello  si  es 
preciso  hasta  la  violència. 

Apartéu  les  criatures,  que’l  guardapasse- 
yus  encara  que  gueto  se  sent  ab  ànimos  per 
aixecar  el  bastó  y  fer  cumplir  la  lley;  y  de  lo 
qu’ell  y  e!  seu  batalló  de  valents  són  capa¬ 
ços,  ja’ns  ho  diu  prou  alt  la  derrera  campa¬ 
nya  parlamentaria. 

«No  feu  coaccions  —  pensa  l’home — que’ls 
republicans  volèm  tornar  a  fer  tronar  y  plou¬ 
re;  y  si  dintre  les  Diputacions  logrèm  lo 
qu’hem  lograt  dintre’ls  Ajuntaments  y  dintre 
les  Corts,  a  la  República  li  podrém  ara  ben 
dir  buenas! .» 

Problema:  jQuè  es  més  gran?  ^La  beney- 
teria  o  la  barra  d’en  Salmerón? 

La  resolució’ns  fa  tornar  tarumbes. 


Hem  rebut  el  primer  número  del  periódich 
Progrés.  El  saludèm  efectuosament.  Es  una 
publicació  nacionalista  que  ve  disposada  a 
lluytar  per  la  llibertat  de  Catalunya  y  la  de 
tots  els  pobles  oprimits  per  Estats  centralisa- 
dors. 

En  sa  primera  plana,  y  en  un  editorial 
capsat  Quí  som,  recull  el  mot  que  uns  ab 
mala  fe  y  per  el  compte  que’ls  tenia  ferlho 
odiós  l'han  prosliluit  llençantlo  al  mitg  del 
fang  de  les  passions  que  agiten  la  societat ,  y 
altres  ab  notoria  ignorància  han  deixat  que 
l’enllotessin  creguis  que  al  ser  a  terra  era  fàcil 
d’aconseguirlo  ab  la  cúa.  Aquest  mot  es  el  de 
llibertari. 

Visca  molts  anys  la  nova  publicació  nacio¬ 
nalista  y  llibertaria  y  que  sia  fructífera  sa 
tasca. 

Retallèm  del  número  del  dissapte  (nit)  de 
La  Renaixensa : 

En  vista  del  desacort  existent  entre  alguns  signifi¬ 
cats  socis  de  «Catalunya  Federal»  respecte  al  criteri  y 
a  la  conducta  política  qu’ha  de  seguir  dita  societat, 
desacort  que  ja  no  es  dissimulable  tota  vegada  que 
algtín  d’aquells  socis  resulta  candidat  a  la  Diputació 
provincial  per  la  Unió  Republicana,  a  la  qual  fins  ara 
ha  estat  hostil  o  per  lo  menos  estrangera  «Catalunya 
Federal»,  s’ha  manifestat  per  algtín  dels  seus  individuus 


el  desitj  de  que’l  Concell  directiu  de  la  entitat  convo 
qui  a  junta  general  de  socis  pera  liquidar  la  societat. 

Per  la  seva  part  el  senyor  Laporta  també  ha  dema¬ 
nat  al  Consell  dita  convocació,  però  creyent  que  avans 
de  tractar  de  disoldre  (Catalunya  Federal)  seria  conve¬ 
nient  sometre  als  socis  una  proposició  que  ja  ha  anun¬ 
ciat.  En  aquesta  se’ls  demana  que  diguin  si  accepten 
qu’en  l’article  per  ell  publicat  en  el  número  de  cap 
any  de  Joventut  s’hi  conté  en  essencia  l’esperit  que 
anima  la  política  de  «Catalunya  Federal».  Si  així 
s’aprobés  per  la  majoria  de  socis,  entén  el  senyor  La¬ 
porta  que  no  s’hauría  de  disoldre  dita  entitat,  sinó  que, 
al  contrari,  hauria  de  mantenir  més  ferm  que  may  la 
bandera  de  les  reivindicacions  catalanes,  de  la  repú¬ 
blica  y  del  federalisme. 

Tot  això  es  molt  bonich,  però,  desgracia¬ 
dament  hem  tingut  tants  desenganys,  que 
l’unich  que  se’ns  ocorre  es  fer  vots  pera  que 
aquells  amichs  nostres  se  sentin  més  nacio¬ 
nalistes  que  federals. 

Dijous  passat  s’inaugurà  la  nova  fàbrica 
de  cervesa  «La  Bohèmia»  que  la  rahó  social 
«Joan  Musolas,  S.  en  C.,  ha  construhit  en 
uns  espayosos  terrenys  de  les  afores  de  Bar¬ 
celona. 

Aquesta  fàbrica  ve  a  omplir  una  verdadera 
necessitat  aqui,  ahont  tan  consúm  se  fa  de 
cervesa  y  ahont  per  incomprensibles  defi¬ 
ciències  de  nostres  industrials  estàvem  con¬ 
demnats  a  beure  cervesa  molt  mitjanament 
preparada,  o  a  pagar  carissima  la  estrangera, 
que  per  altra  part,  els  transports  y  els  encap- 
saments  necessaris  a  sa  conservació  perju¬ 
diquen  notablement. 

Sabut  es  que  la  preparació  d'aquesta  be¬ 
guda  requereix  ademés  d’una  maquinaria 
perfecta  y  complicada,  un  cuydado  exquisit 
en  la  elaboració  y  transformació  de  les  pri¬ 
meres  materies.  Tot  això  ho  han  solucionat 
els  nous  fabricants.  Totes  les  dependencies, 
les  quadres  de  màquines,  la  maltería,  les 
torradores,  els  molinets  y  sales  de  fermenta¬ 
ció,  dipòsits,  etc.,  estàn  provehits  dels  ele¬ 
ments  necessaris  al  seu  fi  ab  arreglo  als 
derrers  avenços. 

No  es  d’estranyar,  donchs,  que  la  cervesa 
per  la  nova  fàbrica  elaborada,  pugui  compe¬ 
tir  ab  ventatja  ab  la  bona  d’Alemanya,  que 
com  hem  dit  ens  arriba  aquí  poch  menys  que 
sofisticada.  Sobre  tot  la  coneguda  vulgar¬ 
ment  ab  el  nom  de  Pilsen  se  recomana  per 
sa  frescor,  suavitat  y  aroma.  L’altra,  la  Mu- 
nich ,  també  es  pastosa  sense  empalagar. 

En  fi,  que’ls  senyor  Musolas  y  demés  so¬ 
cis  de  la  nova  fàbrica  mereixen  aplaudiments 
per  son  esforç  pera  lliurar  a  Catalunya  del 
tribut  que  encara  avuy  paga  al  estranger  en 
un  article  de  tant  consúm  y  que  tant  agrada  a 
nostre  poble. 

Sols  falta  que  siguin  constants  en  sa  tasca 
y  que  per  la  escrupulositat  en  la  tria  de  pri¬ 
meres  materies  y  en  la  elaboració  logrin  im¬ 
posar  els  seus  productes. 

La  festa  de  la  inauguració  fou  brillant, 
assistinthi  una  nombrosa  concurrència  que 
fou  obsequiada  gentilment  pels  propietaris 
y  dependencia  de  la  casa. 


Hem  rebut  el  primer  número  del  periòdich 
Avenir,  publicació  escrita  en  català  y  que 
segons  anuncia  en  el  seu  subtitul  y  en  un 
article  de  fondo,  dedicarà  tots  els  seus  esfor¬ 
ços  a  cercar  nous  horitzons  de  perfecció  y  a 
bastir  els  fonaments  de  la  Ciutat  Feliç. 

Desitgèm  que,  lo  més  prompte  millor, 
vegi  realisades  ses  modestes  aspiracions. 

Ens  sab  greu  en  aquest  moment  que  Jo¬ 
ventut  no  sigui  un  setmanari  més  0  menys 
pornogràfich,  tirat  ab  tintes  f.orilleux  y  ab 
vistes  a  la  clerofobia,  pera  poguer  sortir  del 
pas  al  parlar  del  carnaval,  dihent  allò  tant 
nou  de  que  tot  l’any  n’es...  etc.,  etc.,  (repas¬ 
sin  la  colecció  del  paper  d’en  Llopis).  Y  ens 
sab  greu  també  no  ésser  una  revista  Catalu¬ 
nya,  0  un  diari  Brusi,  0  un  predicador  del 
carrer  de  Casp,  pera  poguer  sortir  del  pas 
ab  no  menys  facilitat,  dihent:  pecat,  pecat!  y 
anathema! 

Nosaltres  que  no’ns  vestim  pel  cap  com 
aquests  últims  ni  fem  mans  dels  peus  com 
els  primers,  abominèm  del  Carnestoltes,  si, 
però  sols  perque’l  considerèm  minço.  Paro¬ 
dia  del  paganisme,  com  ho  són  totes  les  fes¬ 
tes  cristianes  no  té  de  las  d’aquell,  ni  sa  fres¬ 
cor  ni  són  humanisme.  El  Carnestoltes  cristià 
gasta  careta,  no  pera  remembrar  a  Bacchus 
0  als  Sàtirs,  sinó  pera  amagar  la  vergonya 
dels  actes,  que  ioh!  paradòxica  societat!  ha 
anat  creixent  com  mala  herba,  ensemps  que 
ha  anat  engroixint  el  nombre  del  que’n  te¬ 
nen  poca. 

De  les  bestes  del  foch,  no'n  queda  ja  res 
gràfich  fóra  de  la  pudor  del  oli  dels  bunyols 
y  d’ara  més  la  font  de  poesie\  (1)  de  la  Festa 
del  Amor  d’en  Rusinol.  De  les  bacants  ja 
no’ns  resten  sinó  les  cartilles.  Estèm  en  el 
narro  de  la  vida,  mercès  a  la  creu. 

Sort  de  les  sorts  que  la  Gatzara  Continua 
ens  ha  vingut  a  treure  de  la  tristor  ab  sos 
enèrgichs  entusiasmes...  mercantilistes.  Ens 
ha  vingut  a  treure  de  la  tristor  y  a  oferirnos 
un  contrast  hermosissim...  Heusel  aquí... 
Quan  nosaltres  demanèm  llibertat  per  Cata¬ 
lunya,  els  avanzados  ens  diuen  que  volen 
retornar  a  l’època  dels  llums  d’oli.  Ara  que’ls 
gatzarivols  volen  fernos  retornar  a  les  hones¬ 
tes  diversions  de  quant  Barcelona  estaba 
amurallada  y  el  Born  era  son  centre,  tot  se’ls 
hi  torna  alabances  entusiastes. 

Nostre  avanzados  tenen  tota  la  picardia  dels 
colegials.  Patufet  de  la  poesia,  no  badis,  o’t 


(1)  Vègentse  els  cartells  del  Romea 


batràn  el  record.  Un  ninot,  quatre  bromes 
de  vehinat  y  un  duro  de  calderilla  al  calaix 
de  la  botigueta,  y...  ique  tunantes  que  som\  y 
que'ns  hem  divertit! 

Sembla  mentida  que  no  sàpiguen  veure 
que  totes  les  institucions  evolucionen  cap  a 
la  mort  y  que  pera  el  Carnestoltes  ja  ha  to¬ 
cat  la  seva  hora.  Es  ignocencia  ridícula  voler 
ferlo  renàixer,  lo  migrat,  més  que  res,  ha  de 
morir.  Y  no  riguin  els  de  l’altra  banda.  La 
Cuaresma  li  fa  bona  parella. 


Hem  rebut  l’estracte  de  la  resposta  que  el 
Comitè  de  la  Lliga  Nacionalista  Catalana  de 
Paris  ha  fet  a  la  Lliga  Regionalista  a  propò¬ 
sit  de  la  salutació  de  la  nova  Junta  d’aquesta 
y  à  la  Lliga  Foral  Autonomista  de  Guipúz- 
coa,  a  propòsit  de  una  circular. 

Ens  veyèm  impossibilitats  de  comentar 
com  fóra’l  nostre  gust  les  idees  emeses  en 
aquesta  derrera  circular.  Podèm  sols  dir  que 
se  tracta  en  ella  d’unir  Yacció  de  Catalunya 
y  Euskaria  pera  assolir  llur  ideal.  De  la  for¬ 
ma  y  manera  d’unir  aquella  acció  tracta  la 
resposta  de  la  Lliga  de  París.  El  lector  se 
farà  càrrech  de  tot  sense  més  esplicacions  per 
part  nostra. 

Nosaltres  com  a  catalanistes  de  la  Unió 
veyèm  ab  gran  simpatia  tots  aquells  movi¬ 
ments  que  tracten  d’assolir  l’autonomia  de 
Catalunya;  com  a  particulars  tenim  predilec¬ 
ció  per  algúns  d’ells  y  no  es  pas  els  que  pro¬ 
fessen  els  patriotes  euskars  y  els  catalans  de 
Paris,  els  que’ns  mereixen  menys  simpaties. 

Visca  molts  anys  Euskaria,  y  vinga  l’hora 
de  sagellarab  actes  l’abraçada  fraternal. 


Victima  d’una  pulmonia  ha  mort  en  aques¬ 
ta  ciutat  el  conegut  bariton  en  Joaquim  Ara¬ 
gó,  qui  abandonà’l  taller  de  «La  Maquinista 
Terrestre  y  Marítima»  pera  dedicarse  al  cant, 
obtenint  molts  aplausos  en  els  principals 
teatres  lirichs  d’Europa,  començant  pel  Liceu 
de  Barcelona.  Derrerament  havia  cantat  en 
totes  les  temporades  d’òpera  de  Novetats  y 
del  Tivoli. 

Se  distingia  pel  seu  bon  gust  y  per  l’es¬ 
tudi  que  feya  dels  personatges,  essent  una 
de  ses  més  cèlebres  creacions  I  Pagliacci,  de 
Leoncavallo. 


A  Madrid,  corazòn  y  cerebro  de  la  nación, 
no’ls  hi  surt  may  res  bé:  ni  el  centenari  d’en 
Cervantes  (glòria  ben  llegitima  d’ahir),  ni 
l’homenatge  a  l’Echegaray  (glòria  un  xich 
problemàtica  d’avuy).  iQuè  volen  més  digne 
que  honorar  el  qu’es  honorable?  Donchs  re¬ 
sulta  que’s  fan  uns  honors  tristos. 

En  tot,  en  tot  passa  lo  meteix.  Temps  en¬ 
rera  la  seva  glòria  era  Amèrica,  ahont  ha- 

víem  de  fer  morder  el  polvo  al  perro  yankee: 
Y  tothòm  les  pregonava  aquelles  glòries, 
y  totbòm  deya  «anèm»,  y  no  més  hi  anaven 
els  pobres  quintos. 

Totes  les  seves  glòries  són  o  resulten 
així:  tristes. 

El  «Concell  Directiu  del  Centre  Catala¬ 
nista»  de  Santiago  de  Cuba,  té  acordat  ofe¬ 
rir  un  premi  als  Jochs  Florals  d’enguany, 
consistent  en  una  moneda  d'or  de  vint  duros 
(Aguilà  Americana),  al  trevall  literari  que 
millor  desenrrotlli’l  següent  tema:  íQuina  con¬ 
ducta  té  d’observar  tot  català  fòra  de  sa  terra , 
pera  mereixer  el  calificaliu  de  bon  català ? 

Si  no’s  presenten  trevalls  que  obtin  a  dit 
premi, ’l  Consistori  està  autorisat  pera  ferne 
entrega  al  autor  de  la  mellor  poesia  de  ca¬ 
ràcter  patriòtich,  que  a  criteri  del  Jurat  ne 
sia  mereixedor. 

Lo  que’s  fa  públich  als  efectes  oportuns,  y 
com  adició  al  cartell  extraordinari  publicat  el 
dia  primer  de  janer  d’enguany.  —  Barce¬ 
lona,  27  febrer  de  19C5. 

La  Associació  musical  de  Barcelona,  clo- 
glé’l  dimars  passat  el  cicle  dedicat  al  gran 
Robert  Schumann,  ab  un  concert  de  sonates 
a  càrrech  del  pianista  senyor  Pellicer  y  del 
violinista  senyor  Sànchez. 

Abdós  distingits  concertistes  executaren 
les  sonates  en  la  menor  (op.  105)  y  en  re  me¬ 
nor  (op.  12 1)  del  mestre  saxó,  ostentant  en 
tots  els  temps  de  les  meteixes,  un  complert 
domini  de  la  tècnica  y  un  bon  gust  en  la  dic¬ 
ció  digne  dels  més  calurosos  elogis. 

El  cicle  Schumann  ha  sigut  pera  l’Asso¬ 
ciació  musical  de  Barcelona  una  serie  d’èxits 
y  pera’ls  que  hi  han  assistit  una  déu  de  fon¬ 
des  emocions  artístiques. 


Hem  rebut  el  programa  (redactat  en  cas¬ 
tellà)  de  les  festes  celebrades  a  Vilanova 
y  la  Geltrú  desde’l  dia  3  fins  al  8  del  present. 
S’anuncia,  entre  altres  coses  de  broma,  l’arri¬ 
bada  de  S.  M.  Carnestoltes,  una  cavalcada, 
valls  de  disfresses  y  sortida  de  la  joyosa 
Comparsa  del  Vidalot.  Se  veu  que’l  bon  hu¬ 
mor  (que  molts  anys  duri)  s’ha  fet  rey  y  se¬ 
nyor  de  la  pintoresca  vila  marítima. 


Publicacions  rebudes: 

Escuela  espanola  de  canto ,  método  de  ense- 
fíanza ,  por  Ramón  Torras.  S’ha  publicat  la 
segona  edició  d’aquesta  important  obra  d’en¬ 
senyança  de  cant.  El  senyor  Torras  Florensa 
exposa’ls  mètodes  que  més  útils  considera  a 
la  educació  dels  cantants,  mètodes  confor¬ 
mes  ab  les  teories  modernes.  El  mestre  To¬ 


rras  es  dels  qui  creuen  (proba  de  que  coneix 
a  fons  la  matèria  exposada),  el  drama  musi¬ 
cal  de  declamació  cantada  destinat  a  substi- 
tuhir  la  vella  òpera. 

Mil  y  una  Curiosidades.  La  casa  Víctor  ha 
publicat  un  nou  volúm  d’interessants  narra¬ 
cions,- seguint  la  serie  començada  ab  tant 
d’èxit.  Se  llegeixen  en  l’obreta,  relacions  de 
coses  poch  conegudes,  destinades  a  vulgari- 
sar  tota  mena  de  coneixements.  Preu,  2  rals. 

Misión  Comercial  de  Viajantes  Espaiïoles  à 
las  Repúblicas  del  Plata.  Bases  de  la  expedi- 
ción.  Fulla  interessant,  que  recomanèm  ales 
cases  de  comerç  que  vulguin  ésser  represen¬ 
tades  per  dita  Missió. 

El  Agua. — S us  aplicaciones  à  la  agricul¬ 
tura. — Sus  caracteres  y  propiedades. — Papel 
que  dessmpena  en  la  vegetación. — Manantia- 
les. — Procedimientos  para  descubrir  aguas  sub- 
terràneas. — Pozos y  minas. — Pozos  artesianos. 
— Repoblación  forestal  para  normalizar  las 
corrientes.  —  Aforos.  —  Riegos.  —  Canales. — 
Pantanos. — Maquinaria  para  elevar  agua. — 
Medios  para  aminorar  los  efectos  de  las  inun- 
daciones,  por  Guillermo  J .  de  Guillén- Garcia. 

La  llibreria  d’en  Francisco  Puig  acaba  de 
publicar  aquesta  obra  en  la  que  hem  pogut 
apreciar  veritables  condicions  d’imporlancia 
y  utilitat  pràctica,  per  qual  motiu  la  recoma- 
ném  als  nostres  agricultors.  Preu  10  pesse¬ 
tes. 

Lo  Pardal ,  cançó  popular  catalana.  Mú¬ 
sica,  poesia  y  notes.  N.°  XL.  Preu,  10  cèn¬ 
tims. 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes. 

»  Mitj  any . 4’5°  » 

»  Trimestre .  2’25  » 

ALTRES  REGIONS  D’ESPANYA: 

Un  any .  9  » 

ESTRANGER:  Un  any . io  Franchs. 

Número  corrent . 20  Cèntims. 

»  atrassat,  ab  folletins.  ...  40  » 

»  »  sense  folletins.  .  .  25  » 


El  número  corrent  no’s  ven  sense  folletins. 


Fidel  Giró  impressor.  —  Carrer  de  València,  233 


Redacció  y  Administració: 

Plaça  del  Teatre,  6,  entresol. 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS .  .  40  » 

»  »  SENSE  FOLLETINS.  25  » 


SUMARI: 


Plàtiques...  quaresmals,  per  Lluis  Via. — Intervencio¬ 
nisme,  per  Emili  Tintorer. — Les  muses  modernes, 
per  Geroni  Zanné.— Malta,  per  J.  Pin  y  Soler.— El 
Narro  de  la  Vida,  per  Rafel  Nogueras  Oller.— El 
Símbol,  per  Arnau  Martínez  y  Serinà.— Semblances, 
per  Jaume  Palou.—  Jochs  Florals  de  Barcelona  de 
1905:  Llista  deies  composicions  rebudes  a  Secreta¬ 
ria.— Noves. 

FOLLETÍ: 

SOLITUT,  per  Víctor  Català.— Plech  41. 

DAFNIS  Y  CLOE.— Traducció  catalana.— Plech  5. 


PLÀTIQUES...  QUARESMALS 

Vosaltres  sóu  d’abaix,  jo  sóch  de  dalt;  vosaltres 
sóu  d’aquest  món,  jo  no  sóch  d’aquest  món.  Per  això 
vaig  dirvos  que  morireu  en  vostres  pecats  .. 

Sant  Joan:  Discurs  de  Jesús  sobre  sa  missió  divina. 

Anàs . — No’l  mataràs  pas  may  a  aqueix.  Hi  han  Judes 
per  tot  arreu:  n’hi  ha  un  si  són  dos  homes. 

Guimerà:  Jesús  de  Nazareth. 

ELS  ENCARRILATS 

Després  del  Carnaval  ve  la  Quaresma;  als 
aixelabraments  succeheix  el  cansanci,  als 
acudits  alegres  les  reflexions  tristes. 

Síen  les  que’s  vulguin  les  conseqüencies 
de  les  actuals  eleccions  a  diputats  provin¬ 
cials,  nosaltres  ens  entristim  per  endevant. 


Dos  0  tres  anys  enrera,  quan  les  ambicions 
personals  no  s’havien  manifestat  tant  com  ara 
en  el  camp  regionalista,  y  pels  ideals  sem¬ 
blava  glatir  tothòm,  tot  eren  alegroys,  y  bo¬ 
na  harmonia,  y  santa  germanor.  No  cal  dir  si’s 
presentaven  ben  units  ab  els  de  La  Veu  els 
que  ara  escriuen  El  Poble  Català.  Els  fede¬ 
rals  catalans,  a  major  abundament,  recor¬ 
dant  que  avans  que  tot  eren  autonomistes, 
s’acostaven  a  nosaltres  també  bastant  ben 
avinguts,  puig  no  s’havia  hagut  de  fundar 
encara  una  «Catalunya  Federal»  pera  distan¬ 
ciar  els  purs  d'en  Laporta  dels  impurs  d’en 
Vallès,  ni  molt  menys  havia  pogut  ficarse  la 
malura  entre’ls  meteixos  purs ,  com  ha  suc- 
cehit  ara  ab  motiu  de  la  conducta  equívoca 
dels  Roig  y  Armengol,  Vilà,  Tona,  etc.  y  del 
procedir  vergonyós  d’en  Pi  y  Suner,  que  ha 
deixat  que’ls  unitaris  de  la  Union  Republica¬ 
na  apoyessin  sa  candidatura  a  la  Diputació 
provincial. 

Per  sa  banda’ls  republicans  de  la  Union 
també  lluytaven  en  bloch,  fusionats  de  tot 
just,  sense  retreures  mutuament  si  avans  ha¬ 
vien  0  no  sigut  lacayos  dels  Planas  y  dels 
Collaso,  si  havien  secundat  la  política  Ü’en 
Cànovas  en  la  inhumana  guerra  de  Cuba,  o 
si  havien  encensat  als  butxins  de  Montjuich. 
Y  formant  un  exèrcit  compacte’ns  declara¬ 
ven  la  guerra. 

Convenia,  donchs,  que  tots  els  autonomia- 

tes  anéssim  plegats  contra  republicansy  mo- 
nàrquichs,  unsyaltres  representants  del  cen¬ 
tralisme;  y  tots  estiguerem  conformes  a  anar- 
hi,  feta  excepció  d’uns  quants  rapatanis,  els 
quals  hagueren  de  quedar  isolats  aleshores, 
com  hi  quedaren  més  tart,  al  ésser  convoca¬ 
da  per  la  Unió  Catalanista  la  magna  Assam- 
blea  de  Barcelona. 

Havia  mort  el  doctor  Robert,  qual  presti¬ 
gi,  ben  aprofitat  per  un  esperit  batallador 
com  en  Prat  de  la  Riba  (i),  feu  que  l’auto- 
nomisme  català  assolís  un  moment  politich 
brillant.  Comprenent  qu’era  del  cas  aprofi- 
tarloy  deixar  de  banda  petiteses,  no’ns  vol¬ 
guérem  manifestar  de  cap  manera  refractaris 
a  la  general  unió,  y  sense  deixar  d’expressar 
nostra  manca  de  fe  en  els  sistemes  jíolitichs 
a  l’us,  per  la  unió  advocarem,  encara  que  no 
fos  sinó  per  l’efecte  moral  qu’ella  havia  de 
produhir  en  el  comú  enemich.  Se  tractava 
d’anar  a  les  eleccions,  y  nosaltres,  conse¬ 
qüents  ab  nostres  conviccions,  no  hi  po¬ 
díem  creure  en  la  regeneració  política  per 
medi  del  sufragi  universal,  mes  tinguerem 
prou  prudència  pera  no  fer  ab  nostra  protes¬ 
ta  mala  obra  als  qui,  moguts  segons  deyen 
per  fins  superiors,  sostenien  qu’era  precís 
valdres  d’aquest  tapa-bruts  de  les  democrà¬ 
cies  modernes  atiant  unes  contra  altres  a  les 
turbes  inconscients,  y  acceptant  aixi  la  11  uy ta 

(i)  Aquí  hem  de  remarcar  que  a  nostre  entendre’l 

veritable  creador  y  director  de  tot  aquell  moviment  po- 

lítich  foun.’Enrich  Prat  de  la  Riba,  el  primer  home  que 

tingué  energies  y  capacitat  suficients  per’afrontar  ab 
èxit  els  anatemes  d’en  Pere  Aldavert,  de  fet  tínich  direc¬ 

tor  també  de  les  antigues  forces  catalanistes,  en  quines 
files  tan  sorollosa  revolució’s  promogué.  Sense  que  això 
sia  fer  l'apologia  de  l’un  ni  de  l'altre,  potser  pot  afirmar- 
se  que  l'autonomisme  militant  no  ha  tingut  més  que  dos 
homes  ab  veritables  condicions  de  sagacitat  y  entrema¬ 
liadura:  l(i) * * * v Aldavert  y  en  Prat.  Ben  diferents  abdós,  però 
un  y  altre  ab  prou  talent  pera  que  desde’l  primer  instant 
de  veures  se  consideressin  com  a  futurs  rivals  com  en 
efecte  ho  foren.  Els  altres,  afectes  a  l'un  o  disidents  de 
l’altre,  han  sigut  en  sa  majoria  pobra  gent.  Tan  pobra 
gent  com  els  republicans,  que  al  combatre  sistemàtica¬ 
ment  per  reaccionaris  als  de  la  «Lliga  Regionalista»  no 
poden  anteposar  a  l’obra  política  realisada  per  aquesta 
un’altra  obra  propria,  y  obliden  que’ls  triomfs  republi¬ 
cans  sols  són  deguts  al  cap  y  a  la  fí  a  la  perfecta  orga- 
nisació  de  dita  «Lliga»,  que  sapigué  ferir  de  debò  al  ca-, 
ciquisme.  Els  republicans,  mal  avinguts  y  curts  de  gam- 
bals  en  sa  majoria,  sols  tenen  llur  triomf  garantit  pel 
triomf  del  regionalistes.  Y  si  no  hi  hagués  de  per  mitj 
vividors  que  fomenten  les  baralles,  la  cultura  de  les 
masses  aumentaría,  desapareixeria  cada  cop  més  del 
camp  republicà  l’esperit  unitarista  qu’exploten  els  ca¬ 
pitosts  forasters,  e  hi  guanyaria  Catalunya,  ensemps 
que  la  República  no  hi  perdria  res, 


com  a  bon  medi  per’arribar  a  adquirir  la  cos¬ 
tum  pública  que’ns  manca...  encara  que  això 
de  lluyta  (que  suposa  iracundia)  y  costum  pu¬ 
blica  (que  vol  dir  habitut  de  tracte  mutuu 
ennoblidor)  resultin  dos  mots  antitètichs... 

Les  ambicions  personals  d’alguns  dels  que 
a  nosaltres  s’havien  arrimat  (en  Vallès  y  Ri¬ 
bot  per  exemple),  y  sobre  tot  la  gramàtica 
parda  dels  governs  centrals  que  sempre  tro¬ 
ben  masses  inconscients  qu’eslúpidament 
fassin  el  jòch  dels  agitadors  assalariats,  ens 
demostraren  que’l  moment  politich  de  que 
hem  parlat  (y  que  havia  sorprès  y  fet  obrir 
els  ulls  al  meteix  Pi  y  Margall)  acabava  de 
passar  com  en  Robert  a  la  historia.  Era 
qüestió,  donchs,  de  no  empenyarse  en  que 
semblés  unit  lo  que  de  fet  estava  disgregat, 
y  d’esperar  ab  calma,  educantnos  entre  tant 
pera  saber  aprofitar  un’altra  ocasió  quan  se 
presentés,  o  pera  saber  provocaria  oportuna¬ 
ment. 

No  tots  volgueren  veureho  així.  Ja  hi  ha¬ 
via  inconscients  cegats  per  la  vanitat  de  figu¬ 
rar  políticament  com  a  personatges;  però  n’hi 
havia  també  de  ben  conscients  que  persisti¬ 
ren  en  fer  créixer  nostra  causa  per  medi  de 
la  política,  sense  desmayar  un  punt  en  llur 
afany  de  confiar  a  companys  de  causa  més  o 
menys autèntichs  el  desempenyo  dels  càrrechs 
públichs.  Aqueixos  companys  podien  fer  quel- 
còm,  es  cert:  però  no  han  fet  quasi  res. 

Qui  ha  anat  fent  sa  obra  ha  sigut  la  Polí¬ 
tica.  Ab  el  descontent  dels  preterits  han 
sorgit  a  la  llum  irregularitats  que  alguns 
haurien  volguí  tenir  sempre  amagades  y  que 
altres  han  celebrat  veure  descobertes;  han 
esclatat  disidencies;  s’han  fet  campanyes  mes¬ 
quines  en  les  que’ls  pactadors  d’ahir  han  vol¬ 
gut  aparèixer  néts  de  tota  conxorxa,  y  en  les 
que’ls  de  criteri  elàstich  s’han  mostrat  severs 
Catons...  Aixi  uns  y  altres  l’han  anada  enca¬ 
rrilant  \a  \lur  acció  política.  No  han  fet  gran 
cosa  desempenyant  càrrechs  públichs,  però 
han  transigit  segons  ha  convingut,  han  des¬ 
confiat  y  murmurat  dels  companys,  y  han  lo- 
grat  que  llurs  desconfiances  y  murmuracions 
no  sols  hagin  trascendit,  sinó  fins  s’hagin  en¬ 
comanat  al  públich.  Ja  no  es  sols  l’ideal  comú 
lo  que  anima  a  uns  y  altres:  són  més  aviat  les 
petites  qüestions  personalíssimes.  En  el  fons 
de  tot,  si’s  regira,  s’hi  troba  sovint  un  gran 
escepticisme,  únich  resultat  que  podia  espe- 

rarse  de  certes  accions  polítiques  que  s’han 
vingut  seguint.  Ja'ls  anèm  fressant  els  via¬ 
ranys  de  la  politica;  ja  són  vanitats  y  ambi¬ 
cions  lo  que’ns  mena;  ja  estèm  encarrilats. 

Y  si  abominém  dels  que  van  a  les  elec¬ 
cions  no  es  pel  fet  de  no  creure  nosaltres  en 
elles,  donchs  el  Catalanisme  admet  que  s'hi 
vagi,  y  nosaltres  tornaríem  a  defensar  sempre 
als  que  hi  van  de  bona  fe,  com  ja’ls  defensa¬ 
rem  quan  se’ls  atacà  sistemàticament.  Als 
que  s’equivoquen  anant  de  bona  fe  no’ls  di- 
hém  pas  res,  que  nosaltres  no  som  pas  in- 
falibles  y  també’ns  podém  errar  y  ens  errèm. 
Les  falses  coalicions  es  lo  que  combatèm. 
Quànt  millor  no  haurien  fet  els  regionalistes 
deixant  en  pau  a  certes  forces  vives ,  ja  tan 
madures  y  tan  lligades  ab  la  burocràcia  cen¬ 
tral,  y  deixanthi  també  a  certs  petits  pensa¬ 
dors  d’intelecte  inflat  y  de  cor  esquifit!  Quànt 
millor  no  haurien  fet  nc  volèntsels  afiliar, 
deixant  que’s  diguessin  silvelistes  o  mquris- 
tes  els  uns,  castelarins  o  canalejins  els  al¬ 
tres,  qu’es  lo  que  s’haurien  dit  si  de  cop  no 
haguessin  notat  qu’estava  de  moda’l  Cata¬ 
lanisme  y  que  vestia  molt  el  descobrir  y  pro¬ 
tegir  als  catalanistes!  Les  actuals  genera¬ 
cions  ja  granades,  eren  massa  velles  o  esta¬ 
ven  massa  contaminades  pera  donar  bons 
fruyts,  en  politica  com  en  tot.  Era  preferible 
esmerçar  tols  els  esforços  en  la  generació 
que  puja:  educar  als  petits,  nò  malejarlos  ni 
dividirlos  ab  lluytes  vanes,  y  esperar  d’ells 
l’adveniment  de  la  vida  nova,  que  de  totes 
maneres  serà’l  fruyt  del  nostre  trevall.  Y  anar 
fomentant  la  ensenyança  catalana,  y  patroci¬ 
nar  més  escoles  catalanes  cada  dia...  Això’ls 
regionalistes  ja  ho  saben  fer,  y  ab  això  fan 
obra  d’educació  social,  obra  nacionalista 
molt  més  ppàctica  que  totes  les  actuals  ac¬ 
cions  polítiques  que  gasten  als  enters  y  ma¬ 
ten  als  gastats.  A  les  noves  generacions  es  a 
qui  toca  destruhir  els  vicis  polítichs  que  han 
pertorbat  al  nostre  poble  y  dels  que  n’hem 
rebut  la  majoria  dels  mals  que  patim. 

S’ha  de  parlar  clar,  devant  de  l’actual  es¬ 
tat  de  coses.  De  nostra  amplitut  de  mires 
n’han  rebut  probes  repetides  molts  amichs 
nostres,  que  saben  qu’en  temps  no  llunyans 
defensàvem  íntegrament  l’antich  Programa 
de  la  Unió  (com  ho  ha  fet  el  que  això  escriu 
en  aquestes  meteixes  planes)  y  que  acabarem 
per  demanar  la  revisió  de  les  seves  Bases 

al  compendre  que  a  una  idea  gran  no  li  van 
bé  definicions  estretes  ,  y  al  convèncerns 
de  que  la  causa  de  nostra  autonomia  es  cau¬ 
sa  de  tots  els  catalans  sia  I  que’s 'vulga  llur 
pensar  y  seniir.  Y  ferem  la  importantíssima 
declararació  de  l’última  Assamblea,  y  aques¬ 
ta  es  l'hora  en  que  ls  que’ns  animaren  a  feria 
no  són  encara  al  nostre  costat.  No  hi  fa  res: 
sens  ells  la  ferem,  y  a  pesar  d’ells  estèm 
cada  dia  més  satisfets  del  criteri  que  introdu- 
hirem  a  la  Unió. 

També  poden  haverse  enterat  més  d’una 
volta  de  nostra  tolerància  y  condescendència 
molts  federals  com  el  senyor  Pi  y  Suner, 
quines  manies  e  intemperancies  antireaccio- 
naries  l’havien  portat  moltes  vegades  a  dir 
tonteries  respecte  al  Catalanisme  sense  que 
nosaltres  haguéssim  volgut  fer  cas  sinó  de 
les  coses  que  deya  ben  dites.  Pobre  se¬ 
nyor!  Ell,  model  d’honradesa  y  de  modès¬ 
tia  política,  ell  que  tant  abominava  dels  que 
com  en  Vallés  feyen  ali  ab  els  unitaris  pera 
sortir  diputats  a  Corts,  ell  que  tant  s’esca- 
rraçava  predicant  la  guerra  santa  contra’ls 
unitaris  de  La  Publicidad ,  a  l’ultim  també 
ha  caygut  afalagat  pels  cants  de  sirena  d’a¬ 
quests!  (Valia  la  pena  de  cantar  tants  himnes 
a  l’autonomia  pera  manifestarse  a  la  fi  un 
federal  tan  vulgar  com  els  més  vulgars  dels 
que  sempre  s’empenyaren  en  fer  xorca  l’obra 
d’en  Pi  y  MargalP  Y  total  pera  ésser  un  trist 
diputat  provincial!...  En  Vallès  y  Ribot  te¬ 
nia  més  disculpa:  no  sols  perque  no  era  tan 
modest ,  no  sols  per  lo  elevat  del  càrrech  a 
que  aspirava,  sinó  perque,  malgrat  la  seva 
sans  façon  pera  fer  declaracions  de  tòrt  y  de 
través,  may  s’havia  compromès  ab  elles  de¬ 
vant  dels  unitaris  en  tan  alt  grau  com  ho  feu 
ab  les  seves  el  senyor  Pi  y  Suner,  en  son  des¬ 
pit  per  no  poder  brillar  com  en  Vallès  bri¬ 
llava. 

ELS  TRENTA  DINERS 

Repetimho:  després  del  Carnaval  ve  la 
Quaresma;  després  dels  techs,  els  enfits;  des¬ 
prés  de  les  disbauxes,  les  reflexions  y  els 
fàstichs.  Reflexionèm,  donchs,  però  a  pesar 
dels  fàstichs  guardemnos  de  tractar  a  ningú 
d’apòstala  ni  de  traidor.  Aquests  cali ficatius 
suposarien  en  nosaltres  poch  món,  y  ademés, 
són  massa  gràfichs  y  tanquen  massa  de 
cop  pera  que  poguèm  aplicarlos  a  subjectes 

de  doble  personalitat.  Val  més  que,  actuant 
de  psicòlegs  casulans,  ens  fem  càrrech  del 
dualisme  de  llur  caràcter  y  els  classifïquèm 
dintre  la  especie  de  l’hèroe  de  El  Castell  dels 
Tres  Dragons ,  que  unes  vegades  obrava  com 
a  noble  y  altres  com  a  calavera.  Filosofia 
pitarresca,  grotesca  si’s  vol,  però  a  la  fi  hu¬ 
mana  y  no  tan  dolenta  com  això. 

Si  ens  remontessim  una  mica  més,  tam- 
poch  podríem  ésser  severs.  Ens  trobèm  en 
plena  Quaresma  y  tendríssimes  idees  de  pie¬ 
tat  ens  acoren.  No  hem  volgut  considerar 
apòstates  ni  traidors  a  certs  companys  d’au- 
tonomisme,  mes  fins  considerantlos  tals  els 
trobaríem  disculpa.  El  meteix  Judes  apareix 
als  ulls  dels  desapassionats  més  que  com  un 
malvat,  com  un  petulant  infeliç.  Curt  de 
gambals  y  llarch  d’ambicions,  no  capia  que 
son  mestre  pogués  trevallar  sens  obtindré 
immediata  recompensa.  No  comprenia  a  Je¬ 
sús.  Vehement,  ple  d’ilusions,  però  despro- 
vehit  de  fe,  era  un  gran  feble  y  un  gran  va¬ 
nitós.  Somniava  compartir  l’imperi  del  món 
ab  Jesús,  y  si  no  ab  Jesús,  ab  els  mals  pon¬ 
tífex  de  Judea,  y  acabà  rebent  d’aquests 
trenta  diners  com  una  almoyna  0  com  un  in¬ 
sult.  (Allavors  les  actes  de  diputat  no  s’esti¬ 
laven).  El  cristianisme  ha  fet  gran  a  Judes 
dihentli  malvat.  Ne  protestèm,  y  esperém  que 
tots  els  ateyos  de  la  candidatura  de  la  Union 
Republicana' ns  secundin,  y  desprès  anirèm 
a  celebrarho  menjant  capellà  plegats.  No,  no 
es  cert  que  Judes  fos  un  malvat:  els  malvats 
de  debò  solen  ésser  menys  perjudicials  que’ls 
pobres  homes  plens  de  petiteses  que  tant 
abunden. 

L’autonomisme  n'ha  tingut  y  en  té  molts 
de  Judes,  es  a  dir,  de  pobres  ambiciosos  que 
cerquen  lo  positiu  y  demostren,  ab  tot,  no 
ésser  gens  pràctichs.  No  més  ho  són  en  una 
cosa:  en  que  no’s  pengen.  Però  no  ho  fan 
perque  saben  que  si  gayre  persistissin  en  dar 
tan  mal  exemple,  se  farien  tòrt  a  n’ells  me- 
teixos:  s’acabarien  els  Judes. 

Tants  y  tants  n’hi  ha  d’aqueixos  fulanos, 
que  aviat  ne  patirèm  la  obsessió.  Fins  no 
veyentlos,  creurém  estarne  voltats.  Les  enve- 
getes  de  que  més  amunt  parlavem,  les  des¬ 
confiances,  els  recels  qu’ells  han  provocat 
en  el  camp  autonomista  són  tals,  que  aviat 
ens  semblarà  que  no  hi  ha  més  que  Judes 
entre  nosaltres  y  que  nosaltres  meteixos  som 


personatges  de  la  Passió.  De  tant  viure  en¬ 
tre  jueus,  ens  creurém  ésserne.  Y  potser 
perdrèm  la  consciència  fins  al  punt  de  resoldre 
que  devèm  naturalisarnos  com  a  tals,  0  com 
a  moros.  Y  regnaràn  el  foch  y  la  dissensió; 
y,  com  diu  Sant  Lluch,  «d'aquí  en  avant 
cinch  en  una  casa  estaràn  dividits:  tres  con¬ 
tra  dos  y  dos  contra  tres.  El  pare  estarà  di¬ 
vidit  contra’l  fill,  y  el  fill  contra’l  pare;  la 
mare  contra  la  filla,  y  la  filla  contra  la  mare; 
la  sogra  contra  sa  nora,  y  la  nora  contra  sa 
sogra.. .» 

Y  la  causa  catalanista,  y  més  qu’ella  la  co¬ 
sa  pública  hi  perdràn,  y  a  les  baralles  succe- 
hirà  la  indiferència.  Aquesta  ha  començat  ja 
a  manifestarse  en  les  eleccions  de  diumenge, 
celebrades  a  Barcelona  ab  moralitat,  però  ab 
poch  entusiasme.  (Eren,  donchs,  fochs  d’en¬ 
cenalls  tots  aquells  entusiasmes,  provocats 
pels  qui  tant  prometien  y  tan  poch  han  po¬ 
gut  0  sabut  fer?.,.  (Foguerades  d’un  dia?  Ja 
ho  diguerem  que  molts  havien  perdut  la  fe 
y  que  ara  serien  menos  els  votants... 

De  tot  lo  qual  se’n  dedueix  que’ns  aniriem 
tornant  cada  dia  més  escèptichs  si  la  política 
de  personalismes  y  ambicions  esdevingués 
cosa  sistemàtica  dintre'l  Catalanisme. 

Lluís  Vía 

INTERVENCIONISME 

L’Excelentissim  senyor  governador  civil 
de  Madrid,  ademés  d’ésser  comte  de  Sant 
Lluís,  es  un  home  toçut:  «Tancarèu  a  dos 
quarts  d’una — digué  als  empresaris  de  tea¬ 
tres, — perque  la  lley  y  jo  ho  manem».  Els 
empresaris  protestaren  feblement,  y  la  Socie¬ 
dad  de  Autores  espanoles  ab  gran  energia. 
Aquesta  fins  arribà  a  retirar  el  repertori  a 
les  empreses,,  fent  aixi  impossible  la  ober¬ 
tura  dels  teatres.  Però  tots  han  tingut  de  ce¬ 
dir.  La  opinió  pública,  vull  dir  els  diaris  ma¬ 
drilenys,  han  acusat  als  autors  d’egoistes, 
han  dit  que  per  culpa  seva  molts  infeliços 
que  del  teatre  viuen  se  quedarien  en  la  misè¬ 
ria,  y  en  fi,  han  argumentat  ab  altres  llochs 
comuns  semblants  ab  tanta  insistència,  que’ls 
autors  han  tingut  de  cedir.  Y  el  senyor  comte 
ha  triomfat,  es  a  dir:  ha  triomfat  el  regla¬ 
ment  de  teatres  que  aprobaren  unes  Corts 
lliberals — [vergonya! — com  diu  Sa  Excelen- 
cia  modestament,  encara  que  ab  un  xich  d’iro¬ 
nia.  Dura  lex,  sed  lex. 

No  seré  pas  jo  qui  surti  a  defensar  als  au¬ 
tors  espanyols,  quina  societat  en  més  d’una 
ocasió  ha  demostrat  qu’era  cert  allò  de  l’e¬ 
goisme  dels  que  la  manegen,  però  no  m’ha 
deixat  de  fer  gracia  qu’en  la  lluyta  per  ells 
entaulada  ab  una  autoritat  despòtica,  tothom 
els  hagi  abandonat.  Perque,  miris  pel  costat 
que’s  vulgui,  l’acte  del  senyor  governador  de 
Madrid  es  un  acte  de  tirania  y  de  despotis¬ 
me.  (Qui  es  el  senyor  governador  de  Madrid, 
encara  que  sia  comte,  pera  dirli  a  un  empre¬ 
sari  que  paga  contribució,  que  ha  emprès  un 
negoci  comprometent  interessos  y  activitats 
en  la  confiança  de  que  viu  en  un  pais  civili- 
sat — lo  qual  vol  dir  un  pais  en  que  la  lliber¬ 
tat  d’iniciatives  y  de  contractes,  mentres  síen 
legals,  es  protegida  per  la  lley  y  l’autoritat, — 
qui  es  ell,  encara  que  sia  comte,  pera  dirli: 
«Té  de  tancar  les  portes  a  tal  hora»?  (Y  qui 
es  Sa  Excelencia,  encara  que  sia  comte,  pera 
dirme  a  mi  y  a  tots  els  homes  inofensius 
que’ns  agrada  anar  al  llit  tart:  «No’m  dóna  la 
gana  de  que  vos  distreguéu  en  el  teatre  pas¬ 
sats  dos  quarts  d’una  del  matí»?  (Fem  cap 
mal  a  ningú,  nosaltres  distreyentnos  y  els  que 
trevallen  guanyantse  la  vida,  pel  sol  fet  de 
que  nosaltres  ens  volguèm  distreure  y  els  de¬ 
més  vulguin  trevallar  a  una  hora  que  no  plau 
al  senyor  comte? 

Hèusel  aquí  l’aspecte  verament  interessant 
de  la  qüestió,  qu’es  d’una  importància  ex¬ 
traordinària. 

Fa  un  quant  temps  que  la  teoria  de  l’inter¬ 
vencionisme  de  l’Estat  està  de  moda.  Els 
socialistes  no  poden  dissimular  la  seva  satis¬ 
facció,  y  la  gent  d’ordre  ha  acceptat  y  pro¬ 
paga  ab  gust  la  flamant  teoria  considerantla 
com  una  reacció  saludable  en  aquests  temps 
de  lliberalisme  desenfrenat.  Uns  y  altres 
coincideixen  en  això  d’enrobústir  l’autoritat 
a  despeses  de  l’individuu,  y  el  resultat  d’a¬ 
questa  coincidència  no  ha  pogut  ésser  en  els 
derrers  temps  més  deplorable  pera’ls  que 
posen  per  sobre  de  tot  la  llibertat  individual. 
La  lley  del  descans  dominical  y  la  espatot- 
xada  del  governador  civil  de  Madrid  són  dos 
fets,  entre  altres  que’s  repeteixen  contínua¬ 
ment,  que  no  poden  ésser  més  significatius. 
Poch  a  poch  se  va  invadint  la  nostra  vida 
privada.  Perque  s’ha  mort  una  princesa 
s’obliga  indirectament  a  tancar  els  teatres,  y 
el  dol  de  l’Estat  el  tinch  de  dur  jo  també  en¬ 


cara  que  a  mi  no  m’entristeixi  gens  ni  mica 
la  mort  d’aquella  princesa,  com  no  m’en¬ 
tristeix  la  mort  de  totes  aquelles  persones 
que’m  són  indiferents.  Perque  a  l’autoritat  li 
sembla  immoral  que’ls  cafès  estiguin  oberts 
a  certes  hores,  jo,  que  a  les  nits  estich  des¬ 
vetllat,  no  puch  anar  a  Fornos  a  beure  una 
taça  de  the  tot  fent  temps  pera  ficarme  al  llit 
tart.  Avuy  es  un  alcalde  que’ns  priva  d’anar 
set  en  la  plataforma  d'un  tramvia,  encara  que 
ningú’n  protesti,  y  demà  es  un  agent  de  poli¬ 
cia  que  no’m  deixa  passar  quan  vaig  a  veure 
a  un  amich  que  viu  a  la  Porta-ferrissa,  per¬ 
que  al  cap  de  mitja  hora  té  de  passar  per  allí 
un  personatge  que  va  a  visitar  l’«Institut 
Agrícol  de  Sant  Isidro».  Per  Carnaval  me 
puch  disfressar  de  dimoni  y  no  de  dòna;  el 
Dijous  Sant  no  puch  anar  en  cotxe;  el  dia  de 
Corpus  a  la  tarda  no  puch  circular  per  certs 
carrers,  y  quan  se  fa  fosch  no’m  deixen  anar 
al  moll  de  Barcelona:  hi  ha  un  carrabiner 
que  diu  /  atràs  !  Puch  aplaudir  y  no  puch 
xiular,  puch  jugar  a  la  rifa  y  no  puch  jugar 
a  la  ruleta,  puch  posar  domaços  al  balcó’l  dia 
del  sant  del  rey,  y  no  puch  cridar  «visca  la 
República».  Y  així  per  l’estil. 

Les  protestes  no  hi  valen.  No  hi  fa  res 
que  jo  digui:  «Puig  que  vivim  en  temps  de 
democràcia  y  de  llibertat,  puig  qu’hem  con¬ 
quistat  el  sufragi  universal,  y  el  jurat,  y  la 
llibertat  d’imprenta  y  d’associació,  y  tantes 
altres,  (per  qué  avuy  me  trobo  més  lligat 
que  may,  per  qué  avuy  no  puch  fer  lo  que 
avans  podia  fer  lliurement  ? »  A  tot  això’s 
contesta  ab  la  teoria  de  l’intervencionisme. 
Els  socialistes  triomfen  y  s’ovira  pera  temps 
no  llunyans  la  seva  victorià  definitiva:  vic¬ 
torià  que  assoliràn  mercès  a  la  cooperació 
d’aquestes  classes  conservadores  que,  tro- 
bantse  avuy  en  possessió  del  poder,  l’enro¬ 
busteixen  en  sa  acció  tutelar  0  protectora, 
com  diuen  elles,  sense  compendre  lo  perillós 
del  seu  jòch.  Perque  un  dia  vindrà  0  pot 
venir  en  que’l  poder  no  hi  sia  a  les  seves 
mans —  la  França  actual  n’es  un  bon  exem¬ 
ple, — y  aquell  dia’l  meteix  Estat  y  la  me- 
teixa  autoritat  que  la  gent  dita  d’ordre  hau- 
ràn  fet  quasi  omnipotent,  no’s  limitarà  a  fer- 
nos  anar  al  llit  a  les  set,  com  les  gallines,  0 
a  fixarnos  les  hores  en  que  podèm  sortir  a 
pendre’l  sol,  0  a  imposarnos  el  sastre  que  ha 
de  vestirnos:  aquell  dia  l’Estat  omnipotent 

se  ficarà  en  la  vostra  iglesia,  en  la  vostra 
propietat,  en  el  vostre  trevall  y  en  moltes 
altres  coses  que  avuy  protegeix  perque  són 
elles  les  qui  monopolisen  el  poder. 

Y  aquell  dia  joh  classes  conservadores  que 
enaltiu  el  principi  d’autoritat!  no  la  trobaréu 
tan  bonica  aquesta  teoria  de  l’intervencionis¬ 
me  que  avuy  vos  enamora. 

Avuy  el  governador  de  Madrid,  el  senyor 
comte,  no'ns  deixa  anar  al  teatre  perque  diu 
qu’es  immoral  que  a  cerres  hores  de  la  nit 
ens  distreguèm,  y's’ampara  en  un  reglament 
estúpit  que’l  sentit  comú  havia  derogat;  demà 
un  ciudadatio  representant  del  poble,  unifor- 
misat,  que  no  serà  comte  sino  el  compa- 
fíero  33,357,  per  exemple,  de  la  República 
uniformisada,  no  vos  deixarà  beure  xampany 
a  cap  hora  perque  trobarà  immoral  que’n 
beguin  uns  y  no’n  beguin  altres,  y  s’ampa- 
rarà  en  una  lley  qu’ells  meteixos  hauràn  feta 
expressa.  Y  encara  això  del  xampany  no  es 
més  que  un  simbol.  En  altres  coses  voldrà 
intervenir  aquell  compaiïero ,  que  no  serà 
comte,  que  vos  faràn  plorar  més. 

Aixi,  donchs,  endevant.  Aneula  estenent  y 
aneula  posant  en  pràcticaaquesta  teoria  inter¬ 
vencionista;  aneunos  uniformisant;  feu  que, 
si  no  de  grat  per  força,  tots  anèm  confonent- 
nos,  que  tinguém  les  meteixes  creences, 
la  meteixa  instrucció,  els  meteixos  gustos  y 
els  meteixos  hàbits;  llevemnos  tols  a  les 
cinch  y  anèm  tots  a  les  déu  al  llit;  feunos 
a  tots  iguals  si  podèu;  però  si  logrèu  ferho, 
que  no  vos  vingui  de  nou  si,  al  trucar  a  les 
portes  del  govern  civil  de  Madrid,  enlloch 
d’un  comte  fi,  morigerat  y  ab  creus  a  la  pi¬ 
trera,  vos  surt  a  rebre  un  home  ferreny,  ves¬ 
tint  la  brusa  y  ab  un  número  enganxat  al 
front;  y  no  estranyèu  tampoch  que  aquell 
home,  enlloch  de  dirvos  melifluament,  com 
podria  ferho  l’actual  governador  de  Madrid: 
uPero  jes  que  es  hora  honesía  de  salir  del  tealro 
la  de  la  una?)) ,  vos  repeteixi  brutalment  aque¬ 
lla  frase  sacramental:  «La  proprietat  es  un 
robo!» 

Emili  Tintorer 


LES  MUSES  MODERNES 

D’ençà  que  ab  el  Christianisme  naix  el 
culte  animich  a  la  dóna,  la  poesia  experi¬ 
menta  una  fondissima  transformació.  La 
dóna  va  deixant  poch  a  poch  els  atributs  de 


la  bellesa  purament  fisica,  y  esdevé  una  me¬ 
na  de  sér  esperitual;  la  matèria  ja  no  es  més 
que  una  vestidura  de  l’ànima.  Les  fortes  y 
marcades  linies  de  les  estàtues  gregues  s’han 
afeblit,  transformantse  en  els  contorns  boyro- 
sos  e  indefinits  dels  àngels  y  arcàngels  gò- 
tichs,  d’ulls  blaus  y  de  rosses  cabelleres,  re- 
doltats  de  lluminosos  nimbes.  L’antiga  ado¬ 
ració  per  la  carn  femenina  es  ja  una  mistica 
adoració  per  la  puresa  de  l’ànima.  Els  grans 
poetes  enamorats  ab  prou  feynes  veuen  els 
cossos  de  llurs  estimades.  Esperitualisades 
del  tot,  Beatriu,  Laura  y  Teresa  són  pera’l 
Dant,  pera’l  Petrarca  y  pera  l’Ausías  March 
tres  emblemes,  tres  signes  purissims,  tres 
punts  lluminosos  que  irradien  amor  ani- 
mich. 

En  la  Edat  mitjana  la  concepció  de  l’amor 
sofreix  una  transformació  radical.  Venus 
avergonyida  amaga  l’harmonia  suprema  de 
son  cos  nu,  capbussantse  en  les  aygües  hont 
nasqué.  La  Edat  mitjana,  com  una  riuada 
immensa  d'esperitualitat,  rebutja  l’erotisme 
clàssich  tenintlo  per  un  producte  satànich, 
per  una  temptació  infernal. 

Quan  els  anys  passin  y  les  costums  se  mo¬ 
difiquin,  y  l’home  modern,  per  un  esforç  de 
reacció,  s’acosti  a  la  naturalitat  y  senzillesa 
del  món  grech,  ressonaràn  altra  vegada  no- 
tes  ingenues,  dolçament  eròtiques.  El  gran 
Heine  ens  dirà  que  sa  estimada  es 

Die  Ivleine,  die  Feine,  die  Reine,  die  Eine... 

Però  en  els  segles  xm,  xiv  y  xv,  Beatriu, 
Laura  y  Teresa  regnen  com  símbols  puris¬ 
sims,  com  esperits  despullats  de  matèria,  y 
llurs  poetes  aymadors  les  canten  ab  accents 
tan  apassionats  y  respectuosos,  fetne  aytal 
suma  de  qualitats  y  perfeccions,  que  l’home 
d’avuy  les  veu  com  àngels,  encarnats  tan 
sols  pera  la  glòria  y  l’enaltiment  de  la  poe¬ 
sia. 

Beatriu  es  l’emblema  poètich  mitjeval  més 
pur,  es  l’aspiració  dantesca  envers  la  perfec¬ 
ció  estètica  y  animica.  Un  hom  no  arriba  a 
capir  si  es  un  àngel  o  una  noya,  si  existeix 
ab  aparença  humana  o  com  miratge  de  cas¬ 
tedat  y  de  puresa.  El  Dant,  al  pèrdrela  en  la 
terra,  al  veure  fondres  la  despulla  carnal, 
contempla  la  marxa  del  seu  blanch  esperit 
cap  a  les  blaves  regions  de  la  felicitat  eterna. 
En  nostre  baix  món,  el  Dant  la  canta  y  la 
enalteix:  en  la  Vita  Nuova  es  encara  un  sér 
terrenal  aymat  pel  poeta,  qui  s’entrega  a 
l’amor,  com  diu  un  dels  seus  biògrafs,  non 
per  libidine ,  ma  per  gentilezza  di  cuore;  en 
La  Commedia ,  Beatriu  ha  assolit  ja’l  perfec¬ 
cionament  absolut,  y  devalla  del  Paradiso 
pera  obrirne  al  Dant  les  aurees  portes. 

El  pur  esperit  de  Beatriu,  però,  pren  visi¬ 
bles  formes  pera  ferse  inteligible  a  la  feble  y 
humana  percepció  dantesca...  Sa  presentació 
es  una  apoteosis  colossal:  el  Dant  la  veu  vol- 

tada  d’una  cascata  de  llums,  de  colors  y  de 
flames: 

lo  vidi  già  nel  cominciar  del  giorno 
La  parte  oriental  tutta  rosata, 

E  l’altro  ciel  di  bel  sereno  adorno; 

E  la  faccia  del  Sol  nascere  ombrata, 

Si  che,  per  temperanza  di  vapori, 

L’ochio  lo  sostenea  lunga  fiata: 

Cosi  dentro  una  nuvola  di  fiori 
Che  dalle  mani  angeliche  saliva, 

E  ricadea  in  giü  dentro  e  di  fuori, 

Sovra  candido  vel  cinta  d’oliva 
Donna  m’apparve  sotto  verde  manto, 

Vestita  di  color  di  fiamma  viva. 

Y  aleshores  esclata  triomfalment  l’amor  del 
Dant:  en  la  celestial  visió  que  li  apareix  veu 
la  donzella,  la  casta  y  modesta  Bealrice ,  y  el 
teòleg  profond,  el  poeta  altissimo,  llença  un 
crit  que  ix  del  cor: 

D’antico  amor  senti  la  gran  potenza... 

Conosco  i  segni  dell’antica  fiamma... 

La  Laura  de  Francesco  Petrarca  no  té  ja 
l’exquisit  perfum  de  la  Beatriu  dantesca.  Es 
més  dóna  que  àngel.  Sos  contorns  físichs 
són  més  visibles  que’ls  de  la  verge  de  La 
Commedia.  El  poeta  d’Arezzo  no  pot  esperi- 
tualisar  (en  el  sentit  més  elevat  del  ntot)  tant 
com  el  vident  de  Florença.  Laura  es  una 
dóna  hermosissima,  qual  esperit  no  pot  dis¬ 
fressar  la  bellesa  del  cos,  malgrat  els  esfor¬ 
ços  del  Petrarca:  es  el  tema  únich  que  dóna 
lloch  a  la  naixença  d’una  serie  infinida  de 
poètiques  variacions.  El  Petrarca  la  canta  de 
mil  maneres  distintes:  l’adoració  fervent 
que  sent  per  ella  li  fa  descobrir,  cada  jorn 
que  passa,  perfeccions  inefables  y  noves. 
D’ençà  que  la  coneix,  son  recort  jamay  l’a¬ 
bandona: 

Giovane  donna  sott’un  verde  lauro 
Vidi,  piü  bianca  e  piu  fredda  che  neve 
Non  percossa  dal  Sol  molti  e  molt’anni, 

E’l  suo  parlar  e'l  bel  viso  e  le  chiome 
Mi  piacquen  si  ch’i’  l’ho  dinanzi  agli  occhi. 

L'auro  e  i  topa/j  al  Sol  sopra  la  neve 
Vincon  le  bionde  chiome  presso  agli  occhi 
Che  menan  gli  anni  miei  si  tosto  a  riva  (1). 

Y  poch  a  poch  a  l’entorn  de  Laura  van 
apareixent  innombrables  belleses  y  encisos, 
que’l  poeta  broda  tendrament,  fentne  joyells 
poètichs  d'inestimable  valua.  Petrarca  agota 
tots  els  elogis,  totes  les  tendreses,  tots  els 
ditirambs,  totes  les  delicadeses,  totes  les 
hipèrboles  y  amplificacions  pera  ennoblir  la 
madonna  adorada.  Totes  les  exageracions 
escauen  a  «la  blanca  verge  vestida  de  sol»; 
devant  d’ella  la  llengua  del  Petrarca  emmu¬ 
deix  avergonyida;  el  poeta  non  può  piü  par¬ 
laré,  nè  piangere ,  nè  sospiraré.  Pels  encisos 


(1)  Vegis  la  Sesiina  II.  (Sonetti  e  Canzoni  in  vila  di 
Madonna  Laura.) 


de  Laura  conosce  di  esser  incatenato  piü  forie 
che  augello  iollo  alia  sua  liberià.  En  cambi, 
al  ritorno  di  Laura  si  rasserena  il  cielo ,  e  si 
ricompone  in  placida  calma.  Petrarca  repro¬ 
dueix  la  salutació  entusiàstica  de  Lucreci  a 
Venus: 

Te,  dea,  te,  fugiunt  venti,  te  nubila  coeli 
Adventumque  tuum. 

Aixi  Laura  apar  una  Venus  esperitual. 
Després  d’ella  vindrà’l  Renaixement,  y  la 
Venus  grega,  la  vera  Venus,  retornarà  triom¬ 
fadora. 

Teresa  es  la  musa  de  l’Ausías  March,  del 
divino  Ausías  segons  en  Jorge  de  Montema- 
yor.  Els  Cants  d'Amor  són  escrits 

llevando  por  honrosa  y  justa  empresa 
dar  fama  à  la  honestísima  Teresa, 

com  diu  el  poeta  Gil  Polo,  l’elegant  autor  de 
La  Diana  enamorada .  Teresa  es  la  madona 
plena  de  seny ;  es  més  encara...  es  lir  entre 
carts,  la  castedat,  la  puresa  sense  màcula,  la 
blancor  y  la  virtut.  L’amor  d’Ausias  March 
per  ella  s’espandeix  com  un  llarch  plany  de 
refinat  dolor,  ab  subtilitats  poètich-metafísi- 
ques  que  s’esvaeixen  quintaessenciades,  com 
un  dolç  perfum  de  sofriment.  La  tristesa 
traspua  pels  versos  del  poeta,  com  una  déu 
de  melangia  inestroncable : 

Amor,  Amor,  up  hàbit  m’he  tallat 
de  vostre  drap  vestintme  l’esperit; 
en  lo  vestir  ample  molt  l’he  sentit 
e  fort  estret  quan  sobre  mi’s  estat. 

Es  curiosa  la  manera  còm  les  primitives 
muses  dels  helènichs,  les  nimfes  aquàtiques 
que  comunicaven  als  poetes  el  do  sagrat  de 
la  inspiració,  esdevenen  en  la  Edat  mitjana 
dònes  de  carn  y  óssos,  tendres  y  místiques 
donzelles,  honestes  0  voluptuoses  madones. 

Els  poetes  mitjevals,  portats  per  la  febre 
religiosa  de  llur  època  que’s  caracterisa  per 
la  seva  refinada  galanteria  y  pel  goig  en  el 
sofriment,  no’n  tenen  prou  d’adorar  a  les  dò¬ 
nes  estimades  ab  amor  purament  humà,  sinó 
que  les  divinisen,  fentne  sers  excepcionals, 
de  superior  naturalesa.  Y  l’amor,  aixi  consi¬ 
derat,  es  una  abundosa  font  artística,  car 
la  imaginació  del  poeta  no’s  cansa  may  de 
cercar  0  d’inventar  perfeccions  y  belleses  en 
la  dóna  estimada.  El  poeta  sembla  empeti- 
tirse  a  dretes  devant  del  tema  que  li  dóna 
inspiració;  però  d’aquest  empetitiment  ne 
surt  després  més  gran,  més  ennoblit.  Y  al¬ 
hora  que  la  musa  apareix  a  nostres  ulls  més 
realçada  y  majestuosa,  veyèm  també  al  poeta 
que  la  crea  més  inspirat  y  pur.  Muses  y 
poetes  se  compenetren  y’s  fonen:  ningú  pot 
dir  serenament  si  es  el  poeta  qui  fa  gran  a 
la  musa  0  la  musa  qui  engrandeix  al  poeta. 

Geroni  Zanné 

l  nostre  bon  Muntaner 
diu  en  la  seva  crònica 
que  Malta  es  la  preua¬ 
da  joya  del  reyalme 
sicilià,  «Malta  es  a  l’i¬ 
lla  de  Sicilià  com  fa  la 
pedra  a  l’anell»,  do¬ 
nant  a  entendre  que  la 
possessió  de  lo  qu’en 
son  temps  esdevenien 
dominis  del  casal  aragonès  rebia  esplendor 
de  la  possessió  maltesa. 

Arribàvem  a  Malta  una  nit  d’estiu  tebia  y 
fosqueta.  Veníem  de  Scutari,  d’hont  havíem 
eixit  el  matí  del  meteix  dia  procedents  de 
Palermo. 

De  demunt  el  castell  de  proa  del  vapor 
que’ns  conduhía,  deixat  ja  lluny  el  far  de  Pas- 
sero,  trobantnos  sota’ls  raigs  lluminosos  de 
la  farola  del  port  marxant,  ens  esforçàvem 
en  penetrar  ab  la  vista  les  fosquedats  que’ns 
redoltaven:  espays  terrestres  y  marítims  en 
els  quins  nostres  progenitors  llauraren  un 
solch  tan  fondo,  que  per  força  tenia  d’haver 
deixat  rastre  visible. 

Els  embalums  que  per  la  proa’s  veyen  de¬ 
vien  ésser  castells  aragonesos,  fortaleses  del 
temps  de  Pere  ’l  Gran;  les  esteses  d’aygua 
salada  que’l  tallamar  deia  nau  embestía  eren 
al  meteix  siti  hont  altres  ones  lleparen  els 
costats  dels  llenys  y  galeres  tripulades  per 
gent  de  la  nostra  terra  que  havien  sabut 
fer  d’aquells  rocams  un  puntal  més  de  la  for¬ 
ta  nacionalitat  catalana. 

En  aquelles  aygiles  havia  sigut  retuda  pels 
nostres  la  gran  força  enviada  pel  rey  de  Fran¬ 
ça,  composta  tota  de  naus  marselleses  y  co- 
mandada per Guillém  Cornut,  que  havia  jurat 
al  seu  rey  no  tornar  de  Malta  sense  portarli 
mort  o  viu  a  l’almirall  dels  catalans,  que  tan¬ 
ta  nosa'ls  feya. 

El  rey  Carles  li  havia  dit  «que  armés  XXV 
«galées  que  tantost  sen  anàs  en  les  parts  de 
«Sicilià  e  que  visités  lo  castell  de  Malta  e 
»que  lla  refrescàs  la  gent  e  com  los  hauria 
«refrescat  que  cercàs  Roger  de  Luria  que  no 
«havia  mas  XVIII  galées...  E  si  aquelles  po- 
«dràn  haver  tota  la  mar  es  nostra...  E  sobre 
«açò  En  Cornut  llevarse  e  anà  besar  lo  peu  al 
«rey  Carles  e  dix:  Senyor  jom  fas  grat  e  gra- 
«cia  de  la  honor  quem  donats  e  jo  promet- 
«vos  que  nul  temps  no  tornaré  a  Marsella  ne 
«devant  vos  entro  En  Roger  de  Luria  ab  tot 
«aquell  stol  quel  trop,  vos  amén  (porti)  mort 
»o  près.» 


Per  aquelles  cales  el  gran  Roger  feu 
la  proesa  que  Muntaner  califica  de  follia... 
En  Roger  de  Lluria  havent  sabut  que 
l’almirall  en  Guillém  Cornut  el  cercava,  anà 
a  sa  rencontra  a  la  entrada  del  port  de  Malta. 
«...  e  haventlos  trobat  En  Roger  de  Lu- 
»ria  feu  una  cosa  que  es  dich  ésser  més  no- 
«tada  en  follia  que  en  seny,  que  dix  que 
«ja  Deus  no  volgués  quell  los  feris  dor- 
«ment  ans  volia  que  tocassen  les  galées  les 
«trompetes  e  les  nacres  e  ques  despertassen 
»e  quels  lexaria  aparellar  que  no  volia  que 
«nul  hom  li  pogués  dir  que  no’ls  hauria  ven- 
«çuls  si  dorments  no’ls  trobàs...  E  tuyt  co- 
«mençaren  a  cridar:  Ben  diu  l’almirall!...  e 
«els  prohençals  despertarense  a  mal  só  e 
«tantost  l’almirall  En  Roger  de  Luria  levant 
«rems  adés,  adés,  deixals  guarnir  e  apare- 
«Uar...»  derrotantlos  tan  complertament  que 
sols  cinch  naus  tornaren  a  Marsella,  hont  la 
desolació  segons  en  Muntaner  «se  conservarà 
daqui  cent  anys». 

Desclot,  referint  el  meteix  fet,  diu:  «que  no 
es  maravella  que’ls  marsellesos tinguessindo- 
lor,  que  no  hi  havia  ningú  que  no  hi  hagués 
(en  Y estol,  en  la  esquadra)  son  fill  0  son  pare 
o  son  frare  0  son  amich  0  son  parent». 

Devant  d’aquelles  costes  «l’almirall  dels 
«catalans  per  lo  senyor  rey  d’Aragó,  saltà 
«en  la  galera  d’En  Guillém  Cornut,  qui  era 
«l’almirall  dels  prohençals...  e  aquí  comba- 
«teren  se  molt  per  la  popa  ab  hu,  si  que  En 
«Roger  fo  nafrat  per  la  cuxa  molt  durament 
«de  hun  cop  de  llança  que  En  Guillém  Cor- 
«nut  li  tramès,  e  En  Roger  tramès  li  huna 
«llançà  si  quel  ferí  per  mitg  los  pits  que  de 
«la  altra  part  li  passà  pus  de  hun  palm...  que 
«no  li  valgueren  cuyraces  ni  res  que  vestís,  si 
«que  mantinent  caech  mort  en  la  cuberta  de 
«la  galera». 

Per’aprofitar  el  temps  y  poder  ésser  nostre 
propri  guia  al  jorn  següent,  devallarem  de 
í’enlayrat  siti  hont  ens  trobàvem  per’anar  a 
raure  al  nostre  cambrot,  hont  a  la  feble  claror 
d’un  entelat  fanal  obrirem  el  feixet  de  lli¬ 
bres  que  portàvem  com  viàtich. 

Depressa,  depressa,  girant  fulls  sense  qua¬ 
si  llegirlos,  mirantlos  no  més,  tornaren  al 
nostre  recort  etimologies,  fets, consideracions 
socials,  judicis  històrichs,  apuntacions  d’es¬ 
tadística..  .  que  si  Malta  es  un  mot  fenici  (Ma- 
let)  que  vol  dir  refugi;  que  si  Homer  l’ano¬ 
menà  Melita  y  assegura  que’ls  fenicis  la 
habitaren  fins  que’n  foren  expulsats  pels 
grechs;  que  si  els  carthaginesos  se’n  empa- 
droniren  fins  que  al  començament  de  la  se¬ 
gona  guerra  púnica  degueren  deixaria  en  po¬ 
der  dels  romans,  junt  ab  la  Sicilià;  que  si 
fou  ocupada  pels  vàndals  que  degueren  ce¬ 
diria  al  goths,  expulsats  a  llur  vegada  de 
Malta  per  Belisari,  fins  al  vuytcents  y  tants 
que  caygué  en  poder  dels  alarbs,  aleshores 
en  plena  bullída  de  la  llur  potencia,  fent  en 
l’illa  llarga  y  beneficiosa  estada;  que  si 

Marsacala,  una  de  les  cales  de  Malta  (Marsa 
Alà  en  aràbich),  vol  dir  port  de  Deu;  que  si 
la  illeta  prop  de  la  platja  de  mitjorn  fou  ano¬ 
menada  Fifla  (gra  de  pebre  en  aràbich)  per 
sa  petitesa;  que  si  Gozzo,  l’illa  vehina  de 
Malta,  li  es  inferior  per  la  grandaria  però  su¬ 
perior  per  la  bondat  de  sos  productes,  fins 
per  la  bellesa  de  sos  habitants;  que  si 
Diodoro  de  Sicilià  l’anomenà  Gaulus  (copa 
en  grech)  a  causa  de  sa  forma;  que  si  dels 
alarbs ,  Malta  passà  al  normand  comte 
Ruggero  que’ls  la  prengué,  com  sempre, 
prenent  avans  la  Sicilià;  que  si  fou  sub¬ 
jugada  pels  francesos,  pels  catalans...  fins  a 
Carles  V,  hereu  de  la  casa  catalana-arago- 
nesa,  qui  la  cedí  en  1530  als  cavallers  hos¬ 
pitalaris,  0  sia  als  cavallers  de  Sant  Joan,  o 
sia  als  cavallers  de  Malta,  0  sia  als  cavallers 
de  Rodes,  0  sia  als  cavallers  de  Jerusalèm,  o 
sia  als  cavallers  del  Sant  Sepulcre...  perque 
resulta  que  uns  y  altres  cavallers  són  els 
meteixos  ab  cavalcadura  diferenta. 

Ab  el  cap  ple  de  noms,  engrescats  per  lo 
que  demà  veuriem,  beguerem  un  derrer  glop 
del  refresch  que’ns  havien  servit,  pera  ficar- 
nos  dintre  la  nostra  llitera  y,  conciliant  la 
sòn,  esperar  que’s  fes  de  dia. 

Bon  punt  clarejava,  fetes  les  ablucions  de 
rúbrica,  prenguerem  cafè,  recullirem  el  fato, 
distribuhirem  els  obligats  per-beure,  y  els 
ulls  ben  oberts,  saltarem  a  una  laticha  y 
d’ella  a  les  escales  de  Nixmangiare,  nom 
que,  segons  ja  m’havien  explicat  a  bordo,  ve 
del  nombre  considerable  de  mendicants  que 
hi  esperen  l’arribada  de  viatgers,  als  quals 
escometen  y  no  sabent  en  quina  llengua  par- 
larlos  exclaman:  Nix  matigiare,  signor!  (Res 
pera  menjar,  senyor!) 

Pujades  les  escales,  passat  un  hermós  por¬ 
tal  qu’encara  porta  l’escut  dels  grans  mes¬ 
tres  de  l’Ordre,  sempre  amunt  pel  carrer  que 
ve  devant,  arribarem  a  Sant  Joan...  A  Sant 
Joan  de  Malta! 

Arreu  luxosos  mausoleus  de  grans  mes¬ 
tres;  l’enllpsat  tot  són  pedres  tombals  ab  ins¬ 
cripcions  que  recorden  noms  y  proeses  de 
cavallers  maltesos...  Llegint  noms,  fent  con¬ 
jectures,  ohint  missa,  que  trobarem  interes¬ 
sant  per  lo  clar  y  en  veu  alta  que’l  sacerdot 
resava,  reposarem  de  l’aspra  pujada,  eixint 
de  Sant  Joan  ab  el  propòsit  de  tornarhi,  no 
infringint  may  la  nostra  regla  de  no  volerho 
veure  tot  d’una  vegada,  procedint  metòdica- 
ment,  fentnos  esment  ans  que  tot  de  la  topo¬ 
grafia  de  les  viles,  veyentles  si  pot  ésser  d’un 
capa  l'altre  y  detallant  després  lo  que  més 
ens  interessa. 

Al  eixir  de  Sant  Joan,  seguint  la  Strada 
Reale,  ferem  cap  a  un  suburbi  anomenat  la 
Floriana,  del  nom  d’un  Floriani,  toscà,  qui 
el  construhi  a  ops  del  papa  Urbanus  VIII 
en  1635.  En  els  jardins  y  avingudes  de  la 
Floriana  passegen  els  desenfeynats,  les  mú¬ 
siques  militars  esbomben  llurs  melodies,  els 


assistents  dels  militars  inglesos  hi  festegen 
llurs  corresponents  maynaderes ...  Tot  lo 
fonamental  es  per  tot  idèntich. 

Dels  jardins  de  la  Floriana’s  gosa  d’una 
magnifica  vista  del  port,  essent  notables  en 
eixos  jardins  unes  lloses  de  marbre  que  co¬ 
breixen  lo  que’ls  maltesos  ne  diuen  le  /osse, 
unes  sitges  llaurades  en  la  roca  viva  y  en 
les  quines  s’hi  conserven  grans  provisions  de 
blat. 

Varis  carrers  paralels  a  la  Strada  Reale, 
per  hont  tornàvem,  són  creuats  per  altres 
tantes  vies  que’ls  tallen  perpendiculars,  unint 
la  riba  d’un  port  a  la  de  l’altrç...  car  convé 
dir  que  la  capital  de  Malta  té  dos  ports,  dos 
refugis,  un  a  mestral  y  un  a  xaloch.  El  port 
més  gran  s’enfonsa  terra  endins  y  en  les  se¬ 
ves  cales  hi  donen  fondo  els  més  grans  aco- 
raçats.  L’altre  port,  anomenat  Marsamucet- 
to,  té  al  mitj  una  illeta  ab  algunes  construc¬ 
cions  sens  importància  militar,  entre  elles 
el  llatzaret.  Lord  Byron  n’eixi  en  1812  llen¬ 
çant  improperis,  acusantlo  d’haverli  donat  el 
spleen  y  les  febres. 

Tota  la  ciutat  que  recorríem,  anomenada 
La  Valetta,  del  nom  del  gran  mestre  que  la 
fundà,  se  troba  bastida  demunt  d’una  llengua 
de  terra  que  s’avança  vers  la  mar...  y  cama- 
romputs  de  tant  pujar  y  baixar  pera  visitarne 
els  sitis  dignes  d’ésser  vistos,  recordarem  un 
vers  del  Tasso  que’ns  havia  fet  suposar  que 
l’illa  de  Malta  era  una  mena  de  roca  plana. 

Giace  Malta  fra  l’onda;  occulta  e  bassa, 

diu  l’egregi  Torcuat,  y  la  seva  afirmació  no 
es  exacta  del  tot. 

L’illa  no  té  grans  altures,  es  cert:  el  punt 
culminant  me  sembla  qu’es  de  250  y  tants 
metres:  però  lo  d’oculta  y  baixa  tot  lo  més 
pot  referirse  a  la  costa  nort.  Per  mitjdía  la 
costa  no  té  res  d’absconsa  ni  de  baixa:  es 
abrupta  y  penyalenca.  Alguns  talls  de  roca 
semblen  troços  de  Garraf,  y  com  la  ciutat  es 
vora  mar,  inútil  dir  qu’es  molt  accidentada. 
En  molts  carrers  hi  ha  escales,  grahons  de 
de  pedra. 

El  gran  fort  que  defensa  la  entrada  del  port 
militar  es  el  fort  Ricassoli,  que  allí  s’està 
fent  Vespantajo  fins  que  la  potencia  virtual 
d’Inglaterra  minvi,  essent  cosa  axiomàtica 
que  ni  forts,  ni  canons,  ni  enginys  de  cap 
mena  seràn  may  prou  defensa  quan  les  vir¬ 
tuts,  com  deyen  els  antichs,  arribin  a  mancar 
a  l’assetjador  0  sien  inferiors  a  les  de  l’as¬ 
setjat. 

Marsamucetto,  qu’era’l  port  hont  haviem 
desembarcat,  està  defensat  pel  fort  Tigné  0 
Tignoso,  y  ell  y  l’altre  port  per  la  gran  forta¬ 
lesa  de  Sant  Elm,  a  l'extrèm  de  La  Valetta, 
tocant  l’aygua.  Tots,  grans  y  petits,  curulls 
de  canons  de  tot  calibre  apuntant  als  barcos 
que  venen  d’alta  mar. 

A  l’altra  banda  de  la  Valetta  y  en  la  costa 
interior  del  gran  port  de  guerra’s  veuen 


JOVENTUT 


178 

Senglea,  Conspicua  y  Vittoriosa,  tres  ciuta- 
detes  protegides  per  part  de  terra  d'un  con¬ 
junt  de  bastions,  reductes,  fossos  y  trinxe¬ 
res  que  la  gent  del  pais  anomenen,  potser 
perque  hi  hagi  hagut  plantacions  de  cotó,  la 
Cotonera. 

Vittoriosa  es  un  lloch  qu’en  temps  dels 
catalans  se  deya  II  bago.  Per  la  seva  resistèn¬ 
cia  als  turchs  durant  el  famós  siti  del  1 565  re¬ 
bé’l  nom  de  Vittoriosa.  Avuy  hi  ha’ls  Docks, 
l’hospital  militar,  etz.,  etz. 

L’illa  de  Malta  es  allargada  de  mestral  a  xa- 
loch,  y  els  seus  ports  se  troben,  respecte  a  la 
costa  de  Sicilià,  com  Palma  de  Mallorca  res¬ 
pecte  a  l’Africa,  mirantse.  Fóra  ciutat  poch  hi 
ha  que  veure.  Les  peces  de  terra  són  sepa¬ 
rades  per  parets  de  pedra  seca  y  figueres  de 
moro.  El  conjunt  sembla  Menorca:  la  vegeta¬ 
ció  hi  es  magra,  y  els 'arbres,  com  no  sia  en 
closes  hont  la  terra  vegetal  hi  es  portada,  són 
esquifits  y  poch  nombrosos. 

Els  més  comuns  són  els  tarongers,  que  do¬ 
nen  taronges  exquisides,  llimoners,  algún 
garrofer,  poquissimes  oliveres,  y  les  figueres 
de  moro  ut  supra.  De  palmeres  quasi  no’n 
queden.  Sembla  com  si  els  alarbs,que  les  cul¬ 
tivaven  ab  gran  zel,  se  les  haguessin  empor- 
tades.  Altra  similitut  ab  Menorca  es  la  de 
tenir  l’illa  en  son  centre  la  part  més  alta,  y 
sobre  d’ella  una  ciutadeta  que  a  Malta’ls 
alarbs  havien  anomenat  Medina  y  que’ls  mal- 
tesos  anomenen  La  Notabile  0  Citta  Vecchia 
pera  distingiria  de  la  ciutat  nova,  La  Valetta. 

Quasi  totes  les  cases  de  Citta  Vecchia, 
qu’era  l'antiga  capital,  no  molt  nombroses, 
són  cases  de  dispeses  d’estudiants  del  semi¬ 
nari  0  demora  de  capellans,  de  gent  retira¬ 
da  del  negoci.  S’hi  va  en  ferrocarril  desde 
La  Valletta. 

Un  producte  .exquisit  de  l’illa  es  la  mel,  y 
el  doctor  Zerafa,  qual  Florea  Melitensis  The- 
saurus  vegerem  en  la  biblioteca  pública,  atri¬ 
bueix  eixa  bondat  a  que  les  abelles  malteses 
liben  la  flor  de  la  farigola.  Igual  causa  pro¬ 
dueix  la  finesa  de  la  mel  de  Valmanya  en  la 
nostra  provincià  de  Lleyda. 

Pels  camps  se  troben  runes  de  construc¬ 
cions  antiquissimes,  y  entre  elles  la  de  dos 
temples  fenicis,  un  dels  quins  se  diu  Hagiar 
Cam,  l’altre  Mnaidra. 

Una  llosa  ab  caràcters  púnichs  que  fou  trcr- 
bada  a  dins,  ab  el  nom  de  Hanibal,  feu  su¬ 
posar  que  tan  ilustre  guerrer  estava  soterrat 
alli...  Una  llegenda  per  l’estil  de  la  torre  dels 
Scipions,  prop  de  Tarragona. 

Entre  Malta  y  Gozzo,  la  més  important  illa 
vehina,  la  mar  se  troba  acanalada,  y  com  les 
roques  submarines  hi  deuen  ésser  abrup¬ 
tes,  se  formen  violentes  corrents  que’ls 
mariners  maltesos  anomenen  freghi  (ni  més 
ni  menys  que’ls  temibles  freus  formats  de- 
vant  d’íbissa  de  cara  a  l’Africa);  y  al  ésser  de- 
vant  de  Gozzo  vinga  recordar  altra  vegada 
als  nostres  nautoners  del  temps  d’aquell  gran 


rey  que  fou  Pere’l  Gran  «e  després  l’almirall 
anà  a  Goy  (Gozzo)  e  combaté  la  illa  e  hach 
tantos  l’arrabal...  e  per  ell  entrà  dins  e  rebé 
sagrament  e  omenatge  e  lexali  per  guarda 
del  castell  qui  es  ab  la  vila  C  cathalans...  e 
los  homens  de  Goy  donàrenli  D  unces  de 
joyes  e  a  les  galees  gran  refrescament  e  aixi 
l’almirall  anassen  pagat  dells  y  ells  així  me- 
teix  romangueren  alegres  e  pagats  delí...  e 
gran  fraternitat  que  de  llavores  hachs  entre 
cathalans  e  sicilians». 

Les  roques  submarines  més  altes  que’l  ni¬ 
vell  del  mar  formen  la  illeta  de  Comino 
y  un’altra  d’exigua  anomenada  Cominotto, 
hont  creix  en  abundancia’l  cumí,  que’ls  mal¬ 
tesos  usen  en  infusions  com  cúralo-todo ,  y  ba¬ 
rrejat  als  ayguardents  pera  emmalaltirse. 

Ün’altre  siti,  no  molt  important  per  sa 
grandaria  però  famós  pels  recorts  que 
evoca,  es  la  bahía  de  Sant  Paulo.  L’apòstol 
Sant  Pau  naufragàab  son  company Trofimus 
en  l’illot  que’s  deya  Selmun  y  hont  s’hi  aixe¬ 
ca  avuy  una  colossal  estatua  que  ho  recorda, 
anant,  després  d’haver  passat  tres  mesos  pre¬ 
dicant  per  l’illa  y  fent  prosèlits,  ab  una  nau 
d’Alexandria  que  portava  per  ensenya-Càstor 
y  Pòlux,  a  Siracusa,  a  Regio,  a  Pozzuolo  y, 
per  li,  a  Roma. 

Els  maltesos  acudeixen  a  la  bahía  de  Sant 
Paulo  en  romeria,  y  dins  d’una  grota  hont 
Sant  Trofimus  estigué  malalt  s’hi  celebren 
festes  molt  concorregudes  en  l’honor  dels  dos 
Sants,  sobre  tot  del  gran  Sant  Pau...  «Què’m 
parlèu — deya  un  predicador  maltès — deSant 
Pere,  de  Sant  Joan,  de  Sant  Josephü...  San 
Paulo ,  vedete ,  se  li  passa  tutti  sotto  gamba  )) 

J.  Pin  y  Soler 

( Seguirà ) 


EL  NARRO  DE  LA  VIDA 

Hi  ha  qui  ha  dit  que  l’animal  sociable  co¬ 
negut  baix  el  nom  d’Home  es  ja  un  xich 
vell.  Jo  dich  que  no  és  més  que  un  infant  que 
fa  l’home.  Fuma  descaradament,  y  els  seus 
fums  li  enterboleixen  sa  limitada  inteligen- 
cia. 

L’Home  encara  ha  de  venir.  Per  ara  tenim 
d’acontentarnos  ab  la  h  minuscula. 

Apareix  sovint,  no  obstant,  algun  gest,  al¬ 
guna  idea,  quelcom  maravellós,  en  fi,  que 
anuncia’l  magnifich  adveniment.  Suposo 
que’l  lector  compendrà  que’m  refereixo  a  les 
troballes  físiques  y  morals  que,  amuntegant- 
se  l’una  demunt  de  l’altra,  han  constituhit  el 
farcell  que  camina  ab  l’emfàtich  nom  A&  pro¬ 
grés.  Tot  això  y  tot  alló,  perque  de  present 
y  de  passat  se  forma  la  base  intelectual  hu¬ 
mana  del  pervindre,  no  deixa,  si’s  considera 

fredament,  de  resultar  quelcòm  rudimen¬ 
tari. 

No  nego  que,  fins  a  cert  punt,  el  nostre  pro- 
vehit  rebost  de  troballes  anomenat  civilisa- 
ció  socorri  les  generals  necessitats,  donchs 
crech  d’una  manera  resolta  que  aquestes  no’s 
manifesten  may  fins  el  moment  en  que  apa¬ 
reix  la  manera  de  cobriries;  mes  com  que, 
per  sobre  de  la  nostra  naturalesa  purament 
material,  sovint  hi  pastura  la  fantasia,  ens 
trobém  mancats  dels  bells  y  esplèndits  pastu¬ 
ratges  somniats. 

Somnièm  massa,  y  per  això  dich  que  som 
encara  infants.  Y  com  a  noys,  enlluhernats 
pel  desitj,  ens  llencem  per  la  finestra  en  lloch 
de  passar  per  la  porta.  Y  com  a  somni,  se’ns 
presenta  Y enllà  ab  relleu  més  atrayent  que  lo 
d’aquí. 

Cal  rumiar  sobre  aquest  punt.  Pequèm 
d’entremaliats,  de  poca-espera,  de  fatxendes, 
d’injustos  y  vanitosos  en  alt  grau.  Mes  com 
que  lot  això  no  es  més  que  la  manca  d’expe- 
riencia  del  pervindre,  ja  que  no  hi  ha  cap 
vell  0  cap  Home  que  vinga  de  l 'Enllà  que  ha 
de  formarse  encara,  sinó  que  tots  plegats 
som  exploradors  d’un  país  que  neix  a  mida 
queallarguém  la  cama;  ja  que  som  noys,  crech 
que  no  vos  ha  d'humiliar  ni  fervos  fer  cap  re- 
bequería’l  que  diga  ingènuament  que,  en- 
lloch  d’enredarnos  en  una  serie  de  facecies 
filosòfiques  0  trenca-colls  sobre  l'esdevenir, 
agafèm  el  Narro  de  la  Vida. 

(Y  sabèu  què  vull  dir  ab  el  Narro  de  la 
Vida?  Senzillament,  l’A,  B,  C  de  la  existèn¬ 
cia. 

Succeheix,  sovint,  que  l’escriure’ns  fa  per¬ 
dre’l  llegir.  Observèm  poch  y  expliquèm 
massa.  Tothòm  fa  de  mestre;  omple  planes 
y  més  planes,  (y  què? 

Fem  un  munt:  Apa,  cadahú  que  porti  lli¬ 
bres  aqui  ...  Que  vingan  de  totes  quatre 
parts  de  món...  Buydèm  les  biblioteques: 
Quin  futeral!...<qui  ho  llegeix  tot  això?  [Y  ob- 
servèu  que  aquesta  gran  montanya  es  de 
llibres  escullits.  No  obstant,  j.o  crech  que  lo 
veritablement  viu,  lo  qu’es  bo,  lo  que  té  tras- 
cendencia,  trobaria  suficient  lloch  en  el  nos¬ 
tre  cervell.  Hi  ha  vint,  trenta,  cinquanta 
planes  a  cada  llibre  d’un  valor  immens:  però 
iqui  troba  les  lluminoses  planes?  (qui  veu  el 
cami  entre  tanta  broça  de  lletra  menuda  y 
atapahida?! 


Aquelles  poques  y  lluminoses  planes  es  lo 
ques’ha  observat.  Aqueix  macís  de  lletra  me¬ 
nuda  es  lo  que  també  delecta  segurament,  pe- 
ròquevadepares  a  fills,  de  cosins  a  germans, 
cambianthi  solsament  la  forma.  (Per  què 
això?  (Es  per  fatxenderia?  Per  la  vanitat  de 
fer  un  llibre  groixut,  y  en  altre  cas,  perque 
havent  de  viure  de  lo  qu’ell  dongui,  ha  de 
semblar  important.  Noys  ,  res  més  que 
noys!...  (Cal  anar  més  enllà  de  lo  que  s’es 
en  sí?...  Perque  no  dihèm:  Es  això,  y  res 
més;  jo  no  vench  la  meva  obra  a  unces;  una 
sola  idea  té  més  valor,  sovint,  que  cent  pa¬ 
quets  de  composició!  Que’ls  impressors  y 
els  paperayres  fessin  llibres,  perfectament !... 
Cal  recordarnos  de  la  concisió  de  les  bece¬ 
roles.  Que  me’n  diuen  de  coses  els  signos 
de  l’alfabet!...  Que  me'n  resol  de  problemes 
el  P,  A,  =  PA,  del  Narro}... 

Y  si  nosaltres,  tota  la  Humanitat  infant, 
llegís,  estudiés  profondament  el  Narro  de  la 
Vida;  si  avans  de  precipitarnos  a  escriure 
histories  sagrades  y  polítiques,  noveles  y  al¬ 
tra  fullaraca,  atiant  odis  y  apressant  drets  y 
sistemes  nous  com  dihent  a  una  criatura  que 
no  pot  parlar  encara:  —  Tu  ets  la  imatge  de 
Deu!  —  y  en  oposat  sentit:  —  Llençat  al  ca¬ 
rrer  y  enruna  tot  lo  que't  sembli  baldament 
no  tinguis  força  pera  ferho  de  nou  y  millor! 
—  ens  reuníssim  fraternalment  al  vol  deia 
Llar  humana,  pera  esquivar  el  fret  y  la  fosca 
de  lo  qu’encara  no  es,  del  Pervindre  que’s 
fa  en  nosaltres  a  cegues  y  a  poch  a  poch;  si 
plens  d’amor  y  d’ingenuitat  ens  expliquéssim 
contes  reals  y  concisos...  ah, que  depressa  es¬ 
devindria  en  nosaltres  l’Home,  cor  y  cervell 
veritables  de  la  Naturalesa!... 

Y  còm  granaria  l’hermós  estiu  de  la  Vida 
humana!... 

Rafel  Nogueras  Oller 

EL  SÍMBOL 


De  la  patria  la  ensenya  victoriosa 
la  multitut  aclama  delirant, 
y  fentli  acatament,  la  gent  seriosa 
se  descobreix  ab  afectat  semblant. 

Al  pas  de  la  bandera  de  la  terra 
va  cayent  dels  balcons  pluja  de  flors; 
la  iglesia  ha  declarat  santa  la  guerra, 
l’amor  patri  flameja  en  tots  els  cors. 

Y  a  la  vista  la  tropa  ja  s’amaga, 
marxant  a  pas  forçat  al  camp  d’honor, 
y  la  ciutat  febrosa  y  ubrïaga 
encar  l’aclama  ab  entusiasta  ardor. 


Replegantse  a  l’entorn  de  la  bandera 
el  derrer  escamot  del  batalló, 


ab  la  follia  del  que  res  ja  espera 
s’aguanta  encar  com  malferit  lleó. 

Espantosa  desfeta  la  batalla!... 

La  plana  brinda  als  corbs  immens  carner, 
que’ls  soldats,  abatuts  per  la  metralla, 
un  a  un  han  caygut,  fins  al  derrer. 

Y  la  terra  que  al  món  ses  lleys  dictava, 
la  més  forta  y  més  gran  del  temps  antich, 
caygué  aquell  jorn  com  desvalguda  esclava 
sota  ’ls  peus  dels  cavalls  de  l’enemich. 

Mes  la  patria  no  es  morta:  viu  encara! 
En  el  camp  de  batalla,  en  mitj  del  fang, 
sota  un  cadavre  que  ab  son  cos  l'ampara, 
hi  ha  la  bandera  en  un  baçal  de  sang!... 

Arnau  Martínez  y  Serinà 


SEMBLANCES 

Vaig  tenir  la  sòrt  d’ésser  dels  primers  a 
repatriar  després  de  la  desfeta  de  Santiago 
de  Cuba. 

En  el  barco  que  prengué’l  llarch  de  la 
gran  illa  de  cap  al  N.  E.,  hi  anavem  no  més 
que  malalts  y  morts  (cap  ferit).  Dels  malalts, 
qu’eren  cuydats  en  llurs  breçols  o  cuixetes, 
alguns  n’eixiren  ab  vida.  Dels  morts  que’s 
passejaven  sobre  cuberta  sens  esma,  ni  voli- 
ció,  ni  ànima  encara  que  semblessin  vius, 
molts .  deixaren  els  òssos  en  el  fons  de 
l’Atlàntich. 

En  quant  a  mi,  sòrt  vaig  tenir  d’unes  quan¬ 
tes  latas  y  un  bon  troç  de  bacon  (cansalada) 
que’m  mitj  donà  un  yankee,  que  si  no,  no  sé 
pas  còm  hauria  pogut  desenganxar  ma  aper- 
gaminada  pell  dels  òssos:  tal  era  l’ausencia 
de  carns  en  que’s  trobava  mon  cos  ab  tot  y 
els  plats  d’arroz  blanco  qu’engolia  com  a 
clase. 

Ah!  Si  l’anada  havia  sigut  trista,  la  tor¬ 
nada  fou  tètrica,  desoladora. 

Però  un  se  conforma  a  tot,  si  vos  plau  per 
força,  per  més  que  se  li  regirin  els  dintres: 
sols  que  jo,  en  un  recó  de  cor,  hi  tenia  un 
rau-rau  que  me’l  cuydava  a  esbocinar. 

Un  cunyat  meu  qu’estava  de  destacament 
en  La  Caridad,  agafà  les  febres.  Jo,  que  vi  - 
vaquejava  pels  voltants  del  Camagüey,  desa¬ 
fiant  llamps  y  tempestes  hi  vaig  córrer  de- 
seguida,  arribanthi  just  a  punt  pera  rebre  sa 
última  halena. 


Quina  aberració,  la  guerra!  Si  no  s’hi 
mor  per  fas  s’hi  mor  per  nefes...  Mes  no  fou 
aquest  tot  el  mal,  sinó  qu’entre’ls  papers 
que’m  donà  al  morir,  hi  havia  una  carta  de 
fetxa  de  prop  d’un  any,  de  la  qual  no  me’n 
havia  resat  paraula  pera  no  darme  un  tras¬ 
torn  ni  trastornarse  ell  encara  més.  En 
aquella  carta  sa  germana  li  noticiava  que  sa 
muller,  ma  germana,  havia  mort,  incau- 
tantse  ella  (la  cunyada)  de  l’única  filleta  que 
havia  deixat  al  anarsen  y  que  jo  ni  tan  sols 
coneixia,  perque  ma  disort  havia  fet  que 
desde  Filipines  passés  a  Cuba  per’acabar 
d'abatre  ma  desvalguda  carcanada. 

Encaparrat  ab  la  idea  fixa  de  retrobar  a 
ma  cunyada  y  a  la  nebodeta  al  arribar  a  la 
Península,  se’m  passava’l  temps,  y  ni  sen- 
tía’ls  gemechs  dels  malalts  ni  m’adonava 
dels  morts  que  bolaban  a  l’aygua. 

D’arribada  a  Barcelona,  y  no  tenint  a  nin¬ 
gú  puig  ma  germana,  Tultim  esqueix  de  ma 
familia,  havia  mort  a  Vilanova  hont  s’era  ca¬ 
sada,  no  tingui  més  remey  que  instalarme, 
fins  a  tant  que  m’hagués  refet,  en  una  casa 
amiga  del  Passeig  de  Gracia. 

Poch  intervenia  en  la  vida  d’aquella  fami¬ 
lia,  ni  en  ses  converses;  sols  m’havia  fixat, 
interessantmhi,  en  una  nena  que,  acompa¬ 
nyada  d’una  jova  endolada,  venia  dos  dies 
per  setmana  a  ajudar  a  la  senyora  a  repassar 
la  roba.  Jo  les  prenia  per  una  viuda  y  sa 
filla. 

Cada  cop  que  les  veya  més  me  semblava 
que  les  coneixia,  sobre  tot  a  la  noyeta,  però 

de  lluny,  de  molt  lluny.  Mes  {Còm  podia 
ésser,  si  íeya  déu  anys  que  jo  mancava  de 
Barcelona  y  aquella  criatura’n  tindria  sis  o 
set  a  tot  estirar?  {Còm  me  revenia  sa  feso¬ 
mia?  {D’ahónt?  {De  què? 

Vaig  interrogar  a  la  senyora  respecte  a 
mare  y  filla. 

— Ey,  esperis:  no  ho  són  mare  y  filla,  que 
són  tia  y  neboda— me  digué. — La  mare  de 
la  nena  es  morta,  y’s  creuen  que  son  pare  ho 
es  també. — 

Això  no’m  va  aclarir  res:  avans  aumentà 
ma  inquietut  e  impaciència.  Per  fi  vaig  re¬ 
soldre  parlar  ab  la  nena  meteixa. 

— Escolta,  nena:  {com  te  dius? 

—  L.luiseta  com  la  mamà. 

— Lluiseta!...  Y  {ahónt  vas  néixer? 

— A  Vilanova. 

— A  Vilanova!...  Y  el  teu  pare  {ahónt  es 
ara?... 

—  Oh...  no  ho  sé...  La  tieta...’s  pensa... 
qu’es  mort...  — 

Y’s  posà  a  plorar,  amagant  la  carona  entre 
les  faldilles  de  sa  tia,  que  havia  vingut 
atreta  per  l’interrogatori.  Vaig  saber  llavors 
que  a  n’ella  també  li  succehia  lo  meteix  que 
a  mi:  trobava,  sens  explicàrsela,  una  gran 
semblança  de  fesomies  entre  jo  y  ma  ger¬ 
mana  morta.  Y  era  ben  natural  qu’ella  estés 
perplexa,  perque  no  m’havia  vist  ni  conegut 
may  avans,  com  tampoch  jo  a  n’ella. 

— Sí,  senyor:  penso  que’l  meu  germà  de¬ 
via  morir  a  la  guerra,  perque  fa  més  d’un 
any  que  no  ha  contestat  a  ma  derrera  carta — 
digué  la  jova,  plorant  a  duo  ab  la  nena. 

— Es  aquesta  la  carta!— digui  jo,  altament 
emocionat,  agafant  a  la  Lluiseta,  petone- 
jantla  bojament  y  barrejant  mes  llàgrimes  ab 
les  seves. 

Crech  inútil  afegir  que  poch  temps  des¬ 
prés  la  Lluiseta  tenia  oncle  y  tia,  y  pare  y 
mare,  tot  en  una  peça. 

Jaume  Palóu 


JOCHS  FLORALS  DE  BARCELONA 
de  1905 

Llista  de  les  composición  rebudes  a  Secretaria 

1.  A  la  Mare  de  Deu  de  la  Mercé.  Lema,  L’oració 
d’una  verge.  —  2.  |Boigl  L.  Amor.  —  3.  Judas!  Lema, 
Traydor.  —  4.  Tendresa.  L.  No  n’hi  ha  pas  gaires.  — 
5.  {Cóm  se  diu?  —  6.  Veu  de  Deu.  —  7.  Veni  Creator. 
L.  Veniu,  Esperit  fecond.  —  8.  La  jayeta.  L.  «Y  veta- 
quí  que’m  diran  benhaurada  totes  les  generacions».  — 
9.  La  reyna  captayre.  L  (Si  no  es,  ha  estat  y  pot  tor¬ 
nar  a  esser).  —  10.  Agonia.  —  1  I.  Notes  barcelonines. 
L.  Dugués.  —  12.  Els  Jochs  Florals.  L.  Patria,  Fe, 
Amor.  —  13.  Una  tempesta.  L.  Destrucció.  —  14.  Veni, 
Creator  Spiritus.  L.  Accende  lumen  sensibus.  —  15. 
La  filla  del  rey.  L.  Romanç.  —  16.  [Plori  L.  L’ayma- 
dor  y  l’Aymat.  —  17.  Missatge.  L.  Vola,  vola,  petitona, 
etc.  —  18.  A  la  moreneta.  L.  Columba  formosa  . —  19. 
Mas  primeras  calsas.  L.  Encara  recordo’l  dia,  etc.  — 
20.  Al  fasol.  L.  Doneml'hi  vàlvula  libre,  etc.  —  21. 
Spiritu  Sancto.  L.  Anima  de  la  Trinitat.  —  22  Amor, 
Vida  y  Trevall.  —  L.  L’amor  ho  es  tot.  —  23.  Veni 
Creator.  L.  Veni  et  visita.  —  24.  [Calleu,  que  somia! 
L.  Ilusió  —  25.  Lo  Cervell  y  ’l  Cor,  ó  sia,  l’Enteni¬ 
ment  y  el  Sentiment.  —  26.  A  mon  germà.  L.  De  la 
vida.  —  27.  Joana.  L.  Tipo  de  poble.  —  28.  Follia 
d’amor.  L.  A  ma  estimada.  —  29.  Vida.  L.  Oh!  dolsa 
esperansa!  —  30.  Dotze  sonets  que  no’n  fan  un.  L.  Tot 
probant  se  fan  las  cosas. — 31.  Montanya  amunt.  Lema, 
Natura.  —  32.  Coral.  L.  A  ma  estimada.  —  33.  El 
primer  amor.  L.  Impressió.  —  34.  Ma  ?nota  dominant. 
L.  Sovint,  sovint  à  ma  patria,  etc.  —  35.  Vina-hi,  ma 
nina.  L.  Amor.  —  36.  Fluix  de  les  ones.  L.  Fides.  — 
37.  Refugium  paccatorum.  L.  Ad  te  clamamus.  —  38. 
Flaquesa  explotada.  L.  La  méa  lleugera  ensopegada, 
etc.  —  39.  L’elegía  de  les  orgues.  —  40.  Mondanes. 
L.  Cansons  tristes.  —  41.  [Sursum!  L.  Amors.  —  42. 
El  breviari.  L.  Cithara  mea.  —  43.  A  Rosina.  L.  Inti¬ 
ma.  —  44.  Oda  à  Verdaguer.  L.  Pro  Patria:  «|Gloria 
al  Geni!»  —  45.  La  balada  al  Rey  moro,  L.  Amor.  — 

46.  L’alegoría  de  la  Pau.  L.  Patria,  Fides,  Amor,  — 

47.  Entre  confrares  L.  (^Humorística?)  —  Fide:  Qui  est 
tum  recors  qui  cum  aspexerit  in  ccelum...  nos  sentiat 
esse  Deum?  (Ciceró).  —  50  Dins  la  Natura.  L.  Sed 
fons  ascendebat  é  terra  irrigans  universam  superficiem 
terra.  ( Gen.  c.  II,  v.  6).  —  51.  Idili  gris.  L.  Foch  y  gel. 
—  53-  Trinitat  de  fanch.  L.  Monòlegs.  —  53.  Nero- 
nianas.  L.  Sàtiras. —  54.  Oaristys. —  55.  Vanitas.  Lema: 
Memento  homo. —  56.  Himne  litúrgich.  L.  Veni  Creator 
Spiritus.  —  57.  A  un  amich.  L.  Tu  es  sacerdos  in 
seternum, —  58  Homenatge  alBeatJoseph  Oriol.  Lema: 
Pro  Aris  et  focis.  —  59.  La  boyra.  L.  Nota  d’hivern. 

El  secretari,  Rosendo  Serra  y  Pagès. 


NOVES 

Ja  han  passat  les  eleccions  provincials, 
guanyant  les  majories  els  republicans  y  les 
minories  els  regionalistes.  Deixèm  que  uns 
y  altres  celebrin  llurs  triomfs.  Nosaltres  con- 
tinuarèm  frets  com  avans,  perque  somnièm 
en  majors  obstacles  y  en  victòries  més  difí¬ 
cils  però  més  positives. 

A  cadascú  lo  seu:  per  això  no  regatejarèm 
nostre  aplauso  als  regionalistes  y  republi¬ 
cans,  qu’en  aquestes  eleccions  han  donat 
una  mostra  de  cultura  que  no  sòl  veures  en 

campanyes  electorals,  y  que  no  s’ha  vist  a 
València  ni  altres  llochs  d’Espanya  hont  les 
eleccions  s’han  fet  ab  coaccions  y  punyalades. 
Hi  ha  diferencia  entre  pobles  y  pobles.  Ade- 
més,  els  regionalistes  poden  vantarse  de  que 
mercès  a  llur  activitat  y  organisació  política, 
inferiren  gran  ferida  al  caciquisme,  al  que 
acaben  de  donar  ara  un  cop  que  sembla  cop 
de  gracia. 

A  nosaltres  ens  dol  que’ls  regionalistes  no 
apliquin  llur  activitat  a  tasques  més  profito¬ 
ses  y  menys  equivoques,  yque  l’afany  d’asso¬ 
lir  un  resultat  immediat  els  fassi  oblidar  el 
fí  superior.  La  pública  opinió,  quan  recobri 
la  serenitat,  recordarà  que  de  tots  els  ante¬ 
riors  triomfs  dels  regionalistes  no  n’ha  vin¬ 
gut  cap  ventatja  pràctica;  y  així  com  fa  cà- 
rrechs  als  regidors  republicans  y  regionalis¬ 
tes  que  per  llur  nombre’ls  uns  y  per  llur 
qualitat  els  altres,  podent  imposarse  en  el 
Municipi  no  han  fet  més  que  una  campanya 
negativa,  ara  que  regionalistes  y  republicans 
han  demostrat  qu’eren  els  amos  de  l’auca  a 
n'ells  farà  responsables  si  perdura  l’estat  de 
desorganisació  qu’estèm  patint. 

Dels  elements  d’ordre,  dels  conservadors, 
no’n  parlém.  Els  entusiasmes  del  maig  pas¬ 
sat  han  vingut  a  parar,  en  el  març  actual,  en 
un  grapadet  de  sufragis  que  poden  aplicar  a 
l’ànima  del  partit  monàrquich,  q.  e.  p.  d. 


D’ençà  que  Port-Arthur  caygué  a  les  mans 
dels  japonesos,  la  marxa  de  la  guerra  que  té 
lloch  a  FExtrém-Orient  semblava  sospesa, 
sens  altre  incident  que  la  malhaurada  tenta- 
tiva  del  general  rus  Gripennberg,  que  fra¬ 
cassà  a  San-De-Pu. 

Però  ara  ha  ocorregut  un  succés  horrible, 
una  matança  que  no  té  gavres  precedents  en 
la  historia.  Entorn  de  Mukden,  la  ciutat  sa¬ 
grada  dels  xinos,  breçol  y  tomba  de  la  di¬ 
nastia  dels  Mings  regnant  al  Celest  Imperi, 
s’ha  desenrotllat  una  batalla  de  gegants.  Tot 
l’exèrcit  japonès  a  les  ordres  del  mariscal 
Oyama  s’ha  llençat  contra  tot  l’exèrcit  rus, 
que  comanda’l  general  Kuropatkin.  La  to¬ 
pada  ha  sigut  horrenda:  els  soldats  russos  y 
els  japonessos  han  demostrat  igual  herois¬ 
me,  igual  abnegació;  s’han  fet  matar  dòcil¬ 
ment  y  han  sigut  enérgichs  tant  en  la  es¬ 
comesa  com  en  la  defensa.  La  batalla  ha 
sigut  complicadíssima,  ab  varietat  infinita 
d’incidents,  ab  nombroses  alternatives,  pe- 
rò’ls  generals  russos  han  probat  palesament 
que  eren  inferiors  a  llurs  rivals  japonessos. 
En  Kuropatkin  no  ha  comprès  el  plan  de 
l’Oyama,  ni  la  trascendencia  dels  moviments 
que  a  son  entorn  realisava  l’exèrcit  del  Japó. 
Sa  ignorància  li  ha  costat  una  desfeta  ho¬ 
rrorosa,  ab  perdues  que  semblarien  exagera¬ 
des  si  no’s  conegués  l’efecte  destructor  dels 
moders  enginys  de  guerra,  y  si  no’s  tingués 
present  la  durada  de  la  batalla  (cosa  de  15 


dies).  Aixi  no  devèm  estranyar  que  l’exèrcit 
vençut  hagi  perdut  centenars  de  canons,  mi¬ 
lers  de  fusells  y  de  cavalls,  quantitats  enor¬ 
mes  de  queviures,  nombrosissim  material  de 
ferrocarril  y  d’altres  menes  de  transport,  y 
finalment  que  hagi  tingut  segons  se  diu  més 
de  cent  mil  morts  y  ferits,  y  que  hagi  aban¬ 
donat  més  de  cinquanta  mil  presoners,  ja  que 
!a  retirada  l’ha  feta  en  pèssimes  condicions. 
Però’ls  japonesos  han  pagat  cara  llur  victo¬ 
rià:  confessen  haver  perdut  més  de  cinquanta 
mil  homes . 

Veurèm  si  Rússia  voldrà  posar  fi  a  tanta 
ignomínia  y  tanta  tristesa,  0  si  continuarà  la 
lluminosa  política  canovista  de  el  ultimo  hom- 
bre  y  la  última  peseta. 


Per  suposada  infracció  de  la  Iley  d’im- 
prenta  foren  imposades  al  periòdich  catala¬ 
nista  La  Tralla  125  pessetes  de  multa. 
Aquesta  disposició  governativa,  afegida  a 
les  continues  denuncies  de  que  ha  sigut  y  es 
objecte’l  simpàtich  setmanari,  feu  néixer  en¬ 
tre  sos  molts  llegidors  y  adeptes  la  idea  de 
sufragar  l’import  de  dita  multa  per  medi 
d’una  suscripció  popular  de  10  cèntims  com 
a  quota  única.  Inútil  dir  que  la  idea  ha  sigut 
acullida  ab  gust  pels  autonomistes. 

Els  donatius  s’admeten  en  l’administració 
de  La  Tralla  (Diputació,  262,  baixos),  y  les 
llistes  de  suscripció’s  publicaràn  en  el  periò¬ 
dich  a  mida  que  vagin  rebentse. 

Ademés,  havent  acordat  el  «Foment  Auto¬ 
nomista  Català»  fer  un  acte  de  simpatia  als 
periòdichs  jCu-Cut!  y  La  Tralla  ab  motiu  de 
ies  denuncies  que  sobre  ells  cauen,  y  procu¬ 
rar  estudiar  els  medis  de  garantir  la  seva 
existència  contra  una  persecució  sistemàtica 
protestant  ensemps  dels  actes  arbitraris  que 
s’hagin  pogut  cometre,  convocà  a  tots  els  re¬ 
presentants  de  periòdichs  y  entitats  catala¬ 
nistes  a  una  reunió  que’s  celebrà’l  passat  di¬ 
vendres  al  vespre,  en  la  qual,  prèvia  llarga 
deliberació,  s’acordà  nomenar  una  comissió 
composta  dels  senyors  Marti  y  Julià,  Pella  y 
Forgas  y  Utrillo,  pera  estudiar  detinguda¬ 
ment  l’assumpto  y  proposar  les  mides  conve¬ 
nients. 

Declaració  de  l 'emperador  Lerroux  en  el 
meeling  de  propaganda  electoral  celebrat  per 
la  Fralernidad  Republicana  un  dels  dies  de  la 
setmana  passada: 

Las  candidaturas  que  se  presenten  frente  à  la  de 
Unión  Republicana  no  significaran  desvio  ni  deseo  de 
combatir  contra  los  candidatos,  sino  que  representan 
una  traición  à  la  República  que  no  debe  perdonarse 
nunca. 

Se  necessita  ésser  tan  lliberal  y  tan  repu¬ 
blicà  com  l’emperador  Lajandro  y  els  que’l 

segueixen  pera  eregirse  en  definidor  ab  tan 
poca  aprensió  y  pera  donar  patents  de  trai- 
dor  d'una  manera  tan...  desenfadada. 

D’això  se’n  diu  amor  a  la  llibertat!  Ay, 
manos,  que’ns  sembla  que  os  anèu  tornant 
tiatios ,  y  que  la  Fraternidad  cada  dia  va  a 
menos,  com  ja  hi  ha  vingut  en  aquestes  elec¬ 
cions,  en  que’l  carro  ja  vos  ha  començat 
d’anar  pel  pedregal,  donchs  a  pesar  del 
triomf,  heu  tingut  una  barbaritat  de  vots  me- 
nos  qu’en  les  eleccions  anteriors. 

A  Las  Noticias  del  passat  divendres  hi  lle¬ 
girem  lo  següent: 

Parece  ser  que  entre  el  elemento  joven  de  la  asocia- 
ción  republicana  Cataluna  Federal,  ha  sido  vista  con 
desagrado  la  proposición  de  inteligencia  con  los  dis- 
gregados  restos  del  partido  federal  barcelonès,  presen¬ 
tada  à  la  aprobacióu  del  consejo  directivo  reciente- 
mente,  por  entender  que  éstos  tíltimos  son  incompati¬ 
bles  con  las  ideas  francamente  nacionalistas  de  los 
primeros,  y  que  es  preferible  continuar  como  hasta 
ahora,  à  ser  rouchos  y  mal  avenidos. 

Després  a  les  meteixes  Noticias  hi  hem 
llegit  que  una  delegació  de  «Catalunya  Fe¬ 
deral»,  composta  pels  elements  partidaris 
d’unirse  ab  en  Vallés  y  Ribot,  farà  o  ha  fet 
tantetjos  aprop  dels  federals  d’en  Vallès... 
sense  que  això  sia  comprometre  a  la  societat 
a  que  pertanyen  (segons  ells  diuen). 

No  obstant,  els  federals  de  criteri  oposat 
opinen  que  tot  això  es  política  de  camarilla, 
que  tornarà  a  malejar  a  tots. 

Nosaltres  també  opinèm  aixi,  y  ens  abste¬ 
nim  de  calificar  la  política  d’aqueixos  se¬ 
nyors  delegats  pel  molt  fàstich  que’ns  fa. 


Si  les  eleccions  haguessin  de  provocar 
gayres  conflictes  com  l'ocorregut  ab  l’alcalde 
de  Vich,  quasi  foren  desitjables. 

Havent  sigut  solicitada  en  català  l’autori- 
sació  d’un  meeting  regionalista,  aquell  infe- 
lis  alcalde  la  denegà  fundantse  en  que  la 
solicitut  devia  estar  redactada  en  l’idioma 
oficial. 

Y  l’Albert  Rusinol  se  queixà  al  ministre, 
y  aquest  feu  tornar  immediatament  sobre  son 
acort  a  l’alcalde  de  Vich,  manantli  que  dei¬ 
xés  celebrar  el  meeting  acte  seguit,  com  així 
se  feu. 

Nosaltres  a  l’alcalde  de  Vich  li  donaríem 
un  premi  per  la  seva  etzegallada.  No  així  al 
ministre,  que  no  vol  que  tinguèm  rahó  com 
ho  volia  dit  alcalde  al  fer  que’ns  queixéssim 
de  les  arbitrarietats  caciquistes. 

Està  vist  que  als  ministres  y  als  cacichs  els 
hi  fan  mala  obra  fins  sos  propris  partidaris, 
ab  llur  catalanofobia  o  ab  llur  imbecilitat. 

La  secció  de  Belles  Arts  del  «Centre  Cata¬ 
là»  de  Palafrugell  ha  publicat  el  cartell  ables 
condicions  del  concurs  que  pera  premiar  les 
millors  obres  literàries  (en  prosa  y  vers)  y 
musicals,  ha  organisat  baix  el  titul  de  Festa 
de  la  Bellesa. 

Aqueix  concurs  té  una  importància  excep¬ 
cional,  com  se  pot  veure: 

Se  concediràn: 

500  pessetes  a  la  millorcomposició  en  vers. 

500  pessetes  al  millor  trevall  literari  en 
prosa. 

400  pessetes  a  la  millor  sardana  llarga  pe¬ 
ra  copia. 

400  pessetes  al  millor  aplech  de  cançons 
originals,  estil  popular,  pera  una  veu  sola  ab 
acompanyament  de  piano. 

200  pessetes  pera  que'l  jurat  musical  puga 
crear  un  accèssit  a  cada  premi,  si  ho  creu 
convenient. 

Pera’l  tema  y  forma  de  les  composicions 
se  deixa  als  autors  en  completa  llibertat,  ab 
tal  que  tot  sia  escrit  en  català.  El  plasso 
d’admissió  quedarà  tancat  el  1 5  de  juny  vi¬ 
nent.  Tots  els  trevalls,  rigorosament  inèdits 
y  escrits  ab  lletra  clara  que  no  sia  la  de  l’au¬ 
tor,  deuràn  enviarse  a  la  secretaria  de  la  sec¬ 
ció  de  Belles  Arts  del  «Centre  Català»  de  Pala¬ 
frugell,  sense  firma  y  en  la  forma  acostumada 
en  nostres  Jòchs  Florals.  Al  publicarse’l  fallo 
dels  jurats,  els  autors  que  resultin  premiats 
cuydaràn  de  fer  saber  a  la  secció  organisado- 
ra  llurs  noms  y  domicili.  El  dret  de  publicar 
les  obres  literàries  premiades  se’l  reserva  la 
comissió  organisadora  per  un  any.  De  les 
musicals  podrà  guardarsen  la  proprietat  o  ce¬ 
diria.  L’autor  del  trevall  guanyador  del  pre¬ 
mi  de  vers  nomenarà  Reyna  de  la  Festa.  Les 
partitures  de  sardanes  deuràn  anar  acompa¬ 
nyades  d’una  reducció  pera  piano,  tota  vega¬ 
da  que  durant  la  festa’s  llegiràn  o  executa¬ 
ran  les  composicions  premiades.  La  festa’s 
celebrarà’l  dia  22  del  vinent  juliol.  Els  ju¬ 
rats  calificadors  estàn  formats  pels  senyors 
següents:  pera  la  literatura,  en  Joan  Mara- 
gall,  en  Jaume  Massó  y  Torrents  y  en  Joan 
Vergés  y  Barris;  y  pera  la  musica  en  Felip 
Pedrell,  en  Lluís  Millet  y  en  Mariàn  Vinyas. 

Felicitém  a  nostres  amichs  de  Palafrugell 
per  la  organisació  d’un  certamen  tan  serio 
com  aquest,  desitjant  que  son  exemple  tinga 
força  imitadors  a  Catalunya  pera  bé  de  les 
arts  y  les  lletres  y  dels  qui  ab  seny  y  cor  les 
conreuen. 


La  setmana  passada  estigué  exposat  en  la 
Sala  Parés  un  retrat  pintat  per  en  Fèlix  Via. 
Com  a  pintura  verista  no  deixa  res  que  desit¬ 
jar,  donchs  hi  ha  troços  que  donen  la  ilusió  de 
la  realitat.  Com  a  factura,  es  fet  ab  la  facilitat 
que  dóna  sols  una  gran  pràctica.  Com  a  sem- 

blança,  les  persones  que  conegueren  al  re¬ 
tratat,  avuy  difunt,  diuen  qu’en  la  tela  hi 
reviu  aquest  ab  molta  veritat  y  justesa  d’ex¬ 
pressió. 

Ademés  hi  havien  exposats  un  quadro 
d’en  Baixeras  representant  a  dos  caçadors 
d’isarts,  dos  capets  d’en  Ferrer  y  Pallejà  y 
una  mitja  figura  original  d’en  Brull. 

Aquesta  setmana  es  molt  visitada  una  es- 
culptura  en  marbre  d’en  Reynés,  represen¬ 
tant  a  Sant  Joseph  entre  dos  àngels.  Es  re¬ 
marcable  més  que  per  la  expressió  de  la  figu¬ 
ra,  per  la  escrupulositat  ab  que  estàn  tractats 
els  ropatges.  També  hi  ha  exposat  un  exce- 
lent  bust  de  dóna,  del  propi  Reynés. 

El  «Circul  Musical  Bohemi»  donà  diumen¬ 
ge  a  la  tarda  un  important  concert  en  el  que 
fou  executat  ab  molt  bona  interpretació’l 
Quartet  en  mi  menor  n.a  2  de  Mendelssohn, 
pels  senyors  Sànchez,  Segura,  Gàlvez  y  Di¬ 
ni.  Ademés  el  distingit  concertista  de  contra¬ 
baix  senyor  Torelló  executa  un  Concert  ab  la 
mestria  en  ell  acostumada,  el  tenor  senyor 
Creixams  cantà  un  fragment  de  La  Tosca  y 
la  Cançó  de  Maig  d’en  Borràs  de  Palau,  els 
senyors  Sànchez,  Carrera  y  Oliveres  inter¬ 
pretaren  Sur  le  lac  de  Godard,  y  els  senyors 
Boixa  y  Garcia  un  Al·legro  de  Mendelssohn, 
essent  tots  molt  aplaudits,  com  també  la  or¬ 
questra  al  executar  La  Grota  de  Fíngal  de 
Mendelssohn,  y  la  Primera  Simfonia  deBeet- 
hoven. 


Publicacions  rebudes: 

Espectres,  drama  en  tres  actes  d’Enrich  Ib- 
sen,  traducció  catalana  de  P.  Fabra  y  J.  Ca- 
sas-Carbó.  Ha  sigut  publicada  per  «L’Avenç» 
la  segona  edició  d’aquesta  versió  catalana  de 
la  famosa  obra  d’Ibsen,  formant  el  volúm  35 
de  la  «Biblioteca  Popular».  Preu,  50  cèn¬ 
tims. 

De  bon  temps ,  drama  en  tres  actes  original 
de  Manel  Folch  y  Torres,  del  que’n  publica¬ 
rem  un  judici  crítich  quan  va  estrenarse  en 
ei  teatre  Romea,  el  prop  passat  mes  de  fe¬ 
brer.  Preu,  2  pessetes. 

Juny,  quinzenari  autonomista  que’s  publi¬ 
ca  a  Granollers.  Hem  rebut  el  primer  núme¬ 
ro  d’aquest  periódich,  que  conté  importants 
articles  rublerts  de  sana  doctrina  autonomis¬ 
ta,  verament  lliberal.  Sota  la  capsaleradel  pe- 
riòdich  hi  figura  la  Declaració  de  la  VII 
Assamblea  de  la  Unió  Catalanista.  Li  retor- 
nèm  la  salutació  desitjantli  molts  anys  de 
vida. 

Talia,  revista  teatral  escrita  en  català  y 
dedicada  especialment  al  foment  del  nostre 
teatre.  Entre  les  ilustracions  ha  publicat,  en 
sos  quatre  primers  números,  els  retrats  dels 
nostres  més  distingits  actors.  Reparteix  de 
folleti  la  obreta  d’en  Puig  y  Ferreter  El  noy 
mimat ,  recentment  estrenada  a  Romea. 


Fidel  Giró  impressor.  —  Carrer  de  València,  233 

Els  trevalls  se  publiquen  baix  la  exclusiva  responsabilitat  de  sos  autors. —  No  s’admeten  els  que 
no  síen  inèdits.  —  No’s  tornen  els  originals.  —  Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

PREUS  DE  SUSCRIPCIO 


CATALUNYA:  Un  any . 8  Pessetes. 

»  Mitj  any . 4’5°  * 

»  Trimestre . 2^5  » 

ALTRES  REGIONS  D’ESPANYA.  Un  any . 9  » 

ESTRANGER:  Un  any.  .  . . 10  Franchs. 

Número  corrent . .  .  20  Cèntims. 

»  atrassat,  ab  folletins . 40  » 

»  »  sense  folletins. .  .........  25  » 


El  número  corrent  no’s  ven  sense  folletins. 


Redacció  y  Administració: 

Plaça  del  Teatre,  6,  entresol. 

v  SUMARI: 

Alegries...  tristes,  per  Pere  B.  Tarragó.— Malta  (conti¬ 
nuació),  per  J.  Pin  y  Soler.— La  meva  cosina,  per 
Miquel  Barberà.— Teatres,  per  Emili  Tintorer.— La 
Petinyo,  per  J.  Puig  Pujadas.— Notes  bibliogràfi¬ 
ques,  per  Arnau  Martínez  y  Serinà  y  R.  Miquel  y 
Planas. — Jochs  Florals  de  Barcelona  de  1905:  Llista 
de  les  composicions  rebudes  a  Secretaria  (continua¬ 
ció).— Noves. 

FOLLETÍ: 

SOLITUT,  per  Víctor  Català.— Plech  42. 

DAFNIS  Y  CLOE.— Traducció  catalana. — Plech  6. 


ALEGRÍES:..  TRISTES 

Tal  volta’l  desitj  de  viure,  que  tothòm 
sent  en  lo  més  pregón  de  son  ésser,  es  la 
causa  de  que’ls  qui  caminen  vers  la  posta 
mostrin  de  tant  en  tant  cert  neguit  pera  tor¬ 
nar  cap  aquell  horitzó  d’hont  eixiren  entre 
clarors  d’aubada.  Nostra  sed  de  vida  no 
queda  may  satisfeta,  y  sovint  voldríem  rese- 
guirlo’l  curs  qu’hem  fet  pel  món,  encara 
que’ns  costés  noves  queixes  el  retorn  a  la  in¬ 
fantesa  ditxosa,  o  a  aquella  època  en  que  la 
joventut  dóna  forces  pera  entrar  en  lluyta  y 
dalit  pera  celebrar  la  victorià. 


Número  corrent . 20  cèntims. 

>  ATRASSAT,  AB  FOLLETINS .  .  40  » 

»  »  SENSÇ  FOLLETINS.  25  » 

Passaren  les  aubades  joyoses,  s’apropen 
els  capvespres  tristos,  l’esperit  s’espanta  ab 
les  negrors  de  la  nit  que  va  venint,  y  vol 
tornar  enrera,  vol  ésser  jove  altre  cop,  mal¬ 
grat  que  ja’ls  gosà  a  son  temps  els  plers  de 
la  jovenesa  y  ja  fruhi  tot  lo  que  fruhir  devia: 
per’xò  ha  devingut  inútil,  vell,  sens  esma 
per’avençar  ni  pera  retrocedir  y  rabejarse 
novament  en  els  perfums  de  passades  prima¬ 
veres. 

Això  vol  fer  Espanya.  Mireula confonentse 
entre’ls  núvols  rogenchs  d’un  capvespre  que 
va  apagantse;  mireula  caminar  indecisa  ab 
el  cap  cot,  el  cos  corvat,  les  cames  febles. 
Per  un  moment  s’atura  en  sa  devallada  y  en¬ 
cara  mira  ab  goig  el  camí  recorregut...  Sí, 
el  mira  ab  goig:  tota  aquella  llarga  carrera 
esbojarrada  li  fa  ilusió,  puig  al  impressionar 
sos  ulls  malalts,  transformas  en  llarch  se¬ 
guici  de  triomfs  y  de  glòries,  de  goigs  y 
d’alegries.  Y  s’imagina  que  les  pot  tornar  a 
conquerir,  y  vol  gaudir  altre  cop  d’aquella 
antiga  vida  que  va  acabàrseli,  d'aquelles 
gestes,  tal  volta  imaginaries,  que  la  ompli¬ 
ren  d’entusiasme  y  orgull. 

La  seva  ànima  decrèpita  sols  mirant  al 
passat  intenta  rejovenirse,  0  al  menys  se  fa 
aquesta  ilusió.  Res  d’acomodarse  ais  tempe¬ 
raments  moderns,  res  de  voler  netejar  aquell 
camí  ja  espatllat  ab  les  continues  petjades  de 

varies  generacions  rutinàries  que  s’han  em- 
penyat  en  seguir  sempre  la  meteixa  via;  al 
contrari:  desitjaxapotejar  pels  sots  llotosos... 

Quelcòm  d’això  pot  veures  a^a  una  vegada 

/ 

més.  La  casualitat  ha  fet  que’l  premi  Nobel 
hagi  recaygut  aquest  any,  ab  més  o  menys 
justícia,  en  un  espanyol;  y  ha  succehit  en 
l’època  precisa  en  que  Espanya’s  prepara  a 
celebrar  un’altra  de  ses  glòries  commemo¬ 
rant  el  centenari  del  Quijote.  La  distinció  de 
que  ha  sigut  objecte  l’Echegaray  y  les  festes 
en  honor  de  Cervantes  han  coincidit,  y  les 
anteriors  consideracions  se  m’han  ocorregut 
devant  d’aquestes  dues  manifestacions  nacio- 
nales  que  tan  tristes  resulten.  L’una,  la  que’s 
fa  en  honor  del  gran  Cervantes,  es  trista  per 
lo  migrada,  com  migrat  resulta  l'afany  dels 
vells  que  voldrien  tornar  a  ésser  joves;  l’al¬ 
tra  es  trista  per  lo  aparatosa,  per  lo  impropria 
d’un  home  serio  que  meresqués  ésser  honrat, 
y  d’un  pais  que  sapigués  honrarlo. 

Sempre  està  bé  tributar  homenatges  als 
qui  en  són  mereixedors.  Mes  quan  l’admira¬ 
ció  per  les  grandeses  de  la  literatura  clàssi¬ 
ca’s  mostra  en  un  pais  que  com  Espanya 
atravessa  un  període  literari  modern  (!)  que 
tan  poch  val  y  tan  escassa  significació  té,  fa 
verdadera  pena.  Sembla  una  trista  revifalla, 
unes  quantes  notes  que,  si  vibren  més  que  al¬ 
tres,  es  perque  són  donades  ab  esforç  y  fatiga 
greu,  tot  cantant  el  poema  de  la  mort... 

Pobre  poble  aquell  en  que  fins  les  festes  y 
els  esplets  d’entusiasme  semblen  convulsions 
d’agonia! 

Pere  B.  Tarragó 


ECORRENT  les  boti- 
gues,  enrahonant  ab 
gent  del  camp,  fent 
conversa  per  les  bar¬ 
beries,  passant ratos 
entretinguts  en  els 
casinos,  repararem 
que  quasi  tots  els 
maltesos  saben  l’i¬ 
talià,  y  encara  que’ls 
pagesos  no’l  parlin,  tots  l’entenen.  La  gent 
elevada  parla  ademés  i’inglès,  un  inglès  que 
pera  nosaltres  es  suficient;  pera’ls  puristes 
britànichs  una  tortura...  Però  anèu  a  escoltar 
queixes  d  inglesos  sobre  pureses  de  dicció! 
La  broma  més  freqüent  entre  ells  meteixos 
es  la  de  retreures  defectes  de  pronunciació, 
construccions  vicioses. 

Ademés,  maltesos  del  camp  y  de  ciutat,  els 
de  marina  sobre  tot,  entenen  o  parlen  el 
francès,  el  grech,  fins  molts  d’ells  parlen  l’a- 
ràbich,  no  un  aràbich  pur  y  polit  com  se  parla 
a  Alep,  sinó  barrejat  de  genovès,  de  català, 
de  provençal.  La  facilitat  d’expressarse  en 
llengües  distintes  tan  propria  dels  llevantins 
comença  a  notarse  a  Malta,  poblada  avuy  y 
sempre  de  gent  que  ha  ohit  d’ençà  qu’es  nada 
llengües  distintes,  parlades  per  homes  de  na¬ 
cions  diverses,  car  inútil  dir  que’l  caràcter 
distintiu  dels  cavallersdeMalta  de  quitols  els 
maltesossónreflexe era’l  cosmopolitisme,  con¬ 
seqüència  de  l’origen  de  l’Ordre,  hereva  dels 
privilegis  obtinguts  per  uns  marxants  d’A- 
malfi  que  ab  llicencia  del  kalifa,  aleshores 
possessor  de  l’illa,  fabricaren  una  iglesia  cris¬ 
tiana,  un  convent  y  un  hospital  sots  l’advo¬ 
cació  de  Sant  Joan. 

Y  encara  que  la  historia  dels  cavallers  de 
Malta  sia  tan  coneguda,  perque  ve  a  tom 
vull  recordar  que,  després  de  la  primera  ve¬ 
gada  que  Jerusalèm  fou  ocupada  pels  cris¬ 
tians,  Ravmond  de  Puits  o  Dupuy,  un  fran¬ 
cès  gran  mestre,  proposà  als  seus  confra¬ 
res  d’unir  als  vots  que  havien  fet  el  vot  de 
combatre  als  infidels,  o  sia  als  meteixos  de 
qual  tolerància  havien  rebut  llur  existència 
social.  Naturalment,  lo  de  combatre  als  infi¬ 
dels  fou  grat  al  sant  pare,  Pasqual  II,  que 
aprobà  la  idea  y  benehi  als  cavallers,  consa— 
crant  la  creu  blanca  que  ha  sigut  la  tan  cèlebre 
Creu  de  Malta.  Per  cert  qu’en  l’acta  de  consa- 
cració,  que  aquells  dies  llegirem  en  la  biblio- 

teca  de  la  universitat,  se  pronunciaren  per  part 
de  l’embaixador  de  l’Ordre  uns  sermons  que 
me  rio  yo  del  nostre  Fray  Gerundio 

Bossio  en  la  Storia  delle  Sacra  Religione 
ed  illustrissima  Militia  de  San  Giovanni  n'ha 
conservat  el  text:  uSantissimo  Padre — diu 
l’embaixador.  —  La  creu  dels  cavallers  de 
Malta  es  un  pur  e  incorrupte  senyal  de  vuyt 
puntes  quals  àngols  aguts  y  esplendents  or- 
nats  de  perles  figuren  les  vuyt  beatituts  evan¬ 
gèliques...  e  nelï otlangulo  (inútil  traduhir) 
ancora  il  quadrato  si  comprende;  in  cui  an- 
goli  otusi  di  preciose  gemme  circondato  sono, 
che  le  virtu  cardinali  dinotano ;  e  l'obliquita 
degli  angoli ,  con  linee  che  per  lo  centro  delia 
Croce  passano ,  congiungendosi  si  divizza; 
dove  con  pia  mente  il  Crocifisso  descnito  im- 
maginariamente  si  vede;  in  cui  tre  chiodi  di 
candidissime  gemme  ornati  sono ,  cioè  delle 
virtu  teologale .))  El  bon  lgnocent  VIII  degué 
escoltar  pacient  el  sermó  de  Guglielmo  Caor- 
sino,  sabent  que  després  de  les  metàfores 
vindrien  les  gemmes ,  com  en  efecte  les  rebé 
concedint  en  paga  als  priors  de  l’Ordre  la 
facultat  de  poder  commutar  els  vots,  d’absol¬ 
dre  del  jurament,  de  la  irregularità ,  de  la 
simonia  y  del  furt. 

Y  llegint  coses  dels  cavallers  qu’en  reali¬ 
tat  desde’ls  temps  mitjevals  foren  tot  Malta, 
encara  se  m’acudi  apuntar  que  Raymond  de 
Puis  dividí  l’ordre  en  tres  classes:  cavallers 
que  devien  ésser  tots  nobles,  eclesiàstichs  y 
servents  d’armes,  y  que  l’Ordre  havent  cres¬ 
cut  en  nombre  y  potencia  degué  dividirse  en 
llengües:  llengua  de  Provença,  d’Auvernia, 
de  França,  d’Italia,  qual  capità  era  almirall; 
de  llengua  aragonesa,  de  llengua  catalana, 
de  llengua  navarra,  de  llengua  inglesa,  de 
llengua  alemana.  Més  tart  se  reconegueren 
les  llengües  de  León,  de  Castella  y  Portu¬ 
gal.  Y  com  malgrat  les  creuades  y  les  em- 
branzinades  parcials  dels  cristians,  els  infi¬ 
dels  may  han  sigut  retuts  del  tot  (encara  ocu¬ 
pen  bon  troç  d’Europa,  encara  són  amos  del 
Sant  Sepulcre),  resultà  que,  presa  altre  cop 
Jerusalèm  pels  mahometans,  els  hospitalaris, 
templaris,  teutònichs  degueren  abandonar  la 
Palestina,  y  els  hospitalaris  junt  ab  els  tem¬ 
plaris,  en  estreta  aliança  ab  el  sultà  mon¬ 
gol  de  Pèrsia,  un  descendent  d’aquell  khan 
a  qui  Marco  Polo  y  els  seus  oncles  havien 
portat  per  encàrrech  seu  oli  de  la  llantia  del 
Sant  Sepulcre,  emprengueren  altre  cop  l’em- 
bestiment  de  Jerusalèm,  però  ab  tan  poch 
braò  que,  no  podent  persistir,  retornaren  a 
Chipre  essent  gran  mestre  Joan  de  Villers,  y 
mentres  els  templaris  especialment  perdien 
llur  poder  y  riqueses,  llurs  germans  ajudats 
per  Carles  II  de  Nàpols,  pels  genovesos  y  per 
Felip  el  Bell,  s’emparaven  de  Rodes  essent 
gran  mestre  Foulquier  de  Villarel. 

Expulsats  d’alli  per  Soliman  II  en  1522, 
malgrat  la  resistència  del  gran  mestre  l’i  lustre 
Villers  de  l’Ile-Adam,  s’establiren  provisoria- 

menta  Viterbo,  y  després  de  vicissituts  sense 
nombre,  ells  y  els  altres  cavallers  reberen 
de  Carles  V,  emperador,  Trípoli,  Malta  y 
Gozzo. 

L’acta  de  donació  es  al  palau  del  gover¬ 
nador  a  La  Valetta,  y  està  datat  a  Castel- 
franco  di  Bologna  a  23  de  març  del  1530 

Es  evident  que’ls  maltesos,  la  gent  que 
l’emperador  donava  als  grans  mestres,  po¬ 
dien  haverse  Droclamat  independents  fent 
aliança  ab  el  rey  de  França  que  volia  pro- 
tegirlos,  ab  el  sultà,  ab  el  regent  de  Bar- 
baria,  però  no  ho  feren  per  prudència,  virtut 
que’ls  homes  isolats  posseheixen  tots,  pru¬ 
dència  que’ls  aconcellà  de  viure  en  bons 
termes  ab  els  cavallers,  que,  essent  tots  de 
cases  riques,  portarien  granscaudals  a  l’illa... 

Fullejant  llibres,  regirant  documents  refe¬ 
rents  a  l’Ordre  de  Malta  qual  interès  es  tan 
absorbent  que  començat  l’estudi  d’un  fet  no’s 
pot  deixar  d’estudiarne  un  altre,  passarem 
hores  placents  en  aquelles  espayoses  sales  de 
la  biblioteca  maltesa...  arribant  a  l’any  1565, 
el  més  gloriós  de  la  historia  dels  cava¬ 
llers:  l’anyada  de  l’assedi  sostingut  contra’ls 
turchs...  Salto  molts  perques  y  corns  y  arribo 
al  fet...  Mustaffà  compareix  devant  el  port 
ab  40,000  homes,  y  avans  de  pondres  el 
sol  ja  s’havia  apoderat  de  Sant  Elmo.  Figu- 
reuvos  els  plans  de  resistència  aconcellats 
per  uns  y  altres,  les  anades  y  vingudes  de 
soldats  y  cavallers. 

Tan  bé  trevallaren  tots,  que  Mustaffà  no 
pogué  res  contra’ls  altres  forts, y  rabiósdegué 
plegar  veles,  fins  que,  arribada  la  flota  chris- 
liana,  fou  derrotat  per  mar  v  per  terra. 

Guai  all'Italia,  exclamà  Muratori,  y  guai 
a  tots  els  pobles  christians  del  Mediterrani 
podia  haver  afegit,  se  Malta  cadeva  allora  ne- 
lle  griffe  turchesche. 

L’héroe  de  la  resistència,  el  francès  La 
Valette,  partits  els  turchs  començà  la  nova 
fortificació  de  l’illa  y  fundà  la  ciutat  qu’en- 
cara  porta  son  nom.  El  papa  Pius  V  s’inte¬ 
ressà  tant  per  la  seva  prompta  construcció, 
que  per’aplegar  recursos  proclamà  un  jubi¬ 
leu  qual  producte  fou  esmerçat  en  fortins, 
fossos,  escarpes  y  cortines,  essent  l’enginyer 
de  l’obra  l’italià  Laparelli. 

L’alegria  era  gran  a  Malta  y  el  dia  que’s 
posà  la  primera  pedra  de  la  ciutat  se  fe¬ 
ren  grans  festes,  dinars  y  ballades,  y  els  ca¬ 
vallers,  els  eclesiàstichs,  pronunciaren  dis¬ 
cursos  patriòtichs. 

Un  se’n  pronuncià  que  apunto  perque  té 
gran  color  d’època.  Es  el  del  pare  Angoscio- 
la:  que  digué  ab  la  major  ingenuitat  y  ab  be¬ 
neplàcit  del  seus  oyents:  «Aquí  s’ouen  y 
s’ohiràn  tota  mena  de  llengües:  les  dels 
qui  adorèm  a  Christo,  pera  dominar  cadahú 
nel  suo  grado ,  y  les  dels  impíus  y  dels  infidels 
que  han  de  servirnos  de  schiavi  in  catena 
pei  maggiore  esallazione  e  glòria  del  notne 
christiano .» 

Diu  la  crònica  santjoanesca  que  un  mate- 
màtich  siracusà  prengué  ab  l’astrolabi  el 
punt  y  hora  en  que’l  gran  mestre  posava  la 
primera  pedra,  y  que’l  punt  fou  trobat  faus- 
lissimo  y  felicissimo  nel  quale  esperiamo ,  che 
la  Divina  Maestà  infonderà  tanla  virtu  e  for- 
teza  a  quella  benemerita  città  che  ella  debba 
essere  per  eterno  secoli ,  mentre  il  mondo  du- 
rerà  inespugnabile  e  invencibile. 

Aixífou  fundada  La  Valetta,y  enella, anant 
els  temps,  els  cavallers  cresqueren  en  grande¬ 
sa,  dignitat  e  importància.  Batien  moneda, 
tenien  bastiments  de  guerra,  enviaven  em- 
baixadors.  En  realitat  eren  sobirans,  tant 
que’l  rey  de  Sicilià  havent  maniíestat  certes 
pretensions  de  domini  sobre  l’illa,  el  gran 
mestre,  qu’era’l  lusità  Manoél  de  Pinto, 
s’alià  ab  els  turchs  perque  substituhissin  als 
sicilians  en  la  obligació  de  provehir  de  que¬ 
viures  als  habitants  (pagant,  naturalment). 
Ab  els  turchs!  Els  enemichs  naturals  de  la 
fe,  els  rivals  de  la  potencia  maritima  de 
Carles  V,  llur  benefactor! 

Ab  vicissituts  varies  els  grans,  mestres 
anaven  governant,  aliantse  ara  ab  uns  ara  ab 
altres  fins  que  arribà’l  terratrèmol  de  la  Re¬ 
volució  francesa  y  que  Bonaparte  anant  a 
Egipte  prengué  l'illa  de  passada  com  qui 
cull  una  poma. 

El  gran  mestre  era  l’alemany  Ferdinand 
de  Hompesch,  un  esperit  apocat,  un  home 
d’aquells  que  sempre’s  troben  quan  una  ca¬ 
pitulació  s’ha  de  firmar.  Bonaparte  li  donà 
600,000  franchs  (que  li  prema  a  ell  meteix), 
li  prometé  300,000  franchs  de  renda  y  el  bon 
senyor  se  deixà  despossehir... 

Més  tart  feu  cessió  de  sos  drets,  ell,  el  gran 
mestre  d’una  Ordre  tan  catòlica,  a  Pau  I  de 
Rússia,  un  cismàtich...  El  bon  ultim  gran 
mestre  de  l’Ordre  de  Malta  mori  obscura- 
ment  a  Montpeller. 

Els  temps  havien  cambiat,  y  la  petita  repú¬ 
blica  aristocràtica-teocràtica-militar  no  pogué 
resistir  les  ambicions  desencadenades  per  les 
grans  nacionalitats  que  s’havien  anat  formant 
en  el  continent.  No  més  un  malestruch  pare 
Fusari,  italià,  gosà  dir  a  Bonaparte  quan  al 
haver  desembarcat  volgué  celebrar  un  acte 
oficial  de  possessió  de  l’illa...  que  consentia 
en  la  cessió  salvo  il  diritto  dell' alto  dominio , 
che  appartiene  al  mio  sovrano,  comme  re  delle 
due  Sicilie ,  a  lo  qual  Bonaparte  respongué 
cínicament:  Scrivete  cio  che  vi  piace:  al  mio 
retorno  dall’ Egipto  prendero  il  regno  di  Na- 
poli,  e  cosi  il  feudo  sera  imito  al  propnetario. 

La  Revolució  no  podia  soportar  una  Ordre 
d’origen  aristocràtich  com  era  la  dels  cava¬ 
llers  de  Malta,  y  a  pretext  de  que  havia  en¬ 
viat  diners  a  Lluis  XVI  mentres  era  al  Tem¬ 
ple,  l’abolí  per  decret  y  confiscà  sos  béns,  do¬ 
nant  ademés  sa  aprobació  als  decrets  del 
general  Bonaparte,  que  mentres  estigué  a  La 
Valetta  havia  abolit  la  Inquisició,  els  tituls 
honorifichs  y  la  esclavitut ,  que  no  existia. 


Bonaparte  fent  el  sansculolte  decretà  natu¬ 
ralment  la  llibertat  d’imprempta,  constituhi 
la  milicia  nacional,  suprimi  els  convents,  feu 
redactar  un  projecte  d’escoles  primàries... 
tota  la  llista,  totes  les  hermosures  que  sem¬ 
pre  han  servit  pera  pretextar  les  expoliacions, 
els  mancaments  al  dret  y  fins  a  la  honradesa 
privada;  totes  les  hermosures  que’ls  usurpa¬ 
dors  fan  creure  que  concedeixen. 

Inútil  dir  que  ab  les  magnífiques  reformes 
de  Bonaparte’is  jacobins  de  l’illa  no  hi  ve- 
yen  de  cap  ull.  En  cambi,  el  poble  de  debò’s 
revoltà.  La  insurrecció  vingué  d’allò  millor 
pel  consegüent  tancament  de  les  iglesies  ma¬ 
jors,  del  palau  dels  cavallers,  y  per  Yenléve- 
ment  de  totes  les  riqueses  transportables, 
que  foren  enviades  a  França  0  emportades 
per  Bonaparte  a  Egipte  com  boti  de  guerra... 

Al  comparèixer  els  soldats  francesos  de- 
vant  de  Gozzo,  els  pochs  soldats  qu’eren 
al  castell  capitularen,  y  com  entre’ls  fran¬ 
cesos  no  hi  havia  ningú  que  sapigués  es¬ 
criure  italià  ni  entre’ls  maltesos  qui  po¬ 
gués  ferho  en  francès,  el  sacristà  del  po¬ 
ble  redactà  la  capitulació  en  llatí.  En  un  llatí 
curt  y  expresiu:  Honores ,  proprietaies  et  reti- 
gionem  habebitis  majorem ,  y  a  sota’l  nom  del 
capitulant  y  el  capitulat.  No  tots  els  malte¬ 
sos  foren,  però,  tan  acomodants  com  els  de 
Gozzo,  y  els  soldats  francesos  que  Bonaparte 
havia  deixat  a  l’illa  sovint  tenien  de  pendre 
les  armes  pera  defensarse  dels  atachs  de  la 
populace  comandada  pel  canonge  Caruana. 

Alguns  francesos  qu’eren  per  l’interior  de 
l’illa,  y  fins  maltesos  que  anaven  ab  ells,  al 
voler  retornar  a  La  Valetta  foren  presos  pels 
patriotes,  que  no  obstant  llurs  èxits  parcials, 
mancats  de  tot,  enviaren  una  súplica  a  Fer¬ 
nando  de  Nàpols  demanant  que’ls  hi  enviés 
vitualles,  armes,  municions...  El  rey  de  Nà¬ 
pols  respongué  que  bueno ,  y  mentres  tant 
enviava  alguns  barcos  que,  junt  ab  altres 
d’inglesos,  tenien  bloquejada  l’illa.  El  ca¬ 
nonge  Caruana  combatia  als  francesos  de  les 
guarnicions  destacades,  uns  quants  maltesos 
proclamaven  hèroes  de  la  patria  a  Screzzi  y 
a  Mannarino,  dos  hèroes  civils,  però  la  ex¬ 
pulsió  dels  francesos  no  avençava. 

Els  soldats  de  França  resistien  enèrgica¬ 
ment  la  escomesa  d’uns  y  altres;  per  fi  el 
5  de  septembre  del  1800  degueren  capitular 
cedint  l’illa  als  inglesos,  y  com  altres  vega¬ 
des,  com  sempre,  sense  fer  menció  ni  vence¬ 
dors  ni  vençuts  de  la  gent  que  habitaven 
Malta. 

AI  general  Vaubois  que  comandava  la  ciu¬ 
tat,  y  al  canonge  Caruana  qu’era  amo  de  la 
campinya,  succehi  un  governador  nomenat 
pel  rey  de  Nàpols  quals  instruccions  eren 
d’ocupar  l’illa  pels  inglesos,  qu’en  efecte 
la  ocuparen  a  l’estat  precari,  fins  qu’en  1814 
la  ocuparen  definitivament. 

Y  basta  d’histories! 

(  Acabarà  ) 


J.  Pin  y  Soler 

LA  MEVA  COSINA 

Cada  dia,  en  havent  dinat,  emprenia’l 
meu  acostumat  passeig.  Aquell  drn,  tot  xano, 
xano,  vaig  tirar  Rambla  de  Catalunya  amunt 
fins  a  la  Diagonal,  que  al  1  i  els  ayres  són  més 
purs  y  el  sol  hi  bat  de  ple  boy  tota  la  jorna¬ 
da,  fins  que  desaparareix  aclofantse  mandro- 
sament  derrera  la  carena. 

Avall  per  aquella  nova  gran-via,  anava  ab 
pas  calmós,  mirant  aqui  y  allà,  cercant  quel- 
còm  de  nou,  qualque  nota  bella  que  no  ha¬ 
gués  escorcollat  en  altres  passejades  que 
havia  fetes  per  aquells  indrets.  A  mitja  Dia¬ 
gonal,  allà  prop  la  via  que  porta  a  la  Traves¬ 
sera,  vaig  embadocarme  devant  d’un  immens 
casalot  qu’estaven  edificant  ab  pedra  de  co¬ 
lor  de  terra  d’escudelles,  y,  una  volta  al  Pas¬ 
seig  de  Sant  Joan,  me  vaig  distreure  bella 
estona  contemplant  la  casa  Macaya,  que 
m’encisava  per  sa  senzillesa  y  bon  gust.  De¬ 
sitjava  arribarme  fins  a  la  Sagrada  Familia, 
emperò  una  idea  sobtada  me’n  feu  desistir, 
v  tirar  per  l’ample  passeig  avall,  fins  a  l’in¬ 
dret  del  carrer  d’Aragó.  No  gayre  endintre 
hi  vivia  la  meva  cosina,  casada  de  poch  ab 
un  americano  que  quasi  li  triplicava  la  edat. 

D’ençà  que  s’havia  casat  sols  un  altre  cop 
l’havia  visitada,  y  certament  no  recordava  la 
casa;  emperò  la  vaig  conèixer  per  son  as¬ 
pecte  senyorial  e  hi  vaig  entrar  deseguida, 
trepitjant  la  rica  alfombra  que  cruixia  bla- 
nament  com  la  sorra  sota  mos  peus,  estesa 
escala  amunt,  convidant  a  püjar  per  aquells 
graons  de  marbre.  Aduch  el  corresponent 
ascensor  allà  a  la  vora  també  s’oferia  ama¬ 
tent,  com  desitjós  d’encaixonarme ,  però 
aquella  llampanta  gabieta  no  m’agradà  gay¬ 
re,  y’m  vaig  decidir  a  empèndreles  escala 
amunt  per  mos  propris  peus. 

Al  arribar  al  segón  replà,  un  home  vellacó, 
ab  una  escombra  a  la  mà  com  si  fos  un  em¬ 
blema  d’autoritat,  me  preguntà  a  qui  bus¬ 
cava. 

—  Déu  ésser  el  porter — vaig  dir  entre  mi; 
y  en  veu  alta: — No  busco  a  ningú,  bon  ho¬ 
me:  sols  desitjo  veure  a  don  Sebastià  y  a  la 
seva  senyora,  ma  cosina. 

— No  més  hi  trobarà  a  la  senyora  ;  a  don 
Sebastià  l’he  vist  fa  poch,  que  sortia. 

— Està  bé,  gràcies. — 

Y tot  dihent  això  havia  arribat  al  segón  pis. 


Vaig  trucar  moll,  y  al  moment  sorti  a 
obrir  ella  meteixa,  la  cosina,  que’s  quedà 
tota  sorpresa  al  veurem. 

— Ola,  {tu  per  aqui?  Que’n  feya  de  temps 
que  no  t’havia  vist!  Entra,  entra. — 

Passarem  al  espayós  refectori,  un  refectori 
esplèndidament  decorat,  ab  una  grandiosa 
taula  al  centre,  propria  pera  encabirhi  una 
nombrosa  familia.  A  una  indicació  de  la  co¬ 
sina’m  vaig  asseure  prop  de  l’escalfa-panxes, 
quin  braseral,  atiat  de  poch,  espeternegava. 

— Y  donchs  <què  tal,  què  tal,  Agna-Maria? 
Y  el  teu  home  <;què  fa? 

— Pts...  mira,  ja  ho  pots  veure:  passant — 
contestà  ingènuament. — Ha  sortit  a  pendre’l 
sol;  ja  fa  molts  dies  que  no’s  troba  gens  bé, 
està  en  mans  del  metge;  però  avuy  ha  vin¬ 
gut  un  americano  amich  seu  y  li  ha  donat  en¬ 
tenent  que  li  convenia  ayrejarse  una  estona. 
No  tardarà  a  venir:  ja’l  podràs  veure. 

— Y  donchs  cqué  té?  ;De  què’s  queixa? 

— Se  queixa  del  ventrell,  se  sent  tot  el  dia 
aclaparat,  sense  ganes  de  caminar  ni  de  fer 
res. 

— Y  el  metge  {què  hi  diu? 

— El  metge  diu  qu’es  una  malaltia  llarga, 
que  això  pot  haverlhi  portat  l’excés  de  tre- 
vall  y  els  disgustos,  y  que  una  cosa  aixi  no 
s’adoba  tan  fàcilment,  y  menys  a  la  seva 
edat. 

— De  manera  que,  no  trobantse  gayre  bé 
en  Sebastià...  no  devèu  sortir  quasi  may  de 
casa... 

— El  diumenge,  sols  el  diumenge’m  deixa 
anar  a  missa;  els  demés  dies  no  puch  sortir, 
perque  ni  ell  ho  voldria  ni  jo  tindria  humor 
per’anar  enlloch. 

—  i  Y  os  estèu  tot  el  sant  dia  sols  en 
aquest  pis? 

— Sols  sempre,  sense  dir  res,  com  uns 
mussols,  llevat  quan  ve  a  visitarnos  alguna 
ànima  caritativa  y  ens  treu  de  l’ensopiment. 

— Però  aquest  isolament  ha  d’ésser  acla¬ 
parador  a  la  teva  edat!  Pobra  Agna-Maria! 

— {Què  hi  vols  fer?  Avans  la  meva  tia  Ag- 
neta,  que  al  cel  sia,  venia  molt  sovint,  però 
d’ençà  qu’ella’s  va  morir,  la  major  part  del 
dia’ns  estèm  aqui  dintre  ,  sense  saber  del 
món  res  més  que  lo  que’ns  diu  la  minyona 
quan  ve  de  fóra. 

— Donchs  això  no  es  viure;  això  es  ente- 
rrarse  en  vida. 

—Ja  ho  pots  dir.  Mira:  a  voltes  ens  asse- 
yém  l’un  enfront  de  l'altre,  y  jo,  sense  do- 
narmen  compte,  li  començo  a  explicar  coses 
de  Barcelona,  de  quan  cantava  a  l’«Orfeó)), 
y  ell  m’escolta  fret,  sense  que  la  meva  con¬ 
versa’l  commogui  poch  ni  molt,  ni  li  fassi 
esclafir  la  més  lleugera  rialla;  y  es  clar,  jo 
aleshores,  comprenent  que  no’l  pot  interes¬ 
sar  res  de  lo  que  jo  li  digui,  me  veig  preci¬ 
sada  a  trencar  en  sèch  la  relació. 

— -Naturalment!  Si  fins  moltes  vegades  ni’t 
dèu  entendre! 

— Y  quan  ell  m’explica  coses  de  l’Argen¬ 
tina,  a  mi  tampoch  m’entusiasmen  gens  ni 
mica.  Jo  prou  ho  voldria  que  m’interessessin, 
però  per  més  que  m’esforci  no  puch  conse- 
guirho,  y  ell,  comprenentho,  s’aixeca  y’s  po¬ 
sa  a  passejar  amunt  y  avall  del  pis,  ab  el  cap 
cot  y  la  mirada  trista,  tot  pensatiu...  Y  a 
mi’m  fa  una  llàstima,  que’m  venen  desitjós 
de  consolarlo  dihentli  paraules  afectuoses; 
però  sento  un  respecte,  una  mena  de  temor 
estrany...  y  no  li  dich  res... — 

En  aquest  punt  del  diàleg  no  vaig  saber 
què  contestarli.  Pobra  criatura  ingènua!  M’ho 
deya  tot  ab  tal  tendresa  de  sentiments,  par¬ 
lava  tan  commosa,  que  les  seves  paraules 
retrunyien  al  fons  de  l’ànima;  la  seva  con¬ 
versa  era  una  balada,  era  la  queixa  d’un  in¬ 
fant  que  li  haguessin  pres  les  joguines;  més 
que  una  muller  semblava  que  fos  una  igno- 
centa  brivalleta  que  l’haguessin  reclosa  en  la 
seva  cambra,  no  deixantla  sortir  may. 

Varem  passar  llarga  estona  en  silenci,  ab- 
dós  reflexius,  dihent  per  dintre  coses  que  no 
podiem  traduhir  a  l’exterior...  Per  fi  ella 
trencà  la  quietut,  que  començava  a  ferse 
mortificadora. 

— No’ns  quedarà  altre  remey  que  anàrno- 
sen  a  l’Argentina,  perque  ell  es  com  si  no’n 
fos  fill  d’aquesta  terra  y  diu  que  allà’s  posarà 
bé  de  salut,  que  Barcelona  no  li  proba. 

— <;Y  tu  t’hi  conformes  a  marxar  cap  allà? 

—  Si  ell  ho  vol  dquin  remey  me  queda  sinó 
fer  la  seva  voluntat? 

—  Però  íque  no  comprens  que  ab  això  sols 
conseguiries  perllongar  la  seva  agonia  y 
apropar  la  teva  vellesa?  tQue  no  ho  penses 
qu’en  aquelles  terres,  sola  al  costat  d’aquest 
home,  t’hi  moriries  d’anyorança?... — 

No’m  fou  possible  continuar:  en  aquell 
moment  se  senti  fort  el  drinch  del  timbre,  y 


la  pobra  Maria-Agna,  tota  esverada,  ex¬ 
clamà: 

— Es  ell,  de  segur  qu’es  ell!... — 

Ell  era.  Va  entrar  cap-baix,  esbufegant;  se 
tregué’l  sombrero  ensenyant  una  extensa 
calva  que  deseguida’s  cuydà  de  tapar  ab 
una  gorra-jokey  qpe  hi  havia  penjada  per 
allí,  en  una  perxa. 

Al  adonarse  de  la  meva  presencia’m  saludà 
ab  fredor,  ab  comptades  paraules,  sense  de¬ 
mostrar  gens  de  sorpresa;  y  tot  dihent  que 
se  sentia  indisposat,  que  no  li  havia  probat 
gayre’l  passeig,  se  deixà  anar  en  una  butaca, 
aclaparat,  cap-col,  com  si  estés  a  punt  de 
deixatarse. 

La  pobra  cosina,  la  jova  muller,  li  feu  dèu 
mil  preguntes,  afanyosa  de  saber  lo  que  li 
convenia,  contestantli  ell  ab  ganyotes  y  mo¬ 
viments  de  cap,  tossint,  escurant  de  quan  en 
quan  y  escupint. 

A  poch,  tot  aixecantse: 

— Mira,  mira  —  digué,  senyalantme  un  re¬ 
trat  d’ell  meteix  que  hi  havia  penjat  en  un 
pany  de  paret  d’una  saleta  avinent  al  refec¬ 
tori: — aquell  era  jo.  Donchs  ja  ho  veus  còm 
he  cambiat  d’ençà  que  sóch  a  Barcelona. — 

Y  trencant  en  sèch  la  conversa,  afegí: 

— Bueno ,  bueno :  tornaràs  a  vèurens,  ^eh? 
Me  sento  malament,  el  passeig  no  m’ha  pro¬ 
bat;  me’n  vaig,  me’n  vaig  a  ficarme  al  llit... 
Adiós ,  adiós.— 

Y  com  un  vell  xaruch,  caminant  calmosa- 
ment,  costantli  de  moure  les  cames,  sense 
fer  gens  de  soroll,  entrà  en  la  seva  cambra 
seguit  de  ma  cosina. 

Poch  després  aquesta  sortí,  dihentme  que 
no  seria  res,  que  s’havía  ficat  al  llit  y  que  ja 
estava  sossegat;  emperò  això  ho  digué  esfor- 
çantse  pera  fer  eixir  les  paraules  de  la  gorja, 
y  bategant  d’emoció;  la  seva  veu  era  ofegada 
per  punyidora  tristesa. 

Pobra  cosina!  Jo  prou  desitjava  consolaria, 
proucercavaparaulesqueli  duguessin  laespe- 
rança,  que  poguessin  tornarli  la  tranquilitat 
d’esperit  que  li  mancava.  Fou  ben  inútil:  jo 
no  podia  durli  la  confiança  de  que  tan  neces¬ 
sitada’s  trobava;  jo  no  podia  dirli  «confia!  es¬ 
pera!»  perque  jo  no’l  comprenia’l  junyiment 
d’aquells  dos  cossos  que’s  rebutjaven,  l’un 
exuberant  de  vida,  l’altre  xacrós,  sense  pos¬ 
sibilitat  d’apedaçarse.  Jo  hauria  volgut  dirli 
a  la  meva  cosina  :  «apàrtat,  rebèlat,  trenca’ls 

lligams  que  t’endogalen!»,  y  ella,  ignocenta 
de  la  vida,  poch  m’hauría  cregut;  y  pera  no 
dir  això  vaig  despedirmen,  y  no  vaig  oferir- 
me  pera  res,  ni  vaig  dirigirli  paraules  de  con¬ 
sol... 

Y  la  porta’s  clogué  sorollosament,  y  jo, 
escales  avall,  caplicat,  anava  considerant  to¬ 
tes  les  impressions  d’aquella  trista  visita, 
sentintme  corprès  per  la  ingenuitat  yels  bons 
sentiments  d’aquella  ignocenta  criatura. 

Era  la  muller  ingènua  que,  essent  feliç, 
hauria  fet  la  felicitat  de  l’home  a  qui  hagués 
pogut  confiar  el  seu  amor;  mes  ara  estava 
destinada  a  corsecarse,  màrtir,  al  costat  d’a¬ 
quell  vell  malmès  d’esperit  y  gastat  de  cos, 
incapaç  de  darli  un  fill;  al  costat  d’un  home 
que,  enlloch  d’amor,  sols  podia  inspirarli 
respecte. 

Preocupat  ab  aquestes  cabòries  vaig  sortir 
d’aquella  casa;  al  carrer  la  maynada  esvalo- 
tava  ab  sa  cridòria,  escampant  arreu  l’ale¬ 
gria  de  viure;  y  vaig  pensar  que  la  gatzara 
de  la  brivalla  també  devia  arribarhi  a  dalt, 
al  pis  de  la  meva  cosina,  pera  més  pena. 


Miquel  Barberà 

La  lletja.  —  La  cizana.  —  Manana  de  sol 

La  lletja  es  al  meteix  temps  sabia,  però  la 
seva  sabiesa  no  li  ha  valgut  de  res.  De  petita 
es  l’aborrida  en  sa  casa,  de  gran  es  menys- 
preuada  per  la  societat:  un’altra  de  guapa 
s’emporta  la  plaça  de  mestra  que,  si  hi  ha¬ 
gués  justícia,  li  haurian  donat  a  n’ella;  sa  ger¬ 
mana,  que  també  es  hermosa,  se  li  queda’l 
promès;  y  sempre,  de  petita  y  de  gran.  la 
lletja  es  la  riota  de  tothòm.  Ningú  la  estima 
ni  l’ha  estimada  may  a  la  lletja,  y  el  seu  cor 
assedegat  d’amor  va  assecantse  poch  a  poch. 
La  compassió,  únich  sentiment  que  inspira, 
acaba  d'humiliaria,  y  el  seu  esperit  clarivi¬ 
dent  fineix  per  exasperarse.  Tanta  crudeltat, 
tanta  injustícia  transformen  la  dòna  en  fera; 
paria  de  la  societat,  ensenya  a  aquesta  les  ur¬ 
pes;  rebutjada  per  ella,  accepta’l  combat.  Aixi 
lallet ja’s  converteix  en  una  propagandista  lli¬ 
bertaria;  la  verge  trista,  com  també  li  diuen, 
exalta  als  obrers  ab  sos  discursos  xardorosos, 
y  la  vaga  esclata  amenaçadora  pera’ls  fabri¬ 
cants;  ab  ella  al  devant,  la  mort  y  l’incendi  fa¬ 
ran  sa  obra  destructora.  Però  això  que  sembla 
imminent  no  té  lloch  mercès  a  una  sobtada 
reacció  en  el  cor  de  la  verge  lletja:  Un  infant, 
fill  de  sa  germana  y  de  l’home  que  tant  havia 
estimat  ya  qui  després  tant  odià,  la  enterneix, 

y  oferintse  ella  meteixa  en  holocauste,  calma 
al  poble  exasperat  qu'en  la  llar  de  son  pro¬ 
mès,  el  primer  fabricant  de  la  encontrada, 
anava  a  entregarse  al  pillatge.  La  sang  de  la 
verge  trista  fa  callar  als  més  exaltats.  Y  cau 
el  teló. 

Heusaqui  en  sintesis  el  derrer  drama  d’en 
Rusinol.  Dos  grans  defectes,  qu’en  l’autor  ja 
quasi  són  tradicionals,  trobèm  en  aquest  dra¬ 
ma  considerat  en  conjunt:  la  manca  de  veritat 
y  la  manca  de  sinceritat.  Però  en  detall  hi 
trobèm  coses  hermosíssimes,  de  les  més  her- 
moses  que  hagi  escrit  en  Rusinol. 

Primerament  vaig  a  seny  alar  alguna  d’aques¬ 
tes.  La  concepció  del  tipo  ja  es  per  sí  sol  tot 
un  drama,  un  drama  anímich  fondo,  punyent, 
molt  humà.  Aquest  tipo  ens  el  presenta  l’au¬ 
tor,  en  el  primer  acte  y  part  del  segón,  ab  una 
energia  y  veritat  de  trets  que  sugestiona.  La 
relació  que  fa  la  lletja  en  el  segón  acte  del 
primer  dia  que  va  anar-a  un  ball,  la  gran  es¬ 
cena  ab  son  ex-promès  del  primer  acte,  y 
molts  altres  detalls  en  que  aquell  cor  tan  in- 
humanament  torturat  exhala’l  seu  dolor,  són 
pàgines  sentides  y  vibrants,  són  fonts  d’eino- 
ció  pura  y  veritable.  En  Rusinol  fa  gala  aquí 
de  tota  aquella  melangia  que  caracterisa 
l’ànima  del  poeta  trist  per  dintre,  sarcàstich 
per  fóra,  escéptich  Íntimament,  cínich  al  ex- 
teriorisarse.  Es  un  quadrodedol, de  dolor  hu¬ 
mà,  y  el  poeta  ab  el  somrís  als  llabis  canta 
aqueix  dol  y  aqueix  dolor  ab  tot  l’apassiona¬ 
ment  del  metge  que  disseca  un  cadavre,  però 
també  ab  tota  sa  fredor  científica.  S’hi  com- 
plàu  escorcollant  un  cor  miserable,  però  no 
s’hi  emociona;  en  tot  cas,  la  seva  emoció  es 
la  del  metge  escéptich. 

Tol  això,  com  ja  he  dit,  en  quant  a  la  pre  ¬ 
sentació  del  tipo.  Al  actuar  després  aquest, 
ja  es  diferent- 

En  Rusinol  ha  volgut  fer  un  drama  social, 
ha  volgut  presentar  una  vaga  terrorífica,  y 
s’ha  valgut  de  La  lletja ,  d’un  drama  vivent, 
pera  cantar  quatre  veritats  als  dos  grans  fac¬ 
tors  d’aquell:  els  richs  y  els  pobres.  Això  sí, 
com  a  fabricant,  com  a  fabricant  bo  y  passiu 
qu’ell  es,  ha  exceptuat  als  fabricants.  Quasi 
bé  sembla  un  Christ  el  fabricant  que’ns  pre¬ 
senta  en  Rusinol.  Els  demés  richs  (1)  se’n 
senten  unes  que  fan  fredat.  Y  els  pobres,  els 
trevalladors,  també. 

Y  el  drama,  que  podia  ésser  un  gran  dra¬ 
ma  humà,  queda  reduhit  a  un  senzill  pretext, 
no  pera  un  gran  drama  social,  no  pera  pre¬ 
sentar  la  tràgica  lluyta  de  classes  que  sols 


(1)  Dóna  la  coincidència  de  que,  contra  la  seva 
costum,  l’autor  no  ha  publicat  el  drama  l’endemà  de  la 
estrena.  Després  de  lo  que  ha  dit  el  Brusi  y  de  l’au- 
reola  de  víctima  del  furor  popular  ab  que  alguns  l’han 
volgut  envolcallar,  no  seria  estrany  qu’en  l’exemplar 
se  suprimissin  certes  coses  q  e  jo  vaig  sentir  molt  bé. 
Es  molt  significativa  aquella  coincidència  y  l’autor  es 
molt...  plagal 

un  gran  pensador  empeltat  de  poeta  sabria 
escriure,  sinó  pera  dir  quatre  vulgaritats  mal 
pensades  a  cada  un  dels  estaments  socials 
que  hi  intervenen,  valentse,  pera  diries,  d’una 
acció  dramàtica  tan  ridícula  com  convencio¬ 
nal.  No:  les  vagues  del  carrer,  les  vagues  ve- 
ritablesno  són  pas  com  les  que’ns presenta  en 
Rusinol  y  com  les  que  han  presentat  altres  pe¬ 
tits  autors  catalans  moltes  vegades.  Els  va¬ 
guistes  del  carrer  no  ho  són  uns  titelles  a  qui 
s’estira  ab  un  fil  fentlos  cridar  ara  visca,  ara 
mori,  fentlos  callar  quan  convé,  féntloshi  es¬ 
tellar  portes  y  enternintlos  tot  seguit  ab  unes 
quantes  gotes  de  sang.  ^Sab  lo  que  farien, 
senyor  Rusinol,  els  vaguistes  de  debò  en- 
lloch  de  cridar  y  voler  abrahonarse  com  a  fe¬ 
res  tot  y  aguantantse’ls  uns  als  altres  pera  no 
avençar  com  fan  els  de  la  cotnedia  de  vostè? 
Donchs,  o  no  arribarien  al  punt  d’exaltació 
que  vostè  descriu  o,  si  hi  arribessin,  la  sang 
de  la  primera  víctima’ls  enardiria  més,  y  ni 
de  la  fàbrica  ni  dels  fabricants  ne  quedaria 
rastre. 

Jo  no  afirmaré  que  hi  hagi  mala  fe  en  la 
presentació  de  tot  això,  però  lo  indubtable 
es  que  tant  en  l’acció,  com  en  els  tipos — ve¬ 
gis  el  president  de  La  Solidaritat ,  el  masó, 
l’esguerrat,  el  síndich  y  la  meteixa  protago¬ 
nista  (que  ja  no  es  aquell  tipo  humà  del 
principi),  pera  no  citar  més  que’ls  principals, 
— com  en  els  discursos  e  invectives  que  inte¬ 
gren  bon  troç  del  segón  y  tot  el  tercer  acte, 
l’espectador  imparcial  no  hi  pot  veure  a  l’ho¬ 
me  serè,  altruista  y  ben  intencionat,  sinó’l 
blagueur  mefislofélich  que’s  riu  de  tot,  que 
ho  ridiculisa  tot  y  que  no  troba  altre  medi 
pera  fer  cultura  y  pera  fer  art  serio,  que  re¬ 
petir  ab  refinat  sarcasme  totes  aquelles  gro¬ 
lleries,  vulgaritats,  insults  y  fins  calumnies 
que'ls  esperits  ínfims  de  cada  un  dels  esta¬ 
ments  socials  en  lluyta’s  tiren  diàriament  en 
cara.  Que  això  ho  fassin  aqueixos  esperits  ra- 
quitichs,  aqueixes  ànimes  petites,  té  una 
explicació  racional  en  sa  meteixa  petitesa: 
però  que’ns  vingui  un  home  ab  pretensions 
d’ilustrat,  de  gran  poeta  y  fins  de  pensador, 
y  en  assumpto  tan  serio  s’expliqui  com  ho 
faria  una  verdulera  d’abaix,  o  un  botiguer 
retirat  ab  molts  quartos  de  dalt,  es  senzilla¬ 
ment  intolerable. 

Per  això  varen  tenir  rahó  ben  sobrada’ls 
del  públich  de  Romea  de  protestar  sorollosa¬ 
ment,  com  n’haurien  tingut  els  de  la  platea 
si  ho  haguessin  fet.  Aquests  no  ho  feren.  Al 
contrari,  aplaudiren.  Però’l  seu  aplauso  no 
significa  pas  satisfacció.  Oh,  no!  També  se’n 
sentiren  de  les  fiblades  d’en  Rusinol,  però 
com  que  vegeren  als  de  dalt  protestar,  cre¬ 
gueren  que  aquests  rebien  més,  y  ab  unxich 
d’hipocresia  feren  la  part  de  l’autor.  Jo  ho 
vaig  veure  ben  bé  tot  això;  vaig  notar  un  fet 
molt  significatiu:  ni  un  aplauso  va  resonar 
abaix,  després  de  mitj  acte  segón,  avans  de 


que  s’iniciessin  les  protestes  a  dalt.  Al  créixer 
aquestes,  cresqueren  també  aquells 

iVol  dir  això  que  jo  aprobi  l’escàndol, 
el  gros  escàndol  que  sobre  tot  durant  el  ter¬ 
cer  acte  regnà  en  la  sala  d’espectacles  de  Ro- 
mea’l  dia  de  la  estrena  de  La  lletja?  No,  jo 
no  l’aprobo;  jó  voldria  que  no  n’hi  hagués 
may  d’escàndol,  ni  en  un  teatre  ni  enlloch.  Du¬ 
rant  la  representació,  el  silenci  hauria  d’és¬ 
ser  sepulcral,  y  al  final  dels  actes  les  mostres 
d’aprobació  o  descontent  tindrien  d’ésser  lo 
més  discretes  que  fos  possible.  Però,  puig 
que  això  no  es  aixi,  puig  qu’en  el  teatre  es- 
tèm  tips  y  retips  de  sentir  escàndols  d’aplau- 
sos,  monumentals  escàndols  d’aplausos  du¬ 
rant  la  representació  y  desprès  d’ella,  <mo 
resulta  bon  xich  injust  y  temerari  exigir  si¬ 
lenci  y  paciència  absoluts  als  descontents 
quan  tanta  tolerancia’s  té  ab  els  altres?  En¬ 
cara  s’ha  de  demostrar  que’l  picar  de  mans 
sense  solta  sia  signe  de  major  cultura  que 
l’arrodonir  els  llabis  pera  xiular,  sobre  tot 
quan  hi  ha  motius  pera  xiular. 

En  resúm:  La  lletja  té  un  primer  acte  y 
part  del  segón  que,  salvant  petits  defectes  de 
construcció  y  de  detall,  mostren  en  l’autor 
gran  potencia  dramàtica.  Pera  mi  es  de  lo 
millor  que  ha  fet  en  Rusinol.  En  quant  a  lo 
demés,  en  quant  al  drama  social,  jo  no  crech 
que  sia  millor  que  El  apòstol  blanco ,  La  gent 
de  vidre ,  L'enemich  y  tants  altres  dramons 
de  tesis  que  d’uns  quants  anys  ençà  han  pro- 
duhit  els  nostres  sociòlegs  de  per  riure. 

La  execució  fou  en  conjunt  ben  acceptable 
— no  parlo  dels  conjunts  del  tercer  acte  y 
final  del  segón,  que  foren  massa  de  comèdia 
— distingintse  d’un  modo  especial  la  Llo¬ 
rente,  qui  digué’l  seu  paper  ab  gran  sobrie¬ 
tat,  no  exempta  de  passió  y  sentiment.  En  el 
primer  v  segón  acte,  sobre  tot,  estigué  a  la 
altura  de  les  grans  actrius  que  jo  he  vist. 
Deixeume  citar  també  en  Vinas,  la  Jarque, 
la  Morera,  en  Barbosa  y  fins  en  Capdevila, 
qui — joh  miracle! — no  feu  el  pallaço. 

La  companyia  Tubau-Palencia  ha  obert  al 
Principal  un  nou  abono,  inaugurant  la  pre¬ 
sent  temporada  ab  dues  obretes  que,  sens 
ésser  de  gran  trascendencia  artística,  s’escol¬ 
ten  ab  gust  y  distreuen. 

La  cizaiia  s  titula  una  d’elles,  que  té  dos 
actes  y  es  original  d’en  Linares  Astray,  l'au¬ 
tor  satínch  més  fi  ab  que  avuy  compta  la 
dramàtica  castellana.  En  aquesta  comèdia  de 
costums  pera  nosaltres  bon  xich  exòtiques, 
puig  que’s  desenrotlla  entre  la  classe  d’em¬ 
pleats  de  l’Estat  cessants  y  en  actiu  servey, 
l’autor  se  mostra  ben  discret,  no  exage¬ 
rant  la  nota  còmica  com  acostumen  a  ferho 
altres  autors  festius  castellans  que  volen  fer 
riure  al  públich  si  vos  plau  per  força.  En 
Linares,  sense  deixar  el  to  lleuger  que  convé 
al  genre,  presenta  uns  quants  tipos  ben  di- 

buixats  dintre  del  seu  convencionalisme,  y 
fins  vol  donar  una  petita  lliçó  moral  mos¬ 
trant  que’l  fer  cas  de  les  murmuracions  del 
pròxim  no  es  cosa  gayre  racional.  Una  mare 
viuda,  ab  dues  filles  que  lluytenvalerosament 
y  ab  despreocupació  pera  viure  independents 
y  que  a  la  fi  triomfen  en  el  difícil  combat,  és 
el  petit  argument  d’aquesta  comèdia  que,  si 
no  es  molt  original  en  sa  construcció,  té  la 
qualitat  d'estar  escrita  ab  el  garbo  y  la  finu- 
ra  caractenstichs  en  el  seu  autor. 

Les  senyoretes  Carboney  Bueno,  el  senyor 
Mendiguchia  y  els  demés  que  prengueren 
part  en  la  representació  estigueren  molt  bé, 
especialment  la  senyoreta  Carbone,  que  riu 
ab  molta  gracia.  Si  no  se  sortissin  d’aquest 
genre’ls  actors  de  la  Tubau,  justos  serien  els 
aplausos  que  la  claque  els  hi  serveix  a  dojo. 
Genre  modest  es  aquest,  però  val  més  fer  pe¬ 
tits  papers  bé,  que  grans  rdles  malament. 


Mariana  de  sol  es  l’altre  quadret  estrenat, 
original  dels  germans  Quintero,  els  quals 
s’han  limitat  a  posar  en  acció  aquells  versos 
tan  coneguts  d’en  Campoamor: 

Pasan  veinte  anos,  vuelve  él, 
y  ai  verse  exclaman  él  y  ella: 

— [Santo  Dios,  y  éste  es  aquéll 
—  |Dios  mío  y  ésta  es  aquéllal 

Un  petit  diàleg  de  dos  vells  entre’ls  quals 
— de  joves— havia  passat  un  petit  idili  d’a¬ 
mor,  y  que  al  retrobarse  ja  no’s  reconeixen, 
es  tot  l’argument,  que  acaba  separantse’ls 
dos  vellets  melancòlicament,  sense  voler  des- 
cobrirse  l’un  a  l’altre  a  pesar  de  que,  pels  re- 
corts  evocats,  s’hagin  mutuament  conegut. 

Aquest  pas  de  comèdia— com  el  titulen  els 
autors— es  d’una  finura,  d’un  sentiment  y 
d’una  poesia  exquisits. 

El  senyor  Mendiguchia  y  la  senyora  Es¬ 
trada,  especialment  aquell,  el  digueren  molt 
bé. 

Emili  Tintorer 


LA  PETINYO 

En  Larramet  ens  havia  convidat  a  la  festa 
organisada  en  el  seu  taller  de  Montmartre 
ab  motiu  de  son  cartell  pera  la  Belle  Pelinyo . 
El  taller  d’en  Larramet  era  en  una  de  les  ca¬ 
ses  de  planta  baixa  que  hi  ha  pels  entorns 
del  Mouliti  de  la  Galeite.  Era  un  taller  petit  y 
bufó,  digne  d’un  parisench.  L’havia  decorat 
pera  la  festa  ab  un  tapis,  e  illuminat  a  la  ve¬ 
neciana. 

Hi  havia  al  taller  diferents  companys  d’art 
ab  llurs  amigues,  de  les  quals  ens  foren  pre¬ 
sentades  les  que  no  coneixiem.  També’ns  fou 
presentada  la  Petinyo. 

Era  belle  de  debò.  Tenia  quelcòm  de  la 
Otero,  però  era  més  morena  y,  en  conjunt, 
més  fina.  Fentse  pregar  una  mica’ns  feu  co¬ 
nèixer  alguns  ballets  y  cantà’ls  couplets  que 
devia  encetar  en  son  debut. 

Mentres  ella  cantava  ab  sa  veu  esquifida, 
arribà  l’Hermaud  y  sa  visita’ns  sorprengué, 
puig  per  més  que  se  l’havia  invitat,  no  l’es- 
peravem.  Entrà  procurant  no  interrompre  a 
la  cantadora,  s’assentà,  y,  com  bon  esclau 
de  la  galantería  parisenca,  pronuncià’l  jchar- 
manl!  de  rúbrica  un  cop  fini  la  Petinyo  sos 
couplets. 

Se  destapà’l  Cbampagne,  se  pronunciaren 
brindis  de  tots  colors  y  mides  y  la  expansió’s 
feu  general...  fins  que  tot  d’una  la  belle,  ab 
molta  plaisanterie,  s’avençà  fins  a  l’Hermaud 
pera  oferirli  une  cigarette. 

Y  l’Hermaud,  que  tan  discretament  fins 
allavors  havia  seguit  la  broma,  se  sobtà,  s’es* 
tremi  violentment,  devingué  groch  com  la 
cera  y  s’aixecà  dret. 

— Merci... — respongué,  reaccionant  y  tor- 
nantse  tot  roig.  Y  se’n  anà,  sense  dir  res  més. 

Tots  menys  en  Larramet  ens  mirarem  es- 
tranyats,  no  comprenent  el  per  qué  d’aquell 
refús  ni  d’aquella  fugida.  La  Petinyo  devin¬ 
gué  seria  y  pensativa,  y  fins  algú  digué  haver 
vistfllàgrimes  en  sos  ulls  negres  y  brillants. 

Feya  poch  temps  que  jo’m  tractava  ab 
l’Hermaud,  però’l  coneixia  lo  suficient  pera 
poder  judicarlo  com  a  l’home  més  formal  y 
delicat  qu’existir  pogués,  arribant  a  tal  punt 
la  seva  delicadesa,  que  moltes  vegades  el 
feya  semblar  un  ignocent,  un  home-infant, 
en  cert  modo  ridicul. 

Era  simpàtich  de  debò;  a  sa  cara,  pàlida  y 
correcta  de  linies,  li  feya  de  march  una  ca¬ 
bellera  d’un  ros  purissim. 

A  l’endemà  de  ia  festa  del  cartell  de  la  Pe- 
tinyo  en  Larramet  ens  explicà  la  causa  de  lo 
ocorregut  la  nit  avans,  posantnos  al  corrent 
de  lo  que  hi  havia  entre  ella  y  l’Hermaud. 

Feya  tres  anys  que  PHermaud  havia  esti¬ 
mat  a  la  Petinyo  ab  tota  la  passió  de  que  era 
capàç  son  cor  d’artista,  de  poeta...  Havia  fet 
d’ella  la  seva  musa,  y  no  sabia  pintar  sens 
ella,  ni  viuren  apartat.  Y  ella’s  deixava  esti¬ 
mar  com  una  criatura  esbojarrada,  no  vo¬ 
lent  parlar  may  de  coses  series.  L’Alice — que 
aleshores  encara  s’ho  deya — trobava  plaher 
en  fer  enrabiar  a!  pobre  Hermaud,  obligantli 
a  cometre  mil  tonteries,  tractantlo  com  a  un 
de  tants,  a  n’ell  qu’era  tan  diferent  dels  al¬ 
tres!... 

Passaren  setmanes  y  més  setmanes,  ell 
cada  dia  més  enamorat  y  ella  fentse  la  des- 
ganada  y  posant  a  proba  l’amor  propri  de 
l’artista  per’afalagar  la  seva  propria  vanitat. 

S’acostava  la  obertura  anyal  del  Salon,  y 
tot  el  món  artistich  de  Montmartre  acabava 
de  donar  els  últims  retochs  al  quadro,  al 
fruyt  de  l’anyada  qu’era  àncora  de  salvació 
dels  més  v  motiu  d’orgull  dels  menys.  Els 
més  trempats  havien  enviada  ja  la  llur  obra 
al  jurat  d’admissió.  Per  tot  se  trevallava, 
menys  al  taller  de  l’Hermaud.  El  pobre  xicot 
se  passava’l  temps  a  casa  i’Alice  o  en  els 
llochs  ahont  pogués  véurela  y  fruhir  de  més 
o  menys  aprop  contemplant  la  seva  bellesa. 

Mancaven  tres  dies  pera’l  jorn  en  que  s’a¬ 
cabava  l’admissió  d’obres  al  Salon.  L’Her¬ 
maud  volia  l’Alice,  y  aquesta,  terrible  com 
sempre,  li  prometéésser  seva  ab  una  condi¬ 
ció:  l’Hermaud  havia  de  figurar  al  Salon! ... 

{Còm  ferho?  ^Com  pintar  un  quadro  en 
sols  tres  dies?  Perque  no  havia  d’ésser  un 
quadro  qualsevol:  calia  que  valgués  la  pena, 
calia  que'l’admetessin. . .  Havia  de  ferho,  era 
son  propòsit,  era  qüestió  de  vida  o  mort... 
Y,  agrahint  encara  a  l’Alice  les  condicions 
imposades,  se’n  anà  l’Hermaud  cap  a  son 
taller. 

Pel  cami  no  feya  més  que  considerar  l'a- 
bim  pregón  dels  tres  dies  que  tenia  al  devant, 
y  en  veu  alta  ho  deya:  «Tres  dies...  tres 
dies...  íQué  fer?  cQué  pintar?...»  Mes  calia 


pintar  o  morirse:  no  hi  havia  altra  solució. 
Abstret  com  anava,  al  girar  una  cantonada 
ensopegà  ab  una  venedora  de  castanyes  y... 
ja  tingué  assumpto!  Mans  a  l’obra,  donchs!... 
Y  pintà,  pintà  molt...  De  dia  la  modelo  li  po¬ 
sava  les  més  hores  possibles,  però  no’n  tenia 
prou...  Tres  dies!...  Pintava  de  memòria,  y 
pintava  de  dia  y  de  nit. 

Arribà’l  tercer  dia.  Cap  al  tart  sols  havia 
pintat  la  figura — magistralment,  per  cert. — 
Mancava’l  medi,  el  boulevard  de  nit,  y  calia 
enllestirlo  puig  a  l’endemà  a  mitj  dia  s’a- 
cabava’l  terme  d’admissió. 

Retut,  aplanat  pel  trevall  y  la  són,  pin¬ 
tava  sa  derrera  esperança.  Pera  no  dormirse 
fumava  contínuament,  y  trevallava  d’esma. 
Era  qüestió  d’omplir,  de  tenyir  tela,  y  ala, 
ala,  pinta  que  pintaràs...  Y  no  pogué  més:  a 
la  fi  va  dormirse,  y  va  dormirse  fumant... 

El  foch  el  despertà,  el  foch  del  cigarro  que 
havia  pres  a  algunes  robes  y  havia  arborat  el 
quadro  que  devia  conquistarli  la  dóna  vol¬ 
guda  y  qui  sab  si  també  la  glòria,  tantes  vol¬ 
tes  somniada . . . 

Y  com  boig  devallà  la  escala  cridant 
«Foch!  Foch!...»  Al  arribar  al  carrer  caygué 
a  terra,  com  mort.  En  una  llitera’l  conduhi- 
ren  a  l’hospital. 

Va  sortirne  al  cap  de  vuyt  dies,  ja  resta¬ 
blert...  Sols  alguns  companys  havien  anat  a 
preguntar  per  son  estat:  la  dóna  estimada, 
no.  S’esvahi  per  sempre  la  derrera  esperança 
de  l’Hermaud,  que  jurà  no  estimar  ni  fumar 
may  més. 

Per  això  quan  la  Belle  Petinyo ,  en  la  festa 
del  cartell  d’en  Larramet,  oferi  a  l’Hermaud 
une  cigarette ,  sentí  aquest  furgar  dintre  seu 
unes  fortes  ganes  d’ofegaria,  com  ella  havia 
ofegat  en  altre  temps  les  seves  ilusions... 

Y  per  això  fugi. 

J.  Puig  Pujadas 

NOTES  BIBLIOGRÀFIQUES 

Aucells  de  fang.  —  Santiago  Rusinol.  — 

L’Avenç. 

Fidels  à  la  costum  de  dir  nostre  parer  res¬ 
pecte  a  les  obres  d’autors  acreditats  que’s 
publiquen  a  Catalunya,  ens  complavèm  avuy 
en  parlar  de  l’ultim  llibre  d’en  Rusinol.  Pera 
fruhir  ses  pàgines  no’ns  ha  calgut  res  més 
que  adquirirlo  en  una  de  les  llibreries,  que’l 
tenen  a  la  venda,  donchs  si  no  haguéssim  po¬ 
gut  comprarlo  a  ca’l  llibreter,  ens  hauríem 
vist  privatsdeparlarne  als  nostres  llegidors,  ja 
que  l’autor  no  l’ha  enviat  a  aquesta  redacció. 

Formen  aquest  llibre  una  serie  de  petits 
articles  en  els  que  s’hi  veuen  totes  les  bri¬ 
llants  qualitats  y  també  tots  els  defectes  del 
seu  autor. 

N’hi  ha  d’hermosissims,  com  L'infant  pro¬ 
digi. ,  El  descreyent ,  L’americano ,  El  tenedor 
de  llibres ,  L' estudiant  y  L'optimista;  y  n’hi  ha 
de  menys  bons,  com  El  bon  policia ,  que  re¬ 
sulta  fals  de  tota  falsetat,  y  manso  e  igno- 
cent  en  excés,  La  poetisa,  qu’es  un  xich 
massa  caricaturesch,  y  El  bomber,  qu’es  sen¬ 
zillament  una  equivocació. 

De  totes  maneres,  en  tots  ells  s’hi  revela 
la  mà  de  l’artista  y  l’enginy  y  l’humorisme 
caracterislichs  d’en  Rusinol,  que  són  les  no¬ 
tes  que  dominen  també  en  el  pròleg,  en 
que  l’autor  explica  al  públich  la  feblesa  dels 
aucells  de  fang  que  pupulen  per  la  societat, 
eternament  privats  de  volar  y  enlayrarse. 

Tal  es  el  concepte  que’ns  mereix  l’obra 
d’en  Santiago  Rusinol,  a  qui  si  hem  comba¬ 
tut  quan  n’ha  estat  mereixedor,  també  li  sa- 
bèm  reconèixer  el  talent  y  l’art,  quan  bratlen 
lliures  de  tota  pose  y  de  tot  amanerament. 
Car  alguna  diferencia  hi  ha  d’haver  entre 
nosaltres,  els  de  Joventut,  els  amichs  d’en 
Vallès  y  Roderich,  y  certs  àcrates-putref actes 
que  al  anar  avuy  a  reventar  La  lletja  porten 
el  mateix  parti-pris  que  ahir  duyen  al  anar  a 
entusiasmarse  ab  El  místich. 


Los  PRIMEROS  HOMBRES  EN  LA  LUNA . — H.J. 

Wells.  —  Guarner ,  Taberner  y  CA,  Barce¬ 
lona. 

Es  aquesta  una  de  les  obres  més  conegu¬ 
des  de  l’ilustre  novelista,  y  una  de  les  que 
més  nomenada  li  han  donat. 

Valentse  de  medis  y  de  recursos  totalment 
distints  dels  de  que’s  valgué  Jules  Verne,  ha 
escrit  un  llibre  originalissim  y  entretingut, 
en  quines  pàgines  hi  ha  abocat  les  dots  me- 
ritíssimes  del  seu  talent  y  de  la  seva  imagi¬ 
nació  inagotable. 

Els  tipos  del  mecànich  Cavor  y  del  prota¬ 
gonista  Bedford,  partint  envers  les  mansions 
desconegudes  de  l’espay  y  de  la  lluna;  el 
descobriment  de  la  cavorita ,  la  substància 
opaca  de  que’s  valen  els  expedicionaris  pera 


donar  cim  al  seu  atrevit  viatge,  y  les  vicissi- 
tutsqu’experimenten  en  la  original travessiay 
durant  sa  estada  entre’ls  selenites,  són  ma¬ 
tèria  més  que  suficient  per’acreditar  una  ve¬ 
gada  més  d’escriptor  originalissim  y  mestre 
en  el  genre  que  conreua,  a  l’autor  d’aquest 
agradable  llibre. 

El  Japón  desconocido. —  Koyzumi  fakumo. 

—  Guarner ,  Taberner  y  C.a,  Barcelona. 

Es  un  llibre  d’una  actualitat  indiscutible, 
ja  que  tot  ell  està  dedicat  a  donar  a  conèixer 
les  intimitats  de  l’antiga  y  de  la  moderna 
vida  japonesa. 

Valentse  d’articles  solts  unes  vegades,  y 
altres  d’una  colecció  de  notes  epistolars  que 
figuren  les  memòries  d’un  professor  estran¬ 
ger  que  desempenya  una  càtedra  en  la  Es¬ 
cola  Normal  de  Tokio,  se  posen  de  manifest 
d’una  manera  altament  detallada  y  amena 
una  serie  d'observacions  utilíssimes  sobre  la 
política,  la  religió  y  les  costums  del  remot 
imperi  del  sol  ixent. 

Arnau  Martínez  y  Serinà 


J.  Morató. — Arràn  del  Cingle. — Novela.— 

Barcelona. — /  905. 

Els  primers  capituls  de  la  narració ’ns 
posen  al  corrent  de  les  circumstamcies  que 
dugueren  a  n’en  Biel  a  presidi.  Havia  exercit 
sobre’l  Picoti,  l’escanya-pobres  del  poble  de 
Cassanelles,  la  vindicta  colectiva,y  ell  sol 
degué  purgar  després  la  falta  comesa  per  ha- 
verse  fet,  en  cert  modo,  paladí  de  tot  un  po¬ 
ble.  El  poble  oblidà  aviat  els  antecedents 
honrats  d’en  Biel,  la  idea  del  crim  s’anteposà 
a  tota  altra,  y  al  retornar  ei  presidari,  des¬ 
prés  de  pagat  son  deute  ab  la  justícia  hu¬ 
mana,  se  trobà  proscrit  de  ses  antigues  amis¬ 
tats  y  tingut  com  un  ésser  perillós.  L’es¬ 
tigma  pesarà  per  sempre  més  sobre’l  pobre 
Biel,  el  qui  tota  sa  vida  deurà  sofrir  les  con¬ 
seqüències  d’haverse  colocat  per  un  moment 
fòra  de  les  lleys  dels  homes.  Com  se  veu,  es 
el  cas  meteix  d’en  Jean  Valjean  de  Víctor 
Hugo,  en  Els  Miserables ;  cal  fer  constar,  em¬ 
però,  que  la  semblança  queda  reduhida  a 
això  solsament  .  En  Morató  ha  sabut  fer 
obra  original  dintre  d’aquest  tema. 

La  injustícia  ab  que  sos  antichs  convehins 
el  tracten  té  per  objecte  immediat  l’exaltar  a 
n’en  Biel,  el  qui  accepta,  obligat  per  les  cir¬ 
cumstancies,  l’estat  permanent  de  rebelió  a 
que  se’l  condempna.  La  torre  de!  Barbut,  an¬ 
tiga  ruina  que  domina’l  poble  y  a  la  que  la 
superstició  popular  atribueix  misterioses  in¬ 
fluencies  y  té  per  refugi  de  bruixes  y  mals 
esperits,  es  el  lloch  hont  en  Biel  va  a  fer  son 
cau,  del  quin  surt  únicament,  com  un  llop, 
ab  la  deria  de  fer  mal.  Una  de  ses  malifetes 
la  exerceix  una  nit  contra’l  camp  de’n  Bar- 

tra,  al  qui  té  per  son  enemich  irreconciliable. 
Aquestafeta  ymoltsaltres  accidents fortuhits, 
com  la  tempestat  y  l’ayguat  que  arrebassa 
els  conreus  de  tot  el  terme,  són  altres  tants 
flagells  que  acaben  d’arrodonir  la  mala  fama 
d’en  Biel  y  l’acusen  als  ulls  del  poble  de  te¬ 
nir  tracte  ab  els  dimonis. 

Un  sol  afecte,  emperò,  li  ha  permanescut 
fidel  en  tot  Cassanelles,  y  aquest  es  el  de  la 
Malena,  l’antiga  enamorada  d’en  Biel,  per 
quin  amor  principalment  se  senti  impulsat  a 
cometre  la  barrabassada  de  matar  al  Picotí. 
La  Malena  permaneix  fidel  a  son  vell  amor, 
y  quan  la  casualitat  la  posa  un  dia  devant 
per  devant  d’en  Biel,  al  qui  no  té,  com  els 
demés  del  poble,  per  rematadament  malvat, 
pot  exercir  sobre  d’ell  l’única  influencia  ca- 
paça  de  tornarlo  al  bon  cami,  auxiliant  els 
esforços  de  sa  endormiscada  conciencia  que’ls 
remordiments  pugnen  ja  per  desvetllar.  Mos¬ 
sèn  Esteve  completa  l’obra  de  sa  salvació, 
y  desde  aleshores  en  Biel  lluytarà  ab  dalit 
contra  tot  lo  que  s’oposi  a  sa  rehabilitació. 

A  partir  d’aquí  el  llibre  d’en  Morató  es 
una  constant  apologia  de  les  virtuts  del  tre- 
vall  y  de  la  perseverancia.  Protegit  per  mos¬ 
sèn  Esteve  passa  en  Biel  a  la  condició  més 
regular  de  masover  de  les  terres  que  la  torre 
del  Barbut  absa  mala  fama  havia  fet  abando¬ 
nar  de  tot  conreu;  obté  per  muller  à  la  Ma¬ 
lena,  y  del  fruyt  de  son  trevall  ne  treu  l’abun¬ 
dor  y  el  benestar  que  haurien  d’ésser  el  pre¬ 
mi  de  sa  rehabilitació. 

Emperò  aquesta,  per  complerta  que  sia  a 
sos  ulls,  no  acaba  d’ésserho  als  de  la  gent 
del  poble,  ignorant  y  rutinaria,  que  si  pri¬ 
mer  el  foragitava  per  inferior,  al  ferse  supe¬ 
rior  a  molts  d’ells  el  fa  objecte  de  ses  enve¬ 
ges.  Y  el  fill  d’en  Biel  acaba  per  ésser  víc¬ 
tima  d’aquests  odis  de  poble,  com  ja  ho  ha¬ 
via  estat  la  Malena,  y  com  ell  meteix  no  pot 
deixar  d’esserho.  Es  l’hereu  Bartra  qui,  a 
tour  de  róle  després  d’haver  immolat  a  la 
víctima  ignocent,  fa  via  dret  al  presidi,  des¬ 
prés  de  deure  la  vida  al  meteix  Biel  qui  el 
salva  de  l’ayguat  en  que  de  poch  troba  la 
mort. 

Y  aleshores  en  Biel,  devant  de  la  petitesa 
moral  de  son  enemich  vençut  al  qui  de  tot 
cor  perdona,  se  sent  gran  y  se  sent  fort  pera 
abandonar  per  sempre  més  aquells  llochs  de 
tortura  y  anar  a  fer  foch  nou  lluny,  hont 
ningú  pugui  retrèureli  un  passat  de  dol  y  so¬ 
friments. 

Aquest  es  el  drama  que’s  desenrotlla  en  la 
novela  d’en  Morató,  quin  interès  va  creixent 
com  més  s’avença  en  sa  lectura  y  en  la  qual 
hi  han  hermoses  pàgines.  L’estil  hi  es  molt 
cuydat  de  dalt  a  baix,  y  la  sobrietat  no  ex- 
clòu  la  intensitat  dramàtica  en  els  moments 
crítichs  de  la  narració,  de  la  qual  se’n  des¬ 
prèn,  ademès,  la  impressió  de  que  son  autor 
té  reservat  un  bon  llochs  entre’ls  noveladors 
catalans. 


P.  Giner. — Mujeres  de  America.  —  Guarner, 

Taberner y  C.a — Barcelona. 

Se  tracta  d’una  colecció  d’estudis  de  psi¬ 
cologia  femenina,  en  els  que  s’examina  ade- 
més  en  forma  episòdica  la  condició  social 
de  la  dóna  en  les  diverses  encontrades  cen¬ 
tre  y  sud-americanes.  La  dóna  argentina,  la 
cubana  y  porto-riquenya,  la  xilena,  la  pe¬ 
ruana,  la  venezolana,  la  mexicana,  la  brasi- 
lenya,  etc.,  són  presentades  successivament 
en  aquests  articles  no  desprovehits  d’interès. 
Creyèm  que’l  llibre  ha  de  tenir  força  èxit  en 
els  mercats  de  l’Amèrica  llatina,  als  que  va 
especialment  destinat. 

R.  Miquel  y  Planas 

JOCHS  FLORALS  DE  BARCELONA 
DE  1905 

Llista  de  les  co7nposiciòn  rebudes  a  Secretaria 
( Continuació) 

60.  A  nostra  parla;  lema:  Patria.  —  61.  A  la  més 
gran  virtut;  lema:  Fides.  —  62.  Anantse  morint;  lema: 
Els  àngels  tocan  à  missa.  -*-  Nostre  Senyor  la  dirà.  — 
|Veshi,  l’aniyieta  meva  —  ja  que  jo  no  hi  puch  anarl 
(Cansó  popular).  —  63.  A  ttí;  lema:  Recordansas.  — 
64.  A  lluytar;  lema:  Bon  cop  de  fals.  —  65.  Amor  per¬ 
dut;  lema:  Jovenívoles  — 66.  Himne;  lema:  Spiritus  qui 
à  Patfe  procedit,  etc  —  67.  Diada  d'amor;  lema:  Idi- 
li.  —  68  Catalunya;  lema:  |Desperta  ferro!  — .69.  Cap 
al  tart;  lema:  Recansa.  —  70.  La  esperitada;  lema:  Deu 
nos  en  guard.  —  71.  La  complanta  del  viudo;  lema: 
Tornemhi.  —  72-  L’horta;  lema:  Al  ayre  y  à  la  llum. 

—  73.  Salabroses;  lema:  En  faci  de  la  mar.  (Mistral). 
«Calendau».  —  74.  Veni  Creator;  lema:  Emitte  Spiri- 
tum  tuum  et  creabuntur.  —  75.  Tolle  crucem  tuam; 
lema:  Les  ferides  de  la  creu  —  la  creu  meteixa  les 
cura.  (Verdaguer).  —  76  El  pas  del  Ter;  lema:  Mes 
el  Ter  devallavaj  devallava, — no  estava  pas  per  toyas  ni 
cançons.  (  Verdaguer).  —  77-  Les  Set  paraules;  lema:  Pa- 
ter  dimitteillis  non  enim  sciunt  quid  faciunt.  (S  Lluch. 
Cap.  23-34).  —  78.  Panissars.  —  79.  La  florida  del 
hivern;  lema:  Ampo  de  nieve  con  matiz  de  aurora. 
(Costa  y  Llobera).  —  80.  L’ombra  del  passat;  lema: 
Catalunya  may  morirà.  —  81.  Cançons,  lema1  No  sé 
qué  hi  ha  en  las  cançons.  .  etc.  —  82.  Enjoyellantla; 
lema:  Si  en  amor  cobrar  volguesses...  etc.  —  83  Anyo- 
ransa;  lema.  Poch  a  poch  vaig  defallint,  etc...  —  84. 
Reviscolansa;  lema:  En  va  ha  estat  lo  meu  esforç.  — 
85.  El  Paralítich.  —  86.  Amor  Sant;  lema:  Hanc  ama- 
vi  et  exquiri  à  juventute,  etc.  (Sap,  viu,  2).  —  87  La 
Pau;  lema.  Y,  jca!  —  88.  Epístola;  lema:  A  un  amich. 

—  89  Nocturn;  lema:  ^Pertoca  als  metges  ó  als  poetas 
curar  la  moderna  malaltia  del  escepticisme?  —  90  Lo 
testament  del  poeta;  lema:  Fiat.  -  91.  Vetllant  la 
esposa;  lema:  No  te’n  vagis  mon  amor!  —  92.  Pagesí- 
voles;  lema:  Bé  està  l’hom  baix  del  abre.  (Pous  y  Ga- 
llarza).  —  93.  Traducció  del  himne  «Veni  Creator»; 
lema:  M.  G.  F.  —  94.  A  la  Verge,  en  lo  50  aniversari  de 
la  proclamació  del  dogma  de  sa  immaculada  Concepció; 
lema:  Regina  Nostra,  Salve  — 95  Dos  morts  y  una  tom¬ 
ba;  lema:  Del  natural  — 96.  Notes  vespertines;  lema:  Del 
Natural. — 97.  Cercant  l’aymada;lema:  En  primavera,  tro¬ 
bí  l’amor. — 98.  Los  dos  aucellets;  lema:Tradició  cristia¬ 
na.—  99.  Pobrets;  lema:  Fides. —  xoo.  Miracle  del  Beat 
Joseph  Oriol;  lema:  Admirable  es  lo  senyor  en  los  seus 

Sants.  —  iot.  La  Banya  de  Castellvel;  lema:  Cada 
terra  —  fa  sa  guerra.  —  102.  Romiatje.  (Poemet):  lema: 
Festa.  —  103.  Hermosa;  lema:  L'amor  omplena  ab  sa 
presencia  l’nnivers  — 104.  Impressions;  lema:  I  amellet. 

—  105.  Devant  de  «Scala  Dei»;  lema:  Impressió  — 
106.  Patria;  lèma:  Tal  com  jo  la  enter.ch.  —  107  Pos¬ 
ta  de  sol;  lema:  Recorts.  —  108.  Rosari;  lema:  Un  de 
tants.  —  109  Veni  Creator  Spiritus;  lema:  Veniu,  il-lu- 
mineunos  —  1 10  Mar  endins;  lema:  Quadret.  —  III. 
L’esllavissada;  lema:  | Avall"  sempre!  —  112.  Lo  derrer 
diàlech;  lema:  In  novissimo  die  —  113.  La  moda; 
lema:  Es  un  monstre  temible.  —  114  Devant  d’una 
mòmia;  lema:  Du  néant  des  mortels  prodigieux  témoin. 
(  Víctor  Hugoj.  —  1x5  La  festa  major;  lema:  [Qui  l’ha 
vista  y  la  veu!  —  1 16  6  de  juny  de  1808;  lema:  íQuí 
ho  havia  de  dir?  (L’Historia)  — 117.  L’Aplech  de  Puig- 
Singlós;  lema:  La  gran  fe-ta  comarcana.  —  1 18  Romanç. 
A  la  Mare  de  Deu  de  la  Mercè  Patrona  de  Barcelona; 
lema:  Mater  misericordise,  vita,  dulcedo  et  spes  nostra, 
Salve  —  1 1 9.  La  guerra  ab  la  gent  de  Fransa;  lema:  Tra- 
yeulosasang  y  afoch..  etc. — 120.  Ran  demar;  lema:  Ala 
voreta  de  mar  una  donzella,  —  121.  Tristura;  lema: 
Alabat  sia  Deu!  —  122.  Pel  camí  de  la  vida;  lema: 
Memento  homo.  —  123.  El  Cim  y’l  Pla;  lema:  Lo  que 
no  tenim  es  lo  més  estimat.  —  124.  Esguardant  els 
camps:  lema.  Primavera.  —  125  Esplays  d’adolescent. 

—  126.  Escarafalls.  Escenas  de  la  vida  burgesa  ; 
lema:  cArrojar  la  cara  importa  —  que  el  espejo  no  hay 
por  quéls.  —  127  Psalm;  lema:  Cantate  Domino  can- 
ticum  novum  —  128  A  la  Verge  de  Montserrat;  lema: 
Aplech.  —  129.  Dramas  del  cor;  lema:  Del  natural.  — 
130.  La  parla  forastera;  lema:  Es  moda.  —  131.  Gèr¬ 
mens  d’amor;  lema:  Tal  com  cauhen.  —  132  Anyoran- 
sa  de  la  Patria;  lema:  Recorts.  —  133.  L’estlípit;  lema: 
Amor.  —  134.  Al  cor  de  las  Guillerías;  lema  Visions. 

—  135.  Consells  de  mare;  lema:  Trevall  y  estalvi.  — 
136.  La  tornada.  —  137.  Amor  etern;  lema:  Cantemlo. 

—  138.  Miracle;  lema:  Tradició.  —  139.  Pàgina  d’a¬ 
mor;  lema:  Tot  estima:  l’herbey  à  la  rosada,  l’aroma  al 
romaní...  etc.  —  140.  Janer  vora  mar;  lema:  A  despit 
de  Janer  —  floreix  l’ametller.  —  141  Himne  del  Espe 
rit  Sant,  lema:  Charitas.  —  142.  Amor  inconscient:  le¬ 
ma:  Pobretal  —  143.  Montsenyencas;  lema:  Notas.  — 

144.  L’última  rondalla;  lema:  De  tal  arbre  tal  estella.  — 

145.  La  verge  en  lo  desert.  (Cansó);  lema:  Oh  quam 
trista  et  aflicta.  —  146.  Lloha  al  preclar  Fill  y  Tau- 
maturch  de  la  catòlica  Barcelona  lo  Beat  Joseph  Oriol; 
lema:  Et  exaltavit  humiles.  —  147.  Veni,  Creator  Spi¬ 
ritus;  lema:  Himne  de  Sant  Ambrós.  —  148.  A  la  Di¬ 
vinitat;  lema:  «Confiteor  tibi  Domine  in  toto  corde 
meo:...  etc.  (Psalm  ix,  v.  11).  —  149.  De  montanya; 
lema  Eucarístiques.  —  150.  Idili;  lema:  Nocturn.  — 
151.  Rurals;  lema:  Festes.  —  152.  Notas  ciutadanas; 
lema:  Què  hi  farém!  —  153  Biografia;  lema:  Gentílica. 

—  154.  Els  cants  de  la  vida;  lema:  El  sol  que’s  pon 
aquí  —  a  un  altre  món  acaba  de  sortí.  —  155  Pujant; 
lema:  Laudate  Dominum  omnes  gentes.  —  156.  Anyo- 
ransa;  lema:  Jo  tenia  un  infant...  —  1 57.  Per  Cata¬ 
lunya;  lema:  Prechs  —  158.  Un  héroe  català;  lema: 
Doneume  la  joventut  y  reformaré  la  societat.  (Leibnitz). 

—  159.  Pau  y  guerra;  lema:  Visca  la  Pau  —  160. 
^Quína  conducta  té  de  seguir  tot  català  fòra  de  sa 
terra  per  merèixer  el  calificatiu  de  bon  català?;  lema: 
Nosce  te  ipsum.  —  161.  Lo  darrer  joglar;  lema:  Simi- 
lis.  —  162.  Nocturns;  lema:  Sonets.  — 163.  Pedres 
augustes;  lema:  Barcelona.  —  164.  Primavera  de  la 
vida;  lema:  Com  al  sol  ab  sos  raigs  d’or  —  esclata  en 
flor  la  poncella  —  al  foch  dels  teus  ulls,  donzella  — 
esclata’l  meu  cor  d’amor.  —  165.  Marí  Sfinx  de  l’Ula 
d’or;  lema:  Fontem  sapientise. —  166,  Testament;  lema: 
Patria.  —  167.  Nupcial;  lema:  May  més.  —  168.  Veni 
Creator;  lema:  Veni.  —  169.  Resurrecció;  lema:  ..  la 

memòria  dix...  —  170.  Intima;  lema:  Del  cor.  —  171. 
Lo  cavaller  Guttenberg;  lema  :  Fe  -(-  Fe  -f-  Fe  = 
Triomf.  —  172.  Lo  bes  d’una  reyna;  lema:  ***.  —  173. 
Veni  Cretor;  lema;  Laudes. —  174.  Faulas;  lema:  Tol 
rihent,  rihent,  se  diuhen  las  veritats.  —  175.  Lo  Tau- 
maturch  Català  Beat  Joseph  Oriol;  lema:  La  Iglesia  un 
Uoch  entre  sos  Sants  li  guarda.  -  176.  Remembransa; 
lema:  Encar  sembla  que  miro  —  com  que  avuy  fos... 
etc...  (Casas  y  AmigóJ.  —  177.  Fugitiu;  lema:  Romans. 

—  178.  La  Transfiguració  del  Senyor;  lema  Teva  es  la 
magnificència,  el  poder  y  la  glòria.  (1  Crònica,  22,  II). 

—  179.  Del  cant  del  poeta  .  ;  lema:  Quina  es  ta  sort? 

—  180.  In  Nornen  Mariae  potestas  es;  lema  :  Virgo 
Potens.  —  181.  Tres  poesías  rehgiosas;  lema:  La  fe  es 
la  religió.  —  182.  Recorts;  lema  En  lo  nostre  cor  fan 
niu.  183.  Idili;  lema:  Tal  faràs,  tal  trobaràs.  —  184. 
Parlant  de  viatges;  lema:  Conversa  casulana.  —  185. 
Traducció  del  «Veni  Creator»;  lema:  Etern  llaç  del 
amor  del  Pare  y  del  Fill.  —  x86.  La  muller;  lema:  *** 

El  secretari,  Rosendo  Serra  y  Pagès. 


NOVES 

De  les  passades  eleccions  de  diputats  pro¬ 
vincials  ja  apenes  se’n  parla,  com  es  natu¬ 
ral,  puig  els  personalismes  s’aplaquen  quan 
ha  cessat  la  ocasió  de  manifestarse  les  am¬ 
bicions.  Nosaltres  tampoch  volém  parlar- 
ne.  Únicament  ens  farèm  resò  d  una  noticia 
que  la  setmana  passada  estamparen  alguns 
diaris,  dihent  que  si  els  Senyors  Noguera  y 
Plaja  (que  figuraren  al  costat  del  senyor  Prat 
de  la  Riba  en  la  candidatura  regionalista) 
foren  vençuts,  se  dèu  a  la  insignificancia  de 
llur  personalitat,  y  afegint  que  són  molts  a  la 
«Lliga  Regionalistaw’ls  que  creuen  que  la 
victoriahauría  sigut  complerta  si  els  senyors 
Fargas  y  Duràn  y  Ventosa  no  haguessin  re¬ 
butjat  de  bon  principi  en  dita  candidatura’ls 
llochs  que’ls  esmentats  senyors  Noguera  y 
Plaja  acceptaren  després. 

Sembla,  donchs,  que’ls  senyors  Duràn  y 
Ventosa  y  Fargas  no  tenien  gran  fe  en  el 
triomf,  y  que’l  temor  d’ésser  derrotats  no’ls 
deixà  ésser  candidats;  y  si  fos  cert,  com  hi  ha 
qui  suposa,  que  ara  se’n  penedeixen,  fóra 
molt  de  deplorar,  puig  demostrarien  ésser 
uns  creyenls  d’aquells  que  sols  creuen  en  el 
Mesies  quan  presencien  miracles. 

Y  no  obstant,  lo  probable  serà  qu’en  al¬ 
tres  eleccions  els  senyors  Noguera  y  Plaja, 
que  humilment  demostraren  ésser  els  més 
dignes  sacrificantse ,  sien  també’ls  sacrificats. 

Y  els  substitueixin  regionalistes  de  presti¬ 
gi ,  per  allò  de  que  lo  que  convé,  convé,  y 
perque  la  politica  no  té  entranyes. 

Tot  just  escrita  l’anterior  nova ,  llegim 
que’l  senyor  Noguera  ha  presentat  sa  dimis¬ 
sió  com  individuu  de  la  junta  directiva  de  la 
«Lliga  Regionalista».  Se  veu  que’l  senyor  No¬ 
guera  ni’s  vol  sacrificar,  ni  que’l  sacrifiquin 
més. 

Un  altre  agraviat,  y  potser  ab  rahó;  un  al¬ 
tre  disident  pera  sumar  a  la  colla. 

Però  per  l’amor  de  Deu,  si  ara  deplora  les 
conseqüencies  d’haver  ajudat  als  politicayres 
a  íer  política,  que  no’s  sumi  a  un  altre  grupo 
pera  ferne  a  son  torn  y  pera  treure  drapets  al 
sol,  que  prou  que  ho  sabèm  que'ls  de  la  «Lli¬ 
ga»  tenen  la  roba  bruta.  Que  no’ns  atipin 
d 'esquerra  si  els  altres  són  de  la  dreta ,  y  que 
no’ns  vulguin  ensenyar  de  fer  nacionalisme 
ab  aqueixes  teories  polítiques  tan  castellanes 
y  tan  de  la  velluria. 

Als  que  això  fan  no  es  el  nacionalisme  qui 
els  reclama,  sinó’l  partit ,  y...  ja’ls  hi  donèm 
per  partits. 

Perque  si  alguna  cosa  arribessin  a  fer 
també’s  gastarien,  com  se  gastaràn  els  de 
La  Veu  y  els  de  la  «Lliga». 

La  comissió  executiva  de  la  «FestaNacional 
de  Catalunya»,  que  per  iniciatives  de  l’«Asso- 
ciació  de  Lectura  Catalana»’s  celebrarà  anyal¬ 
ment  com  oportunament  diguerem,  ha  tor¬ 
nat  a  reunirse  y  ha  pres  els  acorts  següents: 

Repartir  una  barretina  vermella  ab  gira 
negra  a  tots  els  noys  que’s  presentin  perta- 
nyents  a  les  escoles  catalanes,  ateneus  obrers 
catalans  y  orfeons,  ensemps  que  un  llibret 
alusiu  a  la  festa,  recort  de  la  meteixa,  de  qui¬ 
na  redacció  s’encarregarà  en  Joan  Maragall. 

Demanar  a  en  Francesch  Mateu  la  lletra 
pera  un  himne  que  cantaràn  a  chor  lots  els 
noys  y  quina  música  escriurà’l  mestre  en 
Lluis  Millet. 

Delegar  als  senyors  represetants  de  la  Unió 
Catalanista  y  «Associació  de  Lectura  Catala¬ 
na»  senyors  Marti  y  Julià  y  Frederich  Bar 
celó  respectivament ,  pera  que  procurin  els 
fondos  necessaris  pera  la  susdita  festa. 

Oficiar  a  totes  les  entitats  nacionalistes  del 
pla  de  Barcelona  pera  que’s  serveixin  concó¬ 
rrer  al  festival  ab  llur  respectiva  senyera,  en¬ 
carregant  se  la  procurin  les  corporacions  que 
per  sos  particulars  motius  encara  no’n  tin¬ 
guin. 

Y  per  fi,  tenir  present  la  creació  d-una  me¬ 
dalla  commemorativa  de  la  diada,  que’s  re¬ 
partiria  a  les  noyes  que  hi  concorreguessin 
si  hi  havia  temps  pera  fabricaria  y  la  comis¬ 
sió  ho  cregués  oportú. 

Protestém  ab  santa  indignació  del  titllat 
d’injustos  que  algú’ns  ha  dirigit  sotto  voce 
perque  atacarem  a  autonomistes  com  el  se¬ 
nyor  Pi  y  Suner  y  altres  ab  motiu  de  llur 
conducta  en  les  passades  eleccions.  - 

Haguerem  sigut  injustos  si  tot  el  mal 
qu’hem  dit  d'en  Vallès  y  Ribot  no’l  digués¬ 
sim  també  dels  que,  com  el  senyor  Pi  y  Su¬ 
ner,  tant  l’havien  criticat  y  han  acabat  fent  lo 
meteix  qu’ell  feu. 

Sols  tindràn  una  mica  de  rahó’ls  que’ns 


diguin  que  ho  fem  massa  fort...  si  argüeixen 
que’ls  interessats  no  valen  la  pena. 

Es  cert;  com  no  val  la  pena  de  que  s’hagi 
considerat  may  autonomista  a  una  gent  que 
fa  meetings  de  propaganda  ab  un...  Roca  y 
Roca. 

Llegeixin,  si  no,  el  següent  retall  de  El 
Federal  de  Sabadell: 

Conforme  estava  anunciat,  el  dissapte  ultim  tingué 
lloch  en  el  teatre  Camps  de  Recreu  un  gran  meeting  de 
propaganda  electoral. 

Feren  us  de  la  paraula’l  senyor  Roca  y  Roca,  els 
candidats  senyors  Marsà,  Pi  y  Suner  y  Cruells  y,  ade- 
més,  el  diputat  a  Corts  per  aquest  districte  senyor  Pi 
y  Arsuaga . 

Presidí  l’acte’l  senyor  Pi  y  Arsuaga,  qui,  al  fer  el  re¬ 
sum  dels  discursos  pronunciats,  se  congratulà  de  que 
cap  dels  oradors  fos  unitari,  puig  tots  feren  propaganda 
verament  autonomista  y  republicana. 

{Ne  volen  més  de  farsa?  Tractantse  d’al¬ 
tres  a  qui  no  coneguéssim,  els  consideraríem 
inconscients  y  els  deixaríem  estar.  Tractant¬ 
se  d’un  autonomista  que  com  en  Roca  y  Roca 
tant  ha  insultat  e  insulta  al  Catalanisme 
desde  les  columnes  de  sos  setmanaris,  v  d’un 
home  com  en  Pi  y  Arsuaga  que  tan  distanciat 
està  dels  lederals  conscients  de  nostra  terra, 
no  hi  ha  paraules  prou  clares  ni  que  mani¬ 
festin  prou  nostre  menyspreu  pera  ells  ni 
pera’ls  que,  portats  de  petites  ambicions,  els 
acompanyen. 

La  suscripció  ab  quota  única  de  déu  cèn¬ 
tims  pera  sufragar  la  multa  imposada  a  La 
Tralla  ha  tingut  un  gran  èxit,  puig  l’import 
de  dita  multa  quedà  quasi  triplicat  en  poquís- 
sims  dies. 

Nostra  enhorabona  al  valent  company  de 
nacionalisme,  a  qui  tan  bons  èxits  propor¬ 
ciona,  pera  bé  de  nostra  causa,  la  sistemàtica 
persecució  de  nostres  enemichs. 

La  Ttalla ,  no  sabent  què  fer  del  sobrant, 
ha  obert  un  concurs  de  parers  entre  tots  els 
suscriptors,  a  quina  mà  deixa  (atenentse  a  la 
majoria  de  vots)  la  inversió  de  la  quantitat 
excedent. 

Temps  enrera  parlarem  en  aquesta  me¬ 
teixa  secció  d’un  monument  a  El  geni  català 
que  a  Perpinyà  dèu  eregirse.  Ara’ns  escriu 
desde  dita  ciutat  nostre  benvolgut  amich  y 
colaborador  en  Jules  Delpont  manifestatnos 
que,  segons  projecte  de  l’esculptor  en  Gustau 
Violet.  dit  monument  tindrà  una  fatxada  de 
mosaich,  en  la  que  hi  haurà  una  figura  en 
l’actitut  de  cantar  la  canço  popular  del  Par¬ 
dal.  Hi  haurà  ademés  en  aqueixa  fatxada 
medallons  eb  els  busts  de  rossellonesos  cè¬ 
lebres,  com  l’Aragó  (astròleg),  Dom  Brial, 
Gazanyola,  Puiggari  y  Alart  (historiayres), 
Saisset  y  Talrich  (poetes),  Rigaud  (pintor), 
Oliva  (esculptor),  Fossà  (jurisconsult),  Com- 

panyo  (naturalista),  Jaubert  de  Passà  (ar¬ 
queòleg),  Cassanyes  (diputat),  Busquet  (mu- 
sich).  En  el  fris  del  monument  hi  haurà 
relleus  representant  escenes  populars,  figu- 
ranthi  mariners,  bremadors,  traginers,  ro- 
meus,  pastors,  joglars...  cantant  els  goigs 
dels  ous ,  fent  el  contrapàs,  la  cargolada,  la 
figuereta,  etc.  Hi  ha’l  propòsit  d’aixecar  dit 
monument  en  un  lloch  en  que  pugui  estar 
ben  isolat  y  rodejat  d'arbres. 


L’«Associació  Wagneriana»  ha  començat 
una  serie  de  sessions  dedicades  a  l’estudi  de 
L' Etranger,  de  Vincent  d’Indy,  quina  obra 
ha  sigut  ab  gran  acert  traduhida  al  català 
per  en  Joaquim  Pena.  Aquest,  en  la  primera 
sessió,  després  de  llegir  la  traducció  de  dita 
obra,  demostrà  que  per  sos  procediments 
musicals  devia  afiliàrsela  a  la  escola  wagne¬ 
riana,  y  remarcà  certes  analogies  que  té  ab 
L'holandès  errant.  En  Pena  fou  molt  aplau¬ 
dit.  En  les  successives  sessions  se  farà  l’es¬ 
tudi  temàtich  de  L' Etranger . 

Han  començat  també  a  la  «Wagneriana» 
les  audicions  del  «Cicle  Beethoven»,  se¬ 
rie  III,  de  les  que’ns  proposèm  parlarne  en 
els  números  propvinents. 


La  comissio  nomenada  pera  fer  un  acte  de 
simpatia  als  periòdichs  catalanistes  jCu-Cut! 
y  La  Tralla  ha  acordat  dirigirse  a  totes  les 
entitats  catalanistes  demanàntleshi  encarida- 
ment  que’s  fassi  com  un  dever  de  patriotisme 
y  germanor  la  propagació  de  la  lectura  de 
La  Tralla  principalment  entre’ls  obrers,  a 
quins  va  més  especialment  destinada,  a  fi  de 
que  poguèm  respondre  ab  l’espandiment  de 
nostre  ideal  a  les  persecucions  malèvoles  del 
centralisme. 


Decididament  l’Echegaray,  ab  els  honors 
de  que  acaba  d’ésser  objecte  a  Madrid,  passa 
a  la  categoria  d’immortal  al  costat  de  Cer- 
vantes,  quin  centenari  també’s  celebra  en¬ 
guany  ab  lorça  menys  lluhiment  de  lo  que 
mereixia,  potser  perque’ls  amichs  de  l’autor 
del  Quixot  ja  són  tots  morts  y  no  ha  tingut 
la  Real  Acadèmia  Espanyola  al  seu  costat 
pera  que,  ab  constància  digna  de  tan  bona 
causa,  el  proposés  l’un  any  derrera  l’altre 
pera’l  premi  Nobel.  Tal  vegada’l  mitj  pre¬ 
mi  que  han  donat  a  l’Echegaray  se’l  hauria 
endut  en  Cervantes! 

Emperò  quan  s’ha  lluhit  de  debò  l’Eche- 
garay  ha  sigut  al  regraciar  els  honors  de  que 
se’l  fa  objecte.  Ha  dit; 

Jo  no  mereixo  aquest  homenatge  pera  ma  persona; 
crech  que  sols  el  tributèu  al  trevall,  y  com  sols  el  dedi- 
quèu  al  trevall,  jo  l’envío  al  poble,  qu’es  el  que  treva- 
11a,  qu’es  el  que  fa  la  veritable  patria;  rendeixo  vostre 


homenatge  a  n’aquest  poble  ahont  s’han  tancat  les 
idees  de  l'home  més  gran  que  ha  tingut  la  humanitat, 
ahont  s’ha  condensat  el  trevall  de  molts  sigles;  home¬ 
natge,  sí,  a  la  glòria  d’Espanya  pera  crear  una  Espa¬ 
nya  nova. 

Aquestes  paraules  són  la  condempnació 
més  complerta  de  l’obra  de  l’Echegaray  com 
autor  dramàtich.  Crear  una  Espanya  nova! 
{Y  còm?  iEs  que  potser  els  seus  tipos,  que  a 
tota  hora  fan  ostentació  dels  atavismes  que 
han  fet  del  poble  espanyol  un  poble  atrassat 
e  inútil  pera  la  civilisació  moderna,  poden 
ésser  els  heralts  d’aqueixa  Espanya  nova? 
La  falsa  idea  de  l’honory  altres  falses  idees  del 
teatre  d’Echegaray  {poden  ésser  virtuts  pera 
un  ciutadà  de  la  Espanya  nova?  Cap  dels  seus 
hèroes  podria  pertànyer  ni  tan  sols  a  la  lliga 
antiduelista,  que  representa  un  progrés  en  les 
costums,  malgrat  vingui  això  desde  fóra  dels 
individuus  com  fruyt  de  l’instint  de  conserva¬ 
ció,  enlloch  de  brollar  de  dins  com  protesta 
a  un  procedir  salvatge  que  l’home  de  recta 
conciencia  ha  de  rebutjar  a  tota  hora. 

Si  critiquém  durament  a  l’Echegaray  com 
a  autor  dramàtich  ,  es  perque'l  tenim  en 
major  estima  com  a  home  de  ciència.  Cer¬ 
tament  que  no’s  pot  dir  d’ell  que  la  cièn¬ 
cia  li  degui  grans  avenços,  emperò  ell  ha 
estat  un  hàbil  divulgador  de  la  ciència.  Ses 
revistes  científiques  que  ha  escrites  profusa¬ 
ment,  en  les  qual  ses  aptituts  literàries  li 
han  permès  exposar  fets  d’ordre  cientifich  ab 
elegancia  y  precisió,  fent  lo  que’ls  homes  de 
ciència  de  per  aqui  no  fan  may,  qu’es  cuydar 
llur  estil  literari  y  ferlo  servir  de  march  a  les 
veritats  abstractes,  això,  això  es  el  veritable 
servey  que  l’Echegaray  ha  fet  a  Espanya.  Y 
això  es  lo  que’ls  seus  jaleadores  d’ara’s  cuy- 
den  ben  poch  de  fer  lluhir. 

Ab  l’Echegaray,  que  al  cap  y  a  la  fi  es  res¬ 
pectable  com  a  home  de  talent  que  ha  treva- 
llat  molt  (encara  qu’en  art  ab  massa  vistes  a 
l’aplauso  de  la  multitut  inconscient),  no  hi 
farèm  broma.  Però  ves  qui  se’n  està  de  ferne 
ab  chicos  de  la  prensa  com  els  de  El  Heraldo 
de  Madrid ,  qu’en  l’article  de  fons  del  dilluns 
deven  lo  següent; 

Todas  las  representaciones  de  la  actividad  nacional 
concentradas  en  Madrid  han  demostrado,  con  su  entu¬ 
siasta  cooperación  al  homenaje,  que  no  son  extranas  à 
la  república  de  las  letras,  porque  saben  honrar  à  uno 
de  sus  ciudadanos  màs  eminentes;  que  no  son  ajenas  à 
la  Ciència,  porque  han  acertado  à  enaltecer  a  uno  de 
sus  màs  preclaros  cultivadores;  que  hay  en  la  ganga  de 
nuestro  subsuelo  espiritual  mucho  màs  metal  puro  del 
que  imagina  nuestro  pesimismo  común;  que  no  ha  lle- 
gado  la  hora  de  los  grandes  desfallecimientos,  sino  la 
de  las  ingentes  energías;  que  no  somos  la  vecindad 
irrisòria  del  Mogreb,  vestida  à  la  moderna  para  cubrir 
las  carnes  pudorosamente  y  desnuda  por  de  dentro  ó 
entrapajada  con  retazos  y  tiras  de  saber  fragmentario 
de  literatura  fiambre. 

Y  donchs  <què  sóu,  si  no  sóu  això?  iPer 

ventura  pot  darse  res  més  fiambre  que  aqueix 
ingente  paragraf? 

Però  després  ens  enterèm  de  qu’en  Gal¬ 
dós,  en  son  respectiu  discurs  en  honor  de 
don  José ,  també  ha  dit  coses  com  aquestes: 

Declarémonos  en  rebeldía  enèrgica  contra  esa  negra 
opinión  de  nosotros  mismos,  y  reconozcamos  y  afirme- 
mos  que  Espaíïa  puede  atín,  y  podra  mas  cada  día,  lle¬ 
var  ideas  fecundas  y  acciones  gloriosas  à  los  futuros 
desarrollos  de  la  Humanidad. 

Ja’ns  agrada  la  emulación ,  però  franca¬ 
ment,  quan  veyèm  als  mestres  a  aytals  altu¬ 
res,  ja’ns  penedim  d'haver  jaleal  als  gaceti- 
llers. 

Y  ens  desdihèm  de  lo  que  deyem,  perque 
aqueixa  gent  no  ho  són  de  Jiambres:  són 
fòssils. 

Al  «Progrés  Autonomista»  donà’l  dijous 
16  del  corrent  una  conferencia’l  conegut  ora¬ 
dor  nacionalista  en  Romulus  S.  Rocamora, 
disertant  sobre’l  tema  «El  renaixement  lite¬ 
rari  y  son  estat  actual». 

Començà  l’orador  estudiant  lo  que  déu  és¬ 
ser  la  novela,  tixantse  en  les  obres  mestres 
de  tots  els  temps  y  de  totes  les  literatures. 
Després  passà  a  analisar  lo  qu’es  la  novela 
catalana  actual,  demostrant  sos  poch  vul¬ 
gars  coneixements  sobre  la  matèria. 

Forts  aplaudiments  premiaren  el  trevall 
del  conferenciant. 

Publicacions  rebudes: 

Caterina,  cançó  popular  catalana,  XLI  de 
les  publicades  pel  «Cançoner  Popular»,  ab 
lletra,  música  y  les  corresponents  notes  folk¬ 
lòriques.  Preu,  io  cèntims.  Dipòsit,  Rambla 
de  Sant  Joseph,  1 1 . 

Hem  rebut  un  manifest  que’l  «Centre  Na¬ 
cionalista  Català»  de  Tarragona  ha  publicat, 
exposant  sos  propòsits  de  defensar  ab  energia 
les  idees  y  aspiracions  nacionalistes  y  de  tre- 
vallar  pera  que’ls  catalans  puguin  ésser 
unichs  administradors  d’ells  meteixos;  ad¬ 
vocant  per  l’autonomia  d’aquells  pobles  que 
per  rahó  de  naturalesa  sien  dignes  d’una  vida 
lliure,  protestant  de  la  opressió  dels  falsos 
Estats,  de  les  guerres  homicides  y  d’aque¬ 
lles  lluytes  polítiques  que  no  fan  més  que 
corrompre  les  bones  causes.  El  «Centre  Na¬ 
cionalista  Català»  ve  a  lluytar  dintre  la  Unió 
Catalanista.  Sia  benvingut. 

La  Empresa  Propagadora  de  las  obras  de 
Ruiz  Gómez ,  que  ab  el  titul  de  La  Nueva  Luz 
està  domiciliada  a  Madrid,  ens  ha  enviat  un 
discurs  pronunciat  per  aquest  senyor  a  Ron¬ 
da,  en  el  que  tracta  de  la  Abolición  de  las  le- 
yes  penales  y  dels  Procedimientos  que  deben 


substituir  las.  Sembla  que’s  tracta  d’un  sabi, 
autor  d’un  futral  d’obres  sociològiques,  polí¬ 
tiques  y  notarials.  Pera  que’ns  en  enterèm 
La  Nueva  Luz  reparteix  un  prospecte  extrac¬ 
tant  les  crítiques  laudatòries  que  de  les  tals 
obres  ha  publicat  la  prempsa. 

Sobre’l  discurs  avans  esmentat,  y  sobre  la 
ciència  qu’en  ell  revela  l’autor,  no’ns  hi  vo- 
lèm  estendre.  Ell  meteix  ja  s’alaba  prou 
quan  diu  : 

Yo  os  mamfiesto  esa  verdad  profunda,  ya  indiscuti¬ 
ble,  y  esas  ideas  redentoras  con  la  misma  exactitud  con 
que  un  espejo  refleja  lo  que  se  le  pone  por  delante. 
Tened,  pues  por  muy  exacto  lo  que  os  diga. 

No  ha  de  serme  muy  difícil  hacer  vacilar  sobre  sus 
falsos  cimientos  al  código  penal  Y,  si  llego  à  ocupar 
un  lugar  en  unas  Cortes  constituyentes,  lo  harà  desa- 
parecer  de  la  legislación,  no  la  debilidad  de  las  esca- 
sas  tuerzas  de  un  solo  hombre,  sino  el  grandísimo  é 
irresistible  poder  de  las  artnas  con  que  he  de  combatirlo... 

|Gloria  à  Ronda,  donde,  para  dàrsela,  contraigo  so- 
lemnemente  este  compromiso! 

Ab  lo  trancrit  creyém  que  n’hi  ha  prou... 
me  caso  ab  Ronda! 


Fidel  Giró  impressor.  —  Carrer  de  València,  233 

FALSES  GRANDESES 

Quan  l’Estat  absorbeix  totes  les  funcions 
propries  de  les  nacions  y  dels  individuus, 
cal  que  compleixi  aytals  funcions  d’una  ma¬ 
nera  semi  perfecta.  Al  limitar  les  iniciatives 
particulars,  al  destruhir  els  elements  de  vida 
nacionals  y  locals,  l’Estat  dèu  substituhirlos 
per  una  acció-sabia  y  poderosa  que  consoli 
a  les  nacions  y  als  individuus  de  llur  capitis 
diminutio.  Malhauradament  no  es  així  com 
compleixen  sempre’ls  Estats  la  missió  que’ls 
pertoca. 

Un  exemple  n’es  Rússia.  El  gran  Imperi, 
que  no  es  altra  cosa  que  una  monstruosa 
conjunció  de  moskovites,  polonesos,  ukra- 
nians,  circassians,  jueus,  alemanys,  ruthe- 
nis,  musulmans,  rumans,  etc.,  ha  reduhit  a 
sa  expressió  més  senzilla  la  vida  propria  y 


nacional  de  tots  ells.  Religions,  llenguatges, 
costums  y  lleys  han  sigut  revisats  per  la  or- 
todoxia  oficial.  Qui  conegui  la  mena  de  vida 
política  y  social  que  porten  jueus  y  arme- 
nians  (els  fels  de  Moskow  y  de  Bacú  ne  són 
exemples  esgarrifosos),  eompendrà  la  tirania 
inflexible  de  l’Estat  rus,  que  pesa  sobre’ls 
seus  súbdits  com  una  immensa  llosa  de 
plom.  Y  tothòm  sab  els  procediments  de  que’s 
val  l’autocracia  petersburgesa  pera  russifi- 
car  (!)  les  Províncies  Bàltiques,  Finlandia,  el 
Caucas,  Polonia. 

Donchs  bé:  l’Estat  rus  enamorat  de  l’uni- 
formisme,  la  gran  Idola  que  s’ha  creat  a  si 
meteixa,  que  viu  ab  el  posat  de  monstre  in- 
dostànich  o  xinesch  voltat  de  sers  temero- 
sos  que  l’adoren,  al  recullir  totes  les  fun  - 
cions  dels  qui  d’ell  depenen,  ha  fracassat 
espantosament.  No  ha  complert  la  seva  mis¬ 
sió.  L'Estat  rus  ha  representat  una  farsa 
grollera  y  ridícula:  sa  ignorància,  sa  su¬ 
pèrbia  y  sa  mala  fe  combinades  han  sigut 
nefastes  pera’ls  súbdits.  Ajudat  pels  ban¬ 
quers  y  periodistes  francesos,  l’Estat  ha  si¬ 
mulat  un  poder  que  no  tenia.  Sa  admi¬ 
nistració  ha  sorprès  al  món  per  lo  corrom¬ 
puda,  sos  coraçats  han  sigut  destruhits  ver- 
gonyosament,  sos  exèrcits  han  sofert  els 
desastres  més  grans  de  les  guerres  moder¬ 
nes:  l'Estat  Major  rus  ha  confessat  que  a  la 
gran  batalla  de  Mukden  els  exèrcits  d’en 


202 


JOVENTUT 


Kuropatkin  han  tingut  1 10,000  homes  fóra 
de  combat.  Y  tots  coneixem  la  sinceritat  de 
les  noves  oficials... 

Fa  molts  anys  que  deya  en  Turgenew,  el 
gran  observador  de  la  vida  russa,  y  no’ns 
cansarèm  nosaltres  de  repetirho,  que  a  Rús¬ 
sia  tot  es  fum.  Aparença,  res  més  que  apa¬ 
rença !  Aparença  l'imbècil  Alexeíeff,  apa¬ 
rença’l  trist  Kuropatkin,  aparença’ls  kossaks, 
aparença’ls  grans  contingents  d'homes  ar¬ 
mats,  la  solidesa  de  les  esquadres,  la  riquesa 
interior,  l’entusiasme  bèlich,  la  sabiesa  dels 
capdills,  la  omnipotencia  del  tsar,  la  pru- 
dencia  dels  grans  duchsl  Sí:  aparença  tols 
els  russos,  ab  llurs  alçades  majestuoses,  llurs 
barbes  esplèndides,  llur  pose  magnifica,  ar¬ 
mes  brillants  y  gorres  peludes;  les  virtuts 
militars  dels  generals  russos,  cregudes  pels 
ignorants  malgrat  les  ensenyances  de  la  His¬ 
toria,  ja  no  enganyen  a  ningú. 

Per’xò’l  descrèdit  més  gran  envolta  avuy 
a  l’Estat  rus.  Kàiser  Wilhelm ,  l’inventor  del 
perill  groch ,  elogia’l  patriotisme  nipó:  els 
banquers  alemanys  no  volen  subscriure  nous 
emprèstits  russos,  mentres  n’accepten  un  de 
japonès  pera’l  mes  d’abril;  els  banquers  fran¬ 
cesos  no  s’entenen  ja  ab  el  govern  de  Rússia; 
la  prempsa  europea  y  americana  posa  al  des¬ 
cobert  les  llagues  que  corrompen  l’adminis¬ 
tració  petersburgesa...  Llevat  de  Le  Figaró 
y  d’altres  amichs  circumstancials,  cap  periò- 
dich  important  s’associa  avuy  a  l’obra  tsa- 
rista  y  burocràtica.  El  fracàs  es  complert. 

Que  vergonyosa  es  pera  l’Estat  rus  sa 
impotència  actual  devant  dels  homenets 
grochs  de  l’Extrém  Orient,  súbdits  d’un  Es¬ 
tat  fort,  poderós,  ben  organisat,  que  al  arre- 
baçar  les  llibertats  dels  qui  el  formen,  sab  al 
menys  complir  ses  funcions  d’entitat  abso¬ 
lutista  y  conqueridora! 

t  Geroni  Zanné 


MISTRALENQUES 

Per  la  tardor  passada,  trobantme  a  Avinyó 
e  ignorant  si  en  Mistral  era  a  Maiano,  li  vaig 
telegrafiar  pera  saber  a  què  atendrem.  Jo  de¬ 
sitjava  vèurel.  La  resposta  fou  convidarme  a 
dinar  al  Museu  Arlatench,  0  l’endemà  a  casa 
seva.  Vaig  optar  per  dirigirme  a  Arlès,  pera 
contemplar  un  cop  més  la  vila  y  visitar  el 
museu. 

Vaig  pendre  l’exprés  de  Cette,  y  vaig  es¬ 
perar  a  Tarascó  l’arribada  del  tren  que  per 
Arlès  anava  a  Marsella  conduhint  a  l’autor 
de  Mireio.  Arribà  en  Mistral,  ens  abraça¬ 
rem  efusivament,  y  en  la  llarga  estona  que’l 
tren  permanesqué  en  dita  estació,  el  simpà- 
tich  cantor  de  Provença  prengué  alguna  cosa 
al  restaurant,  atrayent  les  mirades  d’alguns 
viatgers. 

Ja  en  el  wagó,  tots  dos  solets,  vaig  salu- 
darlo  de  part  de  tots  aquells  amichs  txechs, 
suechs,  etc.,  que  m’ho  havien  encarregat,  y 
li  vaig  anunciar  lo  que  gayrebé  m’havíen 
donat  per  segur,  es  dir,  qu’en  1904  el  premi 
Nobel  fóra  pera  ell.  Ab  gran  sorpresa  meva 
respongué: 

— No  voldria  pas  anar  en  candidatura... 
No  passés  com  l’altra  vegada...  L’amich  Au- 
banel  va  fer  un  viatge  als  paisos  del  Nort, 
y  a  Stokolm  li  digueren  que  jo  fóra  candidat 
al  premi  Nobel.  Això’s  va  saber,  y  ja  no  vaig 
poder  estar  tranquil.  Figureuvos  que  vaig 
rebre  cartes  demanantme  almoynes  y  sub¬ 
vencions  per  un  valor  total  de  més  de  cent 
mil  franchs!...  Ja  compendrèu,  donchs,  la 
poca  gracia  que’m  faria  tornar  a  anar  en  can¬ 
didatura,  devant  d’aqueix  perill  de  veurem 
altre  cop  assetjat  per  tantes  demandes  de 
diner. 

— Ho  comprench — li  vaig  respondre,  se¬ 
guint  el  meteix  to  festiu  en  qu’ell  me  par¬ 
lava,— -y  per  ma  part  creguèu  que  ni  comis¬ 
sió  vull  cobrar  com  a  portador  de  tan  fala¬ 
guera  nova;  y  malgrat  tot,  permeteume  ex¬ 
pressar  mon  desitj  de  qu’ella’s  confirmi,  puig 
representaria  un  triomf  pera  Provença  y  Ca¬ 
talunya. 

— En  el  meu  lloch  voldria  véureus... 

■ — Un'altra  bona  nova  tinch  de  donarvos, 
y  es  que  mossèn  Bouska  fa  prop  d’un  any 
que  té  acabada  la  traducció  txeca  de  Mireio. — 

Al  sentir  això  s’animà  son  rostre  y  els  seus 

ulls  brillaren  d’alegria.  Llavors  li  vaig  pre¬ 
guntar  si  coneixia  la  traducció  polaca,  expli- 
cantli  còm  ho  havia  sabut.  Ell  me  digué: 

— Vos  agraheixo  de  cor  aquell  telègrama 
català  que  rebi  de  Praga.  També’n  rebi  un 
de  Sant  Jaume  de  Cuba... — 

Jo  li  vaig  referir  que’l  dia  de  la  festa  de 
Praga,  dinant  a  casa  del  poeta  nacional 
txech,  parlarem  del  cinquantenari  del  Feli- 
brige  y  quedarem  en  demanar  a  mossèn 
Bouska  si  voldria  firmar  la  salutació  que  de¬ 
sitjàvem  adreçar  an’en  Mistral.  En  Vrchlicky, 
aquell  tipo  tan  popular  com  cavalleresch,  co- 
negudissim  en  la  capital  de  Bohèmia,  me 
demanà,  als  dos  dies,  hónt  me  trobaria  al 
vespre.  Vaig  contestarli  que  a  veure  la  Li- 
bouse,  l’òpera  patriòtica,  y  que  després  pas¬ 
saria  la  vetlla  al  Fleku.  Vingué  al  palco,  y 
acabada  la  funció,  qu’era  en  honor  d’en  Ko- 
llar  quines  cendres  havien  arribat  de  Viena, 
ens  encaminarem  a  la  fàbrica  de  cervesa  ne¬ 
gra  y  al  quartet  qu’en  ella  hi  tenen  els  artis¬ 
tes:  cau  aríístich  qu’ell  desconeixia.  La  joya 
ab  que’l  reberen  fou  gran.  Era  un  divendres, 
dia  de  gala ,  y  dos  estudiants  pintors  tocaven 
la  guitarra  y  cantaven  cançons  populars  esla- 
vones,  plenes  de  melangiós  sentiment.  Tot 
content  Vexpectabilis  (degà  de  la  facultat  de 
dret  txech),  cantà  també  cançons  populars,  y 
en  mitj  d’aquell  entusiasme,  a  cau  d’orella’m 
digué:  «Hem  d’escriure  la  felicitació  a  n’en 
Mistral!»  Y’m  demanà  llapis  y  escrigué  una 
quarteta  pera  que  jo  la  traduhis  al  provençal 
0  al  català.  Aquest  era  l’origen  de  la  felicita¬ 
ció,  que,  a  major  abundament,  sabia  qu’era 
estat  ben  tramesa,  ja  que  l’etzar  havia  fet 
que’m  trobés  a  ca’n  Pere  Devoluy  quan  li 
portaren  les  probes  a  corretgir  pera  publi¬ 
caria,  y  que  pogués  llegiries.  Deya  aixi: 

«Mistral. — Chateauneuf  de  Gadagne. — 
D’una  petita  aglà  plantada  per  vosaltres  en 
el  terrer  dels  vostres  Pares,  un  roure  gran  y 
ufanós  nasqué,  lluhint  en  ses  branques  els 
pensaments,  idees  y  sentiments  dels  vostres 
Avis,  y  viu,  fa  molts  anys,  ab  vosaltres.  Re- 
bèu  avuy  la  nostra  admiració  y  carinyo. — Ja- 
roslav  Vrchlicky.  —  Segimond  Bouska.  — 
A.  Pikhart.  —  Benet  R.  Barrios.)) 

En  aquestes  haviem  arribat  a  Arlès,  y  vaig 
dir  a  n’en  Mistral: 

— Com  jo  no  porto  res,  permetèu  que  vos 
prengui  aquest  paquet. 


— Són  unes  trabes  metàliques  que  s'usen 
a  Camarga  pera’ls  cavalls  que  pasturen — me 
contestà. — En  aquest  altre  hi  duch  potingues: 
l’oli  de  serp,  el  vinagre  dels  tres  lladres...  etc. 
Remeys  casulans  de  la  bona  dóna. — 

Tet  era  pel  museu,  ahont  anarem  directa¬ 
ment,  prenent  un  cotxe.  Al  saltarne  trobarem 
alguns  amichs  seus:  un  felibre  qu’es  fuster, 
entre  altres. 

Pujarem  al  segón  pis  y  cercarem  plaça 
pera  les  potingues,  que  instalarem  al  costat 
de  les  figuetes  plenes  de  vins  de  la  encon- 
trada,  en  la  Sala  Calendau.  Llavors  m’en¬ 
senyà  un  quadret,  tot  dihentme: 

— cLa  coneixèu  l’avia  Quaresma? 

— Prou! 

— Donchs  veyèu  si  vos  la  estimo.  Aqui  s’es¬ 
tà,  exposada  de  fa  poch. — 

Tots  trevallavem  en  la  colocació  dels  ob¬ 
jectes  acabats  de  dur,  sense  preocuparnos  de 
que  unes  senyores  havien  demanat  pera  visi¬ 
tar  el  museu.  A  poch  arribaren  el  senyor 
Fulconis  y  el  seu  fill.  Dit  senyor  es  actual¬ 
ment  professor  al  Lycee  d’Avignon,  y  el 
poeta  me’l  presentà  tot  dihentme: 

— El  seu  pare  fou  l’autor  de  la  copa  dels 
catalans. — 

^i  portava  dos  exquisos:  una  figureta  de 
Calendau  y  una  nimfa  treta  dels  seus  llibres. 
Tant  pera  mirar  las  estatuetes  com  pera  fer 
un  prech,  les  senyores  y  senyoretes  de  que 
he  parlat  y  que  ja  haviem  vistes  a  les  esta¬ 
cions  d’Avinyó  y  Tarascó,  s’acostaren.  Eren 
unes  provençales,  no  ho  podien  negar; 
aquells  ulls  negres,  grossos  y  hermosos  ho 
deyen  bé  prou;  eren  d’aquelles  de  les  qu’en 
Joan  Aycard  ha  dit: 

Profil  romà,  gracia  francesa, 
es  la  provençal,  l’arlesa. 

— ^Podriem  pregar  al  fundador  del  museu 
que’ns  firmés  unes  postals  com  recort  de  la 
nostra  visita? 

— iPer  què  no,  senyores  meves? — respon 
gué  en  Mistral  ab  la  seva  parla  amable. 

Y  començà  a  mirarse’ls  gravats,  mentres 
elles  se  donaven  a  conèixer  com  a  parentes 
d’un  poeta  amich  d’en  Mistral  ,  de  quina 
part  el  saludaren.  En  Mistral,  tot  donant  co- 
pets  a  la  taula  ab  els  dits  de  la  mà  esquerra, 
anava  dihent: 

— {Què  hi  posarèm?  cQuè  hi  posarèm?... — 

Fins  que  aquelles  dames  exclamaren: 

— Allavors,  nosaltres  no  vos  inspirèm 
pas!...  — 

Mes  en  Mistral  se  girà  de  prompte  y  res¬ 
pongué: 

— Senyores,  quan  un  té  devant  seu  tantes 
estrelles,  no  sab  d’hónt  ve  la  llum.  Posarém: 
«Visquen  les  avinyonenques!  — 

Mes  li  demanaren  que  l’adreça  fos  també 
escrita  de  sa  mà,  y  al  escriure  Senyora ,  la  de 
més  edat  s’apressà  a  dir: 

—  Senyoreta!  — 

A  lo  qu’ell  arguhí: 

— Allons ,  donc:  <què  esperèu? — 

Totes  donaren  son  nom  y  adreça  y  el  re- 
merciaren  per  la  seva  amabilitat,  y  ell  les  hi 
encarregà  que  saludessin  a  son  amich  el  poe¬ 
ta  avinyonench.  Ja  se’n  anaven,  quan  ell  les 
hi  pregà  que  donguessin  llur  opinió  sobre 
les  dues  estàtues... 

— Perque  cal  pensar  que  aquest  museu  es 
visitat  per  les  nenes  de  les  escoles  de  mon¬ 
ges,  y  jo  no  voldria  pas  tenir  la  responsabi¬ 
litat  de  que  trobessin  malament...  Senyora, 
,-quína  es  la  vostra  opinió?  Digueula  ab  fran¬ 
quesa.  Pera  mi  lo  nu  no  es  indecent:  lo  qu’es 
indecent  es  lo...  desvestit. 

— Penso  com  vós... 

— Donchs,  baix  la  vostra  responsabilitaty  la 
de  l’autor,  aném  a  cercar  un  lloch  en  un  dels 
armaris  pera  colocarles.— ■ *■ 

A  mitj  dia  en  Mistral  convidà  als  Fulconis 
a  dinar  ab  nosaltres.  Tot  fent  per  la  vida,  en 
alegra  conversa,  el  catedràtich  manifestà  l’en- 
càrrech  que  tenia  dels  seus  companys  de  pro¬ 
fessorat,  consistent  en  demanar  autorisació 
al  poeta  pera  que  pogués  complimentarse 
l’acort  pres  de  pregar  al  govern  que’l  Lycee 
d’Avignon  portés  en  lo  successiu  el  nom  de 
Frederich  Mistral  a  semblança  de  les  insti¬ 
tucions  que  porten  noms  de  personatges  cè¬ 
lebres,  com  Fenelon,  Lluis  el  Gran,  etc. 

Prenguerem  cafè  en  la  Plaça  del  Forum, 
ahont  trobarem  a  dos  diputats  provençals, 
un  dels  quals  havia  conegut  a  n'en  Victor 
Balaguer  y  ens  parlà  bella  estona  de  l’època 
del  desterro,  recordant  entre  altres  coses  la 
dobla  de  quatre  que  sempre  tenia  per  cam- 
biar  el  dia  que  se  li  acabessin  els  franchs, 

El  sol  ja  era  baix  quan  anarem  a  la  estació 
y  ens  encabirem  en  un  compartiment  del 
tren.  Ja  feya  temps  que  aquest  corria  y  en¬ 
cara  parlavem  de  coses  de  la  terra  catalana. 


Ell  m’anuncià  l’aparició  d’un  epistolari  de 
mossèn  Cinto,  a  qual  confecció  havia  contri- 
buhit  remetent  tota  la  correspondència  que 
tenia  de  l’autor  de  L' Atlàntida,  estranyantli 
que,  malgrat  els  mesos  transcorreguts  desde 
que  la  envià,  no  se  li  hagués  fet  saber  enca¬ 
ra  per  l’administració  de  correus  si  el  certi¬ 
ficat  havia  arribat  a  Catalunya.  També’m 
demanà  si  jo  tenia  coneixement  de  quàn  sor¬ 
tiria  la  luxosa  edició  que  del  Nerto  li  havia 
de  fer  una  casa  editorial  pontifícia  de  Barce¬ 
lona,  a  la  que  havia  concedit  autorisació. 

A  Gravenson  ens  despedirem,  ell  per’anar 
a  sa  llar  estimada,  y  jo,  seguint  el  seu  con- 
cell,  a  veure  Font  Segunya  y  la  Font  de  la 
Vaucluse. 

Jorn  de  goig  fou  aquell  pera  l’ilustre  feli- 
bre,  com  més  endevant  ho  degué  ésser  aquell 
altre  en  que’s  compliren  els  meus  anuncis  y 
li  fou  adjudicat  el  premi  Nobel. 

Benet  R  Barrios 


JO  PEL-LICULAT?  MAY! 

Jo  sóch  modest  de  mon  natural,  y  ab  tot, 
estich  avuy  per  avuy  orgullós  de  mi  me- 
teix.  Verament  fou  un  punt  d’home’l  meu, 
y  ara  me’n  felicito  de  tot  cor.  (Què  dirien  en 
aquests  moments  els  meus  enemichs,  els  qui 
m’han  bescantat  sense  respecte  de  cap  mena, 
acabant  per  negar  iins  la  meva  personalitat? 
Ah,  si  jo  no  hagués  sabut  resistir  ab  ente¬ 
resa  als  cants  de  sirena  temptadora  que’m 
brindaven  una  popularitat  que  tot  home  su¬ 
perior  déu  despreciar,  a  cambi  de  mos  pres¬ 
tigis  afanyats  llealment  a  través  d’una  exis¬ 
tència  plena  d’incidents  y  aventures  (ja  la 
contaré  un  dia  la  meva  vida)  de  les  quals  ma 
dignitat  n’ha  eixit  sempre  indemne,  com  la 
salamandra  del  foch,  com  el  fènix  de  les  cen¬ 
dres!... 

Cert  que  algún  cop  he  tingut  la  debilitat 
de  no  saber  dar  un  no,  com  me  succehi  a  les 
derreries  de  l’any  passat,  al  prestarme  a 
ésser  interviewat  pels  amichs  de  Joventut 
talment  com  qualsevol  Echegaray  barato  dels 
molts  que  a  la  vila  y  cort  a  cada  dos  per 
tres  suscriuen  pensamientos  sublimes  y  fan 
declaraciones  íntimas  en  el  diaris:  mes  això  fou 
en  mi  benevolença  més  que  pedanteria,  con¬ 
descendència  més  que  vanitat.  Ademés,  els 
molts  anònims  que  rebi,  les  bromes  mofetes 


JOVENTUT 


205 


que  fins  a  mi  arribaren  intentant  ridiculi - 
sar  aquell  acte  meu  d’aparent  madrilenitis, 
m’haurien  curat  per  complert  dels  afanys 
d’exhibició,  si  may  els  hagués  pogut  sentir 
la  meva  ànima  austera. 

No:  en  Vallés  y  Roderich  no  ho  es  un  po- 
seur.  No  hi  ha  en  mi  ni  el  snob  de  les  lletres 
y  de  l’art  que  pinta  0  escriu  pera  distreure 
son  aburriment  y  pera  fer  gala  d’un  escepti¬ 
cisme  bon  enfant ,  ni  tampoch  el  cínich  em- 
pedrehit  que  presenta  en  ses  creacions  les 
més  diverses  tendencies  socials  pel  gust  de 
reventarles  totes  y  ferse’l  despreocupat.  Res 
d’això:  mon  enginy,  brillant  u  obtús,  s’ha 
posat  constantment  al  servey  d’ideals  enlay- 
rats.  Jo  no  he  fet  ni  faré  may  obra  de  cape¬ 
lleta;  jo  no  m’he  cregut  may  un  super-home, 
ni  ab  prou  feynes  un  intelectual.  Per  això  jo, 
en  Vallès  y  Roderich,  prefereixo  un  nom 
sense  màcula  a  una  popularitat  de  cinematò¬ 
graf. 

Jo  les  devia  aquestes  declaracions  a  un 
amich  que  m’estimo  de  tot  cor.  Sí,  amich 
Graner:  serveixi  aquest  article  per’atenuar 
el  mal  efecte  que  degué  causarvos  la  meva 
negativa  a  deixarme  pel-licular.  Si  jo  no  esti¬ 
gués  persuadit  de  que  mos  prestigis,  pochs  0 
molts,  radiquen  precisament  en  ma  insigni- 
ficancia  de  la  qual  n’estich  tan  gelós  com  ea 
Baró  de  sa  fama  d’autor  dramàtich,  si  jo  no 
tingués  per  norma’l  despreci  a  les  vanitats 
mondanes,  cap  inconvenient  hauria  tingut 
en  que’m  pel·liculessin.  Es  més,  si  jo  hagués 
estat  en  Rusinol  ja  m’hauría  fet  pel-licular  jo 
meteix;  si  hagués  estat  en  Casas  ja  m’hauría 
autopel-liculat  en  el  Pèl  y  Forma ;  si  hagués 
estat  l'Urgell  m’hauria  fet  pel-licular  bo  y  re¬ 
citant  versos  de  la  Flor  de  un  dia;  y  en  tots 
aquests  casos  la  pel-licula  hauria  tingut  un 
admirador  quan  menys:  el  propri  pel-liculat. 

També  comprench  la  pel-liculisació  trac- 
tantse  de  personalitats  tan  eminents  com  es 
ara  en  Roca  y  Roca,  0  en  Llopis,  0  en  Mar- 
sillach.  En  efecte:  sempre  tindria  gran  inte¬ 
rès  veure  a  n’en  Roca  presidint  l’Ateneu,  a 
n'en  Llopis  despatxant  almanachs,  y  a  n’en 
Marsillach  donant  satisfaccions...  y  rebentne. 
En  el  cas  d’en  Vallès  y  Ribot  també  fóra  cu¬ 
riosa  la  pel·lícula  com  exercici  acrobàtich  de 
passar  la  corda  fluixa;  en  Corominas  estaria 
deliciós  pel-liculat  com  a  pallaço;  en  Junoy 


admirable  en  sos  exercicis  de  barra.  Y  en 
aquests  casos  l’èxit  seria  segur,  puig  la  Fra¬ 
ternitat  en  pes  faria  cap  a  la  Sala  Mercè,  que 
ara  gosa  de  certa  anomenada  clerical;  y  això 
sense  tocar  pera  res  a  n’en  Lerroux,  ja  que 
aquest  la  sab  molt  llarga  y  crech  que’s  faria 
pagar  la  pel-liculosis. 

Per  totes  aquestes  consideracions,  jo,  que 
entre'ls  literats  d’avuy  me  só  atribuhit  el 
paper  de  Cató,  dech  restar  impel-liculat  e  im- 
pel-liculable.  Pel-liculèu  als  superbs,  pel-licu- 
lèu  als  pretensiosos,  pel-liculèu  als  qui  senten 
afanys  d’exhibició;  mes  respectèu  la  meva 
pel-liculofobia  ,  respectèu  ioh  pel-liculògraf 
amich!  la  meva  voluntat  declaradament  anti- 
pel-liculigràfica. 

Jo  hi  he  anat  aquests  dies  a  la  Sala  Mer¬ 
cè;  hi  he  anat  ben  abrigadet  ab  ma  capa, 
puig  encar  que  la  primavera  es  entrada  prac» 
tico  allò  de  basta  cuarenta  de  mayo  no  te  quites 
el  sayo; hi  he  anat  com  a  senzill  menestral  que 
va  a  riure  a  Rumeya  0  al  Circo  Eqüestre; 
hi  he  anat,  no  pera  veure  a  l’Urgell  pel-licu¬ 
lat,  perque'l  bon  senyor  ja  pel-liculisa  tot  l’any 
posant  a  casa  seva,  a  ca’n  Parés  0  pels  sa¬ 
lons  de  descans  de  nostres  teatres  talment 
com  si  sempre  Testessin  mapant:  hi  he  anat 
pera  vèurehi  a  n’en  Rusinol,  hi  he  anat  per- 
que  s’havien  complertes  les  meves  profecies. 

En  efecte:  desde  que  va  fer  furor  a  Barcelo¬ 
na  aquella  pel-licula  de  La  maleta  de  Barnum, 
en  la  que  hi  sortia  un  senyor  de  continente 
semblant  al  d’en  Tiago,  ja  m’ho  vaig  pensar 
que  aquest  s’hi  daliria.  Y  en  nostra  odisea 
per  Madrid  l’estiu  passat  fins  vaig  dirli  un 
dia:  «Tiago,  tu  acabaràs  formant  part  d’una 
pel-licula  cinematogràfica...» 

Però  hi  vaig  tenir  una  desilusió,  amich 
Graner,  en  la  vostra  Sala  Mercè.  Vaig  trobar 
que  tots  vostres  pel-liculats,  no  solsament  no 
responien  a  les  esperances  en  ells  fundades 
pels  qui  com  a  poseurs  tan  bé’ls  coneixèm, 
sinó  que  fins  defraudaven  les  del  públich, 
com  ho  demostrava  un  espectador  dihent: 
«Però  que  n’estàn  d’ensopits  y  que  malament 
el  fanel  c/tram/»,  y  un  altre  responentli:  «Es 
que  no  sabèm  si  els  paguen  gayre!».  Llàsti¬ 
ma  qu’en el  quadro  en  qu’en  Rusinol  fa  de  poe¬ 
ta  recitessin  d’un  modo  tan  horrorós  aquella 
poesia  que  hi  va  d’acompanyament:  al  me- 
nos  l’efecte  acústich  ens  hauria  fet  soportar 

millor  el  delicadissim  efecte  plàstich  qu'en 
Rusinol  ens  oferia  y  que  feu  exclamar  a  una 
senyora:  «Qu’està  trist ,  pobret!  tan  guapo^ 
tan  gran  y  tan  carrincló!...))  Llàstima  també 
qu'en  Tiago  estigués  tan  encongit  al  voler  fer 
el  plaga  en  aquella  altra  etapa  en  que  vós  el 
retrateu...  Ah,  amich  Graner!  Per  un  mo¬ 
ment  vaig  deplorar  el  mal  que  jo  os  havia 
fet  negantme  a  ésser  pel-liculat.  Perque  jo  os 
hauria  fet  quedar  millor.  Jo,  ab  Yaplóm  que 
caracterisa  ma  personalitat  voluminosa,  ab 
el  meu  domini  de  les  taules  y  ab  la  meva  ingé. 
nita  prosopopeya,  hauria  resultat  devant  del 
públich  un  actor  sobri  y  conciençut,  un  ar¬ 
tista  consumat  ,  un  caràcter  complert  .  .  . 
aqueix  caràcter  que  sens  dubte  vós  cercàveu 
en  els  qui  no’n  tenen  al  cercarlo  en  vostres 
hèroes  pel-liculats,  els  quals,  pera  no  fer  res 
bé,  ni  han  sabut  ara  fer  el  clown... 

Mes  no’m  penedeixo,  no,  de  la  negativa 
que  vaig  donarvos.  Deixèu  joh  estimat  Gra¬ 
ner!  qu’en  tot  temps  pugui  en  Vallès  y  Ro- 
derich  transitar  inconegut  entre  la  gent.  El 
goig  qu’he  sentit,  després  d’haver  resistit  la 
vostra  escomesa,  al  poder  eixir  al  carrer  em- 
bossat  en  ma  capa,  ab  mon  aspecte  de  bur¬ 
gès  inofensiu  y  sense  que  ningú  parés  ment 
en  mi  ,  m’ha  demostrat  prou  que  no  dech 
transigir. 

Tot  lo  més  que  podré  fer  es  deixar  que’ls 
de  Joventut  me  mapin  en  mon  despatx 
d’escriptor  o  en  ma  oficina  de  farmacia,  però 
senzillament,  modestament,  y  sols  pera  que’s 
convencin  de  ma  existència  ’  ls  malvolents 
que  dubten  de  ma  personalitat. 

Mes  ^deixarme  pel-licular?  May! 

Rafel  Vallès  y  Roderich 


MALTA 

(  Acabament ) 


om  pera  entrar  y  sortir  de 
La  Valetta  sempre  s’ha 
de  passar  per  la  meteixa 
porta,  les  excursions  fora¬ 
nes  tenien  poch  atractiu, 
pera  mi  sobre  tot  a  qui  la 
solitut  dels  camps  causa 
tristesa.  De  totes  maneres,  si  no  pera  víurehi, 
pera  vèurels  m’agrada  passejarlos:  però’ls 
de  Malta  confesso  que  poch  me  recrearen. 
Són  àrits,  monòtons,  per  tot  clapeja  la 
pedra  groguenca  per  l’estil  de  la  pedra  d’Ar- 
iès  a  Provença,  que  serveix  pera  les  construc¬ 
cions  urbanes  perque  posada  a  la  intemperie 
s’endureix. 

A  la  Strada  Reale,  devant  del  palau  del 
governador,  que  havia  sigut  palau  dels  grans 
mestres,  s’hi  produeix  un  aixamplament  en 
quadro  qu’es  la  plaça  de  Sant  Jordi,  y 
dintre’l  palau,  per  sales  d’espera  y  passa- 
diços,  se  veuen  en  ordre  cronològich  les  ar¬ 
madures  y  escuts  de  tots  els  grans  mestres. 
Al  costat  del  palau  hi  ha  la  Biblioteca,  molt 
ben  provehida  de  publicacions  modernes  so¬ 
bre’l  fondo  dels  llibres  que’ls  grans  mestres 
hi  deixaren,  y  el  bibliotecari  de  llavors,  un 
maltès  molt  rialler,  no’s  podia  avenir  que  jo 
fos  de  Tarragona.  « Tarracó !  Tarracó /))  deya’l 
bon  home.  El  nom  de  la  meva  ciutat  nadiua 
li  feya,  segons  me  digué,  l’efecte  d’un  nom 
històrich ,  l’efecte  que  déu  produhir  a  un  ta- 
rragoni  que  no  hagi  eixit  de  casa'l  nom  de 
Tessalònica  o  Farsala,  ciutats  que  si  no’ns 
prenèm  la  pena  de  reflexionarho’ns  fan 
l’efecte  de  coses  desaparegudes. 

A  la  Universitat  els  inglesos  deixen  estu¬ 
diar  a  la  jovenalla  maltesa  tota  mena  de  co- 
sesentretingudes:  retòrica,  poètica,  teologia... 
Les  ciencies  propriament  dites,  si  volen  estu¬ 
diaries  han  d’anar  alcontinent.  Molts jovenets 
estudien  a  Italia;  alguns,  els  fills  de  funciona¬ 
ris  més  o  menys  directes  de  l’administració 
inglesa,  van  a  Inglaterra...  pera  ferse  forts  en 
la  llengua  dels  amos  y  poder  postular  l’alt 
honor  de  formar  part  d’un  cert  Consiglio  di 
Governo  del  qual  la  majoria  dels  concellers 
són  súbdits  de  Sa  Majestat  Britànica,  però 
del  qual  també  poden  ésser  membres  vuyt 
maltesos  que  no  sien  eclesiàstichs  ni  juris- 
consults  y  justifiquin  ésser  possessors  de 
certa  renda. 

Consiglio  di  Governo  qu’es  una  vera  de- 
risió,  però  que’ls  inglesos  ab  llur  hipocresia 
colectiva  tan  seria  (individualment  són  gent 
molt  agradable)  rodegen  de  tota  mena  de  pre- 
rogatives  de  pura  forma. 

Consiglio  di  Governo  qu’es  ni  més  ni 
menys  que  la  parodia  solemnial  y  pedan¬ 
tesca  d'aquell  Consiglio  Popolare  dels  temps 
de  la  casa  d’Aragó  que  prenia  la  iniciativa 
en  qüestions  de  llegislació  y  quals  propostes, 
anomenades  capítols ,  un  cop  sancionades  pel 
sobirà  tenien  força  de  lley. 

Avuy  els  lliberals  possessors  de  Malta 
admeten  als  maltesos  a  l’ofici  de  soldats  0  de 
músichs  de  llurs  navilis  de  guerra. 

A  l’extrèm  de  la  Strada  Reale,  del  costat 
de  terra,  hi  ha’l  teatre  de  l’òpera,  gran¬ 
diós  y  d’una  relativa  riquesa,  un  teatre  per 
l’estil  del  Principal  (interiorment)  de  Barce¬ 
lona,  hont  quasi  sempre  hi  trevallen  compa¬ 
nyies  italianes  força  acceptables  y  molt  fre¬ 
qüentades  pels  inglesos,  qual  caràcter  com- 
plexe:  candorós  y  dur,  ignocentot  y  pèrfit,  se 
plau  moltissim  escoltant  música  italiana  de 
la  més  acaramel-lada,  de  la  que’ls  italians  ab 
llur  ingènita  malicia’n  diuen  música  d’ex¬ 
portació. 

Els  maltesos  del  poble  van  poch  a  l’òpera, 
prefereixen  la  comèdia,  y  sobre  tot  el  drama 
que’ls  hi  donen  ben  endreçat  en  el  teatre 
Manoel. 

Altres  edificis  notables  de  Malta  són  els 
alberghi ,  qu’eren  proprietat  dels  cavallers  de 
cada  llengua.  Quasi  tots  se  troben  convertits 
en  clubs,  en  casinos.  L’edifici  que  fou  palau 
d’Espanya  es  el  club  dels  oficials  d’artilleria; 
en  el  qu’era  palau  d’Italia  hi  ha’ls  oficials  de 
enginyers. 

Recorrentlos  vaig  tenir  l’alegria  de  trobar- 
me  de  manos  à  boca  ab  un  jovenet  que  havia 
vist  uns  quants  anys  enrera  ab  calçó  curt, 
blusa  marinera  y  cabells  buclats  fins  a  mitja 
esquena.  Era  fill  d’un  molt  car  amich  meu  de 
la  carrera  consular,  mort  feya  sis  o  set  anys 
exercint  les  funcions  de  cònsul  d’Espanya  en 
una  plaça  del  Marroch. 

Li  vaig  preguntar,  naturalment,  per  la  se¬ 
va  mamà,  per  ses  germanes;  y  als  déu  mi¬ 
nuts  tenia’l  goig  de  saludaries  a  totes.  Mort 
el  papà,  eren  vinguts  a  Malta  d’hont  la  se¬ 
nyora  era  filla  y  hont  tenien  parents...  y  al¬ 
guna  finqueta.  La  major  de  ses  filles  s’havia 
casat  feya  up  any  ab  un  oficial  de  marina  in- 
glès,  empleat  aleshores  en  la  comandancia 
del  port  y  la  segona,  segons  me  digueren, 
no  veya  con  malos  ojos  a  un  jove  italià  agre¬ 
gat  al  consulat  de  sa  nació. 

Inútil  dir  que  havent  jo  sigut  tan  bon 
amich  del  difunt  cap-de-casa,  me  retingueren 
més  dies  dels  que  pensava  estarme  a  Malta, 
y  enrahonant  ab  uns  y  altres,  ab  senyores  del 
país  que  veyem  en  reunions ,  en  passejades 
per  la  ciutat,  al  teatre,  anaren  aclarintse  en 
mon  esperit  les  primeres  impressions  rebu¬ 


des  anant  tot  sol  per  carrers  y  botigues.  Me 
feya  càrrech  de  que  l’encuny  més  fort  deixat 
a  Malta  per  tots  els  pobles  que  l’han  possehi- 
da  ha  sigut  l’encuny  aràbich...  essentne  pro- 
ba  de  gran  pes  la  perpetuitat  de  la  llengua 
que’ls  maltesos  parlen. 

La  familia  amiga  meva  era  una  familia 
espanola...  hasta  cierto  punto!  com  graciosa¬ 
ment  deyen  ells  meteixos.  Espanyols  com 
acaben  per  serho  tots  els  cónsuls  y  diplomà- 
tichs  que  viuen  massa  anys  lluny  de  la  pa- 
tria,  emparentantse  ab  gent  no  espanyola, 
adquirint  gustos  y  fins  interessos  que’ls  des¬ 
lliguen  poch  a  poch  de  la  terra  nativa.  Els 
fills,  dos  noys  y  dues  noyes,  eren  nats  en  els 
paísos  hont  el  va-y-vé  dels  traslados  consu- 
lares  havien  portat  al  pare.  Un  dels  noys, 
aquell  que  jo  havia  trobat  per  les  oficines, 
era  nat  a  Glascow,  l’altre  més  petit  a  Tàn- 
ger,  y  les  noyes,  la  casada  ab  l’oficialde  mari¬ 
na  inglés  y  la  segona,  encara  soltera,  també 
eren  africanitas. 

Com  educació  tots  ells  eren  perfectes;  físi¬ 
cament  les  noyes  eren  xarmantes...  y  enraho- 
nadores!...  Encantava  conversar  ab  elles.  Sia 
per  no  contrariarme  coneixent  per  referencia 
les  meves  aficions  aràbigues,  sia  perque  era 
veritat,  concedien  que  molts  noms  propris 
d’objectes,  qu’ells  sabien  y  pronunciaven  mi¬ 
llor  que  jo,  molts  noms  locals  de  terres  y  si- 
tis,  moltes  maneres  de  pensar  de  la  gent 
maltesa,  eren  mots,  noms  y  pensaments  arà- 
bichs. 

— Ja  voldrien — deya  un  de  nosaltres, — ja 
voldrien  vostès  (dirigintnos  al  marit  de  la  fi¬ 
lla  gran)  amos  actuals,  poder  firmar  un 
arrendament  de  Malta  que  durés  tants  anys 
com  se’n  passaren  dels  set  cents  en  que’ls 
alarbs  pur-sang  vingueren  aquí  fins  a  la  llur 
complerta  desaparició  en  tant  que  colectivi- 
tat  dominadora. 

— Fa  prop  d’una  centúria  que  ocupéu  Mal¬ 
ta — deya  un  altre; — heu  esmerçat  grans  ca¬ 
bals  en  reductes,  docks  y  bateries,  heu  des¬ 
plegat  als  ulls  no  admirats  dels  maltesos  totes 
les  mostres  materials  de  la  vostra  potencia... 
però  l’ànima  maltesa  ni  sisquera  l’heu  somo- 
guda. 

— Heu  donat  a  la  llengua  d’aqui  uns  quants 
mots.  Tota  la  gent  distingida  entén  lo  que 
voléu  dir  quan  parlèu  en  vostra  llengua  de 
coses  de  sport ,  de  materies  comestibles,  de 
noms  de  barcos...  però’l  poble  continúa  par¬ 
lant  sa  lingua  maltesa  y  no  fent  cabal  de  les 
prèdiques  dels  vostres  Pastors;  essent  catòlich 
fetichista  com  tots  els  riberenchs  del  mar  11a- 
ti;  y  quan  seréu  fòra  cap  dels  maltesos  re¬ 
cordarà  molt  de  temps  les  quatre  dotzenes 
de  mots  inglesos  que  ara  sab,  persistint  en 
llur  cervell,  hont  l’atavisme  l’ha  fixat,  el  par¬ 
lar  maltès,  herencia  d’aquells  alarbs  que  fo¬ 
ren  llurs  progenitors,  0  bé  companys  de  llurs 
progenitors,  0  bé  llurs  esclaus  0  llurs  amos 
durant  cinch  0  sis  centúries. 

— Quí  sab  hónt  serèu  els  anglo-saxons  din¬ 
tre  cinch  o  sis  centúries? 

—  Probablement  aqui  —  responia  rihent 
l’oficial  de  marina. — Jo  no  penso  mourem. 

— Y  encara  que  hi  siguèu  fins  al  sigle  xxv 
— deya  la  senyoreta  soltera  que  no  veya  con 
malos  ojos  al  jove  italià  (sempre  present  en 
les  nostres  converses) — no  haurèu  fet  més  ni 
menys  que  feren  els  alarbs  amichs  del  nos¬ 
tre  amich  (de  mi). — 

L’agregat  al  consulat  d’Italia  ab  qui  sim- 
patisarem  tant  que  tot  el  dia  estàvem  junts 
per  arxius  y  biblioteques  consultantnos,  pre¬ 
nent  notes;  vivint  poch  temps  després  en  la 
meteixa  pension  a  Marsella  hont  ell  fou  des¬ 
tinat  y  hont  jo  vivia...  quasi  s’enfadava  quan 
algú  de  nosaltres,  portat  per  la  contradicció 
y  pera  taquiner  al  impertorbable  inglès,  aixe¬ 
cava  als  alarbs  fins  als  astres.  Ell  -era  anti- 
arabista  rabiós  y  pera  combàtrens  afirmava 
que  allò  y  tot  lo  del  Mediterrani  (també  ell 
exagerava)  allò  era  llatí  per  essencia,  y  que 
les  invasions  dels  pobles  pseudo-redemptors 
vinguts  de  Palestina,  vinguts  del  Nort  d’Eu- 
ropa,  havien  sigut  un  flagell,  una  causa  de 
retrocés  en  la  marxa  ascendent  impresa  pel 
geni  de  Roma  a  tots  els  pobles  que  li  havien 
estat  sotmesos. 

Ab  gracia  encisera  la  pseudo-novia  del 
jove  italià  feya  una  rapidissima  senyal  de  la 
creu  al  front,  dihentli  riallera  que’s  guardés 
els  seus  paganismes  pera  millor  ocasió,  que 
no  posés  en  dubte  la  excelencia  de  tot  lo  por¬ 
tat  a  Malta  y  arreu  per  Sant  Paulo  y  Sant 
Trofimus... 

—  Va  bene! — deya’l  simpàtich  Pietro. — Ti- 
rém  ratlla  sobre  lo  passat,  no  discutim  més 
sobre  lo  que  feren  uns  y  altres;  lo  positiu  es 
que  actualment...-— 

Y  les  seves  afirmacions  sé  concretaren  en 
eixes  o  semblants  frases: — Un  cop  la  meva 
patria  Italia  hagi  reconquistat  la  considera¬ 
ció  que  donen  el  saber  y  la  riquesa,  un  cop 
el  nostre  govern  de  Roma  per  tractes  o  ac¬ 
cions  d’esclat,  aliances  o  combinazzione  hagi 
conseguit  imposarse,  Malta  vindrà  a  son  cen¬ 
tre  natural.  Malta  serà  italiana  malgrat  els 
canons  de  Sant  Elmo,  malgrat  tots  aquests 
forts  y  aquestes  musiques  militars  ingleses 
que  tant  desafinen  en  els  jardins  de  la  Flo- 
riana. — 

Y  rihent  ben  fort  tots  responíem,  fins  l’a¬ 
mable  oficial  de  Sa  Graciosa  Majestat... 

— All  rightl... — que  ho  vol  dir  tot  y  deve- 
gades  no  vol  dir  res.  Es  una  manera  polida 
de  cloure  la  conversa. 

J.-  Pin  y  Soler 


FLORS  DEL  FANG 

El  foyer  del  cafè-cantant  estava,  aquella 
nit,  més  concorregut  que  d’ordinari,  e  il·lu¬ 
minat  esplèndidament.  Semblava  que  s’hi 
haguessin  congregat  els  fervents  devots  de 
la  luxuria  pera  celebrar  una  orgia  en  son 
honor.  S’hi  respirava  allí  una  atmòsfera  de 
voluptuositat  y  sensualisme...  el  jrou-frou 
dels  enagus  planxats  de  les  cantantes  acaba¬ 
va  d’entonar  el  conjunt  y  d’excitar  els  sentits. 

Totes  les  taules  del  cafè’s  trobaven  ocupa¬ 
des  per  grupos  més  o  menys  nombrosos, 
compostos  d’homes  y  dònes.  La  major  part 
d’aquestes  anaven  ab  els  trajos  de  sortir  a  la 
escena,  extremadament  escotades,  y  ab  els 
llabis  y  ulls  pintats.  Algunes  fins  duyen  pin¬ 
tades  les  ungles. 

Tothòm  reya  o  bevia,  o  cantava  o  fumava. 
En  una  de'les  taules  una  francesa  que  respo¬ 
nia  al  nom  de  Blanche ,  de  formes  exuberants 
y  lascives,  fumava  un  puro  de  Vuelta  Abajo 
ab  faixa  y  tot.  D’altres  cantaven  entre  dents, 
y  com  pera  ensajarshi,  cançons  obscenes  ab 
un  cinisme  èpich... 

Era  una  nit  d’aturdiment  y  de  disbauxa,  y 
qui  més  qui  menys,  tothòm  ne  participava, 
tothòm  hi  jugava’l  seu  paper...  Es  a  dir,  tot¬ 
hom,  no:  que  hi  havia  una  cantanta  qu’en 
tota  la  nit  ningú  li  havia  dit  res.  S’estavà 
sola  en  una  taula  del  mitj;  els  homes  passa¬ 
ven  y  traspassaven  per  devant  d’ella  com  si 
tal  cosa,  y  això  qu’ella  a  tots  els  hi  somreya, 
pidolant  ab  els  ulls,  tota  la  nit,  un  mot  de 
galanteig,  una  mirada  de  simpatia... 

Era  un  tipo  verament  indefinible.  Lo  me- 
teix  podia  tenir  divuyt  anys  que  quaranta. 
Era  una  d’aquelles  dònes  que  un  no  sab  si 
són  joves  esdevingudes  velles  avans  d’hora 
per  la  vida  artificial  y  viciosa  que  porten, 
o  velles  ab  apariencies  de  joves  mercès  als 
colors  y  potingues  ab  que  enginyosament 
saben  arreglarse’l  rostre.  Era  impossible  des- 
xifrarho. 

Mes  per’xò  ella  somreya...  y  el  seu  somris 
feya  llàstima:  perque  era  un  somrís  trist,  un 
somris  malaltís,  un  somris  d’esma...  Somre- 
ya  a  tothòm  que  passava  per  devant  de  la 
seva  taula,  y  ningú  se  la  mirava.  Fins  que, 
poch  a  poch,  se  va  anar  posant  trista  y  més 
trista, y,  aixecantse,  se’n  va  anar  de  dret  a  son 
camerino ,  mentres  furtivament  s’aixugava 
una  llàgrima... —  I.  Soler  y  Escofet 


SONETS 


LILÍ 

Pomell  indefinible  de  plers  y  melangies, 
perfúm  de  primavera  que  may  s’ha  d’esvaht: 
ta  eròtica  feblesa,  tes  dolces  atonies, 
les  roses  de  tes  galtes,  enceses  de  carmí, 

les  hores  delitoses  d'ubrïagants  follies, 
de  joya  enervadora,  d’arrobaments  sens  fí... 
efluvis  inefables  de  nostres  millors  dies, 
com  joventut  eterna  viuràn  sempre,  Lilí... 

Y  esdevindrèm  seriosos,  y  ens  farèm  vells  y  sabis, 
y  anyorarèm  ta  flayre,  y  anyorarèm  tos  llabis, 

y  ’t  cercarèm  en  l’ombra,  de  ton  recort  esclaus: 

deesa  enjogaçada,  de  cara  riallera  : 
pera  esbullar  febrosos  ta  rossa  cabellera... 
perque  tos  besos  cremen,  perque  tos  ulls  són  blaus... 

EL  VOSTRE  PEU 

La  falda  de  seda  blanca 
al  reculli  ab  gesto  gay, 
mostrant  la  mitja  de  fay 
que’l  peu  invisible  tanca, 

deixareu  l’ànima  estanca, 
presa  d’esllanguit  desmay: 
que,  sens  haveusho  dit  may, 
lluny  de  vós  la  vida’m  manca. 

Y  els  anys  passaràn,  senyora, 
y  la  flama  abrusadora 
serà  rohenta  foguera, 

y  n*on  amor  no  sabrèu, 
per  havervos  vist  el  peu 
al  baixar  de  la  llitera. 

VERSAILLES 

Després  que  als  escamots  de  turba  endiumenjada 
allunyen  dels  jardins  els  raig  de  sol  derrers, 
els  reys  guillotinats  retornen  a  sa  estada, 
alçantse  lentament  dels  oblidats  carners. 

Y  els  genis  guardadors  de  la  esplendent  morada, 
als  pàlits  visitants  festegen  falaguers; 

y  els  rossinyols  del  bosch  reprenen  la  cantada, 
al  sò  dels  violins  que  ploren  llastimers. 

Y  els  faunes  y  els  amors,  sobre’ls  pilans  de  marbres, 
escolten  altre  cop,  immòvils  entre’ls  arbres, 

la  fressa  dels  tritons  omplint  els  sortidors  .. 

...  Es  una  nit  d’estiu:  com  eternals  parpelles, 
ab  cèliques  vesllums  tremolen  les  estrelles, 
y  al  lluny  París  dorment  exhala  estranys  remors. 


«[DEU  HO  VOLI» 

El  pit  atravessat  per  la  mortal  sageta, 
el  noble  cavaller  qu’en  el  sorral  expira, 
ab  un  suprèm  esfórç,  incorporantse,  mira 
la  espasa  dels  passats  que  sobre’l  cor  té  estreta. 

Els  vencedors  ubriachs  aclamen  al  Profeta; 
y  l’hèroe  agonitzant  els  ulls  a  l’Orient  gira, 
y  el  nom  de  Jesucrist  per  derrer  mot  sospira 
al  veure  en  l’horitzó  les  torres  de  Damieta. 

Y  en  l’ombra  de  la  nit  de  ple  la  lluna  bat, 
com  llantia  funeral  sobre’l  camp  isolat, 

al  martre  envolcallant  ab  sa  claró  argentina. 

Y  de  l’espay  obscur  s’esquinsa’l  negre  vel , 
y  als  astres  enfosquint,  fulgura  en  mitj  del  cel, 
ab  resplendors  de  sang,  la  creu  de  Palestina. 

INDISCRECIÓ 

La  brisa  joganera  no  ha  estat  pas  gens  discreta 
al  dur  fins  a  mes  plantes  el  perfumat  papé. 

La  vostra  melangia  per  tots  ja  no  es  secreta; 
per  vostra  palidesa  may  més  preguntaré. 

Y  al  vepreus  vora’ls  vidres,  mirant  arreu  inquieta, 
imaginant  un’ombra  volguda  que  no  ve; 

y  al  veureus  en  la  iglesia  barbotejant  distreta, 
desd’ara,  pobra  amiga,  tal  volta  somriuré... 

Qu’en  les  menudes  lletres  dels  quatre  fulls  de  rosa, 
vostra  ànima  de  verge  hi  havèu  deixat  desclosa 
com  un  capoll  que  s’obre,  de  flayre  ubrïagant; 

y  al  descobrir  l’aroma  de  vostra  passió  encesa, 
he  respirat  ab  ansia  l’halè  de  jovenesa, 
per  revifar  les  flames  d’un  foch  que’s  va  apagant. 

LA  MORT  DE  CLORINDA 

...  Y  al  pit  de  l’infidel  clava  ab  mà  forta 
la  espasa  flamejant,  que  arrenca  humida 
d’ardenta  sang  de  la  mortal  ferida 
per  hont  les  forces  del  bell  cos  s’emporta. 

Clorinda,  pantejant,  se  desconhorta: 
clama  morent  per  l’aygua  benehida, 
y  dóna  a  son  esprit  eterna  vida 
la  propria  mà  que  la  matèria  ha  morta. 

...  Y  en  penyora  de  pau  la  mà  glassada 
deixa  l’aymía  en  l’última  halenada 
a  l’aymant  vencedor  que’s  despacienta. 

Y  en  els  ulls  que  al  espay  miren  vidriosos, 
el  cel  y  el  sol  s’hi  apleguen  melangiosos... 

..  y  la  verge  expirant  sembla  dormenta... 

Arnau  Martínez  y  SerinX 

RENOVACIÓ 

Quadret  dramàtich 

Cambra  de  casa  rica.  A  la  dreta  arcoba.  A  la  esque¬ 
rra  una  gran  finestra,  y,  com  posat  a  oratjar,  un  breçol. 
Al  fons  dreta  una  caixa  artística  antiga  ab  robes,  cortines 
y  altres  objectes.  En  un  pany  de  paret  un  gran  quadro 
pintat  a  l’oli.  Una  tauleta  de  centre,  cadires  (dues  ab 
braços),  tot  escampat  en  desordre. 

L’acció  en  un  poblet  de  vora  Barcelona. 

Entren  Antón,  setanta,  ays,  y  Francisca,  cinquanta 
anys.  Abdós  arreglen  la  sala  posant  el  breçol  devant 
del  llit  de  l'arcoba  de  manera  que  sols  se’n  vegi  un 
pam;  la  tauleta  ab  dues  butaques  prop  la  finestra. 

Francisca  (entrant).  Veniu,  Antón,  que 
m’ajudarèu. 

Anton.  (Que  tens  por? 

Francisca.  Ara  meteix  serà  hora;  però... 
{sabèu?  sempre  fa  una  cosa.  Tantes  nits  de 
vetlla...  y  té!...  (Sospira.) 

Anton.  Avuy  farà  quatre  dies  que  se’l  van 
emportar. 

Francisca.  Tan  bufó  qu’era!  Ja  havia  fet 
dos  anys,  y...  (Sospira.) 

Anton.  {Y  què  hem  vingut  a  fer? 
Francisca.  Tenim  d’arreglar  aquest  quar- 
to.  Encara  no  s’hi  havia  entrat,  y  la  se¬ 
nyora  vol  venirhi  de  totes  maneres.  Aneu- 
me  passant  aquesta  cortina.  {Veyèu?  Veus- 
aqui  un  matrimoni  ben  feliç:  may  un  reny, 
may  una  llàgrima,  sempre  amables,  sem¬ 
pre  bons,  y  ara...  aquesta  desgracia!  Es 
clar  que  n’han  vessat  de  llàgrimes...  Com 
que’n  tenien  el  dipòsit  per  encetar!  A  mi 
ja  no  me’n  queda  cap:  ha  quedat  aixut. 
Ay!  val  més  que  no  hi  pensi. 

Anton.  Sempre  seràs  la  meteixa. 
Francisca.  Mel’estimava  com  a  un  fillmeu, 
podèu  ben  crèureho!  S’hi  semblava  tant 
ab  el  primer  que  va  morirsem!...  Si  fins 
se  deya  Lluiset  com  ell!...  Hauria  dit  que 
Deu  me  volia  donar  aquest  consol.  ( Devant 
del  breçol.)  Aquella  maneta  que  may  es¬ 
tava  quieta,  arrapantse  a  les  orelles,  al 
coll,  als  cabells...  Ay!  sembla  que  me  la 
sento! 

Anton.  (Aixugantse  Is  ulls.)  Vaja,  Fran¬ 
cisca! 

Francisca.  ( Troba  un  objecte  que  havia  per- 
tenescut  a  n'en  Lluiset.)  Pobret!  Mort! 
Aquells  clotets  de  les  galtes,  iguals  que’ls 
del  meu,  se’ls  ha  emportat  plens  de  pe¬ 
tons...  Aquest  garrotillo,  aquest  malehit 
garrotillo!  El  gran  també  se’m  va  morir 
d’això.  El  metge  volia  ferli  un  forat  al 
coll,  el  mal’ànima  Té!...  a  n’aquest  li  han 
fet,  ha  patit  més  y  també  s’ha  mort. 

Anton.  (Aixugantse  Is  ulls.)  Francisca,  si 
tens  de  seguir  aixi’t  deixo  sola. 

Francisca.  Deixeume  desfogar.  Teniu,  aju- 
deume.  ( Trasladan  el  breçol.)  El  meu  noy 
gran  ara  ja  tindria  vintiquatre  ays,  seria 
casat  y  guanyaria  bons  diners  fent  d’eba- 
nista;  perque  ja  ho  tenia  dit:  serà  ebanista 


com  son  pare,  que  Deu  l’hagi  perdonat.  Y 
jo’ls  portaria  la  casa  tan  néta  y  endreçada, 
que  fins  els  àngels  se  podrien  asseure  a 
taula. 

Anton.  Això  si  no  haguessis  renyit  ab  la 
jova.  {Que  no  ho  sabs  que  sogra  y  nora...? 

Francisca.  Y  donchs  {de  què’m  serveix  te¬ 
nir  bon  gènit? 

Anton.  Bé,  vaja,  deixemho  córrer. 

Un  noy  ( pobrement  vestit ,  desde  la  porta). 
{Ahónt  es?  Vull  vèurel! 

Francisca.  Y  ara!  {Còm  has  entrat?  {Què 
cerques?  (El  subjecta.) 

Noy.  M’han  dit  que  havia  marxat,  y  qu’era 
allà  dalt  (senyala  al  cel),  però  no,  no  pot 
ser!...  No  ho  vull  creure! 

Francisca.  Ay  sant  cristià! 

Noy.  Tant  que  hi  jugava  jo  ab  allò  que 
duya  penjat  al  coll,  y  ab  aquella  piloteta. 

Francisca.  Quasi  m’enterniria.  Fi  llet  de 
Deul  ( Ajunta  les  mans  en  prech  y  el  noy 
queda  lliure .) 

Noy.  (Abalançantse  cap  al  breçol ,  exclama:) 
Lluiset!  Lluiset!  (El  troba  buyt.)  No  hi  es! 
(Aclaparat.) 

Francisca.  No,  no  hi  es...  ni  tornarà  més. 
(Aixugantse  Is  ulls.)  Apa,  ves  maco,  ves. 

Noy.  (En  una  cadira  veu  la  piloteta ,  y  aga- 
fantla:)  No  pot  ser,  s’hauria  endut  això. 
Ahónt  es,  ahónt  es!  Jo  vull  vèurel! 

Francisca.  No’l  veuràs  més.  Ay·el  fill  meu! 
Es  mort...  Es  allà  al  cel!... 

Noy.  Donchs,  deume  això.  (La  piloteta.) 

Francisca.  Ves,  maco  ves;  ja’t  donaré 
un’altra  cosa,  després.  Això  hem  d’en- 
viarli.  Ves,  bufó,  ves.  Li  acompanya  fins  a 
la  porta;  el  noy  se'71  va.) 

Anton  (que  ha  anat  seguint  aquesta  escena  ab 
emoció  y  aixugantse  sovint  els  ulls.)  M’ha 
fet  plorar. 

Francisca.  A  mi  també,  y  això  que...  Lo 
qu’es  el  món,  veyèu!  La  mare  d’aquest  noy 
aviat  no’ls  podrà  comptar  ab  els  dits  de  la 
mà,  y  tots  tan  bons,  y  tots  viuen  entre 
casa  seva  y  les  dels  altres.  Sòrt  que  també 
hi  ha  bona  gent  al  món!  (Pausa.) 

Anton.  Escolta:  {qui  t’ho  ha  dit  que  la  se¬ 
nyora  volia  venir  aqui? 

Francisca.  El  senyor  m’ho  ha  dit.  {No  ho 
trobèu,  Antón,  que  són  un  matrimoni  com 
no  n’hi  ha  gayres? 

Anton.  Ja  ho  pots  ben  dir:  n’hi  ha  pochs 
de  bons  com  ells. 

Francisca.  Si,  això  si;  y...  y’s  tracten  molt 
bé,  y’s  diuen  coses  maques,  però  no  fan 
aquelles  farons  que  jo  he  vist  fer  a  altres 
casats  joves. 

Anton.  Ho  faràn  devant  teu,  si’t  sembla! 

F’rancisca.  {Y  els  altres? 

Anton.  Els  altres  no’s  deuen  estimar  gayre, 
quan  fan  tantes  beneyteries  devant  de  la 
gent! 

Francisca.  Bé...  com  que  vós  no  us  hi  heu 
trobat  may... 

Anton.  Mira,  noya:  jo  també  he  estimat, 
isabs?  Feya  un  any  que  hi  mitj  parlava,  y 
encara  es  l'hora  que  li  he  de  dir  «t'estimo». 

Francisca.  Per’xò  us  la  van  pendre. 

Anton.  Eh,  poch  a  poch!  Si  hagués  vol¬ 
gut... 

Francisca.  Ja,  jal  Us  van  dir:  «Antón,  això 
no  pot  seguir:  o  li  dihèu  pel  clar,  o...  mi- 
rèu,  a  la  noya  li  ha  sortit  un  altre  partit», 
y...  y  va  ser  l’altre. 

Anton.  Perque  jo  no  vaig  voler  enganyaria, 
perque  encara  no  guanyava  prou  pera 
mantenirla,  pera... 

Francisca.  {Y  per  què  no  esperava  ella, 
donchs? 

Anton.  Perque... 

Francisca.  Perque  no  us  estimava  prou, 
veushoaquil 

Anton.  Potser  si.  Però  desde  llavors  no’n 
vaig  voler  tractar  cap  més  de  dòna. 

Francisca.  Vós  vareu  ser  un  pobre  d’espe¬ 
rit,  Antón,  y  d’aquests  la  gent  se’n  riu.  Es 
aixi  el  món.  Veyèu:  jo’m  vaig  voler  casar 
per  voluntat,  per  estimació,  y  a  casa  no  ho 
volien.  Jo’ls  hagués  escoltat!  Però  si  ara 
m’hi  trobava,  seria  boja  pera  fer  lo  meteix. 
El  que  té  un  bon  cor!... 

Anton.  Si,  noya:  nosaltres  som  dels  enca¬ 
llats;  som  dos  carros  encallats...  sinó  que 
tu  vas  donar  el  cop  de  coll  y’t  feres  més 
malbé,  y  jo...  jo  vaig  plantarme. 

Francisca.  Què  hi  farèm! 

Anton.  ( Cercant  per  la  caixa  troba  un  re¬ 
trat.)  Mira,  míratel  ab  la  pilotetal 

Francisca.  Es  ell  meteix! 

Anton.  Igual,  igual  que  quan  venia  allà,  a 
l’hort  dels  senyors  que  meno.  Quines  ria¬ 
llades  me  feya  fer!  Qu’entremaliat,  ja  tan 
petit!  Me  tirava  la  piloteta  y  jo  me  l’ama¬ 
gava,  y  ell  allavores,  el  gran  bergant,  me 
la  cercava  per  les  butxaques,  per  la  pitre¬ 
ra...  Noya,  quan  me  tocava!  Quines  cari- 
cies  més  dolces!  Me  semblava  quelcòm  de 
meu.  Fins  sentia  recança  de  no  haverme 
casat!  Y  si  no  hagués  tingut  por  d’esgarra- 
parlo  ab  aquests  pelots,  que  n’hi  hauria 
fets  de  petons  quan  badava  aquella  bo- 
queta  més  vermella  que  les  maduixes  del 
torrent.  Però  ja’ls  hi  feya,  ja,’ls  petons:  els 
hi  feya  d’intenció. 

Francisca.  En  la  vida,  vós,  tot  ho  heu  fet 
d’intenció. 

Anton.  [Fa  un  gesto  de  resignat.)  Vaja,  ja 
devém  estar. 

Francisca.  Aviat.  [Espolsa'l  quadro.)  Es  fet 
del  senyor  aquest  quadro.  Diuen  qu  es  un 
pintor  de  suposició.  {Es  veritat,  Antón, 
que’l  senyor  us  va  retratar  d’una  manera 
molt  estranya) 

Anton.  Bé,  si:  li  vaig  fer  de...  de  modelo 
crech  que’n  diuen.  Al  mirarlo  no  m’hi  vaig 
saber  conèixer,  y  ell  vinga  riure.  Era  una 
cosa  molt  trista,  me  va  semblar. 

Francisca.  Diu  que  si  que  pinta  coses  tris¬ 


tes;  y  ell  tan  alegre  qu’es!  Ey!  ho  sembla. 

Anton.  Veuràs,  noya:  no  hi  entenèm  nos¬ 
altres  en  aquestes  coses. 

Francisca.  Però  ell  allà  hont  trevalla  més 
es  a  Barcelona,  y  sovint  està  alguns  dies 
sense  venir.  Déu  tenir  molta  feyna;  déu 
guanyar  molts  quartos. 

Anton.  No’ls  hi  he  vist  la  bossa;  jo  no  més 
puch  fer  que  benehirlos.  Però...  {que  no 
acabes? 

Francisca.  Desseguida. 

Anton.  Mira  que  si  els  senyors  volen  ve¬ 
nir... 

Francisca.  No  sé  què  n’acabaràn.  Més  plo¬ 
rar  y...  valga  que  arreglat  així  no’ls  hi  farà 
tan  de  cop. 

Anton.  [Desde  la  finestra.)  Mira,  desd’aquí’s 
veu  l'hort.  Bé  se'n  veu  de  terreno  desde 
aqui! 

Francisca.  Aném. 

Anton.  {Que  tanco) 

Francisca.  No,  home,  no.  Si  fa  un  dia  d’es¬ 
tiu.  [Surten.  La  escena  queda  un  ralet  sola. 
Entren  Lluís  y  Elena.  Ella’s  dirigeix  a  l'ar- 
coba  y's  queda  devant  del  breçol  devotament. 
Ell  se  la  contempla ,  humitejats  els  ulls.) 

Elena.  Buyt!  Ja  no  sentiré  més  aquells  xis¬ 
cles...  aquells  plors...  aquelles  festes... 
«mama!  papa!»  ab  aquella  veueta!...  Vida 
de  mes  entranyes...  Adeu!  ( Cull  una  flor 
ja  seca ,  que  haurà  quedat  vora'l  breçol.) 

Lluís.  [S'hi  acosta ,  y  ab  veu  tendra y  que  re¬ 
vela  sa  emoció,  li  diu:)  Per  Deu,  que’t  po¬ 
saràs  malalta. 

Elena.  [Primer  fa  «no»  ab  el  cap  intentant 
mostrar  serenitat.)  No  ho  creguis,  això’m 
calma. 

Luís.  Els  nirvis  t’enganyen. 

Elena.  Ja  ha  passat  la  excitació:  me  l’he 
curada  ab  llàgrimes.  Ara  sóch  l’ànima  se¬ 
rena  que  ha  vist  un  raig  de  llum... 

Lluís.  {Veus  còm  encara...? 

Elena.  Ayl 

Lluís.  Vaja,  vaja...  [Ella  s’assèu  en  una  bu¬ 
taca  desd’ahont  dominarà' l  panorama.  Ell 
se  recolza  a  la  finestra.) 

Elena.  [Besa  la  fior  que  tindrà  a  la  mà;  es¬ 
campa  la  mirada  per  la  sala  y  desprès  la  re¬ 
concentra ,  ab  posat  d'acudírseli  un  pensa¬ 
ment.)  Quin  somni!...  Baixava  del  cel  una 
resplendor  que  s’anava  fent  cada  moment 
més  clara,  més  intensa...  fins  que  vaig 
distingir  un  vol  de  flors...  com  flors...  de 
campana,  quins  petits  batalls  eren  llabions 
rosats  que  modula  ven  un  bes,  una  paraula... 
Y  la  resplendor  creixia...  creixia,  y  les  flors 
s’acostaven...  fins  arribar  al  llit,  y  voltant 
nostres  caps  com  papallones,  s’ha  sentit 
que  deyen:  «papal  mama!»...  Era  la  veu  del 
nostre  fill! 

Lluís.  Per  Deu,  Elena! 

Elena.  Deixa  que’m  surti  tot! 

Lluís.  Les  dònes  sóu  aixi.  {No  l’estimava 
jo?  {No  havia  basat  en  ell  totes  mes  ilu- 

sions?  Fins...  (Se  deté ,  espantat  de  quelcom 
que  anava  a  dir.) 

Elena.  Si,  si.  (Pausa.  Ell  se'n  va  a  la  fines- 
tra .)  {Quàn  marxes? 

Lluís.  No  ho  he  pensat  encara.  Ja  com- 
pendràs  que  no  es  prudent  que’t  deixi. 

Elena.  Però  si  convé — el  teu  amich  m’ha 
dit  que  convenia — faré  venir  a  la  tia  com 
altres  vegades. 

Lluís.  Ara  es  diferent;  y  ademés,  no  hi 
tinch  l’anim  disposat...  No,  no  podria. 

Elena.  Si,  si.  (Pica  ab  la  mà  suaument  so¬ 
bre  un  braç  de  la  butaca;  li  cau  el  mocador 
y  ell  li  cull.)  Gràcies.  ( Distretament .) 

Lluís.  {Gràcies?  {Tens  d’agrahírmela  una 
cosa  així? 

Elena.  Es  veritat,  perdona.  (Pausa.)  Quin 
dia  més  esplèndit! 

Lluís.  La  primavera  va  lluhint  les  seves 
gales. 

Elena.  Quànts  nuvolets  vermells.  Si  en¬ 
cara  fos  petita,  diria  que  la  mare  de  Deu 
fa  coques.  Les  déu  fer  pels  angelets...  (Li 
ve  al  pensament  el  fill y  s'esforça  en  sustr au¬ 
res  a  la  visió.)  El  sol  sembla  més  groch... 
Quina  calma  més  inquietant...  aplanadora, 
anguniosa!...  Tot  ho  veig  diferent,  com  si 
desde  la  soletat  d’un  temple  contemplés 
les  coses  del  món.  Com  els  primers  temps 
d’estar  tancada  al  colegi.  Aquells  dies 
llarchs...  llarchs...  no  s’acabaven  may!  Y 
la  classe  d’estudi,  ab  aquella  claror  plà¬ 
cida,  tranquila,  freda...  fredor  de  tomba, 
de  cementiri  ..  Sinó  que  llavors  esperava, 
creya...  y  ara... 

Lluís.  ( Concentrat ,  com  pera  ell.)  També 
jo  he  vist...  també  han  passat  per  devant 


meu — y  ab  quina  realitat,  ab  quina  força! 
— els  dies  més  bells,  y  els  més  amarchs!... 
(Pausa.  Se  sent  xerradiça  d'aucells  que  pas¬ 
sen  pel  devant  de  la  finestra.) 

Elena.  {Què  fan  aquells  aucells  allà?  Sem¬ 
bla  que  tots  dos  frisin  per  entrar  a  un  me- 
teix  lloch. 

Lluís.  Són  orenetes  que  preparen  els  nius. 

Elena.  Els  nius!  (S'entristeix.)  Tindràn 
fills...  y  nosaltres... 

Lluís.  (Acaronantla  suaument.)  Vaja,  tonta, 
vaja! 

Elena.  ...  nosaltres  no’n  tindrèm.  Han  pas¬ 
sat  dos  anys  del  primer,  y... 

Lluís.  {Per  què  dius  això?  {Quins  motius 
tens  pera  dirho? 

Elena.  Cap:  el  cor,  que  a  les  dònes  may 
ens  enganya. 

Lluís.  Per’xò  obrèu  per  instint  y  no  refle- 
xionèu.  D’aqui  les  grans  penes,  les  grans 
sensibleries. 

Elena.  {Què  hi  vols  fer  si  som  així,  les  dò¬ 
nes?  Els  homes  os  volèu  mostrar  valents, 
y  os  consupaiu  per  dintre. 

Liuís.  Potser  tens  rahó. 

Elena.  Mort  el  nostre  fill,  la  nostra  ilusió, 
{què’ns  queda? 

Lluís.  (Sens  entusiasme.)  Ens  queda...  el 
nostre  amor,  te  quedo  jo,  esposa  meva. 
{Per  ventura... 

Elena.  Oh,  si,  ja  cal  que  m’animis;  però 
no,  no  serà  així.  Tu  ab  els  teus  quadròs  te 
distreuràs  com  fins  ara,  y  jo  sola  ploraré 
la  ditxa  que  m’ha  fugit,  l’única  que’m  que¬ 
dava  d’ençà  que  tu... 

Joan  Valentí  y  Feliu 

( Seguirà ) 


MONTANYA  AMUNT 

Guaytant  al  cel,  sota  la  immensa  arcada 
de  sa  blavó  infinita,  geu  la  terra, 
la  gran  mare  inconscient  de  tots  els  homes. 

Jo  la  guayto.  batentli  el  sol  al  rostre, 
satisfeta  y  pesanta  com  femella 
acabant  de  gaudir  l’ardent  caricia 
que  la  ubriaga  de  goig  tot  fecondantla, 

La  miro  sempre  jova,  sempre  fèrtil, 
eternament  nodrintse  ab  les  despulles 
de  sos  fills  estimats:  ahir  reseca 
y  avuy  apareixent  la  seva  crosta 
com  una  fresca,  esplèndida  catifa 
sobre  d’uns  muscles  de  gegant  estesa. 

Com  li  diu  a  la  nena  la  Natura 
que  li  arriba’l  bon  temps,  que’s  va  fent  dòna, 
que  la  flor  pot  ser  fruyta  regalada, 
així  la  terra  tots  els  anys  ens  mostra 
sa  vigorosa  pubertat  per  dirnos 
que  de  nou  ha  vingut  la  Primavera, 

Y,  trobantse  altre  cop  rejovenida, 
prenyada  d’atractius  luxuriosos, 
ofereix  sa  bellesa  a  tots  els  homes 
que  sàpigan  gaudiria  y  estimaria. 

Mireula,  a  nostres  ulls  còm  se  presenta 
coronada  de  flors,  eterna  nuvial 
Estimemla,  ja  qu’ella  per  nosaltres 


son  cos  perfuma,  ses  entranyes  obre!  .. 

Qu’ets  hermosa  aquí  dalt,  Naturalesa  I 
Aprop  teu  que  bé’s  troba  qui  t’estima! 

Com  per  l’aymant  la  dòna  enamorada, 
tens  un  nou  atractiu  a  cada  lluna. 

Noves  gràcies  cada  època  t’adornen; 
bonica  quan  floreixes  y  quan  granes; 
pel  maig  tens  roses,  pel  setembre  pàmpols, 
pel  juny  roselles  y  grapats  d’espigues, 
y  pel  desembre  tofes  de  neu  blanca. 

Jo't  veig  bella  en  tot  temps,  perque  t’estimo; 
perque  tens  la  poesia  que  jo  adoro, 
y  desitjós  de  viure’m  fas  renàixer 

Amunt  cor  meu,  amunt!  fins  hont  no  arribin 
les  remors  de  ciutat,  ni  mos  ulls  vegin 
ses  rengles  d’ennegrides  soques  d'arbres... 
Allà’ls  pulmons  respiren  fum  y  drogues, 
aquí  flayre  de  pins  que’l  cor  aixampla. 

Amunt,  cor  meu,  amunt!  Dasitjo  viure, 
y  allà  baix  el  progrés,  la  lluyta,  els  homes, 
insoportable’ns  fan  la  curta  vida. 

Adeu,  ciutat  hermosa  qu’enverenas; 
meretriu  sense  cor...  jo  t’abandono. 

Aspra  terra  que'm  tornes  a  la  vida 
ab  benèfichs  petons  d’enamorada: 
jo  t’estimo,  sóch  teu,  à  tu  m’entrego  !... 

E.  Just  y  Pastor 

JOCHS  FLORALS  DE  BARCELONA 

DE  I905 

Llista  de  les  composición  rebudes  a  Secretaria 
( Acabament) 

187.  Roig;  lema:  Je  suis  l’Immaculée  Conception  — 
189.  Els  aborrits;  lema:  Agonia.  —  190.  Desposori  de 
Venus;  lema:  Sempre  l’amor.  —  191.  Marinas;  lema: 
Vola,  vola  fantasia.  —  192  Veni  Creator;  lema:  Laus. 

—  193:  Veni  Creator,  lema:  Himne.  —  194.  Fides; 
lema:  Fe.  —  195.  El  monument  à  Colom;  lema;  Dolç 
recort.  —  196.  Pensament  esfulíat;  lema:  Sota  una  pal¬ 
mera.  —  197.  Al  cim  de  la  montanya;  lema:  Del  meu 
album.  —  198.  L’àngel  y'l  dimoni;  lema:  Rondalla.  — 

199.  Lo  somni  de  la  comtesa;  lema:  Pressentiment.  — 

200.  Primaveral;  lema:  ]Viscan  les  roses  novellesl  — 
201  Traducció  lliure  del  himne  «Veni  Creator».  — 
202.  Fundació  de  la  Ordre  de  la  Mercé.  —  Libertas. 
203  El  dia  dels  Reys;  lema:  Infantesa.  —  204.  Rosa 
mística;  lema:  Alegórica.  —  205.  A  Sant  Pere  Claver; 
lema:  Posítus  sum  prcedicator...  etc.  —  206.  Psalm  d’a¬ 
mor;  lema;  A  la  Verge  Maria.  —  207.  Carta  d’un  cata¬ 
là  lluny  de  sa  terra;  lema:  Català  vaig  nàixer  y  català 
moriré.  —  208  Epístola.  A  Tàcit;  lema:  Nessun  mag- 
gior  dolore,  etc.  —  209.  MiseriasJ  lema:  |L.a  pobra 
noya  rossa  y  blancal  —  210.  L’Hymne  Etern;  lema: 
On  en  parlera  longtemps,  etc.  —  21 1.  Lletra  d’ausen- 
cia;  lema:  lo  amai  sempre  ed  amo  forte  ancora.  (Pe- 
trarca)  —  212.  La  corona  d’espines;  lema:  ,.,et  plecten- 
tes  coronam  de  spinis.  etc.  —  213  A  una  penedida; 
lema:  Est-ce  que  la  vie  serai  un  rève  auprés  de  toí? 
(Mar.  de  Levigné).  —  214.  Ataviana;  lema:  Pax.  — 
215.  Lo  premi  pera  ella;  lema:  Somni.  —  216.  Qües¬ 
tió  casulana. —  217  Conducta  que  ha  d’orservar  tot 
català  fora  de  sa  terra  por  mereixer  el  calificatiu  de 
bon  català;  lema:  Pro  Patria.  —  218.  L’etern  vensut; 
lema:  Le  beau  coucher  du  soleil  (Paul  Margueritte).  — 
219.  L’anell  nuvialjlema:  Idili. — 220.  Balades  en  el  desert 
—221,  Al  Golf  de  Rosas;  lema:  Des  lo  cap  de  Nofeu  fins 
à  les  Medes. —  222.  Incoherencias;  lema:  Je  n’aijamais 
pu  vois  une  jolie  femme  pleurer...  (André  Fheuriett).  — 
223.  Capvespre;  Lo  giorno  se  n’andava...  (Dante).  — 
224  Verge  y  Mare.  —  225.  jAmarl  lema:  Jamay  minva 
la  foguera  etc.  —  226.  En  Tou  de  la  Muga;  lema:  Te¬ 
rra.  —  227.  La  sacra  herencia;  lema:  Salvém  el  Patri¬ 
moni.  —  228.  La  tia  boja;  lema:  Drama.  —  229  L’úl- 
tim  aplech;  lema:  L’avi.  —  230.  Matinal;  lema:  Bos- 
queig  íntim.  —  231.  Màrtirs;  lema  Christus  regnat!  — 
232.  L’orfanet;  lema:  Orfans  tu  eris  adjutor(Ps.  IX.  38). 

—  233  Pobra  maretal  lema:  ;Oh  ma  lira!  Sols  queixas 
y  planys,  etc. —  234.  Passió;  lema:  Ella  y  ell.  —  235. 
Bola  de  neu;  lema:.A  Marta.  —  236.  Pro  patria;  lema: 
Gestas  gloriosas.  —  237.  Núvols;  lema:  La  boyra.  — 
238.  Lo  model;  lema:  L'arbre’s  califica  pels  fruyts  que  . 
dona.  —  239.  Les  estacions;  lema:  Tout  passe,  tout 
casse,  tout  lasse.  —  240.  Traslació  al  vers  català  det 
Veni  Sancte  Spiritus;  lema:  Et  renovabis  faciem  terr.as 

—  241.  Dites  a  dones;  lema;  Maternals,  mondanals  y 
variades.  —  242.  Romans  histórich  sobre  l’Ordre  de 
la  Mercé;  lema;  Qui  amat  divitias  fructum  non  capiet 
ex  eis.  —  243  Lo  testament  d’Amelia;  lema:  Glosa.  — 
244.  Lo  torb;  lema:  ...lo  vent  gemega  entre’l  brancàm 
dels  arbres.  —  245.  La  mort  d’en  Joan  I;  lema:  La 
cassera.  —  246.  Recores;  lema:  D’aquells  bons  temps. 

—  247.  Trànzit;  lema:  D’altres  temps.  —  248.  Hermi- 
tas;  lema:  Fe.  —  Vi  vell:  lema:  Sacros  ausus  recludere 
tontes.  —  250.  Rosari  de  dolors;  lema.  Spes  in  coelo. 

—  251.  Consells  als  catalans  que  hagin  d’ausentarse 
de  sa  terra;  lema:  Pro  patria.  252.  Lluis  Gonzaga  à 
Montserrat;  lema:  Consumatus  in  brevi,  etc.  —  253. 


Croquis  de  montanya.  —  254.  Super  aegros;  lema:  Fe 

—  255  Primaveral;  lema:  Brotada.  —  256.  Esplays, 
lema:  Ut  pictura  poesis.  —  257.  Epílech;  lema:  Esfulla- 
ment-  —  258-  Patria;  lema:  Mentres  paraula  tinguém, 
etc.  —  259.  Endreça;  lema:  Als  catalans  ausents.  — 
260.  Impressions;  lema:  Sonets. —  261.  El  bastó  de 
l’avi;  lema:  |Benehit  síal  —  262  De  poble;  lema:  II 
capítols.  —  263.  Patria;  lema:  Alma  parens.  —  264. 
Flors  barcelonines;  lema:  Flores  apparuerunt  in  terra 
nostra.  —  265.  Lo  Rector  de  Sant  Macari;  lema:  Hu¬ 
mil  y  caritatiu.  —  266.  Lo  deixuplinant;  lema:  Tradi¬ 
ció.  —  267.  El  que  diu  la  gent;  lema:  De  ciutat.  — 
268.  El  vol  de  tarda;  lema:  Onades.  —  2Ó9.^Quína 
conducta  té  d’observar  tot  català  fora  de  sa  terra  pera 
mereixer  lo  calificatiu  de  bon  català?  lema:  Lluny  dels 
ulls,  aprop  del  cor.  —  270.  Lo  cap  del  dol;  lema:  ,>Te 
vas,  mi  dulce  amigo?  —  271.  Tornant  al  Paradís;  lema: 

•fesucrist  aixecà’l  trevall  à  la  més  alta  consideració.  — 
272.  Dues  traduccions  del  himne  Veni  Creator  Spiri¬ 
tus;  lema:  Mentes  tuorum  visita.  —  273.  Quadrets;  le¬ 
ma:  Del  natural.  —  274.  Quatre  estacions  (novela); 
lema:  Val  més  prevenir  que  penedir.  —  275.  L’ombra 
d’en  Moragas;  lema:  Nit  de  morts  de  1754  —  276.  A 
Terradas;  lema:  Bres  ahir  de  ma  infantesa,  etc.  —  277. 
]Vint  anys!  lema:  Sonets.  —  278  Las  soletats  del  món 
y  del  claustre;  lema:  Marta...  —  279  Visions;  lema: 
Deixant  en  llibertat  la  fantasia,  etc.  —  280.  Lo  com¬ 
bregar;  lema:  Desperta,  humanitat.  —  281  Nocturn 
marinench;  lema:  El  cel  y  el  mar  s’estiman.  —  282.  La 
nuvia  (novela);  lema:  La  carrera  de  la  dona.  —  283. 
La  serra;  lema:  Mirant  enfora.  —  284.  Com  sempre  ..! 
lema:  Croquis  ciutadà.  —  285.  Nit;  lema:  Amor.  — 
286.  Veni  Creator;  lema:  No  hi  ha  per  parlar  ab  Deu 
com  la  llengua  pròpia.  287.  Traducció  adaptada  al 
cant  gregorià  del  himne  litúrgich  «Veni  Creator  Spiri¬ 
tus»;  lema:  Paràclitus.  —  288.  Traducció  en  vers  cata¬ 
là  del  himue  Veni  Creator  Spiritus;  lema:  Sanctus  Spi¬ 
ritus.  —  289.  Lo  poema  de  la  vida;  lema:  Riu  avall! 

—  290  La  nit  a  Montgrony;  lema:  Visió  poemàtica  — 
291.  Intermitj  lema:  Reminiscencias.  —  292  La  Ordre 
de  la  Mercé;  lema:  Redemptora  de  captios.  —  293. 
Madrigals.  —  294-  L’amor  que  passa;  lema:  No’l  veig 
pas.  —  Com  que  no  estima...  etc».  —  295.  Una  aubada 
de  la  Verge;  lema:  Stella  matutina.  —  296.  Dins  l’ay- 
gua  tenebrosa.  —  297.  Eternitat;  lema:  Lírica.  —  298. 
Fullas  primerencas;  lema:  Lírica.  —  299-  La  meua 
oració;  lema:  Fides.  —  300.  Divinitat;  lema:  Fides.  — 
301.  Oració  de  sa  nina;  lema:  Menorquina.  —  302.  En 
sa  nuesa;  lema.  Divus  Ovidius.  —  303.  Visió  bíblica; 
Eliezer  oravit  Deum  his  verbis,  etc.  —  304.  Lo  millor 
bes;  lema:  Se  desfaràn  els  llabis  —  que  os  feren  tant 
de  mal  etc.  —  305.  La  oració  del  pare;  lema;  Pro 
lírica.  —  306.  Lirisme;  lema:  Son  esperit  sens  lo  cor 
jo  contemplo,  etc.  —  307.  Lo  naixement  de  Venus; 
lema:  Odi  profanum  vulgus,  et  arceo.  —  308.  Pro  líri¬ 
ca;  lema:  Deus  creavit  (Gènesis).  —  309.  Vida;  lema: 
Fatalitat.  —  310.  Llegenda  del  Montsant;  lema:  La 
gran  montanya  del  Priorat  —  31 1.  Mallorca;  lema:  El 
al  ceffar  que  feu  lo  vent,  etc.  —  312.  Vida;  lema:  Més 
vida.  —  313-  Breçant;  lema:  Aixis  una  mare  jova  y 
gentil,  etc.  —  314.  Via-Crucis;  lema:  La  coredemptora. 

—  315.  La  Verge  de  Misericòrdia;  lema:  Com  petits 
nius  d’argila.  —  316.  Esperant  l’hora;  lema:  Refle¬ 
xions.  —  317-  Eva;  lema:  I  caidà  Adam  el  nom  de  la 
seva  dona,  etc.  318.  Follia  d’amor;  lema:  Vita  cordis 
amor.  —  319  Al  cap  d’un  any;  lema:  Recort.  —  320 
VI  Sonets;  lema:  Visions.  —  321  Lluna  de  mel;  lema: 
Non-non.  —  322.  La  mort  d’Alcides;  lema.  Qui  enfon¬ 
sa  ó  alsa’ls  pobles,  ctc.  —  323.  En  la  Glòria;  lema: 
En  la  mort  d’un  nen.  —  324.  El  Bosch;  lema:  Ed 
eccò  un  lustro  subito  trascorse,  etc.  325.  La  institutriu; 

lema:  Novela  ciutadana.  —  326.  La  vida  dels  hcrmi- 
tans;  lema:  Els  lleons  rodan  entorn  nostre,  etc.  —  227. 
A  montanya;  lema:  Guanyaràs  lo  pà  ab  lo  suor  de  ton 
rostre.  —  228.  L’assessí.  —  329.  Gent  de  rocas;  lema: 
Estudi.  —  330.  Parlaments;  lema:  Varietats.  —  331. 
Inscripcions;  lema:  Tot  passant.  — 332.  La  torre  d'ivo¬ 
ri  (fragment);  lema:  Bethania.  —  333,  Pregaria;  lema: 
Qui  ayma  a  sa  patria  venera  a  Deu.  —  334.  Roses; 
lema:  En  el  camp.  —  335-  Apocament;  lema:  Amor. 
—  336.  Diàlech  intim;  lema:  Escolta.  —  337-  Amor; 
lema:  Tota  meva  ets  natura.  —  358.  Somni;  lema: 
Visió  —  339’  La  caputxa;  lema:  Flor  boscana.  —  340. 
Fantasia;  lema:  Dos  amors.  —  341.  Pura;  lema:  Mater 
puríssima.  —  342.  Las  montanyas;  lema:  Patria.  — 
343.  La  festa  del  Regomir;  lema:  Visca  la  festa  de  Sant 
Cristòfol.  —  344.  Del  cor...  —  345.  Llibertat;  lema: 
Entre  aucells.  —  346.  Que  cosas  vaig  callar  volentlas 
dirl  —  347.  La  llantia  del  Santíssim;  lema:  Etux  perpe¬ 
tua.  —  348.  Planys  d’una  soltera;  lema:  Escolteumel 
349.  Llops  ab  llops;  lema:  Mentida  certa.  —  350. 
íQuína  conducta  té  d’observar  tot  català  fora  de  sa 
terra,  pera  merèixer  lo  calificatiu  de  bon  català?;  lema: 
Amor  patri.  —  351  (Igual  tema  que’l  número  anterior); 
lema:  Catecisme  del  bon  català  expatriat.  La  unió  fa  la 
forsa.  —  352.  (Igual  tema  que’l  número  anterior);  lema: 
La  República  Cubana. 

Queda  conclosa  l’admissió  de  mès  composicions 
pera’ls  Jochs  Florals  d’enguany. 

Barcelona,  a  las  12  del  mitj-día  del  15  de  Mars  de 
I9°5·  —  El  mantenedor  secretari,  Rosendo  Serra  y 
Pagès. 


NOVES 

Dir  que’l  partit  republicà  a  Espanya  està 
mancat  de  consistència,  no  es  dir  res  nou; 
com  tampoch  era  res  de  l’altre  món  l’augu¬ 
rar,  com  augurarem  tots  els  catalanistes,  la 
complerta  desfeta  de  la  Union  Republicana 
en  els  precisos  moments  en  que  ab  gran  es¬ 
clat  se  celebrava  a  Madrid,  ara  fa  dos  anys, 
la  magna  Assamblea  en  que’s  declarava  fet 
el  partido  único  baix  la  presidència  de  l’es- 
tantís  Salmerón. 

El  més  complert  desballestament  ha  regnat 
desde  llavors  entre’ls  republicans  de  tota  la 
península.  Únicament  aqui  a  Barcelona  tin¬ 
gueren  certa  cohesió,  gràcies  a  que’ls  quefes 
o'is  agitadors  mantenien  l’escalf  entre  les 
masses  prenent  aquesta  terra  com  a  pais 
conquistat  ab  el  beneplàcit  dels  governs. 

Però  lo  qu’es  ara  tot  se’n  va  en  orris.  Des¬ 
acreditats  els  representants  en  Corts,  desacre¬ 
ditats  els  representants  en  nostre  Ajunta¬ 
ment,  disgregats  cada  cop  més  els  nucleus, 
poch  temps  els  queda  als  enemichs  de  la 
república  titulats  republicans  pera  seguir  en¬ 
tretenint  al  públich  ab  cuentas  galanas. 
Y  aquests  dies  s’ha  posat  més  de  manifest 
que  may  la  immoralitat  que  mina  al  partit 
y  l’absoluta  incapacitat  en  que’s  troba  pera 
conseguir  el  poder  a  que,  segons  diu,  aspira. 

L’espectacle  donat  per  aquells  republicans 
antichs  que  ab  ayres  de  patum  venerable 
tant  malparlaven  dels  vicis  de  la  cosa  pública 
y  que  ara  han  gosat  protestar  de  la  detenció 
d’empleats  que  no  trevallen,  que  cobren  y 


que  agredeixen  als  regidors  que'ls  denuncien; 
l’espectacle  més  edificant  encara  d’aquells  al¬ 
tres  republicans  acomodals  que  coloquen  a 
sos  propris  fills  també  pera  ferlos  cobrar  un 
sòu  que  no  guanyen;  la  energia  descarada  y 
la  inconsciència  vergonyosa  dels  molts  que 
s’hanlatrevit  a  defensar  tals  irregularitats,  yla 
indignació  dels  que  s’han  posat  de  banda  de 
la  justícia  apoyant  al  conceller  republicà 
senyor  Mir  y  Miró,  que  segons  sembla  s’ha 
portat  dignament  en  l’actual  campanya;  tot 
això  plegat,  tota  la  bullanga  y  tot  l’escàndol 
a  que  han  donat  lloch  aquestes  petites  y  re- 
pugnats  qüestions  interiors,  permeten  asse¬ 
gurar  que  la  nova  proclamació  de  la  república 
a  Espanya  fóra  un  altre  mare-magnum ,  una 
baralla  continua  entre  tots  els  nucleus  repu¬ 
blicans  històrichs,  un  seguit  d’agressions 
sagnantes  pels  carrers  sobre  si  hauria  de  pre¬ 
sidir  l’Estat  en  Salmerón  0  en  Lerroux,  en 
Blasco  o  en  Soriano,  un  gran  rebaixament 
popular  y  un  desgavell  fenomenal  en  totes 
les  activitats  socials  del  país:  desgavell  que 
sens  dubte  trascendiria  a  la  milicia... 

Potser  aleshores,  corcat  com  està  tot,  tot 
s’enrunaria,  y  vindrien  ab  nosaltres  aquells 
que  hi  han  de  venir,  y  podriem  feria  la  vida 
nova  que  cal  fer,  mentres  tots  els  altres  y  tot 
lo  altre  acabaria  de  consumirse,  ja  fos  repu¬ 
blicà  0  monàrquich,  0  del  color  que’s  vol¬ 
gués. 

El  diumenge  a  la  tarda’s  celebrà  a  Molins 
de  Rey  un  important  meeting  de  propaganda 
catalanista  organisat  pel  «Progrés  Autono¬ 
mista»  de  Barcelona.  Parlaren  els  senyors 
Sans,  Sansalvador,  Roig  y  Pruna,  Regàs, 
Gibert,  Antolín,  Manen,  Danyans  y  Balmas, 
pronunciant  parlaments  en  lloança  de  la  vera 
llibertat  y  combatent  Pumtarisme,  el  centra¬ 
lisme  y  les  falses  idees  ab  que  fan  combregar 
al  poble’ls  homes  de  la  Union  Republicana. 

La  concorrencia  era  molt  nombrosa  y 
aplaudi  als  oradors  ab  gran  entusiasme.  El 
«Progrés  Autonomista»  ha  deixat  un  bon  re- 
cort  a  Molins  de  Rey  ab  aquest  meeting ,  que 
serà  ben  profitós  sens  dubte  pera  la  nostra 
causa.  Avant,  donchs. 

La  primera  sessió  del  «Cicle  Beethoven» 
tingué  lloch  en  l’«Associació  Wagneriana» 
el  dia  21  del  actual,  executantse’ls  dos  Trios 
pera  instruments  d’arch,  en  mi  bemol  major 
(op.  3),  y  en  sol  major  (op.  9  num.  1). 

Els  senyors  Munner,  Esteva  y  Dini  els  in¬ 
terpretaren  a  conciencia  y  ab  gran  ajust,  re¬ 
bent  molts  aplaudiments. 

El  públich  era  nombrós  y  sorti  més  que 
satisfet  de  la  vetllada,  comentant  el  bon 
acert  de  la  «Wagneriana»  al  combinar 
aquestes  audicions  de  les  obres  de  Beetho¬ 
ven  per  series,  de  manera  que  la  evolució  de 
la  personalitat  del  gran  músich  pugui  ésser 
apreciada  d’una  manera  complerta,  y  fent 

que’s  penetri  son  mèrit  artístich  molt  mès 
conscientment  que  no  ho  ha  sigut  fins  ara. 

Segons  ens  manifesta  nostre  colaborador 
el  doctor  en  Benet  R.  Barrios,  acaba  de 
constituhirse  a  Paris  un  comitè  pera  cons- 
truhir  un  monument  a  n’en  Miquel  Servet, 
essent  el  conegut  esculptor  Baffier  l’encarre¬ 
gat  de  la  estatua. 

La  Chronique  Medicale  publica  un  retrat 
de  Michael  Servetus  hispanus  de  Aragonia, 
tret  de  la  Vie  militaire  et  religieuse  au  Moyen 
Age ,  del  P.  Lacroix. 

En  la  vila  d’Amiens  mori  el  24  del  corrent 
el  famós  novelista  Juli  Verne.  Tan  universal 
ha  sigut  el  sentiment  produhit  per  sa  mort, 
com  universal  era  l’anomenada  que  s’havia 
guanyat  ab  ses  nombroses  y  genials  crea¬ 
cions.  Tan  popular  era,  qu’esmentant  son 
nom  ja  quedèm  rellevats  de  publicaria  llista 
de  ses  obres,  que  han  fet  les  delicies  de  dues 
0  tres  generacions  y  que  no  moriràn  may. 
Havia  nascut  a  Nantes  el  8  de  febrer  de  1828. 
En  sa  joventut  se  trasladà  a  Paris,  exercint 
d’advocat  y  escrivint,  ja  sol  ja  en  colabora- 
ció.  algunes  peces  de  teatre,  fins  qu’en  1863, 
ab  la  publicació  de  Cinq  semaines  en  balíon , 
descobrí  quin  era’l  genre  que  convenia  a  son 
temperament,  el  que  l’ha  fet  cèlebre  y  en  el 
que  s’ha  dignament  guanyat  el  titul  de  mes¬ 
tre. 

Ens  semblen  molt  encertats  els  següents 
paragrafs  que  a  propòsit  de  la  mort  d'en 
Verne  transcrivim  d’un  diari  francès: 

No  era  pas  lo  que  se’n  diu  una  figura  parisenca; 
pochs  escriptors  contemporanis  foren  menys  parisenchs 
qu’ell.  Aqueix  perpetual  inventor  d’escenes  noves  y  de 
noves  decoracions,  després  d’haver  viatjat  molt,  s’agra¬ 
dà  de  la  solitut,  y  en  la  solitut  trevallà,  a  dues  hores  de 
París  apenes,  en  la  vila  d’Amiens... 

Ell  se  digué  que  pera  interessar  al  lector  calia  cami¬ 
nar  més  depressa  que  la  ciència,  es  a  dir,  endevinar  ses 
manifestacions  futures,  en  una  paraula,  bastir  noveles 
en  l’avenir  ab  lo  qu’encara  no  existia.  Ell  no  digué  pas 
«Heusaquí  lo  que  serà»,  sinó  «Heusaquí  lo  que  podrà 
ésser  en  un  temps  donat.»  Y  construhía,  de  totes  peces, 
una  novela  qualificada  de  maravellosa,  ab  un  sub-marí, 
el  Nauiilus ,  que  devia  figurar  entre  nostres  forces  na¬ 
vals  una  pila  d’anys  després... 

Juli  Verne  es  una  especie  de  precursor,  havent  vist 
ell  meteix  realisar  algunes  de  ses  invencions  que  sem¬ 
blaven  les  més  inverosímils.  Ses  narracions  estàn  reves¬ 
tides  d’una  forma  científica  incontestable. 


Mostra,  ab  freqüència,  l’home  en  lluvta  ab  totes  les 
dificultats  materials,  pera  qu’ell  arribi  a  vèncer  a  força 
de  saber,  de  paciència  y  de  discerniment.  Les  regions 
més  feréstegues  contenen  totes  materies  primeres  utili- 
sables,  de  les  que  no  cal  més  que  saber  servirsen,  com 
aquells  nàufrechs  de  l’ayre  cayguts  en  Villa  misteriosa, 
estèril  en  apariencia  però  guardant  tresors  inaprecia¬ 
bles  als  ulls  de  qui  els  sab  descobrir  y  explotar  .... 

L’home  aquí  baix  no  està  may  satisfet  de  lo  que  té. 
Es  l’etern  buscador,  inexorablement  condempnat  a  ca- 


mirar  endevant  sempre  en  cerca  de  coses  noves  y  de 
nous  procediments.  Aquest  es  l’home  que  ha  volgut 
pintar  en  Juli  Verne  en  ses  noveles  científiques. 


Aquest  gran  escriptor  era  també  un  model 
de  ciutadans  y  sempre  restà  allunyat  de  les 
lluytes  polítiques,  acceptant  emperò  la  co¬ 
manda  de  llurs  conciutadans  que  l’elegiren 
pel  càrrech  de  conceller  municipal,  que  des- 
empenyà  a  satisfacció  de  tots  desde  1888  a 
1904.  La  major  part  de  ses  obres  han  sigut 
coronades  per  l’Academia  Francesa.  Son 
amich  y  admirador  en  Dumas  fill  patrocinava 
la  candidatura  d’en  Verne  per’académich. 
Mort  el  padri,  la  cosa  quedà  en  projecte. 
L’Academia  hi  perdé  més  qu’en  Verne,  qui 
no  hauria  pas  afegit  mès  esplendors  a  la  glò¬ 
ria  que  tan  dignament  se  guanyà. 

La  prempsa  diaria  ja  ha  informat  a  nos¬ 
tres  lectors  de  la  solució  quç  ha  tingut  la  so¬ 
rollosa  qüestió  de  l’Ateneu  Barcelonès.  No 
cal,  donchs,  que  nosaltres  ens  apressém  a 
comentar  avuy  a  tall  de  gazetillers  la  solem¬ 
ne  desfeta  dels  Hurtado,  Pinilla,  Roca  y  Ro¬ 
ca,  Sol  y  Ortega,  Serraclara  y  demés  elements 
pertorbadors.  No  cal  apressarse  a  escamentar 
als  imbècils  defensors  de  causes  perdudes 
que  prou  escarmentats  estàn.  Ens  limitèm, 
donchs,  a  consignar  la  derrota  que  han  so¬ 
fert  (derrota  qu’ells  meteixos  ab  llur  obs¬ 
truccionisme  y  llur  bestiesa  sistemàtica  s’han 
empenyat  en  fer  més  aclaparadora),  y  oferim 
ocupàrnosen  ab  la  deguda  extensió  en  el  prò¬ 
xim  número. 

Molt  hermosa  resultà  la  sessió  literari-mu- 
sical  qu’en  el  teatre  de  lVAteneu  Obrer  del 
Districte  Segón» seçelebrà’l  passat  diumenge 
ab  motiu  de  la  presentació  de  l’Orfeó  com¬ 
post  per  varis  dels  noys  que  assisteixen  a  les 
escoles  de  dit  Ateneu.  La  funció  fou  doble¬ 
ment  lluhida  per  estar  dedicada  a  les  demés 
escoles  y  orfeons  catalans.  Se  llegiren  tre- 
valls  en  vers  y  prosa  dels  senyors  Folch  y 
Torres  (Manel  y  Joseph),  Carner  (Joseph), 
Sagarra,  Cabot  y  Rovira,  Lluhi  Rissech, 
Monegal  y  Prat  (Esteve),  y  Maragall.  Fou 
executada  al  piano  la  Sonata  XXIII  de  Bee- 
thoven  y  la  Polonesa  en  do  sostingut  menor 
de  Chopin,  per  en  Joan  Gibert  y  Camins,  y 
el  Mínuetto  de  la  Quarta  Simfonia  de  Mozart 
pels  senyors  Monegal  y  Prat,  Bonnin  y  Gi¬ 
bert,  després  de  lo  qual  el  president  de  les 
Escoles  del  Districte  Segón  don  Ramón  Mo¬ 
negal  y  Nogués  pronuncià  un  entusiasta  y 
patriòtich  parlament  enaltint  l’obra  de  la  en¬ 
senyança  y  presentant  el  chor  de  petits  can- 
tayres,  qu’executaren  ab  força  colorit  y  jus- 
tesa  Els  fadrins  de  Sant.  Boy ,  La  marruixa, 
La  filadora  y  Els  Segadors ,  repetintse  ab 
més  entusiasme’ls  aplaudiments  que  durant 
tota  la  sessió  havien  merescut  tots  els  ora¬ 
dors  y  executants. 

Al  teatre  Modern  de  Gracia  donà’l  passat 
diumenge  a  la  tarda  un  concert  l’«Orfeó  Gra- 
ciench»,  assistinthi  una  gran  gentada  desit¬ 
josa  d’apreciar  la  valua  de  dit  Orfeó,  que  per 
primera  vegada  donava  un  concert  públich 
d’importancia. 

L’èxit  fou  gran  pera  les  tres  seccions  de 
l’Orfeó,  malgrat  les  vacilacions  naturals  en 
un  debut ,  y  satisfets  poden  estar  els  directors 
senyors  Fortuny  y  Balcells,  com  també  les 
professores  senyoretes  Casals  y  Roca  que 
desinteressadament  coadjuven  en  la  tasca 
d’aquella  institució,  ensenyant  a  fer  patria 
tot  fent  art. 

Les  peces  que  més  agradaren  foren  La  nos¬ 
tra  nau ,  La  gala  y  en  Belilre ,  L’emigrant,  Pa¬ 
tria  nova  y  La  filla  de  Maria ,  que  hagueren 
de  repetirse. 

Finalisà  la  festa  ab  Els  Segadors ,  ohits  de 
peu  dret  per  l'immens  públich  que  omplia’l 
teatre  y  aplaudits  ab  entusiasme. 

La  nit  del  27  del  corrent  la  senyoreta  Jo- 
sepha  Aguadé,  deixeble  del  mestre  Vidiella, 
donà  un  concert  de  piano  en  el  «Circul  Ar- 
tistich  Musical»,  executant  un  escullit  pro¬ 
grama  compost  d’obres  musicals  de  Mozart 
Mendelssohn,  Chopin,  Schumann,  Rubins- 
tein,  Tschaikowsky  y  Liszt.  La  senyoreta 
Aguadé,  que  demostrà  possehir  mecanisme  y 
força,  si  bé  encara  no  és  una  pianista  que 
hagi  termenat  sa  carrera,  es  una  de  les  bones 
deixebles  del  mestre  Vidiella.  Fou  molt 
aplaudida  pel  públich,  distingintse  sobre  tot 
en  les  peces  de  Chopin  ( Fantasia ,  Scherzo  y 
Estudi). 

Pera’l  1  .er  de  maig  s’anuncia  la  VII  festa 
dels  Jochs  Florals  de  Colonia,  que  sembla 
qu’enguany  seran  dedicats  a  Schiller  y  a 
Cervantes,  oferintse  varis  premis  pera’ls  que 
sàpiguen  cantar  les  glòries  d’aquelles  dues 
celebritats  de  les  lletres. 

Ja’ns  explicarà’l  senyor  Fastenrath,  orga- 
nisador  d’aytal  festa,  en  què  s’assembla  a 
uns  Jochs  Florals  un  certamen  exclusivista, 
destinat  a  cantar  les  glòries  d’un  0  més  ho¬ 
mes.  Perque  no  voldriem  que  fossin  uns  Jochs 
tan  floral. ,  .eros  y  tant  buyts  com  els  que  a 
Espanya  solen  celebrar  els  de  la  harmoniosa. 

Publicacions  rebudes: 

Los  Ex-Libris  y  su  actual  florecimiento  en 
Espaiia.  Nostre  estimat  company  de  redacció 
en  R.  Miquel  y  Planas,  qu’ensemps  es  redac¬ 
tor  de  la  important  Revista  Ibérica  de  Ex-li- 
bris ,  membre  de  l’tdnstitut  Català  de  les 
Arts  del  Llibre»  de  Barcelona,  de  VEx-Libris 
Verein  de  Berlín  y  de  V Ex-Libris  Club  de 
Basilea,  acaba  de  donar  a  llum  un  fascicle  ab 
el  títul  que  capsa  aquestes  ratlles,  explicant 
la  historia  y  significació  de  Yex-libris  y  fentne 
una  apologia  entusiasta  y  sens  dubte  ben 
convenient  pera  les  regions  d  ultra-Ebre, 


hont  no  s’ha  fet  pas  encara  un  veradder  es¬ 
tudi  d’aquesta  branca  de  les  arts  gràfiques. 
Per  rahons  de  companyerisme’ns  veyém  en 
el  cas  de  no  judicar  l'obra  de  nostre  com¬ 
pany;  emperò  remarcarém  qu’està  molt  ben 
presentada,  figuranthi  setanta  quatre  ilustra- 
cions  que  reprodueixen  exemplars  antichs  y 
moderns,  d’Espanya  y  altres  paísos  com  Ale¬ 
manya  (hont  té  son  origen  Yex-libris  en  forma 
d’etiqueta),  Bohèmia,  França,  Anglaterra, 
Italia,  Rússia  y  Amèrica.  L’obra  ha  sigut 
impresa  ab  el  bon  gust  propri  de  la  tipolito- 
grafía  dels  senyors  Salvat  y  C.a 

La  dama  alegra ,  drama  d’en  Joan  Puig  y 
Ferreter,  estrenat  ab  gran  èxit  en  el  teatre  de 
les  Arts  el  17  de  desembre -de  1904.  Hem  re¬ 
but  un  exemplar  d’aquesta  obra,  de  la  que 
ja’n  publicarem  un  judici  critich.  Ha  sigut 
posada  a  la  venda  al  preu  de  2  pessetes. 

Certamen  Literario-Artistico  conmemorativo 
del  centenario  del  « Quijote »,  organisat  a  Pal¬ 
ma  de  Mallorca  per  la  Junta  Directiva  del 
meteix,  oferintse  catorze  premis  de  diferen- 
tes  personalitats  y  corporacions.  Hem  rebut 
el  cartell,  ab  les  condicions,  que  no  publi- 
quèm  per  sa  molta  extensió.  El  jurat  estarà 
compost  pels  senyors  Joan  Alcover,  presi¬ 
dent;  Magi  Verdaguer,  Gabriel  Maura,  Ri¬ 
cart  Anckermann,  Joan  Marquès  y  Luigi, 
Andreu  Torrents,  vocals;  Gabriel  Alomar, 
secretari.  Oportunament  s’anunciaràn  la  fet- 
xa  y  el  local  en  que  s’hagi  de  celebrar  la 
solemnitat  d’adjudicació  dels  premis  als  au¬ 
tors  que’ls  hagin  merescut. 


Fidel  Giró  impressor.  —  Carrer  de  València,  233 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes. 

>  Mitj  any .  4’S0  * 

»  Trimestre .  2’25  > 

ALTRES  REGIONS  D’ESPANYA: 

Un  any .  9  » 

ESTRANGER:  Un  any . 10  Franchs 

Número  corrent . 20  Cèntims. 

>  atrassat,  ab  folletins.  ...  40  > 

»  »  sense  folletins.  .  .  25  » 


El  número  corrent  no’s  ven  sense  folletins. 


Redacció  y  Administració  : 

Plaça  del  Teatre,  6,  entresol. 


NÚMERO  CORRENT . 20  CÈNTIMS. 

>  ATRASSAT,  AB  FOLLETINS .  .  40  » 

»  >  SENSE  FOLLETINS.  25  > 


SUMARI: 

Els  « descastats»  a  l’Ateneu,  per  R.  Miquel  y  Planas. — 
Catalans,  nacionalistes  y  regionalistes,  per  Cecili 
Gasòliba.— Les  noveles  d'en  Pin  y  Soler,  per  Lluís 
Via.— Voluptuositat,  per  E.  Just  y  Pastor.— La  re¬ 
forma  del  Códich  Civil  a  França,  per  Arnau  Martí¬ 
nez  y  Serinà.— La  qüestió  de  l'Ateneu,  per  Emili 
Tintorer.— Teatres,  per  idem.— Música,  per  Geroni 
Zanné.  —  Delectació,  per  Jaume  Terri  —  Renovació 
(continuació),  per  Joan  Valentí  y  Feliu.— Noves. 

FOLLETI: 

SOLITUT,  per  Víctor  Català. — Plecb  44. 

DAFNIS  Y  CLOE.— Traducció  catalana.— Plecb  8. 


ELS  c  DESCASTATS » 
A  L’ATENEU 

Descastado.  —  Que  manifiesta 
poco  carino  à  los  panentes  —  Por 
extensión  dícese  del  que-  no  corres- 
ponde  al  carino  de  los  amigos  ó  de 
otras  personas  que  se  lo  han  de- 
mostrado.  (Dicdonario  de  la  Real 
Acadèmia  Espaiiola ,  /j>.a  ediciòn). 

Hem  volgut  que’l  calificatiu  ab  el  qual 
tractèm  de  distingir  a  determinades  persona¬ 
litats  de  l’Ateneu  anés  seguit  de  la  explicació 
legal  de  la  paraula  descastat  pera  que  no  se 
li  dongui  més  alcanç  de  lo  que  li  correspon. 
Precisament  els  senyors  aludits  demostraren 
conèixer  tots  els  recursos  y  argúcies  que  les 
lleys  posen  en  mans  dels  aixerits  pera  fer  la 


traveta  a  la  gent  de  bona  fe.  N’hi  ha  prou  ab 
un  Layret,  o  un  Pinilla,  per  exemple,  pera 
fer  estar  vuyt  hores  amolantse  a  un  aplech 
de  siscentes  persones,  entre  les  quals  cinch- 
centes  noranta  nou,  per  lo  menys,  pesen  més, 
intelectualment  parlant  y  considerades  una 
per  una,  que  qualsevol  d’ells. 

Que  l’espectacle  donat  pels  descastats  a 
Llotja’l  dilluns  passat  es  de  lo  més  llasti¬ 
mós  pera  aytals  elements  regressius,  no  hi 
ha  necessitat  de  dirho:  n’hi  ha  prou  ab  veure 
la  mala  fe  ab  que’ls  periòdichs  que’ls  hi 
són  afectes  donen  compte  de  la  -memorable 
sessió  de  l’tcAteneo  Barcelonès»,  de  la  qual 
n’eixi  triomfant,  diguin  lo  que  vulguin,  el 
veritable  esperit  de  Catalunya. 

Nosaltres  no  hi  volíem  creure  en  la  existèn¬ 
cia  dins  de  l’Ateneu  d’un  grupo  de  pertor¬ 
badors  sistemàtichs,  enemichs  de  la  marxa 
declaradament  patriòtica  del  primer  centre 
de  cultura  catalana.  Mes,  bon  punt  el  senyor 
Serraclara  pidió  la  palabra  y  començà  a  fer 
brometa  sobre  si  el  reglament  estava  redac- 
tado  en  romance  y  en  catalàn  y  si  un  regla¬ 
ment  interior  que  després  demostrà  conèixer 
millor  que’ls  que  l’havien  fet,  li  era  estat 
negat  quan  prèviament  volgué  consultarlo, 
aleshores  sí,  aleshores  creguerem  lo  que  no 
haviem  volgut  creure.  Y  ademés  prengue- 
rem  tot  seguit  la  mida  de  lo  que  significaven 
aytals  elements. 

Caldria  ferli  entendre  al  seiïor  Sierraclara 
que  va  estar  molt  desacertat  al  entaular  la 
lluyta  començant  per  ferir  els  sentiments  dels 
que,  estant  allí  en  majoria,  erem  catalans 
qu’estimèm  nostre  idioma  y  no  fem  el  paper 
infeliç  que  sols  a  un  descastat  li  escàu  de 
menyspreuar  allò  que  un  català  ha  de  tin¬ 
dré  en  major  veneració.  Entaulada  la  lluyta 
en  aquest  terreno  que  podríem  qualificar  de 
sentimental ,  ja  s’ho  podia  pensar  que  no  més 
podria  comptar  ab  els  descastats  per’apo- 
yarlo. 

Emperò  vingué’l  senyor  Hurtado,  y  d’ell 
si  que’ns  va  estranyar  força  que  vulgui  po- 
sarse  a  defensor  de  causes  perdudes.  Ell 
parlà  en  català,  y  ho  feu  eloqüentment,  y 
meresqué  l’atenció  de  tot  l’auditori  perque’s 
manifestà  dintre  la  més  estricta  correcció, 
presentant  arguments  que  motivaren  des¬ 
prés  explicacions  y  aclaracions  de  sos  contra¬ 
ris:  era  per  això  que  havíem  anat  a  Llotja; 
fins  no  estant  convençut  de  lo  que  deya,  la 
tasca  impugnatoria  del  senyor  Hurtado  fou 
profitosa  pera  tothòm,  puig  serví  pera  oposar 
arguments  als  arguments  y  produhir  els 
fruyts  d’una  discussió  ordenada. 

Un  sol  argument  del  senyor  Hurtado  no 
fou  impugnat,  y  es  aquest  el  de  que  la  comis¬ 
sió  dictaminadora  qual  nombrament  propo¬ 
sava  devia  representar  totes  les  tendencies.  A 
n’això  sí  que  no’ns  podèm  estar  d’oposarli 
que  l’Aténeu  no  està  constituhit  per  tenden¬ 
cies,  sinó  per  seccions  que  tenen  per  objecte 
determinades  manifestacions  de  l’activitat 
humana.  Si  el  senyor  Hurtado  volgués  dirnos 
quines  son  aqueixes  tendencies  que  no  caben 
en  alguna  de  les  seccions  actuals  de  l’Ate¬ 
neu  ,  potser  arribaríem  a  la  conclusió  de 
que  una  d’elles  es  l’esperit  de  pertorbació 
que  nosaltres  atribuhim  als  descastats;  y 
aquest  si  que  no  hi  té  rahó  d’ésser  a  l’Ate¬ 
neu. 

Cal  dirho  francament  al  senyor  Hurtado  y 
als  seus  amichs  de  bona  fe:  l’Ateneu  es  un 
centre  genuinament  català,  y  si  no  ho  fos  no 
tindria  rahó  d’ésser  a  Catalunya  en  uns  mo¬ 
ments  en  que  Catalunya  reneix  y’s  mani¬ 
festa  esplèndidament  en  moltes  de  les  bran¬ 
ques  de  la  nostra  activitat.  Si  es  cert  que  hi 
ha  un  art  català  y  una  literatura  catalana  y 
un  esperit  català,  tot  això  ha  de  sintetisarho 
l’Ateneu  y  això  no  exclou  tot  lo  demés  men- 


tres  no  sia  contrari  de  lo  que  déu  constituhir 
la  finalitat  d’una  Acadèmia  Catalana  com 
ve  a  ésserho  l’«Ateneo  Barcelonès».  Convin¬ 
gui  el  senyor  Hurtado  ab  nosaltres  en  que  la 
tendencia  dels  descastats  no  mereix  repre¬ 
sentació  dins  d’aquella  entitat  per  quant  es 
una  tendencia  virtualment  oposada  a  la  mar¬ 
xa  progressiva  de  Catalunya.  Y  no  vulgui 
sostenir  ningú  que  perque  en  les  seccions  de 
l’Ateneu  y  en  l’Ateneu  considerat  en  son  con¬ 
junt  hi  predomini  el  Catalanisme,  sia  això 
una  mostra  d’intransigència  dels  catalanis¬ 
tes:  es  que’ls  catalanistes  som  més  y  la  nos¬ 
tra  influencia  determina  les  orientacions  de 
l'Ateneu. 

Pera  fi  de  festa,  y  com  número  final  del  ver¬ 
gonyós  espectacle  del  dilluns  passat,  ens  fe¬ 
ren  presenciar  els  descastats  lo  que’n  po¬ 
dríem  dir  una  posta  de  Sol.  Ah,  senyor  Sol  y 
Ortega,  qui  l’ha  vist  y  qui  el  veu!  Quina  dife¬ 
rencia  entre  aquella  tornada  de  Madrid  d’ara 
fa  tres  o  quatre  anys  en  que  vostè  pogué 
fruhir  de  sa  quasi  glorificació  com  a  home 
públich,  y  el  seu  fracàs  de  l’altre  vespre! 
Vostè’s  va  deixar  entabanar  pels  descastats, 
que  necessitaven  lluhir  tot  lo  que  tenien, 
y’s  prestà  a  fer  el  trueno  gordo.  Y  que  ma¬ 
lament  li  esqueya  aquella  inflada  presump¬ 
ció  y  aquella  tonalitat  campanuda  ab  que 
deya:  «Yo,  Sol  y  Ortega ,  protesto...!))  Y  tot¬ 
hòm  quedava  tan  tranquil,  perque  vostè  com 
a  home  públich  perdé  en  aquell  moment  tot 
lo  que  havia  sabut  conservar  de  sos  anteriors 
prestigis.  Els  homes  públichs  són  grans  no 
per  ells  sols,  sinó  per  lo  que  representen, 
y  vostè,  lluny  de  representar  quelcòm,  en 
aquells  moments  estava  servint  de  testaferro 
dels  descastats,  els  quals  podrien  algun  dia 
donarli  un  acta  de  diputat  si  no  les  necessi-  • 
tessin  totes  pera  llurs  propris  capitosts. 

Y  permetim  el  senyor  Sol  y  Ortega  que 
dins  d’aquest  ordre  d’idees  reculli  aquella 
increpació  que’ns  va  dirigir.  «Ya  lo  sé  que 
sois  valientes ,  porque  sois  màs!))  ens  digué  vos¬ 
tè  fentnos  gran  injustícia,  donchs  nosaltres 
tampoch  hi  creyèm  en  la  rahó  de  les  majo¬ 
ries,  y  si  haguéssim  estat  minoria  la  nostra 
rahó  hauria  estat  la  meteixa.  Emperò’l  nos¬ 
tre  valor  no  prové,  com  el  senyor  Sol  ho  po¬ 
dria  creure,  d’una  circumstancia  numèrica. 
Quiscún  de  nosaltres  es  més  valent  dins  l’or¬ 
dre  de  les  idees,  que  tots  vostès  junts,  se- 

nyors  descastats.  Nosaltres  tenim  l’Ideal, 
qu’es  lo  que  fa  la  nostra  força  y  de  quina 
ausencia  entre  vostès  han  donat  proba;  nos¬ 
altres  sabèm,  y  si  no  ho  sabèm  ho  presen- 
tim,  que  anèm  a  n’alguna  banda,  qu’es  lo 
contrari  de  vostès,  que  no  van  enlloch;  nos¬ 
altres  tenim  Fe  en  la  nostra  causa,  qu’es  la 
causa  de  Catalunya,  y  vostès  en  cambi  no 
se’n  donen  compte  de  que  actuen  de  descas¬ 
tats  fent  obra  antipatriòtica.  Tots  vostès,  sota 
d’aquella  ampla  nau  històrica  de  Llotja,  ens 
apareixien  com  enemichs  insignificants  pera 
una  Causa  tan  gran  com  es  la  nostra. 

Y  no  deixarèm  la  ploma  sens  exposar 
una  idea  que  se’ns  va  ocórrer  ab  mctiu  dels 
incidents  provocats  pel  senyor  Serraclara  als 
començos  de  la  sessió.  Hi  hem  pensat  des¬ 
prés  y  hem  acabat  per  tenir  el  convenciment 
de  que  cal  reformar  els  estatuts  de  la  corpora¬ 
ció  en  el  sentit  de  que  sia’l  català  l'idioma 
oficial  de  l’Ateneu  Barceloní t  ab  tolerància 
de  totes  les  demés  llengües  inclosa  la  caste¬ 
llana. 

En  efecte,  si  l’Ateneu  representa  la  men¬ 
talitat  de  Catalunya,  les  manifestacions 
d’aquesta  mentalitat  deuen  ésser  catalanes 
preferentment,  lo  qual  no  significa  la  exclu¬ 
sió  de  cap  de  les  manifestacions  provinents 
d’altres  mentalitats  forasteres.  Que  això  es 
just  ho  demostren  les  academies  y  entitats 
sabies  de  per  tot  arreu,  que  tenen  per  llen¬ 
guatge  oficial  el  del  país  hont  radiquen  y 
de  la  majoria  de  llurs  components  indivi¬ 
duals. 

Mes  cal  que  les  demés  manifestacions  in- 
telectuals  hi  càpiguen  també:  per  això  tots 
els  idiomes  hi  han  d’ésser  respectats  degu¬ 
dament  a  cambi  del  respecte  a  que  té  dret  el 
català,  el  qual  té’l  dret  ademés  de  predomi- 
narhi. 

Posades  les  coses  en  aquest  estat  de  dret, 
no  hi  haurà  lloch  a  tenir  de  soportar  les  im¬ 
pertinències  d’un  quídam  qualsevol,  per  Se¬ 
rraclara  que’s  digui;  en  casos  consemblants 
podria  privarse  l’us  de  ia  paraula  en  castellà 
al  qui  no’s  fa  mereixedor  de  la  tolerància  y 
respecte  dels  ateneístes. 

{Diràn  que  això  es  depressiu  no  sols  pera’ls 
catalans  descastats,  sinó  ademés  pera’ls  cas¬ 
tellans  que  puguin  haverhi  dins  l’Ateneu? 
A  n’això  no  més  cal  contestar  que  dins  de 
Catalunya’ls  catalans  meteixos,  avuy  per 


avuy,  no  tenim  dret  sinó  a  ésser  tolerats  per 
l’idioma  oficial  imposat  desde  Castella.  Sols 
a  titul  de  reciprocitat  podrien  oposarse  a  tan 
justa  pretensió’ls  castellans  que  figuren  y 
puguin  figurar  entre’ls  socis  de  l’«Ateneo  Bar¬ 
celonès». 

El  dia  en  que  la  llengua  catalana  obtin¬ 
gués  dels  castellans  lo  que  té  dret  a  obtenir, 
podríem  sense  dificultats  admetre  la  co-ofi- 
cialitat  de  la  llengua  castellana  en  el  nostre 
Ateneu.  Avuy  per  avuy  no  ho  mereixen  els 
castellans,  y  menys  encara’ls  catalans  des* 
castats  que  piden  la  palabra  en  la  harmo¬ 
niosa. 

R.  Miquel  y  Planas 


CATALANS,  NACIONALIS- 
•  TES  Y  REGIONALISTES 

El  moviment  catalanista  està  sofrint  una 
desorientació;  s’ha  encallat  en  la  seva 
marxa. 

No  avancèm;  hem  quedat  estacionats,  mi- 
rantnos  els  uns  als  altres,  espiantnos  les  fla¬ 
queses,  malgastant  les  energies  en  interes¬ 
sos  secundaris  y  enxiquint  els  immensos 
horitzons  de  la  nostra  causa. 

Ja  no  trevallèm  per  la  patria,  que  ha  que¬ 
dat  rellegada  a  segón  terme,  com  una  cosa 
accidental;  la  finalitat  pareix  haverse  tornat 
mesquina,  y  arredossats  a  un  0  altre  nucleu, 
veyém  transcórrer  el  temps  ab  passivitat  fata¬ 
lista,  entretenintnos  en  la  critica  mutua  y 
sols  escapant  de  la  inèrcia  aclaparadora  pera 
dividirnos  y  esmicolar  l’obra  que  ahir  bas¬ 
tirem. 

Ara  cal  ben  poca  cosa  pera  engalanarse  ab 
el  nom  de  catalanista.  Pagant  la  quota  en 
una  entitat  qualsevulga,  comprant  un  parell 
de  diaris  de  la  idea  de  tant  en  tant  y  segons 
ahónt,  dir  mal  d’Espanya  y  molestarse  un 
cop  a  l’any  assistint  a  un  meeting .  .  heusaquí 
el  perfecte  catalanista.  La  nostra  massa  no 
gasta  d’altres  energies. 

Arreu  l’espectacle  desencoratja.  Aquell  tot  o 
res  de  molts  de  la  Unió  Catalanista,  vera 
amenaça  a  la  digestió  dels  politicayres; 
aquell  moviment  d’opinió  que  portat  per  la 
«  Lliga  Regionalista  »  arribà  a  espantar  als 
mangonejadors  del  centre ,  com  també  l’estat 
latent  que  impedia’l  fer  a  Barcelona  certes 


220 


JOVENTUT 


visites,  tot  s’ha  esvahit  com  foch  d’encenalls. 
Lo  que  feya  por  s’ha  malmès,  lo  doctrinal 
fou  barrejat  inexpertament  ab  la  política,  y 
aquesta,  tot  y  dirse  honrada,  s’ha  corcat  ab 
els  personalismes. 

Y  ha  vingut  el  marasme.  Els  alucinats 
que’ns  seguien  sens  altra  convicció  que  l’es¬ 
perit  de  revolta,  ens  abandonaren  per  man¬ 
sos ;  molts  convençuts  retornaren  a  llur  casa 
ab  el  dol  a  l’ànima,  dominats  pel  íàstich  de 
veure  còm  en  certes  ocasions  ens  baralla- 
vem,  y  els  qu’hem  quedat  ens  enganyèm 
propriament  perque,  mirantnos  ab  descon¬ 
fiança,  vivim  isolats,  sense  profit  pera  la 
causa  comuna,  perdentse  en  el  buyt  tant  els 
esforços  dels  somniadors  que’n  fan  un  culte 
poètich,  com  els  dels  pràctichs  que,  al  redós 
dels  ideals,  cerquen  d’intervenir  en  la  cosa 
pública . 

Guardèm  el  caliu,  mes  l’apatia  y  la  desca- 
talanisació  que  sofrim  mata  tot  buf  abran- 
dador. 

{Les  causes?  Les  portèm  tots  en  la  concien- 
cia.  Els  catalanistes  per  haver  tingut  la  debi¬ 
litat  de  compromètrens  en  lluytres  estranyes 
a  la  finalitat  de  nostra  causa,  el  poble  per  ha- 
verse  deixat  arrastrar  pel  xorch  moviment 
republicà,  y  les  classes  que’n  diuen  —  no  sé 
bé  per  quin  motiu  —  classes  directores,  per 
haverse  enlluhernat  ab  la  visita  de  l’abril 
passat  y  ab  les  promeses  d’un  mallorquí 
aixerit. 

Y  ha  sobrevingut  la  crisis,  y  ja  no  es  sols 
en  l'ordre  de  les  idees  ahont  aquesta’s  pre¬ 
senta,  sinó  que,  com  conseqüència  de  no 
ésser  ja  una  amenaça  pels  governs  d’Espa¬ 
nya  la  protesta  catalanista,  Catalunya  ha 
quedat  desamparada  en  ses  mans  y  abocada 
a  la  crisis  material,  indefensa  en  sa  indústria, 
en  son  comerç  y  sa  riquesa,  sens  esperança 
de  lliurarse  de  l’halè  de  mort  que  s’espandeix 
del  centre  d’Espanya,  que,  ab  Y amor  que’ns 
professa,  ja  no’ns  enviarà  cap  agitador  ni  cap 
cara-girat  que’ns  desmoralisi,  sinó  qualsevol 
tractat  de  comerç  que’ns  serveixi  de  mor¬ 
talla. 

Es  la  misèria  que  s’acosta. 

Hem  perdut  ei  temps;  no  aprofitarem  la 
ocasió  quan,  a  arrel  de  la  desfeta, e. ls  governs 
anaven  esmaperduts,  confosos  per  la  vergo¬ 
nya;  no  saberem  unirnos  pera  trencar  la  ca¬ 
dena  que’ns  ferma  al  sistema  que,  haventse 


malbaratat  tot  un  món,  segueix  obstinat  en 
sos  errors. 

El  .moment  passà.  Lo  poch  que  s’intentà 
fer,  com  el  «tancament  de  portes»,  fou  vençut 
per  falta  de  cohesió,  y  el  moviment  d’opinió 
portat  pel  doctor  Robert  fou  contrarrestat 
per  la  onada  republicana. 

Y  han  transcorregut  quatre  anys.  El  go¬ 
vern,  que  trontollava,  es  avuy  més  fort  que 
may;  la  república  que’s  volia  fer  sorgir  pera 
"entrebancarnos  no  ha  vingut,  ni  vindrà,  y  la 
força  cridada  a  defensar  els  interessos  mo¬ 
rals  y  materials  de  Catalunya  ,  per  estar 
fraccionada,  no  pot  plantar  cara  als  nous 
èmuls  de  Felip  V  que  sols  trevallen  pera  em¬ 
pobriria  y  feria  esclaval 

{Tenim,  donchs,  de  morir?  No,  encara  es 
temps  d’obrir  els  ulls  y  devant  del  perill 
unirnos  tots  com  un  sol  home.  Avans  que 
republicans  y  monàrquichs,  catòlichs  o  aven- 
çats,  som  catalans,  y  com  a  tals,  avans  que 
tot  tenim  de  salvar  a  Catalunya.  La  expe- 
riencia’ns  ensenya  que  res  podèm  esperar 
dels  governs  que  monopolisen  un  estat  fòs¬ 
sil,  petrificat  en  sos  vicis  y  refractari  a  tot 
avenç  y  millorament.  Tenim  de  trevallar  per 
nosaltres  si  volèm  que  Catalunya  visqui  la 
vida  intensa  del  progrés  y  la  evolució. 

Fills  de  la  terra,  a  la  feyna!  Comencém 
per  aixecar  altra  volta  la  Unio  Catalanista  a 
la  qualitat  de  perill,  oferintli  incondicional¬ 
ment  nostres  forces  tots  els  que  sentim  el 
Nacionalisme,  defensant  el  sagrat  tot  o  res. 
Sigèm  revolucionaris,  mes  no  pera  fer  la  re¬ 
volució  sagnanta  qu’engendra  odis  e  im¬ 
mola  ignocentes  víctimes;  jamay  lluytes  fra¬ 
tricides;  nostra  revolució  ha  d’ésser  moral, 
crçadora  d’una  conciencia  nova  y  desvetlla¬ 
dora  de  la  personalitat  de  tot  un  poble.  La 
instrucció  serà  l’arma  redemptora  que  des- 
truhirà  tots  els  prejudicis  cristallisats  en  els 
cervells  per  una  llarga  dominació  estranya. 

Instruhim,  no  llegislèm;  fem  així  patria; 
aquesta  ha  d’ésser  la  tasca  de  la  Unió  Cata¬ 
lanista,  tasca  penosa  y  de  sacrifici  pels  que  se 
la  imposin,  que  no  seràn  gayres,  perque  no 
reportarà  alires  honors  que’ls  de  la  persecu¬ 
ció  o  del  processament,  segons  com  vinguin 
dades. 

Els  que  s’apartin  d’eixa  conducta  no  seràn 
nacionalistes,  podent,  ab  tot,  dirsecatalanistes 
o  regionalistes  y  cooperar  al  moviment  ge- 

neral,  acoblats  per  exemple  a  la  «Lliga  Re¬ 
gionalista  » ,  representació  de  forces  vives 
(fabricants,  industrials,  comercians),  que  po¬ 
dria  formar  una  força  que,  ademés  de  treva- 
llar  pel  millorament  regional  dintre  l'estat  ac¬ 
tual  de  coses ,  podria  portar  la  veu  cantant  en 
les  qüestions  econòmiques  pera  impedir  als 
governs  queab  un  tractat  ouna  reforma  aran- 
celaria  sembrin  a  Catalunya  (la  misèria  y  la 
desolació. 

Aquestes  són  les  dues  soles  divisions  que 
racionalment  deurien  existir  entre’ls  que  tre- 
vallen  per  la  causa  catalana.  Els  dos  camps 
ben  desllindats;  els  nacionalistes  desvetllant 
el  sentiment  de  patria,  els  regionalistes  de¬ 
fensant  la  regió  dels  atachs  de  Yestatisme. 

Y  a  uns  y  altres  com  a  catalans,  o  millor 
dit  com  a  súbdits  que  som  de  l’Estat  espa¬ 
nyol,  se’ns  presenta  un’altra  qüestió  a  resol¬ 
dre,  referent  a  les  relacions  qu’hem  detenir, 
buscant  profit  pera  Catalunya,  ab  l’Eslat 
que’ns  governa  y  administra  en  nom  nostre 
(poder  llegislatiu,  sufragi  universal).  Se’ns 
presenta  la  qüestió  de  les  lluytes  electorals. 

Tirant  un  vel  sobre  tot  lo  passat,  cal  dirne 
serenament  quelcom  d’eleccions,  per  la  sig¬ 
nificació  e  importància  que  a  n’aquestes  do¬ 
nen  avuy  gran  nombre  de  persones  que’s 
diuen  catalanistes. 

El  sufragi  es  una  conquesta  innegable  de 
l’individuu  dintre  l’Estat,  puig  li  facilita  la 
intervenció  indirecta  en  la  confecció  de  les 
lleys  ab  que  té  de  regirse,  y  la  intervenció 
en  les  corporacions  que  l’administren. 
Aquesta  es  la  hermosa  teoria,  dels  governs 
constitucionals,  teoria  que,  portada  a  la  pràc¬ 
tica  en  els  moments  actuals,  no  podèm  ad¬ 
metre  pels  vicis  y  corrupteles  que  porta  mer¬ 
cès  a  la  manca  d’educació  politica  (y  deve- 
gades  social)  de  nostre  poble ,  que  sense  con- 
ciencia  acut  sols  allà  hont  l’enlluhernen  y, 
sense  idees  propries,  serveix  d’escambell  a 
personalismes  en  detriment  dels  ideals  purs 
y  de  la  pura  doctrina. 

(Vol  dir  això  que’l  moviment  catalanista 
tingui  de  combatre  sempre  les  eleccions? 

Avuy  per  avuy,  si;  mentres  la  massa  no 
s’eduqui,  la  lluyta  electoral  serà  una  font  de 
confusions  pera  nosaltres,  com  desgraciada¬ 
ment  ja  està  passant.  Al  tractarse  de  demài 
no  dubto  que  la  campanya  nacionalista  edu¬ 
cadora  donarà  sos  fruyts,  y  el  poble,  aixecat 


son  nivell  intelectual,  tindrà  justa  conciencia 
de  sos  actes  y  podrà  ésser  beneficiós  a  Cata¬ 
lunya  usar  de  les  eleccions  (si  es  que  llavors 
són  encara  necessàries)  pera  restat*  atribu¬ 
cions  al  centre. 

Però .  ab  el  ben  entès,  que  quan  això 

pogués  ésser,  farien  dites  eleccions  els  cata¬ 
lanistes,  regionalistes  o  autonomistes,  però 
may  els  nacionalistes:  quina  finalitat  es  ben 
clara  y  no  tenen  re  de  comú  ab  els  que  cer¬ 
quin  un  millorament  econòmich  o  adminis¬ 
tratiu  pera  Catalunya. 

Aquest  moviment,  quan  pugui  ésser ,  serà’l 
destinat  a  conquerir  les  ventatges  materials 
dintre  l'estat  actual  de  coses\  més  clar,  podrà 
ésser  la  defensa  dels  interessos  de  Catalunya 
devant  del  govern  d’Espanya. 

Y  dit  moviment  sorgiria  potent  si,  basat 
en  un  ample  criteri,  fes  cas  ornis  de  particu¬ 
larismes  politichs  sumant  totes  las  forces 
que,  alliçonades  per  la  experiencia,  podrien 
haverse  donat  compte  que  dels  governs  d’Es¬ 
panya  no  poden  esperarne  la  desitjada  rege¬ 
neració. 

Els  de  dalt  y  els  de  baix ,  units  per  la  co¬ 
munitat  d’interessos,  enviarien  a  les  Corts  y 
a  les  corporacions  regionals  y  locals  una  ve¬ 
ritable  representació  de  les  forces  de  Catalu¬ 
nya. 

Apart  d’això,  avuy  es  sols  el  Nacionalis¬ 
me’l  qui  pot  salvarnos,  y  com  més  intran¬ 
sigent,  millor. 

A  trevallar;  la  passivitat,  devant  de  les 
negrors  que’ns  amenacen,  es  delicte  de  lesa- 
patria.  Si  volèm  viure,  defensemnos ;  enca- 
llarnos  es  morir  y  tancar  el  camí  a  nostres 
fills,  a  la  generació  de  demà,  que,  més  per" 
fecta  que  la  nostra,  no  malgastarà  ses  ener¬ 
gies  en  lluytes  xorques,  y  nascuda  ja  ab  el 
sentiment  de  patria,  podrà  fer  quelcòm  més 
de  le  que  podèm  fer  nosaltres. 

Obrim  el  cami  pera  qu’ells  hi  arribin... 

Cecili  Gasòliba 

LES  NO  VELES 
D’EN  PINY  SOLER 

En  Joseph  Pin  y  Soler  acaba  de  publicar 
sa  primera  novela...  en  segona  edició.  Ja 
convenia;  feya  anys  qu’estava  agotada,  y 
molts  devots  que  volien  assaboriria  havien 
de  raure  a  les  biblioteques  públiques  o  em- 
matllevarla  a  l’amich  afortunat  que  la  con¬ 
servava. 

El  modern  renaixement  literari  català  co¬ 
mença  a  ésser  rich,  però  no  tant  que  no’ns 
vinguin  denou  les  segones  edicions  dels  bons 
llibres.  Diguèm,  donchs,  com  els  castellans 
«del  mal  el  menos »:  deurien  haversen  fetes  ja 
moltes  d’edicions,  però  de  totes  maneres... 
progressem . 

Ahir  festejàvem  la  reaparició  de  les  poe¬ 
sies  d’en  Guimerà  en  edició  econòmica  pro- 
pria  pera  que’s  vulgarisi  el  coneixement  de 
l’alta  obra  poètica  del  gran  dramaturg.  Avuy 
ens  felicitèm  de  veure  reimpresa  en  luxosa 
edició  y  ab  texte  definitiu  La  família  dels  Ga¬ 
rrigues,  una  de  les  millors  noveles  de  costums 
catalanes  que  coneixèm. 

Novament  hem  pogut  fruhir  les  hermosu- 
res  de  fons  y  de  forma  que  l’obra  d’en  Pin 
ofereix,  y  hem  apreciat  aquella  exquisida  per¬ 
cepció  de  l’autor,  aquelles  sobtileses  morals 
de  sos  personatges  tan  finament  penetrades, 
aquells  tresors  de  veritat,  aquella  prosa  sere¬ 
na.  La  prosa  d’en  Pin  es  ferma  com  la  mu¬ 
ralla  tarragonina  que  al  començ  de  sa  novela 
ens  descriu  y  que  «trenta  centúries  no  han 
pogut  encetar.»  La  prosa  d’en  Pin  es  ober¬ 
ta,  franca,  sòbria  com  un  modelat  grech 
L'autor  sembla  haverla  escrita  a  grans  trets  y 
ab  póls  segur.  Aixi  devien  fer  ses  obres  els 
artistes  de  la  Magna  Grècia  que  modelaven 
la  Pallas  Athenea,  les  Venus,  els  discòbols, 
aquelles  figures  plenes  de  moviment,  de  cla- 
retat,  d'harmonia,  qual  verisme  no  ha  pogut 
ésser  superat...  Els  artifix  moderns,  entrete- 
nintshi ,  poden  perfeccionar  un  rinxo  de  ca¬ 
bells,  una  arruga,  qualque  futesa:  mes  no 
poden  tocar  res  important  que  no  destrueixin 
les  grans  linies  harmòniques.  Si  no’s  mode¬ 
lés  tant  de  fang,  tal  volta’s  podria  posar  mà 
impunement  en  les  obres  dels  grans  modela- 
dors  de  marbres. 

Rellegint  la  primera  novela  d’en  Pin,  m’ha 
semblat  avuy  tan  sugestiva  com  el  primer  cop 
que  vaig  posar  la  vista  en  ses  planes.  M’ha 
semblat  robusta  com  bona  filla  del  camp, 
clara  com  aquell  ambient  tarragoní  que,  se¬ 
gons  l’autor,  tan  poques  vegades  enterboleix 
la  boyra...  Aquell  ambient  tarragonique  per¬ 
met  apreciar  netament  els  paisatges  placè- 
vols...  Sobre’l  cel  els  contorns  tranquils  de 
les  llomes,  sobre  la  planura’ls  ben  acusats 
perfils  de  les  clàssiques  runes,  si  no  gregues, 
romanes... 

Fa  trenta  cinch  anys  que  fou  escrita  La  fa¬ 


mília  dels  Garrigues.  D’aleshores  ençà,  si 
n’ha  produhides  d’obres  capdals  nostra  lite¬ 
ratura!  Y  malgrat  tot,  en  tants  temps  no  hi  ha 
hagut  qui  ab  més  grapa  hagi  portat  un  gros 
bloch  al  monument  de  la  novela  catalana. 
Els  descriptius  poden  haver  sigut  més  mi¬ 
nuciosos  qu’en  Pin,  però  no  han  descrit  més 
ni  millor  qu’ell;  els  personals  poden  a  força 
de  contraccions  més  o  menys  extremoses  ha¬ 
ver  cridat  l’atenció  y  fins  haverse  imposat 
transitòriament,  però  llur  personalitat  no  ha 
quedat  tan  ferma  com  la  del  nostre  autor;  els 
trascendentals  que  a  ultrança  volen  fer  triom¬ 
far  tendencies  y  modes,  han  resultat  potser 
més  tendenciosos  que  artistes...  Sols  en  Pin 
ha  pogut  superarse  a  si  meteix,  al  escriure 
més  endevant  son  corprenedor  Jaume ,  sa  de¬ 
soladora  Niobe. 

No  pretench  fer  una  critica  de  La  familia 
del  Garrigues ;  sols  vull  donar  una  impressió 
meva  sobre  aquesta  obra  y  son  autor.  Als 
artistes  que’ns  han  ajudat  a  entrar  en  la  vi- 
da’ls  hi  devèm  un  homenatge,  petit  o  gran; 
sos  devots  deuriem  honorarlos  anch  que  sols 
fos  d’una  manera  egoista,  relatant  nostres 
impressions  tot  fruhint  ab  elles,  tal  com  sen¬ 
zillament  jo  faig  ara.  Perque  jo  no  l’obli¬ 
daré  pas  l’efecte  que’m  produhiren  les  obres 
d’en  Pin  al  llegiries  per  primera  vegada. 
Coneixia  a  gayre  bé  tots  els  novelistes  cata¬ 
lans:  a  n  en  Pin  no.  Jo  era  vulgo ,  y  li  suc- 
cehía  a  n’en  Pin  com  a  novelista  lo  que  a 
n’en  Guimerà  com  a  poeta:  que  sa  fama  no 
s’havia  estès  tant  com  la  d’altres  que  ab  me¬ 
nos  valua,  miraven  més  de  cara  al  vulgo,  si 
es  que  no  tenien  el  mal  gust  de  cercar,  o  la 
bona  sòrt  de  trobar  entre  la  gent  de  lletres, 
una  claque  especial  que’ls  dongués  l’anhe¬ 
lada  popularitat. 

Y  fou  precisament  en  Guimerà,  el  meu 
poeta  predilecte,  qui’m  feu  l’apologia  del 
prosista  Pin,  que  jo  no  coneixia  y  que  havia 
d’esdevenir  mon  novelista  preferit... 

Era  això  a  entrada  d'estiu, y  jo’m  disposava 
a  passar  una  temporada  en  una  comarca  tarra¬ 
gonina,  ab  companys  d’estiueig  t als  com  varies 
monografies  demonumentsimportants,  la  de- 
rrera  obra  d’en  Zola,  la  que  acabava  de  publi¬ 
car  en  Galdós, algunes  de  lescreacions  ja  con¬ 
sagrades  d’en  Flaubert,  y  les  noveles  d’en 
Pin.  Ja  calia  que  aquest  portés  quelcom  a 
dintre  pera  eixir  ayrós  d’involuntàries  com¬ 
parances.  Cert  que  l’agre  del  terrer ,  la  in- 
fluhencia  del  medi  que’m  voltava  podien  su- 
gestionarme  favorint  al  novelista  català,  mes 
això  succehiria  en  tant  aquest  tingués  prou 
nirvi  pera  que  ses  pintures  no’m  semblessin 
copies  descolorides  dels  quadros  reals,  es- 
plèndits  que  m’envoltaven. 

Evocats  per  ell  sorgiren  a  mos  ulls,  sense 
gota  de  lirisme  carrincló,  els  valents  Xi- 
quets  de  Valls  fent  proeses  ab  tot  llur  seguici 
y  gatzara.  Ajudat  per  ell,  vaig  trobar  en  aque¬ 
lla  vida  camperola  quelcòm  més  precis,  més 

típich,  més  ajustat  a  natura  que  lo  que  m’ha¬ 
vien  descrit  altres  novelistes,  quelcom  que 
potser  jo  veya  en  la  meteixa  realitat  ab  ma 
propria  migrada  visió,  mes  que  no  havia  sa¬ 
but  fins  allavors  explicarmho. 

En  la  solitut  d’aquell  agro  romano ,  y  més 
d’una  volta  a  redós  d’aquell  Arch  de  Barà 
esbelt  y  senyorívol  que  vetlla  fa  dos  mil 
anys  la  Via  Augusta  avuy  nomenada  carre¬ 
tera  real;  en  aquella  majestuosa  quietut,  de 
tart  en  tart  torbada  per  l’anar  y  venir  dels 
carros  de  carrera  que  sotraquejen  lentament 
sobre  la  blancor  de  la  póls,  fugen  com  bol- 
ves  que’l  vent  gronxa  y’s  perden  en  la  placi¬ 
desa  de  les  llunyanies  aumentant  en  el  des- 
enfeynat  la  gaubança  de  la  calma;  allí,  en 
aquells  llochs,  vaig  fer  aposta  ma  coneixença 
ab  les  obres  d’en  Pin;  allí  el  hèroes  de  sos 
llibres  se  m’aparegueren  vivents  com  els  te- 
rraçans  que  m’eren  de  temps  coneguts,  y  el 
llur  tracte  alternà  pera  mi  ab  el  d’aquests 
Aquell  vell  Garriga  de  gènit  tan  rebech,  però 
tan  sencer  que’l  feya  espill  de  terratinents  de 
la  velluria;  aquell  poca-solta  d’hereuet,  tan 
bona  peça;  aquell  somniador  Jaume  y  aquell 
abnegat  Narcís,  tot  cor  y  bondat;  aquella 
delicada  verge,  panteísta  sense  saberho,  li- 
lium  inter  lilia  cullit  per  mà  barrohera;  aque¬ 
lla  bondadosa  tia  Pona,  la  futura  y  tràgica 
Niobe;  aquella  Tuyes  sense  cor  y  aquell  se¬ 
cretari  sense  vergonya;  tota  la  dramàtica  his¬ 
toria  del  Moli  Vell;  aquells  diàlegs  tan  jus¬ 
tos,  les  correspondències  d’en  Jaume  tan 
sentides,  les  engunies  amoroses  de  l’orfe  in¬ 
trús,  el  commovedor  capitul  Guia  de  pecado¬ 
res. ,  tots  aquells  episodis  tan  enciserso  tande- 
soladors,tan  soperbament  tractats  y  tan  plens 
d’ensenyances  de  la  vida,  se’m  presentaren 
com  troços  de  realitat  portats  al  llibre  per  un 
artista  de  cor  gran. 

Y  ,-qué  dir  de  les  dues  següents  noveles, 
tant  o  més  corprenedores  que  La  família  dels 
Garrigues ,  si  no  per  la  descripció  de  costums, 
pel  fons  dramàtich  de  l’assumpto,  en  elles 
ampliat  ab  gran  volada  de  pensament?  cQué 
dir  de  les  ulteriors  vicissituts  d’en  Jaume  y 
de  son  desgraciat  plançó,  d’aquella  ideal 
Reyna  Daurada ,  de  tot  el  calvari  de  penes 
alternant  ab  idilis  de  tendresa  y  notes  cò¬ 


V  OLUPTU  OSIT  AT 

El  meu  sexe  era  mort;  jo  en  tu  adorava 
lo  que  l’artista  adora  en  la  esculptura: 
endevinant  ta  esplèndida  hermosura, 
el  moment  de  gaudiria  desitjava 

Mon  desitj,  contingut  a  mils  vegades, 
un  día  vaig  voler  que’l  satisfessis, 
y’t  vaig  pregar  que  lliure  presentessis 
el  tresor  copdiciat  a  mes  mirades. 

Ta  virtut  al  capritxo  meu  se  nega, 
y  els  meus  braços  te  priven  la  fugida 


miques  tan  ben  lligades,  que  sembla  que 
ajudin  a  fer  brollar  generosament  la  déu 
abundosa  de  les  llàgrimes:1 

Y  que  gran  la  veya  jo  la  novela  catalana 
en  mans  d’un  autor  tan  vigorós,  tan  home 
com  en  Pin!...  Però  en  Pin,  després  de  la 
seva  trilogia,  no  ha  escrit  més  noveles,  y 
hem  de  desitjar  que  a  aquest  genre  literari, 
avuy  tan  floreixent,  no  li  passi  lo  que  als  Ga¬ 
rrigues  que;  mancats  d’orientació,  anaren  en 
orris:  els  purs  com  en  Narcís  y  la  Mercè  mo¬ 
rint  incompresos,  y  els  artistes  com  en  Jau¬ 
me,  fracassats.  La  novela  catalana  té’l  dret 
d’exigir  a  son  mestre  que  no  l’abandoni... 
com  dret  tenien  els  fills  del  Moli  Vell  d’exi¬ 
gir  que’ls  dongués  un  tracte  afectuós  l’home 
que  tan  gran  acte  d’amor  havia  fet  portantlos 
a  la  vida. 

Lo  qu’en  aquestes  planes  se  digué  d’en 
Guimerà,  déu  dirse  d’en  Pin.  Qu’en  Gui¬ 
merà  fassi  més  versos,  qu’en  Pin  fassi  més 
noveles,  y  l’un  y  l’altre  enriquiràn  l’esperit 
patri,  de  jorn  en  jorn  més  desvetllat  mercès 
a  l’art  y  a  la  poesia.  Perque’l  verdader  Pin, 
el  de  les  noveles,  també  es  tot  un  poeta. 
Y  no  hi  ha  pas  en  ell  l’escriptor  banal  que’s 
complàu  sols  ab  la  freda  bellesa  del  llen¬ 
guatge  castíç  ,  ni  de  la  frase  0  fins  l’as- 
sumpto  cultiforme  . .  .  En  aquest  punt  els 
puristes  (que  no  pas  el  qui  això  escriu)  hi 
tindrien  força  que  dir.  No:  en  Pin  es  l’artista 
que  llegeix  en  les  ànimes,  que  cerca’l  verita¬ 
ble  document  humà  y  el  tradueix  ab  el  llen¬ 
guatge  més  propri,  ab  un  llenguatge  espon¬ 
tani  que  sempre  sol  estar  bé  quan  es  home 
de  cor  y  de  bon  gust  qui  se’n  val,  pera  aixi 
demostrarnos  lo  falsos  que  són  certs  siste- 
màtichs  refinaments  d’estil,  y  pera  fernos 
veure  que  sols  allà  hont  hi  ha  veritat  hi  pot 
haver  veritable  art  y  veritable  poesia. 

Si,  qu’en  Pin  fassi  més  noveles;  pagesivo- 
les  0  ciutadanes,  res  hi  fa:  qu’en  mitj  de  la 
plaga  d’escriptors  forans  que’ns  volten,  no 
hi  estarà  may  de  més  la  desenfadada  noblesa 
del  qui  fins  als  pagesos  sab  presentar  ab  dis¬ 
tinció,  sense  desvirtuarlos  ni  ferlos  més  ca¬ 
rrinclons  de  lo  qu’ells  síen. 

Lluís  Via 


obligante  a  mostrar,  avergonyida, 
un  perfecte  model  d'estatua  grega. 

’Y  vaig  sentirme  ubriach,  mos  ulls  ansiosos 
al  fixà  en  ta  nuesa  voluptuosa, 
y  en  veu  baixa,  molt  baixa:  «Qu’ets  hermosa!» 
repetien  mos  llabis  tremolosos. 

«iQuè  més  vols?»  tu  vas  dirme:  tens  prou  vista?» 

Dius  que’m  trobes  hermosa...  y'm  veus  teva... 

^y  no'm  fas  ni  un  petó?...» 

Y  |ay,  vida  meva! 

que  l’home  enamorat  matà  a  l’artista. 

E.  Just  y  Pastor 

LA  REFORMA  DEL  CODICH 
CIVIL  A  FRANÇA 

Els  directors  de  la  política  francesa  acaben 
de  donar  un  exemple  d’humanisme  y  de  bon 
gust  que  ni  en  somnis  podèm  esperançar  ja- 
may  els  desventurats  ciutadans  d’aquest  ma- 
lestruch  país  d’en  Weyler  y  de  don  Basilio 
Paraíso. 

L’esperit  francès,  l’esperit  pulcre  y  alam¬ 
binat  del  poble  més  galàn  y  refinat  del  món, 
ha  sorgit  impetuós  y  triomfador  en  els 
camps  que  semblava  que  havien  d’ésserli 
menys  propicis  y  fins  més  hostils:  en  els 
camps  de  la  política  y  de  la  llegislació,  en 
aquests  dos  rams  de  la  vida  pública  que  la 
França  clàssica  ha  deixat  abandonats  en  les 
barroheres  mans  dels  més  exaltats  y  antisen- 
timentalistes  sectaris  de  la  demagògia  y  del 
patrioterisme. 

Y  es  ab  motiu  de  la  reforma  del  Còdich 
Civil,  projectada  temps  enrera  pel  ministre 
Vallé  y  realisada  pel  govern  actual,  que  la 
raça  francesa  ha  volgut  donar  la  proba  de 
bon  sentit  y  de  civisme  que  ara  llohèm: 
la  proba  d’avenç  y  de  progrés  que  suposa 
l’haver  designat,  entre’ls  membres  de  les 
comissions  revisores  del  llibre  fonamental 
del  Dret  Civil,  a  tres  literats  tan  ilustres 
com  en  Brieux,  en  Marcel  Prevost  y  en  Paul 
Hervieu,  pera  que  ab  son  caràcter  d’artistes 
y  mestres  del  ben  escriure  espurguin  de  les 
oracions  gramaticals  de  la  encarcarada  lley 
tots  els  barbrismes  y  totes  les  incorreccions 
qu’enlletgeixin  son  estil  agre  y  dur,  fentla 
lo  més  elegant  y  literaria  que  sia  possible, 
y  pera  que,  en  sa  condició  d’observadors  y 
sapients  profondíssims  de  les  més  variades 
y  recòndites  passions  del  cor  humà,  vessin 
sobre’ls  llarchs  y  aixarrahits  conceptes  de 
l’articulat  del  Còdich  el  balsam  de  vida  y 
d’humanisme  que  tan  en  pugna  ha  estat  fins 
el  present  ab  l’esperit  de  les  lleys  escrites,  y 
que  tan  en  harmonia  deuria  estarhi  d’ara  en 
avant,  si  es  que’ls  moderns  llegisladors  vo¬ 
len  que’ls  mots  avenç,  equitat  y  justícia  tin¬ 
guin  un  valor  real  y  positiu. 

Y  que  la  tasca  dels  literats  llegisladors  ha 
sigut  profitosa,  ho  demostra  d’una  manera 
que  no  deixa  lloch  a  dubtes  la  prempsa  fran¬ 
cesa  d’aquests  dies  al  referirnos  que  l'article 
212  que  deya  textualment  «Les  époux  se  doi- 


vent  mutuellement  fidélité ,  secours ,  assistance », 
ha  sigut  reformat  en  el  projecte  formulat  per 
la  comissió  de  la  següent  manera:  «Les  époux 
se  doivent  mutuellement  amour,  fidélité ,  se- 
cours ,  assistance ;))  havent  estat  l’insigne  Paul 
Hervieu  l’autor  de  tan  bella  innovació  y  qui 
ha  argumentat  en  defensa  de  la  seva  esme¬ 
na  declarant  «que  essent  l’amor,  sense  cap 
mena  de  dubte,  la  base  per  excelencia  del 
matrimoni,  el  sentiment  que  l’ennobleix,  es 
convenient  mostrar  als  contrayents  com  el 
primer  dels  seus  devers  el  de  la  mutua  esti¬ 
mació.»  Indubtablement  que  la  nova  adició 
resulta  tal  volta  una  puerilitat  de  l’escriptor 
que  l’ha  patrocinada,  però  es  tan  original 
veure  escrita  la  paraula  amor  en  un  Còdich 
Civill  Què  dirien  si  ho  vegessin  els  antichs 
llegisladors  de  1804!  Cambaceres  se  n’enriu- 
ría,  Portalis  protestaria  indignat... 

Es,  donchs,  d’esperar  que’l  projecte  total 
del  Còdich  que  la  comissió  redactora  pre¬ 
senti  a  l'aprobació  del  Parlament,  serà  una 
obra  meritíssima  per  tots  conceptes,  tant  per 
son  brillant  estil  literari  com  per  l’aproxima¬ 
ció  que  representarà  entre  l’austeritat  de  la 
lley  y  els  sentiments  del  poble  que  ha  de 
compliria. 

Felicitemnos  sincerament,  com  a  devots 
admiradors  que  som  de  tot  lo  que  signifiqui 
d’una  manera  veritable  un  nou  progrés  de  la 
humanitat  envers  l’esplendent  camí  de  la 
perfecció  y  de  l’ideal,  per  aquest  pas  gegantí 
que  acaba  de  donar  França,  qui  ab  aytal  elo- 
qüentíssiïna  manifestació  sembla  que  hagi 
volgut  demostrar  a  lafaç  de  tots  el  pobles,  que 
la  raça  embrutida  per  les  violències  jaco¬ 
bines,  vençuda  pels  erros  de  monarques  fe¬ 
bles  y  pobres  d’esperit,  y  debilitada  per  ha=- 
verse  entregat  a  la  direcció  de  governants 
ineptes  y  politicayres  ,  s’enlayrarà  y’s  re¬ 
farà  tal  vegada,  donant  lliure  expansió  als 
grans  ideals  y  als  humanissims  sentiments 
que  han  representat  en  tots  els  temps  y  en 
totes  les  èpoques  l’esperit  y  l’ànima  del  po¬ 
ble  eternament  adorador  de  la  bellesa,  de  la 
glòria  y  de  la  poesia;  d’aqueix  poble  francès 
quina  Monarquia  ha  tingut  un  rey  cavaller 
y  un  rey  Sol ,  y  quin  Govern  Republicà  ha 
comptat  ab  presidents  poetes  com  el  cantor 
inspiradissim  de  Graciella. 

Arnau  Martínez  y  Serinà 

LA  QÜESTIÓ  DE  L'ATENEU 

No  puch  fer  una  ressenya  detallada  de  la 
tumultuosa  Junta  general  de  l’Ateneu  efec¬ 
tuada  la  passada  setmana.  Els  periòdichs  ab 
més  0  menys  bona  fe  ja  l’han  feta  y  seria 
per  demés  insistir.  Però,  si  no  una  ressenya, 
puch  fer  algunes  consideracions. 

A  l’Ateneu  ja  fa  'temps  que  s’hi  barallen 
dos  grupos  que,  baix  l’apariencia  de  preocu- 
parse  del  bé  de  la  societat,  se  disputen  real¬ 
ment  per  passions  personals  y  polítiques: 
uns  que’s  diuen  ateneistes — cada  hu  pot  do- 
narse’l  nom  que  vulgui — y  uns  altres  a  qui 
diuen  regionalistes — a  cada  hu  li  pot  donar 
un  altre’l  nom  que  vulgui. — 

Aquells  diuen  aparentment  «Volèm  que 
l’Ateneu  sia  un  camp  neutral»  —  en  realitat 
voldrien  que  fos  com  era  avans  un  centre  cas¬ 
tellà;  —  aquests  no  diuen  res,. però  sensible¬ 
ment  han  marcat  la  tendencia  de  convertir 
l’Ateneu  en  un  centre  intelectual  català. 

Inútil  crech  dir  que  aquests  estàn  en  lo 
cert.  L’Ateneu  Barceloní  té  d’ésser  el  pri¬ 
mer  centre  de  la  cultura  catalana,  la  seva 
ànima  té  d’ésser  catalana.  Lo  qual  no  vol  dir 
que  no  estigui  obert  a  totes  les  manifesta¬ 
cions  de  la  cultura  universal.  Això  es  tan 
evident  com  evident  es  que  l’Ateneu  de  Ma¬ 
drid,  per  exemple,  déu  tenir  l’ànima  castella¬ 
na.  En  un  mot,  la  vida  oficial  de  nostre 
Ateneu  déu  ésser  catalana,  com  castellana 
déu  ésser  la  del  de  Madrid. 

Però  prescindimne  de  tot  això,  y  prescin¬ 
dim  de  lo  que  uns  y  altres  hagin  fet  fins  ara 
en  aquest  0  en  aquell  sentit.  Es  historia 
que’ns  portaria  massa  lluny.  Y  per  altra 
part,  lo  que  passà  en  la  Junta  de  l’altre  dia 
es  ja  suficient  pera  ferse  càrrech  de  la  dife¬ 
rencia,  ben  significativa  per  cert,  que  hi  ha 
entre  la  conducta  de  cada  un  de  dits  dos  gru¬ 
pos. 

Ens  trobèm  per  una  banda  ab  una  Junta 
Directiva  que’ns  ve  a  sotmetre  un  projecte 
concret,  projecte  de  trascendencia  decisiva 
pera  l’Ateneu.  El  president  senyor  Domènech 
y  els  senyors  Carner,  Abadal  y  Creuhells 
parlen  a  son  degut  temps  y  ens  expliquen,  a 
nosaltres  socis,  no  ja  sols  el  projecte  en  si, 
sinó  tota  la  historia,  tots  els  antecedents  y 
totes  les  incidències  a  que  les  gestions  de 
diferentes  Juntes  han  donat  lloch.  Y  ens 


ho  expliquen  serenament,  sense  refugir  res¬ 
ponsabilitats,  sense  imposar  criteris  tancats, 
sense  privar — això  s’ha  de  notar  bé — a  ningú 
qu’exposi  la  seva  opinió,  que  dongui  el  seu 
parer,  que  concreti  els  seus  arguments.  Y  ens 
diuen:  ((Ara  decidiu.» 

Y  ens  trobèm  per  l’altra  banda: 

i.er  Ab  un  senyor  Serraclara  qu’extem- 
poraniament  crida:  ((Pido  la  palabra ». — «^Per 
què? — ((Para  hablar .»  Y’s  posa  a  parlar  de  si 
hi  ha  un  reglament  0  no  hi  es,  de  si  se  sent  0 
no  se  sent  al  secretari,  etc. 

2.0n  Ab  un  senyor  Layret  que  presenta 
també  a  crits  un  vot  de  censura  a  la  presi¬ 
dència,  y  l’apoya  també  a  crits... 

3-er  Ab  un  Roca  y  Roca  (pobre)  que  té 
necessitat  de  fernos  saber  que  ha  portat  un 
notari,  notari  que  pendrà  acta  de  les  tram¬ 
pes  que  farém  la  majoria  de  socis  de  l’Ate¬ 
neu  d’acort  ab  la  Directiva.  Si  en  Roca  y 
Roca  (pobre)  pogués  ofendre  a  ningú,  no  hi 
ha  dubte  que  ab  sols  aquest  acte  hauria  ofès 
a  la  majoria  de  socis  de  l’Ateneu,  que  afor¬ 
tunadament  estèm  molt  per  sobre  de  les  se¬ 
ves  malicioses  desconfiances. 

4. rt  Ab  un  senyor  Balagueró  que,  a  pesar 

de  dir  alguna  cosa  atinada,  tracta  l’assumpto 
massa  en  broma.  » 

5.  Ab  un  senyor  Sol  y  Ortega  que’ns  in¬ 
crepa  aixi:  ((Tetigu  deretxu  à  que  me  creàis .» 
«Os  doy  mi  palabra  d'honor  de  que  lu  hagu 
para  abreviar  .  »  Y  efectivament  ,  per’abre- 
viar,  formula  una  protesta  per  virtut  de  la 
qual  diu  que  serà  nul  tot  lo  que  s’acordi. 
Ara  bé:  ^podria  explicarme’l  senyor  Sol  còm 
compagina  la  seva  paraula  d’honor  y  el  seu 
dret  a  ésser  cregut — dret  que  no  hi  figura 
entre’ls  drets  de  l’home  que  proclamà  la  Re¬ 
volució  francesa — ab  els  llarchs  discursos  y 
noves  protestes,  interrupcions  y  crits  que’l 
convertiren  en  una  especie  de  Soriano  ba¬ 
rato?  iNo  havíem  quedat  ab  que,  després  de 
la  seva  protesta,  tot  era  nul?  Jo  no’l  creuré 
may  més,  senyor  Sol. 

6.  Ab  uns  senyors  Hurtado  y  Pinilla  que 
si  bé  en  ses  proposicions  y  conducta  mostra¬ 
ren  serenitat,  feren,  no  obstant,  el  jòch  als 
altres  y  ab  els  altres  firmaren  una  proposició 
pera  que  les  votacions  fossin  nominals. 

Es  a  dir:  pera  allargar  innecesariament  la 
sessió. 

Y  deixo  de  banda  als  incògnits  que  chore- 

javen  a  aquests  senyors,  y  altres  incidents 
menys  importants. 

Ara  bé:  jo  pregunto  a  aquests  senyors  ate- 
neistes :  jEs  aixi  còm  se  trevalla  pera’l  bé  de 
l’Ateneu?  ïEs  així  còm  ens  convencerèu  de 
que’l  projecte  de  la  Directiva  es  dolent  y  de 
que’l  senyor  Abadal  y  demés  companys  foren 
responsables  quan  menys  de  lleugeresa?  ^Es 
així  còm  ens  farèu  creure  que  vosaltres  sóu 
els  qui  teniu  rahó  y  que  sols  vosaltres  sóu  ca¬ 
paços  de  portar  l’Ateneu  pels  verdaders  ca¬ 
mins  de  progrés  y  prosperitat? 

No:  de  lo  que’ns  heu  convençut  es  de  que 
sóu  uns  obstruccionistes  vulgars,  uns  set- 
ciencies  vanitosos  que  no  sabent  convèncerns 
ab  les  armes  de  la  rahó,volèu  imposarvos  ab 
argúcies;  uns  despitats  que  no  podent  manar, 
preferiu  destruhir.  Sí,  en  definitiva  sembla 
que  sols  cerquèu  la  mort  de  l’Ateneu. 

Ho  heu  jurat,  ^véritat?  «Si  l’Ateneu  no  es 
nostre,  moriràl»  Infeliços!  Ni  serà  vostre,  ni 
morirà.  Lo  més  probable  es  que  visqui  sense 
vosaltres.  Perque  si  vosaltres  persistiu  en 
vostra  conducta,  tindrèu  d’anàrvosen  o  bé  vos 
treurèm.  Vos  treurém  perque  som  més,  que 
es  una  rahó  democràtica,  y  perque  tenim  la 
veritat  qu’es  una  rahó  infalible. 

Ja  ho  sé  que  posteriorment  heu  presentat 
una  demanda  de  nulitat,  qu’heu  donat  o 
volgut  donar  un  banquet  a  n’en  Sol,  que  va- 
lentvos  d’una  tolerància  inexplicable  dels 
estatuts,  pretenèu  no  pagar  vostres  quotes, 
— es  un  dret  aquest  ultim  que  s'assembla 
molt  al  que  té  en  Sol  a  que’l  creguin  y  al 
que  tinch  jo  a  no  pagar  el  lloguer  de  pis  (dret 
del  qual  no  uso) — y  en  fi,  ja’n  sé  moltes  de 
coses  més  qu’heu  projectat.  Però  vull  dub¬ 
tar  que  les  portèu  a  cap.  Per  lo  menys  de 
alguns  de  vosaltres  dubto  que  les  portèu  a 
cap . 

Jo  crech  que  reflexionarèu,  y  que  si  no  tots 
—  oh  no,  tots  no! — molts  de  vosaltres  com- 
pendrèu  que  hi  ha  camins  més  nobles,  més 
lleals  y  més  senzills  pera  conquerir  les  sim¬ 
paties  dels  socis  de  l’Ateneu,  que’ls  que  ha- 
vèu  seguit  fins  ara. 

Si  els  seguíssiu,  t-qui  sab  si  un  jorn  arriba¬ 
ríeu  a  triomfar?  Per  lo  menys,  no  serieu  tan 
pochs  com  sóu  ara.  Puig  si  vos  ho  haig  de 
dir  en  veritat,  no’n  sóch  pas  jo  entusiasta 
d’aqueixos  senyors  regionalistes.  Y  si  un  dia 


me  demostréssiu  que  sóu  capaços  de  ferho 
millor... 

Y  creguèu  que  no  sóch  pas  jo  sol  que 
penso  així. 

Emili  Tintorer 


TEATRES 

Nuestra  juventud. 

En  Notre  jeunese,  drama  en  quatre  actes 
de  M.  Alfred  Capus,  que  traduhit — discreta¬ 
ment  aquesta  vegada — al  castellà,  ens  ha 
donat  la  Tubau,  hi  ha  un  petit  problema  de 
moral  que  l’autor  ab  molta  habilitat  solu¬ 
ciona  en  favor  nostre,  es  a  dir,  en  favor  del 
nostre  temps,  de  la  moral  o  costums  del  nos¬ 
tre  temps,  molt  superiors,  segons  ell,  a  les 
dels  temps  passats. 

Aquestes  estàn  representades  per  mon- 
sieur  Briant,  un  vell  toçut,  escèptich  y  ma- 
rruller  que  durant  l’obra  diu  coses  per  l’estil 
de  les  següents: 

«N’hi  ha  prou  avuy  en  dia  ab  que  un  fill 
sia  natural  pera  que’l  fem  tot  seguit  ob¬ 
jecte  de  la  simpatia  general,  com  n’hi  ha 
prou  ab  que  una  dóna  no  sia  la  esposa  lle- 
gitima  pera  que’s  vegi  rodejada  del  respecte 
universal. » 

«Quan  un  prejudici  desapareix,  una  virtut 
desapareix  al  meteix  temps.  Una  virtut  no  es 
més  que  un  prejudici  que  queda.» 

«Y  perque  jo  no  accepto  la  entrada  en  ma 
llar  d’una  filla  natural  del  meu  fill,  me  teniu 
per  un  barbre,  un  ser  ple  dels  més  tontos 
prejudicis  e  indigne  de  viure  en  una  època 
tan  refinada  com  l’actual...  Vosaltres,  per  al¬ 
tra  part,  sou  lògichs,  car  tot  lo  que  tendeix 
a  enrunar  nostra  vella  concepció  de  la  famí¬ 
lia  vos  apareix  com  el  comble  de  la  civilisa- 
ció.  Ahir  meteix,  a  taula,  entre  altres  anèc¬ 
dotes,  ens  contàveu  ab  emoció  sincera,  el 
fet  d’aquell  senyor,  un  amich  nostre,  qu’es- 
tant  malalt  va  veure  arribar  a  la  capsalera  del 
seu  llit,  juntes  a  sa  mare  y  a  sa  amistança- 
da.  Les  dues  dònes,  que’s  conegueren  per 
aquesta  circumstancia,  sembla  que  després 
s’han  convertit  en  amigues  inseparables.» 

A  lo  qual  contesta  Chartier,  per  boca  de 
qui  sembla  parlar  l’autor: 

«jY  no  val  més  això  que  no  que  s’hagues¬ 
sin  barallat  les  dues  dònes  y  el  meu 
amich  s’hagués  mort  per  manca  de  cuydados? 
Jo,  senyor  Briant,  no’m  reconech  qualitats 
pera  sortir  a  la  defensa  de  la  nostra  època. 
El  món  està  ple  de  sers  que  cada  matí  decla¬ 
ren  qu’es  una  època  sense  grandesa  moral, 
sense  noblesa  y  sense  bellesa,  sers  que  sem¬ 
blen  tenir  la  missió  sagrada  de  fernos  abo- 
rribles  els  altres  homes,  la  vida  y  nosaltres 
meteixos.  Si  algú  gosa  insinuar  que'ls  nos- 

tres  avantpassats  novalienmés  quenosaltres, 
se’l  tracta  de  cervell  feble,  o  de  mal  ciutadà, 
y’s  necessita  avuy  més  audacia  pera  lloar  a 
sos  semblants  que  la  que’s  necessitava  avans 
pera  criticarlos.  Donchs  bé:  jo  no  sé  pas  si 
l’època  nostra  deixarà  en  la  historia  una 
esclatant  reputació  d’heroisme  y  de  bellesa, 
però,  malgrat  ses  tares  y  sos  vicis,  la  trobo 
més  cordial  y  més  habitable  que  la  vostra. 
Nosaltres  ja  no  tenim  certes  virtuts  que  vos¬ 
altres  teníeu,  però  tenim  una  sensibilitat 
que  a  vosaltres  vos  mancava,  y  ens  emocio- 
ném  més  que  vosaltres  ab  els  sofriments,  les 
desigualtats  y  la  misèria  agens.  Això  com¬ 
pensa  allò.» 

Per  altra  part,  la  filla,  la  filla  natural  s’ex¬ 
pressa  ingènuament  i  oh,  molt  ingènuament! 
en  aquests  termes: 

«  Jo  sé  que  la  meva  mare  tenia  un  amich, 
que  aquest  amich  la  va  deixar  pera  casarse,  y 
que,  com  a  conseqüència,  jo  sóch  una  filla 
natural....  Y  fins  sento  Íntimament  que  això 
déu  ésser  avuy  menys  grave,  menys  penible 
y  menys  dolorós  que  no  ho  era  avans...  » 

Ab  lo  transcrit  n’hi  ha  prou  pera  compen- 
dre  la  finalitat  de  la  comèdia  d’en  Capus.  No 
pot  ella  ésser  més  lloable.  Sortir  valentment 
a  la  defensa  de  la  moral  d’avuy,  de  les  cos¬ 
tums  d’avuy,  més  franques,  més  senzilles, 
més  nobles  y  més  humanes  que  no  ho  foren 
les  de  l’avior,  es  d’aplaudir,  y  baix  aquest 
aspecte  la  comèdia  d’en  Capus  me  va  agra¬ 
dar  molt.  En  cambi,  la  comèdia  en  si  la  vaig 
trobar  bon  xich  carrinclona  y  convencional. 
L’autorha  volgut  que  li  donguessim  larahó  de 
totes  maneres,  y  pera  lograrho  ha  construhit 
la  seva  comèdia  ab  una  habilitat  extraordi¬ 
nària:  tan  extraordinària,  que  no  ja  a  Fran¬ 
ça,  sinó  aquí,  en  nostra  Barcelona  y  entre 
nostra  burgesia  tan  timorata  y  tan  plena  de 
prejudicis,  totes  les  simpaties  se’n  van  de- 
rrera  la  orfaneta,  filla  natural.  Tothòm  tro¬ 
ba  just,  lògich  y  humà  qu’ella  entri  en  la 
llar  honrada  del  seu  pare,  home  casat  nor¬ 
malment  y  honorat  per  tothòm.  El  fruyt 
d’una  calaverada  de  solter  no  déu  pagar 
aquella  calaverada.  Pitjor  pera’ls  que  ho  criti¬ 
quin. 

Y  aqui  precisament  es  ahont  trobo  jo’l 
gran  defecte  de  la  comèdia.  L’autor  ens  pre- 
senta’ls  tipos  poch  reals,  poch  verdaders:  mas¬ 
sa  bons,  massa  enternidors  els  uns,  massa 
hipòcrites,  massa  antipàtichs  els  altres.  Y  no 
són  sols  els  tipos,  sinó  les  situacions  es¬ 
cèniques  que  s’endevinen  fetes  pera  commou¬ 
re.  Tot  està  combinat  com  un  qüento  blau, 
la  virtut  perseguida  y  resignada,  el  dolor 
acceptat  humilment,  la  ignocencia  contras¬ 
tant  ab  la  rigidesa  inflexible;  y  per  fi,  després 
de  fernos  assistir  a  una  pila  d’escenes  corpre¬ 
nedores  y  de  fernos  glatir  llarch  temps  un 
final  patétich  y  enternidor,  la  filla  natural 
entrant  en  la  llar  del  seu  pare  y  de  la  seva 


nova  mare — la  esposa  d’aquest,  tipo  conven¬ 
cional  a  tot  serho — mentres  surt,  no  sens  un 
xich  de  mal  dissimulada  emoció,  l’avi  toçut 
y  repatani. 

De  manera  que  l’autor,  volent  probar  molt, 
no  ha  probat  res,  y  podent  fer  un  drama 
humà  ab  la  meteixa  base  del  seu  argument, 
no  ha  fet  més  que  una  comèdia  ideològica 
pera  us  de  damiseles  sensibles  y  homes  de 
cor  senzill.  Lo  qual  no  vol  dir  qu'en  la  co¬ 
mèdia  no  hi  brilli  aquella  facilitat  y  ele¬ 
gància  de  llenguatge  y  aquell  savoir  Jaire  ca- 
racteristich  en  el  notable  escriptor  francès. 

La  traducció  ja  he  dit  qu'es  ben  discreta. 
Dels  executants  mereixen  citarse  en  primer 
lloch  la  senyoreta  Blanco,  qu’estigué  encer- 
tadissima,  y  després  d’ella  en  Garcia  Ortega, 
molt  just  en  son  difícil  paper. 

L.a  setmana  entrant  parlaré  del  quadro 
dramàtich  d’en  Pompeu  Crehuet  Claror  de 
posta ,  a  qual  estrena  efectuada  ab  molt  èxit 
el  passat  divendres,  no  vaig  poder  assistir. 

Emili  Tintorer 


MUSICA 

Concert  Geyer 

L’«Associació  Wagneriana»’ns  proporcio¬ 
nà,  la  nit  del  28  del  passat  març,  una  sor¬ 
presa  agradosa  fentnos  conèixer  a  la  jova  y 
ja  cèlebre  violinista  hongaresa  Stefi  Geyer. 
La  senyoreta  Geyer  mereix  figurar  digna¬ 
ment  entre’ls  grans  viriuosi  del  violí:  domina 
l’arch  maravellosament,  son  mecanisme  es 
d’una  fogositat  extraordinària,  y  sab  produ- 
hir  un  to  mascle  y  vibrant,  sostenintlo  sens 
esforç.  El  trevall  de  la  senyoreta  Stefi  Ge¬ 
yer,  però,  es  susceptible  de  perfeccionament. 
La  Geyer  venç  totes  les  dificultats  propries 
del  virtuoso ,  tot  lo  que  podèm  dirne  part  ex¬ 
terna  de  l’art  del  violi,  mes  sa  dicció  no  sem- 
pre’s  recomana  per  la  pulcritut  y  la  expressió 
adequada.  Així  la  vegerem  més  gran  en  les 
obres  de  pura  execució  com  el  Concert  de 
Tschaikowsky,  Mazurca  de  Hubay,  Rondo  de 
Saint-Saéns,  Polonesa  de  Wienia  vsky,  Es¬ 
cenes  Czardes  de  Hubay  y  les  dues  composi¬ 
cions  d’en  Sarasate  que  tocà  fòra  de  progra¬ 
ma,  qu’en  la  gran  Aria  de  Bach  y  en  el 
conegut  e  inspiradissim  fragment  de  les  Kin- 
derscenen  de  Schumann  que’s  titula  Tràume- 
rei ,  si  bé  en  aquest  derrer  fragment  ens  agra¬ 
dà  més  qu’en  Y  Aria  de  Bach.  Defectes  són 
aquests  que  si  a  un  concertista  ja  fet  li  pri¬ 
varien  de  figurar  entre  les  eminencies  de  debò 
de  l’art,  pera  la  senyoreta  Geyer,  que  no  més 
té  quinze  anys,  no  donen  lloch  a  cap  mal  pre¬ 
sagi  respecte  a  l’èxit  de  sa  carrera,  ja  que  dita 
senyoreta  se’ns  presenta  dotada  d’un  ver  tem¬ 
perament  d’artista,  molt  propri  pera  suavisar 


JOVENTUT 


228 

les  fogositats  y  entusiasmes  que  ara  la  domi¬ 
nen,  encarrilant  son  trevall  artístich  envers 
una  dicció  més  pura,  serena  y  reposada.  Avuy 
la  Geyer  es  una  executant  fortissima:  més  en- 
devant  serà  (ab  ella  no  es  difícil  exercir  l’art 
de  la  profecia)  una  gran  artista  del  violi.  La 
bella  y  jova  violinista  hongaresa  esdevindrà 
estel  de  primera  magnitut  en  l’art  de  Paga- 
nini,  Sarasate,  Ysaye  y  Joachim. 

El  nombrós  públich  que  omplia’l  local  de 
la  «Wagneriana»  comprengué  tot  seguit  que 
tenia  devant  una  vera  eminencia,  tributantli 
ovacions  entusiastes,  que  sempre  són  dolça¬ 
ment  recordades  per  qui  les  ha  rebudes. 

Ab  la  senyoreta  Geyer  se  presentà  l’hon- 
garés  Oscar  Dienzl,  qui  acompanyà  perfecta¬ 
ment  al  piano  a  la  genial  violinista.  Per  comp¬ 
te  propri,  l’Oscar  Dienzl  demostrà  ésser  un 
discret  pianista  y  un  correcte  compositor.  Sa 
Cançó  de  les  filadores  y  sa  Fantasia  sobre  mo¬ 
tius  populars  hongaresos  del  segles  XV y  XVI 
(entre  ells  hi  ha  la  coneguda  marxa  de  Ra- 
koczi),  són  interessants  y  ben  construhides, 
executantles  ab  èxit  llur  aulor,  com  també 
una  Polonesa  de  Chopin. 

Nostra  enhorabona  a  l’«Associació  Wag¬ 
neriana». 

Concerts  Sauer 

Ha  tornat  en  Sauer,  y  altra  vegada  hem 
fruhit  els  prodigis  del  seu  mecanisme  insu¬ 
perable,  sa  dicció  enèrgica  y  fogosa  a  voltes, 
delicada  y  sentimental  quan  la  composició 
ho  demana ;  hem  fruhit  la  vertiginosa  nete¬ 
dat  dels  seus  dibuixos  pianístichs;  ens  ha 
maravellat  ab  son  complert  domini  dels  efec¬ 
tes  de  l’instrument,  apoderantse  de  nostres 
esperits  ab  les  grandioses  torrentades  d’har¬ 
monia  que  de  l’Erard  arrenca,  captivantnos 
ab  la  intensa  poesia  que  fa  vibrar  en  els  can- 
tàbils  més  dolços.  En  Sauer  es  sempre’l  co¬ 
lós  ,  y  el  trevall  que  desenrotlla’l  trobém 
superior  a  tots  els  anàlisis.  Res  més  dirèm 
de  la  personalitat  pianistica  d’en  Sauer,  car 
deuriem  reproduhir  lo  qu’escriguerem  l’any 
passat,  ab  motiu  de  sa  presentació  a  Barce¬ 
lona.  (Vegis  Joventut,  any  1904,  pàgs.  193 

y  194)- 

En  Sauer  ha  donat  dos  concerts  al  teatre 
de  Novetats  (dies  29  y  30  de  març),  executant 
el  primer  dia’l  següent  programa:  Andanti- 
no  et  variations  (si  menor )  Schubert-Tausig ; 
Sonata  op.  33  (Allegro  con  brio ,  Adagio  mol- 
to  y  Rondo),  Beethoven;  Nocturn ,  op.  23  nú¬ 
mero  4  y  Toccata  op.  7,  Schumann;  W als , 
Berceuse  op.  57  y  Allegro  de  Concert  op.  46, 
Chopin;  Aus  Flügeln  des  Gesanges ,  Mendels- 
sohn-Liszt;  Sérénada  françaisey  Sylphes  glis- 
sants ,  Sauer;  Mephisto  Valsen.  1 .° ,  Liszt. 

Admirable  estigué  en  Sauer  en  les  varia¬ 
cions  d’en  Tausig  sobre  l’ andantino  de  Schu- 
bert,  però  la  interpretació  que  donà  a  la  So¬ 
nata  de  Beethoven  fou  un  model  de  grandesa 
y  sobrietat  insuperables.  Digué  poèticament 


el  Nocturn  de  Schumann,  va  vèncer  les  enor¬ 
mes  dificultats  mecàniques  de  la  Toccata ,  y 
ab  les  peces  de  Chopin  fou  senzillament  pro¬ 
digiós.  La  gracia  y  la  elegancia  del  Wals ,  la 
tendra  poesia  de  la  Breçolada ,  y  la  fogositat 
de  V Allegro  de  Concert ,  foren  pera  en  Sauer 
causa  de  grans  aplaudiments,  d’ovacions  so¬ 
rolloses. 

Y  tota  la  segona  part,  veritable  tour  de  for- 
ce  d’un  gran  virtuoso,  excità  fins  al  deliri  l’en¬ 
tusiasme  del  publich.  En  Sauer  executà  sis 
composicions  fòra  de  programa.  Les  ovacions 
que  rebé  no  tenen  fi  ni  compte  . 

Començà  en  Sauer  son  segón  concert  ab 
la  Sonata  en  si  menor  de  Chopin,  autor  a  qui 
presenta  d’una  manera  quasi  bé  nova.  En 
lloch  del  Chopin  acaramel-lat  y  ploraner 
que’ns  solen  presentar  la  major  part  dels  pia¬ 
nistes,  en  Sauer  ens  presenta  un  Chopin  nou, 
robust,  de  linies  melòdiques  ben  dibuixades, 
resaltant  així  encara  més  la  poesia  de  ses 
obres.  La  interpretació  donada  per  en  Sauer 
a  la  Sonata  en  si  menor ,  en  particular  els  tres 
primers  temps  ( Allegro  maestoso ,  Molto  vi- 
vace  y  Largo )  es  superior  a  tot  elogi.  Igual¬ 
ment  gran  aparegué  en  Sauer  en  els  dificilis- 
sims  Estudis  Simfònichs  de  Schumann,  di- 
hentlos  y  executantlos  tots  à  merveille ,  y 
vencent  les  dificultats  del  derrer  temps  ab 
una  seguretat  que  no  havíem  trobada  may  en 
cap  pianista. 

En  la  segona  part  del  concert  executà  (a 
més  de  les  peces  fòra  de  programa  que  li  de¬ 
manà’l  públich  entusiasmat),  les  composi¬ 
cions  següents:  Impromptu  op.  142,  n.°  3 , 
Schubert;  Scherzo  op.  16 ,  n.°  7,  Mendelssohn; 
Réve  d'amour,  Liszt;  Vecchio  Minuetto  op.  18, 
n.°  2,  Sgambatti;  Le  Roi  des  Aulnes ,  Schu- 
bert-Liszt;  Intermezzo  y  Galop  de  Concert , 
Sauer;  Rhapsodia  n.°  12 ,  Liszt. 

En  les  tres  primeres  en  Sauer  feu  marave- 
1  les  de  claretat,  pulcritut  y  expressió,  sem¬ 
blant  inverosímils  l’agilitat  vertiginosa  ab 
que  tocà’l  Scherzo  de  Mendelssohn  y  la  pas¬ 
sió  idealisada  que  comunicà  al  Somtii  d'a¬ 
mor. ,  de  Liszt.  Executà  y  digué  d’una  manera 
insuperable  El  Rey  dels  Albers ,  l'arreglament 
de  Liszt  sobre  l’immens  Erlkonig  de  Schu¬ 
bert;  feu  prodigis  de  virtuosità  en  sos  Inter- 
mezzo  y  Galop  de  Concert ,  y  acabà  ab  la  Rap¬ 
sòdia  de  Liszt,  pera  qual  interpretació  no 
trobèm  paraules  prou  encomiàstiques. 

En  mitj  de  frenètiques  aclamacions  acabà 
el  segon  y  derrer  concert  d’en  Sauer,  aquest 
pianista  que  té  la  grapa  d’un  gran  virtuoso  y 
l’ànima  d’un  gran  artista.  Fins  a  un  altre 
any. 

Geroni  Zanné 

DELECTACIÓ 

I 

Ma  companyona,  mon  amor,  ma  vida, 
joyell  nel  cor,  regina  de  ma  pensa, 
atànsat,  més,  més  prop,  així,  que  senti 
l’escalf  de  ton  halè  escampada  a  dojo 
al  compàs  del  respir  rítmich  |oh  dònal, 
besant  ensemps  mil  cops  les  dues  fulles 
de  clavell  que  ta  dolça  boca  tanquen; 
morir  de  goig,  confós  de  tanta  ditxa, 
sentir  batre  en  mon  pit  ton  pit  de  verge; 
y  quan  mimvin  mes  forçes  pel  cansanci, 
arribada  ja  l’hora  del  capvespre, 
mon  cos  vull  recostar  vora  ta  falda 
per  deixondirme  y  animar  ma  pensa, 
en  tant  q-e  tu,  videta  meva,  els  polsos 
poch  avans  frets,  escalfis  ab  tos  besos. 

II 

Tot  això  que  t’he  dit,  ma  companyona, 
es  mon  sommi  daurat,  es  ma  esperança. 
Quin  cel  més  esplendent,  mon  cor,  oviro! 
Sento  renéixer  la  ilusió  primera 
que  sentí  al  vèuret  per  primera  volta, 
y  es  tant  lo  que  t'estimo,  es  tan  immensa 
la  força  d'eix  amor  may  abatuda 
que  dins  mon  cor  a  tots  moments  fa  estada, 
que  si  un  món  jo  tingués.,  te’l  donaria 
per  ferte  un  trono  d’or  ab  sol  y  estrelles. 
Que  bé  sento  passar  les  hores  totes 
pensant  en  tu,  y  la  ditxa  que’m  rodejal 
M’estimes,  sí,  ja  ho  sé,  no  cal  que  ho  juris: 
si  dins  mon  cor  tinch  una  veu  amiga 
que’m  repeteix  t t’estima»  a  totes  horesl.  . 


RENOVACIÓ 

(Continuació  ) 

Lluís.  Còm  parles  així!  No  t’hi  havia  sen¬ 
tit  may!  ^No  he  sigut  atent,  no  he  sigut 
amable  ab  tu?  (Apart  y  concentrat.)  Oh! 

Elena.  Si,  potser  massa. 

Lluís.  Es  qu’entre  nosaltres...  (Dit  pera 
ell.)  Tal  volta  es  cert  qu’entre  nosaltres 
s’hi  interposa  algú!...  ( Truquen ;  se  sent 
una  veu.) 

Cosí.  çSe  pot  entrar?  (Entra  tot  seguit.) 
M’han  dit  que  us  trobaria  en  aquest  quarto 
y  entro  sens  avisar.  íMe  permetéu? 

Lluís.  Ja  sabs...  (Li  senyala  una  cadira.) 

Cosí.  (Asseyentse.)  Me’n  vaig  deseguida: 
d’aqui  un’bora  marxo  a  Barcelona,  y... 

Lluís.  çY  què? 

Cosí.  Acabo  de  rebre  carta  d’en  Narcís, 
que  t’espera.  Sembla  que  convé.  No  só 
què’s  diu  de  la  exposició...  iQuè  li  dich? 

Lluís.  Ja  sab.. . 

Cosí.  Si,’m  penso  que  sí. 

Lluís.  Donchs...  contéstali  que  no  puch, 
que’s  fassí  càrrech...  qu’esperi  tres  0  qua¬ 
tre  dies.  Ja  li  escriuré. 

Cosí.  Bé,  bé,  tu  meteix;  però  trobo  que  us 


III 

iQue  si  tot  quant  t’he  dit  es  cert,  ma  vida? 
No  ho  dubtis,  es  tan  cert  com  cosa  es  certa 
que  dins  ta  boca  he  descobert  la  mostra 
del  borrallons  de  neu  que  ahir  van  caure; 
y  qu’en  tes  galtes  veig  dues  roselles, 
y  en  tos  llabis  el  to  de  les  maduixes, 
y  en  tos  ulls  la  negror  de  dues  mores, 
y  en  tos  peus  petitons  dues  atmetlles 
com  les  que  ahir  en  l’atmetller  cullirem 
al  cap  d’avall  del  «Mas  de  les  Moreres» 

Es  un  amor  immens,  dòna  volguda, 
l’amor  que’t  guardo  aquí  dins  mon  cor  verge; 
y  es  tan  gran  y  tan  pur,  que  no  l’iguala 
l’amor  de  mare  per  lo  nin  que  porta 
sospès  del  braç,  de  boca  a  la  mamella. 

IV 

Ja  què  vull  més  si’t  tinch  a  tu,  m’aymía, 
que  sempre’m  brindes  modelats  ayrosos, 
ulls  llampegants  y  cabellera  estesa, 
bell  coll  y  mans  y  braços  d’alabastre, 
perfumats  llabis  incítants  y  dolços, 
virginals  formes  y  una  nova  vida 
de  plahers,  ditxes,  ilusions  y  somnis, 
transports  d’amor,  de  goig  y  d’esperances 
com  transparent  del  Maig  que  sempre  es  festa? 
Vida  plahenta,  virginal  y  pura, 
plena  d’encants  y  armonïoses  notes! 

Primavera  del  temps  de  la  jovença, 
aydam  si  vols,  perque’l  desitj  m’abrusa. 

Així,  ma  vida,  així:  vina  als  meus  braçosl... 
Qu’es  dolç  viure  estimant,  hermosa  meval  . 

Jaume  Terrí 


hauríeu  de  distreure.  Us  posaréu  malalts 
y  serà  pitjor.  Jo  no  serveixo  pera  estar 
trist.  Vosaltres  ray,  que  sóu  joves!  Mira, 
avuy  fa  un  día  qu’es  malaguanyat  si  no 
s’aprofita.  En  fi,  si  us  molesto... 

Elena.  No,  no:  si  precisament  necessitèm 
distrèurens.  Me  fa  molt  bé  sentirte.  Quí 
pogués  ser  aixelabrat  com  tu! 

Cosí.  Gràcies.  Ah!  una  noticia:  ahir  va 
arribar  en  Joanet  de  ca’n  Puig. 

Lluís.  ^En  Joanet?...  ( La  cara  se  li  trasmuda 
y  mira  fixament  a  sa  muller.) 

Cosí.  ..  si,  de  ca’n  Puig:  aquell  que  fa 
uns  dos  anys  va  tornar  d’América  carregat 
de  moneda.  Desde  llavors  no  se  l’havia 
vist  més.  Ha  vingut  ab  la  dòna — no  va 
malament  —  però...  isabéu  per  què  són 
aquí?  En  Quintana,  gran  amich  d’en  Joa¬ 
net,  m’ho  ha  contat.  Donchs,  si:  ella  es 
barcelonina,  y  té'ls  pares  vells,  y’s  volen  fer 
un  panteón;  però  com  que  a  Barcelona, 
entre  tanta  riquesa,  el  d’ells  no  lluhiría, 
han  pensat...  i-m’entenèu? 

Lluís  y  Elena.  ( Distretament ,  preocupats.) 
iQuè? 

Cosí.  Ferlo  fer  en  el  cementiri  d’aqui,  a  fi 
d’espatarrar  a  tot  el  poble.  <Què  os  sem¬ 
bla! 

Lluís  y  Elena.  ( Riuen  forçadament.) 

Cosí.  Crech  que  no  tenen  fills:  per  això 
s’entretenen  mostrant  sa  vanitat,  sobre  tot 
ella.  Pér  cert  que  ahir  en  Quintana’m  va 
contar  que  al  anarsen  en  Joanet  estava 
enamorat,  allò,  de  criatures,  d’una  noya 
d’aqui...  ( Elena  se  sobresalta  lleugerament.) 
però  no  va  voler  dirme  quí  era  ella  de  cap 
manera.  {Ho  sabèu  vosaltres?  ( Elena  ja 
que  no  ab  el  cap ,  com  fent  memòria.  En 
Lluís  se  la  mira  afectant  serenitat.) 

Lluís.  No;  quan  jo  vaig  venir  aquí,  ell  ja 
n’era  fòra... 

Cosí.  Bé,  tant  se  val.  ( Mira'l  rellotge.) 
Noys,  me’n  vaig.  Ja  us  dich  jo  que  això 
del  casarse...! 

Elena.  Ets  jove... 

Cosí.  Vaja,  distreyeuvos,  que  ja  es  hora,  y 
a  refer  el  temps  perdut,  veushoaqui.  Ente¬ 
sos.  Adeu.  ( Surt\  en  Lluís  l’ acompanya .) 

Elena.  (Sola.)  Quan  parlava  d'en  Joanet, 
quina  manera  de  mirarme!  S’ha  trasmu- 
dat...  Si,  es  veritat  que  dubta!...  Oh,  Deu 
meu!...  Fins  avuy,  dia  de  penes,  no  he 
vist  clar,  no  s’ha  escorregut,  el  vel  ab  que 
la  ilusió  del  fill  m’embolcallava;  ha  calgut 
que’m  banyés  en  llàgrimes...  (En  Lluís  en¬ 
tra  novament.)  Avuy  penetro  les  coses  fins 
a  les  entranyes  y  no’m  fa  por  il·luminar  te¬ 
nebres,  per  més  que  descobreixi  realitats 
pauroses...  Ja  sóch  valenta,  ja  puch  mirar 
les  coses  cara  a  cara,  ja  puch  viure  ab  la 
realitat  per  amarganta  que  sia...  Oh,  fill 
estimat!  Si  gran  ha  sigut  el  teu  poder  sobre 
meu  durant  ta  vida,  potser  més  n’haurà 
tingut  la  teva  mort! 

Lluís.  Ah,  si  pogués  esborrar!  si’m  fos 
possible...  si  la  evidencia  pogués  probar- 
me  qu’he  anat  errat!... 

Elena.  (A  Lluís.)  No  m’he  enganyat!  Avuy, 
en  un  moment,  he  vist  clar  lo  qu’en  tant  de 
temps  no  havia  endevinat. 

Lluís.  {Què!  ( Tremolós.) 

Elena.  Tu  has  dubtat  de  mi:  tu  dubtes! 
(Lluís,  aclaparat ,  abaixa'l  cap  com  assen- 
tintln.)  {Has  dubtat  de  mi?  {Has  pogut?... 
No,  no  ho  vull  creure! 

Lluís.  Sempre  t’he  cregut  fidel!  Sols  va 
invadirme  la  idea  de  que  no  possehia’l  teu 
amor  enterament,  d’una  manera  absolu¬ 
ta...  y  jo  volia  respectar  el  sentiment  que 
hagués  pogut  niar  dintre  teu,  en  lo  més 
pregón. .. 

Elena.  {Per  què  no  m’ho  havies  dit  may! 

Lluís.  No  ho  sé,  no  ho  sé!...  Quelcòm  de 
fondo  y  misteriós  m'ho  impedia. 

Elena.  {Per  què  m’ho  amagaves  ab  tes  ca- 
ricies,  ab  ta  excessiva  amabilitat  ab  mi 
quan  ens  trobàvem  junts,  que  ja  tu  procu¬ 
raves  fos  poques  vegades?... 

Ll  uís.  La  nostra  vida  lliscava  tan  suau¬ 
ment... 

Elena.  Ara,  avuy  me’n  he  adonat  de  que 
aquelles  manyagueríes  eren  fredes,  però 


l’amor  ardent  al  fill  tot  m’ho  amagava,  tot 
m’ho  feya  veure  bonich  y’m  feya  trobar 
disculpa  al  teu  allunyament. 

Lluís.  Esposa  meval 

Elena.  Però  avuy  ho  he  vist,  perque,  fal- 
tantme  aquell  amor,  necessito’l  teu.  Jo  no 
puch  viure  sens  amor! 

Lluís.  Qué  crudel  he  sigut! 

Elena.  Digues,  {per  què  m’ho  has  amagat? 
{Còm  has  pogut  viure  ab  el  dubte? 

Lluís.  Perque...  perque  he  sigut  un  egois¬ 
ta.  M’havia  arribat  a  trobar  bé  en  mitj 
d’aquesta  vida  agredolça  que’m  donava 
inspiració  pera  les  meves  obres.  Oh!  jo 
també  avuy  hi  veig  clar,  y  necessito  con- 
fessarme! 

Elena.  Mare  meva!  {Què  dius? 

Lluís.  He  despreciat  la  vida  real,  la  vida 
viscuda,  la  gran  vida,  per  creure  tal  volta 
que  alimentava  així  altres  vides,  les  me¬ 
ves  obres!.. . 

Elena.  No  t’atormentis.  Jo  t’ho  perdono 
tot,  jo  tot  ho  oblidaré! 

Lluís.  Si,  havia  dubtat  del  teu  amor;  però 
ara  fins  me  sembla  endevinar  tota  la  veri¬ 
tat  de  lo  succehit...  y’m  sento  avergonyit, 
fins  miserable... 

Elena.  Oh,  no! 

Lluís.  Desd’ara  s’ha  fos  el  dubte;  la  since¬ 
ritat  de  ta  veuyde  tamirada,  trempadespel 
dolor,  han  esvahit  en  la  meva  ànima  les 
hombres  malehides...  Però  explicat,  expli¬ 
cat:  avuy  necessitèm  obrirnos  el  cor, 
(Pausa-) 

Elena.  Avans,  asserenemnos. 

Lluís.  Ara  ray,  no  temis.  (Petita  pausa.) 

Elena.  Sempre  t’he  sigut  fidel,  sempre 
t’he  estimat  desde  que’t  vaig  conèixer.  Ab 
en  Joanet  jugàvem  de  petits,  y  al  arribar  a 
la  edat  que’ls  cors  esclaten,  ens  trobarem 
frech  a  frech,  y  potser  si  que’ns  va  sem¬ 
blar  que’ns  estimàvem.  Se’n  anà  a  Amè¬ 
rica,  y  d’aquell  temps  no’n  va  quedar  més 
rastre  que’l  recort  esfumat  d’una  entrema¬ 
liadura.  Hi  vaig  anar  pensant  tot  fentme 
dòna.  «No— ’m  deya — avuy  no’ns  enten¬ 
dríem;  nostres  caràcters,  sentiments  y  gus¬ 
tos,  que  diferents  avuy!))  Y  vaig  trobarte 
a  tu,  y  deseguida  vas  invadirme’l  pensa¬ 
ment  y  el  cor,  y’m  feres  forta  y  radiant. 
«Això  es  amor»,  vaig  dirme;  y’m  vaig  aban¬ 
donar  a  la  ditxa  que'm  somreya... 

Lluís.  Sí,  si,  es  veritat...  {Y  allò?  {Y  la  en¬ 
trevista  aquella?... 

Elena.  Ah!  vas  enterarten,{veritat?Vaigfer 
mal  fet,  ara  ho  comprench.  Al  tornar  en 
Joanet — feya  poch  qu’erem  casats — va  de- 
manarme  una  entrevista  pera  retornarme 
alguns  recorts:  res,  tonteries  que  de  mi 
guardava.  Vaig  accedirhi  no  sé  per  què. 
Vingué  a  casa  la  meva  amiga  y,  pots  ben 
crèureho,  va  ser  correcte,  y  vaig  voler,  ne¬ 
cessitava  qu’entengués  que  jo  era  tota 
teva,  {sents?  {ho  sents?...  Tota  teva!  Jo 

vaig  creure  que  no  t’ho  havia  de  dir,  que 
era  millor  no  dirtho.  L’única  falta  qu’he 
trobat  recordanj  la  meva  vida,  quanta 
amargor  ha  portat! 

Lluís.  Que  avergonyit  me  sento!  Necessito 
el  teu  perdó. 

Elena.  ^Vols  que’t  perdoni  l’haverme  esti¬ 
mat  tant? 

Lluís.  Quina  ànima  més  gran,  més  resplen- 
denta!  Aixi  la  veya  jo  quan  festejàvem. 

Elena.  Ara,  per  separats  qu’estiguèm  l’un  de 
l’altre,  me  semblarà  trobarme  al  costat  teu. 

Lluís  Si:  els  nostres  esperits  viuràn  sem¬ 
pre  junts,  comunicantse  la  més  petita  vi¬ 
bració...  ( Elena  acota'l  cap  en  la  espatlla 
d'ell ,  que  li  besa'l  cabell.  Truquen  a  la  por¬ 
ta.) 

(Acabarà.) 

Joan  Valentí  y  Feliu 


NOVES 

A  Igualada  tingué  lloch  el  26  del  passat 
març  un  gran  meeting  de  propaganda  catala¬ 
nista  pera  celebrar  la  inauguració  del  «Cen¬ 
tre  Autonomista);  d’aquella  important  locali¬ 
tat.  L’acte  resultà  imponent  per  lo  molt  y  bo 
que  digueren  els  oradors,  per  la  nombrosa 
concorrencia  que  hi  assistí  demostrant  gran 
entusiasme,  y  per  les  adhesions  que’s  reberen, 
figuranthi  la  del  «Centre  Autonomista  de  San¬ 
tiago  deCuba»  en  nom  de  460  socis.  Parlaren 
els  senyors  Bas  y  Jordi,  president  del  nou 
«Centre»;  Jaume  Serra,  vell  catalanista  d’I¬ 
gualada;  Miquel  Balmas,  de  l’«Aplech  Cata¬ 
lanista»;  Lluís  Manau,  en  nom  de  La  Tralla; 
Daniel  Roig  y  Pruna,  de  la  Unió  Catalanista , 
y  el  president  d’aquesta  doctor  Marti  y  Julià, 
que  resumi  els  discursos  fent  un  detingut 
anàlisis  de  les  doctrines  autonomistes  y  una 
entusiasta  apologia  de  la  llibertat  y  la  pau 
dels  pobles. 

A  fa  nit  se  celebrà  una  vetllada  politich- 
literaria  que  resultà  molt  lluhida  y  en  la 
que’s  reproduhiren  les  entusiastes  manifesta¬ 
cions  del  meeting. 

L’esperit  catalanista  va  creixent  a  Igualada 
d’un  modo  encoratjador,  que  omple’ls  cors  de 
goig  y  esperança. 

Barcelona  ha  honrat  aquests  dies  al  gran 
Lesseps,  autor  del  Canal  de  Súez,  colocant 
la  làpida  de  la  plaça  que  desd’ara  portarà’l 
nom  de  l’ilustre  enginyer. 

Ab  tal  motiu  hem  rebut  la  visita  dels  fills 
d’aquest,  que  assistiren  a  la  cerimònia,  du¬ 
rant  la  qual  l’alcalde  en  son  discurs-  re- 
cordà’ls  actes  d’en  Lesseps  quan  fou  cònsul 
de  Barcelona,  la  seva  filantropia  y  lo  molt 
que  contribuhi  a  aixecar  l'esperit  públich  du¬ 


rant  les  calamitats  que  a  aquesta  ciutat  afli¬ 
giren  allà  per  l’any  42  del  passat  sigle,  afe¬ 
gint  que  Barcelona  li  es  ademés  deutora  pels 
grans  beneficis  que  més  endevant  reportà  a 
son  port  la  obertura  del  Canal  de  Súez. 

El  cònsul  de  França  galantejà  a  Barcelona 
en  son  discurs,  alabant  l’emprenedor  caràc¬ 
ter  català.  Altre  tant  feu  el  fill  gran  d'en  Les- 
seps,  qui  recordà  l’afecte  que  a  nostra  ciutat 
tenia  son  pare,  amich  del  trevall  y  emprene¬ 
dor  infatigable  com  la  raça  catalana. 

No  cal  dir  si  ha  de  plaure  a  tot  bon  barce¬ 
loní  que  Barcelona  hagi  honorat  a  l’home 
insigne  ab  qui  aytals  deutes  de  gratitut  tenia 
contrets. 


Revista...  internacional: 

Sembla  que  hi  ha  una  treva  en  la  guerra 
de  la  Mandxuria..  Japonesos  y  russos  estàn 
en  actitut  expectant,  però’ls  segons  perma- 
neixen  envoltats  pels  primers,  y’s  diu  que 
les  gestions  pera  la  pau  comencen. 

L’emperador  d’Alemanya  ha  anat  al  Ma- 
rroch  com  per’amparar  aquella  nació  lliure 
(paraules  del  propri  kàiser)  contra  les  ambi¬ 
cions  d’altres  potencies  (llegeixis  França  y 
Anglaterra).  Veyàm  aqueix  cop  d'home  quins 
resultats  donarà. 

La  prempsa  anglesa  ha  dit  aquests  dies 
que  Anglaterra  vol  esborrar  els  odis  seculars 
existents  entre  aquell  Estat  y  l’espanyol, 
comprenent  que  aquest  està  en  condicions  (!!) 
de  tornar  a  brillar  entre  les  grans  potencies 
ab  l’esplendor  de  passades  èpoques. 

Bueno.  Si  es  broma...  puede  pasar. 


Temps  enrera,  al  rebre  Joventut  una  cir¬ 
cular  del  Círculo  Democràtico  Republicano  de 
Barcelona  relativa  a  la  supressió  de  l’impost 
de  consums  (qüestió  avuy  a  l’ordre  del  dia), 
ab  sentiment  se  vegé  en  el  cas  de  no  poder 
secundar  les  iniciatives  de  dit  circul  malgrat 
la  simpatia  ab  que  aquest  periòdich  les  veya 
per  lo  qu’elles  tenen  de  lliberals  y  generoses. 

La  Unió  Catalanista  fou  també  invitada 
oficialment  a  pendre  part  en  la  campanya 
contra  l’onerós  impost,  y  lo  que  la  Junta  Per¬ 
manent  contestà,  Joventut  avuy  ho  fa  seu, 
puig  essent  ses  conviccions  les  meteixes  que 
les  de  la  Junta  Permanent,  ab  les  meteixes 
rahons  d’aquesta  justifica  son  procedir. 

Vegis  la  resposta  de  la  Junta  Permanent: 

La  Junta  Permanent  de  la  Unió  Catalanista  en  res¬ 
posta  a  vostra  circular  de  23  del  passat  Janer,  té  de 
manifestarvos  que  si  bé  veu  ab  simpatia  tota  iniciativa 
que  tendeixi  a  fer  efectives  les  aspiracions  del  naciona¬ 
lisme,  puig  que  ja  en  1894  la  Unió  Catalanista ,  en 
Assamblea  celebrada  a  Balaguer,  declarava  l’aboliment 
de  l’odiós  impost  de  consums  no  pot,  per  la  manera 
d’ésser  del  nostre  moviment,  tractar  ab  l’Estat  fentli 
proposicions  pera  lograr  lo  que  de  dret  pertany  als  po- 

bles  sense  menester  pactes  ab  els  governants,  ni  substi¬ 
tucions  per  nous  impostos. 

Per  aquests  motius  la  Unió  Catalanista ,  veyent  ab 
respecte  les  iniciatives  del  Círculo  Democraiico  Republi- 
cano  de  Barcelona  de  vostra  digna  presidència,  té’l  sen¬ 
timent  de  no  poder  portar  sa  adhesió  al  vostre  pro¬ 
jecte,  tot  desitjant  que  l’èxit  més  falaguer  el  coroni. 

Visquèu  molts  anys...  etc.,  etc. 

Senyor  President  del  Círculo  Democratico  Republicà- 
no  de  Barcelona. 


Nostre  benvolgut  amich  n’Ernest  Moliné  y 
Brasés,  que  de  molts  anys  era  redactor  de  La 
Retiaixensa  exercinthi  les  funcions  de  críticb 
literari,  ens  prega  fem  saber  al  públich  que 
voluntàriament  ha  deixat  de  formar  part  de 
la  redacció  d’aquell  diari. 

Ab  molt  gust  atenèm  al  prech  de  nostre 
amich  y  company. 


A  ca’n  Parés  s’ha  obert  una  exposició 
d’obres  d’art  en  la  que  hi  figuren  una  qua¬ 
rantena  de  quadros  a  l’oli  y  algunes  esculp 
tures.  Entre  aquestes  últimes,  degudes  a  n’en 
Fontbona  (Emili),  crida  l’atenció  la  senya¬ 
lada  ab  el  número  4,  testa  de  faune  ab  molt 
caràcter  y  expressió. 

Lamajorpart  d’obres  pictòriques  acoblades 
en  la  sala  del  carrer  d’en  Petritxol  demos¬ 
tren  millor  voluntat  que  acert;  fentse,  no 
obstant,  dignes  d’esmentarse  per  ses  bones 
condicions,  les  següents:  d’en  Juner  y  Vidal 
la  senyalada  ab  el  número  7,  titulada  Cap- 
tart  a  la  montanya\  d’en  Xavier  Nogués  la 
Dançanla ,  que  porta’l  número  9;  d’en  Pidela- 
serra  la  numerada  ab  el  20,  y  que  son  autor 
ha  tilulat  Començament  de  Primavera.  En 
Torres  García  exposa  diset  teles  ,  moltes 
d’elles  incorrectes  de  dibuix,  però  que  deno¬ 
ten  afany  de  personalitat.  Sobresurten  la  nú¬ 
mero  22,  Temple  a  les  Nimfes ,  y  Vora’l  riu , 
nota  molt  ensopegada.  D’en  Pere  Isern  po¬ 
den  remarcarse  com  a  bones  Cambra  groga , 
L'armada  del  Bou  y  La  parisenca.  Aquesta 
derrera  y  la  testa  esculptòrica  Faune  d’en 
Fontbona,  esmentada  al  principi,  són  lo  mi¬ 
llor  de  la  exposició. 


L’«  Associació  Wagneriana»  termenà  la 
nit  del  2  del  corrent  la  serie  de  trios  d’ins¬ 
truments  d’arch,  de  Beethoven.  Els  senyors 
Munné,  Esteva  y  Dini  reberen  grans  aplau¬ 
diments  dels  concorrents  al  concert,  tant  en 
el  Trio- Serenata,  (qual  menuetlo's  repetí), 
com  en  els  Trios  en  do  menor  y  en  re  majer. 
Aquests  Trios  són  ben  característichs  en  l’es¬ 
til  beethovenià;  el  primer  es  de  gran  frescor 
y  espontaneitat,  els  altres  dos,  sobre  tot 
l’escrit  en  do  menor ,  són  també  de  molta  be¬ 
llesa. 


El  dia  16  del  present  continuarà  la  «Wag¬ 
neriana»’!  cicle  Beethoven,  ab  les  sonates 
pera  violoncel  y  piano. 


El  dilluns  a  la  nit  celebrà  l’«Associació 
Musical  de  Barcelona  »’l  concert  de  música 
di  camera  que  s’havia  sospés  per  malaltia 
d’un  dels  executants.  Els  senyors  López  Na- 
guil,  López  Casals,  Ribas  y  Raventós  inter¬ 
pretaren,  ab  grans  aplaudiments,  un  quartet 
de  Mendelssohn  y  un  de  Beethoven.  Fou  re¬ 
petit  Vintermezzo  del  quartet  de  Mendelssohn. 


Publicacions  rebudes: 

Boca  d'infern ,  monòleg  per  Pompeu  Cre- 
huet,  en  el  que  l’autor  presenta  un  tipo  molt 
bén  observat,  essent  encertat  y  sentit  el  llen¬ 
guatge.  Aquesta  obreta  fou  estrenada  ab 
èxit  al  teatre  Romea,  a  benefici  de  l’actor 
senyor  Rojas,  la  nit  del  28  del  passat  febrer. 
Preu,  50  cèntims. 


Fidel  Giró  impressor.  —  Carrer  de  València,  233 


JOVENTUT 

SETMANARI  CATALANISTA 

No  s’admeten  els  que  no  síen  inèdits. 

Se  donarà  compte  de  les  obres  rebudes  en  aquesta 

Preus  de  suscripció: 


CATALUNYA:  Un  any . 8  Pessetes. 

>  Mitj  any .  4  5°  » 

»  Trimestre .  2’25  > 


ALTRES  REGIONS  D’ESPANYA 


Un  any .  9  > 

ESTRANGER:  Un  any . 10  Franchs. 

Número  corrent . 20  Cèntims. 

>  atrassat,  ab  folletins.  ...  40  » 

»  »  sense  folletins.  .  .  25  > 


El  número  corrent  no's  ven  sense  folletins. 


Redacció  y  Administració: 

Plaça  del  Teatre,  6,  entresol. 


NÚMERO  CORRENT . 20  CÈNTIMS. 

>  ATRASSAT,  AB  FOLLETINS .  .  4.0  > 

>  »  SENSE  FOLLETINS.  25  * 


SUMARI: 

Massa  feyna,  per  J.  Pujol  y  Brull.— El  Madrid  que  ara 
he  vist.  per  Pompeyus  Gener  — Teatres,  per  Emili 
Tintorer.— Els  concerts  Lamoureux,  per  Geroni  Zan- 
né. — Cant  de  primavera,  per  Joan  Vergés  y  Barris, 
—Notes  bibliogràfiques,  per  R.  Miquel  y  Planas. — 
Revista  de  revistes,  per  Lluis  Via.-  Noves. 

FOLLETÍ: 

SOLITUT,  per  Víctor  Català.— Plech  45. 

DAFNIS  Y  CLOE.— Traducció  catalana.— Plecb  9. 


MASSA  FEYNA 

El  govern  central  ara  no  sab  ahónt  toca. 
No  crech  per’xò  qu’ho  hagi  sabut  jnay.  Els 
estudiants  se  declaren  en  vaga  y  fa  una  pila 
de  dies  que,  sense  fer  cas  de  les  indicacions 
dels  quefes,  continuen  la  seva  campanya  re¬ 
volucionaria  y  de  protesta.  El  ministre  d’Ins¬ 
trucció  Pública  dimiteix  y  aixi  ho  declara  la 
prempsa  de  per  tot  arreu  y  ho  desmenteixen 
alguns  diaris  després  d’haver  fet  insinua¬ 
cions  convertint  a  l’enlayrat  personatge  ma¬ 
drileny,  durant  alguns  dies,  en  qualsevulga 
tipo  de  comèdia  dolenta,  per  lo  de  que  hace 
como  que  se  va  y  vuelve ,  fins  que  decidi¬ 
dament  fa  mutis  ab  aplauso  general.  Això  de 
la  política  madrilenya  es  com  els  telers  de 


mà:  tot  consisteix  en  una  llençadora  que  va 
amunt  y  avall,  però  en  aquest  cas  la  llença¬ 
dora  està  combinada  expressament  pera  que 
lo  que’s  teixeix  al  córrer  cap  a  la  esquerra’s 
desfassi  quan  corre  cap  a  la  dreta.  Per  això 
meteix  sembla  bona  hora  pera  cambiar  el 
sistema,  que  perdura  a  despit  del  sentit  comú 
y  de  la  vergonya  que’ns  resta,  y  més  tenint 
en  compte  que  la  mecànica  ha  avençat  molt 
y  el  sigle  xx  ja  no  ha  d’ésser  partidari  de  per¬ 
dre  temps  teixint  y  desteixint.  Lo  pitjor  es 
que  nosaltres  paguèm  el  jornal  com  si’s  fes 
bona  tasca,  y  els  farts  s’atipen  fins  a  reven- 
tar  0  agafar  mal  de  barres. 

A  la  meseta  tampoch  s’entenen  de  feyna  ab 
la  qüestió  d  e\'art  espanyol.  Al  li  s’han  con¬ 
gregat  toreros  y  remaders,  aficionats  y  em¬ 
presaris,  a  fi  d’evitar  la  supressió  dominical 
de  les  corridas.  Y  tot  són  anants  y  vinents,  y 
conferencies,  presentacions  y  consultes  enca¬ 
minades  també  a  desteixir  lo  que  s’havia  tei¬ 
xit.  La  eterna  llençadora  d’esquerra  a  dreta. 
Y  lo  pitjor  es  que  guanyaràn  els  partidaris 
de  la  fiesta  nacional ,  perque  diuen  que  aques¬ 
ta  no  pot  morir  mentres  hi  hagi  Espanya.  En 
efecte:  l’espectacle  ha  d’ésser  respectat  do¬ 
nada  sa  trascendental  importància;  y  déu  te- 
nirla  gran,  quan  pera  obsequiar  als  reys  y  a 
ses  families  constitueix  un  dels  millors  nú¬ 
meros  del  programa  de  festes;  y  aquests  en- 

layrats  personatges  no’s  descuyden  may  de 
contribuhir  a  son  esplendor  y  lluhiment  ab 
la  presencia  de  llurs  realeses.  Y  regalen  als 
matadors  petaques  ab  xifres  de  brillants  y 
rellotges  d’or  en  estotxos  de  pell  de  Rússia, 
y  agulles  pera  corbata!...  Bé  deuen  ser  tam' 
bé  grans  personatges  els  toreros  quan  tenen 
tan  bones  relacions  ab  la  noblesa  més  no¬ 
ble!  Y  als  pobres  mestres  d’estudi  se’ls  pro¬ 
hibeix  aumentar  el  sòu  mesqui  que  l’Estat 
els  consigna,  ab  les  petites  retribucions  dels 
alumnes!  Y  d'un  cop  de  ploma  mal  sucada 
d’un  ministre  que  vol  fer  veure  que  trevalla, 
se’ls  aclapara  de  sobte  arrencàntloshi  el  mos 
de  pa  que’s  guanyen  ab  la  honradesa  de  son 
magisteri.  Al  torero  desvergonyit ,  ple  de 
guarniments  de  femella,  al  acabar  la  feyna  li 
diuen:  «Té:  pren  aquesta  joya  pera  que  pu¬ 
guis  lluhir  y  fer  el  fatxenda  entre  les  prosti¬ 
tutes  que’t  festegen» ;  al  mestre  d’estudi  li 
diuen:  «Arri,  trevalla  fins  que  puguis  y  con- 
téntat  ab  aquesta  miserable  soldada,  boy 
fent  badalls  d’afamat  enfront  de  tos  deixe¬ 
bles...»  Però'l  govern  té  molta  feyna  y  no  li 
queda  temps  pera  preocuparse  de  mesqui¬ 
neses. 

Ara  meteix  corren  arreu  esglayadores  no¬ 
ticies  del  enfonsament  d’una  obra  en  cons¬ 
trucció,  que  ha  causat  gran  nombre  de  vícti¬ 
mes.  Les  famílies  d’aquestes,  llurs  amichs  y 
els  obrers  en  general  demanen  justícia  y  es¬ 
clariment  dels  motius  del  fet,  exigint  respon¬ 
sabilitats  y  aplicació  de  càstichs.  Ves  si  se 
n’hi  ha  girat  de  feyna  al  govern  de  Madrid! 
Ara  vindran  informacions,  visites,  dictàmens 
tècnichs,  repàs  de  condicions  y  contractes; 
sortiràn  a  relluhir  fets  y  noms  y  més  noms,  el 
paper  sellat  anirà  a  dojo,  les  escrivanies  treu- 
ràn  llustre...  y  a  fi  de  la  festa  sortirà  potser 
un  apellido  d’aquells  llarchs,  ple  de  zetes  y 
ab  un  de  o  dos,  y  de  la  ploma  de  l’escrivent 
saltarà  íper  descuyt!  un  topo  que  inutilisi  els 
plechs  y...  fins  a  un  altra,  que  lo  qu’es  de 
aquella  no  se’n  cantarà  gall  ni  gallina. 

Però  la  feyna  hi  es,  y  no  voldria  ésser  jo 
l’encarregat  de  pagar  gastos,  honoraris,  pa¬ 
per  sellat,  nòmines  y  dietes. 

Jo  tenia  un  amich  que  feya  de  procurador 
y’s  cuydava  de  cobrar  lloguers  d’una  pila  de 
cases  de  Barcelona.  Com  que  la  feyna  era  ex¬ 
cessiva  pera  ell  sol,  may  podia  donar  l’abast 
a  tot.  Resolgué  quedarse  ab  lo  que  bonament 


podia  fer,  y  ara  sempre’m  diu  que  li  surt  més 
a  compte;  trevalla  menys  y  cobra  més.  Vos¬ 
tès,  senyors  procuradors  de  Madrid,  que  co - 
brtny'  s  cuy  den  de  quaranta  nou  proprietats  que 
no  són  totes  seves  y  a  les  que  no  poden  donar 
l’abast,  es  hora  que  s’adonguin  de  que  te¬ 
nen  massa  feyna  a  casa  seva.  Senyors  de  Ma¬ 
drid:  de  la  nostra  puch  dirlos  que  per  lo  que 
val  y  pot,  es  ben  bé  prou  pera  governarse 
sola  y  fins  fa  molt  temps  que  no  necessita 
procuradors;  fentlos  avinent  de  passada  que, 
essent  honrats  y  sabent  els  devers  nostres, 
encara  qne’ns  deixessin,  ja’ls  vindríem  a  por¬ 
tar  els  quartos  a  casa;  encara’ls  estalviaríem 
feyna,  perque  la  veritat,  vostès  ne  tenen  tan¬ 
ta,  que  ni  la  seva  poden  acabaria. 

J.  Pujol  y  Brull. 


EL  MADRID  QUE 
ARA  JO  HE  VIST 

Feya  ja  algún  temps  que  no  hi  havia  es¬ 
tat.  May  Madrid  m’ha  agradat  gens,  ni 
m’ha  atret:  per  això  hi  he  anat  tan  poch 
com  he  pogut.  Fòra  d’uns  mesos  pel  docto¬ 
rat,  y  altres  poques  vegades  per  cumpür  al¬ 
guna  comissió,  o  per  qüestió  de  negocis,  no 
he  anat  més  a  Madrid.  Per  sortir  de  Barce¬ 
lona  prefereixo  París,  qu’es  la  capital  del 
món,  y  en  aquesta  hi  he  viscut  molt  temps, 
y  bé . 

Ara  l’efecte  que  Madrid  m’ha  fet  ha  sigut 
desastrós.  Y  comencèm  pel  començament. 

Aquesta  vegada  he  passat  per  la  via  direc¬ 
ta.  Al  pujar  a  l’exprés  ,  vaig  entrar  com 
tothòm  enelwagó  restaurant,  permaneixenthi 
fins  a  Reus.  En  sortint  de  Reus,  com  que  no 
puch  dormir  en  tren,  vaig  voler  mirar  el 
paisatge,  però  a  pesar  d’ésser  nit  de  lluna 
plena,  res  se  veya  perque  estava  núvol.  El  cel 
sols  va  q«edar  nèt  més  amunt  de  Casp.  D’allí 
a  Madrid  jo  no  vaig  veure  més  que  un  país 
quasi  enterament  despoblat,  ab  montanyes 
grises,  sense  més  vegetació  que  la  malesa  ni 
més  cultiu  que  un  xich  de  blat . 

No  obstant,  prop  de  Saragoça  comencen 
a  veures  uns  quants  arbrets  un  tant  mi¬ 
grats.  Y  d’allí  fins  a  Calatayud  y  a  Ricla, 
ahont  n’hi  ha  uns  quants  més  En  quant  a  ca¬ 
ses,  ben  poques  y  pobres.  Ysempre  tot  il·lumi¬ 
nat  per  una  lluna  brillant  com  un  disch  de 
plata  brunyida. 

A  Alhama  d’Aragó  se’ns  va  fer  de  dia; 
prompte  varem  ésser  a  Castella,  y  allí  va  sor¬ 
tir  el  sol.  L’aurora  va  ésser  rogenca  sense 
mitjos  tons.  La  terra  semblava  encesa. 
Prompte  aparegué  tal  com  era:  de  color  de 
terra  d’escudellés  ab  clapes  y  llistes  mora- 

denques,  sense  cap  vegetació.  Una  planu¬ 
ra  com  si  fos  de  l’Arabia  Petrea’s  desple¬ 
gava  als  nostres  ulls.  Un  enginyer  y  escrip¬ 
tor  belga  que  venia  ab  mi  estava  maravellat. 
«Jo  això  meteix  ho  he  vist  allà  al  país  dels 
alarbs,  prop  de  Medina,  entre  aquella  capital 
y  la  Meca — me  deya. — Me  sembla  que  aviat 
hem  de  veure  algún  oasis  ab  les  caravanes 
y  els  camells  que  hi  reposen.»  «Donchs  aquí 
ni  això  hi  ha  —  li  vaig  respondre  —  Lo  que 
potser  hi  trobèm  seran  colles  de  pobres  0 
de  gitanos  ab  algún  burricot.»  Y  efectiva¬ 
ment,  al  cap  d’un  rato,  devant  d'una  paret 
de  color  d’ocre,  arrecerats,  hivarem  veure  uns 
gitanos  xollant  un  burro.  Allò  semblava’l 
símbol  del  poble  y  del  govern  espanyol. 

Aviat  per  entre  unes  breïïas  rogenques 
(sempre  sense  cap  mena  de  vegetació]  varem 
ovirar  unes  montanyes  llunyanes,  blaves, 
d’un  blau  com  de  capot  de  soldat,  tal  com 
lespintava  en  elsfondos  en  Velàzquez  Per  de- 
rrera  s’alçaven  unes  cimes  totes  blanques  de 
neu.  Eren  los  montes  de  Soria ,  que  no’s  per¬ 
den  de  vista  fins  que  un  es  prop  de  Madrid. 
Pel  camí,  la  meteixa  desolació  y  les  metei- 
xes  brenas.  De  tant  en  tant  se  veya  algún  re¬ 
mat  de  moltons  inagres  y  polsosos.  Sem¬ 
blava  que  devia  comparèixerhi  Don  Quijote 
enristrant  la  llança.  Prompte  ab  el  vent  se 
van  alçar  núvols  de  pols.  Després  varem  veure 
alguns  sembrats  magres  y  mitj  sèchs,  y  des¬ 
prés  res...  es  a  dir,  al  cap  d’alguns  kilòmetres, 
Madrid! 

La  estació  es  nova,  y  encara  Deu  n’hi  dó  pe¬ 
ra  Espanya.  En  sortint  varem  veure’l  flamant 
edifici  del  Ministeri  d’Instrucció  Pública  y 
uns  altres  edificis,  blanchs  y  vermellosos, 
d’estil  pseudo-grech,  ypassant  cap  al  Prado  y 
San  Jerónimo,  a  l’Hotel  de  París. 

Al  relatar  la  impressió  que  m’ha  fet  Madrid 
tinch  d’advertir  que  procuraré  ésser  just,  y 
per  tant  rectificaré  lo  qu’en  mi  pogués  ésser 
impressió  influhida  per  un  excessiu  catala¬ 
nisme.  Gràcies  a  la  continua  conversa  que 
he  tingut-  aquests  dies  ab  l’escriptor  belga 
ab  qui  he  fet  el  viatge,  podré  ajustar  millor 
els  conceptes.  Donchs  bé:  Madrid  el  vaig  tro¬ 
bar  ab  les  meteixes  liniacions,  ab  les  metei- 
xes  costums,  y  defectes  (que  allí  no  ho  són) 
que  quan  jo  hi  estudiava’l  doctorat  en  Cièn¬ 
cies.  Lo  únich  notable  de  debò  que  hi  he 
trobat,  es  allò  que  res  té  que  veure  ab  Ma¬ 
drid:  els  museus  de  pintures  y  d’armes,  per- 
que  això  es  de  tota  Espanya,  y  de  lo  que 
aquesta  va  pendre  a  les  demés  nacions  quan 
les  conquistà. 

Es  un  país  immòvil.  Si  alguna  cosa  ha 
evolucionat,  esen  sentit  regressiu.  Lonousón 
els  edificis  públichs  (alguns  tan  sols)  fets  per 
catalans  y  per  francesos,  tals  com  La  Equi¬ 
tativa.  alguns  Banchs  com  l’Hispano  Ame¬ 
ricà  ,  y  altres.  Les  millors  botigues  són 
de  catalans  0  d’estrangers.  Ben  poques  n’hi 


ha  ab  el  bon  gust  dels  aparadors  de  Barce¬ 
lona,  y  ab  llur  luxosa  exposició  de  novetats. 

Cafès,  no  n’hi  ha  cap  que  pugui  competir 
ab  els  d’aqui,  Y  ara  sols  parlém  del  decorat. 
Les  farmaciesencara  són  boticas  com  en  temps 
dels  polvos  de  la  Madre  Celestina.  El  públich 
s’espera  devant,  y  els  medicaments  se  prepa¬ 
ren  a  dins  0  a  distancia,  derrera  d’una  valia  0 
d’una  reixa.  Res  d’aquest  bon  gust,  y  fins 
d’aquest  luxo  de  les  de  Barcelona,  bón  tristes 
y  pobres.  Sembla  que  s’hi  preparin  potingues 
pera  la  mort. 

Les  cases  són  relativament  senzilles  y  lli¬ 
ses.  Són  com  prestatges  pera  ficarhi  gent.  No 
s’hi  veu  aquesta  diferenciació  de  les  d’aquí, 
ni  aquestes  fatxades  tan  originals,  ni  les  en¬ 
trades  decorades,  ni  els  prodigis  de  ferro  forjat; 

res,  cases  quadrades  com  a  Berga  0  a  Sant 
Celoni,  de  color  de  rajola  0  de  color  d’ocre, 
ab  teules  a  l’antiga,  donant  als  carrers,  bas¬ 
tant  amples,  l’aspecte  de  carrers  majors  de 
pobles  de  fóra.  La  meteixa  Porta  del  Sol 
tindria  l’aspecte  de  la  plaça  major  d’un  poble 
gran  si  no  fos  pels  varis  tramvies,  que  són 
bastant  raquítichs  y  mal  tinguts. 

Ala  Porta  del  Sol, els  carrers  que  hi  desem¬ 
boquen  y  el  Ministeri  de  la  Governació  la 
fan  semblar  un  pop  colossal;  la  plaça  es  el 
cos,  y  el  cap  el  Ministeri  de  la  Governació: 
els  carrers,  els  tentàculs  0  cames  que  van  a 
terminarse  en  xucladors  a  províncies  y  de 
allí  puijen  el  such  cap  a  Madrid. 

No  hi  ha  cap  casa  ni  cap  botiga  ni  res,  de 
estil  modern  0  modernista.  Aquí  a  Barcelo¬ 
na,  de  més  0  menys  bon  gust,  esbogerrat  o 
ben  equilibrat,  tot  indica  innovació,  fins  lo 
que's  remonta  a  les  bones  tradicions  de  l’an¬ 
tiga  construcció  de  nostraterra.  Les  casesd’en 
Domènech  y  Montaner,  els  hotels  Lluís  XV 
modernisat  d’en  Sagnier,  els  edificis  gòtichs 
florits  0  del  Renaixement  d’en  Puig  y  Ca- 
dafalch,  els  de  L’Audet,  són  preciositats  que 
admiren  fins  als  estrangers  de  millor  gust.  No 
sols  l'escriptor  belga  que  venia  ab  mi,  sinó 
l’Octave  Uzanne,  escriptor  d’art  de  Paris,  ab 
el  que  vaig  ésser  fundador  de  la  revista  Le  Li- 
vre ,  així  m’ho  va  dir.  Aquest  ultim  devant 
de  certes  restitucions  històriques  modernisa- 
des  s’hi  ha  extasiat,  aquests  derrers  dies.  Del 
palau  Renaixement  del  final  de  la  Rambla 
de  Catalunya,  fet  d’en  Puig  y  Cadafalch,  va 
fermen  els  majors  elogis. 

ABarcelona  ja  tothòm  té  campanar  omina- 

ret,  cúpola  odome  com  en  la  Venecià  del  1300. 
Això  proba  empenta  pera  enlayrarse  de  part 
de  la  gent  de  la  nostra  terra.  Al  rich  ja  no  li 
basta  ab  una  casa  senzilla:  vol  més,  y’s  guar¬ 
neix  algún  tinglado  ben  alt;  0  bé  tira  cap  en 
fóra,  y  vinga  mirandes  y  balconades,  y  repi- 
ses  y  cariàtides,  y  amunt;  y  tot  són  cresteríes 
y  panells,  y  ventayols,  y  fletxes,  y  pinàculs  y 
cimes. 

A  Madrid  tothòm  se  resigna  ab  la  mida 
comú.  Fóra  d’algunes  cases  nobiliàries  anti- 

gues,  alguns  palaus  en  el  barri  nou  y  els  edi¬ 
ficis  estrangers,  tot  són  cases  de  munició. 

Y  la  gent  ho  són  tant  com  les  cases.  Els 
pobres  (que  n’hi  ha  un  aixàm)  van  espallo- 
fats  que  fan  fredat,  y  els  obrers  poch  menys; 
la  classe  mitja,  ab  la  clàssica  capa,  el  barret 
rodó  y  unes  calces  a  la  torera ,  bombades 
abaix  y  estretes  altormellque  sembla  que  s’hi 
hagin  fet  ses  feynes;  els  senyors  pobres  (em¬ 
pleats,  facultatius,  mitj  artistas,  etc.,  etc.), 
aquests  porten  un  gabàn  fosch,  més  0  menys 
mal  fet,  y  un  barretet  negre  de  copa  forta  de 
mitj  formatge. 

Y  tots  passen  pels  carrers,  poch  a  poch  y 
ab  un  ayre  trist  com  si  vinguessin  d’un  ente¬ 
rro.  De  tant  en  tant  se  veuen  uns  senyors  ab 
barba  blanca,  tiessos  y  seriós,  que  semblen 
la  estatua  del  comendador. 

L’aristocracia  y  els  alts  funcionaris  quasi 
no  van  a  peu.  Els  homes  també  semblen  tots 
fets  ab  un  meteix  motllo :  levita  hermèti¬ 
cament  tancada  ab  solapes  de  seda  bona,  ba¬ 
rret  de  copa  lluhent  com  acabat  de  planxar, 
gran  corbata  ab  agulla  de  preu,  colls  de  pam, 
calçat  de  xarol  ab  botins  d’esca,  y  a  la  mà 
enguantada’l  bastó  agafat  al  revés,  y  que, 
com  fa  gayato,  devegades  entrebanca  ab 
algú.  Y  van  tots  tibats  y  satisfets  com  si  els 
haguessin  reconegut  les  potencies. 

M’oblidava  dels  toreros  parats  a  la  calle  de 
Sevilla ,  devant  la  Equitativa  0  el  Banco  Hispa- 
no- Americana .  S’estàn  fixos,  immòvi Is,  seriós, 
com  estàtues  fúnebres.  Ab  els  barrets  plans 
v  negres,  ab  el  seu  pentinat  curt  y  llis,  ves¬ 
tits  de  colors  foscos,  ab  les  calces  estretes  del 
cul,  amples  de  baix  y  agarrotades  al  tormell, 
tots  afeytats,  morenos  y  planejats  de  cara  que 
són,  semblen  una  degeneració  de  capellà  em¬ 
peltat  de  presidari.  Cap  al  lart  no’s  veu  d’ells 
més  que  la  cara  dura  y  el  cos  formant  una 
prolongada  taca  negra. 

Les  dònes,  si  són  les  del  poble  van  qu’es 
un  fàstich;  totes  semblen  pendons.  Unsfandi- 
llots  arrocegant,  un  mocadorot  gran  posat 
de  manera  que  pengin  els  serrells  pels  costats, 
caminen  penjím  penjàm  com  un  misteri,  gron- 
xantse  d'un  costat  a  l’altre  y  a  batzegades. 
Al  cap  no  hi  porten  res,  res  més  que’l  penti¬ 
nat  qu’es  el  cabell  entortolligat  com  un  tur¬ 
bant  fins  als  ulls;  sembla  que  duguin  el  cap 
enfonsat  fins  al  front  en  una  pastarada  ne¬ 
gra. 

Les  senyores  que  no  són  de  l’aristocracia 
han  deixat  la  mantellina  pel  sombrero.  No 
ho  haguessin  fet  may!  Ara  sembla  que  les 
ban  vestides  els  seus  enemichs.  Com  tenen 
molt  cabell,  el  barret  posat  a  sobre  apar 
que’ls  fuig  del  cap.  Y  el  porten  gros,  molt 
gros  (perque  a  la  cuenta  com  més  gros  més 
vesteix)  y  mal  fet,  molt  mal  fet  y  pitjor  po¬ 
sat.  Y  si  el  barret  es  vermell  (que’n  porten 
molts  d’aquest  color)  duhen  un  sach  0  abrich 
de  color  de  cuyro  0  negre  y  fandilles  bla¬ 


ves  y  sabates  d’altre  color,  y  van  totes  en- 
farinades,  que  hi  ha  que  apretar  a  córrer, 
per  no  vèureles.  Si  alguna  va  ben  vestida, 
acosteushi  y  veurèu  que  parla  francès,  cata¬ 
là  0  americà  del  Sud. 

Les  de  l’aristocracia  van  dins  de  cotxes  ti  ¬ 
bades  y  series  com  ninarres,  y  sols  se  veuen 
de  mitj  cos  en  amunt,  com  als  teatres  dins 
dels  palcos. 

Allí  no  veurèu  aquestes  menestrales  tan 
maques,  tan  bones  moces,  tan  ayroses  que 
tenim  nosaltres,  que  semblen  princeses  per 
lo  ben  vestides  que  van  y  per  la  seva  manera 
solemne  y  digna  de  caminar.  A  la  nit,  les 
nits  de  grans  funcions,  a  Barcelona's  veuen 
unes  dònes  hermoses,  altes,  esculpturals, 
vestides  de  seda,  enjoyades,  ben  pentinades, 
que  marxen  ab  tal  dignitat  que  semblen  da¬ 
mes  del  Renaixement,  y  es  impossible  dir,  si 
no  es  pel  qui  les  acompanya,  si  són  menes¬ 
trales  0  senyores.  Y  sense  retreure’ls  dies  de 
festa,  a  l’estiu  per  la  matinada  jo  he  vist  baixar 
pel  Passeig  de  Gracia  noyes  hermoses,  que 
anavena  vendre  ala  plaça,  abcistellselegants, 
de  pintats  vimets,  qu’eren  dignes,  per  la  seva 
manera  de  caminar  y  de  portarse,  de  pertà¬ 
nyer  a  les  primeres  famílies,  y  que,  es  clar, 
resultaven  més  distingides  que  les  filles  dels 
tituls  de  Castella.  Dues  carniceres  baixaven 
cada  dia  que  semblaven  dues  reynes. 

Mes  no’n  parlém  de  les  dònes  catalanes, 
que  aquestes  vesteixen  tan  bé  com  les  fran¬ 
ceses. 

A  Madrid  sembla  que  totes  tenen  horror 
à  ir  à  cuerpo.  Han  d’anar  emmituflades  y 
embolicades.  A  la  nit  encara’n  vaig  veure 
que  duyen  el  cap  embolicat  en  l’antiga  nube. 

Una  cosa  varem  notar,  ab  l’escriptor  belga. 
En  els  altres  paisos  la  ciutat,  el  cel  y  el  pai- 
satge  semblen  formar  un  tot  harmònich.  Aquí 
no.  La  coronada  vila  es  un  glop  de  cases 
trencat  y  apart,  destacat  de  tot.  Gens  de  natu¬ 
ralesa  als  voltans.  Pels  carrers  no  hi  ha  ar¬ 
bres,  ni  tampoch  squares ,  ni  parchs,  això  que 
tant  alegra  les  ciutats;  tenen  horror  a  la  ve¬ 
getació.  El  cel  sembla  buyt  y  molt  alt,  tant, 
que’s  desenganxa  de  les  cases  del  fons.  En 
altres  paisos  meridionals  hi  ha  una  petita 
boyra,  y  una  polsina  d’or  que  brilleja  y  ho 
harmonisa  lot.  Aqui  no:  el  cel  es  d’un  blau 
fosch  insolent,  y  sembla  que  digui  que  res  té 
que  veure  ab  la  terra.  De  nit  es  quan  se  nota 
més.  La  lluna  hi  brillaimplacable  com  un  sol 
blanch,  y  les  estrelles  sobre  d’un  fons  de 
zafir  no  palpiten,  sinó  que  dardegen  una  llum 
vivay  freda  que  sembla  una  punyalada.  Aq ui’s 
comprèn  el  Deu  de  la  Biblia,  y  el  de  la  Inqui¬ 
sició:  Deus  durs,  inflexibles,  dictant  llurs  vo¬ 
luntats  absolutes  y  fatals  pera  l’Home.  Aixi  es 
que  aqui  íins  l’alegria  hi  es  trista. 

Els  carrers  són  molt  menys  illuminats  que 
aqui;  res  d’aquest  espetech  de  globos  elèc- 
trichs  de  tots  els  colors.  Ningú  circula  rihent. 

Cap  música,  cap  chor;  sols  de  tant  en  tant  se 
sent  la  guitarra  d’un  cego  que  punteja  una 
malaguenya  fúnebre  cantant: 

Permita  Dios  que  te  vea 
en  el  hospital  sufriendo 
y  dependa  de  mis  manos 
el  darte  los  alimentos. 

O  bé  un chulo  tristque  canta  com  uncigalot 
a  la  porta  d’una  taverna:  uMala  punalda  te 
den »,  y  molts  a  un  temps  y  mecànicament 
que  responen  ((/Olé!  /  Venga  de  ahi!  » 

Fins  les  bromes  dels  que  passen  són  ma¬ 
cabres.  Un  d’aqueixos  senyors  de  certat  edat 
que  semblen  el  comendador,  al  passar  per  la 
Carrera  de  San  Jerónimo  cap  al  tart,  no  sé 
què  va  dir  a  una  golfa,  y  ella  li  va  respondre: 
aAnda ,  arrodillale  y  toma  el  rosario ,  que  ya  la 
tierra  te  llama!)) 

La  gent  no’s  diverteixen,  ni  mengen:  sols 
beuen  y  beuen  dolent,  fins  els  senyors. 

La  cuyna  es  feta  ab  oli,  en  general  enran- 
ciat.  Tot  lo  que’s  fa  del  tocino,  tots  els  embu- 
tits,  y  el  pernil,  aqui’s  venen  ja  rancis,  y  es 
cosa  corrent.  El  peix  el  tenen  de  fa  temps  fre¬ 
git  y  sèch,  tot  recremat.  Per  les  nits  van  a 
sopar  a  unes  tavernes  brutes,  indecents,  a 
que  donen  noms  pomposos:  El  Criterio ,  El 
Sanatorio ,  La  Principal ,  etc. 

Res  d’aquells  magnífichs  establiments  de 
menjar  y  beure  que  hi  ha  a  Pans,  Amster¬ 
dam,  Munich,  Ginevra,  etc.,  quin  decorat 
costa  centsmils  franchs,  y  que  s’hi  menja  y 
beu  divinament.  En  aquests  sanatoris  sols  s’hi 
beu  unValdepenas  que  té’l  gust  de  la  pega 
del  bot,  0  un  Jerez  dolent  encapsat  ab  esperit 
d'industria,  0  cazalla.  Y  s’hi  mengen  pàjaros 
fritos.  Si  demanèu  llagosta,  vos  en  portaran 
un  tall  prim  com  un  papèr,  negat  ab  oli,  ce¬ 
ba,  alls  y  herbes.  De  llagosta  ni  tan  sols  un 
bri  com  pera  servir  d’esquer  a  un  pescador  de 
canya.  Tots  mengen  més  condiments  que  ali¬ 
ments.  Aixi  es  que  tots  agafen  uns  pets  feno¬ 
menals.  La  borratxera  està  a  l’ordre  del  día. 
A  Madrid  la  qüestió  no  es  ja  de  menjar,  ni 
tan  sols  de  beure:  es  d’emborratxarse,  de 
que  la  beguda  fassi  mal...  de  coger  la  tajada, 
com  diuen  ells.  Molts  escriptors  distingits  y 
fins  sabis  l’agafen,  uns  silenciosa,  altres  tre¬ 
menda,  y  ho  volen  matar  tot,  y  el  públich 
(y  això  proba  que  son  races  semítiques)  res¬ 
pecta  la  borratxera  com  si  fos  cosa  sagrada. 

Recorrent  els  voltants  varem  veure  que 
apenes  hi  ha  indústries.  Voltants  com  els 
d’aquí  0  de  Paris,  no  n’hi  ha,  però’ls  arrabals 
y  barris  extrems  ens  pensàvem  que  ara  tin¬ 
drien  indústries.  N’hi  ha  ben  poques  y  en¬ 
cara  tingudes  per  francesos,  per  belgues  0  per 
catalans.  Lo  que  s’hi  veu  més  són  gent  que 
s’espussen  o’s  maten  els  polls  en  mitj  del 
carrer  0  devant  de  les  cases. 

Els  oficis  encara  s’exerceixen  com  cinquan¬ 
ta  anys  enrera. 

Encara  es  el  meteix  Madrid  dels  manolos 
y  els  xisperos ,  però  aquests  han  sigut  substi- 


tuhits  pels  chulapos ,  especie  d’hermafrodites 
sens  ofici  ni  benefici,  que  peguen  a  les  dò- 
nes  y  viuen  d’elles. 

El  jòch  y  les  cases  d’empenyo  fan  fredat.  A 
la  nit  per  tot  arreu  se  veu,  fins  al  centre,  en 
fanals  esmerilats:  (( Dinero  por  ropas ,  dinero 
por  alhajas,  dinero  por  papeletas »,  etc.  Per  la 
corrida  de  toros  de  la  prempsa,  el  dia  avans 
la  gent  hi  feyen  cúa,  que  arribava  fins  al  ca¬ 
rrer. 

Allí  la  gent  del  poble  semblen  tots  criats; 
més  que  ben  educats,  són  servils.  No’t  consi¬ 
deren  si  no’ls  brutalises  0  no’ls  insultes;  te¬ 
nen  l’ànima  d’esclaul  Un  cotxer  preguntava 
a  un  lacayo:  iA  quién  süves? —  A  gente  ordi¬ 
nària:  me  tratan  de  usted  —  responia  l’altre. 

Y  lo  meteix  els  demés.  Ningú  sab  res,  nin¬ 
gú  fa  res,  ningú  val  res.  Són  l.a  gent  del 
verb,  la  qüestió  es  parlar  bé.  Tot  ho  fan  de¬ 
pendre  de  la  fórmula.  Idees  originals!  Punts 
de  vista  nous!  Hi  tenen  un  horror  sagrat.  Tot 
ha  de  venir  consagrado  por  el  uso.  No  són 
flexibles  ni  humans:  són  durs  y  buyts  com 
els  tupins,  y  fets  tots  d’una  peça.  Sempre  fan 
dogmes.  Costa  molt  d’arribar  a  ésser  consi¬ 
derat,  perÓ  un  cop  sóu  dalt,  vos  momifiquen, 
vos  converteixen  en  ídol,  y  vos  fan  servir  de 
barrera  als  que  pugen. 

Odian  França  perque  es  lliberal,  vital  y 
humana,  y  li  prefereixen  Alemanya  sense 
compèndrerla,  creyentla  més  autoritaria  y 
més  disciplinada.  Però  no  han  llegit  directa¬ 
ment  els  seus  pensadors  genials.  Ni  de  No  - 
valis,  ni  de  Feuerbach,  ni  deBrunus  Bauer, 
ni  de  Max  Stirner,  non  saben  res,  res  més 
que’l  nom,  si  el  saben. 

Sols  són  enginyosos  en  tarugos,  pera  viure 
^nse  fer  res.  Tothom  mira  al  presupuesto. 
Els  ministeris,  ab  els  empleos,  els  fondos 
secrets  y  els  chanchullos  que  s’hi  organisen 
al  voltant,  mantenen  la  major  part  de  Madrid. 

El  tot  es  saber  lo  que  hi  ha  a  tal  regió  de 
matèria  imponible ,  y  en  conseqüència  no’s 
parla  més  que  d’empleos  y  de  política  per¬ 
sonal,  fins  a  l’Ateneu.  La  qüestió  estriba  en 
si  a  Fulano  le  han  dado  una  breva  para  Ca- 
taluiia ,  0  para  Canarias.  Res  saben  d’Euro- 
pa,  ni  els  importa.  El  Minuto ,  el  Regaierín... 
això  es  lo  que’ls  preocupa,  desprès  del  pre- 
supuesto . 

Com  que  són  febles  ,  no  respecten  més 
que  al  que  se’ls  imposa.  No  tenen  paraula 
mala  ni  obra  bona,  y  es  que  temen  respon¬ 
dre  de  front  a  front,  0  dir  que  no  volen  fer  lo 
que  prometen. 

Avans  els  catalans  sols  erem  laboriosos ,  é 
industriosos.  Ja  era  cosa  sabuda  que  Catalu- 
na  tiene  un  hijo ,  tiene  un  hijo  menestral ,  y  cap 
més.  Per  lo  tant,  pensaven,  «trevallèu,  feu 
riquesa  imponible ,  que  d’això’ns  enxalarèm!» 
Ara  han  vist  qu’en  ciencies,  arts  y  lletres  va- 
lém  més  qu’ells;  que  a  l’estranger  som  els 
sols  a  quí  consideren  al  nivell  d’Europa,  y 
ab  l’altanería  d’uns  quants  de  nosaltres,  que 

ab  tota  la  millor  educació  del  món  no  hem 
volgut  deixarnos  trepitjar  y  els  hem  reptat 
com  se  mereixien,  ara  tot  són  los  catalanes! 

Som  més  ferms  aqui,  y  ens  inspirèm  més 
en  la  Naturalesa,  en  la  realitat  de  les  coses, 
y  ho  estudièm  tot  ab  més  bona  fe.  Aixi  es  que 
a  la  primera  controversia’ls  volquèm.  No’ns 
entenen,  però’ns  respecten;  els  inspirèm  es¬ 
tupor  sagrat  Els  semblèm  habitants  d’un 
altre  planeta. 

Fins  ara  ells  havien  semblat  més  grans  per- 
que’ls  catalans  estàvem  agenollats  devant 
d’ells.  Ara  que’ns  hem  alçat,  semblen  pig¬ 
meus  y  nosaltres  gegants.  Aquest  gegant  de 
la  Espanya  es  buyt  y  de  terra  recuyta ,  que  al 
primer  cop  caurà  tot  fet  a  troços ,  deya  en  Ta- 
maritl’any  1640,  yara’ns  ha  semblat  una  gran 
veritat  lo  que  deya  llavors  aquell  català  llus¬ 
tre.  Volen  regenerar  Espanya  y  sols  busquen 
fórmules,  creyent,  com  els  taumaturgs  an- 
tichs,  que  aquestes  obren  per  acció  de  pre¬ 
sencia.  Són  raça  inferior  y  ab  inferis  nulla  est 
redempció. 

En  suma,  Madrid  ens  ha  fet  l’efecte  d’un 
poble  mort,  en  el  qual  sols  hi  ha  un  poch  de 
vivent  y  europeu,  lo  que  té  d’estranger.  Una 
capital  queva  ésser, y  que  va  seguint  son  pro¬ 
cés  regressiu  cada  dia  més  accentuat.  Cada 
dia’l  progrés  humà  hi  es  més  postiç. 

Encambi,  Barcelona,  d’un  poblegranqu’era, 
se  va  fent  una  capital  moderna,  europea,  vi- 
venta,  gran  y  hermosa,  que’l  dia  en  que  no 
li  pesés  la  centralisació  madrilenya  y  pogués¬ 
sim  gastar  aqui,  ab  els  nostres  artistes,  els 
nostres  facultatius,  els  nostres  professors  y 
els  nostres  empleats,  els  milions  que  cada 
any  la  coronada  vila  tentacular  ens  xucla, 
Barcelona  seria’l  segón  Paris  del  món. 

Això  sols  dependrà  de  nosaltres! 

Pompeyus  Gener 


TEATRES 

Claror  de  posta.  —  Fiamme  nell’ombra. — 

Joujou. 

Com  ho  feu  d’un  modo  insuperable  en 
Daudet  en  L' Arlesiana,  y  com  ho  feu  també 
en  La  morta'X  meteix  Pompeu  Crehuet,  la 
protagonista  del  quadro  dramàtich  Claror  de 
posta  no  surt  a  escena — bé  pot  dirse  que  no 
hi  surt,  puig  sols  li  passen  moribonda, — y 
no  obstant,  ella  la  omplena  tota.  El  seu  dra¬ 
ma,  un  d’aquest  petits  drames  humans  que’ls 
diferents  personatges  ens  expliquen  poch  a 
poch,  ara  un  detall,  ara  un  petit  fet,  ara  una 
qualitat,  es  el  drama  d’un  cor  feble  y  senti¬ 
mental  que,  cansat  de  patir  en  silenci,  busca 
en  la  mort  una  deslliurança.  Drama  punyent 
com  ho  són  els  de  les  ànimes  senzilles  y 
qu’en  Crehuet  ens  presenta  ab  molta  habili¬ 
tat  per  medis  indirectes.  El  dolor  dels  pares 


y  de  l’home  que  la  estimava,  els  plors  y  crits 
d’uns  y  altres,  el  cinisme  y  les  baladronades 
del  marit,  els  comentaris  dels  parents  y  co¬ 
neguts,  y  en  fí,  tota  la  petita  acció  externa 
que  a  nostres  ulls  se  desenrotlla,  sols  servei¬ 
xen  de  march  a  la  finestra  per  hont  entra  la 
llum  esmortuhida  de  la  posta  d’un’ànima. 

Cal  confessar  qu’en  Crehuet  sab  fer  això 
ab  sentiment  y  ab  sobrietat  envejables;  tant, 
que’ls  seus  quadrets,  fills,  més  que  d’una 
concepció  enlayrada,  d’una  observació  direc¬ 
ta  de  la  vida ,  emocionen  íntimament,  per 
la  veritat  ab  que’ls  presenta.  En  un  sen¬ 
zill  quadro  dramàtich  ab  això  n’hi  ha  prou, 
sobre  tot  fentho  tan  bé;  però  seria  de  desit¬ 
jar  que  l’autor,  ja  seguint  aquest  procedi¬ 
ment,  en  un  gran  drama  dificilissim,  ja  pre- 
sentantnos  francament  un  conflicte  passional 
de  la  vida  corrent,  el  fes  0  probés  de  ferlo 
aquest  gran  drama.  Es  necessari  que  s’atre¬ 
veixi  en  Crehuet,  y  que  probi  d’enfondir  din¬ 
tre  del  cor  humà.  Es  clar  que  nosaltres  espec¬ 
tadors  podèm  endevinar  moltes  coses  que 
l’autor  s’acontenta  ab  apuntar,  però  seria  mi¬ 
llor  que,  enlloch  de  férnosles  endevinar,  ens 
les  servis  ell  enrobustides,  intensificades  ab 
el  calor  y  força  que  saben  comunicalshi  els 
grans  artistes.  Sembla  que  tingui  por  de 
profondisar  en  Crehuet,  y  la  por  no  es  pas 
digna  d’un  artista  verdader.  Val  més  ésser 
un  vençut  que  un  modest. 

La  execució,  ben  discreta  en  conjunt,  dis- 
tingintse  la  Llorente,  la  Jarque  y  la  Morera. 

En  una  llar  de  capellà— si  una  llar  de  ca¬ 
pellà  es  una  llar,  — trista,  ombrívola  y  quie- 
tosa,  el  vent  de  la  tempesta  ab  flamarades 
de  llamps,  ab  espetech  de  trons  hi  entra  un 
dia  sobtadament  com  si  hi  entrés  el  diable. 
Fiamme  nell' ombra. 

L’autor  en  E.  A.  Butti  ens  presenta  en  el 
primer  acte  Les  Crisantemes ,  com  ell  el  subti¬ 
tula  simbòlicament,  la  quietut  melancòlica 
d’aquella  llar  sense  vida  ahont  un  arxiprest 
y  canonge  passa  les  hores  lentament,  lle¬ 
gint  el  diari  ortodoxe  pera  distreures  de 
les  petites  miseries  y  ambicions  que  com  a 
únich  fi  terrenal  commouen  les  petites  àni¬ 
mes  dels  clergues  ben  vistos  en  el  palau  del 
bisbe  agonitzant.  El  vicari  general  y  nostre 
protagonista,  enemichs  jurats  de  temps,  es¬ 
peren  neguitosos  la  mort  inevitable  del  bis¬ 
be,  a  la  qual  seguirà’l  nomenament  d’un 
0  altre  pera  aquell  càrrech,  nomenament  que 
significarà  la  desgracia  del  que  sia  vençut 
en  la  lluyta.  Mes  que  l’ambició  d’ésser  bisbe, 
preocupa  a  l’arxiprest  la  por  de  que  ho  sia 
el  vicari  general.  «Es  un  home  terrible  y  que 
no  perdona»,  diu. 

Dues  0  tres  criatures  juguen  a  capellans,  la 
majordona  y  el  sacristà  parlen  del  fet  y  un 
jove  amich  y  quasi  deixeble  del  sant  home — 
perque  a  pesar  d’aquells  petits  defectes  es 
un  sant  que  prega  molt,  que  ho  dóna  tot  als 

pobres  y  que  creu — se  presenta  humilment, 
modestament  y  ab  els  ulls  baixos.  Es  el  fill 
d’un  lliure  pensador  que  no  ha  sortit  a  son 
pare;  ses  virtuts  exemplars  són  apreciades 
per  tothòm;  es  el  noy  mimat  del  clero.  Quel¬ 
com  d’irrespectuós,  d’inconscientment  irres¬ 
pectuós,  dóna  el  to  al  quadro.  La  familiari¬ 
tat  ab  les  coses  santes  fa  que  nens  y  grans, 
sense  malicia,  juguin  o  parlin  d’elles  ab  menys 
solemnitat  de  lo  que  convé.  Se  veu  qu’en 
.  Butti  es  un  gran  obseivador. 

Les  crisantemes  són  tristes  y  tot  es  trist  a 
casa  de  l’arxiprest.  La  primera  ventada  del 
temporal  obre  la  porta  ab  esclat:  es  el  lliure¬ 
pensador  qu’entra  sobtadament  portant  una 
missió  delicada:  Una  germana  del  capellà, 
que  un  dia  abandonà  al  seu  germà  que  li  ha¬ 
via  fet  de  pare,  per  qui  ell  s’havia  distret  de 
les  seves  oracions  y  per  qui  la  part  dels  po¬ 
bres  havia  sigut  mermada,  després  d’haver 
pecat  molt  y  patit  molt,  torna  arrepentida  y 
miserable.  El  germà  ^serà  pietós,  la  perdo¬ 
narà  y  l’acullirà?  «No — diu  ell  de  primer  im¬ 
puls  —  la  meva  llar  no  pot  ésser  profanada». 
«Sí — li  diuen  tots  inclòs  el  seu  director  espi¬ 
ritual — es  un  dever  de  germà  y  es  obligació 
de  deixeble  de  Christ».  A  la  fi,  el  cor  venç  a 
la  reflexió  y  l'arxiprest  perdona.  Acaba  l’acte, 
trist,  ab  la  entrada  de  la  germana  pròdiga 
y  una  escena  exquisida  de  dolor  y  tendresa 
fraternals. 

Y  venen  les  roses.  Com  diu  un  personatge, 
la  dòna  és  com  l’aygua  dels  estanys,  que  re¬ 
moguda  per  lo  tempesta  es  tèrbola  y  al  poch 
temps  de  calma  torna  a  ésser  clara  y  transpa¬ 
rent.  La  germana  que  arriba  moixa  y  passa¬ 
da  torna  a  ésser  la  dòna  esplèndida  d’avans, 
ab  uns  ulls  com  unes  taronges,  ab  un  cor 
que  no  li  cap  al  pit,  ab  una  sang  que  bull 
en  ses  venes,  ab  uns  desitjós  que  semblen 
pecats  «Sempre  estich  trista  quan  el  jorn  tra- 
monta.  Sembla  que  mor  quelcòm  de  meu, 
quelcòm  de  jo  meteixa  fuig  y  ho  perdo  y  may 
més  ho  recobraré».  Es  l’Eva  de  la  poma,  la 
pecadora  incorretgible,  la  dòna  gran,  de  pas¬ 
sions  ardentes,  esclava  de  l’amor,  cantora  del 
plaher;  es  la  rosa  exuberant  de  pètals  ufano¬ 
sos  que  s’obren  a  la  vida.  Y  aquell  jovenet 
mimat  dels  clergues,  espill  de  totes  les  virtuts, 
modest  e  ingenuu  queda  esglayat.  La  verda- 
dera  vida  s’obre  als  seus  ulls,  la  verdadera 
fe’s  filtra  en  sa  ànima.  Aquella  dòna  es  l’a¬ 
mor,  y  d’amor  tésed;  petons  y  abraçades,  tot 
ella  pot  darli.  Y  en  el  niu  de  la  pau  trista  y 
quietosa,  tot  just  agitada  per  les  petites  am¬ 
bicions  que  remoregen  silencioses  a  l’entorn 
d’un  bisbe  mort,  hi  resona  sarcàsticament 
el  bes  fecond  de  dues  roses:  una  ja  plena,  lu- 
xuriosa  y  ben  roja,  l’altra  en  capoll,  atrevida 
esperançada.  «Altra  volta  estich  perduda» 
exclama  la  dòna  infeliç  que  per  trista  expe- 
riencia  sab  còm  paga’l  món  els  grans  pecats 
d’amor. 


Els  lliris  han  florit  als  peus  del  SantChrist, 
sobre  la  taula.  No  es  pas  ella,  la  pecadora 
d’amor  qui  els  hi  ha  fet  créixer.  Es  el  món 
que  demana  puresa,  que  demana  penediment 
y  exigeix  silenci.  El  món  vol  estendre  un  vel 
blanch,  una  mortallasobre’ls  que  han  trasgre- 
dit  les  seves  lleys  artificioses.  La  dòna  dos  cops 
mare  sense  sagraments,  la  dòna  molts  cops 
pecadora,  pecadora  d’amor,  sense  diploma, 
sols  té  dret  a  l’oblit,  sols  té  dret  al  silenci.  Y 
aixi  ella  y  el  capellà,  l’arxiprest  desencorat¬ 
jat  y  també  trahit  pels  homes  se’n  van  cap  a 
lapau  de  les  altures, ylesmontanyes  del  lluny 
els  hi  obren  els  braços  mostràntelshi  el  camí 
de  la  natura  sempre  feconda  y  sempre  reno- 
vantse  lliurement,  a  pesar  de  les  tempestes, 
de  les  flamarades  y  dels  trons  que  de  tant  en 
tant  baixen  del  cel  a  pertorbaria. 

Heusaqui  la  concepció  de  l’ilustre  autor 
italià  tal  com  jo  l’he  entesa.  Crech  inútil  ex¬ 
plicar  l’argument  qu’en  línies  generals  ja 
crech  haver  explicat,  com  crech  també  haver 
fet  ab  lo  dit  son  millor  elogi.  No  obstant,  afe¬ 
giré  alguns  mots  concretantme  més  al  drama 
escènich.  Sa  millor  qualitat  està  en  els  tipos, 
tots  d’una  veritat  psicològica  y  una  justesa 
de  linies  prodigiosa.  Tots  són  tipos  reals, 
trets  de  la  vida  sense  carregarlos.  Clergues 
y  seglars  estàn  pintats  ab  urra  imparcialitat 
tal,  que  fa  pensar  ab  llàstima  en  els  nostres 
fanàtichs  del  camp  roig  y  del  camp  negre.  Y 
no  són  solsels  personatgesíoque’ns  interessa 
tot  seguit  en  l’obra  d’en  Butti,  per  sa  veri¬ 
tat,  sinó  lo  que  fan,  lo  que  diuen  lo  que’lshi 
succeheix.  Tot  està  saturat  d’aquell  element 
imprescindible  en  tota  obra.  artística,  la  be¬ 
llesa  de  la  vida,  qu’es  sempre  la  bellesa  de 
la  veritat. 

Fiamme  nell'  ombra  té  alguns  defectes:  no  se 
ré  jo  qui’ls  hi  negui.  Sobre  tot  en  el  tercer  ac¬ 
te,  qu’es  el  més  carregat  dramàticament,  pot¬ 
ser  per  ésser  massa  carregat,  hi  trobo  detalls 
de  construcció  bon  xich  inverosimils;  però 
són  detalls  petits,  detalls  petits  devant  de  la 
grandesa  e  intensitat  dramàtica  de  l’obra, 
que  indubtablement  es  de  les  que  honoren  el 
modern  teatre  italià,  que  compta  ja  ab  tantes 
obres  mestres. 

De  la  execució  correspon  el  lloch  d’honor 
a  la  Mariani  y  a  n’en  Paladini.  Ella,  la  Ma- 
riani,  està  en  son  element;  la  dòna  passional 
encaixa  perfectament  en  son  temperament 
artistich;  sens  esforç,  quasi  bé  sens  estudi, 
ens  fa  la  protagonista  d'aquest  drama.  Ella 
el  sent  y  el  sent  fondo,  no  té  més  que  dei- 
xarse  anar.  Crits  y  plors,  besos  y  rialles,  tot 
li  surt  de  l’ànima,  ingènuament,  intensa¬ 
ment.  En  Paladini  per  la  seva  banda  no’s 
queda  a  mitj  camí.  Si  bé  no  tan  espontani 
com  ella,  la  supera  per  sa  meticulositat.  L’es¬ 
tudi  y  la  comprensió  clara  del  tipo  li  permet 
detallarlo  ab  riquesa  incomparable;  sempre 
dintre  del  paper,  sempre  amo  de  si  meteix, 

se  creix  en  les  situacions  dramàtiques,  en  les 
que  s’imposa  per  l’amplitut  de  son  gesto  y 
per  l’esclat  y  força  de  sa  veu. 

Els  demés  arrodoniren  el  quadro  a  la  per¬ 
fecció,  distingintse  especialment  el  que  feva 
de  galàn  jove,  quin  nom  sento  no  recordar. 

Joujou  es  upa  comèdia  a  lo  Dumas  fill, 
sense  consistència  psicològica  en  sos  perso¬ 
natges  que  mou  l’autor  a  capritxo  en  una  ac¬ 
ció  inverosímil;  però  la  comèdia  està  escrita 
ab  garbo  y  desembràç.  Aquesta  volubilitat  en 
els  personatges  y  la  lleugeresa  ab  que  l’autor, 
en  Henry  Bernstein,  combina  la  intriga,  fa  que 
la  comèdia,  en  conjunt,  no’ns  interessi.  Lo 
qual  no  es  obstacle  pera  que’ns  distreguém 
agradosament  ab  algunes  escenes  dialogades 
ab  un  garbo  y  una  facilitat  ben  remarcables, 
ab  tot  y  abusar  com  abusava  en  Dumas  de 
la  paradoxa. 

Bé  es  veritat  que'ls  actors  de  la  companyia 
Mariani  contribueixen  a  donarhi  relleu.  Res 
més  deliciós,  per  exemple,  que  la  relació  que 
fa  la  Mariani  (Joujou)  de  les  seves  aventures 
amoroses,  que  diu  ella  ab  tota  la  malicia  e 
intenció  que  l’ingeni  de  l’autor  hi  va  posar. 
Lo  meteix  podria  dir  de  la  escena  entre  Ger¬ 
mana  y  Maurizio  (La  Bragaglia  y  en  Zam- 
pieri),  v  en  fi,  de  la  escena  del  tercer  acte  en¬ 
tre  en  Paladini  y  la  Mariani,  escena  que  no 
degenera  en  carrinclona  gràcies  al  trevall  ex¬ 
quisit  d’aquests  dos  actors. 

En  resum,  Joujou,  es  una  comèdia  que’spot 
anar  a  veure  un  dia,  sols  un  dia,  pera  fruhir 
ab  el  trevall  dels  actors,  quan  els  actors  ne  sa¬ 
ben  com  ne  saben  els  de  la  companyia  ita¬ 
liana. 

De  les  demés  obres  que’ns  ha  donat  la  Ma¬ 
riani  fins  ara  no’n  tinch  de  parlar,  puig  de 
quasi  bé  totes  he  escrit  en  les  planesde  Joven¬ 
tut  les  meves  impressions  sinceres.  No  obs¬ 
tant,  vull  enumeraries  pera  remarcar  lo  inte¬ 
ressant  que  resulta  aquesta  serie  de  repre¬ 
sentacions. 

Debutà  la  companyia  ab  Dionisia ,  pagant 
tribut  a  una  especie  de  compromís  que  sem¬ 
bla  hagin  contret  totes  les  companyies  italia¬ 
nes  que’ns  visiten.  Es  curiós  el  cas:  totes 
elles  comencen  ab  una  obra  carrinclona-,  con¬ 
vencional  y  antiquada  .  Quan  el  meteix 
Zacconi,  l’actor  més  modern  qu’he  vist  no 
sab  estarsen  de  pagar  aquesta  mena  de  tri¬ 
but!  Ah,  la  jettalura!...  Deixant  això  de  ban¬ 
da,  ens  han  donat  Zaza,  Ll Avversario ,  L’altro 
pericolo ,  La  felicità  in  un  cantuccio  y  alguna 
altra,  totes  elles  ben  interessants. 

Qué’n  feya  de  temps  que’ls  aficionats  no 
anavem  al  teatre  ab  tan  de  gust  com  ara! 
Perque  a  lo  escullit  del  repertori,  y  a  la  fide¬ 
litat  y  galanura  de  les  traduccions,  quan  de 
traduccions  se  tracta,  s’hi  uneix  un  quadro 
d’actors  ben  complert  y'ben  dirigit. 


La  mà  d’en  Paladini,  del  director  expert  y 
de  bon  gust,  s’hi  veu  sempre.  La  seva  quali¬ 
tat  suprema  com  a  actor  de  no  descuydar 
cap  detall  pera  lograr  el  major  efecte  de  con¬ 
junt,  li  serveix  també  pera  ensajar  y  dirigir 
la  escena.  Y  aixi  veyèm  que  fins  els  actors 
que  menys  facultats  posseheixen  y  que  fan 
els  més  petits  papers,  ens  apareixen  (salvant 
petites  excepcions)  com  actors  ben  discrets 
que  no’s  distreuen  may,  com  acostumen  a 
fer  els  nostres,  y  que  dominen  els  respectius 
papers. 

En  quant  als  altres,  als  primers  actors 
(deixant  de  banda  a  la  Mariani  y  el  meteix 
Paladini,  de  qui  ja  he  parlat  molt  y  de  qui 
tindré  de  parlar  més  encara),  no  són  pas  emi- 
nencies,  y  no  obstant  arriben  a  semblàrnosho 
gràcies  a  la  bona  fe,  convicció  y  desembràç 
ab  que  trevallen.  Entre  ells  mereix  espe¬ 
cial  menció  en  Zampieri,  que  ha  guanyat 
molt  desde  l’última  vegada  que  va  venir;  es 
a  dir,  ha  perdut  algún  defecte  o’is  ha  perdut 
en  part  molt  bona,  resultant  ara  més  flexible 
la  seva  representació  y  menys  monòtona  la 
dicció  seva.  Entre  altres,  va  fer  una  escena  de 
La  felicità  in  un  cantucció  immillorablement. 
La  Marinella  Bragaglia,  primeta,  de  rostre 
expressiu  v  dicció  clara  e  intencionada;  la 
Giannina  Chiantoni,  ingènua  deliciosissima 
que  resisti  molt  ayrosament,  en  aquell  her- 
mós  paper  de  L'altro  pericolo,  la  comparació 
que  involuntàriament  tots  fevem  ab  aquella 
altra  joveneta  que’s  deya  Paoli  y  que  tant  ens 
va  agradar  fent  aquest  meteix  paper;  la  ca¬ 
racterística,  que  no  sé  còm  se  diu,  y  algún  al¬ 
tre  actor  y  actriu,  entre  altres  el  galàn  jove 
que  ja  hp  citat  parlant  de  Fiamme  nell' ombra, 
que  no  desentonen  del  quadro  verament  es¬ 
cullit  de  la  companyia  Mariani. 

Emili  Tintorer 


CONCERTS  LAMOUREUX 

De  Beethoven  y  Weber  ençà,  la  orquestra 
es  la  expressió  musical  més  complerta.  La 
orquestra  moderna  no  es  altra  cosa,  com  diu 
un  escriptor  musical  francès,  que  un  ((instru¬ 
ment  de  múltiples  registres  ,y  timbres  va¬ 
riats».  Ab  la  perfecció  dels  instruments  mu¬ 
sicals,  la  orquestra  ha  esdevingut  un  colossal 
conjunt,  fusió  harmònica  de  totes  les  veus 
instrumentals  que  s’acoblen  entorn  del  quar¬ 
tet  de  corda  Sa  riquesa  d’expressió  es  mara- 
vellosa,  sos  matisos  són  infinits,  ses  sonori¬ 
tats  són  esplèndides.  Y  cal  dedicar  un  recort 
als  inventors  y  perfeccionadors  dels  intru- 
ments  d’avuv  dia,  sense’ls  quals  Wagner  y 
Strauss  no’ns  haurien  pogut  parlar  el  llen¬ 
guatge  maravellós  de  llurs  orquestracions 
prodigioses.  Els  aymadors  de  la  orquestra 
moderna  devèm,  donchs,  recordar  ab  reco¬ 
neixença  y  admiració’ls  noms  de  Cousineau, 
Nadermann,  Erard,  Gordon,  Coche,  Dorus, 

Adolf  Sax,  Boehm,  Denner,  Horn,  Müller, 
Buffet,  Stoelzel,  B.luhmel,  Koelbel... 

La  orquestra  Lamoureux  de  Paris,  que  la 
anterior  setmana  (dies  4,  5  y  6)  ha  donat  tres 
concerts  al  teatre  de  Novetats,  es  un  nota- 
bilissim  exemple  d’orquestra  moderna,  sens 
arribarne  per’xò  a  l’ideal.  La  orquestra  La¬ 
moureux  té  elements  immillorables,  instru¬ 
mentistes  de  primer  ordre:  la  fusta  y  sobre 
tot  la  corda,  són  per  demunt  de  tots  els  elo¬ 
gis  que  poguèm  ferne.  Però’l  metall,  si  no 
per  culpa  dels  professors,  per  culpa  dels  ins¬ 
truments,  ressona  a  voltes  estrident  y  desa¬ 
gradable:  en  els  forts  y  fortíssims  ens  ha  fet 
ohir  algúns  sòns  aspres  y  escardats.  Y  el  di¬ 
rector  Mr.  Chevillard  (gendre  del  gran  La¬ 
moureux),  es  un  músich  distingit,  mes  no  es 
sobrer  d’estil  ni  de  nirvi.  Se  nota  algunes  ve¬ 
gades  mancança  de  segell  personal  en  ses 
interpretacions. 

Fetes  aquestes  observacions  (que  fem  colo- 
cantnos  en  un  punt  de  vista  ultra-exigent, 
com  correspon  a  una  entitat  musical  de  tan¬ 
ta  importància  y  valor),  devèm  felicitarnos 
de  la  segona  visita  a  Barcelona  de  la  orques¬ 
tra  Lamoureux,  que  ha  vingut  a  donarnos 
fondes  impressions  artistiques,  a  produbirnos 
grans  conjunts  de  bellesa  y  correcció  La  exe¬ 
cució  de  L' aprenent  bruixot  y  de  la  Pastoral , 
per  exemple,  les  recordarém  com  a  perfectes 
y  clàssiques. 

El  primer  concert  començà  ab  la  obertura 
de  Els  Mestres  Caniayres ,  portada  ab  temps 
justos  y  apropriats  als  temes.  Se  caracterisà 
la  execució  de  la  gran  obertura  de  Wagner, 
per  la  brillantesa  y  la  claret-at.  L.a  corda,  so¬ 
bre  tot,  feu  maravelles  de  dicció,  els  temes 
aparegueren  néts  y  destacats,  els  conjunts 
foren  de  grandiositat  soperba.  Les  sonoritats 
produhídes  per  la  orquestra  Lamoureux  me¬ 
reixen  recordança  per  llur  plenitut  y  robus- 
tesa. 

La  escola  musical  russa  fou  representada 
en  el  concert  pel  Bosqueig  sobre  les  estepes  de 
l'Asia  central.  Aquesta  composició  simfònica 
d  en  Borodin  es  d’un  orientalisme  poètich  y 
de  bon  gust:  l’autor  tracta  d’evocar  ab  ella  la 
monòtona  placidesa  de  les  solituts,  la  triste¬ 
sa  de  les  grans  estepes.  La  melodia  es  de 
ritmes  ben  dolços,  plens  d’enervament  y  de 
lassitut.  En  Borodin  assoleix  son  propòsit  de 
donarnos'  la  impressió  dels  horitzons  llu¬ 
nyans,  de  les  planuries  immenses. 

Tot  lo  qu’en  el  poema  simfónich  d’en  Bo¬ 
rodin  es  expressió  y  poesia,  en  L'aprenent 
bruixot  del  mestre  francès  Dukas  es  força  y 
brillantesa.  Es  en  Dukas  un  habilissim  or- 
questrayre,  que  juga  ab  els  instruments,  ma- 
nejantlos  ab  gran  desinvoltura.  Inspirantse 
en  Dukas  en  una  balada  de  Goethe,  segueix 
pas  a  pas  la  marxa  de  la  balada.  Aixi  veyém 
l’aprenent  bruixot,  que  aprofita  l’ausencia  del 


seu  mestre  pera  conjurar  a  la  escombra,  ma- 
nantli  que  vagi  al  riu  y  torni  regalant  aygua. 
Però  l’aprenent  es  inexpert  y  l’aygu.a  brolla 
a  bots  y  barrals,  la  cambra  se’n  omple,  y  el 
pobre  aprenent,  esmaperdut,  déu  la  salvació 
a  l’arribada  del  mestre.  En  Dukas  ha  descrit 
aquest  assumpto  perfectament,  imitant  (dins 
lo  que  permet  la  música)  els  salts  de  l’aygua, 
la  creixença  vertiginosa  de  la  inondació.  La 
orquestra  Lamoureux  interpretà  L' aprenent 
bruixot  insuperablement,  guanyantse  una  ova¬ 
ció  grandissima. 

En  la  segona  part  s’executà  la  Cinquena 
Simfonia  (en  do  menor )  de  Beethoven.  Aqui 
la  orquestra  Lamoureux  demostrà  altra  volta 
ses  excelencies  y  sos  mèrits.  Digué  Yallegro 
con  brio  ab  imponent  majestat;  V andante  con 
moto  ab  gran  intensitat  lírica;  Yallegro  ab 
ombrivola  expressió  en  sa  primera  part,  ab 
foch  y  brahó  en  la  segona.  La  corda  y  la 
fusta  feren  prodigis;  llàstima  que’l  metall 
(sobre  tot  els  cornetins)  per  mancament  de 
pastositat  deslluhis  un  xich  i’harmònich 
conjunt  orquestral.  En  Chevillard  y  els  pro¬ 
fessors  de  la  orquestra  foren  ovacionats  ab 
deliri. 

En  la  terça  part  tingué  lloch  la  execució 
de  Venusberg  (7 ’annhàuser) ,  Wagner;  Alle- 
gretto  scherzando  de  la  Vuytena  Simfonia , 
Beethoven;-  Mort  y  Transfiguració ,  Ricart 
Strauss.  Les  obres  de  Wagner  y  de  Strauss, 
conegudes  abdues  del  públich  barceloni,  són: 
la  primera  una  ampliació  magnifica  de  la 
primera  escena  del  drama  Tannhànser;  la 
segona  una  patètica  historia,  la  lluyta  de 
l’home  contra  la  fatalitat  que  l’oprimeix, 
lluyta  qual  final  es  la  redempció.  En  Ricart 
Strauss  (en  nostre  concepte’l  més  gran 
compositor  contemporani),  desenrotlla’l  seu 
poema  a  la  manera  wagneriana  (exterior¬ 
ment),  però  ab  genial  independencia  y  origi¬ 
nalitat  en  quant  al  fons:  la  transfiguració, 
segona  part  del  poema,  fa  contrast  per  ses 
lluminoses  y  beates  torrentades  de  goig  im¬ 
material,.  ab  la  lúgubre  tristesa  de  la  mort 
que  la  precedeix.  La  orquestra,  tant  en  el 
poema  de  Ricart  Strauss  com  en  Venusberg 
del  colós  Wagner,  inimitable  per  la  bellesa 
del  conjunt  y  la  riquesa  de  detalls.  (Es  admi¬ 
rable  la  manera  com  digueren  els  violins  el 
plany  de  les  serenes,  en  Venusberg) .  Y  el  divi 
Allegretto  scherzando ,  de  Beethoven,  fou  dit 
ab  una  justesa,  una  elegancia  y  una  gracia 
que’ns  corprenguerem  de  debò,  com  poques 
vegades. 

Ab  El  Campament  de  Wallestein ,  d’en  Vi¬ 
cens  D’Indy,  començà’l  segont  concert  La¬ 
moureux.  El  poema  musical  d’en  D’Indy  (ja 
conegut  a  Barcelona)  es  inspirat  pel  poema 
dramàtich  Wallestein  de  Schiller:  pertany  al 
genre  descriptiu,  y  vol  donar  idea  d’algunes 
escenes  de  campament.  El  músich  se  val 
d’una  orquestració  rica  y  moguda,  trobant 

alguns  moments  encertats,  com  l’arribada  de 
Wallestein  y  el  tumulte  que  l’acompanya. 
La  orquestra  interpretà’l  poema  d’en  D’Indy 
ab  gran  justesa  y  expressió. 

El  Concert  pera  instruments  de  corda ,  de 
Hàndel,  fou  un  triomf  pera  en  Chevillard  y 
els  instrumentistes  de  la  orquestra  Lamou- 
reux.  No  pot  demanarse  més  bellesa  en  l’es- 
til,  més  expressió,  més  compenetració  entre’ls 
instruments  que  formen  el  quartet.  El  to  dolç 
y  a  la  vegada  ple  de  la  corda  produhi  un 
efecte  delitós*.  El  Concert  fou  aplaudidissim, 
repetintsen  un  fragment.  Lo  molt  que  val  la 
corda  de  la  orquestra  Lamoureux  quedà  ben 
patentisat  ab  el  Concert  de  Hàndel. 

El  Prélude  a  l après-midi  d'un  faune,  d’en 
Debussy,  compositor  francès  a  qui  alguns 
critichs  compatriotes  seus  han  volgut  presen¬ 
tar  com  una  mena  de  geni,  es  una  pàgina 
instrumental  ben  construhida,  que  revela  a 
un  compositor  instruhit  y  de  bon  gust.  L’au¬ 
tor  produheix  un  ambient  d’ensopiment,  una 
atmosfera  de  sol  y  de  xardor.  La  orquestra¬ 
ció  es  plena  y  elegant.  Molt  bé  la  orquestra. 

La  Sisena  Simfonia  de  Beethoven  (segona 
part  del  concert  )  fou  tocada  pels  músichs 
francesos  ab  tanta  riquesa  de  matisos,  ab  una 
expressió  tan  pura,  ab  una  bellesa  de  con¬ 
junt  tan  corprenedora,  que  l’efecte  total  y  de 
detalls  sorprengué  fondament  al  públich. 

En  son  aspecte  intrínsech,  la  Pastoral  es 
una  obra  perfecta.  En  la  historia  musical  de 
Beethoven  representa  un  moment  de  felicitat, 
de  serenor  de  l’ànima.  Als  ombrívols  accents 
de  la  Cinquena  Simfonia  succeheix  la  dolça 
tranquilitat  d’un  esperit  serè,  qui  vaga  pels 
camps,  rebentne  totes  llurs  pures  y  serenes 
impressions.  Que  gran  ens  apareix,  baix  el 
conjur  màgich  de  Beethoven,  el  poder  evoca¬ 
tiu  de  la  música!  La  expressió  musical  s’age- 
ganta,  s’ensenyoreix  de  l’esperit;  les  notes 
que  no  poden  donarnos  les  impressions  con¬ 
cretes  y  precises  de  les  paraules,  ens  parlen 
però  un  llenguatge  intensament  fondo,  com¬ 
movedor.  Ell  dolç  y  lluminós  teixit  de  les 
harmonies  beethovenianes  ens  dóna  la  essèn¬ 
cia  més  poètica  y  refinada  de  les  alegries 
camperoles.  May  els  poetes  han  arribat  ab 
llurs  versos  a  la  expressió  de  les  melodies  de 
Beethoven.  L '  Allegro  ma  non  troppo  es 
d’una  simplicitat  maravellosa:  ens  produeix 
una  serie  de  sensacions  tranquiles,  de  visions 
transparents.  L’ Andante  es  el  temps  més  her- 
mós  de  la  Simfonia.  Deixém  la  paraula  a 
l'Eduart  Schuré:  Devant  cette  aparition  (la 
escena  vora’l  torrent)  s'enfle  et  déborde  com- 
me  un  fleuve  de  félicité  le  chant  de  l'àme  hu- 
maine  qui  se  marie  au  murmure  de  la  source 
et,  au  gazouillement  des  oiseaux.  Cette  mélodie 
se  dégage  de  l'immense  réverie  de  la  nature  et 
s'y  méle  en  la  dominant  toujours ,  comme  un 
désir  qui  s’apaise  en  lui-mhne.  Comme  elle  pla- 
ne ,  bienhereuse ,  au-dessus  des  soupirs  énivrants 
des  vents  et  des  bois?  Consciente ,  inextingui- 


ble ,  infinie ,  elle  est  ï essence  éthèrée  des  élé- 
ments ,  et  l'àme  humaine  semble  devenir  l'àme 
de  la  nature.  Y  el  derrer  temps  de  la  Pastoral 
(la  dança,  la  tempesta  y  el  di vi  cant  de  re¬ 
coneixença  dels  pastors)  es  d’inefable  bellesa, 
de  immensa  expressió  y  poesia.  Que  justes 
ressonen  devant  dels  prodigis  de  la  Pastoral, 
els  mots  entusiastes  de  Berlioz:  V óilez-vous 
la  face,  pauvres  grands  poètes  anciens,  pauvres 
immortels;  votre  langage  conventionnel,si  pur, 
si  harmonieux,  ne  saurait  lutter  contre  l' art  des 
sons.  Vous  étes  de  glorieux  vaincus ,  mais  de 
vaincus! 

En  la  derrera  part  del  concert  interpreta¬ 
ren  els  musichs  francesos  la  Festa  a  la  casa 
dels  Capuletti,  de  Berlioz;  les  Remors  del 
bosch ,  de  Wagner,  y  els  Preludis  de  Liszt. 
Les  tres  composicions  foren  ben  executa¬ 
des:  les  Remors  del  bosch  valgueren  al  mestre 
Chevillard  una  ovació  calorosa. 


El  terç  y  derrer  concert  de  la  orquestra 
Lamoureux  fou  també  notable,  si  be  dues  de 
les  obres  executades  no’ns  produhiren  l’efec¬ 
te  que’hauríem  desitjat:  aquestes  obres  són  la 
divina  Setena  Simfonia  de  Beethoven  y  L'En¬ 
cís  del  Sant  Divendres ,  de  Wagner.  En  la 
primera  trobarem  a  mancarhi  expressió,  par¬ 
ticularment  en  Vallegretto;  en  quant  a  L' En¬ 
cís  del  Sant  Divendres ,  molt  ben  executat  pels 
músichs,  aparegué  despullat  de  la  inefable 
unció  mística  que  l’omplena,  y  que’n  fa  un 
dels  més  purs  y  poètichs  trevalls  musicals 
que  s’hagin  pogut  escriure. 

En  cambi  en  la  romàntica  y  elegant  ober¬ 
tura  d ’Euryanthe,  de  Weber;  en  la  Simfonia 
en  sol  menor,  de  Mozart;  en  el  fragment  de 
la  Redempció  de  César  Franck  (qual  misti¬ 
cisme  comparat  ab  el  de  L’Encis  del  Sant 
Divendres  que’l  seguia  resulta  feble  y  poch 
sentit),  y  en  el  Preludi  del  drama  Tristany  e 
Isolda  y  en  el  final  del  meteix  drama,  la  or¬ 
questra  Lamoureux  obtingué  conjunts  plens 
y  harmònichs,  realisantse  degudament  el 
trevall  de  compenetració  entre  les  diverses 
famílies  d’instruments. 

La  Mort  d'Isolda,  sobre  tot,  produhi  enllu- 
hernador  efecte,  no  tan  sols  per  la  esmerada 
dicció  de  la  corda,  sinó  també  per  la  pleni- 
tut  y  justesa  dels  forlissimi,  per  les  suaus 
gradacions  del  crescendo ,  y  a  més  pel  foch  y 
l’ànima  que’ls  musichs  posaren  en  sa  execu¬ 
ció.  Aquesta  pàgina  musical,  la  expressió 
mès  gran  que  may  hagi  pogut  trobarse  de  la 
joya  de  morir,  fou  coronada  d’una  ovació  im¬ 
mensa. 

Així  han  acabat  els  concerts  Lamoureux, 
que,  malgrat  alguns  defectes  qu’havèm  asse¬ 
nyalat,  han  sigut  pera’ls  bons  filarmònichs 
barcelonins  una  dèu  de  pures  e  intenses  emo¬ 
cions  musicals,  malhauradament  ja  estron¬ 
cada. 

Geroni  Zanné 

CANT  DE  PRIMAVERA 

Cantèml  El  cel  es  blau, 
y  un  frisament  suau 
s’esmuny  sobre  la  terra  encatifada. 
Cantèml  El  raig  del  sol, 
l’alegre  ventijol, 

de  besades  d’amor  l’han  arruixada. 

Els  somnis  de  la  nit 
varen  inflar  son  pit 
y  humitejar  sos  llabis  tremolosos. 
L’oreig  la  ve  a  breçar, 
la  llum  la  ve  a  besar 
y  floreix  en  colors  fantasiosos. 

Sos  pits  han  esclatat, 
l’espay  han  embaumat 
y  han  esbandit  arreu  la  gran  florida 
Sos  llabis  mustigats 
pels  de  l’hivern  gelats, 
ja’s  baden  y  somriuen  a  la  vida 

Per  sobre’l  camp  verdós, 
per  dintre’l  bosch  frondós, 
s’arrocega  un  halé  de  primavera, 
un  baf  calent  d’amor, 
un  panteig  de  xardor 
que  la  terra  desvetlla  y  regenera. 

Les  flors  van  encensant 
el  pinatar  gegant 

ample  y  serè  com  una  nau  desclosa, 
que  d’onades  de  llum 
y  núvols  de  perfúm 
assadolla  sa  volta  harmoniosa. 

Refilen  ells  aucells 
pels  esbullats  cabells 
de  l’alegra  boscuria  verdejanta, 


NOTES  BIBLIOGRÀFIQUES 

Antoni  Careta  y  Vidal. — Narracions  estra¬ 
nyes. — Barcelona .  —  Ilustració  Catalana.  — 
1905. 

L’autor  d’aquest  nou  llibre  no  es  pas  un 
escriptor  novell;  les  lletres  catalanes  li  deuen 
molts  apreciables  trevalls,  no  sols  literaris, 
sinó  ademés  de  filologia,  y  el  seu  Diccionari 
de  Barbrismes ,  tot  y  reclamant  un  comple¬ 
ment,  no  deixa  d’ésser  un  llibre  de  gran  uti¬ 
litat  pera’ls  qui,  escrivint  en  català,  volen 
fer  quelcòm  més  que  reproduhir  el  llenguatge 
que  molts  catalans  malparlém. 

Emperò’l  senyor  Careta,  lluny  de  produ- 
hirse  ab  les  pretensions  a  que  alguns  ab 
menys  rahó  qu’ell  se  creurien  ab  dret,  se  ns 
ofereix,  al  contrari,  ab  una  modèstia  vera¬ 
ment  extremada,  al  capsar  el  llibre  ab  una 
dedicatòria  en  la  qual  l’autor  declara  que  les 
narracions  que’ns  dóna  naixen  mortes  al  baf 
del  nostre  sigle...  Res  hi  fa!  Les  Narracions 
estranyes  presenten  remarcables  qualitats  que 
res  necessiten  de  les  formes  novíssimes  ab 
que  alguns  autors  moderns  s’apoderen  de 
l’atenció  y  a  voltes  del  sistema  nirviós  dels 
lectors. 


qu’en  melodiós  cantar 
dels  vents  y  de  la  mar 
modula  la  monòtona  complanta. 

Per  l’espay  infinit 
vibra  un  estrany  brugit, 
un  devassall  xisclayre  d’harmonia, 
un  cant  de  juventut, 
un  himne  de  salut 

prenyat  d’ayre  y  de  llum  y  d’alegria, 

Y  tot  canta  y  tot  riu 
y  tot  frueix  y  viu 
al  esclat  de  la  terra  engelosida, 
y  ressona  amplament 
pel  lluminós  ambient 
la  simfonia  eterna  de  la  vida. 

Cantèm!  El  cel  es  blau! 

“Una  corrent  suau  ' 

sota  ma  pell  s’esmuny  voluptuosa; 

mon  cor  sento  glatir, 

ma  sang  sento  bullir 

al  clam  de  la  natura  xardorosa! 

Jo  aniré  al  bosch  joliu! 

Vagant  per  l’ombradiu, 

de  ses  frescors  ma  testa  s’assadolla. 

De  flayre  m’ompliré, 
de  vent  m’arruixaré 
y  me  revolcaré  per  l’herba  molla. 

Jo  m’ajauré  pels  blats 
y  fruhirèm  plegats 
sommiant  els  petons  de  les  roselles, 
esperant  ab  fervor 
que  s’obrin  a  l’amor 
com  els  llabis  vermells  de  les  donzelles. 

Joan  Vergés  y  Barris 


;Oydà /,  L'ull  acusador ,  La  embaixada  de  la 
mort ,  són  els  tituls  de  les  tres  noveletes  que 
formen  el  volum  de  les  Narracions  estranyes. 
En  totes  tres  l’element  imaginatiu  sembla 
pendrehi  una  gran  importància  destinada  a 
despertar  l’interès  en  el  lector  pera  conèixer 
el  denouement,  el  qual  ve  sempre  a  temps 
pera  donar  una  explicació  satisfactòria  a  tot 
lo  que  d’inversemblant  s’hi  era  introduhit. 
Potser  trobaríem  alguna  relació  entre  la  ma¬ 
nera  de  fer  del  senyor  Careta  en  el  llibre  de 
que  tractèm  y  aquelles  extraordinàries  fic¬ 
cions  que  feren  l’anomenada  de  l’Edgard  Poe. 

Lo  extraordinari  hi  té  sa  intervenció  en 
jOydà!  d’una  manera  destrament  portada.  La 
transició  resta  inadvertida  pera’l  qui  llegeix, 
y  quan  després  se  dóna  compte  de  que’s 
tracta  d’un  somni,  l'encis  ja  s’ha  produhit  y 
la  narració  acaba  dintre  d’un  ordre  d’idees 
natural  y  lògich. 

En  L'ull  acusador  una  enginyosa  ficció  ba¬ 
sada  en  un  suposat  descobriment  de  la  cièn¬ 
cia  fisiològica,  y  en  La  embaixada  de  la  mort 
una  broma  de  vehinat,  constitueixen  el  fons 
de  les  narracions,  les  quals  se  llegeixen  ab 
interès  ben  sostingut. 

Com  a  novelador,  en  Careta  y  Vidal  mani- 

festa  en  aquest  llibre  una  qualitat  remarca¬ 
ble:  la  naturalitat.  Res  de  rebuscaments  en¬ 
caminats  a  produhir  sensació.  Els  episodis 
se  succeeixen  d’una  manera  lògica  ,  sense 
incidents  ociosos  que  distreguin  de  l’as- 
sumpto  principal.  El  llenguatge  participa 
d’aquesta  meteixa  naturalitat,  es  correctissim 
sens  ésser  arcaich,  polit  y  elegant  sense  que 
resulti  pera  res  premiós  ni  amanerat.  Y  en 
quant  a  lo  que  l’autor  sembla  haver  volgut 
prevenir  al  començar,  no  sabèm  còm  pèn- 
drensho,  nosaltres  que  tenim  per  criteri  allò 
de  que  a  bon  seny  no  hi  val  engany.  Certa¬ 
ment  el  llibre  del  senyor  Careta  ha  estat 
concebut  dintre  una  moralitat  estricta  com 
obra  destinada  a  ésser  llegida  per  tothom,  y 
no  mostra  enlloch  cap  propòsit  per  part  de 
l’autor,  de  rompre  motllos;  això  no  pot  ésser 
un  desmèrit,  ans  al  contrari,  donchs  del  de¬ 
fecte  en  que  algunes  vegades  incorren  els  qui 
escriuen  ad  usum  delphini  (o  sia  de  lo  que’Is 
castellans  califiquen  de  nonería )  n’està  tan 
lluny  l’autor  de  les  Narracions  estranyes ,  que 
creyèm  poder  recomanar  son  llibre  als  més 
despreocupats,  segurs  de  que  allà  hont  com 
en  el  cas  present  hi  ha  sinceritat,  hi  ha  tam¬ 
bé  bellesa. 

R.  Surinach  Senties.  —  Esbossos.  —  Sit- 

jes ,  /904. 

En  Surinach  ja  es  conegut.  En  Surinach 
ha  publicat  de  poch  un  llibre,  Gent ,  del  qual 
la  critica  n’ha  parlat  ab  encomi.  En  Suri¬ 
nach  ha  obtingut  premis  en  els  Jochs  Flo¬ 
rals...  ^Serà  per  tot  això  plegat,  perque’l  ta¬ 
lent  d’en  Surinach  Senties  es  ja  cosa  accep¬ 
tada  y  reconeguda,  que’l  llibre  d 'Esbossos 
suara  publicat,  després  d’una  penosa  elabo¬ 
ració  editorial  en  la  que  l’autòr  no  hi  té  res 
que  veure,  ens  sembla  millor  de  lo  que  real¬ 
ment  sia? 

Es  en  efecte’l  susdit  llibre  un  aplech  dels 
primers  trevalls  de  l’autor,  de  quan  l’autor 
no  era  encara’l  Surinach  reconegut  y  accep¬ 
tat  d’avuy.  ^Serà  que  l’èxit  pot  tenir  y  té  tal 
volta  efecte  retroactiu  fentnos  judicar  més 
favorablement  l’obra  anterior,  la  qu’en  altre 
temps  passà  potser  inapercebuda? 

Això’ns  hem  preguntat  interiorment  a  me¬ 
sura  que  anavem  llegint  els  Esbossos.  Hem 
volgut  desconfiar  de  nosaltres  meteixos  te¬ 
ment  que  l’èxit  actual  d’en  Surinach  obrés 
per  sugestió  sobre  nosaltres...  ^Es  que  real¬ 
ment  s’hi  veuen  en  els  primers  articles  de 
l’autor  de  Gent  les  qualitats  qu’en  les  obres 
de  més  volada  ha  manifestat  y  li  han  estat 
reconegudes  després? 

Si!  cal  dirho  sincerament:  els  Esbossos  no 
són  l’obra  insignificant  d’una  personalitat  in¬ 
significant  condempnada  a  insignificancia  per¬ 
petua.  Hi  ha  quelcòm;  hi  ha  sentiment,  hi 
ha  observació,  hi  ha  un  temperament  d’ar- 
tista;  són  els  primers  passos  d’un  autor  que 
promet...  y  fa. 


El  llibre  dels  Esbossos  d’en  Surinach  Sen¬ 
ties  es,  donchs,  un  fruyt  d' arrière-saison.  Ve 
a  les  nostres  mans  quan  ja,  més  exigents  ab 
l’autor,  podriem  trobar  deficients  ses  obres 
primeres.  Y  no  obstant  y  això,  el  llibre  s’a¬ 
guanta  bé,  se  fa  llegir,  y  s’hi  troben  totes 
aquelles  belles  qualitats  qu’hem  senyalades. 

Les  célébrités  d  ’  aujourd  ’  hui, —  François 
de  Curel  par  Roger  Le  Brun.  —  París.  — 
E.  Sansot  y  Cie .,  /905. 

Hem  rebut  el  quadern  n.°  2  de  la  serie  de 
biografies  de  literats  francesos  que  publi¬ 
quen  els  editors  E.  Sansot  &  Cie  . 

En  la  biografia  que  tenim  devant  dels  ulls 
s’estudia  la  personalitat  del  dramaturg  F.  de 
Curel,  el  discutit  autor  de  Les  Fossiles ,  La 
Figurante ,  La  Nouvelle  Idole ,  La  fille  sau- 
vage ,  obres  totes  que  l’autor  ha  anat  donant 
al  Théàtre  Libre  de  M.  Antoine,  a  Paris, y  que 
la  critica  ha  judicat  molt  apassionadament, 
segons  se  veu  en  alguns  fragments  que's  re¬ 
produeixen  en  el  llibret ,  el  qual  conté  aixi 
meteix  un  frontispici  ab  el  retrat  d’en  Curel 
y  una  bibliografia  de  totes  ses  obres. 

R.  Miquel  y  Planas 


REVISTA  DE  REVISTES 

Nuestro  Tiempo  (Madrd).  Entre  altres  tre¬ 
valls  publica,  en  son  número  corresponent 
al  passat  març,  un  article  firmat  per  Palme- 
rín,  sobre  El  problema  nacional  austriaco.  En 
ell  l’autor  fa  notar  la  dificultat  que  pera  es¬ 
tudiar  dit  problema  ètnicament  y  politica- 
ment  s’ofereix:  el  gran  obstacle  de  la  barreja 
de  races,  puig  en  tot  l’imperi  apenes  se  tro¬ 
ben  una  ciutat  ni  una  provincià  ètnicament 
homogènies.  Diu  l’articulista  que  desde  mit- 
jats  del  sigle  xix  el  tradicional  imperi  aus¬ 
triach  no  existeix,  y  sols  veyèm  sa  ombra 
projectada  per  sa  historia,  y  els  sintonies 
d’una  inevitable  descomposició.  Afirma  que 
ni  els  polachs,  ni  els  magiars,  ni  els  txechs 
podràn  mantindres  independents,  isolats  en 
tre  Alemanya,  Rússia,  Italia  y  els  Estats  bal- 
cànichs,  perque  llur  posició  geogràfica  es 
perillosa.  Aixi  es  que  ni  els  convé  la  com¬ 
plerta  independencia,  ni  la  disolució  total  de 
l’imperi  que  ab  sa  protecció’ls  té  avuy  dia  en 
un  estat  quasi  independent.  L’autor,  com  se 
deixa  entendre,  no  es  pas  un  nacionalista  a 
ultrança.  Sembla  creure  com  Napoleón  que 
Bohèmia  es  el  centre  estratègich  d’Europa  y 
el  pas  obligat  de  Berlin  al  Mediterrani  y  a 
l’Orient.  No  hi  ha  dubte  que  l’estat  d’agita¬ 
ció  en  que’s  troben  els  pobles  que  avuy  depe¬ 
nen  de  l’imperi  austriach  es  un  esquer  de  cop- 
dicies  pera’ls  grans  Estats  europeus;  no  hi 
ha  dubte  que’l  problema  austriach  pot  acabar 
ab  la  pau  d’Europa ;  mes  també  es  cert  que 
aqueixa  pau,  que  no’s  basa  en  la  tranquilitat 
sinó  en  la  por,  desapareixerà  bell  punt  se  ve- 


JOVENTUT 


245 


gin  amenaçats  els  grans  Estats  representants, 
més  que  de  la  pau,  de  l’absorció  y  la  injus¬ 
tícia. 

Mercure  de  France  (París.)  Publica  un  bo- 
nich  estudi  sobre  La  Langue  des  Grecs,  fir- 
per  Demetrius  Asteriotis,  qui  fa  notar  que, 
certament,  el  filhelenisme  ha  devingut  una 
moda  francesa  ,  basada  en  un  sentimen¬ 
talisme  no  motivat  per  les  desventures  del 
poble  grech,  sinó  pel  culte  que  tot  aspirant 
a  la  cultura  sembla  deure  a  l’Antiguitat. 

En  la  Revista  de  la  Quinzena,  hi  ha  gran 
aplech  de  notes  polítiques  y  artístiques  de 
tot  arreu,  com  de  costum.  En  Remy  de  Gour- 
mont,  ocupantse  de  la  posició  actual  dels 
russos,  escriu  unes  notes  fondament  pessi¬ 
mistes,  dolenlse  de  la  situació  en  que  Fran- 
ça’s  troba  y  que  sa  aliança  (cada  cop  més 
fluixa)  ab  Rússia  ha  vingut  a  empitjorar. 
Preocupat  pel  perill  groch,  escriu: 

El  pacifisme  es  un  estat  d’esperit  contra'l  qual  no  hi 
caben  objeccions  filosòfiques.  Tothom  desitja  la  pau, 
com  tothom  desitja’l  bon  temps.  Ni  el  bon  temps  ni  la 
pau  se  troben  baix  la  direcció  de  nostra  voluntat.  dQuí 
més  pacífich  y  més  pacifista  que’l  tsar,  que  l’organisa- 
dor  de  la  conferencia  de  La  Haya?  Sos  delegats  s’hi 
acoblaren  ab  els  del  Mikado... 

La  Renaissance  Laline  (París.)  Són  molt 
importants  els  trevalls  La  nouvelle  jeunesse 
universitaire  allemande,  d’Alfred  Moulet,  La 
politique  et  les  parlis  en  Angleterre,  de  Albert 
Métin,  y  Le  maitre  d’école,  de  Marcel  Mielva- 
que,  en  el  que's  demostren,  ab  trets  psicolò- 
gichs  encertadissims,  les  penalitats  dels  mes¬ 
tres  y  llur  insuficiència  pera  la  ensenyan¬ 
ça  de  les  modernes  generacions,  tan  plenes 
d’intelectuals  desequilibrats. 

Prouvenço!  (Avinyó).  Aquesta  revista  feli- 
brenca  publica  en  son  número  del  7  de  l’ac¬ 
tual  una  traducció  provençal  feta  per  en  Juli 
Contencin  de  l’article  de  nostre  company 
Pompeius  Gener  Recorts  y  esperances,  publi¬ 
cat  el  12  de  janer  passat  en  aquestes  planes. 
També  publica  una  cançó  de  l  alemany  Nietz- 
sche,  traduhida  per  en  Mistral.  Es  notable, 
entre'ls  demés  trevalls,  el  d’en  Pere  Devoluy 
titulat  Lòu  secret ,  en  el  que  l’autor  se  dol  de 
que  la  educació  nacional  dels  felibres  no  sia 
ben  dirigida,  y  de  que  la  retòrica  parisenca 
contribueixi  a  reblar  la  cadena  jacobina-je- 
suitica  que  priva  d’anar  lliurement  a  fruhir 
les  veritats  de  la  Santo  Estelo,  com  també  de 
que  hi  hagi  encara,  després  de  la  Revelació 
de  Font  Segunya,  felibres  que  són  rojos  y 
d’altres  que  són  blanchs,  sense  que  la  lliçó 
dels  irlandesos  ni  dels  catalans  els  hagi  ser¬ 
vit  de  res.  Té  rahó  en  Pere  Devoluy,  però 
ell  no  sab  que  també  aquí  als  catalanistes 
més  purs  han  vingut  a  contaminarlos,  0  a 
probarho  al  menys  ab  llurs  vicis  politichs, 
molts  catalanistes  dubtosos.  L’article  d’en 
Devoluy  suposa  molta  videncia  y  elevació 
poètica  en  l’autor. 


La  Revue  Provinciale  (Tolosa).  A  propòsit 
del  debat  sobre  la  República  y  la  Descentra- 
lisació  que’s  suscità  ab  motiu  de  l’article  pu¬ 
blicat  fa  un  any  y  mitj  per  M.  Paul  Boncour 
en  La  Renaissance  Latine ,  M.  Marc  Frayssi- 
net  ha  fet  insertar  en  La  Revue  Provinciale 
un  article  titulat  Un  nouveau  débat  sur  la  Re- 
publique  et  la  Descentralisation,  insistint  en 
la  conveniència  de  precisar  els  termes  del 
problema  descentralisador  y  d’indicar  la  po¬ 
sició  actual  dels  diversos  partits  politichs, 
com  sembla  haverho  fet  M.  Charles  Bellet, 
en  un  llibre  que  acaba  de  publicar.  Es  in 
dubtable  que  a  l’altra  part  de  Pireneus  la 
qüestió  autonomista  encara  hi  es  embrionà¬ 
ria,  ja  que  tanta  importància  donen  als  acci¬ 
dents  politichs  propris.  dels  Estats  més  que 
dels  pobles. 

Le  Courner  Européen  (Paris).  En  son  pe¬ 
núltim  número  publicà,  baix  el  títul  de  La 
Descentralisation  en  France,  un  erudit  article 
firmat  per  Mr.  Alfreet  Naquet  (ancien  sena- 
teur,  et  ancien  député),  en  el  que  s’estudien 
d  una  manera  detallada  y  conscient  les  di¬ 
verses  formes  qu’en  el  terreno  social  y  poh- 
tich  pot  adoptar  Tautonomisme.  Es  un  tre- 
vall  digne  d’encomi  per  molts  conceptes. 

Hojas  Selectas  (Barcelona).  El  número  40 
d’aquesta  important  revista  es  amenissim, 
figuranthi  trevalls  tan  curiosos  com  La  cuen- 
ca  del  Nalón,  riu  asturià  que  atravessa  pa¬ 
ratges  esplèndits,  De  Nueva  York  à  Vene- 
zuela,  interessants  notes  de  viatge,  elc.;  y 
assumptos  d’actualitat,  com  Los  días  solem¬ 
nes  en  que  llora  la  Iglesia  y  La  guerra  en  el 
Extremo  Onente.  Els  gravats  són  nombrosos 
y  tirats  ab  la  pulcritut  característica  de  la  ca¬ 
sa  Salvat,  que  tan  bon  gust  demostra  editant 
aquesta  revista. 

Revista  Ibèrica  de  Ex-Libris  (Barcelona). 
S’ha  publicat  el  número  1  de  l’any  segón  de 
aquesta  notable  revista.  Resulta  aquest  nú¬ 
mero  tan  artístich  com  els  anteriors,  abun- 
danthi  les  reproduccions  de  curiosos  ex-libris 
antichs  y  moderns.  El  text  es  també  força 
interessant,  y  el  tiratge,  degut  a  n’en  Giró, 
primorós  a  tot  serho. 

Forma  (Barcelona).  Hem  rebut  els  dos  úl¬ 
tims  números  del  primer  volúm  d’aquesta 
important  revista  d’art.  En  ells  s’hi  repro¬ 
dueixen  d’una  manera  exquisida  obres  de 
Cases,  Vilomara,  Pidelaserra,  Cabanyes, 
Lhardy,  Jiménez  Aranda,  Gosé,  Cidón,  Sar¬ 
dà,  Feliu,  Baroja,  Cardona,  Tamburini,  Gili 
Roig,  Gual,  Barrau,  Romero  Pabón,  Reynés, 
Sorolla,  Llimona,  y  antigues  joyes  de  l’art 
degudes  a  Alonso  Cano,  el  Greco,  Watteau, 
Felip  de  Borgona,  Becerra,  etc.  El  text  es 
interessant  com  de  costúm.  El  primer  volúm 
de  Forma  fa  honor  a  les  arts  gràfiques  ca¬ 
talanes:  esperèm  que’ls  successius  no  des- 
mereixin. 

Arquitectura  y  Construcción  (Barcelona). 
En  el  derrer  número  qu’hem  rebut  s’hi  lle- 

geix  la  conclusió  d’un  interessant  trevall  de 
José  Ramón  Mélida  sobre  La  arquitectura 
miceniana  en  Iberia  y  La  Acròpolis  de  Tarra¬ 
gona.  Va  ilustrat  ab  profusió  de  gravats  re- 
produhint  diversos  troços  de  les  muralles  de 
Tarragona  ab  llurs  basaments  micenians  e 
ibèrichs.  Lo  restant  del  número,  dedicat  a 
arquitectura  moderna,  es  també  remarcable. 

Butlletí  del  « Centre  Excursionista  de  Cata¬ 
lunya: »  (Barcelona).  Publica  la  continuació 
del  trevall  d’en  Joseph  Armangué  Trascant 
per  l'Alt  Bergadà  y  per  la  serralada  del  Mit- 
jorn;  altre  trevall  d’en  Francesch  Carreras  y 
Candi  sobre  La  planta  de  Burriach ,  etc.  Al 
primer  de  dits  trevalls  acompanyen  boniques 
ilustracions  gràfiques. 

Occitania  (Barcelona-Tolosa).  Publica  en 
lloch  preferent  un  article  encomiàstich  de 
l’ilustre  occità  en  joseph  Brunet  y  Bellet, 
fent  l’apologia  del  caràcter  y  de  les  obres 
d’aqueix  compatrici  tan  sabi  com  inconegut 
de  la  gent  de  lletres  de  nostra  terra,  que  tant 
diuen  preocuparse  de  les  glòries  pàtries  y 
tan  poca  importància  solen  concedir  a  les 
més  verdaderes.  D’això’s  dol  l’articulista,  en 
Joseph  Aladern,  qui,  pera  donar  idea  dels 
mèrits  de  l’ilustre  Benet,  publica  una  llista 
complerta  de  les  seves  obres,  constituhides 
per  un  gran  aplech  de  trevalls  d’investigació 
històrica  y  científica  qual  simple  enumera¬ 
ció  ja  proba’ls  molts  coneixements  v  l’alt 
nivell  intelectual  de  l’autor.  Els  demés  tre¬ 
valls  de  Occitania  són  en  sa  majoria  literaris 
y  originals  de  catalans  d’ençà  y  enllà  del  Pi- 
rineu.  Se  llegeixen  ab  gust. 

Són  també  dignes  d’esment  pels  trevalls 
que  publiquen  en  llurs  derrers  números  les 
revistes  Euskalduna  (Bilbao),  Alhambra  (Gra¬ 
nada),  La  Lectura  (Madrid),  Ruthenische  Re- 
vue  (Viena),  Revue  Franco-Italienne  et  du 
Monde  Latine  (Nàpols),  L' Européen  (París), 
Revue  de  Provence  (Provença ),  Revista  Social , 
Catalunya ,  Catalunya  Artística ,  Ilustració  Ca¬ 
talana  y  El  Poble  Català  (Barcelona) 

Lluís  Via 


NOVES 

Llegim  en  la  secció  de  llibres  rebuts  de  El 
Diluvio ,  edició  de  la  tarda  del  8  d’abril: 

La  dama  alegra ,  por  J.  Puig  y  Ferrater. — Los  que 
padecen  la  monomania  catalanista,  los  que  solo  pien- 
san  en  exaltar  sobre  todos  los  pueblos  este  cacho  de 
tierra  espanola  por  la  suprema  razón  de  que  han  naci- 
do  en  ella,  no  tienen  màs  que  hojear  las  producciones 
literarias  que  van  saliendo  à  luz  de  algún  tiempo  à  esta 
parte  para  desencantarse,  contemplando  al  ídolo,  no  en 
las  brumas  de  su  fantasia,  sino  en  el  reflejo  que  nos 
ofrecen  de  él  los  modernos  escritores  de  nuestra  misma 
tierra. 

Nada  màs  repulsivo  y  abyecto  que  la  inmensa  mayo- 
ría  de  los  tipos  que  campean  en  dichas  composiciones, 
tornados  índudablemente  de  la  realidad.  El  asunto  de 


casi  todos  los  cuadros,  la  característica  de  sus  persona- 
jes,  es  casi  siempre  la  avarícia,  el  odio  en  el  hogar  do- 
méstico,  el  calculo  del  tamo  por  ciento  en  sus  màs  de- 
gradantes  formas.  No  parecía  que  pudiera  sonarse  algo 
màs  bajo,  pero  todavía  lo  ha  encontrado  el  senor  Puig 
y  Ferrater. 

La  dama  alegra  es  una  prostituta  bajo  el  manto  de 
esposa  y  madre  de  familia;  un  hogar  abierto  à  todas  las 
concupiscencias,  como  la  mancebía;  la  hembra  sin  pu¬ 
dor  ni  vergüenza  en  el  corazón  mismo  de  la  buena  So¬ 
ciedad  En  ninguna  literatura  es  posible  encontrar  un 
tipo  tan  corrompido  ni  rebajado,  en  quien  no  llega  à 
surgir  el  menor  destello  de  sentimiento  en  la  brutalidad 
constante  de  su  pasión.  No,  el  escritor  no  lo  ha  tnven- 
tado;  un  objeto  tan  monstruoso  sólo  puede  ser  hijo  de 
la  realidad. 

|Y  esta  realidad  que  produce  tales  aberraciones,  sin 
avergonzarse  de  ellas  ni  rechazarlas,  es  lo  que  cantan 
nuestros  poetas  y  pretenden  exaltar  sobre  los  cuernos 
de  la  luna  nuestros  catalanistas,  haciendo  de  ello  una 
especie  de  religión! 

Mírenla,  mírenla  en  estos  espejos  los  adoradores  in- 
condicionales  de  la  patria  catalana,  y,  sí  bien  no  està 
enfocada  en  ellos  por  completo,  habràn  de  confesar  que 
hay  empresas  màs  nobles  que  el  hacer  la  eterna  apoteo¬ 
sis  de  esta  región. 

No’s  poden  dir  més  bestieses  ni  calumnies 
en  menys  paraules.  El  senyor  que  això  ha 
escrit  (que  per  les  traces  déu  ésser  català, 
perque’ls  catalans  són  d’esperit  tan  superior 
que  fins  quan  se  posen  a  fer  el  burro  ho  fan 
millor  que’ls  fills  de  cap  altre  poble)  no  sols 
té  molt  poch  coneixement  de  les  literatures, 
sinó  també  de  lo  que  ha  passat  no  fa  gayre 
entre  nosaltres. 

De  moment,  entenèm  que’l  senyor  Puig  y 
Ferreter  no’s  proposa  ab  sa  obra  enlayrar  la 
figura  de  la  Dama,  sinó  molt  al  contrari. 
Però  suposant  que  fos  aixi,  y  acceptant  que’ls 
revolucionarios  de  El  Diluvio .  se’n  escruixis¬ 
sin  com  castes  y  pudoroses  monges,  {d’hónt 
s'ha  de  deduhir  que’ls  tipos  que  descriu  un 
autor  han  d’ésser  necessàriament  del  seu 
país?  {Era  anglès  Otelo?  {Ho  era’l  príncep 
Hamlet?  {Era  francès  l’Axel  d'en  Villiers  de 
L’isle  Adam?  {Era  català  l’Hèrcul  de  EAt- 
làntida?  No  li  anomenèm  més  pobles,  senyor 
acastilat ,  perque  no’ls  trobaria  al  mapa. 

Després,  {d’hont  ha  tret  que’ls  catalanistes 
tractin  de  posar  este  cacho  de  tierra  per  sobre 
dels  altres  caclios  del  món?  {Y  d’hónt  que 
hagin  sigut  ells  els  qui  alabaren  aquella 
obra?  {No  foren  per  ventura’ls  castilas  y  acas- 
tilats  els  qui  la  posaren  pels  núvols?  Repassi 
lo  que  d’ella’n  digué  aquella  eminencia  que 
fa  de  burot...  literari  a  ratos  guanyats  exer¬ 
cint  la  critica  enLV  Diluvio.  Repassi  lo  que’n 
digué  La  Esquella,  y  lo  que’n  digué  La  Pu- 
blicidad ,  y  lo  que  La  Vanguardia  y  Las  No- 
ticias ,  y  llavors  podrà  parlar  sense  guanyar- 
se’i  titul  de  sabataces. 

Es  molt  curiós  el  fenomen  que  reprodu¬ 
eixen  a  cada  dos  per  tres  els  castilas  de  la 
colonia  de  Barcelona.  Quan  els  catalanistes 
combatèm  als  nostres  sabis  y  filosops  de  per 
riure  (que  tant  els  plauen  a  -n'ells),  alesho. 

res  ens  diuen  petits,  envejosos,  miserables, 
etcètera,  etc.  Però  poch  després  ens  presen¬ 
ten  com  a  chauvmistes  enragés ,  y  són  capaços 
de  dir  que  alabèm  tot  lo  que’s  fa  a  casa  nos¬ 
tra,  encara  que  fossin  coses  que  per  sa  poca 
importància  sols  ens  fessin  riure. 

Respecte  a  lo  que’l  sabataces  de  El  Dilu¬ 
vio  diu,  referent  a  la  prostituta  filla  de  la 
realitat  a  Catalunya,  no  podèm  contestar  ab 
la  ploma,  perque  aqueixes  ruindats  sols 
deuen  contestarse  ab  el  mànech,  y  nosaltres 
creyém  que  ab  certa  mena  de  gent  el  millor 
tracte  es  el  despreci.  No  obstant,  una  excla- 
mació’ns  acut  als  llabis: 

— O/o,  que  ve  en  LlopisU — 

El  passat  dilluns,  dia  10,  se  compliren  tres 
anys  de  la  mort  del  doctor  Robert,  metge 
eminent,  catedràtich  exemplar  y  noble  de¬ 
fensor  de  la  causa  de  Catalunya.  Joventut 
s’associa  als  actes  de  bona  recordança  que 
ab  tal  motiu  s’han  dedicat  y’s  dediquen  a 
aquell  bon  català. 

El  dia  2  del  corrent  l’((  Orfeó  Canigó  )) 
donà  en  el  Casino  de  Sans  un  triat  concert, 
baix  la  direcció  de  son  mestre  senyor  Piqué, 
cooperanthi  les  professores  senyoretes  Puig 
y  Xanxo  y  el  professor  senyor  Plantada. 
L’«  Orfeó  »’s  distingi  en  gran  manera  en 
son  vast  repertori  de  cançons  populars  cata¬ 
lanes,  especialment  en  El  Pardal ,  Monta- 
nyes  de  Canigó,  Sant  Ramón  y  L' Emigrant, 
que  foren  molt  aplaudides,  com  també  Els 
Segadors ,  ab  els  que’s  posà  fi  a  la  vetllada 
entre  grans  manifestacions  d’entusiasme. 

EI  diumenge  tingué  lloch  la  festa  inaugu¬ 
ral  de  la  «Unió  Autonomista  de  Gracia»,  que 
presidt  don  Raymond  d’Abadal  en  represen¬ 
tació  de  la  «Lliga  Regionalista»  de  Barcelo¬ 
na.  Feren  us  de  la  paraula’ls  senyors  Esclas- 
sans,  Mortllor,  Pallès  y  Abadal,  que  foren 
molt  aplaudits  per  la  gran  gentada  que  ocu¬ 
pava  per  complert  el  teatre  Principal  de  Gra¬ 
cia,  abundanthi  les  representacions  de  diver¬ 
ses  entitats  autonomistes  de  Catalunya. 

En  l’article  sobre  Les  noveles  d'en  Pin  y 
Soler,  publicat  en  nostre  derrer  número,  s’hi 
llegeix: 

«...aquella  bondadosa  tia  Pona,  la  futura 
y  tràgica  Niobe...» 

devent  llegirse: 

«...aquella  bondadosa  tia  Pona,  qual  figu¬ 
ra  tant  relleu  pren  en  l’última  novela  de  l’au- 
[jtor  devant  de  Lupe  Salvat,  la  futura  y  tràgí- 
ica  Niobe...» 

Consignèm  la  omissió  pera  evitar  mal-en- 
tesos  als  lectors  que  no  coneguessin  dites 
i  obres. 

Segons  llegim,  el  federal  senyor  Tona,  a 
qui  més  d’una  volta  haviem  alabat  en  aques¬ 


tes  planes,  ha  qualificat  de  reaccionari,  bur¬ 
gès,  clerical  y  antilliberal  el  moviment  auto¬ 
nomista  de  Catalunya. 

Caràm,  caràm  quins  descobriments  de  fer 
el  senyor  Tona!  Per  aquest  cami  els  uns,  y 
els  altres  pel  cami  de  la  «catalanisació  d’Espa¬ 
nya»,  descobreixen  0  atrapen  qu’es  un  gust 
actes  de  diputat  y  de  regidor... 

Y  nosaltres,  autonomistes  y  ultra-lliberals 
com  som,  cada  dia  atrapèm  més  autonomistes 
de  secà  y  més  lliberals  de  pega. 

L’exministre  d’Instrucció  Pública,  senyor 
Lacierva,  déu  repetir  a  hores  d'ara  amarga¬ 
ment  aquells  versos  del  poeta: 

Las  torres  que  desprecio  al  aire  fueron  * 

à  su  gran  pesadumbre  se  rindieron. 

Que’l  senyor'Lacierva  era  tan  feixuch  com 
les  torres  de  marras,  ho  proba’l  soroll  de  la 
seva  cayguda. 

Ja  diu  el  ditxo  que  qui's  fica  en  canalla... 
malament  ne  surt.  En  Lacierva  va  voler  fer 
un  punt  d’home  ab  els  estudiants,  y  els  estu¬ 
diants  se  l’han  rifat.  Són  els  deixebles  els 
qui  han  donat  el  suspenso  al  mestre. 

Ens  en  alegrèm,  perque’ls  estudiants,  per 
beneyts  que  sien,  ara  tenien  rahó. 

També’ns  en  alegrèm  perque  al  declararse 
en  vaga  no  sols  han  pujat  a  les  barbes  d’en 
Lacierva,  sinó  a  les  de  tot  el  govern  y  espe¬ 
cialment  als  bigotis  d’en  Villaverde.  el  mata- 
criatures,  el  terror  dels  escolars,  que  havia 
jurat  no  cedir  en  aquesta  qüestió... 

Oh  principi  d’autoritat!  La  quitxalla  pot 
més  ab  tu  que  tots  el  homes  grans  y  que  tots 
els  partits...  Si  tornés  en  Cànovas,  matava 
a  n’en  Villaverde! 

Bé  es  cert  que  hi  ha  uns  altres  principis  y 
un’altra  autoritat  més  alta,  qu’es  lo  que  s’ha 
tractat  de  salvar. 

No  hem  d’oblidar  que’l  rey  havia  d’anar  a 
València,  y  que  convenia  apagar  les  espur¬ 
nes  d’ara  pera  que  no’s  convertissin  en  fo¬ 
guera  que  pogués  arribar  a  lo  més  alt  de 
la  volta  d’aquet  ruinós  edifici  nomenat  Es¬ 
panya... 

Hem  rebut  el  Sermó  de  la  Conquista  de  Ma¬ 
llorca,  predicat  el  dia  31  de  desembre  prop¬ 
passat  en  la  festa  celebrada  a  la  Seu  ma¬ 
llorquina,  a  despeses  de  l’Ajuntament  de 
Palma,  per  mossèn  Antoni  M.a  Alcover, 
vicari  general  de  la  Diòcesis.  Es  una  obra 
erudita  ensemps  que  piadosa,  y  que  fa  honor 
al  senyor  Alcover  tant  per  lo  ben  rahonada 
com  pels  sentiments  patriòtichs  y  l’esperit 
d’investigació  que  suposa  en  l’autor.  Aquest 
Sermó  ofereix  la  particularitat  d’haver  sigut 
predicat  en  mallorquí  en  aquella  Seu  de  Ma¬ 
llorca  hont  desde  1773  no  s’hi  havia  predicat 
en  altre  idiom^  qu’en  el  castellà,  llevat  del 
sermó  que  de  consuetut  ha  vingut  fentse  en 
mallorquí  cada  any  el  Divendres  Sant  de 
matinada. 

Al  final  del  fascicle  en  que  aquest  Sermó 
va  imprès  hi  ha  una  taula  demostrativa  de 
que  la  major  part  dels  llinatges  mallorquins 
són  noms  de  pobles  o  comarques  de  Catalu¬ 
nya. 

Es  d’agrahir  el  nou  servey  fet  per  mossèn 
Alcover  a  la  causa  de  Catalunya  ab  aquest 
Sermó ,  y  es  digne  de  Uohança  l’Ajuntament 
de  Palma  per  haverlo  costejat. 

Altres  publicacions  rebudes: 

De  balcó  a  balcó ,  diàleg  còmich  en  vers, 
original  de  Salvador  Bonavía:  hi  abunden 
els  acudits  còmichs.  Preu  r  ral. 

També  hem  rebut  el  cartell  anunciador  del 
primer  concurs  d’esculptures  models  origi¬ 
nals,  que  ha  organisat  la  casa  «Ars  Nova» 
d’Olot,  oferint  quatre  premis  en  metàlich, 
consistents  en  300  pessetes.  El  plasso  d’ad¬ 
missió  de  les  obres  acabarà’l  dia  25  del 
pròxim  maig.  En  la  impossibilitat  d’  inser- 
tar  totes  les  condicions  d’aquest  concurs,  ad¬ 
vertim  als  que  hi  vulguin  pendre  part,  que 
dirigintse  a  la  casa  «Ars  Nova»  d’Olot,  ob¬ 
tindran  tots  els  detalls  necessaris.  En  dit 
concurs  sols  hi  podran  pendre  part  opositors 
de  la  edat  de  15  a  20  anys. 


ARTS  INDUSTRIALS 

En  el  carrer  del  Cuch  de  Sant  Pere  de  l’antiga  Bar¬ 
celona;  en  aquell  barri  típich,  payral  de  la  menestralia 
que  poch  a  poch  va  desapareixent  disfresantse  ab  llam¬ 
pants  aristocràtichs  de  doublé  o  anant  a  engroixir  les 
rengles  dels  pobres  vergonyants;  en  aquella  via,  clàssica 
y  modesta,  establí  l’any  1794  una  botiga  de  farmacia’l 
difunt  Doctor  en  Rafel  Vallès  y  Vallhonrat.  Tres  gene- 
racion  s’han  succehit  d’ençà  d’aquella  data,  y  totes  elles, 
fermes  y  sens  desmay,  han  fet  perdurar  a  despit  del 
temps  y  de  les  circumstancies  l’antiga  farmacia,  regen- 
tantla  ab  amor,  experimentat  saber  y  conciencia  franca. 

L’actual  proprietari  de  l’esmentat  establiment,  nostre 
bon  amich  y  colaborador  de  Joventut  el  sabi  apote¬ 
cari  en  Rafel  Vallès  y  Roderich,  aymant  de  tot  lo 
que  significa  avenç  en  l’acepció  més  ampla  de  la  parau¬ 
la,  ha  portat  a  cap  la  reforma  de  la  vella  farmacia,  cuy- 
dant  ab  amore  y  coneixements  ben  sòlits  que  les  obres 
no  esborressin  el  segell  de  l’avior  en  cap  dels  típichs 
detalls  que  la  integren.  Ab  aquest  respecte,  el  senyor 
Vallès  y  Roderich  ha  lograt  reformar  sense  destruhir, 
deixant  intactes  les  belleses  típiques  y  al  meteix  temps 
introduhint  grans  millores  que  posen  l’establiment  al 
nivell  de  lo  qu’en  aquest  genre  ha  vist  per  l’estranger 
durant  sos  freqüens  viatges. 

La  reforma  realisada  en  la  clàssica  botiga  del  senyor 
Vallès  y  Roderich  era  de  difícil  solució  en  son  princi¬ 
pi,  pera  que  resultés  d’acort  ab  les  exigencies  artísti¬ 
ques  y  constructivas,  y  al  propri  temps  pera  que  no  fugis 
de  la  idea  preconcebuda  harmònicament  per  la  fina 
percepció  estètica  y  ut  htaria  de  nostre  benvolgut  amich. 
Mes  aquest  tingué  l’acert  d’escullir,  pera  director  de  les 
obres,  a  l’inteligent  arquitecte  n’Andreu  Audet  y  Puig, 
artista  de  reconeguts  mèrits,  qui,  compenetiat  marave- 
llosament  ab  la  idea  del  proprietari,  sens  altre  esforç 
que  la  contribució  de  son  bon  zel  y  activitat  indiscuti¬ 
ble,  ha  projectat,  dirigit  y  termenat  les  obres  en  el  curt 


plasso  de  dos  anys.  En  la  tasca  de  l’arquitecte  hi  han 
cooperat  distingits  artistes  catalans,  corrent  la  cons¬ 
trucció  a  càrrech  de  l’expert  contractista  y  delicat  poe¬ 
ta  en  Jaume  Terri. 

El  despatx  s’ha  engrandit,  convertintse  en  una  sala 
de  planta  rectangular  de  8  per  10  metres,  cridant  pode¬ 
rosament  l'atenció’l  sòl  de  la  meteixa,  recobert  d’un 
delicadissim  mosaich  de  factura  romana,  de  tons  molt 
simpàtichs  y  ab  dibuixos  siinbòlichs  inspirats  en  la  nom¬ 
brosa  flora  medicinal.  Cobreix  la  sala  una  ayrosa  y 
atrevida  volta  per  aresta,  que  casa  perfectament  ab  l’es¬ 
til  gòtich  de  tota  la  botiga.  A  primera  vista  l’espectador 
no  sab  si  admirar  més  la  fantasia  del  senyor  Audet  es¬ 
campada  per  terra,  o  la  traça  del  constructor  senyor  Te¬ 
rri  impresa  en  la  volta  que  s’enlayra  suau  y  arrodonida. 

Els  prestatges  de  freixa  (fusta  predilecta  del  proprie¬ 
tari)  repartits  en  els  paraments  de  la  botiga,  contenen 
una  colecció  de  pots  antichs,  de  porcellana  groch  mar¬ 
fil  ab  dibuixos  y  rètols  blau  cobalt  de  to  brillantissim. 
S’ha  aumentat  el  nombre  de  recipients  per  exigencies 
de  la  química  moderna,  tenint  en  compte  l’estil  dels 
vells  y  empleyant  pera  ’ls  rètols  lletres  gòtiques  tipo 
Canibell. 

A  un  costat  y  altre  del  despatx  s’han  habilitat  dues 
dependencies  de  6  per  6  metres,  destinades  a  sala  de 
conversa  y  biblioteca  la  una,  y  a  laboratori  general 
l’altra.  La  rebotiga,  planta  de  4  per  6  metres,  està  desti¬ 
nada  a  sala  de  trevalls  diaris,  dipòsit  de  preparats  quí- 
michs,  etc.,  et-c  En  la  biblioteca  criden  l’atenció  dues 
vitrines  encastades  en  els  angles  Nort,  que  tanquen 
dues  trompes,  o  millor  dit:  en  la  de  la  esquerra  s’hi 
veu  una  trompa  de  metall  negrós,  y  en  l’altra  un  bust 
del  general  Espartero.  No  vam  poder  desxifrar  la  rahó 
de  la  presencia  d’aytals  elements  decoratius,  donchs  el 
senyor  Vallès  y  Roderich  va  respondre  ab  certa  reser¬ 
va  a  algunes  insinuacions  que  varem  ferli. 

El  conj  nt  ofereix  un  cop  de  vista  harmònich  que 
sorprèn  y  captiva  alhora,  podentse  calificar  la  nova 
instalació  de  veritable  joya  artística.  Un  amich  nostre, 
mentres  se  realisaven  les  obres  de  reforma,  li  deya  al 
senyor  Vallès  y  Roderich: 

—  La  farmacia  de  vostè  serà  sens  dubte  la  més  her- 
mosa  de  Barcelona  Llàstima  que  no  la  tingui  en  un 
bon  carrer  de  la  part  nova:  lluhiría  molt  més  y  li  dona¬ 
ria  de  segur  millors  rendiments. 

— Aquí  a  casa's  fa  tot  químicament  pur,  y  a  con¬ 
ciencia— li  contestà’l  Doctor, — y  la  gent  paga  de  les 
medicines  son  just  preu.  En  altres  farmacies,  pera  en¬ 
carir  les  substàncies,  han  de  fer  píldores  de  color  d’or, 
y  ja  sab,  amich  meu,  que  jo  no’n  sé  de  daurar  les  píl¬ 
dores;  o  si  no  que  ho  diguin  els  lector  de  Joventut. 
Pera  mi  la  farina  sempre  es  farina:  tant  es  que’n  fassin 
pa  com  hòsties!.. — 

La  inauguració  de  la  farmacia  Vallès  y  Roderich  re¬ 
formada,  que  tingué  lloch  el  diumenge  prop-passat,  va 
ésser  un  aconteixement  Gran  nombre  de  literats,  artis¬ 
tes  y  homes  de  ciència,  galantment  invitats  pel  sabi 
Doctor,  se  congregaren  en  el  Cuch  de  Sant  Pere  pera 
fruhir  les  belleses  del  nou  establiment,  regnant  perfecta 
harmonia  en  el  transcurs  de  la  vetllada,  que  revestí  un 
caràcter  purament  intim  y  de  veritable  germanor. 

Pera  cloure  dignament  tan  agradívola  festa,  els 
convidats,  avans  de  passar  a  regalarse  ab  el  suculent 
lunch  que  gentilment  tenia  preparat  la  familia  Valies, 
pregaren  a  la  simpàtica  Carmeta,  la  pubilleta  de  la  casa, 
que’ls  executés  alguna  de  les  cançons  de  la  terra  que 
com  a  veritable  mestra  sab  cantar,  a  lo  que  accedí 
essent'ab  justicia  ovacionada. 


Fidel  Giró  impressor.  —  Carrer  de  València,  233 

RESURRECCIÓ 

Al  trot  de  son  corcer  de  coll  inflat,  de  rems 
poderosos  y  cúa  de  plomall,  torna  a  venir 
Sant  Jordi,  el  ferm  y  gràcil  cavaller,  armat 
de  totes  armes,  soperbament  plantat  sobre  la 
sella  y  de  cara  al  perill,  ab  la  brava  ardidesa 
cavalleresca  dels  héroes  mitjevals.  Per  de- 
munt  de  son  cap  s’amunteguen  a  lo  Durer 
els  núvols  prenyats  d’amenaces  tempesto- 
ses,  y  allà  al  seu  devant  el  monstre  apoca- 
liptich  enarca’l  llom  escatós  y  gruny  sorda- 
ment,  revirant  els  ulls  lluciferins  qu’escam- 
pen  a  l’entorn  llampechs  verdosos,  com  si 
també  en  la  terra  hi  esclatés  una  tempesta. 

Y  Sant  Jordi  avença,  la  mirada  tranquila 
y  la  cimera  al  vent,  obsés  per  son  gran  pro¬ 
pòsit  y  dut  per  son  desti  miraclós:  Sant  Jordi 
avença  serenament,  sense  fressa  ni  temença, 


mes  ab  la  seguretat  de  que  ha  sonat  l’hora 
inevitable. 

No  voldria  haver  de  matar,  perque  té  cor 
de  sant,  mes  sab  que  de  la  mort  ne  surt  la 
vida,  y  que  cal  que  totes  les  coses  morin  a  son 
temps  y  que  la  deformitat  xorca  y  sobrera 
sia  llevada  de  la  terra  a  l’impuls  del  propòsil 
armònich  y  purificador.  Y  la  lluyta  preludia. 

El  monstre  s’encongeix  y  replega  sobre  si 
meteix,  acoblant  ses  forces  pera  l’atach;  el 
corcer  amorra’l  cap  sobre  l'ample  pitral  y 
enravena  les  potes,  sentint  el  vent  xiular  en 
sa  orella  com  un  enardidor  clari  de  guerra,  y 
els  esperons  de  son  mestre  y  senyor  bate- 
jarli  els  flanchs  ab  la  primera  sang.  Dalt  del 
cel  els  núvols  malcarats  frunzen  les  celles  y 
s’encastellen  uns  sobre’ls  altres  pera  no  per¬ 
dre  detall  de  la  brega,  y  en  tot  el  món  sem¬ 
bla  passar  una  llarga  esgarrifança  engoixosa. 
Y  en  tant  el  Sant  Cavaller  somriu  ab  la 
tranquila  y  venturosa  mitja  rialla  de  la  fe...  Y 
la  lluyta  esclata. 

El  monstre  ha  reculat  llençant  un  ahuch 
formidable  que  fa  trontollar  la  terra,  y  el 
corcer  s’encabrida  rampinant  en  l’ayre  ab  ses 
potes  forçudes,  y  engallardint  sobre  sa  es¬ 
quena  al  brau  guerrejador  qu’espolça  la  ci¬ 
mera  escabellada  y  arbora  en  la  destra  terri¬ 
blement  son  eyna.  Ja  boten  l'un  vers  l’altre, 
ja  s’abrahonen,  ja’s  capdellen,  ja’s  retorcen  y 
avencen  y  reculen  agarbonats,  deixant  tot  el 

terrer  clapejat  de^  vermell.  Llampeguen  les 
escates  y  els  ormeigs,  bramulen  les  goles  y 
querrisquegen  les  dents  escabotantse,  y  els 
núvols  astorats  llencen  exclamacions  de  tro¬ 
nades  que  percuteixen  per  l’espay.  Desobte’l 
cavaller  enlayra  més  coratjós  son  ferro  que 
té  fretura  de  ferir,  y  aviantlo  com  un  immens 
fibló,  el  llença  contra’l  cos  de  l’enemich, 
l’enasta  per  la  meytat,  el  passa  de  banda  a 
banda,  y,  torcentse  sobre  la  sella,  el  deixa 
clavat  de  llom  al  sòl.  El  monstre’s  reblinca 
espantosament,  llençant  un  llarch  bruhel 
d’agonia,  y’s  colltorç  defallint,  escupint  sang 
y  bromera.  Ha  pagat  son  deute  als,  destins 
implacables,  y  els  espays  riuen  y  els  cors 
xisclen  de  joya... 

En  aquell  punt  el  sol,  sorprès  del  terratrè¬ 
mol,  arramba  d’una  grapada  a  banda  y  ban- 
da’ls  núvols  y  surt  a  veure  què.  El  noble  ca¬ 
valler  queda  vestit  de  resplendors  que  sacren 
sa  victorià  portentosa...  La  llegenda  de  la 
deslliurança  té  son  hèroe! 

Gloriós,  gloriós,  gloriós  Sant  Jordi  lliber¬ 
tador!  Ave/ 

La  recordança  santa  passa  cada  any  pels 
cervells  afogats,  deixanthi  una  ampla  estela 
lluminosa  y  fent  glatir  els  cors  enfebrats  d’es¬ 
perances;  y  cada  any,  a  l’halenada  del  somni 
patriòtich,  totes  les  roses  de  l’ideal  se  baden 
y  el  món  enter  sembla  florir  per’aromar  de 
nous  aromes  la  vella  llegenda  heroica. 

Y,  com  maravellosa  profecia,  esdevé  un 
jorn  en  que  s’ajunten  y  confonen  dintre  un 
meteix  espay  de  temps  dos  simbolismes  vi¬ 
tals:  Sant  Jordi  y  la  Resurrecció.  Poétich  nie 
ral  de  novells  somnis  y  revifades  esperances! 

Víctor  Català 


FINLANDESES  « 

LA  BANDERA  DE  FINLANDIA 

Soumen  lippu 

andera  de  Finlandia  blan¬ 
ca  y  blava,  ja  no  oneges 
en  el  pal;  en  les  festes  pa¬ 
triòtiques  ja  no’ns  dónes 
la  benvinguda.  Nuu  el  pal 
s’aixeca,  y  elscordons,  flui¬ 
xos,  debateguen  sens  repòs  als  desitjós  del 
vent... 

Fou  la  ratxa  sobtada  de  l’odi  qui  se’n  por¬ 
tà  la  bandera  blava  y  blanca;  fou  l’oratge  de 
la  enveja  qui  la  deslligà. 

Mes  avuy,  senyeres  flotants  y  gallarets 
onejants,  ?de  qué’ns  servirien? 

Encara  que  no  gosèm  desplegaries,  elles 
onegen,  tant  meteix;  encara  que’ns  hagin 
privat  de  miraries,  nosaltres  les  veyèm. 
Avans  quasi  no  les  veyem;  indiferents  pas¬ 
sàvem  devant  d’elles...  Ara  brillen  ben  lluny, 
brillen  perque  no  hi  són. 

A  voltes,  entremitj  de  les  fulles  y  de  les 
flors,  gayrebé  passaven  desapercebudes:  ara 
en  els  llochs  de  festa,  entre  tots  els  orna¬ 
ments  són  lo  unich  en  que’ns  fixèm;  ara  to¬ 
tes  les  mirades  fiten  els  pals  nuus,  y  ara  es 
quan  les  veyèm  voleyar,  ara  les  veyèm  que 
pengen  y  que  onegen  com  jamay,  avans,  les 
havíem  vistes.  Dalt  de  les  teulades  de  totes 
les  cases  ens  apar  veure  banderes;  y  en  ve- 
yém  al  cim  del  pins  y  al  brancatge  dels 
bedolls.  Y  en  lo  alt  de  tot  màstil,  onejant 
triomfalment,  nosaltres  les  veyèm  perque 
VOLEM  vèureles. 

Se  pensaven  que’ns  havien  pres  les  nos¬ 
tres  banderes  per  sempre  més;  creyen  que 

(l)  Ab  aquest  títul  hem  traduhit  y  anirèm  publicant 
una  serie  de  quadrets  deguts  a  n’en  Juhani  Aho,  jove 
novelista  que  ab  gran  sentiment  poètich,  fina  observa¬ 
ció  y  correcte  estil  ha  descrit  els  aconteixements  polí- 
tichs  de  sa  infortunada  patria,  mereixent  que  se’l  con¬ 
sideri  com  el  primer  dels  artistes  conreuadors  d’una 
lleugua  tan  agradable  com  rica.— B.  R.  B. 

no  les  reveuríem  may  més,  que  oblidaríem 
els  nostres  colors  nacionals  consolantnos  ab 
els  dels  altresl... 

Y  no  saben  que  un  núvol  d’estiu,  blanch, 
lliscant  pel  cel  blau,  es  nostra  bandera;  qu’en 
un  día  clar,  un  toçal  cobert  de  neu  y  el  fir¬ 
mament  servintli  de  fons,  són  nostres  colors 
que  resplendeixen;  que  la  vela  d’una  barca 
brillant  ben  lluny  per  sobre  les  ones,  es  nos¬ 
tra  bandera  aixecada... 

ijPrivaràn  ells  al  núvol  blanch  de  lliscar 
pel  cel,  a  la  neu  de  mostrarnos  sa  puresa  o 
als  nostres  mil  llachs  de  servar  per  sempre 
llur  color  blau  fosch?  iPodràn  obligar  al  cel  a 
que  cambihi  de  color,  ni  fer  que’ls  munts  de 
neu  blanca’s  tornin  grisos?  ^Arribaran  a  im¬ 
pedir  que’l  sol  envihi  sos  raigs  sobre  les  ve¬ 
les  de  nostres  barques? 

Llurs  mans  c  podran  arrebaçar  també 
aquestes  banderes? 

J.  Aho. 

Traducció  de  Benet  R.  Barrios. 


TOLERÀNCIA! 

La  raça  d’aquell  còmich  dolent  que  quan 
preveya  l’escàndol  del  públich  per  sa  mala 
execució  cridava  jViva  Fernando  VII,  ab  lo 
que  lograva  un  aplauso  segur,  no  s’ha  extin¬ 
git  pas.  Y  lo  qu’es  pitjor,  ha  deixat  llevor  a 
Catalunya,  ahont  si  bé  no’s  crida  «visca  Fe¬ 
rran  seté»  perque  aquesta  estupidesa  ab  co¬ 
rona  ta  molts  anys  que  fa  malves,  en  cambi 
s’ha  trobat  un  morrió  com  el  d’en  Sagasta 
que...  no'n  parlèm  de  l’admirable  efecte  que 
produeix. 

Hem  inventat  el  mot  tolerància ,  y  fi  llets, 
d’ençà  que  tots  ens  hem  matriculat  en  l’as¬ 
signatura  dels  tolerants,  ja  podèm  fer  comèdia 
més  malament  qu’en  Díaz  de  Mendoza,  qu’en 
retrayent  el  mot,  aplauso  segur.  Y  que  no  hi 
ha  tu  tia ,  la  tolerància  es  una  cosa  tan  allar- 
•gadiça,  que  per  trobarhi  comparació  hem  de 
cercar  la  Pomada  Pancho  o  la  Panacea  Uni¬ 
versal. 

Mal  comparat,  ve  a  ésser  una  mena  de 
immunitat  parlamentaria  que  als  catalanistes 
aygualits  els  hi  ha  vingut  de  perilla  pera  fer 
lo  que  millor  convingui  a  llurs  interessos 
particulars. 

El  mot  es  hermós,  tan  hermós  com  aquella 
frase  d’en  Ricard  de  la  Vega  ;Que  ties  ma- 


dre!  però  a  força  de  repetirlo  a  tòrt  y  a  dret, 
de  concepte  hermós  que  serveix  de  fre  a  les 
passions,  se  converteix  en  irrisòria  aberra¬ 
ció,  que  si  no  fa  riure  de  fàstich  fa  plorar  de 
rabia. 

Y  heusaquí  que  som  tolerants ,  molt  tole¬ 
rants ,  tant,  que  a  força  d’ésserho  esdevenim 
indiferents  y  tant  se’ns  endona,  per  exemple, 
que  un  federal  que  de  bracet  ab  la  «Lliga» 
ha  predicat  durant  molt  temps  el  despreci  a 
lo  circumstancial,  de  sobte  anatematisi  al  Na¬ 
cionalisme  tatxantlo  de  burgès  y  clerical,  y 
no’ns  fa  riure  de  fàstich  ni  plorar  de  rabia 
qu’en  un  acte  ahont  el  tal  federal  vol  colze- 
jarse  ab  nacionalistes,  y  ahont  els  que  ho 
són  de  debò  fan  públich  son  disgust  com¬ 
plint  llur  obligació,  surti  un  senyor  que,  per 
no  deixar  surar  la  protesta,  invoqui...  allò,  el 
morrió,  la  tolerància. 

iTolerancia?  Devegades  les  maneres  de 
obrar  d’un  home  no’s  poden  classificar  sinó 
de  dues  maneres:  u  obra  bé  u  obra  mala¬ 
ment.  Y  a  qui  obra  malament  ^se  l’ha  de  to¬ 
lerar?  May!  Si  aixi  fos,  cambièm  el  mot,  no 
diguèm  tolerància ,  diguèm  feblesa,  incons¬ 
ciència,  lo  que  vulguin,  però  may  ens  val- 
guèm  d’un  mot  que,  si  vol  dir  respecte  als 
altres,  no  vol  dir  de  cap  manera  insensibili¬ 
tat  per  l’insult  inferit  a  la  patria  o  per  l’in¬ 
sult  personal,  ni  molt  menys  recer  dels  qui 
senten  desitj  de  seure  al  Concell  de  Cent  o 
al  Parlament  d’Espanya. 

Desprecieula  la  paraula  tolerància  quan 
serveixi  de  tapa-bruts  als  que  cambíen  com 
de  camisa  de  pensament.  No  en  un  acte,  en 
cent,  en  tots  els  que  hi  prengui  part  un  ne¬ 
gat  dels  que  fan  servir  de  Celestina  aytal  pa¬ 
raula,  anemhi,  anemhi,  si,  a  fer  notar  nostra 
protesta,  nostre  desitj  de  que  s’acabi  d’un 
cop  per  sempre  més  aquesta  època  de  frases , 
pera  fer  pas  a  l’única  època  que  pot  portar- 
nos  al  triomf:  l’època  dels  fets. 

Salvador  Gibert 

LES  PROMESES 
DEL  SENYOR 

Les  recordo  com  si  les  vegés  encara.  N'hi 
havia  d’altes  y  de  baixes,  de  primes  y  de  gro- 
ses,  però  totes  se  semblaven  ab  llurs  rostres 
esblaymats,  llur  cara  pàlida  de  mirada  grisa 
y  llurs  mans  esllanguides... 

Al  poble  tothòm  les  coneixia  per  «  les 
místiques»,  y  eren  tantes,  que  formaven  tot 
un  gremi,  car  a  n’elles  sempre  se  les  veya 
juntes.  Els  dies  de  festa  al  mati  anaven  totes 
a  missa  primera,  y  després  a  l’ofici,  y  a  la 
tarda  al  rosari.  No  hi  feyen  pas  falta;  pobres 
d’elles  que  hi  haguessin  mancat,  que’l  se¬ 
nyor  rector  desde  la  trona,  tot  fent  la  plàtica 
evangèlica,  n’hauria  fet  esment.  Elles  havien 
de  servir  d’espill  de  bones  costums  en  aquell 
poble,  y  aixi  com  totes  les  altres  moces  eren 
uns  caps  de  pardalets  que  no  feyen  més  que 
perseguir  als  xicots  y’s  passaven  totes  les  tar¬ 
des  dels  diumenges  al  sarau  o  voltant  per  la 
rodalia  barrejades  ab  ells;  elles,  aixi  que  ha¬ 
vien  dinat,  ja’s  dalien  pera  ésser  les  prime¬ 
res  de  fer  cap  a  la  esglesia,  a  la  funció  de  la 
tarda,  a  passar  el  sant  rosari. 

Y  anaven  entrant,  ara  una,  ara  un’altra, 
y’s  colocaven  quiscuna  en  el  seu  lloch  en  els 
banquets  de  sota  meteix  de  la  trona  que  tot¬ 
hòm  respectava,  fins  les  criatures;  may  se  va 
atrevir  ningú  a  regatejàrleshi  el  dret  d’ocupar 
aquells  banchs  a  les  joves  beates  del  poble, 
promeses  del  Senyor. 

Que  bé  s’hi.  estaven  allí  les  noyes  tendres 
y  esblaymades!  Hi  estaven  millor  que  a  casa 
seva.  Sempre  eren  les  primeres  d’entrar  y  les 
derreres  de  sortir,  y  si  les  volíeu  veure  con¬ 
tentes  era  qüestió  d’anarhi  aquells  dies  que’l 
senyor  rector  perllongava  la  funció  ab  qual¬ 
que  cosa  de  més  a  més,  per  exemple  una 
cançó  d’aquelles  mitj  religioses  y  mitj  patriò¬ 
tiques...  «Oh  patria  infortunada »  o  el  « Santo 
Dios  de  los  ejércitos))...  Aleshores  era  de  veu¬ 
re  còm  s’hi  entusiasmaven  les  místiques.  A 
voltes  llurs  veus  arribaven  a  ofegar  les 
febles  notes  de  Yarmonium.  Aquells  dies  si 
que’n  sortien  satisfetes  de  la  esglesia,  y  tot 
era  fer  comentaris  y  mostrarse  queixoses  del 
procedir  de  les  altres  moces  que’s  deixaven 
temptar  pel  mal  esperity  no’s  movien  d’aquell 
diantre  desarauot  despreciant  les  pràctiques 
d’esglesia  que  tant  aconhorten.  ' 


Al  sortir  del  rosari,  quan  ja  començava  a 
fer  força  dia,  era  massa  aviat  pera  recullirse 
a  ses  respectives  cases  y  solien  fer  una  pas¬ 
sejada  cap  a  baix  a  la  carretera  dels  plàta- 
nos,  donant  la  volta  per  la  estació  y  pujant 
pel  carrer  del  Moli,  car  entre  tant  el  sol  ja 
se’n  hauria  anat  a  la  posta. 

Y,  tot  parlant  de  les  seves  coses,  que  sem¬ 
pre  solien  ésser  les  meteixes,  coses  d’esgle¬ 
sia,  de  capellans  y  de  monges,  de  sants  y  de 
santes,  caminant,  caminant,  feyen  son  ro¬ 
miatge  quietes,  misterioses,  contestant  als 
saludos  discretament,  pegant  lleugeres  e  ig- 
nocentes  llambregades  a  les  colles  de  jovent, 
observant  de  gayrell  a  les  parelles  que  pas¬ 
saven  pel  seu  costat  distretes... 

Ja’l  sentien  elles  també’l  desitj  d’aturarse 
a  parlar  ab  els  joves  y  bromejar  una  estona, 
donchs  no  es  pas  cap  pecat  el  riure  sense  fer 
mal  a  ningú;  emperò  no  se  sentien  ab  prou 
coratge  pera  sostenir  una  conversa  esmalta¬ 
da  ab  acudits  y  amoretes  que  portessin  la 
fresca  rialla  als  llabis.  Elles  se’n  feyen  creus 
de  lo  que  devien  dir  aquelles  parelles  quan 
veyen  que  no  paraven  un  sol  instant,  esquei- 
xantse  de  riure  y  garlant  per  les  butxaques. 

Y  per  això  quan  els.  joves  o  les  altres  mo¬ 
ces  les  hi  plantaven  cara,  elles  abaixaven  els 
ulls,  y  si  insistien  miràntseles,  fins  arribaven 
a  sofocarse;  y  anaven  fent  el  seu  camí  cal- 
moses,  capficades,  tristes. 

Cada  diumenge  feyen  lo  meteix,  fins  que 
arribava’l  mes  de  maig,  el  mes  de  les  flors,  y 
aleshores  era  un  veritable  tràfech  el  que  te¬ 
nien.  Vinga  fer  ramellets  pera  la  Verge,  y 
ensenyar  versos  a  les  «Filletes  de  Maria»,  y 
apendre  cançons  y  santes  y  salves,  que  de¬ 
vien  cantar  a  dalt  al  chor  acompanyades  ab 
armonium  pel  senyor  rector.  Se  n’abstreyen 
tant  de  la  vida  profana  del  poble,  qu’en  tota 
aquella  mesada  no  les  preocupava  ni  la  més 
lleugera  cabòria. 

Y  que  cofoyes  se’ls  miraven  els  poms  de 
flors  que  havien  dut  a  la  Mare  de  Deu.  Allí, 
en  les  grades  de  l’altar  major,  apretades  en 
els  artístichs  gerros  de  fayans,  si  n’hi  havia 
de  dalies  y  roses,  clavells  y  xiringuilla,  en 
quines  coroles  s’hi  reflectien  les  lluminàries 
que  feyen  els  ciris  escampats  arreú,  perpelle- 
jant  llurs  tlamesl... 

Mes  la  diada  qu’elles  esperaven  ab  ver  da- 
lit  era  la  de  Corpus.  Molts  dies  avans  ja  es- 

taven  tirant  projectes  y  demanant  concell  a 
tothom,  y  el  poble  no’s  feya  pas  sórt  a  la  cri¬ 
da  y  prenia  part  activa  en  aquella  manifesta¬ 
ció  religiosa. 

Particularment  els  mistichs  del  poble,  «els 
castes»  com  els  hi  deyen,  se  posaven  a  les  se¬ 
ves  ordres  en  tot  y  per  tot.  Donava  goig  de 
veure  còm  trescaven  complint  comandes  y 
trametent  encàrrechs,en  Badoret,un  jove  que 
no  havia  pogut  continuar  els  estudis  de  ca¬ 
pellà  perque  no  tenia  prou  talent  per’apendre 
les  llatinades;  l’Estevet,  únich  fill  de  ca’l  pu¬ 
bill  de  Gomis,  que’l  seu  ideal  hauria  sigut 
cantar  missa  y  el  pobre  xicot  s’havia  vist  im¬ 
possibilitat  de  seguir  la  carrera  perque  era 
manco;  y  fins  el  Miqueló,  un  jove  secardí, 
d’una  familia  pobra,  que  no  havia  tingut 
medis.  Tots  trevallaven,  joyosos  y  adalerats 
pera  enllestir  els  altars  avans  que  arribés 
l’hora  de  sortir  la  professó. 

Era  qüestió  de  veure  còm  se  barrejaven 
aquell  dia,  sense  donarsen  vergonya,  les  pro¬ 
meses  del  Senyor  ab  els  mistichs  y  fins  ab 
altres  xicots  del  poble. 

Molt  avans  de  sortir  de  missa’ls  escolanets 
ab  les  creus,  que  duhen  la  devantera  de  la 
professó,  ja  tot  estava  preparat.  A  les  vores 
dels  carrers,  arrambats  a  les  cases,  els  ren¬ 
gles  de  brancatge  de  freixes,  que  tanta  ani¬ 
mació  donaven  a  la  festa;  tot  ben  guarnit, 
atapahit  de  ramatge;  a  terra  ja  començava  a 
haverhi  un  devassall  de  flors ,  ginesta,  vio¬ 
letes  y  roses  que  feyen  catifa;  a  dalt,  a  les  fi¬ 
nestres  v  balconades,  tot  provehit  de  paners 
y  paneretes  curulls  de  paperets  de  diferents 
colors;  a  distancies  proporcionades,  els  al¬ 
tars  ja  estaven  aixecats  y  ben  guarnits  ab 
cintes  y  flors  y  tota  mena  d’adornos  de  pa¬ 
ciència,  que  sols  aquell  jorn  veyen  la  llum; 
y  arreu  la  maynada  esvalotant  ab  crits,  pets 
de  pistons  y  engegament  de  cohets  borrat¬ 
xos;  fins  que  sortia  la  professó  y  allavors 
tothom  se  redossava,  imposantse’l  silenci. 
Allavors  venia  la  pluja  de  flors  y  de  papers 
de  coloraynes;  y  quan  arribava’l  talem  aixo¬ 
plugant  la  custodia,  la  pluja’s  feya  més  es¬ 
pessa,  convertintse  en  un  diluvi  que  tot  ho 
invadia. 

Aquella  professó  la  organisaven  les  joves 
mistiques  del  poble;  elles  tot  ho  dirigien  y 
per  tot  se  ficaven;  eren  l’ànima  de  la  festa  y 
posaven  tant  d’empenyo  en  el  lluhiment 


d’aquella  esplèndida  diada,  que  fins  els  més 
retrets  sortien  deia  seva  indiferència,  y  vells 
y  jovès  presenciaven  ab  goig  la  solemnial  ce¬ 
rimònia.  El  Rey  de  cels  y  terra’s  passejava 
triomfant  per  tot  el  poble,  que  aquell  jorn 
feya  tot  lo  que  podia  pera  honorarlo  com  a 
tal. 

Y  passava  la  professó,  y  finia  la  diada  del 
Corpus,  y  tornava  tot  al  seu  estat  normal,  y 
les  joves  beates  romanien  altra  volta  en  el 
més  aclaparador  ensopiment;  y  tornaven  a 
sentir  desitjós  que  procuraven  ofegar,  que- 
dantse  altra  vegada  capficades,  conciroses, 
tristes.  Però,  a  mida  que  passaven  els  mesos 
y  els  anys.  les  mistiques  anaven  fugint  del 
poble.  Ara  una's  feya  monja  de  clausura, 
més  tart  un’altra  professava  pera  germana  de 
la  caritat;  quina’s  feya  de  la  Ensenyança, 
quina  de  Sant  Vicens  de  Paul...  fins  que 
d’aquell  estol  de  promeses  del  Senyor  no’n 
quedà  més  que  una;  y  aquesta,  que  tal  ve¬ 
gada  més  que  les  altres  sentia  ferm  desitj  y 
vera  devoció  pera  servir  a  Deu  fóra  de  les 
miseries  de  la  societat  y  en  la  solitut  del 
claustre,  aquesta’s  vegé  impossibilitada  de 
realisar  el  somni  daurat  de  tota  sa  vida:  filla 
d’una  familia  pobríssima,  y  malaltiça  com 
era,  no  la  volgueren  en  cap  convent. 

— Ja’s  posarà  millor;  quan  estigui  bé  de 
salut,  aleshores — li  contestaven  a  totes  les 
ordres  ahont  solicitava  entrar. 

Y  com  que  may  acabava  de  restablirse  y, 
enlloch  de  servir,  necessitava  ésser  servida, 
la  pobra  no  pogué  arribar  a  ésser  esposa  del 
Senyor.  Lluny  de  les  seves  amigues  de  l’àni¬ 
ma,  lluny  de  les  seves  companyes  de  sem¬ 
pre,  s’anava  decandint  per  moments,  plena 
de  tristors  y  d’anyorances. 

Y  el  poble,  el  poble  també  les  anyorava  a 
les  místiques,  car,  d’allavors  ençà,  al  passeig 
s’hi  trobava  a  mancar  aquella  nota  seriosa, 
l’estol  de  noyes  de  maneres  senzilles  y  cares 
esblaymades.  Les  professons  no  eren  tan 
lluhides,  el  mes  de  Maria  era  més  ensopit,  y 
a  la  esglesia  a  tota  hora  s’hi  notava  un  buyt 
que  ningú  gosava  omplenar:  els  banchs  de 
sota  la  trona  restaven  desocupats,  hi  man¬ 
cava  l’estol  de  promeses  del  Senyor,  hi  man¬ 
caven  les  mistiques,  que  no  tenien  qui  les 
substituhis. 

Miquel  Barberà 

I  TRE  ANABATTISTI.  -  La  CRISI.  —  LüLU. 

Tan  amichs  eren  y  tan  inseparables  els 
tres  companys  en  sa  joventut,  que  se’ls  conei¬ 
xia  ab  el  nom  de  «els  tres  anabaptistes». Des¬ 
prés  cada  hu  se’n  anà  pel  seu  cantó.  Han  pas¬ 
sat  anys,  y  un  jorn  se  retroben  inopinada¬ 
ment  pera  enredar  la  troca  ja  bon  xich 
embullada  del  matrimoni  d’un  d’ells.  Tots 
tres  han  conservat  el  bon  humor,  la  lleuge¬ 
resa  de  caràcter  y  l’atolondrament  de  sos 
bons  temps  de  soltería,  ensemps  queia  bona 
amistat  que’s  professaven.  Tota  l’acció  gra¬ 
ciosament  embullada  de  la  comèdia  des¬ 
cansa  en  aquestos  tres  tipos — intervenintnhi, 
no  obstant,  molts  d’altres,  marits  y  mullers, 
gent  de  curia  y  del  gran  món,  tots  de  vida 
lleugera,  que  giravoltant  entorn  de  l’adulteri 
d’uns  y  altres  y  dels  projectes  de  divorci  tan- 
tost  acariciats  tantost  rebutjats,  donen  lloch 
a  situacions  còmiques  originalissimes  y  ben 
trobades  que  fan  esclafir  el  riure. 

Y  encara’l  mèrit  primer  dels  autors, 
Mrs.  A.  Brisson  y  J.  Berr  de  Turrique,  no 
es  el  de  saber  ésser  originals  en  assumpto  ja 
tan  gastat  y  en  la  prodigiosa  imaginació  de 
que  fan  gala  en  els  quatre  llarchs  actes  de  la 
nova  comèdia,  que  se  sosté  sempre  interes¬ 
sant:  el  principal  mèrit  consisteix  en  el  dià¬ 
leg  inimitable  per  sa  vivesa,  per  sa  intenció, 
per  sa  finura.  Tot  ell  es  un  teixit  de  parado¬ 
xes  fàcils,  picants  y  enginyoses  que  mitj  en 
broma  mitj  en  serio’ns  serveixen  els  autors 
pera  fernos  riure,  no  sense  deixar  traslluhir  un 
fons  de  filosofia  lleugera  y  grans  dosis  de 
sàtira  fina,  sobre  institucions,  personatges  y 
costums  modernes  que’ls  autors  deuen  co¬ 
nèixer  prou  bé. 

La  comèdia  se  sosté  sempre  en  aquest  te¬ 
rreny  de  frivolitat,  sense  degenerar  en  carrin¬ 
cloneries  ni  caure  en  grans  inverosimilituts: 
lo  qual  contribueix  a  mantenir  desperta  la 
curiositat  dels  espectadors,  que,  tot  rihent, 
capeixen  el  fons  d’humanitat  que  amaga 
l’obra. 

El  nombrós  públich  qu’era  a  l’Eldorado  la 
nit  de  la  estrena  rigué  constantment  y  de 
bona  fe.  Es  el  millor  triomf  pera’ls  autors 
que  sols  aquest  fi’s  proposen.  Bé  es  veritat 
que  l’èxit  se  degué  en  part  molt  bona  als  ac¬ 
tors,  que  feren  un  trevall  còmich  exquisit.  En 
Paladini  no  hi  sortia,  però  la  seva  mà  de  di¬ 
rector  s’endevinava:  per  això’l  cito  en  primer 
lloch.  El  segón  correspon  de  dret  a  n’Ar- 
tur  Folconi,  queYeu  el  seu  paper  abgracia  in¬ 
imitable,  sostenintse  sempre  en  aquell  to  tan 
dificil  de  sostenir,  to  de  comèdia,  de  comèdia 
lleugera  que  reclama  molta  vivesa,  molta 
flexibilitat  y  molt  contrast  sens  ésser  may 
groller.  En  Falconi  té  qualitats  immillora¬ 
bles  pera'l  genre;  diu  y  actua  ab  una  natu¬ 
ralitat  prodigiosa  y  posseeix  gran  varietat 


de  recursos  còmichs  sense  que’l  seu  trevall 
deixi  d’ésser  un  sol  moment  fi  y  distingit. 
No’s  quedaren  molt  enrera’ls  demés.  Tots 
ells,  que  són  molts  —  y  perque  són  molts 
no’ls  citaré,  —  rivalisaren  per’arrodonir  el 
quadro.  Seguritat,  intenció,  gracia,  vivesa, 
afollament...  què  sé  jo...  tot,  donant  vida  y 
animació  a  la  escena,  omplenantla  y  domi¬ 
nant  al  públich. 

Quina  llàstima  que  no  hi  vagin  a  apendre 
a  fer  riure ’ls  nostres  actors  xabacans  de 
aquende  y  de  allende  l’Ebre!  Y  quina  llàs¬ 
tima  que’ls  nostres  autors  còmichs,  també 
de  aquende  y  de  allende ,  no  hi  vagin  a  escol¬ 
taria  la  comèdia  dels  senyors  Brisson  y  Berr 
de  Turrique,  per’avergonyirse  de  les  seves 
grolleries  y  dels  seus  xistes  carrinclons! 

Nicoletta  no  es  pas  una  dòna  vulgar:  es 
una  dòna  extraordinària.  Essent  sa  mare  en¬ 
cara  viva,  pera  ella  ha  sigut  sempre  com 
morta;  el  seu  pare  la  descuydà  y  una  seva 
tia,  que  li  feu  de  mare,  tampoch  se  preocupà 
gayre  d’ella.  El  cor  de  Nicoletta  es  aixut  de 
sentiment;  s’assecà  essent  encara  poncella,  y 
la  joveneta  -s’educà  lliurement,  americana- 
ment.  Tant,  que  sense  que  materialment  se 
li  pugui  dir  o  probar  que  de  soltera  perdés 
l’honor,  la  seva  reputació  no  es  gens  enveja¬ 
ble.  Ella  muntava  a  cavall  sola  y  deixava  en¬ 
rera,  al  galop  vertiginós,  a  altres  genets  que 
pel  camí  trobava;  ella  feu  un  dia  en  globo 
una  ascensió  sola  ab  un  capità  d’enginyers 
—  escàndol  públich  y  privat  com  digueren 
males  llengües:  públich  al  moment  de  pujar 
y  baixar  del  globo,  privat  mentres  foren  en 
l’espay  —  y  ella  anà  un  altre  dia  a  bofetejar 
en  ple  cafè  a  un  senyor  que  havia  parlat  mal 
de  la  seva  mare.  En  fi,  ella’s  casà  ab  Pietro 
Donnati  per  simpatia  sola,  no  per  amor. 
Per  simpatia  y  per  conveniència.  Ademés 
d’això,  es  franca,  no  ment  may  tractantse 
dels  seus  sentiments,  y  tractantse  d’altres 
coses  ment  lo  menys  que  pot  mentir  es¬ 
sent  dòna.  Es  també  orgullosa,  no  admet 
que  la  tolerin  ni  que  li  perdonin  res  de  lo 
qu’ella  hagi  pogut  fer — y  això  sols  ho  diu 
en  moments  d’exaltació — no  comprèn  per  què 
la  dòna  té  d’ésser  de  pitjor  condició  que  l’ho¬ 
me  sentint  com  sent  els  meteixos  impulsos  o 
passions  o  desitjós  al  tractar  de  satisferlos. 
Mes  clar:  no  comprèn  per  què  poden  tenir  els 
homes  necessitat  de  l’amor  de  varies  dònes,  y 
la  dòna  s’ha  d’acontentar  ab  l’amord’un  home 
sol.  Es  una  dòna  extraordinària  Nicoletta. 

Tot  això  y  altres  coses  per  l’estil  ens  ho 
explica  ella  meteixa;  es  a  dir,  ho  explica  a 
un  germà  del  seu  marit,  coronel  retirat  que 
arriba  del  Congo  després  de  quatre  anys 
d’ausencia,  que  sols  la  coneixia  per  refèren- 
cies  —  males  referencies  —  y  que’s  queda  de 
pedra  al  sentir  tot  això.  Perque  ell  l'estima 
molt  al  seu  germà,  y  el  seu  germà  joh,  el 

seu  germà  es  un  tipo  també  excepcional!  El 
seu  germà  Pietro  Donnati.  El  seu  germà,  bo 
en  el  fons —  qui  no  n’es  de  bo  en  el  fons!  — 
no  es  un  home,  es  una  bèstia,  enamorada 
follament,  apassionada  bestialment  de  Nico- 
letta\  es  un  boch  ridícul.  Es  el  tipo  millor  de 
la  obra.  He  dit  qu’era  un  tipo  excepcional, 
però  això  no  vol  dir  que  no  n’hi  hagi  molts 
d’homes  així.  Casats  0  no  casats,  de  bochs 
d’aquests,  sensualment  idiotes  que  una  pas¬ 
sió  degrada  y  embruteix  fins  a  lo  inconcebi¬ 
ble,  n’hi  ha  molts  al  món.  Jo  sols  podria  dir 
un  parell  de  dotzenes  de  noms,  y  no  conech 
a  gayre  gent  jo.  N’hi  ha  molts  que  fan  o  fa¬ 
rien  coses  pitjors  que  les  que  fa  Pietro  Don¬ 
nati. 

En  pochs  mots  ho  diré  lo  que  fa,  explicant 
el  drama.  El  coronel  descobreix  que  Nico- 
letta  té  un  amant,  el  desafia  y  quasi  bé’s 
descobreix  tot,  perque’l  marit  ho  endevina  y 
demana  explicacions.  A  la  fi,  si  no  enga- 
nyarlo,  després  de  varis  incidents  logren 
deixarlo  en  el  dubte.  Però  Nicoletta  reaccio¬ 
na,  no  vol  mentir,  no  vol  ésser  tolerada  ni 
perdonada;  ho  diu  tot:  Ha  passat  una  crisis 
tremenda;  son  marit  a  qui  vuol  molto  bene ,  la 
embafava  ab  son  amor  excessiu,  y  ella  necessi¬ 
tava  distreures:  per  això  va  tenir  un  amant, 
sense  deixar  d’estimarlo  al  seu  marit.  Però 
ara  tot  s’ha  acabat.  Ella  sent  que  no  l’enga¬ 
nyarà  més,  sobre  tot  sabent  lo  que  sab.  Y  lo 
que  sab  es  lo  següent:  que’l  seu  marit  ho 
sospitava  tot  això,  que  quasi  bé  ho  sabia  y 
que  ho  haguera  pogut  comprobar;  y  no  ho 
feya,  {saben  per  què  no  ho  feyaí  No  ho  feya 
per  por,  per  por  de  descobrir  la  veritat  y 
per  por —  oh  vergonya  immensa!  —  de  que 
un  cop  descoberta  la  seva  dòna  l’abanbonés, 
la  seva  dòna  no  acceptés  el  perdó...  si  ell  la 
perdonava,  que  ho  faria;  en  una  paraula,  que 
del  descobriment  ne  vingués  lo  irreparable, 
que  la  seva  dòna’l  rebutgés,  que  no  vol¬ 
gués  més  petons,  més  abraçades,  més . 

amor,  que  li  negués  tot,  fins  les  engrunes. 
Oh,  misèria  y  petitesa  dels  bochs  humans! 

Heusaquí  el  drama  La  crisi  d’en  Marco 
Praga.  El  final  s’endevina.  Un  cop  els  perso¬ 
natges  s'han  dit  tot  això,  el  marit  perdona  y 
Nicoletta ,  passada  la  crisis,  sembla  disposta 
a  cambiar  de  vida  y  {qui  sab?  potser  a  donar 
cabuda  en  son  cor  aixut  a  alguna  partícula 
de  sentiment. 

Un  amich  meu  va  dirme  que  a  Italia 
aquest  drama  havia  sigut  més  ben  acullit  per 
la  critica  que  pel  públich  ,  encara  que  ia 
acullida  fou  bona  per  part  de  tothom.  Aquí 
s’ha  repetit  el  fenomen.  Nostres  intelectuals 
aplaudiren:  el  gran  públich  se  mostrà  fret. 
La  explicació  del  cas  es  molt  senzilla.  En 
qüestions  d’adulteri  el  gran  públich  té  tres 
0  quatre  clixés  fets,  sobre  tot  pera’l  desen¬ 
llaç.  Fòra  d’aquests  clixés,  el  drama  es  in- 
verosimil.  No  hi  fa  res  que  sia  més  humà, 
més  real,  més  copia  de  la  vida.  El  teatre  es 


el  teatre,  y  pera  ells  no  hi  ha  més  vida  que  !a 
vida  tradicional  del  teatre.  Una  mort  de 
qualsevol  dels  personatges  hauria  satisfet  al 
gran  públich.  En  Praga’ns  ha  estalviat  una 
mort  més  en  el  teatre.  Tingemli  en  compt'e. 

Però  deixèm  al  gran  públich.  Els  intelec¬ 
tuals  troben  el  drama  atrevit.  Si  ells  m’ho 
permeten,  jo  no  li  trobaré  tant.  L’únich  atre¬ 
viment  que  hi  ha  en  La  crisi  d’en  Praga  con¬ 
sisteix  en  presentar  el  tipo  del  marit  en  tota 
sa  repugnant  realitat,  y  en  el  perdó  final. 
Aquest  tipo  es  una  obra  mestra  de  pintura 
psicològica ,  y  aquest  final  es  digne  d’un  home 
que  vol  ésser  modern,  es  a  dir,  que  no  ac¬ 
cepta  motllos.  Però,  en  lo  demés,  en  Marco 
Praga  demostra  tenir  molta  por.  Pera  fernos 
empassar,  millor  dit,  pera  fer  empassar  al 
gran  públich  el  tipo  d’ell  y  el  final  de  l’obra, 
falseja  y  desdibuixa’ls  demés  personatges, 
especialment  el  de  Nicoletta ,  construeix  el 
drama  ab  forces  convencionalismes  y  les  con¬ 
tradiccions  en  que  aquells  cauen  són  nom¬ 
broses.  Els  tipos  de  la  dòna  y  del  coronel 
són  falsos  a  tot  serho.  En  Praga  no  s’ha 
atrevit — pera  concretarme  a  un  sol — a  pre- 
sentarnos  el  tipo  d’ella  ben  antipàtich,  ben 
crudel,  ben  pervers,  en  una  paraula,  un  tipo 
franch  y  ferm  enfront  d’un  altre  tipo  tam¬ 
bé  franch  y  ferm.  Enlloch  d’això  ha  presen¬ 
tat  un  tipo  de  dòna  confós,  tan  simpàtich  y 
tan  bo  com  li  ha  sigut  possible.  Y  encara  ha 
fet  més — y  això’l  titul  meteix  de  l’obra,  La 
crisi ,  ho  indica — ha  volgut  fernos  creure  que 
aquella  dòna  s’haurà  redimit,  haurà  cambiat 
de  naturalesa,  ovirantse  al  caure’l  teló  una 
nova  vida  pera’ls  protagonistes  :  una  vida 
d’amor  pur  y  senzill,  una  vida  de  pau  idilica. 
Y  de  tot  això  jo’n  dich  concessions  fetes  al 
públich,  males  arts  pera  fer  rosegar  un  ós 
dur,  mistificacions  impropries  d’un  artista  de 
nom.  No,  la  Nicoletta  y  el  Pietro  del  primer 
acte  no  poden  ni  deuen  cambiar:  són  y  seràn 
sempre  d’una  peça,  pera  ells  no  hi  ha  crisis 
que  valguin. 

No  puch  insistir,  demostrantho  pam  a  pam 
tot  això.  Per  altra  part,  no  ho  crech  necessari. 
L’espectador  més  senzill  el  nota  tot  seguit 
el  contrast  que,  en  quant  a  veritat  v  fermesa 
de  trets,  hi  ha  entre’l  tipo  d’ell  y  el  d’ella. 
L’espectador  menys  maliciós  segurament 
s’explicarà  ab  mi  la  rahó’  d’aquest  contrast 
ab  una  sola  paraula:  Por;  por  del  públich, 
del  gran  públich. 

De  totes  maneres,  La  crisi  es  un  drama 
remarcable  a  pesar  de  lo  dit  yd’altres  defectes 
de  construcció  ben  sensibles  en  un  autor  que 
sembla  vulgui  passar  per  despreocupat.  Ja 
ho  he  dit  y  ho  repeteixo:  la  sola  presentació 
del  tipo  d’ell  absol  a  l’autor  de  molts  pe¬ 
cats. 

Com  sempre,  en  aquesta  classe  d’obres  la 
Mariani  domina  la  escena;  fins  el  trevall  d’en 
Paladini  resulta  enfosquit.  El  quadro  en  qúe 
hi  intervenen  ademés  en  Zampieri,  la  Braga- 

glia  y  un  altre  actor,  secundari  resultà  ben 
distret.  No  obstant,  contra  la  seva  costum, 
en  el  primer  acte  tots  els  actors  vacilaven; 
fins  hi  va  haver  un  moment  en  que,  a  pesar 
dels  crits  de  l’apuntador — que  regularment 
may  se  sent — la  Mariani  y  en  Paladini  s’atro¬ 
pellaren  parlant  alhora.  Bé  es  veritat  que 
això  no’ls  hi  acostuma  a  passar  als  actors 
d’aquesta  companyia. 

Lulú  es  una  joveneta  guapa,  llesta  y  men¬ 
tidera:  mentidera  per  vici  quasi  bé  sempre, 
per  malicia  alguns  cops.  Es  un  d’aquells  sers 
irreflexius,  com  tants  n’hi  ha — especialment 
entre  les  dònes — que  per  mandra  de  pensar 
diuen  sempre  lo  que  primer  se’ls  acut,  obli- 
dantho  tot  seguit;  lo  qual  fa  que  visquin  en 
perpetua  contradicció  ab  sí  meteixos  y  sien 
la  desesperació  constant  de  les  persones  que 
tracten  ab  ells.  Ademés  d’això,  Lulú  es  co¬ 
queta,  despreocupada  y  enamoradiça.  Filla 
d’uns  botiguers'  ganduls  que  viuen  0  vol¬ 
drien  viure  a  costes  d’ella,  de  moral  ampla  y 
poca  vergonya,  la  noya  ha  fet  sempre  son  ca- 
pritxo.  Així,  no  té  res  d’estrany  qu’en  el  pri¬ 
mer  acte  la  trobèm  fent  de  ballarina,  amis- 
tançada  ab  un  senyor  rich,  que'la  manté  ab 
cert  luxo.  Un  capritxo  de  Lulú  per  un  jove- 
net  de  la  primera  volada  fa  que  renyexi  ab  el 
pagano ,  a  conseqüència  de  lo  qual  la  trobèm 
en  el  segón  acte  a  casa  dels  pares  botiguers, 
ahont  se  distrèu  ab  un  altre  jove  que  ha  co¬ 
negut,  no  sense  continuar  ses  relacions  ab  el 
primer,  que  n’està  enamorat  bojament.  Tan 
bé  ho  sab  fer,  que  aquest,  a  pesar  dels  pares 
y  a  pesar  de  tot  lo  que  sab,  s’hi  casa.  S’hi 
casa  pera  mataria  poch  després  d’un  tret  de 
revòlver,  al  enterarse  de  que  Lulú  l’enganya 
ab  un  altre  de  fet,  com  l’enganyà  de  paraula 
al  ferli  creure— v  aquest  fou  el  motiu  que’l 
decidí  a  casarshi — que  portava  en  ses  entra¬ 
nyes  un  fillet  d’ell. 

Tal  es  l’argument  de  la  comèdia  d’en  Ber- 
tolazzi,  quins  dos  primers  actes  ofereixen 
detalls  magníficament  observats,  y  quin  dià¬ 
leg  es  viu  y  graciós.  Tots  els  tipos,  especial¬ 
ment  els  de  la  protagonista  y  els  seus  pares, 
estàn  apuntats  de  mà  de  mestre,  y  encara 
que  l’autor  no  sembla  tenir  altres  pretensions 
que  fer  riure,  s’ha  de  reconèixer  que’ls  qua- 
dros  de  costums  presentats  són  copia  exacta 
de  la  realitat.  Bromejant,  també  sab  fer  un 
xich  de  filosofia  en  Bertolazzi.  Llàstima  que’l 
tercer  acte  degeneri  en  drama  carrincló,  que 
desentona  dels  quadrostan  finament  còmichs 
dels  actes  precedents. 

La  Mariani,  en  Paladini,  la  Barach,  en 
Zampieri  y  els  que  interpretaren  la  comèdia 
feren  un  trevall  exquisit,  sobresortint  la  pri¬ 
mera  per  la  riquesa  de  detalls  ab  que  adornà 
eltipo  de  la  lleugera  y  maliciosa  Lulú. 


Ab  La  Dama  de  les  Camelies  pera  benefici 
de  la  Mariani,  y  Magda,  s’ha  despedit  la  com¬ 
panyia.  Ens  han  donat  una  temporada  curta, 
però  interessant.  Els  aficionats  hem  quedat 
contents.  Ells,  els  actors,  y  l’empresari,  tam¬ 
bé  deuen  estarne,  puig  el  publich — fa  bo  de 
poderlo  alabar  algún  cop  al  públich — ha  co¬ 
rrespost  ab  sa  assiduitat  y  ab  sos  aplaudi¬ 
ments. 

A  rivederci  dunque. 

No  sóch  a  temps  pera  parlar  del  drama  d’en 
Guimerà  Sol ,  solet ,  que  ab  gran  èxit  s’es¬ 
trenà  dilluns  pasat  a  Romea. 

Ne  parlaré  la  setmana  entrant. 

Emili  Tintorer 


FEBLES 

Llegint  el  número  corresponent  al  passat 
mes  de  març  del  periòdich  fSalud  y  Fuerza! , 
que  acaba  de  sofrir  una  denuncia,  m’entero 
ab  forces  detalls  del  moviment  universal  de 
procreación  consciente  y  limitada  qu’efectúen, 
0  desitgen  efectuar,  els  elements  anarquistes 
pera  lograr  la  solució  del  problema  social,  0, 
com  diuen  ells,  la  emancipació  del  proleta¬ 
riat.  D’aquesta  manera  (sempre  segons  ells) 
s’acabarà  la  classe  dels  explotats  y,  per  con¬ 
seqüència,  no  tindrà  rahó  d’ésser  la  tasca 
dels  explotadors. 

La  teoria  no  es  nova,  mes  per  lo  pueril  fa 
riure,  encara  que  ab  pena.  Bé,  senyors  aven- 
çats.  Ja  hem  descobert  que’l  camí  de  l’avenç 
y  del  progrés  es  aquell  que  porta  a  la  des¬ 
aparició  dels  febles,  y  feble  es  quasi  tota  la 
raça  humana;  ja  sabèm  que  molts  y  molts 
han  de  declararse  vençuts  esborrantse  ells 
meteixos  de  l’acció  social  y  eliminantse  del 
camp  de  la  lluyta,  qu’es  vida;  ja  sabèm  que 
pera  engendrar  s’han  de  possehir  condi¬ 
cions  físiques  suficientes  pera  garantir  la  ro- 
bustesa  de  l’individuu  que  ha  de  venir... 

Segons  aqueixos  senyors,  està  establintse 
una  federació  internacional  composta  d’ele¬ 
ments  que  patrocinen  aquest  criteri,  y  que 
creuen  arribar  a  l’ideal  mitjançant  la  barreja 
de  races.  Mes  el  sol  fet  de  cercar  aytal  ba¬ 
rreja  de  cop  y  volta,  a  través  de  totes  les 
fronteres,  ja  demostra’ls  graus  de  mentalitat 
d’aqueixos  senyors,  que,  com  tots  els  revolu¬ 
cionaris  baratos,  abracen  molt  y  estrenyen 
poch. 

Hi  ha  en  cada  raça,  com  en  cada  indivi- 
duu,  no  sols  un  gran  amor  a  la  vida,  sinó  a 
la  propria  personalitat ,  al  propri  modo  d’és¬ 
ser;  y  aquesta  lley  no  la  destrueixen  les  ex 
cepcions  ni  tampoch  la  hipòtesis  de  qu’exis- 
teixin  sers  humans  que  hagin  nascut  ab  vo¬ 
luntat  apropriada  pera  menarse  per  si  sols  al 
suicidi. 

També  hi  aspirèm  nosaltres  a  lo  que 
vosaltres  aspiréu,  senyors  federats;  però  qui 
com  nosaltres  creu  en  l’home  y  creu  en  la 
vida,  no  somnia  en  apelar  a  absurds  sistemes 
de  mort.  Aqueix  estat  ideal  de  la  humanitat  en 
que  tots  somnièm,  sols  nosaltres,  els  nacio¬ 
nalistes,  podèm  ferlo  assequible,  perque  ca- 
miném  per  bons  viaranys  per’arribarhi,  al 
revés  de  vosaltres,  qu’heu  agafat  sempre’ls 
pitjors.  No  es  dihent  mal  del  patriotisme  ra- 
,  cional,  del  que’s  basa  en  lleys  científiques  y 
naturals,  com  el  realisarèu  el  vostre  somni; 
no  hi  arribarèu  may  a  una  vida  feliç,  ampla 
y  sana  si  sols  veyéu  la  mort  com  a  medi 
únich;  no  teniu  dret  a  aspirar  a  jorns  de  lli¬ 
bertat  si  abandonèu  la  lluyta.  Sóu,  com 
deya  un  distingit  escriptor,  l’última  onada 
de  la  invasió  religiosa  y  fanàtica,  qu’en  sa 
evolució,  tot  inondant  a  la  humanitat,  cam- 
bia  d’aspectes.  Aqueixa  inondació  cega  haurà 
de  recular  devant  de  nostres  fronteres,  que 
no  són  pas  barreres  migrades,  no,  sinó  que 
són  les  lleys  inapelables  de  la  naturalesa, 
que  tot  ho  regulen  y  encaminen.  Anar  con¬ 
tra  elles  es  ésser  boig.  Si  tots  els  rius  sortis¬ 
sin  de  mare,  no  farien  pas  son  curs;  no  arri¬ 
barien  pas  a  terme;  destruhirien,  no  fertili- 
saríen.  El  desitj  d’aplegar  a  tota  la  humanitat 
en  una  sola  abraçada  es  en  vosaltres  malal- 
tiç,  en  nosaltres  vital.  Vosaltres,  ilusos,  con¬ 
vertiríeu  aqueix  desitj  en  mortalla  de  la  hu¬ 
manitat  si  poguéssiu,  mentres  que  nosaltres, 
aferrats  a  la  terra  que’ns  es  mare,  que’ns 
dóna  vida,  posèm  en  ella  totes  les  nostres 
voluntats  y  en  treyém  el  coratge  necessari 
pera  prosseguir  la  lluyta  que  ha  de  durnos  a 
una  vida  més  feliç  y  més  feconda. 

Serà  pera  tothòm  aqueixa  vida,  menys 
pera  nosaltres,  els  febles, els  fanàtichs,  qu’en 
nom  de  la  vida  radiant,  apoyèu  les  negres 
doctrines  de  la  mort  y  del  renunciament. 

Pere  B.  Tarragó 

(  Acabament ) 

Francisca.  ( Obrint  un  xich  la  porta.)  Se¬ 
nyora... 

Elena.  jQuè  hi  ha? 

Francisca.  Senyora... 

Elena.  Ah,  ^sóu  vos?  Entrèu. 

Francisca.  Porto  aquell  vi  del  senyor  met¬ 
ge,  y  he  pensat  que  li  passaria  millor  ab 
un  parell  de  melindros. 

Elena.  Feume’l  favor,  deixeumho  aquí. 
(Senyala  la  tauleta  ) 

Francisca.  Veu,  ja  li  deya  jo:  no  hi  vingui 
encara  aqui,  que  s’impressionarà.  Té’ls 
ulls  escaldats... 

Elena.  No,  si  no...  (S'aixuga  Is  ulls.) 

Francisca.  Ay,  mira!  M’havia  descuydat 
les  estisores.  Quin  cap!  Quan  ens  comen- 
cèm  a  fer  vells...  y  jo  vinga  buscar!  Ja  us 
dich...  (En  aquest  moment  Elena  pren  un 
melindro ,  en  menja  la  meytat  y  el  sobrant  el 
dóna  al  seu  marit.)  Y  si...  aixi  ho  han  de 
fer.  Si  jo  fos  jova...  ( Ells  somriuen)  si  tor¬ 
nés  a  venir  al  món...  creguin  que  no  m’hi 
donaria  tant  en  certes  coses.  Després  ne 
pateix  el  cory,  ay  què  tinch!  ay  quètinch!... 

Lluís.  Encara’ns  faríau  riure. 

Francisca.  Bé,  vaja,  no’n  parlèm.  íNo  vo¬ 
len  pas  res  més? 

Elena.  No,  gràcies. 

Francisca.  Me’n  vaig,  que  les  minyones 
encara  no  han  tornat.  ( Elena  va  prenent  el 
vi;  en  Lluís  mira  a  la  finestra.) 

Lluís.  Quina  llum  més  dolça.  La  tarda  va 
cayent  calmosa,  velada  per  una  ombra  de 
blavench  encis.  iNo’t  dóna  plaher  aquesta 
hora? 

Elena.  ( Assenteix .)  L’hora  dels  tristos. 

Lluís.  Y  dels  que  senten  la  bellesa. 

Elena.  Y  dels  qu’estimen. 

Lluís.  Si...  ( Somrihent  amorosament.  Tor¬ 
na  a  mirar  a  la  finestra.)  L’horitzó  està  co¬ 
bert  de  nuvolets  que’l  sol  comença  a  te¬ 
nyir  de  porpra  y  or...  Són  nuvolets  coque- 
tons  que  volen  atraure  al  seu  aymant 
banyantse  ab  colors  radiants  y  fastuosos... 

Elena.  ...  que’l  sol  en  son  «adeu»  majes¬ 
tuós  els  hi  regala...  Però  jo  m’estimo  més 
la  llum  penetrant  de  tes  mirades,  y  els  co¬ 
lors  de  tes  galtes,  y  els  teus  llabis... 

Lluís.  Això...  si...  ara  hi  caychl... 

Elena.  Es  d’una  carta  teva.  ( Elena  no  pot 
cordarse'l  coll  de  part  derrera,y  ell  li  corda.) 

Lluís.  Quin  coll  més  blanch!  May  l’havia 
vist  tan  hermós!  (El  besa.)  <<Te  sab  greu? 
(Elena  somriu ,  li  fa  una  petita  indicació  y 
ell  li  besa'l  front.  Se  sent  un  soroll  de  vi¬ 
dres  trencats.) 

Elena.  ,;Has  sentit?  ^Qué  ha  estat  això? 

Lluís.  (Va  a  la  finestra ,  mira ,  y  desd’allà:) 
Noys  que  jugaven  a  pilota  y  han  trencat 
un  vidre  de  ca’l  senyor  Esteve. 

Elena.  Pobrets!  {Que’ls  hi  peguen? 

Lluís.  Sí,  búscals:  qui  sab  hónt  són. 

Elena.  {Han  fugit?  (Guayla  per  la  finestra.) 
Ah!  es  tancat.  (Esguarda  cap  a  l' horitzó.) 
{Què  dèu  ser  aquell  foch? 

Lluís.  Algún  pagès  que  crema  broça. 

Elena.  Sembla  prop  del  torrent  de  les  vio¬ 
les:  allà  hont  tu  hi  pintares  aquell  quadro. 

Lluís.  Sí,  y  allà  hont  te  vaig  ferir.  ( Ella 
abaixa'l  cap.)  Allà  va  ser...  Pujant  el  mar¬ 
ge  que  jo  esbroçava  y  t’ajudava  a  pujar 
dante  una  mà,  una  rameta  d’espines  que 
ab  l’altra  sostenia  s’escorregué,  ferinte 
aqui.  (Senyala  la  galta  prop  del  llabi ),  y 
una  espurna  de  sang,  de  sang  teva,  va 
brollarhi.  «{T’he  fet  mal?»  vaig  pregun- 
tarte.  «Oh,  no,  gens!»  tu’m  respongueres 
somrihent;  y  resplendiren  tots  ulls,  y  res¬ 
plendí  ta  cara...  y  aquella  goteta  de  sang, 
feta  per  culpa  meva,  no  la  tocaves...  y 
anava  a  caure  galta  avall,  quan  mos  llabis 
amatents,  enamorats,  van  aixugarla  ab  un 
fervent  petó.  {Te’n  recordes? 

Elena.  Mira,  ertcara  s’hi  coneix  la  senyal. 

Lluís.  {Del  petó? 

Elena.  De  la  punxada.  La  senyal  del  petó 
va  quedar  al  cor. 

Lluís.  Llavors  vaig  pintar  el  meu  quadro 
més  ple  de  defectes  y  alhora  de  belleses. 
No  l’he  pas  volgut  vendre. 

Elena.  Va  ser  fet  vora  de  l'alber  alt,  ahont 
nostres  inicials  hi  són  entrellaçades. 

Lluís.  Y  vora  la  salzereda  hont  vam  des¬ 
cobrir  aquell  niu.  Que  alegra  vas  posarte! 

Elena.  De  debò  no  n’havia  vist  cap. 

Lluís.  Per’xò’l  vas  voler  veure.  Hi  havia 
aucellets  petits;  tot  just  havien  nat. 

Elena.  Badaven  una  boca  quan  anavem  a 
tocarlos!... 

Lluís.  Y  tu  cridaves:  «Agafemne  un!  aga- 
femne  un!  l’estimarèm  força!»  però  jo  vaig 
dirte:  «No  pas  tant  com  sa  mare.»  «Si, 
tens  rahó»  vas  fer  tu,  y  quedares  trista, 
avergonyida...  {No  es  veritat  que  va  acu- 
dirte  al  pensament  quan  nosaltres  ne  tin¬ 
dríem  de  fills? 

Elena.  Sí,  sí!  y  tu.. . 

Lluís.  Y  jo,  al  penetrar  el  pensament  que 
t’invadía,  me  vaig  emocionar. 

Elena.  Y  vas  besarme. 

Lluís.  Però  tu  vas  tornarme’l  bes  aquest 
cop. 


DE  TARDOR 

La  boyra  va  teixint  y  desteixint 
despenjantse  per  cingles  y  dotades  .. 

Ben  prompte  la  montanya  ha  abandonat 
per  devallà  a  la  plana. 

La  boyra  va  teixint  y  desteixint, 
del  món  hípnotisat  les  remors  callen, 
y  en  la  grisor,  les  branques,  dintre’l  bosch, 
més  fortament  s’abracen. 


Elena.  Y  escamparem  pel  niu  y  pels  vol¬ 
tants  engrunetes  de  pa  que  del  brenar  ens 
quedaven.  ( Com  si  una  idea  sobtadament 
l' atragués.)  Oh,  si  poguéssim  tornar  a  n’a¬ 
quell  temps!... 

Lluís.  Hi  tornarèm,  hi  tornarèm!  {Vols 
acceptarho? 

Elena.  {Què? 

Lluís.  D’anar  demà  a  fer  un  passeig  a 
aquell  lloch  de  bella  recordança,  al  torrent 
de  les  violes. 

Elena.  Si...  (Sostingut  y  ab  emoció .) 

Lluís.  Vaja,  no  t’emocionis. 

Elena.  Aquestes  emocions  ray!  Oh,  si  sem¬ 
pre  poguéssim  ser  feliços! 

Lluís.  ET  goig  intens,  continuat,  no  po¬ 
dríem  resistirlo.  El  mar  es  bell  en  si,  però 
ho  es  més  pels  seus  temporals  y  les  seves 
calmes.  (S'enganxa'l  braç  en  un  medalló 
d'ella.) 

Elena.  Són  cabells  d’en  Lluiset.  (En  Lluís 
besa'l  medalló;  ella  també.  S'abracen.) 

Lluís.  (Desfentse  suaument  dels  seus  braços 
y  mirantla  un  moment  fit  a  fit;  ab  vehemen • 
cia:)  Digues:  {eh  que  sí,  eh  que’ns  ho  di- 
rèm  tot,  que  no  tindrèm  secrets,  que  la 
rialla  de  l’un  la  entendrà  l’altre? 

Elena.  Serèm  amichs,  força  amichs. 

Lluís.  Esposos  y  companys. 

Elena.  Jo  al  mirarte’t  veuré  fins  a  dins  de 
tot  de  l’ànima. 

Lluís.  Y  tu  m’inspiraràs  totes  mes  obres, 
Y  jo  pintaré  un  quadro  que’s  tituli:  «Re¬ 
novació:  Vida  plena»  Y  tu  hi  figuraràs: 
seràs  l’amor  triomfant,  demunt  d’un  núvol 
d'or!  Y  jo  abraçat  ab  tu!  Y  sota  teu  des- 
fentse,  aniquilantse  al  llampech  de  ta  res¬ 
plendor,  el  dubte,  les  miseries,  les  petites 
passions!... 

Elena.  (Ab  tota  l’ànima.)  Y  tindrèm  un  fill! 

Lluís.  Sí...  (Sostingut.)  Ah,  hermosa  me¬ 
va!  {Ja  hi  creus  ara  en  reviure?  {Ja  creus 
que  Deu  ens  perdonarà  donantnos  un  fi- 
llet  hermós  com  el  que  ha  anat  a  ser  com¬ 
pany  dels  àngels?... 

Elena.  Oh!  ara  sí!  L’amor  m’ha  dut  la  fe. 
(S'abraça  ab  ell.  De  sobte' s  dirigeix  devant 
del  breçol ,  y  ab  les  mans  en  prech ,  exclama:) 
Fill  meu!  Digues  al  bon  Deu  que’t  tornil 
(S'abracen.) 

Joan  Valentí  y  Feliu 


sa  nota  persistent  en  la  quietut 
resona  acompassada. 

La  boyra  va  teixint  y  desteixint, 
sa  grisor  ja  no's  veu:  la  nit  l’apaga... 

Vuyt  hores  han  sonat,  com  un  sospir 
del  día  que  s’acaba. 

La  boyra  va  teixint  y  desteixint, 
y  ensemps,  vora  del  foch,  ma  ben  aymada, 
jo’m  miro  en  els  teus  ulls,  quina  blavor 
jamay  les  boyres  tapen. 

Trinitat  Catasús  Catasús. 


La  boyra  va  teixint  y  desteixint, 
y  el  riu,  indeferent,  calmós,  devalla: 

EL  PROGRÉS  Y  L’ART 

Barcelona  ofereix  dos  aspectes  curiosos. 
Vista  pels  pràctichs,  pels  entusiastes  de  l’a¬ 
venç  material  y  dels  invents,  pels  que  tot  ho 
sacrifiquen  al  /ef,  pels  homes  de  les  ciencies 
exactes  (que  no  ho  són),  Barcelona  es  una 
gran  ciutat  civilisada.  En  cambi,  vista  pels 
artistes,  pels  qui  volen  enlayrar  l’esperit  pera 
trobar  la  vera  joya  del  viure,  Barcelona  ab 
tota  sa  grandesa  es  esquifida  y  ridícula,  y 
ofereix  alarmants  síntomes  de  degeneració 
moral. 

Baix  el  punt  de  vista  artistich  es  com  m’in¬ 
teressa  a  mi  Barcelona,  aquesta  immensa  mu¬ 
nió  de  cases  fetes  quasi  totes  com  ab  motllo, 
simètricament  colocades  quiscuna  en  son 
lloch,  en  el  que  tampoch  semblen  estarhi  bé, 
puig  l’una’ns  apar  petita,  l’altra  gran,  l’altra 
estreta,  l’altra  ampla...  destacant  aquí  y  allà, 
entre’l  colossal  pilot  de  fang  cuyt,  les  fran¬ 
ges  blanques  dels  cel-oberts,  y,  pels  costats 
de  les  migrades  finestres,  tot  de  gàbies  y  tes¬ 
tos  de  flors  aprofitant  el  poch  sol  que  poden 
veure.  Tots  el  cerquèm  aqueix  sol  hermós 
que’ns  dóna  vida,  però  tots  contribuhím  a 
desterrarlo  de  les  ciutats,  fent  0  deixant  fer 
carrers  y  carrerons,  desde  quin  fons,  al  aixe¬ 
car  el  cap  pera  veure  la  vasta  estesa  del  cel, 
sols  n’ovirèm  una  trista  llenca. 

Certament,  jo  no  la  trobo  gayre  artística  una 
ciutat  així,  un  tal  munt  de  mamposteria  ab 
enfarfech  d’ornaments  fets  ab  motllo,  ab  em- 
bolúm  d 'imitacions  (començant  per  la  imita¬ 
ció  de  la  pedra  picada)...  tot  sense  solta  ni 
volta,  donchs  he  vist  casa  qu’entre  quatre 
adornos  carrinclons  ostenta’l  cap  del  Dant 
com  podria  ostentar  una  carabaça;  tot  sense 
gust  ni  comoditat,  vivinthi  nosaltres  entafu- 
ratscom  pels  prestatges  dels  magatzems  s’en- 
tafuren  els  gèneros,  0  com  les  arengades  als 
barrils,  els  uns  sobre’ls  altres,  molestant  els 
de  dalt  als  que  tenen  al  desota  y  enviàntels- 
hi  les  seves  brutícies... 

Bé’s  pot  dir,  per  tant,  que  una  ciutat  mo¬ 
derna  que  semblant  desconeixement  revela  de 
les  necessitats  de  la  vida  y  que  tantes  incomo¬ 
ditats  tanca  en  son  si,  sols  déu  ésser  civilisa¬ 
da  per  equivocació. 

Quin  espectacle  contemplar  Barcelona  quan 
la  illumina’l  sol  (única  manera  que’s  pot  con¬ 
templar,  perque  si  no,  fa  feresa  miraria), 


guaytar  ses  galeries  plenes  de  trastos  vells  y 
de  gàbies,  ses  obertures  esquifides,  ses  to- 
rratxes  y  cúpules  escarrancides,  y,  en  mitj  de 
tot  això,  veure  còm  s’eleven  majestuoses  les 
torres  de  Santa  Maria  del  Mar,  y  de  la  Seu,  y 
de  la  iglesia  del  Pi,  que  semblen  redressar  el 
cap  pera  no  ofegarse  ab  la  farúm  de  reumà- 
tich  que  coven  aqueixos  pilots  d’edificis  mo¬ 
derns  fets  comercialment!... 

Y  ve  un  pintor,  y  traslada  a  la  tela  la  im¬ 
pressió  depriment  que  aytal  espectacle  li 
produeix,  y  aleshores  tot  són  exclamacions 
d’estranyesa,  y’s  suscita  de  nou  la  estantiça 
qüestió  de  si  es  sols  la  bellesa  lo  que  ha  de 
reproduhir  l’art...  No,  aquest  té  un  fi  més  en- 
layrat;  no  ha  d’inspirarse  sols  en  lo  bonich, 
sinó  que  de  ses  obres  se’n  han  de  despendre 
doctrines  moralisadores.  De  manera  que’ls 
qui  pinten  les  lletgeses  de  la  ciutat,  no  ho  fan 
perque  aquestes  els  encisin:  les  pinten  per  lo 
ridícules  que  les  troben,  pel  sarcasme  que 
representen  com  obra  que  són  de  tants  espe¬ 
rits  cultes ;  les  pinten  pera  treure  la  vena  dels 
ulls  d’aquests  que  sols  se  preocupen  dels  nous 
descobriments  ,  de  les  noves  màquines  y 
de  si  realment  a  la  lluna  hi  ha  habitants  0 
no;  les  pinten  pera’ls  que  tants  elogis  fan  del 
progrés  de  Barcelona  y  tan  satisfets  se  tro¬ 
ben  vivinthi. 

Y  notèu  bé  que,  malgrat  tot,  són  aquests 
meteixos  els  qui  més  fort  criden  contra’ls 
governants  bell  punt  s’inicia  una  petita  epi¬ 
dèmia,  y  els  qui  més  se  queixen  de  que  no  hi 
ha  higiene,  com  si  en  una  ciutat  com  Barce¬ 
lona  n’hi  pogués  haver!,.. 

Ah,  si  els  que  pintèm  visquéssim  lluny  de 
les  ciutats!  <;Vos  creyèu  que  hi  descendríem 
a  pastar  son  llot  en  la  paleta,  podenthi  pas¬ 
tar  els  colors  més  purs?Ja  les  pintariem  ales¬ 
hores  les  grans  arbredes,  els  paisatges  es- 
plèndits,  la  llum  sana.  Y  no  ho  pintaríem  irò¬ 
nicament  com  pintèm  ara  lo  d’aqui,  sinó  ab 
tot  l’entusiasme  dels  nostres  cors.  Y  no  fa¬ 
ríem  com  fan  molts,  que  a  mitja  hora  de  Bar¬ 
celona  ja  s’imaginen  esserne  lluny  y  prenen 
un  bosquet  per  un  bosch,  sinó  que  aniríem 
enllà  d’enllà  fins  trobar  veritable  naturale¬ 
sa,  veritable  civilisació,  veritables  homes... 

Però  això  no  pot  ésser,  y  ens  hem  d’aten¬ 
dre  a  lo  que  tenim  sempre  al  devant:  a  aques¬ 
tes  ridícules  cases  de  Barcelona... 

Gabriel  Vinyas 

NOTES  BIBLIOGRÀFIQUES 

Empordaneses.  Noveletes  per  J.  Pous  y  Pa¬ 
gès. — Barcelona ,  Tipografia  «  L'Avenç  », 

í9°5· 

Van  precedides  d’un  pròleg  en  el  que  l’au¬ 
tor  declara  ab  tota  franquesa  que’ls  tipos, 
els  personatges  y  les  descripcions  del  seu 
llibre  són  d’un  empordanisme  enterament 
realista  y  veritable;  car  ha  posat  tot  son  en¬ 
giny  y  tots  els  seus  afanys  en  fugir  d’aquell 
empordanisme  carrincló  y  amanerat  que  tan¬ 
ta  boga  ha  conseguit  en  la  renaixença  de  la 
literatura  catalana  y  que  tan  a  l’us  està  entre 
tots  els  nostres  escriptors  dolents:  en  una 
paraula,  fa  sabernos  que  té  a  molta  honra’l 
comptarse  entre’ls  que  creyèm  que  s’ha  d’a¬ 
cabar  d’una  vegada  ab  l’arti ficiós  pagesisme 
que  fins  ara  ha  invadit  les  lletres  catalanes. 

En  quant  a  lesnoveles  que  formen  el  tomo, 
són  totes  elles  filles  ben  llegítimes  del  bri¬ 
llant  autor  de  Quan  se  fa  nosa. 

Estil  fàcil  y  correcte,  narracions  plenes 
d'interès  y  de  color,  figures  tretes  de  la  vida 
que  tots  hem  viscut...  heusaquí  concretada 
en  quatre  mots  la  derrera  obra  d’en  Pous  y 
Pagès. 

La  gropada,  ab  son  acabament  corprene¬ 
dor;  pàgina  plena  de  força  y  d’humanisme, 
himne  bellissim  que’l  novelista  entona  al 
noble  y  vital  Non  serviam ,  encarnat  d’una 
manera  habtlissima  en  el  pagès  altiu  y  fe¬ 
rreny  que  llença  ab  odi  y  menyspreu  les  de- 
rreres  engrunes  de  sa  cullita  a  la  furia  dels 
elements  desencadenats.  La  fí  de  l'avi  Cane¬ 
la ,  quadro  d’un  plasticisme  verament  notable 
y  encisador.  Foguerada ,  impressió  vivissima 
y  encertada  d’un  poble  enrevoltat:  recull  her- 
mosissim  de  la  eterna  protesta  dels  homes 
contra’ls  lligams  que’ls  subjecten  y  els  debili¬ 
ten.  L'idili  d'en  Jan  Garjola ,  lloança  hermosís- 
sima  al  sentiment  de  la  paternitat,  qu’en  el 
cas  que  tracta  l’autor  redimeix  y  enlayra  la 
vida  d’un  home  embrutit  y  degradat  per  totes 
les  abjeccions  del  vici  y  de  la  barbarie.  Bu¬ 
còlica. ,  discussió  habilitosa  en  que  l’autor,  a 
pesar  de  posarse  en  un  terreny  en  nostre  con¬ 
cepte  enterament  fals,  arriba  a  sortir  bastant 
ayrós  de  les  dificultats  en  que  sempre  cau  el 
literat  que  incorre  en  la  feblesa  de  tractar 
qüestions  que  per  sa  índole  política  o  social 
ofereixen  aspreses  y  perills  quasi  sempre  in¬ 
franquejables  per  l’artista  que  s’atreveix  a 
tractaries  y  pretén  resòldreles  en  obres  del 
caràcter  y  de  les  dimensions  de  la  d’en  Pous. 
Y  El  boig  deies  carreteres  visió  esfumada  y 
vagarosa,  plena  d’encant  y  de  misteri.  Aques¬ 
tes  són  les  noveletes  que  integren  el  llibre  y 
que  constitueixen  una  serie  de  quadros  lite¬ 
raris  que  acrediten  un  cop  més  la  justa  fama 
qu’envolta  entre  l’element  jove  y  culte  de  Ca- 
talunya’l  nom  d’en  Pous  y  Pagès,  qui,  indis¬ 
cutiblement,  està  conquerintse  un  nom  pres¬ 


tigiós  y  un  iloch  distingidissim  entre’ls  mo¬ 
derns  conreuadors  de  les  nostres  lletres. 

Sangre  Nueva. — Impresiones  de  un  viaje  à  la 

Amèrica  del  Sud,  por  Federico  Rahola .  -  Bar¬ 
celona,  Tipografia  (( La  Acadèmica »,  *905. 

Es  una  obra  d’una  importància  indiscuti¬ 
ble, y  està  escrita  ab  la  pulcritut  y  la  correcció 
característiques  d’en  Frederich  Rahola,  que, 
dit  sia  de  pas,  es  un  dels  escriptors  catalans 
qu’escriuen  ab  més  discreció’l  castellà. 

Les  impressions  experimentades  per  l’auto.r 
durant  el  viatge  que  fa  poch  emprengué  a 
Amèrica  en  qualitat  de  membre  deia  comissió 
mercantil  que  baix  la  presidència  del  senyor 
Zulueta  anà  a  aquelles  llunyanes  terres;  les 
vicissituts  del  viatge  y  les  consideracions  a 
que  dóna  lloch  la  observació  de  les  noves  ci- 
vilisacions  americanes,  són  les  fonts  princi¬ 
pals  d’hont  brolla  la  matèria  del  llibre. 

La  visió  nocturna  de  Tenerife,  l’arribada 
a  les  platges  americanes,  la  descripció  de 
Buenos  Aires,  la  ciutat  novissima  y  poderosa 
de  l’Amèrica  meridional,  plena  de  tràfech  y 
de  riquesa';  la  expedició  a  la  república  de 
l’Uruguay;  la  tornada  a  Buenos  Aires;  les 
tristíssimes  impressions  de  l’Hotel  d’Emi¬ 
grants;  l’estudi  curiosissim  que  l'autor  fa  a 
grans  trets  de  l’estat  actual  de  l’art  en  general 
y  de  la  literatura  en  aquells  paisos;  sa  con¬ 
versa  ab  el  Mayor  Tassi  sobre’ls  diferents  siste¬ 
mes  del  servey  militar, y  la  defensa  entusiasta 
que  fa’l  senyor  Rahola  del  sistema  del  ser¬ 
vey  voluntari ;  la  excursió  a  Mendoza;  els  re- 
corts  històrichs  del  període  de  les  guerres  de 
independencia;  els  dos  antichs  partits polítichs 
dels  patriotes  Sanmartin  y  Bolivar;  la  crítica 
encertadíssima  d’algunes  de  les  idees  exposa¬ 
des  pel  cèlebre  Grandmontagne  en  sa  confe¬ 
rencia  de  Bilbao,  y  les  emocions  del  retorn  a 
la  llar  payral:  heusaquí  resumides  les  pàgi¬ 
nes  més  interessants  d’aquest  llibre  qu’en 
Frederich  Rahola  acaba  de  publicar. 


Anticipaciones,  per  H.J.  Wells. —  Guarner, 

Taberner  y  C.a,  editores,  Barcelona. 

Es  una  obra  en  la  que  l’autor  exposa’l  seu 
modo  de  pensar  respecte  a  una  serie  de  fets 
de  caràcter  social,  científich  y  polítich,  com 
la  difusió  de  les  grans  ciutats,  les  reaccions 
socials,  la  fisiologia  de  la  democràcia  y  la  lo¬ 
comoció  en  el  sigle  XX,  ab  una  erudició  ve¬ 
rament  notable. 

En  lo  únich  que  no’ns  convenç  es  en  la 
necessitat,  qu’elí  defensa,  de  la  extinció  de  to¬ 
tes  les  llengües  que  no  sien  l’anglesa.  Això 
serà  molt  còmodo  pera’ls  anglesos,  però  pels 
demés  serà  sempre  una  ximpleria  impropria 
d’un  autor  tan  ilustrat  com  en  Wells. 

Arnau  Martínez  y  Serinà 

PROMETATGE 

Al  meu  bon  amich  Joseph  Salas  Falguera 

/ 

La  senyoreta,  ab  pas  estudiat, 
se’n  torna  a  casa:  ve  de  visita: 
ha  visitat 

a  una  amigueta  d’intimitat 
de  qui  es  companya  desde  petita, 

Va  acompanyada  de  la  minyona 
com  tota  noya  de  casa  bona. 

Diu  la  minyona  ab  curiositat, 
mitj  ab  franquesa,  mitj  ab  respecte: 

—  Donchs,  a  sa  amiga,  quan  li  ha  innovat 
el  prometatge,  d*  ha  fet  efecte?.  . — 

Y  respon  ella:  —  Molta  alegria 
li  ha  dat  la  nova.  Joyosa  estich. 

Figurat:  ella  ja’l  coneixia 

com  a  molt  guapo,  com  a...  molt  richl... — 

Y  satisfeta  va  caminant, 
tota  rumbosa,  tota  elegant... 

Mes,  quan  arriba  a  la  cantonada, 
veyenthi  un  jove,  queda  parada. 

Es  aquell  pobre,  l’estudïant 
qu’en  una  carta  que  li  va  escriure 
li  deya  qu'era  son  amor  gran, 
que  no  podia  sens  ella  viure... 

Alhora’s  tornen  vermells  tots  dos; 
y,  com  si  dirli  volgués  quelcom, 
ell  se  li  acosta  tot  recelós 
y  de  violes  li  dóna  un  pom... 

Ha  estat  per  llàstima  més  que  altra  cosa, 
que  li  ha  pres  ella.  Y  al  pit  se’l  posa, 
y  fa  sa  via  seguit,  seguit, 


NOVES 

S’ha  publicat  ja’l  volum  de  deliberacions 
de  l’Assamblea  de  Barcelona,  en  la  que  la 
Unió  Catalanista  feu  la  trascendental  decla¬ 
ració  de  Nacionalisme  que  tant  ha  precisat 
el  caràcter  ample  del  nostre  moviment. 

El  major  elogi  que  podèm  fer  d’aquest  lli¬ 
bre  es  publicar  el  sumari  de  les  materies  que 
conté  ,  preses  en  .  notes  taquigràfiques  en 
l’acte  de  l’Assamblea. 

Junta  Permanent  de  la  Unió  Catalanista 
(1904).  —  Ponència. — Delegats  pera  l’Assam- 
blea  de  Barcelona. — Objecte  de  l’Assamblea. 
— Actes  de  les  sessions  de  l’Assamblea  de 
Barcelona. 

Primera  Sessió.  —  Constitució  de  TAssam- 
blea. — Discurs  d’obertura  pel  president  en 
D.  Marti  y  Julià. — Esmenes. 

Segona  Sessió. — Discurs  sobre  la  Decla¬ 
ració,  per  en  M.  Folguera  y  Duràn. — Esme¬ 
nes  y  discussió.  —  Declaració  aprobada.  — 
Preàmbul. — Discurs  de  defensa  de  la  totali¬ 
tat  de  les  bases,  per  en  Geroni  Estrany. — 
Base  primera. — Discurs  de  defensa  de  la  Base 

y  ell  la  contempla  tot  agrahit. 

Y  la  minyona  riu  sense  solta 
de  lo  que  ha  vist, 

però  la  noya  ni  se  la  escolta, 
y  sent  dins  l’ànima  quelcom  de  trist. 

L’ombra  anguniosa  que  l’acorava 
li  fuig  tan  prompte  com  a  casa  es: 
troba  a  la  porta  que  la  esperava, 
fentli  mueques,  el  seu  promès. 

Abdós  cambíen  ullada  ardenta 
y  al  pis  se  n’entren  tot  fent  bracet. 

La  mama  ls  guayta  tota  contenta, 
y  el  papà  fuma  tot  satisfet. 

Ell,  mentre’s  mira  al  futur  papà , 
els  punys  s'estira  ple  d'arrogancia, 
y  a  la  butxaca  ficant  la  mà 
treu  una  capsa  dantse  importància. 

Y  diu  a  n’ella:  — Nena  estimada: 
aquest  regalo  ves  si  t’agrada. 

De  lo  que  t’aymo  n’es  proba  eterna, 
y  ab  ella’t  dono  tot  el  meu  cor... — 

Y  ella  al  obriria  ja  s’enlluherna: 
no  més  veu  perles  voltades  d’or!... 

—  Si  es  que  t'agrada, 
en  paga  donem  una  abraçada. — 

Y  una  abraçada  tan  forta’s  donen, 
que  ni  s’adonen 

que  les  violes,  bo  y  aixafades, 
a  terra  cauen.  Prò,  com  si  res, 
ell  les  acaba  d’aixafar  més 
ab  les  botines  enxarolades... 

Y  les  violes  moren  tristoyes 
sota’ls  reflexes  d’aquelles  joyes. 

Joan  Trías  y  Fabregas 


primera,  per  en  Ildefons  Sunol. — Esmenes  y 
discussió.— Base  segona. — Discurs  de  defen¬ 
sa  de  la  Base  segona,  per  en  Lluís  Marsans. 
—  Esmenes  y  discussió.  —  Parlament  d’en 
Raymond  d’Abadal. 

Tercera  Sessió. — Parlament  del  presi¬ 
dent. — Base  tercera. — Discurs  de  defensa  de 
la  Base  tercera,  per  en  Raymond  d’Abadal. 
— Esmenes. —Base  quarta. — Discurs  de  de¬ 
fensa  de  la  Base  quarta,  per  en  Bartomeu 
Bonhome.  —  Esmenes  y  discussió. — Parla¬ 
ment  d’en  Raymond  d’Àbadal  sobre  una  es¬ 
mena. — Proposicions. — Parlament  d’en  Jo- 
seph  M.a  Roca. — Lectura  d’adhesions.  — 
Proposició  y  parlament  d’en  Antoni  Sunol  y 
Pla. — Discurs  de  clausura,  pel  president  en 
D.  Martí  y  Julià. — Parlament  d’en  Joseph 
M.a  Roca. — Acorts  definitius  de  l’Assamblea 
Declaració  y  Bases. 

Se  troba  de  venda  en  les  principals  llibre¬ 
ries  y  en  la  secretaria  deia  Unió  Catalanista , 
Ronda  Universitat,  15,  principal.  Preu,  P25 
pessetes. 

Els  estudiants  no  paren  may  de  fer  papers 

rediculs,  no  sols  pels  carrers,  sinó  també 
pels  teatres.  Se’ls  aplaudi  per  l’acte  de  justí¬ 
cia  que  feren  al  protestar  de  les  disposicions 
d’un  ministre  curt  de  gambals,  y  ja’n  tingue¬ 
ren  prou  pera  perdre’l  món  de  vista  y  donar 
a  la  campanya  empresa  vistes  que  ni  tenia  ni 
devia  tenir. 

Entenguin  aqueixos  noys  grans  que  si  els 
hi  alabarem  els  seus  actes  fou  per  lo  que 
aquest  tenien  de  justos,  no  per  la  solidaridad 
que  tinguessin  ab  els  actes  dels  estudiants 
d’altres  terres,  ni  molt  menys  per  la  solida- 
ridad  que  tampoch  tenien  ni  havien  de  tenir 
ab  altres  qüestions  que  cap  relació  guarden 
ab  la  ensenyança. 

Però’ls  xicots  s’entusiasmaren,  y  si  l’entu¬ 
siasme  fa  fer  tonteries  als  homes  fets,  qué  no 
farà  ab  les  criatures!  Per  allò  de  la  solida- 
ridad  ab  els  estudiants  de  allende  protes¬ 
taren  contra’l  ministre,  y  per  la  meteixa  rahó 
coronaren  llur  protesta  ab  una  capta  pública 
pera  les  víctimes  de  la  catàstrofe  del  dipòsit 
d’aygües  d'Isabel  II,  ocorreguda  a  Madrid: 
dipòsit  no  costejat  pels  madrilenys,  sinó  per 
totes  les  provincias...  com  de  costum.  Aixi 
entengueren  respondre  a  la  crida  feta  pels 
Quixots  del  centre  d  la  magnanimidad  del 
pueblo  espanol. 

{Es  que  aquella  sensible  desgracia  (28 
morts  y  una  pila  de  ferits)  ha  de  motivar  un  due- 
lo  nacional?  {Es  que  a  Madrid  no  hi  ha  prou 
gent  sobrera  de  recursos  pera  favorír  les  fa¬ 
mílies  dels  morts  y  desvalguts?  {Es  que  no 
hem  sigut  encara  prou  explotats  pels  del 
centre  que’ls  tinguèm  d’ajudar  a  remeyar 
danys  que  no  esdevindrien  pas  si’s  fes  bon 
us  dels  fondos  ab  que  tot  l’any  contribuhim 
a  les  càrregues  de  í’Estat?  {Es  que,  després 
de  la  molta  caritat  qu’hem  fet  en  catàstrofes 
com  les  de  Consuegra,  Múrcia  y  Andalusia, 
ahont  Catalunya  sola  basti  barris  sencers, 
no  s’ha  esborrat  encara’l  titllat  d 'egoistes  que 
als  catalans  dóna  Castella? 

Val  més  ésser  egoistes  que  servils.  Potser 
quan  de  debò  siguèm  egoistes,  demostrarèm 
que  no  som  tontos  com  no  ho  són  en  aquest 
punt  els  de  allende ,  o  que  no  som  criatures 
com  realment  ho  són  els  estudiants. 

Els  quals  no  han  recordat  que  ni  en  lo  de 
Puigcercós,  ni  en  lo  dels  atentats  dinamiters, 
ni  en  res,  ha  rebut  may  Catalunya  cap  auxi¬ 
li,  ni  de  les  regions  en  parttcular,  ni  de  l’Es- 
tat  espanyol  que,  per  torna  y  perque  som  la¬ 
boriosos,  ens  ba  apretat  tot  l’any  la  mà  onero- 
sament,  injustament  y  contra  lley,  ab  més 
molts  més  tributs  de  diner  y  de  sang  dels 
que’ns  corresponen.  ^ 

Per’xò  va  estar  bé  la  lliçó  que  als  estu¬ 
diants  donà’l  públich  de  Romea  l’altra  nit, 
quan  hi  entraren  a  captar.  De  segur  que  may 
n’han  rebuda  cap  de  tan  bona  de  llurs  cate- 
dràtichs.  Recaudaren  moltes  protestes,  tres 
pessetes  y  seixanta  cèntims,  y  protestaren  a 
llur  torn  y  llençaren  els  quartos  a  terra. 


Aquí  llenço  faritzeus 
la  moneda  a  vostres  peus. 

{Es  que  comprengueren  que  cal  fer  justí¬ 
cia  més  que  fer  caritat? {Es  que’s  feren  càrrech 
de  que’ls  diners  captats  serviràn  probable¬ 
ment  pera  omplir  sachs  de  mal  profit  més 
que  pera  socórrer  als  realment  damnificats? 
{Es  que  consideraren  que  Madrid,  el  ventrell 
d’Espanya,  ja  n’absorbeix  maces  d’aliments 
pera  que  hagi  de  deixar  morir  de  gana  a  vint 
0  trenta  famílies? 

Pera  les  víctimes  nostre  respecte,  no  nos¬ 
tra  caritat.  Quan  siguèm  amos  de  lo  nostre, 
quan  poguèm  administrar  els  cabals  que 
se’ns  prenen,  aleshores  ne  farèm-  {Còm  ha 
de  donar  lo  seu  el  qui  ni  pot  disposarne? 
Ademés  de  que  no  depèn  la  sòrt  de  les  vícti¬ 
mes  de  la  nostra  caritat  sola.  Que’ls  n’hi 
fassi  qui  déu  y  qui  pot:  no  nosaltres,  que  no 
som  hidalgos  y  prou  feyna  tenim,  ni  els  estu¬ 
diants,  que  més  valdria  qu’estudiessin. 

Y’s  recordessin  força  de  que  són  catalans  y 
de  que  han  de  trevallar  per  Catalunya. 

Passèm  pel  matrimoni,  mes  no  passém 
per  marits  calçaces.  Desde  que’s  casaren  Fe- 
rràn  e  Isabel,  desde’l  famós  maridaje,  no  hem 
sigut  res  més  que  això,  y  ja  fa  més  de  quatre 
centúries  que  això  dura,  y  ja  estèm  tips  de 
que’ns  duguin  les  calces. 


L’Ajuntament  de  l’Habana  ha  acordat  do¬ 
nar  el  nom  de  Francisco  Pi  y  Margall  al  ca¬ 
rrer  del  Obispo  d’aquella  ciutat.  {Què  diràn 
els  bisbes,  sobre  tot  aquells  bisbes  que  guar¬ 
nien  d’escapularis  als  soldats-remat  que  ana¬ 
ven  a  combatre  a  l’illa  les  idees  d’autono¬ 
mia  que  nostre  compatrici  predicava  y  acon- 
cellava  als  governants  de  Castella?  Els  amu¬ 
lets  catòlichs  no  serviren  pera  fer  qu’Espanya 
triomfés,  ni  tan  sols  pera  deixar  a  l’Habana’l 
nom  genèrich  dels  pastors  que  hi  eren  enviats 
sens  altra  missió  que  la  de  benehir  els  re¬ 
mats  destinats  a  un  sacrifici  estèril.  Els  cu¬ 
bans,  que  sens  dubte  són  uns  heretges  als 
qui  certs  senyors  de  cert  diari  autonomista 
català  no  deuen  pas  veure  ab  bons  ulls,  pre¬ 
fereixen  quedar  malament  ab  Deu  y  bé  ab 
els  homes  que’s  posaren  de  llur  banda. 

{Què  diràn  els  republicans ?  Hem  llegit  en 
un  diari  que  llur  satisfacció  es  immensa. 
Això’ns  ha  fet  pensar  molt,  pera  poder 
arribar  a  esbrinar  quina  mena  de  republi¬ 
cans  són  els  que  frueixen  la  cosa:  si  aquells 
que  titllaven  a  n’en  Pi  y  Margall  d’infame 
quan  trobava  justes  les  aspiracions  dels  cu¬ 
bans,  o’is  que  ara  flastomen  contra  Cata¬ 
lunya  perque  demana  llibertat,  0  aquells 
que,  com  cert  redactor  de  cert  periòdich, 
han  fet  de  gobernadorcillos  a  Filipines,  han 
predicat  la  mort  de  los  micos  tagalos,  y 
avuy  dia,  baixa  y  miserablement,  insulten 
als  catalans,  potser  no  tant  per  odi  com  pera 

cobrar  el  sòu  que  pera  fer  de  pallaço’ls  do¬ 
nen  els  castilas. 

Sens  dubte  que  no  deuen  ésser  d’aquesta 
classe’ls  republicans  que  s’alegren  de  la  glo-, 
rificació  d’en  Pi  y  Margall;  deuen  ésser  de 
la  classe  d’aquells  federals  que  van  derrera 
de  les  actes,  y  que  per’alrapar  un  aplaudi¬ 
ment,  o  una  dotzena  de  vots,  o  una  gacetilla 
laudatòria  dels  periòdichs  castilas ,  se  passen 
la  vida  fent  la  Ramoneta,  creyent  ésser  molt 
lo  altre,  y  no  fan  en  resúm  sinó  el  sinver- 
güenza ,  y  ho  posém  en  castellà  pera  que  fassi 
riure,  que  bé  deurà  fer  riure  quan  els  casti¬ 
las ,  que  són  mestres  en  lo  còmich  (aixi  ho 
diuen  ells)  posen  pera  fer  riure  paraules  cata¬ 
lanes  en  Uurs  escrits. 

Sien  d’una  o  altra  classe,  se’n  alegrin  o  no, 
nosaltres  sols  sabèm  que  a  Catalunya  gayre 
bé  tots  els  pobles  han  donat  el  nom  d’en  Pi  a 
un  dels  llurs  carrers.  Lo  que  no  feren  avans 
els  cubans,  ho  han  fet  després.  Nosaltres  ja 
portèm  leyna  avençada. 

No  perque’l  govern  francès  pretengui  im¬ 
pedir  en  lo  més  minim  les  altes  demostra¬ 
cions  patriòtiques  dels  felibres  (que  més 
aviat  favoreix  d’alguns  anys  ençà  ab  l’assis- 
tencia  de  sos  alts  funcionaris^  sinó,  al  con¬ 
trari,  pera  la  llur  major  expansió,  la  festa 
del  felibrige  s  celebrarà  enguany  a  alta  mar, 
prop  de  Cette,  en  el  vinent  mes  de  maig. 

El  famós  dinar  de  la  «Santo  Estello»  tin¬ 
drà  lloch  a  bordo,  ab  assistència  d’en  Frede- 
rich  Mistral  y  del  capouliè  Devoluy,  acom¬ 
panyats  de  tots  els  majorals,  felibres  y  feli- 
breses  de  les  quatre  mantenences  meridio¬ 
nals. 

Ab  ocasió  de  la  esmentada  festa  se  cele- 
braràn,  aixi  meteix,  festes  populars  regiona¬ 
listes  que  prometen  tenir  enguany  major 
importància  qu’en  anteriors  anyades. 

En  l’«Associació  Wagneriana»,  el  passat 
diumenge  a  la  nit,  els  senyors  Domènech  Es¬ 
panyol  y  Dini  executaren,  rebent  grans  aplau¬ 
diments,  les  dues  primeres  Sonates  pera  pia¬ 
no  y  violoncel,  de  Beethoven. 

La  quarta  y  derrera  audició  del  cicle  Bee¬ 
thoven  (serie  III),  tindrà  lloch  el  27  del  co¬ 
rrent. 

Ha  visitat  nostra  redacció’l  professor  de  la 
universitat  de  Copenhague  doctor  Cristòfol 
Nyrop,  vingut  expressament  a  Barcelona 
pera  estudiar  fonètica  catalana.  El  professor 
Nyrop  es  persona  de  vasta  ilustració  en  as- 
sumptos  lingüistichs,  y  autor  de  varies  obres, 
d’una  de  les  quals  el  govern  francès  ne  com¬ 
prà  500  exemplars  ab  desti  a  les  biblioteques 
públiques,  haventne  donat  un  exemplar  l’au¬ 
tor  a  l’Ateneu  Barcelonès. 

Per  cert  que’l  doctor  Nyrop  ha  tingut  una 
gran  decepció  al  saber  que  la  biblioteca  de 
nostra  universitat  no  té  cap  subvenció  del 

govern,  y  que  ni  tan  sols  se  troba  en  ella  una 
revista  de  les  que  posen  al  corrent  de  les  no¬ 
vetats  literàries,  com  es  comú  en  les  biblio¬ 
teques  estrangeres. 

Desitjèm  que  nostre  visitant  servi  bon  re- 
cort  de  la  ciutat,  persones  y  centres  catala¬ 
nistes  que  ha  visitat,  y  de  l’acullida  que  per 
tot  hont  ha  anat  li  ha  sigut  feta. 

Feya  temps  que  no’ns  haviem  tingut  d’ocu¬ 
par  d’aquells  setmanaris  més  0  menys  forans 
que  omplen  llurs  planes  ab  trevalís  publi¬ 
cats  per  altres  colegues...  sense  fer  constar 
sa  procedència.  No  cal  dir  que  això’l  fa  tan 
poch  favor  com  els  ne  faria’l  bastirse  una 
casa  ab  materials  agens.  Nosaltres  tindrèm 
sempre  a  honor  que’s  reprodueixin  els  tre- 
valls  publicats  a  Joventut,  emperò  fentho 
constar,  perque  altrament  la  cosa’ns  repugna 
y  ens  venen  temptacions  de  calificarla  de  la 
manera  que’s  mereix. 

Veyàm  si  ho  tindràn  en  compte  nostres 
apreciables  companys  de  causa  y  de  plo¬ 
ma. 

Ha  llegado  à  esta  ciudad,  de  paso  para  Za- 
ragoza,  el  ilustre  actor  don  Enrique  Borràs, 
preclara  glòria  de  nuestra  escena. 

Viste  y  peina  à  la  madrilena. 

Don  Santiago  Rusinol  le  ha  obsequiado 
con  una  gira  à  la  Rambla  del  Mitj,  donde 
ambos  han  sido  peliculados  con  todo  su  sé- 
quito.  La  película  serà  exhibida  y  hablada 
en  castellano  de  Badalona,  en  la  Sala  Mercé. 

Publicacions  rebudes: 

Dizionario  tascabile  espagnuolo-itatiano ,  e 
viceversa ,  compilat  per  Carles  Boselli,  pro¬ 
fessor  en  el  «Circolo  di  Publico  Insegnamen- 
to»  de  Milàn.  Hem  rebut  aquest  diccionari 
de  butxaca  degut  a  nostre  benvolgut  amich 
senyor  Boselli.  Malgrat  ses  petites  dimen¬ 
sions,  que’l  fa  molt  manejable,  resulta  com- 
pletissim,  y  per  sa  utilitat  pràctica  es  de  tot 
punt  recomanable.  Està  editat  per  «Fratelli 
Treves»,  de  Milàn. 

Mariagneta,  cançó  popular  publicada  pel 
«Cançoner  Català».  Es  la  XLII  de  la  colecció 
y  una  de  les  més  hermoses,  especialment  per 
sa  lletra.  Està  decorada  ab  un  dibuix  d’en 
Llongueras  y  va  acompanyada  de  les  acostu¬ 
mades  notes  folk-lòriques.  Preu,  10  cèntims. 
Dipòsit,  Rambla  de  Sant  Joseph,  11. 

Amor,  melodia  catalana  pera  contralt  0 
baritono,  poesia  de  mossèn  Jacinto  Verda¬ 
guer,  música  de  F.  Carreras  y  Pujaió.  La 
melodia  original  del  senyor  Pujató,  que 
acompanya  als  versos  de  mossèn  Cinto,  es 
sentida  y  delicada,  recomanantse  l’harmoni- 
sació  per  sa  senzillesa.  Està  dedicada  aques¬ 
ta  composició  al  distingit  mestre  en  Robert 
Geberna,  y’s  ven  al  preu  de  cinch  pessetes. 


Fidel  Giró  impressor.  —  Carrer  de  València,  233 

Els  trevalls  se  publiquen  baix  la  exclusiva  responsabilitat  de  sos  autors. —  No  s’admeten  els  que 
no  síen  inèdits.  —  No’s  tornen  els  originals.  —  Se  donarà  compte  de  les  obres  rebudes  en  aquesta 

LA  QÜESTIÓ  RELIGIOSA 
A  FRANÇA  Y  ESPANYA 

Parlant  de  la  separació  de  la  Iglesia  y 
l’Estat  a  França,  diu  Remy  de  Gourmont  en 
un  de  sos  brillants  articles  que,  atesa  la  eter¬ 
na  acció  y  reacció  que  s’opera  fatalment  en 
els  ideals  humans,  la  perpetua  mudança  de 
principis  que’l  poble  meteix  s’encarrega  de 
sancionar,  enlloch  de  començar  una  persecu¬ 
ció  sistemàtica  contra’l  clero  francès  fóra 
preferible  que’l  govern  se  l'atragués  y  se’l  fes 
seu:  car  si  la  cleresia  y  el  catolicisme  repre¬ 
senten  una  classe  y  una  creencia  que  tart  o 
d’hora,  ab  iguals  o  ab  distintes  formes  tenen 
de  tornar,  no  val  la  pena  d’empendre  ara  una 


campanya  persecutòria  y  violenta  essent  com 
es  més  pràctich  y  més  kcòmodo  atraures  y 
ferse  seva  aquesta  meteixa  Iglesia  que,  si 
avuy  es  dominada  y  vençuda,  demà  pot  tor¬ 
nar  a  renàixer  potenta  y  triomfant. 

Això  per  una  part;  que  per  altra,  si’s  re¬ 
flexiona  sobre  l’aspecte  mercantil  de  la  cosa, 
ens  trobarèm  ab  una  serie  d’industries  reli¬ 
gioses  veritables  fonts  de  riquesa  nacional 
eternament  productives,  qu’estàn  seriament 
amenaçades  de  quedar  estroncades:  car  la 
seva  ruina  més  complerta  y  total  seria  la  rup¬ 
tura  de  relacions  entre  les  potestats  civil  y 
eclesiàstica. 

Fins  aqui  estèm  d’acort  ab  l’articulista 
francès;  però  en  lo  que  no  podèm  seguirlo 
es  en  les  consideracions  que  fa  respecte  a 
l’aument  de  la  mendicitat  pública  que  supo¬ 
saria  la  supressió  del  presupost  del  clero.  Si 
això  arribés  (segons  en  Gourmont),  ens  tro¬ 
baríem  qu’en  les  viles  y  poblets  de  monla- 
nya,  el  rector  quedaria  sense  medis  per’a- 
tendre  a  les  necessitats  y  a  les  miseries  dels 
pobres  desvalguts  de  sa  parròquia,  pobres 
que,  arribat  aquest  cas,  obligarien  als  po¬ 
ders  públichs  a  obrir  nous  crèdits  pera  son 
sosteniment  o  bé  a  aumentar  els  qu’en  l’ac¬ 
tualitat  existeixen.  No,  això  no  podèm  accep- 
tarho  baix  cap  concepte,  donchs  nosaltres 
que  coneixèm  íntimament  y  a  fons  la  vida  y 
les  costums  de  les  petites  localitats  foranes 

del  nostre  pais.y  de  França,  sabèm  perfecta¬ 
ment  que,  per  regla  general  y  salvant  compta- 
díssimes  excepcions,  no  són  pas  els  rectors 
dels  pobles  els  qui  més  contribueixen  a  socó¬ 
rrer  les  calamitats  y  les  desgracies  públiques, 
sinó  que  usualment,  enlloch  de  donar  diners 
als  pobres  y  als  miserables  de  llurs  parrò¬ 
quies  respectives,  són  ells,  els  rectors,  els 
més  temibles  competidors  dels  pobres  y  dels 
desvalguts:  car  els  richs  y  els  potentats  ru¬ 
rals,  per  lo  comú  gent  sense  cultura  y  curta 
de  gambals,  prefereixen  donar  sos  cabals 
pera  rogatives  y  per’aixecar  temples  y  monu¬ 
ments  religiosos  carrinclons  y  de  mal  gust, 
a  invertirlos  en  almoynes  per’apaybagar  les 
necessitats  dels  infeliços;  s’estimen  més  de¬ 
dicar  una  suma  pera  pagar  els  estudis  del 
seminari  a  qualsevulga  fadri  pagès  semi- 
selvàtich  que  ajuda  la  missa  major  dels  diu¬ 
menges,  que  no  pas  invertiria  en  la  funda¬ 
ció  d’una  biblioteca  o  d’un  museu... 

Y  en  quant  a  lo  que  diu  en  Gourmont  de 
que’l  clero  es  una  força  social  que  indubta¬ 
blement  ha  contribuhit  en  molt  a  suavisar 
les  costums  y  a  fer  disminuhir  la  criminali¬ 
tat,  devèm  objectarli  que  això  tal  vegada  ha 
passat  a  França,  que  per  lo  que  toca  a  Espa¬ 
nya,  les  Sales  de  lo  Criminal  de  nostres  Au¬ 
diències  no  donen  l’abast  pera  entendre  dels 
innombrables  crims  y  delictes  ocorreguts  en 
festes  y  romeries  religioses,  que  quasi  inde¬ 
fectiblement  comencen  ab  prechs  y  acaben 
ab  ganivetades.  Així  han  suavisat  les  cos¬ 
tums  espanyoles  el  clero  y  les  nostres  creen- 
cies. 

En  lo  restant  de  son  article,  té  tota  la  rahó 
en  Remy  de  Gourmont. 

En  una  de  ses  obres  deya  Nietzsche: 

Encara  avuy  hi  ha  pobles.,  com  hi  ha  remats  de  bestiar. 

Y  diu  Remy  de  Gourmont  en  ses  cròniques 
lleugeres  del  Mercure  de  France: 

El  poble  es  idealista,  y  per  consegüent,  cal  esserne 
per’agradarli.  El  cristianisme  s’ha  sostingut  repetint: 
Jo  sóch  la  veritat.  A  tota  altra  secta  que  tindrà'l  me-, 
teix  llenguatge,  el  poble  inquiet  també  la  escoltarà. 

Vetaquí  allà  hont  som,  després  de  més  de  un  segle 
de  ciència  experimental. 

Arnau  Martínez  y  Serinà 


DON  QUIJOTE 
A  BARCELONA 

.  .  si  no,  mire  vuesa  merced,  se- 
nor  don  Antonio,  que  hasta  los 
muchachos  desta  ciudad  sin  nun- 
ca  haberme  visto  me  conocen. 
Don  Quijote ,  2.®  parte,  cap.  LXII 

Ara  que,  ab  motiu  del  centenari  del  Qui¬ 
xot,  ve  a  ésser  aquest  famós  personatge  l’hè- 
roe  del  día,  crech  que  no  serà  fóra  de  lloch 
que  comuniqui  als  lectors  de  Joventut  una 
petita  impressió  que  m’ha  produhit  el  recort 
de  la  visita  del  cavaller  errant  a  la  ciutat  de 
Barcelona,  que  tan  falagueres  paraules  me- 
resqué  d’en  Miquel  de  Cervantes. 

No  deixa  d’ésser  significatiu  que  l’hèroe 
manchego,  mentres  viatjava  per  les  terres 
hont  era  parlada  sa  harmoniosa  llengua,  es¬ 
tigués  sempre  tan  trastocat  que  feya  vera¬ 
ment  llàstima,  y  que  al  petjar  la  terra  cata¬ 
lana  comencés  a  aclarirseli  el  cervell,  y  que 
fos  precisament  a  Barcelona  ahont,  vençut 
pel  Caballero  de  la  Blanca  Luna ,  recobrés  el 
seny.  Quina  diferencia  entre  Yhidalgo  que 
se’n  anava  tot  pancit  y  contristat  ab  les  ar¬ 
mes  sota  l’aixella  y  ab  propòsit  decidit  de 
cambiar  de  vida,  y  l’infatuat  castellà  que  re- 
ventava  d’orgull  perque,  al  llegir  el  poble 
barceloní  el  cartell  que  li  havien  penjat  a  la 
esquena  dihent  uEste  es  Don  Quijote  de  la 
Mancha »,  creya  que  la  fama  de  ses  hazanas 
era  universal!... 

D’això  jo’n  dedueixo  un  fet  digne  d’ésser 
remarcat:  que  al  dir  Cervantes  que  fins  els 
xicots  del  carrer  sabien  qui  era  per  llegir  el 
rètol,  reconeixia  que  abundaven  en  el  poble 
de  Barcelona  les  persones  que  sabien  llegir, 
cosa  que  contrastava  ab  la  ignorància  demol- 
tes  dames  y  cavallers  principals  de  Castella 
a  quins  el  negre’ls  feya  nosa.  Tal  volta  això, 
y  altres  mostres  de  la  cultura  catalana,  fou 
lo  que  mogué  a  Cervantes  a  escriure  aque¬ 
lles  paraules  tan  famoses  que  s’han  cuydat 
prou  de  tornar  ridícules,  a  força  de  repetir¬ 
ies,  els  falsos  aduladors  de  Catalunya. 

Però,  més  que  això,  lo  que’m  fa  rumiares 
que  si  són  molts  els  Quijotes  que’Ds  visiten 
tan  mancats  de  sentit  comu  com  aquell,  però 
ab  menys  grandesa,  se’n  han  entornat  tan 
beneyts  com  havien  vingut,  y  lo  pitjor  es 
que  fins  hi  hagi  catalans  que,  seguint  el  mal 
exemple,  arribin  a  perdre  l 'oremus  fins  al 

punt  de  convertirse  en  verdaders  Quixots... 
iEs  que  la  raça  ha  vingut  a  menos?  {Es  que  la 
infecció  forastera  ha  contaminat  de  tal  ma¬ 
nera  a  Barcelona  que  ja  no  pot  exercir  l’in¬ 
fluencia  d’un  medi  superior  sobre  aquells 
cervells  malaltiços?  No’ns  fiquèm  en  llibres 
de  cavalleria.  Limitemnos  a  dir  ab  el  to  més 
llastimós,  y  pertinent  a  tan  tristes  circums¬ 
tancies: 

Jerusalèm,  Jerusalèm,  com  més  anèm  me¬ 
nos  valèm. 

Aureli  Capmany 


ARRI! 

Per  fi  tots  van  desfilant;  tots  tornen  cap 
allà ,  cap  a  la  barraca  ahont  la  bugadera' s 
recull  de  nit  y  ahont  se  fa  política  com  qui 
diu  ab  les  calces  a  la  mà,  ensenyant  les  ver¬ 
gonyes,  puig  vergonyes  són  lo  qu’ensenyen 
fa  un  quant  temps  els  homes  del  partit  fede¬ 
ral,  desde’l  primer  a  l’ultim. 

No  vol  dir  això  que  no  hi  hagi  qui  se’n 
torni  a  casa,  però  aquests  seran  ben  comp¬ 
tats,  tant,  que  sols  arribaran  a  dos  y  prou. 

Perdudes  les  esperances,  y  ficats  dintre  un 
pèlach  negre  y  sens  horitzons,  escolten  el 
cant  de  la  sirena  que’ls  arriba  a  l’ànima,  y 
perduda  la  voluntat  y  la  fermesa,  se  capbu- 
cen  pera  no  sortir  may  més...  Així  sia. 

«Catalunya  Federal»  no  pot  donar  res,  y 
es  perillós  professar  el  nacionalisme  repu¬ 
blicà,  perque  portaria  aparellats  molts  con¬ 
tratemps  ab  toga ,  y  potser  ab  reixes ,  y  no  es 
tot  igual  obtenir  bolets  y  empentes  que  obte¬ 
nir  actes  de  diputat  o  regidor. 

La  força  d’un  ideal  nó  es  pas  força  utilisa- 
ble  pera  ferse  home  en  el  sentit  que  la  polí¬ 
tica  pregona  momificant  als  sers.  Per  lo 
tant,  es  un  ilús  y  un  ximple  qui,  seguint  els 
impulsos  de  son  desinteressat  desitj,  se  sacri¬ 
fica  pel  bé  del  poble. 

; Amba ,  à  vivir!  Cap  ahont  se  pot  espigo- 
larl  Y  vinga  fer  y  desfer,  per’arribar  a  ésser 
home! 

Però  es  necessari  parlar  clar,  es  precís  no 
fer  més  probes  ni  més  ensaigs.  Dret  al  bulto 
y  qui  no  li  agradi  que  ho  deixi.  ^Ho  sent, 
amich  Laporta? 

0  ara  o  may! 

Afirmèu  el  principi  nacionalista  republicà, 
siguèu  d’una  vegada  sincers  y  ferms,  y  sense 

mirar  a  dreta  ni  a  esquerra,  ni  menys  ende- 
rrera,  alcèu  el  cap,  parlèu  y  feu  via,  siguèu 
els  que  siguèu.  Y  sols  així  arribarèu  a  lo 
que  tots  volém,  a  l’autonomia  de  Catalunya. 
^Còm?  Com  sia,  com  ho  fan  els  altres  pobles 
si  no  saben  inventar  un  sistema  nou,  que  no 
es  possible,  puig  que  d’Anglaterra  no  més 
n’hi  ha  una,  y  tot  lo  demés  val  ben  poca 
cosa. 

C.  Ventura  y  Pardo 


DOS  CREPUSCLES 

Que  n’era  d’hermosa  aquella  matinada 
d’estiu!  El  sol  havia  esclatat  majestuós  y  ho 
invadia  tot  esplèndidament,  solemnialment. 
Al  filtrarse  en  l’atapahit  fullatge  dels  plàta- 
nos  qu’en  forma  de  mitja  lluna  estaven  plan¬ 
tats  enfront  de  la  masia,  dibuixava  extensos 
mantells  d’ombres  brodades;  la  marinada  ab 
ses  manyagues  ja  havia  arribat,  movent  tot 
el  brancatge  ab  seguit  remoreig.  A  dalt  el 
fullàm  dels  plàtanos,  arràn  de  terra’l  de  les 
plantes  y  les  parades  d'avellaners,  y  el  fruy- 
terar  que  ab  tanta  mena  de  fruyta  de  tots  co¬ 
lors,  de  diferentes  tonalitats  semblava  un 
immens  mosàich..  tot  se  bellugava,  tot  por¬ 
tava  l’halè  de  vida,  tot  se  movia  ab  remors 
continuades. 

A  un  costat  de  màs  hi  havia’l  bosquet  de 
brancatge  atrevit,  de  flayres  sanitoses  y  can- 
tars  alegres  d’auceljada. 

A  l’altre  costat  hi  havia  la  caseta  dels  ma= 
sovers  y  la  cinia,  quins  catúfols  eren  moguts 
pel  pobre  animalot  que  tot  voltant,  engan¬ 
xat  a  la  barra  travessera,  inútilment  bran¬ 
dava  la  cúa  pera  que’l  deixessin  en  pau  els 
tàbachs  y  mosques  d’ase  que  tant  el  moles¬ 
taven.  El  soroll  acompassat  del  cadell  que 
petava  demunt  l’engranatge  delatava  la  man- 
dre  de  la  pobra  bestiola. 

Llà  d’enllà,  al  femeter,  les  gallines  tot  fur¬ 
gant  escaynaven,  els  pollastres  se  feyen  mal¬ 
bé  les  crestes  a  picotades,  els  ànechs  xipolle¬ 
javen  pel  reguerot,  el  cabridet  belava  afamat, 
essent  de  quan  en  quan  respost  per  la  seva 
mare  ab  un  bel  trist,  plorós,  d’anyorança;  la 
Faluga,  una  goça  vella,  geya  a  l’era  abordant 
tot  sovint  per  qualsevol  motiu,  y  els  coloms 
per  demunt  de  tot,  a  dalt  de  la  torratxa, 
mormorejaven,  els  mascles  renyant  a  les  fe¬ 
melles  que  no  volien  sortir  en  munió  joyosa 
a  voletejar  per  la  rodalia. 

La  masovera  havia  anat  a  mercadejar  a 
ciutat;  la  Tresa,  la  minyona  dels  amos,  tra- 
fiquejava  per  la  cuyna;  donya  Balbina,  la 
vella  senyora,  era  a  veure  si  maduraven  els 
moscatells,  que  ja’s  dalla  per’assaborirlos,  y 
en  Xavier,  el  nét  de  donya  Balbina,  devia 
dormir  encara,  donchs  no  se  l’havía  vist  en 
forat  ni  finestra. 

A  ple  estiu,  a  vuyt  hores  del  matí,  ja  es 
tart  per’aixecarse,  y  en  Xavier,  enlluhernat 
per  la  claror,  sobtadament,  d'una  revolada, 
saltà  del  llit.  Al  despertar  havia  trobat  la 
cambra  amarada  de  llum  ab  tot  y  que’ls 
raigs  del  sol  hi  entraven  esmortuhits  pel  fu¬ 
llam  dels  arbres  que  ombrejaven  la  placeta 
del  màs. 

— Qui  sab  quina  hora  déu  ésser!  —  rondinà 
malhumorat. — Veig  que’l  sol  es  molt  alt,  y  es 
ferli  una  vera  desatenció  estarse  entafurat 
entre’ls  llençols.— 

Se  posà  mitjons  y  sabates,  y  acostantse  a 
la  griala’s  rabejà  cara,  coll  y  pitrera,  que¬ 
dant  així  desensonyat  del  tot. 

Ficades  que  tingué  en  els  pantalons  ses 
cames  llargues  com  rems,  sorti  amatent  a 
guaytar  als  finestrons,  atret  pels  cops  de  pi¬ 
cador  que  se  sentien  en  els  soriidors-safreigs 
de  devant  del  màs.  Prou  els  coneixia  aquells 
cops  séchs,  enèrgichs.  Era  ella,  laQuima,  la 
minyona  de  la  masovera,  aquella  moçota  mo¬ 
rena,  sapada,  d’ulls  negres  com  a  mores, 
ferrenya  de  cos  però  alegra  d’ànima,  bellu- 
gadiça,  més  viva  que  un  estornell. 

En  Xavier  se  posà  a  copejar  els  vidres,  y 
la  Quima,  que  ja  s’ho  pensava  qu’era’l  senyo¬ 
ret  que  volia  feria  pertenir,  se  girà  en  sèch, 
tot  fent  una  ganyota  grotesca  que  li  escay- 
gué  d’allò  més. 

Al  senyoret  li  donava  pler  de  feria  enra¬ 
biar  a  n’aquella  xicota.  Tot  seguit  obrí  el 
balcó,  ab  precaució  de  no  fer  soroll,  y  allar¬ 
gant  el  braç  enfora,  culli  una  bolva  del  bran¬ 
catge  dels  plàtanos  que  s’estenien  fins  arràn 
meteix  de  les  parets  de  la  masia,  y  apuntant 
al  monyo  de  la  Quima,  li  tirà  ab  tant  d’acert, 
que’s  deixatà  sobre  ell. 

— També  es  massa  això,  senyoret.  ^Què  li 
faig  jo  pera  ferme  aquestes  coses? — mormolà 
la  Quima  ab  precaució  de  que  no  la  sentis¬ 
sin,  car  a  n’ella  ja  li  agradava  que’l  senyoret 
li  gastés  brometes  cuan  tal  que  no’s  pro- 
passés.  D’aquesta  manera  feya  rabia  a  la 


Tresa,  la  minyona  dels  amos,  qu’era  tan  or¬ 
gullosa  y’s  pensava  ésser  tan  guapa,  que  hau¬ 
ria  volgut  que  tothom  estigués  sempre  pera 
ella . 

Això  si,  hi  havia  cops  que’n  feya  un  gra 
massa’l  senyoret,  perque  això  de  motejarli  el 
xicot,  y  bescantaria  per  tot  dihent  que  festeja¬ 
va,  y  que’ls  diumenges  a  la  tardaanava  a  ciutat 
a  ballar  a  la  sala  dels  Ganxets,  y  que  al  sor¬ 
tir  d’alli  al  capvespre  en  Pelayo,  el  seu  xicot, 
l’acompanyava  fins  ben  aprop  del  màs...  tot 
això  li  feya  una  malicia!...  A  n’ella  ja  li  plavía 
quede  quan  en  quan  elsenyoret  li  gastés  qual¬ 
que  broma  que  no  molestés  a  ningú,  emperò 
a  voltes  li  deya  unes  coses  que’s  feyen  ben  pe¬ 
sades:  que  si  havia  fet  molts  petons  y  força 
abraçades  a  n’en  Pelayo’l  diumenge  passat, 
que  si  això,  que  si  allò;  y  quan  l’atrapava 
per  allà  sota’l  rafal,  gronxant  en  la  seva 
falda  al  menut  dels  masovers,  una  criatura 
de  volquers  allavors,  aprofitant  un  moment 
en  que  la  Quima  amanyagava  al  tendre  in¬ 
fant  amorosida,  com  si  sentís  el  suprèm  de- 
sitj  de  la  maternitat,  en  Xavier  s’hi  acostava 
y  a  cau  d’orella  li  deya:— Que  t’agradaria 
que  fos  teu  y  d’en  Pelayo,  <eh?  Bé,  però  cper 
què  no  li  dius  al  teu  xicot  que  te’n  firi  un? — 

— Ja  li  diré,  diumenge  li  diré — contestava 
la  Quima  volent  fer  la  desentesa;  emperò  no 
podentse  aguantar  més,  entre  riallera  y  aver- 
gonyida,  s’amagava’l  rostre  ab  les  mans,  en- 
vermellida  d’emoció. 

Aquell  dia,  al  baixar  en  Xavier  de  la  seva 
cambra,  la  Quima  encara  estava  rentant.  De 
puntetes  s’hi  acostà,  poch  a  poch,  per  de- 
rrera,  y  posantii  les  mans  als  ulls: — {Qui 
sóch? — li  preguntà  ab  veu  estrafeta. 

— Vaja,  senyoret,  estigui.  Pesat,  més  que 
pesat!  Ho  diré  a  la  senyora!  —  exclamà  a 
mitja  veu  la  Quima.  Y  quan  la  moça’s  creya 
qu’en  Xavier  l’havia  abandonada,  de  cop  y 
volta  se  sentí  un  estrident  xiulet  a  cau  d’ore¬ 
lla  que  tota  la  esverà. 

— Mare  de  Deu,  mare  de  Deu,  Senyor!  Xa¬ 
vier!  Perquèl’has  d’atormentaça  la  Quima?— 

La  vella  senyora  acabava  d’arribar. 

—  Ja  sabs  que  no  m’agrada  que  fassis 
aixòl  Y  ara!  Ahónt  s’es  vist!  No  vull  que  li 
diguis  res  a  la  Quima!  Déixala  estar,  que 
no’n  tens  de  fer  res  d’ella! 

— Però  avia,  no  sigui  així,  iqu’es  cap  mal 
això? 

— Ni  cap  bé  tampoch. 

— Bueno ,  bueno ,  no  ho  faré  més  . 

—  Oh,  tu  si  que  ray;  ja  tens  bones  paraules 
ja;  fas  com  aquell:  el  prometre  no  fa  pobre! 

— No,  avia,  no:  li  asseguro  que  no  n’hi 
tornaré  a  gastar  de  bromes  a  la  Quima.  Vin¬ 
gui,  vingui,  avieta,  que  li  vull  donar  una 
abraçada  y  li  vull  fer  mitja  dotzena  de  pe¬ 
tons.— 

Y  l’agafà  com  a  una  nina,  y  per  més  que  la 
bona  senyora  tractava  de  desempellegarsen, 
fou  inútil. 

—  Està,  està  quiet,  que  no  estich  per 
brochs — exclamà  donya  Balbina;  y  com  que’l 
seu  nét  feya’l  sórt,  s’anava  enfurismant. 

— Toçut,  està’t  dich!  ^Que  no  serveixen 
de  res  les  meves  paraules? — 

En  Xavier  anava  fent  de  les  seves,  tol 
rihent,  sense  dir  un  mot,  mentres  l’avia  feya 
esforços  de  flaquesa  pera  deslliurarse  d’a¬ 
quells  braços  forçuts. 

— Senyor  Deu  meu,  doneume  paciència 
que  molta’n  necessito!  Aquest  xicot  no  té 
sentits!  Deixem,  deixem  te  dich! 

— Però  avieta,  {per  què  es  d’aquesta  ma¬ 
nera?  cQue  no  ho  veu  que  jo  no  estimo  a 
ningú  més  sinó  a  vostè?  {A  qui  els  haig  de 
fer  els  petons  sinó  a  vostè? 

— Feslos  al  diantre,  poca  solta!  No  vull 
que  me’n  fassis  així  de  petons,  rebregantme 
com  un  drap  brut!  Com  que  no’m  tens  gens 
de  respecte!  Ay,  Senyor!  Si  la  teva  mare  ho 
veya  ja’t  donaria,  ja,  aligot,  més  que  aligot! 
— Y  mentres  anava  dihent  tot  això,  li  llisca¬ 
ven  les  llàgrimes  pel  rostre  tot  solcat  d’arru¬ 
gues. 

En  Xavier,  tan  tranquil  ,  ja  era  a  veure  si 
la  bassa  estava  prou  plena  pera  podershi  ba¬ 
nyar,  y  després,  tot  anant  cap  a  la  cuyna, 
cridava. 

— Tresa,  Tresa,  ,-ahónt  es  el  vestit  de  bany 
y  la  tall  ? 

— Ay,  senyoret!  Es  a  dalt  a  la  galeria  que 
s’aixuga. 

— dEncara  es  a  dalt?  Apa,  a  buscarho  de- 
pressa! 

— Esperis,  senyoret,  que  no  puch  deixar... 

— çCòm  s’entén?  No  vull  saber  res!  Au,  au, 
depressa!  — 

No  li  quedava  altre  remey  que  creure.  Al 
passar,  en  Xavier,  que  la  esperava  al  cancell 


de  la  porta,  li  donà  un  pessich  y  una  pata¬ 
cada. 

— Estigui,  ho  diré  a  l’avia! — rondinà  la 
minyona,  tot  pujant  la  escala  de  mala  gana. 

Després  de  banyarse,  en  Xavier  se  feya 
servir  l’esmorzar,  y  en  els  menjars  quasi 
sempre  hi  trobava  déu  mil  inconvenients. 
No  parava  de  cridar  a  la  minyona  «Tresa 
això  es  dolç,  Tresa  això  es  fret,  Tresa  tal 
cosa,  Tresa  tal  altra...» 

— Que  tantes  Treses  y  tants  romanços!  — 
mormolava  la  minyona.— Encarà’m  mareja¬ 
rà  vostè  a  mi! 

— ^Eh?  tQuè  diu?  iQuè  rondina?  Es  que  no 
vull  sentir  rondinar  a  ningú  en  aquesta  casa! 
Ja  sóch  prou  jo  peraferho! 

— Mal  criat! — pensava  la  minyona. 

Una  volta  havia  esmorzat,  el  senyoret  se’n 
anava  a  pendre  un  bany  de  sol ,  y  com  per 
allà  fòra  hi  trobava  la  masovera  que  ja  havia 
tornat  de  ciutat  ab  les  criatures,  aleshores 
s’apoderava  de  la  quitxalla  y  vinga  ferlos 
despacientar,  ara  prenéntloshi  el  bobó  que'ls 
hi  havia  comprat  sa  mare  y  féntloshi  gua¬ 
nyar  tot  cantant  allò  de  «la  llebreta  va  a  ca¬ 
çar»...  ara  agafantne  un,  tirantlo  enlayre  com 
qui  el  vol  llençar,  y  cuydant  de  rèbrel  en  sos 
braços  amatent.  La  mare  de  les  criatures 
s’esgarrifava,  però  com  qu’era’l  senyoret,  no 
gosava  a  dir  res. 

L’avia  hi  prenia  grans  enfadós  quan  ho 
veya,  y  el  maltractava  de  cap  a  peus. 

Però  encara  no’n  tenia  prou  en  Xavier. 

— Pito,  Pito! — cridava  al  més  grandaçot 
dels  noyets. — Escolta,  ^que  tens  fret?  Sí 
que'n  tens,  ^eh?  Vina,  vina  que’t  faré  «foch 
de  gitano.» — Y  li  fregava  les  orelles  ab  ses 
manaces,  fins  que  se  li  tornaven  ben  verme¬ 
lles. 

El  Pito’s  posava  a  plorar,  cridant  «Mare! 
mare!»,  y  els  altres  brivalls  se’n  reyen. 

Aviat  els  deixava,  y  agafant  una  escopeta, 
decidit  sortia  del  màs  pera  veure  si  trobaria 
la  llebre  que  dies  enrrera  diu  que  havia 
fet  ganyotes  a  n’en  Quico,  el  jayo  masover. 

Donava  un  tom  per  tota  la  hisenda  y  per 
dalt  al  Màs  Vermell,  y  tornava  havent  mort 
al  vol  una  rata-pinyada. 

Malgrat  aquest  atolondrament,  en  Xavier 
no  pasava  gayres  dies  sense  pujar  a  dalt  a  la 
sala  de  la  masia,  ahont  hi  tenia  una  biblio- 

teca  molt  antiga,  dels  seus  revesavis,  y  allí 
començava  a  fullejar  llibres,  llegintne  ara 
un,  ara  un  altre.  A  voltes  començava  pel  de- 
rrer  capítul,  y  no  obstant,  en  treya  profit 
d’aquets  estudis;  feya  com  les  abelles,  triava, 
escullia,  y  sols  se  guardava  quelcòm  subs¬ 
tanciós,  que  a  l’instant  trasladava  a  la  seva 
llibreta  de  notes. 

Emperò  aviat  se  cansava,  y  aleshores  se’n 
anava  afer  visites  per  aquells  masos  de  la 
rodalia,  en  particular  al  màs  d’en  Monta¬ 
ner,  ahonthi  havia  una  pubillefa  molt  aixerida 
y  a  l’avia  li  plavía  que  abdós  se  volguessin  y 
fins  que  s’enamoressin:  però  ca!  L’hereuhet 
no  estava  per  aquestes  coses.  Ja  li  agradava 
de  passarhi  la  estona,  y  fins  hi  havia  mo¬ 
ments  que  se’n  sentia  ullprès,  però  l’amor 
exigeix  massa  constància,  y  ell  de  constància 
poch  ne  tenia  pera  res  del  món. 

A  voltes  li  agafava  la  fal·lera  de  fer  excur¬ 
sions,  y  allavors  durava  uns  quants  dies  que 
s’aixecavademati, ben  dematí, y sortia  delmàs 
tot  sol,  ab  els  seus  calçons  y  el  seu  gech  de 
vellut  com  una  caçadora;  ferm  y  alt  com  era, 
semblava  una  figura  bíblica;  y  se’n  anava  al 
Recó  de  Salou,  a  Vila-Fortuny,  a  Màs-Ri- 
poll,  al  Pont  del  Diable,  al  Salt,  y  fins  a  la 
montanya  de  la  Mola. 

A  les  nits  jugava  a  la  barrotada  y  al  solo 
ab  els  masovers,  y  a  deshores  als  escachs  ab 
la  seva  avia. 

Al  passeig  de  nesprers,  brionies  y  palo-san- 
tos  que  hi  havia  enfront  del  màs,hi  corria  ab 
el  cap  ben  alt  y  el  pit  enfora,  ab  la  taleya 
d’enfortirse’ls  pulmons. 

A  voltes  s’omplenava  les  butxaques  de  la 
fruyta  que  queya  d’aquells  arbres  per’ape- 
dregar  a  la  Quima,  que  boy  sempre  s’estava 
per  allà  a  la  placeta  en  els  sortidors  safreigs, 
rentant  llençolets,  saborcalls  y  robeta  de 
criatura. 

Un  dia  ab  un  palo-santo  macat  li  empastifà 
tot  el  gipó,  pobra  moçota!  Sòrt  que  l’avia  no 
va  adonarsen. 

A  les  hores  de  menjar  quasi  tots  els  dies 
hi  havia  gresca,  que  deyen  els  masovers. 

Avia  y  nét  menjaven  a  la  Glorieta  de  les 
Eures  ,  en  un  ombriu  que  hi  havia  a  un 
costat  de  la  plaça  d’enfront  al  màs,  prop  del 
rafal  dels  masovers.  Allò  era  no  deixar  tran- 
quila  ni  un  sol  instant  a  la  pobra  avia.  Quin 
dimoni  de  xicot!  Ara  pessigava  a  la  minyona 


que  servia  a  taula,  ara  li  dèya  paraules  de 
doble  sentit,  ara’s  burlava  del  jayo  masover 
perque  menjava  repenjat  de  colzes  demunt 
la  taula  y  tenia  la  cadira  lluny  y  les  anques 
reganyades,  ara  cridava  a  les  criatures  ofe- 
ríntleshi  qualque  lleminadura,  enganyantles, 
fentles  despacientar  avans  de  dàrleshi. 

Un  jorn  estaven  sopant,  allà  al  cayent  de 
la  tarda,  y  l’hereuet,  com  de  costum,  anava 
fent  de  les  seves,  malgrat  les  advertencies  y 
amonestacions  de  l’avia,  que  li  aconcellava 
que  calia  ésser  més  formal. 

A  mitj  sopar  la  minyona  sorti  de  la  cuyna 
exclamantse  perque’l  gat  li  havia  pres  part 
de  la  vianda  que  tenia  preparada. 

L’avia  no  hi  donà  importància,  dihent  que 
un  altre  cop  hi  parés  ment  en  no  deixarse 
les  coses  abandonades. 

Emperò  en  Xavier  de  cap  de  les  maneres 
volgué  conformarshi. 

— Còm  s’entén  això.  A  aquest  pillo  de  gat 
l’haig  de  matar!  No  hi  ha  més,  l’haig  de  ma¬ 
tar! — 

L’avia  s’exclamà,  dihent  que  la  culpa  era 
de  la  minyona  y  que  de  cap  manera  volia 
que’l  matés  a  n’aquell  gat  tan  caçador  de 
rates,  mes  en  Xavier  no  escoltà  res.  En  qua¬ 
tre  salts  se’n  anà  a  agafar  el  remington,  y 
atolondrat  cercà  al  pobre  animalot  pels  au- 
bellons  y  per  tots  els  recons  y  amagatalls  del 
jardí,  fins  que’l  trobà. 

L’avia’s  posà  a  plorar  com  una  desespe¬ 
rada;  l’hereuet,  com  si  res  sentis,  s’encarà 
la  pesanta  carrabina  y  engegà’l  tret. 

Els  masovers  desde  allà  al  rafal  se’n  es¬ 
cruixiren,  ells  que  s’estaven  sopant  tranqui- 
lament.  La  pobra  brivalla  tota  s’esverà  al 
sentir  aquell  tir  tan  aprop. 

La  sorpresa  de  tots  fou  més  gran  al  sentir, 
després  del  tret,  un  soroll  estrany  com  si’s 
desvaporés  una  caldera. 

— Corréu,  corrèu! — cridà  aleshores  en  Xa¬ 
vier.  Semblava  com  un  crit  d’auxili.  L’es- 
glay  fou  general;  tothom  se  bellugà;  els  ma¬ 
sovers,  la  masovera,  les  minyones  y  fins  les 
criatures  hi  corregueren;  tors  menys  l’avia, 
que  no  tingué  ni  esma  de  moures. 

Y  un  cop  allà  hont  se  sentia’l  sorroll,  se 
trobaren  ab  un  devassall  d’aygua  qu’espan- 
tava:  la  bala,  en  comptes  de  tocar  al  gat, 
havia  reventat  el  sifòn-canyeria  de  la  bassa 
gran. 

Els  masovers  se  vegeren  obligats  a  deixar 
el  sopar  y  tingueren  una  feynada  per’aprofi- 
tar  aquella  aygua.  Y  justament  els  hi  succehía 
allò  aquell  any  de  tanta  seca.  Pobra  gent!. 
No  obstant,  l’hereuet  s’ho  prengué  ben  a 
la  galana,  y  fins  li  feu  molta  gracia  aquell 
incert  d’haver  tocat  el  sifòn-canyería;  men- 
tres  que  donya  Balbina,  pobra  senyora,  es¬ 
tava  inconsolable.  Per  allà,  tota  sola,  plorava 
discretament,  y  el  seu  plor  semblava’l  comiat 
de  la  posta,  el  capvespre  de  la  vida. 

El  jorn  se  fonia  tristament... 

Miquel  Barberà 


FINLANDESES 

BRINDIS  A  LA  PATRIA 
n  día,  pel  mes  de  febrer, 
se  celebrava  un  banquet  de 
llicenciatura  al  Puig  de  Ca- 
talina,  en  el  restaurant  tan 
conegut  dels  voltants  de  la 
capital  de  Finlandia:  aquell 
vell  Puig  Kaisanieni,  lloch 
molt  renomenat  pels  recorts  patriòtichs  que 
guarda  y  pel  gran  nombre  de  brindis  y  par¬ 
laments  que  s’hi  han  pronunciat. 

S’havia  acabat  el  dinar,  la  taula  s’era  des- 
parada,  portaren  el  cafè  ab  punch,  el  cognac 
y  altres  licors,  y  el  soroll  produhit  pel  drinch 
dels  gots  al  toparse,  se  barrejà  ab  el  de  les 
converses,  rialles  y  brindis  xistosos. 

Verament  aquells  joves  tenien  rahó  d’aple- 
garse  en  tan  gaya  festa;  pera  ells  el  pervindre 
havia  obert  ses  portes,  la  vida’ls  mostrava 
un  camí  planer  que  devia  menarlos  al  cim 
desitjat:  cim  que  no  fóra  tal  volta  un  lloch 
eminent  en  la  societat,  mes  qu’estaria  plaçat 
sens  dubte  en  cims  assoleyats... 

Seguint  l’habitut,  molts  dels  parlaments 
foren  en  honor  dels  hostes,  y  quiscún  d’ells 
fou  interromput,  com  de  costum  en  aquesta 
terra. 

Sols  mancava  fer  l’elogi  de  la  Patria.  Nin¬ 
gú  havia  parlat  d’ella  y  potser  ningú  se’n 
hauria  ocupat  si  de  sobte  no  haguessin  dut 
el  xampany.  D’hont  venia’l  vi  escumós  nin¬ 
gú  ho  sabia  ni  ho  volia  saber;  freqüentment 
es  enviat  sense  que  se  sàpiga  qui  l’ofereix. 
Es  l’obsequi  d’una  persona  que  vol  guardar 
el  secret.  Aquella  vegada  qui  ho  pagava  de¬ 


via  ésser  fill  de  casa  rica,  y  entremitj  dels 
nous  llicenciats  n’hi  havia  més  d’un  que  ho 
era,  y  avuy  n’hi  ha  més  que  avans. 

Vingués  d’hont  vingués,  el  xampany,  re¬ 
cordà  a  n’aquells  joves  que  cap  d’ells  ha¬ 
via  parlat  de  la  Patria  brindant  per  ella. 

— Senyors — digué  un  prenent  la  copa  ple¬ 
na  del  vi  escumós: — jo  voldria  beure  per  la 
felicitat,  pel  pervindre  de  la  nostra  Patria... 
Mes  no  pel  vell  seriós  assegut  al  cap  de  tau¬ 
la,  al  lloch  d’honor,  que  ab  el  dit  alçat  sem- 
pre’ns  exhorta  dihent  «Recordeuvos,  joves, 
de  lo  qu’espero»:,  sinó  per  la  xamosa  donze¬ 
lla  que  joyosa  saltirona  per  la  sala  de  ball  y 
ens  invita  a  dançar  alegrament  ab  ella,  excla¬ 
mant  «A  la  vostra  salut,  amichs!  Bevèm  men- 
tres  duri  la  joventuth)  Certament  que’l  vellet 
no  es  despreciable,  sobre  tot  quan  se  cuyda 
de  nosaltres  donant  a  l’un  un  empleu,  asse¬ 
gurant  la  bona  sòrt  de  l’altre:  perque’l  vellet 
guarda  molt  diner  al  fons  de  la  calaixera,  en¬ 
cara  que  tingui  fama  d'ésser  un  xich  avar. 
NostraFPatria  no  es  tan  pobra  com  canten  els 
poetes,  No  es  el  migrat  boscatge  que’ns  cal 
arrebassar  fins  acabar  ables  nostres  forces,  no: 
es  una  hisenda  bona  y  ben  conreuada,  quins 
camps,  una  volta  sembrats,  donen  el  blat  bo 
y  en  abundancia;  y  en  desenrotllarla’ns  ocu- 
parém  al  nostre  torn,  quan  tindrém  temps, 
puig  nostres  vehins  no’ns  ataquen  pas,  no’ns 
disputen  pas  nostres  fites,  perque  nostre  te- 
rrer  està  legalment  fitat  y  les  fites  resten 
fermes  en  son  lloch.  Tenim,  donchs,  dret  a 
divertirnos  de  tant  en  tant.  Que  Finlandia 
no  estigui  sempre  trista,  que  no  vagi  sempre 
vestida  de  dol  rigorós.  Donguemli  rahó  tam¬ 
bé  a  l’alegria,  y  no  temèm  res.  Amichs,  brin- 
dèm  per  la  felicitat  de  Finlandia!  Bevèm  en 
honor  seu  el  vi  bullidor!  Es  vi  esperitós,  es 
el  vi  que  necessitèm  tractantse  de  la  jova 
hermosa.  El  nostre  pare  no’s  tornarà  pas 
més  pobre  per  això.  Aixeco,  donchs,  el  meu 
beyre  ple  del  noble  líquit  daurat! — 

Tots  els  altres  aixecaren  llurs  copes,  a 
punt  de  buydarles.  Anaven  a  donar  un  visca 
sorollós,  quan,  de  sobte,  la  porta  s’obrí  ab 
violència.  Un  convidat  entrà  corrent  en  la 
sala  y  tirà  sobre  la  taula’l  suplement  d’un 
diari  que  duya  un  telègrama  important... 

— Llegiu  això! — cridà. 

— iQu’es?  {Qu’es? — demanà  l’orador. 

— Llegiu! — 

— Doneumho! — 

Se  posà  a  llegirlo.  Els  altres  restaven  com 
petrificats,  servant  les  meteixes  postures  que 
havien  pres  en  el  moment  d’anar  a  trincar 
per  la  felicitat  de  la  Patria.  Ningú  sabia  què 
dir.  A  poch,  muts  encara,  s'assegueren  uns 
al  costat  dels  altres  en  les  cadires  d’hont 
s’havien  alçat  pera  enlayrar  els  gots.  S’ohi- 
ren  sols  algunes  exclamacions  trencades  : 
«{Què  vol  dir  això?...  {Es  possible?...  {Tot 
s’ha  perdut?...» 

El  xampany  restava  oblidat  en  els  beyres, 
ahont  anava  tornantse  fat,  perdent  el  bull  y 
la  força  y  convertintse  en  un  insipit  liquit 
dolços. 

El  jove  que  havia  enrahonat  també  s’havia 
deixat  caure,  sens  esma,  en  la  seva  cadira 
després  d’haver  llençat  la  fulla  extraordinà¬ 
ria,  que  anà  fent  la  ronda  ab  un  soroll  de 
paper  masegat,  passant  de  mà  en  mà.  Tots 
els  presents  volien  veure  ab  llurs  propris  ulls 
lo  que  hi  era  estampat.  (1)  Ab  la  mirada  fixa 
en  avant  y  el  cos  apoyat  sobre  la  taula,  l’ora¬ 
dor  restava  immòvil,  sens  cansarse  de  sa  po¬ 
sició  incòmoda.  Semblava  haver  envellit  de 
repent;  s’havía  tornat  tot  groch,  y  s’haguera 
dit  que’ls  ulls  se  li  havien  enfonsat  sota’l 
front. 

Quan  el  soroll  del  paper,  que  acabava  de 
fer  el  torn  a  la  taula,  se  feu  ohir  novament, 
s’aixecà  de  sobte. 

— Senyors — cridà;  y  els  ulls  li  llampegue¬ 
jaren  y  les  galtes  reprengueren  llur  foch. — 

(1)  Se  tractava  de  Yukase  del  3  de  febrer  de  1899, 
posat  en  pràctica  pel  general  Bobrikof,  que  arrebassà 
l’autonomia  a  Finlandia. 


Jo  volia  beure  a  la  salut  de  la  Patria,  mes... 
mes  m’han  interromput. — 

Les  seves  mans  y  els  seus  llabis  tremola¬ 
ven,  y  la  seva  veu  se  desfeya  en  sanglots. 
Els  seus  amichs,  tan  emocionats  com  ell, 
s'havien  aixecat,  però  cap  prengué  la  copa, 
perque  ell  rampoch  havia  pres  la  seva. 

— Lo  que  vos  deya  no  són  més  que  xim¬ 
pleries — exclamà. — Estava  borratxo,  estava 
desprevingut  y  atolondrat,  veushoaqui;  y 
vosaltres  estàveu  tan  borratxos  com  jo.  Sols 
quan  el  vi  ens  ha  començat  a  escalfar  el  cer¬ 
vell,  sols  aleshores  ens  hem  recordat  de  la 
Patria.  Anàvem  a  beure’l  xampamy  per  la 
vida  egoista,  en  el  moment  en  que  greus  do¬ 
lors  y  miseries  invadíen  el  país.  {No’ns 
en  donèm  vergonya?  Fòra  xampany!  Fòra 
cognach,  punch  y  licors!  Aqueixos  espies  y 
aqueixos  traidors  tanqueuloscomen  unaciuta- 
dela  assetjada!  Ni  una  gota  mullarà’ls  meus 
llabis  may  més!  Anemsen  de  taula!  Sortíml— 

Y,  agafant  les  estovalles,  donà  una  forta 
estrebada,  y  ab  gran  estrèpit  tot  rodà  per  te¬ 
rra:  copes  de  xampany,  botelles  de  punch, 
cognac  y  licors... 

— Ara,  visca  la  Patria!  Que  revisca  la  vella 
Finlandia!  Visca’l  vellet  seriós  assegut  al  se- 
tial  d’honor!... — 

A  l’entorn  de  l’antich  Kaisanieni,  en  l’es¬ 
tret  interior  de  Llustre  Kaisanieni,  un  visca 
tan  sorollós,  tan  passional  hi  retrunyí,  que 
s’hauria  cregut  que’ls  murs  s’havien  aixam- 
plat  y  que  s’havía  enlayrat  el  sostre. 

J.  Aho. 

Traducció  de  Benet  R.  Barrios. 


RODOLANT 


Que  alegra  la  vegíl  Tota  riallera 
anava  a  omplir  sos  cantis  en  la  propera  font: 
y  al  veurehi  la  munió  de  gent  arrenglerada, 
ab  graciosa  veu  y  flayra  montanyana 
va  preguntar:  — íQuí  es  l’ultim? — 
y  vaig  respondre:  — Jo!... — 

Qu’hermosa  la  vegi!  Baixant  d’un  cotxe 
va  entrar  al  Banch  d'Espanya  ab  gesto  de  triomf: 
y  al  veurehi  la  munió  de  gent  arrenglerada, 
ab  imperiosa  veu  y  flayra  de  gran  dama 
va  preguntar:  — íQuí  es  l’ultim? — 
y  vaig  respondre:  — Jol... 


Qu’estranya  la  vegíl  Espelliçada 
entrà  a  ca'l  prestamista  ab  un  farcell  molt  gros: 
y  al  veurehi  la  munió  de  gent  arrenglerada, 
ab  anguniosa  veu  y  flayra  de  malalta 
va  preguntar:  — iQuí  es  l’ultim? — 
y  vaig  respondre:  — Jol... — 

Que  trista  la  vegi!  Esgroguehida, 
pujava  a  casa’l  metge  fent  llàstima  a  tothòm  : 
y  al  veurehi  la  munió  de  gent  arrenglerada, 
ab  fatigosa  veu,  ab  flayra  de  cadavre, 
va  preguntar:  — iQuí  es  l’ultim? — 
y  vaig  respondre:  — Jo!.  . — 

J.  Girbau  y  Tordera 

TEATRES 

Sol,  solet... 

El  primer  acte  de  So/,  solet...  es  un  acte 
soperb.  Com  may,  o  com  molt  poques  vega¬ 
des,  en  Guimerà  s’ha  mostrat  sobri,  precis, 
clar  y  franch  en  la  exposició;  com  may  ens 
ha  presentat  una  serie  de  tipos  vivents,  jus¬ 
tos  y  colorits,  y  en  fí,  com  may  ens  ha  plan¬ 
tejat  un  conflicte  dramàtich  prenyat  de  pas¬ 
sions  ardentes. 

Sol,  solet...  se  troba  en  Jhon,  que  no  tó 
altre  nom  que  Jhon  puig  no  ha  conegut  pa¬ 
res,  no  ha  conegut  patria,  no  ha  conegut  llar 
ni  amors,  no  ha  conegut  llibres  ni  religions. 
En  la  flor  de  sa  joventut,  després  d’haver 
viscut  la  vida  de  nyèbit  maltractat  y  aborrit 
per  tothom,  en  Jhon  se  troba  enrolat  en  un 
barco,  salva  la  vida  d’un  home  que  s’ofegava 
y...  per  primera  volta  en  la  vida  aprèn  una 
lliçó  de  moral:  li  diuen  que  allò  que  ha  fet 
es  «fer  bé».  L’home  salvat  el  porta  a  sa  casa, 
y  per  primera  vegada’s  veu  en  Jhon  tractat 
com  de  familia,  sent  en  ses  galtes  un  bes  ma¬ 
ternal,  y  el  seu  cor,  el  seu  bon  cor  s’aixam- 
pla.  L’home  feréstech,  aixut  y  desconfiat, 
s’enterneix  y  somnia.  Però  aquella  llar  es  un 
infern.  El  fill  gran,  l’Hipòlit,  es  un  malvat: 
lasciu,  jugador,  envejós,  mal  ànima,  mata  a 
disgustos  a  sa  mare,  una  santa  dóna,  y  ha 
corromput  a  sa  cosina  que  viu  ab  ells:  l’ha 
feta  sa  amistançada  y  la  tracta  com  tracta  a 
sa  mare  y  al  seu  germà,  es  a  dir,  a  coces.  El 
dia  de  l’arribada  d’en  Jhon  y  en  Bernabé 
(germà  de  l’Hipòlit) ,  a  l’hostal  ,  qu’es  sa 
casa,  s’hi  juga,  y  a  propòsit  de  diners  pera 
continuar  jugant,  l’Hipòlit,  en  una  escena 
brutal,  arriba  a  pegar  a  sa  cosina.  En  Jhon, 
que  té’l  gènit  prompte,  surt  a  defensar  a  la 
dòna,  se  barallen  y  l’Hipòlit  traidorament  el 
fereix  ab  un  ganivet. 

Tot  això  passa  en  un  quadro  ple  de  vida  y 
de  color.  Res  més  interessant  que  aquells 
jugadors  de  poble,  que’s  tanquen  en  un 
quartet  de  la  casa  pera  entregarse  a  son  vici, 
indiferents  a  les  alegries  y  tristeses  que’ls 
envolten,  indiferents  al  drama  y  a  la  sang, 
que  surten  més  contrariats  qu’esverats  al 
sentir  els  planys  del  ferit  v  l’esvalot  dels  al¬ 
tres,  y  s’entornen  a  son  cau  dihent  «Bah,  no 
serà  res!...  ^qui  dóna?»  Res  més  interessant 
que  aquella  trista  mare  que  ha  fet  quedar 
per  força  al  salvador  de  la  vida  d’un  fill  seu 
sense  sospitar  que  sa  insistència  seria  causa 
de  que  l’altre  fill  pagués  el  deute  ab  una  ga¬ 
nivetada.  Y  en  fi,  deixant  de  banda  altres 
detalls,  res  més  interessant  que  aquell  Jhon, 
ànima  senzilla  que,  corpresa  encara  pels  afa- 
lachs  de  la  mare  v  de  la  Mundà — neboda 
d'aquesta  y  tracte  de  l’Hipòlit — sent  els 
brams  d’una  fera  que  traidorament  li  enfon¬ 
sa  un  ganivet  en  el  cos. 

Tot  això,  exposat  com  ja  he  dit  sobriament 


y  dialogat  ab  el  nirvi  y  concisió  de  frase  ca- 
racteristichs  d’en  Guimerà,  produeix  en  el 
teatre  una  impressió  de  vida  intensament 
emotiva.  Es  un  acte  magistral. 

Però  res  més  que  un  acte.  El  públich 
aplaudi  estrepitosament,  y  jo  ab  ell,  tots  ab 
ell.  El  drama  verament  humà  triomfava. 
Després,  en  els  dos  actes  següents,  el  públich, 
0  la  immensa  majoria  del  públich,  continuà 
aplaudint  ab  calor.  Jo  no,  jo’m  vaig  quedar 
fret.  Y  parlo  tant  de  mi  meteix  perque’m 
plau  que  consti  que  la  meva  opinió  no  té 
més  valor  que  l’ésser  meva;  significa  una 
excepció  del  criteri  general.  Potser  la  meva 
opinió  es  la  dolenta,  potser  el  públich  y 
l’autor  tenen  rahó;  però  jo  tinch  de  donar  la 
meva  y  no  la  dels  altres.  Pera  donar  la  d’a¬ 
quests  n’hi  ha  prou  ab  fpr  constar,  y  ho  faig 
ab  molt  gust,  que  l’obra  obtingué  un  èxit 
complert. 

En  quant  a  la  opinió  meva  sobre’ls  derrers 
actes,  es  la  següent,  que  procuraré  concre¬ 
tar: 

Els  actes  segón  y  tercer  de  Sol,  solet...  són 
dos  actes  de  dramón  convencional  a  tot  ser- 
ho.  Els  tipos  ja  no  són  aquells  tipos  humans 
del  primer,  ja  són  ninots  de  fusta  que  l’autor 
fa  ballar  en  escena  estirantlos  ab  fil.  Ja  no  hi 
ha  sers  humans  que  actúen  segons  son  tem¬ 
perament  y  manera  d’ésser,  ja  hi  ha  sols  un 
plan  0  argument  de  drama  laboriosa  y  poch 
sincerament  combinat,  ademés  d’ésser  poch 
original — dos  homes,  un  de  bo  y  un  de  do¬ 
lent  qu’estimen  a  una  meteixa  dòna  y  acaben 
matantse, — plan  0  argument  que  deuen  com¬ 
plir  aquells  tipos  necessàriament,  fatalment, 
sense  tenir  pera  res  en  compte  la  seva  indi¬ 
vidualitat.  Si  a  l’autor  li  hagués  dat  la  gana 
de  construhir  el  drama  tot  al  inrevés,  els  me- 
teixos  personatges  li  haurien  servit  pera’l 
cas.  Per  exemple:  la  Munda,  enlloch  de  ca- 
sarse  ab  en  Jhon  quan  l’Hipòlit  es  a  presidi, 
podia  rebutjarlo  o  podia  no  casarshi  y  enten¬ 
dres  ab  ell,  y  en  un  o  altre  cas  podia  l’Hipò- 
lit,  al  tornar,  sorpendre  a  la  Munda  fentse 
petons  ab  en  Jhon  0  ab  un  altre,  y  matar  0 
ésser  mort  segons  a  l’autor  li  semblés  millor. 
Sols  era  qüestió  de  cambiar  l’argumenty  part 
del  diàleg;  els  tipos  podien  ésser  perfecta¬ 
ment  els  meteixos. 

Y  aquest  es  l’error  capdal  que  jo  trobo  en 
el  drama  d’en  Guimerà:  es  un  drama  tallat 
ab  patró.  No  diuen  els  personatges  lo  que 
deuen  dir,  ni  fan  lo  que  deuen  fer  en  cada 
situació  en  que’s  troben:  diuen  y  fan  lo  que 
a  l’autor  convé,  deixen  de  dir  y  de  fer  lo  qu’ell 
vol.  Vaig  a  posar  un  altre  exemple:  Quan  en 
el  segón  acte,  l’Hipólit,  perseguit  per  la  jus¬ 
tícia,  ’s  nega  a  fugir  per  por  de  que  la  Munda 
s’entengui  ab  en  Jhon,  jper  què  ell,  qu’es 
tan  cinich  y  tan  barra ,  enlloch  d’entretin- 
dres  en  demanar  juraments  y  promeses  a  la 
Munda,  no  s’encara  ab  en  Jhon,  ab  sa  mare 
y  ab  tots,  y  no’ls  hi  diu:  «Aquesta  dòna  es  la 

meva  barjaula  y  m’estima;  pregunteuli,  si 
m’estima!  Anèu  ab  compte,  que  quan  jo  tor¬ 
ni!...  etc  »  Però  si  ell  hagués  dit  això,  tot  el 
drama  tan  laboriosament  combinat  se’n  ana¬ 
va  en  orris.  Altres  exemples  podria  citar  per 
l’estil. 

Lo  que  hi  ha  es  que  l’autor  ja  s’ho  tenia 
ben  pensat:  Aquest  se  casarà  ab  aquella,  tin¬ 
dran  un  fill  pera  l’efecte  patètich;  ella  conti¬ 
nuarà  estimant  al  presidari;  aquest  tornarà; 
anirà  de  nit — altre  efecte  patètich — a...  be¬ 
saria  en  sa  propria  llar;  se  despertarà’l  marit; 
baixarà  mitj  nu;  s’abrahonaràn,  no  sens  ha- 
verse  dit  avans  en  llarchs  períodes  el  nom 
del  porch — efecte  dramàtich — y  en  fi,  el  bo 
matarà  al  dolent  ab  un  magall.  Això  sí,  el 
matarà  llealment,  oferintli  armes  pera  defen- 
sarse;  fins  en  el  paroxisme  de  la  rabia,  fins 
quan  un  home  bo  vol  matar,  se  recorda  de 
que  hi  ha  un  còdich  de  l’honor! 

Es  un’altra  particularitat  que  no  falla  en 
els  drames  convencionals  això  de  que’l  do¬ 
lent  sia’l  que  mori  al  final.  {Què  passaria,  y 
quin  efecte  li  faria  al  públich  si  l’Hipòlit  ma¬ 
tés  al  bo,  cosa  que  pot  molt  ben  succehir? 

Per  això’m  deixen  fret  a  mi  aquesta  mena 
de  drames.  No'm  fan  por  la  mort  y  la  sang 
en  el  teatre,  però  deuen  ésser  molt  justifica¬ 
des,  y  fins  quan  ho  són  no  m’agrada  que 
aquella  mort  y  aquella  sang  sien  l’únich  ob¬ 
jectiu  de  l’autor,  que  a  aquella  mort  y  a 
aquella  sang  s’hi  subordini  tot  el  drama. 

Ah,  si  en  Guimerà  no’n  patis  d’aquesta 
obsessió,  si  se’n  deslliurés  d’un  cop  per  sem¬ 
pre  d’aquest  prejudici  que  consisteix  en  creu¬ 
re  que  sols  hi  ha  drama  quan  hi  ha  molta 
acció,  molt  moviment  y  una  mort  0  dues  0 
tres  per  final!  Si  en  Guimerà,  un  cop  els  ha 
imaginat  y  els  ha  fixat  els  seus  personatges, 
els  deixés  maniobrar  lliurement,  naturalment, 
senzillament  entorn  d’un  conflicte  de  la  vida, 
gran  0  petit,  però  que  no  recordés  el  motllo, 
el  motllo  estúpit  que  quan  es  creat  pels  de¬ 
més  destrueix  la  propria  personalitat,  y  quan 
es  creat  per  un  meteix,  la  petrifica! 

Ja  es  hora  de  trencar  molllos,  amich  Gui¬ 
merà;  creguim,  ja  es  hora.  Si  jo  m’atrevis  a 
darli  un  concell,  li  diria:  {Per  què  no  ho  pro- 
ba  de  fer  un  drama  senzill,  quiet,  animich? 
{El  drama  intim,  per  exemple,  d’en  Jhon, 
d’en  Sol ,  solet...  d’aquell  tipo  tan  interessant 
y  tan  enternidor  que  vostè’ns  presenta  ma¬ 
gistralment  en  el  primer  acte?  Ja  n’ha  morta 
prou  vostè  de  gent  a  les  taules:  {per  què  no 
proba  de  ferne  un  sense  matar  a  ningú? 

A  mi  personalment  me  treuria  un  gran  pes 
de  sobre.  Evidentment  això’l  tindrà  a  vostè 
sense  cuydado;  però  si  hi  reflexiona,  tal  volta 
veurà  que  aquell  pes  pesa  encara  més  sobre 
vostè,  autor,  que  sobre  mi,  senzill  y — {per 
què  no  dirho? — estusiasta  espectador. 

Aquí  podria  posar  punt.  No  ho  faré  per- 
que’ls  maliciososno  puguin  dir«quína  reven- 
tada!»  Vull/er  constar  que  no  hi  ha  tal  cosa. 


He  donat  la  meva  opinió  en  general  y  sobre 
un  tema  que’s  prestaria  a  llargues  disquisi¬ 
cions.  Laseveritat  ab  que  he  parlatvamésque 
pel  drama  concret,  pel  procediment  dramà¬ 
tich  que  jo  crech  fals  y  antiquat.  Si  la  repu¬ 
tació  y  la  potencia  artística  d’en  Guimerà  no 
fossin  tan  ben  fonamentades,  ja  l’analisaria 
concretament  el  seu  ultim  drama,  pera  de¬ 
mostrar  qu’en  tot  ell  hi  ha  elements  y  detalls 
soperbs:  elements  y  detalls  que,  en  valor  ar- 
tístich  y  en  intensitat  dramàtica,  valen  per  sí 
sols  molt  més  que  la  immensa  majoria  de 
les  obres  de  nostres  més  flamants  autors. 

Però  això  puch  ben  estalviarmho. 

En  Codina  feu  una  creació  del  paper  de 
Jhon  en  el  primer  acte:  estigué  justissim  de 
dicció  y  d’actitut;  després  decaygué  un  xich. 
Els  demés,  discrets  sense  sobresortir.  Sols  en 
Rojas  exagerà  la  nota  melodramàtica,  aca¬ 
bant  de  carregar  el  seu  tipo  ja  prou  carregat. 
Aquest  actor  mereix  elogis  per  la  direcció: 
la  baralla  del  primer  acte  anà  molt  bé.  Llàs¬ 
tima  que’l  públich  ab  sos  aplaudiments  in¬ 
tempestius,  y  els  actors  ab  sa  poca  modèstia, 
trenquessin  la  representació  en  moments  cul¬ 
minants. 

La  decoració  del  tercer  acte,  dels  senyors 
Moragas  y  Alarma,  ensopegada  y  justa  de 
color. 

Emili  Tintorer 

DIVENDRES  SANT 

(A  V  Antoni  y  a  na  Mer  ce.) 

Som  a  l’abril.  El  sol  comença  a  tenyir  ab 
el  suau  color  dels  lilàs  el  cel  blau,  banyantlo 
ab  sa  llum  rosada.  Dintre’ls  arbres  que  vol¬ 
ten  la  plaça’ls  moixons  se  desvetllen  fresse- 
jant,  esbocinant  la  seda  lleugera  de  les  pri¬ 
meres  fulles,  y  piulejant  ab  piulets  aguts  al 
pas  del  bon  Jesús,  que  surt  de  la  esglesia 
voltat  de  negres  penitents,  esglayadors  din¬ 
tre  ses  vestes  de  llustrina  lluhenta. 

Es  el  bon  Jesús  de  la  parròquia,  ert  en  sa 
pesanta  creu  de  fusta,  el  cap  torçat  sobre  la 
espatlla  per  l’angunia  de  la  mort;  es  el  bon 
Jesús  dut  entre  cants  d’absolta  en  un  matí 
divinament  serè  y  esplendorós,  tot  llum,  tot 
cants,  tot  joya:  matí  d’aquella  Primavera 
qu’Ell  va  crear  pera  que’ls  homes  cregues¬ 
sin  y  aymessin  la  vida  quan  la  vida  no  fuig 
de  la  santa  Natura. 

Arreu  per  hont  passa’l  bon  Jesús  de  fusta 
tot  trist,  ab  ses  ennegrides  carns  vestides 
d’emmidonades  randes  escarapel-lades  d’or 
rogench,  hi  ha  jardins  y  horts  qu’encensen 
ab  ses  flayres. 

Els  fins  rahims  dels  lilàs  morats  y  blanchs 
treuen  els  caps,  pera  saludar  el  pas  del  bon 
Jesús  ab  sa  dolça  olor,  pel  demunt  de  les 
parets;  d’hont  cauen  també,  en  gràcils  curves, 
branques  rublertes  de  matisades  roses. 

Un  fort  halè  de  primavera,  de  frescor, 
d’amor,  de  resurrecció  flota  en  l’ayre,  y  sem¬ 
bla  aclarir  més  les  vehines  montanyes  al  tra¬ 
vés  de  les  bolves  d’or  que  vecen  dels  raigs  del 
sol;  y  les  orenetes  matineres  atravessen  l’es- 
pay,  a  dalt  de  tot,  com  lleugeres  fletxes  d’et- 
zebatxa. 

Y  en  aquell  mati  d’or,  que  sembla  un  him¬ 
ne,  va’l  bon  Jesús  de  fusta  pels  carrers,  coll- 
tort  y  endolat  dalt  de  la  santa  creu  que 
branda,  mal  sostinguda  pels  ja  caduchs  bra¬ 
ços  d’en  Pere  Antón,  el  rich  cançalader  del 
carrer  gran,  obrer  de  la  parròquia... 

Y  allà  dalt,  dalt,  derrera  la  lluminosa  volta 
que  fa  de  cobricel  a  la  terra,  Jesús  de  Naza- 
reth  guayta  tristament  la  petitesa  de  la  pro¬ 
fesso,  y  sa  imatge  crucificada;  y  els  àngels 
que’l  volten  han  plegat  ses  blanques  ales, 
brillants  y  suaus,  y  clouen  les  mans  abra¬ 
çant  llurs  harpes  silencioses,  car  també  con¬ 
templen  greument  la  terra,  les  vestes  verde- 
jants  y  arrugades,  y  senten  ab  recança  aquells 
cants  de  mort  seguir  la  negra  professo  pels 
camins  florits  y  perfumats. 


La  cambra  es  tota  blava  y  tota  verda:  d’un 
vert  clar  de  fulla  novella,  d’un  blau  de  mar 
serena  com  els  dolços  ulls  de  la  mestressa... 
Està  closa  com  un  cor  de  dóna  avans  d’ha- 
verhi  trucat  el  predestinat...  Té  quelcom  de 
fosch,  d’aquella  foscor  que  no  se  sembla  a 
les  tenebres,  d’aquella  foscor  en  que’ls  ulls 
hi  veuen  lo  que  volen...  Flayrosa  com  una 
toya  de  festa,  endreçada  com  un  armari  de 
nuvia,  tranquila  y  quieta  com  una  nit  d’agost 
estelada... 

Al  sostre  s’hi  entortolliguen  garlandes  de 
flors  blaves;  en  la  catifa’ls  blanchs  y  breus 
peuets  de  la  mestressa,  cada  nit,  trepitgen 
les  meteixes  flors;  y  garlandes  de  flors  s’en¬ 
trecreuen  en  la  seda  teixida  dels  mobles,  en 
les  cortines  que  cauen  en  plechs  misteriosos 
entorn  del  llit  hont  s’ouen  dos  respirs. 

La  fosca’s  destria  dolçament.  Per  entre 
la  bromera  de  puntes  que  cau  devant  dels 
mal  closos  finestrons,  una  rosor  suau  entra 
en  la  cambra,  al  meteix  temps  que  una  escla¬ 


tant  xerradiça  d’aucells  puja  del  jardi.  Y’s 
desperta  la  gentil  mestressa  d’aquell  niu. 
Vol  assentarse  en  el  llit,  mes  sent  son  braç 
de  neu  presoner  sota  la  testa  de  l’aymat. 
Allavors  somriu  a  un  recort;  y  mitj  tombada, 
per  por  de  despertarlo,  pocb  a  poch  va  des¬ 
lliurant  son  braç,  tot  covant  ab  un  esguart 
d’adoració  pregona  a  n’aquell  ben  aymat  que 
l’ha  despertada  a  l’amor,  que  l’ha  feta  dóna, 
pel  quin  viu,  espera,  sent  y  gosa,  per  aquell 
que  de  cop  li  ha  mostrat  la  vida  dolça  y  bo¬ 
na,  ab  una  flor  y  un  bes  a  cada  pas  y  una 
cançó  d’amor  a  cada  repòs... 

El  company  dorm  ab  una  són  serena.  Sa 
testa  severa  y  correctament  bella  reposa  so¬ 
bre’l  perfumat  coixi,  y  sota  les  negres  pesta¬ 
nyes  s’hi  difuma  l’ombra  suau  dels  fruhits 
goigs  d’amor. 

Ella  se’l  mira  com  si  may  l’hagués  vist  tan 
bell;  va  acostant  son  cap,  y  els  rinxos  dau¬ 
rats  se  posen  com  una  ala  de  papelló  en  el 
front  d’ell,  que  sembla  aclarirse  sota  la  carí¬ 
cia.  Els  llabis  molçuts  s’acosten  a  la  boca 
que  vermelleja  dintre  la  barba  fosca. 

— Bon  dia,  amor!  — 

Ell  obre’ls  llabis  avans  que’ls  parpres,  y 
recull  el  petó,  y  el  reté  llargament,  llarga¬ 
ment,  mentres  els  braços  s’enllacen,  y  els 
cors  baten,  y  vibren  els  cossos  altre  cop. 

El  bes  es  dolç,  l’abraçada  potent,  la  joya 
del  viure  infinita,  mentres  els  aucells  canten 
abaix  en  els  lilàs  en  flor,  y  el  sol  daura  tota 
l’alegra  encontrada. 

De  sobte  entra  en  la  cambra  l’esclat  dolo¬ 
rós  d’un  monoton  cant  de  mort:  es  la  esferehi- 
dora  absolta  que  acompanya’l  pas  del  bon 
Jesús  pel  devant  de  la  gaya  casa. 

Ell  s’ha  estremit,  y,  corprès,  se  redressa; 
mes  amatent,  manyaga  ella,  li  recorda  la 
diada. 

Ab  un  doble  somriure  tranquil,  el  bes  tor¬ 
na  a  lligarse  més  ardent  que  avans,  y  d’a¬ 
quella  besada  n’esclatarà  una  vida  nova  més 
endevant,  quan  al  jardí  de  la  casa  ja  no  hi 
hauràn  lilàs  florits,  ni  roses  matisades,  però 
quan  els  atmetllers  primerencbs  badaràn 
atrevits  ses  primeres  poncelles  porugues. 

Y  mentres  tant,  el  bon  Jesús  de  fusta  de  la 
parròquia,  ab  el  rostre  esblaymat  cobert  per 
la  llarga  cabellera,  coll-tort  e  indiferent,  pas¬ 
sa  entremitj  dels  cants  dels  aucells,  del  per- 
fúm  de  les  roses,  ab  el  seu  trist  seguici  de 

penitents  dintre  d’aquell  misteriós  himne  de 
vida. 

Jesús  de  Nazareth,  desd’allà  d’enllà  de  la 
volta  lluminosa  y  serena,  ja  no  guayta  la 
negra  professo.  La  cambra  de  les  garlandes 
blaves  s’obre  a  son  diví  esguart  de  creador, 
y  un  somriure  dolcissim  d’alegria,  de  pau  y 
de  benedicció  ix  de  sos  llabis. 

El  sol  s’illumina  d’aquell  somrís  consola¬ 
dor,  y  sota  son  escalf  s’esbadellen  les  flors  y 
les  poncelles,  els  nius  s’estremeixen  y  els 
gèrmens  que  prenyen  la  mare  terra  esclaten 
y  fructifiquen,  mentres  els  àngels  blanchs 
que  volten  a  Jesús  de  Nazareth  recobren 
l’alegria  y,  aixamplant  les  ales  diamantines, 
fan  vibrar  altre  cop  llurs  harpes  d’or  sota 
l’himne  diví  de  la  resurecció. 

L.  Escardot 


NOTES  BIBLIOGRÀFIQUES 

Deliberacions  de  l’Assamblea  General  de 
Delegats,  vii  de  la  «Unió  Catalanista)), 
tinguda  a  Barcelona  en  el  mes  de  maig 
de  1904. — Imprenta  uLa  Renaixensa)) .  Bar¬ 
celona. ,  igoq. 

Ha  fet  molt  bé  la  Unió  Catalanista  de  do¬ 
nar  a  llum  les  deliberacions  de  l’Assamblea 
de  Barcelona.  Ella  ha  complert  ab  son  dever 
al  ferho,  y  ens  dol  confessar  que  tenim  el  te¬ 
mor  de  que’l  poble  català  no  compleixi  ab  el 
seu  comprant  aquest  llibre  y  meditant  sobre 
les  ensenyances  profitoses  que’n  pot  treure. 

Entre  totes  les  Assamblees  tingudes  per  la 
Unió,  no  vacilèm  en  qualificar  aquesta  de  tan 
trascendental  com  la  de  Manresa.  En  efecte: 
en  ella  vingué  a  precisarse,  d’una  manera 
claríssima  y  que  no  deixa  lloch  a  dubtes, 
quin  es  l’esperit  del  Catalanisme  militant, 
patentisant  el  criteri  ample  y  lliberal  que  a 
tots  ens  anima  al  perseguir  la  realisació  de 
nostre  ideal,  y,  sobre  tot.  establint  d’una  ve¬ 
gada  pera  sempre  que  nostra  causa  es  nacio¬ 
nalista,  evitant  aixi  tots  els  equilibris  possi¬ 
bles  d’aquells  politicayres  d’ocasió  que  ab 
mots  més  o  menys  expressius  volien  disfres¬ 
sar  el  valor  real  y  positiu  de  la  idea  catala¬ 
nista. 

Al  llegir  aquest  volúm  hem  experimentat 
una  fonda  satisfacció:  ens  hem  convençut  de 
que  nostre  entusiasme  no  era  pas  fill  de  la 
impressió  momentània,  de  la  sugestió  que 
pogués  obrar  en  nosaltres  la  eloqüència  dels 
oradors.  No:  rellegits  aquells  magnifichs  par¬ 
laments,  hem  pogut  remarcar  qu’ells  estàn 
inspirats  per  una  convicció  serena  y  reposa¬ 
da,  basada  en  els  més  ferms  principis  de  la 


vera  ciència  política,  y  que,  si  bé  embellits 
pels  somnis  de  l’ideal  desitjat,  tenen  sempre 
sos  fonaments  en  la  manera  d’ésser  de  l’ho¬ 
me  y  de  les  societats  naturals  que  d’ell  es¬ 
pontàniament  naixen. 

Tot  lector  desapassionat  podrà  ferse  cà- 
rrech  de  la  serietat  ab  que  en  tots  sos  actes 
procedeix  la  Unió  Catalanista;  podrà  veure 
que  alli  no’s  trevalla  pera  la  galeria;  que  si’s 
cerca  sempre  la  ocasió  més  oportuna  pera 
que  la  tasca  no  resulti  xorca,  no’s  busquen 
may  les  ventatges  de  que  solen  aprofitarse’ls 
oportunistes  en  política;  allí’s  veurà  còm 
nosaltres  no  tenim  quefes ,  còm  nosaltres  no 
som  encegats  adoradors  d’uns  principis  que 
volguèm  elevar  a  la  categoria  de  dogmes;  re¬ 
passant  la  llista  dels  delegats,  podrà  obser- 
varse  que  totes  les  idees  y  totes  les  tenden- 
cies  hi  tenen  llurs  representants;  que  molts 
dels  qu’en  dita  llista  figuren  ni  tan  sols  estàn 
inclosos  en  cap  de  les  entitats  oficialment 
autonomistes;  y  finalment,  y  això  es  lo  més 
important,  podrà  l’observador  serè  constatar 
que  quan  un  nombre  de  catalans  s’apleguen 
pera  tractar  d’assumptos  de  la  patria,  obli¬ 
den  per  un  moment  tot  allò  que  d’ordinari 
els  separa,  y  es  que,  malgrat  lo  que  vulguin 
suposar  nostres  enemichs  sistemàtichs,  no 
cal  gratar  gayre  un  català  pera  que’n  surti  el 
catalanista. 

Ha  fet,  donchs,  molt  bé  la  Junta  Perma¬ 
nent  de  donar  a  llum  les  deliberacions 
d’aquesta  Assamblea,  y  caldria  que  publi¬ 
qués  també  les  de  les  anteriors  que  manquen 
a  la  colecció.  Y  encara  més:  nosaltres  ente- 
ném  que  la  Unió  Catalanista ,  que  no  té  un 
veritable  portaveu  en  la  prempsa,  donchs  no 
pot  identificar  son  criteri  ab  el  de  la  redacció 
d’un  periòdich  per  més  que  sia  adherit,  deu¬ 
ria  publicar  una  mena  de  butlletí  oficial 
ahont  se  pogués  estudiar  lo  molt  que  trevalla 
per  Catalunya;  y  així  quan  vingués  un 
d’aquells  estrangers  comissionats  pera  ferse 
càrrech  de  la  qüestió  catalana,  no  hi  hauria 
perill  de  que  se  l’esgarriés  tan  fàcilment.  No 
caldria  més  que  facilitarli  les  publicacions 
de  la  Unió ,  única  entitat  que  ha  sabut  sem¬ 
pre  mantenir  en  tota  sa  puresa  nostra  doc¬ 
trina. 


Lluís  Domènech  y  Montaner. — Estudis  polí- 
tichs . — Biblioteca  Popular  de  «L’ Avenç)). 
— Barcelona. 

L’etzar  fa  que,  després  de  la  derrera  As¬ 
samblea  de  la  Unió  Catalanista ,  haguém  de 
parlar  de  l’aplech  d’estudis  politichs  del  qui 
fou  president  d’aquella  memorable  Assam¬ 
blea  de  Manresa:  estudisique  acaba  de  publi¬ 
car  «L’Avenç»,  perseverant  en  sa  empresa  de 
facilitar  la  lectura  de  bones  obres  a  n’aquest 
poble  que  tant  se  vanta  d’aymador  de  les 

lletres  y  que  tan  poch  aficionat  es  a  comprar 
llibres. 

Creyèm  molt  oportuna  la  publicació  dels 
estudis  politichs  d’en  Domènech,  quina  per¬ 
sonalitat  no  es  prou  ben  coneguda,  car  mal- 
hauradament  el  poble’s  mostra  més  inclinat 
a  llegir  diaris  que  no  pas  revistes  y  llibres,  y 
d’assistir  als  meetings  que  a  les  conferencies. 
Allò  que  parla  al  sentiment  el  corprèn  més 
que  lo  que  va  de  dret  a  la  reflexió:  per  això 
li  costa  tant  deslliurarse  del  mal  crònich  del 
meridionalisme,  y  està  sempre  a  la  mercè 
dels  politicayres  d’ofici  que  coneixen  prou 
qu’es  més  productiva  la  indústria  del  curan¬ 
dero  que  la  ciència  del  metge.  En  Domènech 
y  Montaner  entengué  que,  pera  l’assoliment 
de  l’ideal  catalanista,  calia  ficarse  dintre’l  llot 
de  la  política  espanyola,  y  moltes  voltes  sos 
actes  no  han  merescut  la  nostra  aprobació, 


sense  que  poséssim  per  això  en  dubtela  ferme¬ 
sa  de  ses  conviccions:sónels  procedimentsels 
qu’hem  censurat.  El  públich  inconscient  ben 
segur  que  d’ell  no’n  recorda  més  que’ls  actes 
de  dissidència  o’is  escrits  de  protesta:  de  ses 
obres  doctrinals,  desa  tasca  positiva,  no  se’n 
preocupa.  Per  això  creyèm  qu’es  oportunis- 
sim  l’aplegar  en  un  petit  volúm  allò  que  res¬ 
tà  perdut  en  la  buydor  d’una  sala  d’actes  0 
en  les  planes  d’una  revista  poch  llegida. 

Nosaltres  al  veritable  Domènech  y  Monta¬ 
ner  no’l  voldriem  veure  quan  fa  declaracions 
a  un  reporter ,  0  quan  obra  mogut  per  una 
impressió  de  moment,  sinó  en  aquells  tre- 
valls  ben  meditats  y  serenaments  escrits  com 
els  que  integren  el  derrer  tomo  de  la  Biblio¬ 
teca  Popular  de  «L’Avenç». 

Oriol  Martí 


ANYORANÇA 


Fou  el  dia  més  trist  que  jo  recordo 
el  que’l  fat  de  la  patria  m’arrencà, 
com  la  tempesta  arrenca  en  sa  feresa 
a  la  planta  rublerta  de  tendresa 
de  la  terra  sahonada  hont  arrelà. 

La  sòrt  m’ha  tractat  sempre  com  madrastra; 
que  tornés  a  la  patria  no  ha  volgut; 
y  desd’aquell  tan  trist,  tristissim  día, 
la  vida  m'ha  semblat  una  agonia, 
lluny,  tant  lluny  de  la  terra  qu’he  perdut. 

Còm  vaig  comptant  el  temps  lluny  de  ma  patria! 
Quàntes  voltes  el  sol  s’es  aixecat! 

Quàntes  voltes  el  sol  ha  anat  a  pondresl 
Quàntes  voltes  mes  llàgrimes  confondres 
he  vist  ab  les  que’ls  núvols  han  llençat! 

Ni  el  matí  pera  mi  ha  tingut  bellesa, 
ni  tampoch  l'he  trobada  al  cap-al-tart. 

Sols  veig  bonich  el  naixement  del  día, 
sols  trobo  en  el  capvespre  poesia 
quan  en  ma  Catalunya’ls  puch  mirar. 

Lluny  de  tu,  santa  terra  catalana, 
gran  tristor  y  anyorança’m  dóna  tot. 

Es  hermosa  la  terra  que  trepitjo, 
mes,  com  jo  ta  hermosura  sols  desitjo, 
agradarme  jamay  aquella  pot. 


Tan  sols  tu,  patria  meva,  tu  m’agrades, 
y  en  tu  tinch  sols  posats  els  meus  amors. 

En  tes  gestes  no  hi  veig  més  que  victòries, 
en  tot  lo  teu  no  hi  trobo  més  que  glòries, 
com  en  ta  terra  sols  hi  trobo  flors. 

Jo  vull  viure  al  caliu  de  tes  llegendes, 
y  al  escalf  de  tes  santes  tradicions; 
vull  reveure’l  breçol  de  ma  infantesa, 
vull  contemplà  aquells  llochs  plens  de  bellesa 
hont  niuen  mes  primeres  ilusions. 

Vull  veure  ton  espay  sempre  blavissim, 
vull  també  veure  ton  blavissim  mar, 
vull  respirar  la  olor  de  tes  boscuries, 
vull  veure  tes  verdíssimes  planuries 
y,  més  que  tot,  sentir  el  teu  parlar. 

No  n’hi  ha  d’altra  de  llengua  tan  bonica, 
no  n’hi  ha  d’altra  que  tinga  tal  dolçor: 
es  la  llengua  dels  pares  y  dels  avis, 
y  l’han  parlada  sants,  hèroes  y  sabis, 
y  constantment  la  parla  lo  meu  cor. 

Vull  anar  altre  cop  a  casa  meva 
y  els  remors  de  ma  terra  vull  sentir; 
vull  ser  prop  de  la  tomba  del  meu  pare, 
y  quan  mori,  a  voreta  de  la  mare 
la  sòn  eterna,  oh  patria,  vull  dormir. 


Caterina  Ferrer- 

L’Assamblea  dels  federals  d’en  Vallès, 
reunida’l  diumenge  ab  el  pompós  titúl  d’«As- 
samblea  Federal  Catalana»,  acordà  no  en¬ 
viar  representants  a  la  gran  Assamblea  dels 
federals  espanyols  que  a  Madrid  dèu  cele- 
brarse,  fundantse  en  que  la  convocatoria  vul¬ 
nera  l’autonomia  regional. 

{De  quàn  ençà  tenen  semblants  escrúpuls 
regionals  aqueixos  politicayres  que’s  fan  pro¬ 
tegir  pels  unitaris  pera  triomfar  en  les  elec¬ 
cions? 

{Es  que  veuen  que’l  gran  bloch  unitari’s 
desfà,  y  novament  se  decanten  cap  al  sol  de 
l’autonomia  perque  ara’ls  hi  torna  a  semblar 
qu’es  el  que  més  escalfa? 

{Es  que  no  n’han  fet  prous  de  cambis  y  de 
papers  ridículs  els  Vallès  y  Ribot,  els  Pi  y 
Suner  y  els  Tona,  y  volen  acabar  de  desa- 
creditarse? 

Per  nosaltres  no  cal  que  s'escarrassin  més: 
ja’ns  arriben  a  fer  pena. 


El  diumenge  de  Pasqua  fou  colocada  la 
primera  pedra  de  l'edifici  que  pera  palau  de 
concerts  bastirà  l’Orfeó  Català,  segons  pro¬ 
jecte  del  genial  arquitecte  en  Lluís  Domè¬ 
nech  y  Montaner. 

Se’ns  diu  que  l’acte  resultà  solemne  y  al¬ 
tament  encoratjador,  y  aixi  es  de  creure,  ja 
que,  essent  nostres  cants  populars  els  que 
han  impulsat  el  modern  renaixement  de  la 
patria,  era  natural  que  a  l’entorn  dels  can- 
tayres,  en  acte  com  el  que’s  celebrava,  tot- 
hòm  se  sentis  enardit  y  ple  d’esperances  pel 
bé  de  la  terra. 

Al  colocarse  la  pedra  foren  entonats  Els 
Segadors. 

Ha  mort  en  Valera.  La  literatura  castella¬ 
na  ha  perdut  una  de  les  personalitats  més 
sobtesortints  que  li  quedaven,  puig  don  Juan 
Valera  fou  sempre  ben  significat  y  ben  perso¬ 
nal  en  la  novela  y  en  la  critica  espanyoles. 

Fill  d’una  ilustre  y  poderosa  família  anda¬ 
lusa,  prompte  s’obri  pas  el  jove  Valera  entre 
els  seus  companys  de  la  carrera  diplomàtica, 
carrera  que  li  proporcionà’l  medi  de  visitar 
y  de  conèixer  diferents  paisos  y  d’estudiar 
diversos  tipos  y  costums  que  tant  y  tant  ha¬ 
vien  de  servirli  pera  forjar  les  seves  noveles. 

Home  superior  per  sa  naixença,  per  ses 
aficions  y  per  son  talent,  en  Valera  fou  sem¬ 
pre  un  enemich  terrible  de  tot  lo  que  fos  or- 
dinariesa,  destemperança  y  mal  gust.  No  cre- 
ya  en  res,  però’s  burlà  sempre  sense  pietat 
de  la  part  ridícula  de  les  coses:  així  es  que 
lo  meteix  posava  en  solfa  als  chirimbolos  de 
la  monarquia ,  que  satirisava  ab  frase  sagnant 
l’estil  carrincló  e  incomprensible  dels  nostres 
mansos  kraussistes. 


Els  autors  y  els  crítichs  de  la  turbamulta 
se  creyen  ofèndrel  titllantlo  de  reaccionari, 
sense  comprendre  que  reaccionaris  com  en 
Valera’n  són  y  en  seràn  sempre  tots  els  es¬ 
perits  superiors  y  cultes,  que  per  sa  educació 
y  per  sos  coneixements  vastissims  estaràn 
eternament  en  pugna  ab  la  brutalitat  y  ab  la 
grolleria  de  la  demagògia  estulta. 

Ridiculisar  les  grans  preocupacions  so¬ 
cials  y  posar  al  descobert  les  nostres  febleses 
y  les  nostres  misèries:  heusaqui  la  gran 
obra  a  quin  servey  posà  en  Valera  tot  el  seu 
enginy,  tota  la  seva  erudició  y  tot  el  seu  ati- 
cisme. 

En  Pepita  Jiménez ,  la  novela  que  més  re- 
nòmy  fama  li  ha  donat,  en  El  Comendador 
Mendoza  y  en  Dona  Luz ,  són  la  vocació  reli¬ 
giosa  y  la  exaltació  mística’ls  dos  blanchs 
que  reben  les  crudels  fiblades  de  les  seves 
agudes  sagetes.  Un  seminarista  ab  més  ap- 
tituts  de  marit  apassionat  que  de  missioner 
convertidor  de  negres;  un  frare,  adalit  fortis- 
sim  de  la  fe  y  del  dogma,  que’s  mor  de  pena 
y  d’angoixa  al  perdre  per  sempre  la  esperan¬ 
ça  d’obtenir  l’amor  de  la  dóna  volguda,  y  una 
dama  catòlica  rabiosa,  que’s  deixa  caure  en 
els  braços  d’un  volterià  pera  millor  atràurel 
y  salvarlo:  heusaqui  els  hèroes  principals 
d’aqueixes  tres  obres. 

Las  ilusiones  del  Doctor  Faustino ,  Pasarse 
de  listo,  Juanita  la  larga  y  Genio  y  Figura , 
són  les  restants,  entre  les  més  celebrades,  de 
les  seves  noveles;  y  si  a  tot  lo  dit  hi  afegim 
els  sens  nombre  de  noveletes  curtes,  trevalls 
de  critica,  poesies,  articles  de  periòdich,  y 
traduccions,  que  com  la  de  Dafnis  y  C/oe, 
son  del  domini  de  tots  els  aficionats  a  les 
lletres,  tindrèm  la  tasca  sencera  del  gran  au¬ 
tor  que  acaba  de  baixar  al  sepulcre. 

Molt  y  molt  s’ha  discutit  sobre’l  mèrit  de 
cada  una  de  ses  noveles;  la  generalitat  se  de¬ 
canta  per  la  superioritat  de  Pepita  Jiménez 
sobre  totes  les  demés;  però  si  nosaltres  ha¬ 
guéssim  de  donar  una  opinió,  diriem  que  sen¬ 
se  cap  mena  de  dubte,  la  novela  en  la  que’s 
respira  més  qu’en  cap  altra  l’esperit  punyent 
y  corrosiu  d’en  Valera,  es  Dona  Luz. 

No’ns  sabém  avenir  de  que  la  Setmana 
Santa  d’enguany  hagi  sigut  a  Barcelona  tan 
silenciosa  com  sempre.  Vista  l’actitut  que  un 
mes  enrera  havia  pres  la  majoria  republicana 
de  nostre  Ajuntament,  que  convençuda  de  lo 
molt  que  abunden  els  po-catòlichs  a  Barce¬ 
lona,  tan  decidida’s  mostravaaautorisarla  cir¬ 
culació  de  tramvies  y  de  tota  mena  de  vehí- 
culs  el  dijous  y  el  divendres  sants,  nosaltres 
esperàvem  que’en  ayfals  diades  no  s’inte¬ 
rrompés  el  trànsit  .‘odat,  y,  ateyus  com  som, 
fins  ens  disposàvem  a  vàldrense  pera  les  nos¬ 
tres  particulars  conveniencies  si  la  cosa  ve¬ 
nia  al  cas. 

Però  heusaqui  que,  despres  de  les  rahons 

de  peu  de  banch  que  uns  quants  regidors  re¬ 
gionalistes  donaren  combatent  els  propòsits 
dels  republicana,  aquests  callaren  com  uns 
morts,  y  de  la  qüestió  no  se’n  parlà  més  a 
l’Ajuntament,  y  arribarem  al  dijous  sant,  y 
els  que  tenien  necessitat  d’anar  a  cavall  tin¬ 
gueren  d’anar  a  peu  com  sempre. 

^Què  havia  passat?  ^Per  què  s’estengué  de 
sobte  un  vel  impenetrable  sobre  qüestió  tan 
important?  ;Per  què  no  digué  res  la  prempsa 
republicana  que  sol  menjar  capellà  tot  l’any 
y  majorment  en  temps  d’abstinencia,  aqueixa 
prempsa  que,  si  els  catalanistes  haguessin 
sigut  majoria  a  l’Ajuntament  y  s’haguessin 
portat  en  aquesta  qüestió  com  ho  han  fet 
els  republicans,  lo  menys  que’ls  hauria  dit 
haguera  sigut  «clerical»  y  «jesuites»,  y  «mi¬ 
serables  que’s  venen»? 

Donchs  lo  que  aqueixa  prempsa  mercenà¬ 
ria  no  diu,  ho  dirèm  nosaltres. 

Y  dirèm  que  nosaltres  la  estimarem  justa 
la  proposició  dels  regidors  republicans  rela¬ 
tiva  a  la  circulació  de  carruatges  per  Setma¬ 
na  Santa,  per  més  que  ja  ho  sabèm  que  no 
era  l’esperit  de  justícia  lo  que  la  inspirava 
(que  a  n’ells  tant  se'ls  en  dóna  de  la  justícia 
y  de  la  llibertat  que  sempre  tenen  a  la  boca), 
sinó’l  desitj  de  fer  soroll  y  tenir  èxit  entre’ls 
analfabets  càndits.  Dirèm  que  al  deixar  de 
recó  la  proposició  dita,  venien  obligats  a  ex¬ 
plicar  els  motius  per  que  ho  feyen,  puig  al¬ 
trament  sa  serietat  quedava  compromesa. 
Dirèm  que  si  hi  hagués  hagut  componendes 
secretes  entre  reaccionaris  que  compren,  lli¬ 
berals  que’s  venen  y  prempsa  que  fa’ls  ulls 
grossos,  tan  indignes  serien  els  primers,  com 
els  segons,  com  l’última. 

Y  que  si  tots  ells  estimen  llur  serietat, 
tots  ells  tenen  obligació  ineludible  d’expli- 
carse  sobre  lo  ocorregut  en  aquest  assumpto. 


Els  diaris  diuen  qu'en  Villaverde  està  molt 
satisfet  de  l’èxit  que  ha  tingut  l’anada  del  rey 
a  València.  Realment  pot  estarho,  no  perque 
l’anar  a  Valencia’l  rey  sia  cosa  de  l’altre  món, 
sinó  pel  desengany  que  hauràn  rebut  els 
idòlatres  de  son  rival  en  Maura,  que  tants 
himnes  havien  entonat  a  n’aquest  politich 
per  la  gran  empresa  del  viatge  regi  a  Barce¬ 
lona,  realisat  l’any  passat  per  aquest  temps. 

En  Villaverde,  pera  ésser  tant  0  més  qu’en 
Maura,  ha  dut  al  rey  al  meteix  cau  de  la 
fera,  a  aquella  València  qu’era’l  papu  de  la 
monarquia,  a  aquella  terra  revolucionaria  (!) 
ahont  tot  s’havia  d’arreglar  a  trets  y  ahont, 
en  nom  de  la  república  y  de  la  llibertat,  ha¬ 
via  de  regenerarse  la  Espanya  a  l’ensemps 
que...  les  butxaques  de  les  marmanyeres  de 
la  llibertat  nomenades  Blasco  y  Soriano. 

Y  ha  resultat  que  aquelles  salvatges  kabi- 
les  valencianes  que  tot  l’any  corren  la  pól¬ 
vora  y  que’s  volien  menjar  a  tot  un  gat  vell 
com  en  Nozaleda,  ni  força  tenen  a  les  barres 


pera  menjarse  les  criatures  tendres.  Es  clar 
que  republicanisme  no  vol  pas  dir  dissensió 
0  desordre,  però  com  que’ls  republicans  (?) 
de  València  no  l’han  entesa  may  d’altra  ma¬ 
nera  la  república  ni  la  llibertat,  per  això’ns 
estranyèm  de  que  ara  hagin  semblat  gent 
com  cal. 

Hèusels,  donchs,  aquí  de  cos  present  als 
revolucionaris  valencians.  El  govern  els  hawn- 
tat  llur  republicanisme,  y  aquest  ha  anat  tan 
llatí  qu’en  un  tancar  y  obrir  d’ulls  s’ha  per¬ 
dut  de  vista. 

Y  ja  podèu  buscar,  que  no’l  trobarèu  en- 
lloch:  ni  el  republicanisme  valencià  ni  el  re¬ 
publicanisme  espanyol.  No’l  trobarèu  perque 
no  existeix  ni  may  ha  existit,  com  tampoch 
el  monarquisme,  cantin  lo  que  vulguin  les 
urnes  en  temps  d’eleccions.  Sols  trobarèu  a 
quatre  polítichs  bandarres  qu’exciten  quan 
els  hi  plau  la  estultícia  popular;  sols  troba¬ 
rèu  un  immens  remat  d’imbècils  que’s  tirote¬ 
gen  entre  ells  pera  enlayrar  a  aquells  polí¬ 
tichs,  y  qu’en  moments  de  proba  són  prou 
mansos  pera  no  venjarse  al  veures  venuts. 

El  republicanisme  valencià,  el  republica¬ 
nisme  espanyol,  el  partido  único ,  tot  se  va 
desfent,  una  vegada  més,  com  un  bolado. 
No’ns  ve  de  nou.  Però  ab  públich  0  sense 
públich,  els  eterns  pallaços  que  medren  ab 
ía  imbecilitat  popular  seguiran  encara  fent 
la  viu-viu,  tant  a  València  com  a  Barcelona: 
que  mentres  hi  hagi  analfabets  que  no  sa¬ 
bent  de  llegir,  tinguin  qui  els  llegeix  El  Ra¬ 
dical  y  El  Pueblo ,  La  Publicidad  y  La  Cam¬ 
pana, ,  el  poble  serà  burro  de  càrrega  que 
haurà  de  soportar  indefinidament  el  pes  de 
la  tirania,  ja  disfressada  ab  corona  ja  ab  go- 
rro-frigi. 

Y  «ivisquen  en  Maura  y  en  Villaverde!» 
segons  uns;  «jvisquen  en  Salmerón  0  en  Le- . 
rroux!»  segons  altres. 

Visquen,  donchs,  mentres  puguin;  que 
serà  a  nosaltres  a  qui  per  ultim  tocarà  dir 
«prou!» 


El  dilluns  de  Pasqua  la  societat  choral 
«Euterpe»  donà  un  concert  dirigit  pel  mestre 
Robert  Goberna.  S’estrenà  l’himne  Foch  Pa¬ 
tri ,  del  mestre  Goberna,  essent  molt  aplau¬ 
dit  y  repetit  a  petició  del  públich:  també  fo¬ 
ren  molt  aplaudits  els  fragments  instrumen¬ 
tals  de  L' Arlesienne  y  Lo  Pom  de  Flors  d’en 
Clavé.  Així  meteix  s’executà  la  simfonia 
sobre  motius  populars  catalans  d’en  A.  Ri¬ 
bera,  repetintse  la  simfonia  baix  la  direcció 
de  l’autor. 


De  l’un  moment  a  l’altre  s’espera  que  arri¬ 
bi  de  l’Extrèm  Orient  la  noticia  d’una  nòva 
batalla  tant  0  més  sagnanta  que  les  hagudes 
fins  ara  entre  russos  y  japonesos. 

Els  esperits  generosos  que  anhelen  la  pau 
tot  interessantse  en  poch'o  en  molt  pera  que 
guanyin  els  japonesos  o  els  russos,  aqueixos 
esperits  generosos  que  s’horroritzen  devant 
de  tants  horrors  talment  com  s’horroritzen 
llegint  els  capituls  sagnants  d’una  novela  de 
a  ral  la  entrega,  no  veuran  per  ara  satisfets 
sos  angelicals  anhels.  Rússia  no  està  per  la 
pau;  Rússia,  quins  serveys  militars  y  civils 
estàn  tan  desorganisats,  prepara  esquadra 
derrera  esquadra  y  té  milions  y  milions  d’ho¬ 
mes  per  perdre;  Rússia  se  sent  ab  coratge 
pera  vèncer  a  la  llarga,  tant  a  fòra  com  a 
dins  de  l’imperi,  ahont  la  revolució  cedeix... 

Mes  si  les  victòries  que  s’esperen  no  vénen 
aviat,  si  en  Togo  conseguis  aquests  dies  des- 
truhir  la  esquadra  d’en  Rodjestvensky,  la 
pau  interior  de  l’imperi  rebria  una  sotragada 
tal  volta  decisiva,  ensemps  que  la  termina¬ 
ció  de  la  guerra  s’imposaria. 

Per  això  es  tanta  la  espectació  que  hi  ha 
per  lo  que  fassi  en  Rodjestvensky,  donchs 
probablement  tot  depèn  de  la  inteligencia 
que  demostri  o  la  sòrt  que  tingui  en  els  mars 
de  l’Orient  devant  de  l’enemich  experimen¬ 
tat  y  temible. 


Fidel  Giró  impressor.  —  Carrer  de  València,  233 

SETMANARI  CATALANISTA 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


» 

CATALUNYA:  Un  any . 8  Pessetes. 

»  Mitj  any .  4’5o  » 

>  Trimestre .  2’25  » 


ALTRES  REGIONS  D’ESPANYA 


Un  any .  9  > 

ESTRANGER:  Un  any . 10  Franchs. 

Número  corrent.  20  Cèntims, 

»  atrassat,  ab  folletins.  ...  40  » 

»  »  sense  folletins.  .  .  25  > 


El  número  corrent  no’s  ven  sense  folletins. 


NOSTRE  FOLLETI 

Ab  el  present  número  repartim  les  portades  de  la  novela  de  l’emi¬ 
nent  escriptor  Víctor  Català 


quals  belleses  han  fruhit  nostres  lectors  y  qual  valor  literari  y  artístich 
podrà  ésser  apreciat  dintre  pochs  dies  pel  públich  en  general,  al  po- 
sarse  a  la  venda  la  esmentada  obra.  Ab  el  pròxim  número  repartirèm 
la  coberta,  que  galantment  s’ha  brindat  a  dibuixar  l’eximi  artista  en 
J.  Triadó. 

Termenada  l’obra  de  Víctor  Català,  començarèm  a  repartir  les  poe¬ 
sies  que  baix  el  títul  de 

LES  TENEBROSES 

ha  escrit  en  Rafel  Nogueras  y  Oller,  les  quals  formaràn  un  nodrit 
volúm  que  creyèm  vindrà  a  afermar  en  les  lletres  catalanes  la  perso¬ 
nalitat  poètica  d’aquest  jove  autor. 


Redacció  y  Administració  : 

Plaça  del  Teatre,  6,  entresol. 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS.  .  40  » 

»  >  SENSE  FOLLETINS.  25  > 


SUMARI: 

Sobre  la  separació  de  la  Iglesia  y  l’Estat,  per  Emili 
Tintorer.— La  gitana  enamorada,  per  Antón  Bena- 
zet.— Progrés  contra  natura,  per  Gabriel  Vinyas. — 
Les  dues  flors,  per  Geroni  Zanné.— Notes  bibliogrà¬ 
fiques,  per  idem.— Revista  de  revistes,  per  Lluís 
Via.— Jochs  Florals  de  Barcelona  de  1905:  Veredic¬ 
te.— Noves. 

FOLLETÍ: 

SOLITUT,  per  Víctor  Català.— Coberta. 

DAFNIS  Y  CLOE.— Traducció  catalana.— Plech  12. 


SOBRE  LA  SEPARACIÓ  DE 
.  LA  IGLESIA  Y  L’ESTAT 

L’altre  dia,  en  aquestes  meteixes  planes 
de  Joventut,  en  Arnau  Martínez,  amich  y 
company  de  redacció,  comentava  un  article 
de  M.  Remy  de  Gourmont  publicat  fa  poch 
en  el  Mercure  de  France. 

L’article  d’en  Remy  de  Gourmont  tracta 
lleugerament  del  problema  de  la  separació 
de  la  Iglesia  y  l’Estat,  que  actualment  s’està 
discutint  a  França.  A  pesar  de  sa  lleugeresa, 
j  l’article  m'ha  indignat;  y  m’ha  indignat  per- 
!  que  ell  es  la  expressió  de  l’oportunisme  d’a- 
j  quells  grans  nucleus  socials — en  tots  els  po- 
!  bles  de  força  innegable — que  ab  les  seves 


indecisions  y  ab  les  seves  pors  y  distincions, 
mós  trabes  posen  al  progrés  humà.  Són  mil 
voltes  més  perniciosos  que’ls  adversaris  de¬ 
clarats. 

Per  això  no  puch  estarme  d’escriure  algu¬ 
nes  reflexions  que  l’aludit  article  m’ha  su- 
gerit. 

Diu  en  Remy  de  Gourmont  a  manera  de 
conclusió  desencoratjadora  «  Vetaquí  ahónt 
som  (es  a  dir,  som  allà  hont  erem)  després  de 
més  d’un  sigle  de  ciència  experimental!» 

Jo  no  ho  crech  pas  que  siguèm  allà  hont 
erem.  Poch  més  d’un  sigle  de  ciència  experi¬ 
mental  ha  sigut  suficient  pera  enderrocar  el 
més  gran  y  més  perniciós  dels  prejudicis  hu¬ 
mans:  el  prejudici  de  que  la  religió  y  el  go¬ 
vern  dels  pobles  eren  coses  inseparables.  Ab 
un  sigle  s’han  esborrat  molts  milers  d’anys. 
Avuy  ja  cap  home  de  ciència  considera  la  re¬ 
ligió  necessària  pera  viure  bé,  y  ni  els  ho¬ 
mes  de  ciència  ni  els  altres  —  entench  pels 
altres  els  esperits  serens  e  independents — 
consideren  moral  ni  útil  aquell  monstruós 
conluberni  ja  secular  entre  les  dos  grans  for¬ 
ces  esclavitzadores:  l’Estat  y  la  Iglesia,  el 
Govern  y  la  Religió. 

Jo  espero  ingènuament,  idealment — per- 
que  jo  també  sóch  idealista  com  el  poble  a 
qui  en  Remy  de  Gourmont  vol  fernhi  retret — 
que  un  sigle  o  dos  més  de  ciència  experi- 

mental,  més  0  menys  experimental,  ens  por¬ 
tin  a  la  convicció  de  que  no  n’hi  ha  prou  ab 
la  separació  susdita,  sinó  qu’es  necessari 
pera’l  benestar  humà  la  supressió  d’aquelles 
dues  grans  forces:  l’Estat  y  la  Iglesia,  d’a¬ 
quells  dos  grans  sofismes:  la  Religió  y  el  Go¬ 
vern.  Espero  idealment  que  aquesta  hora 
soni  pera  la  humanitat  venlurosa  del  pervin- 
dre;  y  mentres  tant,  m’aconsolo  pensant  que 
un  primer  pas  concret  se  dóna  avuy  en  tal 
sentit.  Avuy  se  tracta  d’isolar  aquelles  dues 
grans  forces.  Isolades,  oferiran  menys  resis¬ 
tència. 

Però  deixèm  aquest  aspecte  trascendental 
de  la  qüestió  y  concretemnos  al  cas  de  Fran¬ 
ça,  que  pera  sa  glòria  es  el  primer  poble 
concordat  d’Europa  que  s’atreveix  a  secula- 
risarse. 

Un  argument  tan  senzill  com  cientifich 
n’es  la  causa  determinant:  Puig  que  les  reli¬ 
gions,  especialment  la  catòlica,  se  basen  en 
la  fe  y  la  fe  es  negoci  de  la  conciencia,  l’Es- 
tat  que  no  té  conciencia — això  ho  dich  en 
serio,  no’l  vull  insultar  ara  a  l’Estat — no  pot 
tenir  fe  y  per  lo  tant  no  pot  tenir  religió.  La 
religió,  donchs,  es  un  negoci  privat  entre 
l’home  y  Deu  y,  si’s  vol,  entre  l’home  y  els 
ministres  de  Deu.  A  l’Estat  aquests  negocis 
sols  poden  interessarlo  baix  un  aspecte:  com 
a  policia.  Mentres  l’home  en  ses  relacions 
ab  Deu  o  ab  sos  ministres  no  pertorbi  l’or¬ 
dre  públich  0  la  justícia  y  les  lleys  positives., 
l’Estat  no  té  res  que  ferhi,  no  pot  ni  déu  in¬ 
tervenir. 

Conseqüència  d’això  es  la  separació:  radi¬ 
cal,  absoluta.  Més  radical  y  més  absoluta  de 
lo  que  indubtablement  la  faràn  a  França. 

Però  han  vingut  els  detractors.  Deixèm 
de  banda  ja  part  interessada  :  la  Iglesia 
s’hi  oposa  y  fa  ben  fet.  Anava  tan  bé  en  el 
matxo,  qu’es  trist  pera  ella  que  hagi  de  se¬ 
guir  el  cami  a  peu  ara  que  ve  pujada.  Està  en 
son  dret  al  protestar.  Que  protesti.  Però  com 
que  les  protestes  no  són  arguments,  no  hi  ha 
res  a  dir.  N’hi  ha  prou  ab  nostre  silenci  com¬ 
passiu.  Planyèm  a  les  majestats  tristes  que 
cauen! 

Deixèm  també  de  banda  als  creyents  de 
bona  fe.  Tampoch  aquests  donen  arguments. 
Tota  sa  lògica’s  redueix  a  un  circul  viciós: 
«lo  que  creyèm  es  lo  cert  y  lo  millor;  creyém 
en  la  Iglesia  y  la  Iglesia  es  lo  cert  y  lo  mi¬ 


llor.  No’ns  toquèu  la  Iglesia!»  No  obstant, 
també  aquests  tenen  el  dret  de  protestar.  Si 
fos  cert  lo  qu’ells  creuen  cert,  tal  volta  tin¬ 
drien  rahó.  Hem  d’esperar  a  que’ns  demos¬ 
trin  qu’es  cert  lo  qu’ells  creuen  cert.  Mentres 
tant  saludemlos;  saludèm  als  protestants  de 
bona  fe  y  passèm  de  llarch. 

Fixemnos  en  els  oportunistes,  la  gran  rè¬ 
mora,  el  lastre  de  plom  que  imrnovilisa  la 
gran  nau  humana.  Aquests  vos  parlen  com 
vos  parla  en  Remy  de  Gourmont  desde  les 
planes  del  Mercure  de  France. 

Vos  venen  a  dir  lo  següent,  resumit  en  dos 
ordres  d’idees. 

Primer  ordre  d’idees:  «El  poble  es  idea¬ 
lista»:  per  tant,  el  poble  necessita  una  religió. 
Una  religió  es  quelcom  que’s  presenta  di- 
hent:  «Jo  sóch  la  veritat.»  Si  destruhim  una 
religió  ne  vindrà  un’altra.  Es  tan  fàcil  de 
dir  «jo  sóch  la  veritat»  y  es  tan  idealista’l 
poble! 

Segón  ordre  d’idees:  Aspecte  mercantil. 
Utilitat  de  la  separació,  0  sia  de  la  mort 
oficial  de  les  religions. 

No  vull  pas  entrar  en  una  gran  discussió, 
pera  la  que,  per  altra  part,  no  hi  ha  lloch, 
puig  en  Remy  de  Gourmont  se  limita  a 
sentar  una  afirmació.  Considerant  el  proble¬ 
ma  baix  un  punt  de  mira  purament  senti¬ 
mental,  aquest  escriptor  ens  diu:  Essent  com 
es  el  poble  idealista,  una  religió  li  es  neces¬ 
sària,  y  com  qu’en  el  fons  les  religions  han 
sigut,  són  y  seràn  sempre  una  meteixa  cosa 
—  «Jo  sóch  la  veritat»  , —  es  endebades  y  es 
antipolitich  pretendre  separaries  de  l’Estat. 

Una  afirmació  ne  val  un’altra.  Així  a  la 
afirmació  d’en  Remy  de  Gourmont  pot  opo- 
sarshi  la  següent: 

El  sentiment  idealista  innat  en  l’home  evo¬ 
luciona  contínuament,  y  per  això  les  reli¬ 
gions,  responent  a  aquesta  sed  d’ideals  •  que 
varien  ab  el  temps,  se  transformen  poch  a 
poch,  cercant  el  punt  d’harmonia  ab  els  suc¬ 
cessius  estats  actuals  de  la  conciencia. 
Donchs  bé:  la  conciencia  humana,  conser¬ 
vant  sempre  encès  el  sagrat  foch  d’un  ideal 
que  la  tranquilisa  y  dignifica,  mostra  cada 
dia  un  major  desitj  d’emanciparse.  La  fe 
imposada  no  la  satisfà.  Ja  no’n  té  prou  ab 
que  li  diguin:  «Jo  sóch  la  veritat.»  Exigeix  0 
reclama  que  aquella  veritat  sia  la  seva. 
Quiscun  home  té’l  seu  ideal,  la  seva  fe, 

sensiblement  diferent  del  dels  altres,  y  per  sa 
fe  o  son  ideal  propri  cerca  l’home  la  serenitat 
de  la  vida.  El  fet  milions  de  voltes,  compro- 
bat,  de  que  may  com  ara  s'hagi  notat  una 
tan  poca  convicció  en  les  pràctiques  religio¬ 
ses  dels  homes  que  més  religiosos  són,  es 
una  proba  d’aquesta  veritat.  Un’altra  proba 
n’es  el  nombre  cada  dia  major  d’homes  que 
reclamen  una  ben  ampla  llibertat  de  concien- 
cia.  L’autonomia  de  la  conciencia  es  avuy  ja 
quasi  bé  un  desitj  universal,  y  estém  en  cami 
d’exigir  quelcòm  més.  Si  se’m  permet  la 
frase  diré  que  s’inicia  ja  l’era  de  X anar¬ 
quia  de  les  conciencies ,  de  l' individualisme  en 
la  fe. 

Per  tot  lo  qual  pot  afirmarse  que,  sia 
quina  sia  la  forma  en  que’s  presentin  les 
noves  religions  previstes  pels  pensadors, 
sols  conqueriran  adeptes  si  satisfan  aquest 
desitj  anàrquich  0  individualista  que  s’arrela 
cada  dia  més  en  la  conciencia  humana,  y  pot 
afirmarse  com  a  conseqüència  que’l  fet  de 
desenteqdres  l’Estat  d’aquestes  qüestions  es 
no  ja  sols  una  mida  previsora  y  diplomà¬ 
tica,  sinó  una  facilitat  donada  a  les  Iglesies 
pera  que  més  lliurement  puguin  harmonisar 
les  seves  veritats  y  les  seves  fes  ab  les  veritats 
y  fes  autònomes  dels  creyents  respectius. 

De  fet,  l’Estat  que  tot  ho  immovilisa,  im- 
movilisa  també  les  religions  que  sembla  pro¬ 
tegir.  De  manera  que  les  Iglesies  actuals 
corren  més  perill  de  morir  petrificades  a 
mans  dels  Estats  protectors  que  no  pas  si,  ben 
lliures,  saben  emmotllarse  a  l’estat  actual  de 
la  conciencia  humana. 

Un  altre  aspecte  toca  en  Remy  de  Gour- 
mont:  l’aspecte  mercantil. 

Una  pila  d’industries  y  de  petits  comer¬ 
ciants  s’esfondrarien  a  conseqüència  de  la 
separació.  Aquest  argument  enlluhernador  va 
dirigit  als  indiferents  y  als  escèptichs.  Es  un 
argument  que  no  s’aguanta  dret.  Caldria  en 
primer  lloch  precisar  aquestes  indústries  y 
comptar  aquells  comerciants,  y  caldria  en  se¬ 
gon  lloch  probar  que  la  fe  privada  no  subs- 
tituhiria  tal  volta  ab  ventatja  a  la  fe  oficial  en 
sa  missió  mercantilment  protectora.  Però 
,  fins  donant  tot  això  com  a  probat,  fins  ac¬ 
ceptant  l’enrunament  d’algunes  iudustries  y 
de  molts  comerciants,  l’argument  no  con- 
I  venç. 

Precisament  aquests  petits  enrunaments 


són  no  sols  lògichs  y  necessaris,  sinó  que 
obren  com  a  estimulants  de  l'activitat  hu¬ 
mana.  Aquestes  petites  crisis  mercantils 
que  segueixen  a  tota  revolució  moral  són 
sempre  ventatjoses.  Moren  cent  indústries  y 
en  neixen  mil  de  noves,  s’arruinen  mil  co¬ 
merciants  y  déu  mil  troben  camins  més  am¬ 
ples.  Aytal  argument  es  el  que  fan  valdre’ls 
traginers  pera  oposarse  a  que  s’obrin  carre¬ 
teres  y  els  carreters  a  que’s  construeixin 
ferrocarrils.  Es  l’argument  que  usaren  els 
obrers  fa  més  de  mitj  sigle  pera  justificar  el 
seu  odi  a  les  màquines.  cHi  ha  necessitat  de 
probar  que,  arruinats  uns  quants  traginers  y 
carreters  y  quedant  momentàniament  sense 
fe' na  uns  quants  obrers,  avuy,  mercès  a  les 
carreteres,  ferro-carrils  y  màquines,  hi  ha 
més  gent  qüe  trevalla  y  trevalla  en  millors 
condicions?  * 

Recordo  que  quan  se  tractava  de  suprimir 
la  professo  de  Corpus  a  Barcelona,  homes  de 
talent  y  gens  fanàtichs  també  feren  valdré 
aquest  argument.  «A  Barcelona  es  tradicio¬ 
nal — deyen — aquesta  professo,  y  una  pila  de 
gent  ne  viu.  Desdels  que  guarneixen  els  ge¬ 
gants  fins  als  que  venen  carmel-los  y  ginesta, 
quànta  pobra  gent  no’n  viu  de  la  professo!)) 

Tampoch  aleshores  va  convencerm  el  dit 
argument.  A  un  que  me’l  presentava  jo  vaig 
contestarli: 

Suposem,  pera  concretar,  que’ls  barcelonins 
gasten  aytal  dia  en  carmel-los,  ginesta,  ador- 
nos,  ciris,  etc.,  dèu  mil,  per  exemple.  íCreu 
vostè  que  si  no  hi  hagués  professó’ls  barce¬ 
lonins  en  dia  de  festa’s  quedarien  tancadets 
acasaentretenintse  a  comptar  els  seus  diners? 
No:  els  barcelonins  sortirien  y  gastarien  déu 
mil  0  més  de  dèu  mil  en  tramvies,  teatres, 
xacolata  y  xarop,  etc...  tot  lo  qual  també’n 
fa  viure  de  gent. 

No,  no  són  seriós  aquesta  mena  d’argu¬ 
ments.  Si  a  conseqüència  de  la  separació’ls 
fabricants  de  ciris  hi  perden,  hi  guanvaràn 
els  de  bombetes  elèctriques,  y  si  l’argenter 
nota  una  baixa  en  la  venda  de  rosaris  de  pla¬ 
ta,  notarà  una  alça  en  la  de  braçalets  d’or. 
Això  es  evidentissim. 

Tan  evident,  que’s  fa  difícil  creure  en  la 
bona  fe  dels  que  com  a  ultim  argument,  com 
a  argument  de  desesperat,  se  valen  de  tals 
sofismes  pera  combatre’ls  problemes  més 
trascendentals  y  seriós. 

En  Nietzsche  ha  dit:  «Encara  avuy  hi  ha 
pobles ,  com  hi  ha  remats  de  bestiar .» 

Y  segurament  en  Remy  de  Gourmont, 
oportunista  y  escèptich,  treuria  punta  a  la  fra¬ 
se  del  modo  següent: 

«Puig  qu’encara  avuy  hi  ha  pobles  comhi/za 
remats  de  bestiar ,  la  nostra  missió  consisteix 
en  íer  que  aquests  pobles  y  aquests  remats  de 
bestiar  perdurin  en  estat  de  mòmies.» 

Jo  crech  que  la  missió  de  tot  home  seré  y 
verament  idealista  consisteix  en  esforçarse  y 
lluytar  pera  que  no  n’hi  hagin  de  pobles  com 
hi  ha  remats  de  bestiar. 

Y  crech  també  que  l’escepticisme  irònich 
de  que  fa  gala  l’espiritual  croniqueur  del 
Mercure  de  France,  tractant  d’un  assumpto 
tan  serio,  no  lliga  gayre  ab  la  confessió  que 
s’escapa  de  sa  ploma  de  que  l’idealisme  es 
el  gran  motor  de  la  humanitat. 

Emili  Tintorer 


LA  GITANA  ENAMORADA 

Carretera  enllà  anava  caminant  com  d’es¬ 
ma  una  figura  blincadiça.  Era  una  gitana,  de 
cabells  llustrosos  pentinats  ab  bandolina  y 
d’ulls  negrissims  y  enlluhernadors. 

Anava  a  veure  còm  celebrava  ses  noces 
el  seu  estimat  Alfred;  hi  anava  ab  ayres  de 
venjança,  ab  posat  terrible.  A  la  claror  de  la 
lluna  s’internà  per  un  bosch,  y  allà,  asse- 
yentse  en  un  tronch  corcat,  arrencà  a  plorar, 
y  plorà  llargament. j. 

Tocaren  les  dotze  en  el  campanar  de  la 
vila,  y  com  si  no  esperés  res  més,  la  gitana 
reprengué  son  camí,  afanyosa  de  veure  a  son 
Alfred  fruhint  ab  la  Raquel,  la  més  hermosa 
de  les  gitanes,  la  de  cos  incitador  y  cabells 
ondulants,  llabis  sagnosos  y  mirada  luxu- 
rianta... 

Y  anava  destriant  recorts  de  sa  joventut 
passada,  y  arrodonint  detalls,  y  plorant  les 
ditxes  malogrades  :  aquelles  passejades  ab 
ell  prop  del  Turia,  aquells  perfums,  aquelles 
serenates... 

De  prompte,  entre  la  espessor  dels  arbres, 
distingí  unes  rojors  de  foguera,  s’aturà  un 
moment  posantse  la  mà  al  pit  com  si  perdés 
l’halè,  després  se  tirà  enrera  un  penjoll  de 
cabells  que  li  'queyen  sobre’ls  ulls,  y,  guiada 
per  la  llunyana  resplendor  y  enllumenada 


ensemps  pels  raigs  d'argent  de  la  regina  de 
la  nit,  avençà  de  nou  bosch  endins. 

En  mitj  d’una  placeta,  en  lo  més  pregón 
del  bosch,  s’alçava  una  foguera  gegantina, y  a 
son  entorn  homes  y  dònes  y  infants,  drets  0 
asseguts  a  terra,  movien  gran  bullici.  Eren 
els  gitanos,  y  entre  ells,  distingintse  per  la 
riquesa  de  llurs  vestits,  s’hi  veyen  els  nuvis, 
constantment  galantejats  per  tothòm. 

La  gitana  restà  parada,  muda,  com  encan- 
tada.  Sos  ulls  s’havien  dilatat,  y  el  llur 
blanch,  com  el  de  la  lluna,  brillava  esglaya- 
dor,  en  tant  que  una  suhor  freda  amarava 
aquell  rostre  bellament  cobrat. 

Tres  gitanos,  ab  llurs  bandurries,  comen¬ 
çaren  la  serenata  de  bodes.  Aquelles  notes 
tenien  un  deix  de  melangia,  un  ayre  de  tris¬ 
tesa  dolça  que  acariciava  l’esperit  dels  que’s 
sentien  ditxosos:  mes  pera  la  gitana  cada 
nota  d’aquelles  era  una  nova  punyalada  en 
son  cor  trocejat.  Se  deixà  anar  en  terra,  aba¬ 
tuda,  mes  una  gran  xerradiça  la  feu  alçarse 
altra  volta,  y,  guaytant  ab  més  avidesa  que 
may,  vegé  còm  un  gitano  vell,  de  patilles 
blanques,  llençava  un  gerro  enfayre;  y  el 
gerro  fendi  l’espay,  eixint  espurnes  de  sa  su¬ 
perfície  brunyida  al  reflexarshi  la  llum  de  la 
foguera;  y  després  caygué  en  terra,  y,  al 
sentirse’l  cop  sèch  de  la  cayguda,  tots  els 
concorrenls  callaren. 

Llavors  el  vell  de  patilles  blanques,  poch 
a  poch,  comptà  en  quànts  troços  s’havia  par¬ 
tit  el  gerro.— Vintidós!  —  exclamà,  passada 
una  bella  estona;  y  una  nova  xerradiça,  molt 
més  sorollosa  que  avans,  li  ofegà  la  veu  tot 
just  eixida.  Y’s  polçaren  bandurries  y  guita¬ 
rres,  y  començà  la  dança  entorn  de  la  fo¬ 
guera. 

La  gitana,  al  sentir  el  crit  del  vell  desde 
lluny,  al  saber  en  quànts  troços  el  gerro 
s’havia  romput,  quedà  esvahida. 

— Vintidós  anys  sense  vèurel,  sense  po- 
derlo  estimar  !  Vintidós  anys  essent  d’una 
altra  dóna!  L’he  perdut  per  sempre,  per 
sempre!... — 

Y,  menlres  el  seu  estimat  abraçava  a  la 
Raquel  ple  de  goig,  ella,  la  gitana  del  bosch, 
queya  d’espatlles,  topant  sa  bella  testa  d’afri¬ 
cana  en  un  munt  de  rochs  que  la  deixaven 
estabornida. 

Son  primer  amor  havia  d’ésser  el  derrer;  y 
ay!  que  l’home  afortunat  encara  no  ho  sabia 

que  l’estimés  aquella  romàntica  criatura,  ar- 
denta  y  timida,  capaça  de  sentir  les  més 
grans  passions  y  de  covaries  abnegadament 
en  eternal  silenci!... 

Antón  Benazet 


PROGRÉS  CON¬ 
TRA  NATURA 

Sens  dubte  que  aqueixos  grans  talents  en 
medicina,  aqueixes  celebritats  per  tothom 
reconegudes,  veuen  clar  que  les  grans  ciu¬ 
tats,  les  grans  acumulacions  de  gent,  són 
focos  d’infecccions  que  fan  aumentar  les  ma¬ 
lalties,  ab  gèrmens  d’altres  noves  descone¬ 
gudes  d'ells  meteixos,  puig  els  calen  nous  y 
continuus  estudis  pera  combàtreles.  De  se¬ 
gur  qu’ells,  millor  que  ningú,  comprenen  la 
inutilitat  de  la  major  part  de  lo  que’s  faci,  ja 
sia  en  el  descobriment  de  medicaments  nous, 
ja  en  la  implantació  de  mides  higièniques. 
Però  no  gosen  a  parlar  clar,  0  no  són  prou 
sincers  pera  dir  la  veritat.  Si  ho  fossin,  di¬ 
nen:  «Mentres  no  cambièm  de  vida,  mentres 
abdíquèm  de  nostra  autonomia  individual  y 
ens  centralisèm,  deixant  els  camps  o’is  po¬ 
bles  reduhits  per’anar  a  viure  a  les  ciutats,  la 
ciència  y  l’estudi  podran  més  o  menys  detu¬ 
rar  els  mals,  però  aquests  existiran  latents  y 
les  generacions  aniran  corcantse  l'una  de- 
rrera  l’altra.  Les  epidemies  mitjevals  ens 
semblen  acabades  mercès  a  les  mides  higiè¬ 
niques  ;  mes  la  higiene  no  pot  ésser  altra 
cosa  que  l’antidot  de  les  matzines  que  la 
vida  que  seguim  porta  en  si.  Perdent  la  indi¬ 
vidualitat  se  pert  la  salut.  Les  besties  en  lli¬ 
bertat  no  adoleixen  pas  de  tantes  marfugues 
com  quan  estàn  acoblades  en  remat.  Aixi 
també  la  formació  dels  remats  humans  que 
paguen  contribució  al  progrés ,  es  lo  que  ha 
donat  lloch  a  tants  y  tants  mals  com  inútil¬ 
ment  hem  de  combatre. 

Però  {què  dirien  els  homes  del  progrés  si 
un  home  de  ciencia’ls  digués  això!1  No  se’n 
sabrien  pas  avenir,  ells  que  de  tan  lluny  que 
hi  veuen  no  hi  veuen  gens.  Perque  ells  no 
se’n  fan  pas  càrrech  de  que’/  seu  progrés 
hagi  portat  un  sens  fi  de  desgracies,  de  que 
hagi  fet  tantes  coses  necessàries  que  sols  han 
servit  pera  eternisar  les  lluytes  entre’ls  ho¬ 
mes  y  pera  reblar  més  y  més  les  cadenes  del 
nostre  esclavatge. 


S’han  inventat  màquines,  s’han  inventat 
substàncies  com  la  dinamita,  sense  la  qual 
no’s  poden  explotar  mines...  Tantes  coses 
s’han  inventat  y  s’inventen  en  nom  del  pro¬ 
grés!  Donchs  bé:  jo  no  vull  dir  que’ls  deixèm 
de  recó  aqueixos  avenços  materials;  jo  sols 
vull  dir  que  no’ls  explotèm  tant,  explotant  a 
I’ensemps  tantes  vides  com  ells  posen  en 
constant  perill.  Perque  ells  no’ns  deuen  ha  ¬ 
ver  regenerat  pas,  quan,  a  pesar  de  tot,  tant 
necessitèm  guardarnos  dels  senzills  cambis 
de  temps... 

Deixantme  de  consideracions  que’m  porta¬ 
rien  massa  lluny,  y  tornant  a  lo  que  al  co¬ 
mençament  he  dit,  remarcaré  novament  que 
són  ben  pochs  els  que  hi  veuen  clar  y  diuen 
lo  que  veuen.  Entre  ells  es  digne  d’elogi  un 
metge,  una  inteligencia  clara,  un  vident  que, 
donant  més  importància  a  les  causes  dels 
mals  que  als  mals  meteixos,  ha  dit  quelcom 
sobre  això.  Sols  en  Kune  s’ha  atrevit  a  diries 
les  grans  veritats  que  als  alucinats  0  dege¬ 
nerats  sectaris  d’un  progrés  fictici  tant  exas¬ 
peren  . 

L’anemia,  la  tisis,  y  tantes  malalties,  exa¬ 
cerbades  modernament,  com  assolen  a  la 
humanitat  civilisada,  en  Kune  les  considera 
genèricament  com  malalties  del  sigle  XIX. 
Y  vegis  lo  que’n  diu: 

Es' molt  cert  que  s’han  de  cercar  les  causes  de  la  pro¬ 
pagació  continua  d'aytals  malalties  en  el  progrés  de  la 
civilisació,  en  l’aument  de  cultura  intelectual,  en  l'amo- 
binós  desenrotllo  de  les  condicions  socials,  en  les  difi¬ 
cultats  de  la  Uuyta  per  la  vida,  en  la  persecució  desen¬ 
frenada  del  benestar  y  del  benefici.  D’altre  modo  ,;còm 
podria  explicarse  que  aqueixes  malalties  síen  tan  escas¬ 
ses  entre  la  gent  del  camp?  Gayre  bé  son  desconegudes 
en  l’Alta  Escòcia  y  en  el  País  dels  Gales,  observantse 
que’ls  habitants  d'aquells  llochs,  bell  punt  són  esta¬ 
blerts  en  les  grans  ciutats,  perden  la  immunitat.  Men¬ 
tres  els  negres  d’ Amèrica  eren  esclaus,  jamay  les  tin¬ 
gueren;  però  així  que’ls  ha  calgut  lluytar  per  la  vida, 
s’han  vist  infestats  d’aquests  mals  com  les  altres  races. 


Els  continuus  progressos  de  la  civilisació  no  tenen 
la  culpa  d’aquests  inconvenients  sinó  en  quant  forcen  a 
l’home  a  fugir  de  les  lleys  de  la  naturalesa,  a  obrar 
contra  les  lleys  immutables,  , 


Així,  debilitantse  més  y  més  el  cos,  se  viu  més  tan¬ 
cat,  se  trevalla  en  tallers  o  fàbriques  gens  saludables, 
plens  de  gent  y  quasi  sempre  poch  ayrejats,  per  por  als 
refredats:  en  una  atmósfera  perjudicial  atot  organisme. 
En  el  camp  ras  hont  els  habitants  viuen  de  la  manera 
més  natural,  trevallant  sempre  a  l’ayre  lliure,  no  hi  han 
pogut  arribar  encara,  per  impracticables,  els  vicis  de  la 
civilisació  y  les  absurdes  mides  higièniques,  y  no  s’hi 
coneixen  pas  aquestes  malalties. 

Mercès  al  seu  regim  senzill  y  natural,  y  a  romandre 

a  l’ayre  lliure,  els  habitants  paheixen  molt  millor,  y  per 
lo  tant  estàn  més  bons.  Com  més  natural  es  la  vida  de 
l’home,  millor  y  més  feliç  se  troba.  Per  això’ls  negres 
esclaus  obligats  a  viure  senzilla  y  sobriament,  ab  tot  y  tre- 
vallar  molt,  estaven  lliures  d'afeccions  mentals,  mentres 
que  ara  que  tenen  els  meteixos  inconvenients  y  les  me- 
teixes  ventatges  que’ls  altres  homes,  estàn  sotmesos 
també  a  n’aquests  mals. 


Això  diu  en  Kune.  Després  d’exposar  les 
causes  d’aytals  malalties,  explica’l  sistema 
curatiu.  Però’l  progrés  ho  té  arreglat  tot  de 
tal  manera,  que  aytal  sistema  curatiu  sols  po¬ 
den  seguirlo’ls  richs,  els  que  tenint  diners 
tenen  els  medis  de  fer  tot  lo  qu’ell  diu. 
Y  aquests,  que  són  els  menys,  podran  abo¬ 
minar  de  tant  de  progrés,  de  tants  invents  y 
de  tanta  sabiesa  en  quant  malmetin  sa  pro- 
pria  salut,  no  en  quant  malmetin  la  dels  al¬ 
tres,  qu’en  sa  majoria  exploten.  El  progrés, 
donchs,  els  ha  de  plaure  a  n’ells  per  lo  me- 
teix  que  a  nosaltres  ens  desplau,  ja  que  cap 
fruyt  ne  podèm  gaudir.  Les  veritats  d’en 
Kune  són  veritats  ben  amargues.  tCòm  po- 
dém  arreglar  el  nostre  fisich  si  no  arreglèm 
avans  el  nostre  social? 

Gabriel  Vinyas 


LES  DUES  FLORS 

Regirant  llibres  d’una  biblioteca  en  venda, 
vaig  trobar  un  interessant  manuscrit:  el  seu 
autor  era’l  marqués  de  ***,  noble  italià  que 
mori  a  les  derreries  del  segle  xix,  tancat  a 
la  bogeria.  He  procurat  (a  travers  de  la  tra¬ 
ducció)  conservar  l’estil  enfarfegat  y  ampu- 
lós  del  manuscrit.  Heusaquí  la  traducció. 

Tothòm  m’ha  tingut  per  boig.  Ara  veurèu 
si  ho  he  sigut.  Vos  contaré  un  episodi  de  la 
meva  vida. 

Avuy  que’ls  anys  y  les  malalties  me  col  l'¬ 
torcen  avans  d’hora;  avuy  que  la  meva  testa 
blanqueja  y  les  meves  cames  tremolen;  avuy 
embolcallat  per  la  boyra  del  derrer  hivern, 
evocaré  recorts  extraordinaris,  faré  reviure 
devant  dels  meus  ulls  les  ubriagueses  y  els 
deliris  d’una  jovenesa  magnifica.  Evocaré’l 
meu  cos  d’Hèrcul,  els  meus  ulls  de  foch,  el 
meu  dalè  may  satisfet  per  la  joya  de  la  vida, 
pel  misteri  de  la  bellesa,  y  les  lluytes  terri¬ 
bles  y  barbres  que  sostingui  per’assolirles. 
Y  arribaré  a  travers  dels  combats  violents 
(victòries  èpiques  o  desfetes  immenses),  a 


travers  de  les  gaubances  estètiques,  a  tra¬ 
vers  dels  cossos  espléndits  de  les  dònes  més 
hermoses,  ab  el  poder  irresistible  d’una  vo¬ 
luntat  ferrenya  y  d  una  riquesa  quasi  reyal, 
arribaré  a  la  historia  de  les  dues  germanes, 
aymades  per  mi  ab  un  amor  ultra-humà. 

Que  llunyans  me  semblen  ara’ls  anys  dit- 
xosos  de  la  meva  jovenesa! 

El  bosch  de  la  meva  jovenesa  floria  alla- 
vors  ab  l’esplet  luxuriós  de  les  selves  africa¬ 
nes.  La  primavera  eterna  regnava  en  el  meu 
sér.  La  sang  heroica  inflava  mes  venes  pode¬ 
rosament.  Y  la  meva  voluntat  volia  exercir 
un  domini  absolut.  Era  un  sér  extraordinari, 
nat  pera  regnar.  Volia  traduhir  ab  actes  els 
meus  desitjós  de  monstre:  fruhia  concebint 
idees  folles,  desenrotllantles  en  el  meu  cer¬ 
vell  hipertrofiat,  donàntleshi  després  formes 
tangibles. 

Però’s  juntava  devegades  a  l’ufanós  espan- 
diment  del  meu  cos,  el  refinat  decandiment 
d’un’ànima  envellida.  Embafat  per  totes  les 
emocions  de  l’art  y  de  la  bellesa,  pels  besos 
més  dolços,  per  les  carícies  més  voluptuoses, 
per  la  contemplació  y  pel  goig  de  tot  lo  que 
més  fa  estimar  la  vida,  m’enfonsava  de  sobte 
en  la  desesperació  més  horrible,  sense  mo¬ 
tiu,  irracionalment.  Y  res  me  deyen  alesho¬ 
res  els  besos,  els  cossos  femenins,  els  per¬ 
fums  ubriagadors,  les  tercines  del  Dant,  les 
simfonies  de  Beethoven,  els  retaules  angè- 
lichs  de  Van  Eyck  y  del  Giotto. 

Y  després,  una  força  estranya,  triomfado¬ 
ra,  nada  en  lo  més  profond  de  la  meva  vida, 
enlayrava’l  meu  esperit  retut  y  afeblit.  Y  el 
meu  esperit  surava  de  nou  en  la  mar  de  la 
joya  y  de  l’aixelabrament,  y  el  meu  cos  ru- 
blert  de  noves  energies  se  llençava  a  la  lluy- 
ta  gloriosa  per  la  possessió  plena  y  total  de 
tots  els  goigs,  de  totes  les  belleses. 

Quina  vida  lameva!  La  riquesa  llençada  ab 
majestat  indiana  satisfeya  les  meves  aspira¬ 
cions  de  la  manera  més  complerta.  La  meva 
existença  era  una  marxa  desordenada  y  so- 
perba  envers  lo  desconegut,  dirigida  per  for¬ 
ces  irresistibles  y  misteriores,  rodejada  de 
tots  els  plers,  dominadora  y  triomfal.  Les 
accions  dels  altres  homes  eren  pera  mi  fonts 
de  menyspreu,  y  llurs  goigs  y  llurs  vicis, 
miseries  fastigoses,  despullades  de  poesia  y 
de  grandesa. 

Y,  breçada  per  la  gran  música  de  la  joya, 

lliscava  la  meva  existença  fastuosa  y  refina¬ 
da  de  Sardanàpal  modern. 

Arribà’l  moment  solemnial  de  la  meva 
vida,  en  qual  moment  les  passions  exaltades 
y  alhora  satisfetes  dequeyen  y  morien.  El 
meu  cos  decandit,  estanch,  se  decantà  suau¬ 
ment  envers  el  sant  repòs.  Una  auba  novella 
llustrejà  per  demunt  de  la  meva  ànima  trista, 
y  la  seva  clara  resplendor  m’oferi  un  jorn 
tranquil  y  serè. 

Y  la  mar  tempestosa  y  remoguda  per  la 
qual  feya  tant  d’anys  que  navegava,  me  va 
presentar  de  sobte’ls  seus  abims  esglayadors, 
els  seus  monstres,  els  seus  perills  y  els  seus 
fàstichs.  Y  demunt  les  crestes  escumoses  de 
les  ones  bramayres,  demunt  l’etern  va-y  ve 
de  les  aygües,  els  meus  ulls  entelats  cerca¬ 
ren  Filla  encantada  de  la  felicitat,  desitjosos 
de  reposar  a  l’ombra  íresquivola  de  sos  bos- 
quets,  y  de  mirarse  en  els  espills  plans  y 
transparents  de  les  seves  fontanes  tranquiles. 

Va  Iaçarme  la  Vila  imperial,  la  cort  dels 
goigs,  la  nova  Bizanzi;  vaig  oblidar  les  cor- 
tisanes,  regines  de  l’amor;  vaig  oblidar  els 
refinaments  d’aquelles  arts  tan  alambinades 
que  omplien  mon  cervell  de  tortures  volup¬ 
tuoses;  vaig  oblidar  les  estades  misterioses, 
voltades  de  magnòlies  y  de  llors,  de  telis  y 
d’àlbers,  blanques  y  bufones;  «aig  oblidar 
les  clares  nits  de  lluna,  vistes  de  la  finestra 
estant,  sobre’l  jardí  solitari,  mentres  els  meus 
dits  desfeyen  les  trenes  rosses  d’una  mata 
pesant  de  cabells  odorifers;  vaig  oblidar  les 
cambres  luxoses,  plenes  de  sospirs  amoro¬ 
sos,  de  tebiors  delicades,  de  carícies  que  su¬ 
raven  en  l’ayre  perfumat  y  reveníen  acaro- 
nadores,  mentres  vibrava  (com  xerroteigs 
d’aucells  queomplen  el  boscatge  de  remors 
suaus),  la  gran  cançó  de  l’home  y  de  la  dòna, 
barbotejada  per  dues  boques  juntes,  assede¬ 
gades  de  voluptat... 

També’l  recort  dels  grans  balls  s’esborrava 
poch  a  poch  del  meu  pensament.  Y’s  fonien 
(com  una  boyra  lleugera),  els  cabells  perfu- 
mats  y  els  ulls  qu’espurnejaven,  els  halens 
sensuals  de  les  boques  vermelles,  les  conver¬ 
ses  amables,  les  llums  esplèndides  y  els  ros¬ 
tres  blanquíssims...  totes  les  remors  y  totes 
les  veus  d’una  munió  aixelabrada,  tots  els 
ritmes  de  les  dances,  tots  els  ressons  de  les 
festes... 

Y  se  m’afeblía’l  recort  de  tantes  dònes,  y 
juntava’ls  ulls  de  l’una  ab  l’òval  de  l'altra,  y 
tot  s’allunyava  y’s  confonia... 

Y  estanch  d’aquella  vida,  una  matinada 
fresca  de  tardor  m'inspirà’l  desitj  de  fugirne. 
Derrera’ls  Alps,  derrera  les  blanques  serra¬ 
lades,  el  castell  dels  meus  avant-passats 
m’oferia’l  refugi  que’l  meu  esperit  dema¬ 
nava. 


Les  viles  passaven  lleugeres  y  confoses. 
Passaven  vertiginQsos  devant  meu  els  enci¬ 
sos  camperols,  els  àlbers  de  tronchs  blanchs 
y  esbelts  dibuixats  graciosament  demunt  la 
verdor;  els  boscos  ombrívols  y  feréstechs,  les 
coves  fosques,  les  margenades  cobertes  de 
bruch  florit  y  de  romaní,  llochs  estimats, 
plens  de  remembrances  amoroses... 

Agegut  en  l’encoixinat  vagó,  entre  la  fu¬ 
mera  blavosa  del  tabach,  perdia  la  concien- 
cia  del  meu  sér,  breçat  per  somnis  bellis- 
sims,  per  prometences  de.  felicitat  idilica. 
Gaudia  pensant  en  els  amples  paisatges  que’l 
meu  castell  domina;  en  les  aubades  rihentes 
y  temeroses  com  somrís  de  verge;  en  les  es¬ 
plèndides  mitjdiades,  en  les  soleyades- xardo- 
roses,  en  els  capvespres  tristissims,  en  les 
nits  solitàries  y  serenes.  Gaudia  pensant  en 
el  foch  de  les  llars,  en  les  pells  que  cobririen 
el  meu  cos,  en  les  caputxes  que  abrigarien  el 
meu  cap.  Gaudia  pensant  en  els  plans  co¬ 
berts  de  gel,  com  un  mirall  lluhent;  en  les 
estrelles  tremolant  de  fret  en  el  cel  negre, 
en  la  canturia  del  vent  a  travers  de  les  pine¬ 
des  fosques.  Gaudia  pensant  en  les  matina¬ 
des  fredes,  quan  els  últims  boscalls  s’apa¬ 
guen  y,  derrera’ls  finestrals  closos,  el  cel  se 
esclareix  ab  febles  resplendors... 

Mes  la  vinguda  de  la  primavera  fou  el  mo¬ 
ment  divi  del  meu  somni.  S’obriren  portes  y 
finestres.  La  lluna  illuminà’ls  camps  deserts 
ab  raigs  de  pur  argent.  Les  passades  del  ros¬ 
sinyol  s’ohíen  entre  les  verdes  onades  del  fu¬ 
llatge.  Al  lluny  cantava  magnífica  la  veu  de 
un  torrent,  inflat  per  les  plujes  abundoses. 
En  mitj  d’aquestes  belleses  arribà  la  prima¬ 
vera,  redoltada  d’aucells,  perfums,  cants  de 
vida,  alegroys,  himnes  de  festa,  vessant  flors, 
encenent  en  el  cel  una  corona  de  foch  que  la 
voltava... 

El  tren  va  aturarse  (no  vull  dir  ahónt),  y 
aparegueren  a  travers  del  meu  somni,  ab  la 

espiritualitat  de  la  fantasmagoria  y  ab  la  de- 
liniació  vigorosa  de  la  realitat,  dues  donze¬ 
lles  extraordinàries  que  desferen  la  puresa 
del  meu  somni  y  la  esperança  d’una  pau  idi- 
lica. 

D’esma  vaig  recordar  els  versos  del  Dant: 

Ed  ecco,  quasi  al  cominciar  dell’erta, 

Una  lonza  leggiera  e  presta  molto 
Che  di  pel  maculato  era  coperta. 


No  vull  parlar  dels  enrahonaments  brutals 
y  fastigososque’m  varen  entregar  les  dues  no- 
yes.No  vull  parlardels  milions  que  ferenmeus 
llurs  cossos  verginals  y  llurs  ànimes  vils.  No 
vull  parlar  de  la  follia  que  ompli  el  meu  cer¬ 
vell,  de  la  joya  barbre,  de  la  inquietut  estra¬ 
nya,  del  món  de  desitjós  quimèrichs  que  bu¬ 
llia  abrusador  en  el  meu  cos,  y’m  feya  glatir 
de  por  y  tremolar  de  goig.  Podia  dir  com  el 
gran  Huysmans:  Et  c'élail  incroyable  cetle  ca- 
nicule  exasperée  flambanl  tout  a  coup  dans 
un  Novembre  de  corps ,  dans  une  Toussaint 
d'àme  ! 

Parlaré  de  l'arribada  de  les  dues  verges  al 
meu  castell,  acompanyades  de  la  poesia  mis¬ 
teriosa  d’un  tardorench  capvespre. 

El  castell  (estatge  antich  dels  meus  nobles 
passats),  s’aixeca  al  cim  enasprat  d’un  turó, 
redoltat  de  jardins  ombrívols,  plens  de  bro¬ 
lladors  y  de  marbres,  de  xiprers  y  de  des- 
mays,  que  devallen  cobrint  els  vessants  fins 
a  les  planures  que’l  volten.  El  meu  castell  es 
una  maravella  arquitectònica.  L'art  ojival  hi 
resplendeix  ab  tota  la  seva  majestat. 

L’arribada  de  les  dues  germanes  (la  Hor¬ 
tènsia  y  la  Rosa)  un  capvespre  de  novembre, 
fou  la  il·luminació  esplèndida  y  última  de  la 
meva  vida.  Vaig  rèbreles  al  portal,  ab  el  cor 
oprimit,  ab  les  cames  tremoloses,  com  l’ado¬ 
lescent  commós  devanl  la  cosineta  vestida  de 
blau  y  blanch.  Elles  també  venien  avergo- 
nyides:  semblaven  verges  arrebaçades  de 
llurs  mares  y  venudes  a  un  senyor  omnipo¬ 
tent  y  terrible. 


Y  van  passar  dies,  y  la  meva  vida,  regulada 
per  un  goig  may  somniat,  devenia  dolçament 
monòtona:  els  dos  òvals  puríssims,  tendres 
y  suaus,  que  s’allargaven  pàlidament  sota’ls 
meus  besos  de  foch,  brillejaven  a  travers  de 
una  boyra  de  perfums  enervadors  y  sensuals 


ab  llurs  pells  satinades  y  oloroses,  llurs  ulls 
temorosos  y  divins,  llurs  boques  rojes  y  hu¬ 
mides.  Tot  era  meu...  Jo  era  l’absolut  sobirà 
de  la  bellesa. 


«Veniu,  aymades  meves,  a  respirar  els  per¬ 
fums  dels  meus  horts;  veniu  a  reposar  sobre 
el  llit  de  fulles  seques  que  novembre  apilota 
entorn  dels  arbres.  Vull  ohir  el  cruixir  del 
fullam  encartronat  sota’l  pes  dels  vostres  cos¬ 
sos». 

Y  acompanyat  de  la  Hortènsia  y  de  la  Ro¬ 
sa,  devallava  als  meus  horts,  il·luminats  tots 
tres  per  la  capvespral  claror  que’s  filtrava 
entre’ls  arbres  despullats. 

La  Hortènsia  y  la  Rosa,  les  poncelles  pri¬ 
maverals,  delicades  y  fines,  arribades  al  meu 
castell  ab  l’encis  suau  dels  primers  efluvis 
d’abril,  s’espandíen  majestuosament,  y  la 
magnificència  de  llurs  linies  esculpturals  se 
confonia  ab  la  puresa  y  la  ingenuitat  físiques 
de  la  joventut  primera. 

Aixi,  a  la  bellesa  plàstica  y  serena  de  les 
estàtues  gregues  de  nobles  perfils,  juntaven 
l’encis  mistich  y  alhora  voluptuós  de  les 
verges  santes  que  reposen  dolçament  en  els 
retaules  gòtichs.  Eren,  pera  mi,  dos  grans  lli¬ 
bres  poétichs  que  assaboria  a  tota  hora.  Hi 
trobava  la  dolça  melangia  anacreòntica  y  la 
majestat  de  l’oda  pindàrica;  la  espiritual  pas¬ 
sió  petrarquesca  y  l’erotisme  ovidià;  la  plas¬ 
ticitat  robusta  de  l’himne  de  Lucreci... 

Y  al  costat  d’aquests  dos  fruyts  hermosis- 
sims  de  la  bellesa,  resum  de  totes  les  harmo¬ 
nies  y  de  totes  les  gràcies,  de  tots  els  colors 
y  de  totes  les  linies,  ovirava  la  posta  del  sol, 
que  s’enfonsava  ab  la  tràgica  majestat  d’un 
deu  olimpich  retut,  llençant  els  seus  últims 
resplendors  sobre  nosaltres. 

«Agàfat  del  meu  bras,  Hortènsia.  Donem 
la  tebior  de  la  teva  carn  rosada.  Acostem  els 
teus  cabells  negres,  que  avuy  has  perfumat 
ab  violetes.  Y  tu,  Rosa,  guaytem  ab  els  teus 
ulls  blaus  que  sempre  riuen.  Baixa’l  teu  cap; 
vull  respirar  la  flayre  del  gessamí,  la  essèn¬ 
cia  que  més'té  plau...» 

Arribarem  al  peu  del  turó.  Les  fulles  que- 
yen  a  l’entorn  nostre.  Y  voltat  de  la  joya,  de 
l’amor  y  de  la  bellesa,  ohia  la  cançó  trista 
de  les  fulles  arrugades.  La  cançó  de  les  fu¬ 
lles  caygudes  es  la  més  trista  qu’he  sentida: 
es  la  melangiosa  rapsòdia  de  les  alegries  es- 

tiuenques.  Es  un  vell  epileg  d’auba,  un  pre¬ 
ludi  de  nit,  el  plor  d’un  jove  malaltiç,  el 
plant  d’un  cor  vell  y  solitari. 

Però’ls  ulls  blaus  de  la  Rosa  llençaven  es¬ 
purnes  de  joya,  y  els  ulls  negres  de  la  Hor¬ 
tènsia  ílameè  de  voluptat.  Y  la  cançó  trista 
de  les  fulles  s’apagà  dolçament,  desota’l  gay 
concert  de  besos  y  rialles. 

El  solfva  pondres.  Començarem  la  pujada 
vers  el  castell,  que’ns  semblava  d’abaix  11  u- 
nyadà  y  altisssim.  Cobertes  per  les  primeres 
ombres  de  la  nit,  les  nostres  petjades  reso- 
naven  sinistrament  entre’ls  arbres  tremolo¬ 
sos.  Ja  no  enrahonavem.  El  gran  silenci  de 
la  natura’ns  corprenia.  Les  pàlides  resplen¬ 
dors  del  capvespre,  els  perfums  de  les  plan¬ 
tes  moribondes,  les  veus  escampades  que 
muntaven  de  la  planuria,  tots  els  encisos  de 
les  solituts  estimades,  ens  redoltaven  d’una 
quieta  atmosfera  de  misteri,  d’una  simfonia 
de  motius  imperceptibles,  com  si  ens  dugués 
montanya  amunt  un  núvol  format  ab  els- 
halens  de  les  nimfes  boscanes,  insensible- 
ment,  fins  a  les  portes  del  meu  castell.  Tot 
s’havia  fos:  els  àlbers  de  tronchs  esbelts  y 
blanchs,  els  boscos  negrenchs,  les  margena- 
des  y  les  pinedes... 

Un  capvespre,  dominats  pel  melangiós  es- 
mortiment  deia  immensa  plana,  derrera  d’un 
finestral  obert,  contemplava,  ab  la  Hortènsia 
y  la  Rosa,  la  mort  del  capvespre  y  la  solem- 
nial  arribada  de  la  nit.  El  cel  apareixia  pel 
nort  cobert  de  tintes  moradenques:  la  lluna 
plena,  de  color  d’or  vell,  pujava  majestuosa, 
envoltada  d’una  corona  inflamada.  A  l’altra 
banda  del  cel,  Venus  tremolava,  demunt 
d'una  blavor  pàlida  v  tendra,  que  s’esvahia 
poch  a  poch. 

Un  silenci  infinit  embolcallava’l  paisatge 
maravellós. 

Suaument  les  tintes  blavices  y  moraden¬ 
ques  varen  fondres:  la  lluna’s  tornà  blanca  y 
lluhenta,  y  la  seva  claror  argentada,  d’una 
dolcesa  profonda,  devallà  placèvola,  ba¬ 
nyant  els  vessants  y  les  planures,  dibuixant 
les  formes  dels  grans  arbres  y  les  linies  one- 
jants  de  les  montanyes...  La  majestat  reli¬ 
giosa  del  cel,  foscament  blau,  ple  d’astres 
immortals,  omplenà  mon  cor  de  joya. 

Y  a  nostre  entorn  començà  un  nocturn 


august,  format  ab  totes  les  remors  de  la  na¬ 
tura  dormida. 


Heusaqui  l’Hivern:  heuselaqui  espolçantse 
la  neu  de  la  caputxa  y  de  la  blanca  barba. 
Heuselaqui  rondinant  sobre  les  planes  mús- 
tegues,  sobre’ls  cims  emboyrats,  sobre’ls  rius 
revinguts:  «Deixeume’ls  boscos  y  els  plans, 
homes  y  dònes.  Tanqueuvos  dins  dels  cas¬ 
tells  y  dins  de  les  barraques,  a  racés  de  la 
pluja,  y  vos  retornarà  la  flayre  rehinosa  dels 
pins,  les  flames  alegres  de  la  llar.  Jo  sóch  el 
senyor  del  món  y  el  cel  gris  es  el  meu  man¬ 
tell  de  rey.  Jo  sóch  el  mestre  de  les  tempes¬ 
tes  y  dels  torbs;  jo  meno’ls  vents  que  udolen 
y  xiulen;  jo  teixeixo  les  tristes  harmonies  dels 
boscos  sense  fulles,  dels  llachs  glaçats,  de 
les  prades  núes.  Deixeume’ls  boscos  y  els 
plans,  homes  y  dònes.') 

Y  l’hivern  estengué  entorn  del  castell  gla- 
çes  infinides  de  boyra,  de  neu  y  d’aygua. 
Y  empresonat  pels  frets,  jo  respirava  a 
tota  hora  la  flayre  de  violeta  qu’exhalaven  els 
cabells  negres  de  la  Hortènsia,  y  el  perfúm 
de  gessami  dels  cabells  daurats  de  la  Rosa. 


Al  caure  la  tarda,  quan  la  claror  capves- 
pral  moria  y  a  l’altra  banda  dels  finestrals  la 
neu  queya  ab  tristesa,  me  sentava  devant 
del  gran  Pleyel,  mentres  la  Hortènsia  y  la 
’  Rosa,  agegudes  mandrosament  demunt  de 
pells  d’ós  blanch  y  d’onzaparda,  contempla¬ 
ven  el  foch  de  la  llar  ab  dolça  melangia.  La 
cambra  s’omplia  de  vermellors  y  d’ombres 
tremoloses,  y’s  cobrien  de  tintes  rosades  y 
de  flames  transparents  els  òvals  estimats  de 
les  dues  germanes.  Jo  les  cuydava  com  dues 
flors  prodigioses  d’hivernacle,  envoltantles 
de  sedes  y  velluts,  de  perfums  y  de  jovells, 
preservantles  jjdels  frets,  dels  ayres  y  de  les 
humitats,  pera  que  no  perdessin  l’encis  de  là 
bellesa  y  la  divina  gracia  de  la  joventut. 

Y  mentres  a  fóra  tot  era  blanch  y  gris,  y 
les  parets  del  castell  regalimaven  aygua,  a 
dins  el  foch  roncava  y  els  boscalls  cruixien. 

{Acabarà) 

Geroni  Zanné 

NOTES  BIBLIOGRÀFIQUES 

Vicente  Medina. — La  Canción  de  la  Huerta. 

(E'uevos  aires  murcianos ). — 7905. —  Carta¬ 
gena. 

En  un  magnífich  volúm  imprès  a  Carta¬ 
gena  y  acompanyat  de  nombroses  ilustra- 
cions  fotogràfiques  del  natural,  en  Vicens 
Medina,  l’inspiradissim  cantayre  dels  Aires 
murcianos ,  el  sentit  y  gran  poeta  de  Mi  reina 
de  la  fiesta  y  En  la  senda ,  ha  publicat  una  se- 
rie  de  poesies  escrites  en  murcià  de  l’Horta, 
plenes  d’aquell  sentiment  caracteristich  de 
l’autor,  que  no  es  altra  cosa  que  un  producte 
de  la  realitat  idealisada;  may  les  poesies  d’en 
Medina  són  filles  d’un  sentimentalisme  anti- 
humà,  sens  arrels  en  la  vida. 

En  Medina  es  el  poeta,  el  revelador  de 
l’ànima  popular  murciana.  Es  un  fill  del  po¬ 
ble,  mes  un  fill  del  poble  privilegiat.  En 
Medina  es  un  escullit.  Sa  poesia  popular  pot 
presentarse  com  exemple  en  el  genre.  No  es 
may  barroher,  no  confón  may  la  nota  popu¬ 
lar  ab  la  grollera;  no  creu  que  la  ordinariesa 
sia  una  font  artistica.  Aixi  ses  poesies  són 
escrites  en  llenguatge  delicat,  fi,  espontani: 
llurs  assumptes  encisen  per  la  naturalitat  y 
el  sentiment  de  bona  lley.  Enamorat  de  la 
Horta  hont  nasqué,  vol  férnosla  visible,  ab 
ses  barraques,  ab  ses  aygües,  sos  capves¬ 
pres  y  sos  amors.  L’Horta  sorgeix  esplèn¬ 
dida.  Sa  evocació  es  plena  de  llums  y  de  co¬ 
lors,  es  una  féerie  enlluhernadora  de  meri- 
dionalisme. 

En  un  pròleg  escrit  en  llengua  castellana, 
en  Vicens  Medina’ns  revela  sos  amors  per  la 
Horta.  El  pròleg  es  digne  de  qui  escrigué  La 
Canción  de  la  Muerte.  La  dolça  y  melangiosa 
alegria  que  corprèn  a  qui  retorna  als  llochs 
estimats,  apareix  en  el  pròleg.  Acompanyats 
d’en  Medina  visitèm  l’Horta  murciana,  co- 
neixèm  sus  ancianos  tipicos,  d  la  sombra  del 
parral...  sus  mozos  rondeanles  y  sus  mozas 
candorosas  y  rientes.. . 

Y  deseguida  comença’l  poeta’l  seu  poema: 
els  idilis  y  tristeses  dels  enamorats;  els 
amors  de  les  mares  tan  complexes,  barreja 
delitosa  de  llàgrimes,  de  renys  y  de  petons; 
els  dolors  dels  pobres  mozos  que  van  a  la 
guerra;  les  tristors  de  les  noyes  abandona¬ 
des;  els  flagells  ab  que  la  naturalesa  castiga 
als  pobres  hortolans;  tota  la  vida  vibrant  y 
desconeguda  de  l’Horta  murciana  apareix 
reduhida  a  sa  més  pura  essencia  poètica, 
com  si  en  Medina  possehís  el  do  d’evocarne 
l’ànima  general  que  hi  batega. 

En  Medina,  com  en  Bécquer,  com  l’italià 
Stecchetti,  com  l’August  Ferràn,  com  tots 
els  grans  sentimentals  moderns,  es  deixeble 
conscient  0  inconscient  de  Heine.  Sa  poesia 
brolla  en  plena  primavera,  im  wunderschò- 
nen  Monat  Mai ,  redoltada  d’un  ambient  en¬ 
cisador  que  la  embelleix  y  dignifica.  Com 
els  versos  de  Heine,  els  d’en  Medina  són  es¬ 


pontanis,  senzills;  fugen  de  les  ampulositats 
y  del’  encarcarament,  però  són  sempre  models 
de  bon  gust,  de  distinció.  Heine  es  el  mes¬ 
tre,  l’únich:  mes  sos  deixebles,  en  Medina 
n’es  exemple,  han  pogut  servar  les  tradicions 
poètiques  de  la  escola,  modificantles  ab  el 
temperament  propri  y  ab  les  fonts  ahont  han 
anat  a  abeurarse. 

Tal  es  en  Medina,  un  .dels  primers  poetes 
hispànichs,  el  refinat  cantayre  dels  amors  y 
de  sa  terra. 

Creyèm  que’l  lector  ens  agrahirà  la  repro¬ 
ducció  de  Las  borreguicas  blancas,  prodigi  de 
sentiment  y  de  poesia: 

I 

|Qué  vueltas  tan  grandes, 
en  tan  poco  tiempo,  dan  angunas  casasl... 
ílQuién  à  no  saberlo,  diria  que  el  tío 
Tomàs  el  Patriarca, 

no  hace  nà,  pal  caso,  mas  de  mil  cabezas 
de  ganao  lanar  manejabal? 

Pos  ahí  tiés  el  mundo: 

|tó  se  fué  lo  mesrao  que  sal  en  el  agua! 

Los  hijos  perdíos, 
daos  à  la  vagancia; 
el  gastar  sin  reparo  y,  aluego, 
réditos  y  trampas; 
la  sequía,  la  falta  de  pastos 
y,  pa  màs  esgracia, 
como  no  viene  un  mal  nunca  solo, 
dista,  rematando  com  tóico,  la  plaga 
que  arrambló  del  hato 
con  lo  que  quedaba. 


Nàide  lo  creyeral... 

^Quién  se  lo  pensara?... 

En  aquel  corralón  en  que,  enantes, 
apinà,  por  la  noche,  humeaba 
aquella  hermosura 
de  borregas  blancas, 

no  hay  rastro  de  sirre...  jallí  ya  no  duerme 
la  majà  de  ovejas,  ni  los  perros  ladranl 


II 

Ya  ves,  Nocbe-buena: 
pos...  ni  son  de  zambomba  y  guitarra... 
ya  no  quea  gusto,  ni  humor...  ]ni  posibles! 
en  aquella  casa. 

Sentaïco  à  la  lumbre  està  el  tío 
Tomàs,  hecho  un  tronco,  liao  en  su  manta, 
hundía  en  el  pecho 
la  cabeza  blanca, 
y  pàece  que  duerme... 
jno  duerme  el  Patriarca ! 

Tié  entornàos  los  ojos  y  sigue, 
con  toa  su  alma, 
la  alegre  tarea  de  sus  nietecicos 
que  estan,  que  no  paran, 
haciendo  afanosos  un  belén  de  aquellos 
que  se  estilan  hacer  por  la  Pascua. 

Ya  tién  de  un  pinacho 
la  mità  e  las  ramas 
y  estàn  recortando,  pa  llenarlo  tóico, 
borreguicas  blancas.,.  Borreguicas  blancas, 

de  papel  que  sacaron  los  críos 
de  lo  hondo  del  arca., 
de  papel  que  en  los  tiempos  mejores 
se  envolvieron  vestíos  y  alhajas!... 
Borreguicas  que  ve  el  pobre  abuelo, 
en  aquel  duerme  y  vela  en  que  se  halla, 
aumentar  y  crecer  y  apif.arse  .. 

Le  pàece  que  vuelven  aquellas  que  entraban 
en  tropel  por  la  puerta,  otras  veces, 
de  balíos  llenando  la  casa.  . 

Le  pàece  que  vuelven,  sonando  que  tienta 
con  sus  deos  temblones  la  lana... 
sonando  que  se  echan  alreorcico  suyo... 
sonando  que  humean...  sonando  que  balan... 


Y  siguen  los  nenes  recoria  y  recorta, 
borreguicas  blancas, 
y,  soCando,  sonando  con  ellas, 
se  duerme  el  Patriarca. 

Geroni  Zanné 


REVISTA  DE  REVISTES 

La  Renaissance  Latine.  (Paris,  abril  de 
1905.)  Es  curiós  l’article  que  sobre  Le  Maroc 
et  les  puissances  publica  l’Albert  Métin,  ab 
motiu  del  viatge  a  Tànger  de  l’emperador 
d’Alemanya.  Examina  l’articulista  la  decla¬ 
ració  de  8“  d’abril  de  1904,  per  la  que’s  dei¬ 
xen  les  mans  lliures  a  l’Anglaterra,  a  Egipte 
y  a  la  França  en  el  Marroch,  prometent  una  y 
altra  potencia  la  llibertat  comercial  pera  les 
gents  de  totes  les  nacions,  no  consentint  en 
cap  ordre  cap  ilegalitat,  v  comprometentse 
a  mantindré  l’actual  estat  politich  del  Ma¬ 
rroch;  però  afegeix  l’articulista  que,  pera  que 
aytal  declaració  sobre  Yestat  politich  no  po¬ 
gués  semblar  una  cosa  vaga,  França’s  posà 
en  tractes  ab  Espanya  reconeixentli,  en  7 
d’octubre  de  1904,  un  privilegi  diplomàtich 
en  lo  relatiu  a  ses  possessions  del  Marroch  y 
obtenint  que’l  govern  espanyol  reconegués 
per  sa  part,  y  malgrat  les  atencions  que  a 
Alemanya  devia,  la  bondat  de  la  declaració 
anglo-francesa  de  8  d’abril  de  19J4,  no  ja  sols 
garantint  la  estabilitat  de  l’estat  politich  del 
Marroch,  sinó  declarantse’ls  contractants  obli¬ 
gats  a  respectaria  integritat  de  l'imperi  marro- 
quibaixla  sobirania  del  sultà.  Afegeixis  a  això 
que  Italia  aculli  sense  protesta  la  declaració 
d’abril  de  1904,  y’s  compendrà’l  despit  de 
Guillèm  II  d’Alemanya  veyent  ab  tal  motiu 
debilitat  el  poder  de  la  Tríplice.  Aixi  al  menys 
s’expressa  l'articulista  francès  en  son  afany  de 
justificar  els  drets  adquirits  al  Marroch  per 
França,  per  qual  hegemonia  glateix,  com  ho 
demostra  al  afirmar  que,  essent  aquesta  qües¬ 
tió  internacional,  si  els  altres  governs  deixes¬ 
sin  a  França  sola  y  lliure  enfront  del  sultà, 
aquest  cediria.  No  pot  expressarse  més  càndi¬ 
dament  una...  mala  intenció. 3 

Comenta  després  M.  Métin  les  frases  de 
Guillèm  II  relatives  a  la  esquadra  alemanya, 


al  dir  que  (fcada  nou  navili  d’ella  es  una 
arma  de  més  pera  la  causa  de  la  pau»,  y  les 
manifestacions  fetes  al  Parlament  de  Berlin 
que  revelen  la  intenció  d’evitar  que  França  sia 
la  intermediària  entre’l  Marroch  y  les  poten¬ 
cies. 

Creu  M.  Métin  que  Alemanya  no  lograrà 
sos  propòsits,  car  se  troba  sola,  avuv  com 
avuy,  contra’l  grupo  de  França.  Anglaterra  y 
les  polenciesab  qui  aquestes  han  tractat.  Mes 
entre  aquestes  potencies  s’hi  troba  Espanya, 
trista  advocada  de  causes  perdudes;  s’hi 
troba  Espanya,  que,  ab  tot  y  possehir  terri¬ 
toris  al  Marroch,  essent  espanyols  les  nou 
dècimes  parts  dels  europeus  a  Tànger,  ocupa 
comercialment  el  tercer  0  quart  lloch  en 
aquell  pais,  y  encara  gràcies. 

Revue  de  Provence  (Marsella,  abril,  1905). 
Publica  un  notable  article  d’en  Devoluy  so¬ 
bre  Le  uMistralisme »,  comentantne  un  altre 
qu’en  Xavier  de  Ricard  publicà  en  L'action 
régionaliste.  En  Devoluy,  prenent  peu  de  l’afir¬ 
mació  de  M.  Ricard  relativa  a  la  impossibi¬ 
litat  de  qu’en  Mistral  sia  de  l’Academia  de 
Paris,  diu  que  M.  Ricard  no  coneix  prou  la 
qüestió  de  les  llengües  regionals  al  parlar 
d’un  mistralisme  intransigent  que,  segons  en 
Devoluy,  no  ha  existit  may,  puig  may  ni  en 
Mistral  ni  sos  deixebles  han  pretès  imposar 
la  hegemonia  de  la  llengua  de  Calendal  als 
altres  dialectes  de  la  llengua  d’Oc.  Fa  dis¬ 
tincions  entre  les  situacions  lingüística  y  po¬ 
lítica  (distincions  que  may  cabràn  en  el  magí 
dels  polítichs  estrets  que  a  França  com  aquí 
tant  abunden),  y  té  frases  molt  justes  sobre 
la  lleugeresa  ab  que.’s  parla  de  dialectes  y  dï- 
gualtat.  Remarca  qu’en  Mistral  escriu  en  ma- 
yanès  com  el  Dant  escrigué  en  florentí.  Diu 
que  les  llengües  d’Oc  sols  se  diferencien  en¬ 
tre  si  pel  major  o  menor  arcaisme  de  llurs 
formes.  Les  que  han  evolucionat  no  són 
menys  verdaderes  que  les  altres,  però  són 
més  vives,  més  modernes;  y  sobre  tot  la  que 
parlen  en  la  plana  d’Arles.  Per  això’l  desti 
ha  fet  nàixer  prop  d’Arles  a  n’en  Mistral,  y 
per  això  segons  en  Devoluy,  cal  que  sien  mis 
traliens  els  que  miren  a  l’avenir. 

L'Europèen  (París,  29  abril).  Són  interes¬ 
sants  els  trevalls  Le  Convegno  socialiste  de 
Trieste ,  per  Pierre  Quillard,  Le  réveil  reli- 
gieux  du  pays  de  Gales  et  ses  causes ,  y  L'arti¬ 
cle  4  et  la  hiérarchie  catholique ,  per  P.  G.  La 
Chesnais,  0  sia  l’article  quart  del  projecte  de 
separació  de  les  Iglesies  y  l’Estat,  referent  a 
la  transmissió  dels  béns  dels  establiments 
públichs  del  culte.  Els  restants  trevalls  d’in¬ 
formació  política  internacional  són  nombro¬ 
sos  com  sempre. 

En  el  derrer  número  de  Ruthenische  Revue 
(Viena)  s’hi  llegeix  un  article  sobre  les  na¬ 
cionalitats  austríaques,  que  firma  R.  Sem- 
brattowycz;  y  els  derrers  números  de  Le  Mé- 
néstrel  (París),  Le  Courrier  Européen  (idem), 

La  Ilha  Graciosa  (Azores),  Le  Journal  des 
Pyrénées  Orienlales  (Perpinyà)  publiquen 
també  trevalls  interessants. 

Són  aixi  meteix  recomanables  els  derrers 
números  del  Butlletí  del  <( Centre  Excursio¬ 
nista  de  Catalunya »  (Barcelona),  Art  del  Pa¬ 
gès  (idem),  Alhambra  (Granada),  y  Euskal- 
duna  (Bilbao). 

Lluís  Via 


CONSISTORI  DELS  JOCHS  FLORALS  DE  BARCELONA 

ANY  I905 
VEREDICTE 
Premis  ordinaris 

Premi  de  la  Flor  Natural.  Núm.  283.  La  Sora. 
Lema:  Mirant  enfora. 

Primer  accèssit.  Núm.  331.  Inscripcions.  Lema:  Tot 
passant. 

Segón  accèssit.  Núm.  310.  Llegenda  del  Montsant. 
Lema:  La  gran  montanya  del  Priorat. 

Premi  de  la  Englantina  d’or.  Núm  290.  La  nit 
a  Montgrony .  Lema:  Visió  poematica. 

Premi  de  la  Viola  d’or  y  argent.  Núm.  212.  La 
Corona  d'espines.  Lema:  Et pledentes  coronam  de  spinis , 
■bossuerunt  super  caput  ejus  ( Mathei ,  XXVII.  29.) 

Primer  accèssit.  Núm.  271  Tornant  al  Paradís.  Lema: 
Jesucrist  aixecà’l  trevall  a  la  més  alta  consideració  . 

Segón  accèssit.  Núm.  347  La  llaMia  del  Santíssim. 
Lema:  Lux  perpetua. 

Premis  extraordinaris 

Una  copa  artística  que  ofereix  ei  Consistori.  Nú¬ 
mero  226  En  Ton  de  la  Muga.  (Estudi  pera  una  nu- 
vela.)  Lema:  Terra. 

Accèssit.  Núm.  186.  La  muller.  Lema:  **,3. 

Una  joya  artística,  ofrena  del  Consistori  al  millor 
estudi  de  les  obres  d’un  cèlebre  autor  català  de  la  bona 
època  de  nostra  literatura  (sigles  XIII,  xiv  y  xv).  Desert 

Un  relleu  ARTÍSTICH,  ofrena  del  Eminentissim  y 
Reverendissim  senyor  Cardenal  Frajoseph  de  Calasanz 
Vives,  a  l’autor  del  millor  romanç  històrich  sobre  l'Or¬ 
dre  de  la  Mercè.  No  s’adjudica. 

Un  objecte  d’art,  ofert  per  l’Excelentissim  y  Uus- 
trissim  senyor  Bisbe  de  Vicb,  al  qui  millor  tradueixi  en 
vers  català  l’himne  Veni  Creator,  de  la  Litúrgia  ecle¬ 
siàstica.  Núm.  173.  Veni  Creator.  Lema:  Laudes 

Una  ploma  de  plata,  que  oferí  el  difunt  Ilustrissim 
senyor  Bisbe  de  Tamasso,  a  una  poesia  de  caràcter 
religiós.  Núm  314.  Vía-Crucis.  Lema:  La  Corredemp- 
tora. 

El  sagell  de  la  «Unió  Catalanista»  incrustat 
en  or  sobre  planxa  d’acer,  ofrena  de  la  Junta  Per¬ 
manent  de  la  Unió  Catalanista ,  a  la  millor  novela  sobre 
assumpto  de  vida  ciutadana.  No  s'adjudica. 

Un  objecte  artístich,  ofert  per  la  Lliga  Espiritual 
de  Nostra  Senyora  de  Montserrat,  a  la  millor  composi¬ 
ció  religiosa  o  moral,  en  vers  o  en  prosa,  essent  prefe 
rida  la  que’s  referesca  a  fills  de  Catalunya  que  hagin 
sigut  canonisats  o  beatificats  per  la  iglesía.  Núm  151. 
Rurals  Lema:  Festes. 

Un  objecte  d’art,  ofert  per  la  Lliga  Regionalista 
de  Sabadell,  a  l’autor  de  la  millor  poesia  de  genre 
humorístich.  No  s’adjudica. 


Un  objecte  d'art  y  títul  de  soci  de  mèrit  de 
l’Associació  de  Lectura  Catalana,  al  qui  millor 
desenrotlli  el  tema:  «Necessitat  de  la  lectura  artística 
catalana»,  etc.  Desert. 

Y  el  premi  ofert  pel  Centre  Catalanista  de  Santiago 
de  Cuba.  No  s’adjudica. 

Fou  dictat  el  present  veredicte  en  la  ciutat  de  Bar¬ 
celona  als  27  d’abril  de  1905  — El  President,  Francesch 
Ubach  y  Vinyeta.  -  Antoni  M.a  Alcover,  prèbere. — Ma¬ 
nel  Ribot  y  Serra.  -  Miquel  Laporta. — Joseph  Galvany 
y  Parladé.  —  Rossendo  Serra  y  Pagès,  Secretari 


NOVES 

El  Diario  de  Barcelona  del  24  d’abril  pas¬ 
sat  s’indigna  perque’l  govern  d’en  Villaver- 
de,  un  govern  conservador,  desfent  lo  fet  per 
en  Maura,  torna  a  permetre  les  corridas  de 
toros.  Quasi  bé  enterneix  el  Diario  de  Barce- 
lona  protestant  d’aquest  acte  de  regressió  a 
costums  barbres  y  desmoralisadores:  tan  bé 
s’explica. 

Però’l  meteix  Diario  de  Barcelona  del  dia 
següent  publica  la  ressenya  de  la  corrida  del 
dia  anterior,  feta  ab  una  competència  que  li 
envejaran  els  més  entusiastes  aficionats.  Ab 
lo  qual  el  Diario  de  Barcelona  contribueix, 
per  medi  de  la  publicitat  que  dóna  a  l’espec¬ 
tacle,  a  fomentar  aquelles  meteixes  costums 
y  sentiments  que’l  dia  avans  creya  devien 
censurarse. 

Que  això  ho  fes  un  rotatiu  vulgar, 
d’aquells  que  afirmen  que  la  prempsa  déu 
sacrificarho  tot  a  la  informació  y  déu  per  lo 
tant  donar  compte  als  lectors  de  tot  lo  que 
passa,  no  tindria  res  d’estrany;  però  que  ho 
faci  un  diari  que  no  vol  donar  compte  dels 
suicidis,  que  no  vol  publicar  certs  anuncis, 
que  no  parla  d’un  drama  perque  s’ha  estre¬ 
nat  en  dilluns  sant,  que,  en  una  paraula, 
sosté  y  ha  sostingut  sempre  que  no  déu  con- 
tribuhirse  per  medi  de  la  publicitat  a  donar 
resò  a  tot  lo  que’s  creü  immoral,  es  un  mis¬ 
teri  que  li  convindria  aclarir. 

Ja  sabèm  que  no’ns  el  aclarirà  aquest  mis¬ 
teri,  perque’l  Diario  de  Barcelona  no’ns  lle¬ 
geix  a  nosaltres,  també  per  això,  perque’ns 
creu  immorals:  però  sempre’ns  quedarà’l 
dret  de  fer  les  nostres  suposicions,  com  se 
les  faràn  totes  les  persones  de  recte  criteri. 

çEs  hipocresia?  <Es  interès  material  0  mo¬ 
ral?  {Es. ,.  economia. . .  política?  {Es  afició  per 
l’art  d’en  Cúcharesi  çEs...  es...  es  barra P 


La  comissió  executiva  de  la  Festa  Nacio¬ 
nal  Catalana’ns  envià  la  següent  comunicació 
pera  ésser  insertada  en  aquestes  planes: 

Reunits  la  vetlla  del  2  de  janer  els  delegats  de  totes 
les  Associacions  Autonomistes  en  Assamblea,  acorda¬ 
ren  celebrar  enguany  la  primera  Festa  Nacional  Cata¬ 
lana’l  matí  de  la  diada  del  Corpus,  en  remembrança 
del  Corpus  de  Sang  de  1640,  nomenant  una  Comissió 

Executiva  que  representés  totes  les  tendencies  y  moda¬ 
litats  sens  excepció  del  Nacionalisme  Català 

Pera  complir  aytal  honrosa  comanda  aquesta  Comis¬ 
sió  ha  celebrat  dues  sessions  en  els  dies  25  de  febrer  y 
4  de  març,  havent  acordat  unanimament  els  següents 
extrems  que  per  son  encàrrech  tinch  l’honor  de  comu- 
nicarvos. 

A — Que  considerantse’ls  comissionats  fidel  repre¬ 
sentació  de  l’autonomisme  de  la  terra,  prengueren  tots 
sos  acorts  ab  la  seguretat  de  veures  secundats,  apoyats 
y  seguits  per  tots  els  catalanistes  y  totes  les  associa¬ 
cions  y  colectivitats:  ja  que  la  total  finalitat  del  projec 
te  es  reahsar  una  veritable  festa  de  germanor  y  una 
brillant  manifestació  de  la  força  y  riquesa  de  matisos 
que  integren  el  moviment  llibertador  de  nostra  Catalu¬ 
nya. 

B  Volent  la  susdita  Comissió  ésser  formada  ben 
a  la  catalana,  determinà  prescindir  en  el  sí  de  la  metei- 
xa  de  tota  Presidència  indicadora  sempre  d’una  supe¬ 
rioritat  o  distinció  qu’entén  no  té  rahó  d’existir  en  la 
representació  susdita;  creant  (atenent  al  major  ordre  y 
desenrotllo  de  la  empresa)  solsament  una  Secretaria 
conferida  al  delegat  de  l’Associació  de  Lectura  Catala¬ 
na,  entitat  iniciadora  de  la  idea  que’s  tracta  de  realisar. 

C  —  Se  celebrarà  la  solemníssima  festa  en  lloch  que 
oportunament  s’anunciarà  ab  la  deguda  anticipació, 
pera  que  vos  serviu  concorrehi,  ajudant  a  feria  més  gran 
y  esplendent. 

D.  —  Serà  repartida  a  tots  els  noys  pertanyents  a 
les  Escoles  Catalanes,  Ateneus  Obrer  Catalans  y  Or¬ 
feons,  una  barretina  vermella  ab  gira  negra  acompanya¬ 
da  d’un  llibret  quina  redacció  corre  a  càrrech  de  l’emi¬ 
nent  escriptor  en  Joan  Maragall.  Cantaran  els  susdits 
noys  tots  a  l’hora  un  himne  alusiu  a  l’acte,  quina  lletra 
ha  sigut  encomanada  a  l’inspirat  poeta  en  Francesch 
Matheu  y  quina  música  compón  el  mestre  en  Lluís  Mi- 
llet. 

E.  — La  Comissió  Executora  vos  encomana  tinguèu  a 
bé,  al  assistir  a  la  festa,  venir  ab  la  corresponent  senyera 
y  ab  llurs  distintius  els  socis,  procurant,  si  per  parti¬ 
culars  motius  no  la  possehiu,  proporcionàrvosla  pera  la 
diada,  ja  qu’es  convenientissim  se  posi  visiblement  de 
relleu  la  hermosa  solidaritat  que  en  actes  que  afecten  a 
la  sobirana  idea  de  la  Patria’ns  uneix  a  tots  sense  man- 
carnhi  ni  un. 

F.  — Foren  delegats  en  nom  de  la  repetida  Comissió 
Executora’ls  representants  de  la  Unió  Catalanista  y 
Associació  de  Lectura  Catalana,  senyors  doctor  Martí  y 
Julià  y  Frederich  Barceló  respectivament,  peraque  pro¬ 
curin  els  fondos  necessaris  pera  sufragar  els  gastos  que 
ocasioni  la  festa. 

y  G. —  Oficiar  a  totes  les  colectivitats  autonomistes  de 
Catalunya  pera  que,  ja  que  no  aquest  any,  procurin  pera 
l’any  vinent,  en  igual  fetxa  y  en  idèntica  forma,  a  esser 
possible,  organisar  sa  corresponent  festa  en  els  pobles, 
viles  y  ciutats  ahont  radiquin  a  fí  de  celebraria  tota  la 
Nació  Catalana  ensemps,  esdevenint  la  diada  d’aquets 
modo  recort  del  passat  y  lliçó  pera  l’esdevenir,  essent 
llaç  de  germanor  y  amor  entre  tota  la  familia  catalana. 

Oportunament  aquesta  Secretaria  vos  anirà  comuni¬ 
cant  tots  els  acorts  que  la  nombrada  Comissió  prengui, 
tenint  la  seguretat  de  vostra  adhesió  y  ferm  apoyo. 

Per  Catalunya,  per  la  prompta  consecució  de  ses 
reivindicacions  y  llibertats. 

Visquèu  molts  any  — En  nom  de  la  C.  O  — El  Secre¬ 
tari,  Frederich  Barceló,  de  l’Associació  de  Lectura  Ca¬ 
talana.  v 

Formen  la  Comissió  Executiva  de  la  Festa  Nacional 
de  Catalunya  les  Associacions  següents:  Unió  Catala¬ 
nista ,  Lliga  Regionalista  y  Catalunya  Federal,  per  les 
tres  branques  polítiques;  Jochs  Florals,  per  la  Poesia; 
Orfeó  Català,  per  la  Música;  Círcul  de  Sant  Lluch,  per 

les  Arts  gràfiques  y  plàstiques,  Centre  Excursionista,  per 
l’Excursionisme;  Colegi  de  Sant  Jordi,  per  les  Escoles 
Catalanes;  Ateneu  Obrer  del  Districte  Segón,  pels  Ate¬ 
neus  Obrers;  Centre  Escolar  Catalanista,  per  les  Cor¬ 
poracions  escolars,  y  Associació  de  Lectura  Catalana, 
per  totes  les  colectivitats  catalanistes  disgregades. 

Diumenge  prop  passat  tingué  lloch  al  tea¬ 
tre  del  Retiro  de  Tarrassa  un  meeling  que 
deixà  per  tots  conceptes  fonda  impressió 
en  els  concorrents.  Els  elements  radicals  de 
dita  població,  que’n  foren  els  organisadors, 
deuen  ésser  felicitats  per  nosaltres,  ja  que 
l’èxit  va  superar  a  tot  quant  s’esperava. 

Els  cartells  y  circulars  que  invitaven  a 
l’acte  de  propaganda  feyen  constar  que’s  con¬ 
cedia  la  tribuna  lliure.  Això  posà  espectant 
al  poble  de  Tarrassa,  que  recordava  una  fet¬ 
xa  no  molt  llunyana  en  la  que’ls  republicans 
dels  Rocas  y  companyia  tregueren  a  cops 
de  cadires  als  elements  anarquistes  que  vol¬ 
gueren  parlar  a  l’auditori  després  dels  ora¬ 
dors  fraternaris,  y  que  feya  suposar  al  poble 
tarrassench  que  hi  hauria  lynxaments ,  sen- 
tat  que’ls  cat  lanistes  són  reaccionarios,  y 
airasados ,  e  intransigentes. 

El  teatre,  qu’es  espayosissim,  era  ple  a 
vessar.  Presidi  el  senyor  Figueras,  culte 
obrer  que  fa  honra  al  proletariat  català.  Par¬ 
laren,  en  representació  de  varies  entitats  cata¬ 
lanistes  y  del  periòdich  La  Tralla ,  els  se- 
yors  Bonhome,  Roig  y  Pruna,  y  Manau,  en 
milj  dels  grans  aplaudiments  que’ls  hi  tri¬ 
butà  l’auditori,  compost  en  gran  majoria 
de  republicans.  Al  arribar  a  aquest  punt,  de¬ 
manaren  la  paraula ’  ls  senyors  Carbonell 
y  Castellà.  El  president  els  hi'  feu  avinent 
que’ls  hi  reservava  pera  en  acabat. 

Aleshores  parlà’l  senyor  Gibert,  qui  feu 
constar  que  ho  feya  en  nom  del  «Progrés 
Autonomista»,  entitat  quecreu  que  la  llibertat 
absoluta  de  l’individuu  es  l’aspiració  més 
noble  de  la  humanitat,  y  que  la  evolució  que 
passa  per  totes  les  autonomies  es  l’únich 
medi  d’arribarhi. 

Aixi  que  hagué  acabat,  el  president,  tenint 
en  compte  que’l  no  concedir  la  paraula  als 
dos  que  l’havien  demanada  y  qu’eren  anar¬ 
quistes  fins  a  després  d’haver  enrahonat  tots, 
podria  semblar  descortesia,  0  temor  el  dei- 
xarlos  sense  contesta,  si  bé  no  era  obligació 
el  ferho  ja  que’l  meeting  no  era  pas  de  con¬ 
trovèrsia,  feu  parlar  als  dos  ja  dits. 

Aquests  oradors  no  feren  altra  cosa  que  re¬ 
petir  els  conceptes  dels  catalanistes  radicals 
y  afegirnhi  alguns  altres,  que’ls  encarregats 
de  contestarlos,  que  foren  el  senyor  Llorens 
y  nostre  company  Pujulà,  demostraren  no 
contradeyenenres  la  tesis  catalanista  de  la  lli¬ 
bertat  de  les  pàtries  naturals  y  de  l’acceptació 
momentània  d’un  exèrcit  voluntari,  que  seria 
semblant  al  que  alguns  anarquistes  creuen 
necessari  pera  la  defensa  de  les  agrupacions 
àcrates  contra’ls  Estats  burgesos. 

Eren  les  dues  de  la  tarda  ;  el  meeting 
havia  començat  a  les  déu  del  mati,  y  com  sia 
que  no  considerés  prudent  el  senyor  Figue¬ 
ras  fatigar  més  l’atenció,  de  l’auditori,  que 
ferm  en  son  lloch  no’s  recordava  de  que 
l’hora  de  dinar  era  ben  passada,  sospengué 
l’acte,  malgrat  els  anarquistes  volguessin  rec¬ 
tificar  (cosa  que  l’hauria  fet  interminable),  y 
s’acordà  entre  uns  y  altres  aplassarlo  pera 
una  controvèrsia  en  la  meteixa  Tarrassa,  ab 
punts  fixos  pera  facilitar  la  discussió. 

Tinguis  per  ben  entès  que  tant  els  catala¬ 
nistes  com  els  anarquistes  parlaren,  y  ho  fa¬ 
ran  en  el  pròxim  acte  igualment,  no  moguts 
per  passió  politica  ni  tractant  d’ésser  vence¬ 
dors  derrotant  al  contrari,  sinó  ab  el  desitj  de 
que  venci  la  veritat  y  d’acceptaria  així  que 
sia  vista. 

Aquell  acte  en  el  que  tanta  cultura  mostrà 
el  poble  de  Tarrassa,  comparat  ab  el  qu’en  el 
meteix  poble  hi  tingué  lloch  temps  enrera, 
demostrà  una  vegada  més  que  molt  se  podria 
esperar  dels  catalans,  y  dels  obrers  sobre  tot, 
si  no’ls  pertorbessin  la  pandilla  dels  Rocas, 
fentlos  ésser  lo  que  no  serien  may. 

Seguint  la  costum  de  cada  any,  en  altre 
lloch  d’aquest  número  y  en  secció  especial 
publiquèm  el  veredicte  que’l  Consistori  dels 
Jochs  Florals  d’enguany  ha  emès,  y  que  ja 
ha  vist  la  llum  en  la  prempsa  diaria. 

Dit  veredicte  no  va  firmat  per  tots  els  man- 
tenedors  elegits  el  passat  octubre,  puig  tres 
d’ells  (els  senyors  Ildefons  Sunol,  Manuel  de 
Montoliu  y  Arnau  Martínez  y  Setinà)  han 
dimitit  sos  càrrechs.  Heusaqui  el  resultat,  ja 
previst  per  algú,  dels  esforços  qu’en  la  elec¬ 
ció  de  mantenedors  feren  alguns  adjunts 
pera  lograr  transigències  que  no  venien  al 
cas  entre  les  candidatures  presentades  pera 
formar  el  Consistori  d'enguany.  De  totes  ma¬ 
neres,  els  mantenedors  dimissionaris  han  si¬ 
gut  substituhits  pels  mantenedors  suplents, 
y  el  fallo  s’ha  emès,  si  no  per  unanimitat, 
per  majoria,  com  succeheix  en  tot  certamen. 

Sobre  lo  ocorregut  en  la  elecció  de  mante¬ 
nedors  ja  donarem  llealment  nostre  parer. 
Ara,  sobre  lo  que  ha  passat  derrerament, 
en  la  prempsa  hi  Hem  llegit  diverses  ver¬ 
sions,  si  l’una  apassionada,  l’altra  més.  Re- 
nuncièm,  donchs,  a  parlarne,  considerant 
que,  si  tot  lo  ocorregut  són  qüestions  d’ordre 
interior,  no  semblen  pas  afectar  al  prestigi 
de  la  clàssica  institució,  y  per  lo  tant  no'ns 
interessen;  y  si  són  qüestions  senzillament 
personals,  en  tal  cas  sols  afecten  a  l’amor 
propri  d’alguns  individuus,  lo. qual  tampoch 
ens  interessa. 


Llegim  en  un  diari: 

í 

Circula’l  rumor,  a  la  veritat  una  mica  sorprenent,  de1 
que'l  Municipi,  que  pensa  enviar  la  Banda  municipal  a* 


Madrid  per  les  festes  del  Centenari  del  «Quixot»,  no's 
recorda  d’una  decisió  anierior  concedintla  als  Jochs 
Florals  de  Barcelona.  Es  ben  particular  que  la  Corpo¬ 
ració  que  protestava  de  la  Festa  de  les  Lletres  Catala¬ 
nes  hi  avantposi  tan  descaradament  la  de  les  Lletres 
Castellanes  No  està  de  més  fer  present  que  quan  els 
Jochs  Florals  de  Saragoça  l’Ajuntament  no  sols  hi 
envià  la  Banda,  sinó  que  sufragà  un  premi  superior  a 
tot  lo  que  valen  els  que  dóna  cada  any  a  la  nostra 
Festa. 

^Es  que'l  Municipi  de  la  nostra  ciutat  s’ha  fet  única¬ 
ment  pera’ls  forasters? 

Al  entrar  en  màquina  aquest  número  no 
sabèm  si  l’Ajuntament,  avergonyit ,  ha  fet 
cas  d’aquest  toch  d’atenció  que  acabèm  de 
transcriure. 

Però  avans  del  diumenge,  dia  dels  Jochs 
Florals,  bé  sortirèm  de  dubtes. 

L’autocracia  russa  vol  dar  exemples  d’hu¬ 
manitat  als  Estats  lliberals  que  la  motegen 
de  despòtica. 

Y  ha  concedit  la  llibertat  religiosa  a  totes 
les  sectes...  menys  la  juheva. 

Y  dies  avans  l’autocr.acia  russa  havia  do¬ 
nat  un’altra  mostra  de  grandesa  d’ànima 
commutant  la  pena  capital  per  la  de  cadena 
perpetua  a  l’assessí  del  gran  duch  Sergi. 

Els  Estats  de  la  llibertat,  la  igualtat  y 
la  fraternitat  s’han  sorprès  de  moment,  pe¬ 
rò  no  han  trigat  gayre  a  veure  que  aytals 
disposicions,  més  que  grandesa  d’ànima,  més 
qu’esperit  de  justícia,  revelen  flaquesa,  dub¬ 
te,  por... 

Y  desgraciadament  no  s’erren. 

El  primer  de  maig,  a  Barcelona,  tampoch 
no  ha  portat  malicia  aquest  any.  Tot  s’ha 
reduhit  a  algunes  tentatives  frustrades  de  fer 
parar  algunes  fàbriques  que  trevallaven,  y  a 
un  meeting  desanimat. 

S’ha  abusat  tant  del  meeting ,  se  li  ha  pre¬ 
dicat  tant  a  l’obrer  y  s’han  desmentit  tant  les 
paraules  ab  les  obres,  que  no’ns  estranya  pas 
aquesta  indiferència  y  aquesta  fredor.  En 
comptes  d’educar  al  poble,  en  comptes  d’en- 
senyarlo,  no  s’ha  fet  més  que  parlarli  de  re¬ 
volució  y  de  matar  burgesos.  Y  això  tot  l’any. 
Y  el  trevall  se  troba  tant  o  més  mancat  de 
protecció  que  avans,  y  l’obrer  més  mancat 
d’ajuda  cada  dia,  y,  lo  qu’es  pitjor:  qu’està 
desenganyat.  Aquesta  es  l’obra  dels  nostres 
falsos  llibertaris:  matar  en  flor  els  meteixos 
ideals  que  prediquen,  aqueixos  ideals  que, 
en  comptes  de  realisar  lògicament  una  missió 
redemptora,  sols  semblen  tenir,  en  nostre 
desgraciat  país,  !a  missió  d’engreixar  brè¬ 
tols. 

éS’acabaràn  de  convèncer  nostres  obrers 
de  que’ls  hi  cal  renunciar  d  un  cop  als  mee- 
tings  revolucionaris  fets  per  revolucionaris 
de  pega,  per  forasters  que  mengen  aqui  la 
sopa  boba  y  per  catalans  descastats?  cS’aca- 

baràn  de  convèncer  de  que  no  es  predicant 
l’odi  de  classes  entre’ls  varis  estaments  de  la 
gran  familia  catalana  còm  se  resoldrà'l  pro¬ 
blema? 

Parlèm  del  problema  nostre ,  perque  es  l’ú¬ 
nica  manera  pràctica  de  fer  quelcom:  no  par 
lant  d’imaginaries  solidaritats  universals: 
que  aqui  y  a  l’estranger  cadascú  té  prou  fey- 
na  a  casa  seva,  y  qui  molt  abraça  poch  es¬ 
treny. 

Organisada  per  l’«Aplech  Catalanista»,  va 
celebrarse’l  diumenge  a  la  nit  a  l’Ateneu 
Barcelonès  una  vetllada  literaria  en  honor 
del  poeta  Mistral.  Llegi  un  ben  escrit  tre- 
vall  el  senyor  Vidal  y  Riba,  president  de 
P«  Aplech  ».  El  senyor  Senties  llegí  adhe¬ 
sions  d’en  Juli  Delpont  y  de  l’associació 
de  València  «Lo  Rat  Penat».  El  senyor  Si¬ 
món  llegi  un  notable  article  d’en  Joseph 
Aladern,  y  el  senyor  Surinach  la  poesia 
La  Copa ,  d’en  Francesch  Matheu.  Després 
d’aquestes  lectures  se  procedí  a  les  de  varis 
fragments  de  les  obres  d’en  Mistral  Poema 
del  Rose ,  Nerto ,  Calendau  y  M ireio ,  pels 
senyors  Folch  y  Torres  (Joseph  M.a),  Tort, 
Senties  y  Simón.  Clogué  l’acte’l  senyor 
Massó  y  Torrents  (que  presidia  la  sessió), 
llegint  un  hermós  trevall  sobre’l  gran  poeta 
de  Provença  y  sobre  la  literatura  provençal, 
de  la  que’n  feu  un  conciençós  estudi  histò- 
rich,  demostrant  qu’en  Mistral  representa  en 
ella  l’esperit  modern,  que  s’imposa. 

La  concorrencia,  que  omplia  per  complert 
la  sala  d’actes  de  l’Ateneu,  aplaudi  tots  els 
trevalls  xardorosament,  y  en  especial  una 
carta  d’en  Mistral  dirigida  als  socis  de 
l’«Aplech»,  als  qui  felicitèm  per  la  organisa- 
ció  de  tan  important  vetllada. 

Ab  les  tres  últimes  sonates  pera  violoncel 
y  piano,  la  nit  del  derrer  diumenge  termenà 
ï’«  Associació  Wagneriana  »’l  Cicle  Beetho- 
ven  (serie  III).  Els  senyors  Domènech  Espa¬ 
nyol  y  Dini  meresqueren  L’aplaudiment  y 
l’elogi  dels  assistents  a  l’audició,  com  els  ha¬ 
vien  merescut  en  les  audicions  anteriors. 

De  política  madrilenya: 

Sembla  qu’en  Montero  Rios,  pseudo-quefe 
del  partit  (y  tan  partit!)  lliberal  dinàstich,  ha 
dit  aquests  dies  que  pensava  retirarse  de  la 
política.  Aixi  al  menys  ho  diuen  els  partes ,  y 
afegeixen  que’Is  més  significats  prohoms  del 
partit  han  anat  en  romeria  a  pregarli  que’s 
sacrifiqués  v  no  volgués  posar  en  greu  com¬ 
promís  les  llibertats  pàtries. 

Ab  tal  motiu  diu  en  Pol ,  a  La  Veu  de  Ca¬ 
talunya: 

Fa  horror  pensar  que’ns  podíem  llevar  un  día  lle¬ 
gint  la  nova  de  qu’en  Montero  Ríos  no  volia  més  co¬ 
mèdia. 


ijCòm  ho  hauríem  fet,  pobres  de  nosaltres..  ?  {Còm 
hauria  pogut  anar  la  política  espanyola...? 

Gràcies  a  Deu,  el  quefe  dels  lliberals  s’hi  ha  repen¬ 
sat  y  en  aras  de  la  liberlaz  y  de  la  patria  seguirà  fent 
política. 

Sursum  corda! 

Realment  n’hi  ha  pera  ferse  un  panxó  de 
riure  ab  el  pobre  Montero  y  els  seus. 

Y  ab  els  republicans  que  han  acusat  a  n’en 
Villaverde  de  violar  la  Constitució  deixant 
de  piesentarse  a  les  Corts  ab  tant  temps  com 
fa  qu'es  al  poder. 

Y  ab  en  Villaverde,  que’ls  ha  contestat 
que  bueno  y  ha  seguit  fent  broma:  es  a  dir, 
violant  la  Constitució. 

Y  que  li  diguin  immoral  els  pallaços  de  la 
política. 

Més  valdria  que  li  diguessin  barrut  y  ho 
encertarien;  perque  no  sembla  sinó  que  com 
a  tal,  ja  que  no  com  a  grrran  polítich,  en  Vi- 
llaverde  s’ha  proposat  deixar  petit  al  meteix 
Maura. 

Publicacions  rebudes: 

Revista  Olotina.  Hem  rebut  el  primer  nú¬ 
mero  d’aquesta  publicació  mensual,  que  veu 
la  llum  a  Olot.  Publica  interessants  articles 
sobre  folk-lore,  per  Rosendo  Serra  y  Pagès, 
sobre  costums  olotines,  per  Joseph  Saderra, 
y  altres  temes  agradosos.  No  ostenta  progra¬ 
ma  definit,  y  ve  a  lluytar  per  l'enaltiment  de 
la  cultura  catalana.  Li  desitjém  prosperitats. 

Carlell-Convocatoria  del  certamen  organi- 
sat  pels  periodistes  tarrassenchs,  que’s  cele¬ 
brarà’l  dia  2  de  juliol  de  1905,  primer  dia  de 
la  festa  major  de  Tarrassa.  S’ofereixen24  pre¬ 
mis.  Totes  les  composicions  hauràn  d’ésser 
inèdites  y  escrites  en  català  0  castellà,  ex¬ 
ceptuant  aquelles  en  que’s  fa  menció  de  la 
llengua  en  que  han  d’ésser  escrites.  La  Flor 
natural  s’adjudicarà  a  la  millor  poesia  cata¬ 
lana.  Els  trevalls  ban  d’ésser  enviats  avans 
del  23  del  vinent  juny  al  secretari  del  jurat 
(Topete,  1).  El  jurat  estarà  compost  pels  se¬ 
nyors  TeodorBaró,  president;  Frederich  Ra» 
hola,  vispresídent;  Angel  Alcalde  y  Joseph 
Ventalló,  vocals;  Francesch  Abad,  secretari. 

Fidel  Giró  impressor.  —  Carrer  de  València,  233. 

Joventut 

SETMANARI  CATALANISTA 

Preus  de  suscripció: 


CATALUNYA:  Un  any . 8  Pessetes. 

>  Mitj  any .  4  50  > 

>  Trimestre..  .  .  > .  2'25  » 

ALTRES  REGIONS  D'ESPANYA: 

Un  any .  9  > 

ESTRANGER:  Un  any . 10  Franchs. 

Número  corrent . 20  Cèntims. 

>  atrassat,  ab  folletins.  ...  40  » 

»  v  »  sense  folletins.  .  .  25  » 


El  número  corrent  no’s  ven  sense  folletins. 

Publicats  ja  tots  els  folletins  de  la  novela 


de  Víctor  Català,  repartim  avuy  la  coberta  que  pera  enquadernaria 
ha  dibuixat  en  Joseph  Triadó. 

Els  suscriptors  que  conservin  en  bon  estat  tots  els  folletins  poden 
portarlos,  junt  ab  la  coberta,  a  aquesta  Administració,  ahont,  mitjan¬ 
çant  la  entrega  de  20  cèntims,  se’ls  retornarà  l’obra  enquadernada 
en  rústica.  També’s  faciliten  enquadernacions  caètonné  al  preu  de 
50  cèntims. 

L’obra  queda  posada  a  la  venda  en  totes  les  llibreries  al  preu  de 
3  pessetes  l’exemplar.  En  aquesta  Administració  se  serveixen,  com 
de  costum,  exemplars  ab  un  25  per  100  de  descompte  als  que  acre¬ 
ditin  ésser  suscriptors  de  JoVeNtUT* 

Conforme  tenim  anunciat,  la  setmana  entrant  començarem  la 
publicació  en  nostre  folletí  de 

LES  TENEBROSES 

♦ 

d’en  Rafel  Nogueras  y  Oller. 

Al  meteix  temps  ens  complavèm  en  anunciar  que,  un  cop  terme- 
nada  aquesta  obra,  publicarèm  la  novela 

RONIANTICHS  D’ARA 

(HiSTORIA  D’UNS  AIORS  NEGUITOSOS) 

original  de  n’Enrich  de  Fuentes. 

Ab  lo  qual  anèm  realisant  nostres  propòsits  de  qu’en  la  EUBLIO- 
JECA  DE  JOVeNtÜT  s’hi  apleguin  les  obres  dels  autors  catalans 
de  més  valua  y  més  justament  reputats. 


Redacció  y  Administració  : 

Plaça  del  Teatre,  6,  entresol. 

SUMARI: 

Lo  dels  Jochs  Florals,  per  R.  Miquel  y  Planas.—  Les 
dues  flors  (acabament),  per  Geroni  Zanné.—  Els 
Jocbs  Florals  d'enguany. — Pobreta  gent!,  per  J  Pin 
y  Soler. — La  regeneració  (?)  de  l’Eldorado,  per  Sal¬ 
vador  Vilaregut.— Notes  bibliogràfiques,  per  R.  Mi¬ 
quel  y  Planas.— Noves. 

FOLLETÍ: 

LES  TENEBROSES,  per  Rafel  Noguer  as  y  Oller  — 
Plech  1. 

DAFNIS  Y  CLOE.— Traducció  catalana- Plech  13. 


LO  DELS  JOCHS  FLORALS 

Ja  s’es  celebrada  enguany  la  Festa  dels 
Jochs  Florals.  Ara,  y  no  avans  d’ara,  es  la 
ocasió  de  dir  quelcòm  sobre’ls  incidents  que 
precediren  a  la  publicació  del  veredicte  y  so¬ 
bre  les  discussions  apassionades  que'n  foren 
la  conseqüència.  Ara  y  no  avans  d’ara  Jo¬ 
ventut  pot  y  dèu  rompre’l  silenci  guardat  a 
posta  fins  avuy,  ja  que’ls  apassionaments  d’a- 
vans  no  tenen  rahó  d’ésser  tractantse  d’un 
fet  consumat.  Y  Joventut  va  entendre  des- 
de’l  primer  moment  que  no  devia  contribuhir 
a  exacerbar  innecessàriament  una  qüestió  en 
la  qual  podíem  molestar  sense  volerho  a  per¬ 
sones  per  les  quals  sentim  amistats. 

El  problema  plantejat  desde  ja  fa  alguns 


Número  corrent . 20  cèntims. 

»  atrassat,  ab  folletins.  .  40  » 

»  >  SENSE  FOLLETINS.  25  » 

anys  respecte  als  nostres  Jochs  Florals  se  re¬ 
fereix  a  les  tendencies  de  la  Literaria  Insti¬ 
tució  a  la  qual  dèu  Catalunya  principalment, 
y  diguis  lo  que’s  vulgui,  la  renaixença  de  son 
esperit,  iniciada  en  les  lletres  y  continuada 
arreu  en  tots  els  ordres  de  l’activitat.  Que  sa 
primitiva  constitució,  que’l  reglament  per 
que's  regeix  mereixen  tal  volta  ésser  modifi¬ 
cats  en  sentit  més  ampli  en  vista  de  l’espan- 
diment  assolit  per  la  nostra  Literatura,  això 
es  cosa  que  ja  s’ha  dit  y  repetit  en  les  planes 
de  Joventut.  Creyèm  que  s’ha  de  fer  en 
aquest  sentit  quelcòm  més  de  lo  que  ja  s’ha 
fet,  donchs  es  innegable  que  aquesta  ten¬ 
dència  progressiva  que  tots  desitgèm  veure 
accentuada  en  els  Jochs  resulta  existir  de  fet 
examinant  la  successió  dels  volums  anyals 
de  la  Institució:  sens  esforç  se  pot  veure  que 
la  tònica  general  es  ascendent  y  progressiva 
a  travers  de  les  oscilacioms  purament  cir¬ 
cumstancials  que  provenen  de  causes  molt 
diverses.  La  festa  dels  Jochs  ha  estat  cada 
any,  més  0  menys,  una  manifestació  de  l’es¬ 
tat  d'esperit  de  Catalunya:  sentimental  en  sos 
començos,  acomodaticia  més  endevant,  pa¬ 
triòtica  després,  y  avuy  catalanista  y  literaria 
alhora.  Ella  ha  estat  en  algunes  ocasions 
supeditada  a  les  conveniencies  d’ordre  poli- 
tich  y  econòmich  (1888,  Exposició  Univer¬ 
sal),  en  altres  ocasions  ha  pres  el  caràcter  de 

protesta  enèrgica  (1902,  Canigó),  y  dels  Jochs 
Florals  pot  dirse  que  sempre  han  traslluhit 
quelcòm  de  lo  que  Catalunya  ha  anat  sentint: 
proba  donchs  de  que'ls  Jochs  Florals  són  co¬ 
sa  viva  y  de  que  la  llur  constitució  inicial, 
encara  que  modificable,  els  fa  aptes  pera  do¬ 
nar  trascendencia  a  tot  lo  que  palpita  en  la 
nostra  terra  y  pot  produhir  una  exteriorisació 
literarià. 

Que  hi  hagi  qui,  més  impacient,  vulgui 
precipitar  la  vella  Institució  per  la  via  d’una 
modernisació  ideal,  ho  comprenèm  y  ho  tro- 
bèm  molt  lloable:  nosaltres  fins  tractarèm 
d’influhir  en  que  això  sia  possible.  Mes  no  cal 
oblidar  que  aquestes  coses  han  d’ésser  mira¬ 
des  ab  respecte,  evitant  destruhir  quan  sols  se 
tracta  de  renovar,  y  que  moltes  vegades  els 
procediments  poden  comprometre  l’obra  a 
assolir  al  malmetre  inconsideradament  lo 
que  havia  d’ésser  fonament  y  base  d’ella. 

Això  creyèm  que  ha  estat  el  perill  o  la  crisis 
dels  Jochs  d’enguany;  crisis  que  considerèm 
sanitosa  després  de  tot,  encara  que  sien  de 
doldre  les  invectives  que  s’han  adreçat  a  per¬ 
sones  acreedores  a  tota  consideració  y  que 
no  mereixen  pas  ésser  posades  en  interdicte. 

Sí,  hem  de  dirho  francament  als  nostres 
amichs:  la  campanya  que  han  portat  a  terme 
desde  El  Poble  Català,  encara  que  guiada 
pels  millors  propòsits,  ens  ha  hagut  de  des¬ 
plaure  en  quant  als  procediments. 

Recordis  que  al  nombrarse’ls  mantene- 
dors  d’enguany,  les  dues  tendencies  en  pug¬ 
na  quedaren  representades  per  dues  candida¬ 
tures.  Això  era  lo  procedent,  y  d’una  manera 
natural  havia  de  produhirse  com  a  resultat  el 
predomini  d’una  0  altra  tendencia;  tendencia 
que,  podentse  tan  sols  exercitar  desde’l  Con¬ 
sistori  al  judicar  el  mèrit  de  les  composicions, 
pera  res  hauria  pogut  modificar  lo  que,  estant 
subjecte  a  una  reglamentació,  no  entra  en 
les  atribucions  dels  mantenedors.  Vol  dir  tot 
això  que  la  innovació  aportada  als  Jochs  hau¬ 
ria  distat  molt  de  produhir  els  trastorns  que 
temien  alguns. 

Mes  lo  que  ocorregué  fou  cosa  molt  pitjor, 
al  conseguir  els  bons  oficis  d’aquells  que, 
ab  la  elecció  d’elements  significats  en  quis- 
cuna  de  les  dues  tendencies,  quedés  de  fet 
eregit  en  el  si  del  consistori  un  dualisme  que 
més  endevant  havia  de  portar  tantes  anades 
y  vingudes. 


A  judici  nostre,  comencen  en  aquest  punt 
les  errades  dels  elements  que’s  proposaven  la 
regeneració  dels  Jochs.  Si  no  se  sentien  ab 
cor  de  congeniar  amigablement  y  per  mutua 
consideració  ab  els  altres  elements  del  Con¬ 
sistori,  llur  obligació  era  dimitir  a  l’acte. 
No  ho  feren,  y  ab  això  devien  saber  prou  a 
lo  que  s’obligaven,  si  es  que  no  volien  ésser 
més  endevant  titllats  de  pertorbadors  y  apor¬ 
tar  realment  una  pertorbació  al  funciona¬ 
ment  dels  jochs,  els  quals  sols  una  vegada 
han  degut  ésser  sospesos  per  culpa  dels  ene- 
michs  irreconciliables  de  Catalunya,  y  en¬ 
guany  de  poch  no  han  sofert  igual  contra¬ 
temps  per  causa  dels  qui  diuen  estimarlos 
més:  manifestació  de  qual  sinceritat  novolèm 
dubtar  ni  dubtèm. 

Vingué  la  ocasió  de  donar  el  veredicte,  y 
les  dues  tendencies,  que  cap  esforç  havien 
fet  en. interès  dels  Jochs  pera  conseguir  una 
aproximació,  se  trobaren  devant  per  devant. 
ïQuè  va  succehir?  Que  quiscún  dels  partits 
tenint  diferent  criteri  respecte  a  la  valua  de 
determinades  composicions,  no’s  mostrà  pro¬ 
pici  a  cedir.  Y  aqui  cal  fer  remarcar  una  de 
les  grans  dificultats  en  que  ha  de  trobarse 
tot  jurat  pera  fallar  sobre’l  mèrit  absolut  y 
relatiu  de  tantes  y  tan  diverses  composiéions 
(352  han  estat  enguany)  sotmeses  a  examen. 
Possible  es  sempre  que  un  cert  nombre  de 
obres  ofereixin  mèrits  equiponderables, sense 
que  una  sola  presenti  una  superioritat  abso¬ 
luta  sobre  les  demés.  Y  com,  en  aytal  cas,  hi 
ha  també  l’apreciació  individual  de  quiscún 
dels  jutges,  sols  cab  la  resolució  y  fallo  per 
majoria  de  vots,  lo  qual  salva’ls  escrúpuls 
dels  disconformes  ab  el  fallo  definitiu.  Tres 
individuus  del  Consistori  d’enguany,  preci¬ 
sament  els  qui  representaven  la  tendencia 
innovadora,  no  cregueren  oportú  acatar  la 
decisió  de  la  majoria  y  dimiteren  llurs  cà- 
rrechs.  Creyèm  que  tal  resolució  fou  extem¬ 
porània  y  que  no  devia  la  dimissió  ésserloshi 
admesa;  mes  ja  que  conseguiren  deslligarse 
de  llur  compromís,  els  tres  mantenedors  di- 
mitents  havien  de  considerar  llur  missió  de¬ 
finitivament  acabada,  guardant  una  actitut 
noblement  reservada  y  prudentment  neutral 
pera  no  dificultar  la  tasca  dels  demés  y  pera 
no  provocar  campanyes  com  la  de  nostre 
confrare  El  Poble  Català,  a  que  avans  hem 
aludit.  L’amistat  ens  obliga  a  dir  sincera- 

ment  que  no  podèm  pas  aprobar  semblant 
manera  de  procedir. 

Varies  són  les  inconveniències  comeses,  y 
no  es  la  menys  important  la  de  posar  en  evi- 
dencia’ls  noms  d’algunes  composicions  y 
els  de  llurs  autors,  als  quins  se  creava 
una  situació  bon  xich  compromesa  pera’l  cas 
de  que’l  veredicte  vingués  a  demostrar  la 
certesa  d’aquelles  atribucions.  Apart  de  que 
donava  lloch  a  suposar  parcialitat  en  els  jut¬ 
ges  el  fet  de  que  fessin  semblant  de  conèixer 
els  noms  dels  autors  d’aquelles  composicions 
precisament  qual  defensa  s’havien  empresa. 

Ademés  d’això,  cal  reconèixer  que  han  abu¬ 
sat  els  dimitents  de  prodigar  calificatius  mor- 
tificants  pera  llurs  companys  de  Consistori, 
els  quins  en  veritat  han  procedit  sabiament 
no  apelant  a  iguals  medis  pera  defensarse. 

Y  per  fí,  creyèm  que  han  estat  sumament 
mal  aconcellats  els  de  El  Poble  Català  al  an¬ 
ticipar,  la  vigilia  de  la  festa  dels  Jochs,  la 
publicació  de  fragments  de  les  poesies  pre¬ 
miades,  avençantne  judicis  que,  encara  que 
haguessin  estat  lliures  d’apassionaments,  no 
haurien  dejxat  emperò  d’ésser  inoportuns. 
Y,  ademés  d’això,  si  la  publicació  d'aytals 
fragments  erà  conseqüència  de  tresl la,ts  ob¬ 
tinguts  durant  l’exercici  de  les  funcions  de 
mantenedor,  el  fet  podia  aparentar  tots  els 
caràcters  d’un  abús  de  confiança  0  de  que- 
brantament  de  secret  professional. 

Serveixin  totes  aquestes  consideracions 
pera  fer  entendre  als  qui,  moguts  per  un  no¬ 
ble  afany  de  progrés,  no  saben  utilisar  proce¬ 
diments  apropriats  a  la  magnitut  del  fi  que 
persegueixen,  qu’enlloch  de  fer  un  bé  po¬ 
den  causar  un  dany  a  coses  que’ls  hi  són  ca¬ 
res.  Trencar  motllos,  destruhir  coses  velles, 
són  empreses  molt  delicades  y  convé  sempre 
pensar  en  si  realment  )o  nou  que  ha  de  subs- 
tituhirho  equival  a  lo  vell  que’s  vol  suprimir. 
Els  Jochs  Florals  necessiten  constantment 
sava  nova;  lo  que’s  proposaven  fer  aquells 
amichs  nostres  era  facilitarne  la  infusió,  mes 
creyèm  ab  tota  bona  fe  que  llur  bon  desitj 
els  hi  ha  fet  extremar  els  procediments. 

R.  Miquel  y  Planas 


LES  DUES  FLORS 

( Acabament ) 

Aleshores  me  plavia  la  música  dels  mes¬ 
tres  de  la  tristesa  y  de  l’hivern:  Chopin  y 
Schumann.  Y  arrencava  del  gran  Pleyel  les 
melodies  somnioses  o  malaltices  dels  noc¬ 
turns ,  desesperats  els  uns  com  planys  de  mort, 
serens  els  altres  com  nits  estelades.  Me  pla- 
vía’l  Winter  de  Schumann,  monoton  com 
una  matinada  grisa  y  boyrosa  de  janer,  acla¬ 
rida  per  temerosos  raigs  de  sol;  me  plavíen 
sos  wals  més  tristos,  sos  lieder  incompara¬ 
bles,  els  Gesànge  der  Frühe ,  les  Waldscenen , 
les  romàntiques  Albumblàtter... 

«L’hivern  es  divi  al  costat  vostre  (deya 
tancant  el  piano).  Veniu,  aymades  meves, 
que  vull  besarvos.  Qu’hermosa  qu’ets,  Hor¬ 
tènsia  !  Que  bé  t’escàu  el  vellut  blanch  ! 
Còm  brillejen  tos  ulls  de  foch,  tos  cabells 
negres!  Y  tu,  gaya  Rosa,  deixem  fruhir  el 
cruiximent  de  la  seda  blava  qu’envolta  les 
teves  formes  ideals!  Mirem  ab  tota  la  claror 
dels  teus  ulls  de  primaveral 

»Avuy  l’hivern  ens  embolcalla,  aymades 
meves,  mes  un  jorn  la  Primavera’ns  obrirà 
solemnialment  totes  les  portes.  Y  reposarèm 
llavors  en  els  meus  parchs,  embaumats  per 
la  flayre  de  les  primeres  roses:  ens  perdrém 
en  les  solituts  perfumades,  en  l’olorós  reyal- 
me  de  la  violeta  y  del  lliga-bosch,  entre  vo- 
liors  d’aucells  rasant  les  aygües  dormides 
dels  estanys  y  tremolors  suaus  de  fullatges. 
Alhora  admirarèm  la  serenor  del  cel,  rentat 
per  les  pluges  de  març.  Una  blavor  profonda 
y  lluminosa  devallarà  alegrament  a  les  nos¬ 
tres  ànimes,  y  els  preludis  de  la  joya  prima¬ 
veral  vibraràn  dolços  en  els  nostres  cors.  Els 
capvespres  de  foch  ens  comunicaràn  halena- 
des  d’amor  y  poesia...  Veuréu  còm  arriben 
els  gentils  missatgers  de  la  Primavera! 

»Y  pensant  en  la  primavera,  que  n’es  d’her- 
mós  l’hivern  al  costat  vostre! 

«Vosaltres  sóu  les  primeres  dònes,  les 
Eves  del  meu  paradis.  No  n’hi  ha  de  dònes 
com  vosaltres.  Sou  magnífiques,  extraordi¬ 
nàries,  úniques.  Vestides,  teniu  la  elegancia 
y  la  senyoria  de  les  duqueses  italianes  del 
Renaixement,  la  lleugeresa  y  la  gracia  de  les 
dames  de  Lluis  XV.  Núes,  sóu  fresques  y  es¬ 
plèndides,  com  les  hetayres  gregues.  Les 
vostres  cames  són  llargues  y  fines,  y  tenen 

la  flexibilitat  del  jonch;  les  vostres  cames  són 
plenes  y  rodones  y  tenen  la  suavitat  del  ve¬ 
llut;  les  vostres  cames  són  blanques  y  fortes 
y  tenen  la  duresa  del  marbre.  Les  vostres 
cintures  se  drecen  primes  demunt  l’ample 
y  majestuós  cayent  dels  flanchs  arrodonits. 
Teniu  els  pits  ferms  y  blanchs,  y  llurs  suaus 
moviments  inflen  la  roba  que’ls  cobreix, 
fentla  onejar  voluptuosa.  Y  sobre’ls  colls 
.d’una  bellesa  incomparable,  que’n  són  d’al- 
tívoles,  de  pures,  de  gracioses,  de  fines,  de 
nobles,  les  vostres  testes! 

»Que’n  sóch  de  ditxós  sabentme  possehi- 
dor  absolut  de  vosaltres,  dòcils  com  esclaves 
orientals,  humils  y  amoroses,  ab  els  llabis 
oberts  per  l’etern  somrís  de  la  sumissió! 
Que’n  sóch  de  ditxós  essent  jo  vostre  esclau, 
mirantvos  els  ulls  a  tota  hora  pera  endevinar 
llurs  desitjós  més  estranys  y  realisarlos  al 
punt!  Quin  goig  de  sabervos  mestresses  úni¬ 
ques,  regines  tiràniques  del  meu  cor! 

«L’amor  que  vos  porto,  aymades  meves, 
el  comparteixo  en  parts  iguals  entre  vosal¬ 
tres  dues.  Si  perdés  l’una,  no  podria  estimar 
a  l’altra  sola...  Si  algún  jorn  me  deixèu,  dei - 
xeume  aplegades.  Qu’estrany  deurèu  trobar 
el  meu  amor,  aymades  meves!» 

Tot  el  meu  sér  fruhía  emocions  may  som¬ 
niades.  No  podria  explicaries  ab  paraules. 
L’agredolç  de  l’amor  es  indefinible,  y  encara 
més  l’agredolç  d’aquell  amor  doble,  insensat 
y  prodigiós.  Devegades  el  cel  lluminós  de  la 
meva  joya’s  veya  entelat  per  boyres  grisen¬ 
ques.  Me  sentia  ditxós,  y  la  música  de  les 
dues  boques  me  breçava  harmoniosament, 
però  s’hi  barrejava  una  tristor  infinida,  s’hi 
barrejaven  reflexions  doloroses,  tot  un  tre- 
vall  de  dubte  y  d’inquietut.  Un  pes  feixuch, 
indefinible,  pesava  sobre’l  meu  cor  y  l’opri¬ 
mia. 

Y  allavors  els  ulls  de  la  Rosa,  d’una  bla¬ 
vor  divina,  y  els  ulls  de  la  Hortènsia,  d’una 
negror  profonda,  metamorfosejaven  l'estat 
de  la  meva  ànima,  y  el  rohent  escalf  dels  dos 
cossos,  a  travers  del  vellut  y  de  la  seda,  feya 
tremolar  la  meva  carn,  y  els  halens  de  les  bo¬ 
ques  vermelles  y  enceses,  y  els  perfums  dels 
cabells,  formaven  una  boyra  càlida  y  apas¬ 
sionada,  hont  se  gronxava’l  meu  esperit 
amorós. 


Addie...  chantaient  les  harpes. 

Una  nit  horrorosament  freda’m  vaig  des¬ 
pertar  sentint  una  estranya  inquietut  nir- 
viosa.  El  meu  són  se  veya  torbat  per  visions 
horribles.  Havia  llençat  la  roba  del  llit  y 
suava  d’engunia. 

A  fóra  nevava  sense  parar,  y  el  vent  tor- 
bellinal  llençava’ls  flochs  de  neu  contra’ls  vi¬ 
dres.  Jo  sentia  esgarrifat  els  seus  xiulets  fu¬ 
riosos,  els  seus  brams  formidables,  el  seus 
murmuris  sórts  y  feréstechs. 

En  la  cambra  s’ohíen  barboteigs  apagats. 
La  Hortènsia  y  la  Rosa  parlaven  en  veu  molt 
baixa.  S’ohíen  remors  de  mobles,  cruixits 
lleugers  de  robes,  murmuris  d’un  tràíech 
quasi  imperceptible.  Y  el  pes  feixuch  e  inde¬ 
finible  que  a  voltes  pesava  sobre’l  meu  cor, 
l’oprimia  llavors  ab  tanta  força  que’ls  seus 
batechs  no’s  sen'ien.  Volia  llevarme,  però  la 
són  me  va  vèncer.  Els  meus  parpres  sembla¬ 
ven  de  plom.  Me  vaig  dormir  de  nou,  acari¬ 
ciat  per  la  música  dels  flochs  de  neu. 

La  cambra  va  illuminarse  de  sobte.  Una 
viva  resplendor  ferí  els  meus  ulls,  y  un  frech 
dólcissim  humitejà’ls  meus  llabis.  A  la  es- 
pona  del  llit  la  Rosa  s’hi  recalcava  suau¬ 
ment,  besantme.  Les  seves  formes  gentils  y 
esbeltes  tremolaven. 

«<;Y  la  Hortènsia!1  (vaig  cridar  esglayat) 
chónt  es  la  Hortènsia?» 

La  Rosa,  ab  els  ulls  baixos,  no  responia. 
La  vaig  agafar  pel  braç,  com  un  boig,  fentla 
caure  de  boca  al  meu  costat. 

«Digam  hónt  es  la  Hortènsia,  vull  saberho, 
vull  saberho!» 

Y  la  Rosa,  tremolosa  y  esgroguehida,  res¬ 
pongué:  «La  Hortènsia  ha  fugit  emportant- 
sen  un  tresor  de  brillants  y  de  perles.  El  seu 
aymant,  l’home  qu’ella  s’estima  de  debò,  la 
esperava  abaix!  Qui  sab  ahónt  són,  a  hores 
d’aral  Mes  no’t  desesperis.  Si  ella  ha  fugit, 
jo’m  quedo.  Si  els  seus  cabells  són  com  la 
nit,  els  meus  són  com  l’or.  Si  els  seus  ulls 
reflecten  la  negror  y  el  foch  de  les  tempestes 
nocturnes,  els  meus  reflecten  la  claror  rihen- 
ta  de  les  matinades  blaves.  Si  les  meves  for¬ 
mes  no  són  magnífiques  com  les  seves,  són 
més  flexibles  y  gracioses.  Oblida  la  Hortèn¬ 
sia.  Nosaltres  dos  encara  podém  ésser  feliços. 
Viurèm  l’un  pera  l’altre  y  el  nostre  amor  serà 
més  humà...  Lo  que  feyem  els  tres  era  ho¬ 
rrible...» 

Aquestes  paraules  me  feren  botre  com  un 
boig.  El  meu  puny  clos  s’enfonsà  barbre- 
ment  en  les  tebies  carns  de  la  Rosa,  qual  cos 
adorable  rodolà  del  llit  a  la  catifa.  Y  restà 
sanglotant,  als  peus  del  llit,  com  un  capdell 
de  carn  rosada,  y  l’or  esplèndit  de  la  cabe¬ 
llera  ferit  per  la  claror  del  llum,  s’escampà 
com  una  cascata  de  foch  per  demunt  de  les 
seves  espatlles. 

El  dimoni  de  la  sensualitat  m’agafà  alla- 
vors  pels  cabells  y’m  signà  aquell  cos  sense 
igual.  Me  signà’ls  encants  més  íntims,  les 
tebiors  més  dolces,  les  curves  més  delicades, 
els  colors  més  frescos,  les  suavitats  més  ten¬ 
dres.  Me  recordà’ls  esglays  de  goig  que  l’ha¬ 
vien  somogut,  y  la  sed  amorosa  dels  seus 
llabis.  Me  recordà  la  llum  dels  seus  úlls,  la 
blancor  del  seu  coll,  la  rojor  xardorosa  de  les 
seves  galtes  y  la  cremor  dels  seus  besos. 

Però’l  dimoni  de  la  desesperació  va  vèn¬ 
cer.  Enfonsà’ls  dits  unglosos  dins  la  ferida 
immensa  del  meu  dolor,  esquinsantne’ls  lla¬ 
bis  sagnants.  Y  la  visió  sensual  va  esvahirse, 
impura... 

Y  jo,  com  un  boig,  mossegava’ls  coixins, 
clavava  les  ungles  en  el  meu  pit  nu,  y  violen¬ 
tes  convulsions  retorcien  el  meu  cos.  Y  sense 
valor  pera  tornar  a  l’antiga  vida,  me  veya 
abandonat  y  perdut,  y  un  plor  inconsolable 
brollà  dels  meus  ulls  inflats. 

Mentres  tant  la  neu  queya  persistent  y  mo¬ 
nòtona,  esborrant  camins  y  omplint  torren- 
teres.  La  gran  veu  del  vent  breçava’l  castell 
ab  la  seva  cançó  gemegadora,  que’s  confo¬ 
nia  ab  els  llarchs  sanglots  de  la  Rosa. 

«Rosa  (vaig  dirli  tristament),  tu  ets  tan 
culpable  com  la  Hortènsia.  Tu  l’has  deixada 
fugir,  sens  avisarme,  pera  restar  Túnica  re- 
gina  del  meu  castell  y  de  les  meves  riqueses, 
no  del  meu  cor.  Però’ls  teus  ulls  no’m  diuen 
res  sense’ls  de  la  Hortènsia.  Vos  he  estima¬ 
des  juntes  y  juntes  vos  perdré.  Pots  endur- 
ten  tot  lo  que  no  s’hagi  endut  la  Hortènsia... 
Si’t  fa  por  la  nevada,  espera  que  mimvi... 
Adeu,  Rosa,  adeu...» 

El  cech  Desti  acabava  de  trencar  pera  sem- 
pre’l  llaç  impalpable  y  sobtil  que  m’unia  ab 
la  felicitat,  fent  resonar  en  el  meu  cor  la  de- 
rrera  elegia,  teixida  ab  totes  les  tristeses,  ab 
tots  els  desenganys,  ab  tots  els  dolors,  ab 
totes  les  engunies  que  fan  odiosa  la  exis- 
tença... 


Adeu,  amor  que  omplires  uns  quants  jorns 
de  la  meva  vida!  Adeusiàu  flors  perdudes, 
cossos  helènichs,  cabelleres  sedoses  y  llar¬ 
gues,  boques  vermelles,  nius  de  goig  y  de 
tortura! 

Tot  plorava  a  l’entorn  meu  y’m  compadia. 

Adeusiàu,  nits  inoblidables,  somnis  es- 
plenderosos,  perfums  ubriagadors!  Adeu¬ 
siàu  vetlles  dolcissimes,  passejades  delito¬ 
ses!  Adeu,  primavera  desitjadal 

Adeu,  tot  cantava  al  meu  entorn,  adeu, 
adeu... 

Y  la  neu  rebotia  sobre’ls  vidres  y  geme¬ 
gava  tristament... 

El  castell  enlayrat  dels  meus  somnis  s'en¬ 
sorrava  ab  gran  soroll,  y  el  vert  oasis  de  la 
meva  joya  desapareixia  desota  la  ventada 
formidable,  y  l’infern  de  la  meva  voluptat, 
hont  bullia  l’ànima  meva  en  mitj  de  les  fla¬ 
mes  de  les  passions  enceses,  s’apagava  de¬ 
sota  una  pluja  mortalment  gelada... 

Delirava,  y’m  creya  un  nàufrech  ,  voltat 
d’onades  immenses,  ovirant  al  lluny  la  costa 
benehida,  fixant  moribond  les  últimes  mira¬ 
des  sobre’l  cel  negrissim  que  semblava  escla- 
farme... 

Delirava,  y’m  veya  lligat  ,  mentres  les 
dues  germanes  fugien,  luxoses  y  esplèndi¬ 
des,  àb  dos  homes... 

Delirava,  y  presenciava  les  antigues  carí¬ 
cies,  però  ara  més  refinades,  car  eixien  dels 
cors... 

Delirava,  y’m  veya  devant  de  llurs  cossos 
satinats  y  flexibles,  blincats  voluptuosament, 
bojos  de  pler  y  de  goig... 

Adeu,  tot  cantava  al  meu  entorn,  adeu, 
adeu... 


Tothom  m’ha  tingut  per  boig,  mes  alesho¬ 
res  cregui  tornarmen  de  debò. 

Y  no’m  vaig  matar,  perque  la  meva  volun¬ 
tat,  forta  y  enèrgica  devant  del  pler,  esde¬ 
vingué  feble  y  petita  devant  del  misteri  om¬ 
brívol  y  terrible  de  la  mort. 

Geroni  Zanné 

ELS  JOCHS  FLORALS 
D’ENGUANY 


nútil  dir  que  la  Sala  de 
Llotja  ofetía’l  passat 
diumenge  un  brillant 
cop  de  vista,  decorada 
com  cada  any  ab  em¬ 
blemes  patriòtichs, 
palmes  y  fullatge.  La 
concorrencia  omplia 
tot  el  local,  y  si  no 
era  tan  atapahida  com  en  anys  anteriors,  hem 
d’atribuhirho  a  lo  plujós  y  desapacible  del 
temps,  no  al  procedir  de  certs  elements  que, 
devent  ésser  els  primers  enguany  en  donar 
exemple  de  serietat  y  patriotisme,  han  vol¬ 
gut  evidenciarse  com  a  pertorbadors  siste- 
màtichs  procedint  ab  un  aturdiment  de  tot 
punt  censurable.  No  en  va  deyem  l’any  pas¬ 
sat,  resenyant  la  festa  dels  Jochs,  qu’encara 
li  esperaven  moltes  crisis  al  Catalanisme,  y 
que’ls  dies  de  proba  no  eren  pas  termenats. 
Però  suposàvem  que  serien  més  aviat  els  de 
fòra  que’ls  de  dins  els  qui  a  aytals  probes 
ens  subjectarien,  y  no  dubtàvem  que  festes 
nacionals  catalanes  com  els  Jochs  havien 
d’ésser  sempre’l  llaç  de  concordia  que’ns 
unís  a  tots  els  bons  catalans  malgrat  les  di¬ 
visions  que  freqüentment  ens  separen.  Nos¬ 
altres  hem  estat  sempre  al  costat  dels  qui, 
tant  en  els  Jochs  com  en  tot,  han  volgut  in- 
troduhir  reformes  sanes  y  que  respongues¬ 
sin  a  la  vida  moderna;  mes  sempre’ns  hem 
separat  y  ens  separarèm  dels  aturdits  que,  a 
pretext  de  curar  mals,  ne  produeixen  de  pit¬ 
jors.  No  es  nostra  la  culpa  si  aqueixos  tals  se 
queden  sols. 


Una  volta  hagué  entrat  en  la  Sala  de  Llot¬ 
ja’l  Consistori,  acompanyat  d’una  comissió 
de  l’Ajuntament  presidida  per  l’alcalde,  y 
dels  representants  de  moltes  corporacions, 
s’obri  la  festa  llegint  el  senyor  Folch  y  To¬ 
rres  (Joseph  M.a)  el  discurs  presidencial, 
que  havia  escrit  el  senyor  Ubach  y  Vinye¬ 
ta.  En  aquest  discurs  se  remarca  la  tras- 
cendencia  dels  Jochs,  com  a  obra  patriòtica, 
culta  y  moralisadora,  que  ha  tingut  el  poder 
de  fer  renàixer  a  Catalunya  desvetllantli  la 
conciencia  de  sa  personalitat  y  fent  que  s’a- 
paybaguessin  els  odis  entre  germans,  odis 
fomentats  pels  enemichs  nostres  al  fomen¬ 


tar,  en  política  com  en  tot,  la  divergència 
d’opinions.  Se  diu  que  totes  les  modali¬ 
tats  nacionalistes  poden  harmonisarse  dintre 
una  acció  comuna.  S’apostrofa  valentment  a 
nostres  opressors,  assegurant  que,  malgrat 
ells,  tornarà  nostra  llengua  a  ésser  senyora  a 
casa  nostra,  en  la  escola  y  en  el  temple,  y  que 
Catalunya,  cada  cop  més  floreixenl,  arribarà 
a  escriure  novament  ab  lletres  grosses  son 
nom  en  el  mapa,  gràcies  a  l'obra  dels  Jochs 
Florals.  El  discurs  presidencial  del  senyor 
Ubach  y  Vinyeta  fou  aplaudit  repetides  vol¬ 
tes,  y  molt  especialment  al  final. 

El  secretari  senyor  Serra  y  Pagès  llegi 
una  memòria  examinant  conciençosament  la 
significació  dels  Jochs  Florals  y  analisant  els 
mèrits  de  les  composicions  premiades,  com 
també  donant  compte  de  les  diferencies  sor¬ 
gides  en  el  si  del  Consistori  en  l’apreciació 
de  dites  composicions,  diferencies  que  moti¬ 
varen  la  dimissió  de  tres  mantenedors,  dos 
dels  quals  foren  substituhits  pels  suplents. 
La  memòria  del  senyor  Serra  y  Pagès  fou 
aplaudida  ab  justícia.  En  ella,  com  de  costum 
se  dedica  un  recort  als  morts  durant  l’anyada 
derrera,  que  són  en  Valenti  Almirall,  en  Ba- 
lari  y  Jovany,  en  Molas  y  Casas,  en  Delfi 
Donadiu,  en  Joan  Manubens,  na  Emilia  Su- 
reda,el  doctor  Joseph  de  Querol,  n’Antoni  M. 
Fàbregas,  en  7'neodor  Bonaplata,  en  Fran- 
cesch  Rosell,  en  Lluís  de  Ferràn,  n’Antoni 
Palanca,  n’Agustí  Prim,  en  Brunet  y  Bellet, 
en  Joseph  M.a  Baquero,  en  Blanch  y  Roma¬ 
ní  y  en  Joseph  Blanch. 

Seguidament  el  senyor  Serra  y  Pagès 
procedi  a  obrir  els  plechs  que  contenien  els 
noms  dels  autors  premiats,  resultant  gua¬ 
nyador  de  la  Flor  Natural  en  Joan  Alcover, 
qual  nom  fou  rebut  pel  públich  ab  grans 
aplaudiments.  El  senyor  Alcover  feu  reyna 
de  la  festa  a  na  Pelegrina  Benet  d’Alandi, 
que  ocupà  son  setial  d’honor  essent  ovacio- 
nada  junt  ab  el  poeta,  Aquest  llegi  sa  com¬ 
posició,  titulada  La  Serra ,  bella  descripció 
poètica  que’l  públich  obligà  a  repetir. 

Guanyaren  els  accèssits  els  senyors  en  Ga¬ 
briel  Alomar  pels  sonets  titulats  Inscripcions, 
y  en  Joseph  Carner  per  sa  Llegenda  del  Mont¬ 
sant.  Alguns  del  públich  volgueren  que,  con¬ 
tra  costúm,  fossin  llegides  dites  composicions 
distingides  ab  accèssit,  y  en  Carner  se  dispo¬ 
sava  a  llegir  la  seva,  però  la  gran  majoria 
s’imposà,  y  en  Carner  hagué  de  baixar  de  la 
tribuna  guardantse  pera  un’altra  ocasió’l  fer 
els  gegants . 

S’adjudicà  la  Englantina  d’or  a  n’Antoni 
Bori  y  Fontestà  per  sa  visió  poemàtica  La 
nit  al  Montgrony ,  que  fou  llegida  pel  senyor 
Ribot  y  Serra.  També  aquí  hi  hagué  indi- 
viduus  que’s  volgueren  donar  a  conèixer, 
pretenent  interrompre  la  lectura  de  la  com¬ 
posició  del  senyor  Bori,  que,  si  no  es  certa¬ 
ment  una  obra  mestra,  tampoch  ho  són  al¬ 
tres  apreciables  composicions  que  han  meres- 

cut  accèssit  y  que  algú  volia  distingir  ab 
grans  premis  malgrat  no  ésser  gran  l’esperit 
poétich  que  les  anima  y  malgrat  la  carrinclo¬ 
neria  de  certs  versos  y  estrofes.  La  poesia 
del  senyor  Bcri  fou  aplaudida.  No’s  concedi 
cap  accèssit  a  la  Englantina. 

De  la  Viola  d’or  y  argent  ne  fou  guanya¬ 
dor  n’Arthur  Masriera  per  sa  composició  Co¬ 
rona  d'espines,  que  fou  llegida  per  son  meteix 
autor  y  fou  també  aplaudida  pel  públich.  Els 
accèssits  s’adjudicaren  a  en  Marti  Genis  y 
Aguilar  per  sa  poesia  Tornant  del  Paradís ,  y 
a  en  Lluis  B.  Nadal,  per  sa  composició  La 
llantia  del  Santíssim. 

Llavors,  ab  les  formalitats  de  rúbrica,  fou 
nomenat  mestre  en  gay  saber  n’Arthur  Mas- 
riera,  per  resultar  que  ab  l’actual  premi  de 
la  Viola  n’havia  ja  obtinguts  tres  d’ordinaris, 
lo  qual  li  donava  dret  a  dit  titul. 

Els  premis  extraordinaris  foren  adjudicats 
en  la  forma  següent: 

En  Manel  Duràn  y  Duràn  obtingué  la  copa 
artística  oferta  pel  Consistori  al  millor  tre- 
vall  en  prosa,  per  son  estudi  de  novela  titu¬ 
lat  En  Ton  de  la  Muga,  y  en  Miquel  Roger  y 
Crosa  guanyà  l’accèssit  per  son  trevall  La 
muller. 

S’otorgà  a  en  Pere  Palau  Gonzàlez  de 
Quijano  el  premi  del  bisbe  de  Vich,  per  sa 
traducció  al  català  de  l’himne  litúrgich  Veni 
Creator. 

A  en  Manel  Folch  y  Torres  se  li  adjudicà'l 
premi  del  difunt  bisbe  de  Tàmasso  per  sa 
poesia  Via-Crucis,  que  fou  llegida  pel  senyor 
Puiggarí  y  molt  aplaudida. 

A  mossèn  Angel  Garriga  se  li  donà’l  premi 
ofert  per  la  «Lliga  Espiritual  de  Nostra  Se¬ 
nyora  de  Montserrat  »  per  sa  composició 
Rurals,  de  la  qual  ne  llegí  alguns  fragments 
el  propri  autor,  rebent  aplausos. 

Els  demés  premis  no  s’adjudicaren. 

Acabà  la  festa  ab  un  sentit  discurs  de  grà¬ 
cies  del  mantenedor  mossèn  Antoni  M.a  Al¬ 
cover,  qui  remercià  a  tots  els  poetes,  tant  els 
premiats  com  els  no  premiats,  perque  tots 
han  volgut  contribuhir  ab  son  entusiasta  con¬ 
curs  a  l’enaltiment  de  la  gran  causa  de  Cata¬ 
lunya.  Enalti  la  llengua  catalana  y  remarcà 
eloqüentment  la  necessitat  de  deslliuraria, 
demostrant  qu’ella  ha  sigut  y  ella  serà  tant  0 
més  bella  y  tant  0  més  rica  que  la  que  més 
ho  sia.  Aquest  parlament  fou  interromput 
varies  voltes  pels  aplausos  entusiastes  dels 
concorrents. 

Termenat  l’acte,  la  reyna  de  la  festa  fou 
novament  aplaudida  al  devallar  de  l’estrado, 
del  braç  del  poeta  guanyador  de  la  Flor  Na¬ 
tural. 

Resenyada  la  poètica  y  patriòtica  festa, 
poch  més  ens  resta  dir.  Els  lectors  ja  conei¬ 
xen  el  nostre  modo  de  pensar,  y  no  fóra  de 
bon  gust  insistir  en  aquests  moments  en  cer¬ 
tes  consideracions.  Per  exemple,  si  nosaltres 


aprofitéssim  ara  la  circumstancia  d’haver  si¬ 
gut  nombrat  mestre  en  gay  saber  el  senyor 
Masriera,  podríem  fer  veure  lo  inútil  y  contra- 
produhent  d’aqueixos  tituls  que,  sense  perju¬ 
dicar  en  res  el  prestigi  dels  Jochs  ni  fer  dubtar 
de  la  sinceritat  dels  diversos  Consistoris  en 
llurs  diferentes  apreciacions,  permeten  que’s 
facin  comparances  entre  mestres  que  són 
grans  poetes  sens  haver  guanyat  may  cap 
premi,  y  altres  que  no  passen  de  mitjanies 
ab  tot  y  haver  sigut  agraciades  circumstan¬ 
cialment  ab  grans  premis  ses  poesies,  a 
manca  d’altres  poesies  millors. 

A  modificar  els  estatuts  ab  esperit  de  jus¬ 
tícia  deuen  dedicar  sos  esforços  els  joves  (o’is 
vells)  que  pretenen  fer  dels  Jochs  Florals  una 
institució  perfecta:  mes  no  a  l’obra  negativa 
que  ha  volgut  fer  aquests  dies  cert  periò- 
dich  dit  catalanista,  que  vantantse  de  llibe¬ 
ral  s’ha  acreditat  de  sectari. 

Ni  en  nom  de  la  informació  moderna  que 
invoca  a  tall  de  rotativero,  ni  ab  la  excusa  de 
cap  preterició  injusta  que’l  Consistori  dels 
Jochs  hagués  comès,  podia  El  Poble  Ca¬ 
talà  publicar  com  ho  feu,  ab  anticipació  a 
la  festa,  les  poesies  premiades,  ni  menys  es¬ 
tablir  comparacions  entre  elles  convertintse 
en  més  papista  que’l  papa.  Temps  li  que¬ 
dava  per’analisar  severament,  però  ab  se¬ 
renitat,  el  mèrit  de  les  poesies  premiades  y 
el  fallo  del  Consistori.  Això  hauria  fet  tothòm 
una  volta  celebrats  els  Jochs  0  una  volta  pu- 
blipat  el  volúm  d’enguany:  procedir  d’altra 
manera  revela  apassionament  y  manca  de 
rahó,  y  es  lo  que  se’n  diu  tirarse  terra  als 
ulls. 

Nosaltres  que  l’any  passat  estiguerem  al 
costat  d’alguns  elements  de  El  Poble  Català, 
quan  s’intentà  formar  un  bon  Consistori,  no 
podèm  pas  seguirlos  per  aquest  camí,  perque 
així  se  donen  armes  a  l’enemich  en  comptes 
d’afeblirlo,  y  perque  aixi  sols  hi  procedeixen 
els  inconscients  o’is  despitats.  Y  ens  dol  que 
sia  precisament  aquell  periòdich  (que  per 
son  posat  seriós  y  per  lo  que  deya  en  son 
programa  de  que  may  se  rebaixaria  a  tractar 
les  qüestions  purament  personals  tant  de 
cas  ne  fa  la  gent  entenimentada)  el  qui  ab 
tant  d’apassionament  hagi  pretès  aixecar 
una  puntadel  vel...  però  no  més  que  una  pun¬ 
ta.  Si  nosaltres  volguéssim  alçarlo  del  tot, 
no  quedarien  pas  gayre  ben  posats  els  veri¬ 
tables  promovedors  d’aquesta  desgraciada 
campanya.  Tal  volta’ls  ha  mogut  un  excés  de 
zel,  tal  volta  hi  han  sigut  atiats  inconscient¬ 
ment  per  certs  copçadors  de  premis  que,  bo 
y  fent  l’escèptich,  no’s  desdenyen  d’anar  es- 
pigolanl  en  tots  els  certàmens,  ciutadans  0 
rurals. 

Si  no  haguessin  perdut  la  serenitat  ^còm  . 
haurien  els  de  El  Poble  Català  tingut  l’hora 
tonta  de  publicar, ab  anticipació  alafesta  dels 
Jochs,  alguns  fragments  de  les  poesies  premia¬ 
des?  Cert  que  la  lley  permet  reproduhir  frag- 

ments  sense  permis,  quedant  immunes  els1 
que’ls  publiquen.  Però  suposèm  que’l  senyor 
Úbach,  president  dels  Jochs,  o’l  senyor  Bori, 
guanyadorde  la  Englantina,  haguessin  tingut 
mala  jeya,  y  que  a  n’aquella  immunitat  li  ha¬ 
guessin  cercat  el  desllorigador  fentse  expli¬ 
car  d’hónt  els  han  reproduhils  uns  fragments 
d’unes  obres  que,  no  havent  sigut  publicades 
per  ningú  y essent  de  proprietat  exclusiva  del 
Consistori,  forçosament  li  havien  d’haver  si¬ 
gut  sustretes  a  n’aquest.  {Què  tindríem  en 
semblant  cas?  Tindríem  el  sentiment  de  veu¬ 
re  alcançats  per  l’acció  legal  als  ignocents 
apassionats  que  tan  a  cobert  se’n  creyen. 

La  cosa,  donchs,  ha  estat  contraproduhent. 
Nosaltres  teníem  els  ulls  ben  oberts  y  la 
boca  ben  closa,  y  si  avuy  parlèm,  es  per’ad- 
vertirlos  que  han  sigut  ells  meteixos  ab  sa 
apassionada  conducta  qui  ha  fet  quehive- 
gessin  clar  els  més  cegos. 


POBRETA  GENT 

Erem  a  Tarragona  uns  quants  dies  perque 
ella  conegués  ma  ciutat  nativa,  mos  parents, 
mos  amichs,  mos  coneguts...  y  com  la  diada 
havia  sigut  una  de  les  més  caloroses  d’aquell 
estiu  del  1875,  que’l  sol  havia  lluhit  sense 
que’l  més  diafan  nuvolet  hagués  entelat  els 
seus  raigs,  al  caure’l  dia  haviem  eixit  per 
anar  fins  al  cap  del  moll  a  pendre  la  fresca. 

A  l’hora  aquella  hi  feya  bo  de  respirar  els 
efluvis  del  mar,  la  ciutat  se  veya  boyrosa,  tot 
era  solemnial,  no  més  s’ohíen  rondinar  les 
ones  marines  sota’ls  peus,  y  de  temps  en 
temps  el  grinyolar  monoton  d’un  buixell, 
d’una  cadena  de  barco. 

A  ciutat  els  llums  municipals  s’havien  anat 
encenent  uns  després  dels  altres  puntuant  en 
la  indecisa  fosca  una  mena  de  garlandes  de 
lluminàries  que  dibuixaven  linies  de  carrers, 
límits  d’espays  closos.  Avoranostra,peròdin- 
tre  mar,  s’ohien  veus  humanes,  enrahonar  na¬ 
tural  y  plàcit  de  mariners  dintre  llurs  bar¬ 
ques,  que  la  calma  tenia  quasi  immòvils  to¬ 
cant  les  pedres  de  sota  la  farola  del  cap  del 
moll. 

El  silenci  ambient  s’havia  fet  tan  absolut, 
que  fins  s’ohíen  els  acompassats  cruixits  del 
fustàm  nàutich,  el  blam-blam  manyach  de 
les  penjantes  veles  que’s  refregaven  mogu¬ 
des  pels  suavissims  impuls  que  a  la  nau  do¬ 
nava  l’ona. 

Asseguts  demunt  d’un  pedriç  que  feya  ba¬ 
rana  fruhiem  del  benestar  que’ns  penetrava, 


fins  que,  cansats  de  descansar,  ens  aixeca¬ 
rem  emprenent  la  ruta  cami  avall,  vers  la 
ciutat. 

Un  minyó  que  rodava  per  allí  y  que  devia 
tenir  alguna  nança  calada,  s’acostà  a  nosal¬ 
tres  y  en  veu  molt  baixa’ns  digué  que  tin¬ 
guéssim  compte  d'uns  bultos  que’s  veyen  més 
avall. 

— Això  està  molt  desert,  d’aquí  a  la  plaça 
del  moll  estaràn  ben  bé  mitja  hora  sense  que 
trobin  ningú...  y...  tinguin  compte!  repeti. 
Són  uns  payos  que  no  tenen  posat  de  res  de 
bo...  Vagin  previnguts. 

— {Previnguis?... 

Ella,  que  llavors  encara  no  entenia  un  mot 
de  la  nostra  llengua,  me  preguntà  lo  que 
aquell  home  m’havia  dit. 

— No  res  que  valgui  la  pena...  parla  de  la 
seva  pesquera;  però’l  minyó  havent  insistit, 
signant  ab  la  mà’ls  bultos  que’l  preocupa¬ 
ven, feu  créixer  en  ma  companya  la  inquietut, 
la  por. 

— No  temis,  {què  vols  que’ns  passi?  Aquells 
homes  que’l  pescador  me  signa  deuen  ésser 
poetes  que  cerquen  inspiracions,  contempla- 
dors  enamorats  de  la  bella  natura  0  senzilla¬ 
ment  gent  que  tenint  calor  dins  de  ciutat 
han  eixit  a  respirar  bon  ayre. 

Y  donant  les  gràcies  al  pescador,  que  de- 
vallà  per  les  pedres  fins  a  perdres  de  vista, 
emprenguerem  xano-xano  la  caminada  de 
retorn  a  casa. 

Encara  no  havíem  fet  cent  passes  vegerem 
sortir  de  la  fosquedat  de  primer  un  bulto, 
poch  després  un  altre  y  per  fi  un  terç... 

Tres  homes,  tres  homes  que  s’aturaven  de 
temps  en  temps,  mirant  a  ciutat,  enrahonant 
molt  apleret,  caminant  poch  a  poch*  un 
d’ells  ab  visible  fatiga,  arrocegant  marcada¬ 
ment  les  cames. 

Dos  semblaven  joves, el  que  coixejava  devia 
tenir  uns  cinquanta  anys  de  passo.  Anaven  en 
mànegues  de  camisa  y  armilla,  y  les  bufantes 
mànegues  feyen  una  taca  blanca.  Al  vèurels 
reunits,  ella’m  feu  pressió  ab  el  braç  volent 
pendre  direcció  oposada  a  la  dels  tres  homes; 
mes  jo,  contrariantla,  vaig  moderar  la  seva 
embranzida  anant  apleret  cap  als  passejants 
misteriosos. 

Al  vèurens  travessar  l’espay  que’ns  sepa¬ 
rava  quasi  en  sentit  perpendicular,  s’aturaven 
mirantse  l’un  a  l’altre,  dihentse  alguns  mots 

que  no  vaig  entendre,  y  llavors  jo,  pera  resol¬ 
dre  aviat  aquella  mena  de  ridícul  conflicte  en 
que’ns  havien  posat  les  advertencies  poru¬ 
gues  del  minyó  pescador,  vaig  preguntarros 
sobtadament: 

— jQue  tindrien  un  misto?  mostrant  a  la 
mà  un  cigarro  apagat. 

Els  tres  homes  se  tornaren  a  mirar  l’un  a 
l’altre,  y  un  d’ells,  donant  més  probes  de  bona 
criança  que  no  n’havia  donades  jo  abordant- 
los  tan  en  sèch,  respongué  en  sa  llengua: 

— Buetias  noches...  jdecia  usté ? 

— Ah!  buenas,  buetias  noches,  vaig  fer  jo 
prenent  un  to  com  d’excusa;  decía...  si  me  ha- 
rian  el  favor  de, .. 

Y  un  se  tragué  una  capceta  de  mistos  de  la 
butxaca...  oferintmela. 

Al  despendrem  del  braç  qu’ella’m  tenia 
pres,  pera  ab  major  naturalitat  encendre’l 
tabaco,  vaig  sentir  una  petita  resistència,  lle¬ 
gint  al  -  meteix  temps  en  son  mirar,  que  an¬ 
guniosa’m  preguntava  què  seria  de  nosaltres 
si  aquells  tres  homes  eren  gent  dolenta.  Ab 
poques  y  ràpides  paraules  vaig  voler  tran- 
quilisarla,  y  pera  millor  conseguirho  vaig 
proseguir  dihent  calorosament  als  fantàs- 
tichs  passejants: 

— iFuman  ustedes?  allargantlos  uns  quants 
tabacos. 

— Si,  senor...  pero...  no  lengo  ganas ,  va 
respondre  aquell  que  m’havia  donat  un  mis¬ 
to. —  /Gracias!  digueren  els  altres  dos  com 
avergonyits,  rebutjant  ab  la  mà. 

—  Tome  usted ,  tomen ,  deya  yo  insistint  y 
dirigintme  a  tots  tres. 

No  circulava  ànima  viventa,  ni  prop  ni 
lluny  se  veya  ningú...  y  ella  m’havia  tornat 
a  pendre’l  braç,  fent  a  cada  punt  posat  de 
més  espantada.  Pera  calmaria,  vaig  entrete- 
nirme  marcadament  encenent  el  meu  ciga¬ 
rro,  donant  aixi  ocasió  als  nostres  passe¬ 
jants  de  girar  amunt,  de  continuar  parats  0 
d’iniciar  alguna  dolenteria. 

—  Verà  usté ,  digué  en  sèch  un  d’ells,  el 
qui  caminava  arrocegant  les  cames.—  Semos 
foraster  os. 

— i  A  ragoneses? 

-Yo,  si  senor.  Esos  de  màs  lejos...  No  co- 
nocemos  la  ciudad ,  hemos  llegao  tarde...  No 
sabemos  dónde  pasar  la  noche. 

— No  fallan  posadas ,  vaig  fer  jo,  com  qui 
vol  terminar  la  conversa. 


— Si...  pero...  no  conocemos  ninguna. 

—  Yo  les  llevaré...  vaig  afegir  ardidament. 

— iNos  llevarà  usté?  jà  dónde ?  digueren 
ab  certa  inquietut  els  més  joves. 

— A  la  casilla  de  Carabineros ,  va  dir  el 
coix,  ab  trista  ironia  y  sempre  en  veu  molt 
baixa. 

— De  ninguna  manera ,  vaig  replicar  jo, 
prenent  un  ràpit  determini.  Les  llevaré  à 
una  casilla  de  pescadores  conocidos  mios... 
allà  à  la  oira  parte  del  puerto ,  en  donde  po- 
dràn  pasar  la  noche  muy  sosegados... 

— No  conocemos  à  nadie...  insisti  encara. 
Hemos  venio  de  paso. 

— i  De  dónde  han  llegado  ?  vaig  pregun- 
tarlos,  fent  com  que’ls  creya,  car  no  era  difi- 
cil  endevinar  per  aquell  caminar  tan  caracte- 
rístich  de  tots  tres,  marcadissim  en  el  vell,  el 
cap  pelat  arràn,  les  cares  rapades  y  la  mena 
d’esverament  ab  que  parlaven,  que  tots  tres 
eren... 

— Nosolros ,  va  continuar,  no  conocemos  es- 
te  pueblo ,  jamàs  hemos  estao  en  él... 

— A  pesar  de  haberlo  visto  desde  ahi...  y 
els  signava  la  massa  fosca  que  a  l’arranch 
del  moll,  prop  la  estació  del  ferrocarril,  fe- 
yen  els  edificis  que  constitueixen  el  Presidi. 

L’efecte  de  la  meva  insinuació  fou  decisiu. 
Els  tres  desconeguts  se  mogueren  sorpresos, 
se  miraren  consultantse,  però  instantània¬ 
ment  llur  actitut,  que  anava  a  ésser  enèrgica, 
se  tornà  abatuda...  y  tristament  el  més  vellet 
digué: 

— c rSabe  su  mercè  que  salimos  de  ahi?  Se  lo 
figura  sin  duda.  jEs  su  mercè  de  Justícia? 

—  Ustedes  ,  vaig  respondre  ,  donant  a  la 
meva  veu  l’accent  més  amistós  que’m  fou 
possible...  Ustedes  deben  ser  unos  pobrecitos 
licenciados...  No  soy  de  Justícia ,  no  sé  nada 
de  ustedes. 

Y  els  malhaurats,  no  protestant,  confessa¬ 
ven  que  la  meva  suposició  era  encertada. 

— jCómo  no  les  han  dado  al  salir  una  bo- 
leta  de  alojamiento ,  las  senas  de  una  posada? 

— El  cantinero  de  ahi...  sense  pronunciar 
la  paraula  fatídica,  tiene  una  hija  casà ,  en 
la  ciudad ,  digué’l  coixet,  que  aloja  licen- 
ciaos ,  pero  à  pesar  de  los  muchos  anos  que  he- 
mos  pasao...  ahi...  altra  vegada  signant  el 
Presidi,  sens  anomenarlo,  no  conocemos  las 
calles ,  hemos  querio  ver  despacio  y  llibres! 
—  quina  manera  més  enternidora  de  dir 

/ libres !  • —  este  muelle  dichoso  en  que  tantos 
anos  hemos  arrastrao  piedras,  se  nos  ha  atar- 
dao  viendo  llegar  unas  bar  cas... 

— Lo  dicho,  se  dejan  ustedes  llevar  por  mi , 
vaig  dirlos  insistint,  comprenent  que  ana¬ 
va  inspirantlos  confiança.  Les  daràn  cena , 
cama...  y  nadie  ha  de  preguntaries  de  dónde 
vienen  ni  d  dónde  van...  cuando  se  vayan! — 

Y  pera  probarlos  plenament  que  no’ls  te¬ 
míem  ni  ens  repugnaven,  aturantnos  de  ca¬ 
minar,  ens  assentarem  demunt  d’unes  pedres 
de  les  moltes  que  per  allí  hi  havia  ja  escay- 
rades  y  llestes. 

El  coixet  s’assegué  també...  una  mica  allu¬ 
nyat,  y  els  altres  dos  se  quedaren  drets,  no 
sabent  què  fer  de  les  mans,  cercantse  per 
esma  la  gorra,  que  poquet  a  poquet  se  tra¬ 
gueren  com  si  fos  perque  tenien  calor.  En 
realitat  per  respecte,  o  potser  per  la  costum 
de  saludar  a  tothòm  que  havien  adquirida  en 
els  anys  d’estar  sotmesos  a  dura  disciplina 
dintre  aquella  trista  casa  que  ni  ells  ni  jo 
haviem  anomenada. 

Y entreinterjeccionsquesemblaven  sospirs, 
y  sí  senores  y  no  seiïores ,  y  pues  digo  y  otra ,  de 
qu’entatxonava’l  seu  discurs  responent  a  les 
preguntes  que  jo  amistosament  li  anava  fent, 
el  vellet  ens  contava  la  vida  que  allà  dintre’s 
passava,  el  per  què  havien  sigut  tancats  en 
aquella  força. 

— Este  no  crea  que  por  nada  malo...  desgra¬ 
cia  de  los  hombres.  Una  perra  voluntà...  de 
cierto  juezl...  Andaba  en  negocios  de  contra - 
bando ,  fuè  encausao  por  unas  disputas  con  los 
del  resguardo...  y  en  esa  casa  le  melieron. .. 
hasta  hoy ,  después  del  rancho. 

— Pues  yo,  veràn  sus  mercedes,  digué  di- 
rigintse  a  nosaltres  dos  com  volent  tenir  per 
jutge  una  senyora,  la  primera  sens  dubte  ab 
qui  parlava  d’ençà  qu’era  al  món.  Yo  era 
mu  jovencito,  tenia  un  hermano  mayor  que  es- 
taba  sirviendo  al  rey...  y  que  segons  ens  con¬ 
tà  era  mort  a  Filipines  deixantlo  de  cap  de 
casa...  ab  una  mare  viuda  y  una  germana 
fadrina...  / mu  guapa!  molt  alegra  y  parla¬ 
dora.  A  tothòm  bestreya,  no  hi  havia  jove  ni 
vell  ab  qui  ella  no  fes  brometa.  La  madre, 
anava  dihent  el  llicenciat  enternintse,  l’havia 
reprès  moltes  vegades  per  lo  familiar  qu’era 
ab  tothòm...  y  la  condenà ,  deya  parlant  molt 
lentament,  com  si  el  satislés  contar  aquelles 
coses  tan  íntimes  a  gent  que  l’escoltaven 


sense  despreci,  la  condenà  fins  ab  sa  mare 
argumentava...  però  era  tan  alegra,  tan  ria¬ 
llera  que  may  ni  sa  mare,  ni  ell  havien  sos¬ 
pitat  que  portés  res  amagat,  ni  que  tingués 
tràfechs  ab  ningú  del  poble... 

No  obstant,  ne  tenia,  y  per  desgracia  de 
tots  la  seva  desaparició  ho  demostrà.  Eixí  un 
díade  festa  dihent  queanavaa  missa  matinal, 
y  ; la  del  humo!  La  pobra  mare,  el  pobre 
germà  feren  tot  lo  possible  pera  trobaria.  Ja 
quasi  hi  renunciaven  quan  un’altra  fugida 
del  poble,  la  desaparició  d’un  ferrer,  de  un 
herrero  mu  arrastrao  que’ls  havia  sigut  vehi, 
casat  y  ab  fills,  fou  un  indici  que’ls  feu  sos¬ 
pitar  hónt  potser  trobarien  a  la  fugitiva. 

Per  uns  traginers,  passats  uns  quants  me¬ 
sos,  se  confirmaren  les  sospites.  Per  ells  sa- 
pigueren  que  el  herrero  y  una  chica  joven,  mu 
guapa ,  vivien  en  un  barracot  de  minayres, 
por  allà ,  por  Vizcaya .  Ell,  encara  que  jove- 
net,  por  aquello  de  ser  cabeza  de  familia  hi  va 
anar  y  jpor  esas! ...  feya  creuant  els  dits  y 
mirant  a  terra  com  si’s  parlés  sol,  jpor  esas! 
que  no  portava  més  objecte  que  rescatar  a 
sa  germana... 

La  trobà  prenà  hasta  las  cejas ,  feya  tot 
afligit  dirigintse  a  les  ones  del  mar,  remen- 
dando  unos  calzones  del  herrero...  y  com  si  li 
pesés  el  recort  o’l  recit  el  fatigués,  callà  un 
moment.  Al  continuar  digué  que’ls  culpa¬ 
bles  al  vèurel  no  havien  gosat  mirarse,  s’ha¬ 
vien  quedat  frets,  atontats,  y  qu’ell,  rabiós, 
els  digué  tot  lo  pitjor  que  li  vingué  a  la 
boca. 

—  Total ,  que  rineron ,  vaig  fer  jo  pera  evi- 
tarli  l’acabament  de  tan  lamentable  historia. 

— Sí ,  seiïor,  digué  sospirant,  el  herrero 
quiso  pegar  me...  y  yo...  y  yo...  le  pegué  de- 
masiao  fuerte.  Me  tuvieron  preso  unos  meses , 
luego  me  mandaron  à  un  penal... 

Alli  s’havia  contrapuntat  ab  un  cabo  de 
vara ,  tingueren  rahons...  fui  otra  vez  desgra- 
ciao,  jmuy  degraciao! 

— lY  de  aquel  penal  vino  usted  d  éste'ï... 

—  Vine  joven  y  fuerte...  y  salgo  hoy...  ya 
ven  sus  mercès...  viejo,  sin  poder  me  casi  valer 
de  esta  pierna...  estropeà  por  tantos  anos  de 
arrastrar  el  condenao  grillete... 

— I Es  usted  también  aragonès ?■  vaig  pre¬ 
guntar  a  un  dels  qui  estaven  drets  pera  de- 
mostrarli  interès  y  posar  punt  a  les  tristes 
queixes  del  pobre  coix. 

Y,  sense  desplegar  els^llabis,  me  respongué 
ab  un  geste  negatiu. 

En  resum,  qu’entre  escoltarlos,  fumar  el 
cigarret  que  per  fí  havien  encès,  anar  a  l’al¬ 
tra  banda  del  Port  acompanyantlos  a  casa 
dels  meus  coneguts  que  devien  allotjarlos,  y 
deixarlos  allotjats,  passarem  junts  més  de 
tres  hores.  ✓ 

Quin  arreplech  de  rencunies  devien  por¬ 
tar  en  llurs  pits,  quines  esperances  de  ven¬ 
jança  llargament  meditades  en  llurs  cervells! 
0  potser  quin  aplanament,  quin  despreci  dels 
homes,  quina  por  irreflexiva  de  les  coses! 

Arribats  a  la  botiga  d’uns  pescadors  cone¬ 
guts,  el  sereno  de  la  platja’m  digué  que  tots 
els  homes  de  la  barcada  eren  en  mar,  y  si 
bé  m’oferia  la  clau  d'hont  eren  els  jaços, 
vaig  preferir  ferlos  acompanyar  per  ell  me- 
teix  a  una  mena  de  taverna  qu’estava  oberta 
de  nit,  hont  podien  sopar  y  després  dormir. 

Hauríem  volgut  ésser  poderosos  pera  afavo- 
rirlos  plenament;  però  què  sé  jo!  potser  la 
nostra  conversa  en  to  amistós,  l’haver  cami¬ 
nat  junts,  l’haverlos  escoltat  ab  interès  fou 
pera  ells  una  bona  preparació  pera  entrar  en 
la  nova  vida  qu’empreníen. 

Del  més  vell,  del  qui  anava  coix  per  mor 
del  condenao  grillete ,  sapiguerem  més  tart 
que  l’havien  acullit  d’establer  a  casa  d’uns 
coneguts  de  coneguts  que  tenien  un  hostal 
a  la  carretera  de  V.  Me  feya  dir  que  vivia 
tranquil,  que  ningú  li  retreya  res...  y  que 
muchos  recuerdos  à  la  seiïorita. 

Dels  altres  dos  may  més  n’he  sabut  res. 

Pobreta,  pobreta  gent! 

J.  Pin  y  Soler 


LA  REGENERACIÓ  (?) 
DE  L’ELDORADO 

Els  intents  que  animaven  a  la  nova  em¬ 
presa  de  Eldorado  no  podien  ésser  més  no¬ 
bles  y  dignes  d’aplauso,  donchs  fer  art  serio 
y  de  bon  gust  precisament  en  el  meteix  tem¬ 
ple  de  les  grolleries  y  borricades  del  genre 
menut,  es  obra  de  romans;  però,  com  a  tal,  re¬ 
clamava  espatlles  robustes  y  voluntat  de  pe¬ 
dra  a  qui  havia  de  portaria  a  cap.  ^L’ha  tin¬ 
guda  la  nova  empresa  de  Eldorado?  Jo  crech 
que  no,  y  vaig  a  demostrarho. 

El  sanejament  de  Eldorado,  com  el  sane¬ 
jament  de  Rumeya  y  del  L.iceu,  no  es  obra 
de  quatre  dies,  no’s  fa  en  un  mes,  ni  en  un 
any:  requereix  un  estudi  preliminar  molt 


serio,  una  preparació  d’artistes  més  seria  en¬ 
cara,  y  un  tacte  y  una  discreció  en  escullir  les 
obres  que  s’han  de  posar,  que  té  grandíssima 
importància,  donchs  aquestes  han  d’ésser  la 
base  de  la  victorià  final,  si  venen  coronades 
per  una  interpretació  a  l’altura  de  les  me- 
teixes. 

Y  aném  per  parts.  Entronisat  el  genre  me¬ 
nut  en  el  coliseu  del  carrer  de  Vergara, 
durant  una  pila  d’anys  ha  gaudit  del  favor 
del  públich,  perque  entremitj  de  mil  y  una 
patotxades,  ha  presentat  unés  quantes  obres 
de  debó,  veritables  models  del  sainete,  ple¬ 
nes  de  vida,  de  color  local  y  de  pinzellades 
justissimes,  que  han  vingut  realçades  per  in¬ 
terpretacions  de  primer  ordre  y  han  alcançat 
centenars  de  representacions.  Però  heusa- 
qui  que’l  nostre  públich  se’n  ha  anat  can¬ 
sant  de  tot  això,  per  la  senzilla  rahó  de  que’l 
genre  estava  en  decadència,  donchs  les  obres 
que  s’anaven  estrenant  no’l  satisfeyen  com 
avans,  perque  no  eren  tan  bones;  y  heus- 
aqui  que  tot  de  cop  ens  hem  sentit  Catons  y 
hem  protestat  d’aqueixos  abarraganaments, 
veritables  flastomies  artístiques,  y  tots  hem 
tirat  bala  roja  contra’l  genre  menut,  dege¬ 
nerat  y  anémich...  y  pera  buscar  un  remey 
que  contribuhís  a  enaltir  la  cultura  del  pú¬ 
blich  y  el  guiés  per  camins  més  assoleyats  y 
sanitosament  artístichs,  el  senyor  Vidal  y 
Llimona  y  el  senyor  Gumà  varen  tenir  la  bo¬ 
na  pensada  d’organisar,  potser  massa  a  co- 
rre-cuyta,  una  companyia  de  òpera  internacio 
nal  pera  cantar,  en  versión  castellana ,  varies 
òperes  còmiques  velles  y  noves. 

Mes,  en  nostre  concepte,  no  han  tingut 
prou  acert,  ni  en  la  tria  de  obres,  ni  en  la  de 
artistes  pera  cantaries.  En  primer  lloch,  Los 
cuentos  de  Hoffmann  de  l’Offembach  es  una 
obra  passada  de. moda,  mansa,  desconsola- 
dorament  grisa,  basada  en  un  assumpto  im¬ 
possible,  que  no  pot  interessar  de  debò  a 
ningú:  als  aficionats  .  perque  no  diu  res  de 
nou,  y  al  gros  públich  perque  la  troba  enso¬ 
pida,  ab  rahó. 

En  segón  lloch,  Filemon  y  Baucis  d’en 
Gounod,  encara  que  superior  a  l’altra,  tam- 
poch  omple ,  en  els  temps  de  drama  lirich 
que  corrém.  Ve  quasi  ab  vint  anys  de  retràs. 
Recordèm  que  quan  fou  estrenada  allà  per 
l’estiu  de  1883  en  el  Tivoli,  per  la  companyia 
de  l’Arderius,  va  interessar  poquissim  y  va 
obtenir  sufragis  ben  escassos,  ab  tot  y  conte¬ 
nir  fragments  agradables  y  dignes  de  l’autor 
del  Faust. 

En  terç  lloch,  la  Diamileh  d’en  Bizet  re¬ 
quereix  una  interpretació  esmeradíssima  que 
posi  ben  bé  de  relleu  les  delicadeses,  les  fili¬ 
granes,  la  exquisida  poesia  que  conté  tota 
aquella  musica  somniosa,  tènua,  imprecisa 
com  els  borrallons  de  fum  blavench  que’s 
destrien  en  espiralls  pels  enteixinats  dels  ha¬ 
rems,  entre  les  aromes  de  dònes  y  de  flors; 
interpretació  qu’en  conjunt  no  ha  obtingut 

a  l’Eldorado,  passant  també,  com  les  altres, 
sense  deixar  cap  rastre. 

Aquestes  tres  obres,  molt  millor  la  segona 
que  la  primera,  y  la  terça  que  les  dues  ante¬ 
riors,  havien,  repetim,  de  venir  avalorades 
per  una  interpretació  a  l’altura  de  sos  mè¬ 
rits  y  això  no  ha  succehit,  donchs  llevat  de  la 
bona  voluntat  de  les  senyoretes  Palermi  y 
Lopeteghi,  que  han  cantat  força  bé  les  parts 
respectives,  y  dels  mestres  Ribera  y  Baratta, 
que  han  dirigit  la  migrada  orquestra  ab  con- 
ciencia,  les  altres  parts  han  estat  sempre  en 
les  tres  òperes  veritablement  desgraciades. 

Ademés,  les  tres  òperes  esmentades  s’han 
cantat  en  unes  traduccions  castellanes  sen¬ 
zillament  fusellables,  y  si  no  hagués  si¬ 
gut  la  presentació  escènica,  que  sempre  ha 
estat  cuydada  notanshi  la  mà  d’en  Gual,  el 
desastre  hauria  sigut  més  gros...  donchs 
han  de  saber  que  a  hores  d’ara  ja  està  anun¬ 
ciada  La  Bohéme ,  en  castellano. 

,jHo  veuen  còm  es  veritat  lo  que  deya  al 
principi?  Si  s’ha  de  matar  La  Verbena  de  la 
Paloma  ab  La  Bohéme,  es  pitjor  el  remey  que 
la  malaltia.  {No  ho  troben? 

Salvador  Vilaregut 


NOTES  BIBLIOGRÀFIQUES 

Notas  genealógicas  que,  para  tomar  el  ha¬ 
bito  de  Santiago,  presentaron  don  Ma- 
RIANO,  DON  FrANCISCO  Y  DON  RAFAEL  PaR- 
do  de  Figueroa...  Segunda  edición  alimen¬ 
tada  (Privately  printed )  1905. 

Conegut  es  en  la  república  de  les  lletres 
don  Mariano  Pardo  de  Figueroa  (El  Doctor 
Thebussem  per  altre  nom)  com  un  dels  es¬ 
criptors  més  enginyosos  y  originals  de  la 
Espanya  contemporània.  Veritable  empori 
d’erudició,  s’ha  distingit  per  la  traça  admira¬ 
ble  ab  que  ha  sabut  diluhirla  sobriament  en 
tots  sos  escrits,  en  cap  dels  quals  apareix 
enfarfegat  ni  altisonant,  donchs  ab  ses  dots 
singularíssimes  d’humorista  ningú  ha  tractat 
tan  diverses  materies,  ben  abstractes  en  oca¬ 
sions,  ab  l’amenitat  y  garbo  ab  que  ho  ha 
fet  el  Doctor  Thebussem.  Son  estil,  de  clàs¬ 
sica  correcció  castellana,  ab  volgudes  remi¬ 
niscències  arcaiques,  es  una  de  les  caracte¬ 
rístiques  d’aquest  escriptor,  qui,  en  l’espay 
de  més  de  mitj  sigle,  ha  prodigat  arreu  sa 
producció  literaria,  en  la  qual,  a  la  vegada, 
ha  fet  gala  constantment  d’un  desenfado  y 
una  independencia  de  criteri  propris  d’un 
esperit  modern  y  d’un  temperament  sempre 
jove.  Ses  Raciones  de  Artículos  proben  tot  lo 
que  dihèm. 

Les  notes  genealògiques  que  ara  ha  fetes 
reeditar  haurien  pogut  devenir  en  altres 
mans  cosa  sense  més  interès  que’l  que  po¬ 
guessin  tenir  pera  les  relacions  particulars  y 
de  familia  dels  senyors  Pardo  de  Figueroa. 


Emperò  no  ha  estat  així,  car  el  Doctor  The¬ 
bussem,  inseguint  sos  procediments  habi¬ 
tuals,  s’ha  guardat  de  donar  a  la  estampa 
unes  notes  genealògiques  isolades,  sinó  que 
les  ha  intercalades  ab  episodis  interessantís- 
sims,  els  quals,  ab  les  aptituts  de  narrador 
que  posseheix  el  compilador,  han  format  un 
conjunt  d’una  amenitat  remarcable  y  un  ob¬ 
jecte  de  veritable  curiositat. 

Cal  fer  esment,  després  d’això,  de  còm  ha 
estat  executada  per  l’impressor  vilanovi  se¬ 
nyor  Oliva  y  Milà  la  edició  d’aquest  llibre  no 
destinat  a  la  venda.  Està  imprès  soperba- 
ment  en  paper  de  fil,  y  conté  frisos  y  culs-de- 
llantia  tirats  a  varies  tintes,  referents  a  temes 
heràldichs  que  presenten  un  valor  decoratiu 
força  remarcable  y  afegeixen  interès  a  tan 
excepcional  publicació,  la  qual  fa  honor  a  qui 
l’ha  encarregada  com  a  qui  l’ha  duta  a  bon 
terme. 

Carles  de  Fortuny.  — Redempció.  —  Novela. 

—  Barcelona,  /905. 

El  llibre’ns  presenta,  ab  repetida  insistèn¬ 
cia  de  historia  viscuda,  l’episodi  de  la  re¬ 
dempció  d’una  d’aquestes  noyes  perdudes  en 
el  món,  més  que  per  vocació  al  vici,  per  in¬ 
consciència  de  llurs  devers  morals  y  socials 
y  per  haver  estat  supeditades  ab  initium  a  les 
mires  perverses  d’explotadors  sens  entra¬ 
nyes.  El  tema  no  es  nou;  el  desenrotllo  tam- 
poch  ofereix  cosa  de  particular,  malgrat  l’em¬ 
penyo  en  reproduhir  fidelment  les  condicions 
de  temps  y  de  lloch. 

Se  veu,  efectivament,  que  l’autor  s’es  ins¬ 
pirat  en  fets  reals,  que  ha  pres  part  personal¬ 
ment  en  la  historia,  que  ha  conegut  alguns 
dels  personatges  que  intenta  pintar.  La  des¬ 
cripció  del  taller  de  l’artista  y  la  presentació 
de  ses  petites  interioritats  es  justa  y  esca- 
yenta.  En  lo  que,  al  nostre  entendre  no  ha 
estat  encertat,  es  en  desentranyar  la  psicolo¬ 
gia  dels  personatges,  els  quals  obren  apa¬ 
rentment  moguts  tan  sols  per  les  convenièn¬ 
cies  del  narrador,  sense  que  apareguin  les 
causes  internes  qui  són  mòvil  de  les  accions 
humanes. 

A  nosaltres,  lectors  del  llibre,  ha  comen¬ 
çat  per  estranyarnos  que  un  pintor  ,  per 
bona  persona  que  sia,  se  proposi  a  ultrança 
la  redempció  d’una  model  a  la  qui  sols  ha 
vista  uni  vegada,  y  això  sense  que,  ni  en  bé 
ni  en  mal,  les  seves  passions  se  síen  interes¬ 
sades  per  ella.  Es  una  resolució  presa  freda¬ 
ment,  com  per  persona  qu’enlloch  d’haverse 
vocat  a  l’Art  se  fos  dedicada  a  la  Religió;  lo 
que  un  sacerdot  pot  arribar  fàcilment  a 
creure  objecte  de  sa  missió  evangèlic  ,  no  es 
concebible  que  s’ho  emprengui  perque  si  un 
artista  qui  viu  de  l’exercici  del  seu  art. 

En  segón  lloch,  la  redimida  tal  com  de 
primer  entuvi  se  mostra  propicia  a  cambiar 
de  vida,  es  inversemblant  de  tot  punt.  Y  si 

admetém  la  realitat  del  fet,  encara  serà  pit- 
or,  dochs  aleshores  l’hauriem  de  calificar  de 
hipòcrita,  y  de  mansos  els  seus  redemptors, 
els  quins  ni  per  un  moment  se  donen  compte 
de  que,  oferint  tantes  ventatges  materials 
per  deixarse  redimir,  no  hi  hauria  cap  dòna 
que  no  acceptés  la  oferta,  sentintse  ab  ap- 
tituts  pera  una  conversió  acomodatícia. 
Igual  que  l’altre,  en  Campins,  que  passa  de 
pinxo  a  persona  decent  ab  la  expectativa  de 
millorar  de  situació.  Creyèm  que,  en  molls 
casos,  se  trobarien  lladres  que  deixarien  llur 
exposat  ofici  si  els  ho  paguessin  bé,  y  gent  de 
tota  mena  que  per  conveniència  farien  tots 
els  papers  de  l’auca. 

A  l’entorn d’aquets  personatges  se’nmouen 
d’altres  encara  potser  més  convencionals. 
Alguns  arriben  a  ésser  de  tot  punt  falsos,  y 
tots  ells  procedeixen  en  sos  actes,  segons 
l’arbitri  del  novelador,  ab  unes  oportunitats 
per  tots  conceptes  sospitoses.  Enlloch  hi  ha 
res  humanament  lògich;  tot  marxa,  com  en 
els  contes  de  fades,  d’una  manera  providen¬ 
cial,  lo  que’ls  castellans  ne  diuen  d  pedir  de 
boca. 

En  resúm,  tenim  al  llibre  del  senyor  For¬ 
tuny  com  una  bonica  novela  d’amena  lec¬ 
tura,  ab  els  seus  punts  de  propaganda  catò¬ 
lica,  lo  qual  no  esmentèm  pas  com  a  defecte, 
donchs  de  tots  temps  els  novelistes  han 
aprofitat  sos  personatges  pera  fer  bones  les 
idees  per  ells  tingudes  com  a  tals. 

Lo  que  sí  hem  d’aplaudir  en  l’autor  es 
l’haver  escrit  el  llibre  en  català,  no  perque’l 
llenguatge  hi  sia  exempt  de  defectes,  sinó 
perque  entenèm  que’l  senyor  Fortuny  s'ha 
posat  en  el  veritable  cami  de  fer  bona  litera¬ 
tura,  encara  que,  per  haver  abordat  una 
tasca  massa  dificultosa,  no  hagi  assolit  l’èxit 
desitjat.  La  novela,  avuy  per  avuy,  es  de  lo 
més  difícil  que  hi  ha  en  les  lletres,  y  potser, 
ans  que  tot,  cal  ensajarse  progressivament  en 
obres  de  menys  importància. 

R.  Miquel  y  Planas 


NOVES 

Maltractada  pels  que  més  la  estimaven, 
menyspreuada  moral  y  materialment  pels 
meteixos  que  havien  après  d’ella  a  tenir 
ideals,  ha  mort  La  Renaixensa ,  el  primer  dia¬ 
ri  catalanista,  el  primer  campió  de  les  nos¬ 
tres  reivindicacions,  el  primer  vident,  que 
ab  sa  mirada  aclari  les  tenebres,  mostrant- 
nos  el  camí  de  llibertat  que’ns  era  descone¬ 
gut  y  que  començarem  a  seguir  resolta- 
ment... 

Que  n’hi  deuen  de  beneficis  els  catalans  a 
La  Renaixensa\  Mes  ella  no  ha  pas  redimit  a 
tots:  als  uns  de  sa  ignorància,  als  altres  de 
sa  inconsciència,  als  altres  de  son  orgull!... 

La  Renaixensa  ha  patit  una  agonia  ben 


llarga,  una  agonia  de  varis  anys,  y  aqueixa 
agonia  han  cuydat  a  amargaria  amichs  y 
enemichs  ab  sos  personalismes.  Un  diari  (un 
diari  castellà  pera  més  pena)  ho  ha  dit 
aquests  dies:  ((La  Renaixensa  mor,  y  els  per¬ 
sonalismes  la  maten».  Ella  que  fou  portaveu 
de  la  causa  de  tot  un  poble,  desapareix  cor- 
secada  per  les  migrades  fal·leres  dels  que 
l’han  feta  instrument  de  ses  ambicions  per¬ 
sonals. 

De  primer  literàriament,  políticament  des¬ 
prés,  La  Renaixensa  fou  gran  y  fou  pura. 
Durant  la  guerra  de  Cuba  realisà  una  cam¬ 
panya  de  protesta  que  faria  per  sí  sola’l  crè¬ 
dit  d’un  gran  periòdich.  Ab  la  escissió  dels 
regionalistes  de  La  Veu ,  les  rivalitats  perso¬ 
nals  començaren  a  mermar  son  prestigi,  les 
petites  passions  enterboliren  els  caps  més 
clars,  y  les  campanyes  contra  en  Robert  pre¬ 
cipitaren  la  decadència  del  vell  diari.  Algú 
volgué  redimirlo  y  no  pogué;  y  ara  derrera- 
ment,  fins  fa  pochs  mesos,  no  ja’ls  persona¬ 
lismes  dels  vells,  sinó  també  dels  joves,  dels 
garlayres  y  dels  inútils,  dels  que  tot  lo  que 
toquen  malmeten,  y  sempre  destrueixen  y 
may  edifiquen,  y  enlloch  poden  durar,  li  do¬ 
naren  el  cop  de  gracia.  Dolguèmnosen,  però 
no  fem  com  aquells  que  tot  dolentsen  conti¬ 
nuen  fent  obra  negativa  y  xorca. 

Temps  ha  que  La  Renaixensa ,  per  son  es¬ 
perit,  no  responia  als  temps  moderns.  Per 
sa  forma  no’n  parlèm:  era  una  ruina;  era  un 
arbre  mort  que  s’aguantava  dret  perque  ses 
arrels  havien  sigut  bones  y  havien  anat  fon¬ 
do.  Lo  qu’es  mort  s’ha  d’enterrar.  Els  fanà- 
tichs  d’ahir  y  els  inconscients  d’avuy  han  aju¬ 
dat  a  fer  caure  l’arbre,  y,  un  cop  caygut,  tot¬ 
hom  hi  ha  fet  llenya. 

Mes  d’aqueix  vell  arbre  caygut  n’han  eixit 
molts  plançons  que,  plantats  aqui  y  allà, 
han  conseguit  també  posar  arrels.  Si  altra 
cosa  ja  no’s  pot  fer,  fem  al  menys  que’ls 
plançons  joves  se  recordin  de  que  la  soca 
mare  que’ls  donà  vida  demostrà  en  sos  bons 
temps  ésser  soca  de  bona  mena,  retornant 
ab  bons  fruyts  la  sava  que  prenia  del  terrer 
de  la  patria. 

Els  regidors,  forasters  (0  que  mereixen  és- 
serne)  de  nostre  Ajuntament,  s’han  lluhit: 
gràcies  a  n’ells  la  Banda  Municipal  no  ha 
tocat  enguany  en  el  pati  de  Llotja  durant  la 
festa  dels  Jochs  Florals.  Una  vegada  més 
Barcelona  no  ha  pogut  disposar  de  lo  seu,  y, 
com  diu  un  periòdich,  la  banda  ha  sigut  ce¬ 
dida  y  «s’ha  donat  graciosament  la  primacia 
a  Madrid,  que  ni  la  necessita,  ni  ens  l’ha  de¬ 
manada,  ni,  en  cas  d’havérnosla  demanada, 
havia  de  passarnos  al  devant  necessitant  nos¬ 
altres  la  banda  pera’l  servey  d’una  festa  de 
la  ciutat  que  la  paga.» 

Bé  està  que’ls  admiradors  que  arreu  té’l 
gran  Cervantes  li  rendeixin  homenatge  sense 

distinció  de  paísos;  però  una  cosa  es  rendir 
homenatge  al  talent  y  un’altra’l  fer  actes  de 
servilisme  que  resulten  impropris  e  inopor¬ 
tuns. 

La  Banda  de  la  Casa  de  Caritat  supli  vo- 
luntariosament  a  la  Municipal  en  la  poètica 
festa.  Es  d’agrahir. 

Enguany  als  Jochs  Florals  de  Tolosa  hi 
ha  estat  representada  nostra  revista  pel  doc¬ 
tor  B.  R.  Barrios,  que’ns  ha  tramès  interes¬ 
sants  detalls  de  la  festa.  Aquesta’s  celebra 
anyalment  en  dues  sessions,  que  tenen  lloch 
els  dies  i  y  3  de  maig  invariablement.  La 
primera  s’efectúa  en  la  sala  d’actes  de  l’Aca- 
demia,  ornada  ab  banderes  de  tots  els  pai- 
sos,  entre  ells  l’Argentina,  Cuba,  Grècia, 
Noruega,  etc.  Presidi  M.  Dumeril,  qui  feu 
llegir  la  memòria  dels  premis  de  virtut,  que 
varien  de  100  a  1,000  franchs,  procedint  des¬ 
prés  el  senyor  Baró  Desazars  a  donar  a  co¬ 
nèixer  son  judici  sobre  les  poesies  escrites 
en  llengua  d’Oc  (admeses  en  els  Jochs  desde 
1895).  Son  trevall  rublert  d’erudició  fou  una 
brillant  defensa  d’üccitania  y  una  entusiasta 
apologia  dels  Trovadors  y  de  Clemencia 
Isaura.  Rebé  moltes  felicitacions.  El  senyor 
Desazars  es  un  dels  més  notables  defensors 
de  la  llengua  d’Oc,  mereixent  citarse  son 
nom  al  costat  del  dels  senyors  Lahondés, 
Cartaialh,  Estieu  y  l’advocat  Tressère.  Des¬ 
prés  els  acadèmichs  premiats  llegiren  llurs 
obres.  Entre  ells  hi  figura  en  Perbosc. 

La  segona  sessió  s’efectuà  a  Casa  la  Ciu 
tat,  ahont  el  mestre  Fons  llegi  un  brillant 
elogi  de  Clemencia  Isaura,  nombrantse  des¬ 
prés  la  comissió  dels  sis  acadèmichs  encarre¬ 
gada  de  dur  els  premis.  Acabada  la  lectura 
de  la  memòria  sobre  les  composicions  fran¬ 
ceses  y  les  del  concurs  Pujol,  foren  els  pre¬ 
mis  repartits,  adjudicantsen  un  a  una  jove- 
neta  d’uns  1 5  anys,  bordelesa.  La  festa  acabà 
ab  gran  entusiasme,  després  de  llegirse’l 
programa  pera’ls  Jochs  de  1906. 


En  la  coneguda  casa  Audouard  va  inaugu- 
rarse’l  prop  passat  dilluns  la  Primera  Expo¬ 
sició  nacional  de  gomes  bicromatades  y  altres 
procediments  pigmentaris  del  ram  de  fotogra¬ 
fia,  presentant  un  conjunt  molt  artistich  el 
nombre  d’obres  que  la  componen.  El  jurat 
qualificador  ha  distribuhit  els  premis  y  men¬ 
cions  honorífiques  entre’ls  vint  expositors 
concorrents  en  aquesta  forma:  Primer  premi: 
M.  Fau.  Segón  premi:  J.  M.a  Armengol. 
Premi  tercer:  C.  Inigo.  Premi  quart:  J.  Pun- 
tas.  Premi  quint:  Vilatobà.  Les  mencions 
honorífiques  han  correspost  als  senyors  L. 
G.  Ferràn,  J.  Nogués,  J.  Poquet,  M.  Renòm 
y  F.  Toda. 

En  nostre  concepte,  sense  voler  esmenar 
la  plana  del  jurat  qualificador  (que  no  conei- 


xèm),  els  cinch  premis  haurien  degut  con- 
cedirse  per  ordre  de  mèrits,  a  nostre  enten¬ 
dre  ben  visibles,  de  la  següent  manera:  Pri¬ 
mer:  senyor  Inigo;  segón:  senyor  Fau;  Ter¬ 
cer:  senyorVilatobà;  quart:  senyor  Armengol, 
y  quint:  senyor  Puntas. 

Consti,  pera  tranquilitat  de  tothòm,  que 
aixi  com  no  sabèm  quins  individuus  compo¬ 
nien  el  jurat  qualificador,  no  coneixèm  tam- 
poch  a  cap  dels  expositors  que  han  concorre¬ 
gut  al  certamen. 

Entre  les  obres  que  criden  més  l’atenció 
citarèm  Enigme  del  senyor  Armengol,  El 
Pipayre  del  senyor  Fau,  Un  virluoso,  Luz  y 
sombra  y  Suefio  del  senyor  Inigo;  Hivern  del 
senyor  Puntas,  y  Estudio  del  senyor  Vila¬ 
tobà. 

La  exposició  estarà  oberta  fins  el  dia 
1 5,  y  es  digna  d’ésser  visitada  per  artistes  y 
amateurs. 

Atentament  invitats,  assistirem  el  dissaple 
al  vespre  a  l’dOrfeó  Català»,  ahont  el  jove 
pianista  en  Frederich  Lliurat  y  Carreras 
donà  una  sessió  en  obsequi  a  dita  societat, 
en  la  qual  executà  un  triat  programa  d’obres 
de  Robert  Schumann. 

En  Lliurat  no’s  presentà  pas  ab  les  p/eten- 
sions  de  concertista,  sinó  com  a  fervent  de¬ 
vot  de  l’esmentat  mestre  saxó,  qual  obra  de¬ 
mostrà  haver  estudiada,  penetrant  dins  la  per¬ 
sonalitat  artística  de  Schumann,  lo  qual  se 
fa  indispensable  quan  se  vol  empendre  la  in¬ 
terpretació  de  les  obres  menors  del  músich, 
qualificades  de  veritables  estats  d’ànima. 

En  el  programa,  que  anà  precedit  de  la 
lectura  d’unes  notes  d’en  Lliurat  sobre’l  mú¬ 
sich,  hi  figuraren  les  Escenes  d'Infants 
(op.  14)1  la  Humorada  (op.  20),  En  el  bosch 
(op.  82)  y  Follies  del  Carnestoltes  de  Vie¬ 
na  (op.  26),  en  totes  les  quals  rebé  l’executant 
entusiastes  aplaudiments  de  la  concorrencia, 
als  que  hi  unim  els  nostres  sincerament. 


A  l’Ajuntament  s’ha  aprobat  per  majoria 
una  proposició  que  tendeix  a  que,  en  els 
anys  successius,  no’s  prohibeixi  la  circulació 
rodada  en  nostra  ciutat  el  dijous  y  el  diven¬ 
dres  sants. 

No  sabèm  lo  que  passarà  d’aqui  a  alesho¬ 
res,  perque  la  majoria  y  les  minories  sem- 
pre’ns  tenen  sorpreses  reservades.  No  assis¬ 
tirem  a  aquella  sessió,  però,  per  lo  qu'hem 
llegit  en  els  diaris,  fou  força  accidentada. 

Diu  que’ls  catòlichs  volien  impedir  a  ul¬ 
trança  que  s’aprobés  la  proposició,  y  usaren 
de  tols  els  medis  y  apelaren  als  arguments 
més  enginyosos,  fins  al  punt  d’alegar  que  no 
era  necessari  cambiar  l’estat  actual  de  les  co¬ 
ses,  desde'l  moment  qu’enguany  no  s’havia 
denunciat  cap  infracció  del  bàndol  referent  a 
aytal  prohibició... 

Aquesta  doctrina  la  recomanèm  als  juris- 
consults  y  canonistes:  «La  no-infracció  d’un 
precepte  demostra  sa  justícia.»  Aixi,  donchs, 
si  un  dèspota  manés  que  no  pogués  eixir 
ningú  de  casa  sense  portar  un  paraygües 
vermell,  y  ningú  gosés  contradir  tan  absurda 
ordre  per  la  por  del  càstich,  també’s  podria 
alegar  que  aytal  disposició  es  justa. 

No’ns  ve  de  nou.  Els  catòlichs  ne  són  mes¬ 
tres  d'això  d’ampararse  de  les  lleys  quan  els 
hi  convé,  com  per  exemple,  si’s  tracta  d’im¬ 
pedir  la  obertura  d’un  temple  protestant; 
però  si’s  toca  la  seva  botiga,  llavors  dema¬ 
nen  que  se’ls  respecti  en  nom  de  la  llibertat 
de  conciencia,  y  això  que  el  liberalismo  es  pe- 
cado.  Però  com  qu’en  el  meteix  defecte  d’in- 
transigencia  hi  solen  incórrer  els  de  l’altra 
banda,  nosaltres  ens  estimèm  més  no  casar- 
nos  ab  ningú  y  picar  les  crestes  a  tots  els 
que  s’ho  mereixen,  ja  portin  teula  o  gorro- 
frigi. 

Altrament  ja  diguerem  que  som  partidaris 
de  que  no’s  privi  la  circulació  de  vehiculs  per 
setmana  santa,  entre  moltes  altres  rahons, 
perque  aixi  no’s  perjudica  a  ningú,  donchs 
als  catòlichs  no  se'ls  hi  fa  pas  anar  per  força 
en  cotxe,  com  tampoch  s’obliga  als  que  no 
creuen  a  que  vagin  a  peu. 


El  periòdich  Fornia  ha  organisat  a  Ca’n 
Parés  una  exposició  d’obres  d’artistes  rosse- 
llonesos,  que  atràu  l’atenció  de  quants  la  vi¬ 
siten.  Del  pintor  Lluís  Bausil  hi  figuren 
quinze  teles  a  l’oli,  entre  quines  sobresurten 
les  cinch  que  porten  per  lema  Presseguers  en 
fllor ,  notes  ben  justes,  executades  ab  facilitat 
y  traça.  En  G.  de  Monfreid  exposa  una  serie 
de  quadros  pintats  ab  valentia,  y  entre  ells 
són  dignes  d’admiració  tres  retrats  molt  sò- 
lits,  especialment  el  nomenat  Retrat  del  meu 
fill.  D’en  Esteve  Terrus  s’hi  veuen  varies 
impressions  y  notes  molt  originals  que  fan 
un  bon  paper  en  el  conjunt  de  la  exposició. 
Y  finalment,  en  G.  Violet  hi  té  exposades 
una  dotzena  d’esculptures  en  guix,  bronze  y 
marbre,  molt  recomanables.  Les  que  porten 
per  tituls  Tafaneres ,  Busle  ( retrat )  y Joventut , 
sobresurten  per  ses  belleses  entre  les  demés 
del  meteix  autor. 

De  la  exposició  en  conjunt  pot  dirse  que’s 
mereix  ésser  visitada,  especialment  pels  ar¬ 
tistes,  donchs  les  obres  que  la  componen  en¬ 
clouen  qualitats  ben  dignes  d’ésser  apre¬ 
ciades. 

La  revista  Catalunya ,  en  son  derrer  nú¬ 
mero,  copia  un  troç  d’article  publicat  en  El 
Correo  Catalàn  per  un  tal  Baranera,  en  el 
que  s’ataca  furiosament  al  gran  Carducci  pel 
sol  fet  d’ésser  eminentment  anticrislià  y  per 
haver  infiltrat  en  l’obra  de  gran  part  dels  jo¬ 
ves  literats  italians  l’esperit  pagà  y  revolu¬ 


cionari  que  tant  molesta  y  esvera  als  erudits 
de  sacristia  y  als  literats  de  congregació. 

No’ns  estranya  gens  que  El  Correo  Cata¬ 
làn  ataqui  al  gran  poeta  italià;  lo  que  no 
hauriem  pensat  may  es  que’ls  de  Catalunya 
reproduhissin  la  càndida  reventada:  els  fe- 
yem  de  més  gust. 

Y  ara  '  ocupemnos  del  pobre  Patufet-Car- 
ner,  que  tan  refinat  vol  ésser.  Y  donchs 
cquè  diria  de  nosaltres  si  l’ataquessim  per 
católich  (?),  o  per  poeta  violero'l·  Aqueix  noy, 
qu’enguany  no  ha  pogut  copçar  el  titul 
de  mestre  gay  a  pesar  de  tots  els  seus  esfor¬ 
ços  v  a  pesar  de  dir  tant  de  mal  de  les  pa¬ 
tums,  s’escarraça  molt  com  a  patumeta. 

Patufet,  creume,  no  aniràs  enlloch;  tens 
amichs  que’t  volen  perdre;  ja  t’han  dit  pre- 
clar. 

Lo  qual  vol  dir  patum ,  que  no  es  precisa¬ 
ment  ésser  mestre  gay ,  sinó  mestre  trist. 

Per  molts  anys. 


Publicacions  rebudes: 

Diccionario  Salvat.  Hem  rebut  els  cinch 
primers  quaderns  d’aquest  diccionari  enci- 
clopèdich,  que  respòn  per  complert  a  un 
plan  de  divulgació  científica  concebut  y  des¬ 
enrotllat  en  forma  tal,  que  ademés  d’ésser  el 
més  complert  de  quants  en  llengua  castella¬ 
na  s’han  publicat,  resultarà  també’l  més  eco- 
nòmich,  el  millor  ilustrat  y  el  més  concís  de 
tots  ells.  S’hi  acompanyen  hermoses  làmi¬ 
nes  en  negre,  en  litografia  y  en  tricromía, 
taules  y  mapes  en  colors  de  tots  els  paísos 
del  globo.  El  nou  diccionari  resulta,  donchs, 
sumament  pràctich  y  fa  honor  a  sos  editors 
senyors  Salvat  y  C.a,  quina  casa  tant  s’ha 
acreditat  ja,  posant  les  arts  de  la  estampació 
gràfica  a  Catalunya  al  nivell  en  que’s  troben 
les  dels  paisos  més  avençats. 

iCómo  debo  conducirme  en  Sociedad ?,  per 
Carlos  osorio  y  Gallardo.  La  casa  editorial 
«La  Vida  Literaria»  acaba  de  publicar  aques¬ 
ta  obra,  que  per  son  titul  ja’ns  estalvia  d’en¬ 
trar  en  detalls,  donchs  ve  a  ésser  una  am¬ 
pliació  dels  elements  d’urbanitat  y  cortesia  a 
l’us.  No’s  diferencia,  donchs,  de  la  genera¬ 
litat  d’aqueixa  mena  d’obres,  y  en  ella  s'hi 
troben  les  qualitats  que  caracterisen  les  pro¬ 
duccions  del  senyor  Osorio  y  Gallardo.  Preu, 
2  pessetes. 

Nova  vida ,  drama  original  de  don  A.  Ro¬ 
vira  Virgili,  estrenat  el  20  de  novembre  de 
1904  en  el  «Teatre  Ateneu»  de  Tarragona. 
Remercièm  a  l’autor  l’envio  d’aquesta  obra, 
de  la  que,  seguint  nostra  costúm,  no’n  pu- 
bliquèm  judici  crítich  per  no  haver  tingut 
ocasió  de  vèurela  representar.  Preu,  2  pesse¬ 
tes. 

La  Senyera  Calafina,  lletra  de  Candi  Clo¬ 
sa,  música  de  M.  Novi.  Es  una  composició 

plena  de  valentia  y  patriotisme.  Va  ilustrada 
ab  un  dibuix  de  T.  Gaspar. 

Convocatoria  pera’ls  segons  Jochs  Florals 
d’Hostalrich,  que's  celebraran  e!  dia  2  del 
pròxim  juliol.  A  més  de  la  Flor  natural  s’o- 
fereixen  nou  premis.  L’Ajuntament  d’Hostal¬ 
rich  ofereix  un  objecte  d’art  a  la  millor  poe¬ 
sia  històrica  0  patriòtica.  El  Baró  de  Qua- 
dras  y  n’Antoni  Pujol  ofereixen  objectes  d’art 
als  autors  de  les  millors  poesies  de  tema 
lliure.  En  J.  Pin  y  Soler  ofereix  un  exemplar 
de  luxe  de  La  Família  dels  Garrigas  a  l’autor 
del  millor  quadret  en  prosa.  En  D.  Pou  y 
Lladó  ofereix  un  objecte  d’art  a  l’autor  del 
trevall  en  prosa  que  contingui  més  noticies 
sobre  la  historia  d’Hostalrich.  En  Joaquim 
Falgueras  ofereix  un  objecte  d’art  a  l’autor 
de  la  millor  pregaria  en  vers  a  Nostra  Dòna 
del  Socors.  El  Jurat  qualificador  dels  Jochs 
Florals  d’Hostalrich  de  1904  ofereix  un  vo¬ 
lum  luxosament  enquadernat  dels  Sonets 
d'uns  y  altres ,  a  l’autor  del  millor  aplech  de 
sonets.  El  Somatent  d’Hostalrich  ofereix  un 
objecte  d’art  a  la  millor  poesia  que  celebri 
algún  fet  gloriós  del  somatent  català.  La  Su¬ 
cursal  de  la  Cambra  Agrícola  de  l’Empordà 
a  Hostalrich,  ofereix  un  objecte  d’art  al  mi¬ 
llor  trevall  en  prosa  sobre’ls  beneficis  de 
l’agricultura.  Els  trevalls,  escrits  tots  en  ca¬ 
talà,  deuràn  ésser  remesos  avans  del  dia  15 
de  juny  al  domicili  del  mantenedor  en  D. 
Pou  y  Lladó  (Major,  55,  Hostalrich)  dintre 
de  les  condicions  que  regeixen  en  els  Jochs 
Florals.  Formen  el  jurat  qualificador  els  se¬ 
nyors  Miquel  Laporta,  president;  Arnau 
Martínez  y  Serinà,  Jaume  Puigjermanal,  D. 
Pou  y  Lladó,  J.  Pujol  y  Brull  y  Oriol  Mar¬ 
torell,  vocals;  Joan  Mercader  y  Vives,  secre¬ 
tari. 


Convocatoria  y  Cartell  pera  la  segona  festa 
dels  Jochs  Florals  de  l’associació  regionalista 
«L’Escut  Emporità»,  de  La  Bisbal.  La  festa 
tindrà  lloch  el  día  16  del  vinent  agost,  y  pera 
ella  s’ofereixen  dotze  premis,  en  condicions 
semblants  a  les  de  l’anterior  certamen.  Per 
manca  d’espay  no  publiquèm  tot  el  cartell. 
Les  composicions  deuràn  ésser  dirigides  al 
senyor  secretari  de  «L’Escut  Emporità». 
avans  del  dia  15  de  juliol.  El  jurat  estarà 
compost  pels  senyors  Ignasi  Iglesias,  presi¬ 
dent;  E.  Guanyabens,  J.  Pous  Pagès,  Pom- 
peu  Crehuet,  vocals;  Enrich  Paz  Marcalló, 
secretari. 

Fidel  Giró  impressor.  —  Carrer  de  València,  233. 

Preus  de  suscripció: 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s’admeten  els  que  no  síen  inèdits. 

NcJ’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 


CATALUNYA:  Un  any . 8  Pessetes 

»  Mitj  any*  ....  4’5°  * 

»  Trimestre .  2^5  » 

ALTRES  REGIONS  D’ESPANYA: 

Un  any .  9  * 

ESTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  ...  40  » 

»  »  sense  folletins.  .  .  25  » 


El  número  corrent  no’s  ven  sense  folletins. 


ITolletl  de  JOVENTUT 

Avuy  comencèm,  segons  anunciarem,  la  publicació  de  1  obra  d  en 
Rafel  Nogueras  y  Oller 

LES  TENEBROSES 

a  la  que  seguirà,  com  diguerem,  la  novela 

RONIANTICHS  D’ARA 

(ESTUDI  D’UNS  AMORS  NEGUITOSOS) 
original  de  n’Enrich  de  Fuentes. 


Redacció  y  Administració  : 

Plaça  del  Teatre,  6,  entresol. 


Número  corrent . 

»  ATRASSAT,  AB  FOLLETINS.  . 
>  »  SENSE  FOLLETINS. 


20  CÈNTIMS. 

4.0  > 

SUMARI: 

Moixigangues,  per  J.  Pujol  y  Brull.  —  Finlandeses: 
El  pagès  de  Saarijarvi,  per  J.  L.  Runeberg,  tra¬ 
ducció  de  Benet  R.  Barrios.  —  Bukarest,  per  J.  Pin 
y  Soler.  —  La  llengua  es  la  patria,  per  Joseph 
Aladern.  —  L’automóvil,  per  I  Soler  y  Escofet. — 
Civilisació ,  per  Victor  Oliva  .  —  Canillera .  per 
F.  Pujulà  y  Vallès.  — Noves. 

FOLLETI: 

LES  TENEBROSES,  per  Rafel  Nogueras  y  Oller.  — 
Plech  2. 

DAFNIS  Y  CLOE.— Traducció  catalana.— Plech  14. 


MOIXIGANGUES 

El  gran  músich-poeta  Joseph  Anselm  Cla- 
vé  era  republicà  de  bona  mena.  Si  avuy  vis¬ 
qués,  tindria  a  honra’l  nomenarse,  avans 
que  tot,  catalanista.  Perque  ell  en  son  temps 
ja  va  sentiries  la  poesia  y  la  música  vera¬ 
ment  catalanes,  y  en  moltes  de  ses  cpmposi- 
cions  hi  halena  un  esperit  patri  cobejat  sots 
la  influencia  d’un  amor  molt  més  gran,  molt 
més  intim  que  l'amor  a  la  República. 

En  aquell  temps  en  que  tot  eren  tangos 
carrinclons  y  jotas  abarraganades,  en  que  les¬ 
ionades  més  exòtiques  eren  mal  assimilades 
y  barroerament  explotades  pels  nostres  mú- 
sichs,  y  les  nostres  cançons  populars,  deste- 


rrades  de  ciutats  y  viles,  jeyen  oblidades  en 
nostres  montanyes,  en  Clavé,  fill  de  la  seva 
època,  havia  de  seguir  la  corrent:  més  no  la 
seguia  pas  quan  se  sentia  verament  artista. 
Llavors  la  musa  de  la  terra  parlava  a  son  es¬ 
perit  creador,  la  cançó  catalana  floria  ingè¬ 
nua  y  pura  en  sos  llabis,  y  tot  el  geni  de  la 
raça  semblava  desvetllarse  ab  ella. 

En  Clavé,,  donchs,  baix  la  crosta  un  xich 
vulgar  que  l’encobria,  fou  un  dels  precur¬ 
sors  y  causes  del  desvetllament  catalanista 
d’ara,  sense  donarsen  degut  compte.  Era 
músich  y  poeta  alhora  y  ab  les  dues  arts 
produhía,  servintse  de  l’una  y  de  l’altra  pera 
exteriorisar  sentiments  e  idees.  Quan  el  poe- 
ta-home’s  mostrava  pobre,  mercès  a  la  man¬ 
ca  de  mestres  en  aquella  data,  el  músich  ar¬ 
tista  enlayrava’ls  versos  corretgintlos,  em- 
motllantlos,  donant  vol  a  lo  migrat  de  les 
paraules;  quan  el  mancament  corresponia  al 
músichhome,  el  poeta  artista  s’enlayrava  tra- 
çant  ab  ferma  ploma  quadros  y  escenes  ins¬ 
pirats,  viscuts  y  sentits  en  terra  catalana. 

Y  en  Clavé,  aymant  de  sa  patria,  encari- 
nyat  ab  son  art,  aplegava  a  l’entorn  seu  als 
obrers  catalans,  encenent  en  llurs  cors  la 
flama  d’aquell  art  que  sentia  en  son  dintre, 
bo  y  allunyantlos  de  l’embrutiment,  y  ense- 
nyantlos,  entre’l  compàs  de  les  tonades,  a  esti¬ 
mar  la  terra  y  viure  per  ella.  Y  això  malgrat 
aquelles  influencies  exòtiquesque  jaen aquell 

temps  senyorejaven  fòra  de  sos  caus  de  nai¬ 
xença. 

Si  en  Clavé  revisqués,  al  irobarse  enfront 
dels  coros  que  porten  son  nom,  s’avergonyi¬ 
ria  de  llur  obra,  negant  de  segur  la  paternitat 
que  s’aproprien.  Perque’ls  mal  nomenats  co¬ 
ros  d’en  Clavé  són  tot  lo  contrari  de  lo  que 
foren  en  sa  naixença.  L’artista  català,  gelós 
del  bé  de  Catalunya,  reunia  a  l’entorn  seu  als 
obrers  y  en  forjava  una  munió  de  cantayres; 
munió  enamorada  de  l’ideal  artistich,  allu¬ 
nyada  del  vici  y  l’embrutiment;  ne  feya  una 
massa  conscient,  trevalladora,  alegra,  qu’en 
sos  ratos  de  descans  s’enlayrava  per  les  re¬ 
gions  sublims  de  la  poesia,  dignificantse  ab 
perfeccions  volgudes  y  esperançades  sempre. 
Avuy  els  coros  d’en  Clavé  són  aplech  d’ho¬ 
mes  a  mercè  de  quatre  politicayres;  aplech 
que  canta  sols  pera  matar  la  estona,  per  pre¬ 
text  o  arcabotería,  sens  ideals  fixos  y  tal¬ 
ment  com  podria  ensajarse  a  tirar  el  ganivet 
o  manejar  la  vara.  La  música  es  lo  secun¬ 
dari;  lo  primer  pera  ésser  chorista  de  la  nova 
mena  es  saber  renegar  de  tot  y  de  tothom  al 
voltant  de  les  taules  de  cafè  de  qualsevulga 
Fraternidad  Republicana . 

Y  els  coros  d’en  Clavé  han  tornat  a  Madrid, 
rumbejant  per  carrers  y  places  de  la  coro¬ 
nada  villa  la  vermella  barretina,  que  deuria 
haverseenvermellit  molt  més  encara  devergo- 
nya.  Y  els  madrilenys,  despreocupats  y  sens 
esma  d’esbrinar  les  coses,  prenent  nota  de 
que  aquella  munió  d’homes  són  la  represen¬ 
tació  genuina  de  l’obrer  català!...  Mentida! 
L’obrer  de  Catalunya  no’s  mou  dels  tallers  y 
de  les  fàbriques,  de  les  bastides  que  guar¬ 
neix  en  les  obres  ,  del  peu  del  banch  de 
fuster  o  del  costat  de  la  enclusa.  L’obrer  ca¬ 
talà,  la  rojor  d’aquelles  barretines  que’s  pas¬ 
sejaren  per  Madrid,  no  la  rumbeja  ab  desver¬ 
gonyiment  pera  fer  el  fatxenda:  la  porta  en 
la  sang  ardenta,  la  du  en  sos  dintres,  pro- 
duhida  per  la  febre  de  trevall  o  la  rencunia 
contra’ls  qui  són  causa  de  que  aquest  mimvi 
a  vegades.  L’obrer  català  es  aymant  de  la 
feyna,  y  es  ella  l’única  enamorada  que’l 
tempta  tots  els  dies  y  a  totes  hores.  Altiu  y 
orgullós  de  son  valer,  no  accepta  almoynes 
ni  encarcarades  manyagaries  ab  disfressa  de 
benhaurances  mil  cops  predites  y  jamay  por¬ 
tades  a  bon  terme. 

LI  coros ,  mal  nomenats  d’en  Clavé,  s’han 


deixat  ennaygar  per  una  concessió  de  déu 
mil  duros,  oferta  pel  govern,  subvenció  que 
no  sabèm  còm,  s’ha  de  repartir  en  tota  sa  in¬ 
tegritat,  y  han  seguit  com  remat  de  xays  la 
veu  d’un  Fabra  y  Ledesma  qualsevol  que’ls 
conduhia  ab  finalitats  ben  diferentes  de  les 
que  somniar  pogués  en  vida  l’immortal  mú- 
sich  -poeta.  No  anaven  pas  a  Madrid  a  dispu- 
tarse  una  garlanda  oferta  al  mèrit  artistich 
de  la  colla  dels  cantayres,  no:  anaven  a  Ma¬ 
drid  a  rendir  tribut  de  servilisme  y  acatament 
d'esclau;  anaven  a  fer  el  paper  de  goç  lleal 
que  llepa  la  mà  de  qui  el  fuheteja;  anaven  a 
refermar  abraçades  de  germanor  y  llaços  de 
patria  grande  ab  ridícules  moixigangues  d’ar¬ 
guments  rumiats  pels  cap-de-colles. 

cY  pera  fer  aytals  vergonyoses  comedies 
vos  motegéu  de  republicans:1  {Pera  blincar- 
vos  com  masells,  vos  atreviu,  portant  el  nom 
d’en  Clavé  per  arcabot,  a  cenyir  barretina 
vermella  com  aquells  catalans  veritables  de 
la  Independencia?  Ni  la  ensenya  vos  escàu, 
ni  el  nom  vos  pertoca,  ni  catalans  podèu  ésser. 
Boca-badats  sempredevant  delspredicots  que 
vos  endrecen  uns  quants  xerrayres  que  fan 
ali  ab  els  meteixos  que  os  pensèu  abominar  y 
aborrir,  no  vos  pertoca  altra  cosa  que  vestir 
túnica  groga  com  a  senya  d’esclavatge,  y  anar 
esquilats  de  testa  ab  màquina  del  zero.  Els 
embaucadors  d’ofici  ja  s’han  cuydat  bé  prou 
de  desfigurarvos  la  personalitat  d'en  Clavé, 
ab  la  meteixa  traça  y  malicia  ab  que  vos  pin¬ 
ten  la  República  en  figura  de  dóna  de  pits 
durs  y  cara  fresca  pera  qu’en  vosaltres,  ho¬ 
mes  inconscients,  se  desvetlli  un  afany  que 
en  res  se  sembla  a  la  llibertat  cantada  per  en 
Clavé  músich-poeta.  La  qüestió  pera  ells  es 
que  sentiu  quelcom  per  aquella  femella  de 
carns  dures;  el  parany  ha  d’ésser  enlluherna- 
dor;  un  cop  a  la  gabia,  ja’s  cuyden  de  mante- 
nirvos  ab  promeses. 

L’anada  dels  coros  a  Madrid  ha  sigut  pera 
la  majoria  una  juerga ,  enginyada  a  gratcient 
pera  produhir  certs  efectes.  La  remada  ha 
anat  a  la  capital  d’Espanya  a  donar  gust  al 
corcat  y  vell  estat  que’s  revifa  una  mica  es¬ 
carnint  la  memòria  d’un  geni  entremaliat  que 
va  saber  bescantarlo  perque’l  coneixia  sobra- 
dament. 

Quan  el  vell  n’ha  tingut  prou;  quan  ha 
realisat,  per  mediació  dels  arcabots,  lo  que 
volia,  li  ha  escupit  a  la  cara.  Perque’ls  coros 

anaren  a  Madrid  molt  bé;  la  recepció  fou 
magna,  el  rato  d’estar  junts  afectuós.  Quan  els 
coros  acabaren  la  feyna,  ni  cotxes  bastants 
per’aconduhirse,  ni  una  colla  que’ls  don- 
gués  l’adeusiàu:  sols  y  ben  sols,  ab  crits  y 
disbauxa,  protestant,  fent  aturar  el  convoy 
després  d’empresa  la  marxa,  malediccions  y 
renechs  foren  l’única  despedida  devant  del 
despreci  dels  satisfechos. 

Y  no  hi  ha  perill  d’esmena  per  ara;  el  dal¬ 
tabaix  hauria  d’ésser  molt  gros  pera  cambiar 
l’estat  de  coses  y  la  carnadura  de  moltes  per¬ 
sones...  Ara’m  ve  a  la  memòria,  y  ve  a 
tom,  lo  que  Víctor  Català  fa  dir  al  pastor  de 
Solitut,  tot  contant  una  rondalla  a  la  Mila 
y  en  Baldiret:  «Quan  jo  era  petit  un  corb  va 
contarme  que  hi  havia  tantes  castes  d’homes 
com  d’auceys,  y  que  també  tenien  la  paraula 
y  el  plomatge  diferent  els  uns  dels  altres...» 

J.  Pujol  y  Brull 

FINLANDESES 

EL  PAGÈS  DE  SAARIJARVI  (i) 

llà,  lluny,  entremitj  dels 
matolls  de  saarijarvi ,  en 
Pau  habitava  sa  pobra 
pagesia.  Trevallava  son 
camp,  niu  de  gelades,  es¬ 
perant  de  Deu  la  cullita. 
En  companyia  de  sa  esposa  y  de  sos  fills 
prenia,  cobert  de  suhor,  el  migrat  menjar.  Y 
cavava  les  valls,  y  aixermava’ls  erms,  y  sem¬ 
brava. 

Arribà  la  primavera,  y  al  fondres  els  munts 
de  neu  dels  camps,  la  humitat  malmeté  la 
meytat  de  la  llevor.  Vingué  l’estiu,  y  la  pe¬ 
dra  trencà  la  meytat  de  les  espigues.  En  sent 
a  la  tardor,  les  glaçades  acabaren  ab  lo  que 
restava. 

La  dóna  d’en  Pau,  clohent  els  punys,  di¬ 
gué:  —  Pau,  quin  desastre!  Pren  el  bastó, 
que’l  Senyor  ens  rebutja.  Captar  es  molt 

(i)  Aquest  trevall  l’incloch  avuy  en  les  Finlandeses 
perque,  malgrat  haver  sigut  escrit  en  suech,  es  ben  fin¬ 
landès,  puig  hi  batega  l’esperit  qu'en  1830  regnava  en 
el  gran  ducat.  L’autor  es  la  primera  figura  de  la  re¬ 
naixença  finlandesa,  y  el  govern  rus  permeté  cele¬ 
brar,  fa  dos  anys,  el  centenari  de  son  naixement.  Té 
un  magnífich  monument  al  carrer  més  espayós  de  Hel- 
sinski  ,  conegut  per  la  «Explanada  Runeberg».  Es 
l’autor  de  l’himne  nacional  Nostre  País. — B.  K.  B. 

penós,  però  es  pitjor  patir  fam...  —  En  Pau 
prengué  la  mà  de  la  seva  esposa,  dihentli: — 
EI  Senyor  ens  proba,  mes  no’ns  rebutja  pas. 
A  tu’t  cal  barrejar  la  escorça  de  pi  ab  la  fa¬ 
rina,  y  jo  enfondiré  en  els  ermots:  mes  Deu 
ens  donarà  la  cullita. — 

La  dóna  afegí  escorça  de  pi  en  gran  quan¬ 
titat  a  la  farina;  el  vellet  trevallà  més  les  te¬ 
rres  ermes  y  primes,  vengué  sos  moltons, 
comprà  blat  y  el  sembrà. 

Airibà  la  primavera,  y  no’s  podri  pas  la 
llevor  ab  la  humitat.  Vingué  l’estiu,  y  una 
pedregada  destruhi  la  meytat  de  les  espigues. 
A  la  tardor,  les  que  quedaven  foren  mortes 
per  la  glaçada. 

La  dóna  d’en  Pau,  donantse  cops  de  puny 
al  pit,  parlà  en  aquests  termes:  —  Pau,  des¬ 
graciat!  Val  més  morir,  ja  que  Deu  ens  aban¬ 
dona!  Costa’l  morir,  però’l  viure  costa  més 
encara!...— En  Pau,  prenent  la  mà  de  sa  mu¬ 
ller,  li  digué:— El  Senyor  ens  proba,  mes 
no’ns  abandona  pas.  Tu  barreja  la  farina  ab 
la  escorça  de  pi  per  parts  iguals:  jo  cavaré 
més  fondo  encara  les  terres  dels  ermots, 
puig  de  Deu  espero’l  blat. — 

La  dóna  afegi  la  escorça  de  pi  a  la  farina; 
el  vellet  vengué  les  vaques,  comprà  sègol  y 
el  sembrà. 

Arribà  la  primavera  y  els  munts  de  neu  se 
fongueren  en  els  camps,  mes  la  llevor  restà 
intacta.  Vingué  l’estiu,  y  caygué  pedra,  mes 
no  esmicolà  cap  espiga.  A  la  tardor  les  gela¬ 
des  foren  tardanes,  deixant  en  peu  el  blat 
daurat  qu’esperava  al  segador. 

Aleshores  en  Pau  caygué  degenolls  dihent: 
— El  Senyor  ens  proba,  mes  no’ns  rebutja 
pas! — També  la  seva  muller  s’agenollà,  re¬ 
petint: —  El  Senyor  ens  proba,  mes  no’ns 
abandona!... — Y,  boja  d’alegria,  deya  al  ve¬ 
llet: —  Pau,  Pauet,  pren  la  falç  content;  el 
temps  de  la  ventura  es  arribat;  cal  llençar  la 
escorça  de  pi  feta  póls,  y  menjar  pa  de  blat 
pur... — 

En  Pau  agafà  per  la  mà  a  la  seva  muller  y 
li  digué: — A  ningú  li  cal  tant  ésser  probat 
com  a  n’aquell,  bona  dóna  meva,  ques’ale- 
gea  de  les  miseries  dels  altres.  Cal  afegir 
escorça  de  pi  a  la  farina,  perque  la  glaçada 
ha  malmès  la  cullita  del  nostre  vehí.  — 

J.  L.  Runeberg. 

Traducció  de  Benet  R.  Barrios. 

BUKARBST 


l  tornar  d'aquella  te¬ 
rra  maravellosa  d’O¬ 
rient,  vistes  les  ciu¬ 
tats  quals  nomsapre- 
niem  de  memòria 
essent  infants  pera 
recitar  ab  cantarella 
la  lliçó  dels  Conci¬ 
lis  Ecuménichs :  pri¬ 
mer  Concilio  Nicea , 
segundo  Constanlinopla ,  tercero  Efeso,  cuarlo 
Calcedonia ,  etc.,  al  revenir  a  les  nostres  ciu¬ 
tats  occidentals  també  ilustres  y  tan  antigues, 
causa  grata  sorpresa,  desembarcats  a  .  Cons- 
tanza  vora’l  Mar  Negre,  atravessar  1  antiga 
Dacia  dels  romans  y  trobarse  ab  una  ciutat 
nova  de  trinca,  Bucuresci,  com  ells  ne  diuen. 

Ens  admirèm  sovint  dels  engrandiments 
de  nostres  ciutats  de  per  aqui,  y  lo  verament 
admirable  dins  la  vella  Europa  ja  tan  habi¬ 
tada  es  el  resorgiment  de  certes  viles  qu  en 
els  nostres  dies  han  eixit  de  terra  com  per 
art  de  bruixeria.  .  . 

No  vol  dir  això  que  avans  la  instauració  det 
regim  politich  actual  Bukarest  no  existís, 
però  era  una  vila  primitiva  ab  dos  sols  ca¬ 
rrers  importants,  y  quan  en  1769  els  rus¬ 
sos  la  prengueren  als  turchs  y  quan  eixos  a 
cediren  difinitivament  en  1812  junt  ab  tota  la 
Bessarabia  y  gran  part  de  la  Moldavia,  Buka- 
rest  era  una  mena  de  rancho  de  pastors  y  pa¬ 
gesos  allotjats  en  cases  de  fusta,  en  menes 
de  barraques  hont  solament  hi  havia  lo  in¬ 
dispensable  pera  soplujarse  y  trevallar  els 
camps.  D’unes  terres  de  sembradura,  d  uns 
estanys  mefitichs,  d’unes  maresmes  estèrils 
n’han  eixit  jardins  hermosos,  carrers  amplis- 
sims,  parks,  teatres,  academies,  museus, 
cases  d’habitació  sumptuoses,  hospitals,  es¬ 
tacions  de  ferrocarrils,  quartels  pera  soldats, 
palaus,  temples,  seminaris...  hotels  grandio¬ 
sos  per  allotjament  de  viatgers... 

L 'Hotel  Continental  hont  ens  allotjarem,  la 
primera  casa  rumana  que  veyem  per  dintre, 
fou  pera  nosaltres  la  primera  sorpresa.  Es  un 
hotel  tanimportant  comelsmillors  deia  Com¬ 
panyia  Internacional.  No  tan  gran  de  mides, 
no  tan  esplèndidament  situat  com  el  Rivera 
Palace  de  Nizza,  no  tan  úmch  com  el  Ghezirel 
Palace  del  Kairo,  però  superior  a  Y Internatio¬ 
nal  de  Brindisi,  al  Summer  Palace  de  Thera- 
pia,  y  tan  hermós  com  l’ Avenida  Palace  de 
Lisboa  v  el  Pera  Palace  de  Constantinopla. 

La  boniquesa  del  Continental  de  Bukarest 


pera  nosaltres  consisteix  sobre  tot  en  aquella 
mena  de  placidesa  dels  hotels  ben  muntats, 
aquella  pau,  aquell  cada  cosa  al  seu  lloch  y 
a  son  hora,  aquella  cortesia  del  personal  tan 
lluny  de  la  servilitat  ofenosa  com  de  la  ruda 
franqueza.  Es  un  to,  una  dignitat  respectuosa 
y  respectable  que  donen  sobrepreu  a  les 
atencions  de  tota  mena  que  un  foraster  ne¬ 
cessita.  Es  un  hotel  que  porto  assentat  en  la 
llista  de  les  cases  hont  s’està  bé:  YHotel  des 
trois  Rois  a  Basilea,  Morley’s  Hotel  a  Lon¬ 
dres,  Hotel  Paulez  a  la  Haya,  Hotel  de  Hol- 
lande  a  París,  de  la  Grande  Bretagne  a  Athe- 
nes,  de  la  Ville  a  Milàn,  Danieli  a  Venezia, 
de  Madrid  a  Sevilla,  etc.,  etc. 

Cases  de  menjar  y  dormir  hont  un  hom  se 
sent  tranquil,  segur  de  viure  en  bona  com¬ 
panyia;  cases  hont  se  pot  anar,  preferint,  si 
no  s’hi  troba  puesto,  caure  de  dalt  a  baix  v 
pendre  hostatge  en  hostals  primitius,  en  po¬ 
sades  de  traginers...  O  dinar  ab  flors  natu¬ 
rals  sobre  la  taula  0  dinar  sense  estovalles; 
0  ab  gent  distingida  o  ab  mariners:  may  ab 
turistes  d’aquells  que  van  a  grosses,  may  ab 
inglesos  d’aquells  que  porten  camisa  de  fra- 
nela  y  van  ab  ingleses  magres,  may  ab  tu- 
deschs  dels  qui  porten  ulleres  y  van  ab  se¬ 
nyores  grasses,  may  ab  francesos  presumits 
y  farceurs ,  may  ab  senyors  que  a  mitj  dinar 
ja’s  treuen  el  pitillo  y  que  avans  de  terme- 
nar  ja’s  furguen  les  dents  ab  el  palillo.  En 
qüestió  d’allotjament,  0  sol  0  ben  acompa¬ 
nyat:  ó  corte  ó  cortjio. 

Ben  impressionat  per  la  posada,  al  voler 
eixir  per’anar  a  visitar  la  vila,  a  la  porta  me- 
teixa  de  l’hotel  forem  altre  cop  agradablement 
sorpresos  pels  cotxes  de  lloguer.  Són  quasi 
lots  descoberts,  uns  elegants  mylords  a  dos 
cavalls  menats  per  automedonts  en  extrèm  de¬ 
coratius...  Devant  l’hotel,  a  1  altra  banda  del 
boulevard  n’hi  havia  un  rengle,  y  el  porter  de 
la  fonda  que’ns  havia  acompanyat  fins  a  1  ace¬ 
ra,  enrahonà  ab  el  cotxer  que  s’havia  avençat 
y  anavem  a  pendre  dibentli  hónt  tenia  de  con- 
duhirnos  y  dihentnos  lo  que  temem  de  fer 
pera  ésser  ben  servits.  «Inútil  parlarli,  ens  di¬ 
gué  signant  al  cotxer;  per  altra -part  no  us 
entendria!  Si  tot  rodant  per  la  ciutat  alguna 
cosa  vos  interessa  y  volèu  que  giri  a  dreta,  li 
tocarèu  lleugerament  el  braç  dret  ab  el  puny 
del  paraygües;  si  volèu  que  vagi  a  sinestra, 
li  tocarèu  el  braç  esquerra;  si  volèu  que 
s’aturi  en  sèch,  el  tocarèu  al  mitj  de  la  esque¬ 
na.  Podèu  anar  lluny:  niell  ni  els  cavalls  desdi- 
ràn;  y  quan  voldrèu  que  vos  deixi,  no  tindrèu 
més  que  saltar  y  ferli  senya  de  que  pot  anar- 
sen.  No’l  paguèu,  ja  farà  cap  y  el  pagaré  jo.» 
Ens  va  interessar  tant  aquella  organisació 
perfecta,  que  al  trobarnos  ab  gent  del  país  y 
respondre  a  les  naturals  preguntes  de  còm 
trobàvem  Bukarest,  una  de  les  coses  que  més 
alabarem  fou  el  servey  de  cotxes. 

Es  una  cosa  única,  ens  digueren;  tots  ells 
(els  cotxers)  són  russos  pertanyents  a  una 

secta  especial  y  bastant  nombrosa,  la  secta 
dels  lipovani,  una  gent  verament  extraordi¬ 
nària.  El  govern  rus  els  persegueix  y  ells  se 
refugien  en  les  nostres  viles,  hont  invariable¬ 
ment  se  guanyen  la  vida  menant  cotxes  de 
plaça.  Han  fet  vot  de  castedat,  y  pera  no  in- 
fringirlo  cortan  por  lo  sano,  se  fan  eunuchs. . . ! 

Ho  havia  sentit  dir,  fins  potser  ho  havia 
llegit,  però  sense  crèureho:  tant  la  cosa  m’ha¬ 
via  semblat  estranya,  suposant  que  tot  lo 
més  devia  ésser  una  passa  y  que  al  contar- 
mho  ja  no  existia. 

Devant  teniem  la  proba  viva  de  la  existèn¬ 
cia  real  d’aquells  malhaurats  qu’en  llur  de- 
sitj  de  perfecció  arriben  a  l’anorreament. 

Sembla  que  la  base  de  la  llur  doctrina  es 
el  viure  ab  puresa,  y  a  tal  efecte’s  nodreixen 
de  llegums,  són  abstemis,  vull  dir  que  no 
beuen  sinó  aygua,  abstenentse  rigorosament 
de  vins  y  licors;  cobren  exactament  el  preu 
de  llur  trevall  sens  acceptar  caritats  ni  rega- 
los,  y  sexualment  viuen  ab  tal  continencia, 
que,  com  ja  deya,  s’arriben  a  capar.,,  homes 
y  dònes,  infants  y  adultes.  La  humanitat  se¬ 
gons  ells  es  cosa  supèrflua;  no’s  suiciden  per 
no  matar,  però’s  priven  ells  meteixos  dels 
medis  de  reproduhirse,  y  així,  segons  llur 
fe,  portant  una  santa  vida  mentres  sien  en 
eixa  vall  dedolors, arribaran  al  repòs  absolut, 
a  la  pau  perfecta  sens  la  recança  d’haver  dei¬ 
xat  desgraciats  derrera  d’ells. 

Hi  ha  qui  atribueix  llur  estranya  concepció 
dels  destins  humans  a  prèdiques  Tolstoya- 
nes:  però  què  sé  jo!  Si  bé  aquell  admirable 
artista  en  lletres,  aquell  escriptoràs,  coma  fi- 
losop  y  sociòleg  sempre  m’ha  fet  l’efecte 
d’un  trastocat  y  fins  una  mica  poseur ,  ab  lo 
de  cusirse  ell  meteix  les  sabates  y  ferse  retra¬ 
tar  tot  llaurant  com  un  pobre  pagès,  no  vull 
creure  que  hagi  arribat  fins  a  propagar  en- 
tre’ls  humils  una  doctrina  tan  contra-natura. 

Físicament  quasi  tots  els  cotxers  lipovani 
tenen  posat  de  bona  gent.  Alguns,  els  qui 
han  entrat  en  llur  religió  quan  ja  eren  adul¬ 
tes,  porten  tota  la  barba  y  semblen  homes 
com  els  altres;  els  qui  són  nats  d’adeptes 
que  no  s’han  convençut  fins  després  d’haver- 
los  engendrat  y  han  sofert  la  cruent  ablació, 
tenen  cara  de  dòna  revellida,  veu  de  falset, 
semblen  eunuchs  d’aquells  que  tanta  llàs¬ 
tima  fan  y  tant  fàstich  per  les  viles  de  Tur¬ 
quia.  Són  silenciosos,  responen  per  monosí- 
labs  o  gestes,  y  com  no  parlen  la  llengua  del 
p-ais,  no  més  se’ls  sent  quan  se  parlen  entre 
ells  en  llur  dialecte  o  quan  dirigeixen  algún 
mot  d’estímul  als  cavalls.  Al  estar  parats  es¬ 
perant  feyna,  resen  mentalment.  Van  vestits 
d’una  mena  de  sotana  de  vellut  de  cotó,  bla- 
venca  o  negra,  que  porten  cenyida  per  una 
faixa  de  seda  vermella  o  blava;  al  cap  duhen 
un  bonet  cònich,  de  pells;  calcen  botes... 
més  que  cotxers  semblen  duxs  de  Venecià 
que  han  vingut  a  menos.  Guien  llurs  cavalls 
ab  destresa,  els  braços  alts,  una  regna  a 


cada  mà;  no  se  serveixen  del  fuhet,  galopen 
sempre. 

Si  no  fos  per  l'aberració  de  llur  concepte 
vital  que’ls  fa  antipàtichs,  com  a  conducta 
personal  y  sobre  tot  com  a  cotxers  són  d’allò 
que  no  hi  ha. 

Figureuvos!  menen  sempre  dos  cavalls  de 
sang,  porten  vehícul  y  vestits  pulcres,  van 
depressa,  no  s’emborratxen,  no  reneguen  y 
no  volen  propines ! 

Per  lo  molt  bé  que  serveixen,  per  lo  dòcils 
que  són,  el  govern  de  Rumania’ls  deixa  viure, 
pregar  en  llurs  capelles  y  morir  en  pau 
quan  llur  hora  es  arribada,  sustrahentlos  als 
rigors  de  la  policia  russa  qual  govern  no’ls 
deixa  aglomerarse  en  cap  vila,  tractant  de 
disoldre  una  secta  que  si  socialment  es  paci¬ 
fica,  humanament  es  criminal...  Una  mena 
de  criminalitat  que  causa  més  llàstima  que 
indignació,  car  després  de  tot  anéu  a  saber, 
els  desditxats,  per  quin  cúmul  de  sofriments 
atàvichs  han  d’haver  passat  pera  decidirse  a 
professar  llur  estranya  doctrina,  per’arribar 
al  convenciment  de  qu’es  obra  pia’l  matar 
en  ells  meteixos  les  futures  generacions!...  Y 
tot  ab  calma,  trevallant  tant  com  poden,  re¬ 
sant  sempre,  esperant  aB  beatitut  el  desitjat 
dia  del  no  ser,  ni  ells,  ni  ningú  més! 

Passant  a  Galatz  vaig  tenir  una  proba  més 
de  lo  rigorosos  que  són  en  lo  de  no  acceptar 
per  beures.  Devant  de  l’hòtel  hont  posava  hi 
havia  una  parada  de  cotxers  russos  lipovani, 
y  desde’l  primer  moment  vaig  servirme  del 
qui  més  prompte  s’havia  avençat  al  veurem 
eixir  al  carrer.  Al  segón  día,  quan  ja  m’havia 
ensenyat  tot  lo  notable  de  la  vila,  suposant 
per  lo  que  feyen  altres  viatgers  que  proba¬ 
blement  ja  devia  trobarme  a  punt  de  marxa, 
me  feu  senya  ab  el  fuhet  mostrantme  un  car¬ 
tell  hont  hi  havia  pintat  un  vapor,  dihentme 
«Braila!»  Era  l’anunci  d’un  dels  nombrosos 
y  esplèndits  vapors  que  solquen  el  Danubi,  y 
qu’estava  anunciat  pera  eixir  el  día  següent. 
Li  vaig  fer  que  si  ab  el  cap,  y  ell,  sense  con- 
sultarme,  arrià’ls  cavalls  fins  a  l’agencia  de 
la  Companyia,  hont  s’aturà  y  hont  jo  vaig 
consultarl’horari  y  condicions  del  viatge,  que¬ 
dant  convinguts  ab  el  cotxer  quasi  sense  par- 
larnos,  no  més  per  senyes,  en  que  al  mati 
següent  me  vindria  a  cercar  a  la  fonda,  a 
les  7.  El  vapor  arrencava  a  les  7*25. 

L’endemà  encara’m  trobava  enllestinlme 
quan  un  cambrer  m’avisà  que’l  meu  cotxer 
m’esperava.  Me’l  vaig  trobar  a  la  porta  del 
carrer,  prengué  la  meva  maleta  vora  seu,  y 
corrent  com  sempre,  moll  amunt  del  Danubi, 
arribarem  a  l’embarcader.  Al  saltar  a  terra  y 
pendre’l  billet  per  Braila,  semblantme  evi- 
dentissim  que  aquella  cursa  no  devia  ésser  pa¬ 
gada  com  les  ordinàries  d’un  punt  a  l’altre 
de  la  ciutat,  vaig  posarli  a  la  mà  més  d’una 
moneda. 

Ni  menos  mescuchó.  Prengué  una  mone¬ 
da  blanca,  una  sola,  el  preu  marcat,  s’enfilà 

al  seu  puesto  y  arrià'ls  cavalls  sense  girarse. 

Altra  gent  notable  de  Bukarest  són  els 
lautars ,  uns  músichs  ambulants  que  per  tot 
s’aturen  y  fan  musica.  Són  els  fabricants  de 
sorol l-tei xit  de  Bukarest,  com  per  aquí  ho 
són  les  cobles  de  cegos,  ab  la  variant,  aven- 
latjosa  pera  ells,  de  que  tenen  hermosos  ulls; 
aventatjosa  pel  públich,  de  que  toquen  musica 
molt  original.  No  fan  llàstima  com  els  nos¬ 
tres  ceguets,  l’un  seguint  l’altre  guiats  pel 
captayre,  portant  resignats  l’instrument  sota’l 
braç  menys  els  dos  que  venen  a  la  cúa  y  por¬ 
ten  el  contrabaix  com  si  portessin  un  mort! 
Són  veritables  artistes,  com  aquí  entre'ls  nos¬ 
tres  ceguets  no  més  ho  són  els  cosins  Arma¬ 
da,  en  Francisco,  aquell  tan  alt  y  prim  que 
toca’l  violi,  y  en  Juanito,  rabaçudet.  tan  gras- 
selló,  que  sòna  la  flauta,  dos  músichs  de  de¬ 
bò,  tot  ànima,  ab  un  verdader  talent  d’inter¬ 
pretació.  Llevat  d’ells  y  el  quarteto  d’alacan¬ 
tins  bandurristes  que  tenen  un  repertori  espe¬ 
cial,  els  demés  ceguets,  pobriçons  !  tots  to¬ 
quen  lo  meteix:  americanes,  tangos,  ayres 
dels  qui  més  èxit  obtenen  en  el  teatro  chico ; 
mentres  que’ls  lautars ,  si  bé  devegades  també 
toquen  simfonies  y  arranjaments  sobre  te 
mes  d’òpera  com  fan  aqui  tan  bonicament 
els  Armadà,  lo  que  toquen  més  sovint  y 
lo  que  més  els  caracterisa  són  unes  me¬ 
nes  de  fantasies  endiablades  que  un  no  sab 
d’hónt  se  treuen,  sorprenentes  per  la  nove¬ 
tat  del  ritme,  per  la  bravura  de  la  execució. 
Recull  vivent  de  tota  mena  de  cants  popu¬ 
lars,  de  melopees  antigues,  d’ayres  campe¬ 
rols  y  bélichs,  de  tots  els  wals  vienesos  més 
graciosos,  de  totes  les  czardes  y  poloneses 
més  engrescadores,  ellssón  l’acompanyament 
obligat  de  festins,  casaments,  bateigs,  balls 
de  nuviatge.  Llur  cobla’s  composa  senzilla¬ 
ment  d’una  flauta  de  Pan,  d’una  viola,  d’un 
violí  obligat  y  d’una  cobza ,  una  mena  de 
pandero  ab  cordes  de  guitarra  que  graten  ab 
dolçor  o  percuteixen  ab  furia.  S’abandonen 
ab  tal  entusiasme  emportats  pel  ritme,  s’exal¬ 
ten  fins  a  tal  punt,  que’l  públich  calla,  y 
commogut  al  adonarse  de  que  ja  han  parat, 
aplaudeix  furiós  fins  que  tornen  a  començar. 
No  hi  ha  jardi  públich,  cerveseria,  park,  res¬ 
taurant  una  mica  concorregut  hont  facin  falta. 

En  fet  de  musi canti,  de  gent  que  fan  fressa 
més  o  menys  harmoniosa  pels  carrers,  també 
són  notables,  no  tant  com  artistes  sinó  com 
arcaichs,  una  mena  de  ballarins  y  cantayres 
originaris  dels  monts  Carpathes,  que  reunei¬ 
xen  a  una  indumentària  y  a  uns  caràcters 
ètnichs  evidentment  orientals,  unes  maneres 
de  fer  que  són  del  tot  llatines  per  llurs  par¬ 
laments,  llurs  cerimònies  y  genuflexions.  No 
són  tan  nombrosos  com  els  lautars ,  ni  tan 
agradables  a  la  vista  ni  a  la  orella.  Són  senzi¬ 
llament  estranys!...  y  pera  vèurels  s'ha  d’anar 
cap  als  barris  pobres  y  ensopegar  les  èpo¬ 
ques  de  llurs  dances,  que  són  alusives  a  fes¬ 
tes  qu’ells  se  saben. 


Els  vam  veure  menats  per  un  que  feva  de 
cap  de  colla,  armat  d’un  sabre  ab  que  coman¬ 
dava  als  altres,  qu’evolucionaven  tot  saltant 
y  cantant  ab  cert  nombre  y  combinació. 

Ens  feren  l’efecte  d’aquells  balls  de  les  fes 
tes  majors  del  Camp  de  Tarragona,  d’aquells 
balladors  de  teyes  de  certs  pobles  de  la  costa 
de  Llevant,  reminiscència  deis  portadors  d’an- 
torxes  grechs,  y  lo  que  representaven  me  sem¬ 
blà  algun  misteri...  gestes  d’hèroes,  coses  de 
sants.  No  n’entenguerem  gayres  paraules  per 
la  mancança  de  costúm  d’ohir  llur  llengua, 
qu  escrita,  vista  en  papers  y  llibres  de  llen¬ 
gua  rumana,  no  es  gens  difícil,  car  el  rumà 
es  una  llengua  d’origen  llatí,  una  llengua  per 
l’estil  de  la  que  parlen  els  suissosde  la  Enga- 
dina,  l’antiga  Rethïa,y  que  un  té  tanta  alegria 
de  trobar  endins  d’Europa,  com  si’s  trobés 
ab  un  conjunt  de  persones  conegudes. 

Els  carrers  y  travessies  de  les  viles  ruma- 
nes  se  diuen  Calea ,  Vicos  com  en  molts  dia¬ 
lectes  derivats  del  baix  llatí,  com  en  ligurès, 
en  venezià,  com  en  les  nostres  llengües  d’E- 
panya.  Calea  Victoriei  es  Calle  de  la  Victoria. 
Per  cert  qu’es  una  de  les  més  animades  de 
Bukarest.  No  la  més  gran ,  però  es  central  y 
tota  d’hotels,  de  botigues  vistoses,  d’arg:en- 
ters,  modistes,  llibreters...  Calea  Mochilor , 
una  de  les  més  antigues  de  la  ciutat,  parale- 
la  al  carrer  de  la  Victoria,  es  també  un  carrer 
notable:  modern  y  vell.  Formava,  ab  el  que 
avuy  se’n  diu  de  la  Victoria,  una  de  les  dues 
principals  vies  del  Bukarest  antich.  Els  ca¬ 
rrers  llarchs,  els  qui  semblen  iniciació  de 
carreteres  se  diuen  Strada ,  com  en  italià 
Strada  Rumana ,  Strada  Dionisia.  y  si  molts 
carrers  porten  noms  que  no  enteDèm  es  per- 
que  són  noms  de  persones,  de  localitats. 

A  Rumania  hi  ha  diaris,  revistes,  que’s 
titulen  Lumea  lluslrata ,  Revista  Noua ,  Timpul 
(temps),  Aparatocul  Sanatati.  Revista  de  Me¬ 
dicina  si  Igiena  Populara ,  Època- Rumanul, 
Univetsul  (les  terminacions  ul  y  cu  són  fre- 
qüentíssimes).  Els  anuncis,  prospectes,  noms 
de  botigues,  les  primeres  produccions  literà¬ 
ries  que  s’ofereixen  a  la  vista,  són  fàcils  d’en¬ 
tendre. Devant  de  l’hotel  hont  posàvem,  Calea 
Victoriei ,  se  troba’l  teatre  nacional,  y  al  Costat 
de  la  portalada  gran  hi  havia  un  lletrero  del 
qual  conservo  un  petit  exemplar  y  diu: 

Domenica  22 
Serata  de  Gala 
data  de  societatea 
Obul 

M.  S.  Regina 

va  onora  serata  en  presenta  Sa 
(0  en  Na  presenta,  presencia)  Màs  claro  agua! 

Altre  programa  d’una  mena  de  cafè- con¬ 
cert  hont  anarem  al  dia  següent: 

Luni  23  Martie 
Representatie  extra-ordinaria 
Primul  debut 

de...  (una  estrella  qualsevulga),  y  al  peu  del 
programa,  els  preus  de  les  localitats: 

Loja  (loge  en  francès,  lot  ja  en  català  en  el 
sentit  de  sala)  tant;  Fotoliu  (fauleil,  butaca) 
tant;  Promenoir  (francamet  en  franaès)  tant. 

Copio  encara  una  noteta  d’estada  a  Ploesei, 
una  ciutadeta  molt  xamosa  hont  varem  pas¬ 
sar  la  nit  y  el  matí  següent: 

Camera,  tant;  Lumaner  (quasi  llumanera), 
tant;  Servici,  tant;  Restaurant,  tant. 

Les  coses  de  menjar  y  beure  porten  noms 
fàcils  d'entendre:  arroç,  oszer;  la  carn  d’olla, 
carne  de  vaca ,  com  en  pur  castellà;  pa,  paine\ 
vi  ordinari  vin  de  masa,  vin  rosiu,  vin  alb , 
tampoch  necessiten  traducció.  Dinar  se  diu 
prinzul,  que  ve  de  pranzo  italià.  Suposo  que 
ningú  dubtarà  de  lo  que  vol  dir  al  llegir  la 
carta  d’un  restaurant:  Gigó  cu  fasole  albe. 
Patates  fregides  me  feu  molta  gracia:  Carlofe 
prejitce,  que  pronunciat  sembla  escarxofes 
fregides...  De  manera  que  la  qüestió  essen- 
cialissima  del  menjar  es  qüestió  resolta.  Tot 
català  pot  viatjar  per  Rumania,  segur  de  que 
serà  tan  ben  nodrit  com  sa  fam  li  demani  y 
sa  bossa  li  permeti. 

Es  evident  que  de  frase  en  frase’s  troben 
substantius  qual  significat  no  s’endevina, 
mots  que  no  són  transparents,  entre  ells  les 
preposicions,  qu’en  totes  les  llengües  donen 
tanta  guerra;  són  la  clau  ideològica  del  dis¬ 
curs  y  sovint  fins  comprenent  el  mot  per  mot 
d’una  frase,  no  se’n  capeix  el  sentit  per  mor 
d’una  pteposició  qual  ànima  no  la  explica  cap 
diccionari. 

Del  diari  Universul  copio  una  correspon¬ 
dència  de  Roma  en  que’s  parla  de  l’illa  de 
Creta,  del  govern,  de  la  Porta  Ottomana.  Les 
primeres  linies  són:  Guvernul  respunzend  la 
circulava  trimesa  da  Poarta  relativa  la  ches- 
liuna  guvernatoruliu  Cretei...  etc.,  etc.  Es  tan 
clar,  que  sembla  castellà  mal  escrit. 

Els  articles  de  diari,  els  anuncis,  són  inte- 
ligibles  desde’ls  primers  dies.  Els  poetes, 
autors  dramàtichs,  els  escrits  d’un  ordre  ele¬ 
vat  són  menys  fàcils  de  llegir  ab  fruyt;  cal 
molt  sovint  aturarse,  meditar  y  recórrer  als 
vocabularis,  y  fins  aixi  devegades  no’s  clare- 
gen  perque  cap  diccionari  pot  donar  altra 
cosa  més  que  la  forma  externa  del  mot,  la 
equivalència  relativa  ab  altre  mot  que’ns  es 
conegut;  l’ànima  dels  mots  sols  la  entrevéu 
qui  domina’l  verb,  y  per’això  calen  estudis,  o 
una  estada  llarga  en  el  país. 

Y,  tornant  als  cantayres  qu’hem  deixat  es- 
gargamellantse  rodejats  de  pobriçalla  que’Is 
escoltava,  dirèm  que  la  gent  aturada  fent 
rotllo  eren  quasi  tots  de  la  baixa  classe,  y 
sobre  tot  jueus,  que  són  els  qui  més  abun¬ 
den  en  els  barris  pobres.  Tants  n’hi  ha  a 
Bukarest  y  per  tota  la  Rumania,  que  potser 
n’hi  ha  massa.  Hi  acuden  tribus  senceres 
de  jueus  moldaus,  valachs,  de  totes  les  pro- 
vincies  búlgares,  turques,  del  mitjdia  de 
Rússia.  Són  una  lepra,  y  ja  perque  essent 
molts  la  terra  no  dóna  pera  tanta  gent,  ja 
perque  no  tots  els  jueus  tenen  pera  ferse 


richs  la  traça  que  per  rutina  se’ls  atribueix, 
fan  condol  de  veure  còm  van.  Espellifats, 
bruts,  seguits  de  llurs  anèmiques  femelles, 
grogues,  carregades  de  maynada  quasi  núa 
o  núa  del  tot,  escabellada,  mocosa.  A  Buka¬ 
rest  viuen  en  barris  apart,  en  les  construc¬ 
cions  més  miserables  de  la  vila  antiga.  Allí 
fan  nit,  y  al  ésser  de  dia  ixen  de  llurs  estables 
y  van  a  rodar  per  la  ciutat  nova,  pel  te- 
rreno  de  fòra ,  uns  camps  de  fira  hont  se  ve¬ 
nen  cereals,  llenya,  bestioles  de  tota  mena, 
Tirgu  d'afòra  que’s  diu  en  llengua  rumana. 
Els  jueus  mascles  hi  tracten  de  baratar  es- 
quelètichs  ruchs,  xolladets  goços;  les  jueues 
proben  de  dirhi  la  bonaventura  al  pagès  ba- 
doch,  al  soldat  ingenuu,  captant  viandes  pel 
mercat,  demanant  l’almoyna  si  el  municipal 
no  les  ha  vistes. 

Altra  gent  interessant  de  la  capital  ru¬ 
mana  són  els  camperols,  que  arriben  menant 
carretes  primitives  tirades  per  búfals  y  ca¬ 
rregades  de  feixos  de  llenya,  de  rajoles,  de 
merceries  pesantes  que  van  portant  ab  pausa, 
aturantse  devant  les  obres  en  construcció,  y 
recorden  aquelles  carretas  de  bueyes  qu’en- 
cara  a  certes  hores  del  dia  transiten  per  Ma¬ 
drid.  Els  marxants  búlgars,  descalços,  co¬ 
berts  d’una  com  camisa  de  dòna,  faixats  de 
vermell  y  ab  dues  canastres  d’hortaliça  pen¬ 
jades  al  canastró  que  porten  demunt  les  es¬ 
patlles,  també  tenen  cert  color.  De  les  coses 
vives  recorden  els  portadors  de  galledes  d’ay- 
gua  a  Venecià,  les  holandeses  que  traginen 
ferrades  de  llet  servintse  d’igual  aparell.  De 
les  coses  mortes  recorden  els  esclaus  escul¬ 
pits  en  els  monuments  romans,  aquells  tipos 
que  representen  la  gent  dels  pobles  de  la 
Dacia  conquistats  per  l’andaluç  Trajanus. 
També  són  tipos  de  columna  trajana’ls 
conductors  de  bestiar  que  cada  dia  acuden 
a  Tirgu  d'afòra.  Si  venen  y  són  de  la  Vala- 
chia,  porten  una  gran  samarra  de  pell  de  mol¬ 
tó,  un  bonet  cònich,  una  faixa  de  cuyro 
que’ls  serveix  de  rebost,  els  cabells  llarchs 
fins  a  mitja  esquena,  calçats  ab  lligams  de 
pell.  La  gent  del  poble  no  industrial ,  page¬ 
sos,  mariners  del  Danubi  o  de  la  mar,  gent 
de  fòra  que  venen  a  la  capital  per  llur  pler  o 
llurs  negocis,  són  en  general  gent  bonica. 
Domina  entre  ells  el  color  morenet,  un  mo¬ 
reno  simpàtich.  Els  homes,  no  gayre  grossos, 
vius  de  moviments,  ulls  moguts,  extremitats 
fines.  N’hi  ha  molts  que  vestits  ab  xilava, 
calçats  de  babutxes  y  una  espingarda  al  puny, 
pendriem  per  berebers:  mocador  lligat  al  cap, 
calçotet  ample  y  espardenyes;  per  ibiçenchs, 
per  valencians.  Les  dònes  són  gracioses  en 
extrèm:  cabells  partits  al  costat,  penjant  en 
dues  trenes;  sempre  alguna  floreta  als  pol- 
ços,  cossades  d’una  camiseta  d’amples  mà¬ 
negues  brodades  ab  dibuixets  a  la  russa, 
vermells  y  verts;  un  justillo  de  vellut  clos 
a  la  cintura,  ben  obert  demunt  dels  pits  fent- 
ne  resortir  les  suaus  linies;  faldilla  fins  al  tor- 

mell,  ab  franja  de  color;  peu  petit  y  ben  cal¬ 
çat.  Inútil  dir  que  la  menestralia  de  la  capital 
no’s  permet  semblants  dibuixos.  El  monstre 
Mediòcritas  els  té  com  a  tots  nosaltres  sota’l 
seu  jou,  v  van  vestits  com  tutti  quanti. 

Eis  senyors  són  tan  distingits  y  ben  criats 
com  els  distingits  y  ben  criats  de  les  altres 
capitals.  Tenen  fama  de  gastadors,  d’aficio¬ 
nats  a  cavalls  (que  tenen  soperbs  y  fan  có¬ 
rrer  com  desesperats),  de  poch  previsors  y 
un  si  es  no  es  amichs  de  les  cartetes.  Entre¬ 
teniments  de  richs!  Viuen  en  palaus  vera¬ 
ment  elegants  y  ben  fets,  construhits  per 
arquitectes  que  també  són  senyors  y  senten 
lo  elegant,  lo  confortable,  sense  necessitat  de 
copiarbo  de  cap  estampa. 

Naturalment,  les  senyores  d'eixos  senyors, 
qual  riquesa  té  per  base  la  proprietat  rural, 
són  distingides,  espirituals,  y  de  més  a  més 
hermoses.  Les  qui  no  ho  són  gayre  són 
enciseres,  qu’encara  té  més  mèrit.  Assisti¬ 
rem  a  una  soirèe  a  casa  dels  B...,  y  con¬ 
junt  y  detalls  foren  de  gran  distinció,  bon 
gust  y  riquesa.  Un  dels  clous  de  la  festa  fou 
l’audició  d’una  dama  que  llavors  encara  no 
era  coneguda  a  Barcelona  y  que  després  hi 
ha  sigut  molt  aplaudida:  la  graciosa  dóna  y 
avuy  celebèrrima  cantarina  madama  Darclée. 
Electrisà  a  la  concorrencia  cantant  unes  can¬ 
çons  pop’ulars  en  llengua  del  pais;  entusiasmà 
a  tothòm,  gent  de  la  terra  y  forasters,  cantant 
en  francès  l’ayre  dels  bijoux  de  Faust;  fou 
celebrada  com  tipo  exquisit  de  les  senyores 
d’aquelles  terres. 

En  resúm,  que  la  Rumanía,  com  la  veyèm 
els  forasters,  es  una  nació  altament  interes¬ 
sant.  Són  uns  tres  milions  d’habitants;  ab 
la  ventatja  de  que  la  grandaria  del  terri¬ 
tori  permet  molta  expansió.  Ells,  els  rumans, 
els  d’arrels  en  el  pais,  els  no  jueus  cosmopo¬ 
lites,  els  no  vinguts  ab  la  nova  dinastia  y 
que  ara  són  richs  perque  llurs  terres  valen 
més,  els  qui  tenen  avis,  se  diuen  Romun  cu- 
ra/s,  o  sia  néts,  antichs,  rumans  de  mena.  Els 
qui  són  nats  en  el  ronyó  de  la  llur  nacionali¬ 
tat,  la  Transvlvania,  encara  plena  de  rumans, 
ab  els  monts  Carpathes  per  espinada  y  centre 
de  llurs  pobles,  fins  no  essent  políticament  ru¬ 
mans  tenen  les  meteixes  aspiracions:  desit¬ 
gen  la  reunió  en  un  sol  Estat  de  tots  els  po¬ 
bles  afins.  Són  una  mena  de  catalans  de 
França,  com  deya  mossèn  Cinto,  però  uns 
catalans  que  no  volguessin  ésser  fran¬ 
cesos.  Són  avans  de  tot  rumans,  y  troben 
que’ls  limits  geogràfichs  donats  a  llur  país 
per  les  combinacions  diplomàtiques  són  li¬ 
mits  absurds.  Voldrien  que  riberenchs  del 
Danubi  y  del  Pruth,  montanyesos  dels  Alps 
Transylvans  ,  llauradors  de  les  províncies 
austro-húngares,  tornessin  a  constituhir  la 
Dacia  formada  per  aquell 

gran  padre  de  la  patria,  honor  de  Espana, 

Pío  felice,  triunfador  Trajano... 

J.  Pin  y  Soler 


LA  LLENGUA 
ES  LA  PATRIA  (■) 

Convidat  a  pendre  part  en  aquesta  festa 
dedicada  a  honrar  a  un  dels  més  grans  poe¬ 
tes  de  la  nostra  llengua,  la  llengua  occitana 
en  son  dialecte  provençal,  gojós  accepto’l 
convit  pera  exposar  devant  de  tan  ilustrat 
auditori,  no  més  ab  quatre  paraules,  quin  es 
el  fi  que  perseguim  els  escriptors  d’Oca’- 
tania. 

Nosaltres  creyém  que  la  patria  de  cada 
grupo  d’homes  té  com  a  principal  límit  la 
llengua  que  parla,  qu’es  el  signe  més  virtual 
de  cada  raça,  y  que  les  fites  ab  que  avuy 
dia’s  limiten  les  nacions,  són  les  més  bar- 
bres  y  les  menys  dignes  de  respecte,  ja  que 
són  quasi  únicament  degudes  a  la  lley  del  més 
fort,  en  el  sentit  brutal  de  més  inhumà,  per 
més  que  aqueixa  força  vagi  dirigida  en  molts 
casos  per  la  inteügencia.  Nosaltres,  contra 
la  tendencia  dels  que  voldrien  fer  una  Cata¬ 
lunya  reduhida  a  les  quatre  províncies  de 
real  ordre;  contra’ls  que  voldrien  fer  una 
Provença  reduhida  als  tres  departaments 
francesos  decretats  per  la  França  jacobina; 
contra  la  tendencia  dels  que  celebren  la  pa¬ 
tria  chica  o  la  pichota  patria,  esperits  mes¬ 
quins  que  inconscientment  gaudeixen  en  em¬ 
petitir  a  sa  mare,  nosaltres,  volèm  fer  de 
tota  la  terra  occitana  la  gran  patria  dels  occi¬ 
tans,  com  tota  la  extensió  de  la  terra  habita¬ 
ble  es  la  gran  patria  de  l’home. 

Nosaltres  anèm  demostrant,  y  un  dia’s  de¬ 
mostrarà  per  complert,  còm  desde  Alacant  a 
Niça  y  de  Barcelona  a  Burdeus  no  existeix 
més  que  una  llengua  natural,  la  Llengua  Oc¬ 
citana,  diguis  catalana  a  Catalunya,  proven- 
çala  a  Provença,  valenciana  a  València,  lle- 
mosina  al  Llemosí,  llenguadociana  al  Llen¬ 
guadoc,  mallorquina  a  Mallorca,  etc.,  etc. 
Les  diferencies  que’ns  separen,  apart  de  les 
diferencies  naturals  dialectals,  hi  són  perque 
volèm,  hi  són  degut  a  la  diferenta  educació 
que  havèm  rebut  durant  els  quatre  o  cinch 
sigles  d’opressió  que  venim  sofrint,  durant 
els  quals,  mentres  els  occitans  d’enllà’ls  Pi¬ 
rineus  han  agafat  la  fonètica  y  la  ortografia 


(i)  Discurs  llegit  en  la  vetllada  que,  organisada  per 
l’«Aplech  Catalanista»,  se  celebrà  a  l’<Ateneo  Barcelo¬ 
nès»  en  honor  d’en  Mistral. 

franceses,  nosaltres  ens  havèm  encomanat 
les  castellanes. 

Mes  resten  encara  monuments  perdurables 
de  la  llengua  occitana,  resten  les  obres  poè¬ 
tiques  dels  trovadors  y  les  cròniques  de  nos¬ 
tres  grans  Reys,  d’en  Muntaner,  d’en  Des- 
clot,  de  l’anonim  historiador  de  la  guerra  dels 
albigesos,  etc.,  y  aquesta  es  encara  la  llen¬ 
gua  comú  a  tota  la  Occitania. 

Tothòm  qui  escriu  en  la  seva  llengua  con¬ 
tribueix  a  la  gran  obra  de  resurrecció  de  la 
nostra  gran  patria.  Mistral,  el  gloriós  autor 
de  Mireya ,  reunint-  el  famós  concell  fel i- 
brench  de  Font  Segunya,  fou  un  dels  primers 
que  donà  l’exemple,  y  avuy  aquell  que  nin¬ 
gú  veya,  qu’escrivia  en  una  llengua  menys- 
preuada,  es  premiat  per  ella  en  l’Academia 
francesa  y  en  l’Academia  sueca,  triomf  que 
avuy  celebrèm. 

Mes  no,  no  es  aquest  el  terme  del  nostre 
viatge,  la  fi  de  les  nostres  aspiracions.  Mis¬ 
tral,  que  com  a  poeta  ha  fet  obres  soperbes, 
glorioses  e  immortals,  com  a  predecessor 
d’aquest  renaixement  no  ha  tingut  la  sòrt  de 
cantar  més  que  la  seva  aubada,  com  feren  els 
nostres  grans  predecessors  els  Milà  y  Fon¬ 
tanals,  els  Rubió  y  Ors,  etc.  A  la  generació 
nova  pertoca  no  encallar  el  carro,  pitjarlo  ab 
tota  la  força  de  la  nostra  ànima,  impulsarlo 
coratjosament  pera  que  arribi  gloriosament 
a  terme. 

Havèm  d’avençar  fins  a  retrobarnos  en 
plena  possessió  de  tots  nostres  drets  a  de 


L’AUTOMOVIL 

Tef-tef,  tef-tef.  .  passa  l’automòvil, 
tef-tef,  tef-tef...  com  un  mal  esprit 
per  la  blanca  y  quietosa  carretera, 
en  la  negror  de  la  nit. 

Passa...  y  al  oure  son  estrèpit, 
els  vivents  de  la  selva  han  despertat; 
passa  brunzent,  desenfrenat; 
el  roure  altiu  y  l’óm  decrèpit 
al  seu  pas  han  trontollat. 

Passa  brunzent,  els  ulls  encesos 
com  els  d’un  monstre,  d’un  dempnat; 
la  polç  que  aixeca  y  l’enredolta 
li  dóna  certa  majestat. 

Tef-tef,  tef-tef...  Còm  va  fent  via 
en  el  misteri  de  la  nit!.. 


nostra  llengua,  pura  de  tota  influencia  es¬ 
tranya  y  enriquida  de  tota  paraula  perduda 
y  arrebaçada.  Perque  es  ben  cert  que  men- 
tres  empobrim  y  reduhim  el  cabal  de  nostre 
idioma,  desdenyant  paraules  y  termes  ben 
nostres  ab  els  quals  s’enriquiren  les  llengües 
francesa,  castellana  e  italiana,  y  que  primer 
que  a  tots  a  nosaltres  ens  portaren  els  colo- 
nisadors  orientals  en  temps  remotissims,  per 
altra  banda  ens  havèm  encomananat  moder¬ 
nament  d’aqueixos  pobles  lo  més  lleig  de  la 
seva  manera  d’escriure,  qu’es  un  estigma  pera 
la  nostra  llengua,  que  té  vestidura  ben  pro- 
pria  y  ben  rica. 

Festegém  a  Mistral,  que  representa’l  pri¬ 
mer  grahó  de  nostra  pujada  ;  festegém  a 
Mistral,  que  representa  lo  qu’en  Verdaguer 
a  Catalunya,  en  Ros  al  Llemosi,  en  Costa  y 
Llobera  a  Mallorca...  etc.,  però  pensèm  que 
pera  ésserdignes  d’ells  no’ns  havèm  d’abrigar 
pas  ab  la  seva  glòria,  pensèm  que  havèm  de 
realisar  al  menys  altre  tant  de  lo  qu’ells  rea- 
lisaren,  que  si  ells  reviscolaren  una  llengua, 
nosaltres  l’havèm  de  glorificar,  y  que  si  ells 
d’una  patria  desapareguda,  anorreada,  .  es¬ 
quarterada  y  repartida  com  a  fartada  de 
llops  s’atreviren  a  reviscolar  diverses  pàtries 
petites,  nosaltres  havèm  d’ajuntar  els  troços 
reviscolats  y  reconstituhir  la  gran  patria  de 
tots  els  occitans,  que  tornarà  a  ésser  un  dia 
la  més  gloriosa  de  la  terra. 

JOSEPH  AlADERN 


El  vell  castell  y  la  masia, 
al  serhi  aprop,  s’han  estremit. 

Rera  un  revolt,  prop  la  cuneta, 
una  parella,  alegrament, 
en  abraçada  ben  estreta 
riu  y  festeja,  confiadament... 

De  sobte’l  màgich  automòvil, 
que  ba  dat  el  volt  no  tan  rabent, 
se’ls  hi  presenta  resplendent, 
desfent  les  ombres  de  la  nit .. 

Tost  dos  s’han  avergonyit... 

Y  l’automòvil  fuig  depressa, 
tef-tef,  tef-tef...  com  penedit 
d’havé  aclarit  la  nit  espessa 
y  havè  un  idili  destruhit 


I.  Soler  y  Escofet 

CIVILISACIÓ 

(D  UN  VIATGE  PELS  ESTATS  Units) 


a  primera  visita  a  Washing¬ 
ton  vaésserper  En  Deaux- 
belles-Pain,  pera  qui  duya 
una  carta  de  presentació; 
era  assistant-manager 
d’una  gran  casa,  qu’entre 
altres  negocis  explotava 
varies  finques  de  sal  ( saltfarms )  a  New-Mexi- 
co  y  al  Texas. 

Vaig  ésser  rebut  immediatament  en  el  seu 
despatx,  una  oficina  per  cert  molt  estranya, 
perque  no’s  veya  ni  un  paper,  ni  un  llibre, 
ni  un  tinter  per  enlloch;  en  cambi,  hi  havia 
varis  telèfons  acústichs  y  elèctrichs,  màqui¬ 
nes  d’escriure  y  una  gran  màquina  de  calcu¬ 
lar.  En  Deauxbelles-Pain  me  va  agafar  de 
les  mans  la  carta  del  seu  corresponsal  a  Pa¬ 
rís,  y  després  d’haverne  pres  coneixement,  ab 
evident  satisfacció  y  usant  el  parlar  de  la 
carta  recomanatoria,  me  va  dir: 

—  Vous  voulez  voir  notre  pays,  jeune  hom- 
me?  Eh  bien ,  ce  n'est  pas  difjicile!  Pourvu  que 
vous  ne  soyez  pas  journaliste ,  tout  vous  est 
permís.  — 

Vaig  defensarme,  en  l’anglès  més  pur  que 
me  va  venir  a  la  memòria,  de  tan  terrible 
acusació,  y  ens  vam  entendre  deseguida.  Es¬ 
tigué  content  de  que  jo  parlés  la  llengua  de 
Shakespeare  y’m  concedí,  cosa  estranya  en 
un  buròcrata  americà,  prop  d’una  hora  de 
conversa.  Durant  aquest  temps  encarregà 
per  telefon  qu’estenguessin  un  passaport  al 
meu  nom,  parlant  directament  al  quefe  de 
policia.  En  vista  de  que  jo  no  tenia  cap  pre- 
ferencia  en  quant  a  pais  pera  excursionar,  va 
oferirme  billets  de  favor  pera  quasi  tots  els 
ferrowrrils  de  l’estat  de  Texas,  y,  al  despe- 
dirme  a  la  porta  del  despatx,  me  va  posar  a 
les  mans  set  passes  pera  distintes  companyies, 
dues  recomanacions  y  un  magnífich  gravat 
a  l’acer.a  varies  tintes,  hermós  producte  de 
la  famosa  American  Bank  Note  Company . 
Allò  era’l  meu  passaport. 

Al  baixar  les  escales,  mirantme  ’l  bust  de 
Washington  dins  un  òval  de  fulles  de  llorer, 
que  semblava  presidir  el  magnifich  docu¬ 
ment,  vaig  trobarhi  una  trista  ironia...  El  ge¬ 
neral,  pare  de  la  llibertat  d’Amèrica,  sancio¬ 
nant  el  regim  dels  passaports...  Si  tornés  a 
viure  aquell  gran  home,  els  trusts  llibertici- 
des  l’enviarien  als  presidis  de  Filipines.  Des¬ 
prés...  la  conversa  ab  el  meu  nou  protector; 
aquell  pourvu  que  vous  ne  soyez  pas  journa- 
liste  era  la  verdadera  síntesis  de  la  immen¬ 


sa  república  tentacular.  Se’m  permetria  veu¬ 
re  y  admirar,  may  judicar,  y  molt  menys  pu¬ 
blicar  els  meus  judicis.  L’avi  Rafel,  que  ha¬ 
via  tingut  d’anar  a  Rússia  en  temps  de  Nico¬ 
lau  I,  rebé  iguals  amonestacions  del  quefe 
de  policia  de  Sant  Petersburg,  quan  li  fou 
entregat  el  passaport  segellat  ab  l’àliga  bí¬ 
ceps  dels  Romanow. 

La  impressió  de  malestar  no’m  va  durar 
gayre.  x 

Al  cap  de  dos  dies  prenia  ’l  tren  cap  al 
Cayro,  hermosa  ciutat  en  els  confins  dels  tres 
estats  Missouri,  Kentucky  e  Illinois,  voltada 
de  rius  y  de  boscos,  entre’ls  que  brillen  les 
rajoles  multicolors  d’alguns  edificis  oficials, 
imitats  dels  que  ilustren  la  població  homòni¬ 
ma  d’Egipte.  Al  carrer  més  cèntrich,  Two- 
nvers  street,  y  en  un  20“  pis  vivia  ’l  destinata¬ 
ri  de  la  primera  recomanació  d’en  Deauxbe¬ 
lles-Pain.  Era  un  jove  d’aspecte  vigorós  y 
simpàtich,  d’una  iluslració  superficial,  però 
molt  agradable,  fent  olor  quasi  sempre  del 
magazine  acabat  de  llegir.  Se  deya  Lock)  er, 
(no’m  recordo  del  nom  de  fonts)  y  semblava 
estar  en  una  situació  inferior  perque  tenia 
entre’ls  seus  avis  més  pròxims  alguns  apa- 
ches. 

Les  funcions  que  feya  dintre  la  compa¬ 
nyia  eren  ambigües.  A  voltes  semblava  una 
mena  d’inspector,  altres  un  recader  confiden¬ 
cial  entre’ls  directors  de  les  distintes  filials 
y,  fins  algún  cop,  un  policia  secret. 

Vaig  compendre  després  que  la  carta  de 
recomanació  no  era  més  que  una  ordre  de 
que’s  posés  en  absolut  al  meu  servey,  y  va 
agrahirme  molt  que  jo  no’m  prengués  allò  al 
peu  de  la  lletra  y  el  tractés  d’igual  a  igual, 
com  un  amich.  Ab  quinze  dies  d'estar  al  Cay- 
ro’m  va  fer  conèixer  la  nombrosa  societat 
femenina  ab  qu’estava  relacionat  y,  per  fi, 
prenguerem  Y International  and  Great  North¬ 
ern  R.  R .,  que’ns  portà  a  Auslin,  segona 
capital  del  Texas,  després  de  Galweston. 

Entre  Galweston  y  Austin  hi  havia  una  ri¬ 
valitat  molt  justificada.  El  gran  tornado  que 
a  principis  del  sigle  xx  va  devastar  quasi 
completament  a  la  primera,  va  retardar  de 
tal  manera  sa  creixença,  que  feu  concebir  es¬ 
perances  als  d’Austin  de  sobiepujarla  en 
població;  en  poch  temps  Austin  se  trobà  cen¬ 
tre  de  cinch  grans  carrils:  Houston  and  Texas. 
Central  Rail  Road ,  Austin  and  Northwestern 
R.  R .,  Georgetown  R.  R.,  Garfield  R.  R. 
(qu’enllaça  a  Taylor  ab  el  Missouri ,  Kansas 
and  Texas  R.  R  )  y  el  que  ja  he  anomenat: 
Per  fi,  la  patriòtica  construcció  de  la  quàdru¬ 
ple  via  del  Staked  Plain  Grand  Trunk  Rcil- 
way,  tenint  per  estació  limit  a  Austin,  li  aca¬ 
bà  de  donar  la  prosperitat  necessària  pera  son 
creixement. 

Aquesta  via  era  hermosíssima.  Se  cons- 
truhi  pera  posar  en  valor  l’immens  Llano 
Estacado,  avans  sols  habitat  per  indis  apa- 
ches,  comanches,  jicarillos,  navajos  y  kio- 

way,  quina  frugalitat  s’avenia  ab  l'aridesa 
del  terrer,  y  per  cowbovs  (vaquers  y  cavallis- 
tes),  quasi  sempre  mal  avinguts  ab  la  civilisa- 
ció  organisada  y  ab  comptes  pendents  ab  la 
justícia  yanqui.  Però ’ls  trevalls  de  foratge 
hidràulich  y  els  estudis  de  la  Geological  Sur- 
vey  per’ aprofitar  les.  corrents  subterrànies 
feren  brollar  en  abundancia’ls  pous  arte- 
sians,  entorn  d’ells  s’establiren  masies,  se 
plantaren  boscos,  se  crearen  llachs  artificials 
y  fins  tot  un  sistema  hidrogràfich,  que  fou, 
naturalment,  tributari  del  Rio  Colorado.  La 
nova  vegetació  atragué  les  plujes,  que  per¬ 
meteren  la  vida,  y  en  menys  de  quaranta 
anys  se  converti  en  un  petit  paradís  aquell 
Sahara  accidentat. 

A  cada  moment  recordava  jo  la  paradoxa 
de  «sentir  créixer  l’hurba)),  perque  a  mi’m 
semblava  sentir  créixer  les  poblacions.  M’ha¬ 
via  proposat  completar  el  meu  guia  ( Texas 
from  the  Desert  to  the  Seaside:  Handbook  for 
Travellers,  by  Bcedeker ,  Leipzig ,  Gebriïder 
Bcedeker ),  que  tenia  ja  uns  cinch  anys,  puig 
datava  del  1917.  Les  correccions  eren  sobre 
tot  adicions  y  cambis  de  noms.  L’esforç  dels 
yanquis  pera  esborrar  fins  els  últims  restes 
de  la  civilisació  espanyola  era  alguns  cops 
ridicul.  Havien  batejat  el  famós  Rio  Colo¬ 
rado,  Red  River;  l’Azul  0  Sacramento,  Blue 
River ;  el  Blanco,  White  River;  Ojo  Piedra 
se  deya  Stone  Eye;  Carbón,  Coal-Ville;  Her- 
mosa,  Pretty-Ville;  el  Lago  Trinchera,  Salt 
Trench  Lake;  y  lo  meteix  en  els  altres  noms 
castellans,  Rio  Penasco,  Tierra  Blanca,  Pie¬ 
dra  Parada,  La  Mora,  Sierra  Capitana,  Mesa 
de  Estampeda,  etc,...  Ab  aquests  cambis  sen¬ 
tia  que  s’esborraven  definitivament  les  silue¬ 
tes  dels  personatges  de  Maine  Reid.  Per  altra 
part,  les  fundacions  de  la  nova  era  portaven 
noms  simpàtichs,  què  semblaven  fruyts  de 
les  primeres  alegries  dels  colonisadors,  dels 
primers  entusiasmes  per  l’aygua  que  bro¬ 
llava  de  terra.  Les  poblacions  que  jo  veya  al 
llarch  de  la  via  y  les  que  m’indicava’l  meu 
company,  en  Lockyer,  se  deyen  Cowhead- 
Well ,  Three ■  Wells ,  New-Lake-City,  Pretty 
Water ,  es  a  dir,  en  tots  els  noms  hi  sortia'l 
pou,  el  riu,  la  pluja,  o  bé ’ls  arbres:  Black - 
pine,  Lucksor  Tree ,  etc. 

Desde’ls  meandres  del  Colorado  als  alts 
planells  dels  llachs  salats,  en  Lockyer  acon¬ 
tentà  ’1  meu  gust  pels  viatges  fentme  fer  una 
serie  de  zig-zags,  unes  vegades  en  tren  0  en 
steamer,  subjectes  a  una  ruta  fixa;  altres  en 
els  automòvils  de  la  Companyia,  recorrent  els 
camins  ombrejats,  plans  y  néts  com  a  carrers 
ciutadans.  Per  tot  arreu  me  sorprenia  la 
grandiositat  dels  horitzons,  la  intensitat  de 
la  vida,  la  quantitat  de  les  coses.  Aquí  y 
allà,  al  mitj  d’un  paisatge  idílich,  se  veya 
una  estela  de  pedra,  un  obelisch,  una  làpida, 
que  recordaven  la  data  precisa  y  el  número 
de  víctimes  de  tal  0  qual  catàstrofe,  cicló, 
inondació,  incendi,  tot  quantiós,  a  l’ameri¬ 


cana,  0  un  senzill  monument  que  tractava 
de  salvar  de  l’esforç  del  temps  el  nom  d’una 
gran  ciutat  desapareguda. 

Per  la  part  dels  homes,  aquesta  severitat 
de  la  naturalesa  corresponia  a  una  selvatge 
voluntat  de  riquesa.  Que’n  vaig  veure  de 
manufactures  de  totes  menes,  organisades 
militarment,  donant  sempre  la  idea  de  l’auto¬ 
matisme! 

— Els  trusts — me  deya  en  Lockyer,  que  ja 
començava  a  tenirme  confiança — s’han  apo¬ 
derat  del  Senat,  tenen  a  sòu  la  majoria  dels 
diputats  y  publiquen  els  principals  periò- 
dichs,  subvencionant  ademés  algunes  fulles 
europees,  pera  evitar  que  s’escampin  certes 
veus  que  no’ls  favoreixen.  La  plutocracia  es 
de  fet  el  sistema  de  govern  americà,  y  el  mot 
llibertat  ha  cambiat  completament  de  signi¬ 
ficació.  Té  llibertat  qui  sab  guanyar  diners, 
conservarlos  v  usarlos  bé:  qui  no,  no.  Jo, 
per  exemple,  no  serveixo,  sempre  seré  un 
miserable  subaltern...  may  comptaràn  ab  mi 
pera  res... — 

Y  l’ombra  d’una  tristesa  de  vençut  va  en- 
terboli rli  la  cara. 

Sempre'm  semblava  que  anava  a  veure,  al 
mitj  d’un  square  públich,  sobre  una  font, 
dins  d’un  temple,  la  imatge  del  deu  assiri  de 
la  riquesa,  del  terrible  Mammon,  en  forma 
d’un  home  grassot  y  greixós,  deixant  ovirar 
per  les  transparències  de  la  pell  del  ventre, 
massa  tivant,  els  cayres  de  les  monedes  d’or 
acumulades,  y  ab  mans  múltiples,  provehides 
de  xucladors  com  els  pops  y  d’ungles  com  els 
voltors;  però  no  un  deu  quasi  acéfal,  com 
s’acostuma  a  pintar,  sinó  ab  un  cap  enorme, 
un  cap  ab  mil  ulls  y  un  gran  cervell,  pera 
organisar  y  vigilar  les  fauloses  riqueses 
yanquis. 

Enlloch  d'això,  un  dia,  anant  en  carruatge 
descobert,  quin  cavall  guiava’l  meteix  Loc¬ 
kyer,  vaig  ovirar  a  la  dreta  del  cami,  en  mitj 
de  la  extensa  rodona  d’herba  ben  molçuda, 
una  gran  pedra  rectangular  de  més  de  set 
metres  d’alçada;  de  la  banda  del  cami,  tenia 
empotrat  un  hermossissim  medalló  represen¬ 
tant  un  cap  enèrgich  d’home  en  la  edat  viril, 
y  a  sota  hi  havia  esculpit  en  la  pedra: 

ALFRED  M.  SUTRO  1871-1916 

—  (SutroL..  ^Sutro?...  Me  sembla  que’m 
balla  pel  cap  aquest  nom...  —  vaig  fer  jo,  tot 
signantli  que  aturés  la  bèstia,  pera  contem¬ 
plar  aquell  prodigi  de  simplicitat  y  de  bon 
gust. 

— Ja  ho  crech!  Es  el  famós  autor  del  Bill 
Sutro. 

— No  sé. . . 

— La  lley  autorisant  als  metges  pera  ma¬ 
tar  als  malalts  en  cas  de  qu’estiguin  incons¬ 
cients  y  la  familia  ho  demani  per  unanimitat, 
0  en  cas  de  que,  essent  conscients,  ho  vul¬ 
guin  ells  meteixos. 

— No’s  déu  haver  aplicat  may  aquesta 
lley _ {veritat? 

— Ja  ho  crech,  infinites  vegades...  El  pri¬ 
mer  va  ésser  el  meteix  Sutro.  Feya  tres  mesos 
que  tenia  presentada  la  proposició  aquesta 
al  Senat... 

— Y  allà  li  devien  dir  que  això  era  reco¬ 
nèixer  la  legalitat  del  suicidi...  que  això  do¬ 
naria  marge  a  molts  abusos... 

— Ja  veurà,  ja  veurà...  Quan,  havent  cay- 
gut  al  llit,  vençut  per  un  càncer,  va  tenir  de 
sofrir  tan  terribles  dolors  que’s  creyen  que 
s’hauria  tornat  boig,  va  enviar  a  buscar  un 
metge  legista  y  un  notari,  y  devant  de  tots 
dos  va  dictar  una  carta  pel  president  del  Se¬ 
nat,  demanantli  compassió  pels  seus  sofri¬ 
ments...  demanant  l’aprobació  a  corre-cuyta 
del  seu  bill,  perque’s  volia  suicidar  y  la  man¬ 
cança  de  força  fisica  li  impedia.  El  Senat,  en 
sessió  plena  y  en  mitj  d’un  gran  silenci,  va 
volar  el  bill,  y  passant  per  sobre  de  tot  va 
donarli  força  executiva  immediata.  L’ende¬ 
mà  en  Sutro  s’adormia  pacíficament  a  la  pi¬ 
cada  d’una  xeringueta  Pravaz,  carregada  de 
matzina. 

Temps  després  me  feren  recórrer  molt  ama¬ 
blement  el  nou  dipòsit  municipal  d’aygua 
de  Midway,  en  vies  d’ampliació,  y  en  sortint, 
en  Lockyer,  com  si  estigués  obsessionat  per 
un  gran  pes,  anava  silenciós  al  meu  costat. 
Jo  tenia  ganes  de  xerrar,  d’expansionar  la 
meva  admiració  per  tots  els  prodigis  de  me¬ 
cànica,  de  metalurgia,  de  construcció,  d’elec¬ 
tricitat  que  m’anaven  passant  per  la  vista,  y, 
sens  adonarmen,  molestava  al  company  pera 
que  sortis  de  son  mutisme,  pera  sentirli  els 
comentaris  de  blasé ,  d’impotent,  d’home  que 
feya  per  torça  aquell  ofici  de  touriste  que  ami 
me  seduhia  tant. 

Per  fi,  va  saltar  ab  una  tristesa  irònica, 
despreciativa: 

— Una  gran  obra  de  l’art  de  construcció,  no 
dich  que  no,  respirant  salut  y  solidesa,  útil 
y  hermosa...  tot  està  bé;  mes  aquest  dipòsit 
ha  servit  d’instrument  pera  una  operació  que 
l’ètica  especial  dels  nostres  rulers  pot  justi¬ 
ficar  plenament;  però  potser  vostè,  ab  ses 
idees  tan  europees... 

— Digui,  digui,  deixis  de  filosofies. 

—  Fa  tres  anys  que  a  Midway  hi  hagué 
una  vaga  de  metalúrgichs  als  qui,  al  cap  de 
poch  temps,  s’ajuntaren  totes  les  classes  de 
la  ciutat,  ajudantlos  pecuniariament  déu  sin¬ 
dicats  obrers  del  reste  de  la  Unió,  que  ves¬ 
saven  de  fondos.  La  vaga  s’acabà  perque  es¬ 
clatà  una  epidemia  de  tifus  espantosa,  y  en 
ella’ls  patrons  se  portaren  com  a  hèroes, 
visitant  les  cases  dels  malalts,  ajudantlos, 
salvantlos  en  lo  possible...  No’s  podia  estar 
malament  ab  gent  tant  desinteressada. 

— Qu'es  extrany  qu’en  un  poble  tan  manià- 
tich  de  la  higiene’s  pogués  donar  aquest  cas. .. 

— El  nou  dipòsit  no  comunica  més  que  ab 
les  habitacions  del  barri  obrer... 


— {Y  què? 

—Jo  conech  als  tres  senyors,  un  d’ells 
metge,  que  sembraren  en  gran  abundancia 
els  cultius  microbians  en  les  aygües. 

—  Naturalment,  els  obrers  retornaren  al 
trevall  després  de  la  passa,  y  en  iguals  o  pit¬ 
jors  condicions  que  avans. — 

Altre  cop  recorrèm  en  automòvil  el  cami 
paralel  al  Colorado,  en  uns  indrets  al  N.  E. 
d’Austin  que  recorden  el  curs  del  Nil,  quan 
no  semblen  les  herboses  riberes  del  Rosa,  en 
les  terres  provençals.  Un  dels  retorns  aquells 
me  reservà  la  impressió  més  fonda  del  viatge, 
ja  tan  instructiu  per  molts  coúceptes.  Es¬ 
tava  embadalit,  breçat  fins  a  l’ensopiment 
pel  suau  moviment  del  carruatge,  acaronat 
per  les  tebiors  d’una  posta  deliciosa,  admi¬ 
rant  un  paisatge  grandiós  que  s’estenia  per 
sota  de  la  nostra  carretera  fins  a  la  corrent 
fluvial.  Era  una  plaça  coberta  d'una  herba 
fineta,de  jardí, baixa  y  atapahida  com  una  al- 
fombra  y  vorejada  per  altes  cortines  d’arbres 
que  s’espessien  a  voltes  pera  ombrejar  els 
entorns  d’una  font.  Allò’m  recordava’ls  idi- 
lichs,  convencionals  paisatges  de  la  Hèlada 
patria  dels  Deus  y  de  la  Poesia...  De  sobte, 
per’accentuar  la  semblança,  sortiren  d’una 
boscuria,  a  gran  distancia  de  nosaltres,  una 
colla  d’homes,  vestits  a  la  moda  homèrica  o 
bé  completament  nuus.  Semblava  que  som¬ 
niés...  Els  personatges  de  lo  que  jo  creya  una 
esplèndida  reconstitució  (algún  edifici  d’estil 
grech  que  anava  ovirant,  me’n  convencia) 
corrien,  saltaven,  feyen  gimnasia  y’s  bara¬ 
llaven.  Prompte  vaig  veurehi  criatures  y  dò- 
nes,  en  trajos  igualment  sumaris,  però  tan 
vigorosos  y  bonichs,  encastant  tan  bé  ab 
l’aspecte  del  paisatge,  que  l’admiració  no’m 
deixava  tràurels  la  vista  de  sobre.  Per  fi  va 
poder  més  la  curiositat,  y  tombantme  a  en 
Lockyer,  li  vaig  demanar,  tot  signant  la  clàs¬ 
sica  escena: 

— Qu'es  això? 

— Un  parch  d’homes.  Una  man  farml  — 

Tan  enterat  com  avans. 

—  Hi  ha  parchs  o  farms  de  cavalls,  de  gui¬ 
neus...  d’ostres;  però  són  cuydades  aquestes 
besties  per'aprofitarne’l  trevall,  o  la  pell,  o 
pera  menjaries... 

—Això  meteix... 

— Bado... 

— Que  per  això  meteix  cuyden  a  n’aquests 
homes,  donchs:  {ho  entén  ara...? 

— Pera  menjàrsels? — 

Moviment  categòricament  afirmatiu  del 
cap  d’en  Lockyer. 

— Bal...  home! — faig  jo. 

— Què  vol  dir  ba,  home!  {Això  no  sab? 
{No  sab  qu’existeixi  la  Man-eating  Society?  {Y 
la  Human  Food  Company?  Donchs  això  es  un 
camp  de  cultiu  de  la  primera,  ahont  aquests 
homes  han  ingressat  voluntàriament,  pera  ós- 

ser  sacrificats  quan  els  toqui  el  torn...  y  tran- 
quilament  menjats  pels  compatriotes  seus 
prou  milionaris  pera  pagarse  aquest  luxo.  — 

Ja  podia  anar  dihent,  ja:  jo  no  tenia  esma 
pera  respondre,  m’anava  pujant  gola  amunt 
una  mena  de  llaç  que  m’impedia  empassar- 
me  la  saliva.  Se  m’anaven  clavant  al  cervell, 
com  si  fossin  d’acer  y  estiguessin  ben  afina¬ 
des,  les  idees  que  la  paraula  d’en  Lockyer 
evocava.  Aquella  raça  de  milionaris  degene¬ 
rats,  estragats,  se  commovia  un  dia  a  un  ar¬ 
ticle  del  American  Lancet  en  que  un  doctor 
una  mica  excéntrich  pretenia  probar  la  gran 
força  restauradora  de  la  carn  humana.  Gas¬ 
tada  ja,  per  la  manca  de  novetat,  la  potencia 
excitadora  de  les  carreres  d’automòvils  y  au- 
tocanots,  tant  com  les  ascensions  en  globo  0 
les  excursions  submarines,  en  el  limitadissim 
horitzó  de  les  noves  voluntats  apareixia  un 
mòvil  pel  desitj,  el  canibalisme,  y  els  omni¬ 
potents  feyen  prodigis  d’habilitat  fins  a  con- 
seguir  crear  un  dret  nou,  y  fins  a  trobar 
gent  qu’en  virtut  del  nou  dret  s’avingués  a 
ésser  menjada. 

El  sediment  de  miseries  que  les  immigra¬ 
cions  mal  dirigides  havien  anat  deixant  en 
els  baixos  fondos  de  les  ciutats  miriàdiques, 
els  miserables  rebutjats  pels  sindicats  obrers, 
perseguits  per  la  policia,  explotats  pels  trusts , 
foren  els  primers  enrolats  en  l’exèrcit  dels 
morituri.  Qué  hi  feya  que  s’hagués  de  morir 
al  cap  de  déu  0  dotze  anys,  si  aquests  se  po¬ 
dien  passar  en  completa  llibertat,  segura  la 
pitança,  en  un  clima  esplèndit,  sens  obedièn¬ 
cia  a  cap  lley...  més  ben  dit,  sens  obehir  més 
que  a  una  lley,  la  de  no  sortir  d'un  clos,  però 
d’un  clos  grandissim,  del  que  apenes  se  ve- 
yen  els  límits. 

— Y  aquesta  única  lley,  tan  fàcil  de  com¬ 
plir— deya  en  Lockyer,  — constitueix  una  ten- 
tacio  irresistible.  No  més  pensen  en  saltar  la 
reixa  de  ferro,  no  pera  fugir,  perque  ^ahónt 
anirien?  sinó  pera  saltaria,  y  això  que  saben 
qu’en  sortint  de  la  gabia,  qualsevol  guardia 
té  dret  a  matarlos  d’un  tret.  Aquesta  preven¬ 
ció  y  les  baralles  entre  ells,  quasi  sempre 
sagnantes,  estalvien  moltes  morts  a  l’escor¬ 
xador.  — 

Quin  camp  d’observacions  pera  l’escèptich! 
Una  societat  sense  moral,  sens  afeccions, 
sense  finalitat,  sense  pena  ni  glòria!.. . 

De  prompte,  entre  la  gran  cortina  d’arbres 
que,  segons  m’ha  dit  el  meu  amich,  amaguen 
la  gran  reixa,  resona  una  escopetada,  apaga¬ 
da  per  la  distancia...  No  tenen  necessitat  de 
dirmho,  es  un  altre  intent  d’evasió,  seguit 
de  la  mort . 

En  un  moment  recordo  les  concises  pa¬ 
raules  del  pessimista  reusench,  d’en  Bar- 
trina: 

Cuando  en  lo  hondo  del  valle  resuena  un  tiro 
se  estremecen  las  aves  dentro  sus  nidos 
y  tal  vez  piensen 

en  el  hijo  ó  el  padre  que  estan  ausentes. 


L’angoixa  que  vaig  sentint  puja  de  punt,  y, 
pres  d’una  vivissima  ansietat,  m’aixeco  pera 
veure  qué  faràn,  al  sentir  el  tret,  aquells  ho¬ 
mes  mitj  nuus,  que  semblen  concursants  de 
uns  jochs  olimpichs. 

Res...  potser  una  lleugerissima  aturada 
dels  gestos,  una  pausa  de  fraccions  de  se¬ 
gon...  Un  que’s  passeja  tot  sol  se  passa  la 
mà  pel  front.  Sí  que’ls  commòu  poch  aquell 
/ Hermano ,  morir  habemos!  que’ls  ha  dit  el 
tret,  tan  precís  a  pesar  de  la  distancia. 

Se  fa  tart  y  hem  fet  tan  poch  a  poch  la 
part  del  cami  desde  que’s  veu  la  man  farm...\ 
En  Lokyer  dóna  marxa,  y  en  les  últimes  cla¬ 
rors  blavoses  del  sol,  ja  post,  callèm,  bre- 
çats  pel  ritme  de  les  explosions  del  motor, 
quasi  apagades  pel  silencer. 

Víctor  Oliva. 


CANILLERA 

El  masover  té  passo  d’una  dotzena  de  go- 
ços  conillers  closos  en  el  corralet.  Quiscún 
d’ells  du  collar  de  cuyro,  y  està  fermat  a  la 
paret  per  una  corretja.  Les  costelles  se’ls'  hi 
poden  comptar:  com  que  un  bon  coniller  ha 
d’ésser  ben  prim,  la  teca  va  escassa. 

L’amo  aquell  any  anà  a  la  masia  dos  cops, 
y  tots  dos  cops  feu  lo  meteix:  al  demati  vi¬ 
sità  la  canillera  y  tirà  galetes  als  goços,  y  a 
la  tarda,  després  d’un  àpat  suculent,  donà 
ordre  de  que  les  escorrialles  fossin  donades 
als  cans  pera’l  llur  regal.  Y  heusaqui  les  dis¬ 
quisicions  que,  com  a  conseqüència,  tingue¬ 
ren  lloch  entre’ls  goços: 

Goç  positivista.  — Quan  ve  a  vèurens  un  se¬ 
nyor  de  bon  demati  y  ens  tira  galetes,  a  la 
tarda  hi  ha  ab  què  fer  trevallar  les  barres: 
es  una  lley  fatal  de  la  naturalesa. 

Goç  spencerià.  —  Sense  per  això  negar  que 
potser  lo  cert  es  que,  quan  està  senyalat 
un  àpat  pera  la  tarda,  de  bon  demati  ve 
un  senyor  que  tira  galetes.  No  devèm 
pendre  per  causa  lo  qu’es  efecte,  ni  deixar 
de  reconèixer  que’ls  primers  principis 
d’una  causa  poden  ésser  involúcrats  din¬ 
tre  les  conseqüencies  partícularistes  dels 
derrers  efectes. 

Goç  salmerionà.  —  La  immanència  de  l’àpat 
es  una  universalisació  de  la  trascendencia 
de  la  galeta. 

Goç  cínich  ( 1).  —  Sols  vos  sé  dir  que  la  teca 
era  substanciosa,  y,  com  deya  l’altre:  rose- 
guèm  els  òssos  avans  no’s  podreixin. 

Goç  místich.  —  Senyor,  senyor  que  t’estàs 
a  ciutat,  devalla  a  la  vila  y  dónens  la  ga¬ 
leta  cada  dia!... 

Goç  determinista.  — L’àpat  era  bo,  la  gale¬ 
ta  era  bona:  les  lley s  de  la  naturalesa 


(1)  Com  si  diguéssim:  home  humà. 

deuen  fonamentarse  no  en  les  coses,  sinó 
en  son  deternimisme.  La  lley  tal  com  ha 
sigut  formulada  es  falsa  y  té  de  dir,  pera 
ésser  certa:  quan  al  demati  passa  quelcòm 
de  bo  per  la  gola,  a  la  tarda  també. 

Goç  positivista.  —  Hi  ha  hagut  jorns  que  al 
demati  nostres  goles  s’han  empassat  coses 
bones,  y  a  les  tardes  no.  La  experimenta¬ 
ció  m’obliga,  donchs,  a  refusar  la  derrera 
fórmula  de  la  lley,  que  no  es  més  que  una 
generalisació  de  la  primera. 

Goç  spencerià.  —  Generalisació  qualitativa. 

Goç  pessimista.  —  Però  ipassen  coses  bones 
per  les  nostres  goles? 

Goç  optimista.  — ■'  La  galeta  d’avuy  y  l’àpat. 

Goç  pessimista.  —  Encara  no  li  he  trobat  el 
gust;  no  n’hi  havia  pera  un  caixal. 

Goç-poesia.  — 

jo  no  sé  si  la  lley  es  o  no  certa, 
y  si  es  útil  o  no,  no  ho  sé  tampoch; 
pera  esbrinarho  ni  un  sol  pèl  me  moch: 
allà’ls  sabis  hi  posin  l’ull  alerta. 

Jo  no  he  nascut  per  fer  cap  descoberta 
que  al  cap  y  al  fi  no  té  d’anar  enlioch: 
el  llibre  de  la  vida  prompte  cloch 
si  el  fullejarlo  es  cosa  tan  incerta. 

Sols  es  el  ritme,  la  modulació, 
la  cadència,  el  brandeig,  la  regla,  el  metre, 
l’ordre  y  l’atildament  que’ns  pot  permetre 
de  la  vida  trobar  el  goig  milió. 

Per  xò  sens  faltarne  una,  lo  meu  plat, 
en  catorze  moçades  l’he  escurat. 

Goç  prosa.  —  Jo  ab  una  sola  he  fet  més  fey- 
na  que  tu  ab  tantes. 

1 . er  goç-  premi  de  prosa.  —  Qu’era  hermós! 
Sobre  la  tebia  palla  d’un  groch  clar,  el 
groch  fosch  de  les  galetes  s’hi  destacava, 
com  les  vaques  brunes  sobre  la  fonda  vall 
llaurada. 

2. n  goç  -  premi  de  prosa.  — No  ho  has  dit  bé: 
Qu’era  bell!  La  grogor  de  la  galeta  recorda¬ 
va  la  grogor  del  blat  de  juny,  quines  espi¬ 
gues  eren  sa  desconeguda  mare;  y  elles, 
pobres  bordetes  del  món,  anaven  a  raure 
sobre  la  palla,  sobre’ls  brins  que  les  sos¬ 
tingueren  quan  encara  podien  brandar  a 
l’impuls  de  l'oreig,  quan  encara'ls  homes 
no’ls  hi  havien  posat  ses  mans  barroe¬ 
res  a  sobre,  quan  encara  eren  gra,  eren  es¬ 
piga... 

i  .er  Goç- premi  de  prosa. — Estava  millor  del 
modo  que  jo  ho  he  dit. 

2.0n  Goç-premi  de  prosa. — Està  millor  de  la 
meva  manera! 

i  ,er  Goç-premi  de  prosa. — Jo’n  sé  més  que  tu! 

2.on  Goç-premi  de  prosa.  —  Y  jo  més  que  tu! 

i.er  Goç-premi  de  prosa. — Donchs  ja  ho  veu- 
rèm!  Ho  tïrarèm  als  Jochs! 

2.on  Goç-premi  de  prosa. — Just,  y  a  veure  qui 
se’n  durà’l  premi! 

Un  jorn  un  vianant  recorregué  la  masia  de 

bon  mati,  tirà  galetes  als  goços,  se’n  anà,  y 

a  la  tarda  no  hi  hagué  escorrialles  d’àpat. 


Goç  místich. — Senyor,  senyor,  ^quin  pecat 
hem  comès  que’ns  dónes  la  galeta  solsa- 
ment?  íEs  que  al  dir  el  nom  de  la  galeta 
no  hi  van  compreses  les  altres-coses? 

Goç  mofeta. — Sembla  que  allò  de  la  lley  era 
un  mito. 

Goç  positivista. — El  dia  d’avuy  era  núvol; 
la  lley  es  més  particular  de  lo  que  creyem. 
Quan  ve  a  vèurens  un  senyor,  de  bon 
matí,  que  no  sia  núvol,  a  la  tarda  hi  ha  ab 
què  fer  trevallar  les  barres.  Aquesta  es  la 
verdadera  lley  fatal. 

Goç  spencerià. — El  fet  proba  la  meva  rahó: 
no  es  la  galeta  la  causa  primera  de  l’àpat, 
sinó  aquest  el  principi  derrer  de  la  mani¬ 
festació  primera. 

Goç-poesía. — Sols  jo  he  pogut  probar  la  joya 
immensa...  (Lladruchs  generals  l’interrom¬ 
pen,  demanant  la  opinió  d’un  cà  de  ver- 
diça  que  no  quiça  sinó  de  tant  en  tant). 

Goç  de  verdiça. — La  lley  certa  es  la  de 
que’ls  goços,  quan  estàn  closos  en  una  ca- 
nillera,  fan  y  diuen  moltes  coses  inútils. 

(Lladruchs  generals  de  despreci.  El  ma¬ 
sover  entra  al  corralet  ab  la  escopeta  al 
muscle  y  el  fuhet  a  la  mà.  Fuhetada  per 
aquí,  frisel-lada  per  allà,  els  conillers  quins 
caixals  podrien  fer  a  miques  al  pagés,  y 
quines  cames  podrien  posarhi  molta  terra 
de  per  mitj,  tallen  el  seu  instint  natural  de 
camparse  la  vida  pel  bosch  en  el  moment 
d’engolir  lo  caçat,  que  porten  intacte  als 
peus  del  masover ). 

Goç  de  verdiça.  —  (En  lladruch  baix.)  Si  nos¬ 
altres  no  gambéssim  no  hi  hauria  galetes. 

Goç  Brusi.  — El  goç  déu  gambar  en  esperan¬ 
ça  de  l’àpat. 

Goç  bomba. — L’intermediari  galeta  es  una 
explotació.  La  galeta  es  burgesa. 

Goç  místich.  —  Heretges,  heretges!  Perdo- 
neulos,  senyor!  Jo  crech  en  vós,  senyor 
de  totes  les  terres,  y  en  la  galeta  vostra, 
únich  missatger  de  l’àpat  que’ns  devallen. 

i  .er  Goç-premi  de  prosa. — He  vist  una  mata 
de  romaní  que’m  farà  cèlebre. 

2 . on  Goç-premi  de  prosa.  — Jo  una  d’espígol 
que’m  posarà  per  sobre  de  tu. 

i.er  Goç-premi  de  prosa.  —  Això  ho  veurèm! 

2.0n  Goç-premi  de  prosa. — Tirarém  als  Jochs, 
etcètera,  etc.,  etc. 


Goç  que  ha  estat  a  ciutat. — Ditxosos,  en 
mitj  de  tot,  els  goços  de  pagès,  que  no  co¬ 
neixen  el  carretó! 


F.  Pujulà  y  Vallés 

NOVES 

La  Junta  Permanent  de  la  Unió  Catalanis¬ 
ta  ha  organisat  els  següents  actes  de  propa¬ 
ganda  pera’l  dissabte  y  diumenge: 

Dissabte  a  la  nit,  el  president  doctor  Mar¬ 
ti  y  Julià  donarà  una  conferencia  (i.ra  de  la 
serie),  al  centre  obrer  «Catalunya»,  de  Sant 
Martí  de  Provençals,  tractant  el  tema  «Na¬ 
cionalisme». 

Diumenge  a  la  tarda  n’Arnau  Martinez 
y  Serinà  desenrotllarà’l  tema  «  Necessitat 
de  conéixers  com  a  home  y  com  a  individuu 
d’un  poble»,  en  la  conferencia  (j.a  de  la  se¬ 
rie)  que  donarà  en  l’Associació  «Verdaguer», 
de  Vilassar  de  Dalt. 

Y  el  meteix  diumenge  a  la  nit,  el  doctor 
Marti  y  Julià  donarà  un’altra  conferencia  en 
el  Centre  Nacionalista  Català  de  Tarragona, 
tractant  de  «Nacionalisme  Català».  Aquesta 
conferencia  serà  la  derrera  de  la  serie  de  Ta¬ 
rragona. 

De  política  espanyola: 

Sembla  que  la  pròxima  anada  del  rey  a 
Paris  es  lo  únich.que  aguanta  a  n’en  Villa- 
verde  en  el  poder.  No  convenen  crisis  que 
podrien  ésser  crítiques  en  circumstancies  sem¬ 
blants,  y  cal  que  tot  vagi  com  una  seda  fins 
que,  realisat  el  viatge  regi,  tornin  a  obrirse 
les  Corts. 

iLes  obrirà’l  meteix  Villaverde,  que  a  l’ul- 
tim  ha  tingut  de  convocaries?  Pera’l  cas  es 
igual,  perque  de  segur  qu’ell  no  confia  pas 
viure  ministerialment  gayre  temps.  Per  això 
l’aprofita. 

Y  l’aprofita  tirant  per  terra  tant  com  pot 
lo  que  havia  fet  en  Maura.  Barroerament  ho 
feu  aquest:  barroerament  ho  desfà  en  Villa¬ 
verde,  que  li  té  una  tirria  verament  còmica. 

Els  toreros  poden  alegrarsen,  perque  l’ac¬ 
tual  quefe  del  govern  ha  volgut  donar  un 
cop  de  gracia  a  n’aquell  gastament  de  la  lley 
de  descans  dominical  deixantlos  trevallar  els 
diumenges  y  donant  gust  a  la  afición  nacio¬ 
nal. 

Que  rabihi  en  Maura,  y  que  se  divierla  el 
pueblo. 

Resultat:  que  tot  va  lo  pitjor  que  pot  anar 
en ...  la  pitjor  de  les  Espanyes  possibles. 

Lo  qual  dóna  lloch  a  un  ensopiment  que 
no  deixa  d’ajudar  a  passar  el  rato. 

Tot  fentnos  badallar  d’escepticisme  y  de 
fàstich. 

Sòrt  que  ara’ls  republicans  ens  desensopi- 
ràn  un  xich  donant  una  tanda  de  meetings 
com  a  protesta  de  que  s’obrin  les  Corts  tan 
tart,  y  com  a  pretext  pera  combatre’l  regim 
y  dir  pestes  tant  d’en  Villaverde  com  dels  lli¬ 
berals  monàrquichs.  En  Salmerón  en  el  pri¬ 
mer  meeting  ha  estat  valent;  ha  dit  unes 
quantes  veritats  a  Madrid,  y  diu  que  ara  vin¬ 
drà  a  dirne  unes  quantes  més  a  Barcelona. 

No  s’ha  descuydat  de  vitorear  al  ejércilo. 


Ens  jugariem  la  paga  d’un  soldat  ras  que 
també  aqui  el  victoreja.  Es  la  seva  obsessió. 
Y  això  que  nega’l  dret  de  regnar  als  que  són 
alçats  gràcies  a  les  sublevacions  militars. 

Respecte  a  si  dirà  o  no  dirà  mal  dels  llibe¬ 
rals,  no  sabèm  què  profetisar,  perque  ara 
aqueixos  senyors  li  han  fet  un  retret,  segons 
diuen  els  partes.  Vegis  la  mostra: 

Se  recordava  aquesta  tarda  qu’en  l’anterior  etapa 
villaverdista  va  caure’l  senyor  Villaverde  y  va  pujar  el 
senyor  Maura  per  la  campanya  dels  republicans. 

Aquest  recort  inquieta  als  ministerials,  perque,  do¬ 
nada  la  cordialitat  de  les  relacions  particulars  entre’ls 
senyors  Salmerón  y  Maura,  temen  que  lo  succehit  en 
desembre  de  1903  se  repeteixi  en  juny  de  1905. 

Y  no  parlém  més  de  política  espanyola 
perque’ns  tornaríem  a  ensopir. 

El  dia  7  del  corrent  maig  l’associació  cata¬ 
lanista  «L’Eura»  celebrà  una  agradosa  vet¬ 
llada  literaria  y  musical,  llegintse  trevalls 
del  senyor  Bonet,  president  de  la  comissió 
d’esbarjo  de  dita  entitat,  Riera  y  Bertràn, 
Verdú,  Ubach  y  Vinyeta,  Barbany,  Bosch  de 
la  Trinxería,  Casas,  Archs  y  Montserrat.  La 
part  musical  anà  a  càrrech  de  la  «Schola  Or- 
pheonica»  que  dirigeix  el  mestre  Marcet,  la 
qual  interpretà  ab  acert  diferentes  composi¬ 
cions,  essent  dignes  d’esment  la  senyoreta 
Roca  y  el  solista  senyor  Valls. 

Tots  foren  molt  aplaudits,  executantse  pe¬ 
ra  fí  de  festa  una  peça  còmica  d’en  Pitarra. 

Ab  èxit  començaren  y  continuen  en  el 
«Progrés  Autonomista»  les  lliçons  de  la  nova 
llengua  universal  «Esperanto»,  que  hi  dóna 
desde'l  día  8  del  corrent  nostre  estimat  com¬ 
pany  en  F.  Pujulà  y  Vallès. 

Els  assistents  a  aquestes  classes,  que’s  ce¬ 
lebren  els  dilluns,  dimecres  y  divendres,  són 
bastant  nombrosos. 

El  nostre  company  y  els  del  «Progrés 
Autonomista»,  al  estudiar  l’«Esperanto»,  es- 
tàn  convençuts  de  sa  utilitat  com  a  vehicul 
pera  tota  mena  de  divulgacions  y  propagan¬ 
des  internacionals,  no  ja  sols  en  la  vida  co¬ 
mercial,  sinó  també  en  lo  que  afecta  a  l’es- 
pandiment  de  les  idees  noves,  útils  a  la 
humanitat  en  general  y  a  cada  poble  en  par¬ 
ticular. 

Interessant  fou  la  conferencia  que  don  Fre- 
derich  Rahola  donà’l  passat  dissabte  a  la  «Fe¬ 
deració  Escolar  Catalana»  respecte  a  la  fun¬ 
dació  d’una  Companyia  mercantil  a  Barcelo¬ 
na  l’any  1756,  pera’l  comerç  ab  Amèrica, 
qual  descobriment  havia  donat  lloch  a  la 
disposició  de  Carles  V  limitant  al  port  de 
Sevilla’l  tràlech  ab  el  nou  món,  lo  que  fou 
causa  d’una  gran  atonia  mercantil,  ab  l’agra- 
vant  de  que,  ab  la  depreciació  quesofria  la  pla¬ 
ta  importada  d’América,  els  estrangers  tenien 
sobre  nosaltres  una  gran  superioritat  en  els 
cambis.  Aquesta  situació’s  perllongà  anys  y 

sigles,  a  pesar  de  les  queixes  elevades  a  la 
realesa  y  a  sos  privats,  fins  que’l  geni  empre¬ 
nedor  y  pràctich  dels  catalans  logrà  fundar 
la  «Companyia  de  Barcelona»,  qu'establint 
que  sols  poguessin  exportarse  genres  del 
pais,  feu  que  les  exportacions  pujessin  de 
18  a  201  milions. 

D’això’n  deduhí  el  senyor  Rahola  que  cal 
obtenir  lo  que’s  pugui  y  perseverar  pera  lo- 
grar  tot  lo  demés,  comptant  que’ls  catalans 
en  llur  geni  mercantil  tindrien  bona  base 
pera  seguir  trevallant  d  una  manera  pràctica 
y  profitosa  fins  conseguir  totes  llurs  reivin¬ 
dicacions,  materials  y  morals. 

Fou  molt  aplaudit. 

El  prop  passat  dissabte,  a  l’associació  ca¬ 
talanista  «Sang  Nova»,  d’Hostafranchs,  do¬ 
naren  una  conferencia  nostre  amich  en  Cecili 
Gasòliba  y  nostre  company  de  redacció  en 
F.  Pujulà  y  Vailès,  els  quals,  explicant  les 
sanes  doctrines  nacionalistes  y  combatent 
als  Lerroux  y  als  mals  politichs  qu’enganyen 
al  poble,  demostraren  al  nombrós  auditori 
que’ls  escoltava  (en  sa  majoria  compost 
d’obrers)  q.ue’1  Catalanisme  es  compatible  ab 
les  idees  més  avençades,  y  qu'en  elles  està  la 
veritable  llibertat,  per  molts  solsament  entre¬ 
vista  y  per  nosaltres  de  temps  defensada. 

Foren  molt  aplaudits. 

Aquesta  setmana  a  Ca’n  Parés  ha  expo¬ 
sat  una  dotzena  d’aquarel-les  en  A.  Ros  y 
Güell.  Les  obres  que  constitueixen  l’aplech 
no  són  de  gran  volada,  però’s  distingeixen 
per  sa  factura  senzilla,  condició  ben  recoma¬ 
nable  tractantse  de  trevalls  a  l’ayguada.  En- 
tre’ls  quadrets  de  la  exposició  sobresurten, 
en  primer  lloch,  un  estudi  d’aygües,  Port 
gran  [Cadaqués],  Capvespre  en  et  Ter ,  y  es¬ 
pecialment  el  titulat  Cementiri  ( Santes  Creus). 

Ha  deixat  de  pertànyer  a  aquesta  redacció 
nostre  estimat  amich  en  Arnau  Martinez  y 
Serinà. 

L’  Associació  Protectora  de  la  Ensenyança 
Catalana  ha  repartit  en  el  passat  mes  d’abril 
pessetes  29i'5o  per  subvencions  y  material 
d’ensenyança  a  les  escoles  catalanes. 

El  Colegi  de  Sant  Jordi  celebrà  al  teatre 
Romea’l  passat  diumenge  sa  festa  infantil 
anyal,  assistinhi  una  gran  gentada  que  aplau- 
di  ab  verdader  goig  y  entusiasme  a  tots  els 
nens  que  hi  prengueren  part,  als  quals  ens 
abstindrém  de  citar  individualment,  perque 
tots  ho  feren  prou  bé  y  perque  necessitaríem 
més  espay  del  que  podèm  dedicar  a  festa  tan 
simpàtica.  Tant  en  la  execució  de  l 'Himne  a 
Sant  Jordi ,  cantat  per  més  de  cent  alumnes, 
com  en  els  curiosos  exercicis  de  pàrvuls,  com 
en  les  parts  de  recitat  y  cant,  molts  alumnes 
demostraren  una  inteligencia,  uns  coneixe¬ 


ments  y  un  bon  gust  que  fan  honor  a  n’ells 
y  a  sos  mestres.  Fou  remarcable  la  interpre¬ 
tació  donada  al  quadro  dramàtich  L'avi  Jor¬ 
di,  que  valgué  molts  aplaudiments  al  jove 
Sabatés,  autor  de  la  lletra,  y  al  mestre  Sal¬ 
vat,  de  la  música. 

Festes  com  la  qu’esmentèm  deuen  ense¬ 
nyar  als  pares  de  familia  la  gran  diferencia 
que  hi  ha  entre  la  ensenyança  catalana  y  la 
forastera. 

Poden  estarne  satisfets  el  director  y  pro¬ 
fessors  del  Colegi  de  Sant  Jordi. 

Ab  motiu  de  la  visita  que  l’Orfeó  de  noys 
de  les  Escoles  del  Districte  Segón  feu  el  pas¬ 
sat  diumenge  a  la  tarda  al  «Centre  Autono¬ 
mista  Fivaller»  (Ateneu  del  Districte  Sisè), 
aquesta  entitat  celebrà  una  notable  festa  lite¬ 
rària  y  musical  en  la  que  s’executaren  tria¬ 
des  composicions  y’s  llegiren  hermosos  tre¬ 
valls  en  prosa  y  en  vers,  haventse  de  repetir 
l 'andante  de  la  Quinta  Simfonia  de  Beetho- 
ven,  pels  senyors  E.  Monegal  y  F.  Carreras, 
les  Cançons  cantades  pel  baix  senyor  Santa¬ 
maría  y  acompanyades  pel  meteix  senyor 
Carreras,  y  la  Glosa  d'en  Maragall,  que  recità 
ab  acert  la  senyoreta  Duràn.  Foren  remarca¬ 
bles  els  trevalls  que’s  llegiren  dels  senyors 
Fuentes  (Enrich  de),  Pous  Pagès,  Estrany, 
Segarra,  Escalas  y  Argimón,  y  el  discurs 
que  pronuncià  en  Ramón  Monegal  al  presen¬ 
tar  els  noys  de  les  Escoles  del  Districte  Se¬ 
gón,  que  cantaren  ab  molta  afinació  varies 
cançons  populars,  havent  de  repetir  Els  fa- 
drinets  de  San  Boy  y  La  Marruixa. 

Acabà  l’acte  ab  un  notable  discurs  de  grà¬ 
cies  del  president  de  l’Ateneu  del  Districte 
Sisè,  senyor  Giralt  y  Verdaguer,  que  pro¬ 
mogué  ab  sos  enlayrats  conceptes  veritables 
esclats  ;  d’entusiasme.  La  i  concorrencia  era 
nombrosissima,  omplint  per  complert  el  local. 

Fidel  Giró  impressor.  —  Carrer  de  València,  233. 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

CERVANTISME  CATALÀ 

i 

Haventse  ja  realisat  a  Espanya  ab  entu¬ 
siasme  de  Real  Ordre  la  celebració  del  terç 
centenari  del  Quixot ,  es  la  ocasió  de  dirhi 
la  nostra.  Si  haguéssim  volgut,  hauríem  po¬ 
gut  anticipar  la  publicació  d'aquests  articles 
uns  quants  mesos,  y  hauriem  aixi  aparegut 
ab  sincrònica  puntualitat  fent  costat  als 
molts  que  s’han  sentit  cervantistes  a  l’escalf 
del  major  o  menor  entusiasme  ab  que  les 
prempses  tipogràfiques  y  les  rotatives  dels 
periòdichs  de  gran  circulación  han  vomita¬ 
des  lloances  y  més  lloances  en  honor  del 
Manco  de  Lepanto. 


Ens  fa  molta  gracia  cada  vegada  que  com- 
probém  el  fet  de  que  aquells  que  ab  més  pun¬ 
tualitat  vos  envien  targeta  de  felicitació’l 
dia  del  vostre  sant,  solen  ésser  precisament 
aquells  dels  qui  ab  tota  versemblança  supo- 
sèu  qu’en  tot  l’any  no  s’han  recordat  de  vos¬ 
altres.  Són  gent  metòdica,  que  tenen  un  lli¬ 
bret  pulcrament  ordenat  y  anotat  ab  tots  els 
actes  de  pur  compliment  als  quins  se  fan  un 
dever  d’adherirse.  No  cal,  donchs,  ferne 
gayre  cabal;  y  exactament  això  es  lo  que  ha 
passat  ab  el  centenari  del  Quixot. 

Un  periodista  madrileny  dels  que  ab  ma¬ 
jor  superficialitat  tracten  a  diari  totes  les 
coses,  trascendentals  o  puerils,  que  poden 
justificar  unes  quantes  cuartillas  (les  regla¬ 
mentaries  pera  la  secció  a  llur  càrrech  en  el 
periòdich),  degué  llegir  ara  fa  unes  quantes 
mesades,  en  qualque  llibre  d'efemèrides,  que 
s’anaven  a  completar  en  1905  els  trescents 
anys  de  la  publicació  del  Quixot.  Donchs  ja 
tenim  a  l’home  moventse  pera  proclamar 
arreu  son  excepcional  descobriment,  y  obte¬ 
nir  de  passada  una  gran  notorietat  y  el  me¬ 
rescut  honor  de  figurar  entre’ls  prohoms 
que  tot  seguit  constituhiren  la  Comisión  del 
Centenario  del  Quijote.  Y  mans  a  l’obra  lots; 
gent  qu’en  sa  vida  s’havia  parat  a  meditar  lo 
que  Cervantes  pogué  escriure  a  sa  propria  in¬ 
tenció  y  fuhetejant  sos  defectes  atàvichs,  es" 
tableix,  de  sola  intenció  no  més,  un  programa 

de  festes  ab  les  més  extravagants  pensades:, 
fundació  d’una  ciutat  cervàntica;  impressió 
d’una  nombrosa  tirada  del  Quijote  pera  ésser 
distribuhidagratuitament;  professo  cívica,  etc. 
Veritat  es  que  després  s’anà  puntualisant  el 
programa,  deixanthi  sols  els  projectes  menys 
descabellats;  emperò  es  lo  cert  que  l’única 
cosa  que,  a  imitació  de  lo  que’s  ve  fent  a 
l’estranger,  hauria  pogut  donar  al  centena¬ 
ri  certa  serietat  si  s’hi  hagués  pensat  ab 
temps,  això  fou  lo  únich  en  que  no  atinaren. 
Ens  referim  a  la  emissió  de  segells  de  correu 
commemoratius:  la  qual  s’ha  volgut  fer 
després  a  corre-cuyta  y  ja  s’ha  vist,  com  a  con¬ 
seqüència,  la  barrohera  execució  que  ha  ob¬ 
tingut  l’únich  document  que  ha  pogut  tras- 
cendir  a  l’estranger,  y  qu’està  molt  lluny  de 
constituhir  la  revelació  de  lo  que,  en  art  y  en 
indústria,  pot  ferse  y’s  fa  a  Espanya  actual¬ 
ment. 

Val  a  dir,  emperò,  que  1  centenari  del  Qui¬ 
xot  donà  peu  prematurament  a  una  tendral 
amoreta  endreçada  als  catalans,  y  que  desde 
Madrid  estant  donà  la  volta  a  tota  Espanya. 
Ens  deya  si  fa  o  no  fa  l’autor  d'aquell  escrit 
a  que  aludim,  y  el  qual,  si  no  recordem  ma¬ 
lament,  aparegué  en  el  periòdich  Espana  (i), 
que  la  nació  d’aquest  nom  podia  presentarse 
per  tot  arreu  gracias  al  Quijote',  y  que  vale 
màs  un  Quijote  que  todas  las  manuj àcturas  de 
algodón  de  esos  catalanes...  no  recordèm  si 
separatistas. 

Molt  bé,  senyor  periodista.  El  Quijote ,  que 
tal  vegada  vostè  no  ha  llegit,  {es  lo  que’ls  fa 
quedar  bé  devant  del  món  civilisat?  Quina 
proba  més  gran,  quina  confessió  més  sincera 
de  que  avuy  per  avuy  no  es  res  el  poble  que 
pera  quedar  bé  sols  pot  ostentar  l’obra  dels 
sigles  que’ns  precediren!  Si  ja  ho  sab  tothòm 
qu’Espanya  (llegeixis  Castella)  fou  en  altre 
temps  un  gran  poble,  quan  tema  cultura, 
quan  tenia  art,  quan  vivia  d’ideals  d’acort 
ab  el  temps,  y  que  per  això  meteix  es  avuy 
més  visible  la  profonda  abjecció  en  que’s 
troba  cayguda,  no  tenint  cultura,  ni  art,  ni 
cap  ideal  digne  d’un  poble  civilisat  .. 

Això  de  que’ls  faci  quedar  bé  devant  del 
món  civilisat,  es  el  secret  de  l’entusiasme  ab 
que  molts  castellans  parlen  del  Quixot.  La 
llur  admiració  es  aparent  no  més,  puig  mal 

(i)  La  Renaixensa  va  recullirne  l’alusió  y  la  con¬ 
testà  com  mereixia. 


se  pot  admirar  lo  que  sols  de  nom  se  coneix. 
En  Valera  ja  ho  diu  això  (2):  «Yo  tengo  para 
))mi  que  el  mismo  « Quijote )),  con  ser  novela 
nextraordinaria ,  sin  par  y  única,  la  màs  esplén- 
))dida  joya  de  nuestra  literatura ,  el  fruto  màs 
))ric.o  y  sazonado  del  ingenio  espanol,  el  libro 
))al  lado  del  cual  no  se  podrà  poner  acaso  sino 
))una  docena  de  otros  libros  desde  qUe  los  hay 
))en  el  mundo ,  no  es  hoy  leído  sino  por  litera- 
))tos ,  mientras  que  el  vuigo  y  gran  multitud  de 
))persotias  cultas ,  vuigo  en  esto ,  se  aburren 
nleyéndole,  si  es  que  intentan  leerle  .  ,v> 

Y  més  endevant  afegeix  l’autor  de  Cartas 
Americanas ,  gens  sospitós  de  desafecció  a  les 
coses  espanyoles:  uClaro  està  que  por  palrio- 
Dlismo,  por  no  conti ariar  la  corriente ,  con  lo 
))cual  se  harían ,  en  ese  caso ,  reos  de  lesa  glòria 
nnacional ,  casi  todos  afirman  y  sostienen  que  el 
)) «Quijote))  es  obra  admirable ,  si  bien  la  admi- 
))ran  por  fe  y  sin  leerla...)) 

Quedèm,  donchs,  en  que’l  cervantisme 
dels  castellans  té  molt  d’interessat.  Es  l’or¬ 
gull  dels  pobres  al  fer  esment.de  un  llur  pa¬ 
rent  rich,  es  l’agrahiment  obligat  envers  el 
qui  representa  l’honor  de  la  familia,  y  al  qui 
s’estima  sols  pels  beneficis  rebuts  y  pels  que 
pot  reportar  encara. 

Y  per  això  s’ha  fet  després  la  llegenda,  0 
millor  la  faula  del  Cervantes  pobre  y  despre- 
ciat,del  Cervantes  manco(ú mca  atribució  d’ell 
que  hagi  pogut  impressionar  al  vuigo),  del 
Cervantes  perseguit  de  la  justícia.  Pera  dirho 
d’un  cop,  s’han  immortalisat  del  personatge 
totes  aquelles  coses  d’interès  molt  relatiu,  em¬ 
però  que  podien  ferir  la  imaginació  d’una  ra¬ 
ça  sentimental,  deixant  en  segón  terme  l’obra, 
la  qual  ha  quedat  essent  objecte  d’una  admi¬ 
ració  purament  externa,  convencional. 

Fins  els  erudits,  els  Clemencin,  els  Hart- 
zembusch,  qui  s’han  pres  el  Quixot  com  a 
tema  de  llurs  especulacions,  ho  han  fet  inte¬ 
ressadament.  El  gran  llibre  ha  servit  de  fo¬ 
nament  a  les  encarcarades  construccions  del 
criticonisme,  de  pretext  a  empalagosos  e  in¬ 
acabables  comentaris,  dels  quals  ne  resortia 
(y  això  n’era’l  mòvil)  la  superioritat  del  talent 
del  comentador  per  demunt  del  de  l’autor. 
El  Quixot  ha  sigut  estudiat,  no  com  a  obra 
viva  y  d’un  art  superior,  sinó  com  un  docu¬ 
ment  llengüistich,  com  un  model  (encara  que 
plagat  d’incorreccions,  diuen  ells)  de  l’idioma 

(2)  En  el  pròleg  de  sa  traducció  de  Dafnis  y  Cloe. 

castellà.  L'ànima  del  Quixot  no  ha  fet  bategar 
gayres  ànimes  castellanes;  en  cambi  son  cos, 
0  sia  la  forma  literaria,ha  donat  peu  a  infinits 
exercicis  y  salts-mortals  dels  critichs  curts  de 
vista,  pera  que,  a  través  d'una  migrada  ob¬ 
jectivació,  apareguessin  més  patents  tal  ve- 
gada'ls  defectes  que  les  qualitats  del  llibre. 

Malgrat  els  freqüents  retrets  de  que'ls  ca¬ 
talans  hem  sigut  objecte  y  segons  els  quals, 
donat  el  nostre  mercantilisme,  ens  han  estat 
posades  en  interdicte  les  aptituts  d’ordte  in- 
telectual,  la  magna  concepció  cervantina 
ha  merescut  sempre  una  estimació  que,  en 
moltes  ocasions,  ha  estat  ben  desinteressada. 

Escrites  y  publicades  separadament  les 
dues  parts  del  Quixót,  fou  un  llibrer  barcelo¬ 
ní,  en  Rafel  Vives  (1617)  el  primer  que,  con¬ 
siderant  que’ls  dos  llibres  constitueixen  un 
sol  tot,  reuni  la  primera  part  y  la  segona, 
baix  qual  forma  ha  estat  sempre  més  repro- 
duhida  l’obra.  Això,  a  manca  d’altre  mèrit, 
denota  un  gran  sentit  pràctich  del  qual  ne 
beneficià’l  llibre  de  Cervantes. 

A  Catalunya  ha  sigut  potser  hont  s’han 
publicades  de  tota  Espanya  les  millors  edi¬ 
cions  del  Quixot ,  y  això  sense  que,  com  en 
el  cas  de  la  excelent  d’Ibarra,  qual  editor 
fou  la  poderosa  Acadèmia  Espanyola,  hagin 
comptat  els  impressors  d’aqui  ab  cap  protec¬ 
ció  oficial . 

Hi  ha  hagut  generacions  d’impressors 
que  s’han  tramesa  de  pares  a  fills  com  una 
mena  de  veneració  cervantina.  El  nom  de  casa 
Gorchs  sembla  haverse  fet  inseparable  del 
del  Cavaller  manxech.  En  1832  apareix  una 
edició  impresa  per  la  Vda.  y  fills  de  Gorchs, 
ab  una  dedicatòria  A  la  Nación  Espanola,  que 
suscriu  en  Tomàs  Gorchs.  Aquesta  edició, 
molt  esmerada,  ostenta  la  primera  contribu¬ 
ció  de  la  devoció  cervantina  dels  esmentats 
impressors,  y  la  d’un  comentador  català,  en 
Bastus;  les  làmines  en  coure  són  també 
d’un  gravador  català,  rep:oduhides  de  les  de 
l’Academia. 

Encara  en  Tomàs  Gorchs  volgué  fer 
més,  y  en  1859  publica  sa  monumental  edi¬ 
ció,  sens  dubte  una  de  les  millors  que  han 
vist  la  llum.  Va  dedicada  A  la  memòria  de 
Cervantes ,  y  el  luxo  tipogràfich  desplegat 
va  en  ella  aparellat  ab  el  bon  sentit  de-l’edi- 
tor  pera  reproduhir  una  lliçó  bastant  depura¬ 


da.  Era’l  tal  Tomàs  Gorchs  un  cervantista  a 
sa  maneta:  essent  ell  un  modest  impressor, 
may  per  may  podia  intentar  posar  mà  en  el 
text  del  Quixot  sens  haverse  senyat  avans. 
Ell  trià  d’entre  les  variants  que  ofereixen  les 
bones  edicions  les  que  millors  semblaren  a 
son  bon  seny.  La  correcció  tipogràfica  es,  si 
pot  dirse,  absoluta:  es  fama  qu’en  aquesta 
edició  no  hi  aparegué  una  sola  errada  de  l’im¬ 
pressor,  lo  qual,  encara  que  sembli  no  dir 
res,  se  té  entre’ls  que  intervenen  en  coses  de 
imprenta  per  poch  menys  que  impossible. 
Les  làmines  hi  són  en  bon  nombre,  y  mal¬ 
grat  tractarse  d’una  edició  en  un  format  gens 
esquifit,  són  gravades  a  l’acer  pels  millors 
gravadors,  de'  quadros  originalment  enca¬ 
rregats  per  l’editor  als  millors  artistes.  Per 
fi,  el  meteix  editor-impressor  afegi  a  l’obra 
un  bon  nombre  de  notes  sumament  discretes, 
les  quals,  encara  que  no’s  digui  de  qui  són, 
es  sabut  que  són  l’obra  del  propri  Gorchs, 
qui’s  mostrà  en  elles  respectuós  y  discret  co¬ 
mentador. 

Sols  una  menció  farèm  de  l’altra  edició, 
curiosíssima,  que  als  Gorchs  se  déu,  de  l’obra 
de  Cervantes.  Y  aquesta  es  la  impresa  en 
1892,  ab  el  caràcter  d’escriptura  bastarda  es¬ 
panyola  fós  en  aquella  ocasió.  Bastarà  dir 
que  la  publicació  del  llibre  feu  la  ruina  de 
l’editor:  digne  coronament  de  la  tasca  desin¬ 
teressada  exercida  pels  Gorchs  sobre  la 
✓ 

creació  cervantina. 

Fou  a  Barcelona  y  per  iniciativa  d’un  cata¬ 
là,  en  López  Fabra,  que  l’any  1871  s’em¬ 
prengué  la  realisació  del  projecte,  fantàstich 
quasi  en  aquell  temps,  de  reproduhir  plana 
per  plana  pel  nou  procediment  del  fotogra- 
vat  la  primitiva  edició  del  Quixot ,  la  qu’es- 
cassejava  tant,  que’s  feya  difícil  consultar  la 
versió  prínceps  del  famós  llibre.  Se’n  feu 
un  tiratge  limitat,  y  les  planxes  foren  des- 
truhides  després  en  un  acte  solemnial,  lo 
qual  exclogué  de  la  empresa  tota  idea  d’es¬ 
peculació. 

Pera  completar  l’obra,  en  López  Fabra 
cregué  del  cas  publicar  un  volum  especialis- 
sim,  el  de  la  Iconografia  de  Don  Quiíote ,  for¬ 
mant  un  aplech  de  cent  reproduccions  fidelís- 
simes  d'altres  tantes  ilustracions  tretes  d’en¬ 
tre  les  de  60  edicions,  les  qu’en  aquella 
data’s  coneixien  com  ilustrades,  del  Quixot. 
Aquest  volúm,  publicat  en  1879,  es  una  cu- 

riosa  exhibició  de  les  variades  interpreta¬ 
cions  plàstiques  del  personatge  de  Cervantes 
a  través  de  257  anys  y  per  artistes  de  tots 
els  paisos. 

Y  com  que  la  ty^ca  duta  a  terme  pels  ca¬ 
talans  moguts  de  la  més  desinteressada  de¬ 
voció  al  Geni  s’allarga  molt  més  encara, 
deixarèm  pera  un  següent  article’l  parlar  dels 
traductors,  dels  ilustradors,  dels  comenta- 
dors  y  dels  apologistes  del  Quixot,  que  basten 
y  sobren  per’acreditar  a  Catalunya  com  el 
més  ferm  baluart  del  cervantisme  espanyol. 

R.  Miquel  y  Planas 


* 

*  ❖ 

Després  de  lo  que  ha  passat  en  la  convo- 
cació  y  celebració  de  l’assamblea  federal  de 
Madrid  ara  de  fresch,  els  federals  de  Cata¬ 
lunya  que’ns  feyen  a  nosaltres  el  càrrech 
d’ésser  massa  catalans  perque  no  més  ens 
cuydèm  de  casa  nostra  procurant  que’ls  de 
fóra  no  se’ns  hi  fiquin,  hauran  de  confessar 
qu’hem  vist  les  coses  més  de  lluny  qu’ells,  y 
que  temem  rahó  quan  els  deyem  que  lo 
que’s  feya  desde  Madrid  era  pèndrelshi 
el  pèl. 

Els  d’allà  s’han  arreglat  les  coses  de  tal 
manera,  qu’ells  són  a  la  vegada  directori  y 
doctrina,  democràcia,  pacte  y  república,  y  als 
demés  federals  no’ls  hi  queda  altra  feyna  que 
publicar  periòdichs  dihéntelshi  1  lustre s,  en- 
viàlshi  mensajes ,  trevallàlshi  el  districte  quan 
vulguin  ésser  diputats  a  Corts,  y  anar  a  re¬ 
vista  d ’isidros  quan  als  jefes  els  sembli  bé 
donar  quartets  a  guanyar  a  les  dispeseres 
madrilenyes. 

Platón  y  Aristòteles  ja  ho  havien  dit:  hi 
ha  dues  menes  d’homes:  els  uns  neixen  pera 
esclaus  y  els  altres  pera  senyors.  Però  nos¬ 
altres  en  coneixèm  una  tercera:  la  dels  que 
no  han  nascut  pera  l'una  cosa  ni  pera  1  al¬ 
tra,  y  que  tan  ofesa  sentirien  sa  dignitat  si 
manegessin  el  fuhet,  com  experimentant  en 
son  cos  els  seus  efectes.  Ne  són  d’aquesta 
mena’ls  federals  catalans  que  basen  la  seva 
politica  sobre  la  roca  del  nacionalisme,  y  a 
quins  nosaltres,  pera  distingirlos  dels  que 
pera  estimar  a  Catalunya  y  trevallar  per  ella 
necessiten  permís  de  Madrid,  anomeném  ca¬ 
talans  federals. 


Ells,  a  la  mort  d’en  Pi  y  Margall,  preve- 
yen  que,  sens  aquest,  el  partit  federal  espa¬ 
nyol  més  que  una  realitat  seria  un  nom,  com 
si  diguéssim  una  capa,  que  aprofitarien  al¬ 
guns  pera  guardarse  del  fret  en  temps  d’elec¬ 
cions,  y  pera  tapar  tot  l'any  ab  ella  l’ànima 
d’una  raça  dominadora,  essencialment  re- 
fractaria  a  l’autonomia  dels  demés.  Y  justa¬ 
ment  perque  ho  preveyen,  procuraven  que 
entenguessin  sos  compatricis  federals  qu’era 
arribat  el  moment  de  cuydarse  no  més  de 
Catalunya  y  de  no  deixaria  malmenar  per 
forasters,  que  prou  feyna  tenen,  si  volqn 
ferne,  a  casa  seva. 

Però  hi  havia  qui  els  escoltava  y’s  con¬ 
vencia,  y  qui  no  volia  escoltarlos  de  cap  ma¬ 
nera,  això  darrer  per  temor  de  que  si’s  de¬ 
cantava  cap  a  la  formació  d’un  partit  català 
li  dirien  separatista,  exclusivista  y  tots  els 
istes  que  hi  ha  per  dir,  y  el  tindrien  per  dis¬ 
sident  de  la  organización  federal  espanola , 
que  si  bé  no  es  res  més  que  fum,  omple  la 
boca,  y  té  tot  un  Consejo  Nacional ,  qu’es  una 
cosa  que  fa  tropa. 

Ara,  després  de  l’assamblea  de  Madrid, 
sembla  que  ha  crescut  força  en  nostra  terra 
el  número  dels  que  pensen  que  del  partit  fe¬ 
deral  espanyol  no’n  queden  més  que  les  apa- 
riencies,  y  que  cal  privar  que’s  surtin  ab  la 
seva’ls  que  les  volen  aprofitar  en  benefici 
propri,  y  més  en  contra  qu’en  favor  del  fe¬ 
deralisme.  L’hora  es  bona  d’aprofitar  pera 
rompre  com  cal  ab  els  convencionalismes  y 
la  rutina,  y  fer  a  Catalunya’l  nacionalisme 
federatiu,  dispost  a  entendres,  en  certs  mo¬ 
ments,  ab  nucleus  similars  qu’en  altres  parts 
d’Espanya’s  formin;  però  sense,  al  efecte, 
utilisar,  per  ara,  cap  organisme  general  per¬ 
manent. 

Si  els  que  a  Catalunya  tenen  condicions  y 
predicament  pera  ésser  capdevanters  de  la 
creuada,  s’hi  posen  al  devant,  dispostos  a 
no  desertarne  ni  recular,  y  lluyten  ab  fervor 
pel  nacionalisme  pactista,  iquí’s  negarà  a 
ésser  soldat  d’una  bandera  que  significarà 
l’amor  a  la  propria  raça  y  la  fraternitat  entre 
totes? 


EL  BON  DIABLE 

MONOLEG 


La  escena  representa  uns  boscos  foscos ,  cap  a 
la  posta  de  sol.  Se  sent  una  música  sinistra 
composta  de  fagot  y  bombo.  El  tro  gruny, 
esclata  un  llampech.  Un  cop  de  platerets  ben 
inharmòmch'.  S'obre  un  escotilló,  surt  un 
llamp  de  pega  grega ,  y  tot  seguit  puja'l  Bon 
Diable,  que  anirà  vestit  de  llustrina  verda  ab 
vetes  vermelles,  les  banyes  de  roba  ab  cotó 
dins ,  tot  ple  d' antiqüeles  velles ,  de  les 
quals  ja  n'hauràn  caygut  la  meytat;  en  fi, 
ab  un  vestit  vell  de  dimoni  bunyol,  com 
dels  «Pastorets».  Portarà  la  cara  pintada  ab 
mangra;  y  les  celles  y  els  bigotis  recar golats, 
pintats  ab  suro  passat  pel  llum.  Al  veures  en 
escena's  quedarà  tot  admirat,  guaytant  al 
públtch ,  y  dirà,  saludant: 

Deu  los  guart!...  {Pausa;  després,  com 
repensantse). 

Ay!  Dispensin,  que  no  me’n  recordava 
de  que  sóch  el  dimoni  y  que  jo  no  puch 
pas  dirho  això!  [Pausa.) 

Y...  £ahónt  sóch?  ( Toca'ls  bastidors,  la  de¬ 
coració,  y  mira  per  tot,  fins  a  l'apuntador. )  ^En 
un  trayatu? 

Ay!  Si  sóch  al  Rumeya,  a  Barçalona! ...  (i) 

No  es  estrany!  En  baixant  del  cel  (perque 
per  més  que  m’hagin  vist  sortir  de  sota,  un 
servidor  baixa  del  cel)...  donchs,  al  tirarme 
daltabaix  del  cel,  vaig  caure  a  les  isles  de 
Chatham,  Nova  Zelandia;  y  ab  la  embran¬ 
zida  que  portava,  com  un  mal  esperit,  he 

(i)  Si  aquets  Monòleg  se  fa  en  un  altre  teatre,  y  en 
una  altra  població,  se  substituhiràn  els  noms  de  Romea 
y  Barcelona  pels  que  corresponguin.  Als  actors  o  aficio¬ 
nats  que  vulguin  fer  aquets  Monòleg  se’ls  prega  qu’es- 
criguin  a  l’autor,  el  qual  hi  farà  les  modificacions  neces¬ 
sàries,  d’acort  ab  ells,  pera  la  seva  representació  escènica. 


atravessat  tot  el  globo  terràqueo  passant  per 
l’infern  de  passo,  tant,  que  allí  tots  els 
companys,  veyentme  passar  de  llarch,  m'han 
dit  jvaya ,  buenas!  y  jo  jnadal...  foradant  la 
bola  del  món,  he  vingut  a  sortir  aquí! 

Aquí  hont  me  veuen,  ab  aquest  vestit  tan 
tronat,  que  se  m’ha  fet  tot  malbé  pel  viatge, 
jo  sóch  un  gran  embaixador,  embaixador  de 
los  paises  bajos...  (Senyala  cap  a  terra.)  Y... 
res...  vinch  del  cel  de  pactar  ab  el  Gueto 
Etern,  a  veure  si  ara  que  ja  ha  passat  tant 
temps,  podríem  arreglar  aquelles  diferencies 
que  va  haverhi  ara  fa  uns  quatre  mil 
anys. . .  Y  la  veritat  es  que,  més  que  ab  ell,  van 
ésser  ab  en  Miquelet  les  rahons  que  varem 
tenir,  y  tot  per  voler  fer  el  fatxenda  ab  les 
onze  mil  verges. . . 

Y  no  es  perque  a  casa  no  hi  estiguém  bé, 
no  (Senyalant  cap  a  baix),  perque...  ja’ls  ho 
explicaré.  Un  nort-americà  que  va  venir  ens 
va  dir  que  feyem  mala  obra  ab  allò  de  fer  bu¬ 
llir  les  calderes  d’en  Pere  Botero  ab  carbó  de 
pedra,  y  que  aquest  feya  falta  al  món  pera’ls 
vapors  de  mar  y  terra,  y  pera  les  tres  classes 
de  vapor;  y  un  servidor,  qu’estava  ocupat 
aleshores  en  la  secció  de  la  mecànica  de  dar 
torments,  va  dirli:  «Y  donchs  ccòm  ho  farèm, 
ximple,  si  no  arrenquèm  per  sota’l  carbó  de 
pedra?  <jQue  cremarèm  carbó  d’alzina?»  Y  ell, 
tot  fumant  la  pipa,  me  va  respondre:  «El 
ximple  ets  tu!  Ja’s  veu  qu’ets  un  dimoni  de 
poch  més  o  menos.  Ja  veuràs,  presentam  al 
teu  amo,  y  m’emprench  l’arrendament  de  tot 
això!»  Y  tal  dit,  tal  fet:  al  cap  de  tres  setma¬ 
nes  ja  tot  anava  ab  electricitat,  ab  gran  con- 
tentament  dels  condempnats  y  de  tothom. 
Pera  nosaltres  menos  feyna.  Als  condemp- 

nats  sembla  que,  pagant,  els  hi  tenen  certes 
atencions.  Un  servidor  ja  no  se'n  ocupa 
d’això,  però  han  triat  els  dimonis  més  ben 
educats  pera  les  persones  fines  y  pera  les  se¬ 
nyores,  y  ab  això  de  la  electricitat  els  hi  fan 
unes  pessigolles...  ayl...  que  mohes  fins  volen 
•que  hi  tornin  a  atormentarles.  Però  en  Lluci- 
fer  me  va  dir:  «Veyes  si  ab  l’Estadant  de  dalt 
ens  posèm  en  bones  relacions.  Tu  que  tens 
bon  génit,  pujahi,  y  mira  si  ho  arregles!...» 
Y  tal  dit,  tal  fet:  una  empenta  y  cap  amunt. 

Avans  d’arribarhi  ja’s  va  posar  núvol,  y 
vinga  fer  trons  y  llampechs.  Jo  que  truco,  y 
surt  en  Peret,  que  al  veurem  se  va  espantar. 
«Reyna  Santíssima!  (Y  ara?  {Qu’estàs  bo¬ 
rratxo?  Au!  Cap  avall,  o  crido  a  n’en  Miquelet 
que  t’espavili!»  «Home,  quin  gènit  que  teniu! 
No  os  esverèu,  que  sóch  un  dimoni  de  bé  y 
vinch  per  parlar  ab  el  Pare  Etern,  a  veure 
si’m  perdona». 

Y  en  Peret,  tot  rondinant,  se’n  va  anar  a 
cridar  a  l’Avi. 

Y  el  Pare  Etern,  tot  posantse  bé’l  barret 
de  tres  picos,  va  venir. 

Jo  que’m  pensava  que  m’hauria  engegat 
un  rayo...  /nada!  al  revés,  es  d’allò  més  trem¬ 
pat.  Ab  la  edat  se  li  ha  calmat  el  génit,  y 
quan  me  va  veure,  vinga  riure.  «{Ahónt  vas, 
noy,  tan  espellifat?  Si  has  perdut  la  mevtat 
de  les  antiqüeles!  Entra,  home,  entra,  que 
de  pitjors  que’n  venen!»  Si  tot  sovint  n’haig 
de  perdonar  de  més  dolents  que  tu!  L’altre 
dia’n  va  pujar  un  ab  un  carro  de  misses, 
que  francament,  ab  tot  y  les  misses,  li  vaig 
dir  a  n’en  Perico:  «Aquest  sí  que  no  pot 
passar».  {Y  donchs?  {Què  feu  per  allà  baix?» 

«Res,  que  ja  estèm  atenuats.  Ja  tot  se  fa  ab 
modos,  fins  els  torments». 

aVaya,  vaya,  vaya!  Entra,  noy,  entra!» 

Y  tot  rihent  y  encenent  la  pipa,  me  va 
portar  a  veure  tot  lo  que  hi  ha  per  allí  dalt. 
Si  en  varem  visitar  de  departaments  y  de  re- 
cons!...  Y  qu’es  bon  home’l  Pare  Etern!... 
Avans,  en  temps  dels  jueus,  no  se’l  podia 
pas  aguantar:  tenia  un  gènit  de  la  reira  d’Ell 
meteix...  Però  avuy!...  Jo  ja  ho  veig,  tenir 
de  bregar  tot  el  dia  ab  aquella  bretolada! 
Per  més  que’ls  hi  ventava  cada  rayo  que’ls 
partia,  y  cada  pedregada,  y  cada  peste  que’ls 
baldava,  ells  /nada!,  vinga  afanar  coses,  fer  ti¬ 
beris,  trencar  tota  la  pisa  dels  vehins!  Figúrin- 
se  que’ls  més  bons,  quan  feyen  la  coneixença 


d’una  minyona,  tot  seguit  tenian  de  ellasiete 
hijos ,  com  diu  el  padre  Ripalda.  Y  això  eren 
els  patriarques!...  «No  ho  sabs  pas  prou  lo 
bandarres  qu’eren — m’ha  dit  el  Bon  Senyor! 
— Els  hi  vaig  enviar  el  noy...  que,  pobret,  es 
un  troç  de  pa,  y  tot  me’l  van  malmetre!  Els 
poques  vergonyes!  Y  quan  se’n  va  tornar 
aqui  dalt,  me  va  comparèixer  ab  un  que’m 
va  dir  qu’era  de  lo  millor  d’allà  abaix!  Y  era 
un  lladre!  Y  el  noy,  com  es  tan  bon  xicot,  me 
va  dir:  «Pare,  perdoneulo,  que  no  hi  tornarà 
may  més;  es  en  Dimes,  un  bon  lladre».  Y 
res,  que  vaig  tenir  de  ferlo  sant...  Fins  ara 
res  n’he  tingut  que  dir,  però  ara  se  m’ha 
fet  socialista  y  es  un  dels  quefes  de  la  esque¬ 
rra  del  cel,  y  tinch  por  que  un  dia’m  dongui 
un  disgust  serio.» 

Ja’ls  dich  jo  que  n’hi  ha  un  tip  del  cel. 
Quin  desengany  me’n  he  emportat!  La  ve¬ 
ritat,  no  m’he  atrevit  a  quedarmhi..  Si  ve- 
gessin!...  Figúrinse  que  tots  els  animals 
que  tenen  els  sants,  tots  són  vells  y  plens 
de  xacres,  y  de  reumatisme,  ab  la  humitat 
dels  núvols.  El  goç  de  Sant  Roch  ja  ni 
menys  aborda;  el  gall  de  Sant  Pere  està 
enrogallat;  l’àliga  de  Sant  Lluch  està  tota 
esplomiçada;  el  lleó  de  Sant  March  sem¬ 
bla  germà  del  lleó  d’Espanya,  per  lo  pelat  y 
magre;  el  bé  de  Sant  Joan,  el  cavall  de  Sant 
Marti,  el  drach  de  Sant  Jordi,  el  porch  de 
Sant  Antoni,  fan  pietat  de  veure;  aquest  úl¬ 
tim  fins  crech  que  té  la  trikinosis.  Nada! 
Que’ls  sants  metges  han  tingut  de  muntar 
un  dispensari  de  veterinària  sagrada. 

En  Miquelet  ja  té  ’l  sanabre  rovellat,  y 
ha  posat  panxa;  a  Sant  Jaume,  Sant  Farriol 
li  va  afanar  la  espasa  un  dia  que  badava 
tot  mirant  lo  que  passava  aqui  a  Espanya. 

Entre’ls  sants  hi  ha  partits.  Sant  Farriol, 
ab  Sant  Marti  y  Sant  Dimes,  van  estar  a 
punt  de  fer  un  pronunciament.  Ara  la  fàbrica 
de  sants  ha  tingut  de  fer  paro  per  falta  de 
feyna.  Avans  cada  día  n’hi  arribaven,  y  de- 
seguida  vinga  donalshi  un  manto  y  clavàr- 
loshi  un  plat  d’estany  ben  lluhent  derrera  del 
cap,  y  apal  Y  els  dies  de  gran  funció  els  hi 
posaven  un  llum. 

Però  ara  res!  Ni  menys  n’arriben.  Al  cel 
ja  no  hi  van  més  que  gent  de  Vich  y  velles 
d’aquelles  de  Sant  Felip  Neri,  y  capellans 
vells  qu’ensumen  rapè  y  ja  rapapiegen. 

El  Pare  Etern,  qu’es  d’allò  més  bon  home, 
bé  fa  la  vista  grossa.  Bé  li  ha  dit  a  n’en  Peret 
de  la  porteria  que  no  cal  mirar  prim,  que  obri 
la  porta  a  quasi  tothom  mentres  no  n’hagi  fet 
una  d’aquelles  estrafalaríes  que  no  tenen 
perdó  d’Elh.  El  sisè...  ;nada!  tot  se  perdona! 
Però...  ca,  ni  por  esas!  No  hi  puja  ningú. 

Després  les  màquines  de  fer  la  pluja,  el  fret 
y  la  calor,  estàn  ja  mitj  espatllades.  Figúrin- 
se,  de  tant  temps  com  serveixen!  Y  a  lo  millor 
toquen  el  registre  del  bon  temps  y  els  hi 
venta  una  pedregada,  o  volen  fer  ploure  y  el 
sol  els  hi  engega  uns  raigs  que  tot  ho  asequen; 
tant,  qu’en  un  concell  suprèm  de  sants  dels 
grossos,  y  de  patriarques,  fins  se  va  tractar 
de  donar  el  tinglado  del  cel  per  arriendo ,  y 
de  retirar  al  Pare  Etern  passantli  una  unça 
diaria. 

Així  es  que  li  vaig  dir:  «Moltes  gràcies, 
però  me’n  torno  a  casa.  Aquí  hi  sento  massa 
fret,  m’encostiparía;  passhiobé-tingui !,  que 
cap  avall  falta  gent!» 


Perque,  entre  nosaltres,  ique’s  pensen 
que  s’hi  està  poch  bé  ara  a  l’infern?...  Mirin, 
all  i  hi  ha  gent  com  Cèsar,  Napoleón  I,  en 
Garibaldi,  Mahoma  que  ja  no  treu  més  el 
Koran,  Lutero  que  al  entrar  va  tirar  la  Biblia 
al  foch,  y  una  pila  de  sabis,  y  de  poetes,  y 
fins  papes,  cardenals  y  bisbes  dels  més  trem- 
pats...  Y  com  a  dònes...  ah,  com  a  dònes... 
demanin!  Aspasia,  la  bella  Helena,  Cleo- 
patra,  Hipatia,  la  hermosa  Cava,  Clemencia 
Isaura,  Margarida  de  Borgonya,  Lucrecia 
Borja,  Diana  de  Poitiers,  Marion  Delorme, 
Ninon  de  Lenclos,  y  totes  les  grans  marru- 
gangues  de  rangu-ringu  que  hi  ha  hagut  a 
lahistoria.  Y  unainfinitat  de  gent  trempada  y 
de  bon  humor.  Ohl  y  ab  això  de  la  electricitat, 
llum  per  tot  arreu,  tramvies,  telégrafo,  telèfo- 
no...  en  fi,  tot  lo  que  vulguin.  Fins  hi  ha 
trens  que  arriben  avans  de  sortir! 

fí  els  restaurants?  (Y  les  fondes?  <Y  els 
hotels  meublésf...  Allí  per  tot  poden  demanar 
un  filet  à  la  minute ,  un  poulet  à  la  diable ,  un 
entrecotte  grillée ,  un  salmon  au  gratin!  Els 
més  infeliços  mengen  pa  torrat  ab  mantega 
sempre  que  volen.  Y  cafè  a  tot  pasto,  fet  per 
una  secció  de  condempnats  negres  de  Puerto- 
Rico  que  sempre’l  torren  a  punt.  Y  allí  no’s 
paga,  perque  ja  se  sab,  el  deute  es  de  rigor  y 
la  estafa  una  obligación! 


Y  aquells  boulevards  nous  que  s’hi  han 
obert!  Si  vostès  vegessin  el  dels  Banquets 
Taruguisles,  se  quedarien  ab  un  pam  de  boca 
oberta. 

Y  el  Palau  de  la  Guia ,  al  bell  mitj  del 
square  dels  restaurants  dels  golafres.  Al  1  i  d’os¬ 
tres,  de  Dentu,  de  Caviar,  de  poulet  a  la  cocotte , 
mouton  chops ,  y  filet  ab  trumfes,  y  Burdeus,  y 
Borgona  y  Champany  Mum...  Figúrinse  que’l 
Jerez  el  donen  a  tot  pasto  als  condempnats 
més  ordinaris,  com  són  els  toreros ,  els  boleros 
y  els  chufleros. 

Y  el  Parck  de  la  Luxuria!  Y  V Avinguda 
dels  Renegayres!  Però  en  aquesta  no  hi  ha 
por,  perque  hi  tenim  una  policia  especial 
pera  que  tothom  renegui  ab  modos.  Ima¬ 
ginació,  tanta  com  vulguin,  però  que  no 
ofenguin  les  creencies.  També  es  cosa  de 
veure’l  passeig  dels  vanitosos,  ab  aquell 
pet  de  mestresses  maques  que  hi  van  totes 
refistolades  y  ensenyant  tot  lo  millor  que 
tenen!  Als  violents,  als  crudels,  als  asses- 
sins,  a  n’aquests  se’ls  té  confinats  en  una 
isla  apart  pera  que  no  facin  mal  a  ningú,  y  si 
algún  se’n  escapa,  hi  ha  una  colla  de  dimo¬ 
nis  dels  qu’encara  no  estàn  civilisats  y  par¬ 
len  castellà,  que’ls  enfilen  ab  les  forques  y 
els  tornen  a  dintre. 

Donchs  sí,  senyors!  Creguin  que’ls  hi  agra¬ 
daria  venir  a  veureho.  Nada ,  que  ja  ho 
saben,  jo  me’n  hi  torno.  Si  volen  baixar  ab 
mi,  els  hi  ofereixo  gratis,  ab  l’exprés,  una 
ida  y  vuelta  garantida...  y  jo  meteix  els  ser¬ 
viré  de  guia. 


Y...  ara  ja  poch  se’ls  importi 
que’l  diable  se’ls  emporti. 

( Tres  compassos  de  fagot,  cop  de  bombo  y 
platerets ,  llamp  de  pega  grega,  y  s'enfonsa. 
Cau  el  teló ) . 

Pompeyus  Gener 

o  cal  pas  dirho:  l’amor 
a  la  lectura  està  enrahó 
directa  del  grau  de  ci- 
vilisació  d’un  poble. 
Un  poble  ahont  abun¬ 
den  els  llegidors  es  un 
poblecivilisat  en  el  bon 
sentit  de  la  paraula. 
L’amor  a  la  lectura  por¬ 
ta  l’amor  a  l’estudi;  un 
poble  que  llegeix  v  es¬ 
tudia  pos  seheix  idees,  y  les  idees  són  la  força 
generadora  dels  grans  actes. 

Ahont  hi  ha  llegidors  no  triga  gayre  a  ha- 
verhi  bibliòfils.  El  bibliòfil,  si  val  a  dirho,  es 
el  llegidor  perfeccionat,  l’enamorat  del  lli¬ 
bre.  L'amor  a  la  lectura  genera  l’amor  al  lli¬ 
bre;  comença’l  llegidor  a  aymar  els  llibres 
per  lo  que  diuen,  per  son  esperit,  y  poch  a 
poch  se  va  agradant  de  la  torma  qu’enclòu 
el  signe  que  gràficament  representa  la  idea, 
del  paper  ahont  el  signe  està  estampat,  del 
relligat  dels  quaderns  ab  les  tapes  que’ls  es- 
totxen  defensantlos  en  lo  possible  de  sos  na¬ 
turals  enemichs:  les  mans  barroheres,  la 
polç,  la  llum,  la  humitat,  els  corchs... 

Un  cop  el  llegidor  ha  esdevingut  bibliòfil, 
dificilment  se  manté  en  un  just  medi  en  son 
amor  a  la  part  exterior  o  material  del  llibre; 
sovint  sa  afició  agafa  ayres  de  mania:  mania 
noble  y  respectable,  com  totes  les  que  no  són 
més  que  la  exageració  d’un  enlayrat  senti¬ 
ment. 

La  passió  per  possehir  un  exemplar  d’una 
edició  escassa  y  rara  es  una  de  les  caracte¬ 
rístiques  del  bibliòfil.  Y  la  trobo  eminent¬ 
ment  llegitima  y  rahonable  quan  se  dirigeix 
a  un  exemplar  prínceps  d’una  obra  cèlebre, 
o  quan  se  refereix  a  alguna  de  les  edicions 
que  de  la  meteixa  s’hagin  fet  ab  excelent 
gust  tipogràfich  y  ab  correctissima  presenta¬ 
ció;  però  crech  qu’entra  de  ple  en  lo  que’n 
dihèm  mania  quan  s’aplica  a  una  obra  an¬ 
tiga  y  rara  sols  per  tindré  aquestes  condi¬ 
cions,  sense  cap  altre  valor  literari,  cientifich 
o  artistich.  Se  sembla  aleshores  a  la  mania 
de  l’antiquari  quan  guarda  troços  esmicolats 
de  terriça  sols  perque  foren  cuyts  en  temps 
dels  romans. 

Quina  fruhició  més  exquisida  sent  el  bi¬ 
bliòfil  quan  fulleja  ab  sos  dits  un  venerable 
incunable  d’una  obra  cèlebre,  quelcòm  ata¬ 
cat  del  corch,  de  paper  acigronat  pel  temps, 
relligat  ab  tapes  de  fusta  de  rovellat  color;  o 
quan  fulleja  una  nova  publicació  acabada 
d  imprentar,  resurrecció  d’algún  manuscrit 


antich  d’autor  eminent,  impresa  ab  tipos  gò- 
tichs,  ab  amplitul  de  marges  y  encertada¬ 
ment  composta!...  Quin  goig  al  sentir  en  sos 
dits  el  contacte  agradós,  quasi  sensual,  del 
paperjde  fil!... 

Quina  fruhició  pels  ulls,  pel  tacte,  per  Fes- 
perit  al  tindré  a  les  mans  un  volúm  pulcra¬ 
ment  relligat  en  pell  de  Rússia,  ornat  artísti¬ 
cament  ab  daurats  a  mà,  contenint  alguna 
obra  capdal  de  nostra  literatura!  L' Atlàntida 
impresa  en  paper  Japó,  el  Canigó ,  o  alguna 
altra  de  les  edicions  escullides  d’obres  de 
nostre  gran  Verdaguer!... 

Ab  cert  respecte,  quasi  ab  veneració 
s’obre’l  volúm  que  reprodueix  alguna  obra 
de  nostra  antiga  literatura,  com  per  exemple 
El  Fèlix  de  les  maravelles  del  món,  o  el  Lli¬ 
bre  de  Santa  Maria  (i)  de  Mestre  Ramón 
Lull.  Ab  l’esperit  freturós  de  fresca  y  senzi¬ 
lla  poesia  s’obre’l  tomo  de  Cançons  feudals 
cavalleresques  recullides  y  ordenades  per  en 
Mariàn  Aguiló.  Ab  el  cor  aixamplat  per  l’or¬ 
gull  patri  s’obre  la  gloriosa  crònica  del  gran 
Muntaner,  disposat  a  entusiasmarse  altra 
volta  ab  les  famoses  gestes  de  nostres  avant¬ 
passats. 

El  bibliòfil,  per  sobre  del  llegidor  vulgar, 
gosa  ab  l’esperit  y  ab  la  forma  material  del 
llibre,  desitjant  sempre  que  l’estotx  sia  digne 
de  la  jova  que  guarda. 

Un  dels  fets  que  han  coincidit  ab  nostre 
brillant  renaixement  literari  y  que  ha  contri- 
buhit  no  poch  a  fomentarlo  es  el  desenterra- 
ment  d’obres  del  qu’era  bon  temps  pera 
nostra  patria  A  n’en  Mariàn  Aguiló  corres¬ 
pon  la  glòria  d’ésser  l’iniciador  de  tan  noble 
tasca.  No  li  han  mancat  seguidors,  y  en  Bo- 
farull,  en  Rubió  y  Lluch,  en  Vidal  y  Valen- 
ciano,  en  Victorià  Amer,  en  Geroni  Roselló, 
en  Joseph  Coroleu,  en  Antoni  Bulbena  y  úl¬ 
timament  la  «Societat  Catalana  de  Bibliòfils» 
han  anat  completant  sa  obra,  que  fou  emi¬ 
nentment  patriòtica  y  regeneradora. 

Encara  que  la  reproducció  d’obres  anti¬ 
gues  no  sia  feta  pera  tota  mena  de  gent,  puig 
sense  certa  cultura  no  s’hi  pot  trobar  l’inte- 
rès  que  realment  tenen,  els  qui’s  dediquen  a 
la  reproducció  moderna  de  llibres  o  manus¬ 
crits  antichs,  segons  nostre  humil  parer  no 
deurien  may  deixar  en  oblit  que  fins  a  cert 
punt  fan  obra  de  vulgarisació,  que  són  molts 
els  que  sense  possehir  fondos  coneixements 
filològichs  desitjen  fruhir  les  belleses  de 
nostra  antiga  literatura.  Dihèm  això  perque 
ens  sembla  que  la  falta  de  regles  ortogràfi¬ 
ques  fixes  afegida  a  les  abreviacions  y  a  les 
paraules  trencades  que’s  troben  en  dits  ma¬ 
nuscrits  constitueixen  pera  molts  un  obsta¬ 
cle  a  la  comprensió  ràpida  de  les  idees  que’s 
volen  capir,  comprensió  indispensable  pera 
gosar  ab  les  belleses  del  Tirant  lo  Blanch ,  o 


(i)  Publicat  de  poch  per  la  «Societat  Catalana  de 
Bibliòfils». 

el  Curial y  Guel/a,  y  gens  despreciable  quan 
se  llegeixen  obres  que  demanen  ésser  medi¬ 
tades  com  les  del  Mestre  Ramón  Lull.  Se 
dóna’l  cas  de  que  no's  respecta  la  ortografia 
d’un  autor  contemporani  nostre  com  en  Ver¬ 
daguer,  y’s  conserva  la  d’un  copista  del  si- 
gle  xv. 

Comprenèm  perfectament  que  obres  anti¬ 
gues  no’s  deuen  subjectar  a  la  ortografia 
moderna,  però  tenint  en  compte  que  la  ma¬ 
jor  part  de  faltes  e  inconseqüències  dels  ma¬ 
nuscrits  antichs  no  són  degudes  a  son  autor, 
sinó  als  copistes,  sembla  que  ja’ns  fóra  per¬ 
mès  ésser  més  lliures  d’unificar  la  ortografia 
d’una  paraula  prenent  per  patró  la  que’s  tro¬ 
bi  més  ben  escrita  pera  fer  més  comprensi¬ 
ble  y  fàcil  la  lectura. 

El  meteix  Vidal  y  Valenciano,  en  V Adver¬ 
tència  que  posa  al  començament  de  la  Comè¬ 
dia  de  Dant  Alighieri  traduhida  per  An¬ 
dreu  Febrer  (segle  xv),  diu,  referintse  a  la 
ortografia:  « En  realidad  no  existían  reglas 
precisas...  los  que  escribían  eran  en  este  punto 
tan  descuidados ,  tan  indolentes  y  acaso  podria - 
mos  anadir  tan  ignorantes,  que  no  sólo  en  una 
pàgina ,  sino  en  una  misma  línea  escriben  de 
varios  modos  una  misma  palabra.))  Nota  tam¬ 
bé  que  juntaven  sovint  dues  o  més  paraules 
en  una  sola,  o’n  descomponíen  una  en  dues 
o  més,  agravant  això  les  abreviatures  y  el 
desordre  y  escassetat  de  la  puntuació.  No  cal 
dir  que  traslladant  fidelment  a  la  imprenta 
un  manuscrit  en  aqueixes  condicions,  resulta 
quasi  ininteligible  pera  un  lector  modern. 
Trobar,  per  exemple,  escrit  en  una  meteixa 
obra:  ergulos,  ergullos ,  argullos  y  orgullos; 
bocua ,  boqua ,  bocha  y  boca ;  ayer,  aer ,  aura , 
ayre,  fa  que  passi  allò  dè  «qui  ho  entén, 
qui  no  ho  entén...» 

Malgrat  queixarsen  y  ferho  notar,  el  me¬ 
teix  Vidal  y  Valenciano  conserva  en  la  repro¬ 
ducció  totes  les  diferencies  ortogràfiques. 
Per  altra  part  uneix  les  paraules  trencades, 
separa  les  afegides  y  usa  la  s  en  forma  co¬ 
rrent.  Si  no  arriba  a  fer  això,  llegir  la  Comè¬ 
dia  d’Andreu  Febrer  fóra  com  desxifrar  un 
geroglifich.  Tal  y  com  està,  encara  es  més 
curt  estudiar  l’italià  y  llegir  el  propri  Dant. 

Conservar  la  s  alta  semblanta  a  la  /,  y  l’us 
de  la  u  per  v  y  al  revés,  y  el  de  la  j  per  i  y 
viceversa  com  els  antichs  les  usaven,  y  fins 
conservar  certes  abreviatures  fàcils  de  com- 
pendre,  ho  trobèm  bé  sempre  qu’en  la  im¬ 
pressió  s’usin  tipos  gòtichs,  perque  ajuda  a 
donar  caràcter  al  conjunt  de  l’obra;  però  ni 
ab  tipos  gòtichs  ni  ab  cap  altres  trobèm  just 
escriure  una  paraula  de  diferentes  mane¬ 
res  (i).  Podria  conservarse  mal  escrita  quan 
en  tot  el  manuscrit  fos  d’aquella  manera. 

Dins  d’una  publicació  editada  en  nostre 


(i)  Si  les  diferencies  ortogràfiques  d’una  meteixa 
paraula  han  de  servir  pera  estudis  lingüístichs,  podria 
posarse  una  llista  al  final  del  llibre. 


temps,  la  fidelitat  exacta  potser  tindria  rahó 
d’ésser  si  l’obra  fos  escrita  de  la  propria  mà 
de  l’autor,  y  encara;  puig  posats  a  demanar 
fidelitat,  arribaríem  a  demanar  una  repro¬ 
ducció  fototipica  de  l’original. 

Tot  això  són  apreciacions  tal  volta  equivo¬ 
cades.  Som  llechs  en  la  matèria;  som  sen¬ 
zills  amateurs ;  potser  ens  manca  tota  la  rahó, 
però  estém  segurs  de  no  ésser  sols  a  pensar 
d’aquesta  manera. 

Sia  com  vulga,  ben  vinguts  síen  els  bons 
llibres  que  contenen  belles  obres  antigues  o 
modernes.  Ab  ells  s’hi  aprèn  molt  y  s’hi 
gosa. 

La  fundació  que  de  poch  s’es  feta  de  la 
«Societat  Catalana  de  Bibliòfils»,  composta 
de  triades  personalitats  que’s  distingeixen 
per  son  amor  a  la  cultura  de  la  terra  catalana 
y  que’s  proposen  fomentar  l’amor  a  nostres 
millors  obres  literàries  presentantles  ab  ma¬ 
terial  digne  d’elles,  fentne  veres  edicions  de 
bibliòfil,  es  un  dels  signes  evidents  de  que 
continúa’l  feliç  desvetllament  de  nostra  terra 
y  de  que  coratjosament  se  va  pel  bon  cami 
de  reconstruhir  nostra  personalitat  resuci- 
tant  nostra  gloriosa  tradició  literaria. 

Sebastià  Junyent 


PASSAT  Y  PRESENT 
DEL  NOSTRE  POBLE 

Per  molt  qu’en  el  camp  de  les  idees  hagi 
progressat  el  nostre  poble,  lo  cert  es  que  no 
s’ha  determinat  encara  a  seguir  un  viarany 
concret.  Vacila,  dubta,  no  sab  ahónt  decan- 
tarse;  s’ha  apoderat  d’ell  una  mena  de  rezel 
que’l  priva  de  tirar  avant,  y  que  sembla  im- 
movilisarlo  sots  la  opressió  de  que  es  víc¬ 
tima. 

Diferentes  tendencies  polítiques  y  socials 
el  soliciten.  Les  tendencies  polítiques  són  les 
pitjors  pera  ell,  perque  la  majoria  de  les 
que’l  preocupen  són  falses  e  inconsistents. 
En  quant  als  problemes  d’ordre  social,  no 
pot  resòldrels  per  mancarli  un  criteri  sà  ab 
que  orientarse,  y  una  resolució  ferma  pera 
poderne  treure  profitosos  beneficis. 

Mes  sa  vacilació  no  reconeix  altra  causa 
que  la  falsa  politica,  que  fa  que’ls  ignorants 
parlin  de  lo  que  no  entenen  y  malmenin  la 
costum  pública  confonent  els  partits  ab  els 
ideals.  Aquesta  es  la  malura  que  ha  mi¬ 
nat  l’organisme  del  nostre  poble,  afeblintlo, 
y  que  ha  marcit  les  seves  ilusions  fentlo  es- 
céptich,  restantli  la  força  de  voluntat  que  li 
caldria  pera  redimirse. 

Es  precís,  donchs,  orientarlo  al  nostre  po¬ 
ble,  educarlo,  retornarli  la  conciencia  de  sí 
meteix  que  té  perduda.  Es  menester  ense- 
nyarli  que’ls  pobles,  com  els  individuus,  te¬ 
nen  períodes  ascendents  y  descendents,  y 
ferli  girar  la  vista  enrera  pera  que  aprengui 
les  lliçons  de  la  historia.  Ella’ns  diu  que 
nostra  Catalunya  quan  era  mestressa  de 
sa  casa,  ab  organisació  propria  y  adequa¬ 
da  a  sa  manera  d’ésser  y  a  ses  necessitats, 
era  un  poble  culte  y  progressiu;  ella’ns  diu 
que  Catalunya  en  sos  bons  temps,  entregada 
per  complert  a  sa  organisació  interior,  cuy- 
dant  amorosament  y  sobre  tot  de  lo  seu,  no’s 
sentia  may  agitada  per  enveja  de  lo  dels  al¬ 
tres,  y  essent  respectuosa  era  respectada. 

En  cambi,  si  examinèm  els  temps  actuals, 
si  ens  fixèm  en  el  període  descendent  de  Ca¬ 
talunya,  període  que  ja  fa  massa  sigles  que 
dura,  veürèm  als  catalans  (poble)  y  al  català 
(individuu)  despullats  d’aquelles  qualitats 
que’ls  caracterisaven,  d’aquella  organisació 
interna  que  tant  deya  en  son  favor  y  que’ls 
feya  raça  especial ,  y  veurèm,  avergonyits, 
les  altres  especialitats  adquirides  per  in¬ 
fluencia  de  les  races  sobrevingudes,  espe¬ 
cialitats  que  han  anat  contaminant  son  or¬ 
ganisme  polítich  y  social.  Veurèm  la  caracte¬ 
rística  de  les  races  occidentals  còm  se  dibuixa 
sobreposantse  a  aquelles  bones  qualitats 
nostres  que  tan  naturals  ens  foren  y  tant 
d’honor  ens  feren  un  dia.  Si:  la  decadència 
la  veurèm  patent  en  totes  les  manifestacions 
del  caràcter  català,  y  ens  farèm  càrrech  del 
grau  d’embrutiment  a  que  hem  arribat  per 
no  sabernos .  despendre  dels  vicis  politichs 
contrets,  de  les  males  costums  que’ns  han 
sigut  empeltades,  y  que  a  tantes  lluytes  in- 
testines  han  donat  y  donen  lloch. 

Heusaqui  l’obra  dels  nostres  enemichs:  en 
temps  desditxats  lograren  lo  que  volien,  y 
encara  ho  estàn  logrant;  y  després  d’abusarde 
nosaltres,  després  de  desnaturalisarnos  y  hu- 
miliarnos,  no  poden  menys  de  sentirse  satis¬ 
fets  per  nostra  passivitat  devant  d’ells,  que  més 
aviat  sembla  servilisme.  Ay  dels  pobles  que 
ab  aytal  resignació  increible  sofreixen  indig¬ 
nes  imposicions,  sense  qu’en  llurs  galtes  s’hi 
pinti  el  color  de  la  vergonya  ni  hi  aparegui 
el  foch  de  l’odi  que  hauria  d’encendre  la 
lluyta  per  la  llibertat  y  la  j usticia ! 

Fa  llàstima  de  veure’l  nostre  poble.  En 


l’actual  confusió  sembla  nau  perduda  en 
mitj  del  mar,  sense  timó  que  la  governi. 
{Anirà  a  fons  la  nau  nostra?  No  ho  podèm 
creure’ls.  que’ns  hem  emprès  la  tasca  de  duria 
a  port,  malgrat  ens  entristeixi  la  indiferència 
d’aqueixa  colectivitat  pomenada  raça  cata¬ 
lana.  No  es  la  gran  tasca  a  fer  lo  que  pesa: 
es  l’indiferentisme,  es  el  tant  se  me'n  dóna 
del  poble  embrutit. 

Recordemnos  de  l’antiga  Catalunya  florei- 
xent,  emmirallemnos  en  el  passat  gloriós,  y 
visquèm  la  vida  que’ns  es  propria.  Fem  tots 
els  medis  pera  lograr  la  llibertat  de  nostra 
terra,  no  blincant  la  esquena  com  a  raça 
servil  y  degenerada,  sinó  dreçant  altius  la 
testa  y  demostrant  que  tenim  seny  y  cor. 
Femho  per  nostra  Catalunya,  pera  que  altre 
cop  sia  forta  y  gran!  Despertemnos,  vigori- 
•sèm  nostre  esperit,  reivindiquemnos! 

Agustí  Pedret  y  Miró 


TEATRES 

la  fí  de  Tomàs  Reynald.  —  El  pop  de  la 

PLATJA 

Heusaqui  un  altre  drama  d’aquells  en  que 
no  hi  passa  res,  d’aquells  que  desorienten 
als  nostres  critichs  y  aburreixen  al  nostre 
públich.  Els  primers  consulten  les  receptes 
de  ben  judicar,  agafen  el  compàs  de  preci¬ 
sió,  y  no  trobantne  cap  que  hi  vagi  bé,  no 
sabent  en  quins  punts  han  d’aplicar  les  pun¬ 
tes  d’aquella  estranya  figura  geomètrica,  es¬ 
verats,  esmaperduts,  surten  del  pas  dihent: 
«No  hi  ha  acció,  no  hi  ha  drama,  no  hi  ha 
res.»  No  obstant  el  seu  esverament  els  traeix. 
Si  no  estessin  esverats,  enlloch  de  dirli,  com 
ara  li  venen  a  dir,  «Amich  Gual,  si  ho  ha¬ 
guessis  concretat  en  un  acte  tot  això!)),  li  di¬ 
rien  francament:  «No  t’hem  entès;  creyèm 
que  no  hi  ha  assumpto  ni  pera  mitj  acte  tan 
sols.»  Y  aleshores  s’haurien  posat  franca¬ 
ment  al  costat  del  nostre  gran  públich,  que  no 
sense  mostres  d’indecisió  demana  encara 
caballos ,  es  a  dir:  acció,  molta  acció;  drama, 
molt  drama. 

Però  deixèm  al  públich  y  als  critichs.  Són 
benaventurats:  que  dormin  en  pau! 

La  fi  de  Tomàs  Reynald  no  es  un  drama 
de  tesis  ni  d’idees  encara  qu’en  ell  hi  ne¬ 
den  moltes  idees:  es  el  drama  d’un  home, 
d’un  home  serè  externament,  irresolut  com 
tots  els  febles,  de  mirada  trista  y  somniado¬ 
ra,  de  cor  tendre  y  llengua  verbosa;  en  re¬ 
sum,  es  un  ideòleg  que  s’ha  passat  la  vida 
somniant  quelcom  d’hermós  y  gran:  deixar 
rastre.  Aquesta  ambició  dignifica  a  n’en  To- 

màs  com  dignifica  a  tots  aquells — comptats 
en  aquest  món — que  creuen  com  ell  que  sols 
deixant  rastre,  sols  fent  o  aspirant  a  fer  quel- 
còm  de  gran  y  de  bell  en  la  vida’s  compleix 
una  missió  digna  de  l’home. 

Y  per  això’l  drama  d’en  Tomàs  Reynald 
es  un  drama  interessant  y  punyent  a  pesar 
d’ésser  un  drama  vulgar:  el  drama  d'un  man- 
qué,  d’un  impotent.  A  pesar  de  la  seva  im¬ 
potència,  del  seu  fracàs  com  a  artista,  del 
seu  fracàs  com  a  fill,  del  seu  fracàs  com  a 
espòs,  com  a  pare  de  sa  filla,  que  corre’l 
món  feta  una  perduda,  y  com  a  pare  de  son 
fill  que  se  suicida  ridículament  per  un’altra 
donota,  a  pesar  del  seu  gran  pecat  que  con¬ 
fessa  planyívolament  al  final  de  sa  vida:  «He 
fiat  massa  en  els  altres!»,  lo  qual  vol  dir:  «He 
tingut  poca  fe  en  mi  meteix»;  a  pesar  dels  seus 
dubtes,  de  les  seves  pors  y  entusiasmes  pue¬ 
rils,  a  pesar  de  la  enorme  desproporció  entre 
les  seves  ambicions  ideològiques  y  les  seves 
forces  morals  que  converteixen  a  l’home  fidel 
en  un  visionari  llastimós;  a  pesar  de  tot,  la 
figura  de  Tomàs  Reynald  s’aixeca  cent  col¬ 
zes  per  sobre  de  tots  els  que’l  volten.  Cent 
colzes  per  sobre  dels  germans  Verdier,  bons 
burgesos  tots  dos,  que  viuen  com  a  plantes, 
menjant  y  dormint  y  cantant  el  primer,  men¬ 
jant  y  dormint  y  rondinant  el  segón,  sense 
pensar  en  res,  sense  somniar  en  res,  sense 
tenir  de  lluytar  pera  res;  cent  colzes  per  de- 
munt  de  Matilde,  una  bona  dóna  qu’estima 
a  sa  filla,  y  per  ella  viu,  y  res  més;  cent 
colzes  per  demunt  d’aquesta,  d’Hortensia  que 
concreta  la  glòria  en  tenir  dotze  lliçons  de 
piano  en  lloch  de  dues,  que  instintivament 
s’enamora  en  vuyt  dies,  es  a  dir  sense  co- 
nèixel,  sense  tractarlo,  d’un  ser  vulgar  com 
ella,  sentimental  com  ella,  feble  com  ella: 
del  vulgar  suicida,  en  fi,  fill  d’en  Tomàs 
Reynald,  y  que  acaba  desfentse  en  un  mar 
de  llàgrimes  a  pesar  de  qu’ell,  el  gran  home, 
el  qu’ella  creu  un  gran  home,  li  ha  dit:  «No 
plori  mav...  les  llàgrimes,  en  els  ulls  joves, 
els  priven  de  veure  la  vida  com  es...  s’es  co- 
bart  si’s  plora.»  Y  cent  colzes,  en  fi,  per  so¬ 
bre  de  tots  els  individuus  de  la  seva  familia 
que  sols  coneixèm  per  referencia,  però  que 
coneixèm  lo  suficient  pera  qualificarlos  de 
vulgars  vividors,  y  d’aquell  jove  missatger 
de  desgracies  que  «no  serveix  per’aquestes 
coses,  que  no  sab  què  dir  ni  què  fer,  que 
voldria  amagarse  sota  terra.» 

Si,  en  Tomàs  Reynald  es  superior  a  tots 
ells,  perque  realisantlo  o  no,  «prefereix  som¬ 
niar  en  el  positiu  triomf  d’una  mort  a  les 
magnificències  d’una  falsa  vida»;  perque 
arriba  a  compendre,  encara  que  tart,  qu’es  un 
pecat  mortal  això  de  «passarse  la  vida  pen 
sant  sols  en  els  altres»  com  fan  molts,  o 
«pensant  sols  en  si  meteixos,  entenent  per  sí 
meteixos  tot  allò  que  de  més  aprop  y  de  més 
fondo’ls  toca»  com  ha  fet  ell;  perque  com¬ 
prèn  que  la  felicitat  única  d’aquest  món  es 


«la  que  prové  d’aquell  rosech  que  commou 
a  l’home  fecond  y  creador  de  quelcom,  ro¬ 
sech  que  deixa  rastre,  perque  en  Tomàs 
Reynald  sab  cridar  desesperadament  en  mitj 
de  sa  impotència:  «No,  no  me  la  destruhiréu 
la  epopeya  de  la  meva  vida!»  Y  agonitzant 
y  tot,  «encara’s  veu  dret...  igual  que  avans... 
com  sempre...»;  y  perque,  en  resúm.  es  un 
lluytador  constant  y  esperançat,  sempre  ven¬ 
çut,  però  lluytador  sempre. 

(Què  hi  fa  que  sia  sempre  un  vençut,  si 
la  lluyta  es  homèrica?  iQuè  hi  fa  que  l’home 
sia  petit,  si  els  seus  somnis,  els  seus  amors 
són  grans? 

Y  diuen  que  no  hi  ha  drama  en  tot  això, 
que  no  hi  ha  acció...  que  no  passa  res!  Di- 
gueula  d’un  cop  la  veritat.  Diguéu  que  no  li 
volèu  veure,  que  no  li  sabéu  veure,  que  vo- 
lèu  ganivetades  y  fornicacions  sobre  la  es¬ 
cena,  que  haurieu  preferit  veure  ab  vostres 
ulls  si  era  o  no  era  dóna  esqueixada  aquella 
Margot  que’s  burlà  del  fill  de  Tomàs  Rey¬ 
nald  y  va  anarsen  ab  un  coracer;  que  hau- 
ríau  disfrutat  més  si  aquell  fill  cobart  s’ha¬ 
gués  pegat  el  tret  a  les  vostres  barbes  y 
haguéssiu  pogut  veure  còtn  se  l’engoha’l 
Sena;  diguèu,  en  fi,  que  sols  vos  agraden 
els  dramons,  tractantse  d’art  serio,  com  sols 
vos  agrada  veure  cama  tractantse,  per  exem¬ 
ple,  del  género  chico. 

iQuè  diríeu  si  jo  confessés  qu’encara  crech 
que  n’hi  ha  massa  de  drama,  de  drama  tal 
com  l’entenèu?  Donchs  sí,  n’hi  ha  massa. 
Tota  aquella  relació  que  omple  les  dues  ter¬ 
ceres  parts  del  segón  acte  y  qu’es  lo  que  vos 
va  agradar  més,  perque  es  lo  més  dramàtich 
de  l’obra,  hi  sobta  en  ses  tres  quartes  parts. 
Y  {sabèu  per  què  hi  sobra?  Perque  tot  allò  es 
el  drama  del  fill  y  no’l  del  pare,  y  La  Ji  de 
Tomàs  Reynald  dèu  ésser  el  drama  de  To¬ 
màs  Reynald,  no’l  drama  del  seu  fill.  Si  en 
Gual  hagués  volgut  commoureus  a  vosaltres 
quedihéu  que  n’hi  hapoch  de  drama,  vos  hau¬ 
ria  pogut  presentar  també  extensament  el 
drama  de  la  seva  filla,  un  drama  que  hauria 
pogut  ésser  de  força  sentiment,  y  altres  dra¬ 
mes  encara;  però  segurament  haurà  pensat 
en  Gual  que,  com  a  concessió,  ja  havia  fet 
prou. 

Consti,  no  obstant,  que  això  que  dich  no’s 
refereix  a  l’obra  artística  que  per  sí  meteixa 
representa’l  segón  acte  del  drama.  Es  acte 
fet  de  mà  de  mestre,  y  fins  sobri  y  emocio¬ 
nant.  Lo  que  jo  vull  dir  es  que’l  drama  del 
fill,  per  ésser  sols  un  incident  que  influeix  y 
determina’l  drama  del  pare,  adquireix’  tal 
relleu,  qu’enfosqueix  y  distrèu  del  verdader 
drama  qu’en  Gual  vol  presentar. 

No  obstant,  que’s  guardi  en  Gual  de  pen- 
dres  aquest  parer  meu  massa  al  peu  de  la 
lletra.  Precisament  això  que  jo  li  critico’l  va 
salvar.  N’estich  segur.  El  drama  del  fill 
va  salvar  el  del  pare;  sens  aquell  no  li  hau¬ 
rien  perdonat  res;  li  haurien  dit  que’l  drama 

de  Tomàs  Reynald  a  seques,  sols  (y  ab  prou 
feynes)  eren  capaços  de  ferlo  un  o  dos  idiotes 
que  tots  coneixèm  prou:  en  Pujulà  y  en  Tin¬ 
torer  (servidor),  o  en  Pujulà  tot  sol  (servidor: 
ho  dich  jo  per  ell). 

En  Vinyas  va  estar  molt  just  durant  tota 
l’obra,  sobresortint  en  el  segón  acte,  que 
digué  magistralment.  La  Jarque,  en  Codina 
y  en  Barbosa’l  secundaren  perfectament;  la 
Parreno  y  en  Daroqui  no  estigueren  a  tanta 
altura,  però  no  desentonaren.  De  tots  mo- 
dos,  jo  crech  que  tots  junts  deurien  dar  un 
xich  més  de  vivesa  al  diàleg;  un  xich  més, 
no  gayre.  L’arrocegaven  massa’l  diàleg  el 
dia  de  ia  estrena. 

Qui  mereix  un  aplauso  sense  reserva  es  la 
empresa  de  Romea.  Ademés  de  fer  una  de¬ 
coració  nova,  per  cert  ben  justa,  deguda  als 
senyors  Brunet  y  Pous,  ha  donat  a  n'en  Gual 
— això’s  veu — tota  classe  de  facilitats.  Així 
no  es  estrany  que  per  primera  vegada  hagim 
pogut  veure  a  la  escena  de  Romea  una  obra 
presentada  ab  proprietat  exquisida.  No  hi 
mancava’l  més  petit  detall. 

Al  meteix  teatre  Romea  s’ha  estrenat  un 
quadro  dramàtich  qu’en  Barbosa  ha  arreglat 
pera  donarnos  quelcòm  de  nou  la  nit  de  son 
benefici. 

Se  titula  El  pop  de  la  platja ,  y  es  tret  d’una 
narració,  força  interessant  per  cert,  del  gran 
escriptor  rus  Maxim  Gorki,  que  porta  per  ti- 
tul  Tchelkache  y  forma  part  de  la  colecció 
Els  vagabonds. 

En  ell  l’autor  posa  en  contraposició  a  dos 
homes  del  baix  poble  rus.  L'un  es  el  pop , 
que  viu  lliurement  sense  cap  respecte  a  Ueys 
divines  ni  humanes;  té  la  platja  per  casa  y 
té’l  mar  —  y  tot  lo  que  del  mar  sab  treure  un 
hàbil  contrabandista  —  per  provehidor.  El 
pop  es  rich  així,  se  la  xala  bé  y  no  pateix  al¬ 
tres  engunies  que  les  que  provenen  dels  pe¬ 
rills  del  seu  ofici  arriscat.  L’altre  es  un  mise¬ 
rable  segador,  creyent,  timit  y  recelós,  es¬ 
clau  de  la  terra  que  tot  just  li  dóna’l  moç  de 
pa  necessari  pera  viure.  Aquests  dos  homes 
enfront  l’un  de  l’altre,  expliquen:  un,  el  se¬ 
gador,  les  seves  petites  ambicions,  els  seus 
petits  egoismes,  les  seves  petites  miseries  y 
temences;  l’altre,  el  pop ,  les  seves  manyes, 
les  seves  revoltes  y  el  seu  despreci  y  llàstima 
pels  homes  cobarts  que’s  deixen  explotar  y 
espahordir  pels  grans  de  la  terra  que  tot  ho 
llegislen  y  reglamenten  en  profit  propri.  La 
senzillesa  y  generositat  d’aquest  contrasta  ab 
l’egoisme  y  marrulleria  de  l’altre,  com  si 
l’autor  volgués  fernos  veure  aquell  altre  con¬ 
trast,  més  violent  encara,  qu'existeix  entre  la 
vida  social,  tota  artifici  y  engany,  y  el  somni 
d’una  altra  vida  que  sols  tingui  per  mestre  a 
la  natura. 

El  quadro,  arreglat  ab  molta  discreció  y 
habilitat  per  en  Barbosa,  resulta  en  escena 


força  dramàtich  y  fou  posat  ab  gran  carinyo, 
distingintse  en  la  execució  l’autor  y  benefi¬ 
ciat,  que  interpretà'l  principal  paper  ab  gran 
convicció,  detallantlo  finament. 

Emili  Tintorer 


MINIATURES 

ELDEVANTALET 

Ja  cap  al  tart,  part  de  dins  de  la  reixa  sen- 
tadeta  estaves;  lleument  indisposada,  vesties 
coquetament  de  malalteta.  Sempre  ets  her- 
mosa  pels  que’t  saben  mirar,  però  aquell  dia, 
ho  tinch.de  confessar:  estaves  temptadora. 
Prou  ho  sabies  tu  que  resultaves  maca  ab  el 
mocador  tirat  sobre  la  espatlla  y  recullit  de- 
munt  del  pit  ab  gracia,  y  els  cabells  ab  artis- 
tich  abandón.  Un  devantalet  fet  teu,  bufó 
com  tu,  penjava  de  ta  cintura,  y  ab  ell  juga¬ 
ves.  Semblava  que  hi  parlessis  y  que’l  fessis 
parlar,  y  fins  jo  endevinava  aquell  llen¬ 
guatge  estrany  pels  moviments  y  plechs  y 
vols  que  li  donaves.  Un  moment  vas  entre- 
tenirte  amanyagat  la  butxaqueta,  feta  de  pe¬ 
tites  tabelles,  en  forma  de  pitxeret,  que  s’es¬ 
tufava  al  posarhi  el  mocador  diminut  y  finís¬ 
sim  brodat  per  les  mans  teves;  y  a  tu’t  donava 
pler  endinsar  el  mocador  y  acariciar  dolça¬ 
ment  les  arruguetes  toves  y  suaus,  per  ell 
tivades,  y  somreyes...  y  llavors...  també  jo 
sé  lo  que  pensaves. 

PLORS 

Fins  als  divuyt  anys 

A!  breçol  jugaves  a  ploralles. 

Després,  quan  començares  a  entendre  lo 
que’t  deyen,  ploraves,  viciada,  si’t renyaven, 
si  no  podies  fer  la  teva  voluntat:  ploraves  de 
tant  que  t’estimaven!  Y  saltaven  tes  llàgri¬ 
mes,  esquerpes  y  gracioses.  Com  gotellada  de 
maig,  passaven  sense  deixar  rastre,  aserenant 
el  cel  sobtadament,  y  rodolaven  encara  per- 
letes  per  ton  rostre,  que’ls  teus  ulls  y  boqueta 
ja  reyen  bojament.  Les  llàgrimes  aquestes, 
no  ho  sé,  no  vaig  tastaries,  però  de  segur 
qu’encara  no  tenien  el  punt  de  salabró. 

Més  gran,  al  treure’l  cap  per  la  finestra 
que  dóna  al  món,  vegeres  moltes  coses.  Les 
unes  t’envejaven,  les  altres  te  feyen  mal.  Per 
primer  cop,  sentintne  la  punyida,  el  plor  no 
va  brollar:  va  fer  rebull  a  dins,  y  quan  des- 

prés  les  llàgrimes  eixiren,  escaldaven,  y  al 
probarles  els  llabis,  ja  deixaven  regust  de  ta¬ 
ronger. 

Fins  aleshores  tot  ho  estimaves  y  no  esti¬ 
maves  res,  però  tothom  t’amanyagava  om- 
plinte  de  petons.  Desd’aquell  jorn  amidares 
els  afectes,  y  ja  ab  la  teva  cara  no  s’hi  atrevi 
tothòm. 

Complerts  els  divuyt  anys,  vaig  vèuret 
una  tarda  asseguda  en  la  platja,  quasi  besant 
les  ones  els  teus  peus  hermosament  calçats; 
ton  cos  blincadiç  y  delicat  havia  pres  un  ayre 
de  tristesa,  y  els  teus  ulls  miraven  fixament  al 
mar...  {Li  contaves  tes  coses,  tos  amors;  tes 
lluytes,  tos  pesars?...  Ploraves  per  un  home 
a  qui  estimaves  ab  tota  la  passió,  y  avans, 
quan  eres  petiteta,  tes  llàgrimes  brollaven 
per  massa  amor  dels  altres  envers  tu. 

Joan  Valentí  y  Feliu 


DE  QUÍ  ES  EL  PERVINDRE 

Quan  veig  aquelles  rengleres  de  noys 
anant  a  fer  un  dia  de  camp,  conduhits  com 
remades  per  pastors  que’ls  vigilen  pera  que 
no’s  diverteixin  més  de  lo  que’ls  hi  convé; 
quan  els  reparo  hostatjats  en  aquelles  pre¬ 
sons  voluntàries  ahont  llurs  directors  els 
emmotllen  el  cervell  a  un  model  prèviament 
construhit  d’una  manera  admirable,  penso 
en  aquestes  paraules  de  Goethe: 

«Els  jesuites,  que  han  estudiat  bé  la  natu¬ 
ralesa  humana,  especialment  per  sa  banda 
més  feble,  diuen  sempre:  Doneunos  els  noys... 
Ells  saben  que’l  pervindre  es  del  qui  s’apo¬ 
dera  dels  infants». 

Això  es  indubtable.  Y  {per  què’ls  jesuites 
s’apoderen  no  ja  de  la  joventut,  sinó  de  lo  mi¬ 
llor  de  la  joventut  (en  el  sentit  de  classe  o  de 
condicions,  no  de  talent)?  Donchs  perque,  a 
més  de  saber  trevallar,  trevallen  ab  fe.  Y  això 
no  vol  pas  dir  qu’ells  estiguin  convençuts  de 
qu’es  veritat  lo  que  sustenten,  no:  sols  faig 
constar  que  trevallen  ab  coratge  y  coneixe¬ 
ment.  Ells  saben  afalagar  als  infants  igno- 
cents,  que  s’entreguen  al  veures  tractats  ab 
tant  carinyo,  y  són  lo  que  llurs  mestres  vo¬ 
len  que  síen;  y  aquests  infants,  demà  que 
sien  homes,  tindràn  el  cervell  ple  de  les  mà¬ 
ximes  y  doctrines  que’ls  hi  hauràn  inculcat, 
y  la  societat  que  formin,  més  que  fer  serveys 


a  la  humanitat,  continuarà  essent  instrument 
dels  mestres... 

Fixèuvoshi  en  aqueixos  jesuites,  y  veurèu 
sota  llurs  hàbits  la  robustesa  dels  cossos 
sans.  Que  pochs  ne  veurèu  d’anèmichs  o 
malaltiços!  Ells  no  obliden  que  pera  lluytar 
cal  ésser  fort,  tant  de  cos  com  d’esperit.  La 
regla  que  han  de  portar  tant  en  lo  físich  com 
en  lo  moral,  y  la  obediència  a  que  han  de 
subjectarse,  acaben  d’enfortirlos.  Si  entre 
ells  se  barallen  o  conspiren,  ningú  en  sabrà 
res,  y  quan  hauràn  de  combatre  als  enemichs 
de  llur  secta  lluytaràn  tots  units,  com  si  may 
hi  hagués  hagut  diferencies  entre  ells. 

En  cambi,  en  tota  altra  secta  o  partit,  ja’s 
barallen  ostensiblement  els  adeptes  avans 
d’estar  constituhits,  perque  quiscún  vol  ésser 
el  cap  o  vol  fer  triomfar  egoisticament  y  a  ul¬ 
trança  qualsevol  cabòria  que  pren  per  ideal... 
Miseries  humanes  1 

Quan  això  penso,  no  puch  menys  de  re- 
cordarme  de  Catalunya.  {Per  qué  tots  els 
catalans  no  hem  de  tenir  aquesta  voluntat, 
aquest  amor  que’ns  faci  oblidar  les  petite¬ 
ses  dels  homes?  {Per  què  no  hem  de  lluytar 
units  per’assolir  lo  que  tant  desitgèm?  {Per 
què  no  hem  d’ésser  obedients  als  acorts  es¬ 
sencials  presos  pel  bé  de  Catalunya,  enlloch 
d’embrancarnos  en  qüestions  y  assumptos 
que  fins  que  hagim  obtingut  la  llibertat  de 
nostra  patria  no  serà  ocasió  de  tractar  ab 
profit?  Sols  deixant  de  banda  les  qüestions 
individuals,  probarém  el  respecte  que’ns  ins¬ 
piren  les  particulars  opinions  de  nostres  com¬ 
panys  de  patria,  y  probarém  ensemps  que 
tenim  ver  amor  a  la  llibertat  y  que  som,  per 
tant,  perfectes  y  convençuts  individualistes. 

Devém  fernos  nostra  a  la  joventut,  incul- 
cantli  el  sentiment  nacionalista.  Y  nosaltres 
ho  podèm  fer  més  noblement  que’ls  jesuites, 
sense  que  nostra  unió’ns  serveixi  de  tapa- 
bruts:  perque  no  es  sols  l’utilitarisme  lo 
que’ns  guia  y  perque  estém  convençuts  de 
lo  que  prediquèm.  No  serà  en  nosaltres  hi¬ 
pòcrita  la  perseverancia  que  demostrèm  en 
la  tasca  de  fer  adeptes.  Y  no  es  sols  en  les 
escoles  ahont  déu  conquistarse  la  joventut, 
sinó  en  el  tracte  corrent,  en  el  qual  tots  nos¬ 
tres  actes  deuen  ajustarse  al  fi  noble  que 
perseguim.  Ja  sabèm  que  a  la  escola’l  noy 
ho  aprèn  gayrebé  tot  de  memòria,  maquinal¬ 
ment,  sense  quedar  possehit  de  lo  que  li  en- 

senyen.  Per  lo  tant,  a  dins  de  la  familia  es 
ahont  cal  trevallar  y  donar  l’exemple  als  que 
van  pujant,  als  que  demà  seràn  homes  y  re¬ 
giran  les  coses. 

Devèm  ferho  tot  a  la  catalana,  demostrant 
(no  tots  ho  demostren)  que’l  nacionalisme, 
que  tant  tenim  a  la  boca  el  tenim  també  y  so¬ 
bre  tot  al  cor.  Devèm  procurar  que’ls  nostres 
fills  no  vulguin  anar  a  llochs  ahont  s’hi  pro¬ 
paguen  costums  estranyes;  y  hem  de  fer 
que  no’ls  ensenyin  ab  l'idioma  de  la  patria 
grande.  No’ns  podèm  queixar  de  la  manca 
d’escoles  catalanes,  que’ls  catalans  ne  tindran 
infinites  si  tots  ells  duhen  a  les  escoles  ca¬ 
talanes  el  seus  fills.  Quan  n’hi  hagi  dèu  de 
plenes  se’n  obriran  quinze;  quan  n’hi  hagi 
quinze  se’n  obriran  trenta;  quan  n’hi  hagi 
trenta  se’n  obriràn  cent,  y  cada  vegada  mi¬ 
llors  y  més  perfectes. 

No’ns  deixém  pendre  la  joventut,  si  volèm 
assolir  lo  que  desitjéml... 

Gabriel  Vinyas 


NOVES 

Per’avuy  dijous  està  anunciat  un  gran 
meeting  en  celebració  del  primer  aniversari 
de  l’Assamblea  que  la  Unió  Catalanista  reu- 
ni  a  Barcelona  en  maig  de  l’any  passat,  y 
que  constituhi  un  dels  més  importants  actes 
realisats  pel  Catalanisme  militant. 


El  periòdich  La  Tralla ,  en  son  derrer  nú¬ 
mero,  ha  demanat  a  l’Ajuntament  que  a  la 
Plaça  de  Palacio  li  fos  tret  aquest  nom,  cam- 
biantlo  pel  de  la  República  Cubana. 

Heusaqui  una  manera  de  posar  neguitosos 
a  molts  regidors  regionalistes  y  republicans. 

Veyàm  quins  seràn  els  que  al  Consistori 
defensin  la  esmentada  proposició.  Veyàm 
quins  seràn  els  que  la  combatin. 

Sobre  aquest  assumpto  hem  rebut  escrits 
en  els  que  fins  se  dubta  de  que  la  cosa  arribi 
a  ésser  discutida  en  sessió  pública  per  la  cor¬ 
poració  municipal. 

;Tenim  o  no  tenim  un  Ajuntament  repu¬ 
blicà? 

Ara  hó  sabrém,  perque’ls  coixos  caminant 
se  coneixen. 

Y  si  entre’ls  homes  de  la  Casa  gran  hi  ha 
qui  diu  que  l’Ajuntament,  més  que  d’això, 
ha  de  cuydarse  de  fer  administració  seria, 
allavors  sols  retreyéntloshi  llur  propria  histo¬ 
ria  municipal  se  pot  fer  callar  a  molts  petits 
polilichs  que  fan  de  regidors  de  Barcelona. 

Es  clar  que  la  esmentada  proposió  té  de¬ 
fensa  lògica,  perque  avuy  dia  ja  no  existeix  ni 


rastre  de  l’antich  palàcio  a  la  plaça  de  idem. 
En  cambi  el  nou  titul  que’ls  de  La  Tralla  vol¬ 
drien  posarli  s’apoya  en  el  fet  d’haver  estat 
precisament  en  els  molls  d’aquella  plaça 
hont  s’ha  realisat  durant  anys  y  sigles  el  trà- 
fech  ab  les  Antilles,  per  descarregarse  en  ells 
les  materies  que  han  sigut  font  de  riquesa  de 
tants  catalans... 

No  ho  oblidin  nostres  forces  vives,  repre¬ 
sentades  a  l’Ajuntament  per  varis  regidors 
regionalistes. 

El  diumenge  passat  tingué  lloch  en  l’«As- 
sociació  Verdaguer»,  de  Vilassar  de  Dalt, 
l’anunciada  conferencia  que  sobre  ’l  tema 
«Necessitat  de  conèixers  com  a  home  y  com 
a  individuu  dp  l’Estat»  havia  de  donar  nos¬ 
tre  amich  en  Arnau  Martinez  y  Serinà. 

Després  d’un  breu  preàmbul  en  que’l  con¬ 
ferenciant  feu  remarcar  la  importància  de  la 
tanda  de  conferencies  que  venen  donantse  a 
càrrech  de  la  Unió  Catalanista ,  passà  a  des¬ 
enrotllar  el  seu  comès,  estudiant  els  distints 
aspectes  de  la  missió  humana  en  la  societat 
y  les  diferentes  escoles  y  orientacions  que 
sobre  aquesta  missió  s’han  establert  y  s’han 
intentat, acabant  per  declararse  partidari  y  de¬ 
fensor  de  la  tendencia  individualista- mitiga- 
da,  basada  sempre  y  fonamentada  en  els  més 
rigorosos  principis  d’una  indispensable  edu¬ 
cació  del  poble. 

La  nombrosa  concorrencia  que  omplia  la 
sala  d’actes  aplaudí  molt  al  conferenciant, 
sortint  agradablement  impressionada  y  fent 
interessants  comentaris  sobre’ls  conceptes 
emesos  per  nostre  amich  y  sobre’ls  discursos 
pronunciats  pel  president  de  la  societat  y  pel 
president  de  la  comissió  administrativa,  a 
quin  càrrech  estigué  confiat  ei  discurs  de 
gràcies. 


Tornèm,  segons  sembla,  al  temps  de  les 
persecucions  sistemàtiques.  Elles  posaràn, 
si  gayre  duren,  l’actual  governador  de  Bar¬ 
celona  a  Y  altura  d’aquelles  celebritats  nome¬ 
nades  Hinojosa,  O’Neale,  etc.,  etc.,  que 
hagué  de  soportar  el  Catalanisme  a  cièn¬ 
cia  y  paciència  de  molts  catalans  indiferents. 
Ara  són  uns  altres  els  qui  també’s  miren  les 
coses  ab  sang  freda:  són  la  majoria  d'aquei¬ 
xos  republicans  que  tot  l'any  rumbegen  la 
tricolor  de  la  República  vehina,y  que  han  vist 
impassibles,  aquets  dies,  arriada  per  ordre 
de  l’autoritat  la  bandera  de  la  República  cu¬ 
bana.  Ha  hagut  d’ésser  gent  de  La  Tralla  y 
del  «Progrés  Autonomista»,  es  a  dir,  ha  ha¬ 
gut  d’ésser  gent  afiliada  al  Catalanisme  qui 
en  el  terç  aniversari  de  la  proclamació  de  la 
República  cubana  dongués  probes  d’amor  a 
les  institucions  lliberals.  Y  la  prempsa  bara- 
tera,  la  prempsa  xerrayre  s’ha  mirat  impassi¬ 
ble  còm  se  privava  a  aquells  companys  nos- 


JOVENTUT 


343 


tres  de  l’us  de  son  dret  al  pretendre  realisar 
actes  quetenien  motiuspera  considerar  legals. 

No  sabém  quines  excuses  donaria  l’auto¬ 
ritat  a  les  reclamacions  que’l  cònsul  cubà 
pogués  fer.  De  segur  que  procuraria  donaries 
lo  més  satisfactòries  que  fos  possible.  En 
cambi  pera'ls  autonomistes  no  hi  ha  explica¬ 
cions,  sinó  denuncies.  Pot  dirho  La  Tralla. 

Anys  enrera,  quan  aconcellavem  la  conces¬ 
sió  de  l’autonomia  a  Cuba  per  amor  a  la  jus- 
ticia  y  pera  evitar  als  pobles  espanyol  y  cubà 
desastres  horrorosos,  se’ns  deya  j ilibusteros 
y  separatistas.  Avuy  que  tant  hauria  d’haver 
après  Yhidalgo  ab  les  lliçons  rebudes  y  tanta 
consideració  hauria  de  tenir  als  autono¬ 
mistes  pels  mals  que  li  han  volgut  evitar,  els 
ho  paga  ab  noves  persecucions,  y  permetent 
que’ls  rotatius  de  laprempsa  madrilenya  trac¬ 
tin  de  criminals  als  del  «Progrés».  L’orgull 
ridicul  no  abandonarà  may  a  Yhidalgo.  Ni 
obrirà’ls  ulls  a  la  rahó,  ni  permetrà  que’ls 
catalanistes  recordin  lo  encertats  qu’eren  els 
avisos  y  vaticinis  que  generosament  feyen 
durant  la  guerra  ab  Cuba  y  els  Estats  Units, 
portats  d’un  noble  afany  d’arpor  y  llibertat, 
y  desitjosos  d’acabar  ab  la  ignomínia  y  els 
desastres  que  patíem.  cAhónt  han  dat  may 
tals  mostres  de  patriotisme’ls  patriotes  ofi¬ 
cials,  oficiosos  y  reporterils? 

Les  repressions  injustificades  solen  ésser 
contraproduhents,  perque  als  que  no  han  de¬ 
linquit  y  estàn  convençuts  d’haver  obrat  bé, 
se’ls  enardeix  en  comptes  d’apaybagarlos. 
No  dubtèm  que  nostres  amichs  senten  més 
entusiasme  per  sos  ideals  avuy  que  ahir,  com 
ja  n’han  dades  probes. 

Y  demà’n  sentiràn  més  que  avuy,  perque  .. 
es  tan  curt  de  gambals  Yhidalgo! 

No  tenim  ganes  de  parlar  de  la  qüestió 
motivada  pel  cardenal  Casanas,  bisbe  de 
Barcelona,  al  publicaren  el  Butlletí  Eclesiàs- 
tich  una  carta  del  rey  en  la  que’s  fan  declara¬ 
cions  categòriques,  molt  categòriques,  ex¬ 
traordinàriament  categòriques  respecte  als 
protestants  que  volen  obrir  una  capella  en 
nostra  ciutat,  respecte  a  la  excelsitut  de  la 
iglesia  catòlica,  y  respecte  al  catolicisme  dels 
espanyols. 

La  prempsa  n’ha  parlat  molt  aquests  dies, 
y  la  que’s  diu  lliberal  més  que  l’altra:  però 
ha  tingut  de  ferho  d’una  manera  vergonyant. 
De  la  meteixa  manera  hauríem  de  ferho  nos¬ 
altres,  tot  recordant  els  maneigs  pohtichs 
de  les  altes  dignitats  eclesiàstiques  qu’eren 
l’ànima  dels  grans  Estats  catòlichs  trescents 
|  anys  enrera... 

En  aquestes  qüestions  es  fàcil  relliscar, 
caure  y  no  parar  fins  a  presidi.  Avesats  com 
estém  a  dir  les  coses  clares,  preferim  callar 
si  no  podèm  dir  ab  tota  claretat  lo  que  opi- 
ném. 


En  Torné  Esquius  es  molt  personal.  Clara¬ 
ment  ho  proben  els  dibuixos  que  té  exposats 
a  Ca’n  Parés  aquesta  setmana.  Flors  del 
camí's  titulen,  y  per  cert  que  responen  a  la 
concisa  exposició  filosòfica  qu’en  les  invita¬ 
cions,  garbosament  escrites,  se  pot  llegir.  As- 
sumptos  de  la  vida  real  ciutadana  que  cada 
dia  veyèm  sense  mirar  són  els  recullits  per  en 
Torné  Esquius  y  dibuixats  en  la  cartrolina 
senzillament,  ab  ingenuitat,  buscant  ab  la  li- 
nia’l  moviment  y  l’ànima  de  les  coses  y  sers, 
y  trobant  aquella  dolça  poesia  que  captiva  y 
fa  néixer  la  simpatia  vers  lo  que’ns  rodeja. 

L’Esquius,  que  podria  semblarse  a  altres 
dibuixants  nostres,  si  bé  no  per  la  factura, 
que  li  es  ben  propria  y  caracteristica,  pels 
assumptos  que  altres  han  tractat  ab  ante¬ 
rioritat,  se’n  diferencia  molt,  no  tan  sols 
per  son  refinament  de  poeta  que  sab  infil¬ 
trar  a  ses  obres,  sinó  per  aquella  flayra 
que  les  hi  fa  exhalar,  y  que  tan  bé  justifica’l 
titul  de  Flors  del  camí  que  les  hi  ha  donat. 

Nostra  enhorabona. 


L’orfeó  «Nova  Cathalonia»  donà’l  passat 
dissapte  al  vespre  un  concert  en  el  local  de 
la  «Lliga  Regionalista»,  cantant  varies  can¬ 
çons  catalanes  ab  un  acert  y  bon  gust  que 
fan  honor  al  mestre  director  de  dit  Orfeó  se¬ 
nyor  Llobera,  y  a  la  professora  na  Palmira 
Coll.  Totes  les  composicions  foren  aplaudi- 
díssimes,  y  especialment  l’himne  nacional 
Els  Segadors,  ab  que  acabà’l  concert.  Els 
socis  de  la  «Lliga»  obsequiaren  a  les  senyo¬ 
retes  y  nens  de  l’Oifeó  ab  toyes  de  flors,  dol¬ 
ços  y  vins  generosos,  y  als  homes  ab  ciga- 
rros,  cerveses  y  altres  begudes,  produhintse 
un  animat  quadro,  en  el  que  hi  bategaven 
els  sentiments  més  germanívols  y  patriò- 
tichs. 

Publicacions  rebudes: 

Garbuix,  poesies  festives  y  humorístiques, 
per  Manel  Ribot  y  Serra.  Es  un  aplech  de 
composicions  en  vers  que,  com  ja  adverteix 
l’autor  en  un  petit  pròleg,  no  guarden  entre 
sí  cap  mena  de  relació,  per  més  que  totes 
elles,  malgrat  estar  escrites  en  diferentes 
èpoques,  tenen  un  estil  literari  molt  sem¬ 
blant.  Hem  dit  literari  per  dirho  d’alguna 
manera,  car  suposém  que  l’autor  les  ha  es¬ 
crites  totes  sense  pretensions,  lleugerament, 
y  ab  el  sol  propòsit  de  fer  passar  entretingu- 
dament  la  estona  als  llegidors  senzills,  cosa 
que  logra  sense  sortirse  d’una  agradable  bon¬ 
homia  en  sos  acudits,  que  no  solen  ésser  gro¬ 
llers  com  els  que  la  majoria  de  nostres  poe¬ 
tes  (?)  festius  usen  a  tot  estrop  en  ses  obres. 
El  llibre  del  senyor  Ribot  y  Serra’s  ven  a 
P50  pessetes. 

Cartell  pera’l  «Certamen  de  Ciencies  Ecle¬ 
siàstiques»  que  ha  organisat  la  Revista  Lu~ 

liana  de  Barcelona,  pera’l  qual  s’ofereixen 
vinticinch  premis.  Els  trevalls  s’han  d’enviar 
avans  del  dia  i  d’octubre  de  1906  al  secretari 
del  certamen,  en  l’administració  de  la  Revis¬ 
ta  Luliana,  carrer  dels  Àngels,  22  y  24.  Per  sa 
molta  extensió  no  reproduhim  totes  les  con¬ 
dicions  del  cartell.  L’acte  de  la  repartició  de 
premis  s’anunciarà  oportunament,  y  el  jurat 
qualificador  estarà  compost  pels  senyors  Jo- 


seph  Miralles  y  Sert,  president;  Antoni  Ma¬ 
ria  Oms,  Joseph  Daurella  y  Rull,  Miquel 
Costa  y  Llobera,  Mateu  Gelabert  y  Bosch, 
Joseph  Pou  v  Batlle,  Querubí  de  Carcagen- 
te,  Antoni  Casellas  y  Ausich,  Ramón  Picó  y 
Campamar  -v  Joseph  M.a  Baranera,  vocals; 
Salvador  Bové,  secretari. 


Fidel  Giró  impressor.  —  Carrer  de  València,  233. 

Els  trevalls  se  publican  baix  la  exclusiva  responsabilitat  de  sos 
autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta  redacció,  y  de 
les  que  ho  mereixin  se’n  farà  crítica. 

PREUS  DE  SUSCRIPCIO 


CATALUNYA:  Un  any.  . . 8  Pessetes. 

>  Mitj  any .  4  5°  * 

»  Trimestre . 2’25  » 

ALTRES  REGIONS  D’ESPANYA:  Un  any..  .  9 

ESTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins . 4°  * 

>  »  sense  folletins . 25  > 

El  número  corrent  no’s  ven  sense  folletins. 


Redacció  y  Administració  : 

Plaça  del  Teatre,  6,  entresol. 


NÚMERO  CORRENT . 20  CÈNTIMS 

>  ATRASSAT,  AB  FOLLETINS .  .  4-0  » 

>  »  SENSE  FOLLETINS.  25  » 


SUMARI: 

Cervantisme  català:  II  y  últim,  per  R.  Miquel  y  Pla¬ 
nas. — Finlandeses:  L'amo  y  el  masover,  per  J,  Aho, 
traducció  de  Benet  R.  Barrios. — Cançó,  per  L.  Es- 
cardot.  — Contrast,  per  Jaume  Palóu  — El  Pop  deia 
platja,  quadro  dramàtich,  inspirat  en  una  narració 
de  Gorki,  per  August  Barbosa. — Concerts,  per  Gero- 
ni  Zannè.— Noves. 

FOLLETl: 

LES  TENEBROSES,  per  Rafel  Nogueras  y  Oller.  — 
Plech  4. 

^  4 

DAFNIS  Y  CLOE.— Traducció  catalana.— Plech  16. 


CERVANTISME  CATALÀ 

II  Y  ULTIM 

Invariablement  el  qui  s’emprèn  la  tasca  de 
traductor,  adhuch  quan  el  mou  una  ferma 
admiració  pel  llibre,  pot  creure  son  trevall 
susceptible  de  satisfer  una  necessitat,  respec¬ 
te  de  gran  nombre  de  llegidors  desconeixe¬ 
dors  de  l’idioma  en  que  l’obra  fou  escrita 
originàriament:  Aixi’s  comprèn  que’l  Qui- 
jote  fos  trelladat  molt  d’hora  a  l’anglès  (en 
1612),  al  francès  (en  1614),  a  l’alemany  (en 
1621),  a  l’italià  (en  1622)  y  més  tart  a  totes 
les  llengües  forasteres  parlades  per  pobles 
civilisats:  en  tots  aquests  casos  queda  natu¬ 
ralment  justificada  la  versió  de  l’obra  de 


Cervantes,  prou  interessant  pera  servir  d’a¬ 
gradosa  lectura  a  gent  de  la  més  diversa  con¬ 
dició. 

Emperò  la  traducció  al  català  del  Quijote 
no  es  cosa  que  pugui  justificarse  ab  les  me- 
teixes  rahons  d’ordre  lògich.  Cap  necessitat 
hi  havia  ‘(puig  que  qualsevulga  català  un 
xich  lletraferit  pot  llegir  l’obra  en  castellà), 
de  fer  una  traducció  que,  ademés  de  les  difi¬ 
cultats  que  ofereix  un  llibre  qualificat  d’intra- 
duhible,  suposa  una  tasca  d’algunes  mesa- 
des. 

No  una  sola  vegada,  sinó  quatre,  s’es  fet 
això  per  catalans.  Les  traduccions  d’en  Pe- 
lay  Briz  y  de  Ignaci  Petit  no  han  estat  may 
impreses,  per  lo  meteix  que,  editorialment, 
no  oferia  l’empresa  capseducció.  La  d’Eduart 
Tàmaro  no  passà  de  la  primera  part  del  Qui¬ 
xot,  per  haverse  deixat  de  publicar  el  periò- 
dich  que  la  repartia  com  a  folleti.  No  més  la 
d’en  Antoni  Bulbena  pot  tenirse  per  com¬ 
plerta,  encara  que’l  traductor  cregué  del  cas 
prescindir  d’aquells  episodis  perfectament  se¬ 
parables  de  la  novela.  Una  edició  abreviada 
a  útil  del  jovent  pel  propri  Bulbena  ha  sigut 
aixi  meteix  publicada:  tot  lo  qual  demostra 
un  desinterès  sols  explicable  per  una  gran 
devoció  a  l’obra  de  Cervantes. 

Els  artistes  catalans  han  demostrat  sovint 

la  llur  admiració  per  Cervantes  y  per  sa  obra 
inimitable. 

Sabut  es  que  no  existeix  cap  retrat  de  l’es- 
criplor  castellà  que’s  pugui  tenir  per  autèn- 
tich.  En  cambi  el  propri  Cervantes  s’havia 
complagut,  en  diversos  indrets  de  ses  obres, 
en  descriure  son  fisich  enumerant  les  que 
se’n  diuen  ara  senas  personales. 

Això  derrer  ha  donat  lloch  a  que,  a  travers 
dels  temps,  hagi  anat  formantsé  una  tradició 
iconogràfica  de  Cervantes,  lo  qual,  unit  a 
l’estudi  de  la  personalitat  moral  de  l’indivi- 
duu  en  ses  obres  y  en  lo  que  de  sa  biogra¬ 
fia’s  coneix,  ha  permès  restablir,  per’aixi 
dirho,  la  interessant  figura  de  l’autor  del 
Quijote. 

La  estatua  de  Cervantes  qu’existeix  a  Ma¬ 
drid,  devant  del  Congrés,  es  obra  d’un  cata¬ 
là,  l’Antoni  Solà,  y  data  de  la  primera  mey- 
tat  de  la  passada  centúria.  Segons  digueren 
aleshores  els  inteligents,  es  aytal  obra  digna 
de  la  memòria  del  gran  escriptor,  el  quin 
apareix  en  ella  ab  tanta  veritat  y  perfecció, 
quesembla,  al  contemplaria,  queunhom  està 
veyent  talment  el  meteix  Miquel  de  Cervan¬ 
tes. 

Fruyt  també  d’un  estudi  minuciós  de  la 
psicologia  del  personatge  es  el  bust  de  Cer- 
vantes,  obra  de  l’esculptor  en  Rosendo  No- 
bas  (1871),  feta  per  encàrrech  d’en  Leopold 
Rius.  La  gènesis  d’aquesta  obra  per  tots  con¬ 
ceptes  remarcable  y  sens  dubte  la  més  her- 
mosa  concreció  gràfica  de  la  interessantissi- 
ma  personalitat  de  l’autor  del  Quixot,  radica 
en  la  colaboració  d’un  artista  com  en  Nobas, 
y  d’un  cervantista  com  en  Rius,  impulsats 
l’un  y  l’altre  per  l’admiració  envers  l’home  y 
sa  obra.  Es  aquest  bust  segurament  la  imatge 
de  Cervantes  que  més  s’ha  popularisat; 
tothom  coneix  per  ella  a  l’immortal  escriptor, 
y  ben  segur  que  serien  molts  els  qui  roman- 
drien  sorpresos  y  donarien  mostres  d'incre¬ 
dulitat  si  se’ls  hi  digués  que  aquella  figura 
ha  eixit  de  les  mans  de  l’artista  quan  feya  ja 
250  anys  que  Cervantes  era  mort  y  enterrat. 

Consti,  donchs,  a  tothòm  y  en  particular 
als  castellans,  que  si  poden  ferse  la  ilusió  de 
contemplar  la  noble  testa  de  llur  Geni  Cap¬ 
dal  en  una  obra  quasi  perfecta  com  a  recons¬ 
trucció  imaginaria,  ho  deuen  principalment  a 
un  artista  català,  el  qui  ha  aventatjat  d’un 


bon  troç  a  tots  els  qui  s’han  emprés  sem¬ 
blant  tasca. 

Ara  qu’hem  parlat  de  la  figura  de  Cervan 
tes,  ens  cal  parlar  també  de  la  del  personat¬ 
ge  per  ell  imaginat. 

íQui  es  que  no  ha  vist  representada  gràfi¬ 
cament  la  originalissima  figura  del  Cavaller 
de  la  Mancha ,  y  no  una  vegada  sinó  a  dotze¬ 
nes  de  vegades,  en  gravats,  en  pintures,  en 
esculptures  y  per  tota  mena  de  procedi¬ 
ments? 

iY  qui  es  que  no  s’hagi  donat  compte  de 
que  poques,  poquissimes  vegades  la  impres¬ 
sió  estètica  del  personatge  representat  equi¬ 
val  a  la  que  de  la  lectura  del  llibre  li  ha  estat 
produhida? 

Passa  ab  Don  Quijote  lo  que  no  passa  pot¬ 
ser  ab  cap  altre  personatge  de  ficció.  Es  tan 
complexa  sa  personalitat,  tan  estranya,  tan 
original  y  tan  humana  alhora,  que’ls  artis¬ 
tes  més  famosos  han  tractat  de  mil  maneres 
de  donar  forma  plàstica  al  personatge,  y  es 
curiós  examinar  la  successió  de  representa¬ 
cions  del  meteix  que’s  troben  acoblades,  per 
exemple  en  la  Iconografia  del  Quijote  de  que 
avans  parlarem. 

Es  opinió  de  molts,  ab  lo  qual  tenim  per 
corroborada  la  nostra,  que  ningú  ha  arri¬ 
bat,  en  matèria  d’iluslrar  al  famós  perso¬ 
natge,  al  punt  en  que’s  va  colocar  el  dibui¬ 
xant  català  tot  just  desaparegut  d’entre  nos¬ 
altres,  el  malhaurat  Joseph  Lluis  Pellicer. 

Els  uns  ilustrant  el  Quixot  produhiren  un 
personatge  en  el  qual  la  part  ridícula  sobre- 
puja  l  grau  que  l’autor  volgué  que  de  ridí¬ 
cul  hi  hagués  en  sa  creació.  Altres  produhiren 
obres  en  que  la  part  humana  del  personatge 
quedava  de  tot  en  tot  oblidada.  El  meteix 
Doré,  en  la  famosa  serie  d’estampes  del  Qui¬ 
xot,  malgrat  l’extraordinari  mèrit  d’aquelles 
composicions,  sols  arribà  respecte  al  perso¬ 
natge  a  produhir  un  ésser  sense  relleu,  sense 
la  grandiositat  èpica  ab  que  eixí  de  la  ploma 
de  Cervantes. 

Era  allà  per  l’any  1880  que’ls  editors  Mon¬ 
taner  y  Simón  publicaven  la  llur  sumptuosa 
edició  del  Quijote ,  qual  ilustració  havien  en¬ 
comanada  al  celebrat  artista  Ricart  Balaca. 
.Morí  aquest,  deixant  la  tasca  inacabada;  els 
editors  degueren  trobarli  un  continuador,  y 

aquest  fou  en  Pellicer.  L’obra  d’en  Pellicer 
no  es,  donchs,  complerta,  y  es  una  gran  llàs¬ 
tima;  y  més  perque  si  la  mort  no  s’hagués 
endut  també  avans  d’hora  a  n’en  Pellicer, 
aquest  gran  artista  hauria  deixat,  com  un  mo¬ 
nument  a  Cervantes,  la  ilustració  definitiva 
del  famós  llibre.  L’obra  d’en  Pellicer  tal  com 
actualment  pot  ésser  apreciada  es  ben  supe- 
rier  a  tot  lo  que  s’havía  fet  avans  y  lo  que 
s'ha  fet  fins  ara;  y  era  tal  l’amor  ab  que  l’ar- 
tista’s  mirava  son  trevall,  que  s’havia  propo¬ 
sat  completarlo.  Aquesta  tasca,  la  dels  episo¬ 
dis  de  la  Historia  de  Catalunya  y  sa  genial 
concepció  sobre  La  Guerra,  contituhien  els 
ensomnis  qual  realisació  fiava  en  Pellicer  a 
les  poques  hores  vagatives  ab  que  un  home 
tan  ocupat  com  ell  podia  comptar.  La  mort  li 
privà  de  duries  a  terme,  quedant  entre  sos 
trevalls  inèdits  algunes  ilustracions  més  del 
Quixot  y  una  part  de  la  Historia  en  imatges 
de  la  nostra  patria. 

Els  comentadors  catalans  del  Quixot  han 
sigut  alhora  sos  apologistes.  No  creyentse 
tal  volta,  com  els  castellans,  autorisats  pera 
discutir  y  esmenar  el  text  del  llibre,  ni  pera 
descobrir  en  ell  trascendentals  simbolis¬ 
mes,  han  fet  objecte  de  la  llur  preferencia 
l’humanisme  del  Quixot.  Pera  no  citar  sinó’ls 
més  remarcables,  recordarèm  que  l’aspecte 
que  avuy  ne  diríem  folklòrich  donà  peu  a 
n’en  Coll  y  Vehi  a  escriure  Los  refranes  del 
Quijote;  l’estudi  de  la  psicologia  del  perso¬ 
natge  de  Cervantes  motivà  la  publicació  de 
Los  primores  del  Quijote ,  pel  metge  alienista 
Pi  y  Molist;  y  per  fí,  es  molt  recent  l’apari¬ 
ció  d’un  llibre  del  senyor  Carreras  y  Artau 
sobre  la  Filosofia  del  Derecho  en  el  Quijote ; 
tot  lo  qual  probaría,  si  fos  necessari,  que  a 
Catalunya  s’han  estudiat  de  preferencia  en 
el  llibre  de  Cervantes  aquells  aspectes  emi¬ 
nentment  humans  que  són  potser  el  secret 
de  son  èxit  universal.  Si  no  s’hagués  dit 
tant  que  la  intenció  de  Cervantes  al  escriure'l 
Quixot  era,  per  demunt  de  tot,  la  de  ridicu- 
lisar  els  llibres  de  cavalleries,  aqui  a  Cata¬ 
lunya  hauríem  entès  que  lo  que  Cervantes 
volgué  fer  era  un  llibre  d’entreteniment,  sens 
ulterior  propòsit;  mes  tot  seguit  ens  hauríem 
donat  compte  de  que,  pera  dur  a  terme  aytal 
projecte,  Cervantes  havia  utilisal  tots  els  re¬ 


cursos  de  sa  gran  experiencia  de  la  vida,  son 
coneixement  dels  homes  y  de  les  coses  d’aque¬ 
lla  època  y  el  gran  cabal  d’observacions  y  es¬ 
tudis  fets  a  travers  de  sa  existència  aventu¬ 
rera  y  accidentada,  sobre  exemplars  de  carn 
y  óssos;  exactament  lo  meteix  que  fan  els 
novelistes  moderns  de  la  escola  realista. 

Y  judicada  l’obra  desde’ls  punts  de  vista 
esmentats  es  com  adquireix  sa  major  impor¬ 
tància  com  a  obra  d’art,  d’un  art  en  el  qual 
concorren  totes  les  extraordinàries  facultats 
d’assimilació  d’aquell  cervell  sens  igual.  Per 
això,  perque  es  una  obra  humana,  y  per- 
que’ls  castellans  han  volgut  atribuhirli  signi¬ 
ficacions  amagades  y  simbolismes  trascen¬ 
dentals,  es  que  no  l’han  entesa  y  no  han  tret 
pl  profit  que  podien  de  lo  que  constitueix  pa¬ 
lesament  una  vivisecció  de  l’ànima  caste¬ 
llana  ab  totes  ses  qualitats  y  defectes. 

Les  aficions  cervàntiques  a  Catalunya, 
malgrat  l’estigma  de  mercachifles  que’ls  cas¬ 
tellans  ens  han  prodigat,  han  produhit  a  ho¬ 
nor  de  l’obra  d’en  Cervantes  resultats  so- 
bre'ls  quals  haurien  degut  meditar  els  qui 
de  quan  en  quan  ens  parlen  de  les  nostres 
manufactures  del  cotó. 

La  bibliografia  d’un  autor  tan  reproduhit, 
tan  comentat  y  tan  discutit  com  Cervantes  es 
nombrosissima;  la  tasca  de  reunir  tants  do¬ 
cuments,  posarlos  en  ordre  y  acompanyar- 
los  de  notes  crítiques,  de  les  quals  ne  re- 
sortís  la  importància  de  l’obra  cervantina  y 
la  consideració  que  ha  merescut  en  tot  el 
món,  havia  de  constituhir  son  millor  monu¬ 
ment.  Calia,  en  fi,  fer  per  Cervantes  lo  qu’en 
llurs  respectives  pàtries  ha  sigut  fet  en  honor 
de  Shakespeare,  del  Dant,  etc.  Donchs  aques¬ 
ta  tasca  l’ha  realisada  un  català,  el  mala¬ 
guanyat  Leopold  Rius,  qui  en  vida  reuní 
una  colecció  cervàntica  remarcable  y  al  mo¬ 
rir  deixà  començada  la  publicació  de  la  Bi¬ 
bliografia  critica  de  las  obras  de  Miguel  de 
Cervantes  Saavedra. 

Es  aquesta  obra,  qual  tercer  y  ultim  vo¬ 
lum  acaba  de  sortir  de  les  prempses  de  l’Oli¬ 
va  de  Vilanova,  el  catàleg  de  totes  les-edi- 
cions  d’obres  de  Cervantes  y  el  resúm  metò- 
dich  de  tot  lo  que  s’ha  escrit  en  tres  sigles 
sobre  dit  autor  y  ses  obres.  Ningú  que  vul¬ 
gui  conèixer  a  Cervantes  poch  més  que  su- 

perficialment  pot  deixarde  recorrerà  n’aques- 
ta  publicació  única,  en  la  qual  no  hi  ha  in¬ 
tervingut  cap  protecció  oficial,  essent  filla 
únicament  de  la  més  desinteressada  admira¬ 
ció  per  Cervantes,  y  fruyt  d’una  trentena 
d’anys  de  feyna. 

Els  cervantistes  catalans  han  entesa  aixi 
llur  devoció  al  Gran  Home.  Ademés  de  la 
publicació  esmentada,  s’ha  feta  de  poch  la 
de  la  Iconografia  de  las  ediciones  del  Quijote, 
o  sia  la  reproducció  de  les  portades  de  les 
6 1  r  edicions  publicades  de  la  immortal  no- 
vela. 

El  terç  centenari  que  s’acaba  de  celebrar 
ha  sigut  arreu  d’Espanya  motiu  de  ridícules 
moixigangues.  El  cervantisme  català  ha  es¬ 
tat  principalment  el  qui  ha  fet  quelcom  se¬ 
riós,  y  es  de  pensar  que,  havent  deixat  pas¬ 
sar  l’Academia  Espanyola  una  ocasió  com 
aquesta  de  publicar  el  text  definitiu  del  Qui¬ 
jote ,  potser  haurèm  d'ésser  nosaltres,  els 
manufacturer  os ,  els  qui  duguèm  a  terme  una 
feyna  que  quasi  bé  ja  tenen  feta'ls  anglesos  ( i ), 
quan  corresponia  als  castellans  el  feria. 

No  podèm  donar  per  acabada  la  nostra 
tasca  sense  fer  esment  de  la  colecció  cervàn- 
tica  Bonsoms,  de  la  qual  pot  dirse  que,  essent 
la  més  nombrosa  del  món  y  la  més  escullida, 
es  la  que  fa  més  honor  a  la  gran  personalitat 
de  Cervantes.  Aquesta  colecció  es  en  veritat 
un  gran  servey  que  a  Barcelona  fa  son  posses¬ 
sor,  essent  un  orgull  pera  tots  els  catalans  el 
poder  dir  mercès  a  n’ella  que  la  nostra  condi¬ 
ció  de  cotonayres  ens  ha  permès  retenir  en  el 
lloch  d’hont  per  may  haurien  degut  eixir  to¬ 
tes  aquestes  despulles  de  la  que  un  temps 
fou  reyna  del  món  y  orgullosa  dominadora. 
Y  bé  calia  ferho  això  d’anar  reunint,  pera 
retenirho,  lo  que’ls  altres  mercachifles  dels 
Estats  Units  per  un  grapat  de  dollars  s’hau¬ 
rien  endut  també:  aixi  fou  còm  la  colecció 
cervàntica  del  marquès  de  Jerez  de  los  Caba- 
lleros,  que  podia  ésser  considerada  com  pa¬ 
riona  de  la  del  senyor  Bonsoms,  passà  fa 
alguns  anys  a  enriquir  la  d’un  cervantista 
americà.  Lo  qual  bastarà  referirho  a  temps 
cada  vegada  que  algún  d’aquells  inconsútils 
ens  parli  de  les  nostres  manufactures  del 
cotó,  que,  dit  sia  de  pas,  no  sabèm  veure  per 

(i)  Vegis  la  edició  del  Quixot  d’en  Fitzmaurice- 
Kelly;  publicada  en  1897  a  Londres. 


què  han  de  férloshi  tant  mal  d’ulls.  Nosal¬ 
tres,  lluny  d’envejàrloshi  la  glòria  d’haver 
produhit  un  Cervantes,  ens  ne  fem  desinte¬ 
ressats  admiradors. 

R.  Miquel  y  Planas 


FINLANDESES 

L’AMO  Y  EL  MASOVER 


ra  un  matí  trist.  En  la  ba¬ 
rraca  de  soumela ,  en  les 
riberes  del  llach  Saima- 
lampi,  els  habitants  esta¬ 
ven  d'un  humor  ombrívol. 
Asseguts  en  la  gran  cam¬ 
bra  familiar,  tots  callaven  feya  bella  estona, 
tenint  fixa  la  mirada  al  devant  seu.  Havien 
d’anar  a  las  feynes  de  primavera:  e!  sol  bri¬ 
llava,  y  al  derrera  de  la  cabana’l  vern,  que 
treya  ses  fulles  semblants  a  orelles  de  rata, 
embaumava  l’ambient  ab  el  seu  olor.  La  terra 
del  camp  era  fresca;  al  cap  d’avall  del  sólch 
se  veya’l  cavall  plantat  devant  de  l’arada,  y 
a  la  porta  del  graner  el  sach  de  blat  esperava 
ab  la  boca  badada. 

Però’ls  homes  no  tenien  pas  l’ayre  de  vo¬ 
ler  anar  a  sembrar,  y  la  mestressa  s’havia 
oblidat  de  dur  les  vaques  a  la  pastura,  mal¬ 
grat  hagués  estat  resolta  a  ferho  aquell  me- 
teix  mati. 

S’havia  rebut  del  poble,  de  casa  del  pro- 
prietari,  una  nova  que  deya:  «L’amo  de  Ve- 
nasnniemi  està  malhumorat.  A  partir  de  la 
diada  de  Tots  Sants  vinenta,  ha  amenaçat 
quedarse  ab  la  barraca.  Cal  que’ls  que  hi 
viuen  se’n  vagin:  el  «finlandès  ja  ha  viscut 
prou  y  massa  en  nostres  terres:  que  cerqui 
nova  estada.» 

No  s’explicaven  la  causa  del  malhumor 
de  l’amo.  Sempre  hi  havien  estat  en  bones 
relacions;  havien  pagat  ab  puntualitat  els 
arrendaments  y  havien  fel  els  jornals  convin¬ 
guts  en  els  dies  senyalats.  Després  d'haver- 
ho  recordat,  el  pagès,  ab  veu  sorda,  continuà 
dihent: 

— Aqui  nosaltres  hem  arrabaçatels  ermots, 
conquistat  prades,  cavat  els  camps,  aixugat 
els  aygua-molls.  Quan  hi  varem  arribar  el 
pare  y  jo,  això  no  era  sinó  un  niu  de  glaça¬ 
des.  En  els  primers  anys  passarem  molts 

trevalls,  nostra  vida  fou  molt  penosa,  y  ara 
que  a  la  fi  la  terra  es  bona,  ara  que’l  blat  creix 
gràcies  al  nostre  esforç,  ara  l’amo  vol  trèu- 
rens!..  En  bona  fe  no’ns  cal  pas  esperarne  res 
de  bo,  que  ja  sabèm  que  lo  meteix  ha  fet  ab 
altres  dels  seus  arrendadors  de  terres!... — 

Mes  la  seva  dóna  no  volia  dar  crèdit  a  les 
amenaces  de  l'amo,  y  deya: 

— No  ho  creuré  pas,  ni  que  li  senti  dir  jo 
meteixa!  El  vell  senyor  de  Vengenniemi  va 
dir  un  dia  al  teu  avi:  «Tu,  finlandès,  rebràs 
en  proprietat  les  vores  del  llach  Saima:  veshi 
y  conreua  les  terres,  feste  una  barraca,  y  els 
primers  dèu  anys  hi  viuràs  sense  pagar  im¬ 
postos.  Després,  si  has  conseguit  guanys,  vina 
a  fer  els  teus  jornals  a  la  masia  y  dóna’l  quart 
de  la  cullita.»  (No  va  ésser  aixi?(Y  no  clogue¬ 
ren  aquesta  avinença  sota  la  derrera  finestra 
de  la  cambra  ab  una  encaixada? 

— Ah!  Era  en  temps  passats.  Els  d’avuy 
en  dia  no  són  els  meteixos.  L’amo  avuy  de¬ 
mana  un  contracte  escrit,  y  com  que  no’l  te¬ 
nim,  si  ens  vol  treure  de  res  ens  han  de  servir 
els  plors  ni  les  queixes.  Ell  es  poderós  y  farà 
lo  que  vulgui;  y  si  no  li  plau,  ni  ens  indempni- 
sarà  dels  gastos  fets  ab  les  nostres  millo¬ 
res... — 

Però  la  dóna  no  volia  compendre  res  de  lo 
que  li  deyen,  puig  tenia,  com  totes  les  dò- 
nes,  sa  manera  especial  d’entendre  les  coses. 

— (Trèurens  per  força,  dius?  —  replicà.  — 
(No  som  aquí  nosaltres  tan  amos  com  ell? 
{Per  ventura  l’hauria  conreuat  ell  aquest  de¬ 
sert?  Si  no  haguéssim  sigut  nosaltres  (quin 
aspecte  tindrien  avuy  aquestes  terres?  Foren 
camps  de  llop  y  d’óssos,  en  comptes  de 
camps  trevallats!  (Quins  maldecaps  ha  pas¬ 
sat  ell,  pera  que  tingui  dret  a  pèndrens  el 

CANÇÓ 

El  pare  es  a  la  vinya, 
sa  muller  a  mercat; 
prop  la  llar  la  padrina, 
son  rosari  a  les  mans. 

Assentadeta  a  terra 
la  nina  està  plorant: 

— Agneta  {per  què  plores? — 
l’avia  li  ha  demanat. 

—  Ay,  padrineta  meva, 
sabéssiu  quin  penarl 
Me  mata  l’anyorança: 
no  veig  mon  estimat  1 
A  les  balles  de  plaça 
avuy  m’esperarà: 
la  marastra  dolenta 
no  m’hi  vol  deixà  anar. 

No  fóssiu  vós  tan  vella, 


fruyt  de  les  nostres  suhades?  (Es  la  seva  su- 
hor  o  la  nostra  la  que  ha  regat  la  terra? 

— En  aquestes  coses  no  hi  compten  pera 
res  els  que  tenen  la  força  de  sa  part. — 

Mes  la  mestressa  anava  examinant  l’as- 
sumpto  baix  son  especial  punt  de  mira,  y 
continuava: 

— De  tot  lo  que  succeheix  ne  té  la  culpa  la 
vanitat  dels  joves  y  la  enveja  de  les  noyes, 
que  allà  dalt  viuen  ab  massa  luxo.  Però  jo 
tinch  fe  en  el  pare  y  confio  en  les  paraules 
del  padri. — 

Dit  això  se’n  anà  a  la  cort,  obrí  la  porta 
y  menà’l  bestiar  a  la  pastura.  De  tornada  en¬ 
trà  en  la  cambra,  y  veyent  al  seu  home  y  al 
seu  fill  asseguts  encara,  cap-baixos  y  tristos, 
els  hi  digué: 

— Y  ara,  passi  lo  que  passi,  ni  que  vingui 
a  pèndrens  la  casa  (que  ja  veyèu  que  no  ho 
ha  pas  fet  encara),  de  ben  poch  ha  de  servir- 
nos  el  gemegar  y  deixar  que  passi  el  dia 
sense  fer  res.  Aneusen  als  vostres  trevalls, 
homes,  que  jo  me’n  vaig  als  meus. — 

El  vell  finlandès  despertà  de  sos  somnis 
tristos,  y  digué  al  seu  fill: 

— Ves  a  sembrar,  Tomàs.  Hem  passades 
probes  més  dures,  quan  l’ós  ens  escanyava’l 
bestiar  y  el  blat  se  gelava.  Potser  Deu  li 
cambiarà’ls  pensaments  a  l’amo!...  Jo  vinch 
derrera  teu  ab  el  sach.  Esdevingui  lo  que 
vulgui,  nosaltres  som  els  qui  devèm  fer  les 
sembres,  y  segarà  qui  Deu  voldrà. — 

Y  durant  tota  l’ardenta  diada,  el  vellet  anà 
d’un  cap  a  l’altre  de  son  camp,  y  el  fill,  a 
prop  seu,  ab  l’arada,  anà  removent  la  terra, 
com  havien  fet  tantes  y  tantes  voltes... 

J.  Aho 

Traducció  de  Benet  R.  Barrios. 

sabríeu  què  es  amar... 

Ay,  padrineta  meva, 
consol  per  mi  no  hi  hal... 

—  No  ploris  més,  no  ploris: 
també  be  tingut  quinze  anys; 
ves  a  mudarte,  Agneta, 
y  ens  n’anirèm  al  ball. 

Y  mentres  la  sardana 
ab  ell  puntejaràs, 
me  semblarà  que  tornen 
els  dolços  temps  llunyans 
en  que’l  padrí,  al  cel  sia, 
l’anell  me  regalà. 

Era  un  diumenge,  a  balles; 
tornant,  ens  vam  besar... 

Allunya  la  tristesa, 
l’amor  cuyta  a  passar, 
ni  en  plena  jovenesa 
cal  pas  ferlo  esperarl 


L.  Escardot 

CONTRAST 

Que’n  fe'  a  detemps  que’ns  havíem  distan¬ 
ciat  en  Fidel  y  jo!  Ben  bé  nou  anys.  Qui  ens 
ho  havia  de  dir!  Tan  amichs!  Tan  companys! 
Ben  avinguts  en  tot:  en  pensar,  en  veure  y 
presentir  les  coses  del  món,  mirantles  cadas¬ 
cú  desde  son  punt  de  vista  particular,  con¬ 
geniarem  sempre. 

Però  això  durà  sols  fins  que  les  necessi¬ 
tats  de  la  vida  se’ns  imposaren,  com  a  tot  sér 
humà.  Oh,  la  lluyta  per  la  existencial  Cada 
hu  hagué  d’empendre  la  rumbada  que  més 
li  convenia,  y  ens  dividirem  com  les  bran¬ 
ques  d'un  arbre  que,  arrencant  de  la  metei- 
xa  soca,  se  separen  de  cop  pera  confraterni- 
Sar  més  tart  entrecreuant  y  barrejant  llurs 
tendres  branquillons. 

Nostres  simpaties,  nostres  sentiments  afec¬ 
tuosos  sempre  trascendiren  de  l’un  a  l’altre: 
car,  si  no  era  ell,  era  jo  qui,  cercant  un  revolt 
en  el  camí  emprès,  o  fent  a  gratcient  marrada, 
s’atançava  a  l’amich;  aixi  es  que’ns  trobà¬ 
vem  sovint  y  cambiavem  les  nostres  impres¬ 
sions,  y  sempre’ns  posàvem  d’acort  al  judi¬ 
car  les  miseries  mondials. 

Emperò  un  dia  la  voluble  casualitat,  que 
tot  ho  disgrega  fatalment,  ens  separà  del  tot 
a  n’en  Fidel  y  a  mi.  Ell  tingué  d’anarsen  a 
Centfochs,  cridat  per  un  seu  oncle  pera  que 
l’ajudés  a  operar  apressadament  varies  liqui¬ 
dacions,  puig  ja’s  preveya  la  prompta  eman¬ 
cipació  de  la  copdiciada  illa  en  els  centres 
politichs  y  bursàtils  dels  Estats  Units,  sens 
emperò  alterarse  la  tranquilitat  aqui  en  la 
península,  ahont  tots  semblaven  tan  dur- 
mientes  como  santos  manes. 

Durant  els  primers  anys  creuarem  varies 
missives,  mes  ab  el  transcurs  del  temps  les 
anarem  espayant,  fins  que  un  y  altre  deixa¬ 
rem  d’escriure,  conciençosament,  com  de 
comú  acort. 

Jo  per  ma  part  vaig  anarmen  vers  el  cer¬ 
vell  d'Europa ,  portat  per  ma  vocació  y  mes 
ilusions  artístiques;  y  allí  vinga  furejar  pels 
museus...  Però  total  res:  quimeres,  fum... 
All  the  same! 

De  retorn  a  la  mata ,  per  necessitats  de  fa¬ 
mília  prengui  estat.  No  ho  hagués  fet  may! 
Ma  muller,  vorejant  sempre  entre  la  mort  y 
la  vida,  deixà  d’existir  als  cinch  anys  de  ma¬ 
trimoni,  sens  atènyer  l’anhelat  goig  de  la 


progenitura,  goig  que  constitueix  el  comple¬ 
ment  de  la  vida  matrimonial,  puig  déu  ésser 
infinida  la  fruhició  que’ls  pares  experimen¬ 
ten  al  contemplar  els  rebrots  de  si  meteixos... 


Un  fret  mati  de  març,  vers  onze  hores,  tot- 
hòm  podia  veure  en  la  placeta  del  Pi,  devant 
la  porta  principal  de  la  iglesia,  un  fèretre  ab 
son  acompanyament  reduhit,  ensemps  que 
per  la  porta  lateral  que  dóna  a  la  plaça  ve- 
hina,  podia  veures  còm  anava  sortint  el  nom¬ 
brós  y  lluhit  seguici  d’un  esplèndit  casament. 

En  ma  perplexitat  e  indiferència  per  tot  lo 
que’m  redoltava,  no’ls  vegi  més  que  de  cúa 
d’ull.  El  nuvi,  en  cambi,  s’havia  fixat  en  mi, 
y  obrintse  pas  per  entremitj  de  tolhòm,  se 
llençà  en  mos  braços  y  exclamà: 

— Jordi!... 

— Fidell... — vaig  exclamar  jo. 

Bella  estona  restarem  abraçats,  cap-cots 
l’un  sobre  la  espatlla  de  l’altre,  deixant  có¬ 
rrer  abundosament  les  llàgrimes.  Al  aixecar 
la  vista’ns  vegerem  voltats  per  abdós  acom¬ 
panyaments,  que,  commoguts  y  expectants, 
no’s  sabien  dar  compte  de  nostre  singular  y 
original  rencontre.  Els  capellans  restaven 
també  plantificats  y  sens  esma. 

En  Fidel  y  jo,  sempre  d’acort,  no  més  mi- 
rantnos  ens  diguerem  tot  lo  que  calia  fer  en 
tan  rara  situació.  Y  lo  que’s  feu  semblarà  in- 
verosímil  a  qui  no  capeixi  les  delicadeses  de 
nostra  amistat.  Com  el  dol  se  despedia  en  la 
iglesia,  ell  se  despedi  també  de  son  seguici, 
y  els  dos  cònjugues  (ella  no  volgué  deixarlo) 
y  jo,  gayrebé  solets,  seguirem  al  fèretre  fins 
al  cementiri. 

Poques  hores  després  preniem  el  metei; 
tren:  ell  fins  a  París,  a  rabejarse  en  son  amor 
jo  fins  a  Sant  Llorenç  a  guarirme  de  ma  neu 
rastenia. 

Jaume  Palóu 

EL  POP  DE  LA  PLATJA 

QUADRO  DRAMÀTICH  ® 

PERSONATGES 

El  Pop,  Peret,  Cantiner,  Cabo  de  vigilàn¬ 
cia  DEL  PORT,  TrEVALLADOR  PRIMER,  TrE- 
vallador  segón,  Home  primer,  Home  se¬ 
gon,  Home  tercer,  Dona  primera,  Dona 

SEGONA,  TrEVALLADORS,  DONES  V  DOS  VIGI¬ 
LANTS  DEL  PORT  (2).  EPOCA  PRESENT. 

ACTE  UNICH 

La  escena  dèu  ésser  una  platja  prop  del  port.  A  la 
dreta  de  l'actor,  arrencant  del  primer  terme,  hi  haurà  una 
cantina.  A  dins  s’ha  de  veure’l  taulell  de  begudes  que 
vindrà  enfront  de  la  porta  d’entrada.  Aquesta  porta 
mirarà  de  front  a  la  esquerra  de  l’actor.  Demunt  del 
taulell  hi  haurà  objectes  propris  d’una  cantina,  com  són 
gots  pera  cervesa,  copes  pera  begudes  alcohòliques,  di- 
ferentes  ampolles,  tres  o  quatre  teteres  de  terriça...  En 
els  prestatges  del  taulell  hi  haurà  plats  ab  viandes. 
Repartides  per  l’establiment,  quatre  o  cinch  tauletes 
rodones  y  tamborets  rústichs. 

Demunt  d’una  de  les  tauletes  un  acordeón  bo,  que’s 
pugui  tocar.  A  la  esquerra  de  l’actor,  en  primer  ter¬ 
me, ’s  veurà  una  barraca  de  tela  en  forma  de  teulada; 
dins  d’ella,  palla  per  terra,  en  un  recó  una  faca  de  ma¬ 
riner  y  dos  rems,  una  escarpra  llarga  de  dos  pams  y  un 
fanal  apagat. 

Al  fons,  a  la  dreta  de  l’actor,  una  barca  que’s  vegi 
una  mica. 

L’acció  comença  poch  avans  de  las  set  de  la  tarda, 
hora  en  que  pleguen  els  trevalladors  del  moll. 

Al  aixecarse’l  teló  se  sentirà,  cap  a  la  dreta  de  l’actor, 
soroll  de  cadenes  y  de  planxes  de  ferro  que  cauen  les 
unas  demunt  de  les  altres.  De  tant  en  tant  les  sirenes  y 
els  xiulets  dels  vapors  deixaràn  sentir  ses  estridencies; 
també  se  sentiràn  les  veus  dels  trevalladors  quan  cri¬ 
den:  ohl  i  ça! 

Després  de  tot  aquest  soroll,  silenci  absolut.  Toquen 
les  set  en  un  campanar  que  se  suposa  molt  lluny.  El 
Cantiner  surt  de  l’interior  de  l’establiment  preparantse 
pera  la  feyna  que  s’apropa. 

Del  fons  de  la  dreta  comencen  a  sortir  trevalladors 
que  agafen  distintes  direccions;  molts  d’ells  se  fiquen  a 
la  cantina,  beuen,  paguen  y  se’n  van.  Altres  se  queden 
assentats,  encenen  la  pipa  y  acaben  per  ensopirse,  desit¬ 
josos  de  repòs  després  d’una  feyna  molt  pesada  Entre 
mitj  dels  trevalladors  venen  també  algunes  dònes  Dues 
d’elles,  acompanyades  d’un  tipo  ab  barba  y  desarrapat, 
ocuparàn  una  tauleta  de  la  cantina  en  quina  taula  dèu 
haverhi  l’acordeón.  Entremitj  d’aqueixa  munió  de  gent 
ve  en  Peret.  El  Pop  surt  de  dins  de  la  cabana.  Es  home 
d’uns  trenta  cinch  a  quaranta  anys.  Va  ab  unes  calces 
de  vellut  velles,  una  brusa  de  cotó  tota  estripada  del 
coll;  descalç  y  sense  res  al  cap;  sos  cabells  són  negres  y 


(1)  Aquest  quadro  dramàtich,  inspirat  en  la  narració 
Tchelkachc,  de  Maxim  Gorki,  fou  representat  per  pri¬ 
mera  vegada  en  el  Teatre  Català  (Romea),  la  nit  del  19 
de  maig  de  1905,  en  la  funció  a  benefici  de  son  autor 
en  August  Barbosa. 

(2)  S’encarregaren  de  la  interpretació  d’aquests  per¬ 
sonatges,  pel  meteix  ordre,  els  senyors  següents:  Bar¬ 
bosa,  Codina ,  Daroqui,  Virgili,  Marti ,  Antiga,  Domè¬ 
nech,  Vinyas  y  Vinyals;  y  les  senyores  Baró  y  Forest. 


desgrenyats;  tota  sa  fatxa  es  la  d’un  home  embrutit  per 
la  beguda.  El  Peret  representa  uns  dinou  o  vint  anys;  es 
ros,  ulls  blaus,  la  cara  torrada  pel  sol;  du  calces  de  patent 
blau,  brusa  també  blava,  una  gorra  vella,  sabates  de 
cuyro  de  color,  en  forma  de  cartera;  tot  això  vell,  però 
nèt.  Porta  un  farcell  y  una  falç  embolicada  ab  palla  y 
cuydadosament  lligada. 

Al  aparèixer  en  escena  se  n’anirà  a  seure  en  un  tam¬ 
boret  al  peu  de  la  porta  de  la  cantina.  Entremitj  dels 
trevalladors  y  en  ultim  terme,  se  veurà  un  Guarda  de 
port  com  si  vigilés  al  Pop. 

ESCENA  PRIMERA 

Trevalladors,  Dones,  Guarda  del  port, 

El  Pop,  en  Peret  y  el  Cantiner. 

Trevallador  primer 

Tu,  mira’l  Pop.  Ja  corre  per  aqui. 

Trevallador  segon 

Pop!  (Cridantlo.) 

Pop 

<;Què? 

Trevallador  primer 

Escolta:  íque  ja  has  sortit  del  cau? 

Trevallador  segón 

^Qu’esperes  que’s  faci  fosch?  (Els  altres 
trevalladors  han  format  rotllo  y  assentit  a  lo 
que  diuen  el  primer  y  el  segón  ab  rialles  y  mo¬ 
viments  de  marcat  embrutiment .) 

Pop 

Cúydat  de  tu,  ^sents?,  que  no  n’has  de  fer 
res  de  lo  qu’espero. 

Trevallador  primer 

Tu  sí  que  pots  dir  que  tot  el  món  es  teu! 

Pop 

jQue  vols  dir  que  no  hi  tinch  tant  dret 
com  tu,  al  món? 

Trevallador  primer 

Els  que  no  trevallen  fan  nosa  a  tot  arreu, 
y  tu  vius  sense  trevallar. 

Pop 

Potser  t’ho  penses. 

Trevallador  primer 

No,  que  t’enganyo.  Encara  may  t’he  vist 
que  fessis  res. 

Trevallador  segón,  al  primer  y  burlantsen. 

iY  què  sabs  tu?  ^No  veus  que’l  Pop  facom 
les  rates  pinyades,  que  no  mès  surten  de  nit? 
Tu  a  n’aqueixa  hora  devegades  ja  dorms,  y 
no  ho  pots  veure  lo  qu’ell  fa. 

Trevallador  primer 

Massa  que  ho  sé.  ^Volèu  que  os  ho  digui? 

( Dirigintse  a  tots.)  S’enterboleix  el  cervell 
ab  ayguardent  dues  o  tres  vegades  cada  dia. 
Veushoaquí  lo  que  fa!  Borratxo!  Gandul!  (Al 
Pop.) 

Algunes  veus 
Borratxo!  Gandul! 

Pop 

En  cambi,  tu,  trevalles  massal 
Trevallador  segón 

Vés,  digali  si  sab  ahónt  són  dues  caixes  de 
fil  que  s’han  perdut  pel  moll.  (Gran  riota  de 
tots  el  que'l  volten.) 

Tots 

Ha!  ha!  ha!  ha! 

Pop 

Y  a  mi  què  m’expliquèu! 

Trevallador  primer 

iQuè  t’expliquèm?  £què  t’expliquèm?  Que 
les  busquen,  vethoaquí. 

Pop 

Que  les  busquin.  Encara  no  m’han  dit  res 
pera  que’ls  ajudés  a  trobaries. 

Trevallador  primer 
Jo  manés!  Ja’t  faría’ls  comptes  jo,  jal 
Pop 

Fugiu!...  (què  faries? 

Trevallador  segón 

Potser  no  se’t  veuria  més  el  pèl  per  aquí. 

Pop 

Infeliços! 

Trevallador  primer 

Potser  si  qu’encara’t  fem  llàstima!...  Gan¬ 
dul! 

Pop 

Si  que  me’n  feu  de  llàstima!  Totes  les  mi¬ 
sèries  de  la  vida  me’n  fan,  y  vosaltres  més 
que  ningú,  més  que  tothom!  Gandul!  Borrat¬ 
xo!  Tot  lo  que  volguèu  seré.  Vosaltres  feu 
molta  feyna,  es  veritat,  però  la  feu  pels  al¬ 
tres!  Jo  no!  jo  trevallo  pera  mi,  pera  mi  tot 
sol!  Sí,  que  me’n  feu  de  llàstima!  M’heu  dit 
lo  que  os  ha  donat  la  gana,  y  jo  no  os  he 
tornat  resposta.  Però  heu  volgut  conèixer  al 
Pop  per  dintre,  heu  volgut  saber  còm  visch, 
si  trevallo,  si  sóch...  lladre...  y  devant  d’ai¬ 
xò  no  que  no  callaré.  Si  que  me’n  feu  de 


llàstima!  Quan  os  veig  en  aqueix  moll,  tre- 
valiant  com  a  negres,  en  rnitj  d’una  boyra  y 
una  polç  que  os  entenebra’l  cervell,  traginant 
ferros,  portant  fustes,  y  a  les  vostres  espat¬ 
lles  aqueixos  sachs  de  blat  del  que  no’n  men- 
jarèu  ni  un  boci  de  pa,  sento  pietat  per  vos¬ 
altres,  y’m  veig  gran  en  mitj  de  la  meva  mi¬ 
sèria,  perque  sóch  lliure,  ben  lliure!  No 
estich  sota’l  jou  de  ningú! 

Trevallador  primer 

;Ets  lliure?  Vés  que  t’arrepleguin  en  un 
d’aquests  negocis  que  fas,  y  ja  veuràs  si 
en  seràs  de  lliure  aleshores! 

Trevallador  segón 

Mira  al  teu  company,  al  Gat  de  mar.  Li 
han  trencat  una  cama.  Veyàm  si  te  la  tren¬ 
quen  a  tu  també! 

-Trevallador  primer 

No  estaria  malament  el  Pop  no  més  ab 
una  cama. 

Trevallador  segón 

No  podries  caminar,  t’hauries  d’arrocegar 
per  terra!... 

Trevallador  primer 

Ha!  ha!  El  Pop  ab  una  cama  trencada!  Qui¬ 
na  fatxa! 

Pop 

Veurèm  si  jo’t  rompré’l  cap  y  encara  la  fa¬ 
ràs  més  bona! 

Trevallador  primer 

Au!  Probaho,  si  ets  tan  valent!  (El  Pop' 
va  per  tiràrseli  a  sobre ,  però's  deté  veyent  pas¬ 
sar  en  aquest  moment  al  Cabo  de  vigilància  ab 
dos  números.  El  cabo's  queda  y  els  dos  vigilants 
se'n  van  per  la  dreta  a  ocupar  els  seus  llochs.) 

Trevallador  segón 

Noys,  que  ve  la  patrulla! 

Trevallador  primer 

Deixemlos  estar  y  anèm!  ( Molts  dels  treva- 
lladors  desapareixen  per  distintes  direccions. 
Els  trevalladors  primer  y  segón  entren  a  la 
cantina ,  s’asseuen  prop  d'una  taula  y  demanen 
beure .) 

Pop 

Així!  Potser  me  deixarèu  sol  d’una  vega¬ 
da!  Au,  cap  a  dormir,  que  demà  heu  de  tor¬ 
nar  a  la  cadena,  infeliços!  Ah!  y  avans  d’aga¬ 
far  el  sòn,  preguéu  pel  Tsar,  el  vostre  pare, 
qu’encara  necessitèu  pare  vosaltres!  ( Tots 
han  anat  desapareixent  del  seu  entorn.  El 
Cabo  ,  desde  l'ultim  terme  ,  vigila  les  ac¬ 
cions  del  Pop.  Aquest  va  per  anarsen  y  el  Ca¬ 
bo'l  detura.) 

ESCENA  II 

El  Cabo,  el  Pop,  Cantiner,  DoNEsy  /'Home 
que  va  ab  elles ;  d'altres  que  beuen;  Treva- 
dors  primer  y  segón  dins  de  la  cantina.  En 
Peret  continua  assentat  al  tamboret  del  peu 
de  la  porta.  Poch  després  d'anarsen  tots  els 
trevalladors ,  s'haurà  adormit. 

Cabo,  al  Pop,  que  va  per  anarsen. 

Ep,  tu,  Pop!  i Ahónt  vas?  iQue  no  ho  sabs 
que  no  pots  anarhi  cap  al  port?  Mira  que  un 
dia’t  trencaré’l  cap! 

Pop 

Ola,  cabo  Nicolau!  (Volentli  agafar  la  mà 
pera  saludarlo.)  Feya  temps  que  no  os  veya. 
{Còm  anèm?  Toqueula,  home. 

Cabo,  molt  malhumorat. 

Encara  que  no’t  vegés  may  més,  no’s  per¬ 
dria  gran  cosa! 

Pop 

Ja  ho  sé.  Però  digueume,  cabo  Nicolau: 
{què  s’es  fet  el  Gat  de  mar? 

Cabo 

No’l  conech  al  Gat  de  mar.  Y  au!,  que  no 
vull  conversa,  y  vesten  al  teu  cau,  que’m 
compromets! 

Pop 

Si  os  parlo  d’aquell  xicot  llarch  y  prim, 
d’aquell  que  trevallava  ab  mi  no  fa  gayre  al 
moll... 

Cabo 

Ah,  ja,  vaja!  {D’aquell  que  ab  tu  desem- 
braçava  lo  que  al  moll  feya  nosa,  vols  dir? 
Donchs  mira,  ab  una  barra  de  ferro  li  han 
trencat  una  cama,  y  l’han  portat  a  la  presó. 
Vés  que  ab  tu  no  facin  lo  meteix! 

Pop 

Me  pensava  que  no’l  coneixíeu!  {Y  ab  una 
cama  trencada  l’han  dut  a  la  presó? 

Cabo 

Si,  ïy  què? 

Pop 

Ah!  res,  res.  Y  visca  la  humanitat,  {oy? 
{Veyèu  còm  sí  que’l  coneixíeu?  Y  deyeu 
que  no! 

Cabo 

Pop!  Pop!  Deixem  en  pau...  y  creume, 
vesten  a  geurel  No  t’hi ‘vull  veure  més  per 
aqui!  (. En  aquest  moment  se  trobaràn  els  tre¬ 
valladors  al  peu  de  la  cantina  y  sentiràn  el 
reste  de  la  conversa  del  Pop  y  el  Cabo.) 


Pop 

Bé,  cabo  Nicolau,  no  os  enfadèu-per  això. 

Cabo 

Ohl  No  os  enfadèu,  no  os  enfadèu!  Mira 
que  fa  temps  que  no’t  deixo  d’ull!  Ab  això, 
alerta!  Prou  xerrameca,  qu’es  l’hora  "de  la 
vigilància! 

Pop 

Ja  os  en  aniréu.  Y...  parlant  d’un’altra 
cosa:  {Y  la  vostra  dòna?  iy  els  vostres  fills? 
Ja  aniré  a  vèurels...  Ja  hi  penso,  ja  :  però 
com  que  tinch  tanta  feyna,  y  també  tinch  el 
cap  un  xich  tèrbol...  no’m  queda  temps  pera 
res,  creguèuho;  però  vaja,  ja’ls  aniré  a  veure. 

Cabo 

{Tu  venir  a  veure  als  meus?  {Que’t  vols 
dedicar  a  robar  per  les  cases,  ara? 

Pop 

No,  home,  no:  {per  què?  Si  en  aquest  moll 
hi  ha  coses  de  sobres  pera  tots  dos! 

Cabo,  aixecant  el  fusell  pera  pegarli  un  cop  de 
culata  al  cap. 

L’ànima  que  t’aguantal  No  sé  quin  sant 
me  deté!... 

Pop 

Cristo!  qu’estèu  cremat!  Os  heu  llevat  de 
mal  ayre  avuy,  cabo  Nicolau! 

Cabo 

Mira,  Pop:  demà  no  vull  veure  més  aques¬ 
ta  barraca  aqui.  Si  la  veig,  hi  calaré  foch 
ab  tu  a  dintre!  Ja  ho  tens  entès.  Au!  lluny! 
lluny  d'aquí,  que  no’t  vegi  més! 

Pop 

Està  bé,  home,  ja  me’n  aniré!  {Penséu  que 
n’hi  ha  poques  de  platjes  al  món?  Avans  no 
me’n  treguin  de  totes  ja  hauré  fet  l’ultim  ba¬ 
dall...  y  aleshores  si,  la  que  sia  la  derrera... 
al  sot,  y  jo  a  dintre,  ben  endintrel  Y  ales¬ 
hores  no  me’n  treurèu  de  la  derrera  platja, 
perque  os  faré  més  fàstich  que  ara! 

Cabo 

Ja’t  morissis  ara  meteix!  que’ns  dónes  més 
feyna  tu  que  tota  la  trepa  d’un  presidi! 

Pop 

{Veyèu?  No  fa  gayre  que  aquells  me  de- 
yen  que  no  trevallava,  que  sóch  gandul!... 
Aneuho  a  entendre! 

Cabo 

Que  no  t’ho  hagi  de  tornar  a  dir!  No’t  vull 
veure  mésperaquí.  Ab  això  a  geure,  y  aler¬ 
ta!  Mira  que’l  teu  cap  perilla!  (Desapareix 
el  Cabo  pel  fons  esquerra.) 

ESCENA  III 


Cantiner 


Els  metlxos,  dintre  la  cantina.  El  Peret, 
dormint.  Trevalladors  primer  y  segón 
continuen  al  peu  de  la  porta.  El  Pop 
s'haurà  quedat  devant  de  la  barraca  rumiant. 

Trevallador  primer 

Pop! 

Pop 

tQuè?  ^Encara  sóu  aquí  vosaltres? 

Trevallador  segón 
Sembla  que  l’autoritat  vetlla  per  tu. 
Trevallador  primer 

No’t  podràs  pas  queixar!  A  n’a  tu  si  que 
no’t  robaran,  ab  tanta  vigilància! 

Pop 

Si!  però  vaig  sense  sabates.  Potser  el  cabo 
ara  s’cuydarà  dels  meus  peus. 

Trevallador  primer 

Apa,  donchs;  y  que  no  t’hi  cansis  gayre! 


Si,  però  (qui  t’ajudarà?  Tu  sol  no  podràs... 

Pop 

Es  clar  que  no.  Malehitsigal... 

Cantiner 

El  Gat  de  mar  el  tens  ab  una  cama  tren¬ 
cada. 

Pop 

Vès  si  no’s  podien  haver  esperat  a  demà  a 
trencarli  res...  Calla!  Ja  tinch  qui  m’ajudarà. 

Cantiner 

íQue’t  manca  molta  feyna? 

Pop 

No.  El  fardo’l  tinch  desota  de  la  primera 
grúa  d’aquesta  banda  de  moll.  No  mès  me 
cal  treure’ls  rems  de  la  barca,  passar  el  7Voç, 
carregar  el  fardo  y  durlo  cap  aqui.  Tu  com 
sempre  deixa  la  porta  del  celler  d'aqui  al 
derrera  oberta. 

Cantiner 


Trevallador  segón 

Y  ten  compte  ab  el  cau,  Pop!  Vès  que  demà 
enlloch  de  barraca  no  hi  trobis  un  braser. 


D’això  no’n  tinguis  ansia.  Però...  alerta, 
Pop! 


Pop 


Pop 

Palaus  d  aquests  ray ,  que  ab  poques 
hores  se’n  fan  molts  si  convé! 


No  tinguis  por.  La  fosca  de  la  nit  ens  aju¬ 
da. 


Cantiner 


Trevallador  primer 

Vaja,  adeu,  Pop!  (  Els  dos  trevalladors 
se'n  van  pel  fons  esquerra .) 

ESCENA  IV 

Els  meteixos  ,  menys  els  dos  trevalladors.  El 
Pop  s'haurà  quedat  un  moment  pensatiu  y 
de  prompte  s'dirigeix  a  la  cantina.  Avans 
d'entrarhi  s'adona  d'en  Peret  que  dorm. 
Se’l  mira  y  entra  a  dins  pera  parlar  ab  el 
Cantiner.  Tota  la  escena  dels  dos  molt  con¬ 
fidencial  y  misteriosa. 

Cantiner,  al  vèurel  entrar. 

Ula,  Pop!  Ja  t’esperava. 

Pop 

Prou  que  m’ho  penso...  Però’l  dimoni  del 
cabo  Nicolau  m’ha  entretingut  y... 

Cantiner 

Ja  ho  he  vist,  ja!  Bé...  iy  còm  ho  te¬ 
nim  això? 


Bé...  però...  íde  qui’t  valdràs? 

Pop 

.  Ja  ho  tinch  pensat.  Me  sembla  que  no 
erraré’l  tret.  Deixam  fer  a  mi.  (Va  per  sortir 
y  el  Cantiner  el  crida. 

Cantiner 

Escolta,  Pop. 

Pop 

iQuè? 

Cantiner 

iVols?...  (Fent  l’acció  de  dar  diners). 

Pop 

Sí,  dom. 

Cantiner 

dTot...  o...? 

Pop 

Si,  tot. 


Pop 

íjo?  tot  a  punt.  No  més  cal  fer  el  fet. 


(Seguirà  ) 


August  Barbosa 

CONCERTS 

ORFEÓ  CATALÀ 

Dos  concerts  públichs  ha  donat  i’«Orfeó 
Català»  al  teatre  de  Novetats  (dies  24  y  29 
de  maig ),  y  abdós  concerts  han  sigut  èxits 
franchs  y  veritables  pera  nostra  seriosa  ins¬ 
titució,  honor  de  l’art  choral  y  de  Catalunya. 

L’«Orfeó  Català»,  mercès  al  talent  y  cons¬ 
tància  del  mestre  Lluís  Millet  y  demés  pro¬ 
fessors;  mercès  a  la  voluntat  dels  choristes  y 
a  la  fe  qu’en  l’Art  tenen  uns  y  altres,  ha  es¬ 
devingut  lo  que  avuy  es:  un  perfecte  conjunt 
choral  que  pot  atrevirse  ab  les  obres  dels  co¬ 
lossos  de  la  música,  ab  la  certesa  d’eixirne 
victoriós. 

Així  l’«Orfeó  Català»,  que’ns  ha  encisat 
ab  les  modestes  y  sentides  cançons  de  la 
terra,  ha  pogut  paralelament  captivarnos  ab 
les  obres  més  profondes  y  genials;  es  prou, 
pera  crèureho,  la  interpretació  grandiosa  do¬ 
nada  a  les  dues  composicions  musicals  de 
Palestrina  y  de  Bach,  que  s’anomenen  Sta¬ 
bat  Mater  y  Komm,  Jesu,  komm. 

Cantà  l’«Orfeó»,  en  el  primer  concert,  ab 
gran  expressió  y  justesa,  matisant  y  accen¬ 
tuant  d’una  manera  admirable,  les  següents 
obres:  El  Cant  de  la  Senyera ,  Millet;  Les 
flors  de  maig ,  Clavé;  Negra  sombra ,  Mon- 
tes;  Cançó  de  noys,  Grieg;  Montanyes  regala¬ 
des  (cançó  popular),  Sancho  Marraco;  Nit 
d'abril ,  Gibert;  La  mort  de  l'escolà ,  Nicolau; 
Stabat  Mater ,  Palestrina;  Vina,  Jesús ,  vina, 
Joan  Sebastià  Bach;  Teresa ,  Nicolau;  Cap¬ 
tant,  Nicolau;  Els  Segadors ,  Millet.  Per  trac- 
tarse  d’obres  conegudes  del  públich  (menys 
la  Nit  d'abril  y  Vina,  Jesús,  vina )  ,  llur  in¬ 
terpretació  per  l’«Orfeó  Català»  ja  no  ha  de 
lloarse. 

La  Nit  d'abril ,  com  acabèm  d’escriure,  fou 
cantada  per  primera  volta.  En  Gibert,  so- 
bre'ls  versos  d’en  Maragall,  ha  escrit  una 
ben  construhida  pàgina  musical  que,  si  no’s 
tractés  d’una  primera  audició,  consideraríem 
més  recomanable  per  la  factura  y  disposició 
de  les  veus  que  per  la  invenció  melòdica.  No 
obstant  caldrien  altres  audicions  pera  no  for- 
malisar  opinions  aventurades. 

Però  la  segona  part  d’aquest  primer  con¬ 
cert  cridà  poderosament  l’atenció  dels  filar- 
mònichs:  là  omplenaven  dos  prodigis  d’art 
choral:  el  Stabat  Mater  de  Palestrina  y  el  mo- 
tet  Komm,  Jesu,  komm  de  Bach. 

El  Stabat  Mater  (obra  no  executada  per 
l’«Orfeó»  desde  l’any  1899)  es  una  de  les 
obres  mestres  de  Palestrina.  El  gran  simpli¬ 
ficador  de  la  música  mitjeval  interpretà’ls 
tètrichs  y  dolorosos  accents  dels  tercets  lla¬ 
tins  de  Jacopone  da  Todi  ab  extraordinària 
sobrietat  y  expressió  Feu  resaltar  l’impon¬ 
derable  sentiment  del  poeta  ab  la  grandesa 
d’una  música  inspirada  y  plena,  allunyada 
de  tot  accent  profà,  música  verament  espiri¬ 


tual,  en  la  qual  no’s  pot  trobar  la  més  petita 
taca  de  frevolitat  o  de  mal  gust.  L’art  ab  que 
Palestrina  combinà  les  vuyt  veus  (repartides 
en  dos  chors)  en  el  Stabat  Mater,  es  un  art 
impecable,  un  model  de  tècnica  musical;  qui 
com  Palestrina  pogué  fondre  la  ciència  del 
músich  ab  els  místichs  dalens  de  l’ànima,  ha 
d’ésser  considerat  com  gran  eutre’ls  grans  y 
mestre  entre’ls  mestres. 

Y  després  de  Palestrina,  Bachl  Després  del 
Stabat  Mater ,  el  motet  a  vuyt  veus  (en  dos 
chors)  Komm ,  Jesu ,  komm! 

Més  modern  que  Palestrina,  Bach  va  es¬ 
clarint  el  complicat  teixit  delscontrapuntistes 
y  dels  polifonistes;  sa  música  es  la  base  més 
forta  pera  la  naixença  de  la  música  moderna. 

Per  tant,  el  motet  Komm ,  Jesu,  komm  es 
una  obra  colossal.  L’oyent  pot  fruhirhi  tot 
l’art  de  Bach:  la  severitat,  la  perfecció  abso¬ 
luta  de  la  forma,  revestida  de  quelcom  de 
sacre,  de  quelcòm  d’èpich...  pot  fruhirhi  una 
harmonisació  nova  y  hardida,  y  sobre  tot 
una  melodia  modesta  y  alhora  enlayrada... 

El  motet  Komm ,  Jesu  komm  consta  de 
quatre  temps:  Lento,  Vivace,  Allegretto  y 
Ària.  Hermosíssims  els  quatre,  expressen 
maravellosament  els  mols  del  poeta;  pera  no 
detallar  esmentarèm  tan  sols  la  música  que 
acompanya’l  vers  de  1 ' Aria 

Si  fos  del  just  el  meu  derrer  sospir, 

música  que  arriba  al  summum  de  la  expres¬ 
sió  y  del  sentiment  religiós. 

L’«Orfeó  Català»  tant  en  el  Stabat  Mater 
com  en  el  motet  de  Bach,  estigué  per  demunt 
de  tots  els  elogis.  Tasca  com  la  que  portà  a 
terme  la  nit  del  24  del  present  mes,  perma- 
neixerà  inesborrable  en  la  memòria  dels  qui 
tinguerem  la  sòrt  de  gaudiria.  El  mestre  Mi¬ 
llet,  la  professora  senyora  Wehrle,  y  els 
mestres  Cornellà,  Salvat  y  Pujol,  reberen 
ovacions  extraordinàries,  però  justíssimes,  al 
acabar  el  gran  motet  de  Bach. 

En  el  segón  concert,  s’interpretaren  com¬ 
posicions  premiades  en  la  «Festa  de  la  Mú¬ 
sica  Catalana»  d’enguany,  a  qual  festa  no 
assistirem  per  no  haverse  dignat  invitarnos 
els  qui  governen  l’«Orfeó  Català».  En  gene¬ 
ral,  les  composicions  premiades  són  d’una 
perfecta  mediocritat,  no  apareixenthi  cap 
d’aquelles  notes  que  marquen  una  fita  en  la 
historia  de  les  nacionalitats  musicals. 

Les  composicions  cantades  foren  en  pri¬ 
mer  lloch  uns  Cants  escolars  (a  càrrech  de  la 
secció  de  nens).  Els  dos  primers  se  titulen 
La  familia  y  L'Orfanet ,  y  són  originals  d’en 
Civil.  El  primer  es  de  melodia  senzilla  y  me¬ 
langiosa;  el  segón,  d’escassa  importància 
musical,  no  revela  grans  facultats.  El  terç, 
Els  mals  companys,  es  el  millor  de  tots;  son 
autor,  en  Lambert,  ha  escrit  una  melodia 
moguda  y  de  bon  efecte.  El  quart  es  de  la 

senyoreta  Freixas,  se  titula  Els  petits  estu¬ 
diants ;,  y  es  infantívol  de  debò,  potser  un 
xich  massa.  Resumint:  ab  totes  aquestes 
obretes  no’s  formaria  un  nou  Jugend-Album 
com  ei  de  Schumann:  n’estèm  segurs. 

Seguidament  la  senyoreta  Beatriu  Costa, 
acompanyada  al  piano  per  la  senyora  Antò¬ 
nia  Jubés  de  Puiggener,  interpretà  Tres  me¬ 
lodies  d’en  Civil,  que  no  demostren  excés 
d’inventiva;  y  la  senyoreta  Mercè  Fonollar, 
acompanyada  al  piano  per  en  Joan  B.  Lam- 
bert,  cantà  Dues  melodies  d’en  Cugul,  pobra 
d’inspiració  la  primera,  més  sentida  la  se¬ 
gona. 

Altres  composicions  premiades  foren  can¬ 
tades  també:  la  Cançó  de  la  Bandera ,  d’en 
Lambert;  el  Kiries  y  el  Sanctus  de  la  Missa 
de  Glòria ,  d’en  Mas  y  Serracant,  y  algunes 
cançons  populars  compostes  per  en  Lambert 
y  altre  autor  anònim;  El  soldat  y  la  donzella , 
El  mestre ,  La  mort  de  la  nuvia  y  Els  tres 
tambors. 

En  dit  concert  s’executaren  a  més  El  cant 
de  la  senyera ,  Mi  llet;  la  Nit  d'abril ,  d’en  Gi¬ 
bert,  que’ns  produhi’l  meteix  efecte  qu’en  la 
primera  audició;  Captant ,  d’en  Nicolau;  Els 
Segadors ,  y  els  dos  colossals  prodigis  Stabat 
Mater ,  de  Palestrina,  v  Komm,  Jesu ,  komm , 
de  Bach,  rebent  l’«Orfeó  Català»  una  ovació 
tan  grandiosa  com  merescuda. 


Associació  Musical 

L.’«Associació  Musical  de  Barcelona»  ha 
donat  públicament  tres  concerts  que  demos¬ 
tren  son  avenç  y  son  entusiasme.  A  més  del 
lloable  bon  desitj  d’interpretar  y  executar 
correctament  les  obres,  ha  sorprès  als  conco- 
rrents  la  seriositat  dels  programes  que  l’«As- 
sociació»  li  ha  presentat.  Tenim,  donchs,  un 
nou  element  públich  de  cultura  musical,  al 
qual  felicitèm  desitjantli  honra  y  profit. 

Els  concerts  de  l’«Associació»  han  tingut 
lloch  al  teatre  de  Novetats  (23,  25  y  27  de 
maig),  mereixent  aplaudiments  y  felicitacions 
tot  els  que  hi  intervingueren. 

En  el  primer  concert,  que  com  els  se¬ 
güents  fou  dirigit  pel  mestre  Lamote  de 
Grignon,  s’executà  (instruments  d’arch)  el 
Concert  en  re  major  de  Hàndel,  y  el  famosis- 
sim  oratori  de  Beethoven  pera  sopràn,  tenor, 
bariton,  chor  y  orquestra,  que’s  titula  Chris- 
tus  am  Oelberger  (Crist  en  el  Mont-Olivet) . 
Dit  oratori  pertany  a  la  primera  època  de 
Beethoven;  son  estil  careix  de  la  severa  gran¬ 
desa  que  caracterisa  les  derreres  obres  del 
gran  mestre,  però  conté  fragments  inspira- 
dissims,  pàgines  admirablement  escrites.  En 
el  meteix  concert  la  senyoreta  Soler  inter¬ 
pretà  un  recitat  y  una  aria  de  Mozart,  y  la 
orquestra’s  feu  aplaudir  en  Varia  de  Bach  y 
en  el  cèlebre  minuet  de  la  Ifigenia  a  Aulida , 
de  Gluck. 


En  el  segón  concert,  l’«Associació  Musical^ 
interpretà  la  Cantata  140  de  Bach,  Wachet 
aus  (Desperteu),  pera  sopràn,  tenor,  baix, 
chor  y  orquestra.  Obra  de  gran  importància, 
ofereix  pàgines  d’una  solidesa  y  severitat 
que  sorprenen,  fruhintshi  també  melodies 
plenes  d’encís  y  d’ingenuitat.  El  final  de  la 
cantata  (choral)  produhí  grandiós  efecte,  es¬ 
sent  repetit  entre  grans  aplaudiments  al  mes¬ 
tre  Lamote  de  Grignon  y  solistes.  Després  la 
senyoreta  Correa  cantà  correctament  Varia 
Ah perfido,  de  Beethoven,  y  la  orquestra  exe¬ 
cutà  la  Simfonia  en  mi  bemol  de  Mozart  y  el 
conegut  Concert  en  re  major  de  Hàndel. 

Y  en  el  derrer  concert,  la  Simfonia  en  do 
major  de  Haydn,  obra  bellissima  y  que  cons¬ 
titueix  un  dels  més  ferms  puntals  de  la  sim¬ 
fonia  moderna,  proporcionà  grans  aplaudi¬ 
ments  al  mestre  Lamote,  com  també  la  gran 
cantata  de  Bach  Jesu  der  du  meine  Seele  (A 
Jesús ,  ànima  meva),  obra  que  s’executà  inte¬ 
gra  a  Barcelona  per  primera  vegada,  y  que 
conté  admirables  fragments.  Mereixen  es- 
mentarse  V aria-duetto,  ab  acompanyament 
d’orgue,  y  les  aties  de  tenor  y  de  baix.  Foren 
molt  aplaudits  l’organista  senyor  Daniel,  y 
els  solistes  Bosch  y  Segura,  acabant  el  con¬ 
cert  ab  la  segona  audició  de  Voratori  de 
Beethoven  Christus  am  Oelberger. 

Acabat  el  concert,  el  mestre  Lamote  rebé 
una  entusiasta  ovació  del  públich,  ovació 
que  dèu  ferse  extensiva  a  tots  els  elements 
de  l’«Associació  Musical  de  Barcelona». 

Geroni  Zanné 


NOVES 

La  Unió  Catalanista  ha  organisat  els  se¬ 
güents  actes: 

Al  centre  catalanista  «L’Avenç»,  de  Cor¬ 
nellà  del  Llobregat  (adherit  a  la  Unió),  hi 
tindrà  lloch  el  diumenge  dia  4,  a  les  4  de  la 
tarda,  un  meeting  de  propaganda  en  el  que 
hi  pendràn  part  els  següents  oradors:  Jo- 
seph  M.a  Roca,  Gibert,  Llorens,  Baró,  San- 
saívador,  Bertràn,  y  Marti  y  Julià,  president 
de  la  Unió  Catalanista.  Els  expedicionaris 
sortiràn  de  Barcelona  ab  el  tren  de  les  3  de 
la  tarda. 

El  dissabte  dia  3  a  l’«Associació  Catala¬ 
nista»  de  Valls  en  Joan  Llorens  hi  donarà 
una  conferencia  sobre’l  tema  «Nacionalis¬ 
me»,  y  el  diumenge  dia  11  ,  a  la  nit,  a 
l’« Associació  Verdaguer»  de  Vilassar  de 
Dalt,  tindrà  lloch  una  vetllada  a  la  memòria 
de  Mossèn  Cinto  en  la  que  hi  parlaràn  per 
la  Unió  Catalanista  els  senyors  Roig  y  Pruna 
y  Pere  B.  Tarragó. 

El  governador  de  Barcelona,  d’aquesta  in- 
sula  que  Vhidalgo  infatuat  té  sempre  posada 


JOVENTUT 


357 


en  mans  barroeres,  cercà  y  trobà  la  manera 
de  sospendre’lwee/íM#  que’ls  del  «Progrés  Au¬ 
tonomista»  havien  organisat  el  passat  dijous 
en  commemoració  de  l'Assamblea  catalanista 
de  Barcelona.  No  tenintne  prou  ab  això’l  go¬ 
vernador,  posà  també  entrebanchs  a  la  cele¬ 
bració  de  la  vetllada  que’ls  de  l’«Aplech  Ca¬ 
talanista»  volien  celebrar  el  divendres,  vet¬ 
llada  en  la  que  devien  llegirse  varis  frag¬ 
ments  de  l’obra  Cuba ,  original  del  capdill 
cubà  en  Joseph  Marti.  Però  a  la  llista  de 
proeses  n’hi  mancaven  encara  ,  y  el  mo.- 
dern  virrey  trobà  també’l  medi  de  que’l  dis¬ 
sabte  se  sospengués  el  meeting  nacionalista 
del  «Centre  de  Dependents  del  Comerç  y  de 
la  Indústria»,  y  a  major  abundament  se- 
grestà’ls  derrers  números  de  La  Tralla  y  del 
Progrés ,  aquest  ultim  sense  prèvia  denuncia 
que  sapiguém:  per  lo  qual  l’home,  tement 
haverse  excedit  en  son  zel  y  haver  fet  una 
etzegallada,  determinà  tornar  els  exemplars 
del  Progrés  a  sos  proprietaris:  la  denuncia 
sembla  que  vingué  després. 

Continúa,  donchs,  la  era  Jeliz  de  les  heroi- 
cidades  de  Yhidalgo.  Mala  senyal  pera’l  go¬ 
vern  d’en  Villaverde,  que  ab  arbitrarietats  fa 
patent  sa  feblesa  y  que  per  mediació  del 
Sancho  Gonzàlez  Rothwos  està  ressucitant 
al  Catalanisme,  aquesta  hidra  que  ja  haviem 
quedat  qu’era  ben  morta  y  putrefacta  segons 
sentencia  dels  rotatius  castellans. 

La  veritat  es  que  l’únich  que’ns  feu  un 
xich  de  mal  fou  en  Maura,  aquell  oportunista 
de  qui  tant  ens  riuriem  si  per  desgracia  no 
tinguéssim  també  nosaltres  massa  oportu¬ 
nistes  al  nostre  costat.  Dels  demés  inconsú- 
tils,  ja’s  diguin  lliberals  o  conservadors,  ja 
s’anomenin  Villaverdes  o  Morets,  O’Neales 
o  Hinojosas,  Socias  o  Gonzàlez  Rothwos, 
no’n  podém  dir  mal  perque  a  la  hidra  la 
mantenen  ben  viva,  y  coleando ,  y  fins  a  son 
entendre  fent  separatismo . 

Trevallém,  donchs,  pel  nostre  compte 
sense  fer  cas  de  la  patuleya  famolenca  a  qui 
tanta  feyna  donèm  fins  sense  proposàrnosho. 
Que  vagin  escarrassantse,  que  no’ns  ve 
d’aquí.  Ara’ls  catalanistes  hem  honorat  a  la 
República  Cubana  entenent  complir  un  dever 
de  conciencia.  Hem  fet  bé.  Mes  no  per  hono¬ 
rar  a  pobles  com  Cuba  devèm  oblidar  la  mis¬ 
sió  que’ns  senyalarem  y  que  consisteix  en  tre- 
vallar  solspe’r  nostraCatalunya.  Suumcuique. 
Això  devèm  seguir  fent,  més  que  sentirnos  re¬ 
demptors  y  que  pretendre  des/acer  e ls  enluer- 
tos  que  hagi  fet  Yhidalgo  desfacedor  al  arriar 
la  bandera  de  la  República  de  les  Antilles. 
,;N’hem  protestat?  Donchs  prou.  Ja  protestarà 
Cuba  si  li  convé,  que  això  es  compte  seu.  Els 
del  «Progrés»  ja  han  realisat  lo  que’s  propo¬ 
saven;  de  la  simpatia  dels  autonomistes  cata¬ 
lans  ja’n  té  probes  el  lliberrim  poble  cubà:  en¬ 
debades  seria,  donchs,  anar  al  derrera  de  sos 
representants  diplomàtichs,  que  al  capya  la  fi 


són  polítichs  y  com  a  tals  ens  interessen  molt 
menys  que  com  a  cubans. 

iQue  tindria  res  d’estrany  que,  al  dirigir- 
nos  a  n’ells  pera  bé  del  seu  poble  afrontat 
y  del  nostre  dret  escarnit,  hi  trobéssim  el  po- 
litich  avans  que’l  cubà?  iY  no  fóra  molt  na¬ 
tural  que’l  pohtich  d’allà  hagués  sigut  con¬ 
vidat  a  dinar  per  un  polítich  d’aquí,  y  per 
aquesta  causa  o  altra  consemblant  sobrepo¬ 
sés  els  assumptos  d’Estat,  en  que  la  buena 
forma  es  el  todo,  a  la  rahó,  al  dret  y  a  la  jus¬ 
tícia? 

Ab  els  vers  representants  del  poble  cubà, 
de  sa  societat  natural,  de  ses  entitats  vives, 
de  sa  ciutadania  honrada,  anemhi  sempre: 
però  tinguém  compte  ab  els  representants 
oficials,  ab  els  politichs,  que  solen  ésser  la 
mentida  surant,  la  vera  opressió  de  les  na¬ 
cions,  y  que  si  ve  a  tom  se  les  venen  y’s  ve¬ 
nen  ells  meteixos  per  un  plat  de  llenties. 

No  oblidém  que  som  nosaltres  catalans 
qui  déu  redimir  a  Catalunya,  y  que  lo  que 
no  fem  nosaltres  per  ella  menys  ho  faràn  els 
que  no  hi  tenen  cap  obligació. 

Això  es  lo  pràctich  y  això  es  lo  català.  No 
perdém,  donchs,  el  temps,  ni  permetèm  que 
Yhidalgo’ ns  posi  en  ridícul:  val  més  que’l 
temps  li  deixèm  perdre  a  n’ell  fent  les  seves 
especials  ridiculeses;  y  lo  cert  es  que  no’ns 
costarà  ni  li  costarà  gayre,  perque  en  tota  sa 
vida  no  ha  fet  altra  cosa. 


De  FExtrèm-Orient  arriben  noves  gravissi 
mes.  La  esquadra  russa  d’en  Rodjestvensky 
ha  sofert  una  desfeta  complerta.  En  el  prò¬ 
xim  número  parlarém  ab  més  extensió  d’un 
fet  de  tanta  importància. 

La  Veu  fa  notar  que  ab  la  persecució  del 
Catalanisme  iniciada  per  en  Gonzàlez  Roth¬ 
wos  coincideix  la  predicació  contra  la  indús¬ 
tria  catalana  a  Madrid  y  a  Valladolid;  y  afe¬ 
geix  qu’encara  que  sembla  conjurat  el  perill 
d’un  tractat  de  comerç  ab  França  que  fóra 
perjudicial  a  Catalunya,  els  representants  de 
nostres  societats  econòmiques  que  van  a  Pa¬ 
rís  ja  sabràn  complir  sa  obligació  devant  de 
lo  que’s  presenti. 

La  Veu  remarca  que  cal  fixarse  en  que 

han  «coincidit»  els  atachs  a  la  indústria  de  Catalunya 
ab  campanyes  d’exageració  d’actes  catalanistes  y  ab 
la  persecució  del  Catalanisme,  ja  com  a  medi  de  soli- 
viantar  els  esperits  llençantlos  a  radicalisme  de  doctri¬ 
na,  ja  com  a  medi  de  fer  veure  que'l  nacionalisme  té 
una  direcció  que,  per  ara,  no  més  la  veuen  els  nostres 
enemichs. 

Ja  estàn  avisades,  donchs,  les  forces  vives , 
y  nosaltres  quedèm  enterats. 

Però  deixant  apart  la  direcció  que  al 
Catalanisme  vulguin  atribuhirli  sos  ene¬ 
michs,  nosaltres  ens  fixarèm  sols  en  aqueixos 


JOVENTUT 


358 

radicalismes  de  doctrina  a  que  La  Veu  fa  alu- 
sió,  y  que  no  són  altres,  per  lo  que  la  Unió 
Catalanista's  refereix,  que’ls  de  voler  l’ auto¬ 
nomia  complerta  de  Catalunya. 

Aquests  són,  y  temps  ha  que’ls  coneix  tot- 
hòm,  els  nostres  radicalismes.  Ni  tenim  per 
què  amagarlos,  ni  val  a  badar.  Una  vegada 
més  hem  d’objectar  que’ns  agraden  les  coses 
clares;  ara  cadascú  que  obri  com  millor  li 
sembli  pera’l  bé  de  Catalunya.  • 

En  una  de  les  anteriors  noves  parlém  ab 
menyspreu  dels  politichs. 

Entenemnos: 

Tothòm  sab  que’l  Catalanisme  admet  to¬ 
tes  les  accions  honrades,  y  per  lo  tant,  l'ac¬ 
ció  política  que  ho  sia  sempre’ns  mereixerà 
respecte. 

Lo  que  hi  ha  es  que  a  la  politica  sol  férse- 
la  servir  de  tapadora  a  personals  concupis¬ 
cències  y  egoismes;  y  aqueixa  falsa  política 
que  may  va  agermanada  ab  la  sinceritat  ni 
ab  la  ciència  de  ben  regir  els  pobles,  es  la 
que  combatèm.  Ho  fem  per  rahons  de  digni¬ 
tat. 

En  cambi,  es  per  conveniència  0  per  natu¬ 
ral  necetat  per  lo  que’ns  combaten  a  nosal¬ 
tres  els  morts  de  gana  inconsútils  que  tenen 
a  Barcelona  son  orgue  en  El  Liberal.  Y  tot 
es  cantar  les  absoltes  al  nacionalisme,  cuyo 
partido  (que  no  ha  estat  may  partido  perque 
no  fa  política  de  la  falsa)  consideren  dividit 
en  fragmentos.  (Vegis  l’article  de  Ions  de  El 
Liberal  del  divendres). 

Y  vinga  disertar  q ls  pedants  de  El  Liberal 
sobre’l  Catalanisme  y  sobre  l’Assamblea  de 
Barcelona  de  1904.  Y  vinga  dir  que  fou  un 
fracàs,  y  vinga  donarnos  lliçons  d’assignatu¬ 
res  que  no  coneixen  ni  pel  forro.  N’hi  ha  per 
trencarshi  de  riure. 

Ens  diuen  adulteradors  de  la  doctrina  na¬ 
cionalista,  y  ens  diuen  filosops  bunyols,  y’s 
fan  una  olla. 

No’ls  entenèm,  com  no  entenèm  ni  volèm 
entendre  les  politiqueries  centralistes  (de  vi¬ 
vidors)  qu’ells  patrocinen. 

Pera  entendrehi  ens  caldria  deixar  d’ésser 
lo  que  som;  es  a  dir,  decents. 

Com  pera  entendre  ells  en  coses  de  Cata- 
lanisme’ls  caldria  deixar  d’ésser  lo  que  sem¬ 
pre  han  sigut,  són  y  seràn:  es  a  dir,  burros. 

Ja  qu’hem  parlat  de  l’Assamblea  de  Bar¬ 
celona,  fóra  injust  no  dedicar  unes  quantes 
paraules  de  cortesia  al  senyor  governador  de 
la  provincià ,  ja  que  a  n’ell  devèm  el  que  no 
pogués  celebrarseal  «Progrés  Autonomista» 
el  meeting  ab  que’l  Catalanisme  s  proposava 
commemorar  dita  Assamblea. 

El  governador  no'l  sospengué  explicita- 
ment  el  meeting ,  però  feu  quelcom  més,  tota 
vegada  que  privà  als  oradors  de  comentar 


cap  de  les  Bases  de  dita  Assamblea  ni  de  les 
anteriors. 

Així,  donchs,  sense  trobarnos  en  estat  de 
guerra,  sens  estar  privats  de  cap  de  les  ga¬ 
ranties  constitucionals,  sense  que  noves  dis¬ 
posicions  formulades  pels  cossos  llegislatius 
hagin  posat  fóra  de  la  lley  al  Catalanisme,  el 
governador  de  Barcelona  ha  fet  lo  que  no  po¬ 
drien  fer  els  més  alts  poders  d’un  estat  cons¬ 
titucional. 

Saludèm  al  nou  Quijote\  saludemlo  per  sa 
valentia  y  arrogancia;  saludemlo  en  l’actual 
actitut  gallarda  d’emprenedor  d’aventures, 
perque  si  volguéssim  esperar  que  les  tals 
aventures  fossin  finides,  ja  no’l  podriem  sa¬ 
ludar:  hauríem  de  jalearlo.  Aixi  li  ha  passat 
sempre  a  Vhidalgo :  començar  ab  arrogàncies 
y  acabar  ab  còmichs  escalabraments.  Cò- 
michs  pera’ls  altres,  tristos  pera  ell. 

No  diguèm  res  de  si  també  són  còmichs 
els  que  li  fan  chor,  els  hidalgüelos  que  ab  els 
pomposos  noms  de  El  País ,  El  Liberal ,  Im- 
parcial,  etc.,etc.,y  ab  un  heroisme  d’allò  més 
imponent,  no’s  desdenyen  de  combàtrens  ca- 
ballerosamente  ab  paraulades  de  carreter,  tals 
com  cobardes ,  traïdores,  criminales ,  clenca- 
les.. .  et  sic  de  cceteris. 

Y  viva  la  libertad,  y  viva  la  constitución. 

çY  ara  pregunten  vostès  si  ens  trobém  a 
Turquia  o  en  una  de  les  nacions  tiranisades 
per  estats  autocràtichs?  Donchs  no,  senyors, 
que’ns  trobém  a  Catalunya,  sots  la  benigna 
protecció  de  l’alkady  Gonzàlez  Rothwos  . 

Ah!  No’ns  recordàvem  de  qu’en  Villaver- 
dediu  que  pot  obrir  les  Corts,  ni  de  que  te¬ 
nim  diputats  que  poden  anar  a  defensarnos. 

Veyàm  què  faràn  entre  tants  LIBERALES 
y  entre  tants  REPUBL ICANOS  que,  més 
que  férloshi  chor  com  es  son  dever,  procura- 
ràn  ofegalshi  la  veu  y  acabar  d’acreditar  la 
política  espanyola. 

Veyàm,  els  nostres,  còm  el  faràn  valdre’l 
seu  dret! 

Van  desapareixent  els  pochs  homes  que 
significaven  alguna  cosa  dintre  la  desgracia¬ 
da  política  espanyola,  de  la  Restauració  ençà. 
Morts  en  Cànovas  y  en  Sagasta ,  creyen 
molts  que  l’única  figura  politica  de  talla  era 
la  d’en  Francisco  Silvela,  que  durant  la  me¬ 
nor  edat  d’Alfons  XIII  havia  fet  concebir  es¬ 
perances  sols  per  haver  lograt  un  dia  qu’en 
Cànovas  s’enfadés,  y  per  haverli  restat  uns 
quants  disidents.  Prompte’s  vegé  qu’en  Sil¬ 
vela  no  anava  enlloch  ni  portava  res  a  dintre 
com  a  politich,  per  més  qu’estés  carregat, 
segons  molts  deyen,  de  ciència  y  de  sentit  juri- 
dich.  Com  a  home  d’acció  ell  meteix  va  ferse 
la  sentencia  ara  fa  dos  anys,  declarant  que’s 
retirava  de  la  politica  perque,  amant  de  la 
patria,  li  devia  avans  que  tot  sinceritat,  y 
sincerament  confessava  qu’ell  no  servia. 
Aquest  fou  el  millor  acte  de  sa  vida,  acte  re- 

velador  d’una  llealtat  que  serien  incapaços 
de  tenir  els  altres  politichs  de  fama,  ab  tot  y 
ésser  llur  fama  menor  que  la  d’en  Silvela, 
que  certament  havia  tingut  força  aduladors, 

10  qual  fa  més  remarcable  son  desprendi- 
ment. 

Devant  de  les  idees  noves  que  nosaltres 
sustentèm,  devant  del  Catalanisme,  en  Sil¬ 
vela  no  sapigué  resoldre  res;  tingué  la  intui- 
ció  del  nostre  dret,  mes  sos  prejudicis  unita- 
ristes  el  desorientaren,  com  a  tot  politich 
castellà,  y  hagué  de  declaràrsens  enemich 
encarniçat.  La  seva  apologia,  donchs,  no  se- 
rém  nosaltres  qui  la  faci ,  perque  ni  com  a 
amich  ni  com  a  enemich  hem  pogut  may 
veure  que  s’apartés  de  lo  vulgar,  per  no  dir 
de  lo  dolent. 

Els  castellans  tampoch  enaltiran  gayre  sa 
memòria,  malgrat  les  encomiàstiques  necro- 
logies  de  compromis  que  a  sa  mort  han  pu¬ 
blicat  tots  els  diaris. 

A  Barcelona  no  ha  manifestat  condol  per 
sa  mort  sinó  alguna  que  altra  dispersa  ex- 
personalitat  del  que  fou  partit  conservador. 

Per  fi  el  diumenge  pogueren  celebrar  un 
meeting  nostres  companys  de  l’«Aplech  Cata¬ 
lanista»,  si  bé  es  veritat  que  havien  sigut  ob- 
sequiats  ab  guardes  de  vista  colocantse  un  es¬ 
tol  de  poliçons  al  carrer,  e  instalanlsee n  el  me- 
teix  local  de  l’«Aplech»  un  inspector  enca¬ 
rregat  de  posar  el  veto  a  una  infinitat  de 
qüestions  (que  a  la  cuenta  deuen  ésser  peca¬ 
minoses)  si  es  que’ls  oradors  intentaven  trac¬ 
taries  en  llurs  discursos. 

Mes  els  de  l’«Aplech»  tenien  preparat  un 
notari  prompte  a  aixecar  acta  de  les  prohibi¬ 
cions  que  l’inspector  fes,  per  si  aquestes  no 
resultaven  ajustades  a  la  legalitat.  Es  la  ma¬ 
nera  com  hauria  d’haverse  procedit  ja  de  dies 
avans,  en  previsió  de  les  desmasies  de  qui, 
eregit  en  autoritat,  s’excedís  en  ses  atribu¬ 
cions  sentintse  dictador  quan  potser  ab  prou 
feynes  té  capacitat  pera  escriure  al  dictado. 

Ho  dihèm  per  nostre  insigne  Sancho  , 
qu’en  son  excessiu  amor  per  aquesta  terra 
no  sembla  sinó  qu’estigui  resolt  a  ferse  po¬ 
pular  en  ella.  Y  potser  ho  lograrà  ab  molta 
facilitat,  però  J ay !  quina  popularitatm  és  des- 
consoladora.  Ell  qu’estava  en  tan  bones  re¬ 
lacions  ab  les  forces  vives  d’aquí,  ens  sembla 
que  acabarà  per  renyirhi  portat  de  son  aixe- 
labrament  inconsúiil,  y  allavors,  adeu  les  i  1  u- 
sions  de  vida  patriarcal  exercint  d’advocat  en 
aquesta  Barcelona  qu’es  tan  bona  si  la  bos¬ 
sa  sona,  encara  que  sia  tierra  de  hijos  es- 
púreos. 

Li  valdria  més  plegar  y,  complint  ab  sos 
devers  de  diputat  de  no  recordèm  quin  dis¬ 
tricte  de  allende ,  anar  al  Congrés  a  represen¬ 
tar  a  sos  electors,  que  tan  oblidats  té.  Y  això 

11  dihèm  desinteressadament,  puig  ja  pot 
compendre  que’l  reclàm  que’ns  fa  als  catala¬ 


nistes  y  l’impuls  que  dóna  a  nostra  causa 
ens  faràn  molta  falta. 

Tornant  al  meeting  de  l’«Aplech»,  devèm 
dir  qu’en  ell  feren  us  de  la  paraula’ls  senyors 
Roig  y  Pruna,  Balmas,  Manau,  Vidal,  Ta¬ 
rragó  y  Ribé,  els  quals  foren  aplaudits  ab 
entusiasme  per  la  nombrosissima  gentada 
que  omplia  per  complert  el  local  y  que’s  di- 
solgué,  un  cop  termenat  l'acte,  al  crit  de 
«Visca  Catalunya!» 

Diu  El  Poble  Català ,  parlant  de  Yhidalgo : 

Orgullós  ab  els  que  creu  febles,  els  afronta  perque’ls 
té  per  incapaços  de  revolta;  mes  quan  li  ensenyen  les 
dents,  quan  no  sab  còm  sortirse  dels  mals  passos  a  que 
l’ha  dut  la  seva  ridícula  temeritat,  aleshores  passa  per 
totes  les  baixeses  de  la  més  depriment  reculada.  Però 
ay  del  qui  les  hi  recordil 

Sempre  ha  sigut  així:  orgullós  ab  els  fe¬ 
bles,  crudel  ab  els  que  ha  fet  esclaus  explo- 
tantlos  en  nom  de  la  civilisació...  Hèusela 
aqui  l’obra  de  Yhidalgo:  crudel  unes  voltes, 
servil  altres,  inútil  sempre.  Perque,  en  comp¬ 
tes  de  trevallar,  sempre  ha  preferit  viure  a 
la  esquena  dels  demés. 

Aixi  avuy  la  prempsa  castellana,  responent 
a  ses  tradicions  d'hidalguía ,  insulta  als  cata¬ 
lans  qu’estimen  a  sa  terra;  y  ab  to  altisonant, 
creyent  que  la  força  està  de  sa  banda,  lo 
menys  que’ls  diu  es  egoistes.  Mes  els  bons 
catalans  no  n’han  de  fer  cas  dels  llenguts  que 
no  tenen  sinó  llengua  pera  insultar  a  qui  els 
manté. 

Ja  vindrà  dia  que  s’hi  faràn  un  nus,  a  més 
dels  molts  que  han  tingut  de  fershi  durant  la 
seva  gloriosa  historia,  els  hereus  d’Her- 
nàn  Cortés  y  Pizarro  tan  encertadament  ju- 
dicats  pel  periòdich  catalanista  que  més 
amunt  esmentèm. 


Dels  concerts  donats  públicament  per 
l’«Orfeó  Català»  n’hem  parlat  (vegis  la  sec¬ 
ció  corresponent  en  aquest  meteix  número), 
perque  s’hi  entrava  pagant.  En  cambi,  no’ns 
es  possible  donar  compte  de  la  «Festa  de  la 
Música  Catalana»  celebrada’l  passat  diumen¬ 
ge,  perque  sols  s’hi  entrava  per  invitació,  y 
l’«Orfeó  Català»  no  ha  tingut  a  bé,  com  de 
coslúm,  convidarnos.  Per  lo  que  afecta  a 
nosaltres,  particularment,  no  tenim  res  que 
dirhi,  per  més  que  al  públich  pot  semblarli 
estrany  que  una  entitat  que  quan  li  convé’s 
vanta  d’ésser  una  institució  eminentment  ca¬ 
talanista,  consideri  de  piljor  condició  a  un 
periòdich  nacionalista,  perque  no  es  de  sa¬ 
gristia  o  de  capelleta,  que  a  certs  rotatius 
que  tant  se’ls  en  dóna  de  l’art  nostre  com  de 
la  terra  ahont  mengen  el  pa.  Això  no  es  obs¬ 
tacle  pera  que  nosaltres,  imparcialment  com 
sempre,  consignèm  els  èxits  de  l’«Orfeó», 
donchs  per  altra  banda  ja  sabèm  qu’en  mol¬ 
tes  empreses  artístiques  se  déu  atendre  pre- 

ferentment  a  certes  conveniencies  personals. 
Una  cosa  es  l’«Orfeó»  com  a  institució  cho- 
ral  y  un’altra  cosa  es  el  caciquisme  que  hi 
pugui  haver  en  sa  Junta  directiva;  un  com¬ 
plert  equilibri  o  una  absoluta  perfecció  no’s 
solen  trobar  en  obres  humanes. 

Estenguém,  donchs,  un  vel  misericordiós 
sobre  certes  miseries. 


L’«Associació  Wagneriana»  ha  donat  una 
audició  de  varies  escenes  dels  Mestres  Can- 
tayres  de  Nuretrberg,  dels  dos  primers  ac¬ 
tes.  Reberen  molts  aplaudiments  les  senyo¬ 
retes  Puig  y  Dachs,  els  senyors  Bosch,  Pa¬ 
rés,  Boadella  y  Muller  (cantants),  y  el  mestre 
Domènech  Espanyol. 

Altre  concert  tingué  lloch  dissabte  a  la 
Sala  Estela,  a  càrrech  de  la  pianista  senyo¬ 
reta  Aznar,  qui  interpretà  obres  de  Beetho- 
ven,  Brahms,  Mendelssohn,  Weber,  Chopin, 
Dubois,  Schubert,  Wagner  y  Liszt.  La  se¬ 
nyoreta  Aznar,  que  demostrà  intuició  y  exe¬ 
cució  brillant,  fou  molt  aplaudida. 

Publicacions  rebudes: 

Trascant  per  l’Alt  Bergadà  y  per  la  serrala¬ 
da  pirenenca  del  Mitjorn ,  per  Joseph  Arman- 
gué.  Aquest  bonich  relat,  que  ja  haviem  tin¬ 
gut  ocasió  de  llegir  en  el  Butlletí  del  «Centre 
Excursionista  de  Catalunya)) ,  ha  sigut  publi¬ 
cat  per  son  autor  en  un  elegant  tascible.  La 
obreta  del  senyor  Armangué’s  recomana  no 
sols  per  lo  agradós  de  l’estil  en  les  minucio¬ 
ses  descripcions  que  conté  de  comarques  y 
llochs,  sinó  també  per  les  atinades  conside¬ 
racions  que  a  l’autor  sugereix  freqüentment 
l’espectacle  de  la  vida  pagesivola,  tan  poèti¬ 
ca  als  ulls  de  molts  excursionistes.  Com  a 
excursionista,  se  complàu  més  l’autor  devant 


dels  diversos  aspectes  de  la  naturalesa  que 
devant  de  les  escenes  dels  poblets  obra  dels 
homes.  Així  escriu : 

Qualsevulga  població  de  tots  els  paisos  qu’he  visitat 
val  més,  en  igualtat  d’habitants,  que  qualsevulga  vila 
catalana,  y  fins  a  Nova-Zelanda,  a  Fidji  y  a  Taití  tenen 
més  ayre  civilisat  y  més  científica  y  comercial  em¬ 
penta. 

El  sentit  pràctich,  el  temperament  resistent,  certa  al- 
tivesa  natural  y  l'amor  al  trevall  són  qualitats  que  no’s 
poden  negar  als  nostres,  mes  se  veuen  neutralisades 
per  la  superficialitat,  la  mala  eduGació,  el  pèssim  exem¬ 
ple,  els  antiquats  sistemes  d’ensenyança,  l’administra¬ 
ció  envilida,  la  política  mesquina  de  baixeses  y  la  falta 
d’idealisme.  Quan  l’afició  al  guany  aprofita  un  salt 
d’aygua,  fent  malbé  la  sublim  bellesa  de  la  terra,  hi 
viuen  uns  quants  infeliços  més  en  forma  d’obrers,  uns 
quants  estirats  més  en  forma  de  burgesos,  mes  no  au- 
menta  gens  el  benestar  y  esplendor  de  la  nostra  terra. 

No  os  enfadèu  de  la  llarga  digressió.  Puch  equivo- 
carme,  mes  pretench  treure  ensenyançes  de  l’excursio¬ 
nisme;  sóch  catalanista,  no  per  lo  que  valèm,  sinó  per 
lo  que  conech  que,  ben  dirigits,  podèm  arribar  a  val¬ 
dré,  y  pera  valer  hem  de  començar  per  dirnos  les  dolo¬ 
roses  veritats,  no  fent  com  els  de  certes  terres  condemp- 
nats  a  no  aixecarse  perque  fins  en  son  immens  ensorra¬ 
ment  s’estàn  cantant  joyosament  les  propries  alabançes. 

Es,  donchs,  recomanable  tant  per  son  fons 
com  per  sa  forma  l’obra  del  senyor  Arman- 
gué. 

Claror  de  posta ,  quadro  dramàtich  per 
Pompeyo  Crehuet,  de  quina  estrena,  efectua¬ 
da  ab  èxit  a  Romea’l  dia  31  del  passat  març, 
donarem  compte  oportunament.  Preu,  una 
pesseta . 

Postals  commemoratives  de  la  nova  Casa 
de  Concerts  de  l’Orfeó  Català,  en  les  que  hi 
figuren  els  retrats  de  l’autor  del  projectat  edi¬ 
fici,  senyor  Domènech  y  Montaner,  y  els  del 
president  y  principals  personalitats  artísti¬ 
ques  de  l’Orfeó. 

Fidel  Giró  impressor.  —  Carrer  de  València,  233. 


NOSTRE  FOLLETI 

Ab  el  plech  1 6  que  avuy  repartim  queda  termenada  la  traducció  de 
DAFN1S  Y  CLOE  que  ha  feta  expressament  pera  Joventut  el  nos¬ 
tre  company  de  redacció  en  Ramón  Miquel  y  Planas. 

A  continuació,  y  formant  part  del  volúm  de  Dafnis  y  Cloe,  segui¬ 
rà  la  bellíssima  rondalla  mitològica  d’Apulei  Amor  y  Psiquis  posa¬ 
da  per  primera  vegada  en  català  pel  meteix  traductor. 

Abdues  obres  reunides  formaran,  donchs,  un  sol  volúm  baix  el  tí- 
tul  general  de 

LES  AMORS  DE  DAFNIS  Y  CLOE 

Y  DE  AMOR  Y  PSIQUIS 


Redacció  y  Administració: 

Plaça  del  Teatre,  6,  entresol. 

LA  DESFETA  RUSSA 

Els  qui  creyem,  al  començament  de  la 
guerra  rus-japonesa,  segur  el  triomf  de  Rús¬ 
sia  tan  bon  punt  aquest  estat  desenrotllés  el 
seu  immens  poder  militar  y  maritim,  hem 
degut  reformar  el  criteri.  Poch  a  poch  la 
Rússia  ha  anat  descobrint  les  llagues  y  mi¬ 
sèries  interiors  que  subsisteixen  com  en  al¬ 
tres  temps;  els  vicis  que  l’afebleixen  y  els 
cranchs  que  se  la  mengen.  Caygut  sorollosa¬ 
ment  a  terra’l  prestigi  exterior,  els  mals  de 
dintre  han  sobreixit  alhora. 

El  desastre  irreparable  que  la  marina  mi¬ 
litar  russa  ha  sofert  al  freu  de  Korea,  ha  se¬ 
nyalat  l’hora  de  la  decadència  pera  l’imperi 

dels  Tsars.  La  hecatombe  de  Mukden  ha  re¬ 
percutit  sobre  les  aygües.  En  Rodjestvensky, 
l’almirall  qui  duya  en  son  vaixell  de  guerra 
la  fortuna  de  Rússia,  jeu,  mal  ferit,  en  un 
hospital  del  Japó.  Ara’s  presenta  en  tota  sa 
tràgica  tristesa  la  odisea  de  la  segona  Es¬ 
quadra  del  Pacifich.  Ix  de  Libau  el  dia  6 
d’octubre  de  l’any  passat,  y  el  22  del  meteix 
mes,  provoca’l  ridicul  y  deplorable  incident 
de  Dogger  Bank,  canonejant  als  inofensius 
pescadors  de  Hull.  Aquest  incident,  que  tan 
fatal  podia  ésser  pera  Rússia,  demostrà  l’es¬ 
tat  de  neurosis  en  que’s  trobaven  els  marins 
d’en  Rodjestvensky.  Com  diuen  els  caste¬ 
llans,  los  dedos  se  les  antojaban  huéspedes; 
per  tot  arreu  veyen  torpillers  japonesos,  y 
tenebrositats  de  la  pèrfida  Albión,  meteix 
que’ls  nostres  mansos  anglòfobs.  Y  poch  a 
poch  ,  l’aparentment  formidable  esquadra 
pel  canal  de  Suez,  o  donant  la  volta  pel  cap 
de  Bona  Esperança,  després  d’un  llarguissim 
y  hardit  viatge  y  mercès  a  l’amistat  y  bene- 
volença  que  li  demostren  les  autoritats  fran¬ 
ceses  dels  ports  y  badies  africans  y  asiàtichs, 
arriba  al  freu  de  Korea  y... 

...  el  dia  27  de  maig  reb  el  primer  atach 
d’en  Togo,  vora  la  ja  cèlebre  illa  de  Tsushi- 
ma,  perdent  entre  altres  els  coraçats  Boro- 
dino,  Imperator  Alexandre  III ,  Kniaz-Suva- 
roz«,  y  alguns  creuers;  després,  a  la  nit  so¬ 
freix  un  horrorós  atach  dels  contra-torpillers 

y  torpillers  japonesos,  ab  noves  y  terribles 
perdues,  y  finalment,  el  día  28,  tres  naus  de 
l’almirall  Nebogatoff  y  el  coraçat  Orel  abai¬ 
xen  el  pabelló  de  la  Santa  Rússia,  y  els  de¬ 
més  coraçats  y  creuers,  perseguits  implaca¬ 
blement  per  en  Togo,  s’enfonsen  en  les  ay- 
gües. 

Y  en  Rodjestvensky,  l’almirall  qui  surt  de 
Libau  pera  venjar  els  desastres  de  Port-Ar- 
thur,  y  de  rsushima,  Talmirall  qui  déu  cas¬ 
tigar,  devant  d'una  forta  esquadra,  a  n’en 
Togo  y  a  en  Kamimura  per  ses  passades  vic¬ 
tòries,  es  trobat  pels  japonesos,  ferit  y  deses¬ 
perat,  dins  d’un  contra-torpiller,  car  ja  no  té 
cap  coraçat  que  li  dongui  abrich.  Heusaquí 
còm  ho  descriu  en  Togo:  «Nostre  destructor 
Saeanami  capturà,  al  caure  la  tarda  del  27 
de  maig,  al  sur  de  l’illa  d’Urleung,  el  des¬ 
tructor  rus  Biedovy  en  el  qual  foren  trobats 
l’almirall  Rodjestvensky  y  un  altre  almirall, 
greument  ferits  abdós,  ab  altres  vuytanta 
russos,  entre  ells  l’estat  major  del  Kniaz-Su- 
varow ,  que  s’enfonsà’l  27  de  maig;  tots  foren 
fets  presoners». 

Ha  determinat  en  gran  part  la  débàcle 
russa  la  preparació  dels  japonesos  pera  la 
guerra,  y  a  més  la  situació  geogràfica  del 
camp  de  batalla.  Déu  anys  s’han  pres  els 
súbdits  del  Mikado  com  temps  precis  y  ne¬ 
cessari  pera  la  Uuyta  gegantina  que  s’apro¬ 
pava.  Dèu  anys  organisant  l’exèrcit,  cons- 
truhint  la  flota,  estudiant,  trevallant,  sense 
vacilacions  ni  defalliments.  Aixi  ía  guerra  ha 
sigut  pera  ells  una  successió  de  victòries,  co¬ 
ronades  per  la  gran  batalla  naval  deTsushi- 
ma,  el  Trafalgar  del  segle  xx.  L’almirall 
Togo,  el  Nelson  groch,  l’astut  y  pacient 
mari  que  lluytava  prudentment  ab  la  convic¬ 
ció  de  que  derrera  l’enemich  que  tenia  de¬ 
vant  n’hi  havia  un  altre,  al  trobarse  ab 
aquest  s’hi  ha  abrahonat  com  una  fera,  sense 
donarli  repòs,  ni  de  nit  ni  de  dia,  fins  a  dei- 
xarlo  estenellat,  auxiliat  son  geni  militar  per 
la  disciplina  y  valor  dels  seus  homes,  per  les 
condicions  immillorables  dels  seus  vaixells 
de  guerra.  La  guineu  s’es  tornada  lleó. 

Però,  tot  y  reconeixent  les  virtuts  civiques, 
polítiques  y  militars  del  poble  japonès,  s’ha 
de  confessar  palesament  que’l  gran  y  més 
formidable  enemich  de  la  Santa  Rússia  ha 
sigut  el  meteix  rus. 


La  Santa  Rússia,  esclavitzada  per  un  cen¬ 
tralisme  embrutidor  que  destrueix  totes  les 
iniciatives  individuals,  s’ha  trobat  desorgani- 
sada,  ab  els  serveys  abandonats,  ab  una  ad¬ 
ministració  corrompuda,  ab  un  exèrcit  sense 
preparació  pera  la  guerra  moderna,  ab  una 
esquadra  heterogenia  y  feble.  Y  també  s’ha 
trobat  ab  súbdits  malcontents,  vexats,  opri¬ 
mits:  ab  polonesos,  catòlichs  y  jueus  acotats 
encara  pel  terrible  ukàs  de  10  de  desembre 
de  1865  que’ls  priva  d’adquirir  proprietats; 
ab  unaCurlandia  yab  una  Livonia  dominades 
per  la  ignorància;  ab  una  Lituania  empobri¬ 
da;  ab  una  Finlandia  avans  lliure,  culta  y  fe¬ 
liç,  y  actualment  despossehida  de  ses  lliber¬ 
tats  nacionals. 

Tot  això,  y  la  corrupció  en  tots  els  ordres 
públichs,  ha  dut  l’imperi  dels  Tsars  a  la  des¬ 
feta  naval  de  Tsushima.  Un  remey  queda,  no 
obstant,  als  malhaurats  russos,  y  es  remem- 
brar  fets  passats  de  llur  historia.  Els  russos, 
durant  la  guerra  de  Crimea,  se  trobaren,  si 
fa  0  no  fa,  com  ara.  Qui  llegeixi  les  següents, 
ratlles  de  l’historiayre  francès  M.  Théophile 
Lavallée,  cambiant  època,  noms  y  llochs  pot 
aplicaries  a  l’actual  moment:  uRus  y  lladre 
són,  segons  confessió  dels  meteixos  russos, 
dues  paraules  idèntiques;  els  més  ilustres 
generals,  els  primers  funcionaris  de  l'imperi, 
els  magistrats  no  s’avergonyien  d’enriquirse 
mitjançant  furts  y  vexacions  continuades,  y 
pot  afirmarse  que  del  primer  Mentschikoff 
ençà,  malgrat  el  meteix  Pere’l  Gtan,  l’impe- 
ri’s  troba  en  ple  saqueig.  Els  oficials  supe¬ 
riors  encarregats  de  provehir  llurs  tropes  es¬ 
peculaven  sobre’ls  queviures  y  el  vestuari, 
sense  curarse  dels  efectes  desastrosos  que’n 
podien  resultar  pera  la  salut  y  la  vida  dels 
soldats:  els  grans  dignataris  de  l’imperi  s’a- 
propriaven  els  diners  que’ls  hi  entregaven 
pera  reparar  y  completar  el  material;  cada 
militar  robava  segons  el  grau  que  tenia;  qua¬ 
si  tots  els  jutges,  malgrat  les  disposicions  pre¬ 
ses  per  l’Emperador  desde’l  començament  de 
son  regnat,  venien  la  justícia.  Convictes  d’ay- 
tals  delictes,  molts  generals  foren  degradats 
y  condempnats  a  servir  com  senzills  soldats, 
y  no  pochs  senadors  foren  desterrats  a  Sibè¬ 
ria.  La  mà  de  Nicolau  1  caygué  pesadament 
sobre’ls  culpables,  però  si  els  abusos  se  come¬ 
teren  ab  menys  audacia,  no  desaparegueren 
del  tot». 

^Tindrà  Nicolau  II  la  energia  de  son  glo¬ 
riós  avant-passat  pera  castigar  als  autors  de 
la  terrible  y  desastrosa  guerra  rus-japonesa? 

Geroni  Zanné 


DEFALLIMENT 
Y  ESPERANÇA 

Tenint  en  compte  que’ls  organismes  so 
cials,  ja  naturals,  ja  artificials,  a  l’igual 
que’ls  individuus,  neixen,  creixen,  se  desen¬ 
rotllen  y’s  moren;  que  sa  vida  es  més  o 
menys  llarga  segons  tardin  més  o  menys  a 
complir  el  fi  a  que  virtualment  estàn  desti¬ 
nats,  arribant  la  mort  un  cop  aquest  fí  està 
complert;  y  sobre  tot,  no  oblidant  que’ls  or¬ 
ganismes  artificials,  més  encara  que’ls  al¬ 
tres,  pera  viure  y  ésser  útils  deuen  emmot- 
llarse  a  les  condicions  qu’exigeixen  les  cir¬ 
cumstancies  de  Iloch  y  temps,  creguerem 
qu’era  de  tot  punt  convenient  estudiar  el 
modo  d’ésser  y  les  condicions  de  vida  dels 
organismes  qu’estaven  destinats  a  la  predi- 
cació  y  defensa  de  l’autonomisme  català. 

Prompte’ns  convencerem  de  que,  si  bé  les 
institucions  y  entitats  autonomistes  eren 
nombrosissimes  ,  certament  moltes  d’elles 
eren  nades  d’ambicions  o  afanys  de  figurar 
d’alguns;  que  altres  ho  eren  d’un  persona¬ 
lisme  diferent,  però  més  anorreador  si  cab; 
y  per  ullim,  que  no  eren  pas  massa  les  quina 
naixença  era  producte  de  bons  y  enlayrats 
desitjós  y  qu'existíen  per  bon  motiu. 

Fos  lo  que  fos,  unes  y  altres  existien,  ergo 
tenien  un  fi  a  cpmplir,  y,  una  volta  complert 
aquest,  devien  desaparèixer. 

Y  vegerem  ab  pena  que,  més  tart,  tenint 
ja  gran  nombre  d’eíles  son  fi  virtual  com¬ 
plert,  no  desapareixien,  continuaven  sa  vida 
aparent,  aguantades  tan  sols  per  l’amor  pro- 
pri  d’uns  quants,  pochs  o  molts,  que,  ilusos, 
creyen  qu’ells,  sols,  podien  donar  vida  a  en¬ 
titats  e  institucions  per  mortes  que  fossin,  y 
enorgullits,  no  volien  que  desaparegués  la 
part  externa  de  sa  obra,  y  que  anés  la  part 
útil,  la  interna,  a  contribuhir  a  la  vida 
d’un’altra  entitat  més  gran,  més  poderosa  y 
de  fins  més  enlayrats. 

No  veyen  clar  que,  essent  l’estol  dels  auto¬ 
nomistes  més  nombrós  cada  jorn,  era  arri¬ 
bada  l'hora  en  que,  deixant  de  banda  sepa¬ 

racions  y  divisions  injustificades,  se  desllin- 
dessin  bé’ls  camps  entre’ls  que  tenien,  en 
certs  ordres  d’idees,  opinions  diferentes.  Ab 
això  s’assoliria  la  vera  separació,  que,  feta 
amistosament,  no  fóra  may  obstacle,  ans  al 
contrari,  afavoriria  l’ac.oblament  de  tots  els 
autonomistes,  fos  quina  fos  llur  manera  de 
pensar,  en  els  moments  en  que  sigués  neces¬ 
sari  pera  la  Causa  comú. 

Y  quan  nosaltres  exposarem  nostres  opi¬ 
nions  respecte  aytals  qüestions,  uns  ens  di¬ 
gueren  romàntichs,  altres  ens  tractaren  de 
polítichs  a  la  espanyola ,  y  altres,  més  nobles 
y  assadollats  de  bona  fe ,  afirmaren  ex-catedra 
que  lo  que’ns  guiava  no  era  altra  cosa  que 
l’ambició  personal.  Ningú  ens  cregué. 

EI  temps  ha  passat,  y  hem  vist  ab  fonda 
pena  còm  desapareixien  algunes  de  les  insti¬ 
tucions  y  entitats  autonomistes  de  llarga  his¬ 
toria.  Ja  ho  haviem  previst:  era  una  cosa 
fatal.  Sabíem  que  no  la  podíem  evitar  sa 
mort,  però  hauriem  volgut  que,  avans  de 
morir,  fossin  aprofitades  les  forces  que  tin¬ 
gueren,  quelcom  de  bo  y  sà  d’elles,  y  jun- 
tantho  ab  les  més  fortes  y  més  vives,  fér 
quelcòm  de  nou. 

Ha  sigut  inútil  tot:  han  mort  sense  que  res 
se’n  pugui  aprofitar.  Les  unes  han  sigut  sui- 
cides,  les  altres  han  mort  victimes  d’insà  y 
brutal  personalisme. 

Moltes  y  moltes  ne  queden  encara;  però 
no  esbrinèm  .  Unes  duhen  vida  raquitica, 
altres  són  ja  quasi  mortes,  y  les  més  tenen 
en  son  si  el  virus  que  les  ha  de  matar.  Que 
poques  són  les  que  tenen  vida  sana,  robusta 
y  forta! 

Com  no  pot  menys  de  succehir,  això  ha 
produhit  cert  defalliment  força  perjudicial 
pera  nostra  causa.  Y  lo  pitjor  es  que,  per 
ara,  no’s  veu  remey  pera’l  mal. 

Demà...  qui  sab!  Es  possible  que  la  nove¬ 
lla  generació,  ab  educació  diferenta  de  la 
nostra  y  no  oblidant  les  amargues  lliçons  de 
la  experiencia,  se  substregui  a  funestes  in¬ 
fluencies  y’s  faci  superior  no  veyent  altra 
cosa  que  la  causa  santa  que  li  estarà  enco¬ 
manada. 

Y  si  no  ella,  un’altra.  Y  vindrà  un  temps 
en  que,  homes  veritables  ja,  els  catalans  sa- 
bràn  defensar  com  cal  y  fer  triomfar  la  Causa 
de  la  Veritat  y  la  Justícia. 

D’això  n’estèm  certs.  Els  homes,  els  orga- 


JOVENTUT 


364 

nismes  socials  moren:  sols  les  idees  sanes 
no  moren,  y  un  jorn  o  altre  dominen,  y  ales¬ 
hores  triomfen  la  Veritat  y  la  Justicia. 

Si,  aquesta  es  nostra  única  esperança, 
puig  sabèm  que’l  jorn  en  que  aquestes  s’im¬ 
posin  triomfarà  la  Causa  catalana. 

Mes  nosaltres...  no  ho  veurèm  pas. 

Trinitat  Monegal 


UNA  VISITA 

Al  mati  hi  haviem  anat  pera  demanar 
hora  al  doctor  conegut  nostre,  havèntsens 
senyalat  la  de  les  tres  de  la  tarda  pera  visi¬ 
tar  el  benèfich  asil. 

Ab  tota  puntualitat  ferem  cap  a  l’establi¬ 
ment.  A  nostra  entrada  una  reixa  alta  y  refor¬ 
çada  grinyolà,  tancantse  bon  punt  forem 
dins.  Ens  conduhiren  a  una  de  les  depen- 
dencies  principals  de  la  casa:  una  mena  de 
sala  de  confiança  pera  rebre  les  visites  de  la 
Direcció,  habilitada  aquella  tarda  pera  sala 
d’actes,  puig  s’hi  donava  una  audició  de 
gramofon  ,  escoltada  ab  devotíssima  aten¬ 
ció  pels  asilats  d’un  altre  benèfich  establi¬ 
ment:  d’un  asil  de  nens  y  nenes  escrofu- 
losos. 

Y  feya  alegria  y  tristor  alhora  contemplar 
aquell  estol  de  nafrats  que  s’entusiasmaven 
ab  les  notes  del  jOh  Paradiso!  de  L' Africana, 
y  les  del  Ride  pagliaccio  dels  Pallaços ,  lo 
meteix  que  ab  les  de  la  jota  dels  Gigantes  y 
cabezudos ,  y  les  dels  couplets  d'en'  Fregoli. 
Era  un  espectacle  que  feya  llàstima  y  enter- 
nia  de  debò. 

Després  passarem  a  visitar  els  reclosos.  Co¬ 
mençarem  per  la  secció  de  dònes:  atravessa- 
rem  un  immens  pati  y  ja’ns  hi  trobarem. 

Dònes  de  totes  edats,  fesomies  y  comple¬ 
xions  se  passejaven  quietament,  silenciosa¬ 
ment  per  l’assoleyat  jardi.  Algunes  restaven 
assegudes  en  els  banchs  de  pedra,  ab  posat 
estúpit,  la  vista  esgarriada  y  deixant  anar  de 
tant  en  tant,  a  mitja  veu,  mots  incoherents 
y  a  voltes  ininteligibles  qu’esglayaven. 

A  una  d’elles  ens  va  semblar  reconèixerla: 
se  passejava  tota  sola,  ab  el  cap  baix,  mi- 
rantse  ab  freqüència  les  mans  y  espolsàntse- 
les  l’una  ab  l’altra:  era  una  noya  que  havia 
figurat  molt  en  el  món  elegant,  una  de  les 
noyes  més  distingides  y  més  hermoses  de 
nostra  societat...  En  ses  faccions  encara  s’hi 


descobrien  vestigis  de  la  passada  hermosura, 
y  en  tots  sos  ademans  hi  restava  com  un 
ritme  de  suprema  distinció... 

Apartèm  d’ella  la  vista...  les  llàgrimes  ens 
enterboleixen  els  ulls... 

— Senyor  doctor,  senyor  doctor!... — sento 
que  crida  una  pobra  alienada. — 

Ens  girèm  y  veyém  una  dóna  alta,  ben 
plantada,  roja  de  galtas,  un  xich  entrada  en 
anys. 

— Vostès  no  saben  res... — continuà  la  de¬ 
ment — res... 

— {Per  què? — replicà’l  doctor.  — ;Per  què, 
Francisca?... 

— Perque  no  saben  fer  cervells  nous... 
—Ah! 

—  Quan  sàpiguen  fer  cervells  nous  sabràn 
fer  alguna  cosa,  que  ara  no  saben  ferres,  lo 
que’s  diu  res  .. 

— Vaja,  adeu,  Francisca,  no  t’hi  amohinis 
ab  aquestes  coses...  deixaho  estar... 

—  Passiho  bé,  ab  la  companyial... — 

Pugèm  una  escala  y  ens  trobém  en  un  al¬ 
tre  departament:  ^el  de  les  epilèptiques. 
D’aquestes  moltes  no’s  mouen  del  llit,  y  si’s 
lleven  es  per  poques  hores.  A  algunes  d’elles 
les  monges  que  les  custodien  les  hi  han 
d’aixugar  constantment  les  babes... 

D’aquest  departament  passèm  al  de  les 
agitades,  de  les  furioses.  Varies  dònes,  tam¬ 
bé  de  totes  edats,  se  passejaven  per  la  sala 
ab  actituts  y  mirades  gens  tranquilisadores, 
començant  a  dirigirnos  tot  seguit  mots  insul¬ 
tants  y  frases  obscenes...  Una  d’elles,  més 
atrevida  que  ses  companyes,  començà  a  ame- 
naçarnos  y  a  escomètrens  d’obra,  y  si  no 
arribém  a  ésser  llestos  a  tancar  la  porta  de 
la  sala  en  que’ns  trobàvem  pera  passar  a  la 
d’imbècils,  d’idiotes,  la  cosa  hauria  acabat 
probablement  ab  una  escena  violenta  y  dolo¬ 
rosa. 

Aquesta  sala  es  la  més  pacífica  de  totes. 
Hi  tenen  alberch  no  les  que  han  perdut  el 
juhi,  sinó  les  que  no  l’han  tingut  may,  les 
d’inteligencia  cretina,  atrofiada  en  son  nai¬ 
xement,  les  que  no  han  arribat  encara  a 
pensar  ni  discernir...  Y  a  n’aquestes  si  que 
dóna  bo  de  vèureles...  Sa  principal  deria 
consisteix  en  ferse  y  desferse’l  llit,  tasca  que 
les  té  ocupades  gayrebé  tot  el  dia...  L’es¬ 
perit  d’imitació,  innat  en  el  ser  humà,  es 
lo  únich  que  les  mou.  Com  qu’elles  veuen 

fer  y  desfer  els  llits  a  les  monges,  d’aqui  la 
seva  obsessió... 

Sortirem  de  la  secció  de  dònes  per  hont 
hi  havíem  entrat.  Al  jardi  s’hi  havia  situat 
una  petita  orquestra  de  nens  escrofulosos,  ab 
motiu  de  celebrarse  la  festa  de  las  Hijas  de 
Maria  en  el  manicomi.  De  cop  dues  aliena¬ 
des  aparegueren  al  mitj  de  la  plaça  y  comen¬ 
çaren  a  dançar...  Y  vinga  dar  voltes  y  més 
voltes,  fins  que  les  hi  rodà’l  cap. ..  Si  no  s’ha¬ 
guessin  assentat  en  un  dels  banchs  de  pe¬ 
dra,  haurien  caygut. 

Al  penetrar  en  la  secció  d'homes,  tot  se¬ 
guit  notarem  la  diferencia  que  hi  ha  ab  la  de 
les  dònes:  arreu  més  silenci,  més  correcció, 
més  modos,  més  vergonya  per  part  dels  asi- 
lats.  Enlloch  una  mala  expressió,  un  mal 
gesto,  una  actitut  agressiva.. .  Ben  al  contra¬ 
ri,  a  nostre  pas,  respectuosos,  la  majoria’s 
treyen  la  gorra  o  la  boyna  y  ens  saludaven 
cortesment  donantnos  el  «Deu  los  guart»  o 
les  genèriques  Buenas,  molt  comedits.  Nos¬ 
altres  els  hi  contestàvem  afectuosament. 

En  cridarem  un  que  saltava  y  ballava  feya 
estona.  ; 

— {Què  hi  ha,  Peret? — li  feu  el  doctor. 

— {Què  vol  que  hi  hagi?  Molt  y  mal  repar¬ 
tit...  Després  {sab  què  hi  ha?  Qu’en  aquesta 
casa  si  no’ns  curèm  ab  la  cuyna ,  no’ns  cura- 
rèm  ab  res,  perque  de  medecina  no’ns  en  do¬ 
nen  cap... 

— Bé,  home,  bé!...  Endevant! 

— Passiho  bé...  però  pensi  en  les  medeci¬ 
nes,  que’m  vull  curar  pera  sortir  d’aqui... 
que  ja  n’estich  tip  d’estarmhil... 

— Hi  pensaré,  hi  pensaré!...  Adeu,  Peret! 

— Passihobé,  ab  la  companyia!  — 

Y  tornà  a  son  interromput  balloteig,  a  sa 
monomania  coreogràfica. 

Entrarem  en  un  menjador.  Més  de  tres 
cents  asilats  estaven  sopant  AI  vèurens  varis 
d’ells  se  llevaren  la  gorra,  ab  tot  y  trobarse 
atrafegats  devorant  el  bacallà  ab  patates  y 
salsa  que’ls  havien  servit.  Alguns  ens  sa¬ 
ludaren  de  paraula.  Fins  n’hi  hagué  un  que 
ab  la  forquilla’ns  oferi  un  tall. 

Seguirem  les  demés  dependencies:  el  forn, 
la  cantina,  la  vaqueria,  la  imprenta,  la  fuste¬ 
ria...  tot  tan  nét,  tan  polit!...  En  aquestes 
dues  últimes  hi  ha  trevalls  dels  reclosos  ve¬ 
rament  notables. 

Entrarem  a  un’altra  sala.  En  aquesta  gay- 

rebé  tots  els  llits  eren  ocupats.  Hi  havia’ls 
que,  mancats  de  sensibilitat,  se  troben  en  un 
estat  semicatalèptich.  Alguns  d’ells  fan  l’efec¬ 
te  de  verdaderes  mòmies,  sense  que’ls  hi  man¬ 
qui  l’encarcarament  propri  d’aquestes.  Y  aixi 
passen  anys  y  anys,  engolint  el  menjar  que 
a  varis  d’ells  han  de  ficàrloshi  a  la  boca,  ve- 
getant  més  que  vivint,  en  plena  inconscièn¬ 
cia  de  la  vida... 

En  fugirem  contristats. 

Finalment,  passarem  a  visitar  als  alienats 
pensionistes ,  als  que  paguen  més.  Ses  habi¬ 
tacions  ja’s  veu  tot  seguit  que  són  més  con¬ 
fortables,  que  són  habitacions  de  senyor:  hi 
ha  un  bon  llit  de  Viena,  un  lavabo ,  sis  cadi¬ 
res...  y  alguna  d’elles  fins  té  un  quartet  ane- 
xe  pera  un  criat. 

Baixèm  a  uns  sòtans  y  ens  trobèm  en  una 
sala  de  recreo  dels  alienats.  Al  entrarhi  nos¬ 
altres  n’hi  havia  tres  que  jugaven  al  domi¬ 
no,  un  que  llegia  y  un  altre  que  tocava  al 
piano  la  P asquinade  de  Gottschalck  gayrebé  a 
la  perfecció.  D’altres  se  passejaven  amunt  y 
avall  de  la  sala,  y  d’altres  restaven  assen¬ 
tats  en  els  divans  en  actitut  expectant  y  ab 
mirada  somniadora. 

Al  costat  de  la  sala  hi  havia  un  pati,  y  al 
mitj  d’aquest  una  font.  En  ella  un  alienat 
donava  a  un  altre  una  dutxa  al  clatell,  aguan- 
tantli  el  cap  sota  l’aixeta. 

Al  vèurels,  el  metge  va  cridar  a  un  d’ells. 
Al  sentir  pronunciar  el  seu  nom,  el  vaig  re¬ 
conèixer  tot  seguit.  Era  un  pobre  ex-con- 
deixeble  meu. 

— {No’m  coneixes? — li  vaig  dir,  emocionat. 

— Veyàm — feu  ell — deixa  que’t  vegi  de  més 
aprop. — 

Y  entrà  en  el  saló. 

Avans  d’arribar  al  meu  encontre  li  vaig 
repetir  la  pregunta.  No  li  vaig  haver  de  for¬ 
mular  per  tercera  vegada:  tot  seguit  me  re¬ 
conegué. 

—  Y  que  content  estich — me  deya — d’a¬ 
questa  visita!  Les  visites  dels  amichs  sempre 
són  d’agrahir,  però  més  en  aquests  llochs. 
Creu  que  me’n  recordaré  tota  la  vida! — 

El  pobre’s  creya  que  jo  havia  anat  allí  ex¬ 
pressament  pera  ell,  essent  aixi  que  li  havia 
trobat  casualment. 

— Vaig  sofrir  una  petita  congestió  al  cap 
— continuava  —  y’m  tingueren  de  portar  aqui 
hont  me  veus... 

— No  seràres — li  feya  jo, — no  serà  res!  Ja’t 
posaràs  bé  aviat!... — 

La  despedida  fou  carinvosa,  emocionant; 
y  al  sortir  jo  d’aquell  benèfïch  establiment, 
me  preguntava  quins  eren  els  bojos  y  quins 
eren  els  sabis,  ahónt  termenava’l  camp  del 
juhi  y  de  la  sabiesa  y  ahónt  començava’l  de 
la  demencia  y  de  la  follia:  perque  iquànts 
homes  y  dònes  veyèm  en  el  món  que  no 
rahonen  pas  tan  bé  com  vaig  sentir  que  ho 
feyen  varis  d’aquells  desventurats  reclosos!... 

I.  Soler  y  Escofet. 


EL  POP  DE  LA  PLATJA 

( Continuació  ) 

Cantiner 

Per  endevant,  com  sempre! 

Pop 

Com  sempre.  El  Cantiner  li  entrega  un 
grapat  de  billets  de  Banch.) 

Cantiner 

Ja  sabs  que... 

Pop 

Tu  també  sabs  lo  que’t  convé,  home!... 

Cantiner 

{Entesos? 

Pop 

Deixam  fer  a  mi.  (El  Pop  surt  de  la  cantina , 
va  cap  al  fons,  mira  a  dreta  y  esquerra  com 
assegurantse  de  que  no'l  vegi  ningú ;  baixa 
cap  alprosceni  y's  mira  al  Per  et,  tot  somrihent. 
De  prompte  se'n  va  a  la  barraca ,  agafa  una 
palla  y  ab  ella  fa  pessigolles  a  la  orella  d'en 
Peret ,  que's  desperta  y’s  mira  al  Pop ,  sorprès  y 
molestat  a  la  vegada.  Aquest  li  fa  una  ganyota 
estranya. ) 

Peret 

Que  sóu  graciós! 

Pop 

{Que  vens  de  segar? 

Peret 

Si:  hem  segat  un  troç...  y  he  guanyat 
vinticinch  kopecks.  Deu  sab  quàn  tornaré  a 
guanyar  res  ara!  Tot  va  molt  malament!  Hi 
ha  tanta  gent  pera  trevallar  les  terres!  Y  tenen 
tanta  fam,  que  han  fet  abaixar  els  jornals. 
Avans  si  que’s  pagava  això  de  segar. 


Pop 

Avans...  avans!...  Vosaltres  en  teniu  la 
culpa  si  no’s  paga  tant  avuyl 

Peret 


^Nosaltres? 

Pop 

Si,  perque  no  més  aprenèu  de  trevallar... 
y  res  més!  Si  aprenguéssiu  de  reposar  tam¬ 
bé,  potser  os  aniria  millor.  Mira,  fa  sis  anys, 
jo  també  ho  feya  això  d’anar  a  segar.  Aixi  que 
arribava  a  un  poble  y  deya  «Vull  trevallar», 
me  miraven  de  dalt  a  baix,  y'm  feyen  festes 
y  més  festes,  y  deseguida  ’m  posaven  un 
parell  0  tres  de  rublos  a  la  butxaca.  Me  do¬ 
naven  bon  menjar,  lloch  pera  dormir...  y 
m’estava  a  1 1  i  trevallant  fins  que’l  cos  me  de¬ 
ya  prou.  Ara  no,  ara  no  ho  faria! 

Peret 

{Y  per  què  no  ho  faries  ara? 

Pop 

Perque  la  gent  del  camp  encara  són  molt 
besties,  y  jo...  jo  ho  sóch  menos. 


Peret 


Donchs  digues  que  a  n’a  tu  no  t’agrada  la 
terra. 


Pop 

Quan  os  veig  a  vosaltres,  no,  que  no  m’a¬ 
grada.  La  trobo  també  egoista,  afamada,  tot 
ho  vol;  sembla  que  no  s'hagi  de  viure  més 
que  pera  ella!  Y  vosaltres  sóu  els  que  l’heu 
acostumada  malament:  que  la  terra  prou  ens 
donaria  tot  lo  que  voldríem  si  ho  sapiguessim 
pendre.  {Veus  el  mar? 


Peret,  interrompent. 
A  mi’m  fa  por  el  mar!... 


Pop,  rient. 

Qu’ets  bèstia!  Al  mar  no  hi  ha  qui  li  posi 
trabes  ni  destorbs!  No  hi  ha  explotadors  que 
li  puguin  dir:  «Jo  vull  aquest  troç,  y  jo 
aquest  altre.»  Ell  vol  ésser  lliure,  ben  lliure! 
Això  si,  ell  recull  a  tothom  y  a  tots  breça  de 
la  meteixa  manera.  Mirat:  jo  quan  estich  ab 
ell,  me  sembla  que’m  trobo  ab  la  mare:  jo 
dins  del  breçol  y  ella  gronxantme  amorosa 
pera  que  jo  reposi  y  estigui  tranquil...  Y  si 
vegessis,  aleshores!  Quin  plaher!  Me  sento 
feliç  devant  la  immensitat  d'aquella  planuria 
que  sembla  que  no  s’acabi  may!  Això  si,  a 
voltes  s’enfada,  gruny  y’s  cargola...  però  es 
pera  trèuret  la  sòn  de  les  orelles,  pera  que 
lluytis,  pera  que  aprenguis  a  barallarie  ab 
tot  lo  que’t  faci  nosa.  Y  quan  veu  que  no 
t’has  deixat  vèncer,  te  diu:  «Ara  ja  sabsviure: 
reposa  en  el  breçol,  que  jo’t  tornaré  a  gron¬ 
xar!» 

Peret 

Bé,  sí,  però...  i Y  còm  vius?  {Què  fas? {De 
què  menges? 

Pop,  rihent. 

Qu’ets  idiot! 


Peret 

{Per  què?  A  veure,  {de  què  fas  tu?  {Ets  sas¬ 
tre?  {Ets  sabater-*... 


{Qui,  jo? 
Si,  tu. 


Pop 

Peret 


Pop 

No,  home,  no:  sóch  pescador. 


Peret 

{Pescador?  ( Ab  cert  recel). 

Pop 

{Que  no  t’ho  creus? 

Peret 

{Pescador?  {Y  què  pesques?  {Peixos? 
Pop 


a  Deu! .  [El  Pop  riu  despreciativament) . 

Mirat:  quan  va  moiir  el  meu  pare  no’m  va 
deixar  res,  y  vaig  pensar:  «{Què  faràs  ara? 
La  mare  ja  es  molt  vella...  la  terra,  sens 
adobaria  també’s  cansa...  y  s’ha  de  viure. 
Però  {còm?  Jo  no  ho  sé.  Ja  podria  casarme 
ab  una  pubilla,  però’l  sogre  no’m  donaria’l 
dot  y  jo  hauria  de  trevallar  anys  y  més  anys 
pera  mantenirla  a  n’ella  y  a  la  familia  que 
vingués.  Si  jo  tingués  dos  cents  rublos  me 
n’aniria  a  trobar  al  pare  de  la  noya  y  li  di¬ 
ria:  — {Me  la  voléu  donaria  pubilla?  —  No! 
— Donchs  tant  se  me’n  dóna!  Gràcies  a  Deu, 
al  poble  hi  ha  altres  minyones  pera  poder 
triar.  —  Tot  això  faries.»  Però  ara  no  puch. 
Hauré  d’anar  a  trevallar  pels  pobles  si  vull 
arreplegar  diners!  Però  costen  tant  de  gua¬ 
nyar!  Hauré  d’entrar  en  una  familia  y  ferme 
esclau!  No’m  queda  altre  remey!... 

Pop 

Escolta:  {ahónt  vas  ara? 

Peret 

Ara  a  casa. 

Pop 

{Y  no  t’agradaria  córrer  món?  {Anar  a  Tur¬ 
quia? 

Peret 


{Peixos?  Aqui  no  ho  pesquém  això.  Aquí 
pesquèm  negats,  molts  negats;  àncores  ve¬ 
lles,  troços  de  llanxes  que  s’han  tombat  y 
ara  suren...  De  tot,  vaja.  Tenim  xarxes  ex¬ 
presses  per’  això. 

Peret 

Bé,  vaja,  tu  /déus  ésser  pescador  d’aquests 
que  pesquen  pels  camps  els  galliners  y  les 
estables! 

Pop,  ràpit. 

{Que’ls  coneixes  tu  a  n’aqueixos? 

Peret 

No,  però  n’he  sentit  parlar. 

Pop,  idem. 

{Y’t  fan  rabia,  0  t’agraden?  Digues. 

Peret 

No’m  fan  rabia.  Mirat,  ells  són  valents, 
lliures... 

Pop 

{Per  què  la  voldries  tu  la  llibertat? 

Peret 

Perque,  ab  la  llibertat,  un  pot  fer  lo  que  li 
dongui  la  gana,  y  si  un  pot  fer  lo  que  vol, 
pot  passàrsela  molt  bé,  mentres  tingui  temor 


{A  Turquia?  {Que  hi  van  allà’ls  cristians? 
Pop 

Que’n  ets  d’idiot! 

Peret 

Ja  m’ho  has  dit  dues  vegadesl 
Pop 

Perque  encara  ho  ets  més  de  lo  que’m  pen¬ 
sava. 

Peret 

{Que  t’emborratxes  tu? 

Pop 

{Per  qué? 

Peret 

Quan  m’has  fet  aquella  ganyota,  m’ha 
vingut  una  fortor  d’ayguardent! ... 

Pop,  ràpit. 

Escolta:  {vols  trevallar  ab  mi  aquesta  nit? 
Au,  digues,  depressa! 

Peret 

{Trevallar?  {Còm?...  {de  què?.'.. 

Pop 

Ja  t’ho  explicaré.  Pescarèm:  tu  remaràs. 

Peret 

Bé,  però... 

Pop 

Però  {què? 

Peret 

Que'm  fas  por.  Tinch  temença  de  que 
me’n  facis  una.  No  m’agraden  gayre’ls  teus 
misteris.  ■ 

Pop 


Malehitsiga!...  No  se  còm  no’t  pego  un 
mal  tanto  y’t  trech  la  mandra  de  sobre! 

Peret 

{Qui?  {Tu? 

.  Pop 

Sí,  jo,  jo!...  (S'alcen  tots  dos ,  mirantse 
amenaçadors  com  dos  llops.)  Y  què!  Sal¬ 
vatge!  que  portes  a  sobre  totes  les  asprors  y 
les  punxes  d’allà,  de  la  terra  feréstega!  {Y  tu 
parles  de  llibertat?  {Per  què  la  vols  tu  la 
llibertat,  cadell  ab  intencions  de  guineu?  Te 
tinch  j-abia,  y’m  fas  llàstima  a  la  vegada! 
Quan  m’has  parlat  de  la  terra,  del  camp,  de 
la  familia,  me  venien  ganes  d’ofegartei  {Per 
què  ho  vols  tú  tot  això?  {Què’n  sabs  tu  del 
món?  Res,  res!  Tot  això  que  tu  desitges  no 
serviria  sinó  pera  embrutirte  més,  pera  ferte 
més  odiós  als  ulls  de  tots  els  qu’estiguessin 
a  la  vora  teva! 


Peret,  dominat  per  lo  que  li  ha  dit  el  Pop. 

Oh!  Si  t’he  dit  allò  es  perque  no’m  sem¬ 
blaves  un  obrer,  un  trevallador...  Vas  tan 
estripat!...  Això  no  vol  dir  res,  per’xò.  Jo  he 
vist  borratxos  més  mal  vestits  que  tu... 

Pop, 

miràntsel  ab  llàstima  y  rihent  maliciosament . 

Vaja,  {vols  trevallar?  {Sí  0  no?  Digues. 

Peret 

Sí.  Però  {quànt  me  daràs? 

Pop 

Segons  lo  que  trevallis.  Potser  te  dongui 
cinch  rublos. 

Peret 

{Que  no’m  donaràs  els  diners  per  ende- 
vant? 

Pop 

Vina,  terroç,  vina,  que  primer  menjarém 
una  caixalada...  {no’t  sembla? 

Peret 

Si,  que  ja  tinch  gana. 


Pop 

Porta,  porta:  deixa  aquests  trastos  aquí, 
que  més  aviat  te  faràn  nosa  que  servey. 


Peret 

Tens  rahó:  ja  me’ls  enduré  després.  (El 
Pop  agafa'l  jarcell  y  la  falç ,  y  ho  posa  en  un 
recó  de  la  bar-aca.) 

Pop 

Au,  anèm!  {Còm  te  dius? 


Peret 


Peret. 


Pop 


{Ja  vas  ben  documentat  pel  món? 

Peret 

Si,  tinch  el  passaport  a  la  butxaca.  ( Entren 
a  la  cantina.  El  Pop  y  el  Cantiner  se  donen 
una  mirada  d'inteligencia.  El  Peret  y  el  Pop 
s'asseuen  en  una  taula  que  no  hi  ha  ningú , 
disposats  a  menjar .) 


Pop 

Apa,  donchs.  {Còm  va  això,  cantiner? 
Cantiner 

Ola,  Pop!  Ja  ho  podèu  veure.  Tot  marxa. 
Pop 

Això  es  bo.  {Que’ns  donarèu  alguna  cosa 
per  menjar?  El  meu  ajudant  y  jo  portèm  una 
mica  de  gana. 


Cantiner 

Ja  ho  crech,  home!  Ja  sabèu,  Pop,  que  po- 
déu  disposar  del  meu  establiment. 


Pop 

Donchs,  pera  començar,  portèu  una  ampo¬ 
lla  d’ayguardent. 

Cantiner 

Deseguida.  [El  Cantiner  va  al  taulell  a 
buscar  una  ampolla  y  dos  gots ,  y  ho  deixa  de- 
munt  de  la  taula.  Mentres  ells  beuen ,  el  Canti¬ 
ner  posa  plats  ab  viandes ,  pa  moll  moreno , 
quasi  bé  negre ,  y  una  ampolla  de  vi.) 

Peret 

Ara  si  que  veig  que  sembles  l’amo.  El 
cantiner  te  tracta  ab  molts  modos. 


Pop 

Y  donchs  {què’t  pensaves?  Au!  té,  té:  beu! 


Peret 

Y  que’n  tenia  ganes!  (El  Pop  omple  dos 
gots  d’ ayguardent,  y  en  Peret  se  beu  el  seu  d'un 
trago.) 

Pop 

Donchs  apa,  té,  tórnahi,  que  pera  treva- 
llar  s’han  d’agafar  forces. 

Peret 

No  tinguis  por:  ben  menjat  y  ben  begut 
no  m’espanta  la  feyna. 

Pop 

A  veure,  a  veure’l  teu  comportament  aquest 
vespre.  Apa,  té:  menja  y  beu,  home,  beu! 

Peret 

No  diries  què  pensava. 

Pop 

(jQué? 

Peret 

Quan  has  començat  a  parlarme  allà  a  fó¬ 
ra...  m’has  fet  por...  y... 

Pop 

iPor?  ,;De  què? 

Peret 

No  ho  sé.  Me  feyes  un  fàstich!  Ara  no,  ara 
hi  estich  bé  al  teu  costat.  Me  sembla,  germà 
qu’ets  un  bon  home. 

Pop 

Y  es  clar  que  ho  sóch.  íNo  veus  que  ara’t 
dono  menjar  y  beure,  y  d’aqui  una  estona  ja 
t'hauràs  guanyat  cinch  rublos? 

Peret 

Potser  si  qu’es  per’xòl  Escolta:  {que  no’m 
donaràs  els  diners  per  endevant? 

Pop 

Si,  home  si;  té:  beu,  beu! 

Peret 

,-Me’ls  donaràs? 

Pop 

Si,  avans  que  sortim  d’aqui  te’ls  donaré. 

Peret 

Y  còm  t’ho  agrahiré!  Que  m’agradaria  tre- 
vallar,  trevallar  força...  y  guanyar  forces  di¬ 
ners!... 

» 

Pop 

iY  què’n  faries,  tu,  de  tants  diners? 

Peret 

iQué’n  faria?  Mirat,  compraria  un  troç  de 
terra...  un  camp...  faria  adobar  la  casa  de  la 
mare,  que  ja  cau  de  vella!  compraria  vaques, 
bestiar,  força  bestiar!  Llogaria  uns  quants 

homes  pera  fer  trevallar  la  terra,  y  vinga  es¬ 
talviar  fins  que  tingués  força  de  tot!  Diners, 
blat,  molt  blat!... 

Pop 

,>Y  no  compraries  una  dóna? 

Peret 

També! 

Pop 

Y  t’agradaria  tenir  fills,  ^oy? 

Peret 

Si  que  m’agradaria,  que  tot  se  pot  fer  en 
aquest  món  ab  tal  que  no’s  faci  mal  a  ningú 
y’s  tingui  temor  a  Deu! 

Pop 

Y  els  teus  fills,  aixi  que  fossin  grans,  cap 
a  trevallar  la  terra  també,  doy? 

Peret 

Si. 


Pop 

Y  que  al  cap  d’un  quant  temps  la  terra,  els 
teus  fills,  els  trevalladors,  la  dóna  y  tu,  tots 
íossiu  una  meteixa  cosa,  ^oy? 

Peret 

Y  que  m’agrada  parlar  de  tot  això,  germà! 
Posam  més  beure!  Fins  me  venen  ganes  d’a- 
braçarte!  Escolta:  ^que’m  donaràs  els  cinch 
rublos? 

Pop 

Si,  home,  sí.  cEls  vols  ara?  ' 

Peret 

Oh!  com  vulguis!  Si  me’ts  vols  donar... 

Pop 

Veig  que,  estant  tèrbol  y  tot,  te  recordes  de 
lo  que  més  m’interessa! 

Peret 

Oh!  com  que  tu  m’ho  has  promès... 

Pop 

Tens  rahó...  y  aqui  els  tens.  (El  Pop  se 
treu  de  la  pitrera  una  cartera  vella  y  bruta ,  y 
dóna  al  Peret  els  cinch  rublos  en  paper.  En 
Peret  al  veure  tants  diners  queda  atontat.  Pren 
el  billet  que  li  dóna'l  Pop,  y's  treu  de  la  butxa¬ 
ca  de  la  brusa  un  mocador  junt  ab  el  passaport , 
que  deixarà  sobre  la  taula  mentres  ab  molt 
compte  embolicarà' l  billet  dintre' l  mocador .) 

August  Barbosa 

(Seguirà  ) 

lY  EL  MONUMENT? 

Tres  anys  han  passat  ja  desde  que  mori  el 
cantor  incomparable  de  la  llengua  catalana, 
l’insigne  mossèn  Jacinto  Verdaguer,  y  aques¬ 
ta  es  l’hora  que  no  sabèm  quàn  ni  ahónt  se 
li  aixecarà’l  primer  monument  que  perpetu- 
hi  sa  memòria,  mancant  encara  lo  més  indis¬ 
pensable,  o  síen  els  fondos  necessaris  pera 
portar  a  cap  tal  empresa. 

Recordo  que  cinch  o  sis  dies  després  de  la 
mort  del  plorat  patrici,  diaris  y  revistes  om¬ 
plien  pàgines  senceres  detallant  multitut  de 
projectes  que’s  traçaven  pera  monumentarlo , 
y’s  publicaven  bozets  pera  major  satisfacció. 
Hi  havia  tanta  pressa  y  tantes  empentes,  que 
un  se  creya  a  diari  llevarse  l’endemà  veyent 
aixecats  a  mossèn  Cinto  un  monument  a  ca¬ 
da  plaça  de  Catalunya.  Si  n’hi  havien  d’i¬ 
dees!  .  L’un  deya  que’l  monument  se  tenia 
d’alçar  a  la  plaça  Real,  l’altre  a  la  de  Cata¬ 
lunya,  el  de  més  enllà  al  cim  del  Tibidabo, 
y  demanèu:  al  Montseny,  als  Pireneus,  a  la 
Quinta  Joana,  al  devant  de  la  casa  ahont  va 
néixer,  y...  etc.,  etc.  Molt  rebombori,  molt 
fum  y  prou. 

Mossèn  Cinto  fa  tres  anys  que  descansa 
l’etern  repòs,  y  a  Barcelona,  la  capital  de  la 


seva  terra  nadiva,  la  ciutat  qu’era  la  de¬ 
vesa  de  sos  somnis,  la  qu’ell  estimava  ab 
un  deliri  immens  ,  ni  tan  sols  hi  ha  un 
carrer  que  porti  son  gloriós  nom.  èQuè  fa 
l’Ajuntament?  Aquest  té  prou  feyna  ab  assis¬ 
tir  a  banquets  y  recepcions,  ab  el  negoci  de 
la  reversió  dels  tramvies,  ab  cambiar  el  nom 
de  la  plaça  dels  Josepets,  pera  ocuparse  ab 
les  petiteses  de  l’homenatge  a  n’en  Verda¬ 
guer.  íQuè  fa  la  Diputació,  y  totes  les  enti¬ 
tats  y  forces  que  volen  representar  quelcòm 
de  la  nostra  terra?  iQuè  fan  les  societats  ca¬ 
talanistes,  regionalistes  y  federals,  totes  les 
que  tenen  l’ideal  nacionalista?  íPera  quàn  es¬ 
peren  complir  un  deute  tan  sagrat? 

Convé  que  tots  els  catalans,  ja  que  a  tots 
indistintament  ens  pertoca,  ens  apressèm  a 
dur  a  terme  l’obra  de  bastir  un  monument 
al  glorificador  més  gran  de  les  lletres  pàtries. 
No  perdèm  temps,  perque  no’s  dongui  el  cas 
vergonyós  pera  nosaltres  de  que  alguna  ca¬ 
pital  estrangera  sia  la  primera  en  construhir 
el  susdit  monument,  que  allavors  si  que  tin- 
driem  d’abaixar  els  ulls  de  vergonya,  y  ens 
podrien  tirar  en  cara  allò  de  l'avara  povertà 
dei  catalani . ..  ab  sobrada  rahó. 

Joseph  Batista. 


DÍES  CLARS 


I 

Avuy  quan  el  jorn  neixía, 
encisat  per  sa  claró, 
encar  que’l  fret  presentía 
he  obert  el  meu  balcó. 

L’he  obert  de  bat  a  bat, 
y  l’ayre  m’ha  petonat 
tot  el  cos  y  tota  l’ànima  .. 
Prò  aquell  ayre  tan  glaçat 
no  m’ha  dut  el  tremolor 
que’m  portaven  altres  ayres... 
Ha  deixat  a  vora  meu 
una  flayre  lleu,  molt  lleu 
d’herbes  y  de  fulles  tendres... 
Ha  deixat  ma  cambra  plena 
d’unes  certes  resplendors  .. 

Y  després,  quan  se’n  ha  anat 
cap  a  despertà’l  sembrat 
que  verdejarà  les  planes, 
tot  falaguer,  falaguer, 
y  en  memòria  de  sa  estada, 
una  flor  me'n  ha  deixada 
de  primerench  atmetller  .. 


II 

Avuy  de  tan  serè  qu’està 
el  blau  del  cel  fa  sospirà... 

Y  la  serena  ha  anat  baixant, 
homes  y  coses  serenant... 

Tot  es  quiet... 
y  abstret 

sota  la  immensa  claretat! 

Fa  un  dia  clà 
per  reposà 

y  omplirs  de  llum  per  l’endemà... 
Quí  sab  les  boyres  que’ns  durà!... 

III 

Les  montanyes  riuen,  riuen, 
els  plans  riuen,  riu  el  mar, 
y  l’espay  sens  ni  una  boyra 
riu  que  riu  molt  més  encari 

Aquests  riures  me  captiven 
m'entren  dins,  ànima  endins, 
van  treyent  penes  enfora, 
m’omplen  bé  d’un  dolç  oblit.  . 


Y  devinch  tot  ignocent .. 
y,  com  un  crit  d’oreneta, 
ma  rialla  llenço  al  vent! 

/ 

IV 

Germans  meus  que  viviu  tristos, 
Deu  vos  dongui  un  día  clar, 
un  bastó  per  companyia 
y  una  cançó  per  cantar... 
Caminet  de  la  montanya 
sols  ben  sols  l’heu  d’agafar; 
la  primera  farigola 
ja  os  en  farà  sospirar; 
al  ovirar  la  pineda 
ja’n  tindrèu  dolç  el  mirar... 
Caminet  de  la  montanya 
vos  costarà  de  pujar; 
quan  serèu  a  la  carena 
vos  serà  grat  reposar. 

Si  en  veyèu  llavors  un’ombra 
no  os  hi  volguèu  soplujar: 
sol  solet  fa  fort  y  alegre 
al  qui’s  deix  petonejar.  . 

Mentre’l  sol  vos  petonegi 
tot  el  món  vos  somriuràl... 


Francesch  Sitjà  y  Pineda 

TEATRES 

Bàrbara 

L’ultim  drama  d’en  Galdós— perque  es  un 
verdader  drama  malgrat  no  hi  hagi  cap  mort 
vista  y  malgrat  l’autor  el  tituli  tragi-comedia, 
puig  de  tràgich  ne  té  molt  poch  y  de  còmich 
no’n  té  res — es  de  lo  més  pobre  que  hagi  sor¬ 
tit  de  la  pensa  del  celebrat  escriptor  canari. 

Bàrbara  es  una  comtesa  casada  ab  un  se¬ 
nyor  molt  rich  y  molt  brutu  que  li  pega  com 
qualsevol  menestral  d’avuy  a  pesar  de  que 
viuen  a  Siracusa  per  l’any  de  gracia  de  1815, 
y  a  pesar  de  qu'ella  es  honrada  com  la  que 
més,  si  l’ésser  honrat  es  compatible  ab  els 
amors  platònichs  que  sent  per  un  capità  cas¬ 
tellà,  Leonardo  de  Acuna,  que  la  paga  ab  la 
meteixa  moneda.  Un.día,  cansada  ella  de  re¬ 
bre  y  sugestionada  per  una  frase  que  va 
pronunciar  el  castellà,  mata  al  seu  marit  al 
mitj  d’un  bosch  molt  poèticament.  Y  dich 
molt  poèticament  perque  així  resulta  de  la 
relació  qu’en  el  primer  acte’ns  fa  la  interes¬ 
sada.  La  frase  —  convé  citaria  textualment 
puig  ella  es  tot  el  drama — es  la  següent: 

Bàrbara. — ...  Yo  dije  esto:  c,|Para  qué  viven  los  que 
en  la  tierra  no  producen  ningiín  bien,  ninguna 
alegria?» 

Això  ho  diu,  sens  dubte,  pensant  en  son 
marit. 

Leonardo  — cDeben  morir,  deben  perecer.» 

Y  ella  mata.  Després  el  drama  s’enfila 
per  un  altre  costat.  Un  germà  del  mort,  més 
rich  encara  qu’ell  y  tan  bruto  per  lo  menys, 
arriba  a  Siracusa  y  vol  casarse  ab  sa  cunya¬ 
da,  lo  qual  seria  un  xich  difícil  si  l’intendent 
de  Siracusa — que  per  aquells  temps  venia  a 
ésser  un  petit  dèspota  que  podia  fer  y  desfer 
com  li  dava  la  gana  ( r )  —  no  prengués  el  ne¬ 
goci  pel  seu  compte.  Agafa  al  de  Acuna  impu- 
tantli  l’assessinat;  aquest,  qu’es  «mm  espanol 
sin  seso»,  que  no  més  parla  de  l’honor  y  la  fe 
y  que  s’ha  tornat  mistich  ab  aficions  al  martiri, 
diu  que  si,  qu’es  ell,  puig  la  seva  frase  fou  la 
causa  de  tot,  y  la  Bàrbara,  desesperada,  pera 
comprar  la  llibertat  y  la  vida  del  seu  amor , 
està  a  punt  de  cedir  casant^e  ab  el  cunyat; 
però  al  vèurel  fuig  horroritzada:  la  figura  del 
germà,  que  s’assembla  molt  ab  el  difunt,  li 
sembla  un  espectre.  A  la  fi  el  drama  acaba 
casantshi  per  un’altra  rahó;  millor  dit:*  per  la 
meteixa  rahó  agafada  al  inrevés:  El  de  Acu- 
fia ,  ja  mistich  rematat,  se’n  va,  pelegri,  a  Te¬ 
rra  Santa,  y  li  envia  com  a  despedida  eterna 
un  llibre,  el  Kempis,  en  que  hi  escriu: 
uAbrazo  vida  de  penitencia  y  expiación .  Si- 


(1)  Jo  crech  que  pera  pintar  un  petit  tirà  no  tenia 
necessitat  l’autor  de  fer  passar  l’acció  prop  d’un  sigle 
enrera.  Arreglantho  un  xich,  la  nostra  Barcelona  y  el 
nostre  Gonzàlez  Rothwos  haurien  servit  perfectament 
pera’l  cas. 


guc  miejemplo,  amada  mía...  Busca  la  paz. 
Si  al  ir  tras  ella  te  sale  al  encuentro  la  adver- 
sidad,  acèptala  con  dulzura. ..»  L’espectre 
aquell,  el  germà  del  marit  mort,  es  la  adversi- 
dad  que  li  surt  al  encuentro.  Y  s’hi  casa,  y  cau 
el  teló  després  de  pronunciar  l’intendent  de 
Siracusa,  el  governant  llest  que  ha  arreglat 
tot  aquest  tinglado,  les  següents  paraules: 
«Sojy  un  artista  Filemón\  artista  no  mds...  En- 
tretengo  los  ocios  de  mi  tirania  modelando  con 
la  misèria  humana  la  estatua  ideal  de  la  Justi- 
cia)).  Paraules  cabalistiques,  sens  dubte,  que 
confio  aclarir  el  dia  que  sia  amich  perso¬ 
nal  de  l’intendent,  vull  dir:  del  governador 
actual  de  Barcelona. 

He  extractat  l’argument  pera  justificar  la 
meva  apreciació  anterior.  Jo  no  recordo  cap 
obra  dramàtica  en  que  don  Benet  Pérez  Gal¬ 
dós  hagi  aparegut  més  desgraciat.  El  con¬ 
junt  es  una  barreja  cursi  de  Shakespeare  y 
Echegaray,  sense  la  grandiositat  del  primer 
ni  la  traça  del  segón.  Fins  el  diàleg  es  tre- 
vallat,  dificultós  e  incoherent  ,  y  l’acció’s 
desenrotlla  ab  una  puerilitat  de  medis  que, 
a  no  saberho,  creuríem  que’s  tracta  de  la 
primera  obra  d’un  jove  de  regular  cultura. 

Lo  qual  es  tant  més  de  doldre  quan  en  Gal¬ 
dós  havia  escrit  pera’l  teatre  obres  ben  nota¬ 
bles,  algunes  de  les  quals  m’havien  fet  creure 
qu’era  l’únich,  entre’ls  autors  castellans  mo¬ 
derns,  capaç  de  fer  quelcòm  pera  reviscolar, 
pera  sanejar,  pera  modernisar  un  xich  aquell 
teatre  avuy  tan  carrincló  y  estacionari,  aquell 
teatre  agonitzant. 

De  la  companyia  Guerrero-Mendoza,  que 
si  fa  no  fa  es  la  meteixa  de  l’any  passat,  per 
avuy  sols  diré  que  feu  l’obra  sense  convicció. 
Ningú  feu  tipos,  tots  declamaren  troços  ab 
més  0  menys  afectació  y  amanerament. 

En  cambi,  per  lo  que  toca  a  la  presentació 
escènica,  demanin:  un  luxo  y  un  bon  gust... 
malaguanyats. 

Emili  Tintorer 


NOTES  BIBLIOGRÀFIQUES 

Discursos  de  Jacinto  Verdager.  —  Pròleg  de 
Joan  Maragall.  —  (Colecció  de  Prosistes 
Catalans.  —  Barcelona ,  7905 ). 

Ab  molt  bon  acert  els  editors  de  la  esmen¬ 
tada  colecció  acaben  d’enriquiria  ab  aquest 
nou  volúm,  en  el  qual  hi  trobém  piadosa- 
ment  aplegades  aquelles  obres  de  mossèn 
Cinto  que  d’altre  modo  corrien  perill  de  per- 
dres  a  la  tornada  d’uns  quants  anys. 

Com  diu  molt  bé  en  Maragall  en  el  prò¬ 
leg,  en  Jacinto  Verdaguer  no  era  home  de 
discursos.  No  es  en  aquest  volúm,  donchs, 
hont  cal  anar  a  cercar  al  Verdaguer  èpich  de 
L' Atlàntida  y  del  Canigó ,  ni  al  mistich  dels 
Idilis,  ni  tan  sols  al  prosista  de  les  Ronda - 

lles.  Mes  aixi  y  tot,  els  trevalls  aplegats  baix 
el  titul  de  Discursos  en  el  nou  volúm,  mal¬ 
grat  el  seu  caràcter  d’escrits  de  circumstan¬ 
cies,  mostren  per  moments  totes  aquelles  bo¬ 
nes  condicions  de  l’autor,  el  qui  a  lo  millor 
ens  fa  sentir  algún  d’aquells  accents  d’altis- 
sim  poeta  que  converteixen  la  nostra  parla, 
tinguda  per  aspra  y  trencada,  en  verb  suavis- 
sim  capaç  de  traduhir  les  més  delicades  in¬ 
flexions  del  sentiment.  Per  aquesta  rahó  la 
prosa  de  mossèn  Cinto  té  un  valor  extraor¬ 
dinari  en  la  literatura  catalana,  ja  que’ns 
posa  de  manifest  la  bondat  de  la  llengua 
nostra  com  a  instrument  y  ens  demostra  que 
pot  ésser  aplicada  tan  bé  com  la  que  més  a 
tot  allò  pera  que  se  la  vulgui  y  se  la  sàpiga 
fer  servir.  Y  ja  es  un  fet  demostrat  que  des¬ 
prés  del  floreixement  de  la  poesia  en  un  idio¬ 
ma,  ve’l  de  la  prosa  com  a  conseqüència;  es 
així  com  el  català’s  mostra  apte  avuy  per 
avuy  pera  les  més  variades  manifestacions 
literàries  després  que’ls  poetes  li  han  refet  el 
tremp  y  l’han  posat,  regenerat  y  ennoblit,  en 
mans  dels  prosistes. 

Carlos  Rahola.  —  Pequenos  ensayos.  —  (Ge- 

rona,  igo 5.) 

L’autor  d’aquest  llibre’ns  dóna  probes 
d’haver  llegit  molt,  mes  potser  no  ha  estat 
prou  eclèctich  en  ses  lectures.  Ha  donat  pre- 
ferencia  molt  marcada  als  autors  moderns  y 
això  li  ha  comunicat  un  cert  nirviosisme,  del 
qual  se’n  resenten  els  ensaigs  que  dóna 
aplegats  en  son  llibre.  Són  notes  intensa¬ 
ment  sentides,  mes  deficientment  traduhi- 
des;  li  manca  la  serenitat  necessària  pera 
considerar  els  assumptos  en  tota  llur  ampli- 
tut,  y’s  contenta  ab  descriuren  detinguda¬ 
ment  un  sol  aspecte,  exagerantlo  y  tot  pera 
produhir  una  impressió  que,  mancada  del 
relleu  estereoscòpich,  s’esborra  fàcilment. 

Com  a  llenguatge  es,  el  del  senyor  Rahola, 
trevallat  com  ho  déu  ésser  quan  se  tracta  de 
produhir  literàriament  en  un  idioma  que  no 
es  el  propri  de  l’escriptor.  S’hi  veu,  ademés, 
l’esforç  d’assimilació  de  les  obres  d'altres  au¬ 
tors  castellans;  tol  lo  qual  ens  fa  la  impres¬ 
sió  d’un  producte  exòtich  0  quan  menys  cos¬ 
mopolita,  que  si  pot  interessar  al  dilettante 
ha  de  deixar  fret  a  l’artista. 

No  es  pas  això,  ens  sembla,  lo  que  convé 
a  Catalunya,  sobre  tot  avuy  que  compta  ab 
una  literatura  y  art  propris,  que’s  van  acu¬ 
sant  inteusament  al  costat,  y  tal  vegada  per 
demunt,  dels  que’l  senyor  Rahola  ha  presos 
per  tipo. 

C.  Ossorio  y  Gallardo.  —  El  arte  de  bien 

comer. — ( Barcelona ,  1905.) 

El  conegut  periodista  senyor  Ossorio  y 
Gallardo,  quin  coneixement  del  métier  t s  evi¬ 
dent  pera  qualsevol  qui  hagi  llegit  algún  de 


sos  nombrosos  escrits,  dóna  una  nova  proba 
de  ía  seva  traça  en  el  present  llibre,  en  el 
qual,  d’un  assumpto  que  a  primera  vista 
sembla  mancat  d’interès  pera  qui  no  sia 
gourmet  0  professional,  ne  treu  planes  de  li¬ 
teratura  d’una  amenitat  y  un  garbo  extraor¬ 
dinaris  qu’entretenen  agradosament  al  lector 
curiós.  Hi  ha  una  barreja  d’erudició  y  hu¬ 
morisme  que,  si  no  arriben  a  fer  desitjar 
un  bon  dinar,  ne  posen  de  manifest  les  exce- 
lencies  y  la  importància  que  la  qüestió  de 
les  subsistències  ha  tingut  en  tots  eis  temps  y 
continuarà  tenint  encara  si  algú  no  hi  troba 
un  remey. 

R.  Miquel  y  Planas 


REVISTA  DE  REVISTES 

Ilustració  Catalana  (Barcelona)  Ademés 
d’excelents  articles  de  'Morató,  Font  y  Sa- 
gué,  etc.;  inserta  un  important  estudi  crí- 
tich  d’en  Miquel  S.  Oliver  sobre  la  nove- 
la  Solitut ,  de  Víctor  Català,  publicada  en 
nostra  Biblioteca.  El  senyor  Oliver  uneix  ses 
llohances  a  les  que  unànimament  venen  tri¬ 
butant  els  amants  de  les  lletres  catalanes  a 
aqueixa  admirable  novela  que,  essent  un  pro¬ 
digi  psicològich  y  un  model  de  literatura  ve- 
rista ,  es  alhora  un  grandiós  poema  de  nos¬ 
tres  montanyes.  Publica  també  la  Ilustració 
Catalana  la  làmina  pertanyent  al  Cant  IX  de 
la  luxosa  edició  de  L' Atlàntida  que  regala  a 
sos  suscriptors. 

El  Poble  Català  (Barcelona).  Fa  unes  quan¬ 
tes  setmanes  qu’en  Gabriel  Alomar  ve  pu¬ 
blicant  en  aquest  setmanari  catalanista  unes 
curioses  Notes  mar ginals  sobre’  1  Quijote ,  que 
constitueixen  un  admirable  estudi  de  l’art  y 
la  literatura  del  temps  de  Cervantes,  tan  in- 
fluhits  per  Yitalianisme ,  això  es,  «pel  conjunt 
fastuós  de  tots  els  elements  de  cultura  euro¬ 
peus  (cristianisme,  paganisme,  romancisme, 
etc.),  refosos  pera  infantar  la  edat  moderna». 
Creu  l’articulista  que  Cervantes  encarnà  a 
Espanya  l’esperit  nou,  qu’estigué  represen¬ 
tat  a  França  per  en  Rabelais,  y  a  Anglate¬ 
rra  per  un  ample  aspecte  de  l’obra  de  ^ha- 
kespeare;  y  creu  que  la  primordial  manifes¬ 
tació  de  l’italianisme  de  Cervantes  foren  les 
Novelas  Ejemplares ,  a  les  que  deuria  pertà¬ 
nyer  El  curioso  impertinente ,  obra  que,  se¬ 
gons  l’articulista  ,  «sembla  esperar  el  ci¬ 
sell  ciclòpich  de  Shakespeare  pera  viure 
eternament  en  la  escena».  Aquestes  conside¬ 
racions  del  senyor  Alomar  ens  porten  inci¬ 
dentalment  a  la  ja  gastada  y  sistemàtica 
comparança  entre  aquests  dos  genis:  Shakes¬ 
peare  y  Cervantes  comparança  de  la  que 
certament  no  s’ha  abusat  en  l’actual  centenari 
del  Quixot ,  malgrat  semblarnos  a  voltes  quasi 
obligada,  ja  que  ab  dificultat  podrien  citarse 
dos  autors  qual  humanisme  y  qual  sentit  de 

la  vida  tingués  tants  punts  de  contacte.  L’es¬ 
cepticisme  satirich  de  Cervantes  al  servey 
d’una  observació  serena,  donà  per  resultat 
el  Quixot ,  obra  de  passatemps  la  més  gran 
del  món  y  de  qual  mèrit  tal  volta  no’n  tin¬ 
gué  ple  coneixement  el  propri  autor  fins  ha- 
verla  acabada.  La  clarividència  de  Shakes- 
peare,  que  aventatjà  a  tots  els  de  son  temps 
al  llegir  en  lo  pregón  de  l’ànima  humana, 
donà  per  resultat  Hamlet ,  El  Rey  Lear ,  Sylok , 
Romeu  y  Julieta...  Cervantes  y  Shakespeare 
abarcant  la  humanitat  en  gran  síntesis,  des- 
variejant  com  boja  o  queixanse  com  feble  o 
malalta;  l’un  cercant  l’equilibri  entre  la  rús¬ 
tica  simplicitat  y  l’ideal  encisador,  l’altre 
trobantlo  en  les  llastimoses  lliçons  dels  grans 
drames  depriments,  ab  quines  passions  so¬ 
vint  s’abaten  els  cors  més  alts  y  s’enlayren 
els  més  humils;  abdós,  còmich  (?)  l’un,  trà- 
gich  l’altre,  són  els  dos  artistes  de  la  edat 
moderna  que  més  gran  visió  han  sabut  ofe- 
rirnos  de  la  vida.  L’italianisme  de  que  l’Alo- 
mar  ens  parla,  o  sia  l’amplitut  de  l’ànima 
moderna  apareguda  ab  el  Renaixement  aga- 
bellant,  assimilantse  y  escampant  totes  les 
formes  y  aspectes  de  l’art,  forçosament  havia 
de  trobarse  en  l’obra  dels  dos  colossos  caste¬ 
llà  y  anglès  més  qu’en  cap  altra...  si  no  es 
la  del  cultissim  Goethe. 

Això’ns  ha  fet  pensar  en  les  belles  coses 
que  ,  sense  l’enfarfech  de  tecnicismes  que 
ara’s  veu  obligat  a  emplear  y  que  perjudi¬ 
quen  quelcom  son  brillant  estil,  hauria  po¬ 
gut  dir  el  senyor  Alomar  estudiant  paralela- 
ment  y  concretament  l’obra  shakesperiana  y 
l’obra  cervantina*  aquí.  hont  tantes  vulgari¬ 
tats  s’han  dites  sobre’l  particular. 

II  Campo  (Torino).  Aquesta  revista  setma¬ 
nal,  important  entre  les  bones  revistes  lite¬ 
ràries  italianes,  s’ocupa  en  sos  números  de- 
rrers  del  centenari  del  Quixot ,  essent  remar¬ 
cable  l’article  aparegut  en  21  de  maig  y 
firmat  per  Mario  Morasso  sobre  La  risurre- 
zione  di  aDon  Chisciotte ».  També  es  interes¬ 
sant  el  trevall  Paradossi  estetici  e  morali  ne- 
lle  (dutentions))  di  Oscar  Wilde,  firmat  per 
Lucio  d’Ambra.  En  tots  els  números  la  infor¬ 
mació  artislich-literaria  es  nodridissima. 

La  Renaissance  Latine  (París).  Entre  altres 
trevalls  publicats  en  el  derrer  número  d’a¬ 
questa  revista  esmentarèm  el  de  Raphaél- 
Georges  Lévy  titulat  Problemes  a/ricains. — 
Chemins  de  fer  transahariens ,  escrit  a  propò¬ 
sit  del  llibre  de  M.  Paul  Leroy-Beaulieu,  del 
que’n  ve  a  ésser  un  lluminós  comentari;  el 
d’en  Miquel  de  Unamuno  En  marge  du  Don 
Quichotte\  y  el  de  Albert  Métin  sobre  L'En- 
seignement  français  et  les  missions  catholi- 
ques. 

Mercure  de  France.  (París).  Són  notables 
els  trevalls  La  Musiqut  et  la  Psychologie ,  per 
L.  de  la  Laurence,  La  Maladie  et  la  Mort  de 
Maupassant.  per  Louis  Thomas,  Une  Signi- 
fication  nouvelle  de  l'Idée  d'evolution,  per 


Jules  de  Gaultier,  y  Les  Salons  de  la  Sociéié 
Nahonale  et  des  Artistes  Français ,  per  Charles 
Morice. 

La  Lectura  (Madrid).  Aquesta  acreditada 
revista  publica  en  son  derrer  número,  ade- 
més  d’una  nodrida  informació  critica  sobre 
importants  llibres  recentment  apareguts,  una 
interessant  disquisició  de  M.  B.  Cossio  sobre 
Documentos  inéditos  para  la  historia  del  arte 
espahol ,  y  un  excelent  trevall  firmat  per  Ju- 
lio  Cejador  sobre’ls  Idiotismos  del  Quijote ,  en 
el  que  l’autor  posa  encertadament  en  ridicul 
als  gramàtichs  de  criteri  tancat,  que  més  que 
l’esperit  del  llenguatge  cerquen  en  tota  obra 
correctes  y  sovint  encarcaradesconstruccions, 
per  lo  que,  una  volta  esgarriats  per  lieys 
convencionals  0  fantasioses  qu’ells  meteixos 
han  inventades,  no  poden  menys  de  sofrir 
continues  y  llastimoses  caygudes. 

La  Alhambra  (Granada).  En  sos  derrers 
números  ha  vingut  publicant  un  interessant 
estudi  sobre  La  pintura  religiosa  en  Espana, 
per  Francisco  de  P.  Valladar,  y,  com  la  ma¬ 
joria  de  les  revistes  castellanes,  diferents  ar¬ 
ticles  y  anècdotes  sobre’l  Quijote. 

Hojas  Selectas  (Barcelona).  Notables  són 
els  trevalls  d’informació  històrica  y  científi¬ 
ca  que  ve  publicant  aquesta  revista,  com  per 
exemple’ls  que’s  llegeixen  en  son  ultim  nú¬ 
mero  referents  a  la  festa  del  Corpus  a  través 
dels  sigles,  a  les  obres  realisades  pera  la 
obertura  del  colossal  túnel  del  Simplón,  etc. 
Es  curiós  també’l  relat  d’una  excursió  als 
llochs  que  habità  Cervantes  y  recorregué 
Don  Quijote.  Els  grabats  són  pulcres  y  abun¬ 
dants  com  de  costúm,  trobantshi  ademés  bo¬ 
niques  aquarel  les  reproduhides  en  tricromía 
que  representen  varies  vistes  dels  Alps  y  són 
obra  de  Carles  Vàzquez.  Aquest  número 
de  Hojas  Selectas  demostra  un  notable  avenç 
sobre’ls  anteriors,  quina  importància  era  ja 
ben  manifesta:  essent  d’elogiar  el  zel  y  el 
bon  gust  de  la  casa  editorial. 

Entre  les  demés  revistes  qu’hem  rebudes, 
són  dignes  d’esment,  per  varis  dels  trevalls 
qu’en  sos  últims  números  publiquen,  La  Re- 
vue  Mondiale,  Le  Courrier  Européen ,  Le  Mé- 
nestrel  y  La  Revue  du  Bien  (París);  Revue 
Franco  Italienne  et  du  Monde  Latin  (Nàpols); 
Nueslro  Tiempo  y  Renacimienlo  Latino  (Ma¬ 
drid),  Revista  Gràfica ,  Occitania ,  Revista  So¬ 
cial,  Arquitectura  y  Construcción ,  Album  Sa- 
/ón,etc.,  (Barcelona). 

Lluís  Vía 

El  viatge  del  rey  a  París  y  l’atentat  de  que 
fou  objecte  en  la  capital  de  l’estat  vehi:  heus- 
aquí  l'assumpto  ab  que’ls  diaris  d’Espanya  y 
França  han  omplert  columnes  y  més  colum¬ 
nes  durant  la  passada  setmana.  La  guerra 
d’Orient  ha  passat  a  ésser  cosa  secunda¬ 
ria. 

No  pera  seguir  la  corrent,  sinó  sols  pera 
constatar  els  fets,  dirèm  nosaltres  quatre  pa¬ 
raules  sobre’l  particular;  y  encara  preferim 
diries  per  compte  d’altri,  o  sia  per  compte  de 
nostre  company  de  nacionalisme  La  Gazeta 
Vigatana ,  qu’en  son  número  de  31  del  passat 
maig  insertava  les  següents  reflexions: 

L’estrèpit  ha  sigut  gros  y  ha  resonat  a  Europa.  Es 
veritat  que  Guillèm  1 1  la  sab  massa  llarga  per  haver- 
sen  atectat,  y  podèm  ja  estar  segurs  de  que  l’esclat 
dels  parisenchs  pel  nostre  petit  Roi  no  li  farà  dor¬ 
mir  cap  mal  sòn.  fa’ns  coneix  y  sab  lo  que  valèm  y  sab 
també,  fins  millor  que  nosaltres,  els  fruyts  que’n  podèm 
traure  d’aqueixes  noves  amistats.  La  recepció  de  Lon¬ 
dres,  que  serà  a  totes  llums  més  seria  y  reposada,  no  li 
aumentarà  la  preocupació,  y,  si  res  li  ha  d’aumentar, 
serà,  si  per  cas,  veure  que  s’ha  de  portar  a  cap  el  pro¬ 
jecte  de  casori  ab  la  princeseta  de  Connaught.  Això 
tindria  probablement  als  seus  ulls  una  trascendencia 
major  que  totes  les  flors  y  tots  els  llums  y  tots  els  ale- 
groys  de  la  capital  de  la  França. 

Però  queda  la  esperança  de  neutralisar  l’efecte  de 
l’actual  viatge  ab  el  projectat  per  la  tardor  a  Berlín  y 
Viena  Comparat  ab  aquell,  hont  el  rey  podrà  veure  les 
grans  masses  militars  de  l’exèrcit  teutònich,  coronades 
ab  els  llorers  de  Metz,  Strasburg  y  París,  el  viatge  ac¬ 
tual  no  passa  d’una  eseursió  sportiva. 

Actualment,  y  més  encara  després  de  la  ruina  moral 
de  l’autocracia  russa,  el  tipo  del  verdader  sobirà  es  allí, 
en  aquell  cor  de  la  severa  Germania  De  manera  que  a 
entrada  d’hivern  ho  tindrèm  tot  equilibrat,  y  ab  les  se¬ 
ves  conferencies  ab  els  primers  monarques  d’Europa  li 
quedarà  al  petit  Roi  matèria  sobrera  pera  fer  meditació 
dintre  del  palau  d’Orient  en  els  dies  rúfols  y  plujosos 
de  l’hivern. 


Respecte  a  l’atentat  dinamiter  de  que's 
volgué  fer  victima  a  Alfons  XIII  y  que  ha 
servit  pera  multiplicar  les  ovacions  dels  fran¬ 
cesos,  poch  dirém  per  nostra  part;  sols  ens 
toca  reprobarlo  com  reprobèm  tot  acte  bar- 
bre;  y  més  encara  que’ls  dinamiters  ens  in¬ 
dignen  els  verdaders  causants,  que  podríem 
trobar  aqui  entre  certes  empreses  periodísti¬ 
ques  que  avuy  clamen  contra'ls  procediments 
de  repressió  inquisitorial  empleats  a  Mont- 
juich,  havent  sigut  elles  qui  més  atià  a  son  - 
temps  aqueixos  procediments  indignes  d’una 
societat  lliure  y  forta. 

Ara  tot  es  protestar  dels  atentats  dinami¬ 
ters,  y  tot  es  ferho  uns  y  altres  en  nom  de  la 
humanitat  y  del  prohisme.  Però  això  no  es 
cert:  estàn  massa  corcats  pera  que  poguèm 
creure  en  la  certesa  d’aqueixos  sentiments 
que  invoquen.  Desgraciadament,  són  pochs 
els  que  per  sentiments  d’humanitat  protes¬ 
ten,  perque  a  quasi  tots  els  obliguen  a  ferho 


petits  instints  d’adulació,  de  por  y  de  cobar- 
dia:  els  petits  instints  que  halenen  en  les  na¬ 
cions  moribondes. 


El  «Centre  Autonomista  de  Dependents 
del  Comerç  y  de  la  Indústria»  pogué  per  fi 
celebrar  un  meeting  el  dimecres  31  del  passat 
maig,  assistinhi  una  gran  gentada,  ab  lo 
qual  s’evidencià  la  bona  propaganda  que  ha¬ 
vien  fet  les  anteriors  sospensions  governati¬ 
ves.  Els  oradors  senyor  Bordas  y  Prats  Pa¬ 
ris,  del  meteix  «Centre»,  Pujulà,  de  Joven¬ 
tut,  Tarragó,  de  La  Tralla ,  Manau  de  l’«A- 
plech  Catalanista »,  Gibert,  del  «  Progrés 
Autonomista»,  Llorens,  del  «Centre  Catalu¬ 
nya»,  y  Roig  y  Pruna  en  representació  de  la 
Unió  Catalanista ,  exposaren  ses  doctrines  na¬ 
cionalistes,  de  conformitat  ab  els  més  aven- 
çats  principis  de  la  sociologia  moderna  y  ab 
un  autonomismeben  radical,  essent  interrom¬ 
puts  sovint  per  les  ovacions  de  la  gran  gene¬ 
ració  entusiasmada  que’ls  escoltava. 

Ens  complavèm  donant  compte  d’aquest 
acte  perque  ell  ens  domostra  un  cop  més 
que  segueixen  en  vies  de  triomf  complert  les 
avençades  doctrines  que  dintre  l’autonomis- 
me  català  vingué  a  sustentar  Joventut  ara 
fa  ja  sis  anys,  y  que  tants  adeptes  han  fet. 
També  déu  reconèixerho  aixi  La  Veu  de  Ca¬ 
talunya ,  que  sens  dubte  per  oblit  involuntari 
no  donà  compte  d’aquest  acte  realisat  al  re¬ 
dós  de  la  Unió  Catalanista ,  entitat  mare  del 
nostre  nacionalisme;  y  també  ho  déu  reco¬ 
nèixer  El  Poble  Català ,  malgrat  eviti  consig¬ 
nar  qu’en  dit  meeting  Joventut  hi  era  repre¬ 
sentada  per  en  Pujulà  y  Vallès,  consignant  en 
cambi  que’ls  altres  estimats  periòdichs  y  enti¬ 
tats  estaven  representats  pels  restants  ora¬ 
dors. 

No  per  impuls  propri  fem  notar  aytal  peti¬ 
tesa,  puig  ens  consta  de  temps  que  nostra 
independencia’ns  manté  amichs  de  tots,  però 
igualment  allunyats  tant  de  lo  que  sia  grupo 
de  la  dreta  com  de  lo  que  sembli  capella  de 
la  esquerra.  Ho  fem  constar  a  prech  de  varies 
persones  d’esperit  ample  que’s  dolen  d’aytals 
encongiments,  més  que  més  tractantse  de  qui 
com  Joventut  may  ha  volgut  fer  ombra  a 
ningú.  No  temi,  donchs,  ningú  que  al  acos- 
tarse  a  nosaltres  pugui  eclipsarse. 

S’ha  dit  que  l’atentat  de  París  fou  prepa¬ 
rat  a  Barcelona,  y  que  d’aquesta  ciutat  foren 
enviades  les  bombes  a  la  capital  de  França. 
Segons  molts  diaris,  això  es  cosa  probada,  pe¬ 
rò  nosaltres  ens  hem  resistit  a  creureho'perque 
hem  vist  al  governador  tan  fresch,  y  vaja,  a 
un  home  que  n’hi  han  passades  tantes  no 
més  hauria  calgut  que  li  passés  aquesta  pera 
que’l  dimitissin  si  ell  no  dimitia  encara. 

No  es  que’ns  hagin  d’esverar  unes  bombes 
més  o  menos,  que’ls  barcelonins  ja  hi  estèm 

avesats  a  viure  ab  l’ay  al  cos,  y  una  nova 
planxa  de  la  policia  tampoch  ens  ha  de  venir 
de  nou.  Però  es  allò  del  buen  parecer.  Quan 
les  planxes  se  fan  inler  nos  no  ve  tant  d’aqui: 
també’n  fan  els  c lowns  en  els  nostres  circos. 
En  cambi  ara’s  tracta  d’una  planxa  interna¬ 
cional,  y  els  estrangers  hauràn  pogut  ente- 
rarse  de  que  pera'l  governador  de  Barcelona 
no  es  tot  hu  cercar  anarquistes  que  trevallen 
fòra  de  la  lley,  o  processar  catalanistes  que 
tenen  la  debilitat  de  fer  propaganda  legal  ab 
estatuts  aprobats  pel  propri  governador.  Pe¬ 
rò  ja  deya  un  company  nostre  que  l’una  cosa 
va  per  l’altra;  així  nostre  virrey  va  aguan- 
tantse  en  el  lloch  que  li  destinà  en  Maura. 

Aquests  dies  se  pretén  trobar  a  l’autor  de 
l’atentat  del  carrer  de  Ferràn  VII.  Que’n  val¬ 
dria  de  peles  en  Gonzàlez  Rothwos  si  tin¬ 
gués  tanta  traça  com  pretensions\ 

De  totes  maneres,  val  a  dir  que  les  deten¬ 
cions  abunden,  y  que  de  trobades  de  bombes 
ne  fa  la  policia  a  més  no  poder,  convencent- 
nos  de  lo  que  ja’ns  presumíem,  això  es,  de 
qu’estavem,  o  estèm,  sobre  un  volcà. 


Al  «Centre  Nacionalista»  de  Tarragona  hi 
donà’l  doctor  Martí  y  Julià,  president  de  la 
Unió  Catalanista ,  una  notable  conferencia 
desenrotllant  el  tema  «Nacionalisme»,  baix 
els  dos  aspectes  històrich  y  sociològich.  Sa 
interessant  peroració  fou  escoltada  ab  vera 
fruhició  y  molt  aplaudida  per  la  nombrosa 
concorrencia  que  hi  havia  assistit,  desitjosa 
d’ohir  l’autorisada  paraula  del  conferenciant. 

El  dia  2  del  present  llegí  en  Xavier  Viura, 
en  el  local  de  l’«Associació  Wagneriana», 
un  bell  y  poètich  trevall  titulat  Impressions 
wagnerianes.  En  Viura,  tot  limitant  son  tre¬ 
vall.  com  digué,  a  lleugeres  consideracions 
sobre  l’obra  wagneriana  en  conjunt  ,  ana- 
lisà  detingudament,  baix  un  punt  de  vista 
espiritual  y  poètich,  L’Holandés  errant ,  Lo- 
hengrin  y  Tannhàuser. 

Llarchs  aplaudiments  coronaren  la  confe¬ 
rencia  d’en  Xavier  Viura,  qui,  al  exposar 
idees  ben  originals  y  propries  respecte  al 
Tvagnerisme,  l’ha  presentat  baix  un  aspecte 
altament  simpàtich  y  artístich. 

Pera’ls  catalanistes  continua  la  era  feliz. 

No  sabèm  que  hagi  sigut  denunciat  el  de- 
rrer  número  de  La  Tralla ,  però  ho  ha  sigut 
el  del  ; Cu  Cut! 

Desitgèm  que’n  surti  en  bé  l’apreciable 
company. 

La  festa  inaugural  del  centre  catalanista 
«L’Avenç»,  de  Cornellà  del  Llobregat,  que 
tingué  lloch  el  passat  diumenge  a  la  tar¬ 


da,  revesti  extraordinària  importància,  aple- 
gantshi,  dels  pobles  comarcans  y  de  Barce¬ 
lona,  una  gran  gentada  qu’escoltà  y  aplaudí 
constantment  els  enlayrats  conceptes  emesos 
pels  oradors  senyors  Llorens,  del  «Centre 
Catalunya»  de  Sant  Marti;  Baró,  que  parlà 
pels  catalanistes  de  Sant  Boy;  Gibert,  pel 
«Progrés  Autonomista»  de  Barcelona;  San- 
salvador,  pel  «Foment  Autonomista»  de 
idem;  Bertràn  y  Musitu,  per  la  «Lliga  Re¬ 
gionalista»  de  idem;  Roca,  per  la  Unió  Cata¬ 
lanista ,  y  Marti  y  Julià,  president  de  la  me- 
teixa,  que  resumi  els  discursos. 

Felicitém  a  la  novella  entitat  de  Cornellà 
per  l’hermós  exemple  d’amor  patri  que  tin¬ 
gué  ocasió  de  donar  en  sa  brillant  festa 
inaugural. 

El  rey  d’Espanya  ja  ha  arribat  a  Londres. 
Al  cloure  aquest  número’ls  telégrames  ens 
diuen  qu’es  objecte  d’obsequis  semblants  als 
que  ha  rebut  a  Paris,  si  bé  la  rebuda  que  a 
la  capital  d’Anglaterra  se  li  ha  fet  sembla  re¬ 
vestida  de  més  serietat  y  bon  tó. 

íQué  li  quedarà  a  Espanya  qu’encara  faci 
sed  a  gabatxos  y  anglesos?  Dels  entusias¬ 
mes  dels  primers  no’n  fem  gayre  cas;  pe- 
rò’ls  dels  segons  ,  quina  diplomàcia  sem¬ 
pre  ha  dat  que  sentir  a  l’Estat  espanyol,  fran¬ 
cament,  ens  fan  més  efecte. 

Esperém  a  veure  si  a  l’hora  més  impen¬ 
sada  surt  l’emperador  d’Alemanya  a  fer  un 
punt  dels  seus.  Y  veurèm  si  Espanya  balla 
sola  ab  la  més  lletja. 

Publicacions  rebudes: 

La  Cuestión  de  los  Cambios.  La  casa  edito¬ 
rial  «La  Vida  Literaria»,  de  Toribi  Taber- 
ner,  acaba  de  publicar  aquesta  obra  del  doc¬ 
tor  Lacombe,  traduhida  al  castellà  per  xM. 
Moliné  Roca.  En  ella  s’estudien  els  diversos 
problemes  que  integren  dita  qüestió,  que 
tant  preocupa  als  economistes  moderns  y 
que  pera’ls  espanyols  es  de  particular  interès, 
puig  tot  el  llibre  fa  referencia  al  cambi  espa¬ 
nyol.  La  publicació  d’aquesta  obra  quedarà 
completada  ab  un  nou  volúm,  en  el  que’s 
tractarà  dels  remeys  que  convé  aplicar  pera’l 
millorament  de  la  situació  econòmica  y  pera 
la  repatriació  de  l’or,  com  també  de  lo  que 
costarien  aytals  reformes.  Per  demés  es, 
donchs,  encarir  la  importància  d’aquesta 
obra  als  ulls  dels  cpie’s  preocupen  de  sem¬ 
blants  qüestions.  Preu  del  primer  volúm, 
2  pessetes. 

Historia  de  Catalunya.  La  litografia  de  N. 
Miralles  ha  començat  la  publicació  d’unes  se¬ 
ries  de  cromos  representant  escenes  de  la 
historia  de  Catalunya,  a  fi  de  difundir  entre 
la  maynada’l  coneixement  de  la  meteixa.  La 
presentació  de  les  composicions  es  agrada- 

ble,  portant  al  dors  una  extensa  explicació. 
No  dubtém  que’s  farà  bon  us  de  dits  cro¬ 
mos  en  les  escoles  catalanes  y  associacions 
catalanistas.  Véginse  les  condicions  de  ven¬ 
da:  Cada  100  cromos  d'un  sol  assumoto,  P50 
pessetes;  25  sobres  ab  quatre  cromos  cada 
un,  2  pessetes.  La  primera  serie  de  quatre 
cromos  conté  les  següents  vinyetes:  Procla¬ 
mació  del  príncep  de  Viana,  Mort  del  com¬ 
te  de  Santa  Coloma,  El  conceller  Rafel  de 
Casanova  y  Un  episodi  del  siti  de  Barcelona 
en  temps  de  Felip  V. 

Diccionario  Salvat  (enciclopèdia  popular 
ilustrada).  Hem  rebut  els  quaderns  6,  7  y  8, 
dels  quals  no’n  farém  cap  elogi,  puig  hau¬ 
ríem  de  repetir  els  que  ja  ferem  a  l’aparició 
d’aquest  importantissim  Diccionari. 

Nova  Llevor ,  nou  setmanari  autonomista 
que  veu  la  llum  a  Igualada.  Porta  publicats 


quatre  números,  revelantse,  en  tots  els  tre- 
valls  que  contenen,  un  ferm  esperit  patriò- 
tich  y  un  vehement  desitj  de  lluytar  per  la 
causa  de  Catalunya.  Li  desitgèm  molts  anys 
de  vida. 

Pitarra,  comèdia  en  un  acte  y  en  vers,  ori¬ 
ginal  de  Lluís  Millà  y  Salvador  Bonavía. 
Està  plena  d’acudits  y  es  una  de  les  més  re¬ 
marcables  de  sos  autors,  havent  sigut  pre¬ 
miada  en  el  certamen  literari  humoristich 
organisat  per  la  «Gatzara  Continua»  en  maig 
del  corrent  any.  Preu,  2  rals. 

Vidamor.  Hem  rebut  el  primer  número 
d’aquest  periòdich  que’s  publica  a  Sabadell 
y  que’s  proposa  trevallar  pera  la  major  pro¬ 
pagació  de  les  arts  y  de  les  lletres  catalanes. 
Li  desitgèm  prosperitat. 


Fidel  Giró  impressor.  —  Carrer  de  València,  233. 

La  independencia  de  Noruega,  per  Lluís  Via. — La  ca¬ 
racterística  catalana,  per  Joseph  M.a  Rosicb  —Fin¬ 
landeses:  Cap  a  la  Patria,  per  J.  Aho,  traducció  de 
Benet  R.  Barrios.— Teatres,  per  Emili  Tintorer  — 
O  tots  catalans  o  Visca  Madrid,  per  F.  Pujulà  y  Va¬ 
llès.— De  la  Patagònia  a  casa,  o  Roda'l  món  y  torna 
al  Born,  y  La  ignocencia  vindicada,  per  Rafel  Vallès 
y  Roderich.— Notes  bibliogràfiques,  per  R.  Miquel  y 
Planas. — El  Pop  de  la  platja,  quadro  dramàticb,  ins¬ 
pirat  en  una  narració  de  Gorki  (continuació),  per 
August  Barbosa.— Noves. 

LES  TENEBROSES,  per  Rafel  Nogueras  y  Oller.  — 
Plech  6. 

LES  AMORS  DE  DAFNIS  Y  CLOE  Y  DE  AMOR  Y 
PSIQUIS.— Traducció  catalana.— Plech  18. 


LA  INDEPENDENCIA 
DE  NORUEGA 

Noruega  s’ha  declar„at  independent.  Gosa¬ 
va  d’una  autonomia  ampla,  tenia  parlament 
y  administració  de  justícia  propris;  tenia 
tambó  son  petit  exèrcit,  y  sols  la  lligaven  a 
Suecia’l  reconeixement  de  la  sobirania  del 
rey  Oscar  II,  y  la  representació  consular  in¬ 
ternacional. 

La  declaració  d’independencia  que  ha  fet 
el  parlament  noruech  sens  escàndol,  sense 
previs  pronunciaments  ni  bullangues.  popu¬ 
lars,  es,  donchs,  un  acte  que  diu  molt  en  fa¬ 
vor  de  les  condicioíis  de  civilisació  y  cultura 

d’aquell  poble.  No  hi  ha  hagut  revoltes,  ni 
gestes,  ni  hèroes,  ni  màrtirs,  ni  redemptors, 
ni  redimits.  Quin  exemple  mès  hermós,  en 
el  lent  evolucionar  dels  pobles  civilisats  pel 
cami  de  la  perfecció! 

Anexionada  Noruega  a  un  estat  cesarista 
0  quixotesch,  potent  o  vanitós,  no  hauria 
arribat  ahont  es  ni  hauria  pogut  fer  lo  que 
ha  fet.  Son  amor  a  la  llibertat  no  hauria  po¬ 
gut  traduhirse  en  una  dolça  rialla  de  pau  y 
felicitat,  sinó  en  un  gest  irat  y  en  un  clam 
de  guerra.  Pera  lliurarse  d’un  jou  gros  o 
petit,  n’hauria  tingut  d’acceptar  un  altre:  el 
d’un  protectorat  de  qualsevol  Estat  ambiciós. 
Y  es  precisament  d’una  mena  de  protectorat 
de  lo  que  s’ha  cregut  en  el  cas  de  prescindir 
ara. 

iQuè  hi  diràn  els  Estats  que  més  d’una 
volta  s’han  volgut  assumir  el  paper  de  lliber¬ 
tadors?  Sa  missió  en  aquest  assumpto  sem¬ 
bla  reduhida  a  zero.  No  hauràn  de  fer  pas 
com  els  Estats  Units,  que  pera  declarar  la 
llibertat  de  Cuba  arrostraren  una  guerra. 
Avuy,  en  el  cas  de  que’l  rey  de  Suecia’s  ne¬ 
gués  a  reconèixer  la  independencia  de  No¬ 
ruega,  <<què  hi  perdrien  els  demés  Estats  re- 
coneixentla?  íQuíns  perills  arrostraríen?  No 
obstant,  dubtèm  que  n’hi  hagués  cap  que 
s 'atrevís  a  singularisarse  fent  tal  reconeixe¬ 
ment. 

En  cambi,  sembla  que  Guillèm  d’Alema- 

nya  ha  sigut  el  primer  en  dir  que  no  reco¬ 
neixeria  dita  independencia  mentres  no  la 
sancionés  el  rey  Oscar;  y  sembla  també  que’l 
rey  Christià  de  Dinamarca’s  negarà  a  autori- 
sar  la  proclamació  de  son  fill  menor  pera 
ocupar  el  trono  de  Noruega,  si  els  noruechs 
el  soliciten  pera  rey. 

Sempre  les  rahons  d’Estat  (que  ho  són  de 
conveniència  dels  poderosos)  manifestantse 
enemigues  de  la  rahó  dels  pobles!  Sempre 
l’Estat,  creat  pera  garantia  d’individuus  y 
pobles  pera  ensenyàrloshi  llurs  drets  y  de¬ 
vers  y  menarlos  a  llur  emancipació,  opo- 
santse  a  que  aquesta  sia  un  fetl  Sempre’ls 
que’s  diuen  salvaguarda  de  la  pau  essent 
una  de  les  principals  causes  de  rencunia  y 
de  guerra! 

Devant  dels  pobles  qu’en  sa  desesperació 
s’alcen  a  mà  armada,  les  rahons  d’Estat  (so¬ 
bre  tot  en  Estats  que’s  diuen  pacifistes  )  es¬ 
sent  contraries  a  dits  pobles  podrien  semblar 
bones  als  ulls  dels  rutinaris  defensors  de  la 
Santa  Conveniència.  Una  sublevació,  un 
acte  violent,  sempre  té  quelcòm  que’l  fa  sem¬ 
blar  contrari  a  natura.  Noruega  no’s  troba 
en  aquest  cas.  Noruega,  més  avençada  y  fe¬ 
liç  que’l  Transvaal,  més  sortosa  que  Cuba, 
trobantse  ja  de  temps  a  dos  dits  de  la  inde¬ 
pendència,  ha  manifestat  ara  pacíficament  sa 
volició  de  tenirla  complerta.  La  seva  civilisa- 
ció,  les  seves  costums  socials  y  polítiques 
eren  tals,  que  ha  pogut  donar  exemple 
d’amor  y  de  llibertat  als  homes  sens  ajudarse 
de  ningú.  Ella,  feble  pera’ls  qui  sols  creuen 
en  la  eficacia  dels  canons  y  les  espases,  no 
ha  tingut  d’adular  als  forts:  ha  preferit  que'ls 
forts  meteixos  sien  en  tot  cas  els  qui  mostrin 
feblesa  d’ànima  adulantse  ells  ab  ells.  Adu¬ 
lació  qu’entranyaria  un  egoisme  dels  més 
baixos,  perque  significaria  la  resolució  de 
mantenir  a  ultrança  velles  concupiscències, 
fonamentades  en  les  injusticies  polítiques  y 
socials.  Tots  els  Estats  el  veuen  clar  el  dret 
de  Noruega  a  fer  lo  que  ha  fet,  però  a  molts 
d’ells  interessa  que  no  hi  hagi  en  la  historia 
gayres  exemples  com  el  que  Noruega  pot 
oferir  a  les  venideres  generacions  emanci- 
pantse  sense  lluyta,  redimintse  sense  sang. 
No  convé  que  pel  camí  de  la  vivilisació  s’a¬ 
vanci  tan  depressa:  millor  dit,  no  convé  que 
ab  tanta  senzillesa  pugui  ferse  tabula  rasa  de 
les  falses  civilisacions. 


Les  relacions  internacionals  venen  regula¬ 
des  per  la  meteixa  farsa  que  les  socials,  que 
sovint  són  cursis  o  indignes  segons  predo¬ 
mini  en  elles  la  fórmula  buyda  o  l’adulació 
rastrera.  Per  això  fins  les  més  grans  convic¬ 
cions  són  supeditades  al  què  diràn ,  y  les 
amistats  banals  e  hipòcrites  dels  egoistes 
vanitosos  estàn,  per  rahó  de  conveniència, 
més  a  l’ordre  del  dia  que  les  amistats  dels 
sincers,  que  no  adulen  perque  són  verdade- 
res  y  lleals.  Així  si  la  humil  Noruega  no  ha 
adulat  als  poderosos  pera  fer  triomfar  la  jus¬ 
tícia,  seràn  ells  els  qui,  si  a  mà  ve,  s’adula- 
ràn  els  uns  als  altres;  y  els  més  poderosos 
seràn  els  que  més  pressa’s  donguin  a  ferho. 
Y  si  l’emperador  quefe  de  la  Unió  Austro- 
Húngara  adulés  a  Oscar  de  Suècia,  quefe  de 
la  Unió  Escandinava,  y  a  Christià  de  Dina¬ 
marca,  es  probable  que  aquests,  que  ben 
lliures  són  de  reconèixer  la  independencia 
noruega,  fessin  més  cas  de  les  insinuacions 
aduladores  del  poderós  que  per  convenien- 
cia’s  rebaixa  y  a  qui  en  el  fons  potser  des- 
precien,  que  de  l’amich  senzill  que’ls  diu  la 
veritat  y  a  qui  tal  volta  admiren  perque  al 
rebelarse  no’ls  insulta,  ans  bé’ls  enalteix  sig- 
nificàntelshi  l’honor  que  a  sí  meteixos  s’han 
fet  els  pobles  que  han  potat  a  un  altre  en 
condicions  de  deslliurança.  Pel  camí  de  les 
adulacions  polítiques  internacionals  es  com 
esclatarien  els  odis;  y  vindria  la  guerra,  y 
llavors  no  ja  sols  els  humils,  sinó’ls  ínfims, 
els  que  sols  serveixen  pera  carn  de  canó  se¬ 
rien  si  tant  convingués  adulats  pels  reys,  y 
titulats  héroes  pera  que’s  deixessin  matar  y 
pera  que  matessin.  Y  els  remats  humans, 
cedint  a  l’adulació,  dirien  per  milionèsima 
volta  amén,  y  guerrejarien  y’s  farien  matar 
a'b  aixelabrament  foll  o  ab  resignació  idiota. 

Ardentment  desitgém  que  això  no  suc- 
ceheixi.  Noruega  ha  içat  sa  bandera  sobre’ls 
murs  de  Christiania  fent  glatir  de  joya’ls  cors 
dels  homes  d'avuy.  Noruega  déu  donar  a  la 
historia  una  de  ses  més  belles  planes  pera 
exemple  dels  homes  de  demà. 

Lluís  Via 

LA  CARACTERÍSTICA 
CATALANA 

En  el  continuu  evolucionar  dels  pobles 
ocorren  una  serie  de  fenòmens  que  guarden 
entre  si  una  innegable  conexió  y  que,  per  sa 
meteixa  repetició,  venen  a  patentisar  les 
qualitats  distintives  d’aquells.  Eixes  quali¬ 
tats,  si  bé  tenen  sos  fonaments  en  la  propria 
naturalesa  dels  pobles,  poden  modificaries 
moltissim,  y  en  sentits  ben  oposats,  les  cir¬ 
cumstancies  externes  que  influeixen  en  llur 
desenrotllo.  Cal  aprofitar  aquesta  observació 
— que,  per  altra  banda,  no  es  cap  novetat — 
procurant  en  lo  possible  que  aquestes  cir¬ 
cumstancies  contribueixin  al  millorament  y 
equilibri. 

Els  pobles  històrichs,  especialment  els  que 
han  sofert  grans  vergassades,  aquells  en  els 
quins  les  influencies  estranyes  hi  han  exercit 
llarch  predomini,  són,  per  rahó  natural,  els 
en  que  més  s’hi  manifesta’l  desequilibri  en 
la  llur  modalitat.  La  funció  educativa,  base 
principalissima  de  la  normalitat  o  anormali¬ 
tat  de  les  demés  funcions,  déu  adaptarse 
sens  esforç  al  modo  d'ésser  de  l’organisme 
sobre’l  quin  ha  d’actuar,  y  si  no  es  així,  els 
seus  efectes  són,  quan  menys,  deficients; 
quasi  sempre  pertorbadors;  en  moltes  oca¬ 
sions  francament  nocius.  Així  com  en  l’ordre 
econòmich  es  una  equivocació  lamentabilis- 
sima  fomentar  les  produccions  que  careixen 
de  vida  propria,  rellegant  en  cambi  a  segón 
terme  les  que  les  condicions  naturals  del 
país  dotarien  de  major  estabilitat,  en  l’ordre 
social  es  un  error  imperdonable  consentir  que 
la  tasca  educativa  s’exerceixi  sense  tenir  en 
compte  les  qualitats  y  els  defectes,  les  virtuts 
y  els  vicis,  les  aspiracions  y  necessitats  dels 
qui  deurien  beneficiarne.  Es  principalment, 
donchs,  mitjançant  una  ferma  y  conciençosa 
acció  educativa  còm  pot  restablirse  la  nor¬ 
malitat  de  les  qualitats  distintives  d’un  po¬ 
ble. 

Referintnos  particularment  a  Catalunya, 
trobarém  motius  que  de  sobres  justifiquen 
la  nóstra  asseveració.  No  es  el  nostre  propò¬ 
sit  retreure  ara  tot  lo  que  ha  contribuhit  a 
desnaturalisar  o  quan  menys  desfigurar  la 
característica  del  nostre  poble.  Es  un  fet  con¬ 
sumat  y  com  a  tal  tenim  d’acceptarlo.  El 
temperament  català  es  quelcòm  complexe:  té 


nostre  poble  defectes,  greus  defectes,  però 
en  cambi  ,  en  compensació  ,  té  grans  vir¬ 
tuts:  actuant  aquells  y  aquestes  harmònica¬ 
ment,  s’obté  l’equilibri.  S’observa  en  el  ca¬ 
talà  pur  una  d’aquelles  pasmoses,  però  fre¬ 
qüents  contradiccions  harmòniques  de  la  na¬ 
turalesa  Es  remarcablement  utilitari,  a  vol¬ 
tes  avar,  y  en  conseqüència  desconfiat;  mes 
girèm  la  medalla  yel  trobarém  dotat  del  senti¬ 
ment,  o  quan  menys  de  l’instint  de  la  bellesa. 
Estambé  idealista.  L’una  qualitat  no  destrueix 
l’altra,  ans  bé,  compenetrantse  abdúes,  s’asso¬ 
leix  l’harmonia.  Mes  s’in  troduhi  la  pertorbació 
en  l’evolucionar  normal  de  la  personalitat  ca¬ 
talana,  yl’harmonía  desaparegué.  Elsfets  que 
s’han  anat  desenrrotllant  ho  demostren  ben 
palesament,  y  els  més  recents  que  han  vin¬ 
gut  succehintse  acusen  que,  ab  tot  y  els  es¬ 
forços  del  Catalanisme,  segueix  imperant  el 
desequilibri. 

La  vera  característica  del  poble  català  es 
perduda;  la  característica  actual  es  la  disgre¬ 
gació  de  sa  modalitat  natural,  deguda  a  la 
carència  de  la  funció  educativa  que  li  corres¬ 
ponia.  Y  això  succehí  quan  aquesta  tenia 
de  propendre  constantment ,  per  la  ma¬ 
jor  intensitat  de  la  vida  moderna,  a  fer  de 
dia  en  dia  més  compatibles  les  dues  tenden- 
cies  que  de  manera  més  manifesta’s  revelen 
en  el  temperament  del  nostre  poble.  Per’xò 
calia  que  tan  capdal  funció  s’exercis  parlantli 
a  l’ànima,  y  malhauradament,  com  tots  sa- 
bèm,  això  no  s’es  fet.  Y  era  aquest  nexe,  ab 
sa  humaníssima  finalitat,  lo  únich  que  podia 
mantindré  incòlume  la  personalitat  catalana. 

Avuy  les  manifestacions  de  la  vitalitat  ca¬ 
talana  són  tantost  d’un  egoisme  servil  o  so- 
perb,  poruch  o  fatuu,  tantost  d’un  idealisme 
utòpich  que  fa  ésser  al  català  a  voltes  cando¬ 
rós  y  altres  monstruosament  ferotge.  Aquesta 
dualitat,  en  els  derrers  temps,  ha  arribat  al 
seu  periode  agut.  Desfeta  la  compenetració 
dels  dos  elements  principals  que  integren  el 
nostre  temperament,  al  trobarse  orfes  d’una 
força  directriu  que’ls  encarrilés,  s’han  repe¬ 
tir.  Aquest  fenomen  podém  observarlo  en 
tots  els  ordres.  En  el  polítich,  mentres  uns 
homes  no  més  sospiren  per  la  conservació  de 
l 'ordre,  els  altres  s’entreguen  aixelabrada- 
ment  a  totes  les  abstraccions;  en  l’econò- 
mich,  portats  d’un  esverament  comprome¬ 
tedor,  els  de  dalt  moventse  molt  se  concre- 

ten  raquiticament  a  salvar  lo  que’s  pugui, 
mentres  els  de  baix  s’ho  contemplen  ab  un 
estoicisme  no  desprovehit  d’una  funesta  com- 
placencia  quan  veuen  que’ls  altres  perden  en 
la  brega;  en  el  social,  aplegament  dels  de¬ 
més  ordres,  poden  apreciarse  arreu  aqueixos 
antagonismes.  Adhuch  dintre  del  Catalanis¬ 
me  —  moviment  fonamentalment  equilibra- 
dor,  però  que  com  a  humà  qu’es  no  potsus- 
traures  en  absolut  a  la  influencia  del  medi — 
s’hi  manifesta  aquesta  perniciosa  dualitat. 
Les  eternes  divergencies  entre’ls  que  po¬ 
dríem  dirne  pràctichs  y  els  idealistes  no  són 
res  més  que  la  exteriorisació  del  dualisme 
que’ns  ocupa.  Es,  donchs,  d’absoluta  neces¬ 
sitat,  si  volèm  que  Catalunya  prosegueixi 
son  desenrotllo  normal,  esmerçar  totes  les 
nostres  energies  en  assolir  la  compenetració 
de  les  dues  forces  que  integren  l’ànima  del 
nostre  poble,  ja  que  tan  beneficioses  són  ac¬ 
tuant  harmonisades,  com  perjudicials  fentho 
isoladament. 

Qu’en  la  funció  educativa  podèm  trobar 
els  medis  de  que  recobri  cohesió  y  estabili¬ 
tat  la  característica  catalana,  es  cosa  evident 
tota  vegada  que  aquesta  desaparegué  per  no 
exercirse  aquella  funció  0  per  excercirse  sens 
adaptaria  al  modo  d’ésser  d’aq.uells  sobre 
quins  actuava.  Es  aytal  funció  de  la  exclusi¬ 
va  incumbencia  del  Catalanisme,  però  cal 
que  aquest  logriavans  instaurar  la  normali¬ 
tat  en  el  seu  sí;  ha  de  procurar  que  les  forces 
que  ara  actúen  en  linies  divergents  tendei¬ 
xin  al  paralelisme  y  a  la  convergència,  donchs 
no  més  així  lograrà  que  les  nostres  qualitats 
distintives  deixin  de  repelirse,  lo  qual  ja 
seria  en  veritat  un  gran  pas  pera  arribar 
novament  a  la  llur  compenetració.  Obtin¬ 
dré  aquest  resultat  es  el  secret  de  la  tas¬ 
ca  educativa  mitjançant  la  qual  pot  asso- 
lirse  que,  sense  violentarse,  aquestes  forces 
antitètiques  colaborin  harmònicament  a  un 
meteix  fí.  De  moment,  una  acció  educativa 
y  el  respecte  mutuu  entre’ls  components  de 
la  nostra  modalitat,  y  un  cop  lograt  que  no’s 
repelissin,  el  sentit  de  la  realitat  —  que  de 
saturat  d’esporuguiments,  rezels  y  odis  qu’es 
ara,  romandria  ample  y  generós  —  els  aca¬ 
baria  de  convèncer  de  la  necessitat  de  viure 
mancomunada  ment. 

Els  poderosos  y  els  de  voluntat  ferma, 
fins  per  egoisme  —  però  egoisme  de  gran 


volada  —  penetrats  de  l’alta  missió  social 
que’ls  pertoca,  tindrien  d’afrontar  resolta- 
ment  els  grans  problemes  d’higiene,  instruc¬ 
ció  y  alimentació  dels  de  baix  ab  el  decidit 
propòsit  de  solucionarlos,  única  manera  de 
resoldre’l  de  la  extinció  del  pauperisme,  pa- 
horós  escull  hont  naufraga  la  generositat 
humana  y  forja  infernal  del  terrorisme.  Y  els 
de  baix,  confosa  barreja  d’humils,  de  desgra¬ 
ciats  y  de  vençuts,  dignificats  per  la  educa¬ 
ció,  al  adonarse  de  que’ls  medis  que  se'ls 
ofereixen  no  són  l’almoyna,  sinó  la  invitació 
pera  que  colaborin  al  desvetllament  y  enlay- 
rament  de  la  colectivitat,  no  s’entregarien 
tan  dòcilment  a  les  manyagueríes  de  qualse¬ 
vol  viu,  ni’s  deixarien  endur  pel  vèrtich  ho¬ 
rrorós  dels  idealistes  ultrahumans  enferot- 
gits  per  un  fenomen  que  podríem  dirne  de 
química  psicològica,  en  el  que  hi  cristallisen 
tots  els  odis  en  un  desitj  insaciable  de  ven¬ 
jança. 

Heusaqui  la  tasca  que  deuen  imposarse 
tots  els  homes  de  bona  voluntat;  heusaqui 
cap  ahónt  tindrien  de  dirigir  la  seva  acció’ls 
intelectuals  fent  alçaprem  en  la  nombrosa 
classe  mitja,  ahont  hi  bateguen  més  d’aprop 
les  diferencies  de  temperament;  heusaqui, 
en  una  paraula,  la  grandiosa  finalitat  del 
Catalanisme  :  fer  desaparèixer  de  les  mani¬ 
festacions  externes  de  l’ànima  del  nostre  po¬ 
ble  la  contradicció  xorca  y  pertorbadora  y  el 
simplicisme  hibrit,  y  no  parar  fins  que  la  po¬ 
tencialitat  d’aquelles  manifestacions  corro¬ 
bori  que  la  característica  catalana  ha  reco¬ 
brat  sa  harmònica  complexitat. 

Joseph  M.a  Rosich 


FINLANDESES 

CAP  A  LA  PATRI  A 

'home  es  sovint  joguina  dels 
seus  sentiments,  y  aquests 
són  com  ratxes  que  van 
d’un  costat  a  l’altre.  Se’n 
van,  continuen  son  viatge, 
y  lo  únich  que’n  sentim  es 
el  xiulet.  Tal  volta’ls  sentiments  estàn  sot¬ 
mesos  a  certes  lleys,  mes  aquestes  ens  són 
desconegudes,  per  ara,  com  les.  de  les  co¬ 
rrents  aeries.  No’s  comprenen  sinó  per  les  hi¬ 
pòtesis,  y  aquells  qui  les  estudien,  els  psicò- 

legs,  fantasiegen  potser  de  la  meteixa  mane¬ 
ra  que’ls  qui  fanTalendaris,  com  en  Falb  (i). 

Debades  a  l’habitant  del  Nort  se  li  demana 
per  què  ab  grans  presses  ha  deixat  els  cos¬ 
ters  assoleyats  del  Sud,  per  què  ha  tornat  la 
esquena  a  les  rialleres  rives  del  Sena,  als  en¬ 
cisadors  boulevards ,  als  maravellosos  encon- 
torns  de  Paris...  Ell  no  ho  sab,  no  s’ho  ex¬ 
plica:  li  acudi  la  idea,  li  vingué’l  desitj...  Es 
la  ratxa  que  passa. 

Sens  explicarse’l  motiu,  començà  a  trobar 
sofocant  aquell  ayre  a  quines  manyagues 
calentones  ell  s’havia  estirat  com  una  sar¬ 
gantana,  y  que  feliç  y  content  havia  resolt 
respirar  per  sempre  més.  La  vida  de  ciutat, 
encar  que  sia  la  més  encisera,  la  més  mara- 
vellosa,  cansa:  y  el  cor  se  commòu  al  recort 
dels  boscatges  foscament  verdosos  del  pais 
llunyadà,  ahont  de  cada  fulla  irradia  una 
pau  qu’ensemps  es  apaybagadora  y  volup¬ 
tuosa... 

Li  sembla  que  ha  viscut  molt  temps  a  pa 
y  aygua,  y  vol  cercar  la  sal.  Y  el  clapoteig 
de  les  ones  del  llach  nadiu,  que  fins  sua¬ 
ra  li  semblava  ún  no-res,  creu  qu’es  lo  més 
important  del  món.  Cal  tornar  a  sentirlo; 
cal  escoltar  el  cant  del  cucut  v  el  refilar  ig- 
nocent  del  pinçà;  cal  endinsarse  pel  bosch 
ple  d’harmonies,  y  contemplar  les  virginals 
formes  del  vern  y  'els  severs  contorns  del  pi. 

íPer  qué  ho  desitja?  Ell  no  pot  dirho.  Es 
pres  d'un  sentiment  al  que  no  pot  fer  cap 
mena  de  resistència.  Aixi  com  l’aucell  viat- 
jador  se  troba  d’improvis  breçat  pel  vent  que 
l’emmena  al  lloch  nadiu,  aixi’s  troba  avuy, 
ell  també,  cami  de  la  Patria. 

El  meteix  dalè  que  l’empenyé  a  allunyarse 
de  sa  casa,  l’empeny  avuy  vers  ella.  Creu 
que  un  nus  li  serra’l  cor,  y  que  no’s  desfarà 
mentres  sos  ulls  no  ovirin  les  platges  del 
seu  pais.  Per  les  finestres  del  wagó  veu  des¬ 
filar  les  vores  del  Rhin  ,  illuminades  pel 
sol-ixent;  al  lluny  veu  els  boscos  verdejants; 
y,  de  nit,  els  innombrables  llums  de  les  grans 
ciutats.  Una  volta,  encara,  voldria  quedarse. 
Hi  ha  tantes  coses  per  veure  y  apendrel... 
Mes  aquest  sentiment  de  recança  no  es  més 
que  una  parada  momentània  en  la  volada  de 
l’aucell.  Un  instant  després  els  pensaments 
que  s’havien  desviat  reprenen  llur  direcció, 

(i)  Astronom  alemany  que  sovint  s’equivoca  quan 
parla  de  Finlandia. 

els  altres  reprenen  l’a//,  y  el  curs  dreturer  del 
viatge  no’s  cambia  pas  més. 

El  golf  de  Finlandia  es  embolcallat  de 
boyres;  el  vapor  avança  poch  a  poch,  tante- 
jant;  de  tant  en  tant  xiula,  y  sembla  que  per¬ 
di  el  rumbo  y  que  li  costi  pena’l  retrobarlo. 
Les  primeres  roques  submarines  emergeixen. 
La  primera  sensació  qu’experimenta  al  vèu- 
reles  es  el  temor  de  que  s’enfonsi  el  vapor. 

Retrobat  el  rumbo.  en  el  silenci  de  la  nit, 
amagantse  entre  dos  banchs  de  roques,  el 
vapor  entra  en  el  port. 

La  ciutat  dorm;  no’s  veuen  altres  llums 
que’ls  de  les  finestres  de  la  Societat,  y,  en  la 
torre  de  la  iglesia  de  Sant  Nicolau,  la  esfera 
il·luminada  del  rellotge,  del  que  ningú  sem¬ 
bla  haver  de  servirse.  Sols  els  grossos  pals 
d’algún  barco  dibuixen  les  seves  formes  en 
el  cel,  y  en  tota  la  llargaria  del  moll  no’s  veu 
més  que  alguna  gabarra  de  fusta  amarrada 
ací  y  allà. 

La  primera  impressió  que’s  reb  de  la  Pa¬ 
tria  no  es  favorable.  En  el  local  de  «La  Cape¬ 
lla»  alguns  coneguts  estàn  a  taula,  sopant. 
No  han  cambiat  gens:  sols  a  un  d’ells  li  ha 
crescut  la  barba.  Són  del  partit  finnòfil;  y 
aquells  altres  són  dels  suechmans...  Parant 
atenció  a  la  conversa’s  nota  aviat  que  són  els 
antichs  cebes  isolats,  els  somnia-truytes.  Y 
parlen  d’eleccions...  Oh!  els  meteixos  arreus 
en  el  meteix  molü...  Mes  tot  plegat  no  passa 
d’ésser  una  halenada  del  patri  esperit;  un 
sentiment  tot  fortuhit  que  un  meteix  ha  pro¬ 
vocat...  Tot  depèn  de  que  no  coneixen  les 
condicions  de  la  vida  actual. 

Efectivament:  a  l’endemà  tot  ha  cambiat. 
Les  boyres  s’han  esbargit.  Clar,  tebi,  el  sol 
del  Nort  enllumena  la  vila.  Al  port  s’hi  veu 
relluhir  la  onada  viva  del  mati;  el  mar  envia 
sobre  la  terra  son  perfúm  fresch  de  salabror; 
al  mercat  la  gent  hi  formigueja;  la  campa¬ 
neta  del  tramvia  dóna  senyal  de  la  vida,  de 
la  circulació  interrompuda,  y  a  bordo  les 
grúes  grinyolen  trevallant  de  valent.  El  sor¬ 
tidor  remoreja  devant  del  cafè  de  «La  Cape¬ 
lla.  La  explanada  en  tota  sa  llargaria  llu 
hermosos  edificis  que  recorden  una  gran  ciu¬ 
tat,  y  el  públich  fa  la  impressió  d’ésser  euro¬ 
peu...  Vetaqui  el  Senat  y  la  Universitat,  per¬ 
durables,  majestuosos.  En  el  meteix  grupo 
s’hi  aixequen  la  nostra  Casa  Nacional  y  el 
nostre  Banch.  Tots  ells  descansen  sobre  la 


JOVENTUT 


382 

roca  grisa  de  Finlandia,  que  no  s’esmicola 
pas  a  l’embat  de  les  onades  del  mar,  sinó 
que,  per  contra,  va  aixecantse  poch  a  poch, 
cada  dia  més...  (1). 

Tot  es  en  minuatura,  es  cert:  però  es  nos= 
tra  proprietat,  y  està  ben  bastida.  Meteix 
que’l  bruch,  ens  arrapèm  ab  les  mans  y  ab 
les  dents  al  terrer  de  nostre  país.  Qui  ens  ne 
volgués  arrebaçar,  no  pendria  sinó  les  fulles: 
les  arrels  quedarien  amagades,  pera  les  bro- 
tades  de  noves  llevors. 

Ara  sabeuho  y  veyeuho:  devall  de  son 
tranquil  firmament  blau-clar,  no’s  troba  Fin¬ 
landia  més  feble,  ni  la  seva  situació  es  més 
desesperada  que  la  dels  altres  paísos. 

J.  Aho 

Traducció  de  Benet  R.  Barrios. 


TEATRES 

A  FUERZA  DE  ARRASTRARSE 

En  el  terç  acte — quart  comptant  el  pròleg 
— hi  surt  un  personatge  tipo  de  melodrama: 
lo  qual  no  deixa  d'ésser  curiós  tractantse 
d’una  obra  que  l’autor  qualifica  de  farsa- 
cómica.  Y  aqueix  personatge  ,  pera  millor 
fer  una  operació  de  chantage ,  se  revesteix 
d’una  doble  personalitat:  uYo  yel  otro »  sem¬ 
pre  diu.  «Jo  sóch  un  bon  home  que’l  vull  ser¬ 
vir,  el  otro  es  l’exigent,  el  qui  demana  trenta 
mil  duros...)) 

Segurament  ,  sense  donarsen  compte , 
l’Echegaray  fa  com  el  seu  personatge.  No  vull 
dir  que  practiqui  el  chantage  ab  la  seva  farsa 
còmica,  però  si  que  vull  dir  que  ab  una  doble 
personalitat  enshiapareix.  Hi  apareix  externa¬ 
ment,  y  ab  ben  poca  oportunitat  per  cert,  (2) 
l’autor  d’una  obra  lleugera,  una  mena  de  sai- 
nete  llarch,  puig  té  quatre  actes,  destinat  a  fer 
riure  al  gran  públich;  sainete  ab  tipos  de  paro¬ 
dia  barrohers  y  estrafalaris  que’s  belluguen 
vivament  sobre  la  escena,  dihent  tonteries, 
fent  pallaçades ,  aparentant  ésser  braus  quan 
tremolen  de  por,  usant  y  abusant  de  les  més 
descabellades  paradoxes,  contradintse  yequi- 
vocantse  contínuament...  en  una  paraula, 
fent  mèrits  pera  la  galeria  que  té’l  riure  fàcil 
y  el  paladar  poch  exigent.  Aquest  es  l’Eche- 
garay  que  apareix  externament  en  sa  última 
obra  A  fuerza  de  arrastrarse.  Però  en  el  fons 


(1)  Es  un  fet  comprobat  pels  geòlegs  que  la  terra 
de  Finlandia  s’aixeca  uns  50  centímetres  cada  any. 

(2)  No  deixa  de  tenir  els  seus  punts  d’ironía’l  fet 
de  que  Echegaray  contesti  ab  una  farsa  còmica,  ab 
una  mena  de  vaucieville  carrincló,  als  honorables  mem¬ 
bres  del  tribunal  que  li  adjudicà  una  part  del  premi 
Nobel  y  als  faroleros  de  Madrid  que  a  propòsit  d’això’l 
posaren  y’s  posaren  en  ridícul. 


hi  trobèm  el  otro ,  l’Echegaray  de  sempre, 
l’home  d’una  imaginació  portentosa,  boja  sí, 
però  portentosa,  que  viu  fòra  de  la  realitat, 
en  un  món  de  somnis  y  quimeres  en  el  que 
no  hi  ha  homes  y  dònes  sinó  sers  fantàs- 
tichs,  en  el  que  no  hi  ha  amors  v  odis,  pas¬ 
sions  y  sentiments,  sinó  lluytes  desesperades 
y  monstruoses  de  cervells  desequilibrats: 
món  casuistich  de  l’Echegaray,  en  que  la  pa¬ 
radoxa  enlluhernadora,  la  imatge  brillant  y 
aparatosa  y  la  frase  vibrant  y  seca  mal-ama- 
guen  l’etern  deliri  d'aquella  imaginació  crea¬ 
dora  d’aytal  mon  estrafalari. 

Ab  tota  ingenuitat  declaro  que  may  com 
ara  m’havia  desorientat  l’Echegaray.  Per 
una  part,  me  trobo  ab  un  primer  acte  0  prò¬ 
leg  fet  ab  tota  serietat.  En  ell  s’exposa  clara 
y  fins  hàbilment  l’assumpto  ,  quin  objec¬ 
te  sembla  ésser  fer  veure  qu’en  nostra  so¬ 
cietat  corrompuda  sols  pot  arribarse  a  les 
altures  del  poder,  de  la  glòria,  de  la  riquesa 
per  dos  camins:  volant  noble,  recta  y  lleal- 
ment  com  l’àliga,  0  arrocegantse  —  a  fuerza 
de  arrastrarse  —  com  el  cargol  babós.  Qui  no 
tingui  ales  sols  pot  seguir  el  cami  del  cargol, 
camí  d’humiliacions,  de  genuflexions,  d’ab¬ 
dicacions,  de  vergonya.  Aquest  es  el  cami 
que  segueix  el  protagonista,  que  durant  tota 
l’obra  parla  y's  comporta  sempre  en  serio, 
tot  lo  serio  que  pot  parlar  v  comportarse  un 
personatge  autèntich  de  l’Echegaray.  Y  com 
ell  la  Blanca,  y  en  Javier,  y  algún  altre  per¬ 
sonatge  Mes  de  prompte,  quan  nosaltres  ja 
estèm  entrenats  pera  seguir  per  aquest  cami 
de  sàtira  social  que  l’autor  ens  ha  plantejat 
y  que  sens  dubte  podia  donar  lloch  a  un 
drama  interessantissim,  de  prompte,  ja  al 
començar  el  segón  acte,  apareixen  els  clowns. 
El  marquès  y  la  seva  filla,  don  Romualdo  y 
don  Anselmo,  Claudio  y  els  padrins  de  desa¬ 
fio,  y  el  criat,  y  després  Basilio  el  traidor  y... 
què  sé  jo.  Y  així,  alternativament,  ara  una  es¬ 
cena  de  vaudeville,  ara  una  de  dramón,  pas- 
sèm  de  les  declamacions  emfàtiques  del  pro¬ 
tagonista  a  les  espatotxades  del  marquès,  dels 
plors  y  la  sinceritat  de  Blanca  a  les  marru- 
lleries  y  bestieses  —  bestieses,  si,  —  de  Jose¬ 
fina,  y  en  fi,  d’escenes  y  situacions  dramà¬ 
tiques  —  falses  y  convencionals,  però  dramà¬ 
tiques  en  el  fons  —  als  equilibris  y  jochs 
malabars  propris  d’un  circo. 

Y  el  públich,  devant  de  tanta  originalitat,  (\) 
no  sab  què  fer...  El  dia  de  la  estrena  a  Bar¬ 
celona  s’ho  va  pendre  al  principi  molt  freda¬ 
ment.  «^Què  serà?»  Mes  de  sobte,  al  començar 
el  segón  acte,  apareix  la  Bremón,  (Josefina), 
la  filla  del  marquès,  ab  la  cara  enfarinada — 
isaben?  com  la  Enfarinada ,  aquella  desgra¬ 
ciada  que  anys  enrera  empaytaven  els  nos¬ 
tres  nyèbits  pels  carrers  de  Barcelona  cridant 
y  estirantli  les  faldilles, — y  la  Bremón  feta 
una  fatxa  s’encara  ab  son  pare,  y  després  ab 
Plàcido,  y  després  ab  Blanca  y  ab  tots,  y  els 
hi  parla  ab  veu  de  falset,  mandrosament, 

fent  pucharos ,  y  això  ab  tan  mala  sombra , 
que  fa'l  meteix  efecte  que  quan  sentim  la 
Brigida  del  Tenorio.  Si  en  Fernando  y  la 
Maria  volen  creure,  per  una  sola  vegada,  un 
concell  meu,  que  li  reservin  a  la  senyoreta 
Bremón  el  paper  de  Brigida.  Creguin,  pera 
ferho  malament  estaria  inimitable,  y  ja  sa- 
bèm  tots  que  la  Brigida  pera  estar  en  caràcter 
s’ha  de  fer  malament.  Donchs  bé:  aparèixer 
ella  einiciarse  les  rialles  tot  va  ésser  hu.  Als 
pochs  instants  la  hilaritat  se  feu  general.  En 
Palanca,  en  Santiago,  en  Cirera,  en  Carsi,  en 
Mesejo  y  algún  altre  li  donaren  la  rèplica  en 
el  meteix  to  de  parodia,  encara  que,  la  veritat 
sia  dita,  ab  bon  xich  més  de  discreció.  Ab 
tot  lo  qual  el  públich  ja  no  va  dubtar.  «Es 
cosa  de  broma»,  va  dirse;  y  vinga  riure. 
Vinga  riure  com  se  riu  al  circo  eqüestre,  íins 
a  trencarse.  Llàstima  que  no  hi  haguessin 
criatures!  Els  únichs  que  feren  un  paper  de- 
sayrat,  amén  de  l’autor — oh  autor  genial  llore- 
jat  ab  el  premi  Nobel! — foren  la  Maria  y  en 
Fernando,  el  senyor  Guerrero  y  en  Mariano, 
els  quals  per  havelshi  tocat  els  papers  seriós, 
o  aparentment  seriós  de  l'obra,  tingueren  de 
declamar  emfàticament,  ampulosament,  qua¬ 
si  seriament.  Y  es  clar:  el  públich  no’n  feu 
cas;  el  públich,  entrenat  ja,  volia  riure;  vo¬ 
lia  toreros  boers ,  no  estava  ja  per  filosofies. 

Y  quan  al  fïnai  de  la  farsa  còmica ,  després 
de  tanta  farsa’ns  surt  en  Fernando,  y  ab  po¬ 
sat  tràgich  y  veu  estentoria’ns  diu  la  mora- 
leja  de  l’obra:  «Després  de  tant  arraslrarse , 
d’haver  pujat  tant  y  d’haver  arribat,  ens  tro- 
bèm  sols  tres  persones  (un  itnbècil,  una  livia- 
na  y  un  miserable)  y  ningufta  conciencia)) ,  la 
meva  rialla  va  ésser  més  gran  que  la  del  pú¬ 
blich.  No:  pera  una  farsa  còmica  es  massa 
forta  la  moraleja. 

Emili  Tintorer 


O  TOTS  CATALANS 
O  VISCA  MADRID 

No  puch  estarme  de  protestar  de  l’actitut 
de  certa  prempsa  regionalista  devant  de  la 
persecució  que  de  part  de  l’autoritat  gover¬ 
nativa  espanyola  està  patint. 

Protesto  de  les  denuncies  y  procesos  que 
han  plogut  a  doll  sobre’ls  periodistes  cata¬ 
lans,  perque  tinch  per  un  dels  més  dignes  de 
respecte’l  dret  de  la  lliure  emissió  del  pen¬ 
sament,  sense’l  quin  cap  progrés  es  possible. 
L’home  o  entitat  que  veu  cohibida  sa  lli¬ 
bertat  d’escriure  o  enrahonar,  no  sols  té’l 
dret,  té’l  dever  de  lluytar  contra  l’instrument 
cohibidor,  si,  haventho  tot  perdut,  vol  al 
menys  conservar  la  dignitat  de  cosahumana. 

Però’l  dret  de  defensar  la  llibertat  propria 
porta  anexe’l  dever  de  defensar  també  la 
dels  altres  quan  aquests  altres  se  la  veuen 
cohibida,  y  això  es  lo  qu’en  aquesta  terra 
sembla  no  tenirse  present. 

En  una  Publicidad  de  la  setmana  passada 
se  considerava  cosa  grave’l  fet  de  cridar 
Viva  Don  Carlos ,  y  Viva  el  Papa  Rey  (crits 
que,  ab  tot  el  respecte  degut  als  dos  victore- 
jats,  me  fan  gran  fàstich);  y  aqueixa  conside¬ 
ració  que  sembla  demanar  un  càstich  0  una 
repressió,  no  impedirà  demà  als  republicans 
de  La  Publicidad  sortir  a  la  defensa  del  crit 
de  Viva  la  República ,  com  ja  ho  han  fet  va¬ 
ries  vegades;  y  això  es  un  contrasentit. 

Aquest  fel  que  ab  freqüència  podèm  ob¬ 
servar  en  els  periòdich  castiles,  me  molesta 
per  lo  que  representa  d’estat  general  d’incul¬ 
tura  política,  però’m  satisfà  perque  demos¬ 
tra  senzillament  la  rahó  del  nostres  asserts 
quant  combatèm  per  reaccionaris  als  súbdits 
d’en  Salmerón.  No’m  farien  ells  agafar  la 
ploma  sustrayentme  del  dolç  plaher  de  riu¬ 
re  a  gust. 

Però  aquest  fet,  quan  l’observo  en  les  co¬ 
lumnes  de  publicacions  que  diuen  defensar 
la  causa  de  Catalunya,  si’m  molesta  per  lo 
meteix  que  anteriorment  he  dit,  y’m  fa  riu¬ 
re  perque  posa  en  evidencia  a  quins  sempre 
han  probat  ésser  reaccionaris  política  y  reli¬ 
giosament,  no’m  permet  romandre  contem¬ 
platiu,  perque  també  m’indigna  per  lo  que 
compromet  la  causa  del  nacionalisme  català, 
qu’es  enlayrada  y  ampla  y  no  pot  ni  déu  des- 
cendre  a  les  petiteses  de  la  delació  y  a  les  in¬ 
justícies  que  produeixen  les  ànimes  petites 
cercant  llur  consol  en  el  mal  de  molts. 

Els  periòdichs  a  quins  me  refereixo,  pera 
defensarse  dels  atachs  injustos  que  reben,  y 
que  jo  sento  en  l’ànima  com  a  pensador  y 
com  a  català,  sembla  que  no  tenen  altre  ar¬ 
gument  que  l’allargar  la  mà  y  senyalar  ab 
l’index  la  llibertat  (!)  de  que  gaudeix  el  pro¬ 
letariat  pera  emetre  y  propagar  ses  idees. 

Això  no  està  bé  y  es  pertorbador.  No  està 
bé,  perque  sembla  que  no  representi  res  el 
nombre  de  proletaris  empresonats  en  l’ac¬ 
tualitat,  ab  0  sense  rahó,  que  no  es  aquesta 
la  ocasió  de  discutirho,  però  privats  de  lliber¬ 
tat  a  la  fi,  per  sospites,  per  prevencions  la 
majoria  d’ells,  per  no  dir  tots,  sens  una  in¬ 
culpació  certa,  sense  que  se’ls  hi  pugui  atri- 

buhir  un  acte  delictós  ab  totes  les  presump¬ 
cions  necessàries,  qu’es  lo  menys  que  po- 
dèm  exigir  els  ciutadans  que  no’ns  confor¬ 
maríem  de  viure  a  la  Rússia  Imperial.  ïQuè 
dirien  les  redaccions  de  tals  diaris  y  periò- 
dichs  si  les  fiquessin  a  la  presó  a  fer  quin¬ 
zenes  0  anyades  pera  esbrinar  qui  ha  escrit, 
sens  haverlo  publicat,  un  article  considerat 
separatista  y  que  portés  senyalada  pena  ca¬ 
pital?  No  crech  que  trobessin  el  procediment 
ajustat  a  rahó.  Donchs  els  obrers,  el  proleta¬ 
riat  en  general,  són  persones  de  carn  y  ós¬ 
sos,  quins — y  ara  usaré  jo  una  frase  cursi, 
però  real — tenen  també  fills  y  dònes  y  mares 
que’ls  esperen  a  la  casa  llur  y  els  ploren  quan 
no  hi  són. 

Tots  els  homes  que  petgen  la  terra  cata¬ 
lana,  tinguin  les  idees  que  tinguin,  han 
d’ésser  objecte  de  nostres  mires.  Els  republi¬ 
cans,  els  socialistes,  els  anarquistes  d’avuy 
enemichs  nostres,  seràn  nostres  conciutadans 
de  demà;  les  llurs  idees  són  les  que  ab  les 
nostres  particulars  han  de  donar  forçes  als 
grupos  nacionals,  y  no  hem  pas  de  lluytar 
solsament  per  aquells  que  pensin  absoluta¬ 
ment  com  nosaltres  en  tots  els  ordres  d’idees, 
ni  hem  de  tenir  sols  per  catalans  a  aquells 
que  vagin  a  missa  0  a  cantar  a  un  d’aquei¬ 
xos  orfeons  molt  artistichs  (qui  ho  nega!)  pe¬ 
rò  tan...  poch  catalans  qu’expulsen  de  son  sí 
a  les  noyes  perque  llurs  pares  no  tenen  reli¬ 
gió.  (Si  calen  noms  els  interessats  els  dona- 
ràn  ab  plaher...  dich  mal:  ab  dolor.  Sí,  es 
molt  dolorós  això!) 

Demanar  repressions  obreres,  demanar 
més  civils ,  demanar  més  lleys  avuy  que 
nostres  obrers  sofreixen  una  de  les  més  te¬ 
rribles  persecucions,  entre  altres  coses  per 
lo  silenciosa;  y  demanarho  pera  defensarse 
de  les  que  sofreixi  el  Catalanisme  (que  si  hem 
d’ésser  franchs  hem  de  confessar  que  les 
agrahim  per  la  propaganda  que  fan  a  nos¬ 
tres  idees)  es  excitar  les  humanes  passions, 
es  invitar  a  la  indiferència  0  a  la  satisfacció 
als  obrers  quan  veuran  les  persecucions 
més  series  que  al  Catalanisme  poden  sobre¬ 
venir.  Ja  que  no  per  humanitat,  per  diplo¬ 
màcia  política  deurien  estarse  les  burgesies 
catalanistes  d’atiar  al  Poder  contra’ls  més 
impotents.  Això  si  no  fos  obligació  de  tot  na¬ 
cionalista  combatre  no  ja  les  extralimita¬ 
cions  d’aquell  Poder,  sinó  les  seves  accions, 


que  per  justes  que  sien  sempre  encarnen 
l’injusticia  de  sa  procedència. 

Es  pertorbador  aquest  fet  perque  tergi¬ 
versa  la  essencia  del  nacionalisme .  Cert 
es  que  aytals  periòdichs  poden  dir  qu’ells 
no’n  són  pas  de  nacionalistes,  v  que  la  proba 
està  en  que  ni  menys  respongueren  a  nostra 
ignocenta  postal  interrogativa;  però  la  pa¬ 
raula  llisca  fàcilment,  y  fàcilment  se  diu  y 
l’han  dita  ells.  Jo  tinch  el  dret  d’agafarlos 
per  la  paraula  y  veure  en  el  seu  us  un  cert 
interès  que’m  fa  aconcellarlos.  Tergiversa 
el  fet  la  essencia  del  nacionalisme,  perque  si 
bé  dintre  aquest  hi  caben  totes  les  idees,  y 
fins  les  qu’ells  professen  de  repressió  pera 
els  altres  hi  caben  (vegin  si  n’es  de  gran  el 
nacionalisme!),  no  hi  cab  l’esperit  espieta  del 
noy  d’estudi  que  quan  el  mestre’l  castiga 
perque  enrahona,  diu:  « Senor ,  aquel  habla 
también  y  no  le  dice  nada!)) 

O  pleguèm  el  ram  qu’estèm  guarnint  pera 
la  Pasqua  de  nostra  Resurrecció,  0  que  s’aca¬ 
bi  això  de  qu’en  l’ordre  religiós  siguèm  in¬ 
transigents  els  que  combatèm  a  Deu  (idea)  y 
sien  sols  lliberals  els  qui  combaten  als  des- 
creguts  (persones);  y  de  qu’en  l’ordre  politich 
sols  tinguin  dret  d’ésser  catalans  els  qui  tra¬ 
fiquin  ab  balas  de  cotó  y  entenguin  el  tin- 
glado  dels  aranzels  y  dels  presupostos. 

O  tots  catalans,  y  amor  y  llibertat  pera 
tots,  0  Visca  Madrid  a  la  carrera. 

Estèm  en  un  temps  en  que  les  mitges  tin¬ 
tes  sols  se  poden  permetre  a  «Catalunya  Fe¬ 
deral",  pera  que  sia  «Catalunya  Federada» 
0  «Federació  a  Catalunya»,  segons  li  convin¬ 
gui  al  senyor  qui  la  porta.  Hi  ha  drets  ad¬ 
quirits  que  deuen  respectarse. 

F.  Pujulà  y  Vallés 


JOVENTUT 

RODA’L  MÓN  Y  TORNA  AL  BORN 


Y 

LA.  IGNOCENCIA  VINDICADA 

otjúst  inaugurada  ma 
botiga  vestida  de  nou 
per  expertes  mans, 
vaig  veurem  precisat 
a  abandonar  ma  llar  y 
patria  pera  certificar 
d  après  nature  certes 
investigacions  que 
particularment  havia 
fetes  sobre’ls  cranis 
dels  indígenes  de  la 
Patagònia . 

Mes,  avans  que  res,  donchs  la  ocasió  s’ho 
porta,  dech  donar  mil  mercès  als  amichs  de 
Joventut  per  l’elogi  qu’en  lletres  de  motllo 
feren  de  ma  farmacia:  galanteria  que  con¬ 
trasta  per  cert  ab  l’estudiat  silenci  de  l’altra 
prempsa. 


Y  ara,  tornant  a  entrar  en  matèria,  dich 
que  a  Patagònia  m’hi  dugué'l  desitj  de  cons¬ 
tatar  que’ls  cranis  trobats  per  Mr.  Moreno 
en  els  campaments  prehistòrichs  d’aquella 
terra  no  són  més  purs  que'ls  que  avuy  en 
dia  porten  sobre  la  esquena’ls  homes  arrèu. 
Y  no  cal  pas  qu’entri  en  disquisicions  sobre’l 
valor  de  la  paraula  puresa  considerada  pudo- 
rosa,  filosòfica  y  fins  antropològicament, 
qu’en  tots  tres  sentits  pot  pendres.  Feyna  es 
aquesta  pera  jorns  a  venir,  en  els  que  pro- 
baré  que  ni  el  terme  mitj  actual  es  el  de  cra¬ 
nis  dolicocèfals,  ni  existeix  la  estretor  de 
front,  ni  l’abombament,  ni  l’altura  del  dià¬ 
metre  vertical,  ni  tots  aquells  trets  de  que 
tant  ha  vingut  parlantse,  com  la  projecció 
endevant  dels  óssos  molars  que  recorden, 
com  diu  Mr.  Topinard,  els  cranis  esquimals; 
ni  es  en  petit  grau  qu’en  els  Paraderos  els 
diàmetres  àntero- posteriors  són  desenrot- 
llats. 

Mes  la  Patagònia,  que  confina  ab  l’Estret 
de  Magallanes,  l’Atlàntich,  Chile  y  el  Riu 
Negre,  mereix  més  profonda  atenció  (anch 
que  sols  sia  per  lo  que’s  refereix  a  son  idio¬ 
ma)  que  la  que  se  li  pot  donar  en  un  article 

periodístich  com  el  qu’estich  dictant  al  meu 
practicant. 


Fet  el  retorn  en  viatge  ple  d’incidents  no 
mancats  d'originalitat  ni  d’emocions,  per  fi 
vaig  petjar  la  ex-Porta  de  la  Pau  y  vaig  poder 
saludar  l’hermós  monument  qu’en  Junyent  y 
jo  abominèm  ab  tota  l’ànima,  ell  per  senti¬ 
ment  artistichy  jo  perque’m  recorda’ls  desas¬ 
tres  colonials  parells  als  actuals  dels  russos, 
ab  lo  que’s  proba  que  tot  se  tergiversa  en 
aquest  món  y  ja  no  són  les  criatures  les  que 
imiten  als  grans,  sinó  aquests  a  aquelles. 

Y  vetem  aquí  a  la  llar,  a  la  estimada  llar, 
a  aquest  niu  d’amor  que’ls  homes  de  ciència 
tan  sovint  deixém,  oblidant  el  nostre  bé 
per’atendre  solsament  al  dels  altres;  vetem 
aquí  en  els  braços  de  ma  filla,  que  tant  dalit 
han  sabut  comunicarme  al  fer  l’aspra  ascen- 
ció  de  la  vida,  y  vetem  aqui  veçant  en  son 
càndit  front  el  doll  de  mon  paternal  afecte. 

Emperò  l’egoisme  no  es  qualitat  meva.  Sí: 
la  familia  es  la  mónada  social,  es  la  base  so¬ 
bre  la  que  s’apoya  la  humanitat  malalta; 
mes  si  jo  hagués  romangut  gayre  estona 
més  fruhint  les  delícies  que  tinch  el  dret  y  el 
dever  de  tenir  per  principals  en  les  circums¬ 
tancies  totes  de  ma  existència,  si  no  hagués 
fet  pensament  d’acudir  ahont  l’amistat  també 
m’hi  té  guarnit  un  caliu  pera’ls  tristos  hi¬ 
verns  de  la  vida,  jo  meteix  m’hauria  tingy- 
per  egoista  groller,  y  del  meteix  modo  que 
sé  parlar  de  mes  bones  qualitats  y  vantar- 
men  sens  esperar  l’agé  judici,  també  jo, 
aixecant  la  veu,  hauria  dit:  «Vallès  y  Rode- 
rich,  ets  un  egoista!»  Avans  que  tot  la  clare- 
tat  d’anim.  Nostre  pit  ha  d’anar  sempre  nu 
moralment,  com  materialment  li  duhen  els 
indígenes  de  la  Terra  del  Foch. 

Vaig  dir,  donchs,  hasta  luego  a  ma  filla  y 
als  de  la  botiga,  vaig  posarme’l  barret  de 
llegitim  Panamà  (  mercat  a  mon  pas  per 
l’istme),  y  vaig  endreçar  mos  passos  a  Joven¬ 
tut  per’abraçar  als  amichs  y  deixebles  ben¬ 
volguts,  obsequiantlos  de  passada  ab  uns 
quants  presents  que  de  Patagònia  havia  por¬ 
tat,  a  saber:  un  paquet  de  tabach  de  contra- 
bàndol  pera  en  Pujulà;  un  parell  de  llebres 
pera  en  Via,  que  tant  li  agrada  menjar  bons 
civets:  llebres  patagonenques  autèntiques  ben 
diferentes  dels  raquítichs  exemplars  de  la  co- 
lecció  zoològica  del  nostre  parch;  una  corda 
de  nusos,  pàgina  literaria  dels  Incas,  per  si  en 
Miquel  y  Planas  y  en  Canibell  volen  treuren 
un  nou  tipo  d’imprenta;  una  mesurà  de  la 
miraculosa  herba  Zambà  pera  en  Gener;  y  al¬ 
tres  y  altres  coses  tals  com  uns  brins  d echaiïar 
(gorosticcea  decorticans) ,  ginerium,  etc.,  etc. 

Sant  Pere  mitjà,  Sant  Pere  més  baix,  Rie¬ 
ra  de  Sant  Joan,  Tapineria,  Boria  amunt 
per  la  Baixada  de  la  Presó,  Ferràn,  Avinyó, 
Escudellers  y...  Aquí’m  planto. 

Què  veig,  Deu  meu!  La  porta  de  la  redac- 

ció  del  / Cu-Cut !  es  tancada,  y  un  lletrero  es¬ 
crit  en  la  harmoniosa  diu:  uCerrado  por  de- 
función  del  número  de  aoy .»  Quan  me  revinch 
y  vull  arribarme  a  Joventut  pera  saber  el 
què  de  la  cosa,  me  topo  ab  un  amich  oficiós 
que’m  fa  sabedor  de  tot  lo  que  jo  ignorava, 
es  a  saber:  de  les  persecucions  que  pateix  el 
Catalanisme,  de  les  denuncies  que  plouen 
sobre  sos  òrguens  en  la  prempsa,  de  que  men- 
tres  els  dinamiters  campen  per  sos  respectes, 
es  perseguida  la  propaganda  legal  de  nostres 
doctrines,  de  que  atravessèm  una  era  de  te¬ 
rror  y  de  que’I  tirà  que’ns  oprimeix  no  es  al¬ 
tre  que  l’elegant  senyor  Rosbif... 

Jo  escolto  lo  que'm  diu  ab  tanta  sorpresa 
com  alarma,  però  sense  moragas:  mes  al 
parlarme  del  senyor  Rosbif  en  to  denigrant, 
al  sentir  que  mós  que  una  crítica  seria  dels 
seus  actes  públichs,  fa  una  broma  burda  del 
senyor  particular,  dihentme  si  balla  o  si  no 
balla,  si’s  cuyda  la  barba  y  si  gasta  cosmè- 
tich,  esclato  com  una  bomba,  si  no  tan  mor¬ 
tífera  com  les  dels  enemichs  de  la  societat, 
tan  sorollosa  al  menys. 

— Alto !  Alto ! — li  dich  ab  veu  de  tro. — 
Alto  aquí!  Ningú’m  guanya  en  amor  a  la 
causa,  per  lo  que  té  de  justa  y  pet  lo  que  té 
de  científica.  Però  que  no  se’m  vingui  ab  fa¬ 
natismes.  M’agrada  fer  justicia  tant  al  con¬ 
trari  com  a  l’amich,  y  jper  qué  no  dirho?  si 
pot  ésser,  més  al  contrari  que  a  l’amich.  No 
perque  aquell  faci  bunyols^ha  d’haver  sigut 
incapaç  de  fer  croquetes;  no  perque’ns  punxi 
ab  carts  ha  deixat  d’embaumarnos  ab  llirs  y 
xeringuilla;  no  perque  hagi  adoptat  una  pose 
estrafalaria  hem  de  tenirlo  per  poseur  siste- 
màtich;  no  perque  sia  un  Narcís  ens  hem 
d’oblidar  del  senyor  Oller.  Ni  els  meus  anys, 
ni  els  meus  estudis,  ni  la  meva  serietat,  ni  el 
respecte  que’m  dech  a  mi  meteix,  me  perme¬ 
ten  incórrer  en  serpblants  exageracions. — 

El  deixo  palplantat;  mes  jay!  jo’m  quedo 
convençut  de  que  mos  estimats  compatricis 
són  tan  impressionables  com  els  d’altres  terres 
de  qui’s  volen  diferenciar.  Feu  acopi  de  vir¬ 
tuts  y  a  penes  si  lograrèu  fixar  l’atenció;  però 
cometèu  sols  una  errada,  y  les  generals  ana¬ 
temes  vos  aclapararan.  Així  l’obra  del  senyor 
Rosbif  feta  en  moments  d’agitació  que  no 
donen  lloch  al  bon  acert,  es  unànimament 
combatuda',  y  en  cambi  l’obra  de  cultura 
que  realisà  en  temps  millors,  l’obra  que  a 
través  de  tantes  agitacions  polítiques,  artísti¬ 
ques  y  religioses  perdura  encara  y  perdurarà 
potser  a  través  dels  sigles,  l’obra  que  prohi¬ 
bí  a  les  senyores  enlletgir  sos  caps  en  les 
plateas  dels  teatres  y  privar  la  vista  del  prò¬ 
xim  ab  grans  carcasses  en  forma  de  sombre- 
ros,  l’obra  que  cap  funcionari  públich  havia 
pogut  ni  havia  gosat  realisar,  l’obra  en  fí,  del 
senyor  Rosbif  jque  sapigué  havèrseles  y 
lluytar  y  vèncer  a  l’etern  femení,  no  la  con¬ 
sidera  ningú. 

Ell  ha  civilisat  a  les  nostres  dònes!  Y  no 


obstant,  ab  un  llenguatge  que  si  a  voltes  es 
ben  català,  altres  e;  ben  soez,  sobre  tot  pera 
mes  orelles  acostumades  a  sentir  el  dolç  par¬ 
lar  patagonench,  tan  aviat  li  diuen  virrey 
com  lechuguino .  Lo  primer  mereixerien  que 
ho  fos;  y  en  quant  a  lo  segón,  no  més  tinch 
que  fer  constar  lo  següent: 

«Jo,  Rafel  Vallès  v  Roderich,  farmacèu- 
tich  acreditat,  que  vench  tots  els  productes 
químicament  purs,  com  ho  proba  la  nombro- 
síssima  clientela  de  jovincels  y  senyores  dis- 
tingidissimes  qu’en  ma  casa  y  no  en  cap  al¬ 
tra  venen  a  cercar  els  millors  vigorizadores 
del  cabello  y  els  més  excelents  articles  para 
hermosear  la  tez,  certifico  no  haver  despatxat 
may  cap  producte  d’aquests  al  senyor  Ros- 
bif.» 

Per’anar  a  estendre  aquest  certificat  vaig 
deixar  a  l’amich  en  qüestió,  y  vaig  desistir 
d’arribarme  a  Joventut  aquell  día.  Lo  pri¬ 
mer  era  lo  primer:  la  justicia  avans  que.  tot. 
Un  día  d’aquests  passaré  a  abraçarals  amichs 
d’aqueixa  redacció,  y,  lliure  de  la  indignació 
que’l  passat  dijous  m’embargava,  parlarèm 
llargament  de  les  excursions  qu’he  fetes 
per  regions  inexplorades  de  la  Patagònia, 
estenentnos  en  consideracions  no  ja  sobre’ls 
cranis  dels  indígenes,  sinó  també,  y  molt  es¬ 
pecialment,  sobre  la  flora  medicinal  d’aquell 
país,  de  la  que  penso  treuren  veritables  pa- 
naceas  pera  la  malaltiça  Barcelona. 

Entre  tant,  vull  fer  constar  que’l  certi¬ 
ficat  més  amunt  transcrit  vaig  enviarlo  a  tota 
la  prempsa,  començant  per  La  Tralla  y  el 
i  Cu-Cut!,  sense  que  fins  ara  l’hagi  vist  pu¬ 
blicat. 

Devant  de  tanta  petitesa  y  tanta  injusticia, 
anyoro  la  senzillesa  patriarcal  dels  caníbals 
de  la  Patagònia. 

Rafel  Vallès  y  Roderich 


NOTES  BIBLIOGRÀFIQUES 

Salvador  Guinot.  — ^Escenes  castelloneses. 
—  [Biblioteca  Popular  de  «L’ Avenç»)  Bar¬ 
celona,  1905. 

Lo  que  tenen  de  remarcable’ls  set  qua- 
drets  que  constitueixen  aquest  nou  volúm 
de  la  Biblioteca  de  «L’Avenç»  es,  per  sobre 
de  tot,  el  llur  sabor  local.  Sense  gayre  prepa¬ 
ració  escènica  l’autor  ens  introdueix  en  la 
vida  rural  d’alguns  pobles  de  Castelló  de  la 
Plana  y  ens  deixa  escoltar  la  curiosa  parla 
d’aquella  gent,  bastant  malejada  pels  caste¬ 
llanismes,  sorpresa  del  natural  y  fidelment 
traslladada  al  llibre  que’ns  ocupa. 

Ells  editors  de  la  Biblioteca  han  volgut 
fer  l’ensaig  d’aplicació  del  sistema  ortogrà- 
fich  per  ells  adoptat,  a  la  transcripció  d’una 
fonètica  que  resulta  quelcom  intermitja  en- 
tre’l  català  y  el  castellà.  Sens  dubte  l’ensaig 
pot  tenirse  per  decisiu  en  aytal  concepte:  es 

possible  en  la  lectura  ferse  una  idea  del  dia¬ 
lecte  empleat  per  la  gent  d’aquella  comarca 
valenciana,  sense  quin  requisit  els  tipos 
qu’en  Guinot  ens  presenta  perdrien  llur  prin¬ 
cipal  atractiu. 

Aixi  y  tot,  ens  doldria  que  s’exagerés  en 
aquest  sentit  l’afany  de  reproduhir  en  català 
aquelles  formes  dialectals  que’s  poden  donar 
per  positivament  corrompudes.  Si  es  cert, 
com  no  hi  ha  dubte,  que’ls  catalans  de  Cas¬ 
telló  parlen  d’aquell  modo,  no  ho  es  menys 
que’ls  barcelonins  de  ciutat  usèm  un  dialecte 
(el  català  que  ara's  parla  d’en  Pitarra)  del  qual 
ens  avergonyim  y  qu’evitèm  transcriure  ínte¬ 
grament  quan  escrivim  en  català.  L’abús 
que’ls  castellans  han  fel  en  él  llibre  y  en  el 
teatre  de  género  chico  de  la  parla  dels  barrios 
bajosde  Madrid ,  ha  propagat  també  en  castellà 
unes  formes  literàries  que  alguns  imiten  ser- 
vilment  en  el  llenguatge  parlat,  agafant  ben 
bé’el  rave  per  les  fulles  com  se  sol  dir. 

Si  tot  això  té  per  objecte  donar  relleu  y 
expressió  a  tipos  y  personatges  populars,  cal 
comptar  a  la  vegada  ab  que’l  llegidor  cone¬ 
gui  de  vista  y  fins  de  oído  els  meteixos  ti¬ 
pos,  sense  lo  qual  li  permaneixeràn  incom¬ 
presos  malgrat  la  transcripció  del  llenguatge 
arribi  a  ésser  fonèticament  perfecta.  Per 
aquesta  rahó  trobèm  convenient  qu’en  el 
teatre  tingui  l’actor  en  compte  l’accent  regio¬ 
nal  del  personatge  qu’encarna  y  totes  aque¬ 
lles  mitges  tintes  conseqüència  de  l’estat  so¬ 
cial,  de  la  educació  y  del  medi  ambient  que 
presenta’l  llenguatge  parlat  dels  individuus, 
del  meteix  modo  que  físicament  imitarà  so¬ 
vint  els  defectes  ab  que  l’autor  ha  concebut 
sos  personatges.  Mes  literàriament  això  no 
es  tant  justificat  y  pot  acabar  per  ésser  cosa 
d’un  mal  gust  reprensible,  com,  per  exem¬ 
ple,  en  el  cas  de  voler  reproduhir  el  llen¬ 
guatge  d’un  tartamut,  qu’es  lo  que  alguna 
vegada  hem  vist  en  lletres  de  motllo,ab  veri¬ 
table  desacert  al  nostre  entendre.  En  resúm: 
es  opinió  nostra,  la  qual  emetèm  ab  tota 
classe  de  reserves,  que  literàriament  no 
val  moltes  vegades  la  pena  de  donar  aquesta 
excèssiva  importància  al  llenguatge  oral, 
anotant  formes  corrompudes  qual  naturalesa 
mostra  prou  que’l  qui  les  usa  no  pot  ésser 
pres  per  model  de  ben  parlar. 

Tornant  ara  als  quadrets  d’en  Salvador 
Guinot,  cal  dir  que  tenen  força  atractiu  y 
que’s  llegeixen  ab  gust,  denotant  tots  ells 
una  observació  justa  del  natural  per  part  de 
l’autor.  Estèm  segurs  de  que,  si  aixi  com 
aquesta  vegada  ha  tractat  avans  que  tot  de 
mapar  el  llenguatge  popular  de  sa  comarca, 
fa  algún  dia  aplicació  de  ses  facultats  als  as¬ 
pectes  més  trascendentals  de  la  vida  castello- 
nesa,  l’obra  del  senyor  Guinot  podrà  reves¬ 
tir  molta  major  importància  encara. 


Ferran  Agulló  y  Vidal.  Llibre  de  versos. — 

Barcelona ,  1905. 

El  senyor  Agulló’ns  presenta  aplegada  en 
aquest  nou  volúm  la  tasca  poètica  per  ell 
realisada  en  el  periode  de  1880  a  1900.  No's 
tracta,  donchs,  propriament,  d’una  nova  pro¬ 
ducció  que  vingui  a  enriquir  el  tresor  literari 
del  nostre  renaixament;  es,  si,  la  mise  en  va- 
leur  d’una  obra  ja  coneguda  per  fragments 
dispersos  aci  y  allà  y  que  pot  ara  ésser  judi- 
cada  millor  en  son  conjunt. 

S’ha  accentuat  tant  en  aquets  derrers  anys 
el  nostre  avenç  literari  y  artistich,  y  s’ba 
fet  via  tan  decidament  envers  les  noves  orien¬ 
tacions  presentides  en  totes  les  altres  litera¬ 
tures  europees,  que  l’espav  d’una  vintena 
d’anys  pot  fer  aparèixer  quelcom  demodée  lo 
que,  al  temps  d’ésser  escrit,  complia  perfec¬ 
tament  ab  els  gustos  vigents  y  ab  les  exigen- 
cies  literàries  de  l’època. 

En  general  les  poesies  del  senyor  Agulló  re¬ 
sisteixen  bé’l  pas  d’aquestes  anyades,  lo 
qual  demostra  que  hi  ha  en  elles  qualitats 
ben  positives,  com  en  efecte  les  hi  reconei¬ 
xerà  tot  aquell  qui  consideri  una  per  una  les 
composicions  contingudes  en  el  Llibre  de 
versos. 

Es  en  la  primera  secció  del  llibre  hont  hem 
trobades,  pel  nostre  gust,  les  millors  peces 
del  recull,  precisament  les  de  caràcter  des¬ 
criptiu,  genre  en  el  qual  sobresurt  al  nostre 
entendre’l  senyor  Agulló.  Milgdiada ,  El  cant 
del  Pi  són  remarcables;  y  L'aixut,  qu'es  tal 
volta  la  millor  de  totes,  bastaria  per’acre- 
ditar  de  mestre  de  bona  lley  a  son  autor. 

En  el  grupo  Roser ,  compost  de  les  poesies 
de  tema  amorós,  hi  han  notes  molt  encerta¬ 
des.  La  composició  que  comença  : 

<;Còm  estèu  tan  enfadada 
amor  meva  del  meu  cor...? 

es  una  de  les  que  sobresurten  entre  les  de¬ 
més. 

Altra  secció,  ab  el  titul  de  Marines,  presenta 
reunides  un  cert  nombre  de  composicions 
qual  assumpto  es  el  mar.  Potser  la  repetició 
del  meteix  tema  fa  aparèixer  ab  una  certa 
monotonia  aquesta  part  del  llibre;  emperò 
hi  han  també  molt  belles  coses,  com  igual¬ 
ment  en  la  derrera  secció,  retolada  ab  el  nom 
de  Diari  de  bordo. 

En  resúm,  el  Llibre  de  Versos  constitueix 
una  manifestació  brillant  de  la  nostra  poesia 
lírica.  L’autor,  qui  sembla  haver  deixat  fa  al¬ 
guns  anys  el  conreu  de  la  poesia,  pot  estar 
satisfet  de  son  llibre,  tot  y  havent  pogut  cam 
biar  un  xich  el  gust  del  públich  en  aquest 
breu  espay  de  temps,  com  hem  dit  al  comen¬ 
çar. 

Gramàtica  preceptiva  catalana  del  doc¬ 
tor  Mossèn  Mariàn  Grandia,  Pbre.  —  Sarrià- 
Barcelona ,  7905. 


EL  POP  DE  LA  PLATJA 

( Continuació  ) 


Tenen  actualment  un  interès  extraordinari 
pera  nosaltres  els  estudis  llengüistichs  enca¬ 
minats  a  depurar  el  nostre  idioma  y  a  recti¬ 
ficar  el  criteri  gramatical  del  meteix,  ja  que, 
haventse  corromput  l’esperit  del  català  ab 
l’adaptació  de  lleys  que  regeixen  en  altres 
llengües,  això  mós  que  l'empobriment  del 
vocabulari  l’havia  desnaturalisat  fins  al 
punt  de  convertirlo  realment  en  un  dialecte 
del  castellà. 

El  doctor  Grandia  es  un  dels  qui  ab  més 
dalit  trevallen  per’aytal  fi,  y  si  bé  es  potser 
avuy  per  avuy  massa  aviat  pera  definir  les 
lleys  gramaticals  que  més  convenen  al  català 
modern,  com  a  resultant  de  l’estudi  de  la 
nostra  literatura  clàssica,  encara  poch  estu¬ 
diada,  y  del  renaixement  actual,  no  prou  ben 
fixat  tal  volta,  es  lo  cert  que  la  feyna  que’ls 
gramàtichs  vagin  avençant  paralelament,  ha 
d’arribar  a  produhir  els  seus  fruyts. 

Creyèm,  donchs,  que  la  Gramàtica  Pre¬ 
ceptiva  de  mossèn  Grandia  no  pot  tenir  més 
pretensions  que  les  d’una  contribució  a  l’es¬ 
tudi  gramatical  del  català,  mes  no  pot  ésser 
tinguda  per  una  solució  difinitiva  en  molts 
dels  casos  de  discussió  a  que  dóna  peu  el 
nostre  idioma. 

En  aquest  concepte  reconeixèm  que  serà 
de  molta  utilitat  la  nova  Gramàtica,  ja  qu’en 
ella  l’autor  s’esforça  en  presentar  ab  claretat 
y  mètode  les  diverses  qüestions  que  com¬ 
prèn  son  estudi.  Tal  volta  podríem  senyalar 
algunes  contradiccions  en  que  incorre  l’autor 
(com  per  exemple  escrivint  vèrp  enlloch  de 
vèrb)  y  tatxarli  d’empíriques  algunes  lleys 
qu'estableix  (com,  pel  cas,  la  de  la  formació 
dels  adverbis  de  lloch,  en  la  qual,  de  les  160 
combinacions  que  n’obté,  150  ben  bé  no  han 
estat  ni  estaràn  may  en  us);  mes  preferim 
apreciar  en  lo  que  valen  les  moltes  coses 
bones  que  hi  ha  en  el  llibre  pera  passar  per 
alt  les  que  no’ns  ho  semblen  tant. 


Goethe — Hermann  y  Dorotea.  Versión  es- 
panola  de  J.  M.  Ballester.  —-Barcelona  /905. 

El  deliciós  poema  de  Goethe  ha  estat  nova¬ 
ment  traduhit  al  castellà,  potser  no  ab  tota 
la  traça  que  requereixia  una  obra  de  sa  im¬ 
portància  y  que  mereix  figurar  en  totes  les 
literatures.  Mes  així  y  tot,  la  tasca  del  senyor 
Ballester  es  ben  apreciable  per  quant  pot 
contribuhir  a  fer  conèixer  la  hermosa  creació 
del  poeta  de  Weimar. 

R.  Miquel  y  Planas 


Pop 

Així,  embolical  bé,  que  no’l  perdis. 

Peret 

Jo’t  diré:  aquí  dins  del  mocador  ningú’s 
pot  creure  que  hi  ha  tants  diners. 

Pop 

cQu’es  aquest  paper? 

Peret 

El  passaport. 

Pop 

Ja  veuràs,  donchs,  porta,  ja  te’l  guardaré. 
Tu’t  guardes  els  diners  avans  de  trevallar: 
just  es  que  jo’t  guardi  el  passaport  fins  que 
hagis  trevallat.  Tu  ab  aquest  paper  y  els 
quartos  podries  anarten  y  no  fer  la  feyna:  ara 
ja  t’hi  miraràs  una  mica. 

Peret 

Però  me’l  tornaràs. 

Pop 

Així  qu’estiguèm  llestos. 

Peret 

Bé,  donchs.  ,-Quín  remey  me  queda?  Guàr- 
damel  tu. 

Pop 

jVoIs  beure  més? 

Peret 

Vinga. 

Pop 

^Ja  hi  veuràs  clar  pera  trevallar? 

Peret 

No’n  passis  ansia  d’això. 

Pop 

Donchs  apa,  beu,  y  a  fer  feyna. 

Peret 

Quan  vulguis. 

Pop 


Donchs  au,  anèm.  Cantiner,  fins  a  un’al- 
tra! 


Cantiner 
Bona  sòrt,  noys!... 

Pop 

Així  sia!  (El  Pop  y  el  Peret  surten  de  la 

cantina  y  se'n  van  a  la  barraca  a  buscar  els 
rems.  El  Pop  se  posarà  a  la  cintura  la  faca  de 
mariner .) 

Peret 

j  Ahónt  són  les  xarxes? 

Pop 

{Ahónt  han  d’ésser?  Dins  de  la  llanxa. 

Peret 

{Dins  de  la  llanxa? 

Pop 

Si,  home,  si. 

Peret 

{Vols  dir  que  no  anèm  a  fer  una  mala  ac¬ 
ció?  Mira  que,  si  fos  aixi,  me’n  desdiria! 

Pop 

T’he  contractat  pera  remar:  ab  això,  no’t 
fiquis  ab  lo  que  anèm  a  fer,  si  no  vols  tenir 
un  disgust. 

Peret 

No  sé  lo  qu’es,  però’n  tinch  por  de  lo  que 
anèm  a  fer...  Me  sembla  que  ha  d’ésser  una 
cosa  horrible! 

Pop 

No,  home,  no.  Au,  que  no  podèm  perdre’l 
temps! 

Peret,  lornantli  els  rems  que  du  a  la  mà. 

Té,  té;  y  dom  el  passaport,  que  me’n 
aniré. 

Pop 

iQue’t  dongui?...  Maiehitsiga!  Au,  au!  cap 
a  la  llanxa  a  remar,  si  no’t  rompo  un  ós! 
(Quasi  bé  a  empentes  fa  caminar  cap  a  la  llan¬ 
xa  a  n'en  Peret,  qu' encara  porta’L  rems.) 

Peret 

Deu  meu!  Deu  meu!  (Què  anèm  a  fer?  Vaig 
a  perdrem! 

Pop 

Mal  llamp!  Agafa’ls  rems  y  rema,  rema!... 
Y  no  cridis,  que  si  crides  te  mato! 

(Desapareixen  abdós  dins  de  la  llanxa.) 

ESCENA  V 

El  Cantiner,  que  haurà  recullit  iot  lo  de  les 
taules,  les  fregarà,  posarà  en  ordre’l  taulell 
deixant  a  son  lloch  els  gots,  plats y  copes  que 
hagin  servit.  Les  dues  Dones  y  /'Home  que 
les  acompanya  hauràn  estat  menjant  y  be¬ 
vent  desde  que  han  entrat.  Així  que  han  sor¬ 
tit  el  Pop  y  en  Peret  de  la  cantina,  l’Home 

agafa  l'acordeón  y’s  posa  a  tocar  l'himne 
rus.  El  Cantiner  donarà  una  mirada  per¬ 
fora  de  la  cantina  pera  convèncers  de  que’l 
Pop  y  el  Peret  se’n  han  anat.  Dels  trevalla- 
dors  que  han  entrat  a  la  cantina  en  la  pri¬ 
mera  escena  se'n  haurà  quedat  un  a  una 
taula,  el  qual  segueix  bevent,  trobantse  ara 
mitj  borratxo  y  endormiscat  sobre  la  me- 
teixa . . 

Cantiner 

cQu’hem  de  fer,  minyons?  Mirèu  qu’es 
l’hora  de  tancar. 

\ 

Home  primer 

Vaja!  Ara  que  venia’l  bo,  ara  que  m’hi  co¬ 
mençava  a  trobar  bé,  vesten! 

Cantiner 


Apa,  home  apa,  prou  musica!  Vinguèu  més 
d’hora  demà  y  tindréu  més  temps. 

Dona  primera 


Oh!  y  que  deseguida  hi  corro  jo  a  venir 
demà!  Ja  no  volia  venir  avuy!... 

Dona  segona 

Ni  jo  tampoch!  Ja  ho  sé  d’altres  vegades. 
Quan  vens  aqui  ja  se  sab:  menja  depressa, 
beu  depressa,  paga  depressa,  y  deseguida 
vesten,  qu’hem  de  tancar!  Y  si  no  te’n  vas, 
te  treuen! 

.  Cantiner 


Escolta:  {quàntes  vegades  has  pagat  tu? 
Dona  segona 


Cap. 


Cantiner 

Y  donchs  {de  què’t  queixes? 


Dona  segona 

Just!  No  més  faltaria  qu’encara  hagués  de 
pagar  jo ! 


Dona  primera,  com  volent  tallar  la  conversa. 
Vaja,  prou;  comptèu  el  gasto,  comptèu. 

Cantiner 
Un  rublo  y  tres  kopeks. 

Dona  primera,  a  l' Home  que  les  acompanya. 
Paga  tu,  au! 

Home  primer,  pagant  al  Cantiner. 

{Es  a  dir  que’ns  treus? 

Cantiner 

No  sóch  jo,  home:  es  l’hora. 


(Seguirà  ) 


August  Barbosa 

NOVES 

El  vinent  dijous  ha  de  tenir  lloch  la  Festa 
Nacional  Catalana,  que  promet  ésser  gran¬ 
diosa.  El  despertar  de  Catalunya  l’iniciaren 
els  nostres  poetes  restablint  els  Jochs  Flo¬ 
rals.  Els  seus  gloriosos  accents  trobaren  resò 
en  nostres  músichs,  y  s’instituhi  la  Festa  de 
la  Música  Catalana.  Y  heusaquí  que’l  cant 
triomfal  de  deslliurança  ha  trascendit  a  mi¬ 
lers  de  gorges,  y  ja  no  són  els  vells,  ni  els 
joves  els  que’l  repeteixen;  ja  no  són  homes  y 
dònes;  ja  són  els  infants,  ja  són  les  genera¬ 
cions  que  van  venint  y  que  al  resò  amorós 
del  cant  patriòtich  semblen  haver  sigut  en¬ 
gendrades. 

En  la  Festa  Nacional  Catalana  del  vinent 
dijous  tots  els  noys  dels  orfeons,  escoles  y 
ateneus,  baix  la  direcció  del  mestre  Millet, 
cantaràn  l’himne  alusiu  a  l’acte  que  sobre 
lletra  d’en  Francesch  Matheu  ha  compost  dit 
músich.  A  totes  les  senyoretes  que  concorrin 
a  la  Festa  les  hi  serà  repartida  la  medalla 
commemorativa,  quin  projecte  es  degut  a 
l’Antoni  Utrillo  y  de  quina  execució  s’ha  en¬ 
carregat  l’esculptor  senyor  Renart,  havent 
resultat  una  obra  verament  artistica.  A  tots 
els  catalans  que’s  trobin  presents  a  l'acte 
se’ls  entregarà  un  manifest  que  ha  redactat 
el  senyor  Franquesa  y  Gomis.  Ademés,  s’ha 
cuydai  de  que  no  manquin  barretines  pera 
que  les  puguin  Iluhir  tots  els  noys  que  deuen 
assistir  a  aqueixa  festa  magna. 

Se  sab  que  hi  assistiran  en  pes  totes  les 
entitats  del  Pla  de  Barcelona,  que  n’hi  haurà 
moltes  del  Camp  de  Tarragona  y  de  la  Costa 
de  Llevant,  y  que  la  majoria  no  hi  estaràn 
representades  per  delegació,  sinó  que  hi 
concorreràn  en  massa,  y  quiscuna  ab  llur 
senyera  alçada. 

En  la  nit  d’avuy  deuen  reunirse  totes  les 
entitats  y  corporacions  autonomistes  pera 
l’aprobació  o  esmena  del  programa  que  pre¬ 
sentarà  la  comissió  organisadora. 

Joventut  exhorta  a  sos  lectors  y  a  tots  els 
catalans  pera  que  ab  sa  presencia  y  son  entu¬ 
siasme  vulguin  contribuhir  al  major  lluhi- 
ment  y  grandesa  de  la  Festa.  Que  no  sien  sols 
els  pares  els  que  hi  assisteixin;  siguemhi 
tots,  pera  comunicar  nostra  fe  y  nostre  entu¬ 
siasme  als  infants  que  han  de  continuar  nos¬ 
tra  obra. 

Y  fem  cada  any  lo  meteix,  y  els  infants  ho 
tindràn  en  compte  y  ens  ho  agrahirà  Cata¬ 
lunya. 

A  l’«Ateneu  Obrer  del  Districte  Segón»  va 
celebrarshi  dissapte  io  del  corrent  una  im¬ 
portant  vetllada  destinada  a  honrar  la  me¬ 
mòria  del  gran  poeta  mossèn  Jacinto  Verda¬ 
guer,  per  complirse’l  tercer  aniversari  de  la 
seva  mort. 

Aquesta  redacció,  ab  motiu  de  tan  trista 
data,  endreça  un  recort  sentidissim  a  mos¬ 


sèn  Cinto  y  s’adhereix  a  tots  els  actes  que 
s’han  efectuat  aquests  dies  a  sa  memòria. 

L’aliança  entre  Espanya,  França  y  Angla¬ 
terra  pera  resoldre’l  problema  del  Marroch 
contra  Alemanya,  Italia  y  els  Estats  Units, 
sembla  cosa  feta.  Segons  La  Veu  de  Cata¬ 
lunya , 

no  la’ha  feta  Espanva,  ni  sisquera’ls  partits  que  repre¬ 
senten  la  comèdia  política:  l'ha  feta  un  poder  personal 
que  fa  temps  se  gronxa  sobre  l’Estat,  com  un  esperit 
que  l’influeix  sense  deixarse  veure. 

Y  afegia  La  Veu: 

Anglaterra  y  França’ns  volen  per  dues  rahons:  per- 
que  dominèm  la  meytat  de  l’Estret  y  perque  podèm  des¬ 
embarcar  uns  quants  mils  homes  a  l’Africa,  en  pochs 
dies. 

Si  aquesta  aliança  guanya,  França  y  Anglaterra,  més 
fortes  que  nosaltres,  se  faràn  mestresses  del  Marroch; 
si  l’aliança  pert,  els  amichs  o’is  enemichs  se  quedaràn 
ab  lo  que  avuy  tenim  a  l’Africa  y  que  no  hem  sabut 
aprofitar. 

Lo  únich  segur  es  perdre  homes  y  quartos. 

Lo  que  més  falta’ns  fa. 

El  viatge  regi,  que  tant  ha  entusiasmat  als  irreflexius 
que  no  més  veuen  la  part  de  festes  y  carícies,  ens  cos¬ 
tarà  car  per  tots  cantons. 

Aquestes  apreciacions  les  fa  bones  la 
prempsa  anglesa  ab  els  afectuosos  articles 
que  ha  dedicat  al  rey  d’Espanya.  Un  dels 
més  importants  periòdichs  de  Londres  ha 
arribat  a  dir  que  Anglaterra  posa  la  seva 
esquadra  formidable  a  disposició  d’Espanya 
pera  la  defensa  de  ses  costes,  de  ses  posses¬ 
sions  del  Nort  d’Africa  y  de  sos  interessos  al 
Marroch,  que  són  els  meteixos  interessos 
d’Anglaterra:  afegint  que,  dada  la  importàn¬ 
cia  naval  estratègica  dels  litorals  atlàntich  y 
mediterrà,  interessa  moltissim  a  Anglate¬ 
rra  la  independencia  y  prosperitat  d’Espanya 
y  Portugal,  puig  una  porció  de  dits  Estats 
val  més  que  La  potencia  dels  dos  exèrcits  reunits. 

Tot  sembla  indicar  que’s  prepara  una  ri fa¬ 
da  monumental.  Més  que  més  si’s  té  en 
compte  que,  haventnos  els  anglesos  pres  la 
mida  desde  fa  anys  y  sigles,  no  ha  mancat 
ara  periòdich  a  Londres  que  posés  a  Espa¬ 
nya  en  ridícul  no  ja  per  la  política  exterior, 
sinó  per  la  interior,  dihent  qu’en  qüestió  de 
jugar  a  pronunciaments  y  a  revolucions  la 
gent  d'aquí  hi  té  la  mà  trencada,  que'ls  espa¬ 
nyols  no  saben  de  res,  que  són  ganduls  y 
xerrayres,  que’s  passen  la  vida  parlant  de 
política,  y  que...  no  van  may  a  les  eleccions. 

No  més  cal  fer  saber  això  als  que  s’enorgu¬ 
lleixen  dels  afalachs  de  la  prempsa  anglesa 
ab  motiu  del  viatge  regi,  y,  si  són  castellans, 
dirlos  en  cristiano  pera  que  ho  entenguin 
millor: 

Aten  ustedes  esas  dos  moscas  por  el  rabo. 

Al  govern  civil  han  sigut  aprobats  els  es¬ 
tatuts  d’una  nova  entitat  catalanista  que  s’a¬ 
nomena  «Progrés»,  formada  ab  elements  de 

la  que’s  titulà  «Progrés  Autonomista»  y  que’s 
disolgué  fa  pochs  dies. 

Sia  benvinguda  al  camp  autonomista  cata¬ 
là  aqueixa  novella  entitat,  la  qual  ja  comen¬ 
çarà  a  donar  fe  de  vida’l  vinent  diumenge  ab 
un  important  meeting  de  propaganda  nacio¬ 
nalista  que  ha  organisat  y  celebrarà  a  Sant 
Boy  de  Llobregat  d'acort  ab  l’tfAssociació 
Catalanista»  d'aquella  població:  meeting  en 
el  que  hi  pendràn  part  diferents  oradors  del 
camp  nacionalista  radical. 

L’«Associació  Protectora  de  la  Ensenyan¬ 
ça  Catalana»  ha  pagat  durant  el  passat  mes 
de  maig,  per’ajudar  al  sosteniment  de  les  es¬ 
coles  catalanes,  la  quantitat  de  267  pesse¬ 
tes. 

Altra  volta  ha  sigut  denunciat  nostre  com¬ 
pany  de  Catalanisme  / Cu-Cut! ,  quina  edició 
fou  copada  per  la  policia  durant  la  nit  del  di¬ 
jous  passat,  y  avans  de  que  cap  número  s'ha¬ 
gués  posat  a  la  venda. 

Aytals  procediments  de  repressió,  que  in¬ 
diquen  manca  de  serenitat  en  els  qui  gover¬ 
nen,  per  força  han  d'ésser  contraproduhents. 
«Deu  cega  a  qui  vol  perdre.»  Sembla  que  hi 
havia  interès  en  que’ls  periòdichs  catalanis¬ 
tes  satirichs  no  tornessin  a  remarcar  la  im¬ 
punitat  que  gosen  els  dinamiters  enfront  de 
la  persecució  de  que  s'ha  fet  objecte  als  auto¬ 
nomistes  catalans:  mes  com  sia  qu’en  l’auto 
judicial  en  que’s  feya  saber  la  denuncia  del 
jCu-Cut!  no’s  digués  que  aquest  era  denun¬ 
ciat  per  son  article  de  fons,  aytal  article,  ab 
totes  les  cites  que  fa  del  Brusi  (quina  llàsti¬ 
ma),  fou  reproduhit  y  repartit  en  un  suple¬ 
ment  especial,  lo  qual  no  haurà  fet  gens  de 
gracia  a  l’actual  governador  de  Barcelona, 
que,  perduda  la  carta  de  navegar,  sembla 
que  no  sàpiga  per  quin  cantó  girarse. 

Sentim  la  nova  denuncia  del  / Cu-Cut !  no 
per  les  conseqüencies  que  pugui  tenir,  donchs 
en  justicia  no  poden  ésserli  dolentes,  sinó 
pels  perjudicis  materials  que  li  ocasionen  els 
qui  més  haurien  de  vetllar  pera  evitar  mo¬ 
lèsties  als  ciutadans. 

Com  a  vetllar  ja  vetllen,  però  es  sols  pera 
incautarse  de  les  tirades  senceres  dels  periò¬ 
dichs  catalanistes.  Potser  es  pera  poder  dir 
que’ls  catalanistes  que  tiren  diaris  a  la  nit 
trevallen  a  l'ombra,  com  els  dinamiters  que, 
de  tant  a  l'ombra  que  s’estàn,  no  se  sab  hónt 
paren. 

Y  anèm  fent  dies. 

En  la  Sala  Parés  la  setmana  passada  hi 
tenia  uns  quants  trevalls  d’esculptura  en 
Cèsar  Cabanes,  entre’ls  que’s  feyen  dignes 
d’esment  dues  testes,  especialment  la  de  dó¬ 
na, inspirada  en  uns  versos  d’en  Guanyabens. 

El  prop  passat  dissapte  va  obrirse  en  la 
propria  Sala  Parés  una  exposició  de  pastells, 
aquarel·les,  carbons  y  sanguines  de  na  Lluisa 


Botet.  En  totes  les  obres,  que  arriben  a  cin¬ 
quanta,  s’hi  nota  un  bon  desitj,  distingintse 
per  ses  bones  qualitats  artistiques  les  que 
porten  per  tituls  Soledad  C.,  Maria  Queraltó 
y  Lo  darrer  estudi. 

Diferentes  vegades  ho  hem  remarcat  que’ls 
actuals  politichs  francesos  no  estàn  a  gayre 
més  altura  que’ls  espanyols;  sobre  tot  els 
sabis  com  en  Delcassé,  quina  politica  ex¬ 
terior,  especialment  al  Marroch,  ahont  pre¬ 
tenia  l’isolament  d’Alemanya,  ha  sofert  un 
fracàs  complert. 

Y  en  Delcassé  ha  hagut  de  dimitir,  en  tant 
que  Von  Bulow,  canciller  alemany,  ha  sigut 
nomenat  princep  per  son  triomf  diplomàlich 
en  la  meteixa  qüestió  del  Marroch. 

Heusaqui  còm  no  tot  són  glòries  ni  tot  són 
gangues,  malgrat  el  chauvinisme  de  que  han 
donat  mostra  francesos  y  espanyols  durant 
el  viatge  d’Alfons  XIII. 

Ab  motiu  de  les  bombes  de  Paris,  fabrica¬ 
des  segons  se  digué  a  Barcelona,  al  governa¬ 
dor  los  dedos  se  le  vuelven  huéspedes,  y  per 
cada  catalanista  que  vol  fer  callar  n’hi  surten 
cent  qu’esvaloten  tractantlo  d’inepte.  La  Ga- 
zeta  Vigatana,  redactada  per  capellans,  es 
a  dir,  per  gent  d’ordre  que  respecte’l  prin¬ 
cipi  d'autoritat,  també  fa  chor,  y  de  quina 
maneral  Se  fa  càrrech  de  que  la  policia  fran¬ 
cesa  no  ha  progressat  gayre,  donchs  no  ha 
descobert  l’autor  de  Intentat  contra  Alfons 
XIII,  com  la  policia  barcelonina  no  ha  des¬ 
cobert  l’autor  de  l’atentat  del  carrer  de  Fe- 
rràn  VII;  però  diu  que,  de  totes  maneres, 
aquella  ha  progressat  quelcòm  més  que 
aquesta,  donchs  resulta  que  si  a  Paris  hi  pot 
esclatar  una  bomba,  en  cambi  no  pot  fershi, 
mentres  que  a  Barcelona  s’hi  pot  fer,  hi  pot 
esclatar  y  fins  pot  quedarse  o  ésser  exporta¬ 
da,  sola  0  en  companyia,  a  gust  dels  fabri¬ 
cants  o  dels  consumidors:  lo  qual  ha  de  fer 
obrir  l'ull  a  la  prempsa  barcelonina  y  feria 
trevallar  pera  que  nostra  ciutat  deixi  des- 
d’ara  d’ésser  la  capital  dinamitera  de  tot 
l’univers,  per  més  que  la  cosa  li  costi  al  se¬ 
nyor  Gonzàlez  Rothwos  el  sacrifici  de  no 
poder  dedicarse,  com  l’estiu  passat,  a  seguir 
festes  majors  y  entregarse  a  la  ballaruga  tot 
fent  de  governador  civil  de  Barcelona. 

Els  redactors  de  la  Gazeta  Vigatana  són 
evangèlichs  de  debò.  Perque  això  que  diuen 
es  el  pur  Evangeli.  Lo  sensible  fóra  que  tota 
la  campanya  de  la  prempsa  barcelonina  re¬ 
sultés  contraproduhent  com  de  costum,  y  que 
nostres  desorientats  governants  encara  per¬ 
dessin  més  l’esma,  y,  repressió  derrera  re¬ 
pressió  contra’l  proletariat,  ab  garrotades  de 
cego,  ab  detencions  immotivades,  fessin  pa¬ 
gar  a  justos  per  pecadors  els  atentats  dels 
carrers  de  Rivoli  de  Paris  y  de  Ferran  VII 
de  Barcelona. 

Bé  farèm,  no  obstant,  si  procurém  que 

tinguin  son  merescut  els  ineptes,  donant 
ocasio  a  que  regni  vera  llibertat  y’s  faci 
verdadera  justícia. 

Aquests  dies  hi  ha  espectacle  a  l’Audien- 
cia.  La  plaça  de  Sant'Jaume  està  plena  de 
gent  qu’espera  poder  entrar  a  la  vista  de  la 
causa  instruhida  contra’l  Nelo,  per  homicidi. 

No  cal  dir  qui  es  el  Nelo;  sa  nomenada 
s’ha  estès  ben  enfòra  del  camp  de  la  gent  del 
mal  viure,  y  tot  Barcelona,  per  sa  vergonya, 
el  coneix,  fins  com  a  pinxo...  electoral! 

No  es  cas  de  demanar  pera  ell  penes  cruen¬ 
tes.  Sols  es  cas  de  remarcar  la  degeneració 
de  tants  catalans  com  avuy  assisteixen  a  la 
vista  atrets  per  la  fama  d’aqueix  gran  home 
qu’essent  també  català  adoptà  per  ofici  el  de 
malón  y  el  de  pinxo  de  cafè  cantant,  aqueix 
tipo  d’importació  forastera  que  tant  ha  em¬ 
brutit  a  nostres  classes  humils. 

Nostre  poble  encara  admira  al  Nelo;  en¬ 
cara  mereix  tenir  Nelos  y  aguantar  el  jou 
del  vici  y  la  explotació  dels  pobles  degra¬ 
dats.  Aixi  tipos  com  el  Nelo  resulten  irres¬ 
ponsables.  Tant  se  valdria  tancarels  presidis. 
" 

Ara  sembla  que  va  de  debò.  El  Japó  que 
s’ha  fet  passar  un  xich  les  ganes  de  matar 
gent,  y  Rússia  que  s’ha  quedat  sense  barcos  y 
per  tant  no  pot  fer  que  sos  fills  segueixin  en- 
fonsantse  per  milers  en  el  mar,  han  acceptat 
els  bons  oficis  d’en  Roosevelt  pera  comencar 
les  negociacions  de  pau. 

Y  abdós  Estats  quedaràn  com  estaven,  pre- 
que  les  mils  vides  perdudes  no’s  compten: 
l’un  ab  uns  quants  pams  de  terra  més,  l’al¬ 
tre  ab  uns  quants  menys;  l’un  ple  d’orgull, 
l’altre  ple  de  vergonya,  dos  sentiments  que 
certament,  quan  són  conseqüència  de  tan 
grans  hecatombes  com  les  ocorregudes  a 
Orient,  són  verdader  ludibri  del  genre  humà. 

Dels  temps  prehistòrichs  ençà,  per  lo  vist, 
no  hem  guanyat  grart  cosa;  y  la  civilisació 
moderna  representada  pels  grans  Estats  ens 
ha  fet  perdre  molt.  Cal  convenir  en  la  neces¬ 
sitat  de  suprimir  els  Estats  si’s  vol  suprimir 
la  guerra,  si’s  volen  acabar  les  matances  y  la 
barbarie.  Però  això  desde  molt  avans  de  Je- 
sucrist  que’s  ve  dihent  y...  com  si  tal  cosa. 

Bé  es  cert  que  ha  estat  bona  la  lliçó  dona¬ 
da  pel  Japó  a  l’imperi  rus;  però  també  es 
cert  que  l’actual  guerra,  a  Rússia,  may  ha 
sigut  popular.  Les  varies  nacionalitats  ju- 
nyides  a  l’imperi  dels  tsars  no  han  volgut 
ésser  còmplices  de  tanta  infamia,  y  tota  la 
responsabilitat  l’han  deixada  als  mangoneja- 
dors  d’aquell  gran  Estat  corromput. 

Els  súbdits  del  Mikado,  en  cambi,  s’han 
entusiasmat  ab  la  guerra,  s’hi  han  aplicat,  y 
perque  han  vençut  se  senten  grans. 

Pobres  remats! 

Y  després  de  tants  crims  de  lesa  humani¬ 
tat,  encara  hi  ha  qui  alaba  a  n’en  Roosevelt 
y  als  que  intenten  restablir  la  pau  que,  si  ha¬ 


guessin  volgut  ells,  no  s’hauria  interromput. 

Quin  cinisme! 

Y  el  Japó  y  la  Rússia  diuen  qu’ells  tam¬ 
bé  la  voldrien  una  pau  de  durada. 

Quin  fàstich! 

Vegis  si  en  tenim  per  apendre  de  coses 
dels  escandinaus: 

El  Storthing  noruech  declara  la  indepen¬ 
dència  del  país,  y  aquest  romàn  tranquil,  en 
una  espectació  senzilla  y  grandiosa. 

Suècia  per  sa  part  no  s’esvera  ni  s’indig¬ 
na,  y  la  prempsa  estudia  la  qüestió  serena¬ 
ment,  y  no  hi  manquen  diaris  que  reconei¬ 
xen  el  dret  de  Noruega. 

Noruega  es  monàrquica,  lo  que  no  la  pri¬ 
va  d'ésser  model  de  pobles  lliures  devant  de 
les  nacions  jacobines,  delirants  o  atrassades 
que  no  capeixen  el  valor  relatiu  de  les  for¬ 
mes  de  govern,  y  molt  més  devant  dels  vivi¬ 
dors  qu’exploten  dites  formes:  ab  lo  qual 
fa  bones  les  doctrines  dels  catalanistes,  y 
fins  als  no-monàrquichs  ens  té  de  sa  part. 

Quina  diferencia  entre  la  terra  de  Ibsen  y 
Bjornson,  y  les  dels  Loubet,  Cànovas,  Sal- 
merón  y  Lerroux! 

Publicacions  rebudes: 

En  Solfa,  monòleg  en  prosa,  per  Pere  Mar¬ 
ti  y  Peydro,  representat  per  primera  vegada 
enel  «Centre  Lirich-Dramàtich»  de  Sabadell, 
el  2  d’agost  de  1904.  En  bona  prosa,  senzilla 
y  rublerta  de  tendresa,  se  fa  en  aquest  mo¬ 
nòleg  l’encertat  estudi  psicològich  d’un  hon¬ 
rat  trevallador  català  y  corista  entusiasta  del 
gran  Clavé.  Les  bones  condicions  d’escrip¬ 
tor  del  senyor  Martí  y  Peydro’s  posen  de  re¬ 
lleu  en  aquesta  obreta,  que’s  ven  a  o‘50  pesse¬ 
tes  l’exemplar. 

Catalogo  de  obras  modernas  de  la  Librería 
Parera.  La  llibreria  Parera  acaba  de  publi¬ 
car  un  nou  catàleg  de  les  obres  que  té  en  sos 
magatzems,  entre  les  quals  n’hi  ha  de  vera¬ 
ment  notables  per  son  valor  artístich.  El  ca¬ 
tàleg  està  molt  ben  presentat,  contenint  be¬ 
lles  reproduccions  de  les  làmines  que  ador¬ 
nen  les  principals  obres  en  ell  continuades. 

La  Pepa ,  cançó  popular  catalana,  XLI1I  de 
les  publicades  pel  «Cançoner  Popular»:  lle¬ 
tra,  música  y  les  corresponents  notes  folk¬ 
lòriques.  Preu,  10  cèntims.  Dipòsit,  Rambla 
de  Sant  Joseph,  1 1 . 

Esperanto.  Scienca  kaj  literatura  monata 
revuo.  Redaktoro,  Singoro  Marich  Agoston. 
Budapest ,  IV.  Pap  nòvelde-u.  6.  Hem  rebut 
el  primer  número  d’aquesta  revista  que  té 
per  objecte  propagar  la  hermosa  llengua  del 
doctor  Zamenhof  a  la  Hungria.  La  recoma¬ 
nem  a  tots  els  esperantistes. 

Concurs  y  Exposició  regional  de  Fotogra¬ 
fia.  Hem  rebut  el  caitell  d’aquest  concurs 
que’s  celebrarà  a  Manresa  per  la  pròxima 
festa  major. 

Fidel  Giró  impressor.  —  Carrer  de  València,  233. 

ACTUALITATS 

Cada  día  estèm  pitjor  y  ens  hem  de  cusir  la 
boca.  Y  desgraciat  del  que  intenta  queixarse 
0  s’atreveix  a  fer  comentaris  del  seu  patir, 
perque  sobre  son  cap  s’hi  descarrega'l  pes 
de  la  injustícia:  la  lley  del  més  fort  que  lli¬ 
ga  de  braços  al  més  feble  pera  que  no  pu¬ 
gui  moures,  y  li  tapa  la  boca  pera  deixarlo 
sense  la  propria  defensa  de  la  paraula.  Y  es¬ 
tigues  quiet  y  calla,  cataldn  egoista ,  perque 
no  tens  dret  a  demanar  res,  diuen;  y  tenen 
la  seva  part  de  rahó  sense  pensarho,  perque 
lo  propri  no’s  demana. 

A  Madrid  ens  diuen  laboriosos,  y  els  que 
porten  les  regnes  del  govern  s’enteren  de  que 


produhim  sols  per  mediació  dels  investiga¬ 
dors  afamats  que’ns  envien  a  trampejar,  y  per 
les  fulles  que  redacten  les  comissions  d’apre- 
mis,  y  perque’l  trevall  de  Catalunya  serveix 
pera  enriquirlos  a  n’ells  y  ferlos  gras  el 
caldo. 

Les  manifestacions  de  vida  qu’en  el  te¬ 
rreny  econòmich  prenen  empenta’s  deuen 
únicament  a  les  nostres  propries  forces,  que 
han  de  combatre  ab  tota  mena  de  entre- 
banchs  y  escarnis.  Y  no  cal  que’ls  industrials 
s’hi  arrisquin  a  anar  a  Madrid  a  demanar 
protecció  de  cap  mena,  perque  rebran  un  des 
engany;  allí  no’s  protegeix  sinó  als  grans 
artistes  de  la  cueta ,  y  això,  diguin  lo  que  vul¬ 
guin,  no’ls  deixa  temps  pera  res.  En  un  diari 
vaig  llegir  l’altre  dia’l  següent  telegrama, 
que  no  tradueixo  perque  en  castellà  està  ab 
més  caràcter:  Madrid,  9  Junio  14  tarde). 
La  infanta  Isabel  ha  enviado  al  Tórtero  un  al- 
filer  de  brillantes  figurando  un  punal ,  y  un  bi- 
llete  de  1000  pesetas,  por  haberle  brindado  un 
toro  en  la  corrida  de  ayer.  El  empresario  de 
la  plaza  de  toros  de  Madrid  estuvo  en  el  Go- 
bierno  civil  para  organizar  una  corrida  regia 
en  honor  de  Don  Alfonso  por  haber  salido  ile- 
so  del  atentado.  Y  ara  ve  la  protecció:  El 
conde  de  San  Luis  le  ha  ofrecido  su  apoyo  mo¬ 
ral  y  material.  La  plaza  estarà  adornada. 

Suposo  que  la  corrida' s  déu  haver  efec¬ 
tuat,  y  que  devia  resultar  regia  com  l’ano- 

menava  l’empresari,  segurament  pel  fet  im¬ 
portant  d’haverhi  d’assistir  S.  M.  el  Rey 
d’Espanya,  en  honor  de  qui’s  celebrava. 
Vetaquí  còm  se  m’acut  que  d’una  festa  d’a¬ 
questa  mena  dedicada  a  un  ministre  se’n  deu¬ 
ria  dir  corrida  ministerial. 

Y  vetaquí  que’l  dia  de  Corpus  ha  de  cele- 
brarse  la  Festa  Nacional  Catalana.  Suposo 
que’l  nostre  senyor  governador,  devant  d’un 
acte  de  cultura,  enfront  d’una  festa  eminent¬ 
ment  civilisadora’ns  prestarà  també,  com  el 
comte  de  San  Luis,  son  apoyo  moral  y  mate¬ 
rial,  y  ab  més  rahó  qu’ell,  donchs  may  una 
corrida  regia  té  tanta  importància,  per  molta 
que’n  tingui,  com  l'aplech  del  prop-vinent 
dia  22,  que  ha  de  realisarse  en  el  Desert  de 
Sarrià  si  el  tiempo  no  lo  impide ,  perque  tam¬ 
bé  podria  donarse’l  cas  d’un  xàfech  avans  de 
l’hora  anunciada. 

La  Festa  Nacional  Catalana  es  la  veritable 
abraçada  de  germanor  de  tots  els  bons  fills 
de  Catalunya.  Compreses  en  una  les  diverses 
denominacions  desde  la  derrera  Assamblea 
celebrada  per  la  Unió  Catalanista  a  Barce¬ 
lona,  tots  els  nacionalistes  constituhím  una 
gran  familia,  y  la  festa  de  la  diada  del  Cor¬ 
pus  serà  d’ara  en  avant  él  concert  harmònich 
de  les  aspiracions  de  Catalunya.  Les  ombres 
malehides  dels  Felip  IV,  comte  d’Olivars  y 
Dalmau  de  Queralt  del  1640,  ohiràn  les  veus 
de  protesta  dels  catalans  d’avuy,  que  ab  el 
recort  viu  y  la  esperança  en  l’ànima  desitgen 
els  temps  de  llibertat  perduda. 

J.  Pujol  y  Brull 


UN  CASUS  BELLI 

Mentres  els  alegres  parisenchs  hostatjaven 
al  rey  d’Espanya;  mentres  el  bon  Mr.  Lou- 
bet,  ab  ayres  de  rey  constitucional,  acompa-^ 
nyava  al  descendent  dels  Bourbons,  monar¬ 
ques  de  França  y  de  Navarra;  mentres  les 
elegantíssimes  dames  de  París  saludaven  en- 
ternides  au  petit  Roi ;  mentres  les  bandes  mi¬ 
litars  dels  regiments  francesos  tocaven  so- 
lemnialment  la  Marcha  real  y  la  Marseillaise; 
mentres  onejaven  abraçades  les  banderes 
franceses  y  espanyoles,  allà  al  Nort,  a  les 
fronteres  de  la  Lorraine  francesa,  en  plena 
Lothringen  germànica,  s’hi  congriava  una 
nuvolada  negra  y  amenaçadora. 

Un  ministre  de  Negocis  Estrangers  que 


semblava  seriós  diplomàtich  y  ha  resultat 
després  un  politich  lleuger  y  presumptuós, 
Mr.  Delcassé,  hà  sigut  el  pseudo  Donner 
acoblador  de  la  tempesta.  Aquest  diplomà¬ 
tich  que  havia  somniat  empresses  colonials 
ab  orientacions  noves;  que  tenia  confiança 
cega  en  el  poder  de  Rússia,  puig  conside¬ 
rava  la  guerra  rus-japonesa  com  un  senzill 
passeig  militar  dels  kossaks  que  acabaria 
triomfalment  a  Tokio;  aquest  diplomàtich 
qui  ab  l'entente  cordiale  ab  Anglaterra  y  la 
benevolença  d’Italia  y  d’Espanya’s  creya  re¬ 
soldre  a  satisfacció  propria  la  qüestió  marro¬ 
quina,  de  poch  que  no  torba  aixelabrada- 
ment  la  pau  d’Europa.  Un  pas  més,  v  mon- 
sieur  Delcassé’ns  resulta  un  petit  Alberoni. 

Tot  ve  de  que  Mr.  Delcassé  es  un  germa- 
nòfob,  però  no  un  germanòfob  tapageur  a  lo 
Boulanger,  Déroulede  y  demés  baladrers  del 
chauvinisme,  sinó  un  germanòfob  callat  y 
actiu.  Mr.  Delcassé,  silenciosament,  prepa¬ 
rava  l’isolament  d’Alemanya.  Preparava  la 
revanche  ab  tot  misteri:  tenint  per  aliat  a 
l'imperi  rus  amenaçava  als  alemanys  per  te¬ 
rra;  tenint  per  amich  al  govern  anglès  els 
contenia  per  mar.  Podia,  donchs,  resoldre  la 
complicada  qüestió  del  Marroch  prescindint 
en  absolut  d’Alemanya,  nació  que  no  devia 
ésser  cridada  a  l’arreglament  de  la  temuda 
qüestió,  puig  son  isolament,  segons  mon- 
sieur  Delcassé,  la  convertia  en  quantitat  négli- 
geable. 

Però  Mr.  Delcassé  no  era  més  que  un  mi¬ 
nistre  de  la  República  francesa,  y  Guillèm  11 
es  l  Emperador  d’Alemanya.  Sa  veu  es  te¬ 
muda  a  Europa.  Y  han  fracassat  a  més  les 
maniobres  polítiques  del  ex-ministre,  perque 
l'entente  ab  Anglaterra  no  es  pas  una  alian¬ 
ça,  y  perque’ls  russos,  els  vers  aliats  de 
França,  han  sofert  a  l’Extrèm-Orient  els  de¬ 
sastres  de  Port-Arthur,  Mukden  y  per  sobre 
de  tots  el  de  Tsushima. 

Així  Alemanya  s’ha  trobada  més  forta  que 
may.  Kàiser  Wilhelm,  l’hereu  de  Hermann, 
de  Frederich  II,  de  Blücher  y  de  Guillèm  I, 
ab  una  escena  tan  teatral  com  habilidosa  y 
política  (el  viatge  a  Tanger),  ha  desfet  els 
artificiosos  chdteaux  en  Espagne  del  malhau- 
rat  diplomàtich  de  la  República  francesa.  Els 
chàteaux  s’han  ensorrat  al  rebre’l  cop  que  ab 
son  guant  de  ferro  els  hi  ha  donat  l’Empera¬ 
dor,  qui  ab  un  gest  a  lo  Bismark,  el  gran 

domptador  de  nacions  y  d’homes,  ha  procla¬ 
mat  la  hegemonia  d’Alemanya  en  el  conti¬ 
nent  europeu,  la  imperiosa  necessitat  d’a- 
tèndrela  y  respectaria.  ' 

Moments  terribles  haurà  passat  Mr.  Rou- 
vier  alencarregarse  de  la  presidència  del 
concell  de  ministres  francesos,  moments 
d’immensa  responsabilitat.  L’Emperador 
Guillém  demanava  la  immediata  expulsió 
d’en  Delcassé,  la  retirada  de  les  tropes  fran¬ 
ceses  situades  vora  les  fronteres  d’Alemanya, 
demanava  una  conferencia  internacional  pera 
la  qüestió  marroquina,  y  ell  mentres  tant  om- 
plenava  Metz  de  soldats ,  menyspreuava 
l’acort  anglo-francès  y  nomenava  princep  al 
seu  ministre  comte  de  Bülow,  qual  política 
significa  tot  lo  contrari  de  la  de  Mr.  Del¬ 
cassé. 

Mr.  Rouvier  pot  recordar  les  febleses  del 
pobre  Olivier  qui  anà  a  la  guerra  d'un  cceur 
léger ,  per  allà  1870;  y  tenint  present  el  for¬ 
midable  exèrcit  d’Alemanya,  la  sòlida  prepa¬ 
ració  d’aquest  Estat  pera  la  guerra,  la  es¬ 
quadra  moderna,  forta  y  homogènia  qu’en 
pochs  anys  ha  construhida,  y  l’esperit  beli- 
còs  del  Kàiser  qui’s  daleix  per  empreses  mi¬ 
litars,  cal  que  desapareguin  ben  aviat  el  ca- 
susbelli  y  les  seves  conseqüencies  semi-pacífi- 
ques  de  l’horitzó  politich  d’Europa.  Mr.  Rou¬ 
vier  pot  ferhi  molt. 

Geroni  Zanné 


CLIXÉS  DE  JUNY 

Quan  el  criat  d’en  Ribes  me  digué  que’l 
seu  amo  era  al  Concurs  Hípich  y  que,  dona¬ 
da  la  urgència  del  meu  cas,  si  volia  vèuçel 
no’m  restava  altre  remey  que  anar  a  trobar- 
li,  vaig  posarme  de  mal  humor;  però,  no  po¬ 
dent  fer  de  menys  y  pensant  enllestir  prou 
d’hora,  prenguí  un  pessetero  y  cap  al  parch, 
per  entremitj  d’aquell  burgit  de  carruatges 
plens  de  gent  alegra  y  frèvola,  tota  mu¬ 
dada... 

A  l’entorn  meu  rodola  la  bona  societat 
barcelonina  en  luxosos  cotxes  qu’estotgen 
dònes  hermosament  habillades  de  colors 
clars,  coronades  de  flors  gayes,  y  de  plomat¬ 
ges  suaus  y  ondulants. 

A  l’Hipich,  al  Concurs,  avuy  va  a  pararshi 
la  gran  fira  de  carn  femenina,  ab  son  febrós 


afany  de  lluhir,  ab  ses  eternes  mentides  de 
goig  social,  ab  son  estol  d’enveges,  gelosies 
y  petiteses. 

Dintre  aquelles  vallas  de  fusta  s’hi  rnerca- 
deja,  hi  neixen  passions,  s’hi  destrueixen  sin¬ 
ceritats.  Cavalls  y  dònes,  sembla  que  tot 
vagi  a  preu;  tot  se  tassa ,  tot  porta’l  desitj  de 
l’adquisició,  tot  s’exposa. 

Els  productes  més  preuats  del  vici  passen 
ab  la  insolent  independencía  que  dóna’l  di¬ 
ner  del  pagano  del  moment,  amagant  els  orí¬ 
gens  nadius  sota  la  esplendidesa  del  traj'o. 

Passen  enduhentsen  la  mirada,  ensemps 
plena  d’admiració  y  de  rencunia,  de  les  al¬ 
tres  dònes,  de  les  que’s  troben  en  possessió 
d’un  amo— per  dreta  lley — mentres  marits, 
germans  y  fills  envegen  l’hereu  milionari 
que’s  dóna’l  luxo  d’una  euga  (sic)  de  bona 
estampa. 

La  elegancia  de  la  dóna  es  a  primera  vista 
indiscutible;  llu  sobiranament  els  diners  que 
costen  ses  venals  carícies.  A  l’analítich  sols 
alguns  detalls  li  recorden  la  raça,  l’origen, 
l’ambient  hont  ha  crescut  la  femella  fins 
qu’en  ella  picara  quien  picó...  Pel  públich  es 
esplèndida,  envejable. 

Dintre  aquell  tancat  de  fustes,  sota’l  cel 
ple  de  llum,  entre  les  guspires  d’or,  he  cer¬ 
cat  quelcòm  de  pur,  quelcòm  que’m  fes 
creure  encara  en  l’amor,  en  sa  veritat,  en  sa 
vera  grandesa,  quelcòm  que  fos  el  verdader 
goig  del  viure.. .  Y  me’ls  he  anat  mirant  a 
tots.  Elles  ab  sos  estudiats  somriures  de  nina 
estenen  ses  amples  faldilles  clares  y  sedoses 
que’ls  brodats  esllangueixen  per  demunt  de 
la  democràtica  sorra,  per  les  rústegues  cadi¬ 
res  de  boga  y  fusta  blanca;  els  vels  clars  pre¬ 
serven  les  pells  encremades ,  els  11  a bis  acar- 
minats,  y  aguanten  les  veloulines\  y  s’assen¬ 
ten  ab  el  bust  ben  dret,  sense  blincarse,  din¬ 
tre  l’acoraçament  de  la  cotilla.  Els  ulls  cer¬ 
quen,  no  l’esguart  del  ben  aymat,  sinó  l’ad¬ 
miració  dels  mascles  que  passen;  y  diuen  la 
enveja  que  senten  quan  no  la  desperten  en 
les  demés  dònes. 

Y  el  delicat  ambient  de  primavera’m  sem¬ 
bla  prostituhit  al  voltant  d’aquell  prat  d’her- 
beta  falsa,  d’aquell  riuet  de  pessebre, 
d’aquells  marges  postiços... 

En  Ribes,  al  qui  comunico  mes  imprès- 

sions.se  condol  de  mos  tristos  anàlisis... 
Es  un  optimista  en  Ribes...  un  gran  opti¬ 
mista  y  un  bon  xicot. 

— Mira — ’m  diu, — mira  quina  familia  mo¬ 
del:  el  pare,  la  mare;  les  tres  filles  que  ara 
tot  just  surten  del  colegi...  El  món  encara  no 
les  ha  tocades.  Totes  quatre  semblen  flors... 
<No  t’adones  de  l’auriola  de  puresa  que  sem¬ 
bla  envoltaries? — 

Y  els  veig  a  tots  també,  els  de  la  familia 
model,  pendre  lloch  en  un  palco  buyt,  entre- 
mitj  de  dos  altres  que  omplen  les  rialles  y 
les  frases  pujades  de  color  d’unes  cocottes  de 
fama. 

Els  palcos  són  xichs;  se  toquen  les  espat¬ 
lles,  se  barregen  els  flochs  de  les  dònes,  y  els 
que  passen  agafen  els  tres  grupos  dintre  una 
meteixa  mirada.  Els  novells,  els  forasters, 
cerquen  distincions  y  no  les  troben... 

En  Ribes  s’ha  proposat  convencerm;  me 
plany  y’m  diu,  enduhuentsem  més  enllà: 

— Guayta  aquella  noya  rossa  y  blanca, 
vestida  de  color  de  rosa.  Es  la  promesa  d’a¬ 
queix  oficial  que  corre  ara,  y  la  cosina  del 
baró  Tal,  que  acaba  d’entrar  en  el  seu  palco. 
cNo’l  coneixes?  Si  ara  fa  poca  estona  estàvem 
admirant  son  irreprotxable  parcoi;rs\...  Mirat 
la  noya;  mira  còm  sos  ulls  d’enamorada  se¬ 
gueixen  el  cavall  de  l’estimat.  ^Veus  quin 
amor  més  sincer  se  transparenta  en  sa  boni¬ 
ca  cara?  Y  ell  fa  mala  carrera ,  pobre  xicot: 
està  de  desgracia.  La  emoció,  segurament... 
Ah!...— 

-El  cavall  s’ha  aturat  devant  de  l’obstacle, 
y  sota’l  càstich  se  reblinca,  bot,  y  el  genet, 
nirviós,  sacudit  d’improvis,  cau  de  cap  so¬ 
bre  l’herba... 

No  ha  estat  res...  el  susto;  s’alça,  munta, 
molt  pàlit,  y’s  retira  sens  endreçar  ni  una 
mirada  al  palco  de  la  promesa. 

Al  costat  d’aquesta  vermelleja  cruament  la 
casaca  de  l’afortunat  baró.  La  noya  està  so- 
focada.  El  cosinet  li  parla  a  cau  d’orella,  y 
ab  un  somriure  ella  amaga  sa  cara  transpa¬ 
rent  dintre  una  hermosa  toya  de  roses  y  gar¬ 
dènies  que  han  posat  en  ses  mans.. 

Penso  en  l’amor  y...  passèm  de  llarch  ab 
en  Ribes,  que  sembla  voler  excusarse... 

— Es  tan  criatura...  No  té  experiencia  de 
la  vida. — 

Y’m  mostra  un  home  jove  encara,  d’as¬ 
pecte  simpàtich  y  seriós.  Son  esguart  clar, 


hont  llu  la  inteligencia,  sembla  portar  el  se¬ 
gell  d’una  tristesa  fonda.  Son  tipo  m’inte¬ 
ressa,  y  el  vaig  observant. 

— Es  un  amich  meu  —  me  diu  en  Ribes. 
— Aquest  es  un  sincer.  La  seva  historia’ns 
oferiria  l’estudi  d’un  amor  com  ja  no’n  co¬ 
rren  avuy.  Estima  a  una  dóna  que  li  ha  sa¬ 
crificat  la  seva  vida  donantli  tot,  fins  son  bon 
nom,  fins  son  titul  d’esposa  sense  taca,  fins 
sa  patria,  que  ha  deixat  per  ell  ab  una  posi¬ 
ció  social  envejable.  Tot  ho  trencà  per  son 
amor. 

— ïY  ell?  dLa  estima  molt,  dius? 

— Oh,  si  la  estima!  Imaginat!  Viu  solter 
entre  sos  pares  y  germans;  no  ha  pensat  en¬ 
cara  en  casarse  malgrat  les  bones  propor¬ 
cions  que  ha  tingut... 

— Ensenyam  la  dòna  que  l’estima:  vull 
vèurela. 

— Cal  ella  no  hi  ve  may  a  diversions  d’a¬ 
questes.  Fa  una  vida  retiradíssima,  lluny  de 
tot  y  de  tots,  pensant  sols  en  ell,  en  el  ben 
aymat,  sentintse  reviure  quan  el  té  a  la  vora 
puig  sa  salut  no  es  gayre  bona.  Ah!  Aquest 
sí  que  pot  dir  qu’es  feliç,  y  que  haurà  fruhit 
de  l’amor  complert!... — 

En  Ribes  va  entusiasmantse,  y  prosegueix 
sa  tasca  de  treurem  «els  mals  fiblons  de  la 
pensa»,  com  diu  ell. 

— Aquesta  dòna  tota  vestida  de  blanch  de 
cap  a  peus,  sota  una  ombrel·la  pintada  de 
lliris  grochs,  miratela.  També  es  una  natu¬ 
ralesa  exquisida...  Es  aquí  contra  sa  volun¬ 
tat,  de  segur.  També  estima  plenament, 
completament,  ab  la  passió  y  l’esclat  d’una 
posta  ardenta  y  vibrant  de  colors  y  encisos... 
Es  una  curiosa  novela  la  seva,  que’t  contaré 
algún  dia  qu’estiguis  més  d’humor...  Míra- 
tela  bé...  El  seu  cos  de  fada  es  aquí,  mes  la 
seva  ànima  que  n’es  de  lluny  d’aquests 
llochs!.. 

— {Y  ell?... 

— Es  a  l’estranger,  malalt,  en  un  sanato¬ 
ri...  — 

Ens  interromp  un  moviment  de  la  gentada 
que’ns  volta  y’s  gira  tota  cap  a  un  indret. 

Ab  sa  companya  estrangera,  d’aspecte  se¬ 
ver,  s’atança  la  hermosa  euga  de  luxo,  la 
dòna  de  plaher  que  avuy  sembla  la  regina  de 
la  festa  per  sos  guarniments. 

Insensiblement  me  giro  vers  l’home  dels 
ulls  tristos,  el  sincer,  l’estimat,  y  veig  còm 

l’esguart  li  brilla  al  pas  de  la  femella,  a  la 
que  sembla  despullar  de  ses  gales.  S'acosta 
ben  a  la  vora,  el  verascop  als  dits. ..  Ja  està! 

El  clixé  cau  al  costat  d’altres  hont  hi  resta 
fixat  el  recort  de  grupos  femenins  encisadors. 

Tot  això  també  ho  ha  vist  en  Ribes,  que 
sembla  atuhit. 

He  rigut,  mes  que  trista  era  ma  rialla! 
Semblava  un  plor.  Girant  la  esquena  a  l’op¬ 
timista,  he  sortit  d’aquell  cau  de  mentides. 
Al  passar  he  tornat  a  veure  encara’ls  ulls  del 
sincer  brillar  de  luxuria  a  frech  de  les  dònes, 
y  he  sentit  la  veu  suau  de  la  dama  enamora¬ 
da  dir  a  ses  amigues: 

— Si  conegués  a  n’aqueix  jove,  li  demana¬ 
ria  una  de  les  fotografies  que  ha  fet  de  la 
Conxa  (fins  el  nom  sabia).  Quina  toileite 
porta!...  Diu  qu’en  B***  les  hi  fa  enviar 
d’Anglaterra. . .  Però  m’hi  he  fixat  ben  bé,  y 
me  la  faré  copiar  per  Mme.  Violet.  — 


Me’n  he  anat  lluny,  lluny,  seguit  d’en  Ri- 

Íbes,  fugint  de  la  vila,  pujant  entremitj  de  la 
gentada  que  nostra  Barcelona  vessa  a  les 
festes  per  les  grans  vies  dels  afores. 

Al  peu  de  la  serra,  alia  hont  acaben  els 

Í  sorollosos  tramvies,  ens  hem  internat  per  un 
corriol  pedregós  vorejat  d’esbarzerars  en  ple¬ 
na  florida. 

En  Ribes  y  jo  callavem.  El  sol  se’n  anava 
a  la  posta,  y  pel  nostre  costat  baixaven  ale- 

Egres  colles  de  canalla,  les  galtes  roges,  els 
ulls  alegres,  la  cançó  als  llabis,  ab  feixos  de 
ginesta  a  la  esquena,  mal  engiponada  la  roba 
néta  del  mati. 

— Quina  olor  de  Corpus!  —  fa  una  dòna 
que’ns  passa  pel  costat. 

El  corriol  se  bada  al  peu  meteix  de  la  se¬ 
rralada  coberta  de  pins,  sobre  una  petita 
vall  hermosissima,  flayrosa,  tota  daurada. 
^Quí  ho  diu  que  l’or  manca  en  la  nostra  te¬ 
rra?  Si  n’hi  ha  per  tot,  aqui!  Si  se’n  cull  a 
dojo!  Or  a  dalt,  en  els  raigs  esplendorosos, 
or  en  el  vellut  de  les  pinedes  que  la  posta 
tornasola,  or  en  les  ginesteres...  or  en  pro¬ 
fusió,  y  tothòm  ne  cull  d’aqueix  or  sens 
aliatge,  fill  purissim  de  la  natura,  fi,  delicat, 
olorós.  Cada  bri  de  ginestera’n  porta  un  gra- 
padet,  y  les  mates  ne  són  curulles.  Es  un  or 
qu’encensa  la  terra,  y  naixent  d’ella  se’n 
puja  al  cel,  tornantme  un  poch  de  pau  a  la 


pensa  y  desplegant  mon  ànima  de  1 
ment  en  que  estava. 

Y  a  plens  pulmons  ens  assadollém 
d’aquella  flayre  benfactora,  d’aquell  ayre 
perfumat  y  sanitós.  Torno  a  creure  en  quel- 
còm  de  bo,  veyent  al  nostre  poble  trevalla- 
dor,  menestral,  nét  y  arranjat,  tot  polit,  es¬ 
campat  ab  ses  cançons  per  la  montanya  com 
un  aixàm  d’abelles. 

Tots  circulen  entre  les  mates  d'or,  fent 
poms  de  ginesta,  y  riuen,  y’s  criden,  y  la 
gent  jova  y  vella  s’esvalota  ab  franca  alegria. 

Veig  a  prop  nostre  una  noya  pobremenl 
vestida  que  tota  s’afanya  per’acabar  una  gen¬ 
til  toya  composta  de  graminies  finissimes, 
de  roselles  y  de  brots  de  ginesta.  De  tant  en 
tant  estira’l  braç  ab  el  pom,  y  decanta’l 
cap  pera  veure  l'efecte  de  la  seva  obra. 
N'està  contenta.  Lliga  la  toya  y  se’n  va  mon¬ 
tanya  avall  tot  cantant,  ab  altres  companyes, 
una  tonada  popular. 

La  nostra  gent  ha  sortit  avuy  al  afores 
per  la  ginesta :  massa  que  ho  diu  aquell  re- 
lluhir  d’estisores  y  ganivets;  y  avuy,  quàntes 
casetes  pobres,  quànts  pisets  humils  de  tre- 
valladors  faràn  olor  de  Corpus ,  aqueixa  bona 
olos  tipica  de  la  nostra  terra  per  la  diada  de 
l’Ascensió,  exquisida  flayre  feta  d’una  con¬ 
densació  d’espurnes  de  sol,  de  perfum  de 
flors  boscanes,  d’encens  y  de  cançons  de  pri¬ 
mavera! ... 

Y  riurà  la  nota  d’or  en  la  llar  catalana  del 
trevallador,  d'aquest  or  no  prostituhit,  ab 
el  que  sols  se  compra  la  vera  alegria. 

En  Ribes  y  jo  pugém  montanya  amunt  y 
ens  assentém  en  la  pineda,  vorers  del  cami 
per  hont  devalla  la  gent. 

Ab  un  «bones  tardes»  atrayent  se'n  tor¬ 
nen  les  abelles  altre  cop  vers  el  rusch,  el 
gran  rusch  que  a  nostres  peus  mostra  sa 
massa  feixuga  y  en  apariencia  quieta,  sa  so- 
perba  y  pesanta  llosa  de  pedres  y  marbres, 
estesa  com  un  tapiç  de  colors  esmortuhits  al 
llindar  d’aquell  mar  admirable  que  tanca 
l’horitzó. 

D’allí  dalt  veig  una  taca  que  verdeja  fos¬ 
cament  al  nostres  peus,  ab  una  espurna  d’or 
al  demunt.  Es  el  parch.  Y  deseguida  enlay- 
ro’ls  ulls.  El  cel  es  blau,  ben  blau  y  daurat, 
y  el  sol  s’amaga  completament,  deixant  a 
dalt  una  llum  serena,  y  abaix  una  pau  més 
serena  encara. 

Sento  qu’en  Ribes  me  toca’l  braç,  senya- 
lantme  una  silueta  que  baixa  pel  camí.  Es 
una  dòna,  una  dama  senzillament  vestida  ab 
un  trajo  fosch  que  amotlla’ls  contorns  d’un 
cos  de  deesa.  Un  sombrero  de  palla,  llis, 
sense  flochs,  envoltat  d’un  vel  de  punta 
blanca  que  ha  sigut  alçat  com  pera  poder 
respirar  millor  y  fruhir  del  planorama,  co¬ 
breix  son  cap  bru  y  son  rostre  fi,  pàlit,  inte- 
ligent,  de  mirada  trista.  Camina  lentament 
duhent  també  son  feig  de  ginesta  del  que’n 
pengen  eures  y  esparragueres  en  escayents 
garlandes. 

En  Ribes,  a  la  orella, ’m  diu: 

— Ves  si  es  casualitat!...  Ves  quin  in¬ 
cert!...  jNo  volies  conèixer  la  dòna  de  qui 
t’he  parlat,  la  querida  del  meu  amich?  Es 
aquesta!  — 

Mirantme  aquella  dòna  que  se’ns  apropa 
ab  un  posat  senyoril,  ple  de  distinció  y  no¬ 
blesa, ’m  sembla  que’l  qualificatiu  que  li  ha 
donat  en  Ribes  es  un  insult. 

Camina  com  encantada  y  va  sola,  tal  volta 
pensant  en  l’estimat,  mentres  ell...  allà 
baix... 

Passa  pel  devant  nostre,  y  a  son  pas  m’al¬ 
ço  y’m  descobreixo.  En  Ribes  me  guayta  ad¬ 
mirat,  mes  son  bon  cor  m’ha  comprès,  y 
estrenyentme  la  mà’m  diu,  ud  xich  commo¬ 
gut: 

— No  puch  esperarme  més.  Se  fa  tart  y 
me’n  vaig  derrera  d’ella,  per  si  li  passés 
quelcòm.  Pel  corriol  hi  baixa  tanta  jovenalla 
alegre,  y  una  senyora  sola...  Adeu. — 

Cau  la  vesprada.  Mandrosament  passen 
de  cap  a  ponent  legions  de  núvols  flonjos, 
d’un  blanch  irisat,  com  gegantins  òpals;  les 
orenetes  xisclen,  y  canten  les  campanes  la 
oració  que  fineix  el  día... 

Alegres  crits  d’infants  m’envolten. 

Són  els  meus  fills,  que  m’esperaven  per 
aquelles  pinedes:  els  meus  fills  x  sa  mare. 
Els  petits  duhen  les  galtes  roges  y  els  ulls 
brillants  com  pedreria;  llurs  boques  semblen 
roses  badades,  y'm  besen  ab  petons  que  són 
frescos  y  flayren  bo.  Els  caps  esbullats  y  les 
cametes  plenes  d’esgarrinxades  se  mouen 
alegrement. 

Quin  halé  de  primavera’m  duen  els  meus 
petits!  Fins  la  mare  avuy  sembla  que  no 
està  tan  pàlida.  A  l’indret  del  pit,  demunt 
son  trist  y  sever  vestit  negre,  hi  veig  tres 


floretes  morades  d’escardot,  fines  com  bol- 
ves  de  seda. 

Y  anèm  plegats  baixant  la  montanya,,se- 
guint  el  vol  dels  petits  que  van  y  venen,  y 
corren  y  riuen,  y  semblen  gegantines  papa¬ 
llones  blanques  per  aquell  camp  d’or  que’s 
va  buydant  d’abelles. 

Mes  l  esguart  de  la  mare  se’n  va  cap  a  la 
silueta  del  Montjuich,  aquella  montanya  de¬ 
rrera  de  quina  hi  ha  una  vila  d’eterna  pau... 
Y’s  neguen  sos  ulls  clars,  recordant... 

Allà,  en  la  quietosa  via,  de  cara  al  mar, 
sota  una  llosa  de  marbre  voltada  d’eures  y 
xiprers,  allà  se'n  va  l’esperit  de  la  mare. 

Allà  hi  fa  sa  derrera  dormida  la  filla  ado¬ 
rada,  el  front  de  neu  voltat  de  blanques 
margarides,  un  somrís  di vi  als  llabis,  com 
un  adeu  que  donà  a  la  vida,  plegant  ses  ales 
demunt  de  son  bonich  cos  de  verge  aponce- 
llada. 

Estrenyo’l  braç  de  ma  companya  benvol¬ 
guda  y  li  mostro’ls  altres,  els  que’ns  resten, 
els  que  canten  y  garlen  y  riuen  y  són  un  es- 
plet  de  sanitosa  vida...  Y  sota’ls  petons  dels 
petits  que  flayren  bo  l’encens  de  la  terra  y  la 
pau  d’aquella  hora,  la  mare  retroba  son  mo¬ 
tiu  de  viure,  y  va  baixant  la  montanya  re 
confortada,  resignada. 

Ab  el  de  la  mare  també  mon  recort  se’n 
ha  anat  cap  al  lloch  hont  reposa’l  bell  àngel 
perdut,  la  hermosa  poncella  cayguda  del  ro¬ 
ser  avans  d’esclatar,  y  en  el  fons,  fons  de  la 
meva  ànima,  penso  que  millor  està  allí  la 
nostra  filla,  que  no  pas  errant  sola  y  trista 
ab  un  amor  mal  pagat,  per  aquelles  gines- 
teres,  sota  aquells  pins... 

Ella  se’n  va  anar  avans  de  conèixer  el  pri¬ 
mer  desengany  de  l’amor,  en  plena  llum,  en 
plena  creencia,  en  plena  fe,  en  ple  perfum  de 
primavera  y  d’esperança,  y  piadosament,  ab 
una  resignació  infinita,  dich  a  poch  a  poch, 
com  si  pogués  sentirme: 

— Dorm  en  pau,  filla  meva,  puig  la  vida 
no  es  feta  pera  tothòm,  y  dels  amors  n’has 
fruhit  plenament  el  millor,  el  que  no  du  cap 
desengany:  l’amor  de  ta  mare  — 

L.  Escardot 

CANTANT 

Laulaen. 

antant  fan  llur  niu  els  au- 
cells,  quan  l’estiu  s’acosta; 
cantant  porten  les  broces  a 
la  nova  estada.  Tremola’l 
brancatge  de  les  salzere- 
des,  y  en  les  rives  també’s 
revelen  en  cançons  els  plers  del  trevall. 

Y  el  vianant,  al  escoltar  els  dolços  sons 
que  vibraven  enlayre,  creya  que  sols  per  pas¬ 
satemps  saltironaven  els  aucells  d’una  bran¬ 
ca  a  l’altra. 

Cert  qu’era  la  temporada  de  més  trevall,  y 
ab  prou  feynes  els  quedava  temps  pera’l  ne¬ 
cessari  repòs  durant  la  curta  nit  d’estiu. 

Quan  el  niu  fou  fet,  el  cant  dels  aucells 
parà,  y  la  femella,  plena  de  satisfacció  en 
son  mutisme,  amagava  sota  son  pit  ardorós 
el  fruyt  de  les  seves  joyes,  mentres  son  marit 
li  deixava  les  estovalles  plenes.  Y  tal  era  llur 
emoció,  tan  intensa,  que  res  podien  dirse 
per  medi  del  cant. 

Però’l  niu  fou  malmès.  Els  ous  caygue- 
ren  a  terra  y’s  trencaren  contra  les  pedres. 

Emperò  ella  no  s’ajocà  sobre  la  branca 
pera  ensopirse  en  sa'tristor,  ni  pera  quei- 
xarse  de  la  seva  disort. 

No:  tot  d’una  començà  a  bastir  un  altre 
niu,  y  ella  y  son  estimat  deixaren  ohir.  nova¬ 
ment  llur  cant  de  trevall. 

Y  era  tan  sublim  el  cant  que  feren  sentir, 
tan  melodiós,  que  tots  els  aucells  s’aturaren 
a  escoltar,  y  tots  volaren  en  llur  ajuda  plens 
de  joya,  y  portaren  llur  bri  al  Uoch  del  niu 
esfondrat.  Sabien  que  l’estiu  era  passat,  mes 
creyen  per  instants  veures  sobtats  per  una 
halenada  de  primavera. 

Y  els  aucells  anaren  refilant  fins  veure’l 
niu  bastit  novament;  y  aleshores  la  femella 
amagà  per  segona  volta  sota  son  pit  el  fruyt 
de  ses  alegries. 

També  tu,  Finlandia,  t’has  despertat  can¬ 
tant  del  somni  d’una  centúria.  Els  grans 
cantayres  de  les  runes  t’entonaren  llurs  me¬ 
lodies  a  cau  d’orella,  oh  ma  Patria,  y  les 


cançons  antigues  dels  avis  t’esparpillaren  els 
ulls  ensonyats. 

Y  el  jovent  anava  d’una  vila  a  l’altra,  re 
petintles.  Hauríeu  dit  qu’era  per  divertiment 
que  cantaven,  mes  no  ho  era,  no.  Ells  duyen 
les  pedres  pera’ls  fonaments  de  nostra  Casa 
Payral;  ells  recullien  les  presentalles  pera 
l’altar  de  la  Patria. 

Les  parets  s’aixecaren,  la  teulada  les  co¬ 
bri...  Prompte  la  bandera  del  pervindre  one¬ 
jà  en  les  teulades  de  milions  de  casals. 

El  niu  de  Finlandia’s  desfèu  y  s’esfondrà. . . 
Mes  encara  no  era  ben  trocejat,  y  ja  en  totes 
les  encontrades  de  la  Patria  novament  retru¬ 
nyien  els  cants  de  trevall. 

L’estol  dels  cantayres  de  Finlandia  ( i )  jo 
l’he  vist  sorgir;  jo  he  vist  créixer  a  les  jove- 
netes  y  als  joves  lluhint  les  gorres  blanques 
d’estudiant;  jo’ls  he  vist  anarsen  p'els  in¬ 
drets  més  llunyans.  Sona’l  cant  en  les  grans 
sales,  y  retruny  en  les  portes  de  les  barraques 
més  pobres:  el  resò  du  la  resposta. 

Cantant  es  com  nosaltres  volèm  esbargir 
les  boyres  del  desert;  cantant  volèm  vestir 
els  erms  ab  el  vert  de  la  esperança;  cantant 
volèm  fondre’l  glaç  dels  nostres  pits;  can¬ 
tant  anèm  a  encunyar  en  les  monedes  les 
nostres  runes. 

Cantant,  oh  Patria  meva-;  volèm  bastir  de 
nou  ton  niu  esfondrat! 

J.  Aho 

Traducció  de  Benet  R.  Barrios. 


(i)  Se  refereix  als  estudiants  d’abdós  sexes  de  la 
Universitat  de  Finlandia,  que  durant  les  vacacions  rea- 
lisaven  excursions,  endreçaven  continues  prèdiques  al 
poble  y  reanimaven,  valentse  del  cant,  l’esperit  patriò- 
tich  de  vilatans  y  pagesos,  ja  que  havien  sigut  sospesos 
els  principals  periòdichs  nacionalistes. 


FRUYTA 

LES  POMES  ELS  PRÉSSECHS 


Les  pomes  somriuen  d’un  cayent  tan  fi, 
que  temta  les  mans  y  els  ulls  se’n  emporta... 
y  es  la  seva  olor  tan  graciosa  y  forta, 
que’n  resta  encisat  qui  la  pot  fruhi. 


Sóu  fruyt  de  jovenesa;  sóu  galtes  opulentes 
qui  fan  una  rialla  de  joya  al  bat  del  sol... 
vostra  dolçó  es  tan  grata,  que  les  dents  furientes, 
no's  cansen  de  moçarvos  fins  a  trobà’l  pinyol! 


Oh  quin  bell  quefer  l’anarne  a  culli 
per  qui  al  seu  amor  en  companya  portal 
Vora’l  pomeró,  la  joya  de  l'horta, 
quins  jolius  esplays  s’hi  solen  tenll... 

Y  quan  ve  l’hivern  que  les  verdors  moren, 
y  sobre  la  terra  nuvolades  ploren, 

y  els  jorns  s’enfosqueixen  rublerts  de  tristó, 

en  les  llars  recloses  les  pomes  ens  donen 
sa  flayre  que  alegra,  y  en  la  boca’s  fonen, 
més  dolces  encara  que  allà  al  pomeról.  . 

LES  TARONGES 

Taronges  alegres,  taronges  daurades, 
qui  os  puga  mirar  dalt  del  tarongè 
quan  se  va  gronxant  en  suau  va-y-ve, 
y  canta’l  fullàm  ses  fresques  tonadesl... 

El  vent,  joguinós,  vos  dóna  besades; 
si  venia  irat,  se’n  va  falaguè; 
qui  os  ovira  trist,  alegre  esdevé 
ab  el  grat  desitj  de  darvos  moçades... 

Somniant  l’amor  que  la  vida  enjoya, 
vos  lleva  la  pell  somrihent  la  noya 
qu'encara  no  sab  qui  la  estimarà: 

la  rebat  després  boy  sencera  a  terra  , 
y,  si  cap  mal  fat  son  demà  no  esguerra, 
tants  troços  s’ha  fet,  tants  galans  tindrà!... 

jLES  CIRERES 

Cireres  vermellones,  cireres  vellutades: 
de  bon  matí  cullides,  quina  frescor  portèul 
El  sol  tot  just  apunta,  y  poch  vos  ha  besades, 
y  molles  de  rosada  encara  brillegèul.  . 

El  poble  dorm  quiet;  les  portes  són  tancades; 
serenament  alegres,  vers  el  mercat  anèu... 
si  qualque  venedora  vos  pren  per  arracades, 
saltironant  de  joya  les  galtes  li  amoixèul... 

Y  quan  el  mercat  omplen  les  fressejants  minyones 
y  en  els  paners  a  piles  os  veuen  tan  grassones, 
somriuen  ab  delicia  mostrant  les  blanques  dents!... 

Y  quan  sortiu  a  taula  en  l’bora  del  mitj-día, 
al  cor  de  la  maynada  portèu  tanta  alegria, 

que  tots  fan  ball-manetes  y  salten  de  contentsl  .. 


Teniu  la  pell  coberta  de  vermellors  naixentes, 
y  dèu  tan  forta  aroma  al  pas  del  ventijol, 
que,  llunyadans  encara,  les  terres  feu  plahentes 
y  alcèu  de  melangies  al  qui  camina  sol... 

Els  camperols  vos  duhen  a  les  ciutats  febroses 
qui  són  aixarrahides  de  tant  voler  sè  hermoses, 
y  os  entren  per  les  cases  plenes  de  serietats  .. 

Y  als  ulls  qui  os  resegueixen  y  a  les  mans  qui  os  sos- 
els  evoquèu  les  planes  que’ls  ayres  lliures  besen  [pesen 
y  els  parlèu  d’una  vida  de  pau  y  claretatsl... 

LES  MAGRANES 

Són  les  gentils  magranes,  amigues  del  jardins; 
entre  verdors  fressoses  rumbegen  llur  corona, 
y’s  posen  tan  ufanes  si  el  sol  les  acarona, 
que  llencen,  eSberlantse,  cascates  de  rubins. 

Y  són  visió  manyaga  trobades  pels  camins, 
guaytant  pel  carener  si  el  mur  les  empresona: 
gronxantse  os  fan  «adeu»  ab  una  riallona 
que’ls  ulls  os  abrillanta  y  os  entra  cor  en  dins. 

Y  si  un  enamorat  ne  du  a  la  enamorada, 
ella  d’aquell  present  ne  fa  bella  feynada 

ab  els  seus  dits  nevats  esbarriant  els  grans... 

Desfent  l’estotx  sobtil,  a  cada  niu  que  troba 
se  sent  son  cos  vibrar  de  pler  a  dins  la  roba, 
y  un  gay  gesto  floreix  en  ses  petites  mans!... 

ELS  RAHIMS 

Sobre  les  estovalles  sortint  de  la  bugada, 
la  plata  de  rahims  hi  escàu  molt  bellament... 

Setembre  ens  en  fa  dò,  y  com  present  d’aymada, 
rebemlo  ab  el  cor  franch,  rebèmlo  alegrament!... 

Si  els  negres  dolços  són,  els  blanchs  són  mel-melada; 
el  such  que  tenen  dins  se’ls  veu  al  transparent... 
Menjanthi  un  moç  d’eix  pa  flayrós  de  la  fornada, 
quin  clech  més  gay  faràn  al  sè  entre  dent  y  dentl  .. 

Llavors  recordarèm  la  vinya  verdejanta, 
estesa  allà  a  ple  sol  hont  la  cigala  canta 
y  zumzejant  l'abella  hi  cerca  glops  de  mel... 

y  se’ns  farà  present  el  celler  quietó, 

hont  les  serventes  van  a  ompli  el  ventrut  porró 

que  alçarèm  triomfant,  bevent  de  cara  al  cel!.., 

Francesos  Sitjà  y  Pineda 

ALGUNS  ASSAIGS  ANTERIORS  A  AQUESTA 
LLENGUA 

Avans  de  publicar  en  aquestes  planes  un 
compendi  de  gramàtica  Esperanta  pera  us 
dels  catalans,  crech  convenient  publicar  al¬ 
guns  articles  sobre  dita  llengua,  qu’entench 
seràn  agradables  als  qui  ja  estàn  convençuts 
de  la  finalitat  y  ventatges  d’un  idioma  inter¬ 
nacional  (que  no  vol  pas  dir  universal),  y 
que  seràn  útils  pera’ls  qu’encara  no  n'estàn 
convençuts  0  no’n  tenen  noticia. 

L’any  1884,  en  L.  Einstein  donà  en  la  so¬ 
cietat  de  professors  de  Nuremberg  una  confe¬ 
rencia  titulada:  Historia  de  les  probes  de  llen¬ 
gua  universal  desde  Leibnitz  fins  a  l'època  ac¬ 
tual  ( 1 ). 

En  ella  hi  desenrotllà  les  següentes  idees, 
qu’extracto: 

Desde  fa  200  anys,  contínuament  venen 
fentse  probes  pera  crear  una  llengua  interna¬ 
cional,  com  pera  complir  el  desitj  que  ja’n  fa 
més  de  2,000  expressà’l  profeta  Zefaniah. 
Més  de  150  probes  se  porten  fetes.  Deixant 
per’altra  ocasió  l’explicar  que,  no  haventhi 
res  que  no  obeheixi  a  cap  causa,  aqueixes 
probes  demostren  per  si  soles  quelcom, 
aném  a  fer  coneixença  lleugera  ab  algunes 
d’elles  y  ab  l’error  principal  que  les  feya  des¬ 
viar  del  verdader  camí  a  seguir. 

Leibnitz,  a  qui  ordinàriament  se  considera 
com  el  pare  de  la  idea  d’una  llengua  univer¬ 
sal,  s’ocupà  fins  a  sa  mort  en  la  creació 
d’una  Pazigrafia  0  art  de  ferse  entendre  de 
tots  els  pobles  de  la  terra  per  medi  de  signes 
comuns  d’escriptura  qu’expressen  idees  0 
pensaments  generals,  propris  de  tothòm.  Re¬ 
corda  aquesta  idea  la  escriptura  jeroglífica, 
y  la  xina,  donchs  es  sabut  que  a  la  xina  són 
comuns  els  signes  d’escriptura  que  llegeix 
cada  poble  en  son  dialecte  y  els  altres  pobles 
de  l’Asia  en  sa  llengua,  de  manera  que  no 
comprenentse  entre  ells  de  paraula,  se  com¬ 
prenen  perfectament  per  la  escriptura. 

Ja’l  meteix  Leibnitz  comprengué  la  dificul¬ 
tat  d’aquesta  manera  d’entendres,  degut  al 
gran  nombre  de  signes  que’s  feyen  necessa¬ 
ris;  signes  que  segons  ell  devien  semblarse 
als  algebraichs  si’s  volia  arribar  a  l 'alfabet 
del  pensament  humà ,  paraules  que  feren  creure 
entre  altres  a  Immanuel  Niethammer  (1808) 
qu’en  Leibnitz  ja  havia  pensat  en  una  llengua 
fonètica. 

John  Wilkins  (vegis  Max  Müller.  Lliçons 
sobre  la  ciència  de  la  llengua.  2.n  v.)  feu  una 
Pazigrafia  en  la  que  cada  idea  ab  son  signe 
estava  ordenada  per  especies  y  dividida  en 


(0  Vegis  la  Fundamenta  Krestomaiio  del  doctor 
Zamenhof.  Pag.  256. — París.  Hachette  et  Cie.  1903. 


classes,  en  les  que  de  les  comunes  s’anava  a 
les  diferentes,  y  d’aquestes,  per  més  minucio¬ 
ses  especialisacions,  s’anava  fins  a  les  més 
especials. 

Ja  avans  d’en  Wilkins,  en  Becher(i66i) 
proposà  que’s  numeressin  les  paraules  de 
cada  diccionari  y  que  s’usessin  aquells  nú¬ 
meros  com  a  llengua  comuna  d’escriptura. 
Fracassà.  La  idea  de  la  pazigrafia  estaca  tan 
arrelada,  que  a  totes  les  nacions  se’n  feren 
probes,  y  fins  en  aquella  actualitat  (1811) 
l’Academia  de  ciencies  de  Kopenhague  pro¬ 
meté  un  premi  pera  la  més  pràctica  y  fàcil 
que  se  li  presentés. 

Fracassaren  també  Dalgamo,  Anastesins, 
Kirchner  (1665),  Peter  Porele  (1667),  Joh. 
Upperdorf  ( 1679  80),  Andreas  Müller  (1681) 
quina  intenció  era  crear  una  llengua  fona¬ 
mentada  en  la  xina  y  en  els  seus  signes  d’es¬ 
criptura;  Joh.  Earamuel  von  Lobkowitz 
( 1687),  el  jesuita  Besnier  ( 1684),  David  Sol- 
brig  (1725).  En  1772  l’hungar  Kalmar  de  Ta- 
boltzafo  reduhi  totes  les  idees  humanes  a 
unes  500  fonamentals  y  comunes,  pera  ex¬ 
pressar  les  quines  usà  signes  d’escriptura  de 
tots  els  pobles,  principalment  el  malabar. 
Aquesta  escriptura  era  tan  difícil,  que  sols- 
ament  en  Boyle  pogué  possehirla  completa¬ 
ment. 

Altres  homes  intenten  la  obra.  Chr.  G. 
Berger  (1779),  Delormel  (1795),  Vater  (1795), 
M.  de  Maimien  (Paris  1797),  quina  escriptu¬ 
ra  també  estava  fonamentada  en  la  numera¬ 
ció  de  les  paraules,  com  les  de  M.  Budet  y 
M.  Chambry. 

L’any  1796  el  cèlebre  mestre  de  sorts- 
muts  Sicard,  anuncià  ab  gran  pompa  sa  pa- 
zigrafía  que  fou  editada  a  París  en  alemany 
y  francès  dos  anys  després.  Malgrat  ell  deya 
sols  necessitar  12  signes,  nomenats  <(games», 
usà  d’ells  de  tal  manera  pera  ordenar  parau¬ 
les,  verbs  auxiliars  e  idees,  les  quines  dividí 
en  tres  apartats  capitals,  després  en  classes 
y  subclasses,  a  les  quines  encara  calien  di¬ 
verses  linies  y  punts,  que’l  seu  estudi  resul¬ 
tava  sumament  dificil  y  laboriós. 

Després  d’aquest  el  conegut  pedagog 
Wolke  (1 797)  donà  la  seva  idea,  qu’era  la 
següent:  Que  cada  llengua  fes  un  diccionari 
léxich  propri,  que  contingués  totes  les  pa¬ 
raules  ab  ses  formes  de  declinació  y  conju¬ 
gació:  les  paraules  de  cada  pàgina  estarien 
numerades  desde  1,  2,  3,  etc.,  y  al  costat  du¬ 
rien  els  números  de  les  pàgines  y  paraules 
ab  els  que’s  trobarien  en  els  altres  diccio¬ 
naris.  No  cal  pas  explicar  lo  complicadissim 
d’aquest  sistema.  Comptis  solsament,  si’s 
feyen  diccionaris  d’aquests  de  no  més  unes 
quantes  llengües,  el  lloch  y  els  signes  tipo- 
gràfichs  que  se  necessitarien  pera  colocar  al 
costat  de  cada  paraula’ls  números  correspo¬ 
nents  a  les  pàgines  y  paraules  dels  altres 
diccionaris.  Y  ab  tot  això  s’havia  oblidat  de 
tenir  en  compte  la  sintaxis! 

De  totes  les  pazigrafíes  que  apareixen  al 
final  del  sigle  xvm,  com  les  de  Fry,  G.  E. 
Busch,  Grotenfeld,  sols  la  de  J.  S.  Vater 
(1799)  es  digna  d’atenció,  car  l’autor  ja  senta 
la  opinió  de  que  la  pazigrafia  serveix  pera  la 
comunicació  y  el  comerç  de  llunyans  països 
quines  ilengües'no  comprenèm. 

En  1807  Nàther’on  publica  una  obra  en  la 
que  proposa  usar  una  escriptura  quins  sig¬ 
nes  fossin  figures  preses  del  natural.  La 
sola  anunciació  d’aquesta  idea’ns  fa  com- 
pendre  lo  enrevessat  e  impossible  del  sis¬ 
tema. 

Contra  aquest  y  els  altres  semblants  siste¬ 
mes  aixecà  sa  veu  Fiedr.  Immanuel  Nie- 
thammer,  conclohent  que  ab  símbols,  jero- 
glifichs  y  signes  de  pensament  no  s’arribaria 
a  cap  solució.  Y,  sense  creures  llençar  la  idea 
d’una  llengua  normal,  emeté  la  prudent  opi¬ 
nió  de  que  solsament  imitant  una  llengua 
natural  se  podria  solventar  el  problema  de 
la  llengua  universal.  Y  es  més,  arribà  fins  a 
dir  que  havia  d'ésser  possible  usant  d’ella 
«pensar  sobre’l  paper»,  això  es,  escriure  ab  la 
rapidesa  del  pensament,  sistema  que  nomenà 
Ideogràfich. 

F.  Pujulà  y  Vallés 

( Seguirà .) 


LA  MENTIDA 

(Del  llibre  de  memòries  d’un  amich) 

La  major  injuria  que  pots 
fer  a  un  amich  es  dirli  una 
mentida.  Encara  hi  ha  una 
injuria  més  gran,  y  es  la  que, 
al  dirli  aquella  mentida,  se  fa 
un  a  sí  meteix. 

Jo  tenia  tres  amigues:  FAngela,  la  Rosa  y 
la  Encarnació.  Un  dia  varen  dirme  una 
mentida,  y  jo’m  vaig  posar  trist.  Aleshores 
erem  tots  joves.  Ens  tractavem  de  tu,  ab 
franquesa  y  estimació  de  germans.  Jo  havia 
jugat  ab  elles  de  petit  a  tots  els  jòchs  imagi¬ 
nables;  les  hi  havia  cullit  més  flors  dels 
camps  que  no’n  fa  cap  jardí  en  set  primave¬ 
res,  y  elles  m’havien  retallat  y  brodat  més 
estampes  de  paper  bristo  que  sants  hi  ha  als 
altars  de  set  dotzenes  de  catedrals.  Més  tart 
havíem  passat  junts  alguns  anys  de  la  nos¬ 
tra  joventut  somniadora,  llegintnos  als  ulls 
els  nostres  petits  secrets  ingenuus.  Ens  es¬ 
timàvem  com  a  germans. 

Totes  tres  eren  bones  com  el  pa,  de  cor 
tendre  y  aixerides.  Per  res  del  món  haurien 
mentit.  Una  mentida  grossa  no  l’haurien 
dita  may,  y  menys  a  mi  que  sabien  no’m  pla- 


vía.  Y  no  obstant,  un  dia  varen  dirmen  una. 
Oh!  una  de  molt  petita,  molt  petital  Y  jo’m 
vaig  posar  trist. 

No.  vos  les  descriuré  pas,  les  tres  amigues 
meves.  Potser  les  coneixeríeu  y  jo  no  vull 
que  les  conegueu.  Els  seus  retrats  els  guar¬ 
do  en  la  cartera  dels  recorts  dolços  que  sols¬ 
ament  jo  puch  fullejar  y  fullejo  en  mes 
hores  de  melangia.  Els  seus  retrats  no  vos 
interessen.  Lo  qual  no  vol  dir  que  no  sien 
força  interessants.  Però  no  vos  els  puch  do¬ 
nar.  Potser  pels  retrats  coneixeríeu  les  tres 
amigues  meves;  potser  elles  meteixes  s’hi  co¬ 
neixerien.  Y  aleshores...  aleshores  jo  no  ho 
sé  pas  lo  que  passaria.  Si  no  m’esgarrapa¬ 
ven — una  d’elles,  per  lo  menys,  es  ben  ca- 
paça  de  ferho  —  m’aborriríen;  m’aborririen 
per  sempre  més.  No’l  perdonarien  pas  al  pin¬ 
tor  atrevit  y  maliciós. 

Ja  vos  he  dit  qu’eren  tres  àngels  de  bon¬ 
dat,  de  candidesa  y....  de  malicia,  y  també 
vos  he  dit  que  no  n’eren  de  mentideres. 
No  vull  dirvos  res  més.  Que  ab  això  y  ab  lo 
demés  que  vos  he  dit  ne  teniu  prou  pera  com- 
pendre  ma  tristesa’l  dia  aquell  que  varen  dir¬ 
me  una  mentida...  Oh!  una  mentida  molt  pe¬ 
tita. 

Tant,  que  quasi  bé  no  la  recordo.  Y  en¬ 
cara  que  la  recordés  tampoch  vos  la  diria. 
Ni  la  diria  a  elles  meteixes.  Potser  vos  en 
riurieu,  y  elles  també  potser  se’n  riurien,  de 
tan  petita  qu’era.  Y  farien  mal  fet.  Ningú 
se’n  ha  de  riure  d’una  mentida,  per  petita 
que  sia,  per  angelical  que  sia.  Qu’es  una 
cosa  molt  seria  això  de  mentir.  Y  el  vos¬ 
tre  riure  y  el  seu  riure’m  semblarien  un  es¬ 
carni  a  la  meva  tristesa:  a  la  meva  tristesa 
del  jorn  aquell  que  me  la  digueren,  y  a  la 
meva  tristesa  d’ara  y  de  sempre  que’n  faig 
recort. 

Sols  vos  diré  que’s  tractava  d’una  mentida 
així:  Les  tres  amigues  meves  me  varen  pro¬ 
metre  una  cosa,  una  flor ,  per  exemple.  Y  no 
me  la  varen  donar.  La  varen  donar  a  un  al¬ 
tre:  vaig  veure  la  flor  en  son  trau.  A  mi  va¬ 
ren  dirme:  «Però  ^es  veritat  que  te  l’havíem 
promesa?...  No’ns  en  havíem  recordat  més.» 
La  veritat — oh,  després  la  vaig  conèixer! — no 
era  aquesta.  La  veritat  era  que  l’havien  do¬ 
nada  a  aquell  altre,  perque  eren  més  amigues 
d’ell  que  meves,  perque  l’estimaven  més. 

«L’hem  donada  a  n’ell  perque  l’estimèrn 

més  que  a  tu.»  Aquesta  era  la  veritat  que  te¬ 
nien  de  dirme  y  no’m  volgueren  dir.  Si  me 
l’haguessin  dita,  jo  no  m’hauria  pas  ofès. 

(Per  què  m’havia  d’ofendre?  <»No  era  natu¬ 
ral  qu’elles  estimessin  a  un  altre  més  que  a 
mi,  y  si  l’estimaven  més  que  li  demostressin 
y  a  mi  el  preferissin?  Si  jo  meteix  ho  havia 
fet  de  ballar  ab  un’altra  ab  preferencia  a  mes 
tres  amigues  perque...  pera  ballar  me  la  esti¬ 
mava  més!  y  no  me’n  amagava  pas  de 
dirleshi! 

Però  les  tres  damiseles  varen  creure  que 
jo  m’enfadaria.  Era  una  veritat  amarga  que 
podia  ferir  la  meva  susceptibilitat.  Com  si 
n’hi  haguessin  de  veritats  amargues  pera’ls 
homes  serens! 

Y  jo’m  vaig  quedar  trist;  el  cor  ple  de  me¬ 
langia.  ^No  hi  ha  ningú  al  món  que  sia 
valent  pera  dirnos  les  veritats  senzillament? 
{No  hi  ha  ningú,  fins  les  persones  més  ingè¬ 
nues,  ignocentes  y  franques,  fins  les  perso¬ 
nes  que  vos  estimen,  que  no  vos  enganyi  al- 
gún  cop?  jNo  hi  ha  ningú  capaç  de  compen- 
dre  que  al  dirvos  una  veritat,  encara  que 
aquesta  sia  amarga,  sobre  tot  si  es  amar¬ 
ga  ,  dóna  proba  d’una  gran  confiança  en 
la  vostra  serenitat,  en  la  vostra  grandesa 
d'esperit  y  en  el  vostre  respecte  a  la  pensa 
agena? 

Les  tres  damiseles  no’m  creyen  digne  de 
la  seva  franquesa,  de  la  seva  veritat!...  ^Qui 
sab  ?  Potser  les  tres  damiseles  no  eren 
amigues  qjeves,  y  mentiren  ab  mi  com  men¬ 
tim  tots  molt  sovint,  vulgarment,  rutinaria- 
ment,  a  aquelles  persones  que  detestèm  o 
bé  que’ns  són  indiferentes. 

Però  jo  vaig  sentir  la  injuria.  Jo  les  creya 
amigues  meves. 

Y  a  un  amich  no  se  li  pot  mentir.  Quan 
un  es  verament  amich  d’un  altre,  tot  just 
veu,  0  creu  veure,  que  aquest  fa  un  disbarat, 
se  posa  intranquil,  pert  sa  serenitat  de  con- 
ciencia  y  sent  un  neguit  sostingut.  Es  la  do¬ 
ble  injuria  que  vos  rosega  l’esperit,  fins  que 
parlèu,  fins  que  li  dihèu  la  veritat,  la  vostra 
veritat.  Si  callèu,  0  si  li  dihèu  mentida,  aque¬ 
lla  doble  injuria  pesarà  eternament  sobre 
vostra  conciencia.  Si  enrahonèu,  si  li  dihèu 
serenament  la  vostra  veritat,  tot  seguit  reco- 
brarèu  la  pau  de  l’ànima;  ab  totasenzillesa,  la 
serenitat  tornarà  a  presidir  harmònicament 
les  vostres  volicions.  Y  es  perque  fentho  així 


havéu  fet  dos  cops  justícia:  havèu  fet  justícia 
a  l’amich  crèyentlo  digne  de  les  vostres  veri¬ 
tats,  y  vos  heu  fet  justícia  creyentvos  fort 
pera  proclamaries. 

Per  això  l’adulador,  el  mentider-hipòcrita, 
es  el  ser  més  repugnant  de  la  terra. 

Y  per  això  les  tres  damiseles  del  meu 
qüento,  que  jo  estimo  molt  y  que'm  digue¬ 
ren  un  jorn  una  mentida,  me  feren  mal  al 
cor.  Jo  vaig  sentir  ab  greu  melangia  la  inju¬ 
ria  que  ab  tota  candidesa’m  feyen,  y  vaig  en¬ 
devinar  a  través  de  le  seves  galtes  ruboroses 
y  del  seus  ulls  intranquils,  aquella  altra  inju¬ 
ria  que  inconscientment  sentien  que’s  feyen 
elles  meteixes  al  trobarse  febles  pera  dirme 
la  seva  veritat. 

A  pesar  de  lo  qual,  jo  les  estimo  encara  a 
les  tres  damiseles  que’m  digueren  un  jorn 
una  mentida. 

Y  les  estimo  encara  perque  jo,  de  mentida, 
no’ls  en  he  dita  may  cap. 

l-'er  la  transcripció 
Emili  Tintorer 


NOTES  BIBLIOGRÀFIQUES 

Lluís  Duràny  Ventosa. — Regionalisme  y  Fe¬ 
deralisme. — Pròleg  d'Enrich  Prat  de  la 
Riba. — Barcelona:  Francisco  Puig,  Plaça 
Nova ,  5.  —  /905. 

A  tothòm  qui’s  preocupi  de  la  causa  na¬ 
cionalista  catalana  ha  d’haverli  desvetllat  la 
curiositat  la  publicació  d’aquest  llibre,  degut 
a  una  persona  que,  com  diu  en  Prat,  des- 
de’ls  primers  anys  de  sa  jovenesa  ha  inter¬ 
vingut  en  la  politica  autonomista.  D’ell  ens 
ha  separat  molt  sovint  la  disparitat  de  cri¬ 
teri  en  determinades  qüestions,  y  d’una  ma¬ 
nera  especial  en  les  de  procediment,  però 
llealment  li  hem  de  reconèixer  una  activitat 
a  proba  de  desenganys,  que  pot  fins  a  cert 
punt  fer  excusables  algunes  lleugereses  que, 
essent  filles  d’una  impaciència  mal  contingu¬ 
da  per’assolir  qualque  porció  de  l’ideal  som¬ 
niat,  a  voltes  arribaren  a  fer  tort  a  la  meteixa 
causa  per  la  que  ab  tant  coratge  combatia 
L’haver  entrat  en  Duràn  en  la  lluyta  tal 
vegada  massa  d’hora,  quan  encara  son  juhí 
no  era  prou  ferm  pera  deslliurarse  de  certs 
prejudicis  heretats,  quan  la  seva  erudició  no 
havia  arribat  a  un  grau  suficient  de  madure¬ 
sa,  quan  les  ensenyances  que  havia  tretes  de 
les  teories  per  ell  més  0  menys  enlluherna- 
dores  no  les  havia  pogut  passar  pel  cedaç 
d’una  reflexió  serena  ilcstrada  per  la  expe- 
riencia  de  la  vida;  tot  això  ha  sigut  causa  tal 
volta  de  que.  tçnint  sempre  ferma  conciencia 

d’ahónt  volia  anar,  s’hagi  esgarriat  sovint  pel 
camí,  ja  agafant  dreceres  perilloses,  ja  fent 
marrades  innecessàries  ab  greu  dany  de  la 
tasca  honorable  que  podria  complir  digna¬ 
ment,  puig  no  li  manquen  qualitats. 

Ell  s’ha  proposat,  segons  diu,  y  com  fa 
constar  en  Prat  en  el  pròleg,  escriure  un  lli¬ 
bre  que  vingui  a  ésser  pera  la  societat  actual 
lo  que  fou  El  Catalanisme  de  l’Almirall  en 
son  temps:  ha  voigut  condensar  la  doctrina 
nacionalista  catalana.  En  aquest  concepte’ns 
dol  tenir  de  declarar  que  no  ha  conseguit 
son  propòsit.  La  seva  obra  es  un  notable  tre- 
vall  comparatiu  de  les  teories  federalista  y  re¬ 
gionalista,  revelant  força  estudi  y  molta  eru¬ 
dició,  potser  massa;  .y  si  bé  no  estèm  confor¬ 
mes  ab  totes  ses  afirmacions,  podèm  dir  que 
ha  estat  encertat  al  fer  remarcar  còm  la  doc¬ 
trina  regionalista  arrenca  de  la  meteixa  na¬ 
tura,  mentres  que  la  federal  té  naixença  en 
una  abstracció  filosòfica.  Pera  nosaltres  ab- 
dues  pateixen  d’un  defecte  capdal,  y  es  que 
s’han  preocupat  massa  de  la  vida  de  relació 
entre’ls  diversos  components  de  l’estat  espa¬ 
nyol,  quan  devien  limitarse  a  lo  essencial,  o 
sia  a  la  vida  interior  de  lo  que’ls  uns  anome¬ 
nen  estat  català  y  els  altres  nació  catalana,  y 
nosaltres  catalanistes  (que  aquest  es  el  títul 
que  millor  ens  escàu)  anomenèm  senzilla¬ 
ment  Catalunya  perque  en  aquest  mot  s’in¬ 
clouen  totes  les  modalitats  polítiques  y  fa 
impossibles  els  eufemismes  de,  tota  mena. 
Cal  desenganyarsen:  tots  els  programes  que 
formulin  les  diferentes  branques  catalanistes 
pera  l’esdevenidor,  a  lo  més  que  poden  aspi¬ 
rar  es  a  preparar  pera  la  vida  pública  a  nos¬ 
tre  poble,  que  havia  arribat  a  perdre  la  cos¬ 
tum  politica;  perque,  com  diu  molt  justament 
en  Prat  en  el  pròleg: 

Descentralisació,  self-government ,  federalisme,  Estat 
compost,  autonomisme,  particularisme  pugen  ab  l’astre 
nou,  però  no’lsón.  Una  Catalunya  lliure  podria  ésser 
uniformista,  centralisadora,  democràtica,  absolutista,  ca¬ 
tòlica,  lliurepensadora,  unitaria,  federal,  individualista, 
estatista,  autonomista,  imperialista,  sense  deixar  d’ésser 
catalana.  Són  problemes  interiors  que’s  resolen  en  la 
conciencia  y  la  voluntat  del  poble,  com  els  seus  equi¬ 
valents  se  resolen  en  l’ànima  de  l’home  y  el  meteix  po¬ 
ble  pel  fet  d’atravessar  aquests  estats  diferents. 

Precisament  l’haver  donat  excessiva  im¬ 
portància  a  certes  modalitats  considerant 
com  essencial  lo  que  no  tenia  més  que  un 
valor  relatiu  o  d'accidentalitat,  es  lo  que  ha 
produhit  la  decadència  del  partit  federal  y  la 
crisis  del  grupo  regionalista.  Ben  clar  ho  de¬ 
mostra’l  meteix  Duràn  en  les  derreres  planes 
de  son  llibre: 

Lo  que  hi  ha  es  qu'en  l'adopció  pràctica  de  les  idees, 
al  acceptaries  pera’l  sosteniment  en  la  vida  política, 
succeheix  sovint  que  l’home  s'enamora  d’una  doctrina 
per  la  part  d’ella  que  respòn  directament  a  lo  qu’ell 
sentia  sense  donarsen  compte,  y  que  troba  interpretat 
per  aquells  que  l’han  proclamada  y  propagada.  Això 
explica  que’s  vegi  tan  sovint  homes  que  se  sacrifiquin 


per  idees  que  sembla  que  no  entenguin;  grans  partits 
quals  afiliats  no  tenen  concepte  ab  prou  feynes  de  la 
doctrina  per  que  lluyten,  devegades  ab  forza  entusias¬ 
me  y  esperit  de  sacrifici.  La  dificultat  de  comprensió  de 
la  totalitat  de  la  idea  obeheix  a  n’aquesta  meteixa  par¬ 
cialitat  del  concepte  que' Is  hi  ha  fet  adoptar  instinti¬ 
vament  en  tot,  per  respondre  al  concepte  personal 
en  aqu°lla  part  més  íntimament  sentida. 

En  resúm:  hem  de  saber  grat  a  n’en  Du¬ 
ràn  de  la  publicació  del  seu  llibre,  que  consi- 
derèm  important  com  a  estudi  comparatiu  de 
dues  doctrines  autonomistes,  si  bé  es  deficient 
en  el  sentit  de  no  reflectar  ab  prou  fidelitat 
l’esperit  del  nacionalisme  català,  qu’es  lo  que 
segons  en  Prat  se  proposava.  Tampoch  ens 
han  convençut  les  rahons  que  dóna  pera 
mantindré  la  impropria  denominació  de  re¬ 
gionalisme.  Res  vol  dir  que’l  mot  nacionalis¬ 
me  tingui  un  altre  significat  a  França,  ni  el 
que  pugui  ésser  considerat  ofensiu  pel  go¬ 
vern  de  l’estat  espanyol;  ab  les  explicacions 
donades  encara’s  fa  resaltar  més  la  seva  ve¬ 
ritable  significació;  de  manera  que,  no  ha- 
ventse  salvat  res,  s’ha  incorregut  en  el  perill 
de  que’l  lector  poch  atent  s’esgarrihi  ab  faci¬ 
litat  no  substituhint  la  paraula  regionalisme 
per  la  més  propria  cada  una  de  les  moltes 
vegades  que’s  troba  repetida  en  el  text. 

També  li  hem  d’agrahir  el  que  hagi  donat 
motiu  a  qu’en  Prat  de  la  Riba  escrigués  un 
pròleg  magistral  que  voldríem  veure  repe¬ 
tit  en  edició  popular  per  totes  les  encontra- 
des  de  Catalunya,  donchs  es  un  acabat  estu¬ 
di  de  la  evolució  del  Catalanisme,  fet  ab  pro- 
fonditat  de  concepte  y  en  un  estil  admirable. 

Tant  en  el  pròleg  com  en  el  llibre  hi  trobem 
a  mancar  unes  quantes  ratlles  de  simpatia 
endreçades  a  la  Unió  Catalanista  per  haver 
sigut  ella  la  primera  que  tingué’l  coratge 
d’anomenar  les  coses  pel  seu  veritable  nom, 
sens  encaparrarse  massa  pel  passat  ni  témer 
gens  l’avenir;  però  ja  que  l’esperit  es  patriò- 
tich,  no’ns  fixèm  en  les  paraules. 

Y  ara  permètisens,  per’acabar,  que  reco- 
manèm  a  qui  vulgui  llegir  ab  fruyt  aquest 
llibre,  que  no  oblidi  aquest  paragraf  que  co- 
pièm  del  pròleg: 

Aquí  meteix  ja  queda  explicat,  y  també  l’autor  ho 
explica  en  el  cos  del  llibre,  per  què  en  una  obra  desti¬ 
nada  a  exposar  tot  el  sistema  del  nacionalisme  català 
segueix  usantse  la  denominació  inexacta  y  impropria  de 
regionalisme.  No  ha  arribat  encara  l’hora  de  poder 
arreconar  aquesta  crossa,  que  tant  servey'ens  ha  fet  en 
tantes  campanyes  nostres  fondaments  nacionalistes.  Pe¬ 
rò  no’ns  hi  enganyèm  may:  a  sota  d’aquesta  paraula  ja 
no  hi  ha  lo  que  hi  havia  avans,  ara  hi  ha’l  nacionalisme. 


Oriol  Martí 

EL  POP  DE  LA  PLATJA 

(  Continuació  ) 

Home  primer  ' 

Haurèm  de  fer  un  pensament,  noyes. 

Cantiner,  dirigintse  a  la  tauleta  hont  hi  ha 
l’Home  que  s'ha  adormit. 

Au,  tu!  No  dormis!  (Saccejantlo).  Apa! 
(qu’hem  de  fer? 

Home  segón,  aixecant  el  cap ,  mitj  mona ,  ba¬ 
dallant,  endormiscat  y  estirantse. 

(Què  hi  ha? 

Cantiner 

Apa,  home,  que  haig  de  tancar! 

Home  segón,  tornantse  a  ensopir. 

Ja  pots  tancar  per  mi;  tanca,  tanca! 
Cantiner 

Vaja,  prou!  Que  tants  romanços!  Cap  a 
fòra’t  dich! 

Home  segón 

May  diries  què  pensava,  Cantiner. 
Cantiner 

Què. 

Home  segón 

Que’m  sembla  que’m  costarà  una  mica 
això  d’anarmen  cap  a  fóra. 

Home  primer 
No  podrèu  pas,  tots  dos. 

Home  segón 
(Qui  són  tots  dos? 

Home  primer 
La  mona  y  vós. 

Home  seòón 
Ah! 

Home  primer 

L’heu  ben  agafada!  Quasi’m  fa  llàstima! 

Cantiner,  ab  mal  modo. 

Que  tants  romanços!  Fóra  d’aqui,  o’t  trech 
a  empentes! 

Dona  segona,  aixecantse  d’una  revolada. 

Cantiner!  No’l  toquèu!  (S’hi  acosta  pera 
oferirli  el  braç  y  acompanyar  lo.)  Tè,  agàfat 
al  meu  braç,  que  jo  t’acompanyaré. 


Home  segón 

Ah!  (tu  ets  la  mona? 

Dona  segona 

Si,  home,  si:  jo  sóch  la  teva  mona. 

Home  segón 

Donchs  mira,  no  va  del  tot  malament 
aquesta  bèstia! 

Home  primer 

Apa,  anemhi! 

Dona  primera 

(Y  cap  ahónt? 

Home  primer 

Cap  a  buscar  un  altre  recó  ahont  ens  dei¬ 
xin  estar  tranquils.  (L'Home  primer  y  Dóna 
primera  pasaràn  al  devant ,  l'altra  parella  se¬ 
guirà ,  però  al  ésser  al  peu  de  la  porta'l  Canti¬ 
ner  els  detura.) 

Cantiner 

Ep,  tu!  el  gasto? 

Home  segón 

(Que  no  t’he  pagat? 

Cantiner 

No. 

Home  segón 

Donchs  té,  cobra...  y  tornam  el  cambi. 
(Li  dóna  una  moneda  de  plata  y  el  Cantiner 
n'hi  torna  unes  de  coure.) 

Cantiner 

Té. 

Home  segón,  mirantse  lo  que  li  torna. 

(Vols  dir  que  ja  està  bé,  això?  (Intenta  tor¬ 
nar  a  asseures  a  la  primera  taula’  que  té  al  de¬ 
vant.) 

Cantiner 

Si,  home,  si;  y  au!  cap  a  fóra,  bocoy! 

Dona  segona 

Aném,  home,  anèm:  si  ja  està  bé! 

Home  segón 

Ah!  si  pera  tu  està  bé  pera  mi  també. 
Anèm,  aném,  angelet  de  nit.  (Se’n  van  les 
dues  parelles  pel  fons  esquerra.) 

Cantiner 

Aneusen  al  diable,  borratxos! 

ESCENA  VI 
Cantiner,  sol. 

Sortint  de  l' establiment ,  observarà  per  hónt 
se'n  van  les  dues  parelles.  Després  guaytarà 
cap  al  cantó  per  hont  se'n  han  anat  el  Pop 
y  en  Peret.  En  aquest  moment  se  veu,  atra- 
vessant  el  fons  dreta ,  el  raig  de  llum  del  re¬ 
flector  que  ve  de  la  Comandancia  del  Port 
fent  totes  les  evolucions  que' s  puguin.  Les 
direccions  de  la  llum.  les  segueix  el  Cantiner 
ab  ansietat.  Quan  la  llum  desapareix,  de¬ 
mostra  gran  satisfacció  y  alegria  com  si  ve- 
gés  passat  un  perill.  Guayta  en  direcció  al 
port ,  d'hont  se  suposa  que  veu  venir  al  Pop 
y  el  Peret.  Se  refrega  les  mans  ab  satisfac¬ 
ció  y  entra  en  la  cantina  tancant  la  porta. 
Després  encén  un  fanal  y  apaga'l  quinqué 
que  penja  del  sostre.  Fet  tot  això  se'n  va 
per  una  porta  petita  y  baixa ,  situada  en  úl¬ 
tim  terme,  dreta,  al  fons  de  la  cantina.  Al 
anarsen  se  suposa  que  va  a  baixar  a  un  sote¬ 
rrani.  Deixa  ben  tancada  la  porta  derrera- 
seu.  La  escena  fosca. 

August  Barbosa 

(Seguirà  ) 


NOVES 

Àvuy,  mercès  al  Catalanisme,  celebra  Ca¬ 
talunya  sa  primera  Festa  Nacional.  Acudím- 
hi  tots,  a  donar  exemple  de  cultura  tot  man¬ 
tenint  ben  altes  les  nostres  aspiracions;  acu- 
dimhi  tots  ab  nostres  fills,  ab  nostres  dònes, 
abnostres  germans  ygermanes;  acudimhi  tots 
ab  entusiasme,  però  sens  aixelabraments  im- 
propris  d’una  causa  enlayrada,  sense  crits 
inoportuns  o  que  puguin  dar  lloch  a  interpre¬ 
tacions  errònies,  que  d’enemichs  ignorants  o 
mal  intencionats  no’ns  en  falten,  y  la  majoria 
dels  que  manen  no  són  altra  cosa.  Recordem- 
nos  de  que  no  constituhím  un  migrat  partit 
polítich  al  qu’escauen  les  grolleries;  tinguèm 
present  que’ns  cal  donar  exemple  de  lo  que 
val  y  significa  tot  un  moviment  social,  tota 
una  llarga  acció  social  com  la  qu’hem  de  dur 
a  cap. 

Aquestes  observacions  ja’ns  les  feu  el  pre¬ 
sident  de  la  Unió  Catalanista  en  la  reunió  en 
que  fou  aprobat  el  programa  de  la  Festa  d’a- 
vuy.  Nosaltres  les  repetim.  Nosaltres  tenim 
la  rahó  si  altres  tenen  la  força.  Demostrèm 
que  no  som  nosaltres  els  qui  provoquen,  pe¬ 
ra  poder  protestar  fermament  dels  procedi¬ 
ments  extrems  a  que  hagim  de  recórrer  un 
dia  si  a  n’això’ns  obliguen  els  que  no  capei¬ 
xen  o  no  volen  capir  la  grandesa  del  movi¬ 
ment  nacionalista  català. 

Que  sia,  donchs,  ben  exemplar  nostra  pri¬ 
mera  Festa  nacionalista. 


El  dissabte  va  celebrarse  la  vetllada  inau¬ 
gural  del  nou  estatge  de  «Catalunya  Fede¬ 
ral»,  ocupant  la  presidència,  ademés  del  se¬ 
nyor  Laporta,  president  de  la  societat,  els 
senyors  Gubern  y  Valls,  representants  res¬ 
pectivament  de  la  Unió  Catalanista  y  de  la 
«Lliga  Regionalista». 

Els  oradors  senyors  Badia,  Albert,  Mes- 
seguer,  Ventura  Pardo  ,  Durbàn  ,  Valls  y 
Gubern  foren  aplaudidissims,  pel  pur  nacio¬ 
nalisme  de  que  estaven  impregnats  llurs 
discursos,  y  pel  menyspreu  que  revelaren 
envers  els  federals  del  reste  d’Espanya  y 
gran  part  dels  de  Catalunya  que  tan  pochs 
escrúpuls  mostren  com  a  politicayres  y  am¬ 
biciosos.  Però’l  discurs  que  despertà  més  in¬ 
terès  fou  el  del  senyor  Laporta,  qui  explicà 
les  diferencies  sorgides  ab  certs  elements  de 
«Catalunya  Federal»  que  s’han  hagut  de  se¬ 
parar  d’aquesta  entitat,  y  fixà’l  programa  de 
la  meteixa  com  el  del  partit  català  republicà 
federal,  afirmant  que’ls  homes  de  «Catalunya 
Federal»  ni  tenen  cap  relació  ab  els  directo¬ 
ris  federals  de  Madrid,  ni  res  que  veure  ab 
els  concells  regionals  de  Catalunya  mentres 
aquests  no  resolguin  posar  la  causa  de  nos¬ 
tra  terra  per  devant  de  tot  altre  interès. 

El  senyor  Laporta  fou  ovacionat  per  la 
nombrosíssima  concorrencia,  entre  la  que 
s’hi  trobaven  nacionalistes  de  diferents  mati¬ 
sos,  que  assentiren  a  lo  dit  per  l’orador  ab 
ver  goig,  puig  ja  es  hora  de  que  pugui  ésser 
considerada  «Catalunya  Federal»  com  una 
branca  més,  y  ben  ufanosa,  del  nacionalisme 
català.  Y  això  tal  volta’s  corroborarà  avuy 
dijous,  en  la  F’esta  Nacional  Catalana,  a  la 
que  sembla  concorrerà  «Catalunya  Federal» 
pera  barrejarse  ab  els  que,  per  sobre  de  tot, 
volèm  fer  obra  nostra,  obra  catalana,  a  fí 
d’arribar  al  triomf  de  la  nostra  nacionalitat 
ab  la  consecució  de  sa  absoluta  autonomia. 

Ja  es  indubtable  que  per  part  d’algú  hi  ha 
empenyo  en  que’s  consideri  al  Catalanisme 
com  a  una  causa  odiosa,  lo  qual  en  veritat  no 
ha  d’esserli  dificil  als  ulls  dels  aturdits  centra¬ 
listes  madrilenys,  ja  que  no  als  dels  bons 
catalans  que  mercès  a  les  nostres  doctrines 
cada  dia  abunden  més.  il·li  ha’l  propòsit  de 
sembrar  odis,  d’aumentar  distancies,  de  con¬ 
vertir  en  ilegal  la  propaganda  d’idees  emi¬ 
nentment  socials,  sanes  y  regeneradores? 
Això  es  lo  que  tots  sospitèm  d’un  quant 
temps  ençà,  al  veure  la  persecució  de  que 
són  objecte  certs  periòdichs  catalanistes;  y 
aytal  sospita  cresqué’l  passat  dilluns  ,  en 
que’l  redactor  de  La  Tralla  en  Marcel  Riu 
quedà  detingut  al  anar  a  declarar  en  mèrits 
de  la  causa  que  contra  dit  periódich  s’ins¬ 
trueix  pel  número  que  publicà  commemorant 
el  terç  aniversari  de  la  República  cubana. 

Mes  la  gravetat  del  cas  no  està  sols  en  la 
detenció,  que  tot  seguit  se  converti  en  em¬ 
presonament,  sinó  en  que  no  li  fou  admesa 

cap  mena  de  fiança  pera  poder  quedar  en  lli¬ 
bertat  provisional.  Això  es  lo  que  ve  a  corro¬ 
borar  lo  qu’hem  dit,  això  es,  que  hi  ha 
especial  malavolença  contra’l  Catalanisme, 
puig  semblants  procediments  no  se  solen  po¬ 
sar  en  pràctica  tractantse  de  delictes  d’im- 
prenta. 

El  fiscal  de  S.  M.  senyor  Pozzi  sabrà  per 
què  ho  ha  fet;  nosaltres  no  podém  dir  sinó 
que  protestèm  de  que  vulguin  sentarse  pre¬ 
cedents  semblants,  mentres  esperèm  saber  el 
resultat  de  les  gestions  dels. diputats  regiona¬ 
listes  y  del  fiscal  del  Suprèm  senyor  Malu- 
quer,  als  qui  s’ha  telegrafiat  donàntelshi 
compte  de  l’empresonament  del  senyor  Riu. 

A  n'aquest  ens  hi  oferim  de  tot  cor,  bo  y 
confiant  en  que  sa  llibertat  no’s  farà  esperar, 
puig  el  bon  sentit  ha  d’imposarse. 

La  societat  «Progrés»,  d’aquesta  ciutat, 
celebrà’l  passat  diumenge  en  el  local  de 
l’«Associació  Catalanista)?  de  Sant  Boy  del 
Llobregat  el  meeting  de  propaganda  nacio¬ 
nalista  que  anunciarem  en  nostre  prop  pas¬ 
sat  número. 

Parlaren  els  oradors  senyors  Bonet,  Llan- 
gort,  Gibert,  Gasòliba,  Balmas,  Arniches  y 
Danyans,  fent  encertadissimes  apologies  del 
regim  autonomista  y  lebent  aplaudiments 
entusiastes  de  la  immensa  gentada  que  ha¬ 
via  concorregut  a  l’acte. 

Cridà  poderosament  l’aienció’l  discurs  del 
senyor  Danyans  per  les  enèrgiques  frases 
que  dedicà  aquells  diputats  provincials  y  re¬ 
gidors  que  s'anomenen  catalanistes  sense 
que  sos  actes  responguin  a  les  aspiracions 
dels  electors  catalanistes  que’ls  donaren  llurs 
vots.  També  produhi  sensació  al  remarcar 
que,  essent  el  meeting  que’s  celebrava  de 
controvèrsia,  y  no  havent  demanat  la  pa¬ 
raula  ni  un  sol  dels  molts  republicans  d’en 
Salmerón  qu’estaven  presents,  anunciava 
que  molts  catalanistes  s’aprofitarien  de  la 
vinguda  d'en  Salmerón  pera  demostrar  de- 
vant  del  poble,  en  discussió  rahonada,  de 
quina  banda  estàn  les  idees  reaccionaries,  si 
del  camp  dels  republicans  unitaris  0  del 
camp  nacionalista,  a  que  pertanyen  els  ho¬ 
mes  de  més  avençades  opinions  de  nostra 
terra. 

Entre  les  vetllades  més  remarcables  que 
s’han  dedicat  aquests  dies  à  la  memòria  de 
mossèn  Cinto,  són  dignes  d’esment  la  orga- 
nisada  al  «Foment  Autonomista  Català»  per 
un  aplech  de  joves  entusiastes  del  gran  poe¬ 
ta,  prenenthi  part  els  nens  de  la  escola  cata¬ 
lana  «Mossèn  Cinto»,  y  la  que  s’efectuà  en 
l’wAteneu  Obrer  del  Districte  Tercer»  (asso¬ 
ciació  «L’Eura»),  ab  la  cooperació  de  la  sec¬ 
ció  musical  del  meteix  «Schola  Orpheonica», 
dirigida  per  en  Marcet. 

En  abdues  s’executaren  triades  cançons 
y’s  llegiren  belles  poesies  de  mossèn  Cinto  y 


altres  poetes  catalans,  predominant  les  pa¬ 
triòtiques.  També  foren  vibrants  de  patrio- 
tisme’ls  discursos  que’s  pronunciaren. 

La  concorrencia  fou  nombrosissima. 

De  Rosario  de  Santa  Fe’ns  comuniquen 
que  ha  resultat  lluhidissima  la  festa  inaugu¬ 
ral  del  «Centre'Català»  de  dita  ciutat  argen¬ 
tina,  celebrada’l  dia  20  del  passat  maig.'Hi 
assistiren  distingidissimes  famílies,  com 
també’l  cònsul  d’Espanya,  executantse  un 
triat  programa  literari  y  musical.  Fou  impor¬ 
tant  el  discurs  del  president  del  «Centre», 
qu’enalti  a  Catalunya  recordant  que  ja  exis¬ 
tia  ab  personalitat  propria  molt  avans  del 
matrimoni  de  Ferràn  e  Isabel,  y  resenyant 
diversos  episodis  de  nostra  historia,  per’aca- 
bar  enaltint  la  vida  moderna  y  les  novelles 
aspiracions  de  Catalunya. 

Nostra  enhorabona  als  compatricis  de  Ro¬ 
sario  de  Santa  Fe. 

Ha  mort  el  capdill  de  la  insurrecció  cuba¬ 
na  en  Maxim  Gómez,  militar  valent,  seriós  y 
convençut,  que’s  limità  a  ésser  sempre’l  braç 
de  dita  insurrecció,  però  braç  potentissim 
que  no  defallí  fins  lograr  el  triomf  definitiu. 
Fou  un  model  de  ciutadans;  podent  omplir- 
se  d’honors  no  n’ha  volgut  cap,  considerant- 
se  prou  recompensat  ab  la  consecució  de  la 
llibertat  del  poble  per  qui  lluytà. 

Quin  espill  pera’ls  patrioters  d’aqui,  pe- 
ra’ls  buròcrates,  per’aquesta  prempsa  liberal 
que  tan  grollerament  insultava,  vuyt  anys 
enrera,  a  aquest  meteix  Maxim  Gómez  de- 
vant  de  quin  cadavre’s  descobreixen  ab  res¬ 
pecte  tots  els  amants  de  la  llibertat  dels  po¬ 
bles,  tots  els  funcionaris  dignes  y  tols  els 
bons  ciutadans ! 

Ja  s’han  obert  les  Corts,  y  en  Maura  ha 
fet  sentir  a  n’en  Villaverde  la  seva  superiori¬ 
tat,  demostrant,  sense  dirho,  que  pot  dispo¬ 
sar  de  la  majoria. 

En  Villaverde  està  que  no  hi  veu,  fluc¬ 
tuant  entre’l  presupost  de  1905,  que  repre¬ 
senta  sa  ruina,  y  el  de  1906,  que  representa 
sa  continuació  en  el  poder. 

Tot  dependrà  de  lo  que  faci  en  Maura. 
Per  ara  juga  ab  en  Villaverde  com  el  gat  ab 
la  rata,  però  no  se’l  crospeix. 

Però  se’l  crospirà,  a  n’ell  y  als  lliberals  y 
tot,  després  de  deixarlos  ésser  poder. 

Y  vindrà  la  gran  era  d’en  Maura...  la  gran 
era  del  fàstich. 

Fa  temps  en  aquestes  meteixes  columnes 
parlarem  d’en  C.  Casanovas  y  de  les  obres 
esculptòriques  que  havia  exposat  a  Ca'n  Pa¬ 
rés.  Després  de  llarga  estada  a  Pans,  dit  es- 
culptor  ha  tornat  entre  nosaltres,  mostrànt- 
sens  ademés  com  a  pintor.  Les  seves  notes, 
impressions,  0  com  vulguin  nomenarse,  hem 
de  confessar  que  no’ns  han  desagradat  del 

tot;  de  les  seves  esculptures,  donguis  per  re¬ 
petit  lo  qu’en  altra  ocasió  diguerem. 

En  la  meteixa  Sala  Parés  hi  ha  estat  expo¬ 
sada  aquests  dies  una  de  les  medalles  que’s 
repartiran  a  les  noyes  en  la  Festa  Catalana 
d’avuy.  Com  ja  diguerem  el  projecte  es  del 
senyor  Utrillo,  la  execució  del  senyor  Re- 
nart,  y  l’encuny  del  senyor  Vallmitjana. 

El  segón  Congrés  Internacional  d’autors  y 
compositors  dramàtichs  tindrà  lloch  enguany 
els  dies  29  y  30  de  juliol  a  Gerardmer  (Vos¬ 
ges),  organisat  per  l’associació  L'Art  Drama- 
tique ,  de  Nancy.  Sembla  que  serà  molt  im¬ 
portant,  donchs  hi  assistiràn  bon  nombre  de 
notabilitats  de  les  lletres  franceses  y  d’altres 
paisos,  estant  composta  la  mesa  per  Alfred 
Capus,  president;  Mirbeau,  Kistemaeckers, 
Haraucourt  y  Porel. 

Ab  ocasió  d’aquest  Congrés,  en  el  teatre 
del  Sant  des  Cuves  (capaç  pera  4.000  perso¬ 
nes)  s’hi  representarà,  traduhit  al  francès,  el 
drama  de  nostre  gran  Guimerà  Maria  Rosa. 

Se  tracta,  donchs,  d'un  gran  aconteixe- 
ment  pera  les  lletres  catalanes,  puig  no  hi  ha 
dubte  que  això  ha  d’influhir  molt  en  la  pro¬ 
pagació  de  les  obres  de  nostres  principals 
autors,  facilitant  son  coneixement. 

El  pintor  Nonell  ha  desvetllat  el  recort 
d’un  assumpto  oblidat  ocupantse  en  les  co¬ 
lumnes  d’un  diari  d’un  quadro  del  notable 
pintor  en  Dari  de  Regoyos,  Una  iglesia  de 
Bruseles ,  qu’en  aquell  temps  benhaurat  en 
que’s  feyen  exposicions  fou  adquirit  per  al¬ 
guns  artistes  entusiastes  y  ofert  al  museu, 
d’hont  fou  rebutjat  pera  no  desayrar  al  jurat 
que  no  havia  decidit  l’adquisició  per  manca 
d’un  vot. 

El  fet  d’ésser  molt  discutit  y  el  mèrit  del 
quadro  decidi  a  alguns,  entre’ls  que  hi  havia 
en  Rusinol,  en  Casas,  en  Pichot,  en  Brull 


y  en  Carreras,  a  adquirirlo  y  a  regalarlo.  De- 
vant  de  la  negativa  natural,  decidiren  depo- 
sitarlo  a  casa  en  Pascó  esperant  millors 
temps.  Aquests  temps  han  arribat;  ara’l  ju¬ 
rat  d’aquella  exposició  no’s  pot  donar  per 
ofès:  l’art  a  Barcelona  ha  sofert  fonda  evolu¬ 
ció,  y  una  obra  d’en  Regoyos  honoraria  nos¬ 
tre  museu. 

La  qüestió  està  aixi,  y  desitgèm  que  aviat 
se  solucioni.  Ara  tenen  la  paraula’ls  artistes 
ofertors  y  la  Junta  Municipal  de  Museus  y 
Belles  Arts. 

Publicacions  rebudes: 

Diccionario  Salvat.  S’han  publicat  y  hem 
rebut  els  quaderns  9,  10,  11  y  12  d’aquesta 
important  enciclopèdia  popular  ilustrada. 
Tant  per  la  concisió  y  lo  ben  documentat  del 
text,  com  per  la  profusió  de  gravats  interca¬ 
lats  y  lo  notable  de  les  làmines  y  mapes,  cab 
afirmar  que  aquesta  publicació  constituhirà 
una  obra  de  consulta  valiosíssima,  que  pot 
prestar  excelents  serveys. 


Ab  el  pròxim  número’ns  propo- 
sèm  repartir  com  obsequi  als  suscrip- 
tors  de  Joventut  un  Suplement  Artís- 
tich  y  Literari,  commemoratiu  de  la 
Festa  Nacionalista  que  ha  de  tenir 
lloch  avuy. 

En  ell  hi  figuraràn  diferentes  vistes 
de  la  Festa,  y  s’  hi  llegiran  escullits 
trevalls  literaris. 

Com  de  costúm  en  tals  casos,  el  nú¬ 
mero  no  anirà  acompanyat  de  folle- 
tins. 

Fidel  Giró  impressor.  —  Carrer  de  València,  233. 

AUBADA  DEL  NORT 

La  Revolució  Francesa  proclamant  els 
Drets  de  l'home  allà  al  finalisar  la  i8.a  centú¬ 
ria,  deixà  ovirar  nous  horitzons  pera  les  cièn¬ 
cies  polítiques  y  socials.  Emperò  l’obra  de 
la  Revolució  tot  y  oferint  els  caràcters  d’una 
conquesta  en  pro  de  la  humanitat  desvalgu¬ 
da,  y  essent  en  apariencia  un  pas  endevant 
que  devia  assegurar  a  l’individuu  la  fruhició 
de  les  llibertats  inherents  a  sa  dignitat  hu¬ 
mana,  no  passà  d’ésser  una  ilusió  fantasma- 
gòrica.  Que  ho  diguin  si  no  les  injustícies  de 
tot  genre  que  en  l’ordre  politich  ha  vistes  per¬ 
petrar  el  sigle  transcorregut,  les  expoliacions 
de  que  han  estat  victimes  pobles  y  races  sen¬ 


ceres  en  nom  de  la  civilisació  unes  voltes, 
per  conveniencies  d’Estat  les  altres. 

Ja  s’ha  dit  y  repetit  que  l’individuu  isolat, 
encara  que  tingui  reconeguts  teòricament 
tots  els  drets,  no  està  en  condicions  de  fér- 
sels  valdré  enfront  de  l’Estat  omnipotent.  Y 
es  que’l  reconeixement  dels  drets  de  l’home 
semblà  referirse  especialment  a  aquells 
drets  que  dimanen  de  ses  necessitats  mate¬ 
rials  y  algunes,  ben  poques,  de  caràcter  mo¬ 
ral:  mes  de  cap  manera  les  idees  cesaristes 
dominants  en  aquella  època  podien  esmen¬ 
tar  els  drets  que  té  l’home  a  constituhir  nu- 
cleus  socials  d’acort  ab  sa  naturalesa  e  inde¬ 
pendentment  de  les  conveniencies  d’ordre 
politich  que  donen  lloch  a  la  formació  dels 
Estats. 

S’ha  tardat  molt  a  reconèixer  el  fet  de 
que’ls  drets  concedits  a  l’home  considerat 
com  individuu  no  podien  ferse  efectius  si  no’s 
reconeixien  ademés  els  meteixos  drets  a  les 
agrupacions  naturals  formades  pels  homes, 
desde’l  municipi  a  la  nacionalitat  històrica, 
fonamentades  en  condicions  ètniques  total¬ 
ment  agenes  a  les  rahons  d’ordre  politich, 
quasi  sempre  filles  de  les  conveniencies  dels 
poderosos.  En  realitat,  els  homes  lliures  in¬ 
dividualment,  són  colectivament  esclaus  d’un 
Poder,  constituhit  a  base  de  la  rahó  del  més 
fort,  contraria  sempre  a  la  conveniència  dels 
sotmesos  a  n’ella. 


JOVENTUT 


4ÍÓ 

Es,  donchs,  naturalissim  plantejar  la  qües¬ 
tió  en  eixos  termes.  Si  els  individuus  se  lli¬ 
guen  entre  ells  per  contractes  voluntaris,  els 
quals  són  rescindibles  legalment  dintre  de 
determinades  condicions,  {per  què  no  ha  d'és¬ 
ser  aplicada  aquesta  lley  a  les  relacions  en¬ 
tre  les  colectivitat  naturals,  díguinse  munici¬ 
pis,  regions  0  nacionalitats  històriques?  tPer 
què  un  poble  no  ha  de  poder  pactar,  a  sa 
conveniència,  sa  unió  ab  altres  pobles,  y  per 
acort  y  conveniència  mutua  desfer  aytals  lli¬ 
gams  pera  retornar  al  primer  estat  de  dret  y 
contractar  noves  unions?  {Per  què  lo  que  ha 
estat  fet  fins  ara  ab  les  armes  a  la  mà,  en 
guerres  entre’ls  Estats  que  s’han  disputat  te¬ 
rritoris  poblats  per  gent  individualment  lliu¬ 
re,  no  ha  de  poder  ésser  fet  tenint  en  comp¬ 
te  la  voluntat  d’aquesta  meteixa  gent,  a  la 
que  pera  res  se  consulta? 

Així  veyèm  l’Alsacia  y  la  Lorena  passar 
successivament  del  poder  de  França  al  d’A¬ 
lemanya,  y  això  varies  vegades;  Portugal 
ésser  una  nació  independent,  passar  al  poder 
d’Espanya  y  devenir  lliure  altra  volta;  Cata¬ 
lunya  meteixa,  ésser  un  temps  senyora  de 
sos  destins  y  deixar  d'ésserho...  Avuy  per 
avuy  la  Corea  està  en  disputa  per  part  de 
dos  Estats,  quiscún  dels  quals  la  vol  pera 
ell  sense  que  als  coreans  se’ls  hi  hagi  pre¬ 
guntat  el  quin  preferien,  0  si  optaven  per 
passarse  sense  l’un  y  sense  l’altre.  Y  els 
exemples  que  podríem  retreure  són  infinits; 
y  les  variacions  que  d’aquí  a  cent  anys,  per 
exemple,  puguin  acusar  les  cartes  geogràfi¬ 
ques,  no  les  pot  preveure  ningú. 

Y  si  es  cert  això  de  que  les  fronteres  dels 
Estats  cambíen  de  lloch  contínuament  per  la 
conveniència  0  per  l’ambició  de  reys  y  de 
magnats;  si  es  cert  que  no  hi  ha  cap  força  o 
rahó  d’ordre  diví  que  faci  immutables  els 
Estats  d’avuy  impossibilitant  les  successives 
disgregacions  y  conglomeracions  de  pobles 
de  que  la  Historia  Universal  es  un  exemple 
continuat;  si  no  hi  ha  d’haver  més  finalitat 
en  el  govern  de  les  nacions  que  la  de  procu¬ 
rar  per  la  felicitat  llur,  icòm  se  deixa  de 
recó’l  consultar  la  voluntat  d’aquestes  cada 
cop  que’s  tracta  de  modificar  la  organisa- 
ció  política  dels  Estats,  y’s  fia  la  resolució 
d'aquests  problemes  a  la  sòrt  de  les  armes, 
com  podrien  ferho  igualment  a  cara  y  creu? 

Totes  aquestes  reflexions  ens  porten  a  con¬ 


siderar  com  una  hermosa  aubada  de  lliber¬ 
tat  pels  pobles  el  fet  històrich  de  la  separa¬ 
ció  de  Suècia  y  Noruega,  per  voluntat  y 
mutual  acort  pacifich  d’abdues  nacions.  No¬ 
ruega  ha  cregut  convenient  reclamar  y  obte¬ 
nir  sa  separació  de  la  entitat  politica  escan¬ 
dinava  que  formava  ab  Suècia.  A  Suècia, 
lluny  d’imitar  el  sistema  que  s’estila  en  altres 
bandes,  han  optat  per  resoldre  serenament 
lo  que  més  convenia  a  uns  y  altres,  y  han 
accedit  a  la  disgregació  de  les  dues  pàtries 
sense  que  cap  d’elles  hagi  cregut  mermada 
la  respectiva  integritat;  a  Suècia  no  han  cre¬ 
gut  que  fos  un  delicte  de  lesa  patria’l  pro¬ 
pòsit  de  fer  de  varies  pàtries  juntes  varies 
pàtries  independents;  a  Suècia  no  déu,  pro¬ 
bablement,  dirigir  la  opinió  una  prempsa 
venal  e  hipòcrita  com  la  que  hi  ha  en  altres 
bandes  que  tots  coneixèm,  ni  deuen  haverhi 
republicans  que  abonin  la  independencia  de 
Noruega  al  meteix  temps  que  insulten  als 
catalans  que  patrocinen  l'autonomia  de  Cata¬ 
lunya. 

Y  això  que  la  propaganda  de  la  doctrina 
autonomista  ha  estat  reconeguda  com  a  le¬ 
gal  dins  d’Espanya  pels  meteixos  castellans, 
els  quals  segurament  un  dia  o  altre  conside- 
raràn  vinguda  l’hora  de  concediria  a  totes 
les  regions  espanyoles  fent  possible  la  confe¬ 
deració  ab  Portugal  per  la  qual  tant  sos¬ 
piren 

Mentres  arriba  aquest  jorn,  la  nostra  tasca 
a  complir  es  complexa  y  delicada:  el  Catala¬ 
nisme  ha  de  preparar  a  tots  els  catalans  pera 
que  sien  mereixedors  d’obtenir  llur  self-go- 
vernment  el  dia  que  la  doctrina  autonomista 
se  sia  suficientment  expandida  pera  fer  pos¬ 
sible  aytal  solució  dins  l’Estat  espanyol;  el 
Catalanisme  ha  de  tendir  principalment  a  en- 
layrar  el  grau  de  cultura  de  Catalunya;  el 
Catalanisme  ha  de  desvetllar  en  tots  els  cors 
catalans  la  conciencia  de  la  missió  regenera¬ 
dora  que’l  pervindre’ns  té  confiada,  y  ell  ens 
ha  de  permetre  proclamar  arreu  allò  qu’escri- 
gué  en  Maragall  de  que  nosaltres  som  aquells 
qui  fan  pàtries  noves. 

R.  Miquel  y  Planas 

PER  LA  MAYNADA 

Si,  com  hem  dit  algunes  vegades,  el  qui 
té'ls  noys  té’l  poble  de  demà,  a  conreuar 
l’esperit  dels  noys  déu  dirigirse’l  nostre  es¬ 
forç,  per’asegurar  el  triomf  y  el  benestar  dels 
que  han  de  venir  a  fer  un’altra  anella  a  la 
cadena  eterna  de  la  humanitat. 

Per  això  en  els  pobles  forts  mereix  especial 
atenció  la  maynada,  y  els  cervells  reflexius 
li  preparen  l’ambient  que,  d’acort  ab  un  plan 
determinat,  ha  de  fer  la  educació  del  noy, 
qu’en  poch  temps  serà  no  solsament  la  base 
del  progrés,  sinó  la  croça  en  la  que  ab  se- 
guritat  pugui  descansar  la  vellesa  de  llurs 
pares.  Y  així  com  l’industrial  mira  de  treure 
profit  de  totes  les  materies,  a  Pintelecte  co- 
rrespòn  d’encaminar  a  la  maynada  en  tots 
els  seus  actes  per  insignificants  que  semblin, 
tenint  en  compte  les  necessitats  del  pervenir, 
l’enaltiment  de  les  idees  que  ha  de  sustentar 
y  el  respecte  y  tolerància  envers  sos  antago¬ 
nistes. 

El  descuyt  en  que  Catalunya,  o  al  menys 
una  bona  part  d’ella,  té  a  la  maynada,  fa  que 
la  classe  obrera  no  senti  el  nacionalismecom 
aquells  als  qui  no  ha  mancat  una  sana  edu¬ 
cació,  ja  que  l’obrer  en  general  dedueix  sols 
de  la  propria  experiencia, fa  comparacions  ab 
lo  que  ha  vist,  y  si  més  no  fa  es  perque  no 
sab.  Mireulo  créixer  el  noy  de  l’obrer,  se- 
guiuli  pas  a  pas  la  vida  d’infant  y  de  jove,  y 
no  trobarèu  gens  estrany  que  no  sia  nacio¬ 
nalista. 

Emperò  si  de  petit  el  nom  de  Catalunya  li 
fos  familiar,  si  per  rutina  solsament  sapigués 
un  mot  de  nostra  historia,  vingut  el  cas  de 
determinar  allà  hont  ha  de  portar  les  seves 
forces,  no  crech  pas  que  la  nostra  causa, 
anant  malament,  hi  tingués  com  ara  un  ad¬ 
versari  declarat. 

Altrament,  pels  carrers  de  Barcelona  no’n 
busquèu  pas  cap  de  noy:  van  tibats  com  ho¬ 
mes  petits.  Anèulos  a  cercar  als  pobles  ru¬ 
rals  y  per  places  y  carrers,  en  les  hores  d'es¬ 
barjo,  els  veuréu  fer  uns  jòchs  sense  cap  fi¬ 
nalitat,  buyts;  juguen  talment  abandonats, 
com  si  el  nostre  poble  hagués  perdut  la  es¬ 
perança  en  la  maynada  y  la  fe  en  l’avenir. 
Si  en  el  jòch  hi  entra’l  cant,  el  motiu  d’aquest 
es  quasi  sempre  tonto,  o  bé’l  producte  d’un 
exagerat  fanatisme,  com  quan  criden: 

NiAas ,  si  queréis  venir,  —  vatnos  à  la  batalla — 

vamos  à  defender  —  à  nuestro  Santo  Padre,  etc.t 

Cal,  donchs,  que’l  nacionalisme  se'n  preo¬ 
cupi  de  la  maynada,  y  ab  més  motiu  ara  que, 
essent  la  Festa  Nacional  Catalana  un  fet,  no 
es  complert;  manca  qu’en  dita  festa  (0  un’al¬ 
tra)  s’obri  un  concurs  de  jòchs  infantils,  qu’es- 
timulin  la  instrucció  dels  noys  sens  omplirlos- 
hi  el  cap  com  les  lliçons,  procurant  així  con- 
tribuhir  a  una  ensenyança  sens  enfarfechs, 
distreta  y  que  s'acomodi  als  preceptes  higié- 
nichs. 

La  infantesa  es  precisament  l’època  de  la 
vida  en  que  tot  queda  gravat  en  la  pensa. 
Un  nom,  una  frase  de  nostra  historia  que’ls 
noys  jugant  sentissin  0  diguessin,  la  recor¬ 
darien  sempre,  y  això’ls  faria  simpatisar 
ab  el  nacionalisme. 

Crech,  donchs,  qu’es  d'imprescindible  ne¬ 
cessitat  obrir  un  concurs  de  jòchs  infantils, 
tant  0  més  útils  que’ls  certàmens  literaris; 
y  menys  pesats,  perque  no  caldria  pas  ferlos 
anyals  ni  en  cada  poble,  puig  de  llur  difusió 
se’n  cuydarien  els  meteixos  noys. 

Pere  M.  Rossell  y  Vilà 


ESPERANTO 

ALGUNS  ASSAIGS  ANTERIORS  A  AQUESTA 
LLENGUA 

(Continuació  J 

Totes  aquestes  y  altres  probes  no  conduhi- 
ren  a  cap  resultat,  y  desde’l  concurs  de  l’Aca- 
demia  de  Kopenhague  fins  a  l’època  actual 
no’n  trobèm  cap  digna  de  menció,  excep¬ 
tuant  Le  poliglotte  improvisé  ou  l'art  d'écrire 
les  langues  sans  les  apprendre ,  de  A.  Reuzi,  a 
Paris,  1840;  la  pazigrafta  de  Sunderwal  a 
Suècia,  y  la  New  universal  cipher  language , 
1874,  d'un  autor  no  anomenat,  a  Londres. 

Els  més  nous  pazigrafistes  dels  qui  ara 
parlarèm,  són:  el  baró  de  Gablenz,  Moses 
Paic,  don  Sinibaldo  de  Mas,  Antón  Bach- 
maier,  els  quals,  com  l’Albert  Walter,  se  tro¬ 
ben  més  elevats  que’ls  seus  predecessors,  tant 
per  lo  que’s  refereix  a  la  construcció,  com 
per  lo  que’s  refereix  a  la  facilitat  del  mè¬ 
tode. 

La  construcció  de  la  llengua  del  baró  de 
Gablenz  es  grandiosa.  Avans  que  res,  s’es¬ 
forçà  per  fer  un  alfabet  apart,  extret  de  33  llen¬ 
gües  diverses,  de  les  que’n  treguéaltres  tantes 
claus.  Redactà  una  gramàtica,  v  un  diccio¬ 
nari  en  el  que  la  majoria  de  les  paraules  són 
monosilàbiques.  Mes  per  bona  que  fos  la 

seva  tasca,  era  molt  gran  la  dificultat  d’estu¬ 
diar  les  dites  enrevessades  claus.  Ademés, 
tampoch  posà  atenció  en  el  fet  de  que’ls  po¬ 
bles  de  l’Asia  Oriental  no  poden  fàcilment 
pronunciar  les  consonants  europees,  com  per 
exemple  la  «r»,  quina  es  usada  principalment 
en  els  noms  dels  números  (ra  1,  re  2,  ri  3, 
ro  4,  ru  5).  A  pesar  de  que  la  pazigrafia  de 
Gablenz  no  servia  pera  la  vida  pràctica,  de¬ 
mostrà  ab  ella  son  autor  conèixer  bé  l’espe¬ 
rit  de  la  ciència  lingüística. 

A  l’any  1863,  al  meteix  temps  que  la  pro¬ 
posta  de  Grimm  a  Constantinopla,  aparegué 
l'obra  de  don  Sinibaldo  de  Mas,  de  la  que 
també’n  parla  Max  Müller  en  les  nomenades 
lliçons.  Vegé  la  llum  al  meteix  temps  a  Lon¬ 
dres,  Paris  y  Leipzig,  y  mereix  atenció.  Però 
la  definició  que  dóna  de  la  ideografia  de¬ 
mostra  qu’encara’s  movia  sobre  l’equivo¬ 
cat  cami,  qu’enlloch  d’acostar  havia  d’allu¬ 
nyar  de  l’assoliment  de  l’ideal.  Diu  aixi  la 
definició:  «Ideografia  es  l’art  d’escriure  ab 
signes  que  representin  idees,  y  no  ab  parau¬ 
les  (sons)  d’una  llengua  qualsevol.»  Tenint 
en  compte  que’ls  signes  antmètichs  y  alge- 
braichs  són  iguals  per  tots  els  pobles  que’ls 
usen,  y  que  així  podien  ésser  els  signes  ideo- 
gràfichs,  s’esforça  en  demostrar  que  500  mi¬ 
lions  d’homes,  els  japonesos,  conchinchins, 
tonquinesos,se  comprenen  recíprocament  per 
una  igual  escriptura.  <Son  llurs  signes — se 
demana — altra  cosa  que  signes  ideogràfichs? 
cSe  pot  dubtar  encara  de  la  possibilitat  d’a¬ 
quest  sistema?  ^Som  incapaços  nosaltres  de 
fer  allò  que  fan  els  asians,  quins  estèm  con¬ 
vençuts  qu’estàn  per  sota  de  nosaltres?  Nos¬ 
altres  no  dubtèm  de  la  possibilitat  de  son  us, 
com  no  dubtèm  de  la  dificultat  de  la  seva 
introducció  en  els  pobles.  Els  xinos  trevallen 
molts  anys  en  l’estudi  de  sa  llengua  escrita 
que  consta  de  40,000  signes  diversos,  però 
nosaltres  occidentals,  ja  de  fa  molts  anys, 
som  hereus  de  la  escriptura  alfabètica-fonè- 
tica  dels  fenicis-hebreiïs,  que  ab  23  lletres 
ens  permet  construhir  milions  de  sons, 
qu’es  cert  que  no  poden  nomenarse  paraules 
si  no  representen  idees,  però  de  quina  utilitat 
pràctica  no’ns  es  possible  dubtar.  No  hem 
d’anar  enderrera  retornant  a  les  immòvils 
figures  egípcies  0  xines  qu’estàn  encara 
fonamentades  en  la  representació  d’abstrac¬ 
cions.» 

Don  Sinibaldo  de  Mas  prenia  per  cada 
idea  un  signe,  emmatllevat  a  les  notes  musi¬ 
cals,  ab  la  diferencia  que  no  donava  notes 
efectives  en  totes  les  seves  nuanc.es.  Segons 
estigués  la  nota  en  una  o  altra  linia,  la  idea 
per  ella  representada  era  substantiu ,  verb ,  ad¬ 
jectiu ,  etc.,  etc.,  y  d’igual  faysó  era  expres¬ 
sada  cada  forma  gramatical.  Ab  tot  y  sem¬ 
blar  fàcil  aquest  sistema,  a  primer  cop  d’ull, 
aviat  se  veu  que  pera  l’us  universal  els  seus 
signes  resultaven  massa  complicats. 

Un  any  després  Moses  Paic  publicà  una 


pazilalía  y  pazigrafia.  Usà  solsament  xifres. 
Els  signes  dels  números  desde’l  1  fins  al  999 
li  servien  pera  expressar  les  flexions  grama¬ 
ticals;  desde’l  1000  endevant,  pera  expressar 
les  idees  elementals.  Les  idees  definides  apa¬ 
reixien,  donchs,  sempre  expressades  per  xi¬ 
fres  definides.  Les  diverses  concepcions  de 
les  comunes  idees,  els  derivats,  etc.,  se  for¬ 
maven  per  l’adició  de  més  números  als  núme¬ 
ros  de  la  idea  acompanyats  dels  signes  d’adi- 
ció  0.  substracció. 

Per  exemple:  3243  significava  la  idea  ele¬ 
mental  de  compra,  y  3243  -f-  10  =  un  com¬ 
prador  (indeterminat),  3243  — |—  1  3  =  el  com¬ 
prador,  3243  — |—  1 0 1  =  els  comprodors,  etc. 

D’aquesta  pazigrafia  M.  Paic  ne  feu  una 
pazilalía  substituhint  els  números  per  lle¬ 
tres  y  els  signes  -(-  y  —  per  les  lletres  m  y  n; 
per  exemple: 

3243  10  —  comprador  =  fegimanos , 

3243  "T  20  —  compradora  =  fegimenos, 

3243  -j-  4o  =  compra  (una  compra)  =  fe- 
gimonos ,  etc. 

Se  veu  ab  això  qu’en  Paic  acabà  com  en 
Wilkins  per  la  escriptura  y  llengua  de  sons, 
ab  la  diferencia  de  que  aquest  derrer  co¬ 
mençà  trevallant  ab  lletres,  y  el  primer  ab 
números. 

Creya  Paic  que  pera’ls  corrents  negocis  de 
la  vida  era  suficient  l’estudi  de  1,000  signes 
d’idees,  que  ab  l’ajuda  de  les  idees  contigües 
fàcilment  se  podien  fer  arribar  a  10,000. 
Però  ja  en  D-ro  Wild  remarcà  que  aquest 
sistema  demanava  massa  atenció  pera  que 
pogués  ésser  introduhit  en  les  comunicacions 
de  pobles  allunyats  entre  sí.  Opinà  també 
que  si’s  volia  que’ls  pobles  asiàtichs  l’uses¬ 
sin  era  necessari  fer  una  pazigrafia  que  no 
estigués  basada  en  les  trevallades  llengües 
europees,  sinó  que’n  fos  una  de  nova  més 
fàcil  que  la  xina. 

Apoyantse  en  aquest  principi  el  derrer  par¬ 
tidari  de  la  llengua  pazigràfica,  Antón  Bach- 
maier,  quefe  d’una  gran  casa  de  comerç  a 
Munich,  l’any  1855  ne  construhi  una,  fona¬ 
mentada  també  en  els  números,  car  tots  els 
pobles,  deya,  tenen  els  10  signes  de  números 
anch  que  ses  formes  sien  diferentes.  Aquests 
números  s’escrivien  en  totes  direccions,  no 
solsament  en  la  horitzontal  d’esquerra  a  dreta 
com  els  europeus  ho  fan,  sinó  al  revés  com 
els  mahometants,  0  de  dalt  abaix  com  se  fa 
a  l’Asia  Oriental,  lo  que’ls  feya  còmodes  pera 
la  escriptura,  la  imprenta  y  el  telègraf.  Bach- 
maier  expressava  cada  idea  per  un  nombre, 
no  usava  article  definit,  l’indefinit  l’expres¬ 
sava  ab  el  número  1,  e  indicava’l  plural 
subratllant  el  nombre  de  la  idea. 

Els  substantius  els  usava  sense  sexe  hi  de- 
clinació.  Els  graus  de  comparació  s’indica¬ 
ven  ab  un  0  dos  punts  dalt  del  nombre  de  la 
idea,  el  nom  dels  nombres  fonamentals  ab 
punts  sobreposats,  els  ordinals  per  punts 
posats  a  soia.  Els  verbs  sols  eren  usats  en 

el  modo  infinitiu,  expressantse’l  futur  ab 
un  ratllat  sobre’l  nombre,  el  passat  per  un 
titllat,  etc.  Els  noms  propris  més  coneguts 
y  els  geogràfichs  tenien  en  els  diccionaris  nú¬ 
meros  apart.  Bachmaier  deixà  preparats  vo¬ 
cabularis  pera  18  llengües,  en  els  quins  tre- 
vallaren  el  conegut  lingüista  Ignatz  Gangen- 
gigl  y  el  professor  Wilh-Stephanus.  Pera  tre- 
vallar  en  aquesta  llengua’s  fundà  a  Munich 
una  societat  a  la  quina  pertanyeren  els  més 
distingits  mestres,  com  en  Mezzofanti,  pro¬ 
fessor  Richter  qui  parlava  en  34  idiomes, 
professor  Sauth,  D  ro  Wild,  y  altres,  com  el 
meteix  von  Gablenz,  don  Sinibaldo  de  Mas 
y  M.  Paic,  que’n  foren  membres  honoraris. 

Malgrat  el  sistema,  era  extremadament 
simple,  donchs  usava  solsament  9  signes  co¬ 
muns  y  6  signes  apart,  y  malgrat  haver  des¬ 
vetllat  l’atenció,  fins  a  l’extrèm  d’haverse  in¬ 
tentat  un  Congrés  universal  que  devia  tenir 
lloch  a  Paris,  el  sistema  fracassà,  y  el  trevall 
esmentat  en  ell  se  perdé  sense  resultats. 

iPer  què?  Perque  la  vera  causa  de  sa  ine¬ 
ficàcia  estava  en  el  sistema  meteix,  constru- 
hit  en  l’àyre  como  el  dels  seus  predecessors. 

No  obstant,  no  hem  pas  de  creure  que  sis¬ 
tema  tan  simplificat  com  el  de  Bachmaier, 
que  ab  tot  y  no  portat  en  son  si  el  fonament 
pera  la  llengua  universal,  desaparegués  sense 
deixar  cap  utilitat.  Son  meteix  autor  recone¬ 
gué  en  el  pròleg  dels  seus  vocabularis  «que 
aquella  manera  de  comunicarse  per  escrit 
may  seria  igual  a  una  llengua;  que  no  obs¬ 
tant,  pera  la  comunicació  ab  aquells  quines 
llengües  no  comprenèm  (qui  comprèn  totes 
les  llengües!)  seria  una  gran  ajuda.»  En 
efecte,  era  ben  usable  pera  curtes  notes  mer¬ 
cantils,  per’avisos  de  periòdichs,  y  princi¬ 
palment  pera’ls  telegrames. 

Al  arribar  a  aquest  punt,  el  doctor  Zamen- 
hof  termina  la  traducció  de  la  conferencia, 
fent  constar  que  son  autor  segueix  fent  la 
historia  de  diverses  probes  fins  arribar  al 
Volapük,  llengua  de  la  qu'era  entusiasta  par¬ 
tidari,  trobantla  com  la  millor  de  totes  les  que 
s’havien  fet,  y  que  va  deixar  pera  dedicarse 
entusiasmat  a  Y  Esperanto,  del  quin  fou  deci¬ 
dit  campió  fins  a  la  mort. 

J.  Pujulà  v  Vallès 

( Seguirà  ) 


EL  MEU  POBLE  SEMBLA  UN  GINEBRÓ 

ols  per  etzar  els  finnois  en¬ 
traren  en  la  península  fin¬ 
landesa  y  encara  hi  són 
avuy  dia. 

També  n’han  vingut  d’al¬ 
tres  aqui,  a  cercar  terres; 
mes  tots  se’n  són  anats  pel  llarch  de  la  cos¬ 
ta,  o  se’n  són  entornats  al  trobarse  devant  la 
porta  barrada.  Les  ungles  dels  lapons  no 
l’han  arribat  a  tocar  el  sòl  de  Finlandia,  y  ab 
llurs  tiineus  poch  a  poch  se  són  retirats  cap 
allà  hont  creix  el  seu  nodriment.  Els  suechs 
s’ampararen  de  la  terra  més  fèrtil,  però  a  la 
distancia  de  dues  milles  trobaren  els  aygua- 
molls  y  el  desert  que’ls  deturaren.  En  quant 
als  nostres  amichs,  els  orientals,  no  han  llau¬ 
rat  gayrebé  més  que’ls  horts.  Y?si  es  cert  que 
aqui  hi  ha  hagut  gegants,  aquests  s’han  limi¬ 
tat  a  jugar  a  bales  ab  les  iglesies,  y  al  cap 
d’avall  s’han  cansat. 

Els  finnois  han  trobat  sens  dubte  terres 
més  riques  regalant  llet  y  mel,  però  no  sem¬ 
bla  sinó  que  prefereixin  les  terres  migrades 
que  despedeixen  sentor;  han  cercat  brugue- 
res  seques,  fotges  humides,  y  horrorosos  de¬ 
serts  hont  la  terra  no’s  desglaça. 

Hi  ha  qui  diu  que  si  se’ls  permeté’l  pas  fou 
per  necessitat  devant  dels  més  forts:  mes  jo 
crech  que  aquest  fou  el  millor  pensament,  y 
el  més  pràctich,  dels  nostres  avis.  Llur  dure¬ 
sa  y  llur  fermesa  havien  passat  per  fortes  pro¬ 
bes,  y  ells  no  ho  oblidaven,  y  sabien  que  alli 
hont  se  trenqués  la  enclusa  dels  altres,  la 
seva  guanyaria  en  força.  L’aixada  ha  sigut  la 
espasa,  y  ab  ella  han  conquistat  la  terra 
qual  possessió’ls  hi  ha  reconegut  el  vencedor 
meteix.  Diguis  aquest  com  se  digui,  parli 
suech,  danès  0  rus,  de  les  batalles  n’ha  vin" 
gut  la  victorià  dels  finlandesos  meteixos.  Pels 
invasors  forasters  ha'  estat  Finlandia  un  òs 
molt  dur  de  rosegar,  avuy  com  avans.  Si 
nosaltres  els  hi  donguessim  dihentios:  «Héu- 
selaquí,  preneula!»,  ells  no  s’atrevirien  a  pèn  • 
drela. 

Podém,  per  lo  tant,  restar  tranquils,  al 
nostre  pler,  sense  descoratjarnos  sia  quina 
sia  la  nostra  sòrt.  Calms,  escoltarèm  xiular 
els  oratges  com  el  ginebró  dalt  del  puig  ro- 

cós.  El  llamp  caygut  del  cel  esmicola’l  pi  fe- 
réstech,  mes  ab  el  ginebró  no  hi  pot  res. 

Els  corcers  ab  llurs  potes  el  trepitgen,  y  les 
rodes  dels  canons  el  dobleguen  fins  a  terra: 
mes  el  ginebró  no’s  trenca  pas.  Ni  una  feri¬ 
da ,  ni  una  fractura.  Y  una  volta  l’oratge  ha 
passat,  l’arbret  allarga  son  tronch  curt  y  ra- 
baçut,  y  l’una  branqueta  aixopluga  a  l’altra: 
«Tu  creix  per  aquella  banda,  jo  creixeré  per 
aquesta...»  Y’s  necessita  molt  poch  temps 
pera  que  la  emprempta  de  les  potes  y  les  se¬ 
nyals  de  les  rodes  s’esborrin...  Quan  a  l’en- 
demà’l  foraster  ve  pera  contemplar  la  desfe¬ 
ta,  queda  sorprès:  la  ferida,  cobrintse  de 
brots,  s’es  tancada,  y  el  ginebró  sembla  sen¬ 
cer,  intacte. 

En  els  conreus  d’aquells  germans  nostres 
que  pera  viure  han  cercat  terres  més  grasses, 
les  senyals  de  l’enemich  s’hi  han  marcat  més 
fondament.  El  triar  el  cim  més  rocós,  més 
aspre,  hont  sols  hi  poden  créixer  els  gine- 
brons  com  nosaltres,  es  nostre  millor  acert. 
El  Moisès  que’ns  guia  per  aquesta  terra  pro¬ 
mesa,  sabia  la  força  singular  que  té’l  caràc¬ 
ter  del  seu  poble.  Semblant  al  ginebró! 

J.  Aho 

Traducció  de  Benet  R.  Barrios. 


IDILI 

La  plana  immensa,  amarada  de  sol,  se 
perdia  fins  les  derreres  llunyanies  dels  hori- 
zons  esfumats  per  la  boyrosa  calitja  que’ls 
desdibuixava.  D’allà  a  ençà’ls  petits  roders 
del  blat  migradet  y  escanyolit,  menjat  per 
les  roselles,  sobresortint  totjust  un  pam  dels 
terroços,  clapaven  la  terra,  fentla  aparèixer 
com  el  crani  tinyós  d’un  monstre  gegantí 
sagnant  arreu  després  d’una  lluyta  desespe¬ 
rada.  A  la  dreta,  una  estesa  de  vinya,  ab  sos 
pàmpols  grogenchs  y  els  sarments  carboni- 
sats,  patia  la  malura  sense’l  consol  de  l’ay- 
gua  que  refresqués  les  cohissors  feridores 
dels  invisibles  enemichs.  Aqui  y  allà,  esba- 
rriats  entre’ls  ceps,  alguns  olivers  deixaven 
caure  defallidament  son  fosch  brancàm  com 
si  la  soca  corsecada  y  revellida,  cargolantse 
sinistrament  ab  les  estremituts  feréstegues  y 
desesperades  de  l’agonitzant  hidrofob,  no 
pogués  sostenirlo. 

En  aquella  primavera  la  sava  no  havia  tin¬ 
gut  la  força  reviscoladora  de  sempre,  y  si  en 


algún  arbre  consegui  desvetllar  les  energies 
vitals  condormides  durant  l’hivern,  esquinsà 
totjust  ab  pena  l’envellutat  botó  de  cap  de 
brot  pera  deixar  néixer  una  flor  malaltiça 
condempnada  a  finar  de  mala  mort  a  la  pri¬ 
mera  tamborinada.  La  marinada,  després 
d’atravessar  les  planures  secanes  infinites, 
arribava  al  pla  d'Almacelles  ab  un  baf  de 
terra  cremada,  sense  que  pera  res  s’hi  des¬ 
cobrissin  les  salabrors  refrigerants  de  l’ay- 
gua  del  mar.  Els  aucells  asedegats  queyen 
del  cim  dels  branquillons  dels  arbres  y  dels 
filferros  del  telègraf  rostits  pel  sol,  mentres 
les  cigales  arrapades  als  tronchs  y  als  pals 
s’anaven  decandint  y  torrant  al  compàs  de 
son  càntich  funeral.  Tot  era  mort  o  agonit¬ 
zant  en  la  plana  d’Almacelles.  Els  animals 
que,  sense  un  bri  de  palla  en  la  néta  menja¬ 
dora  pera  remugar,  sortien  de  l’estable  a  la 
veu  del  dulé,  passejaven  pels  erms  ses  carca¬ 
nades  amenaçant  foradar  la  pell,  el  cap  cot, 
mosquejant  ab  pena,  els  ulls  apagats,  sense 
un  renill  ni  un  bram  d’alegria,  ni  una  empi- 
nada  del  poltro,  ni  l’ensumar  provocatiu  de 
l’euga,  y  al  monoton  y  tètrich  gemegar  del 
corn  s’aplegava  tota  la  duia,  y  pesada  y  se¬ 
riosa  atravessava’l  terme,  com  aplech  d’om¬ 
bres  misterioses  sortides  d’un  canyet. 

El  pastor  anava  a  tancar  a  la  pleta  enca- 
nyiçada  menant  el  remat  carrerada  avant,  en- 
volcallades  les  ovelles  en  la  polçaguera  que 
ses  potes  aixecaven  escrostonant  les  reseques 
roderes.  Marxaven  ab  el  cap  terrejant,  pretes 
unes  contra  les  altres,  seguint  d’esma  al  ra¬ 
badà,  com  un  munt  de  llana  bruta  que’l  vent 
arrocegués  o  com  un  munt  de  bestiar  decapi¬ 
tat  mogut  per  forces  desconegudes.  Atraves- 
saren  la  via  quan  totjust  acabava  de  passar 
el  correu  esbufegant  afadigat  y  encenent  ab 
les  guspires  de  son  fornal  les  reseques  verdi- 
ces  y  garrigues  dels  màrgens.  Per  l’altra 
banda  del  cami’s  dirigien  a  la  estació  les  mo 
ces  del  poble  derrera’ls  ruchs  carregats  ab 
les  sillones  pera  comprar  l’aygua  que  de 
Lleyda  traginava’l  íender  desde  que  les  bas¬ 
ses  s’havien  asecat  fins  a  la  sola. 

La  Maleneta  era  l’última  de  les  xiques  de 
la  llarga  professo,  y  totjust  quan  ovirà’l  re¬ 
mat,  carrerada  enllà,  escursà  son  pas  ben  a 
plaher  de  la  vella  somera,  y  aturantse  al  peu 
del  forn  esperà  al  pastor.  Aquest  feu  un  xiu¬ 
let  al  rabadà  perque  s’aturés,  mentres  enge- 

gava  al  Pelut ,  son  goç  fidel,  tot  al  vol  de  les 
ovelles  conseguint  que’l  convoy  s’aturés  al  li 
meteix. 

— iPortes  una  gota  d’aygua  a  la  sillona, 
Maleneta? 

— Mal  llamp  que’t  corsequés  voldria  por- 
tarhi! 

— Jo’t  fosch,  qu’estàs  enrabinada!... 

— Ab  una  ratlla  més  te  mataria!... — 

Y  la  noya,  sanglotant  y  ab  les  llàgrimes  re- 
galimantli  galtes  avall,  se  tapà’l  rostre  ab  el 
revés  del  devantal,  mentres  el  pastor,  donant 
cops  ab  el  gayato  sobre  la  polç  del  cami,  se 
la  mirava  ab  el  somriure  compassiu  de  qui, 
estimant  de  cor,  no  pot  estalviar  una  pena 
a  la  estimada. 

— Tot  això  ve  del  Franciscot  de  cal  carre¬ 
ter  nou,  {oy,  Maleneta? 

— D’hont  ve  es  de  ta  mala  ànima — respon¬ 
gué  la  moça  descobrint  la  cara  y  fitantli  la 
vista  ab  esguart  de  fera  en  zel. 

— Jo  lo  que  vaig  dir  ahir  a  l’hostal  va  és¬ 
ser  que  no  podia  casarme  aquest  estiu  per- 
que  no  hi  haurà  un  jornal  per  batre  ni  un 
gra  per  espigolar,  y  jo  casarme  per  anar  per 
aquests  plans  de  Deu  derrera  les  besties, 
dormint  a  les  pletes  mentres  tu  serveixes  a 
cal  Senyor  voltada  de  moços  y  bordegaçots... 
no  ho  vull,  no  ho  vull,  no  ho  vull!  ^entens 
ara? 

— Bona  excusa  té’l  malalt...  ^S’acaba’l 
món  a  la  Saira  y  Tamarit? 

— Caràm,  caràm,  si  que  m’estimes.  (Y 
ahónt  irèm,  poncella? 

— A  l’Urgell,  a  Barcelona.  . 

— No,  no:  val  més  al  Canal,  ara  que  donen 
jornals.  Guanyaré  déu  rals  y...  però  {y  tu? 

— Jo  a  fer  feynes  a  cà  les  senyores  dels  en¬ 
ginyers,  a  fregar  a  cal  contractista,  a  jornal 
ab  tu... 

— Y  ara!  ^qu’estàs  boja? 

— No  estich  boja,  no.  Jo  lo  que  vull  que 
sies  meu,  tot  meu  d’una  vegada,  y  encara 
que  pateixi  gana,  si’t  tinch  al  meu  cos¬ 
tat... — 

El  pastor  s’havia  apropat  potser  massa  y 
tot  a  la  Malena,  y  la  contemplava  enfavat,  ab 
una  mitja  rialla  de  beatitut  als  lla  bis,  men¬ 
tres  ab  el  bastó’s  gratava  la  esquena  nirvio- 
sament,  com  si  estranys  calfrets  li  pessigo- 
llessin  la  espinada. 

El  sol  queya  a  plom  sobre  la  plana,  les 


ovelles  com  disecades  se  mantenien  sense 
moviment,  prempsades  unes  contra  les  al¬ 
tres,  la  somera  estirant  el  coll  y  enlayrant  el 
cap  badallava  ab  ganyotes  ridícules  mos¬ 
trant  sa  dentadura,  el  rabadà  xiulava  man- 
drosament  una  cançó  de  la  sega,  y  la  moça 
de  cal  Senyor,  refregant  ses  molçudes  espat¬ 
lles  pel  braç  del  pastor,  li  preguntava  ab  la 
boca  mitj  oberta  en  sensual  somriure: 

— íQuàn  ens  casarèm,  donchs? 

— Ara  meteix,  si  vols! — respongué  l’altre 
d’esma,  mirant  a  son  entorn...  Y  donant  un 
xiulet  al  baylet  y  abordant  al  Pelut  contra’l 
remat,  marxà  a  tancar,  adormintse  sota  un 
canyiç  y  somniant  iguals  tendreses  que  un 
rey  enamorat. 

Carles  de  Fortuny 


TEATRES 

Andrònica. 

Quan  s’estrenà  a  Madrid  V Andrònica  d’en 
Guimerà,  els  grrrans  critichs  castellans  di¬ 
gueren,  entre  altres  tonteries,  que  la  traduc¬ 
ció  0  síen  els  versos  castellans  d’en  López 
Ballesteros  eren  millors  que’ls  de  l’original 
català,  y  que  l’obra  en  conjunt  se  salvava 
d’un  fracàs  mercès  a  la  excelent  presentació 
y  execució  que  li  donava  la  companyia  Gue- 
rrero-Mendoza. 

Lo  primer  no’m  va  estranyar  gayre.  Els 
critichs  castellans  són  molt  lleugers,  y  com 
que’ls  versos  d’en  Ballesteros,  apart  d’ésser 
fidels  a  1’  original,  són  força  correctes  y  fins 
sonen  bé,  natural  era  que’ls  hi  agradessin;  y 
natural  era  qu’ells,  que  de  català  no  n  saben, 
que  creuen  que’l  català  es  un  pobre  dialecto, 
que  a  n’en  Guimerà,  al  verdader  Guimerà, 
al  gran  poeta  Guimerà  no’l  coneixen  ni  pel 
forro  y  que,  ex  abundantia  cordis ,  no  conei¬ 
xien  l’obra  en  català  puig  ni  s’havia  repre¬ 
sentat  ni  estava  impresa,  natural  era,  dich, 
que  sortissin  ab  una  tontería  semblant. 
Y  dich  tonteria  perque’s  tracta  de  critichs 
lleugers:  si  no  ho  fossin,  la  seva  afirmació’ls 
hi  donaria  un’altra  patent:  la  de  burros. 

Precisament  lo  millor  d 'Andrònica  són  els 
versos  d’en  Guimerà,  els  versos  catalans,  ver¬ 
sos  plens,  robustos,  fàcils;  enèrgichs  y  vi- 
brants,  tendres  y  sentits,  rublerts  de  pensa¬ 
ments  y  d’imatges  que  sugestionen  y  corpre¬ 
nen,  plens  de  passions  y  d’odis,  de  senti¬ 
ment  y  de  tendresa;  gràfichs  y  brutals  en  la 
invectiva,  dolços  e  insinuadors  quan  els  cors 
parlen;  versos,  en  fi,  qu’enlayren  y  encisen, 
y  que  no  ja  a  Catalunya,  sinó  a  Espanya,  en 
el  genre  tràgich,  sols  un  poeta’ls  ha  superat  y 

encara  en  ses  millors  obres.  Aquest  poeta  es 
en  Guimerà  meteix. 

Aquests  versos,  que  perden  molt  en  caste¬ 
llà — oh,  si,  senyors  de  Madrid  que  perden 
molt  en  castellà! — són  declamats  pèssima¬ 
ment  pels  actors  (ja’n  parlaré  després  d’això), 
y  com  que  aquests,  ademés,  no  la  saben 
moure  y  viure  una  tragèdia  (també’n  par¬ 
laré),  no  es  estrany  que’l  públich  se  quedi  un 
xich  frel.  Lo  millor  de  l’obra  se  li  escapa. 

No  pretench  jo  que  AncLrònica  sia  una  tra¬ 
gèdia  genial.  No:  en  el  fons,  en  la  concepció, 
y  fins  en  les  figures  y  en  les  masses  hi  tro¬ 
baríem  a  mancar,  si  comparéssim,  aquella 
fermesa  y  severitat  de  linies  que  admirèm  en 
els  grans  clàssichs.  No  es  Andrònica  una 
Cleopatra,  per  exemple,  ni  es  Nicèfor  un 
Edip.  No,  diferencia  hi  ha.  Però  una  y  altre, 
així  com  l’Heraclias,  y  l’abat,  y  en  Sergi  par¬ 
lant  pel  poble,  y  el  poble  meteix,  y  el  jueu 
rastrer  y  traidor,  y  les  lluytes,  y  els  crims, 
y  els  terrors,  y  els  odis,  y  les  traicions,  y  els 
amors,  y  la  fe,  y  les  rebelions,  tot  adquireix 
en  l’obra  d’en  Guimerà  un  gran  relleu;  tot, 
sens  ésser  homèrich,  s’enlayra  ben  amunt 
per  sobre  de  les  petites  miseries  y  de  les  pe¬ 
tites  realitats  de  la  vida  prosaica.  Que  Andrò- 
nica  posada  en  tan  dolentes  condicions  com 
ho  ha  fet  la  companyia  Guerrero-Mendoza, 
no  hagi  caygut  ridículament,  que  s’hagi 
aplaudit  força,  es  un  argument  decisiu  en 
son  favor.  Avuy  día  la  tragèdia  imitant  el 
genre  clàssich  sembla  una  flor  exòtica.  El 
meteix  autor,  per  molt  que  s’abstregui,  no 
respira  un  ambient  adequat,  y  el  públich  y 
nosaltres  tots  tenim  de  fer  un  esforç  incom¬ 
mensurable  pera  sentir  la  olor  d’aquella 
planta  ja  seca  que’l  poeta  somniador  desen¬ 
terra  atrevidament  amoixantla,  lubrificantla, 
donantlí  vida  y  calor  ab  son  cant  harmònich, 
ab  ses  visions  enternidores.  Mes  ay!,  que  ni 
ell  ni  nosaltres  podèm  volar  tan  amunt,  ni 
fer  miracles,  y  la  tragèdia  clàssica  ha  mort, 
y  els  morts  no’s  ressuciten! 

Y  no  obstant,  en  Guimerà  ha  fet  una  tra¬ 
gèdia  a  tall  dels  clàssichs  y  ha  creat  uns 
quants  tipos,  entre  ells  el  de  Nicèfor  qu’es 
sens  dubte'l  millor  de  l’obra,  ab  una  poten¬ 
cia  d’imaginació  extraordinària;  y,  a  pesar 
de  tots  els  convencionalismes  e  inverosimi- 
lituts  característichs  del  genre — que  per  ésser 
càracteristichs  gayrebé  no  $ón  defectes,  però 
que’l  gust  modern  accepta  ab  evident  repug¬ 
nància,  —  s’ha  fet  aplaudir,  ens  hà  fet  fruhir, 
y  poemàticament  ha  lograt  emocionarnos 
transportantnos  a  regions  serenes. 

Y  això  ho  ha  lograt  sobre  tot  ab  son  llibre 
català.  Jo  he  fruhit  molt  més  llegintlo  que  ve- 
yent  l’obra  plàsticament  en  castellà,  Y  no  pot 
pas  ésser  d’altra  manera.  Si  de  poetes  trà- 
gichs  ja  quasi  no  n’hi  ha,  ja  quasi  no  n’hi 
poden  haver,  si  eh  públich  ja  quasi  no  està, 
ja  quasi  no  pot  estar  per  tragedies  clàssi¬ 
ques,  els  actors  castellans  y  catalans  —  en 


això  no  hi  ha  diferencia — són  incompatibles, 
del  tot  incompatibles  ab  el  genre.  Deixant 
de  banda  que  no  n’hi  ha  un  sol  a  Espanya 
que  tingui  la  veu  potenta,  el  geste  ample,  la 
força  y  el  foch  sagrat  que  transfiguren,  ens 
trobèm  ab  que  ni  de  dir  versos  saben,  que 
no’n  saben  declamar  de  versos.  Ni  tan  sols 
saben  vestir,  ni  portar  les  armes  ni  els  trajos, 
ni  se  saben  moure  en  escena,  ni  saben  cridar, 
ni  interrompre,  ni  riure,  ni  entusiasmarse.  Y 
sobre  tot  —  oh,  això  sobre  tot!  —  no  la  saben 
compendre  una  tragèdia,  no  saben  compen- 
dre  qu’encarnen  un  personatge  qu’es  quel¬ 
com  mes  que  un  sér  de  carn  y  òssos,  qu’en 
ell  hi  ha  quelcom  d’abstracte,  quelcom  de 
sobrehumà.  Y  ens  diuen  la  lliçó  de  cor,  ab 
cantarella,  ab  una  monòtona  y  anguniosa 
cantarella.  Pobra  Maria,  que  insignificant 
estigué  en  el  primer  acte,  al  presentarse  a 
Nicèfor  y  endreçarli  aquells  furibonds  apòs¬ 
trofs  que,  massa  grans,  no  cabien  en  sa  boca 
petita!  Y  després  quins  plors  de  coqueta  vul¬ 
gar,  y  quin  modo  d’esgargamellarse  y  quin 
modo  de  posarse  de  puntetes  pera  créixer! 
Si  es  ab  l’ànima  que’s  creix,  y  no  ab  els  peus! 
{Y  en  Palanca,  el  galàn  còmich  mimat  de 
nostre  públich?  A  glops  els  deya’ls  versos, 
y  fins  crech  que  marcava’l  compàs  ab  els 
peus.  Y  tots  els  altres  igual;  y  els  que  feyen 
de  poble  vinga  fer  en  serio  el  baturro ,  com  ja 
es  de  consuetut  en  còmichs  castellans,  no 
capint  que’s  pugui  ésser  poble  sense  baturre- 
jar ,  ni  ésser  aspre  sens  ésser  a  la  vegada 
carrincló.  Se  distingí  per  sos  exabruptes  en 
Mariano  Diaz  de  Mendoza,  malmetent  d’una 
manera  estulta’l  sugestiu  tipo  de  Sergi. 
Crech  que  a  Madrid  hi  ha  un  conservatori 
de  declamació,  y  fins  crech  qu’en  Fernando 
y  la  Tubau  ne  són  professors  més  o  menys 
honoraris.  iPer  què  no’ls  hi  fan  anar  als  seus 
actors  a  classe?  Els  necessiten  tant  un  parell 
de  cursos  de  declamació  aqueixos  actors  de 
la  primera  companyia  dramàtica  espanyola! 
Si  no  fos  la  primera  (!)  no  hi  tindria  pas  tant 
que  dir,  jo. 

L’únich  que  s’escapà  de  la  débàcle  (ab  gust 
ho  consigno)  fou  en  Fernando  Díaz  de  Men¬ 
doza.  Sense  créixers,  sens  elevarse,  digué 
just,  declamà  ab  intenció,  finament,  ab  ele¬ 
gància.  No  era  pas  una  gran  interpretació, 
peró  era  una  interpretaciò'de  bon  gust.  En 
Fernando  no  té  força,  no  té  empenta,  no 
sent  fondo,  però’ls  diu  bé'ls  versos :  es 
l’únich  a  Espanya  que’ls  diu  bé.  També 
fou  l’únich  que  feu  quelcom  com  actor,  exte- 
riorisant  bon  xich  el  compléxe  personatge 
de  Nicèfor. 

Les  decoracions  no’m  feren  el  pes.  Massa 
farcides,  massa  coloranya,  massa  italianes. 
Encara  que  jo  no  hi  entench  gayre  en 
arquitectura,  me  sembla  que  l’estil  bizantí 
no  es  pas  ben  bé  això.  S’estrafàn  els  detalls 
bé  o  malament,  però  si  l’escenògraf  no  tro¬ 
ba’l  caràcter,  l’esperit  d’aquell  art,  tot  es  inú- 

til.  La  millor  decoració  pera  mi  es  la  del 
primer  quadro  del  segón  acte.  Els  trajos 
molt  richs  y  en  general  propris,  y  el  servey 
escènich  excelent. 

Emili  Tintorer 


EL  POP  DE  LA  PLATJA 

(Acabament) 

ESCENA  VII 

El  Pop  y  en  Peret  venen  del  fons  dreta ,  dins 
de  la  barca ,  en  la  que  hi  porten  un  / ardo  de 
sedes  que  se  suposa  pesa  molt  y  que  ab  pena 
poden  durlo  dos  homes.  A  n'en  Peret  se  li 
notarà  molta  por ,  y  senyals  de  sofrir  una 
gran  crisis  nirviosa. 

Peret 

Deu  meu!  Deu  meu!  La  Verge  que’m  per¬ 
doni!  Pop!  Pop!...  que’m  perts! 

Pop 

No  cridisl  Deixa’ls  rems  en  banda...  a 
poch  a  poch!...  Y  ara  ten  compte  a  dir  cap 
paraula  si  algú’t  pregunta  res,  ^ho  sents?  Si 
enrahones  aniràs  a  fer  companyia  als  peixos. 
Au!  Aprofitèm  els  moments,  avans  no  passi 
la  patrulla,  y  acabém  d’un  cop!  Apa,  agafa! 

Peret 

Deu  meu!  Deu  meu! 

Pop 

No  callaràs  may,  noi  Gallina!  Grunys  més 
que’l  vent!  ( Tots  dos  agafen  el  fardoy  el  por¬ 
ten  cap  a  la  barraca,  per' aprofitar  després  el 
moment  d'estar  segurs  de  que  ningú  Is  vegi  y 
durlo  al  celler.)  Ara  portarèm  això  a  lloch,  y 
llestosl  iQu’estàs  cansat?  Ja  reposaràs  des¬ 
prés,  home!  Ara  ja  hem  passat  lo  pitjor. 
Aprofitarèm  els  moments  que  no’ns  veuen 
aquests  malehits,  que  una  bala  al  cos  d’un 
home  hi  es  deseguida,  y  aqueixes  bales  sem¬ 
bla  que  ja  sàpiguen  el  camí:  no  s’erren,  may! 
Au,  anemhi! 

Peret 

Deu  meu!  Deu  meu!  Quina  nit!  Lo  qu’he 
sofert  y  lo  que.  sofreixo  encara!  Quan  m’he 
trobat  al  mitj  del  mar,  d’aqueix  mar  negre  y 
fondo  com  una  cova  sense  fí,  quan  t’he  vist 
a  tu  alegre,  tranquil,  sense  temor  de  Deu  ni 
dels  homes,  he  imaginat  que  tu  eres  el  meu 
esperit  maligne...  y  no  sé...  no  sé’ls  pensa¬ 
ments  horrorosos  qu'en  aquell,  moment  se 
regiraven  en  mon  cap.  Y  després,  veyeni 
aquella  llum,  aquella  claror  que  semblava 
venir  de  l’altre  món,  m’he  cregut  sentir  una 
veu  fonda,  molt  fonda,  que  deya:  «Mise¬ 


rables!  dVos  amparèu  de  la  fosca  per’amagar 
les  vostres  males  accions?  Donchs  jo  os  do¬ 
naré  llum  pera  que’s  vegi  el  vostre  delicte!...» 

Pop,  molt  impacient. 

Idiot!  Si  aquella  claror  era  del  reflector 
elèctrich  de  la  duana,  un  fanal  que’l  fan 
moure  com  volen  pera  vigilar  als  potentats 
com  nosaltres!...  Au!  que  aviat  passarà  la 
patrulla  y  ens  trobaria  ab  Poli  als  dits!... 

Peret 

No,  no,  jo  no  t’ajudo  més!  T’ho  demano 
per  favor!  Déixamen  anar!  Jo  no  les  puch  fer 
aquestes  coses!  May  les  he  fetes!  Pensa  en 
Deu  y  deixam,  deixam!  Estich  perdut!  Còm 
m’has  enganyat!... 

Pop,  ab  rabia,  y  cada  vegada  més  impacient. 

iQue  t’he  enganyat?  ,jJo? 

Peret 

Si,  si!  tQuè  t’he  fet? 

Pop 

Calla,  calla!  T’he  contractat  pera  trevallar, 
has  cobrat  per  endevant  {y  ara’m  voldries 
deixar?  No  ho  probis  pas,  perque’t  mato! 

Peret 

Té,  té’ls  diners  y  dom  el  passaport!  (Fent 
acció  de  tornarli  els  quartos  que  li  ha  donat 
el  Pop.) 

Pop 

No,  el  passaport  no  te’l  dono. 

Peret 

Bé,  donchs  me’n  aniré  sense! 

Pop 

Mala  negada!...  Escolta,  escolta...  Ohl  y 
l’hora  de  la  patrulla  s’acosta!...  Te  daré  més 
dinersl 

Peret 

No,  no’n  vull  cap!  Lo  que  vull  es  que’m 
deixis  marxar! 

Pop 

Te  daré  déu  rublos  més! 


Peret 

No,  no! 

Pop 

Te’n  daré  vint! 

Peret 

No,  no’m  temptis! 

Pop 

Mal  llampi  Escolta.  Ara,  per  un  no-res  que 
falta,  ^voldràs  tornarten  al  poble,  voldràs 

tornarten  alli,  ple  de  misèria,  escarraçante 
trevallant  pera  guanyar  la  meytat  de  lo  que 
t’he  dat,  quan  ara  sense  cap  perill  podries 
arribar  a  casa  ab  vinticinch  rublos,  alegre, 
feliç,  a  veure  la  terra  que  tant  t’agrada,  aquei¬ 
xa  terra  que  no  s’oblida  may,  qu’es  com  una 
mare,  que  fins  quan  no’t  pots  bellugar  t’a¬ 
briga,  pera  que  reposis  per  sempre  més?... 

Peret 

íM’asegures  que  ja  no  passarèm  cap  més 
perill? 

Pop 

Si,  t’ho  asseguro. 

Peret 

Aném,  donchs,  y  que  Deu  me  perdoni! 
( Agafant  el  fardo  tots  dos  y  anantsen  cap  a  la 
dreta ,  derrera  la  cantina.) 

Pop 

Ay,  Gat  de  mar!  Ab  la  cama  trencada  y 
tot,  quina  falta  que’m  fas!  ( Desapareixen .) 

ESCENA  VIII 

Pochs  moments  després  de  desaparèixer  el  Pop 
y  en  Peret ,  sortiran  del  fons  esquerra  Dos 
Guardes  del  port ,  ab  els  fusells  a  la  espat¬ 
lla,  desapareixent  pel  fons  dreta.  Llarch  si¬ 
lenci.  Surten  el  Pop  y  en  Peret  del  meteix 
lloch.  En  Peret  quasi  bé  alegre ,  com  qui  s'ha 
tret  un  pes  de  sobre ,  però  fadigat.  El  Pop 
s'anirà  a  asseure  devant  de  la  barraca ,  y  en 
Peret  al  seu  costat ,  tots  dos  a  terra. 

ESCENA  IX 
Popjy  Peret 

Pop 

De  quina’ns  hem  escapat!  ^Veus,  home? 
Llestos.  ( Miràntsel .)  Mira  que  n’ets  de  co- 
bart!  {Quàntes  vegades  has  tingut  por  a  la 
mort  aquesta  nit? 

Peret 

Si  hagués  sabut  lo  que  anava  a  fer,  no 
t’haguera  ajudat  pas.  Fent  aquestes  coses  un 
pot  perdre  l’ànima. 

Pop 

{No  voldries  trevallar  ab  mi  un  altre  cop? 

Peret 

No...  si...  Es  a  dir,  si  lo  que  guanyava 
valgués  la  pena,  potser  ho  faria. 

Pop 

Home,  segons!  Hi  ha  vegades  que’t  po¬ 
dria  donar  fins  a  cent  rublos. 

Peret 

{Cent  rublos?  Ja  ho  crech  que  ho  faria! 


Pop 


Però...  {y  la  teva  ànima? 

Peret 

Potser  no  la  perdria...  y  tants  diners...  po¬ 
den  ésser  el  començament  del  benestar  de 
tota  la  vida! 

Pop 

Tant  meteix  com  a  bon  pagès  ets  ben  avar! 
{Veus?  Avuy  la  nit  ha  sigut  bona  pera  mi. 
He  guanyat  quatrecents  rublos  y  no’n  faig 
cas. 


Quatrecents! 

yem? 


Peret 

Donchs  {qu’era  allò  que  du- 
Pop 


Sedes.  Vés  qu’era!  Una  mercaderia  molt 
cara.  Si  allò’s  vengués  al  seu  preu,  al  menys 
en  valdria  mil  de  rublos!  Però  jo  no  sóch 
ambiciós! 

Peret 

Deu  meu!  Si  jo  tingués  tants  diners!  Qui¬ 
na  alegria,  mare  meva! 

Pop 

Ha!  ha!  hal  Aleshores  si  que’l  sogre’t  ven¬ 
dria  la  nova,  {oy? 


Peret 

Ja  ho  crech!  La  felicitat  de  tota  la  vida! 
Que  bé!  que  bé  que  m’ho  passaria! 


Pop 

Semblaries  l’amo  del  poble. 


Peret 


Ja  veuràs,  lo  primer,  germà,  es  la  llibertat. 
Tens  casa,  y  encara  que  no  valgui  gayre,  ets 
amo,  es  teva,  són  teves  les  gallines,  es  teu 
el  blat  de  les  graneres...  Vaja,  qu’ets  rey  a 
la  teva  terral  Y  si  no,  digues:  {qu’ets  tu,  sen¬ 
se  la  teva  terra? 

Pop 

Ep!  ep!  No  t’enlayris!  Jo,  ab  la  terra  y  sen¬ 
se,  valch  més  que  tu! 

Peret 


Oh!  no  vull  dir  pas  tu  precisament.  Però 
{tants  diners  t’han  donat  per  allò? 


Pop 


Si. 


Peret 

^Quatrecents?  Sembla  mentida. 
Pop 

Té,  mira,  {veus? 

Pkret 

Ah!  Si  tot  això  fos  meu!... 

Pop 

No  t’amohinis,  home!  Té,  aqui  tens  el 
passaport  y  els  vint  rublos  que  t’he  promès. 

Peret,  pren  els  diners ,  se  treu  el  moca¬ 
dor  ahont  hi  havia  posat  els  altres,  y  els  embo¬ 
lica  ab  molt  mirament  tots  ptegats,  mentres 
diu: 

Que  coses  se  poden  fer  ab  els  diners!  Pop! 
Pop!  Còm  t’ho  agraheixo! 

Pop 

tEn  vols  més?  Té,  garça,  afartat.  (Li  dóna 
un  billet  més). 

Peret 

Pop! 

Pop 

Au!  Y  si  vols  tornar  a  trevallar  ab  mi  una 
altra  nit,  ja  ho  sabs. 

Peret 

Pop!  Pop!... 

Pop 

Què!  Vaja,  parla...  0  vesten.  iQuè  vols? 

Peret 

Res...  res! 

Pop 

Donchs  vés  al  diable! 

Peret 

Germà!  germà!  amich  meu!... 

Pop 

iQue’t  tornes  ximple?  Vaja...  <què  vols? 
(Alçantse).  Digues! 

Peret 


fet  tornar  mon  pensament  vint  anys  enrera! 
M’han  fet  recordar  el  meu  poble,  la  terra...  y 
m’he  recordat  dels  que’m  van  posar  al  món. 
Fins  he  sentit  pietat  per  tu,  y’m  deya  a  mi 
meteix:  «Ajúdal  a  n’aquest  bordegaç!»  Espe¬ 
rava  a  veure  què  faries  pera  darten  més  de 
diners,  però  he  llegit  en  els  teus  ulls  d’aligot 
que  me’ls  demanaries  tots,  tots!...iQuè  val  el 
diner?  <Què’n  faràs  tu  del  diner?  Res.  No’t 
servirà  més  que  pera  ferte  esclau;  y  quan  ne 
tinguis  força,  força,  aleshores  deixaràs  de  és¬ 
ser  home!...  Serps!  que  quan  sentiuel  drinch 
de  l’or,  xiulèu  fins  que  os  cau  la  gargamella! 

Peret 

< 

No,  Pop,  no!  Jo’t  prometo  que  aquest  di¬ 
ner  l’empleyaré  bé!  Si  no’l  vull  pas  pera  mi, 
no!  Es  que  penso  en  la  dòna,en  laque  síama 
companya,  en  els  fills,  en  la  terra  y  en  el  po¬ 
ble,  que  són  la  nostra  vida!...  A  n’a  tu  aques 
ta  acció  no  t'es  cap  sacrifici,  mentres  que  a 
nosaltres  un  bocí  de  pa’ns  costa  la  suhor  de 
tot  un  dia!  Deu  t’ho  pagui,  germà!  Ara  sóch 
rich!  Me’n  recordaré  sempre  de  tu.  Y  encara 
que  sies  un  perdut,  la  dóna  y  els  fills — si  en 
tinch — pregaràn  a  Deu  sempre  perque  vet¬ 
lli  per  tu.  (En  Peret  pren  la  mà  del  Pop  y  li 
omple  de  petons;  el  Pop  se’l  mira  despreciati- 
vament.)  Y  ara  deixa  que’t  faci  una  confessió 
pera  treurem  un  pes  de  sobre,  y  perdonam, 
jo  t’ho  prego!  Aquesta  nit,  quan  tots  dos 
erem  al  mitj  del  mar,  tu  al  timó  y  jo  remant, 
han  vingut  a  mon  cap  pensaments  terribles! 
Me  recordava  dels  diners  que  duyes  a  sobre, 
y  he  pensat:  «Si  ara  jo  li  pegués  un  cop  de 
rem  al  cap,  el  mataria,  y  tot  aquest  diner  se¬ 
ria  meu!  El  tiraria  al  mar  y  ningú's  cuyda- 
ria  de  voler  sebre  abónt  es  el  Pop!»  Com  que 
tu  ja  ets  un  sér  inútil,  ningú  t’hauria  tingut 
llàstima! 

Pop 

Lladre!  Miserable!  Tornam  els  diners  que 
t’he  donat!... 


Pop,  amich  meu!...  Donam  aquests  di¬ 
ners!  Dónamels  en  nom  de  Deu!  ^Per  qué’ls 
vols  tu?  Ab  una  nit,  ab  una  sola  nit  els  has 
guanyat...  y  a  mi'm  costaria  Deu  sab  quànts 
anys  de  trevallar  per’arreplegarlos!  Dóna¬ 
mels!  Jo  pregaré  per  tu  tots  els  dies!  Pregaré 
per  la  salvació  de  la  teva  ànima!...  Tu’ls  mal¬ 
versaràs  aquests  diners,  y  jo  ab  ells  faré  tre¬ 
vallar  la  terra!...  Oh!  dónamels,  dónamels 
aquests  diners!  iQuè’n  faràs?  Tu  no’n  faràs 
res...  y  ab  un’altra  nit  els  tornes  a  tenir... 
Fes  aquesta  bona  acció  que’t  demano...  Tu  ja 
ets  un  home  perdut;  tu  ja  no  hi  seràs  may 
més  pel  bon  camí  de  vida!  Dónamels,  dóna¬ 
mels!... 

Pop,  llençàntloshi 

Té,  goç,  afàrtat!  Quin  fàstich!  No...  no  sé 
si  es  llàstima  u  odi,  però  tes  paraules  han 


Peret 

No,  això  no!  Són  meus!  tPer  qué  me’ls 
donaves? 


Pop 

Porta’ls  diners  aquí...  hiena! 

Peret 

No,  ara  no! 


Pop 

iNo?  Veyàm  si  escanyante  me’ls  tornes! 
Peret 

No!  Deixam,  deixam!... 

Pop 


Els  diners! 

Peret 

No!  Mayl 

Pop 

Si,’t  dich!  Lladre!  Salvatge!  Així!... 
Peret 


Lladre!  (El  Pop  s'haurà  tirat  a  sobre'l  Pe- 
rel  com  tm  llop.  Tots  dos  van  per  terra,  bara- 
llantse  com  dos  goços.  El  Pop  li  pendrals  bi- 
llets  y  se’ls  guardarà  a  la  pitrera.  En  Peret,  al 
meteix  temps  que  li  diu:  «Lladre»,  aprofitant 
el  temps  que'l  Pop  se  fica'ls  diners  a  la  pitrera, 
lleuger  com  una  guineu,  ab  una  pedra  li  dóna 
un  cop  al  clatell.  El  Pop  cau  en  sèch  y  en  Pe¬ 
ret  queda  aterrat.) 


Pop 

Ay! 

Peret 


Deu  meu!  Qu’he  fet!  L’he  mort!  El  diable 
està  en  mi!  Pop!  Popl...  iQuè  fer,  mare  meva?... 
El  diable  que  m’ha  temptat!...  Pop!  Germà!... 
No’m  respòn!  Si...  respira  encara...  Pop!... 
Panteja  son  pit!...  Pop!  Perdonam!...  [El 
Pop  torna  en  sí  del  desmay  que  li  ha  produhit 
el  cop.  En  Peret  l’ajuda  a  asseures.  Un  cop  as¬ 
segut  a  terra,  el  Pop  se  mira  al  Peret,  y  pal- 
pantse  la  pitrera,  s  adona  qu  encara  hi  tels  di¬ 
ners  y  diu:) 

Pop 


^Encara  no  m’has  robat?  Y  qu’ets  idiot!  Ni 
robar  sabs! 


Peret 


No,  no’ls  vull  els  quartos!  Porten  desgra¬ 
cia!  Sols  vull  que’m  perdonis! 

Pop 

Lladre!  cQue’t  perdoni?  Has  estat  a  punt 
d’ésser  assessil  Miserable!  Pobre!!... 


Peret 

Pegam,  pegam  si  vols!  Tot,  tot  m’ho  me¬ 
reixo! 


Pop 

{Que  no’ls  vols  els  diners? 

Peret 


No,  no’ls  vulll  Porten  desgracia! 
Pop 

Té,  home,  té! 

Peret 

No,  no’ls  vull! 

Pop 

Té,  home,  té...  y  vesten! 


Peret 

No,  no’ls  vull! 

Pop 

No  síes  embustero:  si  que’ls  vols!  ( Re/re - 
gantli  els  billets  per  la  cara.)  Té!  té!  No  vull 
quehagis  trevallat  de  franch, encara quehagis 
estat  a  punt  d’assessinar  a  un  home!  A  un 
inútil  com  jo  ningú’l  pot  trobar  en  falta,  y 
encara  te’n  hagueren  donat  les  gràcies.  La 
teva  acció  mereix  un  premi...  y  aqui  el  tens! 

Peret 

Però  ?es  de  debò?  ^Me  perdones?  cNo'm 
tens  odi? 

Pop 

Ay,  germà!  Que’t  perdoni...  ^de  què?  No 
hi  ha  perdó  que  valgui,  home!  Avuy  per  tu 
y  demà  per  mi! 

Peret,  plorant. 

Germà!  Germà!  Me  recordaré  tota  la  vida 
de  tu!... 

Pop 

Bé,  si:  vesten,  vesten!... 

Peret 

Perdó,  germà,  perdó!.. . 

Pop 

No  hi  ha  de  què,  home! 

Peret 

Adeu,  adeu!... 

Pop 

Vesten!  Vés!  Vés  en  busca  de  la  felicitat... 
si  es  que  tu  pots  trobaria!...  Ah,  escolta:  del 
blat  que  cullis  ab  aquests  diners,  del  pa 
que’n  facis,  mengen  tu  sol,  ^ho  sents?  Als 
altres  els  envenenaries! 

Peret 

No,  no!  Adeu,  adeu!  Jo’t  prometo  que 
no’m  desoblidaré  may  de  tu! 

Pop 

Vés,  vés!  (El  Peret  se'n  va  poch  a  poch , 
ab  gran  plor.  El  Pop  s’ha  ficat  dintre  la  ba¬ 
rraca  mirant  còm  el  Peret  se'n  va,  y  diu:)  Demà 
serà  un  altre  dia!...  Pobre  xicot!...  Pobre!!... 

(Teló  pausat.) 

August  Barbosa 

A  UN  EMIGRANT 

Amich:  com  jo  has  tingut  la  negra  estrella 
de  neixe  en  aquest  sigle  de  desvaris, 
d’idees,  de  clamors  y  de  miseries; 
res  t’aconsola,  veig;  si  atens  al  jove, 
falsetats  t’imbueix,  que  ab  sa  ignorància 
de  la  vida’ls  demés  malvats  ensenyen. 

Si  escoltes  a  n’els  vells,  ab  sa  experiencia 
te  mostren  el  camí  de  fer  carrera 
en  mitj  la  societat  d'avuy,  perversa; 
mes  tu  que  tens  un  cor  ple  de  sang  pura, 
repugnes  a  cometre  eixes  infàmies 
perque  creus,  y  es  vritat,  que  d’hom  no  es  digne. 

íQuè  faràs,  donchs,  en  tant?  Atenme,  escolta: 
tu  vas  venir  al  món  veçant  de  vida; 
tos  membres  tots,  vibrant  a  l’impuls  d’ella, 
volgueren  funcionar;  els  ulls  miraren; 
la  boca  l’aliment  cercà  sens  treva; 
els  braços,  encar  tendres,  se  mogueren 
y  buscaren  quelcom  pera  remoure, 
cada  membre  per  sí  complint  sa  tasca. 

?Fa  falta  aquí  al  món  res  del  necessari? 

Ben  cert  que  no;  emperò,  se’n  apoderen 
els  altres  sens  cap  Uey  que  ho  justifiqui, 
y  tu,  com  jo  no  ho  tens:  has  nascut  pobre. 

Escapant  de  tants  mals  com  t’amenacen 
te'n  vas,  deixes  la  hermosa  Catalunya 
pera  cercar  allà  en  llunyanes  terres 
un  poch  de  recompensa  que  aquí’t  manca. 

L’Habana  es  un  país  insà,  que’t  brinda 
tal  volta  ab  el  metall  terrible  febre; 
potsè  anant  a  cercar  allí  la  vida. 
la  mort  hi  trobaràs...  Ni  may  que  passil 
dNo  té  la  Catalunya,  terra  hermosa, 
la  mar,  plans  y  montanyes  productives 


que  al  geni  de  sos  fills  en  abundancia 
aboquen  als  seus  peus  corns  de  riqueses? 

Oh,  síl  Mes  es,  malvats,  que  quatre  plagues, 
com  el  pagès  el  fruyt,  tot  ho  arrepleguen, 
y  transportantlo  prest  a  terres  llunyes, 
per  vils  monedes  d’or  tot  ho  cambíen 
o  en  magatzems  ho  fiquen  que’s  podreixi 
deixant  perir  als  altres  de  miserial... 

Llibertatl  Llibertatl  Paraula  hermosa! 

Ja  es  lliure  l’home;  ja,  en  meetings  y  places, 
exposa  sense  pena  ses  idees 
Quànta  sang  ha  costat  el  que  l’hom  puga 
alcançar  aqueix  dret  de  la  paraula! 

Per  assolir  el  dret  de  parlar,  quànta 
gent  s’ha  batut  ..  y  a  batres  ningtí  gosa 
per  assolir  el  dret  sagrat  de  viure!.. 

Pera  sortir  del  pou  ens  tiren  cordes, 
y  no  podèm,  puig  són  ensabonades. 

Sufragi  universal,  partits  polítichs: 

«aquests  són  els  remeys  per  salvà  al  poble» 
ens  criden  els  tirans.  Y  són  vils  farces 
ab  que’l  poble  ignorant  distrèu  sa  pena. 

dQuè  farèm,  donchs,  amich?  Enlloch  oviro 
un  camí  per  lograr  el  bé  que’s  busca. 
Envoltada  per  l’ombra,  nostra  pensa 
camina  per  un  bosch  mancantli  guia; 
va  atravessant  idees,  plans,  sofismes, 
com  pel  bosch  s’atravessen  monts  y  planes 
sens  trobar  may  el  prat  que  s’emmiralla 
ab  el  cel  blavejant  que’l  sol  inonda. 

Caminèm,  caminèm,  l’halé  no’ns  manqui. 
Quí  sab  si  avans  d’abàtrens  la  fadiga 
podrèm  deixar  al  lluny,  derrera  nostre, 
aqueix  bosch  tenebrós  hont  la  criatura 
va  perduda,  patint,  sola  y  sens  esma!... 

JOSEPH  ALADERN. 


NOVES 

No  som  nosaltres  partidaris  de  que’s  can¬ 
tin  Els  Segadors  a  tot  estrop,  tant  si  la  oca¬ 
sió  s’ho  porta  com  si  no  s’ho  porta,  per- 
que’n.s  faria  molt  poca  gracia  que  les  solem- 
nials  estrofes  de  nostre  himne’s  convertissin 
en  estrofes  patrioteres  al  servey  dels  aixela- 
brats,  tal  com  succehí  ab  la  Marcha  de  Càdiz , 
encara  que  aytal  marxa  no  tingués  res  de  so¬ 
lemne  ni  en  el  concepte  patriòtich  ni  en 
l’artistich. 

Emperò  aquests  dies  els  hem  sentit  cantar 
y  els  hem  cantat  ab  gust  Els  Segadors,  no 
sols  perque  s’ho  portés  la  festa  del  Corpus, 
sinó  perque  totes  les  circumstancies  contri¬ 
bueixen  a  fer  que  aquesta  cançó  sembli  ara 
de  tanta  oportunitat  com  en  els  temps  del 
Comte-Duch. 

En  efecte:  la  opressió  centralista  la  sent 
avuy  Catalunya  com  allavors.  Després  de  les 
últimes  perdues  colonials,  la  disbauxa  polí¬ 
tica  no  podria  continuar  si  no’s  fessin  es¬ 
telles  de  l’únich  arbre  sà  que  li  queda  a 
Espanya;  y,  com  ha  dit  molt  bé  La  Veu, 
després  d’haver  sigut  malmès  el  dret  català, 
y  refoimada  la  lley  del  notariat  fent  que’ns 


invadeixin  els  notaris  castellans,  y  posada 
quasi  totalment  en  mans  forasteres  nostra 
vida  universitària...  etc.,  etc.,  ara’l  centra¬ 
lisme,  per’atipar  a  tota  la  llopada  famolenca 
dels  funcionaris  foragitats  de  Cuba  y  Filipi¬ 
nes,  ens  amenaça  ab  destruhir  la  engruna 
d’autonomia  qu’en  nostres  municipis  restava, 
fent  que  de  Madrid  vinguin  els  secretaris,  y 
els  comptadors,  y  fins  els  metges  de  cada 
poble.  Se  tracta  no  ja  de  lligarnos  a  Madrid, 
no  ja  d’esclavitzarnos,  sinó  de  befarnos  del 
modo  més  vergonyós. 

Es  necessari  protestar,  tots  en  massa,  ja 
que  a  Madrid  s’hi  empenyen;  y  no  protestar 
solsament  ab  himnes  patriòtichs  qu’ells  judi¬ 
quen  revolucionaris  essent  tan  sols  de  queixa 
amarga,  sinó  contestant  als  fets  ab  fets.  Sem¬ 
bla  que  la  Diputació  provincial  y  l’Ajunta¬ 
ment  tracten  de  fer  quelcòm  en  bé  de  Cata¬ 
lunya  aquesta  vegada.  Ho  creurèm  quan  ho 
vegém.  Entre  tant,  la  «Lliga  Regionalista» 
prepara  una  campanya  enèrgica  a  la  que’ns 
adherim,  com  deuen  adherirshi  tots  els  cata¬ 
lans  que  vulguin  fer  surar  la  seva  dignitat  y 
els  seus  interessos  per  sobre  de  les  demasíes 
y  l’orgull  centralista. 

Vegis  la  circular  que  la  «Lliga  Regiona¬ 
lista»  ha  repartit  profusament: 

Perdudes  les  colonies,  la  política  espanyola  neces¬ 
sita  llochs  pera  sos  protegits,  y  pobles  pera  dominar  y 
explotar. 

Envejables  despulles  d’antiga  autonomia  tanquen 
les  regions  del  Nort  a  la  voracitat  centralista  y  buro¬ 
cràtica,  y  sols  Catalunya  es  camp  d’operacions  pels  des- 
enfeynats  de  Madrid. 

Centralisadors  de  mena  y  buròcrates  per  tempera¬ 
ment  y  necessitat,  anant  contra  les  lleys  escrites  y  con¬ 
tra  la  ciència  moderna,  llegislen  a  espatlles  del  Parla¬ 
ment  pera  reduhir  la  vida  municipal  y  pera  influhir  en 
la  de  la  familia. 

Per  disposicions  noves  els  mestres  d'escolà,  els  comp¬ 
tadors  municipals,  els  metges  titulars  y  de  beneficencia 
municipal  y  els  secretaris  d’Ajuntament  s’han  de  no¬ 
menar,  com  els  notaris,  per  oposicions  y  concursos  fets 
a  Madrid.  Això  vol  dir  que  allà’s  covarà  un  exèrcit  in¬ 
vasor  de  Catalunya,  desconeixedor  de  nostres  costums, 
de  nostre  dret,  de  nostra  llengua,  de  nostra  manera 
d’ésser,  exèrcit  foraster  que  desfigurarà  la  terra. 

No  ho  pot  permetre  ni  la  dignitat  de  ciutadans  lliu¬ 
res,  ni  l'amor  que  tots  els  catalans  tenim  a  Catalunya. 

Mentres  les  corporacions  de  Barcelona  cumpleixen 
sos  devers,  la  < Lliga  Regionalista»  ha  acordat  excitar 
a  tots  els  catalans  pera  que,  dintre  de  sos  medis  y  de 
sa  esfera  d’acció,  contribueixin  a  aixecar  la  opinió  pú¬ 
blica  contra  la  invasió  centralista,  que  amenaça  acabar 
ab  la  vida  municipal  y  ab  la  llibertat  dels  ciutadans; 
agrahintvos  que’ns  comuniquèu  relació  dels  actes  o  de¬ 
cisions  que  prenguèu  o  executèu  contra  les  lleys  cen- 
tralisadores. 

El  President,  Albert  Rusifiol.  —  El  Secretari,  Pere 
Rahola. 

Derrèrament  la  «Lliga  Regionalista»  ha 
publicat  un  manifest  més  extens,  en  el  que 
hi  batega’l  meteix  esperit  qu’en  la  circular 
transcrita. 


Tan  hermós  fou  l’espectacle  que  donà’l  po¬ 
ble  català  en  la  primera  festa  nacional  cele¬ 
brada’l  passat  dijous,  que  arribà  fins  a  des¬ 
armar  als  sistemàtichs  enemichs  de  Cata¬ 
lunya.  Es  clar  que  no  pot  fersen  ben  bé  cà- 
rrech  qui  no  hi  assistí,  donchs  les  resenyes 
de  la  prempsa,  com  de  costúm,  no  permeten 
que’l  llegidor  pugui  formar  opinió  cabal. 
Desde  les  1500  persones  que  fixà  com  a 
nombre  dels  assistents  YEco  de  las  clases  pa- 
sivas ,  l’incomparable  Ciero,  fins  a  les  8.000 
que  deya  El  Liberal ,  y  fins  als  molts  milers 
que  realment  n’hi  havien,  si  se  n’han  fetes 
de  fantasies!  El  servey  extraordinari  dels 
tramvies,  el  gran  nombre  de  carruatges,  y 
més  que  tot  la  propria  observació,  poden  tan 
sols  rectificar  eís  datos. 

N’hi  ha  que  vegeren  les  banderes  enfunda¬ 
des  a  llur  retorn,  quan  tan  sols  foren  dues  o 
tres  les  que  s’enfundaren  a  causa  de  llur  al¬ 
çaria,  y  les  altres  foren  passejades  triomfal¬ 
ment.  També  n’hi  ha  que  les  vegeren  totes 
arrenglerades  al  pas  de  la  custodia  de  la  pa¬ 
rròquia  de  Sarrià,  bo  y  fentli  acatament... 
Ens  dol  que  sia  justament  un  periòdich  re¬ 
gionalista  qui  hagi  incorregut  en  inexactitut 
semblant.  Molt  poques  serien  les  banderes 
que  tal  cosa  fessin,  si  ho  feren.  La  majoria 


arribaren  quan  la  professo  ja  era  entrada.  Es 
molt  sensible  aqueixa  tendencia  y  aqueixa 
oficiositat  de  certs  regionalistes  quan  preci¬ 
sament  els  veritables  nacionalistes  s’esforcen 
en  llevar  a  nostra  causa  la  més  petita  ombra 
de  sectarisme.  Cal  evitaries  d’un  cop  aquei¬ 
xes  bravates  dels  intransigents  y  dels  tartu- 
fes  que  volen  sempre  cloure  la  boca  dels  qui 
prediquen  les  idees  noves  ab  la  excusa  de  la 
tolerància,  a  la  qu’ells,  ab  posat  de  gata 
moixa,  són  els  primers  de  fer  mancament. 

cQuè’s  diria  de  nosaltres  si.  atribuhissim 
les  nostres  idees  a  totes  aquelles  entitats  y 
orfeons  que  ab  llurs  banderes  saludaven  a 
Joventut  perque’ns  vegeren  a  nosaltres  en 
un  balcó  mentres  elles  desfilaven  per  carrer 
Major  de  Sarrià?  Senzillament  lo  meteix 
que  nosaltres  dihèm  ara  dels  que,  pel  mer 
fet  d’haverse  trobat  en  la  plaça  de  Sarrià 
una  professo  religiosa  y  unes  quantes  ban¬ 
deres  catalanistes,  atribueixen  a  totes  aques¬ 
tes  en  general  actes  que  no  realisaren  y 
que’l  mer  fet  de  consignarlos,  fins  essent 
certs,  ja  seria  una  oficiositat  y  una  imprudèn¬ 
cia.  Prou  trevallen  contra  nosaltres  els  casli- 
las,  y  no  han  d’ésser  els  de  casa  els  qui  vin¬ 
guin  a  enterbolir  el  recort  d’una  festa  que 
serà  memorable  per  son  esperit  ample,  lli¬ 
beral  y  patriòtich. 


Continua  encara  a  la  presó  nostre  ben¬ 
volgut  company  en  Marcel  Riu,  redactor  de 
La  Tralla ,  essent  visiladissim  pels  catalanis¬ 
tes  de  tots  els  matisos,  lo  que  fa  que’l  se¬ 
nyor  Riu,  dintre  les  excepcionals  circumstan¬ 
cies  en  que’s  troba,  se  mostri  força  animat. 

S’ha  obert  a  la  redacció  de  La  Tralla  una 
suscripció  voluntària  per’atendre  als  gastos 
que  la  estada  en  preferencia  y  la  manutenció 
del  senyor  Riu  motiven.  Hi  ha  llistes  de 
quotes  setmanals  voluntàries,  en  previsió  de 
que  la  situació  actual  pogués  perllongarse, 
malgrat  haver  sigut  el  senyor  Riu  empre¬ 
sonat  sols  ab  caràcter  preventiu. 

Pera  lograr  sa  llibertat  se  segueixen  fent 
gestions,  a  les  que  desitgèm  el  millor  èxit. 
com  també  desitgèm  que  nostre  company 
surti  en  bé  de  la  causa  contra  ell  inco.ada. 

En  la  sessió  de  propaganda  nacionalista 
derrerament  celebrada  per  la  «Joventut  Au¬ 
tonomista»  de  Gracia,  enLluisManau  comba¬ 
té  als  falsos  llibertaris  y  als  lerrouxistes  que 
bescanten  el  Catalanisme  sense  compèndrel 
y  valentse  de  la  calumnia.  Fou  molt  aplau¬ 
dit,  com  també  en  Salvador  Feliu,  en  son 
entusiasta  parlament  de  gràcies.  En  la  part 
literaria  d’aquesta  sessió’s  feren  aplaudir  va¬ 
ris  nens,  y  en  la  musical  l’«Esbart  Cantayre- 
Novell  Planter»,  dirigit  per  en  Flos  y  Calcat, 
delità  a  la  concorrencia  entonant  bon  nom¬ 
bre  de  cançons  de  la  terra,  y  ademés  1  ’Him- 

ne  de  la  festa  nacional  catalana.  Finalisà 
l’acte  ab  el  cant  de  Els  Segadors ,  per  tota  la 
concorrencia. 

En  Maura’s  decidi  a  fer  caure  la  situació 
política  interina  d'en  Villaverde  y. . .  continua 
la  interinitat ,  perque  han  pujat  els  lliberals 
capitanejats  per  en  Montero  Ríos. 

Que  governen  els  lliberals  no  ho  coneixe- 
rèm  en  res;  que  manen  ho  coneixerèm  ab  les 
denuncies,  persecucions  y  esquilmaments. 

Això  ultim  sobre  tot,  perque'ls  nous  mi¬ 
nistres  porten  unes  dents  y  unes  ungles... 

Per  dents  en  Romanones  en  sos  accessos 
de  catalanofobia,  y  per  ungles  en  Weyler 
que  sempre  les  du  brutes,  segons  fama. 

El  nou  ministeri  no  sab  d’hónt  ve,  ahónt 
va  ni  què  ha  de  fer.  Barallats  de  tot  just  els 
homes  que’l  formen,  ni  tenen  programa  ni 
són  capaços  de  ferne  un. 

Però  pel  cas  es  igual. 

Ocupantse  El  Poble  Català  de  la  prempsa 
argentina,  que  ha  commemorat  la  data  de  la 
emancipació  d’aquell  poble  americà,  copia 
fragments  d’algún  periòdich  y  fa’l  següent 
encertat  comentari:  ‘ 

Tots  els  pobles  que  ha  dominat  Espanya  han  pogut 
ferli  el  meteix  retiet,  el  de  que  mantenia  la  ignorància  de 
les  terres  que  governava  L’Argentina  al  1810  y  Cuba 
al  1902,  han  experimentat  el  singular  fenomen  de  que 
coincidís  la  seva  llibertat  ab  el  despertar  de  la  seva 
cultura. 

Mes  ijcòm  podia  ésser  d’altra  manera?  ^Còm  podia 
Espanya  civilisar  colonies  si  encara  avuy  es  l’Estat  eu¬ 
ropeu  ahont  més  analfabets  s’hi  compten? 

Era,  donchs,  errat  pensar  en  una  colonisació  activa, 
essent  així  que  la  colonisació  ha  necessitat  y  necessita 
rèbrela.  En  això  Espanya  es  pariona  de  Turquia. 
Iguals  sentiments  y  creencies  allunyen  abdues  del  cor 
y  del  cervell  d’Europa,  y  les  hi  priven  de  rebre  la 
sang  y  les  vibracions  de  la  inteligencia  viva. 

Poble  argentí,  salut! 

Els  periòdichs  barcelonins  s’ocupen  ab 
bastante  insistència  aquests  dies  de  la  nova 
desmembració  que  ha  sofert  la  companyia 
de  nostre  teatre  català,  de  la  que  se  n’han 
separat,  per  trobarshi  ipal  retrihuhits,  una 
actriu  tan  notable  com  la  senyora  Morera  y 
un  actor  jove  y  d’esperances  com  en  Codina. 
Abdós,  ab  bon  sòu  segons  sembla,  han  entrat 
a  formar  part  de  la  companyia  castellana  de 
la  Guerrero  y  en  Díaz  de  Mendoza. 

Es  realment  vergonyosa  la  mesquindat  de 
la  empresa  de  Romea;  però  lo  més  trist  es 
que,  al  emigrar  com  en  Borràs  de  nostres 
taules  la  Morera  y  en  Codina,  no  sols  no 
podràn  fer  honor  a  l’art  català,  sinó  que  ni 
profit  treuràn.  en  defecte  de  Ja  glòria  qu’en 
altra  escena  difícilment  podràn  assolir.  Es 
per  això  que  la  empresa  de  Romea,  que  veu 
clar  qu’en  el  teatre  castellà,  fòra  de  son  medi, 
no  serà  la  Morera  més  que  una  de  tantes,  deixa 
perdre  pera’l  teatre  català,  en  atenció  a  una 


miserable  realitat  econòmica,  una  gloriosa 
realitat  artística.  Sols  en  botiguers  de  carrer 
de  segón  ordre  caben  utilitarismes  tan  rancis. 

Endemés,  no  som  del  parer  dels  que  creu¬ 
en  que  obeheix  a  un  plan  determinat  dels 
autors  y  actors  castellans  aqueix  prurit  d’en- 
dursen  els  actors  estimables  de  nostre  teatre, 
que  temps  ha  que’ls  fa  ombra.  Mentres  tin¬ 
guin,  com  encara  tenen  els  castellans,  gua- 
nyàda’ls  estius  la  burgesia  de  bon  to,  no’ls 
hi  cal  pas  preocuparse  de  la  guerra  que’ls 
pugui  fer  l’altra  burgesia  del  carrer  de  l’Hos- 
pital.  Lo  que  hi  ha  es  que  d’actors  no’n  té 
cap  que  valgui  la  pena’l  teatre  castellà  y  qui 
no  té  busca,  y...  no  sempre  qui  busca  troba; 
perque  no  se’ns  farà  creure  que,  per  bona  ac¬ 
triu  que  sia  la  Morera,  pugui  en  castellà  llu- 
hir  totes  ses  envejables  qualitats  artístiques. 

Y  això  no  vol  dir  que’l  teatre  català  no 
tingui  un  gran  enemich  en  aqueixa  «Socie- 
dad  de  Autores  Espanoles»  a  la  que  indirec¬ 
tament  protegeixen  ab  sa  manca  de  patrio¬ 
tisme  nostres  empresaris  rancis,  y  ab  ses 
petiteses  nostres  autors  mal  avinguts. 

Publicacions  rebudes: 

Editada  per  la  llibreria  Parera  d’aquesta 
ciutat,  ha  començat  a  publicarse  l’obra  Le 
Roussillon  Illustrè ,  la  qual  ve  a  constituhir 
per  tots  conceptes  una  esplèndida  mostra  de 
les  arts  gràfiques  de  Catalunya.  Se  compòn 
quiscún  dels  quaderns  en  que  va  veyent  la 
llum  aquesta  publicació  d’una  soperba  co¬ 
berta  dibuixada  per  en  Triadó  y  estampada 
a  varies  tintes,  la  qual  tanca  una  hermosa 
làmina  reproducció  d’un  quadro  de  L.  Au- 
berge  de  Garcias,  acompanyada  d’un  text 
esplicatiu  en  català  y  en  francès.  L’obra 
complerta  haurà  de  constar  de  50  fascicles, 
formant  en  conjunt  (a  judicar  per  les  mos¬ 
tres  rebudes)  un  album  sumament  artistich 
dels  principals  monuments  y  llochs  pinto- 
reschs  de  la  Catalunya  francesa.  La  estam- 
pació,  feta  a  ca’n  Giró,  es  una  nova  mostra 
de  l’habilitat  d’aquest  impressor  barceloní, 
veritable  protector  a  sa  manera  de  la  biblio¬ 
fília  catalana. 

Hem  rebut  també  la  nova  edició  del  llibre 
Flòrs  de  Maria  de  mossèn  Cinto,  que  ve  a 
enriquir  la  benemèrita  biblioteca  popular  de 
«L’Avenç»,  en  la  qual  de  poch  en  poch  s’hi 
van  aplegant  les  més  belles  mostres  de  la 
nostra  literatura.  La  circumstancia  d’haver- 
nos  ja  ocupat  del  llibre  d’en  Verdaguer  quan 
aparegué  per  primera  vegada^ens  excusa  de 
tornarne  a  parlar. 

La  fí  de  Tomàs  Reynald,  drama  de  món 
en  tres  actes,  per  Adrià  Gual,  estrenat,  com 
ja  saben  nostres  lectors  pel  judici  crítich 
que’n  publicarem,  la  nit  del  17  de  maig  prop 
passat  en  el  Teatre  Català  de  Barcelona. 
S’ha  publicat  en  elegant  edició. 

Discurs  llegit  pel  president  del  jurat  de 
r«Associació  Literaria  de  Girona»,  don  Fran- 
cisco  Monsalvatge  y  Fossas,  en  l’acte  de  la 
festa  del  certamen  de  1901.  Constitueix  un 
estudi  de  l’art  arquitectònich  català,  com  a 
norma  segura  pera  ferse  càrrech  de  l’antiga 
civilisació  de  nostre  poble,  y  està  bellament 
escrit. 

Contnbución  a  la  terapèutica  conservadora 
de  los  dientes ,  per  Joseph  Boniquet,  metge 
dentista.  Fascicle  contenint  estimables  ob¬ 
servacions  científiques  y  explicacions  de  ca¬ 
sos  pràctichs  de  malalties  del  dentat,  que 
corroboren  la  utilitat  del  trevall  del  senyor 
Boniquet. 

Cartell  de  convocatoria  pera’l  certamen  que 
la  societat  Nueva  Constància  de  Mataró 
ha  organisal  pera’l  27  de  juliol,  diada  de  la 
festa  major  d’aquella  població.  S’ofereixen 
divuyt  premis;  els  trevalls  han  d’ésser  inè¬ 
dits  y  escrits  en  català  y  s’han  de  remetre  al 
secretari  del  jurat  (Sant  Pere,  10,  Mataró), 
avans  del  15  de  juliol.  Componen  el  jurat 


qualificador  els  senyors  següents:  Joseph 
Puig  y  Cadafalch,  president;  Francesch  Ma- 
theu,  Raymond  Casellas,  Joseph  Barba  y 
Rogés,  Ramón  Saborit  y  Thomàs,  Claudi 
Planas  y  Font,  vocals;  Salvador  Llanas  y 
Rabassa,  secretari. 

Aquest  número,  com  ja  anunciarem, 
va  acompanyat  d’un  Suplement  com¬ 
memoratiu  de  la  Festa  Nacional  Cata¬ 
lana,  que  repartim  com  obsequi  a 
nostres  lectors. 

El  número  no's  ven  separat  del 
Suplement,  y  son  preu  es  de 

30  cèntims. 

No  s’acompanyen  folletins. 

Fidel  Giró  impressor.  —  Carrer  de  València,  233. 

SETMANARI  CATALANISTA 


Els  trevalls  se  publiquen  baix  la  exclusiva  responsabilitat  de  sos 
autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta  redacció,  y  de 
les  que  ho  mereixin  se’n  farà  crítica. 

PREUS  DE  SUSCRIPCIO 


CATALUNYA:  Un  any . 8  Pessetes. 

>  Mitj  any.  .  J . 4’ 50  > 

»  Trimestre.  .  . 2’25  » 

ALTRES  REGIONS  D’ESPANYA:  Un  any..  .  9 

ESTRANGER:  Un  any . 10  Franchs. 

Número  corrent.  . . .  20  Cèntims. 

»  atrassat,  ab  folletins.  .  . 40  > 

»  »  sense  folletins.  ......  25  > 


Ei  número  corrent  no’s  ven  sense  folletins. 


SUPLEMENT 

ARTÍSTICH  LITERARI 

LA  FESTA  NACIONAL 


La  nostra  Festa 
y  el  nostre  dever 

Fou  ben  grat  als  vers  aymants  de  la  nostra 
Catalunya  aquell  aplech  de  cors  esbategants 
d'amor  a  la  nostra  terra,  y  d’esperits  asedegats 
de  llibertat.  Els  rostres  ab  radiosa  expressió, 
concentrada  en  els  ulls  guspirejants  de  joya,  de- 


yen  ben  clar  les  aspiracions  que’s  cobejaven. 
L’entusiasme,  bellament  emmotllat  en  onades 
de  rovolts  sentiments  que  rompien  ací  y  enllà 
d’aquella  gran  gentada,  era  com  refrigerant 
delitós  que  commovent  els  esperits,  feya  re¬ 
sistents  els  cossos  a  l’ambient  de  foch  que’l 
sol  de  juny  y  la  manca  de  la  marinada  ocasio¬ 
naven.  Senyeres  y  banderes,  cançons  y  sarda¬ 
nes,  himnes  y  picaments  de  mans,  donaven  a  la 

Entre  cançó  y  cançó:  tórtores  y  estornells 


Festa  franca  expressió  de  vida  renaixenta,  com 
esclat  potent  d'una  voluntat  que  cada  día  s’afer¬ 
marà  y  enrobustirà  més  fins  assolir  la  intensitat 
que  sia  necessària  pera  determinar  la  vida  plena 
del  nostre  poble. 

El  cor  s’estrenyia  emocionat  contemplant  la 
maynada  ja  conscienta,  llevor  triada  del  demà 
del  nostre  terrer;  y  s'aixamplava’l  cor  pel  goig 
qu'esdevenía  de  veure  a  les  donzelles  y  a  les  dò- 
nes  de  la  terra,  corpreses  de  fermissim  amor  a 
la  nostra  Catalunya. 

El  símbol  de  la  Patria  hi  era  vivent,  esbate- 
gant.  El  devassall  de  llum  daurada  d’un  matí 
d’estiu  era  trencat  per  la  encesa  rojor  dels  ros¬ 
tres,  mostrant  còm  la  vida  de  la  natura  y  la  vida 
dels  cors  se  fonen  en  una  pura  besada,  de  la 
que  n’haurà  de  renàixer,  bella  y  triomfanta,  Ca¬ 
talunya. 

Mentres  tant,  dins  d’una  cel-la  de  la  presó  hi 
ha  un  home  que  sent  anyorança.  Al  empreso- 
narlo  exclamà:  «Ja  no  podré  assistir  a  la  Festa 
Nacional  Catalana!» 

Mentres  durava  la  Festa’l  meu  esperit  el  veya 
assegut,  abstret,  ab  els  ulls  fits  en  la  finestreta 
arràn  de  sostre,  com  esperant  veure  en  un  trocet 
de  cel  blavissim  reflectada  la  Festa  patriòtica, 


com  volent  que  per  entre  barres 
de  ferro  passés  una  ratxada  dels 
sentiments  qu’esbategaven  al  «De¬ 
sert»  de  Sarrià.  Y  fins  me  sem¬ 
blava  veure’l  rostre  seriós  d’en  Riu 
il·luminat  per  sentiments  de  joya, 
com  si  el  seu  esperit  hagués  per¬ 
cebut  les  sensacions  que  cobe¬ 
java. 

Perque  en  Riu  es  un  catalanista 
conscient,  y  es  redactor  polítich 
efectiu  de  La  T. ralla.  Cal  que 
tothòm  ho  sàpiga,  pera  que  no’s 
desconegui  a  lo  que  aqueix  fet  po¬ 
sitiu  obliga. 

La  tribulació  iguala  als  homes; 
el  ver  patriotisme  exigeix  qu’enfront  de  l’adversi¬ 
tat  tant  ens  commoguèm  per  uns  com  per  altres. 
L’empresonat  té  dret  als  bons  sentiments  del 
nostre  cor,  tant  si  les  circumstancies  l’han  colocat 
a  la  devantera,  com  si  es  un  humil  lluytador. 

Que  ningú  ho  oblidi. 

D.  Martí  y  Julià 


Una  cobla 

Corpus  Auri 


Fa  anys,  molts  y  molts  anys,  que  vin¬ 
gué  un  Corpus  vermell  sobre  la  terra... 
Follones  quimeres  feyen  batre’ls  cors,  les 
eynes  esmolades  llampeguejaven  en  els 
punys,  les  flastomíes  sordes  eixien  de  les 
boques  triturades  pel  querrisqueig  de  les 
dents  closes...  La  terra  semblava  estar 
trista,  els  senys  enterbolits,  y  fins  els  au- 
cells  s’hauría  dit  que  s’acotxaven  silen¬ 
ciosos  en  les  branques...  Que  uns  homes 
reclamaven  d’altres  homes  amor,  lliber¬ 
tat,  justicia...  lo  que’l  Crist  digué  que  fos 
donat  als  homes;  y  aquells  altres  homes, 
anch  que  molt  cristians,  els  hi  negaven. 

Y  per  això  vingué'l  Corpus  vermell,  el  Cor¬ 
pus  de  sang  que  havia  de  deixar  en  les 
memòries  una  llarga  recordança  de  te¬ 
rrors  y  rencunies. 

Mes  passaren  segles  y  el  camí  dels 
segles,  sempre  apaybagador,  ensenyà  als 
homes  que  hi  ha  altres  enginys  mellors 
que’ls  de  la  violència  per’ assolir  el  destí. 

Y  vingué  un  altre  Corpus:  el  Corpus  Au¬ 
ri...  Un  Corpus  en  el  quin  tota  la  sang  del 
d'avans,  devingué  or...  or  en  cel  y  en  terra! 

Quina  ventura  de  triomfals  resplendors  el  sol, 
al  aixecarse  sobre’l  mar  pera  fer  present  a  la 
terra  d’un  gran  dia!  Quina  ventura  de  terra,  tota 
groga  dels  ginesters  en  flor,  florint  aromosament 
la  grogor  del  sol  que’ls  emmantella! 


Noyes  lluhint  la  típica  barretina 


Corpus  Auri!  Corpus  Auri!  Tot  es  or...  or  en 
cel  y  en  terra!  Y  en  mitj  d’aquell  immens  triomf 
de  la  claror,  s’aixeca  una  cantoria  vibrant  y  so- 
lemniosa,  una  cantoria  de  redempció  y  conque- 
riment,  una  cantoria  més  ferma  y  resonadora 
que  tots  els  clams  fatídichs, 
perque  la  entonen  al’unisòn 
milers  de  boques  infantines 
—  aquelles  boques  que  no 
més  han  après  la  rialla  y  el 
prech — y  milers  d’altres  bo¬ 
ques,  ja  fetes  a  la  fortalesa 
de  la  imprecació  y  al  crit 
de  guerra... 

Benehit  Corpus  Auri!  Els 
nens  y  els  homes,  amoro¬ 
sament  agermanats,  han 
cantat  a  chor  ta  suprema 
harmonia,  y  les  vibracions 
de  llurs  veus  entusiastes  han 
fet  estremir  la  montanya  y 
han  fet  brollar  del  «Desert» 
els  tornaveus  resonadors 
com  un  aplaudiment  d’apro- 
bació...  Y  després  el  gran 


L’Orfeó  CatalA 

El  president__de  la  «  Unió  Catalanista  »  doctor  Martí  y  Julià, 

RODEJAT  DE  VARIS  AMICHS 


nucli  de  força  concentrada  s’ha  destriat,  y 
grans  riuades  d’esperances  y  energies  han  deva- 
Ilat  de  la  montanya  sanitosa  cap  a  l’urb,  ma¬ 
lalta  y  laça  per  tota  mena  de  sagnies  empo¬ 
bridores  ;  grans  riuades  d’esperances  y  ener¬ 
gies:  les  esperances  y  energies  d’avuy...  les  ener¬ 
gies  y  esperances  de  demà... 

Han  baixat  alegrament,  impetuosament,  les 
riuades,  sota  l’enardidor  ruixat  de  llum,  y  han 
trobat  a  la  ciutat  també  alegra  y  tumultuosa,  y 
també  tota  endaurada  pel  sol,  per  les  flors  d’or... 
Y  en  mitj  de  la  immensa  gloriola,  han  vist  passar 
als  arcaichs  Gegants,  a  les  fantàstiques  y  càndi¬ 
des  evocacions  del  primitiu  e  immoderat  afany 
d’engrandiment  que  tortura  y  vivifica  ensemps 
als  homes  de  les  races  essencialment  fortes.  Han 
vist  passar  els  Gegants,  lentament,  encarquerats, 
hieràtichs,  ab  la  majestat  impertorbable  de  les 
coses  seculars,  dels  eternals  símbols  d’un  comú 
desitj...  Els  han  vist  passar  alts,  alts,  més  alts 
que  totes  les  humanes  criatures,  y  ab  el  cap  test 
y  les  ninetes  encantades,  mirant  enllà,  cap  als 
horitzons  llunyers,  com  fadats  per  un  gran  encís 
serè...  Y  aleshores  les  riuades,  espessehintse  no¬ 
vament  a  l’entorn  dels  Gegants,  han  aixecat  tam¬ 


bé’l  cap  y  han  après  també  de  mirar,  per  demunt 
de  les  contorbadores  agitacions  del  present,  les 
serenors  infinides  d’un  més  enllà  positiu  y  ven¬ 
turós,  anch  que  llunyer...  D’un  més  enllà  en- 
lluhernador,  mes  enterament  nèt  de  cap  taca 
vermella... 

Això  es  lo  que  han  vist  y  han  comprès  el 
jorn  del  Corpus  Auri,  els  nens  y  els  homes  de 
bona  voluntat... 

Així  m’ho  diuen  ells  y  així  vos  ho  trasmeto  jo 
a  vosaltres,  que’m  demanaveu  una  oració  per 
aquest  dia. 

Víctor  Català 


Medalla  commemorativa  de  la  Festa 

Notes  de  m.'  la  Festa 


Tots  els  Estats  solen 
celebrar  llurs  festes  na  - 
cionals,  emperò  poques  ve¬ 
gades  aqueixos  qualifica¬ 
tius  són  propris.  Una  festa 
nacional  dèu  consistir  en 
una  vera  expansió  del 
modo  d  esser  d'un  poble, 
en  una  exteriorisació  jo- 
yosa  que  sia  com  una  gran 
síntesis  de  totes  aquelles 
habituts  y  modalitats  que 
li  són  propries  y  el  carac- 
terisen.  Ni  el  14  de  juliol 
a  París,  ni  el  2  de  maig  a 
Madrid,  per  exemple,  són 
veres  festes  nacionals, 
perque  més  que  mostrar- 
nos  l’ànima  dels  pobles,  ens  diuen  no  ab  ses  pro- 
fessons  cíviques, sinó  ab  sos  batallons  y  ab  ses  ca¬ 
nonades,  qu’encara  no  són  acabades  les  guerres, 
y  qu’es  l’Estat  y  no'l  poble  qui’s  manifesta,  os¬ 
tentant,  més  que  aparells  de  nobles  divertiments 
y  típiques  fruhicions,  eynes  de  mort. 

Catalunya  ha  celebrat  son  Corpus  de  Sang 
sense  sang,  sense  faustes  bèlichs,  sense  legions  ar¬ 


mades,  però  sentintse  for¬ 
ta  en  ses  conviccions,  que 
són  les  millors  armes,  les 
úniques  que  caldràn  en 
l'avenir  a  les  pàtries  na¬ 
turals  y  als  homes  dignes. 
Y  precisament  si  quelcòm 
hi  hagués  discutible  en  la 
Festa  que  acabèm  de  ce¬ 
lebrar,  fóra  la  elecció  de 
la  diada.  Ja  hi  ha  qui  ha 
dit  que  un  recort  de  sang 
es  mal  fonament  pera  la 
festa  d’un  poble  que  may 
ha  sigut  tirànich,  ni  opres¬ 
sor,  ni  quixotesch.  La  res 
tauració  dels  ideals  de 
nostra  Catalunya  com  a 
nacionalitat  se 'dèu  als  Jochs  Florals,  institució 
històrica  gloriosa  que  sembla  haver  renascut  sols 
pera  revelarnos  y  definirnos  la  Catalunya  nova. 
El  día  qu’ells  se  celebren  hauria  d’ésser,  donchs, 
anyalment,  lanostra  festa  nacional. 

Mes,  qüestions  són  aquestes  que  ab  temps  po- 
drèm  escatir.  De  totes  maneres,  la  Festa  que 
ara  hem  celebrat  en  l’època  més  lluminosa  y 


La  redacció  pp  «La  Tralla»  y  la  escola  «Mossèn  Cinto»  a  la  tlaça  de  Sarrià 

riallera  de  l’any,  ha  sigut  ben  hermosa  y  tras- 
cendental,  y  hem  de  sentirne  grat  a  ^Associa¬ 
ció  de  Lectura  Catalana»,  a  qui’s  dèu  la  benhau- 
rada  iniciativa. 

No  hem  de  resenyarla  aquí  la  Festa,  que  ha 
resultat  grandiosa  tot  y  essent  no  més  que  un 
ensaig.  Ho  dihèm  joyosos  y  entusiasmats:  els 
molts  milers  d’ànimes  que  hi  han  assistit  enguany 
permeten  esperar  qu’en  lo  successiu  la  con- 
correncia  sera  immensa. 

Més  que  una  resenya  detallada  (que  per  altra 
part  ja  l'ha  donada  a  son  temps  la  prempsa  dia- 
ria),  hem  cregut  oportú  donar  ab  aquest  Suple¬ 
ment  una  informació  gràfica,  acompanyanthi 
YAlocució  que  la  Junta  executiva  de  la  Festa  en¬ 
dreçà  ab  motiu  d’ella  als  catalans  (y  que  fou  lle¬ 
gida  a  totes  les  entitats  concorrents),  y  l 'Himne 
escrit  per  en  Matheu  y  posat  en  música  per  en 
Millet,  que  fou  cantat  pels  noys  de  tots  els  or¬ 
feons  y  escoles  ab  un  ajust  y  un  entusiasme  que 
semblaven  impossibles  en  aquells  tendres  infant? 
dels  qui  tant  espera  la  Patria,  y  quals  veus  per- 
cutíen  en  l’ànima  dels  concorrents,  qu’escoltaven 
els  uns  com  encisats,  els  altres  aplaudint  frenèti- 
cament,  y  molts  plorant  de  joya. 

Altres  plomes  millors  que  la  nostra  vos  expli¬ 
quen  en  aquestes  planes  les  belles  coses  que  la 
Festa’ls  sugereix.  Podèm,  donchs,  renunciar  a 
escriure  nosaltres,  y  ens  limitèm  a  dir  que’l  pro¬ 
grama  s’executà  tal  com  s’havía  anunciat,  ento¬ 
nant  cada  orfeó  per  son  comte'l  Cant  de  la  Se¬ 
nyera  y  altres  cançons,  repartintse  barretines  als 
noys  y  medalles  commemoratives  a  les  noyes,  y 
ballantse  ademés  alegres  sardanes,  lo  qual  con- 


Ei.  nocTOR’jMARTÍ  y  Julià  recorrent  els  grupos 


r  Quí  EN  VOL  UN  ALTRE? 

tribuhí  a  enardir  a  tots  els  allí  aplegats,  que  llu— 
híen  quiscún  son  distintiu  patriòtich,  al  trau  els 
homes,  al  coll  o  al  pit  les  dònes,  entenent  hon- 
rarse  tots  a  sí  meteixos  al  honrar  a  Catalunya. 

Després  del  cant  dels  Segadors  ab  que’s  clo¬ 
gué  la  Festa,  s’inicià  una  desfilada  brillantíssi- 
ma.  Se  tragueren  de  les  reixes  de  la  finca  «El 
Desert»  les  senyeres  que,  presidides  per  la  de  la 
Unió  Catalanista,  tan  magnífica  nota  de  color 
hi  havien  donat,  y  les  colles  d'homes,  senyore¬ 
tes  y  noys,  en  cotxe  uns,  a  peu  o  ab  la  bandera 
desplegada  altres,  devallaren  pel  carrer  Major 
de  Sarrià  entre  cants  y  aclamacions,  produhint 
un  efecte  enlluhernador. 

Felicitemnos,  y  felicitèm  a 
tots  els  que  hi  assistiren  per  l’èxit 
lograt,  no  oblidant  en  primer 
lloch  al  digne  president  de  la 
Unió  senyor  Martí  y  Julià,  que 
ha  sigut,  junt  ab  els  individuus 
de  l’« Associació  de  Lectura  Ca¬ 
talana»,  l’ànima  de  la  comissió 
organisadora.  També  hem  de 
remarcar  ab  gust  la  presencia 
en  la  Festa  del  diputat  a  Corts 
senyor  Rusiííol,  recentment  arri¬ 
bat  de  Madrid. 

A  tots  ells  salut,  y  que  per 
molts  anys  poguém  trevallar 
units  pel  bé  de  Catalunya  y  pe¬ 
ra  conquerir  sa  autonomia. 

Als  Catalans 

Alocució  de  la  Junta  Executiva  de  la  Festa. 

Una  vegada  a  l’any  els  pobles  moderns  donen  treva  a 
sa  activitat  y  descans  a  les  eynes  del  trevall  com  pera 
rependre  halè  en  son  fadigós  pelegrinatge  per  la  terra  y, 
enlayrantse  a  la  vida  de  l’esperit,  s’entreguen  a  les  ale¬ 
gries  d'una  fèsta  esplèndida  que  ve  a  ésser  la  condensació 
de  sos  més  delitosos  recorts  y  de  ses  més  ardentes  aspi¬ 
racions. 

Aquesta  festa  nacional,  qu’en  uns  punts  commemora  la 
diada  d'una  immortal  victorià  o  d’una  revolució  heroica 
y  en  altres  la  del  començament  d’una  era  nova,  portada 
en  braços  de  la  llibertat  y  de  l'autonomia,  té  la  màgica 
virtut  d’acoblar  a>  tothòm,  sense  distinció_  d’edats  ni  de 


estaments,  seduhit  per  una  meteixa  idea;  y  té'l  marave- 
llós  poder  d’apagar  per  unes  quantes  hores  els  disenti- 
ments  y  les  discòrdies,  de  fer  glatir  els  cors  ab  els  esba- 
techs  frenètichs  d’una  generosa  commoció,  d’encendre 
íoguerades  d'entusiasme  al  pas  de  les  professons  cíviques 
y  dels  aplechs  que  s’organisen,  y  de  confondre  en  fi  a  tota 
la  gentada  en  un  acte  solemnial  d’adoració  a  la  patria 
qu’en  aquell  instant  els  congrega  y  qu’en  tots  els  instants 
es  qui  els  hi  dóna’l  sosteniment  y  el  coratge. 

Tots  els  pobles  que  s’han  reconegut  ab  el  dret  de  con¬ 
tinuar  sa  historia  l’han  establerta  aqueixa  festa  nacional. 

Catalunya  fins  ara  no  podia  ferho.  Durant  els  sigles  en 
que  ha  viscut  desnacionalisada,  esborrats  els  fulls  de  sa 
historia,  la  llengua  escarnida,  mortes  ses  arts  y  sa  litera¬ 
tura,  les  energies  de  sa  activitat  malmeses,  ensopida  y 
vençuda  pels  desastres,  perduda  l’esma  y  sense  saber 
ahónt  s’encaminava,  havia  de  veure  rodolar  els  anys  sen¬ 
se  trobar  un  dia  diferent  dels  altres,  sense  una  ombra 


Escoltant  l’«Himne» 


ahont  revifarse  en  aquell  pas  per  son  desert,  sense  un 
punt  de  ventura  que  la  confortés  en  els  aclaparaments  de 
son  rosari  de  dolors. 

Mes  lo  que  no  li  era  possible  en  aquell  estat  de  defalli¬ 
ment,  que  l'avergonyia  de  recordar  son  gloriós  passat  y 
no  li  deixava  posar  esperances  en  son  pervenir,  ara  s'ha 
convertit  en  una  necessitat  de  sa  vida  renaixenta. 

Avuy  que’l  sol  providencial  de  son  renaixement  co¬ 
mença  a  abatre  les  tormentoses  tenebres  deia  llarga  nit, 
avuy  que  a  l’impuls  de  les  grans  renovacions  delsigie  XIX 
se  coneix  per  tot  arreu  ei  valent  despertar  de  ses  forces 
consagrades  al  servey  d’un  vigorós  moviment  industrial 
y  mercantil,  avuy  que  tots  presenciem  l’esclat  de  sa  resu¬ 
rrecció  literaria  y  artística  que’s  reflecta  en  totes  les 
esferes  de  la  inteligencia  y  en  tots  els  ordres  de  la  vida 
pràctica,  avuy  que’s  redreça  pera  reivindicar  tots  els 
drets  de  sa  vida  nacional,  avuy,  els  Catalans  d'ara,  els  que 
tenim  la  sòrt  de  sentir  còm  bull  per  nostres  arteries  el 
brau  escalf  d’una  sang  nova,  segurs  de  l’esplendorós  per¬ 
venir  de  Catalunya,  ens  sentim  impulsats  per  la  obligació 
de  crear  una  gran  festa  anyal  que  representi  la  glorifica¬ 
ció  de  tants  colossals  esforços  de  la  evocació  de  lo  que  ha 
sigut  y  de  lo  que  volèm  que  sia  nostra  ben  aymada  terra, 

El  dia  qu'hem  triat  pera  tan  hermosa  manifestació  es 
la  diada  de  Corpus.  Es  el  dia  més  clar  de  l'any,  la  victo¬ 
rià  de  la  llum,  l'esponcellament  dels  tons  alegres  y  de 
les  notes  dolces. 

Cap  dia  com  aquest,  que  veu  rumbejar  les  flors  més 


hermoses  de  la  primavera  al  costat  meteix  dels  fruyts 
que  apunten  com  una  dolça  promesa  del  proper  estiu,  pera 
simbolisar  l’estat  present  de  l'obra  de  nostra  renaixença; 
cap  dia  com  aquest  pera  que,  commoguts  perla  naturalesa 
esclatanta,  festegem  a  la  Patria  en  mitj  de  nostres  bande¬ 
res  y  senyeres  entonantli,  eixit  dels  nostres  cors  asede- 
gats  de  llibertat,  l’Himne  xardorós  de  les  nostres  aclama¬ 
cions  bellament  confoses  ab  els  expressius  cants  de  l’ani¬ 
ma  Catalana  Cap  dia  com  el  que  recorda  aquell  terrible 
fet  històrich  que  commogué  les  entranyes  de  la  terra  y  fou 
el  preludi  d'aquelles  aspres  jornades  'que  feren  veure  al 
món  la  veritat  de  Catalunya,  al  resistir  y  al  saber  guarir- 
se  de  ses  crudels  ferides,  pera  renovar  la  solemne  decla¬ 
ració  de  que  vol  la  plenitut  de  sa  vida. 

Y  fins  la  naturalesa  sembla  que  hi  hagi  volgut  pendre 
part  en  la  designació  del  temps  d'una  festa  tan  senyalada. 
Guaytèu  per  les  faldes  dels  turons  còm  la  llistada  verme¬ 
llor  dels  clavells  de  bosch  trenca  ab  ses  flames  la  groga 
brotada  de  les  ginesteres  florides,  y  còm  per  les  amples 
feixes  les  roges  roselles  ratllen  la  rossa  serenitat  dels 
blats,  atapahits  d’espigues,  y  dirèu  qu’es  que  han  vist  arri¬ 
bada  l’hora  de  glorificar  a  la  terra  que’ls  dóna  vida,  pro- 
bant  de  dibuixar  per  plans  y  serres  les  sagnantes  barres 
demunt  del  camp  d’or  de  son  triomfador  escut. 

Celebremla  donchs  la  festa  nacional.  Qu’ella  sia  la 
consagració  de  nostres  tradicions,  de  nostre  Dret,  de  nos¬ 
tra  Historia  y  de  nostra  Llengua.  Qu’ella’ns  enforteixi 
fins  a  comunicarnos  l’esperit  de  la  nostra  raça  en  els  dies 

de  sa  grandesa,  en  els  dies  en  qu’era  la  dominadora  dels 
mars,  en  que  senyorejava  per  totes  les  terres  del  Mitjdía 
d’Europa  y  en  que  assombrava  a  tothóm  per  la  sabiesa  de 
ses  constitucions  basades  en  la  justicia  y  en  la  llibertat. 
Qu'ella's  converteixi  en  la  solemne  proclamació  de  nostre 
desitj  de  vida  y  d’un  esdevenir  de  poble  cuit  y  digne,  y  en 
una  ferma  protesta  contra  tot  lo  que  la  entrebanqui,  les 
prevencions  ridícoles  o  les  traves  ilusories  dignes  de  qui 
ha  perdut  la  força  o  ha  perdut  el  seny,  puig  Catalunya 
qu’en  sos  bons  temps  no  prengué  may  res  de  ningú,  tam- 
poch  ara  no  vol  res  que  no  sia  ben  seu,  ni  consent  en  no 
possehir  els  seus  drets  y  les  seVes  llibertats. 


Y,  sobre  tot,  que  d'obra  o  de 
pensament  no  hi  hag'i  ningú  [que 
deixi  de  concórrer  als  actes  pú- 
blichs  d'aqueixa  sagrada  festa.  De- 
diquèm  un  dia  de  l’any  a  nostra 
Patria:  un  dia  en  el  que  tots  no  si- 
guèm  res  més  que  catalans.  Síen 
les  que’s  vulguin  les  diferencies 
accidentals  que’ns  separin,  sacri- 
fiquemles  y  donguemles  a  l'oblit 
per  ’  ajuntarnos  en  una  igual  aspi¬ 
ració  sublim  y  en  una  ampla  abra¬ 
çada  fraternal  qu’arribi  per  tot, 
qu’estrenyi  a  tots  els  que  ja  han 
despertat  a  l'amor  de  Catalunya 
y  fins  als  qu’encara  no  han  renas¬ 
cut  a  la  vida  nova  de  la  Patria. 

Celebrem  la  nostra  festa  nacio¬ 
nal  a  la  claror  del  dia,  als  ulls  de 
tothòm,  ab  el  front  descobert,  ab  la 
cara  radiosa  de  goig,  ab  el  cor  ve- 
çant  d’entusiasme.  Al  dolç  acort 
de  nostres  delitosos  cants,  senyèm 
el  front  dels  noys,  sucant  l’aygua 
beneyta  en  el  temple  immaculat 
de  les  glòries  de  la  patria.  Y  junts, 
corporacions  y  entitats,  associa¬ 
cions  y  particulars,  oferim  el  tri¬ 
but  de  nostres  afectes  a  la  patria 
a  qui  devèm  el  goig  de  la  existèn¬ 
cia,  de  la  que  formèm  part  en  vida 
y  en  la  que’ns  fondrtm  després  de 
morts,  a  la  que  guarda  les  cendres 
de  nostres  pares  y  els  ayres  que 
respiraran  els  nostres  fills;  a  l’a¬ 
morosa  Mare  santificada  pels  in¬ 
fortunis  y  qu’espera  sa  redempció 
ab  el  preu  de  nostres  sacrificis. 

Tots  plegats,  moguts  sols  pel 
sentiment  de  vida  lliure  de  la  Pa¬ 
tria,  donguemlí  el  goig  d’una  diada 
de  festa  a  Catalunya! 

Perla  «Unió  Catalanista».  Do¬ 
mingo  Martí y  Julià. — Per  la  «Lli¬ 
ga  Regionalista»  y  entitats  adheri¬ 
des,  Albert  Rusinol.  —  Per  «Cata¬ 
lunya  Federal»  y  entitats  adheri¬ 
des,  Miquel  Laporta.—«~Pe\s  Jochs 
Florals  »,  /■’.  Ubacli  y  Vinyeta.  —  Pel  «Centre  Excursionis¬ 
ta*  en  nom  de  l’Excursionisme,  César  A  Torres.  —  Per 
1’  Orfeó  Català»  en  nom  de  tots  els  Orfeons,  Vicens  de 
Moragas.  —  Per  el  «Circol  de  Sant  Lluch»,  Alexandre  dc 
Riquer.  —  Per  el  «Colegi  de  Sant  Jordi»  en  nom  de  totes 
les  escoles  catalanes,  Francisco  Flos  y  Calcat.  —  Per 
I'*  Ateneu  Obrer  del  Districte  Segón»  en  nom  de  tots  els 
Ateneus  Obrers,  Narcís  Fuster  — Per  el  «Centre  Esco¬ 
lar  Catalanista  en  nom  de  totes  les  associacions  escolars, 
Ricart  Sicra. — Per  l’«Associació  de  Lectura  Catalana»  en 
nom  de  totes  les  corporacions  disgregades  ,  Eudalt  So¬ 
ler. 


HIMNE 

CANTAT  PER  TOTS  ELS  NOYS  D ELS  ORFEONS  Y  ESCOLES 


De  l’avuy  ve’l  demà, 
som  la  l/evor,  som  el  gra, 
som  la  cullita  que  vindrà. 

Som  petits,  petits ,  petits 
de  l'alçada  y  de  la  pensa, 
però  obrim  els  cinch  sentits 
a  la  vida  que  comença. 

Som  petits. 

Ja  veureu  quina  ufanor 
quan  els  noys  tornaran  homes: 
ja  veureu  quina  ufanor, 
som  petits  com  la  llevor. 

En  el  nostre  cos  de  noys 
hi  ha  una  sang  que  fa  bullida, 
plena  d' ànsies  y  alegroys 
que’ns  empeny  cap  a  la  vida. 
Som  petits. 

Esbravantla  en  jòchs  y  cants 
creixerem  tots  en  bon’hora,\ 
esbravantla  en  jòchs  y  cauts 
serèm  forts  y  serènt  grans. 

Per  nodrirns  l'enteniment 
cercarem  el  pa  de  l'aula: 
serà  llum  pel  pensament , 
serà  foch  per  la  paraula. 

Som  petits. 


Del  cervell  en  la  fornal 
tota  idea  hi  f ara  calda , 
del  cervell  en  la  fornal 
forjarem  nostre  ideal. 

Obrirem  nostre  esperit 
que  s’abeuri  als  quatre  cayres 
ab  clarors  de  l’infinit 
y  ab  perfums  de  tots  els  ayres. 
Som  petits. 

Y  encendrem  la  voluntat 
ab  la  fe  que  tot  ho  aplana, 
y  encendrem  la  veluntat 
ab  un  clam  de  llibertat. 

Som  petits,  petits ,  petits, 
però  som  una  creixença, 
una  onada  de  delits , 
potsè  una  era  que  comença. 
Som  petits. 

L’era  nova  que  vindrà, 
l’era  nova  que  s'acosta, 
l’era  nova  que  vindrà 
del  reyalme  català. 

De  l’avuy  ve’l  demà, 
som  la  ílevor,  som  el  gra, 
som  la  cullita  que  vindrà. 


Francesch  Matheu 


Tornant  de  la  Festa 


Les  fotografies  que  ilustren  aquest  Suplement  són  degudes  a  nostres  amichs  els  distin- 
o-íts  amateurs  en  Tosenh  Roseh.  en  Tosenh  Roisr  v  en  Tosenh  Canals,  de  Sarrià,  als  qui  re- 

DE  LA  PRESÓ 

Un  manat  gros  de  clavells  rojos,  en  una 
cel·la  de  presó,  potser  no  s’hi  havia  vist 
may  fins  que  ab  l’amich  Pujulà  varem  anar  a 
portarne  un,  per  encàrrech  d’unes  noyes  cu¬ 
banes,  a  n’en  Marcel  Riu,  redactor  de  La 
Tralla ,  empresonat  fa  dies  per  no  esbrinats 
delictes. 

A  n’en  Riu  l’he  conegut  a  la  Presó  Nova; 
vaig  anar  a  n’al  li  a  visitarlo,  y  ara,  fins  quan 
el  trobi  pel  carrer,  lliure  y  alegre, ’m  farà 
l’efecte  de  que’l  guayto,  velat  de  iostre,  per 
entremitj  de  reixes  y  filats  de  ferro ,  tal  com 
l’he  vist  per  primera  volta  ;  perque  hi  ha 
imatges  que  no  s’esvaheixenmay  més,  donchs 

un  cop  vistes  deixen  marca  inesborrable  en 
el  cervell.  Es  com  el  nimbe  lluminós  que’ls 
cristians  veyen  relluhir  entorn  de  les  testes 
dels  seus  martres. 

El  pobre  company  empresonat,  al  rebre  la 
nostra  visita  y  la  de  molts  amichs  que,  sen¬ 
se  saberho’ls  uns  dels  altres,  varem  acoblar- 
nos  aquell  dia  en  el  recinte  dels  perseguits 
per  la  justícia,  el  bon  catalanista,  dich,  se’ns 
mostrava  afectuós  y  parlador  y  desitjava 
aparentar  tranquilitat  en  sa  conversa;  mes 
jo,  que  l’observava  atentament,  sense  perdre 
detall  ,  guaytantlo  fit  a  fit  ,  li  endevinava 
una  mena  de  tristesa  fonda  que’l  trahia,  pu- 
jantli  a  flor  de  llabi  e  inquietantli  els  par- 
pres.  Y  es  que'l  pobre  Riu,  malgrat  les  visi¬ 
tes  dels  companys,  reglamentades  per  ordres 
rigides,  perllongades  dintre  temps  fixos  man¬ 
tinguts  sempre  a  tall  de  quartel,  se  troba  sol 
en  son  hostatge  y  anyora  la  llibertat,  aquesta 
llibertat  preuada  que  gaudeixen  tants  ho¬ 
mes  sense  dret  positiu  y  a  ciència  certa  de 
molts  dels  meteixos  que  dicten  ordres  d’em¬ 
presonaments... 

Si  jo  hagués  pogut  parla rl i  a  cor-obert  a 
n’en  Riu,  li  hauria  dit  al  véurel:  «No  sóu 
pas  sol  qui  estèu  tancat  entre  reixes;  mireu- 
nos  a  tots  els  que  vos  parlèm  ara;  els  ferros 
estàn  entre  vós  y  nosaltres;  ara  som  iguals; 
cors  que  bateguen  y  senten;  ànimes  que 
viuen,  cervells  germans  que  pensen;  el  sér 

de  cada  hu  de  nosaltres,  cos  y  esperit,  a  con¬ 
tribució  dels  ideals  sagrats  de  Catalunya,  ru- 
blerts  d’amor,  essencia  de  la  llibertat  més  pu¬ 
ra;  ideals  massa  grans  pera  enquibirlos  en  cap 
presó  de  la  terra.  Quan  donguin  la  senyal  de 
que  la  entrevista  ha  de  trencarse,  llavors, 
ab  l’adeu  de  despedida  y  l’encoratjador  a  re¬ 
veure ,  sortirèm  de  la  Presó,  mes  vós  no  que- 
darèu  pas  sol,  com  no  hi  heu  estat  pas  en¬ 
cara,  perque  de  tots  nosaltres  y  dels  ger¬ 
mans  de  Patria,  en  vostra  cel·la  hi  campegen 
bocins  d’ànima...)) 

Y  no  es  pas  l’home,  en  Marcel  Riu,  qui 
està  tancat  a  la  Presó:  es  un  nacionalista  ca¬ 
talà  qui  en  aquests  moments  va  arrocegant 
la  càrrega  feixuga,  fent  de  capdevanter  en 
la  penosa  feyna.  Per  això’ns  adonèm  més 
d’ell:  perque  ara  en  lloch  visible  va  treva- 
llant  al  devant  de  tots  nosaltres. 

En  els  demés  parladors,  distribuhits  en 
renglera,  hi  vaig  veure  altres  homes  empre¬ 
sonats  que  també’s  comunicaven  afanyosos 
ab  llurs  parents  y  amichs;  y  me’ls  mirava 
tot  rumiant  quines  menes  de  delictes  devien 
imputàlshi  ,  y  els  compadia  alhora  ,  quan 
tornant  a  n’en  Riu  me  recordava  de  que 
aquest  s’estava  allí  per  estimar  massa  a  nos¬ 
tra  benvolguda  mare  Catalunya. 

Al  sortir  de  la  Presó  vaig  respirar  asede- 
gat  l’ayre  pur  del  carrer,  y  a  mida  que  m'allu¬ 
nyava  de  l’edifici  simètrich  guarnit  de  centi- 
nelles,  anava  rumiant  que  tots  els  que’ns 
considerèm  lliures  y  ens  dihèm  catalanistes, 
estèm  empresonats  també:  en  una  presó  més 
ampla  que  la  Presó  Cel·lular,  molt  més  am¬ 
pla,  però  ab  molts  escarcellers  també;  ab 
desvergonvits  cabos  de  vara;  rodejada  arreu 
de  tropa  ab  l’eyna  de  fer  sang  sempre  a  la 
espatlla.  Els  reclosos  en  aquesta  gran  presó 
ben  sovint  topèm  de  colzes  ab  una  mena  de 
gent  que  tufeja  a  delicte  y  a  vici,  pitjor  que 
molts  dels  que  pateixen  en  la  nova  Presó  de 
Barcelona. 

Els  rebelats  contra  llur  propri  quefe  que’ls 
pagava  ,  afavorits  per  la  sòrt  ,  que  avuy 
rumbegen  galons  llampants  y  manen  severs, 
amatents  sempre  pera  castigar  als  qui  contra 
d’ells  se  rebelin;  el  rich  per  vici,  que  apilota 
diner  y  xucla,  per  Uey  ineludible, ’ls  petits 
capitals  y  mata  les  indústries  modestes  y 
acapara’l  comerç  ideant  trusts  esgarrifosos 
que  anorreen  als  petits  comerciants;  el  juga¬ 


dor  de  bolsa  que  opera  ab  la  mentida  y  l’en¬ 
gany  y  sempre  sobre  segur  s’arrisca,  inicial 
per  les  confidències  dels  peixos  grossos;  els 
que  organisen  ruletes  batejades  ab  altre  nom, 
permeses  y  consentides  tot  l’any,  en  les  que 
no’s  limiten  les  apostes;  els  jutges  y  magis¬ 
trats  que  deixen  decantar  la  balança  de  la 
lley  cap  a  la  banda  ahont  s’hi  apilota  la  mo¬ 
neda;  els  valents  d’ofici  subvencionats  que 
guarden  les  espatlles  de  certs  personatges 
d’upa  y  serveixen  pera  trampejar  el  sufragi... 
Tot  aquest  aixàm  rumbeja  lliurement  pel 
costat  nostre  robantnos  espay,  ayre,  llum... 
y  en  Riu  va  comptant  dies  dintre  la  Presó 
Nova  ab  la  conciencia  ben  néta  de  lo  que 
vol  imputàrseli.  Per  això  fa  l’efecte  de  qu’es- 
tèm  també  empresonats  en  una  presó  molt 
ampla  tots  nosaltres,  al  guaytar  y  conèixer  a 
molts  dels  que’ns  rodegen. 

La  presó  en  que  vivim  els  catalans,  si,  es 
ampla,  molt  ampla;  ab  arbres  y  jardins,  ca¬ 
rrers  de  cases  luxoses  y  pobres,  monuments 
y  fonts,  mar,  planes  y  montanyes...  y  serà 
presó  fins  que  poguém  ferhi  una  bona  es¬ 
combrada....  Avuy  fos  y  demà  festa  1 

J.  Pujol  y  Brull 


FINLANDESES 

PERPETUINA 


om  a  l'hivern;  la  freda 
neu  voleya  per  la  plana 
y  cobreix  els  tolls ,  els 
collets  y  elsgrans llachs 
glaçats,  qu’eren  d’un 
blau  purissim.  Y,  quí 
ho  diria!  vetaquí  que 
surten  de  la  neu,  com  per  encantament,  flors 
exquisides...  Y  aqueixes  flors  són  corones; 
són  corones  de  dol  que  cobreixen  el  panteó 
dels  més  grans  recorts  de  nostre  poble;  y  la 
anyorança  de  nostre  imperial  benefactor  les 
hi  dóna  la  grandesa  d’un  símbol  [pietós . 

Malgrat  això,  eixes  flors  de  dol  no  són  pas 
filles  de  la  nostra  pena'.  Cert  que  hi  vibren 
recances  en  la  llur  ànima,  mes  elles  són 
crescudes  en  el  jardí  de  la  esperança,  y  un 
perfum  de  confiança  en  dies  millors  s’enlay- 
ra  de  llur  càlzer.  Vetaquí  per  què  no’s  glacen 
sobre’l  fret  ull-de-serp,  ni  s’asequen  ni  desa- 

pareixen  sota  la  neu.  Totes  les  nits  noves 
poncelles  surten,  que  floriran  a  l'endemà. 

L’auba  porta  flors  fresques  al  peu  del  mo¬ 
nument,  y  les  d’avuy  se  confonen  ab  les  de 
ahir,  y  un  no  pot  menys  de  recordar  el  foch 
sagrat  qu’en  els  altars  dels  antichs  temples 
despedía  sa  eterna  claror:  el  focb  sagrat  qual 
extinció  predeya  la  disort  y  el  dol  de  la  Pa- 
tria.  Avuy  es  un  foch  de  flors  a  flames  roges, 
blaves  y  grogues,  y  són  les  filles  del  poble 
les  qui,  com  les  vestals  d’altre  temps,  cuy- 
den  d'ell  solicites.  Elles  saben  el  simbol, 
y  temen  que  s’apagui  aqueix  foch  sagrat  tan 
pur.  La  seva  extinció  ,-no  significaria  que  la 
esperança  ha  fugit  del  cor  del  poble? 

No  la  deixèm  apagar,  donchs,  aqueixa  fla¬ 
ma  de  flors;  atiemla  totes  les  nits,  y  a  cada 
aubada  fem  que  tardi  a  esvanirse  son  dolç 
perfum,  d’any  en  any,  fins  que  arribi  el  día 
en  que  tot  torni  a  ésser  com  avans  era.  Que 
ella’ns  recordi  nostra  ditxa  d’altre  temps, 
que’ns  arrebaçaren. 

Portemhi  la  primera  anèmona  de  prima¬ 
vera  y  el  derrer  bruch  de  la  tardor;  cullim 
en  els  nostres  jardins  els  lliris  de  perfums 
persistents;  desvestim  les  nostres  prades  del 
llur  ornament,  y  les  nostres  riveres  de  les 
seves  hermosures;  y  qu’en  les  llargues  vet¬ 
lles  de  l’hivern  cuydi  cadascú,  en  la  finestra 
de  sa  modesta  barraca,  una  flor  imperial;  y 
no’ns  oblidèm,  al  deixar  la  nostra  encontra- 
da,  de  portar  una  toya  flayrosa  pera  oferiria 
a  la  Deesa  de  la  Lley. 

D’aquesta  manera  no  s’afeblirà  la  nostra 
esperança,  ni  el  recort  de  dies  passats  s’es¬ 
borrarà  de  la  nostra  memòria,  ni  nostra  fe 
en  els  dies  millors,  sempre  ferma,  perdrà  res 
de  la  seva  frescor. 

J.  Aho 

Traducció  de  Benet  R.  Barrios. 


LA  SIRENA 

A  ca’n  Salabret  s’hi  hostatjaven  banyistes 
nous.  Eren  arribats  de  totjust  y,  segons 
l'avia,  venien  de  Braçalona: 

— Comediants  de  musica  som  sentit  qu’e- 
ren.  La  jova  gonya  moltes  unces  cantant  als 
trayatos... — 

Y  tota  la  gent  d’aquell  poble— d’aquell  po¬ 
ble  blanch  com  una  gavina,  ajaçat  en  la 
falda  d’una  montanya  plena  de  verdor,  re¬ 
bent  l’halenada  salabrosa  de  la  mar  que  li 
besava’ls  peus  dolçament — varen  saber  per 
l’avia  de  ca’n  Salabret  qui  eren  els  banyistes 
nous. 

La  Trini,  tiple  d’opereta,  era  ben  hermosa: 
de  cabells  rossos  y  ulls  blaus  y  dolços,  com 
una  mar  alegra  y  brunyida;  de  pell  suau  y 
llabis  voluptuosos,  engrescadors,  petoners 
com  ones  mansoyes;  de  cos  cimbrejant,  com 
arbriçó  que's  balanceja  mogut  per  l’oreig  de 
matinada. 

Havia  anat  a  estiuejar  a  n’aquell  poble 
acompanyada  de  la  seva  mamà:  un  lipo  cla¬ 
vat  de  mamà  zarzuelera ,  d’aquelles  mamàs 
sordes,  y  mudes,  y  d’ulls  grossos...  encara 
que’ls  de  la  mamà  de  la  Trini  se  li  oviressin 
apenes  sota’l  front  arrugat. 

Y  abdues  passaven  allí  l’estiu,  anant  a  ba- 
nyarse  cada  dia,  a  quin  objecte  llogaren  una 
caseta  d’aquelles  pintades  de  blau  y  blanch, 
pera  cambiarse  de  roba. 

La  Trini  s’hi  trobava  bé  en  aquell  poble, 
y  això  que  no  veya  papallonejar  entorn  seu 
a  cap  dels  adoradors  que  a  ciutat  invadien 
son  camerino  marejantla  a  copia  de  paraules 
buydes  y  de  flors  d’aquelles  que  massa’s  veu 
que  són...  d’hivernacle:  que  no  hi  han  cres¬ 
cut  a  la  clara  llum  y  a  tots  els  vents,  en  ple¬ 
na  naturalesa... 

La  finestra  de  la  seva  cambra  donava  en¬ 
front  del  mar,  y  els  matins,  al  obriria,  res¬ 
pirava  fort  aquell  ayre  que,  filtrantse  per  tot 
son  cos,  la  rejovenia;  y  contemplant  el  mar 
tan  gran,  tan  encisador,  sentia  un  gran 
anhel,  una  gran  follia  per  barquejar,  per 
anar  endins,  ben  endins  d'aquella  blavor 
que  ovirava.  Y,  ab  un  somris  temptador, 
cada  dia  ho  demanava  a  l’hereu  Salabret  que 
la  portés  lluny,  força  lluny,  fins  allàhont,  al 
tombarse  pera  mirar  la  platja,  la  veya  torna- 
solant,  tota  banyada  en  clarors  d’argenr,  y 
el  poble  li  apareixia  com  una  gavina  blanca 

que  descansés  sobre  una  roca  posada  en 
mitj  de  l’aygua.  , 

Y  l’hereu  Salabret,  sentint  l’aroma  d’a¬ 
quell  cos,  embadalintse  quan  la  ohia  cantar 
ab  aquella  veu  tendra  y  acaricianta  que  li 
feya  aclucar  les  parpelles  com  si  aixi,  refu- 
gint  la  claror,  el  ritme  li  entrés  més  al  fons 
de  rànima...  no  li  negava  may  res:  tota  ella 
era  un  atractiu  que’l  movia  a  complàurela  en 
tot  lo  que’ls  seus  llabions  pidolaven. 

Y  un  día  la  Trini  s’adonà  de  que  l’hereu 
Salabret  la  estimava,  y  dintre  seu  hi  apuntà 
un  desitj...  un  desitj  de  dòna  coqueta  envers 
aquell  xicot  torrat  de  cara,  de  cabells  negres 
y  ulls  de  foch,  quina  còrpora  ferrenya  era 
presa  d’un  intens  tremolor  cada  cop  que  pera 
saltar  de  la  barca  havia  de  donarli  la  mà. 
Gosava  la  Trini  veyentlo  glatir  en  tanta  de 
manera,  y  per  sa  part  se’n  mitj  enamorà, 
ab  un  amor  qtie  no  havia  sentit  may  per  cap 
dels  senyors  que  a  ciutat  la  galantejaven  ca¬ 
rregats  d’anells,  perfumats,  habil lats  sempre 
a  l’última  moda  ... 

Y  aquell  amor  cresqué;  y,  per  primer  cop, 
la  Trini  senti  vibrar  en  son  cor  la  passió 
exuberant,  la  vida  plena. 

— Escolta,  Salabret, — li  feu  manyagosa- 
ment,  en  una  d’aquelles  vetlles  d’estiu  que 
passaven  a  la  platja  gaudint  la  frescor  de  la 
sorra: — M’agradaria  barquejar  de  nit,  en  una 
nit  com  aquesta,  tan  hermosa... 

— Com  vulla — feu  ell,  ple  de  goig,  enver- 
mellintse  com  sempre  que  la  Trini  li  clavava 
la  mirada.  Y  corregué  a  desamarrar  la  barca, 
y  a  posar  un  coixi  al  banch  de  popa  pera  que 
hi  segués  la  Trini. 

Aquesta  se  li  agafà  del  braç,  estrenyentli 
suaument,  ab  alegria  infantivola. 

—Quina  nit  més  hermosa!  Anirém  lluny, 
força  lluny!... 

— Allà  hont  vostè  vulla. — 

La  Trini  rebé  la  resposta  ab  agrahiment, 
clavantli  una  mirada  fonda. 

Y  els  rems  s’enfonsaren  en  l’aygua,  y  sa  re¬ 
mor  torbà  la  solemnial  quietut  d'aquella  nit 
d’estiu.  La  barca  (una  barca  tota  blanca)  anà 
endins,  endins,  y  ab  els  escumalls  que’s  rin- 
xolaven  espetegant  al  cop  planer  dels  rems, 
semblava  un  cigne  que’s  passegés  per  un 
llach  ab  majestat  senyoria!. 

L’hereu  Salabret  bogava  ab  força,  pitre- 
jant  ferm  a  cada  remada,  tot  guaytantse  com 


encisat  a  la  Trini,  que  també  l’esguardava 
bo  y  desplegant  aquells  llabis  voluptuosos, 
engrescadors,  petoners... 

La  nit  era  immensament  bella,  ideal,  y  con¬ 
vidava  a  somniar.  L’aygua  onejava  condor- 
mida,  movent  la  barca  d’una  manera  suau, 
com  la  mà  d’una  mare  somòu  el  breçol  d’un 
infant.  El  cel,  d’un  blau  fosch,  era  brodat  de 
milers  de  puntets  d’argent,  que  s’espitllaren 
en  les  aygües  fins  que,  arràn  del  mar,  sorti  la 
lluna  y  s’enlayrà  lentament  per  l'infinit. .. 

En  Salabret  havia  parat  de  bogar,  y  els 
rems  restaven  dins  de  l’aygua  quiets,  sens 
una  mà  que’ls  impulsés...  Ni  la  remor  més 
lleu  profanava  la  solitut  placèvola  d’aquell 
vespre  ple  d’evocacions  maravelloses. 

La  Trini,  sentint  dins  la  seva  ànima  un 
anhel  desconegut,  un  gran  afany  d’estimar  y 
ésser  estimada,  inconscientment  començà  a 
entonar  un  cant  dels  molts  qu’ella  sabia... 
un  que  feya  temps,  molt  temps  que  no  havia 
entonat:  y  baix,  baixet,  delicadament,  taral- 
lejà  una  melodia  del  Lohengrin. 

Y  en  Salabret  senti  que  s’apoderava  d’ell 
un  èxtasis  ubriacador.  No  escoltava  sols  de- 
vant  d’ell  el  cant  dolç  y  manyach:  el  sentia 
per  arreu  fentli  frisar  l’ànima,  talment  com 
nostres  ulls,  quan  els  apartèm  de  l’esclat  en- 
lluhernador  d’una  gran  foguera,  veuen,  arreu 
que  mirin,  innúmeres  taques  de  foch... 

Adonantse  de  la  muda  delectació  de  l’he¬ 
reu  Salabret,  la  Trini  parà  de  cantar  y,  en 
un  impuls  que  hauria  intentat  resistir  deba¬ 
des,  li  passà’ls  braços  pel  coll,  y  li  estrenyé’l 
front  contra  son  pit,  y  li  besà’ls  ulls,  el 
front,  els  llabis... 

Y  ell  s’abandonà  totalment  en  aquell  breç 
de  roses...  Era  la  primera  hora  voluptuosa 
que  may  havia  gosat,  y  era  la  primera  voita 
que  tenia  una  dòna  als  braços,  ell  que  no 
n’havia  vista  may  cap  de  dòna  hermosa... 
•••  ...  •  •  /  ...  •.. 

L’endemà  al  mati  tots  els  pescadors  jura¬ 
ven  haver  vist  y  sentit  a  la  Sirena. 

— Ho  juri,  ho  juri! — feya’l  més  vell. — May 
la  som  sentida  tan  clara,  ni  la  som  vista  tan 
d’aprop.  Anava  tota  blanca,  ab  la  cabellera 
estesa,  y  cantava  d’una  manera  més  dolça, 
més  dolça... — 

L’hereu  Salabret,  lluny  d’aquelles  conver¬ 
ses,  s’estava  en  la  seva  barca  pintanthi  un 
nom:  «Trini».  —  Lluís  Manau  y  Avellanet 

LES  POESÍES  DE 
VÍCTOR  CATALÀ  (0 

Escriure  y  infondre  una  personalitat  a  lo 
escrit,  es  sens  dubte’l  fi  artistich  al  qual 
s’arriba  únicament  mercès  a  poderoses  apti- 
tuts  de  l’escriptor  y  vencent  la  resistència  del 
llenguatge,  el  qual  es  en  això  equivalent  al 
bloclj.  de  marbre  de  l’esculptor  y  a  la  tela  del 
qui  pinta.  Y  aixi  com  veyém  sovint  en  es- 
culptura  y  en  pintura  un  art  acadèmich.  co¬ 
rrectament  fret,  irreprotxable,  semblant  a 
crisàlida  incapaça  d’esbategar  a  l'impuls 
d’una  vida  interna  insuficient,  també  entre 
les  obres  de  molts  qu’escriuen  remarquèm 
la  carència  d’emoció,  ja  perque  l’autor  no  ha 
sentida  l’obra  prou  intensament,  o  ja  perque 
ses  facultats  no  han  pogut  vèncer  ta  inèrcia 
queia  primera  matèria  oposa,  adhuch  .als 
qui  coneixen  l’art  d’emmotllaria  a  la  idea, 
sens  arribar  al  grau  de  calor  necessari  pera 
sublimaria  deixantla  convertida  en  crestalli- 
sació  d'un  temperament. 

Això,  en  síntesis,  es  la  deducció  qu’hem 
treta  de  la  lectura  dels  últims  llibres  de  Víc¬ 
tor  Català  en  els  quals  vibra  potenta  una 
personalitat  artística  de  la  que  a  Catalunya 
potser  no’n  trobaríem  altre  exemple;  ves  na¬ 
tural  que’ns  referim  especialment  a  la  novela 
Solitut,  de  la  qual  la  circumstanciadeformar 
part  de  la  Biblioteca  d’aquest  periòdich  y 
essent  costum  seguida  en  ell  la  de  deixar 
lliure  camp  a  la  crítica  de  fòra  en  tot  allò 
que  ab  sa  redacció  o  administració’s  relacio¬ 
ni,  ha  fet  que  deixessim  d’ocupàrnosen.  Mes 
incidentalment,  hem  cregut  haver  d’expres¬ 
sar  una  opinió  que  pensèm  desenrotllar  al 
ocuparnos  d’altre  llibre  del  propri  autor  vin¬ 
gut  a  la  nostra  redacció. 

Llibre  Blanch  — Policromi  —  Triptich  es  el 
triple  titul  d’aytal  llibre,  o  millor  el  titul 
respectiu  de  les  tres  parts  en  que’s  reparteix 
dit  llibre.  Se  tracta  d’un  llibre  de  poesies,  y 
hem  de  fer  constar  que  no  esperàvem  pas 
trobar  en  ell  íntegrament  la  impressió  d’una 
personalitat  literaria  com  en  les  obres  en  pro¬ 
sa  de  Víctor  Català  de  que  hem  fet  mèrit 
suara. 

Pensàvem  per  endevant  que  la  forma  poè¬ 
tica,  ab  ses  dificultats  de  ritme  y  rima,  ha¬ 
via  de  dificultar,  més  encara  que  la  prosa,  la 
transfusió  de  la  emoció  inicial  que  mou  la 
ploma  en  mans  de  l’escriptor.  Nosaltres  hem 
desconfiat  sempre  de  les  improvisacions  poè¬ 
tiques:  hem  cregut  sempre  que’l  vers  suposa 
un  trevall  de  llima  considerable  relativament, 
fins  quan  la  traça  de  l’autor  es  tal  que  arriba 
a  semblar  producte  espontani  de  sa  inspira¬ 
ció  lo  qu’en  forma  poética’ns  tramet... 

Res  d’això  sembla  veritat  tractantse  de 


(i)  Llibre  Blanch — Policromi — Tríplich  i  vol.  de 
176  pàg.  llustració  Catalana.  Barcelona  1905. 

Víctor  Català.  Si  la  resistència  ha  estat  ma¬ 
jor,  major  déu  haver  estat  l’esforç,  y  el  resul¬ 
tat  es  el  meteix,  perque  la  personalitat  que 
en  Solitut  apareix  com  una  grapa  vigorosa 
que  ha  donat  torma  als  capítuls  de  la  novela, 
es  la  meteixa  que  resurt  de  les  composicions 
del  nou  llibre  de  poesies,  sobre  tot  en  el  Po¬ 
licromi,  qu’es  lo  més  personal  de  dit  llibre. 

Llibre  Blanch  es  una  serie  de  restitucions 
poètiques  del  sigle  de  Lluís  XVI,  a  faysó  de 
tapiços  dels  gobelins  ab  escenes  a  lo  VVa- 
teau,  a  lo  Lancret,  a  lo  Fragonard.  Hi  ha  en 
totes  les  composicions  qu’en  nombre  d’onze 
componen  el  Llibre  Blanch  un  primer  element 
d’estudiada  frevolitat,  recurs  empleat  per 
l’autor  pera  fer  més  punyenta  la  ironia  qu’en- 
clouen.  Són  ademès  les  poesies  d’aquesta 
secció,  aquelles  en  que’l  poeta  sembla  ha- 
verse  preocupat  més  de  la  forma,  sens  aque¬ 
lles  genials  incorreccions  de  les  quals  se’n 
troba  més  d’un  exemple  en  la  segona  part. 

Policromi  es  el  titul  genèrich  d’aquesta 
secció  del  llibre,  compost  de  poesies  sobre 
temes  molt  diversos.  Aquí’s  troba  aquella 
prodigiosa  Oca  blanca ,  més  admirable  encara 
per  la  intenció  que  per  la  originalitat,  tot  y 
essent  tan  original.  Les  flors  primeres,  Com¬ 
bregar,  Tardor,  La  verge  vella ,  Losmendicanls, 
Les  dònes  xorques,  pera  no  citaries  totes,  són 
notes  d’un  humanisme  corprenedor;  deixen 
una  impressió  intensa  per  quant  són  aspec¬ 
tes  generalment  ombrívols  de  la  societat  en 
que  vivim,  y  gens  modificables  de  segur, 
puig  sense  trevall  podrien  ferse  extensius  a 
tota  societat  haguda  0  per  haver  com  patri¬ 
moni  inalienable  de  la  humanitat.  Per  això 
en  aquestes  poesies  Víctor  Català’s  limita  a 
fer  lo  que  vulgarment  se  diu  posar  el  dit  a  la 
llaga ,  mes  pera  res  cau  en  el  defecte  comu 
als  doctrinaristes  de  deixar  entreveure  solu¬ 
cions  apriorístiques,  convençut  de  que  són 
problemes  que  no  tenen  solució  y  en  els 
quals  el  poeta  no  té  res  més  a  ferhi  qu’ex- 
trauren  la  emoció. 

Finalment  Triptich  són  tres  poesies  que 
haurien  pogut  perfectament  haver  estat  in¬ 
closes  en  la  secció  anterior,  entre  les  quals 
la  que’s  titula  Les  Màquines  podria  servir  de 
contrapartida  a  les  moltes  ocasions  en  que 
se’ns  han  fet  veure  la  gent  de  mar  com  sa¬ 
cerdots  conscients  de  la  natura  y  adoradors 
dels  variats  aspectes  que  ofereix  l’element  ab 
el  quin  breguen.  Lo  que  hi  ha  es  que,  tant 
en  aquest  cas  com  en  tots  els  demés  per  l’es¬ 
til,  l’Habitut  mata  en  l’hom  les  facultats  ad¬ 
miratives.  Cal  ésser  un  poeta  pera  fer  reviure 
en  la  imaginació  les  impressions  grises  y 
planes  que  va  deixant  en  capes  successives 
la  conquesta  del  nostre  pa  de  cada  dia.  El 
trevall,  que  ha  estat  presentat  com  a  palanca 
de  la  redempció  de  l’home,  ho  es  no  més 
desde'l  punt  de  vista  econòmich  y  social; 
mes  per  lo  que  toca  a  lo  demés  caldria  veure 
els  efectes  que  l’usdefruyt  llibeFrim  de  la 

naturalesa  produeix  en  l’ésser  lliure  en  ses 
encarnacions  successives  de  Isaac  Laquedem, 
el  juheu  errant,  d  En  Misèria ,  y  de  L'Un- 

git... 

En  resúm,  les  poesies  de  Victor  Català 
mostren  a  travers  de  la  forma  poètica  la  me- 
teixa  intensa  emoció  de  les  obres  en  prosa 
de  l’autor  y,  per  lo  meteix  que  duhen  tot  un 
món  d’aventatge  a  les  de  flors  y  violes  que 
vegeren  produhir  els  temps-jadis,  venen  a 
representar  dignament  dins  de  les  lletres  ca¬ 
talanes  la  tendencia  poètica  moderna  de  la 
que’n  són  una  triada  mostra,  per  lo  que  no 
dubtém  en  recomanar  el  nou  llibre  als  qui 
segueixen  ab  interès  l'espandiment  literari 
de  la  nostra  terra. 

R.  Miquel  y  Planas 


ESPERANTO 

«La  Langue  Bleue». 

Altres  noms  d’inventors  de  llengües 
internacionals. 

La  Llengua  Blava ,  color  del  cel  que  plana 
sobre  nostre  eternament  indiferent  a  les  pe¬ 
titeses  de  la  terra,  o  llengua  B.  inicial  del 
nom  del  seu  autor  Lleó  Bollack,  es  una  de 
les  modernament  aparegudes.  (París,  1900). 

No’s  té  d’ella  gayrebé  cap  noticia;  una 
rara  casualitat  ha  portat  a  les  meves  mans 
els  dos  volums  en  que  l'autor  explica  sa  teo¬ 
ria,  no  sense  necessitar  més  de  400  pàgines 
4.rt  major.  El  bon  amich  Palou,  inteligent 
corrector  de  probes  de  ca’n  Giró,  trobantse  a 
Paris  el  1900  fent  de  son  ofici,  tingué  ocasió 
de  corretgir  les  probes  d’aquells  volums.  Ell 
ha  sigut  qui  me’ls  ha  proporcionat.  Jo  vaig 
a  ferne  una  lleugera  crítica  pera  que’ls  llegi¬ 
dors  de  Joventut  ne  tinguin  coneixement. 

La  llengua  B.  no  es  pràctica,  ni  reporta  la 
majoria  de  les  ventatges  que  l’autor  enu¬ 
mera.  El  meteix  Lleó  Bollack  fa  constar  que 
la  llengua  internacional  no  déu  ésser  literà¬ 
ria,  que  ha  de  limitarse  a  servir  d’instrument 
a  les  necessitats  més  apremiants  de  la  vida, 
y  que  les  obres  literàries  deuen  conèixers 
pels  originals  o  per  les  traduccions  a  l’idioma 
propri  que  d’elles  se  facin.  Això  sols  ens 
hauria  invitat  a  no  parlarne,  pera  no  malgas¬ 
tar  un  temps  preciós  que  podiem  haver  em¬ 
pleat  en  el  perfeccionament  de  l’estudi  de 
l’ Esperanto ,  llengua  en  la  qu’existeixen  ja 
traduccions  de  YHamlet  y  la  Iliada  qu’en 
res  traeixen  als  originals.  Però  com  sia 
que  l’autor  condempna  Y Esperanto  repetides 
vegades  en  sos  llibres,  no  estarà  de  més  fer 
veure'ls  errors  en  que  incorre  posant  en  pa- 
rangó’ls  dos  idiomes,  lo  que  de  pas  donarà 
a  conèixer  llur  estructura. 

De  moment,  la  llengua  B.  redueix  l’alfabet 
a  19  signes,  un  dels  quins  es  un  signe  nou 


(q)  (1 )  quin  só  es  el  següent:  txe.  Això,  que  a 
primera  vista  sembla  una  ventatja  y  com  a 
tal  ens  ho  presenta  l’autor,  no  ho  resulta  es¬ 
tudiat  a  fons.  La  supressió  dels  sons  molls 
(ge,  je,  xe,  etc.),  no  lliura  de  cap  dificultat. 
Tots  els  pobles  aris  els  posseeixen.  Sols  els 
espanyols  troben  en  ells  una  mica  d’entre- 
banch,  que  ab  un  poch  d’atenció  solventen 
tot  seguit.  No  té  lògica,  donchs,  la  supressió 
d’aquells  sons,  molt  menys  tenint  en  compte 
que  l’autor  sols  se  proposa  que’l  seu  idioma 
pugui  ésser  usat  pels  pobles  aris.’’ 

Malgrat  l’afirmació  de  l’autor  de  que  sa 
llengua  està  construhida  obehint  a  tots  els 
procediments  fins  a  l’actualitat  seguits  pels 
altres  autors,  sa  llengua  es  més  que  altra 
cosa  filosòfica,  purament  imaginativa,  que 
no  té  pera  res  en  compte  l’esperit  de  construc¬ 
ció  de  cap  idioma  nacional.  Així  com  en  Es¬ 
peranto  veyèm  que  la  construcció  obeheix  a 
lo  més  lògich,  racional  y  fàcil  de  tots  els 
idiomes,  -en  la  llengua  B.  obeheix  solsament 
a  una  idea  preconcebuda  per  l’autor. 

Aixi  ens  trobèm,  per  exemple,  ja  a  son  co- 
menç  ab  una  modificació  total  de  les  parts 
de  la  oració. 

Confesso  que  després  del  detingut  estudi 
que  n’he  fet  no  puch  recordar  ab  facilitat  cap 
de  les  seves  regles:  tan  confoses  y  enreves¬ 
sades  són.  Suposa  l’autor  al  primer  home, 
Adàm,  despertantse  a  la  vida  ab  el  cervell 
verge  de  tota  impressió,  y  diu:  lo  primer  que 
farà,  serà  un  crit.  Primera  part  de  la  oració: 
la  interjecció.  Tot  seguit  un  grupo  d’idees 
vagues  se  formarà  en  son  esperit:  interroga¬ 
cions ,  afirmacions ,  subordinacions ,  idees  de 
contraris,  d'inferioritat  ,  etc.  Segona  part: 
els  mots-cadres  0  gestes  orals.  Pera  no  ésser 
pesat  nomenaré  solsament  les  altres  parts: 
Conectius,  Designatius,  Noms  y  nombres , 
Verbs,  Atributius  y  Modificalius.  Les  quatre 
derreres  formen  la  segona  categoria  qu’ell  no¬ 
mena  Mots  precisos ,  els  quins  són  sempre 
llarchs,  així  com  els  de  la  primera,  nomenats 
Mols  vagos,  són  sempre  curts.  Se  veu  tot  se¬ 
guit  ab  aquesta  sola  enunciació  de  longitut 
de  sons  donant  valor  gramatical,  un  gran 
error  y  una  causa  de  confusió  tal,  que’l  me¬ 
teix  autor  se  veu  obligat,  pera  solucionaria, 
a  recomanar  al  final  de  sa  teoria,  que  al  par¬ 
lar  son  idioma’s  faci  una  petita  pausa  a 
cada  paraula  y  una  pausa  més  llarga  al  final 
de  cada  oració.  Quina  traba  més  amohinadora 
y  enutjosa!  Quina  manca  de  sonoritat,  si  s’ha 
de  fer  lo  que  també  mana  l’autor,  això  es: 
que’s  martellegi  cada  silaba,  pera  que  l’ac¬ 
cent  caygui  en  totes  y  en  cap,  pera  que  les 
paraules  sien  opaques  0  matesl 

Anèm  a  la  comparació  ab  YEsperanto. 

Malgrat  l’autor  Bollack  opini  ésser  son 
idioma  més  fàcil,  la  constatació’ns  probarà 
que  no  es  certa  sa  afirmació. 

(1)  Una  h  al  revés. 

Plural  dels  noms:  En  la  llengua  B.  el  plu¬ 
ral  dels  noms  se  fa  ab  la  u  afegintla  a  la  fi 
dels  mots.  No  totes  les  parts  de  la  oració  fan 
el  plural  igualment.  En  Esperanto  se  fa  ab 
la  j  (y)  d’igual  manera  pera  totes  les  parts  de 
la  oració  que  prenen  plural. 

Femení:  En  la  llengua  B.  se  fa  ab  la  u  pre- 
fixantla,  això  es,  posantla  al  devant  dels 
noms.  En  Esperanto, 's  fa  subfixant  la  partí¬ 
cula  in  després  de  l’arrel.  Se  veu  tot  seguit 
una  major  facilitat  de  retenció  en  la  memò¬ 
ria  a  favor  del  derrer  llenguatge,  per  la  clara 
rahó  de  que  res  se  presta  tant  a  confusió  com 
la  igualtat  de  sons. 

La  u  servint  pera’l  plural  al  final,  pera’l 
femení  al  començ  y  pera  altres. usos  com  el 
d’unió  de  paraules  compostes,  no  es  més  que 
un  motiu  de  confusió.  Es  ben  bé  cert  qu’en 
totes  les  coses  del  món  no  es  pas  la  unitat 
el  camí  de  la  senzillesa! 

Però  hi  ha  més  encara.  En  Esperanto  sols 
hi  ha  una  classe  de  femení:  el  de  sexe.  En  la 
llengua  B .,  a  més  del  masculí,  del  neutre  y 
del  femení  que  queda  indicat,  hi  ha’l  feme¬ 
ní  nomenat  per  l’autor  de  civilisació ,  que’sfa 
ab  el  sufixe  in,  y  el  femení  de  30  noms  indi¬ 
cadors  de  situació  humana,  familiar  0  relació 
social,  que’s  fa  ab  mots  diferents  dels  mascu¬ 
lins.  No  queda  cap  classe  de  dubte  sobre 
quina  de  les  dues  llengües  té’l  femení  més 
fàcil  de  recordar.  Si  dihém  al  més  profà  en 
matèria  de  gramàtica:  en  Esperanto  tot  lo 
que  no  té  sexe  femení  masculí  es  neutre  y  el 
femení’s  fa  afegint  al  masculí  (qu’es  igual 
que’l  neutre)  la  partícula  in;  y  després  li 
dihém:  en  la  llengua  B.  tot  lo  que  no  iè  sexe 
masculí,  es  neutre  0  femení,  y  aquest  se  fa 
quan  es  natural  prefixant  la  u  al  masculí, 
quan  es  de  civilisació  (!)  (exemples:  empera- 
dora,  princesa,  la  dóna  del  flequer...)  ab  el 
sufixe  in,  y  quan  es  femení  humà,  familiar  0 
social  ab  un  mot  diferent,  suposèm  qu’en  lo 
que’s  refereix  a  l 'Esperanto' ns  haurà  entès 
y  en  lo  que’s  refereix  a  la  llengua  B.  s’haurà 
quedat  completament  com  avans  d’expli- 
carli. 

Deixant  tota  altra  part  de  la  oració  y  avans 
de  passar  àl  verb,  donaré  una  lleugera  idea 
de  la  nomenada  Règle  de  la  Marguerite,  pera 
fer  veure  una  de  les  grans  contradiccions  en 
que  l’autor  incorre  al  criticar  Y Esperanto. 

La  dita  regla  es  la  següent:  Recordant  les 
paraules  que's  diuen  al  arrencar  pètals  de 
aquella  flor:  gens,  una  mica ,  molt,  ab  passió, 
respostes  al  tm  estima?  (pregunta  ridícula  que 
fa  en  aquest  món  gayre  bé  tothom:  l’enamo¬ 
rat  per  la  enamorada,  la  mare  pel  fill,  l’ar¬ 
tista  pel  públich,  el  politich  per  !a  mas¬ 
sa...  etc.),  y  substituhint  algebraicament 
les  paraules  per  lletres  (  vocals  )  que  facin 
l’ofici  d'interjeccions,  se  lindràn  uns  sfixes 
qu’enriquiràn  el  llenguatge,  En  efecte: 


a  —  significa  res... 

0  —  »  una  mica 


e  — 
i  — 


0  manque 
0  doute,  aver- 
tissemenl 

molt  0  exuberance 

apassionadament  0  paroxysme 


Donchs  aplicant  la  Règle  de  la  Marguerite 
a  la  paraula  lov,  amor,  s’obtindràn  els  mots 
següents: 


alov...  manque- amour... 
olov...  avertissement-amour... 
elov...  exuberance-amour... 
ilov...  paroxysme- amour ... 


0  indiference 
0  penchant 
0  passion 
0  idolatne 


Ab  aquesta  regla  y  altres  terminacions,  ab 
un  sol  mot  se  poden  formar  72  formes  ab 
significació  precisa. 

No’s  pot  negar  lo  enginyós  del  sistema, 
péró  son  autor  se  veuria  compromès  si  s’ha¬ 
gués  de  defensar  de  l’atach  qu’ell  meteix  di¬ 
rigeix  sense  rahó  (com  se  veurà)  a  YEspe- 
ranto  en  lo  que’s  refereix  als  afixes,  y  si  ens 
hagués  de  refutar  nostra  opinió  de  que  son 
sistema  es  solsament  filosòfich  0  imaginatiu, 
al  pas  que’l  del  doctor  Zamenhof  es  lògich 
y  racional.  Esbrinemho: 

En  Esperanto'  1  sufixe  ar  vol  dir  conjunt, 
y  la  terminació  o  caracterisa  tot  nom  subs¬ 
tantiu. 

Donchs  bé,  de  slup,  arrel  d’esgrahó,  se  fan 
els  substantius  s/r//o-esgrahó,  y  stuparo-esca.- 
la  (conjunt  d’esgrahons). 

Veyàm  lo  que’n  diu  en  Lleó  Bollack:  «Pera 
dir  «escala»  cal  conèixer  l’arrel  slup  (que  ab 
la  o  final  vol  dir  esgrahó  ( marche  du  échelon ), 
pensar  en  un  afixe  ar  que  significa  «colecció, 
conjunt  de  coses»,  afegir  aquest  sufixe  a 
l’arrel  slup,  pera  obtindré  stupar,  y  juntarhi 
la  o  dels  substantius.  Llavors  s’obté  un  mot 
que  demà,  segons  el  vocabulari,  significarà 
escala  (0  echélle!)  però  qu’en  realitat  vol  dir 
«conjunt,  colecció  d’esgrahons». 

«Donchs  per’alguns  la  paraula  «  escala  » 
pot  no  despertar  la  idea  d’«una  colecció  d’es- 
grahons»  sinó  tenir  com  imatge  en  el  pensa¬ 
ment  «allò  que  permet  pujar  0  baixar  en 
una  casa»  sense  que  la  noció  d 'esgrahó  sia 
present  a  l’esperit...  » 

«iNo  es  més  fàcil  —  afegeix  després  d’al¬ 
guns  paragrafs  més  —  ja  que  aquest  mot 
s’usa  en  tots  els  instants  de  la  vida,  tenir 
pera  expressar  la  noció  «escala»  una  paraula 
simple  sense  buscar  la  manera  d’enredar  les 
idees  y  carregar  la  memòria  ab  un  trevall 
quasi  sobrehumà  com  ho  es  la  busca  de  cau¬ 
ses  y  efectes?» 

La  resposta  no  pot  ésser  més  fàcil.  Si,  té 
rahó;  però  la  paraula  simple  la  té  Y Espe¬ 
ranto  y  la  pot  trobar  en  el  diccionari:  es 
aquesta:  stuparo.  Usila  en  Bollack  com  a  tal 
sense  preocuparse  de  si  es  composta  0  no,  y 
tindrà  lo  que  desitja.  Tant  costa  apendres  de 
memòria  aquesta  com  un’altra.  Si  jo  dich  al 

senyor  Bollack  ustuparo  vol  dir  escala»,  sens 
explicarhi  el  valor  de  ar  y  de  o,  <;a  què  queda 
reduhida  sa  objecció? 

Però  {pot  acceptarse  la  pueril  objecció  de 
part  de  qui  dóna  a  la  a  la  significació  de 
mancament ,  y  de  la  manca  d'amor  ne  de¬ 
dueix  la  indiferència?  íNo  pot  pensar  algú 
també  que  manca  d’amor  vol  dir  odi,  o  des- 
preci ,  o  desconeixement?  ^No  pot  algú  pensar 
que  paroxisme  d’amor  vol  dir  erotisme  en- 
lloch  d'idolatria ? 

Però  <;còm  pot  ocórrerseü,  a  qui  fa  una- 
llengua  ab  afixes,  qualificar  de  exercicis  maie- 
màtichs  els  d’una  llengua  que  sols  n’usa 
uns  35?  (No  es  això  mentar  la  soga  en  casa 
del  ahorcado?  ^Quina  força  d’argumentació 
pot  tenir  en  aquesta  matèria  l’autor  d’una 
regla  com  la  de  la  Marguerite ,  que  permet  de- 
duhir  d’un  mot  7-2  paraules?  M’apar  qu’es 
obvi  insistir  sobre  aquest  punt. 

Passém  al  verb.  En  llengua  B.  el  verb  no 
varia  en  el  modo  ni  en  la  persona.  Sols  va¬ 
ria  en  l’estàt  natural  en  quant  al  temps ;  y  en 
l’estat  formal  sofreix  les  variacions  d'ante¬ 
rioritat,  passivitat  y  margueritació. 

No  té  modo  condicional.  Els  seus  modos 
són: 

Infinitiu  :  ausencia  de  tot  mot  subjecte. 
Indicatiu:  presencia  d’un  pronom  personal 
en  nominatiu. 

Exclamatiu:  presencia  d’un  pronóm  perso¬ 
nal  en  vocaliu. 

Subordinat  :  presencia  d’un  dels  mois-cadres 
ku  0  knu  colocats  entre  la  preposició  prin¬ 
cipal  y  la  subordinada. 

Per  aquest  estil,  y  acceptant  després  un 
temps  nou,  que  inclòu  juntament  el  passat,  el 
present  y  l’avenir,  nomenat  l’etern,  continúa 
l’autor  explicant  la  conjugació  en  pàgines  y 
més  pàgines  plenes  de  quadros  de  conjuga¬ 
ció  y  de  variants.  Vegis  com  a  mostra  una 
petita  indicació  de  V exclamatiu :(( Si  el  subjecte 
del  verb  es  un  «om,  cal  usar  en  aquest  cas 
un  personal  0  vocaliu  després  d’aquest  nom. 
La  frase  man  komo  ,  vol  dir  «l’home  ve». 
Si’s  vol  interpelar  a  algú  y  dir:  «home!  vina!» 
caldrà  traduhir:  man  et  komo,  es  dir:  «Home! 
tu!  vina!)) 

Vèginse  totes  les  regles  del  verb  en  Espe¬ 
ranto,  pera  que  judiqui  el  lector,  sense  que 
jo  hi  faci  cap  comentari. 

Infinitiu. :  Termina  en  i.  —  Ami.  —  Amar. 
Indicatiu  Present.— 

Termina  en  as  pe¬ 
ra  totes  les  perso- 


nes  y  temps: 

Mi 

amas- 

-Jo  aymo 

Vi 

» 

Tu  aymes 

Si 

» 

Ell  ayma 

Ni 

» 

etc. 

Vi 

» 

Hi 

» 

Passat. :  Termina  en  is.  —  Mi  amis. — Jo  ay- 
mava  0  he  aymat,  etc.,  etc.,  etc.,  etc. 


Futur.:  Termina  en  os.  —  Mi  amos.  —  Jo  es¬ 
timaré,  etc.,  etc.,  etc.,  etc. 

Condicional:  Termina  en  us.  —  Mi  amus. — 

Jo  amaria,  etc.,  etc. 

Imperatiu-Subjuntiu :  Termina  en  u. — 

Vi  amu.  —  Ama 
Ni  amu.  —  Amèm 
etc.  etc. 

No  hi  ha  cap  variant  ni  cap  verb  irregular. 

No  crech  necessari  haver  d’insistir  més 
pera  demostrar  que,  comparada  ab  l'Espe¬ 
ranto,  la  llengua  B.  no’ns  ofereix  cap  punt 
de  ventatja  y  sí  gran  confusió. 

La  comparació  que  ab  noms  y  verbs  hem 
fet,  podríem  seguir  fentla  ab  les  demés  parts 
de  la  oració.  Perque  en  Lleó  Bollack  pot  ha¬ 
ver  modificat  la  gramàtica  classificant  els 
mots  en  parts  que  tenen  noms  estranys  als 
corrents  y  originals,  però’ls  mots  els  ha  ha¬ 
gut  de  conservar,  y  ha  d’usar  els  pronoms, 
els  possessius,  els  cardinals,  els  ordinals,  els 
adverbis,  etc.,  com  necessàriament  exigeixen 
els  idiomes.  Ens  fa  ab  això  l’efecte  d’aquells 
revolucionaris  que’s  fan  la  reflexió  següent: 
«Es  inconcebible  que  hi  hagi  un  home  no¬ 
menat  Rey,  que’ns  mani  a  tots;  cal  cambiarli 
el  nom.»  Y’s  deixen  matar  pera  que’s  ano¬ 
meni  a  qui  mana:  President,  0  cosa  sem¬ 
blant. 

O  bé,  també, fa  com  aquells  altres  que,  con¬ 
vençuts  de  que  la  Justícia  es  una  Injustícia, 
se’n  van  a  llur  casa  satisfets  d’haver  creat  el 
tribunal  del  Jurat. 

En  Lleó  Bollack  no  modifica  en  res  les 
parts  de  la  oració:  lo  que  fa  es  barrejaries  y 
donàrleshi  noms  diferents. 

En  resúm,  donchs:  la  llengua  Bleue  es  pu¬ 
rament  convencional,  es  imcompleta,  com¬ 
plicada,  y,  mercès  a  ses  innovacions  gramati¬ 
cals,  sumament  difícil  d’apendre;  al  pas  que 
V Esperanto  té  solsament  12  regles  gramati¬ 
cals  que  poden  ésser  apreses  ab  la  sola  enun¬ 
ciació  per  una  persona  versada  en  gramàtica 
en  10  minuts,  y  en  una  hora  per  qui  descone¬ 
gui  completament  tot  idioma,  fins  el  propri, 
gramaticalment. 

Si  han,  donchs,  de  posar  l’una  devant  de 
l’altra  pera  escullirne  una  — com  pot  molt  bé 
succehir  en  el  Congrés  Internacional  que 
pròximament  tindrà  lloch  a  Boulo gne  sur-mer 
pera  triar  una  llengua  intermediària  dels  po¬ 
bles,  la  elecció  no  pot  ésser  dubtosa.  Tin¬ 
guis  present  tan  sols  que  les  parts  d’oració 
comparades  són  les  que  presenten  menys  di¬ 
ferencies,  y  que  les  altres,  a  més  d’estar  com¬ 
pletament  barrejades,  repeteixo,  necessita¬ 
rien  pera  poder  ésser  exposades  més  de  50 
pàgines  d’aquesta  revista,  mentres  que  tota 
la  gramàtica  Esperanto  cab  en  dues  colum¬ 
nes  no  més. 

-Però  no  som  nosaltres  sols  qui  trobèm  la 
llengua  inusable;  el  meteix  autor  dedica  un 
apèndix  ^tls  gestes,  perque  une  langue  qui 

veut  élre  pauvre  comme  la  Langue  Bleue  un 
gesle  peut  également  élre  par f ois  ulile  pour 
preciser  une  idee.  Declaració  menys  parcial 
de  pobresa ,  y  de,  voluntat  de  pobresa  qu’es  pit¬ 
jor,  es  dificil  trobaria. 

Vèginse  alguns  dels  signes  que  J’autor 
creu  d’us  universal,  y  que,  si  no  fos  sa  bona 
voluntat,  acabarien  per  ésser  còmichs : 

i.°  Baixar  el  cap  y  aixecarlo,  com  geste 
d 'afirmació. 

3.0  Portar  l’index  de  la  mà  dreta  al  front, 
com  geste  de  pensar ,  reflexionar .  (iNo  pot 
voler  dir  boig?) 

10. 0  Apoyar  la  mà  dreta  al  cor  —  amor. 

12°  ))  »  »  ))  ))  ventre  —  ne¬ 

cessitats  naturals ,  etc.,  etc. 

Altres  apèndixs  hi  ha  en  el  llibre,  un  d’ells 
ocupantse  de  cosa  tan  pueril  com  la  escrip¬ 
tura  lògica  dels  sobrescrits  y  discutint  si  el 
nom  s’ha  de  posar  a  dalt  y  el  pais  a  baix,  0  al 
revés. 

Un  resúm  històrich  dels  projectes  de  llen¬ 
gua  internacional  publica  l’autor.  Transcriu- 
ré’ls  noms  dels  inventors  y  les  fetxes,  evitant 
repetir  els  ja  consignats  en  l’article  anterior. 

Sistemes  de  Pazigrafía: 

Tartaglia  (1550),  Kircher  (1655),  Becher 
(1661),  Besnier  (Ú689),  Horbkourtz  (1687), 
De  Ria  (1788),  Vater  (1795),  Sicard  (1799), 
Grotenfeld  (1799),  Fry  (i8oo),Naelher  (1805), 
Nielhamner  (1808),  Prieur  (1809),  Matraba 
(1834),  Bengi  (1840),  Sunderwal  (1860),  Pi- 
rro  (1868),  Damm  (1876),  Baranosky  ( 1 88 1 ) . 

Assaigs  de  rectificació  de  llengües  vives: 

Bradshand  (1847),  Doctor.  L.  (Welte- 
deutsch  1864),  Elias  Molce  (1887),  Boltz 
(1888),  Melville  Bell  (1888),  Homix  (1889), 
Gasté  ( 1890). 

Altres  inventors  dignes  d'ésser  nomenats: 

Wilkius  ( 1641 ),  Dalgarno  (1661),  Kalmar 
( 1772),  Sudre  (1827),  Vidal  (1845),  Setellier 
(1852),  Ochando  (1855).  Maldant  (1886), 
Chaucerel  (1889). 

Mètodes  complerts  de  llengües  pràctiques: 

Jacob  Gruin,  Lucien  de  Rudelle  ( Panios 
Dimore  Glossa,  1859);  Cesare  Merrigni, 
( Blaia'Zimendal,  1878);  Schleyer  ( Volapük , 
1880);  Volk  et  Pucho  (Welts  prache,  1883); 
Steiner,  (Pasilingua,  1885);  Elchorn  ( Welts 
prache,  1887);  Swartha  (Vesona,  1887);  De 
Saint-Max  ( Bopal ,  1888);  Heuderson  ( Lin - 
gua ,  1888);  Bauer  ( Spelen ,  1889);  Loft  ( Len - 
gua  internazional,  1890);  Dormoy  ( Balta , 

1893) ;  Heurtzeler  ( Universale ,  1893);  Stempf 
(Communia,  1894);  Beermann  ( Non-latin , 

1894) ;  Rosenberger  (Linga  internazionik, 
1896);  etc.,  etc. 

Algú’s  preguntarà  per  quina  rahó,  essent 
tan  poch  útil  l’idioma  de  l’autor  qu’hem  rà¬ 
pidament  analisat,  m’he  entretingut  en  com¬ 
pondre  aquest  article.  Jo  dech  respondre 
que  no  una,  sinó  varies  rahons  he  tingut 
pera  ferho.  En  primer  lloch,  la  de  donar  a 
conèixer  el  nom  de  Lleó  Bollack  a  l’apreci  de 


tots.  Els  errors,  les  equivocacions  que  po- 
guèm  trobar  en  el  seu  sistema  (algú  no’ls  hi 
trobarà)  no  han  de  privar  en  res  absolu¬ 
tament  a  tots  els  homes  de  tenirli  la  es¬ 
tima  que’s  mereix  tot  aquell  qui  lluyta  per 
una  causa  noble  y  de  progrés,  Seria  son 
idioma  completament  equivocadissim  ,  y 
aquest  autor  no  mereixeria  per  això  menys 
l'ésser  discutit.  Això  derrer,  dit  en  qualsevol 
pais  del  món,  constituhiría  una  pedanteria; 
aqui  a  Catalunya,  desde  que  certa  invasió 
pren  increment  y  la  imbecilitat  cundeix, 
s’hauria  d’escriure  ab  lletres  de  pam  en  totes 
les  cantonades. 

Un’altra  rahó  es  la  de  que,  fentlo,  hauré 
coadjuvat  a  despertar  l’afició  a  l’estudi  d’a¬ 
questa  branca  de  la  ciència,  tan  abandonada 
entre  nosaltres.  Y  per  fi,  per  no  extendrem 
més  en  consideracions  purament  personals, 
estich  convençut  de  que  si  bé  molts  no  hau- 
ràn  tingut  la  paciència  de  llegirme,  o  per  la 
meva  manca declaretat, 0  pel  pochinterés  que 
l’assumpto’ls  hi  hagi  desvetllat,  no  seràn 
pochs  els  qui,  haventshi  interessat,  hipararàn 
sempre  més  ment,  y  ab  sólits  coneixements 
gramaticals,  que  jo  sense  cap  classe  de  mo¬ 
dèstia  confesso  no  tenir,  podràn  contribuhir 
d’un  modo  o  altre  desde  nostra  nació  a 
n’aquella  tasca  hermosa  de  fer  que  tots  els 
pobles  s’entenguin  sens  haver  de  menys- 
preuar  la  llengua  mare,  ab  resultats  més 
positius  que’ls  que  avuy  com  avuy,  els  qui 
ens  limitèm  a  iniciar  el  moviment,  podèm 
assolir. 

La  comunicació  internacional  del  pensa¬ 
ment  per  medi  d’una  llengua  suplementària 
no  es  pas  l’instrument  menys  important  ab 
que  hem  de  comptar  pera  fer  conèixer  al 
món  els  nostres  drets,  les  nostres  idees  y  les 
nostres  aspiracions. 

F.  Pujulà  y  Vallés 


Esperantoj  libroj. 

La  casa  Espasa  ha  publicat  un  Vocabulario  Esperan- 
to-Espaiíol y  Espanol- Esperanto  construhit  pels  senyors 
lnglada  y  Villanueva.  Felicitèm  coralment  a  sos  autors, 
pel  seu  trevall  y  per  l'amor  qu’en  ell  hi  han  posat  Reco- 
manèm  el  llibre  a  tots  els  esperantistes  y  especialment  a 
aquells  qtre,  no  coneixent  altres  idiomes,  no  puguin  usar 
els  que  a  l’estranger  s’han  publicat  La  seva  consulta  re¬ 
sulta  sumament  útil  y  profitosa. 

Per  lo  que  toca  al  títul  del  Vocabulari  la  nostra  feli¬ 
citació  es  molt  més  gran.  Al  obrirlo  temíem  trobarhi  din¬ 
tre,  al  costat  de  la  traducció  castellana,  la  navarra,  galle¬ 
ga,  catalana,  etc.  No  es  així.  S'hi  troba  sols  la  castella¬ 
na.  Agrahím  als  senyors  lnglada  y  Villanueva  la  defe- 
rencia  que  han  tingut  vers  éls  catalans,  y  no  ho  dihèm 
en  sò  d'íronía  sinó  seriosament  Nostra  enhorabona  per 
tots  conceptes.  —  F.  P.  y  V. 

Collecció  de  prosistes  catalans.  —  El  Futu¬ 
risme,  per  Gabriel  Alomar.  —  Barcelona, 

Tip.  «L’ Avenç» ,  1905. 

Corpresos  per  la  lectura  d'aquesta  confe¬ 
rencia  que  l’Alomar  llegí  en  l’Ateneu  de 
Barcelona  l’any  passat,  y  que  acaba  de  do¬ 
nar  a  la  estampa  la  tipogralía  de  «L'Avenç», 
no  volguerem  parlarne  en  nostres  derreres 
notes  bibliogràfiques,  car  pensàvem  ocupàr- 
nosen  ab  la  extensió  que’s  mereix:  però 
heusaqui  que  al  rellegirla’ns  ha  calgut  va¬ 
riar  de  propòsit.  No  hi  ha  medi  d’esmentar 
les  belles  coses  que  l’Alomar  ha  escrites,  més 
que  de  la  bella  manera  qu’estàn  exposades. 
Tindríem  de  limitarnos  a  copiar  varis  pa- 
ragrafs,  y  posats  a  la  tria  no’ns  quedaria 
més  remey  que  reproduhirlos  gayrebé  tots, 
puig  tots  ells  són  tan  substanciosos  que  la 
elecció  esdevé  quasi  impossible. 

Aquest  trevallet  es  tot  un  poema,  un  cant 
al  veritable  progrés  de  la  humanitat,  inspi¬ 
rat  per  la  esperança  d’una  vida  nova,  d’una 
vida  superior.  Com  diu  l’autor,  en  el  procés 
de  personalisació  de  l’individuu  hi  ha  dos 
moments,  un  en  quin  se  nega  lo  actual,  y  un 
altre  positiu  en  quin  se  formula  més  o  menys 
distintament  lo  futur.  No  tots  hi  arriben  a 
aquest  segón  estat,  qu’es  propri  dels  escu- 
llits,  en  una  paraula,  dels  futuristes.  Aquests 
són  titllats  de  somniadors  pels  qui  no  saben 
deslliurarse  de  la  rutina,  de  poetes  en  sentit 
denigrant  pels  qui  may  podran  enlayrarse  a 
les  regions  serenes  de  l’ideal:  però  aquests 
mal  coneguts  y  bescantats  sempre  pels  seus 
contemporanis  als  qui  han  deixat  enderrerits, 
són  els  veritables  creadors,  els  qui  impulsen 
la  marxa  del  progrés,  els  qui  munten  un 
grahó  més  en  la  escala  de  la  perfecció  hu¬ 
mana,  els  qui  veritablement  y  positivament 
viuen,  donchs  no  hi  ha  vera  vida  allà  hont 
no  hi  ha  creació. 

Els  pràctichs  se’n  riuen;  pera  ells,  lo  que 
cal  es  emmotllar  els  ideals  a  les  circumstan¬ 
cies  actuals,  es  a  dir,  enxiquirlos,  estraferlos; 
allò  que  no  pot  assolirse  demà,  es  una  uto¬ 
pia.  Els  futuristes  somnièn,  sí;  però,  sens 
apartarse  per  això  de  la  realitat,  ells  procu¬ 
ren  preparar  l’adveniment  de  l’era  cobe¬ 
jada,  remouen  tots  els  obstacles  que  s’hi 
oposen,  en  un  mot,  fan  que  l’ideal  d’avuy 
pugui  ésser  l’actualitat  de  demà,  y  un  cop 
assolit  aquell,  vinga  somniar  en  un  altre, 
afegint  sempre  una  nova  anella  a  la  im¬ 
mensa  cadena  qu’enllaça  les  conquestes  de 
les  generacions  passades  ab  les  invencions 
novelles.  El  futurista  no  renega  de  la  tradi¬ 
ció,  però  distingeix  entre  la  tradició  dels  qui 
lluytaven  per  la  llum  y  la  dels  qui  bregaven 
per  ofegaria.  El  futurista  sent  aqueixa  mena 
de  solidaritat  superior  als  temps  y  a  les  na¬ 
cions  y  a  les  races,  que  lliga  nostra  ànima 
ab  la  de  tots  els  rebels  passats  y  futurs. 


No  pot  pas  el  lector  ferse  càrrech  de  l’obra 
de  l’Alomar  ab  lo  que  havém  extractat  d’ella. 
Cal  llegiria  y  meditaria:  es  un  concell  que’ns 
haurà  d’agrahir. 

Magistral  es  l’aplicació  que  l’autor  fa  del 
futurisme  a  la  causa  nacionalista  de  Catalu¬ 
nya.  Fóra  la  millor  contesta  als  imbècils 
que’ns  titllen  de  retrògrados,  mes  per’aquei- 
xos  pobres  d’esperit  y  miserables  de  volun¬ 
tat  no  hi  ha  paraules  que  hi  valguin.  Els 
rèptils  ja  no  tenen  ales  com  en  els  temps 
prehistòrichs:  es  inútil,  donchs,  demanar 
que  deixin  d’arrocegarse. 

A  nosaltres  ens  causa  tant  més  goig  l’obra 
de  l’Alomar  per  quant  Joventut  sempre  ho 
ha  sigut  de  futurista.  Desde  l’article  de  pre¬ 
sentació,  les  ha  defensades  seguidament 
aquestes  idees,  y  quan  pochs  mesos  després 
de  sa  fundació  el  qui  això  escriu  y  altres  re¬ 
dactors  anarem  a  Mallorca,  per  les  festes  en 
honor  d’en  Roselló,  tinguerem  ocasió  d’expo¬ 
sar,  en  una  vetllada,  a  Palma,  còm  l'entenèm 
nosaltres  el  Catalanisme:  no  com  un  movi¬ 
ment  merament  polítich,  no  com  una  ten¬ 
dència  d’absorció  d’una  regió  sobre  l’altra  , 
sinó  com  un  total  desvetllament  de  l’esperit 
de  nostra  raça  que  ha  d’acoblar  a  son  dia  a 
tots  els  homes  y  a  tots  els  pobles  d’ànima 
catalana. 

Potser  sia  llunyà’l  jorn  en  que  assolirèm 
nostre  ideal,  però  ja  comença  a  percebirse,  a 
mena  de  celistia,  una  feble  claror  d’aubada. 
D’un  quant  temps  ençà,  els  mallorquins  han 
vinguta  pendre  part  essencialissima  en  lavida 
intelectual  de  Barcelona;  ja  s’es  acabat  aquell 
temps  en  que  la  villa  y  corte  atreya  totes 
les  papallones  prdvincianas ,  eplluhernades 
per  la  resplendor  d’una  falsa  glòria  0  d’un 
profit  menys  problemàtich.  Ara  tots  han  vin¬ 
gut  a  nosaltres,  perque  han  sentit  que  aquí’s 
trobaven  a  casa  seva,  perque  l’esperit  d’un 
poble  salta  les  fronteres,  les  fites,  les  ratlles 
dels  mapes  polítichs,  les  montanyes  y  la 
mar.  Benvinguts  sien,  donchs  no  venen  a 
cercar  cap  conveniència  personal,  sinó  tan 
sols  la  satisfacció  de  llur  sed  d'ideal,  llunyà 
però  realisable.  Felicitèmnosen,  y  dónguèm 
la  enhorabona  a  l’Alomar  pervenir  aquí  a 
realisar  sa  civilisadora  tasca. 

Oriol  Martí 


Idylle  d’une  revoltée,  par  L.  Xavier  de  Ri¬ 
card. —  Librairie  Utiiverselle,  yy,  Rue  de 
Provence. — París ,  /905. 

Un  llibre  ben  simpàtich.  Desde  que  s’obre 
fins  que’s  clou,  el  llegidor  que  aymi  el  veu¬ 
re  al  autor  derrera  de  cada  personatge,  hi 
gaudirà  la  immensa  emoció  de  contemplar 
un  troç  de  vida,  en  la  grata  companyia  d’en 
Xavier  de  Ricard.  El  gran  revolucionari  que 
hi  ha  en  aquest  escriptor  se’ns  presenta  arro- 
pat  en  fiblanta  ironia  en  gayrebé  tota  la  no- 

vela,  despullantse  al  final  quan  Yidili  té 
lloch,  y  es  la  sublevada  la  qui  domina  la  es¬ 
cena,  y  viu  sa  vida,  com  temerós  de  que 
aquella  ironia  ab  que’s  dignava  dibuixar  els 
sub-homes  de  Montpellier  fos  una  ofensa 
usaria  pera  perfilar  na  Clara,  aquella  noya 
quina  entrada  en  la  pubertat  contemplèm, 
y  en  quina  regla  de  vida  tant  hi  podém 
apendre. 

Es  un  llibre  ben  simpàtich  y  un  llibre  ben 
català  malgrat  sia  escrit  en  llengua  francesa. 
En  Xavier  de  Ricard  no  es  pas  un  parisench 
nascut  a  Montpellier,  sinó  un  català  que  viu 
a  França.  Aixi  en  el  seu  llibre’ns  hi  sentim 
ben  bé  —  desgraciadament — donchs  si  bé  la 
lluyta  politica  que  hi  té  lloch  aixeca  bande¬ 
res  d’altres  colors  que  les  nostres,  en  aquella 
manera  de  desenrotllarse  y  viure’l  caciquis¬ 
me. ,  en  aquells  sers  de  mires  petites  y  egois¬ 
tes,  en  l’ànima  que  batega  en  tota  la  multi- 
tut  que  s’hi  mou,  hi  ha  més  que  una  sem¬ 
blança,  hi  ha  un  retrat  del  nostre  caciquisme, 
y  de  la  politica  migrada  dels  nostres  pobles. 

Sembla,  si  n'haguessim  de  treure  conse¬ 
qüències  sociològiques  de  la  psicologia  del 
llibre ,  sortir  d’ell  y  de  la  comparació  ab 
nostre  ambient,  la  certesa  de  la  lley  que  diu: 
el  meteix  poble,  posat  en  iguals  condicions, 
dóna  iguals  resultats. 

Però  en  Xavier  de  Ricard  va  més  lluny. 
Ell  no  creu  pas,  sens  dubte,  que  una  obra 
del  sigle  xx  hagi  de  tenir  la  meteixa  finalitat 
que  una  obra  grega,  per  exemple,  en  la  que 
s’ensenyava  a  aymar  la  bellesa  natural,  que 
per  cert  no  era  tasca  poch  revolucionaria; 
creu  sens  dubte,  com  a  bon  modern  qu’es, 
que  a  més  d’aquella  bellesa  que  prou  dóna  a 
son  llibre,  hi  ha  d’haver  també  aquella  altra 
bellesa  que’ls  homes  d’avuy  cerquèm:  la  de 
la  idea.  Per  això  en  sa  obra  fa  revolució.  No 
valdria  pas  la  pena  de  propagar  idees  en 
derrerides. 

Clara  Ribes  se  subleva  contra  tot  quant 
impera  en  l’actual  societat.  Y  heusaqui  la 
gran  novetat  del  llibre;  Fidili,  qu’es  un  cant 
a  l’amor  lliure  més  absolut,  s’hi  desenrotlla 
plàcida  y  naturalment,  y  malgrat  ésser  al 
final  de  l’obra  y  malgrat  donarli  titul,  no  es 
més  que  V instrument  artístich  de  que’s  val 
l'autor  pera  simbolisar  Yidili  d’una  ànima  en 
comunió  ab  la  vida-total  lliure,  nimbada  pel 
lluminós  cercle  de  l'amor  panteísta. 

Ho  hem  de  confessar:  si  el  llibre  es  català, 
la  protagonista  no  ho  es.  Nosaltres  no’n  te¬ 
nim  de  dònes  aixi.  Nostres  dònes  s’haurien 
quedat  totes  al  costat  del  capellà  que  bala- 
dreja  contra  l’alcalde.  Tot  lo  més,  y  es  molt 
dir,  potser  tenim  alguna  Madame  Crébessac. 
De  Clares  no’n  coneixèm.  Si  n’hi  hagués  al¬ 
guna  ja  i’hauriem  apedregada.  Nostres  dònes 
no  coneixen  YAmor.  Es  una  llàstima...  per 
elles.  Diu  el  proverbi:  «En  el  pecat  s’hi  troba 
la  penitencia». 


L’Année  Félibréenne,  deuxieme  Supplé- 
ment  du  Catalogue  Fèdbren  et  de  la  Biblio- 
graphie  Mislralienne ,  par  Edmond  Lefèvre , 
de  l' Escolo  de  Lar.  —  Marseille ,  Paul  Ruat, 
Libraire-Editeur.  —  /905. 

Com  son  titul  indica,  conté  aquest  llibre 
una  nodrida  recopilació  dels  principals  suc¬ 
cessos  referents  al  felibrige  durant  l’any  1904; 
la  enumeració  de  les  obres  en  llengua  d’Oc, 
franceses  y  estrangeres,  publicades  en  1903  y 
que  s’havia  omitit  el  consignaries  en  L’An- 
nèe  Félibréenne  del  meteix  any;  articles  de 
periòdichs,  almanachs  y  altres  publicacions, 
figuranthi  moltes  obres  y  articles  de  com¬ 
panys  nostres  de  Catalanisme  v  consignant- 
se  també’ls  trevalls  publicats  per  varis  pe¬ 
riòdichs  francesos,  italians,  etc.,  ab  motiu 
del  cinquantenari  del  felibrige  celebrat  l’any 
passat;  acabant  el  volúm  ab  la  enumera¬ 
ció  de  les  obres  y  articles  diversos  que  deuen 
afegirse  a  la  «Bibliografia  Mistralenca». 

El  trevall  del  senyor  Lefèvre  es  d’una  uti¬ 
litat  gran  pera’ls  aymants  de  les  reivindica¬ 
cions  llenguadocianes,  entre’ls  quals  ens 
comptém  els  que  trevallèm  per  la  restaura¬ 
ció  de  la  gran  nacionalitat  catalana. 

F.  Pujulà  y  Vallès 


TEATRES 

La  Nena 

En  Frederich  Oliver  ha  volgut  fer  un  drama 
que  se  sortis  dels  motlios  corrents;  lo  qual  es 
ben  lloable  encara  que  dit  autor  no  hagi  estat 
gayre  afortunat  al  desenrotllar  la  seva  obra. 
La  idea,  més  ben  dit,  el  drama  es  el  següent: 
Una  joveneta  asturiana,  la  més  hermosa  y 
gentil  del  poblet,  y  un  jove,  el  més  valent  y 
honrat  del  meteix,  s’estimen  ab  amor  tendre. 
Els  seus  amors  són  quasi  bé  poemàtichs, 
idilichs.  Impensadament  arriba  al  poble  un 
senyor  d’América  que  rumbeja  y’s  fa  passar 
per  fill  d'una  vellota,  la  bruixa  del  poble  — 
perque  s’emborratxa,  va  bruta,  es  avara  y 
cega  y  fa  pronòstichs  —  que  fa  anys  desapa¬ 
regué.  Aquest  tipo,  que  si  no  es  el  tal  fill 
porta’ls  papers  d’ell,  demana  la  mà  de  la  no¬ 
ya,  la  nena ,  y  els  pares  d’aquesta,  copdicio- 
sos  y  avars  com  solen  ésser  els  pagesos  po¬ 
bres  de  per  tot  arreu,  enlluhernats  pel  diner  y 
la  labia  del  foraster, la  obliguen  a  casarshi.  La 
neiïa,  no  sense  protestes  ni  sense  plorar  ses 
més  grosses  llàgrimes,  obeheix  a  la  fi  y  se’n  va 
ab  aquell  home  del  qui’s  creu  ésser  esposa 
verdadera  cap  a  FAmèrica.  Quan  ja  són  fóra 
se  descobreix  —  mercès  a  les  revelacions 
d’un'altra  dóna  que  ho  sabia  tot  però  que  no 
va  voler  dirho  per  interessos  passionals  seus 
—  que  l’americà  era  un  farsant,  una  es- 
pecie  d’agent  que  per  medi  d’aytals  proce¬ 
diments  proporcionava  carn  fresca  y  rosada 
als  bordells  de  l'altra  banda  dels  mars. 


JOVENTUT 


436 

Cau  el  teló  al  final  de  l’obra  deixantnos 
aquesta  impressió  dolorosa:  el  trist  y  horro¬ 
rós  pervindre  qu’espera  a  la  tendra  y  espi¬ 
ritual  donzella.  Aquesta  impressió  es  pu- 
nyenta  de  debò.  Tant  més  quan  sembla  que 
hi  ha  molt  de  veritat  en  el  fet,  es  dir:  quan  el 
fet,  variant  detalls,  es  històrich  y  s’ha  repe¬ 
tit  moltissimes  vegades. 

Pera  donar  més  relleu  al  drama  l'autor  ens 
pinta  un  villorrio  de  l’alta  montanya  d’Astu- 
rias,  y  fa  parlar  als  seus  personatges  llur  tí¬ 
pica  y  acaramel  lada  llengua.  Jo  no  conech 
pas  aquella  regió  ni  els  seus  usos  y  costums, 
però  no  puch  menys  de  sospitar  que  l’autor, 
en  son  afany  de  trobar  el  contrast,  ha  carre¬ 
gat  bon  xich  la  nota.  Si  en  tipos  y  costums 
hi  endevinèm  tochs  reals  y  sincers,  el  con¬ 
junt  ens  fa  l’efecte  d’un  país  de  vano.  Es 
massa  bonich  el  quadro,  massa  idílich,  mas¬ 
sa  pastoral  pera  ésser  verdader.  Els  pagesos 
de  l'Arcadia  hi  estàn  molt  bé  a  l’Arcadia  y 
són  figures  molt  adequades  pera  que’ls  poe¬ 
tes  tendrivols  els  hi  cantin  ses  lloes,  però  hi 
fan  un  trist  paper  en  un  drama  real,  en  un 
drama  brutal  de  la  vida  miserable.  Y  com 
que  l’autor  en  aquest  punt  insisteix  fins  a 
ferse  pesat  —  tant  y  tant  deixata  aquestes 
escenes  idiliques  y  patriarcals,  —  y  el  drama 
sols  apareix  francament  al  final  de  l’obra, 
resulta  queT  públich  s’aburreix  de  valent 
durant  bona  part  de  la  representació. 

Per  la  meva  part  confesso  que  no  m’hi  vaig 
distreure  molt;  lo  qual  no  m'impedeix  reco¬ 
nèixer  qu’en  La  Neiia ,  si  l’autor  no  ha  estat 
gayre  afortunat,  com  deya  avans,  al  exterio- 
risar  la  seva  concepció,  hi  ha  en  cambi  un 
drama  ben  punyent.  Y  encara  un  altre  elogi 
mereix  l’autor  per  l’atreviment  —  que  atre¬ 
viment  es  —  de  desenllaçar  el  drama  sense 
que’l  culpable  0  traidor  quedi  castigat.  Y  li 
hauria  sigut  tan  fàcil  a  l’autor  ferlo  perseguir 
quan  fuig  ab  la  donzella,  y  ferli  ventar  un 
fart  de  garrotades  pels  fïeros  montaiïeses! 
Es  clar  que  aleshores  no  hi  hauria  drama, 
y  que  tot  se  reduhiría  a  unes  quantes  escenes 
de  comèdia  lleugera  —  com  moltes  n’hi  ha  en 
la  meteixa  obra, — però  jo  sé  d’autors  y  de 
públichs  que  aixi  els  hi  hauria  agradat  més. 

Quina  llàstima  qu’en  Frederich  Oliver  no 
n’hagi  sabut  treure  més  partit  del  seu  dra¬ 
ma,  ben  original  per  cert  escènicament! 

En  la  execució’s  distingí  la  Guillén,  no¬ 
table  actriu  castellana  que  feya  molts  anys 
no  havíem  vist.  Interpretà’l  paper  de  la 
bruixa  ab  força  color  y  adornantlo  ab  es¬ 
tudiats  detalls.  Si  en  algun  moment  exa¬ 
gerà’l  to  empleant  recursos  de  l’antiga  es¬ 
cola  declamatòria,  en  altres  s’enlavrà  a  les  al¬ 
tures  de  la  inspiració  tràgica.  La  Bremón,  la 
Guerrero  y  en  Fernando  trevallaren  ben  dis¬ 
cretament.  Els  demés  ben  poca  cosa  feren. 
En  quant  als  trajos  y  decoracions,  massa  bo¬ 
nich  tot,  tractantse  d’un  villorrio  tan  pobre. 

Emili  Tintorer 


REVISTA  DE  REVISTES 

Le  Courrier  Européen  (París  )  Publica  en 
primer  lloch  un  article  Sur  un  Accord  Fran- 
co-Allemand ,  escrit  per  un  antich  diputat  del 
Reichstag,  en  el  que,  a  propòsit  del  recent 
conflicte  entre  Alemanya  y  Erança,  s’estudia 
l’actual  situació  europea  insistint  en  la  ne¬ 
cessitat  de  garantir  la  pau  del  món  per  medi 
d’acorts  internacionals,  y  remarcant  la  possi¬ 
bilitat  de  trobar  les  bases  d’una  bona  inteli- 
gencia  entre  alemanys  y  francesos.  Els  bons 
oficis  d’articulistes  com  el  què’ns  ocupa  sem¬ 
blen  ja  innecessaris,  tota  vegada  que’ls  tele¬ 
grames  d’aquests  derrers  dies  donen  com  a 
coses  segures  l'acort  franch-alemany  y  la  de¬ 
cisió  de  França  d’anar  a  la  conferencia  inter¬ 
nacional  per  la  qüestió  del  Marroch.  Aquesta 
vegada  l’actitut  de  l’emperador  Guilíèm  no  ha 
sigut  pas  una  boutade,  al  menys  pels  efectes 
que  ha  produhit  ficant  la  por  al  cos  dels  diplo- 
màtiéhs  de  l’Estat  vehi  y  de  la  França  en  ge¬ 
neral,  que  alliçonada  per  la  experiencia  en¬ 
devina  la  trista  sòrt  que  probablement  li  ca¬ 
bria  en  una  guerra. 

En  la  secció  La  Vie  Internationale  s’exami¬ 
na  l’actitut  de  Suècia  després  de  la  separació 
de  la  Noruega,  observant  que’ls  demòcrates 
y  els  obrers  suechs  han  comprès  perfecta¬ 
ment  la  rahó  y  la  justícia  d’aytal  separació 
però  queal  Riksdag  (la  primera  cambra  reac¬ 
cionaria)  tot  y  compendre’ls  chauvinistes  que 
la  formen  que  la  unió  escandinava  està  com¬ 
pletament  destruhida,  no  volen  admetre  que 
la  separació  de  Noruega  sia  un  fet  mentres  no 
sia  Suècia  qui  li  concedeixi  el  dret  de  sepa- 
rarse.  Implícitament  donen  aixi  més  força  a 
les  rahons  que  pera  separarse  Noruega  ha 
tingut,  car  venen  a  dir  qu’ells  feyen  d’amos 
y  com  a  tals  volien  y  volen  reconèixer  0  ne¬ 
gar  la  llibertat  d’acció  de  la  nació  aliada.  Y 
tot  es  parlar  de  la  conveniència  de  fer  demos¬ 
tracions  militars  si’s  vol  posar  a  salvo  l'ho¬ 
nor  del  pais.  Parlantse  tant  d'honor ,  no  fóra 
estrany  que  vingués  una  guerra. 

Contrasta  ab  aquestes  manifestacions  la 
declaració  que  feu  el  rey  Oscar  II,  animada 
d’un  esperit  pacifich  tant  més  honrósen  quant 
es  un  rey  qui  la  fa;es  a  dir,  en  quant  pera  feria 
cal  rompre  ab  les  tiranies  y  farces  de  la  polí¬ 
tica  y  la  burocràcia  que  fan  dels  reys  sa  jo¬ 
guina.  Vegis  en  quina  forma  s’expressà  Os¬ 
car  II;  sa  declaració  no  sembla  filla  d’una 
pusilanimitat  impropría  d’un  quefe  d’Estat, 
sinó  inspirada  en  un  alt  sentit  d’humanitat 
y  de  justícia: 

La  meva  conciencia’m  diu  que,  durant  mon  llarch 
regnat,  he  tendit  sempre  vers  el  fí  que  a  mon  adveni¬ 
ment  vaig  proposarme:  el  bé  dels  pobles  germans.  M’es 
verament  penós  contribuhir  a  la  disolució  d'una  uniò 
en  la  qua  jo  he  cregut  veure  la  independencia,  la  segu- 
ritat  y  el  benestar  dels  reyalmes  units.  Malgrat  això, 
procedeixo  en  la  forma  que  veyèu,  y  es  pera  evitar  un 
mal  pitjor  encara,  convençut  com  estich  de  que  una 

unió  sense  mutua  avinença  no  produhiría  a  la  Suècia 
cap  ventatja  real. 

Es  notable  la  informació  que'l  meteix 
Courrier  Européen  publica  sobre  Bohèmia  y 
sobre  Polonia,  comentantse’ls  mòvils  que  ha 
tingut  el  govern  austriach  de  M.  de  Gautsch 
pera  concedir  la  erecció  d’una  universitat 
txeca  a  Moravia.  De  Polonia,  ahont  a  les 
manifestacions  pacifiques  ha  succehit  la  re¬ 
volució  armada,  les  noves  són  tristissimes. 
Els  polonesos,  segons  el  corresponsal  Wier- 
my,  protesten  de  l’actitut  amical  de  Gui- 
llèm  II  que  sembla  haver  promès  al  tsar  cuy- 
darse  d’ofegar  la  revolta.  Ells  ja  han  perdut 
fa  temps  tota  esperança  d’una  intervenció 
europea  en  llur  favor,  però’ls  queda’l  dret  de 
demanar  a  Europa  que  al  menys  s’estigui 
tranquila  y  no’s  mogui,  mentres  ells  arreglen 
per  llurs  propris  medis  y  ab  el  preu  de  llur 
sang  els  comptes  pendents  ab  el  despotisme 
cesarista.  ^Permetrà  la  Europa  civilisada  y 
lliberal  que  les  fronteres  de  Polonia,  encara 
russa  (!)  síen  traspassades  per  les  tropes  ale¬ 
manyes? 

Mercure  de  France  (Paris.)  Són  interes¬ 
sants  els  articles  qu’en  son  número  correspo¬ 
nent  a  l’actual  quinzena  publica  aquesta  re¬ 
vista,  especialment  el  firmat  per  Tei-San 
titulat  Notes  sur  l'Art  Japonais :  Les  Ecoles  de 
Peinture  moderne  et  la  Gravure ,  y  les  notes 
històriques  d’Alexandra  Myrial  sobre  Muk- 
den,  la  gran  ciutat  xina  poch  menys  que 
ignorada  dels  occidentals  fins  avuy  que,  con¬ 
siderada  a  través  del  fum  de  la  guerra  y  en- 
tre’ls  horrors  del  carnatge,  la  veyèm  per  cert 
ab  ben  distint  caràcter  del  que  li  es  propri. 

La  informació  literaria,  artística  y  política 
del  derrer  número  del  Mercure  es  important 
com  sempre. 

Leonardo.  (Rivista  d'idee.  Firenze.)  Aques¬ 
ta  revista  essencialment  intelectual  que  veu 
la  llum  a  Firenze  y  que  acaba  de  visitar  nos¬ 
tra  redacció,  ens  ofereix  en  son  ultim  núme¬ 
ro  un  notable  sumari,  y  tant  pel  trevall 
Avverlimenti  agli psicologi ,  en  el  que’s  propo¬ 
sa  un  nou  mètode  psicològich  de  voluntàries 
variacions  de  l'esperit  pera  estudiarlo  ab  fruyt, 
com  pels  estudis  de  Pragmatisme  que  dóna 
a  continuació,  com  per  les  disquisicions  so¬ 
bre  La  nutrizione  del  digiuno ,  L'imitazione 
d'Iddio,  etc.,  y  pels  judicis  que  inserta  d’o¬ 
bres  recentment  aparegudes,  permet  afirmar 
qu'es  una  de  les  publicacions  en  que  millor 
pot  apreciarse’l  modern  refinament  italià,  li¬ 
terari  y  artistich. 

La  Terro  d'Oc  (Revista  felibrenca  de  Tolo¬ 
sa.)  Entre  altres  trevalls  dej.  Felician  Court, 
Armant  Chanuch,  etc.,  publica  un  interes¬ 
sant  article  d’en  Ramoun  de  la  Bolho  expli¬ 
cant  la  impressió  que  li  ha  produhit  nostra 
Barcelona,  que  considera  una  de  les  grans 
capitals  europees.  Ne  copiarèm  alguns  frag¬ 


ments,  sense  necessitat  de  traduhirlos  dona¬ 
da  l’analogia  de  son  llenguatge  ab  el  nostre: 

Catalounho,  part  menudo  d’Espanho,  prouduhis, 
gaire  bè,  tant  coumo  touto  las  autros.  L’estatisco  roou- 
derno  provo  que  i  a  aqui  uno  raço,  uno  naciou.  L’isto- 
rio  ou  prouvèc  tabé.  En  despieit  de  la  poulitico,  de  las 
counquistos  ou  de’s  tratats,  aquelo  naciou  viu  manifes¬ 
to  e  forto.  De  frount  devès  Castilho  fatalisto,  ensenho 
ço  qu'es  la  vido,  de  frount  devès  un  poble  conquistaire, 
fa  veire  ço  qu’es  un  poble  pacific.  Fidelo  al  passat,  se 
fiso.al  avenir  e  mostro  ço  que  pot  fa  l’ideio  particula- 
risto. 

Aquesto  ideio  la  salvo  de  la  descasenço  generalo  e 
l’enlairo  en  sus  de  sa  vesino.  Aquesto  ideio  a  pres  un 
cos,  uno  formo  visiblo  per  toutis  à  cado  moument  de 
la  vido:  la  lengo.  La  lengo  salvairo  que  n’es  le  souste- 
nemen.  Aqui  que's  verificado  la  paraulo  del  Mestre: 
«Qui  ten  la  lengo  ten  la  clau  que  di  cadeno  nous  des- 
liuro». 

La  lengo  catalano  ten  al  cor  del  poble.  La  parlon 
le  pagés  e  le  sapient,  l’ouvriè  e  l'ome  de  la  classo  auto. 
Toutis  per  vans  de  naturo,  perque  nou  pot  claure  diu 
lour  cervel  que  ne  posquen  parla’no  autro.  Demandèri 
un  cop  a'n  un  vesi,  dins  le  cami  de  fer,  coussi  n’usabo 
exclusivomen;  me  respoundèch:  «Soum  Català»,  e 
n’ajustec  rès  mai.  Açò  explicabo  tout.  Un  avoucat  me 
respoundèch  a’n  uno  metisso  questiou:  «Es  un  dever». 
Al  passeja  per  l’esplendide  Parc,  vegèri  duos  donos 
elegantos  que  descendion  de  la  victorià:  las  entenderi 
à  parla  Català. 

Aquel  parla  es  viu  e  tindant.  Un  pauc  dur  a  prumiè- 
ro  ausido;  mès  se  counei  lèu  qu’es  nostre.  L’aurelho 
s’acostumo  e  nostro  lengo  d’oc  se  desvelo.  Surpres  e 
ravit,  de  temps  i  a  que  me  semblo  d’entendre  les  «Tu- 
vadors».  Co  que  le  fa  diferent  de’s  nostris  lengatges 
d’aro,  es  qu’a  servat  tout  ço  qu’avem  laissat  abourdi, 
qu’es  demourat  din  sa  candetat  primitivo.  Am’acò,  tal 
coumo  es,  es  aisidoment  coumprenable  per  nous  autres. 
Al  cap  de  tres  jouns,  al  vesita  la  port,  parli  ame’l  bra- 
ve  barquiè.  Catalanisi  un  pauc  le  miu  lengo  doucia  e 
charram  uno  ouro  durant.  Nous  entendem  a  perfec- 
ciou. 

Aro  sousqui  a  l’experiencio  faito  ame  le  barquiè. 
Quino  unitat  pouderouso  serio  resultado  d’un  agroupo- 
men  poulitic  qu’aurio  arremousat  les  pobles  de  lengo 
d’oc,  al  loc  de  les  desparti.  Quant  espetaclouso  serio 
estado  la  flourido  del  albre,  se  toutos  les  sios  rasics 
avion  chucat  la  vido  dins  un  metis  terraire.  Aquelo 
lengo  qu’existo  entremièi  l’emboulh  des  parlas  poupu- 
laris,  que  vesem  nous  autres,  se  seriò  lèu  ennartado  en 
sus  de  las  diversitats  dialectalos.  E,  alavets,  entendudo 
per  toutis  les  pobles  latis,  de  quinis  es  l’idioma  central, 
les  aurio  toutis  douminicats  fourçadomen  e  pacifico- 
men,  elo  prumiero  nascudo,  asseguran  la  mai  forto  ligo 
qu’un  estat  posque  trouva.  Es  aqueto  vertat  fousco- 
ment  entrevisto  que  guidèc  la  mounarquio  de  Catalou- 
nho-Aragou  e  les  Ramouns  dins  lours  espesfors  per 
s’abrassa  per  en  sus  las  cimos  des  mounts  Pireneus. 

També  hem  rebut  les  revistes  Prouvencó 
(Avignon)  y  la  Revue  de  Prouvence  (Marse¬ 
lla),  La  Renaisance  Laline  y  L' Européen  (Pa¬ 
ris),  Revue  Franco  Italienne  et  du  Monde  Latín 
(Nàpols),  II  Campo  (Torino),  La  Lectura  y 
Nuestro  Tiempo  [(Madrid),  Ilustració  Catala¬ 
na,  Arquitectura  y  Construcción,  Album-Salón , 
Fivaller ,  etc.,  etc.,  (Barcelona). 

Lluís  Vía 

Un  verdader  èxit  ha  tingut  el  Suplement 
artistich  literari  que  publicarem  ab  nostre 
anterior  número,  havèntsens  dirigit  ab  mo¬ 
tiu  de  sa  aparició  moltes  felicitacions  que 
trametèm  als  honorables  colaboradors  que 
literaria  y  artísticament  volgueren  contri- 
buhir  ab  sos  valiosos  trevalls  a  exalçar  en  les 
planes  de  Joventut  la  primera  festa  nacio¬ 
nal  catalana. 

Per  cert  que,  al  fer  l’epigraf  d’algunes  de 
les  fotografies  qu’en  el  Suplement  figuren, 
incorrerem  en  qualque  omissió  que  fóra  con¬ 
venient  subsanar;  aixi  en  algunes  vistes  de 
orfeons  no  ferem  constar  quins  eren.  Això 
passà,  per  exemple,  ab  el  de  Sans,  que  tan 
brillant  part  havia  pres  en  la  festa.  Mes  de 
aquesta  y_al tres  omisions  u  errors  ja’ns  n’ab- 
soldràn  gustosos  els  interessats,  en  aten¬ 
ció  a  nostre  bon  desirj,  a  nostres  desinteres¬ 
sades  mires  y  a  la  precipitació  ab  que  dit 
Suplement  hagué  de  confeccionarse. 


Haventnos  manifestat  varis  lectors  de  Jo¬ 
ventut  que  veurien  ab  gust  que  publiqués¬ 
sim  en  edició  apart  el  quadro  dramàtich  d’en 
August  Barbosa  El  Pop  de  la  platja ,  inspi¬ 
rat  en  una  narració  d’en  Gorkí,  hem  decidit 
complàurels  y  la  setmana  entrant  sortirà 
aquest  nou  volúm  de  la  Biblioteca  de  Joven¬ 
tut,  que’s  vendrà  al  preu  de  i  peseta,  po¬ 
dent  els  suscriptors  adquirirlo  directament 
en  aquesta  administració  ab  l’acostumat  25 
per  100  de  rebaixa. 

De  la  gran  nacionalitat  integrada  per  les 
terres  hont  es  parlat  el  llenguatge  occità; 
d’aqueixa  nacionalitat  a  la  que’l  vell  prin¬ 
cipat  de  Catalunya  donà  vigor  y  esplet 
fins  al  punt  de  que  la  denominació  de  nacio¬ 
nalitat  catalana  escàu  tant  a  tot  el  territori 
com  la  de  terres  d’Oc;  d’aqueixa  na¬ 
cionalitat,  dihèm,  fóra  dificultós  fixarne'is 
límits  d’una  manera  matemàtica  y  precisa,  ja 
que  la  integren  milions  d’habitants  del  Mitj- 
día  de  França  y  dels  reyalmes  de  València, 
Aragó,  les  Balears,  Sardenya,  etc.  En  cam- 
bi,  els  limits  del  principat  de  Catalunya  po¬ 
den  precisarse  sense’l  més  petit  error,  mal¬ 
grat  les  artificioses  disposicions  dels  estats 
moderns  hagin  volgut  esmenarlos  y  mal¬ 
grat  s’hagi  fet  rutinaria  l’afirmació  de  que 
l’Ebre  es  la  linia  divisòria  entre  Catalunya  y 
València.  Aquesta  afirmació,  constantment 
repetida  concient  o  inconscientment,  cal  rec¬ 
tificaria  pera  que’ls  catalans  en  general  no 
l’arribin  a  admetre  com  a  bona  sense  conei¬ 
xement  de  causa;  y  això  es  lo  que  ha  fet 
aquests  dies  desde  les  columnes  de  La  Veu 
de  Catalunya  en  J.  Reguant,  consignant  en 
un  articlet  els  veritables  y  llegitims  límits  de 


Catalunya  reconeguts  pel  rey  en  Jaume  l’any 
1242,  y  que  són  com  a  continuació’s  diu: 

Comença  per  Salces  al  Perelló,  Vingrau,  Taltaul,  As. 
tagel,  Regla,  Margèvol,  Arbúfols,  Musset,  Coll  de  Jou, 
Puig-Valedor,  Font-Rubiós,  Partés,  l’Avet-coronat; 
d’ací  pel  Port  de  l’Argenter  al  de  Saversacorba,  Marte- 
llat,  Boet,  Nostra  Senyora  de  Montgaría,  Sant  Lup, 
Onà,  Haras  de  Seis,  y  baixa  per  Bausen  al  Port  de  Pe¬ 
dres  Blanques,  que’s  troba  a  la  Vall  d’Aràn;  y  d’ací  cap 
a  Benabarre,  y  a  les  Fonts  del  Cinca,  seguintlo  tot  ell 
fins  a  topar  ab  l’Ebre,  y  atravessantlo  puja  la  linia  fins 
a  Berrusa  y  a  la  Pobla  de  Massalú  fins  al  riu  d’Algas, 
qu’es  lo  que  divideix  a  Catalunya  d’Aragó  al  Ponent; 
y  prenent  aquesta  linia,  s’encamina  cap  al  Mitjorn  pu¬ 
jant  pel  riu  d’Algas  a  les  Pinyeres,  Caseres,  Arenes  y 
al  Port  de  Bersau;  y  d’ací  atravessa’l  riu  de  la  Cenia, 
deixa  a  mà  dreta’l  Convent  de  Benifaçà,  que  ja  es  de 
València,  y  dit  riu  Cenia  divideix  a  Catalunya  de  Va¬ 
lència  al  Mitjorn,  passant  a  una  vila  de  Catalunya  dita 
Cenia  que  dona’l  nom  a  ne’l  riu  y  el  qual,  seguint  son 
curs,  passa  entre  Dos  Ventes,  una  de  València  y  l'altra 
de  Catalunya  hont  atravessa’l  Camí  Reyal  deixades  les 
viles  d’Ulldecona  y  el  Canar,  que  són  de  Catalunya,  a 
la  mà  esquerra;  fineix  son  curs  en  el  mar  Mediterrani 
y  desd'allí  per  la  costa  amunt  fins  a  Salces  altra  ve¬ 
gada. 

Aquests  són  els  límits  de  Catalunya,  que  inclouen  la 
Ribagorça  y  Fraga;  aquests  són  sos  confins  verdaders 
« y  sempre  això  es  Catalunya»,  com  diu  en  Feliu  de  la 
Pena  en  soa  Anales. 

Ab  gust  hem  transcrit  els  anteriors  datos 
perque  sempre  es  bo  ajudar  als  desmemo¬ 
riats  a  fer  memòria. 

El  passat  dissabte  la  nova  entitat  «Pro¬ 
grés')  celebrà  sa  sessió  inaugural  en  son  lo¬ 
cal  del  carrer  de  Sant  Pere  més  Baix,  n.°  2, 
que’s  trobava  invadit  per  una  gentada  im¬ 
mensa,  desitjosa  de  fruhir  l’acte  d’obertura 
d’una  societat  que,  essent  nova,  es  ben  cone¬ 
guda  de  tots  els  qui  recorden  els  actes  del 
«Progrés  Autonomista»  que  tan  tirànicament 
clogué’l  Sancho  guapo  que  ara’ns  abandona. 

Enrahonaren  els  senyors  següents: 

El  senyor  Gasòliba  combaté  la  idea  de  «no- 
patria»  dels  anarquistes  afirmant  que,  essent 
la  patria  cosa  natural,  aquella  idea  era  tan 
absurda  com  la  idea  de  «nosol»,  «no-rius», 
etcètera.  Combaté’ls  estats,  governs,  reli¬ 
gions,  etc.,  considerantlos  convencionalis¬ 
mes  polítichs  que  la  preocupació  humana  ha 
cregut  necessaris. 

El  senyor  Gibert  combaté  la  tasca  dels  ca¬ 
talanistes  inútils  que  no  fan  feyna  ni  en  dei¬ 
xen  fer;  predicà  la  germanor  de  tots  pera  la 
patria,  fuhetejant  la  que  sols  té  per  finalitat 
el  benefici  d’alguns. 

En  Narcís  Fuster,  en  nom  de  l’«Ateneu 
Obrer  del  Districte  Segón»,  s’ocupà  llarga¬ 
ment  de  l’estat  d’estulticia  del  proletari  que’s 
deixa  portar  pels  vividors  y  en  cambi  no’s 
preocupa  de  qüestions  vitals  com  la  higiene. 

El  senyor  Quintana  parlà  en  nom  de  la 
«Lliga  Regionalista»,  y  apoyantse  en  doc¬ 
trines  d’en  Pi  y  Margall  defensà  les  eleccions. 

El  senyor  Arnijes  digué  que,  essent  ja  Ca- 

talunya  major  d'edat,  li  havia  arribat  l’hora 
d’emanciparse. 

El  senyor  Llorens,  de  la  Unió  Catalanista , 
remarcà  que’l  Catalanisme  no  es  qüestió  po¬ 
lítica,  sinó  social,  y  que’s  fa  assumpto  de 
vergonya  y  de  dignitat  la  defensa  de  Cata¬ 
lunya  pels  qui  són  sos  fills. 

En  Roig  y  Pruna’s  recordà  d’en  Riu.  Di¬ 
gué  ademés  que  ja  no’ls  Felips  quarts  y 
quints,  sinó  uns  senyors  més  afamats  y  més 
mal  vestits  eren  els  qui’s  cuydaven  de  des- 
truhir  les  engrunes  de  llibertat  que  aquells 
havien  deixat. 

Resumi  el  senyor  Manén,  qui,  exposant  el 
programa  del  «Progrés»,  digué  entre  xardo- 
rosos  aplaudiments  que  defensaria  contra 
tot  y  tots  la  llibertat  de  Catalunya,  sens 
oblidar  la  11  uy ta  per  totes  les  llibertats  so¬ 
cials,  y  per  l’assoliment  de  la  individual,  ben 
absoluta. 

Tots  els  oradors  foren  ovacionats. 

Nota:  Volent  el  Sancho  Carolo  que  les 
idees  catalanes  s’infiltressin  en  els  seus  su¬ 
bordinats,  envià  al  meeting  tres  inspectors 
no  més ,  y  una  trentena  de  números  ab  y  sen¬ 
se  uniforme. 

Fa  pochs  dies  qu’erem  hijos  espúreos,  se- 
paratislas ,  traidores  à  la  patria;  fa  pochs  dies 
que’ls  periódichs  castilas  ens  amenaçaven  ab 
un  cop  de  metralla  per  cada  cop  de  falç  que 
donguessim  cantant  Els  Segadors. 

iSe'n  recorden? 

Donchs  ara  ja  no  hi  ha  res  d’això.  S’han 
afiançat  els  lazos  entre  la  patria  pequena  y  la 
grande,  y  altre  cop  som  laboriosos  y  dignos 
y...  tal. 

El  miracle  l’ha  fet  YOrfeón  Espana  ( jolé !) 
vingut  de  Madrid  durant  aquestes  tristoyes 
festes  de  juny.  A  rèbrel  a  la  estació  no  hi  va 
anar  ningú  com  no  fos  algún  allegado ,  y  a 
sentirlo  cantar  tampoch  hi  ha  anat  ningú 
gayrebé,  perque  gayrebé  no  ha  cantat.  No 
volém  esbrinar  si  ho  ha  fet  gayremal ,  però 
se  ns  diu  que...  bastanle. 

Donchs  bueno:  els  diaris  castellanistes, 
d’acort  ab  l’alcalde,  han  cregut  del  cas  donar 
una  nota  de  patriòtica  fraternidad  després 
de  les  notes  separatistes  que’ls  primers  havien 
cregut  del  cas  donar;  y  tant  per  palriotismo 
com  per  complimentar  als  dos  regidors  'ma¬ 
drilenys  que  a  dit  Orfeón  acompanyaven,  han 
bogat  fort. 

Y  heusaqui  còm  sense  que  ningú  s’enterés 
de  llur  vinguda  ni  els  aplaudissin  més  que’ls 
amichs,  els  inconscients  orfeonistes  madri¬ 
lenys  han  realisat  la  delicada,  l’altissima 
missió  de  consolidar  la  nnidad  patria,  que 
tant  en  perill  havia  estat  segons  decret  dels 
chicos  de  laprensa.  Aixi  ens  ho  innoven  els 
diaris  de  allende ,  y  aixi  ho  repeteixen  les 
seves  sucursals  de  aquende. 

La  historia  d’Espanya  s’ha  escrit  sempre 


aixi,  qu’es  escriurela  en  castellà.  Creguin 
que  n’hi  ha  pera  ferse  un  panxó  de  riure. 
Menos  feyna  haurien  tingut  dihent  que  ha¬ 
via  passat  desapercebut  el  pobre  Orfeón ,  a 
pesar  de  la  gorra  llampanta  ab  que  s’ador¬ 
naven  tots  llurs  individuus  y  que  realment 
era  capaça  de  cridar  l’atenció,  donchs  aque¬ 
lla  combinació  de  colors  rrlorat,  roig  y  groch, 
més  que  un  efecte  artístich  produhia  un  efec¬ 
te  arlequinesch. 

Y  els  catalans  forem  prou  obtusos  y  prou 
negats  pera  no  dàrnosen  compte  sisquera. 
Hem  de  remarcar,  donchs,  la  gentilesa  y  ga- 
lanteria  de  la  prempsa  castellanista  que — 
massa  benèvola — no’ns  ha  volgut  posar  en 
evidencia  ni  com  a  miopes  rii  com  a  sosos. 

Si  no  ho  arribèm  a  ésser,  creguin  que  hi 
hauriem  pogut  fer  brometa  ab  aqueixos  or¬ 
feonistes  y  ab  llurs  gorres.  Y  hauria  sigut 
llàstima  per  Yinconsulilismo,  y  la  hidalguía , 
y...  etc. 

Y  això  que  ho  hauriem  fet  ab  bona  intenció. 

Com  sempre. 

La  «Lliga  Regionalista»’ns  ha  enviat  el 
manifest  de  que  donàvem  compte  en  nostre 
anterior  número  després  de  transcriure  la 
circular  que  la  meteixa  entitat  havia  repartit 
ab  motiu  de  les  desmasies  y  atrojüells  de 
que’ls  governs  centralistes  fan  objecte  a  Ca¬ 
talunya,  y  ab  el  fi  de  trèurens  de  sobre’l  pe¬ 
rill  castellà  que’ns  amenaça  ab  la  nova  pre¬ 
tensió  de  donarnos  secretaris  d’Ajuntament 
emmotllats  a  Madrid. 

Renovèm  la  nostra  adhesió  a  aqueixa  cam¬ 
panya  de  defensa  en  la.  que  per  dignitat 
deuen  pendrehi  part  tots  els  catalans  sense 
diferencia  de  colors  politichs. 

En  contestació  a  Y oferiment  que’ls  «Estu¬ 
dis  Universitaris  Catalans»  feren  en  1 8  de  ju¬ 
liol  de  1903  al  ministre  d’Instrucció  y  Belles 
Arts,  d’instalar  en  aquesta  Universitat  càte¬ 
dres  gratuites  y  lliures  de  Dret  civil  català, 
Historia  de  Catalunya  y  Literatura  catalana, 
dita  Associació  ha  rebut  per  fí  una  comuni¬ 
cació  de  fetxa  16  de  juny  derrer,  en  la  que, 
ademés  de  donarse  una  complerta  negativa, 
se  fan  alusions  mortificants  pera’l  Catala¬ 
nisme. 

Es  natural  que  tot  lo  que  representi  avenç 
y  cultura  pera’l  país,  sia  combatut  pels  igno¬ 
rants  y  els  quixots  que’l  malmenen. 

Al  acabarse  la  compaginació  d’aquest  nú¬ 
mero  rebém  la  grata  nova  d’haver  sigut  po¬ 
sat  en  llibertat  (baix  fiança)  nostre  company 
de  Catalanisme  en  Marcel  Riu. 

No  per  això  retirèm  l’article  de  fons,  que 
creyèm  d’actualitat  a  pesar  d’estar  lliure  en 
Rius,  a  qui  donèm  coralment  la  enhorabona. 

Ha  acabat  la  odisea  d’en  Gonzàlez  Roth- 
wos  com  a  governador  civil  de  Barcelona, 
ahont  per  espay  de  dos  anys  ha  sigut  rego- 
cijo  de  las  mitadas  y  embeleso  de  los  corazo- 
nes,  sobre  tot  per  part  dels  catalanistes,  als 
qui  tanta  propaganda  ha  fet  durant  els  de- 
rrers  mesos  de  son  virreinato . 

El  despedim  tristoys,  desitjant  que  no’s 
faci  esperar  pera  donar  una  nova  empenta 
al  tinglado  que  ara’ns  deixa  empantanegat 
tot  justament  quan  començava  la  bona  època. 

A  no  ésser  que  son  successor,  general 
Fuentes,  vulgui  continuar  sa  obra  y  deixarlo 
petit.  Ho  sentiriem,  perque  en  Gonzàlez 
se’ns  havia  fet  simpàlich  y  fóra  trist  que  un 
altre  l’eclipsés. 

Qui  ha  deixat  petit  a  tothòm  ha  sigut  en 
Montero  Ríos,  quefe  del  govern  lliberal, 
triant  a  un  general  pera  governador  civil  de 
Barcelona. 

j r  Se  mos  o  no  semos  liberales? 

El  general  Fuentes  s’encarregarà  de  con- 
testarnos  ab  la  seva  gestió. 

Els  intelectuals  de  Madrid  s’han  reunit 
pera  fer  una  obra  trascendental  (no  s’emo¬ 
cionin),  que  consisteix  (no  tremolin)  en  dir... 
en  dir...  en  dir  mal  del  govern 

Ja  no’s  pot  demanar  més  intelectualitat. 

Y  han  fet  un  prospecte  que  comença  di- 
hent  qu’ells,  els  qui  suscriuen,  no  son  desco- 
nocidos. 

Y  diu  un  diari  català,  comentantho: 

Ei}  la  vulgaritat  de  l'estil,  en  l’absoluta  misèria  de 
la  idea,  s’hi  reflexa  sobre  tot  un  aburriment.  Els  inte¬ 
lectuals  madrilenys,  ensopits  per  una  vida  sense  ideal  y 
sense  glòria,  somnolents  dels  seus  meteixos  fracassos, 
han  acordat  passar  la  estona  iparlant  mal  del  governi 
Una  burocràcia  negativa,  qu’es  tan  burocràcia  com 
l’altra. 

Els  intelectuals  de  Madrid  parlen  com  si  fossin  ces- 
sants... 

Proul  Una  mica  de  pietat  per’aqueixos  po- 
brets  intelectuals  que  potser  ho  són  a  fi  de 
bé!... 

El  dia  2  del  corrent  mes  tingué  lloch  a 
Hostalrich  la  celebració  de  la  festa  dels 
Jòchs  Florals.  Foren  premiats  els  senyors 
Romani  y  Guerra,  Busquets  y  Punset,  Bis¬ 
bal,  Francesch  Carbó,  Serrat  y  Banquells, 
Salóm  y  Morera  y  Alexandre  Auli.  El  se¬ 
nyor  Romani  y  Guerra,  guanyador  de  la  Flor 
natural,  nomenà  reyna  de  la  festa  a  la  bellís- 
sima  senyoreta  Maria  del  UPilar  Vendrell  y 
Pons. 

En  Miquel  Laporta,  president  del  Jurat 
qualificador,  pronuncià  un  eloqüentissim  dis¬ 
curs  fent  remarcar  la  influencia  de  la  poesia 
en  el  moviment  nacionalista  català,  afeginthi 
encertadissimes  disquisicions  històriques,  y 
sociològiques  sobre  l’autonomia  de  Catalu¬ 
nya.  El  senyor  Laporta  fou  ovacionat. 


Ab  igual  entusiasme  fou  rebut  el  parla¬ 
ment  de  gràcies  que’l  senyor  Martínez  y  Se- 
rinà  endreçà  a  la  nombrosíssima  concorren- 
cia,  ple  d’enlayrat  patriotisme  y  defogositat. 


Mentres  se  parla  de  que  avancen  les  nego¬ 
ciacions  de  pau  a  l'Orient,  la  guerra  interior 
es  cada  cop  més  encesa  a  Rússia,  ahont  les 
sublevacions  en  massa  estàn  a  l’ordre  del  dia 
y  ahont  la  sang  dels  pobles  oprimits  corre  a 
riuades... 

Sempre  ha  hagut  d’ésser  la  sang  la  que 
ofegués  la  tirania;  la  majestat  imperial  n’està 
tan  plena,  que  arreu  en  deixa  la  emprempta, 
y  devant  de  qualque  taca  de  sang  ha  de  clou- 
re’ls  ulls  espantada,  creyent  veure  sa  propria 
imatge. 

Y  la  púrpura,  el  sagnat  símbol  dél  poder, 
cada  dia  horroritza  més  als  pobles  esclaus, 
qu’exasperats  se  revolten... 

Y  encara  hi  ha  Estats  burgesos,  Estats 
forts,  Estats  que’s  creuen  feliços  y’s  diuen 
lliberals,  y  no  ajuden  a  redimir  als  pobles 
esclaus. 

Y  segueixen  les  matances,  y  mentres  la 
sang  ofega  al  tsar,  a  Europa  no  la  ofega  la 
vergonya. 


Ens  comunica’l  concell  d’administració  de 
la  societat  anònima  «La  Renaixensa»,  en  li¬ 
quidació,  que  havent  acabat  les  seves  tas¬ 
ques,  la  memòria  explicativa  de  la  seva  ges¬ 
tió  estarà  de  manifest  pera’ls  senyors  accio¬ 
nistes  tots  els  dies  feyners  del  corrent  mes 
de  juliol,  de  3  a  6  de  la  tarda,  a  casa  del  se¬ 
cretari,  carrer  del  Call,  17,  2.0n,  2a 


La  Societat  Agrícola,  Científica  y  Literà¬ 
ria  dels  Pireneus  Orientals  ens  ha  enviat  el 
prospecte  dels  concursos  oberts  en  1905  per 
les  seccions  de  ciencies  y  de  lletres.  En  el 
concurs  de  ciencies  les  recompenses  consistí* 
ràn  en  medalles  que  s’otorgaràn  als  autors 
de  trevalls  científichs,  y  de  monografies  de 
paratges  y  coses  del  Roselló.  En  el  de  lletres 
els  premis  seràn  també  medalles,  adjudi- 
cantse’l  primer  premi  a  la  millor  composició 
poètica  francesa  quin  assumpto  estigui  des¬ 
enrotllat  en  més  de.40  versos  y  menys  de  200; 
el  segón  a  la  millor  poesia  catalana  escrita 
en  iguals  condicions,  y  el  tercer  al  millor 
conte  o  descripció  en  prosa  francesa  que 
consti  de  50  a  500  linies.  Les  composicions 
deuràn  estar  escrites  en  quartilles,  sols  en 
una  cara,  enviades  en  les  condicions  usuals 
en  tols  els  certàmens,  avans  del  15  d’octu¬ 
bre,  a!  president  de  la  Societat,  Rue  des  Fa¬ 
briques  d'en  Nebot ,  Perpinyà. 


Fidel  Giró  impressor.  —  Carrer  de  València,  233. 

«PER  DIGNITAT 
Y  PER  INTERÈS » 

En  un  de  sos  derrers  números  nostre  com¬ 
pany  de  nacionalisme  La  Gazeta  Vigatana , 
fent  consideracions  sobre  la  probable  o  im¬ 
probable  constitució  d’un  partit  catòlich,  ex¬ 
posava  sa  opinió  del  tot  contraria  a  que  aytal 
partit  se  formés,  car  els  temps  ens  han  alli¬ 
çonat  prou  pera  que  poguèm  compendre 
tots,  catòlichs  y  no  catòlichs,  el  mal  que’ls 
partits  ens  han  fet  y  la  conveniència  d'aca¬ 
bar  ab  tot  allò  que,  confonent  els  ideals  ab 
els  bandos,  tendeixi  a  afavorir  les  falses  ac¬ 
cions  politiques  d’importació  forastera  que 
sempre  ns  han  malmenat:  les  falses  accions 

polítiques  en  que’s  trevalla  per  interès  de 
secta  o  per  petites  conveniencies  més  que 
per  alies  rahons  de  dignitat  y  de  patria.  Nos¬ 
tra  política  déu  consistir  en  matar  la  política 
lentament,  persistentment;  y  les  mires  dels 
catalanistes  joves  que  han  declarat  el  per¬ 
fecte  dret  que  totes  les  agrupacions  políti¬ 
ques  aymants  de  l'autonomia  de  Catalunya 
tenen  a  ingressar  en  el  gran  estol  naciona¬ 
lista,  no  han  sigut  altres  que  les  de  fer  veure 
la  inutilitat  de  les  denominacions  y  de  les 
accions  polítiques  en  l’avenir,  quan  siguém 
un  poble  socialment  perfet  y  emancipat.  En 
efecte,-  ^per  què  vàldrens  d’elles  aleshores, 
si  elles  sols  podran  convenir  per  mires  mes¬ 
quines,  tristament  utilitàries,  als  pobres  fa- 
molenchs  més  0  menys  aspirants ,  més  o 
menys  cessants  dels  càrrechs  publichs  d  un 
poble  enderrerit,  atàvich,  sense  nort  ni  guia, 
sens  individualitat  en  sos  components,  que 
ni  esma  tindran  per’avençar  socialment,  sinó 
sols  pera  caminar  com  remats,  y  encara  ben 
junyits  als  carros  de  l'Estat  0  de  la  Igle- 
sia?...  ( 1 ). 

Aquesta  es  tota  la  llibertat  que  de  la  polí¬ 
tica  a  l’us  pot  esperarse  pera  l’avenir. 

(1)  Notis  bé  que  nosaltres  no  reneguèm  pas  dels 
homes  de  fe,  dels  afirmatius,  síen  o  no  religiosos, 
donchs  no  vol  dir  que  precisament  hagin  d’esserne 
Creyèm  ab  l’Alomar  que  a  la  fe  hi  aspira  per  essèn¬ 
cia  l’home,  y  que’ls  pessimistes  y  negatius  per  sistema 
són  els  vençuts. 

Estèm,  donchs,  completament  d'acort  ab 
La  Gazeta  Vigatana;  y  ho  dihèm  tot  respec¬ 
tant  ses  creenéies  religioses  sense  discutir¬ 
ies.  De  partits,  que’n  faci  qui  vulgui;  en 
nostre  camp  cadascú  pot  obrar  honradament 
com  millor  li  sembli;  però,  en  realitat,  no  es 
pas  fent  partits  còm  se  fa  nacionalisme.  Dels 
partits  se  nodreix  l’Estat,  y  l’Estat  avuy  per 
avuy  es  el  gran  enemich  de  les  nacionalitats, 
que  manté  esclavitzades.  iQué  més  volen 
nostres  enemichs  conscients  que  vèurens  di¬ 
vidits  en  partits  migrats,  en  bandos  xorchs? 
iQué  més  volia’l  despert  Maura  l'any  passat, 
quan  ab  una  benignitat  desacostumada,  y 
tot  dihent  mal  com  nosaltres  de  la  política 
de  l’Estat,  ens  feya  promeses  y  més  prome¬ 
ses  e  intentava  la  creació  a  Catalunya  d’un 
partit  polítich  regionalista  conservador?  No 
obstant,  els  de  La  Gazeta  Vigatana ,  tot  y  no 
creyent  en  la  política,  semblen  creure  en  la 
bona  fe  d’en  Maura;  y,  en  cambi,  molts  cata¬ 
lanistes  lliberals  que  sols  per  medi  de  l’acció 
política  estimen  possible  la  reivindicació  de 
Catalunya,  incorren  en  el  contrasentit  de 
malparlar  d’en  Maura  a  tòrt  y  a  dret,  ara  y 
avans.  {Què  proba  això?  Que  la  màxima  cas- 
tel·lana  Divide  y  venceràs  en  Maura  la  reali- 
sava  de  debò,  ell  qu’era  l’únich  polítich 
d'altura  d’Espanya  y  que,  com  a  tal,  ens 
feya  més  mal  que’ls  altres. 

Els  que  l’han  succehit  no  han  sigut  tan 
diplomàtichs.  Curts  degambals  tots  ells,  afa¬ 
mats  y  rencorosos,  han  anat  clavant  descara¬ 
dament  falconada  derrera  falconada  a  nostra 
Catalunya.  Devém  alegràrnosen  perque 
no’ns  enganyen,  perque  no’ns  divideixen, 
perque  en  tots  nosaltres  desperten  un  ferm 
desitj  d’unió  (i)  y  una  forta  prohija  de  lluyta 
contra’l  comú  enemich.  Pera  dominarnos  els 
cal  extremar  l’abús  y  apelar  a  la  força,  mes 
aqueixos  petits  dèspotes  són  massa  febles  y 
estàn  massa  agotats  pera  poder  sostenir 
llarch  temps,  sense  bleixar  y  sense  caure  ren- 
dits,  la  feixuga  espasa  dels  dictadors. 

Ells  se  gastaran  manejantla,  y  nosaltres 
ens  farèm  forts  unintnos.  Si  per  part  d’ells 

(i)  Y  aquesta  unió  no’ns  ha  de  privar,  com  no’ns 
priva  a  nosaltres,  de  senyalarnos  els  propris  defectes 
quan  ve  a  tom,  y  precisament  quan  entenèm  que  aytals 
defectes  són  els  que  contribueixen  a  que  no  siguèm  un 
poble  unit  y  fort  Així  pot  veures  en  la  secció  de  Noves 
d’aquest  número,  si’s  llegeixen  les  qu’endrecèm  a  La 
Veu  y  a  La  Devantera. 


s’ha  acabat  el  temps  dels  oferiments  y  les 
consideracions,  s’ha  d’acabar  també  per  part 
nostra’l  contemporisar.  Altrament  Catalunya, 
el  poble  més  vital  de  l ‘Estat  espanyol,  ani¬ 
ria  a  la  ruina  neulintse  en  sa  vida  interior, 
reduhintse  son  esperit  com  s’han  anat  redu- 
hint  oficialment  sos  límits  naturals,  de  tal 
manera  que  tenint  l’antich  principat  fronte¬ 
res  molt  més  dilatades  que  les  que  li  ha  as¬ 
signat  la  copdicia  política  dels  centralistes, 
ha  de  consentir  qu’estols  de  pobles  catalans 
per  Nort,  Sur  y  Ponent  se  li  desmembrin... 
Sols  per  la  banda  de  mar  no  ha  pogut  la  en¬ 
veja  rectificar  les  fites:  per  la  banda  d’aqueix 
mar  tan  català  que  comunica  ab  nostra  ger¬ 
mana  Mallorca,  l’illa  catalana,  el  reyalme 
ditxós  que  pot  esfondrarse,  que  pot  morir, 
però  quals  límits  no  poden  ésser  modificats 
per  la  mà  barrohera  dels  politichs.  Així  Ma¬ 
llorca,  ahont  l’esperit  catalanesch  hi  ha  sigut 
sempre  latent  y  ara’s  revifa,  déu  ésser  pera 
nosaltres  una  esperança  y  un  símbol. 

Sí,  cal  esperançar  y  anar  trevallant.  Cada 
día’ns  venen  noves  lleys  fetes  a  esquena  del 
Parlament,  lo  que  proba  qu’en  un  Estat  en 
que  tot  ens  es  enemich,  també  fóra  escarni- 
da  nostra  representació  política  si  la  tingués¬ 
sim  a  l’altura  que’ns  correspon.  Cada  dia’ns 
sotmeten  a  nous  devers  els  que  no’n  com¬ 
pleixen  cap.  Els  que  fes  a  Madrid,  y  els  vireys 
a  províncies ,  renoven  l’era  de  despotismes 
del  comte-duch;  s’arriba  fins  a  exigirnos  el 
compliment  d’ obligacions  legals  sense  com¬ 
plir  avans  ab  la  obligació  de  fernos  saber 
que  han  estat  instituhides.  Així  ens  vol  en¬ 
senyar  a  ésser  bons  ciutadans  un  govern  tan 
despòtich  com  ridicul,  un  govern  que  té  ho¬ 
mes  que’ns  són  enemichs  per  sistema,  ahir 
donantnos  les  lleys  de  reforma  del  Notariat 
y  d’expulsió  del  catecisme  català  de  les  esco¬ 
les,  avuy  ab  la  intromissió  en  nostres  muni¬ 
cipis  de  secretaris  y  comptadors  castellans, 
y  ab  la  categòrica  declaració  de  que  la  llen¬ 
gua  catalana,  que  ja  es  bandejada  dels  tribu¬ 
nals  de  justícia,  no  pot  entrar  en  les  càtedres 
de  nostra  Universitat.  No  diguèm  res  de  l’in¬ 
tent,  segons  sembla  fracassat,  de  fer  venir  de 
Madrid  el  nou  alcalde  de  Barcelona,  ni  del 
nomenament  dé  governador  d’aquesta  pro¬ 
vincià  a  favor  d’una  persona  que  pot  tenir 
les  bones  dots  que’s  vulguin  (això  ho  igno- 
rém  ara  per  ara),  però  que  per  sa  condició 

militar  hauria  d'haver  sigut  considerat,  en 
temps  normal,  incompatible  ab  un  càrrech 
civil  de  tanta  significació.  Es  la  eterna  lley, 
l’única  lley  que  s’acostuma  complir  a  Espa¬ 
nya:  la  de  que  tothom  serveixi  pera  tot,  sen¬ 
se  que’ls  càrrechs  públichsmay  recayguin  en 
mans  idònees.  Per  això  estèm  com  estèm. 
Al  menys  se’ns  tractés  com  a  ciutadans  y  no 
com  a  soldats;  però  lo  pitjor  es  que  no  com 
a  soldats,  sinò  com  a  moros  o  com  a  negres 
ha  tractat  l’orgull  castellà,  pera  son  mal,  als 
pobles  que  ha  volgut  perdre.  Y  nosaltres  que 
ni  som  negres  ni  som  moros,  no  hem  volgut 
conseqüentment  procedir  com  a  tals;  y  tam- 
poch  se’ns  ha  tingut  en  compte. 

Mes  d’ara  en  avant,  si  continuen  la  opres¬ 
sió,  els  abusos,  les  trabes,  les  atrocitats  ab 
que’l  poder  central  ve  endogalantnos,  la  cul¬ 
pa  serà  nostra.  Es  qüestió  de  cridar  fort,  y 
creyém  que  ara  fins  molts  que  consideràvem 
masells  cridaràn  ab  nosaltres,  y  l’espectacle 
serà  edificant  devant  d'uns  governs  que  tron¬ 
tollen  y  miren  de  convertir  en  legalitat  l’abús 
pera  no  caure.  No  cal  dirse  catalanista:  n’hi 
ha  prou  ab  ésser  català  pera  sentirse  ple  dels 
millors  desitjós  en  favor  de  la  campanya  que, 
segons  diuen,  volen  fer  a  l’Ajuntament  els 
regidors  de  tots  els  matisos,  y  a  la  que  deuen 
cooperar  totes  les  corporacions,  catalanistes 
o  no,  qu’en  nostra  terra  representin  quelcòm. 
El  lema  l’ha  donat  La  Veu  de  Catalunya,  se¬ 
cundant  la  campanya  iniciada  per  la  «Lliga 
Regionalista».  «Per  dignitat  y  per  interès», 
ha  dit.  Y  ha  afegit  després:  «Cal  que  per 
medi  d’un  ample  esperit  de  concordia  entre’ls 
catalans,  ens  apleguèm  pera  defensarnos  tot 
lo  que  constitueix  el  nostre  patrimoni  moral 
y  material  que  volen  arrebaçarnos».  Donchs 
bé:  si  sabèm  prescindir  de  miseries  poli- 
tiques,  si  tots  ens  unim  pera  protestar,  el 
centralisme,  sense  lograr  son  propòsit  de 
fernos  sortir  de  les  vies  legals,  haurà  de  re¬ 
cular  avergonyit  devant  de  nostra  actitut  re¬ 
solta.  Tan  segurs  n’estèm  de  que  tot  depèn 
de  nosaltres  y  de  la  estima  en  que  tinguèm 
nostra  dignitat,  que  no  dubtèm  en  afirmir 
desd’ara  que  si  nostres  enemichs  logren  sos 
propòsits,  a  nosaltres  meteixos  ens  haurèm 
de  culpar,  y  a  ningú  més. 

Lluís  Vía 


SEPARATISME  DOCENT 

En  diverses  ocasions  la  prempsa  espa¬ 
nyola,  interessada  en  desvirtuar  el  movi¬ 
ment  catalanista,  ha  llençat  ab  estentoria 
entonació  als  quatre  vents  de  la  publicitat, 
com  estigma  insultant  pera’ls  qui  hem  al¬ 
çada  la  bandera  de  l’Autonomia,  un  mot 
d’efecte  segurissim:  Separatistes! 

A  n’aquest  dictat  tots  els  catalans  hem  fet 
semblant  d’oposàrnoshi,  y  això,  segons  el 
temperament  dels  individuus,  ha  donat  lloch 
a  una  tanda  de  contramanifestacions.  Uns 
han  cregut  del  cas  fer  protestes  incondicio¬ 
nals  d'espanyolisme  afalagant  l’actualitat 
monàrquica;  altres  s’han  decantat  envers 
l’anomenada  Union  Republicana,  que  a  llur 
criteri  representa  la  unitat  nacional  en  un  de¬ 
mà  proper;  y  en  fi,  un  tercer  grupo  de  cata¬ 
lans  curts  de  gambals,  ha  dut  ses  protestes 
d’espanyolisme  fins  a  l’extrém  de  renegar  de 
Catalunya,  pera  milior  afermar  que  no  són 
sepatistes  de  la  patria  común,  o  sia  Espanya. 

Mes  els  veritables  catalanistes,  els  cons¬ 
cients,  no  n’havíem  fet  fins  ara  cap  cas  del 
dictat  de  separatistes  que  molts  castellans  vo¬ 
len  a  tota  hora  atribuhirnos.  Ens  arronsàvem 
d’espatlles  pensant:  Ells  ho  diuen;  es,  donchs, 
que  creuen  que  tindríem  rahó  d' ésser  ho.  Y  hem 
deixat  que  aquell  qui  proferia  la  fatídica 
afirmació,  restés  ab  la  responsabilitat  que 
d'ella  pogués  deduhirsen. 

Emperò  hi  ha  coses  que  a  la  curta  o  a  la 
llarga  acaben  per  imposarse.  Per  més  que  hi 
hagi  qui  s’ha  esforçat  protestant  de  qu’exis- 
teixi  a  Espanya  la  llevor  del  separatisme, 
per  més  que  de  bona  fe  hagin  cregut  molts 
que  no  podia  haverhi  ningú  capaç  de  pensar 
en  res  que  suposés  separació,  malhaurada- 
ment  existeix  a  Espanya’l  separatisme.  Els 
primers  que  s’han  manifestat  separatistes 
són  els  senyors  qui  componen  el  Consejo  de 
Inslrucción  Pública  d’Espanya.  Hi  ha,  donchs, 
el  separatisme  docent. 

Tothom  sab  que,  convençuts  de  les  defi¬ 
ciències  de  la  ensenyança  que  l’Estat  dóna 
(deficiencies  sentides  a  Catalunya  per  la  rahó 
de  que  potser  avuy  ja  podrien  venir  a  apen- 
dre  molts  dels  qui  ab  caràcter  oficial  venen  a 
ensenyar),  fundaren  alguns  elements  intelec- 
tuals  de  Catalunya  l’associació  dels  «Estudis 

Universitaris  Catalans»,  destinada  a  suplir 
quelcòm  d'aquelles  deficiencies  de  la  ense¬ 
nyança  oficial.  Sabut  es  també  que,  pera  mi¬ 
llor  dur  a  terme  aytals  propòsits,  l’associació 
esmentada  solicità  autorisació  del  ministeri 
corresponent  pera  instalar  càtedres  lliures  y 
gratuhites  de  determinades  assignatures  en  el 
local  de  la  Universitat  de  Barcelona.  Donchs 
ara  veuràn  la  resposta  que’ls  «Estudis  Uni¬ 
versitaris  Catalans»  acaben  de  rebre  a  llur 
demanda,  y  la  qual  reproduhim  ab  gust  cre- 
yent  que’l  document  podrà  integralment  in¬ 
teressar  als  historiayres  de  demà: 

Pasada  à  informe  de  la  Sección  5.a  del  Consejo  de 
Insti-ucción  pública  la  instancia  del  presidente  y  secre- 
tario  de  la  Asociación  de  Estudiós  Universitarios  Cata¬ 
lanes  en  solicitud  de  que  se  la  autorice  para  dar  en 
locales  de  la  Universidad  de  Barcelona  la  ensenanza,  en 
catalàn,  de  varias  asignaturas,  dicho  Cuerpo  consultivo, 
en  10  de  los  corrientes,  emitió  el  siguiente  dictamen: 
«Si  la  Asociación  Estudiós  Universitarios  Catalanes  pre- 
tendiera  solamente  establecer  la  ensenanza  de  Derecho 
civil  Catalàn,  Historia  de  Cataluna  y  Literatura  Catala¬ 
na,  en  la  Universidad  de  Barcelona,  en  forma  usual  y 
corriente,  y  en  su  virtud  en  la  pròpia  lengua  nacional 
que  las  otras  Càtedras  universitarias,  esta  Sección  pro- 
pondría  à  la  Superioridad  se  sirviese  resolver  que,  se- 
gún  el  articulo  primero  del  decreto-ley  de  26  de  diciem- 
bre  de  1868,  corresponde  à  los  Claustros  de  las  Facul¬ 
tades,  Institutos  y  Escuelas  especiales  conceder  6  negar 
el  permiso  necesario  à  los  que  necesiten  abrir  Càtedras 
de  cualquier  genero  en  los  Establecimientos  de  la  na- 
ción  que  estàn  bajo  su  dependencia.  Pero  como  se  pre- 
tende  dar  las  nuevas  ensenanzas  en  otra  lengua  que  la 
nacional,  entiende  la  Sección  que  en  tal  concepto  el 
ministro  de  Instrucción  pública,  y  no  las  facultades,  es 
el  llamado  à  resolver  en  esta  parte  la  petición  de  la 
Sociedad  Estudiós  Universitarios  Catalanes  y  en  senti- 
do  absolutamente  negativo,  declarando: 

I.°  Que  de  accederse  à  lo  solicitado  se  convertiria 
à  la  Universidad  de  Barcelona  en  Universidad  bilingüe, 
condición  que  no  tiene,  que  se  sepa,  ninguna  Universi¬ 
dad  de  Europa,  pues  en  los  países  en  que  existen  ense¬ 
nanzas  en  la  lengua  oficial,  y  en  la  pròpia  de  la  comarca, 
no  se  dan  nunca  unas  y  otras  en  el  mismo  estableci- 
miento,  sino  en  apartados  y  distintos. 

2.0  De  lo  contrario  vendria  à  renovar  las  alteracio- 
nes  y  los  bandos  en  la  Universidad  de  Barcelona,  que 
constantemente  han  tenido  caràcter  catalanista. 

3  0  (mas  bien  l.°  y  único),  que  si  los  catalanes, 
como  tales,  tienen  el  derecho  de  hablar  su  lengua,  co¬ 
mo  espanoles  tienen  el  deber  de  hablar  la  lengua  na¬ 
cional,  en  la  cual  únicamente  debe  darse  la  ensenanza 
en  los  establecimientos  del  Estado,  y  mas  que  en  nin- 
guno,  si  cabe,  en  los  de  ensenanza  superior. 

Y  pensar  que  tot  això  ho  afirma  una  alta 
autoritat  pedagògica  de  la  nació! 

La  tàctica  dels  separatistes  docents  es  ma 
nifesta.  Volen  fernos  separatistes  als  cata¬ 
lans  luhetejant  allò  que  més  eslimém;  y  pera 
arribar  a  n’aquest  resultat  fins  invoquen  lleys 
que  may  han  existit. 


iQue’ls  catalans  com  espanyols  tenim  el 
dever  de  parlar  la  llengua  nacional ?  Si  volen 
dir  el  castellà,  no  es  pas  veritat.  No  hi  ha 
cap  lley  qu’estableixi  cosa  semblant.  Nosal 
tres  no  tenim  cap  dever  de  parlar  en  tal  0 
qual  llengua,  y  si  tenim  el  dret  d’usar  la  nos¬ 
tra,  el  català,  sempre  que’ns  plagui.  Que  hi 
ha  moltes  ocasions  en  que  se’ns  exigeix  par¬ 
lar  el  castellà,  fins  atropellant  el  sentit  co¬ 
mú,  això  es  veritat;  emperò  ja  està  dit:  es 
una  exigencia,  y  exigencia  de  la  qual  ne  pro- 
testém. 

Ademés  d’això  s’atreveixen  a  considerar  el 
castellà  com  a  llengua  nacional  única  fentla 
extensiva  a  Catalunya  també  ab  tal  caràcter, 
com  si  les  demés  llengües  parlades  a  Espa¬ 
nya  fossin  bordes  o  estrangeres.  Mes  això  no 
pot  ésser:  la  llengua  de  Catalunya  es  el  cata¬ 
là  com  el  castellà  es  la  de  Castella,  y  abdues, 
ab  les  demés  que  hi  hagi, són  nacionals  dins 
d’Espanya.  ( 1 )  Que  sia’l  castellà  la  llengua 
oficial  de  tot  Espanya,  això  es  veritat,  empe¬ 
rò  també  es  veritat  que  Catalunya’n  pro¬ 
testa. 

Encara  hi  ha  més  insolències  en  el  docu  = 
ment,  com  se  pot  veure,  y  entre  altres  el  ve¬ 
nir  a  declarar  sedícioses  les  manifestacions 
catalanistes,  considerant  motiu  de  pertorba¬ 
ció  la  existència  en  la  Universitat  d’un  gran 
nombre  d’estudiants  aymants  de  sa  terra  na- 
diva,  essent  aixi  que  deurien  tenirhi  per  tals 
als  estudiants  d’altres  indrets  d’Espanya 
que,  venint  a  cursar  en  la  Universitat  d’aqui, 
volen  imposarse  no  recordantse  que  són  fo¬ 
rasters  y  que  llur  dever  primordial  es  res¬ 
pectar  les  nostres  coses.  Regla  de  conducta 
que  haurien  de  seguir  també  molts  d’altres 
no  estudiants  que  venen  a  passejar  entre  nos¬ 
altres  la  llur  soperbia,  considerantnos  als  ca¬ 
talans  com  éssers  d’una  casta  inferior  perque 
no  gastèm  ceceo  a  tot  pasto. 

Y  passèm  per  alt  les  altres  tonteries  de 
l’escrit  en  qüestió,  com  per  exemple  l’afirmar 
que  la  Universitat  no  pot  ésser  bilingüe  per- 

(1)  Aquesta  afirmació  de  la  qual  constantment  se’n 
volen  desentendre’ls  enemichs  de  Catalunya,  cal  que 
sia  aquí  justificada  ab  la  opinió  de  la  Real  Acadèmia 
Espaiiola ,  autoritat  superior  en  la  matèria,  la  qual  l’any 
1888  premià’l  drama  en  català  d’en  Pitarra  Batalla 
de  Reynes  fent  ab  això  acte  de  reconeixença  plena 
envers  la  llengua  catalana  com  a  nacional  al  costat  de 
la  castellana.  No  hauria  pas  concedit  aytal  recompensa 
si  hagués  participat  gens  ni  mica  del  criteri  estret  y 
mesquí  del  Consejo  de  Instrucción  Pública. 

que  no  se  sab  de  cap  altra  d’Europa  que  tin 
gui  tal  caràcter.  Cosa  que  adhuch  essent 
veritat  (que  no  ho  es),  tindria  una  rèplica,  di- 
hent  que  tampoch  poden  ésser  comparades 
les  Universitats  d’Espanya  y  les  ensenyances 
que  s  hi  donen,  ab  les  Universitats  del  res¬ 
tant  d  Europa  y  ab  lo  que  allà  s’ensenya. 

Totes  aquestes  rahons  y  altres  més  han 
servit,  segons  declara’l  document,  pera  que 
el  Consejo  de  Instrucción  Pública  acordés  la 
denegació  de  lo  que’ls  «Estudis  Universita¬ 
ris»  solicitaven,  com  a  conseqüència  d’una 
necessitat  intelectual  de  Catalunya.  Pot  afir- 
marse  que  aytal  resolució  es  un  acte  de  se¬ 
paratisme  dut  a  terme  pels  separatistes  do¬ 
cents. 


Sembla  que  hagin  volgut  ab  això  seguir 
l’exemple  del  ministre  de  Felip  Quart,  de 
qui  diu  la  nostra  cançó: 

El  gran  Comte  d’Olivars 
sempre  li  burxa  la  orella... 

Mes  s’han  errat  del  tot  els  senyors  del 
Consejo  de  Instrucción  Pública ,  o  sien  els 
separatistes  docents.  Ells  prou  l’han  estudiat 
el  llur  plan  maq uiavèlich,  mes  ja’ls  ho  asse- 
gurém  desd’ara:  ab  llurs  procediments  poch 
serens  no  treuràn  de  pollaguera  a  cap  dels 
catalanistes  conscients.  Ells  poden  fer  lo  que 
vulguin,  poden  cometre  totes  les  etzegalla- 
des  possibles,  poden  influhir  en  que  sien  de¬ 
negades  rodonament  totes  les  peticions  que 
per  via  legal  endreci  Catalunya  als  poders 


centrals.  Lo  qu’es  may  per  may  ens  vindràn 
tentacions  de  ferho  per  via  ilegal;  sabèm 
prou  que  això  es  lo  qu’ells  voldrien,  y  ab  ells 
molts  dels  nostres  enemichs.  Emperò  no  som 
pas  nosaltres  capaços  de  donàrloshi  gust. 

Catalunya  sab  molt  bé  que  les  causes 
grans  no  s’imposen  per  la  força.  Nosaltres  no 
hem  pas  de  perdre  la  orientació  clara  y  ben 
definida  que’ns  ha  de  dur  al  fi  enlayrat  que 
perseguim.  Catalunya  té  segura  la  victorià 
en  tots  els  terrenys,  llevat  d’aquell  al  quin 
voldrien  empènyens.  Nosaltres  tenim  co¬ 
mençada  la  restauració  del  nostre  esperit  na¬ 
cional,  que  té  de  restaurar  la  personalitat  de 
Catalunya,  mitj  confosa;  nosaltres  hem  prin¬ 
cipiat  la  tasca  educadora  que  fa’ls  pobles 
forts  y  grans;  nosaltres  tractèm  de  dotar  a 
tots  els  catalans  del  civisme  indispensable 
per’assolir  y  fer  bon  us  de  la  llibertat;  nos¬ 
altres  tractèm  d’infondre  en  el  cor  de  tots  els 
fills  de  la  nostra  terra’l  foch  sublimador  de 
l’Ideal  y  en  llur  seny  la  Fe  que  tot  ho  gua¬ 
nya,  y  el  dia  que  aquesta  tasca  sia  feta,  cóm 
ens  ne  riurèm  dels  separatistes  docents  y  de 
tots  els  enemichs  d’ara  que  demà  hauràn  de 
demanar  per  favor  a  Catalunya  que’ls  hi 
allargui  els  braços  pera  eixir  de  la  profonda 
abjecció  en  que  van  cayent...  cayent...! 

Ja  ha  corregut  desde  Madrid  la  «fórmula» 
aquella  de  que  calia  calalanizar  à  Espana: 
cosa  de  la  qual  potser  els  senyors  del  Con¬ 
sejo  de  Instrucción  Pública  no  se  n’han  a per¬ 
cebut  encara. 

R.  Miquel  y  Planas 


L’ATMETLLER 


Hivern 

A  grans  vols  els  pardals  ratllen  el  cel, 
esbategant  les  ales  mitj  glaçades. 

El  día  es  cru,  l’estany  cobert  de  gel, 
les  branques  per  la  gebre  coronades. 

La  parra  a  l’altra  banda  de  paret 
estira  sos  sarments  y’s  desespera 
pera  saber  si  l’atmetliet  ja  ha  tret, 
com  nunci  de  bon  temps,  la  flor  primera. 

Ja  l’ha  treta  la  flor,  y  entona  un  cant 
que  ab  el  ventet  de  repetir  no’s  cansa; 
ja  l’ha  treta  y  la  mostra  triomfant 
com  promesa  de  goig  y  benhaurança. 

Tu  y  jo  també  l’hem  vista,  mon  amor, 
al  cim  més  alt  de  la  més  alta  branca, 
y  al  pensar  en  la  fosca  hem  sentit  por 
per  ella,  pobra  flor,  tan  sola  y  blanca. 


II 

Primavera 

Era  un  día  d'abril  Sòpit  el  vent 
s’entretingué  un  minut  entre  les  branques. 

De  l’atmetller  florit,  pausadament, 
la  derrera  caygué  de  les  flors  blanques 

No  més  quedava’l  fruyt..  Mitj  neguitós, 
al  retornar  el  yent,  parlà’l  fullatge 
ab  parlar  tan  estrany  y  tan  confós, 
que  no  sé  si  fou  plany  o  comiatge. 

Recordo  que  tu  y  jo,  moguts  alhora 
per  un  meteix  impuls,  ens  vam  baixar 
per  plegar  la  floreta  qu’en  malhora, 
bo  y  jugant,  acabavem  d’esfullar. 

Y  l’atmetller,  en  tant,  els  fruyts  mostrava 
ab  la  joya  inefable  del  fecond... 
y  el  meteix  buf  del  vent  que’l  breçolava 
un  rinxo  t’esbullà  demunt  del  front. 

e  tant  en  tant  les  grans 
corrents  artístiques 
nordista  y  meridional, 
com  si  esdevinguessin 
laces  de  lluytar,  d’en- 
trecreuarse,  de  topar  y 
recular,  se  deturen.  Es 
senyal  que’l  Geni  s’ha 
manifestat,  domptant 
la  corrent,  fentne  llach 
tranquil  d’ones  reposades,  de  quals  aygües 
n’ha  d’eixir  l’Obra  magna,  filla  d’aquella  co¬ 
rrent  ja  no  aixelabrada  y  folla,  sinó  artística¬ 
ment  feconda.  El  món  gòtich  retorna  ales¬ 
hores  cap  al  Nort,  enduhentse  sediments  de 
meridional  cultura,  y  el  Renaixement  helè- 
nich-llati,  encaminat  vers  les  selves  teutòni¬ 
ques,  escandinaves  y  eslaves,  enfortit  per 
llurs  halenades  saniloses,  recula  també,  cap 
a  les  gayes  riberes  mediterrànies. 

En  nostre  temps  en  Richard  Wagner  y  en 
Gabriele  D’Annunzio  representen,  tal  volta 
com  may  hagin  sigut  representats,  els  dos 
móns  artístichs:  el  del  Nort  y  el  del  Mitjdia. 
Wagner  es  l’hereu  de  Wolfram  von  Eschen- 
bach,  de  Dürer,  de  Hans  Sachs,  de  Bach,  de 
Goethe,  de  Beethoven,  de  Weber  y  de  Scho- 
penhauer.  La  gran  corrent  d’art  misteriosa  y 
romàntica  que  devalla  del  Nort  vers  el  Mitj¬ 
dia,  ell  la  domina  ab  mà  ferma,  després 
d’haver  recullit  els  elements  helénichs  y  lla¬ 
tins  que  li  calia  assimilarse:  la  delicadesa  en 
la  expressió,  l’harmonia,  la  cultura  y  l’huma¬ 
nisme,  qualitats  que’ls  pobles  refinats  comu¬ 
niquen  als  forts  y  guerrers.  Ab  aytal  assimi¬ 
lació  la  personalitat  d’en  Wagner  se  com¬ 
pleta  y  s’aferma,  car  s’es  enrobustida  y 
educada,  mes  ab  base  natural:  en  Wagner 
es  ja  ell  meteix,  el  geni  del  Nort,  el  creador 
august  de  Der  Ring  des  Nibelungen  y  de 
Parsifal ,  la  encarnació  artística  més  gran  de 
la  Germania  moderna. 

Això  meteix  fa  en  D’Annunzio.  Son  espe¬ 
rit  no’n  té  prou  de  la  herencia  heleno-llatina- 
italiana,  sinó  que  cerca  entre  les  clarors  del 
Nort  les  més  potents  yenlluhernadores.  Goet¬ 
he,  Schopenhauer,  Wagner,  Nietzsche  ser¬ 
veixen  de  saludable  contrapès  a  ses  fogoses 
y  a  voltes  desviades  expansions  meridionals, 


comunicantli  lo  que’ls  homes  del  Nort,  sa- 
pats  y  selvàtichs,  comunicaren  als  fills  del 
Mitjdia  al  aterrarse’l  caduch  Imperi  d’Occi¬ 
dent:  la  energia  y  l’esperit  d’independencia, 
virtuts  que  també  avuy  han  tramès,  però 
de  manera  pacífica,  els  triomfadors  de  Sado- 
wa,  de  Sedàn  y  de  Metz  a  n’el  poble  retut  a 
Custozza,  Lissa  y  Adua.  En  D’Annunzio  re¬ 
cull.  donchs,  elements  nordistes  pera  equili¬ 
brar  sa  naturalesa,  no  pera  disfressaria,  y 
una  evolució  lenta’l  mena  a  la  creació  de  sa 
derrera  y  gloriosa  obra  poètica:  Laudi  del 
Cielo ,  del  Mare ,  delia  Terra  e  degli  Eroi... 
En  Wagner  mirant  vers  el  Mitjdia  y  en 
D’Annunzio  mirant  cap  al  Nort,  han  esdevin¬ 
gut  lo  que  avuy  representen  absolutament: 
l’ànima  septentrional,  l’ànima  meridional. 
Sense’l  contacte  de  la  civil  i sació  oposada,  ni 
l’un  ni  l’altre  serien  artistes  tan  complerts. 
Per’afermar  lo  propri,  cal  la  topada  ab  lo 
contrari. 

La  gloriosa  poesia  italiana  d’ençà  la  seva 
naixença  al  rebutjar  les  primitives  y  domina¬ 
dores  influencies  llatina  y  provençal,  d’ençà 
l’aparició  del  dolce  stil  nuovo  de  Guido  Gui- 
nicelli,  fins  al  magnifich  espandiment  d’an- 
nunzià,  si  n’ha  fet  de  camí,  si  se  n’ha  mos¬ 
trat  de  rica  v  variada,  si  n’ha  expressat  d’as¬ 
pectes  estètichs,  de  moments  decisius  en  les 
orientacions  humanes  intelectuals  y  religio¬ 
ses!  De  tots  els  grans  poetes  n’ha  rebut  en 
D’Annunzio  certa  influencia:  del  Dant,  il  gran- 
de  padre,  com  ell  meteix  l’anomena;  de  Pe- 
trarca,  el  primer  home  modern;  d’Ariosto  y 
de  Tasso,  prodigis  de  fantasia  y  mestres  de 
la  forma. 

Però  si  s’ha  de  cercar  seriosamen  la  vera 
filiació  d’en  D’Annunzio,  cal  arribar  al  segle 
xvin.  Un  ilustre  poeta  d’aquest  segle,  Fan- 
toni,  enlluernat  per  la  visió  esplèndida  y  di¬ 
recta  de  la  bellesa  heleno  llatina,  intenta  res- 
sucitar  el  món  antich,  son  esperit  y  ses  for¬ 
mes.  Ses  Odi  oraziane  ed  anacreontiche  són 
els  models  qu’estudia  l’immortal  Giosuè  Car- 
ducci  al  reaccionar  contra’l  cristianisme  del 
gran  Manzoni  y  el  pessimisme  del  gran  Leo- 
pardi.  A  les  Odi  oraziane  ed  anacreontiche 
d’en  Fantoni  segueixen  les  Odi  barbare  d’en 
Carducci,  a  qui  atormenta,  com  diu  ell  me¬ 
teix  en  ses  Rime : 

Un  desiderio  vano  delia  bellezza  antica, 

v  a  les  Odi  barbare  segueixen  Le  Laudi  d’en 
D’Annunzio,  com  derrera  fita  de  la  evolució 
verament  clàssica  italiana. 

A  mida  que’ls  anys  passen,  l’obra  poètica 
d’en  D’Annunzio’s  va  purificant,  netejantse 
d'elements  actuals,  d’influencies  contemporà¬ 
nies,  pera  dirigirse  vers  les  fonts  primitives 
de  la  nostra  cultura,  vers  l’Hèlada  y  la  Italia 
antiga.  Sos  volums  de  versos,  Canto  novo, 
Intermezzo  di  rime ,  L'Issolteo,  La  Chimera, 
Elegie  romane,  Odi  navali ,  ab  tot  y  revelar 


IOVENTUT 


447 


un  lluminós,  potent,  vibrant  y  musical  poeta, 
no  són  més  que  preparacions  per'assolir  el 
grau  d'admirable  perfecció  de  Le  Laudi.  Tot 
lo  que  influhiren  en  l’obra  d’annunziana  Vi- 
lliers  de  L’Isle  Adam,  Dante  Gabriel  Rosetti, 
Maeterlinck  y  Verhaeren,  tot  lo  que  la  gent 
del  Nort  infiltrà  en  son  esperit,  se  resol  a  la 
fi  en  un  formidable  esclat  de  llum  grega,  per 
un  gran  italià  irradiada  apoteòsicament...  se 
resol  en  una  poesia  soperba,  en  una  magni¬ 
ficència  de  formes  no  sempre  trobada,  com 
si  en  D’Annunzio  hagués  pogut  ajuntar  la 
bellesa  de  la  linia  helènica  ab  la  esplendidesa 
y  fastuositat  de  les  pomposes  arts  asiàtiques 
y  ab  els  xardorosos  misticismes  de  la  Edat 
mitja.  L’helenisme  d’annunzià  té  quelcòm  de 
bizantí  per  sa  forma,  mes  per  son  esperit  es 
ben  bé  fill  dels  temps  homèrichs  y  skilians, 
ab  resplendors  de  la  Commedia  y  fluideses 
petrarquesques. 

A  hores  d'ara  en  D’Annunzio  té  tres  llibres 
publicats  de  Laudi.  El  primer  té  per  nom 
Maia,  y  es  un  elogi  de  la  vida,  Laus  vitce ,  en¬ 
caminant  el  conreu  de  la  Voluntat  preconisat 
per  en  Kant,  y  el  de  l’Acció  preconisat  per 
l’Aristotii  y  en  Goethe,  a  una  concepció 
nova.  Viure  no  es  prou,  diu  en  D’Annunzio, 
cal  navegar:  Navigare  necesse  est,  vivere  non 
est  necesse.  La  Voluntat  kantiana  y  l’Acció 
aristotèlica  y  goethiana  han  de  menar  a  una 
vida  superior,  intelectual  y  artística.  En 
D’Annunzio  la  cerca  primer  y  la  troba  en  la 
vella  Hèlada,  en  plena  mitologia,  al  solcar 
les  seves  aygües  cristal·lines,  mes  el  seu  es¬ 
perit  intensament  artistich  a  la  fi  s’adona  de 
que  l’Hèlada  encara  no  es  morta  v  que  al 
nostre  voltant  pòdèm  sentiria  bategar  si  no’ns 
manca’l  poder  d’una  màgica  prodigiosa.  El 
poeta  farà  aparèixer  el  món  soterrat,  invo¬ 
carà  les  divinitats  momificades,  y  un  sol  he- 
lènich  brillarà  per  demunt  dels  pobres  esta¬ 
dants  de  la  terra,  desfent  lletgeses  y  vulgari¬ 
tats.  Cal  deixondirse,  llençar  l'esperit  segles 
enllà,  transportant  ares  y  temples  grechs  a 
nostres  carrers  y  places,  que  l’Hèlada,  sem¬ 
pre  consoladora  y  benèvola,  somriurà  d’agra- 
himent  y  de  joya...  y  quan  ens  trobém  plens 
de  sa  intensa  vida,  l’Hèlada  existirà  arreu. 
El  mar,  l’imperi  fecond  de  renovació  y  de 
lluyta,  serà  nostre  guia  y  conductor...  Navi¬ 
gare  necesse  est! 

Però  la  fantasia  humana  es  l’alat  navili 
d’en  D’Annunzio.  El  volum  primer  de  Le 
Laudi  se’ns  apareix  com  una  mena  d’auto¬ 
biografia  ultra-poética,  com  un  viatge  espiri¬ 
tual.  En  son  romiatge,  si  en  veu  de  coses  en 
D’Annunzio!  Còm  les  descriu  la  seva  imagi¬ 
nació  hipertrofiada  1  Si  en  Maeterlinck  té’l  do 
d’esfumar  els  homes  y  lés  coses,  confonent 
llurs  essencies;  si  en  Verhaeren  deforma  es- 
bojarradament  l’ànima  v  les  manifestacions 
de  tot  lo  qu’existeix,  en  D'Annunzio  des¬ 
plega  hiperbòlicament  la  volada,  y  els  idoli 


cari  delia  fantasia ,  com  nomena  en  Ludovico 
Antonio  Muratori  als  productes  de  la  imagi¬ 
nació  humana,  volen,  volen  tan  amunt  que 
arriben  als  derrers  espays  de  la  creació  artís¬ 
tica,  com  aus  que  són  de  gran  força  y  poder. 
L’Hèlada  s’estremeix  domptada,  Pan  ressu- 
cita,  però  es  un  Pan  tràgich,  voltat  de  runes 
y  de  miseries,  encara  resplendents  y  corpre¬ 
nedores.  L’enviliment  d’Helena  es  una  de  les 
concepcions  més  tràgiques  que  un  poeta  mo¬ 
dern  pugui  concebir...  Y  devant  dels  grans 
morts  que  reviuen,  l’entusiasme  a’en  D’An- 
nunzio’s  desfà  en  hipèrboles  grandioses,  him¬ 
nes  colossals,  elogis  sublims,  trencats  per 
dolceses  y  suaus  tremolors. 

Y  cosa  extranya!  L’obra  qual  poesia  ha  de 
brollar  desordenadament,  com  corren  sense 
direcció,  vers  l’etzar,  les  grans  aygües  eixi¬ 
des  del  riu  pendemunt  dels  camps  y  de  les 
planes,  comença  ab  unes  tercines  clàssiques, 
admirablement  construhides,  com  millors  no 
les  farien  Alighieri  y  Leopardi.  Y  després  en 
D’Annunzio,  ab  una  esplèndida  invocació  al 
mar,  adorat  per  ell  com  divinitat  multiforme, 
com  reyalme  de  la  joya  y  del  misteri,  prelu- 
dia’ls  divins  relats  que  s’acosten:  la  seva  nai¬ 
xença,  el  despertament  de  la  carn,  les  dò- 
nes...  Mes  deixemli  cantar  còm  eren  les  que 
conegué: 

Furonvi  donne  serene 
con  chiari  occhi,  infinite 
nel  lor  silenzio 
come  le  contrade 
piane  ove  scorre  un  fiume; 
furonvi  donne  per  lume 
d’oro  emule  dell’estate 
e  dell’incendio, 
simile  a  biade 
lussurianti 

que  non  toccò  la  falce 

ma  che  divora  il  fuoco 

degli  astri  sotto  un  cielo  immite; 

furonvi  donne  si  lievi 

che  una  parola 

le  fece  schiave 

come  una  coppa  riversa 

tiene  prigione  un’ape; 

furonvi  altre  con  mani  smorte 

che  spensero  ogni  pensier  lorte 

senza  romore; 

altre  con  mani  esigue 

e  pieghevoli,  il  cui  gioco 

lento  parea  s’insinuasse 

a  dividere  le  vene 

quasi  fili  di  matasse 

tinte  in  oltremarino; 

altre,  pallide  e  lasse, 

devastate  dai  baci, 

riarse  d’amore  sino 

alle  midolle, 

perdute  il  cocente 

viso  entre  le  chiome, 

con  le  nari  come 

inquiete  alette, 

con  le  labbra  come 

parole  dette, 

con  le  palpebre  come 

le  violette. 

E  vi  furono  altre  ancóra; 
e  meravigliosamente 
io  le  conobbi. 

L’esperit  den  D’Annunzio  emprèn  el  viat¬ 
ge  vers  l'Hélada  santa, 

come  l’esule  torna 
alia  cuna  del  padri. 

Ulises,  Penelops,  Telemach,  Mercuri,  Or- 
feu  y  Euridice,  divinitats  y  fúries,  temples  y 
naus,  tot  passa  devant  del  poeta,  ab  ílam- 
pegueix  d’imatges  fulgurants,  en  una  vertigi¬ 
nosa  fantasmagoria.  Y  al  acabar  el  viatge 
espiritual,  en  D’Annunzio,  ab  l’ànima  plena 
de  llums  y  de  colors,  de  ritmes  y  d’harmonies, 
de  voluptat  y  de  magnificència,  referma’l 
leit-motiv  de  la  seva  vida: 

Su,  svégliatil  È  l’ora. 

Sorgi.  Assai  dormisti.  I.’amico 
divenuto  sei  delia  terra? 

Odi  il  vento.  Sul  Scioglil  Allarga! 

Riprendi  il  timone  e  la  scotta; 
ché  necesario  è  navigare, 
vivere  non  è  necessario. 

El  segon  llibre  de  Le  laudi  té  per  titul 
Elettra.  Aquest  llibre  és  format  per  una 
serie  d’odes  y  d’elegies.  En  D’Annunzio  canta 
entusiàsticament  els  grans  homes,  els  grans 
fets  y  els  grans  pobles.  Y  els  canta  com  ell 
sab  ferho,  ab  tota  l’ànima.  Les  grans  altu¬ 
res  de  la  naturalesa  y  de  la  humanitat  l’en- 
lluhernen.  Les  montanyes,  Dant  Alighieri, 
Verdi,  Víctor  Hugo...  En  el  jove  Rey  d’Italia, 
aprés  la  tràgica  mort  del  seu  pare,  hi  troba 
tota  una  visió  d’esperances..  Els  pobres 
mariners  italians  morts  a  Xina  li  donen  lloch 
d’escriure  una  composició  de  gran  volada, 
meytat  oda,  meytat  elegia...  Saluda  a  YAurea 
Roma  ab  accents  heroichs  y  vibrants...  Els 
poemes  A  uno  dei  mille  y  La  Notte  di  Capre- 
ra  són  dos  esclats  de  jovenil  patriotisme, 
d’una  íogositat  extraordinària.  No  podèm 
seguir  pas  a  pas  al  poeta:  esmentèm  tan  sols 
els  magnifichs  Canti  delia  ricordanza  e  dell'as- 
petlazione ,  y  per  sobre  de  tot  Le  Città  del 
Silenzio.  Aquí  en  D’Annunzio  canta  la  senyo- 
rial  existència  de  les  viles  mortes  italianes, 
reposades,  solemnials,  lliures  del  tràfech  de 
la  vida  moderna,  plenes  d’antichs  recorts, 
com  si  haguessin  conservat  en  llur  si  tota  la 
grandesa  severa  y  estètica  dels  segles  morts. 
Són  les  ciutats  dels  marbres  y  de  les  esculp- 
tures,  dels  jardins  verts  y  ombrívols  regats 
per  melòdichs  y  misteriosos  brolladors  d’ay- 
gua:  són  les  ciutats  dels  grans  palaus,  en  les 
quals  les  remors  moren  sense  resò:  són  les 
maravelloses  viles  que  omplenen  la  Italia; 
Ferrara,  Pisa,  Rimini,  Ravenna,  Urbino, 
Padova,  Lucca,  Pistoia,  Prato,  Perugia...  a 
Italia  no  tenen  fi.  En  D’Annunzio  les  descriu 
ab  maravellosos  sonets,  pulcres,  justos,  per¬ 
fectes.  Heusenaqui  un,  el  piirner  que’ns  ve 


a  mà,  Bergamo,  dels  nombrosissims  del 
llibre: 

Bergamo,  nella  prima  primavera 
ti  vidi,  al  novel  tempo  del  pascore. 

Parea  fiorir  Santa  Maria  Maggiore 
di  rose  in  una  cenera  leggera. 

E  per  l'aer  volar  pareano  a  schiera 
i  chèrubi  fuggiti  da  Trescore, 
quei  che  Lorenzo  Lotto  il  dipintore 
alzò  fra  i  tralci  delia  Vigna  vera. 

Davanti  la  gran  porta  australe  i  sassi 
deserti  verzicavano  d’erbetta, 
quasi  a  pascere  i  due  vecchi  leoni. 

Dolce  correa  per  la  città  dei  Tassi 
la  melode  a  destar  la  verginetta 
Medea  sepolta  presso  il  Coleoni. 

Heusenaqui  un  altre,  Arezzo: 

Arezzo,  come  un  ciel  terrestro  è  il  lino 
cerulo,  il  vento  aulisce  di  viola. 

Ove  sono  Uguccion  delia  Faggiuola 
e  il  cavalier  mitrato  Guglietmino? 

Non  vedo  Certomondo  e  Campaldino, 
né  Buonconte  forato  nella  gola. 

Alia  tue  Pieve  il  balestruccio  vola; 
in  San  Francesco  è  Piero,  e  il  suo  giardino. 
Non  vedo  nelle  polvi  i  tuoi  podoni 
carpone  sotto  il  ventre  dei  cavalli 
con  le  coltella  in  mano  a  sbudellarli. 

Van  sonetti  del  tuo  Guitton,  canzoni 
del  tuo  Petrarca  per  colltne  e  vall  i; 
e  con  voce  d’amore  tu  mi  parli. 

El  llibre  acaba  ab  un  Canto  augurale  per 
la  Nazione  eletta ,  un  himne  esplèndit  a  la  I ta¬ 
li  a. . .  Que  lluny  ens  trobém  del  Dant  quan 
deya  a  sa  patria: 

Ahi  serva  Italia,  di  dolore  ostello, 
nave  senza  nocchiero  in  gran  tempesta, 
non  Donna  di  provincie,  ma  bordello! 

El  terç  llibre’s  titula  Alcione:  potser  es 
el  més  hermós  dels  que  van  publicats  de  Le 
Laudi.  Potser  és  lo  més  perfecte  d’en  D’An¬ 
nunzio.  Qui  llegeixi  L'Ulivo ,  La  Spica,  Bea- 
titudine ,  els  colossals  Ditirambi ,  sabrà  qu’en 
D’Annunzio  ha  juntat  la  inspiració  méssoper- 
ba  ab  la  bellesa  ideal  de  la  forma:  sabrà 
qu’en  D’Annunzio  ha  obert  horitzons  nous  a 
la  poesia,  ha  trobat  emocions  noves,  belle¬ 
ses  de  llenguatge  nades  d’una  florescencia 
ideològica  y  rítmica,  que  may  havia  brollat 
ab  la  magnificència  d’ara.  Copiarèm  II  Tri- 
tone ,  un  sonet  plàstich  a  la  manera  de  l’He- 
redia,  però  que  aquest  no  faria  millor: 

II  Tritone  squammoso  mi  fu  mastro. 

S’accoscia  su  la  sabbia  ove  la  schiuma 
bulica;  e  al  sole  la  sua  squamma  fuma. 
Giüngogli  ov’è  tra  il  pesce  e  il  dio  l’incastro. 
Ha  il  gran  torace  azzurro  come  il  glasiro 
ma  l’argento  sul  dorso  gli  s’alluma 
Sceglie  tra  l’algbe  la  piu  verde,  e  ruma; 
e  gli  colo  il  rigurgito  salmastro. 

Con  la  vasta  sua  man  palmata  afferra 
la  sua  conca,  v’insuffla  ogni  sua  possa, 
gonfio  il  collo  le  gote  gli  occhi  istrambi. 

Va  il  rimbombo  pel  mare  e  per  la  terra. 

L’Alpedi  Luni  cròllasi  percossa. 

Balzano  nel  mio  petto  i  ditirambi. 

Y  acabarém  parlant  d’en  D’Annunzio  com 
escriptor.  En  D’Annunzio  es  un  escriptor 
complert.  A  voltes  el  sedueix  la  forma  poè¬ 
tica  perfecta  per  excelencia,  el  sonet;  a  vol¬ 
tes  romp  la  caixa  harmònica  de  la  poesia, 
llençant  lliurement  onades  líriques  y  èpi¬ 
ques,  ab  empenta  sobirana.  Car  en  D’An¬ 
nunzio  es  potser  l’únich  dels  poetes  neo-lla- 
tins  moderns  que  ha  sabut  trobar  el  secret 
d’una  expressió  nova:  en  D’Annunzio  cons¬ 
trueix  una  prosa  tan  musical,  ab  ritmes  tan 
variats  y  sostinguts  en  la  llur  variació,  que 
sens  esforç  pot  transformaria  en  ratlles  cur¬ 
tes,  en  una  mena  de  composició  literaria  que 
recorda’ls  versos  aliterats  germànichs,  natu¬ 
ralment,  sense  l’aliteració.  Una  superabun- 
dor  de  conceptes  poètichs  se  fon  en  una  su- 
perabundor  de  medis  d’expressió,  com  si 
substituhis  la  rima  d’idees  a  la  rima  externa. 
El  poeta  no  té  més  limits  que’l  bon  gust;  la 
vella  caixa  harmònica  de  la  poesia,  les  for¬ 
mes  consagrades,  ja  no  són  necessàries.  Mes 
les  dificultats  de  la  forma  subsisteixen.  La 
prosa  rítmica  ha  d’obehir  a  un  sentiment  in¬ 
terior  de  la  bellesa  formal,  a  un  sentit  musi¬ 
cal  nou  en  cada  poeta.  (Y  no  es  més  dificil 
trobar  la  justa  correspondència  entre  la  idea 
y  la  forma,  quan  aquesta’s  desfà  y  vaporisa, 
que  no  pas  quan  se  presenta  ben  definida  v 
clares  les  dificultats  que  s'han  de  vèncer? 
Tan  difícil  es,  que  nosaltres  creyèm  que  tan 
sols  un  poeta  l’ha  trobada:  en  Gabriele 
D’Annunzio.  El  genial  Verhaeren  es  desi¬ 
gual  e  incorrecte  en  els  medis  d’expressió. 
Y  els  demés  poetes  de  la  escola  són  molt  in¬ 
feriors  a  en  Verhaeren. 

En  D’Annunzio  es,  donchs,  el  ver  perfec- 
cionador  de  la  nova  escola  poètica,  el  mestre 
de  la  prosa  rimada,  a  l’ensemps  qu’es  tam¬ 
bé’l  dominador  absolut  de  les  formes  clàssi¬ 
ques.  Le  Laudi  serà  la  seva  obra  mestra,  una 
mena  de  Summa  poètica  del  sigle  xx. 

Geroni  Zanné 

UN  COMPÀS  D’ESPERA 

Deya  La  Veu  de  Catalunya ,  del  8  juliol. 

La  Comissió  d’acció  política  secundada  amablement 
per  don  Eusebi  Güell  que  junià  sa  firma  a  les  dels  se¬ 
nyors  que  formen  aquella,  convidà  al  palau  que  al  ca¬ 
rrer  Nou  de  la  Rambla  té’l  nostre  respectable  amich,  a 
distingides  personalitats  de  la  producció  y  la  proprietat 
de  Barcelona. 

Com  era  d’esperar,  les  distingides  persones  reunides 
a  casa  de  don  Eusebi  Güell  acordaren  facilitar,  per  tots 
els  medis,  la  tasca  de  la  Comissió  d'acció  política,  po- 
santse  al  costat  de  la  «Lliga  Regionalista»  que  tant  se 
preocupa  de  la  defensa  dels  interessos  morals  y  mate¬ 
rials  de  Catalunya. 

No  citèm  noms  dels  reunits,  però’ns  plau  fer  constar 
que  hi  estaven  representades  Ls  societats  econòmiques, 


la  indústria,  el  comerç,  la  proprietat,  l’agricultura  y 
la  intelectualitat  de  Barcelona. 

Parlèm  clar: 

En  el  moviment  catalanista  existeixen  dues 
tendencies  ben  definides. 

La  revolucionaria  que  ho  vol  tot:  Naciona¬ 
lisme. 

La  evolutiva  que  a  voltes  sembla  aturarse 
a  mitj  camí:  Regionalisme. 

Formen  en  la  primera  els  que  senten  amor 
a  sa  patria  y  odi  a  la  esclavitut:  Ordre  mo¬ 
ral. 

Segueixen  la  segona’ls  que  no  senten  sinó 
molesties...  y  són  els  perjudicats:  Ordre  ma¬ 
terial. 

La  pluralitat  d’interessos  creats  y  subsis- 
tents  a  Catalunya,  fa  que  aquests  últims 
síen  els  més  y  representin  una  força  pode¬ 
rosa,  tant  pels  medis  de  que  poden  disposar 
com  per  la  neutralisació  d’uns  elements  que 
influhits  per  la  rutina,  la  por  o  l’apatia,  va¬ 
riants  d’una  ronva  que  acostumen  a  patir 
certes  classes  pudientes ,  el  dia  de  la  lluyta  re¬ 
sultarien  contraris  al  moviment  general. 

Avuy,  sense  cap  classe  de  dubte,  Madrid 
ha  emprès  de  nou  una  campanya  per’absor- 
bir  Catalunya. 

De  les  tendencies  esmentades  equina  serà 
la  primera  perjudicada? 

Directament  la  que  podèm  dirne  d’ordre 
material. 

Perque  la  d’ordre  moral  podrà  sofrir  una 
repressió  més  o  menys  dolorosa,  però  com 
que  ni  els  sentiments  ni  les  idees  se  maten 
ni  moren  may,  tant  més  creixeràn  com  més 
síen  perseguits. 

Per  lo  tant,  ja  no  seràn  els  nacionalistes  els 
qui  tinguin  d’usar,  segons  diu  en  Prat  de  la 
Riba  en  son  pròleg  al  llibre  d’en  Duràn  y 
Ventosa,  la  croça  del  regionalisme  pera  pro¬ 
pagar  llurs  doctrines:  seràn  els  regionalistes 
qui  pera  defensar  sos  interessos  tindran  d’u¬ 
sar  de  la  croça  del  nacionalisme. 

Tot  y  ésser  molt  groixudes  les  parets  de 
marbre  del  palau  del  carrer  Nou,  quelcòm 
arribarem  a  sentir  desde  fóra.  Sentirem  lo 
que  deyen  moltes  d’aquelles  forces  vives  que 
un  jorn  fiaren  d’afalagadora  visita,  sentirem 
el  mea  culpa  d’alguns  que  per  compromisos 
de  fòra  encara  fa  poch  tractaren  de  ressucitar 
coses  que  per  sòrt  són  mortes,  y  per  fi  tam¬ 
bé  sentirem  la  exclamació  general  de  por  que 

s’escapà  de  tota  l’assamblea  devant  del  perill 
de  que,  desenganyat  de  tot,  el  moviment  ca¬ 
talanista  esdevingués  revolucionari. 

Avuy  per  avuy,  donchs,  de  vosaltres  de¬ 
pèn. 

Els  que  sempre’ns  dihém  nacionalistes  do- 
narém  un  compàs  d’espera,  no  entorpirem 
vostra  tasca,  si  segons  sembla  es  honrada. 
Aquí  la  teniu,  donchs  la  croça  del  naciona¬ 
lisme;  no  vos  la  donèm  pas;  circumstancial¬ 
ment  podèu  usaria. 

Els  qui  avuy  tenen  lligats  sos  interessos 
materials  a  la  sòrt  de  Catalunya  són  molts  y 
que  molt  poden  pesar  directa  e  indirectament 
sobre’ls  qui  manegen  els  assumptos  d’Es¬ 
panya. 

S’han  acoblat  pera  lluytar  en  les  properes 
eleccions  a  Corts,  fentse  seu  el  nom  de  Cata¬ 
lunya  y  enlayrant  senyera  contra’l  perill  cas¬ 
tellà. 

Ja  veurèm  sa  tasca,  ja  veurèm  si  en  la  de¬ 
signació  dels  homes  que  tindràn  de  fer  sentir 
el  clam  de  justícia  de  Catalunya  en  el  Parla¬ 
ment  espanyol,  sabràn  triar  els  que  verament 
representin  tots  els  matisos  de  la  mentalitat 
catalana. 

Si  aixi  es,  no  oficialment,  perqueles  enti¬ 
tats  verament  nacionalistes  no  tenen  d’in¬ 
tervenir  en  res  que  no  sia  sa  finalitat  ben 
definida:  al  menys  particularment  ajudarèm 
aquest  moviment  evolutiu  ab  la  esperança 
de  que  serà  en  bé  general  de  Catalunya,  no 
d’una  classe  determinada. 

Creurém  un  cop  més.  Si  els  resultats  són 
negatius,  sentirém  que  les  forces  vives  tin¬ 
guin  d’espantarse,  però  la  tasca  del  naciona¬ 
lisme,  la  nostra  tasca,  no  serà  pas  de  tira  y 
afluixa,  serà  com  sempre  ben  definida  y  radi¬ 
cal,  y  creyèm  que  no  serèm  Sols,  puig  tam¬ 
bé  tindràn  de  seguirnos  els  qui  avuy  ja  han 
dit  que  la  paraula  regionalisme  era  sols  una 
croça. 

Cecili  Gasoliba 
de  «Progrés» 


A  CATALUNYA  (■> 

Jo  voldria  presentar  als  lectors  de  la  Re- 
vue  Provinciale' ls  partits  que  lluyten  a  favor 
de  l’autonomia  de  Catalunya,  e  indiçàrloshi 
l’esperit  que  anima  al  catalanisme  després 
de  la  derrera  Assamblea  tinguda  a  Barce¬ 
lona. 

Prego,  avans,  a  tots  els  que  s’interessen 
per  nostre  moviment,  que  oblidin  lo  que  han 
après  d’aquests  cronistes  de  tots  els  paisos 
que  quasi  anyalment  venen  a  Catalunya  y 
ens  deixen,  després  d’una  curta  estada,  feli¬ 
ços  d’haver  descobert  que  nosaltres  parlèm 
una  llengua  que  no  es  pas  la  castellana,  que 
hi  ha  moltes  fàbriques  en  nostre  terrer,  etc. 


Hi  ha  tres  partits  que  demanen  l’autono¬ 
mia  de  Catalunya:  el  partit  federal,  el  partit 
carií  y  el  partit  catalanista.  A  dir  la  ve¬ 
ritat,  no  n’hi  ha  més  que  dos,  no  tenint  el 
partit  carií  cap  importància;  li  manca  en 
efecte  l’element  jove,  haventse’l  clero  en 
gran  majoria  afiliat  al  govern  de  Madrid,  y 
no  pot  comptar  més  que  ab  els  sobrevivents 
de  la  derrera  guerra  civil  y  ab  alguns  milers 
de  capellans  fanàtichs  escampats  per  tota 
Espanya. 

El  partit  federal  reclama  l’autonomia  de 
totes  les  regions  espanyoles  y  llur  federació 
sots  la  forma  republicana.  Son  origen  es  fi- 
losòfich.  Ha  redactat  una  mena  de  projecte 
de  constitució  molt  precis,  que  cal  acceptar 
in  totum  pera  ésser  federal.  Proclama  per 
exemple’l  servey  voluntari,  la  jornada  de 
vuyt  hores,  y  la  contribució  progressiva. 
Aquell  qui,  per  rahons  particulars,  no  creu 
en  la  utilitat  d’aquestes  reformes,  malgrat 
son  amor  a  l’autonomia  y  a  la  federació,  no 
serà  may  considerat  com  federal.. 

El  catalanisme  no  demana  més  que  l’auto¬ 
nomia  de  Catalunya,  sens  ataleyarse  del  res- 
te  de  la  Península.  Son  origen  es  natural, 
instintiu.  Tenia  també  una  mena  de  consti¬ 
tució,  formada  per  les  decisions  de  ses  As- 
samblees,  decisions  que  s’anomenaven  bases, 
y  que  calia  també  acceptar  in  totum  pera 
ésser  considerat  com  catalanista. 

Aquest  estat  de  coses  no  podia  durar:  ens 
creava  molts  adversaris,  y  no  era  pas  lògich. 
Les  bases  del  catalanisme  eren  tan  radicals 
com  les  del  partit  federal  y  ens  atreyen  tot 


(r)  De  La  Revue  Provinàale  de  Tolosa  traduhím 
els  principals  fragments  d’aquest  article  en  el  qual  hi 
hem  trobat  un  coneixement  de  les  coses  de  Catalunya 
y  una  profonditat  de  criteri  que  poques  vegades  poden 
remarcarse  en  la  prempsa  de  l’ Estat  vehí,  segons  ja  in¬ 
dica’l  meteix  articulista.  Creyèm,  donchs,  que  nostres 
lectors  ens  sabràn  grat  per  la  traducció  que’ls  oferim 
del  trevall  d’en  S’ Alguer,  y  que  com  nosaltres  se  felici- 
taràn  de  que  a  una  y  altra  banda  del  Pireneu  cada  dia’s 
tendeixi  més  a  la  reconstitució  de  nostra  estimada  na¬ 
cionalitat  catalana. — N.  de  la  R. 

l’odi  dels  reaccionaris.  Però  n'hi  havia  una 
que’ns  atreva  també  tot  l’odi  dels  lliberals:  era 
la  èaseque  reconeix  el  Concordat  convingut 
entre  Roma  y  l’Estat  espanyol.  Ja  podíem 
afirmar  que  aquesta  base  no  era  més  que 
una  maniobra  política  y  el  reconeixement 
del  statu  quo ,  que  volíem  senzillament  impe¬ 
dir  la  guerra  civil  inevitable  si’s  trencava’l 
Concordat  en  els  difícils  començos  d’una  or- 
ganisació  autònoma...  Ningú’ns  volia  creure. 
A  Espanya  tot  se  vol  fer  depressa,  y  per  això 
no’s  fa  may  res.  Els  lliberals  espanyols  no 
concebeixen  pas  la  evolució:  seria  demanàr- 
loshi  que  comprenguessin  massa;  són  sempre 
els  efectes  y  no  les  causes  lo  que’ls  colpeix. 

Ja  he  dit  que  aquesta  mena  de  constitució 
formada  per  les  decisions  de  les  Assamblees 
no  era  pas  lògica.  En  efecte,  desde’l  moment 
que  nosaltres  proclamàvem  pera  Catalunya’l 
dret  de  governarse  y  administrarse  per  ella 
meteixa,  era  absurd  imposar  als  catalans  re¬ 
gles  y  lleys.  No  podia  indicarse  per  endevant 
un  corpus  juris  més  que  pera  prevenir  les 
pertorbacions  en  el  moment  de  constituhirse 
la  nacionalitat 

Per  aquestes  diverses  rahons  les  bases  no 
eren  més  que  un  motiu  de  discòrdia.  Y  puig 
que’l  catalanisme  amenava  a  la  llibertat, 
les  exclusions  y  les  divisions  en  grupos  eren 
contraries  a  son  principi.  «Tots  els  catalans, 
sien  les  que  síen  llurs  idees,  tenen  el  dret 
d'ésser  lliures;  y  tots  els  catalans  tenen  el  de- 
ver  de  lluytar  per  la  patría.»  (Extracte  de  la 
Declaració  de  la  derrera  Assamblea.) 

Es  pera  fer  evolucionar  el  partit  en  aquest 
sentit  que  un  grupo  de  joves  ha  fundat  la  re¬ 
vista  Joventut,  y  es  després  de  cinch  anys 
de  lluyta  que  aquests  principis  acaben  d’ésser 
proclamats. 

La  derrera  Assamblea  que  tingué  iloch  a 
Barcelona’l  maig  de  1904  ha  esborrat  de  dret 
totes  les  declaracions  de  les  precedents  As¬ 
samblees  catalanistes  declarant:  «que  seràn 
considerats  com  catalanistes  tots  els  catalans  • 
que  aymen  l’autonomia  de  Catalunya,  síen 
les  que  sien  llurs  idees  polítiques,  socials  y 
religioses.» 

Després  d’aquesta  nova  direcció,  el  partit 
acobla  tots  els  autonomistes.  Mes  el  poble 
no  ha  volgut  pas  escoltar — ab  gran  sorpresa 
dels  entusiastes — y  el  poble  no  ha  vingut 
pas  ab  nosaltres  {Per  què?  Perque  encara 
no  està  prou  madur  pera  la  llibertat.  Per 
això  nostra  tasca  es  més  difícil,  y  sols  en 
l’avenir  podèm  atènyer  qualque  resultat. 

Per’assolir  aquests  resultats  no  n’hi  ha 
prou  ab  predicar  la  llibertat  al  poble,  sinó 
que  cal  posarlo  en  estat  de  desitjaria  y  ferli 
sentir  tot  el  pes  de  ses  cadenes.  Aquest  fi 
l’hem  d’atènyer  indirectament.  Ens  cal  pre¬ 
dicar  l’autonomia,  però  també  fundar  esco- 
les*  encoratjar  tots  els  sentiments  nacionals, 
ensenyar  a  nostres  compatricis  el  respecte 
de  totes  les  particularitats  dels  altres  homes, 


sense  buscar  a  apropriarse  sens  examen  les 
idees  d’altri,  no  menys  que  a  voler  imposar 
les  llurs.  Quan  estaràn  ben  penetrats  d’a¬ 
quests  principis,  sense  cap  dubte  s’uniràn 
tots  ab  dignitat,  com  s’uniràn  lots  els  pobles 
de  la  terra’l  jorn  que  no  hi  hagi  més  Estats, 
sinó  agrupacions  naturals,  lliures,  autòno¬ 
mes  y  afranquides  de  tot  esperit  de  domina¬ 
ció  . 

L’esperit  del  catalanisme  es,  donchs,  ac¬ 
tualment,  ample;  ses  aspiracions,  més  am¬ 
ples  encara.  Avuy  el  fanatisme  unitari  (mo- 
nàrquich  0  republicà),  aquest  fanatisme  del 
tot  catòlich,  ens  es  un  obstacle.  Cal  dir  que’ls 
republicans  espanyols  no  cambiarien  gens 
l’estat  actual  de  les  coses:  no  cambiarien  la 
constitució;  no  farien  més  que  reemplaçar  el 
rey  per  un  ciutadà  elegit  pel  poble.  Es  una 
qüestió  d’honoraris,  y  potser  d’un  xich  d’ho¬ 
nor.  Cada  partit  ens  fa  retrets  perque  nosal¬ 
tres  no  fem  cap  declaració  favorable  a  la 
forma  de  govern  qu’ell  prefereix.  Y  en  efecte, 
nosaltres  no  la  fem  pas.  Primer,  perque  no 
tenim  el  dret  d’imposar  una  organisació  als 
catalans....  de  demà,  y  després  perque  {a 
quin  fi  la  república?  {a  quin  fi  la  monarquia? 
La  politica  en  general  {de  què  serveix?  El 
millor  govern  {no  fóra  un  govern  simple¬ 
ment  administratiu?  El  millor  cabinet  --no 
fóra  aquell  cabinet  de  santé  de  que  parla 
M.  Brieux  en  Les  Avariés?  Clavegueres,  bona 
llet  y  carn  fresca,  aliments  no  sofisticats, 
educació  no  falsejada  tampoch...  en  suma, 
la  joie  de  vivre:  {no  són  aquests  bons  assump- 
tos  pera  un  programa? 

No  es  pas  a  la  organisació  de  la  vida  d’un 
país  a  lo  que  cal  atendre  més,  sinó  a  l’ob¬ 
jecte  d’aquesta  vida,  a  sa  finalitat.  N’hi  ha 
una  pila  d’organisacions  acceptades;  els  re¬ 
sultats  feliços  d’una  forma  de  govern  no  de¬ 
penen  pas  de  la  meteixa  forma  en  si,  sinó  de 
la  valua  dels  ciutadans.  Fins  se  podria  orga- 
nisar  el  govern  baix  una  forma  industrial.  El 
president  devindría  un  director  general;  el 
cabinet  un  concell  administratiu;  els  embai- 
xadors,  corresponsals,  y  els  cònsuls,  comis¬ 
sionistes.  En  aquest  cas  ja  no  hi  hauria  súb¬ 
dits,  sinó  accionistes;  els  impostos  y  les  cà¬ 
rregues  que  ara  pesen  sobre’is  contribuyents 
vindrien  a  ésser  quelcòm  comparable  a  les 
primes  0  colocació  de  capitals. 

Mes  la  vida  de  les  colectivitais  tendeix  úni¬ 
cament  a  un  fi:  la  felicitat.  Es,  ben  segur, 
l’objecte  de  tots  els  partits  polítichs,  però  un 
objecte  indirecte:  podria  dirsen  una  careta. 

Pera  realisar  aquest  programa  de  felicitat 
caldria  una  terra  novella,  y,  ben  entès,  ciu¬ 
tadans  nous:  una  terra  no  tacada  per  l’halè 
mortal  del  gran  monstre  l’Estat.  {Y  per  què 
aquesta  terra  no  hauria  d’ésser  Catalunya? 
{Y  per  què  aquests  ciutadans  no  serien  els 
homes  renovats  pel  programa  que’ls  acobla, 
sien  les  que  sien  llurs  tendencies? 


45  2 


JOVENTUT 


Abracemnos,  apleguèm  aqueixes  dues  he- 
rencies  (i),  y  un  home  nou  naixerà  de  les 
cendres  de  nostra  raça.  Els  Pireneus  no  seràn 
ja  més  una  frontera  que  mata  l’amor,  sinó 
una  columna  vertebral  d’hont  n’eixirà  la 
vida  d 'un  sér. 

Jordi  S'Alguer 


TEATRES 

La  Musa  loca. 

Que  són  homes,  que  són  verges,  que  són 
aucells,  que  són  boscos,  que  són  rius  y  cas- 
cates,  cavalls  y  feres,  marquesets  y  prince¬ 
ses,  pastores  y  maturrangues  fines  tot  allò 
que  guaytèm  distretament  al  passar  pel  ca¬ 
rrer  de  Petritxol  en  els  aparadors  de  les  bo¬ 
tigues,  no’s  pot  pas  negar.  Però  són  cromos: 
estampes  y  cromos.  Tot  es  lluhent.  Carns  de 
porcellana,  ulls  de  vidre,  ungles  de  cera, 
barcos  de  cartró  satinat,  aucells  de  gabia, 
peixos  de  sortidor,  cavalls  y  besties  de  para¬ 
dís  terrenal,  sants  y  verges  vaporosos;  fins 
la  sang,  quan  hi  ha  sang,  es  sang  pintada. 
Tot  es  bonich,  però  res  vos  agrada.  No  hi  ha 
vida  en  aquells  cromos  y  estampes,  no  hi  ha 
calor,  no  hi  ha  moviment,  no  hi  ha  expres¬ 
sió.  Tot  es  bonich,  però  tot  es  fret;  hi  ha  mil 
colors,  però...  tot  es  blau  y  de  color  de  rosa. 
iQuè  vos  diu  aquella  Mare  de  Deu  de  rostre 
matemàticament  ovalat,  d’ulls  grossos  y  ton- 
tos,  que  s’aixeca  de  puntetes  sobre  un  frag¬ 
ment  del  globo  terraqui?  {Y  aquell  cavall 
que  sembla  volar  per  sobre  les  montanyes? 
{Y  aquells  pins  arrenglerats  com  soldats?  {Y 
aquells  soldats  o  guerrers  immòvils  com 
pins?  <;Y  aquelles  marquesetes  totes  daura¬ 
des,  y  aquells  cavallers  tan  rexinxolats? {Què 
vos  diuen?  Que  són  estampes,  que  són  cro¬ 
mos,  que  són  mirallets  pera  enlluhernar  ulls 
de  nin  qu’encara  no  pensa... 


Donchs  els  germans  Quintero  són  això: 
pintors  de  cromos  y  estampes  del  carrer  de 
Petritxol  Els  seus  tipos,  els  seus  quadros 
de  costums — fins  en  ses  millors  obres,  fins 
en  Los  Galeotes — són  cromos  y  estampes,  res 
més  que  cromos  y  estampes.  No  hi  ha  sang 
en  les  venes  dels  seus  personatges,  no  hi  ha 
llum  en  els  seus  quadros  sempre  grisos.  Des- 
pulleulos  a  n’aquells  del  seu  ropatge  florit, 
de  la  seva  verbositat  atractívola  qu’enllu- 
herna  als  nins  qu’encara  no  pensen,  y  sols 
queden  estaques,  cabezas  parlantes  que  repe¬ 
teixen  les  graciositats  dels  autors  ab  major  o 
menor  gracia,  segons  la  gracia  que  té  l’actor 
que’s  vesteix  d’estaca.  Obriu  la  finestra  pera 
que  hi  entri  el  sol  en  aquells  interiors  que’n 
diuen  quadros  de  costums,  y  sols  veuréu  ta¬ 


(i)  La  llibertat  política  dels  catalans  de  França  y 
el  sentiment  nacionalista  dels  catalans  d'Espanya. 


ques:  taques  blaves,  verdes  o  grogues,  fetes 
ab  escombra  d’emblanquinador,  sense  pa¬ 
leta  ahont  fusionar,  tonalisar  y  definir...  Els 
germans  Quintero  suquen  directament  la  es¬ 
combra  en  els  tres  o  quatre  pots  dels  colors 
simples.  Tenen  un  pot  de  sentimentalisme 
cursi  (exemples:  la  Carita  de  Los  Galeotes ,  la 
Molina  y  la  Irene  de  La  Musa  loca)\  un  pot 
de  cavallerositat  o  sia  noblesa  y  elevació  de 
sentiments  (exemple,  en  l’obra  d’ara,  Mauri- 
cio);  un  pot  d’ingenuitat  tonta  (exemple,  Abel 
becano),  y  en  fi,  un  pot — aquest  es  el  pot 
gran — de  gracia,  de  sal,  de  sal  barrejada  ab 
sosa,  molta  sosa...  de  sal-sosa.  Millor  dit,  de 
sosa-sa/,  perque  hi  ha  més  sosa  que  sal. 
(Exemples,  tots  els  personatges  y  besties  de 
les  obres  dels  Quintero.  Encara  estich  dejú 
de  veuren  un  que  no  tingui  gracia:  sal;  sal- 
sosa. 

Aquest  pot,  el  pot  de  la  sal-sosa ,  es  el  que 
dóna  tonalitat  a  les  obres  y  personalitat  als 
seus  autors.  Els  demés  —  sentimentalisme, 
cavallerositat,  ingenuitat,  —  sols  serveixen  de 
midó.  La  sal  per  si  sola,  encara  que  sia  sosa, 
no  s’enganxa:  saltaria  de  la  tela  fins  tirantli 
a  grapats.  Per  això’ls  pintors  li  donen  avans 
una  capa  d’aquells  altres  ingredients,  però 
sense  fixarshi  gayre.  Mentres  enganxi! 

Heusaquí  explicat  el  procediment.  Ara  po¬ 
dria  explicarvos  l’obra,  La  Musa  loca.  {Qué’n 
treuría,  si  tots  l’heu  vista?  (Me  refereixo  es¬ 
pecialment  als  que  no  l’han  vista.)  {No  ho 
heu  vist  may  en  el  teatre  allò  d’un  senyor  ja 
fet  que  tot  d’una  escriu  un  drama  dolent,  que 
agafa  la  ceba  de  creures  un  geni,  que  va  de- 
rrera  dels  còmichs  y  empresaris,  els  quals  li 
fan  passar  las  de  Caín,  que  a  la  fi  logra  que 
li  pateen  el  drama  y  ell  se  queda  veyent  vi¬ 
sions  y  patint  gana  perque  derrera  de  la 
ceba  ha  descuydat  el  trevall?  Y  en  fi,  {no  heu 
vist  també  que  sempre  surt  un  àngel  tutelar 
que  posa  remey  al  mal  y  tot  acaba  bé? 
Donchs  això  y  poca  cosa  més  es  la  substàn¬ 
cia,  el  midó  de  La  Musa  loca.  Lo  restant  es 
la  sal  dels  Quintero,  que  reparteixen  equita¬ 
tivament  entre  una  trentena  de  personatges 
que  venen  a  dirnos  cada  un  les  seves  grà¬ 
cies. 

{Ne  volèu  algún  exemple  de  saj-sosa/1  Urru- 
tia,  tartamut,  (això  ja  es  una  gracia)  fa  una 
suma  de  varis  sumands  y  treu:  vint  y  tants 
mils  con  qnince  cénhmos.  En  realitat  suma 
molts  milions  con  quince  cénhmos.  aMe  he 
equivocado  —  diu,  — pero  he  sumado  bien  los 
cénhmos .»  Riguin  ara. 

El  meteix  personatge  contesta  a  unacriada 
que  pretén  passar  per  senyoreta  vinguda  a 
menos,  y  pera  convèncer  diu:  «Si  ustedes  su- 
pieran  quién  fuè,  mi  padrino,  se  asustarían .» 
« Ravachol ,»  contesta’l  tartamut.  Riguin  ara. 

Cabra,  un  altre  covachuelista ,  quaranta 
anys  de  servey  con  cuatro  mil.  La  seva  gra¬ 
cia  consisteix  en  citar  molta  gent  pera  poder 
dir  de  cada  un  d’ells  uque  en  paz  descanse .» 

Riguin  ara.  Si  no  riuen  serà  perque  aqui 
sols  se  diu  una  vegada.  Si  ho  digués 
trenta... 

Un  seiïor  anónimo  qu’entra  al  quarto  d’una 
gran  actriu.  No’l  coneix  ningú.  Coneix  a 
tothom,  parla  rihent  ab  tothòm,  y  no  diu  a 
ningú  qui  es.  « Llego  hoy  y  me  marcho  maiia- 
na.y.  Això  ho  diu  set  o  vuyt  vegades:  els  al¬ 
tres  ho  repeteixen  set  o  vuyt  mésy...  riguin, 
riguin... 

Tosso,  un  autor  que  sols  ell  se  creu  gran 
y  ens  cita  una  frase  del  drama  del  protago- 
•  nista:  uEl  sol  alumbra  sin  preocuparse  de  que 
calienta...  y  el  sol  calienta  sin  preocuparse  de 
que  alumbra .»  Riguin  més. 

També  podrien  riure  ab  allò  que  un  per¬ 
sonatge  diu  al  portero  del  Director  general: 
« Creí  que  era  usted  el  seiïor  mini st  on,  y  ab 
dues  o  trescentes  frases  per  l’estil  que  són  lo 
millor  de  l'obra ,  però  que  desgraciadament 
no  recordo. 

Y  el  teatre  estava  ple,  y’s  va  riure  bastant-, 
no  massa,  y  la  comèdia  va  passar,  encara 
que’s  va  trobar  un  xich  llarga,  els  actors 
varen  ferho  bastant  bé,  distingintse  la  Ma¬ 
ria  en  un  petit  paper  de  criada,  en  Fernando, 

en  Santiago,  en  Palanca  y  en  Carsi .  Y  jo 

continuu  creyent  que  La  Musa  loca  es  un 
cromo  del  carrer  de  Petritxol,  una  estampa 
de  la  Mare  de  Deu  sense  sang  a  les  venes, 
ab  el  rostre  d’un  òval  perfecte,  ab  uns  grans 
ulls  de  vidre,  ab  ungles  de  cera  y  ab  un  troç 
de  globo  terraqui  sota’ls  peus,  que  no  tre¬ 
pitja  de  por  d'embrutàrsels. 

Emili  Tintorer 


NOVES 

Convocats  per  la  Secció  de  Propaganda 
del  «Centre  Autonomista  dels  Dependent  dels 
Comerç  y  de  la  Indústria»,  y  baix  la  presi¬ 
dència  del  Centre,  se  reuniren  el  dilluns 
passat  a  les  déu  de  la  nit,  en  el  local  d'aque¬ 
lla  societat,  els  delegatsdequasi  totes  les  en¬ 
titats  catalanistes.  L’objecte  de  la  reunió 
resultà  ésser  el  següent:  acordar  si  seiía  o 
no  convenient  celebrar  com  se  mereix  la  fet- 
xa  de  1 1  de  Setembre,  diada  en  que  les  cata¬ 
lanes  llibertats  foren  vençudes,  y  cas  de  que 
si,  fer  els  preparatius  necessaris. 

La  idea,  que  no  pot  ésser  més  hermosa,  fou 
acullida  ab  entusiasme  per  tots  els  delegats, 
y’s  nomenà  una  comissió  a  la  que  se  li  feu 
l’encàrrech  de  commemorar  aquella  data 
deíxantla  en  absoluta  llibertat  de  decidir  so¬ 
bre  la_forma  y  actes  de  la  commemoració. 

La  comissió  nomenada  fou  la  meteixa 
que  tan  bé  portà  a  fi  la  festa  nacional,  ab  la 
sola  diferencia  de  que,  en  lloch  d’ésser  l’«As- 
sociació  de  Lectura  Catalana»  la  representant 
de  les  societats  disgregades,  ho  es  el  «Centre 
Autonomista  de  Dependents»,  patrocinador 
de  la  idea. 


La  reunió  tingué  lloch  ben  a  la  catalana: 
s’enrahonà  poch  y  clar,  els  importants  acorts 
se  prengueren  en  menys  de  mitja  hora,  y  per 
part  de  tots  se  donà  probes  de  tal  esperit  de 
transigència  y  unió  vers  el  meteix  fi,  que  feu 
sospitar  que  no  són  gayre  llunyans  els  dies 
de  les  reivindicacions. 

El  nostre  incondicional  aplaudiment  als 
iniciadors  de  la  idea.  Enguany  per  primave¬ 
ra  hem  somrigut  al  recort  d’un  jorn  hermós: 
enguany  per  tardor  plorarèm  l’amargor  de 
l’esclavatge.  Poble  que  sab  riure  y  sab  plorar 
camina  vers  l’enllà  ahont  se  trenquen  les  ca¬ 
denes.  Endevant  tots,  sempre  junts! 

Com  anunciarem,  avuy  se  posa  a  la  ven¬ 
da’l  quadro  dramàtich  El  Pop  de  la  platja , 
arreglo  d’August  Barbosa,  formant  part  de 
la  Biblioteca  de  Joventut. 

Devém  una  explicació  als  nostres  suscrip- 
tors  y  lectors  de  fóra  de  Barcelona. 

El  número  passat  l’hauràn  rebut  ab  dos  o 
tres  dies  de  retràs.  La  culpa  no  es  nostra:  es 
del  nou  governador  y  general,  y  de  l’Admi¬ 
nistrador  dè  Correus.  Són  coses  d’Espanya. 

Sembla  que’l  nou  governador,  ab  irato,  va 
manar  que  no’s  cursés  a  correus  cap  periò- 
dich  sense  prèvia  presentació  de  l’exemplar 
sellat  al  govern  civil.  En  qualsevol  pais 
del  món,  especialment  en  un  pais  civilisat, 
aquesta  nova  formalitat  que  nosaltres  te- 
niem  de  complir  s’hauria  avisat  al  públich, 
s’hauria  posat  en  coneixement  dels  interes¬ 
sats.  Aqui  no,  aqui  som  a  Eispanya,  tenim 
un  governador  qu'es  general  y  tenim  una  Ad¬ 
ministració  de  Correus  que  bada.  Resultat, 
que  fins  dos  dies  després  de  emanat  l'ukase 
no’ns  en  hem  enterat.  Hem  complert  ab  el 
nou  requisit,  y  creyém  que  a  la  fi  hauràn 
despatxat  el  correu. 

{Comentaris? 

ja  se’ls  faràn  nostres  lectors. 

Nosaltres  sols  podèm  dir,  per  avuy: 

Al  senyor  governador:  {que  no  ho  sab  que 
lo  cortès  no  quita  à  lo  valiente? 

Y  a  l’Administració  de  Correus:  {que  no 
ho  sab  que'l  públich  paga  pera  ésser  ser¬ 
vit  con  rapidez  y  cortesia ? 

El  nou  governador  civil  ha  entrat  a  Barce¬ 
lona  ab  mal  peu.  A  la  disposició  que  acabèm 
d’esmentar  n’han  seguit  d’altres  que  posen 
en  perill  els  drets  públichs  y  que  han  promo¬ 
gut  varies  protestes;  y  la  prempsa  comença  a 
dirli  coses. 

Malament. 

El  senyor  governador  no  està  per  coses: 
cara  seria  y  firmes  com  els  soldats. 

Potser  si  que  se  li  volien  fer  amichs. 

Res  d’això:  els  militars  no  hi  van  enlloch 
en  só  d’amistat:  van  en  só  de  guerra. 

Però  ja  veuràn  com  no  n’hi  haurà.  Ves  si 
nosaltres  en  voldríem! 

Res,  que’l  liberal  Montero  Ríos  s’ha  lluhit, 
y  ell  meteix  ja  ho  diu  que  ha  acertado  nome¬ 
nant  al  general  Fuentes. 

Ja  se’n  pot  ben  alabar. 

El  partit  republicano  único’s  va  desfent 
com  un  bolado,  y  desde  qu’en  Nakens  va  es¬ 
criure  a  n’en  Salmerón  una  carta  plena  de 
veritats  que  han  fet  tronar  y  ploure  y  que 
han  posat  al  quefe  a  punt  de  dimitir,  ja  no 
més  baden  els  badochs  més  badochs. 

Hi  haurà  batusses:  els  radicals  d’en  Na¬ 
kens  faràn  assamblea  pera  destronar  a  n’en 
Salmerón. 

Y  per  sa  part  els  que  porten  el  tinglado  de 
la  Fraternidad ,  comprenent  qu’es  un  perill 
qu’en  Salmerón  se’n  vagi  a  casa  sense  que’l 
partit  hagi  avençat  ni  un  través  de  dit  vers 
la  República,  han  redactat  un  manifest  de¬ 
clarant  traïdor  à  la  palria  a  qui  no  s’escolti  a 
l’home  de  les  cuatro  unidades  com  si  fos  un 
altre  Moisès. 

Pobre  home! 

Y  en  tant  la  República  dels  fraternos,  que 
ab  el  triomf  electoral  d’ara  dos  anys,  y  ab 
tan  nombrosa  representació  en  Corts,  y  ab 
tanta  propaganda  revolucionaria  P)  per  pro- 
vmcias ,  etc.,  etc.,  havia  de  venir  d’avuy  a  de¬ 
mà  ab  espasa  y  balances  y  tot  lo  que  cal  pera 
donar  als  bons  la  glòria  del  cel  y  als  dolents 
les  penes  eternes  de  l’infern,  no  s’ha  deixat 
veure  poch  ni  molt,  com  si  estés  avergonyi- 
da.  Y’s  comprèn,  dada  la  escolta  que  porta¬ 
ria;  perque  {ab  quina  cara  pot  presentarse 
una  donzella  si  els  que  l’acompanyen  la  vo¬ 
len  fer  servir  d’arcabota  pera  que’ls  dugui 
carn  fresca  a  la  Casa  del  Pueblo? 

La  qual  encara  està  com  estava,  es  a  dir, 
en  sus  cimientos. 

Y  els  peixos  grossos  tan  bons,  y  fïncantse. 

{Ho  veuen  els  pobres  xays,  els  infeliços 

cornuts  que  paguen  el  beure,  còm  l’ha  reali- 
sat  son  fi  el  partido  único ,  y  còm  y  per  què 
no  ve  ni  ha  de  venir  ni  vindrà  la  República 
dels  fraternos? 

Y  ara  per  més  rifada’ls  diràn  traidores. 

Ens  sembla  que’l  fin  de  fiesla  serà  encara 

més  divertit  de  lo  que’ns  creyem. 

La  esquadra  anglesa  del  Mediterrani  ha 
estat  a  Barcelona  aquests  dies,  y  ab  tal  mo¬ 
tiu  s’han  cambiat  obsequis  entre  l’almirall  y 
les  autoritats. 

Se  veu  que  a  l’almirall,  més  que’ls  fes¬ 
teigs,  li  ha  plagut  la  terra  catalana,  quin  es¬ 
perit  ha  donat  mostres  d’haver  comprès.  El 
panorama  de  nostres  montanyes  desde'l  Ti- 
bidabo’l  va  commoure;  l’audició  a  Belles 
Arts  de  nostres  cançons  entonades  per  l’Or¬ 
feó  Català,  li  feu  dir:  «Aixi  no  hi  canta  cap 
poble  semita!» 

Conformes.  Lord  Beresford  ens  ha  entès  y 
l’hem  entès.  Els  pobles  semites  no  canten: 
jipían;  no  trevallen:  deixen  trevallar  y...  co¬ 


bren;  no  s’ilustren  ni  volen  que  s’ilustrin  els 
demés,  perque  això  fa  hidalgo  y,  segons  en 
Zorrilla,  es  costúm  escnbir  mal  entre  nobles , 
perque  això  vesteix;  no  fomenten  les  bones 
qualitats  de  les  races  donàntleshi  expansió  y 
regulant  y  millorant  els  serveys,  sinó...  tot 
lo  contrari. 

Lord  Beresford  té  rahó.  Que  n’hi  ha  de 
diferencia  entre  semites  y  catalans,  entre  se¬ 
mites  y  anglesos!... 

Acaba  de  morir  a  Thorout  (Bèlgica)  el  ce- 
lebre  geògraf  francès  Eliseu  Reclús,  autor 
de  la  Geografia  Universal  qual  publicació 
durà  divuyt  anys,  lo  que  dóna  idea  de  lo 
complert  d’aytal  trevall.  Es  també  autor  de 
les  obres  Guia  de  Londres ,  Historia  d'un  riuet 
La  Terra ,  etc.,  havent  ademés  escampat  una 
considerable  part  de  sos  coneixements  vastis- 
sims  en  articles  periodístichs.  Deixa  inèdita 
y  completament  acabada  l’obra  L'Home  y  la 
Terra. 

Per  son  republicanisme  exaltat  fou  objecte 
de  persecucions,  havent  d’emigrar  de  França 
y  dirigintse  a  Anglaterra  y  a  Amèrica.  Tor¬ 
nat  a  son  país,  fou  desterrat  per  haver  figu¬ 
rat  en  la  Commune,  essent  panegirista  desde 
llavors  de  les  idees  més  disolvents. 

Aquest  sabi,  que  per  sa  ciència  ha  de  me¬ 
rèixer  el  respecte  de  tothom,  era  anarquista 
y  era  conseqüentment  ireligiós.  Ses  revolu¬ 
cionaries  campanyes,  malgrat  fossin  pura¬ 
ment  intelectuals,  li  han  valgut  l’animadver¬ 
sió  dels  sectaris  catòlichs,  dels  nuls  d’enteni¬ 
ment  y  dels  vividors  politichs,  y  això  tant  en 
vida  com  en  mort.  Bé  està  que’s  critiqui  sa 
obra,  que  segurament  no  estarà  pas  exemp¬ 
ta  d’errors:  però  lo  qu’es  indigne  es  que  a  un 
pensador  com  ell,  a  un  home  que  tingué  com 
pochs  el  valor  de  ses  conviccions  y  que  pre¬ 
dicà  l’amor  y  la  senzillesa  ab  l’exemple,  se  li 
posi  en  interdicte  el...  bon  nom  perque  era 
ireligiós.  Que  ho  fessin  els  que’s  diuen  catò¬ 
lichs  intransigents  no  tindria  res  d’estrany,  y 
els  podria  disculpar  llur  fanatisme:  però  que 
ho  facin  els  neutres,  y  qu’entre  aquests  n’hi 
hagi  que’s  diuen  nacionalistes  catalans,  que 
prediquen  l’autonomia,  que  malparlen  dels 
ignorants  y  dels  sectaris  lerrouxistes  per  llur 
lleugeresa  al  convertir  en  qüestions  de  secta 
les  qüestions  de  religió  o  de  conciencia  indi¬ 
vidual;  que  així’s  condueixin  homes  qu’es- 
criuen  diaris  en  defensa  de  l’autonomia  d’un 
poble  modern  que  aspira  a  viure  nacionali- 
sat  conforme  a  la  civilisació  moderna,  ens 
sembla  un  sarcasme,  una  enormitat  que  no 
devém  deixar  passar  sense  protesta. 

Pot  La  Veu  ésser  ben  catòlica,  per  més 
que  hauria  de  començar  per  titularsen;  pot 
censurar  la  ireligiositat  d’en  Reclús,  a  qui 
per  cert  alaba  com  a  home  de  ciència:  però 
dir  evangèlicament  que  no  vol  criticarlo  com 
a  ateu  perque  no’n  pateixi  el  bon  nom  del  di¬ 
funt,  francament,  en  els  temps  de  llibertat  (?) 

de  tolerància  (?)  y  de  respecte  (?)  mutuu  en 
que’ns  trobèm,  si  no  fes  plorar,  gayrebé  fa¬ 
ria  riure.  Parlar  del  bon  nom  d’un  home, 
donarli  com  qui  diu  patent  d’honradesa,  a 
tall  de  xafardera  de  vehinat,  per  les  idees  so¬ 
cials  y  religioses  que  professi  o  deixi  de  pro¬ 
fessar,  o  perque  dispensi  a  llurs  filles  del 
matrimoni  legal ,  ab  lo  qual  elles  y  ell  de¬ 
mostren  una  fermesa  de  conviccions  ben  res¬ 
pectable  en  persones  tan  conscients,  més  que 
més  essent  com  són  respectats  tot  l’any  y 
ab  tota  hipocresia  milers  y  milers  d’amis- 
tançaments  hipòcrites,  síen  o  no  sien  legals; 
procedir  aixi,  dihèm,  revela  una  tafaneria 
que,  vaja...  no  ve  al  cas.  Ja  veuen  si  dihèm 
poch:  no  dihèm  més  que  tafanería\  però 
avuy  tothòm  sab  o  deuria  saber  que  més  mo¬ 
tiu  de  mal  nom  qu’en  ésser  ireligiós  hi  ha  en 
ésser  tafaner. 

Desitjèm  a  La  Veu  que  no  rellisqui  tan  so¬ 
vint  com  sol  ferho  pel  cantó  religiós,  que  no 
sembla  sinó  que  li  ensabonin. 

Els  senyors  de  La  Devantera  han  volgut 
frapar  burlantse  de  la  festa  nacionalista  del 
«Desert»  y  dels  que  hi  assistirem.  No’n  fa- 
riem  esment,  si  no  fos  que  la  honorable 
«Associació  de  Lectura  Catalana»,  iniciadora 
de  dita  festa,  s’ha  enfadat  ab  rahó,  enviant  a 
l’esmentat  periòdich  una  comunicació  en 
protesta  de  les  malicioses  insinuacions,  im- 
propries  de  bons  catalanistes,  qu’en  ses  co¬ 
lumnes  s’ha  permès  insertar.  Diu  aixi  dita 
comunicació : 

En  Concell  Directiu  (sessió  del  5  del  corrent  mes), 
fou  acordat  lo  següent  que  a  continuació  fidelment  vos 
comuniquem: 

Que  vista  ab  profondissim  disgust  la  incalificable 
conducta  qu’envers  el  nacionalisme  català  segueix  el 
periòdich  de  la  vostra  direcció; 

Atenent  qu’es  resolució  ben  ferma  d’aquesta  corpo¬ 
ració  no  voler  admetre  jamay  tractes  ni  contractes  ab 
els  enemichs  de  Catalunya  ni  ab  els  qui  sota  la  capa 
d'un  radicalisme  sui-generis  els  hi  fan  el  jòch; 

Considerant  que’l  periòdich  portantveu  d’aytal  espe- 
cialíssima  modalitat  té  pera’ls  defensors  actius  de  Cata¬ 
lunya  un  llenguatge  idèntich,  si  no  pitjor,  que’l  que  ab 
repugnància  de  tot  bon  català  empleen  La  Campana , 
La  Esquella,  La  Publicidad  y  demés  d’idèntich  tempe¬ 
rament  y  passions;  y 

Tenint  present  qu’en  1’ «Associació  de  Lectura  Cata¬ 
lana»  es  acort  unanim  no  llegir  jamay  les  publicacions 
esmentades, 

Oficialment  vos  innovèm  que  degut  als  molts  punts 
de  contacte  que  La  Devantera  té  ab  els  dits  papers,  es¬ 
devenint  sa  tasca  tan  trista  com  aquella,  tinguèu  a  bé 
sospendre  l’envío  de  dit  periòdich  que  fins  ara  veníeu 
fent,  gratuhitament,  a  nostre  estatge  social,  raentres  y 
tant  segueixi  aytal  camí  polítich  y  faci  feyna  tan  des¬ 
graciada. 

Lo  que  ab  sentiment  vos  exposem  pregantvos  en 
prenguèu  bona  nota  que  lliuri  a  n’aquesta  secretaria  de 
la  feyna  de  retornarvos  el  periòdich  altra  volta  en  cas 
d’oblit  per  part  vostra  del  present  ofici. 

Que  Deu  vos  guihi. — Barcelona,  6  juliol  de  1905. — 
El  President,  Eudalt  Soler — El  Director  Artístich,  J. 
Barceló. — El  Secretari,  M.  Gorcks. 

Sr  Director  de  La  Devantera. 

L’«Associació  de  Lectura  Catalana»,  al 
dignarse  manifestar  això  a  La  Devantera ,  ha 
demostrat  tenirla  en  certa  estima.  Altres  no 
haurien  contestat  res. 

No  es  que  a  La  Devantera  li  manqui  bona 
historia  catalanista,  però  temps  ha  que 
aqueixa  historia  la  està  tirant  per  terra  ab 
ses  petiteses,  y  això  es  tan  trist...  pera  ella, 
que  més  val  no  parlarne.  Si  no  s’esmena,  ni 
may.  Pera  ella  farà,  y  per  son  compte  també 
anirà  fent  el  nacionalisme,  que  si  admet  en 
son  sí  a  tots  els  homes  de  bona  voluntat  y 
rectes  intencions,  no  ha  de  patir  pas  greu¬ 
ment  per  les  invectives  injustes  dels  impo¬ 
tents  0  dels  despitats. 

Un  solt  que  publicarem  en  el  número  de 
Joventut  corresponent  al  22  del  passat  juny, 
ha  motivat  la  carta  del  senyor  Pascó  que  ab 
gust  reproduhim: 

Senyor  Director  de  la  revista  Joventut  — Molt  se¬ 
nyor  meu:  Me  complasch  en  manifestar  a  vostè  qu’he 
llegit  a  Joventut  del  22  pròxim  passat,  que’l  distingit 
pintor  Nonell  ha  desvetllat  el  recort  d’un  assumpto 
oblidat  referent  a  un  quadro  del  notable  pintor  en 
Dari  de  Regoyos,  titulat  El  Mes  de  Maria. 

Tinch  el  sentiment  de  participarli  que  depèn  del 
senyor  Regoyos  que  sia  un  fet  lo  que  tots  desitgèm. 

Com  suposo  que  vostè  ignora  la  meva  carta  publica¬ 
da  a  La  Veu  de  Catalunya  del  día  1  7  pròxim  passat, 
la  incloch  pera  que  vostè  formi  judici. 

Es  de  vostè  afectissim  atent  s.  s  q.  b.  s.  m.  Joseph 
Pascó. — Barcelona,  5  de  juliol  de  1905. 

Vegis  ara  la  carta  a  que’l  senyor  Pascó  fa 
referencia  y  que  va  veure  la  llum  a  La  Veu : 

Amich  Casellas: 

M’han  informat  de  que,  fa  pochs  dies,  un  diari  local 
deya  que  jo  tenia  en  dipòsit  el  quadro  de  don  Dari 
de  Regoyos,  que  ab  el  títul  de  El  Mes  de  Maria  repre¬ 
sentava  l’exterior  de  Santa  Gúdula  de  Bruseles 

Vos  sabèu  bé  que  la  pintura  va  ésser  adquirida  per 
suscripció  entre  artistes  y  literats,  ab  el  noble  fi  de  re¬ 
galaria  al  Museu  municipal. 

Mes,  rebutjada  la  oferta  pels  senyors  qu’en  aquella 
època,  l'any  1898  si  mal  no  recordo,  formaven  la  Jun¬ 
ta  de  Belles  Arts,  a  prechs  dels  artistes  suscriptors 
jo’m  vaig  fer  càrrech  del  quadro  qu’en  calitat  de  di¬ 
pòsit  vaig  tenir  a  casa  durant  molt  temps. 

Però  farà  quatre  o  cinch  anys  que,  a  petició  seva, 
jo  vaig  fer  entrega  de  la  pintura  al  seu  autor,  que  me 
la  demanava  pera  feria  figurar  en  una  Exposició,  y 
desde  aleshores  no  he  sabut  res  més  del  quadro  en 
qüestió. 

Vos  prego  que’m  feu  l’obsequi  de  fer  publicar  aques¬ 
ta  aclaració. 

Mercès  anticipades  de  vostre  sempre  afectissim  amich 
y  S. — Joseph  Pascó. —  Barcelona,  17  de  juny  de  1905. 

La  direcció  artística  de  l’«Associació  de 
Lectura  Catalana»  editarà  a  preu  insignifi¬ 
cant  una  edició  popular  de  la  Historia  de 
Catalunya,  per  entregues,  a  propòsit  per 
obrers,  y  quin  valor  serà’l  que  resulti  de 
cost  sens  aument,  a  fi  de  fer  assequible  a 
tothòm  la  compra  d’aytal  obra,  que  per  al¬ 
tra  part  se  procurarà  resulti  lo  més  artística 

possible  dintre  la  economia  dels  medis  de 
que’s  disposa. 

Oportunament  s’anunciarà  l’aparició  de  la 
primera  en'rega,  qu’està  ja  en  prempsa 

A  son  degut  temps  publicarem  el  cartell 
de  convocatoria  pera  la  «Festa  de  la  Bellesa», 
important  certamen  literari  y  musical  que 
dèu  celebrarse  a  Palafrugell.  Heusaqui  els 
veredictes  dels  jurats: 

Literatura:  Premi  de  500  pessetes,  a  la  millor 
composició  envers:  N.u  71.  Les  Cabelleres  L  Calli- 
machus.  —  Premi  de  500  pessetes,  al  millor  trevall  li¬ 
terari  en  prosa:  N.°  77.  —  L’Home  bo. — L.  fíxelsior. 
—  Joan  Maragall,  J.  Massó  y  Torrens,  Joan  Veí  ge's  y- 
Barris. 

Música:  Premi  de  400  pessetes,  a  la  millor  sardana 
pera  cobla:  Partit  entre  les  sardanes:  N.°  46  — Eugènia, 
— L.  Ideal.  —  N.°  49 — Sardana  Llarga — L.  Ti-ri-ri- 
ru  Na-ra-na-ra.  —  Premi  de  400  pessetes,  al  millor 
aplecb  de  cançons  originals,  estil  genre  popular.  Nú¬ 
mero  27.  —  Cançons  estil  genre  popular. — L.  De  la 
terra  —  Accèssit  ab  aquest  premi  (  200  pessetes  ): 
N.°  22.  —  Cançons.  —  Felip  Pedrell ,  Lluís  Millet ,  Ma¬ 
rian  Vinyas  — Palafrugell,  10  juliol  de  1905 

Notes:  L’autor  de  les  cançona  distingides  ab  l’accès- 
sit  deurà  acreditar  ser  tal  enviant  els  vuyt  primers  com¬ 
passos  de  cada  cançó. 

Heusaqui  la  convocatoria  del  Congrés  Es- 
perantista  que  tindrà  lloch  a  Boulogne-sur- 
Mer,  tal  com  la  publica  la  revista  Esperanto , 
de  Budapest.  La  donèm  sense  traduhir,  a 
utilitat  dels  que  han  fet  estudis  de  dita  llen¬ 
gua  y  els  hi  es  comprensible: 

Kongreso  Esperantista  en  rçoy,  organizoia  en  Boulo- 
gne-sur  Mer  de  la  Franca  Societo  por  la  propagando  de 
Esperanto ,  la  Franca  Turing-Klubo ,  la  Grupoj  de  Paí  is, 
kaj  Boulogne-sur-Mer .  —  La  Esperantistoj  anglaj,  ger- 
manaj,  aúsiraj,  belgaj  kaj  francaj  kiuj  cheestis  je  la  festoj 
organizitaj,  ]e  ilia  honoro  de  la  Grupoj  Calais’s  kaj 
Dover  a  la  7»n  kaj  8an  de  aúgusto  lasta,  decidís  kunighi 
denove,  proksiman  jaron,  en  esperantista  urbo:  ilí  elektis 
Boulogne-sur-Mer. 

Doktoro  Zamenhof,  respondante  je  le  invito  de  l’tiea 
Grupo,  akceptis  veni  chi  tien  por  prezidi  la  kunvenon 
de  l’jaro  I905a  kaj  esprimis  la  deziron  cheesti  en  vera 
kongreso  je  kiu  ciuj  grupoj  de  l’mondo  estus  inviíitaj. 

Vidinte  tiun-chi  akcepton  kaj  la  gravecon  kiun  ghi 
donas  al  la  kunveno  projektita,  la  Grupo  Boulogn'a 
opintis  ke  ghi  ne  povis  sola  organizi  tiun  chi  interna- 
tian  Kongreson.  Ghi  sendis  alvokon  al  la  Societoj 
kiuj  paitoprenis  je  ghia  fondo:  la  Franca  Societo  por 
la  propagando  de  Esperanto,  la  Grupo  Pariza,  kaj  la 
Franca  Turing-Klubo,  Tiuj  chi  societoj  triope  akcep¬ 
tis  plezure  doni  sian  helpon  por  efektivigi  la  sukceson 
de  tiu  chi  lesto  kiu  laü  la  esprimo  de  Doktoro  Zamen¬ 
hof,  estos  unu  el  la  plej  gravaj  datoj  en  la  historio  de 
Esperanto. 

Ni  do  petas  chiujn  grupojn  francajn  kaj  alilandajn 
ke  ili  sendu  al  ni,  kiel  eble  plej  baldaú,  sian  alighon, 
por  ke  la  organizanta  komitato  povu,  kune  kun  ili,  kon- 
certi  la  rimedojn  por  ellabori  al  programon  de  l’Kon- 
greso. 

Por  la  Franca  S.  P.  P.  E.,  De  Beaufroni. —  Por  la 
Franca  Turing  Klubo,  Ballif.  —  Por  la  Pariza  Grupo, 
Cario  Bourlel.  —  Por  la  Bulogn’a  Grupo,  A.  Michaux 


Sin  turni  por  la  alighoj  al  la  Prezidanto  de  l’Grupo 
Esperantista  en  Boulogne-sur-Mer. 

Publicacions  rebudes: 

Lo  Mariner ,  canço  popular  catalana,  XLIV 
de  les  publicades  pel  «Cançoner  Popular». 
Ademés  de  la  lletra  y  música,  porta  com  to¬ 
tes  les  anteriors  curioses  notes  folk-lòri- 
ques,  donant  compte  de  lo  estesa  qu’està 
aquesta  famosa  cançó  pel  Piamont,  la  Cham- 
panya,  Escòcia,  Suècia,  etc.,  y  apuntant  di¬ 
verses  variants.  Va  ilustrada  ab  un  ben  en¬ 
tès  dibuix  d’en  Llavenas.  Preu,  10  cèntims. 
Dipòsit,  Rambla  de  Sant  Joseph,  11. 

Cartell  de  Convocatoria  del  certamen  lite¬ 
rari  que’l  «Centre  Català»  de  Granollers  ha 
organisat  pera’l  dia  2  del  vinent  setembre, 
festa  major  de  dita  vila.  S’ofereixen  setze 
premis,  devent  enviarse’ls  trevalls,  per  tot  el 
dia  22  del  pròxim  agost,  al  secretari  del  jurat, 
carrer  de  la  Palma,  21,  Granollers.  Les  de¬ 
més  condicions  són  les  acostumades  en  tots 
els  certàmens.  El  jurat  qualificador  estarà 
compost  pels  senyors  Ferràn  Agulló  y  Vidal, 
president;  Ferràn  de  Sagarra,  Hermenegild 
Carrera  y  Miro,  Manel  Folch  y  Torres,  vo¬ 
cals;  Ferràn  Canellas,  secretari. 

Convocatoria  y  Cartell  pera’ls  segons  Jochs 
Florals  de  Badalona,  organisats  pel  centre 
catalanista  «Gent  Nova»  de  dita  ciutat,  que 
deuen  celebrarse’l  dia  15  d’agost  vinent, 
coincidint  ab  la  festa  major.  S’ofereixen  dot¬ 
ze  premis,  y  els  trevalls  que  hi  optin  deuràn 
ésser  enviats  avans  del  día  30  del  corrent  al 
domicili  social  de  «Gent  Nova»,  carrer  de 
Lluch,  nums.  51,  53  y  55,  Badalona.  Les  de¬ 
més  condicions  són  les  de  consuetut.  Com- 
pondràn  el  jurat  qualificador  1  els  senyors 
Domingo  Marti  y  Julià,  president;  Ignaci 
Iglesias,  vispresident;  Lluís  Via,  J.  Pujol  y 
Brull,  Adrià  Gual,  Joseph  Maria  Folch  y 
Torres,  vocals;  Antón  Busquets  y  Punset, 
secretari. 

Fidel  Giró  impressor.  —  Carrer  de  València,  233. 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes. 

>  Mitj  any . 4’50  > 

>  Trimestre .  2’25  » 

ALTRES  REGIONS  D’ESPANYA: 

Un  any .  9  > 

ESTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  ...  40  > 

»  »  sense  folletins.  .  .  25  » 


El  número  corrent  no’s  ven  sense  folletins. 


Redacció  y  Administració: 

Plaça  del  Teatre,  6,  entresol. 


SUMARI: 

Lletra  d’un  menestral  barceloní  a  l’almirall  de  la  es¬ 
quadra  anglesa,  per  Oriol  Martí.  —  Miracle,  perEn- 
rich  de  Fuentes.  —  Esperanto  ( continuació  ),  per 
F.  Pujulà  y  Vallès. — Nota  de  viatge,  per  P.  Colomer 
y  Fors.  —  Del  primer  encís,  per  Alfons  Maseras.  — 
Trista  profecia,  o  la  despoblació  de  Barcelona,  per 
Rafel  Vallès  y  Roderich.— Pàgines  festives:  Un  dia 
mullat,  per  Alexandre  Font  — Teatres,  per  Emili 
Tintorer.— Notes  bibliogràfiques,  per  Geroni  Zanné 
y  R.  Miquel  y  Planas.— Noves. 

FOLLETÍ: 

LES  TENEBROSES,  per  Rafel  Nogueras  y  Oller.  — 
Plech  10. 

LES  AMORS  DE  DAFNIS  Y  CLOE  Y  DE  AMOR  Y 
PSIQUIS.— Traducció  catalana. — Plech  22. 


LLETRA  D’UN  MENES¬ 
TRAL  BARCELONÍ  A 
L'ALMIRALL  DE  LA  ES¬ 
QUADRA  ANGLESA 

Un  amich  nostre,  barceloní  de  soca  a  arrel  y 
català  de  bona  mena,  tingué  la  pensada,  des¬ 
prés  de  la  visita  de  Lord  Beresford,  d’endre- 
çarli  una  lletra.  Se  trobà  ab  la  dificultat  de 
no  podershi  dirigir,  donchs  no  escriu  altre 
idioma  que’l  català.  Y  per  més  que,  segons  la 
comunicació  tramesa  pel  sabi  extenso y  frater- 
no  doctor  Rodríguez  Méndez,  el  dever  de  tots 
es  parlar  y  escriure  l’espanyol  per  ésser  l’idio¬ 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS .  .  40  » 

»  »  SENSE  FOLLETINS.  25  » 

ma  oficial,  el  nostre  improvisat  colaborador 
no’l  sab,  y  en  la  impossibilitat  de  complir  son 
dever,  se  limita  a  exercir  son  dret  y  ens  pre¬ 
ga  la  transmissió  de  la  carta  per  medi  del  nos¬ 
tre  periòdich,  única  manera  (per  ara  y  fins 
y  a  tant  que’ns  tinguin  la  consideració  de 
permetreho)  de  poder  donar  curs  pública¬ 
ment  al  insignificante  dialectç  catalàn. 

La  carta  diu  aixi: 

«Honorable  Lord  Beresford: 

» J 0  no  sé  pas  per  quines  causes  s’es  esta¬ 
blerta  una  corrent  tan  simpàtica  entre’l  po¬ 
ble  barceloní  y  el  personal  de  vostra  esqua¬ 
dra.  Cert  es  que  per  motius  ben  explicables, 
encara  que  no’ns  sia  ara  com  ara  molt  con¬ 
venient  explicarlos,  d’ençà  d’uns  quants  anys 
els  habitants  de  Catalunya  senten  una  mena 
d’atracció  envers  els  estrangers  que’ns  visi¬ 
ten.  Sols  puch  dirvos  que’ls  catalans  que 
tenen  diàriament  de  bregar  ab  gent  foras¬ 
tera  que  no’ls  estima  y  a  la  qui  no  poden 
estimar  per  incompatibilitats  de  caràcter,  per 
diferencia  de  raça  y  més  que  tot  per  dispari¬ 
tat  de  civilisació  y  divergència  d’aspiracions, 
cada  cop  que  poden  parlar  ab  alguna  perso¬ 
na  de  les  que  han  tingut  la  sòrt  de  néixer  en 
un  pais  civilisat,  senten  fretura  d’obrirli 
el  llur  cor  y  de  ferli  entendre  que  també 
nosaltres  la  volém  viure  la  vida  veritable¬ 
ment  europea.  Y  es  que  som  tan  descone- 

guts!  La  gent  es  tan  aficionada  a  acceptar  sens 
examen  la  veritat  oficial,  y  la  majoria  dels 
viatgers  són  tan  superficials,  que  ja  es  prou 
sòrt  si  de  quan  en  quan  algún  esperit  més 
reflexiu  se  sent  colpit  per  la  realitat  y  se’n  va 
de  nostra  terra  ab  la  feble  sospita  de  que  lo 
que  diuen  les  guies,  les  noveles  y  fins  les 
cancilleríes  no  es  altra  cosa  que  un  garbuix 
de  fantasies  ben  allunyades  de  la  veritat. 

»No  creguèu  pas  que  aqueixa  corrent  sim¬ 
pàtica  quesuara  ab  tanta  força  s’ha  manifestat 
pugui  tan  sols  atribuhirse  al  profit  que  de  vos¬ 
tra  visita  n’hagin  tret  els  poch  escrupulosos 
mercaders,  a  l’engròs  y  a  la  menuda.  Altres 
vegades  els  beneficis  han  sigut  majors.  Vós 
havieu  pres  les  mides  necessàries  pera  que 
vostres  mariners  no  donguessin  el  poch  edi¬ 
ficant  espectacle  que  no  fa  gayre  hagueren  de 
presenciar  nostres  ulls  ab  motiu  d’altres  vi¬ 
sites  semblants.  No  sé  per  qué,  hem  com¬ 
près  que  vós  ereu  sincer  al  apreciar  en 
nosaltres  quelcom  de  bo,  y  per  això  vos 
n’hem  sabut  grat  de  que  algú’ns  faci  un  xich 
de  justícia. 

»Ja  descomptèm  tots  aquells  mots  que  la 
cortesia  pogués  inspirarvos,  per  més  qu’hem 
endevinat  vostre  caràcter  enemich  de  l’afa- 
lach.  Comprenèm  la  impressió  que  vos  ha 
causat  nostra  Barcelona.  Vós  l’heu  vista  pel 
seu  costat  bonich:  ja  ban  tingut  bon  compte 
de  no  feria  arremangar  pera  que  no  ensenyés 
els  garrons  que  porta,  com  diu  en  Nogueras 
Oller.  Per  això  havèu  pogut  qualificaria  de 
la  més  bella  ciutat  mediterrània.  En  lo  que 
vos  heu  errat  es  en  dir  que  nostra  adminis¬ 
tració  municipal  res  té  qu’envejar  a  la  dels 
municipis  anglesos.  Ay,  honorable  Lord  Be- 
resford!  {Que  no  ho  sabèu  que  totes  les  belle¬ 
ses  que  aquí  admiren  els  estrangers  són  de¬ 
gudes  a  la  iniciativa  particular?  {Que  no  ho 
sabèu  que  l’Estat  no  sols  no  ajuda,  sinó  que 
destorba’l  nostre  desenrotllo  y  perfecciona¬ 
ment?  {Que  no  ho  sabèu  que  nostres  regi¬ 
dors  no  han  pas  heretat  les  virtuts  ni  la  cièn¬ 
cia  dels  antichs  concellers?  Cert:  els  catalans 
que  fruhiren  en  son  temps  d’una  constitució 
anterior  a  l’anglesa  y  semblant  a  n’ella  per 
l’esperit  de  vera  llibertat  que  l'animava, 
avuy  no  són  ni  ombra  de  lo  que  haurien  si¬ 
gut  si  no  haguessin  patit  sots  el  jou  d’una 
raça  inferior,  devinguda  impotenta  per  son 
esperit  semita. 


»Vós  heu  sabut  veure  que  no  tota  la  pe¬ 
nínsula  ibèrica  es  un  país  de  ventall,  y  que 
les  arts  y  la  indústria  no’s  redueixen  a  les 
corridas  de  toros ,  a  la  fabricació  d’estampes  y 
a  la  producció  de  boleras.  Diu  que  havèu 
aconcellat  a  vostre  amich  el  rey  Eduart  que 
visiti  Barcelona,  y  jo’m  complasch  en  espe¬ 
rar  que  no  se’n  durà  de  Catalunya  aquella 
desagradable  impressió  que  diu  feu  excla¬ 
mar  a  la  princeseta  de  Connaught  després  de 
sa  excursió  per  la  Espanya  musulmana:  «{Jo 
viure  en  aquella  terra?  May  de  la  vida!» 

»Y  ara  un  derrer  prech.  Entre’l  pilot  d’ex¬ 
plotadors  que  com  cans  famolenchs  espiaven 
als  vostres  mariners (captayres, taverners  que 
feyen  servir  la  bandera  de  vostre  Estat  de 
ram  de  taverna,  expenedors  de  moneda  falsa, 
arcabots  de  bordells  autorisats  pel  govern, 
etcètera,  etc),  no  hi  mancà  qui  repartí  una 
fulla  escrita  en  anglès  de  cuyna.  Era  un  re- 
clàm  ab  pretensions  de  guia.  En  ella’s  deya 
que  la  llengua  d’aquí  era  la  espanyola  (volia 
dir  la  castellana),  parlada  per  totes  les  per¬ 
sones  educades,  però  que,  however,  el  dialec¬ 
te  català  era’l  més  estès.  No  podèm  donar  cap 
importància  a  aqueix  prospecte  mercantilis- 
ta,  per  més  que  sembli  dictat  pel  meteix  que 
redactà  un  recent  document  oficial.  Vós  y  els 
vostres  podrèu  jutjar  recordant  en  quina 
llengua  parlaven  els  qui  vos  barraven  el  pas 
pera  fervos  esquitxar  els  penichs,  y  en  qui- 
na’ls  qui  a  despit  de  tothòm  han  creat  la  mo¬ 
derna  ciutat  de  Barcelona  que  tant  vos  ha 
maravellat. 

»Y  ara  sols  me  cal  expressar  un  desitj  ve 
hement:  Tornèu  aviat  entre  nosaltres  y  esti- 
guèuvoshi  força.  Com  diguereu  en  vostra 
bella  lletra  a  l’alcalde,  convé  als  vostres  inte¬ 
ressos  y  als  nostres  també.» 

Aquesta  es  la  carta  qu’envia  nostre  amich 
y  espontani  colaborador.  A  nosaltres  sols  ens 
cal  afegir  que  Lord  Beresford  frueix  de  tanta 
popularitat  en  sa  terra,  que  no  fa  gayres  anys, 
en  unes  eleccions,  li  foren  oferts  quaranta 
cinch  districtes.  Per  això  sa  opinió  es  de 
preu.  Y  encara  un’altra  circumstancia:  Ell  es 
irlandès,  y  Catalunya  e  Irlanda  tenen  tants 
motius  pera  considerarse  germanes! 

Oriol  Martí 

MIRACLE 

En  Maragall  ha  tornat  al  Brusi.  No  li  pre- 
guntèu  el  per  què:  es  un  miracle,  un  altre 
miracle  de  la  Mare  de  Deu  de  Montserrat,  y 
a  hores  d'ara  dèu  sentirsen  dolçament  com¬ 
moguda  l’ànima  d’en  Mané.y  Flaquer;  que 
si  el  Brusi  tenia  d’èsser  pera  nosaltres  lo  que 
fou  pera’ls  nostres  pares  —  un  conceller,  — 
tan  sols  ab  en  Maragall  podia  ésserho,  perque 
ningú  més  qu’en  Maragall  pot  ésser  el  Mané 
y  Flaquer  dels  barcelonins  d’avuy  en  dia. 

Ja  poden  dir  lo  que  vulguin  els  articles 
dels  diumenges,  ja  poden  dir  que  esto  es  el 
Diario  de  Barcelona ,  esto  ha  sido  y  esto  serà: 
aquestes  afirmacions  categòriques  no’ns  con¬ 
vencen.  Si  es  que’s  vol  que  pera  nosaltres, 
els  homes  d’ara,  el  Diario  de  Barcelona  se¬ 
gueixi  essent  el  Brusi ,  cal  que’s  compleixi  el 
testament  d’en  Mané  v  Flaquer,  y  es  precis 
que’ls  directors  d’aquell  periòdich  acceptin 
la  responsabilitat  de  l’article  La  patria  nueva 
d’en  Maragall.  No  essent  aixi  no’ls  seguirèm 
els  concells  del  Diario ,  que  no’n  volèm  de 
predicadors  d’ofici:  volèm  que’ns  parlin  ab 
el  cor  els  que  tinguin  de  guiarnos,  volèm 
que’ns  parlin  ab  llenguatge  clar,  serè,  y  ben 
amarat  de  bondat  pera  que  la  nostra  ànima 
no’l  rebutgi;  volèm  sentir  la  veu  del  senti¬ 
ment,  no  pas  sermons  d’encàrrech.  Mes  clar: 
volèm  tenir  fe  en  la  ingenuitat  y  en  l’altruís- 
me  dels  nostres  mestres. 

No  cal  parlarne  més  de  tot  això,  ara  que’l 
miracle  es  fet.  La  Mare  de  Deu  de  Montse¬ 
rrat  no  ha  permès  que’l  Brusi  tingués  tan 
trista  fi  com  La  Renaixensa ,  y  ens  vol  conser¬ 
var  el  vell  casal  posanthi  guardians  de  cor 
jove,  y  desitjant,  potser,  que,  per  art  de  l’a¬ 
mor  a  la  terra  catalana,  el  Brusi' s  conver¬ 
teixi  aquesta  centúria  en  El  castell  de  l'Ideal 
de  que’ns  parlava’l  poeta. 

L’Ideall  Hi  ha  qui  pretén  que,  avans,  la 
gent  hi  tenia  més  fe  que  no  pas  ara  en  l’Ideal. 
Jo  no  ho  entench  així.  Lo  que  hi  ha  es  que, 
més  refinats,  més  conscients  avuy  nosaltres 
que’ls  que  cridaven  «  Viva  Esparlçro /»  pen- 
santse  cridar  «Visca  la  llibertat!)),  molts  cops 
no  trobèm  l’home  que  representi  ben  a  satis¬ 
facció  nostra’l  nostre  ideal.  L’ideal  vol  poe¬ 
sia,  y  en  surten  tan  pochs  de  poetes  pensa¬ 
dors,  de  pensadors  poetes  que’ns  entenguin 
y’s  deixin  entendre!  Quan  en  surt  un  es  per 
miracle.  —  Enrich  de  Fuentes 

ESPERANTO 

Un  dels  trevalls  més  hermosos  que  sobre 
la  idea  d’una  llengua  internacional  s’han  pu¬ 
blicat,  es  el  que  l’i  lustre  campió  esperan- 
tista  L.  de  Beaufront  llegí  en  el  Congrés 
de  l’Associació  Francesa  pera’l  Progrés  de 
les  Ciencies  que  tingué  lloch  a  París  en  1900, 
y  que’l  doctor  Zamenhof  reprodueix  traduhit 
a  l’Esperanto  en  sa  Fundamenta  Krestomatio 
de  la  lingvo  Esperanto  baix  el  títul:  «Essèn¬ 
cia  y  avenir  de  la  idea  d’una  llengua  interna¬ 
cional». 

Impossibilitat  de  reproduhirlo  per  com¬ 
plert,  me  limitaré  a  donarne  una  idea,  sen¬ 
tint  no  poder  deixar  fruhir  la  galana  frase 
de  que’s  val  son  autor  pera  exposar  ses  jus¬ 
tes  observacions  y  sa  fina  ironia. 

L.  de  Beaufront  comença’l  seu  trevall  fen, 
constar  que  tota  idea  gran  y  noble  trobat 
quan  neix  dintre  de  la  humanitat,  no  més 
que  burles  y  atachs.  Els  seus  propagadors 
són  tinguts  per  imbècils,  ximples  y  criatures, 
quan  no  per  sers  perjudicials.  Lo  primer  que 
succeheix  al  aparèixer  en  la  humanitat  una 
nova  idea  es  lo  següent,  diu:  Surt  un  revis- 
tayre,  escrivint  sobre  d’ella  un  article  ple  de 
sprit ,  sens  haverse,  no  obstant,  pres  el  tre¬ 
vall  d’estudiar  ni  una  miqueta  l’assumpto  de 
que  parla;  y  el  públich,  que  sempre  va  com 
un  remat  de  béns  (anaro  da  shafoj)  derrera 
dels  cridayres,  hi  fa  les  grans  riallades,  sen¬ 
se  demanarse  ni  un  sols  moment  si  hi  ha  una 
mica  de  sentit  y  de  lògica  en  aquelles  espi¬ 
rituals  befes.  Sobre  aquestes  idees  es  costum 
parlar  sempre  ab  ironia  y  ab  la  rialleta  als  11a- 
bis,  perque  tots  tenen  por  de  pèndreseles  se¬ 
riosament,  donchs  ja  saben  qu'excepte  bestie¬ 
ses  no  conté  res  més ,  y  sentirien  que  se’ls  in¬ 
clogués  també  en  el  nombre  d'aquells  ximples 
si  un  sol  minut  hi  paressin  atenció. 

Però  passa  temps  —  continúa’l  conferen¬ 
ciant  —  y  la  idea  es  vencedora.  Llavors  tot 
cambía.  Tothom  la  troba  comprensible  per 
si  meteixa.  Les  generacions  que’s  segueixen 
llegeixen  en  els  historiadors  lo  succehit  y  no’ls 
volen  creure.  <Es  possible,  se  pregunten,  que’l 
món  no  més  consti  d’idiotes?  iCòm  es  possi¬ 
ble  que’s  fes  la  guerra  a  cosa  tan  clara  que 
un  noy  de  cinch  anys  comprèn? 

Aquí  l’autor  fa  la  historia  d’alguns  desco¬ 
briments  que  foren  malehits  dels  homes  del 
seu  temps.  Jo  remeto  a  l’autor  a  Camil  Flam- 
marión,  ahont  hi  trobarà  suculentes  ense¬ 
nyances  sobre  la  matèria. 

A  n’aquesta  classe  d’idees,  afegeix,  per¬ 
tany  la  d’una  llengua  internacional.  Quan 
els  nostres  successors  llegiràn  en  la  historia 
que’ls  homes,  els  reys  de  la  creació,  els  semi¬ 
déus,  vivien  en  el  món  els  uns  al  costat  dels 
altres  sens  entendres  durant  milers  d’anys, 
no  ho  voldràn  creure.  S’indignaràn  al  veure 
que’ls  qui  trevallaven  per  la  propaganda 
d’una  llengua  universal  eren  tinguts  per  xim- 

pies;  compendràn  que’ls  caps  buyts  hi  fessin 
brometa  en  els  periòdichs,  però  no  que  no 
hi  hagués  ningú  que’ls  hi  digués:  «Vostès 
poden  trobar  la  idea  útil  o  no,  però  burlarse 
d’ella  sense  conèixerla  es  vergonyós,  se¬ 
nyors!» 

Riuran  de  tot  cor  al  llegir  les  coses  que 
contra  la  llengua  internacional  se  diuen, 
com  nosaltres  rihèm  dels  nostres  avantpassats 
que  fa  milers  d’anys  sens  dubtq  protestaren 
de  l’alfabet,  afirmant  ab  gravetat  de  sabis 
que’l  pensament  humà  sols  guarda  relació 
ab  els  objectes  orgànichs,  que  sols  per  lo 
tant  era  pràctich  el  jeroglífich,  y  que  lo  que 
no  havia  existit  fins  aleshores  no  podia 
existir. 

çCòm  es  possible — se  preguntarà  en  el  sigle 
pròxim  qualsevol  estudiant  de  déu  anys — 
que  tenint  els  homes  devant  del  nçis  una 
llengua  internacional,  ab  literatura  propria, 
omplint  totes  les  necessitats,  pràctica  y  sen¬ 
zilla,  encara  s’entretinguessin  discutint  tota 
mena  de  teories  sense  solta,  quan  enlloch 
de  xerrar  no  més  havien  de  fer  que  tancar 
els  ulls  y  començar  a  mirar? 

Avuy  dia,  afegeix,  la  idea  va  guanyant  te- 
rrer.  De  tant  en  tant,  fins  se  llegeix  en  els 
diaris  algún  article  defensantla,  si  bé  cobar- 
dament,  com  si  l’escriptor  tingués  por  de 
que’l  públich  l’inclogui  en  la  llista  dels  be- 
neyts.  Aqueixes  defenses  se  perden  entre’l 
chor  cridaner  dels  burletes,  y  el  públich, 
com  de  costúm,  se'n  va  sempre  ab  els  qui 
criden  més.  Però  tot  fa  son  cami,  y  demà 
fins  se  faràn  monuments  a  n’els  meteixos  a 
qui  avuy  se  desprecia. 

Aquesta  introducció  termina  pregant  a 
l’auditori  qu’escolti  sense  tenir  prejudicis, 
que  judiqui  els  rahonaments  ab  son  personal 
intelecte,  y  fentse  cinch  preguntes  que,  ab 
les  respostes  que  hi  dóna,  extracto  a  conti¬ 
nuació. 

II 

La  llengua  internacional  g,es  necesaria? 

Aquesta  pregunta  per  la  seva  meteixa  sen" 
zillesa  farà  riure  a  les  futures  generacions, 
d’igual  manera  que  nostres  contemporanis 
se  riurien  de  la  pregunta:  iEls  correus  són 
necessaris ?  La  major  part  del  món  que  pensa, 
troba  ja  ara  aquella  pregunta  supèrflua;  no 
obstant,  alguns  responen  a  ella  ab  un  no. 
iQuè  aleguen  pera  fonamentarlo?  Un  sol  mo¬ 
tiu:  el  de  que  la  llengua  internacional  des- 
truhiria  les  llengües  nacionals  y  les  nacions. 
Es  impossible  capir  en  qué  consistiria  la 
desditxa  dels  homes  si  un  dia  s’arribessin  a 
abolir  les  nacions  y  sols  existís  una  humana 
familia  y  una  llengua  general  (i).  Però  con- 


(i)  Nosaltres  nacionalistes,  convençuts  científica¬ 
ment,  trobèm  l’argument  dels  enemichs  de  la  llengua 
internacional  sumament  ridícul,  car  si  les  nacions  y  les 


Siderèm  qu’en  efecte,  això  fos  terrorífich,  y 
passèm  a  tranquilisar  a  n’aquells  senyors 
dihéntloshi  que  la  llengua  internacional  de¬ 
sitja  solsament  donar  als  homes  dels  dife¬ 
rents  paísos  la  possibilitat  de  compendres 
entresí;y  decap  manera  intenta  immiscuhirse 
en  la  vida  propria  de  cada  poble.  Témer  que 
la  llengua  internacional  destruhiria  les  llen¬ 
gües  nacionals  es  tan  ridícul  com  creure 
que’ls  correus,  per  exemple,  que  donen  als 
homes  allunyats  uns  d’altres  la  facilitat  de 
comunicarse  entre  si,  amenacen  destruhir  les 
converses,  la  paraula  dels  homes. 

La  llengua  internacional  y  la  llengua  uni¬ 
versal  són  dues  coses  tan  diferentes  que 
no  deuen  may  confondres. 

SLsuposém  qu’un  dia’ls  homes  decidei¬ 
xen  formar  tots  un  sol  poble  universal,  serà 
efecte,  no  de  la  llengua  internacional  sinó 
de  llurs  propries  conviccions  y  opinions. 
Aleshores ,  efectivament,  la  llengua  interna¬ 
cional  facilitarà  als  homes  l’assoliment  de 
son  desitj;  però  may  voldrà  ella  forçar  als 
homes  a  tal  unió. 

Però, això  apart,  fins  mirat  baix  el  punt  de 
vista  xovinista,  els  meteixos  patriotes  són  els 
més  interessats  en  que  aquella  llengua  sia 
un  fet;  de  moment,  la  llengua  internacional 
guarda  respecte  al  patriotisme  xovinista,  la 
meteixa  relació  que  guarden  l’amor  a  la  pa- 
tria  y  l’amor  a  la  familia.  cHi  ha  algú  a  qui 
se  li  ocorri  dir.  que  les  relacions  entre’ls 
homes  d’un  meteix  pais  amenacen  l’amor  a 
la  familia? 

Hi  ha  més  encara:  no  solsament  la  lleugua 
internacional  no  amenaça  les  nacions, sinó 
que  tendeix  a  enfortiries.  En  efecte,  mercès 
a  la  necessitat  d’estudiar  els  homes  diverses 
llengües  estrangeres,  avuy  dia  quasi  no  se’n 
troba  cap  que  conegui  perfectament  y  a  fons 
la  seva  propria,  y  aquestes  meteixes  empe- 
nyentse,  barrejantse  les  unes  ab  les  altres, 
cada  dia’s  fan  més  malbé,  se  confonen  y 
perden  la  seva  riquesa  y  el  seu  encis  peculiar. 

Mes  el  dia  en  que’ls  homes,  pera  satisfer 
llur  necessitat  de  comunicarse  entre  si,  sols 
tinguin  d’apendre  una  llengua  estrangera , 
fàcil  per  afegiment,  cadascú  de  nosaltres  po¬ 
drà  estudiar  sa  llengua  propria  a  fons,  y  cada 
llengua,  deslliurada  de  la  pressió  de  les  ve- 
hines,  podrà  conservarse  forta,  ab  totes  les 
flayres  del  seu  país,  esdevenint  cada  volta 
més  potent,  brillant  y  característica. 

Un  altre  motiu  que  aleguen  alguns  ene¬ 
michs  de  la  llengua  internacional,  es  el  te¬ 
mor  de  que  s’elegeixi  com  a  tal  una  de  les 
llengües  nacionals  en  us,  lo  que  faria  no 
que’ls  homes  s’aproximessin,  sinó  que  un  po¬ 
ble  adquirís  supremacia  sobre’ls  altres  y  els 


llengües  nacionals  tenen  rahó  d’ésser,  es  precisament 
perque  són  naturals  y  lo  natural  no’s  pot  fer  desaparèi¬ 
xer  per  la  mà  de  l’home.  Les  nacions  poden  esclavit- 
zarse,  però  no  destruhirse. 

engolís,  mercès  a  la  grandíssima  força  de 
l’instrument  que  se  li  donaria.  Aquest  raho- 
nament  es  molt  just,  però  déu  solsament 
ésser  exposat  contra  aquesta  determinada 
forma  de  llengua  internacional,  y  pert  tot 
son  valor  si  parèm  ment  en  que  la  llengua 
internacional  pot  ésser  y  serà  solsament  una 
llengua  neutral ,  com  més  avall  exposarèm. 

Per  lo  tant,  si  deixèm  un  moment  de  ban¬ 
da  la  pregunta  de  si  la  llengua  internacional 
es  o  no  possible,  a  la  que  respondrèm  des¬ 
prés,  y  suposèm  que  la  acceptació  de  tal  llen¬ 
gua  depèn  solsament  del  nostre  desitj ,  y  ex- 
ceptuèm  els  passos  equivocats  que’s  puguin 
fer  en  la  elecció  de  la  llengua,  tothòm  ha 
d’estar  d’acort  en  que  no’s  pot  dir  ni  la  més 
petita  paraula  sobre  la  seva  perjudicialitat,  y 
que  la  seva  utilitat  es  tan  gran,  que  no  cal 
ni  parlarne.  No  obstant,  ne  dirèm  algunes 
paraules. 

il·lan  pensat  alguna  vegada  a  què  es  de¬ 
guda  la  gran  superioritat  que  l’home  té  so¬ 
bre  les  altres  besties,  que  al  cap  y  a  la  fi  te¬ 
nen  construcció  semblant  a  la  nostra?  Tota 
la  nostra  cultura  y  civilisació  no  depenen  d’al¬ 
tra  cosa  que  la  següent:  possehir  la  paraula 
que’ns  permet  cambiar  les  idees.  ?Què  seria 
de  nosaltres,  orgullosos  reys  del  món,  si  no 
poguéssim  cambiar  els  pensaments  els  uns 
ab  altres,  y  ens  haguéssim  de  limitar  a  co¬ 
nèixer  sols  allò  que  poguéssim  apendre  per 
nostre  propri  esforç,  sense  podernos  aprofi¬ 
tar  de  lo  produhit  durant  milions  d’anys 
per  milions  de-  sers  semblants  a  nosaltres? 
No’ns  diferenciaríem  pas  gayre  de  les  besties. 
Preneunos  les  mans,  els  peus,  y  tot  lo  que 
volguèu,  però  deixeunos  la  paraula  y  con.ti- 
nuarèm  essent  els  reys  del  món;  però  doneu- 
nos  cent  mans  y  tota  mena  de  sentits  fins  els 
més  privilegiats,  y  treyeunos  el  dò  de  poder 
cambiar  les  idees,  y  ens  convertirèm  en  la 
més  ignorant  e  indefensa  de  les  besties. 

Donchs  si  la  petita  possibilitat  de  cambiar 
els  pensaments  uns  homes  ab  altres  ens  fa 
tan  grans,  figureuvos  lo  que  serà  de  nosal¬ 
tres  el  dia  en  que  poguèm  comunicarnos  ple¬ 
nament,  y  mercès  a  això  no  sols  A  pugui 
compendres  ab  B,  C  ab  D,  y  E  ab  F,  sinó 
que  cadascú  de  nosaltres  pugui  comunicarse 
ab  tots  els  demés! 

Un  centenar  dels  més  grans  invents  no 
farà  en  la  vida  humana  tan  gran  revolució 
com  la  que  farà  la  introducció  d’una  llengua 
internacional  en  els  pobles. 

Posém  alguns  exemples:  Ens  esforcém  en 
la  traducció  de  les  obres  de  cada  país  a  la 
llengua  dels  altres  paísos,  però  això  no  sols 
demana  molt  temps  y  molts  diners  y  trevall, 
sinó  que  a  la  fi  sols  se  tradueixen  un  nom¬ 
bre  petitissim  d’obres,  quedant  la  major  part, 
ab  llur  riquesa  d’idees,  pera  nosaltres  en  la 
més  gran  fosquetat.  Donchs  quan  existeixi 
aquella  llengua  internacional,  tots  els  llibres 
hi  podràn  ésser  traduhits,  tot  lo  que  surti  del 

pensament  humà  podrà  ésser  explicat  en 
aquella  llengua  neutral,  y  moltes  obres  hi 
seràn  escrites  directament,  fent  possible  a 
tots  l’adquisició  de  totes  les  idees  que  la  hu¬ 
manitat  produeixi. 

Pera’l  perfeccionament  de  cada  branca  de 
la  ciència  fem  congresos  internacionals,  però 
quin  paper  més  ridícul  el  seu  paper! 

En  ells  no  hi  enrahonen  els  que  tenen  co¬ 
ses  a  dir  sobre  aquella  ciència,  sinó’ls  qui 
poden  xerrar  en  algunes  llengües.  Nia  vivo 
estas  mallonga  Icaj  la  scienco  estas  vasta;  ni 
devas  lerni,  lerni ,  lerni!  Y  a  l’estudi  no  hi  podèm 
dedicar  sinó  una  part  curtíssima  de  la  nostra 
vida,  a  saber,  nostra  infantesa  y  nostra  joven¬ 
tut;  mes  ay!  gran  part  d’aquest  temps  inapre¬ 
ciable  l’hem  de  perdre  en  la  enutjosa  e  impro¬ 
ductiva  tasca  d’estudiar  llengües!  Quànt  no 
guanyaríem  si  tot  el  temps  el  poguéssim  de¬ 
dicar  a  l'estudi  de  positives  ciencies!  A  quin 
nivell  més  alt  s’enlavraria  la  humanitat! 

Però  no  enrahonarèm  més  d’aquest  punt, 
perque  si  bé’ls  qui  ens  escolten  poden  tenir 
diverses  opinions  sobre  tal  o  qual  forma  de 
llengua  internacional,  dubtèm  que  n’hi  hagi 
cap  d’entre  ells  que  dubti  de  la  utilitat  de  la 
llengua  en  si.  Però  com  molts  homes  que  no 
acostumen  a  tenir  idees  precises  sobre  les 
seves  antipaties  0  simpaties,  sembla  que,  si 
no  aproben  tal  0  qual  forma  d’alguna  idéa, 
forçosament  han  d’atacar  totalment  la  idea 
en  sí,  preguèm  als  ohidors  recordin  que  no 
dubtin  absolutament  res  de  la  utilitat  d’una 
llengua  internacional,  y  que  recordin  que  a 
la  pregunta  lla  llengua  internacional  es  neces¬ 
sària?  hem  respost  afirmativament  així: 

« La  ekzistado  de  lingvo  internada ,  per  kiu 
povus  komprenighadi  inter  si  la  homoj  de 
chiuj  landoj  kaj  popoloj ,  alporlus  al  la  ho- 
mazo  grandegan  utilon .)> 

«La  existència  d’una  llengua  internacio¬ 
nal,  per  la  que  poguessin  ferse  compendre 
entre  sí  els  homes  de  tots  els  paísos  y  po¬ 
bles,  reportaria  a  la  humanitat  grandíssima 
utilitat.» 

F.  Pujulà  y  Vallés 

( Seguirà .) 

Esperantistaj  adresoj 

Sinjoro  Aúgusto  de  Marich  (redaktoro  revuon  «Espe¬ 
ranto’n». — Papnovelde-u.  6.— Budapest.  IV.  Hungaru- 
jo.  — Intershanghos  poshtmarkojn,  malnovajn  latinajn 
librojn  kaj  antikvajn  monerojn. 

NOTA  DE  VIATGE 

El  tren,  volant,  creuava  la  plana  verda,  so- 
lemnial,  quieta. 

En  un  departament  de  tercera  classe,  ayre- 
jat  en  excés,  cruixint  com  si  anés  a  esgave- 
llarse,  y  a  la  penombra  produhida  pel  feble 
llum  d’oli  agonitzant  que  hi  havia  al  mitj  del 
sostre,  anavem  tres  homes.  Un  de  mos  com¬ 
panys  de  viatge  era  marxant,  venedor  d’a¬ 
quells  que  roden  tots  els  mercats  y  fires  y 
festes  majors  de  la  rodalia.  Vestia  trajo  de 
vellut  de  color  d’oli,  y  gorra  negra  de  fall  ab 
visera  grossa  y  baixa  de  xarol.  En  sa  cara 
ampla  y  vermellosa  hi  lluhien  uns  ullets  be- 
llugosos  entremitj  d’unes  pestanyes  grosses, 
de  pèls  groixuts,  tan  groixuts  com  els  de  son 
bigotaç  ample  y  grisench. 

L’altre  era  un  pagès  català  autèntich,  vell, 
molt  vell,  de  cara  venerable,  aixuta  y  néta  de 
pèl,  rematada  per  una  barretina  morada  de 
la  que  n’eixien,  per  cada  costat,  unes  polse¬ 
res  blanquíssimes.  Vestia  gech  negre  d’es- 
tàm,  ribetejat,  ermilla  de  vellut  de  seda  ab 
flors  de  relleu,  y  pantalons  de  la  meteixa  tela 
del  gech,  tant  0  més  amples  de  baix  que 
de  dalt.  Ses  mans  ossoses  y  apergaminades 
aguantaven,  una  sobre  l’altra,  entremitj  de 
ses  cames  obertes,  un  gros  gayato  de  gatosa. 

Vaig  tenir  temps  sobrer  pera  examinar  ab 
detenció  als  meus  companys,  mentres  el  tren, 
esbufegant  com  si  li  fos  molt  costós  guanyar 
la  pujada  y  xiulant  de  tant  en  tant  estrident¬ 
ment,  deixava  enrera’ls  pals  del  telègraf  que, 
com  febles  guardians,  fugien  esverats  al  pas 
del  monstre.  La  fumerola  negrosa  de  la  mà¬ 
quina  passava  pel  devant  de  la  finestra  a 
glopades,  esmunyintse  al  lluny,  y  la  plana 
s’allargava  al  nostre  devant,  perdentse  son 
ultim  terme  entre  les  mitges  tintes  de  la 
posta.  El  sol,  ponentse,  envermellia  ab  res¬ 
plendors  d’incendi  tot  un  costat  de  cel,  en 
l’horitzó. 

— Camina  poch  el  carril — tot  mirantme  va 
dir  el  venerable  pagès. 

— Si,  quan  se  porta  molta  pressa... — vaig 
contestar.  Y  passà  un  moment  de  silenci  ab¬ 
solut.  El  marxant  tragué  una  capsa  de  rapè, 
va  polsar  aspirant  fort  ab  sos  narins  ben 
oberts,  y  esclatà  prompte  en  un  estornut  tan 
estrident,  que  feu  trontollar  ab  més  violèn¬ 
cia’!  nostre  vagó. 


— Jo  no  hi  havia  anat  encara  en  carril,  a 
fe  de  bon  cristià — afegi  aquell  home; — ni 
m’hi  hauria  exposat  pas  a  no  haver  vingut 
com  ha  vingut... 

— ^No  hi  havieu  anat  may  en  tren? — vaig 
preguntarli,  encuriosit  y  atret  per  la  simpa¬ 
tia  que  m'inspiraven  aquella  testa  blanca  y 
escardalenca  que’m  recordava’ls  pichs  aguts 
de  nostre  Montserrat  a  l’hivern,  coberts  de 
neu  verge,  y  aquells  ulls  plens  de  bondat  y 
de  la  dolça  resignació  propria  de  l’humil 
que’s  troba  de  sobte  en  un  món  nou  pera  ell, 
en  el  que  tot  ho  veu  superior  a  ses  forces, 
probades  no  més  en  sa  constant  y  titànica 
lluyta  per  la  existència. 

— May,  en  bona  refè! — va  contestarme. — 
Y  que  si  hi  he  pujat  avans  de  morirme,  ha 
sigut  ben  bé... 

— Vos  déu  haver  convingut  molt,  donchs. 

— Y  tant,  rellampus! — 

El  marxant,  que  seya  a  l’altre  cap  del 
banch,  s’acostà  a  nosaltres;  el  pagès  seguí 
dihent: 

— Va  escriurens  el  gendre  que  la  noya  ha¬ 
via  tingut  un  bordegaç  havent  anat  molt  ma¬ 
lament;  que  hi  anéssim,  que  potser... — 

Y  no  pogué  acabar:  van  omplirseli  els  ulls 
de  grosses  llàgrimes,  que  relliscaren  per  les 
arrugues  de  sa  cara  morena. 

— Bé,  home,  no  vos  espantèu;  potser  no 
serà  res — vaig  dirli . 

— Es  l’única  filla  qu-hem  tingut;  un  àngel 
de  bondat,  pobreta...  Sa  mareesferida  y  no’s 
mou  pas  d’asseguda;  fa  sis  anys  que  no  ha 
caminat...  y  es  clar,  al  rebre  avuy  la  mala 
nova,  m’ha  dit:  «Veshi  tu...»  {Qui  tenia  d’a- 
narhi,  donchs?... 

— Es  clar... 

— «Veshi»,  m’ha  dit  la  pobriçona,  y  me’n  hi 
vaig...  Però  tinch  por,  molta  por  que  no  hi 
arribaré  a  temps,  que  no  la  veuré  viva... 

— Potser  no  n’hi  ha  pera  tant;  vos  alar- 
mèu  massa  aviat — vam  dirli  el  marxant  yjo, 
volent  apaybagar  sa  pena. 

No’s  pot  pensar  la  emoció  intensissima,  la 
llàstima  que  inspirava  aquell  home  ab  sos 
ulls  humits  pel  plor,  ab  sa  cara  morena  mu¬ 
llada  per  les  llàgrimes,  ab  sos  cabells  blan- 
quissims...  Sos  ulls  oberts,  mirantme  fixa¬ 
ment  com  si  m’imploressin  un  mot  de  con¬ 
sol,  plens  de  tristesa  immensa,  feyen  sentir 
desitjós  d’estrényel  entre’ls  braços  a  n’aquell 

home,  y  de  besar  son  front,  com  s’hauria 
besat  y  abraçat  al  pare  vellet  que  baixés,  des¬ 
prés  de  molts  anys  d’ausencia,  del  pich  més 
alt  de  la  més  alta  montanya. 

Pobre  vell!  Si,  caminava  poch  a  poch  el 
tren,  essent  tan  gran  son  anhel  d’arribar 
prompte!... 

El  marxant  tragué  una  pipassa,  la  ompli 
de  tabach  e  hi  calà  foch.  Jo’m  vaig  quedar 
mirant  al  vellet,  tot  sentint  créixer  en  mon 
cor  aquella  llàstima  fonda  qu’hem  sentit  a 
voltes  per  un  sér  a  qui  no  coneixèm,  però 
que'ns  impressiona  pel  sol  fet  de  créurel 
desgraciat. 

El  tren  avençava  saludant  ab  espinguet 
aixordador  al  poble  vehi,  endevinantlo  en 
mitj  de  la  clapa  negra  de  la  nit  per  ses 
llums  macilentes.  Llavors  s’obri  la  portella 
del  vagó,  y  el  revisor  ens  demanà  les  pape- 
letes.  El  pagès  li  allargà  la  seva,  qu’exami- 
nà  aquell  ab  detenció,  acostantse  al  somort 
llum  d’oli. 

— ,-Ahónt  anéu,  mestre? — va  dirli. 

El  cor  va  ferme  un  salt  presentint,  no  sé 
per  què,  una  nova  pena  per’aquell  bon 
home. 

— A  Sardanyola — li  contestà’l  vellet. 

— Però  home  de  Deu,  si  era  la  estació  que 
acabém  de  deixar!... — 

El  pagès,  no  comprenent  de  sobte,  quedà 
mirantse  al  revisor  ab  els  ulls  fits  y  la  boca 
oberta. 


— ïCòm?...  iA  què  diu  el  senyor?... — 

Jo  llavors  vaig  ferli  entendre  que  tenia 
d’haver  baixat  a  l’altra  estació,  que  ja  l’ha¬ 
víem  passada  la  de  Sardanyola. 

— Ay,  pobre  de  mil — exclamà  anguniós. — 
Donchs  iquè  haig  de  fer  ara?... — Y  plorà,  plo¬ 
rà  per  ell,  y  per  sa  muller  invàlida,  y  per  sa 
pobra  filla  que  potser  anhelava  vèurel  en 
l’hora  de  sa  mort.  Y  els  seus  plors  invadiren 
tot  el  vagó  d’una  gran  tristesa,  d’una  fon¬ 
da  anyorança  que,  escorrentse  per  la  fines¬ 
tra,  s’escampà  pel  tenebrós  paisatge  om- 
plintho  tot,  tot... 

S’atürà’l  tren,  y  el  vellet  baixà.  Jo’l  vaig 
seguir  ab  el  cor  y  ab  els  ulls:  ab  els  ulls  fins 
que  s’hagué  fos  en  la  fosca  nit,  un  cop  pas¬ 
sat  a  l’altra  banda  del  fanal  vermell  de  la  es¬ 
tació;  ab  el  cor  també’l  vaig  anar  seguint, 
desd’aquella  penombra  trista  y  freda,  camps 
a  través,  llà  d’enllà,  cap  al  capsal  del  llit  de 
mort  d’aquella  pobra  filla  que’l  demanava  en 
sa  agonia.  Y  com  més  avençava  sorollosa¬ 
ment  el  tren,  més  reculava  la  meva  ànima 
acompanyant  a  n’aquell  home,  en  mitj  l’iso¬ 
lament  de  son  esperit  apesarat,  per  aquells 
camps  fornits  d’ombres  esgarrifoses. 

El  tren  xiulava,  xiulava  de  nou  endinsant- 
se  temeràriament  per  entre  la  fosca,  y  el 
marxant,  en  un  recó  del  cotxe,  s’acomodava 
per’agafar  un  reposat  són,  com  si’s  trobés  al 
llit  de  casa  seva. 

P.  Colomer  y  Fors. 


DEL  PRIMER  ENCÍS 


Tu  estaves  al  jardí;  cullíes  flors. 

Jo  de  colzes,  quiet,  a  la  barana. 

Y  el  desencantament  primaveral 
de  sons  y  de  perfums  omplia  l’ayre. 

Jo’t  mirava,  altra  flor  entre  les  flors, 
sens  poder  fer  res  més  sinó  mirarte. 

Tan  arrobat  vaig  sè  en  aquells  moments, 
que  un  desitj  sol  omplia  la  meva  ànima; 
que  al  vèuret  lluny,  corrent,  vaig  tremolar 
al  concebre  la  idea  de  Uunyança, 
y  sens  saber  per  què,  fiu  un  gran  crit 
que’ls  arbres  del  jardí  se’n  desmayaren. 

Tu  sentires  ton  nom,  y  dolçament 
vas  girà’ls  ulls  al  dret  de  la  barana 


y  vas  venir  pressosa,  vas  venir 
feta  una  toya  com  no’n  só  vist  d’altra. 

Quan  fores  devant  meu  ho  vaig  saber 
que’t  cridava  no  més  per  contemplarte. 

Portaves  els  cabells  deixats  anar 
y  tot  el  pit  te  pantejava  encara. 

Jo  no  sé  què  hi  tenies  en  els  ulls, 
jo  no  sé  què  hi  tenies  en  les  galtes, 
que  vaig  trobarhi  un  nou  encís  més  gran 
que’l  de  la  vermelló  y  de  la  mirada. 

Per’xò  al  venir,  y  preguntarm — ^què  vols? — 
ab  la  ingènua  frescor  de  ta  paraula, 
jo’m  quedí  com  de  pedra  al  devant  teu 
y  no  vaig  sapiguer  què  contestarte. 

Alfons  Maseras 

TRISTA  PROFECÍA 

o 

LA  DESPOBLACIÓ  DE  BARCELONA 


nútilment  he  II uy tat  dies 
y  dies  pera  esvanir  la  ob¬ 
sessió  tremenda,  per’allu- 
nyar  la  greu  tristor  que’m 
corprengué  després  de  la 
conversa  extensa  y  malin- 
cònica  que  sostingui  ab 
mon  amich  Jhon  Puck, 
sabi  anglès  que  accidentalment  fa  dos  anys 
que’s  troba  a  Barcelona.  Mes  a  la  fi  ha  triom¬ 
fat  ma  serenitat  natural,  ajudada  de  la  refle¬ 
xió,  y  tranquilament,  reflexivament,  puch  ex¬ 
plicar  l’objecte  de  mes  preocupacions,  desit¬ 
jant  no  contagiar  ab  elles  a  ningú.  Vaig  a 
explicarme,  donchs.  » 

El  meu  amich  Puck  es  un  sabi  eminent  y 
desconegut,  com  totes  les  eminencies  llegiti- 
mes  y  autèntiques.  Sos  estudis  preferents 
han  sigut  les  ciencies  negades:  la  quiroman- 
cia,  la  nigromancia,  l’ocultisme...  A  n’ell  li 
parla  clar  la  brillantordeles  estrelles  ab  cua; 
els  eclipses  de  sol  y  els  dies  núvols  pera  ell 
no  tenen  secrets.  No  desdenya,  ab  tot,  els 
coneixements  que’s  deriven  de  les  ciencies 
experimentals,  y  la  preciosa  facultat  de  doble 
vista,  que  posseheix  desde  petit,  li  permet 
treure  dels  fets  més  insignificants  les  més 
trascendentals  conseqüencies.  Es  un  sabi,  en 
fi,  digne  per  tots  conceptes  de  cambiar  ab  mi 
impressions  e  idees. 

Cada  dia,  en  havent  dinat,  ens  trobèm  al 
cafè  de  la  cantonada  y’m  comunica  ses  im¬ 
pressions  del  dia  y  els  datos  nous  que  ha  re- 
cullit  pera  reforçar  ses  tesis. 

Ab  els  dòs  anys  que  ha  viscut  entre  nosal¬ 
tres  ha  estudiat  a  fons  la  vida  de  Barcelona, 
y  de  inducció  en  inducció  ha  arribat  a  afir¬ 
mar  que  aquesta  maravellosa,  qu’es  avuy 
dia  admiració  del  món  y  digna  rival  de  Lon- 
don ,  està  destinada  a  desaparèixer. 

Fa  pochs  dies,  després  d’haverme  presen¬ 
tat  a  son  estimat  amich  y  condeixeble  Lord 
Beresford,  que’ns  obsequià  ab  un  esmorzar 
intim  a  bordo  del  «Kulwark»,  va  comunicar- 
me  sa  trista  profecia.  Persistint  en  nostres 
hàbits  adquirits,  ad  posar  altre  cop  peu  a  te- 
rra'ns  encaminarem  a  pendre’l  cafetó  de  con- 
suetut,  no  tan  saborós,  però  si  més  familiar 
que’l  moka  riquissim  que’ns  havia  fet  palade¬ 
jar  l’almirall  anglès,  ab  qui  he  contret  amis¬ 
tat  ferma  y  de  qui’m  declaro  entusiasta  admi¬ 
rador  tant  en  el  terreny  cientifich,  com  en  el 


maritim,  com  en  el  gastronòmich  y  com  en 
el  patriòtich. 

Y  heusaqui  que  ,  tot  prenent  el  modest 
such  de  castanyes  torrades,  el  meu  honora¬ 
ble  amich  Jhon  Puck  se  va  esplayar.  Havia 
consultat  les  estrelles  ab  cúa,  havia  combi¬ 
nat  de  mil  maneres  els  signes  cabalistichs, 
havia  reunit  durant  dos  anys  datos  y  obser¬ 
vacions  que  no  deixaven  lloch  a  cap  dubte. 
Al  sentirli  afirmar  rodonament  que  Barcelo¬ 
na  estava  destinada  a  despoblarse  en  el  tei- 
me  precis  de  cinch  0  sis  quinquenis,  me  vaig 
quedar  anorreat,  y  una  llàgrima  perlejà  ver- 
gonyanta,  rossolant  cara  avall,  per  ma  galta 
esquerra.. . 

Y  lo  admirable  era  que  podia  precisar  fets 
dels  que  succehirien  conlribuhint  al  decandi¬ 
ment  y  despoblació  de  la  ciutat,  y  citava  de¬ 
talls  interessantissims  y  ho  explicava  com  si 
talment  ja  ho  hagués  vist. 

Procuraré  aproximadament  transcriure  ses 
paraules: 

«Si,  amich  Vallès:  sento  ferir  vostres  més 
delicats  sentiments  patriòtichs,  però  vos  as¬ 
seguro  que  tindrèu  amargats  els  derrers 
anys  de  vostra  vida,  veyent  còm  té  efecte 
la  decadència  d’aquesta  civilisada  ciutat 
que,  parellament  al  catúfol  d’una  cinia,  ha 
arribat  a  son  apogeu  y  no  li  queda  més  re- 
mey,  seguint  la  lley  eterna  que  marca  la  ro¬ 
da  de  la  Fortuna,  que  devallar  abocant  l’ay- 
gua  que  l’omplenava  y  que  anirà  a  fecondar 
terres  vehines. 

»Tres  causes  principals  són  ja  origen  del 
decandiment:  la  gran  immigració  d’analfa¬ 
bets,  la  patumancia  de  la  burgesia  indígena 
y  la  trastienda  dels  castellans  que  vos  gover¬ 
nen.  Altres  causes  secundaries  aniràn  aju¬ 
dant  a  l’anorreament  general,  y  multiplicant- 
se  y  apuntalantse  mutuament,  reduhiràn  la 
ciutat  soperba  a  una  extensió  inverosimil  de 
runes  abandonades.  Aumentant  la  població 
ab  tots  els  morts  de  gana  de  terres  forasteres, 
va  creixent  la  proporció  de  la  incultura,  y  el 
burgès  cada  dia  creu  més  que’l  qui  té  diners 
posseheix  la  verdadera  sabidnria.  Els  inte- 
lectuals  trobantse  desterratsen  sa  propria  te¬ 
rra,  glaçats  entre  dues  indiferencies,  emigra- 
ràn  a  ciutats  més  cultes.  Comencen  ja  a  des¬ 
filar  els  còmichs,  segueixen  pintors  y  esculp- 
tors,  els  escriptors  s’atiparàn  de  no  ésser 
llegits  y  escriuràn  en  Esperanto,  dirigintse 
aixi  a  la  humanitat  sencera...  L’art  dramà- 
tich  y  musical  quedarà  reduhit  ai  Paralelo , 
la  literatura  a  Llotja,  la  pintura  a  ca’n  Rovi¬ 
ra...  A  Castella  cada  dia  seràn  més  aptes  en 
suavisar  catalans,  y  ab  contribucions  feixu¬ 
gues,  ab  tractats  ventatjosos  pels  estrangers, 
ab  la  moneda  sense  sanejar,  destruhiràn  el 
comerç  y  la  indústria. 

Un  grupo  de  patriotes  irreductibles,  capi¬ 
tanejats  per  en  Peius  Gener  y  seguits  per  un 
estol  de  marxants  d’esperit  emprenedor,  al 
veure  que  l’extremat  personalisme  català  irp- 

pedeix  despendres  de  la  tutela  castellana, 
se'n  aniran  a  una  illa  de  l’Australia  a  fundar 
la  Nova  Cathalonia. 

))La  insalubritat  de  la  ciutat  aumentarà  de 
dia  en  dia,  el  tifus  y  la  peste  bubònica,  la  ti- 
sis  y  les  febres  de  Barcelona  delmaràn  la  po¬ 
blació.  Per  por  de  les  bombes  àcrates  emi¬ 
graran  tots  els  poruchs.  Els  trons,  petarts  y 
correcames  que  acostuma  a  tirar  la  quitxalla, 
junt  ab  els  pianos  de  maneta,  faràn  emigrar 
als  neurastènichs.  La  neurastenia  atacarà  fins 
a  les  criatures.  Per’afrontar  certs  mals  se  fi¬ 
xaran  a  les  cantonades  ordres  governatives 
per  l’estil  d’aquesta:  ((Se  prohibe  terminante- 
mente  ser  tísico »,  y  naturalment,  els  tisichs 
emigraran  a  paísos  més  hospitalaris.  Als 
tramvies  s’hi  posaran  lletreros  que  diràn: 
((Por  razones  de  higiene  y  mulua  conveniència 
se  prohibe  subir  con  ropas  sucias ».  Un  muni¬ 
cipal  farà  parar  el  tramvia  a  cada  cantonada 
pera  fer  baixar  al  que  porti  llànties  a  la  roba, 
y  ab  aquesta  disposició’s  conseguirà  que  tam¬ 
bé  emigrin,  despitats,  els  pochs  artistes,  mú- 
sichs  y  poetes  que  per  mandra  o  per  manca 
de  fondos  no  s’havien  mogut  de  la  ciutat. 

»E1  pauperisme  creixerà  tant,  que  tres 
quartes  parts  de  la  població  estaràn  habitades 
per  mendicayres.  Y  es  molt  possible  que  al 
veure  lo  molestos  que  serà  pera  la  minoria’l 
que  la  gran  majoria  l’assetgi  contínuament 
demanant  un  centimet  per  l’amor  de  Deu,  se 
decideixi  el  senyor  governador  a  dictar  un 
bando  que  digui:  ((Queda  prohibida  terminan- 
temente  la  mendicidad.))  Y  aquell  dia,  adeu, 
Barcelona!  El  poble,  sens  ingressos,  no  con¬ 
sumirà;  fugiràn  els  pobres  de  la  ciutat  com 
de  la  peste,  y  els  casals  quedaràn  abando¬ 
nats,  y  les  vies  desertes.  No  més  quedaràn  ha¬ 
bitats  el  palau  del  senyor  governador  y  les 
oficines  ahont  se  cobren  les  contribucions 
y’s  despatxen  les  cèdules.» 

Si  tot  això  succeheix,  si  mister  Puch  en¬ 
certa  en  sa  trista  profecia,  lo  qu’es  de  creure 
puig  els  síntomes  actuals  tots  són  evident¬ 
ment  precursors  del  desastre,  jo’m  pregunto: 
íQuín  serà’l  dever  de  tot  barceloni  de  bona 
lley?  No  sé  si  entre’ls  demés  n’hi  haurà  gay- 
res  de  la  meva  manera  de  pensar.  Jo  he  te¬ 
mut,  jo  he  dubtat  com  menestral  senzill  y 
com  bon  pare  de  familia:  però  hi  ha  en  mi 
un  altre  jo,  que’s  manifesta  per  les  grans  re¬ 
solucions  devant  dels  conflictes  excepcionals. 
Jo  crech  en  l’heroisme:  jo’m  quedo!  Qu’emi- 
grin  els  cobarts.  Jo  rodejat  de  runes  y  de 
mendicayres,  jo  sacerdot  modest  però  fervent 
de  la  ciència  positiva,  jo  bon  català,  jo  fort, 
jo  vital,  me  veig  ab  cor  ajudat  dels  meus,  de 
ma-filla  y  de  sos  plançons,  d’ésser  la  soca- 
mare  de  la  que  n’ixin  les  brancalades  gerdes 
que  han  de  renovar  el  gran  bosch  destruhit 
estenentse  çà  y  enllà  y  escampants  llevors  y 
gèrmens...  Jo’m  sento  capaç  de  constituhir- 
me  en  pedra  fonamental  d’una  ciutat  nova! 

Rafel  Vallès  y  Roderich 

PÀGINES  FESTIVES 

DIA  MULLAT 

Es  diumenge  a  mitj  dematí.  El  dia  es  es- 
pléndit,  la  Rambla  de  les  Flors  se  troba  ple¬ 
na  de  passejadors,  tothòm  vol  fruhir  les  de¬ 
lícies  del  temps. 

De  prompte  un  petit  núvol  comença  a  en- 
groixirse  com  si  l’inflessin  ab  una  manxa, 
se  gira  un  ventijol  fresch,  precursor  quasi 
sempre  de  la  pluja,  y  als  pochs  moments  se 
sent  un  tro  formidable,  al  que  segueix  una 
forta  gotallada. 

La  majoria  de  la  gent,  enganyada  per  l’a¬ 
parent  benignitat  del  dia,  ha  sortit  de  casa 
sense  paraygües,  y  això  fa  que  la  Rambla 
prengui  l’aspecte  dels  dies  de  bullanga:  tot 
són  corredices.  Les  famílies  qu’estaven  pas¬ 
sejant  ab  tota  tranquilitat,  pugen  precipita¬ 
dament  al  primer  tramvia  que  passa,  enqui- 
bintshi  com  les  arengades  al  barril;  altres 
emprenen  el  cami  de  casa  seva  corrent  ab 
totes  ses  forces  y  posantse’l  mocador  a  so¬ 
bre’l  barret  per  ferse  la  ilusió  de  qu’estàn 
sota  teulada;  les  floristes  abandonen  llurs 
parades  per’anar  a  aixoplugarse,  y  en  un 
instant  les  entrades  queden  plenes  de  perso¬ 
nes  que  no  han  tingut  el  valor  hidràulich 
dels  del  mocador  al  cap  y  qu’esperen  que 
s’apaybagui  el  xàfech. 

En  una  estreta  entrada  s’hi  han  reunit  una 
mare  y  filla  totes  mudades,  un  enamorat  que 
seguia  al  seu  torment  per  la  Rambla  y  a  qui 
talment  sembla  que’l  ruixat  hagi  reduhit  a 
brasa  les  flamarades  del  seu  cor  a  jutjar  pel 
modo  com  abandona  al  seu  ídol  pera  guar- 
darse  de  l’aygua  del  cel;  un  senyor  ab  la 
seva  senyora,  quatre  velles,  dos  soldats,  una 
florista  y  el  municipal  de  punt. 

Se  sent  un  tro. 

Les  quatre  velles,  senyantse: 

— Sant  March,  Santa  Creu,  Santa  Bàrbara 
no’ns  deixèu!  — 

La  filla,  tot  tapantse’ls  ulls,  a  la  seva 
mare: 

— Ay,  mamà,  quin  llampech! — 

La  mare: 

— Si,  filla,  no  hi  ha  res  que’m  faci  esgarri¬ 
far  tant.  D’ençà  que  ton  pare’s  va  cremar  els 
dits  ab  rehina  fent  llampechs  durant  la  re¬ 
presentació  dels  Pastorets  a  l’arcoba  del  teu 
oncle  Magi,  sempre  que  hi  ha  tempestat 

no’m  puch  treure  del  cap  aquella  mà  que 
semblava  que  l'haguessin  sofregida  a  la 
paella. — 

Pausa. 

— Valguem  Deu  y  quin  tempsl  — 

La  senyora  que  va  ab  el  seu  senyor: 

— Ja  ho  pot  dir,  ja,  senyora!  A  nosaltres, 
que  vivim  al  carrer  de  Mallorca,  ens  ha  ben 
fastidiat!  — 

La  mare: 

— Y  unes  servidores  qu’estèm  al  Padró, 
calculi... — 

La  senyora: 

— Sempre  ho  tenen  més  a  la  vora:  agafant 
el  tramvia  de  Sans... — 

La  mare: 

— {Y  trobarhi  lloch,  santa  cristiana?  Si  en 
diades  aixi  sembla  que  hi  deixin  anar  de 
franch. — 

Pausa. 

— Miri,  miri  còm  plou  ara!  Malviatge!  — 

La  florista: 

— Vostès  ray,  se’n  poden  riure  del  temps. — 
La  mare: 

— iQue  vol  dir  que  som  imparmayables ?  — 
La  florista: 

— No,  senyora,  però  la  pluja  no’ls  hi  per¬ 
judica’l  negoci  com  a  mi.  Tot  justament  a 
l’hora  de  la  venda! — 

El  municipal: 

— No  liay  que  apurarse ,  Agustina,  que  nun- 
ca  plou  a  gusto  de  todos. — 

Se  sent  un  tro  molt  fort  y  simultàniament 
fa  un  gran  llampech. 

Les  quatre  velles: 

— Sant  March,  Santa  Creu,  Santa  Bàrba¬ 
ra  no’ns  deixéu!  — 

El  senyor  que  va  ab  la  senyora: 

— Aquest  si  que  ha  caygut  a  la  vora!— 

La  filla: 

—  Quin  susto,  fins  me  va’l  cor!  — 

Un  dels  soldats: 

— No  z’azute  oté,  zerrana ,  que  aquí  etamo 
nozotro. — 

La  mare: 

— Passa  a  n’aquesta  altra  banda,  noya, 
que  no  vull  que  sentis  a  n’aquests  soldadots. 
Parlen  d’una  manera  que  han  de  tirar  cape¬ 
llans  per  força. — 

El  jove  enamorat,  sospirant: 

— Ves  qui  ho  havia  de  dir,  un  dia  tan  her- 
mós  que  feya!-— 


El  municipal: 

—  Ya  lo  creu !  Bacía  un  sol  que  cremava! — 

El  senyor: 

— Ja  ho  he  notat.  Per  cert  qu’he  dit  a  la 
senyora:  «Noya,  aquest  sol  tan  calent  no 
m’agrada  gens,  es  fàcil  que  plogui.» — 

Un  dels  soldats,  al  seu  company: 

— Entonce,  jpor  què  no  ze  marchaba  d  zu 
caza? — 

L’altre  soldat: 

—  Eto  lo  ha  hecho  pa  convenserse  de  que 
realmenie  llueve ,  liome,y...  pa  mojarze. — 

Fa  un  altre  tro. 

Les  quatre  velles: 

—Sant  March,  Santa  Creu,  Santa  Bàrba¬ 
ra  no’ns  deixéu!  — 

Un  dels  soldats: 

— Etas  viejas  ziempre  eiàn  dale  que  dale  con 
Zanta  Bàrbara. — 

L’altre  soldat: 

— Ezo  lo  haràn  en  orzequio  à  nozotro;  como 
z'han  Jïjao  que  zemo  d' artilleria  y  e  la  patrona 
e  l'arma... — 

La  pluja  va  minvant.  Els  primers  que  s’a-“ 
treveixen  a  eixir  de  la  escaleta  són  els  dos 
soldats,  que  com  a  guerreros  els  hi  toca  ésser 
més  valents  que’ls  a'itres.  Al  cap  d’un  mo¬ 
ment  emprèn  la  marxa’l  jove  enamorat,  des¬ 
prés  la  florista  se’n  va  a  ocupar  el  seu  lloch, 
més  tart  abandonen  el  refugi  la  mare  y  filla, 
y  per  ultim  les  quatre  velles,  quan  estàn  ben 
segures  de  que  no  cau  ni  una  gota,  surten  al 
carrer  agafades  l’una  ab  l’altra  pera  no  re¬ 
lliscar. 

L’únich  que  resta  a  la  escaleta  es  el  muni¬ 
cipal,  mes  no  es  per  la  pluja,  es  perque  al 
mitj  de  la  Rambla  dos  subjectes  van  a  cops 
de  bastó,  y  l’home’s  déu  dir: 

— A  mi  quién  me  fica  en  líos!  Hacepoco  esta 
escaleta  me  ha  resguardado  de  una  ulluvia  de 
agua)):  quién  sabe  si  ahora  me  salva  de  una 
ulluvia  de  palos ».  — 

Alexandre  Font 

TEATRES 

Rosas  de  otono 

Els  amors  fàcils  que’ls  Tenorios  moderns 
de  saló  busquen  y  troben  entre  bastidors  de 
teatre  o  en  el  foyer  dels  cafés  concert  y  fins 
dintre’l  gran  món  de  costums  lleugeres,  són 
les  roses  de  primavera  de  colors  vius,  de  pè¬ 
tals  espldndits,  ufanoses  y  exuberants  però 
que’s  passen  tot  seguit,  se  marceixen  y  s’es- 
fullen  a  l’embat  de  les  primeres  ventades. 
Les  roses  de  tardor  són  un’altra  cosa.  De  co¬ 
lors  pàlits,  de  pètals  cayguts,  esllanguides  y 
may  ben  descloses  però  fermes  en  llurs  tiges 
serenes  y  majestuoses,  les  roses  de  tardor 
són  les  flors  dels  amors  melancòlichs,  dels 
amors  del  dever,  de  la  resignació,  del  sacri¬ 
fici.  La  dòna  honrada,  que  ha  nascut  pera 
honrada  (sic),  dèu  esperar,  un  cop  casada  ab 
un  Tenorio  d’aquells — y  segons  sembla  tots 
els  homes  ne  són  poch  o  molt  de  Tenorios  — 
que  passin  les  roses  d’abril  ubriagadores  y 
sensuals,  que  passin  lleugerament  alegrant 
la  vida  dels  homes,  y  dèu  esperar  ab  la  resig¬ 
nació  que  imposa’l  dever  sant  d’esposa 
honrada  que  les  altres  roses,  les  de  tardor, 
s’obrin  en  el  cor  del  marit  ja  laç  y  desenga¬ 
nyat. 

Heusaquí  la  vida,  vida  de  resignació,  de 
silenci  y  de  dolor  que  li  ha  pertocat  a  la  pro¬ 
tagonista  de  la  comèdia  d’en  Benavente.  Y 
aquesta  vida  de  martiri  senzillament  accep¬ 
tat,  ens  la  ofereix  l’autor  com  exemple  y  com  a 
lliçó  pera  les  tendres  donzelles  y  casadetes 
inexpertes  que  toníament  s’estimarien  més  les 
roses  primerenques,  els  amors  jovenívols, 
els  drets  de  la  vida.  Callèu  y  sofriu,  oh  àni¬ 
mes  senzilles  y  apassionades  qu’estimèu  als 
vostres  marits  calaveres!  Res  de  gelos  im¬ 
pertinents,  res  de  fer  escenes  violentes,  rés 
d’escàndols  ni  de  protestes.  Callèu,  que  l’es- 
tiuet  de  Sant  Marti  ja  arribarà,  precursor  del 
triomf  definitiu  dels  vostres  cors  magnànims. 
Les  roses  de  tardor  arribaràn — es  cert,  sí, 
— arribaràn  en  la  tardor  de  vostra  vida  pera 
no  abandonarvos  may  més.  Esllanguides, 
tristes  y  melancòliques,  vos  donaràn  sos  be¬ 
sos  derrers  ab  llabis  cansats:  sa  flayre  estan- 
tiça,  son  amor  trist  y  complacent.  Oh  les 
roses  de  tardor  que  porten  en  son  cor,  un 
jorn  inflamable,  els  homes  tots  de  vida  lleu¬ 
gera!  Vosaltres  sóu  el  verdader  amor  pera 
les  dònes  del  dever,  pera  les  dònes  honra¬ 
des! 

iVolèu  res  més  immoral,  més  insà,  més 
ignominiós  que  aquesta  teoria!'  {Es  una  teo¬ 
ria  d  home  aquesta?  ^Es  tan  sols  una  teoria 
de  místich  o  d’illuminat?  Fins  el  catolicisme 
ab  son  credo  de  renunciament,  de  dever  y  de 
resignació se’ns presenta  ab  més  habilitat.  Ell 
al  menys  ofereix  als  crèduls  una  compensació 
real—  dich  real  suposant,  y  es  molt  suposar, 
que’s  compleixin  els  oferiments — en  l’altre 

món  com  a  premi:  premi  temptador,  puig 
se  tracta  d’una  eternitat  de  glòria.  Però  en 
Benavente  ^qué  les  hi  ofereix  com  a  compen¬ 
sació  a  n’aquelles  miserables  filles  d’Eva  que 
voldria  tan  resignades?  Rosas  de  otono ,  vells 
tarats  y  podrits! 

Heusaqui  els  revolucionaris  de  la  villa  y 
corte ,  puig  per  si  no  ho  sabien  els  lectors, 
tinch  de  dilshi  qu’en  Benavente  passa  per 
ésser  l’autor  dramàtich  castellà  més  revolu¬ 
cionari  saben  per  qué  hi  passa?  Perque  en 
Benavente  es  un  satirich  ,  maneja’l  fuhet 
ab  garbo  ,  fins  en  ocasions  ab  desvergo¬ 
nyiment,  y  presenta  tipos  y  costums  de  l’alta 
societat  madrilenya  ab  esperit  d’observador 
fidel,  encara  que  sovint  mal  intencionat. 

Lo  qual  es  ben  digne  de  tenirse  en  comp¬ 
te.  Fins  en  aquesta  comèdia,  en  Rosas  de 
otono ,  les  hi  trobèm  aquestes  qualitats  de 
l’autor,  especialment  en  el  primer  acte,  en  el 
que,  a  pesar  de  certes  repeticions  que’l  fan 
bon  xich  pesat,  se’ns  presenten  tipos  ben 
trets  del  natural,  que  parlen  bé  y  diuen  coses 
ben  justes.  Hi  ha  ironia,  hi  ha  fins  sarcas¬ 
mes  que  fiblen  en  la  pell  de  molts  especta¬ 
dors,  y  en  fi,  pera  reconèixer  lo  qu’en  justí¬ 
cia  s’ha  de  reconèixer,  hi  ha  en  tota  la  comè¬ 
dia  força  traça  en  el  maneig  dels  personat¬ 
ges  y  en  la  construcció  escènica. 

Mes  tot  això,  pera  un  autor  dramàtich,  es 
res  0  poch  més  que  res.  Bé  està  la  sàtira,  bé 
està  la  critica,  rahonada  y  serena,  de  vicis  y 
costums  censurables,  però  que  agafi  la  tralla 
un  home  que  a  la  fi  ens  ve  a  predicar  una 
doctrina  tan  immoral,  tan  antivital,  tan  in¬ 
humana  com  ho  fa  en  Benavente,  es  per  lo 
menys  una  anomalia  que  no  deixa  de  pres- 
tarse  a  ben  tristes  reflexions. 

El  posat  en  escena  va  resultar  espléndit, 
com  resulta  sempre  que  la  companyia  Gue- 
rrero-Mendoza  presenta  interiors  senyorials 
0  d’alta  burgesia.  No  descuyden  cap  detall, 
especialment  en  mobles,  accessoris  y  trajos, 
pera  donarnos  la  impressió  de  la  vida  real. 
Y  això  es  ben  d’aplaudir. 

La  execució  resultà  en  conjunt  discreta, 
sobre  tot  en  els  dos  primers  actes.  El  genre 
còmich  es  el  que  millor  va  al  conjunt  d’ac¬ 
tors  que  formen  aquell  quadro,  y  en  aquest 
terreny  se  desenrotllen  els  dos  primers  actes. 
El  tercer  ja  va  resultant  més  fluix.  La  comè¬ 
dia  ja  quasi’s  converteix  en  drama,  y  els  ac¬ 
tors  en  general  ja  se  senten  més  còmichs, 
més  declamadors.  Si  a  n’això  hi  afegim  que 
el  final  de  l’obra  es  un  final  cursi  de  comè¬ 
dia, ’s  compendrà  qu’en  ell  tots  hi  flaque¬ 
gessin. 

Emili  Tintorer 

NOTES  BIBLIOGRÀFIQUES 

Nonce  Casanova.  —  Sapiio.  —  Roman  de  la 

Grece  antique. — -Paris. — Société  d’éditions 

littéraries  et  artístiques.  —  Librairie  Paul 

Ollendorj f.  —  /905. 

En  Nonce  Casanova  va  poch  a  poch,  ab 
mètode  y  constància,  completant  la  seva 
obra  literaria  qu’esdevindrà ,  indubtable¬ 
ment,  una  de  les  més  interessants  v  origi¬ 
nals  de  la  moderna  literatura  francesa.  La 
última  novela  que  ha  publicat,  Saplw ,  es  la 
historia  dels  dérrers  dies  de  la  cèlebre  poe- 
tisa  lesbiana. 

S’ha  de  confessar  qu’en  Nonce  Casanova 
es  un  dels  artistes  moderns  que  més  han  es¬ 
tudiat  y  comprès  la  cultura  helènica.  En 
aquest  sentit,  Sapho  es  una  obra  admirable. 
En  aquesta  novela,  la  vida  de  la  Grècia  an¬ 
tiga  sorprèn  y  maravella  per  la  veritat  ab 
que  apareix  reproduhida.  Aytal  resultat  tan 
sols  pot  obtenirse  mitjançant  un  estudi  pro- 
fond  dels  cultes,  de  les  costums,  de  les  arts, 
de  les  lleys,  de  les  idees  estètiques,  de  la 
construcció,  de  la  indumentària  del  poble 
grech. 

Es  feyna  d’erudit,  però  d’ erudit- artista,  que 
ab  les  nocions  y  els  coneixements  adquirits 
ha  d’edificar  una  obra  sòlida,  en  la  qual  el 
drama  humà’s  desenrotlli  tenint  un  escenari 
ab  els  colors  local  y  d’època. 

Y  si  llohèm  a  en  Casanova  per  la  veritat 
del  medi  ambient  que  sab  crear,  més  devèm 
lloharlo  encara  per  la  manera  còm  ens  pre¬ 
senta  la  gran  poetisa  grega;  per  la  manera 
còm  ens  descriu  son  amor  per  Phaó  y  tots 
els  estats  per  que  passa  la  seva  ànima  avans 
del  punyent  y  dolorós  suicidi.  El  procés  de 
l’amor  de  Sapho  es  un  estudi  psicològich  de 
gran  força  y  veritat,  un  himne  d’immensa 
passió  que  tot  ho  arrocega  y  domina.  La 
gran  torrentada  d’amor  sensual  creix  esplèn¬ 
didament,  fins  a  esdevenir  regina  del  món  y 
de  la  vida,  deesa  aclaparadora  de  totes  les 
altres  passions  humanes. 

En  Casanova’ns  la  fa  sentir  aquesta  amo¬ 
rosa  desesperació  de  Sapho  mercès  a  una 
prosa  brillant,  soperba,  poètica;  prosa  que 
té  l’encís  del  vers,  plena  d’imatges,  de  volup¬ 
tuositat  y  d’harmonia.  El  capítul  Le  Songe 
de  Sapho  es  de  lo  bo  qu’hem  llegit  en  prosa 
francesa. 

Nostra  coral  enhorabona  a  l’autor  d eSapho. 

Geroni  Zanné 


La  nostra  Arqueología  Literaria  ,  per 
M.  Obrador  y  Bennassar.  — Palma  de  Ma¬ 
llorca. — /905. 

Fresch  encara  tenim  el  recort  de  les  inte¬ 
ressants  conferencies  qu’en  la  primavera  de 
1904  vingueren  a  donar,  per  invitació  del 
«Ateneo»,  algunes  de  les  capdals  personali¬ 


tats  literàries  de  les  illes.  No  haguessin  estat 
aytals  conferencies  lo  que  foren  en  quant  a 
la  trascendencia  dels  temes  desenrotllats,  y 
encara’n  quedaria,  com  a  conseqüència  d’e¬ 
lles,  el  benefici  de  les  amistats  refermades 
entre’ls  intelectuals  mallorquins  y  els  d’aquí, 
consagrant  en  cert  modo’l  bon  acort  exis¬ 
tent  entre'ls  elements  d’aci  v  d’allà  que  ab 
vera  conciencia  de  llur  obra  trevallen  per  l’I¬ 
deal  de  la  Catalunya  renaixent. 

El  senyor  Obrador  y  Bennassar,  un  dels 
conferenciants  d’aleshores,  ha  publicat  ara 
en  un  volúm  la  tesis  per  ell  desenrotllada, 
y  ha  fet  santament,  donchs  entenèm  que’ls 
conceptes  expressats  de  paraula  adquireixen 
nou  valor  al  ésser  fixats  en  el  llibre,  oferint 
ademés  la  possibilitat  de  que  al  llegirlos  ara 
se  desvetllin  les  somortes  activitats  d’alguns 
que,  potser  ab  una  petita  empenta,  acabaràn 
d’enllestir  les  tasques  que  pacientment  han 
anat  realisant  quiscún  per  son  compte  y  que 
convé  treure  a  llum  pera  encoratjament  y 
exemple  dels  demés. 

En  efecte:  del  llibre  del  senyor  Obrador 
se’n  desprèn  una  idea  constant,  idea  per  al¬ 
tra  part  que  tots  hem  presentida  y  que  ara 
ab  els  arguments  aplegats  en  el  llibre  de  la 
Arqueologia  Literaria  resurt  com  una  ne¬ 
cessitat  imperiosa  pera  la  renaixença  de  les 
nostres  lletres.  Cal  de  totes  passades  publi¬ 
car  els  tresors,  irièdits  en  llur  majoria,  dels 
noçtres  clàssichs;  cal  formar  lo  més  aviat 
possible’l  Corpus  litterarum  de  la  llengua 
catalana,  y  cal  ferho  perque  fins  que  això’s 
faci  anirem  coixos  mal  que’ns  pesi,  y  la  nos¬ 
tra  restauració  llingüística  serà  íncomplerta 
mentres  no  hi  hagi  manera  d’afermaria  y  en¬ 
robustiria  ab  l’estudi  dels  autors  clàssichs. 
Fins  entenèm  que’l  parlar  de  diccionaris  y  de 
gramàtiques  de  la  llengua  catalana  es  pre¬ 
matur  mentres  no  existeixin  publicades  en 
edició  lo  més  complerta  possible  totes  aque¬ 
lles  obres  capdals  (y  fins  no  capdals)  que 
l’antich  esplendor  del  parlar  catalanesch  ens 
ha  llegades. 

Ja’s  pot  compendre  ab  això  si  creyèm  con¬ 
venient  que’l  llibre  del  senyor  Obrador  y 
Bennassar  sia  llegit,  fins  per  aquells  que  tin¬ 
gueren  el  goig  d’ohir  dels  propris  llabis  de 
l’autor  l’envit  encoratjador  qu’endreça  a 
tots  els  qui  estàn  en  condicions  de  trevallar 
en  la  tasca  delicada  y  per  tots  conceptes  me¬ 
ritòria  de  preparar  la  publicació  de  textes 
clàssichs.  Pochs  són,  avuy  per  avuy,  els  qui 
poden  fer  feyna  d’aquesta;  mes  als  altres  ens 
correspon  ajudarhi  arbitrant  els  medis  mate¬ 
rials  necessaris  pera  que  llur  tasca  no  ro¬ 
mangui  inèdita  o  quah  menys  entretinguda 
en  els  calaixos  de  l’escriptori  de  l’erudit  v  del 
bibliòfil.  Si  els  Massó  y  Torrents,  els  San- 
pere  y  Miquel  y  els  Bulbena  de  per  aqui, 
com  els  Obrador  ,  els  Llabres  y  altres  de 
fóra  que  duhen  tasca  entre  mans  d’aquesta 
que  tanta  falta  fa  veure  acabada,  no  la  en- 

Ilesteixen  com  molts  voldríem,  culpa  nostra 
es  y  no  d’ells,  puig  si  ells  fan  lo  principal 
qu’es  la  tasca  (y  tasca  a  la  que  no  pot  po- 
sarshi  preu),  no’s  pot  exigir  que  hi  posin 
també’ls  cabals,  després  que  ja  es  sabut  d’al¬ 
guns  d'ells  que  fins  això  y  tot  han  vingut 
fent  avans  d’ara. 

S’imposa,  dònchs,  tornar  a  parlar  (y  més 
que  parlar,  fer)  de  lo  que  temps  enrera’s 
tractà:  constituhir  ab  la  protecció  de  l’Ate 
neu  Barceloní  una  entitat  editora  d’antichs 
textes;  y  aquesta  entitat  deuria  funcionar  tan 
prompte  com  fos  possible,  començant  per  edi¬ 
tar  allò  qu’espera  no  més  un  editor  y  esti¬ 
mulant  el  trevall  individual  d’aquesta  mena, 
ab  la  seguretat  de  que  prompte  vindrien  els 
oferiments  per  part  dels  qui,  ab  rahó,  deixen 
ara  pera  més  endevant  l'imposarse’ls  sacrifi¬ 
cis  pecuniaris  que  suposa  la  publicació  per 
compte  propri  d’aytals  obres  d’erudició  y 
estudi. 

Que  llegeixin,  donchs,  els  qui’s  preocupen 
d’aquestes  qüestions,  la  conferencia  del  se¬ 
nyor  Obrador  y  Bennassar,  continguda  en  el 
llibre  ara  acabat  de  publicar;  y  ademés  els 
capituls  que  hi  ha  afegits  a  continuació,  en 
els  quals  se  tracta  d’una  manera  clara  y  pre¬ 
cisa  de  lo  que  cal  fer  y  còm  s’ha  de  fer  en 
tan  important  matèria.  Fins  es  fàcil  treuren 
conclusions  que  deixen  endevinar  la  possibi¬ 
litat  de  que,  ab  un  xich  de  bona  voluntat  per 
part  de  tots,  fos  cosa  relativament  fàcil  l’anar 
de  dret  a  la  formació  del  nostre  Corpus  llitte- 
rarum  adoptant  el  sistema  d’algunes  socie¬ 
tats  estrangeres  qual  exemple  retréu  oportu¬ 
nament  el  senyor  Obrador. 

R.  Miquel  y  Planas 


NOVES 

Ja  tenim  successor  del  pobre  Lluch  a  l’al¬ 
caldia.  El  nou  alcalde  de  real  orden ,  com  si 
diguéssim  el  nou  alcalde  postiç  (perque  d’al¬ 
calde  genuí  y  llegilim  y  escullit  per  nosal¬ 
tres  sembla  que  no  tenim  dret  a  disfrutarne) 
es  en  Ròmul  Bosch  y  Alsina. 

Diuen  que  durarà  menos  qu’en  Lluch. 
Nosaltres  no  dihèm  res,  no  volèm  judicar  a 
priori ,  y  en  això  fem  com  els  regionalistes, 
que  han  dit  que  observarien  una  actitut  ex¬ 
pectant. 

Però  ab  actituts  aixi  no’l  fraparàn  pas  a 
n’en  Bosch  y  Alsina.  Ves  si  n’hi  havia  d’ ex- 
pectadors  al  concert  que  l'Orfeó  Català  donà 
l’any  passat  a  Novetats.  Donchs  cap  estigué 
tan  expectant  com  en  Bosch  y  Alsina  aquella 
nit:  perque  haventse  aixecat  tots  els  expecta- 
dors  en  massa  (marins  alemanys  inclusiu)  al 
cantarse  nostre  himne  Els  Segadors ,  ell  fou 
l’únich  que  permanesqué  assegut. 

Ja  veuen  quin  català  de  més...  caràcter. 
Per’alcalde  de  real  orden ,  ni  pintat. 

Continuhin,  donchs,  en  aquella  actitut  els 
regidors,  y  ja  veuràn  còm  aviat  els  diu  «per 
tot  te  deixo». 

L’home  les  domina  les  actituts  expectants. 

Y  es  clar  que  d’ell  no  n’ expectem  gran  cosa 
de  bo. 


Ha  mort  en  Villaverde,  y  la  nostra  oració 
fúnebre  serà  breu. 

Fou  un  politich  funest  pera  la  causa  de  la 
llibertat,  havent  rebut  Catalunya  molts  agra- 
vis  d’ell. 

Com  a  ministre  d’Hisenda  s’ha  de  confes¬ 
sar  que  intentà  fer  obra  més  seria  que’ls 
altres  nivellant  els  presupostos,  però  a  costes 
de  la  producció.  Sa  obra  era  reguladora,  però 
infeconda. 

Com  a  quefe  de  govern  no  estigué  may  a 
l’altura.  Obrà  més  com  a  home  despitat,  en- 
vejós  de  les  dots  polítiques  d’en  Maura,  que 
com  a  ver  estadista. 

Sa  meteixa  voluntariositat  l’ha  mort.  No 
ha  pogut  pahir  com  a  home  la  derrota  que 
com  a  politich  sofrí  lluytant  ab  en  Maura. 

Sens  ell  y  sens  en  Silvela,  el  partit  con¬ 
servador  històrich  queda,  pot  dirse,  sense 
cap  home. 

Y  el  partit  conservador  sui  generis ,  el  par¬ 
tit  maurista,  queda  més  fort  que  may. 

Ja  se’n  aniràn  convencent  els  conspicuus 
que  gosen  d’influencia  al  palau  de  la  pla¬ 
ça  d’Orient  y  que  tant  feren  la  trabeta  a  n'en 
Maura  temps  enrera. 

En  Maura’s  riurà  d’ells  y  de  tots;  fins  de 
nosaltres,  si  no  fes  massa  temps  que  ja’l  ve- 
yém  venir. 

Procurarèm  que  no  rigui  gayre. 


Totjust  comença  a  desgovernarnos  el  go¬ 
vern  liberal  d’en  Montero  Ríos,  y  ja  hi  ha  ha¬ 
gut  crisis  Aixi  que  va  esclatar  la  desavenencia 
entre  en  Romanones,  ministre  d’Agricultura 
y  Obres  Públiques,  y  l’Urzàiz,  ministre  de 
Hisenda,  en  Pol,  de  la  Veu,  ja’s  va  fer  càrrech 
de  lo  que  passaria  0  podria  passar.  Y  heus- 
aqui  còm  s’explicava: 

Un  home  funest,  el  veritable  successor  d’en  Romero 
Robledo,  vol  ferse  fort  a  Andalusia,  enfortinthi  el  seu 
grupo  politich.  Allí  hi  ha  misèria;  la  proprietat,  en 
mans  de  la  noblesa  que  no  la  cuyda,  no  permet  viure 
als  obrers.  La  fam  s’estén  y  en  Romanones  vol  ferse 
seva  Andalusia  portanthi  dotze  milions  y  mitj  de  pes¬ 
setes  dels  altres  espanyols  que,  si  fa  no  fa,  són  tan  po¬ 
bres  y  miserables  com  els  andalusos,  però  més  trevalla- 
dors  y  ab  més  seny.  Els  dotze  milions  y  mitj  se  presu- 
posten  pera  obres  públiques  y  en  Romanones  vol  dis- 
tribuhirlos  com  li  sembli  bé.  L’Urzàiz,  que  sab  còm  se 
fan  aquestes  coses,  s’oposa  a  que’s  donguin  amples  po¬ 
ders  al  segón  d’en  Morety,  com  es  de  justícia,  vol  que’s 
digui  ab  què’s  gastarà  tant  de  diner. 

Baralles  y  crisis. 

L’Urzàiz  té  rahó:  els  dotze  milions  y  mitj  servirien 

d'arma  política;  anirien  a  engreixar  electorers  y  comi" 
tés;  servirien  pera  tot,  menys  per’aixugar  llàgrimes. 

Sempre  s’ha  vist  així,  y  ara  s’assegura  que  dels  sis 
milions  que  s'han  gastat  en  tres  mesos  pera  combatre 
la  crisis  a  Andalusia,  més  de  quatre  quintes  parts  s’han 
gastat  en  indemnisació  de  terrenos  a  gent  rica. 

Lo  del  comú  no  es  de  ningú. 

L’Urzaiz  te  rahó:  els  homes  sensats  se  li  posaràn  al 
costat;  però  veuran  còm  en  Romanones  surt  ab  la  seva. 
Se  trobarà  la  fórmula,  però  l’atrabiliari  alter  ego  d’en 
Moret  farà  lo  que  voldrà  dels  quartos. 

Y  efectivament,  ab  la  seva  s’ha  sortit  en 
Romanones,  y  ab  la  barra  que’l  caracterisa 
ha  fet  anar  de  creu  a  l’Urzàiz. 

Ha  substituhit  a  n’aquest  don  Joseph  ffche- 
garay,  que  ja  rapapieja  malgrat  faci  encara 
furor  a  Madrid  escrivint  drama  derrera  dra¬ 
ma. 

Dihém  que  rapapieja  perque  això  d’haver 
acceptat  a  ses  velleses  el  ministeri  d’Hisenda, 
més  que  més  després  de  trenta  anys  de  no 
cuydarse  d’assumptos  econòmichs,  ens  fa  no 
sabèm  què... 

Però,  si’s  tracta  d’enterrar  in  totum  la  hi¬ 
senda  espanyola,  caldrà  felicitarà  n’en  Mon¬ 
tero  per  sa  bona  elecció.  Don  José ,  que  a 
tants  hèroes  ha  mort  en  el  teatre,  no  haurà 
de  patir  gayre  pera  matar  a  aquella  pobra  in- 
feliça  que  havent  perdut  el  prestigi,  la  digni¬ 
tat  y  les  forces  en  barroheres  mans,  poch  ha 
de  costarli  entregarse  una  volta  més  y  morir 
definitivament. 


A  n’en  Montero  Rios  el  feyem  un  bon  ho¬ 
me,  però’s  veu  qu’es  un  gat  dels  frares  que 
totes  se  les  pensa. 

Veyent  que  tot  el  pais  li  feya  la  contra, 
fins  els  intelectuals  madrilenys  com  ja  digué¬ 
rem,  l’home’s  reflexiona  y  {quina  te’n  fa?  No¬ 
menar  ministre  d’Hisenda  a  un  intelectual 
dels  més  grossos  y  de  major  prestigi  entre’ls 
de  allende. 

{Quina  cara  hi  faràn  aquests  ara?  Fins  els 
que  tiraven  per  diputats  com  cert  ilustre  no- 
velista  hauràn  de  confessar  que  anant  a  la 
oposición  han  errat  de  cami.  El  nomenament 
de  l’Echegaray  ve  a  ésser  pera  ells  una  mena 
de  mordaça. 

Pobres  intelectuals,  cessants  avans  d’hora! 

Vaya  vaya  de  Montero  Rios,  qu’està  de 
broma! 

Ja  ho  deya  la  vella  que  no’s  volia  morir 
pera  veuren  de  noves. 


Les  tasques  del  departament  d’Hisenda  no 
estàn  pas  renyides  ab  la  política,  ja  que 
d’elles  depèn  en  part  principalissima  la  mo¬ 
ralitat  dels  serveys  qu’emanen  d’altres  minis¬ 
teris.  L’Urzàiz,  que  s’empenyava  en  mante¬ 
nir  incòlume  aquesta  veritat,  y  ab  ella  son 
prestigi  de  ministre,  ha  caygut.  {Què  farà 
l’Echegaray?  {Tolerarà  les  insolències  d’un 


Romanones  qualsevol?  {Consentirà  que’ls 
vividors  polítichs  apoyin  a  les  regions  que 
no  trevallen,  en  perjudici  y  ab  els  fondos  de 
les  que  trevallen  y,  com  Catalunya,  no  de¬ 
manen  caritat  ni  pera’ls  milers  d’homes  que 
a  pesar  seu  han  de  tenir  en  vaga,  puig  si  aquí 
no’s  trevalla  més  es  perque  no  se’ns  deixa 
trevallar? 

Pensi  l’Echegaray  que  aqueix  prurit  d’o¬ 
brar  en  perjudici  dels  interessos  morals  y  ma¬ 
terials  de  nostra  terra’l  trobarà  sempre  en  sos 
companys.  Però  pensi  també  que  un  any  fou 
mantenedor  de  nostres  Jochs  Florals,  y  re¬ 
cordi  son  discurs  de  llavors  en  defensa  dels 
ideals  de  Catalunya  y  de  son  dret  a  la  vida. 

No  fos  cas  que  ab  sentiment  li  haguéssim 
de  retreure. 

Atenguis  a  lo  que  llavors  digué,  y  nosal¬ 
tres  aplaudirèm  en  ell  al  pensador  y  al  mi¬ 
nistre...  dintre  de  la  relativitat  de  l’aplauso 
que’s  pot  tributar  a  un  conceller  d’un  Estat 
unitari  y’  unitarista. 

Però  ja  veuràn  còm  hem  de  xiular. 


Per  excés  d’original  deixarem  de  parlar  en 
el  número  anterior  del  concert  que  celebrà’i 
«Círcul  Musical  Bohemi».  Foren  executades 
escullides  composicions  de  Weber,  Hàendel, 
Bach,  Grieg,  Boely,  Mendelsshon,  Lamote 
de  Grignon,  Offenbach,  Puccini  y  Verdi. 

Foren  molt  aplaudits  els  intèrpretes  de  di¬ 
tes  obres. 

Altre  concert  celebrà  en  el  gran  saló  de  la 
Escola  Municipal  de  Musical  l’«Associació 
Musical  de  Barcelonaw’l  diumenge  a  la  tar¬ 
da,  executantse’l  Quartet  en  re  menor  y  el 
Quintet  en  do  major ,  abdós  de  Schubert.  In¬ 
terpretaren  el  primer  els  senyors  López  Na- 
guil,  López  Casals,  Ribas  y  Raventós,  aju- 
dantlos  en  el  Quintet  el  violoncelista  senyor 
Montserrat. 

El  concert  fou  digne  dels  celebrats  ante¬ 
riorment  per  l’«Associació  Musical  de  Bar¬ 
celona.» 


Publicacions  rebudes: 

Serèm/,  periòdich  nacionalista  que  ha  co¬ 
mençat  a  veure  la  llum  a  Tarragona,  essent 
orgue  del  «Centre  Nacionalista  Català»  de 
dita  ciutat.  Inserta  a  la  capsalera  la  trascen- 
dental  Declaració  de  l’última  Assamblea  de 
la  Unió  Catalanista.  A  més  d’un  bon  ar¬ 
ticle  de  presentació  titulat  Nostre  Ideal ,  en 
que’s  condempnen  les  lluytes  dels  partits  po* 
litíchs  y  s’exalça  la  vera  nacionalisació  dels 
pobles,  conté  altres  trevalls  del  president  de 
ia  Unió  doctor  Marti  y  Julià,  d'en  Jaume 
Carner,  d’en  Agusti  M.a  Gibert,  d’en  Fran- 
cesch  A.  Nel-lo,  etc.  Retorném  el  saludo  al 
nou  periòdich  autonomista,  desitjantli  llarchs 
anys  de  vida  en  bé  del  nacionalisme  català. 

Biblioteca  Clàssica  Catalana.  Hem  rebut  el 
prospecte  d’aquesta  nova  Biblioteca  que,  se¬ 
gons  sembla, ’s  proposa  publicar  en  edició 
econòmica,  estampada  correctament  en  orto¬ 
grafia  moderna,  totes  les  obres  mestres  de  la 
literatura  catalana  de  l’època  d’or:  historia, 
noveles,  poemes,  llegislació,  poesia,  filoso¬ 
fia,  etc.,  pagant  aixi  Catalunya’l  deute  que 
totes  les  nacions  cultes  d’Europa  han  pagat 
als  seus  grans  homes  y  al  seu  passat  gloriós, 
y  que  nosaltres  pel  nostre  compte  no’ns  hem 
cuydat  de  pagar  tractantse  dels  nostres  homes 
y  del  immens  capdal  d’obres  que  són  honor 
de  nostra  raça  y  geuen  en  l’oblit.  La  Bi-- 
blioteca  Clàssica  Catalana,  qu’editen  el  se¬ 
nyors  Ferrer  y  Vidal,  comencarà  a  publicar- 
se’l  vinent  setembre  y  veurà  la  llum  en 
quaderns  quinzenals  de  32  planes,  que’s  ven- 
dràn  a  25  cèntims,  de  manera  que  les  classes 
més  humils  podràn  sense  sacrifici  adquirir- 
los.  No  podém  menys  de  felicitar  als  editors, 
desitjant '  que  logrin  dur  a  bon  fi  l’obra  de 
cultura  y  patriotisme  que  s’emprenen.  Les 
primeres  publicacions  de  la  nova  Biblioteca 
seràn  la  Crònica  o  Comentaris  del  Rey  En 
Jaume;  Obres  d’Ausíes  March;  Crònica  del 
Rey  en  Pere;  La  Comèdia ,  de  Dant  Al  1  i— 
ghieri,  traduhida  al  català  en  el  sigle  xv  per 
Andreu  Febrer;  Historia  y  Conquestes  de  Ca¬ 
talunya,  per  En  Pere  Tomic;  Crònica  de  la 
guerra  contra  Is  heretges  d'Albigès ,  historia 
anònima  del  sigle  xm;  Somni ,  d’en  Bernat 
Metge;  El  llibre  de  les  Dònes  y  de  Concells , 
de  mestre  Jaumè  Roig;  el  Llibre  del  Consu- 
lat  de  Mar;  la  Cançó  de  la  Crozada,  per  Gui- 
llém  de  Tudela,  etc. 

Suplement  al  n.°  10  del  periòdich  naciona¬ 
lista  d’Igualada  IS/ova  Llevor ,  publicat  ab  el 
fí  de  divulgar  la  conferencia  que  sobre  Na¬ 
cionalisme  donà’l  doctor  Martí  y  Julià'  en  el 
«Centre  Autonomista»  de  dita  població  tan¬ 
cant  la  tanda  de  les  que  s’havien  celebrat  en 
el  meteix  centre  pera  la  propaganda  de  nos¬ 
tres  doctrines.  La  disertació  del  president  de 
la  Unió  Catalanista  fou  un  trevall  verament 
notable,  y  al  llegir  dit  Suplement  ens  fem 
càrrech  de  l’entusiasme  qu’entre’ls  iguala- 
dins  produhi.  Felicitèm  als  companys  de 
Nova  Llevor  per  haver  publicat  el  repetit  Su¬ 
plement. 

Memòria  dels  serveys  realisats  per  la  quin¬ 
ta  de  salut  La  Alianza,  desde  que  fou  funda¬ 
da  per  l’((Aliançade  Camarers  de  Barcelona» 
en  1  .er  d’abril  de  1904,  fins  al  31  de  març 
d’enguany,  y  judicis  emesos  en  favor  d’a¬ 
questa  benèfica  institució,  primera  y  única 
a  Espanya  dedicada  a  prestar  l’auxili  de 
la  ciència  mèdica  als  obrers  malalts  v  a 
llurs  famílies.  En  aquest  follet  s’explica  la 
gestió  econòmica,  se  presenta  la  estadística 
dels  malalts  en  cada  mes,  y’s  transcriuen 
varies  cartes  de  distingits  facultatius  y  d’im¬ 
portants  personalitats,  ensemps  que  una 


copiosa  munió  d’articles  periodistichs,  llo- 
hant  com  es  degut  a  aqueixa  institució  tan 
útil  y  profitosa  pera  l’obrer,  y  que  tant  honra 
a  la  societat  civilisada  en  general. 

Diccionario  Salvat.  Hem  rebut  els  qua¬ 
derns  13,  14,  15  y  16  d’aquest  diccionari,  en¬ 
ciclopèdia  popular  ilustrada,  els  quals  en  res 
desmereixen  dels  anteriors,  tant  per  la  pro¬ 
fusió  de  notables  gravats  intercalats  en  el 
text,  com  per  les  hermoses  làmines  soltes  y 
els  mapes  que  contenen.  Per  altra  part,  la 
concisió  y  claretat  contribueixen  a  avalorar 
aquest  diccionari  com  a  llibre  de  verdadera 
consulta  y  general  utilitat. 

Grand  Concours  National  organisat  pel 
grupo  literari  y  artistich  de  l’«A.  E.  T.  N.», 
d’Avignon.  Aquest  grupo,  afiliat  al  Felibri- 
ge  pera  l’obra  de  propaganda  patriòtica,  ha 
obert  son  segón  concurs  de  literatura  (fran¬ 
cesa  y  provençal),  música  y  pintura.  El  mi¬ 
nistre  dllnstrucció  Pública  y  Bellas  Arts  ha 
ofert  un  premi  d’honor.  Els  altres  premis 
consisteixen  en  medalles  d’argent  y  de  bron¬ 
ze,  diplomes  y  mencions  honorifiques.  El 
jurat  serà  presidit  per  En  Pere  Devoluy,  ca- 
poulié  del  Felibrige.  El  concurs  se  clourà’l 
dia  30  de  setembre  pròxim.  S’enviarà’l  pro¬ 
grama  que  detalla  les  condicions,  mitjançant 
simple  demanda  adreçada  a  M.  L.  Vanel, 
secretari  general  de  l’«A.  E.  T.  N.»,  carrer 
de  Sant  Sebastià,  14,  Avignon. 

Cartell  de  Convocatoria  pera’l  setzè  certa¬ 
men  literari  d’Olot,  que  tindrà  lloch  durant 
la  festa  major  de  dita  vila.  S’ofereixen  quin¬ 
ze  premis,  devent  enviarse’ls  trevalls  al  se¬ 
cretari  del  jurat  qualificador  en  Octavi  Pell, 
carrer  de  Sant  Tomàs,  2,  avans  del  20  d’a¬ 
gost  vinent.  Un  dels  premis  s’otorgarà  a  una 
composició  musical,  que  serà  jutjada  per  la 
secció  de  música  de  l’«Institut  Olotí».  El  ju¬ 
rat  literari  estarà  compost  pels  senyors  Jo- 
seph  M.a  Roca,  president;  Pere  Palau  Gon- 
zàlez  de  Quijano,  vispresident;  Eugeni  Au- 
lel,  pbre.,  y  Joseph  Xuclà,  vocals;  Octavi 
Pell,  secretari. 

Cartell  de  Convocatoria  pera’l  certamen  li¬ 
terari  que  segons  costúm  anyal  celebrarà 
l’agrupació  catalanista  de  Sans  «Els  Sega¬ 
dors»,  el  dia  24  del  vinent  agost.  S’ofereixen 
dèu  premis.  Les  composicions  deuràn  en- 
viarse  en  la  forma  acostumada  al  secretari 
de  l’agrupació  (carrer  de  la  Espanya  Indus¬ 
trial,  14,  Sans)  per  tot  el  dia  10  d’agost.  For¬ 
men  el  jurat  qualificador  els  senyors  Antoni 
Careta  y  Vidal,  president;  Narcis  Fuster  y 
Domingo,  Joan  Pons  y  Massaveu,  Sebastià 
Farnés,  Geroni  Zanné,  Joseph  Bernad  y  Du- 
ràn,  vocals;  Ignaci  Brichs  Quintana,  secre¬ 
tari. 

Concurs  y  exposició  regional  de  fotogra¬ 
fies.  Hem  rebut  el  prospecte  d’aquest  con- 

curs  organisat  pel  «Centre  Català»  de  Gra¬ 
nollers  ab  motiu  de  la  festa  major.  Hi  po- 
dràn  pendre  part  tots  els  aficionats  de  Cata¬ 
lunya.  S’ofereixen  sis  premis,  y  el  jurat  qua¬ 
lificador  està  compost  pels  senvors  Simó 
Cordomí,  P.  J.  Bonet  y  Marquès,  Joseph 
Carbó  y  Pascual,  Geroni  Martorell,  Fran- 
cesch  Dotras  y  Domingo  Molina,  secretari. 


ALS  RAPATANIS  DE  LA  DEVANTERA 

Els  minyons  de  La  Devantera,  que  no  hi  veuen  de 
cap  ull  pel  bombo  que’ls  hi  donarem  en  nostre  derrer 
número,  ara  en  paga  volen  posarnos  com  un  drap  brut. 
En  mitj  de  certes  reticencies  que  no  entenèm,  venen  a 
reptarnos  a  singular  combat  pera  esbrinar  quí  es  més 
bon  català  y  més  conseqüent,  si  La  Devantera  o  Jo¬ 
ventut. 

Valgui  una  vegada  per  totes,  perque  no  pensèm  pas 
discutir  ab  aquells  minyons.  Els  coneixèm  massa,  els 
hem  vist  tant  d’a  la  vora,  que  no  hi  ha  perill  de  que’ns 
els  prenguèm  en  serio,  puig  ells  que  tant  criden  desde 
llur  periòdich,  són  els  meteixos  que  s’han  quedat  a  casa 
sempre  que  ha  sigut  ocasió  d’esplayarse  en  els  Con- 
cells  o  en  les  Assamblees  de  la  Unió;  y  ab  gent  així  no 
cal  pas  discutirhi,  perque  no  s’hi  va  enlloch. 

Si  perque  nosaltres  hem  alabat  a  determinades  per¬ 
sones  o  entitats  quan  han  fet  un  acte  qu’hem  cregut  bo, 
y  a  les  meteixes  les  hem  atacades  quan  a  nostre  enten¬ 
dre  han  mancat,  ens  volen  dir  inconseqüents,  acceptèm 
de  bon  grat  el  qualificatiu.  No  som  com  ells,  que  pera 
criticar  un  acte  sols  miren  la  persona  que’l  realisa.  Jo¬ 
ventut,  ademés,  ha  tingut  sempre  la  conseqüència  de 
desemmascarar  hipòcrites  síen  del  camp  que  síen. 

No  perdrèm  res  als  ulls  de  nostres  lectors  si  no  ac¬ 
ceptèm  la  controvèrsia,  puig  dihent  sempre  lo  que  pen¬ 
sèm,  no  estèm  en  el  cas  de  desitjar  altres  lectors  que 
aquells  que  puguin  enténdrens.  Els  que  tenim  han 
vist  que  no  callavem  les  veritats  ni  als  amichs  més  ín¬ 
tims;  han  vist  que,  sempre  dins  de  la  Unió,  hem  defen¬ 
sat,  devegades  sols,  nostres  idees  sense  may  produhir 
cap  cisma:  <;y  ara  volen  els  de  La  Devantera  que’ls  hi 
donguèm  gust  sostenint  una  disputa  de  vehinat  ab  ells, 
es  a  dir,  ab  una  gent  que  de  les  decisions  de  les  Assam¬ 


blees  n’accepten  com  a  dogma  lo  que’ls  hi  convé,  y 
portats  de  son  despit  fan  totes  les  ridiculeses  de  qu’es 
capaç  un  català  a  qui  li  ha  sigut  empeltada  la  malura 
de  l’esperit  caslila?  May  Ni  nosaltres  hem  d’acceptaria 
aytal  disputa,  ni  ells  en  sana  lògica  poden  disputar  ab 
ningú.  Els  qui  a  gratcient  s’han  distanciat  de  tothom, 
els  qui  per  despit  han  volgut  convertirse  en  censors 
eterns  de  tot  lo  que’ls  altres  fan,  no  mereixen  ésser  con¬ 
siderats  com  a  homes  d'elevades  mires,  no  poden  alter¬ 
nar  ni  entendres  ab  persones  de  cor  obert,  ni  deuen 
moures  del  petit  cau  de  soletat,  d’enveges  y  miseries  hont 
van  consumintse.  Prou  l’endevinen  ells  meteixos  llur 
trist  destí,  y  prou  la  comprenen  llur  propria  petitesa. 
A  la  conciencia  que  d’ella  tenen  se  dèu  fota  l’amargan- 
tor  del  verí  que  vessen. 

Y  en  són  molt  d'inconseqüents,  en  llur  petitesa;  ells 
més  que  ningú;  ells  que  defensen  la  intangibilitat  de  les 
Bases  del  Catalanisme  y  combaten  a  la  Unió  quan  apo- 
yantse  en  elles  accepta  la  lluyta  electoral;  ells  que  no  te¬ 
nen  altres  mòvils  que’ls  personalismes;  ells  que  no  esgri¬ 
meixen  altres  armes  que  la  calumnia:  armes  que,  per  nos¬ 
tra  part,  nosaltres  meteixos  ens  hem  prohibides.  Els  qui, 
per  exemple,  al  parlar  de  nostres  postals  aparenten  creu¬ 
re  que  nostra  intenció  era  fer  una  conxorxa  o  un  pastel, 
demostren  que  són  nuls  o  que  tenen  la  conciencia 
feta  ab  aixamples,  que  són  ximples  o  que  són  barres, 
y  ni  en  un  ni  en  altre  cas  hi  podèm  tenir  tractes.  Prous 
n’hi  hem  tingut,  pera  que’ns  consti  si  és  o  no  cert 
lo  que  deyem,  això  es,  si  la  conlinúen  bé  o  mala¬ 
ment  llur  antiga  historia.  Pera  probarho  no’ns  cal¬ 
dria  sinó  fer  cites  semblants  a  les  que  fan  els  del  Progrés 
en  el  derrer  número  d’aquest  periòdich.  Y  creguin  que 
les  faríem  tals,  que  hi  podríem  llogar  cadires;  però 
no'ns  cal  engreixarnos  ni  engreixar  a  ningú. 

Lo  que  farèm,  si  ells  estampen  en  ses  columnes  quel¬ 
com  contra  nosaltres,  serà  facilitar  a  aquells  de  nostres 
lectors  que  ho  desitgin  números  de  La  Devantera ,  y 
així  veuràn  si  ens  fan  gayre  por.  Nosaltres  no  hi  per¬ 
drèm  res,  y  els  devanters  sempre  hi  guanyaràn  quelcom 
si  no  moralment,  materialment.  La  Catalunya  d’ells  y  la 
nostra  no  es  pas  la  meteixa:  pera  ells  l’ideal  es  lo  tra¬ 
dicional,  l’ou  com  balla,  els  gegants  y  les  trampes,  y 
nosaltres  creyèm  que  ja  ha  passat  el  temps  dels  tres 
toms  y  del  porch  de  Sant  Antoni. 


Fidel  Giró  impressor.  —  Carrer  de  València,  233. 

CARTA  DE  FORA 

Amich  Via:  Sóch  a  fóra  y  he  vist  uns 
Jochs  Florals:  uns  Jochs  Florals  de  fóra. 
La  Festa  de  la  Bellesa ,  com  n’han  dit  aquí, 
organisada  pel  «Centre  Català»  de  Palafru¬ 
gell.  Y  m’ha  agradat  molt.  M’ha  agradat  per 
lo  que’t  diré. 

Tu  ja  sabs  que  jo  sóch  un  bon  catalanista, 
un  catalanista  convençut.  Però  sóch  un  cata¬ 
lanista  que  mira  fit  endevant,  lo  qual  té  un 
petit  inconvenient,  y  es  que  lo  que  queda  en¬ 
rera  m’apareix  boyrós,  mitj  mort,  o  ja  del  tot 
envolcallat  ab  la  blanca  mortalla.  Tot  sovint 
me  venen  temptacions  de  cridar:  «Enterreuho 
això  o  allò,  que  no  ho  vegin  qu’es  mort!» 
Homes  e  institucions,  paraules  y  fins  idees 
viuen,  floreixen  y  moren  naturalment,  neces¬ 
sàriament,  en  el  gran- concert  de  la  vida.  Per 
això  jo  voldria  qu'enterressin  lo  mort,  però 


Número  corrent . 20  cèntims. 

»  ATRASSAT,  AB  FOLLETINS .  .  40  » 

»  »  SENSE  FOLLETINS.  25  » 

solemnialment.  No  ab  recança,  sinó  ab 
joya,  perque  ab  joya  déu  enterrarse  lo  que 
aymèm,  lo  qu’hem  aymat  si  al  morir  ha 
complert  sa  missió.  Tristos  aquells  que 
moren  sense  compliria,  més  tristos  encara 
els  queanèm  a  l’enterro  dels  que  s’han  distret , 
y  molt  més,  molt  més  tristos  els  que  no  te- 
nen  res  pera  enterrar  perque  no  tenen  res 
que  visqui  y’s  mori:  els  que  no  tenen  patria 
perque  la  patria  dorm,  els  que  no  tenen  llar 
perque  la  llar  es  freda,  els'  que  no  tenen 
amichs  perque’ls  amichs  no  volen  tristeses. 

Y  jo  sóch  catalanista  perque  sento  a  Cata¬ 
lunya  una  patria  desperta,  una  llar  ardenta, 
y  trobo  en  ella  uns  amichs  joyosos  que  ca¬ 
minen  y  avencen  sense  reposar. 

Y  els  meus  amichs  de  Catalunya,  els  meus 
amichs  catalanistes  són  aquests:  són  els 
que’s  mouen,  són  els  que  criden,  són  els  que 
evolucionen,  són  els  que  miren  la  Catalunya 
de  l’avenir,  la  Catalunya  lliure  del  jou  de 
fóra  y  del  jou  de  dintre,  sobre  tot  del  jou  de 
dintre.  Qu’es  molt  feixuch  el  jou  de  la  histo¬ 
ria,  quan  la  historia  se’ns  vol  imposar... 

Té:  en  això  dels  Jochs  Florals  jo  la  hí  trobo 
massa  la  imposició  de  la  historia.  Els  fem 
avuy,  tant  a  Barcelona  com  a  Piera,  tant  a 
Hostalrich  com  al  Poble  Sèch,  tant  a  Les 
Corts  com  a  La  Bisbal,  com  els  feyem  cin¬ 
quanta  anys  enrera.  Y  tenim  ja  cinquanta 
anys  més;  tenim  ja  cinquanta  anys  més  de 

vida  que  signifiquen  o  tindrien  de  significar 
cinquanta  revolucions.  Lo  que  giravolta  ’l 
pensament,  lo  que  giravolta  ’l  cor  humà  en 
cinquanta  anys  de  vida,  de  vida  moderna!... 

Y  nosaltres,  qu’hem  giravoltat  en  tot, 
qu’hem  sabut  fer  entendre  nostra  veu  nova 
en  política,  en  religió,  en  filosofia  y  fins  en 
art  quan  nostres  artistes  se  presenten  isola- 
dament,ens  trobèm  ab  que  la  institució  mare 
del  nostre  desvetllament  moral  y  social  resta 
adormida  sobre’l  coixi  dels  primers  llorers. 
Tot  es  tradicional  en  els  Jochs  Florals  de 
Catalunya.  Tot  ho  fem  en  ells  com  si  hi  anés¬ 
sim  a  cantar  els  planys  melancòlichs  de  ro- 
màntichs  y  visionaris,  les  petites  protestes 
de  patriotes  llegendaris,  les  petites  fes  de 
creyents  rutinaris.  Altres  amors  sentim  ara, 
altra  patria  desitgèm,  altra  fe’ns  consola. 
^Per  què  hem  de  fer  cantar  aquests  nous 
amors,  aquesta  nova  patria  y  aquesta  nova 
fe  ab  aquells  accents  melancòlichs  ab  que’s 
canten  sempre  y  ab  que  cantaren  un  jorn  nos¬ 
tres  poetes,  els  ideals  que  s’oviren  llunyans 
y’s  creuen  poch  menys  que  irrealisables? 

Tu,  amich  Via,  n’has  parlat  ja  alguna  vol¬ 
ta  de  lo  arcaich  que  resulta  tot  això  en  nos¬ 
tra  terra  y  has  ovirat  com  oviro  jo  proper  el 
jorn  en  que  li  fem  el  gran  monument  recor¬ 
datori  a  la  institució  que  desvetllà  nostres 
esperits.  Monument  de  pedra  entorn  del  qual 
podrèm  ballar  la  nova  sardana  y  cantar  la 
novella  cançó.  La  sardana  nova  que  ja  co¬ 
mencen  a  ballar  molts  empordanesos,  la  no¬ 
vella  cançó  que  ja  comencen  a  cantar  molts 
artistes  catalans  isoladament,  en  llibres  y  re¬ 
vistes.  Isoladament,  lo  qual  es  molt  signifi¬ 
catiu.  ïQui  ho  havia  de  tiir?  Un  temps  vindrà 
— y  ja  hi  som — en  que  l’art  català’s  presenti, 
si  no  divorciat,  quan  menys  en  contradicció 
evident  ab  l’art  floralesch  de  nostra  terra. 
Un  temps  vindrà  en  que’ls  artistes  de  son 
temps  trobaràn  estretes  y  feixugues  les  pa¬ 
rets  del  temple  clàssich  del  nostre  art.  Y  vo¬ 
laran  enfora.  Les  patents  de  mestre  no’ls  se- 
duhiràn;  les  flors  naturals  y  les  englantines 
y  les  violes  y  els  objectes  d’art,  adjudicats 
segons  els  cànons  de  la  tradició  inflexible  y 
ab  criteri  de  precedents,  serviràn  únicament 
pera  infatuar  als  petits  versayres  y  als  escrip¬ 
tors  correctes.  Els  demés,  els  que  sentin 
emocions  noves,  els  que  pensin  idees  may 
pensades,  ne  fugiràn  d’aqueixos  premis,  d’a¬ 


queixes  patents,  d’aqueixa  institució  que  un 
jorn  els  hi  feu  denteta. 

Tenim,  donchs,  d’enterrarlos  els  Jochs  Flo¬ 
rals  de  Catalunya,  els  Jochs  Florals  tradicio¬ 
nals.  Y  tenim  d’enterrarlos  pera  que  neixin  y 
visquin  uns  altres  Jochs,  també  Jochs  Florals 
de  poesia,  d’art  y  de  pensa,  però  de  poesia, 
d’art  y  de  pensa  d’ara. 

Tenim  de  pensar  sempre  qu’en  la  vida 
dels  pobles  com  en  la  dels  homes  «si  un  tor¬ 
nés  a  néixer — es  a  dir,  si  un  nasqués  cinquan- 
ta  anys  més  tart—ho  faria  tot’ d'una  manera 
molt  distinta  de  la  que  ho  feu  un  dia.»  Y  per 
lo  tant  tenim  de  convèncerns  de  que  pera 
ésser  catalans  dignes  successors  dels  que  un 
dia  feren  lo  que  feren,  tenim  d’ésser  no  lo  que 
ells  foren  aleshores,  sinó  lo  que  serien  avuy, 
y  tenim  de  fer,  no  lo  que  feren  en  son  temps, 
sinó  lo  que  avuy  farien. 

Aqui  tens,  amich  meu,  algunes  reflexions, 
incoherents  y  poch  originals  per  cert,  que 
m’ha  sugerit  La  Festa  de  la  Bellesa  qu’he  vist 
aquí.  {Què  ha  passat,  me  preguntaràs!1  íQuè 
han  fet  a  Palafrugell  que  tant  t’impressioni? 
Oh,  no  han  pas  fet  res  de  l’altre  món!  Pe¬ 
rò  han  fet  quelcom  ab  fe,  y  ho  han  fet  tal  com 
ho  sentien.  Ells,  els  de  Palafrugell  han  sen¬ 
tit  que  l’artista,  pera  ésser  gran,  necessita  lli¬ 
bertat,  y  no  han  imposat  cap  tema.  Han  dit 
als  poetes  «feunos  una  poesia»,  han  dit  als 
prosistes  «escriviu»,  han  dit  als  músichs  «feu¬ 
nos  una  sardana,  cantèu  una  cançó».  Y  feu- 
ho  de  la  manera  que  volguèu,  que  sols  fent- 
ho  de  la  manera  que  volguèu  serèu  vosaltres 
meteixos,  serèu  grans. 

Y  a  més  d’això’ls  hi  han  dit  als  artistes 
catalans:  «Nosaltres  entenèm  que  la  millor 
manera  de  protegir  l’art  de  la  patria  es  fent 
fàcil  y  harmònica  la  vida  dels  artistes;  nosal¬ 
tres  entenèm  que’ls  objectes  d’art,  y  les  flors 
naturals  y  artificials,  y  tants  altres  mirallets 
ab  que  fins  ara  vos  han  enlluhernat,  no  són  lo 
més  a  propòsit  pera  encoratjarvos,  avuy  en 
que  la  lluyta  per  la  vida’s  fa  ab  tanta  fere- 
sa».  Y  han  ofert  premis  en  metàlich.  Pre 
mis  de  cent  duros.  De  cent  duros,  es  a  dir1 
un  capital  pera  un  escriptor  català  que  jamay 
els  havia  guanyat  dintre  de  Barcelona  ni  fòra 
ab  una  obra  literaria. 

Y  ara  digam  tu:  si  un  poble  de  l’Empordà 
ofereix  tan  espontàniament  mils  pessetes  a 

nostres  artistes,  inohem  d’avergonyirnos  nos¬ 
altres  els  de  Barcelona,  que  sols  els  hi  oferim 
mirallets  y  encara  cacèm  ab  trampa ? 

Jo  estich  pensant  que  proporcionalment 
Barcelona  tindria  d’oferir  de  cinquanta  a  sei¬ 
xanta  mil  pessetes  als  nostres  artistes  en  sos 
Jochs  Florals,  pera  posarse  en  un  lloch  dig¬ 
ne,  pera  posarse  a  l’altura  de  Palafrugell. 

Però  no  farèm  això  a  Barcelona.  Som  mas¬ 
sa  burgesos,  som  massa  richs,  y  els  burgesos 
y  els  richs  de  Barcelona  no’n  sabèm,  vull  dir, 
no’n  saben  d’ésser  richs,  d’ésser  burgesos. 

Emili  Tintorer 
Palafrugell,  23  juliol ,  1905. 


ESPERANTO 

m 

Continua’l  senyor  de.Beaufront  exposant 
les  següents  idees: 

Passèm  a  la  segona  pregunta:  La  llengua 
internacional  jes  possible ?  Cap  home  sense 
prejudicis  pot  dubtar  ni  un  moment  avans  de 
respondre  que  si.  No  obstant,  n’hi  ha  que 
ab  el  més  gr3n  aplóm  afirmen  que’ls  idiomes 
són  coses  naturals,  orgàniques,  que  depenen 
de  diferentes  qualitats  fisiològiques  dels 
òrguens  de  la  paraula  de  cada  poble,  del  cli¬ 
ma,  herencia,  creuament  de  races,  condicions 
històriques,  etc.,  etc.  Y  aquests  homes  s’impo¬ 
sen  ala  multitut,  al  exposar  aquestes  idees, 
sobre  tot  si  les  fan  ben  enrevessades  ab  forces 
cites  y  misterioses  paraules  tècniques  (1). 


(1)  Hem  de  fer  constar  que  si  bé  estèm  conformes 
ab  les  conseqüencies.que  treu  l’autor,  refutant  aquesta 
idea,  també  ho  estèm  ab  ella.  Això  es  degut  a  que’ls 
dos  extrems  no  guarden  relació  directa.  L’ilustre  senyor 
de  Beaufront  defensa  la  facilitat  d’apendre  un  idioma; 
al  pas  que’ls  pseudo-sabis,  com  ell  qualifica  als  qui  de¬ 
fensen  aquella  tesis,  se  refeieixen  a  la  essencia,  rahó 
d’ésser,  motiu  causal,  o  matriu  històrica  dels  idiomes. 
Si  bé  es  un  fet  ben  patent  l’afirmació  del  senyor  de 
Beaufront:  una  llengua  pot  ésser  apresa  per  tothom ,  no 
ho  es  menys  que  les  condicions  emològiques  e  histò¬ 
riques  són  les  que  constitueixen  y  modifiquen  les  llen¬ 
gües.  Podríem  d'r  que  no  són  els  homes  els  qui  enraho- 
nen,  sinó’ls  medis- ambients.  Si  així  no  fos,  parlaríem 
llatí  y  no  català,  francès,  italià,  etc  Y  dintre  de  cada 
poble’ls  idiomes  no’s  dialectisaríen  com  ho  fan  mal¬ 
grat  les  academies.  Jo  no  sé  pas  fins  a  quin  p-nt  els 
òrguens  vocals  de  cada  poble  no's  diferencien,  però 
això  es  indiferent;  no  parlèm  pas  ab  la  llengua,  sinó  ab 
el  cervell.  Aquí  radica  la  font  d’hont  brolla  l’idioma, 
y  la  diferencia  d’aquest  orgue  y  ses  funcions  es  ben  dife- 
renta  en  uns  y  altres  pobles.  Aquestes  diferencies  poden 
llimarse  en  un  individuu,  però  al  tractar  de  ferho  ab  tot 
un  poble,  l’eyna  (l’idioma)  sempre  sofrirà  un  desgast  o 
un  guany,  substituhintla  o  afegíntseli  Wyna  del  poble 
que  sofreixi  la  operació. 

Precisament  nosaltres  creyèm  que  una  de  les  grans 
qualitats  de  l’Esperanto  es  la  d’estar  constituhit  de  ma¬ 
nera  tan  sabia,  que  cadai  poble  hi  pugui  abocar  idees 

Però’ls  homes  reflexius  no  ignoren  que  això 
no  passa  d’una  xerrameca  pseudo-cientifica, 
que  no  té  cap  sentit  y  que  pot  rebatre  qual¬ 
sevol  infant,  donchs  sabèm  molt  bé  que  si 
prenèm  un  noy  de  qualsevol  terra  y  desde’l 
dia  del  seu  naixement  l’eduquèm  entre  per¬ 
sones  d’un  país  estranger,  antípoda  pera  ell 
si’s  vol,  enrahonarà  la  llengua  d’aquell  país 
tan  purament  y  bé  com  els  seus  nacionals.  Si 
els  homes  entrats  en  anys  ho  tenen  més  difícil 
l’apendre  una  llengua  estrangera,  no  es  degut 
a  la  construcció  de  llurs  òrguens  de  la  paraula, 
sinó  senzillament  a  que  no  tenen  paciència  0 
temps,  0  qui  els  instrueixi,  0  medis  pera  ferho. 
Aquells  homes  també  trobarien  dificultats  a 
apendre’l  propri  idioma  de  llurs  paisos  si  no’l 
coneguessin  ja  y  en  coneguessin  un  altre. 

Però  hi  ha  més:  tot  home  instruhit  ja  ara 
dèu  estudiar  algunes  llengües  estrangeres,  y 
a  ningú  se  li  ocorrerà  dir  que  aquests  homes 
esculleixin  la  qu’es  més  adaptable  a  la  cons¬ 
trucció  de  llurs  òrguens  vocals,  ja  qu’escullei- 
xen  la  que  necessiten.  Donchs  bé:  si  posantse 
d’acort  tots  estudiessin  la  meteixa,  veusaqui 
còm  la  llengua  internacional  fóra  un  fet  y  els 
homes  deixarien  d’estar  els  uns  devant  dels 
altres  com  sorts-muts.  Y  cal  remarcar  que  al 
tenir  coneixement  de  que  pera  la  inter-comu- 
nicació  de  tot  el  món  sols  caldria  apendre 
una  llengua,  nombrosissims  pedagogs  se 
dedicarien  a  sa  ensenyança,  y  tots  els  pares 
la  farien  estudiar  a  llurs  fills  paralelament  ab 
sa  llengua  materna.  Per  lo  tant,  deixant  apart 
si  els  homes  voldràn  0  no  elegir  una  llengua 
internacional  pera  comunicarse  entre  ells  y 
atenentnos  al  fet  de  que  aquesta  es  possible, 
hem  de  respondre  a  la  pregunta  que’ns  hem 
fet  al  començar  aquest  apartat: 

La  existència  d’una  llengua  internacional 
es  completament  possible. 

La  ekzistado  de  lingvo  internada  estas 
plene  ebla.  jy 

Responent  a  la  pregunta:  una  llengua  in¬ 
ternacional  t/serà  algún  dia  acceptada ,  intro- 
duhida  en  els  pobles ,  (eukondukita)?,  el  se¬ 
nyor  de  Beaufront  desenrotlla  aquests  her- 
mosos  conceptes: 

Si  hem  conclòs  anteriorment  que  una 
llengua  internacional  fóra  utilissima  al  món, 
y  que  sa  existència  es  possible,  lògicament 
d’aquestes  dues  conclusions  hem  de  deduhir 
qu’en  efecte  un  dia  serà  acceptada  pels  pobles, 
a  menys  que  haguéssim  de  negar  en  els  ho¬ 
mes  la  més  elemental  inteligencia. 

Si  una  llengua,  podent  desempenyar  son 

sense  torturàrleshi  sa  propria  forma  d’expressió,  y  fent- 
les  inteligibles  als  demés  pobles.  Y  una  de  ïes  grans 
recomanacions  que  creyèm  necessari  fer  en  bé  de  l’Es¬ 
peranto,  es  la  de  que  dèu  mantenirse  sagradament  dintre 
son  ròle  d’internacional  pera  no  deixaria  (al  feria  des¬ 
cendir  a  les  necessitats  diàries  dels  fills  d’un  meteix 
poble)  sofrir  les  influencies  dels  termòmetres  que  acaba¬ 
rien  per  dialectilisarla. 

paper  d’internacional,  no  existís  encara,  y 
encara  s’hagués  de  crear,  la  resposta  anterior 
no’ns  la  podríem  fer,  perque  no  sabríem  si 
en  efecte  la  tal  llengua  podria  ésser  creada. 
Però  ja  sabèm  que  n’hi  ha  moltes  de  fetes 
y  que  totes  elles  podrien  servir,  ab  la  sola  di¬ 
ferencia  de  que  unes  serien  millors  y  altres 
pitjors.  Per  lo  tant,  ho  tenim  tot  a  punt; 
no’ns  cal  sinó  desitjar  y  elegir;  la  resposta, 
donchs,  no  pot  ésser  dubtosa.  En  efecte: 

Els  homes  viuen  conscientment,  y  sempre 
tracten  d’assolir  el  seu  bé;  per  lo  tant,  si  nos¬ 
altres  sabèm  que  tal  o  qual  negoci  els  hi  ha 
de  reportar  moltíssima  utilitat, yque  l’assolir- 
lo  els  hi  es  cosa  possible,  podèm  predir  que 
així  que’ls  homes  se’n  donguin  compte, 
lluytaràn  obstinadament  fins  a  atraparlo. 

Si  dos  grupos  d'homes  estàn  dividits  per 
un  petit  riu,  y  saben  que’ls  hi  fóra  molt  útil 
poderse  comunicar  els  uns  ab  els  altres,  y 
sobre  una  de  les  riveres  hi  ha  un  tauló,  no 
cal  pas  ésser  profeta  per’afirmar  que,  més 
tart  o  més  prompte,  el  tauló  farà  de  pont  y 
la  comunicació  serà  un  fet.  Cert  es  que  ordi¬ 
nàriament  passa’l  temps  en  vacilacions  y 
dubtes,  la  major  part  d’ells  deguts  a  pretex¬ 
tes  insensats:  els  homes  sabis  diuen  que 
tractar  de  l’arranjament  de  la  comunicació 
es  una  criaturada;  els  homes  experimentats 
afirmen  que’ls  avant-nats  no  posaren  el  tauló 
sobre’l  petit  riu,  y  que  per  lo  tant  es  una 
utopia  volerlo  posar;  els  homes  instruhits 
proben  com  la  comunicació  sols  pot  ésser 
negoci  natural  y  que  l’organisme  humà  no 
pot  moures  sobre  un  tauló,  etc.,  etc.  Empe¬ 
rò  més  tart  o  més  d’hora,  el  tauló’s  posa 
y  la  comunicació  queda  establerta. 

Així  ha  passat  sempre  ab  totes  les  idees 
útils  y  ab  totes  les  invencions;  per  això  quan 
els  homes  sense  prejudicis  han  vingut  a  la 
conclusió  de  la  utilitat  y  possibilitat  d’una 
idea  o  cosa,  poden  afirmar  qu’ellà  serà  al- 
gún  dia  acceptada  malgrat  tots  el  atachs  dels 
exèrcits  de  rutinaris:  ho  garanteix  no  solsa- 
ment  la  inteligencia  dels  homes,  sinó’l  fet 
de  que  aquests  busquen  tot  allò  que’ls  hi 
reporta  benefici  y  profit.  Així  meteix  passarà 
ab  la  llengua  internacional. 

Durant  molt  temps,  com  que’ls  homes  no 
tenien  necessitat  de  comunicarse,  no  pensaven 
en  la  llengua  internacional,  però  ara  que  les 
comunicacions  s’enrobusteixen,  ara  que’ls 
homes  comencen  a  convèncers  de  la  utilitat 
que’ls  hi  reportaria  aquell  instrument,  no  hi 
ha  cap  dubte  que  lluytaràn  contínuament 
y  sense  repòs  fins  a  solucionar  el  problema. 

iQuàn  serà  això?  Heúsaqui  una  cosa  que 
no's  pot  dir.  Lo  meteix  pot  ésser  d’aquí  un 
any  que  d’aquí  déu,  o  cent  o  cents,  però  una 
cosa  hi  ha  indubtable:  que  anch  que  aquesta 
idea  restés  endormida  temps  y  més  temps, 
ja  no  morirà  may  més;  sempre  més  forta  y 
obstinadament,  resonaràn  clams  demanant 
l’acceptació  d’un  idioma  internacional,  y  fi¬ 


nalment,  si  la  societat  meteixa  no’s  resol  a 
ferho,  els  governants  de  tots  els  paísos  deu- 
ràn  cedir,  fer  un  congrés  internacional  y  ele¬ 
gir  alguna  llengua  com  a  tal.  Sia  quan  sia, 
la  resposta  a  nostra  pregunta  es  la  següent' 

Més  o  menys  aviat,  una  llengua  interna¬ 
cional  forçosament  serà  adoptada. 

Pli  aú  malpli  frue  lingvo  internada  nepre 
estos  eukondukita. 

Fem  una  petita  pausa  y  diguèm  dos  mots 
de  nosaltres,  bataliadors  de  la  idea  d’una 
llengua  internacional. 

Com  se  va  veyent,  lluytèm  per  una  idea  de 
grandíssima  utilitat,  factible  y  que  forçosa¬ 
ment  se  realisarà.  No  som,  donchs,  els  idea¬ 
listes  y  fantasiosos  que  diuen  som  els  pe- 
riòdichsenemichsd’estudiar  la  essencia  de  les 
coses.  Tothòm  pot  juntarse  a  nosaltres  sense 
témer  les  burles  de  la  ignorant  e  imbècil 
multitut.  Batallèm  per  una  idea  meditada  y 
certa,  y  cap  burla’ns  desviarà  del  nostre 
camí.  El  pervindre’ns  pertany. 

Suposèm  qu’en  l'avenir  la  forma  de  la 
llengua  internacional  per  la  que  nosaltres 
combatèm  sia  dolenta,  y  que  la  venidera 
llengua  no  sia  ella,  si  no  un’altra.  No  hi 
fa  res:  nosaltres  no  combatèm  per  la  forma , 
sinó  per  la  idea;  sols  concretèm  la  lluyta  a 
favor  d’una  llengua  determinada,  perque  sa¬ 
bèm  que  les  lluytes  per  abstraccions  a  res 
condueixen.  Més  avall  demostrarèm  còm 
l’Esperanto  es  indubtablement  la  llengua  in¬ 
ternacional  de  l’avenir.  Però  si’s  dubta  això, 
ens  es  igual,  y  si  se’ns  demostra  que  aquesta 
forma  dellengua  es  equivocada,  n’acceptarèm 
un’altra,  y  un’altra,  però  sempre  lluytarèm 
per  la  idea  fins  que’s  converteixi  en  fet. 

Si,  obehint  la  veu  de  l’egoisme,  ens  aturés¬ 
sim  en  nostre  trevall  de  por  de  que  demà  la 
forma  de  la  llengua  internacional  sia  una 
altra  de  la  que  prediquèm,  faríem  com  aquell 
tjue  refusés  d’usar  el  vapor  perque  més  tart 
existiria  un  motor  millor,  o  aquell  que  no 
accepta  una  millor  forma  de  govern  perque 
encara  no  s’ha  trobat  la  més  bona. 

Ara  com  ara,  som  dèbils  y  els  baylets  po¬ 
den  burlarse  de  nosaltres  y  senyalarnos  ab 
el  dit:  però  qui  riu  derrer,  riu  millor. 

Nostra  causa  va  poch  a  poch,  y  ab  difi¬ 
cultat.  Molt  pot  ésser  que’ls  qui  avuy  lluytèm 
arribèm  a  morir  sens  haver  sentit  més  que 
burles,  però  morirèm  ab  la  conciencia  tran- 
quila  de  que  nostra  idea  do  pot  morir. 

Anch  que  nosaltres  defallíssim,  comba¬ 
tents  nous  eixirien,  y  nostra  tasca  serviria 
d’incitant  als  successors  fins  que  la  llengua 
internacional  fos  un  fet.  Els  veniders  be- 
nehiràn  nostra  memòria,  y  a  n’aquells  sabis 
homes  que  ara’ns  befen,  els  nomenaràn  com 
ara  nomenèm  als  contemporanis  del  desco¬ 
briment  de  l’América,  de  la  invenció  del 
vapor,  etc.,  etc. 

F.  Pujulà  y  Vallès 

( Seguirà  ) 

L\  FESTA  DE  LA  BELLESA  A  PALAFRUGELL  (I) 

DISCURS  PRESIDENCIAL 


quí  ens  hem  aplegat  pera 
tractar  belles  coses:  pera 
parlarne,  pera  sentirne, 
pera  aclamar  als  qui  les 
han  fetes  y  procuràlsenhi 
un  increment  de  vida,  y 
pera  posar,  com  simbol  vivent  de  bellesa» 
una  dòna  en  un  trono. 

En  aquest  món  nostre  la  dòna  es  el  major 
simbol  de  bellesa,  perque  ella’ns  inspira 
aquell  gran  dalè  de  creació  en  deleit  de  be¬ 
llesa,  qu’es  l’amor.  Tot  deleit  de  bellesa  va 
a  parar  a  l’amor,  perque  essent  bellesa  reve¬ 
lació  d’immortalitat,  l’amor  que  crea  es  con¬ 
dició  de  la  immortalitat  d’aquest  món  nos¬ 
tre;  y  per  això  n’es  també’l  més  fort  dalè.  Y 
essent  l’home  la  suprema  expressió  y  sentit 
del  món,  l’amor  a  la  dòna  es  el  suprèm  dalè 
d’immortalitat  terrenal,  y  ella’l  major  sim¬ 
bol  de  la  bellesa  per  la  que  aquella  immor¬ 
talitat  ens  es  revelada  y  se’ns  fa  atra- 
yenta. 

Per  això  un  pot  trobar  o  imaginar  homes 
poch  o  gens  sensibles  a  moltes  manifesta¬ 
cions  de  la  bellesa,  però  no  homes  insensi¬ 
bles  a  la  seva  més  forta  solicitació,  qu’es 
l’amor:  potser  qu’en  molts  sia  aquest  poca 
cosa  més  que  l’instint  animal,  per  sí  sol  poch 
digne  de  l’home;  podràn  alguns  véncerla  y 
negarshi  per  altres  afanys  espirituals;  però 
esserhi  del  tot  insensibles,  essent  plenament 
homes,  no  podèm  pas  imaginarho. 


Y  quants  n’hauréu  vist  que  may  s’havien 
adonat  de  la  bellesa  del  món,  tornarshi  sob¬ 
tadament  sensibles  quan  s’han  enamorat, 
com  si  llavores  tot  se’ls  hagués  illuminat  ab 
la  forta  llum  d’immortalitat  de  l’amor.  Y 
també  n’haurèu  vist  d’altres  procedir  inver¬ 
sament,  que’l  molt  sentir  la  bellesa  de  totes 
les  coses  els  ha  dut  a  ésser  molt  y  molt  amo¬ 
rosos  de  la  dòna.  Però  encara  es  més  fre¬ 
qüent  que  un  y  altre  estat — de  sentiment  de 
tota  bellesa  y  de  sentiment  amorós — síen 
com  una  meteixa  cosa,  o  bé  un  dolç  afanyar- 
se  en  anar  y  venir  de  l’un  a  l'altre,  que  no 
troba  repòs  ni  vol  trobarne. 

Alguna  volta  un  rostre  de  dòna  vos  haurà 
illuminat  tot  un  paisatge,  donant  sentit  a  les 
montanyes,  als  boscos  y  a  la  remor  de  les 
fonts;  y  la  dolçor  dels  seus  ulls  vos  haurà 
semblat  la  meteixa  dolçor  del  cel  del  seu  pais 
feta  viventa.  Y  a  la  inversa,  jo  he  sentit  dir  no 
sé  hónt  d’aquell  enamorat  que  quan  anava  a 
la  terra  de  la  seva  estimada,  no  més  de  con¬ 
templar  el  color  dels  camps,  y  l’ayre  y  el  po¬ 
sat  dels  arbres,  y  de  sentir  aquella  mena 
d'aroma  que  cada  encontrada  té  com  propria, 
y  escampar  la  vista  per  tota  la  rodalia,  ja  se 
li  representava  la  figura  aymada  en  tal  ma¬ 
nera,  qu’ell  ab  llàgrimes  als  ulls  d’enternit, 
començava  amorosament  a  parlarli.  Però  en¬ 
cara  més  sovint  déu  passar  lo  que  vos  haurà 
passat  a  tots  vosaltres  en  la  vostra  joventut: 
que  si  en  un  moment  de  llum  heu  contem- 


(i)  En  aquesta  Festa,  notable  entre’l  seguit  de  certàmens  que  tot  l’any  se  celebren  per  les  poblacions  de 
Catalunya  y  que  per  manca  de  medis  o  d’iniciatives  resulten  freqüentment  adotzenats,  han  obtingut  els  premis  de 
vers,  prosa  y  música  els  senyors  Alomar,  Pous  Pagès  y  Lambert,  respectivament. — N,  de  la  R. 

plat  la  terra  que  tenieu  al  devant,  corprenent- 
vos  la  seva  bellesa  y  com  aquell  qui  diu  ve- 
yentli  l’ànima,  deseguida’l  nom  de  la  dòna 
aymada  haurà  d’esma  brollat  dels  vostres 
llabis  com  un  desitj  de  qu’en  ella  s’encarnés 
aquella  bellesa,  pera  vosaltres  poder  feria 
immortal  possehintla.  Y  es  això:  que’l  fort 
sentit  de  la  bellesa  donantnos  el  dalè  de  la 
immortalitat  qu'ella’ns  revela,  va  a  parar  a 
l’amor  creador.  Y  d’aquest  meteix  afany 
d’immortalitat  naix,  germà  de  l’amor,  l’art, 
creació  espiritual  de  formes  immortals.  De 
modo  que  l’art  no  es  sinó  una  mena  d’amor. 

Per  això  trobèm  tan  admirable  aquell  pro- 
fond  sentit  ab  que’ls  grechs  poblaven  la  na¬ 
tura  de  fantasmes  humanes:  qu’en  cada  font 
hi  veyen  una  nimfa,  y  en  cada  bosch  un  geni 
protector,  y  en  tota  força  natural  un  déu  de 
forma  humana;  y  que  l’ayre,  la  terra  y  el 
mar  eren  tots  animats  de  les  figures  y  les 
passions  dels  homes.  Y  tot  això  no  fou  pas 
una  pura  y  vana  fantasia,  sinó  llumenosa  en¬ 
devinació  de  qu’en  aquest  món  tot  va  a  pa¬ 
rar  a  la  naturalesa  humana,  y  de  que’l  dalè 
d’immortalitat  que  dóna  la  bellesa  sols  en 
amor  pot  satisferse.  Es  aquest  un  sentit  etern 
que’ls  grechs  representaven  maravellosa- 
ment  en  son  temps — oh!  Venus  mare  de  l’A¬ 
mor! — y  per  això’l  recort  d’aquell  poble  ha  res¬ 
tat  en  l’esperit  humà  ab  prestigi  d’eternitat. 

Y  en  els  nostres  moments  de  més  claror 
tots  ens  sentim  encara  grechs,  y  s’hi  senti- 
ràn  els  que  vinguin.  Mirèu:  teniu  al  devant 
una  montanya  molt  alta  que  al  cim  van  fo- 
nentshi  les  neus  a  l’escalf  del  sol  de  prima¬ 
vera  que  hi  brilla  sota’l  cel  blau.  Tota  la 
montanya’n  regala  d’aygua.  La  negror  dels 
boscos  alts  s’illumina  ja  ab  la  tendra  verdor 
de  la  fulla  nova;  y  en  les  faldes  més  baixes 
que  ondulen  anant  a  cauré  dolçament  al  pla, 
hi  ha  una  prada  fresca  voltada  de  faigs  que 
li  donen  una  ombra  clara:  y  en  el  tou  de  ver¬ 
dor  de  la  ondulada  catifa  picada  ja  de  flors 
primerenques,  s’hi  sent  una  font  amagada 
que  canta  en  la  solitut.  Potser  moltes  voltes 
heu  vist  altres  prades  semblants,  o  bé  aques¬ 
ta  meteixa,  sens  heuren  altre  esment  que’l 
d’una  frèvola  complacencia .  Però  avuy, 
aquest  mati  de  fresca  llumenositat,  sóu  en 
estat  de  gracia,  y  la  prada  se  vos  posa  al  de¬ 
vant  altrament  bella:  el  cor  vos  fa  un  salt  y 
deseguida  una  delicia  s’escorre  fosa  per  totes 


les  vostres  venes,  y  fins  a  la  pell  sentiu  un 
plaher  estrany:  y  sentiu  també  una  dolça  te¬ 
bior  en  el  front,  y  en  els  ulls  llàgrimes. 
Aquest  troç  de  terra  ha  cobrat  un  ésser,  s’ha 
fet  bell  al  vostre  sentit:  y  el  vostre  sentit 
neda  en  la  bellesa  de  la  prada:  y  là  mirèu,  y 
la  mirèu  encara,  y  podèu  acabar  de  satisfér- 
vosen:  y  s'alça’l  vostre  pit  en  un  sospir,  y 
obriu  els  braços  com  per’abraçarla  —  abra¬ 
çar  unaprada! — ylo  meteix  que  folls  li  dihèu: 
— Oh!  parlam,  t’estimo! — Aixi  naixen  l’amor 
y  l’art,  ensemps,  que  deseguida’l  vostre  sen¬ 
tit  hi  evoca  una  forma  de  dòna. — Oh!  si 
aqui  hi  fos  ella!  — exclama’l  jove  enamorat, 
y  pel  cas  d’aquell  moment  tots  sóu  joves  y 
enamorats:  y  la  dòna  apareix  al  vostre  sentit 
intern:  apareix  en  l’ombra  clara  dels  faigs, 
demunt  la  verdor  florida;  se  mou,  alça’ls  bra¬ 
ços,  s’inclina,  vos  somriu,  son  peu  bat  acom- 
passadament  l’herbatge:  hèusela  aqui  que 
dança.  Es  l’art  de  les  arts  que  neix  junta¬ 
ment  ab  l'amor,  y  en  ella  són  totes  les  altres. 
Dança.  Oh!  y  qu’es  pura  sa  forma,  y  ab  qui¬ 
na  harmonia  variada!  Voleja  sa  falda  clara, 
y  al  pit  porta  flors  enceses,  y  té  rossos  els 
cabells,  y  una  llum  blava  als  ulls,  y  la 
cara  acalorada.  Dança,  y  del  compàs  del  seu 
cos  brolla  una  musica  que  vos  canta  per  din¬ 
tre:  y  ella,  també,  no  sabèu  si  canta  o  parla. 
Parla,  parla  també  ab  compàs,  y  vos  diu... 
{què  vos  diu?  Oh!  no  ho  volguèu  pas  saber 
massa  pel  just:  {què  no  ho  veyèu  qu’era  una 
fantasma?  Mes  era  una  fantasma  divina  que 
vos  ha  revelat,  sense  dirvosel,  el  misteri  de 
la  immortalitat  de  l’ésser.  La  bellesa  del  prat 
al  peu  de  la  forma  augusta  de  la  montanya, 
que  al  cim  brillen  les  neus  al  sol,  y  els  bos¬ 
cos  alts  hi  verdegen,  y  la  font  canta  amagada 
d’entre  de  l’herba  florida,  tornàntsevos  art  y 
amor,  vos  ha  donat  un  instant  de  vida  eter¬ 
na.  {Què  més  volíeu? 

Donchs  una  festa  de  bellesa  hauria  d’ésser 
la  representació  d’un  d’aquests  instants.  Pera 
feria  nosaltres,  aqui  tenim  l’Empordà,  que 
pera  mi  qu’es  la  flor  de  Catalunya,  perque 
tot  lo  que  fa  a  Catalunya  e  hi  ha  en  ella, 
desde  la  neu  dels  Pireneus  fins  al  baix 
horitzó  marí,  també  fa  a  l’Empordà  y  en  ell  se 
troba.  Donchs  triaria  un  lloch  que  fos  així  me¬ 
teix  la  flor  de  l’Empordà  —  com  aquell  qui 
diu  la  flor  de  la  flor  —  y  triaria’l  més  bon 
temps  de  l’any;  y  a  les  envistes  de  les  altes 

blancors  de  la  gran  serra  y  de  la  blavor  del 
mar  sota  l’altra  blavor  del  cel,  y  en  un  prat 
ben  vert  y  de  bona  ombra,  faria  comparèixer 
les  noyes  empordaneses  més  boniques,  que 
serien  com  la  flor  de  la  boniquesa  catalana, 
y  que  dancessin!  Agafades  de  mans  ab  els 
fadrins  més  forts  y  destres,  coronats  de  ver¬ 
mellor,  que  dancessin  la  gran  dança,  la  sar¬ 
dana:  y  l'amor  ja  hi  fóra.  Y  uns  bons  cants! 
Que  tants  com  són  de  mena  cantadors  en 
tota  la  nostra  terra  hi  acudissin  a  cantar  can¬ 
çons  velles,  perque  tothòm  pogués  conèixer 
quins  les  cantan  millor,  y  cançons  noves 
pera  donar  la  palma  a  la  més  ben  trobada. 
Y  lo  meteix  els  poetes,  a  veure  quin  més  for¬ 
ta  donaria  la  santa  estremitut  de  la  paraula;, 
y  també’ls  qui  fan  viure  la  pedra  en  forma 
humana;  y  els  qui  barrejant  no  mes  colors 
ja’n  tenen  prou  pera  crear  la  imatge  expres¬ 
siva  de  l’ànima  de  les  coses:  tots  aqui  en  un 
bell  redós  que’l  guarnissin  favorable  a  l’en- 
somni  de  les  coses  imaginades.  Y  tot  vol¬ 
tant,  nins  que -juguessin  a  mil  jochs  de  corre 
y  riure;  y  vells  en  els  pedriços  al  sol  y  a 
l’ombra,  que  duguessin  aparellades  ronda¬ 
lles  y  belles  sentencies.  Y  fires  de  totes  les 
coses  del  pla  y  de  la  montanya  que  compra¬ 
des  o  venudes  fan  la  vida  més  bella.  Oh! 
quin  brugit  y  quin  va-y-vé  y  quines  rialles, 
y  quin  lligarse’ls  ulls  y  els  cors,  y  quin  al- 
çarse  glòries  noves  y  coronar  de  fulles  fres¬ 
ques  els  fronts  que’s  comencen  a  acotar  mar- 
cits  y  les  blanques  cabelleres.  Oh!  les  grans 
festes  anyals  de  la  bellesa  catalana! 

Mes  això  no’s  fa  pas  de  cop  y  volta,  y  heus- 
aqui  que  ara  nosaltres  comencèm.  En  un  gra 
de  poesia,  en  una  bella  passada,  hi  ha  la  lle- 
vor  de  tota  la  bellesa  del  món.  Y  aixi  com 
vos  he  dit  que  de  Natura  contemplada  en  es¬ 
tat  de  gracia  ne  naixia  l’amor  y  tota  lley  de 
boniquesa,  també  ara  vos  dich  que  una  pa¬ 
raula  inspirada,  una  harmonia  profonda,  vos 
pot  donar  ab  delicia  d’estranya  y  concentra¬ 
da  fortalesa  la  visió  de  totes  les  neus  de  les 
montanyes,  de  les  verdors  renaixentes,  de  la 
font  a  l’ombra,  y  de  l’aymada  que  hi  dança 
somrihentvos.  No  més  cal  la  gracia. 

Deu  haja  volgut  donaria  a  n’aquells  dels 
quins  ara  anèm  a  sentir  les  obres,  a  nosal¬ 
tres  quan  havèm  jutjat  lo  que  de  tota  altra 
manera  es  injutjable,  y  a  vosaltres  pera  gau- 
dírvosen  en  plenitut  y  puresa. — J.  Maragall 


UN  POETA  PIEMONTÈS 

El  dia  2  del  present  juliol  va  morir  a  To- 
rino  un  magistrat  del  tribunal  de  justícia 
que’s  deya  Giovanni  Camerana.  El  fet  carei- 
xeria  d’interès  si  en  Camerana,  a  més  de  ma¬ 
gistrat  sever  y  digne  y  d’orador  eloqüent,  no 
hagués  sigut  un  notable  poeta,  un  brillant  y 
correcte  literat,  que  tindrà  indubtablement 
la  seva  importància  dins  del  modern  movi¬ 
ment  poètich  italià,  fins  recordant  els  noms 
gloriosos  de  Carducci,  D’Annunzio,  Arrigo 
Boito,  D’Ovidio,  Graf,  De  Gubernatis,  etc. 

El  periòdich  literari  de  Torino  II  Campo 
ha  dedicat  un  número  sencer  al  poeta  mort, 
estudiantlo  en  sos  aspectes  social  y  artístich; 
d’aquest  periòdich  són  algunes  de  les  consi¬ 
deracions  que  segueixen  y  les  poesies  que 
copiarém. 

Perque  en  Camerana  era  un  poeta  no 
gayre  conegut.  Ses  poesies  aparegueren 
molts  anys  enrera  isoladament  en  periódichs 
y  revistes  d’Italia,  sense  cridar  massa  l’aten¬ 
ció  del  públich  que  a  Italia,  com  a  Catalu¬ 
nya  y  a  tot  arreu,  tan  sols  reconeix  per  au¬ 
tors  dignes  d’estimació  y  recordança  als  qui 
han  aplegat  llurs  obres  en  volums;  difícil¬ 
ment  a  qui  les  deixa  escampades  en  revistes 
y  periódichs. 

Un  amich  del  poeta  difunt,  en  Leonardo 
Bistol fi ,  explica  en  II  Campo  la  causa  de  que 
en  Camerana  no  hagués  aplegat  ses  antigues 
poesies  en  un  llibre.  En  Camerana  creya  que 
magistrat  y  poeta  eren  dues  coses  incompati¬ 
bles...  exteriorment.  Deya  que  un  magistrat 
podia  ésser  poeta  si  així  l’havia  fet  la  natu¬ 
ralesa,  però  que  no  devia  ferho  conèixer  al 
públich.  «Un  poeta  es  un  enamorat  y  un 
somniador;  canta’l  sol,  la  maresma,  les  mon- 
tanyes,  la  dóna,  l’ideal,  el  misteri;  canta  lo 
que  vol,  es  sempre  un  enamorat  que  viu  de 
somnis  y  qual  ànima  vessa  tendreses  infini- 
des.  Ay  del  magistrat  que  administra  justícia 
si  sembla  als  demés  un  enamorat  y  un  som¬ 
niador,  ell  que  déu  dominarse  sempre,  ésser 
fret,  seré,  impassible,  enamorat  tan  sols  de 
la  veritat  testimoniada  y  probadal...  ^Nasqué 
poeta?  Que  sàpiga  amagarho :  ningú  l’ha 
obligat  a  dedicarse  a  la  funció  social  que  re¬ 
quereix,  devant  del  públich,  el  més  gran  do¬ 
mini  de  sí  meteix,  la  més  gran  moderació  y 
la  més  gran  serenitat  d’esperit.  No  n’hi  ha 
pochs  de  clergues  que  senten  la  temptació 
violenta  de  la  dóna!  Si  són  bons  clergues  re¬ 
sisteixen  y  resten  fidels  al  vot,  però  si  cedei¬ 
xen  no  van  a  cridar  en  mitj  de  la  plaça  llur 
pecat.  Donchs  també’ls  meus  amors  ab  la 
poesia  són  amors  il·legítims,  cregueume:  y 
no  fa  galant  home  vantarsen  públicament...» 
Y  afegia  (perque  en  Camerana  era  un  iro- 
nista  finissim)  que  i  poniefici  massimi  delia 
purissima  prosa  giudiziaria,  si  vergognereb - 
bero  di  avere  a  collega  un  fantasioso...)) 

Aquest  ironisme  d’en  Camerana  favoreix 
extraordinàriament  als  seus  versos.  L’iro- 
nista  sol  ésser  quasi  sempre  un  home  civili- 
sat,  enemich  d’estranyeses  y  boutades;  ene- 
mich  d’evidenciarse  mitjançant  crits,  decla¬ 
macions  ridícules  y  fogositats  fòra  de  to. 
L’ironista,  qu’es  tot  lo  contrari  del  barbre  y 
del  primitiu,  no  sol  entregarse  al  lirisme 
buyt  y  desenfrenat,  sinó  que  té  per  norma’l 
bon  gust  y  l’harmonia  de  les  proporcions,  y 
fuig  alhora  de  lo  carrincló  y  de  lo  ordinari. 

Per’xò  són  tan  hermosos  els  versos  d’en 
Camerana.  Un  dolç  espiritualisme  s’hi  fon 
en  una  justa  plasticitat  d’imatges.  Com  diu 
un  admirador  del  poeta  piemontès,  en  Remi- 
gio  Zena,  in  Giovanni  Camerana  non  è  la  ma¬ 
tèria  quella  che  lo  seduce ,  bensi  l'alma  parens , 
la  grande  natura.  Y les  tranquiles  impressions 
que'n  naixen  no  segueixen,  en  els  versos 
d’en  Camerana,  de  cop'y  volta  als  estats  d’èx¬ 
tasis,  sinó  que  unes  y  altres  se  fonen,  do¬ 
nant  lloch  a  una  nuova  vita  mística  e  reale  ad 
un  tempoi  vita  di  poesia  che  ha  in  terra  prin¬ 
cipio  e  sviluppo,  e  nell' immensità  il  suo  volo. 

Com  poeta  amorós  fou  castissim  en  Ca¬ 
merana;  com  poeta  religiós,  diu  l’anomenat 
Zena,  che  il  suo  misticismo  esala  un  profumo 
medioevale;  non  quello  per  altro  delle  Corli 
d'amore  d'Italia  e  di  Provenza ,  bensi  dei 
chiostn  e  delle  caltedrale  di  Germania.  Un 
exemple: 

Avrei  con  fra  Martino  e  fra  Giocondo 
lontan  lontan  dal  mondo 
passeggiato  nei  claustri  d’un  convento. 


Avrei  con  fra  Giocondo  e  fra  Martino 
sognato  a  mattutino 
cupule  d’oro  e  nimbi  e  raggi  ed  ali; 
racolto  nella  mia  cella  romita 
tutta  la  vita 

avrei  miniato  codici  e  messali. 


Y  tota  l’obra  poètica  d’en  Camerana  enci¬ 
sa  per  la. serenitat  y  la  proporció,  per  la  in- 
genuitat  y  la  bellesa  formal,  per  un  senti¬ 
ment  de  lo  qu’existeix  vist  a  travers  d’un 
misticisme  que  a  voltes  sembla  panteista. 
Lés  poesies  Sulla  via  sacra  y  Note  morenti  ho 
demostren.  Vegis  a  més  La  nuvola: 

Vertiginosamente  colossale, 

gonfia  e  strana  Babel  d’oro  e  di  porpora, 

nei  remoti  salía  cieli  la  nuvola, 

lenta  salía — montagna  siderale. 

Avea,  la  portentosa,  enorme  e  splendide 
curve,  ed  abissi  ed  ombre  e  troni  e  scale. 

Parea  scoppiar  volesse  oltre  gli  spazii 
quel  suo  montar  sovrano  e  trionfale. 

Dai  precordi  parea  del  mostro  biondo 
lo  squillo  uscisse  d’un  milion  di  tube; 
era  un  palpito  azzurro  il  ciel  profondo. 

Nei  sole  intanto  e  di  scintille  accesa, 
la  catedrale  assaltava  la  nube 
con  tutte  le  campane  a  gran  distesa. 

Però  també  sab  en  Camerana  cantar  ab 


accents  purament  espirituals;  llavors  escriu 
aquest  altre  sonet: 

Ave,  Maria,  che  dalla  nicchia  d’oro, 
tra  i  fulgori  di  tua  vesta  gemmata, 
negra  il  viso  ma  bella,  ascolti  il  coro, 
l’ingenuo  coro  delia  pia  borgata. 

Ave,  Maria,  di  stelle  inghirlandata, 
curvo  e  triste  nell’ombra  io  pur  t’imploro; 
la  valle  imbruna,  è  il  fin  delia  giornata, 
coi  mandrian  dell’alpe  io  pur  t'adoro. 

Tu  que  salvi  dall’ira  del  torrente, 
tu  azzurra  visïon  nell’uragano, 
tu  ospizio  infra  le  nevi  ardue,  tu  olente 
aura,  in  che  orror  mi  affondo,  in  che  agonia, 
l’onta,  il  rebrezzo,  il  gran  buio  crescente, 
tu  lo  sai,  tu  lo  vedi;  ave,  Maria. 

Altres  vegades  en  Camerana,  dominat 
per  la  bellesa  clàssica’s  llença  de  ple  al  món 
antich:  son  lirispie  pren  allavors  entonacions 
'soperbes,  y  la  materialitat  de  les  imatges 
fulgura  triomfalment.  Heusaqui  còm  descriu 
un  decadragma  de  Siracusa:  aquest  sonet  es 
colossal: 

Non  già  nei  saldo  scintillante  argento, 
ma  nelle  strofe  mie,  battuta  e  chiusa, 
questa  grave,  Jerace,  a  te  presento 
medaglia  trionfal  di  Siracusa. 

Dal  centro  splende,  i  forti  ricci  al  vento 
—  come  un  astro  —  il  profil  dell’Aretusa; 

Amor  fremon  le  nari  avide,  il  mento 
impera;  e  la  stupenda  testa,  inclusa. 

Fra  i  guizzanti  delfin,  canta  il  peana 
delia  quadrupla  immensa  Urbe,  la  glòria 
feral  d’Imera  e  la  doma  Catana. 

Ecco  a  te  il  decadrammal  —  A  retro,  scalpita, 

coronata  dal  vol  delia  Vittoria, 

la  gran  quadriga  —  e  il  saldo  argento  palpita, 

A  Torino’s  parla  avuy  de  reunir  en  un  vo¬ 
lum  les  poesies  del  magistrat.  Desitgèm  de 
tot  cor  que’s  porti  a  bon  terme  aytal  tasca. 
Llavors  fruhirèm  complerta  l’obra  del  poeta 
piemontès,  de  l’inspirat  cantayre,  de  l’ena¬ 
morat  de  tot  lo  qu’existeix  sots  forma  de  be¬ 
llesa.  En  un  llibre  encara  semblaran  més 
admirables  eixes  tercines  de  l’auster  magis¬ 
trat: 

Questa  è  l’ora  in  cui  piovon  le  rugiade 
sui  fior  dei  prati  e  sui  martirii  umani: 
l’ora  in  che  il  vento  e  l’onda  e  l’ira  cade. 

E  oscillan  gravi  nella  pace  pia 
come  soffio  di  spiriti  lontani 
gli  «ora  pro  nobis»  delia  litania. 

Gerohi  Zanné 

MITJDIADA 

La  riera  de  Montalegre,  desde  la  font  de 
Sant  Bruno  fins  la  teuleria  de  Pomar,  no  es 
altra  cosa  que  un  mal  caminot  encaixonat 
entre  les  blanques  parets  que  a  cada  banda 
emmurallen  les  vinyes  y  els  garrofers.  Per  lo 
que  toca  al  atravessar  ca’n  Senromà  fins  la 
meteixa  tapia  del  convent,  ja  es  cosa  ben  di- 
ferenta  y  prou  coneguda  no  sols  dels  de  Ba¬ 
dalona  y  Tiana,  sinó  dels  meteixos  barcelo¬ 
nins.  En  un  cantó,  ventat  per  la  marinada, 
remoreja  rondinador  un  bosquet  de  pins  y 
alzines,  ab  sos  corriols  anguilejant  per  entre 
les  gatoses  y  ginesteres  florides,  y  els  tronchs 
dels  arbres  que  ab  sa  fosca  soca  ratllen  ab 
negre’l  vert  clar  del  brancàm,  y  el  blau  del 
cel,  y  son  cantayre  rossinyol  fent  competèn¬ 
cia  a  les  veus  atiplades  y  estridents  xiulades 
dels  baylets  qu’ensaquen  fullaraca  pels  co¬ 
nills  0  pinaça  per  la  llar.  Formant  reconada 
a  l’altra  banda,  els  olms  de  fulles  argenta- 
des,  mitj  ofegats  per  l’eura,  donen  hostatge  a 
tota  mena  d’aucells,  y  les  puputs  ab  sa  empi- 
nada  cresta  atravessen  mil  cops  la  riera  per 
amagarse  en  ses  rames  y  cantar  llurs  passades 
misterioses.  L’arbreda,  a  grans  llepades  ne¬ 
gres,  ombreja’l  rierot,  y  el  que  alli  sota  una 
alzina  s’atura  a  descansar,  frueix  de  la  na¬ 
tura  a  tot  pler,  sense  que’l  distregui  de  ses 
dolces  meditacions  altre  soroll  que’l  cant  de 
les  aus,  el  remoreig  del  ventitjol,  el  zumzejar 
dels  insectes  yla  campana  dels  frares  senya¬ 
lant  hores. 

El  pastor  de  Montalegre  pujava  riera 
amunt  ab  son  reduhit  remat.  Petitó,  tolrat 
del  sol,  feixuch  d’andatxos,  ab  son  bastó  a 
la  mà  y  el  rostre  enlayrat  al  cel,  totjust  arribà 
a  l’ombra  desitjada  ab  un  xiulet  aturà  als 
moltons,  y  asseyentse  al  peu  d’un  olm  acabà 
perajaçarshi.  El  bestiar  s’espandi  per  aquells 
sots,  y  terrejant  se  refrigerà  ab  la  humitat  de 
l’herba  frescal.  Y  el  pastor  s’adormí... 

Somnià  que’s  trobava  en  un  jardí,  rodejat 
de  fades  hermosíssimes,  que  jugaven  a  fet  a 
córrer  pels  arenats  caminals  del  parch,  y  que 
per  celebrar  quan  s’atrapaven  començava 
una  musica  divina  com  d’aus  del  paradís  a 
omplir  de  notes  delicioses  els  espays  embau- 
mats  ab  tota  mena  d’essencies  y  flayres  aro¬ 
màtiques.  Prou  restava  quiet  com  un  mort 
perque  aquelles  dònes  precioses  no  fugissin 


espantades  a  son  esguart,  però  elles,  lluny 
d’això,  s’anaven  apropant  fins  gayrebé  ferlo 
patir  d’angunia.  Ara’n  venia  una  mitj  ves¬ 
tida  ab  glaces  blanques  que  totjust  -cobrien 
ses  carns  de  rosa,  y  acostantse  a  l’encantat 
pastor  li  feya  una  ganyota  graciosa  tot  pessi- 
gollantli  la  barbeta,  y  ab  gran  gatzara  fugia 
voleyant  a  cercar  a  ses  amigues,  rihent  des¬ 
vergonyidament  l'acudit.  Després  ne  venia 
un’altra  d’ulls  blaus  y  cabells  d’or,  y  comen¬ 
çant  a  voltarlo  ab  una  dança  voluptuosa, 
anava  estrenyent  el  cercle,  fins  que,  cayentli 
al  demunt,  li  oprimia  dolorosament  el  pit,  pe¬ 
ra  desaparèixer  tot  d’un  plegat  com  ombra  im- 
palpaple.  En  lo  més  fort  del  gran  xibarri  ohia 
amenaçadora  la  campana  del  convent,  y  al 
instant  una  llarga  corrúa  de  frares,  blanchs 
com  fantasmes  de  l’altre  món,  apareixia  pel 
fons  de  la  riera,  y  mentres  les  fades  joguine- 
res  fugien  per  entre  les  alzines  brodant  el 
bosch  ab  les  ratlles  lluminoses  de  llurs  vola- 
duries,  formaven  ells  com  un  tribunal  a  son 
entorn,  sentenciantlo  a  mort  per  ses  compla- 
cencies  luxurioses,  començant  uns  les  absol¬ 
tes  mentres  els  altres  grataven  en  la  sorra 
un  sot  que  li  servis  de  fossa.  El  pobre  ho¬ 
me  pantejava  de  temor,  sens  esma  pera  dis- 
culparse,  y  encara  veya  allà  al  lluny  la  fada 
més  bonica  burlantse  posturera  de  sa  disort, 
guaytant  per  entre  les  blanques  fulles  el  fune¬ 
ral.  Ell  no  coneixia  prou  bé  si  allò  era  cosa 
del  cel  0  de  l’infern,  però  fos  lo  que  fos,  a 
la  fada  s’encomanà  pera  que’l  salvés  d’ésser 
enterrat  en  vida.  Y  tot  seguit  que  ab  el 
pensament  li  suplicà  l’auxili,  va  veure  vo¬ 
lar  la  dòna  ab  tanta  violència,  que  les  po¬ 
ques  glaces  que  li  cobrien  el  cos  restaren 
esparracades  per  les  garrigues  deixant  al 
descobert  tota  sa  esplèndida  nuesa  als  sants 
penitents.  Aquests  desaparegueren  espan¬ 
tats,  y  fou  tan  gran  la  impressió  que  al  pas¬ 
tor  li  feu  l’amanyach  ab  que  riallera  l’obse¬ 
quià  aquella  temptació  carnal,  que’s  desvetllà 
sobtat. 


La  porquera  de  ca’n  Solé,  boy  assentada 
frech  a  frech  del  pastor  de  Montalegre,  se  di¬ 
vertia  estones  ha  passantli  pel  rostre  una  es¬ 
piga  tendra,  que  comunicava  a  la  pell  esga¬ 
rrifances  estranyes,  mentres  ab  l’altre  braç 
se  li  recolzava  peresosament  sobre’l  pit.  El 

pastor,  al  despertarse,  sentia  verdaderament 
dolor  al  cor,  y  ab  els  ulls  astorats  restava  en- 
fabat,  mentres  la  moça  esclafia  a  riure  ab 
una  rialla  fresca,  plena,  que  li  descobria  un 
rengle  de  dents  blanques  y  petites  dintre  l  es- 
totx  molçut  de  sos  llabis  vermells  y  peto- 
ners. 

— Que  n’ets  de  poca-solta!  —  feu  el  pa-tor 
mitj  enfadat. 

— {Y  tu,  beneyt?  Quines  ganyotes  fas  bo  y 
adormit!  Sembles  un  fallat!... 

— Somniava  unes  coses  més  boniques!... 

— Cóntameles,  pastor. 

— No  pot  ésser,  que  són  pecat. 

— iQuè  vol  dir  pecat? 

— Coses  lletges... 

— Bo!  ^no  has  dit  avans  qu’eren  boni¬ 
ques? 

— Bé,  ja  veuràs,  boniques  y  lletges. 

—  Cóntamho,  pastor. 

— No  pot  ésser,  vaja! 

— De  desde  que’t  fas  ab  els  pares  tens 
uns  escrúpuls... 

— Mira,  somniava...  no  ho  facis  córrer... 
somniava  que’ls  pares  m’anaven  a  enterrar 
de  viu  en  viu... 

— Ay,  mare! 

— Y  ja’m  cantaven  les  absoltes  perque  Nos¬ 
tre  Senyor  me  perdonés,  quan  de  sobte  veig 
venir  una  dóna  per  dins  del  bosch  sense  to¬ 
car  a  terra....  ara  ve’l  pecat!...  una  dóna  tota 
núa  y  fentme  amanyachs... 

— {Això  es  pecat?...  Devia  ésser  un  àngel! 

— Potser  si,  però  no  ho  crech,  perque  feya 
una  farúm  de  carn  qu’encara  n’ha  deixat  èl 
baf. .. 

— {Vols  dir? — digué  la  porquera  fitantl 0  ab 
malicia. 

— {Potser  eres  tu,  ara  com  ara? — li  res¬ 
pongué’l  pastor  avergonyit. 

— Es  clar,  beneyt!  — 

Totjust  quan  el  de  Montalegre  tot  insi¬ 
nuant  a  la  porquera’s  feya  ben  bé  càrrech  de 
si  la  farúm  de  carnaça  que  sentia  era  de  la 
fada  0  de  sa  companya,  trencaren  l’idili  els 
picarols  de  la  tartana  en  que  pujava  de  la  es¬ 
tació’l  pare  abat. 

La  porquera,  més  roja  que  les  roselles  del 
camp  vehí,  s’esquitllà  avergonyida  derrera 
les  truges,  mentres  el  pastor,  sens  esma  pera 
fugir,  esperava  resignat  la  sentencia.  El  pare, 
somrihent  ab  la  dolcesa  del  just  ; 


— Fa  molta  calor  avuy,  Isidro — li  feu  cari- 
nyós. 

— Bona  xica,  pare  abat  -respongué  l'al¬ 
tre,  ab  els  ulls  baixos,  tot  fent  ratlles  ab  el 
gayato  sobre  la  sorra  com  si  cerqués  la  solu¬ 
ció  d’un  complicat  problema  geomètrich. 

Carles  de  Fortuny 


L’AVI 

L’avia; 

— Com  hi  ha  món,  Felip,  no  sé  pas  còm 
te  tornes!  Ves  quin  acudit-deixar  jugar  al  nen 
ab  la  sucrera  daurada!  {Què  sab  la  criatura? 
Naturalment  que  l’havia  de  trencar. 

Creu  que’m  sab  greu  de  debò.  Jo  que  tota 
la  vida  l’havia  guardada  per  ésser  un  regalo 
que  varen  fer  a  la  mare  quan  se  va  casar... 
Mira,  crech  que  no  havia  fet  servitut  més 
que  dues  0  tres  vegades:  pel  casament  nos¬ 
tre,  el  dia  que  va  venir  ‘a  dinar  el  senyor 
Prats,  y  per  les  bodes  de  l’hereu.  T’asseguro 
que  m’has  donat  un  bon  disgust  ab  la  pensa¬ 
da  de  donar  la  sucrera  al  noy  perque  hi  ju¬ 
gués. 

La  veritat  es  que  d’ençà  que  som  avis  sem¬ 
bla  que  hagis  perdut  el  seny.  No  s’han  d’a¬ 
gafar  aixi,  home,  les  coses.  A  la  maynada  lo 
meteix  els  hi  té  l’entretenirse  ab  una  cosa  de 
cinch  cèntims  que  ab  una  que  costi  una  unsa. 
Temps  enrera  vas  comportar  que’l  menut 
s’entretingués  tota  una  tarda  jugant  ab  les 
ulleres.  Jo  prou  t’ho  deya:  «Mira  que  les  tren¬ 
carà,  prenli  això  de  les  mans,»  però  tu  ca, 
com  si  sentissis  ploure!  En  acabat  te  va  to¬ 
car  l’anar  a  les  palpentes  fins  que  les  ulleres 
varen  estar  endegades  ab  vidres  nous.  Y  si 
qualsevol  de  casa,  que  no  hagués  sigut  el 
nen,  t’ho  hagués  fet,  t’hauries  posat  com  una 
fera. 

L’any  passat  vés  quina  enrabiada’m  vares 
donar  ab  les  teves  coses!  Al  nano  li  va  agafar 
la  fal-Iera  de  jugar  ab  el  teu  rellotge  d’or,  y  tu 
tan  babau  li  deixes.  Y  vinga  jugarhi  com  si 
fos  un  carret,  ab  un  cordill  a  l’anella  y  arro- 
cegantlo  per  tota  la  casa.  Ara’l  pobre  rellot¬ 
ge  no  serveix  per’alíra  cosa  que  pera  ferte 
lluhir  la  cadena’ls  dies  de  festa.  En  quant  a 
l’hora,  marca.sempre  a  tres  quarts  de  quinze. 

Avans  tenies  cuydado  a  guardarho  tot, 
que  si  jo  meteixa  hagués  anat  a  la  calaixera 
a  mirar  l’hora  en  el  teu  rellotge  hauries  co- 

mençat,  de  segur:  «Madrona,  fes  el  favor  de 
no  servirte  més  del  rellotge  d’or;  podria  cau¬ 
re  y  trencarse  la  màquina.» 

Un  día  deixes  que’l  teu  nét  jugui  ab  el 
ninu  de  Sant  Josepb,  y  trenca’l  cap  del  ninu , 
una  orella  al  Sant  y  el  vidre  de  l’escaparata. 
Un  altre  día  li  permets  que  faci  tamborelles 
sobre’l  nostre  llit,  y  ab  nu  clau  de  la  sabata  es- 
quinsa  la  bànova  nova. 

A  casa  ja  no  hi  queda  cadira  que  no  sia 
coixa,  gerro  que  sia  sencer,  taula  sense  ésser 
ratllada,  palangana  sens  esquerdes,  ni  vi¬ 
dre  sense  pegats. 

Ja’t  dich  jo  qu’ets  un  avi!... — 

El  nét,  sortint  sobtadament  y  saltant  a  la 
falda  del  seu  avi: 

— Avi,  avi,  vingui  que  veurà  un  cotxe  que 
he  fet  ab  cadires,  que  sembla  de  debò!  — 

L’avi  a  l’avia: 

— Avi,  avil  {No’t  sembla,  Madrona,  que 
aquest  títul  val  totes  les  palanganes,  tots  els 
gerros,  totes  les  bànoves,  tots  els  rellotges  y 
totes  les  sucreres  per  daurades  que  síen? — 

Alexandre  Font 


TEATRES 

Episodios  del  Quijote 

El  meu  company  de  redacció  encarregat  de 
fer  les  revistes  teatrals  en  nostre  periòdich, 
ha  tingut  la  sòrt  de  poder  sortir  de  Barce¬ 
lona,  fugint  de  Ta  calor  y  l’ensopiment  que’ns 
volta.  Ja  se’l  ben  mereix  un  xich  d’esbarjo, 
donchs  això  de  fer  critiques  obligades  ha 
d’ésser  feyna  ben  penosa.  Perque  hi  ha 
obres  que  al  llegirse  o  al  vèureles  posades  en 
escena,  tot  seguit  inspiren  afany  de  prodi- 
garne  un  judici,  que  pot  ésser  certer  0  equi¬ 
vocat,  però  sia  com  vulga  fan  agafar  desitjós 
de  trametre  la  impressió  rebuda. 

L’amich  Tintorer,  com  a  caràcter  recte  y 
home  metòdich,  va  demanarme  avans  d’anar- 
sen  que  ocupés  son  lloch  de  costum  pera 
que’ls  llegidors  de  Joventut  no  trobessin  a 
mancar  la  revista  de  teatres,  per  cert  força 
interessant.  Y  lo  que  són  les  coses:  el  meu 
bon  amich  Emili  està  ben  magre,  y  al  sen- 
tarme  en  el  seu  lloch  trobo  que’l  setial  me 
grandeja,  y  tot  es  bellugarme  d’un  cantó  a 
l’altre,  ab  la  ploma  sucada  als  dits  y  el  paper, 
verge,  devant  dels  ulls.  Y  es  que  la  estrena 
dels  Episodios  del  Quijote  no’m  diu  res  de 
notable  pera  comunicar  als  llegidors  del  pe¬ 
riòdich.  A  mi  que  sóch  entusiasta  de  la  novela 
del  gran  Cervantes,  me  fa  fàstich  tot  lo  que 
no  sia  la  meteixa  obra.  Les  festes  del  Cen¬ 
tenari,  dedicades  a  enaltir  y  perpetuar  la  me¬ 
mòria  de  l’escriptor  insigne,  van  produhirme 


verdader  fàstich:  les  recepcions  encartrona- 
des,  els  discursos  buyts,  les  festes  ràncies, 
fins  la  emissió  dels  desgraciats  segells  mal 
dibuixats  y  ab  la  idea  de  guanyarhi  quatre  xa- 
vos  més  que  ab  la  d'enaltir  la  memòria  del 
sublim  prosista  castellà,  en  tot  y  per  tot  hi 
sentia  fortor  de  ranci  y  de  fums  de  vanitats 
histèriques.  Y  les  obres  teatrals  escrites  ab 
motiu  del  centenari’m  produeixen  la  meteixa 
impressió  desagradable  de  les  flors  de  roba 
sens  aroma,  descolorides  y  confeccionades  a 
preu  fet. 

La  companyia  Guerrero-Mendoza,  el  prop¬ 
passat  dijous,  va  donarnos  a  conèixer  a  Bar¬ 
celona  aquells  apropósitos  estrenats  a  Ma¬ 
drid  ab  motiu  de  les  festes  perpetrades.  La 
primera  salida,  quadro  escènich  d’en  Sellés, 
resulta  una  poca-solta  esmaltada  ricament  ab 
troços  de  la  magnifica  prosa  del  gran  llibre 
Don  Quijote  de  la  Mancha.  La  aventura  de  los 
galeotes ,  adaptació  dels  germans  Alvarez 
Quintero,  té  algún  relleu  en  certs  moments, 
però  en  conjunt  resulta  també  una  obra  insí¬ 
pida,  gens  propria  pera  la  escena.  El  Caba¬ 
llero  de  los  Espejos,  episodi  arreglat  pel  se¬ 
nyor  Ramos  Carrión,  té’ls  meteixos  defectes 
de  les  dues  obres  avans  citades,  a  més  de 
certes  exageracions  impropries  qu’esborren 
fins  el  color  genèrich  del  llibre  de  Cervantes. 

El  ingenioso  hidalgo ,  no’s  pot,  donchs, 
portar  a  la  escena;  ni  son  autor,  que  vis¬ 
qués  ara,  podria  transportarlo  y  de  segur 
que  no  ho  intentaria,  encara  que  certes  em¬ 
preses  li  encomanessin  pagantnhi  bon  preu 
ni  afalagantlo. 

La  hermosa  novela  de  Cervantes,  estudi 
de  costums  y  anàlisis  de  les  ànimes  cavalle¬ 
resques,  es  un  model  de  perfecció,  tipo  de  la 
forma  artística  nomenada  novela:  per  això 
meteix  es  impropria  pera  enquadrarse  en  un 
escenari,  ahont  déu  campejar  la  síntesis ,  l’ac¬ 
ció  y  l’obrar.  Per  aquest  motiu  els  apropò- 
sits  estrenats  per  la  companyia  Guerrero-Men¬ 
doza  resulten  un  conjunt  de  discursos  correc¬ 
tes,  més  0  menys  ben  relligats,  però  a  la  fí, 
tots  ells,  plens  de  monotonia  y  escassos  d’in¬ 
terès,  de  moviment.  Lo  que  vaig  a  dir 
semblarà  una  heretgia:  no  obstant,  es  lo 
cert  que  als  teatres  del  Paralelo  hi  hem  vist 
episodis  ab  més  caràcter.  Ademés  la  interpre¬ 
tació  fou  desastrosa  per  part  d’en  Diaz  de 
Mendoza,  que  fent  de  Quijote  estava  fet  un 
esperpento,  y  de  les  dònes  (inclosa  la  Gue¬ 
rrero),  que  més  que  dames,  ab  aquell  ditxós 
tonillo ,  estavén  fetes  unes  baturres.  La  pre¬ 
sentació  de  les  obres  fou  ajudada  pel  bon 
cuydado  que  posa  la  companyia  en  vestir  bé 
tot  lo  que  presenta  a  escena,  però  malgrat  la 
bona  voluntat  dels  actors,  ells,  trajos,  deco¬ 
rat,  etc.,  el  dia  de  la  estrena  quijolesca' m 
feren  acudir  als  llabis  aquestes  exclamacions: 
«Malaguanyada  feyna  y  malaguanyat  gasto! 
Pobres  autors  dramàtichs,  que  baixant  el 
front  devant  d’un  empresari  més  0  menys 

rumbós,  posen  a  mercè  seva'ls  fruyts  del  tre- 
vall  que  sols  pot  dictar  imperiosa  l’ànima  de 
cada  hu!» 

Altra  sòrt  que  als  Episodios  ha  cabut  al 
drama  d’en  Guimerà  La  Miralta ,  que  s’estre¬ 
nà  dimars,  essent  ben  presentat  e  interpretat 
dignament.  Feya  temps  que  no  haviem  vist 
trevallar  tan  bé  a  la  Guerrero  y  en  Díaz  de 
Mendoza.  Me  plau  consignarho,  fent  justicia. 
De  l’obra  me’n  ocuparé  detingudament  la 
setmana  entrant. 

J., Pujol  y  Brull 


NOTES  BIBLIOGRÀFIQUES 

Pirineu  Català.  Guia  itinerari. — Bergadà; 

Valls  altes  del  Llobregat ,  per  Cèsar  Au¬ 
gust  Torras.  —  Barcelona,  Tip.  «L’ Avenç)), 

Ronda  de  la  Universitat ,  20.  —  *905. 

En  Cèsar  August  Torras,  president  del 
«Centre  Excursionista  de  Catalunya»,  ha  pu- 
blicatson  cinquè  volúm d’excursions  pel  Pire- 
neu  Català,  que  no  desmereix  pas  dels  ante¬ 
riors,  publicats  en  1902.  Està  dedicat  a  les 
valls  altes  del  Llobregat  y  comprèn  162  iti¬ 
neraris,  en  els  que  s’hi  remarquen  tots  els 
datos  ab  concisió  y  claretat,  no  mancanthi 
emperò  encertades  descripcions  en  forma  be¬ 
llament  literaria,  ab  les  qu’evidencia  l’autor 
ses  bones  dots  d’observador  artista,  reílexant 
sempre  ab  just.esa  ses  impressions  devant 
d’un  bell  panorama  0  un  tipich  monument, 
0  dantnos  rahó  de  tradicions  y  costums  vi¬ 
ves.  Hem  de  dir, donchs,  d’aquesta  guia  itine¬ 
rari  lo  que  diguerem  de  les  anteriors,  això 
es,  que  omple  un  veritable  buyt,  y  que  grà¬ 
cies  a  n’ella  y  a  son  autor  aviat  tindrém  poch 
qu’envejar  als  estrangers  en  aquesta  mena  de 
trevalls. 

No  representen  sols  aquestes  guies  un  im¬ 
mens  trevall  material;  artísticament  tenen 
sens  dubte  força  valor;  són  com  una  oració 
fervent  del  romeu  enamorat  de  les  montanyes 
que  tantes  voltes  ha  petjades;  venen  a  consti- 
tuhir  com  el  resúm  de  rota  una.  vida  esmer¬ 
çada  en  la  observació  y  l’estudi  de  les  natu¬ 
rals  belleses  de  nostra  patria,  ab  les  quals 
l’excursionista  s’ha  familiarisat  y  tant  més 
les  estima  com  més  anhels  y  fatigues  li  cos¬ 
ten,  de  la  meteixa  manera  que  sol  ésser  més 
ferma  l'amistat  d’aquells  amichs  que  junts 
han  passat  molts  goigs  y  molts  perills.  Són, 
ademés,  les  guies  d'en  Torras  una  proba  evi¬ 
dent  de  lo  molt  que  ha  contribuhit  y  contri- 
buhirà  l’excursionisme  a  afermar  la  decisió 
del  cada  dia  més  nombrós  estol  de  catalans 
que  volen  dur  a  terme  d’una  manera  cons¬ 
cient  la  restauració  nacional  de  Catalunya. 
Bé’ns  ne  cal  (segons  molts  diuen  y  tal  com 
estàn  les  coses)  d’educació  política:  mes  en 
tant  que  naturalment  no’ns  coneguèm  prou, 
en  tant  que  no  haguèm  fet  un  estudi  pro- 


fond  del  nostre  terrer,  tal  vegada  totes  les 
altres  prèdiques  sien  de  poch  profit,  y  qui 
sab  si  elles,  en  moltes  ocasions,  contribuei¬ 
xen  a  desnaturalisarnos  més  encara.  Avans 
de  voler  ensenyar  cal  apendre,  y  endebades 
desde  les  penyes  dels  cafès,  dels  círculs  y  de 
les  redaccions  procurarèm  reformar  allò  que 
no  coneguèm  suficientment.  De  ciutat  estant 
no  ho  podém  abarcar  pas  tot:  Barcelona  no 
es  pas  Catalunya. 

Y  heusaquí  cóm  en  el  laconisme  d’una 
guia  itinerari  pot  trobarse  (de  fet  s’hi  troba 
en  la  d’en  Torras)  una  plètora  de  coneixe¬ 
ments  y  un  caliu  d’amor  patri  que  poden  fernos 
tan  bons  serveys  com  una  bona  obra  didàc¬ 
tica,  y  millors  sense  cap  mena  de  dubte 
que  moltes  disquisicions  inflades.  No  són, 
donchs,  llibres  romàmichs,  ni  són  llibres  de 
mer  passatemps  aquests  bons  llibres  d’excur¬ 
sions:  elis  constitueixen  un  dels  elements  de 
positiva  utilitat  pera  nostra  renaixença. 

Es  una  vergonya’l  desconeixement  que  de 
nostra  terra  tenim  els  meteixos  que  la  volèm 
llibertada.  Recordeuvos  de  lo  que  fan  els 
centralistes  ignorants  sempre  que  de  patria’s 
parla:  que  no  tenint  nocions,  no  ja  de  pà¬ 
tries  naturals  sinó  de  ciència  positiva,  ab  la 
inconsciència  més  pedantesca  menyspreuen 
0  insulten  a  aquelles,  se  burlen  del  llur 
dialecto,  fan  tabula  rasa  d’usos  y  costums 
que  desconeixen,  y  malgrat  tants  disba¬ 
rats  funestos  als  pobles  y  a  la  meteixa 
patria  común  monstruosament  engendrada 
en  llurs  cervells  d’idiotes,  encara’ns  volen 
imposar  llur  fals  patriotismo  com  a  cosa 
superior  y  sagrada:  un  patriotismo  que 
abraça  molt  y  no  estreny  res,  un  patriotismo 
de  gent  que  ignoren  no  solsament  la  natura¬ 
lesa  de  tots  els  pobles  diversos  y  antagònichs 
qu’engloben  en  un  Estat,  sinó  fins  quins 
són  y  ahónt  paren  molts  d’aytals  pobles. 
jQuè’s  diria  d’una  casa  quals  habitants  no'n 
sapiguessin  les  tresqueres?  Que  déu  ésser 
una  casa  de  sobrevinguts,  qu’en  ella  no  hi 
pot  haver  el  bon  govern  ni  la  cohesió  de  la 
familia,  y  que  tot  lo  que  s’hi  fes  fóra  molta 
fressa  y  poca  endreça.  Donchs  bé:  nosaltres 
que  de  la  patria  común  ne  dihèm  rahó  polí¬ 
tica  (que  no  altra  cosa  es  l’Estat);  nosaltres 
que  aqueixa  rahó  política  no  la  creyèm  forta 
en  tant  no  sien  fortes  apoyantse  en  llurs 
drets  les  patrias  pequeiïas  de  que  l’Estat  no 
pot  prescindir  en  tant  qu’elles  tenen  vida 
propria  sense  l’Estat;  nosaltres  que  aprecièm 
la  patria  grande  com  un  convencionalisme  y 
que,  considerant  la  vera  patria  una  mena  de 
familia,  creyèm  que  la  patria  nostra’s  compòn 
sols  dels  pobles  que  constitueixen  la  familia 
catalana;  nosaltres  que  aixi  pensèm,  obrèm  a 
voltes  per  ignorància  de  la  meteixa  faysó  que 
nostres  enemichs,y  no  ja  molts  y  molts  auto¬ 
nomistes  eregits  en  apòstols  de  la  causa  ca¬ 
talana,  sinó  la  immensa  majoria  dels  cata¬ 
lans,  tenim  tal  desconeixement  de  nostra 

Catalunya,  de  sos  limits  naturals,  de  ses  co¬ 
marques  y  encontrades,  de  tot  allò  que  la 
caracterisa  veritablement  y  dóna  idea  justa  de 
ses  necessitats,  que  pot  dirse  que’ls  nos¬ 
tres  ideals,  si  bé  s’apoyen  en  la  rahó  natural, 
neden  sovint  en  la  gran  buydor  de  les  elucu¬ 
bracions  per  la  manca  en  que'ns  trobèm  de 
coneixements  sòlits  de  la  realitat.  Per  això 
obres  com  les  d’en  Torras  són  doblement  es¬ 
timables,  perque  ensemps  que  revifen  el  nos¬ 
tre  entusiasme  per  les  coses  de  casa,  ens  es¬ 
timulen  a  ferne  estudis  aprofondits.  Aixi 
podrèm  alabar  lo  bo  que  a  casa  hi  hagi,  y 
aixi  podrèm,  en  atenció  a  les  necessitats  de 
la  vida  actual,  reformar  dignament  tot  allò 
que  per  caduch  o  fredament  rutinari  calgui 
enderrocar  en  bé  de  les  aspiracions  de  la 
Catalunya  nova  que  somnien  els  que  mirant 
el  passat  pensen  sobre  tot  en  el  pervindre. 
Així,  donchs,  començant  pel  començament ,  es 
de  l’única  manera  que  podrèm  trevallar  cons- 
ciençosament,  rentarnos  del  verniç  de  patrio- 
terisme  brillant  però  fals  que  se’ns  pugui 
haver  encomanat,  y  realisar  obra  veritable¬ 
ment  pràctica. 

La  edició  del  derrer  volum  del  Firmeu 
Català ,  feta  per  «L’Avenç»,  ab  125  fotogra- 
vats  deguts  a  n’en  Thomas  y  un  mapa  de  la 
comarca,  està  al  meteix  nivell  artistich  dels 
volums  anteriors. 

Ab  lo  dit  n’hi  ha  prou  pera  que’s  vegi  que 
recomaném  de  cor  el  llibre  als  bons  excursio¬ 
nistes. 

Lluís  Vía 


Les  plaies  sociales ; —  Eugène  Villiod  ( détecti ~ 
Ve.)  —  CoMMENT  ON  NOUS  VOLE,  COMMENT  ON 
nous  tue . — Paris ,  Maison  d' Edition,  21 
Rue  Lavoisie*,  1905. 

Sols  al  mirar  la  coberta  d’aquest  llibre  que 
acabém  de  rebre,  ja  endevinarem  que  sa  lec¬ 
tura  havia  d’ésser  força  interessant.  En  efec¬ 
te:  ^quín  home,  per  més  lliure  que  sia  d’es¬ 
perit,  no  deixa,  mal  de  son  grat,  sugestionarse 
per  les  aventures  folletinesques  0  melodra¬ 
màtiques?  Aquest  interès  ^no  arriba  molt  so¬ 
vint  a  devenir  una  curiositat  malsana  quan 
ja  no’s  tracta  d’héroes  inventats  per  la  fanta¬ 
sia  dels  autors  populatxers,  sinó  d’homes  de 
carn  y  òssos  que  per  llurs  gestes  a  voltes  ma 
ravelloses  que  tenen  per  teatre’ls  baixos  fon¬ 
dos  socials,  se  presenten  ab  una  mena  d’au- 
reola  qu’enlluherna  fàcilment  al  públich  sem¬ 
pre  apassionat  pels  misteris  y  drames  del  món 
del  crim,  d’aquesta  societat  especial  vivint  al 
defora  de  la  existència  regular  social,  y  a 
l’ensemps  estretament  relacionada  ab  ella? 
Ab  quina  fruhició  no  són  llegides  les  biogra¬ 
fies  0  necrologies  del  criminals  cèlebres  (La- 
cenaire,  Pranzini,  José  Maria ,  Panxa- Ampla)\ 
Comencen  per  provocar  l’admiració,  y  d’aquí 
a  l’absolució  y  a  voltes  a  la  emulació,  no  hi 
ha  pas  gayre  dificultat  de  passarhi  si  el  lector 


no  té  la  suficient  cultura  o’l  grau  necessari 
d’educació.  El  crim  del  dia  y  la  vista  d’una 
causa  famosa  solen  desvetllar  molt  més  l’a¬ 
tenció  de  l’obrer  y  del  burgès  que  l’estudi 
dels  problemes  de  més  vital  importància. 
Així’s  comprèn  que  les  memòries  de  la  poli¬ 
cia  y  les  histories  dels  grans  ciiminals  asso¬ 
leixin  ab  seguritat  un  èxit  de  llibreria.  Però 
en  aquestes  obres  s’hi  solen  remarcar  dos  de¬ 
fectes  capdals:  essent  fetes  ab  l’únich  objecte 
de  frapar  la  massa,  0  no  són  més  que  una 
narració  purament  fantasiosa,  o  són  l’apolo¬ 
gia  d’algún  agent  retirat  qu’explicant  no  més 
sos  triomfs  y  callant  ses  errades  cerca  la  po¬ 
pularitat,  0  lo  qu’es  pitjor,  se  converteixen 
com  ja  haviem  dit  en  una  mena  de  panegirich 
dels  grans  delinqüents,  oferintlos  als  ulls  del 
públich  babau  com  uns  sers  superiors  més 
dignes  d’admiració  que  de  blasme.  Evident¬ 
ment  llur  tasca  sol  ésser  0  nula  0  perjudi¬ 
cial. 

L’obra  de  que’ns  ocupem  no  incorre  en 
cap  d’aquests  defectes.  Es  una  exposició  me¬ 
tòdica,  tècnica  podriem  dir,  dels  procedi¬ 
ments  empleats  pels  individuus  0  colectivi- 
tats  que  viuen  en  lluyta  perpetua  contra  les 
persones  y  la  proprietat.  No’s  parla  de  cap 
criminal  en  particular;  els  genres  y  les  espe- 
cies  hi  estàn  rigorosament  classificats;  jus¬ 
tes  observacions  ajuden  en  cada  cas  la  com¬ 
prensió  del  lector.  Sols  incidentalment  tracta 
d’aqueixos  delinqüents  en  quins  el  crim  no 
ha  sigut  més  que  la  manifestació  d’un  estat 
particular.  L’estudi  recàu  principalment  sobre 
aqueix  món  del  crim  perfectament  organisat, 
ab  ramificacions  internacionals,  contra’l  quin 
són  molt  sovint  impotents  els  medis  de  defen¬ 
sa  de  les  persones  honrades  y  dels  instituts 
creats  pera  vetllar  pel  manteniment  de  l’or¬ 
dre  social. 

Descobrir  el  perill  es  mitj  prevenirlo,  y 
això  i'autor  ho  fa  ab  una  gran  riquesa  de  de¬ 
talls  y  ab  una  fina  observació. 

Fa  remarcar  que  la  majoria  de  les  vegades 
les  víctimes  no  són  pas  gens  dignes  de  llàs¬ 
tima,  donchs  la  llur  copdicia  es  la  que  les  ha 
fetes  caure  en  el  parany;  es  el  cas  d’un  murri- 
tonto  explotat  per  un  murri-viu.  Per  això 
l’autor  no’s  fa  massa  ilusions  respecte  al  fruyt 
que  pugui  donar  sa  obra,  car  malgrat  la 
prempsa  reconti  diàriament  els  procediments 
empleats  pels  timadors,  el  nombre  dels  ba¬ 
baus  no  minva  pas.  Creu  ab  rahó  qu’en 
molts  casos  timador  y  timat  haurien  de 
sofrir  el  pes  de  la  lley,  que  també  deuria 
ferse  sentir  sobre  l’aixàm  de  còmplices  0 
encobridors  disfressats  que  passen  per  gent 
de  bé.  ■ 

Encara  que  l’obra’s  refereix  especialment 
a  París,  no  deixa  de  tenir  un  interès  general, 
donchs  el  camp  d’acció  dels  afiliats  a  la  pègre 
es  ilimitat. 

Barcelona,  esdevinguda  gran  ciutat,  mal- 
hauradament  s’ha  apropriat  més  els  defectes 

que  les  qualitats  de  les  grans  capitals;  es  ve¬ 
ritat  que  la  culpa  no  es  tota  nostra.  L’autor 
ja  fa  constar  que  Barcelona  es  el  cau  princi¬ 
pal  dels  falsificadors  y  dels  estafes  pel  proce¬ 
diment  de  l 'enterro.  A  propòsit  d’això  recor- 
dèm  que’ls  estrangers,  generalment  france¬ 
sos,  que  cada  dos  per  tres  arriben  atrets  per 
l’esquer  d’aqueix  negoci  ilicit,  no  saben  ave- 
nirse  de  que  se’ls  hi  anava  a  fer  un  timo  en 
aquells  comptats  casos  en  que  la  policia  es¬ 
panyola  ha  pogut  evitarho,  y  no  sense  gran 
recança  consenten  a  entornarsen  a  casa  seva. 
La  estupidesa  es  patrimoni  de  tots  els  po¬ 
bles. 

Obrir  els  ulls  als  ignorants  es  una  obra 
meritòria:  per  aíxò  recomanèm  el  llibre  d’Eu- 
gène  Villiod,  en  quines  planes  per  altra  ban¬ 
da  hi  trobaran  bona  matèria  d’estudi  els  afi¬ 
cionats  a  la  criminologia. 

Orioi.  Martí 


NOVES 

D’acte  de  vera  importància  nacionalista 
pot  qualificarse’l  meeting  que  la  Unió  Cata¬ 
lanista  celebrà  a  Mataró’l  passat  diumenge 
al  mati,  ab  la  cooperació  de  varis  obrers  d’a¬ 
quella  població  que  professen  les  nostres 
doctrines.  L’acte  tingué  lloch  en  el  teatre 
d’Euterpe,  qu’era  ple  d’un  públich  entusias 
ta  predominanthi  la  classe  obrera,  ab  lo  que’s 
feu  evident  que’l  poble  d’idees  lliberals  pot 
y  déu  entendre  les  nostres,  úniques  que 
l’han  de  dur  a  una  emancipació  veritat. 
Els  oradors  senyors  Llorens,  Roig  y  Pruna, 
Mateus,  Danyans  y  Sansalvador  s’ocuparerï 
de  la  qüestió  social  y  exposaren  les  radicals 
doctrines  autonomistes  de  la  Unió ,  y  el  sen¬ 
yor  Gubern,  de  la  Junta  Permanent,  que 
presidia’l  meeting ,  exposà  en  un  brillant  re¬ 
sum  l’altesa  y  amplitut  de  mires  que  té  per 
norma  la  entitat  capdal  del  Catalanisme. 

Tots  foren  objecte  de  grans  aplaudiments 
que’s  convertien  freqüentment  en  ovacions. 

A  la  tarda,  y  a  la  plaça  pública  d’Argen*- 
toua,  els  meteixos  catalanistes  ab  el  meteix 
criteri  radical  donaren  un  altre  meeting  de 
propaganda,  combatent  els  abusos  del  poder 
central  y  les  desmasies  del  caciquisme  en 
aquella  comarca. 

Avans  celebraren  un  àpat  en  honor  d’en 
Marcel  Riu,  redactor  de  La  Tralla ,  en  cele¬ 
bració  d’haver  sigut  posat  en  llibertat. 

Nostra  enhorabona  als  hardits  companys 
que  ab  tant  dalit  escampen  la  bona  nova  de 
les  nostres  doctrines  nacionalistes  per  tot  Ca- 
taluuya. 

El  Colegi  de  Sant  Jordi  projecta  consti' 
tuhir  un  patronat  pera  l’establiment  d’una 
important  Granja  Escolar,  contenint  tota  me¬ 


na  d’aparells  pera  la  ensenyança  teòrica  y 
pràctica  a  l’ayre  lliure. 

En  la  comunicació  qu’hem  rebut  se  fixa 
pera  dita  Granja’l  següent  funcionament: 

Tots  els  dijous:  essent  al  matí,  durant  l’hivern,  y  a 
les  tardes  durant  la  primavera  y  tardor. 

En  els  dies  festius  que's  senyalin,  podenthi  concó¬ 
rrer  també  les  famílies  dels  noys,  ab  l’intent  de  que 
aquestes  pugu  n  disfrutar  de  sos  atractius  per  constituhir 
un  bon  lloch  d’esbargiment  y  passatemps. 

Cada  mes  tindrà  lloch  un  certamen  o  concurs  en- 
tre’ls  noys,  sobre  jochs  instructius,  a  fí  de  procuràrlos- 
hi  el  millor  estímul  possible,  com  element  indispensa¬ 
ble  pera’ls  bons  resultats  de  la  ensenyança. 

Pera  més  endevant,  y  previes  les  solicituts  conve¬ 
nients,'  la  Comissió  creu  que’s  podria  establir  a  la 
Granja  un  pensionat  en  nombre  limitat  y  no  excessiu 
de  noys  que,  per  la  delicada  salut  o  altres  circumstan¬ 
cies,  poguessin  disfrutar  dels  beneficis  de  tan  saluda¬ 
ble  institució;  mes  tenint  en  compte  que  no  serien 
considerats  com  els  interns  de  molts  colegis  en  que 
hi  viuen  poch  menys  que  aquartelats,  ab  una  àiscipli- 
na  ridícula  y  perniciosa,  sinó  que  ben  al  revés,  fóra  pera 
ells  la  Granja  un  lloch  agradívol  ahont,  primer  que  tot, 
poder  refer  llur  organisme,  formar  llur  caràcter,  ini¬ 
ciar  llurs  aptituts,  perfeccionar  llurs  costums  y  corret- 
gir  llurs  vicis,  en  una  paraula,  procurar  que’l  cos  se 
desenrotlli  sà  y  vigorós,  ja  que  sols  així  es  quan  hi 
funciona  del  tot  bé  la  inteligencia. 

En  resúm,  la  Granja  Escolar  Catalana  vindrà  a  ésser 
una  verdadera  Casa  de  Salut ,  si  així  pot  dirse,  ensemps 
que  d’educació  franca  y  positiva,  tenint  efecte  tots  els 
exercicis  instructius  a  ple  ayre  y  iot  jugant. 

No  podèm  menys  de  veure  ab  simpatia 
projecte  de  tan  trascendental  importància 
pera  la  cultura  de  nostra  Catalunya,  que  ab 
institucions  semblants  aviat  se  posaria  al  ni¬ 
vell  de  les  nacions  més  avençades. 

Pera  les  adhesions  y  suscripcions  mçn- 
suals  de  quota  voluntària,  cal  dirigirse  al 
Colegi  de  Sant  Jordi,  Santa  Agna,  27,  Bar¬ 
celona. 


El  «Centre  Autonomista  Fivaller))  (Ateneu 
del  Districte  Sisè)  va  celebrar  el  dissapte  a  la 
nit  un  gran  meeting  de  protesta  contra’ls 
abusos  del  poder  central,  que  ab  un  seguit 
de  disposicions  despòtiques  merma  cada  dia 
més  els  drets  de  Catalunya. 

Començà  l’acte  ab  breus  paraules  del  pre¬ 
sident  senyor  Giralt  y  Verdaguer,  qui  feu  no¬ 
tar  la  complerta  unió  de  tots  els  catalanistes 
devant  dels  enemichs  de  nostra  terra,  y  la 
necessitat  de  lluytar  enèrgicament  pera  detu¬ 
rar  les  extralimitacions  del  centralisme. 

El  senyor  Balmas  digué  que’l  Concell 
d’Instrucció  Pública  ha  tingut  rahó  de  dir 
que  la  llengua  catalana  no  es  nacional,  tota 
vegada  que  lo  nacional  són  els  toros,  la  chu- 
leria  y  les’  aventures  quixotesques  0  ver¬ 
gonyoses  com  la  que  acabà  ab  -el  tractat 
de  París,  y  ab  les  quals  els  centralistes  han 
volgut  omplir  la  historia. 

El  senyor  Roig  y  Pruna  remarcà  qu’en- 
viàntsens  com  se’ns  envien  vireys  ab  fajín , 

ja’s  veu  clar  que  Catalunya  es  considerada 
com  una  colonia,  en  la  que  resulta  haverhi 
separatisme  desde’l  moment  que’s  declara 
impossible  la  barreja  de  l’oli  y  l’aygua. 

El  senyor  Ventosa  y  Calvell  digué  que 
nostres  avantpassats  protestaren  ab  les  armes 
defensant  Catalunya,  y  nosaltres  ens  valèm 
de  la  paraula  pera  refer  sa  personalitat  na¬ 
cional.  Senyalà  les  vexacions  innombrables 
de  que  Catalunya  ha  sigut  víctima  desde’l 
decret  de  Nova  Planta,  sense  per  això  arri¬ 
bar  a  desnaturalisarse.  Seràn  inútils  tots  els 
atachs  que  rebèm,  com  ho  foren  els  re¬ 
buts  per  Cuba  y  Filipines,  a  les  que  avuy  suc- 
ceheix  'Catalunya  com  a  matèria  explotable, 
sense  que  les  seves  protestes  diguin  res  als 
centralistes,  ni  en  llur  ceguera  temin  una 
protesta  final.  Aquesta  coincidirà  ab  la  com¬ 
plerta  catalanisació  de  tots  els  habitants  de 
nostra  terra  y  ab  la  consagració  de  sa  total 
autonomia. 

El  senyor  Fuster  observà  lo  vergonyós  qu’es 
pera  nosaltres  el  fet  de  que  qui  volgué  apen- 
dre  de  parlar  nostra  llengua  autorisi  la  expul¬ 
sió  d’aquesta  de  nostra  Universitat.  Afegí 
que  cal  evitar  el  sarcasme  de  que  a  un 
funcionari  quan  ve  de  Madrid  se  li  pugui 
preguntar  si  ve  a  Nueva  Cuba  0  a  Nuevas 
Filipinas.  Cal  la  unió  de  tots  pera  defensar- 
nos  de  les  extralimitacions  de  que  som  ob¬ 
jecte. 

El  senyor  Rahola  remarcà  la  buydor  cas¬ 
tellana,  que  no  deixa  compendre  a  la  raça 
del  centre  la  indeturable  fatalitat  de  les  lleys 
de  la  naturalesa,  que  són  la  força  de  que’s 
nodreix  el  Catalanisme,  y  qual  expansió  aca¬ 
barà  per  esbotzar  els  febles  encaixonats  de 
llur  xorca  llegislació. 

El  senyor  Carner  feu  veure  que  l'ànima 
castellana  no  pot  inspirar  ses  resolucions  en 
pensaments  polítichs  que  no  té,  sinó  en  difi¬ 
cultats  econòmiques,  que  són  les  causants 
de  tots  els  Decrets  que  dóna.  Els  últims  sig¬ 
nifiquen  la  exportació  de  la  gana,  o  sia  de 
tots  els  funcionaris  foragitats  de  Cuba  y  Fili¬ 
pines,  qu’en  forma  de  mestres,  notaris  y 
metges  voldràn  desnaturalisar  la  organisació 
social  catalana,  a  lo  qual  hem  d’oposarnos 
resoltament. 

El  president  senyor  Giralt  y  Verdaguer 
manifestà  qu’era  necessari  protestar  ab  els 
fets,  deixant  d’obehir  uns  Decrets  que  con¬ 
tradiuen  la  Constitució  y  els  furs  del  Parla¬ 
ment. 

Tots  foren  aplaudidíssims  per  la  gentada 
immensa  que  havia  concorregut  a  l’acte. 

Les  conclusions  del  meeting  foren  una  co¬ 
municació  a  les  diputacions  y  municipis  ca¬ 
talans,  que  llegí  el  senyor  Estrany,  invitant- 
los  a  adherirse  a  la  campanya  de  protesta;  y 
un’altra  comunicació  al  governador  civil  ex- 
posantli  el  pensar  y  el  sentir  de  Catalunya 
devant  dels  absurds  Decrets  objecte  del  mee- 
ting. 


Aquest  se  disolgué  al  crit  de  «Visca  la 
total  autonomia  de  Catalunya!»,  donat  pel 
president  y  contestat  ab  entusiasme  pel  pú- 
blich  en  massa. 


No  ja  per  part  dels  qui,  eregits  en  gover¬ 
nants  0  autoritats,  ens  delmen  lo  ^ostre  ab 
imposicions  injustes,  sinó  fins  per  part  dels 
qui  haurien  d’ésser  obligats  servidors  dels 
qui  els  paguèm,  està’l  Catalanisme  patint 
persecució. 

Serveixi  com  exemple  lo  que  passa  a  Co¬ 
rreus.  Allí  la  prempsa  catalanista,  pagant, 
hauria  d’ésser  atesa  y  servida,  {no  es  això? 
Donchs  al  contrari:  es  desatesa  y  es  persegui¬ 
da. 

No  ho  vulguin  saber  si  Espanya  es  Cafre- 
ría.  Lo  positiu  es  que  cada  setmana  rebèm 
més  queixes  dels  nostres  suscriptors  de  fóra 
que  no  han  rebut  el  número  que’ls  hi  hem 
enviat;  lo  positiu  es  que’ls  volums  de  nos¬ 
tra  Biblioteca,  les  probes  d’imprenta  y  fins 
les  cartes  particulars  qu’envièm  ab  el  sagell 
catalanista  de  la  casa,  són  objecte  de  tal  per¬ 
secució,  qu 'esverats  se  perden  de  vista  pel 
cami.  Lo  qu’es  a  les  mans  de  llurs  destinata¬ 
ris  no  hi  arriben  pas  la  majoria  de  les  vega¬ 
des,  com  no  hi  han  airibat  derrerament  les 
adhesions  a  actes  catalanistes  qu’hem  tingut 
la  debilitat  d’enviar  per  correu,  com  a  corres¬ 
pondència  particular,  pera  que  semblés  cosa 
sagrada. 

Podrà  ésser  als  ulls  dels  bons  centralistes 
tan  meritòria  com  se  vulgui  la  conducta  del 
castila  que  intercepti  la  correspondència;  po¬ 
drà  ésser  l’administració  espanyol  un  presidio 
suelto,  que  deya  l’altie;  però  ja  veuen  nostres 
enemichs  que,  per  meritòries  que  aqueixes 
coses  síén,  nosaltres  no  les  podèm  pas  ala¬ 
bar.  Tot  y  essent  excessiva  la  nostra  abne¬ 
gació,  no  arriba  a  tant. 

L’Associació  Protectora  de  la  Ensenyança 
Catalana  ha  distribuhit  durant  el  passat  mes 
'  de  juny,  en  concepte  de  subvencions  a  les  es¬ 
coles  catalanes,  la  quantitat  de  260  pessetes. 

Hem  rebut  la  convocatoria  pera  un  concurs 
de  llibres  destinats  als  noys,  que  l’«Associa- 
ció  Protectora  de  la  Ensenyança  Catalana», 
ab  la  cooperació  de  l’«Academia  Pedagògica 
Catalana»,  obre  entre’ls  escriptors  de  nostra 
terra  y  que,  com  pot  veures  per  les  següents 
condicions,  es  de  verdadera  importància.  S’o- 
fereixen  els  següents  premis: 

Un  de  cinchcentes  pessetes  a  l’autor  del  mi¬ 
llor  Trevall  que,  de  la  manera  més  adequada 
als  noys,  tingui  per  objecte  enaltir  y  fomentar 
l'amor  a  la  família  com  fonament  de  l'amor  a 
la  patria. 

Un  premi  de  trescentes  pessetes  a  l'autor  de 

les  més  belles  y  útils  Recreacions  científiques 
aplicades  a  F agricultura  y  a  la  indústria. 

Un  premi  de  trescentes  pessetes  a  l’autor  de 
les  millors  Nocións  d'art  universal  y  en  parti¬ 
cular  del  català. 

Un  premi  de  duescenies  pessetes  a  l’autor 
que  més  bé  relati  Episodis  històrichs  de  Ca¬ 
talunya ,  pera  despertar  en  els  noys  l'amor  a 
nostra  terra. 

Podràn  concedirse  accèssits  fins  a  duescen- 
tes  pessetes. 

Els  trevalls  premiats  se  destinaran  a  lli¬ 
bres  de  lectura  en  general,  0  a  premis  espe- 
.cials  pels  noys  de  les  escoles  catalanes,  y 
contindran  abundants  ilustracions  gràfiques, 
bastant  que  l’autor  senyali  el  lloch  y  en  don- 
gui  la  explicació.  Els  trevalls  deuran  enviarse 
al  president  de  l’«Associació  Protectora  deia 
Ensenyança  Catalana»,  Corts  Catalanes, 63  1 , 
segón  pis,  avans  del  3 1  de  desembre  d’aquest 
any.  Pera  més  detalls  demàninse  programes. 
El  jurat  qualificador  estarà  compost  pels  se¬ 
nyors  Agustí  Rius,  president ;  Joaquim  Riera 
y  Bertràn,  Norbert  Font  y  Sagué,  pbre.,  Pe¬ 
re  Basté,  vocals;  Fèlix  Jové  y  Vergés,  secre¬ 
tari. 

Avans  d’ahir  a  la  tarda  en  el  «Foment 
Autonomista  Català»  va  celebrarshi  ab  gran 
brillantor  la  festa  de  repartiment  de  gremis 
als  noys  de  la  escola  catalana  gratuhita 
«Mossèn  Cinto»,  cantantse  triades  cançons 
per  la  secció  choral  dirigida  pel  mestre  Cru- 
sells,  y  recitantse  boniques  poesies  per  dife¬ 
rents  alumnes,  essent  tots  molt  aplaudits. 
L’acte  del  repartiment  dels  premis,  donatiu 
tots  ells  de  varies  entitats  catalanistes  y  varis 
particulars,  resultà  molt  hermós.  Després  pro¬ 
nunciaren  discursos  els  senyors  Sansalvador 
y  Ballester,  donant  les  gràcies  en  eloqüents 
periodes.  Abdós  foren  objecte  de  grans  aplau¬ 
diments.  Acabà  tan  exemplar  y  patriòtich 
acte  ab  el  cant  de  nostre  himne  Els  Segadors. 

Altres  publicacions  rebudes: 

Convocatoria  al  concurs  artistich  que  la 
casa  editorial  de  Girona  «Dalmau,  Carles  y 
Companyia»  ha  obert  pera  la  coberta  del  lli¬ 
bre  de  lectura  catalana  que  té  en  preparació 
pera  us  de  les  escoles  de  nostra  terra,  en  el 
qual  s’hi  resum  tot  el  moviment  literari  cata¬ 
là  y  s’hi  inclòu  una  antologia  de  nostres  prin¬ 
cipals  escriptors  y  poetes,  haventse  encarre¬ 
gat  de  la  part  literaria  l’Antòn  Busquets  y 
Punset,  y  de  l’artistica  en  Joseph  Berga  y 
Boada  y  en  Prudenci  Bertrana.  Els  artistes 
que  prenguin  part  en  el  concurs  pera  la  co¬ 
berta  deuen  tenir  present  que  aquesta  ha 
d’ésser  a  la  cromo-litografía,  que  ha  de  con¬ 
tenir  la  llegenda  Aplecli:  Models  en  vers  y 
prosa  del  nostre  reneixement ,  que’l  cromo  déu 
tindré  1U5  per  19  cms  ,  y  que’ls  colors  no 
poden  baixar  de  tres  ni  passar  de  set.  El  pre¬ 


mi  consistirà  en  un  objecte  d’art  0  en  son 
import  (75  ptes.)  si  ho  prefereix  el  guanya¬ 
dor.  El  jurat  qualificador  estarà  compost  pels 
senyors  Joseph  Berga  y  Boada,  president,  y 
Prudenci  Bertrana,  secretari,  devent  ésser 
enviats  els  trevalls  al  domicili  d’aquest,  Puja¬ 
da  de  Sant  Marti,  Girona,  avans  del  30  del 
vinent  agost. 

Teatre  de  Noys.  S’ha  publicat  la  primera 
serie  de  les  obretes  del  senyor  A.  de  Rius 
Vidal  que  constitueixen  aquest  teatre,  0  sien 
la  comèdia  en  un  acte  El  camí  del  ce/,  la  co¬ 
mèdia  en  un  acte  El  baylet  de  la  masia ,  el 
monòleg  La  enjogassada ,  el  sainete  en  un  ac¬ 
te  El  quarto  de  les  rates,  la  comèdia  en  un  ac¬ 
te  Els  noys  poruchs ,  y  el  monòleg  Quan  seré 
gran.  Totes  elles  responen  molt  bé  a  l’ob¬ 
jecte  a  que  van  destinades,  0  sia  el  d’instruir 
a  la  maynada  tot  delectantla,  y’s  venen  a  un 
ral  cada  una. 

Passarells  de  vora'l  riu ,  peça  en  un  acte  y 
en  vers,  original  de  Francesch  Rodón  Olive¬ 
lla,  estrenada,  segons  se  llegeix  en  les  prime¬ 
res  planes,  el  dia  5  de  juny  de  1905  en  el 
Palacio  del  Sol.  Preu,  2  rals. 

També  hem  rebut  l’anunci  d’un  concurs 
popular  convocat  per  la  revista  teatral  Talía , 
que  consistirà  en  contestar  a  aquesta  pregun¬ 
ta:  «  Pera  desvetllar  el  Teatre  Català  de  l’en¬ 
sopiment  en  qu’està  postrat  y  enlayrarlo  al 
lloch  que  persa  importancia’s  mereix,  ^què 
cal  fer?»  S’ofereixen  un  premi  de  25  pssetes, 
y  altres  sis  consistents  en  un  trimestre  de 
suscripció  franca  a  dita  revista,  quals  premis 
seràn  adjudicats  a  les  respostes  que  tinguin 
major  quantitat  de  vots  en  el  sufragi  de  lec¬ 
tors  que’s  farà.  S’admeten  respostes  fins  al 
31  del  corrent.  Pera  pendre  part  en  el  con¬ 
curs  s’han  de  tenir  en  compte  les  condicions 
que  la  revista  publica. 

Fidel  Giró  impressor.  —  Carrer  de  València,  233. 

Els  trevalls  se  publiquen  baix  la  exclusiva  responsa¬ 
bilitat  de  sos  autors.  , 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ht>  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes. 

>  Mitj  any .  4  5°  * 

»  Trimestre .  2'25  > 

ALTRES  REGIONS  D’ESPANYA: 

Un  any .  9  * 

ESTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  ...  40  » 

»  »  sense  folletins.  .  25  » 


El  número  corrent  no’s  ven  sense  folletins. 


Redacció  y  Administració: 

Plaça  del  Teatre,  6,  entresol. 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS.  .  40  » 

»  »  SENSE  FOLLETINS.  25  » 


SUMARI: 

Divagacions,  per  R.  Miquel  y  Planas.  —  Document  im¬ 
portant,  per  Oriol  Martí.  —  El  sultà  fidel,  per  Geroni 
Zanné.  —  Esperanto  (continuació),  per  F.  Pujulà  y 
Vallès.  —  L'americana  vermella,  per  Pompeyus  Ge¬ 
ner.  —  Teatres,  per  J.  Pujol  y  Brull.  —  Cançons,  per 
Joaquim  Plà.  —  Noves. 

FOLLETI: 

LES  TENEBROSES,  per  Rafael  Nogueras  y  Oller  — 
Plech  12 

LES  AMORS  DE  DAFNXS  Y  CLOE  Y  DE  AMOR  Y 
PSIQUIS.— Traducció  catalana.— Plech  24. 


DIVAGACIONS 

El  senyor  Miquel  Laporta  es,  no  sols  un 
republicà  desinteressat,  sinó  ademés  un  es¬ 
perit  de  superior  cultura,  un  pensador:  cosa 
poch  usual,  avuy  per  avuy,  entre  republi¬ 
cans.  Ell  ve  a  ésser  ademés,  sinó’l  cervell 
que  pensa  per  tots,  al  menys  la  boca  que 
parla  per  tots  els  que  formen  un  cert  nucleu 
federal,  de  federals  triats,  veritable  nebulosa 
que'l  Catalanisme  ha  tingut  ben  aprop  de  sa 
esfera  d’atracció  en  determinats  moments,  y 
que,  malgrat  les  lleys  de  l’afinitat,  hem  po¬ 
gut  veure  poch  després  gravitant  entorn  dels 
nostres  majors  enemichs.  Venen  a  ésser  ai¬ 
xí  com  un  estel  errant,  qual  òrbita  passa  per 


dos  sistemes  planetaris  sense  formar  part  ni 
de  l’un  ni  de  l’altre,  y  emmatllevant,  ara  a 
n’aquell,  ara  a  n’aquest  la  llum  ab  que  apa¬ 
reixen  caracterisats  en  les  successives  fases 
conseqüència  de  llur  cursa  descentrada. 

Nosaltres  que  sabém  prou  la  elevació  de 
mires  del  senyor  Laporta,  al  qui  ens  hono- 
rèm  de  tenir  per  amich,  hem  anat  veyent 
sense  recel  aquestes  anades  de  l’un  campa 
l’altre,  y,  dit  sia  sense  petulància,  ens  hem 
sentit  satisfets  de  l’aventatge  que’ns  crea 
l’estar  lliures  de  les  preocupacions  puerils 
que  barren  el  camí  de  la  evolució  a  n’els 
federals  que  capitaneja’l  nostre  amich. 

Es,  en  efecte,  una  preocupació  la  que  so¬ 
freixen  aquests  bons  patricis,  començant  per 
llur  capitost,  al  creure  que  haventse  dit  re¬ 
publicans  tota  la  vida,  seria  ara  una  manca 
de  conseqüència,  més  encara,  una  apostasia, 
el  passar  a  anomenarse  catalanistes;  y  es 
que  creuen  ells,  de  bona  fe,  que  la  Repú¬ 
blica  es  l’única  forma  de  govern  bona,  quel¬ 
com  aixi  com  una  panacea  pera’ls  mals  di- 
versissims  que’ns  afligeixen,  y  que,  per  lo 
tant,  déu  el  Catalanisme  buscar  necessaria- 
ment  pel  costat  de  la  República  les  solucions 
que  reclama.  En  un  mot,  volen  que  nosal¬ 
tres  aném  a  n’ells,  enlloch  de  venir  ells  a 
nosaltres. 

Emperò  nosaltres  ja  hem  passat  deia  esta- 

ció  hont  han  fet  parada’ls  amichs  del  senyor 
Laporta  y  els  federals  que  saben  bé  lo  qu’es 
federalisme.  Nosaltres  som  ja  una  estació 
més  endevant  qu’eils,  y  ab  això  ja’s  com¬ 
prèn  tot  seguit  que  no’ns  té  compte  perdre 
cami  com  els  federals  voldrien,  creyent  ells 
estació  terminus  lo  qu’es  sols  un  punt  de 
trànsit  pel  quin  necessàriament  hem  hagut 
de  passar  nosaltres  també;  sinó  que  nosal¬ 
tres  no’ns  hi  hem  entretingut  tant,  potser 
perque  no'ns  lligaven  a  la  República’ls  vots 
que’ls  vells  federals  tenen  fets  com  a  limit 
infranquejable  de  llurs  aspiracions. 

Aquesta  fe  absoluta  en  la  República  es  lo 
més  admirable  que’s  troba  en  el  document 
que’l  senyor  Laporta  ha  publicat  un  d’aquests 
dies  ab  el  títulde  La  Nota  Republicana ,  docu¬ 
ment  que’ns  ha  sugerit  la  idea  d’escriure 
aquest  article,  y  que  comença  aixi: 

No  fa  gayre  temps  que  uns  quants  homes,  de  força 
significació  en  et  camp  autonomista  català,  van  voler 
que  de  la  massa  regionalista,  bona  cosa  incolora,  se’n 
destaqués  bé  una  nota  lliberal,  que  la  pogués  conèixer 
el  poble,  per  desgracia  no  massa  expert  en  esbrinar 
essencies  de  les  coses,  y  més  donat  que  a  n’aquesta 
feyna  a  judicar  per  exterioritats  de  forma. 

Allavores  varen  aquells  homes  separarse  del  respec¬ 
table  nucleu  regionalista,  fent  que’l  seu  apartament 
d’ell  coincidís  ab  els  alegroys  ab  que  molts  que  hi  for¬ 
maven  rebien  les  noticies  que  de  Madrid  arribaven  co¬ 
municant  la  propera  vinguda  a  Barcelona  del  rey  d’Es¬ 
panya.  Y  el  poble’n  va  estar  content  d’aquella  separa¬ 
ció,  perque  la  va  pendre  pel  preludi  d’una  cosa  que  havia 
de  venir,  y  que  no  creya  que  fos  altra  que  la  declaració 
de  republicanisme  que  farien  els  concellers  municipals 
barcelonins  senyors  Sunol,  Carner,  Pijoan  y  Giralt,  ca¬ 
pitosts  de  la  escisió  regionalista  en  sentit  lliberal,  d’a¬ 
quell  Uiberalisme  que’l  poble  entén,  sent  y  deritja. 

En  el  primer  paragraf  ja’s  veu  el  concepte 
de  incolor  aplicat  al  catalanisme  (regionalis¬ 
me,  diu,  mes  entenèm  que’s  refereix  als  au¬ 
tonomistes  in  totum ),  y  això  es  partir  d’un 
erro  massa  groller  pera  inteligencies  tan  des¬ 
pertes  com  la  del  senyor  Laporta.  El  Catala¬ 
nisme  no  es  incolor,  es  blanch ,  y  ja  sab  el 
nostre  amich  que’l  blanch  suposa  en  física 
la  reunió  de  tots  els  colors;  y  així  es  com  el 
nostre  moviment  pera  produhir  una  acció 
nacionalista  integral  no  pot  tenir  un  color 
determinat  sinó  tots  els  colors  junts,  o  sia  el 
blanch,  y  per  la  meteixa  rahó  calia  que  al 
manifestarse  alguns  elements,  aleshores  del 
viatge  regi,  partidaris  de  la  coloració  mo¬ 
nàrquica,  no  uns  disidents  com  diu  el  se¬ 
nyor  Laporta,  sinó  tot  el  Catalanisme  rei¬ 
vindiques  pera’l  moviment  nacionalista’l 


color  blanch  absolut,  pera  que  la  coloració 
d’alguns  no  fos  atribuhida  a  tots.  Y  per 
aquest  meteix  cami  y  aplicant  igual  criteri, 
si  els  quatre  regidors  catalanistes  que  torna¬ 
ren  per  la  pristina  orientació  del  Catalanis¬ 
me  haguessin  fet  després  la  declaració  de 
republicanisme  que  tant  esperava’l  senyor 
Laporta,  hauria  calgut  que  algú  altre  hagués 
també  reivindicat  pera’l  nostre  Ideal  la  pu¬ 
resa  de  sa  blancor  primitiva. 

Y  segueix  dihent  l’article  que  comentèm: 

Si  aquells  senyors  concellers,  quan  va  ocorre  la  di¬ 
vergència  respecte  de  les  festes  per  la  reyal  visita,  ha¬ 
guessin  donat  un  do  de  pit,  proclamantse  republicans 
en  públich  així  com  en  privat  diuen  que  ho  són  a 
qui  vol  sentirlos,  haurien  tingut  les  simpaties  de  la 
massa  obrera  catalana,  qu’encara  que  un  bon  xich 
pertorbada  per  vividors  forasters  que  la  entabanen,  no 
hauria  deixat  de  veure  en  el  civisme  d'aquells  conce¬ 
llers  un  ferm  propòsit  d’acapdillar  cap  al  republicanis¬ 
me  serio  a  la  multitut  catalana. 

Realment  els  hi  costa  de  compendre  als 
republicans  catalans  això  de  que’s  pugui 
ésser  catalanista  sense  deixar  d’ésser  repu¬ 
blicà;  no  volen  entendre  que  Catalanisme 
val  tant  con  Problema  Català,  y  que  Repú¬ 
blica,  Monarquia,  etc.,  són  altres  tantes  so¬ 
lucions  del  Problema  Català,  plantejat  pera 
que  Catalunya  pugui  aspirar  un  dia  a  donar- 
se  per  ella  meteixa  la  solució  que  més  bé  li 
escaygui.  Ara  meteix  veyèm  còm  els  no- 
ruechs  deliberen  tranquilament  sobre  la  per¬ 
sona  a  la  qual  imposaràn  la  suprema  repre¬ 
sentació  de  la  llur  nacionalitat,  y  faràn  molt 
bé  d’optar  per  un  monarca  si  creuen  qu’en 
l’actual  moment  històrich  els  hi  convé  més 
això  que  altra  cosa:  que  prou  vindràn  des¬ 
prés  altres  generacions  de  noruechs  a  modi¬ 
ficar  segons  les  futures  necessitats  lo  que’ls 
noruechs  d’avuy  hagin  establert  per  bo  y  a 
n’ells  no'ls  ho  sembli  prou. 

Per  això  ells,  els  federals  del  senyor  La¬ 
porta,  voldrien  que  aquells  concellers  o  al¬ 
tres  personalitats  d’empenta  provinentes  del 
Catalanisme  (donchs  jí  reconeixen  qu’entre 
els  republicans  no  n’hi  ha  de  personalitats 
capaces  de  ferho)  acapdillessin  cap  al  repu¬ 
blicanisme  serio  a  la  multitut  catalana;  es  a 
diç,  voldrien  que’l  Catalanisme  entrés  a  do¬ 
nar  voltes  ab  ells  dintre  !  cercle  viciós  del 
qual  fa  tants  anys  que  no  surten.  No,  lo  que 
cal  fer  es  triar  d’entre’ls  republicans  catalans 
aquells  qui  per  amor  a  Catalunya  sàpiguen 
prescindir  per  una  estona  de  lo  accessori 

qu'es  la  República  pera  trevallar  per  lo  prin¬ 
cipal  qu’es  l’Autonomia.  Triats  d’aquesta 
manera’ls  republicans  (tria  que’l  Catalanis¬ 
me  va  per  altra  part  fent  lentament  dintre 
tots  els  camps  politichs  y  entre  la  gent  no 
crestallisada)  se  trobaria’l  nostre  moviment 
nacionalista  reintegrat  d’un  element  que  ara 
s’empenya  per  atavisme  en  divagar  constant¬ 
ment,  sense  cap  profit  pera  la  República  ni 
pera’l  Catalanisme. 

Els  federals,  per  altra  banda,  maltractats  pels  repu¬ 
blicans  centralistes,  y  ja  segurs  de  que  s’havíen  equivo¬ 
cat  al  nusar  tractes  ab  ells,  esperaven  que’ls  redimís 
d’aquell  impremeditat  tu  es  Petrus ,  dit  en  un  moment 
de  calor  oratori  y  com  a  expressió  de  que  la  massa  po¬ 
pular  tenia  fe  qu'en  Lerroux  portava  a  la  butxaca  la 
revolució  desitjada,  y  s’haurien  apressat  a  inteligen- 
ciarse  ab  els  nous  estels  de  l’autonomisme  avençat,  ja 
que’ls  era  més  repelós,  per  un  prompte,  acostarse  als 
elements  de  «Catalunya  Federal»,  y  confessar  que 
aquests  havien  apreciat  molt  millor  qu’ells  la  situació 
política  catalana.  Tot  feya,  donchs,  compendre  qu’era 
l’hora  de  fer  catalanisme  republicà,  a  lo  Almiral1,  a 
l’estil  de  còm  viu  y  creix  en  l’ànima  del  poble,  de  còm 
té  d’ésser  en  els  temps  d’avuy  de  democràcia  y  de  pro¬ 
grés. 

Tot  això  està  molt  bé:  sospitàvem  que’ls 
federals  s’havien  ja  donat  compte  de  Y ama¬ 
gada  de  que  havien  estat  victimes,  mes  no’ls 
creyem  pas  tan  fàcils  de  redimir  com  el  se¬ 
nyor  Laporta  vol  suposar.  Són  ells  els  qui 
més  han  de  fer  pera  llur  propria  redempció, 
sabent  prescindir  a  temps  dels  motllos  esqui¬ 
fits  dintre’ls  quals  han  volgut  conformar  llur 
Ideal,  el  qual  ja  no  té  res  actualment  d’aven- 
çat  ni  de  progressiu.  Y  en  quant  a  l’exemple 
que  retreuen  de  l’Almirall,  es  argument  en 
contra  d’ells  meteixos,  donchs  l’autor  clarivi¬ 
dent  de  El  Catalanismo  igualment  prevegé 
la  solució  monàrquica  que  la  republicana,  y 
no  pot  dirse  d’ell  que  fes  catalanisme  repu¬ 
blicà  sinó  Catalanisme  en  blanch ,  indicant  lo 
meteix  solucions  roges  que  solucions  blaves 
pera  fer  veure  la  universalitat  dels  principis 
catalanistes  que  lo  meteix  encaixen  ab  el 
pensar  dels  rojos  que  ab  el  pensar  dels 
blaus.  Y  pensar  que  vint  anys  després  de 
l'Almirall  encara’ls  federals  catalans  esperen 
qui  els  redimeixi! 

Mes  cal  encara  transcriure’l  paragraf  final: 

Però  encara  hi  som  a  l’hora;  perque  la  oportunitat 
de  fer  republicanisme  no  s  passa,  com  la  fruyta,  sinó 
que  dura  tant  com  la  rahó  de  la  superioritat,  en  l’ordre 
de  la  perfecció  política,  de  la  forma  de  govern  republi¬ 
cana  sobre  la  monàrquica,  qual  rahó  no  es  altra  cosa 
que  la  de  justícia,  y  es  prou  per  ella  sola  a  privar  a 
n’els  homes  que  no  tenen  la  tara  del  «tant  me’n  fum», 


de  estar  indiferents  per  l’una  o  l’altra  d’aquelles  àrdues 
formes.  Això,  que  hi  ha  qui  ho  conta,  de  que  als  auto¬ 
nomistes  catalans  madurs  tant  els  fa  que  manin  corones 
com  gorro-frigis,  són  rondalles;  perque  ni  la  filosofia,  ni 
la  historia  de  Catalunya,  ni  la  conveniència  del  país  els 
autorisen  pera  trobar  igual  lo  que  no  ho  es,  y  molt  me- 
nos  encara  pera  pendre’l  pèl  a  la  gent,  afavorint  al  tro¬ 
no  sempre  que  poden.  Y  si  es  que  indiferents  hagi  d’a- 
verhi,  que  hi  síen  en  bona  hora;  que  al  cap  y  a  la  fi 
cada  hu  es  ben  lliure  de  pensar  com  vulgui.  Ara,  que 
aquells  que  són  republicans  facin  d’indiferents  ja  es 
altra  cosa,  per  la  qual  no  s’hi  pot  passar.  Aquests  tals 
han  de  dir  lo  que  pensen  perque’ls  indiferents  no’ls 
prenguin  per  seus  no  essentho,  y  perque  se’n  ajudin  en 
tot  lo  qu’es  del  cas  els  republicans;  ab  el  ben  entès 
sempre  de  que  monàrquichs,  republicans  e  indiferents 
han  d’estimar,  per  demunt  de  totes  les  coses,  a  Cata- 
lunyu  y  ajuntarse  tantes  vegades  com  requereixi  la  unió 
de  tota  la  causa  catalana. 

Moltes  coses  podríem  dir  a  propòsit  de  si 
passa  0  no  passa  l’hora  de  fer  republicanis¬ 
me.  Nosaltres  creyèm  que  ja  ha  passat,  em¬ 
però  que  potser  tornarà;  es  a  dir,  que  per 
ara  cal  deixarho  com  una  solució  aplicable 
quan  convingui.  Mes  per  ara  y  tant  lo  que 
cal  fer  es  Catalanisme,  que  val  tant  com  fer 
Patria  Catalana;  y  ja  sab  el  senyor  Laporta 
que  Patria  es  primer  que  Govern,  y  que  no 
cal  pensar  en  la  forma  d’aquest  quan  encara 
no’s  té  la  Patria  a  la  qual  s’ha  d’aplicar. 

Dia  vindrà  en  que’n  parlarèm  de  si  la  Re¬ 
pública  es  millor  que  la  Monarquia.  El  se¬ 
nyor  Caporta  ho  afirma  en  teoria,  emperò 
pràcticament  hi  ha  exemples  de  tot.  Per  la 
nostra  part  dublèm  de  que  la  República  fos 
actualment  pera  Espanya  una  bonasolució,si 
bé  creyèm  que  pera  Catalunya  ho  podria  és¬ 
ser,  perque  està  més  en  el  nostre  esperit  això 
que  lo  altre.  Mes  en  aquest  moment  precís, 
la  República  se’ns  ha  fet  bon  xich  antipàtica 
de  tant  reti  atàntsela  a  faysó  de  marmanyera, 
de  tant  descriurensla  ab  tochs  sanguinolents, 
de  tant  feria  anar  per  terra  pera  que  la  babe- 
gés  la  plebs  immonda,  de  tant  feria  servir  de 
tapa-bruts  pera  tota  mena  de  concupiscències. 
Fins  el  poble  espanyol  meteix  ne  té  una  idea 
equivocada  de  quina  cosa  es  la  República;  no 
ho  sab  el  poble  qu’es  una  forma  més  delica¬ 
da  encara  que  la  Monarquia,  per  quant  se 
basa  en  una  major  cultura  general  y  en  un 
major  civisme  de  les  multituts.  Y  mentres 
segueixen  pintantla  tan  revinguda,  tan  arro¬ 
gant,  tan  maciça  de  carns,  la  República  apa¬ 
reixerà  als  ulls  dels  de  baix  com  una  prome¬ 
sa  de  botí  a  repartir;  als  ulls  dels  de  dalt, 
com  un  gran  cataclisme  que  cal  evitar. 

Y  sabut  es  que’ls  pobles  assoleixen  el  ma- 

jor  grau  de  benestar  quan  s’ha  pogut  har- 
monisar  lo  de  dalt  y  lo  de  baix;  qu’es  lo  que’l 
Catalanisme  ha  volgut  fer  proclamant  nacio¬ 
nalista  l’acció  qu'exerceix  y  evitant  les  defi¬ 
nicions  dogmàtiques  que  li  mermarien  una 
part  de  la  universalitat  a  que  aspira  y  a  que 
té  dret  per  l’amplitut  dels  principis  en  que  s 
fonamenta. 

R.  Miquel  y  Planas 


DOCUMENT  IMPORTANT 

Es  important  la  següent  Caria  desclosa  que 
reproduhim  del  derrer  número  de  nostre  con¬ 
frare  El  Poble  Català: 

Senyor  Director  de  El  Poble  Ca/a/h: 

Amicb  y  company:  Pròximes  les  eleccions  de  represen¬ 
tants  de  Catalunya  en  el  Parlament  d’Espanya,  han 
corregut  sobre  la  conducta  nostra  veus  diferentes  que 
ens  demanen  una  explicació. 

Gravíssima  es  la  situació  de  la  nostra  Patria  devant 
per  devant  dels  organismes  centralistes  de  l'Estat  y  ab 
relació  ab  els  altres  pobles  de  la  Península.  Als  agravis 
seculars  dels  Poders  d’Espanya,  cent  voltes  registrats 
en  manifestacions,  missatges  y  embaixades,  y  al  repetit 
intent  de  concordia  y  d’agermanament  dels  catalans 
que  reclamàvem  una  organisació  autonòmica  de  fonda 
renovació,  responen  avuy  els  homes  responsables  de  !a 
Monarquia  ab  decrets  tirànichs  sense  altre  fí  que  omplir 
la  terra  catalana  de  funcionaris  estranys  a  n’ella,  en¬ 
viats  pera  empeltarnos  el  cos  y  l’esperit  d’un  altre  po¬ 
ble  que,  després  de  llençar  lo  que  tenia,  sols  li  resta  la 
vella  casa  payral,  trista,  pobra  y  esgabellada,  sense 
força  ni  virtualitat  pera  cap  resurrecció  moderna  y  vi¬ 
gorosa. 

Enfront  de  l’espectacle  de  còm  es  conduhida  la  cosa 
pública,  Catalunya  veu  compromesa  la  seva  sòrt  y  el 
pervindre  d’una  riquesa  afanyada  a  costa  de  privacions 
y  de  trevalls,  y,  lo  que  val  més  que  això,  el  seu  patrimo¬ 
ni  espiritual,  llengua,  dret,  costums,  l’ànima  tota  del 
seu  poble  y  la  esperança  de  conservaria  y  milloraria  en 
el  concert  del  món  civilisat. 

Tenen  per  aquesta  causa’ls  catalans,  fins  per  espe¬ 
rit  de  propria  conservació,  el  dever  imprescindible  de 
ajuntarse  pera  salvar  a  Catalunya. 

Y  aquesta  conjunció  y  acoblament  el  representa’l 
Nacionalisme  català,  ja  format  y  conscient,  ampla  y  ge¬ 
nerosament  sentit,  extensa  y  variadament  conformat, 
aplech  de  richs  y  variats  matisos  que  produeix  e  imposa 
la  complexitat  del  pensament  y  de  l’acció  social  mo¬ 
derna,  y  que  lluny  de  debilitarse  estenent  la  seva  base, 
prepara  una  acció  conjunta,  feconda  y  generosa. 

Creyèm  llealment  passat  el  moment  històrich  d’atreu¬ 
re  a  la  política  nacionalista  a  forces  catalanes  natural¬ 
ment  desconfiades  y  receloses  ab  atenuacions  y  punts 
de  vista  parcials  del  nostre  programa,  com  creyèm 
també  prou  preparat  al  Nacionalisme  radicalissim  pera 
ajudar  a  una  acció  colectiva  de  forces  catalanes,  per 
tots  els  medis  d’acció  política  y  social  que  condueixin  al 
nostre  triomf  patriòtich. 

Les  classes  industrials  y  mercantils  de  Catalunya  no 
sols  han  perdut  tota  confiança  en  el  regim  polítich  d’Es¬ 
panya  y  en  els  homes  que’l  representen  a  Catalunya, 
sinó  que  sols  tenen  fe  en  la  orientació  nacionalista,  y  en 


aquesta  doctrina  palesament  reivindicada  veuen  sa 
millor  defensa. 

Per  aquestes  rahons  nosalties  entenèm  qu’en  aquest 
estat  d’opinió  y  de  sentiment  del  nostre  poble,  tota  la 
lluyta  per  Catalunya  dèu  inspirarse  en  el  propòsit  ample 
d’ajuntar  als  catalans  que  comprenguin,  sentin  y  vulguin 
una  autonomia  redemptora,  síen  conservadors  o  llibe¬ 
rals,  tradicionistes  o  demòcrates,  proletaris  o  burgesos, 
y  organisarlos  pera  l’acció  comuna,  ja  sia  aquesta  una 
declaració  de  principis,  ja  una  festa  nacional,  ja  en  fí 
una  empresa  política  o  campanya  d’eleccions 

Per  això,  convençuts  de  que  la  conjunció  total  dels 
nacionalistes  es  una  necessitat  imperiosa  havèm  decli¬ 
nat  els  oferiments  que’ns  ha  fet  la  «Lliga  Regionalista» 
pera  ocupar  llochs  ales  seves  candidatures  de  Barcelona 
y  de  íòra.  Estàvem,  com  estèm,  disposats  a  cooperar 
resolta  y  decididament  en  les  campanyes  electorals 
pròximes,  però  imposaven  la  condició  de  que  Uuytessim 
units  tots  els  nacionalistes,  formant  una  coalició  públi¬ 
cament  manifestada  y  dirigida  per  un  organisme  que 
fos  la  representació  de  tots  els  elements  que  integren 
les  nostres  reivindicacions. 

Refusat  per  la  « Lliga  Regionalistas’l  nostre  criteri 
d’ampla  concordia,  no  ha  sigut  avuy  possible  la  consti¬ 
tució  del  bloch  de  forces  catalanes  ni  ha  pogut  prevalèi- 
xer  el  nostre  pensament  Mes  no  causarèm  nosaltres  en 
les  vinentes  eleccions  cap  pertorbació  a  l’acció  política 
de  la  «Lliga  Regionalista»  presentant  ni  apoyant  la  pre¬ 
sentació  devant  la  seva  d’una  candidatura  verament  na¬ 
cionalista,  per  més  que  creyèm  que  s’ha  persistit  en  un 
erro  polítich  de  doldre,  en  el  qual  no  hi  volèm  partici¬ 
pació 

Aquestes  són  les  explicacions  que  devíem  ferli,  dei¬ 
xant  al  seu  bon  criteri  el  donàrleshi  publicitat. 

Lluís  Dom'enech  y  Montaner.  —  Jaume  Carner.  — 
J.  Lluhí  y  Rissecli.  —  Ildefons  Sufiol 

Malgrat  sa  extensió,  hem  publicat  integre 
aquest  document  perque,  sobre  tot  en  les  ac¬ 
tuals  circumstancies,  convé  que’l  poble  cone¬ 
gui  la  manera  de  pensar  de  totes  aquelles 
persones  que  tenen  un  lloch  distingit  en  els 
rengles  del  nacionalisme.  Ab  major  motiu 
ho  fem  ja  que’ls  fïrmants  de  la  carta,  tots 
bons  amichs  nostres,  moltes  vegades  han 
lluytat  prop  de  nosaltres,  si  bé  per  dispari¬ 
tat  de  criteri  altres  voltes  n’hem  estat  distan¬ 
ciats.  Avuy,  donchs,  remarquèm  ab  satisfac¬ 
ció  que  venen  a  parar  ahont  nosaltres  ha¬ 
guérem  volgut  véurels  ja  fa  molt  temps. 

Diuen  que  cal  abandonar  aquells  sistemes 
politichs  d 'atracció  que  nosaltres  tant  havíem 
censurat  encara  que’ns  guanyéssim  molts 
enemichs  ab  nostres  censures;  s'han  conven¬ 
çut  de  que’ls  elements  directors  de  la  «Lliga 
Regionalista»  que  tenen  el  criteri  fet  ab 
aixamples,  massa  estret  uns  cops  en  matèria 
de  doctrina  y  massa  ample  al  tractar  de 
l’acoblament  de  forces  neutres,  són  un  cons¬ 
tant  obstacle  al  veritable  ajuntament  de  totes 
les  branques  nacionalistes.  Que’n  feya  de 
temps  que  ho  deyem  y  no  se  ns  feya  cas! 

Aquell  desitjat  organisme  «que  fos  la  re¬ 
presentació  de  tots  els  elements  que  integren 
les  nostres  reivindicacions»  (com  diuen  en 
llur  carta),  nosaltres  y  alguns  d’ells  varem 
trevallar  pera  que  ho  fos  la  Unió  Catalanista , 
y  ho  assolirem.  ïQuè  manca,  donchs?  Res 
més  que  un  xich  de  bona  voluntat  y  un  petit 
sacrifici  d’amor  propri  pera  que  s’hi  acostin 
tots  aquells  que  ara,  més  de  forma  que  de 
fons,  n'estàn  allunyats.  Aquest  es  l’únich 
medi  d’atényer  l’objecte  que’s  proposen, 
perque,  si  com  ells  diuen,  estàn  convençuts 
de  que  tots  els  elements  nacionalistes  han 
d’entrar  en  lluyta  contra’l  centralisme,  y’s  re¬ 
tiren  sols  pera  no  crear  conflictes  a  la  «Lliga», 
com  que  aquesta,  segons  la  llur  afirmació, 
persisteix  en  son  vici  ja  crònich  en  matèria 
d’eleccions,  es  ben  evident  que  llur  sacrifici 
no  reportarà  cap  resultat  positiu  a  nostra 
causa. 

En  lo  que  no  estèm  d’acort  ab  ells  es  en 
aquell  paragraf  (que  per  altra  banda  es  so¬ 
brer,  donchs  està  deslligat  de  tots  els  altres 
de  la  carta)  que  suposa  que  les  classes  indus¬ 
trials  y  mercantils  de  Catalunya  no  veuen  ja 
altra  salvació  qu’en  les  doctrines  nacionalis¬ 
tes.  La  proba  de  que  aqueixes  classes  no  te¬ 
nen  fe  en  el  nacionalisme,  o  millor  dit,  no’l 
senten,  es  que  per  mor  d’elles  els  regionalis¬ 
tes  de  la  «Lliga»  que  hi  han  de  comptar  y 
que  les  coneixen  bé,  fan  la  política  de  vague¬ 
tats  y  d’atenuacions  que  tan  poch  satisfà  als 
nacionalistes  radicals.  Realment  es  gran  la 
importància  que  tenen  aqueixes  classes,  y  si 
de  bona  fe  estiguessin  ab  nosaltres,  podrien 
pesar  eficaçment  en  els  actes  de  l’Estat:  però 
malhauradament  els  nostres  .economistes  a 
la  menuda  no  hi  saben  veure  més  enllà  de  la 
data  del  balanç  proper,  y  no  tenen  la  ente¬ 
resa  que  caldria  pera  la  defensa  de  llurs  ve¬ 
ritables  interessos.  Si  nostres  societats  eco¬ 
nòmiques,  en  comptes  de  felicitar  telegràfi¬ 
cament  y  sense  solta  a  qualsevol  ministre  o 
alta  personalitat  quan  anuncia  una  reforma 
que  no  ha  de  passar  de  projecte,  sapiguessin 
fer  valdré  llurs  drets,  d’altra  manera  serien 
llurs  representants  rebuts  y  atesos  a  la 
meseta ,  y  no  hi  anirien  a  fer,  com  ara, 
el  desayrat  paper  de  isidros.  Donchs  bé: 
dels  que  no  saben  defensar  llur  butxaca 
qu’es  lo  que  més  els  dol,  ipoden  esperar- 
sen  sacrificis  no  rélribuhits  en  pro  de  la 


patria?  Ja  es  hora  de  que’ls  autonomistes,  al 
elegir  persones  pera  càrrechs  públichs,  aten¬ 
guin  no  més  a  llurs  qualitats  individuals,  y 
no  a  la  circumstancia  de  que  l’etzar  els  hagi 
en  un  moment  determinat  dut  a  la  presidèn¬ 
cia  d’una  corporació  d’aquelles  que  vestei¬ 
xen,  com  podia  haverlos  dut  a  la  d’una  con¬ 
fraria.  Y  ja  es  hora  també  de  que’ls  qui  s’ho¬ 
norin  ab  la  representació  de  Catalunya  en 
qualsevulla  dels  organismes  polí tichs  de 
l’Estat  espanyol,  recordin  que’es  la  dignitat 
de  la  patria  lo  que  han  de  defensar,  y  no’l 
més  o  menys  discutit  prestigi  d’allò  qu’en 
llenguatge  parlamentari  anomenen  la  mino¬ 
ria  regionalista. 

Per  això,  com  deyem  al  començament, 
ens  felicitèm  de  la  publicació  d’aquesta  carta 
que  potser  farà  obrir  els  ulls  a  alguns  cata¬ 
lans  ensopits,  mentres  esperèm  el  jorn  que 
acabin  de  deixondir  a  tots  els  qui  tinguin 
vergonya  les  continues  bofetades  dels  cen¬ 
tralistes.  Però  quan  arribi  aquest  dia  ja 
haurà  plogut  molt,  y  per  ara  sembla  que  no 
ha  de  ploure  may  més.  Y  tant  que  convin¬ 
dria  la  pluja! 

Oriol  Martí 


EL  SULTÀ  FIDEL 

Els  victoriosos  soldats  del  poderós  y  mag- 
nifich  sultà  Mahmud,  emperador  del  mogols, 
s’estenien  com  torrentades  ■  d’acer  y  d’aràm 
pels  carrers  y  places  de  la  malhaurada  vila 
de  Somnat.  Les  espases  llampeguejaven,  les 
testes  dels  indians  queyen  a  milers,  rebotent 
sobre  les  lloses  brutes  de  sang.  Agni,  la  di¬ 
vinitat  de  les  flames,  consumia’ls  temples, 
fonia’ls  ídols  d’or,  les  pintures  de  colors  ma- 
ravellosos,  les  vestidures  dels  bramins,  els 
cossos  de  les  verges.  Per  demunt  de  la  vila 
planava  l’implacable  Siva,  voltat  de  diables, 
ab  sa  garlanda  de  cranis  humans,  embria¬ 
gat,  nu,  cridant  y  rihent  com  un  orat.  Karti- 
keya  triomfava:  Pavana,  bufant  furiosament, 
esbargia  les  flames  d’Agni,  acoblava  les  fu- 
merades,  mentres  en  les  fondàries  de  la  te¬ 
rra,  Yama,  el  jutge  suprèm,  rebia  les  àni¬ 
mes  dels  morts. 

Els  udols  de  les  victimes  moribondes  pu¬ 
javen  vers  les  regions  de  les  divinitats  benè¬ 
fiques,  mes  Vishnú  restava  hieràtich,  fret, 
impassible.  El  desdeny  terrible  de  la  divini- 


494 


JOVENTUT 


tat  conservadora  devallava  a  la  terra,  com 
una  pluja  de  fel,  per’amargar  l’agonia  dels 
fills  de  Somnat. 

De  cop,  devant  del  palau  del  princep  Ko- 
rra,  a  dalt  d’un  elefant  quals  potes  xafaven 
testes  y  armes,  tòrax  y  òssos,  se  mostrà  als 
seus  els  magnifich  sultà  Mahmud,  predilecte 
d’Alàh  y  flagell  dels  idòlatres.  Una  tempesta 
d’aclamacions  rebé  al  servidor  de  Deu,  y  les 
espases  dels  musulmans  sospengueren  llur 
afrosa  tasca.  Els  indians  que  anaven  a  morir 
aixecaren  els  ulls  vers  l’astre  potent  que  tot 
ho  il·luminava. 

El  sultà  Mahmud  venia  del  temple  de 
Vishnú;  l’idol  de  marbre,  inform,  groller, 
sense  polir,  com  si  l’acabessin  d’extraure  de 
la  pedrera,  sorgia  monstruós,  entre  les  co¬ 
lumnes  d’or  y  de  pedreria  que’l  cobrien  de 
reflexes  cambiants,  al  rebre  la  llum  d’una 
llantia  sospesa  al  sostre.  Donchs  Mahmud  el 
feu  a  troços,  y  sos  soldats  escapçaren  dos 
mil  bramins  y  tresceDts  músichs,  y  violaren, 
com  miserables  avol  fembres,  cinchcentes 
ballarines,  arrencàntleshi  després  els  ulls, 
els  pits  y  les  orelles.  Tot  seguit  les  flames 
muntaren  per  les  parets  del  temple;  caygue- 
ren  columnes,  alts  relleus,  capitells,  cúpules, 
torres.  Les  estàtues  trontollaren  en  llurs  sò- 
culs,  cayent  en  la  foguera  com  embriagades 
per  la  fortor  dels  perfums  que  cremaven 
alhora.  L’oli  de  les  pintures  se  fongué:  hè- 
roes  y  Iluytadors,  déus  y  monstres,  feres  y 
arbres  s’arboraren  aplegats  ab  els  manus¬ 
crits  y  les  pedres  de  valor.  A  la  fi  s’aclofà’l 
sostre,  cobrint  les  cendres  dels  bramins  y 
músichs  escapçats  y  de  les  ballarines  muti¬ 
lades. 

El  sultà  Mahmud  rebé  impassible  les  acla¬ 
macions  dels  seus  homes.  Y  s’allunyà  pensi- 
vol,  y,  derrera  seu,  les  espases  caygueren 
altra  volta  demunt  dels  colls  dels  indians. 
Les  testes  reboteren  de  nou  en  les  lloses  gru¬ 
tes  de  sang. 

El  sultà  Mahmud  se’n  anà  cap  al  temple 
de  Saraswati;  déu  verges,  escollides  entre 
les  més  belles  de  Somnat,  l'esperaven  ab  els 
ulls  baixos  y  els  llabis  esgroguehits,  invo¬ 
cant  a  Kama,  déu  de  l’amor,  pera  que’l 
triomfador,  ablanit  per  llurs  encisos,  fos  ab 
elles  pietós  y  benèvol. 

En  tant  per  demunt  de  les  runes  de  Som¬ 
nat  aparegué  Soma,  deesa  de  la  nit,  pàlida  y 


trista,  voltada  de  glaces  blanquinoses,  com 
si  clogués  els  parpres  devant  dels  horrors  de 
la  terra. 

El  temple  de  Saraswati,  dea  de  la  elo¬ 
qüència  y  de  la  sabiesa,  semblava  l’estatge 
de  la  desolació.  La  claror  de  Soma,  pene¬ 
trant  per  les  esquerdes  y  esboranchs  que  ha¬ 
vien  obert  les  flames,  il·luminava  les  colum¬ 
nes,  belles  com  les  de  Ajmer  y  Xandravati; 
les  voltes,  arrodonides  y  macises  com  les  de 
Karli;  els  colossals  relleus,  deforms  com  els 
d’Ellora.  Vestidures  de  brami,  idols  escap¬ 
çats,  lires  sense  cordes,  òssos  calcinats,  se¬ 
des  esqueixades  s’apilotaven  entorn  de  les 
columnes,  formant  munts  indesxifrables:  vint 
soldats  mogols,  ombrívols  y  feréstechs,  s’hi 
havien  tombat  a  sobre,  cansats  de  segar  tes¬ 
tes  y  d’obrir  ventres.  El  cos  del  brami  Beker- 
majit,  el  més  sabi  y  virtuós  dels  bramins  de 
Somnat,  se  gronxava  penjat  d’una  biga  del 
sostre,  ennegrida  pel  foch.  El  malhaurat  va 
morir  cantant  la  glòria  excelsa  de  Saras¬ 
wati. 

Quan  el  poderós  Mahmud  arribà  a  la  porta 
del  temple,  devallà  pausadament  de  l'elefant, 
y  tots  els  guerrers  l’aclamaren.  El  sultà, 
pare  dels  creyents  y  domptador  dels  infidels, 
reclamà  les  déu  verges  que  l’amor  y  venera¬ 
ció  dels  seus  mogols  li  havien  conservat  pu¬ 
res,  a  fi  de  que’n  triés  la  més  encisera  y  gra¬ 
ciosa. 

Déu  verges  de  negra  cabellera,  núes,  d’una 
brunor  pàlida,  sobre  quals  carns  humides 
brillejaven  braçalets  y  collars  d’or,  s’acosta¬ 
ren  humils,  implorant  ab  els  esguarts  perdó 
y  clemencia.  El  sultà  n’esculli  una,  bella  com 
les  cortisanes  de  Catxemira,  fresca  com  els 
lotus  del  Ganges.  Les  altres  nou  verges,  per 
la  infïnida  bondat  del  sultà,  foren  repartides 
entre’ls  vint  guerrers.  Y  una  volta  violades 
les  nou,  moriren  sabrejades  les  unes,  burxa- 
des  per  les  llances  les  altres,  càstich  justa¬ 
ment  imposat  pels  deixebles  de  Mohamed  als 
infidels  y  als  idòlatres. 

En  sa  tenda  de  seda  y  porpra,  en  qual  cim 
onejava  la  bandera  verda  del  Profeta,  el  sultà 
Mahmud  contemplava  ab  fredor  el  cos  nu  de 
la  verge  indiana.  Demunt  dels  blanchs  coi¬ 
xins,  la  carn  bruna  de  la  verge  s’estremia 
com  un  halè  sensual  a  punt  d’esvahirse.  Fe- 

ble6  tremolors  somovien  aquell  cos  ple  d’har¬ 
monia  y  força. 

La  verge  delirava.  Veya  una  immensa 
prada,  y’s  veya  ella  meleixa  dançant  ab  al¬ 
tres  infants  a  l’entorn  d'una  alegra  foguera. 
Que  n’es  de  bonica  la  festa  de  l'Hali,  l’him¬ 
ne  de  joya  que’ls  homes  entonen  en  lloança 
de  la  primavera,  somris  de  la  natura,  alegria 
dels  tristos!  Mentres  les  dances  se  descapde- 
llen,  els  esperits  malignes  no  poden  res  con- 
tra’ls  dançayres.  Després  la  donzella’s  vegé 
entre’ls  thags,  lladres  d’infants,  y  fou  ofega¬ 
da  per  dues  mans  negres:  son  cos  despullat 
de  joyells  devallà  a  les  fondàries  de  la  terra. 
Y  avans  d’arribar  a  la  presencia  de  Yama, 
son  esperit  atravessà  bosquets  delitosos,  via¬ 
ranys  coberts  de  flors,  tot  escoltant  els  càn- 
tichs  dels  benhaurats  que  suraven  en  les 
gayes  blavors  d’una  matinada  eterna... 

La  verge  obri  els  ulls  vidriats.  Mahmud  li 
amoixava’ls  rulls  negres  que  tenien  blaven- 
ques  resplendors.  El  vencedor  de  Petxaver, 
corprès  de  fonda  meditació,  sostenia  forta 
lluyta  interna.  Cent  voltes  sos  llabis  s’obri- 
ren  amorosament  sobre’ls  llabis  de  la  verge; 
cent  voltes  recularen  ab  horror,  com  devant 
d’un  fibló  de  serpent.  Y  mentres  la  verge  as¬ 
torada  veya’ls  ulls  del  sultà  tantost  encesos 
per  l’amor,  tantost  esferehits,  a  fóra’s  sentien 
els  bramuls  dels  tigres,  rondant  vora  Som- 
nat,  atrets  per  la  flayre  de  la  carn  y  de  la 
sang. 

La  nit  era  delitosa.  El  cel,  d’una  blavor 
fosca,  tatxonat  per  milers  d’estrelles  quals 
resplendors  allunyava  la  claror  de  Sorna, 
vessava  una  dolça  pau  per  la  planuria  im¬ 
mensa.  Una  rosada  abundosa  humitejava  les 
flors  camperoles,  les  herbes  dels  prats,  les 
fulles  dels  grans  arbres. 

El  sultà  dels  mogols  s’aixecà  decidit,  de 
sobte,  ab  el  rostre  transfigurat.  Mahmud  ven¬ 
cia  altra  volta.  Havia  jurat  a  sa  esclava  per- 
sana,  el  més  preuat  joyell  de  son  harèm  de 
Kabul,  que  cap  filla  de  la  índia  li  faria  obli¬ 
dar  sos  llabis  de  porpra.  El  triomfador  com¬ 
pliria  sa  paraula. 

Mes  una  pietat  immensa  dominà’l  cor  de 
Mahmud,  al  pensar  que  aquella  verge  de 
carns  nacrerines  seria  profanada  per  sos  gue¬ 
rrers  negrenchs,  d’ulls  ferotges  y  espinoses 
barbes.  Y  un  pensament  ple  de  llum  aclari 
son  cervell. 


Mahmud  lligà  de  peus  y  mans  a  la  verge 
indiana;  després  se  la  endugué  silenciosa¬ 
ment  lluny  de  la  tenda  imperial,  deixantla, 
esglayada  d’horror,  entre  les  altes  herbes 
que  vorejàven  un  bosch  espès  de  palmeres. 
Quan  el  sultà  arribà  a  sa  tenda,  un  crit  ho¬ 
rrible  vibrà  entre Therbatge:  dos  tigres  tro- 
cejaven  el  cos  de  la  verge,  ab  refinada  gola¬ 
freria,  llepantse’ls  morros  sagnosos:  des¬ 
prés  fugiren  cap  al  bosch,  tips  de  carn,  bo- 
tent  y  bramulant  de  joya.  Y  mentres  Surya 
muntava  per  Orient  com  un  disch  de  foch,  els 
tabals  y  clarins  dels  mogols  resonaren  dins 
y  fóra  de  Somnat,  preludiant  nous  carnat- 
ges,  y  el  gran  Mahmud  remembrà’ls  llabis 
emporprats  de  sa  esclava  persana,  el  més 
preuat  joyell  de  son  harèm  de  Kabul. 

Geroni  Zanné 


ESPERANTO 

>  / 

v 

El  senyor  de  Beaufront  reprèn  l’anàlisis  in¬ 
terromput  per  un  moment,  en  la  següent 
forma: 

{Quàn  y  de  quina  manera  serà  acceptada 
la  llengua  internacional?  {Trigarà  gayre  a 
ésser  això  un  fet?  {Serà  necessari  el  consen¬ 
timent  mutuu  dels  governs  de  tots  els  pai- 
sos? 

Pera  respondre  a  n’aquestes  preguntes, 
hem  d’analisar  avans  la  següent:  {Se  pot 
preveure  quina  llengua  serà  la  internacional? 

Entre  la  primera  y  la  derrera  pregunta  hi 
ha’l  següent  llaç  d'unió:  Si  no’s  pot  pre¬ 
veure  quina  llengua  serà  la  preferida  y  n’hi 
ha  varies  que  tenen  més  o  menys  possibili¬ 
tat  d’ésserho  aleshores  es  cosa  d’esperar  a 
que’ls  governs  de  tots  els  paísos  se  decidei¬ 
xin  a  fer  un  Congrés  per’acordar  sobre  la 
elecció  d’una  llengua.  Tots  sabèm  en  aquest 
cas  lo  que’s  faria  trigar  la  acceptació,  perque 
coneixèm  la  lentitut  ab  que’ls  governs  acostu¬ 
men  a  obrar.  Passaria  molt  temps  avans  que’ls 
governants  trobessin  la  idea  prou  digna  pera 
qu'ells  se’n  ocupessin,  y encara  després  serien 
necessaris  un  bon  rengle  d’anys  pera’l  nome- 
namentdecomitésydiplomàtichs  que  haurien 
d’entendre  en  l’assumpto.  Altres  persones 
que  no  fossin  aquelles  y  altres  societats,  no 
hi  podrien  tampoch  fer  res  gayre  prompte. 

Però  tota  un’altra  cosa  seria  si  poguessin 
preveure  quina  llengua  fóra  la  internacio¬ 
nal.  Aleshores  ja  no  hauríem  d’esperar  tant. 
El  recíproch  us  que  d’ella  faríem  indivi¬ 
dual  y  colectivament  la  enfortiria  de  tal  ma¬ 
nera,  que  a  la  fi  la  tasca  del  govern  seria  la 
sola  d’acceptar  y  sancionar.  {Ho  podèm  pre- 

veure  quina  serà  la  elegida?  Si;  sense  cap 
classe  de  dubte. 

Suposèm  que  s’ha  reunit  un  Congrés  pera 
elegirne  una,  y  no’ns  serà  difícil  probar  quina 
serà  la  preferida  Vegemho:  Els  congresis- 
tes  n'haurien  d’elegir  una  dels  següents  gru- 
pos:  i.er  qualsevol  de  les  llengües  vives  exis- 
tentes;  2.0n  una  de  les  llengües  mortes  (per 
exemple’l  llati,  el  grech,  o  l’hebreu);  3.er  una 
de  les  llengües  artificials  ja  existents;  4.*  una 
llengua  nova  no  existent  encara  y  que  cons- 
tituhiría  un  Comitè  nomenat  per’aqüesl 
efecte. 

Pera  que’ls  qui  això  llegeixin  puguin  pen- 
dre  part  mentalment  en  la  elecció,  dirém 
quelcòm  sobre’ls  caràcters  dels  grupos  no¬ 
menats.  Els  que  tenen  les  llengües  vives  són 
prou  coneguts  de  tots  pera  que’ls  repetim. 
Parlém  de  les  llengües  artificials,  passant 
per  alt  la  historia  d’elles  desde  que  apare¬ 
gué  son  desitj  y  s’anà  desenrotllant  fins  arri¬ 
bar  a  les  actuals  (1),  y  deturantnos  a  analisar 
les  qualitats  que  posseheixen. 

1)  La  llengua  internacional  artificial  es 
admirable  e  increiblement  fàcil  d'estudiar. 
Sens  exagerar  podèm  dir  que  ho  es  al 
menys  vint  vegades  més  que  cap  llengua  na¬ 
tural.  Qui  no  hi  hagi  parat  ment  no  pot  arri¬ 
bar  a  creure  fins  a  quin  grau  arriba  sa  faci¬ 
litat. En  Lleó  Tolstov,  parlant  de  l’esperanto, 
ha  dit:  «La  facilitat  del  seu  estudi  es  tal,  que 
havent  rebut  una  gramàtica  esperanta,  un 
vocabulari  y  articles  escrits  en  aquesta  llen¬ 
gua,  després  de  menys  de  dues  hores 
d’ocuparmen,  vaig  tenir  la  possibilitat,  si  no 
d’escriurehi,  de  llegiria  lliurement.  Per  lo 
tant,  el  trevall  que  haurà  de  fer  cada  home 
dedicant  algún  temps  a  l'estudi  d’aquesta 
llengua  es  tan  insignificant,  y  les  conse¬ 
qüències  que’n  resultarien  si  al  menys  els 
europeus  y  americans  s’unissin  per  tal  llen¬ 
gua  serien  tan  grans,  que  no’s  pot  deixar 
de  fer  la  proba.» 

Comprenguèu  lo  que  això  significa:  « Des¬ 
prés  de  menys  de  dues  hores »!  Donchs 
d’igual  manera  s'expressen  tots  els  homes 
honrats  y  sense  prejudicis  que  l’han  estudia¬ 
da  0  que,  enlloch  de  fer  filosofies  a  cegues 
sobre  d’ella,  s’han  pres  la  petita  molèstia 
d’entaularhi  coneixença.  Es  cert  que’ls  homes 
instruhits  poden  apendre  l’Esperanto  ab  més 
facilitat  que’ls  ignorants,  però  fins  aquests 
poden  ferhi  admirables  progressos,  perque 
l’Esperanto  no  requereix  cap  classe  de  conei¬ 
xements  anteriors.  Entre’ls  esperantistes 
s’hi  troben  molts  tan  mal  •  instruhits,  que  no 
arriben  a  conèixer  correctament  sa  propria 
llengua  patria  y  qu’escriuen  sense  cap  fal¬ 
ta  l’Esperanto,  que  han  après  en  poques- 
setmanes;  essent  així  que  sabèm  que  pera 


(1)  Els  llegidors  de  Joventut  poden  ferse  càrrech 
de  la  evolució  de  les  llengües  internacionals  per  la  con¬ 
creta  resenya  que  n’hem  fet  en  números  passats. 


l’estudi  de  qualsevol  llengua  hi  hem  de  pas" 
sar  de  4  a  5  anys. 

Quan  l’any  1895  varis  estudiants  suechs 
anaren  a  Odessa  sense  parlar  més  que  suech 
y  Esperanto,  un  periodista  que  desitjava  en- 
rahonar  ab  ells,  per  primera  vegada  en  sa 
vida  prengué  un  manual  d’Esperanto  al 
mati,  y  al  vespre  podia  ja  parlar  suficient¬ 
ment  bé  ab  els  estudiants. 

;De  què  prové  aquesta  increïble  facili'at 
d’  una  llengua  internacional?  De  que  les 
llengües  naturals  se  construeixen  cegament , 
sofrint  les  influencies  de  les  circumstancies,  y 
de  qu’en  elles,  per  sobre  de  la  lògica,  es  l’us 
el  qui  impera.  Si  tal  paraula  s’ha  acceptat 
usaria  de  tal  manera,  es  d’aqueixa  manera  y 
no  d’altra  que  l’hem  d’usar.  Ja’s  comprèn, 
donchs,  que  una  llengua  creada  no  per  l’us, 
sinó  perla  inteligencia  humana  yque  obebeix 
a  regles  definides  y  lògiques,  ha  d’ésser  molt 
més  fàcil  que  aquells  sistemes  de  sons  cons- 
truhits  casualment  e  inconscientment. 

Sense  voler  entrar  a  ferne  un  estudi  com¬ 
plert  d'aquesta  tesis,  donarèm  alguns  exem¬ 
ples  pera  probar  sa  certesa. 

En  quasi  totes  les  llengües  els  substantius 
perteneixen  a  un  0  altre  sexe.  En  l’alema¬ 
nya,  per  exemple,  cap  té  sexe  masculi,  en 
francès  femení,  y  en  llati  neutre.  {Pot  dirse 
que  hi  hagi  en  això  cap  mena  de  sentit  o 
propòsit?  No  obstant,  quina  gran  dificultat 
no  representa  pera  l’estudiant  recordar  els 
sexes  dels  substantius!  Quànt  y  quànt  no  déu 
l’estudiant  exercitarse,  y  exercitarse  y  tornar- 
se  a  exercitar,  ans  d’arribar  a  aquella  perfec¬ 
ció  que  li  permeti  no  confondres  y  que  no  li 
faci  dir,  per  exemple,  le  fin  enlloch  de  la  fin , 
0  das  Strick  en  Uoch  de  der  Strick. 

En  una  llengua  artificial  aquests  sexes  dels 
substantius  són  del  tot  suprimits,  perque  està 
probat  que  no  serveixen  pera  res  dintre  de 
l’idioma.  Ja  veyèu,  donchs,  còm  la  supressió 
d’aquesta  petita  futesa  produheix  una  gran- 
dissima  facilitat  y  simplificació. 

Un  altre  exemple.  En  les  llengües  naturals 
existeixen  les  més  complicades  conjugacions 
y  declinacions,  ab  gran  mullitut  de  formes 
diverses  no  sols  pera  totes  les  conjugacions y 
declinacions,  sinó  pera  cada  una  d’elles. 
Així  en  les  conjugacions  tenim  no  solsament 
pera  cada  temps  y  modo  series  completes  de 
formes,  sinó  que  dintre  de  cada  temps  y  modo 
existeixen  les  formes  pera  cada  persona  y 
pera  cada  nombre.  Cal  proporcionarse  un 
rengle  de  grans  taules  gramaticals,  qu’es 
precis  estudiar  y  retenir  en  la  memòria,  y  a 
tot  això  cal  afegir  les  declinacions  y  conju¬ 
gacions  iregulars  ,  ab  diferentes  series  de 
formes,  que  s’han  d’apendre,  recordar  cons¬ 
tantment  y  tenir  presents  sempre  quan  una 
paraula  cambía,  quan  no  cambia  y  quan  es 
o  no  es  iregular.  Arribar  a  possehir  tot  això 
exigeix  una  paciència  infernal,  moltissim 
temps  y  constant  y  continuat  exercici. 

En  cambi  la  llengua  artificial,  enlloch 
d’aquest  caos  que  demana  anys  de  trevall 
continuu,  ens  dóna  solsament  6  silabes,  i,  as 
is,  os,  us,  ju  qu’en  pochs  minuts  s’aprenen  y 
no  s'obliden  may  més. 

Vosaltres  preguntarèu:  Però  {com  es  possi¬ 
ble  això?  Donchs  molt  senzillament.  Heusho- 
aqui.  L’Esperanto  té  en  compte  queladeclina- 
ció  es  totalment  inútil  desde’l  moment  que 
podèm  vàldrens  de  les  proposicions  que  usèm 
ja  per’altres  coses;  y  en  quant  a  la  conjuga¬ 
ció,  no  sols  no  més  se  necessita  una  taula 
pera  tots  els  verbs,  sinó  que  pera  cada  temps 
no  més  cal  una  terminació.  De  moment  sem¬ 
bla  que  això  ha  de  treure  flexibilitat  a  la 
llengua,  però  si  entaulèu  coneixença  ab  la  llen¬ 
gua  internacional,  veuréu  que  pot  expressar 
millor  y  ab  més  precisió  tots  els  matisos  de¬ 
ia  paraula  que  les  més  complicades  y  enre 
vessades  llengües  naturals,  perque  ella  ha 
tret  de  son  si  no  lo  útil  d'una  llengua,  sinó 
lo  superfluu,  lo  inútil,  lo  embarraçador.  En 
efecte,  {quina  necessitat  tenim  de  que  cada 
persona  de  cada  temps  tingui  diferenta  ter¬ 
minació,  si  el  pronòm  que  va  devant  del  verb 
ja’ns  indica  la  persona  y  el  nombre? 

La  ortografia  en  la  major  part  de  les  llen¬ 
gües  naturals  es  una  vera  creu  pera  l’estu¬ 
diant:  en  una  paraula  una  lletra’s  pronuncia, 
en  altra  no,  en  altra's  pronuncia  diferent; 
aquest  sò  s’escriu  d’una  manera  en  aquesta 
paraula,  y  d’un’allra  en  aquella.  Anys  sen¬ 
cers  necessiten  els  francesos  y  anglesos  pera 
escriure  regularment  llurs  idiomes  ( i ).  Cam- 
biar  radicalment  això  no  es  possible,  desde’l 
moment  que  moltes  paraules  d’iguales  sons 
però  diferent  significat  sols  se  diferencien 
per  la  manera  com  s’escriuen.  En  cambi 
l’Esperanto  dóna  a  les  seves  lletres  valor  defi¬ 
nit,  clar,  y  sempre  igual  pronunciació,  de  tal 
manera  que  al  quart  d’hora  d’estudiar  l’alfa¬ 
bet,  tothòm  pot  escriure  al  dictat  correcta¬ 
ment,  sense  cap  classe  d’error,  cosa  que  no’s 
logra  sinó  després  de  molts  anys  e  immensos 
trevalls  en  qualsevol  llengua  natural. 

•  Podríem  citar  molts  y  molts  exemples  en 
favor  de  la  llengua  artificial,  de  l’Esperanto; 
no  obstant  dirèm  solsament  que  tota  la  gra¬ 
màtica  de  la  llengua  Esperanto's  composa  no 
més  que  de  16  (2)  regles  curtes,  les  quals  se  po¬ 
den  magníficament  estudiar  en  mitja  hora. 


(1)  íQuín  català  pot  dir  que  sab  escriure  ortogràfi- 
cament  la  seva  llengua?  dQuín  abím  no  s’obre  devant 
de  l’estranger  que  pretengui  apendre  gramaticalment  el 
català? 

(2)  Verdaderament  al  dir  el  doctor  Zamenhof  que 
les  regles  de  sa  llengua  són  16,  s’excedeix  en  molt  al 
número  verdader.  Forces  d’elles  poden  ésser  considera¬ 
des  com  formant  part  d’altres.  Sols  l’hermós  desitj  de 
no  espantar  ab  la  idea  de  facilitat  que  donaria  un  nú¬ 
mero  més  petit  (la  multitut  es  així:  avesada  a  carregar 
pesos  enorms,  tem  lo  lleuger)  li  dèu  haver  fet  aumentar 
el  nombre.  Vèginse  uns  exemples  de  lo  que  dich: 

Regla  16. — La  vocal  final  del  substantiu  y  de  l’article 


Després  de  mitja  hora  de  trevall,  ja  no  li  cal 
a  l’estudiant  sinó  fer  provisió  de  paraules,  es 
a  dir,  fer  lo  que  pot  començar  a  fer  l’estu¬ 
diant  de  qualsevol  llengua  natural,  solsa¬ 
ment  després  d'alguns  anys  d’estudiar  pa¬ 
cientment  la  seva  construcció  gramatical. 

Emperò  no  acaba  aqui  la  facilitat.  També 
hi  es  al  tractar  de  fer  provisió  de  paraules. 
En  tota  llengua  cada  expressió  té  una  parau¬ 
la  diferenta.  En  cambi  en  Esperanto,  conei¬ 
xent  el  nom  substantiu,  mercès  a  sa  fofma  de 
construcció  podèm  fer  l’adjectiu,  el  verb, 
l’abverbi,  etc.  A  més  tenint  el  dret  d’unir 
cada  paraula  ab  cada  proposició  y  ab  altres 
paraules,  podèm  construhir  expressions  noves 
de  manera  prohibida  0  ininteligible  en  els 
idiomes  naturals.  Més  encara:  l’us  dels  no¬ 
menats  ajixes  estalvia  de  manera  inconcebi¬ 
ble  la  tasca  de  recordar  noves  paraules.  Aixi, 
per  exemple,  sabent  que’l  preftxe  mal  fa  ex¬ 
pressar  la  idea  contraria  y  sabent  que  bona 
vol  dir  bo  bona,  mola—tou-tova;  largha— am¬ 
ple;  ami—  amar ;  estimi— eslimar\  etc,  etc.,  po- 
dém  sense  cap  més  coneixement  expressar 
les  idees  dolent  a,  dur-a ,  estret  a,  odiar,  des- 
preciar,  etc.,  dinent  malbona,  malmola,  mal- 
largha,  malami,  malestimi ,  etc. 

Sabent  que’l  sufixe  tl  expressa  la  idea 
d’instrument,  y  coneixent  les  paraules  tranchi 
— tallar ,  haki—destralejar ,  preni=pendre,  no 
hem  de  recordar  res  més  pera  construhir  les 
paraules  tranchilo— ganivet,  hakilo=destral, 
prenilo— estenalles,  etc.,  etc.,  etc. 

Nocreyém  que  càpiga  cap  dubte  si  afirmèm, 
després  d’aquests  exemples,  que  l’Esperanto 
es  50  vegades  més  fàcil  que  cap  altra  llengua 
natural.  Retinguemho,  donchs,  en  la  memò¬ 
ria, car  més  endevant  revindrèm  sobre  aquest 
punt. 

2)  La  segona  qualitat  que  distingeix  la  llen¬ 
gua  artificial  es  la  perfecció ,  que  consisteix 
en  sa  precisió  matemàtica,  sa  flexibilitat  y  sa 
ilimitada  riquesa.  Que  una  llengua  artís¬ 
tica  possehiria  aquestes  qualitats  ja  ho  ha¬ 
vien  previst  els  grans  homes  com  Bacon, 
Leibnitz,  Pascal,  de  Brosses,  Condillac,  Des¬ 
cartes,  Voltaire,  Diderot,  Volney,  Ampère, 
Joan  Müller,  etc.,  etc.  Però  com  quecreyèm 
que  les  cites  són  íes  armes  dels  pseudo-ins- 
truhits  sofistes,  enlloch  de  ferne  preferim  pro- 
bar  nostre  assert  per  la  lògica  y  el  rahona- 
ment. 

Que  una  llengua  natural  no  sols  pot,  sinó 
que  déu  ésser  més  perfecta  que  les  llengües 
naturals,  se  comprèn  tot  seguit  considerant 
lo  següent: 

Les  llengües  naturals  se  formen  d’aquesta 


pot  treures  y  substituirse  per  un  apostrof.  (Regla  que  pot 
ésser  considerada  com  formant  part  de  les  dues  que  re¬ 
gulen  l’article  y  els  substantius.) 

Regla  8.  —  Tota  proposició  demana'l  nominatiu  (Re¬ 
gla  que  pot  ésser  considerada  com  formant  part  de  la 
que  regula  les  proposicions.)...  Etc. 

manera:  cosa  qu’heu  sentit  es  cosa  que  po- 
dèu  dir;  cosa  que  no  haguèu  sentit  es  cosa 
que  no  podéu  dir.  Cap  lògica,  cap  decisió 
conscient  en  ella  hi  té  cap  força.  Teniu  una 
idea  en  vostre  cervell,  y  aquella  idea,  que  po¬ 
dríem  nomenar  paraula  espiritual ,  no  la  po- 
dèu  convertir  en  paraula  sonora\  veniu  obli¬ 
gats  a  constrenyirvos  a  l’us  corrent. 

Per  exemple:  com  la  roba  generalment  la 
renten  les  dònes,  en  moltissimes  llengües  no 
trobaféu  la  paraula  pera  indicar  la  professió 
de  l’home  que  renta  roba,  y  no  la  podrèu  usar 
perque  may  l’heu  sentida.  Com  que  de  gua¬ 
rir  se  n'han  ocupat  sempre  sols  els  homes, 
no  trobéu  en  els  idiomes  naturals  paraula 
pera  indicar  la  dóna  que  fa  aquella  professió 
o  qualsevol  altra  que  la  civilisació  li  vagi  per¬ 
metent.  Tota  paraula  ha  d’haver  sigut  usada 
pera  poderla  emplear. 

En  moltes  llengües  trobéu  substantius  que 
no  poden  pendre  tal  o  qual  genre,  que  no 
fan  tal  o  qual  cas  de  declinació,  o  que  no 
prenen  tal  o  qual  forma;  molts  adjectius  que 
no  prenen  tal  o  qual  forma  de  comparació, 
molts  substantius  que  no  poden  adjectivisar- 
se,  y  verbs  que  no  admeten  la  substantivisació. 

En  la  llengua  artificial  això  no  passa,  per¬ 
que  ella  no’s  funda  en  la  cega  lley  «aixi 
s’enrahona»  y  «aixi  no  s’enrahona»,  sinó  en 
la  lògica,  y  tota  idea  o  concepció  que  nei¬ 
xi  en  un  cervell  té  la  seva  manera  d’expres¬ 
sió.  Y  si  demà  un  home  tingués  la  possibi¬ 
litat  de  parir  fills  y  alletarlos  ab  ses  mame¬ 
lles,  o  s’inventés  la  més  estranya  de  les  pro¬ 
fessions  tal  com  la  fabricació  d'ayre,  en  ella 
hi  trobaria  ja  feta  la  paraula  pera  expres- 
sarho. 

Perque  heu  de  tenir  present  que  la  llen¬ 
gua  artística  o  artificial  se  pot  perfeccionar 
infinitament,  prenent  lo  millor  de  cada  idio¬ 
ma  y  rebutjant  o  corretgint  lo  dolent,  cosa 
que  no  poden  fer  les  llengües  naturals  per¬ 
que  aleshores  deixarien  d’ésserho  pera  con- 
vertirse  en  artificials. 

Però  a  més  de  la  facilitat  y  de  la  perfecció 
de  que  hem  enrahonat,  la  llengua  artificial 
té  altres  qualitats  de  les  queno  parlaríem.  Pe¬ 
rò  si  que  dirém  qu’ella,  en  comparació  de  les 
naturals,  no  té  mancaments.  No  obstant  tots 
haurèu  sentit  nombrosos  atachs  que  se  li  di¬ 
rigeixen,  y  als  que’ns  limitarém  a  respondre 
dihent  que  tots  ells  surten  de  la  boca  dels 
homes  que  no  coneixen  sa  essencia,  y  que  no 
s’han  dignat  passarhi  els  ulls  per  sobre.  Si 
enlloch  de  parlar  sense  conèixerla  la  estu¬ 
diessin,  veurien  que  llurs  frases  són  del  tot 
sense  fonament.  La  multitut  ja  se  sab  qu’es 
sujestionable  y  crèdula  de  per  sí.  Si  algú  vol 
fer  creure  que’l  poble  vehí  té  les  cases  de 
paper,  y  qu’en  ell  els  homes  no  tenen  mans 
ni  peus,  sempre  trobarà  una  massa  que  tin¬ 
drà  per  sabies  ses  paraules.  Però’ls  homes 
judiciosos  no’l  creuràn  pas,  perque  saben 
que  allò  no  pot  ésser,  y  si  en  tinguessin  dub¬ 


te,  se  trasladaríen  al  vehí  poble  per’asse- 
gurarsen  y  consultar  el  fet. 

Hauréu  sentit  a  dir  les  frases  mes  profon- 
des,  com  per  exemple:  «Una  llengua  no  pot 
ésser  elaborada  en  un  gabinet,  com  la  vida 
no  pot  ésser  creada  en  la  retorta  del  qui- 
mich»,  y  hauréu  vist  còm  la  majoria  dels  ho¬ 
mes  ho  accepten  sense  cap  mena  de  dubte.  No 
obstant,  si  no  més  s’haguessin  fet  la  senzillis- 
sima  pregunta  iper  què?,  la  frase  hauria  per¬ 
dut  a  llurs  ulls  tot  volor,  y  deixarien  de  re- 
petirsela,  y  això  passaria  a  cada  nou  invent 
que’s  fa,  y  hauria  passat  ab  tots  els  que  s’han 
fet,  sobre’ls  que  sempre’l  fuhet  de  la  frase 
hi  ha  fet  blaus.  Oh  frase,  frase,  frase,  quàn 
deixaràs  d’imperar  sobre  l’esperit  dels  ho¬ 
mes! 

Haurèu  sentit  a  dir  que  la  llengua  artifi¬ 
cial  es  impossible,  que  cada  poble  la  usaria 
diferentment,  que  la  confusió  imperaria,  y 
no  obstant  res  més  fàcil  que  veure  cóm  en 
l’actualitat  ja  està  en  us,  y  fills  de  diferents 
paisos  la  usen  en  les  seves  comunicacions 
orals  y  escrites. 

Però  deixém  aquest  punt  y  retorném  a  la 
pregunta  que’ns  feyem  al  començar  aquest 
capítul,  això  es.  Cas  de  reunirse  un  Congrés 
de  representants,  jquina  llengua  adoptaria? 
Nó’ns  ha  d'ésser  difícil  probar,  després  de  tot 
lo  dit,  que  forçosament  s’elegiria  una  llen¬ 
gua  artificial. 

De  moment  podèm  descartar  les  llengües 
naturals  viventes.  La  enveja  dels  paisos,  el 
temor  de  que  la  llengua  escullida  dongués 
preponderància  al  poble  que  la  possehia,  la 
farien  impossible. 

Els  representants  se  veurien  obligats  a 
triar  entre  una  llengua  morta,  per  exemple 
la  llatina,  y  una  artificial.  Y  si  triessin  la  pri¬ 
mera,  podèm  assegurar  que  llur  decisió  seria 
lletra  morta,  que  no  podria  ésser  portada  a 
la  pràctica.  En  efecte,  la  llengua  internacio¬ 
nal  ha  d’ésser  una  llengua  que  serveixi  pera 
totes  les  classes  socials,  y  les  llengües  mor¬ 
tes,  per  sa  dificultat,  per  lo  car  qu’es  son 
estudi,  pel  temps  que  s’hi  ha  d’emplear, 
sols  són  assolibles  per  les  classes  elevades. 
Y  fins  aixi  la  utilitat  que  reportaria  fóra 
nula,  cosa  que’s  veu  per  la  realitat,  donchs 
no  hi  ha  professional  que  no  l’hagi  estudiada 
en  instituts  y  universitats,  y  rarament  ne 
trobèm  un  que  la  posseheixi. 

Si  el  Congrés  acceptés  una  llengua  morta, 
la  qüestió  de  la  llengua  internacional  conti¬ 
nuaria  plantejada  y  sense  solució. 

Per  lo  tant,  recordéuvosen  y  gravèu  en  vos¬ 
tra  memòria  la  conclusió:  La  llengua  inter¬ 
nacional  de  les  vinentes  generacions  serà 
solsament  y  forçosament  una  llengua  artifi¬ 
cial 

Lingvo  internada  de  la  venontaj  generació j 
estos  sole  kaj  nepre  nur  lingvo  arta. 

F.  Pujulà  y  Vai.lès 

( Seguirà  ) 

L’AMERICANA  VERMELLA 

MONÒLEG 


La.  escena  representa  un  carrer ;  passa  un  jove 
bastant  ben  vestit ,  sols  que  portarà  /’ ameri¬ 
cana  vermella,  d'un  vermell  viu ,  com  si  fos 
de  bayeta.  Algú  del  públich,  al  vèurel  passar, 
riu.  Ell  se  n'adona, 's  para  y  diu: 

Bé!  No  riguin!  No  riguin!  <jQuè?  {Perque 
porto  l’americana  vermella?  ^Potser  si  que 
ara’s  pensen  vostès  que  vull  treure  moda? 
O  bé  que  sóch  un  anunci  de  VOld  Ehgland. 
Donchs  no  senyors.  Això  es  una  desgracia... 
A  qualsevol  li  pot  passar  una  desgracia,  sols- 
ament  que  a  mi’m  passen  totes.  Es  a  dir, 
me  passen,  se’m  queden,  que  no  me  les  puch 
pas  treure  may  de  sobre.  Si  passessin  ray! 
De  tan  desgraciat  com  sóch,  ja  entre’ls  com¬ 
panys  me  diuen  en  Pep  de  les  Desgracies... 

Si  en  sóch  de  desgraciat!  Lo  que  a  tothòm 
li  surt  bé  a  mi’m  surt  al  revés,  perque  per 
mi  dos  y  dos  no  fan  quatre,  que  fan  zero, 
que  al  sumar  les  quantitats  se  m’evaporen. 
Qualitats  tantes  com  vulguin,  però  quanti¬ 
tats...  no  són  pera  mi,  que  hi  estich  renyit 
ab  les  matemàtiques! 

Primera  desgracia:  vaig  néixer  espanyol! 
Y  ara  venen  les  altres. 

Quan  vaig  néixer  era  un  día  13,  y  vaig 
néixer  en  quart  menguant,  y  vaig  sortir  set- 
mesó,  y  la  mare’s  va  morir  per  no  veurem. 
He  quedat  tot  petitó,  curt  de  mida,  es  clar, 
com  que  ja  en  el  ventre  de  la  mare  no’m  van 
deixar  acabar  tota  la  creixença  a  que  té  dret 
el  feto.  Y  fóra!  Res,  que  ni  la  Ilevadora’m 
volia  aprofitar. 

Després,  la  dida’m  va  dar  una  mala  ma- 
mellada  y  per  poch  me  moro.  Xarampió, 
tifus,  garrotillo,  rosa,  verola,  escarlatina... 
tot  ho  vaig  tenir  fins  a  la  edat  de  set  0  vuyt 


anys.  Aleshores  me  va  tocar  el  tenir  madras¬ 
tra.  La  madrastra’m  dava  cada  palliça  que’m 
baldava.  Tot  lo  que  jo  feya  ho  trobava  mal  fet. 

Ara  ja  van  veyent  vostès  còm  jo  sóch 
l’home  més  desgraciat  del  món! 

Ja  se’n  poden  imaginar  de  desgracies,  que 
a  mi  me  n’han  passades  més. 

De  vostès,  algú  ha  perdut  els  seus  pares:  ai¬ 
xò  es  una  desgracia  natural,  enrahonada.  L’al¬ 
tre  ha  perdut  la  dóna,  bueno!  Ja  es  fort  això! 
sobre  tot  si  la  estimava.  Però...  Mare  de 
Deu  !  Encara’n  pot  trobar  un’altra.  L’altre 
ha  perdut  la  fortuna,  ab  la  roda  y  tot.  L’al¬ 
tre  ha  perdut  la  vergonya. ...  Donchs  jo  en¬ 
cara  més;  si,  senyors,  més...  molt  més 

Figúrinse  que’l  servidor  era  fill  d’una 
casa  bona,  molt  bona!  A  casa  fins  tiraven  pi¬ 
lota  a  l’olla  y  quarto  de  gallina,  y  parlaven 
castellà,  el  diumenge,  y  tractaven  als  criats 
de  tu. 

Y...  després  de  les  primeres  desgracies 
que  ja’lshe  contat,  se’m  va  morir  el  pare,  y  una 
germana...  y...  després  la  madrastra  me  va 
pendrelafortuna...  res,  un  notari,  amich  d’ella, 
que  no  sé  quins  papers  va  fer  desaparèixer  y 
quins altresvafer  ressucitar,  en  que’s  probava 
que  lo  meu  no  era  pas  meu.  Y  tal  dit  tal  fet, 
tot  m’ho  van  embargar...  Vamos,  clar,  que 
m’ho  van  afanar  y’rn  van  plantar  al  carrer. 

Bueno!  Y  ara  iquè  faràs? 

Com  que’l  servidor  tenia  una  certa  instruc¬ 
ció,  y  la  familia-havía  tingut  bones  relacions, 
vaig  buscar  colocació.  Un  amich  del  pare, 
que  fundava  una  gran  societat  mercantil,  me 
pren  de  secretari.  Y  tal  dit  tal  fet,  al  cap  de 
poch  la  societat  quiebra  y’m  quedo  al  carrer, 
sense  que’m  paguin  les  mesades  que’m  de¬ 
vien.  D'allí  passo  a  una  fàbrica,  que  s’hi  va 

calar  foch!  Y  a  un  magatzèm  que  van  tirarhi 
una  bomba!...  Res,  que  jo  portava  desgracia, 
que  ningú’m  volia  de  por  que  li  espatllés  el 
negoci.  Jo  que  vaig  tenir  una  pensada  y’m 
vaig  dir:  {Potser  politich?  Y  tal  dit  tal  fet, 
m’afilio  ab  en  Sagasta,  qu’era  al  poder,  y 
puja  en  Cànovas.  Jo  que’m  passo  a  n’en  Cà- 
novas,  y  a  l’estiu  me’l  maten.  (Volen  més 
pega?  Y  com  que’l  servidor  té  idees  monàr¬ 
quiques,  idees  d’ordre, ’s  va  fer  republicà. 
<<Y  ara?  diràn  vostès.  Si,  senyors,  perque  du¬ 
rés  la  monarquia,  perque  si  continuo  essent 
monàrquich  ve  la  República,  y  ara  no  hi  ha 
pas  por!  Ja  poden  esperar  assentats  els  fra¬ 
ternals  compatiyerus. 

En  això  jo  que  m'enamoro  d’una  noya 
molt  maca  y  qu’estava  bé;  bé  de  tot,  de  diners, 
y  de  proporcions,  una  minyona  que  Deu 
n'hi  dó.  Y  com  que  un  servidor,  mal  m’està’l 
dirho,  era  bastant  elegantot,  me  va  dir  que  si, 
y  ens  varem  casar;  però  tenia  mare,  que  va 
resultar  una  sogra  més  dolenta  que  la  tinya. 
Al  cap  de  poch  me  quedo  viudo,  y  la  sogra’m 
treu  de  casa,  y  va  fer  bé,  perque  si  no  jo  li 
trech  els  ulls,  o  ella  me’ls  treu  a  mi;  tot  el  dia 
anavem  a  urpades. 

Trist  y  desconsolat  me  retiro  al  camp.  Te 
dedicaràs  a  l’agricultura,  vaig  dir;  aixi’t  dis- 
treuràs,  viuràs  sà  y  bo  y  guanyaràs  algún 
calè.  Llogo  un  camp,  sembro  y  ve  la  sèquia, 
y  no  plou  en  un  any  y  mitj.  Jo  que  dich, 
nada ,  un  punt  ahont  jo  tingui  l’aygua  a  punt, 
y  no  hagi  d’esperar  a  que’ls  estadants  del  cel 
me  la  envihin,  y  llogo  una  torre  a  fòra,  y  vin- 
ga  posar  testos  al  terrat  y  als  balcons,  per¬ 
que  de  jardí  no  n’hi  havia.  A  cada  rengle  de 
testos  hi  posava  una  cosa  diferent:  Aquí  llevor 
de  tomàquet,  allà  llevor  de  clavells,  allà  baix 
de  melons...  en  fi,  de  tot.  Y  cada  dia  vinga 
regar  els  testos.  Y  com  qu’ara  això  de  fòra  ja 
es  a  dins  gràcies  a  la  agregació ...  (May  di¬ 
rien  què’m  va  sortir? 

Un  municipal  que’m  va  fer  pagar  la  multa. 

Desesperat,  jo  que’m  faig  jugador. 

Y  sempre  perdia. 

Si  feya  set,  el  contrari  feya  set  y  mitj. 

A  l 'ajedrez  sempre’m  daven  mate;  al  billar 
me  va  saltar  una  bola  tirant  un  cop  d’efecte 
que  va  trencar  un  mirall  y  vaig  tenir  de  pa- 
garlo. 

Un  altre  dia  se'm  trenca’l  taco  tirant  un 


cop  sèch,  y  esquinso  el  panyo  y  tinch  que 
pagarlo  també. 

Fins  jugant  sol  perdia. 

Vostès  diràn  (còm  pot  ser? 

Donchs  si!  Vaig  tirà  una  pesseta  enlayre 
per  veure  si  faria  cara  o  creu,  y’m  va  caure 
dintre  d’una  claveguera.  Vegin  si’n  sóch  de 
desgraciat! 

Per  íí,  com  que  sent  xicot  havia  fet  comè¬ 
dia  d’aficionats,  jo  que’m  fico  a  còmich. 

El  primer  drama  que’m  van  repartir  va  ser 
un  drama  de  capa  y  espasa.  Jo  sortia  ab  un 
vestit  de  conde  tot  plè  d’antiqüeles  y  botes 
grogues,  el  meu  contrari  anava  emboçat  ab 
una  capa  vermella,  que  per  desgracia  va  re¬ 
sultar  ser  nova;  com  que’l  sastre  l'havia  feta 
per  aquella  obra  expressament.  Y  al  fort 
d’una  contienda  en  que  jo  li  deya  al  traidor 

|Infiel  tengo  de  ser  con  los  infieles! 

]Vil  he  de  ser  con  quien  por  vil  me  toma! 

]Sangre  habrà!  .. 

Y  al  dir  això  véntali  cop  de  llampant  a  l’al¬ 
tre,  ab  tan  mala  sòrt,  quea  la  cuenta  la  espasa 
tallava,  y  li  parteixo  la  capa  al  viaixl...  Y  al 
anarme  a  pagar  la  setmanada  l’empresari’m 
dóna  dues  pessetes,  y’m  diu...  y  quaranta 
que’n  val  la  capa  que  vostè  va  partir,  fan  les 
quaranta  dues  a  rahó  desis  peles  per  dia,  y 
busquis  feyna. — 

Y'l  brètol  encara’m  treu  de  la  companyia! 

— Donchs,  vinga  la  capa  o’is  troços  de  la 
capa  que  són  meus!  —  li  vaig  respondre. 

— A  la  guardarropia  li  donaràn  . — 

Y  tal  dit  tal  fet,  agafo’l  panyo  vermell,  y 
cap  a  casa  d’un  sastrinyolet  conegut. 

— Té,  noy,  fesmen  una  americana  que’n 
necessito  una,  que  la  que  duch  ja  se  m’es¬ 
tripa. 

— (Y  ara?  (que  t’has  tornat  boig? 

— No,  lo  que  m’he  tornat  es  pobre  y  no 
tinch  més  panyo  que  aquest. 

— Semblaràs  un  trompet  dels  civils  d’a 
cavall. 

— No  t’he  dit  pas  que’m  fessis  un  jaqué,  ni 
una  casaca,  sinó  una  americana. 

— Donchs  semblaràs  un  soldat  inglès. 

— Millor,  així  els  molts  inglesos  que  tinch, 
que  sempre'm  sorprenen  venint  de  part  de- 
rrera,  se  pensaràn  que  sóch  també  inglès  y 
a  més  militar  y  no’m  vindràn  a  dar  sustos. 
Nada!  que  la  facis... — 

Y  es  aquesta  que  porto,  ,:veuen?,  y  m’he  fet 
contractar  en  aquest  teatre  expressament  per 
ensenyàlsela.-.yavuy  la  estreno  ^Veritat  que 
faig  goig?  Res...  que  no  hay  mal  que  por  bien 
no  venga. 

(Teló.) 

Pompeyus  Gener 


TEATRES 

La  Miralta. 

Si  avans  de  la  estrena  de  la  derrera  obra 
dramàtica  d'en  Guimerà,  no  hagués  llegit  en 
cartells  y  diaris  el  nom  de  l’autor,  ben  difícil 
m’hauria  sigut  endevinarlo,  després  de  vèu- 
rela  representada  per  la  companyia  Guerrero- 
Mendoza.  Si  m’haguessin  jurat  que’l  poeta 
creador  de  Mar  y  Cel ,  a  qui  dech  bona  part  de 
l’entusiasme  de  mon  esperit  catalanista,  avi¬ 
vat  en  temps  de  la  estrena  d’aquesta  obra;  si 
m’haguessin  pronosticat  en  aquell  temps 
que’l  gran  autor  dramàtich  de  la  nostra 
terra  havia  d’arribar  a  estrenar  els  seus  dra¬ 
mes  en  llengua  castellana,  la  meva  indigna¬ 
ció  hauria  esclatat  furiosa  contra  qui  m’ha¬ 
gués  fet  aytal  pronòstich. 

En  Guimerà  ha  comès  un  seguit  de  faltes 
imperdonables.  Ab  la  excusa  de  la  manca 
d’actors  y  empreses  a  Catalunya,  anà  a  Ma¬ 
drid  pera  que  li  traduhissin  ses  obres;  des¬ 
prés  les  escrigué  ja  a  posta  pera  ésser  tra- 
duhides;  més  tart  les  donà  a  conèixer  aqui  y 
allà  al  propri  temps;  no  havent  fet  prou  en¬ 
cara,  les  estrenà  a  Madrid  en  castellà,  publi¬ 
cant  l’original  en  nostra  llengua  deseguida; 
y  ara  estrena  La  Miralta  aqui  meteix,  tra- 
duhida,  sense  donar  a  conèixer  l’original. 
Y  en  Guimerà  es  aquell  poeta  tan  català, 
idol  dels  que  de  temps  somnièm  la  Cata¬ 
lunya  nostra,  autor  d’aquell  famós  parlament 
de  grata  recordança,  pronunciat  desde  la  pre¬ 
sidència  dels  Jochs  Florals,  y  del  cèlebre  dis¬ 
curs  sobre  La  Llengua  Catalana ,  escrit  l’any 
1895  pera  obrir  curs  en  l’Ateneude  Barcelona, 
interromput  pels  contraris  y  llegit  ab  ferma 
convicció  y  entusiasme,  malgrat  la  tempesta 
congriada  en  l’anim  dels  castiles  que  aixeca¬ 
ven  llur  crit  al  cel  en  signe  de  protesta.  En 
Guimerà  fou  qui  primer  portà  la  llengua 
catalana  als  actes  oficials  de  l’Ateneu,  pre¬ 
cisament  glosant  el  nostre  idioma,  enlay- 
rantlo  com  se  mereixia. 

Un  autor  qualsevol  que  no  fos  en  Gui¬ 
merà,  ab  molt  talent,  afamat  de  glòria  y 
mancat  de  medis,  pot  realisar  actes  v  empen- 
dre  camins  esgarriats  que’l  condueixin  a  la 
possessió  de  sos  anhels;  en  Guimerà,  el  cata¬ 
lanista  Guimerà ,  autor  de  mèritreconegut,  ad¬ 
mirat  a  Catalunya  v  íòra  d’ella,  no  té  excusa 
en  son  procedir,  tan  contradictori  ab  ses  me- 
teixes  prèdiques. 

Quan  l’Enrich  Gaspar  va  traduhir  Mar  y 
Cel  pera  qu’en  Rafel  Calvo’l  posés  en  el 
teatre  Granvía  l’any  1888,  ’ots  els  catalans 
varem  sentirne  goig  y  agrahiment,  donchs  el 
poeta  foraster,  al  honrar  al  poeta  de  casa, 
s’honrava  ell  meteix  donant  a  ccnèixer  al  po¬ 
ble  castellà  una  obra  artística.  Mes  avuy  en 
Guimerà  ja  escriu  les  seves  obres  pensant  en 
els  actors  castellans,  y  si  no  les  escriu  ja  de 
primer  intent  en  llengua  de  Castella,  déu  ésser 
segurament  perque  no  déu  saberne  prou. 

Per  això  deya  al  començar  aquest  article 
que  la  representació  de  La  Miralta  per  ella 
sola  no’m  donà  pas  idea  de  que  son  autor 
fos  en  Guimerà.  El  començament  de  l’obra 
talment  sembla  d’un  autor  carrincló  de  Ma¬ 
drid,  tant  per  l’acció  com  per  la  conversa 
que  desenrotllen  els  tres  personatges  que 
trenquen  el  foch.  Y  aquests  tres’personatges, 
tot  bevent  copetes  de  ron  negrita  al  voltant 
d’una  tauleta,  entre  xistos  de  gust  pèssim  y 
frases  buydes,ben  propries  de  l’idioma  en  que 
les  diuen,  comenten  el  casament  d’un  d’ells 
ab  la  noya  proprietaria  del  molí  nomenat  La 
Miralta  ahont  passa  l’acció;  y  quan  ja  n’han 
dites  prou,  un  d’ells,  oncle  de  la  pubilla,  se’n 
va  a  dormir,  el  promès  Carles  y  l'amich 
se’n  van  a  mudarse  de  roba,  y  al  cap  de  poca 
estona,  oncle,  amich  y  promès,  ab  una  1 1  es¬ 
tesa  que  admira,  junt  ab  el  coro  y  la  nuvia 
Dèbora,  traspassen  l’escenari  per’anar  a 
celebrar  la  boda.  A  tot  això’ls  masovers 
del  molí,  sense  fer  cas  de  la  mala  hora  escu- 
llida,’s  muden  d’estada  treyent  trastos  y  en- 
redantho  tot,  perque  La  Miralta  ha  d’enru- 
narse  pera  bastir  en  son  lloch  una  gran  fà¬ 
brica.  Mentres  se  celebra  la  cerimònia  arriba 
l’Enrich,  soci  capitalista  de  la  indústria  nova, 
ab  la  seva  muller  Mery.  Han  fet  tart 
d’uns  quants  minuts  y  no  poden  assistir  a  la 
boda.  Quina  falta  d’atenció  per  part  dels  nu¬ 
vis!  Però’s  coneix  que  portaven  pressa.  Tot 
seguit  surten,  y  en  Carles  y  la  dóna  del  capi¬ 
talista’s  reconeixen  com  antichs  aymants, 
baixantse  la  cortina  que  clou  el  primer  acte 
de  la  comèdia ,  ple  de  convencionalismes,  im- 
proprietats  y  xabacanades.  De  tart  en  tart, 
desde  mitj  acte  fins  a  l’acabament  del  meteix, 
s’hi  entreveuen  lleugerament  algunes  espur¬ 
nes  de  la  inspiració  dramàtica  de  l’autor  de 
El  fill  del  Rey ,  però  tota  la  primera  meytat 
sembla  original  de  un  joven  periodista  madri- 
leno. 

Y  ve’l  segón  acte,  y  del  conflicte  nascut 
entre  figures  de  cartró  sorgeix  el  gran  poeta 
Guimerà  y  en  fa  una  obra  mestra.  Converteix 
els  titelles  en  figures  de  carn  y  óssos,  y  ab 
potencia  artistica’ls  hi  dóna  ànima.  La  lluyta 
creix,  les  passions  prenen  volada  y  l’acció 
dramàtica’s  tramet  intensa  y  majestuosa  a 
l’esperit  dels  oyents.  El  segón  acte  de  La  Mi¬ 
ralta  es  de  lo  millor  qu’he  vist  en  el  teatre 
modern.  Acció,  personatges,  entrades  y  sorti¬ 
des,  parlaments,  medis  d’expressió,  en  tot  hi 

ha  naturalitat  y  traça;  en  fi,  reuneix  totes  les 
condicions  d’una  obra  perfecta.  Solsament 
aquest  segón  acte  podria  fer  perdonar  lo  res¬ 
tant  de  l’obra,  si  no  existis  el  pecat  capital 
d’havernos  sigut  presentada  ab  mals  vestits 
de  ilengua  impropria,  que  li  grandegen  y  no 
li  escauen.  Y  que’ns  perdoni  ei  senyor  López 
Ballesteros,  però  la  traducció  es  de  lo  més  do¬ 
lent  que  pugui  sentirse;  sembla  feta  per  un 
català  dels  que  no  llegeixen  més  que  El  No¬ 
ticiem  per  tot  esbarjo  literari.  Fins  m’arribo 
a  creure  que’l  senyor  López  hi  ha  posat  de 
la  seva  cullita  coses  y  xistos  en  algunes  esce¬ 
nes,  que  ara  en  Guimerà  haurà  hagut  de 
traduhir  si  publica  l'obra  catalana. 

En  aquest  segón  acte’ls  dos  amichs,  amos 
de  la  fàbrica  La  Miralla ,  lluyten  perla  man¬ 
ca  de  diners  que’l  capitalista  espera  y  no 
arriben.  La  situació  s’empitjora  ab  el  descobri¬ 
ment  dels  amors  adúlters  de  Carles  y  Mery. 
El  marit  ultratjat  fuig,  y  Débora,  conven¬ 
çuda  del  mancament  del  seu,  queda  lluy- 
tant  entre  l’odi  per  la  seva  rival  y  l’amor 
per  Carles. 

En  el  tercer  acte  Carles  y  la  seva  amistan- 
çada’s  proposen  fugir  junts;  Débora  sorprèn 
a  Mery  al  meteix  temps  que  intenta  anar  a 
esperar  a  son  aymant,y  la  estimba  després  de 
sostenir  ab  ella  una  lluyta.  En  aquest  acte 
tornen  a  aparèixer  les  figures  de  cartró,  y  en¬ 
cara  que  molt  superior  al  primer,  resulta 
dolent,  allargat  arrastrantse  y  ab  una  solució 
digna  d’un  autor  de  a  quarto’l  rengle.  L’acció 
avença  indecisa  y’s  remata  de  cop  y  volta 
sense  justificació  apropriada.  Desde  que  s’a- 
caba’l  segón  acte  sembla  que  l’autor  perdi 
l’esma  y  no  sàpiga  còm  posar  fí  a  l’obra. 

Del  Guimerà  del  temps  de  Gala  Placidia 
que  necessitava  qui,  materialment,  li  robés 
sà  primera  tragèdia  pera  donaria  al  públich, 
al  Guimerà  d’ara  qu’estrena  tres  o  quatre 
obres  en  una  temporada,  existeix  un  abim. 
L’afany  de  prodigarse’l  crech  ben  perjudicial, 
y  pot  ésser  ben  bé  causa  de  lo  que  molts  mote¬ 
gen  de  degeneració.  Un  trevall  consciençós  es¬ 
merçat  en  una  obra,  la  por  d’equi vocarse  y  el 
respecte  al  públich  que  ha  de  ferne  judici,  són 
caracterisques bencatalanes.  L’aixelabrament, 
l’afany  de  produhir,  la  indiferència  al  què 
diràn ,  etc.,  són  atributs  ben  propris  de  la 
gent  castellana.  Y  el  senyor  Guimerà,  ab  tants 
viatges  a  Madrid,  se  veu  que  s’ha  encomanat 
un  xich  la  malaltia.  Si  algun  dia,  convençut  y 
arrepentit,  cambia  d’ayres,  ens  sembla  que 
tornarèm  a  tenir  a  l’autor  sà,  ferm  y  valent 
d’avans. 

La  execució  de  l'obra  fou  bastant  arrodoni¬ 
da.  En  Díaz  de  Mendoza  I,  en  son  paper  de 
vell  Sa turnino,  estigué  molt  just,  especialment, 
si’s  tenen  en  compte  les  dificultats  que  ha  de 
vèncer  en  el  transcurs  de  l’obra.  La  senyora 
Guerrero,  Débora ,  en  el  segón  y  tercer  acte 
tingué  moments  molt  feliços,  dihent  ab  cari- 
nyoy  convicció  la  part  que  li  corresponia.  En 


Diaz  de  Mendoza  II,  encarregat  del  personat¬ 
ge  Carles,  feu  un  trevall  ben  apreciable. 

En  la  estrena  de  La  Miralta.vegerem  a  l’ac¬ 
tor  Codina  y  a  la  senyora  Morera  que  debu¬ 
tava.  Si  el  primer  me  va  fer  pena  perque  ab 
molta  voluntat  se  li  notaven  deficiencies,  la 
segona’m  va  fer  llàstima.  En  Codina  y  la 
Morera  surten  de  Romea  y’s  trasplanten  a  la 
escena  castellana.  Ell  es  un  de  tants,  que 
malgrat  lo  que  n’han  dit,  no  li  sé  veure  res 
més  que  bona  voluntat,  per  ara;  però  la  Mo¬ 
rera  era  la  hereva  de  la  escola  de  la  Monner, 
y’m  dol  ab  tota  l’ànima  que  hagi  deixat  la 
escena  catalana  pera  engroixirles  rengles  del 
teatre  castellà.  Perque  aquella  Monsa  de  La 
Pecadora  d’en  Guimerà  es  ben  difícil  que  tro¬ 
bi  substituta.  La  senyora  Morera  té  condicions 
d’actriu  catalana,  sab  caracterisar  els  nostres 
tipos,  però  posada  al  costat  de  la  senyora 
Guerrero  o  de  qualsevulga  actriu  castellana, 
no  podrà  may  sobresortir  de  la  majoria.  Es 
una  llàstima  que  la  pèrdua  experimentada 
pel  teatre  català  no  sia  en  benefici  de  nin¬ 
gú.  Desengànyinse'ls  actors  y  artistes  emi¬ 
grants:  un  trevallador  d’aqui  pot  anar  a  enri¬ 
quir  pobles  que  no  sien  el  seu;  però  l’artista 
català,  que  ho  sia,  no  pot  abandonar  la  pa- 
tria,  perque’l  fruyt  de  sos  trevalls  es  fruyt 
de  l’ànima  y  aquesta  no  pot  emmatllevarse 
ni’s  pot  disfressar.  La  Morera  ha  de  fer  obres 
catalanes,  ha  de  traduhir  lo  que  ha  viscut 
sempre,  y  en  serà  mestra;  posada  en  escenaris 
castellans  serà  una  senyora  com  n’hi  ha  mol¬ 
tes,  que  farà  comèdia  ab  més  o  menys  traça. 
Així  podrà  treuren  millors  resultats  positius , 
però  l’art  no  hi  guanyarà  gran  cosa. 

J.  Pujol  y  Brull 


CANÇONS 

Creuava  la  serralada,  quins  cimals,  cu¬ 
rulls  de  neu,  s’amagaven  entre  núvols  blan¬ 
quinosos  que  semblaven  de  cotó. 

A  mos  peus  els  cingles  alterosos  s’aixeca¬ 
ven  sobre’ls  gorchs  de  la  vall. 

Vaig  sentir  una  veu  llunyana  que  cantava, 
y  m’hi  vaig  atançar. 

Era  d’un  home  fort,  de  músculs  de  ferro  y 
de  pell  de  coure;  als  cops  sèchs  de  la  destral 
que  arbolava,  queyen  els  arbres  centenaris 
cruixint  y  gemegant. 

La  cançó  d’aquell  home  era  valenta  com 
son  braç,  com  son  pit  ample  y  alt.  Cantava 
ab  notes  vibrants  rublertes  de  vigor;  can¬ 
tava  un  himne  a  la  força  triomfant  qu’esmi- 
cola’ls  arbres  centenaris... 

Vaig  continuar  caminant. 

Sentada  vora  un  marge,  guardant  un  nom¬ 
brós  remat  de  ~xays  que  "pasturaven  per  la 

prada,  una  pastora  cantava  tendrament.  Era 
rossa,  d’ulls  blaus;  duya  la  roba  apedaçada, 
les  corves  de  sos  pits  movediços  eren  deli¬ 
cades,  y  sos  llabis  d’una  rojor  cremanta.  Sa 
veu  era  dolça;  cantava  la  cançó  plahenta  de 
l’amor,  de  les  ninetes  festejades,  y  son  resò 
omplenava  de  poesia  la  vall.  Cantava  la  can¬ 
çó  xardorosa  de  la  joventut,  la  cançó  de  les 
nits  serenes,  de  les  tardes  calmoses  y  sosse- 
gades,  de  les  besades  que  duren  sempre 
més...  cantava  la  cançó  ardorosa  de  la  vida. 

Y  vaig  caminar  més. 

Vora  un  bassal  d'aygua  bruta,  un  noy  ca¬ 
çava  cigales  que  sorollaven  baladrerament 
entre  sos  dits.  El  noy  també  cantava;  sa  veu 
prima  llençava  les  notes  suaument.  Cantava 
una  cançó  alegroya,  una  oda  a  la  vida  del 
camp,  fóra  dels  banchs  arrenglerats  de  la 
escola,  lluny  dels  càstichs  inhumans  del 
mestre.  Cantava  com  les  cigales,  al  mitj  del 
sol,  que  li  colrava  la  pell  y  el  feya  fort;  al 
mitj  del  sol  que  l’omplenava  de  vida. 

No  gayre  lluny  d’ell  cantava  sa  mare,  tot 
feynejant  Cantava  ab  veu  forta;  sa  cançó 
era  agradosa  com  la  del  noy;  se  sentia  altra 
volta  mare  y  endreçava  ses  cançons  al  fillet 
que  la  feya  feliç.  Era’l  cant  xardorós  de  la  fe- 
conditat,  era  la  cançó  de  l’arribada  d’un  al¬ 
tre  sér,  de  braç  forçut  y  pell  colrada. 

Llavors  vaig  ohir  un  xiscle  esgarrifós,  y 
el  noy  y  la  mare  pararen  de  cantar. 

Creuant  pels  viaranys  de  la  serra,  un  vell 
havia  caygut  rostos  avall. 

Carregat  ab  un  feix  de  llenya,  son  pes 
l’havia  abalançat  a  l’abim,  y  el  vellet  de  cap 
blanquinós  y  cos  feble  havia  caygut  de  cap 
en  la  profonditat  del  gorch. 

Vaig  sentir  l’espetech  de  sa  cayguda,  y 
vaig  veure  son  cap  aixafat,  tenyit  de  sang. 

També  aquell  feble  havia  en  altres  temps 
endreçats  belles  cançons  a  la  jovenesa;  ara 
la  vida  deixava  son  cos  denerit,  tornat  un 
munt  de  carn  sagnanta. 


Un  aucell  gros  y  negre  passà  per  devant 
meu,  ab  fort  batement  d’ales,  y’s  precipità 
de  dret  a  l’abim. 

Era  un  corb... 

Joaquim  PlA 

No  volém  parlar,  per  ara,  del  nou  alcalde, 
donchs  li  hem  de  donar  temps  pera  que  aga¬ 
fi  halè.  La  estrena  diuen  que  fou  un  fracàs, 
però  es  d’esperar  qu’en  les  següents  repre¬ 
sentacions  estigui  més  possessionat  de  son 
paper,  y  no  hagi  de  recórrer  a  l’apuntador. 
De  totes  maneres,  no  es  gayre  difícil  conju¬ 
rar  certes  tempestats  y  guanyarse  una  ela- 
que  respectable  pel  soroll  que  faci.  Pera  lo 
primer  pot  dirigirse  a  qualsevol  fraterno, 
per  exemple  al  desinteressat  Lorenzo  Ardid. 
Pera  lo  segón  encara  tindrà  menos  feyna: 
l’hostaler  d’en  Canalejas,  el  cavall  blanch  de 
La  Tribuna ,  ja  sab  prou  el  molt  partit  que’s 
pot  treure  de  les  condicions  diplomàtiques 
quan  el  qui  les  posseheix  posseheix  també 
molt  bones  formes  y  bastants  bons  fondos. 

Lo  que  si  fóra  de  doldre  es  que  li  hagués 
de  fer  l’epitafi  el  seu  amich  y  ex-subordinat 
en  Geroni  Paturot.  Això  si  que  quasi  fóra 
pitjor  que  si  se  li  girés  al  inrevés  el  Tibidabo. 


La  Union  Republicana  ha  sigut  objecte 
d’una  remonta,  com  vostès  ja  saben.  Sembla 
que  ab  ocasió  de  la  derrera  Asamblea  li  hau- 
ràn  posat  unes  mitges  soles  y  talons,  que  li 
permetran  anar  tirant  un’altra  temporada, 
sobre  tot  comptant  ab  que  la  host  republica¬ 
na  gosa  d’unes  Iragaderas  tal  cual ,  que  la  fan 
molt  apta  pera  combregar  ab  moles  de 
moli. 

Tant  es  això  cert,  que  mentres  tothòm  sab 
que’l  quefe  Salmerón  trevalla  (?)  desde  Ma¬ 
drid  per  l’adveniment  de  una  República  que 
s’ha  de  basar  en  aquelles  quatre  famoses 
unidades ,  a  provincias  el  seu  visir  Lerroux 
fa  propaganda  d’una  república  tan  d’estira 
y  arronça ,  que  ha  de  permetre  donar  gust  als 
anarquistes,  als  socialistes,  als  federals  y 
fins  als  catalanistes  y  tot. 

Segons  en  Lerroux,  cal  respectar  l’autono¬ 
mia  dels  municipis  y  totes  les  autonomies 
hagudes  y  per  haver,  fins  al  punt  de  que  ad¬ 
met  (ell,  en  Lerroux)  la  existència  de  diver¬ 
sos  Estats  dintre  d’un  altre  Estat,  que’ls  reu¬ 
neixi  a  tots. 

Y  a  tot  això  en  Salmerón  y  en  Lerroux 
venen  a  ésser  els  dos  caps  principals  de  la 
Union  Republicana,  emperò  això  si,  dos  caps 
tan  ben  avinguts,  que  mentres  l’un  fa  de  da¬ 
llonses  l’altre  fa  de  Ramoneta. 


El  «Centre  Autonomista  de  Sant  Gervasi» 
celebrà'l  passat  diumenge  a  la  nit  una  pa¬ 
triòtica  vetllada  ab  motiu  de  la  colocació  del 
bust  del  doctor  Robert,  regalat  a  dit  centre 
per  l’artista  esculptor  senyor  Aguilar.  Ab 
tal  motiu  el  local  resultà  petit  per  la  gran 

concorrencia  que  hi  assistí,  abundanthi  en 
gran  manera  les  senyores.  Parlaren  el  se¬ 
nyor  Rusinol  (Albert),  que  presidia  l’acte; 
Roig  y  Pruna,  Manaut,  Balmas,  Ventosa  y 
Calvell,  Riera,  y  Cortada,  promovent  grans 
manifestacions  d’entusiasme,  y  l'((Orfeó  Gra- 
ciench»,  ab  la  execució  de  Els  Segadors  y 
altres  cançons  de  la  terra,  contribuhi  podero¬ 
sament  a  que  fos  ben  fonda  la  impressió  re¬ 
buda  per  tots  els  que  assistiren  a  tan  hermós 
acte. 


Els  chicos  de  El  Liberal ,  per  boca  d’en 
Paco  Pico ,  diuen  que: 

....  los  melenudos  de  Joventut  se  deciden  à  presentar  su 
candidatura  en  las  elecciones  legislativas  próximas. 

Y  quien  lucharà  por  un  distrito,  quien  por  otro. 

Si  triunfan,  serà  digna  de  ver  su  entrada  en  el  Con- 
greso. 

Porque  la  salida  no  resultaria  tan  digna. 

Seria  una  salida..  de  pie  de  banco. 

Per  si  no  ha  saben,  may  havém  sigut  par¬ 
tidaris  d’anar  al  Congrés,  perque  pera  fer  de 
bogadera  ja  estém  ben  convençuts  de  que’ls 
politichs  de  Madrid  ens  passen  la  mà  per  la 
cara.  Per’anar  a  fer  papers  de  comparsa  no 
deixèm  la  feyna  de  casa.  Y  a  fe  que’n  tenim 
molta  si  volèm  ferhi  una  neteja  bona.  El  dia 
que  poguèm  empendre  la  tasca,  adeu  chicos 
de  El  Liberal  y  demés  chicos  que,  ab  els 
centimets  dels  badochs,  fan  ara  bullir  l’olla. 
Aquí  ja  no  hi  trobaran  res  pera  pasturar.  Do¬ 
narà  gust  vèurels,  ab  la  ploma  a  la  orella, 
entornantsen  tots  moixos  cap  a  sus  lares  pa- 
trios. 


Publicacions  rebudes: 

Emporium,  publicació  quinzenal.  A  Pala¬ 
frugell  ha  començat  ha  publicarse  aquest  im¬ 
portant  periódich,  qual  principal  objecte  es 
l’enaltiment  de  nostra  literatura,  acuílint  to¬ 
tes  les  tendencies;  el  foment  de  les  ciencies, 
y  també’l  de  la  política  de  bona  mena,  que 
no  es  pas  la  que  generalment  s’usa.  Em- 
po  ium  apareix  com  un  altre  campió  de 
l’autonomia  de  Catalunya.  Son  primer  nú¬ 
mero  està  molt  ben  presentat,  materialment 
y  artísticament,  y.  va  dedicat  per  complert  a 
la  «Festa  de  la  Bellesa»  que  a  Palafrugell  se 
celebrà’l  dia  22  del  passat  juliol,  figuranthi 
trevalls  dels  individuus  del  jurat,  fragments 
de  les  composicions  premiades  y  ademés  ar¬ 
ticles  d’escriptors  de  tanta  reputació  com 
Joseph  Pin  y  Soler,  Joaquim  Ruyra,  Víctor 
Català,  Raymond  Casellas,  etc.  Les  ilustra- 
cions  consisteixen  en  notables  retrats  de  la 
reyna  de  la  festa,  dames  d’honor,  autors 
premiats  e  individuus  dels  jurats  qualifica¬ 
dors.  Desitjém  llarchs  anys  de  vida  a  aques¬ 


ta  nova  publicació  que  fa  honor  a  l’Empordà 
y  a  Catalunya  en  general. 

Cartell  de  Convocatoria  dels  Jochs  Florals 
de  Girona,  que  deuen  celebrarse’l  dia  1  del 
pròxim  novembre.  S’ofereixen  tretze  premis, 
y  els’trevalls  deuen  ésser  enviats  al  secretari 
del  jurat  quali ficador  (Calderers,  14,  Girona), 
avans  del  5  d’octubre  El  jurat  estarà  com¬ 
post  pels  senyors  Joan  Maragall,  president; 
Francisco  Monsalvatge,  Joan  B.  Torroella  y 
Xavier  Majuelo,  vocals;  Francisco  Viver, 
prebere,  secretari. 

Le  Roussillon  Illuslré.  Hem  rebut  el  qua¬ 
dern  quart  d’aquesta  artística  obra  que  ve 
publicant  la  llibreria  Parera,  y  qu'en  res 
desmereix  dels  tres  anteriors,  de  que  ja  par¬ 
larem.  Està  dedicat  al  monastir  de  Sant 
Marti  del  Canigó,  figuranthi  una  hermosa  là¬ 
mina  que  reprodueix  admirablement  aque¬ 
lles  venerables  runes. 

La  gentil  Marta ,  cançó  popular  catalana, 
XLV  de  les  publicades  pel  «Cançoner  Popu¬ 
lar»;  lletra,  tonada  y  les  corresponents  notes 
folk-lòriques,  figuranthi  ademés  un  escayent 
dibuix  alegòrich.  Preu,  ro  cèntims.  Dipòsit, 
Rambla  de  Sant  Joseph,  t  r . 

Com  les  fulles.  Traduhida  al  català  per  en 
Narcís  Oller,  acaba  d’aparèixer,  formant  part 
de  la  Biblioteca  Popular  de  «L’Avenç», 
aquesta  preciosa  comèdia  de  l’italià  Giacosa, 
de  la  qual  no  hem  de  parlar  avuy  per  haver 
sigut  ja  judicada  en  aquestes  planes  en  al¬ 
tres  ocasions.  La  traducció  del  senyor  Oller 
es  excelent.  Preu,  so  cèntims. 


Ja  recordaràn  nostres  lectors  que,  fa  dues 
setmanes,  ens  vegerem  en  el  cas  de  dir  al 
minyons  de  La  Devantera  que  no  podíem 
acceptar  la  polèmica  ab  que’ns  brindaven. 
Exposats  els  motius,  quedava  un  punt  molt 
grave ,  perque  ells  havien  dit  que,  si  ens  hi 
negàvem,  quedaríem  molt  malament  devant 
de  nostres  lectors.  Pera  evitar  tan  gran  des¬ 
honra,  nosaltres  varem  acordar  que  cada  cop 
que’ls  devanters  tinguessin  el  gust  d’ocuparse 
de  nosaltres,  ho  fariem  avinent  als  suscrip- 
tors  de  Joventut  a  fi  de  que,  si  ho  desitjaven, 
se  prenguessin  la  molèstia  de  passar  per 
nostra  redacció,  ahont  els  hi  íacilitariem  nú 
meros  de  La  Devantera  pera  que  conegues¬ 
sin  qui  som.  Donchs  bé:  el  cas  ja  ha  arribat. 
En  el  derrer  número  de  La  Devantera  co¬ 
mencen,  segons  ells,  a  pèndrens  la  mida. 
Els  suscriptors  que  vulguin  mesurarnos  po¬ 
den  passar  per  nostra  redacció,  y  els  aconce- 
llém  que  ho  facin  a  l’hora  de  la  fresca,  per¬ 
que  nostra  casa  es  bon  xich  calorosa. 

Ay  filla,  que’ls  agradaràl 

Fidel  Giró  impressor.  —  Carrer  de  València,  233. 

NACIONALISME 
Y  IMPERIALISME 

La  grandesa  externa  dels  grans  imperis  de 
l’edat  antiga,  la  potença  dominadora  dels 
estats  imperials  dels  temps  de  l’edat  mitjana 
y  i’esplet  de  brillantors  dels  imperis  mo¬ 
derns,  han  obert  solch  tan  profond  en  la  con- 
ciència  humana,  que  no  han  pogut  encara 
omplirlo  y  esborrarlo  el  devassall  d'idees  no¬ 
ves  y  de  sentiments  humanissims  que’s  ma¬ 
nifesten  cada  cop  més  al  sí  de  les  societats. 
Per  això  passa  que  homes  que’s  senten  im¬ 
pulsats  vers  les  renovacions  modernes,  que 
homes  moguts  per  l’afany  d’assolir  la  vida 

nova  social,  per  patir  el  determinisme  de  re- 
siduus  psico-socials  del  passat,  tot  procla¬ 
mant  la  necessitat  de  rompre  ab  tot  lo  que’ns 
ha  llegat  l’antigor,  propaguen  de  bell  nou 
idees  velles,  concepcions  sociològiques  ja 

històriques,  volguent  que  s’acceptin  per  mo¬ 
dernes,  perque  les  exposen  en  formes  literà¬ 
ries  refinades,  perque  inclouen  esclats  de  po¬ 
tença  humana  que  sugestioneD,  perque  van 
de  dret  a  determinar  estats  socials  engen¬ 
drats  per  virilitats  de  cayent,  cal  dirho,  neu- 
ròssich. 

S'ha  dit  que’l  nacionalisme  no  existeix, 
que  lo  verament  positiu  es  l’imperialisme. 
Cert  qu’es  ben  positiu  l’imperialisme,  donchs 
que  per  més  que  se’l  transformi  y  humanisi 
y  modernisi,  sempre  l’imperialisme  implica¬ 
rà  violència  y  dominació,  y  l’aristarquia  que 
representarà,  en  la  força  dominadora  hi  tin¬ 
drà’l  seu  més  important  fonament.  Cal  afir¬ 
mar  ademés  que  l’imperialisme  no  es  jamay 
una  aristarquía  complerta,  car  tant  en  l’or- 
ganisació  interna  de  l’estat  com  en  la  vida  de 
relació,  no  es  altre  que  una  aristarquía  par¬ 
cial  assolida  sacrificant  innombrables  ener¬ 
gies  que  romanen  en  plebs  perpetua  tan  sols 
pera  ésser  instrument  de  violència  de  l'aris- 
tarquia  imperialista,  qu’es  sempre  una  orga- 
nisació  politica  d’una  banda  mancada  de  pon¬ 
deració  biològica  y  social,  y  d’un’altra  l’apli¬ 
cació  de  les  perversions  morals  del  diletan- 

tisme  artistich  a  l’organisació  d'una  societat. 

El  nacionalisme  no  existeix  si  els  que’l 
combaten  se  refereixen  al  nacionalisme  de 
Napoleón  III,  veritable  monstruositat  política 
que  enlluhernà  un  instant  l’Europa  y  ha  si¬ 
gut  causa  dels  moderns  estats  imperials,  0 
bé  si  pensen  que  nacionalisme  vol  significar 
lo  que  a  la  realitat  no  pot  existir,  0  sia  un 
poble  egòlatra  mancat  en  absolut  de  relació 
internacional.  Mes  el  nacionalisme  es  quel- 
còm  positiu,  que  encara  que  no  s’hagi  definit 
pera  l’objectiu  didàctich,  tothòm  coneix,  0 
té’l  dever  de  conèixer,  sobre  tot  a  la  nostra 
Catalunya,  hont  la  nova  doctrina  naciona¬ 
lista  s’hi  es  exposada  y  desenrotllada  en  tots 
els  aspectes  socials  y  internacionals,  abasta¬ 
ment  pera  que  s’en  pugui  tenir  noció  precisa 
y  coneixement  exacte. 

El  nacionalisme  suposa  perfecció  general 
y  complerta  dels  elements  de  tots  ordres  que 
componen  una  nacionalitat,  y  suposa  ade- 
més  vida  de  relació  internacional,  realisanthi 
l’acció  que  consenti  la  valua  intelectual,  mo¬ 
ral  y  social  de  la  nacionalitat.  Aqueixa  acció 
externa,  internacional,  pot  ésser  tan  extensa 
y  tan  intensa  com  pugui  serho  una  acció  im¬ 
perialista,  ab  la  diferencia,  que  l’imperialis- 
me  s’imposa  per  la  plutocracia  y  el  militaris¬ 
me,  y  l’aristarquia  nacionalista  actúa  en  una 
vida  de  relació  mancada  de  tiranies  y  d’o¬ 
pressions,  en  una  vida  de  relació  que  sia 
funció  de  vida  fisiològica  de  l’organisme 
social  humanitat,  imposantse  per  la  seva  po¬ 
sitiva  valua  bio-sociològica. 

Suposar  que  sols  l’imperialisme  es  el  que 
afavoreix  l’espandiment  vers  l’exterior  de 
l'activitat  dels  organismes  colectius,  estats  o 
nacionalitats,  es  un  gros  erro,  perque  l’es- 
pandiment  esdevé  de  la  potença  social  que’s 
posseheix,  y  no  es  pas  forçós  que  aqueix  es- 
pandiment  hagi  per  força  de  emmotllarse  en 
la  forma  imperialista.  L’aristarquía  de  l’in¬ 
di  viduu  es  ben  cert  l’objectiu  natural  de  l’ho¬ 
me,  mes  ningú  pot  defensar  que  la  vera 
aristarquía  sia  la  nietzscheniana,sía  la  conce¬ 
buda  per  un  esperit  tocat  de  bojeria.  Y  l’im- 
perialisme  modernissim  no  es  altre  que  l’in¬ 
dividualisme  nietzschenià  aplicat  als  organis¬ 
mes  colectius. 

Això  no  es,  ni  pot  ésser  avenç  y  progrés. 
L’aristarquía  es  progrés,  y  per  això  el  nacio¬ 
nalisme  es  aristàrquich,  es,  però,  l’aristar- 


quía  de  tots  els  elements  d’un  poble.  No 
d’uns  quants,  en  perjudici  d’altres,  que  lla¬ 
vors  la  sintèsis  es  naturalment  un  desequili¬ 
bri,  y  el  desequilibri  vol  dir  imperfecció, 
degeneració,  tara  d’impotença  biològica.  El 
delirant  megalomànich  0  l’aristàrquich  siste- 
matisat,  no  són  l’home;  no  passen  d’indivi- 
duus  imperfectes:  l'home,  l’aristarca  humà 
es  l’individuu  que  assoleix  més  perfecció  en 
totes  les  activitats  de  la  seva  persona.  Per 
això  avuy  l’educació  integral  y  fins  l’ense¬ 
nyança  per  mètodes  integrals  captiven  els 
esperits:  se  va  de  dret  a  determinar  aristar- 
ques  integrals,  homes.  Donchs  lo  meteix  pe- 
ra’ls  pobles.  El  nacionalisme  vol  pera  les  na¬ 
cionalitats,  aqueix  aristarquisme  integral, 
que  faci  que  la  nació  tant  en  la  seva  vida 
propria,  com  en  la  vida  de  relació  interna¬ 
cional,  realisi  acció  de  qualitat  immillorable, 
acció  que  sia  sencera,  que  no  hi  manqui  cap 
dels  elements  normals  de  la  vida  individual 
y  de  la  vida  colectiva.  Bé  prou  que  hò  diu  y 
ho  repeteix  cent  vegades  el  nostre  naciona¬ 
lisme:  volém  là  vida  plena  de  Catalunya. 
Vida  plena!  cal  rumiarhi!  Vida  plena,  ho 
diu  tot:  es  una  frase  exacta,  justa  y  ben  ex¬ 
pressiva.  Entre  vida  plena  y  imperialisme, 
hi  ha  cent  abims,  perque  l’imperialisme  no 
ho  es  pas  vida  plena  d’un  poble;  i’imperialis- 
me  no  fa  més  que  satisfer  el  diletantisme 
dels  nietzschenians  que  componen  l’oligar¬ 
quia  dominadora. 

Catalunya  en  els  temps  normals  de  la  seva 
vida,  malgrat  que  s’espandí,  no  fou  imperia¬ 
lista,  fou  més  aviat  nacionalista.  La  nostra 
tradició,  no  ho  es  pas  imperialista,  no  es 
tradició  d’oligarques  y  plebs,  es  més  tradició 
de  generalisació  de  l’aristarquia.  Per  aqui 
se’n  va’l  progrés;  per  la  via  que  generalisa 
l  aristarquía,  per  la  via  del  perfeccionament 
general.  Els  esperits  malaltiços  de  diletan¬ 
tisme,  els  esperits  tocats  de  sadisme,  ja  ho 
volen  ésser  aristarques  y  que  ho  síen  els  llurs 
pobles;  també  volen,  però,  que  no  ho  sia 
tothòm,  que  no  ho  sien  tots  els  pobles,  vo¬ 
len  que  hi  hagi  eternament  la  plebs  humana 
y  la  plebs  pobles,  pera  que  tinga  satisfac¬ 
ció  la  megalomania  que’ls  mou  ,  donchs 
que  no  comprenen  l’aristarquia,  sense  l’exis- 
tencia  dels  inferiors  dominats  y  opressos,  no 
ho  volen  que  tothòm  sia  aristàrquich,  peF- 
que  llavors  els  seus  sentiments  malaltiços  no 

fruhirien  el  sadisme  nietzschenià  que'ls  ator- 
menta.  Són  els  decadents  que  s’han  fet  sociò¬ 
legs:  sols  troben  bellesa  en  lo  estrafet,  plaher 
en  el  dolor,  avenç  en  el  passat,  llibertat  en 
l'opressió,  espandiment  en  l’egocentrisme, 
vida  en  lo  malaltís.  Totes  aquestes  desvia¬ 
cions  de  la  vida  y  del  sentiment  les  embellei¬ 
xen  y  les  poetisen,  y  les  perfumen,  y  les  con¬ 
verteixen  en  refinaments  de  sensualisme 
morbós,  pera  oferirho  com  la  derrera  fór¬ 
mula  del  pensament  modern;  cal  rebelarshi, 
però,  y  tornar  per  la  vida  plena,  per  l'aris— 
tarquia  de  la  salut,  de  l’amor,  de  la  volun¬ 
tat,  de  l’inteligencia,  per  l’home  y  per  l’aris- 
tarquia  de  la  nacionalitat,  en  el  concepte 
modern  d’organisme  social  natural,  per  l’a- 
ristarquía  de  totes  les  funcions  y  de  tots  els 
individuus. 

La  bellesa  no  hi  es  pas  als  oripells  de  l’im- 
perialisme:  es  a  la  fortalesa,  a  la  vida,  a  la 
llibertat  del  nacionalisme.  L’imperialisme  es 
una  concepció  manicomial  exclaustrada;  el 
nacionalisme  es  la  vida  plena  de  la  naturalesa. 

D.  Martí  y  Julià 


POCHS  MOTS 

L’articlet  que  vaig  publicar  a  derrers  de 
juliol  en  El  Diluvio  acabava  dihent:  «Y  si  es 
que  indiferents  hagi  d’haverhi,  que  hi  síen 
en  bonhora;  que,  al  cap  y  a  la  fi,  cada  hú  es 
ben  lliure  de  pensar  com  vulgui.  Ara,  que 
aquells  que  són  republicans  facin  d’indife¬ 
rents,  ja  es  altra  cosa,  per  la  qual  no  s’hi  pot 
passar.  Aquestos  tals  han  de  dir  lo  que  pen¬ 
sen;  perque’ls  indiferents  no’ls  prenguin  per 
seus  no  essentho,  y  perque  se’n  ajudin,  en 
tot  lo  qu’es  del  cas,  els  republicans;  ab  el 
ben  entès  sempre,  de  que  monàrquichs,  re¬ 
publicans  y  indiferents  han  d’estimar,  per 
demunt  de  totes  les  coses,  a  Catalunya,  y 
ajuntarse,  tantes  vegades  com  requereixi  la 
unió  de  tots,  la  causa  catalana.» 

Això  es,  substancialment  lo  meteix  que 
vaig  dir  en  la  vetllada  política  ab  que  inaugu¬ 
ràvem,  no  fa  gayres  setmanes,  el  nou  hostat- 
je  de  «Catalunya  Federal».  Vinguin,  donchs, 
ab  nosaltres  a  sostenir  la  bandera  federalista 
0  si  altre  nom  volèm  donarli,  del  nacionalis¬ 
me  pactista  republicà,  els  qu’estimen  primer 
que  tot  y  per  demunt  de  tot,  la  Patria  cata¬ 
lana;  però  que,  ademés,  desitjen  que  cada 


hú  dels  altres  núcleus  étnichs  d’Espanya,  y 
d’ahont  se  vulgui,  siguin  germans  de  Cata¬ 
lunya,  gosant  aquesta  y  ells,  dels  drets  que, 
a  cadascú,  per  naturalesa  pertanyen!...  «S’ha 
deixondit  el  jovent  cap  al  camp  del  naciona¬ 
lisme  en  quin  bell  mitj  hi  ha  l’arbre  de  la 
Patria,  mil  cops  més  alt  que  totes  les  coro¬ 
nes  y  gorrofrigis,  car  ensorra  en  el  cor  del 
cel  la  capsalada.  Conresémlo  aplegats,  remo- 
vèmlo  ben  fondo,  y  tots  plantemhi  en  l’ample 
camp;  que  per  tothòm  en  ell  hi  ha  lloch  y 
per  tots  feyna,  y  es  de  tots  el  dever  de  gua- 
nyarhi,  ab  les  suors  del  cos  y  del’esperit,  el 
pa  de  l’ànima;  però  que  les  nostres  eynes  no 
les  fereixin  ni  les  toquin  les  arrels  del  sant 
arbre;  perque,  la  sava  ab  que’s  nodreix,  si¬ 
gui  tota  per  ferlo  viure  brau  y  desafiador  de 
tempestats,  assenyalador  de  la  existència 
d’una  raça  que,  ab  noves  gestes,  farà  que 
torni  a  ésser  símbol  de  glòria  la  nostra  ba¬ 
rretina.» 

Ab  lo  que  acabo  de  reproduhir,  responch 
al  article  en  que  un  distingit  company  de 
nacionalisme,  tracta  en  el  derrer  número  de 
Joventut  d’aquell  article  meu,  com  volguent 
dir  que  un  bon  nacionalista  no  ha  de  parlar 
de  república  perque’l  nacionalisme  es  blanch. 
També  ho  era  l’escut  de  Jofre’l  pelós  de 
blanch,  avans  de  que  ell  el  pintés  ab  quatre 
barres  de  la  sang  del  seu  cos,  segons  la  tra¬ 
dició  conta;  però  després  era  blanch  y  roig. 
Y  el  nacionalisme  de  «Catalunya  federal»  ho 
es  de  blancH  y  roig.  Sigui  blanch  y  dels  al¬ 
tres  colors  que  més  els  plagui  el  dels  demés 
nacionalistes,  0  sigui  blanch  tan  sols,  com  la 
caixeta  d’un  albat;  que  tot  això  es  qüestió  de 
gustos,  y  no  seré  pas  jo,  ni  seràn  aquells  al¬ 
tres  com  quins  jo  penso,  destorb  del  dret  de 
tothòm  a  discorre  ab  son  propri  cap. 

No  sé  per  què  ha  d’ésser  un  pecat  en  mi 
que’m  digui  resoltament  republicà,  ni  per  què 
me’l  té  de  retrèure  quí,  com  aquell  distingit 
company,  assegura  qu’ell  va  encara  més  en- 
devant,  respecte  a  modalitats  del  nacionalis¬ 
me.  Però  lo  que  sé  de  cert  es  una  cosa:  que 
del  pecat  d’ésser  republicà  no  penso  penedir- 
men. 

Miquel  Laporta 

Fragment 


l  arribar  a  Constantino- 
pla  plovia  copiosament, 
de  manera  que  tot  allò 
dels  minarets  y  les  cú¬ 
pules  se  reduhi  a  cúpules 
de  paraygües.  Veníem 
malhumorats  per  aquell 
cel  plujós  que  feya  unes 
quantes  hores  ens  ve¬ 
dava  veure  enllà,  però 
aviat  ens  consolarem  projectant,  quan  fés 
bon  temps,  combinar  per  medi  d’una  falsa 
eixida  un  retorn  a  la  gran  ciutat.  Ab  una  en¬ 
trada  preparada ,  féntnosho  venir  bé,  gosa¬ 
ríem  de  l’arribada  clàssica  a  la  Corna  d’or 
veninthi  del  mar  Negre  o  del  mar  de  Màr- 
mara. 

Ens  instalarem  a  l’hotel  pera  reposar  una 
estona  esperant  que  l’ayguat  amaynés,  y  per 
no  perdre  temps  menjarem  una  lleugeresa, 
apuntarem  en  un  cap  de  paper  el  projecte 
del  programa  que’ns  caldria  seguir,  fent  tot 
escrivint,  tot  menjant,  coneixença  ab  el  cam¬ 
brer,  coneixença  ab  la  cambrera,  pregun- 
tantlos  còm  se  deyen;  essent  probat  que  di- 
hent  a  un  çambrer:  merci  foseph ,  a  una  cam¬ 
brera  merci  Marie.  escolten  millor  que  di- 
hentlos  escoltéu  garçon ,  o  escoltèu  mademoi- 
selle ,  pretextant  un  recado  qualsevulga  pera 
fer  nàixer  la  ocasió  de  donarlos  un  perbeure, 
essent  també  axiomàtich  que  les  propines  a 
priori  són  les  de  millor  eficacia. 

Possessionats  de  nostra  cambra,  tots  els 
estres  a  puesto,  sabent  hont  era  tot,  havent 
preguntat  al  cambrer  (se  deya  Pietro  y  era 
piemontès),  si  la  cuyna  era  bona  o  si  seria 
millor  menjar  fóra  de  l’hotel,  sabent  per  la 
cambrera  (se  deya  Antoinelte  y  era  savoyar- 
da)  si  hi  havia  poca  o  molta  gent  a  la  casa, 
quí  s’allotjava  al  costat  meu,  qui  devant,  si 
feya  més  o  menys  fresca  en  tal  serie  de  nú¬ 
meros,  per  si  decàs  cambiar,  veyent  que’ls 
núvols  se  fonien,  prenguerem  moneda  me¬ 
nuda  y  el  detestable  paraygües  eixint  pian 
pianino  cap  al  carrer  pera  fernos  ben  càrrech 
de  lo  que  teníem  a  la  vora,  o  en  altres  termes 
de  les  construccions,  indústries,  botigues, 
persones  habituals  de  les  quines  la  casa 
hont  posàvem  era’l  centre. 

Al  cap  d’un  parell  d’horetes  de  badar  tor¬ 
nàvem  al  alberch  d’allò  més  instruhits.  Sa¬ 
bíem  una  pila  de  coses  que’ls  guies  no  expli¬ 
quen;  sabíem,  per  exemple,  havent  posat  a 
Pera,  que  tot  aquell  terreno  que  hi  havia  de- 


rrera’l  nostre  hotel  havia  sigut  un  cementiri 
o  sia  un  jardi  públich,  que  no  gayre  lluny  hi 
havia  altres  jardins  ab  unes  construccions 
precàries,  un  teatret,  un  café  hont  feyent  co¬ 
mèdia  y  opereta,  un  jardí  de  Variétès. 

Els  llelreros  encolats  per  les  parets  exteriors 
fins  ens  havien  après  noms  d’artistes  que  en 
altres  ciutats  ens  havien  distret  y  que  no  ns 
desagradaria  tornar  a  escoltar  la  propera  vet¬ 
llada  si  no  teníem  res  millor  en  que  emplear- 
la;  havíem  vist  que  seguint  el  costat  meteix 
de  la  colina  sobre  la  qual  s’aixecava’l  nostre 
hotel,  un  troç  cap  al  Nort,  rodejada  de  jar¬ 
dins,  s’hi  trobava  la  soperba  demora  dels  em- 
baixadors  de  la  Gran  Bretanya;  haviem  ad¬ 
quirit  noticies  per  propria  investigació,  sabíem 
hont  venien  diaris,  tabach,  hont  hi  havia  una 
Posta  y  Telègrafo;  havíem  aixecat  freqüent¬ 
ment  la  cama  pera  no  xafar  als  nombrosos 
goçots  que  geyen  tranquils  al  mitj  del  carrer 
y  que  tothòm  respectava;  haviem  parlat  ab 
un coiffeur que  segons  lo  lletreroeraparisench 
y  que  per  la  mena  de  llengua  que  parlava 
ens  semblà  maltès;  haviem  admirat  les  bade- 
lles  esquarterades  y  els  filets  de  bou  apetito¬ 
sos,  ronyons  y  cervells  que  demunt  nítides 
teles  tenien  en  evidencia  uns  cannicers  de  no 
gayre  lluny,  qual  carnicera ,  molt  maca,  ens 
havia  dit  qu’era  de  Melun;  sabíem  hont  hi 
havia  uns  hamals  (mozos  de  cordel)  que  per 
uns  quants  para s  (monedes  de  coure)  porta¬ 
ven  recados;  sabíem  coses  qu’en  aquells  pri¬ 
mers  dies  ens  seria  molt  més  uiil  recordar 
que  no  pas  els  noms  dels  Justinians,  Cons- 
tantins  y  Theodosis  que  dies  després  al  recó¬ 
rrer  pausadament  la  imperial  ciutat  ens  vin¬ 
drien  tots  sols  a  la  memòria. 

Al  vespre  tornava  a  ploure,  ferem  conei¬ 
xença  ab  el  personal  de  l’hotel.  Després  del 
menjador  passarem  una  hora  al  saló,  baixa¬ 
rem  al  bar ,  a  la  sala  dels  billars  hont  tiraven 
caramboles  un  jove  de  Lloret  de  Mar  qu’era 
professor  d’inglès  d’un  colegi  local  y  un  mar¬ 
xant  d'antiguitats  que  porta  nom  espanyol  y 
es  a  Constantinopla  un  dels  judeos  més  con¬ 
siderats  dintre  la  seva  professió  o  negoci. 
Acudiren  un  agregat  de  la  embaixada,  y’l 
nostre  cònsul  l’amich  Espejo  conegut  meu 
de  temps  enrera,  amich  d’amichs,  y  sense 
fer  preguntes  vaig  saber  més  coses  sobre 
Constantinopla  ans  d’anarmen  al  llit,  que 
no  n’havia  apreses  en  vint  anys  llegint  guies, 
histories  y  geografies. 

L’ensendemà  vaig  voler  anar  per  les  me¬ 
ves  y  ab  sorpresa  vaig  adonarme  de  que 
Constantinopla  no  existia.  El  cel  s’havia  acla¬ 
rit,  feya  un  dia  radiós  y  bell,  ab  uns  troços 
de  blau  y  uns  nuvolets  grisos,  rosats,  opalins 
y  una  fresqueta  que  delectava.  Havia  pujat  a 
la  torre  de  Galata  per  donar  una  mirada  cir¬ 
cular  al  qui  anava  a  ésser  camp  de  les  meves 
excursions  e  incursions,  y  allí  dalt  me  vingué 
la  idea  de  que  vivia  enganyat:  no  hi  havia  tal 
ciutat  de  Constantí. 

No  s’havia  produhit  cap  cataclisme,  tots 
els  edificis  eren  a  puesto,  però  allò  que  se’n 
diu  Constantinopla  no  la  veya  enlloch.  Dues 
grans  ciutats  s’extenien  sota  meu,  Pera  y 
Galata,  ciutats  quasi  europees,  francas  com 
ells  diuen,  un  altre  ciutat  del  tot  turca 
encara  major  que  cada  una  d’elles,  Stam- 
bul,  sobre  una  de  les  set  colines  que  de- 
vallen  al  Bosfor  y  ocupa’l  siti  de  l’antiga 
Byzanci,  altra  ciutat  molt  extensa  devant  per 
devant  de  Stambul,  de  Galata  y  de  Pera; 
Scutari,  a  la  costa  d’Asia,  y  Bosfor  avall  to¬ 
cant  al  mar  de  Marmara  una  peninsuleta  hont 
estigué  l’antiga  Chalcedonia  anterior  a  By¬ 
zanci.  Aquelles  ciutats  ab  afegidures  habita¬ 
des  Bosfor  amunt,  Bosfor  avall,  aquella  aglo¬ 
meració  de  ciutats  noves  y  velles  de  llochs 
populosos  y  solitaris,  de  colines  dintre  terra 
y  cales  vora  mar,  tot  aquell  caseriu,  aquells 
monuments  quals  minarets  s’aixecaven  ele¬ 
gants  y  gràcils,  quals  cúpules  lluhíen  y  en 
un  punt  de  llur  convexitat  feyen  llantia  re¬ 
flectora  y  refractora  de  raigs  de  sol,  totes 
aquelles  arbredes,  aquelles  solucions  de  con- 
tinuitat,  aquells  jardins,  aquells  navilis  que 
circulaven  fent  esses  pel  Bosfor,  aquells  co¬ 
loms  que  volaven  a  milers  enjogassats,  em- 
paytantse,  les  veus  del  muezin  que  saludava 
a  Allah  de  dalt  dels  minarets,  aygua,  terra, 
arbres,  llum,  murmuris,  colors  y  cel,  tot  allò 
era  Constantinopla. 

Com  a  bons  christians  la  primera  visita  de 
cumplido  que  ferem  fou  per  la  Santa  Sofia, 
aquell  temple  que  per  dibuixos  y  fotografies 
coneixíem  tant  y  que  may  havíem  arribat  a 
veure,  aquella  Santa  Sofia  que  ja  de  petit,  en¬ 
tusiasta  y  tot  dels  temples  hont  erem  nats,  ro- 
mànichs  v  gòtichs,  ens  havia  semblat  sempre 
la  vera  y  única  representació  plàstica  de  lo 
que’ls  nostres  pobles  entenen  per  la  Domus 
Dei ,  aquella  Santa  Sofia  que,  ja  ho  sospità¬ 
vem,  però  que  veyentla,  tornantla  a  veure 
moltes  vegades,  ens  digué  sense  paraules: 
sóch  el  més  bell  temple  christià. 

Y  roda  que  rodaràs  ferem  cap  a  Aygües 
Dolces  d' A si a,  convidats  a  passarhi  uns  quants 
dies  per  uns  amichs  que  trevallaven  a  Pera 
y  anaven  cada  cap-al-tart  a  rejuntarse  ab  la 
familia  en  un  siti  deliciós  a  mestral  de  Cons¬ 
tantinopla,  un  lloch  tot  .jardins  en  terra  fer¬ 
ma  y  oasis  amfibis,  barreja  de  còrrechs  d’ay- 
gua  dolça  v  de  penetracions  d’aygua  salada, 
illots  d'herbev  freqüentats  per  innombrables 
aus  aquàtiques,  unes  albuferetes  entre  les 
desembocadures  dels  Cvdaris  y  el  Barbyzes, 
dues  rieretcs  no  més  abundants  que’l  Fres- 
ser,  que  ragen  sossegades  per  unes  valls  ata- 
pahides  de  prats  frescals.  Tot  el  terrer  a 
Avgües  Dolces  d’Asia  està  picat  de  Villas,  de 
jardins  que’s  comuniquen  per  aleyes  d’arbres 
colossals,  passejada  tranquila  y  poètica  hont 
gosàvem  fins  al  bo  de  l’estiu  de  les  brises 
marítimes,  d’una  suavitat  d’ambient  més 
agradable  que  la  tan  alabada  fresca  de  les 


valls  suisses  y  d’hont  la  vista  s’estenia  mi¬ 
rant  vers  ciutat  sobre  la  colina  més  oriental, 
demunt  de  quina  s’aixeca  la  Santa  Sofia  y  el 
turonet  que  sostingué  fins  al  sigle  xvi  una 
soperba  estatua  eqüestre  de  Justinià,  que’ls 
turchs  fongueren  pera  ferne  un  canó  ben 
gros.  Atrets  per  la  colina,  un  altre  dia,  pas¬ 
sant  el  pont  de  Galata,  sempre  ple  de  gent 
de  tota  procedència:  turchs,  maronites,  arge- 
lins,  drussos,  montenegrins,  kurdes,  chris¬ 
tians  de  ponent,  grechs  de  les  illes,  soldats, 
juheus  vestits  de  groch,  capellans  francesos 
vestits  de  negre,  monges  de  Sant  Vincens  de 
Paul,  eunuchs  precedint  dames  turques;  ana- 
rem  a  la  esplanada  hont  s’aixeca’l  Serrai 
vell,  pera  visitarhi  el  Serrai  en  qüestió,  el 
serrallo ,  com  ne  dihèm  els  franchs,  prenent 
el  nom  de  Serrai,  que  vol  dir  palau  pel  nom 
del  siti  hont,  enire  moltissimes  habitacions, 
sales  y  estrados,  hi  ha  les  demores  de  les 
persones  estimades  per  l’amo  de  la  casa. 
Les  habitacions  que  constitueixen  lo  que’ls 
musulmans  ne  diuen  harem. 

El  palau  vell  es  un  edifici  venerable  y  vi- 
sitable,  grandiós  y  trist.  Més  a  gust  hi  està¬ 
vem  fòra  que  dins,  més  ens  agradava  lo  que 
de  les  terraces  y  jardins  que’l  rodegen  se  veu, 
que  lo  que  per  dintre’s  contempla.  Aquella 
arquitectura  de  línies  atormentades,  aquells 
adornets  y  aquelles  geometries  combinades, 
y  els  estuchs  y  els  incrustats,  y  els  ivoris  ta¬ 
llats  y  els  embutits  de  nacre,  fins  a  l’Alham- 
bra,  ens  han  deixat  sempre  frets.  Admirèm 
els  sitis  que’ls  musulmans,  en  general,  ele¬ 
giren  per  llurs  construccions  solemnes,  la  gra- 
cia,  l’enginy  ab  que  devegades  sens  gran  es¬ 
forç  obtenen  efectes  placents,  però  sempre’ns 
queda  un  malestar  indefinible  al  contemplar 
lo  millor  que’ns  deixaren,  fos  ahont  fos,  y 
prové  de  lo  intranquil  de  llur  sistema, 
d’aquella  ornamentació  atapahida,  artifi¬ 
ciosa,  desentonada  de  colors.  Pera  nosal¬ 
tres,  gent  heleno-llatina,  si  volèm  ésser  sin¬ 
cers,  no  més  n’hi  ha  una  de  gran  arquitec¬ 
tura,  una  sola...  El  Parthenon,  a  Athenes; 
la  Santa  Sofia,  a  Constantinopla;  Sant  Pau 
fòra  muralles,  a  Roma;  la  Cartoixa,  a  Pavia: 
horitzontals,  verticals,  plans  inclinats  y  cer¬ 
cles  perfectes;  y  com  ornamentació  princi¬ 
pal,  escarpra  y  pinzell,  tot  lo  demés  són  go- 
ticismes,  barroquismes  devegades  amusants 
coses  de  primitius,  retalladures,  cadenetes 
de  paper,  serrells  y  borles. 

Els  pulmons  ben  oxigenats  per  llargues 
estades  a  la  miranda  del  Serrai,  veyent  en¬ 
trar  y  sortir  barcos,  una  tarda  anarem  a  l’al¬ 
tra  banda  de  les  muralles,  recorreguerem 
aquella  plaça  tan  gran,  descrita  en  tan  breus 
paraules  per  un  cèlebre  viatger  molt  conegut 
a  Barcelona  per  lo  majestuós  de  ses  compa¬ 
racions  hiperbòliques. 

— Miréu  si  Constantinopla  es  gran — deya 
als  qui  l’escoltaven  relatar  coses  que  havia 
vistes, — que  al  mitj...  hi  ha  un  desert! — 

Se  referia  a  l’Hippodromos,  la  plaça  hont 
ens  trobàvem. 

El  desert  emperò,  no  ho  es  tant  que  no 
se’n  vegin  els  limits.  Un  dels  seus  costats  es 
en  gran  part  la  muralla  exterior  de  la  mes- 
quida  de  Sultà  Achmet,  y  els  altres  són  ren¬ 
gles  de  ruines  indefinibles,  pedres  venera¬ 
bles  que  foren  part  de  monuments  sumptuo¬ 
sos  de  l’antiga  capital. 

Avuy  en  aquella  gran  esplanada  les  tropes 
hi  fan  maniobres,  els  regiments  de  cavalle¬ 
ria  hi  evolucionen  ab  comoditat;  s’hi  donen 
festes  híppiques,  s’hi  fan  mercats  de  bestiar. 
Lo  qu’encara  s’hi  serva  dret  es,  ademés  del 
obelisch  tan  conegut  de  Theodosi,  la  Co¬ 
lumna  Serpentina  ylaPyràmide;  però’l  palau 
d’Auguste  que  hi  donava  els  creuhats  de  la 
primera  creuhada’l  destruhiren,  les  thermes 
de  Xeuxippos,  d’Achiles,  d’Honorius,  els 
pòrlichs  del  Forum,  el  Milliari  d’or,  el  Sig- 
ma,  el  palau  octògone,  tot  es  pols  envolada 
pel  buf  del  tempsl...  pols  provinenta  de  les 
engrunes  a  que  havien  reduhit  aquelles  ma- 
ravelles  descrites  per  llatins  y  grechs  el  sens 
nombre  de  pobles  qualli  arribaren  perse¬ 
guint  0  perseguits,  vencedors  0  vençuts. 
Allí  els  alarbs  al  pendre  Constantinopla  feren 
gran  destroça  sobre  lo  que’ls  creuhats  ja  ha¬ 
vien  malmès,  totes  les  estàtues  gregues  les 
trencaren,  exceptuant  no  més  de  llur  furor  de 
trencadiça,  probablement  perque  no  eren 
déus  ni  deeses,  els  cavalls  de  bronze  que 
després  els  venezians  robaren  y  posaren  de- 
munt  del  portal  de  Sant  Marco,  d’hont  Bo- 
naparte’ls  robà  fentlos  transportar  a  París, 
tornant  després  de  1815  a  Venezia,  ahont 
s’estàn  la  pota  enlayre,  esperant  sens  dubte’l 
moment  d’empendre’l  cami  de  llur  patria 
helènica,  car  en  qualitat  de  cavalls,  encar 
que  de  bronze,  han  sortit  de  mena  camina¬ 
dora. 

Murat,  durant  el  siti  de  1422,  causà  gran 
dany  en  els  edificis  alts  del  Hippodromos,  y 
Mahomed  II,  el  de  la  mà  sagnanta ,  quan  en¬ 
trà  a  Constantinopla  derrera’ls  derrers  es¬ 
quadrons  de  genovesos  y  grechs,  que  mort 
Giustiniani,  mort  el  malhaurat  y  heroich 
Constantí  Dracoses  demunt  tres  mil  cada- 
vres  estenellats  per  aquells  llochs,  no  hi 
deixà  columna  a  puesto,  arch  que  s’aguan¬ 
tés.  En  aquella  plaça  s’han  esquarterat,  s’han 
reduhit  a  pastes  sagnantes,  s’han  barallat  y 
romput  els  òssos,  fet  saltar  els  cranis,  obert 
els  ventres  ab  cimitarres,  llances,  darts,  sa¬ 
bres,  alfangs,  sagetes,  ascones,  passadors, 
cayrells,  punvals  y  ganivets  de  tota  forma, 
Victoriats  y  Theodoristes,  Blanchs  y  Verts, 
Byzantins  de  Byzanci  y  Goths  de  tota  proce- 
cedencia,  Romans  y  Òstrogths,  Catalans  y 
Genovesos,  Grechs  y  Genovesos  contra  Ca¬ 
talans  y  Aragonesos.  Alans  y  Turcopols, 
Búlgars,  gent  d’Orient,  de  l’Africa,  de  po¬ 
nent  d’Europa.  Tots  els  pobles  han  vingut  a 
l’Hippodromos  pera  donarhi  probes  de  llur 


originaria  bestialitat  0  de  la  gran  copdicia 
que  la  possessió  y  domini  del  Bosfor  inspi¬ 
rava  a  reys  y  nacions. 

Altra  passejada’ns  portà  a  la  Sublim  Por¬ 
ta — Bab  Ali — que  malgrat  son  nom  evoca¬ 
dor  d’una  cosa  metafòrica  es  una  porta  feta 
y  dreta.  Una  porta  que  tanca  un  gran  pati  al 
fondo  del  quin  hi  ha’l  Ministeri  de  la  Gue¬ 
rra  y  altres  dependencies  administratives. 
Una  porta  qu’en  tant  qu’edifici  es  una  mena 
de  portal  xinesch,  reminiscència  positiva  d’un 
arquitecte  que  volgué  reproduhir  alguna  cè¬ 
lebre  clausura  del  Celest  Imperi.  Les  fustes, 
clavetejades  de  ferros  de  dibuix  estrany,  el 
conjunt  coronat  de  caragolaments  y  cosetes 
que  a  Espanya'n  diríem  mudejars ,  rajoletes 
de  color,  esmalts,  caps  de  Ilata  ab  pàmpols 
y  fullatges  no  desprovehits  de  certa  gracia. 
Anàvem  a  veure  en  detall  Scutari  passejant 
sossegadament  per  son  famós  cementiri,  se- 
jorn  de  pau  y  de  silenci  hont  les  dònes,  les 
criatures  menudes  xerrotegen  anant,  venint 
de  sota  un  arbre  ombrós  al  cippe  que  tanca 
les  despulles  de  qui  els  fou  amich  0  parent, 
fentnos  càrrech  de  que  pels  musulmans  la 
mort  no  es  la  cosa  esferehidora  y  definitiva 
de  la  gent  materialista,  es  un  trànsit,  un  pas 
y  les  coses  mortes,  matèria  inerta  que  guar¬ 
den  respectuosament  un  quant  temps,  que 
ni  veneren  ni  desprecíen  quan  els  anys  han 
fet  llur  feyna  y  que  les  persones  ja  no  més 
són  òssos.  Y  de  Scutari  baixavem  al  Bosfor 
altra  vegada  prenent  el  càich  d’un  mariner 
vellet  que  ajudat  per  un  negràs  que  sembla¬ 
va  de  bronze,  un  parell  de  rems  cada  hu, 
ens  portaven  a  la  torre  de  Leandre,  de  la 
donzella  qu’ells  ne  diuen,  recordanthi  coses 
de  V antigor ,  recordant  al  presumit  Lord  By- 
ron  que  segons  deya,  malgrat  son  peu  esgue¬ 
rrat,  reproduhi  la  proesa  de  Leandre  arri- 
banthi  nadant  desde  la  costa;  vegerem  les 
mesquides  més  famoses,  la  del  sultà  Achmed, 
la  de  Bayazet,  la  de  Soliman  ab  ses  déu  cú¬ 
pules,  anarem  a  veure  la  cisterna  de  les  mil 
y  una  columnes,  que  no  comptarem,  obra 
christiana  que’ns  feu  l’efecte, en  gran,  dels  ce¬ 
llers  de  Poblet;  y  com  feya  calor  y  erem 
a  Turquia,  volguerem  una  tarda  pendre  un 
bany  turch. 

Hi  anarem  tres  0  quatre  amichs  per  no 
quedarnos  sense  tenir  ab  qui  parlar  durant 
la  llarga  y  solemne  operació  que,  segons 
ens  digueren,  se  preparava.  Anarem  a  un 
dels  millors  establiments  de  Stambul,  en- 
carreganthi  avans  una  mena  de  berenada  per 
després  del  bany.  Era  un  establiment  a  ma¬ 
nera  de  mesquida,  ab  patis  interiors,  altes 
sales  aclarides  per  la  llum  que  hi  donaven 
unes  cupuletes  ab  vidres  de  colors,  un  sens  fí 
de  sales  y  galeries.  Ja  alleugerits  de  roba, 
entregarem  nostra  mortal  despulla  als  nom¬ 
brosos  servidors  que'ns  escometeren,  y  com 
si  fóssim  una  cosa,  en  menos  de  dues  hores 
ens  deixaven  més  néts  que  una  patena,  repo- 

sals  y  àgils  com  si  aquells  banyistes  al  fre- 
garnos  ab  el  cantell  de  les  mans  per  totes  les 
parts  del  nostre  cos  ens  haguessin  tret  anys 
de  sobre.  Al  passar  de  les  mans  del  malaxa- 
dor  a  la  del  strigillari,  al  eixir  de  la  sala  de 
l’estufa  y  passar  a  la  de  les  aspersions,  al 
ésser  rentat  a  fret,  a  tebi,  a  calent  tot  el  clas¬ 
sicisme  nostre  y  dels  companys  ens  vingué 
a  la  memòria,  recordant  un  o  altre  que  també 
a  la  nostra  terra  havíem  tingut  Termas  regola- 
das  y  que’l  triomf  exclusiu  del  christianisme 
les  havia  abolides  com  llochs  de  sensualisme. 

El  fet  es  qu’estesos  un  cop  ayxuts  y  perfu- 
mats  en  unes  menes  de  catres  baixos,  ab  ge¬ 
rros  d’aufabrega  a  la  vora,  pots  de  menta  y 
maria  lluisa,  un  brollador  d’aygua  cristal·li¬ 
na  al  centre  del  pati,  el  conjunt  cobert  per 
un  velarium  de  colors,  ab  sorbets  exquisits 
demunt  la  safata  que  uns  xicotets  de  dotze  a 
quinze  anys  ens  presentaven,  tots  sentíem 
recances  de  que  Caracalla  no  hagués  deixat 
més  rastre  en  nostres  terres  hont  l’horror  de 
la  carn  ha  engendrat  una  lley  de  sers  espi- 
ritualissims  però  sense  condícia,  ha  santificat 
a  uns  purs  esperits  que  conreuaven  l’insecte 
y  la  posterma  pera  ab  major  facilitat  guanyar 
la  glòria  del  cel. 

Fins  un  de  nosaltres  si  no'l  fem  callar  ens 
descapdella’l  llibre  de  les  Bucòliques... 

Ja  que  estèm  reunits  Mopsus  molt  car,  hà¬ 
bils  tots  dos,  tú  en  l’art  de  d’inflar  el  dolç 
sach  de  gemechs,  jo  en  recitar  versos... 

Cur  non,  Mopse,  boni  quoniam  convenismus  atnbo, 

Tu  calamos  inflaré  leves,  ego  dicere  versus. 

((Basta!  basta!»  cridaven  els  altres.  Més 
poétich  que  recitar  versos  es  callar. 

J.  Pin  y  Soler 


VORA  L’AYGUA 

,  Al  meu  devant  venen  les  onadas,  blaves, 
llises,  ab  transparències  de  cristall,  ruixant 
d’escuma  blanca  la  sorra  daurada  pel  sòl. 
Les  ombres  de  les  roques  s’allarguen  per 
demunt  de  la  sorra,  brunes,  triangolars,  gi¬ 
ravoltant  d’una  manera  quasi  imperceptible 
a  l’obehir  el  manament  imperiós  del  gran 
Helios.  Les  aygües  canten:  canten  una  cançó 
sense  paraules,  una  cançó  suau,  placèvola, 
una  mena  de  barcarola  que  no  té  comença¬ 
ment  ni  fi,  una  barcarola  de  milions  de  rit¬ 
mes;  cada  ona  n’es  un,  y  la  immensa  melo- 
dia's  descapdella  ab  una  serenitat-  majes¬ 
tuosa.  La  barcarola  es  1  ’allegretto  de  la 
gran  sinfonía  marítima.  El  clapoteig  de  les 
escumes  demunt  del  sorral  ressona  tendra- 
ment,  com  el  cant  inefable  dels  violins;  les 
aygües  al  desferse  contra’ls  foscos  roquers 

tenen  les  sonoritats  dels  baixons,  y  més 
lluny  resonen  les  veus  del  metall  y  de  la 
fusta  en  els  niells,  en  els  freus  y  en  les 
baumes. 

Derrera  meu  s’estén  la  xamosa  vila  de  Bla¬ 
nes,  la  terra  de  sa  alegria. 

...Y  torno  a  agafar  el  llibre,  les  Marines  y 
Boscatges  d’en  Ruyra,  el  gran  poeta  de  la 
mar,  el  cantayre  de  les  tempestes,  de  les  tar¬ 
des  serenes,  de  tots  els  encisos  y  afalachs  de 
les  aygües;  el  dilettante  de  la  musica  marina, 
quals  harmonies  robustes  y  complexes  sab 
desxifrar  sens  esforç,  dotat  com  se  troba 
d’un  maravellós  sentit,  que  no  tenen  pas 
tots  els  homes. 

Definint  a  l’Amfós  Daudet,  digué’l  gran 
Zola  que  la  naturalesa  l’havia  colocat  en  el 
punt  exquisit  hont  acaba  la  poesia  y  la  reali¬ 
tat  comença.  Donchs  en  aquest  punt  en  Ruy¬ 
ra  s’hi  troba  també.  En  Ruyra  té  tant  de 
poeta  com  d’observador.  Ses  facultats  crea¬ 
dores  y  ses  facultats  d’analista  s’equilibren. 
Un  hom  no  sab  si,  en  ses  obres,  la  emoció 
poètica  naix  del  fet  ocorregut,  de  la  cosa 
descrita,  0  bé  si  aquests  apareixen  materiali- 
sats  per  la  poesia  al  condensarse. 

Llegint  una  pàgina  qualsevol  d’en  Ruyra’s 
reb  la  visió  directa  del  natural,  obtinguda 
per  un  poeta.  En  Ruyra  descriu  ab  una  ri¬ 
quesa  de  colors  extraordinària,  mes  aquests 
colors  són  clars  y  distints;  may  llurs  tons  se 
confonen  y  perden,  car  els  presideix  una 
harmonia  substancialment  helènica,  refrac- 
taria  a  lo  monstruós  y  a  lo  caòtich.  El  pe¬ 
ríode  construhit  per  en  Ruyra  pol  compa- 
rars  a  una  graciosa  linia  ondulada,  que’s 
desenrotlla  y  acaba  quan  déu  acabar.  Aquei¬ 
xa  linia  no  s’aparta  may  del  cami  que  li  per¬ 
toca;  may  se  trenca  avans  d’hora,  ni  vacila. 
Com  en  Turgenew,  en  Ruyra  es  un  miniatu¬ 
rista  en  lo  gran  y  un  poeta  de  volada  en  lo 
petit. 

Y  es  també  un  mestre  de  la  llengua  cata¬ 
lana,  un  gran  correcte.  Son  lèxich  es  riquis- 
sim.  Posseheix  magnifica  abundor  de  voca¬ 
bles.  Sa  sintaxis  té  un  encis  catalanesch  que 
enamora.  Ses  descripcions  són  fragments  de 
vida  y  de  naturalesa  transportats  al  llibre... 

...Y  tanco  les  Marines  y  Boscatges  y’m  tor¬ 
na  a  dominar  l’encís  de  les  aygües  ab  llur 
remoreta  acompassada  y  fonda;  m’encisen 
els  jòchs  dels  núvols,  la  melopea  del  vent. 

Y  m’encisen  les  barques  de  pesca  que  van 
cayent  a  l’aygua,  una  a  una,  y  s’allunyen 
mar  endins,  talment  com  si  constituhissin 
una  esquadra,  quals  naus  portessin  issada 
en  llurs  pals  la  bandera  de  combat:  al  lluny 
els  espera  una  altra  magnifica  esquadra  for¬ 
mant  un  acabat  mitj  cercle.  Les  dues  esqua¬ 
dres  s’ajunten  y  comencen  la  lluyta...  con- 
tra’ls  peixos.  Japonesos  y  russos  han  frater- 
nisat.  Els  peixos  faràn  de  xinos...  El  capves¬ 
pre  s’estén  pel  cel. 

...Y  torno  a  obrir  el  llibre  d’en  Ruyra, 
quals  pàgines  són  belles  com  la  realitat 
que’m  volta.  Y  llegeixo  L' Aniversari  del  Noy 
Guixer ,  aqueix  prodigi  de  sentiment;  fullejo 
les  Mànegues  marines ,  Les  Senyoretes  del 
mar ,  La  Fineta ,  Una  tarda  per  mar,  La  xucla¬ 
dora,  delitosa  y  originalissima  fantasia;  El 
Rem  de  trenta  quatre ,  la  immensa  Jacobé...  y 
per  un  moment,  ab  la  imaginació,  m’allunyo 
de  la  platja,  baix  el  màgich  encís  produhit 
per  la  lectura  de  La  Vetlla  dels  morts.  Men- 
tres  llegeixo  aquesta  narració,  potser  única 
en  la  nostra  prosa,  me  rodegen  perfums  de 
bosch,  fortors  de  fossar  y  ritmes  de  sardana; 
ritmes  plens  d’intensa  poesia,  com  si  fossin 
compostos  per  un  Juli  Garreta  o  un  Joseph 
Serra... 

...Y’m  retiro  de  la  platja,  y  una  altra  poe¬ 
sia  comença:  la  poesia  de  Les  vetlles  d'estiu, 
dels  encantaments  y  de  les  rondalles,  dels 
somnis  y  de  les  nits  plenes  d’estrelles.  La 
mar  segueix  cantant:  mes  la  barcarola  de 
Weber  esdevé  nocturn  de  Chopin. 

Geroni  Zanné 


D'EXCURSIÓ 

A  ïiluslral  amich  En  Mariàn  de  Linares. 

|o  encara  estava  tot  encantat  de  tantes  co¬ 
ses  hermoses  com  havien  passat  pels  meus 
ulls  d'ençà  qu’erem  sortits  de  la  gentil  vila 
de  P.,  quan  una  ratxada  tota  plena  de  can¬ 
çons  y  salabrors  de  mar  me  petonejà  la 
cara. 

Anàvem  costa  amunt,  y  a  cada  passa  ende 
vinavem  més  propera  la  vista  de  l’aygua,  y 
esperançats  caminavem  boca-closos,  el  meu 
amich  y  jo,  com  si  volguéssim  recullir  el 
nostre  esperit  fins  al  moment  de  descobrir  el 
gran  espectable  que  presentiem. 

Aviat  hi  varem  ésser.  Aquella  meteixa  rat¬ 


xada  tornà  com  si  ens  dongués  el  bon  dia.  y 
els  ulls  se’ns  varen  sentir  ferits  per  un  esclat 
de  lluhissors  de  pedreria  ab  que'l  sol,  el  gran 
sol  de  l’Empordà,  engalana  a  la  seva  esti¬ 
mada,  la  mar.  Varem  atançarnos  fins  al  me- 
teix  cayre  de  l’espadat,  y  el  cor  se’m  va  om¬ 
plir  d’esgarrifances  al  veure  desota’ls  meus 
peus,  a  una  alçada  de  vint  pisos,  aquella 
mar  blava,  la  més  blava  de  totes  les  mars 
del  món,  besantse  en  eternal  idili  ab  les  ro¬ 
ques  atrevides,  recobertes  de  vellut  esme- 
ragdi,  que  s’hi  mitj  anegaven  confiades. 

Arràn  d’elles  l’avgua  prenia  tots  els  tons 
de  l’iris...  Semblava  a  voltes  tenyida  dels  co¬ 
lors  de  la  ignocencia  ofesa,  y  era  de  tal  ma¬ 
nera  calma,  que  tenia  més  de  teixit  de  seda 
dels  més  variats  colors,  que  no  pas  d’aygua 
de  mar,  segons  la  coneixèm  nosaltres  empre¬ 
sonada  entre  construccions  de  mà  d’obra  en 
els  ports  de  les  ciutats. 

No  sabia  treuren  els  ulls,  y  jo  diria  que 
ni  el  cor  tampoch,  perque  me’l  tenia  robat  y 
l’atreya  insistentment  cap  a  dintre  d’aquells 
fons  virolats  y  acariciadors,  talment  com  si 
m’hi  cridés  la  veu  encisadora  de  la  Dóna  de 
mar,  en  quina  existència  creya  jo  en  aquells 
instants  d’encantament. 

El  meu  amich  me’n  apartà  y  m’anà  sig¬ 
nant,  ab  complacencia  de  guia,  tots  els  llochs 
que  de  part  de  terra  s’oviren  desde  aquella 
alçada.  Me  captivà  tot  seguit  una  platja  gen¬ 
til,  idealíssima,  tota  somrihenta  y  abrigada, 
com  una  verge  preferida  de  la  naturalesa, 
que  s’estenia  gayament  formant  cala  entre 
l’altura  ahont  estàvem  y  un’altra  no  pas  tan 
elevada. 

La  veyem  desde  dalt  petitona  y  riallera, 
ajaçadoya  al  mar  y  ab  una  diadema  de  cases 
blanques  al  front. 

Feya  estimar,  miraria,  y  en  contemplació 
un  s’hi  somniava  vivinthi  ab  la  dóna  escu- 
llida,  estimantshi  a  l’exemple  de  l’aygua  y  la 
sorra  que  mav  se  cansen  de  besarse  deso- 
ta’ls  raigs  del  sol  y  en  els  misteris  de  la  nit. 

L’encantament  ab  que  la  contemplava  y  la 
expressió  d’enamorat  que  devia  veure’l  meu 
amich  en  els  meus  ulls  sorpresos,  el  varen 
portar  a  dirme: 

—  Es  la  platja  de  Ll...  Després  hi  bai- 
xarèm. 

— Si,  baixemhi, — li  vaig  contestar. 

El  meu  amich  les  enfilà  en  explicarme  co- 


JOVENTUT 


513 


ses  d’aquella  platja,  y  d’entre  totes  vaig  en¬ 
tendre  que  aquelles  cases  eren  torres  d’estiu 
ahont  els  senyors  de  la  vila  hi  cerquen  el  ben¬ 
estar  que  les  xafogors  del  temps  els  hi  ne¬ 
guen  en  la  població. 

Ell  sabia  tot  això  y  no  era  pas  del  pais. 
Donat  a  l’excursionisme  en  cos  y  ànima,  ha¬ 
via  anat  força  cops  per  aquells  varals  y  hi 
coneixia  gent,  y  fins  hi  tenia  amichs,  cosa 
gens  d’estranyar  per  qui  conegui  el  tarannà 
francoy  dels  fills  de  les  terres  empordaneses. 

— Hi  tinch  una  coneixença — va  dirme. — 
Una  familia  amiga  que  podrèm  anar  a  vi¬ 
sitar. 

— Com  vulguis — li  vaig  fer  jo. 

Y  era  prop  del  cayent  de  tarda  quan  và¬ 
rem  començar  a  descendir  per  un  caminet  de 
cabra,  cap  a  baix  a  aquella  platja  que’m  te¬ 
nia  freturós  de  vèurela  de  prop  y  fins  de  cap- 
buçarme  en  aquelles  aygües  temptadores. 

Mitja  hora  després  ja’ns  trobàvem  de  vi¬ 
sita  en  la  primera  casa,  conversant  amistosa¬ 
ment. 

El  fill,  un  jove  distingit  y  agradós,  va  re¬ 
bre  al  meu  amich  ab  mostres  d’alegria  y  a 
mi  ab  bona  amistat. 

Ens  convidà  a  donar  un  tom  en  barca  y 
no’ns  varem  fer  pregar  gens. 

Ja  mar  endins,  el  meu  amich  va  dirli: 

— (Se’n  recorda  del  dia  de  la  nostra  conei¬ 
xença? — 

Y  abdós  varen  riure... 

La  mar  era  planera  com  may  li  havia 
vista.  El  sol  donava  les  derreres  mirades  al 
paisatge  y  tot  s’anava  recobrint  d’una  beati- 
tut  corprenedora  y  d’un  silenci  solemne  que 
inspirava  gran  devoció. 

Ben  enfora  de  la  cala,  el  nostre  amable 
hoste  va  deixar  els  rems  y  va  dir: 

— Veu,  així  ho  faig  sovint.  M’arribo  fins  a 
aquests  indrets  y  deixo  que  les  onades  se 
cuydin  del  meu  bot  mentre?  jo’m  passo  la 
estona  llegint  0  bé  en  contemplació. — 

Me’n  va  fer  agafar  una  sed  de  contem¬ 
plació!... 


Ja  erem  cami  de  la  vila  y  el  meu  amich, 
agafantme  pel  braç,  me  digué: 

— Vaig  conèixer  aquest  jove  de  la  manera 
més  original.  (Vols  que  t’ho  conti? — 

Teniem  de  caminar  cosa  d’una  hora  y  jo 
no  tenia  pas  ganes  de  parlar,  perque  les 


grans  impressions  me  deixen  ben  sovint  som- 
niós  y  com  concentrat  en  mi  meteix  y  me  les 
estimo  més  guardades  pera  refruhirles  ínti¬ 
mament  en  les  hores  de  solitut,  que  no  pas 
comentadas  ab  altri  a  la  poca  estona  d’ha- 
verles  sentides.  Y  com  que  aquell  dia  havia 
estat  pera  mi  de  grans  impressions,  me  vin¬ 
gué  de  bon  gust  que  fos  ell  qui  parlés. 

Y  ho  feu  aixi: 

— Ja  has  vist  bé  còm  era’l  meu  amich.  Are’t 
falta  saber  qu’es  d’una  familia  de  les  més 
distingides  de  la  comarca;  qu’ell  ocupa  un 
càrrech  popular  y  gosa  de  vera  representació 
y  de  grans  simpaties.  Te  faig  notar  això  per- 
que’t  facis  càrrech  de  còm  devia  quedar  jo 
quan  vaig  saberho,  havent  mediat  avans 

10  que  medià  entre  ell  y  jo. — 

Me  va  interessar  la  introducció  y’m  vaig 
disposar  a  escoltar  atentament  per  si  podia 
afegirho  a  les  notes  que  havia  pres  aquella 
tarda. 

El  meu  amich  segui: 

— Era’l  primer  cop  que  jo  baixava  fins  a 
la  platja,  y  haventne  vist  un’altra,  desde 
l’altura,  situada  més  enllà  d’aquella  punta 
que  tanca  la  cala  d'hont  venim,  me  vingué 
desitj  de  conèixerla. 

Estava  cansat,  emperò,  y  com  me  venia  de 
gust  un  passeig  per  mar,  vaig  dicidir  veure 
si  algún  d’aquells  pescadors  que  corrien  per 
al  1  i  m’hi  voldria  dur  ab  barca. 

Y’m  vaig  atançar  fins  al  meteix  trencall  de 
l’aygua,  y  havent  vist  a  un  xicotot  espellucat 
que  bogava  mandrosament  prop  de  costa, 

11  vaig  cridar: 

— Ey,  noy!  (Me  voldries  portar  a  C.? — 

Ell  bogà  cançonerament  cap  a  mi  y’m  feu 
repetir  l’ordre. 

— Si’m  vols  portar  a  C. 

— Prou,  prou — va  fer  ell. 

Y  atançant  la  embarcació,  me  tirà  un  cap 
de  corda  y’m  feu  saltar. 

El  meu  barquer  era  esprimatxat  y  agradós. 
Calçava  espardenyots  sense  betes  y  vestia 
calces  blaves,  camisa  blanca  espitregada  y 
anava  descobert. 

Pera  passar  la  estona  vaig  parlarli,  tot 
allargantli  un  cigarret  que  acceptà  tot  se¬ 
guit,  del  temps  y  de  si  feyen  gayre  negoci 
ells,  els  pescadors. 

— Psè,  així,  aixi.  Se  va  tirant  y  aném  vi¬ 
vint. 

— Es  una  vida  arrastrada  la  del  mar — li 
vaig  dir. 

— Psè.  Hi  ha  de  tot. — 

Y’m  semblà  que  li  escapava  un  somriure. 

Haviem  arribat  a  l’altra  platja  y  li  vaig  de¬ 
manar  si  volia  desembarcar  per’anar  a  com- 
prarme  tabach,  puig  jo  anava  sense,  y  no 
coneixia’l  poble  ni  sabia  ahont  ne  venien.  Lo 
cert  era  qu’estava  tan  rebé  jo  alli,  que  tenia 
mandra  de  mòuremen. 

De  bon  grat  saltà  a  la  sorra  y  va  corre  a 
comprar  lo  que  li  havia  encarregat. 

De  tornada  vaig  seguir  fentli  preguntes 
sobre’l  seu  ofici  y  les  marfugues,  que  devia 
haver  passat  en  dies  de  tempesta,  y  aixi  và¬ 
rem  passar  bellament  el  camí,  fins  arribar 
de  nou  al  lloch  d’hont  haviem  sortit. 

Al  baixar,  ell  me  demanà  que  l’ajudés  a 
treure’l  bot  de  l’aygua,  y  el  vaig  ajudar  ab 
prou  feynes  y  trevalls  perque,  poch  forçut 
com  sóch,  de  poca  ajuda  li  vaig  poder  ser¬ 
vir. 

Quan  ja  fou  el  bot  en  terra  vaig  ficar  la  mà 
a  la  butxaca  tot  dihentli  quant  ne  volia  del 
viatge.  Per  tota  resposta,  y  després  de  pen- 
sarshi  un  instant,  me  va  dir  que  m’esperés, 
que  ho  anava  a  preguntar  a  son  pare. 

Vaig  estar  esperant  bona  cosa  de  temps. 
Tot  esperantlo  vaig  veure  venir  un  jove,  ele¬ 
gant,  ben  portat,  y  semblantme  que’s  dirigia 
a  mi  vaig  estar  content  pensant  que’m  faria 
menys  llarga  la  estona  d’esperar  al  baylet, 
que  ja  començava  a  trigar  massa. 

Quan  el  vaig  tenir  aprop  no  sé  què’m  va 
passar,  que  tot  de  cop  y  instintivament  me 
vaig  fer  una  passa  enrera.  Ell  somreya  ab 
ayres  d’antich  amich  meu. 

Hauria  dit  qu’era  la  meteixa  cara  del  bay¬ 
let  pescador. 

S’atançà  y’m  digué: 

— íNo’m  coneix? — 

Llavors  ja  no’m  quedà  dubte.  La  veu  tam¬ 
bé  era  !a  meteixa  del  meu  barquer. 

Jo  no  sé  què  va  passar  en  mi.  Me  sentia 
confós  y  ple  de  vergonya,  y  ni  gosava  miràr- 
mel. 

Ell  sense,  deixar  de  somriure, ’s  tragué  una 
tarjeta  y  me  la  entregà. 

Vaig  llegir  ple  de  sorpresa  y  confusió: 

Fulano  de  tal 
Diputat  per... 

P. 


No  vaig  saber  qué  dirli,  ni  còm  excusar- 
me,  ni  sabia  si  era  cosa  d’enfadarme  o  de 
riuremen. 

Ell  sorti  a  treurem  de  dubtes. 

— En  pach  del  viatge,  sols  li  exigeixo 
que’m  faci  l’honor  de  venir  a  sopar  a  casa  — 
va  dirme. 

Hi  vaig  anar,  y  d’ençà  de  llavors  hem  sigut 
amichs,  com  has  pogut  veure.— 

Va  acabar  el  meu  amich. 

El  sol  ja  era  totalment  post  quan  entràvem 
a  la  hermosa  vila.  Els  refiïs  de  la  cobla’ns 
vingueren  a  rebre  al  entrarhi,  com  convidant- 
nos  a  plaça. 

Al  arribarhi,  l’hermós  espectacle  del  ball 
nacional  de  Catalunya’m  seduhí,  y  cercant 
d’entre  les  rodones  les  dues  mans  més  endu¬ 
rides,  vaig  demanalshi  pera  encaixar  les  me¬ 
ves  bon  troç  més  febles,  y  els  vaig  acompa¬ 
nyar  de  tot  cor,  tot  somniant  ab  el  dia  que 
tots  els  catalans  farèm  un  sol  rotllo  al  vol  de 
les  fronteres  naturals  de  la  Patria,  pera  dei- 
xarhi  entrar  solsament  als  que’ns  ofereixin 
la  encaixada  amistosa,  no  pas  als  que  ab  el 
íuhet  a  la  mà  ban  intentat  desfer  la  sardana 
augusta  de  la  nostra  nacionalitat  indepen¬ 
dent. 

Joseph  M.a  Folch  y  Torres 

ESPERANTO 

vi 

Ens  manca  encara  respondre  a  la  pregunta 
de  quina  llengua  artificial  serà  la  escullida  y 
usada. 

De  moment  sembla  que  no  hi  ha  possibili¬ 
tat  de  respondre  a  n’aquesta  pregunta,  per- 
que'l  nombre  de  llengües  artificials  es  gran  y 
perque  si  convé  cada  home  podria  fersen  una. 
No  obstant  aquesta  creencia  sols  es  propria 
dels  qui  desconeixen  la  historia  y  la  essencia 
de  les  dites  llengües.  Sols  ens  cal  fer  constar, 
pera  probarho,  que  malgrat  el  grandiós  nú¬ 
mero  d’homes  que  han  trevallat  en  la  cons¬ 
trucció  d’idiomes,  sols  dos  han  produhit 
obra  pràctica  y  sols  dues  llengües  hi  ha 
usables:  el  Volapük  y  V Esperanto . 

Fíxèuvoshi  bé:  solsament  dues.  Cert  es  que 
cada  dia  llegim  en  els  periòdichs  noticies 
dihentnos  que  ha  aparegut  una  llengua  nova, 
y  que’l  públich  arriba  a  creure  per  la  repeti¬ 
ció  del  fet  que  les  llengües  artificials  surten 
del  cap  dels  homes  com  els  bolets  després  de 
la  pluja. 

Aquesta  creencia  es  deguda  a  que’ls  periò¬ 
dichs,  que  no’s  creuen  obligats  a  penetrar  en 
la  essencia  de  les  coses,  tracten  solsament 
d’alegrar  als  llegidors  ab  noticies  ridícules  o 

paraules  que  demostrin  espril.  Podèu  estar 
ben  certs  que  totes  les  llengües  de  que’s  par¬ 
la  diàriament  no  passen  de  projectes.  Surten 
a  llum  en  folletos  o  tomos  voluminosos,  però 
no  són  sinó  propòsits  que  quan  l’autor  trac¬ 
ta  de  portar  a  la  realitat  abandona  ràpida¬ 
ment. 

El  problema  del  Congrés  seria  més  fàcil, 
donchs,  de  lo  que  a  primera  vista  sembla,  y 
no  podria  dubtar  gens  sobre  quina  llengua 
triar,  perque  la  vida  meteixa  ja  ha  fet  la  tria 
entre  les  úniqúes  dues  llengües  suscepti¬ 
bles  d’ésser  usades:  el  Volapük  y  Y Esperanto . 
La  superioritat  d’aquesta  sobre  aquella  es 
tan  clara,  que  sols  ens  cal  dir  lo  següent:  El 
Volapük  aparegué  quan  l'entusiasme  del  pú- 
blich  per  la  nova  idea  estava  en  son  apogeu, 
mentres  que  V Esperanto,  mercès  a  la  penúria 
de  son  autor,  aparegué  uns  anys  més  tart  tro¬ 
bant  ja  per  tot  arreu  enemichs.  Els  volapu- 
kistes  tenien  pera  la  seva  tasca  de  propa¬ 
ganda  grans  medis  y  podien  fer  gran  pro¬ 
paganda  per  l’América,  mentres  que’ls  espe- 
rantistes,  mancats  de  tot,  havien  d’obrar 
sense  cap  classe  d’ajuda  y  ab  força  inexpe¬ 
riència. Donchs,  a  pesar  d’això,  desde’l  primer 
moment,  gran  nombre  de  volapukistes  aban¬ 
donaren  sa  llengua  pera  dedicarse  a  V Espe¬ 
ranto,  y  molts  altres  al  reconèixer  la  superio¬ 
ritat  d’aquesta  derrera;  però,  no'  volentse 
donar  per  vençuts,  proclamaren  que  la  idea 
d’una  llengua  internacional  era  impossible 
en  el  fons;  mentres  que  ab  els  13  anys 
d’existencia  que  porta  V Esperanto,  no  s’ha 
trobat  ni  una  sola  persona  en  tot  el  món — 
ho  repetim,  ni  una , — que  hagi  passat  de  YEs- 
peranto  al  Volapük ,  llengua  aquesta  que  ja 
pot  tenirse  per  morta,  mentres  que  l’altra, 
malgrat  tots  els  obstacles  que  hà  trobat  en 
son  cami,  es  cada  volta  més  floreixent. 

iA  què  es  deguda  la  superioritat  del  Vola¬ 
pük  sobre  Y Esperanto?  No  ho  podèm  pas 
analisar  aqui,  però  citarém  alguns  extrems. 
1)  Mentres  el  Volapük  sona  molt  salvatge  y 
grollerament,  Y Esperanto  es  ple  d’harmonia 
y  recorda  la  llengua  italiana. 

2)  Fins  pels  meteixos  ignorants,  l’Espe¬ 
ranto  es  moltissim  més  fàcil  que’l  Volapük, 
y  les  persones  instruhides  poden  apéndrel  ab 
molt  poch  temps  d’estudi,  essent  això  degut 
a  que  les  paraules  que  usa,  excepte  molt  po¬ 
ques,  no  són  inventades  sinó  extretes  de  les 
llengües  llatino  germanes,  de  tal  manera 
que’s  reconeixen  tot  seguit.  3)  Mentres  els 
qui  usen  el  Volapük,  constantment  venen 
obligats  a  ferne  pràctica  perque  altrament 
l’oblidarien  ab  facilitàt,  els  qui  han  après 
l’Esperanto  una  vegada,  ja  no  l’obliden  may 
més.  per  més  temps  que  passin  sens  usarlo. 
4)  L’Esperanto  ja  desde’l  començ  que  s’aprén 
es  molt  fàcil  de  pronunciar  y  d’enrahonar, 
mentres  que’l  Volapük  requereix  un  exercici 
continuu  fins  que  s’arriba  a  habituar  la  orella 
a  n’els  seus  sons  mercès  a  la  multitut  de 

mots  semblants  de  que  consta,  per  exemple: 
bap,  pat,  pap,  pap,  pep,  pop,  peb,  bót,  bot, 
pop,  pup,  but,  put,  püt,  bit,  pip...  etc.,  mots 
qu’encara’s  fan  més  semblants  si’s  pro- 
nuncein  ab  la  s  característica  del  plural.  5)  En 
Volapük,  mercès  a  certs  errors  fonamentals 
de  sa  construcció  (per  exemple:  les  vocals 
no  poden  usarse  en  el  començ  y  fi  de  les  pa¬ 
raules  perque  són  signes  gramaticals)  tota 
paraula  nova  déu  forsosament  ésser  inventa¬ 
da  per  l’autor  (fins  els  noms  propris,  com 
Amèrica-Melop,  Anglaterra-Nelij.)  Això  dóna 
no  solsament  un  grandissim  nombre  de  pa¬ 
raules  supèrflues  pera  estudiar,  sinó  que  fa 
que’l  desenrotllo  de  la  llengua  depengui  del 
seu  autor  o  d’alguna  acadèmia. 

En  Esperanto,  degut  a  que  la  gramàtica 
no  te  influencia  sobre'l  diccionari,  y  a  que 
tota  paraula  estrangera  que  sigui  ja  interna¬ 
cional,  pot  usarse  igual  que  en  tota  llengua, 
no  solsament  fa  un  gran  estalvi  de  memòria 
pera  recordar  noms,  sinó  que  permet  que  la 
llengua  se  desenrotlli  y  pugui  ferho  eterna¬ 
ment,  sense  dependencia  del  autor  0  d’una 
Acadèmia. 

Al  dir  tot  això  no  entenèm  rebaixar  el  mè¬ 
rit  de  Schleyer,  inventor  del  Volapük,  quin 
nom  ocuparà  sempre  un  lloch  honorable  en 
la  historia  de  la  humanitat,  sinó  demostrar 
que  la  tasca  del  Congrés  que’s  reunis  pera 
elegir  una  llengua  internacional  seria  suma- 
ment  fàcil,  donchs  sols  deuria  fixar  sa  aten¬ 
ció  en  una  sola ,  cosa  que,  si  no  fes,  no  vos 
càpiga  dubte,  s’encarregaria  de  ferho  la  hu¬ 
manitat  meteixa  no  atenent  sa  decisió  y  es¬ 
perant  novament  la  solució  del  problema. 

VII 

Sols  ens  queda  ara  per  respondre  una  de¬ 
rrera  pregunta.  Cert  es  que  actualment  sols 
una  llengua,  l’Esperanto,  es  candidat  a  la 
elecció,  però  més  endevant,  {no  podrien  ha- 
versen  fet  d’altres?  ^no  podria  nomenar  el 
Congrés  una  comissió  pera  que’n  fes  una? 

La  creació  d’una  nova  llengua  es  ben  dub¬ 
tosa,  y  en  quant  a  aquesta  comissió  encarre¬ 
gada  de  feria,  ens  fa’l  meteix  efecte  d’un  co¬ 
mitè  nomenat  ab  l’encàrrech  d’escriure  un 
bon  poema. 

No  es  tan  fàcil  com  sembla  fer  una  llen¬ 
gua.  Se  necessita  un  especial  talent,  molta 
inspiració,  una  gran  dosis  d’amor  y  conti¬ 
nuu  trevali.  Molts  s’admiraràn  de  nostres 
paraules  perque’ls  hi  semblarà  que  no  més 
cal  decidir  que  taula ,  per  exemple,  se  nomeni 
tam ,  y  cadira,  tim,  etc.,  etc.,  y  que  la  llengua 
ja  està  feta. 

Ab  la  creació  d’una  llengua  passa  com  ab 
el  tocar  el  piano.  A  l’home  que  no  coneix  la 
essencia  de  la  música  li  sembla  que  res  es 
tan  fàcil  com  tocarlo;  no  més  cal,  pensa,  apre- 
tar  una  tecla  y  surt  la  nota,  y  anarles  apre- 
tant  una  derrera  de  l’altra  durant  mitjahora, 
y  se  sent  tota  una  peça.  En  efecte,  s’hi  as- 

senta,  ho  proba,  y  ha  de  fugir  a  corre-cuyta 
pera  no  deixarse  veure  may  més  devant  del 
públich  a  qui  ab  ayre  d’orgull  y  confiança 
complerta  havia  parlat  de  senzilleses. 

Aixi  passa  als  autors  de  llengües.  Ab  con¬ 
fiança  en  sí  meteixos  comencen  la  tasca  que 
tot  seguit  han  d’abandonar  enredats,  mare¬ 
jats,  y  perduda  la  paciència  devant  de  tants 
obstacles  com  se’ls  presenten. 

Que  no  es  tan  fàcil  com  sembla  fer  un 
idioma  ho  proba’l  fet  de  que  avans  de  l’a¬ 
parició  de  les  dues  llengües  de  que  hem  par¬ 
lat  se’n  havien  fet  moltes,  y  sols  aquelles 
dues  han  arribat  a  tenir  adeptes  y  a  ésser 
usades.  Sols  dues,  y  encara  podèm  dir  que 
això  es  degut  a  la  casualitat,  a  que  un  dels 
autors  no  tenia  coneixement  de  que’s  feya 
l’altra.  L’autor  de  l’Esperanto,  el  doctor  Za- 
menhof,  que  ha  dedicat  a  sa  obra  tota  sa 
vida  desde  la  més  tendra  infantesa,  que  s’anà 
fent  gran  ab  la  ferma  idea  de  ferho  tot  pera 
portaria  a  fi,  confessa  que  foren  tantes  les  di¬ 
ficultats  que  trobà  en  sa  tasca,  que  si  el  Vola- 
pük  hagués  aparegut  cinch  0  sis  anys  més 
aviat,  quan  encara  l’Esperanto  no  estava 
acabat,  hauria  perdut  la  paciència  y  hauria 
refusat  el  seguirhi  trevallant,  malgrat  la  con¬ 
vicció  que  tenia  de  que  son  idioma  era  supe¬ 
rior  al  Volapük. 

De  tot  això  se’n  dedueix  que  no  es  pas 
gens  fàcil  que  aparegui:  una  nova  llengua  in¬ 
ternacional.  Les  que  surten  a  llum  no  passen 
de  projectes,  y  això  que  ja  tenen  un  model 
sobre  quin  calcarse  y  sobre  quin  se  calquen: 
l’Esperanto.  Suceheix  que'ls  seus  autors,  més 
que’l  verdader  fi,  persegueixen  l’èxit  y  el  re¬ 
nom  de  moment  y  procuren  donar  a  ses  llen¬ 
gües  el  més  gran  nombre  de  paraules  cone¬ 
gudes,  lo  que  fa  que’ls  língüistichs  ne  par¬ 
lin  entusiasmats  en  els  primers  moments, 
però  tothòm  pot  compendre  que  no  es  pas 
pera’ls  língüistichs  ni  els  poliglotes  que’s  fa 
necesaria  la  llengua  internacional,  donchs  si 
aixi  fos,  si  sols  els  instruhits  n’haguessin  me¬ 
nester,  no  caldria  sinó  acceptar  el  llatí  sense 
cap  classe  de  modificació,  y  encara  seria  en¬ 
tès  per  ells  més  aviat  y  més  bé. 

Podèm  estar  certs  de  que  l’Esperanto  no 
tindrà  contrincants.  Si  tota  la  essencia  de  la 
llengua  internacional  consistís  en  la  gramà¬ 
tica,  ja’l  Volapük  hauria  solucionat  la  qües¬ 
tió;  però  hi  ha  més  encara:  hi  ha’l  diccionari, 
y  aquest  problema  que  no’l  solucionava  l’al- 
tre’l  soluciona  l’Esperanto  No  cal,  donchs, 
fer  cap  nova  llengua;  no  cal  pas  tractar  de 
descobrir  la  descoberta  Amèrica.  De  mo¬ 
ment,  si  nostra  llengua  consta  d'una  gramà 
tica  de  16  regles  que’s  poden  apendre  en 
mitja  hora,  no  es  possible  creure  que  la  hu¬ 
manitat  tingui  interès  en  que’s  faci  un’altra 
llengua  que  sols  consti  de  Í5  regles  y  no  més 
necessiti  vinticinch  minuts  d’estudi.  Y  en 
quant  al^diccionari  tothòm  està  d’acort  en 
que  les  paraules  no  deuen  ésser  inventades 


arbitràriament,  sinó  derivades  de  les  llen¬ 
gües  romano-germanes  en  la  més  usada  de 
llurs  formes.  Y  això  ha  d’ésser  aixi  no  pera 
que’lsinstruhitspuguincompendre’l  més  gran 
cabal  de  paraules,  sinó  per  motius  més  gra¬ 
ves,  com  per  exemple  la  existència  de  gran 
quantitat  de  paraules  nomenades  estrangeres , 
qu’en  totes  les  llengües  s’usen  igualment  y 
que  seria  un  absurd  el  no  usaries. 

Tinguèm  present  que  gavrebé  tots  els  pro¬ 
jectes  de  llengües  fets  després  d’haver  nascut 
l’Esperanto,  li  han  pres  al  menys  un  60  per 
100  de  paraules,  y  que  la  majoria  de  les  res¬ 
tants  40  per  100  són  diferentes  perque  si, 
sense  cap  rahó  ni  necessitat,  0  perque  l’autor 
ha  volgut  partir  de  principis  diferents.  Ens 
trobém,  donchs,  que  sols  un  10  per  100  de 
paraules  són  aprofitables,  y  per  cert  que  no 
justifiquen  l’esforç  de  la  creació  d’una  nova 
llengua,  car  si  bé’ls  esperantistes  s  oposaràn 
sempre  a  que  particularment  se  faci  cap 
modificació  en  el  diccionari,  no  tindràn  cap 
inconvenient  en  que  un  Comitè  nomenat  a 
l’efecte  hi  faci  els  cambis  necessaris.  Tot  lo 
que  ve  a  probar  la  inutilitat  de  la.confecció 
d’una  nova  llengua,  qu’hem  de  remarcar 
també  que  cas  d’ésser  feta,  forçosament  la 
via  que  seguís  conduhiria  a  través  de  l’Espe¬ 
ranto. 

En  resum,  donchs,  les  nostres  conclusions 
són  les  següents: 

i  ,a  Una  llengua  internacional  reportaria 
a  la  humanitat  grans  beneficis. 

2. a  Sa  adaptació  es  del  tot  possible. 

3. ®  Ella  tindrà  lloch  més  tart  0  més  aviat, 
per  més  que’ls  rutinaris  Uuytin  contra  d’ella. 

4. ®  No  serà  elegida  com  a  internacional 
cap  llengua  natural  0  morta,  sinó  una  artifi¬ 
cial. 

Y  ara  pera  terminar,  veyeu  còm  en  efecte 
els  esperantistes  no  són  els  fantasiosos  y 
criatures  que’ls  homes  sabis  y  pràctichs  que 
parlen  de  les  coses  sense  conèixerles,  deyen. 
Caldrà  lluytar  molt  y  molt,  però  la  seva  idea 
arribarà  un  dia  que  serà  un  fet.  Lluytèu  ab 
brahó.  Si  vos  diuen:  «vostra  idea  no  la  vol 
el  món»,  responguéu:  «tant  si  vol  com  si  no 
deurà  acceptaria,  car  no  pot  ésser  altrament». 
Si  sentiu  a  dir  «diuen  que  ha  sortit  un’altra 
llengua,  diuen  que  un  Congrés  ne  vol  elegir 
un’aítra  que  la  vostra  0  ferne  una  de  nova», 
responguéu:  «dir  això  es  desconèixer  la  essèn¬ 
cia  de  la  llengua  internacional,  donchs  ella  no 
pot  ésser  altra  que  l’Esperanto». 

Lluytèu  tots,  trevallèu  per  ella;  portèu  a 
la  tasca  vostre  gra  de  sorra,  que  cap  se’n  per¬ 
drà,  y  quants  més  v  més  valentment  siguèm 
els  que  hi  colaborèm,  més  aviat  s’enlayrarà 
sobre’l  món  aquest  gran  edifici  de  progrés  y 
civilisació. 

F.  Pujulà  y  Vallès 

TARDOR  AL  CAMP 

SETEMBRE 

Els  carros  de  verema  van,  pesats, 
de  la  vinya  al  celler.  Els  picarols 
resonen  penetrants,  y  acompassats 
al  cant  dels  camperols. 

Els  cups  són  plens,  sucosos,  els  rahíms 
s’esclafen  sota’ls  peus  dels  bons  pagesos. 

A  la  vinya  ja  resten  pochs  gotims 

dels  llarchs  sarments  sospesos. 

L’hereu  somriu:  l’anyada  ha  sigut  bona, 
el  most  bull  y  regala  escumejant... 
la  verema  es  l’epílech  que  corona 
de  l’estiu  l’ardent  cant. 


— Ja  s’ha  acabat  l’estiu  ..! — semblen  xisclar 
les  orenetes,  bo  y  creuant  l’espay. 

— Ja  s’ha  acabat...! — el  vent  sembla  parlar, 
més  malmirós  que  may. 

Y  ab  tot  y  ésser  el  sol  clar  y  esplendent, 
y  fins  alegre  el  cant  de  l’aucellada, 
tot  té  un  posat  de  trist  decahiment 
de  cosa  ja  cansada... 


Y  el  sol  va  fent  son  curs.  Una  cigala 
— ia  darrera  potser — canta  en  un  teli. 

Feblament,  una  flor  perfums  exhala... 

Y  fuig  un  oronell... 

OCTUBRE 

Les  magranes  madures  iquín  goig  fanl 
penjant  mitj  reventades  del  brancatge. 

El  vent  d’octubre  passa  rondinant, 
tornant  manyach,  dels  arbres  e!  llenguatge. 

Y’l  baylet  se’ls  esguarda  cobdiciós, 
els  bells  fruyts,  els  hi  enjega  una  pedrada, 
que  peta  ab  un  gemech  tot  dolorós 
en  la  branca  potser  més  carregada... 

L’hereu  l’ha  vist  y  crida  enfurismat, 
deixant  l’aixada  mitj  clavada  en  terra. 

Y  ell  fuig  escorregut,  l’entremaliat, 
menant  la  porcellada  vers  la  serra. 

De  ma  cambra  jo’l  veig  perdres  al  lluny, 
xiulant  una  cançó,  que  ofega  el  vent 
ab  un  ruflet,  que  per  l’espay  retruny, 
allargantse  pesat  y  persistent. 

El  sol  daura’ls  cimals  de  la  montanya, 
espargint  sa  claror  sobre  el  cel  blau. 

La  llum,  avuy,  es  una  llum  estranya 
que  ni  escalfa  ni  alegra  gens  l’afrau. 


Un  nuvolet,  petit  fa  pochs  moments, 
inflantse  a  poch  a  poch,  per  l’espay  puja: 

Els  derrers  oronells  vo'en  brunzents, 
y  baixen  ran  del  món,  sentint  la  pluja. 

Y  vora’l  foch  s’escalfa  la  padrina, 
ensemps  la  jova  ab  el  menut  s’encanta  .. 

La  fulla  morta,  per  la  vall  rondina 

Y  allà  al  lluny,  pel  serral,  el  baylet  canta 

NOVEMBRE 

1 

Va  despertar  el  jorn  y  a  poch  a  poch 
semblà  que’l  món  volgués  tornà  a  la  vida... 

El  riu  brillava  ab  resplandors  de  foch, 
bo  y  despedint  un  baf  de  boyra  humida. 

El  cel  per  un  moment  mostrà  son  blau, 
y  el  sol  rigué  un  instant  sobre  l’orient, 
l’ayret  bufà  gelat,  però  suau, 
fent  extremir  els  arbres  lentament. 

• 

Mes  va  durar  molt  poch...  Com  per  encant, 
la  boyra  anà  extenentse  malestruga, 
fins  a  taparho  tot...  Per  la  vessant 
l’última  fulla  rodolà  feixuga... 

Y  ls  salzers  estiraren  llur  brancàm 
y,  mitj  indiferents,  mitj  neguitosos, 
entonaren  alhora  un  feble  clàm 

bo  y  esguardant  els  pins  sempre  verdosos. 


Dotze  hores  van  tocar,  per  la  gran  sala 
el  resó  s’esvahí  trist  y  calmós 

Deu  meul  ni  un  cant  d’aucell,  ni  un  trist  frech  d’ala 
va  trencar  la  quietut  quan  s’hagué  fos. 

Pintat  en  la  paret,  de  cara  al  vent 
ab  posat  d’aborrert  se  destacava 
el  rellotje  de  sol,  sempre  amatent 
a  rebre  el  raig  de  llum  que  no  baixava... 

Y  així  va  passà  el  jorn  gris  y  pesat, 
mes  va  venir  la  nit  clara  y  serena... 

La  boyra’s  disolgué  en  l’immensitat, 
y  la  lluna  sortí  per  la  carena. 

Era  un  efecte  extrany  de  contemplar 
a  sa  claror  els  arbres  sense  fulles, 
y,  com  aucells  de  nit,  veure  volar 
a  cada  mestralada  llurs  despulles. 

Fent  extremir  les  branques  de  l’alzina, 
va  semblarme  que’l  vent  deya  xisclant: 

—  Tot  passa.. .1  tot  se’n  va..  !  —  Y  a  la  sordina: 

—  Tot  mor...!  —  deyen  els  arbres  bo  y  brandant. 


Trinitat  Catasús  Catasús 

De  la  verda  pineda 

deixeume  estar  en  l’ombra  sobtaria. 

La  sentor  rekinosa 

sadollantme  els  pulmons,  de  goig  m’omplena; 
y’s  balança  suaument  la  fantasia 
al  perdres  mon  esguart  entre  les  taques, 
que  resaltant  del  cel,  formen  les  copes 
de  luxuriant  y  verda  cabellera. 

Quan  orbs  de  tanta  llum  mos  ulls  s’abaixen 
a  contemplar  la  plana  qu’es  a  sota, 
quasi  perdut  al  peu  de  la  montanya 
el  poble  antich  que’l  vell  cloquer  domina, 
com  un  lliri  perdut  en  la  Natura, 
se’m  presenta  al  davant,  tranquil  poetich, 
com  els  paratges  de  l'Arcadia  idílica. 

L’esparracat  baylet  de  peus  descalços 
y  barretina  de  color  dubtosa, 
engegant  el  remat  al  tou  de  l’herba, 


s’ajèu  sota  l’alzina  centenària 
esperant  la  companya  de  fatigues 
que  vindrà,  ben  segur,  com  cada  tarde 
La  porqueyrola  espellifada  y  bruta, 
de  llavis  de  cirera,  somrienta, 
desperta  al  ensopit  que  la  esperava. 

El  sol  anega  en  llum  la  visió  aquesta: 
y  al  cantar  de  les  aus  alegradores, 
y  al  xerroteig  dels  grills  y  les  cigales, 
ab  riallades  fresques,  resonantes 
com  un  esclat  de  vida  que  s’escampa, 
la  porqueyrola  y  el  baylet  se  conten 
aquell  amor  que’ls  lliga  y  no  endevinen 

Quan,  encisat,  contemplo  la  Natura 
banyada  de  la  llum  al  dolç  efluvi, 
no  me’n  mouria  més,  m’inonda  l’ànima 
un  inefable  goig  de  pau  suprema 
Que’m  sento  gran  en  l’ombra  sobtaria 
de  la  verda  pineda! 

Enrich  Bosch  y  Viola. 


EL  LLIBRE  DE  SANTA 
MARÍA ,  DE  RAMÓN  LULL 

El  xme  segle  anava  ja  a  les  acaballes, 
quan  Ramón  Lull,  l’excepcional  y  incansa¬ 
ble  propagandista  de  la  Fe,  retornant  a  Mont- 
peller  després  de  sa  primera  estada  a  Paris 
hont  el  mal  comportament  de  sos  deixebles 
li  feu  abandonar  la  càtedra  que  pera  la  difu¬ 
sió  de  ses  doctrines  havia  oberta,  escrigué 
el  seu  Llibre  de  Santa  Maria ,  llibre  notabi- 
lissim  que  havia  de  veure  transcórrer  més  de 
sis  centúries  ans  de  que  la  imprempta  s’en¬ 
carregués  de  perpetuarne  la  lliçó  catalana 
original. 

Y  donèm  com  indubitable  el  que  el  llibre 
que’ns  ocupa  degué  ésser  escrit  primitiva¬ 
ment  en  català  y  no  en  llatí  perque’ns  sembla 
que  no  podia  ésser  d’altra  manera,  tot  y 
constantnos  que  del  meteix  llibre  al  igual 
que  de  molts  altres  d’en  Lull  n’existeix  una 
versió  llatina,  y  que  precisament  en  llatí  fou 
estampat  ja  en  1494  aquest  de  Santa  Maria 
de  que  tractèm.  Haventse  proposat  l’autor  al 
compondre  aquestaobra  «honrar,  llohar,  pre¬ 
gar  y  coneixer  Nostra  Dóna  Santa  Maria»,  y 
volguem  en  ell  glosar,  al  infinit,  desde  tots 
els  punts  de  vista  y  baix  totes  les  formes  els 
atributs  de  la  Verge  gloriosa  a  qual  intenció 
escribia,  no  ho  feu  pas  ab  termes  rebuscats 
ni  ab  metafísiques  sobtileses  sinó  ab  exem¬ 
ples  pràctichs,  ab  claretat  y  mètode,  ab  re¬ 
petició  insistent  dels  conceptes  com  qui’s  di¬ 
rigia  més  aviat  a  oyents  y  devots  senzills  que 
a  sabis  doctors  y  gent  lletraferida.  El  Llibre 
de  Santa  Ma-ía  es  un  llibre  popular,  un  lli¬ 
bre  de  devoció;  en  la  manera  d’estar  dispo¬ 
sats  els  materials,  en  son  plà  general,  sem¬ 
bla  fet  a  posta  pera  servir  de  manual  de  de¬ 
voció,  fins  al  punt  de  que,  deixant  a  part 
son  valor  literari  y  arqueològich  ,  ens  ha 
semblat  trobar  en  ses  planes  quelcòm  d’a¬ 


quella  monotonia  que  distingeix  determi¬ 
nades  pràctiques  devotes  encara  vigentes 
avuy,  que  ab  el  nom  d’exercicis  tenen  per  ob¬ 
jecte  retenir  als  iniciats  el  major  nombre 
possible  d’hores  pera  inculcarlos  pacientment 
les  meteixes  idees,  com  veritables  incrusta¬ 
cions  operades  poch  a  poch  eti  una  subs- 
tanciapoch  menys  qu’insensible.  Es  per  totes 
aquestes  rahons  que  no  podèm  creure  que 
Ramón  Lull  escrigués  aytal  llibre  en  llatí;  lo 
més  probable  es  que  la  traducció  llatina  fos 
obra  d’algún  dels  admiradors  0  deixebles  del 
mestre. 

Mercès  a  aytals  traduccions  tal  volta  re¬ 
visades  per  l’autor  si  no  fetes  d’ell  meteix, 
que  existeixen  de  molts  escrits  d'en  Lull  al¬ 
gunes  obres  seves  hauran  estat  salvades  de 
la  destrucció,  per  quant  en  llatí  y  en  altres 
idiomes  estàn  estampades  ja,  essent  aixi  que 
tot  just  d’un  quant  temps  ençà  hi  ha  esperan¬ 
ça  de  que  ho  sien  en  la  llengua  original  ans 
de  que  acabin  de  desapareixer  els  còdices  en 
els  quals  han  estat  conservades  fins  ara;  que 
tot  això  hauria  pogut  ocórrer,  donat  el  poch 
valor  que  durant  segles  els  catalans  hem  do¬ 
nat  als  monuments  literaris  que  són  els 
únichs  testimonis  de  nostre  passat  gloriós. 

Ja’s  pot  veure,  donchs,  si  es  de  trascenden- 
cia  pera  la  nostra  literatura  l’aparició  per  pri¬ 
mera  vegada  en  lletres  de  motllo  d’un  text 
català  com  el  del  Llibre  de  Santa  Maria.  Y  es 
que,  encara  que  de  lo  dit  avans  pugui  sem¬ 
blar  que  no  donèm  gayre  importància  al  text 
lullià  per  considerarne  poch  interessant  la 
lectura,  no  es  aquesta  ni  molt  menys  la  nos¬ 
tra  creencia,  puig  ademés  d’entendre  què’l 
Llibre  ha  d’ésser  objecte  de  profitosos  estudis 
llengüistichs,  el  crevèm  susceptible  de  pro- 
duhir  agradosa  fruhició  als  lectors  prou  eru¬ 
dits  pera  identificarse  ab  l’esperitd’altres  èpo¬ 
ques  que  semblen  resurgir  de  bell  nou  als 
nostres  ulls  cada  vegada  que  un  llibre  clàs- 
sich  ens  ve  a  distreure  dolçament  de  les  me- 

nudes  vulgaritats  de  tots  els  dies  que  consti¬ 
tueixen  l’actualitat  palpitant  de  l’època  en 
que  vivim. 

Essent  cosa  evident  qu’el  Llibre  de  Santa 
Maria  te  una  excepcional  importància  com  a 
document  literari,  la  benemèrita  «Societat 
Catalana  de  Bibliòfils»  al  proposarse  la  publi¬ 
cació  del  meteix  ho  volgué  fer  ab  inacostuma- 
da  esplendidesa  editorial;  donchs  aqui  hont  hi 
han  tants  editors  que  deuen  llurs  fortunes 
als  llibres,  són  ben  pochs  entre  ells  els  qui’ls 
estimen  lo  suficient  pera  empendre  la  publica¬ 
ció  d’una  obra  que  no  s’hagi  de  vendre  per 
molts  mils  d'exemplars,  esmerçanthi  bon  xich 
més  de  lo  que  pera  ferne  un  èxit  editorial  se 
necessita.  La  «Societat  de  Bibliòfils»,  qu’es 
una  entitat  patriòtica  avans  que  tot,  ha  volgut 
que’l  llibre  d'en  Lull  y  totes  les  altres  obres 
que  ha  d’anar  publicant  apareguessin  digna¬ 
ment  vestides,  y  tractades  ab  tot  el  respecte 
que  les  grans  coses  mereixen.  Així,  el  caràcter 
gòtich  empleat  en  la  edició  es  el  tipo  incuna¬ 
ble  Canibell  de  que  temps  enrera  parlarem  y 
qual  fosa  es  deguda  al  encoratjament  oferta  son 
restaurador  per  la  susdita  Societat.  Donchs 
ab  aquests  hermosissims  tipos  tan  apropriats 
a  ia  estampació  de  textes  antichs,  ademés  del 
paper  excelent  de  fil  de  ca’n  Guarro,  y  ab  la 
traça  insuperable  de  [  impressor  vilanovi  se¬ 
nyor  Oliva  a  qui  la  «Societat  de  Bibliòfils» 
ha  encarregat  la  estampació,  s’ha  pogut  ob¬ 
tenir  un  conjunt  de  tan  hermosa  unitat  ar¬ 
tística,  que  no’ng  estarèm  pas  de  dir  que’l 
Llibre  de  Santa  Maria  es  la  primera  edició  de 
bibliòfil  digna  d’aquest  nom  que  veu  la  llum 
a  Catalunya. 

Hi  ha  en  el  llibre,  ademés,  un  pròleg  molt 
just  del  senyor  Pijoan,  autor  de  la  transcrip¬ 
ció  del  text  lullià  sobre  el  manuscrit  existent 
a  Roma. 

La  edició  ha  quedat  limitada,  apart  dels 
32  exemplars  nominatius  pera’ls  socis  de  la 
entitat  editora,  a  200  exemplars  destinats  a  la 
venda  y  als  quals  se  pot  suscriure  prèviament 
y  ab  gran  aventatge,  solicitant  la  admissió 
com  a  soci  adjunt  dins  la  «Societat  Catala¬ 
na  de  Bibliòfils»,  a  la  que  cal  de  totes  pas¬ 
sades  encoratjar  pera  que  prossegueixi  la 
meritosa  tasca  començada  de  produhir  edi¬ 
cions  dignes  de  la  importància  dels  nostres 
clàssichs. 

R.  Miquel  y  Planas 


NOVES 

L.a  Junta  Permanent  de  la  Unió  Catalanis¬ 
ta  ha  acordat  sospendre  durant  tot  el  mes 
actual  les  series  de  conferencies  que  tenia 
comensades,  en  atenció  a  lo  avençat  de  la 
estació  estival,  les  quals  se  rependràn  el  mes 
de  setembre,  prosseguint  la  campanya  que 
ve  realisanl  la  Unió  en  diferents  indrets  de 
Catalunya. 


Sembla  qu’entre’ls  meritoris  del  partit  lli¬ 
beral  hi  ha  gran  maror.  L’espectacle  que’ls 
peixos  grossos  del  partit  estàn  donant  en  ay- 
gües  madrilenyes,  es  reproduhit  aqui  pels 
peixi-minuti  famolenchs,  que  ja’ls  hi  fan  mal 
les  ganyes  de  tant  b.adar  la  boca.  Es  un  say- 
net  de  género  chico  l’única  cosa  que  pot  do¬ 
nar  aquest  teatre  polítich  per  hores.  Pera  la 
elecció  de  quefes  ja  es  prou  sabut  que’s  solen 
tirar  els  plats  pel  cap  els  conspicuos  cada  ve¬ 
gada  que  tracten  de  reunirse,  pera  afegir  el 
partit ,  això  quan  estàn  en  la  oposició;  afigu- 
rintse  qub  passarà  quan  són  els  amos  de  l’au¬ 
ca,  y  ni  retallantla  molt  pot  tocar  a  redolí 
per  barba  dels  que’s  tornen  vells  esperant 
la  repartidora.  En  Montero  menos  mal:  colo- 
cant  bé’ls  seus  gendres  l’home  ja  consegueix 
la  tranquilitat  a  casa,  que  ja  es  tenir  molt 
guanyat,  però  en  Moret,  en  Canalejas,  en 
Romanones  {còm  ho  faràn  pera  omplir  el 
béch  a  tants  y  tants  fills  polítichs  que  no  te¬ 
nen  altra  deria  que  ficarse  a  la  Casa  Gran 
com  si  fossin  a  cal  sogre?  Lo  qu’es  a  Barce¬ 
lona,  segons  diuen,  la  cosa  està  que  bufa,  y 
fins  asseguren  que  no  fóra  res  d’estrany  que’l 
celebre  Roig  y  Bergadà’s  quedés  per  por¬ 
tes.  Vaja,  que  als  nostres  joves  homes  d'estat 
fa  temps  que’ls  hi  toca  ballar  ab  la  més  llet¬ 
ja.  Els  antichs  cacichs,  els  primers  actors, 
han  hagut  de  retirarse  pel  foro  a  corre-cuyta 
por  indisposición  del  publico ,  y  els  galans  jo¬ 
ves  que  havien  somniat  en  substituhirlos,  si 
volen  ésser  directors  de  companyia,  han  de 
formar  una  colla  de  comediants  sense  con¬ 
tracta  y  aconhortarse  ab  una  modesta  tanda 
de  bolos  que  generalment  no’ls  hi  dóna  ni 
pera  fumar.  Y  {  per  això  han  tingut  tant 
temps  amagat  aquell  talent  que  al  eixir  de 
la  Universitat  y  al  entrar  al  Casino  tothòm 
deya  que  no’ls  hi  cabia  dins  del  cap?  {Per 
això  han  tingut  de  malparlar  de  Catalunya, 
de  bescantar  el  Catalanisme,  y  fer  en  Muni¬ 
cipis,  Diputacions  y  Corts,  el  paper  de  tray- 
dor  que  no  estaba  en  sus  facultades ?  {Per  això 
han  hagut  d’embrutar  tant  paper  de  diari, 
pera  dir  en  castellà,  coses  dels  catalans  que 
aquests  han  aguantat  per  sobra  de  paciència 
0  manca  de  dignitat?  {Així  els  hi  paga  la 
hidalga  els  seus  desinteressats  serveys?  Ah! 
El  traidor  no  es  menester ,  siendo  lar  traición 
pasada. 

Quin  paper  més  lluhit  el  d’aquests  Togos 
d’aygües  brutes!  Ni  honra  ni  barcos!  Que 
vinguin  ara  a  parlarnos  de  Trafalgars  y  Ca- 
vites! 

El  dia  23  de  Juliol  passat  tingué  Uoch  la 
Junta  General  reglamentaria  de  socis  de  las 
«Escoles  del  districte  segón»  baix  la  presi¬ 
dència  de  D.  Ramón  Monegal  Nogués;  qui 
donà  compte  dels  trevalls  y  actes  realisats  en 
el  derrer  semestre,  y  especialment  l’aument 
de  les  ensenyances  y  l’introducció,  com  obli¬ 
gatòries  pera  tots  els  alumnes,  de  la  classe  de 

solfeig,  caligrafía  y  gimnàstica,  els  satisfac¬ 
toris  resultats  obtinguts  en  el  present  curs 
que’s  posaren  de  relleu  en  els  exàmens  cele¬ 
brats,  y  la  funció  de  repartiment  de  premis 
consistents  en  llibres  y  objectes  d'ensenyan¬ 
ça  als  alumnes  de  les  classes  de  dia  y  de  nit: 
l’acort  de  la  Junta  Directiva  de  tenir  obertes 
les  Escoles  en  els  mesos  de  vacacions  y  do- 
narhi  classes  de  lectura,  declamació,  dibuix, 
solfeig,  caligrafía  y  gimnàstica,  a  fi  que  hi 
poguessin  assistir  els  que  ho  desitjessin  els 
llurs  pares  y  tinguessin  aixi  un  lloch  de 
reunió  y  esbarjo,  a  la  vegada  que  servis  pera 
evitar  s’interrompés  el  trevall  d’educació  du¬ 
rant  aquest  temps:  y  finalment  manifestà 
que  s'obriria  l’Escola  graduada  el  vinent  oc- 
tobre,  estant  els  mestres  senyors  Salvador  y 
Emili  Genis,  Fèlix  Jover,  Pau  Valldeneu  y 
Lluis  Artigas,  encarregats  respectivament 
de  la  classe  de  pàrvuls  y  dels  tres  primers 
graus,  preparant  els  qüestionaris  programes. 

Afegí  que  l’Orfeó  de  les  Escoles  podria 
comptar  en  el  vinent  curs  ab  una  senyera, 
que  estàn  brodant  unes  senyoretes  d’aquesta 
Ciutat,  y  quin  projecte  es  degut  a  n’en  Lluis 
Domènech  y  Montaner. 

Les  anteriors  manifestacions  foren  aculli- 
des  ab  satisfacció  per  tots  els  concurrents, 
qu’acordaren  un  vot  de  gràcies  a  la  Junta 
Directiva. 

Publicacions  rebudes: 

Estatutos  de  la  Mutua  catalana  de  acciden¬ 
tes  del  trabajo.  Hem  rebut  els  estatuts  de  la 
societat  constituhída  contra  accidents  del  tre¬ 
vall  en  les  indústries  de  filats,  teixits,  estam¬ 


pats,  blanqueig,  etc.,  establertes  a  Cata¬ 
lunya.  Aquesta  societat  ha  sigut  constituhi- 
da  ab  arreglo  a  lley,  y  de  conformitat  ab  les 
Bases  de  fundació  de  7  de  març  del  corrent 
any. 

Compendio  de  Historia  de  Amèrica ,  por  M. 
Serrano  y  Sanz.  S’ha  publicat  v  ha  sigut  ga- 
lantment  remès  a  la  nostra  redacció,  aquest 
nou  manual  que  forma  part  de  la  colecció 
qu’edita  la  casa  Joan  Gili  d’aquesta  ciutat. 
Tant  per  là  claretat  y  mètode  ab  qu’està  re¬ 
dactat  el  llibre  (com  escàu  a  publicacions 
destinades  a  la  vulgarisació  de  coneixements) 
com  per  les  iluslracions  gràfiques  que  l’a¬ 
dornen  y  el  luxe  editorial  que  tanta  honor  fa 
a  la  casa  Gili,  no  dubtèm  en  recomanarlo; 
ni  tampoch  regatejarèm  el  nostre  aplaudi¬ 
ment  a  la  empresa  editora,  encoratjantla  a 
seguir  produhint  obres  d’aquest  genre  que 
tan  beneficioses  han  de  resultar  pera  la  cul¬ 
tura  popular  del  nostre  país. 

El  corresponsal  del  coleccionista. — Serie  2.a 

n.°  1. — Julio  /905. — Pedro  Marès  Oriol. 

Calle  de  lus  Angeles ,  /,  entr.°  2.a  —  Barce¬ 
lona. 

El  catàleg  qu’acaba  de  donar  a  llum  el  co¬ 
negut  llibreter  y  antiquari  senyor  Marès,  no 
desdiu  pas  dels  anteriors.  Els  aficionats  hi 
podràn  trobar  exemplars  luxosos  y  rarissims 
en  tots  els  genres  y  particularment  en  lo  que 
constitueix  sa  especialitat,  0  sia  en  tot  quant 
se  refereix  directament  0  indirectament  a 
Catalunya,  Balears,  Roselló,  Cerdanya,  An¬ 
dorra,  Pirineus,  etc. 

Firlel  Giró  impressor.  —  Carrer  de  València,  233. 

DE  NACIONALISME 

Es  molt  difícil  avuy  precisar  la  forma  orgà¬ 
nica  en  que  vindrà  a  concretarse  y  exterioru 
sarse  l’actual  empenta  nacionalista,  força 
disgregada;  mes  no  cal  dubtar  de  que  arri- 
barèm  a  aquesta  concreció  organisada,  que’ns 
portarà,  tart  o  d’hora,  l’associació,  l’agerma- 
nament,  la  comunitat  d’acció,  pera  tot  quant 
signifiqui  quelcòm  de  positiu  pera  Catalunya. 

Avuy  el  Catalanisme’s  manifesta  inquiet. 
Té  moments  de  febrosa  activitat:  altres 
d’aplanament  viciós;  no’s  mou,  general¬ 
ment,  d’un  modo  pausat  y  reflexiu  com  co- 
rrespòn  a  sa  finalitat  racional.  Y  es  que’l  po¬ 


ble  català,  que  ha  ja  concebut  la  totalitat, 
las  linias  generals  del  nostre  problema,  no 
ha  arribat  encara  a  ajustar  sa  voluntat  a  la 
idea  que  l’ha  de  moure. 

Tothòm  està  conforme — o  al  menys  apa¬ 
renta  estarhi — en  que’l  Catalanisme  ha  d’és¬ 
ser  penyora  efectiva  del  reconeixement  posi¬ 
tiu  de  la  nacionaiitat  catalana.  Tothòm  està 
conforme  en  que  essent  aytal  el  fi  que’s 
persegueix,  la  potencia  del  nacionalisme  serà 
tant  més  grossa  quant  més  amples  siguin  les 
fites  que  cerquin  nostre  camp.  Tothòm  està 
conforme  en  que,  com  digué  la  Unió  Catala¬ 
nista,  les  idees  politiques,  religioses  y  socials 
que  individualment  se  professin,  no  repre¬ 
senten  cap  traba  pera  l'acció  nacionalista 
comú,  a  la  que  tots  devèm  cooperar.  Mes 
quan  del  terrer  teòrich  passèm  al  pràctich,  a 
l’acció,  sorgeixen  seguidament  dificultats 
pera  la  perfecta  y  positiva  realisació  del  cre¬ 
do  nacionalista. 

Donèm  una  ullada  als  organismes  repre- 
sentadors  del  patriòtich  moviment  de  les 
reivindicacions  catalanes  y  ens  en  convence- 
rèrn.  Començèm  per  la  «Lliga  Regionalista». 
Els  elements  dins  d’ella  acoblats,  són  nacio¬ 
nalistes,  si  hem  de  creure  lo  que’n  veu  alta 
repeteixen  un  jorn  y  un  altre  jorn;  volen  la 
germanor;  desitjen  sempre  sumar  cantitats 
hemogènees,  es  a  dir,  nacionalistes...  y  mal¬ 
grat  això — prescindint  ara  de  fer  crítica  d’ac- 

tes  y  conductes- es  lo  cert  que  representen 
dintre  l’acció  política  catalana  un  esforç  bur¬ 
gès,  migrat,  pobre  per  lo  qu’es  la  nostra 
causa,  exclusivista  per  l’amplitut  que  a  la 
meteixa  li  correspòn  de  dret. 

Uns  altres  elements,  els  de  El  Poble  Ca¬ 
talà ,  que  per  la  significació  personal  de  sos 
capdevanters  tendeixen  ja  més  a  l’amplitut, 
a  l’acció  de  conjunt,  a  assolir  l’harmònica 
ponderació  de  forces,  tenen  també’ls  seus 
punts  vulnerables.  Sa  passivitat  y  sa  irreso- 
lució  han  sigut  causa  de  que  l’acció  política 
regionalista  prengués  la  direcció  anormal  e 
infeconda  qu’ells  meteixos  han  criticat,  ab 
paraules  justes,  en  la  carta  derrerament  pu¬ 
blicada  ab  la  firma  dels  senyors  Domènech, 
Carner,  Lluhi  y  Sunol.  Llàstima  qu’ells,  tan 
vidents,  no  s’hagin  adonat  fins  suara  de  que 
la  organisació  política  y  les  campanyes  elec¬ 
torals  de  la  Lliga ,  tal  com  era  l'una  y’s  feyen 
les  altres,  havien  de  tenir  fatalment  el  terme 
que  tots  deplorèm! 

Venen  després  els  de  «Catalunya  Fede. 
ral»:  la  flor  roja  del  camp  nacionalista,  com 
diu  son  digne  President.  Del  autonomisme  y 
amor  a  Catalunya  dels  elements  que  inte¬ 
gren  aquella  associació  no  se’n  pot  pas  dub¬ 
tar:  en  Laporta  y  els  que’l  segueixen  n’han 
donades  mil  probes  d’ésser  fervents  apòstols 
de  la  causa  catalana.  Mes  siga  pel  lligam 
que  representa  l’acceptar  integro'  1  programa 
de  22  de  juny  de  1893;  siga  pel  criteri  domi¬ 
nant  entre  la  gent  inculta  de  que  federal  y 
avençat  són  una  meteixa  cosa,  condensable 
en  una  frase  feta:  menja-capellans;  siga  per 
la  càndida  obsessió  que  molts  pateixen 
d’odiar  les  corones  per  adorar  el  gorro-frigi; 
siga,  finalment,  per  la  innata  tendencia  en 
els  cervells  estancats  d’acceptar  indefinida¬ 
ment  allò  que  com  a  bo  els  hi  serviren  d’in¬ 
fants;  es  lo  cert  que  l’organisme  de  «Catalu¬ 
nya  Federal»  se'ns  presenta  també,  roig  y 
tot,  massa  rígit,  encarcarat,  sense  la  elastici¬ 
tat  que  tant  escau  al  nacionalisme  y  que  tan 
necessari  li  es  pera  l'acció  harmònica,  de 
forçosa  adaptació  a  les  evolucions  socials 
y  polítiques. 

Per  ultim,  quedèm  nosaltres:  els  de  la 
Unió  Catalanista ;  els  qu’hem  proclamat  la 
grandesa  del  moviment  nacional  català;  els 
que  trobantnos  encongits  ab  las  antigues 
Bases  de  Manresa,  hem  trobat,  sense  des- 


truhir  la  obra  dels  que’ns  precediren,  fer  acce- 
sible  a  tothòm  el  nacionalisme  organisat  que 
la  Unió  representa;  els  qu’hem  rebut  d’arreu 
enhorabones,  carinyosament  espressades, 
per  nostres  fermes  conviccions  y  nostres 
campanyes;  els  que,  malgrat  això,  no  hem 
vist  pas  engroixir  nostres  rengles  ab  l’ingrés 
en  elles  de  tots  els  elements  que’ns  aplau¬ 
diren. 

^N’estèm  lliures  nosaltres  de  defectes?  No; 
també  nosaltres  que  representèm  verament 
l’esperit  ilimitat  e  ilimitable  del  naciona¬ 
lisme  català,  som  víctimes  en  la  pràctica  dels 
defectes  generals,  que  impideixen  una  actua¬ 
ció  harmònica.  També  nosaltres  hem  tingut, 
per  suposades  diferencies  processals,  ecci- 
sions  que  donen  fe  del  sectarisme  dels  ho¬ 
mes.  També  nosaltres  que  tenim  admesa  en 
nostre  programa  l’acció  política,  mitjansant 
l’arma  electoral,  sembla  que  sentim  recels 
cada  cop  que  se’ns  parla  d’eleccions:  com  si 
se’ns  presentés  la  visió  trista  dels  catalanis¬ 
tes  Permanyer  y  Guimerà,  víctimes  un  jorn 
de  la  bona  fe  e  irreflexiu  entusiasme  dels 
que’ls  presentaren;  0  com  si,  amargament 
desenganyats  y  escéptichs  incorretgibles,  des¬ 
confiéssim  del  altruisme  humà;  0  com  si  cre- 
yessim,  possehits  d’un  xorch  lirisme,  del  que 
no’n  viu  cap  Patria,  que  no  hi  ha  catalans 
prou  dignes  pera  representar,  com  se  me¬ 
reix,  a  nostra  Catalunya.  També  nosaltres, 
tan  grans  en  nostre  credo,  ens  trobèm  petits 
en  la  Uuyta  diaria,  fins  quan  desinteressada¬ 
ment  trevallém  per  la  terra  dels  nostres 
amors. 

Y  es  que,  com  he  dit,  el  nacionalisme  està 
inquiet.  La  gamma  de  la  causa  catalana  es 
tan  extensa  que’ls  extrems  no’s  poden  ave¬ 
nir:  els  uns  diuen  que  aquells  no  són  catala¬ 
nistes;  els  altres  repliquen,  malèvolament, 
que  aquests  ne  passen:  són  separatistes  y  po¬ 
den  comprometre.  Y  aixi,  boy  dihentnos  tots 
nacionalistes,  boy  fent  quíscún,  a  sa  manera, 
propaganda  catalana,  no  podèm  arribar  a 
accionar  plegats  ni  sisquera  devant  del  ene- 
mich  comú.  La  nostra  respectiva  voluntat 
no  ha  pogut  encara  emmotllarse  à  una  mí¬ 
nima  concreció  nacionalista,  admesa  la  qui¬ 
na  puguin  desenrotllarse  lliurement  totes  les 
idees,  igual  en  lo  polítich  qu’en  lo  econò- 
mich,  en  lo  religiós  qu’en  lo  social. 

El  día  en  que’ls  nacionalistes  represen- 

tats  per  les  distintes  entitats  que  avuy  actuen 
de  directores  del  Catalanisme,  acceptin  de 
bo  de  bo,  sense  reserves  mentals,  el  principi 
sentat  per  la  Unió  Catalanista  en  la  derrera 
Assamblea,  de  que  tots  tenim  el  dever  de  fer 
acció  nacionalista  comú  per  divergent  que 
sia  nostre  criteri  religiós,  politich  y  social, 
aquell  dia  haurèm  posat  el  fonament  sòl  i  t 
de  nostra  llibertat.  Aquell  dia  donarèm  fe 
d’haver  adaptat  ja  la  nostra  voluntat  al  ideal 
nacionalista.  Y,  com  a  conseqüència,  haurém 
passat  del  terreno  teòrich,  filosòfich  y  espe¬ 
culatiu,  al  camp  de  l'acció  feconda 

S.  Gubern 


NOTES  D'ORIENT 

No  hi  ha  cap  dubte  que’ls  grans  estats 
conqueridors  constituheixen  una  amenaça 
constant  contra'ls  vehins  febles  y  petitsque’ls 
enrotllen.  Aquests  vehins  semblen  viure 
per  la  caritat  y  misericòrdia  dels  poderosos. 

Si  el  poderós  es  el  Tsar  de  totes  les  Rus- 
sies,  per  exemple,  desfà  la  Polonia,  mutila 
la  Suècia,  destruheix  les  nacionalitats  dels 
ruthenis,  dels  circacians,  dels  georgians; 
amenaça  a  Turquia,  a  Pèrsia.  La  grapa  de 
l’ós  moskovita  va  esborrant  noms  de  pobles 
y  fonent  nacionalitats  en  el  si  d’un  unifor- 
misme  artificiós,  sense  cap  arrel  en  la  na¬ 
turalesa. 

L’Imperi  rus,  a  l’adquirir  la  desmesurada 
extensió  territorial  que  té  avuy,  un  cop  tren¬ 
cada  la  barrera  polonesa,  s’ha  vist  deturat 
sortosament  per  les  nacions  germàniques. 
El  camí  d’Occident  li  es  barrat.  Els  eslaus 
no  poden  destruhir  als  alemanys.  Però  la 
Suècia  y  ses  províncies  bàltiques,  el  Caucas, 
Crimea,  part  de  l’Asia  central  y  tota  l’Asia 
Septentrional  fins  al  mar  del  Japó,  són  els 
punts  de’eixida  de  l’ambició  russa  may  sa¬ 
tisfeta.  L’Imperi  de  Pere’l  Gran,  adquireix 
mercès  a  una  política  invariable,  la  extensió 
y  la  aparença  dels  grans  imperis  asiàtichs. 

Mes  no  es  sols  a  l’Occident  y  avuy  a  l’Ex- 
trèm-Orienl  hont  troba  Rússia  un  fre  a  ses 
concupiscències  territorials:  també’n  troba 
al  Mitjdia.  Les  nacions  balkàniques,  febles 
y  petites,  es  cert,  però  geloses  de  llur  inde 
pendencia,  interposades  entre  Rússia  y  Tur¬ 
quia,  al  conservarse  conserven  la  existença 

d’aquest  caduch  estat.  Rússia,  fins  deixant 
de  banda  la  oposició  que  li  farien  Anglate¬ 
rra,  Alemanya  y  Austria-Hongria,  no  pot 
destruhir  l’imperi  turch  sense  destruhir  les 
nacionalitats  balkàniques  independents  (Ru- 
mania,  Serbia,  Montenegro)  y  la  autònoma 
(Bulgaria).  Els  funcionaris  del  Tsar  no  po¬ 
den  dominar  a  Constantinobla  sense  tenir 
assegurada  la  possessió  de  Bukarest,  Bel¬ 
grad,  Cettigne  y  Sofia.  L’Imperi  rus  no  tole¬ 
raria  la  existença  de  nacions  independents 
enclavades  en  son  propri  terrer. 

Per’xò  les  nacions  balkàniques  miren  ab 
terror  la  política  russa.  Satèlits  que  han  de 
girar  sempre  entorn  dels  grans  astres,  se  de¬ 
canten  avuy  vers  l’emperador  d’Austria  y  el 
rey  d’Italia,  factor  novíssim  en  la  política 
oriental,  als  quals  no  temen  com  a  l'autò- 
crata  regnant  a  Petersburg. 

De  totes  les  nacions  balkàniques,  la  més 
fidel  fins  ara  a  la  política  russa  era’l  petit 
Principat  de  Montenegro.  Tots  els  aymadors 
de  la  Historia  coneixen  la  energia  y  la  bra- 
vesa  ab  que’ls  montenegrins  lluytaren  con- 
tra’ls  turchs  al  preparar  la  entrada  en  escena 
de  les  forces  russes.  (Guerres  d’Orient,  1876- 
77-78).  Mentres  els  serbians  vençuts  s’allu¬ 
nyaven  del  camp  de  batalla,  els  montenegrins 
sostenien  una  heroica  campanya  contra’l  ma¬ 
riscal  turch  Suleyman,  tan  sols  comparable 
a  les  derreres  gestes  dels  boers  contra’ls  an¬ 
glesos.  L’heroisme  montenegri  justificava  la 
intervenció  russa. 

D’aleshores  ença,  aixi  com  Rumania  y 
Serbia  observaven  una  conducta  plena  de 
vacilacions,  oscilant  entre  Rússia  y  Àustria, 
el  príncep  de  Montenegro  restava  l’amich 
de  Rússia,  l'únich  amich ,  com  deya’l  difunt 
emperador  Alexandre  III.  Donchs  avuy — joh 
poder  de  les  victòries  japoneses!  —  han  carn- 
biat  del  tot  les  coses.  Heus  aquí  lo  que  llegim 
en  Le  Courrier  Europeen(e dició  de  4  d’agost), 
ab  la  firma  del  senyor  A.  Kovatsself: 

«El  jorn  en  que  arribaren  a  Europa  noves 
precises  de  la  desfeta  russa  a  Tsushima,  els 
montenegrins  se  trobaven  a  punt  d’inaugu¬ 
rar  solemnialment  a  Podgoritza  el  palau  de 
la  Companyia  italiana  de  tabachs.  La  festa 
havia  d’ésser  brillant.  Per  ausencia  del  seu 
pare  el  príncep  Nicolau,  el  princep  hereu  Da- 
nilo  n’havia  preparat  el  programa.  Així  que 
arribaren  les  noves  de  la  destrucció  compler- 

ta  de  la  flota  del  Bàltich  en  el  freu  de  Korea, 
el  representant  rus  a  Cettigne,  senyor  Solo- 
vioff,  demanà  al  príncep  que  sospengués  les 
festes,  o  al  menys  que  no'n  fes  participar  a 
les  tropes  locals  (dos  batallons  d’iníanteria), 
sostirigudes  pels  subsidis  russos.  Segons  la 
versió  que  dóna  del  fet  la  Vossische  Zeilung , 
y  que  fins  ara  ningú  ha  contredit,  el  príncep 
Danilo  respongué  que  Montenegro  no  podia 
sospendre  ses  festes  nacionals  cada  vegada 
que’ls  russos  fossin  vençuts,  y,  a  més,  que 
Montenegro  es  un  país  massa  independent 
per  accedir  a  les  pretensions  de  l’agent  rus». 


Rússia  ab  tot  y  prepararse  a  fer  la  pau  ab 
el  Japó  no  ab  la  dignitat  del  vençut,  sinó  ab 
arrogàncies  y  soperbies  de  triomfador  que  no 
li  escauen  gens  (mentres  els  japonesos  li 
prenen  l’illa  de  Sakhalin),  comença  a  sentirse 
a  Europa  les  primeres  conseqüencies  de  sos 
desastres  a  Liao-Yang,  Txa-Ho,  Port-Arthur, 
Mukden  y  Tsushima.  Y  no  es  sols  Montenegro 
qui  s’aprofita  de  les  malhaurances  russes:  el 
kàiser  d’Alemanya  proposa  als  governs  dels 
estats  riberenchs  del  Bàltich  (entre’ls  quals 
hi  ha  Rússia),  que  considerin  aquest  mar 
tancat  pera  les  esquadres  estrangeres  (mida 
contra  Anglaterra);  mes  aquesta  proposició 
de  l’emperador  Guillém  II  es  presentada 
quan  les  flotes  russes  han  sigut  destruhídes 
per  en  Togo,  y  la  esquadra  germànica  resta 
senyora  y  dominadora  de  les  aygües  bàlti¬ 
ques.  ; 

Aytals  actes  són  les  conseqüencies  de  les 
desfetes  russes. 

Geroni  Zanné 


LA  MANDRA 

Un  esperit  lleuger  sens  dubte  va  dir  un 
día:  «El  trevall  dignifica  a  l’home».  Un  altre 
esperit  més  reflexiu,  un  senzill  jutge  que  jo 
conech,  va  dirme:  «No;  el  trevall  embruteix 
a  l’home.» 

Jo’m  penso  que’l  jutge  té  rahó.  La  concep¬ 
ció  cristiana  del  trevall  es  embrutidora,  de¬ 
gradant,  humiliant:  «Guanyaràs  el  pa  ab  la 
suhor  del  teu  front.»  «Vil  entre’ls  vils,  tu, 
home  fet  a  imatge  de  Deu,  que  posseheixes 
una  ànima  somniadora,  que  mentres  visquis 
tractaràs  de  realisar  o  de  veure  realisats  pe¬ 
tits  o  grans  ideals,  petites  o  grans  esperan¬ 
ces,  tindràs  de  trevallar  com  una  bèstia,  es¬ 
túpidament  y  de  mal  grat;  suharàs,  arronsa¬ 
ràs  las  espatlles  y  sentiràs  vibranta,  xiula¬ 
dora,  la  veu  del  amo,  la  veu  de  la  societat, 
la  veu  del  dever  que’t  diràn:  Trevalla  y 
suha.»  Es  a  dir:  pateix,  que  viure  vol  dir  an¬ 
goixa,  vol  dir  neguit,  engunia  pel  demà  in¬ 
cert,  per  les  garrofes  incertes  del  demà  espe¬ 
rat  en  somnis,  d’aquell  demà — tristos  de  nos¬ 
altres! — que  tenia  d’ésser  l’avuy  de  la  reali- 
sació  de  les  petites  esperances,  dels  petits 
amors,  dels  petits  ideals  de  la  nostra  ànima... 

Demà,  jo  aniré  a  veure’l  cel  blau  desde’l 
pich  més  alt  de  la  més  alta  montanya  y  des- 
de  allí  el  veuré  més  alt  el  cel,  més  blau, 
més  serè,,  més  gran... 

Demà,  jo  aniré  a  veure  la  illa  daurada,  la 
més  daurada  que  bi  ha  mars  endins  y  desde 
allí  el  veuré  per  tot  el  mar,  més  majestuós, 
més  gran,  més  fondo  .. 

Demà,  jo  me  n’aniré  al  palau  encantat 
ahont  viu  la  princesa  d’ulls  blaus  que 
m’enamora;  y  un  cop  allí,  la  veuré  més  blan¬ 
ca,  més  rossa  y  més  gentil.  Y  fins  l’endemà 
no  li  diré’ls  meus  amors  y  fins  l’ altre  en¬ 
demà  no  li  tancaré’ls  ulls  d’una  besada. 
Fins  l’altre  no’ls  obrirà  y  esperaré  l’altre,  el 
de  més  enllà,  en  que  sos  llabis  se  badaràn, 
pera  clòurelshi  y  cremalshi  ab  els  meus 
llabis... 

Demà,  jo  aniré  a  veure'  la  estatua  dels 
déus  immortals  que  fou  esculpida  per  un 
home-déu,  llegiré  el  llibre  gran  de  les  cièn¬ 
cies  ignotes,  que  farà  nova  llum  en  ma  via  y 
sentiré  cantar  als  poetes  y  piular  als  aucells 
y...  plorar  als  homes...  Y  ploraré  jo  meteix. 
Que  aquest  demà  no  vindrà!  Perque  tinch 

de  suhar  y  trevallar  si  vull  arribarhi  a  demà. 
Y  si  trevallant  hi  arribo,  hi  arribaré  cansat  y 
no  podré  fruhir  la  bellesa  del  cel,  ni  les  arts 
dels  homes,  ni’ls  amors  de  ma  estimada... 


Tens  de  trevallar,  avuy  per  demà,  demà 
per  l’altre  dia,  y  l’altre  per  empre...  com  les 
besties,  com  les  miserables  besties  humils  y 
pacients  que’s  saben  doblegar  y  creure  al 
fuhet  del  home. 

Nosaltres,  homes,  ens  dobleguèm  y  cre- 
yèm  al  fuhet  del  dever,  al  fuhet  de  la  neces¬ 
sitat,  y  miserables  com  elles,  com  aquelles 
estúpides  y  dòcils,  trevallèm  y  suhém,  espe¬ 
rant  aquell  demà  placèvol  y  hermós  que 
s’allunya  cada  dia  més  en  el  buyt  de  l’es- 
pay,  en  la  immensitat  del  temps;  temps  pera 
nosaltres  curt,  puig  el  gran  silenci,  la  gran 
quietut  s’apropa.  Y  contemplèm  melancòli- 
cament  com  s'apropa  la  gran  Serena  adormi¬ 
dora,  la  sublim  Idola  de  la  mandra ,  la  Mort 
consoladora  dels  nostres  desitjós  no  satis¬ 
fets,  dels  nostres  anhels  mancats,  de  les  nos¬ 
tres  esperances  fallides. 

*  Trevallèm  y  suhém! 

{Pera  què?  {Pera  morir  després  joves  de 
cor  y  les  mans  arrugades,  verges  d’esperit  y 
els  membres  lassos?  {Pera  què  l’hem  de  llau¬ 
rar  el  solch  recte  en  el  camp  de  la  vida,  lli¬ 
gats  pel  coll  com  els  bous  d’ulls  immòvils? 

Visca  la  mandra,  el  no  fer  res  que’ns  amo- 
hini.  Cantar  y  somniar,  cada  hu  la  cançó 
seva,  cada  hu  sos  somnis  bells,  cada  hu  son 
trevallar  armònich. 

Trevallar!  Oh,  sí!  Trevallar  tota  la  vida, 
però  trevallar  ab  fe,  pel  resultat  positiu  y 
fecond  de  nostres  esperances.  Però  trevallar 
sols  per  avuy  y  trevallar  ab  joya,  reposada- 
ment,  agradosament,  sense  cansanci.  Tre¬ 
vallar  com  el  nedador  quan  fa'l  mort  sobre 
les  ones  que’l  gronxolen,  com  l’aymant  que 
petoneja  les  fresques  galtes  de  la  dòna  ay- 
mada,  com  el  poeta  somniant  sota  les  bran¬ 
ques  tremoloses  dels  arbres  ombrívols,  com 
Déu  del  cel  contemplant  estàtich  els  mons 
que  giravolten,  com  el  caçador  que  pressent 
la  llebra  saltadora  derrera  el  gran  matoll 
d’herba  verdejanta,  com  els  rossinyols  prelu¬ 
diant  la  nova  aubada  del  nou  sol  de  cada 
nou  dia;  com  trevallen,  en  fí,  tots  els  homes 
y  besties  que  no  trevallen ,  els  homes  y  bes¬ 
ties  que  tan  sols  viuen. 


Visca  la  mandra,  que  la  mandra  dignifica 
y  ennobleix!  Ella  dóna  els  plahers  més  dol¬ 
ços  y  les  satisfaccions  més  pures.  Allargas¬ 
sat  sota  un  abet,  0  caminant  pausadament  ab 
les  mans  creuades  a  la  esquena,  vivim  la 
vida  suprema  de  les  nostres  ilusions,  la  vida 
de  la  nostra  ànima  y  del  nostre  cor,  som- 
niém  ab  la  verge  ideal  que’ns  somriu  y  que 
ve  del  lluny  amorosida,  somnièm  viatges  a 
paisos  encantats  ahont  hi  ha  més  llum  y  més 
colors  y  més  aygües;  somnièm  ab  la  veritat 
pura  il·luminant  el  camí  dels  homes  bons 
que’s  donen  la  mà  pera  ballar  la  sardana  de 
la  vida,  y  somnièm  ab  els  homes-déus:  artis¬ 
tes  y  sabis  cantors  de  belleses  y  descubridors 
de  veritats  qu’enlayraren  nostra  pensa  y  aca¬ 
ronaren  nostre  cor. 

Visca  la  mandra!  Qu’ella  ens  allunyi  dels 
petits  trevalls  de  la  vida  rutinaria.  Ja  no’ns 
recordém  de  l’amich  egoista,  ni  de  la  esti¬ 
mada  infidel  que’ns  ha  donat  petons  merce¬ 
naris,  ni  del  gos  que  llepantnos  ens  ha  mos¬ 
segat,  ni  dels  homes  dolents  que  viuen  tre¬ 
vallant  y  trevallant  suhen,  suhen  pera  fer  0 
robar  pessetes,  ni  de  l’enterro  d’ahir,  ni  del 
casament  de  demà,  ni  de  la  guerra  fratri¬ 
cida. 

Visca  la  mandra,  qu’ella  ens  aconsella  e 
instrueix.  Ella  ens  descobreix  al  ministre  ve¬ 
nal,  al  magistrat  que  ven  justícia,  al  sacer¬ 
dot  que  trafiqueija  ab  la  Glòria,  al  soldat 
que  neda  en  un  mar  de  sang,  al  merca¬ 
der  que  roba,  y  al  artista  que’ns  enganya. 

Visca  la  mandra,  qu’ella  tranquilisa  nos¬ 
tre  esperit,  dóna  ales  al  nostre  cor  y  ens  to¬ 
nifica. 

{Qui  més  actiu,  qui  més  trevallador,  qui 
més  infatigable  que  l'home  mandrós  que 
cova  en  son  si  son  ideal,  sos  somnis  her- 
mosos  y  veu  passar  indiferent  e  irònich  cucu- 
rulles  negres,  polsoses  y  arrossegantse  pels 
viaranys  tortuosos  de  la  vida  febrosa?  {Qui 
més  actiu,  qui  més  trevallador  de  la  propria 
obra  que  l’home  abstret  que  viu  pera  ell  la 
vida  intensa  del  seu  cor  y  de  la  seva  pensa, 
sense  trevalls  que'l  distreguin,  sense  remor¬ 
diments  que  li  donguin  suhors  fredes?  {Qui 
més  actiu  que  l’home  mandrós,  que  sols 
pensa  en  son  bé,  que  sols  creu  en  sa  veritat, 
que  sols  fruheix  de  sa  bellesa? 

Emili  Tintorer 

iierapia  que  vol  dir  cu¬ 
ració,  salut  del  cos,  es 
unlloch  d’esbarjo  i  lus¬ 
tre  per  son  origen,  an- 
tigüetat  y  bellesa. 

Vistos  aquells  ca¬ 
rrers  infectes  de  Bala- 
ta  y  les  runes  de  l’ac¬ 
tual  palau  de  Cons¬ 
tantí  que  en  siti  ano¬ 
menat  avuy  Jekfur  en¬ 
cara  mostren  l’àrea  hont  s’aixecava,  recorre¬ 
gut  el  barri  de  Blanquernes,  que  per  tot  bon 
català  fa  l’efecte  aixi  com  de  barri  de  casa 
nostra  pel  beat  Raymond  Llull  que’n  pren¬ 
gué’l  nom,  per  lo  sovint  que’l  bon  Muntaner 
el  cita  com  primer  allotjament  que  fou  dels 
almogàvars,  calia  un  contrast,  veure  coses 
netes  y  lluminoses  y  l’endemà  de  la  visita  a 
Balata,  anavem  a  passar  la  diada  a  Thera- 
pia. 

Els  vaporets  que  hi  porten  ixen  de  l’em- 
barcader  de  Galata,  como  turcos  y  griegos  lla- 
man  el  Cuerno  de  oro  que  diu  Moncada  en  su 
Expedición  de  catalanes y  aragoneses  a  Oriente 
y  fent  la  llençadora  entre  les  dues  ribes  del 
Bosfor,  vos  trobèu  en  cosa  d’un  parell  d’ho¬ 
res  a  l’hermosa  bahía  de  Buyuk-derè,  prop 
la  bahía  dels  Sultans  y  quasi  tocant  la  col i- 
neta  hont  seu  Therapia  que  ha  sigut  sem¬ 
pre,  sejorn  de  persones  amigues  del  repòs, 
dels  llochs  plascents. 

Tant  hermós  es  aquell  siti  que  si  no  men¬ 
ten  les  histories  fins  l’han  habitat  déeses, 
indici  cert  de  que  tots  els  homes  l’han  trobat 
delectable.  Tot  hi  sembla  fet  expressament 
pera  que  fassi  goig.  Els  boscos  que’l  rode¬ 
gen  quals  robustes  arbredes  li  donen  sanitat 
y  bellesa  destriant  els  raigsdelsol,  cedaçantlo 
per  terra  en  clapes  de  violades  sombres,  en 
tochs  de  claror  rohenta.  A  vora  mar  de  The- 
rapía,  que  per  un  costat  es  una  riba  dreta  al 
peu  del  més  alt  costat  de  la  colina  y  per  l’ai- 
tre  un  golfet  hont  hi  ha  l’embarcadér,  no  s’hi 
veuen  coses  prosàiques,  ningú  hi  embarca  o 
desembarca  barres  de  ferro,  botes  de  vi,  mi¬ 
nerals,  bales  de  cotó,  totes  les  embarcacions 
que  hi  vegerem  ancorades,  eren  a  més  dels 
estacionaris  de  guerra,  espills  de  netedat, 
models  de  boniquesa,  yachts  de  solaç,  vapo¬ 
rets  de  recreo,  proprietat  dels  embaixadors 
de  les  nacions  amigues  del  Gran  Turch,  de 


La  gent  rica  que  passen  a  Therapia  dies  de 
repòs,  de  calma  y  de  dolçura.  Més  que  na¬ 
vilis  semblen  cignes,  aus  gigantesques  que 
allisen  llur  plumatge  en  les  tranquiles  ay- 
gües  d’aquell  reconet  del  Bosfor,  La  major 
part  són  pintats  de  blanch,  de  gris  perla,  ab 
toquets  daurats  en  les  polenes  de  les  proes, 
en  els  noms  y  ornaments  de  les  popes. 

La  decoració  que’ls  rodeja,  roques,  plat¬ 
ges,  atbredes,  palaus  d’embaixadors,  kioske 
imperial  quals  jardins  venen  fins  a  ser  lle¬ 
pa  ts  per  l’ona,  donen  idees  de  far  niente ,  de¬ 
sitjós  de  no  moures,  de  no  anar  més  lluny 
en  busca  de  major  bellesa,  de  comprar  una 
demora  a  terra,  modesta  o  rica,  villa  o  pa¬ 
lau,  altra  demunt  de  l’aygua,  paylebot  o  ba¬ 
landra,  yacht  de  vela  o  barquet  de  vapor  y 
per  abreviar  les  coses  ferse  musulmà  dihent 
m'has  prou  vist  a  les  nostres  ciutats  ab  tram¬ 
vies  sorollosos,  carrots  de  mudances,  pianos 
de  maneta,  municipals  mal  afeytats,  habitant 
cases  quals  vehinetes  del  pis  de  dalt  aprenen 
de  cantar,  quals  criatures  del  pis  d’abaix 
sempre  ploren,  aprestatjats  com  peces  de 
roba,  veyent  pels  balcons  que  donen  al  ca¬ 
rrer  als  vulgars  vehins  del  devant,  veyent 
per  les  galerias  que  donen  al  derrera  l.es  vul¬ 
gars  galerías  de  les  altres  cases,  ab  escales 
fastigoses  de  pujar,  terrat  hont  hi  ha  criades 
que  tot  rentant  canten,  y  porteria  hont  els 
porters  tot  llegint  vostres  diaris,  se  vengen 
de  llur  destí  crudel  tafanejant. 

Oh  qué  desastre  s’éri  Turl 

com  diu  la  cançó  de  Gelu,  que  al  meteix 
temps  vos  tranquilisa  sobre  lo  que  després 
vindrà: 

Lei  capelan  d'aqueou  peís 

Ti  respouendoun  dou  paradís. 

D’una  illa  a  l’altra,  per  aleyes  y  caminals  cir¬ 
culaven  senyors  y  senyores  de  tots  els  pobles 
del  món.  Famílies  dels  embaixadors,  llurs 
amichs  y  compatricis,  turistes,  negociants  de 
la  capital  que  venen  a  distreures  de  llurs 
afers.  Seguíem  un  gran  passeig  plantat  d'a- 
cacies  y  sicomoros  y  de  per  tot  ohiem  veus 
femenines  que’s  desitjaven  bona  salut  en  an¬ 
glès,  que’s  deyen  adéu  en  llengua  grega,  que 
reyen  en  francès,  de  per  tot  eixien  rosats  in 
fanls  que  devallaven  a  la  platja,  grupos 
d’hermoses  damiseles  que  flirtaven  ab  agre¬ 
gats  de  legació,  ab  aspirants  de  marina  de 
les  naus  eslacionarias  o  que  senzillament  ar¬ 
maven  partides  de  tennis.  Elles  fresques, 
ideals,  aerees,  ells,  els  mascles,  suats,  polso¬ 
sos,  encesos  de  cara  jugant  a  foot-ball  com 
bastaixos,  com  si’ls  paguessin  per  ferho, 
creyent  causar  l’admiració  dels  naturals  del 
país  que  se’ls  miraven  desdenyosos  y  els 
planyien  de  no  saber  fruhir  lo  ben  ésser  que 
1  estada  en  aquell  reconet  de  món  ha  enco¬ 
manat  sempre  a  mortals  e  immortals. 

L^a  deesa  que  respirà  sota  aquelles  olme- 

des  de  Therapia  o  sota  d’altres  arbres  mitolò- 
gichs  que  llavors  hi  devian  creixer,  la  feme¬ 
lla  divina  que  s’emmirallà  en  les  tranquiles 
aygües  de  sa  bahia  fou  la  terrible  Medea, 
filla  deia  bruixa  Hypsea  qui  enamorada  de 
Jason  li  prometé  si  la  prenia,  per  esposa  fér- 
li  heure  la  tusó  d’or  qu’ell  ab  afany  cercava. 

Un  cop  entesos,  Medea  demanà  a  sa  mare 
un  malefici  pera  endormir  al  horrible  drach 
que  guardava  la  tusó  y  quan  la  tingueren, 
anaren  a  la  Hellada  hont  ella  gelosa  de  l’es¬ 
pòs  que  s’havia  donat  a  festejar  la  iilla  del  rey 
de  Corinthe  s’entregà  sens  mida  a  ses  perver¬ 
ses  inclinacions  emmatzinant  a  son  sogre,  a 
ses  cunyades,  matant  dos  fillets  que  tenia  del 
voluble  argonauta... 

Quin  bo  faria  de  viure  a  Therapia  ara  so¬ 
bre  tot  que  la  deesa  aquella  de  tan  mal  geni 
ja  no  hi  es! 

Per  mala  sort  anavem  depressa  y  no 
tinguerem  temps  de  comprarhi  cap  dels  pa¬ 
laus  que^s'hi  aixequen  y  encare  menys  de  fer- 
nos  en  bastir  un  a  la  nostra  fantasia.  Te- 
niem  tant  poch  temps  pera  estar  a  Therapia 
que  no’ns  fou  possible  adquirir  ni  solament 
un  dels  tres  o  quatre  vaporets  que  tapats  ab 
fundes  com  pianos  de  preu  portaven  en  an¬ 
glès  un  lletrero  que  deya  to  be  sold ,  per  ven¬ 
dre! 

Però  no  hi  fa  res,  les  ganes  hi  eran.  Serà 
per  un  altre  vegada...  mentres  tant  ja’ns  re¬ 
crea  l’esperit  lo  recort  d’haver  sejornat  en 
aquella  xamosa  reconada  del  Canal  de  Cons- 
lantinopla,  ja’ns  aconhorta  de  no  serhi  pos¬ 
sessor  de  cap  palau  cimentat  a  terra  o  galle- 
giante  sull  onda,  el  pensar  que  molts  ho¬ 
mes  que  treuen  el  fetge  per  la  boca  en 
viles  negres  y  brutes,  en  mines  y  alts  forns, 
potser  trobarien  qu’allò  es  ensopit,  que  no  hi 
ha  Docks,  que  no  hi  ha  Llotja,  ni  xemene- 


yes,  que  per  molt  que’s  miri  no  s'hi  veuen 
altres  fumeres  que  les  lleugeres,  opalines, 
fumeroles  dels  narghilés  que’l  tranquil  pa- 
chà  aspira  y  respira,  els  ulls  mitj  closos, 
sota  la  fresca  emparrada  o’l  ratllat  velarium 
dels  kioskes  de  vora  mar. 

Posavam  al  meteix  hotel  hont  uns  amichs 
nostres  vivien.  Un  hotelet  vora  mar.  Fumant 
el  cigarret  de  després  del  café,  tot  contem¬ 
plant  les  ones  hi  deixàvem  caure  les  cendres 
del  tabach,  un  edifici  tot  blanch  per  dins  y 
fòra,  espayós,  net  d’aquella  netedat  de  na¬ 
vili  de  guerra  y  aquella  olor  de  fusta  fregada 
ab  aygua  salobre  y  aquelles  emanacions  de 
petxines  fresques  tan  grates  als  sentits  olfa- 
tius  de  tot  riberench  del  Mediterrani  y  des¬ 
prés  d’haver  dit  al  Chef  qu’havia  eixit  a  re¬ 
bre  ordres  que  voliem  dinar  a  la  turca, 
mentres  el  preparaven  discutíem  ab  el  jove 
professor  de  Lloret  de  Mar  sobre  si  fou  allí, 
a  Buyuk  deré.a  Therapia  meteixa  o  a  Kalen- 
der  sitis  que  semblen  fets  expressos  per 
pasarhi  llunes  de  mel  que  frare  Roger  elevat 
a  l’alta  potença  de  Magaduch  passà  l’hi 
vernada  tan  ditxosa  del  primer  any  de  son 
maridatge  ab  la  filla  del  emperador  Andrò- 
nich  Paleolague...  «e  lo  Magaduch  tramés 
en  Constantinopla  e  feu  venir  la  Magadu- 
quesa  e  exivernaren  ab  gran  goig  e  gran  ale¬ 
gre...  e  així  passaren  tot  aquell  hivern  ab 
bona  vida  e  solas  e  ab  deport...»  diu  Munta¬ 
ner  essent  impossible  de  recorre  terres  d’O¬ 
rient  sense  aprende  son  llibre  de  memòria 
sens  recordar  fets  y  gestes  de  nostres  proge¬ 
nitors  que  per  aquells  llochs  tanta  glòria  ha¬ 
gueren. 

En  veritat  que  fins  passejant  per  Thera¬ 
pia  l’esprit  de  raça  viu  y  flameja! 

J.  Pin  y  Soler 


EL  NOU  PROMETHEU 


Fermat  de  peus  a  la  soperba  roca 
el  modern  Prometheu, 
la  ira  injusta  dels  Déus  també  provoca 
d’uns  Déus  en  qui  no  creu. 

\ 

Vol  recobrar  sa  llibertat  perduda 

pel  llarch  camí  dels  sigles  que  han  passat; 

el  temps  que  tot  ho  muda 

d’home  en  esclau  a  n’ell  l’ha  trasmudat. 

Com  altra  Adam  cercant  la  ciència  ignota 

d’ella  se  feu  esclau; 

essent  sa  ciència  tota 

la  de  trobar  sols  danys  sota'l  cel  blau. 

No  creu  ja  ab  el  Destí  y  |ay!  l’aclapara 
aquest  Déu  immortal, 
aqueix  Déu  que  no  para 
d’encaminar  la  vida  terrenal. 

Fidel  esclau  d’aqueixa  força  eterna 
ha  devingut  un  ser  ben  infeliç, 


sent  rey  del  món  que  tot,  tot  ho  governa, 
devé  de  tot  quant  viu  l’esclau  sumís. 

Ell  s’ho  ha  buscat,  dotat  d’inteligencia 
pera  coneixe’l  bé  y  coneixe’l  mal, 
ha  menyspreuat  la  ciència 
entronisant  la  força  irracional. 

Del  Edèm  que  habitava  un  altre  día 
com  el  cantayre  aucell, 
son  imperi  n'ha  fet  la  tirania 
d’un  altr’home  com  ell. 

Y  s’ha  tornat  el  món  la  roca  immensa 
hont  ben  fermat  gemega  Prometheu, 
hont  ses  heroiques  queixes  al  vent  llença 
com  Jesucrist  morint  clavat  en  Creu, 
tot  esperant  a  l'hora 
un  día  de  justícia  redemptora. 

JOSEPH  ALADERN 

LA  GRAN  CIUTAT 

La  polsosa  carretera,  inflexible  y  indife¬ 
rent  com  el  destí,  ratllava  en  blanch  els  ti- 
nyosos  ermots  y  els  totjust  afeytats  rastolls, 
sense  que  un  arbre  ni  un  màs  trenqués  la 
marejadora  monotonia  de  la  planuria  secana 
que  fins  al  infinit  dels  horitzons  llunyans  se 
desdibuixava  sota  un  cel  gris  calitjinós.  La 
grava,  en  pilots  iguals,  acordonava  per  un 
cantó  el  cami  ral  y  més  enllà  de  la  cuneta 
els  pals  sechs  del  telegraf,  ridícolament  coro¬ 
nats  ab  brillants  xicretes,  sostenien  els  tre¬ 
molosos  filferros  que  ab  vibracions  misterio¬ 
ses  envien  d’una  banda  del  món  a  l’altre  les 
noves  més  emocionants.  De  tart  en  tart  una 
fita  ab  negres  xifres  s’afanya  en  convencer  al 
vianant  desesperat  sos  avenços  en  lo  camí, 
desafiant  ses  forces  ab  la  contemplació  de  la 
inacabable  via.  La  Naturalesa  era  morta.  Ni 
un  aucell  refilava  en  aquelles  may  acabades 
solituts,  ni  una  ombra  protectora  oferia  hos¬ 
tatge.  Els  insectes  y  les  cigales  buydades  ja 
ses  armadures  als  raigs  del  sol,  morien  re¬ 
signades  al  compàs  dels  càntichs  funerals  de 
ses  derreres  companyes  emborratxades  de 
llum  y  d’escalfor,  deixant  caure  a  la  pols  ses 
escloves  que  sorollosament  trepitja  la  parella 
que  s’encerta  a  passar...  Tot  resech,  empe- 
drehit,  tolrat,  semblava  talment  no  s’hagués 
abeurat  en  anys  aquella  terra  malehida.  Era 
la  eternitat  aclaparadora  de  lo  sempre  igual, 
la  infinitut  enguniosa  dels  espays  grisos,  el 
greu  torment  de  lo  que  no  coneix  comença¬ 
ment  ni  terme  en  la  immensitat  del  pla,  l’au- 
sencia  absoluta  de  tons,  de  moviment,  de 
vida... 

Com  un  punt  imperceptible  marxava  ca¬ 
rretera  enllà  l’home.  Ha  traspassat  d’un  salt 
la  invisible  tanca  que  separa  la  joventut  de 
la  infantesa,  ha  sentit  bullir  dintre  son  cer¬ 
vell  idees  redemptores,  han  Uuhit  en  son 
front  els  raigs  de  la  inspiració,  ha  bategat 
son  cor  noblement  ventat  per  desitjós  inex¬ 
plicables  de  glòria  y  d’amor  y  alçantse  deci¬ 
dit,  redressant  son  cos  ferm  y  agegantat,  ha 
deixat  el  poble  mort  d'homes  frets  é  insensi¬ 
bles  y  colocat  al  bell  mitj  de  la  carretera  ha 
fet  via  enllà  camí  de  la  llum,  cami  del  món. 

Atravessà  els  deserts  de  sorra  infeconda  y 
els  llogarets  dormilegues,  deixà  enrera  la 
rutina  y  la  incultura,  la  tradició  obscura  y  la 


costum  salvatje  é  irreflexiva  y  ab  la  constàn¬ 
cia  del  creyent  va  fer  apropar  les  blavoses 
montanves  del  horitzó  que  confonentse  allà 
al  lluny  ab  els  núvols  cada  cop  se  veyen  més 
clares  y  sense  deixar  la  carretera,  regalimant- 
li  la  suor  galtes  avall,  mitj  pastat  ab  la  pols 
que  ses  petjades  aixequen,  transfigurat,  però 
may  retut,  començà  l’ascensió  de  la  serrala¬ 
da  que  li  mostraria  la  gran  ciutat  senyora  del 
mar  blau... 

Y  pujant  sempre,  vingueren  els  pins  ab  ses 
remors  confidencials  a  revelarli  la  certitut  de 
les  rondalles  que  allà  en  el  repó  de  son  po- 
blet  s’havia  conjuminat  al  sentir  el  xiular  de 
la  marinada  que  ab  la  salabror  de  la  mar  li 
portava  histories  ciutadanes;  el  trevallar  de  la 
terra  li  demostrava  la  constància  y  la  inteli- 
gencia  de  aquella  gent  de  que  tants  miracles 
ne  contava  el  marxant  de  robes;  les  fonts 
abundoses  que  rient  alegroyes  llepaven  ab 
ses  escumes  blanquissimes  les  verdors  dels 
horts  li  purificaren  ab  rosaris  de  brillants  el 
rostre  contristat  refrescantli  tot  seguit  la  gola 
ardenta  y  les  entranyes;  els  pardals,  ab  xa- 
rroteix  baladrer,  volien  tots  alhora  explicarli 
lo  que  ell  encara  no  sabia  de  ciutat  y  les  ore¬ 
netes  ab  xiscles  de  vida  li  senyalaven  el  camí 
ab  ses  rebentes  voladuries. 

Ja  era  al  cim.  Fins  allavors,  com  l’home 
prudent,  no  va  voler  reposar  de  sa  llarga  pe- 
legrinació  sense  girar  la  vista  enrera  per  no 
entristirse  ab  la  contemplació  de  lo  passat, 
ovirant  tot  d’una  la  gran  urbs  extesa  a  sos 
peus  fins  besar  la  mar.  Y  allí  començà  son 
somni.  Desde  aquell  cimalt  altíssim  ohía  cla¬ 
rament  el  discursejar  retòrich,  plè  d’elegan- 
cies  artificioses,  ab  que  predicaven  la  rege¬ 
neració  social  tota  mena  d’ambiciosos  pol í- 
tich;  el  dringar  de  l’or,  apilotat  pels  jueus  de 
la  indústria  y  del  comerç,  buixins  del  pobre 
y  desamparat;  els  crits  ferestechs  de  multi- 
tuts  enfollides  pels  explotadors  de  carn  hu¬ 
mana  demanant  una  revolució  en  que  no 
creuen;  les  descargues  de  la  força  armada 
per  un  poder  superior,  temut  però  no  esti¬ 
mat;  el  panteix  agònich  del  trevall  inconside- 
rat  y  mal  retribuhit;  el  feble  plorar  de  la  mi¬ 
sèria  y  de  la  fam;  el  xorch  renegar  de  la  im¬ 
potència;  els  sospirs  resignats  del  desengany, 
tot  el  confós  clamoreix  de  lo  fracassat,  de  lo 
retut,  de  lo  mort.  Entremitj  d’aquells  clams 
infernals,  portava  la  veu  cantant  ab  dolcissi- 

mes  modulacions  la  sirena  temptadora  de  la 
carn...  Y  passaven  y  repassaven  pels  carrers 
y  paseijos  de  la  ciutat  les  desvergonyides  fe¬ 
melles  metalisades,  arrossegant  derrera  sos 
coixes  y  sos  luxos,  como  estela  de  mort,  les 
mirades  esmortuhides  del  mascles  de  sang 
corrompuda,  mostrant  les  arrodonides  linies 
de  son  cos,  totjust  mal  amagades  per  les  se¬ 
des  y  les  glasses,  oferint  un  amanyach  carnal 
y  una  estona  luxuriosa  al  millor  postor.  Y  a 
trascantó  la  muller  despreciada  y  prostituhi- 
da  pel  espòs  pervertit,  xorca  per  sos  propris 
vicis,  extenía  la  xarxa  desa  endemoniada  ex- 
periencia  per  fer  caure  al  inexpert  jovencell. 
Y  de  la  honrada  llar  del  menestral  en  roba¬ 
ven  la  coloma  ignocenta  cassada  ab  sageta 
d'or  pels  poderosos.  Y  per  tot  arreu  traspua¬ 
va  el  fangueix  sanguinolent  de  la  carnassa 
honejada  pel  metall  repugnant,  desprenent 
tota  la  terra  una  farum  de  matèria  que  ame- 
nassava  podrirho  tot... 

A  l’hora  baixa,  quan  l’home  desvetllantse 
volgué  empendre  la  devallada,  l’aturà  de 
sobte  una  visió  extranya.  Dos  aligots  ne¬ 
gres  s’alçaren  de  lo  més  fosch  de  la  boscuria 
y  extenent  ses  ales  s’engrandiren,  s’engran¬ 
diren,  fins  amagar  a  sos  ulls  astorats  tota  la 
gran  ciutat.  Totjust  entremitj  del  plomissol 
endolat  hi  titilejava  el  malaltís  llumenet 
d’una  llar  honrada,  del  trevall  patriòtich, 
d’un  amor  pur...  Eren  l’ Ambició  y  la  Luxuria 
que  s’ajocaven  en  son  niu  immens  per  pas- 
sarhi  tranquilament  la  nit... 

Carles  de  Fortuny 


PAGINES  FESTIVES 

l’home  del  mico 

L’escena  a  quarts  de  déu  del  mati  en  un 
dels  carrers  de  Y Ensanche. 

Un  pobre  coix  que  per  guanyarse  la  vida 
porta  un  mico  ensenyat,  està  fent  executar 
les  habilitats  a  la  bestiola  en  mitj  de  l’admi¬ 
ració  de  bon  nombre  de  marrechs  y  de  la  cu¬ 
riositat  de  bastants  grandassots. 

El  coix ,  al  mico:  Vamos  a  veure  si  saludes 
a  la  distinguida  concurrenéia...  iqu’es  això?... 
(li  pega  un  cop  de  corretja)  ^ab  la  mà  esque¬ 
rra  saludes?  ino  sabs  qu'es  la  dreta  la  que’s 
posa  arràn  del  front  pera  saludar  militar¬ 


ment?  A  veure,  tornemhi...  ^fas  el  ronsa? 
imira  que  tastaràs  oca!...  jara!  vaja  aquest 
cop  ho  has  fet  bé. 

Els  espectadors  se  miren  els  uns  als  altres 
com  volgent  dir:  iQué  ben  ensenyat  el  tél 

Un  forner  que  porta  al  coll  el  cove  ple  de  pa 
y  que  tol  mirant  al  mico  s’ha  oblidat  dels  pa¬ 
rroquians  qu' esperen  els  llonguets  pera  esmor¬ 
zar: — Per  acabar  li  farà  fer  una  cosa  que 
sembla  mentida.  L’altre  dia  ho  vareig  veure 
al  Portal  de  l’Angel  y’m  vaig  quedar  parat. 

Un  xicot  carboner  que  també  s’ha  quedat  ba¬ 
dant: — {Qu’es? 

El  forner: — Li  fa  ballar  un  cacu-ball  acom- 
panyantse’l  meteix  mico  ab  unes  castanyo¬ 
les. 

Una  hraspa»: — Això  si  que  m’agradaria 
vèureho. 

El  forner-.  —  Donchs  no  s’espanti  que  ja  ho 
veurà 

El  coix: — Ara  una  tamborella  ben  feta...  a 
la  una...  a  les  dues...  |a  les  tres!  t’has  portat 
com  un  home. 

Se  sent  un  murmuri  d’aprobació  entre’l 
públich. 

El  coix ,  ensenyant  un  bastonet  que  porta: — 
El  mico  ara  tindrà  l’honor  de  fer  uns  quants 
equilibris  sobre  aquest  bastonet,  que  crech 
seràn  de  l’agrado  del  respectable  públich. 

La  raspa: — Ay,  ay  {y  allò  de  ballar  que  no 
li  farà  fer? 

El  forner: — Si,  es  que  ho  guarda  sempre 
pel  final  de  tot. 

El  coix  estén  el  braç,  y  l’animalet,  enfi- 
lantshi  ràpidament,  va  a  posarse  sobre’l  bas¬ 
tonet  que  son  amo  sosté  en  posició  horizon- 
tal. 

El  coix: — [De  cap  per  avall!  jAguàntat  ab 
una  sola  mà!  jAra  ab  l’altra!  jbravo! 

Apa,  un  altre  exercici:  ara  pujaràs  al  mo¬ 
nument  de  Colón  y  en  sent  a  dalt  ja  ho  sabs: 
saludo. 

Tot  dihent  això  posa’l  bastó  verticalment. 
El  mico  d’un  salt  es  al  cap  d'amunt  y  po- 
santse  dret,  guardant  sempre  l’equilibri,  sa¬ 
luda  desde  las  alturas  al  ilustrado  publico. 

Un  pagès: — jTafoy,  això  dels  micos  se  veu 
que’s  una  mena  de  bestiar  ab  més  enteni¬ 
ment  que  les  pressonas!  Al  meu  poble  hi  ha 
home  qu’encara  que  li  ensenyessin  tota  la 
vida  no  arribaria  a  fer  may  lo  que  ha  fet 
aquest  animaló. 

El  forner: — Espereuse,  mestre,  espereuse, 
que  aviat  veuréu  una  cosa  que  no  havèu 
vist  may.  Tot  això  que  acabèu  de  presenciar 
no  es  res  en  comparació  de  lo  que  farà’l  mico 
per  despedida.  Figureuvos  que  balla  tot  to¬ 
cant  les  castanyoles. 

El  pçigès : — jReyna  Santíssima!  {això  far1 
i  si  no  es  per  art  de  bruixeria  no  ho  entench! 

El  forner ,  fent  una  frase: — j Fugiu  d’aqui, 
home!  Es  per  l'art  de  la  sabiduria  de  la  me- 
teixa  bèstia. 

El  coix: — Ara  ballarém  tots  dos  (llensa  la 
crossa,  agafa'l  pandero  y  repicant  tant  com 
pot  comença  a  saltar  ab  la  sola  cama  que  li 
resta ,  seguit  del  mico  que  va  imitant  tots  els 
seus  moviments)  i  Apa,  ara  va  bé!  ja  veure 
qui’s  cansarà  primer,  jo  o  tu! 

La  raspa ,  al  forner: — ;No  deya  que  balla¬ 
ria  tot  sol  ab  unes  castanyoles? 

El  forner: — Deixi  fer,  dòna,  ja  vindrà. 

El  coix ,  donant  el  pandero  al  mico: — Ara’l 
mico  donarà’l  tom  per  si  hi  ha  algú  que’m 
vulgui  afavorir  ab  alguna  cosa.  Ja  ho  veuen: 
sóch  un  desgraciat  que  vareig  perdre  la  ca¬ 
ma  a  la  guerra  de  Cuba  y  ara  m’he  de  gua¬ 
nyar  la  vida  ab  aquesta  bestiola. 

Gràcies  jove,  que  tingui  molta  salut... 
moltes  gràcies,  noya...  gràcies...  gràcies... 

(Dirigintse  al  mico):  En  vista  de  que’ls  tre- 
valls  que  has  executat  han  sigut  de  l’agrado 
d’aquest  inteligentissim  públich,  ara  per  fi¬ 
nal  faràs  un  parell  de  tamborelles  de  rega¬ 
lo...  juna!  jun’altra! 

jBon  dia  tinguin,  senyors! 

La  raspa,  al  forner : — ,jVeu  com  no  ho  fa 
allò  de  ballar? 

El  forner : — Potser  encara...  però  no,  veig 
que  s’emporta’l  mico. 

El  carboner ,  rihent : — El  mico  qui  se’l  em¬ 
porta  sou  vós,  hereu! 

Alexandre  Font 


CASAMENTS 

—Què’n  feya  de  xafogor  aquell  any  pel  dia 
de  sant  Jame,  era  una  cosa  esparverant;  tant 
que’m  semblava  que  la  linia  del  tròpich  ha¬ 
via  cambiat  d’estada,  aborrida  de  les  inflexi¬ 
bles  lleys  còsmiques,  que  ho  mantenen  tot 
in  statu  quo. 

Lassat  y  plè  de  spleen  vaig  sortir  de  casa, 
no  sens  donar  avans  dos  besos,  un  a  ma  ma¬ 
re  y  altre  a  ma  germana;  y  tot  fent  voleyar 
el  ròten  y  ab  el  boer  de  palla  al  clatell,  la 
emprenguí  de  cap  al  Passeig  de  la  Diputació 
y  Avinguda  del  Tibidabo:  noms  nous  pera 
mi  y  que  encara  no  havia  vist  dés  mon  re¬ 
torn  de  l’Arxipèleg  de  la  Malasia,  en  el  mar 
de  Xina. 

Abstret  anava  badoquejant  a  dreta  y  esque¬ 
rra  veyentho  tot  tant  tètrich  y  esgarrifós, 
que’m  semblà  també  que  l’Art  no  hagués 
mudat  de  pis,  esborrant,  al  anarsen,  totes  les 
innombrables  belleses  que  s’enclouen  en  nos¬ 
tra  hermosa  capital  y  que  són  l’enveja  de 
més  d’un  d ’allende  l’Ebre;  quan,  de  sobte, 
al  aixecar  el  cap  instintivament,  pera  saludar 
e!  recort  de  la  torreta  ahont  visquerem  anys 
enrera  (avans  que’l  dit  Passeig  devingués 
l’actual  xuclador  de  tranvíes,  automòvils, 
monocicles,  bicicletes,  cotxes,  cavalls  ab  ho¬ 
mes  y  dònes  y  demés  besties,  tot  envòlt  en 
pols  o  bé  en  fanch)  hi  vaig  veure  part  de  dins 
de  la  rexa  en  una  especie  d^ombra  lleu,  una 
faysó  de  fada  u  ondina,  com  altra  Venus  lu- 
xuriant  de  bellesa. 

Enfront  d’ella,  la  més  hermosa  caucasiana 
de  la  Geòrgia  hauria  restat  eclipsada  com  les 
innombrables  esteles  de  la  nit  a  la  aparició 
de  l’astre  Rey. 

El  capgirament  que  s’operà  llavors  en  mon 
ésser  no’l  puch  dir  perque  jo  meteix  no  me 
l’he  pogut  explicar  may;  un  insòlit  parpelleix 
de  mos  ulls  m’ho  feu  veure  tot  com  a  travers 
d’un  incendi,  ab  tot  y  que,  ab  el  sol  ponent 
la  vesprada  anava  refrescant  l’atmòsfera.  La 
línia  del  tròpich  havia  ja  tornat  a  son  lloch; 
y  en  quant  a  l'Art,  i A h !  aquest,  de  segur 
que  s’havia  amagat  dins  la  torreta,  devant  de 
la  que  jo  m’havia  quedat  corprès  y  mancat 
de  la  voluntat 

Perplexe,  plé  d’ilusions,  vaig  decidirme 
per  fi  a  anarmen  de  retorn  a  casa;  no  vaig 

poguer  dominar  ja  la  emoció  que  havia  pro- 
duhit  en  tot  mon  ésser  la  sublim  aparició 
que  veya  encara  per  tot  arreu:  en  els  apara¬ 
dors  de  les  botigues,  en  les  portes,  en  les  pa¬ 
rets,  en  la  taula,  en  els  plats  de  casa,  y  fins 
en...  ma  germana  y  tot!  Estava  verament 
obsessionat.  Ella  se'n  adonà  desseguida  y  tot 
somrihenta’m  digué: 

— jFaló,  sembla  que  has  tornat  molt  ale- 
groyl 

— Si,  efectivament,  noya — Y  allavors  vaig 
explicarli  la  causa  de  tal  cambi.  A  lo  qu’ella 
exclatà  en  una  càustica  riallada,  afeginthi 
eixos  mots: 

— i  Y  no  l’has  reconeguda?  Es  la  Lena.  Ve¬ 
ritat  es  que  de  quan  te’n  vas  anar  ab  ara  ha 
cambiat  molt;  com  jo  meteixa.  Eram  unes 
nenes  quan  tu  te'n  vas  anar... 

— Lenal  Lena!... 

— Si,  home,  si;  la  germana  d’en  Guillèm, 
el  que  ara  ha  tornat  precisament  de  l’Austra- 
lia;  y,  a  propòsit,  aqui  tinch  una  invitació 
pera’l  diumenge;  volen  celebrar  l’arribada 
d’ell;  ab  això,  si’ns  vols  acompanyar,  hi  ani- 
rém  ab  la  mare. 

— çY  còm  no?  Sols  pera  abraçar  a  n’en 
Guillèm,  després  de  tant  temps.  Y  vaja...  fet 
y  dit! — 

El  tres  dies  que  mancaven  de  Sant  Jaume 
al  diumenge  següent,  me  passaren  com  un 
llampèch;  al  revés  de  tothom:  y,  com  fruhia 
jo  no  més  de  pensar  en  la  primera  y  suau  es¬ 
treta  de  dits  d’aquella  miniatura  de  ma!... 

Serien  vers  les  sis  de  la  vespre  quan  arri¬ 
barem  la  mare,  la  germana  y  jo,  a  casa  d’en 
Guillèm;  aquest,  era  un  antich  company 
d’aula. 

Quasi  al  temps  de  termenar  un  y  altre  els 


nostres  estudis  ens  vegerem  descompartits: 
ell  a  Albany  de  l’Australia  occidental  ahont 
hi  feu  una  regular  fortuna;  jo,  pel  meteix 
camí,  més  aprop;  però  reglamentat  y  a  sòu 
fixo,  a  les  Filipines!  ayl  que  tingui  d’abando¬ 
nar,  a  causa  de  la  invasió  dels  partidaris  de 
Monroe. 

No  més  les  germanes  havien  continuat 
conresant  les  intimes  y  1 1  ey als  relacions  en¬ 
tre  abdues  famílies. 

No  crech  pertinent  explicar  els  detalls  de 
la  petita  festa;  ella  fou  un  acte  de  senzilla  in¬ 
timitat  y  no  puch  fer  trahició  a  la  nostra 
amistat  refermada;  emperò  de  mi,  si,  dech 
dii  vos,  que  foren  tantes  les  delicadeses,  les 
atencions,  els  compliments  y  fineses  que  vol- 
gui  prodigar  y  que  no’s  compaginaven  gens 
ab  nostres  senzilles  y  patriarcals  costums, 
que  si  no  es  per  ma  germana,  caich  de  peus 
y  mans  en  els  dominis  de  lo  ridicol.  Oh,  la 
obsessió  de  l’amor!... 

Després  de  feta  formal  petició,  s’arranjaren 
les  coses  a  mon  pler  y,  el  25  de  juliol  de 
l’any  següent  els  feligresos  de  la  parròquia 
dels  Josepets,  en  lloch  de  presenciar  un  sol 
casament  tingueren,  ab  sorprenent  admira¬ 
ció.  d’engolirne  dos  a  l’hora:  El  meu  ab  la 
Lena,  y  el  d’en  Guillèm  ab  ma  germana... 

Ja  ho  sé  lo  que  dirà  tothom:  que  aquesta 
historia  es  vulgar;  bé,  si.  ces  que  per  ventura 
d’histories  aixi  no’s  fa  tota  la  Historia  Uni¬ 
versal?  Únicament  que  quan  una  cosa  d’aques¬ 
tes  passa  entre  les  parets  y  en  els  jardins  dels 
Palaus  Reyals,  la  historia’n  fa  especial  men¬ 
ció,  y  ho  deixa  sense  menció  especial  quan 
té  lloch  a  Sant  Gervasi,  y  pels  encontorns 
d’aquella  burgesa  iglesia  que’ls  nostres  avant¬ 
passats  anomenaren  dels  Josepets. 

Jaume  Palóu 


RECORDATORI 

Allà,  en  el  meteix  recó 
del  jardí  d’aquella  casa, 
hont  s’obría  en  altra  temps 
la  teva  xamosa  cambra... 

En  el  meteix  finestral 
hont  a  milions  de  vegades 
hi  he  vist  brillar  els  teus  ulls 
y  caure  les  teves  llàgrimes... 

Allà  hont  el  sol  del  amor 
illuminà  la  teva  ànima 
y  breçades  per  l’oreig 
hi  havien  florit  tes  galtes, 
allà,  com  un  dolç  recort 


de  nostra  vida  passada, 
avuy,  hermosa,  esplendent 
s’hi  enfila  la  flor  de  malva. 

Al  veure  sos  bells  colors 
de  día  en  día  esblaymarse, 
he  pensat  ab  tu,  amor  meu, 
y  ha  somrigut  la  meva  ànima. 

Que  la  flor  del  nostre  amor, 
si  algiín  temps  fou  passionaria, 
té  avuy  reflexes  més  bells 
y  més  frescor  que  la  malva. 

Y  com  ella,  el  temps  podrà 
marcir  la  flor,  mes  la  planta 
sempre  viva  en  nostres  cors 
cada  any  treurà  nova  ufana. 

E.  Just  y  Pastor 

Al  senyor  Miquel  y  Planas 

En  el  número  286  d’aquest  periòdich,  se 
inserta  un  article  titulat  «Divagacions»  firmat 
per  vostè  que,  per  constituhir  un  erro  que 
podèm  anomenar  fonamental  y  perque,  ade- 
més,  tal  volta  hagi  vingut  a  perjudicar  el 
bon  nom  de  «Catalunya  Federal»  entitat  na¬ 
cionalista  d’aquesta  ciutat  a  la  que  tot  l’es¬ 
mentat  article  se  refereix  y  que  està  compos¬ 
ta  de  vells  federals  triats  que  saben  lo  qu’es 
federació,  tant  triats,  que  si  bé  tal  volta  no 
necessiten  quí  per  tots  ells  pensi,  quant 
menys  necessiten  tenir  qui  per  tots  parli,  tot 
segons  vostè  diu,  per  què,  tal  volta,  repetei¬ 
xo,  hagi  vingut  a  perjudicar  el  bon  nom  de 
«Catalunya  Federal»  puig  podria  ésser  molt 
bé  que  qui  l'hagués  llegit,  quedés  convençut 
de  que  lo  que  en  nom  de  dita  entitat  se  diu 
y  se  fa  en  unes  ocasions,  se  contradeix  y  se 
desfà  en  unes  altres,  es  de  lot  punt  impres¬ 
cindible  de  que’s  procuri  la  seva  rectifica¬ 
ció  y  aixi  jo,  un  dels  tals  vells  federals  (tinch 
33  anys  y  soch  dels  que’n  conto  més  de  la 
colla)  a  pesar  de  la  curtesa  d’enteniment  0  de 
pensament  que  tenim  o’ns  suposa,  m’atrevi¬ 
ré  avuy  a  mirar  un  través  y  mitj  de  dit  més 
enllà  de  lo  acostumat  qu’es  la  punta  del  nas 
pera  dirli  y  pera  intentar  probarli,  que  si  en 
bon’hora,  al  volerse  ocupar  de  «Catalunya 
Federal»  y  dels  individuus  que  la  componen 
s’hagués,  com  era  degut,  avans  enterat  per 
pesses  menudes  de  lo  que  realment  era  y 
significava,  de  segur  no  hauria  escrit  lo  que 
escrigué  y  no  hauria  tirat  cap  mort  a  sobre 
de  la  tal  entitat,  callant  allò  de  que’ls  seus 
•socis  són  federals  que,  tenint  vots  fets  com  a 
límit  infranquejable  de  les  seves  aspiracions, 
no  gosen  anomenarse  catalanistes  perque  te- 

(1)  Ja  es  sabut  que  solèm  portar  nostra  condescen¬ 
dència  fins  a  un  punt  may  vist  en  altres  periòdichs.  Hem 
procurat  sempre  que  en  nostres  meteixes  columnes,  po 
guessen  esplayarse  aquells  que  quelcom  tenien  que  dir 
de  lo  estampat  en  nostra  revista;  però  això  no  vol  dir 
que  com  totes  les  coses  la  benevolença  no  hagi  de  te¬ 
nir  un  terme.  L’autor  d’aquest  article  ens  ha  demanat 
la  inserció  com  de  justícia',  podíam  refusar  aytal  deman¬ 
da,  però  hem  volgut  complàurel,  car  preferim  pecar  per 
carta  de  més,  emprò,  síens  permès  fer  constar  qu’en  al¬ 
tres  circunstancies,  es  a  dir,  en  un  cas  en  que  no  ha¬ 
gués  pogut  semblar  que  defugíem  l’embestida,  Úal  volta 
hauríem  trobat  que  no  reunia  prou  condicions  pera  do- 
narlo  a  la  estampa.— N,  de  la  R. 


men  ésser  apòstaies  perque  no  poden  arribar 
a  capir  que  poden  perfectament  anomenarsho 
sens  deixar  d’ésser  republicans. 

«Catalunya  Federal»,  senyor  Miquel  y  Pla¬ 
nas,  no  es  res  de  lo  que  vostè  suposa:  «Ca¬ 
talunya  Federal»  es,  avans  que  lot  y  per  so¬ 
bre  de  tot,  eminentment  nacionalista  0,  si 
vostè  ho  prefereix,  catalanista  en  el  sentit  de 
nacionalista  de  Catalunya,  si  bé  no  lj  negaré 
perque  es  una  veritat,  que  al  meteix  temps 
es  eminentment  republicana,  y  es  republica¬ 
na  ademés  de  nacionalista,  y  conta  lo  per 
vostè  afirmat,  precisament  perque,  saben 
que’s  tracta  de  dues  coses  d’ordre  ben  dis¬ 
tint  y,  fins  a  cert  punt,  independents  entre  si, 
capeix  perfectament  la  seva  compatibilitat. 
Sí,  senyor,  si;  l’esméntada  entitat  y  per  ella 
nosaltres,  els  socis  que  la  componém,  nos 
permetèm  creure  que  no  es  el  sol  a  resol¬ 
dre  el  problema  de  la  constitució  de  l’Estat, 
sinó  que  a  Espanya  y  per  tot  arreu,  se’n  pre¬ 
senten  d’altres  de  capital  importància  entre 
els  que,  junt  ab  el  primer  y  immediatament 
després,  se’n  presenta  un  altre  que  ab  ell,  tot 
y  ésser  de  naturalesa  ben  distinta  entre  si, 
constitueixen  en  lo  fons  la  base  sobre  la 
que  s’ha  d’assentar  tot  l’edifici  de  l’Estat  y 
que  tenen  tan  gran  influhencia  en  la  vida, 
que  molt  bé  pot  dirse  que  de  la  seva  acerta- 
tada  0  desacertada  resolució,  dependeix  tota 
la  felicitat  0  desgracia  aixi  del  poble  en  ge¬ 
neral  com  dels  individuus  en  particular.  Me 
refereixo  a  la  forma  política,  a  la, forma  de 
l’autoritat,  a  la  forma  del  poder  necessari  a 
la  existència  y  conservació  de  tot  Estat,  en 
poques  paraules,  a  la  forma  de  govern. 

Donchs  bé:  nosaltres,  millor  dit,  «Catalu¬ 
nya  Federal»,  que  com  he  exposat,  reconeix 
el  dret  de  primacia  pera  sa  resolució  en  fa¬ 
vor  de  la  manera  de  constituhirse  l’Estat’  so¬ 
bre  la  determinació  de  la  forma  d’autoritat 
que  l’ha  de  regir,  no’s  contenta  ab  dir  la  seva 
opinió  sobre  lo  que  s’ha  de  fer  en  relació  al 
primer,  sinó  que  vol  fer  complerta  la  seva 
obra  en  lo  que  pugui  referirse  a  Catalunya  y 
fins  a  Espanya,  y  al  efecte,  embesteix  els  dos 
esmentats  problemes,  y  pera  la  resolució 
dels  dos  presenta  solucions.  Ocupantse  del 
primer,  observa  que  Espanya  no  es  més  que 
un  compost  heterogeni  de  diverses  nacions 
que  foren  en  son  dia  y  no  en  llunyans  temps 
ben  independents  y  que  encara  conserven 

vius  un  caràcter,  usos,  costums,  llengua,  et¬ 
cètera,  etc.,  perfectament  definits,  entre  les 
quines  nacions  si  compta  a  la  nostra  Catalu¬ 
nya;  observa  que  solsament  Estat  que  en  la 
nacionalitat  se  fonamenta,  es  Estat  viable 
per  ésser  l'únich  ben  constituhit  y  llavors 
reclama  pera  Catalunya,  nostra  única  y  ver- 
dadera,  per  naturalesa,  patria,  de  dret,  totes 
les  facultats  que  com  a  Estat-Nacional  li  co¬ 
rresponen,  si  bé  de  fet,  atenguent  al  moment 
històrich  actual,  a  la  organisació  dels  demés 
Estats  del  món  dit  civilisat  y  tenint  en  comp¬ 
te,  per  altra  part,  que  no  en  va  hem  passat 
dotzenes  d’anys  units  al  restant  d’Espanya, 
per  transacció  y  conveniència,  passa  perque 
l’Estat-Nacional  Català  abdiqui,  encare  mi¬ 
llor,  cedeixi  en  us-de-fruit  y  en  favor  de  la 
unió  ab  Espanya,  d’alguna  de  les  facultats 
que  com  a  Estat  (no  com  a  Nació,  enten- 
guemse)  li  corresponen,  es  a  dir,  que  aten¬ 
guent  a  aquelles  circumstancies,  proclama 
la  unió  Espanyola,  mitjànsant  la  més  com¬ 
plerta  autonomia  politica  y  administrativa 
pera  Catalunya.  Mes,  encare  que  ab  això  sol, 
sens  cap  mena  de  dubtes,  arribaríem  a  fruhir 
d’un  estat  de  felicitat  que  en  realitat  quasi  no 
podèm  capir,  no  obstant,  com  he  dit  y  repe¬ 
teixo,  aquella  entitat  no  queda  contenta  y 
vol  presentar  solucions  al  segón  problema  de 
que  parlava,  pera  lograr  lo  millor  dintre  lo 
bó;  y  es  per’xò,  que  fixantse  ab  que  les  po¬ 
ques  rafions  que  en  favor  de  la  monarquia 
s’aduheixen,  unes  per  ésser  complertament 
de  mer  aparato,  ficticies,  cota  la  majestat  y 
rango  que  dóna  al  Estat  y  altres  per  venir 
ben  compensades  per  les  que  en  contra  se 
presenten  per  gravíssims  inconvenients,  són 
ben  poch  atendibles,  y  fixantse  ademés  en 
que,  un  cop  rebutjades,  per  absurdes  les  teo¬ 
ries  del  dret  divi  4e\s  monarques  per  sentar 
en  el  buyt  que  deixen  les  de  la  sobirania  na¬ 
cional,  es  un  verdader  anacronisme  voler 
mantenir  formes  que  en  el  dret  diví  tenen  la 
seva  base,  com  de  fet  està  reconegut,  puig 
les  meieixes  formes  anomenades  avuv  mo¬ 
narquies,  sols  són  formes  de  trancisió  y  de 
transacció,  empelt  de  fleca  republicana  per 

i  veure  de  revifar  la  vella  y  corcada  soca  de 

ii  la  monarquia,  y  al  ferse  càrrech  de  que  la 
tradició,  derrer  baluart  a  cobert  del  que  en 
va  procuren  els  reys  defensar  sos  pretenguts 
drets,  resulta  contraproduent  en  lo  que  a 


Catalunya  fa  referencia  per  haver  desapare 
gut  ab  en  Jaume  d’Urgell  la  nissaga  de  reys 
de  la  terra,  se  diu  resoltament:  tinch  d’ésser 
republicana  y  ho  diu  tant  resoltament,  que 
no  li  importa  tot  lo  de  bó  o  de  dolent  que  en 
nom  o  sota  la  capa  de  la  república  s’hagi  dit 
o  fet,  puig  seria  com  estimar  o  aborrir  les 
obres  dels  grans  mestres,  solsament  per  les 
més  o  menys  indecents  o  hermoses  copies  o 
parodies  que  d’elles  s’hagin  fet,  y  sense  que 
li  importi  el  que’s  digui  si’s  queda  o  no’s 
queda  enrera  respecte  a  altres  nacionalistes, 
puig  per  enrera  que’s  quedi,  sab  que  quan 
arribarà  la  benhaurada  hora  d'agafar  el  tren, 
tindrà  estació  de  sortida,  mentres  que  aquells 
que  tant  enderrerida  la  creuen,  a  la  seva 
estació  o  a  la  del  vehi  tindràn  d’acudir  puig 
que,  en  aquest  ordre  d’idees,  d’estacions  sols 
n’hi  ha  dues  y  en  cap  d’elles,  al  menys  cor- 
porativament,  se  troben. 

Queda,  al  meu  modo  d’entendre,  ab  lo 
dit,  perfectament  demostrat,  lo  errat  del  ju¬ 
dici  que  vostè  de  «Catalunya  Federal»  tenia 
y  que  exposà  en  l’article  de  referencia,  puig 
se  veu  ben  clar  que  lluny  de  no  tenir  siste¬ 
ma  planetari  a  que  açoblarse,  lluny  de  pas¬ 
sar  la  seva  òrbita  entre  dos  sistemes,  al  que, 
ara  a  l’un  ara  a  l’altre,  s’acostava,  ja  que  es¬ 
tà  de  plè  dintre’l  nacionalisme  poguentse 
afirmar  rodonament  que  may  d’ell  s’ha  apar¬ 
tat,  encara  que  vingui  a  marcar  dins  el  cata¬ 
lanisme  una  tendencia  determinada,  ab  color 
propri,  com  dirèm  aceptant  lacomparació  de 
vostè,  color  que  convençuda  partidaria  de  no 
presentar  a  la  vista  del  poble  una  ficció, 
com  a  color  lo  que  sols  es  un  compost  de 
colors,  sinó  de  la  realitat,  de  cada  compo¬ 
nent  per  separat  fentli  veure  com  de  la  unió 
de  lots  resulta  la  blancor,  comença  per  ense- 
nyarli’l  color  qu’ella  porta,  li  explica  la  seva 
naturalesa  y  procura  arreu  ferlo  estimar  com 
ella  l’estima,  no  perque'l  cregui  panacea  pera 
curar  tota  mena  de  mals,  sinó  perque,  li  sem¬ 
bla  qu’es  lo  més  perfecte  dins  lo  actualment 
conegut  y’l  més  conforme  y  més  convenient 
a  la  manera  d’ésser  dels  Catalans. 

F.  Albert  Paradís 

Suposèm  que  nostres  lectors  estaran  ja 
prou  enterats  per  lo  que’n  diu  la  prempsa 
diaria  de  la  escandalosa  qüestió  de  l’Hospi¬ 
tal  Clínich;  no’ns  cal,  donchs,  explicaria  de¬ 
talladament. 

Es  la  eterna  injustícia:  Catalunya  es  sem¬ 
pre  considerada  pels  politichs  del  Centre  com 
la  vaca  lletera  que  no  ha  de  tenir  altra  mis¬ 
sió  que  matalshi  la  gana,  sense  qu’ells  s’ata- 
lehin  de  qu’ella  també  ha  d’alimentarse  y 
que  al  mataria  d’inanició  trevallen  per  llur 
propria  mort.  Ara  l’Estat  vol  que  contra  tota 
rahó  la  Diputació  barcelonina  corri  ab  els 
gastos  més  importants  pel  manteniment  de 
l’Hospital;  y  si  bé  sembla  que  aquesta  no  vol 
aconhortarse  ab  aqueixa  lley  de  l’embut  que 
li  fa  rosegar  sempre  els  óssos  mentres  els  al¬ 
tres  se  menjen  la  carn  qu’ella  paga,  nosal¬ 
tres,  si  hem  d’ésser  franchs,  no  hi  tenim  pas 
gayre  confiança  en  la  enteresa  y  energia  dels 
nostres  diputats  provincials,  com  no’n  tenim 
gens  tampoch  en  les  virtuts  civiques  de  nos¬ 
tres  concellers  municipals. 

Prescindint  ja  d’aquells  que  per  llurs  com¬ 
promisos  politichs  estàn  tan  lligats  ab  el 
Centre  que  ni  respirar  poden  sense  permís 
dels  amos;  descomptant  també  aquells  paràs- 
sits,  aquelles  sangoneres  (hirudo  officinalis) 
que  no  paren  de  xuclar  més  que  pera  bes¬ 
cantar  a  la  Catalunya  que’ls  nodreix,  els  al¬ 
tres,  els  menys  dolents  íno’ns  han  demostrat 
que  ja  havien  passat  a  la  historia  aquells 
temps  en  que’ls  representants  dels  pobles  y 
les  ciutats  pera  defensar  els  drets  llurs  no  es¬ 
catimaven  la  vida?  ^Quina  por  els  hi  han  de 
fer  a  la  gent  del  Centre  aquestes  protestes 
que  com  totes  les  altres  qu’en  gran  nombre’s 
fan  cada  anyada  aniran  a  empolsarse  en  els 
recons  més  foscos  dels  ministeris?  Una  pro¬ 
testa  sinó  va  acompanyada  de  la  decisió 
ferma  de  reclamar  a  ultrança  lo  qu’es  de  jus¬ 
tícia,  ve  a  ésser  com  una  amenaça  d’un  co- 
bart  que  no  passa  de  baladrunada. 

El  pide  mds  que  un  catalàn  que  s'ha  fet  tra¬ 
dicional  entre’ls  que  parlen  el  dialecto  madri¬ 
leny  es  a  tota  hora  repetit  pels  grandes  esta¬ 
distes  espanyols  ab  to  de  sobirà  menyspreu. 
cQuin  cas  n’han  de  fer  de  les  reclamacions  de 
Catalunya  quan  hi  ha  altres  províncies  més 
rebeques  a  les  qui  cal  tapar  la  boca  a  tota 
costa?  Quien  no  Hora  no  mama.  Aquest  es  el 
veritable  principi  de  la  ciència  política  a  la 
espanyola.  Els  pobres  castellans,  els  pobres 
andalusos,  etc.,  ne  saben  més  de  plorar,  per 
això  són  ells  els  que  mamen,  y  Catalunya 
tota  manyaga  va  deixantse  munyir  y  decan- 
dintse;  que  no  fóra  cosa  de  que  li  poguessin 
retraure  el  egoísmo  de  los  catalanes  que  diu 
que  va  fer  perdre  les  colonies. 

Que  pagui  Catalunya  més  de  lo  que  cal, 
que  sacrifiqui  al  servey  de  les  armes  més 
fills  dels  que  per  lley  de  reclutament  li  per¬ 


toca,  tot  això  està  molt  bé;  ara  reclamar  de 
l’Estat  quelcom  de  lo  que  déu,  això  ja  fóra 
torbar  la  tranquilitat  de  l’auca...  Lo  que 
convé  es  que’ls  catalans  seguim  tan  mansoys 
y  Catalunya  continuhi  essent  l’atormentada 
cendrosa  o  venta-fochs  que  s’aconhorta,  som¬ 
niant  en  el  jorn  en  que’í  primpcep  galàn  vin¬ 
gui  a  calçarli  la  xinel·la...  Mes,  ay!  La  ron¬ 
dalla  de  Cendrillón  es  un  conte  blau  y  els 
qüentos  d’aquí  per  ara  són  de  colors  més  vi- 
rolats. 

Empenyats  els  nostres  homes  de  Govern 
en  acabar  con  la  hidra ,  que  diuen  ells,  ara 
les  han  donades  altre  volta  per  fer  us  de 
aquells  procediments  de  la  mà  esquerra, 
tant  del  gust  de  la  gent  central,  la  qual  està 
convençuda  de  que  la  hidalguía  que  ja  es  pro¬ 
verbial  en  ells  allunyarà  tota  malèvola  supo¬ 
sició  que  pugui  deixar  entendre  als  de  fóra 
que  aqui’s  governa  al  estil  de  Kabilia  y  no 
tal  com  a  una  nació,  diguemne  civilisada, 
correspon. 

Aquí  la  campanya  ha  estat  orientada  en  el 
sentit  de  fer  purgar  a  la  prempsa  catalanista 
delictes  que  sols  existeixen  com  efecte  del 
mal  humor  que  avuy  gasta  la  raça  central, 
car,  nosaltres,  que  les  veyèm  a  venir  de  més 
lluny,  ens  hem  donat  compte  de  que  dei¬ 
xant  los  fer  a  n’ells,  ja  arribarèm  infaliblement 
allà  hont  per  rahó  ens  correspongui,  sens  ne- 
cesitat  de  deixarnos  portar  de  les  exagera¬ 
cions  que  sovint  comprometen  l’èxit  de  les 
millors  causes. 

El  nostre  confrare  Cu  cut! ,  l’aixerit  setma¬ 
nari  que  ab  tant  delit,  y  enginy  a  l’hora, 
posa  de  manifest  les  excelencies  dels  nostres 
ideals  y  lo  ridícol  dels  esforços  que  contra 
llur  espandiment  fan  els  enemichs  de  Cata¬ 
lunya,  ha  degut  tastar  el  rigor  ab  que  els 
encarregats  de  vetllar  pel  culte  sacrosant  de 
les  passades  glòries  castiguen  ex  ovo  tot  acte 
que  pugui  de  lluny  o  d’aprop  semblar  peca¬ 
minós.  Es  ab  aquest  criteri  de  previsió  que 
s’ordenen  les  recullides  d’edicions  senceres 
dels  senmanaris  catalanistes  quan  encara  el 
suposat  delicte,  dat  que  ho  fos,  ni  temps 
tindria  d’ésser  consumat.  Per  manera  que’l 
càstich  precedeix  a  la  falta,  mellor  dit,  a  la 
intenció  de  comètrela,  lo  qual  es,  en  veritat, 
una  manera  ben  còmoda  d’aplicar  les  lleys. 
Y  si  còm  sempre  succeheix  acaba  per  tenirse 
de  reconeixer  que  no  hi  havia  tal  delicte^  el 
perjudici  ja  hi  es,  y  la  empresa  periodística 
ha  vist  arbitràriament  detentada  la  facultat 
d’exercir  una  indústria  perfectament  legal 
com  ho  es  la  de  publicar  periòdichs,  sens 
que  cap  indemnisació  li  vingui  a  compensar 
els  perjudicis  ocasionals  per  un  erro  dels 
que  vetllen  pel  cumpliment  de  les  lleys. 

Mes  tot  això  no  es  dir  res  als  qui  saben 
prou  el  perque  d’aquets  procediments  ultra- 
legals.  Com  qu’el  catalanisme  comença  per 
predicar  el  respecte  a  les  lleys,  adhuch  a 

les  que  creu  injustes  y  aspira  a  veure  modi¬ 
ficades,  no  hi  ha  altre  medi  de  fer  la  contra 
als  catalanistes  que  atribuilshi  delictes  que 
p.odrian  cometre  y  castigarlos  per  endevant 
ab  el  sol  propòsit  de  causar  perjudicis  d’or¬ 
dre  material;  els  únichs,  pensen  ells  que  po¬ 
den  doldrens,  per  quan  encara  ens  tenen  per 
avars,  ab  tot  y  qu’els  hi  paguém  el  gasto. 

Seguint  els  meteixos  procediments  ma- 
quiavèlichs  (llegeixis  ma-esquerra)  de  que 
acabèm  de  parlar,  els  hidalgos  posen  en  pràc¬ 
tica  actualment  contra  els  nacionalistes  de 
Basconia  els  recursos  que  primerament  utili- 
saren  contra  els  nacionalistes  de  Catalunya. 
Són  gent,  els  castilas ,  molt  aixuta  d'enginy,  y 
no  donant  aquest  l’abast  a  produhir  coses 
noves  s’han  de  fer  servir  els  procediments 
desacreditats  en  una  banda,  pera  les  altres 
hont  encara  no’ls  coneixen. 

Aixi  es  com  a  Bilbao  s’estàn  fent  aplica¬ 
cions  de  la  republicarina  pera  combatre  el 
nacionalisme.  El  tractament  es  senzillissim: 
uns  quants  articles  de  periòdich  tractant  als 
biscaitarres.  de  clericals  y  de  reaccionaris 
per  aqui,  y  de  separatistes  y  tal  cosa  per  allà. 
Ab  motiu  de  tocarse  en  el  passeig  públich 
composicions  musicals  de  caràcter  basch, 
uns  quants  republicans  de  la  classe  d’incons¬ 
cients  ensinestrats  a  faysó  de  canilla  de  circo 
y  escalfats  de  cascos  si  convé  pera  millor  as¬ 
segurar  l’èxit,  donen  crits  de  Viva  Aquello! 
ab  el  propòsit  de  mortificar  als  qui  han  de 
considerar  impertinent  aytal  mostra  d’espa¬ 
nyolisme  en  un  lloch  hont  ningú  hi  diu  res 
en  contra. 

Seguintsen  d’això  la  natural  confusió,  ab 
un  poch  més  de  zel  per  part  d’aquells  repu¬ 
blicans  al  servey  deies  institucions,  y  prorro¬ 
gant  la  manifestació  agredint  a  n’algún  tran¬ 
seünt  pacifich  que  no’s  mostra  prou  adicte  a 
la  explossió  patriòtica  que  dins  d’aquells  po¬ 
bres  cervells  s’està  operant,  la  cosa  dóna  de 
si  les  conseqüencies  desitjades:  empresona¬ 
ment  de  la  víctima  y  felicitacions  de  les  au¬ 
toritats  als  agressors  per  llur  civisme  y  amor 
patri;  envio  de  telegrames  ben  inflats  a  tots 
els  periòdichs  de  provincias,  etc.,  etc.  Y  ja 
tenim  la  Hidra  a  punt  de  rebre  totes  les  im¬ 
precacions  dels  bons  fills  de  l’Espanya  central, 
els  únichs  que  beuen  a  galet  y  els  únichs 
pera’ls  quals  s’obren  suscripcions  quan  hi  ha 
alguna  catàstrofe ;  suscripcions  en  les  quals, 
això  si,  resultém  germans  de  cor,  y  tots  ens 
donèm  la  ma  ab  efusió  veritable:  els  uns  pera 
deixar  y  els  altres  pera  rebre  ei  óbolo  de  la 
caridad  que  tanto  enaltece  al  ser  humano. 

Y  ara  vegin  vostès,  sinò  fos  pel  concurs 
j  que  la  Espanya  centralista  reb  dels  republi¬ 
cans  inconscients  y  sempre  aptes  pera  servir 
d’instrument  a  qui  sàpiga  emplearlos  en  això 
■  que  es  lo  únich  pera  que  positivament  ser¬ 
veixen,  <;fóra  possible  que'l  poble  continués 
!:  ignorant  lo  que  el  federalisme  y  el  regiona¬ 


lisme,  fills  abdós  del  nacionalisme,  signifi¬ 
quen  en  matèria  de  verdadera  llibertat? 

Mes  nó;  encara  quedaria  un’altra  esclavat¬ 
ge  del  qual  el  poble  espanyol  tardarà  molt  a 
guarirse:  la  ignorància,  que’l  posa  a  mercès 
d’una  prempsa  venal  que  li  segresta  la  fa¬ 
cultat  de  pensar  y  que  crea  els  estats  de  opi¬ 
nió  pera  fingirse  portaveu  d’una  suposada 
voluntat  nacional,  la  que  no  es  més  que  la 
manifestació  atribuhida  al  poble  de  lo  que  en 
realitat  convé  als  que  governen  pera  mante¬ 
nir  l’actual  estat  de  coses:  un  estat  de  coses 
que  no  pogueren  modificar  els  grans  desas¬ 
tres  d’ara  fa  vuyt  anys,  totalment  oblidats 
avuy  per  avuy. 

{Que  volen  res  de  més  divertit  que  la  co¬ 
mèdia  política?  Cal  confessar  que’ls  republi¬ 
cans  hi  tenen  la  ma  trencada  en  aquest  teatre 
de  putxinel·lis,  ahont  al  poble  infeliç  l’hi  està 
reservat  el  paper  de  titella  a  qui  sempre  li 
toca  el  rebre. 

En  Mir  y  Miró,  aquell  enfant  terrible  que 
tot  s’ho  volia  menjar,  ha  decidit  per  fi  tornar 
a  la  casa  pairal,  a  aquella  casa  del  pueblo  que 
no  volém  batejar  ab  el  nom  de  Ca’n  Garlan- 
da,  perque  això  fóra  massa  català,  es  a  dir 
massa  relrógrado\  diguèmne  casa  de  Tócame 
Roque ,  y  aixi  tindrà  un  cayent  més  castizo 
més  en  harmonia  ab  els  de  la  harmoniosa. 
{Ho  veuen  ahont  van  a  parar  aquests  ríos? 
En  la  mar  que  es  el  morir.  Y  pensar  qu’aquests 
terribles  disidents  han  hagut  de  morir  d’una 
coça  de  conill,  y  això  que  el  senyor  Mir  era 
qui  menys  se  devia  deixar  posar  un  lapin. 

Ja  es  ben  trist  ja,  per  aquests  flamants  re- 
públichs  aspirants  a  dictadors  haver  de  tor¬ 
nar  als  pals  y  ganxos  y  rebre  les  palmetades 
d’aquell  mestre-tites  que  titllaven  de  fer  tant 
mala  lletra  y  de  tenir  tant  bruts  els  llurs  car- 
tipaços.  iDe  les  meriendas  democràticas  anà  a 
raure  en  una  merienda  de  negros!  Ells  qu’ab 
el  rojo  volien  enllubernar  a  n  a  la  massa  es¬ 
túpida  que  com  el  brau  embesteix  ab  coratge 
irreflexiu  allò  que  li  posen  devant  dels  ulls 
sense  reparar  que  l’engany  està  al  derrera. 
Mentres  el  poble  sigui  ignorant  serà  explotat 
y  ha  de  costarnos  molt  desenganyar  a  n’els 
il·lusos  que  no  saben  veure  el  jòch  dels  agi¬ 
tadors  busca-vides  que  no  serien  ningú  sinó 
els  deixessin  estar  sempre  con  las  manos  en 
la  masa. 

Ja  no  sabém  que  respondre  a  nostres  sus- 
criptors  que  contínuament  s’ens  queixen  de 
que  no  reben  els  números,  o  els  arriben  ab 
gran  retràs.  Són  les  gangues  de  la  adminis¬ 
tració  espanyola.  Tota  la  prempsa’s  plany 
quasi  diàriament  del  mal  servey,  de  quan 
en  quan  dóna  conte  d’irregularitats  come¬ 
ses.  Y  tot  se  reduheix  a  anar  de  mal  en  pit¬ 
jor.  Quant  ne  passa  una  de  grossa,  cambi  de 
personal;  els  grossos  traslado  ab  ascens;  els 
petits  al  carrer,  però  el  públich  el  qui  paga, 

a  aquest  no  li  toca  altre  paper  que  el  de  cor¬ 
nut  y  pagar  el  beure  per  torna.  Els  periò- 
dichs  catalanistes  tenim  un’altra  aventatje. 
A  nosaltres  més  qu'als  altres  s’ens  ocasionen 
perjudicis  però  en  cambi  també  0  ens  causen 
especials  molesties,  imposantnos  trabes  que 
no  duptèm  estàn  bassades  en  una  lley  ben 
espanyola,  la  lley  del  embut.  Tot  sia  pera 
major  glòria  de  la  Administració  y  del  pater¬ 
nal  govern  del  Estat  espanyol. 

Publicacions  rebudes: 

Le  grand  Congrés  de  l Union  Internatio¬ 
nale  des  Beaux-A'ts  et  des  Lellres,  ha  inaugu¬ 
rat  a  Angers  sa  exposició  d’art,  baix  la  presi¬ 


dència  dels  senyors  Paul  Adam,  Auguste  Ro¬ 
din  y  Vincent  d’Indy.  La  exposició  comprèn 
seccions  francesa,  alemanya,  italiana,  an¬ 
glesa,  americana,  suissa  y  espanyola. 

L’acte  de  la  inauguració  fou  solemne,  es¬ 
sent  molt  felicit-at  el  pintor  Alexis-Mérodack- 
Jeauneau,  qui  dirigeix  l’orgue  oficial  del 
grupo,  Les  lendances  nouvelles. 

Sant  Magí ,  cançó  popular  catalana,  for¬ 
mant  part  del  Cançoner  popular.  Va  acom¬ 
panyada  de  les  corresponents  notes.  Aquesta 
cançó,  número  XLVI  de  la  serie,  se  ven  a  la 
Rambla  de  Sant  Joseph,  11.  Preu  10  cèn¬ 
tims. 

Fidel  Giró  impressor.  —  Carrer  de  València,  233. 

SUMARI: 

Emili  Vilanova,  per  J.  Pujol  y  Brull.  —  La  força  repu" 
blicana,  per  F.  Pujulà  y  Vallès.  —  Les  arts  menudes, 
per  Adrià  Gual.  —  L’amich  Vilanova,  per  Pompeyus 
Jener. —  Congrés  Esperantiste  de  Boulogne-sur-mer, 
per  Alfons  Sabadell.  —  La  primera  obra,  per  Enrich 
Bosch  y  Viola.  —  Parlament  del  doctor  Martí  y  Julià 
en  els  Jóchs  Florals  deBadalona  d’enguany. — Noves. 

GRAVATS: 

Emili  Vilanova. 

FOLLETÍ: 

LES  TENEBROSES,  per  Rafel  Nogueras  y  Oller.  — 
Plech  15. 

LES  AMORS  DE  DAFN1S  Y  CLOE  Y  DE  AMOR  Y 
PSIQUIS.— Traducció  catalana.— Plech  27. 


EMILI  VILANOVA 

A  dos  quarts  d’onze  de  la  nit  del  prop-pas- 
sat  día  catorze,  morí  sobtadament  el  gran 
prosista  català  en  Emili  Vilanova,  en  sa  casa 
payral  del  carrer  de  Basea  d’aquesta  ciutat. 
iQui  no’l  coneixia  a  n’el  gran  pintor  de  tipos 
y  costums  barcelonines?  çY  qui,  coneixentlo 
d’aprop  no  unia  l’admiració  envers  l’ar¬ 
tista  ab  l’afecte  més  profond  pel  gran  amich? 
Perque  en  Vilanova  era  un  escriptor  potent, 
sencer,  personalissim,  animat  d’un  esperit 
sempre  jove  y  bondadós;  en  son  cor  no  hi 
cabia  la  rancúnia  y  per  això  tothòm  l’estima¬ 
va.  Era  tan  gran  sa  bonhomia  qu'era  incapàs 

de  creure  dolent  a  ningú.  Quan  ohía  contar  rialles,  y  abtot,  en  cada  conte  d’ell  s’hi  troba- 


d’algú  qualsevol  erro,  ell  se’n  feya  dessegui- 
da  defensor  sense  coneixer  el  culpable  y  ab  el 
somris  als  llabis,  obgectava:  ('Volèu  dir  qu’es' 
cert?  No  pot  ésser  que  hi  hagin  homes  tan  do¬ 
lents!»  Com  el  pobre  que  no  ha  tingut  may 
cap  quarto-,  que  no’s  forma  idea  de  las  quan¬ 
titats  de  moltes  xifres,  en  Vilanova  no  capia 
les  baixeses  dels  homes,  perque  en  ell  tot  era 
noblesa  y  bon  cor. 

En  Vilanova  ha  mort  jove,  més  jove  enca¬ 
ra  de  lo  que  sa  edat  deya;  y  malgrat  la  ma¬ 
laltia  de  cor  que  de  temps  rosegava  poch 
a  poch  sa  preuhada  vida,  encara  l’haurieu 
vist  revifarse  quan  se  li  parlava  de  literatura. 
Perque  això'l  feya  viure  y  això  l’ha  fet  morir 
més  prompte. 

L’escriptor  que  plorèm  avuy  fou  dels  quins 
no  tingueren  mestres  a  Catalunya.  Ell  y  al¬ 
tres  companys,  quaranta  anys  enrera,  comen¬ 
çaren  llurs  primers  ensaigs  literaris  en  revis-? 
tes  periòdiques  de  Catalunya,  com  La  Barre¬ 
tina,  Lo  full  de  paper ,  La  Rambla ,  La  Pubi¬ 
lla  y  La  Renaixensa.  Els  trevalls  d’en  Vilano¬ 
va  desseguida  cridaren  l’atenció  per  la  ori¬ 
ginalitat  y  justesa  de  color  y  han  arribat  a 
nosaltres,  frescos,  plens  de  gracia,  inimita¬ 
bles.  Més  tart  publicà  diversos  aplechs  de  sos 
quadros,  y  quiscun  d’ells  fou  un  èxit  ben  me¬ 
rescut.  Llegit  un  llibre  d’en  Vilanova,  deixa¬ 
va  ab  el  regust  de  bellesa  el  desitj  de  fruhir- 
ne  ben  aviat  un  altre.  Tots  eren  diferents  y 
tots  junts  formen  una  unitat  perfecte:  la  vida 
barcelonina,  vista  del  natural  ab  ulls  d’enamo¬ 
rat  arrencada  y  ab  grapa  de  gran  artista.  Del 
meu  tros ,  Gent  de  casa ,  Plorant y  rient.  Monò- 
lechs  y  quadros ,  Pobrets  y  alegrets  y  Escenes 
barcelonines  són  joyes  que  ha  llegat  en  Vila¬ 
nova  a  la  literatura  catalana,  de  valua  inesti¬ 
mable  y  que  difícilment  poden  trobar  pario¬ 
nes.  Ell,  ab  sa  percepció  esplendent,  podia 
haver  escrit  grans  noveles  y  crech  que  per" sa 
meteixa  modèstia  s’acontentà  sempre  ab  tra¬ 
çar  petits  quadros,  mes  quiscun  y  molts  d’ells 
particularment,  poden  nomenarse  petits  no 
més  per  llurs  dimensions,  no  pas  per  llur 
mèrit. 

Era  l’escriptor  festiu  per  excelencia;  troba¬ 
va  a  cada  moment  l’acudit  apropiat,  l’adgec- 
tiu  just  de  l’humorista  pulquérrim,  la  frase 
ensopegada  pera  despertar  el  somriure  del 
llegidor  o’l  mot  cabal  pera  ferlo  esclatar  ab 


va  sovint  una  petita  nota,  posada  ab  senzille¬ 
sa  com  per  oblit  de  l’original  humorista,  que 
*  suaument  s’endinzava  en  el  cor  y  feya  caure 
els  parpres  ab  llestesa  pera  escórrer  una  llà¬ 
grima.  Y  es  qu’en  Vilanova  traduhía  la  vida 
menestral  tal  com  la  veya  y  la  sentia,  sense 
donarsen  compte,  sense  escarrassarse ,  ve- 
yentla  brollar  de  sa  ploma  suaument,  com 
font  que  no  s’estronca  ni’s  detura,  donant 
una  abundor  d’aygua  sempre  crestallina. 

El  gran  costumista  ha  mort  anyorantse. 
En  el  transcurs  de  la  malaltia  qu’en  aquests 
anys  el  feya  caminar  ab  pausa,  jo  li  notava 
com  una  ombra  d’anyorament.  jLa  seva  Bar¬ 
celona  del  67  havia  cambiat  tantl  D’aquella 
menestralia  que  retratava  en  sos  escrits  ja  qua¬ 
si  bé  no’n  queda.  Y  en  Vilanova  sentia  la  pèr¬ 
dua  dels  models  que  l’inspiraven.  Fins  les 
corrents  literàries  de  Catalunya  s’han  des¬ 
viades  bon  xich  de  lo  que  foren,  y  d’això  en 
Vilanova  se’n  havia  donat  compte.  Anys  en- 
rrera  en  el  sopar  de  la  festa  dels  Jochs  Flo¬ 
rals,  en  Vilanova  era  aclamat  pera  que  don- 
gués  a  coneixer  alguna  cosa  nova,  tothòm  li 
demanava  que  llegis  algún  trevall;  "y  ell, 
mandrosament  y  com  mitj  avergonyit  ficava 
ma  al  infern  de  l’americana  y  llegia  quelcom 
inèdit.  Més  tart,  alguns  dels  més  sabis  ja 
consideraven  al  gran  autor  massa  casulà  0 
ar.ticuat ,  o  per  massa  joves,  no’l  coneixien, 
entretinguts  potser  en  llegir  als  moderns  0 
en  ferho  veure;  y  en  Vilanova  a  n’aquestes 
festes  s’hi  trobava  mitj  foraster,  y  l’anyora- 
ment  per  força  havia  de  sobrevenir. 

Per  això  ciech  que’ls  derrers  anys  de  l’ini¬ 
mitable  mestre,  han  d’haver  sigut  tristos 
pera  ell  desde’l  punt  de  vista  artístich  y  hau¬ 
rà  devallat  a  la  tomba  ab  la  recança  d’haver 
perdut  quelcòm  que  tants  anys  ha'-ia  gaudit. 
Ara  qu’en  Vilanova  ha  mort,  reviuràn  sos 
íruyts  ab  tota  l’esplendidesa  que  contenen. 
Els  que  vindràn  podràn  fruhir  ses  exquisides 
qualitats  y  ditxosos  dels  que’n  sàpiguen  xu¬ 
clar  la  mel  que  s’hi  tanca.  Si  la  indiferència 
ha  fet  oblidar  alguns  moments  al  gran  artis- 
te,  ara  sorgirà  la  deesa  Art,  de  joventut  eter¬ 
na,  malgrat  les  prediccions  dels  xorchs  y  dèls 
volubles  y  el  nom  d’Emili  Vilanova  quedarà 
pera  sempre  inscrit  entre’ls  dels  més  grans  es¬ 
criptors  de  Catalunya. 

Aquesta  indiferència  d’alguns,  contrasta 

ab  el  procedir  del  mestre.  Jo  l’havia  vist  en 
les  meleixes  festes  dels  Jochs  Florals  dels 
derrers  anys  encantat  escoltant  llegir  a  es¬ 
criptors  novells  (dels  meteixos  que  potser  ni 
s’havien  près  la  pena  de  conèixel),  vessant 
llàgrimes  d’entusiasme  a  cada  vers  vibrant, 
a  cada  oració  bellament  forjada. 

En  Vilanova  havia  estat  sempre  jove;  ferm 
en  ses  teories  y  manera  d’ésser,  fou  sempre 
enemich  de  transmudacions;  per  això  co¬ 
mençà  a  escriure  y  acabà  d'escriure  sense 
afany  d’evolució;  ell  feya  lo  que  sentia,  y  res 
més;  les  corrents  modernes  no  pogueren  fer 
tòrcer  el  curs  de  sos  procediments  en  cap 
dels  ordres:  per  això  en  Vilanova  nasqué  y 
mori  en  sa  antiga  casa  del  carrer  de  Basea, 
en  el  lloch  meteix  ahont  visqueren  sos  pares 
y  sos  avis;  per  això  en  Vilanova  fou  sempre 
l’home  que  vaig  conèixer  vinticinch  anys  en¬ 
rera;  per  això  en  Vilanova  fou  escriptor  bar¬ 
celoní  per  essencia,  l’artista  constant  y  vigo¬ 
rós  mentres  conservà  la  força  fisica. 

No  fa  molt  temps,  mos  companys  de  Jo¬ 
ventut  li  demanaren  uns  quants  trevalls 
pera  ferne  un  volúm  de  la  Biblioteca  de  nos¬ 
tre  setmanari  y  ell  se’ns  excusava  pretextant 
qu’era  ja  vell,  que  no  escrivia  res.  Y  se  li 
coneixia  en  el  rostre  que  no  era  pas  vell  de 
cor;  lo  que  li  mancava  era  l’estimul.  Si  ha¬ 
gués  sigut  soperb,  en  Vilanova  s’hauria  en- 
layrat  per  demunt  de  tothòm;  ell  ab  sa  mo¬ 
dèstia  extremada  volia  fins  apagar  el  nimbe 
de  glòria  que  de  dret  li  pertocava. 

Avuy  el  plora  tothòm  al  gran  escriptor; 
avuy  tots  se  condolen  de  la  pèrdua  de  l’amich; 
els  aymants  de  la  literatura  s’apressen  a  fu¬ 
llejar  ses  obres  y  s’adonen  de  la  valua  de 
l’escriptor;  els  amichs  repassen  els  fets  pas¬ 
sats  que  s’agombolen  a  la  pensa,  y  ploren. 
L’escriptor  fecond,  l’home  de  virtuts  sens 
màcula,  ha  deixat  la  companyia  dels  vius  lle- 
gantnos  un  rastre  de  llum  esplendorosa. 

El  prosista  se  n’ha  anat  a  la  tomba  ab  el 
somris  als  lla  bis  y  ab  el  cor  trocejat:  ria¬ 
lles  y  sentiment  foren  sos  companys  y  els 
esmerçà  en  sos  llibres.  Encara  pochs  dies 
avans  de  morir  aclaparat  per  la  malura  que 
duya  arrapada  al  cor,  en  una  reunió  dels 
pochs  companys  que  freqüentava,  li  deya 
molt  seriós  a  un  jove  que  té  costum  d’anar 
sempre  molt  pentinat:  «Home,  a  vosié  me'l 
miro  capaç  fins  de  fer  la  clenxa  a  un  plat  de 


fideus  de  cabell  d’àngel»...  La  rialla  apareixia 
en  el  rostre  de  sos  amichs  quan  potser  el  cor 
d’en  Vilanova  sofria  l’opressió  que  de  tant 
temps  li  dificultava  de  respirar  lliurement 
l’ayre  que  sos  pulmons  demanaven!... 

Avuy  plorèm  a  l’amich  y  a  l'artista,  y  Joven¬ 
tut  se  condol  de  no  haver  pogut  conseguir 
un  llibre  del  gran  prosista  pera  la  Biblioteca 
d’aquest  periòdich;  donchs  posat  entre  lo 
millor  de  les  lletres  catalanes  y  enfront  dels 
de  les  modernes  escoles,  hauria  sigut  sempre 
un  llibre  capdal  indiscutible.  L’Art  no  té 
edat  ni  secta;  es  únich,  a  despit  del  temps  y 
de  les  races;  y  l’Emili  Vilanova  fou  un  ar¬ 
tista  de  cap  d’ala. 

Descansi  en  pau  qui  va  donar  glòria  a  les 
lletres  catalanes  y  enlayrèm  sa  memòria  car 
ella  enlayrarà  pera  sempre  a  Catalunya. 

J.  Pujol  y  Brull 

LA  FORÇA  REPUBLICANA 

Hem  navegat  a  lo  llarch  de  la  costa  catala¬ 
na,  desarribant  en  les  cales  y  en  les  viles  y 
per  tot  el  meteix  espectacle  m’ha  omplenat 
de  tristesa.  La  febre  de  les  eleccions  ho  in- 
vadeix  tot;  la  malura  espanyola  no  té  detu- 
rador;  els  quatre  lladres  més  o  menys  coi¬ 
xos  y’is  deu  ignorants  cada  un  d’ells  més 
imbècil  que’ls  altres,  de  Madrid,  han  lograt 
l’arribar  a  interessar  en  llurs  lluytes  esquifi¬ 
des  a  nostres  compatricis;  cosa  que  no’ns  ha 
d’estranyar,  després  d’haverlos  arribat  a  em¬ 
brutir  ab  la  manca  d’ensenyança,  o  lo  que’s 
pitjor,  ab  la  ensenyança  espanyola  que’ls  hi 
han  donat. 

No  hi  ha  una  roca  en  tota  la  costa,  si  so¬ 
bre  la  roca  hi  ha  un  home,  que  no  senti  par¬ 
lar  de  la  propera  lluyta.  Y’s  dóna’l  nom  de 
lluyta  en  aquesta  època  de  degeneració  a  les 
petites  indisposicions  intestinals  del  centrel 
No  hi  ha  una  cala,  ni  un  aplech  de  cases  so¬ 
bre  les  platjes  que  no  vibri  apassionat  per 
l’escrutini  proper.'..  Aquest  fenòmen  es  tant 
més  dolorós  quant  no  són  les  idees  les  que’s 
contraposen  sinó’ls  noms  dels  homes.  El  nom 
del  candidat  monàrquich  y’l  del  republicà 
resonen  arreu.  Y  recorren  la  costa  y  passen 
de  l’un  a  l’altre  dels  districtes  electorals,  d’a¬ 
questes  castellanes  (y  ja  està  per  dit:  imbè¬ 
cils)  divisions  del  terrer,  y  no  noten  altre 
cambi  que’ls  noms  de  familia  y  no  troben  al¬ 
tres  diferencies  de  programa  que  la  que  va 

d’una  carretera  a  la  pesca  del  bou  y  d’un 
port  a  la  aprobació  d’uns  'presupostos  muni¬ 
cipals. 

Aquí  y  per  allà  algún  qu’altre  bon  catala¬ 
nista  isolat,  verdader  hèroe  que  11  uy ta  impas¬ 
sible  cultivant  individualment  als  seus  con¬ 
ciutadans,  y  rebent  fredament  l’escarni  o’l 
despreci  de  les  multituts.  Y  la  força;  la  força 
que  està  en  mans  dels  republicans,  la  que 
tant  podria  ésser  útil  pera’l  progrés,  emplea¬ 
da  en  lo  petit,  en  lo  mesquí,  en  lo  miserable 
de  la  vida  social;  això  es:  en  la  discussió  po¬ 
lítica  personal. 

Després  són  ells,  els  republicans,  els  qui’s 
vanten  de  combatre  per  l’avenç,  els  qui  s’ala¬ 
ben  de  rompre  les  convencions  de  la  vida 
moderna  espanyola;  ells,  els  qui  possehi- 
dors  de  l’èxit  y  de  la  massa,  podrien  enca¬ 
minaria  com  ariet  terrible  contra  tot  lo  cor¬ 
cat,  pera  enderrocarho,  són  els  qui  presu¬ 
meixen  de  força,  perque  a  sa  multitut  li  han 
comenat  la  tasca  de  servir  de  manobre  apor- 
tador  de  materials  pera  sostenir  les  febleses 
actuals. 

En  cada  un  dels  isolats  catalanistes,  que 
incansables  sense  mires  polítiques,  sense 
ciència  política,  he  trobat,  lluytant  mesos  y 
mesos  pera  fer  un  prossèlit  y  tornant  a  co¬ 
mençar  la  tasca  pera  ferne  un  altre,  al  me- 
teix  temps  qu’un  hèroe  hi  he  vist  el  ver  re¬ 
presentant  de  la  força,  de  la  força  que  vibra, 
que  perdura,  que  com  corrent  nirviosa  s’es- 
ten  d’un  cap  al  altre  del  terrer  y  acaba  per 
trontollarlo  tot  fenthi  la  verdadera  y  gran 
revolució  dels  esperits. 

En  les  multituts  republicanes,  perseguido¬ 
res  de  miseries,  que  no  altre  cosa  poden 
perseguir  els  que’s  mouen  per  homes  que 
persegueixen  quan  s’eleven  ideals  esquifits 
del  segle  passat,  hi  he  vist  sols  la  força  que 
fa  riure  en  les  taules  de  cafè,  perque  no  té  ni 
la  apariencia  suficient  pera  admirar  als  ba- 
dochs  de  les  fires. 

Elles  m’han  recordat  aquell  bon  home  del 
meu  poble  que  presumia  de  forçut,  y  expli¬ 
cava  devant  d’un  auditori  que  un  dia  havia 
fet  l’aposta  de  trencar  una  ampolla. 

—  iLa  vares  trencar!1 — li  demanaren  sos 
oyents. 

— No — respongué’l  forçut  —  però  la  vaig 
tòrcer. 

Així,’ls  republicans,  jo  estich  segur  que 


respodràn  quant  desenganyats  els  ciutadans 
de  veure  que  no  han  trencat  cap  convenció, 
els  hi  demanin  compte  de  sa  força: 

— No  hem  trencat  cap  forma  política  ni 
cap  convenció  social,  però  les  hem  torçades, 
— diràn. 

iQué  es,  sinó  torçar  ampolles,  el  fer  caure 
ministeris  y  guanyar  minories  més  nombro¬ 
ses? 

Nosaltres,  els  qui  sabèm  que  hi  ha  coses 
que  no’s  poden  torçar  hem  de  lluytar  sens 
treva  ab  el  convenciment  de  que  nostra  obra 
revolucionaria  no’s  perdrà.  Anèm  edificant 
de  mica  en  mica.  No  hi  fa  res  que  nostra 
obra  no’s  vegi.  Anèm  edificant  derrera  de 
les  boyres  de  la  multitut.  El  jorn  que  aques¬ 
ta  s’esvaneixi  nostre  casal  lluhirà,  y  alesho¬ 
res,  no  solsament  se  veurà,  sinó  que  admi¬ 
rarà  també. 

F.  Pujulà  y  Vallès 


LES  ARTS  MENUDES 

Avuy  en  día,  la  facilitat  en  adquirir  conei¬ 
xements  superficials  que  contribuheixen  a  la 
execució  parcial  de  l’obra  d’art,  o  més  ben 
dit,  que  contribuheixen  a  la  formació  de  la 
traça,  del  ofici,  revestit  ampulosament  per 
la  influencia  y  el  contacte,  constituheix  un 
perill  esparverador,  per  lo  que  toca  a  la  con¬ 
fusió  del  concepte  Art  com  a  la  veritable 
classificació  dels  seus  representants. 

Fóra  ben  dificil  treure  en  clar  el  nombre 
d’obrers  d’art  que  fan  coses  aceptades  com 
a  tal;  tan  difícil,  a  ben  segur,  com  descobrir 
en  tot  el  món  un  centenar  d’artistes  com¬ 
plerts  y  seriosos. 

El  nom  d’artista,  s'ha  prodigat  y  divulgat 
quasi  tant  com  el  de  bon  home.  Se  diu  bon 
home  al  que  pel  carrer  ajuda  a  aixecar  a  un 
vell  qu’ha  caygut,  com  se  diu  artista  al  que 
graciosament  fa  una  silueta  femenina  desti¬ 
nada  a  l’anunci  d’un  establiment  de  robes. 
En  cap  dels  nostres  exemples,  se  vol  saber 
més  que  l’immediat,  sense  que  això  privi 
de  que  el  primer,  en  arribant  a  casa  pegui  a 
la  dóna  si’l  sopar  no  està  dispost,  y  de  que’l 
segón  siga  incapàs  d’expressarse  altrament 
que  per  trivials  siluetes. 

Molts  dels  tinguts  per  artistes,  no  són  res 
més  que  inacabats  obrers,  que  avans  de  vèn¬ 
cer  totes  les  dificultats  de  llur  art  per  lo  que 

toca  a  la  tècnica  indispensable,  se  fan  una 
manera  amparada  en  llurs  defectes,  y  perso- 
n'alisen  la  propria  imperfecció. 

Aquesta  malaltia  es  universal  y  poch  costa 
assegurar  qu’ha  trobat  a  França  sos  primers 
focos  d’infecció.  La  França,  qu'es  tant  com 
exuberant  frivola,  compta  al  costat  de  sos 
mestres — per  lo  que  respecta  a  la  factura  (1) 
— un  sens  fi  d 'enginyosos  artistes  que  repre¬ 
senten  la  plana  major  de  les  arts  menudes,  y 
com  que  la  França  ha  tingut  com  cap  altra 
nació  la  traça  del  esparciment,  ha  fet  esten- 
sius  els  seus  productes  de  nimies-arts  per  tot 
y  ha  contagiat  son  mal  ab  una  habilitat  ben 
francesa. 

En  gran  manera  ha  contribuhit  també  al 
desenrotllo  d’aquesta  mena  d'art  aparent,  la 
excessiva  quantitat  d’edicions  reproduhint  lo 
bo,  y  lo  mitjà  encara  més.  Qui  no  té  avuy 
una  mitjana  cultura  artística  es  perque  no 
vol,  y  això  que  sembla  y  es  en  efecte  un  gran 
aventatje  per  lo  que  toca  a  la  humanitat 
admiradora,  no  deixa  d’ésser  un  perjudici  al 
ampararsen  els  que  busquen  el  vernis  de 
l’apariencia  pera  explotar  la  càndida  admira¬ 
ció  dels  voluntariosos. 

En  temps  passats  cursar  la  carrera  artis- 
tita  significava  tenir  una  veritable  vocació, 
perque’s  feya  seriosament  y  requeria  la  con¬ 
sagració  d’una  existència  sencera.  Avuy  ab 
mitjes  escuses  se  sembla  artista,  y  lo  qu’es 
pitjor,  té  més  aceptació  lo  que  sembla  bo 
que  lo  qu’en  realitat  ho  es. 

Si  per  influencia,  per  referencies,  per  vents 
vinguts  d’aqui  y  d’allà’s  pogués  posar  d’ana¬ 
coreta,  n’hi  haurien  molts  que  ho.probarien 
y  que  semblarien  ésserho,  però  com  que  per 
ésser  tal  s’ha  de  fer  de  veres,  són  comptats  els 
que  s’exposen  a  la  solitut  y  al  sacrifici;  y 
aqui  podém  reflexionar  com  es  cert  que  tot 
lo  eminentment  bo,  tanca  en  si  perjudicis 
ineludibles.  La  gran  civilisació  en  que  vivim, 
gran  segons  diuen  y  sens  dubte  de  bons  re¬ 
sultats  innegables,  porta  nobstant  en  ella  l’es- 
pandiment  de  lo  bo  a  tots  preus  y  per  lo  me- 
teix  la  confusió  de  lo  sà  y  lo  insà,  de  lo  falç 
y  lo  veritable.  Avuy  dia  patim  d’unes  quan¬ 
tes  malalties  terribles.  La  facilitat  de  la  frase 
y  del  concepte;  la  cita  de  lo  que  han  dit  els 
altres,  la  recordança  de  lo  fet  y  les  filosofies 

(1)  No’s  pot  creure  gayre  en  el  fons  de  l’obra  d’art 
francesa. 


llogades,  hont  molts  cops  el  llogater  hi  fa 
obres  de  consideració;  y  no  parlo  del  mal  de 
la  critica  apostòlica  diaristica  què  ve  a  ésser 
una  mena  de  pugó,  que  com  l’altra  sempre 
s’entreté  en  destruir  lo  que  té  such  0  bona 
sava  y  deixa  en  pau  lo  estèril,  que  al  costat 
de  lo  bo  destruhit,  pren  l’apariencia  de  lo  ve¬ 
ritablement  saludable. 

Jo  conèch  artistes  que  valen  y  d’altres 
que’s  fan  valdré.  Els  primers  trevallen  en  si¬ 
lenci  y  l’obra  parla  per  ells;  els  segons  són 
homes  de  grans  aptituts  polítiques,  que  fan 
de  la  vida  un  teixit  de  plans  y  contraplans, 
tendint  a  la  sujestió  dels  que’ls  volten.  Ho¬ 
mes  de  món  que  han  près  el  fantasma-obra 
per  etiqueta  y  alcancen  l’aclamació  fent  veu¬ 
re  que  la  desprecíen.’ Aquests  són  els  prin¬ 
cipals  y  més  gallejadors  representants  de 
les  arts  menudes,  sobre  tot  si  tenen  medis 
de  fortuna,  perque  arriben  a  l’acaparació . 
Y  còm  que  la  nostra  vida  y  aquella  civilisa¬ 
ció  de  que  parlavem  ho  són  de  menudes,  tot 
lo  menut  campa  y’s  passeja  d’una  manera 
alarmant,  mentres  les  poques  coses  serioses 
són  tractades  ab  despreci  0  extranyesa.  De 
l’art  que  s’entén  per  tal  se’n  té  de  dir  traça  y 
de  l’art  veritable,  mania.  Per  això  les  arts  me¬ 
nudes  tenen  tanta  aceptació. 

El  bibelot  estrambòtich,  el  march  de  qua¬ 
dro  original ,  el  moble  ondulant,  el  quadro 
d’estil,  el  plafó  decorós,  la  gran  decoració 
ampulosa  mancada  de  sentiment,  el  teixit 
coquet ,  les  robes  cocotte ,  la  coberta  sabia,  de 
tot  això  se’n  fa  un  garbuigy  una  confusió  de 
perfecció,  d’originalitat  y  sinceritat:  tot  es 
art,  emperò  als  artistes  ningú’ls  coneix. 

Quan  les  coses  siguin  classificades  segons 
el  bon  sentit  (y  no  vol  dir  segons  el  sentit 
fet  ab  motllo)  hi  haurà  gran  art,  que  serà  el 
sincer  abans  de  tot,  y’l  cridat  a  omplir  neces¬ 
sitats  de  veritable  enlayrament  y  sublimació 
espiritual;  V art  sublim  serà  el  sincer-perfecte, 
y  lo  demés,  estimable  sempre,  passarà  a  la 
categoria  de  l’art  industrial  que  tan  bon 
lloch  ocupa  quan  es  fet  seriament  y  que  tan 
ridícol  resulta  quan  pretén  passar  per  més 
de  lo  qu’en  si  es;  y  consti  qu’entre’ls  artistes 
industrials  hi  passaràn  el  que  fan  veure  que’s 
dediquen  a  lo  gros  y  trascendent,  als  porta* 
senyera  de  les  arts  menudes  actuals. 

Adrià  Gual 

ns  ha  sorprès  la  seva 
mort.  No  créyem  que’s 
moris  tant  abiat,  fiuig 
propriament  parlant  no 
era  pas  encara  vell.  Les 
lletres  catalanes  en  par¬ 
ticular  y  la  literatura 
europea  en  general  han 
perdut  un  gran  escriptor;  d’escriptor  de  cos¬ 
tums  del  seu  valer  jo  no’n  conech  ara  pas 
cap  que  l’igualés  ni  a  Espanya  ni  a  França. 
Sols  a  Italia  hi  ha  en  Capuana  qu’es  de  la 
seva  talla.  Impressionats  per  la  mort  del  que 
fou  un  dels  nostres  millors  amichs,'sols  di- 
rèm  d’ell  quelcom  d’íntim,  o  siga,  el  còm  va 
començar  a  escriure;  un  altre  dia  en  un  llibre' 
o  revista  en  farém  un  estudi  serio. 

El  vaig  conèixer  en  aquella  època  de  la 
República  en  que  tot  fermentava.  Jo  era  un 
estudiant  jovenet  y  ell  ja  era  lo  que  se’n  diu 
un  home  fet,  un  cap  de  casa.  Ell  portava 
l’empresa  de  fer  embalats,  que  va  fundar  el 
seu  pare.  Y  anava  per  les  festes  majors  a 
guarnir  els  casinos  y  alçar  els  toldos  perque 
el  jovent  ballés;  ell  yenCaba  (un  altra  artis¬ 
ta,  un  pintor)  eren  els  dos  adornistes  de  Bar¬ 
celona.  Ningú  prenia  el  grau  de  Llicenciat  o 
de  Doctor  en  alguna  carrera  qu’ells  no  anes¬ 
sin  a  guarnir  el  Saló  de  Graus  y  a  encatifar  els 
corredors,  galeries  y  escales  del  claustre  uni¬ 
versitari.  No’s  dava  un  dinar  politich  ni  un 
gran  meeting  qu’ells  no  adornessin  el  local. 
En  Vilanova  exercint  aquest  ofici  havia,  grà¬ 
cies  al  seu  temperament  observador,  fet  in¬ 
nombrables  observacions.  A  més  havia  estu¬ 
diat  dibuix  y  pintura  y  això  li  ajudava  la  se¬ 
va  visió  colorista. 

En  l’article  de  Mossèn  Cinto  Verdaguer 
vaig  parlar,  a  propòsit  de  l’Ixart  y  d’en  Bar- 
trina  del  Cafè  Nou  de  la  Rambla  d’aquell 
temps.  Al  li  s’hi  reunien  tots  els  politichs  y 
tots  els  intelectuals  de  Barcelona,  formant 
diverses  colles.  Cada  una’s  situava  en  una 


o  dues  taules,  en  lo  que’n  deyem  capelles  la¬ 
terals,  qu’eren  els  espays  que  quedaven  sota 
dels  archs  de  la  galeria,  qu’eren  com  els  d’un 
claustre  neoromà,  estil  Imperi.  El  pro/atius 
vulgus  es  posava  en  les  taules  del  mitj  y  en 
les  saletes  de  devant,  però  la  créme  que’n 
podriem  dir,  de  l’intelectualisme  barcelonès, 
es  reunia  tota  en  el  salonet  àrabe ,  del  final. 

Allí  hi  assistíem  sense  distinció  d’edats  ni 
d’opinions  tots  els  que  valien  alguna  cosa 
a  més  de  1  a  política.  En  general  tots  erem 
republicans  y  federals.  No’n  recordo  pas  cap 
de  monàrquich.  Al  1  i  s’hi  veya  en  Pitarra1  en 
Clavé,  en  Monturiol,  en  Robert  Robert,  en 
Sardà  (el  de  l’Ensanche),  l’Altadill  escriptor, 
y  l’Altadill  El  Gandul,  en  López  editor, 
tots  ja  gent  de  certa  edat.  Després  hi  venien 
en  Pellicer  (quant  tornava  de  Roma),  en  Lla- 
nas,  en  Planella,  en  Màs  y  Fontdevila,  en 
Simó  y  l’Enrich  Gómez  pintoiTun  y  graba- 
dor  l’altre  y  entr’ells  en  Vilanova'.  Y’is  més 
joves  erem  en  Bartrina,  en  Labarta,  l’Ixart  y 
jo.  Ab  una  pila  de  xicots  estudiants  de  l’Uni- 
ver|itat  y  de  Belles  Arts  dels  quals  n’hi  ha 
algún  que  ha"  adquirit  també  nom,  com  l’En- 
rich  Serra,  en  Meifren  y  altres  que  no  re¬ 
cordo. 

L’espectacle  que  presentava  aquell  cafè  al 
vespre  no  podia  ésser  més  pintoresch.  Gent 
qu’arribava  de  fòra  per  assistir  als  meetings\ 
d’altres  vestits  ab  els  uniformes  fantàstichs 
dels  guies  de  la  Diputació ,  quals  quefes  ab  la 
barretina  de  cresta,  la  brusa  de  mariner,  la 
faixa  y  les  botes  grogues  semblavan  en  Mas- 
saniello.  A  lo  millor  entravan  oficials  del 
xich  de  les  Barraquetes  que  ab  el  dolmann 
gris  ple  de  cordons  y  moratillas  y  la  gorra  de 
pell  s’hauria  dit  qu'arribaven  de  fer  una  cam¬ 
panya  al  Volga.  D’altres  voluntaris  portaven 
la  brusa  vermella  com  garibaldins  y  el  barret 
tirolès  ab  una  ploma  de  gall,  militars  ab  ca¬ 
pes  de  colors  vius.  Estudiants  qu’entraven 
fent  gatzara.  Alguna  dóna  esbogerrada.  En 
fi  quasi  un  carnaval  permanent. 

Allí,  el  vespre  s’armaven  unes  discusions 
tremendes  es  discutia  tot.  L’Antiquitat,  la 
Etat  Mitja,  el  Renaixement,  l’Orient  antich, 
la  Reforma,  la  Revolució  francesa;  y’s  parla¬ 
va  d’Art,  de  Ciència  y  de  qüestions  socials, 
en  fi  de  omtie  re  scibili,  com  deya  en  Bartrina. 
Els  dos  que  més  sobresortien  en  contar  coses 
eren  en  Bartrina  y  en  Vilanova,  però  com 

imaginació  gràfica  y  colorista,  ab  un  pro- 
fond  sentiment  de  ternura,  en  Vilanova  so¬ 
bresortia  per  demunt  de  tothom. 

Quant  ell  contava  lo  que  havia  vist  a  l’en¬ 
velat  de  Vilanova  o  de  Vilafranca,  o  el  dinar 
de  la  colla  d’en  Xiribia  o’l  meeting  de  Marto¬ 
rell,  ab  les  discussions  del  Pau  Tomàquet  ab 
el  ciutadà  Cascanta,  era  qüestió  d’esqueixar- 
se  de  riure. 

Un  dia  ens  compareix  tot  entusiasmat.  Als 
afores  hi  havia  dues  colles,  les  dels  paus  y 
la  dels  gitanos;  els  paus  eren  hortelans  que 
celebraven  la  festa  a  l’iglesia  de  Sant  Pau; 
y  gitanos  eren  arrieros,  traficants  de  caballs 
que  la  celebraven  a  Sans.  A  n’ell  li  va  tocar 
el  fer  l’embalat  d’aquets  últims.  Si’n  va  dir 
de  xistes  ysi’n  va  fer  d’observacions  al  des- 
criurens  la  festa  d’aquells  manos!  Ens  hi  van 
tocar  les  quatre  de  la  matinada  y  tothòm  em¬ 
badalit.  Si  no’ns  treuen  del  cafè  jo  crech 
qu’encara  hi  forem  escoltantlo. 

L’ensendemà  aquella  sessió  de  la  vetllada 
anterior  me  va  fer  pensar  molt.  Eren  dues 
festes,  y  pertant,  a  la  tarda  va  venir  en  Vila¬ 
nova  a  pendre  cafè  ab  la  colla  dels  més  joves 
que  no’n  prenien  més  que  les  festes. 

A  mi  ell  me  tenia  una  certa  admiració  res¬ 
pectuosa  a  pesar  de  que  jo  tenia  molt  menos 
anys  qu’ell.  L’estudiar  ciencies  y  l’haver  es¬ 
tat  educat  a  l’estranger  feya  que  sempre’m 
consultés  coses.  Y,  la  veritat,  atenia  sempre 
tot  lo  que  jo  li  deya.  Aquella  tarda  d’istiu, 
sempre  me’n  recordaré,  al  arribar  li  varem 
fer  una  ovació,  y  jo  li  vaig  dir: 

— cSabs  qu’es  d’un  gran  observador  y  d’un 
gran  colorista  tot  lo  que  ahir  ens  vares  con¬ 
tar?  iPer  qué,  tot  això  que’ns  contes  no  ho 
escrius? 

— Perque  no  sé  d’escriure — me  va  respon¬ 
dre — y  ademés  això  no  val  res,  són  desaho- 
gos  meus,  y  res  més. 

— Donchs  jo’t  dich  que  vàl  molt,  es  tant 
graciós  com  puga  ésser  lo  d'en  Pilarra ,  més 
natural,  menys  forçat,  y  sobre  tot,  té  un  gran 
fondo  de  tendresa.  Series  el  gran  escriptor  de 
costums,  que  a  Catalunya  fa  falta. 

— Però  si  no  sé  de  Gramàtica,  més  que  un 
xich  que  me’n  van  ensenyar  a  estudi,  y  enca¬ 
ra  era  castellana,  y  de  retòrica  y  poètica  y  de 
tot  això  que  a  vosaltres  vos  han  ensenyat  jo 
no'n  sé  res. 

— Millor, — li  vaig  respondre — aixi  no  tin¬ 


dràs  vicis  ni  preocupacions.  Escriu  lq  que 
sentis  y  tal  com  parlis.  Ja  veuràs  que  bé  que 
anirà  tot. 

— Bueno — va  respondre  menejant  el  cap — 
a  veure  si  faré  alguna  pastarada  y  després 
encara  vos  en  fumareu.  Si  decàs  tu  m’ho  co- 
rretgiràs!  ?eh? 

Y  tal  dit  tal  fet,  el  dia  següent  ja’m  com¬ 
pareix  a  casa  en  havent  dinat  ab  un  Nocturn 
que  passava  al  carrer  d’en  Petritxol,  aquell 
que  descriu  la  pluja  dient  que  «l’aygua  ratlla¬ 
va  l’atmòsfera  corns  els  caidos  d’un  cartipàs.» 
No  vaig  pas  tenirhi  que  tocar  res.  Li  vaig 
fer  sobre  d’un  paper  quatre  regles  perque  ell 
meteix  se  corretgis  eis  seus  escrits,  y  aqui  va 
acabar  tot.  Ell  no  se’n  sabia  avenir  de  que 
per  escriure,  ab  el  seu  talent  y  tant  poca  cosa 
més  ja’n  tingués  prou.  Me  semblava  escoltar 
aquell  personatje  de  Molière  que  cap  a  les 
velleses  no  s’en  sabia  avenir,  al  saber  que, 
tota  la  seva  vida  havia  parlat  en  prosa. 

Aixi  va  començar  a  escriure  en  Vilanova. 
Desseguida  els  seus  escrits  varen  ser  publi¬ 
cats  en  La  Renaixensa  (Revista)  cridant  molt 
l’atenció  de  tothòm  y  essent  molt  celebrats, 
y  més  tart  ell  els  va  reunir  en  volums. 

Al  cap  d’uns  quants  anys  quan  jo,  havent 
perdut  els  meus  pares,  m’en  vaig  anar  a  viure 
a  l’estrager,  al  tornar  a  passar  un  mes  o  dos, 
aqui  pels  meus  assumptes  donava  unes  peti¬ 
tes  reunions  literàries  en  un  despatx  que  tenia 
a  la  Plassa  del  Pi,  qu’era  un  petit  Museu.  Tot 
ell  era  decorat  del  Renaixement;  les  parets 
cobertes  de  tapissos,  armes,  fayances  y  mo¬ 
bles  antichs.  Llibres  per  tot  arreu,  quadros 
y  grabats  dels  millors  mestres,  vidrieres  de 
colors,  divans  plens  de  broderies  orientals, 
taules  y  cadires  del  1500  ab  richs  cuiros  de 
Córdoba  0  de  Venecià. 

Allí  hi  venien  a  llegir  les  seves  composi¬ 
cions  l’Apeles  Mestres,  en  Bartrina,  l'ixart, 
en  Melchor  de  Palau,  l’Estassen,  en  Pella  y 
Forgas,  en  Rahola,  en  Sardà  (el  critich),  en 
Riquer  y  d'altres. 

En  Vilanova  hi  vingué  també  a  llegir  tot  lo 
millor  seu.  Apenes  feya  un  quadret  de  cos¬ 
tums  que  ja’m  deya: 

— Avisa’ls  amichs  que  vull  veure  que  m’ha 
surtit. — 

Y  m’ensenyava  un  plech.  Al  dia  següent 
ens  reuniem  y  era  una  de  les  millors  sessions 
El  seu  quadret  era  quasi  sempre  lo  que  so- 

bresortia  de  tot  lo  que’s  llegia  en  prosa.  Aca¬ 
bat  de  llegir  començàvem  un  modest  lunch 
ab  vi  blanch  de  Vinebre,  Champagne ,  espu- 
mante  d'Asti  y  ví  del  Rhin.  En  Vilanova  esta¬ 
va  pel  Vinebre  que  barrejat  ab  gel  el  trobava 
deliciós  y  superior  a  tots  els  vins  del  món.  Lo 
que  a  n’ell  se  li  ocurría  en  aquells  moments 
es  indescriptible.  Llàstima  queies  seves  pa¬ 
raules  no  s’haguessin  pogut  fixar  en  un  fonò- 
graf.  Haurien  constituhit  potser  el  millor 
dels  volums  seus. 

Una  cosa;  per  més  amistat,  varem  entrar 
junts  al  Teatre.  Ara  déu  fer  uns  dizet  o  di¬ 
vuit  anys  quant  jo  vaig  fer  els  Senyor  de  pa - 
per ,  mon  primer  drama,  que  fou  estrenat  en 
Novetats  per  la  companyia  d’en  Tutau,  ell 
volgué  fer  son  primer  sainete  per  fi  de  festa, 
y  va  escriure  expresament  Las  bodas  d'en  Ci- 
rilo,  tret  del  qüento  del  meteix  nom.  Aquesta 
primera  obra  seva  que’s  va  estrenar  ab  un 
èxit  immens  l’encoratjà  a  escriuren  d'altres. 

Pobre  Vilanova,  ha  mort  quan  encara  po¬ 
díem  esperar  d’ell  quelcòm  de  bo! 

íg 

Si  ens  trobéssim  a  la  Barcelona  que  desit- 
jem,  en  aquesta  metròpoli  que  vingués  a 
ella  una  Nova  Atenas ,  lo  qual  creyém  que 
vindrà  algúndía, demanaríem  que  a  n’enVila- 
nova  se  li  erigis  un  monument,  modest,  però 
joliu,  per  l’istil  del  que  tenia  Teòcrit  a  Ate¬ 
nas,  y  del  de  Meleagre  a  Alexandria.  En  un 
Jardi  o  Parch  públich,  arrecerat  a  redós  d’un 
emicicle,  o  d’una  placeta  d’àrbres  frondosos 
hi  hauria  una  pilastra  d’un  metre  y  mitj  d’alt, 
soportant  el  bust  de  nostre  benvolgut  amich. 
Una  senzilla  làpida  diria:  «A  Emili  Vilanova , 
Barcelona  agrahida  per  haverli  descrit  tan  bé 
les  costums  de  la  bona  gent  del  poble,  a  fins  del 
sigle  XIX)),  o  cosa  per  l’istil.  En  els  altres 
costats,  hi  hauria  grabats  els  noms  de  les 
seves  principals  composicions  y  les  enreda- 
deres  servirien  d’adorno  a  la  part  de  la  co¬ 
lumna  no  ocupada  per  les  inscripcions.  Al 
peu,  flors,  clavells  sobre  tot  y  roses,  flors  tan 
típiques  de  la  terra,  y  potser  ginesta...  si  gi¬ 
nesta...  perque  ell  me  recordo  que  la  celebra¬ 
va  molt,  quant  per  la  professo  de  Corpus, 
cansat  de  fer  posar  domassos  als  balcons, 
venia  al  Ateneu  a  contemplar  com  les  dami- 
seles  y  els  noys  la  llensaven  sobre  els  Gegants 
y  les  Trampes  a  mans  plenes.  «Què  n’es  de 


bonica — ens  deya  —  sembla  una  pluja  d’or! 
Un  Corpus  sense  ginesta’m  faria  l’efecte  d’un 
bon  guisat  en  sense  sal!» 

Barcelona  avuy  qu’esdevé  una  ciutat  colos¬ 
sal,  cal  qu’es  recordi  que  les  grans  ciutats, 
més  a  més  les  que  són  caps  de  civilisació  o 
de  raça,  no  són  grans  ni  pels  seus  capitals, 
ni  pel  nombre  de  sos  habitants,  sinó  per  lo 
que  honren  els  seus  grans  homes. 

Pompeyus  Gener 


CONGRÉS  ESPERANTISTA 
DE  BOULOGNE-SUR-MER 

Aymant  de  la  llengua  Esperanto  de  molt 
temps  y  interessantme  tot  lo  que  a  ella  per¬ 
toca,  no  podia  deixar  passar  per  alt  ocasió 
tan  propicia  com  se’m  presentava;  sens  pen- 
sarhi  gota  ni  mica,  donchs,  m’en  vaig  anar 
cap  a  Boulogne  ab  el  cor  plè  d’alegria  segur 
de  que’l  Congrés  havia  d’ésser  un  verdader 
triomf  per  la  causa  de  ma  estimada  llengua 
internacional. 

Els  que  fa  ja  algún  temps  qu’estàn  al  co¬ 
rrent  d’aquesta  llengua,  aixi  com  del  gran 
desenrotllo  que  cada  dia  adquireix,  compen- 
dràn  quin  devia  ésser  mon  goig  al  poguerme 
trobar  entremitj  de  les  notabilitats  Esperan- 
tistes,  aixi  com  conèixer  y  poguer  parlar  ab 
l’inventor,  el  gloriós  doctor  Ludoviko  Za- 
menhoff,  metje  rus. 

Aqui  hont  l’estudi  del  Esperanto  es  quasi 
desconegut  (essent  vergonyós  per  una  capi¬ 
tal  de  sa  importància  comercial),  passant  per 
tontos  els  que  perden  el  temps  ab  son  estudi, 
que  de  res  ha  de  servir,  ni  cap  resultat  pràc- 
tich  se’n  ha  de  treure,  hi  escau  bé  la  resse¬ 
nya  d’aquest  Congrés,  pera  que’s  vegi  lo 
que’n  pensen  les  nacions  qu’estàn'  avuy  al 
frente  de  la  civilisació  europea. 

Molt  sento  es'tar  privat  de  les  condicions 
necessàries  pera  un  trevall  com  el  que’m  pro¬ 
poso,  emperò  l’emprench  segur  de  que’ls 
que  comencen  estaràn  satisfets  de  veure 
que’l  cami  qu’emprenen  els  ha  de  produhir 
grans  beneficis,  no  sols  per  la  exportiva  si 
viatgen,  sinó  que  també  baix  el  punt  de  vis¬ 
ta  comercial,  puig  són  ja  moltes  les  cases 
estrangeres  que  usen  la  llengua  Esperanto 
pera  sa  correspondència  mercantil. 

La  overtura  del  Congrés  tingué  lloch  el 

dissabte  6  a  les  8  del  vespre  a  n’el  teatre, 
qu'estava  complertament  engalanat  ab  ban¬ 
deres  Esperantistes  (tela  verda  ab  un  quadrat 
blanch  a  l’àngul  superior  de  la  esquerra, 
ahont  hi  ha  una  lletra  E). 

Presidia  Mr.  Pérou,  alcalde  de  Boulogne. 

Sobre  l’escenari  hi  havia’l  doctor  Zamen- 
hoff,  de  Varsòvia,  senyor  Bilbocg,  conceller 
municipal;  Michaux,  president  del  grupo  de 
Bolonia;  Farjou,  president  de  la  Cambra  de 
Comerç;  Boirac,  rector  de  la  Universitat 
de  Dijon;  general  Sibert,  membre  de  l’Insti¬ 
tut;  Carles  Bourlet,  de  París. 

La  sala  estava  de  gom  a  gom,  lluhint  tots 
l’estrella  verda  de  cinch  p'untes,  insígnia 
dels  esperantistes,  que  resaltava  sobre’ls  ves¬ 
tits  clars  de  les  senyores  qu’en  gran  nombre 
assistien  a  la  festa,  puig  haig  de  dir  que 
l’Esperanto  està  molt  arraigat  en  el  sexe 
bell.  En  el  teatre  ens  trobèm  esperantistes 
de  tots  els  paisos,  edats  y  condicions,  ha- 
ventni  vinguts  del  Canadà,  Tiflis,  Rússia, 
Guinea  francesa,  etc.,  etc. 

Al  alçarse  el  teló,  la  música  municipal 
toca  La  Marsellesa,  que  tothom  escolta  dret, 
un  chor  de  senyoretes  canta  l’himne  L'Es¬ 
pero  (la  esperança),  paraules  del  doctor  Za- 
menhoff  ab  música  del  senyor  De  Menil. 

El  doctor  Zamenhoff  es  calorosament  ova¬ 
cionat  al  termenarse,  seguint  una  llarga 
salva  d’aplaudiments. 

L’alcalde  Mr.  Pérou  s’alça  y  diu  «que  no’s 
creu  digne  de  presidir  la  festa  y  que  si  no  es 
Esperantista  per  la  parla  ho  es  de  cor.  Creu 
ab  la  supressió  de  fronteres  y  anyadeix  que 
1  Esperanto  es  la  ma  donada  a  través  dels 
oceans,  l’instrument  fraternal  que  permetrà 
a  les  nacions  entendres  entre  elles.»  Felicita 
cordialment  al  doctor  Zamenhoff,  al  qui 
dóna  la  benvinguda,  així  com  a  l’advocat 
Mr.  Michaux  per  haver  sigut  l’ànima  del 
Congrés.  Molts  dels  assistents,  no  compre¬ 
nent  la  llengua  francesa,  el  senyor  Boulet 
servi  d’intérprete  traduhint  el  discurs  al  Es¬ 
peranto. 

Lo  senyor  Farjou  s’alça  y  diu  en  Espe¬ 
ranto:  «Senyores  y  senyors:  El  primer  con¬ 
grés  universal  en  lo  món  va  ésser  la  cons¬ 
trucció  de  la  torre  de  Babel.  D'allavors  varis 
congresos  internacionals,  semblantse  tots  al 
primer,  puig  els  congresistes  parlant  llen¬ 
gües  diferentes  difícilment  s’han  entés.  Avuy 


sols,  per  la  primera  vegada,  s’obra  un  con¬ 
grés,  ahont  tothòm  parlarà  de  la  meteixa 
manera,  essent  perfectament  comprés.  Serà 
un  fet  memorable  per  la  historia  de  la  civili- 
sació,  y  la  ciutat  de  Boulogne  té  lo  dret  d’es¬ 
tar  orgullosa  d’haver  sigut  la  escullida, 
felicitant  també  al  incansable  organisador 
Mr.  Michaux,  president  del  grupo,  com  a 
sos  colaboradors.  Si,  senyors,  els  dies  que 
pasarèu  aqui  seràn  d’utilitat  y  de  gran  im¬ 
puls  per  la  causa  justa  que  defensèm,  do¬ 
nant  gran  caràcter  a  aquesta  festa  la  presen¬ 
cia  del  inventor  de  la  llengua. 

En  nom  de  la  Cambra  de  Comerç  de  Bou¬ 
logne  siguèu  als  benvinguts,  demananvos 
me  perdonéu  la  meva  dolenta  parla  «Espe¬ 
ranto».  Grans  aplausos  coronaren  aquest 
discurs  ab  Esperanto  ben  dit  malgrat  la  mo¬ 
dèstia  del  orador. 

S’alça'l  doctor  Zamenhoff:  No’s  pot  dir  lo 
que  passa  a  la  sala,  l’aspecte’s  imponent, 
mocadors  y  vanos  s’agiten  als  crits  de  vivu 
nia  Rara  Majstra  la  glora  Dro  Zamenhoff  (i). 
El  silenci  s’imposa  y  el  doctor  ab  veu  dolça 
y  reposada  fa’l  seu  discurs:  Dóna  les  gràcies 
a  les  autoritats  pel  recibiment  que  li  han  fet, 
recorda  d'una  manera  carinyosa  com  va  ésser 
rebut  a  Paris  pel  ministre  d’Instrucció  pú¬ 
blica  y  pel  sindich  del  Consell  municipal,  la 
recepció  cordial  de  Boulonge  y  diu  que’l  ca- 
rinyo  que  veu  al  seu  entorn  li  puja  al  cor  y 
que  jamay  podrà  olvidar  semblant  diada. 
Després  de  demostrar  quant  necessària  era 
una  llengua  internacional  baix  una  base  neu¬ 
tra  que  no  ferint  la  susceptibilitat  de  ningú 
reportés  grans  beneficis,  recorda  que  avans 
d’ell  molts  han  lluytat  per  la  meteixa  idea, 
extenentse  en  els  serveys  prestats  per  la  llen¬ 
gua  de  l’abat  Schleyer  inventor  del  Volapük. 

No  dubta  del  resultat  de  la  llengua  inter¬ 
nacional  per  ell  creada,  y  està  cert  que  serà’l 
llas  d’unió  dels  diferents  pobles;  termina  ab 
una  hermosa  poesia  en  la  que  glorifica  al 
Ser  Suprèm  criador  de  la  humanitat.  Els 
aplausos  frenètichs  y  prolongats  no  deixaren 
poder  sentir  els  admirables  versos  de  sa  ins¬ 
pirada  poesia. 

Després  de  breus  instants  començà’l  con¬ 
cert  ahont  prengueren  part  varis  senyors  y 
senyoretes  de  diferentes  nacions  cantant,  to- 

(i)  Visca'l  nostre  estimat  mestre  el  gloriós  doctor 
Zamenhoff. 

cant  el  violi,  declamant,  terminant  la  vetlla¬ 
da  ab  la  representació  de  la  comèdia  ab  un 
acte  Mentida  d’amor  traduhida  a  l’Esperanto 
pel  senyor  Boulet  e  interpretada  per  les  se¬ 
nyoretes  Samuel  y  Pannevin  y  els  senyors 
Lephay,  Boulet,  C.  Michau,  Martin  y  Sa¬ 
muel. 

Inútil  crech  dir  que  tots  els  números  foren 
aplaudits,  admirant  tots  la  facilitat  de.  com¬ 
prensió,  així  com  la  unitat  de  pronunciació; 
es  necessari  haver  presenciat  ua  semblant 
concert  pera  fersen  càrrech;  £qui  de  nosaltres 
no  ha  tingut  ocasió  de  parlar  ab  un  francès 
0  inglès  coneixent  de  quin  pais  es?  parlant 
Esperanto,  encara  que  sembli  mentida,  dech 
afirmar  que's  necessari  preguntar  al  ab  qui’s 
parla  de  quina  nació  es,  puig  no  es  possible 
distingirho;  al  bon  judici  dels  lectors  els 
farà  compendre  que’m  refereixo  a  persones 
que  coneixen  y  parlen  bé  l’Esperanto. 

Aixi  terminà’l  primer  dia  del  Congrés. 

Alfons  Sabadell 


LA  PRIMERA  OBRA 

La  Isabel  Galceràn  acabava  d’entrar  en  el 
saló. 

L’ensaig  s’interrompé  sobtadament,  alme- 
teix  temps  qu’en  Masferrer  y  en  Ribot,  sal¬ 
tant  per  les  candilejas ,  anaren  a  rèbrela  ab 
mostres  d’inusitada  alegria. 

A  n’en  Masferrer  aquella  dòna’l  tenia  do¬ 
minat;  endevinava  en  ella  una  ànima  deci¬ 
dida  y  forta,  concient  y  coneixedora  de  la 
vida.  Aquella  era  la  dóna  que  li  calia  pera 
interpretar  la  seva  obra;  l'havia  estudiada 
minuciosament  en  ensajos  d’altres  obres 
qu’ella  havia  vingut  a  representar;  y  en  que¬ 
dà  prendat  de  moment. 

A  la  fi  després  de  tan  bregar,  trobava  un 
ser  que’l  comprenia.  Al  fi  el  somni  es  tra- 
duhiria  en  realitat:  veuria  estrenar  la  seva 
obra  degudament,  dignament. 

jY  que  no  ni  costava  poch  de  trevall!  Nin¬ 
gú,  de  segú,  en  aquell  poble  passiu,  eternal- 
ment  gris,  momificat  en  la  tradició  y  en  la 
rutina,  s’haguera  sentit  capaç,  anant  contra 
corrent,  d’intentar  portarhi  una  halenada  sa¬ 
ludable  de  vida;  un  cant  de  joya  que  al  reso- 
nar  vibrant,  despertés  els  esperits  atrofiats 
y  condormits. 

Y  ell  havia  fet  molt  més,  immensament 


més.  Després  de  la  fundació  del  teatre,  que 
ningú  trobaria  a  faltar,  puig  may  s’havia 
parlat  de  semblant  cosa,  seguiren,  d’intent, 
unes  campanyes  preparatòries,  y  a  mida  de 
constància  y  abnegació,  l’afició  anà  arrelant- 
se  y  vingué’l  desitj  de  coneixer  y  l’interès 
del  públich  creixia. 

L’ànima  d’n  Masferrer  llatzerada,  pels  de¬ 
senganys  soferts,  s’obria  de  bat  a  bat,  sen- 
tintse  restanyar  les  ferides  antigues  y  aquell 
interès  que’l  poble  tenia  de  saver,  l’espero¬ 
nava,  y  el  feya’ser  optimista  y  creyent. 

Y  al  meteix  temps  que  fundava  y  consti- 
tuhía  una  secció  d’aficionats  local,  escrivia 
la  seva  obra,  de  la  que  n’estava  orgullós; 
aquella  obra  que  volia  representar,  sense  ha- 
verla  de  mistificar  y  prostituhir  passejantla 
inútilment  d’una  empresa  a  l’altre. 

Ell  no  hi  havia  nascut  per  Inri;  confiava 
ab  el  séu  esforç  solsament  y  per  això  fundà 
una  secció  a  la  seva  hetxura.  Y  l’obra  sor- 
ti,  y  els  aficionats  s’hi  compenetraren.  Aque¬ 
lles  idees  generoses,  vitals  y  fondament  hu¬ 
manes,  els  corprenien.  Y  els  hi  agradava 
molt  més,  per  qué  era  l'obra  d’un  jove  revo¬ 
lucionari,  que  si  tractava  de  destruir  ídols; 
se  sentia  capaç  de  crear,  de  produhir  positi¬ 
vament. 

Mes,  l’entrebanch  estava  ab  la  dóna  que 
deurien  escullir  pera  estrenar  l’obra.  En  el 
poble  no  ni  havia  cap  que  s’hi  atrevís  per 
por  al  que  diràn,  y  l’autor  tampoch  confiava 
massa  ab  artistes  de  professió  que,  segons 
ell,  feyen  de  còmiques  la  majoria,  com  po¬ 
drien  fer  de  modistes. 

Ab  això  vingué  la  Galceràn  a  representar 
una  tanda  de  funcions-  y  de  primer  antuvi, 
en  Masferrer  va  endevinar  l’ànima  verament 
d’artista,  que  posseix  aquella  dòna. 

Va  presentarli  la  seva  obra,  va  llegirli, 
y  al  igual  qu’en  Ribot,  galàn  de  la  secció  y 
els  demés  aficionats,  la  Galceràn  s’hi  entu¬ 
siasmà  y  es  comprometé  a  estrenaria  posan- 
thi  totes  les  seves  facultats. 

Per  això  al  apareixer  en  el  saló,  havien 
corregut  a  rèbrela,  puig  per  ells,  aquella 
dòna  era  com  un  sol-ixent  plè  d’esperances. 

Continuà  l’ensaig  sense  una  interrupció. 
Tothòm  savía  el  paper;  tothom  el  deya  ab 
gust  y  compenetrat  ab  ell,  sense  esforços,  ni 
violències. 

Solsament  a  mitj  tercer  acte,  ni  hagué  una 

d’interrupció.  Havia  entrat  a  veure  l’ensaig 
en  Casadevall,  un  mosquit  que  may  deixava 
de  petxa  a  la  Galceran,  y  per  qui  semblava 
ella  interessarse.  Dies  enrere  qüestionaren 
una  mica,  y  ell  durant  els  ensajos  de  l'obra 
nova,  deixà  de  fer  les  visites  acostumades, 
ab  gran  contentament  dels  aficionats,  puig 
sempre  era  causa  de  que'ls  ensajos  es  retra- 
sessin,  ab  les  seves  converses  que  may  aca¬ 
baren. 

D’aquell  moment  endevant,  al  rependres 
l’ensaig  l’obra  segui  ab  menys  foch;  la  Gal¬ 
ceran  sorpresa  de  la  visita  y  molestada  per 
la  indiferència  d'en  Casadevall,  deya  l’obra 
de  qualsevol  manera,  y  al  seu  orgull  d’artià- 
ta,  s’hi  oposava  l’amor  propri  de  la  dóna  re- 
butxada. 

En  Masferrer  ho  comprengué  desseguida, 
y  manant  aturar  l’ensaig,  cridà  a  la  Galce- 
ràn  y  li  exposà  les  seves  queixes.  Li  recordà 
que  tenia  una  obra  entre  mans;  que  d’ella 
depenia  principalment  el  bon  èxit  y  que  no 
creya  que  per  un  insignificant  com  en  Casa¬ 
devall,  sacrifiqués  lo  que  l’obra  y’l  seu  bon 
nom  d’artista  li  exigien. 

Ella  protestà,  parlant  desdenyosament  del 
mosquit  inoportú,  però  en  el  fons,  si  ha¬ 
gués  endevinat  estudiantla  una  mica,  el  seu 
despit  y  enuig,  fill  no  del  valer  d'en  Casade¬ 
vall,  sinó  de  lo  que  representava  ell  per  ella. 
A  n’ell,  més  que  a  ningú  devia  el  nom  que 
tenia  en  el  poble,  en  quan  a  dóna;  els  obse¬ 
quis  y  regalos  ab  que  l’havia  distingida,  afa¬ 
lagaven  son  prurit  de  femella  triomfadora,  y 
per  això’s  molestava  y  d’aqui  venia  el  seu 
enuig,  al  veure  qu’aquella  indiferència,  tal 
volta  estudiada,  era  l’anunciadora  del  acaba¬ 
ment  de  llurs  bones  relacions. 

Al  insistir  en  Masferrer,  recomanantli  se¬ 
renitat,  ella  sapigué  dissiparli  ab  ses  parau¬ 
les  meloses,  totes  les  boyres  de  dubte  que 
podien  enterbolirlo  y  li  prometé  son  esforç 
total,  pera  contribuir  al  èxit  merescut. 

Era  el  dia  de  la  estrena. 

El  teatre -oferia  un  aspecte  brillant;  ja  de 
molt  avans  de  l’hora  anunciada  pera  comen¬ 
çar  la  funció,  una  currúa  de  gent  encuriosi¬ 
da,  s’atropellava,  com  si  no  hi  hagués  temps 
sobrer,  mirant  de  guanyar  la  taquilla,  pera 
procurarse  lloch  millor. 

Palcos,  butaques,  galliner,  tot  s’ompli;  y 
tot  era  parlar  de  l’obra  que  s’estrenava  y  del 


talent  del  autor  y  ab  progressió  ascendent, 
creixia  a  mida  de  parlatne,  la  impaciència 
natural  que  despertava  el  desitj  de  conèixer 
l’obra  nova. 

Vingué  el  tercer  cop  de  campana,  y  un  se¬ 
nyal  estrident  y  perllongat  del  timbre,  feu 
avinent  al  auditori  que  la  impaciència  devia 
cedir  el  lloch  al  silenci. 

Y  s’aixecà  el  teló. 

L’obra,  al  igual  que’n  els  últims  ensajos, 
sortí  ben  arrodonida;  estudiats  els  detalls: 
dites  les  frases  ab  l’enfonació  y  sentiment 
necessaris;  y  els  aficionats  trevallant  ab  fe, 
donaven  un  relleu  extraordinari  a  la  fàula 
dramàtica,  qu’avençava  majestuosa  y  serena 
en  mitj  d’un  silenci  imposant  y  religiós. 

Mes  la  que  corprenia  a  tothòm,  la  que  ad¬ 
mirava  ab  el  foch  de  sa  paraula  y  la  distinció 
y  grandiositat  del  geste,  era  la  Galceràn, 
que  com  havia  promès,  posava  a  contribució 
totes  les  llurs  facultats. 

En  Masferrer,  vessant  de  satisfacció,  s’es¬ 
tava  entre  bastidors  encoratj’anla,  ara  ab  mi¬ 
rades  suplicants,  ara  ab  mirades  plenes  de 
tendresa  y  reconeixement,  y  així  passaren  el 
primer  y  segon  actes,  aplaudintse  els  princi¬ 
pals  conceptes  y  d’una  manera  extraordinària 
al  caure’l  teló.  L’autor,  junt  ab  els  artistes, 
havien  sortit  una  infinitat  de  vegades  a  recu- 
llir  els  aplaudiments  que’ls  hi  tributava  la 
concurrència,  y  a  n’en  Masferrer  aquell  bap¬ 
tisme  de  glòria  li  feya  humitejar  els  ulls,  y 
una  alegria  que  no  podia  contenir,  li  aclaria 
el  rostre  a  pesar  seu. 

Començà  el  tercer  acte  y  l’obra  seguia  des¬ 
pertant  interès.  Havien  passat  ja  algunes  es¬ 
cenes,  quan  de  sobte,  unes  petxades  brutals 
y  desvergonyides,  feren  girar  a  gran  part  de 
l’auditori.  Era  en  Casadevall,  que  no  havent 
assistit  a  la  funció,  s’havia  decidit  a  entrar  y 
es  dirigia  al  seu  palco  ab  tota  la  petulància 
d’un  insignificant. 

La  Galceràn  al  veure’l  no  pogué  menys 
que  dirigirli  una  mirada  interrogadora,  y  ell 
per  tota  resposta,  aparentanT  la  major  indi¬ 
ferència,  s’assentà  d’esquena  a  l’escenari. 
Ella  molestada  visiblement,  no  passava  un 
segon  sense  dirigir  la  vista  al  palco  del  seu 
antich  amant.  Y  ell,  impertorbable,  ni’s  gi¬ 
rava  tant  sols  pera  despreciarla,  sinó  que 
seguia  d’esquena,  indiferent  a  tot,  a  la  repre¬ 
sentació  y  a  n’ella. 

Y  com  el  día  anterior,  l’obra  començà  a 
desdibuixarse,  arrocegantse,  al  faltarli  el 
calor  que  fins  aquells  moments  se  li  havia 
imprimit;  y  el.  públich  començà  a  notarho,  y 
aquell  silenci  sepulcral  dels  primers  actes, 
es  convertí  en  un  xiuxiueix  de  converses  sos¬ 
tingudes  de  baix  en  baix,  y  que  traduhíen  la 
desilusió  que  s’operava  en  la  concurrència. 

El  torment  que  passava  en  Masferrer  entre 
bastidors,  no  pot  contarse.  Prou  sabia  de 
que  venia  el  marasme  aquell,  y,  com  la  Gal- 
ceràn,  no  podia  estarse  de  fixar  sa  mirada 
prenyada  d’odis,  en  el  palco  d’en  Casadevall 
únich  responsable  del  fracàs  que  veya  acos- 
tarse  ab  passes  de  gegant. 

No  poguent  contenirse  més,  insinuà  algu¬ 
na  cosa,  barbotejà  mil  blasfèmies,  malehint 
al  inoportú,  y  més  qu'a  tot  a  n’aquella  dòna 
qu’ell  meteix  en  malhora,  havia  cregut  una 
artista  veritable  y  qu’ara  li  resultava  una  va- 
nitosa  vulgar,  una  esclava  de  lo  superficial. 

Y  per  ell  perdé  de  moment  el  pes  que  les 
impressions  d’ella  rebudes,  havien  fet  en  son 
ànim. 

A  mida  que’l  final  s’apropava,  llegia  clara¬ 
ment  com  l’impressió  favorable  anava  esbo- 
rrantse  y  no  poguent  dominarse,  agitava 
anant  d’una  banda  a  l’altre,  gesticulant  des- 
compassadament,  parlant  tot  sol  una  munió 
de  coses  confoses,  que  no  eren  res  més  que 
anatemes  que  proferia  contra  en  Casadevall, 
la  Galceràn  y  el  públich. 

Ningú  podria  imaginarse  lo  que  passava 
pel  novell  autor,  a  qui  moments  avans  la 
glòria  havia  somrigut  y  que  ara  veya  all u- 
nyarse  com  un  fantasma  que  se  li  esvahis. 

Y  el  públich  se  li  figurava  una  reunió  d’estú- 
pits  que’s  congregava  allí  pera  riures  dels 
seus  esforços,  y  la  Galceràn  se  li  presentava 
brutalment  com  una  Esfinx  viventa  que  coo¬ 
perava  a  l’obra  de  destrucció. 

Fou  un  moment  terrible;  d’un  bot  saltà 
dels  bastidors  al  mitj  del  escenari,  y  no  po¬ 
guent  impedirho  ningú,  tapà,  amenaçador, 
la  boca  d’aquella  dòna  que  recitant  d’esma, 
continuava  ab  la  vista  clavada  al  palco  male- 
hit,  apretant  ab  totes  dues  mans  tant  forta¬ 
ment,  que  l’actriu  no  poguent  resistir  la  pres¬ 
sió  salvatge  que  la  dominava,  perdé  el  co¬ 
neixement,  y  falta ntli  el  sòl,  caigué  d’espat¬ 
lles  enrera,  tota  amoratada,  petant  estrepito¬ 
sament  contra  les  taules. 


En  tot  això,  part  del  públich  que  no  com¬ 
prenia  de  que’s  tractava,  s’aixecà  sobre  les 
butaques  pera  veure  millor,  en  tant  que  l’al¬ 
tra  part,  creyentbo  un  final  inesperat  aplau¬ 
dia  rabiosament.  Els  aficionats,  que  de  pri¬ 
mer  antuvi,  per  l’actitut  gens  tranquilisadora 
de  l’autor,  no  havien  gosat  interposarse,  y 
qu’estaven  lluny  de  presumir  lo  que  succehi- 
ría,  al  veure  caure  l’actriu,  rodejaren  a  n'en 
Masferrer,  contenintlo  a  viva  força,  y  s’em¬ 
portaren  a  la  Galceràn  cap  al  seu  quarto, 
pera  veure  de  que’s  tractava  y  poguer  pres- 
tarli  el  socors  necessari. 

En  tant  el  públich  invadia  la  escena,  pre¬ 
guntant  qu’era  lo  que  passava,  y  en  Masfe¬ 
rrer  al  veure  desapareixer  l’actriu  encarcara¬ 
da  y  rígida  en  braços  dels  aficionats,  cre- 
yentla  morta,  esclatà  en  una  riallada  sorollo¬ 
sa,  llarga,  histèrica,  mentres  exclamava  a 
glops  convulsius  que  feyen  estremir: 

— Aqui  la  teniu  la  primera  obral  Es  aques¬ 
ta!...  matà  els  falsos  artistes! — Y  feya  l’acció 
d’escanyar  ab  les  dues  mans,  que  se  li  cris¬ 
paven  com  urpes  de  miloca. 

Enrich  Bosch  y  Viola. 


PARLAMENT  DEL  DR. 
MARTÍ  Y  JULIA  EN  ELS 
JOCHS FLORALS  DE BA¬ 
DALONA  D’ENGUANY 

Catalanes,  Catalans! 

No  vos  penséu  pas,  els  que  aquí  vos  tro¬ 
beu  congregats,  que  sia  aquesta  tan  sols  una 
festa  d’honest  esplay;  no  vos  creguèu  que 
l’instant  de  joya  que  ara  fruhiu  corpresos 
per  les  boniqueses  que  impressionen  els  vos¬ 
tres  sentits,  sia  l’únich  obgecte,  la  sola  finali¬ 
tat,  d’aquest  bell  acte,  festa  solemnial  de  la 
llengua  catalana  ;  que  no  se  vos  acudeixi 
que  ab  haver  satisfet  la  vostra  curiositat  co¬ 
neixent  als  literats  triomfants,  que  oferint 
sorollós  homenatje  d’aplaudiments  a  la  Rey  na 
de  la  Festa  en  el  moment  emocionant  d’ésser 
proclamada,  o  que  sentintvos  tot  d’una  vera¬ 
ment  entussiasmats  per  la  gaya  inspiració 
dels  poetes,  hagin  correspost  ab  cor  y  ànima, 
ab  energies  de  la  voluntat  y  ab  els  vostres 
debers  de  catalans  al  significat  positiu,  al 
cayent  catalanesch,  al  fi  patriòtich  d’aquest 

trascendental  acle.  Pla  bé  que  ho  es  aques¬ 
ta  una  festa  d’esplay,  d’entusiasme  y  de 
corprenedora  alegria;  es  també,  emperò,  en- 
semps,  un  acte  de  vida  plena,  una  afirmació 
d’existir,  una  enèrgica  ostentació  de  redres- 
sament,  una  proba  de  voluntat  ferma,  un  bell 
esclat  de  llibertat,  una  patriòtica  proclama¬ 
ció  de  reivindicacions  irreductibles.  Es  la 
Festa  de  la  Llengua  Catalana,  de  la  llengua 
nostra,  de  la  llengua  de  tot  un  poble  que 
sent,  pensa  y  vol;  de  la  llengua  que  tots, 
vosaltres comnosaltres, tenim  el  deberinescu- 
sable  de  conresar,  de  perfeccio'nar ,  de  digni¬ 
ficar,  d’enaltir.  Aquest  deber  no’l  compliríeu 
pas  si  haguéssiu  vingut  aquí  tan  sols  pera 
proporcionarvos  una  estona  d’agradós  esbar¬ 
jo,  o  pera  assistir,  bellament  endiumenjats, 
aun  dels  divertiments  de  la  vostra  Festa  ma¬ 
jor,  considerant  els  Jochs  Florals  com  igno- 
cent  y  atractivol  passatemps  dels  somniadors 
del  nostre  poble.  Sapigueuho:  els  Jochs  Flo- 
ralssón  quelcòm  més  queia  bella  festadels  es¬ 
criptors  y  dels  poetes;  són  la  gran  festa  apos¬ 
tòlica  de  la  llengua  catalana,  apostòlica  pera 
els  desgraciats  del  nostre  (y  sols  nostre)  te- 
rrer,  que  d’esma,  perque  el  fet  positiu  de  la 
patria  els  ho  imposa,  la  parlen  la  nostra  llen¬ 
gua,  però  que  ni  la  conreuen,  ni  la  perfec 
cionen,  ni  la  dignifiquen,  ni  la  enalteixen, 
car  desarrelats  y  moguts  sols  pel  més  desen 
frenat  militarisme  egoista  han  cauterisat  y 
destruit  ells  meteixos  ab  les  ruhentors  de  la 
baixesa’ls  esplets  de  vida  catalana  de  la  llur 
personalitat.  Si  això  no  fos  cert  (quesi  que  ho 
es)  no  patiríem  el  gréu  torment  de  veure  la 
nostra  parla,  la  llengua  nostra  estimada,  el 
verb  del  nostre  ésser,  posposat  a  les  llengües 
estrangeres,  degradat  en  boca  de  catalans  per 
paraulades  indecentes  y  flestomíes,  y  fora¬ 
gitat,  com  si  fos  xerrameca  de  bordell  o 
espantós  recull  de  renechs  de  l’Avern,  dels 
actes  de  la  nostra  vida  social,  de  les  relacions 
del  comerç,,  dels  rètols  y  dels  anuncis  de  mer- 
cadejar,  del  cartejarse  de  la  familia,  de  les 
amorositats  escrites  dels  enamorats,  de  les 
pregaries  y  oracions  sublimades  de  la  fe  de 
quiscún,  y  fins  dels  fossars  y  de  les  sagreres, 
hont  hi  reposen  els  que  han  sigut  sang  de  la 
sang  nostra  y  carn  de  la  nostra  carn,  els  troços 
del  nostre  cor  qu’en  vida  s’han  sentit  amoi- 
xonats  per  les  dolceses  de  la  nostra  parla,  y 
que  ja  finats  y  mentres  van  les  llurs  despu¬ 


lles  recatalanisantse  en  la  pols  de  la  terra 
catalana,  se’ls  nega  com  a  morts  nostres,  y 
se’ls  infama,  al  escriure  els  llurs  noms  en  les 
lloses  sepulcrals  en  llengua  forastera,  en  la 
llengua  dels  que  tanta  sang  nostra  han  ves¬ 
sada,  y  ab  tants  greus  dolors  y  desesperado- 
res  tribulacions  afligiren  als  nostres  avant¬ 
passats,  en  la  llengua  dels  detentors  de  la  lli¬ 
bertat  de  la  nostra  Patria  catalana. 

En  el  silenci  bellament  expressiu  dels  cims 
més  alterosos;  en  els  cruixits  de  les  albes 
congestes;  en  les  suaus  remors  del  ventitjol 
atravessant  les  espesses  boscuries;  en  la  fres¬ 
sa  alegroya  del  fullam  de  les  salzeredes  re¬ 
mogut  per  les  frescals  alenades  de  la  marina¬ 
da;  en  els  sons  de  salteri  cristalli  dels  dego- 
talls;en  lesmaravellosesarmonies  delsgorchs 
misteriosos;  en  el  xerroieix  agradivol  del’ay- 
gua  marina  al  escorrers  per  entre’ls  paletsde 
la  platja;  en  els  encisadors  murmuris  d’a- 
fraus  y  fondalades;  en  els,  com  gemechs  de 
pacienta  queixa,  del  carro  de  carrera,  que 
avença  poch  a  poch  y  trontollant  pel  blanch 
camí  polsós  de  la  plana  assoleyada;  en  el  sò 
pausat  y  seriós  de  rierals  y  torrenteres;  en 
les  enèrgiques  modulacions  dels  fays  al  es- 
timbarse;  en  els  ferèstechs  bramuls  de  l'orat¬ 
ge  desfet  endintzantse  en  els  congostos;  en 
el  terrabastall  de  sorprenenta  grandesa  de 
la  mar  esbalotada,  rebotentse  furiosa  pels 
aspres  trencats  de  la  costa;  en  l’esferehidor 
terratrèmol  del  gorch  tempestuós  corrent 
desbocat  per  les  serralades  pirinenques;  en  el 
trò  que  retruny  dintre’ls  abims;  en  els  espa- 
hordidors  udols  del"  torb,  desenfrenat  esven- 
tador  de  neu  en  les  atapahides  foscors  de  les 
emboyrades  nits  hivernals;  en  els  innombra¬ 
bles  petits  sorolls,  aguts,  monòtons,  suges- 
tius,  que  fan  més  perceptible  la  quietut  en. 
mandridora  de  les  vesprades  estiuenques;  en 
les  corprenedores  y  divinals  melopèes  de  la 
hora  baixa  dels  jorns  de  la  tardor;  en  els  en- 
fortidors  creixents  semitonals  de  les  plenes 
armonies  que  vibren  potentes  en  les  ufanoses 
diades  de  la  primavera,  s’hi  senten  les  infle¬ 
xions,  els  sons,  la  expressió  uns  cops  tendra, 
amorosa  y  manyaga,  altres  concisa  y  clara¬ 
ment  expositiva  y  quan  convé  vibranta,  enèr¬ 
gica  y  prenyada  d’acometivitats,  de  la  nostra 
llengua  catalana,  solemnialment  augusta  en 
les  deprecacions,  tota  dolcesa,  falaguera  y 
encisadora  expressant  amor,  y  en  l’imprecar 

ferrenya,  resoluda  y  feridora.  Res  hi  fa  que 
alguns  catalans,  carnassa  sepulcral  d’ànimes 
mortes,  hagin  pretengut  rellegarla  aquesta 
llengua  en  que  s’expressa  tota  la  nostra  na¬ 
turalesa  patria;  res  hi  fa,  car  el  terrer  dels 
pobles,  emmotlla  la  vida  dels  homes  que’l 
petjen  y  hi  viuen,  fent  que  fesomia  y  positu- 
res  sien  imatge  del  terreny,  y  determinant 
que’l  llur  esperit  sia  trasllat  fidelíssim  de  la 
vida  esbateganta  en  la  naturalesa  nacional. 
Es  més  forta  qu’ells,  la  natura,  y  anch  que 
per  utilitarisme  de  baixa  mà  o  per  flaqueses 
d’un  aristocratismecaricaturèsch  s’esforcinen 
occidar  la  llur  personalitat  catalana,  en  lo 
íntim  del  llur  esperit  hont  la  senceresa  hi  es 
forçosa  y  hi  roman  incommovible  el  fet  na¬ 
tural,  els  esplets  de  la  llur  vida  s’hi  produ- 
heixen  en  la  llengua  de  la  terra,  en  la  parla 
de  terreny  y  poble,  en  el  verb  de  la  vida  ple¬ 
na  de  la  nostra  Catalunya. 

Héusel  aquí  l’apostolat  d’aquesta  festa.  Ve¬ 
nim  a  fer  renàixer  a  la  vida  catalana  els  ger¬ 
mans  nostres,  borts  de  patria,  qu’ignoren 
d'hont  venen  y  tant  els  hi  fa  no  saber  hont 
van;  als  cor-sechs  actualistes  de  la  nostra  te¬ 
rra,  que  tenen  la  llur  vida  esclavitzada  en  els 
refinaments  sensualistes  del  present;  als 
orbs  d’esperit  que  resten  indiferents  enfront 
de  les  expressives  afirmacions  nacionals 
que’ls  nostres  avant-passats  bastiren  en  bells 
monuments  arquitectònichs  per  tots  els  in¬ 
drets  del  nostre  terrer;  als  que  no’s  senten 
commosos  per  les  enfortidores  belleses  natu¬ 
rals  de  la  nostra  Catalunya;  als  que  no  volen 
saberne  res  de  la  gloriosa  historia  de  civili- 
saciò  y  de  llibertat  de  la  nostra  patria;  als 
esperits  resechs  ,  herms  ,  y  no  embaumats 
pels  vivificadors  perfums  de  l’esquisida  flor 
de  l’ideal;  als  que  no  atinen  a  compendre 
que  si  ara  no  som,  havèm  sigut,  emperò,  y  se- 
rém  de  bell  nou  en  el  pervindre;  als  que  a 
gratscient  posen  sota  peu  la  dignitat  hu¬ 
mana  y  tranzigeixen  ab  tota  mena  de  mal¬ 
dats;  als  que,  amatents  sols  a  la  llur  conve¬ 
niència  y  al  profit  propri,  pretenen  passar 
per  escèptichs  y  per  desenganyats;  als  ridi- 
cols,  qu’esclatant  d’ira  s’enfellonen  al  procla¬ 
mar  un’altra  patria  que  no  es  la  nostra;  als 
impotents  y  febles  socials  que’s  diuen  es¬ 
perits  forts  perque  han  tingut  l’atreviment 
d’enfonzar  cent  palms  sota  terra  els  senti¬ 
ments  que’ls  haurien  mogut  per  l’Amor  y 


per  la  Justícia;  als  infelissos  desarrelats,  opro¬ 
bi  d’ells  meteíxos  y  de  la  nostra  .estimada 
Catalunya.  Pera’ls  desanimats  que  befaren  y 
escarniren  y  profanaren  les  despulles,  per 
nosaltres  relíquies,  del  nostre  gran  rey  En 
Jaume,  la  superba  inspiració  del  poeta  ge¬ 
nial  demanava,  en  un  instant  d’ira  justissima, 
un  llit  d’escorpins;  d’aquest  lloch  preuhat, 
en  aquest  moment  d’acció  apostòlica,  pera’ls 
descastats  fills  de  la  Patria  nostra,  més  des¬ 
animats  encara  que’ls  inconscients  afollats  de 
Poblet,  jo  demano  amor,  moll  amor:  amor 
de  patria  que’ls  commogui,  que’ls  transfor¬ 
mi,  que’ls  vivifiqui,  que’ls  redimeixi,  que 
ilumini  ab  resplandor  de  veritat  el  llur  espe¬ 
rit,  que’ls  hi  dignifiqui  els  sentiments,  que’ls 
hi  enforteixi  la  voluntat,  que’ls  faci  sabedors 
de  qui  són,  que’ls  hi  faci  agradosos  els  de- 
bers  humans  y  socials,  que’ls  faci  homes, 
que’ls  recatalanisi,  pera  qu’en  el  si  del  llur 
ésser  hi  bategui  potenta  per  sempre  més  la 
vida  plena  catalana.  Amor,  si,  molt  amor, 
que  amor  es  vida,  y  nosaltres  els  nacionalis¬ 
tes  catalans  sols  sabèm  y  podém  sentirnos 
dirigits  per  l’amor,  en  la  nostra  acció  de  fer 
renàixer  integralment  la  vida  plena  de  la 
nostra  Catalunya. 

Mes  els  sentiments  no  són  pas  quelcom 
pregon  de  l’esbategar  de  la  vida.  Arreu  hont 
s’hi  manifesta  una  atracció,  hi  actua,  pera 
enfortiria  y  assegurarli  llibertat,  una  repul¬ 
sió,  una  acció  de  defensa,  un  desamor.  L’a¬ 
mor  es  xorch,  no  fructifica,  si  no  es  comple¬ 
tat  pels  sentiments  actius  y  ferms  que  ga¬ 
ranteixen  la  inviolabilitat  del  lliure  espan- 
dirse,  que  aplanen  els  obstacles,  que  són 
impediment  de  contrarietats,  que  lluyten 
enèrgichs  contra  tot  lo  que  s’oposi  a  la  reali- 
sació  de  l’obgectiu;  l’amor,  acció  positiva,  es¬ 
devé  negatiu  y  mancat  de  potença  creadora, 
si  per  actuar  isolat  del  total  de  la  vida  pren 
cayents  de  sentimentalisme  malaltiç,  que 
lleven  virilitat  y  fructuositat  a  les  fecondes 
accions  de  la  vida  robusta  ysanitosa.  Per  ai¬ 
xò,  si  pera’ls  catalans  germans  nostres  sols  ens 
han  d’esperonar  sentiments  amorosos  que’ls 
han  de  fer  renàixer  a  la  vida  de  la  Patria, 
s’ha  de  proclamar  ab  decisió,  ab  fermesa  y 
ab  claretat,  qu’enfront  de  les  accions  desca- 
talanisadores,  de  les  accions  que  atenten  a 
la  integritat  de  la  nostra  vida  catalana,  pro¬ 
vinguin  de  races,  de  pobles  o  d’accidentali- 

tats  polítiques,  els  catalans,  els  vers  catalans, 
els  d’esperit  sencer  y  fèrm,  els  conscients  y 
de  brahó,  els  que  volen  ésser  sempre  ells  y 
sols  ells  com  a  fills  de  Catalunya,  se  senten 
virilment  moguts  per  enèrgichs  sentiments 
d'aversió,  de  repulsió  pera  tot  lo  que  desnatu- 
ralisa  y  oprimeix  el  nostre  poble,  de  lluyta 
deslliuradora  de  tot  lo  que  pera  la  nostra 
Catalunya  representa  Bé,  Justícia  y  Llibertat, 
de  desamor  per  tot  lo  que  causa  angoixa  al 
ésser  efectiu  de  la  nostra  vkla  catalana.  Sí, 
sense  encegaments,  sense  que’ns  atihin  pas¬ 
sions  dolentes,  sense  que  siguèm  impulsats 
per  imperfeccions  personals  ni  de  raça,  pro- 
clamèm  ben  alt  pera  que  tothom  ho  senti, 
qu’es  deber  nostre  lluytar  contra  tot  lo  que 
malmena  y  angunieja  la  nostra  vida  nacional. 
Ni  es  nou,  ni  es  sols  nostre,  el  fer  palesa 
afirmació  d’aqueixos  enlayrats  y  dignes  sen¬ 
timents:  de  tots  els  temps  y  en  tots  els  indrets 
del  món,  els  homes  verament  amorosos  del 
llur  poble,  com  més  amorosos  més,  el  bell 
instint  de  conservació  nacional  els  ha  mo¬ 
gut  a  lluytar  contra  les  accions  estrangeres; 
opressores  0  desnaturalisadores;  y  la  huma¬ 
nitat  els  ha  cregut  dignes  d’admiració  y  de 
glòria,  precisament  en  les  exemplars  y  èpi¬ 
ques  gestes  d’aqueixos  sentiments  de  re¬ 
volta  y  d’acció,  profitosos  pera  la  renacionali- 
sació  dels  llurs  germans  de  nacionalitat,  pe- 
ra’l  complert  deslliurament  de  la  llur  patria. 

(Acabarà) 


NOVES 

La  «Lliga  Regionalista»  ha  fet  reproduhir 
en  una  fulla  que's  distribuheix  profusament, 
l’article  del  senyor  Prat  de  la  Riba,  publicat 
per  La  Veu  de  Catalunya.  Ve  a  ésser  com  un 
manifest,  escrit  ab  criteri  ample  y  mires 
francament  nacionalistes;  encare  que  sembli 
en  ocasions  censurar  la  tasca  d’aquests  als 
qui  ve  a  dir  qu'estàn  fóra  deia  realitat. 

No  hem  de  discutir  aquest  punt,  perque 
tampoch  hi  insisteix  massa  l’esmentat  docu¬ 
ment;  ens  limitarèm  a  senyalar  no  més  el  fet 
de  que  l’esperit  catalanista  integral  en  que 
s’inspira  l’autor  del  escrit,  y  del  qual  sembla 
ferse  solidari  la  «Lliga»,  coincideix  ab  les 
declaracions  fetes  per  la  Junta  permanent  de 
la  «Unió  Catalanista»  en  son  manifest  del  3 
dejanerde  1904,  y  també  ab  les  doctrines 
proclamades  en  ocasió  de  la  derrera  4ssam- 
blea. 

En  efecte;  l’acció  del  Catalanisme  ha 


d’ésser  comuna  a  tots  els  estaments  y  a  totes 
les  modalitats  de  l’esperit  nacional  de  Cata¬ 
lunya;  artistes,  literats,  comerciants,  indus¬ 
trials,  obrers,  tots  a  la  una  hem  d’orientar 
la  nostra  evolució  social  política  y  econòmi¬ 
ca  en  el  sentit  de  refer  la  nostra  Nacionali¬ 
tat.  Per  això  nosaltres  ens  hem  declarat  fa 
temps  nacionalistes;  per  això  Joventut  té  a 
orgull  l’haver  iniciat  la  campanya  qu’havia 
de  produhir  en  el  si  de  la  «Unió  Catalanista» 
la  transformació  necessària  pera  que  fos  de¬ 
clarat  el  Catalanisme  camp  obert  a  totes  les 
aspiracions  de  tots  els  bons  fills  de  Catalu¬ 
nya. 

Els  elements  conservadors  del  Catalanis¬ 
me  semblen  venir  a  capitol,  potser  ab  l’únich 
intent  d’acoblar  forces  pera  les  properes  elec¬ 
cions;  més  tan  hi  fa,  la  declaració  fa  esta 
feta  y  l’aceptém  com  una  proba  més  de  que 
si’l  Catalanisme  pogués  acabar  ab  tots  els 
personalismes,  encara  avuy  masse  preponde¬ 
rants  entre  determinats  elements,  la  unitat 
d’aspiracions  de  tots,  acabaria  per  constitu- 
hir  la  força  aclaparadora  qu’ens  encaminaria 
al  triomf. 

Que  meditin  tots  els  catalans  sobre  l’exem¬ 
ple  hermosíssim  que  acaba  de  donarnos  el 
poble  noruech,  ahont  ab  rara  unanimitat,  ha 
pogut  manifestarse  la  voluntat  nacional  ab 
ocasió  del  referendum  solicitat  pel  parlament 
en  l’assumpte  de  la  disolució  de  la  unió  es¬ 
candinava. 

Si  còm  366.179  noruechs  han  demanat  la 
separació  enfront  de  182  que  s’han  mani¬ 
festat  contraris  d’ella,  uns  quants  milions  de 
catalans  demanessin  la  autonomia  devant 
d’uns  quans  centenars  que  votessin  per  l’ac¬ 
tual  estat  de  coses,  ^qui  fóra  capaç  d’oposar- 
se  a  les  aspiracions  unànims  del  poble  ca¬ 
talà  mogut  per  un  enlayrat  ideal  de  Vida  y 
Llibertat? 

Y  a  n’això  hem  d’arribar  per  l’únich  camí: 
el  d’aumentar  la  cultura  del  nostre  poble 
pera  fer  comprensible  a  tots  els  estaments 
de  que’s  compon  la  grandiositat  del  nostre 
ideal  nacionalista. 

El  dimars  15  del  corrent ,  tingué  lloch  al 
Teatre  Modern  de  Gracia  el  primer  concert 
organisat  per  l’«Orfeó  Graciench»  ab  motiu 
de  la  festa  major  d’aquella  barriada;  les  escu- 
llides  peces  que’s  cantaren  foren  rebudes  pel 
públich  que  omplia  tota  la  sala  ab  grans 
aplaudiments,  en  especial  L' Emigrant,  Les 
Ginesteres  y  Cançó  de  les  Filadores  del  Vaixell 
Fantasma  que  malgrat  la  seva  dificultat  fou 
discretament  interpretat. 

Finalment  a  petició  del  públich  foren  en¬ 
tonats  «Els  Segadors»  escoltats  a  peu  dret 
per  la  concurrència. 

El  «Centre  Autonomista  Fivaller»  ens  ha 
trasmesa  copia  del  següent  document  qu’ha 
endreçat  a  les  quatre  autoritats  guvernatives 

de  Catalunya  com  a  protesta  contra  les  da¬ 
rreres  disposicions  centralisadores  emanades 
de  Madrid. 

Reproduhim  ab  molt  gust  l  interessant  do¬ 
cument  que  diu  aixi: 

Excm  Sr.: 

Permeteunos  creure  que  la  missió  més  alia  inherent 
al  ministeri  que  aprop  nostre  vos  confià'l  govern  de 
S.  M.,  no  es  pas  el  d’impassible  nelegat  d’un  poder 
discrecional,  sinó  la  d’honrat  concellcr  que,  enfondint 
en  l’ànima  dels  pobles,  fa  arribar  la  veu  d'aquests  als 
llochs  hont  per  desgracia,  no  sempre’s  forgen  els  grans 
actes  de  justícia. 

Ab  aquesta  convicció,  hem  d’exposarvos  ab  plena 
llealtat  y  esperèm  que  haveu  de  rebreho  noblement,  la 
fonda  torbació  que  en  els  esperits  verament  catalans 
han  ocasionat  les  derreres  disposicions  guvernatives 
referents  a  la  provisió  de  càrrechs  municipals,  que 
constitueixen  indiscutibles  y  abusives  transgressions  de 
la  lley. 

Malgrat  les  limitacions  que  llastimosament  han 
vingut  llarchs  temps  imposantse  contre  dret  a  lo  que 
constituïa  la  essencia  de  la  vida  social  de  Catalunya, 
les  lleys  d’Espanva  encara  garanteixen  d’un  modo  ex¬ 
plícit  la  llibertat  del  Municipi  pera  administrar  els 
bens  del  poble  y  pera  nomenar  els  funcionaris  que’ls 
siguin  convenients  y’is  ofereixin  major  confiança:  mes 
si  haguessin  de  prosperar  les  noves  arbitrarietats  gu- 
vernatives  sobre  nomenament  de  secretaris  municipals, 
d’arquitectes  de  metges  forenses,  de  metges  y  apoteca¬ 
ris  titulars,  les  lleys  foren  lletra  morta  y’s  feririen  d’un 
cop  la  dignitat  de  les  corporacions  populars  y’is  senti¬ 
ments  dels  ciutadans,  fent  impossible  la  vida  econòmi¬ 
ca  dels  municipis  y  arrencant  un  crit  de  protesta  de  tots 
els  catalans,  al  contemplar  els  llurs  interessos  morals  y 
materials  a  mercès  del  parasitisme  burocràtich. 

Digneuvos,  Excm.  Sr.,  escoltar  de  boca  nostra  els 
primers  mots  d’aquest  accent  popular/  interposèu  el 
vostre  valiment  davant  dels  poders  públichs  pera  que 
esmenin  llur  conducta  envers  nostres  pobles,  plena  d’ar¬ 
bitrarietat  y  d’injusticia;  digneuvos  recordarlos  a  tot¬ 
hora,  y  més  en  el  cos  present,  que  la  patria  no  s’en¬ 


forteix  ni’s  consolida  baix  l’influencia  d’una  fórmula 
màgica,  sinó  per  la  virtut  poderosíssima  dels  actes,  quan 
s’inspiren  en  sentiments  d’equitat  y  de  respecte  a  tots 
els  drets  existents,  tant  dels  individuus  com  de  les  co- 
leciivitats  humanes 

Hem  de  denunciarvos  com  ho  fem,  que  ab  les  RR. 
OO.  publicades  a  la  Gaceta  ab  data  de  ó  y  18  d’Abril 
darrer,  obertament  s’infringeixen  la  Constitució  de  l’Es- 
tat  en  son  article  84,  paragraf  i.er  y  la  vigent  Lley 
Municipal  en  sos  articles  72,  paragraf  7è,  73  para 
graf  6é,  y  74  regla  2.°,  en  els  quals  se  consigna’l  dret 
que  tenen  els  municipis  a  la  creació  de  càrrechs  y  a  la 
assignació  de  sous  pera’ls  llurs  empleats. 

Y  ja  que’ls  governants  s’allunyen  de  la  legalitat,  e,ls 
governats,  permaneixent  fermament  en  ella,  hem  de  po¬ 
sar  en  pràctica  els  rigurosos  principis  de  bon  govern, 
atenentnos  estrictament  a  lo  que  la  lley  prescriu. 

Pera  commemorar  els  25  anys  de  la  funda¬ 
ció  de  la  Matice  Skolska  s’ha  publicat  una 
hermosa  colecció  de  tarjetes  postals,  acua- 
reles  dels  millors  artistes  txechs,  que  repre¬ 
senten  escenes  iníantivoles  0  de  la  protecció 
de  la  Nació  que  ensenya  sa  llengua  a  sos 
infants.  Els  tallers  de  la  cooperativa  Unie , 
una  volta  més  han  acreditat  el  llur  bon  gust 
y’l  just  crèdit  en  que’ls  té  el  públich. 

La  colecció  que  hem  tingut  ocasió  de  veu¬ 
re  ha  estat  endreçada  al  nostre  colaborador 
doctor  Benet  R.  Barrios  per  varis  amichs 
seus  ab  la  rúbrica  de  (.(els  catalans  d' Àustria 
als  txechs  d' Espanya)),  pera  recordar  que  ab- 
dues  nacions  tenen  iguals  aspiracions. 

Una  de  les  postals  porta  una  falaguera  nova 
pera  les  lletres  catalanes,  perque  innova  la 
propera  aparició  de  la  traducció  txeca  del 
bAmich  e  Amat))  de  R.  Llull  feta  per  un  dels 
més  joves  y  llorejat  escriptor  de  Bohèmia,  ab 
dibuxos  del  cèlebre  artista  Bilèk. 


Fidel  Giró  impressor.  —  Carrer  de  València,  233. 

INGRATITÚTS  POLÍTIQUES 

Es  interessant  l’estudi  de  les  transforma¬ 
cions  polítiques  dels  pobles.  Ofereixen  ex¬ 
tensos  camps  d’observació.  Fan  conèixer  les 
petiteses  de  les  colectivitats  que,  com  els 
homes  obliden  els  sofriments  de  la  servitut 
a  l’ésser  lliures,  esdevenint  aleshores  nous 
tirans  pera’ls  qui  d'elles  depenen. 

Un  exemple.  Tothom  coneix  les  vicissituts 
sofertes  pel  iealme  d'Hongria,  d’ençà  que 
nomenà  per  rey  a  un  emperador  d’Austria. 
Tothòm  coneix  els  innombrables  esforços 
realisats  pels  monarques  de  la  casa  de  Haps- 
burg  pera  debilitar  y  suprimir  les  llibertats 
hongareses,  y  ben  conegudes  són  també  les 

lluytes  polítiques,  guerres  nacionals  y  revo¬ 
lucions  ab  que’ls  magiars  han  defensat  sem¬ 
pre  llur  nacionalitat.  Poques  nacions  han 
tingut  la  constància  de  la  nació  magiar.  En 
temps  de  l’emperador  Joseph  II,  particular¬ 
ment,  la  energia  hongaresa  es  inquebranta- 
ble. 

Mes  el  desastre  de  Sadowa  ( 1 866 )  inspira 
als  governants  de  l’imperi  d’Austria  idees 
més  reflexives.  A  l’any  següent,  Hongria  té 
ja  personalitat  propria,  y  l’hereu  dels  empe¬ 
radors  d’Alemanya,  l’actual  kàiser  Francisco 
Joseph,  pren  solemnialment  el  títol  d’empe¬ 
rador  d’ Austria-Hongría.  Y  allavors  té  lloch 
un  fet  històrich  de  gran  trascendencia:  els 
croates  qui  tant  havien  11  uy tat  els  anys  1848- 
49  a  favor  de  la  casa  d’Hapsburg  contra’ls 
magiars,  són  colocats  sota  la  immediata  de- 
pendencia  d'aquests,  essentho  també’ls  ser- 
bians  y  rumans,  pobles  establerts  a  Hongria, 
lluny  de  llur  patria  veritable,  y  que  com  els 
croates  havien  1 1  uy  tat  a  mort  contra  la  inde¬ 
pendència  magiar,  tan  opressora  o  més  pera 
ells,  que  la  dominació  austríaca. 

L’emperador  Francisco  Joseph  resucitava 
la  política  sens  entranyes  de  la  seva  avant 
passada,  la  emperatriu  Maria  Teresa.  Y  així 
com  aquesta  que  devia  la  corona  imperial 
del  seu  espòs,  a  la  bravesa  y  fidelitat  dels 
hongaresos  mutilà  la  nació  magiar  arraba- 
çantli  injustament  (aleshores)  la  Transylva- 

nia,  l’emperador  actual  incorporà  a  l’Hon- 
gria  la  Croacia,  la  nació  més  fidel  a  son 
casal;  també’ls  rumans,  eslovachs,  ruthenis 
y  serbians  han  de  reconèixer  la  superioritat 
y  domini  dels  magiars,  els  qui  amparats  per 
la  ingratitut  de  l’Austria,  fan  sentir  feixu- 
gament  a  tots  aquests  pobles  el  joud’umuni- 
forme  cada  jorn  més  odiós  y  abominable. 

L’Hongria  es,  donchs,  avuy  un  camp  im¬ 
mens  de  batalles  polítiques.  La  qüestió  croa- 
ta  ha  tingut  períodes  aguts,  que’ls  magiars 
han  dominat  ab  la  força,  talment  com  els 
austriachs  han  dominat  la  qüestió  italiana  al 
Tirol;  mes  avuy,  a  més  de  les  lluytes  políti¬ 
ques  que’ls  hongaresos  sostenen  entre  sí  y 
tots  ells  contra  l’emperador  y  rey  Francisco 
Joseph,  les  altres  nacionalitats  de  Hongria 
donen  clares  y  evidents  senyals  de  descon¬ 
tent.  Els  ministres  magiars  lluyten  contra  la 
majoria  parlamentaria,  realisant,  sense  fruyt, 
freqüents  visites  al  kàiser ;  combinen  projec¬ 
tes  financiers  *y  politichs,  tot  esperant  la 
mort  del  vell  emperador  pera  proclamar  la 
independencia  de  llur  nació,  y  oprimir  més, 
si  es  possible,  les  nacions  rumana,  serbia, 
etzètera.  Y  mentres  trevallen  pera  abolir  la 
llengua  alemanya  y  les  banderes  austríaques 
en  l’exèrcit  hongarès  (ideals  plausibles  pera 
tot  nacionalista),  no’s  recorden  de  que  iguals 
drets  qu’ells,  tenen  el  demés  pobles  que  a 
Hongria  viuen. 

La  sòrt  dels  rumaps,  croates,  ruthenis,  es¬ 
lovachs,  servians  y  alemanys,  no  es  pas 
gayre  falaguera.  Si  Hongria  conserva  la  unió 
ab  Àustria  les  coses  seguiran  com  han  seguit 
fins  ara;  si  Hongria  obté  la  separació,  les 
nacionalitats  no  hongareses  veuran  empitjo¬ 
rar  llur  causa.  El  senyor  Banffi,  figura  im¬ 
portant  de  la  política  hongaresa,  creu  que  la 
millor  manera  de  consolidar  l’estat  magiar 
(així  ho  escriu  el  periodista  rumà  senyor 
Orescu),  es  la  de  posar  sots  la  fèrula  de  l’es¬ 
tat  les  escoles  y  les  esglesies  autònomes; 
modificar  les  eleccions  pera  que’ls  magiars 
ne  resultin  més  afavorits  que  avans;  intro- 
duhir  la  llengua  hongaresa  en  el  comana- 
ment  de  l'exèrcit,  y,  finalment,  imposar  la 
llengua  magiar  a  totes  les  nacionalitats. 

Com  hem  dit  avans,  la  conducta  dels  po¬ 
bles  sol  ésser  semblant  a  la  dels  homes. 

Geroni  Zanné 


LA  MEVA  CANDIDATURA 

Jo  voldria  ésser  diputat  a  corts  per  qualse¬ 
vol  districte  de  Catalunya.  Però  diputat  elegit 
espontàniament;  sense  conxorxes  d’amichs 
politichs,  sense  pactes  ab  el  Governador,  sen¬ 
se  compromisos  ab  els  cacichs,  comitès  y  per¬ 
sones  influyents,  sense  nomenar  interventors 
ni  vigilar  les  urnes,  sense  gastar  diners  ni 
enganyar  a  ningú.  Jo  voldria  ésser  el  diputat 
ideal  del  sufragi  universal  perfecte.  Jo  vol¬ 
dria  que  un  núcleu  de  catalans  me  digués: 
«Aquí  tens  un  acta  que  representa  nostra 
comanda.  Ves  a  Madrid  y  digalshi  lo  que’ls 
hi  tens  de  dir  en  nom  nostre,  en  nom  dels 
catalans. )) 

Y  jo  voldria  ésser  diputat  d’aquesta  mane¬ 
ra  perque  entench  que  sols  així  s’es  digna¬ 
ment  diputat;  perque  entench  que  sols  ele¬ 
git  lliurement  y  sense  pressió  de  cap  mena, 
pot  tenirse  confiança  en  sí  meteix  y  confian¬ 
ça  en  la  voluntat  y  aspiracions  dels  altres. 

Si  això  fos  possible  jo  presentaria  la  meva 
candidadura  per  qualsevol  districte  de  Cata¬ 
lunya,  de  fóra  no,  y  la  presentaria  ab  un 
programa  concret  que  cumpliría  al  peu  de  la 
lletra. 

El  meu  programa  seria  el  següent: 

Jo  aniré  a  les  Corts  d’Espanya  a  demanar 
l’autonomia  de  Catalunya,  l’autonomia  nos¬ 
tra,  la  que  necessitém  pera  trevallar,  nosal¬ 
tres  qui  trevallèm;  y  presentaré  una  propo¬ 
sició  de  lley  ben  rahonada  en  que  se’ns  con¬ 
cedeixi  aquesta  autonomia  y  llibertat  que 
necessitém. 

Y  aquesta  autonomia  tindria  d’ésser  molt 
ample. 

En  l’ordre  de  la  pensa,  llibertat  absoluta. 
Cada  home  pensa,  y  puig  pensa  té  dret  a 
pensar.  Y  puig  té  dret  a  pensar  té  dret  a  dir 
lo  que  pensa. 

Jo  demanaria,  donchs,  que’ls  separatistes  y 
els  anexionistes  y’is  descentralisadors  cata¬ 
lans,  perque  n’hi  ha  de  separatistes  y  d’a- 
nexionistes  y  descentralisadors  a  Catalunya, 
tinguessin  dret  y  poguessin  usarne,  d’expo¬ 
sar  les  llurs  idees,  de  predicaries  y  de  fer 
prossélits.  Com  hi  ha  anarquistes,  socialis¬ 
tes  y  republicans  disconformes  ab  l’actual 
règim  politich  y  social  que  lliurement  expo¬ 
sen  les  llurs  idees,  s’ha  de  reconeixer  als  se¬ 
paratistes,  anexionistes  y  descentralisadors 

el  dret  de  predicar  les  idees  llurs.  iQué  son 
cuatro  locos?  Bueno.  Deixemloshi  dir  les  llurs 
locuras  que  essent  locuras  no  s  encomana¬ 
ran  a  ningú.  Y  vosaltres,  els  castellans, 
triomfarèu.  Es  un  dret  politich  innat,  el  de 
ésser  separatista  o  el  d’ésser  anexionista  com 
ho  es  el  d’ésser  anarquista  o  republicà,  per- 
que  representa  les  aspiracions  individuals,  el 
desitj  d’assolir,  mitjansant  Ja  cooperació,  o 
sens  ella,  d’altres  homes  o  d'altres  pobles,  la 
vida  fàcil  y  harmònica,  el  benestar  y  la  sere¬ 
nitat  dels  nostres  breus  anys  d’existencia. 

El  dret  politich  modern  en  tots  els  pobles 
civilisats,  reconeix  aquesta  llibertat  de  pen¬ 
sar  y  de  propagar  les  idees  sense  limitació 
de  cap  genre.  Sols  l’Estat,  y  en  son  nom  el 
govern  constituhit,  té  dret  a  intervenir  quan 
les  idees  vulguin  traduhirse  en  fets.  Es  a  dir: 
quan  vulguin  imposarse  per  la  força.  En  tal 
cas  la  repressió  per  part  de  l’Estat  es  lògica. 
Teòricament,  —  en  la  pràctica  no  sol  ésser 
aixi  —  l’Estat  representa  la  voluntat  de  la  ma¬ 
joria  dels  ciutadans,  y  aquesta  representació 
l’obliga  a  defensarse  de  tota  minoria  que  ar¬ 
bitràriament  vulgui  imposarse.  Aquest  es 
l’origen  de  tota  mena  de  lleys  que  prohibei¬ 
xen  lo  que  s’en  diu  «propaganda  per  vies  de 
fet».  Fóra  d’això  no  hi  ha  lloch  a  repressió, 
puig  no’s  pot  aplicar  penes  allà  hont  no  hi  ha 
delicte.  Y  quan  se  parla  de  delictes  de  lesa 
patria ,  de  lesa  majestat ,  s’entén  parlar  d’actes 
positius  contra  la  patria  o  contra  la  majestat 
real,  may  d’idees  o  conviccions  individuals  o 
colectives. 

Per  això,  jo  y  altres  podèm  ésser  anti-pa- 
triotes  y  anti·monàrquichs  y  renegar  d’una  y 
altra  y  fins  podèm  tractar  de  convencer  a  qui 
vulgui  escoltarnos,  de  que  es  útil,  conve¬ 
nient  y  necessari,  que  cada  dia  siguèm  més 
els  qui  reneguin  de  la  patria  y  de  la  monar¬ 
quia  y  de  moltes  altres  coses,  sense  que  1  ’ Es¬ 
tat  ens  pugui  dir  res.  Y  per  això  els  separa¬ 
tistes  y  anexionistes  catalans,  tenen  el  dret 
de  cridar  les  llurs  idees.  Y  per  això  jo  dipu¬ 
tat  començaria  per  exigir  a  les  Corts  d’Espa¬ 
nya  que  confirmessin  aquest  punt  de  dret 
politich  natural. 

Lo  qual  oferiria  ventatges  inapreciables  a 
tots  els  habitants  d’Espanya.  Entre  altres 
que  ara  no  puch  precisar  la  de  que  jugariam 
nèt  y  uns  y  altres  sabriem  a  que  atenirnos. 

Un  amich  va  contarme  la  següent  anèc¬ 


dota.  Viatjava  un  català  per  Andalusia  y’s 
feu  amich  d’un  andalús,  catalanó/obo  furiós, 
el  qual  sempre  li  deya: — Lo  que  son  ustedes 
es  separatistas.  Sí,  senor.  En  Barcelona  hay 
muchos  separatistas. — Muy  pocos , — li  contes¬ 
tava’l  català  tranquilament. — Le  digo  à  usted 
que  mu'chisímos;  si  senor ,  muchísimos ,  —  in¬ 
sistia  l’altre  enfadantse.  Tant  insisti,  que’l 
català  va  confesar  ingènuament:  —  Le  digo  à 
usted  que  muy  pocos ,  habrà  como  unos  sesenta 
mil. — L’andalús  va  perdre’l  color  y  va  geme¬ 
gar: — /No  tantos,  no  tantos!... — 

Ab  el  meu  progecte  aviat  ho  sabríem. 

Un  cop  aclarit  aquest  punt,  qu’es  l’essen¬ 
cial,  puig  que  la  pensa  dels  pobles  com  la 
dels  homes  es  lo  essencial,  presentaria  una 
serie  de  proposicions  de  lley  que  no  s’acaba¬ 
ria  may.  Una  cada  dia.  Cada  una  tindria  un 
sol  article,  que  faria  llegir  tres  vegades  pera 
que  se’n  enteressin  bé.  Y  prou.  No  faria  may 
cap  discurs.  Tot  lo  més,  mitja  rialleta  quan 
m’insultessin . 

Com  que  no  crech  sortir  diputat,  no  les 
enumeraré  totes  les  proposicions  de  lley  que 
presentaria.  Però  si  per  un  cas  hi  hagués  al¬ 
gun  districte  que  pensés  votarme,  m’ofereixo 
desde  ara  a  puntualisarles  totes  en  un  mani¬ 
fest  que,  cela  va  sans  dire ,  tindrien  de  publi¬ 
car  y  pagar  els  meus  electors,  puig  jo  no’n 
dono  ni  cinch  cèntims  d’una  acta. 

No  obstant,  pera  mostra,  aqui  van  les 
següents: 

i  .a  Se  concedeix  als  pescadors  catalans 
la  llibertat  més  absoluta  de  pesca,  sense  al¬ 
tres  limitacions  ni  intervencions  que  les  que 
s’imposin  ells  meteixos.  Queden  cesants  tots 
els  empleats  del  govern  que  d’això  viuen. 

2.a  Tot  català  que  justifiqui  servir  a  la 
patria  trevallant  honorablement  en  un  art  o 
indústria  productius,  quedarà  exent  del  ser- 
vey  militar. 

3-a  Cap  català  podrà  ésser  empleat  pel 
govern  fóra  de  Catalunya  y  viceversa:  no  hi 
podrà  haver  a  Catalunya  cap  empleat  que  no 
sigui  català. 

4.a  Se  declararà  oficial  y  obligatori  a  Ca¬ 
talunya  l’estudi  de  l'Esperanto  y  sols  s’ense- 
nyarà’l  castellà  a  qui’l  vulgui  apendre. 

5-a  A  tot  català  que  vulgui  implantar  una 
indústria  nova,  tingui  o  no  similar  en  l’es¬ 
tranger,  se  l’eximirà  durant  un  periode  de 
déu  anys  de  tota  mena  d’impostos  y  contti- 

bucions,  inclús  dels  drets  de  Duanes  que  pu¬ 
guin  devengar  les  primeres  materies  a  aque¬ 
lla  indústria  destinades. 

6.a  Tot  català  podrà  casarse  y  descasarse, 
néixer  y  morir,  creure  y  deixar  de  creure, 
de  conformitat  a  la  única  lley  de  sa  con- 
ciencia,  quedant  de  fet  abolides  pera  Cata¬ 
lunya  totes  les  altres  que  a  ella  s’oposin. 

Et  sic  de  cceteris. 

Emili  Tintorer 


VULGARITATS  <’> 

I 

LA  TIRANÍA  DEL  JO 

Digne  y  lloable  es  l’egoisme  sà,  l'amor  al 
Jo,  no  el  petit  y  de  mires  mesquines,  que  no 
porta  altra  deria  que  la  de  sacrificarho  tot  a 
les  conveniencies  d’un  meteix. 

El  veritable  amor  al  Jo  aixeca  y  ennobleix 
als  homes  y  fa  grans  als  pobles  quins  habi¬ 
tants  el  senten  ab  tota  sa  força. 

L’home  ab  ell  se  fa  fort  y  digne;  ab  ell  as¬ 
soleix  sa  llibertat  y  enlayra  son  esperit.  Con¬ 
seqüència  natural  d’ell  es  la  de  voler  que 
sien  respectades  ses  opinions  propries  y  que 
jamay  se  conculquin  sos  drets:  però  ensemps 
convençut  del  valor  del  Jo,  respecta  les  opi¬ 
nions  d’altre  y  en  sa  pensa  jamay  hi  cab  la 
possibilitat  de  poder  conculcar  els  drets  de 
sos  consemblants. 

Mes  aquest  sentiment  exagerat  conduheix 
a!  ensoperbiment  del  Jo  y  l’home’s  sent  in- 
falible  definidor,  y  aleshores  naix  la  tirania 
del  Jo,  en  mèrits  de  la  que  l’home  exigeix  y 
vol  imposar  als  demés  ses  opinions,  y  té  en 
menys  els  drets  dels  altres. 

A  Catalunya,  qual  poble  es  en  gran  part 
de  formació  particularista  y  a  més  esencial- 
ment  y  exageradament  individualista,  l’Amor 
al  Jo  tenia  a  la  força,  que  arrelarhi:  y  aixi 
fou  y  es,  y  a  n’ell  déu  l’haver  conservat  son 
caràcter  y  personalitat  propris. 

Mes  per  disort,  en  nostre  poble  tal  volta 
més  qu’en  cap  altre,  aquest  sentiment  ha 
arribat  al  màximum  de  la  exageració.  «  I  ot 

(i)  El  primer  article  d’aquesta  serie  ha  estat  publi¬ 
cat  avans  d’ara  en  el  nostre  confrare  Emporium;  va 
reproduhit  aquí  pera  no  deixar  truncada  la  idea  prin¬ 
cipal  que  ve  desenrotllada  en  els  demés  articles.  — 
N:  de  la  R. 


català  té  un  rey  al  còs»,  diu  el  refrà,  y  es  ben 
cert,  té  un  rey  però  aquest  es  absolut. 

Fill  el  Català  única  y  exclusivament  de  ses 
obres,  ha  tingut  que  lluytar  pera  viure  con¬ 
tra  tots  els  elements  naturals,  y  per  comp¬ 
tes-  d’ésser  auxiliat  s’ha  vist  perseguit  y  ex¬ 
plotat  pels  governs  y  llurs  representants. 
Ab  tot  y  aquesta  lluyta  crudel,  sostinguda 
sempre  sens  treva,  ni  descanç,  ha  triomfat  y 
aleshores  ha  sentit  créixer  fins  l’infinit  son 
egoisme,  s’ha  ensoperbit  y  ha  arribat  a  ido¬ 
latrar  son  Jo. 

Durant  y  després  de  la  lluyta,  arribada 
l’hora  del  triomf,  el  Català  convençut  de  son 
valer,  conduhit  per  son  amor  a  sí  meteix, 
s’ha  sentit  fort  y  definidor:  ha  cregut  pos- 
sehir  la  veritat  y  ab  dret  a  imposaria. 

Creyentse  ab  totes  les  condicions  necessà¬ 
ries  pera  decidir  en  materies  religioses,  eco¬ 
nòmiques,  socials  y  artístiques  ha  proclamat 
sa  infalibilitat,  sense  preocuparse  lo  més  mi- 
nim  de  si  sa  educació  e  instrucció  el  feyen 
prou  capaç  pera  poder  tant  sols  capir  aytals 
qüestions  y  problemes. 

En  religió  ja  crédul,  ja  escèptich,  ha  escol¬ 
tada  únicament  la  veu  de  sos  sentiments;  en 
economia,  ses  conveniencies;  en  art,  política 
y  sociologia,  ses  inspiracions,  imaginació  o 
conveniència  també. 

{Quin  valor  poden  tenir  les  opinions  d’al¬ 
tre?  equina  es  la  missió  y  importància  de  la 
reflexió  én  materies  religioses?  éen  economia 
y  sociologia,  l’amor  al  prohisme  y  benestar 
general?  <en  política  y  art,  la  historia  y  la  in¬ 
fluencia  del  mitj  ambent,  com  també’l  tempe¬ 
rament  personal? 

Res  val  això  per  ell,  soperb  ja,  puig  com 
son  Jo  ho  coneix  tot  y  sab  de  tot  en  grau  su- 
prém,  pera  res  ho  necessita:  ses  opinions  y 
doctrines  són  les  bones,  són  la  Veritat  y  per 
tant  no  déu  cambiarles  ni  modificaries. 

Es  més:  possehint  la  veritat,  cal  que’ls  de¬ 
més  pensin  com  ell  en  tot  y  per  tot,  y  per  un 
o  altre  medi  procura  imposar  sa  pensa.  Cap 
respecte  li  haurà  de  merèixer  la  pensa  d’altre 
a  qui,  en  cas  de  no  acceptar  ses  doctrines,  en 
totalitat  proclamarà  ignorant,  heterodoxe  y 
fins  de...  d’obrar  de  mala  fe. 

Y  la  tirania  del  Jo,  filla  de  l’excessiu  v  mal 
entès  egoisme,  se  presenta  omnipotent  en 
nostre  poble. 

Y  lo  que  ha  conservat  la  personalitat  y  ca- 

ràcter  del  poble  català  y  fins  ha  contribuit  a 
íerlo  caminar  bon  xich  en  el  cami  de  la  lli¬ 
bertat  se  converteix  en  barrera  que  obstrueix 
sa  via  en  el  cami  de  la  Vida;  y  en  obstacle 
insuperable  pera  assolir  el  triomf  definitiu. 

Pera  aquest  cal  que  tots  els  catalans  se 
uneixin,  en  vera  unió,  conservant  ses  opi¬ 
nions  y  personalitat  propria,  y  això  sols  tin¬ 
drà  lloch  quan  quiscún  s’hagi  desprès  de 
l’egoisme  falç  y  prescindeixi  de  la  tirania 
del  Jo. 

Reneguèm,  donchs,  del  falç  egoisme,  llen- 
cèm  de  nosaltres  l’orgull  mal  entès,  aborrim 
de  la  tirania  de!  Jo,  conservèm  el  veritable 
egoisme,  el  sanitós,  causa  inicial  de  nostra 
força  y  personalitat,  y  el  poble  català  serà  fort 
y  gran,  y  el  dia  de  nostre  triomf  serà  imme¬ 
diat. 

II 

EL  SACRIFICI  DEL  JO 

Si  digne  y  lloable  es  l’egoisme  sanitós,  l’a¬ 
mor  al  Jo,  no  ho  es  menys  en  moltes  oca¬ 
sions  el  sacrifici  del  Jo. 

L’home  no  es  un  ser  isolat,  no;  l’home  a 
més  de  viure  ab  sos  consemblants,  ab  molts 
dels  quals  ve  a  constituhir  un  organisme  na¬ 
tural,  una  societat  determinada,  es  fill  d’una 
serie  de  generacions,  que  li  marcaren,  junt 
ab  altres  causes,  un  caràcter  y  costums  espe¬ 
cials. 

Si  l’home  vingués  sol,  isolat  y  no  fos  fill 
d’anteriors  generacions,  podria  fruhir  del  to¬ 
tal  espandiment  de  son  Jo. 

Però  l’home  al  viure  rodejat  d’altres  sers, 
consemblants  a  n’ell,  véusa  llibertat  limitada 
per  la  llibertat  dels  altres;  vèu  l’espandiment 
de  son  Jo  reduhit  fins  a  cert  punt  per  l'es- 
pandiment  dels  Jo  dels  altres  que  ab  ell 
constituheixen  Forganisme  natural. 

D’aqui  neix  el  lògich  y  natural  sacrifici 
del  Jo. 

A  n’ell  l’ajuda  la  influencia  rebuda  perles 
generacions  anteriors  que  constituhiren  avans 
q u 'el  1  la  societat  de  que  forma  part,  tota  vol¬ 
ta  que  a  n’elles  déu  en  gran  part  sa  educació, 
sa  ilustració  y  sa  manera  d’ésser. 

L’home  no’s  pot  sostreure  a  la  influencia 
del  mitj  en  que  viu  y  a  les  lleys  d’herencia. 

Més  encara,  l’home  considerat  sol,  en  si 
meteix,  no  es  ni  serà  may  un  ser  perfecte  v 
complert.  Sia  per  defecte  en  ses  condicions 


físiques,  sia  per  defecte  en  ses  condicions  mo¬ 
rals  y  intelectuals,  o  en  totes  elles  a  la  ve¬ 
gada,  necessita  de  l’auxili  de  sos  consem¬ 
blants. 

En  efecte,  l’home  no  pot  produhir  tot 
quant  son  organisme  humà  exigeix  pera  viu¬ 
re,  y  pot  obtenirho  y  ho  obté  mercès  al  tre- 
vall  d’altri,  a  qui  ensemps  ajuda  ab  la  resul- 
tancia  de  son  trevall. 

Lo  meteix  devém  dir  en  lo  que  fa  relació 
ab  la  vida  de  l’esperit.  L’home  no  pot  capir, 
ni  resoldre  totes  les  qüestions  y  problemes 
de  la  vida  moral  e  intelectual  (religió,  eco¬ 
nomia,  filosofia ,  política,  sociologia ,  etc. ), 
y  pera  poder  víurela  poch  o  molt  aquesta 
vida  necessita  del  concurs  dels  altres. 

Sols  ab  aytal  concurs  físich  y  moral  asso¬ 
leix  l’home  la  integritat  de  son  Jo. 

Mes  pera  assoliria,  cal  que’s  sacrifiqui, 
cal  que  reconegui  la  necessitat  y  la  impor¬ 
tància  de  l’auxili  de  sos  consemblants. 

En  la  vida  física  déu  admetre  la  necessitat 
del  trevall  dels  altres  y  afavorirlo  en  lo  que 
pugui;  déu  ajudar  als  altres  ab  l’excés  dels 
productes  de  son  trevall,  no  essent  jamay 
tan  egoista  y  exclusivista  que  tot  ho  vulga 
pera  ell.  Y  fins,  y  en  certs  moments,  cal  que 
trevalli  pera’ls  altres,  donchs  aquesta  utilitat 
immediata  dels  demés,  se  converteix  en  utili¬ 
tat  mediata  per’ell. 

Y  en  la  vida  moral  o  del  esperit  (i)  l’home 
déu  també  aportar  forces  pera  ajudar  als  al¬ 
tres,  ajudant  ensemps  a  la  societat,  però  no 
déu  oblidar  que’l  concurs  d’aquests  li  es  ne¬ 
cessari.  En  lo  qu’ell  no  capeixi  del  tot,  en  lo 
que  no  sàpiga  y  puga  resoldre,  déu  atendre 
als  demés,  fentse  càrrech  de  que  l’home  no 
posseheix,  ni  pot  possehir  la  Veritat  abso¬ 
luta:  bo  es  que  ho  faci  passar  per  l’ull  de 
garbell  de  la  crítica  de  sa  rahó,  però  en¬ 
semps  s’ha  de  fer  càrrech  dels  coneixements 
dels  altres  y  respectar  llurs  opinions. 

Heusaquí  en  pochs  mots  lo  que  entenèm 
per  veritable  sacrifici  del  Jo. 

Y  nostra  opinió  es  que’ls  pobles  en  que’ls 
individuus  que’l  composin  tinguin  veritable 
amor  al  Jo  y  sàpiguen  sacrificarlo  deguda¬ 
ment  y  en  lo  necessari,  seràn  grans  y  forts, 
d’ells  es  el  pervindre. 

(i)  Usèm  d’aytals  termes,  encara  que  no  del  tot 
exactes,  en  contraposició  a  la  Vida  material.  Nostre  ob- 
gecte  es  fernos  més  comprensibles. 

En  nostra  terra,  aixi  com  molts  arriben  a 
la  idolatria  del  Jo,  molts  són  també  els  que 
no  sols  sacrifiquen  indegudament  al  Jo,  sinó 
que  renuncien  a  n’ell. 

Uns,  degut  tal  volta  a  un  llevat  de  comu¬ 
nisme  anorreador  o  a  conseqüència  de  teo¬ 
ries  mal  pahídes,  al  trevallar  per  llur  vida  ma¬ 
terial  pensen  més  en  els  altres  qu’en  ells 
meteixos  y’s  sacrifiquen  indegudament  no  ob' 
tenint  de  llurs  trevalls  totes  les  resultancies 
que  podrien:  no  seràn  may  fòrts.  Y  al  obrar 
d’aquesta  manera  perjudiquen  a  lasocietat  de 
que  formen  part,  y  sobre  tot  als  qui  voldrien 
afavorir.  En  efecte:  no  produhint  tot  quan 
poden  no  podran  facilitar  l’excés  de  son  tre- 
vall,  donchs  acaben  produhint  igual  que’ls 
individuus  menys  aptes:  y  a  menys  trevall, 
menys  productes  y  en  conseqüència  menys 
benestar  per’ells  y  pera’ls  demés.  Són  vera¬ 
ment  rèus  de  lesa  societat. 

Y  en  quant  a  la  vida  moral  en  ses  dife- 
rentes  manifestacions,  la  renuncia  del  Jo  es 
més  palpable  y  més  extesa  en  nostra  Cata¬ 
lunya.  A  milers  y  milers  són  els  que,  ja  en 
una  tendencia  o  una  altra,  no  tenen  altra 
pensa,  no  tenen  altres  opinions  que  la  d’uns 
quants  que  ab  poca  o  molta  bona  fe  predi¬ 
quen  llurs  doctrines.  Y  com  un  remat  seguei¬ 
xen  sense  jamay  ni  tan  sols  haverse  entre¬ 
tingut  un  moment  a  reflexionar  sobre  la 
bondat  y  valer  de  les  opinions  que  cegament 
acepten.  Lo  dit  per  l’apòstol  es  cosa  de  fe. 

Rèus  són  també  del  delicte  de  lesa  societat 
y  són  rèus  envers  ells  meteixos.  No  produ- 
heixen  res  en  absolut,  roben  a  llur  inteligen- 
cia  y  a  la  societat,  lo  que’ls  hi  es  degut. 

Pobra  societat  aquella  en  que  la  immensa 
majoria  de  sos  individuus  arriben  a  practicar 
la  renuncia  del  Jo!  La  mort  es  propera. 

Dolenta  es  la  tirania  del  Jo,  però  mil  vol¬ 
tes  pitjor  es  la  renuncia. 

Procurèm,  donchs,  allunyar  de  nosaltres 
la  idolatria  al  nostre  Jo;  sacrifiquemlo  a 
n  aquest,  mes  tan  sols  en  lo  que  siga  lògich 
y  necessari  pera  la  vida  social,  y  nostra  pa- 
tria  Catalunya  viurà  gran  y  esplendenta  la 
vida  dels  pobles  de  bell  y  sublim  esdevenir. 

Trinitat  Monegal 


HERETGÍES 

LA  FARSA  MÀGICA 

Quan  creyèm  judicar,  no  fem  més  que  «for¬ 
mular»,  expressar  impressions ,  ab  l’auxili  de 
paraules,  y’ns  forgèm  l'ilusió  d’haver  dit  quan 
solsament  hem  parlat... 

En  presencia  d’un  paisatge,  d’un  fenòmen 
natural,  d’un  fet  humà,  treyèm  invariable¬ 
ment  la  nostra  cinta  lexicogràfica ,  prenèm 
la  mida  y,  pretenguent  haver  trobat  la  «veri¬ 
tat  del  fet»  sols  hem  trobat  la  distancia  que 
separa’l  nostre  intelecte  de  la  realitat. 

Es  verament  alarmant  aqueix  afany  incons¬ 
cient  que  sols  sentim  de  reduhir  a  un  deno¬ 
minador  comú  fraccions  de  veritat  pera  po¬ 
der  operar  ab  elles  a  gust  nostre...  y  dels 
demés. 

Al  creixement  de  l’abundós  cabal  heredi¬ 
tari  de  fraccions  comú-denominadorisades  hi 
ha  c.ontribuhit  y  hi  contribuheix  llargament 
el  perifèrich  art  de  «constater»,  usant  y  abu¬ 
sant  de  la  pintura,  de  la  geometria,  de  la 
música,  de  la  perfumeria,  etc.,  etc. 

Y  aqueixa  hètero-sugestió  ens  ha  arribat 
tan  endintre  que’l  món  exterior  passa  sobre 
nostres  ànimes  com  en  projecció  cinemato¬ 
gràfica,  y  quan  ens  ve  la  basca  lexicològica, 
no  fem  més  que  vomitar  colors,  linias,  sons 
sentors,  etc.,  etc.,  mal  pahits  pels  nostres 
ventrells  gamats. 

Tant  se  val;  ab  aqueixa  minestra  insubs¬ 
tancial  ne  tenim  prou  pera  anar  tirant,  y  no’s 
pot  dir  que’ns  en  sobra,  ja  que’n  demanèm 
més  y  sempre  més  ab  golafreria  buyda  e  in¬ 
conscient  d’infantó  de  mamella. 

Y  així  anèm  vivint  d’ilusions  enganyado¬ 
res,  y  aixi  anèm  passant  ab  nostre  estrany 
bagatge  de  pobres  saltimbanquis  sense  pa- 
tria  ni  color  al  rostre,  contents  y  satisfets 
emprò  de  sentirnos  ascendir  de  cel  en  cel 
entre  espirals  enervadores  d’opi  artístich 
vers  el  fals  paradis  dels  nostres  somnis.  Y  el 
temps  s’esmuny  a  doble  gran  velocitat  de  fàs- 
tich,  y  els  sols  se  lleven  ab  somriures  d’es¬ 
perança  y’s  colguen  ab  tristors  de  desengany 
veyent  que’l  nostre  món  no  marxa. 

Ben  mirat  iqué  hi  fa  que  passi’l  temps  si 
a  més  de  passar  també’l  passèm  nosaltres? 

Y  en  quant  al  sol,  no  hi  ha  pas  perill  de 
que  s’aturi.  Prou  anirà  sortint  l’infatigable 
mestre  pera  donarnos  cada  dia  la  eterna 

gran  lliçó  de  veritat  que  no  sabèm  apen- 
dre;  aduch  veyent  que  les  seves  ensenyances 
sols  serveixen  pera  distraure  a  la  humana 
criatura  que  desde’l  montiró  insignificant  del 
seu  art  xich,  l’escarneix  ab  ganyotes  barro- 
heres  de  simi  presumptuós. 

Després  de  tot,  si  privessin  de  joguines 
bonicoyes  a  nostres  animetes  infantivoles, 
iqué  fóra  de  nosaltres...  papellons?  Volaríem 
en  ple  buyt  y  la  nostra  vida  restaria  sens  ob¬ 
jectiu. 

Per  això,  ab  quines  mirades  de  llàstima, 
y  ab  quins  gestes  de  menyspreu — quan  no 
ab  posat  agressiu — contemplèm  als  seriosos 
vianants  que  guarits  de  la  febre  policroma , 
lliures  d  afeccions  «per  accidens»,  amenas- 
sen  destruhir  nostres  palaus  éncantats! 

En  cambi,  ab  quin  amor  y  ab  quina  devo¬ 
ció  escoltém  als  sacerdots  del...  artifici,  que 
cerquen  sens  treva  qualque  genre  nou,  bo- 
nich  y  llamatiu,  aduch  el  teixit  no  sigui  de 
durada.  «Ay,  cagayna!»  fem  nosaltres  ab  in- 
genuu  somrís,  puig  es  en  veritat  maravellós 
que  hagi  arribat  tan  enllà’l  progrés  de  les... 
especies.  «Oh,  el  Progrés!» 

La  ingènita  buydesa  dels  humans,  inca- 
paça  d’omplirse  de  natura,  ha  demanat  a 
l’art  múltiples  trajos  pera  simular  una  falsa 
plenitut. 

El  Poder  s’exhibeix  en  Tronos  relluhents, 
disfresses  de  Majestat,  «por  la  gracia  de 
Dios»...  harmonisada  ab  himnes  nacionals. 

Temis  revellida,  fa  equilibris  en  estrados 
elevats  envolcallada  ab  la  toga  funeraria  y 
rematada  pel  bonet  octogonal  (ab  fatxada  a 
tots  els  vents...  antichs  (i)  que  li  protegeix 
la  testa  glabra  sota  la  espasa  amenassant  de 
Dimocles  ben  amoçada  ja  de  tant  fregar  so¬ 
bre  la  «dura  Lley.» 

El  Valor  tradicional  ostenta  uniforms  vi- 
rolats, — veritables  camises  de  força  del  lliure 
albir,  —  camina  ab  geometria  d’ordenança, 
parla  ab  veu  de  tró,  mira  ab  ulls  de  llamp, 
acompanyantse  ab  remors  fredes  d’esperons 
y  sabres  y  notes  calentes  de  xarangues  estri¬ 
dents. 

El  Sacerdoci,  esclau  de  la  litúrgia, ’s  co¬ 
breix  ab  hàbit  d’amples  plechs  y  variades 

(i)  Antigament,  com  es  sapigut,  sols  se  tenien  en 
compte  vuyt  direccions  de  vent;  en  temps  relativament 
recents  s’intercalaren  altres  direccions  a  les  quals  no 
té  fatxada  encara’l  poligón  doctoral. 


formes  multicolors  pera  ocultar  al  home  y 
ésser  així  més  agradable  a  Déu  en  les  pràcti¬ 
ques  del  culte.  Les  meteixes  oracions,  se¬ 
guint  el  seu  exemple,  se  perfumen  ab  encens 
pera  no  sentir  a  llabi  pecador,  y  demanen 
veus  a  l’orga  pera  millor  ferse  escoltar. 

Les  dònes  exigeixen  de  la  moda  perfums 
desvetlladors,  coloraynes  enlluhernadores  y 
curves  afrodisíaques,  especie  de  caràcters 
sugestius  de  diabòlica  escriptura  que  sem¬ 
blen  voler  dir  Memento  homo.  Y  els  homes 
les  empaytém  a  les  dònes  comprimides,  re- 
pintades  y  les  hi  tirèm  flors  (les  flors  que 
han  alegrat  nostres  orgies),  després  qu’elles 
— deeses  de  l’Amor — ens  hi  han  servit  els 
talls... 

L’Instint  afemellat  emmatlleva  a  la  Passió 
— sempre  atenta  al  dernier  cri — toilettes  es- 
cayentes,  per  ésser  presentable  y  ferse  admi¬ 
rar  en  el  llibre,  aplaudir  en  el  teatre  y  tole¬ 
rar  arreu,  adoptant  estudiades  poses  acadè¬ 
miques  pera  dissimular  la  seva  baixa  ex¬ 
tracció. 

Cada  un  dels  actes  de  la  comèdia  humana 
déu  el  seu  èxit  especial  a  la  colaboració — 
complicitat  —  de  l’art  pelut  y  acèfal  que’ns 
embelleix  el  món  creantnos  lo  creat,  a  nostre 
gust  y  mida. 

Nosaltres,  pobres  indis  de  solemnitat ,  con¬ 
templèm  embadalits  ,  picant  de  mans  ,  de 
peus,  y  babejant  de  goig,  aquesta  fantasma¬ 
goria  extranya  de  formes  capritxoses,  colors 
desentonats,  sons  inharmònichs  y  -sentors 
sens  essencia,  magnificada  per  les  bengales 
de  nostra  càndida  ignocencia,  mil  vegades 
pitjor  que  nostra  supina  ignorància  d’irres¬ 
ponsables  grandassassos  boca-badats. 

Oh,  miratge  encisador  que’ns  somrius  en 
el  desert  de  nostra  vida! 

Féunos  somniar,  oh  màgichs  porta-veus 
de  la  natura...  artificial.  Cantèu...  «cantèu 
en  vostra  gavia,  criatures.» 

Y  vosaltres,  els  vianants  seriosos,  gent 
hiperbòrea,  aixuta  y  ordinaria,  que  voléu 
vèurehi  clar,  féu  vostra  via,  y  no’ns  tren- 
quèu  les  oracions  mentres-  nosaltres,  ab  mís¬ 
tica  exaltació,  alcèm  y  ens-alcèm  les  sagrades 
formes... 

Ne  louchez  pas  aux  idoles ,  la  dorure  en  reste 
aux  doigts.  íQu’ esdevindrien  els  nostres 
ídols,  en  pèl,  si  molts  d’ells  sols  tenen  lo 
qu’ensenyen:  mans  sense  braços,  peus  sense 

cames,  cossos  sense  cap?  Les  pomposes  ves¬ 
tidures  que’ls  encobreixen  els  defensen  de  les 
inclemencies  de  la  realitat... 

iCaurèm  potser  algún  dia  per  no  haver 
baixat  a  temps?  Oremus... 

Salvador  Albert 

MÉS  DIVAGACIONS 

Sense’l  més  petit  propòsit  de  iniciar  polè¬ 
miques  y  sols  ab  l’intent  de  promoure,  si  era 
possible,  una  corrent  favorable  a  l’ingrés 
dins  del  Catalanisme  militant  dels  valiosos 
elements  federalistes  afins  a  la  nostra  idea, 
publicàrem  en  aquestes  meteixes  planes  un 
article  titolat  « Divagacions »  ( 1 ),  en  el  quin  ne 
comentàvem  un  altre  del  senyor  Laporta, 
publicat  en  El  Diluvio. 

Aquell  excelent  amich  prengué  peu  del 
nostre  escrit  pera  enviarne  un  altre  a  n’a- 
questa  Redacció,  el  quin  ab  molt  gust  per 
part  nostra,  vegé  la  llum  en  el  número  287  (2) 
d’aquest  periòdicb . 

Particularment  devèm  al  senyor  Laporta  mil 
mercès  per  l’honor  que  suposa  l’haver  fet  cas 
dels  conceptes  per  nosaltres  emesos;  y  ade- 
més  ens  felicitém  d’haver  motivat  una  tant 
hermosa  professió  de  fe  nacionalista  com  ho 
es  l’article  uPocks  mots »  ab  que  dit  senyor 
volgué  defençarse  dels  càrrechs  que  cregué 
veure  en  el  nostre  escrit. 

No  eren  pas  càrrechs  els  que  nosaltres  en¬ 
teníem  fer  al  senyor  Laporta  y  als  federals 
que  com  ell  pensen;  potser  més  aviat  era  allò 
la  justificació  de  la  nostra  conducta  com  a 
nacionalistes,  ja  que  nosaltres  no  hem  con¬ 
siderat  oportú,  en  els  actuals  moments  histò- 
richs,  el  descendir  als  detalls  de  forma  y  a  lo 
que  reputèm  accidental,  preferint  esmerçar 
integralment  el  nostre  esforç  en  allò  que  cre- 
yèm  substancial  del  Nacionalisme. 

En  cambi  el  senyor  Laporta,  nacionalista 
de  cor  com  nosaltres  meteixos,  crèu  conve¬ 
nient  que  ja  desde  ara’l  Nacionalisme  cata¬ 
là  prengui  orientacions  francament  republi¬ 
canes,  per  judicar  la  República  com  una  so¬ 
lució  molt  superior  a  qualsevulga  altra.  No¬ 
saltres  no  tenim  perque  oposarnos  a  tal  solu¬ 
ció  ni  a  cap  que  n’hi  hagi,  diferim  no  més  ab 
el  senyor  Laporta  respecte  la  oportunitat  de 

(1)  Vegis  plana  489  del  present  volum. 

(2)  Plana  507. 


prejutjar  la  qüestió  de  forma  quan  tan  lluny 
estèm  encara  de  coincidir,  tots  els  catalans,  en 
lo  fonamental.  Y  per  la  meteixa  rahó  que’ns, 
cal  l'esforç  de  tots  els  bons  fills  de  Catalunya 
pera  refonamentar  la  nostra  Nacionalitat,  pre¬ 
ferim  anar  de  dret  a  desvetllar  en  tots  els  cors 
el  sentiment  de  Patria,  únich  sentiment  capaç 
d’aixecar  a  tot  un  poble  a  l’impuls  d’un  sol 
Ideal  sintesi  y  compendi  de  tots  els  altres.  Lo 
qual  no’s  consegueix  pas  ab  un  programa 
polítich,  sempre  migrat  pera  que  pugui  con¬ 
tenir  totes  les  modalitats  en  que’s  destria  el 
pensament  humà  aixi  que’s  tracta  d’apreciar 
les  qualitats  y  els  defectes  de  les  diverses  for¬ 
mes  de  govern. 

També  hem  d’agrahir  al  senyor  Albert  y  Pa¬ 
radís  les  manifestacions  que’ns  fa  en  un  arti¬ 
cle  publicat,  ab  el  títol  de  aUn  erro  important)) , 
a  Joventut  (1)  y  el  qual  tendeix  a  demostrar 
qu'els  afiliats  de  Catalunya  Fede-al  distin¬ 
geixen  perfectament  l’ideal  nacionalista  (ca¬ 
talanisme)  de  l’ideal  republicà  (federalisme) 
ja  qu’ells  s’han  constituhit  en  cert  modo  un 
ideal  compòst  d’aquells  dos  altres  ideals. 
Manifestació  que  al  nostre  entendre  ja’s  des¬ 
prèn  prou  de  la  indecisió  ab  que  lluvten  ara 
per  l’un  ara  per  l’altre  d’aquells  dos  semi- 
ideals  evitant  cuydadosament  que  l’un  nopre- 
domini  sobrel’altre;  delo  qual  ne  resulta  que, 
com  a  nacionalistes,  ens  semblen  poch  catala¬ 
nistes,  y  com  a  federals  també  semblen  poch- 
republicans  als  exaltats  de  la  Unió  Republica¬ 
na;  que  són  els  qui  més  disgustos  donan  y  do- 
naràn  als  nostres  amichs  d &  Catalunya  Fede- 
ral,  per  la  rahó  de  que,  entre’ls  republicans, 
no  s’estila  l’amplitut  de  criteri  de  que  fem 
constant  aplicació  els  Catalanistes. 

Ja  hem  dit  que  nosaltres  considerèm  exer¬ 
cir  una  acció,  patriòtica  més  que  política;  0 
millor  dit,  entenem  que  la  nostra  acció  no 
pot  ésser  política  sense  deixar  d’ésser  patriò¬ 
tica,  lo  qual  no’ns  convé  de  cap  manera.  El 
nostre  ideal  ha  degut  ésser  posat  amunt, 
molt  amunt,  pera  que  les  lluytes  d’aqui  baix 
no'l  facin  trontollar  com  una  cosa  buyda; 
per  això  nosaltres  hem  volgut  que’l  nostre 
camp  d’acció  s’estenguí  molt  pera  que  sia 
digne  de  parangonarse  ab  la  idea  de  Patria; 


(1)  Plana  532. 


JOVENTUT 


mes  precisantlo  lo  suficient  pera  que  no  pas¬ 
si  dels  limits  de  Patria  Catalana  a  que  cre- 
yèm  nosaltres  deber  contraure  les  nostres  as¬ 
piracions. 

Y  aqui  entenem  haver  senyalat  lo  que 
constituheix  una  de  les  falses  posicions  en 
que’l  famós  programa  del  22  de  juny  de  1904 
coloca  als  federalistes,  quan  tracten  d'actuar 
de  nacionalistes  al  costat  nostre.  Ells  són 
aquells  que  parlen  de  patria  ab  una  fredor 
que  no  pot  produhir  el  més  petit  entusiasme; 
ells  són  els  que  ab  igual  estudiada  convicció, 
parlen  en  prò  de  la  patria  propria  y  en  prò 
de  les  pàtries  dels  altres;  com  si  això  del  pa¬ 
triotisme  no  fos  un  sentiment  de  diferenciació 
que  tendeix  a  sublimar  la  propria  Patria  te- 
nintla  per  superior  a  les  demés. 

El  Catalanisme  tendeix  a  rectificar  aquest 
erro  grossissim  de  que  tant  ha  sofert  Catalu¬ 
nya;  la  raça  dominant  d’Espanya  ha  anat  su¬ 
plantant  de  mica  en  mica  en  el  cor  de  tots  els 
espanyols  la  idea  de  patria  catalana,  patria  ga¬ 
llega,  patria  basca,  etc.,  per  la  de  patria  espa¬ 
nyola,  y  per  això  hi  ha,  fins  entre’ls  federals, 
qui  encara  discuteix  si  s’ha  d’ésser  naciona¬ 
lista  avans  o  després  d’ésser  federalista. 
Acostumats  a  veure  còm  els  centralistes  han 
imposat  arreu,  y  per  demunt  de  totes  les  pà¬ 
tries  naturals  que  formen  l’Estat,  el  llur  cri¬ 
teri  produhint  la  disort  per  igual  de  totes 
elles,  els  federalistes,  plens  de  generositat, 
volen  procedir  a  la  inversa  y  fer  la  felicitat 
de  totes  les  pàtries  susdites,  imposantleshi 
també  un  criteri  que  no  totes  estàn,  ni  molt 
menys,  en  condicions  d’aceptar;  y  pug¬ 
nen  en  va  per  desvetllar  sentiments  que  no  a 
tot  arreu  poden  produhir  l’esplet  de  vida  que 
poden  produhir  a  Catalunya,  per  exemple. 

Oblidant  0  despreciant  els  federals  cata¬ 
lans  la  idea  de  patria  catalana  que  tant  pot 
contribuhir  a  afermar  el  Nacionalisme  de  Ca¬ 
talunya  y  de  passada  promoure  ab  Texemple 
un  cert  estímul  pera  que  les  altres  nacionali¬ 
tats  espanyoles  facin  lo  meteix,  mogudes  de 
iguals  sentiments,  s’entretenen  fent  obra  del 
tot  xorca,  portats  d’un  afany  de  generalisa- 
ció  y  ab  la  incomprensible  deria  de  fer  del 
poble  espanyol  un  poble  fort  y  lliure  (1)  mer¬ 
cès  a  la  imposició  del  ideal  autonomista, 
qu’ells  tenefi  per  aplicable,  avuy  per  avuy,  a 

(1)  Paraules  d’un  manifest  publicat  fa  pochs  dies 
pel  Comitè  Regional  Federalista  de  Catalunya. 

totes  les  regions  d’Espanya.  Raquitica  seria 
la  nostra  concepció  de  /’ autonomia  (diuen)  si 
s ois  la  volguéssim  pera  la  regió  històrica 
hont  hem  nascut  y  vivim.  Y  ells  parlen  així, 
en  nom  de  totes  les  regions  d’Espanya,  les 
quals  els  hi  paguen  llur  altruisme  ab  la  niés 
complerta  indiferència;  perque  tothòm  se’n 
adona,  menys  ells,  que  de  federals  de  veres 
ben  pochs  n’hi  han  que  no  parlin  català.  El 
particularisme  es  una  planta  nascuda  a  Cata- 
lunya'y  difícilment  podrà  may  arrelar  ni  treu¬ 
re  florida  en  terres  hont  la  gent  es  per  ata¬ 
visme  dominant  y  uniformista;  y  el  meteix  Pi 
y  Margall  degué  considerar  perduda  misera¬ 
blement  la  llevor  que  tan  pròdigament  s’es¬ 
forçà  en  sembrarhi. 

Y  la  proba  de  lo  que  dihém,  de  que  sols  a 
Catalunya  batega  el  sentiment  de  la  patria 
natural  qual  afermació  simultànea  ab  la  de 
les  altres  pàtries  espanyoles  podria  dema¬ 
nar  la  solució  federalista  tal  com  els  federals 
del  Comitè  Regional  l’entenen,  la  proba, 
dihém,  de  que  sols  aquí  aytal  sentiment  té 
resò,  està  en  que’l  Catalanisme  ha  fet  més 
adeptes  del  Nacionalisme  en  pochs  anys, 
que’l  Federalisme  en  tot  el  temps  de  sa  llar¬ 
ga  historia.  Perque  ja  deuen  haversen  prou 
donat  compte  els  federals  de  que  en  la  de- 
rrera  febrada  republicana  avuy  ja  quasi  esva- 
hida  tot  s’ha  fet  a  favor  de  la  República 
Unitaria,  res  pera’ls  ideals.autonòmichs.  Ells 
hi  han  fet  el  trist  paper  de  consentits,  y  so¬ 
vint  han  estat  tractats  a  faysó  d’hostes  moles: 
tosos,  pels  capdevanters  de  la  famosa  Unió 
Republicana,  els  quins,  si  haguessin  pogut, 
haurien  cambiada  la  forma  de  Govern  d’Es¬ 
panya,  sense  tocar  res  de  sa  viciosa  constitu¬ 
ció  actual  qu’es  la  causa  de  tots  els  mals. 

Per  això  nosaltres,  tol  hi  trobant  molt  bo- 
nich  lo  que  diu  el  senyor  Laporta  de  que’l 
federalisme  sia  la  flor  roja  del  Nacionalisme, 
ens  quedèm  dubtant  de  que  fossin  gayres  els 
federals  que  volguessin  posàrsela  al  trau,  la 
simbòlica  flor.  Molts  d’ells  no  estarien  potser 
gayre  segurs,  si  ho  fecin,  de  que  no  se’ls 
pogués  titllar  de  facciosos  0  perlurbadors; 
dictat  qu’en  l’aludit  manifest  del  Comitè  Re¬ 
gional  de  Catalunya  sembla  anar  endreçat  a 
certs  federalistes  que,  dins  llur  fur  intern, 
creuen  ja  que’l  programa  del  22  de  juny 
de  1894  comença  a  ferse  vell,  ab  tot  y  estar 
encara  per  estrenar. —  R.  Miquel  y  Planas 

CLIXÉ  D’AGOST 

A  n'En  Joan  Maragall. 

Sota  l’esplet  de  llum  pesanta  y  blanca,  en 
aquell  barri  allunyat,  format  de  cases  bonico- 
yes,  de  jardins  embaumats  y  de  severs  con¬ 
vents,  el  carrer,  quiet  en  aquella  hora  deia 
tarda,  apareix  tot  ell  com  un  gran  bassal  d’ay- 
gua,  hont  s’emmiralla’l  blau  del  cel  ja  assere¬ 
nat  després  de  la  forta  ruixada  estiuhenca 
qu’una  hora  avans  queya  ab  delit. 

El  palau  de  les  verges  del  Senyor  alça, 
imponentes  y  austeres,  ses  parets  de  pedra 
grisa,  contrastant  ab  les  de  la  casa  d’enfront, 
niu  d’amor  y  d’alegria,  que  intercala  una  nota 
clara  a  la  fosca  verdor  de  les  magnòlies,  ab 
macissos  d’hortensies  en  flor. 

Carrer  amunt  fent  via  vers  el  convent,  pu¬ 
gen  acostades  una  monja  y  una  noyetaespri- 
matxada,  de  cara  esgroguehida  y  aturada,  y 
d’ulls  mitj  cluchs  vorejats  d’estries  sangno- 
ses...  y  el  reixat  de  la  caseta  rosa  y  blanca’s 
torna  a  cloure  després  de  donar  sortida  a  una 
dama  y  a  una  nena  que’s  deturen  indecises 
devaDt  del  mullader  que  les  hi  cal  atravessar. 

La  dama  es  alta  y  hermosa.  Demunt  son 
cabell  rós,  lluheix  flonges  plomes  blanques, 
com  els  flochs  d’escuma  sorgint  d’una  mar 
daurada. 

La  hermosura  de  la  dama  apareix  en  tot 
l’esclat,  com  sia  que's  troba  en  aquella  edat 
en  que  la  dòna  es  verament,  complertament 
dòna:  sobre’ls  trenta  anys. 

Son  còs  de  curves  esplendents  resta  com 
empresonat  dins  l’estoig  de  riques  sedes  cla¬ 
res  que  cruixen  lleument. 

La  nena  que  s’agafa  de  l’enguantada  mà, 
es  xamosa  y  bonica  com  un  pom  de  roses 
veres,  y  va  coberta  de  puntes  fines  y  llaços 
de  color  de  cel.  Son  rostre  en  flor  enquadrat 
pels  rulls  de  la  cabellera;  sembla  surgir  d’en¬ 
tre  raigs  de  sol;  y  en  sos  ulls  clars,  hi  somriu 
la  vida  a  dojo... 

Fa  un  xiscle  d’aucell  esporuguit  guaytantse 
els  peuhets  bufons,  calçats  de  sabatetes  y 
mitjonets  blaus: 

— Ay! mamà!.,  mira,  qu’aygua!... — La  mare 
somriu;  d’un  moviment  lleuger  y  gràcil  arre¬ 
plega  ab  una  mà  els  amples  plechs  de  la  se¬ 
dosa  faldilla  y  la  bromera  de  batistes  y  va- 
lenciennes  dels  sotes,  descubrint  francament 
la  breu  sabata  negra  de  taló  prim,  y  la  mitja 


reixada,  a  través  de  la  qual  la  carn  roseja,  y 
valenta,  alçant  en  l’aire  la  menuda  —  qu’ale- 
teja  com  un  papello  —  ab  quatre  saltirons, 
travessa  el  carrer,  topantse  ab  la  monja  y  sa 
companya. 

Al  frech  de  la  dama,  el  blanch  rostre  de 
la  verge  s’ha  cobert  de  sobtada  rojor.  Anava 
per  arrebuçarse  també  el  dur  y  ofegador  hàbit 
de  borra  cendrosa,  que  sota  el  mantell  negre 
l’envolcalla  tota...  y  davant  d’aquelles  belle¬ 
ses...  no  ha  gosat... 

També  té  ella’l  peu  xich  y  bufó  dintre  la 
tosca  sabata  de  lligams  de  cotó.  Sa  cama 
també  es  tornejada,  mes  tot  al  voltant,  la 
groxuda  mitja  blanca,  mal  estirada,  sent  que 
fa  arrugues... 

S’encreuen  les  mirades  de  les  dugués  dò- 
nes.  La  de  la  dama  està  plena  de  lluhentors 
alegres,  y  sembla  que  canti  la  joya  del  viure 
sanitós  y  regalat.  La  de  la  monja  es  blava  y 
dolça,  tristament  serena,  com  engrandida 
per  la  foscor  de  les  conques  y’l  color  d’ivori 
del  rostre.  Sa  boca  es  xica  y  prims  els  llabis 
pàlits  que’s  pleguen  cap  a  la  esquerra,  ab 
l’amargor  d’un  somriure  compassiu. 

Es  jove,  tan  jove  qu’encara  sembla  una 
nina,  la  petiteta  madre  blanca  y  trista.  Les 
boniqueses  de  sa  carn  no  han  d’esclatar 
may  sota  les  vibracions  d’un  amor  humà,  y 
sols  el  bri  dur  y  rústich  podrà  acariciarne  les 
suaus  turgències. 

En  l’esguart  de  la  dama,  hi  ha  llegit  una 
instintiva  mostra  de  compassió  envers  sa  jo- 
venesa  perduda,  qu’ha  de  marcirse  avans  de 
florir,  que  no  darà  sa  llevor  de  vida;...  y  s’ha 
enrojolat  tota,  la  bonica  monja...  sens-sapi- 
guer  per  què. 

—  Quina  llàstima! — sembla  que  diguin  els 
ulls  de  la  dama,  girantse, — que  jova  y  qu’her- 
mosa!  — 

Y  prossegueix  son  cami  deixant  derrera 
d’ella  com  un  núvul  embaumat  de  flayre  es¬ 
tranya  y  ja  may  sentida,  la  qual  perseguirà 
desde  aquell  moment  com  una  temptació  a 
la  petiteta  madre  fins  a  dins  de  sa  celda  ver- 
ginal... 

— Que  Déu  la  ilumini! — ha  mormolat  la 
monja  estirant  l’anella  de  la  porta  de  la  San¬ 
ta  Casa. 

Y  es  que  prou  ella  ho  ha  sentit  a  dir  a 
companyes,  y  als  jardiners,  que  al  devant 
del  convent  hi  viu  una  senyora  molt  maca, 

molt  elegant,  que  té  una  nena  petita  y  un 
senyor  molt  rich  que  se  la  estima  molt,  en¬ 
cara  que  no’s  vegi  may  ab  ella,  y  visqui 
isolada.  Del  costat  de  la  monja  puja  tímida¬ 
ment  la  veu  de  l’orfaneta. 

— {Ha  vist  madre,  quina  senyora  més  maca? 
{y  la  nena?  |sembla  un  angelet!  {ha  sentit 
quina  bona  olor  que  fan? 

La  madre  se  la  mira,  y  de  primer  no 
respòn...  mes,  entrant  en  la  Santa  Casa  ab 
son  pas  de  serva,  tranquil  y  suau,  mormola: 

— Un  angelet!...  la  filla  d’una  dóna  de  món! 
Ave  Maria  purissima!  No  sabs  lo  que’t  dius, 
Madrona...  Compadeixla  aquesta  gent,  com- 
padeixla  y  prega  per  ella... — 

Y  la  noyeta,  de  rostre  aturat  y  ulls  malalts, 
deslligant  el  mocador  blanch  que  cobreix 
sos  cabells  estirats  y  descolorits,  y  plegant 
la  valoneta  de  quadrets  grisos  que  vestia  ses 
esmirriades  espatlles,  sent  en  son  cor  una 
devallada  de  greu  tristesa...  quelcòm  fet 
d’enveja  y  de  doloroses  comparances  que  no 
s'expliquen  prou  bé. 

^Compassió?  Y  per  què  ha  de  tenir  compas¬ 
sió  d’aquella  encisadora  parella  de  mare  y 
filla  que  li  havien  aparegut  com  una  estesa 
de  flors,  de  somriures  y  de  perfums,  demunt 
dels  frescos  bassals  del  carrer...  ella  tant 
lletgeta,  tant  pobre,  tan  desvalguda... 

Es  veritat  que  a  son  entorn  hi  tenia  molles 
madres ,  ella,  pero  de  mamà,  cap,  y  haguera 
volgut  ésser  de  bona  gana  la  filla  de  aquella 
senyora  tan  hermosa... 

«Una  dóna  de  món.. .»  havia  dit  la  madre 
Consolació,  « Una  dòna  de  món)),  s’en  deya 
d’aquella  dama  tan  bella  y  olorosa  que  reya 
alegrement  en  mitj  de  tantes  boniqueses 
com  duya  a  sobre,  entre  aquelles  estrelles  de 
llum  que  li  relluhíen  de  cada  costat  de  les 
galtes...? 

— Ay!...  qui  pogués  ésser  una  senyora  de 
món!  pensava  instintivament  la  orfaneta... 

No  gosava  dirne  una  dòna  d’aquella  her¬ 
mosa  estranyesa  qu’havía  vist...  li  sembla¬ 
va  massa  poch  respecte...  com  si  s’hagués 
atrevit  a  dir  mamà  a  la  madre  Consolació. 

L.  Escardot 

CONGRÉS  ESPERANTISTA 
DE  BOULOGNE-SUR-MER 

Diumenge ,  6  d'Agost. 

A  les  nou  del  mati,  els  congresistes  ens 
reunirem  per  nacions  en  el  teatre,  essent  en 
número  d’uns  mil  doscents.  Cada  grupo  va 
escullir  els  delegats  que  devien  fer  us  de  la 
paraula  en  les  reunions  generals. 

La  gran  distancia  que’ns  separa  de  Bou- 
logne,  així  com  causes  imprevistes  y  ses  mol¬ 
tes  ocupacions,  va  fer  que’ns  vegessim  pri¬ 
vats  d’elements  tan  importants  y  fervorosos 
Esperantistes  com  són  el  capità  d’Estat  Ma¬ 
jor  senyor  Vicens  Inglada,  comandant  d’Ar¬ 
tilleria  senyor  Ribot,  capità  Duyos  y  altres 
que  trevallen  ab  fe  y  amor  per  la  causa  espe- 
rantista,  estant  tan  sols  representada  Espa¬ 
nya  per  tres  que  parlaven  la  llengua,  si  bé 
erem  sis  els  que  hi  anarem,  puig  s’hi  tro¬ 
bava’l  president  de  la  Societat  Espanyola,  el 
distingit  amich  meu  senyor  R.  Codorniu,  en¬ 
ginyer  y  quefe  forestal  de  la  provincià  de  Múr¬ 
cia,  acompanyat  de  ses  distingides  esposa 
donya  Mercè  Bosch  y  encantadora  filla  Caro¬ 
lina,  en  representació  de  la  Hispana  So- 
cieto  p.  p.  E.,  el  senyor  R.  Subirà,  president 
del  Grupo  Esperantisla  de  Cardona,  y  un  ser¬ 
vidor  de  vostès,  ab  ma  esposa,  com  delegat 
de  la  Federació  Esperantisla  Katalana. 

Inútil  crech  dir  que  nombrarem  al  senyor 
Codorniu  pera  que’ns  representés,  no  sols 
per  sos  mèrits  personals  si  que  també  per 
conèixer  la  llengua  a  fons,  considerantlo  ade- 
més  lo  degà  dels  Esperantistes  espanyols. 

Els  grupos  formats  per  les  diferentes  na¬ 
cions,  aixi  com  les  anades  y  vingudes  cam- 
biant  impressions  y  el  sens  nombre  de  foto¬ 
grafies  que’s  prengueren  donà  una  gran  ani¬ 
mació  a  n’el  barri,  aixi  com  a  n’el  Gran 
Cafè,  enfront  del  teatre,  ahont  s’hi  havien 
enquibit  gran  nombre  de  congresistes. 

Lo  prèbere  Esperantista  senyor  Peltier, 
director  de  la  revista  Espero  Katolika,  previ 
permís  del  distingit  abat  de  la  Iglesia  de 
Sant  Nicolau  senyor  Joucquel,  havia  invitat 
a  tots  els  esperantistes  a  assistir  a  la  missa 
que  diria  en  la  dita  iglesia  a  les  1 1  v  mitja. 

Durant  la  missa,  la  capella  de  música  en- 
grossada  per  esperantistes,  la  major  part  se¬ 
nyoretes,  va  interpretar  varies  composicions, 
entre  elles  un  hermós  himne,  poesia  de 

l’abat  Dombrowski  de  Sant  Petersburg, 
música  de  la  senyora  Guivy,  de  Tours,  un 
Pare  Nostre  del  prébere  Peltier  y  una  Ave 
stelo  mara  (salve  estrella  del  mar).  Tots  els 
cants  van  ésser  magistralment  acompanyats 
pel  distingit  organista  de  Sant  Nicolau  se¬ 
nyor  Bucciali,  tenint  que  fer  present  qu’es- 
sent  cego  va  donarse  la  pena  d’apendre  de 
memòria  tota  la  música,  a  fí  y  efecte  de  po- 
guerla  acompanyar  ab  l’orga  Perque’ls  lec¬ 
tors  se  puguin  fer  càrrech  de  la  hermosura 
de  les  estrofes  del  himne, ’n  citaré  algu¬ 
nes  com  (1): 

Et  chiuj  landoj  kaj  el  chiuj  gentoj 

Ni  kunvenintaj  Vin  adoras  di’! 

Al  vi  sin  turnas  niaj  piaj  sentoj, 

Kaj  nia  kanto  sonas  nur  al  Vi! 

Ho,  venu  tiu  hor’  de  unueco! 

Rompon,  dividon  amas  nur  Satan  ... 

Patro  ni  preghas  vin  pri  la  frateco 

Nian  laboron  benu  via  mau’l 

Al  sortir  de  la  iglesia  alguns  demostraven 
senyals  evidents  de  contrarietat,  degut  a  no 
haver  pogut  sentir,  com  esperaven,  una  prè¬ 
dica  en  Esperanto  feta  pel  prébere  Peltier, 
qui  devia  feria,  emperò  l’autoritat  eclesiàs¬ 
tica  no  va  autorisarla  fundanlse  en  el  motiu 
de  que  pel  afany  de  poguerla  escoltar  s’hau¬ 
rien  congregat  en  Sant  Nicolau  molts  Espe- 
rantistes  que  no  són  catòlichs. 

A  les  dues  de  la  tarde’ls  uns  se’n  anaren  a 
Wimereux,  els  altres  ens  dirigirem  cap  al 
camp  de  curses  d’Aubengues  essent  per  tot 
arreu  aclamats,  aixi  com  deixant  a  tothòm 
admirat  al  veure  com  elements  de  nacionali¬ 
tats  tan  diverses  ens  compreníem  tan  perfec¬ 
tament  parlant  tots  ab  el  meteix  accent. 
Dech  fer  constar  que  la  entrada  a  les  carre¬ 
res  de  cavalls  va  ésser  de  franch  pels  Espe- 
rantistes,  obsequi  que’ns  feren  els  organisa- 
dors  de  dita  festa. 

Terminada  la  festa  tots  ens  apresurarem  a 
pendre  el  carril  per  anar  a  sopar  als  nostres 
respectius  hotels  a  fí  d’estar  llestos  pera  asis- 


(1)  (La  imprempta,  no  tenint  algunes  lletres  accen¬ 
tuades,  ha  degut  reemplaçar  les  accents  per  una  h  en 
les  paraules  chiuj  y  preghas. )  La  traducció  es:  De  tots 
els  paísos  y  races  —  els  aquí  reunits  vos  adorèm,  oh 
Deu!  —  a  Vos  se  dirigeixen  nostres  piadosos  sentiments 
—  y  el  nostre  cant  sona  tan  sols  per  Vos.  —  Ah!  vinga 
la  hora  d’unió  —  rompiment  y  divisió  tan  sols  vol  Sa- 
tàn  —  pare,  vos  resèm  per  la  fraternitat  —  nostre  tre- 
vall  beneheixi  la  vostra  mà. 


tir  al  gran  concert  donat  en  el  teatre  a  les  8 
de  la  nit. 

El  concert  no  començà  fins  a  les  nou,  pre¬ 
sentant  la  sala  un  aspecte  imponent,  puig 
estava  plè  de  gom  a  gom;  no  es  d’extranyar 
haventshi  donat  cita  no  sols  tots  els  congre- 
sistes  sí  que  també  molts  dels  estrangers 
que’s  troben  estiuejant  a  Boulogne. 

{Acabarà) 

Alfons  Sabadell. 


PARLAMENT  DEL  DR. 
MARTÍ  Y  JULIA  EN  ELS 
JOCHS  FLORALS  DE  BA¬ 
DALONA  D’ENGUANY 

(Acabament) 

\  iQuin  amor  a  Catalunya  seria  el  nostre, 
sinó  amor  de  feble,  de  degenerat,  d’impo¬ 
tent,  de  capó,  si  les  sangsjno  se’ns  encengues¬ 
sin,  si  l’esperit  no  sentis  foguerades  d  indig¬ 
nació  que  l’induhissin  al  non  serviam ,  si’ls 
sentiments  trasbalsats  no’ns  empenyessin 
fins  a  Pacció  irreductible,  contra  tot  lo  que 
seguidament,  y  sense  parar,  va  de  dret  a 
anorrear  la  nostra  vida  y’l  nostre  esperit  na¬ 
cionals?  Sols  els  esperits  de  refinada  dolen¬ 
teria,  sols  els  d'ànima  nafrada,  poden  roman¬ 
dre  frets  y  indiferents,  tot  prenent  teatrals 
positures  d’homes  de  pès  y  de  gent  de 
seny,  enfront  de  l’acció  secular  descatalani- 
sadora  que  s’es  exercida  al  nostre  poble.  Que 
s’hi  revolquin  els  esperits  marrans  pel  pu- 
drimaner  de  l’indignitat,  consentint  que  una 
grapa  repugnanta  pretengui  torçarnos  la 
llengua;  passant  perque  facin  cendra  de  la 
nostra  ànima  nacional  les  xafogoses  ponen- 
tades  de  sang  y  de  luxuría  qu’abrusen  els 
sentiments  del  jovent  de  ciutats,  viles  y  llo¬ 
garets;  tolerant  que’l  parassitisme  burocra- 
tich  foraster,  neuleixi  els  esclats  de  la  vida 
social  del  nostre  poble;  aceptant  com  pàries 
l’escolament  de  vida  y  els  mals  morals  que’s 
determinen  pel  servey  de  les  armes;  ajupint- 
se,  a  tall  d’inferiors,  a  hegemonies  vergo¬ 
nyoses;  satisfent,  sens  parar,  la  tradicional 
concupiscència  de  pobles  y  races  ances¬ 
trals;  acotant  sempre’l  cap  a  les  vergassa- 
des  dels  desanimats  oligarques;  conformant- 
se  indignament  ab  el  degradant  no  ésser; 

essent,  sempre,  una  negació;  realisant,  a  tot 
hora  afrentosos  actes  de  suicidi  nacional. 
No,  no  ho  som  nosaltres,  ni  ho  volèm  ésser, 
esperits  enfellonats  ,  naturaleses  bagaces  : 
la  vida  hi  es  potenta  y  íecondanta  en  el  sí  del 
nostre  poble;  ens  la  sentim  xardorosa  remou¬ 
re  les  nostres  entranyes;  en  glopades  bullen- 
tes,  la  sang  catalana  s’escampa  pels  nostres 
cossos  comunicànlloshi  energia  y  fortalesa; 
intenses  vibracions  de  llibertat  trempen  els 
nostres  esperits;  ens  sentim  forts,  y  ens  re- 
dressèm;  volèm  viurel  qu’es  una  necessi¬ 
tat  imperiosa  del  nostre  existir,  la  vida  ple¬ 
na  de  la  nostra  aymada  Catalunya.  Heus- 
aqui,  perque’ns  sentim  esperonats  per  po¬ 
tents  esclats  d’amor  envers  els  germans  nos¬ 
tres  que  hem  de  renaixer  pera  la  Patria;  heus- 
aquí,  perque’ns  sentim  devassalls  d’energies 
pera  oposar  a  les  accions  marcidores  de  la 
nostra  vida  catalana. 

Qui  te  llengua,  es;  y  es,  perque  una  llen¬ 
gua  propria  suposa  sempre  una  personalitat 
nacional.  La  parla,  es  l’instrument  orgàních 
de  l’esperit;  es  la  personalitat  feta  sóns,  ex- 
teriorisada,  que’s  progecta  enfora  ab  tots  els 
seus  caracters  diferencials.  Pera’l  sociòleg 
y  fins  pera’l  psicòleg,  llengua  y  esperit  ve¬ 
nen  a  ésser  una  cosa  tan  una,  constitueixen 
un  entrellat  tan  perfet  ,  que  per  la  parla 
s’assoleix  el  complert  coneixement  de  l’indi¬ 
vidualitat  mental  y  moral  dels  homes  y  dels 
pobles.  La  llengua’ns  mostra  còm  son  els 
sentiments,  la  calitat  del  pensar  y  la  potença 
de  la  voluntat;  es  més  hermosa,  més  expressi¬ 
va  y  més  complerta,  com  menys  imperfec¬ 
cions  biològiques  y  socials  tenen  les  indivi¬ 
dualitats,  homes  ó  pobles,  que  la  parlen.  Els 
instants  de  grandesa  humana  y  social  de  les 
nacionalitats  se  manifesten  y  romanen  a 
travers  de  les  centúries,  en  perdurables  mo¬ 
numents  literaris,  en  planes  admirables  en 
les  quals  lletres  d’or  ,  hi  reviu  la  gran¬ 
desa  de  l'esperit  nacional;  decauen  els  po¬ 
bles,  la  decadença  malestruga  inferiorisa 
l’esperit  de  les  nacions,  y  la  llengua  s’empo¬ 
breix  y  s’inferiorisa,  tot  amagant  el  daltabaix 
literari,  ab  els  convencionalismes  sintàxichs, 
ab  els  neuròssichs  refinaments  de  la  forma, 
ab  les  estrambotiqueses  de  l'expressió,  ab  la 
vèrbola  acrobàtica  del  aixut  íntelectual;  de- 
vallen,  encara  més  les  nacions,  ja  no  son 
lliures,  la  llur  personalitat  resta  accidental¬ 


ment  en  el  no  ésser  com  element  actiu  de 
la  vida  social  humana,  la  llengua  ja  no  es 
conreuada,  els  exotismes  y’is  barbarismes  la 
mostren  esclava,  els  idiotismes  y  las  grolle¬ 
ries  ens  la  ensenyen  degradada:  una  llengua 
forastera  desarrela  l’esperit  nacional.  Les 
nacions, ab  lot  no  desapareixen,  reviuen  sem¬ 
pre;  la  primera  espurna  de  vida  nova  qu’es- 
clataenelsi  dels  pobles, semanifesta  tot  d’una 
a  n’el  renàixer  de  la  llengua;  el  nou  procés 
de  vera  vida  nacional  ja  no  té  aturador;  la 
parla  es  conreuada;  per  ella  l’ànima  del  po- 
ble’s  renacionalisa;  totes  les  activitats  so¬ 
cials  se  desenrotllen  y  perfeccionen;  noves 
orientacions  remouen  la  vida  política  y  so¬ 
cial;  tot  es  enfortiment  y  acció;  el  poble  té 
consciència  del  seu  ésser  y  exigeix  la  integra- 
litat  de  la  seva  vida;  la  nació  esdevé  lliure, 
y  torna  a  exercir  acció  de  civilisació  y  pro¬ 
grés  en  l’avenç  general  de  la  humanitat. 

Mes  la  llengua  no  assoleix  preuats  graus 
de  perfecció  si  solzament  la  conreuen  els 
literats,  els  poetas  y  els  homes  acienciats; 
cal  que  sia  tot,  integralment  tot,  el  poble,  el 
que  la  tinga  en  els  actes  tots  de  sa  vida  ínti¬ 
ma  y  de  sa  vida  social  per  instrument  ex¬ 
pressiu  de  pensament,  sentiments  y  voluntat. 
Sols  així  ,  la  llengua  assoleix  la  preuada 
calitat  de  llengua  orgànica  nacional;  sols  ai¬ 
xí  arriba  a  ésser  un  fet  positiu  la  complerta 
renaixença  de  l’esperit  de  la  patria;  sols  així 
esdevé  lliure  la  nació. 

Perque  coneixèm  aquest  procés  de  vida 
nova;  perque  sabèm  que  la  recatalanisació 
de  la  nostra  parla  determina  l’enrobustiment 
progressiu  de  la  nostra  personalitat  nacional; 
perque  així  conscientment  anèm  de  dret  a 
dret  a  fer  íessorgir  la  vida  plena  de  la  nos¬ 
tra  Catalunya,  les  tenim  per  fructuosíssimes 
aquestes  belles  y  solemnials  festes  de  la  nos¬ 
tra  llengua,  festes,  com  avans  hem  dit,  apos¬ 
tòliques  pera’ls  catalans  que  pequen  per 
mancament  a  la  Patria;  festes  en  les  que,  tot 
conreuant  y  enaltint  la  nostra  parla,  s’hi 
forja  el  pensar,  el  sentir  y  el  voler  de  tota  la 
nacionalitat.  Com  que  volèm  que’ls  catalans 
tots  tinguin  l’esperit  nét  de  taca  d’estrange¬ 
ria;  com  que  volèm  que  la  llur  personalitat  sia 
integralment  catalana,  perque  la  llengua  es 
medi  excelent  de  renacionalisació,  ab  ella  y 
per  ella  penetrèm  fins  a  lo  més  íntim  y  abs- 
condit  del  esperit  dels  descatalanisats,  con- 

vençuts  de  que  hi  fem  rebrotar  lluch  de  la 
vida  nova  de  la  Patria. 

En  aquestes  corprenedores  festes  de  pro¬ 
sistes  y  versayres,  en  aquestes  solemnitats  en 
les  que,  enlayrantnos  als  cims  del  ideal,  pro- 
clamèm  per  regina  y  deesa  nostra  a  la  Be* 
llesa;  en  aquests  instants  en  qu’els  esperits 
són  encisats  per  brillantors,  perfums  y  har¬ 
monies;  ara  que,  lliures  de  pecats  y  flaque¬ 
ses,  teniu  fita  la  pensa  en  la  Patria  nostra, 
els  encantats  forjadors  de  l’ànima  catalana 
s’afanyen  a  passar  via  de  la  llur  feyna  incom¬ 
parable:  els  vostres  cors  fondament  commo¬ 
gut  esbateguen  intensament  y  donen  tremp 
als  vostres  esperits,  tremp  de  vida  catalana 
que’ls  Jòchs  Florals  escampen  cada  cop  més 
per  tots  els  indrets  del  nostre  terrer,  tremp 
que  transformat  en  ferma  acció  de  voler, 
s’extendrà  y  creixerà  fins  que  tinga  prou 
energia  y  potença  pera  fer  que  al  món  hi 
torni  a  haver  Catalunya. 

Ja’ls  sabèu,  donchs,  els  nostres  propòsits; 
ja  les  coneixéu  les  nostres  cobejances.  Volèm 
ésser,  perque  sabèm  y  ens  ho  sentim  que 
som  un  poble;  volèm  la  integral  renaixença, 
l’enfortiment  y  la  perfecció  de  la  nostra  vida 
individual  y  nacional,  pera  que  a  les  arts,  a 
la  ciència,  a  la  indústria,  al  comerç,  a  la 
agricultura  y  a  la  civilisació  humanes  hi 
ocupi  un  lloch,  com  més  preuat  millor,  la 
modalitat  catalana;  volèm  complir  com  de- 
vèm,  com  a  homes  y  com  a  bons  catalans, 
enllaçant  ab  el  passat  gloriós  del  nostre  po¬ 
ble  un  esdevenir  d’avenç,  de  vera  cultura  y 
de  plena  llibertat;  volèm  que  síen  l’amor 
y  el  benestar  els  fonaments  de  la  nostra  or- 
ganisació  social;  volèm  cooperar  ab  el  nostre 
esforç  y  ab  la  nostra  acció  a  la  vida  nova  de 
la  humanitat,  que  sorgirà  ufanosa  del  esmi¬ 
colament  dels  grans  Estats  de  la  proclama¬ 
ció  del  dret  nou  de  la  llibertat  dels  pobles. 
Volèm  viure,  donchs!  Volèm  ésser! 

^Ahónt  es,  ahónt  trobarlo  el  fill  de  la  terra 
catalana  que,  enfront  dels  que  proclamen 
aquestes  irreductibles  reivindicacions  de  lli¬ 
bertat,  de  vida  plena,  d’afirmació  d’existir, 
que  són  pera  nosaltres  reivindicacions  de  la 
nostra  dignitat  d’homes,  s’atreveixi  a  alçar 
l’oprobiós  penó  negre  del  no  ésser,  senyera 
de  la  mort  del  nostre  poble  com  a  naciona¬ 
litat,  y  de  la  nostra  infamanta  impotença 
com  a  catalans? 


Y  ara,  reconcentreuvos,  que’l  verb  de  la 
Patria  penetrarà  en  vosaltres.  Hi  penetrarà 
pera  fervos  resorgir  a  la  vida  catalana.  Si- 
guèu  bons  pera  Catalunya!  No  siguèu  més 
crudels  pera  la  nostra  Mare  Patrial  Benehits 
sien,  els  qu’en  aquesta  festa  de  la  llengua 
renaixin  pera  la  nostra  nacionalitat!  Compa- 
dimlos  y  planyemlos  ab  cor  y  ànima  als  que, 
malgrat  tots  els  esforços,  seguiran  en  el  no 
ésser  com  a  fills  de  Catalunya!  Que  la  Pa¬ 
tria  tinga  pietat  d’ells! 

Som  acabat. 


NOVES 

Sempre  ens  hem  rigut  d’aquells  qui  do¬ 
nen  per  mort  el  Catalanisme,  perque  en  certs 
períodes  sa  activitat  no’s  mostra  ab  esclat. 
Nosaltres  ja  ho  sabèm  que  lo  que  enlluherna 
als  badochs  són  les  lluytes  sorolloses  y  les 
victòries  aparatoses,  peró  també  sabèm  que 
aquestes  solen  ésser  de  poca  durada  o  de  re¬ 
sultats  positius  ben  migrats. 

Confiém  en  el  triomf  de  nostra  causa,  en¬ 
tre  moltes  altres  per  dues  rahons  poderosis- 
simes.  La  primera  es  que  la  causa  del  Nacio¬ 
nalisme  Català  es  la  causa  de  la  Natura,  que 
acaba  sempre  per  rompre  els  lligams  ab  que 
debades  vol  subjectàrsela,  y  la  segona  es  que 
per  despertar  l’esperit  del  catalans  adormits, 
no  deixaràn  els  politichs  centralisadors  de 
flagelarlos  ab  noves  imposicions  tiràniques, 
donchs  la  llur  ceguera  es  la  d’aquells  qu’es- 
tàn  condemnats  a  la  ruina,  y  per  altra  banda 
els  prohoms  dels  partits  espanyols  no  saben 
com  ferho  pera  desacreditarse  als  ulls  dels 
llurs  adoradors. 

Ja  no  es  la  prempsa  catalanista  sola  en  la 
tasca  d’enderrocar  lo  corcat;  periòdichs  d’a- 
qui  y  fins  de  Madrit,  s’expiessen  en  castellà 
ab  uns  termes  que  tal  volta  a  nosaltres  no’ns 
deixarien  usar. 

Vegis  una  mostra;  ja  que  no  copiarem  un 
article  del  País  que  deya  coses  molt  saboroses 
y  que  deurien  fer  rumiar  bon  xich  a  nostres 
governants,  si  a  tant  poguessin  arribar,  no 
volèm  deixar  de  transcriure  uns  quants  para- 
grafs  d’un  escrit  que  aparegué  en  un  núme¬ 
ro  del  Diluvio  de  la  setmana  passada;  es  d’a¬ 
quells  que,  com  deya  anys  enrera  nostre  co- 
lega:  s’hi  pot  sucar  pa! 

LA  DINASTÍA  MONTERO  RIOS 

LABOR  SEPARATISTA 

Siempre  ocurre  lo  mismo.  Los  liberales  nos  resultan 
màs  retrógrados  que  los  conservadores.  El  hecho  es 
evidente. 

Los  nombramientos  de  los  generales  Espinosa  de  los 
Monteros  y  Fuentes  para  gobernadores  civiles  de  Bar¬ 
celona  son  obra  del  partido  'iberal.  en  tanto  que  el 
partido  conservador  nos  ha  enviado  para  este  puesto  à 

hombres  de  espíritu  tan  progresivo  y  cultivado  como 
el  sefior  Sanz  Escartin. 

Lo  mismo  ha  sucedido  en  todos  los  órdenes  de  la 
Administración  pública  Un  ministro  liberal,  Romano- 
nes,  fué  quien  prohibió  que  en  las  escuelas  se  ensenase 
la  doctrina  en  nueStro  idioma,  y  fué  menester  que  otro 
ministro  conservador  desfaciese  el  entuerto  del  miniatro 
liberal. 

Lo  propio  sucedió  con  respecto  al  libre  ejercicio  de 
la  lengua  catalana  en  la  transmisión  de  despachos  tele- 
gràficos.  Silvela  primero  y  Maura  después  han  sido  los 
que  han  dictado  tales  aulorizaciones. 

En  la  centralización  de  los  servicios  ídem  de  lienzo. 
Recordamos  perfectamente  que  aquel  gran  farsante  que 
se  Uamó  Sagasta,  al  levantarse  à  contestar  uno  de  los 
discursos  del  malogrado  doctor  Robert,  exclamó  con 
aquella  frescura  que  era  la  característica  de  su  sistema 
de  gobernar. 

—  Estoy  dispuesto  à  traer  mafiana  mismo  à  la  Càma- 
ra  todas  estas  medidas  descentralizadoras  reclama  ias 
por  S.  S. 

Y,  efectivamente,  nunca  màs  volvió  à  acordarse  de 
ello 

Bien  dice  El  Pals,  y  en  ello  demuestra  buen  ojo  clí- 
nico,  cosa  ciertamente  rara  en  la  Prensa  madrilena,  que 
à  Cataluna  se  la  trata  como  una  colonia,  que  los  cata¬ 
lanes  hemos  venido  à  suce^er  à  cubanos  y  filipinos, 
que  un  día  lanzaron  el  grito  de  rebelión  y  no  cejaron 
hasta  sacudir  el  yugo  ominoso  y  cruel  de  los  perversos 
gobernantes  espafioles. 

Nosotros,  los  catalanes,  como  los  filipinos  y  cubanos 
también  nos  sentimos  separatistas,  no  de  los  espafioles, 
sino  de  esos  malvados  gobernantes  espafioles,  de  esas 
dmastías  al  estilo  Montero  Ríos  que  se  reparten  Espa- 
fia  cual  si  fuese  el  patrimonio  de  la  abuela 

Sigan,  sigan  por  este  camine  esos  rnalos  espafioles 
que  de  tal  suerte  laboran  contra  los  intereses  de/ la  na- 
ción  que  algún  día  recogeràn  el  fruto  de  su  ruin  condi- 
ción. 

jNo  es  veritat  que  tot  això  no  ho  haguera 
dit  cap  periòdich  catalanista,  quinze  anys  en¬ 
rera?  Y  còm  aquest  cas  n’hi  han  molts  que 
proben.  ab  excés,  com  nostres  idees  van  es- 
campantse  afavorides  per  la  funesta  labor  del 
centralisme. 

De  mica  en  mica,  el  poble  anirà  desenga- 
nyantse,  y  si  ja  les  classes  conservadores  van 
coneixent  lo  que  valen  les  oromeses  de  les 
altes  personalitats  politiques,  també  a  les 
altres  classes  els  hi  caurà  la  vena  dels  ulls.  y 
sabràn  qui  són  els  llurs  lalsos  redemptors. 

Els  republicans  unitaris  ja  n’hàn  rebut  prou 
de  desenganys,  y  si  no  feyen  cas  de  lo  que 
deyem  nosaltres  al  jutjar  a  llurs  prohoms, 
potser  reflexionin  un  xich  quant  qui  els  hi 
parla  es  un  home  com  en  Nakens,  el  qui  ha 
rebutjat  la  preferta  que  li  feren  d'un  acta  de 
Diputat  per  Barcelona,  en  una  carta  de  la 
que  n’extractèm  els  paragrafs  més  substancio- 
sos,  tal  còm  apareixen  en  la  secció  telegràfi¬ 
ca  del  Noticiero  Universal : 

«Agradezcti  la  designación  que  en  Barcelona  se  ha 
hecho  en  favor  mío,  mas  no  puedo  aceptar  la  candida¬ 
tura.  Me  faltaria  à  m  ímismo. 

»A  las  razones  ya  indicadas  en  El  Motín ,  agrego 
éstas: 

>Que  no  creo  en  la  eficacia  de  la  lucha  legal  para 
traer  la  República  y  mucho  menos  habiendo  convertido 

lo  esencial  y  complementario,  en  primordial  y  prefe- 
rente. 

»Que  no  debo  yo,  que  censuro  al  senor  Salmerón 
por  hacerlo,  incurxir  en  la  inconsecuencia  de  imitarle. 

jsQueaun  cuando  no  he  predicado  aún  el  retraimien- 
to,  no  quiero  parecerme  à  los  que,  sabiendo  que  por 
los  comicios  no  llegaremos,  varían  de  opinión  en  cuan- 
to  sospechan  que  pueden  ser  proclamados  candidatos. 

jQue  amando  de  veras  la  unión  y  estando  seguro  de 
que  las  elecciones  acabaran  con  ella,  no  quiero  ser 
còmplice  de  los  que  la  matan. 

jQue  si  no  hubieran  sido  estas  mis  ideas,  lo  serían 
desde  hoy,  ante  el  espectàculo  que  muchos  republicà - 
nos  dan,  comenzando  por  el  sefior  Salmerón,  que  supe¬ 
ra  en  achaques  de  caciquismo  à  los  propios  monàrqui- 
cos.» 

Anèm  veyent  que’n  aquest  pas  els  catala¬ 
nistes  ens  haurèm  de  retirar  a  casa,  donchs 
seràn  nostres  meteixos  enemichs  els  qui’ns 
faràn  la  feyna. 

Nostre  company  de  redacció  en  J.  Pujol  y 
Brull  ha  sortit  en  companyia  d’en  Joseph  M.a 
Folch  y  Torres  de  la  Unió  Catalanista ,  cap  a 
Berga  y  al  Pi  de  les  Tres  Branques,  pera  es¬ 
tudiar  sobre’l  terreny  la  forma  de  posar  en 
execució  el  progecte  de  tanca  del  arbre,  sim- 
bol  de  les  nostres  llibertats,  que  per  encà- 
rrech  de  la  Unió  Catalanista  ha  dibuixat. 

Esperèm  que  ab  l’ajuda  y  bona  voluntat 
dels  catalanistes  y  bons  catalans  prompte 
serà  un  fet  dit  progecte  y  que  una  nova  festa 
patriòtica  tindrà  lloch  en  aquelles  monta- 
nyes  ab  motiu  del  feliç  terme  dels  trevalls  de 
tanca. 

Ab  motiu  del  Congrés  Internacional  d’Au¬ 
tors  y  Compositors  dramàtichs  que,  organi- 
sat  per  la  Associació  «L’Art  dramatique»,  y 
presidit  per  M.  Alfred  Capus,  s’ha  celebrat 
recentment  a  Gérardmer  (Vosges-França)  s’hi 
donaren  varies  representacions  teatrals,  ob¬ 
tenint  el  més  brillant  èxit  entre  totes  la  Ma- 
ría-Rosa  del  gran  Guimerà  traduhida  al  fran¬ 
cès  per  nostre  estimat  colaborador  M.  Jules 
Villeneau  qui  no  fa  més  que  seguir  el  lloable 
exemple  de  son  parent  M.  Gelée  Bertal  qui 
en  1897  traduhi  y  feu  representaren  el  teatre 
de  la  Bodinière,  de  Paris,  Terra  baixa.  Els 
celebrats  autors  y  directors  de  escena  qu’hi 
assistiren  s’entusiasmaren  ab  l’obra  y’s  pla- 
nveren  de  qu’en  Guimerà  no  anés  personal¬ 
ment  a  rebre  llurs  felicitacions;  y  tenien 
rahó,  car  es  de  desitjar  qu’ell  y  altres  de  nos¬ 
tres  autors  procurin  no  mancar  a  les  vinen- 
tes  sessions  del  Congrés  que  anyalment  se 
celebrarà  en  lloch  y  data  anticipadament  se¬ 
nyalats. 

M.  Berny  director  de  varis  teatres  popu¬ 
lars  de  Paris  (entr’ells  el  del  Poble  y  el  dels- 
Mathurins),  se  proposa  donar  a  conèixer 
aquest  hivern  els  esmentats  drames  y  tal 
volta  algún  altre  del  meteix  autor  al  públich 
parisench;  així  com  Mme.  Joubert  els  presen- 

tarà  en  els  varis  teatres  del  Nort  de  França 
dels  quals  es  directora. 

Molt  ens  plauen  aquestes  noves  que  desit- 
jèm  veure  confirmades:  nosaltres  ens  feli- 
citém  de  que  l’art  català  traspassi  les  fron¬ 
teres  y  també  felicitèm  a  nostre  amich  el  se¬ 
nyor  Villeneau,  perque  ell  exigi  que’n  els 
cartells  constés  que  la  obra  era  traduhida  del 
català  y  no  del  espanyol  com  pretenia  el  di¬ 
rector,  explicant  a  aquest  y  altres  persones  el 
perquè  d’aquesta  distinció,  deixantlos  plena¬ 
ment  convençuts. 

En  el  Casino  de  Sans  tingué  lloch  el  dia  - 
24  a  la  tarda  la  celebració  de  la  Festa  dels 
Jochs  Florals,  organisada  per  la  agrupació 
catalanista  «Els  Segadors».  El  president  del 
Jurat  qualificador  senyor  Careta  y  Vidal,  lle¬ 
gí  un  ben  escrit  discurs.  Després  de  la  memò¬ 
ria  del  secretari  del  Jurat  senyor  Brichs,  el 
senyor  don  Pere  Palau  Gonzàlez  de  Quijano, 
guanyador  de  la  Flor  Natural,  nomenà  Reyna 
de  la  Festa  a  la  senyoreta  Maria  Sanjoan  y 
Bertràn.  Les  composicions  poètiques  del  se¬ 
nyor  Palau  y  demés  autors  premiats  (Girbal, 
Anguera,  Paradeda  y  Ubach)  foren  molt 
aplaudides.  Acabà  la  festa  ab  dos  eloqüents 
y  patriòtichs  discursos,  que  pronunciaren 
els  senyors  Narcís  Fuster  y  D.  Martí  y  Ju¬ 
lià,  president  de  la  Unió  Catalanista. 

Publicacions  rebudes: 

Les  Terres  de  Llengua  Catalana ,  per  M. 
Jules  Delpont.  Són  poesies  del  conegut  es¬ 
criptor  rossellonès,  dedicades  a  diferentes  en¬ 
titats  artístiques  y  encontrades  de  Catalunya, 


Mallorca  y  València.  Les  Terres  de  Llengua 
Catalana  constituheixen  un  estracte  del  But¬ 
lletí  núm.  XLVI  de  la  Societat  agrícola, 
científica  y  literaria  dels  Pirineus-Orientals. 
Les  poesies  són  recomenables  per  l'esperit 
germanívol  que  les  informa. 

Fnllelo  explicativo  del  eclipse  total  de  sol  de 
jo  de  agosto  de  190J  por  Enrique  Casas ,  con 
una  introducción  de  Horacio  Bentabol  y  un 
mapa  de  su  visualidad  en  Espanya ,  dibujado 
por  José  Ruiz  Castizo.  Aquest  follet  es  d’in¬ 
negable  actualitat  y  conté  datos  curiosos. 

Fidel  Giró  impressor.  —  Carrer  de  València,  233. 

Ab  el  present  número  repartim  als  nostres^  llegidors  el  plech  a 
(portada)  de 

LES  WK  DE  NEDIS  I DLOE !  DE  fllDDD  1 PSIDDIS 

A  continuació  distribuhirèm  el  pròleg  del  traductor,  que  ocuparà 
els  plechs  ò,  c  y  d,  y  la  coberta  pera  la  enquadernació  del  volúm. 

Oportunament  anunciarèm  el  títol  de  l’obra  que  començarèm 
totseguit  a  repartir  com  a  folletí. 

Plaça  del  Teatre,  6,  entresol. 

SUMARI: 

La  pau,  per  Geroni  Zanné.— El  cor  de  la  lletja,  per 
F  Pujulà  y  Vallès. — Lliçons,  per  Emili  Tintorer.— 
Béns  del  Comú,  béns  de  ningú,  per  Rafel  Vallès  y 
Roderich.  —  Esplay,  per  Enrich  Bosch  y  Viola. — 
Cant  IV  de  l’evangeli  de  la  vida,  per  Pompeyus  Ge¬ 
ner. — Critichs  y  criticats,  per  Adrià  Gual.— El  pobre 
home,  per  L.  Escardot.  —  Congrés  esperantista  de 
Boulogne-sur-mer  (continuació),  per  Alfons  Saba¬ 
dell.— Sacrifici,  per  Jaume  Palou. — Noves. 

FOLLETI: 

LES  TENEBROSES,  per  Rafel  Nogueras  y  Oller  — 
Plech  17. 

LES  AMORS  DE  DAFNIS  Y  CLOE  Y  DE  AMOR  Y 
PSIQUIS.  —  Traducció  catalana.— Plech  b. 


LA  PAU 

No  es  acabat  encara,  a  l’escriure  nosaltres 
aquestes  ratlles,  el  tractat  de  la  pau  celebra¬ 
da  entre  Rússia  y  Japó.  No’s  coneixen,  donchs, 
complertament  els  articles  d’una  documenta¬ 
ció  que  ha  de  tenir  alcanç  extraordinari  en 
la  historia  diplomàtica  del  segle  XX.  Però  co¬ 
negut  el  conjunt  de  les  proposicions  prelimi¬ 
nars  presentades  pels  djplomàtichs  de  l’Im- 
peri  del  Sol-Ixent;  remembrant  les  acceptades 
per  Rússia,  les  rebutjades,  y,  finalment,  la 
que  ha  sigut  objecte  d’una  transacció  (el  re¬ 
partiment  de  l’illa  de  Sakhalin),  es  clar  y  evi¬ 
dent  que’l  Japó  ha  obtingut  una  victorià 
complerta;  ha  obtingut  tot  lo  que  podia  ob¬ 


tenir  de  Rússia,  ja  que  era  cosa  impossible 
pera’ls  japonesos  imposar  la  pau  a  Peters- 
burg  meteix,  cobrant  allà  la  laulosa  indem- 
nisació  de  guerra. 

Les  condicions  ab  que  la  pau  s’es  feta  in- 
dignaràn,  naturalment,  al  chauvinistes  de  Pe" 
tersburg,  enlluhernats  sempre  pel  miratge 
d’ilusoris  y  futurs  èxits,  de  properes  reven¬ 
ges,  tan  grosses  com  impossibles;  indigDa- 
ràn  també  als  chauvinistes  de  Tokio,  els  quals 
volien  acabar  la  guerra  ab  la  destrucció  com¬ 
plerta  de  les  forces  russes  de  Mandxuria  y  de 
Korea,  ab  la  presa  de  Vladivostok,  de  Khar- 
bin  y  potser  de  Tobolsk;  però’ls  russos  y  ja¬ 
ponesos  sensats  (fins  deixant  de  banda  l’as¬ 
pecte  humanitari  de  la  qüestió),  benehiràn  la 
pau  celebrada;  els  primers  pera  emmotllarse 
a  la  nova  vida  politica  que’ls  espera  y  refer- 
se  de  les  perdues  sofertes;  els  segons  pera 
recullir  els  fruyts  magnifichs  de  les  victòries 
obtingudes,  y  entrar  definitivament,  y  per  la 
porta  gran,  en  el  concert  de  les  potencies 
mondials. 

L’aspecte  més  interessant  de  la  pau  rus- 
japonesa  es  la  sospensió  temporal  (el  pervin- 
dre  ningú’l  pot  coneixer)  de  la  influencia 
russa  a  l’imperi  del  Mitj.  Els  russos  traspas- 
saràn  vençuts  les  fronteres  siberianes,  aban- 
donaràn  el  ferrocarril, transmandxurià,  aquell 
ferrocarril  que’ls  condahía  a  Port-Artbur, 

joyell  del  Mar  Groch,  qual  domini  envejaven; 
abandonaran  llurs  somnis  de  dominació  a 
Korea,  VImperi  de  Id  Matinadà  pura ,  com  la 
nomenen  sos  poètichs  fills;  y  abandonaran 
tambó  la  representació  dels  interessos  euro¬ 
peus,  representació  que  s’havien  atribuhida 
orgullosament.  Ja’ls  salvatges  kosaks  no 
estemordiràn  als  pacífichs  y  malhaurats  fills 
de  Mandxuria,  ni’l  groller  Alexeieff  tornarà  a 
exhibir  sa  presencia  d’home  ben  plantat  pels 
carrers  de  Mukden.  La  invasió  dels  homes 
blanchs,  dels  diables  d’Occident,  d’ulls  blaus 
y  cabell  ros,  serà  recordada,  per  les  genera¬ 
cions  venidores  de  Mandxuria,  com  un  flagell 
enviat  per  les  divinitats  grogues,  com  càs- 
tich  de  crims  imaginaris.  Tot  aplegat  haurà 
sigut  un  somni,  però  un  somni  horrible,  plé 
de  tortures  y  de  visions  esgarrifoses.  Els  rus¬ 
sos,  donchs,  ja  no  seràn  els  soldats  invenci¬ 
bles  de  la  Europa,  sinó  uns  homes  com  els 
demés  de  la  terra,  potser  un  xich  inferiors 
als  homes  grochs.  Aixi  acabaràn  per  creure- 
ho  els  mandxurians. 

Per  part  del  Japó,  la  pau  celebrada  té  una 
importància  decissiva.  El  Mikado  realisa’l 
somni  que’l  va  empenyer  a  la  guerra  ab 
Xina:  el  somni  de  plantar  la  bandera  del  seu 
imperi  en  el  continent  asiàtich.  Ab  la  presa 
de  Liao-Tung  (comprès  Port-Arthur)  y  el 
protectorat  sobre  Korea,  ab  la  adquisició  del 
ferrocarril  transmandxurià  y  ab  una  influen¬ 
cia  econòmica  y  política  quasi  bé  absoluta  en 
l’imperi  xino,  el  Mikado  ha  posat  la  primera 
pedra  d’un  poderós  imperi  continental.  Els 
progectes  dels  antichs  shoguns  comença  a 
desenrotllarlos  l’actual  emperador.  El  Japó, 
la  gran  nació  de  l’Asia  oriental,  s’extendrà 
per  Xina  y  per  Korea,  sembrant  la  llevor  de 
un  renaixement  esplendorós,  rublert  d'idees 
noves,  propries  les  unes,  assimilades  les  al¬ 
tres;  però  totes  juntes  despertaràn  la  raça 
groga,  dormida  ab  són  secular,  però  no  mor¬ 
ta,  y  qual  despertament  total  retrunyirà  per 
Europa  v  Amèrica  com  un  crit  immens  de 
reivindicació,  prenyat  d'amenaces  guerreres. 

La  sortosament  finida  guerra  rus-japone- 
sa,  ha  posat  terme  a  les  especulacions  dels 
militars  de  saló,  els  quals  donaren  per  mortes 
y  enterrades  les  guerres  de  llarga  durada  en¬ 
tre  grans  potencies,  y  sobre  tot  les  lluytes 


cos  a  cos,  els  atachs  a  la  bayoneta  y  altres 
maneres  de  guerrejar,  que  ells,  enfàticament, 
declaraven  impossibles  ab  els  fusells  de  re¬ 
petició  y  ab  l’artilleria  de  tir  ràpit.  Com  qua¬ 
si  sempre,  els  sabis  a  priori ,  s’han  errat;  la 
guerra  ha  durat  divuyt  messos  llarchs,  hi  ha 
hagut  batalla  que  ha  durat  quinze  dies  (la 
de  Mukden)  y  milers  de  russos  y  japonesos, 
malgrat  els  efectes  dels  fusells  y  canons  mo¬ 
derns,  han  mort  atravessats  per  bayonetes  y 
llances. 

Ha  posat  de  manifest  també  l’actual  gue¬ 
rra,  la  facilitat  dels  orientals  de  l’Asia  en 
adoptar  els  procediments  guerrers  de  la  vella 
Europa;  procediments  que  han  modificat,  ab 
l’esperit  perfeccionador  que  posseheixen.  Els 
generals  japonesos  Kodama,  Oyama,  Nogi, 
Kuroki,  Nodzu  y  Oku,  han  demostrat  tots 
ésser  dignes  de  dirigir  la  guerra;  capdills 
dotats  dè  gran  ciència  militar,  estudiosos, 
reflexius  però  possehidors  d’hardides  inicia¬ 
tives,  han  resultat  innegablement  superiors 
als  generals  russos,  ignorants,  soperbs,  ru¬ 
tinaris,  enamorats  de  l’etzar,  de  lo  impre¬ 
vist,  esclaus  sempre  de  la  vacilació  y  del 
dubte.  Les  batalles  (llevat  les  de  Wa-fan-gu 
y  del  Sha-Ho)  s’han  donat  a  voluntat  de 
l’estat  major  japonès,  y  tota  la  tàctica  d’en 
Kuropatkin  y  demés  generals  russos,  ha  con¬ 
sistit  en  respondre  a  l’atach  ab  un  contra- 
atach,  quasi  sempre  mal  dirigit  y  d’èxit  ne¬ 
gatiu.  La  ignorància  dels  generals  russos 
els  hi  feya  creure  que  podien  vencer  a  l’ene- 
mich  ab  la  tàctica  seguida  contra  turchs, 
xerkesos,  persans;  ab  la  tàctica  seguida  con- 
tra’ls  heròichs  però  indisciplinats  pagesos  de 
Polonia.  .  Y  si  malament  ho  hant  fet  els  rus¬ 
sos  (els  generals,  no’ls  soferts  y  valents  sol¬ 
dats)  en  les  planes  y  montanyes  de  Mandxu¬ 
ria,  més  malament  ho  han  fet  encara  com  a 
marins.  La  derrota  de  Tsushima  es  Yinri  de 
la  marina  russa,  mentres  en  Togo  es  el  Nel¬ 
son,  el  Teghetoff,  el  Farragut  de  la  marina 
japonesa. 

Els  diaris  anglesos,  francesos,  belgues, 
italians,  austriachs  y  alemanys,  tots  han  elo¬ 
giat,  com  merexia,  l’esforç  titànich  realisat 
a  favor  de  la  pau  per  Llustre  president  de  la 
gran  República  Americana,  Mr.  Teodor  Roo- 
sevelt,  el  politich  eminent,  el  pensador  pro- 
fond  qui  ha  escrit  L'Ideal  Americà  y  Les 

dues  Amèriques,  el  representant  insigne,  en 
aquests  instants,  de  les  nobles  idees  d’huma¬ 
nitarisme  y  civilisació.  Ell  ha  sabut  escullir 
el  moment  just  pera  posar  fi  a  la  antihuma- 
na  lluyta,  ha  vençut  obstacles,  amors  propris, 
interessos  y  prejudicis,  y  de  sa  tasca  benèfi¬ 
ca  n’es  eixida  la  pau,  la  pau  benehida  que  es¬ 
tronca  la  sang  y  aixuga  les  llàgrimes,  y  quals 
beneficis,  li  agrahiràn  ab  tot  l’agrahiment  de 
llurs  cors,  els  minyons  russos  y  japonesos 
qui  anaven  a  morir,  per  la  voluntat  dels  qui 
els  governen.  Celebrèm,  donchs,  que’l  Dai 
Nippon  Banzai,  resoni  com  a  coronament  de 
la  pau,  no  com  a  final  d’una  nova  y  sang- 
nant  victorià  japonesa.  jVisca  la  pau! 

Geroni  Zanné 


EL  COR  DE  LA  LLETJA 

Al  Port  de  la  Selva,  he  vist  agafar  llet jes 
ab  l’art. 

Heus  aqui  un  aparell  de  pesca  ben  simbò- 
lich  en  aquest  cas. 

Els  pescadors  agafant  els  peixos  aixi  que 
cuejaven  estrepitosament  a  trench  d’aygua, 
a  força  de  braços  els  tiraven  sobre  la  sorra. 
A  voltes  aquells  pescadors  de  lletjes  ab  l’art 
me  feyen  l’efecte  d’editors,  a  voltes  de  cri- 
tichs. 

Un  cop  els  peixos  sobre  la  platja,  a  corre 
cuyta  els  hi  obren  el  ventre,  y  per  la  ferida 
feta  y  perles  ganyes,  els  hi  treuen  les  entra¬ 
nyes.  Com  poden  compendre,  un  peix  que 
ha  de  recorre  grans  distancies  pera  ésser 
transportat  a  ciutat  no’s  pot  permetre’l  luxo 
de  ferse  acompanyar  en  sa  mort  per  els  ór- 
guens  que  li  serviren  pera  la  vida. 

Un  pescador,  sens  dupte  no  gayre  destre, 
hagué  de  masegar  molt  l’interior  d’una  lletja 
pera  fer  l’extracció  dels  òrguens  interns,  els 
quals  anaren  surtint  de  un  a  un.  L’espectacle 
fou  als  meus  ulls  sumament  repugnant;  vaig 
pensar  en  que  no  era  possible  que  la  vida 
necessités  de  la  mort  pera  subsistir  y  en  que 
cas  de  que  aixi  fos,  erem  uns  sers  ridículs 
no  fent  extensiva  la  lley  natural  a  tots  els  or¬ 
dres  de  coses,  y  trevallant  per  l’amor.  Com¬ 
prengui  qu’era  sumament  ofensiu  pera  la  di¬ 
vinitat  cristiana,  l’atribuhirli  la  creació  d’un 
món  de  sers  tan  malvats.  Vaig  ferme  mol¬ 
tes  reflexions,  y  fins  vaig  pendre  decisions 
d’ordre  interior  que  a  ningú  interessa  conéi- 


xerles  y  a  mi  tampoch  el  diries  y  per  això 
les  callo;  però  tota  reflexió  se  suspengué  en 
mi  al  veure  que'l  pescador  mal  destre,  llen- 
sava  sobre  la  sorra  una  entranya  roja.  Vaig 
sospitar  tot  seguit  lo  que  era,  però  m’hi 
vaig  atansar  pera  contemplaria:  hi  ha  òr¬ 
guens  del  cos  que  per  atavisme  0  lo  que  sigui 
atrauen  irresistiblement.  iQuína  no  va  és¬ 
ser  la  meva  sorpresa,  al  veure  que  la  entra¬ 
nya  palpitava,  se  movia,  fins  semblava  ca¬ 
minar,  fins  resultava  que’ls  seus  moviments 
se  dirigien  cap  al  aygua  com  el  de  tots  els 
peixos  que  cauen  en  terra!  Mitja  hora  vaig" 
estar  guaytant  aquell  cor  abandonat  y  soli¬ 
tari,  y  mitj  hora  va  estar  glatint! 

El  pobre  peix  allayanat,  ab  els  ulls  velats 
restava  mort,  complertament  immòvil;  y’l  cor 
allunyat  d'ell,  sol  sobre’ls  grans  d’arena, 
sempre  glatint.  {Era  l'ànima  la  morta,  0  el 
peix?  { Vivia  el  peix,  0  vivia  el  cor?...  Vaig 
llevarme  la  gorra  saludant  al  cor. 

—  Adeusiau,  poeta!  vaig  dir  comprenent 
lo  lògich  que  se  l’hagués  agafat  ab  l’art. 

Y  vaig  anarmen  entristit  cap  a  bordo.  Ay! 
quant  y  quant  tindré  de  caminar  per  entre’ls 
homes  pera  trobar  un  cervell  que  glateixi 
apartat  dels  intestins! 

F.  Pujulà  y  Vallès 


LLIÇONS 

A  Polonia  russa,  els  estudiants  s’han  de¬ 
clarat  en  vaga.  Tots,  fins  els  nens  més  petits 
han  dit  clarament  que  no  volien  estudiar  sinó 
se’ls  ensenyava  en  la  llur  llengua.  De  res 
han  valgut  els  esforços,  els  càstichs,  els  con- 
cells  y  les  prèdiques  de  les  autoritats  y  per¬ 
sones  prestigioses:  fins  un  arquebisbe  mal 
aconcellat,  ha  volgut  aconcellar  malament 
als  infants.  Aquests  s’han  entoçudit  v’l  con¬ 
flicte  encara  no  està  resolt. 

No’s  pot  negar  que’ls  estudiants  de  Polo- 
nia  tenen  tota  la  rahó,  y  que  la  seva  actitut 
en  front  del  despotisme  rus  mereixeria  totes 
les  simpaties  dels  homes  serens  é  imparcials. 
Sobre  tot  aqui;  ahont  estèm  acostumats  a 
veure’ls  estudiants  fent  vagues  més  0  menys 
llargues,  vagues  qu’ells  ne  diuen  festes,  ab 
motiu  de  qualsevol  succehit,  de  qualsevol 
alegria  o  de  qualsevol  desgracia  més  0  menys 
públichs  que  res  tenen  que  veure  ab  la  ense¬ 
nyança  y’l  seu  desitj  d’apendrer  millor  lo  que 

no  saben,  j Quina  llàstima  que  l’eclipsi  de 
l’altre  dia  s’escaygués  en  període  de  vaca- 
cions!  Un  parell  de  dies  de  festa  no  se’ls  hi 
haurien  pogut  negar. 

Els  de  Polonia  ho  fan  més  seriament.  Aixi 
no  es  d’estranyar  que  un  home  tan  serio  y  de 
tan  prestigi  com  en  Jordi  Brandés  els  hi  hagi 
endreçat  un  misatge  encoratjador  del  quin 
no  se  abstenirme  detraduhir  algún  passatge: 

Jo  sé  bé  prou  qu'entre  vostres  pares  y  tutors  n'hi  ha 
molts  qu’esperen  que’s  lograrà  vence  vostra  resistència 
y  que  tornarèu  a  entrar  a  les  escoles  russes  Jo  sé  que 
personalitats  tan  altes  com  el  quefe  del  partit  de  la 
reconciliació,  el  senyor  comte  Krusiuski  y  l’arquebisbe 
Popiel,  s’han  esforçat  pera  obligarvos,  no  sols  ab  exhor¬ 
tacions  sinó  ab  medis  més  eficaços,  a  que  desistiu  de 
vostra  resolució. 

Estiguèu  certs,  emperò,  que  la  majoria  de  vostres 
pares  y  preceptors  —  els  millors  entre  ells,  —  estàn  ab 
vosaltres  de  tot  cor,  y  que  veurien  ab  dolor  que  Vos¬ 
tres  voluntats  se  dobleguessin,  com  s’han  doblegat 
massa  sovint  a  Polonia  y  a  Rússia  les  voluntats  de  per¬ 
sones  més  grans. 


Creyeume,  lo  més  escullit  de  tots  els  paísos  lliures, 
segueix  el  curs  dels  aconteixements;  y  la  joventut  — 
noys  y  noyes,  —  que  ha  sigut  la  primera  en  afrontar 
tan  coratjosament  la  tirania  exercida  pel  govern  rus 
sobre  la  ensenyança  en  les  escoles  de  Polonia,  no  serà 
jamay  oblidada  a  Europa  ni  a  Amèrica.  Vosaltres  heu 
donat  el  primer  cop  de  destral  a  l’arrel  del  mal  Vosal¬ 
tres,  nens,  heu  avergonyit  a  les  persones  grans,  donànt- 
leshi  exemple.  Vosaltres  heu  produhit  una  impressió 
ben  fonda  en  la  joventut  de  les  escoles  dels  pobles  lliu¬ 
res.  La  carta,  a  l’ensemps  hermosa  e  infantívola,  que 
vos  han  endreçat  els  escolars  suissos,  n’es  una  bona 
proba... 

Vosaltres  teniu  molts  pochs  anys  però  les  desgracies 
de  vostra  patria  vos  han  madurat  més  depressa  que  als 
demés  nens  de  vostra  edat,  y  quan  heu  vist  que  la  tira¬ 
nia  trontollava,  heu  volgut  ab  vostres  febles  mans  do¬ 
nar  el  primer  cop  pera  esfonzarla  en  l’abím'.  Glòria  a 
vosaltresl 

Vosaltres  heu  obrat  seguint  els  millors  y  més  segurs 
instints  ab  entusiasme  pel  més  incontestable  dels  drets 
dels  homes:  el  dret  de  parlar  y  llegir  la  propria  llen¬ 
gua,  per  l’amor  que  vos  inspira  vostre  poble,  vostre 
país  y  la  llur  historia  y  sobre  tot  per  son  avenir.  Y  ho 
heu  fet  sense  preocuparvos  de  les  conseqüencies  pro¬ 
peres  y  llunyanes  ni  dels  càstichs  que  vos  esperen. 
Pera’ls  observadors  de  sang  freda  y  encara  més  pera’ls 
que  vos  són  hostils,  vostra  conducta  sembla  un  tret  de 
follia.  En  res  no  sembla  pas  bassada  en  un  càlcul  serè, 
però  es  una  follia  heroica  qu’es  més  preciosa  y  més 
eficàç  que  la  meteixa  rahó  quan  la  rahó  es  cobarda. 


Vosaltres  heu  sostingut  un  punt  d’honor  per  la  Po¬ 
lonia  volent  conquerir  el  primer  dels  béns  humans:  l’us 
de  la  llengua  propria  que  vos  portarà  la  llibertat  po¬ 
lítica. 

En  general  es  una  regla  de  sana  política  el  no  fer 
anar  els  nens  endevant  Però  sóu  vosaltres  meteixos 
qui  vos  hi  heu  posat,  y  això  es  gran.  Y  ha  resultat  a 
Polonia  que’ls  últims  nats  aquells  que  tenen  derrera 
seu  la  més  llarga  experiencía  històrica,  per  curta  que 
sia  llur  propria  experiencía  personal,  els  més  joves  són, 
en  realitat,  els  més  vells.  Una  halè  del  valor  dels  hèroes 


y  heroínes  d’altres  temps  ha  passat  sobre  vostres  caps 
y  vos  ha  enardit. 

El  pervindre  deu  certament  pertanye  a  un  poble 
quins  nens  són  tan  avençats  com  vosaltres  Una  llengua 
qu’es  aymada,  com  la  llengua  polonesa  ho  es  per  vos¬ 
altres,  deu  tenir  necessàriament  una  força  de  desen¬ 
rotllo  pnderosíssima. 

Vosaltres  heu  sentit  que’l  dret  més  sagrat  que  hi  ha 
es  el  d’emplear  la  llengua  maternal,  d’ésser  instruhit  en 
sa  propria  llengua,  d’apendre  a  conèixer  el  passat  y  el 
present  de  nostra  patria  en  la  llengua  nostra  Vosaltres 
heu  comprès  lo  que  hi  ha  de  cnminal  per  part  d’un 
govern  al  tractar  com  a  delicte  a  casa  vostra  lo  que 
alaba  com  a  virtut  a  casa  seva:  l’amor  de  la  patria  y 
de  la  llengua.  Vosaltres  heu  comprès  que’l  restabliment 
de  vostra  llengua  en  les  escoles  significava’l  restabli¬ 
ment  de  tot.  Y  així  heu  deixat  a  vostra  intuició  que 
determinés  vostra  voluntat  y  heu  manifestat  vostra  vo¬ 
luntat  clarament... 

El  nen  es  per  naturalesa  feble  y  delicat  Si  es  entre¬ 
maliat,  sa  resistència,  en  general,  es  curta,  y  quan 
s’obstina,  ho  fa  quasi  bé  sempre  per  mala  voluntat,  per- 
que  no  vol  renunciar  a  algún  plaher  perjudicial  qu’ell 
troba  atractívol  Jamay  encara  no  s’havia  vist  en  la 
historia  universal  que’ls  nens  s’haguessin  trobat  en 
oberta  oposició  contra  llurs  professors  y  fins  contra  les 
autoritats  públiques  per  rahó  d’una  idea  social  y  po¬ 
lítica. 

Una  idea  política:  puig  la  joventut  polonesa  no  ha 
mostrat  solsament  un  sentiment  nacional  y  un  sentit 
de  justícia,  sinó  que  ha  donat  probes  de  tacte  polítich. 
Ella  ha  comprès  que’l  moment  era  arribat:  O  ara,  o 
may.  Ella  ha  comprès  que  si  la  Polonia  russa  no  pot 
deslliurarse  ara  que’ls  desastres  amenacen  esfondrar 
l’imperi  del  Tsar,  ja’n  té  per  un  xich  més  y  pot  de  nou 
vestirse  de  dol  y  posarse  la  cendra  sobre’l  front. 

Mes  això  no  serà. 

Ara,  justament  ara,  ha  arribat  el  gran  moment.  Tots 
els  galls  canten.  Aviat  càntaràn  totes  les  aloses.  Tots 
els  cors  s’han  inflamat  ab  el  foch  sagrat  de  l’amor  de 
la  llibertat  El  meteix  sol  de  la  llibertat  encara’s  veu 
rodejat  d’un  roig  de  sang  a  l’horitzó.  Mes  aviat  s'ele¬ 
varà  lluhent  y  brillant  com  l’or  per  sobre  de  totes  les 
nacions  oprimides  del  gran  imperi  rus 

Vosaltres,  jovent  de  Polonia,  teniu  aquesta  fe.  Vos¬ 
tra  fe  y  vostra  voluntat  vos  fan  honor  Visca  la  Polonia 
que  reneix  en  vosaltresl  Visca  aqueixa  llibertat  que 
vosaltres  haurèu  fundat.  Pugui  l’entusiasme  que  vos 
ha  animat  en  vostra  tendra  joventut  conservarse  pur  e 
intacte  en  vostres  cors  pera  que  poguèu  comunicarlo 
a  les  generacions  futures 

Heusaquí  lo  que  fa  el  jovent,  les  criatures 
d’un  poble  fort  que  se  sent  oprimit.  iQuína 
lliçó  pera’l  nostre  jovent,  pera  les  nostres 
criatures,  pera’l  nostre  poble! 

Aqui  tot  es  cridar,  baladrejar,  fer  milins, 
treure  diputats  y  regidors  que  després  fan  el 
mut.  Aquí  protestèm  sempre  de  boquilla. 
jQue  no’ns  deixen  parlar  ni  apendre  la  nos¬ 
tra  llengua,  que  hem  d’anar  a  Madrid  per  tof 
pera  ésser  doctors,  pera  ésser  notaris,  pera 
ésser  homes.  Que’ns  ho  envien  tot  castellà: 
autoritats  y  empleats,  mestres  y  secretaris, 
recaudadors  v  policies,  còmichs  y  toreros. 
Que  no  podèm  mourens  ni  respirar  sense 

que  a  Madrid  ho  vulguin!...  Protestèm,  cri- 
dém;  però  res  més. 

No  ho  sabèm  fer,  no,  lo  que  han  fet  les 
criatures  de  Polonia. 

No  ho  sabèm  fer,  no,  lo  que  feren  els  ciu¬ 
tadans  d’una  ciutat  italiana  conquerida  pels 
austriachs.  Aquesta  ciutat  crech  que  Trieste, 
va  declararse  en  vaga  de...  fumadors.  Volien 
imposàlshi  el  tabach  austriach  y  varèn  jura- 
mentarse  tots  els  fumadors,  tots  deixaren  de 
lumar  fins  lograr  que’s  revoqués  la  disposi¬ 
ció  tirànica. 

No  ho  sabèm  fer  no  lo  que  feren  en  un  al¬ 
tre  poble  anglès,  ahont  sitiaren  per  fam  a 
una  autoritat  enviada  pel  govern,  que  segons 
sembla  no  estava  a  l’altura  del  seu  càrrech. 
Ningú  volia  vendre  res  ni  servir  al  dèspota. 
Y  va  tenir  d’anarsen. 

Tot  això  que  es  històrich,  no  ho  sabèm 
pas  fer  aquí. 

jAh,  si’n  sabéssim! 

Emili  Tintorer 


BÉNS  DEL  COMÚ, 
BÉNS  DE  NINGÚ 

No  tenen  pas  rahó  aquells  que  critiquen  a 
nostre  Ajuntament  perque  no  fa  res.  Massa 
que  fa,  que  no  pot  tocar  una  cosa  que  no  la 
esguerri. 

Dels  grans  projectes  que  a  sò  de  platerets 
s’anuncien  cada  vegada  que  un  nou  alcalde 
empunya  la  vara;  de  les  grans  reformes  que 
les  comissions  y  subcomissions  preparen  y 
que  segons  diuen  han  de  fer  !a  felicitat  dels 
barcelonins,  podrà  ésser  que  may  se’n  canti 
gall  ni  gallina;  però  si  algún  regidor  té  una 
pensada  d’aquelles  que  han  de  fer  anar  de 
mal  borràs  els  cabals  o’l  bon  nom  de  la  po¬ 
bra  Pubilla,  ja  podèm  donar  per  segur  que's 
posarà  en  pràctica  tot  seguit,  malgrat  les 
protestes  y  entrebanchs  que  se  li  oposin. 

{Que  l’alcalde  vol  acabar  ab  la  mendicitat? 
Rièuvosen. 

{Que  s’estudia  un  plan  de  clavegueres?  Ja 
podéu  esperar  asseguts. 

{Que’s  volen  ver  uniformes  nous  pera  la 
guarda  municipal?  Això  ja  es  un  altra  cosa. 
Ja  podèu  fer  una  juguesca  de  que  tal  reforma 
serà  un  fet,  v  també  sense  por  de  perdre  po¬ 
dèu  jugar  que  una  vegada  més  se  posarà  de 
manifest  el  mal  gust  municipal.  En  mitj  de 


les  moltes  etzegallades,  en  aquest  punt  com 
en  altres  comeses,  sempre  s’havia  tingut  un 
especial  mirament  en  que’ls  guardes  de  la 
ciutat  se  distingissin  dels  agents  del  govern 
fins  per  llur  vestidura  (per  altres  coses  la  di¬ 
ferencia  ja  salta  prou  a  la  vista);  però  ara,  ab 
aquelles  gorretes  que’ls  hi  han  posat, 'un 
hom  no  sab  si  tracta  ab  un  dependent  de  la 
casa  de  la  plaça  de  Sant  Jaume,  o  ab  un  de 
la  del  passeig  de  la  Duana.  La  guarda  mon- 
tada,  fins  ara,  s’havia  payrat  de  l’afany  re¬ 
formador  de  nostres  concellers  municipals: 
el  vistós  casco  que,  completant  el  bonich  tra- 
jo,  constituhia  una  nota  ben  típica  barcelo¬ 
nina  qu’era  l’admiració  de  tots  els  estran¬ 
gers,  ha  sigut  substituhit  per  unes  migrades 
gorres  que,  a  la  condició  d'ésser  lletges,  s’hi 
afegeix  la  de  no  ésser  gens  originals.  Di- 
ràn  que  ho  han  fet  per  la  calor,  però  aquesta 
excusa  no  val.  {Per  ventura  no  podien  substi- 
tuhirse’ls  cascos  d’hivern  per  altres  de  suro 
com  els  que  s’usen  en  els  paísos  càlits,  que, 
a  més  de  conservar  per  la  forma  aquella 
nota  tan  característica  dels  guardes  a  cavall, 
tindrien  la  ventatja  ben  positiva  de  preser- 
varlos  dels  raigs  del  sol  estiuench? 

Però  això  encara  pot  esmenarse’l  dia  que 
persones  de  bon  gust  vagin  al  Municipi.  Lo 
que  no  tindrà  adob  es  la  destrucció  del  Parch 
que’s  proposen  certs  regidors  per  motius 
qu’ells  saben  y  que  nosaltres  sospitèm. 

Temps  enrera,  quan  en  Marial  en  proposà 
la  enajenació  pera  fern e.quartos,  s’aixecà  una 
protesta  unanim,  y  tothòm  creya  que  may 
més  se  tornaria  a  parlar  d’aquesta...  diguem- 
ne  bestiesa  pera  no  donarli  un  altre  nom  més 
expressiu.  Però  ara  tot  de  sobte’ns  trobèm 
ab  que  ja  hi  ha  una  comissió  nomenada  pera 
triar  els  terrenys  ahont  emplaçar  el  Parch 
que  ha  de  substituhir  l’actual.  La  prempsa 
ja  s’ha  exclamat  y  ha  fet  remarcar  el  perill 
de  que  l’Estat  s’incauti  d’aquells  terrenys 
desde’l  moment  que’s  destinin  a  un  altre  us 
del  pera  que  foren  cedits,  y  diu  que  Barce¬ 
lona  no  permetrà  aquest  delicte  de  lesa  be¬ 
llesa.  Nosaltres  no’ns  fem  ilusions.  Malhau- 
radament  coneixèm  a  nostre  poble  y  a  nostres 
regidors  y  sabèm  massa  bé  que  l’un  no  es 
capaç  de  res  y  que’ls  altres  són  capaços 
de  tot. 

En  qualsevulga  altre  pais,  si  uns  mal 
aconsellats  concellers  municipals  tinguessin 

l’atreviment  de  proposar  aytal  absurd,  la  ciu¬ 
tat  en  pes  s’alçaria  irada,  y  els  hi  diria:  «{Vos 
havèu  cregut  que’l  meu  patrimoni  es  cabal  de 
gitanos?  {Creyèu  que’ls  interessos  del  comú 
han  de  servir  pera  engreixar  als  mals  admi¬ 
nistradors?  Feu  altres  parchs  enhorabona, 
però  deíxèu  estar  el  que  tenim,  que  un  jardi 
no  s’improvisa  ni's  pot  cambiar  com  els  uni¬ 
formes  dels  municipals.  Si  hi  ha  algún  regi¬ 
dor  que  té  interès  en  que  millorin  certs  te- 
rrenos  d’ell  o  d’alguna  societat  de  sa  predi¬ 
lecció,  pensi  que  sos  conciutadans  no  li  do¬ 
naren  llurs  sufragis  pera  que  convertís  el 
Municipi  en  una  agencia  de  negocis.  Feu  un 
nou  parch  al  final  de  la  Gran  Via  Diagonal 
o  allà  hont  sia,  mes  no  privèu  a  la  barriada 
de  Ribera  d’un  lloch  d’esbarjo  pera  la  may- 
nada  y  els  vells,  ni  a  la  ciutat  d’una  de  ses 
belleses,  que  prou  mancada  n’està  d’arbres  y 


massa  marcades  són  ab  el  sagell  mercanti- 
lista  ses  modernes  construccions.')  Y  enca- 
rantse  ab  el  batlle,  li  diria:  «Senyor  Bosch  y 
Alsina,  recordi  que  allí  s’hi  celebrà  aquella 
Exposició  Universal  (tan  bescantada  pels  ho¬ 
mes  d’ànima  petita  que  tant  abunden)  que 
donà  a  conèixer  Barcelona  al  món  civilisat, 
y  si  no  hi  valen  altres  rahons,  salvi  el  nostre 
Parch  la  sagrada  memòria  d’aquell  bon  pa¬ 
trici,  en  Rius  y  Taulet,  I’únich  alcalde  digne 
de  Barcelona,  que  ha  tingut  successors  però 
no  hereus.» 

Massa  sabèm  qu’es  malaguanyada  la  tinta 
que  gastèm,  donchs  n’hi  ha  prou  ab  que’l 
susdit  projecte  sia  altament  vergonyós  y  per¬ 
judicial  pera  nostra  ciutat,  pera  que  nostres 
grrrans  concellers  s’apressin  a  durlo  a  terme. 

Tan  de  bo  m’equivoqués! 

Rafel  Vallès  y  Roderich 


ESPLAY 


Si  de  la  Musa  en  la  fornal  encesa, 
se’m  caldejès  la  inspiració  febrosa, 
ab  estrofes  d’olímpica  bellesa 
diria  ma  complanta, 
a  tot  lo  que  sublima  y  ageganta 
mon  esperit  qu’en  la  quietut  reposa. 

En  ales  de  l’ardenta  fantasia, 
el  vol  aixecaria 

com  aligot  soperb,  dins  la  buydor; 
y  enlairat  en  lo  ignot  contemplaria, 
esclava  de  la  terra  empetitida, 
la  humanitat  podrida, 
revolcantse  en  el  fanch  embrutidor. 

Ben  lluny  de  les  miseries  de  la  vida, 
perdentme  dins  l’espay  no  profanat, 
iquín  goig  gaudir  la  hermosa  claretat 
d’una  naixent  aubada 
de  cayents  opalins  y  llum  rosada, 
sorgint  com  altre  Fiat  del  caos  increat! 

Quin  goig  restà  ignorat  com  la  lluherna, 
de  la  serena  nit  en  la  foscor, 
tinguent  destells  d’aquesta  llum  eterna, 
que  tot  ho  clarifica; 
qu’enlaira  y  dignifica 
en  el  frescal  Jordà  de  sa  Claror. 

Escoltar  les  estrofes  cadencioses 
del  poema  sens  fi  de  l’Univers, 
qu’en  ritme  encisador  passen  confoses, 
hieràtiques,  gegants,  intraduhibles, 
commovent  nostres  sers. 


Llegir  en  l'espurneig  de  les  estrelles; 
endevinà  el  per  què  de  la  creació; 
veure  del  Sol,  el  llit  immens,  magnífich 
y  extasiarme  fruint  les  maravelles 
d’aquesta  font  de  Vida 
qu’es  el  secret  de  la  fecondació. 

Sentir  al  lluny  del  lluny,  quasi  perduda 
la  veu  alegradora  de  les  aus. 

La  cançó  d’esclavatge  repetida 
per  el  mar,  pantejant,  quan  sent  retuda 
en  la  presó  de  roca,  sa  embranzida, 
perdentse  son  bramul  en  l’espay  blau 

Endevinar  les  corves  sinuoses 
de  les  altes  montanyes  allargades 
com  serps  apocalíptiques,  monstruoses, 
del  astre  rey  als  besos,  ensonyades. 

Aspirar  les  olors  embaumadores 
dels  jardins  terrenals,  sols  pressentits 
per  la  espiral  d’encens  qu’a  totes  hores 
a  mi  es  remontaría,  acaricianta, 
ubriagantme  els  sentits. 

Sí  de  la  Musa  en  la  fornal  encesa 
se’m  caldejès  la  inspiració  febrosa, 
mon  esperit  qu’en  la  quietut  reposa, 
el  vol  aixecaria 

com  aligot  soperb  dins  la  buydor. 

Ab  quin  goig  en  lo  ignot  m’endinzaría 
ab  l’ànima  radiant  de  serenor, 
per  no  veure  la  esclava  y  envilida, 
humanitat  podrida, 
qu’es  rerolca  en  el  fanch  embrutidor. 

Enrich  Bosch  y  Viola 

CANT  IV  DEL  EVANGELI 
DE  LA  VIDA 


EL  PARLAMENT  DEL  BOIG 

Prometeu  y  jo,  després  el  boig 

En  les  altures  de  la  península  Ibérica 

avíem  arribat,  pujant  desde  la 
costa  de  llevant  a  una  altu¬ 
ra  plana,  deserta,  y  erma  com 
una  estepa  tota  accidentada 
de  rocàm  vell.  Tot  bi  era  sech, 
dur  y  cru.  Hi  feya  nit. 

Ens  varem  aturar  a  una  es¬ 
planada  en  que  hi  havia  un  castell;  un  cas¬ 
tell  vell  y  rònech,  que  tenia  una  porta,  porta 
tancada  a  tot  lo  humà  y  just  que  hi  arribava, 
sobre  de  la  qual  com  irrissio  hi  havia  escul¬ 
pit  un  sol.  En  lo  més  alt  del  castell  y  brille- 
java  una  corona,  sota  de  la  qual  hi  havia  en 
un  escut  un  lleò  sech  y  derrera  del  qual  se 
veya  l’ombra  d’una  àliga  esplomissada. 

Viandant  ab  Prometeu,  haviem  arribat 
al  li,  seguint  una  llum  qu'en  la  foscuria  de  la 
nit  pareixia  com  si  s’arrastrés  per  terra. 
Semblava  una  estrella  cayguda.  «Seguimla», 
havia  dit  jo.  «Ja  que  una  estrella  va  guiar 
als  bons  reys  fins  a  trobar  al  fill  de  Déu  so¬ 
bre  la  terra». 

Y  Prometeu  me  va  preguntar:  «Es  qu’en 
aquest  pais  els  astres  van  per  terra?» 

«Si — li  vaig  respondre— en  aquesta  terra 
aterrada  per  la  creu,  els  astres  van  per  terra, 
y  s’apaguen  moltes  voltes.  Sols  els  ases  vo¬ 
len...  Si!  volen  y  s’enlayren.  Y  a  voltes  en¬ 
cara  arriben  més  alt  els  rèptils  arrastrantse. 

«Qu’es  estrany  tot  això» — va  dir  el  Tità. 
Tot  es  fosch,  no  hi  ha  llum — va  replicà  con- 
tristat. — Sols  ne  veig  un  poch,  un  xich  de 
celestia,  allà  d’hont  venim.»  Y  va  mirar  en 
direcció  al  mediterrani. 

«Allà  hi  havia  Rodis — vaig  dirli-  gent  de 
l’Hellada  que  hi  havien  portat  les  llurs  arts 
y  ab  ells  llur  esperit».  Aqui  som  en  pais  de 
barbres. 

«Fa  temps  que  hi  caminèm — va  dir — tru- 
quém  a  aquest  palau  »  Y  alçant  la  mà  y  aga 
fant  el  picaportas  de  la  porta  del  Sol  va  dar 
un  colp,  que  va  fer  retrunyir  al  lluny  totes 
les  montanyes.  Però  la  porta  no’s  va  pas 
obrir.  Va  trucar  altra  vegada,  y  res.  Per  fi 
va  tornar  a  trucar  y  veyent  que  no  respo¬ 
nien  va  dir:  aqui  dins  no  hi  déu  haver  pas 
ningú. 


«Ningú  o  quasi  ningú»— vareig  jo  dirli — y 
els  que  hi  han,  són  ningú,  podéu  ben  créu- 
reho. 

Y  en  això  estavam  quan  varem  sentir  una 
música  llunyana  que  s’anava  acostant;  y 
prompte  vegerem  que  la  feya  un  personatge 
estrany  que  venia  tocant  una  flauta  dolça  y 
modulada.  Era  un  cavaller  alt  y  gentil,  de 
cara  tan  jovenil  e  ignocenta  que  semblava 
una  donzella.  Però  tenia’ls  cabells  blanchs 
com  un  vell.  Anava  vestit  com  el  boig  dels 
sigles  mitjos,  ab  caputxa,  y  tot  plè  de  pica¬ 
rols;  un  llarch  mantell  vermell  el  cubría  y 
per  dessota’l  mantell  apuntava  una  espasa, 
que  quan  ell  se  descubria  mostrava  una  ro¬ 
dalia  penjada  de  la  empunyadura.  Per  des¬ 
sota  del  seu  vestit  de  boig  surtien  malles  de 
guerrer,  y  duya  botes  ab  afilats  esperons. 
Fins  podia  endevinarse  que  venia  de  comba¬ 
tre  y  que’s  disposava  a  combatre  de  nou.  Y 
en  la  mirada  extraviada,  com  si  es  perdés 
cap  a  dins  hi  havia  quelcòm  de  indefinible, 
com  si  fos  un  boig,  ó  com  si  fos  un  geni... 
un  geni  o  un  déu. 

«{Què  feu  aqui? — va  preguntarnos,  ab  veu 
dolça. 

— No  hi  fem  res— jo  vaig  respòndreli — mes, 
volíem  entrar  a  n’aquest  castell...  qu’està 
tancat  y  no  volen  pas  obrirnos. 

—Els  castells  com  aquest,  que  són  palaus 
encastellats  no  s’obren  pas  picant  fort  y 
franch.  Quan  jo  venia  he  sentit  vostres  colps 
de  braus  atletas.  Si  entra  arrossegantse  com 
els  llanguerdaixos  ,  arrastrantse  y  esmu- 
nyintse,  y  xiulant  adulacions  com  les  serps. 
O  assaltantlos;  però  aquest  castell  es  buyt, 
no  val  la  pena.  Fa  molt  temps  ja,  que  a  dins 
no  hi  ha  més  que  morts  o  que  closques  d’ho¬ 
mes.  Guerrers  y  armes  velles  l’omplen.  Gue¬ 
rrers  més  vells  y  més  rovellats  que  les  ar¬ 
mes.  Y  llibres  de  frare,  o  de  clere  pedant  y 
ergotista,  y  retòriques  velles,  y  sofistes,  gra- 
màtichs  y  leguleyos  y  tota  mena  de  gent 
morta...  y...  res  més,  però  res  més. 

Deixeulo,  però  respecteulo  y  saludeulo  al 
anàrvosen.  Va  ésser  cosa  gran.  Però  va  ésser. 
Ara  no  es.  Es  mort. 

Jo  en  faig  d’altres  de  millors. 

Y  encara  que’ls  sensats  en  diuen  castells 
en  l’ayre,  per  això  són  bons,  perque  són  en- 
layre.  Estàn  tots  ells  plens  d’idees,  de  músi¬ 
ca,  qu’es  el  ritme  animich  de  les  idees,  de 
pintura,  qu’es  la  solidificació  de  la  llum,  de 
ciència...  Aneusen  y  seguiume. 

— {Y  ahónt  vas? — jo  vareig  dirli. 

— {Ahónt?  no  ho  sé,  sols  sé  que  vaig  ende- 
vant,  cap  al  aument  de  vida. 

Vaig  marxaút  sempre,  no  m’aturo  may. 
Car,  cal  may  pararsel  Y  lluytar  y  lluytar 
semprel 

;Ja  anèu  armats?, —  va  preguntarnos. 

—No — vaig  respondre  jo. 

— Donchs,  sacrificats  seréu.  Armeuvos,  y 
lo  millor  possible. 

Y  Prometeu  va  murmurar  «Té  rahó,  per 
això  els  sayans  de  Zeus  me  van  amarrar  al 
Càucas».  * 

— L’estrella  del  cel  no  vos  conduhirà  en 
lloch — continuà.  La  més  segura  es  la  que  un 
porta  dintre. 

Si  es  que’n  porta  alguna. 

Jo  poito  la  més  gran;  per  això  sempre  vaig 
avant,  content,  cantant,  sonant,  cambiant  de 
formes  y  de  vestits.  Quant  vaigvolguer  anar 
desarmat,  sol,  ab  la  meva  estrella,  vaig  ser 
sacrificat.  Mon  premi  fou  sempre’l  martiri, 
però  ara  vaig  armat,  iveyèu?  (y  obrint  el 
mantell  va  mostrarnos  sa  llarga  espasa,  son 
escut  y  les  malles).  Y  també  porto  diners,  sí 
diners  (y  ens  en  va  ensenyar  un  grapat  d’or, 
que  va  treure  d’una  bossa).  Y  així,  iluminat 
per  la  estrella  que’n  mí  fulgura,  tot  el  mon 
es  meu,  si,  tot  el  món  qu’està  devant  meu!... 
Tinch  una  força...! 

Cada  cop  que  parlo’m  diuen  boig;  sempre 
que’m  presento  sóch  jove,  y  no’m  reconei¬ 
xen  que  sóch  el  meteix  viandant  de  sempre. 
Lo  que  jo  faig,  els  causa  horror  quan  ho 
faig,  y  després  ho  adoren,  fins  quan  ja  es 
mort  ho  declaren  inviolable  y  ho  santifiquen 
perque  ja  no  te  vida;  y  allavors  torno  jo 
per  destruirho  y  tornar  a  crear,  y’m  diuen 
boig  y’m  persegueixen. 

Sempre  m’oposen  lo  qu’en  altre  temps  he 
fet,  quan  ja  l’esperit  s’en  ha  desprès  y  sols  es 
un  encarcarament  de  formes  velles. 

No  saben  enterrar  els  morts;  els  adoren  y 
els  adoren  perque  són  morts.  Sols  uns  pochs 
me  comprenen,  encara  que  molts  me  seguei¬ 
xin  enlluhernats  per  les  meves  vestidures. 

Cambío  de  formes,  de  vestits  y  de  per¬ 
sonalitat.  He  tingut  molts  noms:  he  sigut 
Veda,  he  sigut  Iavana,  he  sigut  Eschylos, 
Sófocles,  Aristòfanes;  he  esplicat  l’Univers  ab 
els  Jònics,  m’he  dit  Demòcrit,  m'he  dit  Aristò- 
teles.  Al  retirarme  devant  del  Cristo  que  s’acos¬ 
tava  he  sigut  Epicuri;  y  quan  lluytava  ab  els 
seus  sectaris,  fanàtichs  de  la  Mort,  que  fins 
havien  inventat  el  cantar  trist,  me  deyen  Ju¬ 
lià ,  y  a  pesar  d’ésser  Emperador  y  sabí  ningú 
m’obehia.  M’han  mort  molts  cops,  però  sem¬ 
pre  torno  a  viure.  No’m  poden  matar  perque 
sóch  la  essencia,  l’esperit  de  la  Vida  meteixa 
tendint  a  aixamplarse  y  a  sobrepujarse  sem¬ 
pre. 

Cada  cop  que  m’han  mort  he  renascut 
més  gros.  En  el  Renaixement  vaig  inventar 
la  Imprempta  a  Germania.  El  paganisme 
que’l  Cristo  havia  enterrat,  non  venia.  Vaig 
glorificar  l’home  en  la  pintura.  Grècia  sols 
va  conèixer  un  començament  de  l’Apoteosis 
de  la  Carn,  que  jo  vaig  fer  aparèixer  magnífi¬ 
ca  y  exuberant  a  Flandes,  poch  després  que’ls 
soldats  y  els  inquisidors  del  Cristo  la  tallessin 
y  la  cremessin.  Vaig  descobrir  que  la  Terra 
era  rodona,  que  dava  voltes  al  rededor  del 
Sòl,  y  els  grans  sacerdots  del  déu  juheu  no’n 
sabien  res.  Eren  ignorants  com  ell,  y’m  van 


volguer  fer  dir  lo  contrari,  y  la  Terra  va  conti 
nuar  girant  en  la  òrbita  que  jo  havia  des¬ 
crita. 

Y  vaig  fer  un  inventari  de  tot  lo  que’s  sabia 
y  vaig  tirar  enlayre  tots  els  privilegis  del 
món  vell,  y  van  tremolà  els  altars;  y  ab 
aquesta  flauta  (la  ensenya)  vaig  tocaria  car- 
magnola  y  vaig  renovar  la  Europa.  Fins  els 
reys  avuy  m’obeheixen  de  grat  0  per  força. 

M’obro  pas  a  través  dels  més  grans  obsta¬ 
cles;  y  alli  ahont  no  m’hi  deixen  entrar  s’hi 
tornen  pobres  y  paralitichs.  La  Mort  hi  reg¬ 
na  y  tot  se  descompòn. 

Aquest  pais  ahont  som  ara  no  m’ha  cone¬ 
gut,  ha  volgut  prescindir  de  mi;  y  del  Imperi 
més  gran  que  may  s’hagi  vist,  avuy  apenes 
si  pot  dirsen  un  Estat;  y  pert...  mimva.. 
cada  dia  més;  té  membres  que  ja  amenacen 
desenganxàrseli  per  més  que’ls  lligui.  De  ge¬ 
gant  fort  qu’era,  s’ha  tornat  un  mort  petit... 

— ^Y  qui  ets? — vaig  dirli. 

— Sóch  fill  del  poble, — ’m  respongué, — y 
sóch  l’únich,  el  més  noble  que  hi  ha  sobre  la 
terra.  Rius  de  sang  m'acompanyen,  colum¬ 
nes  de  foch  me  precedeixen.  Y  marxo  sem¬ 
pre!  Sempre!  Adeusiau,  que  aquí  per  ara  no 
hi  puch  fer  res! 

Y  reprenent  la  flauta  va  començar  a  tocar 
una  marxa,  girant  la  esquena. 

—  (Ahónt  vas? — li  vaig  cridar. — Aturat. 

— dQué  ahónt  vaig?  No  ho  sé.  ^Aturarme 
jo?  No  m’aturo  may!  Desgraciat  del  que  vol 
aturarme.  ’S  mort  desseguida. 

— Seguimlo!  —  vaig  dir  a  Prometeu. 

Y  el  boig  va  dirnos,  ja  un  xich  lluny,  des- 
de  una  altura,  girantse  y  brandant  la  espasa. 

— Jo  trenco  totes  les  regles,  anulo  totes 
les  convencions,  destruheixo  tots  els  ordres, 
esbotzo  tots  els  motllos,  faig  caure  en  desús 
tots  els  mètodes,  sóch  l’enemich  jurat  de  la 
rutina.  Obro  nous  camins  y  la  Vida’n  surt; 
però’ls  imbècils  segueixen  aqueixos  camins 
que  jo  he  obert,  els  regularisen,  els  voreijan 
de  parets,  y  aixi  creuen  obtenir  la  Vida,  y  no 
veuen  que  aixi  la  Vida’n  fuig;  sols  se  troba 
solcant  la  terra,  obrint  nous  camins  per  alli 
ahont  tots  creuen  que  la  via  no  es  posible... 
No,  no’m  seguiu,  per  seguirme  no  m’heu  de 
seguir,  sinó  obrirvos  camí  vosaltres  metei- 
xos,  per  allà  ahont  vos  ho  digui  el  cor  y  el 
intelecte. — 

Y  reprenent  la  flauta  va  continuar  tocant: 
tururururut  tut ,  tut;  y’s  va  perdre  tarmontant 
la  serra. 

Jo,  atònit,  vaig  preguntar  a  Prometeu: 

— ,;Què  vos  en  sembla  d'aquest  boig? — 

Y  el  bon  Tità’m  respongué: 

—Que’s  d’origen  divi.  A  Atenas  l’adora¬ 
ven.  Es  fill  de  l’esperit  meteix  de  la  Sabidu- 
ria  ab  la  empenta  de  la  Vida.  Es  el  que  pro¬ 
dueix  tot  lo  gran  de  la  Humanitat;  de  la  seva 
marxa  sobre  la  Terra  avuy  se’n  diu  el  Pro- 
grés. 

Pompeyus  Gener 

CRÍTICHS  Y  CRITICATS 

Acceptant  que  la  crítica  serveixi  d’alguna 
cosa,  es  curiós  estudiar  còm  se  fa  critica  y 
còm  s’arriba  a  crítich,  en  relació  de  còm  se 
deuria  haver  d’ésser  y  de  que  caldria  fer 
per  arr.ibar  a  serne  digne  apòstol. 

D’això,  ningú  millor  pot  parlarne  que’ls 
que  havèm  vist  d’aprop  y  per  dins  la  confec¬ 
ció  d’aquests  sabis  criteris  destinats  a  ilumi- 
nar  la  massa  anònima.  Per  tot  arreu  del 
món,  la  critica  té  consemblant  aspecte  de  qui 
sab  què  y  viu  animada  d’un  sens  fi  de  mira¬ 
ments,  que  mostrant  falsament  un  aspecte 
d’alt  altruisme,  tanquen  millor  tota  mena  de 
menudes  y  mesquines  mires  en  complert  sen¬ 
tit  contrari,  però  com  que  del  món  un  dels 
llochs  més  menestrals  y  consti  que  parlo  en 
sentit  immaterial,  es  aquest  lloch  hont  vi¬ 
vim  nosaltres,  y  com  que  les  coses  y  els  fets 
estàn  sempre  en  perfecta  relació  ab  l’ambient 
hont  se  desenrotllen,  per  això,  la  crítica  en- 
fàtica  de  per  tot  arreu  pren  aqui,  general¬ 
ment,  l’aspecte  més  grotesch  y  doblement  ma¬ 
ligne  (o  quan  menys  ab  intenció  d’ésserho), 
qu’en  cap  altre  recó  de  món  hont  se  fan 
coses. 

D’això’n  té  la  culpa,  meytat  la  misèria, 
meytat  la  ignorància.  La  misèria  ,  perque 
seguint  la  tradició  del .  bon  pervingut,  se 
fa  tot  per  aqui  ab  apariencia ,  y  vull  dir  en 
aquest  cas  concret  que’s  fan  diaris  y  revistes 
que  semblin  selectes;  que  tinguin  servides 
totes  les  seccions  d’informació  a  imitació 
sempre  de  lo  estranger,  però  procurant  que 
surti  barato ,  o  si  es  posible  (que  si  que  ho  es) 
procurant  que  surti  de  franch.  Són  moltes 
les  redaccions  dels  diaris  que  per  aqui’s  pu¬ 
bliquen  que  teoen  critich  sense  sòu,  y  {no 
sabeu  per  què?  Perque  ab  tot  y  que’ls  mo¬ 
ments  actuals  són  de  lluyta  material  terrible 
y  tothòm  necessita  guanyarse  el  troç  de  pa 
ab  esforç  a  voltes  verament  titànich,  hi  ha 
entre’ls  nostres  homes  una  necessitat  encara 
més  imperiosa,  ab  tot  y  que  sembli  mentida, 
la  de  tenir  a  disposició  un  lloch  desde  hont 
poguer  parlar  ab  ressò  pera  intentar  ferir,  si 
es  que  ho  logren,  y  aquest  lloch...  va!  la 
pena  d'ésser  considerat  com  un  càirech  hono- 
rifich . 

Quan  no  es  aixi  y  el  critich  cobra,  cobra 
poch  y  es  considerat  com  un  empleat  de  la 


casa,  que  a  més  de  fer  critiques  colabora  en 
la  confecció  general  del  diari  y  té  les  seves 
hores  de  sabiesa  fixades.  En  altres  llochs  del 
món  el  critich  es  un  senyor  que  cobra  tant 
per  article  y  que  comet,  si’s  vol,  brutali¬ 
tats  per  apassionament,  per  interès,  o  per  lo 
que’s  vulga,  però  sempre  ho  fa  ab  inteligen- 
cia  y  això  li  perdona  la  meytat  del  seu  crim. 
Aquí,  en  cambi,  impera  la  poca  inteligencia 
donantse  la  mà  ab  la  dolenteria,  es  dir,  tot 
al  revés  de  lo  que  un  s’imagina,  que  hauria 
d’ésser  el  perfecte  critich  acceptant  que  ne¬ 
cessari  sigui. 

Aquest  crítich  un  el  veu  sabi  y  bo,  es  dir, 
l’home  que  veu  clar,  capàç  d’orientar,  de 
servir  de  guia  y  de  doldres  d’un  disbarat 
agè,  l’home,  en  fi,  que  troba  medis  animosos 
pera  encoratjar  al  ensemps  que  renya  ab  la 
dolcesa  del  que  no  coneix  la  rèncunia,  per¬ 
que  porta  ab  ell  la  bondat  nascuda  de  sa  cla¬ 
rividència.  Ja  sé  que  d’aquests  ne  corren 
pochs,  potser  que  no  n’hi  ha  cap,  però  això 
no  es  obstacle  pera  imaginàrsel  y  pera  arri¬ 
bar  a  la  conclusió,  de  que  no  sent  d’aquesta 
pasta  més  val  que  no  n’hi  hagin  d’altres. 

La  critica  com  se  fa  avuy,  més  qu’element 
edificant  ho  es  detractor.  ^Quí  més  que  la  crí¬ 
tica, impideix  la  formació  d’un  sens  fi  de  crite¬ 
ris,  que’s  creuen  excusats  de  pensar  ser  per 
ells  sols,  amparats  com  viuen  del  seu  men- 
torï  Quan  veuen  o  senten  quelcòm  que’ls 
diuen  que’s  cosa  d’art,  ni  per  ells  propris 
s’atreveixen  a  formarne  el  petit  criteri,  cal 
esperar  que’n  dirà  el  critich  ab  el  que  pensen 
ab  el  que  combreguen  a  diari. . .  Per  una  pes¬ 
seta  al  mes  els  ho  donen  tot  fet...  indubta¬ 
blement  en  aquest  temps  de  progrés  hem 
arribat  a  la  solució  dels  grants  problemes. 

D’altra  part  els  artistes,  els  literats,  y  tots 
aquells  que  fan  obres  criticables ,  senten  la 
sugestió  de  les  lletres  de  motllo,  y  si’s  pla¬ 
nyen  sota  veu  de  la  opinió  poch  favorable 
dels  seus  criticadors,  se  guarden  prou  de  fer- 
ho  a  veu  alta,  perque  cal  saber  viure  y  no 
convé  indisposarse  ab  els  amos  de  la  veu  pú¬ 
blica.  Però  no  acaba  pas  aqui  el  romiatge  ri¬ 
dícul  del  vergonyant  criticat,  va  encara  més 
enllà,  arriba  a  la  inconscient  aspiració  de  ser 
agradós  al  critich  que  detesta  y  sacrifica  la 
seva  obra,  per  alcançarne  la  conformitat  en 
forma  de  gacetilla. 

En  aquest  punt  arribant,  no  sé  pas  qui  es 

més  de  plànyer,  si  el  crítich  o  el  criticat.  El 
primer  es  víctima  de  la  ignorància,  y  va  dis¬ 
fressat  d'algú ,  l’altre  sovint  es  algú  sen¬ 
se  disfressar,  s’apropa  del  primer  implorant 
la  caritat  que  li  cal.  Com  si  diguéssim  el 
mort  de  gana  suplicant  al  mort  de  fam,  un 
quadro  desconsolador,  un  quadro  de  costums 
de  la  vida  moderna! 

Ohl...  cal  no  dir  sempre  la  veritat,  si  l’ar¬ 
tista  suplicant  pogués  dir  lo  que  sent,  si  tots 
els  criticats  poguessin  parlar  clar,  alçarien  la 
veu  ab  energia  pera  protestar  de  tanta  bes¬ 
tiesa,  però...  y  després?  fet  y  fet  els  altres 
són  mestres  de  la  situació,  que  hi  fa  que  no 
siguin  bons,  que  hi  fa  que  no  siguin  inteli- 
gents?...  tenen  un  diari  a  la  seva  disposició, 
y  devant  aquesta  força  positiva,  tota  reveren¬ 
cia  resulta  poch  reverent,  ni  que’l  cap  s’em¬ 
bruti  de  terra  al  feria. 

No  vol  pas  dir  res  que’l  parlar  clar  avuy 
fos  potser  un  bé  per  l’avenir;  ha  passat  de 
moda  el  pensar  ab  els  de  demà.  Cal  callar, 
cal  callar,  y  de  silenci  en  silenci,  deixar  po¬ 
drir  en  un  recó  la  sinceritat  ab  que  podriem 
defensar  la  nostra  causa. 

Parlèu  ab  qui  volguéu,  dels  qui  hagin  fet 
quelcòm  sotmès  després  al  públich,  y  ni  un 
sols  s’os  mostrarà  content  de  la  opinió  criti¬ 
ca  qu’ha  merescut  el  seu  treball,  tothom  està 
indignat  y  devegades  ho  està  per  altri  y  tot, 
però  proposeu  cridar  y  semblen  cargols 
quant  els  toquen  la  banya,  tot  seguit  s’ama¬ 
guen  sota  la  malehida  closca...  y  entant,  que 
vagi  sembrant  insustancialitat  la  crítica,  en¬ 
tant  deixeu  pasturar  a  són  plaher  aquests  re¬ 
mats  ridículs.  Val  més  callar,  el  senyor  con¬ 
servador  que  portèm  a  dins  no  permet  certes 
coses.  Si  algun  dells  meus  amichs  critichs 
(que  també’n  tinch)  se  sentís  ferit  per  aques-' 
tes  consideracions,  preludi  tan  sols  de  quant 
podria  dir,  y  no  dich  que  no  diga,  si  algún 
d’ells,  donchs,  no  creyentse  comprés  en  les 
justes  excepcions  de  tota  regla  (cosa  que’m 
fa  dir  lo  poch  de  bona  criança  qu’encara  me 
resta)  se  sentis  molestat  y’s  disposés  a  fermho 
pagar  car,  qu’enllesteixi. 

Fet  y  fet  es  sempre  més  bonich  pagar  car 
que  vendre  barato...  vesteix  més. 

Adrià  Gual 


EL  POBRE  HOME 

A  nen  Joseph  Aí.a  Folch  y  Torres. 

A  l’hora  en  que’l  fanaler  anava  apagant 
els  bechs,  el  cupè  de  rodes  lleugeres,  clares 
y  mudes,  el  deixà  a  la  porta  de  la  casa  soper- 
bament  quietosa,  en  la  suau  claror  lilà  de  la 
matinada. 

En  un  dels  pedriços  del  Passeig,  hont  ha¬ 
via  dormit  tota  la  nit,  un  home,s  despertà 
al  esquelling  del  picarol  niquelat.  Donà  un 
giravolt,  guaytà  la  esquena  clara  que  s’aju¬ 
pia  al  entrar  per  la  portella  baixa  del  casal 
senyoril,  somrigué,  d’un  somriure  enigmà- 
tich,  y  tirà  Passeig  amunt,  tot  sol,  fruhint 
d’aquelles  riqueses  de  llum  que  s’espandíen 
per  cel  y  terra  en  prometenses  d’unes  tonali¬ 
tats  rosades. 

Y’s  perdé  cap  amunt  dins  d’un  nimbe  d’or 
pàlit. 

La  escala  era  fosca,  dintre  de  l’amplor  de 
sos  marbres. 

Ab  la  derrera  xuclada  de  ïhabano ,  el  po¬ 
bre  home  havia  llerlsat  el  derrer  misto. 

El  cap  tèrbol,  pesant,  trontollantli  tota  la 
esquifida  persona,  no  arribava  a  encertar  el 
forat  del  pany. 

A  la  fil... 

Girà’l  botó  eléctrich  y  tornà  a  tancar  la 
porta. 

La  suntuosa  cambra  era  fosca,  tancada  de 
per  tot  arreu,  xardorosa,  ab  un  ambient  de 
tabach  y  de  cuyros  olorosos  que  tapava’ls 
esperits. 

El  llit  baix,  tou,  cobert  de  tapisseries  es¬ 
tranyes,  semblava  un  catafalch  que  s’alçés 
en  la  sobtada  claror  de  la  tulipa  opaca. 

L’home  despullà  son  cos  marcit  y  feble; 
cenyi  a  son  cap,  al  indret  dels  bigotis,  una 
mascarilla  estranya. que  li  partia  durament  el 
rostre  pel  bell  mitj,  y  ajassant  sa  pobre  jove- 
nesa,  malaltiçament,  entre’ls  llensols  de  ba¬ 
tista,  volgué  dormir. 

Mes  la  són  no  venia. 

Devant  dels  seus  ulls  passava  ia  professo 
dels  recorts  del  dia.  S’enllaçaven  les  siluetes: 
de  la  Mimi,  ensenyant  en  el  Tourbillon  ses 
fines  cames  calçades  de  mitjes  de  seda  ver¬ 
mella,  son  cabell  de  aràm  y  sa  cara  de  ba- 
cant...  Deia  Rosario ,  la  cosina  nova  que  de 
Madrid  havia  portat  en  l’antiga  y  noble  fa¬ 
mília  catalana  dels  Cabanes,  — son  cosí  Al- 

bert, — la  Rosario,  ab  son  posat  altivol  y  des- 
denyós  y  son  bust  de  deesa  amplement  lliure, 
sorgint  de  l’escumós  escot  de  puntes,  provo¬ 
catiu...  De  la  gràcil  Mercè,  dintre  de  son 
senzill  vestit  de  batista  blanca,  menuda  y 
dolça,  ab  el  cabell  d’or  y  els  ulls  ben  blaus, 
ben  purs,  guaytant  tota  somrihenta  la  ma¬ 
neta  xica  hont  el  macis  anell  de  prometatge 
posava  els  sangnosos  reflexes  dels  seus  ru- 
bins... 

Aqueixes  tres  dònes  cobejades,  els  cinch 
cents  duros  dels  comptes  de  l’Andrea,  la 
nova  de  la  probable  maternitat  d’aquella 
ximpleta  d’aprenenta  de  la  Juana ,  la  mala  di¬ 
gestió...  tot  conspirava  contra’l  repòs  del  po¬ 
bre  home. 

Voltà  pel  llit  prop  de  mitja  hora;  de  de- 
munt  de  Yétagère  agafà  un  tomo  de  Willy, 
La  mdtrte  picrate,  y  la  són  tampoch  vingué... 

A  la  fí,  del  calaixó  de  la  tauleta, ’n  tragué 
un  potet  de  vidre, — bonich  com  un  estotj  de 
perfums, — y  prengué  una  càpsula  de  morfina. 

Mitja  hora  més  tart  ne  prenia  una  altra. 

A  les  nou,  el  pobre  home  ja  dormia,  y  el 
seu  són  era  trist,  trist,  cavilós,  atormentat- 

Mentres  tant,  allí  dalt  de  la  serra,  lo  via¬ 
nant  cercava  l’ombra  sanitosa  d’un  pi,  desde 
hont  se  posà  a  contemplar  ab  ulls  de  llàs¬ 
tima,  la  ciutat  que  s’emboyrava  tristament, 
mancada  d’ayre... 


Les  cinch  sonaven.  El  cel  s’havia  ennuvo¬ 
lat.  La  tarda  queya,  y  els  aucells  s’ajocaven 
en  colles  amoroses,  entre  les  fulles  dels  plà¬ 
tans  del  Passeig,  quan  el  cupè  de  les  rodes 
lleugeres,  clares  y  mudes,  iornà  a  deturarse 
devant  del  casal,  fent  sonar  son  picarol  de 
níquel. 

Lo  pobre  home  tornà  a  arraulirse  a  dintre, 
encreuant  l’una  sobre  l’altra  les  cames, 
que  apareixien  primes  y  febles,  dintre  dels 
blanchs  pantalons.  Y  ses  mans  de  consuntiu, 
en  quins  dits  xichs  ne  brillaven  esmeragdes 
y  diamants,  enrondaven,  creuades,  aquells 
genolls  miserables. 

Y  el  cupè  tornà  a  relliscar  mansament, 
Passeig  avall,  mentres  l'home  ho  mirava 
tot,  ab  ulls  esmortuhits,  sense  esguart. 

Al  peu  de  la  sumptuosa  clínica,’!  cupé’s  de¬ 
turà.  Mitja  hora  tardà  en  sortir  el  pobre 
home,  sempre  pàlit, — una  capseta  als  dits, — 
y  el  cupè  segui  sa  ruta,  mentre’ls  núvols  bai¬ 


xaven  sobre'ls  çarrers,  hont  l’ayre  hi  man¬ 
cava,  cada  cop  més. 

L’home  obrí  la  capseta,  y  dintre  del  cupé 
s’espandí  la  bona  sentor  d’una  fusta  estra¬ 
nya...  La  meteixa  que  feya’l  fi  vernillatge 
del  vano  de  la  cosina  Rosario. 

Y  l’home,  després,  va  donar  una  direcció 
al  etzar,  «carrer  d’Aribau»,  mes  quant  fou 
devant  de  l’Universitat  cambià  de  pensa¬ 
ment. 

Avall,  Rambles  avall  se’n  entornà  el  lleu¬ 
ger  cotxe. 

Les  sales  del  Círcol  eren  quasi  bé  deser¬ 
tes. 

El  pobre  home  sentí  fam,  y  rosegà  uns 
óssos  de  pollastre  servits  en  plat  d’argent... 
Probà  uns  quants  bossins  d’un  filet  sangnós, 
que  sols  pogué  empassarse,  carregantlos  de 
mostaça,  paladejà  un  gelat  que  li  feu  mal  a 
les  dents,  y  begué  aygua  de  Vichy  ab  Bur- 
deos  y  sifòn  esterilisat. 

La  gota  d’or  de  La  Chartreuse  li  feu  pujar 
als  ulls  unes  febles  llambregades. 

«  -Cada  dia,  el  menjar  es  pitjor  aquí» — 
murmurà’l  pobre  home. 

Y  treyentse  de  la  butxaca  un  mirallet  d’or, 
incrustat  de  pedreria — joyell  de  dóna — vegé 
tristement  que  tenia  la  llengua  blanca. 

No  sabia  hont  anar  a  n’aquelles  hores. 
L’Edèn  era  tancat  de  poch,  y  lo  demés...  pst! 
Tot  l’aburria. 

{A  casa  la  Mimi?... 

« —  Madamoiselle  est  souffrante.  Elle  dorl 
ei  a  donné  l'ordre  de  ne  pas  la  réveiller — digué 
l’avespada  soubrette  miràntsel  ab  els  ulls 
mitj  cluchs,  y  una  rialleta  de  mofa  al  llabis.» 

{L’Andrea? 

«Ah!  no.  {Y  els  cinchcents  duros  qu’espe- 
ra?...« 

«Si  fos  cert  que  l’Angulo  se  la  quedés  en 
totum,  quina  sòrtl...» 

«{L’aprenenta?»  No.  Menos!  Sobre  tot  des¬ 
prés  de  lo  d'ahir...  Vaya  una  escenal...  Lo 
millor  era  deixar  corre  aquell  capritxo. . .» 
«Y...  si...?...» 

«Bah!..\»  No  hi  va  voler  pensar  en  aquell 
accident  quina  certesa  era  encara  molt  dub¬ 
tosa.  «Tol  té  arreglo  a  n’aquest  món!» 

A  casa  de  la  bella  cosina  castellana  li  fou 
fet  de  resposta  que: 

«Las  senoritas  habian  salido  para  Caldetas , 
à  pasar  unos  dias  con  los  papàs.)) 

Y  mentres  tant,  l’espera.va’l  balcó  feya 
més  d'una  hora,  la  bonica  Mercè,  y  els  ulls 
se  li  entelaven  y  un  nus  se  li  feya  a  la  gola 
cada  cop  que  un  cotxe  de  rodes  lleugeres, 
clares  y  mudes  passava  per  devant  de  la 
porta  sens  aturarse. 

Mes  el  pobre  home,  tenia  massa  mals  de 
cap,  en  aquella  hora  per  pensar  en  la  gentil 
promesa  de  rostre  pur  y  ulls  de  verge. 

Una  parada  a  casa  l’Alesson,  sens  agafar 
un  floret,  de  cançat  que’s  sentia. 

Més  tart  una’ltra  parada’ls  banys  del  ca¬ 
rrer  de  Casp  a  pendre  la  dutxa,  y  s’entornà 
rambla  avall,  dintre’l  cupè,  trist,  descontent, 
gastràlgich,  y  s’encofornà  en  el  Circol,  obrint 
Le  Vieux  Marcheur ,  per  retrobar  son  lloch 
devant  de  la  taula  verda,  sota  les  pantalles 
d’esmeragde. 

Y  la  nuvolada  estenia  ses  tristes  glasses 
baixes,  sobre  la  nit  de  la  vila,  hont  tants  po¬ 
bres  homes  anaven  d’assi  d’allà,  fent  llur  via 
en  cupès  de  rodes  lleugeres,  clares  y  mudes. 
Entre  tant  l’altre,  l’home  que  havia  fruhit 
lliurement  de  la  claror  y  de  l’ayre,  al  pon- 
dres  el  sol  s’era  adormit,  ben  pahida  la 
crosta  de  pa  y  el  vi  blavós  que  li  havia  tret 
la  sed  y  fet  veure  la  vida  plena  de  bonances. 

Y  mentres  el  cel  guspirejava  tot  d’espur¬ 
nes  brillants  com  en  un  tremoli  de  divines 
joyes,  dormia  quietament,  mançament,  pla- 
cèvol,  breçat  pel  cant  dels  rossinyols  y  l’ayre 
pur  de  la  montanya,  en  son  llit  de  farigoles, 
sota’l  pi  que  li  feya  d’olorosa  ombrela  a  l’hora 
de  la  llum. 

L.  Escardot 

CONGRÉS  ESPERANTISTA 
DE  BOULOGNE-SUR-MER 

( Continuació ) 

El  programa  escullit  constava  de  dues 
parts  començant  la  vetllada  per  el  cant  de 
l’hymne  L'Espero  (la  esperança)  lletra  del 
doctor  Zamenhof  ab  música  de  A  Delskold 
interpretat  per  la  senyora  Josée  Guivy  (de 
Tours).  L’ovació  que  va  tenir  va  fer  que  can¬ 
tés  altra  romança  Bo  mia  cor  (oh  cor  meu), 
lletra  també  del  doctor  Zamenhof. 

Segui’l  monòleg  Balo  de  la  Enmaskigitoj 
(ball  de  disfressas)  dit  correctament  per  l’au¬ 
tor  de  la  traducció  Esperanto  el  doctor  anglès 
senyor  Lambert  (de  Londres). 


3) .  Legendo  (leyenda)  de  Wieniawski  ro¬ 
mança  per  violi  executada  per  la  senyoreta 
Bïrch  (de  Folkestone). 

4) .  Finokanto  (cant  finlandès)  de  Han 
Sachs,  traduit  per  Alexandre  Simón  y  cantat 
pel  doctor  Hanauer  (de  Francfort). 

5) .  Chu  esli  au  ne  esti?  (ser  0  no  ser?)  mo¬ 
nòleg  de  Hamlet  traduit  per  Zamenhof  y  de¬ 
clamat  magistralment  per  la  senyoreta  Scha- 
fer  (de  Londres). 

6) .  Plu  kreskis  la  barbo  (la  barba  no  va 
creixer  més),  de  Hulme,  romança  canta¬ 
da  ab  gran  vis  còmica  pel  senyor  Hulme 
(de  Shreswsburg)  els  aplausos  foren  tan  unà- 
nims  y  perllongats  que’s  vegé  obligat  a  repe¬ 
tir  alguns  cuplets. 

El  número  7  el  verdader  clou  com  ne  diuen 
els  francesos,  va  ésser  la  comèdia  en  un  acte 
de  Moliére  traduida  al  esperanto  pel  secretari 
del  grupo  de  Boulogne  senyor  Victor  Du- 
feutrel  que  porta  pel  titol  Edzigho  konlran- 
vola  (El  casament  forçat). 

Els  personatges  que  hi  prenent  part  són 
deu,  detallantlos  a  continuació  perque’s  pu¬ 
guin  fer  càrrech  de  la  diversitat  d’elements 
que  la  representaren: 

Dorimeno ,  filla  de  Alkantoro,  Srta.  Junck,  italiana 
Una  tzigana  ï  Cederblad,  sueca 

Altra  íd.  Sra.  Avilov,  rusa 

Sganarelo^mani  de  Dorimeno,  Sr.  Pau  Boulet,  francès 
Pankraso ,  filòsof  »  B.  Mudil,  anglès 

Mariufuso,  5  »  A.  Michaux,  francès 

Geróninio,  amich  de  Sganarelo,  »  J.  Ausel,  > 
Alkantoro,  pare  de  Dorimeno,  >  Cogen,  belga 
Alcidaso,  germà  de  Dorimeno,  t  Kuchler,  alemany 
Likasto,  amant  de  Dorimeno,  >  Allum,  norueg 

Com  poden  veure  van  ésser  vuyt  indi  viduus 
de  nacionalitat  distinta  els  que  representa¬ 
ren  aquesta  hermosa  comèdia,  interpretantla 
d’una  manera  immillorablequ’hauria  admirat 
al  meteix  Moliére  al  contemplar  la  naturalitat 
y  facilitat  ab  que  deyen  els  seus  respectius 
papers.  Que  ho  varen  fer  bé  y  que  tothòm  els 
comprengué  ho  demostraren  les  innombra¬ 
bles  interrupcions  degudes  als  aplausos  fre- 
nètichs  que  resonaren  durant  tota  la  inter¬ 
pretació  de  la  comèdia. 

jLlàtima  gran  que  a  la  sala  no  hi  hagues¬ 
sin  capigut  milers  d’espectadors!  quina  llissó 
no  va  ser  aquesta  proba,  per  tots  aquells  sa- 
bis  intelligents,  els  qui  no  coneixent  del  Es¬ 
peranto  no  més  que’l  nom,  es  permeten  fer 

judicis  pesimistes,  donant  l’epítet  de  bojos, 
als  qui  ab  fe  militan  dins  del  avuy  ja  immens 
exèrcit  esperantista. 

Si,  ho  repeteixo,  avuy  la  llengua  Esperan¬ 
to  es  un  fet,  no  ho  dubten  sinó  aquells  que 
la  desconeixen  y  desconeixentla,  es  sols  com 
se  diuent  els  disbarats. 

Tots  vosaltres  que  la  criliquèu  y  que  com 
cosa  lògica,  heu  d'ésser  forçosament  intel·li¬ 
gents,  doneuvos  la  pena  de  dedicari  alguns 
dies  que  vos  bastaràn  per  coneixeria  y  veu- 
rèm  aleshores  lo  que’n  dieu. 

;No  hem  vist  per  ventuia  a  l’estranger  sa- 
bis  filòlogs  que  per  poguerla  criticar  l’han 
estudiada  y  avuy  són  els  més  fervorosos  es- 
perantistes? 

iQuan  certa  es  la  frase  d’un  esperantista 
que  respongué  a  un  contrari  nostre:  parlà 
ara  aixi  de  l’Esperanto,  es  igual  que  un  cego 
que’m  volgués  parlar  dels  colors. 

Molt  sento  haverme  imposat  la  tasca  de 
donar  compte  del  Congrés  Esperantista,  puig 
estich  convençut  que  tinch  d’ésser  forçosa¬ 
ment  pesat  ab  les  meves  explicacions;  tan 
sols  m’anima  a  continuaries  pensar  qu’entre 
els  lectors  n’hi  hauran  alguns  que  no  havent 
pogut  asistir  a  la  festa  internacional  me  n’es- 
taràn  grats,  a  ells  van  donchs  aquestes  mal 
traçades  ratlles,  als  altres  els  hi  prech  que’m 
perdonin  la  molèstia. 

La  segona  part  del  programa  no  va  desme- 
reixer  en  res  de  la  primera,  figuranthi  onze 
números  escullits,  interpretats  tots  d’una 
manera  perfecta;  l’gvençat  de  l’hora  y  tro- 
bantnos  fatigats,  ma  esposa  y  jo  abandona¬ 
rem  el  teatre  després  d’haver  sentit  els  cinch 
primers  números  següents: 

i.°  La  Vojo  (el  camí)  lletra  d’en  Zame- 
nhof,  música  d’en  Renato  Deshayes,  cantat 
per  la  senyoreta  Guivy 

2.0  La  Kapelo  (la  capella)  poema  d’en 
Uhland  traducció  d’en  Zamenhof,  perla  se¬ 
nyoreta  Otto  Simón  (Ung.  Ibradisch). 

3.0  Antauen  (en  avant)  cant  de  A.  Scha- 
fer  per  la  senyoreta  Schafer. 

4.0  Solo  de  flulo  pel  senyor  Doré  (França) 

5.0  Sankta  Luchio  de  Cl.  Bicknell  per  la 
la  senyoreta  Junck  (Italia). 

Aixi  termenà’l  segón  dia  del  Congrés  que 
com  es  veu  va  ésser  ben  aprofitat. 

Alfons  Sabadell. 


SACRIFICI 

En  Quimet  y  jo  ja  n’havíem  près  un  de 
bany  ab  duxa  y  tot  a  La  Deliciosa ,  y  ens  en 
anavem  toi  xano  xano  per  la  Riba  fent  temps 
y  badocant  pels  xàbechs  y  balandres,  estu- 
dianthi  les  costums  marinesques  y  compa¬ 
rant  les  de  les  costes  catalana,  valenciana  y 
mallorquina  ab  les  demés  de  la  peninsula  y, 
oh!...  quan  tot  d’una  la  veu  d'un  barquer  di- 
rigintse  a  nosaltres  cridà: 

— Ep,  joves!  Ab  vostès  dos  prench  el  llarch 
desseguida! 

—  fins  ahónt  anirém? —  preguntà  en 
Quimet. 

— Fins  a  fóra  port,  y  ab  vela.  Au,  saltin! 

— M’heu  de  deixar  remar  a  mi! — vaig  dir- 
li  jo. 

— Si,  home,  si;  jo’t  crech!  si’n  sabèu. — 

Varem  saltarhi  sugestivament;  atrets,  no 
tant  pel  desitj  de  passejar  pel  mar,  com  pera 
veure  de  més  aprop  una  gràcil  tant  que  bella 
moreneta  que  contenta  y  esporuguida  en- 
semps,  s’arrambava  a  un  homenàs  (son  pare), 
que  se  la  mirava  somrient. 

Jo  també  me  la  mirava. 

Desamarrat  ja’l  calabre  varem  remar  de 
babor  pera  guanyar  el  centre  del  port  y  pen- 
dre  en  línia  recta  la  punta  d’entrada  de  l’es- 
cull  del  est,  mantenint  la  barca  en  equilibri 
del  fort  grevetx  que’l  buf  del  xaloch  ens 
duya. 

Issada  la  vela,  qu’era  grega,  en  menys  d’un 
quart  d’hora  havíem  deixat  la  cala  0  badia  y 
guanyat  les  puntes  d’entrada. 

Ja  eram  fóra. 

Mal  vent  temem  pera  anar  ab  barca  a 
vela;  en  Quimet  en  el  timó  seli  esmunyien  els 
punys,  el  barquer  y  jo,  a  força  de  rem,  ape- 
nes  si  podíem  pairar  del  fort  tràngul  de  les 
ones  y  per  molt  que  hi  suàvem  el  sotavent 
ens  abatia. 

La  lluyta  era  trevallosa  y  la  gent  ja  comen¬ 
çava  a  remoures  y  marejarse,  sobre  tot  la 
gentil  moreneta,  que  ab  la  engunia  que  te¬ 
nia  aclucava’ls  ulls  agafantse  fort  del  braç 
de  son  pare,  sanglotant  furtivament  y  presa 
ja  d’un  tò  pàlit  que  me  la  feya  veure  molt 
més  bonica  encara. 

— {Quimet?  Orsa  de  l’avant! 

— Emmena  la  vela! — vaig  cridar  jo  al  bar- 

quer, — si  no  ens  estrellarèm  a  les  roques  de 
l'escull. — 

Anàvem  a  la  ronça. 

— Espera  que’l  vent  amayni,  y  mentres 
tu’t  mantens  al  payre,  jo  arriaré  en  banda, — 
digué’l  barquer. 

Efectivament,  el  xaloch  ens  dominava; 
aquella  vela  quasi  quadrada  per  lo  petita  que 
era  la  barca  ens  rublia,  y  sórt  encara,  del 
lastre  que  feyem  les  13  persones  que  l’om- 
plenavem. 

Pera  sortir  en  bé  de  la  brega  calia  plegar 
la  vela,  virar  de  popa  en  fora  y  de  proa  a 
terra  donant  la  borda  de  babor  al  vent  y 
allavors  l’ona  meteixa  ens  hauria  dut  sense 
gran  esforç  vers  la  entrada  v  tot  quedava 
salvat;  ningú  hauria  hagut  esment  del  pe¬ 
rill  que  corriem;  però  no  fou  aixi;  el  bar¬ 
quer,  un  ense  alcoholisat  que  no  sabia’l  que’s 
feya,  al  deslligar  la  drissa  de  la  berga  se  li 
escapà  de  les  mans  y  allí  hi  va  haver  joh, 
Deu!  un  avalot  trist  y  còmich  ensemps. 

Havíem  près  la  pera. 

No  m’atreveixo  a  descriureho  perque  tam- 
poch  vaig  poguer  donarmen  compte  del  gar¬ 
buix  d’homes  y  dònes  que  hi  hagué;  puig  la 
vela  aplanantse  a  l’aygua  entregirà  la  barca 
immergintshi  la  banda  d’estribor  y  els  sis 
que  seyen  a  babor  fent  risibles  tombarelles 
anaren  a  parar  de  peus  y  mans  demunt  la 
vela. 

Allò  fou  un  verdader  xopolleix  d’ànechs  y 
oques. 

La  xiscladissa  de  les  dònes,  els  ay!  ay!  ay! 
dels  mascles  barrejantse  ab  els  crits  que  jo 
feya  a  l’ensopit  y  espelmat  barquer  se  confo¬ 
nien  de  tal  manera  que’s  produhi  un  esvera¬ 
ment  y  confusió  colossals. 

Els  que  havien  anat  a  parar  demunt  la 
vela  ja’s  cuydaren  bé  prou  d’arrapàrsehi,  no 
sense  mullarse  varies  coses;  aquests  eren: 
l’home  gros  y  la  noya  maca,  dos  soldats 
(l’un  baturro  y  l’altre  andalús),  ab  ses  res¬ 
pectives  companyes  (dues  flahonetes  raspes), 
fins  en  Quimet  ab  la  sotregada  li  escapà’l 
timó  y  son  cos  va  anar  a  l’aygua,  arrapantse 
ab  la  quilla;  els  d’estribor  que  restaren  dins 
la  barca  ab  la  bordada  quedaren  xops  de  cap 
a  peus,  el  barquer  abraçat  al  pal  no  sabia  lo 
que  li  passava.  Els  planys  de  quiscún  forma¬ 
ven  un  conjunt  harmònich  incapaç  d’ésser 
trasportat  al  paper;  jo  d’un  salt  vaig  guanyar 


la  borda  y  dret  apoyantme  en  un  rem  me  fiu 
càrrech  de  la  situació  y  revestintme  de  valor 
y  no  poguentnos  valer  de  vela,  de  timó  ni  de 
rems,  vareig  cridar  ab  tota  la  meva  força: 

—  jNo  s’espantèu!  jno  hi  ha  cap  perill!  jse- 
renilat!  jno  cridèu!  jno  plorèu!  Els  homes, 
jtots  cap  a  mi!  iagafeuse  bé! 

El  barquer,  en  Quimet  y  jo  arrepenjats  a 
babor  ab  nostres  cossos  dintre  l’aygua  y’is 
de  la  barca  venint  a  nosaltres  feren  lloch  als 
quehavien  anat  demunt  la  vela,  que  arrapant¬ 
se  com  pogueren  guanyaren  la  borda. 

Dominarem  la  barca  y  fou  guanyat  el  bar- 
lovent. 

Sols  la  moreneta  que  jo  llucava  de  cúa 
d’ull,  tota  marejada  y  sense  esma  flotava  en¬ 
cara  per  demuat  la  vela  y  els  rissos  de  l’ona 
acaronaven  els  rinxos  de  sa  sedosa  y  negra 
cabellera. 

Un  cop  la  barca  estigué  assentada  y  el  bar¬ 
quer,  en  Quimet  y  els  soldats  treyen  l’aygua 
del  fons,  ab  els  barrets  y’is  rossos,  joab  qua¬ 
tre  braçades  me  vaig  plantificar  prop  de  la 
noya  y  agafiula.  que  falta  de  forces  ja  s’ha- 
via  desprès  del  calabrot  en  que’s  mantenia 
flotant. 

De  retorn  al  costal  de  son  pare,  el  qual  feu 
un  sospir  de  pena,  enrojolant  de  vergonya 
d’haver  olvidat,  egoista,  y  per  un  curt  mo¬ 
ment,  qu’ell  era  responsable  de  la  vida  de  sa 
preciosa  filla,  la  besà  ab  joya. 

Tot  s’arranjà  com  millor  se  pogué:  el  bar¬ 
quer  plegà  la  vela  y  jo  vaig  anar  a  buscar  un 
rem  a  uns  quants  metres  enllà  mentres  que’n 
Quimet  sols  ab  el  timó  pairava  la  barca. 

El  xaloch  havia  amaynat  y  el  fresch  gregal 
ens  acaronava  suaument. 

Ni  tràngul,  ni  grevetx,  ni  rissos;  el  mar 
s’havia  apaybagat  y  prompte  guanyarem  la 
entrada. 

Anàvem  de  bolina. 

D’arribada  a  la  escala  de  la  plaça  de  la  Pau, 
anorreats,  aterrits  y  xopollats  com  unes  pen¬ 
ques  de  bacallà,  ens  despedirem  sense  fer 
compliments.  Eren  dos  quarts  de  vuyt  y 
l'home  gros  y  la  noya  maca  volgueren  de 
totes  passades  que’ls  acompanyéssim  a  sa 
casa,  com  a  disculpa  envers  sa  muller  per  la 
llur  tardança  Cedirem;  y’is  quatre  en  un 
cotxe  de  plaça  forem  conduhits  no  molt  lluny 
d’alli,  en  un  forn  d’un  carrer  bastant  céntrich. 

Un  cop  arribats  y  explicat  el  cas  a  la  mes¬ 
tressa  y  alsfadrins  forners,  ens  deixaren  quel- 
còm  de  roba  pera  fernos  assecar  la  nostra, 
mentres  ens  assentàvem  a  taula  a  sopar. 

A  mi,  la  gana’m  feya  córrer,  després  dels 
dos  banys  y’l  fart  de  remar.  Tot  menjant,  en¬ 
cara  bromejarem  del  perill  passat  y  dels  es- 
glays  de  les  dònes,  dirigintme  tots  a  mi  unes 
tontes  alabances  que’m  feren  enrogir. 

Eren  les  onze  que  represos  nostres  vestits 
ens  despedirem  d’aquella  bona  geDt,  fentnos 
prometre,  quasi  jurar,  que  hi  anéssim  a  vèu- 
rels  y  a  soparhi  alguna  festa. 

Vaig  pensar  que  s’havia  de  acceptar  y  en 
Quimet  també,  y  acceptarem;  estàvem  su- 
gestionats  per  la  noya. 

Ja  al  carrer  y  capissant  el  conflicte  que 
s’obria  entre  jo  y  en  Quimet,  vaig  dirli: 

— {Què,  t’agrada  a  tu  la  noya? 

— i  Molt !  jDeuen  tenir  dinerons  ,  eh! 

— Donchs  noy,  aixi  {tu  no  la  estimaries  de 
bon  cor? — vaig  dir. 

— Veuràs;  si  hi  anèm  sovint,  {qui  sab? 

— No,  no.  0  hi  vas  tu,  o  hi  vaig  jo.  Un 
dels  dos. 

— Aixi,  noy,  vesi  tu!  ella’t  pertoca  de  dret; 
tu  te  l’has  ben  guanyada.  Es  teva. 

— Mira,  fem  una  cosa!  aném  a  l’Alhambra, 
y’l  que  faci  més  caramboles  ab  mitja  hora, 
se  la  conquistarà  sol. 

— [Ja  està  dit!  digué  en  Quimet. — Jo  con¬ 
tent  qu'acceplés,  no  tant  pera  prèndreli,  com 
pera  castigar  la  idea  estulta  de  l’interès  que’l 
guiava.  Jo,  sí;  jo  l’hauria  estimada  per  sa 
beutat  y  per  amor. 

ijVareig  perdre!!  Jo  que  sempre’l  guanya¬ 
va  donantni  12  a  50.  jEra  de  Déu! 

May  més  vaig  acostarme  al  forn  ni  vegi  més 
a  n’en  Quimet;  sols  al  cap  d’un  any  aquest 
m’invità  a  son  casament  ab  la  fornareta. 

Jo’m  vaig  aconhortar  d’anar  a  pendre,  sol, 
aquesta  vegada,  un  bany  ab  duxa  y  tot  a  La 
Deliciosa ,  malehintme  d’haver  sigut  canotier . 

Jaume  Palou 


El  diumenge  passat,  a  dos  quarts  de  dues 
de  ta  tarda,  esclatà  una  bomba  a  la  Rambla 
de  les  Flors,  ocasionant  multitut  de  desgra¬ 
cies.  Aquests  crims,  que  per  sa  monstruosi¬ 
tat  se  fan  inconcebibles  a  l’home  civilisat,  a 
Barcelona  ja  quasi  no  se’ls  hi  dóna  més  im¬ 
portància  que  al  tifus  o  les  febres  que  hi  han 
près  carta  de  naturalesa  delmant  nostra  po¬ 
blació.  El  barceloní  ja  se’n  ha  aconhortat. 
Al  llevarse  ja’s  fa  càrrech  de  que  pot  ésser 
victima  d’una  infecció  0  d’una  explosió,  y 
com  que  la  voluntat  li  han  atrofiada,  ja  ni 
s’ataleya  de  resistir,  y  fa  lo  que  pertoca  al 
feble:  se  resigna.  S’enterra  als  morts,  els  fe¬ 
rits  se  curen  0  no’s  curen,  se  castiga  al  cul¬ 
pable  si’s  troba,  y  la  gent  d’ordre  protesta. 
Protesta:  tde  què?  {De  la  pèssima  organisa- 
ció  de  la  policia?  {De  la  ineptitut  dels  gover¬ 
nadors  que’l  Centre’ns  envia  pera  que  hi  fa¬ 
cin  bon  greixet?  Aquesta  gent  d’ordre  {no  es 
la  meteixa  que  quan  un  d’aquests  Sanchos , 
ja  ben  peixats,  abandonen  aquesta  malestru- 
ga  insula ,  van  a  despedirlos  y  els  obsequien  y 
afalaguen  perque  en  su  difícil  cometido  se  por- 
taron  como  un  perfecto  caballero?  {Protesten 
de  que’l  govern  no’s  recordi  de  nosaltres  més 
que  pera  treuren  el  such  y  de  que  per  tots 
els  medis  procuri  nostra  ruina?  Si  aixi  fos, 
{còm  s’explica  qu’ells  sien  quins  ab  llur  ser¬ 
vilisme  serveixen  d’escambell  pera  que  s’en¬ 
filin  y  prosperin  els  ambiciosos  de  la  políti¬ 
ca  sense  escrúpols?  {Protesten  de  que’s  man¬ 
tingui  el  poble  en  una  ignorància  y  un 
embrutiment  que’l  fan  apte  pera  ésser  matè¬ 
ria  explotada  y  explotable  en  comptes  de  do- 
narli  coratge  y  energies  pera  reaccionar  con- 
tra’ls  elements  que  l’emmenen  a  la  seva  per¬ 
dició? 

iQuan  apendràn  els  catalans  que  són  ells 
meteixos  els  qui  deuen  salvarse,  y  que  res 
poden  esperar  de  fóra  casa  més  que  vexa¬ 
cions  y  fuhetades?  En  la  espantosa  crisis 
qu’estém  atravessant,  quina  misèria  més  te¬ 
rrible  no’ns  amenaça  al  escamparse  la  brama 
de  que  Barcelona  es  una  ciutat  inhabitable! 
Perque  tot  lo  que  tenim  de  bo  en  arts,  cièn¬ 
cies,  indústries,  a  l’estranger  es  poch  menys 
que  desconegut.  Per  dues  coses  tan  sols  té 
la  capital  de  Catalunya  una  anomenada  uni¬ 
versal,  ben  trista  anomenada:  les  febres  de 
Barcelona,  y  les  bombes  de  Barcelona.  Ja  es 
hora,  repetim,  de  que  demostrèm  a  nostres 
tutors  que  som  majors  d’edat,  y  els  hi  dema- 
nèm  comptes  de  llur  mala  administració.  No 
n’esperèm  res  del  Centre.  {Què  se’ls  hi  en 
dóna  a  Madrid  de  lo  que  aquí  passa?  Si  allí 
hi  tiressin  bombes  ja  fóra  altra  cosa.  Ara, 
probablement,  dirien  quelcòm  semblant  a  lo 
que  digué  un  ministre  al  enterarse  dels  su¬ 
posats  casos  de  peste  bubònica  ocorreguts 
recentment:  No  hay  cuidado,  senores:  esa  en- 

fermedad  solo  ataca  las  poblaciones  de  las  cos- 
tas. 

Ha  mort  a  Reus,  hont  havia  nascut,  el  no¬ 
table  publicista  en  Joseph  Güell  y  Mercader. 
Entre  la  munió  d'escriptors  del  renaixement 
literari  català,  en  Güell  haurà  passat  ' inad¬ 
vertit  pels  que  no  seguiren  de  prop  el  movi¬ 
ment  catalanista;  mós  els  constans  lectors  de 
La  Renaixensa  que  durant  anys  y  anys  vin¬ 
gueren  llegint  les  correspondències  de  Ma¬ 
drid  firmades  pel  corresponsal  X  (pseudònim 
ab  que  en  Güell  amagava  sa  personalitat)  sa¬ 
ben  que  aquests  publicista  per  son  criteri 
clar  en  totes  les  qüestions  polítiques,  per  la 
puresa  de  les  doctrines  autonomistes  en  que 
s’inspirava  y  per  l’amenitat  que  a  ses  revis¬ 
tes  sabia  donar,  devia  figurar  per  dret  propri 
entre  nostres  bons  literats.  En  aquella  at- 
mósfera  de  corrupcció  politica  en  Güell  no 
s’hi  contaminà  pas.  Anima  escullida,  les 
mentides  que  l’envoltaven  sols  servien  pera 
ferli  estimar  ab  més  dalè  les  veritats  que  sen¬ 
tia  y  que  desde  les  planes  de  La  Renaixensa 
predicava. 

Nosaltres  no  som  de  la  seva  generació,  y 
no  podèm  per  tant  dir  de  ciència  propria  mol¬ 
tes  -de  les  belles  coses  que  a  propòsit  d’ell 
poden  contar  els  que’l  tractaren.  Sols  a  l’es¬ 
criptor  ens  referim,  y  d’aquest  podém  dir 
que  Catalunya  ha  de  saberli  grat  per  lo  molt 
que  sos  escrits  contribuhiren  al  deixondi- 
ment  dels  fills  d’aquesta  terra. 

En  el  vinent  número’n  parlarà  Joventut 
més  extensament. 


El  president  de  la  «Lliga  Regionalista», 
don  Albert  Rusinyol,  ens  ha  enviat  un  atent 
B.  L.  M.,  acompanyant  la  candidatura  que 
dita  Lliga  presenta  a  Barcelona  pera  les  pro¬ 
peres  eleccions  de  diputats  a  corts.  Els  can¬ 
didats  són:  Don  Francisco  de  A.  Cambó  y 
Batlle,  don  Ignasi  Girona  y  Vilanova,  don 
Joseph  Pella  y  Forgas,  don  Joseph  Puig  y 
Cadafalch  ydon  Frederich  Rahola  yTrèmols. 


Reunides  totes  les  entitats  que  integren  el 
nacionalismecatalàen  el  «Centre  Autonomis¬ 
ta  de  Dependents  del  Comerç  y  de  la  Indús¬ 
tria»,  en  junta  que  tingué  lloch  el  dia  30  d’a¬ 
gost,  s’acordà: 

i.er  Que  totes  les  entitats  nacionalistes 
tant  de  Barcelona  com  de  tot  Catalunya,  se 
serveixin  portar  un  recort  (corona  o  ram)  el 
día  11  de  setembre  al  mati  a  la  estatua  d’en 
Rafel  de  Casanova,  que  mori  defençant  nos¬ 
tres  sagrades  llibertats,  en  representació  de 
tots  els  martres  de  Catalunya.  Les  entitats 
de  fóra  que  no  tinguin  proporció  de  feria 


anar  a  portar  poden  enviaria  al  domicili 
social  del  «Centre  Autonomista  de  Depen¬ 
dents  del  Comerç  y  de  la  Indústria»,  Mont- 
juich  de  Sant  Pere,  12,  principal,  y  aquesta 
Comissió’s  cuidarà  de  sa  colocació. 

2.0n  Que  totes  les  entitats  se  serveixin 
endolar  llurs  balcons  y  les  que  ho  creguin 
convenient  celebrar  algún  acte  de  protesta 
contra’ls  qui’ns  robaren  nostres  llibertats. 


Publicacions  rebudes: 

L'Inlelecte  grec  antic ,  per  Pompeyus  Gener. 
La  Biblioteca  popular  de  L’«Avenç»,  ha  pu¬ 
blicat  alguns  dels  estudis  que  sobre  la  cul¬ 
tura  helènica  escrigué  en  èpoques  y  llibres 
diversos,  nostre  company  de  redacció.  Se¬ 
guint  la  costum  establerta  ab  les  obres  dels 
redactors,  en  limitarèm  a  senyalar  la  apari¬ 
ció  d’aquesta  obra,  que  recomanèm  a  nostres 
lectors,  sense  ferne  crítica. 

Escoles'  Mercantils  Catalanes ,  curs  de  1904 
a  1905.  Aquest  fascicle,  publicat  pel  Centre 
autonomista  de  dependents  del  comerç  y  de  la 
indústria ,  dóna  idea  de  la  importància  de  l’es¬ 
mentat  Centre. 

Alliance  latine.  Fulla  escrita  en  Francés, 
pel  senyor  Blengini  de  Torriceila,  destinada 
a  estrènyer  llaços  comercials  y  politichs  en¬ 
tre  les  nacions  llatines. 


Fidel  Giró  impressor.  —  Carrer  de  València,  233. 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 

jHÓNT  SÓN  ELS 
REPUBLICANS? 

Quan  per  primera  vegada’ls  regionalistes 
anaren  als  comicis  y  feren  triomfar  la  candi¬ 
datura  d’en  Robert  en  lluyta  ab  les  dels  pol i- 
ticayres  monàrquichs  y  republicans,  una  ha- 
lenada  d'esperança  revifà’ls  cors,  y  molts 
que  no  creyen  en  les  lluytes  legals  hi  posa¬ 
ren  fe. 

Passà’l  temps,  y,  per  més  que  devegades 
l’entusiasme  semblava  minvar,  en  realitat 
no  succehi  així.  Ne  foren  proba  les  següents 
eleccions  de  diputats  a  corts,  en  que’l  núme¬ 
ro  de  votants  per  Catalunya  fou  major  qu’en 

les  primeres.  E!  caciquisme  que  ja  havia  re¬ 
but  un  cop  mortal,  rebé  aleshores  el  cop  de 
gracia;  el  sufragi  estava  sanejat,  la  llibertat 
dels  ciutadans  per  la  lluyta  honrada  quedava 
garantida,  y  sols  calia  recomanar  al  poble 
que  s’eduqués  convenientment  pera  corres¬ 
pondre  a  l’esforç  qu’en  pro  d’ell  havien  fet 
uns  quants  homes  d’esperit  batallador  ini- 
ciantlo  en  la  costum  pública. 

Tal  volta  no’s  comptava  prou  ab  lo  exces¬ 
sivament  influhit  qu’està  nostre  poble  per  un 
regim  funest,  en  el  que  tanta  part  hi  tenen 
les  apaties  y  els  atavismes  espanyols  com  els 
jacobinismes  francesos:  vicis  dels  quals  pot 
sens  dubte  deslliurarse,  però  no  sense  gran 
dificultat  si  ha  de  comptar  ab  sistemes  de  su¬ 
fragi  tan  iracionals  com  el  que  patim,  que 
rodaria  pet  terra  a  manera  d’arbre  podrit,  si 
no  fossin  els  vividors  politichs  que’l  lliguen 
talment  com  les  eures  que,  arrapantse  als 
tronchs  decrèpits,  impideixen  que’s  desfacin 
en  pols. 

Y  succehi  lo  que  havia  de  succehir:  si  el 
sanejament  del  sufragi  proporcionà  de  mo¬ 
ment  una  victorià  als  regionalistes,  en  lo 
successiu  també  servi  pera  donar  armes  a 
l’enemich.  El's  que  volen  y  representen  quel- 
còm  de  positiu  y  pràctich  foren  la  segona  ve¬ 
gada  uns  quants  més,  però’l  número  dels  ene- 
michs  també  aumentà,  y  les  abstraccions  y  les 
utopies,  y  les  preocupacions  monàrquiques  y 

republicanes,  si  fugiren  de  mil  cervells,  n’in- 
vadiren  altres  vint  mil. 

La  tasca,  donchs,  havia  d’ésser  laboriosa, 
incessant;  els  obstacles  amenaçaven  multi- 
plicarse  conforme  s’anaven  salvant;  però’ls 
convençuts  deyen  y  repetien  que  no  deviem 
abandonar  la  brega,  que  calia  no  defallir, 
qu’era  precis  lluytar  ab  la  corrupció  sense 
por  de  corròmprens. 

Y  hem  tornat  a  la  brega,  y  hem  sigut  tam¬ 
bé  uns  quants  més  ,  però  no  hem  vençut 
perque...  no  ho  han  volgut  els  republicans. 

Emperò,  moments  hi  ha  hagut  en  que  hem 
cregut  vèncer  ab  tot  y  que’l  número  de  ver- 
daders  republicans  (y  això  semblarà  una 
paradoxa)  ens  ha  semblat  major  que  may 
a  Barcelona,  dada  la  relativa  fredor  ab  que 
fou  rebut  llur  quefe,  en  sa  derrera  vinguda  a 
nostra  ciutat. 

Perque  {qui  dubta  que  si  bons  republicans 
hi  hagués  en  comptes  de  fanàtichs  dels  Sal- 
merón  y  dels  Lerroux,  podríem  dar  per  se¬ 
gur  el  triomf  de  nostra  causa?  {Qui  dubta 
que  si  en  comptes  d’estar  el  poble  imbuhit 
per  idealismes  xorchs,  estigués  possehit  d’un 
ver  amor  per  la  cosa  pública,  y  comprengués 
lo  relatives  y  secundaries  que  són  les  qües¬ 
tions  de  forma  de  govern,  y’s  desenganyés 
dels  xerrayres  que  l’exalten  parlantli  de  lli¬ 
bertat  y  convertintlo  en  sectari,  que  inces¬ 
santment  li  fan  promeses  may  tornades  rea¬ 
litats,  que  venen  a  salvat  li  la  patria  quan 
ells  han  tingut  de  fugir  de  la  seva,  y  per  no 
saber  res  d’aquí,  ni  la  nostra  llengua  sa¬ 
ben,  ni  la  parlen,  ni  tan  sols  molts  d’ells 
la  entenen  ;  qui  dubta,  dihèm,  que  si  ens 
vegessim  lliures  de  tanta  farsa  y  tanta  es¬ 
tupidesa,  creuríem  en  nostres  republicans 
y  els  tindríem  per  ciutadans  conscients  de 
llurs  necessitats  y  de  tot  lo  que  afecta  a  la 
cosa  pública  de  nostra  terra,  a  la  que  posa¬ 
rien  en  camí  de  regenerarse  fentla  digna,  for¬ 
ta  y  lliberal? 

Cal  que’l  poble  l’entengui  el  ver  concepte 
de  la  república,  de  la  res  publica  dels  llatins, 
avuy  empetitit  y  desnaturalisat  per  la  evolu¬ 
ció  dels  temps  y  la  brutalitat  dels  fets,  que 
han  reduhit  sa  significació  als  estrets  mot- 
11  os  d’un  partit  politich  o  a  la  convenció 
d  una  iorma  de  govern.  La  cosa  pública,  la 
res  publica,  es  quelcom  més  ample  y  més  lli¬ 


beral,  que  afecta  no  a  un  partit  sinó  a  tots 
els  partits,  y  a  tots  els  interessos  morals  y 
materials  dels  pobles;  quelcom  que’ls  nacio¬ 
nalistes  moderns  hem  trobat  corromput  y  de- 
vèm  regenerar.  Així  intentém  ferho  en  el  lli¬ 
bre,  en  el  periòdich,  en  el  meeling,  y  fins  (y 
això  es  lo  més  dificultós  y  a  voltes  contrapro- 
duhent)  en  el  meteix  foco  de  la  malura,  en 
els  comicis. 

Y  això  no  ho  veuen,  això  no  ho  saben  els 
remats  dels  Lerroux  y  demés  falsos  apòstols 
de  la  llibertat,  qual  mentalitat  estreta  confon 
la  república  ab  el  sectarisme  y  els  fa  desitjar 
que  mori  qui  com  ells  no  pensa.  Per  això’ls 
hem  tornat  a  veure  contra  nosaltres  en  nom 
de  la  llibertat,  que  sempre  hem  enaltida,  y en 
nom  de  la  república,  que  sempre  hem  defen¬ 
sada  al  defensar  els  vers  interessos  popu¬ 
lars.  Y  tant  com  major  ha  sigut  el  nombre 
dels  nostres  detentadors,  més  clar  hem  vist 
que  són  ben  pochs  els  republicans  a  fóra  del 
camp  nostre;  millor  dit,  que  no  es  republicà 
qui  no  es  nacionalista,  y,  encara  que  això 
sembli  també  paradoxal ,  que  sols  en  el  na¬ 
cionalisme  s’enclòu  el  més  ample,  positiu  y 
verdader  concepte  de  república. 

No  es  estimar  la  república  ni  es  ésser  re¬ 
publicà’l  deixarse  portar  per  l’odi  de  classes, 
el  desconèixer  el  fons  de  les  coses  y  barallar- 
se  per  la  forma,  el  votar  pel  bé  (!)  de  la  terra 
a  gent  forastera  que  ni  coneixen  Catalu¬ 
nya,  ni  hi  viuen  si  no  es  pera  explotaria;  el 
queixarse  de  les  coaccions  contra  la  llibertat 
electoral  fetes  pel  caciquisme,  pera  realisar 
coacció  a  son  torn  contra’ls  que  del  caciquis- 
me’ls  han  deslliurat;  no  es  ésser  republica’l 
dirse  adversari  de  reals  institucions  y  elevar 
a  institució  indiscutible,  a  veritable  monarca 
absolut,  al  primer  farsant  qu'en  nom  d’una 
llibertat  mentida,  d’una  unidad  impossible, 
d’una  solidaritat  incongruent  y  d’una  revolu¬ 
ció  que  no  ve  may,  se’ls  imposa  com  mestre 
y  senyor. 

Si  republicans  hi  ha  a  Catalunya,  s’han  de 
buscar  en  les  nostres  files,  en  les  dels  naciona¬ 
listes  catalans,  en  les  dels  autonomistes.  Din¬ 
tre  d'elles  hi  ha  de  tot,  cors  tebis  y  cors  fer¬ 
vents,  conservadors  y  radicals,  y  tots  tenen  el 
dret  de  figurarhi  en  la  nostra  república,  en¬ 
cara  que  no  sien  perdesgraciaels  més  sencers 
els  que  hi  predominen  o’is  que  arriben  a  re- 

presentarnos  devant  de  l’Estat  que’ns  mal- 
mena  ( i). 

Els  regionalistes,  aquesta  fracció  del  na¬ 
cionalisme  català,  no  ha  guanyat  les  majo¬ 
ries  en  les  eleccions  del  passat  diumenge,  ni 
creyèm  que  li  sia  fàcil  guanyaries  en  lo  suc¬ 
cessiu,  dintre  l’actual  regim  y  dintre  l’actual 
poble  embrutit'  mes,  sia  com  sia,  ells  han 
aumentat  y  els  falsos  republicans  han  vingut 
a  menys.  Sempre  hem  pensat  que  les  tas¬ 
ques  electorals  seràn  inútils  o  contrapro- 
duhents.  1  ant  de  bo  que’ns  erressim.  Els  me- 
teixos  regionalistes  han  dit  aquests  dies 
que  tal  vegada  les  actuals  eleccions  serien 
les  últimes  a  que  acudirien.  Sia  com  sia,  con- 
froDtant  els  programes  d’abdúes  candidatu¬ 
res,  la  dels  salmeronins  y  la  dels  autonomis¬ 
tes,  qualsevol  desapassionat  podia  veurequ’en 
aquesta  més  qu’en  l’altra  hi  havia  esperit  de 
civisme  y  d’avenç  positiu.  Mes  si  el  día  de 
demà  vegessin  els  autonomistes  la  impossi¬ 
bilitat  de  lograr  en  el  Congrés  per  medi  de 
llurs  representants  les  reivindicacions  que  a 
nostra  terra  li  calen;  si  la  massa  popular  els 
hi  sigués  de  nou  hostil  en  l’acció  política  tor- 
nàntelshi  bé  per  mal  després  d’haver  rebut 
d’ells  el  benefici  del  sanejament  del*  sufragi, 
farien  bé  d’abandonar  altre  cop  als  pseudo 
republicans  que  deslliuraren  del  caciquisme. 
Farien  aixi  obra  bona,  en  quant  deixanen 
que’s  confonguessin  y  consumissin  en  llur 
propria  corrupció  dues  grans  ficcions,  la  del 
regim  d’un  Estat  barroerament  constituhit, 
y  la  del  fals  republicanisme;  y  podria’l  re¬ 
publicanisme  verdader,  el  que  positivament 
se  preocupa  de  la  res  publica ,  de  la  llibertat 
y  de  l’avenç,  realisar  sa  obra  d’educació  So¬ 
cial  per  més  naturals  y  dreturers  camins. 

Y  farien  bé,  per  ultim,  de  renunciar  a 
aqueixes  lluytes,  de  les  que  a  fi  de  comptes 
llur  patriotisme  no’n  sortiria  ben  parat  si  el 
triomf  parcial  de  llurs  candidatures  no  sem- 


(i)  No  es  això  una  censura  als  candidats  regio¬ 
nalistes  Creyèm  que’l  conjunt  de  la  candidatura  era 
encertat  y  responia  a  necessitats  patriòtiques.  La  me- 
teixa  Veu  de  Catalunya  en  sa  edició  de  dilluns  feya  la 
següem  confessió  que  creyèm  sincera  y  que  per  tant 
aplaudim: 

Uns  y  altres  (els  republicans  y  els  indiferents),  ja 
apendràn  en  la  trista  experiencia;  els  que  han  preferit 
quedarse  a  ses  cases  d’estiu,  els  indiferents,  no  tindràn 
dret  a  queixarse  si  Catalunya  no  té  representació  ade¬ 
quada  a  Madrid  en  les  properes  lluytes  econòmiques,  ni 
si  el  govern  deixa  desamparades  les  seves  vides. 

pre  hagués  d’adjudicarse  (car  són  molts  els 
votants  neutres)  als  representants  més  ferms 
de  les  aspiracions  autonomistes  de  nostra 
terra.  A  Catalunya  es  cert  que  hi  ha  moltes 
forces  vives  pera  llur  prosperitat,  però  es 
cert  també  que  a  algunes  d’aqueixes  forces 
vives  que  tenen  veu  y  vot,  les  hi  cal  avans 
que  tot  ferse  dignes,  ab  llur  patriotisme,  del 
nostre  ideal. 

Lluís  Vía 


MEDITACIONS 

Després  de  la  explosió 
Ab  fonda  pena  y  ab  indignació  creixent, 
nosaltres,  catalanistes  convençuts  es  cert, 
emperò  espanyols  de  cor,  com  pertoca  és- 
serho  a  tots  els  qu’hem  tingut  la  sòrt  de  nài¬ 
xer  en  aquesta  benehida  terra  de  l’honor  y 
la  cavallerositat  y  en  quin  cel  oneja  la  in¬ 
vencible  bandera  espanyola,  ab  pena  y  ab 
indignació  hem  vist,  repetim,  com  s’apro¬ 
fita  la  explosió  d’una  altra  bomba  en  un 
punt  céntrich  de  Barcelona  pera  fer  manifes¬ 
tacions  de  desamor  a  la'  Mare  Patria;  mani¬ 
festacions  qu’hauríen  de  cremar  els  llabis 
que  les  emeten  y  baldar  la  mà  que  gosa  es¬ 
tamparies.  Prou  n’hi  ha,  catalans  mal  acon- 
cellats!  prou  n’hi  ha,  vosaltres,  catalanistes 
que  ab  rahó  sou  titllats  de  separatistes!  prou, 
n’hi  ha,  innobles  fills  d’aquesta  Catalunya 
desagrahida!  prou  n’hi  ha,  repetim,  de  ma¬ 
nifestacions  insidioses  ab  que  grollerament 
tractéu  d’amagar  el  vostre  separatisme  in¬ 
digne,  y  dissimular  la  fél  ab  que  amarguèu 
les  derrertes  de  la  immortal  Matrona,  simbol 
d’una  Patria,  única  y  indivisible,  vencedora 
en  Lepant,  en  Trafalgar  y  en  tants,  altres 
llochs  que  no  cal  recordar  aqui. 

^Què  són  aquests  telegrames  de  protesta, 
endreçats  als  governants  sapients  y  genero¬ 
sos  que  dediquen  llurs  afanys  a  fer  la  felici¬ 
tat  de  tots,  y  que  la  faràn,  no  ho  duptèu,  ab 
les  mides  de  bon  govern  que  eternament  te¬ 
nen  en  estudi?  cQuèsón  aquestes  atrevides  de¬ 
claracions  quegosèu  estampar  y  ab  les  quals 
pretenèu  arrencar  de  l’Estat  qu’es  la  encarna¬ 
ció  genuina  de  la  Nació  Hispànica,  una  de  ses 
més  sagrades  atribucions,  com  es  la  de  vet¬ 
llar  per  la  vida  y  la  seguretat  personal  de  tots 
els  espanyols  y  dels  catalans  ademès? 

jEs  que  per  ventura,  de  la  explosió  d’una 

bomba — de  una  altra  bomba — pot  acusarsen 
a  Espanya?  Aberració  es,  y  tremenda,  el 
creure  que  una  mare,  (ni  que  fos  marastra), 
pugui  aixi  voler  el  mal  dels  seus  fills,  fins 
d’aquells  fills  que,  com  vosaltres  catalans, 
menys  mereixedors  vos  feu,  ab  el  vostre  com¬ 
portament,  del  suavissim  amor  ab  que  con- 
fòn  a  tots.  cEs  possible  creure  que  una  ma¬ 
re  tingui  per  uns  fills  predileccions  que 
hagin  de  traduhirse  en  desafecte  pels  al¬ 
tres?  Y  si  es  cert  qu’en  nom  de  tota  Espa¬ 
nya  el  govern  fa  repartir  almoynes  a  Anda- 
lucia,  iqui  vos  ha  dit  que  no  tracti  de  fer  al¬ 
tre  tant  a  Catalunya? 

El  que  hi  ha,  es  que  vosaltres  estéu  obce¬ 
cats:  en  lloch  de  veure,  oh  catalans!  que  la 
vostra  salvació  y  la  de  tota  Espanya  depen 
no  més  de  l'enfortiment  dels  llaços  d’amor 
que  han  d’unir  totes  les  províncies  espanyo¬ 
les  y  portugueses,  vosaltres,  mal  aconsellats, 
pensèu  tallaries  amarres...  i  Oh,  sacrilegi! 
iy  gosèu  a  parlar  de  cosa  semblant?  $y  gosèu 
donar  estada  en  vostres  cervells  a  tan  crimi¬ 
nal  propòsit? 

iOh,  no!  això  no  es  possible.  Vosaltres 
heu  estat  victimes  d’alguna  insidiosa  suges- 
tió.  Algú  vos  ha  fet  creure  que  l’Estat  pater¬ 
nal  té  abandonades  respecte  de  vosaltres  les 
sagrades  obligacions  qual  compliment  li  co¬ 
rrespon.  iQuin  erro  més  gran!  <Es  possible 
que  vosaltres  tan  laboriosos  y  inteligents  ha- 
guéu  pogut  ésser  víctimes  de  semblant  des¬ 
viació  del  seny?  Escoltèunos,  si  us  plau!  y 
que  la  llum  penetri  ab  les  nostres  paraules 
fins  lo  més  pregón  de  les  vostres  enfosqui¬ 
des  conciencies!  Meditèu  els  punts  següents 
y  que  la  veritat  s  obri  cami  en  vostres  cranis 
braquicéfals. 

Meditació  primera: 

S’ha  dit  que  Catalunya  es  la  Ventafochs 
d’Espanya;  que  ni  obres  públiques,  ni  ense¬ 
nyança,  ni  policia,  ni  administració,  ni  res 
de  lo  que  li  es  indispensable  pera  la  vida,  li 
proporciona  l’Estat  del  qual  forma  part,  ab 
tot  y  ésser  la  que  ab  major  proporció  contri- 
buheix  a  les  càrregues  públiques.  S’ha  dit 
que’l  comerç  topa  constantment  ab  els  obsta- 
cies  que  l’Estat  li  crea  y  ab  els  monopolis 
que  l’Estat  se  reserva;  que  la  indústria  està 
vexada  pels  impostos  y  per  les  patents  de 
corso  ab  que  faculta  a  certs  empleats  pera 


exercir  de  veritables  caballeros  de  indústria; 
que  l’agricultura  te  en  l’Estat  son  més  gran 
enemich  per  quant  no  facilita  la  explotació 
de  comarques  senceres  obrint  vies  de  comu¬ 
nicació,  y  perque  fins  nega  a  l’agricultor  ca¬ 
talà  les  ventatges  que  concedeix  als  d’altres 
provincies  per  causa  de  calamitats  públiq’ues 
com  la  filoxera,  fent  cas  ornis  dels  expedients 
que  de  Catalunya  estant  se  li  envien  en  aytal 
sentit;  que  Catalunya  en  fí  ha  passat  a  ocu¬ 
par  el  lloch  de  colonia  a  explotar  que  abans 
desempenyava  Cuba,  y  que  serveix  ella  de 
colador  a  tots  els  detrituts  d’un  Estat  parasi¬ 
tari  y  putrefacte. 

Això  no  es  cert;  són  calumnies  indignes 
propalades  pels  enemichs  d’Espanya.  Y  si 
quelcòm  d’això  pot  haverhi,  no  es  pas  culpa 
de  l’Estat  espanyol,  nó  ;  es  conseqüència 
del  clima. 

Meditació  segona: 

S’ha  dit  y  repetit  que’l  govern  espanyol, 
considerant  desde  fa  molt  temps  que  la  ex¬ 
pansió  industrial  de  Catalunya  havia  d’ésser 
un  gran  perill  nacional  per  quant,  aumentant 
en  gran  proporció  la  riquesa  de  Catalunya,  li 
donava  una  preponderança  dins  de  l’Eslat 
espanyol  capaça  de  posar  en  perill  la  hege¬ 
monia  qu’un  altre  poble  aventurer  y  busca- 
rahons  com  el  poble  andalús  exerceix  mercès 
a  la  loquacitat  que’l  fa  mestre  y  senyor  del 
Parlament  y  ab  ell  de  tota  Espanya,  havia 
seguit  a  Catalunya  una  politica  especial, 
consistent  en  atiar  els  odis  entre’l  capital  y’l 
trevall  pera  quebrantar  sa  riquesa  econòmi¬ 
ca  y  fer  necessària  la  protecció  del  Centre.  A 
tal  fí  s’ha  dit  que  la  propaganda  anarquista 
a  Catalunya  havia  estat  bienquista  pels  go¬ 
verns  desde’l  temps  d’en  Cànovas,  y  que  a  la 
perpetració  de  delictes  ab  la  dinamita  hi  ana¬ 
va  emparellada  la  impunitat,  com  se  podria 
demostrar  fent  la  historia  de  les  bombes  que 
han  esclatat  a  Barcelona  y  exhumant  els  pro¬ 
cessos  sobressehits  per  ordre  superior.  Afe¬ 
geixen  els  que  propaguen  aquestaespecie,  que 
la  repressió  de  l’anarquisme  no  ha  vingut 
sinó  al  temps  en  que  han  començat  a  ésserne 
víctimes  els  meteixos  que  l’atiaren,  y  encara 
utilisant  medis  inquisitorials  que  han  permès 
fer  de  Montjuich  una  segona  Ciutadela  odio¬ 
sa  pera  tot  català  aymant  de  la  veritable  jus¬ 
tícia. 

Això  tant  monstruós  no  pot  ésser  veritat 
precisament  per  lo  monstruós  qu’es.  \  si 
quelcòm  d’això  pogués  haverhi  equí  dubta  de 
que  no  fos  fet  ab  les  millors  intencions?  <<que 
per  ventura  la  hermosa  unitat  de  la  Patria 
aixi  garantida  no  paga  de  sobres  aquest  ín¬ 
fim  sacrifici? 

Meditació  tercera: 

S’ha  dit  y  assegurat,  sobre  tot  per  part 
dels  catalanistes,  que  l’Estat  espanyol,  con¬ 
siderant  que’l  desvetllament  de  Catalunya  era 
l’únich  enemich  seriós  que  la  desfeta  de  l’any 
1898  li  havia  concitat,  hagué  de  defençarse 
ab  l’única  arma  de  que  pogué  provehirse. 
Entenent  que  la  nombrosa  població  obrera 
de  Catalunya  era  republicana  d’ideal,  poch 
costava  enviar  emisaris  de  la  futura  Repú¬ 
blica  pera  crear  un  contra-moviment  suscep¬ 
tible  d’anular  la  forta  empenta  catalanista, 
sobretot  acusant  a  n’aquesta  de  reaccionaria. 
Emperò  els  emisaris  se  trobaren  ab  noves 
dificultats:  la  massa  republicana  no  existia, 
perque,  desenganyada  dels  prohoms  republi¬ 
cans  qual  inepcia  y  manca  d’integritat  conei¬ 
xia,  s’era  dispersada  pels  laberintichs  viaranys 
de  l’anarquia  y  del  socialisme.  Y’is  emisaris 
aquells  no  conformantse  a  quedar  isolats  y 
volent  de  totes  passades  conquistar  les  mas¬ 
ses  se  delararen  socialistes  y  predicaren 
l’anarquia  ab  fingit  convenciment,  ab  lo  qual 
armaren  altra  vegada  els  enginys  de  destruc¬ 
ció  que  feya  temps  restaven  inactius  y  dona¬ 
ren  nova  vida  a  la  mà  que  llença  bombes  y 
encén  piules. 

També  això  es  fals  de  tota  falsetat.  ^Còm 
no,  si  la  policia  està  fent  y  ha  fet  constan- 
ment  esforços  pera  descobrir  als  autors  ma¬ 
terials  del  llençament  de  bombes?  ,jY  es  pos¬ 
sible  creure  que  ab  una  policia  especial  qual 
missió  es  la  de  perseguir  delictes  d’aquesta 
mena  no  s’hagués  acabat  ab  la  mala  llevor? 
Cert  es,  ab  tot  que  fa  algún  temps  se  com- 
probà  d’un  tal  Morales  de  la  policia  judicial 
que  trafiquejava  ab  bombesy  fochs  d’artifici; 
mes,  ningú  dubta  de  que  ho  feya  per  pur  di¬ 
vertiment  y  com  el  més  inofensiu  amateur ; 
talment  com  els  que  tenen  automòvil,  qu’es 
també  un  enginy  de  destrucció  gens  sospitós 
desde’l  punt  de  vista  governamental  y  dinàs- 
tich. 


Meditació  quarta: 

S'ha  volgut  demostrar  la  complicitat  del 
govern  ab  els  autors  de  les  bombes,  fent  ob¬ 
servar  que’ls  anarquistes  teòrichs  han  decla¬ 
rat  contraproduhents  pera  la  propagació  de 
llurs  utopies  els  procediments  criminals  que 
causen  les  víctimes  entre’l  poble  indistinta¬ 
ment;  y  com  a  conseqüència  d’aquesta  decla¬ 
ració  del  propri  Kropotkine,  ab  tot  y  ésser 
l’anarquismeuna  utopia  extesa  per  tot  el  món, 
y  en  totes  bandes  complanthi  ab  major  nom¬ 
bre  els  adeptes  qu’aqui,  y  essent  per  tot  arréu 
més  virulen's  y  rencorosos,  sols  aqui,  y  a 
Barcelona  precisament,  continúa  perpetuant- 
se  la  comissió  de  delictes  com  el  de  la  Ram¬ 
bla  de  les  Flors. 

— Això — diuen — es  cosa  del  govern,  com 
ho  proba  el  fet  de  que’ns  envihi  governadors 
sarauhistes  y  electorers  enlloch  de  funciona¬ 
ris  aptes,  tenint  pera’l  cas  a  la  nostra  Ciutat 
com  a  feudo  pera'ls  quins  porten  cami  d’arri¬ 
bar  a  ministres  comptant  ab  enlayrades  pro¬ 
teccions.  Aixi  meteix — segueixen'dihent — sos¬ 
té’l  govern  a  Barcelona  un  cos  de  policia  en 
el  qual  hi  acorrala  tot  el  rebuig  de  vividors 
que  de  tota  Espanya  acut  a  Madrid,  gent  que 
fóra  perillosa  allà,  entremitj  de  tantes  coses 
delicades,  y  que  posada  a  la  nostra  Ciutat  es 
un  auxiliar  poderosíssim  pera  que  la  indús¬ 
tria  de  les  bombes  no  mermi  en  l’explendor 
que  ha  assolit,  y  que  posa  al  nostre  pais 
en  un  llòch  preeminent  als  ulls  de  les  Corts 
de  Fez  y  de  Constantinobla.  Per  manera  que 
hi  ha  la  seguretat  de  que  continuaràn  ha- 
venthi  bombes  mentres  hi  hagi  gent  que  co¬ 
bra  pera  trobarne  (y  que’n  troba  y  tot,  em¬ 
però  són  sempre  les  meteixes)  y  que  no’s  tro- 
baràn  als  qui  les  han  fet  petar  perque  això 
fóra  un  cas  d’auto-aprehensióincompatibleab 
les  corrents  de  desaprensió  imperants...  (!!!) 

dVolèu  més  infàmies  en  menys  paraules? 
Es  de  tot  punt  increïble  que  hi  hagi  gent  de 
conciencia  tan  atrofiada  com  se  necessita 
pera  propalar  tals  aberracions,  escupint  aixi 
el  descrèdit  sobre  les  coses  més  sagrades,  ta¬ 
cant  la  bona  fama  de  persones  dignissimes, 
desprestigiant  institucions  tan  ben  organisa- 
des  com  la  policia  nostra,  pera  la  qual  l’Aca- 
demia  inventà  el  lema  de  «Limpia,  fija  y  da 
esplendor »  (posada  en  torn  d’una  marmita  que 
bull  a  punt  d’esclatar)  y  qu’es  lo  primer  que 
ab  orgull  hauríem  d’exhibir  a  tot  estranger 

que  en  lo  successiu  s’atrevís  avisitar  la  nostra 
ciutat.  No  podèm,  jno,  no  podèm!  creure 
tant  grans  monstruositats.  iQue  per  ventura 
no’s  veu  prou  que  tot  lo  que  aquí  passa  es 
conseqüència  natural  de  l’esperit  indòcil  dels 
catalans  meteixos?  íQue  no  veyeu  que  quan 
després  s’enterren  les  víctimes  adquireix  això 
el  caràcter  d’espectacle  públich?  Públich  y 
gratuit,  tal  com  l'avara  povertd  dei  catalani, 
plàu  dels  espectacles.  Y  es  natural  que  un 
poble  així  vulgui  fer  espectacle  fins  d’allò 
qu’en  tots  els  demés  paisos  fóra  una  desgra¬ 
cia.  <Pot  creure  ningú  que  si’l  poble  barcelo¬ 
ní  no  trobés  gust  en  semblants  fets  no  s’ha- 
gués  alçat  com  un  sol  home  clamant  venjan¬ 
ça  per  la  sang  ignocentament  vessada? 

Basten  aquests  quatre  punts  de  meditació 
qu’hem  senyalat  pera  l’efecte  que’ns  propo- 
sèm.  Que  mediti  tothòm!  ique  tothòm  refle¬ 
xioni!  Vegin  els  bons  fills  de  la  Catalunya 
d’Espanya  que  no  vulguin  saber  res  d’aque¬ 
lla  per  fortuna  despreciable  minoria  de  sepa¬ 
ratistes  (uns  60,000  segons  dihuen  jy  ca!) 
si’ls  hi  convé  seguir  dintre  d’un  estat  de  coses 
semblant.  Que  reflexionin,  que  meditin,  y 
veuràn  que  tot  el  mal  ve  de  nosaltres  metei- 


xos,  de  nosaltres  que  no  sabèm  correspon¬ 
dre  al  gran  amor,  a  l’amor  incommensura¬ 
ble,  a  I’Amor  ab  lletres  grosses  del  qual  tot 
Espanya  està  desbordant  envers  Catalunya. 

Meditèm!  Y  quan  haurèm  ben  meditat,  tots, 
absolutament  tots  els  catalans,  deslliurats 
com  per  un  voler  de  Deu  de  les  cabòries  que 
han  vingut  enterbolint  la  nostra  pensa,  acu- 
dirèm  un  pei  un,  com  moguts  per  una  intui- 
ció  maravellosa,  silenciosos  si,  mes  conven¬ 
çuts,  als  consulats  estrangers  respectius  pera 
exigir  que’ns  tornin  a  esborrar,  ja  que  la  re¬ 
flexió  ens  haurà  fet  desdir  de  la  infamant  re¬ 
solució  presa  en  una  hora  de  tonta  covar¬ 
dia. 

Y  després,  ja  tots  redimits,  ab  els  cors  sal¬ 
tant  d’alegria  com  preludi  de  la  nostra  des- 
lliurança,  y  capitanejats  pels  presidents  de 
les  Societats  econòmiques,  acudirèm  en  so- 
lemnial  manifestació  y  a  l’impuls  d’una  sola 
voluntat  devant  de  la  més  alta  representació 
que  la  Patria  Unica  té  a  Barcelona.  Y  una 
vegada  allà,  una  sola  veu,  la  veu  de  tot  Cata¬ 
lunya  se  deixarà  sentir: 

Ave,  C^esar,  morituri  te  salutant. 

R.  Miquel  y  Planas 


ELS  PENJATS  (') 


Pengen  de  les  branques- — els  extrangulats, 
meteix  que  llarchs  fruyts — desproporcionats 
sota  del  fi  tany  — de  la  soga  ingerta; 
y  ab  la  llur  mirada — fixament  oberta 
per  la  crispadura — dels  greus  estertors, 
pengen  de  les  branques  —  meteix  que  grans  flors. 

Tenen  sobre’l  cos — desfetes  sobtades 
y  a  la  boca  brillen — les  grans  bromerades 
dels  derrers  renechs — y  del  sofriment. 

Se  contemplen  muts, — y  a  mercès  del  vent 
que'ls  mou  y  acarona, — són  com  els  batalls. 

Porten  en  llur  rostre  — els  sagnanís  cremalls, 
de  les  congestions,— multiforms  segells 
que,  compadescuts, — tapen  els  cabells 
revolts  y  embullats.- — Y  la  boca  closa 
mocega  la  llengua — verda  y  cancerosa 

S'alcen  a  la  sombra, — com  imploracions, 
els  cargolats  braços  — dels  mil  branquillons; 
y  ab  carns  toves,  flonges, —  y  ab  nirvis  Uanguits 
y  ab  els  oberts  ulls — a  la  terra  fits, 
meteix  que  llarchs  fruyts,  —  els  extrangulats, 
pengen  de  les  branques,  — aixuts  y  esblaymats. 

Prò  tenen,  irònichs, — per  fí  una  venjança 
contra  llurs  butxins:  —  i  L’hora  de  la  Dançal» 
Mentres  tothòm  dorm, — a  la  mitja  nit, 


y  a  la  selva’l  Germ — canta  son  dalit, 
ve  fréstech  un  vell — d’inclinada  testa 
dirigint  l’aplech — de  sa  gran  orquesta. 

Es  el  Vent:  y  brama — taranteles  fondes 
en  el  violoncel — de  les  verdes  frondes; 
y  aquells  taciturns, — els  extrangulats, 
els  dels  tristos  rostres  —  tan  amoratats, 
mouen  el  cordàm — de  llurs  nirvis  laços, 
a  la  sombra  claven — els  oberts  ullaços, 
y  crispant  el  pèl — com  a  dura  espina, 
penjant  de  la  corda  —  fan  la  ballarina; 
perque  porta’l  cant — uns  crits  sangradors 
contra  dels  humans—  extranguladors, 
y  els  pobres  cap  cots — manifesten  gust 
puig  troben  quelcòm — venjatiu  y  just. 

Y  al  violoncelista  —  de  llurs  benhaurances 
li  envien  petons  — y  consagren  dances.. 

Y  un  sórt  refrech  d’òssos— porta  esgarrifances. 
Entre  trnt,  el  vell, —  ab  son  violoncel 
segueix  la  tonada  — de  son  riiornel; 

y  els  pobres  cap  cots — segueixen  llurs  dances 
ab  llurs  llargues  cames — que  simulen  llances, 
ab  sinistra  fressa  -  d'òs  mort  que  tremola... 

Y  un  goç  que  prop  passa  — els  mira  y  udola.  . 

Trad.  Claudi  Mas  y  Jornet 


(1)  Del  llibre  Cró/aios,  del  jove  poeta  mexicà  José  F.  Elizondo. 

EN  JOSEPH  GUELL 
Y  MERCADER 

SILUETA 

.  ...  cette  terreur  que  laisse  en  nous  la 
mort  d’un  étre  aime  trouvée  dans  une 
dépèche. 

Maupassant.  —  Fort  comme  la  Mort. 

Els  vells  m’atrauen  irresistiblement;  sento 
quasi  tant  l'encis  de  la  gran  edat  d’un  home 
com  el  desitj  d’una  joventut  femenina  fres¬ 
ca  y  hermosa.  Una  aurèola  de  cabells  blanchs 
sobre  un  cap  masculi  me  fa  l'efecte  d’una  san¬ 
tificació;  quan  aquesta  blancor  corona  una 
fesomia  inteligent,  quan  es  el  corolari  d’una 
vida  rublerta  de  pensament  y  de  dolor,  ja’m 
té  anticipadament  l’interès  guanyat.  El  sen¬ 
timent  de  curiositat,  de  planyença,  de  cari- 
nyo  que’m  fa  néixer,  se  barreja  ab  una  mena 
d’arrogança,  ab  una  vaga  tristesa  que  no 
puch  deturar.  {Còm  s’ho  han  fet  per’agua,*. 
tar  la  vida  xeixanta,  setanta,  vuytanta  anys 
sense  defalliment?  iCòm  els  hi  cab  en  l’es¬ 
perit  tot  lo  que  han  vist,  tot  lo  que  han 
après,  tot  lo  que  han  patit?  Quin  misteril  Y, 
devant  d’aquestes  velleses  venerables,  que  m 
sedueixen,  no  puch  menys  de  pensaren  que 
jo  potser  arribaré  a  tenir  tants  anys,  y  m’es¬ 
borrono! 

La  gran  proximitat  ab  que  havia  tractat 
a  n’en  Balaguer,  y  el  recort  que  conservo  tan 
fresch  de  les  visites  que  li  feren  alguns  vells 
d’excepcional  valúa,  es  l’origen  d’aquesta 
atracció  mòrbida.  Havia  vist  en  Balaguer  al 
costat  d’alguns  homes  de  la  seva  generació: 
en  Duràn  y  Bas;  en  Pi  y  Margall;  el  famós 
violinista  Jesús  de  Monasterio,  bellugadís  e 
inquiet,  un  sach  d’anècdotes;  el  diplomàtich 
argenti  Vicens  G.  Quesada.  .  tots  me  deixa¬ 
ren  recort  més  0  menys  precis,  però  a  través 
de  la  fredor  dels  uns,  del  moviment  conti¬ 
nuat  de  l’altre  y  de  l’encarcarament  volgut 
d’algún,  me  deixaren  tots  la  met  ei  xa  impressió 
d’enigma,  de  cosa  inexplicable.  Avuy,  quan 
puch  fer  conversa  ab  en  D.  G.  0  ab  mossèn 
S.  T.  la  sensació’s  renova,  tracto  d’enfonzar 
la  vista  en  la  grisor  d’aquells  esperits  y,  ade- 
més  d’una  gran  simpatia,  torno  a  sentir  el  cor 
estret  per  indefinida  angunia,  angunia  esti¬ 
mada,  potser  la  sola  sensació  que  cerco  en 
aquests  contactes  espirituals.  El  cenobi  de 
la  jubilació  varonil,  vestit  per  en  Joan  Va- 


lera,  dins  les  altures  més  frescals  de  les  te- 
.  rres  qu’ell  va  crear,  no  tindria  secrets  pera 
mi  si  pogués  entendre  la  vellesa,  però  mal- 
hauradament,  quan  l’entengui,  si  may  hi 
arribo,  seré  també  un  vell  de  cabells  blanchs, 
y  miraré  als  joves  ab  compassió,  no  ente- 
nentlos... 

Concretant:  de  totes  les  persones  d’anys, 
qui  més  impressió’m  feu,  en  la  una  y  única 
conversa  que  segui  a  la  meva  presentació, 
fou  en  Joseph  Güell  y  Mercader,  el  perio¬ 
dista  català  y  catalanista  que  una  infinitat 
d’anys  de  vida  a  Madrid  pogué  marcir,  però 
may  corrompre,  may  ferli  oblidar  la  terra. 

Baixet  y  prim,  blanch  de  cara,  severament 
vestit  de  negre,  melancòlich  y  carinyós, 
atreya  l’amor  perque  estimava  y  la  pla¬ 
nyença  perque  vessava  de  sofriment,  d’un 
sofriment  apaybagat  y  crònich.  Vaig  acom- 
panyarlo  pels  carrers  de  la  nostra  vila,  quina 
iluminació’s  disputaven  els  fanals  de  gas  y 
una  lluna  quasi  en  el  plè  y  varem  debatre 
de  omnia  scibili  y  ell,  que  havia  ohit  tanta 
de  gent,  volgué  acostarse  y  volgué  admirar 
lo  que  jo  senyalava  a  la  seva  admiració,  ell 
que  havia  vist  tants  pobles  v  tants  actes. 

Y  els  pobles  que  no  havia  vist,  els  sabia 
tant  bé  com  els  altres  y’n  sabia’l  pensament 
y  l’historia.  Coneixia,  y  ben  a  fons,  la  vida 
literaria  de  tota  l’Amèrica  espanyola,  espe¬ 
cialment  de  Colombià  y’n  parlava  en  els  pe- 
riòdichs  d’allà  y  en  llibres  ben  considerables 
sota’l  nom  de  Hortensio ,  que  ha  arribat  a  fer 
autoritat  en  aquelles  terres. 

Ha  escrit  anys  y  anys  desde  Madrid  en 
molts  periòdichs  catalans  aquelles  vivissimes 
cròniques  polítiques,  especialment  les  de  La 
Renaixensa ,  traducció  fidel  de  l’efecte  qu’en 
l’intelecte  català  feya  la  vida  buyda  del  go¬ 
vern  central,  sobre  tot  vista  desde’ls  passillos 
del  Congrés,  desde  les  tertúlies  de  gent 
d'upa ,  desde  les  antesalas  dels  ministres. 

Parlava  de  tot  això  y  de  la  caseta  que  te¬ 
nia  a  Reus  prop  de  la  estació,  en  que  vivia 
bona  part  dels  estius,  y’m  digué  que  haventhi 
passat  avans  de  venir  a  Vilanova,  havia  vol¬ 
gut  mudarse,  y  s’en  havia  anat,  a  posta  de 
sol,  a  rodar  pel  jardinet,  mitj  abandonat  per 
tota  una  temporada  d’ausencia.  De  prompte, 
va  sentir  un  tich-tach  precis,  una  mena  de  pul¬ 
sació  imperiosa  que  semblava  sortir  de  les 
herbes  que  s’enfilaven  per  les  parets,  s’aban- 

donà  a  la  melancolía  que  despertava  en  la 
mitja  llum  vespral  la  presencia  d’aquella 
petita  vida  invisible  y’s  quedà  un  moment 
sospens,  embadalit,  mitj  esperit  fòra  del 
món.  Se  trencà  l’encis  al  ficarse  la  mà  a  la 
butxaca  y  trobarse  un  rellotge  que  caminava. 
Al  agafar  les  pesses  de  roba  al  etzar  dins  la 
caleixera,  li  havien  vingut  a  les  mans  els 
pàntalons  del  seu  fill  mort  y  se’ls  havia  po¬ 
sat  sens  notar  qu.’en  una  de  les  butxaques  hi 
havia  encara  el  rellotge  que  duya  quan  va 
morir,  qu’ensonyat  per  tant  de  temps  d’estar 
immòvil,  havia  recobrat  la  vida  ab  el  movi¬ 
ment  y  descapdellant  un  remanent  de  corda, 
tornava  a  senyalar  hores  y  a  fer  tich-tach... 

Acabà  aquesta  senzilla  explicació  ab  un: 

— M’ha  fet  posar  trist,  sab!...  sab!  — 

Tot  sol,  dins  la  caseta  buyda,  ab  aquella 
llum  espectral,  en  el  silenci  y  la  tristesa, 
quina  força  d’evocació  havia  de  tenir  pera 
l’esperit  endolorit  del  pare,  la  vida  d’aquell 
rellotge,  que  marcà,  per  minuts  y  segons,  els 
últims  instants  del  seu  fill  suicida! 

Al  explicarme  això,  y  en  el  silenci  qu’en- 
tre’ls  dos  després  va  ferse,  com  vaig  reveure 
jo  també,  el  quadro  corprenedor  d’aquella 
mort! 

En  Hortensi  Güell  escrivia  y  pintava,  sen¬ 
tia  ab  una  agudesa  malaltiça’ls  mals  propris 
y  els  dels  altres,  y’s  dolía  del  desequilibri  en- 
tre’ls  seus  desitjós  y  els  seus  medis,  l'irri¬ 
tava  la  desigualtat  social,  y  vibrà  tant  d’in¬ 
dignació,  que  s’arribaren  a  rompre’ls  lliga¬ 
ments  que’l  retenien  a  la  vida  (potser  hi 
ajudà  un  xich  un  desengany  d’amor)  y  decretà 
irrevocablement  la  seva  sentencia  de  mòrt. 
En  la  platja  de  Salou,  desde  unes  roques,  se 
despullà,  pera  tornar  al  no  ésser  tal  com 
n’havia  vingut  y’s  tirà  a  l’aygua.  La  nova 
sorprengué  a  son  pare  horriblement,  anaren 
a  cercarlo  ab  una  barca  en  una  platja  en 
que’l  mar  l’havia  escupit  y  se  l’endugueren 
altre  cop  cap  a  Reus,  ab  permis  del  jutjat. 
S’havia  fet  nit,  una  nit  estrellada  y  clara  y 
els  seus  parents,  per  les  sinuositats  de  la 
costa,  glassats  d’un  espant  inténs,  devant 
d’aquell  acte  de  -voluntat  superior  a  la  seva 
inteligencia,  anaven  seguint  la  barca,  que, 
poch  a  poch,  marcant  el  ritme  d’un  gran  si¬ 
lenci  pels  cops  de  rem,  duya’l  cos  nu  y  hu¬ 
mit  d’aquell  jove  que  havia  volgut  morirse. 
L’espectacle  era  tal  com  l'hauria  concebut  el 


mort  meteix,  tan  aymant  com  era  de  les  tris¬ 
teses  y  de  les  llàstimes,  y  la  lluna,  naixent, 
vingué  a  afegirhi  a  poch  la  tristor  sideral  de 
la  seva  llum  esgroguehida. 

El  telegrama. que’ns  ha  fet  saber  la  trista 
nova  de  la  mort  d’en  Joseph  Güell,  al  evo¬ 
car  ab  força  la  trista  silueta  de  l’excelent 
periodista,  ha  aixecat  de  retop  en  les  boyies 
de  la  memòria  aquella  terrible  escena  que 
fou  l’obsessió  de  la  vida  del  bon  home,  que 
estimava  a.  son  fill  ab  bogeria  y  havia  conce¬ 
but  per  ell  les  més  altes  esperances. 

Demano  perdó  per  les  inexactituts  y  les 
incorreccions  que  se  m’hagin  escapat  en 
aquesta  visió  d’en  Joseph  Güell  y  Mercader 
a  través  de  mi  meteix.  Dediquèu  un  pensa¬ 
ment  de  condòl  a  la  memòria  del  literat,  del 
catalanista  y  del  pare,  qu’en  totes  tres  coses 
fou  exemplar. 

Víctor  Oliva 


MUSSIU  PEDALIER 

Mussiu  Pedalier  no  es  pas  francès  ni  de 
francès  descendeix.  Català  y  ben  català,  bar¬ 
celoní,  de  la  barriada  de  Santa  Maria,  se’l  va 
nomenar  mussiu  com  se’l  podia  haver  no¬ 
menat  mister  o  herr.  Ni  alt  ni  baix,  ab  son 
bigoti  de  punxes  caigudes  dibuixant  un  etern 
calderó  sobre  sa  boca  humida,  son  nas  en- 
corvat  com  el  bech  d’una  àliga,  y  sos  ulls 
rasgats  acabant  en  dues  a  mena  de  comes 
l’una  per  amunt  y  l’altre  per  avall  com  els 
braços  d’una  balladora  de  bolero,  tenia  l’aire 
de  tots  els  paisos  y  no’l  tenia  de  cap.  Però 
mussiu  li  varen  posar,  y  mussiu  li  va  quedar 
perque  li  esqueya  a  la  seva  ànima  bon  xich 
estranya  en  apariencia,  al  semblar  vinguda 
d’allà  hont  ens  va  arribar  la  llibertat  y  a  ho¬ 
res  d’are  encara’ns  arriben  les  cançonetes  y 
els  esmolets  y  escura  xemeneyes.  Li  esqueya 
perque  no  era  mussiu  a  seques  com  se  l’ano¬ 
menava,  sinó  mussiu  Pedalier — vos  ne  feu 
càrrech?— Pe-da-lier.  Perque  mussiu  Pedalier 
era  inventor  d’un  pedalier  pera  les  bicicletes; 
inventor  fracassat,  però  inventor  a  la  fi.  Molt 
més  quan  si  son  invent  fracassà  va  ésser  de¬ 
gut  a  la  seva  simplicitat  material  y  a  la  seva 
complicació  psicològica.  Pot  ben  dirse  que’l 
fracassat  va  ésser  el  públich  incapaç  de  fru- 
hir  cap  refinament. 

Veurèu.  Tots  saben  com  marxa  una  bici- 

cleta  {no  es  veritat?  Un  s’hi  assèu  y  fa  rodar 
els  peus  de  manera  que  quan  un  fa  força 
l’altre  no’n  fa  y  de  modo  que  fa  la  força  el 
que  està  al  devant  y  baixa  mentres  descansa 
el  que  puja  que  està  al  derrera.  Ve  a  ésser  el 
meteix  moviment  que  caminant  y  ab  una  bi¬ 
cicleta  de  força  desarrollo  la  sensació  es  de 
que’s  camina  a  passos  llarchs  sobre  monta- 
nyes  de  cotó.  Donchs  be,  l’invent  de  mussiu 
Pedalier  consistia  en  convertir  la  dolçor  dels 
moviment  d’avenç,  en  l’agredols  del  movi¬ 
ment  d’avenç  combinat  ab  el  moviment  de 
retrocés.  L’ànima  humana  es  viciosa,  s’avesa 
a  determinades  coses  rodejades  precisament 
de  determinades  circumstancies;  difícilment 
els  homes  habituats  a  veure  les  coses  d’un 
modo  ho  poden  veure  d’un  altre.  Així,  a  tots 
vos  haurà  passat  que  al  pensar  en  el  vol  d’un 
aucell  penséu  fortament  en  el  moviment  de 
les  ales  al  baixar,  y  quasi  no  feu  atenció  al 
moviment  de  les  ales  al  pujar,  com  ab  por  de 
que  pensant  en  la  resistència  que  l’aire  ope¬ 
raria  a  les  ales  pujant  farien  impossible  el 
vol  a  vostre  aucell  imaginari.  Donchs  bé,  per 
un  moment,— feu  un  esforç  pera  lograrho, — 
penséu  que  les  ales  troben  forta  resistència 
al  pujar  y  cap  al  baixar  y  que  l’aucell  puja, 
puja  no  obstant,  cada  vegada  més.  No  tro- 
bèu  quin  plaher  més  hermós  en  aquesta  con¬ 
tradicció?  Tant  més  hermós  desde’l  moment 
que’n  teniu  el  dret  d’imaginàrvosla;  un  dret 
innegable  de  vostra  imaginació,  aquesta  fa¬ 
cultat  tant  despreciada  avuy  en  dia  en  que 
tot  va  com  diuen  que  ha  d’anar  y  no  passa 
may  res,  absolutament  res  contradictori.  Al- 
trement  totes  les  ventatges  del  progrés  venen 
aminorades  per  la  visió  de  l’esforç  que’l  pro¬ 
grés  representa  y  res  hi  ha  que  encanti  tant 
d’una  obra  com  el  vèurela  sortir  fàcil  de  les 
mans  del  artifïce,  vèurela  brollar  malgrat  la 
voluntat  en  contra  del  productor.  Si  en  una 
bicicleta,  donchs  tots  els  vostres  moviments 
són  lleugers,  e  indiquen  fins  una  voluntat 
indiferenta  a  l’avenç,  potser  més  aviat  ten¬ 
dint  al  retrocés,  y  no  obstant  la  màquina 
avença  y  fa  el  seu  cami,  el  plaher  que  expe¬ 
rimentarà  el  que  hi  vagi  y  tots  els  que’l  ve¬ 
gin  passar  serà  mil  voltes  superior  al  que 
experimenta  fentse  càrrech  d’una  harmonia 
entre  la  marxa  de  l’aparell  y  la  voluntat  del 
que’l  fa  anar.  Sempre  en  el  ben  entès  de  que 
no’s  tracta  d’un  plaher  vulgar  sinó  d’un  pla¬ 


her  d'ànima  refinada  que  fruheix  lo  aspre  de 
les  contradiccions  ideològiques  y  de  les  inco¬ 
herències  de  la  realitat. 

Y  mussiu  Pedalier  en  virtut  d’aquestes 
consideracions  un  xich  complicades'  si  be 
psicològiques,  va  afegir  a  la  roda  d’engra¬ 
natge  de  la  seva  bicicleta  una  roda  dentada 
que  cambiava  el  moviment  y  permetia  fer 
rodar  el  pedalier  al  revés  sense  cambiar  per 
això  la  direcció  endevant  de  la  màquina.  Va 
ésser  una  cosa  curiosa  vèureli  fer  sa  primera 
surtida  entre  mitj  d’un  nombrós  grupo  de 
ciclistes  que  li  havien  dedicat  una  excursió. 
Els  diaris  n’havien  parlat  donantli  un  bombo 
y  va  ésser  força  la  gent  previnguda  que  espe¬ 
rava  la  comitiva  pera  ferse  càrrech  de  la  in¬ 
novació.  D’aquell  aplech  de  trajos  de  vellut, 
de  samarretes  blanques  y  negres  a  ratlles  y 
quadros  vermells,  se  destacava  ell,  vestit  de 
negre,  ab  les  calçes  recullides  per  un  gafet 
sobre  el  turmell,  ses  sabates  de  xarol  baixes 
nuades  ab  grossos  llaços  que’s  destacaven 
sobre  uns  mitjons  blanchs — costum  habitual 
d’ell.  Montava  una  màquina  baixa  de  sella  y 
ab  el  cos  tirat  enderrera  y  les  mans  quasi 
sota  les  aixelles  empunyant  un  manillar  gi¬ 
rat  cap  amunt  que  li  anava  a  buscar  el  pit 
com  unes  banyes  de  toro,  contrastava  la  gra¬ 
vetat  del  seu  rostre  ab  el  moviment  vertigi¬ 
nós  que  imprimia  a  les  seves  cames  en  un 
sentit  contrari  al  de  tots.  Era  quelcòm  d’es¬ 
trany  en  efecte  la  contradicció  del  moviment 
de  sa  màquina  que  marxava  poch  a  poch  ab 
el  de  ses  cames  rodant  enderrera  y  ràpida¬ 
ment  donchs  el  desarrollo  del  pedalier  tot 
just  si  arribava  a  ésser  d’un  metre.  Algú  va 
trobar  que  semblava  un  mico  boig  d’aquells 
que  fan  anar  enginys  als  circos.  Els  com¬ 
panys  d’escursió  ja  fos  per  alegria  ja  com  a 
aclamació  feyen  durant  la  marxa  un  concert 
infernal  ab  timbres  y  bocines  al  que  no  s’hi 
podia  tenir  cara.  A  la  mitja  hora,  un  cop 
fòra  de  ciutat,  fos  aclaparat  per  l’estrident 
soroll  de  trompeteria,  fos  emocionat  pel  èxit, 
fos  marejat  per  el  vertiginós  voltar  del  seus 
peus,  mussiu  Pedalier  va  tenir  un  cap-rodu, 
va  fer  una  esse  ab  la  roda  del  devant  va  to¬ 
car  la  del  derrera  d’una  altra  màquina  y  s’en 
va  anar  de  nassos  per  la  cuneta  a  ficar  el  cap 
en  un  femer.  Y  després  lo  de  sempre,  males- 
volences  dels  uns,  enveges  dels  altres,  e  infe- 
rioritat'de  tots  pera  capir  lo  psicològich  de 

l’invent,  feren  atribuhir  sa  caiguda  a  la  tro¬ 
balla,  y  no  se’n  parlà  més. 

Mussiu  Pedalier  portà  el  cap  envenat  un 
parell  de  setmanes  y  a  hores  d’ara  no  ha  pas 
tornat  a  montar.  que  se  sàpiga,  limitantse  a 
ésser  soci  protector  y  membre  de  les  Juntes 
de  les  societats  ciclistes  de  Barcelona. 

F.  Pujulà  y  Vallés 


NOTES  BIBLIOGRÀFIQUES 

Eugenio  d'Ors. — La  muerte  de  Isidro  No- 

nell,  seguida  de  oíras  arbitrariedades ,  etc. 

—  Madrid.  —  Ediciones  scEl  Banquets ». — 

7905. 

No  estèm  encara  gayre  acostumats  a  veure 
autors  nostres  transportats  a  la  llengua  cas¬ 
tellana,  oficial  d’Espanya;  y  si  això  estava  re¬ 
servat  fins  ara  a  n’aquelles  obres  capdals  del 
nostre  renaixement  que  havien  ja  donada  la 
volta  al  món,  ara  hem  de  comprobar  ab  sa¬ 
tisfacció  que  també  algunes  obres  dels  nos¬ 
tres  autors  de  la  derrera  fornada  assoleixen 
aytal  distinció,  lo  qual  ve  a  indicar  en  cert 
modo  que’ls  castellans  han  concedida  ja  la 
beligerancia  al  nostre  idioma,  encara  que 
pera  redactar  iristancias  ens  calgui  reconèixer 
la  superioritat  incontestable  del  d’ells. 

Eugeni  Ors  es  un  escriptor  original:  aques¬ 
ta  condició,  que  no  tenim  cap  inconvenient 
en  atribuirli,  es  segurament  la  que  l’Ors  té 
major  interès  en  que  li  sia  reconeguda.  En 
efecte,  es  visible  en  tot  lo  sèu,  l’esforç  cons¬ 
tant,  la  idea  predominanta  d’apartarse  dels 
camins  fressats.  Per  no  caure  en  el  pecat  de 
vulgarisme  no  tem  semblar  extravagant;  per 
sòrt,  té  massa  talent  l’Ors  pera  qu’en  aques¬ 
ta  situació  en  que  li  plau  colocarse  no  conse- 
gueixi  imposarse  fortament,  mal  li  sia  precís 
inventar  un  nom  pera  aquest  art  singularis- 
sim  en  que  les  paraules  no  són  la  idea  me- 
teixa  sinó  la  sugestió  d’ella.  Arbitrarietats 
anomena  l’autor  a  ses  produccions  concebu¬ 
des  y  desenrotllades  dintre  d’aytal  manera 
especial  de  veure,  y  en  la  qual  tracta  de  fer 
aplicació  d’aquella  teoria  de  la  paraula  viva 
d’en  Maragall,  obtenint  la  emoció  estètica 
més  intensa  mitjansant  una  forma  d’expres¬ 
sió  quintessenciada. 

La  muerte  de  Isidro  Nonell  es  '  una  visió 
horriblement  esplèndida  de  totes  les  misè¬ 
ries  y  lletgeses  de  la  humanitat.  La  impressió 
sobre’l  llegidor  està  obtinguda  dintre  del  sis¬ 
tema  preconisat,  mercès  a  la  enumeració  de¬ 
tallada  de  totes  les  varietats  d’éssers  moral¬ 
ment  y  físicament  deformes  que  constituhei- 
xen  la  escòria  de  la  societat.  La  faula  que  ser¬ 
veix  de  pretext  a  remoure  tot  aquell  fanch  es, 
§i’s  vol,  trivial,  y  en  això’s  demostra  que’l  gen- 
re  arbitrari  persegueix  únicament  la  sensació 
de  la  qual  se’n  desprèn  la  emoció  directa¬ 


ment,  y  sense  la  preocupació  de  cap  altra 
finalitat  amagada. 

Segueix  en  mèrit  a  la  anteriorment  citada 
la  fantasia  titulada  Palacio  de  loco ,  molt  ori¬ 
ginal  per  cert.  El  rabadàn  es  també  remarca¬ 
ble  y  enclòu  una  sàtira  punyenta;  es  per  això 
d’entre  totes  les  arbitrarietats  del  llibre  la 
menys  arbitraria  de  totes,  per  quan  té  un  al¬ 
tre  obgecte  que’l  purament  literari;  combat 
l’egoisme,  aquell  egoisme  que  priva  de  l’ac¬ 
ció  generosa  y  fructifera,  perque’l  càlcul  des 
apassionat  mostra  per  endevant  lo  migrat 
dels  resultats  a  obtenir  a  través  d’un  esforç 
considerable. 

En  resum,  el  llibre  de  l’Eugeni  Ors,  ab  tot 
y  venir  a  les  nostres  mans  vestit  en  idioma 
foraster,  deixa  una  impressió  forta  de  la  per¬ 
sonalitat  literaria  de  son  autor,  al  qui  reco- 
neixèm  ben  mereixedor  de  la  distinció  que 
sos  amichs  de  Madrid  li  han  otorgada,  fent 
honor  de  passada  a  les  lletres  catalanes. 

Memòria  referent  al  Congrés  de  Man- 
CHESTER,  DE  LA  FEDERACIÓ  INTERNACIONAL 
de  cotó,  per  Eduart  Calvet ,  representant  de 
la  Indústria  Espanyola  en  el  Comitè  Inter¬ 
nacional. — Barcelona ,  190c. 

Ab  goig  hem  vist  empleada  la  llengua  ca¬ 
talana  en  aquest  petit  fascicle  en  el  qual  se 
tracten  coses  que  interessen  al  comerç  y  a  la 
indústria;  tenim  per  major  triomf  un  fet  com 
aquest  en  el  terreny  de  la  expansió  de  la 
nostra  propaganda  catalanista  que  la  publica¬ 
ció  en  nostra  llengua  d’una  obra  exclusiva¬ 
ment  literaria. 

En  estil  força  més  correcte  y  elegant  de  lo 
que  sol  bastar  en  obres  així,  el  senyor  Calvet 
fa  la  ressenya  de  les  sesions  del  Congrés  de 
Manchester,  de  veritable  importància  pera 
les  indústries  del  cotó.  A  continuació  dóna 
compte  d’una  tanda  d’observacions  y  estudis 
fets  en  presencia  de  la  gran  indústria  an¬ 
glesa,  de  la  qual  retrèu  la  superioritat  mer¬ 
cès  als  elements  que  l’Estat  posa  a  disposició 
del  industrial,  com  són  els  medis  de  trans¬ 
port,  y  mercès  a  la  organisació  del  poble  an 
glès  que  ha  sabut  resoldre  dintre  d’un  criteri 
eminentment  racional  y  pràctich  tots  els  con¬ 
flictes  obrers,  que  a  Catalunya  en  cambi,  ab 
menys  potencia  industrial,  assoleixen  un  ca¬ 
ràcter-  agudissim  y  una  tensió  a  la  que  no 
són  pas  agenes  les  maq uiavèliques  ingeren- 
cies  de  la  politica.y  del  desgovern  de  l’Estat 
que’ns  endogala. 

Molt  hi  tenen  pera  apendre  els  nostres  in¬ 
dustrials  en  la  Memòria  del  senyor  Calvet, 
feta  ab  una  conciencia  que  demostra  prou 
que  si  anà  ab  sos  companys  al  Congrés  de 
Manchester  no  ho  feu  pas  pera  omplir  l’ex¬ 
pedient  y  justificar  una  missió  oficial  enca¬ 
rregada,  sinó  ostentant  la  merescuda  repre¬ 
sentació  d’un  giupo  industrial  de  Catalunya. 

Jean  Mariel.  La  Cité  de  Joie.  Paris,  Sansot, 

I9°5· 

La  cité  de  joie  no  es  altra  que  Sevilla,  de  la 
qual  apareixen  descrits  els  aspectes  més  ca- 
racteristichs  y  les  costums  en  lo  que  poden 
tenir  de  pintoresques  pera  un  extranger. 

Ja  està  dit  ab  això  que’ls  toros  y  la  cantao- 
ra  són  lo  únich  que’s  destaca  d'aquell  quadro 
ple  de  color  y  de  llum,  pel  qual  manifesta 
un  entusiasme  tot  natural  un  artista  garçon 
fantasque  futur  morfimach  qu’es  l’encarregat 
en  la  noveleta  de  la  part  apologistica.  Té  per 
contrincant  un  altre  personatge  que,  en  nom 
de  l’autor,  intércala  de  quan  en  quan  algunes 
consideracions  sobre  lo  repugnant  de  l’espec¬ 
tacle  de  la  cornda,  lo  antipàtich  del  matador 
aux  gestes  d'opéra  comique ,  y  le  massacre  inu- 
tile  et  revoltant  des  chevaux.  La  manca  d’or- 
ganisació  interior  d’Espanya  mereix  de  l’au¬ 
tor  la  qualificació  de  «terme  mitj  en  quant  a 
descuyt  entre  França  y  Turquia»;  y  això  que 
a  Sevilla  no  exploten  bombes!  De  les  dònes 
de  Sevilla’n  diu:  beaucoup  de  ces  espagnoles, 
sont  jolies,  mais  elles  ne  pensent  guère. 

Com  se  pot  veure  La  Cité  de  Joie  es  una 
obreta  substanciosa;  l’estil  hi  es  elegant  y 
precis,  lo  que  fa  que’s  llegeixi  ab  gust  mal¬ 
grat  la  pobresa  de  l’argument,  que  basta  tot 
just  pera  donar  consistència  de  novela  a  la 
narració. 

Antonin  Perbosc.  -ÇoNtES  populars  gas¬ 
cons. — Biblioteca  aFoc  l\lou ». — Reus,  Es¬ 
tampa  Ferrando ,  7905. 

Ha  començat  a  publicarse  aquesta  biblio¬ 
teca  popular,  la  qual  té  de  remarcables  prin¬ 
cipalment  les  condicions  editorials,  per  quant 
no  costa  més  que  trenta  cinch  cèntims  el  vo- 
lúm  d’esmerada  impressió  y  de  text  escullit; 
lo  qual  converteix  en  empresa  patriòtica  la 
de  publicar  aejuests  petits  volums  destinats 
a  obtenir  una  gran  circulació  entre’l  nostre 
poble. 

Els  contes  populars  gascons  que  formen  el 
primer  volúm  de  la  biblioteca  són  molt  ben 
escullits  y  ofereixen  un  gran  interès  folk- 
lòrich:  ja  en  el  primer  d’ells  hi  hem  pogut 
trobar  reminiscències  de  la  rondalla  apuleia- 
na  de  1 '  Amor  y  Psiquis,  lo  qual.es  una  proba 
més  de  la  universalitat  de  la  rondalla,  senya¬ 
lada  pels  folk-loristes. 

La  traducció  catalana,  d’en  Miquel  Ventu¬ 
ra  Balanya,  es  ben  discreta;  cal  emperò  que 
eviti  en  lo  possible  algunes  formes  sintàxi- 
ques  franceses  que  ha  deixat  passar  sens 
dubte  inadvertidament  y  per  la  pressa  ab 
que’s  solen  fer  les  traduccions  quan  hi  ha 
tanta  analogia  entre’ls  dos  idiomes. 

J  Plana  y  Dorca. — Els  meus  ex-libris  y  sa 
descripció  filosòfica.  Barcelona.  Giró , 
/905. 

L’autor  d’aquest  fascicle,  a  pretext  d’expli¬ 
car  la  significació  simbòlica  de  les  marques 


de  llibre  0  exlibris  que  s’ha  dibuixat,  ha  es¬ 
crites  vintquatre  pàgines  (de  text  imprès)  ab 
nombroses  notes  y  citacions  d’autors  teosò- 
fichs;  tot  plegat  no  es  més  que  una  exposició 
sense  mètode  de  les  opinions  filosòfiques  del 
senyor  Plana,  al  qui  particularment  devèm 
agrahir  la  publicació  d’aquest  fascicle.  En 
efecte,  el  qui  això  escriu  no  judicà  oportuna 
la  publicació  dins  la  Revista  Ibèrica  d'Ex-li- 
bris  de  l’escrit  del  senyor  Plana;'  l’haverho 
ell  publicat  per  son  propri  compte  ab  un  prò¬ 
leg  en  el  qual  ens  aludeix  es  un  argument 
que’ns  pot  facilitar  la  nostra  defensa  si  algón 
dia  creyèm  convenient  justificar  el  nostre 
procedir. 

R.  Miquel  y  Planas. 


PARELLA  BLANCA 

A  Víctor  Català. 

Cau  la  tarda  ab  la  dolcesa  d’una  besada 
d’amor  sobre  la  encontrada  d’or  y  d’esmerag- 
des.  Romàn  tranquila,  adormintse,  vetllada 
pels  boscos  que  s’enfilen  serres  amunt — fent 
cèrcol  entorn  de  Vallserena — fins  a  junyirse 
als  peus  de  la  montanya.  Aquesta,  geganta, 
quieta,  imponent  y  majestuosa,  en  aquella 
hora  capvespral,  sembla  haver  recullit  tota 
la  blavor  del  cel,  que’s  va  cobrint  d’invisi¬ 
bles  glasses  esblaymades. 

A  la  banda  de  ponent,  dominant  l’aplech 
de  cases  negroses  de  Vilaxica,  la  ermita  de 
Sant  Pacià,  assentada  al  cim  del  turonet  tot 
luxuriós  de  vinyes  verdes,  apar  una  joguina 
de  pessebre.  Y  el  só  escardalench  de  les  cam¬ 
panes  de  l’Ave-Maria  envia  per  la  vall  son 
comiat  al  gran  sol  que  ja  ha  desat  ses  tom- 
bagues  d’or  derrera  les  pinedes  ennegrides  y 
envellutades,  qu’en  fines  randes  de  dol  se 
retallen  sobre  l’horitzó  d’una  lluminosa  y  vi¬ 
brant  tonalitat  ataronjada. 

L’ambient  té  una  puresa,  una  transparèn¬ 
cia  infinides.  Sobre  l’estès  satí  del  celatge, 
cap  a  ponent,  mandregen,  com  majestuo¬ 
sos  sacerdots  de  l’astre  sublim,  dos  grossos 
núvols,  esponjosos,  plens,  quals  contorns 
van  prenent  tons  opalins  de  viola  clara  mitj 
rosada  y  frantjantse  d’or  tot  al  voltant.  Al  li 
reposen  quiets,  severs,  soperbs  dintre  llurs 
riqueses  irisades,  semblants  als  herauts  que 
vetllen  la  dormida  d’un  sobirà. 

Els  blats  gayrebé  ja  no  onegen  ;  apar 
que  s’adormin  breçats  per  les  derreres  can¬ 
çons  de  l’aucellada  y  els  primers  crits  de  les 
granotes  que  remouen  l’aygua  dels  estanyols, 
sota’ls  avellaners  de  les  margenades. 

...Y  la  parella,  com  dues  grosses  bolves  de 
neu,  va  pujant  lentament  pel  caminet  estret 
que  al  bosch  mena. 

Un  goç  la  segueix:  un  bell  perdiguer  de 
lluhenta  roba  del  color  de  la  castanya  no¬ 
vella. 

Pugen  silenciosos.  De  tant  en  tant  se  de¬ 
turen  pera  rependre  halè,  y  després  de 
creuar  unes  breu?  paraules  banals,  repre¬ 
nen  la  drecera. 

Ja  són  arribats  als  primers  pins,  a  les  alzi¬ 
nes  novelles,  ahont  les  flayres  del  bosch  se 
fan  més  penetrantes,  més  potentes,  més 
ubriagadores. 

— Per  aquí  ! — fa  la  dòna  internantse  pels 
galcerans  y  les  mates  d’espígol  que  baten 
suaument  de  llurs  perfumades  carícies  els 
plechs  del  vestit  blanch. 

Allí  dalt,  el  bosch  fa  una  petita  clariana. 

— Seyém  aquí, — diu  ella;  y  donant  l’exem¬ 
ple,  s’assenta  al  peu  d’un  pi,  demunt  d’un  troç 
de  roca  molçosa. 

Mentres  tant,  ell,  un  xich  enllà,  ha  trobat 
un  lloch  planer,  y  s’ha  agegut  a  terra  tot 
fent  festes  al  goç. 

La  Sara  recull  en  sa  falda  un  manyoquet 
de  pinaça,  flayrós  ,  y  comença  maquinal¬ 
ment  a  entreteixirne’ls  brins,  ab  sos  dits 
blanchs  y  menuts,  enjoyats  de  perles.  Y  de 
tant  en  tant,  de  reull,  se  guayta’l  company, 
l’home  tot  ajaçat,  fent  una  gran  taca  blanca, 
tota  blanca  sobre  la  pinaça  bruna,  panxa  en- 
Iayre,  les  mans  creuades  sota’l  cap,  els  ulls 
cluchs  baix  la  visera  de  la  gorra  blanca. 

— Carles!  — fa  ella  ab  veu  quietona...  — 
Carles!...  —  insisteix. 

— - ^Eh? — respòn  l’home  sense  moures. 

— iQue  t’adorms? 

— No.  Però  estich  cansat. 

— ^Cansat?...  'De  què? 

—  Psè!...  no  ho  sé.  iQué  volies? 

-do? 

— Sí,  tu.  íPer  què’m  cridaves? 

— No...  res. 

— {Res?...  Parla, dòna!  Alguna  cosa  anaves 
a  dirme  quan  m’has  cridat... 

— No...  no...  es  a  dir,  si.  Escolta...  ^per 
què  no’m  parles,  no  m’expliques  quelcòm? 

— Y  ara!...  ^Y  què  vols  que  t’expliqui? 

— Qualsevol  cosa!...  Aquesta  hora  sembla 
que  convidi  a...  a... 

— ÇA  què? 


— A...  parlar...  què  sé  jo!...  iNo’t  diu  res  a 
n’a  tu  aquesta  pau,  aquesta  quietut  tan 
dolça...  aquesta  poesia? 

— Uy!  noya!...  qu’eslèm  romàntichs!...  Me 
creya  que  ja  te  n’havies  curat  d’aquest  mal!... 
Vaya  una  ocurrència! — 

La  Sara  calla;  una  lleu  rojor  li  anima  les 
galtes;  sos  dits  menuts  y  blanchs,  ab  més 
dalit  que  may,  tornen  a  fer  trenetes  xiques 
de  brins  de  pinaça. 

A  baix,  en  la  vall,  la  pau  se  va  fent  més 
solemnial.  El  Montseny  sembla  més  blau, 
d’un  blau  de  lapislàzuli ,  y  a  dalt,  el  cel  de 
turquesa  pàlida,  s’enfosqueix  dolçament. 

Guspireja  un  estel,  més  lluny  un  altre,  y 
la  mitja  lluna  va  perdent  sa  blancor,  y  s’ar¬ 
genta  cada  cop  més,  en  l’immens  espay  serè. 

Devant  de  la  Sara  una  alzina  estén  son 
fullatge  fosch  ,  finament  retallat  com  vel 
d’exquisida  blonda  sobre  la  celistia,  y  d’en¬ 
tre  les  branques  s’enlayra  atrevit,  vibrant, 
un  cant  d’amor  que  resona  per  la  quietut 
de!  bosch  com  una  gran  vessada  de  collarets 
de  cristall  en  copes  d’argent  agitades  per 
mans  d’invisibles  fades. 

La  dòna  s’estremeix  tota  en  una  mena  de 
calfret  voluptuós. 

El  goç  flayra  les  sabatetes  blanques  de  la 
Sara,  y  se  la  mira  ab  sos  ulls  de  topaci,  el 
morret  enlayre...  pidolant. 

El  rossinyol  ha  trencat  sobtadament  ses 
passades,  y  passa  volant,  lluny,  cami  de  la 
plana  adormida,  amorosa. 

Kls  ulls  de  la  Sara’s  clouen...  Agafa’l  cap 
del  bon  goç,  fidel,  y  l’acosta  a  ses  galtes  ar- 
dentes,  a  sos  llabis  encesos. 

L’amich  ha  respost  ab  un  lleu  grinyol  d’a- 
grahiment,  y  se  n’entorna  alegre,  corrent,  la 
cúa  enlayre,  derrera  una  papallona  blanca, 
atuhida  d’anar  tan  tart  pel  món,  tota  sola, 
per  sobre  les  mates  oloroses. 

En  Carles  s’ha  adormit  y  ronca  en  pau. 

La  Sara  romàn  quieta,  les  mans  creuades 
entorn  dels  genolls,  l’esguart  perdut  en  l’es- 
pay...  y  l’esperit  lluny,  molt  lluny,  camí 
d’aquells  llochs  consoladors,  d’hont  els  in¬ 
compresos  may  ne  tornen  sols. 

L.  Escardot 

CONGRÉS  ESPERANTISTA 
DE  BOULOGNE-SUR-MER 

Dilluns,  7  d'agost. 

Com  han  pogut  veure’ls  lectors  als  qui  no 
han  cansat  les  explicacions  dels  dies  ante¬ 
riors,  no  s’havia  encara  tractat  res  d’impor- 
tancia  concernent  a  la  llengua  Esperanto, 
aixi  com  a  la  conducta  que  tot  bon  esperan- 
tista  devia  seguir,  es  dir:  que’s  pot  ben 
assegurar  que'l  Congrés  no  començà  fins  la 
diada  d'avuy,  en  la  qual  els  congresistes  po¬ 
dien  fer  les  observacions  que  creguessin  con¬ 
venients  respecte  a  modificacions  y  cambis 
en  la  llengua;  fi  primordial  de  la  celebració 
d’aquest  primer  Congrés  internacional.  En 
el  programa  venia  consignat  que  a  les  vuyt 
del  mati  devia  tenir  efecte:  Kunveno  de  la 
aütoroj  de  projektoj  elektitaj  la  antaüan  tagon 
(reunió  dels  autors  de  projectes  elegits  el 
dia  anterior).  Llargament  se  discuti  sobre’ls 
dits  projectes,  descartantne  molts  per  no  tro- 
barlos  convenients  de  moment  y  acordant 
esperar  la  primera  reunió  general  que  devia 
tenir  lloch  a  les  io,  y  en  la  qual  el  doctor 
Zamenhof  faria  la  seva  declaració,  pels  al¬ 
tres,  si  hi  havia  lloch,  desprès  de  sentir  el 
modo  de  pensar  del  nostre  gloriós  mestre. 

A  les  io  en  punt  tingué  lloch  l'anunciada 
primera  reunió  general  Unua  ghenerala  (i) 
Kunveno  en  el  teatre,  qu'estava  de  gom  a 
gom,  haventse  reunit,  com  se  comprèn,  els 
caps  pares  de  l’Esperantisme. 

Al  començar  l’acte, ’l  doctor  Zamenhof  feu 
ratificar  pels  assistents  el  nombrament  ja  fet 
de  vicepresidenis,  essent  nombrats  per  acla¬ 
mació’l  Rector  de  la  Universitat  de  Dijon 
senyor  Boirac,  el  general  Sebert,  el  bon 
amich  R.  Codorniu  per  Espanya,  el  coronel 
inglès  senyor  Pawlen  ,  senyor  Philips  per 
Alemanya,  y  Mr.  Michaux,  president  del 
grupo  de  Boulogne,  iniciador  del  Congrés. 

En  mitj  de  i’aspectació  general  s’alçà’l 
doctor  Zamenhof  y  després  de  lleugeres  ob¬ 
servacions  començà  la  lectura  de  la  seva  de¬ 
claració,  escoltada  ab  un  silenci  sepulcral. 

Com  estich  convençut  de  que  dita  declara¬ 
ció  es  d’importancia  suma  per  la  causa  de  la 
llengua  Esperanto,  no  puch  menys  de  tradu- 
hirla  a  fi  y  efecte  que’ls  bons  esperantistes 
se  n’enterin  y  adhuc  aquells  que  no  ho  són, 
tal  volta’ls  farà  mudar  de  modo  de  pensar, 
interessantse  per  la  nostra  causa  quan  hagin 
llegit  son  contingut.  Diu  axi: 

«Com  són  molts  els  qui  tenen  una  idea 
errònea  concernent  a  la  essencia  de  l’Espe- 
rantime,  per’xò’ls  que  suscriuen,  represen¬ 
tants  de  l'Esperanto  en  diversos  països  del 
món,  reunits  en  el  Congrés  internacional  de 
Boulogne  sur-mer,  creuen  necessari,  insti- 
gats  per  la  proposició  de  l’autor  de  la  llen- 

(i)  l’er  la  falta  d’accent  s’anyadeix  h  en  ghenerala. 


gua  Esperanto,  donar  les  següents  explica¬ 
cions: 

1. a  L’Esperamisme  es  el  trevall  de  divul¬ 
gar  en  tot  el  món  l’empleo  d’una  llengua 
neutral,  la  qual  no  introduhinlse  en  la  vida 
interna  dels  pobles  y  jamay  tenint  per  mira 
desterrar  les  existents  llengües  nacionals ,  do¬ 
nés  als  homes  de  diferentes  nacions  la  possi¬ 
bilitat  de  compendres  entre  si  (i).  Tota  altra 
idea  o  esperança  que  qualsevol  esperantista 
hi  vulgui  anyadir  es  negoci  purament  privat 
y  particular  d’ell,  no  sentne  responsable  l’Es- 
perantisme. 

2. a  Com  en  el  temps  present  ja  ningú 
dubta  que  una  llengua  internacional  no  pot 
ésser  més  que  artificial,  y  com  les  innu-' 
merables  probes  de  llengües  que’s  porten  fe¬ 
tes  durant  les  dues  últimes  centúries  sols 
han  sigut  projectes,  y  qu’en  cambi  una  llen¬ 
gua  acabada,  probada  per  tots  cantons,  ple¬ 
na  de  vida  y  en  totes  circumstancies  respo¬ 
nent  a  les  exigencies  sols  l’Esperanto  ho  reu¬ 
neix,  per  aquest  motiu  els  amichs  de  la  idea 
d’una  llengua  internacional,  convençuts  de 
que  les  disputes  de  teoria  no  conduheixen  a 
res  y  que  per  contra’l  seu  objecte  pot  ésser 
realisat  per  la  pràctica,  ja  ta  temps  que 
s’agruparen  a  l’entorn  de  la  sola  llengua  Es¬ 
peranto  y  trevallen  ab  fe  per  la  seva  propa¬ 
gació,  aixi  com  per  la  riquesa  de  la  seva  lite¬ 
ratura.  No  obstant,  si  a  pesar  de  lo  dit,  al¬ 
guna  vegada  se’ns  fes  compendre,  ensenyant- 
nosho,  que  per  altre  cami  la  idea  d’una  llen¬ 
gua  internacional  se  pogués  realisar  millor, 
d’una  manera  més  certa  y  més  ràpidament 
que  per  la  llengua  Esperanto,  allavors  l’au¬ 
tor  de  l’Esperanto  s’adherirà  al  nou  camí 
traçat  y  ab  ell,  es  de  creure  tots  els  esperan¬ 
tistes. 

3. a  Com  l’autor  de  ;la  llengua  Esperanto 
jà  desde’l  primer  dia  va  abandonar  una  ve¬ 
gada  y  per  sempre  tots  els  drets  y  privilegis 
concernents  al  seu  invent,  per  aquest  motiu 
l’Esperanio  no  es  proprietat  de  ningú  mate¬ 
rial  ni  moralment. 

Propietari  material  d’aquesta  llengua  es 
tot  el  món  y  tothom  té’l  dret  de  publicar  per 
medi  d’ella  tots  els  trevalls  que  cregui  conve¬ 
nients,  aixi  com  usaria  per  tot  allò  que  més 
li  convingui,  propaganda  d’ideas,  instruc¬ 
ció,  etc. 

Seràn  sempre  considerats  com  mestres 
competents  totes  aquelles  persones  que’l 


(i)  En  lo  text  hi  havia,  si  bé’s  va  eliminar,  lo  se¬ 
güent:  «Llengua  que  podria  servir  com  llengua  de  pau, 
en  tots  aque'ls  paísos  ahont  se  batalla  per  l’empleo  de 
llengües  y  en  les  qui  s’hi  podrien  publicar  els  trevalls 
d’interès  per  tots  els  ciutadans,  per  evitar  aquestes  lluy- 
tes  y  contentament  de  tots  »  No  es  d’estranyar  lo  text 
anterior  tractantse  d'un  polach  com  es  el  doctor,  tots 
sabèm  qu’en  aquell  país  se’ls  obliga  al  us  de  la  llengua 
russa.  La  idea  de  l’Esperanto,  essent  de  pau  y  fraterni- 
nitat,  se  cregué  oportú  no  ferir  cap  susceptibilitat  y 
per  això  se  va  eliminar. 

món  esperantista  confesarà  com  els  publi¬ 
cistes  escullits  y  els  millors  escriptors  espe- 
rantistes. 

4.a  L’Esperanto  no  té  cap  legislador  ni 
dependeix  de  la  opinió  privada  de  cap 
home. 

Totes  les  opinions  y  obres  de  l’inventor  de 
l’Esperanto  tenen  igual  que  les  opinions  y 
trevalls  de  cada  esperantista  tan  9oís  caràcter 
privat  y  no  obliguen  a  ningú. 

La  sola  y  única  obligació  de  tots  els  espe- 
rantistes  íundament  de  la  llengua  Esperanto, 
es  l’acato  y  respecte  de  l’obreta  Fundamento 
de  Esperanto ,  en  la  qual  jamay  ningú  té’l 
dret  de  ferhi  el  més  minim  cambi  ni  co¬ 
rrecció. 

iota  idea  que  no  pugui  ser  expressada 
pels  elements  continguts  en  Fundamento  de 
Esperanto  pot  espressarse,  tal  qual  cregui 
millor  y  més  exacte  tot  esperantista,  emperò 
per  l’unitat  de  la  llengua’s  recomana  a  tots 
els  escritors  que  imitin  tant  com  puguin  l’is- 
til  que's  troba  en  les  obres  de  l’inventor  de 
la  llengua,  cosa  que  ja  avuy  segueixen  tots 
els  millors  escriptors. 

5-a  Se  denominaràn  Esperantistes  totes 
aquelles  persones  que  coneixen  y  usen  la 
llengua  Esperanto  d'una  manera  complerta- 
ment  igual  siga  quin  vulga’l  seu  fi. 

Se  recomana  a  tots  els  esperantistes  que 
formin  part  d’alguna  societat  esperantista,  si 
bé  no  se’ls  hi  obliga  adherir. 

El  final  d’aquesta  declaració  va  ésser  escu- 
llit  ab  una  frenètica  salva  d’aplausos  acom¬ 
panyats  de  crits  de  viva  Zamenhof,  no  es 
d’estranyar  puig  tots  estaven  segurs  dels 
sentiments  nobles  del  nostre  mestre  y  jamay 
podíem  pensar  d’ell  altra  cosa,  que’l  progrés 
de  l’Esperanto,  presentantlo  de  modo  que 
tothom  no  pugués  menys  d’acatarlo  admi- 
rantlo. 

El  contentament  fou  tan  unanim  que  s’a¬ 
cordà  alçar  la  sessió  deixant  per  la  següent 
diada  l’estudi  y  examen  d’altres  punts  que 
devien  resoldres,  dirigintnos  tots  envers  el 
Casino  ahont  el  mitj  dia  devia  celebrarse’l 
gran  banquet  que  la  municipalitat  y  la  pren- 
sa  daven  al  doctor  Zamenhof. 

(  Acabarà ) 

Alfons  Sabadell. 


NOVES 

L’onze  de  Setembre  de  1714  ha  sigut  en¬ 
guany  commemorat  pel  Catalanisme  no  sols 
ab  vetllades  necrològiques  pera  honor  y  enal¬ 
timent  dels  bons  catalans  que  ara  fa  191  anys 
donaren  llurs  vides  en  defensa  de  la  patria, 
sinó  també  endolantse’ls  balcons  degayrebé 
totes  les  entitats  autonomistes,  que  ademés 
ompliren  de  corones  la  estatua  d’en  Rafel  de 
Casanovas,  complintse  així  lo  acordat  per 


iniciativa  del  «Centre  Autonomista  de  De¬ 
pendents  del  Comerç  y  de  la  Indústria». 

No  d’una  manera  sagnant  com  en  1714,  però 
sí  d’una  manera  arbitraria,  impropria  d’un 
estat  que’s  diu  lliberal  y  que  per  un  govern 
dit  lliberal  es  regit,  l’onze  de  Setembre  de 
1905  s’ha  significat  pels  atachs  que’Is  del 
centre  han  inferit  a  la  patria  catalana,  puig 
per  ordre  dels  qui  manen  han  sigut  tretes 
dels  balcons  de  societats  y  particulars  les 
banderes  catalanes  que  hi  havien  sigut  iça- 
des,  s’han  recullit  per  la  policia  exemplars 
de  periòdichs  catalanistes  y  s’han  fet  regis¬ 
tres  en  les  imprentes;  y  això  s’ha  fet  pre¬ 
cisament  en  una  data-  en  que  tot  gover¬ 
nant  de  tacte  s’hauria  conduhit  de  manera 
contraria,  pera  apaybagar  diferencies  y  amay- 
nar  rencunies. 

Ab  aquest  procedir  no’ls  oblidarèm  tan  fà¬ 
cilment  els  episodis  de  l’any  1714  y  dels  sub¬ 
següents;  no'ls  olbidarém  els  desterros.  les 
presons,  les  confiscacions  de  bens,  els  pa¬ 
tíbuls  d’en  Moragues  y  d’en  Bach,  l'abo¬ 
lició  de  nostres  consuetuts  municipals  ,  la 
promulgació  del  decret  de  Nova  Planta,  la 
substanciacíó  dels  plets  en  llengua  forastera, 
la  expulsió  del  català  de  les  escoles,  la  presó 
d’uns  quants  catalanistes  per  haver  dut  coro¬ 
nes  a  n’en  Casanoves  ara  fa  cinch  anys...  No 
ho  oblidarèm  que  si  avans  se’ls  penjava  o 
se’ls  decapitava  als  que  deyen  «Visca  Cata¬ 
lunya»,  avuy  també  pateixen  persecució,  no 
per  la  justícia,  sinó  per  un  Estat  que  fa  arriar 
nostra  bandera  després  de  posaria  com  tim¬ 
bre  d’honor  en  les  seves  armes. 

Seguint  així  anirèm  lluny.  Ab  les  vexa¬ 
cions  se’ns  treurà  tota  l’apatia  que’ns  quedi, 
y  trevallarèm  cada  dia  més,  y  reconqueri- 
rém  lo  perdut. 

Als  qu’ens  persegueixen,  donchs;  als  que 
fan  tòrt  a  Catalunya,  diguèmloshi:  «Enhora¬ 
bona».  Perque  ells  faràn  que  poguèm  com¬ 
memorar  més  aviat  d’una  manera  digna 
l’onze  de  Setembre  de  1714. 

Entre  les  societats  que  celebraren  im¬ 
portants  vetllades  necrològiques  l’Onze  de 
Setembre,  hi  figuren  el  «Progrés»,  l'«Aplech 
Catalanista»,  l’«Associació  Popular  Catala¬ 
nista»  y  altres  que  no  recordèm. 

Entre’ls  periòdichs  que  han  commemorat 
aytal  data  v  per  ferho  han  sigut  denunciats, 
hi  figura  El  Progrés. 

Ens  permetràn  nostres  lectors  que  no 
parlèm  avuy  gayre  de  la  derrera  bomba  (per 
ara)  esclatada  a  Barcelona.  Lo  que  podríem 
dir  ja  es  de  tots  massa  sabut,  y  lo  que  vol¬ 
dríem  dir  no  ho  podríem,  car  ets  catalans 
tenim  una  sòrt  ben  grossa:  nostres  gover¬ 
nants  no  sabràn  fer  us  de  les  lieys  pera  guar¬ 
dar  nostres  vides  e  hisendes  y  respectar  nos¬ 
tre  dret,  però  quan  reclamèm  justicia  0  pro- 
testém  dels  tórts  que  se’ns  fan,  no’ls  hi  man- 

ca  may  una  fórmula  més  o  menys  legal  pera 
aumentarnos  el  feix  que  de  tants  anys  duhèm 
a  les  espatlles;  perque  val  a  dirho:  no  tenim 
ni  dignitat  ni  vergonya,  y  totes  les  nostres 
energies  les  esmercèm  en  inútils  paraulades; 
no  podiem  pas  payrarnos  del  contagi  vivint 
tant  temps  fatalment  junyits  ab  el  poble  més 
llengut  del  món. 

Una  vegada  méshem  pogut  convèncerns  de 
que  las  regiones  hermanas  de  les  que  tant  s’a- 
taleyen  els  federals,  ens  estimen  d’una  mane¬ 
ra  que  fa  feredat:  quan  a  Madrid  s’ensorra 
algún  edifici,  quan  a  Andalucía  no  hi  plou  o 
a  Múrcia  hi  plou  massa,  vinga  tocar  el  regis¬ 
tre  de  la  fraternitat  y  vinga  trucar  a  nostra 
butxaca.  A  Catalunya  si  tenim  mals  de  cap 
ens  els  hem  de  passar  sols,  o  lo  qu’es  pit¬ 
jor,  mal  acompanyats.  Que  res  podríem  es¬ 
perar  ni  del  goven  ni  de  nostres  hermanos  de 
allende  el  Ebro  massa  que  ho  sabíem,  però 
al  menys  temem  el  dret  de  creure  que  no’s 
desmentiria  la  proverbial  hidalguía  castellana 
fentnos  present  d’aquells  consols  de  boquilla 
en  que  tant  generosos  són  y  als  que  tant  se 
presta  la  llur  harmoniosa  habla.  Ni  això.  Les 
altes  personalitats  tenen  massa  feyna  en 
aquesta  època  de  vacances,  y  el  govern  ja  ha 
fet  prou  dignantse  respondre  en  termes  que 
semblaria  té’l  propòsit  de  pendrens  el  pèl  si 
no  sapiguessim  que  ja  li  consta  qu’estém  del 
tot  pelats. 

Els  periòdichs  madrilenys  ens  perdonen  la 
vida  y  disculpen  nostres  arrogàncies  com  a 
productes  que  són  de  l’excés  del  dolor.  Grà¬ 
cies!  El  governador,  segons  diuen,  no’s 
preocupa  tant  de  que  se  li  hagin  trencat  tots 
els  hilos  que  tenia  pera  descobrir  l’autor  del 
crim  com  d’esbrinar  si  les  protestes  de  certes 
personalitats  barcelonines  són  o  no  subver¬ 
sives.  Es  molt  probable  que  al  cap  y  a  la  fi 
paguém  nosaltres  els  vidres  trencats:  no  hem 
oblidat  encara  que  aquella  famosa  lley  de  re¬ 
pressió  de  l’anarquisme  no  servi  pera  evitar 
cap  atentat,  sinó  que  fou  una  arma  governa¬ 
mental  pera  perseguir  la  propaganda  catala¬ 
nista. 

Y  nosaltres  ïquè  farèm?  Lo  de  sempre:  re¬ 
bre  y  callar. 

Nostres  societats  econòmiques  s’han  re¬ 
unit,  han  fet  un  manifest  y  progecten  quel- 
còm.  Ja  veurèm  lo  que  serà  y  fins  aleshores 
ens  reservèm  nostre  judici.  Per  endevant 
hem  de  confessar  llealment  que  no  n’esperèm 
res  de  pràctich.  Elles  que  tant  podien  fer  per 
Catalunya  en  diverses  ocasions,  han  demos¬ 
trat  que  no  anaven  enlloch  ,  y  a  judicar 
pels  preludis  temèm  qu  afegeixin  un  ridícul 
més  a  la  immensa  serie  del  que  ja  porten 
fets;  perque  mirèu  que  revestirse  d'indigna- 
ció  per’acabar  demanant  per  favor  a  l’Estat 
qae’ns  deixi  pagar  un  s-ervey  qu’ell  està  obli¬ 
gat  a  prestar  y  que  s'ha  cobrat  ab  excés,  es  un 
exemple  de  civisme  que  ha  de  passar  a  la  his¬ 
toria! 


Molt  ens  agradaria  equivocarnos  en  nos¬ 
tre  pronòstich  y  que  no  haguéssim  de  repetir 
com  altres  vegades  qúe  a  n’aquestes  socie¬ 
tats  no  se’ls  hi  ha  de  dir  econòmiques  sinó 
barates,  per  més  que’ns  íacin  pagar  cara  la 
llur  desidia  y  manca  d’energia. 

Entre  les  grans  calamitats  que  més  criden 
y  tabalegen  en  l’estat  Espanyol,  mereix  fi- 
gurarhi,  en  primer  rengle,  el  mayesiàtico ,  ca - 
pacitado  y  krausista  (ab  ribets  de  positivista) 
don  Nicolau  Salmerón  y  Alonso.  Aquest  bon 
home  s’ha  près  seriosament  el  càrrech  que’ls 
seus  satélits  li  han  donat,  de  fiscal  de  la  mo¬ 
narquia:  ell  sempre  es  a  punt,  ostentant  una 
austeritat  catoniana  de  guardarrobes,  d’aga¬ 
far  mayestàticamente  la  palmeta,  y  d’endre¬ 
çar  inacabables  tirallongues  de  buydors  als 
ministres  de  la  monarquia,  que  menys  sabis 
qu’ell  en  tot  lo  que  fa  referencia  a  ontolo¬ 
gia,  saben  emperò  fer  fonedices  les  actes  de 
diputat  per  Madrid  a  n’els  seus  súbdits.  Po¬ 
bre  Salmerón!  Podrà  guanyar  les  eleccions 
per  majoria  a  Barcelona,  ajudat  pels  foras¬ 
ters,  analfabets  y  catalans  irreflexius;  però 
ha  de  contemplar  com  el  nombre  de  votants 
seus  va  empetitintse,  mentres  la  onada  cata¬ 
lanista  va  creixent,  poch  a  poch,  es  cert,  mes 
sense  defalliments  ni  febleses. 

La  gran  patúm  dels  fraternos  es  un  astre 
caduch  que  se’n  va  vers  una  posta  eterna. 
Aviat  semblarà  el  rigor  de  las  desdichas. 
Arriba  a  Barcelona,  y  arribar  y  esclatar  una 
bomba  tot  es  hu;  surt  d’un  meetmg  a  Ma¬ 
drid,  y  ab  tal  motiu  la  policia  sabreja’ls 
avençats  madrilenys,  y  ell  sent  (això  si,  no 
va  desmayarse)  el  xiulet  de  les  bales;  pert 
les  eleccions  a  Madrid,  se'l  rifa  en  Vincenti 
ab  una  frase  càustica,  y  un  president  de  mesa 
l’amenaça  ab  una  ordre  d’arrest.  Nada ,  nada, 
lo  que  deyem:  el  rigor  de  las  desdichas.  Po¬ 
bre  home!  Y  pensar  lo  bé  que  desempenya- 
ria’l  càrrech  de  catedràtich  en  un  institut 
d’ultim  ordre,  allà  a  la  Mancha  o  a  LasBalue- 
cas ,  en  un  lloch  hont  no  penetrés  l’esperit  de 
la  ciència  moderna!  Ell,  revolucionari  del  69 
y  president  del  73,  predicador  de  teories  an¬ 
tiquades,  desconeixedor  absolut  de  la  histo¬ 
ria,  del  dret,  de  les  costums  y  de  l’origen  dels 
pobles  que  constitueixen  l’Estat  espanyol 
d’avuy,  creu  en  la  existència  d’una  sola  raza 
a  la  península  ibèrica,  si  fa  0  no  fa  com  qual¬ 
sevol  gacelillero  de  El  Imparcial  0  de  El  He- 
raldo.  Pobre  Salmerón! 

Ja  es  acabat,  oh  aymadordels  laberintichs 
Krause,  Ahrens  y  Tiberghien!  el  temps  de 
les  xerrameques  inútils,  de  les  poses  apostò¬ 
liques,  de  les  virtuts  puritanes,  de  la  super- 
abundor  de  paraules  y  de  la  buydor  absoluta 
d’idees.  Tu  t’has  passat  els  anys  cantant 
com  un  rossinyol  trist,  ab  el  teu  posat  d’afri¬ 
cà,  ab  els  teus  ulls  inflats,  ab  el  teu  front  de¬ 
primit,  una  llibertat  xorca,  que  tu,  en  ta  ig¬ 
norància,  has  considerat  com  un  fi,  quan  la 

llibertat  no  es  més  que  un  medil  Tu  has  pre¬ 
dicat  una  república  absolutista,  sense  mati¬ 
sos,  producte  d’un  cervell  estret,  sense  such, 
que  no  més  sab  percebre  en  la  naturalesa 
dos  colors:  el  blanch  y  el  negre!  Tu  has  vol¬ 
gut  encarnar  l’ànima  aixarrehida  de  Robes- 
pierre,  l’esperit  de  les  centralisadores  corts  de 
Càdiz,  la  brutalitat  de  les  masses  mancades 
d’educació  política,  les  aspiracions  dels  anal- 
fabetos ,  plenes  d’odi  contra  la  Catalunya 
rica,  esplèndida  y  progressiva  que  tots  esti- 
mèm!  Pobre  Salmerón!  Mentres  la  ignoràn¬ 
cia  imperi  a  Espanya,  la  caixa  dels  teus  trons 
farà  certa  forrolla;  després..’,  farà  tan  sols 
remors  de  llauna. 

Tornaveus  electorals: 

No  perque  nosaltres  poguém  perseverar, 
en  matèria  d’eleccions,  en  el  propòsit  de  res- 
tarne  deslligats  (com  a  colectivitat,  perque 
individualment  quiscún  de  nostres  redac¬ 
tors  ,  possehint  una  autonomia  tan  ampla 
com  teòricament  pugui  imaginarse,  fa  sem¬ 
pre  d’ella  l’us  que  creu  més  convenient),  no 
per  això  deixen  d’arribarnos  veus  de  coses  y 
fets  lligats  ab  la  lluyta  electoral  y  dels  quals 
n’aprofitèm  les  ensenyances. 

Encara’l  dimars  al  mati’s  dubtava  a  Barce- 
celona  de  que  hagués  triomfat  a  Vich  el  can¬ 
didat  regionalista  Rusinol,  president  de  la 
((Lliga».  Y  sembla  que  qui  ab  més  brahó  ha 
combatut  al  senyor  Rusinol  procurant  el 
triomf  de  són  contrari  senyor  Huelin,  ha  estat 
precisament  un  diputat  a  Corts  independent 
— el  Yago  del  Catalanisme — que  degué  pre¬ 
cisament  a  la  «Lliga»  y  al  senyor  Rusinol  l’ha¬ 
ver  eixit  a  la  llum  ab  caràcter  de  regionalista 
en  una  de  les  passades  eleccions  municipals. 

La  moralitat  d’això  no  s’haurà  escapat  a 
la  perspicàcia  dels  homes  de  la  «Lliga»,  els 
quins  han  vingut  essent  víctimes  de  la  con¬ 
fiança  que  han  depositat  en  elements  qual 
catalanisme  havia  ja  d’esserlos  sospitós  de 
bones  a  primeres. 

Nosaltres  encara’n  deduhim  un’altra  de 
moralitat,  y  es  la  de  que  cal  no  vincular  els 
ideals  en  els  homes,  si’s  volen  evitar  les  de¬ 
cepcions  a  que  està  subjecte  tot  lo  humà. 
Nosaltres,  posant  l’Ideal  per  demunt  dels 
personalismes,  creyèm  estar  a  cobert  de  sem¬ 
blants  inconvenients, y  no  es  a  nosaltres  a  qui 
àlgún  altre  Alexandre  M.a  Pons  hagi  de  sor- 
pendre  ab  sos  procediment  d’alta  política  tra¬ 
dicionalista  . 

Publicacions  rebudes: 

Biblioteca  Clàssica  Catalana.  Volum  primer. 
Crònica  o  Comentaris  del  gloriosissim  y  invic- 
tissim  Rey  en  Jaume  I.  Els  senyors  Ferrer  y 
Vidal,  el  dia  i  de  l’actual  setembre,  han  re¬ 
partit,  com  anunciarem  en  nostre  núme¬ 
ro  284,  el  primer  quadern  d’aquesta  Biblio¬ 
teca  que  tan  belles  obres  clàssiques  se  propo¬ 
sa  publicar,  començant  per  la  Crònica  de 


nostre  gran  rey.  La  prempsa  nacionalista  de 
tols  matisos  ha  endreçat  aquests  dies  a  aytal 
publicació'ls  elogis  que’s  mereix,  als  que 
Joventut  hi  uneix  els  seus,  considerant  d’al¬ 
ta  utilitat  nacional  el  divulgar  aquestes  joyes 
de  nostra  antiga  literatura,  desconegudes 
avuy  de  moltissims  catalans,  entre’ls  quals 
no  hi  comptèm  sols  els  indiferents,  sinó 
molts  dels  que  professen  les  idees  autono¬ 
mistes  que  han  de  restaurar  l’esperit  de  nos¬ 
tra  raça  y  reivindicar  la  patria  deslliurantla 
del  jou  que  soporta  ja  fa  sigles.  Els  senyors 
Ferrer  y  Vidal  han  cregut  del  cas,  pera  la 
major  divulgació  de  dites  obres,  anarles  pu¬ 
blicant  per  quaderns  quinzenals  en  condi¬ 
cions  econòmiques  que  facin  posible  sa  ad¬ 
quisició  a  tothòm;  a  més  les  han  adaptades 
a  una  ortografia  moderna,  car  si  bé  no’n  te¬ 
nim  cap  de  definitiva,  aixi’s  facilita  llur  lec¬ 
tura  y  difusió.  En  aquest  punt  creyèm,  al 
revés  d’altres,  que  la  tasca  es  més  meritòria 
y  més  pràctica  que  no  pas  la  que  pogués  fer- 
se  (y  que’s  farà  sens  dubte)  despiés  d’un  tre- 
vall  de  depuració  de  nostre  idioma  qu’exi- 
geix  anys  y  més  anys  y  que  no  tots  els  vi¬ 
vents  podrèm  veure  enllestit.  Cal,  donchs, 
aprofitar  el  temps  y  els  senyors  Ferrer  y  Vi¬ 
dal  demostren  que  aixi  ho  venen  fent  en  bé 
de  la  cultura  popular  catalana,  que  ha  de 
rebre  notoris  beneficis  ab  publicacions  sem¬ 
blants.  Y  això  no  vol  dir  que  dita  publicació 
estigui  exempta  de  defectes,  puig  ne  podriem 
citar  més  d’un  respecte  a  paraules  (no  a  orto¬ 
grafia)  del  text  original,  que  demostren  que 
tota  escrupulositat  es  poca  quan  se  tracta  de 
la  reimpressió  y  divulgació  d’aytals  llibres. 
Preu  de  cada  quadern  de  32  planes,  23  cèn¬ 
tims. 

Nova  República ,  periòdich  nacionalista  re¬ 
publicà.  S’han  publicat  els  dos  primers  nú¬ 
meros  d’aquest  setmanari,  que  per  son  caràc¬ 
ter  popular  y  per  la  elevació  dels  seus  ideals 
sembla  destinat  a  fer  bona  feyna  en  la  difu¬ 
sió  de  nostres  doctrines.  Surt  els  dissabtes. 


Fidel  Giró  impressor.  —  Carrer  de  València.  233. 

LES  FORMES  DE  GOVERN 

Es  incontestable  que  la  qüestió  de  la  for¬ 
ma  de  govern  es  una  de  les  que  més  han  lo* 
grat  interessar  al  nostre  poble  y  més  l’han 
trasbalsat.  Pot  ben  dirse  que  fins  fa  poch, 
fins  que’l  Catalanisme  ha  assolit  orientar 
quelcòm  a  una  part  de  la  nostra  gent  vers  la 
realitat  pura,  totes  les  convulsions  que  han 
somogut  de  debò  a  Catalunya  durant  la  de- 
rrera  meytat  del  sigle  prop-passat  arrenquen 
de  dita  qüestió.  Actualment  es  ella  encara  la 
resclosa  més  formidable  que  s’oposa  a  la 
lliure  expansió  de  l’ideal  nacionalista,  y 
adhuch  dintre’ls  rengles  dels  devots  d’aquest 
deixa  sentir  la  seva  influencia  fins  a  l’extrèm 


de  no  ésser  del  tot  estranya  a  la  disgregació 
qu’entre  ells  s’observa. 

Avuy  es  una  mica  aventurat  emetre  judi¬ 
cis  sobre  la  conveniència  de  considerar  la 
qüestió  que’ns  ocupa  ab  especial  predilecció. 
Evidentment  en  l’actualitat  la  humanitat  tra¬ 
vessa  un  periode  de  transició  en  l’ordre  de 
les  idees,  y  això  fa  molt  difícil  prejutjar  si 
l’apreciar  com  a  secundaria  la  qüestió  de  les 
formes  de  govern  es  senyal  de  vitalitat  o  són 
sintomes  de  decadència.  Però  es  ben  notori 
que’ls  pobles  més  progressius  y  de  mentali¬ 
tat  més  potenta,  són  els  que  romanen  més 
indiferents  enfront  d’aquesta  qüestió. 

Precisament  l’espectacle  que  ara  meteix 
ens  ofereix  Noruega — qu’es  lo  que  principal¬ 
ment  ens  ha  sugerit  aquestes  reflexions — es 
una  proba  ben  palesa  de  lo  que  acabém  de 
afirmar.  Aquest  poble  que  demostra  haver 
arribat  a  la  plenitut  en  cultura  pública  y  edu¬ 
cació  política,  aquest  poble  que  ab  enteresa 
y  serenitat  admirables,  sense  desordres  ni 
trontollaments,  manifesta  sa  sobirana  volun¬ 
tat  d’emanciparse  del  jou  foraster  més  mo¬ 
derat,  cerca  rey.  Heusaqui  un  grupo  ètnich 
de  la  societat  humana  reflexiu,  inteligent  y 
culte  que,  possehint  totes  les  aptituts  pera 
organisarse  democràticament,  fa  cas  ornis  del 
regim  republicà.  Actitut  que  contrasta  ben 
ostensiblement  ab  la  del  nostre  pais,  que 
dintre’l  regim  republicà  pretén  trobar  la  pa- 

nacea  pera  tots  els  seus  mals;  ab  la  del  nos¬ 
tre  país  lleuger,  inepte  y  de  limitadíssima 
cultura. 

Indubtablement  concorren  en  aquesta  dis¬ 
paritat  de  criteri  una  munió  de  circumstan¬ 
cies,  quiscuna  de  les  quals  res  té  que  veure 
ab  la  deducció  que  tractarem  de  despendren. 
Tal  volta  contribueix  a  la  preferencia  que’ls 
pobles  del  Nort  donen  a  la  forma  monàr¬ 
quica,  l’instint  de  disciplina  social  —  força 
més  desenrotllat  qu’entre  nosaltres  y  fruyt 
de  la  llur  natural  reflexió —  que’ls  fa  molt 
més  respectuosos  ab  la  tradició.  Qui  sab  si 
llur  superioritat  intelectual  els  dóna  major 
clarividència  pera  compendre  qu’encara  no’s 
troben  en  condicions  pera  recullir  tots  els 
fruyts  qu’en  teoria  promet  el  regim  repu¬ 
blicà.  Potser  influeixen  en  son  anim  els  posi¬ 
tivismes,  en  el  sentit  cru  de  la  paraula,  de 
les  teories  modernissimes  dels  imperialistes 
y  de  les  filosofies  estimulants  de  la  voluntat. 
Ab  més  o  menys  fonament  tetes  aquestes 
circumstancies  podrien  apreciarse  com  a  in- 
fluidores  en  el  sentit  que  deixèm  apuntat;  y, 
ab  tot,  probablement  escapen  a  la  nostra  ob¬ 
servació  les  que  realment  ho  són;  però,  de 
tots  modos,  el  fet  incontestable  y  que  no 
dóna  lloch  a  la  més  petita  vacilació,  repe- 
timho,  es  la  indiferència  dels  pobles  més 
cultes  per  lo  que  a  la  forma  de  govern  se 
refereix. 

Nosaltres  no  tenim  per  què  amagar  la  nos¬ 
tra  predilecció  per  la  forma  republicana.  La 
considerèm  més  racional  y  justa  que  la  mo¬ 
nàrquica  y  entenèm  que  significa  un  gran 
avenç  en  la  organisaciò  dels  pobles.  Però 
aquest  criteri  nostre,  fill  del  sentiment  y  de 
la  convicció,  no’ns  priva  de  reconèixer  qu’en 
moltes  ocasions  la  realitat  no  correspon  a  lo 
que  la  teoria  dóna  dret  a  esperar  de  dita  for¬ 
ma  politica.  Y  es  que,  positivament  conside¬ 
rat,  ses  ventatjes  són  idealisme  pur,  y  les  co¬ 
rrents  mondials  que  avuy  priven  tendeixen  a 
prescindirne  dels  idealismes.  Per  això  en  els 
pobles  idealistes  es  hont  ha  obtingut  més 
predicament  l’ideal  republicà. 

Altrament  es  aventurat  afirmar  d’un  modo 
categòrich  si  aquesta  propensió  de  l’esperit 
modern  a  fugir  dels  idealismes  es  convenient 
enrobustiria  o,  al  contrari,  deturaria.  En  la 
producció  especulativa  d’ordre  superior  de 
la  humanitat  pot  descobrirshi  ben  bé  aquesta 


indecisió.  Per  això  deyem  al  principi  qu’es 
molt  difícil  prejutjar  si  el  llegar  a  segón  ter¬ 
me  la  qüestió  de  les  formes  de  govern  es  se¬ 
nyal  de  vitalitat  o  són  sintomes  de  decadèn¬ 
cia,  y  per  això  afirmavem,  devant  de  lo  hípo- 
tètich  dels  judicis  que’s  podrien  emetre  y 
reflexant  les  vacilacions  de  les  altes  menta¬ 
litats  dels  nostres  temps,  que,  al  present,  la 
humanitat  travessa  un  periode  de  transició 
en  el  món  de  les  idees. 

Avuy,  donchs,  la  rahó  aconcella  als  pobles 
que  com  Catalunya  tenen  per  resoldre  pro¬ 
blemes  qual  solució  es  de  major  trascen- 
dencia,  o  quan  menys  de  major  necessitat 
pera  les  llurs  vides  que’l  de  les  formes  de  go¬ 
vern,  que,  respecte  a  n’aquest,  guardin  una 
actitut  espectant  ben  en  harmonia  ab  la  re¬ 
servada,  si  no  indiferent,  dels  pobles  més 
avençats.  Creyém  que  no  estèm  per  ficarnos 
a  redemptors. 

Joseph  M.a  Rosich 

\ _ , _ 


REFLEXIONEM  Y  UNIMNOS 

Tots  els  homes  lluytèm  portats  pel  meteix 
ideal,  la  llibertat.  Tots  els  homes  portatS' 
per  una  meteixa  cosa,  ens  manifestém  més  o 
menys  vigorosos,  y  segons  nostres  forces, 
vigorisèm  nostres  manifestacions.  Tots  els 
nucleus  socials,  quan  en  mitj  de  la  lluyta’s 
vigorisen,  es  de  fet  qu’entonen  un  meteix 
càntich,  sempre  emmotllat  aquest  al  modo 
especial  d’ésser  de  cada  un  d’ells,  y  es  de  fet 
també  que,  deixantse  portar  per  la  passió  de 
la  propria  energia,  vol  ésser  quiscún  d’ells 
el  capdevanter  de  la  llibertat,  y  creyentse 
convençut  y  conscient,  anatematisa  a  tot  al¬ 
tre  nucleu  que  també  lluyti  portat  pel  meteix 
ideal. 

Tots  volèm  ésser,  y  en  això  hi  tenim  pre¬ 
tensió,  els  més  lliberals  y  progressius,  y 
també  esdevenim,  sense  crèurensho,  els  més 
tirànichs  y  regressius,  que  portats  per  un  di¬ 
ferent  pensar  al  jutjar  les  coses,  cada  hu  de 
nosaltres  ens  decantèm  al  costat  que  més 
ens  convé,  y  a  fe  que  no  es  gens  dubtosa  la 
conseqüència,  que  ben  bé  ho  diu  l’adagi: 
«tothòm  tira  aygua  al  seu  molí». 

Defectuós  l’home  en  totes  les  seves  coses, 
la  energia  individual  no  es  cosa  durable  en 
ell,  y  s’ha  de  deixar  arrocegar  forçosament 
per  tota  altra  passió  que  no  sia  la  del  venta- 

ble  amor  al  seu  semblant,  que  a  la  fi  no  es 
altra  cosa  que  la  estimació  a  ell  meteix. 

Portat  per  un  instint  que  be'l  podríem 
nomenar  contra-natural,  y  un  desitj  de  ferse 
una  propria  interpretació  en  tot  lo  que  per¬ 
tany  a  n’el  terreny  tan  polítich  com  social, 
gosa,  quan  veu  que  no  n’hi  ha  un  altre  que 
interpreti  tal  com  ell,  fins  perseguint  ab  els 
meteixos  medis,  el  meteix  ideal. 

La  mania,  y  no  altra  cosa,  de  sentirse  lli¬ 
beral,  fa  que  l’home  s’oblidi  de  lo  més  essen¬ 
cial,  això  es,  de  procurar  per  la  mutua  iden¬ 
tificació  en  jutjar  y  apreciar  lo  que  li  seria 
més  beneficiós  pera  lograr  aquell  grau  de 
llibertat  que  tant  se  fa  precis  pera  viure  en¬ 
tre  corrents  harmonioses  d’un  amor  que  tot 
ho  agermana. 

Per’anar  envers  la  llibertat,  tots  els  homes 
podriem  fer  via  per  un  meteix  camí,  sense 
necessitat  d’oposarnos  els  uns  als  altres  se¬ 
guint  diferents  y  escabrosos  viaranys. 

Quan  els  homes,  al  sentirse  enardits  per 
l’efecte  moral  d’una  injustícia,  sapiguessim, 
o  volguéssim  compendre  que  l’home  déu 
haver  d’ajudar  a  l’home  en  totes  les  seves 
múltiples  manifestacions,  altra  fóra  la  lliber¬ 
tat  dels  pobles  propriament  dits  naturals. 
Mes  no  passa  això,  desgraciadament;  tots 
alsém  el  crit  de  «visca  la  llibertat»,  y  al 
ferho,  enlloch  de  combatre  l’etern  enemich 
que  tots  coneixèm  de  sobres,  ens  entretenim 
a  combàtrens  mutuament,  desfogant  una  ra- 
bia  mal  alimentada,  que  ni  nosaltres  metei¬ 
xos  sabríem  explicar  quina  es  la  causa  que 
obligui  qu’en  nostres  cors  sia  covada. 

Prou  ho  sabém  que  són  uns  pochs  qu’es- 
clavitzen  als  molts,  y  no  obstant  y  això, 
aném  vivint  indiferents  a  tot  lo  perjudicial  a 
nosaltres.  Tan  poch  que  costaria  fer  l’acció 
comuna,  si  una  avinença  de  sentiments  fes 
batre  nostres  cors  a  l’unison.  Mes  està  vist 
que,  condempnats  a  viure  portats  sempre  per 
una  mal  entesa  vanitat,  y  sentint  sempre  en 
nostres  cors  un  pretensiós  orgull  que’ns  fa 
insensibles  a  tot  allò  que  s’oposa  a  l’espan- 
diment  natural  que  degut  a  nostre  modo 
d’ésser  ens  caracterisa,  havèm  de  sufrir  les 
conseqüencies  d’aquest  desviament  que’ns 
allunya  més  cada  dia  de  la  llibertat  que  tots 
aymèm  per  un  igual. 

Sempre  la  meteixa  lluyta!  Ni  semblèm  hu¬ 
mans. 

A  fe  qu’es  cosa  certa  que  l’home  gosa 
quan  veu  a  un  seu  semblant  sotmès  baix  el 
despotisme  d’una  lley  dictada  sense  aquella 
meditació  racional,  pera  feria,  ensemps  que 
respectuosa,  equitativa.  Jo  voldria  parlar  al 
cor  dels  homes  y  férloshi  compendre'ls 
drets  y  devers  que  tenim,  en  el  pas  devalla- 
dor  d’aquesta  vida.  Jo  voldria  dírloshi  que 
tots  per  un  igual  tenim  el  dever  de  trevallar 
pera  combatre  a  tota  aquella  cosa  que  no’ns 
es  beneficiosa,  y  no  lluytar,  pera  que  sia 
un  fet  l’assoliment  absolut  de  tot  allò  que  ara 
trobèm  de  menys,  pera  que  sia  un  fet 
aquella  tranquilitat  positiva,  que  com  a  cosa 
natural  tenim  dret  a  disfrutar. 

Mes  còm  dirli,  còm  ferli  compendre  coses 
amoroses  a  l’home,  defectuós  per  essencia, 
inclinat  sempre  a  l’abím  de  la  imperfecció,  a 
punt  d’esllavissarse  als  fons  pregón  de  la  ne¬ 
gació  més  espantosa! 

Y  pensar  que  sols  reflexionant  una  mica 
n’hi  hauria  prou  pera  veure  realisada  la  gran 
obra  que  a  tots  els  homes  ens  interessa  per 
un  igual! 

iQuín  dia’s  lograrà  tal  cosa?  Qui  sab,  pot¬ 
ser  es  molt  lluny  encara;  qui  sab  si  ja  hi  ha¬ 
vèm  arribat  y  no’ns  ho  pensèm!  Amunt, 
donchs,  reflexioném,  treyèm  conseqüencies, 
y  unimnos. 

Agustí  Pedret  y  Miró 


EN  MAYNHAUS 

Era  un  home  dret  com  una  canal,  que  du- 
ya  una  capa  llarga  que  li  arribava  fins  als 
peus  y  un  barret  gran  que  li  tapava  les  ore¬ 
lles.  Aquest  home’s  deya  de  mal  nom  May- 
nhaus,  y  era  un  pobre  captayre.  Les  pluges 
y  el  sol  li  havien  rovellat  la  capa,  y  donat  al 
capell  patina  de  verdet,  de  tal  fayçó,  que  ve- 
yentlo  venir  de  lluny  semblava  que’ls  pins 
que  verdegen  sobre  la  terra  que  sagna  per 
les  ferides  de  la  rella  y  la  meteixa  terra  s’ha- 
guessen  posat  en  moviment. 

Barbamech,  meytat  de  naixença  meytat  per 
convicció,  retallava  arràn  de  pell  els  pochs 
pèls  que  li  naixien  al  mostatxo;  sórt  dels  anys, 
parlava  en  veu  baixa,  fonda,  misteriosa  que 
semblava  sortir  del  fons  de  tot  de  sa  capa 
com  un  udol  que  rebot  per  les  valls  de  les 
montanyes.  Portava  un  gran  gayato  guar¬ 
nit  d’un  clau  ab  el  que  atrapava  les  puntes  de 

cigarros,  y  un  sarró  a  la  bandolera  ahont  hi 
enquivía  el  recapte. 

En  Maynhaus,  baixava  cada  divendres  a 
vila.  Succehía  això  en  aquell  bon  temps  en 
que  l’ésser  taper  era  un  ofici  y  no  l’esmeril 
ni  la  fulla  moguda  per  motor  sinó  la  traça 
dels  dits  era  qui  llençava,  carrava,  escayra- 
va,  arrodonia  y  escapçava,  suro  y  taps.  Ales¬ 
hores  els  tapers  que  trevailaven  ’a  tant  fas 
tant  guanyes,  eren  homes,  tenien  ses  conver¬ 
ses  a  les  botigues,  se  permetien  el  luxo  de 
tenir  qui  els  llegis  llibres  y  periòdichs  ment  res 
anaven  trevallant,  y  la  hospitalitat,  l'amor, 
els  bons  sentiments  y  l’esperit  d’independen- 
cia  yde  respecte  encara  no  havien  fugit  de  llur 
companyia  aixordats  pels  volants  de  les  ma¬ 
quinaries. 

En  Maynhaus  passava  de  botiga  en  botiga 
y  mal  hauria  anat  que  això  en  aquesta  y  allò 
en  la  de  més  enllà  no  hagués  recullit  per 
anar  tirant  tota  la  setmana.  En  una  d’elles, 
els  tapers  l’havien  donada  en  guardarli  les 
cigales ,  cosa  qu’en  Maynhaus  s'estimava 
més  que  res,  per  constituhir  llur  recullita  la 
seva  llegitima  professió.  Durant  tota  la  set¬ 
mana,  els  tapers  vinga  guardar  les  puntes 
dels  cigarrets.  No  se’n  perdia  ni  una.  Durant 
el  jornal  les  anaven  deixant  al  cayre  del  tau¬ 
lell:  en  essent  al  vespre,  un  a  un  les  duyen 
totes  a  l’empit  de  la  finestra  ahont  esperaven 
el  divendres  vinent  pera  passar  al  sarró  del 
home  pobre.  Qui  no  les  adquiria  sense  ha¬ 
ver  de  sostenir  llargues  converses  ab  els  do¬ 
nants. 

— Y  donchs,  ^que  no  trevallèm,  Maynhaus? 

Y  en  Maynhaus  ab  sa  veu  profonda,  ab  sa 
veu  llunyana,  ab  sa  veu  misteriosa  responia 
lentament: 

—  La  terra  es  massa  baixa!! 

— Para  esment  de  suhar  Maynhaus — li  re- 
topaven  els  altres. 

— La  terra  es  massa  baixa!!  — 

Altres  vegades  li  demanaven  per  la  marxa 
dels  seus  negocis:  la  recullita  deies  burilles, 
y  la  elaboració  y  venda  del  llur  tabach. 

— Y  donchs,  jque  n’has  cullides  gayres? 

— No  se’n  anèu,  no  se’n  anèul— deya  sem¬ 
pre  llastimosament  el  pobre. 

Y  els  tapers  que  li  coneixien  la  flaca  de 
queixarse  sempre,  li  responien  els  primers 
temps  bon  xich  empipats,  més  tart  ja  a  só  de 
broma: 


— Tu  may  n'hans !  — 

Y  may  n'haus  ve,  y  may  n’haus  va,  May¬ 
nhaus  van  acabar  per  dirli  de  motiu. 

Després  d’aquesta  y  altres  converses  per 
l’estil,  en  Maynhaus  agafava’l  recapte  de 
puntes  y  se’n  anava  arrocegant  sa  silueta  de 
pobre  de  folletí,  arràn  de  les  parets. 

Un  divendres  no  va  baixar  a  vila,  y  un  al¬ 
tre  divendres  tampoch,  y  els  tapers  creyentlo 
mort  0  fos  perque  la  fetor  de  la  gran  quanti¬ 
tat  de  puntes  els  molestés,  varen  donar  el 
tabach  a  un  altre  pobre.  Y  vingué  un  altre 
divendres  y  en  Maynhaus  comparegué. 

— Y  donchs,  ^que  no  trevallèm  encara?  — 
algú  li  va  preguntar. 

Però  en  Maynhaus  no  va  respondre.  Prou 
que  se’n  havia  enterat  de  que  un  altre  seu 
company  havia  recullit  els  dos  divendres  an¬ 
teriors  lo  que  li  pertocava ;  y  com  que’n  te¬ 
nia  esment  la  seva  mirada  guspirejava,  sal¬ 
tant  de  l’un  a  l’altre  dels  taulells,  bofetejant 
el  rostre  dels  tapers  com  dihéntloshi:  ingrats, 
més  que  ingrats! 

Un  va  aixecarse  prengué’l  grapat  de  pun¬ 
tes  y  dihentli: 

— Vaja,  ja  veig  que  os  en  passa  alguna 
avuy!  —  anà  per  posarli  entre  les  mans. 

Però  en  Maynhaus,  ab  gran  sorpresa  de 
tots,  refusà  ab  un  geste,  tirà’l  cap  enderrera, 
s’estirà  més  alt  que  may,  y  seguint  refusant 
ab  el  geste  ample,  després  d’un  esforç  pera 
enrahonar,  exclamà  ab  veu  fonda  com  may 
l’havía  feta: 

— Busqueuvos  pobres!! — 

Y  desaparegué,  majestuosament  digne,  so¬ 
ta  la  capa  roja  de  les  soleyades. 

F.  Pujulà  y  Vallés 

erdut  mon  pensa¬ 
ment  per  les  regions 
boyroses  y  tristes  del 
recort,  que  a  voltes 
me  plau  recórrer,  y 
fixa  ma  mirada  en  els 
volums  de  ma  biblio¬ 
teca,  quals  lloms  se 
pronunciaven  rígida- 
mentfentre  la  penom¬ 
bra  del  capvespre,  m’estava  l’altra  tarda  as¬ 
sentat  en  el  vell  Setial  de  mos  avis,  immò- 
vil,  aclaparat  pel  reuma  que  ab  els  cambis  de 
temps  de  la  setmana  passada  se  m’havia  exa¬ 
cerbat  de  valent,  llevantme  l’humor  y  pri- 
vantme  de  dedicarme  a  mes  tasques  profes¬ 
sionals. 

Plovia;  fresquejava.  La  nena,  ma  xamosa 
filla  Carmeta,  que  feva  poch  havia  entrat 
pera  embolicar  cuydadosament  mes  cames 
ab  una  tofuda  manta  de  Palència,  se’m  pre¬ 
sentà  de  nou  tota  esverada: 

— Papa!  Ay,  papa,  que  un  poliçont  pre¬ 
gunta  per  vostè. — 

Hi  havia,  efectivament,  un  Sànchez  ab  or¬ 
dre  d’acompanyarme  al  govern  civil,  ahont 
el  governador  devia  interviewarme. 

Li  vaig  explicar  els  inconvenients  de  mon 
estat  de  salut,  que  m'impossibilitaven  de 
sortir  de  casa,  y  vaig  afegir  que  ho  sentia 
molt,  però  que  jo  estava  acostumat  a  que  les 
montanyes  vinguessin  a  mi  quan  jo  no  podia 
anar  a  les  montanyes. 

L’home  saludà  militarment,  y  tocà  pi- 
randó.  El  to  de  ma  veu,  l’ampíilut  de  mon 
geste,  l’havien  convençut. 

Després  d’una  nit  de  gemechs  y  queixes  y 
d’un  mati  de  banys  y  fregues,  havent  dinat 
ab  poca  gana,  me  disposava  a  fer  la  mitjdiada 
sossegadament,  quan  heusaquí  que’l  practi¬ 
cant  se’m  presenta  al  menjador  acompanyat 
d’un  senyor  d’edat,  ab  barba  blanca,  ab  ulle¬ 
res,  prototipo  del  bibliòfil  erudit,  d’aqueixos 
que  sovint  venen  a  darme  latas  ab  el  pretext 


d’examinar  els  no  molt  nombrosos,  mes  si 
preciosos  y  ben  triats  incunables  que  pos- 
sehesch  y  que,  val  a  dirho,  són  el  meu  or¬ 
gull. 

Jo  ni’m  recordava  ja  de  la  vinguda  del  po¬ 
liçont  el  dia  avans,  ni  de  la  missió  que  l’ha¬ 
via  dut:  aixi  es  que’m  vaig  quedar  sorprès 
quan  la  nena,  que  seya  al  meu  costat  aca- 
bantse  les  atmetlles  torrades  de  les  postres, 
me  digué  a  cau  d’orella: 

— Reyna!  El  governador!  — 

El  suposat  bibliòfil  era  en  efecte’l  general 
Fuentes  en  persona,  que’m  volia  conèixer. 

— cA  què  dech  l’honor  de  la  seva  visita? — 
vaig  preguntarli  galantment,  després  que 
s’hagué  donat  a  conèixer  ell  meteix. 

El  senyor  Fuentes  saludà  cerimoniosa- 
ment,  ab  tota  la  hidalga  cortesia  de  que  es 
capaç.  Després,  ab  un  aciento  que  ja’l  vol¬ 
dria  l’eminent  Borràs  quan  declama  en  la 
harmoniosa ,  s’expressà  aixi: 

— No  son  las  montanas  quien  viene  a  us- 
ted;  ni  es  el  gobernador  de  Barcelona,  cuya 
autoridad  y  representación  asumo,  quien  se 
le  presenta.  Es  el  caballero  particular  quien 
llega  a  estrechar  la  mano  de  otro  caballero; 
es  el  ciego  àvido  de  luz  que  se  acerca  à  un 
potente  foco;  es  el  sediento  que  busca  agua; 
es... — 

A  pesar  de  mon  reumatisme,  que  al  menor 
moviment  me  fa  veure  les  estrelles  al  mitj 
del  dia,  vaig  posarme  dret  pera  rebre  digna¬ 
ment  aquell  bombardeig  ditaràmbich.  Con¬ 
fesso  que  si  en  ma  ja  llarga  vida  no  me’n 
hagués  vistes  de  totes,  si  mes  interviews  ab 
sabis  y  ab  artistes,  ab  plenipotenciaris  y  gue¬ 
rrers  no  fossin  cosa  tan  freqüent,  y  en  fi,  si 
jo  no’m  digués  Rafel  Vallès  y  Roderich  y 
no  conegués  de  sobres  tot  el  valor  de  les 
mundanals  vanaglories,  m’hauria  ruborisat. 

Vaig  estrènyer  la  mà  de  mon  ilustre  visi¬ 
tant,  el  vaig  fer  seure,  y  vaig  pregarli  que 
anés  al  gra.  L’home  s’explicà  aixi: 

—  Sé  que  à  la  mundologia  y  à  la  clarivi¬ 
dència  de  usted  nada  se  escapa. 

— Por  Dios,  senor  de... 

— No  hay  Dios  que  valga:  soy  franco  y 
rudo  como  buen  soldado.  Para  mis  subordi- 
nados,  para  el  vulgo,  el  fingimiento,  el  em- 
paque;  para  usted  la  verdad,  que  de  todos  mo- 
dos  no  habría  de  escaparse  à  su  escudrina- 
dora  y  sagaz  mirada  de  filosofo,  de  quimico, 
de  bacteriólogo.  Yo  estoy  desorientado,  mi 
autoridad  està  desorientada.  Lo  que  en  cien 
combatés  no  pudieron  lograr  las  balas  del 
sanguinario  enemigo,  estàn  consiguiéndolo 
las  jugarretas  de  los  mordaces  catalanistas, 
que  en  los  comicios  destruyen  mis  combina- 
ciones,  que  en  la  prensa  me  humillan,  que 
en  todas  partes  me  desconciertan.  Enviado 
por  el  gobierno  central  para  resolver  el  pro¬ 
blema  catalàn,  en  vano  heintentado  tomarle 
el  pulso.  Para  resolver  un  jeroghfico,  para 
deletrear  determinados  documentos,  es  nece- 

saria  una  clave,  ;verdad?  Ella  es  indispensa¬ 
ble,  como  la  brújula  al  piloto,  como  el  timón 
à  la  nave.  Mi  clave  fué  ésta:  «Patria  y  Mo¬ 
narquia.»  Pues  bien:  ipor  qué,  valiéndome 
de  ella,  no  doy  pie  con  bola?  ^Por  qué  he 
perdido  con  ella  la  carta  de  navegar? 

— Amigo  mio — vaig  contestarli  ab  èmfa¬ 
sis, — esto  no  es  una  clave. 

— Pues  ?qué  es? 

—Un  prejuicio. 

— Pues  tal  es  mi  lema,  y  sin  él  no  podría- 
mos  entendernos. 

— No  lo  dudo,  pero  tampoco  hay  que  olvi- 
dar  que  han  pasado  aquellos  tiempos  en  que 
los  caballeros  andantes  se  hacian  matar  por 
su  lema  v  por  su  dama.  En  esta  tierra  los  le- 
mas,  sobre  todo  los  heroicos,  no  prosperan. 
Eso  de  patria  y  monarquia  son  dos  moscas 
que  ni  Dios  las  ata  aqui  por  el  rabo. 

— Creia  dar  con  un  vidente,  y  hallo  un  es- 
céptico. 

— Lo  soy  à  ratos. 

— Mireusted:  antes que pedir  su  consejo,he 
dudado  mucho  Dijéronme  à  mi  llegada  que 
para  estudiar  el  catalanismo  puro  debia  avis- 
tarme  con  los  reconsagrats  de  Guimerà:  otros 
aconsejàronme  que  viera  à  los  de  La  Veu , 
por  ser  los  que  màs  privan;  otros  que  llama- 
ra  à  los  del  Poble  Català ,  y  otros  à  los  de 
Joventut.  Nada  de  esto  me  plugo.  Com- 
prendi  que  las  exageraciones  de  los  reconsa¬ 
grats  no  me  permitirian  formar  opinión  jus¬ 
ta,  que  los  de  La  Veu  se  arrimaban  excesi- 
vamente  à  la  derecha,  que  los  del  Poble  como 
buenos  disidentes  serian  zurdos,  y  que  los 
de  Joventut,  en  sus  alardes  de  independèn¬ 
cia  y  de  volar  alto,  se  irían  por  las  ramas  o 
por  las  nubes  hasta  perderse  de  vista:  esos 
súpers  del  diablo  serian  capaces  de  llamarse 
supernacionalistas  sólo  para  darme  en  la  ca- 
beza,  sabiendo  cuàn  condicionalmente  ad- 
mito  yo  el  nacionalismo.  Resolvi,  pues,  diri- 
girme  à  un  hombre  sereno,  conocedor  pro- 
fundo  de  cuestión  tan  palpitante,  y  pensé  en 
usted,  y  aqui  me  tiene.  Repito  que  no  soy  el 
gobernador:  soy  el  caballero  particular  que 
viene  à  ilustrarse  para  ilustrar  à  su  vez,  si  es 
preciso,  à  la  autoridad  gubernativa  en  su  di¬ 
fícil  gestión.— 

Y  ab  el  cavaller  particular,  millor  dit,  ab 
el  sabi  ,  vaig  discutir  llargament.  Perque 
mon  visitant  es  un  sabi,  o  quan  menys  un 
leido ,  que  ja,  ja!  Per  això’ns  l’envià  en  Mon¬ 
tero  Rios.  Tot  allò  dels  leones  Castellanos  de 
El  zapatero  y  el  rey,  y  moltes  més  coses  del 
teatre  d’en  Zorrilla,  se  les  sab  de  cor.  El 
Vértigo  d’en  Núnez  de  Arce,  Los  amoríos  de 
Juana  d’en  Campoamor  y  les  Odes  d’en 
Quintana,  les  diu  ab  un  salero  que  no  hi  ha 
més  que  desitjar,  vaja.  Y  de  coneixements  so- 
ciològichs  y  antropològichs,  demanin:  ni  els 
meus  deixebles  de  Joventut  quan  descobrei¬ 
xen  a  n’en  Zola,  a  l’Spencer,  a  n'en  Roose- 
velt  y  a  mi,  o  quan  fan  articles  sobre  les 


convencions  socials,  l’anarquia,  etc.  Ja’ls  dich 
jo  qu’es  una  ditxa  tenir  un  governador  així. 
Quina  eyna!  Podràn  tirar  bombes,  però  ell 
es  un  sabi;  y  vés,  si  arriba  a  no  serho,  bé  fó¬ 
ra  pitjor  per  nosaltres. 

Escatirem,  donchs,  llarga  estona  sobre’l 
nacionalisme  y  sos  tractadistes,  me  feu  varies 
observacions  sobre  les  obres  del  Dr.  Schulz, 
y  per  fi,  concretant,  vaig  dirli: 

— El  nacionalismo,  hijo  del  particularismo 
connaturalizado  en  el  egoismo  personal  y  fa¬ 
miliar  de  las  distintas  razas,  etc.,  etc.,  es 
hoy  por  hoy  el  problema  mundial  màs  laten- 
te  y  de  mayor  importància  y  trascendencia. 
No  hay  para  qué  emitir  opinión  sobre  el  na¬ 
cionalismo  en  sí:  bàsteme  declararme  su 
apòstol.  Hay  que  preocuparse  de  sus  diver- 
sas  manifestaciones  según  cada  pueblo,  se- 
gún  las  necesidades  de  lugar  y  tiempo.  Las 
actuales  matanzas  de  armenios  no  tendrían 
lugar  hoy,  si  oportunamente  hubiera  sido 
atendido  en  aquellas  tierras  el  consejo  que 
se  me  pidió.  Finlandia  y  Polonia  hubieran 
sacudido  el  yugo  si  hubieran  sido  expertos, 
como  son  leales,  los  que  mantienen  el  fue- 
go  sagrado  del  amor  patrio  en  aquellos  pai- 
ses.  La  separación  de  Noruega  hubiera 
quedado  ultimada  en  breves  dias  si,  aten- 
diendo  à  los  ruegos  de  aquel  Parlamento, 
hubiera  yo  podido  acudir  y  asesorar  de  cerca 
à  sus  miembros,  que  si  anduvieron  listos 
cuando  siguiendo  mi  consejo  se  trató  sólo 
de  proclamar ,  no  harian  menos  tratàndose 
de  obrar.  En  cuanto  à  Cataluna... — 

Me  permetran  els  lectors  que  mantingui 
secretes  les  meves  declaracions  sobre’l  na¬ 
cionalisme  català.  Mon  visitant  podria  quei- 
xarse  ,  y  ab  rahó.  Després  de  la  plancha 
de  les  eleccions,  després  de  la  pega  de  les 
bombes  cuy os  autores  no  han  sido  aun  habidos , 
y  després  de  la  fatiga  que  li  ocasionen  les 
passejades  del  / CuCut 1  y  de  La  Tralla ,  si 
no  ha  dimitit  encara,  es  perque  m’ha  vist  y 
m’ha  escoltat.  Sóch  un  farmacèutich  honrat 
y  no  vaig  darli  cap  panacea ,  però  vaig  mos- 
trarli  la  llum  que’m  demanava  dolentse,  po¬ 
bre  senyor,  de  que’ls  de  Madrid  el  posin  en 
tan  grossos  conflictes  y  li  manin  que  hi  vegi 
clar  sabent  qu’es  curt  de  vista. 

Puch  dir,  donchs,  que’l  meu  ilustre  vi¬ 
sitant  ha  pensat  seriament  en  dimitir  ,  y 
que  ho  farà  en  el  cas  (moll  probable  a  mon 
veure)  de  no  decidirse  a  seguir  mos  concells. 
Farà  bé,  perque  si  els  seguís  també’l  dimiti¬ 
rien.  Ja  ho  va  dir  ell: 

— Lo  que  saco  en  limpio  de  esta  interview 
es,  màs  que  todo  y  sobre  todo,  la  imposibili- 
dad  de  que  venga  a  gobernarles  à  ustedes 
ninguna  celebridad  de  allende,  sin  que  los 
catalanistas  le  tomen  el  pelo. 

— Oh!  —  vaig  contestarli— en  eso  ya  puede 
usted  subir  de  pies.  Se  lo  han  tornado  à  so- 
ciólogos  como  Sanz  Escartin,  à  guapos 
como  Gonzàlez  Rosbiff,  y  à  valientes  como 

Hinojosa.  jYa  le  han  metido  à  usted  en  buen 
lío,  ya! 

— iA  un  soldado  como  yol...  — 

L’home  s’expressà  ab  tal  emoció,  que  vaig 
agafarli  simpatia.  Es  lo  que'm  passa  ab  tots 
els  del  gremi.  Ja’s  recordarà  ma  defensa  del 
guapo  quan  el  titllaven  d’afeminat.  Començo 
a  ésser  vell,  he  viatjat  molt,  me’n  he  vist  de 
totes,  y  la  passió  no’m  quita’l  coneixement; 
fins  en  mitj  de  mes  rencunies  sé  éss.er  just 
y  dar  exemples  de  magnanimitat. 

No  de  magnanimitat  sinó  de  senzillesa  de 
cor,  de  bonhomia  a  tota  proba,  vaig  darne 
després,  quan  girant  la  conversa,  ferem  ab 
el  general  una  passejadeta  retrospectiva 
pels  camps  de  la  política  espanyola  y  pels 
vergers  de  nostra  joventut.  Si:  el  general 
y  jo  erem  amichs  sense  saberho  .  Durant 
la  guerra  carlina  ,  quan  per  contingències 
de  la  sòrt,  després  d’haver  abandonada  ma 
llar  payral,  jo  m’havia  fet  músichde  regi¬ 
ment,  el  tingui  per  capità,  y  més  d’un  cop, 
ab  les  meves  tocates  béliques,  havia  aju¬ 
dat  a  enardirlo  a  n’ell  y  a  sos  soldats  en  di¬ 
verses  accions.  La  trompa,  la  vella  trompa 
que  com  saben  els  lectors  de  Joventut  con¬ 
servo  dignament  instalada  en  luxosa  vitri¬ 
na,  li  sugeri  certes  preguntes  per  les  que, 
de  deducció  en  deducció,  vinguerem  a  re- 
membrar  antigues  relacions,  antichs  fetsd’ar- 
mes,  reconeixentnos  com  a  companys  y  abra- 
çantnos.  Y  escatirem  sobre’ls  diversos  pro¬ 
nunciaments  en  que  jo  havia  pres  part  en  la 
edat  de  la  irreflexió,  y’m  recordà  (fentme  ves¬ 
sar  una  llàgrima  amarganta),  mos  amors  ab 
una  pastora  que’m  costaren  vuyt  dies  de  ca- 
laboço  y  una  ferida  lleu  en  el  cos,  però  fon¬ 
da,  incurable  en  l'ànima.  (La  ferida  de  mon 
primer  amor  es  eterna,  y  encara  avuy  sagna!) 

Li  retregui  mos  entusiasmes  esparteristes  de 
illo  tempore ,  mes  antigues  disertacions  sobre 
la  jamancia,  y  la  lenta  evolució  de  mes  idees, 
y  ma  complerta  conversió  a  l’autonomisme. 

^E1  vaig  convèncer?  Ay,  no  ho  sé!  Ab  greu 
recança  haguí  d’encarregar  a  un  altre  la  tas¬ 
ca  agradosa  d’ensenyar  la  casa  a  mon  vell 
amich,  car  no  puch  valdrem  com  voldria  de 
mes  cansades  cames.  La  nena  fou  qui  se’n 
cuydà.  Ella  li  ensenyà  tot,  ab  aquella  ama¬ 
bilitat  que,  mal  m’està’l  dirho,  es  l'encis  de 
tots  quants  la  tracten.  Li  ensenyà  mes  co- 
leccions  bacteriològiques,  botàniques  y  nu¬ 
mismàtiques,  li  ensenyà  la  roba  de  casament 
ara  que  vol  deixarme,  li  ensenyà  totes  les  in¬ 
timitats  de  la  casa,  com  hauria  fet  jo  meteix 
a  un  bon  amich.  Per  cert  que  la  pobreta  s’es¬ 
pantà  tota  quan,  al  passar  per  devant  de 
«Ca’n  Felip»  y  explicarli  la....  etimologia 
d’aquest  nom,  el  nostre  visitant  tingué  un 
rapte  de  furor  catalanófobo . 

Y:..  no  hi  hagué  res  més.  Ens  despedirom 
commoguts:  ell  satisfet  y  preocupat  ensemps 
per  haver  descobert  tota  la  significació  y  al- 
canç  del  problema  nacionalista  català,  y  jo 
tot  adolorit  pel  reuma,  tot  enternit  pels  re- 
corts,  sentint  que  altre  cop  me  quedava  sol 
ab  mos  sofriments  y  mes  remembrances. 
Y’m  vaig  tancar  en  ma  biblioteca,  ahont, 
en  la  penombra,  els  llibres  me  mostraven 
llurs  lloms  rígidament.  Els  llibres,  els  eterns 
llibres,  testimonis  muts  dels  meus  afanys 
d’altre  temps  per  la  ciència  que  no  possehía, 
que  ja  possehesch  y  que  no  m’ha  fet  feliç!.., 

Fresquejava  més  que  may,  més  que  may 
plovia...  Ja  no  eren  les  cames  atuhides  pel 
reuma  lo  que  ara’m  feya  mal:  era’l  cor... 

Rafel  Vallès  y  Roderich 


CLAM  A  LA  NATURA 

(Imitació  de  la  «  Oració  de  Jeremías ») 

1  Mare  Naturalesa,  mira  quànta 

injustícia  preval  sobre  la  terra. 

2  Ens  feres  tots  iguals  y  com  els  àngels 

contra  tu,  que  ets  llur  Déu,  molts  se  rebelen. 

3  Contempla  com  uns  quants,  de  tot  burlantse, 

la  riquesa  de  tots  se  reparteixen. 

4  Mentres  que’ls  uns  suhant,  menjar  no  alcancen, 

donantse  deu  mil  plers,  els  demés  medren. 

5  Per’  ser  tan  desgraciat  el  fill  del  poble 

jamay  el  vares  fer,  Naturalesa. 

6  Foradant  com  un  taup  amples  montanyes 

estén  pels  seus  senyors  camins  de  ferro. 

7  Y  mentres  qu’ell  com  aucellet  de  gabia 

se  mor  sense  sortir  d’allí  hont  va  neixer, 

8  els  seus  senyors  van  recorrent  la  terra 

y  entre  goijos  y  plers  llur  vida  alegren. 

9  Mil  palaus  de  brunyit  marbre  edifica 

quan  ell  per  descansar  s’agèu  a  terra. 

10  No’l  castiguis  si  peca,  que  li  obliguen 
la  gran  necessitat  y  la  ignorància. 


11  Les  portes  se  li  tanquen  de  la  escola 

per  tancarlo  al  taller  ahont  s’esfixía. 

12  Si  l’enginy  de  les  màquines  li  ensenyen, 

es  solzament  perque  produhir  les  facia. 

13  Quan  el  pare  no  pot,  quan  s’extenda 

hi  envia  prest  sos  fills,  fins  els  més  tendres. 

14  Si  sacudint  el  jou  sos  drets  proclama 

venen  els  seus  sayons  y  l’assessinen. 

15  També  viure  volèm,  per  xò’ns  creares; 

el  treball  es  per  tots,  per  tots  les  glòries. 

16  Per  tots  has  fet  la  llum  y  per  tots  l’ayre 

y  l’ayre  y  fins  la  llum  traidors  ens  roben. 

17  Una  vida  de  plers  tot  prometentnos 

aquesta’ns' fan  passar  entre  grans  penes. 

18  Si  es  cert  que  un  cel  hi  ha  y  alguns  l’alcancen, 

la  glòria  robaràn  fins  als  més  justos. 

19  El  regne  d’aquest  món  llur  set  no  apaga 

y  ab  els  cabals  d’aquest  un  altra’n  compren. 

20  Pera  apagar  llur  set  la  sang  ens  xuclen 

y  el  suhor  que  derramèm  per  aygua  beuen. 

21  Contempla  còm  està  la  nostra  terra 

y  digues  si  això  tot  es  la  teva  obra 

22  ^Ha  de  durar  molt  temps  tanta  ignomínia? 

Desllíuranos  d’un  cop,  Naturalesal 

Joseph  Aladern 

L’AGENCIA  D’INFORMES 
COMERCIALS 


DISBARAT  COMICH-LIRICH-COREOGRÀFICH 

Estrenat  ah  gran  èxit  la  nit  del  8  de  febrer  al  Teatre 
Komea,  baix  la  direcció  del  senyor  Goula. 

PERSONATGES 

Don  Antón  Ràfols.  —  Director 
proprietari  de  l’agencia  d’infor¬ 
mes  comercials.  30  anys. 

Donya  Madrona.  —  Tia  d’aquest. 

Senyor  Anastasi  Fustagueras. 

50  anys.  Grassó,  petitó  y  molt 

trempat . 

Don  Pau  Pous  y  Prats  .  —  Mili¬ 
tar  retirat.  58  anys.  Caràcter  enèr- 

gich . 

Don  Francisco  Tirallonga.  — 

Comisionista,  consignatari  de  bar- 
cos  y  agent  de  duanes.  Molt  distret. 

Donya  Ana  Barandiaran. _ Se¬ 

nyora  cubana,  jamona  guapa.  40 

anys . 

Senyor  Toribio  Salto.  —  Mestre 

de  ball.  50  anys . 

Don  Arnaldo  Roncali. —  Mestre 
de  cant  italia,  barítono  retirat.  40 

anys . 

Quimet.  —  Dependent  d'escriptori. 

20  anys . Sr.  Domenech. 

Un  criat,  de  petita  librea.  25  anys.  Sr.  Mas. 

La  escena  passa  a  Barcelona,  època  actual. 

ACTE  UNICH 

La  escena  representa’l  despatx  d’una  Agencia  d'infor¬ 
mes  comercials.  A  l’un  costat  -n  bufet-ministre  del  di¬ 
rector,  ab  molts  papers;  en  l’altre  una  taula  de  trevall 
també  ab  papers,  qu’es  la  del  secretari.  Una  llibreria, 
una  taula  redona  al  centre  ab  periòdichs,  revistes,  la 
guia  general  del  comerç  y  un  gerro  artístich  de  por¬ 
cellana  ab  flors.  Al  fons  una  porta  per  la  qu’entra  la 
gent;  als  costats  altres  dues  portes  que  comuniquen  ab 
les  habitacions,  y  ab  les  oficines,  respectivament.  Per 
les  parets  mapes,  pianos,  un  gros  calendari,  anuncis 
comercials,  cartells  artístiohs,  etc  ,  etc. 

Al  alçarse  1  teló,  l’Antón  Ràfols  estarà  assegut  a  la 
seva  taula  y  en  Quimet  a  l’altra. 

Anton 


Sr.  Barbosa. 
Sra.  Morera. 

Sr.  Capdevila. 

Sr.  Daroqui. 

Sr.  Vinyas. 

Sra.  Clemente 
Sr.  Fuentes. 


Anton 

Oh!  Y  lo  que  vindrà,  quan  acabi  de  tenir 
Améri'ca 1  °  ^  1  estranger’  Per  tot  Europa  y 
Criat,  entrant. 

Don  Anfomo,  hi  ha  una  senyora  que  de¬ 
sitja  vèurel,  que  diu  qu'es  de  Vilanova 

Madrona.SeVa  M'ha  d"  qUe'S  deya  d°"> 
Anton 

Ayl  la  tia.  Diguili  que  passi.  (Surt  el  criat.) 
I  é,  porta  això  a  la  copia,  y  després  entra. 

(  A  en  Quimet,  que  surt.) 

Donya  Madrona,  entrant ,  y  parantse  a  mirar 
a  l' Antón . 

Noy! 

Anton  ' 

Tia! 

Donya  Madrona 

Ay  mare  meva!  Quasi  no  t’haguera  cone¬ 
gut.  Ja  ets  tot  un  senyor  de  respecte’  Ay  ca- 
ratsus  de  xicot!  Si’t  vegés  la  teva  mare,  que 
al  cel  sia!  Bé,  bé.  Y  donchs,  <que  ja’t  tenim 
per  aqu:? 

Anton 

Així  ho  sembla. 

Donya  Madrona 

íEs  a  dir,  que  ja  t’ets  reposat?  Tants  anys 
d  estar  a  1  estranger,  a  França,  a  Inglaterra, 
a  Suïssa  0  a  Suècia...  Vamos,  millor,  així 
ara  t  veurém  sovint...  Però...  <y  qu’es  aquest 
tinglado  que  has  montat?  Aquestes  oficines... 


Anton 

Una  agencia  d  informació  comercial,  per- 
que  la  gent  de  negoci  puguin  saber  a  punt 
fixo  ab  qui  tracten.  Això  està  montat  com  a 
I  estranger. 

Donya  Madrona 

Ah!  cQue  no  ho  sabs?  Casèm  la  Juamta. 
Es  més  maca!  Si  la  vegessis. 

Anton 

Aaahhh! 

Donya  Madrona 

Es  a  dir  casém,  casém...  Ens  l’han  dema¬ 
nada. 


1  é,  aquestes  cartes  ja  estàn  firmades  y  po¬ 
den  anar  al  correu.  Si  has  posat  ja  en  nét 
els  informes  últims,  pòrtals  à  la  màquina  de 
copiar  y  envíals,  quedante  un  duplicat  pel 
arxiu.  (Li  dóna  papers.) 

Quimet 

,jSab  que  per  fer  tants  pochs  mesos  qu’es- 
tèm  establerts  ja  trevallèm  d’allò  més? 


Anton 

(Y  qui? 

Donya  Madrona 

Un  jove...  d’edat,  una  persona  molt  repo¬ 
sada,  que  sembla  qu’es  un  galàn  home.  Ha 
estat  a  l’Habana...  y  que  diu  que  té  molt  bo¬ 
na  posició.  Oh!  Yque  véns  bé;  com  que’ns  ha¬ 
guessis  caygut  del  cel.  Perque,  com  diu  el  re- 

frà,  de  diners  y  de  bondat ,  la  meytat  de  la 
meytal;  y  no  es  or  tot  lo  que  llu ;  y  vestiume  un 
bastó ,  que  vos  semblarà  un  senyor;  y  el  hàbüo 
no  hace  el  monje... 

A.NTON 

Però  tia,  per  la  mort  de  Deu!  {Què  té  que 
veure  tot  això  ab  la  meva  vinguda  a  Barce¬ 
lona  y  ab  el  meu  establiment? 

Donya  Madrona 

Deixam  explicar,  sant  cristià!  Ja  ho  veuràs. 
Mira,  els  refrans  tots  són  sentencies. 

Anton  , 

Si,  com  aquells,  de  tales  padres  tales  hijos... 

Donya  Madrona 

Just! 

'  Anton 

Y,  à  padre  ganador ,  hijo  gastador;  pedra 
movediça,  no  posa  molça ,  y  qui  muda.  Deu 
l'ajuda. 

Donya  Madrona 

Bé,  vaja,  tu  ets  d’aquells  que  sempre  a  tot 
troben  taps;  però  deixèm  els  refrans  y  anèm 
al  cas. 

Anton 

{No  es  pas  un  cas  de  peste? 

Donya  Madrona 

No,  home,  al  cas  de  la  nova.  Donchs,  com 
te  deya,  podria  succehir  ben  bé  que’l  que  vol 
ésser  el  nostre  gendre  no  fos  pas  lo  que  re¬ 
presenta;  perque  {qui  sab  mare  de  Deu?  Y  tu 
que  has  corregut  la  Seca  y  la  Meca  y  que  may 
te  falten  bones  paraules,  perque  ja  veuràs, 
noy,  les  bones  paraules  són  les  que  fan  menjar 
als  malalts...  aixi  es  que  tu  podries  informarte 
de  si  ell...  {m’entens? 

Anton 

Sí,  senyora,  si,  entesos.  Però  {informarme? 
^ab  qui?  {ab  els  malalts? 

Donya  Madrona 

No,  home,  no!  Ab  uns  senyors  que’t  diré. 
Mira,  jo  havia  baixat  per  vèuret  y  ferte 
aquest  encàrrech,  sense  saber  que  tu  t’ocu¬ 
paves  ja  d’aquest  ram.  Aixi  es  que  ni  fet  ex¬ 
prés.  (. Butxaqueja  en  un  sach  de  mà  que  porta 
y  treu  un  paperet ,  tot  dihent:)  Té,’l  meu  se¬ 
nyor  ha  apuntat  aqui  les  persones  que  po- 
dràn  donar  rahó  del  promès  de  la  noya,  y 
una  pila  de  coses  més.  Perque  tu  ja  compen- 
dràs  que  si  nosaltres  hi  anèm  directament, 
no’ns  diràn  pas  la  veritat,  mentres  que  si  hi 
vas  tu,  y  fente  una  mica’l  ganso,  com  qui 
tracta  de  fer  algún  negoci,  tu  qu’ets  llest, 
potser  sí  que’n  podràs  treure  l’aygua  clara. 
Què  diantre  serà  que  ab  tants  no’n  poguém 

saber  la  veritat!  Y  cregues  que  tant  jo  com 
en  Cayetano ,  com  la  fuanita ,  sempre  te  n’es- 
tarèm  agrahits. 

Anton,  agafa'l  paper  y  llegeix. 

«Pedir  informe$  sobre  don  José  Balart,  a 
don  Anastasio  Fustagueras,  8  Capellans.» 
— Vuyl  capellansl  Ah,  no,  Capellans,  nú¬ 
mero  8. — «Don  Pablo  Pous  y  Prats,  Trom- 
petas,  7  y  9.» — Aquest  dèu  ésser  un  mili¬ 
tar.  Pau  Pous  Prats!  (Com  tres  detonacions .) 
Trompetas,  7  y  9!  Ja  sembla  un  foch  de  gue¬ 
rrilles. — «Don  Francisco  Tirallonga  y  C.a, 
del  Comercio.  Bora  del  Rech,  4  bagos.»  — 
Ah,  no!  4,  bajos. — «Dona  Ana  Barandia- 
ràn...» — Aquesta  senyora  déu  ésser  ameri¬ 
cana. 

Donya  Madrona 

Ay,  ay!  {Còm  ho  ets  endevinat? 

Anton 

Però,  dòna,  si  el  nom  ja  ho  diu,  Baran... 
diarào,  Baran...  diaràn.  ( Això  ho  diu  tot  can¬ 
tant  un  ayre  d' habanera,  ab  els  braços  apoyats 
a  les  caderes  y  gronxantse.) 

Donya  Madrona 

Sempre  seràs  plaga. 

Anton,  continua  llegint 

«Don  Toribio  Saltó  10  Ramalleres...  {S'ad¬ 
mira  y  riu.)  Y  don  Arnaldo  Roncali,  Pasaje 
Permanyer.» 

Està  bé,  tia  Madrona,  descansi,  y  dintre 
de  dos  dies  tindrà  la  resposta. 

Madrona 

Tan  aviat  com  puguis  {sabs?  Perque  la 
cosa  va  depressa.  No  vull  festetjos  llarchs, 
que  les  noyes  se  passen!  Ah!  Bé  vindràs  al 
casament.  Mira,  serà  per  la  festa  major,  y  ab 
un  tret  mates  dos  pardals. 

Anton 

Sí!  ja  vindré,  encara  que  no  sia  més  que 
per  24  hores. 

Madrona 

No,  home,  a  lo  menys  vuyt  dies. 

Anton 

Ja  veurèm.  Donchs,  en  quant  als  informes, 
tornisen  descansada  a  Vilanova.  Tot  seguit 
que’ls  tingui  ja’ls  hi  enviaré.  Potser  demà 
meteix.  Memòries  a  l’oncle,  y  a  la  Juanital 

Madrona 

De  part  teva.  Y  ara  no  te’n  oblidis. 

Anton 


No  tingui  por! 

Madrona 

Adeu,  noy. 

Anton 

Passihobé,  tia,  bon  viatge!  Memòries.  (La 
despedeix  Jïns  a  la  porta.  Tot  seguit  entra  en 
Quimet.) 

(Seguirà.) 

Pompeyus  Gener 

EL  DERRER  SON 
D’EN  SAGORRA  <■> 

A  n'en  Joaquim  Pla 

En  Sagorra,  sota  la  copuda  alcina,  acaba¬ 
va  de  despatxar  la  minestra  que  la  moça 
gran  l’hi  havia  dut  al  pich  de  dotze  hores. 
Aquell  mitjdía  d’istiu  tant  meteix  era  ben 
ruhent,  ab  el  sol  abrusadorque  batia  de  ple  a 
ple  sobre’l  resech  terrer.  Feya  una  pila  de  dies 
que’l  brau  pagès  netejava  la  vistosa  plançone- 
da  que  veya  pujar  embadalit  cada  jornada 
ab  més  ufanor;  per’xò  no  l’atorrollava  gens 
la  feyna  ab  tot  y  vessarhi  copiosa  suhor.  Ara 
tot  fent  el  cigarret,  el  seu  vici  que’n  deya  ell, 
se  la  contemplava  embadalit,  comparantla  ab 
les  duesvehines:  la  d’en  Pòlit  a  mitj  creixent, 
y  la  d’en  Surelles,  agambada  ja,  però  embar- 
dirsada  que  feya  llàstima  de  veure.  Quasi, 
quasi  les  havien  plantades  plegats,  però  ell  no 
la  deixava  de  petja;  el  baylet  gran  ja  se’n  cuv- 
dava  del  conreu  d’horts  y  quintanades;  aixi 
ell  podia  esmerçar  més  temps  en  la  creixen- 
sa  d'aquell  troç  d’alzinar  qu’era  la  nineta  del 
seu  ull,  el  seu  entreteniment.  Sempre  hi  te¬ 
nia  quelcòm  a  fer,  sempre;  de  manera  que  la 
oodadora  no  estava  may  en  vaga,  y  per’xò 
la  duya  constantment  entravessada  als  plechs 
de  la  blava  faixa;  la  destral  no  reposava  gay- 
re,  no:  ben  sovint  anava  endoyna,  tan  aviat 
pera  estalocar  branques  mortes  que  donaven 
mal  ayre  als  drets  plançons  y  socalades,  com 
per’ajeure  lo  que  pujava  desnerit  y  ab  mala 
visura. 

Y  ho  feya  ab  un  brahól  Mare  de  Deu!  Ve- 
llet  com  era  y  anant  acotat  a  terra,  de  tant 
trevallar,  donava  bo  vèurel  enfilat  pels  ar¬ 
bres,  arbolant  la  destral  o  la  podadora,  sos 
companys  inseparables,  trayentse  la  feyna 
del  devant  ab  un  desembraç  qu’en  la  majo¬ 


ria  de  jovenalla  no’s  veu  pas  avuy  dia.  Però 
quan  arribaven  les  hores  del  repòs  forçat, 
com  són  ara  l’esmorzar,  les  déu  hores,  el  di¬ 
nar,  la  brena  y  el  punt  d’abandonar  la  feyna 
pera  entornarsen  a  casa  llur,  joh  aleshores! 
se  gosava  en  la  muda  contemplació.  Aixi  s’hi 
estava  aquell  mitjdia  d’estiu:  tot  fumant  y 
avans  de  tombarse  a  ferhi  una  bacayna,  en¬ 
cara  son  esguart  un  xich  velat  per  l’atuhiment 
se’n  anava  a  resegir  amorosament  els  rems 
simètrichs  quals  tronchs  ja  ombrejaven  ab 
llurs  capçades  tot  el  solatje  de  la  bosquina, 
néta,  ben  néta  de  verdiçàm  y  matollada,  so¬ 
lament  entobada  d’un  sostret  de  groguenca 
fanaça. 

Quan  l’esmortuhit  cigarro  ja  no’s  podia 
aguantar  en  son  llabi  un  xich  virat,  l’escupi 
tot  prenent  d’esma  la  carabaça  que  treya’l 
bessonet  temptador  pel  voradet  del  cistelló 
cobert  ab  un  drap  curiós  de  lli  trevallat  a 
casa;  mes,  al  destaparia  pera  fer  el  traguet  a 
la  regalada,  se  repensà  boy  tornantla  a  lloch. 

— Millor  serà  una  passada  d’aygua,  ioydà! 
Sempre  que  bèch  un  traguet  de  vi  avans 
d’adormirme,  sé  pas  què  ho  fa  que  m’aixeco 
després  ab  una  bella  bocaça. — 

Y  aixecantse  poch  a  poch,  se’n  anà  cap  al 
sotal  de  la  torrentera,  ahont  remorejava  una 
font,  convidant  al  qui  a  son  costat  passava. 
S’ajupi  a  nivell  del  canaló  y  encanyonà  força 
estona,  fins  que’l  cor  li  digué  prou;  després, 
adreçantse  de  nou  tant  com  li  permetia  la 
seva  corva,  tornà  a  passos  comptats  cap  a  la 
plançoneda,  tot  aixugantse  ab  el  revés  de  la 
màniga  de  la  camisa’ls  regalims  que  se  li 
escorrien  de  la  barba  cap  al  sota-coll  y  la  pi¬ 
trera.  Altre  cop  a  redós  de  l’alzina  mare’s 
disposà  a  tombarshi  y  fer  un  són  mentres 
passava  l’aplanament  de  sol  que  cuydava  a 
atuhir.  Doblà  la  manta  yel  sacotell  y  s’hi  es- 
ternayà,  ab  les  mans  creuades  sota’l  cap,  ran 
de  clatell;  aprés  poch  a  poch  arronsà  les  ca¬ 
mes,  pontant  els  genolls  ben  ajuntats;  els 
ulls  cluchs  que’l  vel  de  la  són  anava  a  cobrir; 
y  un  panteig,  primer  suau  y  després  accen¬ 
tuat,  marcava’l  són  que  acompanyaven  una 
seguida  de  romflets  acompassats.  No  se  li 
podia  pas  dir  mal  profit  te  faça,  que  bé’l 
mereixia  y  el  tenia  ben  guanyat  aquell  mo¬ 
ment  de  repòs  que  la  seva  naturalesa,  gasta¬ 
da  pel  trevall,  freturava  de  debò. 

Tot  restava  quiet  al  seu  entorn;  solsament 


(l)  Del  llibre  De  montanya,  a  punt  de  sortir 

l’amohinós  concert  de  les  cigales  y  una  brun- 
zidera  d’insectes  perfidiosos,  torbava  la  cal¬ 
ma  ensopidora  de  la  mitjdiada.  Quan  l’esto- 
beigjdel  sol  esdevenia  tan  viu  que  ni  halè  dei¬ 
xava  pera  respirar,  una  lleu  ratxada  d’oreig 
joguinós  amorosia  ab  besada  fresquívola’l 
rostre  del  pobre  mortal  condempnat  a  feyne- 
jar,  entafuràntseli  pel  clatell  y  escolleró  en- 
dintre  la  roba  fins  a  la  cintura,  ahont  s’atu¬ 
rava  la  corrent,  regolfantse  amunt  altra  ve¬ 
gada  ,  produhintli  una  agradosa  sensació 
que  a  voltes  esdevenia  voluptat  tentadora. 
Per  una  estona  parà’l  concert  de  les  cigales 
y  la  perfidiosa  brunzidera  d’insectes;  tot  que¬ 
dà  aclofat  ab  la  rohentor  de  les  ratxades  de 
sól  que  feyen  esclovellar  de  tant  en  tant  les 
reseques  fulles  del  solatge.  De  sobte  aques¬ 
ta  remor  de  fullàm  remogut  se  feu  més  viva 
y  seguida;  tornà  a  parar,  y  la  rellevà  un  agut 
piuleig  d’aucellls...  En  la  socalada  d’una  al¬ 
zina  s’hi  enrotllava  una  serpaça  brandant  el 
caparrot  y  eixintli  el  fibló,  que  feya  bellugar 
dret  a  la  brancada  d’hont  venien  els  xiscles 
de  l’aucellada,  persistents  y  aguts.  Acabada 
la  tasca  de  desniarlos,  va  anar  desprenentse 
suaument  fins  tornar  al  sol,  reproduhintse 
la  remor  per  sobre  la  fullaca  recremada.  Os- 
cilant  lleugera,  s'encorriolà  fins  al  caminet 
sorrench  ahont  va  ailargaçarse  com  erta  y 
estabornida;  després  s’anà  entortellant,  en- 
tortellant,  fins  quedar  com  una  grossa  ta¬ 
ca  lluhenta  y  clapejada  en  la  blancor  te- 
rrosa  del  camí.  El  ssl  batia  sobre  d’ella  pro- 
duhint  uns  cayents  de  llum  sinistres;  unes 
rellentors  gota  atractives,  que  feyen  apartar 
la  mirada  cap  a  un  altre  indret.  El  zum-zum 
d’un  gros  tàbech  l’anà  envoltant  de  cop, 
fentli  aixecar  el  cap  un  moment  pera  tornarlo 
al  centre  de  la  taca  lluhenta,  fins  que  s’hi 
tirà  brunzent  fentla  descapdellar  ab  una  lles- 
tesa  admirable.  Xiulà  agudament  posantse 
tota  dreta  sense  tocar  a  terra;  aixi  s’anà  a 
aplanar  de  nou  a  quatre  passes  d’en  Sagorra, 
que  seguia  dormint  sota  l'alzina  copuda. 
Ben  bé  que  feya  aquells  set  pams,  y  de  gruix 
ne  tenia  força:  si  no  era  com  el  braç  poch 
se’n  faltava.  La  seva  afilada  cúa  anguilejava 
arràn  de  l’ull  de  la  destral,  que  lluhia  son  tall 
esmolat  al  peu  del  cistelló  del  recapte.  Bona 
estona  s’estigué  mitj  enrotllada,  aixecant  el 
cap  per  sobre  un  pam  de  coll,  girantlo  cap 
al  vell,  qui  de  sobte  parà’ls  ronchs,  anànt- 

seli  abaixant  el  respir  a  mida  que  la  serp  s’hi 
anava  atançant,  calmosa  y  arrocegantse  pel 
llit  de  fanaça  daurada.  Arribada  arràn  del 
cos,  s’hi  deixà  anar  de  través,  rabejantshi  vo- 
luptuosament.  De  cop  el  vell  feu  un  lleu  mo¬ 
viment,  y  ja  teniu  a  la  bestiola  escorréntseli 
per  entre’l  braç  dret  a  jas  de  muscle.  Tornà 
a  quedar  quiet,  y  mentres  tant  la  serp,  suau¬ 
ment,  se  li  enrotllà  ab  tres  dobles  al  coll, 
penjant  al  llarch  del  pitral  com  un  corbatí... 
El  pobre  home  ni’s  mogué  tampoch.  Son 
rostre  anava  tornantse  groch  y  més  groch, 
fins  a  quedar  com  la  terra  meteixa.  Ja  no  se 
li  notava  ni  el  respir.  Després  de  molta  estona 
de  romandre  així  la  serpaça  y  l’home,  aquest 
desplegà’ls  genolls  ab  sobtada  empenta,  que¬ 
dant  escamarlat.  La  serp  s’eriçà  de  cap  no 
més  que  un  lleu  moment,  pera  tornar  a  cara- 
golarse  més  y  més  fins  a  fer  sortir  un  troç  de 
llengua  al  pobre  vell.  El  sol  que  tocava  a  la 
alzina  per  un  altre  indret,  feya  que  aquesta 
no  dongués  gens  d’ombra,  cobrint  ab  sos 
raigs  aquell  quadro  horrorós. 

Sobre  una  pedraça  no  gayre  apartada  del 
cistelló  s’hi  assoleyava  un  llargandaixàs  sot¬ 
jant  la  serp,  ben  de  dret.  Força  estona  hi 
permanesqué,  fins  que,  escorrentse  sense  fer 
remor,  va  anarse  a  posar  al  dret  de  la  orella 
d’en  Sagorra,  ben  abscondit  per  un  matoll 
de  rebrolleda,  y  ab  la  cúa  l’anava  burxant, 
però  l’home  no  tenia  pas  traces  de  moures. 
Bella  estopa  durà  la  persistent  pessigóllera 
del  llargandaix.  Parava  un  moment  y  alesho¬ 
res  s’encarava  vers  el  cap  del  vell,  fins  que 
s’hi  tornava  a  posar  ab  més  fermes  embran¬ 
zides.  Tampoch  lograren  fruyt,  y  fou  quan 
d’una  correguda’s  plantà  sobre’l  pit  d’en  Sa¬ 
gorra,  ventant  moçada  a  la  serp  que’s  des- 
entortilligà  mandrosament.  Quan  hagué  tret 
el  cap  y  s’adonà  del  verdós  enemich  que  la 
sobtava, ’s  redreçà  violenta,  y  el  llargandaix 
amatent  li  plantà  ses  dents  fines  al  coll  , 
fentla  caure  a  terra  ab  estremituts  desespe¬ 
rades,  ahont  la  deixà  morta  y  tota  caixa- 
lada. 


Quan  la  moça  gran  li  portà  la  brena  , 
s’estranyà  tota  de  que’l  seu  pare  fes  encara 
bacayna  a  quatre  hores  y  mitja  de  la  tarda. 
Va  tustarlo,  sense  que’l  vegés  moures.  Al  ado- 
narse  del  color  terrós  del  rostre  feu  un  xiscle, 

que  repeti  al  ovirar  la  serp  a  vora  seu.  Arren¬ 
cà  a  córrer  tota  esparverada,  plançoneda  avall 
en  cerca  de  son  germà  que  trevallava  a  la 
feixa  de  vora  la  riera.  Y  en  tant  el  sol  seguia 
amarant  de  llum  la  terra  reseca  y  crevellada, 
es  cigales  tornaren  a  rependre’l  concert  amo- 
hinós,  y  el  núvol  d’insectes,  brunzint  perfi- 
diosos,  enrotllava’l  cos  esternellat  del  pobre 
Sagorra,  qu’encara  no  s’havia  despertat,  ni 
perillava  que  ho  fes,  d’aquell  sòn  malestruch 
de  la  mitjdiada. 

Anton  Busquets  y  Punset 

CONGRÉS  ESPER  ANTIST  A 
DE  BOULOGNE-SUR-MER 

(  Continuació  ) 

Aspecte  imponent  presentava  la  sala  de 
ball  y  concerts  del  Casino,  qual  local  havia 
sigut  destinat  al  banquet,  adornat  ab  bande¬ 
res  de  totes  les  nacions,  destacantse  al  mitj 
l’esperantista. 

Presidia  la  taula  d’honor  el  senyor  Za- 
menhof  tenint  a  sa  dreta  al  senyor  Michaux, 
president  del  grupo  de  Boulogne,  senyora 
Zamenhof,  Mr.  Farjon,  president  de  la  Cam¬ 
bra  de  Comerç,  senyora  Muddie,  senyors 
Boirac,  Codorniu,  senyora  Cart,  doctor  Os- 
trowski,  prèbere  Peltier,  director  de  l 'Espero 
Katolika.  A  sa  esquerra’l  senyor  Bilbocq, 
concejal,  general  Sébert,  membre  de  l’Insti¬ 
tut,  coronel  Pawlen,  doctor  Javal,  senyora 
Moscheler,  Carles  Bourlet,  capità  Capé,  doc¬ 
tor  Grawoski,  Borel,  Simon  de  Ung,  Hra- 
disch,  doctor  Dor,  G.  Moch,  Muddie. 

El  número  de  assistents  havent  sigut  de 
tres  cents  cinquanta  y  la  sala  preparada  sols 
per  tres  cents,  feu  que  molts  tinguessin  que 
passar  al  restaurant  del  Casino  ahont  forma¬ 
ren  nostre  banquet  presidit  per  la  distingida 
y  hermosa  presidenta  del  grupo  de  Boulog¬ 
ne  acompanyada  del  secretari  y  tresorer  de 
dit  grupo.  El  menú  qu’era  de  pergami  tirat 
en  lletres  verdes,  se  composava  dels  següents 
plats: 

Variants  (hors  d'oeuvres). 

Salmó  salsa  remoulade 
Filet  al  ast  ab  puré  de  patates 
Galantina  trufada  ab  gelatina 
Ensalada  de  cuscunilles 
Mongetes  verdes  a  la  maitre  hotel 
Fruites  gelades  ab  champagne 
Formatge  y  pastes 

Vins.  —  Graves ,  Médoc ,  Beaune  del  1895, 
Champagne 

Cafè  y  licors  Espèrantine. 


El  senyor  Michaux  vingué  a  manifestar- 
nos  la  pena  que  causava’l  nostre  aislament, 
degut  tan  sols  a  la  falta  de  lloch,  si  bé’ns 
prometia  qu’ens  vindrien  a  buscar  avans  de 
començar  els  discursos:  àquestes  esponta- 
nees  explicacions  foren  acullides  ab  hurres  y 
crits  de  visca  Michaux!  visca  Boulogne! 

No  puch  explicar  la  meva  alegria’l  trobar- 
me  a  una  taula  redejat  d’inglesos,  russos, 
polachs  y  un  checque,  ab  els  qui  parlarem 
sempre,  cambiantnos  les  targetes  y  firmant- 
nos  mutuament  els  menús  en  recort  de  la 
festa.  Innumerables  foren  els  brindis,  puig 
s’obligà  a  que  cada  individuo  de  nacionalitat 
distinta  brindés  per  poguer  tots  beure  a  la 
salut  de  sa  respectiva  patria  desitjant  al  me- 
teix  temps  que  si  propagués  la  llengua  Espe- 
ranta,  llengua  tan  sols  d’ajuda  y  fraternitat. 

Tot  just  acabavem,  que  se’ns  vingué  a  dir 
que’ls  discursos  oficials  estaven  a  punt  de 
començar,  ens  dirigirem,  donchs,  tots  al 
gran  saló,  sent  rebuts  ab  estrepitós  aplauso. 

Calmat  el  soroll  s’alça’l  senyor  Michaux 
qui  porta  son  toast  a  la  salut  del  doctor  Za¬ 
menhof,  senyors  Bilbocq,  Farjon,  senyoreta 
Bergier  y  als  membres  de  la  prensa,  als  qui 
recomana  s’interessin  per  l’estudi  de  l’Espe¬ 
ranto;  acabant  donant  les  més  expressives 
gràcies  a  tots  sos  colaboradors. 

S’alça’l  doctor  Zamenhof,  el  qui  déu  per- 
manèixer  llarch  rato  sens  dir  res,  puig  en  la 
sala  es  imponent  lo  que  passa;  tothòm  dret 
l’aclama  no  cesant  els  crits  de  visca  Zame¬ 
nhof!  visca’l  nostre  mestre! 

Ab  paraula  trèmola,  donada  sa  emoció,  el 
doctor  diu  que  no  sab  lo  que  li  passa  degut 
a  les  manifestacions  que  se  li  fan,  assegu¬ 
rant  que  tot  se  déu  sols  al  zel  y  trevall  del 
senyor  Michaux  al  organisar  aquest  congrés 
y  termina  donant  les  gràcies  a  les  autoritats. 

Al  sentarse  resonent  atronants  els  crits  de 
viva  Zamenhof,  viva  Michaux  y  proposat  per 
un  soci  esperantiste  anglès,  tots  els  anglesos 
cantan  acompanyats  per  el  piano  un  hermós 
hymne  dedicat  a  n’en  Zamenhof.  —  La  sor¬ 
presa  fou  gran  y  acullida  per  estrepitosos 
hip,  hip,  hurral! 

El  senyor  Bilbocq  ,  s’excusa  de  veures 
obligat  a  parlar  en  francès  y  demana  també 
excusa  per  el  batlle  felicitantse  de  que  Bou¬ 
logne  hagi  sigut  escullida  per  el  primer  Con¬ 
grés  Esperantiste;  creu  que  l’Esperanto  es 
un  medi  poderós  de  propaganda  pacifista: 
alça  sa  copa  y  beu  a  la  salut  d’en  Zame¬ 
nhof.  (Aquest  discurs  va  ésser  traduit  en  Es¬ 
peranto  per  el  senyor  Dervaux,  no  sent  això 
d’extranyar,  puig  eren  molts  els  qui  tan  sols 
coneixien  l’Esperanto  y  sa  llengua  patria). 

El  rector  de  l’Universitat  de  Dijon  porta 
son  brindis  a  les  senyores  y  senyoretes  pre¬ 
sentes  a  la  festa. 

Interminable’s  faria  la  descripció  si  la 
detallava  me  limitaré  donchs  a  dir  que  suc- 
cesivament  prengueren  la  paraula  el  senyor 


JOVENTUT 


Codorniu  (Espanya),  Capità  Capé  (Alger), 
senyora  Junck  (de  Bordighera),  senyora  Ber- 
gier  (Boulogne),  Borel  (Berlin), Muddie  (Lon¬ 
dres),  doctor  Grawoski  (Polonia),  Cart  (vic 
president  de  la  societat  francesa  per  la  pro¬ 
pagació  de  l’Esperanto  en  representació  del 
senyor  Beaufront,  malalt),  doctor  Javal,  Be- 
lik,  doctor  Ostroswki,  un  dels  primers  espe- 
rantistes,  Cario  Bourlet  (president  del  grupo 
de  Paris  en  nòm  del  Touring  Club  de  Fran¬ 
ça  y  de  la  Societat  francesa  per  l’avenç  de 
les  ciencies). 

Doctor  Krikortz  (Suècia),  el  pastor  pro¬ 
testant  Schneeberger  (Suissa)  y  l’abat  Pel- 
tier,  director  de  YEspero  Katolika,  senyor 
Otto  Simon  (Hungría),  Privat  (jove  de  16 
anys,  suis  en  nom  de  la  joventut  suissa), 
Saint  Martin  (Montreal  Canada  y  finalment 
el  senyor  Pourcines  redactor  de  l'Est  en  re¬ 
presentació  de  la  prempsa  qui  tancà  els  dis¬ 
cursos  dihent  que  prometia  l’apoyo  de  sos 
companys,  puig  creya  que  tolhòm  debia  co¬ 
nèixer  l’Esperanto  per  el  útil  y  pràctich  qu’el 
trobava. 

El  fotògraf  Enrich  Caudevelle  ,  feu  un 
grupo  al  peu  de  les  escales  del  Casino,  ahont 
s’hi  congregaren  molts  dels  assistents  al  ban¬ 
quet. 

Aquest  dia  terminà  ab  el  ball  que  tingué 
lloch  a  les  nou  de  la  nit  en  el  Casino. 

La  sala  resultava  petita,  donat  el  gran  nú¬ 
mero  d’Esperantistes  que’ns  hi  trovarem,  ha¬ 
vent  resultat  un  verdader  èxit. 

Allí  podien  veures'hi  molts  espera ntistes  ab 
el  trage  nacional,  tenín  que  fer  menció  es¬ 
pecialment  de  la  encantadora  filla  del  senyor 
Codorniu  ab  el  trage  de  Murciana,  els  se¬ 
nyors  Avilov  ab  els  vestits  russos  y  el  bon 
amich  y  company  R.  Subirà  (president  del 
grupo  de  Cardona),  qui  lluhia  triomfalment 
la  roja  y  clàsica  barretina  catalana  que  cridà 
molt  l’atenció  dels  diferents  esperantistes 
allí  reunits. 

Un  dels  balls  més  aplaudits  fou  el  dels 
russos,  senyor  y  senyora  Avilov,  per  la  no¬ 
vetat  aixi  com,  per  la  manera  acabada  com 
feren  les  diferentes  figures.  El  ball  durà  fins 
a  primeres  hores  de  la  matinada  si  bé  alguns 
ens  retirarem  fatigats,  anant  a  buscar  en  el 
descans,  forces  per  el  vinent  dia: 

Podràn  passà  els  anys,  emperò  no  passarà 
jamay  el  record  de  semblant  diada. 

Alfons  Sabadell. 

PAGINES  FESTIVES 

DE  VIATGE 

— Vés  quina  pensada  ha  tingut,  mare,  de 
voler  portar  aquell  parell  de  pollastres  a  Sit¬ 
ges!  Com  si  allí  no  n’hi  hagués  de  viràm. 

— Mare  de  Deu,  y  còm  sóu  el  jovent  d’avuy 
dia!  Sempre  estèu  rondinant!  Quan  seréu 
vells  se  os  tindrà  de  parlar  ab  careta  de  fil¬ 
ferro.  {Quina  nosa’t  fa’l  cistell  a  sota  l’as- 
siento  del  vagó?  {veyàm? 

— No  poca!  Com  qu’es  un  cistellàs  tan 
gros  y  no  hi  cab  bé,  me  fa  passar  tot  el  cami 
a  la  punta  de  l’assiento  per  poder  tocar  de 
peus  a  terra.  Miri,  dues  0  tres  vegades  ja  he 
trepitjat  a  n’aquest  pagès  del  devant  que  s’ha 
posat  a  dormir  deseguida  que  ha  marxat  el 
tren.  Sòrt  que  déu  tenir  el  són  mol  fort  y  no 
s’ha  despertat. 

—  Bueno ,  dòna,  no  enrahonis  tant.  Arram¬ 
ba’l  cistell  cap  a  l’altre  cantó,  si  tanta  nosa’t 
fa,  y  llestos. 

— Si,  justa  la  fusta,  y  aleshores  faré  la 
guitza  a  l’altra  gent.  Aquest  senyor  del  meu 
costat  ja  s’ha  queixat  dues  0  tres  vegades 
perque  ls  pollastres  li  piquen  les  cames. 

— Y  es  molt  natural  que  aixi  succeheixi. 
Com  que  porta  aqueixos  pantalons  tan  es- 
travagants,  ab  tant  de  pichs  grochs,  les  bes¬ 
tioles  se  pensen  qu’es  blat  de  moro.  A  qui 
se  li  acut  el  portar  calces  imitació  a  la  pa- 
notxa! 

— Vostè  sí  que  sempre  està  de  broma. 

— Sí,  lo  qu’estich  es  aburrida  d’estar  al 
trench.  May  acabèm  d’arribar. 

— A  mi,  si  no  fos  pels  pollastres,  encara 
m’agrada’l  viatge. 

— Ditxosos  pollastres!  Acosta’l  cistell  de 
una  vegada.  Ja  me’n  encarregaré  jo. 

— {Ja  ho  sab,  senyora,  que  si  els  hi  veuen 
els  hi  faràn  facturar? 

— {Faràn  què? 

— Els  hi  faràn  facturar,  portar  al  cotxu  de 
les  mercaderies. 

— Ay  caratsus,  {y  per  què? 

— Perque  no’ls  hi  sembla  bé  a  n’els  emple- 
yats  que  les  besties  viatgin  junt.  ab  les  per¬ 
sones. 

— Donchs  miri,  com  qui  mal  no  fa,  mal 
no  pensa,  no  hauria  atinat  may  en  amagar 
el  cistell. 

— {Ho  veu,  mare,  còm  no  més  ens  serviràn 
d’enredo’ls  pollastres? 

— Vaja,  tornemhi.  Això  li  pot  passar  a  tot¬ 
hom  y  més  a  mi  que  no  estich  gayre  feta  a 
viatjar  y  no  conech  els  astils  dels  trenchs. 

— Donchs  una  servidora,  per  desgracia,  hi 
té  d’anar  mol  sovint  en  el  trench. 

— {Y  això? 

— {Veu  aquesta  criatura?  Ja  fa  dos  mesos 
que  té  la  galta  d’aquesta  manera. 

Verge  Santa!  Sembla  una  magrana.  Mira, 
noya,  mira. 

— Y  cada  setmana  la  portèm  dos  cops  a 
ca  ’1  metge  de  Barcelona. 

— Y  donchs  {que  no  n’hi  ha  al  seu  poble? 

—Més  valdria,  perque’l  que  tenim  es  un 
sabata.  La  gent  l’envia  a  buscar  perque  es 
allò,  un  hom  hi  està  conduït  y  en  acabat  l’any 
qui  li  paga  la  conducta  ab  un  quartà  de  mon¬ 
getes,  o  de  cigrons,  o...  qui  li  queda  a  deure, 
que  si  fos  com  a  ciutat  que’s  paguen  les  va- 
sites  bitllo-bitllo,  ningú  li  donaria  feyna. 

—Es  a  dir  que  no  sab  la  seva  ublagació. 

— Afiguris  si  en  sab  poch  de  curar,  que  l’any 
passat  el  vell  de  ca  ’n  Patriquella  va  tenir  un 
empatx  que  sense  metge  no  hauria  estat  res, 
y  cuydat  per  ell  se’n  va  anar  al  cementiri  al 
cap  de  dos  dies. 

— Y  ara!  Això  més  qu’un  metge  deu  ésser 
una  guillotina  ab  potes. 

— Y  encara  va  tenir  la  barra  de  dir  que 
s'havia  mort  perque’s  va  menjar  un  plat  de 
bitxos  amanils,  quan  ell  li  havia  dit  que  no 
prengués  altra  cosa  que  llet  y  caldo!  Ja  veu, 
els  bitxos  qu’es  una  cosa  qu’encara  reforça 
la  persona. 

— Es  un  metge  de  poble:  {què  vol  que  siga? 

— Si  qu’estàn  ben  arreglats. 

— Donchs  {veu?,  nosaltres,  gràcies  a  Deu, 
no  fem  el  viatge  per  malaltes,  ni  molt  menys. 
Anècn  a  veure  a  una  neboda  meva  que’s  va 
casar  fa  un  any  ab  un  hereu  molt  rich,  y  no 
ens  callaven  may:  «Vinguin  a  vèurens,  vin¬ 
guin  a  vèurens»,  y,  com  demà  s’escàu  ésser 
el  sant  d’ella,  ahir  ab  la  noya’ns  varem  ar¬ 
mar  per’anar  a  donalshi  una  sorpresa. 

—  Està  bé. 

—  Sinó  que  ara  meteix  estàvem  disputant 
per  mor  dels  pollastres.  Digui,  {no  ho  troba 
vostè  que  anant  de  forasteres  a  una  casa  es 
natural  portarhi  alguna  cosa? 

— Està  clar. 

— Si,  senyora,  es  natural,  però  lo  que  no 


ho  es  gayre,  es  regalàrloshi  pollastres,  essent 

10  que  sobra  a  fòra. 

— Y  bé,  dóna,  la  viràm  sempre  ve  bé,  {no 

11  sembla? 

— Ja  ho  crech!  y  més  en  vigilia  de  sant. 

—  Redimontri  y  que  triguèm  a  arribar! 

— Cuyti,  amagui  els  pollastres!  Per  la  fi¬ 
nestreta  he  vist  la  gorra  del  revisador ,  {ho 
veu?  ja  obre  la  portella. 

— Corre,  noya,  acòstat  cap  a  mi  que  per 
aqui  entre  mitj  surt  una  mica’l  cistell! 

— Ay,  ay!  quina  trepitjada  m’ha  clavat! 

— El  bitllet,  si  es  servida. 

— Noya  {no  les  guardaves  tu  les  papeletes ? 

— {No  se’n  recorda  que  avans  de  pujar  al 
tren  les  hi  he  donades  a  vostè? 

— Jo  no  les  trobo  pas.  Ah,  calla,  potser  les 
tinch  a  la  butxaca  de  sota  ijust!  tingui,  si  es 
servit. 

— Vostès  s’han  equivocat  de  tren. 

— {Què  diu  ara? 

— Lo  que  sent.  Porten  billets  per  Sitges  y 
aquest  tren  va  a  Vilafranca. 

— {Y  no  hi  passa? 

— Què  hi  té  de  passar,  dòna,  si  es  d’una 
linia  diferenta! 

— Quin  bunyol  hem  fet!  Es  lo  que  té  no 
haver  corregut  món.  Havèm  pres  un  tren  per 
un  altre  a  la  estació  de  Barcelona.  Y  què’n 
farèm  ara  dels  pollas...!  (ja  m’anava  escapar) 
Vés  quin  xasco!  pobres  de  nosaltres! 

— No  faci  aquests  crits,  mare,  per  això. 

— No  crido  pas. 

— No  pas  poch,  si  fins  ha  despertat  a  n’a¬ 
quest  pagès  del  devant. 

— {Què  passa?  Redimontri  quins  crits.  Ara 
estava  somniant  qu’erem  al  temps  del  ba¬ 
tre. 

— Lo  que  passa  es  que  aquestes  dònes  en 
comptes  d’agafar  el  tren  de  Vilanova  s’han 
ficat  a  n’aquest. 

— Ah,  ah,  ah!  Aquesta  si  qu’es  bona.  Ah, 
ah,  ah! 

— Quina  rabia’m  fa  aquest  pagesot  ab 
aquestes  rialles.  {Y  donchs,  qu’hem  de  fer, 
senyor  revisador ? 

—  Poden  baixar  a  n’aquesta  estació  que 
ara  arribarèm,  qu’es  Martorell. 

— Me  caso  ab  Ronda!  {Ja  som  a  Marto¬ 
rell?  Jo  que  tenia  de  baixar  a  Molins  de  Rey! 
Malviatge  la  són! 

— Y  que  tindrèu  de  pagar  l’excés,  mestre. 

—  Me’n  alegro,  això  li  ensenyarà  riures 
dels  altres. 

— / Martorell !  jCinco  minulos  de  parada! 

— Bueno ,  baixém,  noya.  Donam  el  cistell 
ab  cuydado  que  no  se’n  adongui  aquell  de 
les  estenalles.  Passihobé,  y  m’alegraiia  que 
la  criatura  se  li  posés  bona  aviat. 

— Moltes  de  gràcies.  Estiguin  bones. 

— Ay  filla,  estém  ben  ennavegades! 

Alexandre  Font 


NOVES 

D’ençà  que  en  el  nostre  terrer  funcionen 
les  Fraternidades  Republicanas ,  la  venda  de 
les  carabaces  va  per  portes,  perque  en  Le- 
rroux  rega  les  carabaceres  ( vulgo  Fraterni¬ 
tats)  ab  veritable  amore.  essent,  per  tant,  la 
cullita  extraordinàriament  abundosa  y  ga¬ 
lana. 

Vivien,  donchs,  els  fraternos  allunyats  de 
les  clarors  de  la  ciència,  encara  que  de  tant 
en  tant  els  projectés  el  hombre  de  las  cuatro 
unidades  alguns  raigs  de  mayestdtica  filosofia 
desde  Madrid,  y  els  hi  expliqués  en  Sebio’ls 
seus  novissims  descobriments  geogràfichs; 
ara  ja’s  troben  en  ple  terreny  cienlifich,  car 
un  home  modern  (!),  sin  trampa  ni  cartón , 
catedràtich,  metge,  ex-rector  d’aquesta  uni¬ 
versitat,  en  fi,  don  Rafael  Rodríguez  y  Mén¬ 
dez ,  es  qui  els  guia  vers  la  consecució  dels 
llurs  ideal  enlayrats. 

Y  tan  gros  ha  sigut  l’entusiasme  dels  fra¬ 
ternos  per  la  nova  llumaoera  (lumbrera),  ei¬ 
xida  a  la  vida  política  pels  Ateneos  Obreros, 
que  li  han  donat  més  vots  que  a  l’inextrica- 
ble  Salmerón  y  que  a  l’aixerit  y  simpaticot 
Lacandro ,  quals  imperis  dels  Cacauets  y  del 
Paralelo’s  veuen  amenaçats  per  un  esfondra¬ 
ment  proper  y  terrorifich.  El  Robert  ( barato ) 
dels  fraternos ,  el  doctor  Rodríguez  Méndez, 
es,  per  ara,  l'idol  de’les  volubles  multituts: 
ell  es  el  sabi  ( valor  se  le  supone),  y  sos  dis¬ 
cursos  de  lliberal  estantiç,  sense  vistes  a  la 
ciència  moderna,  seràn  la  bona  nova  pera’ls 
pobres  fraternos ,  qual  seràfica  candidesa  au- 
mentarà  ad  majorem  reipublicce  gloriam,  més 
ben  dit,  ad  majorem  slultorum  gloriam. 

Nosaltres,  que  tant  ens  fa  que  mani  als 
fraternos  en  Salmerón  com  el  Noy  de  Tona, 
fem  constar  l’aparició  d’ídols  nous  entre  les 
masses  republicanes  com  un  nou  signe  de 
llur  propera  descomposició,  com  un  signe  de 
desengany  pels  idols  vells.  ^Veritat,  Lerroux? 

Han  sigut  denunciats  els  derrers  números 
de  La  Tralla  y  El  Poble  Català  per  atrevirse 
a  queixarse  de  que  esclatin  bombes. 

Ab  tal  motiu  ens  oferim  als  bons  companys 
d’aquells  valents  confrares  nacionalistes. 


També  fou  denunciada  La  Veu  de  Catalu¬ 
nya  per  commemorar  la  data  de  la  mort  d’en 
Casanova  y  demés  defensors  de  les  llibertats 
catalanes  en  1714. 

Sentim  la  ensopegada.  Tothom  fa  patria  a 
sa  manera,  però  de  tant  que  la  estimen  1  ’a- 
puny’eguen  aquells  que  fan  «patria  y  monar¬ 
quia»,  y  persegueixen  als  defensors  de  la  so¬ 
cietat  catalana,  y  no’s  coneix  que  s’amohinin 
per  les  bombes  que  la  malmeten. 

Senyor  governador:  vinguen  processos, 
que  tenint  la  conciencia  tranquila’s  poden 
afrontar.  Però  pensi  en  la  dimissió,  que  ja  es 
hora. 

L’Associació  Protectora  de  la  Ensenyança 
Catalana  ha  distribuhit  a  les  escoles  catalanes 
durant  el  mes  passat,  en  concepte  de  subven¬ 
ció,  la  quantitat  de  241  pessetes. 

cHeu  vist  gent  més  gelosa  de  la  llur  ban¬ 
dera  que  certs  ro)o-gualdos? 

Donchs  ningú  com  ells  pera  ultratjar  les 
banderes  del  altres.  Aquesta  es  la  seva  lògica. 

Ens  volen  governar  en  nom  de  la  Patria  y 
de  la  Llibertat,  y  escarneixen  nostre  dret,  y 
ens  prenen  nostres  cabals,  y  encara’ns  insul¬ 
ten  com  en  els  temps  del  més  negre  absolu¬ 
tisme. 

En  tot  Estat  civilisat  els  funcionaris  són 
enviats  a  les  regions  pera  garantir  llurs  drets. 
Aquí  pera  atropellarlos. 

El  governador  de  Tarragona  ha  fet  treure 
la  bandera  catalana  dels  balcons  d’un  centre 
catalanista  d’aquella  capital. 

A  Barcelona  ve  fent  lo  meteix  un  general 
que  fa  de  governador,  y  que  contribuhí  al  mal 
èxit  dels  que  hagueren  d’arriar  a  Cuba  la 
bandera  espanyola. 

L’absolutisme  y  la  suficiència  anant  sem¬ 
pre  de  companys  ab  els  funcionaris  d’aquest 
Estat  que  cada  dia  se’ns  fa  més  simpàtich. 

Que  vagin  fent;  que  vagin  trevallant  per 
nosaltres;  que  vagin  tirant  llenya  al  foch. 

Com  més  facin  arriar  la  nostra  bandera, 
més  alta  l’aixecarém. 

Si  s’empenyen  en  tractar  a  Catalunya  com 
a  colonia,  procurin  que  aquesta  colonia  no 
resti  demà  sobre  les  runes  d’un  vast  im¬ 
peri  colonial  convertit  en  cementiri. 

Del  qual  els  delegats  y  empleyats  hidalgos 
ne  serien  els  corbs. 

Y  ja  se  sab  que  als  corbs  se’ls  allunya  a 
bastonades. 

Llegim  en  El  País,  diari  inconsútil  madri¬ 
leny,  que  pateix,  ja  de  temps,  una  calalano- 
fobia  aguda: 

Fueron  à  las  Cortes  anteriores  tres  ó  cuatro  regiona- 
listas;  ahora  van  siete,  y  merced  al  apoyo  que  les 
prestan  los  monàrquicos  iràn  aumentando  en  número 
é  importància,  ya  que  no  paia  enviar  a  las  Cortes  una 
fuerte  representación,  para  intentar  con  las  armas  en 
la  mano  una  rebelión  favorecida  por  el  dinero  de  los 

clericales  y  la  complicidad  de  las  autoridades  dinàsti- 
cas. 

ijiCARCAMALH! 

Essent  necessari  ultimar  degudamant  els 
trevalls  de  creació  y  organisació  de  la  escola 
graduada,  y  l’adaptació  y  millora  del  seu  lo¬ 
cal,  lo  qual  exigeix  molt  temps  y  grans  es¬ 
forços,  enguany  no  s’inaugur aràn  fins  el  dia 
primer  d’octubre  les  classes  de  les  Escoles 
del  Districte  Segón.  D’elles  pot  dirse  que  te¬ 
nen  ja  assegurada  la  plena  graduació  de  la 
ensenyança,  y  ben  aviat  podrà  veures  si  di¬ 
tes  escoles  catalanes  responen  d’una  manera 
perfecta  a  les  necessitats  y  als  fins  socials  de 
nostra  terra. 

En  Pol  de  La  Veu ,  ab  motiu  d’haver  sigut 
arriada  la  bandera  catalana  per  ordre  del  go¬ 
vernador  de  Tarragona,  preguntava  si  ens 
trobàvem  «en  terra  civilisada  o  en  terra  de 
cabiles,  ahont  el  despotisme  es  lley  y  la  vo- 
luntan  senyora.» 

Y  per  esbrinaraixò  y  per  protestar ensemps 
d’arbitraries  disposicions  centralistes,  les  en¬ 
titats  adherides  a  la  nostra  causa  içaren  avans 
d’ahir  en  llurs  balcons  la  ensenya  de  les  qua¬ 
tre  barres. 

Y,  al  revés  d’altres  vegades,  no  fou  mana¬ 
da  retirar,  com  si  els  que  manen  reconegues¬ 
sin  que  nostra  bandera  no  es  atentatoria  a  la 
santa  unidad ,  ja  que,  doblant  els  colors  de  la 
de  l’Estat,  fins  la  fa  més  gran:  la  fa  doble. 

Y  no  li  feren  tòrt  a  la  bandera  nostra  pen¬ 

sant  en  la  seva.  Potser  recordaren  qu’ella 
representa  l’honor,  la  dignitat  y  altres  coses 
per  l’estil.  í 

Y  com  qu’en  Ventura  de  la  Vega,  una  utor  í 

ben  castellà,  ja  ho  va  dir  en  El  hombre  de  1 
mundo  que  ! 


sólo  quien  honra  no  tiene 
puede  jugar  con  la  ajena, 

heusaqui  que  han  volgut  posar  les  coses  en 
son  lloch. 

Ho  celebrèm,  y  desitgèm  que  això  conti- 
nuhi,  no  sols  per  les  banderes,  que  a  voltes 
fa  condol  rebregaries,  sinó  per  la  llibertat 
que  tenim  y  pel  dret  que’ns  assisteix  d’usar- 
les  tant  com  volguém,  com  tot  lo  qu’es  ben 
nostre. 

Amén. 

Publicacions  rebudes: 

La  enramada ,  cançó  popular  catalana, 
XLVII  de  les  publicades  pel  «Cançoner  Po¬ 
pular»,  figuranthi,  ademés  de  la  tonada  y  la 
lletra,  les  corresponents  notes  folk-lòriques. 
Preu,  io  cèntims.  Dipòsit,  Rambla  de  Sant 
Joseph,  1 1 . 

Diccionario  Salvat.  Acabèm  de  rebre’ Is 
quaderns  21,  22,  23  y  24  d’aquest  diccionari 
enciclopèdich,  que  cada  dia  va  resultant  més 
atractiu.  Aquests  quaderns  no  difereixen  dels 
anteriors  per  lo  escullit  del  text  ni  per  l’abún- 
dancia  dels  gravats  y  les  làmines  soltes,  so- 
bresortint  un  magnifich  mapa  d’Australia, 
altre  de  l’Amèrica  del  Nort,  una  vista  general 
d’Albacete  y  altres  vistes  de  la  república 
d’Andorra. 

«La  Tralla »  ah  martres  de  1714-  Haventse 
agotat  el  número  extraordinari  que  La  Tralla 
dedicà  als  defensors  de  les  llibertats  catala¬ 
nes  en  1714,  s’ha  posat  a  la  venda  una  sim¬ 
pàtica  reproducció  del  meteix  en  miniatura. 
Felicitèm  a  nostre  bon  company  per  la  bona 
idea  que  ha  tingut  de  fer  aquesta  reducció, 
que  constitueix  un  bon  recordatori  de  data 
tan  memorable. 


Fidel  Giró  impressor.  —  Carrer  de  València,  233. 


NOSTRE  POLLETI 

Avuy  repartim  l’ultim  plech  del  pròleg  de 

LES  ilDBS  DE  DPFDIS  1  ME  T  DE  DIB  T  FS1QDIS 

La  setmana  entrant  repartirèm  la  coberta  pera  enquadernar  el  voliím,  que  im¬ 
mediatament  posarèm  a  la  venda. 

Tot  seguit  començarèm  la  publicació  d’un  nou  volum  de 

NARRACIONS  QUATRECENTISTES 

que  compendrà  diverses  noveletes  del  segle  XV,  interessants  ademés  per  consti- 
tuhir  una  mostra  del  llenguatge  català  d’aquella  època;  les  quals  estamparèm  en 
ortografia  moderna  sens  alterar  emperò  en  lo  més  mínim  el  lèxich  original.  Serà 
un  veritable  trevall  de  vulgarisació  d’algunes  OBRES  CLÀSSIQUES  CATALANES,  del 
qual  esperèm  ens  ne  voldran  grat  els  nostres  amichs. 


Redacció  y  Administració: 

Plaça  del  Teatre,  6,  entresol. 


NÚMERO  CORRENT . 20  CÈNTIMS. 

>  ATRASSAT,  AB  FOLLETINS .  .  40  » 

»  »  SENSE  FOLLETINS.  2 5  » 


SUMARI: 

Els  militars  al  quartel,  per  Emili  Tintorer.— Finlande¬ 
ses:  La  nit  de  Sant  Joan,  per  Benet  R.  Bariios,— 
L’amor,  per  Carles  de  Fortuny.— Notes  bibliogràfi¬ 
ques,  per  Geroni  Zanné  y  R.  Miquel  y  Planas. — So¬ 
nets,  per  Enrich  Bosch  y  Viola. — Somnis,  per  L.  Es- 
cardot.— Tardorenca,  per  Joseph  Via. — Lied,  per  P. 
Prat  Jabal-lí  —L’agencia  d’informes  comercials  (con¬ 
tinuació),  per  Pompeyus  Gener. — Noves. 

FOLLETI: 

LES  TENEBROSES,  per  Rafel  Nogueras  y  Oller.  — 
Plech  20. 

LES  AMORS  DE  DAFNIS  Y  CLOE  Y  DE  AMOR  Y 
PSIQUIS.— Traducció  catalana.— Coberta. 


ELS  MILITARS 
AL  QUARTEL ! 

Per  una  sola  vegada  voldria  jo  parlar  com 
a  espanyol,  com  a  súbdit  més  o  menys  volun¬ 
tari  d’aquest  Estat  que  s’enruna.  No  com  a 
català,  no  com  a  catalanista,  no  com  a  revo¬ 
lucionari,  sinó  com  a  burgès  entenimentat  y 
observadorindependent,  que  sabfersecàrrech 
de  que  ni  el  món  ni  els  homes  se  transformen 
en  un  dia  y  de  moltes  altres  coses  que  la 
realitat  de  la  vida’ns  ensenya  contínuament. 

Y  parlant  aixi,  ab  desapassionament,  jo 
voldria  fer  compendre  als  alts  poders  de 
l’Estat  espanyol — si  m’escoltessin  y  fossin 


capaços  de  compendrem  —  qu’es  hora  ja  de 
que,  seguint  l’exemple  dels  pobles  més  civi- 
lisats  d’Europa,  Amèrica  y  Asia,  ens  preocu- 
pèm  de  lo  qu’es  y  significa  l’exèrcit — qui  diu 
l’exèrcit  diu  la  marina  de  guerra  — pera  un 
Estat  ben  ordenat.  Sabut  lo  qual  no  po- 
drém  menys  de  dir,  com  han  dit  els  pobles 
a  qui  aludia:  «Els  militars  al  quartel'). 

Els  militars  al  quartel  en  temps  de  pau 
pera  que,  si  un  jorn  es  precis,  síen  aptes  y 
útils  pera  la  guerra. 

Sí  no  fóssim  a  Espanya,  aquesta  veritat 
no  s’hauria  de  demostrar.  Però  som  a  Es¬ 
panya,  ahont  el  cas  latent  de  l’actual  gover¬ 
nador  civil  de  Barcelona  dóna  lloch  a  en¬ 
tendre  que’ls  altres  poders  de  l’Estat  encara 
pensen  com  pensaven  un  sigle  enrera’ls  ho¬ 
mes  de  govern;  es  a  dir,  que  govern  vol 
dir  força  bruta,  vol  dir  violència. 

Y  els  temps  de  la  força  bruta  y  de  la  vio¬ 
lència  pera  governar  als  pobles  han  passat 
pera  no  tornar.  Com  han  passat  pera  no  tor¬ 
nar  els  temps  en  que  l’instrument  de  la  força 
bruta  y  de  la  violència,  o  sia  l’exèrcit,  era 
omnipotent  e  irresponsable. 

Avuy  l’art  o  sacerdoci  de  la  guerra,  hono¬ 
rable  segons  uns,  poch  simpàtich  segons  al¬ 
tres,  però  necessari  segons  la  majoria  donada 
l’actual  organisació  del  món,  ha  passat  a  la 
categoria  de  ciència,  de  ciència  experimen¬ 
tal,  y  la  missió  del  guerrer,  desde’l  soldat  al 

general,  s’ha  reduhit  als  més  justos  limits: 
ésser  el  braç  fort  y  robust  dels  pobles,  qu’en 
el  moment  precís  puguin  ferlo  servir  pera  la 
defensa  del  dret,  de  la  dignitat  y  dels  interes¬ 
sos  llurs. 

Mes  això  s’accepta  com  un  mal  necessari 
no  cabent  com  no  cab  ja  en  la  inteligencia 
humana  que  la  rahó  de  la  força  sia  una  rahó 
veritable.  De  lo  qual  ne  prové  la  naturalesa 
especial,  la  especial  organisació,  y  ,-per  què 
no  dirho  •'  la  inferioritat  ,  feblesa  o  pecat 
d’origen  que  caracterisen  a  aquest  instru¬ 
ment  de  govern  que  representa  y  encarna  la 
força. 

Avuy,  quan  els  pobles  han  assolit  el  dret 
de  governarse  a  si  meteixos,  quan  han  com¬ 
près  que  no  es  la  tirania  y  el  despotisme  d’uns 
pochs  lo  que’ls  ha  de  fer  civilisats  y  feliços, 
sinó  la  justícia  y  el  dret  reflectint  l’ànima  y  la 
voluntat  de  tots,  s’ha  arribat  a  veure  clar 
aquell  vici  d’origen,  aquella  feblesa  moral, 
aquella  inferioritat  de  lo  queavans  represen¬ 
tava  la  rahó  infalible  y  avuy — y  encara  avuy 
per  necessitat  trista— sols  representa  un  ins¬ 
trument  brutal  que’ls  pobles  se  reserven  com 
a  ultima  ratio  pera  fer  prevaldre  la  rahó  se¬ 
rena  y  la  justícia  universal. 

Naturalment:  aquest  cambi  que  ha  sofert 
l’exèrcit,  aquesta  devallada  de  la  omnipoten- 
cia  a  la  sumissió,  s’ha  operat  paulatinament 
y  no  sense  pròtestes.  Però  en  tots  els  pobles 
civilisats  la  rahó  ha  tiiomfat  y  la  sobirania  y 
voluntat  dels  pobles  han  acabat  per  impo- 
sarse.  L’amo  ha  reivindicat  el  seu  dret  d’és¬ 
ser  amo;  el  moço  ha  tingut  de  subjectarse  a 
complir  ab  els  devers  voluntàriament  con¬ 
trets  y  pera  complir  els  quals  l’amo’l  paga. 

Aquests  devers  són  ben  néts  y  senzills: 
Defensar  per  medi  de  la  força  al  poble  quan  li 
digui:  ((Defensem».  Fer  guerra,  quan  la  nació 
digui:  «Guerra  has  de  fer.  Pera  res  més  te  pa- 
guèm.  Pera  res  més  serveixes..  El  teu  honor 
consisteix  en  desempenyar,  quan  el  cas  arri¬ 
ba,  aquesta  funció  delicada  y  fins  honrosa 
ab  aquella  pericia,  noblesa  y  bona  voluntat 
que  tan  bé  escauen  als  homes  voluntariosos 
que  tenen  conciencia  de  la  seva  missió  en  la 
vida».  Y  pera  complir  dignament  aquesta 
missió  l’exèrcit  qual  fi  es  la  guerra,  s’ha  de 
preparar  y  organisar  en  la  pau.  Y  com  la  mis¬ 
sió  es  senzilla  y  única,  la  organisació  es  sen¬ 
zilla  y  concreta  també.  Això  explica  lo  ab¬ 


solut,  lo  excepcional,  fins  la  senzilla  brutali¬ 
tat  que  presideix  en  la  organisació  d’aquest 
instrument  de  l’Estat  que  sol’s  a  un  fi  abso¬ 
lut,  excepcional  y  senzillament  brutal  se  des¬ 
tina.  La  disciplina,  l’ordre  matemàtich,  la 
obediència  cega,  etc.,  són  els  petits  inconve¬ 
nients  de  l’ofici.  Les  lleys  especials,  els  pri¬ 
vilegis,  condecoracions  y  honors,  el  respecte 
y  consideració  del  poble  y  la  retribució  ho¬ 
norable,  són  les  grans  recompenses. 

Mes  aquestes  grans  recompenses  que’l  po-’ 
ble  concedeix  noble  y  generosament  als  seus 
soldats,  deuen  ésser  correspostes  ab  sacrifici, 
obediència  y  aptitut. 

Ara  bé:  el  sacrifici  personal  y  la  obediència 
al  poble  sobirà,  són  virtuts  que  no  s’apre¬ 
nen.  Se  tenen  o  no.  Els  que  no  les  tenen  no 
poden  sentir  vocació  de  soldats.  L’aptitut, 
avuy,  ja  no  es  lo  meteix  que  valor.  Com 
deya  avans,  avuy  l’art  de  la  guerra  es  una 
ciència;  lo  qual  vol  dir  que  un  bon  soldat 
déu  trevallar,  déu  estudiar,  déu  prepararse 
contínuament,  mentres  la  pau  duri,  pera  la 
guerra  possible  de  l’endemà.  Y  jay!  d’aquell 
soldat  que,  el  dia  de  la  proba  arribat,  no  esti¬ 
gui  a  l’altura  de  la  seva  missió  per  manca 
d’activitat  y  d’estudi  precedents. 

En  fi,  puig  no  puch  entretenirme  en  aytals 
divagacions,  el  bon  soldat  sols  per  la  guerra 
y  pera  la  guerra  déu  viure.  Així  ho  han  en¬ 
tès  a  Alemanya,  a  Anglaterra,  a  França,  etc., 
ahont  han  separat  completament  l’exèrcit  de 
la  política  y  de  l’administració  general  del 
pais.  Ja  no  més  oficials  y  generals  als  par¬ 
laments  ni  a  càrrechs  públichs.  Fins  dels 
ministeris  els  han  tret.  Els  soldats,  els  ofi¬ 
cials  y  els  generals,  als  quartels,  als  camps 
de  maniobres,  a  les  escoles  teòriques  y  pràc¬ 
tiques,  a  les  direccions  tècniques,  a  l’estudi, 
a  la  instrucció.  En  una  paraula,  a  la  prçpara- 
ció;  y,  sobre  tot,  a  la  obediència.  Obediència 
a  l’Estat  constituhit,  als  parlaments  y  al  go¬ 
vern,  que  representen  al  poble,  a  l’amo  que 
paga. 

Donchs  bé:  a  Espanya  no  ho  acabèm  d’en¬ 
tendre  això  tan  senzill;  y  encara  avuy  l’ofici 
de  militar,  especialment  l'ofici  de  general,  es 
un  ofici  que  dóna  patent  y  aptituts  pera  tot. 
Diputat,  senador,  ministre,  jutge,  governa- 
nador...  què  sé  jo...  pera  tot  serveix  un  mili¬ 
tar,  especialment  un  general.  Y  els  homes  re¬ 
flexius  se  pregunten,  bon  xich  esverats:  «,-Es 

possible  això?  {Es  això  compatible  ab  el  com¬ 
pliment  perfecte  del  càrrech  y  de  la  missió 
honorable  que  voluntàriament  ells  meteixos 
s'han  assignat? » 

Fixemnos  en  un  cas  concret,  que’ns  dona¬ 
rà  la  resposta.  Es  el  cas  del  senyor  Fuentes, 
actual  governador  civil  de  Barcelona. 

El  senyor  Fuentes  es  general.  Hem  de  su¬ 
posar,  donchs,  piadosament,  que’l  seu  amor 
a  la  patria,  el  seu  valoí,  els  seus  feis  d’ar¬ 
mes,  els  seus  estudis,  el  seu  talent  tàctich, 
les  seves  dots  de  mando  y  de  subordinació, 
en  resum  el  seu  temperament  y  la  seva  voca¬ 
ció  essencialment  militars  y  el  trevall  sostin¬ 
gut  de  tota  una  vida  d’armes,  l’han  portat  a 
ocupar  un  lloch  de  preferencia  dintre  de  la  mi¬ 
lícia.  Y  hem  de  suposarencara  més:  gue  la  se¬ 
va  ambició — ambició  noble  -  déu  ésser  que  un 
jorn,  si  el  jorn  se  presenta,  poguèm  recullir  ell 
y  nosaltres  el  fruyt  dels  seus  trevalls,  d’una 
existència  consagrada  en  un  tot  a  una  missió 
heroica  y  perillosa. 

-Si  tot  això  es  així,  y  té  d’esserho  necessà¬ 
riament,  i  qui  podrà  dirme  ahónt,  còm  y 
quàn  ha  pogut  el  senyor  Fuentes  adquirir 
els  coneixements,  l’aptitut  y  les  dots  flexi¬ 
bles  necessàries  pera  desempenyar  bé’l  cà¬ 
rrech  dificilissim  de  governador  d’una  ciutat 
com  Barcelona? 

{Ahónt,  còm  y  quàn  ha  pogut  estudiar  dret 
politich  y  dret  administratiu,  y  historia  ge¬ 
neral  y  comparada,  y  economia  política  y 
tota  mena  de  drets  públichs  y  privats  que  ne¬ 
cessàriament  té  de  conèixer  qui  s’ha  de  tro- 
brar  sovint  en  conflictes  de  dret  de  totes  me¬ 
nes? 

{Ahónt,  còm  y  quàn  ha  pogut  estudiar  les 
innumerables  lleys,  reals  decrets,  reals  or¬ 
dres,  reglaments,  circulars,  etc.,  que  li  es 
indispensable  conèixer  si  no  vol  exposarse  a 
lesionar  drets  e  interessos  sagrats? 

{Ahónt,  còm  y  quàn  ha  pogut  adquirir 
aquell  tacte,  serenitat  de  criteri  y  coneixe¬ 
ments  complicadíssims  que’s  necessiten  pera 
intervenir  ayrosament  en  els  conflictes,  tan 
freqüents  aquí,  entre’l  capital  y  el  trevall, 
entre  amos  y  trevalladors? 

{Ahónt,  còm  y  quàn  la  ductilitat  d’estadis¬ 
ta  pera  ésser  representant  politich  del  go¬ 
vern,  pera  intervenir  en  l’administració  dels 
ajuntaments  y  diputació,  y  la  experiencia  de 
la  vida  complexa  pera  orientar  la  política, 

pera  dirigir  els  rams  de  sanitat,  higiene,  se- 
guritat  y  ordre  públich,  etc.,  etc? 

Y  en  fí,  ademés  d’altres  coses,  ahónt,  {còm 
y  quàn  aquella  flexibilitat  de  judici,  prompti- 
tut  y  equitat  en  la  resolució  y  voluntat  gene¬ 
rosa  y  paternal  que  són  les  virtuts  més  preu¬ 
ades  en  tota  autoritat  que  no  oblida  que 
dirigeix  y  comanda  a  ciutadans  d’un  poble 
lliure? 

{Es  compatible  tot  això  ab  tot  allò? 

L’actual  conflicte  de  les  banderes  y  els  de¬ 
més  actes  que  ilustren  la  historia — que  no 
detallo  perque  tothom  la  coneix — de  la  ges¬ 
tió  de  l’actual  governador,  són  una  contesta 
eloqüent  a  la  pregunta. 

Per  la  meva  part,  avans  que  arribés  a  Bar¬ 
celona  ja  me  la  tenia  contestada,  ab  dues  ra- 
hons: 

La  primera,  de  caràcter  general,  es:  Que  jo 
crech  que  un  militar  sols  serveix  pera  mili¬ 
tar. 

Y  la  segona:  Que  quan  un  home  a  qui 
s’encarrega  una  tasca  tan  delicada  y  comple¬ 
xa  com  la  que  implica  l’ésser  governador  de 
Barcelona,  ens  dóna  per  tot  programa  allò 
de  « Patria  y  Monarquia ))  frase  seca  que  té  re¬ 
gust  dequartely  que  pot  traduhirse  per  un 
« Ordeno  y  mando )>,  es  un  home  que  ignora  la 
primera  veritat  de  la  doctrina  política.  Qual 
veritat,  pera  ell,  tenia  d’ésser  la  següent:  Un 
governador  civil  de  Barcelona  es  un  home  que 
exerceix  autoritat  sobre  altres  homes  lliures 
per  delegació  més  o  menys  directa  d'aquests 
meteixos  homes  lliures. 

Més  clar:  que  no  som  soldats. 

Y  que  ara  o  may  ve  a  tom  allò  de  Zapatero 
d  tus  zapatos. 

Emili  Tintorer 

FINLANDESES 

LA  NIT  DE  SANT  JOAN  A  FINLANDIA 

manera  de  celebrar  a 
Suomi  la  festa  de  Sant 
Joan  es  de  procedència 
sueca.  A  Suomi,  o  Fin¬ 
làndia,  els  suechs  hi 
implantaren  en  1 1 57  la 
religió  y  la  civilisació 
cristianes.  Per  les  fes¬ 
tes  que  celebraven  a  l’estiu  els  antecessors 
pagans  dels  actuals  finlandesos,  coneixèm 
una  serie  de  denominacions  y  de  costums 
semblants  a  les  d’avuy,  mes  la  relació  d'aque¬ 
lles  ab  les  actuals  no  es  pas  prou  clara. 

Sembla  fóra  de  dubte  que’ls  fochs  de  Sant 
Joan  representen  un  recort  difús  d’una  època 
pagana  molt  remota,  0  sia  de  quan  els  feni¬ 
cis  que  coneixien  el  culte  del  foch  tenien  re¬ 
lacions  mercantils  ab  el  Nort  escandinau. 
Ara,  enlloch  de  conreuar  el  culte  de  Baal  y 
del  seu  foch,  els  escandinaus  practiquen  el 
culte  del  foch  del  cel,  del  sol,  del  que’ls  seus 
avantpassats  ben  prompte  n’havien  observat 
en  el  Nort  les  influencies  benefactores.  Es  ben 
bé’l  sol  lo  que  han  venerat  y  veneren  els  fin¬ 
landesos,' tant  en  l’època  pagana  com  en  nos¬ 
tres  dies. 

Ab  gran  joya  encenen  tots  els  anys  els 
fochs  de  Sant  Joan,  kokko  com  ells  ne  diuen, 
en  els  cims  alterosos  ahont  els  vilatans  s’aple¬ 
guen  pera  festejar,  durant  la  claror  esgro- 
guehida  de  la  nit  d’estiu,  al  sol  que  ha  esbar¬ 
git  les  tenebres  y  desvetllat  la  naturalesa  de 
l’ensopiment  y  la  tristor  de  l’hivern.  Fins  a 
la  eixida  del  sol,  es  a  dir,  fins  a  les  dues  0 
les  tres  de  la  matinada  mantenen  el  foch,  tot 
cantant  y  ballant,  engegant  trets,  divertintse 
a  qui  més  pugui. 

Al  vespre,  de  qualsevulga  costat  per  hont 
se  miri’s  veuen  les  fogueres  enceses  dalt  dels 
cingles,  prenent  l’aspecte  pintoresch  qu’es 
de  suposar  tantes  dotzenes  de  fochs  que  fla¬ 
megen  al  lluny.  Els  combustibles  són  grans 
quantitats  de  branques  seques  de  ginebró, 
palla,  botes  buydes  que  havien  estat  plenes 
de  quitrà,  etc.,  etc.  Tot  colocat  de  manera 
que  aparegui  com  una  construcció  alterosa  y 
fantàstica. 

La  costum  d’engegar  trets  de  fusell,  de  fer 
soroll,  data  dels  començos  de  l’època  cris¬ 


tiana.  Per  aquest  medi’s  pretenia  allunyar 
els  mals  esperits  de  la  naturalesa,  els  halti- 
jat ,  avans  déus  pagans  que  havien  adorat  ab 
fochs  d’ofrena,  precursors  dels  fochs  de  Sant 
Joan. 

En  algunes  encontrades  aixequen,  en  la  nit 
de  Sant  Joan,  una  perxa  coneguda  per  majs- 
tàng ,  alta  de  sis  a  vuyt  metres,  que  adornen 
ab  banderes,  gallarets,  bandes  y  diferentes 
senyeres  totes  virolades,  de  colors  vius.  Vol¬ 
tant  aquesta  perxa’l  jovent  fa  rotllo,  ballant 
a  cor  que  desitges  fins  a  la  matinada. 

Gayrebé  en  cada  casa  cerquen  bedolls  ten¬ 
dres,  que  planten  en  mitj  cercle  devant  de  la 
entrada.  Déu  anys  enrera  encara  era  de  re¬ 
glament  en  les  pagesies  escampar  per  terra 
fulles  fresques  de  bedoll  y  ornar  les  parets 
ab  brancatge  vert  y  ab  flors;  mes  aquesta 
hermosa  y  pintoresca  costúm  avuy  apenes  se 
practica. 

Una  costúm  de  la  nit  de  Sant  Joan,  ben  tí¬ 
pica,  resta  encara,  y  es  la  de  pendre  moltes 
persones  plegades  el  bany  de  Sant  Joan  en 
una  barraqueta  coneguda  ab  el  nom  de  sauna, 
ahont  obtenen  vapors  calents  a  cop  de  tirar 
aygua  sobre  pedres  prèviament  escalfades 
fins  a  ésser  rohentes.  Els  assistents  al  bany, 
homes  y  dònes,  se  posen  sobre  una  bastida, 
lava,  construhida  prop  del  sostre  de  la  ba¬ 
rraca.  Cadascú’s  renta  o’s  flagella’l  cos  ab 
una  mena  d’escombra  feta  ab  branques  de 
bedoll  vert.  L’exterior  de  la  barraca  es  molt 
senzill,  no  oferint  de  particular  ni  el  color, 
qu’es  roig  com  el  de  totes  les  altres  barra¬ 
ques  y  cases,  de  les  que  ordinàriament  se 
troba  un  xich  apartada.  Té  una  sola  fines¬ 
treta  ab  el  chasis  blanch,  y  a  l’interior  hi  reg¬ 
na  una  obscuritat  quasi  complerta,  més  que 
més  essent  les  parets  y  el  sostre  ennegrits 
pel  fum,  que  no  té  per  hont  sortir.  Laxeme- 
neya  es  de  poca  alçada,  y  està  formada  per 
pedres  esfèriques  grosses  com  un  cap  de  per¬ 
sona  si  fa  no  fa,  colocades  de  manera  que 
deixen  prop  de  terra  una  obertura  per  hont 
s’hi  tira  la  llenya.  De  tant  en  tant  la  banyera 
llença  sobre  les  pedres  aygua  freda,  que 
s’evapora  tot  seguint  produhint  un  calor  in¬ 
tens  ab  el  qual  disfruten  els  concorrents. 

Els  pagesos  de  Finlandia  tenen  una  gran 
passió  per  llur  bany,  y  la  nit  de  Sant  Joan, 
avans  d’encendre’l  kokko  l’han  de  pendre: 
no  poden  estarsen. 

Encara  existeixen  altres  costums  en  bon 
nombre,  que’s  practiquen  la  nit  de  Sant 
Joan,  pel  jovent  desitjós  de  conèixer  els  fets 
futurs,  el  pervindre;  mes  sols  citarèm  aquesta 
que  consisteix  en  fer  una  toya  ab  flors  y  fu¬ 
lles  que  deuen  ésser  de  nou  classes  diferen- 
tes,  toya  que  posen  sota  la  coixinera.  Mer¬ 
cès  a  sa  influencia,  el  somni  veridich  dirà  a 
la  donzella  quin  es  son  futur  aymant,  y  al 
jove  li  dirà  quina  ha  d’ésser  la  seva  nuvia. 

Benet  R  Barrios 


L’AMOR 

L’estudi  d'en  Segristà,  llargament  y  per 
peces  menudes  descrit  en  mon  llibre  Re¬ 
dempció,  resulta  sempre  un  observatori  es- 
plèndit,  desde’l  que  poden  estudiarse  a 
plaher  tots  els  sentiments  y  observacions 
del  cor  humà  en  els  derrers  estaments  de  la 
societat  civilisada.  Estil  d’estereoscop  perfec¬ 
cionat  ahont  les  figures  que’s  mouen  y  par¬ 
len  deixen  traslluhir  derrera  llurs  poses  ridi- 
cules  y  llurs  converses  lleugeres  tot  un  món 
desconegut  que,  exuberant  de  vida,  resorgeix 
continuàment  en  aquell  simpàtich  escenari, 
ahont  a  la  llum  diàfana  dels  finestrals  gla¬ 
çats  semblen  presenciar  la  festa,  desde  les  pa¬ 
rets,  les  teles  pintades  ab  els  desnús  de  dònes 
hermoses  y  recorts  agredolços  de  tota  mena 
de  modelos... 

En  mes  llargues  hores  d’èxtasis,  mitj  con- 
dormit  ab  les  fantasioses  imaginacions  qu’en 
aquella  atmosfera  d’art,  com  bolves  sobtilís- 
simes  penetren  sens  ésser  vistes  fins  al  més 
obscur  recó  de  l’ànima,  que  n’hi  he  desco¬ 
bert  de  secrets  dolorosissims  y  greus  tor- 
ments,  tant  més  martiritzadors  com  més 
ocults!...  Per  allà  fan  llur  desfilada  sinistra- 
ment  còmica  la  misèria  famolenca  disfres¬ 
sada  ab  els  últims  pellingos  d’un  luxo  passat¬ 
ger,  l’orgull  patètich  de  l’artista  fracassat  ja- 
may  comprès,  el  dolor  de  la  enganyada 
amagant  son  odi  etern  als  dolços  y  fingits 
somriures,  les  llàgrimes  de  la  mare  jove,  de 
sentiments  pervertits,  volent  dignificar  sa 
prostitució  ab  el  dever  sagrat  de  mantenir 
son  fill,  els  gestos  melodramàtichs  de  l’actor 
vell,  l’esguart  esferehidor  de  l’anarquista  de 
guardarropia,  la  ganyota  imbècil  de  l’idiota, 
totes  les  estremituts  nirvioses  y  epiléptiques 
de  la  humanitat  malalta!... 


Potser  el  tipo  que  més  m’impressionà  de 
tots  els  qu’en  aquell  taller  trevallaven  fou  el 
coix.  De  petita  estatura,  y  la  cama  dreta  se¬ 
rrada  un  pam  per  sobre  del  genoll,  se  movia 
ab  una  agilitat  sorprenent  ajudat  per  sa  llar¬ 
ga  croça.  Son  cap  era  interessant.  Sos  ca¬ 
bells  negres  ab  lluhentors  y  reflexes  metà- 
lichs,  blavosos  y  moradenchs,  partits  en 
clenxa,  descendien  ondulats  sobre’l  crani, 
amagant  les  orelles  y  el  coll  sota  sos  rinxos 
fins  enquadrar,  ab  sa  llarga  barba  d’apòstol, 
son  rostre  de  color  de  poma  cuyta,  il·luminat 
vivament  per  uns  ulls  de  força  hipnòtica. 
Son  trajo  miserable  conservava  encara’l 
corte  de  senyor,  y  quan,  assentat  en  sa  bu¬ 
taca,  amagava  sa  desgracia,  apareixia  soperb 
a  la  vista  de  l’espectador,  com  un  poeta  de 
novelador  romàntich  0  un  d’aquells  sants  de 
llarga  cabellera  y  mantell  voleyant  que  guar¬ 
den  l’equilibri  en  els  ninxos  dels  altars  ba- 
rrochs  de  nostres  velles  iglesies.  Son  vici  do¬ 
minant  era  l’orgull,  que  segons  les  circums¬ 
tancies  prenia  diferentes  formes,  desde  la 
vanitat  infantivola  de  la  guapesa,  fins  la  su¬ 
perioritat  intelectual  sobre  tothòm;  desde 
la  soperba  complacencia  de  sa  pobresa,  fins 
l’odi  al  poder;  desde’l  despreci  profondissim 
de  totes  les  aristocràcies,  fins  la  hiperbòlica 
exaltació  del  trevall  que  dignifica  l’home. 

{Sa  historia?  {Ses  costums?  Sa  historia, 
explicada  punt  per  randa,  donaria  feyna  pera 
un  volum  de  filosofia;  ses  costums,  pera  un 
tractat  particularissim  d’higiene  nova  y  mo¬ 
ral  modernista;  ses  teories  socials,  pera  un 
moviment  revolucionari;  sa  alimentació,  pera 
un  secret  d’immortalitat;  tot  son  modo  d’és¬ 
ser,  pera  un  capitul  interessant  dels  llibres 
que  s’ocupen  dels  malalts  del  cervell. 

Hi  havia  dies  que  li  donava  per  explicar 
totes  les  ventatges  del  sistema  d’alimentació 
vegetarià  y  dels  banys  directes  de  sol  sobre 
la  pell,  y  tot  seguit,  pera  donarne  probes  pràc¬ 
tiques,  abandonant  les  croces,  començava  a 
córrer  a  salts  de  kanguro,  perseguint  les  mo¬ 
delos  ab  els  moviments  descompassats  y  las¬ 
cius  d’un  faune  esguerrat  y  ridicul.  Altres 
posava  càtedra  de  higienisació  de  les  aygües 
potables  d’una  gran  ciutat,  y  explicava  abun 
fluix  inextroncable  de  paraules  buydes,  mol¬ 
tes  d’elles  inventades  de  moment  y  totes  so¬ 
nores  y  musicals,  el  gran  sistema  de  canali- 
sació  subterrània.  Altres  vegades,  boy  fent 

posa  habillat  ab  un  frach  de  l’any  de  la  picor, 
sobre  una  camisa  gens  immaculada  y  sense 
botons  que  amaguessin  les  obscuritats  pilo¬ 
ses  de  son  si,  fuhelejava  ab  ironia  sagnant  y 
mal  dissimulada  enveja  tots  els  vicis  del  ca¬ 
pital  y  la  noblesa,  proclamant  a  crits  la 
igualtat  absoluta!  Però  may  resultava  tan 
sublim  com  quan  parlava  d’amor. 

Una  tarda  que  posava  una  joveneta,  enca¬ 
ra  més  desvergonyida  que  totes  les  de  l'ofici 
y  que  ab  esperances  de  gresca  feu  com  que 
se’n  enamorava  bojament,  ell  s’estengué  en 
consideracions  profondes;  y  deya  entusias¬ 
mat: 

—  L’amor  no  es  altra  cosa  que  l’aprofita¬ 
ment  fatal  de  les  secretes  afeccions  sexuals 
en  benefici  de  la  humanitat  que  per  aquest 
medi’s  propaga.  Com  tot  lo  que  a  l’home 
pertany,  l’amor  es  egoista,  y  per  això  poch  a 
poch  y  per  graus  va  cedint  en  intensitat  a 
mida  que’s  veu  correspost  fins  arribar  a  la 
fusió  perfecta  de  l’Evangeli  duo  in  carne  una. 
El  cor,  fornal  de  la  passió,  està  recobert  y 
atrafegat  per  la  carn  que  l’oprimeix,  però 
té’ls  ulls  pera  desfogarse,  com  les  finestres 
ventilen  nostres  cambres.  Els  ulls  !  aquí 
està  tot  mon  poder!  Potser  n’hi  haurà  d’al¬ 
tres,  cercantlos  ab  bona  voluntat,  que  tinguin 
millor  fisich  que  jo,  y  fins  superiors  qualitats 
morals — que  ja  es  molt  dir! — però  no  tenenni 
poden  tenir  la  força  sugestiva  de  ma  mirada. 
Y  es  que  jo,  al  contemplar  una  criatura  com 
vostè,  tota  espontània  naturalitat  y  ignocen- 
cia,  reconcentro  en  mon  cervell  el  conjunt  de 
perfeccions  qu’en  ella  hi  trobo,  y  en  un  es- 
guart  li  envio  com  ofrena  tota  ma  admiració, 
establint  tot  seguit,  ab  la  velocitat  d’una  co¬ 
rrent  elèctrica  y  ab  la  força  de  la  sugestió, 
relacions  simpàtiques  que  fan  quedi  domi¬ 
nada  ma  victima  y  entregada  a  discreció. 
Ben  mirat,  jo  ho  sento  que  vostè  s’hagi  ena¬ 
morat  de  mi,  perque  ab  les  violències  de  sa 
passió  patirà  molt  no  podentme  alcançar, 
perque  jo  estich  ja  tan  lluny  de  l’enamora¬ 
ment  ideal!...  Miris:  jo’n  vaig  patir  un  d’a¬ 
mor,  un  amor  gran  y  únich;  gran  com  el 
meu  cor,  únich  com  tol  lo  immens,  y  posant- 
se  pel  mitj  l’interès,  com  fanch  d’or,  l’atro¬ 
fià  traidorament.  De  llavors  ençà,  reconcen- 
trada  tota  la  força  de  ma  passió  en  el  fons  de 
l’ànima,  crema  sense  consumirse  deixantse 
veure  solsament  pels  cristalls  del  ulls,  y  les 


pobretes  dònes  que’s  posen  a  tret  de  que’l 
vent  de  la  casualitat  faci  arribar  fins  son  cor 
les  guspires  d’aquell  forn,  cauen  ferides  a 
mos  peus  com  papallones  inexpertes  fatal¬ 
ment  atretes  per  la  llum.  Desgraciada!  No 
es  pas  vostè  sola,  no!  La  filla  del  marquès 
de  Xiró  y  les  dels  comtes  de  Campflorit 
dies  ha  sofreixen  els  torments  de  Tàntal 
desitjantme  sense  poderme  possehir!  Elles  no 
m'ho  han  pogut  dir,  perque  les  hipocresies 
de  la  societat  en  que’s  mouen  no’ls  hi  han 
permès  ab  la  meteixa  llibertat  que  a  vostè, 
però  prou  se  comprèn  l’incendi  de  son  cor 
baix  la  influencia  de  ma  mirada  carnal!... 
No  hi  ha  remey!  El  món  es  aixi!  L’estat 
natural  de  l’home,  l’amor,  se  transparenta 
pels  ulls  de  la  maDera  franca  y  espontània 
com  ha  de  sortir  per  un  lloch  o  altre’l  foch  re¬ 
clòs  entre  parets,  y  allavors  venen  totseguit 
les  convencions  socials,  estúpides  e  imbècils, 
y  ab  maneres  artificioses  amaguen  tot  lo  es¬ 
pontani,  matant  sa  meteixa  virginal  puresa. 
Jo  les  aborreixo  totes  les  falses  aparences 
d’aqueixes  esferes  altes  y  aristocràtiques  de 
la  societat,  y  per  això  no  m’ajupo  a demanar 
l’almoyna  d’un  trevall  retribuhit  miserable¬ 
ment,  y’m  venjo  de  les  soperbies  dels  de  dalt 
fent  víctimes  entre  llurs  filles... — 

El  pobre  coix,  exaltat  per  sa  meteixa  ora¬ 
tòria,  feya  anar  el  braç  pels  espays  en  parà¬ 
boles  immenses,  tremolant  nirviosament  ses 
mans  peludes,  mentres  ab  la  vista  perfidio- 
sament  fixa  en  la  modelo  volia  fer  proba 
pràctica  de  lo  que  deya,  y  continuava  enra- 
honant  sense  parar,  bojament,  sense  que  jo’l 
pogués  seguir  en  el  febrós  trevallar  d’aquell 
cervell  desequilibrat  que  tal  com  anava  ela¬ 
borant  sos  pensaments  els  buydava  per  la 
boca  com  torrentada  violenta. 

A  aquell  home  guardant  ses  idees  ab  ava¬ 
rícia  y  sols  descobrint  de  tant  en  tant  algún 
de  sos  pensaments,  el  tindríem  per  un  sabi;  y 
nosaltres,  si  diguéssim  a  tothòm  lo  que  pen- 
sèm,  ïno  resultaríem  els  bojos  més  temibles? 

Carles  de  Fortuny 


NOTES  BIBLIOGRÀFIQUES 

H.  J.  Wells.- El  Amor  y  el  senor  Lewisham. 
Toribio  Taberner ,  editor.  Barcelona.  1905. 

Aquesta  novela  d’en  Wells,  que  ha  tradu- 
hida  correctament  al  castellà  en  Blanco  Bel¬ 
monte,  directament  de  l’anglès,  es  una  veri- 

table  novela  moderna,  filla  de  l’estudi  pro- 
fond  d’un  baix  món  intelectual.  El  professor 
Lewisham,  l’home  qui  sots  l’exterior  d’un 
ósser  purament  cerebral,  amaga  l’ànima  d’un 
romàntich,  es  un  tipo  ben  humà,  quals  es¬ 
forços  pera  enlayrarse,  quals  deliris  sociolò- 
gichs  naufraguen  primer  a  l’impuls  de  l’amor; 
a  l’impuls  de  les  tristes  necessitats  de  la  vida 
després.  La  vida  dels  pobres  estudiants  an¬ 
glesos  dóna  lloch  a  l’autor  d’escriure  pàgi¬ 
nes  plenes  d'observació  y  d’humorisme;  és¬ 
sers  extravagants,  exaltats,  visionaris,  se 
mouen  febrosament  en  el  medi  grisench  y 
ombrivol  de  la  immensa  London,  qual  gran¬ 
desa  arriba  a  l’anim  del  llegidor. 

La  hermosa  novela  d’en  Wells  —  que  per 
cert  ens  revela  un  aspecte  nou  de  l’origina- 
lissim  escriptor  —  comença  com  un  pur  idili 
y  acaba  com  una  realitat.  Hi  ha  escenes  de 
poderosa  poesia,  vibrant,  humana;  belleses 
somniades  que’s  desfaràn  més  tart  trista¬ 
ment.  El  pobre  Lewisham  y  la  pobra  Ethel 
—  l’amor  que  s’interposa  en  el  camí  del  pri¬ 
mer — han  de  veure  morir  llurs  ilusions,  però 
saben  a  la  fi  trobar  en  la  realitat  meteixa  un 
contrapès  pera’ls  miratges  que’ls  enlluherna- 
ren. 

L’obra  d’en  Wells  té’l  simpàtich  romanti¬ 
cisme  que  caracterisa  les  obres  dels  bons  no- 
veladors  anglo-saxons  y  anglo-americans, 
de  Dickens  a  Bayley  Aldrich,  passant  pel 
gran  Breet-Harte;  se  troba,  donchs,  dintre 
d’una  escola  literaria  perfectissima,  y  respòn 
dignament  a  les  tradicions  de  la  escola. 

Eshmer-Valdor.  —  Les  Thuribulums  af- 
faissés .-Editions  de  «La  Fze». — Paris.  igo$. 

Se  tracta  del  llibre  d’un  poeta  ple  d’entu¬ 
siasmes,  de  molta  fantasia;  d’un  trenca-mot- 
llos  a  lo  Verhaeren  —  a'b  qui  té  certs  punts 
de  contacte  —  y  a  qui  deixa  un  xich  enrera 
com  revolucionari  de  la  forma.  L’Esmer-Val- 
dor  no’s  preocupa  gens  ni  mica  dels  ritmes 
usats  en  la  poètica  francesa,  y  escriu  tal  com 
raja.  Es  desigual,  abrupte;  sos  versos  produ¬ 
eixen  emocions  estranyes,  filles  d’un  desor¬ 
dre  volgut  —  com  tota  aquesta  mena  de  des¬ 
ordres  —  y  passen  dels  efectes  discordants 
a  les  emocions  senzilles  y  serenes. 

Admetent  els  versos  de  l’Esmer-Valdor 
com  si  fossin  versos,  sorprenen  les  deduc¬ 
cions  que  llur  autor  fa  de  les  persones,  de  les 
coses  y  dels  actes:  la  fantasia  del  poeta  vola 
esbojarradament  cercant  efectes  violents, com 
si  sofris  una  tortura  inflexible  que  la  con- 
dempnés  a  no  reposar  may. 

No’s  pot  negar,  per  això,  qu’en  els  versos  de 
l’Esmer-Valdor  s’hi  troba  l’esperit  d’un  veri¬ 
table  poeta  qual  fantasia  s’asserenarà  segu¬ 
rament,  emmotllantse  en  formes  poètiques 
més  perfectes  y  clàssiques.  Qui  ha  escrit  Soir 
antique ,  Soir  romantique,  Soir  Watleau  y 

Soir  de  bal ,  alhora  que  un  poeta  vibrant  y 
original  —  tal  com  es  ara  l’Eshmer-Valdor  — 
pot  esdevenir  un  poeta  perfecte. 

Geroni  Zanné 


El  Bosch,  per  Joan  M.  Rabassa  y  Dalmau. — 
Barcelona ,  /905. 

L’autor  d’aquest  llibre  s’ha  proposat  de¬ 
fendre  la  tesis  de  la  protecció  als  boscos, 
apurant  el  tema  desde  tots  els  punts  de  vista, 
artistich,  literari,  religiós,  científich,  indus¬ 
trial,  agrícola,  etc.;  aportant  a  la  qüestió  una 
llarga  serie  d’arguments  de  tot  genre. 

L’obra  adoleix,  potser,  d’un  defecte,  y  es 
de  la  meteixa  abundor  d’arguments,  lligats 
sense  gradació  que  faci  resortir  bé  llur  im¬ 
portància  relativa.  De  totes  maneres  es  alta¬ 
ment  lloable’l  propòsit  de  l’autor,  y  més 
que  tot  l’haver  donat  la  preferencia  a  la  llen¬ 
gua  catalana  pera  escriure  aquest  son  primer 
llibre,  dedicat  al  rey  d’Espanya,  en  defensa 
d’una  qüestió  de  tanta  importància  com  la 
esmentada. 

Agustí  Calvet.  —  Sentiment.  —  Tercer  premi 
en  el  concurs  denoveles  de  la  Biblioteca  Po¬ 
pular  de  L'Avenç.  —  Barcelona  ,  7905. 

Aquesta  novela  d’argument  senzill  yexemp- 
ta  en  absolut  de  pretensions  innovadores 
dintre  l’art  del  novelar,  es  una  molt  discreta 
mostra  de  les  condicions  de  son  novell 
autor. 

Sentiment  se  llegeix  ab  gust;  hi  ha  descrip¬ 
cions  ben  encertades  entremitj  de  planes 
sense  relleu.  En  alguns  moments  fins  asso¬ 
leix  qna  certa  intensitat  dramàtica,  y,  sobre 
tot,  es  d’alabar  la  sobrietat  ab  qu’està  trac¬ 
tada  la  escena  capdal  del  llibre,  aquella  en 
que’l  capità  del  barco  assalta  la  cambra  de 
la  filla  del  pràctich  perpetrant  la  deshonra 
de  la  desgraciada  noya. 

Creyém  poder  esperar  del  senyor  Calvet 
pera  més  endevant  noves  mostres  de  son  ta¬ 
lent  d’escriptor,  les  quals  se  li  reconeixen  ja 
en  aquest  primer  llibre,  que  fou  distingit  ab 
el  tercer  premi  del  concurs  de  noveles  de 
«L’Avenç». 

Lord  Byron. — Manfret. — Traducció  de  Mi¬ 
quel  Ventura  Balaiià.  ■  —  Reus,  Biblioteca 
« Foc  Nou »,  /905. 

Aquesta  nova  biblioteca  s’ha  aumentat  ab 
aquest  petit  llibre,  de  l’interessant  autor  an¬ 
glès.  Tant  la  traducció  com  la  edició  són 
molt  recomanables  y  no  podèm  sinó  enco¬ 
ratjar  als  nostres  companys  de  Reus  que  ab 
tan  bon  acert  s’han  emprès  la  tasca  de  multi¬ 
plicar  les  manifestacions  literàries  en  català 
en  una  forma  tan  propria  pera  llur  vulgari- 
sació. 


R.  Miquel  y  Planas 


IDEAL 

Dels  cims  inaccessibles  doneume’l  mirador, 
hont  l’ànima  s’aixampla  de  tanta  serenor. 

Del  mar  immens  doneume  la  incògnita  fondaria; 
de  l'univers  sens  fites  la  volta  milenaria. 

Dels  sols  que’ns  illuminen  la  polsaguera  d’or. 
Canteume  dels  qu’estimen  la  gran  cançó  d’amor. 
Dicteume  dels  que  creuen  la  fèrvida  pregaria. 
Doneume  dels  que  lluyten  la  força  extraordinària. 

Mostreume  dels  humils  la  pau  y  senzillesa. 

Dels  hèroes  repetiume  la  olímpica  grandesa. 
Doneume’l  bell  florir  de  la  Naturalesa. 


MARINA 

Inflantse  les  onades  amplament, 
s’atancen  a  la  platja  vanitoses; 
rendides  per  l’amor  se  van  desfent 
y  el  vent  les  torna  a  inflar  perfidioses. 

S’acosten  altra  volta  lentament 
de  son  batut  voler  com  vergonyoses, 
y  al  arribà  al  sorral,  gayrebé  foses, 
fan  de  nevada  escuma’l  llur  present 

En  els  penyals  s'estrellen  bramulant; 
desesperades  canten  llur  despit; 
als  centinelles  que’ls  estàn  vetllant 


Tot  lo  que  al  món  s’aguanti  ben  ferm  als  quatre  vents; 
tot  lo  que  purifiqui  els  nostres  sentiments; 
tot  lo  que  aixequi  enlayre  els  nostres  pensaments. 

A  UN  INFANT 

Ditxosa  edat  del  terrejà! 

Ditxosos  cinch,  sis  y  set  anys! 

La  teva  vida  sense  planys 
y  sense  penes,  veus  passà. 

Terreja  y  riu;  prou  que’t  vindrà 
el  trist  rosech  dels  desenganys; 
tot  lo  que  avuy  no’t  causa  afanys, 
ton  desconsol  després  serà 

Terreja  y  riu,  que  al  ferte  gran, 
a  cada  flor  que  culliràs, 
un  escardot  hi  trobaràs. 

Terreja  y  riu,  que  al  ser  conscient 
t  no’t  mancaràn,  segurament, 

anyors  del  temps  qu’eres  infant. 

L’INCOMPRÈS 

Es  el  pobre  poeta  l’incomprès 
que  brega  en  el  calvari  de  la  vida. 

Ell  cantfi  l’alegria  dels  demés 
tot  y  sentintse  l’ànima  ferida. 

Ell  copça  les  espines  dels  roses 
pera  escampar  després  la  gran  florida; 
y  es  sa  paraula,  hermosa  y  decidida, 
saborosa  com  mel  de  purs  rusqués. 

Passa  lleument  com  papalló  d’estiu 
d’aletes  tremoloses,  de  fló  en  fló; 
y  cada  cosa  sos  secrets  li  diu 

alimentantli  el  foch  de  la  ilusió. 

En  solitut  ell  porta,  mentres  viu, 
a  trench  de  llabis  la  eternal  cançó. 


imprequen  ab  constància  día  y  nit, 
ab  veu  de  tro  y  ab  força  de  gegant 
sos  bramuls  escampant  per  l’Infinit. 

ELS  PINS 

Tenen  els  pins  un  ayre  majestuós 
que  de  vèurels  no  més  un  se’n  agrada. 

De  la  serena  tarda  en  el  repòs, 
que’m  plau  veure  llur  taca  vellutada! 

Escampen  pròdichs  un  sentó  rehinós 
alçant  al  cel  la  corpulent  brancada; 
llur  verda  cabellera  esburrifada, 
m’apar  la  cabellera  d’un  colós. 

Les  aus  refilen  en  llurs  branquillons 
y  cada  primavera’l  niu  hi  fan. 

Esbelts  s’aixequen  murmurant  cançons 

que’l  vent  els  dicta  xiulador  passant; 
y  ofrenen  ab  llurs  fruyts  els  blanchs  pinyons 
que’ls  baylets  ab  delicia’s  menjaràn. 

ESCLAT 

Les  tenebrors  s’han  esvahit: 
ara  ja’m  sento  encorrtjat. 

L’adolescencia  que  ha  fugit 
ni  una  negror  no  m’ha  deixat. 

De  mi  trobantme  possehit, 
m’inonda  nova  claretat: 
la  llum  ansiada  m’ha  arribat 
tot  desvetllantme  l’esperit. 

Ab  el  cap  alt  y  el  cor  serè 
la  lluyta  emprench  ab  més  brahó. 

He  de  bregar  tant  com  viuré 

pera  la  humana  redempció. 

Goig  es  lluytar,  y  lluytaré 
pera  que  triomfi  la  Rahó. 

Enrich  Bosch  y  Viola 

a  regina,  el  cap  demunt  del 
coixi,  brodat  d’una  bella 
corona,  va  clohent  els  ulls 
en  la  foscor  de  la  cambra, 
tot  murmurant  les  derre- 
res  oracions  de  la  nit. 

La  noble  dama  resa;  re¬ 
sa  per  les  animetes  verginals  que  de  vora  la 
mar  blava,  sota  un  sol  esplenderós,  s’han  en- 
volat  aquell  dia  d’entre  les  flors  terranes, 
llurs  germanes,  vers  aquella  patria  hont  els 
llirs  y  les  palmes  y  les  roses  no’s  marceixen 
may. 

Mes  trencant  el  piadós  requiem ,  la  sòn  ha 
vingut  a  cloure  aquelles  parpelles  tan  fetes  a 
plorar,  sota  llur  doble  coro.na  d’or. 

La  regina  somnia,  y  el  seu  somni  li  porta 
al  cor  el  punyiment  de  doloroses  recordan- 
ces. 

La  regina  somnia  que  s’ha  mort.  ■ 

L’espay  devant  d’ella  esdevé  lluminosa- 
ment  serè,  transparent  y  rosat  com  una  cla¬ 
ror  d’aubada.  La  regina’s  veu  tota  vestida 
de  blanch  y  sent  que  unes  grans  ales  impal¬ 
pables  se  la  enduhen  per  aquell  infinit  que’s 
va  aclarint  més  y  més,  ab  un  parpelleig  d’es¬ 
tels  jamay  vistos. 

Y  sos  ulls  se  clouen  devant  d’una  llum  es¬ 
tranyament  dolça,  que’s  desprèn  d’unes  co¬ 
lumnes  resplendentes,  fetes  de  raigs  de  lluna 
y  de  sol  entreteixits. 

Un  àngel  d’incomparable  bellesa,  vestit 
de  bolves  de  neu,  sembla  qu’esperi  la  regina 
en  la  lluminosa  portalada.  La  pren  de  la  mà 
y  l'acompanya  més  lluny,  endintre  d’aque¬ 
lla  clarissima  immensitat  en  la  que  s’ouen 
resons  d’harpes  y  cants  divins. 

Y  la  regina  cau  prosternada,  atuhida  de¬ 
vant  de  la  portentosa  majestat,  fins  aquell 
dia  adorada  per  ella  en  la  petitesa  dç  les 
custodies  d'or  voltades  de  pedres  precioses. 

— Senyor  Deu  meu! — exclama  corpresa:  — 
Perdonèu  la  vostra  serva!  Tinguèu  miseri¬ 
còrdia  de  mi,  ja  qu’he  patit  tant  en  vida!... — 

La  veu  divina  cau  en  son  ohi  ab  la  dolçor 
de  matinal  rosada. 

— íQuin  lloch  vols  en  el  cel,  Maria?... — 

— Senyor!...  aquell  que  vós  me  donarèu 
eii  vostra  justícia  infinita...  aquell  que  hau¬ 
ré  merescut. 

— Mira — diu  el  Senyor. 

Allà  prop,  en  un  redós  de  núvols,  la  re¬ 
gina  hi  veu  una  dóna  en  ple  esclat  de  jo¬ 


ventut  y  bellesa.  Té’l  cabell  d’or  y  les  galtes 
com  roses  enceses,  sos  ulls  són  dolços  y  amo¬ 
rosos,  y  sos  braços  enclouen  un  petit  infant 
tot  resplendent  de  llum  que  li  somriu  y  la 
besa,  ab  el  goig  d’un  nin  que  retroba  sa  mare 
aprés  una  ausencia. 

Un  gran  nimbe  d’or  envolcalla  aquella 
visió  de  tendra  maternitat. 

— Allà,  Senyor!...  Que  vostra  misericòrdia 
me  faci  un  lloch  allà,  al  costat  d’aquells  que 
tant  vaig  estimar  en  la  terra. 

— Allà  no  pot  ésser,  Maria.  El  lloch  ja  es 
pres. — 

Yels  ulls  deia  regina,  que  van  acostumant- 
se  a  la  llum  celestial,  veuen  dibuixarse,  a 
cada  banda  de  la  santa  mareta ,  els  con¬ 
torns  suaus  de  dues  verges,  vestides  de 
blanch,  el  coll  enrondat  d’uns  rubins  que 
aparen  gotas  de  sang,  transparents.  Les  dues 
verges  romanen  agenollades  vora  de  la  ma¬ 
reta  jove,  y  fan  festes  a  l’infant  que’ls  hi  som¬ 
riu,  esfullant  ab  ses  manetes  xiques  les  co¬ 
rones  de  setembres  y  de  vares  de  Jessé  que 
cobreixen  llurs  fronts. 

—  Senyorl  Senyor! — gemega  la  trista  regi¬ 
na...— {No  hi  ha  lloch  pera  mi,  aqui  prop 
d’ella? 

— No,  Maria.  Ja  no  n’hi  ha.  Ahir  encara 
n’hi  havia:  avuy  te  l’han  pres  les  blanques 
verges  catalanes.  — 

Els  plors  entelen  els  ulls  de  la  regina,  que 
se  sent  altre  cop  vagar  per  aquelles  soletats 
lluminoses,  duta  per  les  grans  ales  impalpa¬ 
bles,  entre’l  parpelleig  d’estels  jamay  vistos. 

Demunt  del  coixi  brodat  de  la  reyal  coro¬ 
na,  la  regina’s  desperta  a  mitja  nit,  tota  cor¬ 
presa,  encongida.  Plora  a  la  fi,  y  torna  a  re¬ 
sar  fins  que  la  sòn  revé  a  clòureli  els  parpres, 
y  els  somnis  a  atormentarla. 

Ara  es  en  el  seu  palau.  En  la  gran  sala  res- 
plendenta  de  riqueses  brilla’l  setial  roigvoltat 
d’or  que  sembla  estendre'ls  braços  vers  sa 
majestat. 

Arrocegant  el  mantell  de  porpra,  el  cabell 
d’or  atapahit  sota  la  pesanta  corona  de  pedre¬ 
ria  que  flameja,  la  regina  camina  lentament 
vers  el  trono.  Va  per  pujar  els  grahons  enca- 
tifats,  y  sobtadament  sent  una  força  invisi¬ 
ble  que  laempenycap  enderrera:  sembla  com 
si  el  mantell  d’armini  s’hagués  tornat  una 
llosa  de  plom. 

La  regina’s  gira  y  resta  sobtada  per  la 
vista  d’un  pobre  ésser  que  ha  caygut  estès, 
ajaçat  sobre’l  ròssech  reyal.  Es  una  velleta, 
una  pobra  velleta  qual  rostre  trist  porta’l 
segell  del  dolor  y  deia  misèria;  un  sagell  de 
majestat  cayguda. 

La  regina  s’ajup  y  vol  alçaria,  mes  ab  l’es¬ 
forç  que  fa,  el  somni  s’esvaneix,  y  la  noble 
dama  torna  a  despertarse,  el  cor  més  encon¬ 
git  que  may. 


La  nit  se  va  allargant,  cada  cop  més  dolo 

rosa,  y  la  regina,  no  podent  dormir,  fa  rajar 
la  llum  de  les  flors  elèctriques;  mentres  sos 
ulls  tristos  y  plorosos  romanen  fixos  en  els 
daurats  de  les  pintures  exquisides,  en  les  co¬ 
negudes  maravelles  de  la  cambra  reyal. 

Sobre’l  jasp  d'una  taula,  un  rotllo  de  pa¬ 
pers  s’ovira.  Els  ulls  desconsolats  se’l  mi¬ 
ren,  y  llur  esguart  esdevé  més  tranquil,  més 
asserenat.  Recorden  les  belleses  d’arquitec¬ 
tura  que  representen  els  dibuixos  allí  traçats 
per  mans  d’artistes  mestres.  Si,  l’altar  serà 
hermós,  digna  ofrena  de  l’agrahiment  y  de 
les  riqueses  de  la  regina. 

La  Verge  no’s  podrà  queixar.  Ab  lo  que 
costarà  l’ara  santa,  quàntes  llàgrimes  s’aixu- 
garien,  quàntes  benediccions  pujarien  vers 
aquella  justícia  divina!...  Y  aquelles  bene¬ 
diccions,  inclinades  com  florides  palmes,  tal 
volta  formarien  un  redós  entorn  del  grupo 
maternal  qu’en  sa  vesllúm  de  cel  vegé  en 
somnis  la  regina,  un  sant  redós  hont  ella  hi 
trobaria  son  lloch,  a  l’hora  del  juhí  eternal, 
prop  d’aquells  sers  volguts  y  tantost  allu¬ 
nyats  de  ses  carícies. 

L’altar  serà  gran,  alt,  hermós.  Sa  bellesa, 
devant  de  les  generacions  esdevenidores, 
serà  un  himne  etern  de  remerciament  a  la 
Santa  Verge  qu’en  una  hora  de  perill  li  con¬ 
servà  miraculosament  aquella  vida  adora¬ 
da,  qu’ella,  la  regina,  ha  posposat  fins  a  sa 
ditxa  meteixa. 

Pensant  en  l’arca  d’or  y  marbres  preciosos, 
la  regina  ha  enfosquit  la  cambra  y  s’ha  ador¬ 
mit  altre  cop. 

Mes  els  somnis  sembla  que  voltin  sa  testa 
del  color  de  les  espigues  madures,  sa  pobra 
testa  dolorida... 


La  esglesia  li  apareix  resplendenta  de  llums 
y  flors.  L’altar  sembla  un  fantàstich  joyell  de 
fades.  Devant  d’ell  les  multituts  s’han  pros- 
ternat,  mentres  el  Te-Deum  s’enlayra  vibrant, 
poderós,  curull  del  perfum  de  l’encens  y  de 
les  roses... 

Mes  -qui  es  aqueixa  figura  de  dóna  endo- 
lada — qual  esguart  de  dement  brilla  ab  un 
foch  estrany  sota’ls  cabells  grisos — que  puja 
fins  a  dalt  de  l’altar,  y  d'un  a  un  va  apa¬ 
gant  els  llums,  y  arreplega  les  flors,  aquelles 
flors  precioses  cullides  en  les  caldes  serres 
dels  reyals  jardins? 

íQuè  vol  ferne  de  tantes  flors  la  pobra  boja 
que  n’omple  a  curull  un  estrany  cotxe  blanch, 
tremolós,  que  ronca  y  panteja  com  un  mons¬ 
tre  domptat  al  peu  de  l’ara  santa?... 

Quan  ja  no  resta  ni  un  llum  que  brilli,  ni 
una  rosa  que  perfumi  l’altar,  el  cotxe,  fet  un 
jardi,  fuig  com  una  exhalació  guiat  per  una 
figura  jovenivola,  de  posat  senyoril  y  esguart 
temerari,  enduhentsen  la  vella  y  l’esperit 
aterrorisat  de  la  regina. 

Entre’l  sorollós  panteig  de  la  fera  que  se’ls 
emporta  y  els  perfums  de  les  flors,  van  pel 
món,  camí  de  Llevant.  Creuen  ermots  gri¬ 


sos  y  llastimosos,  immenses  planuries  deso¬ 
lades,  pobles  negres  hont  se  barregen  les  to¬ 
cades  de  guitarra  ab  els  crits  de  la  fam,  de  la 
sed,  de  la  misèria;  hont  les  mares,  ab  els  pits 
aixuts,  se  venen  pera  donar  menjar  y  beure 
als  fills  de  llurs  entranyes. 

El  cotxe  blanch  vola,  vola  per  plans  y 
montanyes,  per  valls  y  serres,  y  deixa  enrera 
el  vol  de  les  orenetes  y  dels  núvols  d’òpal 
que  cerquen  debades  aconseguirlo... 

A  la  fi  entren  en  unes  valls  fecondes,  des¬ 
prés  de  creuar  un  ample  riu  d’argent.  Alli 
les  oliveres  agiten  llurs  escabellats  fullatges 
pàlits,  sembrats  de  grans  d’esmeragda  d’etze- 
batja;  els  garrofers  gegants,  forçuts,  s’aclo¬ 
fen  sota’l  pes  dels  bruns  penjolls;  els  taron¬ 
gers  mostren  l’orgull  de  llurs  joyes  d’oi;  les 
vinyes  s’estiren  ab  voluptuoses  carícies  so¬ 
bre  la  sanitosa  terra,  prenyades  de  dolços 
rahims. 

Y  en  mitj  de  la  vertiginosa  y  afollonida  ca¬ 
rrera,  la  regina  recorda  haver  vist  un  altre 
cop,  admirantla,  aquesta  bella  terra  fèrtil, 
conreuada,  luxuriant,  exuberant  de  vida,  de 
riquesa  y  de  trevali. 

Passen  altre  cop  més  rius  y  més  monta¬ 
nyes.  Arreu  hont  hi  ha  un  pam  de  terra,  alli 
hi  ha  una  font  de  benestar.  Ja  no  se  sent  el 
resò  de  les  guitarres,  ni  s’ouen  els  crits  te- 
rrorifichs  de  la  fam  y  de  la  sed:  cançons  d’una 
vibrant  melangia,  florides  de  velles  y  santes 
recordances  d’altres  temps  d’amor  y  llibertat, 
acompanyen  la  r ella  de  les  juntes. 

Qu’es  gran  aquesta  terra!  Que  n’es  d’her- 
mosa!...  Y  el  cotxe  florit  vola,  vola  com  una 
sageta  fins  a  la  ratlla  de  la  mar  que  brilla  y 
espurneja  sota’l  sol,  ab  reflexes  de  safirs  y 
esmeragdes. 

Per  les  platjes  daurades,  a  frech  de  les  es¬ 
cumes  acariciantes,  corre’l  fantàstich  jardí. 
El  j  ove  guiador  alça’l  front  y  somriu  a  la 
mar  blava,  y  descobreix  son  cap  ros,  salu¬ 
dant  aquella  bella  immensitat  placèvola. 

Y  endevant,  endevant  sempre...  La  fera 
panteja,  mes  no’s  cansa...  son  udol  se  sent 
de  lluny  y  s’escampa  per  arreu.  La  regina 
pateix  horrorosament:  tremola,  tremola,  y 
prega...  La  boja,  a  grapats,  besa  les  flors 
que  la  volten  y  les  hi  diu  «Filles  meves!» 

Devant  dels  ulls  atuhits  de  la  pobra  regi¬ 
na  apareix,  entre  montanya  y  mar,  la  vila 
immensa,  grandiosa,  soperba,  hospitalaria, 
coronada  de  navilis,  cloquers  y  palaus,  ab  sa 
diadema  de  ruschs  que  fumegen  sempre  sota 
el  cel  blau  y  el  sol  generós. 

La  boja  alça  la  veu  vibranta,  rihenta,  d  un 
riure  que  fa  plorar.  Senyala  la  vila  ab  sa  mà 
rugosa  de  trevalladora. . . 

— Allà  es  el  cau  hont  ens  han  tancat  les 
males  besties  verinoses  que'ns  volen  matar, 
que  tot  ens  ho  prenen,  que’s  menjaràn  el 
fruyt  de  nostres  suades,  fins  a  fer  de  nos¬ 
altres  famolenchs  tocadors  de  guitarra  en 
aquestes  valls  encara  fecondes... 

Agafeules  y  llenceules  més  enllà  de  la 
mar,  com  ho  fan  en  altres  terres;  espurguèu 
aquestes  malures  si  volèu  guardarnos  de  mala 
fi!  No  les  deixèu  les  traidores  besties,  els 
mals  escorçons,  que  s’acoblin  y  crihin  entre 
mitj  de  les  abelles!... — 

La  regina  escolta  y  plora.  El  jove  guiador 
té  fits  els  ulls  inteligents  en  la  rodeta  que 
entre  ses  mans  mou  el  carro  florit...  Y  men- 
tres  la  pobra  vella  torna  a  besar  les  flors  di- 
hèntleshi  «Filles  meves!)),  ha  trobat  la  mane¬ 
ra  de  ferlo  volar  depressa,  més  depressa  en¬ 
cara,  el  cotxe  estrany. 

Y  el  tremolor  de  la  regina,  retuda,  creix 
cada  cop  més. 

.El  cotxe  s’enfila  valent,  lleuger,  amunt  de 
la  rocosa  montanya  que  banya  sos  peus  gri¬ 
sos  en  les  ones  blaves  y  sa  trista  corona  de 
fatídiques  pedres  en  la  blavor  del  cel... 

çAhónt  puja  l’intrépit  guiador?  Allà  daltde 
la  montanya,  per  uns  camins  trillats  entre 
tombes,  eures  y  xiprers. 

Ab  una  gran  sotragada,  el  cotxe  estrany 
s’ha  deturat  al  peu  d’una  tomba  novament 
closa. 

El  cap  descobert,  el  guiador  aguanta  la 
màgica  rodeta,  mentres  la  velleta  va  treyent 
del  cotxe,  a  braçades,  totes  les  belles  flors 


criades  en  les  serres  caldes  dels  jardins  reyals 
y  en  cobreix  la  tomba  tota,  rihent  y  plorant, 
als  llabis  la  eterna  exclamació:  «Filles  meves! 
filles  meves!» 

La  regina  sent  son  cor  de  mare  trencarse, 
esbocinarse  crudelment.  Vol  també  posar 
flors  en  la  tomba  novella,  mes  llença  un  crit 
d’horror,:  no  té  braços  ni  mans. 

Un  gran  sanglot  ix  de  lo  més  pregón  de 
son  ésser  y  aquestes  paraules,  desolades,  de 
sos  llabis: 

—  Fill  meu!...  miral... — 


La  regina  s’ha  despertat  de  l’horrible 
somni. 

Se  retroba  en  la  bella  cambra  de  marave- 
lloses  pintures,  el  cap  sobre’l  coixi  brodat 
d’una  corona  reyal  tota  amarada  de  plors,  y, 
recordant  sos  somnis,  torna  a  resar  altra  vol¬ 
ta.  Un  raig  de  sol  ixent  que  ve  de  les  terres 
llevantines  li  recorda’l  brill  de  l’or  que  tin¬ 
drà’l  bell  altar  que  sa  gratitut  eleva  a  l’altra 
Regina,  qual  poder  divi — fins  ara — ha  pre¬ 
servat  la  vida  adorada,  preuada  del  fill  de 
ses  entranyes,  d’aquell  abominable  y  temut 
finir  de  les  verges  y  martres  catalanes. 

L.  Escardot 


TARDORENCA 

1 

El  setembre  ha  arribat;  les  capvesprades 
ja  no  tenen  l’encís  del  juliol, 
y  en  les  fresques  y  humides  matinades 
ja  no  s’escolta’l  cant  del  rossinyol. 

No’s  senten  halenades  aromosés, 
que’ls  ayres  ja  no  embauma’l  lliri  en  flor; 
els  clavells  són  marcits,  musties  les  roses; 
a  passes  de  gegant  ve  la  tardor. 

Trista  la  terra  va  plegant  ses  gales, 
para’l  brugit  de  grills  y  de  cadells, 
el  monoton  brunzir  de  les  cigales 
y  el  refilar  joyós  dels  gays  aucells. 

Masos  y  llogarets  barren  llurs  portes 
bon  punt  veuen  brillar  el  primè  estel: 
dels  arbres  van  cayent  les  fulles  mortes 
com  cau  a  borrallons  la  neu  del  cel. 

Tornèm  a  la  ciutat,  dòna  estimada, 
tornemhi  com  aucells  que  cerquen  niu, 
y  en  el  nostre  redós  de  la  hivernada 
remembrarèm  la  joya  de  l’estiu 

Adeusiàu,  montanyes  regalades, 
paradís  de  les  nostres  ilusions, 
qu  heu  vist  nostres  somriures  y  abraçades 
y  heu  tingut  tornaveus  per  mes  cançons. 

Anemhi  a  la  ciutat,  ma  bella  aymía, 
que  al  màs  ja  hi  resta  nostre  anhel  millor. 

Quí  sab  si  hi  tornarèm  un  altre  día 
acompanyats  del  fruyt  de  nostre  amor! 

Joseph  Vja 


LIED 

Bella  jardinera,  doneume  si  os  plau 
una  rosa  blanca  per  posarme  al  trau, 
una  rosa  blanca  que  sols  faci  olór 
quan  rebi  halenades  del  seu  aymador. 

Bella  jardinera,  beseula  si  os  plau, 
que  de  un  petó  vostre  voldria  sé  esclau, 
y  eixa  rosa  blanca  besada  per  vós 
serà  una  promesa  per  nosaltres  dos. 

Quan  les  flors  obertes  anèu  separant, 
teniu  el  front  pàlit  y  l'ànima  gran; 
sóu  la  rosa  blanca  que  no  més  fa  olor 
quan  reb  halenades  del  seu  aymador 

Bella  jardinera,  mirèu  si  os  escàu 
un  vestit  de  puntes  ab  ribets  de  blau, 
lliris  que  segellin  misticisme  etern, 
ribets  de  violes,  fulles  de  l’hivern. 

Quan  passèu  a  l’ombra  dels  vesprals  vergés, 
jo  vos  sent  a  dintre  del  meu  cor  encès, 
y  sóu  l’hostia  santa  de  castes  destells 
entre  l’arca  roja  d’un  pom  de  clavells. 

Jo  no  tinch  als  llabis  vostra  palidor 
prò  cerco  les  fulles  d’aqueixa  tardor; 
sóch  la  primavera  rihenta  y  ardent 
que  besa  uns  ulls  tristos  de  tant  sentiment. 

Bella  jardinera,  doneume  "si  os  plau 
una  rosa  blanca  per  posarme  al  trau. 

No  sé,  quan  la  besin  els  meus  llabis  franchs, 
si’s  tornarà  roja  o’s  tornaràn  blanchs ... 

P.  Prat  Jabal-li 

(  Continuació  ) 


Quimet 

Ja  està. 

Anton 

Ara,  aquí  tens  aquestes  direccions.  Agafa 
un  cotxe  y’m  vas  portant  aquí  tots  aquests 
senyors.  (Li  dóna’l  paper  de  les  direccions.) 
Els  hi  dius  que’s  tracta  d’un  negoci  de  molta 
importància,  y  que  si  això’ls  causa  alguna 
extorsió  se’ls  indemnisarà  lo  que  sia.  Que 
no’m  puch  moure  del  despatx  y  els  hi  prego 
acceptin  el  cotxe  per’anar  y  venir.  Si  convé, 
per’anar  més  depressa’n  llogues  més  d'un; 
en  fi,  tu  meteix...  Ah!  espérat  que’t  donaré 
tarjetes  de  la  casa  respaldades  ab  un  mot 
cada  una  pera  cada  hu.  (S'assenta  al  escrip¬ 
tori  y  escriu ;  desprès  s'alça  y  dóna  les  tarjetes 
al  dependent.) 

Quimet 

Està  bé. 

Anton 


Mira,  comença  per  aquest  del  carrer  dels 
Capellans,  qu’es  el  de  més  prop.  El  portes 
ab  el  cotxe  fins  a  la  porta,  y  cap  a  buscarne 
un  altre. 

Quimet,  sortint 

Entesos! 


Anton  ( Toca  un  timbre y  ve'l  criat.) 

A  tots  els  senyors  que  vagin  arribant  ab  una 
d’aquestes  tarjetes  [N’hi  ensenya  una.),  els 
fas  passar  desseguida .  Si  ve  algú  altre, 
aquest  el  fas  entrar  directament  a  la  oficina 
de  l’arxiu. 

Criat 

Està  bé.  ( Se’n  va.) 

Anton 

A  veure  la  Revista  Comercial...  ( Llegeix  un 
diari.)  Ara...  el  cotó  baixa...  oh,  y  la  farina 
puja...  a...  a...  a...  «El  congreso  està  discu- 
tiendo...»  es  que  a  Madrid  no  s’entenen.  (Al 
cap  d’un  ralet  se  sent  el  timbre  de  la  porta  y 
entra’l  criat  acompanyant  un  senyor.) 


Criat 

«Don  Antonio!  El  senor...»  (Entra’ l  senyor 
Anastasi  tot  rialler.) 

Anton 

Facim  el  favor  de  passar!  (El  criat  se’n 
va.) 

Don  Anastasi 

Es  vostè  que  m’envía  aquesta  tarjeta,  {ve¬ 
ritat? 


Anton 

Sí,  senyor!  Faci  el  favor  de  pendre  assien- 
to.  Se  tracta  d’un  assumpto  de  gran  impor¬ 
tància...  y  pera  un  negoci  molt  gros  desitjaria 
saber...  Ah,  avans  li  tinch  de  dir  que  lo  que 
me  confihi  de  lo  que  li  demanaré,  quedarà  en 
el  secret  més  absolut. 

Se  tracta  de  saber  si  es  que  vostè  coneixe¬ 
ria  a  un  tal  don  Joseph  Balart? 

Anastasi,  tot  sorprès  agradablement 

{Qui?  {En  JosepetPBorrangul  home  de  Deu! 
{no  l’haig  de  conèixer!1  Si  precisament  no’n 
conech  pas  d’altre.  En  Josepet?  Vaya ,  vaya, 
vaya.  {Y  qui  ho  havia  de  dir?  Donchs  {vostè 
es  amich  d’en  Josepet?  Vaya,  vaya,  vaya.  Je! . , . 
Je! _ Je!...  (Rihert). 

Anton 

Sentis  home,  sentis,  deixi  el  barret,  aquí 
com  a  casa  seva. 

Anastasi 

Si,  senyor,  en  Josepet...  vés  quina  casua¬ 
litat...  Mare  de  Deu!  ( S’assenta  tot  content ) 
Vés  qui  ho  havia  de  dir  que  vostè  també  fos 
company  d’en  Josepet!  Ay,  Senyor!  Si  qu’es 
extraordinari.  Un  amich  d’en  Josepet,  aquí 
tan  aprop.  Vaya,  vaya,  vaya,  vaya!  Je,  je, 
je,  je!  (S'hi  fa  un  tip  de  riure.) 

Anton 

Donchs  jo  l’havia  enviat  a  buscar  a  vostè 
perque’m  digués  què  tal,  còm  se  troba  d’in¬ 
teressos,  perque  jo  tractava  de  fer  un  nego- 
ciet...  es  a  dir...  un  oncle  meu... 

Anastasi 

Ja  veurà.  Psè,  psè.  {Sab?  Perque  en  Jose¬ 
pet  (Movent  la  mà  d'un  cantó  a  l’altre  com  vo¬ 
lent  indicar  un  terme  mitj ),  així,  així.  {Sab? 
{Sobre  tot  els  seus  amichs;  perque"  ell... 
{m’entén?  (Ab  un  dit  senyalant  l'ull,  com  qui 
vol  indicar  un  que  vigila.)  Y  després  ( Se  toca'l 
clatell  com  pera  indicar  que  no  té  cap  pèl  de 
lonto .),  en  fi...  tothom  ho  sab...  perque...  en 
quant  a  ésser  llest  (Aquí  fa  un  xiulet y  allarga 
la  cara  sortintli  molt  els  ulls  com  pera  indicar 
que  s  pert  de  vista.),  res,  qu’es  d’aquells  que... 
(Ab  la  mà  alçada  fa  un  signe  cap  enderrera  ab 
el  dit  gros,  com  qui  s'ho  tira  tot  a  la  esquena), 
y  si  convé,  també...  (Ab  les  dues  mans  sig- 
nijica  un  que  toca’l  dos.),  però  {sab?  (Indicant 
ab  la  mà  dreta  qu’es  persona  reposada.),  y  per 
lo  demés,  tiri  endevant,  home,  tiri  endevant. 
Borrangu!  no  faltava  més  sinó  que...  jo’t 
toch  {y  ara?  {que  som  plagues  aqui?...  En  Jo¬ 
sepet...  Je!...  Je!... 

Anton 

Es  a  dir  que... 

Anastasi,  interrompsntlo 

Si,  senyor,  en  Josepet,  això  y  molt  més,  y 

després...  caratsus...  res,  home,  res;  ende- 
vant  y  fóra.  Je,  je,  je,  je.  (Se  fa  un  altre  tip 
de  riure.)  Vamos ,  home,  vamos!  Quedi  des¬ 
cansat.  ja  m’entén  vostè... 

Anton 

El  diable  que  t’entengui.  (Apart.) 

Anastasi 

Bueno ,  ja  sab  ahónt  té  casa  seva,  y  mani 
y  disposi...  Je,  je,  je!  Si,  senyor,  en  Josepet! 
( Se'n  va  fent  reverencies  y  rialles.)  Res!  Ja  ho 
sab,  a  casa  seva,  may  que  passi,  pugi  quan 
vulga... 

(Seguirà.) 

Pompeyus  Gener 


NOVES 

En  totes  les  entitats  catalanistes  fou  içada’l 
passat  diumenge  la  bandera  catalana,  com  a 
protesta  de  les  arbitrarietats  contra  ella  y 
contra  nostre  dret  de  ciutadans  lliures  inten¬ 
tades  pel  delegat  del  poder  central. 

Nosaltres,  com  tots  els  que  no  l’havien  tre¬ 
ta,  la  ostentarem. 

Els  que  l’havien  arborada,  hi  tornaren. 

Els  que  havien  tingut  d’arriaria,  la  içaren 
més  alta. 

El  guerrero  se’ns  va  arroncar,  permetent 
que’l  diumenge  icessim  la  bandera  catalana. 

Com  que  ni  ell  es  qui  pera  permetreho,  ni 
a  nosaltres  se’ns  han  d’ensenyar  els  nostres 
drets  de  ciutadans  la  manifestació  de  protes¬ 
ta  dels  catalanistes  ja  no  tingué  rahó  d’ésser. 
Ab  tot,  segons  lo  acordat,  les  entitats  nacio¬ 
nalistes  que  havien  decidit  posar  bandera  a 
pesar  de  tot,  la  posaren.  Està  vist  que’ls  va¬ 
lents  castiles  no  la  fan  que  no  la  esguerrin, 
y  arreu  no  s’aixequen  sinó  per’arronçarse 
després,  de  la  manera  més  còmica. 

Y  al  dir  això  no  deixèm  de  sentir  certa  re¬ 
cança.  Parlant  la  setmana  passada  de  lo  que 
signifiquen  les  banderes,  0  sia  de  l’honor,  la 
cavallerositat  y  demés  ingredients ,  feyem  avi¬ 
nent  allò  d'en  Ventura  de  la  Vega: 

sólo  quien  honra  no  tiene 
puede  jugar  con  la  ajena. 

Y  pensàvem  que’l  nostre  virey  opinava  de 
la  meteixa  manera  que  nosaltres  en  vista  de 
que  a  les  entitats  catalanistes  hi  havia  estat 
içada  tot  un  dia  la  bandera  de  la  patria  sen¬ 
se  qu’ell  hi  digués  res;  però  després  varem 
caure  del  burro  al  tenir  noticia  de  que  s’ha¬ 
via  enfadat,  y  de  que  multava  als  poliçonts 
poch  catalanófobos ,  y  de  que  a  tòrt  y  a  dret 
volia  que  les  banderes  catalanes  s’arriessin, 
cosa  que  sols  per  excepció  y  a  viva  torça  po¬ 
gueren  lograr  en  algunes  associacions  els  seus 
assalariats.  Y  vetaqui  que’l  ministre  de  go¬ 


vernació,  com  a  bon  ministre  espanyol,  feli¬ 
cità  al  nostre  cònsul ,  y  vetaqui  també  que  la 
bandera  catalana  començà  a  ésser  victorejada 
aqui  fins  pels  més  indiferents,  y  vetaqui  acte- 
més  que  tots  ens  juramentarem  pera  tornar¬ 
ia  a  içar  y  esperar  vora  d’ella  als  que  vol¬ 
guessin  arriaria. 

Y  fou  aleshores  quan  el  guerrero  hi  cay- 
gué  en  allò  de  la  honra  pròpia  y  la  honra  aje- 
na ,  y’s  va  convèncer;  y  es  per  això  que  ab  cer¬ 
ta  recança  les  hi  cantém  clares. 

No  com  a  guerrero,  sinó  com  a  gover¬ 
nador  bunyol. 

Y  aia  que  no’ns  vingui  ab  que  faltém  al 
principi  d  autoritat,  perque  no  som  nosaltres 
sino  l’autoritat  qui  s’ha  extralimitat  en  ses 
atribucions.  Estariem  frescos  que’s  faltés  a 
la  Constitució  de  l’Estat  sols  perque  nosal¬ 
tres,  valentnos  dels  drets  qu’ella’ns  dóna, 
censurèm  y  protestèm  de  la  gestió  de  les  au¬ 
toritats  ineptes. 

Val  més  que  prepari  la  maleta. 

Que  bé  l’haurà  de  preparar  després  d’a¬ 
quest  fiasco ,  després  de  la  planxa  de  les  elec¬ 
cions,  després  de  la  pega  de  no  trobar  als 
autors  de  les  bombes,  y  després  de  la  lliçó 
que  li  ha  dat  el  capità  general,  que,  segons 
fama,  li  ha  fet  entendre  que’ls  valents  com 
cal  no  les  fan  certes  valenties. 

Ara’l  nostre  virey  ha  dit,  pera  rehabili- 
tarse,  que  després  del  periode  electoral  co¬ 
mençarà  una  campanya  contra’l  jòch,  contra 
la  pornografia  et  sic  de  cceleris. 

També  havia  dit  que  tenia  la  pista  dels 
autors  de  les  bombes,  y  en  efecte:  no  han 
sido  habidos. 

Ab  qui  s’ha  esbravat  ha  sigut  ab  els  periò- 
dichs  catalanistes.  Encara  que  ab  nosaltres 
per  ara  no  hi  ha  volgut  res,  com  si  estigués¬ 
sim  venuts  al  reluciente  oro  del  centr alismo . 

Crèguins,  val  més  plegar,  perque  aquesta 
vinya  no  pot  donar  gayre. 

Vàgisen  a  dormir  sobre  sus  laureles ,  y  ja 
pot  darse  per  ben  estofat. 

Nosaltres  volíem  treuren  d’allò  més  partit; 
volíem  apurarlo  del  tot  a  l’home,  però  se’ns 
ha  achicat  de  tal  manera,  que  no’l  podèm 
aprofitar. 

Més  que  més  ab  el  gasto  que  hi  va  fer  La 
Tralla  en  son  número  extraordinari  del  pas¬ 
sat  diumenge. 

Número  que,  com  ja  saben,  y  a  l’igual 
que’l  derrer  del  jCu-Cull,  fou  denunciat. 

Y  multat  en  500  pessetes  ;per  què  dinen? 

Donchs  por  faltar  à  la  decencia  pública. 

El  faltar  a  la  decencia  pública  es  dir  coses 
0  fer  actes  immorals.  Y  com  que  La  Tralla 
en  l’esmentat  número  no  diu  res  que  sia  im¬ 
moral,  ni  usa  paraules  que  no  figurin  en  tots 
els  diccionaris,  inclòs  l’oficial  de  l’Academia; 
y  com  que  se’ns  diu  que  la  referida  penyora 
no  ha  sigut  ara  aplicada  com  cal,  segons 
reals  ordres  emeses  en  virtut  d’imposicions 
de  multes  semblants;  y  com  que  en  la  provi- 

dencia  imposant  la  dita  multa  no  s’afegeix 
que  aquesta  sia  imposada  per  desacataments 
0  injuries  a  l’autoritat,  que  haurien  pogut 
Csser  millor  argument  si  no  millor  raho... 
ergo ,  eslèm  a  la  expectativa  de  lo  que  suc- 
ceheixi. 

Més  que  més  haventhi  per  part  dels  nos¬ 
tres  companys  de  La  Tralla  recursos  legals 
a  que  apelar  . 

Veyàm,  donchs,  si  nostra  ja  cèlebre  prime¬ 
ra  autoritat  civil  acabarà  d’acreditar  ses  ap- 
tituts  pera’l  càrrech  que  desempenya. 

Y  ens  sembla  que  ho  lograrà,  perque,  lo 
qu’es  proposarho,  vaya  si  s’ho  proposa! 

Per  més  que’ns  dolgui,  hem  de  repetir  lo 
que  deyem  fa  dues  setmanes:  els  catalans  no 
tenim  dignitat  ni  vergonya.  Arribém  a  com- 
pendre  que  després  de  tantes  anyades  de  ser- 
vitut  ens  manqui  aquell  esperit  coratjós, 
aquell  civisme  qu’es  tan  sols  patrimoni  dels 
pobles  lliures;  ens  fem  càrrecb  de  que  conti- 
nuèm  aguantant,  per  força,  les  fuhetades  que 
sens  parar  ens  venta’l  govern:  la  lluyta  dels 
particulars  ab  persones  investides  d’autoritat 
es  desigual  y  la  raça  dels  héroes  no  es  molt 
estesa.  Ja  se  ns  fa  més  difícil  la  explicació  de 
còra  tenim  una  paciència  que  bé  pot  dirsen 
cobardia  pera  soportar  les  bravates  dels  fo¬ 
rasters  mal  educats  que  viuen  a  despeses 
nostres  y  que,  per  torna,  ens  befen;  però  lo 
que  passa’ls  límits  de  la  verosimilitut  es  que 
siguèm  tan  febles  pera  no  atacar  de  la  mane¬ 
ra  deguda  a  la  indigna  prempsa  castila  que 
aquiça  llurs  goços  famolenchs  contra  la  terra 
que’ls  hi  omple  la  menjadora. 

Que  aquests  menen  una  vida  migrada  ja 
ho  sabèm,  però  també  sabém  que  si  volgués¬ 
sim  els  catalans,  podnem  ferirlos  de  mort, 
atacantlos  en  llur  únich  punt  sensible:  la 
caixa. 

Que  síen  els  catalans  quins  paguin  el  pu- 
pilaje  d’aquests  colonos  que’ns  empesten  ab 
les  emanacions  de  llurs  mal  pahits  garbanzos, 
es  una  mica  massa.  Ja  ho  sabèm  que  no  me¬ 
reixen  personalment  que  se’ls  hi  dongui  la 
beligerancia;  ja  ho  comprenèm  qu'es  molt 
còmodo  l’insult  a  mansalva,  quan  se  tenen 
les  espatlles  guardades  per  les  autoritats  de 
totes  les  categories,  y  qu’es  molt  difícil  dis¬ 
cutir  ab  gent  mancada  de  sentit  comú  y  de 
bona  fe:  però  si,  per  exemple,  els  suscriptors 
catalans  se  donguessin  de  baixa  quan  un  dia¬ 
ri  insunta  a  Catalunya  y  deixessin  que  no’l 
comprés  sinó’ls  individuus  de  la  colonia ,  ja’s 
veuria  còm  en  pleno  èxito  haurien  d’anar  allà 
hont,  segons  ells  meteixos  diuen,  hi  tenen  el 
porvenir :  a  l’ Àfrica. 

Malhauradament  lo  que  abunda  entre  nos¬ 
altres  es  la  classe  neutra:  per  això  poden  en¬ 
cara  fer  la  viu-viu  (ajudats  per  determinades 
subvencions  0  proteccions  )  els  periodistes 
de  la  classe  de  golfos.  Si  no  hi  hagués  aquí 
molt  de  podrit,  no  s’hi  desenrotllarien  certa 


mena  de  microbis  dels  que  sols  pot  deslliu- 
rarnos  una  bona  higiene  social. 

Mentres  hi  hagi  catalans  que  comprin  La 
Publicidad ,  El  Noticiero,  La  Tribuna ,  El  Li¬ 
beral  o  La  Vanguardia,  no  cal  que'ns  fem 
ilusions  respecte  a  nostra  cultura,  perque  0 
nostre  poble  no  sab  de  llegir  y  no  entén  els 
insults  que  a  la  cara  li  tiren,  0,  com  ja  hem 
dit,  no  té  vergonya  desde’l  moment  que’ls 
aguanta. 

Y  lo  que  a  n’aquests  periodistes  els  hi 
hauria  de  fer  caure  la  cara  de  vergonya  si 
en  tinguessin,  es  que  la  prempsa  de  Madrid 
hagi  tingut  de  donàrloshi  ara  una  lliçó  de 
sentit  comú.  Descomptats  els  desplantes  de 
El  Imparcial  y  La  Correspondència  Militar, 
que  han  aprofitat  la  qüestió  de  les  ban¬ 
deres  pera  demostrar  una  vegada  més  llur 
catalanofobia ,  aquesta  vegada  alguns  pe- 
riòdichs 1  madrilenys  han  posat  en  eviden¬ 
cia  al  govern  lliberal  que,  encegat  en  ses  tra¬ 
dicionals  prejudicis,  s'empenya  en  aplicar 
aquell  funest  sistema  colonial  sens  atalayar- 
se  de  que  les  meteixes  causes  han  de  produ- 
hir  els  meteixos  efectes.  Y  mentres  els  cata¬ 
lanistes  extremèm  nostra  paciència  y  nostra 
prudència  pera  seguir  nostra  via  sens  eixir 
de  la  legalitat,  hi  ha  diaris  a  Catalunya  que 
atien  al  govern  pera  que  perseveri  en  son 
sistema  de  provocacions  y  arbitrarietats. 

Facin  lo  que  vulguin,  ens  en  rentèm  les 
mans.  De  que  reculém  no  n’hi  ha  pas  perill. 
Hem  fet  tot  lo  qu’hem  pogut:  de  lo  que  suc- 
ceheixi  ells  ne  tindràn  la  culpa. 

El  Noticiero ,  El  Liberal  y  altres  de  la  seva 
cuadrilla  prou  s’esgargamellaren  pera  fer 
passar  com  un  fracàs  la  manifestació  del  diu¬ 
menge. 

Ab  gent  de  mala  fe  no  s’hi  ha  de  discutir; 
però’l  cas  es  aquest: 

Desde  feya  molts  dies,  les  entitats  catala¬ 
nistes  reunides  havien  acordat  arborar  la 
bandera  catalana  a  despit  de  les  prohibicions 
governatives,  y  no  arriaria  passés  lo  que  pas¬ 
sés.  El  governador  digué  primer  que  no  to¬ 
leraria  que  s’icessin  les  banderes  dat  el  ca¬ 
ràcter  de  protesta  que  tenia  l’acte,  però  que 
respectaria’l  dret  dels  particulars  que  vol¬ 
guessin  lluhir  en  llurs  balcons  la  bandera 
barrada;  però  més  tart,  malgrat  aylals  des¬ 
plantes,  s’arronçà  y  afegi  que  no  molestaria 
tampoch  a  les  societats  catalanes. 

Els  periòdichs  catalanistes,  ja  uns  quants 
dies  avans  del  diumenge,  feren  públich  que 
la  manifestació’s  referia  solsament  a  les  cor¬ 
poracions,  y  que  lo  que  fessin  els  particulars 
era  per  iniciativa  propria,  sense  que  s’hagués 
fet  la  més  petita  excitació. 

Ara  bé:  el  diumenge  totes  les  entitats  ar¬ 
boraren  la  bandera  solemnement,  qu’era  lo 
que  s’havia  acordat.  Molts  particulars  també 
ho  feren.  Els  que  com  el  Ciero  havien  acon- 
cellat  el  dia  avans  prudència,  tement  una 

gran  manifestació  separatista  o  desitjantla 
tal  volta  per’aprofitarsen  de  cinch  en  cinch 
cèntims,  digueren  llavors  que’ls  catalanistes 
havien  sofert  una  derrota  y  que  havia  gua¬ 
nyat  una  gran  victoria’l  general  Fuentes. 

Les  persones  imparcials  que  jutgin.  O  bé’ls 
recels  d’avans  eren  infundats  y  revelaven  un 
desconeixement  de  la  realitat  y  una  ostenta¬ 
ció  ridícula  d’energies  fóra  de  lloch,  o  l’acti- 
tut  actual  es  una  dissimulada  palinodia  que 
sols  podrà  enganyar  als  curts  de  gambals  o 
tontos  per  conveniència.  Nosaltres  ens  limi- 
tèm  a  desitjar  que’l  general  Fuentes  segueixi 
guanyant  victòries  com  aquesta  ,  y  ja’ns 
aconhortèm  d’ésser  derrotats  com  diuen  que 
ho  hem  sigut  el  passat  diumenge. 

En  Lerroux  ha  escrit  a  La  Publicidad  que’l 
diumenge  lucieron  menos  banderas  catalanas 
que  cualquier  otro  día  de  jiesta ,  y  que  això  es 
miedo  y  cobardía. 

Mira,  valent,  que  no’t  facin  una  cara  nova, 
per  doble  que  la  tinguis. 

El  valor  pera  en  Lacandro  consisteix  en  fu¬ 
gir  del  perill  quan  hi  ha  vagues  y  quan  s’en¬ 
geguen  els  mausers  contra’l  proletari  per  qui 
tantes  voltes  ha  jurat  dar  la  vida. 

0  en  posar  terra  de  per  mitj  entre  ell  y  les 
institucions  quan  aquestes  venen  a  Barce¬ 
lona  a  veure  si  tiembla  el  frmamento . 

Y  realment,  això  es  valor;  un  valor  que 
pera  ostentarlo  no  basta  tenir  pit;  cal  tenir 
ademés  una  descomunal,  una  immensa  barra. 

Pera  soportar  les  mormes  que  li  cayguin. 

Perque  la  pólvora  no  s’ha  fet  pels  barres. 

La  crònica  teatral  sols  registra,  d’interes¬ 
sant,  esperances.  Tres  teatres  sembla  que 
cultivaran  ab  més  o  menys  intermitències 
l’art  dramàtich  serio  català.  El  primer  que 
obri  ses  portes  fou  l’Apolo,  ab  una  compa¬ 
nyia  ben  discreta  per  cert,  que  alterna  els 
melodrames  castellans  de  gran  efecte,  a  que 
tan  aficionat  se  mostra’l  públich  de  les  ba¬ 
rriades  del  Paralelo,  ab  obres  dels  millors 
autors  catalans.  La  empresa  d’aquest  teatre 
sembla  proposarse  ab  això  regenerar  paula- 
tinament  aquell  públich  de  paladar  bon  xich 
estragat.  Tant  de  bo  que  ho  logri.  Per  ara  no 
han  estrenat  cap  obra  catalana  extraordinà¬ 
ria,  però’ls  cartells  y  programes  anuncien  no¬ 
vetats. 

També  n’anuncia’l  teatre  Romea,  de  nos¬ 
tres  primers  autors.  La  companyia  que  inau¬ 
gurarà  ses  tasques  la  vetlla  de  la  Mercè  es,  si 
fa,  no  fa,  com  la  dels  altres  anys.  Tampoch 
han  estrenat  per  ara  res  d’extraordinari. 

Al  Principal  sembla  que  s’hi  farà  cosa 
bona.  Els  noms  d’en  Gual  y  en  Graner,  que 
són  els  que  ho  dirigeixen,  ne  són  garantia. 
Encara  no  hem  vist  els  programes.  Ja  veurèm 
lo  que  serà.  * 

Al  Eldorado  haurà  debutat  quan  surtin 
aquestes  ratlles  una  companyia  italiana  de 

declamació  dirigida  per  en  Ferruccio  Gara- 
vaglia,  de  qui  diuen  les  veus  qu’es  un  actor 
notable.  EI  repertori  y  obres  noves  que  anun¬ 
cia  es  força  interessant. 

Tot  són,  donchs,  esperances,  per  ara. 

El  dia  23,  a  benefici  de  les  Escoles  del  Dis¬ 
tricte  Sisé,  tingué  lloch  en  el  teatre  del  «Cen¬ 
tre  Autonomista  Fi valler»  una  funció  dramà¬ 
tica  extraordinària,  ab  un  escullit  programa. 
El  clou  de  la  vetllada  era  la  representació  de 
La  intrusa  d’en  Maeterlinck,  que  per  primera 
vegada’s  representava  en  català  a  Barcelo¬ 
na.  Ja  hem  parlat  de  l’obra  en  altra  ocasió. 
Els  aficionats  que  la  posaren  en  el  referit 
centre  ho  feren  ab  gran  amor,  resultant  un 
conjunt  arrodonit.  Sobre  tot  la  escena  fou 
ben  presentada  y  cuydada  fins  en  els  més  pe¬ 
tits  detalls,  cosa  de  gran  importància  en  obres 
com  la  que’ns  ocupa. 

La  comissió  organisadora  del  «Festival  de 
la  Mercè»  ens  invità  ai  concert  que  celebrà 
diumenge  a  l’envelat  de  la  gran  via  Diagonal 
a  benefici  de  les  famílies  pobres,  víctimes  de 
l’aténtat  del  3  del  corrent  en  la  Rambla  de 
les  Flors. 

Foren  molt  aplaudides  totes  les  peces  del 
programa,  especialment  les  cançons  catala¬ 
nes  a  càrrech  del  bariton  senyor  Parés  y  les 
qu’executà  l’Orfeó  Graciench  dirigit  pel  se¬ 
nyor  Balcells,  resultant  el  concert  en  conjunt 
digne  d’elogi,  tant  com  sa  filantròpica  finali¬ 
tat.  Se  recaudaren  2ig'^2  pessetes. 

Nostre  company  de  redacció  en  Emili  Tin¬ 
torer  acaba  de  publicar,  formant  part  de  la 
Biblioteca  de  Joventut,  un  llibre  titulat 
La  Moral  en  el  Teatre ,  de  palpitant  actualitat 
en  aquests  moments  en  que  s’inauguren  0 
estàn  a  punt  d’inaugurarse  les  temporades 
teatrals  d'hivern. 

Se  tracta  d’una  obra  critica  en  la  qu’en 
Tintorer  accentúa  son  criteri,  ja  ben  conegut 
dels  habituals  lectors  de  Joventut,  sobre 
qüestions  artístiques  y  socials,  y  no  serèm 
nosaltres  qui  la  judiqui,  seguint  nostra  cos¬ 
tum  quan  se  tracta  d’obres  de  redactors  d’a¬ 
quest  periòdich.  Ens  limitèm,  donchs,  a  po¬ 
sar  en  coneixement  dels  que  vulguin  tenir  la 
Biblioteca  de  Joventut  complerta,  que  po¬ 
den  adquirir  La  Moral  en  el  Teatre  en  totes 
les  llibreries  y  en  nostra  redacció.  Son  preu, 
3  pessetes.  Als  suscriptors  que  la  demanin 
directament  se’ls  farà  l’acostumat  25  per  100 
de  descompte. 

Entre  les  moltes  errades  que  aparegueren 
en  nostre  anterior  número,  cal  subsanar  la 
següent  de  l’article  d’en  Pujulà  titulat  En 
Maynhaus: 

Allà  hont  diu  «AM  se'n  anèu,  no  se'n  anèu », 
llegeixis:  aNo  se’n  hauen ,  no  se’n  hauen ». 

Publicacions  rebudes: 

Assaigs  estèlichs ,  per  Geroni  Zanné,  volum 
43"de  la  «Biblioteca  Popular  de  «L’Avenç». 
Nostre  company  de  redacció  en  Geroni  Zan¬ 
né  acaba  de  publicar  ab  l’esmentat  ntul  un 
aplech  de  poesies  que,  seguint  nostra  costúm 
tractantse  d’un  de  casa,  ens  abstenim  de  ju¬ 
dicar,  però  que  recomaném  als  habituals  lec¬ 
tors  de  Joventut,  y  especialment  als  devots 
de  les  teories  estètiques  de  que  en  Zanné  es 
partidari,  en  la  seguritat  de  que  aquest  vo¬ 
lum  de  versos  respon  per  complert  a  llurs 
gustos  y  a  les  doctrines  per  l’autor  constant¬ 
ment  sustentades.  Preu,  50  cèntims. 

Els  Estudis  Universitaris  Catalans  als  seus 
cooperador s  y  a  tols  els  catalans.  Hem  rebut 
el  manifest  que  aquesta  benemèrita  institu¬ 
ció  endreça  als  fills  de  Catalunya  remarcant 
la  desautorisació  que  sa  noble  empresa  de 
cultura  rebé  fa  poch  dels  alts  poders  de  l’Es- 
tat,  com  nostres  lectors  ja  saben,  y  anunciant 
sos  propòsits  de  seguir  ab  més  dalit  la  tasca 
començada  fa  dos  anys,  fins  lograr  la  instau¬ 
ració  de  la  Universitat  Catalana.  Sentim  no 
poder  publicar  íntegre,  per  manca  d’espay, 
aquest  document  notable,  però  remetèm  als 
lectors  a  la  prempsa  catalanista  diaria  que 
l’ha  publicat.  S’acompanya’l  quadro  d'ense¬ 
nyances  pera’l  curs  de  1905  a  1906,  que  són 
les  següents:  Dret  civil  català,  Historia  de 
Catalunya,  Economia  social  y  Política  aran- 
zelaria,  Literatura  catalana,  Historia  de  l’Art 
català,  Geologia  catalana,  Tècnica  d’anàlisis 
químich  ab  especial  aplicació  a  les  ciencies  y 
a  la  indústria,  y  Ensenyances  agrícoles  am¬ 
bulants. 


NOSTRE  FOLLETI 

Ab  el  present  número  repartim,  conforme  anunciarem,  la  coberta  pera  enqua¬ 
dernar  el  volum  de 

LES  apis  1E  DEFKIS  Y  ME  Y  DE  10R  Y  PSIQD1S 

que  avuy  queda  posat  a  la  venda  en  totes  les  llibreries,  al  preu  de  3  pessetes. 

Com  de  costúm,  els  suscriptors  poden  adquirirlo  en  nostre  Administració  ab  un 
25  per  100  de  rebaixa. 

Les  persones  que  portin  complerta  la  colecció  dels  folletins  d’aquesta  obra, 
junt  ab  la  coberta,  podràn  tenirla  enquadernada  mitjançant  el  preu  de  20  cèntims. 
Les  enquadernacions  cartonné  se  serveixen  com  sempre  al  preu  de  50  cèntims. 
Tot  seguit  començarèm  la  publicació  d’un  nou  volúm  de 

NARRACIONS  QUATRECENTISTES 

que  compendrà  diverses  noveletes  del  sigle  XV,  interessants  ademés  per  consti- 
tuhir  una  mostra  del  llenguatge  català  d’aquella  època;  les  quals  estamparèm  en 
ortografia  moderna  sens  alterar  emperò  en  lo  més  mínim  el  lèxich  original.  Serà 
un  veritable  trevall  de  vulgarisació  d’algunes  obres  CLÀSSIQUES  CATALANES,  del 
qual  esperèm  ens  ne  voldran  grat  els  nostres  amichs. 


Postals.  La  societat  «Progrés»  ha  editat 
unes  curioses  postals  en  les  que  hi  apareix  la 
efígie  d’un  rus  ab  el  bastó  de  mando  a  la  mà 
y  el  nagayka  al  cinturó,  en  actitut  ensemps 
irada  y  atribulada.  Son  posat  y  els  lentes 
que  porta  li  donen  certa  semblança  ab  un 
conspicuu  personatge  que’ls  catalanistes  han 
íet  cèlebre.  Al  peu  s’hi  llegeixen  aquests 
versos: 

En  Trepoff  està  enfadat, 
ja  comença  a  treure  fum... 

Posi  oli,  posi  oli, 
posi  oli  en  aquest  llum. 

Fidel  Giró  impressor.  —  Carrer  de  València,  233. 

SETMANARI  CATALANISTA 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes. 

>  Mitj  any . 4’50  > 

»  Trimestre.  .  .  '  .  .  2’25  > 

ALTRES  REGIONS  D’ESPANYA: 

Un  any .  9  > 

ESTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  ...  40  > 

>  »  sense  folletins.  .  25  » 


El  número  corrent  no’s  ven  sense  folletins. 


Redacció  y  Administració  : 

Plaça  del  Teatre,  6,  entresol. 

!  SUMARI: 

TEXT  : 

iAhónt  anèm?,  per  Cecili  Gasóliba.— Un  precursor  de 
Nietzsche,  per  Geroni  Zanné— Bessonada,  per  E. 
Just  y  Pastor. — Vida  y  mort,  per  Ricart  Moragas. — 
Teatres,  per  Emili  Tintorer.  — Notes  bibliogràfiques, 
per  R  Miquel  y  Planas.— Revista  de  revistes,  per 
Lluís  Via.— L’agencia  d’informes  comercials  (conti¬ 
nuació),  per  Pompeyus  Gener.— Oda  a  Pirra,  traduc¬ 
ció  de  Horaci,  per  Alfons  Maseras.— Noves. 

. 

GRAVATS  : 

Ferrucció  Garavaglia  (retrat.) 

FOLLETÍ: 

LES  TENEBROSES,  per  Rafel  Nogueras  y  Oller.  — 
Plecb  21. 

HISTORIES  D’ALTRE  TEMPS  (narracions  dels  si¬ 
gles  XIV  y  XV.— Plech  1. 

_ 

jAHÓNT  ANÉM? 

No  sabèm  ab  seguritat  a  qui  la  dirigim 
aquesta  pregunta,  mes  nostre  intent  es  feria 
als  que  manen ,  als  ministres  o  a  llur  presi¬ 
dent,  al  Rey,  al  qui  faci  d’amo  o  al  qui  cobri 
més,  al  qui  sia,  però  al  responsable  de  la 
persecució  sense  solta  de  que  són  victimes 
les  publicacions  catalanistes. 

Cal  aclarirho  això,  y  ja  que’ls  perseguits 
donèm  la  cara,  que  també  la  donguin  els 
perseguidors.  Cal  saber  per  què  ha  vingut 
eixa  extemporània  repressió  y  a  quins  motius 
obeheix. 

(Es  que  les  doctrines  nacionalistes,  baix  el 
govern  lliberal  (?)  ‘'d’en  Montero  Rios,  són 


Número  corrent . 20  cèntims. 

»  ATRASSAT,  AB  FOLLETINS .  .  40  » 

>  »  SENSE  FOLLETINS.  25  » 

considerades  fóra  de  lley?  (O  es  que,  man¬ 
cats  de  valor  pera  declararies  ilegals,  s’han 
proposat  ofegaries  per  un  regim  de  força? 

Ja  ho  poden  dir  clar  lo  que’s  proposen,  que 
nosaltres  ja  estém  curats  d’espants  y  no’ns 
vindria  pas  de  nou,  coneguda  la  mentalitat 
quç  informa'ls  actes  dels  prohoms  d’Espanya, 
un  cop  de  Gazeta  que’ns  declarés  / ilibusteros . 
Lo  que  no  podèm  arribar  a  creure  es  que 
visquin  en  un  estat  tal  d’ignorancia, ) que’s 
creguin  capaços  d’ofegar  la  veu  del  naciona¬ 
lisme  català  ab  els  ridiculs  actes  de  força 
que  per  compte  propri  o  per  ordres  superiors 
està  portant  a  cap  el  governador  civil  de 
Barcelona. 

El  moviment  catalanista  no  ha  variat  en 
res;  els  escrits  de  propaganda  y  els  articles 
dels  periòdichs  diuen  lo  que  han  dit  sem¬ 
pre;  no  prediquèm  res  de  nou,  no  perseguim 
altra  finalitat  que  la  repetida  molts’ anys 
arreu  a  orelles  de  tota  mena  de  governants, 
de  dotzenes  de  governadors,  que  devèm 
creure  que  tenien  tant  de  gènit  y  tant  d’amor 
a  Espanya  cam  pugui  tenir  el  senyor  Fuen¬ 
tes,  encara  que  no  fossin  generals. 

Donchs  (qué  ha  passat  ara? 

(Es  qu’en  Montero  Rios  vol  acrisolar  sa 
fama  de  lliberal,  o  es  que  ja's  dóna  com  a 
fet  consumat  lo  fins  reconegut  per  diaris  de 
Madrid,  de  considerar  a  Catalunya  com  una 
colonia? 


JOVENTUT 


634 

S’imposa’l  parlar  clar,  pera  que’ls  qui  es- 
timèm  a  Catalunya  sapiguèm  a  què  atén- 
drens. 

Si  els  governants  madrilenys  ens  han  de¬ 
clarat  la  guerra  y  tot  aquest  seguit  de  de¬ 
nuncies  que  sofreix  la  prempsa  catalanista 
no  es  més  que’l  principi  d’un  regim  de  força 
que  comença,  que  tinguin  el  coratge  d’afir- 
marho  ben  clar,  y  llavors  ja  sabrèm  lo  que’ns 
toca  fer  els  aymants  de  Catalunya,  que,  con¬ 
vençuts  de  nostre  dret  y  fugint  d’arbitrarie¬ 
tats  extemporànies  que’ns  foragitin  de  la  le¬ 
galitat,  no’ns  espantarà  l’haver  d’anar  a  tre- 
vallar  al  costat  d’un  estimat  company  que 
s’ha  vist  obligat  a  deixar  sos  amichs,  sa  fa¬ 
mília  y  sa  carrera. 

Mes  si  aquesta  persecució  no  ve  de  Ma¬ 
drid  sinó  tan  sols  d’una  autoritat  local  que, 
desconeixent  lo  que  porta  entre  mans,  manca¬ 
da  d’educació  politica  0  sobrada  de  gènit, 
està  promovent  conflictes,  excita  passions  y 
fereix  l’amor  propri  dels  catalans,  llavors  la 
obligació  de  tot  govern  amant  de  la  pau  y 
respectuós  de  les  idees  y  sentiments  d’un  po¬ 
ble,  es  sols  fer  una  cosa:  enviar  de  nou  al 
cuartel  al  qui  ha  demostrat  tan  excelents  dots 
pera  manar  números  y  tan  poch  tacte  pera 
governar  ciutadans. 

S’imposa  una  cosa  0  altra  pera  que’ls  que 
no  hem  nascut  pera  ésser  manats  com  a  es¬ 
claus  poguém  respòndrens  a  la  pregunta 
que’ns  fa  fer  l’estat  actual  de  coses: 

dAhónt  anèm? 

Cecili  Gasóliba 


UN  PRECURSOR 
DE  NIETZSCHE 

Els  qui,  seguint  a  Goethe  y  lenint  per  nor¬ 
ma’l  nihil  novum  sub  sole,  creyèm  que  les  no¬ 
vetats  (en  termes  generals)  no  són  altra  cosa 
que  resurreccions,  hem  vist  confirmades  pna 
volta  més  nostres  teories.  Un  dels  pensadors 
més  originals  dels  temps  moderns,  el  gran 
orat  Frederich  Nietzsche,  el  profeta  de  Za- 
rathustra,  té  també,  com  tot  pobre  estadant 
de  la  terra,  el  seu  Baptista. 

Aquest  Baptista  del  pensador  alemany  es 
un  ilustre  personatge  francès,  el  comte  Jo- 
seph  Arthur  de  Gobineau,  qui,  descobert  avuy 
pels  germànichs,  ha  donat  naixença  a  una 
associació  destinada  a  estudiar  ses  obres 


( Gobineau-Vereini gun g ),  de  la  qual  n’es  pre¬ 
sident  el  professor  Dr.  Schemann,  comptant 
ab  uns  doscents  membres,  entre’ls  més  ilus- 
tres  el  príncep  von  Eulenburg,  el  baró  Hans 
von  Wolzogen,  Paul  Bourget,  Eduart  Schu- 
ré,  J.  Vacher  de  Lapouge,  etc. 

Un  distingit  escriptor  francès,  Mr.  Robert 
Dreyfus,  gobiniste  de  cor,  ha  estudiat  les 
obres  del  pensador  pre-nietzschenià  en  un 
trevall  titulat  La  vie  et  les  profeties  du  cómte 
de  Gobineau. 

El  corpte  de  Gobineau  nasqué  l’any  1816 
a  Ville-d’Avray,  d’una  familia  reyalista  y  ca¬ 
tòlica;  seguint  les  vicissituts  dels  Bourbons, 
va  acompanyarlos  al  desterro  y  tornà  ab  ells 
a  França.  Més  tart  s’afilià  al  bonapartisme  y 
entrà  en  la  carrera  diplomàtica,  impulsat  per 
l’amor  als  viatges  y  pel  desitj  de  conèixer 
l’Orient. 

Com  diu  en  Maurice  Kahn,  de  qui  copiém 
aquestes  notes,  en  Gobineau’s  preocupava 
poch  de  sos  afers  diplomàtichs,  dedicant  els 
fruyts  de  la  seva  activitat  a  trevalls  personals 
que  de  temps  meditava.  Moltes  són  les  obres 
que  durant  sos  viatges  escriu  en  Gobineau, 
mereixent  esment  Trois  ans  en  Asie ,  rSyy-yS; 
Voyage  a  Terre-Neuve ;  esboçant  també  la 
Hisloire  des  Perses,  Les  Religions  et  les  Philo- 
sophies  de  l' Asie  centrale  y  les  Nouvelles  asià¬ 
tiques,  acabades  més  tart  ( 1864-68).  Després 
escrigué  la  Hisloire  d'Ottar  Jarl,  pirate  nor- 
vegien,  conquérant  du  pays  de  Bray,  en  Nor- 
tnandie,  et  sa  descendance;  La  Renaissance, 
scènes  històriques,  y  el  seu  poema  inacabat 
Amadis,  que  compta,  ab  tot  y  aqueixa  cir¬ 
cumstancia,  ab  vint  y  dos  cants  y  uns  vint 
mil  versos. 

Però  l’obra  mestra  d’en  Gobineau  es  VEs- 
sai  sur  l'inégalité  des  races  humaines.  L’autor 
estableix  la  superioritat  d’unes  races  sobre 
les  altres,  teories  que  avuy  hem  vist  negades 
per  un  gran  antropòleg  italià,  el  prof.  Napo- 
leó  Colajanni.  Mes  deixant  de  banda  aques¬ 
ta  discrepància,  que  per’aquest  cas  concret 
no  interessa,  en  Gobineau  observa’l  triomf 
de  certes  civilisacions,  triomf  seguit  de  la 
corresponent  decadència,  qu’explica  mercès 
a  la  barreja  de  races,  per  la  influencia  de  les 
varietats  inferiors  de  nostra  especie  (tipos 
negre  y  groch)  y  per  les  famílies  secondaries 
de  la  raça  blanca  (pobles  semitichs).  Heusa- 

qui  la  gerarquia  de  races  establerta  per  en 
Gobineau. 

En  Robert  Dreyfus  dedueix  les  següents 
consideracions  de  les  teories  d’en  Gobineau: 
Certes  races  són  belles ,  enèrgiques  v  nobles. 
Altres  races  són  lletges ,  mandroses  y  vils.  Cer¬ 
tes  races  són  races  d'esclaus  y  les  altres,  races 
de  dominadors.  Eixos  mots,  ennoblits  per  Fre- 
derich  Nietzsche ,  apareixen  avans,  ab  tol  llur 
ple  sentit ,  sols  la  ploma  de  Gobineau:  uEls 
més  forts  desempenyaràn ,  en  la  tragèdia  del 
món ,  els  papers  de  reys  y  de  dominadors.  Els 
més  febles  ocupar àn  els  llochs  més  baixos .» 

Tal  es,  en  el  fons,  la  teoria  d’en  Gobineau, 
que  ha  donat  lloch  a  nombroses  interpreta¬ 
cions  y  comentaris  y  quals  conseqüencies  no 
seguim  exposant,  recomanant  no  més  a  nos¬ 
tres  lectors  l’obra  d’en  Dreyfus  La  vie  et  les 
prophéties  du  comte  de  Gobineau.  Però  sí  fa- 
rèm  constar  que  les  teories  d’aquest  original 
y  profond  pensador,  com  tots  els  principis 
absoluts,  sofreixen  de  tant  en  tant  fortes  so¬ 
tragades,  ocasionades  per  la  realitat  de  les 
coses,  mestra  de  la  observació  y  de  la  vida 
que  may  s’erra.  Aixi  trobèm  més  humana  y 
alhora  més  científica  la  teoria  d’en  Colajanni 
afirmant  que  les  races  són  superiors  0  infe¬ 
riors  en  determinats  moments  històrichs.  Ab 
la  teoria  d'en  Colajanni  desapareix  aquesta 
mena  de  fatalitat  qu’en  Gobineau  y  en  Nietz¬ 
sche  volen  estendre  sobre  les  races  anome¬ 
nades  injustament  inferiors,  a  causa  d’un 
aplanament  secular  queies  ha  tingudes  allu¬ 
nyades  de  les  transformacions  dels  pobles 
més  progressius  ( pobles ,  no  races ,  car  a  la 
raça  blanca  pertanyen  alhora  anglesos  y  rus¬ 
sos,  y  ningú  citarà  aquests  derrers  com  por- 
tant-veus  del  progrés  y  de  les  renovacions 
polítiques). 

Geroni  Zanné 


BESSONADA 

La  Veva  estava  a  punt  de  desocupar.  El 
seu  home  era  un  fuster  de  banchs  de  cantis 
y  calaixons  de  basseta  que,  a  copia  de  pas¬ 
sar  llargues  temporades  en  vaga,  s’havia 
acostumat  a  no  trevallar.  Y  ella,  la  pobra, 
qu’estant  bona  sempre  defensava  quatre  o 
cinch  ralots  diaris  fregant  rejoles,  d’ençà  que 
havia  entrat  al  derrer  més  de  l’embraç  se’n 
veya  privada  enterament,  y  queya  malalta 
cada  vegada  que,  per  necessitat,  s’arriscava 
a  probarho. 

Lo  cert  es  que  per  la  meteixa  causa  que 
havia  perdut  la  feyna  va  perdre  també  la 
gana,  y,  com  un  voler  de  Deu,  la  segona  falta 
atenuava  bon  xich  l’efecte  de  la  primera; 
mes  això  no  era  prou  pera  tapar  les  altres 
cinch  boques  y  la  del  procurador,  sis,  qu’era 
la  més  grossa. 

Era  aquell  un  matrimoni  pobre;  més  que 
pobre,  miserable.  El  fill  que  fatalment  havia 
de  nàixer,  no  més  vindria  al  món  per’aumen- 
tar  la  misèria  dels  seus  pares  y  pera  repartirse 
pro  indiviso  l’usdefruyt  d’aquesta  herencia 
ab  els  quatre  germans  que  l’havien  precedit. 

Això  pensavajla  Veva  desde  qu’en  tan  mala 
hora  y  tan  contra  la  seva  voluntat  va  sentirse 
embraçada;  y  el  seu  home,  ara  que’s  veya  ta 
pedregada  a  sobre ,  era  del  meteix  parer 
d’ella. 

Y  vingué’l  dia  del  cop. 

La  llevadora,  ja  als  derrers  dies,  al  ferse  cà- 
rrech  de  lo  abultat  d’sfquell  ventre  que,  per  lo 
qu’era  la  mare,  presentava  un  desenrotllo 
extraordinari,  aventurà  imprudentment  que 
li  semblava  que’n  duya  dos. 

— Ay!  Deu  nos  en  guart  !  No  m’espanti, 
senyora  Layeta!... — havia  dit  la  Veva  al  en- 
terarsen. 

— Res  d’espantarse... —  feu  la  llevadora. — 
Tot  anirà  bé... 

— Jo  que  no’n  volia  tenir  cap  més!...  No’m 
faltaria  sinó  aquesta  desgracia!...  ^Còm  ho 
faríem,  pobres  de  nosaltres?... 

— Qui  dóna  per  néixer,  dóna  per  créi¬ 
xer.  . . — 

Y  al  veure’l  mal  efecte  que  havien  pro- 
duhit  les  seves  paraules,  pera  no  alterar  l’a- 
nim  de  la  partera,  afegi  somrihent: 

— iNo  veu  que  li  dich  de  broma?  Apa, 
filla  meva,  apa!... — 

Qualsevol  que  s’hagués  trobat  present  en 
aquell  acte,  s’hauría  fet  creus  de  la  facilitat 
ab  que  ve  al  món  una  desgracia. 

A  les  primeres  contraccions  de  la  mare, 
plorà  una  criatura  als  braços  de  la  llevadora, 
qui,  tota  atrafegada,  digué  qu'efectivament 
ne  venia  un’altra. 

—  Reyna  Santissima!  —  exclamaren,  se- 
nyantse,  tots  els  presents. 

Y  vingué;  que  ja  diuen  que  una  desgracia 
may  ve  sola.  Per’aquell  matrimoni  que,  des¬ 
prés  d'haver  engendrat  al  fill,  considerava’l 
seu  naixement  com  una  desgracia,  el  ditxo 
era  cert:  dos  fills,  eren  indubtablement  dues 
desgi  acies.  La  naturalesa’ls  havia  trahit. 

Pobres  criatures!  Després  de  venir  al  món 
la  segona  ab  la  major  facilitat,  potser  perque 
trobà’l  camí  esbroçat  per  la  primera,  la  lle¬ 
vadora,  presentint  que  hauria  fet  dos  tre- 
valls  pera  no  cobrar  més  que  mitja  paga 
(això  si  no  li  quedaven  a  deure)  complí  la 
seva  obligació  en  quatre  esgarrapades  y  pre¬ 
sentà’l  doble  íruyt  de  benedicció  al  pare, 
donantli  la  enhorabona  ab  les  paraules  de  re¬ 
glament  y  algunes  de  repetides  perque’l  cas 
era  de  repetició. 

El  pare,  ab  la  barba  de  dues  setmanes 
y  un  posat  mitj  d’alegria,  mitj  d’estranyesa, 
que  li  donava  un  ayre  de  complerta  imbeci- 
litat,  feya  cara  de  no  saber  si  plorar  0  riure, 
y  contemplava  estúpidament,  sense  dir  pa¬ 
raula,  les  dues  criatures  que  la  llevadora 
li  havia  dit  qu’eren  filles  seves:  dos  nens  ros¬ 
sos  y  esblanquehits  que  semblaven  dues 
nines  de  cartró  del  jneteix  número,  sortides 
del  meteix  paquet. 

L’home,  ab  la  natural  sorpresa,  y  atribu- 
lat  com  estava,  no’s  podia  donar  ben  bé 
compte  de  si  allò  era  una  bona  obra  0  una 
malifeta,  però  estava  convençut  de  qu’era 
cosa  seva,  y  per  un  moment  se  sentisatisfet, 
orgullós...  Ell,  que  ja  quan  anava  a  estudi 
no  havia  pogut  fer  may  dos  pals  que  s’assem¬ 
blessin,  era’l  pare  de  dos  bessons,  tan  bes¬ 
sons,  que  ni  ell  meteix,  ab  tot  y  ésser  son 
pare,  sabria  may  quin  era  l’un  y  quin  era 
l’altre... 

Y  el  pobre  home  va  somriure...  Y  va  anar 
a  ca’l  barber  a  ferse  treure  aquella  barba  de 
dues  setmanes  perque  li  varen  dir  que  fes 


un  petó  als  seus  fillets.  Al  acostar  la  cara  a 
la  d’un  d’ells,  la  pobra  criatura  s’havia  posat 
a  plorar ... 

— Es  que’l  punxes,  home,  es  que’l  pun¬ 
xes!... — li  digué  la  seva  dóna  ab  una  veu  que 
semblava  l’ànima  d’un  altre: — Veste  a  aíay- 
t  a  r ! . . . — 

Y  el  pare  començà  a  sacrificarse  per  la 
familia. 

La  Veva,  després  de  1  ’eslrago,  va  quedar 
tan  abatuda,  tan  dèbil,  que  li  costà  alguns 
dies  reforçarse  pera  poder  deixar  el  llit  y 
sortir  al  carrer.  Un’altra  dóna,  en  son  lloch, 
no  hauria  sortit  de  casa  al  menys  fins  als 
quaranta  dies.  Ella— ventatja  d’ésser  pobre 
— avans  dels  quinze  ja  arrocegava  per  terra 
y  a  la  llum  del  sol  la  seva  hgura  de  morta 
ressucitada. 

A  casa  no  hi  porten  res  y  era  necessari  be- 
llugarse  y  veure  qué  s’havia  de  fer...  de  què 
havien  de  fer  mànegues... 

Algunes  vehines,  gent  compassiva,  que 
afortunadament  may  ne  falta,  encara  que 
tampoch  ne  sobra,  els  primers  dies  s’havien 
cuydat  de  donalshi,  qui  una  taça  de  caldo, 
qui  un  xich  d’escudella  del  dia  avans,  qui 
una  pesseta,  qui  un  bon  concell...  (més  d’a¬ 
quests  que  d’aquelles)  però  allò  portava  tra¬ 
ces  d’ésser  molt  llarch...  y  pel  demés,  tot- 
hòm  tenia  prou  feyna  a  casa  seva. 

Una  pobra  dòna  marmanyera,  que’ls  duya 
voluntat  perque  coneixia  a  la  Veva  de  cria¬ 
tura,  va  dirli  un  dia  : 

— Mira,  vina  allà  a  la  parada,  y  molt  serà 
qu’en  tota  la  plaça  no  t’arrepleguèm  pel  caldo 
del  dia  y  alguna  friolera  més... 

— Això  es  demanar  caritat...! — va  pensar 
la  Veva,  aixugantse  dues  llàgrimes  que  li 
rodolaven  cara  avall.  Però’s  resignà  fàcil¬ 
ment,  no  per  ella,  no,  per  aquells  dos  àngels 
de  Deu  que,  no  més  obrint  la  boca  com  dos 
pardalets,  parlaven  ab  més  eloqüència  del 
dret  de  viure  que’l  més  bon  orador  en  un 
meeting  llibertari, 

Y  a  l’endemà  meteix  compareixia  a  la 
plaça  ab  les  dues  criatures  parides  de 
frescb,  y  un  cistel let  petit  y  espellifat.  La  veu 
va  córrer  deseguida  y  en  tota  la  plaça  no’s 
parlava  d’altra  cosa: — La  Veva  ha  tingut  bes¬ 
sonada... — deyen  els  qui  la  coneixien.  Ella 

anava  seguint  els  rengles  de  parades,  d'un 
a  un ,  aturantse  a  cada  dues  passes  pera 
ensenyar  a  la  gent  les  criatures  endormis¬ 
cades. 

— Que  són  bufons!...  Cúydat  força!  Té, 
feste  caldo... — Y  anava  recullint  lo  que  la 
voluntat  de  les  venedores  li  allargava. 

— Pobra  xicota!  Qu’està  flaca!...  Se  la  xu¬ 
claran  viva...! — eren  les  paraules  que  ana¬ 
ven  de  l’un  rengle  a  l’altre  quan  ella  havia 
passat. 

Després  volgué  reposar  una  estona,  y  allà 
la  teniu:  asseguda  a  l’acera,  ab  una  criatura  a 
cada  mamella,  excitant  la  curiositat  y  la  com¬ 
passió  de  la  bona  gent,  que  feya  rotllo  y  s’en- 
ternia  contemplant  el  grupo  miserable,  y  que 
escoltant  les  tragedies  de  la  pobra  malalta  y 
mare  infeliç,  li  anava  omplint  el  cistellet  de 
vianda  y  peces  de  cinch  cèntims,  mentres 
ella,  avergonyida  y  fent  la  mitja  rialleta  d’a- 
grahiment,  no  parava  de  dir: — Ay,  gràcies... 
Deu  vos  ho  pagui...  Moltes  gràcies...— 

Un  agutzil  va  dirli  que,  si’s  basquejava, 
l’Ajuntament  li  pagaria’l  didatge  d’una  cria¬ 
tura,  y  foren  moltes  les  dònes  a  la  cria  que 
van  oferirse  pera  criarli  l’altra .  Ella  va  dir 
que  ja  ho  diria  al  seu  home... 

Y  al  dia  següent  tornava  a  la  plaça  ab  les 
dues  criatures  acompanyades  de  llur  pare, 
que  portava  un  cistell  més  gros  que’l  del 
dia  avans.  i 

De  donar  les  criatures  a  dida,  acceptant 
els  oferiments  particulars,  ni  de  recórrer  a  la 
beneficencia  oficial,  no  va  parlarsen  més. 
Se’ls  estimaven  massa,  pobres  fillets,  y  en 
cara  que’ls  costés  fer  un  sacrifici  ,  volien 
tenirlos  a  casa. 

Altrament,  el  concell  de  la  marmanyera  no 
podia  donar  més  bon  resultat.  No  hi  havia 
dia  que  al  tornar  a  casa,  la  Veva,  per  allà  a 
les  onze,  no  portés  menjar  de  sobres  pels 
quatre  petits_y  alguna  lleminadura  de  més  a 
més  pels  cossos  grans.  Si  els  bons  sentiments 
del  poble  no  s’estroncaven,  fins  podien  arre- 
conar  y  tot. 

Després  d’una  plaça,  anirien  a  l’altra,  y  al 
menys  mentres  tinguessin  als  bessons  criatu¬ 
res,  o  les  criatures  que  tinguessin  fossin  bes¬ 
sones,  no’ls  caldria  passar  mals  de  cap  per 
la  vida  ni  destorbarse  pera  buscar  feyna.  Bé 
prou  que  havien  trevallat...  en  nom  de  Deu! 

La  Veva,  en  pochs  dies,  va  apendre  de  po- 
sarse’l  mocador  del  cap  ben  endevant  dels 
polsos,  d’enrahonar  ab  veu  de  malalta’ls  de- 
matins  y  de  fer  cara  de  llàstimes  per  tot  dia. 

Y  el  seu  home,  que  s’acostumava  fàcil¬ 
ment  a  tot,  s’havia  tornat  a  deixar  créixer  la 
barba  perque  semblés  que  passava  més  mi¬ 
sèria,  y  cada  matí  acompanyava  a  n’ella  a 
plaça,  portant  el  cistell  de  la  teca  al  braç  y  un 
dels  bessons  al  coll,  y  els  diumenges,  per 
torna,  donant  la  mà  a  una  criatura  de  les 
quatre  soltes.  Un  cop  a  la  plaça,  servia  ad¬ 
mirablement  de  ninera  a  la  seva  dóna  , 
aguantant  una  criatura  mentres  l’altra  ma¬ 
mava,  prenentli  de  la  falda  la  qu’estava  tipa 
y  acostantli  la  dejuna  al  pit,  ab  un  cuydado, 
una  paciència  de  cabró,  un  ayre  de  vençut  y 
unmirar  d’idiota,  que  feyen  engunia  deveure. 
Perque,  allà,  la  paternitat  era  lo  de  menys 
y  el  negoci  lo  principal.  Aquell  matrimoni 
portava'ls  seus  bessons  a  la  plaça  com  l’arren- 
ca-caixals  hi  porta  la  seva  parada  y  els  que 
canten  romanços  el  seu  pendó  ab  ninots: 
eren  el  ganxo. 

Y  tot  això  ab  el  cap  baix,  ab  tristesa  em- 
matllevada,  ab  olor  d’hospital  y  roba  d’hos¬ 
pici;  exhibint  en  públich  aquells  dos  troços 
iguals  d’humanitat,  no  com  dues  flors 
qu’eren  de  la  meteixa  planta  ,  com  dues 
videç...  sinó  com  dos  ninxos  d’un  meteix 
rengle,  això  es,  ab  la  meteixa  tristesa  y  blan¬ 
cor  de  ninxo  pobre... 

En  nom  d’alguna  cosa  •  superior  que  fes 
commoure  als  homes,  s’havien  de  treure 
aquelles  criatures  de  mans  d’aquella  gent, 
despullades  d’aquella  roba  de  munició  y  ves¬ 
tiries  de  festa,  coronaries  de  roses,  alimen¬ 
taries  ab  bones  vingudes  d’uns  pits  ben  sans, 
y  ensenyalshi  de  riure...  Y  quan  ne  sapigues- 
sin,  ben  tipes  y  cara-roges,  conservant  enca¬ 
ra  al  mitj  dels  llabis  estarrufats  la  emprempta 
del  mugró  y  la  goteta  de  llet  derrerament 
mamada  y  no  engolida,  presentarlos  rihent 
als  ulls  del  món  ab  la  meteixa  satisfacció 
que  s’ensenya  un  ou  de  dos  rovells,  una  flor 
doble  0  una  atmetlla  bessona. 

Aixi,  la  gent,  al  contemplaries,  hauria  dit 
joyosament: — Quina  sòrt!...  Quina  hermo- 
sura!... — fent  morir  d’enveja  als  matrimonis 
joves.  Y  no  com  aleshores,  que  aquell  excés 
de  vida  feya  fugir  esverades  a  les  mares  y 
exclamar  a  tothòm: — Deu  nos  en  guart!  Qui- 

na  desgracia!... — perque  s’ensenyava  mise- 
riosament,  com  una  llaga,  com  un  mal  lleig... 
com  els  cegos  mostren  als  ulls  del  poble  les 
seves  conques  buydes,  els  baldats  les  cames 
immòvils,  el  mancos  els  seus  membres  tro- 
çejats... 

Quin  aplanament!  Y  quanta  misèria!  Po¬ 
bres  fills,  considerats  per  llurs  pares  com 
una  verdadera  calamitat,  la  desgracia  d’una 
familia...  una  familia  de  ganduls  vivint  ab 
la  esquena  dreta  d’ençà  que  la  mare  tingué, 
desgraciadament,  la  sòrt  de  parir  bessonada. 

Després  ens  queixém  de  la  explotació  de 
l’home  per  l’home!. ..  Quina  llàstima  que 
molts  matrimonis  no  sien  xorchs! 

E.  Just  y  Pastor 


VIDA  Y  MORT 

Sentat  en  un  feixuch  silló  de  cuyro  enfos¬ 
quit  pel  temps,  estava’l  sabi  antropòleg,  el 
que  havia  esmerçat  la  major  part  de  sos  dies 
en  esbrinar  els  secrets  que  amaguen  les  ge¬ 
neracions  passades,  en  desfer  les  fosquedats 
que  tanquen  els  temps  prehistòrichs  per’arri- 
bar  a  compendre,  en  tots  sos  passos,  la  mar¬ 
xa  a  través  les  edats  de  la  humanitat,  la  evo¬ 
lució  lenta  però  ferma  y  segura  dels  primi¬ 
tius  homes  fins  als  d’avuy  dia.  wr 

Il·luminada  l’habitació  per  la  esmortuhida 
llum  del  sol  al  anar  a  la  posta,  se  distingien 
mitj  velats  els  objectes  reunits  en  son  recinte 
estrany,  original  y  a  l’ensemps  macàbrich. 
La  testa  de  l’antropòleg,  d’ulls  fondos  y  bri¬ 
llants,  s’apoyava  sobre  sa  mà  esquerra,  que 
quedava  quasi  amagada  entre’ls  rebelds  ca¬ 
bells.  Llegia  abgran  atenciósa  última  obraso- 
bre  la  troballa,  en  una  gruta  descoberta  feya 
poch,  de  restes  humans  que  segons  indicis 
pertanyien  a  la  edat  de  pedra  y  que  havien 
vingut  a  enriquir  sa  ja  nombrosa  colecció. 
La  taula  estava  tota  plena  de  llibres  y  diaris 
del  país  y  estrangers,  dels  millors  autors  de 
son  ram,  especialment  de  son  mestre  Broca. 
A  través  dels  vidres  de  la  finestra’s  distin¬ 
gien  les  fatxades  de  les  cases  vehines,  totes 
melancòliques  a  la  pàlida  llum  que  rebien, 
tamisada  entre  la  polsina  dels  carrers  plens 
de  tràfech  de  la  gran  capital.  Una  part  de  l’ha¬ 
bitació  estava  ocupada  peruna  senzilla  ygros- 
sa  llibreria,  tan  plena  y  atapahida,  que  sem¬ 
blava  que  s’hagués  esbotzat,  car  per  terra’s 


veyen  pilots  de  revistes  y  volums  en  compert 
desgavell.  A  l’altra  part  s’hi  trobaven  uns  ar¬ 
maris  ab  prestatges  de  dalt  a  baix,hont  hi  ha¬ 
vien  agrupades  les  calaveres  que  havia  pogut 
recullir  durant  sas  nombroses  excursions  als 
cementiris  dels  pobles  més  amagats,  tots 
ells  ab  sa  corresponent  targeteta  ostentant  sa 
filiació.  Un  compartiment  estava  solsament 
ocupat  per  casos  teratològichs  de  cranis  y 
demés  òssos  de  diferentes  formes,  torçats  en 
evident  contradicció  ab  les  lleys  de  natura. 
Pels  recons  s’hi  refugiaven  esquelets  de  tota 
mena  muntats  ab  filferro  y  penjats  a  una  ba¬ 
rra  vertical  de  fusta  per  medi  d’una  rosca 
que,  atravessant  el  cap,  l’enganxava  en  aque¬ 
lla  mena  de  forca.  N’hi  havia  d’alts,  de  bai¬ 
xos,  y  fins  un,  ja  comprat  en  vida,  d’una  po¬ 
bra  que  ostentava  les  articulacions  capgira¬ 
des  y  els  peus  enterament  deformats.  Com¬ 
pletaven  el  quadro  una  serie  de  pots,  en  els 
quals  s’hi  entreveyen  fetus  y  deformitats  ne¬ 
gats  dins  d'un  esperit  de  vi  tot  grogós. 

De  sobte  s’obri  la  porta  y  entrà  una  dóna 
de  formes  esbelles,  vestida  ab  senzillesa, 
que’s  dirigi  envers  l’antropòleg,  abra- 
çantli  el  cap  y  murmurantli  a  cau  d’orella  pa¬ 
raules  que  ja  feya  molt  temps  que’l  sabi  no 
havia  sentit.  Prou  la  reconegué,  no  obstant 
els  dies  que  havien  transcorreguts  sense 
vèurela,  sense  sentiria  tan  aprop  d’ell;  y 
aixecantse  deseguida  ,  l’acompanyà  a  una 
mena  de  sofà  que  hi  havia  a  poca  distancia 
de  la  taula,  y  la  feu  seure  mentres  creuaven 
per  sa  imaginacíó’ls  recorts  dels  temps  feli¬ 
ços  de  sos  estudis  de  jove,  quan  al  juntarse, 
acabada  la  tasca  del  dia,  s’esplayaven  ab  llurs 
converses  sobre  la  vida,  l’art,  l’amor... 

Restaren  un  moment  parats,  sense  dirse 
res,  fins  qu’ella  continuà  la  conversa  inte¬ 
rrompuda  feya  tants  anys. 

Parlà  de  la  vida  que  havia  consumit,  de 
ses  aspiracions  en  part  realisades  y  en  part 
desfetes,  de  sos  desenganys,  de  còm  havia 
pujat  les  escales  de  la  glòria,  de  ses  obres 
esculpturals  que  més  fama  li  havien  produhit. 

Y  ell  li  recordà  les  estones  que  havien  pas¬ 
sat  junts,  sos  juraments  d’estimarse  sempre. .. 

Y  a  tot  això  una  forta  atracció  anava  acostant 
ses  ànimes  ensemps  que  sos  cossos,  fins  que 
sos  llabis,  juntantse  instintivament,  se  tro¬ 
baren  fent  esclatar  un  sorollós  bes  al  que  se¬ 
gui  una  estreta  y  llarga  abraçada. 

El  soroll  que  feren  retrunyí  com  si  una  ha- 
lenada  d’amor  y  voluptuositat  recorregués  la 
eslancia;  y  entre  la  fosca  que  ja  havia  arribat, 
se  sentí  com  un  estremiment  de  joya,  que 
semblava  comunicarse  als  sers  d’un  dia  que’ls 
voltaven,  y  com  corrent  elèctrica  recórrer  els 
filferros  que  aguantaven  els  esquelets.  Y  de 
les  conques  buydes  dels  cranis  que  avans  mi¬ 
raven  a  l’infinit,  s’escaparen  flamarades  inci- 
tants  que  comunicaren  igual  ardor  als  de¬ 
més  restes,  entre  ells  els  d’un  gegant  cèlebre 
tant  en  la  vida  com  en  la  mort,  en  qual  pit 
buyt  semblava  que  s’hi  sentís  el  batech  d’un 
cor.  Y  el  gegant  se  dirigia  a  la  vella,  aquella 
del  cas  teratològich  ,  de  torta  carcanada  , 
que  per  primera  volta  segurament  sentia 
l’amor,  may  correspost  durant  sa  vida.  Y  a  les 
besades  que  venien  del  sofà  contestaven  al¬ 
tres  dels  esquelets  y  cranis  acumulats  en  els 
prestatges,  ab  un  soroll  tètrich,  esgarrifós, 
de  besos  dent  contra  dent,  de  barres  que  s’o- 
brien  y  tancaven  ab  furia  y  rabia,  de  moce- 
gades  que’s  daven  els  uns  als  altres,  plenes 
de  voluptuositat,  com  si's  volguessin  rentar 
la  póls  ja  tan  acumulada  d’anys.  Y  entre  mitj 
de  tot  això,  esbatechs  de  fèmurs  y  tibies  y 
altres  óssos  que’s  juntaven,  els  més  consen- 
tits  rompentse,  motivant  ays  y  gemechs  de 
dolor  y  crits  de  joya,  y  quedant  aixi,  confo¬ 
ses  per  un  moment,  íntimament  lligades,  la 
Vida  y  la  Mort... 

Pochs  moments  després  el  sabi,  assentat  y 
de  colzes  sobre  la  taula,  reflexionava  sobre’l 
concepte  de  Mort  y  Vida,  contemplant  les 
despulles  de  tants  sers  que  segurament  ha¬ 
vien  també  estimat,  que  havien  tingut  llurs 
ilusions  e  ideals,  y  que  actualment,  plens  de 
póls,  confirmaven  la  gran  veritat  de  la  trans¬ 
formació  y  evolució  de  la  matèria... 

Ricart  Moragas 


TEATRES 

FERRUCCIO  GARAVAGLIA 

I 

II.  cardinale. — II  povero  Piero.  —  La  fine 

DI  SoDOMA. — VlAGGIO  Dl  NOZZE.  —  Jl  CAPI- 

tan  Fracassa. 

La  vinguda  de  la  companyia  dramàtica 
italiana  que  dirigeix  en  Ferruccio  Garava- 
glia  ha  produhit  en  els  aficionats  a  l’art  se¬ 
rio  una  gran  satisfacció.  Durant  una  curta 
temporada  de  diset  funcions  assistim  dià¬ 
riament  a  un  espectacle  estrany  els  qu’es- 
tèm  acostumats  a  trepitjar  les  platees  de  nos¬ 
tres  teatres.  Aquest  espectacle  estrany  y  ex¬ 
cepcional — vergonya  fa  dirho — consisteix  en 
veure  un  públich,  si  no  molt  nombrós,  vera¬ 
ment  escullit,  que  va  al  teatre  única  y  exclu¬ 
sivament  pera  fruhir,  pera  mirar  a  l’esce¬ 
nari  y  escoltar  als  actors;  y  després  aplaudeix 
sincerament,  llealment,  ab  entusiasme,  com 
si  volgués  demostrar  als  artistes — que,  també 
sincerament,  llealment  y  ab  entusiasme  l’han 
commogut — que,  encara  que  eom  pochs,  a 
Barcelona  també’n  sabèm  d’apreciar  l’art  se¬ 
rio.  Aquest  espectacletan  simpàtich  en  sí,  que 
n’es  de  desconsolador  per  les  reflexions  a 
que’s  presta!  ^Per  què  lo  que  tindria  d’ésser 
regla  general  es  excepció?  ,-Per  què  sols  quan 
venen  companyies  estrangeres — al  dir  estran¬ 
geres  no  hi  incloch  les  castellanes — troben 
un  públich  culte  y  seleccionat?  íPer  què  nos¬ 
tres  classes  adinerades  y  també  nostre  poble 
avençatse’n  retrauen  sistemàticament?  Heus- 
aqui  algunes  preguntes  entre  moltes  altres 
que’l  bon  nom  de  la  culta  Barcelona  no  hi 
perdrà  res  si  queden  per  contestar  .  Sòrt 
de  les  excepcions,  excepcions  cada  dia  més 
nombroses,  que  fan  concebir  esperances  pera 
un  pròxim  avenir. 

Y  que  no’s  pot  pas  dir  que  aquesta  com¬ 
panyia  no  hagi  procurat  excitar  la  curiositat 
del  públich,  d’un  públich  tan  amich  de  nove¬ 
tats  com  es  el  nostre.  Quasi  bé  pot  dirse  que 
hem  sortit  a  estrena  per  dia.  No  pot  dema- 
narse  més  novetat  ni  més  varietat,  puig 
ens  han  donat  obres  de  tots  els  genres  y 
pera  tots  els  gustos.  Tantes  coses  noves  ens 
han  donat  en  una  setmana,  que  forçosament 
hauré  de  condensar  pera  poder  donar  comp¬ 
te  de  totes. 

El  primer  dia’ns  donaren  II  Cardinale , 
tret  per  en  Camillo  Antona  Traversi  d’una 
novela,  crech  que  anglesa,  d’un  tal  Parker. 
El  drama  en  si  no  va  interessar  al  públich. 
Es  un  verdaderdramón  tallat  pel  patró  antich, 
que  trobèm  ara  massa  convencional.  Cert  es 
que  la  figura  interessantissima  del  cardenal 
de  Mèdicis,  que  fou  papa  després  y  que  la  his¬ 
toria  y  la  llegenda’ns  han  tramès  ab  trets 
ben  excepcionals,  se  presta  pera  un  gran 
drama  històrich.  La  llàstima  es  que,  tal  com 
ens  la  presenta  l’autor  italià,  aquesta  figura 
sols  apareix  en  petits  detalls,  quedant  enfos- 

quida  y  tal  volta  desnaturalisada  entre  les 
malles  d'una  acció  melodramàtica  vulgar  y 
poch  humana.  El  drama  del  cardenal  de  Mè- 
dicis — quí  ho  dubta  que  la  vida  d’aquest 
home  fou  un  gran  drama! — es  massa  delicat, 
massa  fi,  pera  convertirlo  en  un  dramón  ba¬ 
rroer.  Entre  crims  y  passions  vulgars,  no 
hi  pot  fer  gayre  bon  paper  una  figura  tan 
extraordinària. 

De  tots  modos,  no’ns  dolgué  qu’en  Gara- 
vaglia  representés  aquesta  obra,  puig  ella 
ens  va  permetre  veure’l  seu  trevall  artislich 
en  un  genre  ben  difícil  per  cert. 

Com  quedesprés  ne  parlaré  dels  actors,  per 
ara  sols  diré  que  la  presentació  resultà  ben 
cuydada.  Els  trajos,  sobre  tot,  eren  richs  y 
propris. 

Encara  que  desenrotllat  ab  més  traça,  tam¬ 
bé  II  povero  Piero ,  del  conegut  diputat  revo¬ 
lucionari  italià  en  F.  Cavallotti,  es  un  drama 
poch  humà,  y  convencional.  El  lirisme  buyt 
y  el  sentimentalisme  cursi  dominen  en  els 
tres  actes,  especialment  en  el  tercer,  en  que 
la  nota  patètica  es  buscada  per  l’autor  pera 
treure  efectes  ben  poch  recomanables.  Tot  se 
redueix  a  presentar  el  contrast  d’una  ànima 
gran  tancada  en  un  cos  esguerrat;  d'un  cor 
noble,  lleal  y  sensible,  quina  externa  vestidu¬ 
ra’l  condempna  a  ofegar  els  batechs  del  seu 
gran  amor,  pur  y  desinteressat.  La  vida  de 
sacrifici  a  que’s  veu  condempnat  el  pobre 
Piero  geperut,  per  causa  d’aquest  gep  que’l 
fa  compadir  dels  sers  que  més  estima,  es  una 
vida  punyenta  que  arrenca  al  protagonista 
crits  d'indignació  y  d’amarga  ironia,  ben 
humans.  També  aqui,  com  en  l’obra  anterior, 
es  llàstima  que  l’autor  hagi  lligat  el  drama 
en  una  acció  massa  convencional  e  imagina¬ 
tiva,  descuydant  l’estudi  psicològich  d’un 
tipo  que,  evolucionant  en  un  medi  més  sen¬ 
zill  y  més  humà,  podia  resultar  força  interes¬ 
sant.  En  una  paraula:  el  drama  extern  ofega 
el  drama  intern  que  destroça’l  cor  del  povero 
Piero ;  y  aquest  drama  intern  hauria  sigut  el 
que  més  ens  hauria  emocionat,  si  en  Cava¬ 
llotti  l’hagués  exteriorisat  ab  més  ànima  y 
sinceritat.  Ell,  sembla  que  va  preferir  im¬ 
pressionar  a  la  gent  senzilla. 

El  primer  plat  fort  de  la  serie  ha  sigut  La 
fine  di  Sodoma  ,  drama  en  cinch  actes  de 
Hermann  Sudermann,  l’autor  de  Magda  y 
YHonor ,  ben  conegut  de  nostre  pubich. 

Més  encara  qu’en  aquestes  obres,  en  aque¬ 
lla  l’autor  vol  ésser  sensacional  y  atrevit.  Do¬ 
minant  el  métier  ab  mà  de  mestre, ’ns  sorprèn 
contínuament  per  la  vida  que  sab  donar  a  la 
escena,  per  l’habilitat  ab  que  viu  els  perso¬ 
natges  y  pel  vigor  y  precisió  ab  que  pinta 
caràcters  complexes  ben  sugestius.  Però 
aquesta  meteixa  habilitat,  aquest  excés  de 
facilitat  en  construhir  una  faula  o  acció  dra¬ 
màtica’l  perjudica  sovint.  Els  grans  finals 


d’efecte  y  una  pila  de  detalls  e  incidents  que 
en  tots  sos  drames,  especialment  en  aquest  hi 
trobèm,  perjudiquen  notablement  a  l’autor, 
qui,  refiantse  potser  massa  de  la  seva  habili¬ 
tat,  sembla  buscar  expressament  les  dificul¬ 
tats  pera  véncerles.  Lo  qual  logra  ayrosa- 
ment,  es  cert,  però  perjudicant  el  fons  meteix 
del  drama  que  apareix  contaminat  d’aquells 
petits  artificis  y  convencionalismes  que  no 
podèm  menys  de  trobar  en  moltes  de  ses  es¬ 
cenes  0  situacions. 

La  fine  di  Sodoma  es  un  quadro  original 
y  atrevit  d’un  gran  pintor,  Willy,  que  no  ha 
volgut  tractar  un  assumpto  tan  gastat  a  la  ma¬ 
nera  dels  altres  pintors  vulgars:  en  Lot  sobre 
una  roca,  un  xich  enrera  sa  muller,  natural¬ 
ment,  convertida  en  estatua  de  sal,  y  al  lluny 
quelcom  que  semblen  flamarades  cremant 
les  ciutats  malehides.  Willy  penetra  valent- 
ment  en  la  ciutat  que  déu  desaparèixer  y  pre- 
senta’ls  homes  y  dònes  folls  de  terror,  borrat¬ 
xos  y  miserables,  sortint  d’infectes  orgies.  Es 
l’obra  mestra  d’un  pintor  genial  que  mira 
per  sobre  les  espatlles  dels  homes  vulgars. 
El  titul  d’aquest  quadro  dóna  títul  al  drama. 
Tal  volta  l’autor  ha  volgut  simbolisar  en  ell 
bona  part  de  l’alta  societat  berlinesa  degene¬ 
rada,  viciosa,  histèrica  y  desvergonyida, 
que’ns  pinta  brutalment  en  el  seu  drama. 
Tal  volta  es  el  quadro’l  símbol  del  meteix 
protagonista,  de  la  vida  del  meteix  protago¬ 
nista  que  fineix  miserablement  victima  de  la 
seva  feblesa,  de  la  seva  degradació  moral 
conseqüència  dels  vicis  y  plahers  desorde- 
nats  que  l’han  embrutit  y  anulat  pera  fer 
obra  d’artista;  ell,  l’artista  genial!  Introduhit 
en  el  gran  món  que  desgraciadament  sols  es 
gran  per  ses  riqueses  e  immoralitats,  el  pin¬ 
tor,  l’home  superior,  s’ha  sentit  adulat  per 
aquelles  mitjanies:  homes  petits  y  degene¬ 
rats,  dònes  histèriques  y  vicioses.  Ells  l’han 
admirat  y  protegit  pera  donarse  llustre ,  elles 
l’han  estimat  y  adorat  per  feblesa  y  lacitut. 
Y  el  gran  món  ha  mort  al  gran  artista.  Tot 
el  vici  y  tota  la  degradació  moral  de  la  vida 
ociosa  y  buyda  d’aquell  medi  empestat  s’ha 
comunicat  a  l’anim  de  l’artista  creador.  Els 
amors  fàcils  y  refinats  d’aquelles  dònes  y  les 
adulacions  d’aquells  homes  han  pervertit  sa 
voluntat;  y  l’home  avans  noble,  coratjós 
pera  la  lluyta,  d’inteligencia  ferma  y  d’ideals 
purs  y  grans,  acaba  miserablement  sa  exis¬ 
tència,  estragat  física  y  moralment,  després 
de  cometre  les  més  grans  infàmies  y  fins  els 
crims  més  repugnants. 

L'autor  ens  pinta  tot  això  en  un  quadro 
ple  de  vida  en  que  hi  contrasten  maravello- 
sament  dos  medis  socials  oposats:  l’aristo- 
cracia  dels  parvenus  corrompuda  en  la  seva 
ociositat,  y  la  tranquila  familia  del  pintor, 
modesta  y  senzilla  en  la  seva  laboriositat.  El 
quadro  es  punyent  y  fort  de  color,  encara 
que,  com  he  dit  avans,  s’hi  sent  un  xich  l’arti¬ 
fici.  Potser  hi  ha  un  xich  massa  d’idealitat  y 

de  poesia  en  la  pintura  d’uns, 
y  potser  hi  ha  massa  negror  y 
brutalitat  en  la  disecció  dels 
altres.  No  es  pas  la  serenitat 
del  psicòleg  y  sociòleg  inde¬ 
pendent  lo  que  admirèm  més 
en  aquesta  com  en  les  demés 
obres  d’en  Sudermann,  sinó 
la  fantasia  y  el  savoir  faire  de 
l’autor  dramàtich  experimen¬ 
tat. 

Lo  qual  no  vol  dir  qu’en  La 
Fine  di  Sodoma  no  hi  tro- 
bém  tipos  ben  sugestius  e  in¬ 
teressants.  Ademés  del  prota¬ 
gonista  y  de  Ada  n’hi  ha  una 
pila,  especialment  alguns  de 
secundaris  que  són  ben  hu¬ 
mans  en  llur  complexitat  y  que 
l’autor  dibuixa  ab  trets  enèr- 
gichs.  Y  lo  meteix  pot  dirse 
del  desenrotllo  de  l’acció  dra¬ 
màtica  en  que,  si  bé  s’hi  noten 
certs  co  nvenc:  onalismes,  hi 
trobèm  en  cambi  situacions  y 
escenes  dignes  d’un  gran  au¬ 
tor  dramàtich. 

Una  observació  voldria  fer 
a  n’en  Garavaglia  a  propòsit 
d'aquesta  obra.  ïPer  què  han 
de  suprimir  tot  el  quart  acte? 

El  drama’n  té  cinch  y  sols  ens 
donaren  els  tres  primers  y  el 
quint.  {Per  què’ns  el  queda¬ 
ren  a  deure’l  quart?  Fins  su¬ 
posant — lo  qual  es  molt  supo¬ 
sar — que  pera  compendre  l’ar¬ 
gument  del  drama  no  sia 
aquell  acte  indispensable,  no  hi  na  dret  a 
suprimirlo.  Un  actor  de  la  inteligencia,  de 
la  cultura  v  de  la  conciencia  artistica  d’en 
Ferruccio  Garavaglia  té  de  compendre  qu’en 
drames  de  la  trascendencia  social  y  moral 
de  la  Fine  di  Sodoma  no  ho  es  pas  tot  l’ar¬ 
gument.  Hi  ha  quelcòm  en  ell,  y  es  el  fons 
meteix  del  drama  que’n  sofreix  molt  d’aques¬ 
tes  mutilacions  irreflexi vament  fetes. 

Si  en  G.  Antona  Traversi  tingués  l’habi¬ 
litat  d’un  Sudermann,  el  seu  drama  Viaggio 
di  nozze  hauria  resultat  força  interessant.  La 
situació  no  pot  ésser  més  dramàtica  e  inten¬ 
sa.  Se  tracta  d’un  pare,  qual  filla  s’ha  casat 
y  ha  sortit  a  fer  son  viatge  de  nuvis,  que  de 
sobte’s  troba  ab  que’ls  nuvis  li  tornen  a 
casa.  El  gendre,  fuig,  la  filla  pren  un  vene- 
no  suicidantse,  y  ningü  li  explica  el  per  què 
de  totes  aquestes  tragedies.  A  la  fi  se  sab 
que  la  filla  havia  tingut  un  amant,  y  que 
el  marit  al  descobrirho  planta  senzillament 
a  sa  muller.  Tot  això  que  podia  resultar  un 
quadro  intens  y  sugestiu  s’allarga  mandro- 
sament  durant  tres  actes  que,  ab  tot  y  ésser 
curts,  ens  semblen  poch  curts  encara.  Si  a 

n’això  hi  afegim  certes  inverosimilituts  y 
puerilitats  que  trobèm  en  el  drama,  se  com- 
pendrà  que,  a  pesar  de  l’excelent  trevall  dels 
actors  en  general,  l’obra’ns  deixés  bon  xich 
frets. 

De  la  tragicomèdia  11  Capitan  Fracassa 
poca  cosa’n  diré.  Se  tracta  d’una  d’aquelles 
obres  ultraromàntiques  en  que’l  lirisme 
buyt  y  la  nota  sentimental  alternen  ab  situa¬ 
cions  semiheroiques  y  quadros  fantasiosos 
de  costums  somniades  que  avuy  ja  no’ns 
emocionen.  La  tragicomèdia  es  treta  d’una 
novela  d’en  Gautier.  Els  autors  de  l’arreglo 
italià  senyors  Giogeri  y  Signorioi,  han  pro¬ 
curat  presentar  quadros  de  color  y  movi¬ 
ment  y  en  realitat  la  escena  resulta  mogu¬ 
da:  però  es  tan  iníantivol  tot  lo  que  passa!... 

Evidentment  avuy  ja  no  estém  per’això. 
Ni  entusiasmà  a  ningú  l’obra  a  pesar  de  que 
fou  posada  y  representada  per  tota  la  com¬ 
panyia  ab  gran  cuydado.  Els  conjunts,  sobre 
tot,  sortiren  perfectament,  sobre  tot  el  final 
del  tercer  acte.  que  valgué  als  actors  una 
verdadera  ovació. 

Y  ara’m  cal  parlar  d’en  Garavaglia. 

En  Ferruccio  Garavaglia,  primer  actor  y 
director  de  la  companyia,  es  jove,  no  crech 
que  passi  dels  quaranta  anys.  Es  jove, 
però  sab  moltes  coses  que  no  saben  ni  sabien 
els  vells,  fins  els  més  celebrats;  y  les  sab 
perque  ha  estudiat,  perque  ha  comprès  que 
avuy  no  n’hi  ha  prou  ab  tenir  facultats,  fins 
no  n’hi  ha  prou  ab  sentir  o  saber  fer  veure 
que  se  sent  un  personatge  0  una  situació  dra¬ 
màtica  determinats.  Ell  ha  comprés  que  l’art 
d’interpretació  modern — tant  si’s  tracta  d’o¬ 
bres  d'ara  com  si’s  tracta  d’obres  clàssiques 
— es  quelcom  de  més  complexe,  de  més  refi¬ 
nat  que  fer  ab  foch  una  escena,  que  aixecar 
al  públich  ab  una  tirallonga  de  versos  0 
de  prosa,  emfàticament  declamada,  0  ab  un 
final  d’acte  arrebatador.  Avuy,  ab  la  sola 
inspiració,  ab  el  cor  solament,  no  n’hi  ha 
prou  pera  commoure  y  convèncer  al  públich 
inteligent  y  entusiasta;  avuy  volèm  que  l’ac¬ 
tor,  a  més  de  sentir,  sàpiga;  a  més  de  decla¬ 
mar,  comprengui;  a  més  de  fer,  reflexioni. 
En  una  paraula,  avuy  ja  no’ns  diuen  res  els 
petits  actors  inconscients,  y  fins  els  grans  ac¬ 
tors  inconscients  ens  diuen  molt  poca  cosa. 

No  es  pas  d’aquests  en  Ferruccio  Gara¬ 
vaglia.  En  F’erruccio  Garavaglia  sab  sempre 
lo  que  fa  y  fins  sab  sempre  lo  que  sent:  lo 
qual  no  li  es  obstacle  pera  fer  sempre  lo  que 
ha  de  fer  y  sentir  sempre  ab  força  y  veritat 
lo  que  ha  de  sentir.  Y  això  sols  ho  pot  lograr 
un  home  d’estudi,  de  gran  cultura,  de  conei¬ 
xements  variadissims;  sense  lo  qual  es  im¬ 
possible  donar  una  interpretació  perfecta  a 
les  obres  modernes,  que  no’s  redueixen  a 
una  escena  0  una  situació  violenta,  sinó  que 
reprodueixen  un  quadro  complert  de  vida; 
y  fins  tampoch  a  les  grans  obres  clàssiques, 
en  les  que  hi  veyèm  nosaltres,  y  també  hi 
déu  veure  l’actor,  quelcòm  més  que  la#  scene 
d  faire ,  qu’es  lo  unich  que  hi  anaven  a  veu- 
re’ls  nostres  avis  y  també’ls  nostres  pares. 
L’actor  modern,  y  en  Garavaglia  n’es  un, 
més  qu’en  la  escena,  més  qu’en  la  situació, 
més  qu’en  el  tipo,  déu  fixarse  y  estudiar 
l’obra  en  el  seu  conjunt,  déu  penetrar  en  la 
meteixa  ànima  de  l’autor  que  l’ha  concebuda; 
y  aquesta  meteixa  ànima  y  concepció  es  lo 
que  déu  trametre  a  l’espectador  .  No  una 
part  d’ella,  no  una  escena,  no  un  personatge, 
sinó  tota  l’obra,  de  la  qual  el  personatge,  la 
escena  y  fins  l’argument  no’n  són  més  qu’ele- 
ments  d’exteriorisació  més  0  menys  essen¬ 
cials... 

En  Garavaglia,  qu’es  un  actor  modern,  re¬ 
presenta  així.  Desde  qu’entra  a  la  escena  fins 
que’n  surt  sempre  està  atent,  sempre  en  si¬ 
tuació.  Dóna  la  deguda  importància  a  tots 
els  detalls,  a  totes  les  frases,  a  tots  els  ges¬ 
tes,  a  totes  les  situacions.  Si  té  facultats,  y 
en  realitat  les  posseheix  notables,  pera  1 1  u— 
hirles  en  les  escenes  culminants,  no  des- 
cuyda  lo  accessori:  les  petites  escenes  de 


preparació,  les  petites  frases  que  arrodonei¬ 
xen  un  tipo,  els  petits  detalls  d’expressió  0 
d’accionat  que  convergeixen  a  fernos  entrar 
en  el  mitj  ambient  en  que  l’autor  desenrotlla 
la  seva  obra.  Per  això  en  Garavaglia  m’ha 
agradat  tant  en  les  varies  obres  que  li  he 
vist  representar,  de  genres  ben  diferents  per 
cert.  En  totes  elles  he  vist  a  l’actor  que’s  pre¬ 
ocupa  de  l’autor,  es  a  dir,  de  l’obra;  que  l’ha 
estudiada  y  la  coneix  a  fons  y  que  procura 
donàrnosla  en  tota  sa  complexitat. 

En  II  Cardinale  no  són  pas  les  tres  0  quatre 
escenes  violentes  — que  dit  sia  de  pas  les  fa 
magistralment — lo  que’m  va  agradar  més,  si¬ 
nó’l  conjunt  del  tipo  qu’en  Garavaglia  presen¬ 
ta.  El  tipo  llegendari  del  noble  cardenal,  so- 
perb  y  humil  alhora,  gran  senyor  sempre,  di- 
plomàtich  fi,  astut  e  inteligent,  etc...,  el  pre¬ 
senta  aquest  actor  ab  tota  l’amplitut  y  distin¬ 
ció  que  reclama,  subratllant  ab  el  geste,  ab 
la  mirada,  ab  les  variades  inflexions  de  sa 
veu  privilegiada  tantost  la  ironia,  tantost  la 
soperbia,  tantost  el  dolor  y  la  desesperació 
que  commouen  aquell  gran  esperit  en  mo¬ 
ments  tràgichs. 

En  II  povero  Piero  no  es  pas  lo  millor  que 
fa  la  escena  final  en  que’s  suicida  en  un  rapte 
de  follia,  sinó’l  trevall  finíssim  de  tota  l’obra, 
logrant  impressionarnos  y  fins  obsessionar- 
nos  ab  el  contrast  que  ofereix  aquell  cor  gran 
que  sagna  dintre  d’un  cos  raquitich. 

En  La  fine  di  Sodoma  cap  detall  se  li  es¬ 
capa  d’aquell  tipo  tan  complexe  com  esel  pin¬ 
tor  Willy.  Y  així  li  veyèm  subratllar  en  mitj 
de  sa  exaltació,  de  sa  feblesa,  desa  degrada¬ 
ció  moral,  els  crits  de  protesta  y  de  rectitut 
qu’encara  resten  en  la  seva  ànima  un  jorn 
serena. 

En  Viaggio  di  nozze  sab  fernos  veure 
constantment  la  inquietuty  la  concentrada  des¬ 
esperació  d’aquell  home  a  qui  fa  patir,  més 
que  la  meteixa  desgracia  que  l’aclapara,  la  ig¬ 
norància  en  que  està  de  la  causa  que  l’ha 
produhida. 

En  II  Capitan  Fracassa  se’ns  presenta  en 
Garavaglia  fent  gala  de  les  seves  facultats 
extraordinàries.  Obra  de  les  que’n  diuen  de 
lluhiment  pera  un  actor,  el  veyèm  brau,  àgil, 
arrogant  en  les  escenes  de  força,  dúctil  v  ex¬ 
pressiu  en  les  sentimentals,  apassionat  y  som¬ 
niador  en  les  patètiques,  modulant  la  veu, 
accionant  y  moventse  sempre  ab  sobrietat  y 
bon  gust.  Dihent  els  versos,  com  va  dir  tam¬ 
bé  l’a Itrefdía’ls  d’un  cant  de  la  Divina  Comme- 
dia ,  ab  correcció  d’estil,  ab  força  d’expressió, 
ab  sentiment  y  finura.  Y,  sobre,  tot  sensebus- 
car  efectes. 

Aquest  conjunt  d’obres  de  genres  tan  dife¬ 
rents  sembla  que  les  ha  escullides  expressa¬ 
ment  pera  donarnos  perfecta  idea  de  la 
flexibilitat  de  la  seva  ànima  d’artista.  En  Ga¬ 
ravaglia  professa  aquesta  teoria:  «El  meu 
ideal  consisteix  en  donar  al  públich  durant 
els  set  dies  d’una  setmana  obres  de  tots  els 

genres  dramàtichs.  Avuy  una  obra  històrica, 
demà  un  drama  de  tesis,  després  un  melo¬ 
drama,  després  un  estudi  psicològich,  una 
comèdia  de  costums,  una  tragèdia,  un  cas 
patològich,  etc...»  Es  a  dir,  en  Ferruccio  Gara- 
vaglia  admet  y  sent  totes  les  manifestacions 
de  l’art  dramàtich  sense  mostrar  predilecció 
per  cap  d’elles.  La  veritat  es  qu’en  tots  els 
genres  en  Garavaglia  ha  demostrat  la  me- 
teixa  aptitut.  De  tots  modos,  sense  deixar  de 
reconèixer  qu’en  principi  la  seva  teoria  es 
una  teoria  excelent,  jo  voldria  fer  notar  a 
l’eminent  actor  que  si  bé  hi  ha  obres  nota¬ 
bles  en  tots  els  genres,  moltes  d’elles,  fins  es- 
sentho,  avuy  ja  no’ns  interessen  com  interes¬ 
saren  un  jorn.  El  gust  públich  evoluciona,  y 
per  lo  tant  es  un  xich  perillós  posar  en  pràc¬ 
tica  aquella  teoria  en  absolut.  Una  gran  dis¬ 
creció  en  la  selecció  de  les  obres  es  indispen¬ 
sable.  A  mon  entendre,  algunes  de  les  que’ns 
ha  donat  aquesta  vegada  no  són  pas  les  més 
a  propòsit  pera  fer  bons  els  principis  artis- 
tichs  d’en  Garavaglia.  No  obstant  lo  qual,  jo 
li  agraheixo  que’ns  les  hagi  donades,  puig 
elles  ens  han  permès  apreciar  el  seu  trevall  y 
les  seves  dots  d’actor  complert. 

En  fi,  puig  no  puch  estendrem  com  vol¬ 
dria,  en  Ferruccio  Garavaglia  es  un  actor  no- 
tabilissim.  Dotat  de  facultats  excepcionals — 
figura  esbelta,  flexibilitat  y  harmonia  en  mo¬ 
viments  y  gestes,  veu  dolça,  expressiva  y 
ben  timbrada,  dicció  excelent,  ulls  que  par¬ 
len,  etc., — d’una  cultura  y  amor  a  l’estudi 
poch  comuns  y  d’un  bon  gust  y  finura  ex¬ 
traordinaris,  pot  dirse  que  no  fa  cap  mal  pa¬ 
per  al  costat  dels  millors  artistes  italians  que 
tanta  glòria  han  donat  a  la  escena  y  a  l’art 
de  la  seva  terra. 

Dels  demés  actors,  que  són  discrets,  ne 
diré  quelcòm  un  altre  dia. 

Emili  Tintorer 


NOTES  BIBLIOGRÀFIQUES 

Les  doctrines  lulianes  en  el  Congrés 

Universitari  Català. — • Barcelona ,  1904. 

Una  de  les  esmenes  aprobada  pel  Congrés 
referit,  el  qual  tingué  lloch  a  Barcelona  ara 
fa  dos  anys,  fou  la  de  qu’en  la  Universitat 
Catalana  les  facultats  de  Teologia  y  Filoso¬ 
fia  comprenguessin  càtedres  especials  de  lu- 
llisme. 

Aquesta  esmena  apareix  defensada  en  els 
discursos  de  mossèn  Salvador  Bové  y  don 
Antoni  Casellas,  els  quals,  ab  tots  el  antece¬ 
dents  del  dit  Congrés  se  troben  reunits  en  el 
volúm  que  tenim  a  la  vista. 

Mes  lo  que  dóna  un  valor  positiu  al  vo¬ 
lúm,  ja  desde  l’actual  moment  y  en  tant  que 
s’acosta’l  dia  de  passar  a  la  pràctica  les  ini¬ 
ciatives  dels  lullistes  catalans,  es  l’apéndix 
documental  relatiu  a  la  Historia  del  lullisme 
y  el  qual  ve  a  compendiar  els  incidents  pro¬ 

moguts  contra  les  doctrines  del  beat  pel  fori- 
bond  inquisidor  Aymerich,  en  lo  relatiu  a  la 
famosa  butlla  apòcrifa  del  papa  Gregori  XI. 
Pera  millor  posar  de  relleu  la  importància 
d’aquest  apèndix  y  la  classe  de  documents 
que’l  formen,  extractém  a  seguit  alguns  dels 
tituls  baix  els  quals  estàn  agrupats: 

Ortodoxia  de  les  doctrines  lulianes. — La 
butlla  contra  les  obres  del  Beat ,  sortida  a  nom 
del  papa  XI,  obra  de  l' Aymerich,  es  declarada 
subreplicia  y  obrepticia,  nula  y  sens  efectes, 
per  autoritat  apostòlica. — Aprobacions  molt 
autorisades  de  les  doctrines  de  l'arcangèlich.— 
Càtedres  de  Lulisme. — Autoritats  en  enalti¬ 
ment  del  doctor  arcangèlich  y  de  la  sua  doc¬ 
trina. — Retrat  moral  de  fra  Nicolau  Aymerich, 
el  primer  y  el  més  gran  enemich  del  beat  Ra¬ 
mon  Llull. — Per  ordre  del  papa  es  buscada  en 
els  sigles  XIV y  XVI  la  butlla  condempnato- 
na  de  les  obres  de  Llull,  y  enlloch  es  trobada. 
— La  verdadera  butlla  de  Gregori  XI  del  6  de 
febrer  de  1376-  —  La  que  divulgà  l' Aymerich 
es  falsa. 

Potser  hauria  convingut  pera  la  major  di¬ 
vulgació  d’aquests  documents  relacionats  ab 
les  obres  del  més  gran  dels  nostres  clàssichs, 
que  s’hi  hagués  acompanyat  la  traducció  ca¬ 
talana  dels  qu’estàn  escrits  en  llatí;  mes  així 
y  tot  es  meritòria  la  tasca  realisada  d’aple- 
garlos  en  un  sol  cos  bibliogràfich,  com  ha  es¬ 
tat  fet  pels  com  pi  la  dors  del  recull  que'ns  ocupa. 

Y  no’ns  sembla  aquí  fòra  de  lloch  recordar 
pel  nostre  compte’l  fet  de  que,  mercès  a  les 
persecucions  de  que  fou  objecte  l’obra  lul·lia¬ 
na,  y  a  la  gran  oposició  que’s  feu  a  la  beati¬ 
ficació  d’en  Llull,  el  qui  fou  insistentment 
acusat  d’heretgia,  podràn  potser  ab  el  temps 
ésser  conegudes  totes  les  obres  d’aquest 
autor,  fins  moltes  de  les  que  s’han  donat  per 
perdudes  ja  fa  temps.  Sembla  qu’en  els  ar¬ 
xius  del  tribunal  de  la  Santa  Inquisició 
ha  d’haverhi  les  copies  refrendades  per  mà 
de  notari  que  de  Palma  estant  foren  enviades 
a  Roma  pera  defendre  la  ortodoxia  dels  escrits 
del  solitari  de  Randa;  fa  temps  que’s  fan  in¬ 
vestigacions  en  aytal  sentit  y  quelcòm  s’ha 
trobat,  com  ho  deixa  entendre’l  pròleg  d’en 
Pijoan  posat  enfront  del  Llibre  de  Santa  Ma¬ 
ria  publicat  suara  per  la  «Societat  Catalana 
de  Bibliòfils.»  Si  un  dia’s  trobés  lo  que  hi  fal¬ 
ta,  leslletres catalanes  estarien  d’enhorabona. 

Miquel  Roger.  La  Pera  de  Plata.  Biblioteca 

Popular  de  L'Avenç.  Barcelona ,  1303. 

Llegint  aquesta  noveleta  ab  que  ha  vingut 
a  enriquirse  la  colecció  catalana  de  «L’A  venç», 
hem  recordat  sovint  un  llibre  que  llegirem 
ja  fa  molts  anys  y  que  pot  ésser  considerat 
el  model  del  genre.  Ens  referim  a  la  Graziel- 
la  de  Lamartine.  Emperò  La  Pera  de  Plata, 
suposant  que  fos,  en  efecte,  una  imitació  de 
l’obra  francesa,  lo  qual  no  assegurèm,  té  de 
ben  propri  l’estudi  de  les  costums  dels  pesca¬ 
dors  de  la  nostra  costa,  vistes  per  l’autor  ab 

ulls  de  poeta,  y  tractades  en  general  ab  el 
desenfado  del  qui  coneix  a  fons  el  tema  y’s 
complau  en  buydar  les  impressions  rebudes. 
Com  a  conseqüència,  la  obreta  téfragmenta- 
riament  més  valor  que  considerada  en  son 
conjunt.  Hi  ha  en  ella  la  primera  matèria,  0 
sia  la  observació  directa,  mes  no  hi  ha  ha¬ 
gut  per  part  del  novell  autor  la  facultat  crea¬ 
dora  suficient  pera  la  construcció  d’un  argu¬ 
ment  tan  complexe  com  li  era  necessari  pera 
posar  en  escena  sos  quadros.  Y  això’s  posa 
de  manifest  particularment  en  el  final  del 
llibre,  en  el  quin  tot  s’acaba  de  sobte  mercès 
a  una  especie  d’epileg  epistolar  que  per¬ 
met  a  l'autor  omitir  de  la  novela  el  conflicte 
propriament  dit,  passant  de  cert  modo  de  la 
exposició  al  desenllaç  defraudant  les  ilusions 
del  llegidor. 

Tot  fa  creure  que  algún  altre  dia’l  senyor 
Roger,  ja  perque  ab  més  calma  trobi  un  ar¬ 
gument  més  ajustat  a  ses  facultats  o  ja  per¬ 
que  la  experiencia  li  hagi  permès  desenrot¬ 
llar  aquestes,  ens  donarà  un’altra  obra  ben 
equilibrada  de  dalt  a  baix  pera  que  hi  llu¬ 
eixi  millor  son  temperament  d’observador. 

R.  Miquel  y  Planas 


REVISTA  DE  REVISTES 

Mercure  de  France  (París).  Fullejant  el  de- 
rrer  número  d'aquesta  revista  hi  trobém  un 
curiós  article  d’en  Jean  de  Gourmont  sobre 
L'Idee  du  Retour  élernel  dans  les  religions  de 
’lnde ,  idea  que  l'articulista  estudia  en  1  ale¬ 
many  Nietzsche,  qui’s  penetrà  d’ella  fins  al 
punt  de  sofrirne  una  complerta  sugestió,  cre¬ 
gut  que  ab  ella  aportava  al  món  desorien¬ 
tat  una  religió  nova.  Aixi  Nietzsche  deya, 
referintse  a  les  doctrines  pessimistes,  que 
l’home  «pot  servirsen  com  d’una  pressió  o 
d’un  martell  formidable  pera  trencar  y  supri¬ 
mir  les  races  que  degeneren  y  moren,  y  obrir 
la  vista  a  un  nou  ordre  de  la  vida,  0  pera 
inspirar  al  qui  degenera  y  desespera’l  desitj 
de  la  fi»,  car  «jo  vos  ensenyo  lo  superhumà, 
y  l’home  es  quelcòm  que  déu  ésser  superat». 
L’articulista  creu  que  la  filosofia  de  Nietzs¬ 
che  es  una  maravellosa  transposició  de  la 
filosofia  de  Budha,  o  probablement  una  ma- 
nifestación  paralela  y  llunyana  d’un  meteix 
estat  d’esperit.  Y  deya  Budha:  «Mon  ànima 
es  ja  per  sempre  deslliurada.  Aquesta  es  ma 
derrera  naixença;  ja  no  hi  ha  en  l’avenir  no¬ 
ves  naixences  pera  mi.»  Sols  cal  aplicar 
aquestes  paraules  al  superhome  de  Nietzsche 
pera  pensar  que  aquest  ha  llegit  els'evange- 
lis  budhistes  y  els  ha  aplicat  a  son  sistema 
tilosòfich.  En  l’avenir,  segons  dedueix  l’arti¬ 
culista  interpretant  a  Nietzsche,  el  superhome 
serà’l  qui  dirà  si  a  la  vida  en  tota  sa  pleni- 
tut,  els  valors  mòrbits  trobantse  definitiva¬ 
ment  transformats  en  valor  de  salut  moral,  y 
havent  sigut  eliminats  els  febles.  Heusaqui 


la  més  alta  concepció  de  l’home...  si  la  vida 
individual  pogués  progressarindefinidament. 
A  través  dels  sigles,  el  gran  Déu  no  seria 
altre  que  l’home  integral,  en  tota  la  plenitut 
de  les  perfeccions:  el  superhome. 

Nuova  Rassegna  (Firenze).  Aquesta  im¬ 
portant  revista  bibliogràfich-literaria,  en  el 
derrer  número  que  ha  publicat,  conté  un  su¬ 
mari  interessantissim,  essent  dignes  de  re- 
marcarse’l  trevall  d’en  G.  Rabizzani  sobre 
Poesia  Garibaldina\  les  Memorie  Vergiliane 
nel  Salentino ,  per  Rodolfo  Francioso;  Dante 
a  San  Gimignano ,  per  Ugo  Nomi  Pesciolini; 
y  ademés  tota  la  secció  de  literatura  estran¬ 
gera,  en  la  que  hi  figuren  triats  models  de 
litet atura  servo-croata,  traduhits  en  vers  y 
prosa,  y  un  estudi  de  Spiro  J.  Gerun  sobre’l 
notable  novelista  servi  Janko  Veselinovic, 
mort  recentment;  essent  també  remarcables 
els  trevalls  critichs  de  Lionnet  y  Ortensi  so- 
bre’ls  grans  novelistes  anglesos  Wels  y  Bul- 
wer  Lytton:  nascut  aquest  derrer  en  1805  y 
qual  centenari  celebra  enguany  el  poble  an¬ 
glès.  Les  demés  seccions  d’aquesta  revista, 
consagrades  per  complert  al  moviment  litera¬ 
ri  contemporani,  són  molt  nodrides  e  inte¬ 
ressants. 

La  Lectura  (Madrid).  Són  dignes  d’esment 
les  observacions  critiques  de  Angel  Guerra 
a  propòsit  de  Los  líricos  italianos  actuales ,  y 
les  consideracions  que  sobre’ls  Idioiismos  del 
uQuijote »  continúa  publicant  don  Julio  Ce- 
jador.  En  la  secció  bibliogràfica’l  critich  ca¬ 
talà  en  R.  D.  Perés  s’ocupa  de  la  novela  So- 
litut ,  per  nosaltres  publicada,  y  fa  constar  sa 
admiració  per  tan  bella  obra,  consignant  els 
motius  que  fins  ara  l’havien  obligat  a  rega¬ 
tejar  elogis  a  l’autor,  quals  avenços  en  les 
lletres  catalanes  són  a  sos  ulls  cada  dia  més 
evidents  y  notables. 

Nuestro  Tiempo( Madrid).  Són  remarcables 
els  trevalls  La  educación  del  nino,  pel  doctor 
Romero  Landa,  De  las  Cortes ,  per  Benigno 
Bolanos,  y  la  revista  bibliogràfica,  en  la  que 
s’estudien,  entre  altres,  els  llibres  catalans 
Regionalisme y  Federalisme.  d’enLluis  Duràn 
y  Ventosa,  y  Solilut  de  Víctor  Català,  ha- 
venthi  per’abdues  obres  judicis  altament  lau¬ 
datoris,  si  bé  no  sempre  apoyats  en  consi¬ 
deracions  prou  sòlides,  sens  dubte  per  no 
essérloshi  als  critichs  madrilenys  prou  co¬ 
neguda  la  nostra  literatura. 

Revue  de  Provence  (Marsella).  Entre  altres 
trevalls  publica,  en  son  número  del  passat 
setembre,  el  discurs  pronunciat  per  M.  Cau- 
seret  en  la  distribució  dels  premis  dels  cursos 
secundaris  d’Arles,  en  el  Museu  Arlatench. 

Germinal  (Reus).  En  el  penúltim  número 
d’aquesta  revista’s  dedica  un  sentit  recort  al 
distingit  publicista  català  en  Joseph  Güell  y 
Mercader,  de  qui  s’ocupà  degudament  Joven¬ 
tut  a  sa  mort,  ocorreguda  fa  poch  temps. 

Revista  de  la  A sociación  Artístico- Arqueolò¬ 
gica  Barcelonesa  (Barcelona).  Se  continúen 

els  trevalls  critichs  y  d'erudició  següents: 
La  Junta  de  Gerona  en  sus  relaciones  con  la 
de  Calaluïia  en  1808  y  i8og,  per  Emili  Gra- 
hit;  Anals  inèdits  de  la  vila  de  la  Selva  del 
Camp  de  Tarragona ,  per  Joan  Pié,  pvre.; 
La  excotegiata  de  San  Fèlix  de  Gerona,  per 
Eduardo  Gonzàlez  Hurtebise;  y  Taula  del 
Cartulan  de  Sant  Cugat  del  Vallès,  per  Joseph 
Mas,  pvre. 

Ilustració  Catalana  (Barcelona).  Publica  in¬ 
teressants  trevalls  de  Miquel  S.  Oliver,  Co- 
roleu,  Maragall,  Pujol,  Comas,  Morató,  Pons 
y  Massaveu,  Alemany  y  Borràs  y  F.  Bartri- 
na,  un  exquisit  dibuix  d  en  Torné  Esquius, 
y  recomanables  reproduccions  d’antiguitats 
artístiques  guardades  a  Vichy  Girona.  Ade- 
més,  comença  la  publicació  de  la  novela  llu- 
sions,  original  d’Enrich  de  Fuentes. 

Ademés  hem  rebut  les  revistes  Arquitectu¬ 
ra  y  Conslrucción ,  Album  Salón ,  Hojas  Se- 
lectas ,  Butlletí  del  «Cewíie  Excursionista  de 
Catalunya));  Revista  Ibérica  de  Ex-Libris ,  et¬ 
cètera,  (Barcelona);  Euskalduna  (Bilbao); 
Revista  Ulolma  (Olot);  Emponum  (Palafru¬ 
gell);  Prahe  (Praga);  Ruthenische  Revue  (Vie¬ 
na);  L' Européen,Le  Courrier  Européen,  Le  Me- 
nestrel ,  La  Revue  du  Bien  (Paris);  Revue 
branco-llalienne  et  du  Monde  Lahn  (Nàpols); 
ll  Campo  (Torino);  11  Regno  Leonardo  Fi- 
renze);  Revue  « Esperanto »  (Budapest),  etc. 

Lluís  Vía 


L’AGENCIA  D’INFORMES 
COMERCIALS 

(Continuació  J 
Anton 

Bo!  vetaquí  un  que  no  ha  filat  d’avuy.  Si 
qu’estich  ben  enterat.  ( Aquí  repeteix  alguns 
dels  gestos  de  l'altre,  parodiantlos.  Tornen  a 
tocar  el  timbre  de  la  porta  y  entra  tot  decidit 
un  tipo  de  militar  retirat ,  ab  un  gros  bastó  a 
una  mà  y  una  tarjeta  a  i  altra.) 


Pau  Pous 

(Quí?  (En  Pep?  Miri,  jo  sóch  molt  franch, 
y  li  parlaré  clar  y  català,  dihentli  tot  tal  com 
pinta;  al  pa,  pa  y  al  vi,  vi!  A  n’aquest  xicot, 
la  ja  molt  temps  que’l  conech,  molt  temps! 
però  molt! 

Anton 

Donchs  digui  'que  ja  déu  ésser  un  xicot 
vell. 

Pau  Pous 

Ca,  home!  Si  es  fill  de  les  bombes  d’Es- 
partero.  bon  pare  havia  sigut  capità  del  bata¬ 
llo  de  la  blusa.  Aleshores,  quan  se'n  va  anar 
a  l’Habana,  avans  d’anarsen  vaig  dirh:  oh! 
y  que  li  vaig  dir  al  mnj  de  la  plaça  de  Pa- 
lacio  y  a  n’ell  meteix,  tal  com  jo  li  conto  ara  a 
vostè:  «Mira,  noy,  tu,si‘m  vols  creure, pots  ler 
molt,  però  molt!  En  arribant,  tot  seguit  tu  lo 
que  nas  de  ler  es  això  y  això,  y’t  resultarà 
això  y  això  altre,  y  res  mes,  y  déixat  de 
qüentos.  Perque  tu  pots  arribar  aquí  y  alh  y 
allí  baix,  y  no  t’emboliquis,  diguin  10  que 
vulguin...  Deixa  que  xerrin...  y  tira  ende- 
vant!  endevant  sempre!  Y  tal  dit,  tal  fet.  Pas 
per  pas;  punt  per  punt;  ni  més  ni  menys; 
sense  laltarhi  ni  un  punt,  ni  una  coma;  tot 
h  va  passar  tal  com  jo  li  havia  du,  de  la 
meteixa  manera.  Donchs  ja  ho  sab,  si  no  vol 
res  mes,  mani,  que  jo  me'n  torno  a  casa,  que 
tinch  de  dinar  ab  un  antich  company,  oh! 
y  que  potser  vosté’l  déu  conèixer,  es  el  co¬ 
mandant  d  armes  de  Sallent,  el  qui  havia 
sigut  ajudant  d'en  Baiges.  Home,  vingui  que 
pendrém  unes  copetes! 

Anton 


(Escopetes?  no  senyor,  no,  no  faig  bullan- 
gues. 

Pau  Pous 

No,  home,  unes  copes. 


Anton 

No  senyor,  gràcies,  dissimuli,  que  tinch 
molta  feyna  aquí  al  despatx. 


Pau  Pous,  encarantse  ab  l' Antón 

(Es  vostè  qui  ha  enviat  a  buscar  don  Pau 
Pous  Prats,  Trompetes,  7  y  9? 


Pau  Pous 

(Que  potser  no  coneix  al  Xich  de  Sallent? 
Anton 


Anton 

Si,  senyor,  y  li  explicaré  l’assumpto:  se 
tracta  d’un  negoci  d’importancia. 

Pau  Pous 

Vostè  dità. 

Anton 

Jo  voldria  pendre  informes  de  don  Joseph 
Balart,  que  m’han  dit  que  vostè’l  coneix  bas¬ 
tant. 


No,  senyor! 

Pau  Pous 

(De  debò  no’l  coneix!1  Donchs  potser  tam- 
poch  déu  conèixer  al  Xich  de  la  Barraqueta? 
(Ni  al  Xich  de  la  Venta? 

Anton 

No  conech  més  que’ls  Xiquets  de  Valls. 
Pau  Pous 

(Que  no  es  lliberal,  vostè? 

Anton 

Prou,  més  qu’en  Riego,  però  no  sóch  gue- 
rrero.  Y  vostè’m  parla  d’uns  temps  en  que 
encara  jo  havia  de  néixer. 

Pau  Pous 

Vetaqui  lo  que  té  la  joventut  d’avuy  dia. 
No  són  bons  ni  pera  disparar  una  ratera.  AI 
meu  temps,  allò  eren  minyons  de  punta.  Per 
res,  barricada  y  escopetada  que  te  crió,  y  fer 
caure’l  govern,  y  si  no,  cap  a  la  montanya! 
Que’s  pensa  qu’era  poch  divertit!  Pim,  pam, 
pum!  Bum!  (Ab  el  bastó  fa  com  qui  tira.) 

Anton 

Vaja,  sí,  ja  m’ho  figuro. 

Pau  Pous 

Si  vosté  hagués  estat  al  foch  de  la  Ta- 
rumba! 

Anton 

Me  sembla  que  me’n  hauria  tornat! 

Pau  Pous 

Bé  {que  no  s’anima?...  Apa,  home!  vingui 
que  li  explicaré  la  batalla  del  Mas  Rampinyu, 
y  la  entrada  de  Berga,  ab  aquell  patatím, 
patatàm,  pim,  pam,  pum,  barrabúm!  Quina 
estocinada  de  carlinsü!  Tu  perque  ets  dels  del 
Nas-Ratat  (Fa  veure  que  dóna  cops  de  sabre  ab 
el  bastó  a  dret  y  a  tort,  fins  que  trenca'l  gerro 
ple  de  flo·'s  de  la  taula  y  tira  tots  els  papers 
y  tinters  enlayre.),  tu  perque  ets  dels  d’en 
Caga-Rahims,  tu  perque  ets  dels  del  Guerxo 
de  la  Ratera,  pum,  pum!  Barrabúm,  pum! 
Nada.  (Se'n  va  corrents.)  Alante  y  mandar! . . . 
Patapim!...  pam...!  pum!... 

Anton 

Quines  explicaderes  de  gall  d’indi!  Tant 
ne  tenim  com  ne  teniem.  Potser  se  pensa  ara 
aquest  bèstia  que  m’ha  explicat  alguna  cosa. 
Ja  quedo  ben  enterat  de  qui  es  en  PepI  Si  els 
demés  no  s’expliquen  millor...  (Sona  altra 
cop  el  timbre  de  la  poita  y  entra  un  senyor  tot 
decidit ,  ab  papers  y  factures  a  la  mà.  D'una 
butxaca  li  surt  un  carnet.  Se  treu  el  barret  y 
diu:) 

Tirallonga 

t 

Aquí’m  té!  Per  venir,  he  deixat  el  magat* 
zém  tot  ple  de  caixes  que  s'han  d’embarcar 
aquesta  tarda.  Ha  fet  bé  d’enviar  el  cotxe,  sinó 
no  hauria  pas  pogut  arribarme  fins  aqui.  Sòrt 
que  ara’m  portarà  al  moll.  Però  negoci  es  ne¬ 
goci.  Vostè  vagi  dihent.  Jo,  mentres  tant,  no 
perdré’l  temps  y  aniré  fent  feyna.  (S’assenta 
a  la  taula  rodona  e  hi  posa  les  factures.  Se 
treu  el  carnet  de  la  butxaca  y  ab  un  llapis  va 
fent  notes.) 

Anton 

{Vostè  es  don  Francisco  Tirallonga?... 


Tirallonga 

Y  Companyia.  Si,  senyor,  consignació  de 
vapors,  expedició  y  agencia  de  duanes.  Va¬ 
gi  dihent,  que  ja  l’escolto.  (Continua  treva- 
llant  tot  ataleyat.) 

Anton 

Ja  veurà.  Com  vostè  ja  déu  saber,  la  nos¬ 
tra  casa  s’ocupa  d’informacions  comercials, 
y  com  que  ara’s  tracta  d'un  negoci  molt  se¬ 
rio... 

Tirallonga 

(Va  dihent,  distret  y  escrivint.)  Les  sis  cai¬ 
xes  grans  cal  enviaries  per  aquest  vapor  a 
Mèxich...  Digui!  Digui! 

Anton 

Donchs,  per  un  cert  negoci  voldria  que’m 
digués  francament  si  vostè  coneix,  ben  bé  a 
fondo,  a  un  tal  don  Joseph  Balart. 

Tirallonga 

(Alçant  el  cap,  però  distret.)  {Joseph  Balart? 
{Joseph  Balart?  No’l  conech,  ni  sé  qui  es... 
(Continuant  ataleyat  ab  les  seves  notes.)  Hi  hau¬ 
rà  que  demanar  que  girin  lliures  sobre  Lon- 
dresl  El  22  arribarà  a  Veracruz,  y  després... 

Anton 

Home,  {no  l’ha  de  conèixer?  Si  es  un  que 
ha  sigut  dependent  de  vostè... 

Tirallonga 

{Joseph  Balart?  {Dependent  de  vostè?  (Va 
dihent  maquinalment.)  No’l  conech,  no  sé  qui 
es!  Ab  el  7  qu’es  fràgil  s’hi  ha  de  tenir  gran 
compte.  Valdrà  més  que’l  deixèm  per  un’al- 
tra  expedició  y  l’assegurèm  avans. 

Anton 

Si  que  l’ha  de  conèixer...  que  va  ésser  con- 
signatari  del  senyors  Negrevernis  Hnos.,  a 
l’Habana. 

Tirallonga 

Joseph  Balart!...  {Dependent  de  vostè?... 
Negrevernis  Hnos.  a  l’Habana?...  No’l  co¬ 
nech;  no  se  qui  es.  No’ns  descuydèm  del  8; 
que  ja’i  van  demanar  per  l’altre  correu... 

Anton 

Però,  home  de  Deu,  si  diu  qu’es  ell  qui  els 
despatxava  la  goleta  Curra ,  cada  vegada 
que’ls  portava  a  vostès  carregament  de  sucre! 

Tirallonga 

Joseph  Balart...  dependent  de  vostè...  Ne- 
grevernís  Hnos...  goleta  Curra...  carrega¬ 
ments  de  sucre?...  No’l  conech;  no  sé  qui 
es.  El  cotò  que  l’envihin  per  la  linia  anglesa. 

(Seguirà.) 

Pompeyus  Gener 

DE  HORACI 

Oda  V.  Llibre  I. 

A  PIRRA 

Quis  multa  graàlis  te  puer  in  rosa. 

iQuín  jove  esbelt,  oh  Pirra, 
en  la  flayranta  cova 
t’atràu  fins  a  son  pit 
banyat  d’olors  de  roses? 

^Per  quí  pentines  y  per  quí  engalanes 
la  que  d’or  sembla,  cabellera  rossa? 

Quàntes  vegades  ell,  els  teus  desdenys 
contarà  als  déus  ab  súpliques  plorosesl 


NOVES 

Ab  el  present  número  repartim  en  nos¬ 
tre  folleti  el  primer  plech  del  nou  volúm  de 
narracions  dels  sigles  xiv  y  xv  en  ortografia 
moderna,  començant  per  la  interessant  nove- 
leta  trescentista  Valter  y  Griselda.  El  títul 
d’aquest  volum,  en  vista  dels  materials  que 
tenim  aplegats  pera  la  publicació,  no  podrà 
ésser  el  meteix  que  de  moment  diguerem 
(Narracions  quatrecentistes  ),  sinó  altre  més 
compendiós:  Histories  d'altre  temps\  lo  qual 
ens  permetrà  reproduhir  en  el  llibre  mate¬ 
rials  qu’hem  anat  recullint  y  que’l  primer 
titul  exclohia  en  part. 


Continua  l’època  dels  furors  governatius. 

l·leusaqui  la  llista  dels  periòdichs  catala¬ 
nistes  denunciats  la  passada  setmana,  en  ho- 
locauste  a  la  lliure  emissió  d’idees: 

La  Tralla. 

jCu-Cut! 

Nova  República. 

Progrés. 

Nota:  Els  autors  de  les  bombes  no  han 
sido  habidos,  ni  el  general  Fuentes,  governa¬ 
dor  de  Barcelona,  ha  dimitit  aquest  càrrech. 
Vol  continuar  lluhintse,  si  no  com  a  gover- 
Dador  que  sab  lo  que  té  entre  mans,  com  a 
general  que  guanya  batalles. 

Y  que  fa  planxes. 


El  diumenge'ls  nostres  republicans  cele¬ 
braren  la  jiesta  de  la  revolución  (aixi  en  cas¬ 
tellà  ,  qu’es  llengua  que  no  va  enlloch, 
com  no  hi  van  ells). 

També’n  deyen  la  fiesta  de  la  patria ,  y  la 
(iesta  de  la  libertad  y  tot.  Se  tractava  de  con- 
memorar  la  revolució  de  setembre  del  1868, 
de  fer  una  manifestació  de  banderes  superior 
a  la  manifestació  fa  poch  feta  per  les  entitats 
catalanistes,  y  demostrar  ensemps  grandesa 
d'anim  honrant  a  la  bandera  catalana  al  cos¬ 
tat  de  la  republicana  y  de  la  espanyola. 


Oh!  L’estimat  confia 
gosar  tes  trenes  rosses 
y  possehirte  lliure, 
sempre,  sempre  amorosa; 
mes  tu  seràs  per  ell  mar  agitada 
que  negres  vents  revolten, 
y  ell,  jovincel,  d’eix  huracà  implacable 
no  sab  encar  les  fúries  borrascoses. 

* 

Ay  infeliços  quins  tos  ulls  contemplin, 
que  han  de  morir  en  la  tempesta  prompte! 

Jo  sospenguí,  com  a  sagrada  ofrena 
lluny  del  vent  y  les  ones 
al  déu  poderós  del  mar, 
la  meva  vesta  molla. 

Alfons  Maseras 


Y  tot  quedà  reduhit  a  un  meeting  a  la  pla¬ 
ça  de  toros ,  a  una  merienda  al  Coll,  y  a  un 
sdlvese  quien  pueda  0  sia  una  dispersió  general 
motivada  per  la  pluja.  En  veritat  no  calia 
que  la  pluja’ls  dispersés,  perque  no  eren  gay- 
res.  Ells  si  que  pogueren  dir:  / Eramos  pocos 
y  parió  mi  abuela! 

En  Lerroux  estava  trist,  perque  veya  lo 
molt  que  minven  sos  adeptes.  Per  això,  y  per 
lo  que  demà  pugui  succehir,  feu  en  el  mee¬ 
ting  un  discurs  de  tons  atemperats.  L’home’s 
va  tornant  conservador. 

En  resum,  un  fracàs. 

Y  /viva  la  República ,  y  viva  la  Revolución! 

Y  vinga  badallar  de  gana  y  de  fàstich. 

yj  • 

El  diumenge  a  la  tarda  tingué  lloch  la  fes¬ 
ta  d’inauguració  de  curs  de  les  Escoles  del 
Districte  Segón,  lluhintse  en  gran  manera’ls 
noys  recitant  poesies,  representant  obres  tea¬ 
trals  y  fent  varis  exercicis  gimnàstichs.  L’Or¬ 
feó  de  les  Escoles,  dirigit  pel  mestre  Piqué, 
cantà  ab  un  ajust  y  sentiment  artistich  que 
semblaven  impossibles  en  aquelles  criatures. 
Usaren  de  la  paraula’ls  senyors  Giralt  y  Ver¬ 
daguer,  Carner  y  Monegal  (Ramón),  enaltint 
els  dos  primers  l’obra  realisada  per  les  Esco¬ 
les,  y  demanant  el  derrer,  com  a  president  de 
la  entitat,  el  concurs  de  tots  pera  poder  se¬ 
guir  ab  més  entusiasme  encara  la  tasca  que 
tan  brillants  resultats  ve  donant  y  que  ha  de 
fer  que’ls  nens  d’avuy  sien  demà  homes  dig¬ 
nes  de  sa  patria.  Se  complagué,  ademés,  pre¬ 
sentant  al  públich  la  nova  instalació  d’esco¬ 
les  graduades,  complint  així  lo  ofert  en  el 
curs  passat. 

La  festa  resultà  esplèndida. 


Hem  tingut  el  gust  de  sentir  en  una  audi¬ 
ció  íntima  a  nostre  paisà’l  tenor  en  Joan  Ra¬ 
ventós,  que  ha  permanescut  breus  dies  entre 
nosaltres  y  es  altra  volta  de  retorn  a  Berlin, 
hont  resideix  pera  seguir  sa  carrera.  En  els 
dos  anys  que  no’l  sentíem  ha  estudiat  serio- 

sament  a  Leipzig  y  a  Berlín  ab  notables  mes¬ 
tres  alemanys,  no  tan  sols  el  cant  y  l’art  es- 
cènich,  sinó  lo  qu’es  encara  més  difícil,  la 
perfecta  pronunciació  alemayna,  indispensa¬ 
ble  pera  dedicarse  a  la  escena  lirica  d'aquell 
pais,  puig  en  ell  se  proposa,  com  hem  dit, 
fer  sa  carrera  aquest  tenor.  Judicant  per  les 
obres  de  diferents  genres  que  li  sentirem,  y 
en  particular  per  sa  notabilissima  interpreta¬ 
ció  de  Lohengrin,  de  la  més  llegitima  marca 
wagneriana,  li  profetisèm  els  més  falaguers 
èxits  en  aquella  terra  hont  tan  difícilment 
s’obren  les  portes  de  la  escena  als  artistes 
estrangers. 

En  Raventós  ha  sigut  declarat  apte  pera 
la  escena  lírica  alemanya  en  un  rigorós  exa¬ 
men  de  proba  verificat  al  teatre  Imperial  de 
l’Opera  de  Berlín  ab  el  director  del  meteix 
el  cèlebre  mestre  en  Ricart  Strauss,  qui  va 
otorgarli  un  certificat  de  suficiència  plena¬ 
ment  satisfactori,  que  li  permetrà  fer  son  de¬ 
but  l’hivern  vinent. 


Esperèm  ab  fonament  que’l  públich  y  la 
critica  alemanya  confirmaran  aviat  aquesta 
nostra  sincera  impressió. 

Publicacions  rebudes: 

La  Dama  d' Aragó,  cançó  poptilar  catala¬ 
na,  lletra  y  música,  y  una  preciosa  ilustració 
d’enSebastiàJunyent.  Porta’l  número  XLVIII 
de  les  publicades  pel  «Cançoner  Popular», 
essent  remarcables  les  notes  folk-lòriques 
que  l’acompanyen  rebatent  unes  afirmacions 
d’en  Menéndez  y  Pelayo  que  adjudiquen  a 
aquesta  típica  cançó  un  origen  castellà.  Preu 
15  cèntims.  Dipòsit,  Rambla  de  Sant  Jo- 
seph,  1 1 . 

Crònica  o  Comentaris  del  rey  En  Jaume. 
S’han  repartit  els  quaderns  2  y  3  d’aquesta 
obra,  que  ab  tant  èxit  venen  publicant  els  se¬ 
nyors  Ferrer  y  Vidal.  Preu  de  cada  quadern, 
25  cèntims. 

Fidel  Giró  impressor.  —  Carrer  de  València,  233. 

Els  trevalls  se  publiquen  baix  la  exclusiva  responsabilitat  de  sos 
autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta  redacció,  y  de 
les  que  ho  mereixin  se’n  farà  crítica. 


PREUS  DE  SUSCRíPCIO 

CATALUNYA:  Un  any . 

>  Mitj  any. 

>  Trimestre . 

ALTRES  REGIONS  D’ESPANYA:  Un  any.. 

ESTRANGER:  Un  any . 

Número  corrent.  . . 

>  atrassat,  ab  folletins . 

»  »  sense  folletins . 


8  Pessetes. 

45°  » 

225  > 

9 

1  o  Franchs. 
20  Cèntims. 
40  > 

25  > 


El  número  corrent  no’s  ven  sense  folletins. 


Redacció  y  Administració  : 

Plaça  del  Teatre,  6,  entresol. 


NÚMERO  CORRENT . 20  CÈNTIMS 

»  ATRASSAT,  AB  FOLLETINS .  .  40  » 

»  »  SENSE  FOLLETINS.  25  » 


SUMARI: 

Arlequins,  per  Lluís  Via. — Josè  Maria  de  Heredia,  per 
Geroni  Zanné  — Esplays,  per  Rafel  Vallès  y  Rode- 
rich.— Teatres,  per  Emili  Tintorer.— La  devallada, 
per  Joaquim  Pla.— Bibliografia,  per  J.  Pin  y  Soler. 
—Tret  de  fona,  per  F.  Pujulà  y  Vallès  — L'agencia 
d’informes  comercials  (continuació),  per  Pompeyus 
Gener. — Noves, 

FOLLETÍ: 

% 

LES  TENEBROSES,  per  Rafel  Nogueras  y  Oller.  — 
Plech  22. 

HISTORIES  D'ALTRE  TEMPS  (narracions  dels  si¬ 
gles  XIV  y  XV.— Plech  2. 


ARLEQUINS 

Era  curiós  l’espectacle  que  oferia  l’altra  nit 
l’Eldorado  ab  motiu  de  la  representació  de 
Arlequí-Rey  per  l’actor  Garavaglia.  L’obra, 
tallada  a  posta  pels  patrons  antichs  pera  que 
millor  ens  frapi  la  sàtira  política  y  social  ab 
que’s  fuhetegen  velles  convencions  y  tiranies 
avuy  encara  entronisades,!  fou  aplaudida  mer¬ 
cès  a  la  exquisida  labor  de  l’artista  esmentat, 
emperò,  bona  o  dolenta,  no  fou  compresa 
per  la  majoria'del  públich,  composta  de  bur¬ 
gesos  ignorants,  d’aristòcrates  desegona  mà, 
de  sporímen  cursis,  de  politichs  d’ultim  ren¬ 
gle.  Tots  aquests  haurien  badallat  d’aburri- 
ment,  si  haguessin  gosat,  no  sentint  les  ver- 
gassades  de  l’autor  fiblar  en  llurs  carnadures 


maselles.  S’aburríen  y  ho  dissimulaven.  Si 
haguessin  capit  l’obra  haurien  aplaudit  de 
valent  o  haurien  xiulat  fort,  com  han  fet  ab 
Y Arlequí  diferents  públich  estrangers;  mes 
ells  volien  ferse  superiors,  y  era  curiós  vèu- 
rels  y  sentirlos  en  els  intermedis,  comentant 
lo  que  no  entenien,  aixecant  més  la  veu  com 
més  grossa  era  la  bestiesa  que  volien  dir. 
Eren  com  aquelles  pobres  figurantes  de  certs 
espectacles  més  o  menys  coreogràfichs,  que, 
colocades  de  banda  a  banda  pera  enquadrar 
la  escena,  ni  estàn  en  situació,  ni  capeixen 
l’obra,  ni’s  preocupen  de  res  més  que  de  des¬ 
entonar  lluhint  llurs  formes,  provocatives  als 
ulls  dels  imbècils, repulsives  als  dels  qui  en  el 
teatre  hi  cerquen  altes  fruhicions  estètiques. 

Eren  molts  els  que  no  arribaven  a  arle¬ 
quins  y  criticaven  l’Arlequí;  però  com  que’l 
criticar  lo  que  no  s’entén  déu  ésser  enervant, 
les  converses  cambiaven  seguidament,  y  pel 
costat  que’s  decantaven  més  era  pel  de  la 
política.  Ells,  pobrets,  no  podien  abdicar 
com  l’Arlequi  de  sa  personalitat  y  apropriarse 
la  de  rey;  ells  la  llur  personalitat  arlequines- 
ca  la  volien  fer  lluhir  a  tòrt  y  a  dret,  no  ja 
fent  de  rey,  sinó  de  mestre-tites,  de  cap  de 
colla,  de  sant  de  capelleta,  d'orador  de  corri- 
llo;  y  sempre  molt  inflats,  sempre  ab  tanta 
vanitat  com  inconsciència.  Y  en  tant  l’ar¬ 
tista  dalt  de  les  taules,  senzill,  serè,  magní- 
fich  en  les  variades  fases  de  la  ficció  escèni- 

ca,  moventse  entre  ambicions  y  vanitats, 
anhels  y  odis,  intrigues  polítiques  y  envege- 
tes  de  partit,  els  contemplava  partits  a  tots, 
y  ell  s’elevava  incolum,  sentint  en  tota  sa 
dignitat,  en  tota  sa  grandesa  la  veritable 
personalitat  de  l’Arlequi,  fins  al  punt  de  que- 
dàrsela  altre  cop  y  despreciar  la  de  rey.  Y 
anaven  creixent  en  ell,  y’s  confonien,  la  per¬ 
sonalitat  de  l’Arlequi,  de  l’antich  histrió,  y 
la  de  l’artista  modern,  de  l’actor  ideal,  qual 
cor  es  més  gran  que’l  cor  dels  altres  homes 
perque’s  forma  ab  bocins  dels  de  tots  ells.  Y 
tots  aquells  espectadors  inconscients ,  totes 
aquelles  vides  migrades  ufanantse  quiscuna 
ab  sa  petitesa,  ab  son  raquítich  modo  d’ésser, 
tots  aquells  homenets  que  tan  poch  havien 
viscut,  deveníen  ridículs  enfront  de  l’actor 
que  ha  sigut  capaç  de  viure  per  tots  ells,  y  ha 
tingut  prou  cervell  per’apreciar  milers  de  mo¬ 
dalitats  de  milers  de  vides,  y  s’ha  sentit  ab 
prou  cor  pera  glatirles  totes  ab  milions  de  ba- 
techs  de  dolor  y  de  joya. 

L’actor  se’n  donava  compte  de  la  incapa 
citat  de  molts  qu’en  la  nit  de  son  benefici 
figuraven  en  el  públich;  y,  com  menys  el 
comprenien,  més  satisfet  devia  sentirse  de  sí 
meteix,  y  més  aprop  de  la  perfecció.  Una 
bona  part  d’espectadors  també  degué  pensar 
aixi,  perque  al  final  de  la  representació  restà 
en  el  teatre  fentli  una  ovació  de  les  que  no 
s’obliden;  una  ovació  que’ns  recordà  les  íetes 
a  n’en  Novelli,  a  n'en  Zacconi,  a  la  Duse... 
sobre  tot  a  la  Duse.  La  Duse  y  en  Garava- 
glia  s’assemblen  molt  per  llur  manera  d’en¬ 
tendre  l’art.  Més  que  lluhintse  ab  la  minu¬ 
ciositat  dels  detalls,  cosa  fàcil  als  habilidosos, 
ens  convencen  per  la  elevació  moral  que  tot 
llur  trevall  revela.  No’s  limiten  a  donarnos 
calcada  la  vida  fent  servir  l’art  de  medi  pera 
reproduhirla  en  diversitat  de  casos  talment 
com  se  reprodueixen  també  variats  casos  en 
els  armaris  d’un  museu  antropològich.  Ells 
ens  donen  el  cas  intensament,  emperò  no 
oblidant  que’l  tol  no  està  en  el  cas:  y  ab  dig¬ 
na  sobrietat  prescindeixen  d’efectismes  y  de 
exteriors  habilitats  d’ofici  quan  ho  creuen 
innecesari,  y  més  s’estimen  la  emoció  pura, 
l’admiració  callada  y  conscient,  que  l’aplau¬ 
diment  a  tot  estrop. 

En  els  més  grans  comediants  solen  trobar 
shi  de  tant  en  tant  resquicies  de  saltimbanqui. 
No  sempre  es  culpa  d’ells,  sinó  de  l’ofici.  En 


la  Duse  y  en  Garavaglia  may  succeheix  així. 
Y  mentres  tots  els  actors  no  sentin  y  diguin 
com  en  Garavaglia  y  la  Duse,  mentres  no 
tinguin  una  cultura  semblant'  a  la  seva  ja 
que  no  unes  facultats  iguals,  el  públich  en 
general  seguirà  moventse  en  un  círcul  viciós, 
tenint  certa  conciencia  de  que  l’art  dramàtich 
es  suprema  veritat,  però  també  de  que  hi  ha 
molta  comsdia\  y  seguiràn  fent  d’arlequins, 
no  d’artistes,  tant  els  de  teló  endintre  com 
els  de  teló  enfora,  tant  els  que  representen  a 
les  taules  com  els  que,  en  la  comèdia  de  la 
vida,  fan  de  primers  actors  de  cartell  o’s  de¬ 
claren  disidents  y  dirigeixen  companyies  de 
bolos  y  no  lluyten  per  la  veritat  sinó  que’s 
barallen  per  l’aplauso  bairoer. 

Aquests  són  els  que  ab  trista  proprietat 
ens  fan  qualificar  de  comèdia  la  vida  huma¬ 
na  en  tots  els  ordres  politichs  y  socials; 
aquests  els  que’ns  fan  pendre  per  original  la 
copia  migrada,  la  farsa  de  l’histrió.  En  el 
Catalanisme  també’ls  patim,  y  els  veyèm  dis¬ 
fressar  llurs  enveges  ab  el  nom  d’ideals,  llur 
vanitat  ab  el  nom  de  ciència  política,  llur 
inutilitat  en  la  pràctica  ab  les  inflades  dis¬ 
quisicions  teòriques  ab  que  pretenen  frapar- 
nos.  Volen  que’l  Catalanisme  descendeixi  a 
comèdia  d’histrions  sense  preocuparse  del 
tòrt  que  li  fan,  car  no’s  donen  compte  de  que 
la  comèdia,  l’art  en  general,  ells  l’entenen  en 
el  sentit  de  cosa  inferior;  volen  quearribèm  a 
parlar  de  les  grans  causes  ab  la  meteixa  sufi¬ 
ciència  ab  que  ells  parlaven  de  V Arlequí-Rey 
que  no  capien. 

Cal,  donchs,  no  fer  cas  de  llurs  extremosi- 
tats  si,  enlloch  d’amor  a  l’ideal,  reconeixen 
per  causa  petits  personalismes.  Cal  pèndrels- 
hi  el  paper  d’ Arlequí-Rey  y  deixar  que  facin 
de  comparsa,  y  cridin  visca  o  cridin  mori  se¬ 
gons  se  tracti  del  propri  bando  o  del  bando 
contrari.  Cal  que  no  més  facin  això,  ja  que 
cosa  major  no  la  poden  fer. 

Y  mentres  en  disquisicions  y  xerrameques 
atàviques  van  perdent  la  veu,  nosaltres, 
apartant  els  ulls  y  tapantnos  les  orelles  pera 
no  veure  ni  sentir  els  tiquis-miquis  de  l’ar- 
lequinada  grotesca,  escoltarèm  els  accents 
vibrants  y  veurèm  el  geste  ample  dels  artis¬ 
tes  verament  creadors,  verament  inspirats, 
que  han  de  venir  sens  dubte  a  marcarnos  el 
camí  de  deslliurança,  de  llibertat  y  de  cultura. 

Lluís  Vía 

JOSÉ  MARÍ A  DE  HEREDIA 

El  día  2  del  present  mes,  va  morir  en  el  cas¬ 
tell  de  Bonrdonnais,  vora  Condé-sur  Vègre 
(Seine-et  Oise),  el  gran  poeta  José  Maria  de 
Heredia,  qui  nasqué  l'any  1842  en  el  cafetal 
La  Fortuna ,  que’s  troba  a  la  vora  de  Santia¬ 
go  de  Cuba,  a  la  Sierra  Maestra. 

Es  l’Heredia  un  dels  més  gloriosos  y  dig¬ 
nes  representants  de  la  poesia  culta ,  de  la  es¬ 
cola  parnasiana.  Deixeble,  en  1  alt  sentit  del 
mot,  del  gran  Leconte  de  Lisle,  aprèn  d’a¬ 
quest — aixi  ho  diu  modestament  en  les  rat¬ 
lles  de  prosa  que  acompanyen  Les  Trophées 
— «les  regles  y  sobtils  secrets  de  nostra  art, 
l’amor  a  la  poesia  pura  y  al  pur  llenguatge 
francès.»  Aquestes  regles  y  aquestes  amors 
constitueixen  l’encis  de  la  poesia  herediana, 
encis  que  no  tothòm  pot  y  déu  assaborir. 
L’Heredia  es  un  poeta  serè,  clar,  refinat  però 
may  decadent,  qui  descriu  ab  precisió  mara- 
vellosa,  y  qual  musa  inspiradora  es  la  poesia 
de  les  grans  visions  y  de  les  accions  magnes. 
Poeta  qui  estén  l’esguart  per  horitzons  am- 
plissims,  assoleix  una  serenitat  augusta  en 
Sa  expressió,  may  torbada  per  entusiasmes 
esbojarrats  o  imprecacions  frenètiques.  L’He¬ 
redia,  com  poeta,  se  fa  superior  sempre  a  la 
acció  cantada;  els  espectacles  més  frappants , 
les  emocions  més  dolces  y  pures  ho  poden 
desfer  la  regularitat  de  ses  harmonies  poèti¬ 
ques,  com  la  emoció  creadora  no  fa  malme¬ 
tre  a  l’arquitecte  les  dimensions  d’una  volta. 
Per  llur  serenitat,  els  versos  de  l’Heredia 
poden,  donchs,  compararse  a  la  prosa  d’en 
Flaubert. 

Els  versos  de  l’Heredia,  com  els  de  tots 
els  cultes  poetes,  s’inspiren  en  tota  mena 
d’assumptes  —  desde  les  visions  helèniques 
als  paisatges  bretons — y  són  d’una  pastositat 
exquisida,  plens,  musicals,  rublerts  de  mots 
nobles  y  d’eufonies,  de  rimes  originals,  va¬ 
riades  y  belles.  Són  sempre  expressió  gràfi¬ 
ca  de  la  visió  de  l’autor,  expressió  tan  justa 
que  un  hom  comprèn  al  punt  que  cap  altra 
li  escauria.  No  es  cosa  estranya,  donchs,  que 
l’Heredia  fos  un  insuperable  perfeccionador 
del  sonet  (fins  recordant  els  titulats  Ça  ira, 
d’en  Carducci;  II  Tritone,  d’en  D’Annunzio;  II 
Dccadramma,  d’en  Camerana),  forma  poètica 
que  en  el  segle  xixè  dominà  com  Petrarca  en 
el  xivè  y  de  la  qual  n’es  el  gloriosissim  mes¬ 
tre.  Els  sonets  de  l’Heredia  tenen  l’harmòni¬ 
ca  aparença  de  joyells  helènichs;  són  petites 
obres  mestres  en  les  quals  s’hi  confonen  el 
bon  gust  y  la  distinció  ab  la  magnificença 
de  la  entonació  sempre  sostinguda. 

Hem  dit  avans  que  l’Heredia  es  un  dels 
més  gloriosos  y  dignes  representants  de  la 
poesia  culta.  En  poesia  hi  ha  aristòcrates, 
com  hi  ha  mesòcrates,  demòcrates  y  plebò- 
crates.  Hi  ha’l  gran  senyor  de  la  poesia  qui 
ennobleix,  sense  pretendreho,  tot  lo  que  toca; 


hi  ha’l  bon  burgès  qui  canta  les  petites 
amors  y  els  petits  desenganys,  ab  entonació 
feble;  hi  ha’l  poeta  -popular  (sovint  es  un 
senyor  disfressat  de  pagès),  qui  celebra  y 
canta  de  manera  pedestre  les  costums  y  be¬ 
lleses  de  sa  terra  nadiua;  y  hi  ha  finalment 
el  demagog  poètich  (o  millor  dit,  antipoè- 
tich),  qui  menyspreua  l’ànima  y  les  formes 
de  la  poesia,  y,  enlloch  d’educar  els  incul¬ 
tes,  rebaixa  la  poesia,  posantla  a  l’alcanç 
d’aquests. 

L’Heredia  es  el  gran  senyor.  L’Heredia  es 
l’esperit  noble  y  cultissim.  L’Heredia  coneix 
les  transformacions  de  la  humanitat,  els  as¬ 
pectes  distints  que  ha  ostentat  en  les  diver¬ 
ses  èpoques  de  sa  evolució,  y  el  caràcter  ar- 
tístich  distintiu  de  les  meteixes.  L’Heredia 
no  necessita,  pera  fer  vibrar  la  seva  ànima 
poètica,  la  impressió  directa  de  la  poesia  vis¬ 
cuda:  les  amors  de  March  Antoni  y  de  Cleo- 
patra  l’inieressen  y  commouen  tant  com  pu¬ 
guin  interessir  ycommoure  a  qualsevol  poeta 
mesòcrata  les  roses  que  s’enfilen  per  les  pa¬ 
rets  de  les  cases  de  la  Bonanova.  Pera  sentir 
els  diversos  genres  poètichs  que  tan  fonda¬ 
ment  ha  sentit  l’Heredia,  cal  una  cultura 
superior,  una  diguemne  íntima  familiaritat 
ab  les  mitologies,  ab  la  historia,  ab  la  estèti¬ 
ca...  y  si  de  més  a  més  s’hi  afegeix  un  sòlit 
bagatge  literari  y  sobre  tot  un’ànima  de  ver 
y  gran  poeta,  no  dèu  causar  estranyesa  l’apa¬ 
rició  de  Les  Trophées  del  noble  literat. 

Pera  l’Heredia  la  poesia  es  una  art  nobilis- 
sima.  Es  una  art  que  té  la  seva  tècnica,  com 
la  tenen  l’arquitectura,  la  pintura,  la  música 
y  la  esculptura;  no  es  una  art  barroera  ac¬ 
cessible  al  primer  vingut.  La  aparent  facilitat 
pera  fer  versos — possehir  ploma,  tinta  y  pa¬ 
per — ha  fet  creure  que  la  poesia  era  quelcom 
estrany  a  l’estudi;  y  com  aquell  ridícul  per¬ 
sonatge  de  l’immortal  Larra,  que  queria  ser 
cómico  sense  preparació  de  cap  mena,  sorgeix 
el  poetastre  ensoperbit  per  sa  propria  igno¬ 
rància,  gosant  fer  lo  que  may  fan  l’arquitec¬ 
te,  el  pintor,  l’esculptor  y  el  músich:  se  pre¬ 
senta  a  la  palestra  literaria  sense  dur  les 
eynes  de  combat  esmolades.  No  hi  ha  cap 
músich  que  ignori  lo  que  es  compàs:  però  hi 
ha  poeta  que  no  sab  lo  que  es  l’endecasilab. 

El  procediment  de  l’Heredia  (procediment 
de  tots  els  poetes  cultes)  al  construhir  un 
sonet,  ha  consistit  primerament  en  l’estudi 
complert  de  la  vida  interior  que  devia  ani- 
marlo.  Després  venia  la  elaboració  del  so¬ 
net,  fet  a  poch  a  poch,  mes  ab  seguretat, 
sense  vacilacions.  La  qüestió  consistia  en 
trobar  les  expressions  més  adequades  a  la 
interna  vibració  anímica,  les  que  més  la  re- 
flexessin  y  ennoblissin.  Així  s’anava  formant 
el  maravellós  joyell,  ab  sos  dibuixos  y  mi¬ 
niatures,  uns  y  altres  indispensables,  may 
enfarfechs;  helenismes  0  goticismes;  may 
barroquismes. 

AI  acabar  un  sonet  podia  dir  l’Heredia, 
com  el  seu  vieil  orfevre: 

Mieux  qu’aucun  maitre  inscrit  au  livre  de  maitrise, 
qu’il  ait  nom  Ruyz,  Arphé,  Xjmeniz,  Becerril, 
j’ai  serti  le  rubis,  la  perle  et  le  béryl, 
tordu  l’anse  d’un  vase  et  martelé  sa  frise. 

Els  sonets  de  l’Heredia  (prodigis  de  con¬ 
centració  poètica)  semblen  els  uns  grans 
quadros  de  Bòcklin,  ab  llurs  figures  enèrgi¬ 
ques  y  coloracions  fortes,  ab  llur  cayent 
d’ombrivola  poesia,  ab  llurs  alegroys  de 
llums  clares  y  diàfanes.  Altres  tenen  la  mag¬ 
nificència  del  Tiziano  y  la  seva  esplendidesa 
de  color.  Altres  la  severitat  y  noblesa  de  Ve- 
làzquez.  A  voltes  hi  resona  la  flauta  del  déu 
Pa,  a  voltes  la  trompa  èpica  d’Homer.  Hi 
batega  l’esperit  aventurer  dels  espanyols 
conqueridors  d’Amèrica,  y  la  senyoria  del 
Renaixement  italià,  castellà,  francès... 

Tot  això  revelat  en  versos  impecables,  per¬ 
fets  com  els  més  perfets  que  may  s’hagin 
escrit. 

Les  poesies  qu’en  diferents  èpoques  de  sa 
vida  escrigué  l’Heredia,  apareixen  aplegades 
en  un  volúm  titulat  Les  Trophées,  y  subdivi¬ 
dides  en  els  grups  següents:  La  Grece  et  la 
Sicile,  Rome  et  les  Barbares ,  Le  Moyen  Age 
et  la  Renaissance ,  L’Orient  et  les  Tropiques , 
La  Nature  et  le  Rève,  Romancer o  y  Les  con- 
quérants  de  l'or.  Els  cinch  grups  primers 
són  coleccions  de  sonets:  el  Romancero  de 
tercines,  y  Les  conqueranls  de  l'or  es  un  poe¬ 
ma  escrit  en  versos  alexandrins  aparellats. 

En  una  obra  tan  perfeta  com  la  de  l’Here- 
dia’s  fa  dificil  citar  fragments  que  sobrepu- 
gin  als  demés.  Pera’l  lector  qui  no  la  cone¬ 
gui,  copiarèm  els  sonets  Fuite  de  centaures , 
La  Dogaresse ,  Le  Samurai  y  Le  rècif  de  co- 
rail.  Són  prodigiosos. 

Fuite  de  Centaures 

Us  íuient,  ivres  de  meurtre  et  de  rébellion 
vers  le  mont  escarpé  qui  garde  leur  retraite; 
la  peur  les  précipite,  ils  sentent  la  mort  préte 
et  flairent  dans  la  nuit  une  odeur  de  lion. 

Ils  franchissent,  foulant  l'hydre  et  le  stellion, 
ravins,  torrents,  halliers,  sans  que  rien  les  arrète; 
et  déjà,  sur  le  ciel,  se  d^esse  au  loin  la  crète 
de  l’Ossa,  de  l’Olympe  ou  du  noir  Pellion. 

Parfois,  l'un  des  fuyards  de  la  farouche  harde 
se  cabre  brusquenfent,  se  retourne,  regarde, 
et  rejoint  d’un  seul  bond  le  fraternel  bétail; 
car  il  a  vu  la  lune  éblouissante  et  pleine 
allonger  derrière  eux,  supréme  épouvantail, 
la  gigantesque  horreur  de  l’ombre  Herculéenne. 

La  Dogaresse 

Le  palais  est  de  marbre  ou,  le  long  des  portiques, 
conversent  des  seigneurs  que  peignit  Titien, 
et  les  colliers  massifs  au  poids  du  marc  ancien 
rehaussent  la  splendeur  des  rouges  dalmatiques. 

Ils  regardent  au  fond  des  lagunes  antiques, 
de  leurs  yeux  ou  reluit  l’orgueil  patricien, 
sous  le  pavillon  clair  du  ciel  vénitien 
étinceler  l'azur  des  mers  Adriatiques. 


Et  tandis  que  l’essaim  brillant  des  Cavaliers 
tralne  la  pourpre  et  l’or  par  les  blancs  escaliers 
joyeusement  baignés  d’une  lumière  bleue; 
indolente  et  superbe,  une  Dame,  à  l’écart, 
se  tournant  à  demi  dans  un  flot  de  brocart, 
sourit  au  négrillon  qui  lui  porte  la  queue. 

Le  Samourai 

D’un  doigt  distrait  frólant  la  sonore  biva, 
à  travers  les  bambous  tressés  en  fine  latte, 
elle  a  vu,  par  la  plage  éblouissante  et  plate, 
s’avancer  le  vainqueur  que  son  amour  rèva. 

C’est  lui.  Sabres  au  flanc,  l’éventail  haut,  il  va. 

La  cordelière  rouge  et  le  gland  écarlate 
coupent  l’armure  sombre,  et,  sur  l’épaule,  éclate 
le  blason  de  Hizen  ou  de  Tokungawa. 

Ce  beau  guerrier  vètu  de  lames  et  de  plaques, 
sous  le  bronze,  la  soie  et  les  brillantes  laques, 
semble  un  crustacé  noir,  gigantesque  et  vermeil. 

II  l’a  vue.  II  sourit  dans  la  barbe  du  masque, 

et  son  pas  plus  hàtif  fait  reluire  au  soleil 

les  deux  antennes  d’or  qui  tremblent  à  son  casque. 

Le  récif  de  corail 

Le  soleil  sous  la  mer,  mysterieuse  aurore, 
éclairait  la  fóret  des  coraux  abyssins 
qui  mèle,  aux  profondeurs  de  ses  tièdes  bassins, 
la  béte  épanouie  et  la  vivante  flore. 

Et  tout  ce  qui  le  sel  ou  l’iode  colore, 
mousse,  algue  chevelue,  anemones,  oursins, 
couvre  de  pourpre  sombre,  en  somptueux  dessins, 
le  fond  vermiculé  de  pàle  madrépore. 

De  sa  splendide  écaille  éteignant  les  émaux, 
un  grand  poisson  navigue  à  travers  les  ratneaux; 
dans  l’ombre  transparente  indolemment  il  rode; 
et,  brusquement,  d'un  coup  de  sa  nageoire  en  feu 
il  fait,  par  le  cristal  morne,  immobile  et  bleu, 
courir  un  frisson  d'or,  de  nacre  et  d’émeraude. 

Com  tots  els  poetes  qui  han  sobresortit 
entre  la  turba  multa  literaria,  ha  tingut  l’He- 
redia'ls  corresponents  detractors.  Distingits 
critichs  y  poetes  li  han  negat  el  do  màgich 
de  commoure.  Han  dit  que  les  seves  imatges 
eren  retòrica  pura,  que’ls  seus  versos  no  eren 
fills  d'un  impuls  espontani,  que  sa  literatu¬ 
ra  era  l’artifici  en  oposició  a  la  sinceritat. 
Ningú  li  ha  negat,  però,  la  entonació,  la  ri¬ 
quesa  de  rimes,  la  sumptuositat  y  la  perfec¬ 
ció  externa. 

Som  entusiastes  sincers  de  la  poesia  que 
rçija  primerament  y  directa  del  sentiment 
humà,  mes  no  creyèm  que  aquesta  sia  la 
única  poesia  possible.  Excloure  sistemàtica¬ 
ment  de  la  poesia’ls  elements  imaginatiu  y 
estétich  pera  convertiria  en  ploranera  d’en¬ 
terro,  carrinclona  y  mal  girbada,  ens  sembla 
cosa  de  poch  gust. 

Els  critichs  exclusivistes,  quan  analisen 
una  obra  en  la  qual  s’hi  troben  fusionats  els 
tres  indispensables  elements  poètichs  (sensi¬ 
bilitat,  inteligencia  estètica  y  fantasia),  en 
lloch  d’alabaria  com  summa  y  perfecció,  li 
retreuen  la  presencia  dels  dos  elements  de- 
rrers,  sobre  tot  del  segón,  considerantlos  per¬ 
judicials  a  l’espandiment  del  primer,  de  la 
sensibilitat.  Sembla  que  som  encara  al  temps 

en  que’s  negava  la  inspiració  musical  a  n’els 
grans  instrumentistes,  pel  fet  d’esserho. 

No  cal,  donchs,  que  defensèm  l’Heredia 
d’aytals  càrrechs.  Els  seus  sonets  se  defen¬ 
sen  prou.  L’Heredia  resumeix  y  equilibra  les 
facultats  poètiques,  y  qui  no  vulgui  admirar 
llur  prodigiosa  compenetració,  lliure  es  de 
ferho. 

De  l’obra  poètica  de  l’Heredia  se’n  desprèn 
una  suau  emoció  estètica,  una  impressió  d’e¬ 
quilibri  y  d’harmonia,  la  tranquila  impressió 
que’s  desprèn  de  les  coses  perfetes.  Fereix 
les  nostres  facultats  poètiques  cada  vers,  pro- 
duhint  una  vibració  intensa,  clara,  precisa. 
No  es  un  poeta  de  nuances  l’Heredia  com  en 
Mallarmé,  enVerlaine  o  enDierx,sinó  un  poe¬ 
ta  quals  visions  són  de  linies  ben  dibuixades, 
fermes  y  arrodonides. 

Ell,  en  Leconte  de  Lisle,  en  Carducci  y  en 
D’Annunzio,  representen  en  la  poesia  con¬ 
temporània  la  fusió  de  l’esperit  clàssich  ab 
les  formes  y  sentiments  moderns.  Han  fet 
progrés  artístich  ab  els  ulls  fits  en  l’Antigor, 
realisant  la  màxima  que  justament  condensà’l 
gran  Verdi  en  aquests  mots:  Torniamo  all' an- 
tica  e  sarà  progresso. 

Geroni  Zanné 


ESPLAYS 

Quan  el  capvespre  omplena  de  melangies 
el  carrer  d’en  Cuch;  a  l’hora  que  les  criades 
de  servey,  un  cop  passada  la  segona  visita 
dels  metges,  venen  a  ma  farmacia  pera  que 
les  hi  despatxi  les  fórmules;  quan  les  clarors 
dels  béchs  de  gas  comencen  a  espurnejar, 
una  a  una,  com  milers  d’ulls  d’un  monstre 
colossal  que  ab  la  foscor  se  deixonda;  a  l’ho¬ 
ra  que  resonen  els  primers  crits  dels  vene¬ 
dors  dels  diaris  nocturns,  mentres  el  meu  de¬ 
pendent  trevalla,  jo  llenço  enrera  la  meva 
fantasia.  Jo  sóch  un  home  modern,  jo’m  tro¬ 
bo  en  plena  activitat  científica,  jo  menyspre- 
ho  les  febleses  del  cor  y  canto  la  marxa  triom¬ 
fadora  de  l’ideal;  jo  enlayro  la  vida  ascen¬ 
dent  y  renego  de  les  falses  concepcions  de  la 
naturalesa;  jo  venero  a  Darwin  y  a  Haeckel, 
a  Spencer  y  a  Renan;  jo  medito  a  Emerson 
y  a  Carlyle;  a  Schopenhauer  (de  qui  he  après 
a  ésser  immodest)  y  a  Nietzsche  (que  m’ha 
ensenyat  a  ésser  soperb).  De  tots  ells  ne  sóch 
deixeble;  si  Darwin  y  Haeckel  m’han  reve¬ 
lat  el  transformisme  y  el  monisme;  si  Spen¬ 
cer  m’ha  fet  conèixer  la  feblesa  dels  abso¬ 
luts;  si  Renan  m’ha  infós  l’esperit  critich, 
Emerson  y  Carlyle  m’han  inculcat  la  essen- 
cià  de  les-noves  corrents  filosòfiques.  Sóch 

(ho  repeteixo)  un  home  modern;  en  benefici 
del  cervell,  jo  atrofio’l  cor;  la  sabiesa  es  la 
divina  flamera  que  enlluherna  mon  intelec- 
te;  l’art  no  es  més  que  la  manifestació  estè¬ 
tica  y  alhora  regressiva  d’una  mentalitat  hu¬ 
mana  inferior,  desconeixedora  de  la  seva 
propria  impotència. 

Enrera  l’art! 

cPer  què,  donchs,  jo,  Vallès  y  Roderich, 
conscient  dels  meus  actes  tots,  perfet  anali- 
sador  de  mi  meteix,  me  trobo’ls  ulls  negats 
per  les  llàgrimes,  com  un  romàntich  de  l’any 
1830?  (Per  què,  quan  meno  mos  passos  a  la 
biblioteca,  en  lloch  de  L'Home  contra  l'Estat 
0  La  Perigènesis  de  les  Plastídules ,  mos  dits 
arrepleguen  inconscients  Les  cançons  dels  ca¬ 
rrers  y  dels  boscos ?  (Per  què  mos  ulls  enco¬ 
ratgen,  ab  benèvol  esguart,  a  ma  filla  Car- 
meta  quan  canta’l  Volveràn  las  oscuras  go- 
londrinas? 

Ay!  No  ho  sé!  (Tal  volta  sento  ja  que  cir¬ 
culen  pel  meu  cos  les  tebiors  de  l’estiuet  de 
Sant  Martí,  voltat  de  tardorenques  verme¬ 
llors,  d’amenaces  d’un  hivern  proper?  (Tal 
volta  esdevinch  feble?  (Tal  volta  l’home  pri¬ 
mitiu,  qu’en  Maeterlinck  fuheteja,  rebrota  ab 
malicia  desota  Yhomo  sapiens? 

La  meva  fantasia  vola  lluny,  molt  lluny, 
malgrat  els  meus  esforços  titànichs.  La  co¬ 
rona  científica  que’m  redolta  s’esclareix,  pert 
els  seus  colors...  y  la  trompa  qu’ennobleix  la 
meva  rebotiga  m’encisa  ab  son  color  ne- 
grench,  ab  son  color  de  velluria...  Ella’m 
parla  ab  un  to  dolcissim,  com  si  cantés  aque¬ 
lla  delitosa  dança  de  la  sublim  Pastoral  de 
Beethoven!  Oh,  trompa!  No:  pera  mi  no  ets 
pas  un  ésser  mort;  no  ets  metall,  sinó  vida, 
vida  superior:  manifestació  del  més-enllà  del 
sentiment,  condensació  de  poesia,  regina  del 
ritme,  resò  del  paradís,  resúm  melòdich  de 
totes  les  veus  instrumentals!  Que  me'n  diu 
de  coses,  la  trompa! 

No  vull  recordarne  més  que  una.  Era  l’any 
1882,  y  jo,  corrent  món,  arribí  a  Bayreuth. 
Mancaven  pochs  dies  pera  la  estrena  de  Par- 
sifal.  Donchs  bé:  jo  vaig  tenir  la  sòrt  immen¬ 
sa  de  pendre  part  en  la  execució  del  gran 
festival  wagnerià  y...  (pensanthi  les  galtes 
meves  enrojolen...)  al  acabar  el  primer  acte, 
en  Wagner,  emocionat,  ab  el  seu  pur  accent 
saxó,  me  digué  abraçantme:  Du  bist  ein  gross 
Jàgerhorn!  ( Ets  un  gran  trompa!) 

Oh  sentiment,  còm  t’esbraves!  Prou  sabie- 
sa,  prou  política,  prou  sociologia!  Avuy  la 
meva  ànima  s’esplaya  y  les  meves  llàgrimes 
humitegen  mon  rostre! 


Poch  a  poch  la  tempesta  minva.  Les  llà¬ 
grimes  s’estronquen.  L ’homo  sapiens  rebutja 
l’home  primitiu.  Els  atavismes  regressius  se 
vaporisen.  Y  com  un  tronch  encara  ple  de 
sava,  jo’m  redreço  voltat  de  fulles  seques. 
Són  les  fulles  dels  meus  vells  sentiments,  de 
les  meves  febleses,  dels  meus  romanticis¬ 
mes...  fulles  marcides  per  les  clarors  positi¬ 
ves  que  irradia’l  tronch,  un  xich  vell  y  xa- 
ruch  es  cert,  mes  encara  ple  de  sava. 


Rafel  Vallès  y  Roderich 


TEATRES 

Francesca  da  Rimini. — Crònica. 

Salvant  rares  excepcions — les  excepcions 
són  a  vegades  honroses,  a  vegades  excepció 
vol  dir  snob — tots  els  que  assistirem  a  la  es¬ 
trena  de  Francesca  da  Rimini  ens  varem 
aburrir  sobiranament.  ^Per  què,  tractantse 
de  l’obra  d’un  poeta,  d’un  gran  poeta,  d’un 
poeta  extraordinari  com  es  en  Gabriel  d’An- 
nunzio?  Heusaqui  el  problema,  el  problema 
estrany,  que  no  ja  sols  ab  ell  sinó  ab  altres 
homes  també  extraordinaris  s’ha  presentat, 
quan  les  seves  obres  s’han  volgut  fer  viure 
sobre  la  escena.  El  Dant  meteix,  pera  no  ci- 
tarne  més  que  un,  no  hi  ha  pogut  viure. 
^Per  què? 

S’han  donat  y  s'han  discutit  opinions  molt 
diferentes.  La  meva,  que  concretaré  parlant 
d’aquella  obra,  es  la  següent:  En  D’Annun- 
zio,  pera  fer  un  drama,  es  massa  poeta.  Un 
drama  es  la  vida,  es  la  veritat,  es  la  realitat 
meteixa  brutal,  vibrant,  conjunt  d’angoixes 
y  febleses,  d’idealitats  y  de  prosaísmes,  de 
beatituts  y  miseries;  y  la  poesia  no  es  res 
d’això.  Més  ben  dit:  es  tot  això  vist  ab  ulls 
de  febre,  es  tot  això  somniat  per  l’ànima 
d’un  visionari,  es  tot  això  poetisat,  es  a  dir: 
falsejat. 

Jo,  y  un  altre,  y  tothom  somnièm  a  vol¬ 
tes.  cQui  no  n’es  un  xich  de  romàntich? 
éQuin  es  l’home  qu’en  determinats  instants 
no  sent  la  sed  de  l’idea!  que  li  manca,  d’a¬ 
quell  ideal  que  la  vida  traydora  li  ha  destro- 
çat?  No  hi  fa  res.  Destroçat  y  tot  el  cerquèm 
sempre,  y  moments  de  lacitut  arriben  en 
que’l  somnièm  desperts,  aquell  petit  ideal 
nostre  que  desperts  y  sense  somniar  no  po- 
dèm  assolir.  Y  els  poetes,  els  grans  poetes 
que  són  grans  perque  sols  ells  saben  cantar 


grandiosament  els  nostres  petits  somnis 
d’hermosura,  ens  aconsolen,  ens  tonifiquen 
y  ens  ajuden  a  enlayrar  nostres  esperits.  Glò¬ 
ria  a  n’ells,  glòria  als  cantors  dels  ideals  dels 
homes.  Però  no  hem  pas  de  dormir  sempre. 
Viure  no  es  somniar.  Y  sense  somniar  tam¬ 
bé  es  bella  la  vida,  també  es  hermosa  y  també 
es  gran  ab  totes  ses  miseries,  totes  ses  decep¬ 
cions  y  desenganys.  Y  el  poeta  gran,  que 
sols  es  gran  poeta,  que  sols  sab  cantarnos  de 
la  nostra  vida’ls  nostres  somnis  bells  y 
res  més,  sols  en  moments  de  lacitut,  sols 
en  determinats  moments  de  la  nostra  exis- 
tencia’ns  atràu  y  ens  satisfà:  sols  en  aquells 
moments  en  que  la  nostra  ànima,  s’isola  y’s 
complàu  adormintse... 

Per  això’l  poeta,  que  sols  es  poeta  y  res 
més  que  poeta,  sols  pot  servir  pera  ennoblir 
y  embellir  nostres  somnis.  Desgraciat  d’ell 
si  tracta  de  fernos  creure  que  aquests  som¬ 
nis  no  són  tal  somnis  sinó  realitats.  Les  rea¬ 
litats  les  coneixèm  prou  bé  nosaltres,  que  la 
vida  ab  ses  lliçons  y  traydoríes  ens  les  ha 
ensenyades;  y  com  que  les  coneixèm,  no’l  po- 
dèm  seguir  al  poeta  que  tracta  d’ilusionar- 
nos.  Y  el  divorci  s’estableix:  el  poeta  vola 
sol  pels  espays  imaginaris:  nosaltres  quedèm 
asseguts  a  terra  contemplant,  no  sense  curio¬ 
sitat,  però  ab  estoica  indiferència,  aquelles 
volades  de  l’aucell  atrevit. 

Y  heusaqui  perque  un  poeta  que  sols  es 
poeta  y  res  més  que  poeta,  no  pot  fer  un  bon 
drama.  Tot  drama  està  massa  aprop  de  la 
realitat.  Al  dir  això  es  clar  que’m  referesch 
especialment  al  drama  que  té  d’ésser  repre¬ 
sentat.  Evidentment  un  poeta  pot  dar  a  sa 
visió  una  estructura  dramàtica,  pot  cantar 
perfectament  una  gran  tragèdia  en  un  poema 
de  forma  dramàtica;  però  ay  d’ell  si  allò 
qu’ell  canta  somniant  no  ho  escoltem  nosal¬ 
tres  també  en  somnis!  ay  d’ell  si  lo  que  sols 
ha  vist  ab  sa  fantasia,  nosaltres  ho  h,.em  de 
veure  ab  els  ulls  de  la  nostra  cara!  Y  el  teatre 
es  això.  Pels  ulls  y  les  orelles  ens  ha  d’entrar. 
Y,al  passar  per  uns  y  altres,  l’encís  màgich  se 
fon,  tota  abstracció,  tota  passió  desapareix,  y 
un  nou  factor,  el  factor  realitat  reprèn  son 
lloch,  dominant  nostra  pensa  y  formant  una 
paret  de  gel  entre  nosaltres  y  el  poeta.  Lle- 
gimlo  al  Dant,  llegimloa  n’en  D’Annunzio,  y 
agafats  de  la  seva  mà  —  els  que  sàpiguen 
agafaria  —  volarèm  ab  ells,  veurèm  els  seus 
personatges  magnifichs  tal  com  ells  els  han 
vist,  sentirèm  els  seus  cants,  els  seus  plors, 
les  seves  queixes  y  els  seus  crit9  de  rabia 
com  ells  els  sentiren;  contemplarèm  les  ges¬ 
tes  heroiques,  els  crims  horribles  y  els  idilis 
placèvols  com  ells  meteixos  els  contempla¬ 
ren;  somniarèm,  en  fi,  els  mons  ideals  com 
ells  meteixos  els  somniaren.  Però  res  dèu 
aturar  nostre  esperit  en  son  vol.  Res,  ni  les 
taules  d’un  teatre.  Les  taules  d’un  teatre  do¬ 
nen  una  estrebada  violenta  a  nostres  mans 
que  volíenajuntarse,  y  les  mans  nostres  cauen 

pesadament  a  lo  llarchdel  nostre  cos.  Per  molt 
que  facin  els  artistes  escenògrafs,  per  molt 
que  imaginin  els  artistes  decoradors,  les 
seves  teles,  els  seus  colors,  els  seus  mobles, 
les  seves  llums,  les  seves  flors  no  seràn  may 
lo  que’l  poeta  y  nosaltres  ab  el  poeta  imagi¬ 
nar  podíem.  Per  molt  que  facin  els  grans 
artistes-actors,  les  seves  veus,  els  seus  ges¬ 
tes,  les  seves  actituts,  els  seus  vestits,  els 
seus  afanys  no  seràn  may  lo  que’l  poeta  y 
nosaltres,  ajudats  del  poeta,  podíem  somniar. 
Y,  en  fi,  per  molt  que  faci  l’autor  meteix,  si 
l’autor  es  sols  un  poeta,  els  seus  personat¬ 
ges  y  les  seves  tragedies,  al  humanisarse,  al 
corporisarse ,  no  seràn  may  lo  qu’ell  meteix  y 
nosaltres  ab  ell  voldríem  que  fossin. 

La  Francesca  da  Rimini  d’en  D’Annunzio, 
qu’es  la  meteixa  Francesca  del  Dant,  qu’es 
la  meteixa  Francesca  de  la  llegenda,  es  això: 
un  gran  y  bell  poema  tràgich,  però  un  poe¬ 
ma  tràgich  somniat.  No  es  viscut,  joh,  no!, 
no  es  viscut.  El  meteix  autor  sembla  dírnos- 
ho :  el  comiat  que  posa  a  l’obra  comença 
així: 

Tu  mi  nascesti  in  riva  al  mare  etrusco, 

O  poema  di  sangue  e  di  lussuria... 

Poema  de  sang  y  de  luxuria...  si;  en  el 
llibre,  no  en  les  taules.  A  través  dels  versos 
finsy  harmoniososjd’enD’Annuncio  laentreve- 
yèm  tota  aquella  sang  y  tota  aquella  luxuria, 
però  aquests  versos  dits  per  boques  huma¬ 
nes  no  deixen  veure  res  entremitj ;  y  nosaltres 
espectadors  sentim  intensament  queies  ver- 
daderes  passions,  la  verdadera  luxuria  y  sed 
de  sang  humanes  no  s'expressen  pas  en  la 
vida  ab  aytals  accents. 

«No  necessita  comentaris,  ni  explicacions 
una  obra  de  pura  poesia  —  diu  el  meteix  au¬ 
tor  en  unes  notes.  —  La  vista  sola  de  les  be¬ 
lles  linies  y  dels  bells  moviments  déu  satis¬ 
fer  la  nostra  felicitat.  Per  això’l  poeta  renun¬ 
cia  a  enfarfegar  ab  coses  doctes  la  seva  tra¬ 
gèdia;  la  qual  sols  té’l  valor  de  la  suma  de 
vida  activa  que  conté.  » 

Heusaquí  el  gran  error  del  poeta:  la  su¬ 
ma  de  vida  activa!  Si  es  precisament  lo  que 
hi  manca,  la  vida  activa;  en  la  seva  tragèdia! 
La  vida,  la  luxuria,  la  sang  de  la  seva  tra¬ 
gèdia  no  són  actius,  són  passius;  no  es  una 
suma  de  passions-humanes  y  vibrants  sinó 
una  abstracció  innumèrica  de  ficcions  mara- 
velloses. 

Un  critich  italià,  Tsidoro  del  Lungo  «quins 
coneixements  s’aparellen  ab  l’amor  que  pro¬ 
fessa  per  tota  l'antiga  bellesa  y  gentilesa 
de  la  llur  patria»,  ha  escrit:  «El  sentiment  y 
el  llenguatge  d’aquestes  persones  —  dels  per¬ 
sonatges  de  la  tragèdia  d’en  D’Annunzio  — 
així  de  les  principals  com  de  les  secundaries, 
y  fins  també  com  de  les  mínimes,  són  no  ja 
ben  estudiats  sinó  calcats  ab  insistent  vigor 
sobre’ls  documents  de  la  paraula  viva  de 
aleshores,  sens  escrúpul  de  traslacions  y  assi¬ 


milacions,  fins  cercantles  ab  hardida  vague¬ 
tat,  de  manera  que  pera  tota  orella  exercitada 
retruny  com  l’eco  de  les  veus  de  sis  cents 
anys  passats;  y  a  la  ilusio  escènica  s’hi  afe¬ 
geix  la  de  les  imatges  y  dels  sons;  y  la  im¬ 
pressió  resulta:  que  l’art  hagi,  aquesta  ve- 
g/tde,  dominat  el  seu  objecte  etern:  la  veritat,)) 

Quin  error  mes  gran! 

No,  ni  aquests  sentiments  ni  aquest  llen¬ 
guatge  poden  ésser  els  sentiments  ni  el  llen¬ 
guatge  d’aquells  temps,  ni  tampoch  els  d’ara. 
Lo  que  són  es  els  sentiments  y  el  llenguatge 
de  la  llegenda,  es  a  dir,  de  la  ficció.  May  de 
la  veritat.  Francesca  da  Rimini  y  Gianciotlo 
y  Paolo  il  bello  y  Malatestino  dall'ochio  y 
les  dònes  y  els  guerrers  y  tots  els  demés  per¬ 
sonatges  visqueren,  si  may  han  viscut, 
una  vida  molt  diferenta,  y  les  seves  passions 
foren  unes  altres  passions  y  el  seu  llenguat¬ 
ge  un  altre  llenguatge.  No  foren  els  de  la 
llegenda  y  els  d’en  D’Annunzio,  sinó’ls  de 
la  veritat.  Y  en  la  escena,  en  el  drama  humà 
qu’en  la  escena  volèm  veure,  perque  l’hem 
de  veure  ab  els  ulls  y  l’han  de  fer  homes  de 
carn  y  òssos,  sols  això  ultim  hi  cab. 

No  més  vull  citar  un  exemple  en  compro- 
bació  de  tot  això,  que’m  servirà  al  meteix 
temps  pera  parlar  d’en  Garavaglia.  Vull  fi- 
xarme  en  el  tipo  de  Gianciotto  que  interpre¬ 
ta  aquest  actor,  y  esculleixo  aquest  y  no’l  de 
Francesca  qu’es  el  més  important,  ni  cap  d’al¬ 
tre,  que  tots  me  servirien,  -perque  essent  ell 
el  que  fou  millor  interpretat,  dóna  més  força 
a  l’exemple.  Si  tregués  com  exemple’l  de  la 
Francesca,  se’m  podria  argüir:  L’actriu  que 
la  representa  evidentment  no  té  prous  facul¬ 
tats  pera  paper  de  tal  grandesa.  Donchs  fi- 
xemnos  ab  en  Garavaglia,  a  qui  evidentment 
n’hi  sobren  de  facultats  pera  fer  el  paper  de 
Gianciotto.  <>Què  va  passar?  Que’l  tipo  ima¬ 
ginat  que  un  llegeix  en  el  llibre  y  el  tipo 
encarnat  vivent  en  les  taules,  se  donen  de 
bofetades.  Es  més:  el  tipo  que  fa  en  Garava¬ 
glia,  que  viu  a  la  perfecció  en  Garavaglia,  se 
dóna  de  bofetades  ab  les  paraules  que  diu. 
En  Garavaglia  comprèn  y  necessàriament  té 
de  compendre  qu’ell  representa  un  home 
d'armes  incult,  brutal,  salvatge,  violent  y 
terrible  en  sa  ingenuitat,  sèch  y  dur  en  la  ex¬ 
pressió  de  ses  idees  y  sentiments.  Donchs  bé: 
l’autor  tot  això  ja  ho  veu,  però  ho  veu  idea- 
lisat,  ho  veu  somniant,  y  al  escriureho  li  surt 
un  guerrer  poètich  que  no  pot  fer,  qu’es 
impossible  que  faci  un  actor  sobre  les  taules. 
Perque  l’actor  ha  de  viure  plàsticament,  y  el 
poeta  viu  com  vol  y  allà  hont  vol.  Y  aixi 
resulta  que  donantnos  en  Garavaglia  una  in¬ 
terpretació  perfecta  del  tipo,  el  tipo  y  lo  que 
diu  y  fa  en  escena  apareixen  en  desacort  evi¬ 
dent.  ^De  qui  es  la  culpa?  <iDe  l’actor?  No,  que 
l’actor  no  pot  ni  déu  fer  altra  cosa,  qu’ell 
ha  de  viure  y  ha  de  viure  realment.  Es  de 
l’autor,  que  tot  cantant  se  n’ha  oblidat  de  que 
eren  homes  els  que  havien  de  dir  lo  qu’ell 

cantava,  qu’era  en  la  realitat  d’una  escena 
ahont  tenia  de  pendre  cos  la  seva  ficció. 

Tot  lo  qual  no  vol  dir — fàcilment  se’n  des¬ 
prèn  de  lo  qu’escrit  queda — que  l’obra  en  sí, 
es  a  dir  el  poema  tràgich  d’en  D’Annunzio, 
no  sia  una  obra  exquisida.  Qui  sàpiga  bé 
l’italià — si  no’l  sab  molt  bé  que  no  s’hi  posi — 
admirarà,  llegint,  la  prodigiosa  facilitat,  la 
fantasia  exuberant  y  la  exquisida  harmonia 
d’aquest  poema  espléndit,  delicat  y  fins  gran¬ 
diós;  qui  vulgui  somniar  coses  belles,  cants 
jolius  y  fins  escenes  terribles,  que  s’encari  ab 
l’autor  y  tots  dos  solets  volin  per  les  regions 
imaginaries.  Però  això  que  somnièu  no  vol- 
guèu  veureho  desperts  ni  tampoch  en  el  tea¬ 
tre.  Aquest  que,  diguin  lo  que  diguin,  sols 
de  vida  verdadera  viu,  vos  llençarà  tot  seguit 
per  sobre  de  la  borda  si  vos  empenyèu  en 
embarcarvos  en  el  vaixell  daurat  de  veles 
blaves  qu’en  D’Annunzio  infla  ab  el  buf  es- 
plèndit  de  la  seva  poderosa  fantasia. 

Com  ja  he  dit,  la  execució  y  la  presentació 
de  l’obra,  si  bèforen  discretes  en  son  conjunt, 
no  correspongueren  a  lo  qu’ella  exigeix. 
Sols  mereixen  citarse,  ademés  d’en  Garava- 
glia  que  ja  he  dit  feu  més  de  lo  que’s  pot  fer, 
la  senyora  Garavaglia  en  el  paper  de  Mala- 
testino,  y  el  que  feya  de  Giullare,  qual  nom 
no  recordo. 

Gayrebé  totes  les  demés  obres  que’ns  ha 
donat  en  Garavaglia  durant  la  setmana  pas¬ 
sada  eren  ja  conegudes  de  nostre  públich. 
Sols  poden  considerarse  com  verdadera  es¬ 
trena  L’artiglio ,  drama  en  un  acte  del  francès 
G.  Sartene,  traduhit  per  l’Antona  Traversi, 
y  la  comèdia  en  dos  actes  de  M.  Valette  II 
manichino.  El  primer,  més  que  un  drama, 
es  un  quadro  sugestionador.  Alguns  autors 
francesos  han  escrit  obres  perl’estil  d’aquesta, 
preocupantse  sols  de  produhir  una  impressió 
fonda  y  terrible,  presentant  a  l’home  impo¬ 
tent  devant  d’una  gran  desgracia.  Més  que’l 
drama  en  sí  lo  que  interessa  a  l’autor  y  lo 
que’ns  pinta  ab  més  energia  es  l’home  que 
lluyta  en  va  pera  evitarlo.  En  L'artiglio' s 
tracta  d’un  vell  parahtich  que  sols  ha  conser¬ 
vat  clares  les  facultats  intelectuals  y  els  sen¬ 
tits  de  la  vista  y  l’ohí,  que  sentat,  immòvil  en 
son  silló,  contempla  la  gran  tragèdia  de  sa 
llar  sense  poder  dir  res.  Ell  veu  a  sa  nora 
trahint  al  seu  fill,  y  contempla  còm  aquest  se 
disposa  a  baixar  al  celler,  ahont,  per  haver 
deixat  la  trapa  oberta,  ell  caurà,  y  observa’l 
silenci  de  la  nora  que,  sabentho,  no  diu  res. 
Com  se  comprèn,  la  situació  del  paralítich  es 
horriblement  tràgica,  y  ella  dónalloch  a  un 
actor  com  en  Garavaglia  pera  lluhirse.  Tot 
un  acte  de  quasi-immovilitat  y  de  silenci,  en 
que,  no  obstant,  la  seva  figura  ho  ha  d’omple- 
nar  tot,  es  bon  xich  difícil  de  fer.  Y  en  Gara- 
vaglia’l  fa  magistralment.  Lo  que  no  pot  dir 
laseva  bocaho  diuen  els  seus  ulls,  els  seus  11a- 
bis,el  seu  rostre,  queadquireix  una  flexibilitat 


d’expressió  extraordinària;  y  les  seves  mans 
y  els  seus  dits,  que  parlen,  qu’expliquen  y 
qu’escanyen,  puig  el  final  de  l’obra  es  aquest: 
devant  de  la  terrible  desgracia’l  paralítich, 
ab  un  gran  esforç  nirviós,  logra  posarse  dret, 
y  agafant  pel  coll  a  la  seva  nora,  la  escanya 
ab  ses  urpes,  que  no  deixen  anar  un  cop  han 
arrapat  quelcom.  Per  això  l’obra’s  titula 
L’artiglio . 

II  manichino  es  una  coçnedieta  lleugera, 
francesa  també,  en  que  l’autor,  oer  medi 
d’un  argument  senzill,  se  complàu  en  pre¬ 
sentar  uns  quants  tipos  més  0  menys  carre¬ 
gats  de  color  de  la  vida  galant'  parisenca. 
Tota  la  gracia  està  en  el  diàleg,  satirich  e  in¬ 
tencionat,  en  que  sota  la  blague  fàcil  s’hi  tras¬ 
llueixen  veritats  ben  amargues  y  fins  estats 
animichsben  sugestius.  La  comèdia,  en  la  que 
no  hi  sortia  en  Garavaglia,  fou  feta  pels  prin¬ 
cipals  actors  y  actrius  ab  força  vivesa  y  natu¬ 
ralitat,  distingintse  la  Farina  en  son  paper 
de  maniquí,  despreocupada  y  sentimental. 

La  representació  de  Kean ,  el  conegut  dra¬ 
ma  romàntich  d’en  Dumas,  valgué  una  ova¬ 
ció  ben  merescuda  a  n’en  Garavaglia,  espe¬ 
cialment  en  les  escenes  capdals  de  l’acte 
tercer,  que’l  públich  espera  sempre'ab  ansia 
per’aquilatar  les  facultats  d’un  actor.  En 
Garavaglia  les  digué,  com  tota  l’obra,  ab  in¬ 
terpretació  ben  personal,  donàntleshi  vigor  y 
vida.  Llàstima  de  trevall  pera  una  obra  tan 
falsa! 

II  vetturale  Henschel ,  d’en  Hauptmann,  tam¬ 
bé  es  força  conegut  de  nostre  públich,  per 
haverlo  representat  aqui  en  Zacconi  y  la 
Cristina  primer,  y  després  la  companyia  del 
«Teatre  íntim')  en  català.  No  tinch,  donchs, 
res  que  afegir  a  lo  qu’he  dit  altres  cops  en 
aquestes  meteixes  planes  d’un  dels  drames 
moderns  més  punyents  y  més  humans  que 
s’han  escrit. Melimitaré  a  consignar  que  la  in¬ 
terpretació  del  principal  paper  per  en  Garava¬ 
glia  no  desmeresqué  de  l’obra.  Ell  sapigué 
donar  al  tipo  tota  la  ingènua  brutalitat,  tota 
la  passió  senzilla,  tota  la  vacilació  y  recel, 
tots  els  raptes  de  furor,  tots  els  matisos  de  ten¬ 
dresa, de  dubte  yfins  de  superstici^que  recla¬ 
ma.  El  seu  trevall  fou  exquisit  de  debò,  es¬ 
pecialment  en  l’ultim  acte,  que  feu  ab  since¬ 
ritat  y  sentiment  incomparables. 

Pera  son  benefici  esculli,  el  distingit  actor 
italià,  la  comèdia  satírica  y  filosòfica  de 
l’Adolf  Lothar  Arlecchino-Re.  Quan  va  estre¬ 
naria  la  Guerrero  en  éastellà  vaig  donar  la 
meva  opinió  lleal  sobre  aquesta  comèdia 
qual  fons  filosòfich  moral  sols  escapa  als  es¬ 
perits  rutinaris.  Deixém  de  banda,  donchs, 
l’obra  (1).  Lo  que  m’interessa  es  la  execució, 
qu’en  conjunt  resultà  ben  discreta,  si  tenim 


(1)  En  el  número  177  de  Joventut,  corresponent 
al  2  de  juliol  de  1903,  podrà  trobar  el  lector  curiós  al¬ 
guns  detalls  y  petits  judicis  meus  sobre  aquesta  co¬ 
mèdia. 

en  compte  les  dificultats  que  ofereix  una  co¬ 
mèdia  de  gran  espectacle  pera  una  companyia 
estrangera  que  ve  de  lluny  y  té  de  represen¬ 
tar  un  variadissim  repertori. 

En  Garavaglia  podia  haver  escullit  una 
obra  efectista  pera  épater  al  gran  públich, 
mes  sa  conciencia  artística’l  portà  a  fet  nos 
aquesta,  que’ls  aficionats  de  paladar  fi  fruei¬ 
xen  millor.  Com  frueixen  també’l  seu  trevall. 
En  realitat,  jo  crech  que  pochs  tipos  hi  ha 
en  el  teatre  tan  difícils  de  fer  com  el  del  pro¬ 
tagonista  de  \' Arlequí-Rey .  Ja  no’s  tracta 
aquí  de  presentar  un  lipo  més  0  menys  com- 
plexe,  més  0  menys  agitat  per  passions  0  sen¬ 
timents  extraordinaris;  se  tracta  de  fer  viure 
en  les  taules  un  personatge  de  doble  natura¬ 
lesa  que  ha  de  saber  ésser  rey  sense  deixar 
d’ésser  arlequi,  y  ha  d’ésser  constantment  ar¬ 
lequí  sense  deixar  de  semblar  sempre  un  rey. 
La  gran  dificultat  d’aquest  paper  consisteix, 
donchs,  en  trobar  el  punt  dolç.  Y  pera  tro- 
barlo,  sense  caure  may  en  lo  xabacà  ni  en 
l’afectació,  se  necessita  tota  la  fina  intuició 
que  posseheix  en  Garavaglia.  -Potser  en  al¬ 
tres  obres  la  seva  execució  serà  més  brillant 
y  fins  donarà  una  impressió  més  fonda,  però 
en  cap  podèm  admirarli  un  trevall  més  fi, 
més  rich  en  matisos,  més  complexe  en  de¬ 
talls.  Tota  la  ironia  y  sarcasme,  tot  el 
dolor  y  joya,  tot  l'amor  y  recel,  tota  t’as- 
tucia  y  bondat,  tota  l’ambició  y  humilitat, 
que  tom  a  tom  agiten  l’ànima  del  personat¬ 
ge,  els  tradueix  en  Garavaglia  maravellosa- 
ment,  donantnos  en  conjunt  un  tipo  que  com 
l’Hamlet  de  Shakespeare  tan  difícil  es  d’in¬ 
terpretar,  encara  que  aparentment  sembli 
més  senzill. 

Dels  demés  actors,  que,  salvant  alguna  ex¬ 
cepció,  tots  compliren  discretament,  mereix 
citarse’l  quefeya’l  paper  de  Pantolone ,  qu’es- 
tigué  molt  just. 

Els  demés  teatres  barcelonins  no’ns  han 
donat  per  ara  res  que  valgui  la  pena  de  par- 
larne. 

Emili  Tintorer 


LA  DEVALLADA 

L’esquelloteig  del  remat  que  anguileja 
pels  viaranys  bordejant  cingles  alterosos, 
resona  rítmicament,  monòtonament. 

El  remat  devalla  dels  alterosos  cimals  del 
Pireneu,  de  les  conques  verdenques  de  catifa 
esplèndida  d’herba.  Devalla  pels  viaranys 
deixanthi  la  buvor  de  la  llana  ,  esperonat 
pels  lladruchs  dels  goços  d’atura. 

Deixa  sa  estada  estiuenca,  pera  retornar  al 
pla  a  tancarsen  sos  corrals  d’hivern. 

Pastors  y  rabadans  se  giren  una  y  cent 
voltes  pera  ovirar  novament  l’alterós  Puig- 
mal,  mitj  amagat  per  la  boyra... 


Ab  quina  ^recança  deixen  aquella  cabanya 
d’estiu,  aquelles  aygües  gelades,  aquell  her- 
bàm  fresch  y  verdós! 

Y  quan,  aprés  quatre  0  cinch  dies  de  deva- 
llada  per  viaranys  rocosos  y  despullats  de 
verdor,  els  cimals  del  Pireneu  resten  amagats 
entre  la  boyra  espessa  o’is  núvols  que  sem¬ 
blen  de  cotó,  pastors  y  rabadans  se  giren  per 
última  vegada  pera  donar  l’adeu  de  despe- 
dida  a  llur  estatge  d’estiu. 


Entre’ls  pastors  n’hi  ha  un  de  vell,  molt 
vell;  camina  espuetat  y  rera’ls  altres.  Y  al 
girarse  per  última  volta,  de  sos  ulls  n’ixen 
grosses  llàgrimes  que  li  regalimen  cara  avall. 

—  Oydàl— fa  un  rabadà. — L’avi  plora. 

— Plori  pas,  marrech  —  fa’l  vel  1  et ;  —  me 
despedeixi  de  Puigmal.  Só  anat  cinquanta 
anys  a  la  estiuada.  Un  altre  any  hi  seré  pas. 

— I Y  dos? — fan  quatre  0  cinch. 

— Un  altre  any  seré  home  mort.— 


El  remat  segui  devallant,  anguilejant  pels 
corriols,  esperonat  pels  goços  y  seguit  de 
pastors  y  rabadans.  Tot  restava  majestuosa- 
ment  silenciós,  y  la  corrúa  de  bestiar  y  guar- 
dadors  semblava  talment  la  professo  trista 
d’un  enterro. 

L’ombra  de  la  nit  havia  amagat  per  com¬ 
plert  la  serralada  de  Puigmal. 

Joaquím  Pla 


BIBLIOGRAFIA  c> 

Ferran  Alsina.  —  Geroni  Zanné. — Joaquím 
Miret.  —  S.  Sanpere  y  Miquel. —  R.  Mi¬ 
quel  y  Planas. 

Abstracció  feta  de  les  petiteses  que  són 
inevitables  en  la  vida  colectiva,  dóna  bo  de 
viure  en  nostres  dies  de  renaixement,  d’esplet 
y  començament  de  cullita. 


(1)  Ben  conegut  es  de  tothòm  el  criteri  de  Joven¬ 
tut,  y  ningú  que’ns  llegeixi  pot  ignorar  que  si  som  els 
primers  en  fer  conèixer  els  atachs  o  censures  que  se’ns 
dirigeixen,  no’ns  agrada  fer  públiques  les  alabances 
que  alguna  volta’ns  són  endreçades.  Així  no  parlèm  de 
les  obres  dels  redactors  sinó  pera  dar  compte  de  llur 
aparició.  El  fet  de  qu’en  aquest  article  ab  que’ns  ha 
honrat  nostre  ilustre  colaborador  senyor  Pin  y  Soler, 
s'hi  troben  mots  falaguers  pera  dos  de  nostres  com¬ 
panys  de  redacció,  podria  fer  pensar  als  maliciosos 
qu’hem  volgut  cambiar  de  sistema.  Res  d’això.  Des¬ 
comptada  la  benevolença  ab  que’l  mestre  hagi  pogut 
judicar  aytals  produccions,  la  personalitat  del  senyor 
Pin  y  Soler  es  prou  respectable  pera  que  ni  el  més  mal 
pensat  pugui  sospitar  que'ns  faci  l’article. — N.  de  la  R. 

Els  catalans  en  tant  que  Nació  havíem  per¬ 
dut  moltes  coses,  moltes  ens  les  haviem  dei¬ 
xades  pendreper  desconeixement  de  lo  que  va¬ 
lien,  per  la  ignorància  de  nostra  personalitat 
en  que  feya  dues  centúries  vivíem,  per  l'erro 
inicial  d’aquella  resistència  heroica  de  Bar¬ 
celona  als  soldats  de  França  y  de  Castella  en 
1714,  per  aquell  no  compendre’ls  catalans 
que  de  bona  fe  creyen  defensar  la  Patria  que 
lo  que  realment  defensaven  era  una  Dinastia, 
per  no  haver  sabut  fernos  valdré  exigint  a 
cambi  de  la  nostra  adhesió  a  un  novell  règi- 
men  concessions  que  hauriem  obtingudes  y 
ens  haurien  permès  de  viure  paralelament  y 
autònoms  de  fet,  junt  ab  els  pobles  ibèrichs 
que  ab  rahó  o  sense  eren  partidaris  d’una 
dinastia  borbònica...  però  lo  fet  no  té  remey, 
ha  passat  a  la  categoria  d’inexorable,  y  el  bon 
seny  aconcella  no  somicar  ni  fer  retrets.  Cal 
fernos  ben  bé  càrrech  de  lo  que  volèm  y 
anarho  conquistant  de  l'unica  manera  que 
s’han  de  guanyar  les  coses  perdurables:  sor¬ 
tint  de  la  mediocritat  y  la  rutina,  essent  ins- 
truhits,  honrats,  potents. 

Dóna  bo  de  viure  en  nostres  dies  en  que 
visiblement  s’ha  emprès  la  bona  ruta  essent- 
ne  testimoni’l  nombre  cada  punt  major  de 
les  produccions  escrites  en  català,  que  si  bé 
una  a  una  potser  no  són  obres  que  per  si 
soles  facin  cap  revolució  en  el  viure  nostre, 
en  conjunt  testimonien  la  vitalitat  intelectual 
de  la  nostra  raça,  la  generositat  ab  que  tots 
els  catalans  van  dihent  els  uns  després  dels 
altres  lo  que  pera  enaltir  a  la  Patria  sèmblels 
millor  fer  conèixer  als  seus  compatricis,  pera 
refermar  en  els  indecisos  idees  de  personali¬ 
tat,  pera  encoratjar  als  convençuts,  pera  con¬ 
vèncer  als  dubtosos... 

Y  els  uns  segons  llurs  aptituts  0  la  naturale¬ 
sa  de  llurs  estudis,  publiquen  en  nostra  llen¬ 
gua  «Noves  científiques)).  Ferràn  Alsina ,  0 
sia’l  resultat  de  molts  anys  d’estudi  y  experi¬ 
mentacions  científiques,  aplegat  en  un  llibret 
de  simpàtich  volúm,  en  hermós  paper,  lletra 
elegant  y  clara  que  donat  al  públich,  ara  fa 
poch  ja  ha  sigut  traduhit  al  francès  y  editat 
per  la  casa  Garnier ,  freres,  de  París,  baix  el 
titul  de  Nouvelles  orientations  scienti fiques, 
ha  sigut  traduhit  al  castellà  Nuevas  orien- 
taciones  científicas,  y  que  s’està  traduhint  a 
l’inglès  y  al  tudesch,  fent  constar  en  totes  les 
traduccions  que  són  fetes  sobre’l  texte  català. 
Llibre  d’un  valor  positiu,  conjunt  de  princi¬ 
pis  científichs  basats  en  la  més  rigorosa  ob¬ 
servació  de  les  forces  de  la  naturalesa,  com¬ 
pendi  de  tot  lo  que  un  sabi  modern  ha  de 
saber  y  observar  pera  no  anar  a  les  paupen 
tes  en  qüestions  de  física  terrestre  y  celeste, 
en  mateiia  de  composicions  químiques,  na¬ 
turals  o  industrials,  llibre  que  serà  l’honor 
de  qui  l’ha  escrit  y  del  poble  hont  ha  nas¬ 
cut. 

Altres  catalans  publiquen  versos,  Geroni 
Zanné,  versos  hermosos  y  poétichs  que’ns 


fan  parions  literàriament  dels  pobles  hont 
més  fervent  devoció’s  rendeix  a  l’art  de  ben 
pensar,  de  polidament  expressarse. 

Un  altre  bon  fill  de  Catalunya,  en  Joaquim 
Miret ,  un  erudit  autèntich,  un  esperit  sabi  y 
ponderat  ens  dóna  ab  to  humoristich,  sense 
voler  pendre  actituts  tràgiques,  una  serie  de 
apuntacions  copiades  de  documents  originals 
pera  probar  als  tristoys  que  no  t,enen  rahó 
d’estarho,  que  lo  que’ls  sembla  perversitat 
de  nostres  temps  es  una  frase  sense  fona¬ 
ment,  que  la  recança  de  coses  passades  es 
romanticisme  pur,  ploricor  llagrimatori  que 
no  té  cap  fonament,  car  cualquier  tiempo  pa- 
sado  fné  peor ,  y  en  Miret  ho  proba  donant 
extrets  de  peces  arxivades  que  com  diu  ell 
són  testimoni  de  que’ls  homes  may  han  si¬ 
gut  àngels,  de  que  Sempre  han  tingut  béch 
les  oques ,  titul  de  son  recull. 

Y  quan  ja  content  de  lo  que  havíeu  llegit 
en  el  llibre  de  l’Alsina,  d’en  Zanné,  d’en 
Miret,  quecada  hu  en  llur  genre  fan  honor  a 
Catalunya,  tornèu  a  cà’l  vostre  llibreter,  vos 
trobèu  ab  un  tomarro  de  dimensions  físi¬ 
ques  extraordinàries,  un  grandissim  volúm 
en  quart,  groixut  de  mitj  palm  (té  700  pàgi¬ 
nes)  titulat  El  fin  de  la  Nación  Catalana ,  que 
no  hem  llegit  encara,  que’ns  emportém  pera 
estudiarlo  convençuts  de  trobarhi  documents 
nous,  per  ésser  d’home  tan  competent  en  ma¬ 
tèries  històriques  com  ho  es  el  mestre  en 
moltes  altres  coses  en  S.  Sanpere  y  Mi¬ 
quel.  Un  llibre  que,  sien  les  que’s  vulguen 
les  conclusions  en  ell  sustentades,  també  farà 
farina  al  nostre  molí,  també  serà  proba  de 
nostra  mascle  vitalitat,  de  la  força  d’estudi, 
de  l’aplicació,  del  discerniment  y  ciència  po¬ 
sitiva  d’un  historiador  català  qu’es  de  la  fusta 
dels  Herculano  luzità,  dels  Momsen  ale¬ 
manys,  dels  Macaulay  inglesos,  dels  Taine 
francesos...  y  encara  no  hem  encetat  el  mag¬ 
ne  llibre  ja’ns  en  porten  un  altre  de  minyo- 
net,  ab  reproduccions  de  gravats  antichs, 
estampat  en  polit  paper  y  ab  enquadraments 
de  carmí.  Es  la  traducció  al  català  de  Amor 
y  Psiquis,  que  fa  parella  ab  Dafnis  y  Cloe 
traduhits  tots  dos  per  en  R.  Miquel  y  Planas. 

Llibret  que  positivament  no  vol  probar 
res  ni  en  ciència  natural  com  el  de  l’Alsina, 
ni  en  ciència  històrica  com  el  d’en  Sanpere 
y  Miquel,  llibret  però  que  proba  que  anèm 
ascendint,  que  ja  no’ns  contenten  gatades  ni 
parodies,  que’ns  anèm  afinant,  posantnos  a 
to  de  les  nacions  cultes,  comprenent  qu’en 
nostra  casa  que  volèm  senyorial  y  ben  guar¬ 
nida  hi  ha  d’haver  de  tot,  y  que  aquests  dos 
llibres  mancaven...  com  ne  manquen  encara 
d’altres  que,  vist  l’ayre  pres  per  la  joventut 
d’ara, no  tardaràn  a  ésser  traduhits  a  lanostra 
llengua,  que  per  mor  de  lo  que  tantes  vega¬ 
des  hem  retret,  per  mor  de  l’eclipse  de  la 
nostra  nacionalitat,  s’havia  quedat  com  tarta- 
muda  y  bauba. 

Els  catalans  que  ja  tenien  llibres  propris  y 

havien  adoptat  els  caps  d’obra  dels  pobles 
civilisats,  que  havien  tret  de  llur  cervell  les 
altes  lucubracions  dels  Lull,  dels  Vilanova, 
dels  Servet,  que  havien  escrit  cròniques,  di¬ 
buixat  cartularis  marítims,  cantat  l'Amor  y 
la  Bellesa,  per  mor  d’allò  que  deyem  al  prin¬ 
cipi,  per  no  saber  ben  bé  lo  que’ns  convenia 
ens  havíem  quedat  sense  moltes  de  les  ey- 
nes  que  calen  pera  trevallar  ab  profit  y  glò¬ 
ria,  però  de  cada  dia’l  moviment  es  més 
actiu  vers  l’aprofitament  del  temps  perdut, 
cada  dia  un  català  o  altre  dóna  probes  de  son 
saber,  o  de  son  bon  gust  publicant  llibres  de 
ciència  o  senzillament  flors  de  bellesa  en  la 
ciència  del  bell  pensar  y  perque  entre’ls  lli¬ 
bres  que’ns  calien,  entre  les  eynes  que’ns 
mancaven,  se  trobaven  els  dos  famosos  lli¬ 
bres  de  Longus  y  Apulei.  En  R.  Miquel  y 
Planes  ha  tingut  la  delicada  atenció  d’oferir- 
los  a  la  nostra  Patria. 

Grans  mercès  li  sien  donades.  Grans  lloan¬ 
ces  s’aixequin  després  de  la  lectura  de  ses 
traduccions  que  són  exquisides,  fetes  ab  un 
tacte,  un  gust,  un  discerniment  que’ns  ha 
deixat  encisals. 

J.  Pin  y  Soler 


TRET  DE  FONA 

Diàleg. 

— Avi,— vaig  dirli  al  home  vell  que,  igno¬ 
rant  de  totes  les  coses,  vivia  en  el  bosch  del 
Desconeixement; — avi,  ells  se  diuen  seients  y 
res  no  saben,  ells  se  diuen  justos  y  aquella 
raça  d’indis  que  amorosa’ls  rebé  fou  passada 
per  ells  a  sang  y  foch.  Pobles  sencers  que  no 
havien  comès  altre  delicte  que’l  de  no  conèi¬ 
xer  les  abstraccions  qu’ells  passejaven  arreu 
histèricament,  foren  per  llurs  mans  anihilats. 
Ells  se  diuen  humans,  y  les  corrúes  d’homes 
caminant  vers  les  fogueres  no  s’acabaven 
may  en-  els  carrers  de  llurs  viles;  ells  se 
diuen  agrahits,  y  a  qui  els  hi  ha  donat  un 
món  li  han  llevat  llibertat  y  vida,  a  qui  els 
hi  ha  donat  un  nom  l’han  allunyat  de  llur 
terra,  a  qui  els  hi  ha  allargat  la  mà  li  han  ta¬ 
llada;  y  ells,  els  nobles,  els  sang-blaus,  els 
purs,  els  fidels,  els  qui  haurien  d’anar  sem¬ 
pre  cor  en  mà,  no  poden  pas  anarhi  perque 
llurs  mans  les  tenen  enfeynades  furgant  en 
les  butxaques  agenes.  Ells  se  passen  de  ge¬ 
neració  en  generació  les  gestes  de  llurs  lla¬ 
dres  y  bandits,  y  els  noms  dels  seus  grans 
homes  són  oblidats  fins  per  aquells  d’entre 
ells  que  passen  per  més  sabis.  Arreu  han  do¬ 
minat,  y  de  per  tot  han  sigut  foragitats  per 


659 

brètols,  deixant  al  llur  derrera  memòria 
odiosa  y  odis  memorables.  Ab  els  forts  són 
humils,  y  ab  els  humils  severs  fins  a  ves- 
salshi  la  sang.  Fugen  devant  dels  homes,  y 
corren  a  llurs  cases  pera  bofetejar  llurs  com¬ 
panyes... 

— Calla,  fill  meu!  —  va  exclamar  el  vell 
que,  ignorant  totes  les  coses,  vivia  en  el 
bosch  del  Desconeixement. — Calla,  que  m’es¬ 
tàs  parlant  de  la  raça  més  miserable  que  hi 
ha  sobre  la  terra,  sens  dubte! 

— Ay,  bon  avi! — vaig  retoparli  jo.— jTot 
just  vos  he  començat  a  parlar  d’ells  y  ja 
n’heu  emès  aquest  judici?...  Còm  se  coneix 
que  no  sóu  fill  de  Catalunya!  — 

F.  Pujulà  y  Vallès 

L’AGENCIA  D’INFORMES 
COMERCIALS 

(Continuació  ) 

Anton 

Però,  home!  si  diu  que  vostè  meteix  l’ha 
presentat  aqui  a  ca’l  Arnús  perqueli  coloques- 
sin  els  fondos,  y  a  més,  han  sigut  tots  dos  de 
la  Junta  del  Banch  Hipotecari  de  Puerto  Rico. 

Tirallonga 

^Joseph  Balart...  dependent  de  vostè... 
Negrevernis  Hnos...  goleta  Cuira...  carrega¬ 
ments  de  sucre...  a  ca’l  Arnús...  apotecari  de 
Puerto  Rico?...  No’l  conech;  no  sé  qui  es. 
(Distret  y  com  si  parlés  a  un  dependent.)  Y  es¬ 
criure  que  no  desembarquin  ni  entreguin  res 
sense’l  conforme.  Ah!  va  assegurat!  ( S'alça , 
agafa  les  factures ,  se  les  fica  a  la  butxaca  y  s 
passeja  a  grans  passos,  continuant  ab  el  car¬ 
net  y  el  llapis  a  les  mans  y  fent  càlculs.) 

Anton 

Dimoni!  Si  diu  que  cada  dia  ve  a  dinar  ab 
vostès!  que’l  tenen  com  de  la  familia,  que’ls 
noys  de  vostè  fins  el  tutegen  y  tots  li  diuen 
Pepito... 

Tirallonga 

Aaahül  Home,  ho  hagués  dit  avansl  Si, 
home,  si,  en  Pepito!  Si  que’l  conech;  si,  bue- 
no,  sí,  entesos:  en  Pepito...  [Li  dóna  cops  a 
la  espatlla  amistosos.)  Y  sí!  En  Pepito!  Home! 
si  no’n  conech  d’altre!  En  Pepito!  ( Mira'l  re¬ 
llotge.)  Bueno,  ara  dispensi,  que  me’n  tinch 
d’anar  corrents  al  moll,  y  a  fer  marcar  les 
caixes.  Estigui  bo!  ( Surt  disparat.) 

Anton 

A  n’a  tu  t’havien  de  marcar,  ximple! 

( Sona’l  timbre  eje  la  porta ,  y  el  criat  condueix 

una  senyora  bona  moça ,  jamona,  molt  empol- 
vaday  empenfollada.  Se  venta  com  tota  acalo¬ 
rada,  s'assenta  en  un  silló  després  d'haver  salu¬ 
dat, ,  y  diu): 

Ana 

iCon  permiso!...  ^Es  usted  don  Antonio?... 

Anton 

Si,  senora,  dispense  la  haya  mandado  à 
buscar  por  mi  dependiente... 

Ana 

Si,  ha  venido  y  me  ha  traido  en  una  vo- 
lanta...  muy  sabrosa,  que  espera  à  la  puerta. 

Anton 

Pues  bien,  se  trata  de  un  asunto  muy  se¬ 
rio...  y  quisiera... 

*  Ana 

iQué  ze  ofrece  à  su  mercè? 

Anton 

Un  negocio  de  importància... 

Ana 

iQué  es  el  1  o ?  (Tot  lo  que  digui  serà  ab 
accent  cubà  accentuat y  veu  mandrosa.) 

Anton 

Ya  verà  usted,  senora:  usted  me  dispen¬ 
sarà  que  la  moleste... 

Ana 

No  hay  de  què. 

Anton 

Pero  es  porque  me  han  dicho  que  uste- 
des  conocen  un  caballero  que  estuvo  en  Cu¬ 
ba,  que  se  llama  don  José  Balart... 

Ana 

iQuién?  {Pepe?  {Cómo  no?  Si  somos  como 
hermanos.  Mire,  nos  hemos  criao  juntitos. 
Cuando  estàbamos  en  el  ingenio  ayà  en  Gua- 
nabacoa,  cada  dia  yo  iba  paseo  caminito  é  la 
manigua  en  la  volanta  y  el  al-laito  à  cabayo, 
con  su  machete  y  zapato  de  baqueta  como  ze 
usa  ayà,  {sabe?  Y,  luego  con  Pancho  y  nino 
Trinià  y  Milagrito  Angulo  y  Marí  Samanie- 
go,  armàbamos  unos  bochinches...  iPorque 
amigo,  los  jóvenes  en  la  Habana  son  muy  pa- 
rranderos! 

Anton 

Mire  usted,  senora,  yo  no  he  llamado  à 
usted  para  saber  lo  que  son  los  jóvenes  de  la 
Habana,  sinó  para  saber  lo  que  es  don  José 
Balart.  Por  lo  tanto... 

Ana 

jPué  bueno!  Si  esto  es  lo  que  le  estoy  di- 
ciendo.  iPepe?  iQué  esperanza,  amigo,  qué 
esperanza!  Sí  cuando  se  marchó  à  Guanajay, 


todos  yoràbamos,  y  mamaíta  y  Trinià  fueron 
à  despedirle.  Y  aqueya  noche  nadie  durmió 
en  casa. 

Anton 

Sí,  senora.;  lo  creo,  y  à  mi  me  tiene  sin 
cuidado  si  ustedes  durmieron  ó  no.  Pero  Pe- 
pe  ^quién  es?  iQué  hace?  En  fin,  por  el  amor 
de  Dios,  senora,  expliqueme  usted  algo  de 
él. 

Ana 

De  él  y  de  todos  los  que  sean  de  él.  Mire: 
Pepe  tenia  un  hermano  que  era  un  pendejo 
y  le  hizo  sufrí  mucho;  y  luego  una  taita  mu 
buena,  mu  buena,  y  un  primito  que  lo  yamà- 
bamos  nino  Lolo,  y  que  bailaba  muy  bien  la 
zopimpa  y  la  zamacueca,  y  comia  mucho  fru- 
to  bomba  y  mucho  mamey  colorao,  tanto  que 
una  noche  que caía  hielito  puro.lecogió  erpas- 
mo...  y  er  médico  le  dijo  no  fastidie,  amigo. 

Anton 

cA  quién?  ià  don  José? 

Ana 

No,  mi  amigo:  à  nino  Lolo. 

Anton 

Pero,  senora,  por  Dios,  si  yo  lo  quequie- 
ro  saber  es  todo  lo  que  se  refiera  à  don  José, 
y  de  los  demàs  se  me  importa  urT  ràbano. 

Ana 

Amigo,  tenga  pasencia,  que  too  viene. 
Pues,  mire,  cuando  yegó  Barmaseda,  todos 
fuimos  con  Pepe  ar  baile  que  se  dió  en  el 
teatro  Tacón;  que  estuvo  mu  bueno.  Naa  de 
gente  de  color.  Un  guanajo  de  mulato  que 
habia  yegao  de  Paisandú,  mu  rico,  hombre 
de  mucho  peso,  se  puso  er  fra  como  un  ca- 
bayero,  guante  coló  cana,  muy  sabrosoly  lo 
botaron  fuera.  Lo  mismo  sucedió  cuando 
mamaita  era  joven,  que  una  vez  er  genérà 
Concha  fué  osequiao  por  los  guajiros  de  la 
Vuerta  de  Abajo  y  toas  las  vegueras,que  us¬ 
ted  no  se  acordarà. 

Anton 

No,  senora,  no;  aun  no  habia  nacido. 

Ana 

Pué  bien,  entonce,  contaba  mamaíta,  que 
pasó  lo  mismo  con  un  cimarrón,  que  se  puso 
muy  bravo, *y  con  un  zambo  que  llegó  de  la 
Guayra,  que  hasta  le  dijo  ar  ayudante  der 
generà:  jEl  hijo  de  la  gran  siete!  Y  este  le 
soltó  un  guantazo,  y  el  zambo  dijo:  «jMaca- 
nudolll  La  galleta  se  la  perdono,  pero  la  sin- 
vergüenzería,  cuando?» 

Anton 

Pero,  senora,  por  Dios  y  su  Madre  Santi- 

sima,  {quiere  usted  hacerme  el  favor  de  de- 
cirme  quién  es  ese  Pepe? 

Ana 

Pué  qué,  {no  se  lo  explico?  Nuestro  don 
Pepe  es  el  amigo  de  mi  hermano  y  también 
era  amigo  del  primer  novio  que  tuve,  Pan- 
cho  Maeso,  que  murió  enla  toma  de  Bayamo, 
pobrecito.  (Plorant.)  Lo  cogió  un  capitàn  de 
contraguerrilla  y  le  dijo:  «jCaramba,  mi  ami¬ 
go!  cuànto  lo  siento,  pero  tengo  orden  de 
machetearlo!»  Y  Pancho  le  respondió:  «Al 
menos  hàgame  un  favor.»  «^Qué  es  ello?» 
«Que  me  suelten  cuatro  tiritos.»  «Amigazo! 
no  puede  ser,  falta  cartucheria!  Otra  vez 
serà...  iQuítese  la  corbata  y  no  màs!  jQue  le 
toquen  el  violin!»  «Y  lo  machetearon  à  cha- 
peo!»  {Plora.  S'alça.) 

Anton 

Pues  senora,  la  acompano  à  usted  en  el 
sentimiento.  Ha  tornado  usted  posesión  de 
su  casa. 

Ana 

Diputación,  235,  tiene  la  suya. 

Anton 

A  los  pies  de  usted,  senora. 

Ana 

Beso  la  mano,  cabayero.  (Se'n  va.  Altre 
cop  sona'l  timbre  de  la  porta  y  surt  un  senyor 
alt ,  ab  barba  estil  d'artista ,  gran  corbata ,  ca¬ 
bells  riçats  llarchs,  etc.) 

Roncali 

^Es  vostè  que...?  (Ensenyant  la  tarjeta.) 

Anton 

* 

iVostè  déu  -  ésser  don  Arnaldo  Roncali? 
^Veritat?  Entri. 

Roncali 

Si,  senyor.  {Què  se  li  oferia? 

Anton 

Saber  informes  de  don  Joseph  Balart, 
que  m’han  dit  qu’es  molt  amich  de  vostè,  y 
hi  ha  una  familia  que  no’l  voldria  rebre 
sense... 

Roncali 

Ma  l’amico  favorito 
Ricevere  non  vuol... 

(Respon  mitj  cantant  la  serenata  del  ((Faust».) 

Anton 

Perque  ell  se  vol  casar  ab  una  senyoreta  de 
molt  bona  familia,  noya  molt  ben  educada, 
de  moltes  prendes  y  que  pot  a  n’ell  ferlo 
feliç. 

Roncali,  somrihent  ab  cert  escepticisme  y  mo¬ 
vent  el  cap ,  exclama  tot  cantant  el  ((Rigo- 
letto »: 

La  donna  e  movile, 
cual  piuma  al  vento, 
inuta  d’accento 
e  di  pensiero... 

Anton 

Ja  veurà,  mòvil  o  fixa,  el  certus  es  qu'ell 
vol  casarshi;  y,  com  vostè  compendrà,  la  fa¬ 
milia  d’ella  vol  saber  si  es  home  de  passions, 
si  ha  sofert,  en  fi...  El  pare  de  la  noya... 

Roncali, 

posanlse  a  cantar  allò  de  La  Traviata  : 

Non  sai  Vecquio  genitor, 
tu  non  sai  cuanto  sofri... 

Anton 

Ja  veurà,  clar,  jo  voldria  saber  qui  es 
aquest  jove,  d’hónt  es... 

Roncali,  sortint  altra  vegada  ab  el  ((Faust»: 

lo  vorrer  saper 

del  giovin  che  o  incontrato 

la  qualità  natal. 

E  come  si  es  chiamato...! 

Anton 

Perque,  com  vostè  compendrà,  ell,  que 
passa  per  tenir  molts  diners,  seria  un  desen¬ 
gany  terrible  si  luego  resultés  qu’està  mala¬ 
ment  de  fortuna,  perque  vostè  ja  ho  veu:  en 
el  temps  que  som  el  diner  ho  fa  tot. 

Roncali,  pega  un  brinco,  s'aixeca ,  y  apoyant 
una  cama  sobre  la  taula,' s  posa  a  cridar  com 
si  fos  un  Mejistòfeles: 

Dio  di  l’or, 

tu  e  dil  mondo  il  signor. 

Sei  lucente  e  resplandente... 

Anton 

Bé,  ja  veurà,  home,  deixis  de  músiques. 
La  mare  de  la  noya  voldria... 

Roncali,  cantant  el  Trovador: 

Madre  infelicelü  Corro  a  salvartilll 
(Acabarà) 

Pompeyus  Gener 

NOVES 

La  Unió  Catalanista  ha  organisat  un  mee- 
ting  de  propaganda  nacionalista  a  Arbúcies 
que  tindrà  lloch  el  vinent  diumenge  dia  15  y 
en  el  que  hi  pendràn  part  els  senyors  Joseph 
Maria  Roca,  Joan  Llorens,  D.  Roig  y  Pruna, 
Antoni  Sansalvador,  essent  presidit  pel  pre¬ 
sident  de  la  Unió  doctor  Martí  y  Julià. 

La  Unió  està  organisant  un  altre  meeting 
a  Vallbona,  d’acort  ab  els  nacionalistes  d’a¬ 
quell  poble. 

Reprenent  el  torn  de  conferencies  organi- 
sades  per  la  Unió  Catalanista  a  Vilassar  de 
Dalt,  el  vinent  diumenge,  dia  15,  hi  tindràn 
lloch  les  dues  anunciades  a  càrrech  dels  se¬ 
nyors  Salvador  Millet  y  E.  Vidal  y  Riba,  so- 
bre’ls  temes  ftLa  vida  social  de  Catalunya» 
y  «La  nostra  llengua,  naturalesa  y  persona¬ 
litat». 

Entre’ls  meelings  catalanistes  derrerament 
celebrats,  devém  esmentar  el  de  l’«Ateneu 
Obrer  Català»  de  Sant  Marti,  ab  motiu  de  la 
inauguració  de  son  hostatge  social;  el  del 
«Cent  re  Popular  Catalanista»  de  Sant  Andreu, 
també  ab  motiu  d’inaugurar  son  local;  el 
de  l’associació  nacionalista  d’Hostafranchs 
«Sang  Nova»,  y  el  que’s  donà  en  el  teatre 
Euterpe  de  Sabadell. 

Fou  també  notable  la  vetllada  donada’l  dis¬ 
sabte  passat  per  la  entitat  «Progrés»,  de  Bar¬ 
celona,  en  honor  dels  periòdichs  nacionalis¬ 
tes  denunciats  y  perseguits  per  l’actual  gover¬ 
nador  de  la  provincià,  el  qual  ab  ses  arbi¬ 
traries  disposicions  contra’ls  catalanistes  no 
ha  lograt  altra  cosa  que  unirlos  més  de  lo 
que  ho  estaven. 

Corre  la  veu — ja  ho  hauràn  sentit  a  dir — 
de  que  La  Correspondència  i\dilitar  de  Ma¬ 
drid  té  corresponsal  al  passeig  de  la  Duana 
de  Barcelona,  corresponsal  que  no  para  de 
remarcar  la  conveniència  d’un  levantamiento 
dels  oficials  d’aquesta  guarnició  contra’ls  pe¬ 
riòdichs  catalanistes  que  han  criticat  al  gover¬ 
nador  militar...  ay!  civil  de  la  provincià. 

Y  ja’l  veuràn  el  criteri  de  La  Correspon¬ 
dència  Militar  per  la  mostra  que  anèm  a  dar- 
los,  mostra  en  la  que,  com  sempre,  no’s  des- 
cuyda  de  dirnos  separatistes. 

Llegim  en  un  diari  local: 

La  Coriespondencia  Militar ,  hablando  de  la  división 
militar  de  instrucción,  dice:  «No  podemos  ir  a  Marrue- 
cos  à  penetrar  pacíficamente  como  quiere  Francia  al 
invitarnos  à  sacar  con  nuestras  manos  las  castanas  que 
los  gabachos  desean  comerse:  pero  sí  podríamos  pro- 
bar  la  pujanza  de  una  división  bien  instruída  y 
PREPARADA  contra  la  canalla  separatista  catalana  y 
bizcaitarra:  acabandolos  à  todos  se  acabaria  la  rabia, 
pues  como  à  perros  rabiosos  los  trataríamos.» 

Bravo ,  titella!  D’això  se’n  diuen  guerreros, 
ab  valor  d  toda  prueba.  Vaja,  no  diguin, 
qu’Espanya  no  pot  patir  tenint  tants  bravos 


campeones  que  vetllen  por  su  integridad;  per- 
que  la  veritat,  fa  posar  la  pell  de  gallina  sols 
al  pensar  si  aquells  senyors  de  La  Correspon¬ 
dència  vinguessin  al  frente  de  una  división. 
Pobres  gallines  y  pobres  conills  engabiats! 
Quin  saqueig!  Y  que’n  pagarien  d’àpats  en- 
derrerits. 

Tontos,  més  que  tontos!  ïQue  no  ho  sa- 
bèu  que’ls  catalans  sense  dirse  melitares  de¬ 
fensaren  llurs  drets  ab  fe  y  ab  honra,  y  de 
cara  sempre  a  les  moltes  divisions  que’ls  en¬ 
viareu?  {Que  no  teniu  prou  experiencia  enca¬ 
ra  de  la  pujanza  de  vostres  divisions  en  la 
guerra  de  Cuba  contra  aquells  perros  separa¬ 
tistes  a  qui  negareu  una  autonomia  ab  tanta 
justícia  reclamada?  Y  que  consti  que  aquells 
perros  separatistes  tenien  a  catalans  entre 
ells,  y  vos  varen  fer  córrer  més  d’un  cop,  ab 
tota  la  divisió  y  ab  la  cúa  entre  cames. 

Tontos,  més  que  tontos!  Pera  organisar  y 
manar  una  divisió’s  necessita  una  mica  de 
pesquis,  y  vosaltres  ab  semblant  solt  demos- 
trèu  que  no’n  teniu  gens,  perque  ab  menos 
ratlles  no's  poden  dir  més  bestieses.  Però 
{què'n  pot  sortir  de  vostra  gallardia  més  que 
rencunia  y  raptes  de  catalanofobia  contra’ls 
ciutadans  laboriosos  y  de  nobles  aspiracions? 
Oh,  carrinclons! 

Per’acabar:  Hem  llegit  el  vostre  solt,  se¬ 
nyors  de  La  Correspondència  Militar ,  a  tres 
companys  de  la  classe  dels  neutres,  y  veyent 
tant  patriotismo  se’ns  han  declarat  franca¬ 
ment  catalanistes.  Per  lo  tant,  som  tres  més 
a  la  colla.  Fiant,  donchs,  en  la  vostra  hidal- 
guía ,  os  pedimos  que  cada  dia  feu  un  articlet 
per  l’estil,  y  si  com  es  probable’ns  surt  a  tres 
adeptes  per  dia,  sumèu,  y  veurèu  que  al  cap 
de  vint  anys  ja  serèm  prous  y  ens  sobrarèm 
pera  buydarvos  la  menjadora.  Y  adeu  pagas 
y  viudedades.  Y  podrèu  anar  a  cridar  ous  a 
vendre,  y  formar  una  divisió  complerta  de 
cessants  ineptes  que  s’hagin  de  guanyar  el 
pa  ab  la  suhor  del  seu  front. 

Amén,  y  ja  sabréu  lo  qu’es  bo,  y  moltes 
mercès  per  la  propaganda. 

El  dimars  foren  detinguts,  al  anar  a  decla¬ 
rar  al  jutjat,  els  redactors  de  La  Tralla  nos¬ 
tres  estimats  amichs  en  Joseph  M.a  Folch  y 
Torres  y  en  Pelegri  Llangort. 

Se’ls  exigiren  2,000  pessetes  de  fiança, 
que  no  pogueren  entregar  de  moment,  ha¬ 
vent  de  passar  el  dia  en  els  calaboços  del 
Palau  de  Justícia,  d’hont  sortiren  a  les  nou 
del  vespre,  una  volta  la  fiança  satisfeta. 

Com  se  veu,  els  procediments  rigoristes 
del  general  Fuentes  van  cundint. 

Y  els  dinamiters  tan  frescos. 

Desitgém  a  nostres  amichs  de  La  Tralla 
que  surtin  en  bé  del  procés, , com  no  pot 
menys  de  succehir  en  justícia. 

Se’ns  prega  la  inserció  del  següent  acort 

pres  per  la  Junta  Directiva  de  la  «Lliga  Re¬ 
gionalista)): 

La  Junta  Directiva  de  la  «Lliga  Regionalista»,  re¬ 
unida  en  sessió  extraordinària  ab  els  presidents  de  les 
societats  que  l'han  ajudada  en  les  passades  eleccions, 
baix  la  presidència  de  don  Francesch  Puig  y  Alfonso, 
després  de  sentir  les  declaracions  de  don  Joseph  Pella 
y  Forgas  y  don  Francesch  Cambó,  citat  el  primer  pera 
qu’expliqués  la  baixa  de  soci  presentada,  retirats  els  es¬ 
mentats  senyors  y  escoltades  les  explicacions  del  dipu¬ 
tat  electe  don  Ignasi  Girona,  de  senyors  individuus  de 
la  Junta  y  de  testimonis  citats  a  l’efecte;  presentada  pel 
senyor  Cambó  la  dimissió  de  vis-president,  president 
accidental  de  la  1  Lliga»; 

Acorda  per  unanimitat  donar  de  baixa  de  soci  a  don 
Joseph  Pella  y  Forgas  y  haver  vist  ab  sentiment  la  con¬ 
ducta  de  dit  senyor  ab  motiu  de  les  derreres  eleccions 
de  diputats  a  corts,  especialment  durant  els  tres  dies 
següents  al  d’aquelles,  reprobantla  severament  per  sa 
disconformitat  ab  l’actitut  d’escrupulosa  legalitat  guar¬ 
dada  constantment  per  la  «Lliga  Regional  sta»  y  els 
elements  que  l’ajuden  en  ses  campanyes  electoials, 
conducta  que  ha  contrastat  ab  la  dignissima  y  lleal  dels 
seus  companys  de  candidatura. 

Protestar  enèrgicament  de  quantes  versions  han  cir¬ 
culat  els  enemichs  del  Catalanisme,  involucrant  falsa¬ 
ment  en  la  confusió  de  fets  reprobables  ab  motiu  de  di¬ 
tes  eleccions  elements  que  res  hi  han  pogut  tenir  que 
veure,  ratificant  la  seva  confiança  en  quants  han  diri¬ 
git  la  passada  campanya  electoral,  a  n’els  caps  de  dis¬ 
tricte  y  secció,  a  n'els  interventors  y  a  n’el  alt  personal 
de  la  «Lliga»,  que  han  trevallat  ab  l’entusiasme  y  lleal- 
tat  de  sempre. 

Prega  finalment  al  senyor  Cambó  que  retiri  la  dimis¬ 
sió  presentada,  y  felicita  a  dit  senyor  y  al  senyor  Puig  y 
Cadafalch,  quina  conducta  correctíssima  y  lleal,  si  no 
constés  a  la  Junta  per  altres  rahons,  apareixeria  del  fet 
d’haver  resultat  ab  minoria  de  vots  malgrat  l’haver  dut 
quasi  tot  el  pes  de  la  direcció  dels  trevalls  electorals 
Barcelona,  als  5  d’octubre  del  1905. 

Segueixen  les  firmes  de  tots  els  assistents 
a  la  reunió  convocada  per  la  «Lliga»  pera 
tractar  d’aquest  assumpto. 

Com  se  veu  per  l’anterior  nova ,  la  «Lliga 
Regionalista»  ha  fet  un  cop  d’home  expulsant 
al  senyor  Pella  y  Forgas  ab  motiu  d’algunes 
irregularitats  ocorregudes  en  les  últimes 
eleccions,  de  les  quals  no’ns  havíem  volgut 
ocupar  perque  no  se’ns  digués  que  no  està  bé 
descendir  a  certes  nimietats. 

Mes  aquestes  nimietats  que  com  diu  un 
diari  infesten  a  tots  els  partits,  els  homes 
honrats  les  volen  depurar,  segurs  de  que  sols 
aixi  pot  dignificarse  una  causa.  «Quan  els 
goços  lladren  alguna  cosa  senten»  diu  l’ada- 
gi  popular.  Lo  que  venien  dihent  els  ene¬ 
michs  de  la  «Lliga»  ja  era  massa  gros  pera 
que  no  se’n  sentissin  ferides  les  persones  de 
conciencia  que  figuren  en  el  regionalisme. 

Nosaltres  sempre  hem  sigut  partidaris 
d’aquesta  politica  feta  a  la  llum  del  sol;  sem¬ 
pre  hem  cregut  que  devien  dirse  les  veritats 
y  obrar  en  conseqüència,  tant  per  lo  que  toca 
als  de  fóra  casa  com  als  de  dintre,  y  més  en¬ 
cara  als  de  dintre  que  als  de  íòra.  Joventut 
en  això  no  s’ha  desmentit  may...  ni  ha  deixat 


may  de  crearse  enemichs.  Si  la  «Lliga»  y 
son  orgue  La  Veu  cuyden  avans  que  tot  y 
sobre  tot  de  depurar  el  regionalisme,  si  més 
que  de  combatre  sistemàticament  als  repu¬ 
blicans  cuyden  d’expulsar  de  son  si  tot  lo 
que  hi  hagi  de  podrit,  la  causa  de  Catalunya 
gaudirà  molt  més  d’aquesta  politica  que  no 
pas  de  la  politica  de  prudència  envers  els  afi¬ 
liats  dubtosos  que  fins  ara  ha  vingut  usant, 
y  que  algú  per  vivor  de  geni  y  algú  altre  per 
despit  havien  qualificat  de  política  de  contu- 
bernis. 

Aquestes  són  les  millors  lliçons  que  la 
«Lliga»,  obrant  de  bona  fe,  podria  dar  a  sos 
enemichs  polítichs  o  a  sos  disidents.  Igno- 
rèm  fins  a  quin  punt  s’ha  d’aplaudir  l’acte 
realisat  contra’ls  que,  com  el  senyor  Pella  y 
Forgas,  sembla  que  pregonaven  mel  y  dona¬ 
ven  fel;  ignorém  les  interioritats  d’aquesta 
qüestió,  y  no  asseguraríem  que  l’esmentat 
senyor  fos  l’únich  culpable.  Lo  qu’estèm  dis¬ 
posats  a  aplaudir  sempre  es  el  propòsit  de 
seguir  obrant,  a  tota  hora  que  sia  del  cas, 
ab  la  energia  ab  que  ara  ha  obrat  la  «Lliga». 
Més  pera  ferho  no  ha  d’esperar  les  indica¬ 
cions  de  la  opinió,  sinó  que  déu  ferho  des- 
de’l  primer  moment,  de  propri  impuls,  y  així 
demostrarà  que’l  Catalanisme  està  per  sobre 
de  tants  partits  polítichs  corromputs  com 
ens  infesten,  y  qual  sanejament  es  endeba¬ 
des  esperar  de  la  energia  de  llurs  directors, 
més  corromputs  encara  y  mes  afeblits  pels 
personalismes. 

iEn  què  quedèm,  senyor  Marinel·lo?  Està¬ 
vem  acostumats  a  véureli  defensar  en  LasNo- 
licias  la  conveniència  de  que  al  Catalanisme 
hi  hagués  una  divisió  en  dreta  y  esquerra,  y 
en  son  article  del  dimars  ens  innova  que’l  Ca¬ 
talanisme  no  ha  fet  res  tan  important  com  lo 
que  feu  en  1885,  quan  entregà  a  Alfons  XII 
son  Memorial  en  defensa  dels  interessos  cata¬ 
lans  per  medi  d’una  comissió  que  represen¬ 
tava  la  unió  de  totes  les  classes  socials. 

Realment,  actes  com  aquell,  si  no  edifi¬ 
quen,  al  menys  no  destrueixen,  com  els  fal¬ 
sos  partis  que  tantes  vegades  vostè  ha  patro¬ 
cinat  de  bona  fe. 

Aqueixos  falsos  partits  temps  ha  que  se¬ 
gueixen  una  campanya  furiosa,  empenyats 
en  que  La  Veu  sia  la  dreta  del  Catalanisme, 
y  ells  la  esquerra. 

cQu’es  catalanisme  0  es  bizantinisme  això? 

Els  que  volen  ésser  esquerrans  ja’n  diuen 
de  veritats,  però’l  periòdich  nacionalista  Nova 
República  encara’n  diu  més  en  son  derrer  nú¬ 
mero,  després  de  demostrar  a  certs  catalanis¬ 
tes  que’ns  són  bons  amichs  els  inconvenients 
que  l’ésser  esquerrà  suposa.  A  l’efecte  cita  tots 
els  escarranciments,  tots  els  exclusivismes 
dels  esquerrans ,  exclusivismes  y  escarranci¬ 
ments  als  que,  com  es  natural,  no  s’avénen 
en  concret  persones  tan  ilustrades  com  els 
dits  amichs  nostres. 

Quedèm,  donchs,  en  que  dintre  del  Cata¬ 
lanisme  hi  pot  haver  bons  y  dolents,  y  que  a 
n’aquests  cal  trèurelshi  els  drapets  al  sol, 
síen  del  color  polítich  que  síen,  pera  bé  de 
la  causa  de  Catalunya;  però  quedèm  també 
en  que  sols  es  de  nom,  no  de  fet,  això  d’es- 
querra;  y  que  la  política  moderna  de  variats 
matisos,  la  que’ns  inspira,  es  ampla  y  molt 
dilerenta  de  la  política  atàvica,  musulmana, 
idealista  y  fatal  dels  Estats  absolutistes  y 
enderrerits. 

{No  es  això? 

Mercès  a  Nova  República ,  {sabèm  a  què 
aténdrens  respecte  a  dretes  y  esquerres? 

Decididamente,  les  revistes  nacionalistes 
haurèm  de  posar  secció  de  gacetillas  a  tall  de 
rotativero. 

Y  remarcar  les  extralimitacions  de  certes 
autoritats,  com  per  exemple  la  del  militar  del 
Pla  de  Palacio ,  que  a  més  de  perseguir  als 
catalanistes  prohibí  el  trànzit  de  carruatges 
pel  carrer  de  Castanos  perque’l  soroll  no'l 
deixava  dormir. 

Prohibició  qu’encara  dura  y  que’ns  obliga 
a  preguntarnos  si  som  soldats,  0  a  demanar 
si  hi  ha  alcalde  a  Barcelona,  ab  atribucions 
de  tal  y  ab  enteresa  pera  feries  valdré. 

Perque  segons  qui  fos,  avans  que  deixarse 
tòrcer  la  vara  s’estimaria  més  trencaria. 

{Ens  expliquém? 

Llegim  en  La  Veu  de  Catalunya: 

Per  primera  vegada  s'ha  presentat  a  l’Ajuntament 
una  instancia  en  català. 

Es  una  instancia  d’en  Lluís  Graner,  demanant  auto- 
risació  pera  instalar  un  fanal  artístich  anunciador  al 
Pla  de  la  Boquería  y  un  altre  a  la  plaça  de  Catalunya. 

La  instancia  ha  sigut  tramitada  y  ha  passat  a  la  co¬ 
missió  de  Foment. 

Aixi  ens  agrada,  senyor  Graner,  que  síen 
els  artistes  els  que  donguin  exemple  als 
pràclichs,  als  regidors,  a  la  gent  de  diner, 
als  comerciants  que  fan  de  catalanista  a  es¬ 
tones  y  que  constantment  anuncien  en  caste- 
llà’ls  seus  articles,  de  tal  manera  que  a  judi¬ 
car  pels  rètols  de  carrers  y  botigues  de  nos¬ 
tra  ciutat,  ningú  ho  diria  qu’es  la  capital  de 
Catalunya. 

Aixi  ens  agrada,  y  sols  així  ho  serèm  de 
pràctichs:  que  ja  deya  dies  enrera  la  meteixa 
Veu  que  no  tenim  dret  a  protestar  de  les 
lleys  centralistes  que’ns  aclaparen  (entre  elles 
la  recent  d’enviar  secretaris  castellans  als 
Ajuntaments),  ni  de  malparlar  de  forasteres 
intrusions,  mentres  ens  habillém  ridícula¬ 
ment  ab  trajos  forasters  y  abdiquém  de  la 
nostra  llengua  en  la  via  pública,  guardantla 
com  a  cosa  vergonyosa  sols  pera  entre  nos¬ 
altres,  sense  fer  que  la  entenguin  de  bon  0 
mal  grat  els  d’altres  terres,  sien  amichs  0 
enemichs. 

{Ab  quin  dret  ens  queixém  de  que  se’ns 


tracti  com  a  esclaus,  si  de  pasta  d’esclaus 
semblèm  fets  quasi  sempre? 

Derrerament  s’ha  dit  que  avans  de  la  ins¬ 
tancia  en  català  del  senyor  Graner,  ja  se’n 
havien  presentades  d’altres  per  l’arquitecte 
senyor  Gaudí  y  el  mestre  d’obres  y  ex-regi- 
dor  senyor  Ribera  y  Quadreny,  essent  també 
en  català’ls  plans  y  projectes. 

Ho  celebrèm. 

Publicacions  rebudes: 

Discurso  inaugural ,  llegit  en  la  obertura 
del  curs  acadèmich  1905  a  1906  devant  del 
claustre  de  la  Universitat  de  Barcelona,  pel 
doctor  don  Telesforo  de  Aranzadi  Unamuno, 
catedràtich  y  degà  de  la  facultat  de  farma- 
cia.  Es  un  recull  d’atinades  consideracions 
pera  lograr  una  educació  positiva  y  sana, 
ben  diferenta  de  la  superficial  y  pedantesca 
que  avuy  posseheixen  generalment  els  que 
no  són  analfabets,  y  especialment  els  facul¬ 
tatius,  que,  segons  el  disertant,  han  d’ésser 
educats  no  pera  Quixots  0  Tirteafueras,  com 
desgraciadament  ho  són,  sinó  pera  missio¬ 
ners.  Aquest  discurs  va  en  un  elegant  fasci¬ 
cle  pulcrament  imprès  en  la  tipografia  «La 
Acadèmica.» 

El  Corresponsal  del  Coleccionista.  Núme¬ 
ro  2  de  la  segona  serie  del  catàleg  de  les 
obres  que  don  Pere  Marés  y  Oriol,  proprieta 
ri  de  la  llibreria  «El  Corresponsal  del  Co 
leccionista»,  acaba  de  publicar.  En  aquest’ 
quadern  hi  figuren  292  obres  y  documents  a 
quin  més  interessant,  y  varis  llibres  d’edi¬ 
cions  agotades,  donant  cabal  idea  de  la  im¬ 
portància  de  la  biblioteca  del  senyor  Marés  y 
Oriol,  digna  d’ésser  visitada  pels  amateurs. 


Fidel  Giró  impressor.  —  Carrer  de  València,  233. 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes. 

>  Mitj  any . 4’S0  » 

»  Trimestre .  2’25  » 

ALTRES  REGIONS  D’ESPANYA: 

Un  any .  9  > 

ESTRANGER:  Un  any . 10  Franchs, 

Número  corrent . 20  Cèntims. 

»  atrassat,  ab  folletins.  ...  40  » 

>  »  sense  folletins.  .  .  25  » 


El  número  corrent  no’s  ven  sense  folletins. 


Redacció  y  Administració  : 


Número  corrent, 


»  ATRASSAT,  AB  FOLLETINS. 


Plaça  del  Teatre,  6,  entresol. 


SENSE  FOLLETINS. 


20  CÈNTIMS 
40  > 

25  » 


SUMARI: 

Cròniques  nacionalistes:  La  fúnebre  Hungría,  per  Au» 
gust  de  Marich.  — Prou  bombes:  Justicia  catalana, 
per  Cecili  Gasòliba.— Un  miracle,  per  Carles  de  For¬ 
tuny.— Art  y  artistes,  per  Gabriel  Vinyas.— Nit  feliç, 
per  A.  Font  y  Laporte  — Teatres,  per  Emili  Tintorer. 
— Fantasia  sobre  «La  Brema»,  per  Joan  Valentí  y 
Feliu.  —  L’agencia  d'informes  comercials  (acaba¬ 
ment),  per  Pompeyus  Gener.— A  plena  llum,  per  Tri« 
nitat  Catasús  y  Catasús. — Noves. 

FOLLETÍ: 

LES  TENEBROSES,  per  Rafel  Nogueras  y  Oller.  — 
Plech  23. 

HISTORIES  D’ALTRE  TEMPS  (narracions  dels  si¬ 
gles  XIV  y  XV— Plech  3. 

CRÒNIQUES 
NACIONALISTES W 

LA  FÚNEBRE  HUNGRÍA! 

Famosa  festa  hem  tingut  nosaltres  els  hún- 
gars  la  diada  del  ó  d’octubre,  en  la  qu’hem 
festejat  dignament  la  memòria  dels  nostres 
hèroes  executats  l’any  1849. 

Han  passat  ja  cinquanta  sis  anys  d’alesho¬ 
res  que’ls  húngars  perderem  la  batalla  de  la 
llibertat  al  costat  de  Vilagos.  Hungria  era 
aleshores  teatre  de  terrorífica  tragèdia.  Els 

(1)  El  senyor  August  de  Marich,  director  de  la  re- 


gloriosos  fills  de  la  nostra  terra  quedaren 
sense  llar.  Els  qui  a  temps  no  pogueren  fu¬ 
gir,  aquí  trobaren  llur  mort.  Les  cordes  ofe¬ 
gaven  l’amor  a  la  patria  en  els  meteixos  11a- 
bis;  y  la  pluja  de  bales  matava’Is  cors  plens 
de  sentiments... 

Els  temps  cambiaren.  L'absolutisme  aus- 
trmch  degué  capitular  devant  la  fortalesa 
de  í’húngara  nació.  Hungria,  desde  1867,  re¬ 
petidament  bft  anat  adquirint  la  seva  inde¬ 
pendència.  Ja  fa  mil  anys  que’ls  húngars 
adquirirem  nostra  terra  entre’ls  rius  Duna  y 
Fina,  però  no  podèm  passar  un  sigle  sense 
desditxes.  Després  dels  tàrtars,  turchs,  tu- 
deschs,  Àustria  fou  nostra  enemiga.  Ja  ha¬ 
víem  vençut  en  1848,  quan  els  austriachs 
cridaren  en  1849  als  russos.  Com  he  dit, 
readquirirem  nostra  autonomia  e  indepen¬ 
dència,  però  oblidar  l’any  1849  serà  impos- 

vista  Esperanto  de  Budapest,  corresponsal  del  Daily 
News  y  distingit  nacionalista  hdngar,  ens  ha  enviat 
aquesta  crònica,  expressament  escrita  pera  Joventut 
en  Esperanto,  havent  sigut  traduhida  per  nostre  com¬ 
pany  Pujulà.  I  a  publiquèm  ab  tant  més  gu't  quant  no 
sols  tot  bon  catalanista  s’interessa  per  la  sòrt  dels  al¬ 
tres  pobles  oprimits,  sinó  perque  ella  es  la  primera  de 
la  serie  que  dit  senyor  galantment  s’ha  ofert  a  remè- 
trens.  Pensèm  poder  publicar  també  ben  prompte  crò¬ 
niques  nacionalistes  de  Polonia  y  de  Finlandia,  que 
així  meteix  donarèm  traduhides  de  l’Esperanto,  ale- 
grantnos  de  que  aquesta  llengua  internacional  vinga  a 
ésser  llaç  d’unió  entre’ls  bons  catalans  y  els  homes  d’al¬ 
tres  pobles  que  se  senten  germans  nostres  per  amor  a 
la  llibertat. — M.  de  la  R, 

sible,  mentres  un  sol  húngar  trepitgi  la  seva 
terra... 

Després  de  la  batalla,  tretze  del  més  nobles 
húngars  foren  executats  en  la  fortalesa  de 
Arad,  y  alguns  cents  d’altres  foren  assessi- 
nats  o  exilats.  Anyalment  se  fa  una  peregri¬ 
nació  al  cementiri  ahont  estàn  enterrats  els 
nostres  hèroes.  La  festa  d’enguany  ha  estat 
incomparable,  degut  a  causes  especials,  que 
si  volguéssim  esbrinar  trobaríem  en  les  com¬ 
plicades  circumstancies  polítiques  actuals 
que  atravessém.  Aquí  dech  remarcar  que  la 
Hungría  y  l’Austria  tenen  comú  exèrcit,  qual 
llengua  oficial  es  l’alemanya.  Ja  fa  temps 
nosaltres  volíem  que  nostra  llengua  fos  ofi¬ 
cial  entre’ls  nostres  militars  pera’l  mana¬ 
ment,  però’l  rey  no  va  volerho.  Tot  el  país 
ho  vol  menys  el  seu  rey;  heusaquí,  donchs, 
que  ara’l  conflicte  es  entre  la  nació  y  son 
quefe. 

La  prempsa,  principalment  la  Pesti  Naplo 
(diari  de  Pest),  diàriament  publica  admira¬ 
bles  articles  sobre  nostra  causa,  e  infatiga¬ 
blement  lluyta  a  favor  d’ella. 

L’Austria  té  por,  perque  pensa  que  la  mo¬ 
narquia  perdria  sa  grandipotent  posició  si  la 
llengua  húngara  esdevingués  oficial  en  la 
fracció  húngara  de  l’exèrcit. 

Es  cosa  trista  que  s’agravin  les  relacions 
polítiques  ab  els  problemes  socials.  Per  tot 
arreu  hi  ha  socialistes  nacionalistes,  però  en¬ 
tre  nosaltres,  desgraciadament,  río  passa  així. 
Nostres  socialistes  són  internacionalistes  y 
trevallen  contra  nostre  nacionalisme!  En  nos¬ 
tre  Parlament  s'hi  poden  trobar  els  grupos 
independentista,  lliberal  y  clerical.  L’inde¬ 
pendentista  es  el  més  nombrós,  y  actualment 
tot  el  país  està  ab  ell.  Els  altres  grupos,  tots, 
menys  el  lliberal,  s’han  unit  ara  formant  una 
coalició  pera  lluytar  tots  a  favor  de  la  idea 
avans  dita,  y  tots  esperèm  que  aviat  podrém 
enlayrar  sobre  la  victorià  nostre  pabelló  tri¬ 
color,  sense  grans  obstacles  ni  desditxes. 
Deu  ho  vulgui! 

August  de  Marich 

Budapest ,  9  octubre  1905. 


PROU  BOMBES: 
JUSTÍCIA  CATALANA 

Fa  poch  que,  responent  a  la  crida  de  «Pro¬ 
grés»,  varies  entitats  nacionalistes  de  dife¬ 
rents  matisos  demostraren  saber  acoblarse 
pera  defensar  un  interès  comú.  L’acte  fou 
hermós  y  la  ensenyança  profitosa.  Platònica- 
ment  ens  unirem  pera  formular  una  protesta; 
el  gel  està  romput,  el  primer  pas  donat,  y 
cal  no  defallir,  y  empendre  pràcticament  una 
acció  positiva. 

Fills  de  Catalunya,  no  sols  nacionalistes: 
a  vosaltres  ens  dirigim!  Aymants  de  la  vos¬ 
tra  Patria,  homes  conscients  que  per  sobre 
de  tota  idea,  passió  y  personalisme,  hi  posèu 
l’amor  que  sentiu  per  aquesta  Terra:  a  vosal¬ 
tres  endrecèm  les  presents  ratlles. 

Han  passat  els  temps  de  les  protestes;  ja 
no  més  romandre  escampats  perdent  ener¬ 
gies;  no  més  rebeldíes  platòniques,  ni  ac¬ 
cions  en  projecte,  ni  amenaces  que  s’esfu¬ 
men.  Prou  clams,  que  per  lo  que  duren  pa¬ 
reixen  fochs  d’artifici  0  queixes  d'un  cos  mitj 
mort  que  sols  crida  en  el  moment  de  senlirse 
una  nova  ferida... 

Ha  arribat  el  moment  d’obrar,  y  si  ara’ns 
deixèm  vèncer  per  la  inèrcia  y  l’apatia  o’ns 
traben  passions  0  personalismes ,  .demos- 
trarém  com  a  homes  ésser  masells,  com  a 
catalans  indignes,  y  com  a  individuus  que 
preconisen  la  direcció  d’una  colectivitat,  sen¬ 
zillament  uns  ineptes. 

Fa  un  any  que  petà  la  bomba  del  carrer  de 
Ferràn;  avans  d'ella  d’altres  n’havíen  escla¬ 
tat,  entre  la  general  indiferència;  y  fou  ne¬ 
cessari  un  espectacle  horrible  pera  que  la  opi¬ 
nió  pública  despertés. 

Allavors  l’espasme  y  la  por  arrencaren 
crits  de  protesta,  clams  d’indignació,  amena¬ 
ces  al  govern,  insults  als  governants,  etcè¬ 
tera,  etc...  Però  s’enterraren  els  morts,  se  cu¬ 
raren  els  ferits,  en  quatre  dias  s’esvahi  la 
cridòria,  y  tot  continuà  igual,  igual  com 
sempre...  fins  que  n’ha  petat  una  altra! 

Y  tenia  de  sentirse  lo  que  deya  tot  Barce¬ 
lona,  l’endemà  del  carnatge  de  la  Rambla  de 
les  Flors. 

El  soroll  ha  durat  més,  tal  volta  ha  sigut 
més  fort,  però  ban  transcorregut  dos  me¬ 
sos...  tj  què? 

cQuín  resultat  han  donat  les  exclamacions 

detothòm?^Què  hem  tret  de  positiu  deia  vio¬ 
lenta  campanya  periodística?  iAhónt  són  els 
fruyts  de  les  magnes  reunions  de  les  Socie¬ 
tats  Econòmiques?  iQuè  n’ha  resultat  deia 
proposició  de  l’Ajuntament?  ^Qué  de  les  acu¬ 
sacions  a  la  gent  que’ns  desgovern?? 

Res,  res,  res. 

Passat  l’espasme,  tornèm  a  aclofarnos  en 
la  són  dels  pobles  morts,  y  com  estúpits 
anyells  romanèm  abandonats  a  les  mans  d’un 
aixàm  d'inútils  que’ns  envien  a  malmenarnos 
y  qual  ineptitut  es  garantia  d’impunitat  pera 
la  misteriosa  mà  que  ab  sos  crims  aterra 
Barcelona. 

Y  això  encara  no  es  tot. 

No  sols  els  horribles  atentats  han  quedat 
impunes,  sinó  que  al  tractarse  de  son  escla¬ 
riment,  al  veure  sos  sumaris  en  mans  de  la 
Justícia,  d’allà  hont  hi  havia  de  resplendir  la 
veritat,  néixer  la  claror,  no  n’han  sorgit  més 
qu’estranyes  nebulositats. 

No  n’hi  havia  prou  ab  aquella  acusació 
persisten  qu’hem  sentit  els  catalans  dins  la 
conciencia;  no  eren  prous  les  suposicions 
que  feya  nostra  pensa  extraviantse:  han  ha¬ 
gut  de  presentarse  mil  coses  estranyes  a  en¬ 
greixar  nostres  dubtes  o  desvaris:  malalties 
de  jutges,  trasllats  de  presidents  d’Audiencia, 
inhibicions  de  practicar  diligències  a  cossos 
tan  prestigiosos  com  el  de  moços  d’esqua¬ 
dra,  cessanties  dels  individuus  catalans  en  el 
cos  de  policia  judicials  acusacions  a  deter¬ 
minats  funcionaris,  murmulls  de  declara¬ 
cions  arrencades  a  la  força,  declaracions  es¬ 
pontànies  que  fa  un  subjecte  y  no’l  perse¬ 
gueixen,  y,  quan  al  cap  de  quinze  dies  el 
busquen,  misteriosament  no’s  troba;  afirma¬ 
cions  de  diaris  anarquistes,  aplaçaments  de 
vistes  a  l’Audiencia,  etc.,  etc. 

^Volèu  més? 

Donchs  ja  prou;  ha  arribat  l’hora  d’impo- 
sarnos  com  a  homes,  com  a  patricis,  y  aca¬ 
bar  d’una  vegada. 

El  senyor  Pous  y  Pagès,  en  un  article  del 
Poble  Català ,  ens  recorda  un  dret  que  tenim 
tots  com  a  individuus  que  som  de  l’Estat  es¬ 
panyol: 

La  lley  reconeix  als  ciutadans  el  dret  de  fis- 
calisar  directament  les  actuacions  judicials. 
Això  té  un  nom:  L’accio  popular. 

Catalans  tots:  a  exerciria! 

Nostra  dignitat,  nostre  dret  y  amor  a  la 

Justícia  ho  reclamen.  Ay  de  nosaltres  si  fla¬ 
gel  1  èm  nostra  historia,  si  taquèm  nostra  èpo¬ 
ca  ab  la  dessidia  y  la  indiferència!  El  bé  de  la 
Patria,  la  puresa  de  nostres  ideals,  la  reivin¬ 
dicació  que  perseguim  ens  ho  imposen. 

Pensèm  que  una  de  les  majors  glòries  dels 
catalanistes  es  l’haver  fet  sentir,  per  sobre 
de  tot,  la  veu  de  la  justícia  quan  tothòm  glo¬ 
rificava  als  Portas  y  als  Marzo1 

Quina  vergonya  que  ara  no  féssim  lo  me- 
teix!  {Qui  no  dubtaria  del  nostre  procedir? 
cQui  no  negaria  nostra  sinceritat? 

Qu’en  la  qüestió  de  les  bombes  hi  ha  un 
punt  molt  negre,  ningú  ho  dubta. 

Donchs  a  aclarirlo,  costi  lo  que  costil 
Nosaltres  estém  disposats  a  tot. 

Tenen  la  paraula  tots  els  que  diuen  esti¬ 
mar  a  Catalunya. 

Ara  sabrèm  qui  són. 

Cecili  Gasóliba 


UN  MIRACLE 

1 

L'Eden  Concert,  en  aquell  instant,  bullia 
ab  les  fermentacions  de  l’alcohol  y  les  secre¬ 
tes  irritacions  de  la  luxuria,  empenyentse  y 
colzejantse  uns  ab  altres  els  jovenets  d’ulls 
esmortuhits,  temerosos  d’ésser  descoberts 
pel  desconegut'  delator  a  la  familia,  ab  els 
vells  decrèpits,  babejant  de  delectació  ab  la 
irritabilitat  desperta  de  desitjós  carnals  tin¬ 
guts  per  morts;  les  dònes,  que  totjust  en  els 
primers  passos  de  la  carrera  del  vici  s’aver¬ 
gonyien  encara  de  les  repugnants  manifes¬ 
tacions  de  la  prostituta  bevent  d’un  glop  la 
copa  del  licor  verinós  entre  les  fumerades 
del  tabach.  Semblava’l  podrimaner  dels 
cuchs  de  la  terra,  prempsats  uns  sobre  d'al¬ 
tres,  llefiscosos  y  podrits,  sota  la  pedra  mol- 
çosa,  en  lo  més  obscur  y  amagat  de  la  humi¬ 
da  boscuria!  L’ayre  espessehit  pel  fum  dels  ci- 
garros  y  el  baf  de  tanta  gent,  se  podia  tallar, 
y  per  sobre  la  atmòsfera  enrarida  flotaven 
les  notes  esquerdades  dels  instruments  de 
vent  y  les  estiragaçades  dels  violins  tot  so¬ 
vint  sobtades  per  la  trencadiça  de  copes  0  per 
la  rialla  desinvolta  d’una  demi-mondaine  que 
volia  cridar  l’atenció,  o  pel  burgit  acompas- 
sat  de  les  coçes  y  cops  de  bastó  ab  que  re- 
seguía’l  públich  en  pes  el  motiu  més  cone- 

gut  de  la  chançonetle  pornogràfica.  El  sòl, 
brutament  encatifat  d’escupinades  y  puntes 
de  cigarro  estantiç,  feya  relliscar  als  que  pas¬ 
saven  d’un  cantó  a  l’altre  cercant  l’amich  y 
entre  renechs  y  rialles  entrepussaven  oportu¬ 
nament  per  deixarse  caure  sobre  la  femella 
que  ab  força’ls  abraçava.  La  chanteuse ,  ab 
gestos  provocatius  y  mirades  malicioses, 
feya  compendre  als  que  no  entenien  el  fran¬ 
cès,  tota  la  deshonestitat  de  la  cançó,  y  ab 
sos  moviments  de  ventre  y  cames  estremia 
de  plaher  sensual  a  tota  aquella  generació 
malaltiça,  bojament  viciosa.  Els  moços  del 
cafè,  ab  les  safates  enlayrades,  no  paraven 
de  portar  d’un  cantó  a  l’altre  més  y  més  es¬ 
perit  que  ab  la  dolçor  de  sa  composició  y  ab 
el  foch  de  sa  ànima  refrescava’ls  llabis  men- 
tres  encenia  ab  més  força  les  passions  y  la 
sed  dels  bevedors.  Sonà  un  pas-doble  torero 
y  tothòm  començà  a  cridar  follament,  chore- 
jant  ab  picaments  de  mans  y  cops  a  les  tau¬ 
les  ab  les  culleretes  y  bastons  l’alegra  mar¬ 
xa.  Fins  de  la  sala  del  crim  y  del  restau¬ 
rant  sortiren  els  rostres  pàlits  y  vermells 
dels  jugadors  y  dels  borratxos  per  gaudir 
l'espectacle.  Allò  era  le  clou  de  la  festa,  el 
gran  succés ,  lamay  vista  atraction!  La  Bella 
Elena ,  la  estrella  qu’en  el  cel  brillantissim 
de  Paris  havia  obscurit  tots  els  demés  as¬ 
tres  del  ball  cosmopolita,  anava  a  sortir  a 
l’escenari...  Aparegué  graciosa,  provocativa, 
sensual,  enlluhernant  ab  les  resplendors  de 
sos  brillants  y  les  cascades  de  puntes  y  de 
glaces  a  tots  aquells  homes  envilits  que  ab 
febre  de  desitjós  mal  continguts  la  contem¬ 
plaven.  Sempre  riallera,  ensenyant  en  la  boca 
mitj  oberta  la  renglera  de  dents  blanques, 
menudes,  atapahides,  com  mostruari  de  per¬ 
les  fines  en  estotx  de  vellut  roig,  remenant  el 
cos  ab  cadencies  voluptuoses  y  jugant  ab 
son  calanyès  entre  les  mans  engrillonades 
fins  les  ungles  per  anells  de  valor  inestima¬ 
ble,  donà  la  volta  a  les  taules  y  començà  la 
dança,  electrisant  a  sos  admiradors  ab  la 
lleugeresa  y  gracia  de  sos  moviments.  Al 
acabar  s’ompli  l’escenari  de  sombreros  suats 
y  de  flors  marcides,  que  barrejats  ab  els  udols 
feréstechs  d’aquell  desencadenament  d’ins¬ 
tints  selvatges  pujaven  com  holocauste  fins 
als  peus  de  la  ballarina,  veritable  deesa  en 
aquell  temple  de  la  carn.  La  fera,  en  sa  sed 
inextingible  de  plaher  y  d’emocions,  demana¬ 


va  a  crits  més  números,  però  l’artista  sols 
sortí  un  cop  més  per  remerciar  els  aplaudi¬ 
ments  desde  sa  altura  ab  petons  fervorosos 
enviats  al  públich  ab  el  palmell  de  les  mans. 

En  el  palquet  de  prosceni,  mitj  amagat 
pels  cortinatges  y  ab  la  guarda  de  dos  pin¬ 
xos  rassurats  de  cara  y  apretats  de  roba,  ar¬ 
mats  de  groixuts  bastons  y  coberts  d’amples 
barrets  que  formaven  sobre  son  cabell  plan¬ 
xat  com  una  corona  sinistra,  s’estava’l 
Baró  de  Puigpelat,  disfrutant  lo  que  no’s  pot 
dir.  Aquella  moça  era  sa  debilitat.  Bé  prou 
podia  obligaria  a  no  trevallar  en  aquell  ca- 
feti-concert,  fentla  desaparèixer  als  ulls  de 
tots  aquells  espectadors  copdiciosos  de  son 
cos,  però  precisament  en  això  hi  trobava  tot 
el  gust  el  Baró,  y  aquella  dóna  sense’l  ball 
pornogràfich,  sense  aquella  atmosfera  fasti¬ 
gosa  que  la  rodejava,  sense  aquella  adora¬ 
ció  fanàtica  que  la  voltava  sempre,  li  hauria 
passat  desapercebuda.  Per  això  en  Puigpelat 
havia  gastat  y  gastava  una  fortuna  en  joyells, 
en  vestits,  en  cotxes  y  en  tota  mena  de  ca¬ 
pritxos;  per  això  soportava  la  lluyta  dintre  la 
familia;  per  això  no  feya  cas  dels  concells 
dels  qui  li  volien  bé...  S’hi  posaren  tots  els 
amichs,  el  bisbe  hi  prengué  part;  els  fills 
grans  amenaçaven  ab  l’abandono  a  son 
pare...  No  hi  havia  remey!  L’escàndol  se¬ 
guia  més  que  may;  la  Bella  Elena  perdé  per 
la  ciutat  son  nom  de  guerra,  no  coneixéntse- 
la  més  que  per  la  Puigpelat ,  y  el  divorci  dels 
Barons  era  imminent.  El  cel  sempre  just 
trencà  ab  major  força  aquell  matrimoni,  y  el 
Baró  mori.  Sa  santa  muller  l’assisti  fins  sa 
derrera  hora  y  encara  pogué  reconciliar  l’à¬ 
nima  ab  Deu  després  de  corretgir  son  crimi¬ 
nal  testament. . . 

II 

Les  voltes  del  temole  desdibuixades  per 
les  foscors  indecises  del  crepúscul  matinal 
semblaven  enlayrarse  fins  l’infinit  per  dei¬ 
xar  pujar  lliurement  les  pregaries  de  les  àni¬ 
mes  pures.  Pels  gótichs  finestrals,  destriats 
pels  variats  colors  dels  vidres,  totjust  pene¬ 
traven  els  primers  febles  resplendors  de 
l’aubada  naixent,  que  llepant  ab  amanyachs 
de  verge  pudorosa  les  esbeltes  columnes, 
les  colorava  suaument  ab  tots  els  matisos 
de  l’arch  de  Sant  Martí.  En  l’altar  major, 
illuminant  el  Sant  Crist,  llenguejaven  tre- 

moloses  les  candeles  com  animetes  de  l’altre 
món  voleyant  insegures  entorn  del  Cor  d’A¬ 
mor.  El  ministre  de  Deu  llegint  les  oracions 
litúrgiquesysignant  ab  repetides  creus  el  vas 
sagrat,  se  preparava  a  fer  el  gran  prodigi 
consagrant  el  pa  de  vida  mentres  la  campa¬ 
neta  de  l’escolà  ab  seguit  esquelleig  convi¬ 
dava  als  pecadors  a  aproparse  a  la  taula  de 
sonaymant  Redemptor. La  gent  prosternada, 
ab  els  ulls  cluchs  y  les  mans  plegades,  con¬ 
fessava  ses  culpes  y  per  elles  demanava  per¬ 
dó  a  son  Deu,  mentres  el  sacerdot  enlayrant 
la  Sagrada  Forma  li  demanava  deixés  anar 
el  verb  fecondant  per  fer  reviure  les  ànimes 
malaltes.  S’aixecaven  les  dones  ab  els  ulls 
humits  y  compungides,  atravessant  la  es¬ 
glésia  fins  arribar  a  les  escales  del  presbiteri, 
y  al  li  concentrades  en  si  meteixes  demana¬ 
ven  pau  per  la  familia,  salut  pels  malalts, 
paciència  pels  desgraciats,  consol  pels  po¬ 
bres,  valor  pels  que  perillaven,  arrepenti- 
ment  pels  pecadors...  Obrien  sa  boca,  y,  hu- 
mitejada  per  les  llàgrimes  de  la  fe,  penetrava 
en  son  pit  la  essencia  divina...  La  Baronesa 
viuda  de  Puigpelat  al  pujar  el  primer  grahó 
de  l’altar  s’adonà  dels  inútils  esforços  d’una 
pobra  infeliç  mitj  paralitica  que  ajudada  d’un 
bastó  no  podia  pujar  fins  al  presbiteri,  y  aga- 
fantla  amorosament  per  sota’l  braç  l’acom¬ 
panyà  fins  el  meteix  reclinatori.  Combrega¬ 
ren  juntes,  y  al  deixar  a  la  desgraciada  en  sa 
cadira  reconegué  en  ella  a  l'antiga  aymia 
de  son  marit.  L’arrepentida,  rodolant  per 
terra  mitj  abraçada  a  les  cames  de  la  gran 
dama,  cridà  entre  llàgrimes  —  Perdó  !  — 
mentres  la  Baronesa,  plorant  d’alegria,  l’ai¬ 
xecava  entre  sos  braços  donant  gràcies  a 
Deu  pel  miracle  obrat... 

Carl.es  de  Fortuny 


ART  Y  ARTISTES 

Els  artistes  en  general  se  planyen  de  lo 
poch  que’s  protegeix  l’-art;  però,  entre’ls 
que’s  disposen  a  lluytar  pera  vèncer  aquesta 
crisis,  n’hi  ha  molts  que  no  lluyten  pas  per 
l’art,  sinó  sols  perque  perilla’l  seu  modus  vi- 
vendi. 

Cert  que’s  fa  molt  poch  pera  protegir  l’art, 
y  encara  lo  poch  que’s  fa,  salvant  escasses 
excepcions,  se  fa  malament.  Però  que  n’hi 
ha  de  gent  qu’està  ben  convençuda  de  que 
fa  art  y  de  que,  per  lo  tant,  a  l’abrich  d’a¬ 
quest  pot  viure  una  vida  gayrebé  ociosa! 
Y  passen  llastimosament  el  temps  fent  coses 
que  res  de  profit  aporten  a  la  societat;  y,  no 
obstant,  se  compten  entremitj  dels  artistes. 
Que  n’es  de  bonich  titularse  artista  dominant 
un  xich  no  més  que  una  de  les  manifesta¬ 
cions  de  l’art!  Trevallant  d’esma,  entrete- 
nintse,  un  hom  pot  arribar  a  fer  una  obra 
mecànicament  bé.  Però  {això  vol  dir  que  sia 
un  artista?  No,  ab  això  no  n’hi  ha  prou.  Hi 
mancarà’l  sentiment,  el  pensament  de  l’es¬ 
criptor,  del  músich,  del  pintor.  Sols  tenint 
aquestes  qualitats  la  seva  obra  serà  una  ve¬ 
ritable  obra  d’art,  sempre  que  la  seva  fina¬ 
litat  enlayri  la  vida. 

Se  dóna’l  nom  d’artistes  a  uns  senyors  que 
són  el  protofcipo  del  comerciant.  Aquests 
exerceixen  el  seu  art-ofici  ab  tanta  lleuge¬ 
resa,  que  omplen  d’obres  el  món:  obres  bo¬ 
niques  als  ulls  d’aquella  gent  quals  gustos 
no  s’han  pogut  polir  ab  obres  grans,  ab 
obres  de  veritables  artistes,  per  lo  molt 
qu’escassegen.  Aquests  falsos  artistes  són 
coneguts  y  fins  admirats;  n’hi  ha  molts  que 
tenen  diners  y  glòria...  però  una  glòria  com 
la  dels  teatres:  uns  quants  núvols  retallats  y 
quatre  fochs  de  bengala;  y  acabada  la  llum, 
acabada  la  glòria. 

A  l’art,  generalment,  se  li  dóna  la  impor¬ 
tància  d’un  passatemps.  No’l  creuen  una 
cosa  essencial,  necessària  als  individuus  pera 
comunicarse’ls  pensaments  millors;  no’l  vo¬ 
len  admetre  com  un  propagador  d’una  doc¬ 
trina  universal.  Y  no  obstant,  arreu  del  món 
l’art  expressa  lo  meteix:  ell  empeny  a  l’home 
a  viure  en  harmonia  ab  la  natura,  y  per 
això’ls  únichs  que’l  poden  protegir  no’l  vo¬ 
len  admetre  en  aquest  sentit  y  sostenen  que 
no  ha  d’ésser  més  que  un  esbarjo  pera’ls 

mals  de  cap  que  imposa  la  lluyta  per  la  vida 
(alguns  per  les  riqueses).  Per  això  m’estra¬ 
nya  que  algú’s  dolgui  de  que’ls  richs,  els 
únichs  que  segons  sembla  poden  protegir 
l’art,  ho  facin  tan  poch.  Jo  entench  que  pot¬ 
ser  fan  massa,  car  tenint  com  tenen  un  erro¬ 
ni  concepte  de  l’art,  lo  poch  que  fan  ho 
fan  malament,  tota  vegada  que  sustenten  als 
falsos  artistes  que  sols  serveixen  pera  co¬ 
rrompre  les  costums  dels  pobles 

No  ornaran  els  richs  llurs  sales  ab  qua- 
dros  que  constantment  mostrin  nostres  vicis, 
nostres  faltes;  no  aniran  al  teatre  a  veure 
obres  hont  hi  apareguin  retratats  y  rebent 
fuhetades.  No:  ells  ornaran  llurs  cambres 
ab  tapiços  y  quadros  agradables  a  la  vista, 
alegres  però  ab  una  alegria  morta;  ells  ani- 
rào  a  veure  espectacles  que  despertin  instints 
bestials,  y  al  teatre  a  riure,  sobre  tot  a  riure 
aquells  xistos  mal  intencionats  qu’embrutei- 
xen  als  desperts  y  desvetllen  curiositats  mal¬ 
sanes  en  els  pochs  qu’encara  disfruten  del 
somni  de  la  ignocencia. 

De  poetes,  de  musichs,  de  pintors  n’hi  ha 
molts;  d’artistes  molt  pochs.  Poden  fer 
obres,  mes  per  perfectes  qu’elles  semblin,  si 
llur  finalitat  no  es  bona,  si  no  enlayren  l’es¬ 
perit,  no  són  obres  d’art  verdader.  L’art  ha 
d’ésser  altament  moralisador,  per  més  que 
se’ns  desmoralisin  y  cridin  els  nostres  falsos 
moralistes,  y  trontolli  llur  moral  hipòcrita  y 
oportunista. 

Sols  aixi  farém  obres  d’art;  les  altres,  per 
ben  fetes  que  semblin,  no  ho  són. 

Gabriel  Vinyas 


NIT  FELIÇ 

Diàleg 

— Ja  ho  veus,  he  vingut.  No  t’ho  esperaves, 
{veritat? 

— {Per  què  negartho?  Jo’m  creya  que  por¬ 
tat  per  ton  caràcter  violent,  hauries  sortit 
d’aquest  poble,  mes  no  per  sempre,  sinó  pera 
tornarhi  quan  en  ton  esperit  hi  hagués  re¬ 
nascut  la  calma... 

— {Per  què  aqueix  interès  en  atribuhir- 
me  un  caràcter  que  no  tinch  ?  {No  has 
vist  prou  bé  en  moltes  ocasions  que  tenia 
voluntat  prou  forta  pera  dominarme,  per’a- 
magar  les  sensacions  que  contínuament  han 
batut  mon  cor?  {Per  què  t’hauré  conegut? 


{Per  què  has  travessat  per  devant  meu  dei- 
xantme  veure  les  resplendors  clarissimes  de 
ta  bondat,  aqueixes  resplendors  que'm  ce¬ 
guen  més  cada  dia,  que  omplen  mon  ànima 
d’un  goig  infinit  quan  penso  que  podràs  és¬ 
ser  meva,  que’m  porten  a  la  desesperació 
quan  endevino  que  may  podrà  ésser  portat 
a  la  realitat  el  més  bell  somni  de  ma  vida... 
que  omplen  mon  cor  de  desitjós  inexplica¬ 
bles,  de  quelcòm  presentit  en  mes  hores  so¬ 
litàries?...  {Per  què  no  ets  com  altres,  y  t’o¬ 
blidaria?  Escolta:  jo  n’he  vistes  moltes  de 
dònes;  he  lograt  que  algunes  escoltessin 
mes  paraules,  y  mon  cor  verge,  presentint 
l’amor  gran,  que  dignifica,  batia  ,’ab  força 
cada  volta  que  mos  ulls  contemplaven  la  so¬ 
birana  bellesa  d’una,  les  formes  esculplurals 
d’una  altra;  però  després,  quan  les  dònes  ab 
llurs  paraules  0  accions  exteriorisaven  llur 
ànima,  venia  la  desilusió...  Sentia  una  fibla¬ 
da  punyenta  en  el  meu  cor,  y  lògicament  me 
decantava  a  l’escepticisme...  Llavors  una  fal¬ 
sa  felicitat  adormia  monésserper alguns  dies, 
com  la  morfina  adorm  momentàniament  als 
malalts;  mes  després  altra  volta’ldesitj  d’esti¬ 
mar  fondament,  bojament,  creixia;  y  sempre, 
no  coneixentles,  les  preveya  les  mirades  infi¬ 
nitament  dolces  de  l’amor;  y  altra  volta  som¬ 
niava,  somniava  un’ànima  sensible  y  amoro¬ 
sa  que  conegués  el  tresor  de  dolçor  que  la 
meva  anhelava  oferir;  y  altra  volta  venia’l 
desconhort,  y  sempre’m  voltava  aqueixa  su¬ 
perficialitat  que  desagrada,  aqueixa  buydor 
qu’espanta,  aqueixa  inconsciència  que  fe¬ 
reix... 

— No  segueixis.  {Creus  que  sóch  diferenta 
de  les  altres?  {Creus  que  sóch  més  bona  que 
les  que  dius?  Veig  que  l'amor  que’m  tens 
engrandeix  les  meves  poques  qualitats  ... 
Però  no  seguim.  Cal  pera  ta  tranquilitat  que 
t’allunyis,  que  fugis  de  mi  avans  no’s  faci 
greu  ta  malaltia.  Creume,  vés  a  ciutat,  bus¬ 
ca  les  diversions,  busca’ls  plahers...  y  obli- 
dam.  M’oblidaràs,  n’estich  segura... 

— {Y  tu  dius  això?  {Tu  m’aconcelles  que 
t’oblidi,  y  m’ho  dius  aixi,  sense  emoció,  ab 
aqueixa  serenitat  que’m  fa  endevinar  quel¬ 
còm  molt  trist  pera  mi?...  No  goses  dirme  la 
veritat,  aqueixa  veritat  que  fa  temps  que  jo 
traslluhía.  Potser  te  faig  llàstima...  Llàstima! 
{Per  què?  Síes  crudel,  mes  no  menteixis.  Di- 
gamho  resoltament,  ab  tota  cruesa.  No  te- 

mis,  sabré  aguanlar  el  cop;  estich  tan  acostu¬ 
mat  a  la  idea  de  que  no  m'estimaràs  may... 
may...  que  ja  no’m  vindrà  de  nou.  Digues, 
confessa  sense  temença.  {No  veus  quina  sere- 
nitat?{No  endevinesque  mavoluntat  esferma 
per’aturar  la  explosió  de  mon  dolor?  Parla! 
{Veritat  que  no  m’has  estimat  may?  {Veritat 
qu’en  ton  cor  hi  ha  les  rohentors  d’un  altre 
pmor...  d’aquell  amor...  {sabs?... 

— Vols  la  veritat  y  la  sabs.  {Per  què  has 
d’obligarme,  donchs,  aun  sofriment  que  tu  co¬ 
neixes?...  T’ho  demano,  sies  noble,  síes  com¬ 
passiu.  Perdona:es  tan  sublim  perdonar!...  Si 
sapiguessis...  si  poguessis  endevinar  la  lluyta 
qu’he  sostingut  ab  mi  meteixa!  He  volgut 
oblidar  y  no  he  ’pogut,  he  fet  esforços  im¬ 
mensos  de  voluntat  per’arrencar  de  mi  me¬ 
teixa  aquesta  passió...  Endebades!...  Quant 
més  grans  eren  els  esforços,  més  els  sofri¬ 
ments  creixien...  Perdonam!  No  he  tingut 
culpa.  Tu  que  dius,  tu  que  probes  que’l  teu 
amor  es  tan  gran,  podràs  conèixer  la  gran¬ 
desa  del  meu  y’m  perdonaràs,  perque  tu  tam- 
poch  ho  ets  com  els  altres... 

— Així  volia  véuret,  sincera.  Has  confes¬ 
sat:  m’ho  creya.  Ara  encara’t  veig  més  gran; 
quant  més  desgraciada’t  veig,  més  digna’t 
trobo  y  més  t’estimo.  Si’t  vegés  ditxosa  pot¬ 
ser  ''oblidaria. ..  Mon  amor  es  intensissim,  y 
creix  encara  més  quan  penso  que  tu  patei¬ 
xes...  Es  estrany,  {oy?  Sé  que  tu  pateixes 
d’amor  per  un  altre,  y  jo  t’estimo  més  enca¬ 
ra;  m’has  confessat  que  no  m’estimaves,  y 
he  quedat  serè,  ab  aquesta  serenitat  que’m 
dóna  la  persuassió  de  que’l  meu  amor  es 
gran,  y  de  que  sóch  digne  de  tu...  Mes... 
ja  que  no  puch  tenir  ton  cor,  ja  que  no  po¬ 
dré  contemplar  tos  ulls  dolcíssims  plens  de 
l’amor  que  jo  somniava,  no  m’oblidis,  dedi- 
cam  de  quan  en  quan  algún  pensament  , 
recordat  alguna  volta  d’aquesta  nit...  Si  sa¬ 
piguessis  les  impressions  que  m’has  causat 
sempre!...  mes  hores  de  febre  amorosa!... 

— Si;  y  tu  tens  necessitat  d’exteriorisarles 
aqueixes  impressions.  Conech  que  pera  tu 
es  un  consol.  Fesho,  donchs,  y  en  ta  àni¬ 
ma  s’hi  filtrarà  una  dolcesa...  Sento  per 
tu  molta  simpatia...  d’amiga.  Les  teves  in¬ 
genuïtats  me  captivaren  tot  seguit  de  co- 
nèixerns  y  hauria  sentit  molt  pesar  de  no  te- 
nirte  per  amich,  pel  millor  amich,  ja  que 

t’he  contat  lo  que  no  hauria  contat  a  ningú... 
ni  a  més  intimes  amigues... 

—  Mercès...  moltes  mercès.  Recordaré 
sempre  aquesta  nit  tan  pura  ,  en  que  les 
meves  ilusions  han  mort  per  sempre... 
Que  te’n  diria  de  coses,  ara!  Còm  te’n  re- 
treuria  d’ilusions  passades,  d’idilis  som- 
niats!...  Seria  abusar  de  la  bondat  que’m  de¬ 
mostres.  Tu  escoltaries,  callaries  pera  no 
ferme  mal,  me  miraries  tendrament  pera  no 
destruhir  el  moment  de  felicitat  que  les  me¬ 
ves  expansions  poguessin  donarme;  faries 
ab  mi  lo  que  fa  una  mare  bondadosa  ab  el 
fill  entremaliat,  0  una  mare  entristida  ab  el 
fill  malalt...  No,  no  ho  vull.  Tot  fou  una  vi¬ 
sió,  una  fantasia,  una  ilusió  que  s’esborra. 
No  tinch  de  sentir  may  accents  amorosos 
de  ta  boca,  paraules  de  ta  veu  vellutada  que 
acaricia  com  una  música  may  somniada. 
S’ha  acabat  tot  per  sempre...  Mes  jo  voldria 
demanarte  quelcòm  que  refermés  el  recort 
de  la  nit  més  ditxosa  y  ensemps  més  desgra¬ 
ciada  de  ma  vida...  Quelcòm  qu’endolceixi 
les  amargors  de  la  veritat...  Perdona,  si  en 
mon  desitj  te  demano  lo  que  may  me  con¬ 
cediràs...  Un  bes  !  un  bes  en  tos  Uabis, 
que  castament  segelli  nostra  fraternal  amis¬ 
tat!...  Deixam  aspirar  la  dolçor  dels  teus  lla— 
bis  sagnanrs!...  Te  demano  un  gran  sacrifici, 
ja  ho  sé!  Però  feslo!  M’has  fet  tan  desgraciat 
aquesta  nit!...  No,  no  t’ho  exigeixo!... 

Qu’hermós  m’ha  semblat  tot  en  aquest 
moment  dolcissim  en  que’ls  meus  llabis  han 
tocat  els  teus...  Quin  sacrifici!  M’has  besat, 
en  tos  ulls  he  endevinat  lo  que  has  sofert... 
Perdonam...  {No  goses  mirarme  com  avans, 
als  ulls?...  Adeu  !  Mes  no’m  deixis  ab  la 
recança  de  no  haver  obtingut  ton  perdó. 
Que  senti  aquesta  paraula  de  ta  boca...  {Me 
perdones?...  {No  contestes?...  Adeu!  D’a¬ 
questa  nit  tan  pura,  tan  bella,  ne  guardaré 
un  recort...  un  dolç  recort:  ton  bes...  aquest 
moment  en  que  tos  llabis  han  tocat  els 
meus  ab  tremolors  virginals...  Ombres  de 
tristesa  apaguen  aquest  moment  radiant 
de  claror,. .  Sembla  que  una  força  superior 
me  clavi  en  aquest  lloch...  Restes  muda,  tes 
mirades  rastregen  per  terra,  estàs  avergonyi- 
da...  {Per  què  no’m  mires?  {Per  què  no  surt 
de  tos  llabis  encesos  la  paraula  que  mon  cor 

espera?...  Te  penedeixes  de  tót...  ho  com- 
prench!...  Adeu,  adeu!... 

— No...  no  me’n  penedeixo!...  Quédat! 
quédat...  per  sempre!  — 

A.  Font  y  Laporte 


TEATRES 

Crònica 

Ha  acabat  a  l’Eldorado  la  serie  de  funcions 
Garavaglia  ab  bon  xich  més  d’espectadors 
que  no  començaren  y  ab  entusiasme  sempre 
creixent.  La  conciencia  artística  d’aquest  ac¬ 
tor  tan  modest  com  infatigable,  y  la  unanimi¬ 
tat  de  la  prempsa  barcelonina  al  elogiarlo 
com  se  mereix,  han  lograt  tan  bell  resultat. 
Els  derrers  dies  ja  erem  molts  més  dels  due 
centi  els  que  anavem  a  aplaudir  a  n’en  Ga- 
ravaglia;  ja  lo  millor  de  nostre  públich  afi¬ 
cionat  a  l’art  serio  se’ns  havia  ajuntat.  Això 
ha  enardit  als  empresaris,  que  han  contractat 
a  l’eminent  actor  pera  donar  una  altra  curta 
serie  de  representacions  al  teatre  de  Nove¬ 
tats. 

Mentres  espero  veure  al  li  alguna  cosa  de 
nou  que'm  permeti  tornar  a  parlar  de  la 
companyia  italiana,  diré  que  totes  les  obres 
donades  els  derrers  dies  eren  ja  conegudes  y 
d’elles  he  parlat  aquí  meteix  altres  vegades. 
Resurezione ,  d’en  Lleó  Tolstoy,  fou  estre¬ 
nada  aqui  per  la  Tubau  en  castellà.  Tret 
l’arreglo  italià,  com  ho  era’l  castellà,  de  la 
coneguda  novela  del  gran  mistich  rus,  en¬ 
cara  que  fet  ab  més  garbo  y  sensiblement 
diferent  d’aquest,  ofereix  en  conjunt  sem¬ 
blants  defectes:  els  defectes  que  gayrebé 
sempre  notèm  en  tota  adaptació  de  noveles 
al  teatre,  especialment  quan  se  tracta  d’obres 
com  les  d’en  Tolstoy,  quals  arguments  o 
faules,  si  bé  dramàtichs  y  punyents,  no  són 
pas  lo  millor  de  l’obra.  Ens  resulta  bon  xich 
melodramàtich  y  bon  xich  deslligat  tot  allò, 
y  els  qu’hem  llegit  el  llibre  anyorèm  aquelles 
descripcions  magistralment  colorides  que 
animen  y  donen  relleu  a  l’acció. 

Tampoch  diré  res  de  la  Morle  civile ,  que 
ja’ns  la  sabèm  de  cor,  ni  de  la  Moglie  di 
Claudio,  qu’esculli  la  Gemma  Farina  pera 
son  benefici,  sens  dubte  ab  el  lloable  desitj 
de  mostrar  les  seves  facultats  en  un  paper  de 
compromís.  També  es  obra  aquesta  bon 
xich  estrafalaria,  que  ab  estranyesa  veyèm 
encara  figurar  en  els  cartells. 

En  fi,  per  despedida’ns  donaren  La  festa 
del  grano ,  traducció  ab  mutilacions  de  La 
festa  del  blat  de  nostre  Guimerà.  Ingènua¬ 
ment  tinch  de  dir  que  l’obra,  tal  com  ens  la 
donaren,  no  resultà;  contribuhint  a  n'això 
varis  factors.  En  primer  lloch  hi  manca'l  co¬ 
lor,  el  medi  ambient,  les  modalitats,  tipos  y 


costums  que  inútilment  voldrà  trasplantar 
un  traductor  desconeixedor  de  tot  això.  Re¬ 
presentada  aquesta  meteixa  traducció  fóra 
d’aquí,  un '  públich  estrany  pot  passar  pels 
convencionalismes  del  traductor.  Aquí  no, 
puig  aqui  la  coneixèm  l’ànima  catalana  que 
batega  en  el  fons  de  l’obra  d'en  Guimerà.  En 
segón  lloch,  els  actors  se  troben  en  el  meteix 
cas  que’l  traductor.  Desconeixent  també  aque¬ 
lla  ànima,  la  seva  interpretació,  el  seu  vestir 
y  fins  els  seus  moviments  tenen  d’ésser  con¬ 
vencionals,  produhintnos  un  efecte  deplora¬ 
ble  veure’ls  nostres  pagesos  y  les  nostres 
costums  típiques  tan  grollerament  desfigu¬ 
rats.  Y  en  fi,  en  conjunt  la  representació’s 
resentia  de  manca  d’ensaigs  y  de  manca  de 
facultats  en  la  majoria  dels  actors.  Sols  la 
Farina  en  determinats  moments  del  primer 
acte  digué  coses  ben  justes,  candorosament, 
com  convé  al  personatge. 

Es  clar  que  deixo  de  banda  a  n’en  Garava¬ 
glia.  Aquest,  tenint  de  lluytar  ab  la  falsetat 
de  medi  en  que's  movia,  y  tenint  d’omplenar 
ell  sol  la  escena,  feu  prodigis  durant  tota  la 
nit,  obtenint  al  final  del  segón  acte  una  de 
les  ovacions  més  unànims  y  més  sinceres 
que  jo  he  sentit  al  teatre.  La  relació  que  fa 
del  seu  crim  la  va  dir  ab  tal  vibració  intima, 
ab  tant  de  calor  y  ab  tanta  d’expressió,  exte- 
riorisant  al  meteix  temps  ab  tanta  veritat  les 
emocions  per  que  passa  la  seva  ànima,  que 
per  breus  instants  creyem  vèurela  plàstica¬ 
ment  la  tràgica  escena  que’ns  descrivia.  Una 
vegada  més  va  demostrar  en  Garavaglia  la 
seva  flexibilitat  de  talent  y  la  maravellosa  in- 
tuició  que  posseheix  pera encarnarels  mésva- 
riats  personatges,  com  ho  va  demostrar  també 
ab  la  Morte  civile ,  a  la  que  troba  medi  de  do¬ 
nar  una  interpretació  ben  personal,  fent  una 
mort.  la  cèlebre  mort  tan  esperada  dels  afi¬ 
cionats  a  quadros  plàstichs  emotius,  qu’en- 
tusiasmà  fins  als  més  escèptichs,  fins  a  n’a¬ 
quells  que  creyen  que  després  d’en  Rossi,  en 
Novelli,  en  Salvini,  en  Zacconi  y  en  Vico,  ja 
no  hi  havia  mort  possible  qu’enfosquis  aytals 
morts.  En  fi,  en  l’obra  d’en  Tolstoy  Resure¬ 
zione  ns  presentà  finament  el  lipo  d’un  prín¬ 
cep  rus  mistich  y  fanàtich.  arrepentit  de  pe¬ 
cats  comesos,  ab  una  sobrietat,  dolcesa  y 
concentració  anímica  que  indubtablement 
responen  a  l’estat  moral  del  personatge  tal 
com  l’imaginà  l’autor. 

A  Romea,  amén  d’algún  quadret  sense 
trascendencia,  s’ha  estrenat  un  drama  d'en 
Baró.  Confesso  que  no  he  anat  a  vèurel.  Ni 
penso  anarhi.  Ja’l  coneixèm  massa’l  teatre 
estrafalari  de  l’estrafalari  redactor  del  més 
immoral  dels  diaris  de  Barcelona.  Parlo  del 
Brusi ,  y  ho  dich  seriament.  Tan  seriament, 
que  sols  se’n  riuràn  d’aquesta  afirmació,  a 
primera  vista  paradoxal,  aquells  que  sols  se 
paguen  d’aparences.  Els  que’l  coneixen  a 
fons  a  nostre  confrare ,  y  fins  potser  alguns 
dels  que’l  fan,  no  seràn  pas  els  que  primer 

riguin,  com  potser  no  seràn  els  últims  a  riu¬ 
res  del  drama  còmich-tragich  del  monumen¬ 
tal  Baró. 

A  l’Apolo  un  jovenet  que  no  dèu  tenir  més 
de  vint  anys,  nét  d’en  Clavé,  ha  estrenat  son 
primer  drama,  Dintre  la  boyra.  No  es  pas  un 
drama  ben  fet,  però  es  un  drama  en  el  que 
hi  ha  pasta.  Trobèm  l'acció  massa  vaci- 
lant  y  deslligada,  fins  poch  original  en  con¬ 
junt  y  detalls,  y  també  una  seriede  conven¬ 
cionalismes  e  inverosimilituts  que  són  molt 
de  doldre  en  obres  com  aquesta  qu’enclouen 
un  fons  didàctich.  Però  tot  això  no  es  obsta¬ 
cle  a  que’l  drama  del  jove  Ferrer  y  Clavé  sia 
força  interessant.  A  través  de  certes  ingenui- 
lats  hi  trobèm  un  esperit  ample,  idees  ge¬ 
neroses,  y  una  gran  intuició  de  l’art  dramà- 
tich  que’s  revela  no  ja  sols  en  la  idea  general 
de  l’obra,  sinó  en  moltes  escenes  escrites  y 
sobre  tot  mogudes  per  l’autor  ab  un  desem- 
braç  y  una  naturalitat  que  ja  voldrien  pera 
elles  moltes  de  nostres  eminencies  en  art  dra- 
màtich. 

Donchs,  si  Dintre  la  boyra  no  es  un  drama 
perfet,  es  obra  meritòria  que  fa  concebir  fa¬ 
lagueres  esperances  si  l’autor  no  s’adorm,  si 
procura  no  escriure  massa  depressa  y  sab 
estudiar  la  vida  y  l’art  que  vol  conreuar  ab 
esperit  independent.  Sobre  tot  deuria  fugir 
de  determinats  entusiasmes  per  certs  autors 
quals  procediments  sembla  voler  imitar  en 
aquesta  obra.  Estudiar  als  altres  encara  que 
fossin  mestres,  està  molt  bé.  Imitarlos,  may. 
A  veure  si  en  un’altra  obra’ns  demostra 
l’autor  que  no  són  infundades  les  esperances 
que  la  primera’ns  fa  concebir. 

L’obra  ha  sigut  posada  molt  discretament 
baix  la  direcció  del  senyor  Piera,  qui,  com 
els  demés  actors  que  la  interpretaren,  treva- 
llà  ab  molta  fe  y  ab  sobrietat  lloable. 

Deixo  pera  la  setmana  entrant  parlar  ab  la 
extensió  deguda  de  les  «Audicions  y  Espec¬ 
tacles  Graner»  que  s’han  inaugurat  al  Prin¬ 
cipal  constituhint  un  veritable  triomf  de  l’art 
escenogràfich  català. 

Emili  Tintorer 

FANTASÍA 
SOBRE  LA  BREMA 

— Mirat,  allà,  un  camp  de  solfes! — vaig 
dirme  guavtant  una  vinya,  aquest  derrer  hi¬ 
vern,  desde  dalt  d’un  turó.  Els  solchs  oberts 
de  fresch  per  la  rella  de  llarch  a  llarch  de  les 
feixes,  els  considerava  les  ratlles  del  pentà- 
grama,  y  la  negror  dels  ceps  sense  fulles,  ab 
ses  contorsionades  y  bonyegudes  branques, 
les  notes  de  la  singular  y  colossal  partitura 
gravada  sobre  la  terra.  Quí  hagués  pogut 
desxifraries,  traduhirles!  Quins  sons  y  har¬ 
monies  hauria  fet  vivents!  Cants  de  suhor;  de 
voluntat,  esforç  y  energia,  d’angunies  y  d’a¬ 
mors;  xafagors  de  sol  y  frescors  de  saves  y 
oratjols...  Potser  hi  trobaríem  escrita  pels 
meteixos  serments,  la  inspiradissima  Brema 
d’en  Clavé.  Oh,  sí!  Ell  traduhí  aquelles  sol¬ 
fes!  El  gran  músich  sapigué  extreuren  la  es¬ 
sència  que  flori  hermosament  en  la  seva  fan¬ 
tasia. 

El  poeta  penetra  l’esperit  de  les  coses  y 
ens  dóna  clares  aquelles  sensacions  que  tal 
volta  hauríem  experimentat  sense  compen- 
dre.  Ens  mostra  l’objecte,  però  fent  parlar 
la  seva  ànima. 

Això  es  lo  que  ha  fet  en  Clavé  en  son  cant. 

Soperbament  ens  descriu,  a  manera  de  pre¬ 
ludi,  l’anada  dels  bremadors  al  trevall,  que 
sembla  una  festa,  y  es  que  la  festa,  companys 
la  fa’l  cor,  que  vessa  d’amor  y  de  joya  de- 
vant  de  l’anyada  abudant;  iniciantse  de  bon 
començament  els  plers  que’ls  hi  esperen. 

En  presencia  dels  ceps  carregats  de  fruyt, 
se  senten  commosos,  y  entonen  a  chor  un 
«Glòria»  a  l’Altissim.  Es  el  moment  de  goig 
més  intens.  La  satisfacció,  quan  es  pura,  en¬ 
gendra  la  fe,  l’agrahiment  al  Deu  que  ha 
premiat  vostre  esforç,  y  el  pit  s’inflama  d’en¬ 
tusiasme,  que  s’espandeix  en  lloança  a  lo 
gran. 

Si  en  vol  dir  de  coses  una  bona  cul  I  i  ta !  En 
ella  hi  ha’l  pa  de  la  casa,  els  flochs  pera  la 
nuvia,  les  robes  y  els  mobles;  la  seguretat 
de  portar  jova  a  casa,  de  rebre’ls  consols  de 
la  dóna,  la  dolça  companya...  Donchs,  a  la 
feyna!  que  ja’l  cep  ha  nodrit  el  rahím  ab  sa 
sava,  y  aquest  fruyt,  expremut,  serà  energia 
pels  cossos,  balsam  pels  cors.  A  la  feyna!  A 
l’Amor! 

La  esperança  de  veure  prompte  complertes 

llurs  ilusions,  farà  que’ls  promesos  se  co¬ 
mencin  a  sentir  més  l’un  de  l'altre,  els  sem¬ 
blarà  que  quasi’s  posseheixen,  y  {qui  els  pri¬ 
va,  en  mitj  de  la  satisfacció  que’ls  volti, 
avençarse  carícies  que  l’intent  més  bell  em- 
menarà?  Llurs  mans  més  d’una  volta’s  topa- 
ràn  posant  la  fruyta  al  cove,  llurs  ulls  se  mira- 
ràn  enamorats  y  llurs  cors  bategaràn  hardits. 
Com  si  ja  fossin  novells  esposos,  s’amanya- 
garàn  tendrament  y  escamparàn  alegria,  y  ab 
la  expansió  enllaçaràn  llurs  cossos,  y  dança- 
ràn  al  sò  de  llurs  cançons  agitant  tories  y 
pàmpols... 

Allà  a  mitja  tarda  suau  ventijol  refres- 
ca’ls  cossos  amarats  de  suor,  y  s’esmuny 
joganer,  voluptuós,  per  entre  les  tories  y 
pàmpols  que  s’abandonen  cruixint  ab  espas¬ 
me,  ubriachs  de  goig.  Remoreja  llavors  pel 
vinyat  dolç  arpegi  qu’excita’ls  sentits,  y  la 
musica  aquesta  creixent  y  apagantse,  acom¬ 
panya  canturies,  bressa  gays  somnis,  enar- 
deix  la  sang  jova,  y  gent  y  natura’s  confonen 
y  entonen  un  himne  plegats. 

Això’ls  qu’estimen  y  són  estimats,  ois 
qu’estimen  y  esperen;  mes  aquells  que  sen¬ 
ten  amor  que  no  es  pas  correspost  són  la 
corda  grave  y  trista  del  càntich  vibrant;  tal 
volta  donen  al  conjunt  harmoníçq  equilibri, 
però  aquestes  notes  pera  ell  són  doloroses. 

Jo  n’he  volgut  veure  un  d’aquests  joves 
sapats,  avassallat  d’una  dòna  que  l’abando¬ 
nà...  Jo  n’he  volgut  veure  un  que  les  rialles 
provocadores  dels  ditxosos  se  li  clavaven  en 
la  ferida  encara  no  guarida  de  sa  vehement 
passió,  que  les  paraules  d’amor  o  crits  de 
joya  resonaven  dintre  seu  com  clams  sar- 
càstichs  que  l’enardien  follament...  Y  ell 
no’ls  mirava,  no,  però’ls  ohía,  y  ses  mans 
se  movien  pels  ceps,  lleugeres,  quasi  esbor- 
neyades,  y  al  engrapar  el  rahim  pera  ventar- 
li  segur  el  cop  de  vermell,  fent  estremir  la 
planta,  haurieu  dit  que  polsava  ab  febre  les 
cotdes  d’un  instrument  estrany.  Y  quan  arre¬ 
plegava  un  cep  de  gotims  negres  y  lluhents 
com  els  ulls  de  la  dòna  qu’estimava,  brace¬ 
java,  estrenyia  la  planta  com  a  un  cos  som¬ 
niat  voltes  y  voltes,  y  el  primer  gotim  que 
gosava  clavar  la  mirada  a  sa  mirada  encesa, 
l’arrebassava  ab  ses  ungles  y  anava  tot  sen¬ 
cer  a  sa  gola  reseca,  barrejat  ab  xarrups  de 
vi  vell,  y  llavors  també  reya;  no  pas  com 


els  altres;  però  reya,  ab  rialla  folla;  y  després 
d’un  gotim  ne  venia  un  altre  y  un  altre,  y  els 
coves  s’omplíen,  y  s’ompha’l  seu  ventre  de 
such  de  rahims  de  grans  negres,  negres  com 
els  ulls  d’aquella  dòna  que  no’l  va  voler  y 
que  va  deixarli  un  rosech  de  desitjós  y  ànsies. 

Per  fi  quedà  ubriach;  y  ja  no’l  sentia’l 
cantar  dels  altres;  els  núvols  immòvils,  dau¬ 
rats  y  vermells  de  posta  de  sol,  dançaven 
enlayre,  y  tot  se  movia,  fugia  de  lloch;  les 
joves  parelles  ja  no  s’estimaven,  corrien  pe- 
gantse,  llençantse  renechs.  Ah!  cóm  hi  fru- 
hia!  Ja  no’l  voltava  l’amor,  no  li  feyen  enve¬ 
ja,  no  resonaven  dintre  son  cor  aquelles  can- 
turies  de  gent  qu’es  feliça.  Afora!  Ben  lluny! 

Estranyament  rodava  tot  al  seu  voltant,  y 
ja  ni  reya,  o,  en  tot  cas,  sa  rialla  era  d’intent 
y  al  tallar  el  derrer  rahim  d’aquell  jorn,  son 
vermell  insegur  va  ferirli  la  ma  que  tenyi 
roja  sang,  ben  calenta,  fumant;  y  allò  a  n’ell 
li  semblà  una  caricía,  y  ni  deixà  que’l  cures¬ 
sin:  —  Enrera!  Enrera!  —  els  cridava  —  al¬ 
çant  sa  figura  ferrenya.  Y  ab  mirada  llam¬ 
peguejant  y  gestos  altius,  semblava  una  fú¬ 
ria  escupint  anatemes  demunt  la  gentada 
poruga.  Hauríeu  dit  que  bramulava  abveu 
ronca:  —  Enrera!  Cuydèus  de  vosaltres.  No 
sabèu  pas  encara  què  es  goig.  Això  són  besa¬ 
des!  Besades  dels  ceps  amorosos,  ardents; 
besades  sagnantes.  Són  belles  besades,  di- 
ferentes  d’aquelles  insípides  que  no  deixen 
rastre  ni  marquen  senyal.  Els  vostres  pla- 
hers  són  plahers  que  s’esbraven;  no’n  sabèu 
d’amanirlos  ab  sang.  Llisquèu  per  la  vida 
com  les  bolves  per  l’ayre:  a  mercè  del  vent. 
Enrera,  enreral  Jo  vull  ensenyarvos  de  por¬ 
tar  les  penes,  de  curar  els  dolors!  Estimar  a 
qui  vos  estima:  quin  mèrit!  Aymar  a  qui  no 
us  vol;  això  es  gran!  — 

Aixi  s’esbravava  l’ubriach:  aixi  li  sembla¬ 
va  venjarse  d’aquelles  rialles  frescals  que  li 
obriren  ferides  mal  closes,  despertantli  desit¬ 
jós  y  somnis  que  may  de  la  vida  podria  tas¬ 
tar... 

Emmudiren  les  bromes  de  fadrins  y  fadri¬ 
nes,  de  jayos  y  noys,  comprenent  que  allò  no 
eren  paraules  d’un  ubriach  embrutit  pel  vici, 
sinó  d’un  home  que  aymava  ab  passió  fo¬ 
llia  y  que  pera  curarse  recorria  al  vi  que 
transporta  a  un  món  diferent  y  ben  lluny,  y 
el  respectaren,  y  el  cobriren  ab  mantes  y 
planys  un  cop  adormit  sobre  pàmpols.  Allà’l 

deixaren,  que  ja  seria  vetllat  per  les  estrelles 
del  cel,  pels  ceps  de  la  vinya,  per  les  fades 
del  bosch...  però’l  recort  d’aquell  home  restà 
dintre’le  cors,  sobre  tot  dels  promesos.  «Si 
tu’m  deixessis  seria  com  ell».  Semblava’s 
diguessin;  però  mirades  confiades,  aymants, 
apartaven  els  dubtes,  fonien  rezels,  y  la  joya 
invadía  altre  cop  aquells  sers  benhaurats  y 
senzills.  Tornava  l’idili;  les  mans  a  la  feyna, 
els  cors  ben  amunt. 

Els  derrçrs  raigs  del  sol  passejaven  sa  llum 
maravellosa  demunt  dels  ceps,  qual  verdor 
onejanta's  tenyia  com  el  mar  de  colors  mà- 
gichs  y  vibrants.  Es  aquest  el  sublim  instant 
en  que  natura  s’extasia  en  sa  propria  bellesa... 
Com  rendintli  homenatge,  sospenien  la  fey¬ 
na,  y  acabada  la  tasca  del  jorn,  carregades 
les  besties  y  els  carros,  fixos  els  ulls  allà  en 
l’horitzó  hont  el  sol  s’acotxava,  repetien  la 
pregaria  elevada  al  mati  a  sol-ixent. 

{Què  vol  dir  la  pregaria  en  aquella  hora? 
Vol  dir  agrahiment;  coronació  de  !l'himne 
vibrant  que  durant  el  dia,  durant  la  brema, 
ha  sortit  de  vosaltres  y  dels  ceps;  vol  dir  que 
vostra  expansió  ha  sigut  pura,  que’l  trevall 
dignifica,  que’ls  impulsos  desordenats  de 
vostres  cossos  joves  y  potents,  han  quedat 
equilibrats  ab  la  fatiga,  sota  un  cel  blau  y  al 
costat  de  sers  a  qui  estimèu. 

Resèm,  sí;  resém  y  cantèm  quan  nostra 
paraula  surti  espontània,  que  llavors,  tin- 
guemne  la  seguretat,  serà  inspirada.  Resèm 
quan  ens  sentim  extasiats,  baldament  els  11a- 
bis  no  puguin  barbotejar  un  mot,  que  lla¬ 
vors  de  nostre  esperit  també  n’eixirà  un  him¬ 
ne,  tal  volta  més  bell  y  pur,  sense  paraules, 

Tenim  d’elevar  l’esperit,  qu’es  lo  que  fa  la 
vida  trascendent,  y  així  avençarèm  per  les 
regions  de  l’infinit. 

L’Orfeó  es  un  medi  per’aixecar  els  cors; 
l’Orfeó  pot  proporcionarnos  aquest  pler.  No 
volguèm  ésser  d’aquells  que  tenint  ulls  no 
hi  veuen,  que  tenint  orelles  no  hi  senten  y 
tenint  cor  no  saben  sentir  entusiasmes  en- 
layrats. 

Les  causes  grans  engendren  actes  nobles. 
L’Orfeó  es  una  gran  idea,  y  els  que  voltèm 
nostra  senyera  som  l’acció  bella,  els  adalits 
de  santa  causa  que  anirém  engroxint  l’exèr¬ 
cit  de  la  pau  y  l’harmonia. 

Cantors!  Infléu  el  pit  ab  ayre  y  entusias¬ 
me!  La  Brema  os  crida;  la  Brema  sublimada 

pel  poeta,  la  suor  salabrosa  convertida  en 
mel  fresca  que  mullarà’ls  1  la  bis  sèchs  y  en¬ 
dolcirà  nostres  cors. 

Y  va  per  nosaltres  qu’escoltarèm.  Aixi 
com  el  celler  s’obre  de  bat  a  bat  pera  rebre 
el  such  enfortidor  del  cos,  obrim  també  nos¬ 
altres  de  bat  a  bat  els  cors  per’acullir  digna¬ 
ment  el  balsam  poètich  nodridor  de  l’esperit, 
fent  que’ns  entrin  a  raig  fet  les  inspirades 
harmonies  del  gran  Clavé. 

Joan  Valentí  y  Feliu 

L’AGENCIA  D’INFORMES 
COMERCIALS 

(Acabament) 

Anton 

No  corri,  home,  no  corri,  que  podria  caure 
y  ferse  mal,  y  contestim,  si  es  que  vol,  d’una 
vegada,  y  si  no  vol,  diguimho  y  no’m  faci 
fer  el  ximple.  Jo  l’he  enviat  a  buscar  per  veu¬ 
re  si  vostè’m  vol  revelar  l’estat  d’aquest  jove, 
la  seva  posició,  lo  que  vostè  sàpiga  íntima¬ 
ment,  d’ell. 

Roncali,  aquest  cop  surt  ab  l'uAida »: 

Ohlll  que  pretendi  tu?  Jamay!  Jamayl 
Anton 

Jo’t  toch,  potser  se  pensa  ara  vostè  que 
sóch  algún  investigador,  0  un  d’aquests  deia 
secreta.  No,  home,  no,  jo  no’n  tinch  de  fer  cap 
mal  usde  lo  que  vostè’m  digui.  A  més,  que  ab 
això  no  hi  entro  ni  surto:  es  un  encàrrech 
que  m’ha  fet  la  mare  de  la  minyona,  y  no  hi 
tinch  cap  culpa. 

Roncali 

No,  tu  non  sei  colpevole. 

Non  sei  colpevolel...  No,  no...  non  sei  colpevole  etc 

Adio,  adio...  Adio,  adío  .. 

Me  ne  vado  al  lugio  mio.  Adio. 

(Tot  anantsen  ab  ayre  tràgich,  y  cridant 
(últim  aadio ))  de  fòra.) 

Anton 

Vés!  y  si  ets  boig  que’t  lliguin!  Aquest  s’ha 
escapat  d’una  gabia  del  ParquelW  ( Torna  a 
sonar  el  timbre  y  compareix  un  menestral  tot 
afaytadet ,  ab  uns  pantalons  estrets ,  americana 
curta  y  un  baslonel  a  la  mà.) 

Salto 

Deu  lo  guard!  Servidor!...  (Aquí  imita  la 
postura  del  ballarí ,  fent  una  reverencia  de  ball 
y  un  punt  ab  la  cama.) 

Anton 

Faci  el  favor  de  pendre  assiento.  {Vostè 
déu  ésser  don  Toribi  Salto? 

Salto 

Sí,  senyor! 

Anton 

M’han  dit  que  vostè  era  un  gran  amich  de 
don  Joseph  Balart.  Y  per  un  gran  negoci 
que  tenim  de  fer  junts,  voldria  saber  si 
aquest  senyor  es  persona  de  bons  antece¬ 
dents.  {Què  fa?... 

Salto 

Miri,  devegades  s’està  assentat.  (S’assenta 
ab  afectació ,  com  un  ballarí  en  una  panto 
mima.)  Devegades  dret.  (Y  s’alça  tot  fent  un 
salt ,  y's  queda  ab  els  braços  apoyats  a  les  cade- 
res).  Devegades  se  passeja.  (Taral-lareja  la 
música  del  ((Pas  de  les  boleres  robades »,  y’s 
passeja  imitantlo .) 

Anton 

Bé,  ja  veurà,  jo  no  vull  dir  això.  Vull  dir  si 
es  calavera,  si  gasta  molt,  si  es  amich  de  ti¬ 
beris,  en  fi...  qu’esl 

Roncali 

iQu’es?  Un  xicot  molt  salau...  y,  sobre  tot, 
un  gran  ballador.  Ja  veurà,  quan  erem...  més 
joves,  ara  fa  uns  vint  y  tants  anys,  corríem 
totes  les  festes  majors  de  la  costa,  y  ell  hi 
recargolava  unes  americanes  de  mitj  Sant 
Cristo  ..  que...  Oh!  y  me’n  recordo  d’una  que 
la  ballava  ab  la  Marieta  Maca  a  Sitjes,  que 
feya  així:  (Aquí  canta  y  balla) . 

Yo  gano  sólo  diez  reales. 

- — Mamà  por  Dios,  sólo  por  Dios. — 

Y  mi  mulata  gasta  treinta. 

Yo  gano  sólo  diez  reales 

— -Mamà  por  Dios,  sólo  por  Dios. — 

Y  ahora  ajuste  usted  la  cuenta. 

Chini'.a  por  compasión 

no  miris  à  los  demàs 

que  al  toque  de  la  orasión, 

que  vatiía’l  món, 

que  s'apaga’l  gasl 

puml 

{Y  quan  anavem  al  Masnou?  Allí  ballava 
el  tango  geogràfico.  Aquest  s’havia  de  ballar 
molt  serio,  ab  alguna  menestrala  ben  revingu- 
da  y  accidentada,  d’aquelles  d’upa,  que  tenen 
bon  balcó  (Senyala' Is  pits.)  y  un  retumbo  que 
ni  un  mapa-mundi!  Y  ell  l’agafava  així,  ab 
tota  la  dignitat  a  l’estil  de  l’Habana,  com  qui 
trontolla  una  caixa  de  sucre  o  un  bocoy  de 
melaça.  Era  això:  (Canta  y  balla.) 

A  los  cuarenta  grados 
de  latitud, 
tu  tu,  tu  tud. 

Hay  una  isla 
Nor  noraeste  sud 


su  su  su  sud. 

Hay  de  habitantes 
medio  millón, 
medio  millón! 

Y  es  la  catòlica 
su  religión, 

su  religiónl 

Y  es  su  comercio 
d’exportaciónl 
Goma  goma,  cacao, 
goma,  cacao  y  ronl 
poml 

Y  aqui  deixava  caure  la  balladora  a  la  seva 
cadira,  com  qui  tira  una  caixa  de  dalt  a  baix 
d’a  bordo  al  moll.  Y  encara  vostè  no  sab  lo 
qu’ell  disfrutava  quan  anavem  a  l’envelat  de 
Martorell  a  ballar  aquell  vals  federal...  que 
feya:  (Canta.) 

Viva  la  relavocioon! 

quenteremos, 

quenteremos! 

Viva  la  relavocioon! 
quenteremos 
cuan  ilusión. 

Sí!  Sí!... 

Y  això  era’l  preludi,  y  després,  ansia  Ma- 

nela!  (Se  posa  a  ballar  un  vals  d'envelat  tot 
cantant)-.  n 

Viva  en  Blas  Pierrad  y  Orensa! 
viva  en  Miliu  Castala  ..rt! 
y  viva,  ayl  la  manoría 
porque  tiene  dignidad,  dad,  dad,  dadl 
La  República  caremos,  mos,  mosl 
la  República  vendrà,  dra,  dra,  dra! 
cuan  Figueras,  cuan  Orensa, 

Castalart  y  en  Pi  Margall  gall,  gall,  gall! 

Anton 

Donchs  digui  que’s  divertien  de  debò, 
pels  saraus,  quan  eren  joves. 

Salto 

Què  vol  dir,  quan  erem  joves!  Ara’l  servi¬ 
dor  en  dóna  lliçons. 

Anton 

{De  què?  {d'ésser  jove? 

Salto 

No,  home,  no:  de  ball. 

Anton 

Bueno ,  donchs,  res,  res.  Ja  ho  veig  que 
aquest  xicot  es  res:  això  (Fa  una  tercerilla.) 
y  res  més. 

Salto 

{Si  se  li  ofereix  algo  més?  Miri,  jo  sóch 
mestre  de  ball  espanyol,  y  dono  lliçons  fins 
als  pobres,  gratis,  el  dissabte  al  vespre.  Si 
algún  dia  tingués  d’anar  a  Andalusia,  passi 
per  casa,  que  perque  no  faci  cap  paper  ri¬ 
dícul  li  ensenyaré  de  ballar  el  bolero  com 

ara  ja  no’s  balla.  Miri,  en  el  bolero,  el  tot  es 
agilitat,  saber  plantar  bé,  y  ab  els  braços 
com  si  fossin  dues  ales,  saberse  donar  ayre 
garbosament.  cVeu?  (Balla.) 

Rech,  xech,  xech, 
quí’m  compra  un  gech, 
un  gech  que’l  dech, 
de  vellut,  de  vellut, 
qu’encara  no  l'hi  dut, 
qu’era  d’un  geperut, 
turrurut,  tut,  tut. 

Per  lo  demés,  ja  sab  ahónt  es  a  casa  seva 
y...  Rech,  xech,  xech  (Se'n  va  ballant.),  qui’m 
compra  un  gechl... 

Anton 

Vaya,  buenas!  Quin  toca-campanes!  Passi- 
hobé  tingui!...  Deu  meu!  Sembla  que  tot  Sant 
Boy  se’n  ha  vingut  a  casa.  Y  donchs,  ^què  fem 
ata?  M’he  passat  quasi  tota  la  tarda  pregun¬ 
tant  qui  era  aquest  don  Joseph  Balart,  y  tant 
ne  tenim  com  ne  teniem,  ni  un  dato,  ni  un 
borrall,  ni  una  paraula,  ni  aixi.  (Senyalant  ab 
el  dit  xich  una  mica.)  Tothom  m’ho  ha  contat 
tot,  tot,  menos  lo  que’ls  demanava...  y  des¬ 
prés  encara  diran  que  parlant  la  gent  s’ente¬ 
nen!  Vaya  unes  explicaderes  de  gall  d’indi. 
(Se  queda  pensatiu ,  en  Quimet  entra  y's  posa  a 
la  seva  taula  a  trevallar.)  Oh!  y  ara  ,:vès  què 
li  escrich  a  la  tia! 

Quimet 

Home,  no’s  desesperi,  que  tot  té  remey  en 
aquest  món!  Ara’m  balla  pel  cap  que  d’aquest 
subjecte  ja’n  devém  tenir  d’informes.  Quan 
va  arribar...  Balart...  Joseph...  Si,  ja’ns  en 

A  PLENA  LLUM 

Vaig  empendre’l  camí;  Part  de  llevant 
pujava  fins  al  cel  la  serralada, 
entre  grisors  de  boyres  amagant 
el  misteriós  encís  d’una  besada. 

Els  estanyols  brillaven  condormits 
com  claps  de  cel  posats  sobre  la  terra, 
els  vents  demi^t  del  pla  s’eren  dormits, 
fent  anyorar  les  flayres  de  la  serra. 

El  camp  era  banyat  d’uns  tons  suaus 
que  portaven  al  cor  la  melangia, 
els  aucells  traspassaven  els  cels  blaus 
d’un  vol  flonjo  y  pausat,  tot  harmonia. 

Vaig  arribà  a  la  balma  silenciosa 
hont  l’syre  es  fresch,  quïet  com  si  no  hi  fos, 
banyada  d’una  llum  tota  confosa 
que  fa  que  prengui  el  tot  un  tò  somniós. 

Y  el  sol  anà  sortint,  daurat,  rodó, 
enlayrantse  a  pleret  sobre  la  serra, 
tot  ell  força,  bellesa  y  resplendò, 
llençant  petons  de  llum  sobre  la  terra. 

La  terra,  palpitant,  desensonyada, 
tota  ella  va  estremirse  al  primer  raig: 
y,  com  sospir  de  verge  al  ser  besada, 
bufà  lleuger  el  ventijol  de  maig. 

Y  cantaren  les  aus,  y  ab  ses  remors, 
pletòrica  de  vida,  solerunial, 

sentint  renàixer  sos  eterns  amors 
la  boscuna  cantava  triomfal. 


va  demanar  una  casa  de  banca  d’aquí... 
L’Arnús.  o’is  «Prèstamos  y  Descuentos». 
iMirèm.  (Arreplega  una  carpeta,  la  desfà  y 
comença  a  llegir .)  Balart...  Balart,  «Jaime»... 
no  es  aquest...  Balart,  «José»...  ara  1  tenim... 
Si,  a  Cuba...  «lngenio  Pancho»...  això  es... 
Ah!...  miri...  el  cablegrama  que  van  enviar 
quan  varem  demanar  l’informe. ..  (Llegeix.) 
«José  Balart,  ingenio  Pancho,  escapado  fon¬ 
dos  comunales  Guanabacoa,  momenlo  entra¬ 
da  yankees,  perseguido  policia  americana. 
Abandonado  mujer  de  color,  con  siete  hijos.» 

Anton 

(Respirant.)  Ay!...  Envia  tot  seguit  el  tele¬ 
grama  baix  sobre,  a  la  tia,  a  Vilanova.  Ay! 
pobre  fuanila!  de  quina  t’ets  escapat.  El  mi¬ 
llor  dia  t’hauries  vist  ab  una  negra  y  set  mu¬ 
latos  que’t  treyen  de  casa!  Ja’s  veu!  Aquest 
brètol  venia  aquí  a  arreplegar  un  bon  dot 
que  arrodonís  lo  que  al  li  havia  pispat,  y  ade- 
més,  tip  de  carn  negra,  buscava  ara  una  noya 
blanca,  fresca  y  sana,  el  poca-vergonya ! 
(Pausa.)  Y...  ben  mirat,  ben  mirat...  quan  jo 
me’n  vaig  anar  la  Juaniia  era  ja  una  noya 
d’uns  catorze  anys,  més  maca  que  una  rosa, 
fresca,  rossal  y  ara...  déu  ésser.,  vamos,  sí! 
que  dèu  fer  patir  de  miraria...  oh  y  ab  els 
vint  mil  duros  que  té  de  dot...  sense  lo  que 
tindrà  dels  seus  pares  després...  Nada ,  que 
per  la  festa  major  me’n  hi  pujo...  y  m’hi  caso. 
Y  tu,  Quimet,  ja  portaràs  el  despatx,  y  des¬ 
prés  te  faré  comanditari. 

Teló. 

Pompeyus  Gener 


tr\ 1 

Ciutadapa  gentil  d’ayre  diví, 
de  posat  malaltiç  y  cara  pàlida: 
còm  vaig  pensar  en  vós  aquell  matí, 
rebent  del  sol  la. gran  besada  càlidal 
Bé  m’hauría  plagut  a  mon  costat 
tenirvos,  per  mirar  vostra  blancura, 
que,  bellament,  hauria  resaltat 
en  l’esplet  de  colors  de  la  natura, 

Ab  la  pensa  os  posava  en  el  cimal 
de  la  roca  més  alta  de  l’entorn, 
y’m  plavía  mirarvos  triomfal 
a  la  potenta  llum  del  novell  jorn, 

Cantantvos  la  més  bella  de  mes  gloses, 
jo  vos  feya  oblidar  la  gran  ciutat... 

Vostre  esguart,  dominant  totes  les  coses, 
tenia  un  dolç  cayent  de  voluptat... 

Vós,  que  sempre  reclosa  entre  velluts, 
en  son  pitxer  veyèu  morir  la  flor, 
bo  y  somniant  amors  inconeguts 
que  os  arrenquen  sospirs  plens  de  dolçor; 

tan  fina,  tan  serena  y  delicada, 
si  ab  mi  volèu  venir,  vos  faig  regina: 

‘podreu  regnar,  al  bes  de  cada  aubada, 
sobre’l  vert  remorós  de  la  bosquina. 

Y  aquells  amors  ditxosos  prou  vindràn, 
de  ma  lira  a  les  notes  harmonioses... 
y  aquells  amors  ditxosos  floriràn, 
quan  se  tornin  petons  les  meves  gloses. 

Trinitat  Catasús  y  Catasús 

Tot  just  solucionada  pacíficament  la  qües¬ 
tió  de  Suècia  y  Noruega,  sorgeix  la  d’Aus- 
tria-Hungria,  que  sembla  no  tindrà  pas  una 
solució  tan  justa  y  satisfactòria  com  aquella, 
ja  sia  perque  no  tots  els  monarques  y  que- 
fes  d’Estat  tenen  lo  grandesa  d’anim  demos¬ 
trada  pel  rey  Oscar  de  Suècia,  ja  sia  perque 
la  cultura  y  modo  d’ésser  del  poble  suech  y 
y  de  llurs  polítichs  es  molt  diferenta  de  la 
dels  austriachs. 

Demanen  els  húngars  (com  se  pot  veure 
per  l’article  que  publiquém  en  lloch  preferent 
d’aquest  número)  que’s  declari  oficial  la  seva 
llengua  en  l’exèrcit  d’Hungria.  Y  a  n’això  s’ha 
negat  l’emperador,  sens  dubte  perque  ell  en¬ 
tén  que  governar  pobles  es  dominarlos  o  ab- 
sorbirlos  com  desgraciadament  en  Jlur  ambi¬ 
ció  ho  entenien  també’ls  quefes  de  la  majoria 
dels'  Estats,  pera  escarni  de  la  civilisació  que 
volen  representar,  y  pera  que  brilli  més  alt 
l’hermós  exemple  de  llibertat  y  de  cultura 
que  acaben  de  donar  al  món  la  Suècia  y  la 
Noruega. 

Mes  els  húngars  no  pararan  de  lluytar 
pera  ésser  lliures,  com  han  vingut  fent  sem¬ 
pre. 


El  passat  dissabte  a  la  nit  tingué  lloch  a 
l’«Aplech  Catalanista»  la  sessió  inaugural 
del  present  curs,  que  fou  presidida  pel  pre¬ 
sident  de  la  Unió  Catalanista  doctor  Marti  y 
Julià.  El  senyor  Senties  com  a  secretari  lle¬ 
gí  la  memòria  dels  actes  realisats  per  l’«A- 
plech»,  seguint  en  l’us  de  la  paraula’ls  se¬ 
nyors  Morató,  Simón  y  Roig  y  Pruna,  qui 
remercià  als  socis  de  l’«Aplech»  per  haverlo 
nomenat  president  y  advocà  per  la  unió  de 
totes  les  fraccions  autonomistes  baix  un  di¬ 
rectori  comú.  Anuncià  que  a  l’efecte  consul¬ 
taria  a  varies  entitats  autonomistes  pera  sa¬ 
ber  el  parer  de  quiscuna.  Esperém  que  les 
gestions  de  l’«Aplech»  tinguin  més  èxit  de 
les  que  han  tingut  les  nostres  fins  ara,  d’en¬ 
çà  de  la  memorable  Assamblea  de  Barcelona. 

El  doctor  Marti  y  Julià  al  resumir  els  dis¬ 
cursos  digué  que  la  Unió  estava  disposada 
a  anar  a  la  conjunció  que’s  projecta.  Y  no 
calia  que  ho  digués  el  doctor  Martí  y  Julià, 
car  d’ell  més  que  de  ningú  han  eixit  sem¬ 
pre  tan  nobles  iniciatives,  que  no  s’han  vist 
secundades  pels  qui  més  aparenten  patroci¬ 
naries  parlant  de  germanor  constantmennt. 
Més  això  ja  ho  ha  remarcat  diferentes  vega¬ 
des  Joventut  dintre  de  la  Unió  Catalanista. 

La  sessió  inaugural  de  l’«Aplech»  res'ultà 
molt  important,  essent  aplaudidissims  tots 
els  oradors  per  la  nombrosa  concorrencia 
que  havia  assistit  a  l’acte. 


Altres  actes  de  caràcter  catalanista  s’han 
efectuat  aquests  dies,  essent  dignes  d’es¬ 
ment  l’inaugural  del  centre  autonomista 
((Roger  de  Flor»,  en  que  hi  parlaren  els  se¬ 
nyors  Juncà,  Millet  y  altres,  y  distingides 
senyoretes  y  joves  hi  executaren  triades  com¬ 
posicions,  y  el  meeling  depropaganda  de 
l’Associació  Artístich-Catalanista  del  Poble 
Nou,  presidit  per  en  Manén  y  en  el  que  hi 
feren  us  de  la  paraula’ls  senyors  Puigmal, 
Gasòliba  y  Balmas. 


A  l’Ateneu  Barceloní  tingué  lloch  dissabte 
la  sessió  inaugural  del  present  curs,  assis- 
tinthi  representants  de  les  entitats  oficials  y 
corporacions  particulars  de  caràcter  cienti- 
fich,  literari  y  artistich.  Hi  havia  interès  per 
conèixer  el  trevall  del  president  senyor  Do¬ 
mènech  y  Montaner  sobre’l  tema  «Introduc¬ 
ció  a  la  historia  de  l’art  romànich  a  Catalu¬ 
nya,»  trevall  que  fou  escoltat  ab  delectació  y 
que  posà  de  manifest  una  vegada  més  la 
competència  del  notable  arquitecteyartista. 
De  bona  gana  procuraríem  donar  una  idea 
d’aquest  trevall  extractantlo,  peró’n  desistim 
convençuts  de  que  no  lograríem  nostre  ob¬ 
jecte.  Cal  llegirlo  íntegre  pera  formarse  idea 
cabal  de  sos  mèrits  y  ensemps  apendre  a  es¬ 
timar  a  Catalunya  ab  l’estudi  de  son  art  mit- 
jeval,  ab  el  que  tan  alta’s  posà  sa  inconfundi- 
ble  personalitat  com  a  nacionalitat  culta. 


Tota  la  prempsa,  ab  poques  excepcions, 
ha  donat  compte  aquests  dies  de  la  mort  de 
l’autor  dramàtich  català  n’Antoni  Ferrer  y 
Codina,  y  les  apreciacions  sobre’ls  mènts 
y  desmérits  del  difunt  no  han  sigut  pas  gay- 
re  conti  adictories. 

Nosaltres  convenim  en  que  en  Ferrer  y 
Codina  ha  sigut  en  aquests  derrers  anys  un 
dels  autors  que  més  han  contribuhit  a  la  per¬ 
versió  del  gust  públich  ab  obres  xabacanes 
sovint  no  originals,  y  ab  arreglos  traçuts  de 
vaudevilles  que  sabia  adaptar  destrament  al 
modo  d’ésser  de  nostra  societat.  Com  a  mode 
vis  còmica  poden  citarse’ls  seus  Toreros  d'hi¬ 
vern.  Tot  y  reconeixent  qu’en  aquesta  tasca 
s’hi  veya  sa  experta  mà  d’home  de  teatre, 
no  li  alabarem  may  ni  li  alabarèm  ara.  Però 
si  que  consignarèm  qu’en  Ferrer  y  Codina 
conreuà  en  altre  temps  genres  més  seriosos 
contribuhint  ab  en  Pitarra  y  altres  a  posar  els 
fonaments  del  teatre  català,  al  qual  es  llàs¬ 
tima  que  no  hi  hagi  consagrat  una  immacula¬ 
da  conciencia  artística  de  la  meteixa  manera 
que  li  consagrà  unes  dots  d’aulory  una  traça 
innegables  dintre’ls  genres  per  ell  conreuats. 

La  Ilustració  Catalana  s  disposa  a  publicar 
les  obres  complertes  del  malaguanyat  Emili 
Vilanova,  havent  repartit  ab  aquest  motiu 
un  prospecte  del  que  n’extrayèm  els  següents 
paragrafs,  en  els  que  hi  consten  les  condi¬ 
cions  editorials: 

Les  «Obres  complertes  d’Emili  Vilanova»  ompliran 
12  volums  d'unes  300  planes  cada  un,  del  meteix  for¬ 
mat  y  en  el  meteix  paper  dels  volums  que  publica  la 
Ilustraàó. 

La  edició  serà  feta  ab  tot  mirament  y  contindrà  di¬ 
ferents  retrats  de  l’autor. 

Sortirà  un  voliím  cadp  mes  o  cada  dos  mesos  lo  més 
tart,  y’s  posaràn  a  la  venda  a  3  pessetes  cada  un,  pe- 
rò’ls  amichs  y  admiradors  d’en  Vilanova  que  vulgan 
considerarse  cooperadors  en  aquest  homenatge  que  se 
li  tributa,  poden  suscriures  a  tots  el  volúms  de  ses 
«Obres  complertes»  que  se’ls  aniràn  repartint  al  preu 
excepcional  de  2  pessetes,  que  ve  a  ésser  el  preu  de  cost. 

Aquesta  llista  de  suscriptors  o  cooperadors  se  tanca¬ 
rà  al  arribar  als  300. 


De  política  espanyola: 

Han  començat  les  tasques  parlamentaries; 
s’ha  parlat  de  crisis  per  empenyarse  l’Eche- 
garay  en  mantenir  el  superàvit;  en  Lerroux 
ha  escrit  articles  ab  tons  d’emperador:  s’han 
fet  circular  veus  de  pretengudes  conxorxes 
entre  regionalistes  y  monàrquichs  pera  les 
pròximes  eleccions  de  regidors...  En  fi:  men¬ 
tides,  mentides  y  res  més.  Y  dihèm  menti¬ 
des  perque  tot  plegat  es  un  garbuix  que  no 
hi  ha  qui  l’entengui...  ni  qui  se’l  prengui  de 
bona  fe. 

Lo  que  hi  ha  de  cert,  de  positiu,  de  indu- 
bitable,  es  que’ls  que  menen  el  tinglado  van 
vivint ,  v  els  Lerroux  y  comparsa  idem;  lo 
que  no  dóna  lloch  a  dubtes  es  que  la  qües¬ 
tió  de  les  bombes  va  passant  altre  cop  a  la 
historia,  y  les  autoritats  segueixen  tan  fres¬ 
ques,  y  la  justícia  tan  resignada  com  si  no 
hagués  passat  res. 

Y  continúen  les  denuncies  dels  periòdichs 
catalanistes,  haventli  tocat  el  derrer  torn,  que 
sapiguém,  a  nostre  company  Progiès. 

Que  precisament  se  queixa  de  lo  que 
nosaltres  ens  queixèm. 

Y  el  governador  dorm,  pera  tothom  me- 
nos  pera  nosaltres. 


La  Junta  Directiva  de  l’«Associació  Wag¬ 
neriana»  ha  publicat  el  plan  dels  trevalls  que 
realisarà  durant  el  pròxim  curs  aquella  enti¬ 
tat,  y  que  són  notabilisssims,  oferint  la  pu¬ 
blicació  de  Lohengrin  traduhit  en  vers  ca¬ 
talà  pels  senyors  Pena  y  Viurà;  la  prosecució 
dels  estudis  analítichs  wagnerians  que  cora- 
pendràn  les  obres  Lohengrin ,  Tristan  y 
Isolda  y  Rienzi;  sessions  musicals  wagne¬ 


rianes;  conferencies  a  càrrech  dels  senyors 
Clariana,  Creuhet,  Domènech  Espanol,  Gual, 
Jordàn  de  Urrias,  Par,  Pedrell,  Viura  y  al¬ 
tres;  altres  audicions  musicals  en  les  que’s 
continuaran  els  «Cicles  Beethoven»;  concerts 
per  en  Granados,  per  la  senyora  Pichot  de 
Gay,  per  en  Marian  Perelló,  senyoretes  Cam¬ 
pins  y  Darnè,  y  per  en  Mas  y  Serracant;  audi¬ 
cions  dels  principals  fragments  de  l’òpera 
Emporium,  d’en  Morera,  que  s'ha  d’estrenar 
al  Liceu  en  la  propera  temporada,  y  de 
l’òpera  Garraf  d’en  Garcia  Robles;  altres 
concerts  per  l’Orfeó  Barceloní  y  per  la  Schola 
Choral  de  Tarrasa,  etc.,  etc. 

Pera’l  festival  de  Bayreuth  de  1906  la  Jun¬ 
ta  Directiva,  d’acort  ab  el  Comitè  de  les  Fes¬ 
tes,  facilitarà  tota  mena  de  detalls  relacio¬ 
nats  ab  les  representacions  wagnerianes,  en- 
carregantse  igualment  de  la  obtenció  dels 
billets.  Les  obres  que’s  posaràn  en  escena 
varies  vegades  entre’l  22  de  juliol  y  el 
20  d’agost,  seràn:  Tristan  y  Isolda,  L'Anell 
del  Nibelung  y  Parsifal. 


Publicacions  rebudes: 

Finlandeses ,  aplech  de  quadrets  finesos  de 
J.  L.  Runeberg  y  J.  Aho,  traduhits  al  català 
per  Benet  R.  Barrios.  Preu,  una  pesseta. 
Nostre  bon  amich  en  Benet  R.  Barrios  ha 
aplegat  en  un  volúm  els  articles  publicats  a 
Joventut,  d’autors  finlandesos,  afeginthi  un 
pròleg  en  el  que  explica  sos  desitjós  d’altre 
temps  pera  conèixer  Finlandia,  sos  entusias¬ 
mes  per  aquella  terra  y  lo  molt  que  li  plauen 
els  bons  recorts  que  de  la  meteixa  guarda. 
Al  final  hi  ha  afegit  ademés  l’amich  Barrios 
un  trevallet  propri  sobre  costums  finlande¬ 
ses,  y  ha  decorat  el  llibre  ab  els  retrats  dels 
celebrats  escriptors  Runeberg  y  Aho,  com 
tambó  ab  pulcres  reproduccions  de  fotogra¬ 
fies  que  representen  paisatges  y  costums  de 
aquell  país.  L’obreta  qu’està  molt  ben  pre¬ 
sentada,  resulta  força  curiosa  y  la  recoma- 
ném  als  lectors,  segurs  de  que  ha  de  plàurels 
tot  lo  que  faci  referencia  a  un  poble  per  tants 
conceptes  germà  del  nostre.  Ens  abstenim, 
emperò  de  judicar  l’obra  baix  son  aspecte  li¬ 
terari,  car  ja  són  coneguts  dels  nostres  lectors 
la  majoria  dels  quadrets  que  la  integren. 

La  desenfeynada ,  comèdia  vilatana  en  un 
acte  y  en  prosa,  original  de  R.  Ramón  y  Vi- 
dales,  estrenada  ab  èxit  en  el  Teatre  Cata¬ 
là  (Romea)  la  nit  del  23  de  setembre  de  1905. 
S’hi  remarquemen  aquesta  obreta  les  exce- 
lents  qualitats  de  son  reputat  autor  que  tan 
bé  domina’l  genre  cómich  en  nostre  teatre. 
Preu.  1  pesseta. 

Nostres  companys  els  redactors  de  La  Tra¬ 
lla  Llangort  y  Llorens,  de  paraula  y  per  es¬ 
crit,  digueren  cobarts  als  senyors  Junoy  y 
Lerroux,  disposats  a  anar  ab  aquest  senyors 
a  tots  els  terrenos. 

Derreramenl  els  companys  Llangort  y  Llo¬ 
rens  han  sigut  agredits  (y  en  Llorens  greu¬ 
ment  lesionat)  a  traició,  això  es,  per  la  es¬ 
quena,  per  gent  desconeguda. 

En  Llorens  y  en  Llangort  han  rebut  sols 
ofenses  de  gent  cobarda  y  indigna.  Ni  en  Ju¬ 


noy  ni  en  Lerroux,  com  a  homes  que  donen 
la  cara,  els  han  respost  conforme  era  del  cas. 

Aquest  es  el  valor  que  gasten  aqueixos  va¬ 
lents;  aquesta  es  la  dignitat  que  tenen  aquei¬ 
xos  republicans. 

L’Associació  Protectora  de  la  Ensenyança 
Catalana  ha  distribuhit  la  quantitat  de  241 
pessetes  durant  el  passat  setembre,  entre  di- 
ferentes  escoles,  pera  llur  sosteniment. 

Fidel  Giró  impressor.  —  Carrer  de  València,  233. 

SETMANARI  CATALANISTA 

Els  trevalls  se  publiquen  baix  la  exclusiva  responsabilitat  de  sos  autors. —  No  s’admeten  els  que 
no  sten  inèdits.  —  No’s  tornen  els  originals.  —  Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

PREUS  DE  SUSCRIPCIO 


CATALUNYA:  Un  any . 8  Pessetes. 

»  Mitj  any . 4*50  » 

»  Trimestre . 2’25  » 

ALTRES  REGIONS  D’ESPANYA.  Un  any . 9  » 

ESTRANGER:  Un  any . 10  Franchs. 

Número  corrent . .  .  20  Cèntims. 

»  atrassat,  ab  folletins . 40  » 

»  »  sense  folletins . ..25  » 


El  número  corrent  no’s  ven  sense  folletins. 


La  primera  edició  de  la  novela 


SOL·lTUT 

un  dels  èxits  més  grans  de  les  modernes  lletres  catalanes,  està  agotada  totalment  ja 
fa  dos  mesos,  haventnos  sigut  impossible  durant  aquest  espay  de  temps  servir  les 
continues  demandes  que  se’ns  han  fet  y  se  ns  fan  de  la  magna  obra  de  Víctor  Català. 
Hem  resolt,  donchs,  donar  a  llum  la  segona  edició  de 


SOLITUT 

que  apareixerà  dintre  poques  setmanes;  y  al  anunciarho,  advertim  als  nostres  sus- 
criptors  y  lectors,  com  també  als  nostres  corresponsals,  que  se  serveixin  concretar 
les  demandes  d’exemplars  que  necessitin,  y  anticipin  l’avís  pera  demandes  proba¬ 
bles,  a  fí  de  que  quedi  tothòm  atès  segons  els  nostres  desitjós  y  pugui  tot  amant  de 
nostra  literatura  adquirir  aquesta  obra,  una  de  ses  més  preuades  joyes,  que  tant 
d’honor  ha  vingut  a  fer  a  la  BIBLIOTECA  DE  JOVENTUT. 

Pera’ls  corresponsals  y  suscriptors  regiràn  les  meteixes  condicions  qu’en  les 
demés  obres  de  nostra  Biblioteca,  posantse  a  la  venda’l  llibre  al  preu  de  3  pessetes 
cada  exemplar. 


Redacció  y  Administració: 

Plaça  del  Teatre,  6,  entresol. 


NÚMERO  CORRENT . 20  CÈNTIMS 

»  ATRASSAT,  AB  FOLLETINS .  .  40  » 


»  »  SENSE  FOLLETINS.  25  » 


SUMARI: 

Altre  cop  els  Jochs  Florals,  per  Lluís  Via.— Toros  y 
pa..,  per  Joan  Romeu.  —  Congrés  esperantista  de 
Boulogne-sur  mer,  per  Alfons  Sabadell  — Pàgines 
festives,  per  Alexandre  Font  —Teatres,  per  Emili 
Tintorer  — Notes  bibliogràfiques,  per  R.  Miquel  y 
Planas. — Noves 

FOLLETÍ: 

LES  TENEBROSES,  per  Rafel  Nogueras  y  Oller.  — 
Plech  24. 

HISTORIES  D’ALTRE  TEMPS  (narracions  dels  si- 
gles  XIV  y  XV.— Plech  4. 


ALTRE  COP  ELS 
JOCHS  FLORALS 

No  pera  conciliar  voluntats  que  a  nostre 
entendre,  en  el  terreny  verament  literari  y 
artistich  may  poden  ni  deuen  estar  en  pugna 
(puig  tota  honrada  manifestació  d’art  mereix 
el  respecte  dels  homes  d’elevades  mires), 
sinó  pera  evitar  que  precipitacions,  apassio¬ 
naments  y  arreglos  d’última  hora  puguin  com 
l'anv  passat  fer  mala  obra  en  l’acte  de  desig¬ 
nació  del  Consistori  dels  Jochs  Florals,  ens 
reunirem  el  passat  dijous  en  la  «Lliga  Re¬ 
gionalista»  varis  individuus  del  Cos  d’Ad¬ 
junts.  Els  de  Joventut  que  hi  forem  convo¬ 
cats  hi  assistirem  ab  el  bon  desitj  de  contri- 


buhir  a  que  en  la  candidatura  que’s  formés  hi 
poguessin  estar  representades  varies  de  les 
manifestacions  y  tendencies  qu’en  nostre  mo¬ 
viment  literari  s’observen,  y  això  creyèm  que 
s’ha  lograt,  puig  després  de  rahonada  dis¬ 
cussió  s’acordà  la  següent  candidatura,  que 
serà  presentada  en  la  Junta  que’l  Cos  d’Ad¬ 
junts  déu  celebrar  dintre  pochs  dies: 

Miquel  Costa  y  Llobera,  pbre.,  Ferràn 
Agulló  y  Vidal,  Lluis  B.  Nadal,  J.  Miret  y 
Sans,  J.  Pous  y  Pagès,  Geroni  Zanné  y  Pom- 
peius  Creuhet. 

Nosaltres,  que  acordarem  votar  aquesta 
candidatura,  pensèm  que  aquells  lectors  nos¬ 
tres  que  sien  adjunts  assistiràn  a  dita  Junta  y 
la  votaràn  també,  tenint  en  compte  l’amplitut 
de  criteri  en  que  ve  inspirada  y  no  oblidant 
que’ls  noms  que  la  integren  són  d’innegable 
significació  en  els  diversos  genres  de  nostra 
literatura  catalana,  cada  dia  més  rica  en  be¬ 
lles  manifestacions.  Emperò  això  no  vol  dir 
que  no  poguèm  errarnos,  donchs  nosaltres 
no  tenim  pas  la  exclusiva  de  fer  candidatu¬ 
res,  ni  ens  vantèm  pas  de  veurehi  més  clar 
que’ls  altres.  Si  apovèm  lo  qu’estimèm  en¬ 
certat  y  just,  no’ns  creyèm  en  el  cas  d’impo- 
sarho,  y  declaranto  aixi  entenèm  afavorir  la 
esmentada  candidatura,  molt  més  que  pon¬ 
derant  ses  excelencies  a  tot  estrop.  Qui  com 
nosaltres  pensi,  que  voti  ab  nosaltres. 

Ens  cal  consignar  que,  una  volta  fetes  per 

nostra  part  les  objeccions  que  creguerem  del 
cas  en  la  reunió  de  que  fem  esment,  sols 
sentirem  que  no  fossin  en  major  número’ls 
reunits  pera  que  més  opinions  poguessin  ex- 
posarse  y  més  tendencies  hi  pogués  haver 
representades  dintre  la  candidatura.  No  ale- 
guin,  els  qui  ab  ella  no  estiguin  conformes, 
que  suposa  un  excés  de  zel  en  algú  el  fet  de 
convocar  a  varis  adjunts  a  reunió  particular 
avans  del  dia  de  la  votació  general.  Toihòm 
pot  ferho,  tothom  es  ben  lliure  de  proposar 
tantes  candidatures  com  tingui  a  bé.  De  ma¬ 
nera  que,  si  per  animositat  contra  determi¬ 
nats  elements  als  qui  fins  ara  s’ha  atribuhit 
la  hegemonia  dels  Jochs,  algú  deixà  d’a¬ 
cudir  a  fer  valdré  la  seva  opinió  malgrat  ha- 
vèrsel  convocat,  aquest  tal  donà  probes  d'una 
intransigència  que  no’ns  plau  ,  y,  encara 
qu’estigué  en  son  dret,  tal  vegada  no  compli 
son  dever.  En  cambi,  vista  la  escassetat  dels 
elements  joves  qu’enguany  sols  estaven  repre¬ 
sentats  per  nosaltres  en  la  reunió  de  que  par- 
lèm,  se’ns  acut  preguntar:  La  convocatoria  de 
que  nosaltres  forem  objecte  ise  feu  extensiva 
a  tots  els  adjunts  que  literàriament  represen¬ 
ten  quelcom?  ,;Se  comptà  ab  tots  els  que,  més 
d’una  volta,  han  proposat  l'adopció  de  ra¬ 
dicals  reformes  en  nostres  Jochs  Florals  pera 
llur  regeneració?  jO  bé's  prescindí  d’ells  en  lo 
possible  pera  no  evolucionar  massa,  es  a  dir, 
pera  que’ls  motllos  vells,  si  s’aixamplen  un 
xich,  no  arribin  a  trencarse? 

Heusaqui  el  nostre  dubte,  que  confessèm 
llealment  perque'ns  repugnaria  guardàrnos- 
el  dintre,  tant  com  ens  doldria  descobrir  pro 
cediments  equivochs  en  persones  que,  si  en 
art  y  en  Catalanisme  no  pensen  com  nosal¬ 
tres,  a  nosaltres  s’han  dirigit  ara  dantnos 
una  mostra  de  consideració  a  la  qu’hem  co¬ 
rrespost  ab  tota  atenció  y  ab  tot  respecte. 

Y,  corresponenthi,  hem  vist  ab  goig  qu’en 
la  candidatura  pera  qual  confecció  se’ns  cri¬ 
dà,  hi  hagin  sigut  incloses  representacions 
de  les  tendencies  literàries  modernes  que 
nosaltres  patrociném. 

Ara  als  joves  toca  fer  lo  restant,  això  es, 
trevallar  més  y  cridar  menys.  ^Per  què  no 
han  d’ésser  ells  els  qui  ab  tempsyabseny  con¬ 
voquin  també  als  adjunts,  no  sols  pera  conju 
minar  candidatures,  sinó  pera  fer  quelcòm 
més  trascendental  y  de  major  profit;  quelcòm 
que  vagi  a  la  entranya  de  la  institució  pera 


rejoveniria,  treyentla  de  les  urpes  de  la  ruti¬ 
na  que  la  oprimeixen  y  corsequen;  quelcòm 
que  afecti  a  uns  estatuts  ja  fòssils,  que  abo¬ 
leixi  inútils  encarcaraments,  y  ens  lliuri  de 
fer  mestres  en  gay  saber  de  llautó,  y  de  cele¬ 
brar  cerimònies  d’encàrrech  ..  car  si  això  lou 
un  temps  manifestació  espontània  d’un  poble 
aymant  de  la  bellesa,  avuy  apareix  sovint 
com  un  precedent  perjudicial,  o  resulta  imi¬ 
tació  servil  y  ensopida.  Si  no  som  creadors, 
si  altra  cosa  no  sabèm  fer  que  imitar,  no 
som  pas  dignes  néts  d’aquells  avis  nostres 
que  realisaren  l’obra  llur.  No  n’hi  ha  prou  ab 
honrar  aquesta  obra:  cal  també  fer  obra  pro- 
pria,  y  això  podèm  y  devèm  ferho.  Però  men- 
tres  no  ho  fem,  mentres  no  regenerèm  els 
actuals  Jochs  que  tant  de  bé  han  fet  a  la 
causa  de  Catalunya,  o  no’n  sapiguèm  crear 
d’altres  que  responguin  millor  a  l’estat  ac¬ 
tual  de  nostra  cultura,  mentres  siguèm  pe¬ 
tits,  no  tenim  dret  a  burlarnos  de  petiteses. 

Recordemnos  que  moltes  vegades  qui  des¬ 
trueix  ho  fa  sols  pera  que  quedi  dissimulada 
sa  impotència  pera  edificar. 

Lluís  Vía 


TOROS...  Y  PA 

De  la  vida 

Així  parlà  ma  germana  Maria: 

«Tu  ja  la  coneixes  la  bona  amistat  d’in¬ 
fantesa  que'm  lliga  ab  la  Enriqueta,  y  la  gran 
part  que  prench  en  totes  les  seves  penes...  y 
d'ella  vull  parlarte  avuy,  germà  meu,  com  te 
n’he  parlat  altres  vegades.  Prou  estàs  enterat 
de  que  després  del  seu  inconcebible  casa¬ 
ment,  el  que  vaig  reprobar  ab  totes  mes  for¬ 
ces,  per  la  disparitat  de  races,  d’educaci,ó, 
d’edat,  de  gustos,  varem  estar  allunyades  tant 
moralment  com  materialment  l’una  de  l’altra 
uns  quants  anys.  Ella,  cegada  devant  de  la 
passió  que  inspirava,  malgrat  la  seva  natural 
inteligencia,  no  volgué  acceptar  mos  concells 
qu’eren  també’ls  de  la  seva  mare  y  germans, 
y  sense  renyir  ab  mi  —  per  això  —  va  restar 
molt  temps  sense  donarme  noves  seves.  D'e¬ 
lla  jo’n  sabia  per  la  seva  mare,  que  com  jo 
havia  vist  clar  l’abim  en  que  —  a  gratcient  — 
se  llençava  la  Enriqueta. 

Fins  dos  anys  més  tart  no  m’escrigué  ella 
desde  aquell  erm  y  desolat  poblet  de  Cas¬ 
tella,  hont  havia  anat  a  parar  un  dia,  entre 

els  cent  cambis  de  residència  als  que’ls  obli¬ 
gava’l  petit  y  miserable  empleo  del  marit. 
Allí  hi  acabava  d’enterrar  el  tillet  deses  entra¬ 
nyes,  el  fruyt  malaltiç  d'aquella  incompren¬ 
sible  unió,  y  les  guardaré  sempre  aquelles 
planes  de  dolor  y  desesperació  que’m  parti¬ 
ren  l’ànima.  Aquell  sofrir  tingué  resó  en 
mes  entranyes  de  dóna  y  de  mare,  y  sentintla 
sola,  vaig  feria  venir  al  meu  costat.  Aqui, 
durant  unes  quantes  setmanes,  revisqué  quel- 
còm  de  l’ambient  d’altres  temps  de  ditxoses 
recordances.  Y  resignada,  refeta,  va  entor- 
narsen  aprop  d’ell,  del  seu  marit  de  qui  esta¬ 
va  enamorada,  encara  que,  com  avergonyida, 
semblava  que  s’ho  volgués  negar  fins  a  n’ella 
meteixa;  aprop  d’aquell  home  gayrebé  una 
criatura  pera  ella,  que  duya  en  sos  ulls  negres 
el  foch  del  sol  d’aquelles  terres  hont  havia 
nascut,  y  en  ses  manetes  suaus  y  fines  y  en 
sos  llabis  molçuts,  les  carícies  qu’a  n’ella  la 
doblegaven  y  la  sotmetien. 

Ella  no  la  volia  confessar  la  seva  feblesa, 
però  que  aviat  la  vaig  compendre! — Es  que 
vull  un  fill  —  me  deya  enganyantse  ella  metei¬ 
xa;— vull  un  fill,  un  altre  fill  més  fort,  més  sà 
que'l  qu’he  perdut!  — 

Pobra  dóna!  El  fill  no  havia  vingut,  per 
sòrt. 

{Què  havia  de  fer  al  món  el  fill  d’aquell  ma¬ 
laltiç  y  esquifit  descendent  de  sang  blava,  d’a¬ 
quell  fi  de  raça  petit,  escanyolit,  de  pit  en¬ 
fonsat,  ab  mans  y  peus  de  dóna,  blanch  de 
pell  y  ros  de  cabell,  d’esperit  mandrós  y  sang 
feble,  quins  ulls  solament  s’encenien  atiats 
pel  desitj  de  la  femella  0  pel  fruhiment  dels 
sorollosos  plahers,  de  les  juergas  a  l’estil  de 
la  seva  terra?... 

A  forçade  viure  aprop  d’aquell  ésser,  la  En¬ 
riqueta  havia  fet  també  greus  transforma¬ 
cions,  fins  a  semblar  a  voltes  tota  una  altra 
dóna.  Jo  veya  com  la  seva  fina  percepció 
d’altres  temps  minvava  de  dia  en  dia. 

Prop  meu,  encara  tenia  sovint  algún  d’a¬ 
quells  esclats  de  bon  sentit  y  delicadesa  que 
tant  ens  havien  unit  en  nostra  primera  joven¬ 
tut,  però  eren  esclats  solament;  car  aviat  re- 
queya  en  aquells  prejudicis  y  errades  convic¬ 
cions,  qu’ell  li  imbuhia  ab  son  petit  criteri  de 
empleat  del  govern,  sense  instrucció,  sense 
ideals,  sense  concepcions  serenes. 

Per  altra  part,  la  penúria  en  que  material¬ 
ment  vivia  la  pobra  dóna— en  altre  temps 


acostumada  al  fruhir  de  totes  les  bonances 
de  la  vida, — la  eterna  liuyta  per  la  existència, 
les  engunies,  els  torments  per  la  manca  de  di¬ 
ners — car  el  sòu  d’ell,  ja  de  si  mesqui,  era 
reduhit  per  un  fort  empenyo, — la  tenien  com 
atuhida. 

Ell,  entre  les  hores  d'oficina,  quan  no  te¬ 
nia  diners  o  companys  que’l  convidessin,  se 
passava  a  casa  seva’l  temps,  estès  demunt 
del  llit,  el  cigarrillo  als  llabis,  dormint  0  bé 
llegint  noveles  estúpides  ,  inverosímils  y 
malsanes.  Mentres  tant  ella,  els  braços  creu¬ 
ats  a  la  cintura,  desencotillada ,  romania 
sens  esma,  gronxantse  mandrosa  en  el  ba¬ 
lanci  bonyegut  de  l’esquifit  menjador,  en  ple 
dia  de  sol  y  llum,  allavors  que  a  son  entorn 
el  moviment  de  la  vida,  del  trevall  y  de  la  en¬ 
dreça  s'ohia  per  tot  el  vehinat. 

Y  el  seu  pensament  se’n  anava  pels  viaranys 
de  les  eternes  remembrances  laç  y  adolorit, 
per  la  vesllúm  de  sa  vida  inútilment,  trista¬ 
ment  perduda;  y’s  trobava  sense  força  pera 
una  reacció,  sense  coratge  pera  la  liuyta,  pera 
obrar  ab  una  decisió  clara  y  concisa. 

Molts  cops  jo  li  havia  cercat  ocupacions 
dignes  d'ella,  en  que  esmersar  profitosament 
les  llargues  hores  del  dia. 

Prou  les  acceptava,  de  moment,  y  fins  ne 
semblava  tota  contenia,  mes  allò  durava 
poch.  Al  cap  d’uns  dies,  d’unes  setmanes  tot 
lo  més,  ja  començava  a  queixarse  de  tot, 
ab  gemechs  amarchs;  creya  sentirse  malal¬ 
ta,  y  tenia  accessos  folls  de  desesperació, 
malehint  la  existència  que  duya,  bo  y  accep- 
tantla,  per  això,  ab  totes  ses  baixeses  y  mi¬ 
sèries. 

Per  fugir  de  la  soletat  d’aquell  piset  trist 
y  mal  endreçat,  venia  cada  dia  a  casa,  hont 
se  passava  hores  y  més  hores  regirant  lli¬ 
breries  y  devorant  planes  y  planes,  allarga- 
çada  de  tot  son  gran  cos  en  una  breçadora, 
sense  coratge  0  sense  comprensió  pera  dirme: 

— Maria,  {vols  que  t’ajudi  en  la  feyna  que 
fas? — 

A  primeries  jo’m  frisava,  me  posava  nir- 
viosa,  contrariada  de  sentir  aprop  meu  aque¬ 
lles  energies,  adormides,  de  dóna  inteligent, 
qu’en  altre  temps  tan  seriosa  instrucció  ha¬ 
via  rebuda  y  a  qui  ara  veya  dedicada  a  lec¬ 
tures  vanes,  frèvoles,  excitadores  ;  y  quan 
jo  no’n  podia  més,  li  prenia’l  llibre  de  les 
mans  renyantla  ab  certa  tendresa  rondinado- 

ra,  y  li  posava  als  dits  l’agulla  enfilada,  cla¬ 
vada  en  la  feyna  útil. 

Trevallava  una  estoneta,  sí,  però  jo  com¬ 
prenia  qu’era  sense  gust,  sense  voluntat,  sos¬ 
pirant  y  queixantse  de  la  vista,  de  la  llum, 
de  qualsevol  cosa  que  li  era  un  pretext. 

Y  després  jo  les  tenia  de  desfer  aquelles 
puntades  fetes  sense  solta,  com  d’esma,  mal 
girbades,  tortes  les  costures. 

Mes  la  estimava  y  la  planyia  perque  son 
cor  era  tot  bondat  y  tot  feblesa,  y  com  sabia 
que  sols  aprop  meu  s’oblidava  de  les  seves 
cabòries  y  de  les  seves  recances,  l’aconsola- 
va,  l’amparava  ab  el  meu  afecte,  sens  ama- 
garli  molts  cops  la  meva  opinió  sobre  la  seva 
trista  situació  y  manera  d’ésser  y  de  fer. 

Y  tot  sovint  menjava  a  casa  meva  ab  un 
apetit  envejable  y  sanitós,  perque  ell,  molts 
dies,  no  tornava  al  niu  fins  a  la  matinada. 

A  n’això  la  Enriqueta  ja  s’hi  havia  anat 
acostumant,  y  totes  ses  energies  semblaven 
baubes,  esmortuhides,  finades.  Quan,  els  de- 
rrers  dies  del  mes,  el  diner  mancava  a  casa, 
era  ella  qui  el  buscava:  ell  may.  El  descen¬ 
dent  de  les  nobles  nissagues  castellanes  no’s 
rebaixava  a  tant;  era  trevallador  dintre  del 
seu  càrrech,  y  honrat  pera  no  pendre  indegu¬ 
dament  res  que  no  li  hagués  pertenescut. 

Mes... 

Jo  recordo  un  vespre  de  l’hivern  derrer: 
m’estava  assentada  dintre  d’una  de  les  bones 
botigues  de  la  Rambla,  esperant  que  m’arri¬ 
bés  el  torn  d’ésser  atesa  entre  la  munió  de 
compradores,  y,  d’a  Ui  estant,  el  vegi  a  n’ell 
a  la  part  de  fòra,  tot  rialler,  fent  bracet  ab  un 
company,  el  barret  enderrera,  els  ulls  bri¬ 
llants, les  dents  blanques,  enrondant  dues  bo¬ 
niques  y  presumides  menestraletes  que  s’es¬ 
taven  boca-badades  devant  de  les  riqueses 
dels  aparadors. 

Sentia  a  n’en  Manolo  riure  y  fer  gresca  ab 
les  noyes  que’s  deixaven  amohinar,  rialleres, 
cofoyes  d’haver  cridat  els  desitjós  d’aquell  pa¬ 
rell  de  senyorets  castellans  que’ls  florien 
tantes  boniqueses  a  cau  d’orella. 

La  broma  durà  bella  estona  y  fou  de  bon 
color — tractant  d’unes  lliga-cames  totes  enflo- 
cades  y  guarnides, — fins  que  les  modistetes, 
si  les  eren,  seguiren  llur  cami,  duhent  als 
talons  aquells  dos  Tenorios  de  carrer. 

Aquell  dia  la  pobra  Enriqueta  havia  plo¬ 
rat  molt  sobre  la  meva  espatlla,  recordant 


altres  temps,  mentres  m'ensenyava’l  calçat 
destroçat,  les  faldilles  esmolades...  y  jo  l’ha¬ 
via  consolada  tant  com  havia  pogut,  distr'e- 
yentla  y  fins  deixantla  esperançada... 

Y  m’espurnejaren  els  ulls  de  coratge,  y 
vaigsentirimpulsos  de  córrer  derrera  d’aquell 
inconscient  y  d’increparlo,  y...  Deu  me  per¬ 
dó!  però  per  egoisme,  si,  per  egoisme  que 
fou  breu,  sortosament,  vaig  sentir  el  desitj 
d’allunyarme  per  sempre  d'ells,  fins  d’aque¬ 
lla  desgraciada  sense  voluntat  més  que  per 
plànyers  y  gemegar  sobre  sa  propria  feblesa. 

L’endemà,  com  de  costum,  va  tornar  a 
casa,  més  contenta,,  ab  el  vestit  nou  y  les 
sabatetes  lluhentes. 

— Anit  en  Manolo  va  tornar  a  les  dues... 
Tenen  moltissima  feyna  a  la  oficina  ab  el  fi 
d’any.  Figurat  qu’en  tot  el  dia  no  se’n  po¬ 
gueren  moure,  y  al  li  meteix  se  feren  dur 
el  sopar.  Tinch  una  por  de  que’m  caygui  ma¬ 
lalt!...  Trevalla  massa,  y  com  qu’es  tan  de¬ 
licat!... — 

Vaig 'tombar  el  cap  perque  no’m  pogués 
llegir  en  la  cara  lo  que  jo  sentia. 

Renyida  ab  sa  familia  per  causa  de  son  ca¬ 
sament,  no  tenia  ningú  més  que  jo  que  la  es¬ 
timés  y  la  planyés,  perque  ningú  més  la 
comprenia.  ^Còm  havia  jo  de, deixaria  aban¬ 
donada  a  n’ella  meteixa? 

Y  mira,  germà,  tu  que  sempre  vas  cercant 
motius  de  fer  córrer  la  ploma,  vull  comptarte 

10  d’ahir  perque’n  facis  la  que  vulguis. 

En  el  salonet  de  casa  s’hi  aplegaven  com 
sempre,  en  dies  de  festa,  alguns  fidels  amichs 
de  tota  la  vida.  A  última  hora  del  vespre 
arribà  en  Manolo  tot  elegant,  aixerit,  els 
ulls  brillants,  la  boca  somrihenta.  Venia — 
cosa  no  acostumada — a  cercar  sa  muller  que 
havia  passat  el  diumenge  a  casa. 

-éDe  dónde  viene  el  caballero  tan  risueüo 
y  satis/echoj3 — vaig  preguntarli,  un  poch  sor 
presa  de  véureli  la  cara  talment  animada. 

— /De  los  toros! — respongué  tot  cofoy,  as- 
sentantse. — [De  los  toros ,  sefiora!...  ;Ah!... 
jEsto  es  sublime!  ;Vaya ,  que  no  hay  nada  en  el 
mundo  que  se  le  pueda  comparar! ...  Yo  por 
los  toros  dejaría  de  comer ,  de  beber  jqúé  sé 
yo!...  /Qué  corrida!  jPero  qué  corrida  nos  han 
dado  hoyl...  / /Qué  arteü... — 

Y  saccejant  el  cap  de  dretra  a  esquerra,  se 

11  encenien  les  galtes  y  li  espurnejaven  els 
ulls. 

Y  quan  senti  que  tothòm  el  contradeya 
fent  valdré  opinions  serenes  y  serioses,  ab 
nobles  arguments  d’humanitat,  de  cultura, 
de  civilisació,  quan  veya  caure  a  terra  ses 
exclamacions  d’entusiasme,  no  sabia  con¬ 
testar  altrament  que  ab  això: 

— f/Y  el  arte,  senotes p  jY  el  artep  ;Bah!  Us- 
tedes  no  entienden  de  eso...  Hay  que  tener 
sangre  torera. — 

...Al  moment  d’anarsen  la  seva  sangre  to¬ 
rera  degué  commoures  devant  de  quelcòm 
qu'era  una  temença,  una  inquietut  pera  l’en¬ 
demà. 

S’apropà  a  sa  muller,  y  fentli  un  signe 
del  ulls  cap  a  mi,  li  mostrà  dissimuladament 
la  mà  dreta,  en  que’ls  dits  closos  se  refrega¬ 
ren  llestament  contra’l  polser. 

Sense  qu’ell  se  n’ataleyés,  les  seves  acti- 
tuts,  els  seus  moviments  y  les  breus  paraules 
que’ls  seguiren  no  m’havien  passat  inadver¬ 
tits.  La  vegi  a  n’ella  esgroguehirse  un  poch; 
un  lleu  núvol  trist  li  ensombrí  la  cara,  y  apro- 
pantsem  m’agafà  del  braç  —  baix  pretext 
d’anar  a  posarse’l  sombrero  pera  marxar,  — 
enduhentsem  del  salonet. 

— Escolta,  ma  bona  amiga:  desd’ahir  que 
no  hi  ha  un  quarto  a  casa...  ni  un  quarto! 
Jo’m  creya  qu'en  Manolo  encara’n  tindria  y... 
no...  Y  encara  manquen  quatre  dies  per’aca- 
bar  el  mes... — 

May  li  havia  negat  res,  y  no  vaig  voler 
començar  allavores...  {Per  què?  Què  sé  jo!... 
Si’m  feya  tanta  compassió,  pobreta!  Però  ab 
el  cor  estret  y  un  nus  a  la  gola — barreja  de 
llàstima  y  de  coratge, — li  vaig  donar  lo  que 
necessitava. 

Quan  vaig  despedir  al  matrimoni  a  la  porta 
de  casa,  ell  tenia  encara’l  posat  tot  rialler,  y 
referintse  a  la  conversa, ’m  digué: 

—  íDe  modo  que  no  quiere  usted  darme  la 
mano ,  senora  enemiga  de  la  sangre  torera?... 

—jNo/;no!  —  digui  amagant  la  mà  y  ab 
un  somriure  torçat. — jNo!  No  la  merece  usted 
una  mano  catalana  deniro  de  las  suyas.  Se  la 
daré  cuando  no  aplauda  lamatias  barbarida- 
des... — 

Esclafi  una  gran  riallada... 

—  Ya  està  visto  que  no  tiene  usted  sangre  to- 
reia...  / Qué  làstima!— 

Av,  no!  Sangre  torera  no’n  tinch,  gràcies 
a  Deu!  Però  en  aquells  moments,  veyentlo 
baixar  la  escala  repenjat  amorosament  al 

braç  de  sa  muller,  que  li  pujava  més  d’un 
pam  d’alçada,  vaigsentir  impulsos  gayrebé... 
sanguinaris,  un  desitj  selvatge  de  destruhir- 
los...  y  tancantme  en  ma  cambra,  arreconada 
en  l’angle  del  sofà,  vaig  deixar  lliurement  có¬ 
rrer  mes  llàgrimes,  plorant  sobre  aqueixes 
irremediables  miseries  de  la  vida.» 


Aixi  parlà  ma  germana  Maria. 

Joan  Romeu 


CONGRÉS  ESPERANTISTA 
DE  BOULOGNE-SUR-MER 

Dimars.  S  d'agost. 

En  aquesta  diada  y  a  les  9  del  mati  tingué 
lloch  en  el  teatre  la  segona  reunió  general. 

Al  obrirse  la  sessió’l  doctor  Zamenhof  de¬ 
manà  que’s  nombrés  un  president  que  po¬ 
gués  tenir  més  llibertat  qu’ell,  dirigint  les 
discussions  importants  que’s  tenien  de  trac¬ 
tar. 

Conformantse  a  son  prech,  els  assistents 
nombrarem  al  rector  de  la  Universitat  de 
Dijon,  senyor  Boirac,  el  qui  a  son  torn  de¬ 
manà  que’s  completés  la  mesa  ab  un  repre¬ 
sentant  de  les  diferentes  llengües  alli  con¬ 
gregades. 

Pujaren  a  les  taules  un  italià,  un  alemany, 
un  anglès,  un  bohemi,  un  suis,  un  suech,  un 
espanyol,  un  belga,  un  polach,  un  rus,  un 
americà,  un  holandès,  un  català,  un  fla- 
mench,  un  noruech,  un  finlandès,  un  esco¬ 
cès,  un  maltès,  un  irlandès,  y  senyores  Ber- 
gier,  Junck  y  Schafer. 

Sè  tractà  de  varis  assumptos  concernents 
a  la  llengua  y  a  son  desenrotllo,  y  s’acordà 
formar  un  comitè  de  llengüistica  ab  el  doc¬ 
tor  Zamenhof  a  son  front  com  a  conceller,  no 
com  a  quefe. 

A  l’ordre  del  dia  hi  figuraven  els  punts 
següents: 

r.er  La  millor  manera  de  parlar  espe¬ 
ranto. 

2.on  Necessitat  d’introduhir  la  llengua  es¬ 
peranto  entre’ls  joves. 

3."  Les  lletres  accentuades. 

Al  tractar  el  primer  punt,  com  era  natu¬ 
ral,  el  doctor  Zamenhof  prengué  la  paraula 
fent  notar  que  algunes  nacions  no  coloquen 
bé  l’accent,  carregantlo  en  l’última  silaba  en- 
lloch  de  la  penúltima,  com  déu  ésser,  així 
com  també  alguns  se  mengen  l'última  sila¬ 
ba,  gran  defecte  tractantse  d’una  llengua 
ahont  precisament  el  final  es  lo  que  dóna  la 
verdadera  significació  a  les  paraules. 

Com  a  model  de  pronunciació’l  doctor  Za¬ 
menhof  pregà  a  la  senyoreta  italiana  Junck 
que  digués  quelcòm,  y  aquesta  llegi  la  poe- 

sia  La  Vojo  (El  Camí),  essent  molt  aplau¬ 
dida  al  final. 

Dech  fer  notar  de  pas  que’ls  italians  y  els 
espanyols  són  els  que  tenen  més  bona  pro¬ 
nuncia  pera  l’Esperanto,  com  aixi  ho  reco- 
negueren  els  assistents  al  Congrés. 

Llarch  rato’s  discutí  sobre  pronuncia  de 
diferentes  lletres,  convenint  tots  en  que  això 
eren  sols  detalls,  puig  tots  s’entenien  per¬ 
fectament  malgrat  les  petites  diferencies.  , 

El  jove  senyor  Privat,  representant  de  la 
joventut  suíssa,  feu  un  magnifich  discurs  de¬ 
mostrant  que’l  pervenir  de  la  llengua  està 
en  mans  de  la  joventut,  y  qu’es  necessari  no 
deixar  de  mà  aquest  punt  important  y  de 
gran  valua,  puig  no  hi  ha  dubte  que  l’ele¬ 
ment  jove  es  el  més  apropriat  pera  desenrot¬ 
llar  la  idea  aixi  com  pera  posaria  en  pràc¬ 
tica. 

Mr.  Boirac,  parlant  no  com  a  rector  ni 
com  a  president,  sinó  com  a  particular,  feu 
notar  que  creu  indispensable  la  introducció 
en  les  escoles  de  la  llengua  Esperanto,  ci¬ 
tant  els  punts  ahont  ja  es  posada  en  pràctica 
aquesta  idea,  y  que  són: 

Boulogne-Sur-Mer,  Saim-Omer,  Amiens, 
Nantes,  Dijon,  Auxerre,  Sémur,  Beanne,  AuJ 
xonne,  Tournon,  Nantua,  Bourg,  Narbonne, 
Annecy  y  Roches. 

La  tercera  qüestió,  una  de  les  més  impor¬ 
tants,  això  es,  la  de  les  lletres  accentuades, 
accents  que’ls  americans  del  Nort  desitjarien 
veure  desaparèixer,  donà  lloch  a  llarga  dis¬ 
cussió,  convenintse  en  que  treure’ls  accents 
seria  cambiar  el  modo  d’ésser  de  la  llengua. 
S’acordà  que  la  comissió  nombrada  estudiés 
l’assumpto. 

Crech  que’ls  americans  no  insistiràn  més 
sobre  aquest  punt,  perque’l  motiu  principal 
era  que  les  màquines  linotipies  ab  que  com¬ 
posen  als  Estats  Units  no  tenien  lletres  ac¬ 
centuades  com  exigeix  l’Esperanto;  emperò 
tinch  entès  que  avuy  a  Paris  se’n  han  con¬ 
feccionat  portant  dits  accents.  Si  això  es, 
com  crech,  ja  un  fet  pràctich,  no  hi  ha  per 
què  fer  cap  cambi. 

Al  acabarse  la  reunió’s  tingueren  noticies 
de  Paris  dihent  que’l  govern  Jrancès  havia 
decidit  nombrar  cavaller  de  la  Legió  d’Ho¬ 
nor  al  doctor  Zamenhof.  Inútil  dir  ab  quina 
alegria’s  rebé  aquesta  nova,  que  fou  feste¬ 
jada  ab  Champagne  al  Gran  Cafè  al  acabarse 
l’acte. 

A  la  tarda’s  visità’l  port,  y  a  les  tres  ens 
dirigíem  cap  a  Le  Portel,  petita  platja  a  una 
mitja  horeta  de  Boulogne,  hont  s’hi  troba 
reunida  una  gran  colonia  estrangera. 

Impossible  detallar  lo  qu’es  Le  Portel;  cal 
vèureho  pera  fersen  una  idea  cabal.  Més  que 
una  platja  de  banys,  sembla  una  decoració 
de  teatre  hont  els  millors  escenògrafs  ha¬ 
guessin  desplegat  tot  llur  talent.  Quina  infi¬ 
nitat  de  notes  brillants!  Quins  colors!  Quin 
moviment!  En  una  paraula,  posat  allí,  en 


mitj  d’aquell  bullici,  un  se  creu  transportat 
a  un  altre  món. 

Alguns  dels  assistents  tornaren  a  Boulo 
gne  ab  el  tramvia  elèctrich;  els  altres  a  peu, 
seguint  laencantadora  platja  y  tot  admirant  la 
hermosura  del  paisatge,  hi  ferem  també  cap. 

Al  tornar  tingui  la  ditxa  d’anar  ab  el  doc¬ 
tor  Zamenhof,  ab  qui  vaig  parlar  llarga  esto¬ 
na,  tractant  de  varies  coses  y  entre  elles  dels 
desitjós  y  aspiracions  de  Catalunya. 

L’última  part  del  programa  d’aquest  dia 
era  Lauvola  kaj  senprograma  koncertelo. 
(Concert  sense  programa  y  segons  gust), 
això  es,  que  tots  els  que  ho  desitgessin  po¬ 
dien  pèndrehi  part.  Fou  un  verdader  éxit. 
Tots  els  que  cantaren  o  declamaren  ho  feren 
molt  bé,  haventhi  hagut  alguns  números  ver- 
daderament  curiosos  e  interessants. 

A  mitja  nit  terminava’l  concert,  despedint- 
nos  els  uns  dels  altres  ab  la  ti  pi  ca  frase: 

Ghis  (i)  la  revido.  (A  reveure.) 


Dimecres ,  9  d'agost. 

Aquest  va  ésser  l’ultim  dia  del  Congrés, 
si  bé  les  festes  duraren  fins  el  diumenge,  13. 

Els  dies  to,  11,  12  y  13,  havent  sigut  con¬ 
sagrats  al  viatge  a  Anglaterra,  seràn  el  tema 
de  l’ultim  d’aquests  resums  qu’he  vingut  pu¬ 
blicant  a  Joventut  y  que  foren  interromputs 
durant  alguns  números  per  haver  tingut 
d’ausentarme. 

Com  de  costúm  ens  reunirem  en  el  teatre, 
obrintse  la  sessió  a  les  9  del  mati,  baix  la 
presidència  del  senyor  Boirac. 

El  president  demanà  que  s’ampliés  el  comi¬ 
tè  fins  al  número  de  70  individuus,nombrant- 
se  alguns  nous  representants  quals  noms  ha¬ 
vien  sigut  oblidats.  Entre  altres  se  nombràals 
senyors  Beaufront,  Boirac,  Bourlet,  Cort, 
Fructier,  Huet,  Meyer,  Moch,  Benoit,  Pel- 
tier,  general  Sebert  y  Guilbaut. 

E!  comitè  nombrat  té  sols  caràcter  interí; 
el  definitiu  s’acordarà  més  endevant,  for- 
mantlo’ls  elements  de  més  valua  entre  tots 
els  escullits  previsorament. 

El  punt  capdal  de  la  reunió  era  escullir  el 
lloch  ahont  se1  verificaria’l  segon  Congrés. 
Varies  foren  les  proposicions.  Els  uns  cre- 
yen  que  devia  tenir  lloch  a  Anglaterra,  els 
altres  a  Suissa. 

Vistes  les  diferentes  observacions  que’s 
feren,  y,  després  de  llarga  discussió,  s’acordà 
que’l  comitè  nombrat  estudiés  la  qüestió  y 
que  decidís  del  modo  que  cregués  més  útil 
pera  la  causa  Esperantista. 

Varis  punts  se  tractaren,  poch  importants 
pels  lectors,  si  bé  interessantíssims  pels  que 
ja  militèm  baix  la  bandera  verda  de  l’Espe- 
rantisme. 


(1)  Per  manca  de  lletra  accentuada  s’hi  posa  la  h. 

El  president  M.  Boirac,  després  de  la  lectu¬ 
ra  de  la  declaració  del  doctor  Zamenhof  que’s 
llegi  de  nou  a  fí  y  efecte  de  que  tots  la  tin¬ 
guessin  ben  presenta,  s’alçà  y  digué: 

«El  Congrés  de  Boulogne  es  una  gran 
fetxa  en  la  historia  de  l'Esperanto.  {Se  ne¬ 
cessitava  una  experiencia  decisiva?  Està  ja, 
donchs,  feta,  després  de  les  reunions  que 
acaben  de  tenir  lloch  durant  els  dies  pas¬ 
sats.» 

Detallà’ls  punts  culminants  que’s  ventila¬ 
ren  durant  el  Congrés,  y  afirmà  que  l’èxit 
obtingut  se  déu  principalment  al  senyor 
Michaux,  president  del  grupo  de  Boulogne, 
aixi  com  a  sos  coloboradors. 

El  senyor  Michaux  l’interromp  dihent 
que’ls  dies  que  acaben  de  passar  jamay  s’es- 
boyraràn  de  sa  memòria. 

El  doctor  Zamenhof  s’alçà,  y  dirigintse  a 
tots  els  presents,  digué  que  s’abstenia  de  par¬ 
lar,  demanant  tan  sols  a  tots  els  que  han  tin¬ 
gut  ocasió  de  tractarlo  durant  el  Congrés  que 
li  miressin  la  cara;  en  ella  certament  veurien 
l’estat  del  seu  anim  y  llegirien  lo  que  la  seva 
boca  no  podia  dir,  per  mancarli  les  paraules. 

Una  salva  unanim  d’aplaudiments,  junt  ab 
crits  de  jVivu  Zamonhof!  jVivu  Esperanto! 
jVivu  nia  kara  majstra!  donà  fi  a  l’acte,  al- 
çantse  la  sessió. 

A  les  nou  de  la  nit  tingué  lloch  un  concert 
improvisat,  que  tinch  per  un  dels  més  nota¬ 
bles  que’s  verificaren,  puig  malgrat  no  estar 
organisat,  poguerem  apreciar  les  belleses 
preparades  per  molts  dels  esperantistes, 
que’ns  tenien  disposta  la  sorpresa  de  donar 
a  conèixer  trevalls  inèdits. 

A  mitja  nit  terminà  l’acte  ab  el  cant  dels 
himnes  L'Espero  (La  Esperança)  y  La  Vojo 
(El  Camí),  quedant  tots  els  assistents  cor¬ 
presos,  sobre  tot  veyent  que  l’instant  de  la 
dispersió  era  pròxim  y  que  acabava  pera  tots 
la  ditxa  fruhida  durant  tants  dies. 

Alfons  Sabadell 


PAGINES  FESTIVES 

TEMPESTAT 

La  senyora  Aurora,  la  dispesera  del  pri¬ 
mer  pis,  està  ressentidíssima  ab  la  senyora 
Carme,  la  vehina  del  , quart,  per  haverla 
aquesta  bescantada  a  cà’l  forner;  per  altra 
part  la  llevadora  que  viu  al  segón  guarda  un 
vagó  de  rencunia  a  la  estadanta  del  tercer 
d’ençà  d’unes  qüestions  que  varen  tenir  al 
safreig  del  terrat,  disputantse’l  dret  a  rentar. 

Cada  dia  al  pati  se  sent  alguna  paraula 
ofensiva  per  una  o  altra  de  les  vehines,  els 
ànims  van  excitantse  cada  vegada  més,  el 
cel...  del  cel-obert  comença  a  ennegrirse,  el 

baròmetre  baixa  constantment  fent  témer 
que  arribi  al  pou;  la  tempestat  es  imminent. 

La  senyora  Carme’s  posa  a  espolçar  una 
alfombreta  a  la  finestra,  lo  qu’es,  com  si 
diguéssim,  la  gotellada  precursora  dels 
llamps  y  trons  y  pedregada,  puig  la  senyora 
Aurora  que  cova  en  son  pit  bon  xich  abultat 
un  rencor  extraordinari  contra  la  senyora 
Carme,  aprofita  la  ocasió  pera  expelir  de  son 
cos  tot  el  veri  que  fa  temps  se  li  passeja  per 
venes  y  arleries. 

— Ay  que  bonich  es  això!  Treure  la  por¬ 
queria  de  casa  pera  tiraria  a  la  dels  altres! 

— Això  es  propri  de  dònes  nétes! 

— Vaja,  no  faci  el  desentès!  {Que  n’hi  ha 
per  gayre  d’aquesta  comèdia? 

— Miri,  no  volia  contestarli  perque  ab  per¬ 
sones  de  poch  més  0  menys  no  s’hi  poden 
tenir  paraules,  però  ja  que’m  fica’ls  dits  a  la 
boca,  dech  dirli  qu’estich  a  casa  meva  y  a 
qui  no  li  agradi  lo  que  faig  que  ho  deixi. 

—  Quin  modo  de  contestar!  Això  no  es 
barra ,  això  es  tota  una  verja. 

—  Faci  el  favor  de  no  malparlar  a  ningú! 
En  aquesta  casa  aviat  no  s’hi  podrà  viure; 
sembla  que  les  vehines  se  facin  la  compe¬ 
tència  en  alleugerirse  de  modos. 

*  Aquestes  últimes  paraules  de  la  senyora 
Carme  són  les  primeres  pedres  que  comen¬ 
cen  a  caure,  y'si  Y artilleria  granífuga  no  en¬ 
tra  aviat  en  funcions,  la  pedregada  serà  com¬ 
plerta. 

{No  ho  .de.va  jo?  La  llevadora  del  segón 
treu  el  cap  a  la  finestra  y  encarantse  ab  la 
senyora  Carme,  comença: 

— Escolti,  escolti  {vol  fer  la  bondat  de  dir- 
me  quines  són  les  vehines  que  no  tenen  mo¬ 
dos? 

— Ab  vostè  no  hi  parlo,  {ho  sab?,  y  val  més 
que’s  cuydi  de  la  seva  feyna  y  deixi  estar  als 
altres. 

— Vostè  lo  que  té  es  molt  poca  vergonya. 

—  Encara’m  vindrà  a  insultar  això.  Sem¬ 
pre  les  veuièu  aixi:  qui  més  té  qufe  callar  es 
qui  més  xerra. 

—{Qu’es  lo  que  haig  de  callar  jo,  {eh?,  ma¬ 
la  bruixa? 

— Vaja,  dóna,  que  tot  el  barri  ja  ho  sab. 

— {Qu’es  lo  que  sab  tot  el  barri? 

— Que  vostè  va  tenir  amagada  a  casa  seva 

una  noya  qu’estava  en  estat  compromès,  y  a 
fí  de  que’l  vehinat  no  n’hagués  esment  la  te¬ 
nia  tancada  al  rebost  donantli  per  únich  ali¬ 
ment  sopes  d’all  fetes  ab  rosegons  de  pa. 

— Això  del  rebost  y  de  les  sopes  són  dues 
solemnes  mentides.  En  quant  a  lo  de  la  noya 
si  qu’es  veritat  que  la  vareig  recullir.  {Això 
què  té  que  veure?  Una  desgracia  tothòm  la 
pot  tenir. 

—  Si,  tothòm  menys  vostè,  mentres  gasti 
aqueixa  cara. — 

En  aquest  moment  la  vehina  del  tercer 
pren  part  en  la  sessió.  Ja  tenim  llamps  a  des¬ 
dir! 

— Senyora  Carme,  senyora  Carme!  Jo  n’hi 
podria  explicar  alguna  cosa  del  menjar  que 
donava  a  n’aquella  pobra  infeliça, 

— ^També  vostè  hi  té  de  ficar  la  pota,  xa¬ 
fardera? 

— Vagi  dibent  xafardera.  Més  val  això  que 
no  pas  tractar  al  pròxim  pitjor  que  a  les  bes- 
ties.  Han  de  saber  que  aqueixa  llevadora-esgue- 
rra-crias  mantenia  a  n'aquella  noya  ab  sopes 
fetes  ab  els  rosegons  de  pa  que  les  gallinesja 
no  volien.  Pobra  xicota!  Nou  mesos  alimen- 
tantse  ab  deixalles  de  les  besties  de  ploma! 

— Mentidal 

—  Aquella  criada  que  vostè  tenia  m’ho  va 
contar  tot. 

— Tan  embustera  es  vostè  com  ella. 

— Arri  allà,  truja! 

— Indecenta! 

— Aviat  que  li  tiro’l  test  de  la  tomaquera 
entre  cap  y  coll! 

— Tira,  desvergonyida! 

— Donchs  té!  — 

La  tormenta  es  horrorosa,  fins  a  l’extrém 
de  complicarshi  fenòmens  meteorològichs 
com  es  la  cayguda  d’un  aeròlit  en  forma  de 
tomaquera  domèstica  que  per  poch  fa  miques 
de  la  llevadora  del  segón  y  que  passa  fregant 
el  nas  de  la  dispesera  del  primer. 

El  terrabastall  que  produeix  el  test  al  estre- 
llarse  contra  les  rajoles  del  pati,  comunica  a 
les  beligerants  més  ardor  bèlich  encara.  Totes 
criden  alhora  essent  impossible  poder  enten¬ 
dre  un  sol  dels  apostrofs  que’s  dediquen ,  enca¬ 
ra  qu’es  fàcil  endevinar  que  a  conseqüència 
dels  meteixos  ne  deuen  sortir  mal  parats  els 
fisichs  y  lo  qu’encara  es  pitjor:  l’honra  deies 
enfutismades  vehines. 

El  senyor  Marti,  el  proprietari  de  la  casa 


que  viu  a  l’entresol,  al  veure  que  les  rahons 
li  poden  ocasionar  desperfectes  en  la  finca, 
pren  la  determinació  d’exercir  de  pacificador 
y  surt  al  pati  ab  anim  de  desfer  la  nuvolada. 

— {Qui  ha  estat  que  ha  tirat  aquest  test? 
{Que  no  ho  veuen  que  si  arriba  a  tocar  la 
claraboya  la  fa  bocins? 

Vostè,  senyora  Carme,  retiris  de  la  fines¬ 
tra  al  moment  y  no  mogui  més  escàndol  !  Li 
adverteixo  que  si  la  cosa’s  repeteix  la  treuré 
del  pis.  No  vull  tenir  llogaters  ordinaris. 

Y  vostè,  la  del  tercer,  no  cridi  més  y  tan¬ 
qui  la  finestra,  dòna!  Lo  meteix  que  la  se¬ 
nyora  del  segón,  que  també’m  farà  l’obsequi 
de  deixarho  córrer  tot. 

Per  ultim  dech  dirigirme  a  vostè,  senyora 
Aurora.  {No  ho  sab  que’ls  disgustos  poden 
donar  mals  resultats  pera  la  salut?  Déixiles 
estar  a  les  vehines  y  no  s’encaparri  ab  tafa¬ 
neries,  que  les  enrabiades  no  li  convenen.  — 

Les  paraules  del  proprietari  produeixen  el 
seu  efecte:  al  moment  deixa  de  tronar,  poch 
a  poch  va  minvant  el  ruixat  fins  que  no  cau 
ni  una  sola  gota,  els  núvols  van  esvahintse, 
surt  el  sol  més  esplendent  que  avans,  els 
aucells...  de  les  gàbies,  refilen  saludant  la 
tornada  de  la  normalitat,  y  el  senyor  Marti 
resta  immòvil  al  mitj  del  cel-obert,  lo  meteix 
que  l’Arch  del  seu  Sant  després  de  la  tem¬ 
pestat. 

Alexandre  Font. 


TEATRES 

Espectacles-audicions  Graner.  —  Comèdia 

d’amor.  — II  Trionfo. 

La  primera  vetllada  va  representarse  AlUes- 
lis  d’Euripides.  Res  més  punyent  que  la  tra¬ 
gèdia  —  alguns  n’han  dit  tragicomèdia  per- 
que’l  desenllaç  es  ditxós — del  més  humà,  si 
exceptuém  el  còmich  Aristòfanes,  dels  au¬ 
tors  dramàtichs  grechs.  Jamay  s’ha  descrit 
ab  tanta  senzillesa,  ab  tanta  veritat  y  ab 
tant  sentiment  l’esperit  de  sacrifici  y  d’ab¬ 
negació  de  que  es  susceptible  un  cor  de  dòna, 
de  dòna  enamorada.  L’adorable  y  tendra  Al- 
kestis  s'ofereix  a  morir  per  son  marit.  L’Eu- 
ripides  canta  un  himne  a  l’amor  de  la  esposa 
ideal.  Ella  sola  pot  fer  el  més  gran,  l’únich 
gran  sacrifici  humà,  el  sacrifici  que  ni  el  pare, 
ni  la  mare,  ni  l’amich  són  capaços  de  fer:  el 
sacrifici  deia  propria  vida  quan  la  propria  vida 
està  començant,  quan  l’avenir  somriu  més 
rialler,  quan  el  cor  d’esposa,  el  cor  de  mare 
y  el  cor  de  dòna  totjust  han  començat  a  fio- 

rir,  quan  el  sol  a  cada  aubada  li  promet  nous 
jorns  de  benhaurança.  Y  Alkestis  plora  tot 
això  tan  tendrament  ,  ab  tanta  recança, 
que’ns  fa  endevinar  tota  la  sublimitat  del  sa¬ 
crifici.  Y  aquesta  es  la  gran  veritat.  No  joyo- 
sament,  com  volen  fernos  creure  que  anaven 
els  martres  cristians  y  els  hèroes  imaginaris 
de  tot  temps,  al  sacrifici,  sinó  ab  llàgrimes 
als  ulls  y  dol  a  l’ànima  y  protestes  als  llabis. 
Alkestis  per  un  amor  més  gran  sacrifica  al¬ 
tres  amors  ben  grans  també  encara  que  tant 
no  ho  sien,  però  protesta  d’aquest  sacrifici 
estúpit  que  se  li  exigeix.  Y  si  es  humana  y 
senzilla  y  verdadera  la  tendra  Alkestis,  hu¬ 
mans  y  senzills  en  llur  egoisme  són  els  seus 
pare  y  marit.  Jamay  tampoch  s’ha  pintat  ab 
colors  més  veritables  l’egoisme  humà  que 
tracta  de  justificarse  inútilment  enganyant 
als  altres  y  enganyantse  a  sí  meteix.  Jamay 
hem  vist  un  déu  més  humà  que’l  déu  Hercul, 
déu  de  la  força,  de  l’activitat  y  del  sentit 
pràctich,  que  menja  y  beu  mentres  els  altres 
ploren,  que  viu  l’avuy  puig  queignorèm  el  de¬ 
mà,  y  que,  arribat  el  cas,  obra  mentres  els  de¬ 
més  se  concreten  a  plorar.  Déu  que’s  riu  dels 
altres  déus  perque'ls  altres  déus  no  són  ho¬ 
mes,  y  que’s  baralla  ab  la  Mort  y  a  la  Mort 
venç  perque  la  Mort  es  traydora  y  fuig  de- 
vant  dels  que  volen  viure,  dels  que  tenen 
energies  pera  defensar  la  vida.  Y  jamay  tam¬ 
poch  uns  chors  tan  humans,  tan  representants 
de  l’esperit  del  poble,  de  l’esperit  colectiu 
exaltantse  y  humiliantse,  compadint  y  ale- 
grantse,  plorant  y  rihent,  aconcellant  y  obe- 
hint  ab  esclat  si’s  vol,  fins  ab  convicció,  però 
en  el  fons  fredament,  passivament,  ab  aquella 
indiferència  tranquila  ab  que  la  generositat  y 
l’egoisme  humans  disfressen  els  instints  con¬ 
traposats  de  les  multituts. 

Mes  tot  això  y  moltes  altres  coses  que  no 
dich  perque  l’espay  me  manca  y  qu’Eurí- 
pides  canta  ab  una  serenitat,  severitat  y  ma¬ 
jestat  verament  tràgiques,  necessita  a  mon 
entendre  un  espay  més  gran  que  l’escenari 
d’un  teatre,  y  necessita  uns  actors  que  per 
desgracia  no  tenim  nosaltres,  que  per  des¬ 
gracia  potser  no  té  ningú.  Per  això  jo  conti¬ 
nuo  creyent,  com  vaig  dir  quan  se  va  posar 
YEdip,  que  les  tragedies  gregues,  incloses  les 
més  humanes  que  són  les  d’Euripides,  mi¬ 
llor  se  frueixen  en  el  llibre  qu’en  el  teatre. 

Lo  qual  no  obsta  pera  que  l’esforç  d’en 
Gual,  dels  pintors  escenògrafs  senyors  Bru¬ 
net  y  Pous  y  també  dels  actors,  músichs  y 
demés  que  intervingueren  en  el  posat  y  re¬ 
presentació  de  Alkestis,  no  sia  ben  lloable. 
Tot, decorat  delaescena  y avant-escenapera’ls 
chors,  trajos,  armes  y  escuts,  llum,  música  y 
accessoris,  se  presentà  ab  un  coneixement  de 
l’art  grech  ben  precis.  Evidentment,  això  no 
es  una  reproducción  exacta  d’allò  en  el  sentit 
de  presentar  l’espectacle  com  els  grechs  el 
presentaven,  però  això  que’ns  han  donat  en 
Gual  y  en  Graner  es  ben  grech  també  en  con¬ 


junt  v  en  detalls,  sobre  tot  en  detalls,  pera’ls 
quals  no  s’han  estalviat  recursos  ni  coneixe¬ 
ments.  Un  moment  hi  hagué,  el  de  l’enterro 
de  Alkestis ,  que  resultà  imponent.  Els  cants 
severs  venint  de  lluny,  el  corteig  de  dol  se¬ 
ver,  les  flors  encatifant  el  camí,  les  actituts  y 
els  moviments  dels  actors  y  comparses,  etc., 
foren  elements  combinats  ab  gran  inteligen- 
cia  y  discreció.  Sols  mancava  espay,  molt  es- 
pay.  Llàstima  d’espay  ! 

Encara  que  la  traducció  en  vers  lliure  es 
deguda  al  meu  company  de  redacció  en  Sal¬ 
vador  Vilaregut,  i  se’m  permetrà  dir  no  més 
que  la  vaig  trobar  ben  correcta  y  ben  respec¬ 
tuosa? 


«Està  bé,  està  bé;  molt  bonich!))  Això  diu 
tothòm  al  sortir  de  veure  El  comte  l' Arnau. 
Quatre  decoracions,  tres  d’elles  (primera,  se¬ 
gona  y  quarta,  d’en  Junyent,  Moragas  y  Alar¬ 
ma  y  Vilomara  respectivament)  esplèndides 
de  color,  de  llum,  de  fantasia,  y  una  (la  terça 
de  l’Urgellès)  carrinclona,  de  castell  de  car¬ 
tes;  ermitans,  pastors,  soldats,  mals  esperits, 
un  comte  a  dalt  de  cavall  que  fa  por,  tres 
filles  que  filen  dintre  la  boyra,  una  mare 
que  resa,  llamps  y  trons.  .  música  descripti¬ 
va,  mitjanament  descriptiva,  y  versos;  versos 
d’en  Carner,  d’en  Joseph  Carner,  el  poeta, 
aquell  poeta  i ay !  que 

Es  poeta,  aucell  que  vola 

com  roquer  que  no  s  espanta, 

com  el  núvol  que  s’escolta 

les  foscors  d’un  peixet  d’aygua...  (1). 

Tot  això  ab  cambiants  de  llum  ben  dirigits, 
constitueix  l'espectacle-audició  «El  comte 
l’Arnau)),  qu’està  bé,  molt  bé,  molt  bonich 
y  res  més.  Del  comte  l’Arnau  de  la  llegenda, 
zero  Sols  es  gran,  sols  es  dolent  pera  espan¬ 
tar  criatures.  Jo  y  molts  com  jo  que  no  són 
criatures  ens  en  havíem  format  un’altra  imat¬ 
ge,  un’altra  idea  del  comte  l’Arnau.  De  tots 
modos  està  bé,  molt  bé,  molt  bonich! 

Les  segona  y  tercera  part  de  la  segona 
vetllada  de  moda  (entrada  y  butaca  quasibé 
un  duro,  y  dich  això  pera  que’s  comprengui 
que’l  públich  era  fi  y  moral  com  l’especta¬ 
cle)  les  constituhien  el  proverbi  en  un  acte 
de  l’Alfret  de  Musset  Es  impossible  pensar  en 
tot ,  y  la  rondalla  popular,  també  en  un  acte, 
portada  al  teatre  per  en  Sever  de  la  Canto¬ 
nada  (?),  La  Fustots. 

El  decorat  de  la  primera,  un  interior,  y 
més  que'l  decorat  els  trajos,  els  mobles  y  de¬ 
més  accessoris,  d’un  gust  exquisit,  d’una  pro- 
prietat  que’m  sembla  impecable.  En  quant  a 
la  segona,  també  estaria  bé  si  no  fos  la  deco- 


(1)  Aquest  versos  no  crech  que  síen  meus:  els  he 
escrit  sugestionat.  Si  el  lector  creu  qu’estàn  bé  y  que, 
ademés  d’estar  bé,  volen  dir  alguna  cosa,  que’s  pensi 
que  són  d’en  Carner  encara  que  no  ho  síen. 

ració  de  l’Urgellés,  que  fa  parella  ab  l’altra 
de  Fl  comte  l' Arnau,  y  si  no  fossin  aquelles 
oques,  pobres  oques  quals  ales  estiraven  de 
dintre  ab  cordes  de  pou,  sens  dubte  pera  fer- 
nos  entendre  qu’eren  oques  ab  trampa. 
Com  que  al  final  de  la  rondalla’s  transfor¬ 
men  les  cinch  oques  en  cinch  donzelles  com 
cinch  sols! 

El  proverbi  d’en  Musset  no  va  agradar. 
El  proverbi  en  sí  ja  es  llarch,  cançoner,  ig- 
nocent  e  insubstancial,  y  com  que’ls  actors, 
especialment  ells,  no  sapigueren  alleugerirlo 
ab  una  interpretació  prou  moguda,  prou  dúc¬ 
til  y  prou  delicada,  ens  cansarem  tot  seguit 
y  ens  aburrirem  de  valent. 

La  rondalla,  que  ve  a  ésser  La  venta  fochs , 
ens  produhi  un  efecte  semblant.  Es  tan  pue¬ 
ril  e  ignocentona  la  rondalla  de  La  Fustots! 
El  príncep  blau  que  s’enamora  de  la  por¬ 
quera,  vull  dir  de  la  oquera  puig  guarda 
oques,  no  quan  es  lletja  sinó  quan  porta  ves¬ 
tit  d’or — pillo,  més  que  pillo! — y  la  fada,  Ce- 
listia,  y  el  traydorot  Abim,  y  la  marastra  y 
germanastres,  etc...  En  fi,  la  rondalla  de 
sempre,  que  fa  adormir  les  criatures  cansànt- 
leshi  la  imaginació.  Quina  llàstima  que  no’n 
siguèm  tots  de  criatures  encara! 

En  resum,  una  sessió  ensopida,  mortal¬ 
ment  ensopida. 

iSetà  precursora  d’altres?  Molta  por  ne 
tinch,  puig  els  programes  s’endevinen  fets 
ab  un  criteri  ben  estret  y  ben  sever.  Ja  ho 
veurém  lo  que  succehirà,  y  fins  aleshores  es 
exposat  fer  judicis.  Però  no’m  sé  estar  de 
fer  alguna  reflexió  general  a  que’m  donen 
dret  les  dues  primeres  representacions. 

Perque  es  molt  trist  y  en  fa  esvanir  moltes 
d’esperances  això  qu’està  passant  al  Princi¬ 
pal.  Un  home’s  presenta  qu’es  artista  de  con- 
ciencia  y  bona  fe.  Aquest  home  té  diners  y 
vol  exposarlos  fent  art.  ^Voléu  res  més  lloa¬ 
ble?  ^No  sembla’l  primer  pas  pera  la  regene¬ 
ració  y  enaltiment  de  l’art  dramàtich  català? 
Donchs  res  d’això.  sabèu  per  què?  Perque 
aquest  home,  en  Graner,  es  un  home  moral. 
Un  home  moral!  Posemnos  a  geure,  quina 
són!  Un  home  moral  sols  admet  coses  anti¬ 
gues,  coses  ja  consagrades,  o  coses  modernes 
que  síen  fetes  a  tall  de  les  antigues,  puig  la 
similitut  les  consagra  també.  Y  després,  mol¬ 
ta  imaginació,  molta  fantasià,  y  poca  veritat; 
xistos  0  bromes  de  capellà,  es  a  dir,  bromes 
tontes  —  y  no  dich  porques,  perque  encara 
qu’en  el  genre  diuen  que  són  especialistes, 
sols  les  cultiven  en  terreny  privat,  —  qüentos 
pera  quitxalla,  molts  versos  buyts,  moltes 
paraules  boniques,  molt  espetech  de  colors 
y  molts  somnis  bells,  molta  ingenuitat,  mol¬ 
ta  candidesa... 

Un  home  moral  ens  fa  La  Fustots  prenentnos 
per  criatures.  Sortosament  no’n  som  y  ens 
en  rihém  de  les  seves  oques  blanques.  Y  ell 
no  comprèn  que  tenim  motiu  pera  riurensen. 
Perque  nosaltres,  homes  immorals,  encara’n 


patim  d’aquells  qüentos  blaus  qu’entafura- 
ven  en  nostra  imaginació  quan  erem  infants. 
Després  hem  vist  que  no  n’hi  ha  de  prín¬ 
ceps  blaus,  y  que’l  menjar  sempre  confitura 
embruta’l  ventrell.  Y  aquelles  fantasies  ig- 
nocentes  que  l’home  moral  ens  servi,  em- 
matzinaren  nostre  esperit  fentnos  homes  y 
ay!  damiseles  febles  que  reaccionèm  ab  do¬ 
lor  al  tocar  les  petites  realitats  tristes  de  la 
vida.  Trobèm  el  pa  salat  y  els  homes  lletjos. 
La  petita  Mercè  voldria  filar  ab  fus  com  les 
tres  filles  del  comte,  y  guardar  oques  blan¬ 
ques  com  la  Fustots  de  la  rondalla  de  l’avia, 
perque  li  prometen  el  príncep  blau:  el  rey 
vindrà.  Y  no  ve.  Sols  ve  un  home.  Qu’es  trist 
el  despertar  de  la  ignocenta  Mercè...  Qu’es 
trist  un  home  moral!... 

Y  encara  hi  ha  una  cosa  més  estranya.  Un 
home  moral  pot  donarnos  L'Alkeslis ,  pot 
enganyarse  a  si  meteix  enganyant  als  demés 
homes  morals.  Un  home  moral  c’est  la  dupe 
de  la  tradició  y  de  les  virtuts  consagrades. 
En  Graner  no  hi  ha  reflexionat  sobre  L'Alkes- 
tis.  L’Euripides  fou  un  revolucionari,  un — 
espantis,  Graner — un  ateu.  L’Alkestis  es  una 
sàtira  tremenda,  una  burla  sagnanta  y  conti¬ 
nua  dels  déus  venerats  per  un  gran  poble. 
Naturalment,  aquests  déus  no  eren  el  nostre. 
Però  es  igual.  El  nostre  encara  nos’havia  pre¬ 
sentat,  mes  els  grechs  no  hi  tenien  cap  culpa. 
íEs  just  felshi  càrrechs  perque's  quedaren  ab 
els  déus  de  que  disposaven?  En  essencia, 
donchs,  Zeus,  el  déu  primer,  y  Apol  y  Hér- 
cul  y  tots  els  altres  de  qui  l’Eurípides  parla 
en  sò  de  mofa,  representen  els  principis,  sa¬ 
grats  pera  l’home  moral,  de  lo  divi,  de  lo 
immortal,  de  lo  que  crea  y  destrueix,  de  lo 
que  premia  y  castiga. 

Y  l’home  moral  no  veu  qu’es  perillós  ju¬ 
gar  ab  els  déus  dels  altres,  encara  que  sien 
déus  grechs;  no  sab  considerar  que  pot  ésser 
contraproduhent  el  jòch,  puig — demano  per¬ 
dó  pel  arreglo — «Quan  vegis  les  barbes  d’uns 
déus  afeytar,  posa  les  del  teu  a  remullar.» 

Y  moltes  altres  coses  no  veu  un  home 
moral. 

Comèdia  d'amor ,  dos  actes  d’en  Pompeius 
Creuhet,  no  es  pas  una  verdadera  comèdia  de 
costums  en  el  sentit  més  elevat  de  la  parau¬ 
la:  es  una  senzilla  joguina  sense  pretensions, 
que  l’autor  sembla  hagi  escrit  pera  passar  el 
rato  y  pera  ferlo  passar  al  públich  sense 
amohinos  pera  l’un  ni  pera  l’altre.  Si  l’argu¬ 
ment  no  es  nou — quatre  germanes  que’s  vo¬ 
len  casar  ab  el  seu  cosinet,  de  les  quals  tres 
trevallen  massa  a  la  descarada  y  una,  la  gran, 
massa  a  la  callada  y  es  la  que  guanya  y’s 
casa —està  desenrotllat  ab  bon  gust  y  dialo¬ 
gat  ab  garbo.  A  pesar  de  lo  qual  l’obra  inte¬ 
ressa  poch.  Reduhida  a  un  acte  y  convertida 
francament  en  sainete  lleuger,  encara  que  fos 
necessari  carregar  un  xich  els  tipos  y  l’acció, 

que  per  altra  banda  ja’n  són  massa  conside¬ 
rats  com  a  elements  de  comèdia  seria,  gua¬ 
nyaria  molt;  quan  menys  faria  riure  més  al 
públich,  que  ara  sols  riu  de  la  comèdia  d’en 
Creuhet  le  més  groller,  com  es  per  exemple 
el  final,  que  toca’ls  limits  de  la  caricatura. 

No  hi  ha  res  pitjor  que  les  mitges  tintes. 
Comèdia  d'amor  pateix  d’aquest  mal.  No  es 
comèdia  ni  saynet,  y  té  coses  d’una  y  altre. 
No  sabèm  si  ens  ho  hem  de  pendre  en  bro¬ 
ma  0  en  serio,  si’s  tracta  de  sàtira  fina  0  de 
burla  ignocenta,  si  l’autor  se  proposa  pintar 
un  quadro  viscut  de  costums  observades  0 
senzillament  fer  riure  a  la  bona  de  Deu. 
Quelcòm  hi  sobra  y  molt  hi  falta  pera  ésser 
una  bona  comèdia;  poch  hi  falta  y  molt  hi 
sobra  pera  ésser  una  peça  agradable  que  dis¬ 
tregui  al  bon  burgès. 

En  fi,  si  no  podèm  fer  grans  càrrechs  a 
n’en  Creuhet  per  haver  fet  lo  que  ha  fet,  ens 
podèm  doldre  de  que  lo  que  ha  fet  no  respon¬ 
gui  a  les  esperances  que'ls  seus  primers  pas 
sos  en  el  teatre’ns  havien  fet  concebir. 

Nihil  novum  sub  sole;  y  concretament,  en 
el  teatre  tampoch  hi  ha  res  de  nou.  II  Trion- 
fo,  drama  0  comèdia  d’en  Bracco,  se  troba 
en  aquest  cas.  La  desfeta  dels  amors  platò- 
nichs,  de  la  espiritualitat  malaltiça,  y  el 
triomf  de  la  natura  feconda,  de  la  carn  exi- 
genta,  qu’es  el  fons  de  l’obra  d’en  Bracco, 
s’ha  tractat  per  molts  pensadors  y  molts  ar¬ 
tistes.  May  com  en  aquest  drama  m’havia 
aparegut  la  idea  tan  serena,  tan  verdadera, 
tan  harmònica.  Lucio  es  un  metge  que  so¬ 
freix  una  crisis  de  sentimentalisme.  Haventse 
apassionat  en  l’estudi  de  la  matèria,  la  cièn¬ 
cia  experimental  no  ha  aclarit  els  seus  dub¬ 
tes,  la  seva  sed  de  veritats  no  ha  quedat  sa¬ 
tisfeta  com  ell  voldria.  Y  una  gran  repug¬ 
nància  per  les  grans  miseries,  els  grans 
dolors  y  les  grans  llagues  que  la  vida  animal 
e  instintiva  li  ha  mostrat,  ha  invadit  son  es¬ 
perit  selecte  Anima  superior  y  afinada,  s'ha 

I  sentit  ferit  ab  els  bafs  infectes  de  la  reali¬ 
tat,  ab  les  brutalitats  impures  de  la  vida  ins¬ 
tintiva.  Ha  estat  malalt,  malalt  de  fàstich;  y 
de  la  malaltia  n’ha  sortit  feble  de  cor,  esbo¬ 
jarrat  d’ànima.  Y  en  tal  situació  se  li  apareix 
una  dóna,  una  artista  d’ànima  escullida  tam¬ 
bé,  però  a  la  fi,  dóna.  Y  l’estima.  Ella  li  apa¬ 
reix  com  l’ideal,  com  objecte  únich  digne  en 
qui  pot  depositar  els  tresors  de  tendresa,  de 
sublims  amors  que  vessen  de  la  seva  ànima. 
Però  res  de  profanacions,  res  de  contactes 
impurs,  res  d’amors  carnals  que  prostituei¬ 
xen,  qu’empetiteixen,  qu’embruten  els  som- 

Inis  bells  d’una  ànima  serena.  Y  Lucio  canta 
a  Nova’ls  seus  amors  romàntichs,  la  suges- 
tiona  ab  les  ardencies  dels  seus  febrosos 
somnis,  conquereix  espiritualment  una  dòna 
que  no  es  pas  vulgar.  Tota  la  febre  d’una 
imaginació  ardenta,  tot  el  deliri  d’un  feble 
malalt,  vençut  de  la  vida,  y  tota  la  poesia 


seductora  d’un  esperit  superior,  les  posa  al 
servey  dels  seus  idealismes  bells,  del  seu  fa¬ 
natisme  psicològich.  Matèm  la  bèstia  en  nos¬ 
altres,  y  la  felicitat  pura  apareixerà.  El  cant 
es  hermós  y  la  visió  sedueix.  Nova  queda 
presa  en  les  xarxes  del  poeta  ilusionat.  Però 
la  bèstia  protesta.  Nova  l’estima,  y  l’estimarà 
sempre;  a  ningú  estimarà  com  a  n’ell;  mes 
el  seu  amor  no  serà  perfecte.  Y  en  el  curs  de 
l’obra  d’en  Bracco  assistim  a  n’aquest  curiós 
procés,  d’una  psicologia  sobtil,  d’uns  amors 
purs  y  grans  en  sa  sublim  imperfecció  volant 
envers  un  fi  impossible:  la  felicitat  immate¬ 
rial  que  no  es  pas  feta  pera’ls  homes.  Els 
veyém  lluytar  a  tots  dos  ab  la  bèstia  que 
porten  en  son  si;  heroicament,  però  inútil¬ 
ment.  La  bèstia  a  la  fi  venç,  la  naturalesa 
triomfa.  Nova  sucumbeix  primer.  La  seva 
intranquilitat,  el  seu  neguit,  la  necessitat 
apremiant  de  que’s  concretin,  de  rjue’s  satis¬ 
facin  materialment  els  seus  somnis,  els  seus 
amors  imperiosos,  la  porten  fatalment  als 
braços  d’un  altre  home  que,  si  no  cantava 
res,  deya  veritats:  veritats  que  no  li  deya 
l’altre,  però  que  sentia  qu’eren  verdaderes. 
Es  un  home  que  li  diu  «no  m’estimis,  però 
estimemnos.  Un  quart,  mitja  hora  vivim 
fruhint,  que  viure  es  fruhir,  qu’estimar  es 
petonejarse.  Y  els  petons  qu’en  la  vida  tots 
necessàriament  hem  de  fer  y  hem  de  rebre 
puig  que  som  homes,  puig  que  som  besties, 
y  que’ns  nega  a  voltes  el  ser  a  qui  més  pura¬ 
ment  estimèm,  tenim  d’escamparlos  o  recu- 
lliílosahont  els  trobèm  encara  que  sien  in¬ 
fectes.»  Nova  besa  y  es  besada  per  un  home 
d’aquells  que  no  estimen,  però  besen.  Y  Lu¬ 
cio,  qu’estima,  no  sab  besar.  Ella  inconscient¬ 
ment,  però  instintivament,  li  demanava  la 
perfecció  del  seu  amor,  mes  ell  en  sa  follia 
ideològica  no  ho  ha  comprés,  ha  resistit,  y 
ella  ha  caygut  feblement,  humanament  en 
una  hora  tonta.  Lucio  sucumbeix  després. 
La  cayguda  (diguemne  cayguda)  de  sa  esti¬ 
mada  ha  enterbolit  els  seus  somnis.  S’ha 
gratat  el  pit  y  ha  trobat  sang,  sang  de  gelo¬ 
sia,  de  rabia,  de  desesperació.  «Si — confessa 
—  heu  fet  lo  inevitable.  Jo  meteix  he  posat 
junts  un  mascle  y  una  femella,  y  el  mascle  y 
la  femella  han  fet  lo  que  devien  fer.»  Y  ell 
meteix  se  sent  mascle  Una  noya  de  pagès, 
lliure  infant  de  la  natura,  una  d’aquelles  no- 
yes  que  a  quinze  anys  ja  són  dònes  y  que 
quan  se  casen — per  això’s  casen — ja  són  ma¬ 
res,  apareix  ab  un  gran  ram  de  flors  luxu- 
riantes  als  seus  ulls  enlluhernats  y  encara  es- 
pahordits  pel  gran  desastre  de  les  seves  alu- 
cinacions.  Es  l’afiliada  d’un  rector  de  fòra 
que  viu  en  ple  camp,  que  coneix  els  raigs  de 
sol  fecondants  de  la  terra  palpitanta,  que 
sent  les  halès  tèrboles  de  les  besties  abraho- 
nantse,  que  veu  als  homes  miserables  però 
forts  en  llurs  flaqueses  instintives,  en  llurs 
amors  ardents,  en  llur  desitj  de  viure,  y  que 
ho  comprèn  tot  perque  es  Deu  qui  ens  ha  fet 

així  y  per  lo  tant  així  devém  ésser.  Es  her- 
mós  aquest  tipo  de  capellà  de  poble,  veritat? 
Donchs  Lucio,  com  avans  Nova,  triomfa  vul¬ 
gues  no  vulgues  de  sí  meteix,  y  canta  a  la 
pagesa  conplacenta  un  himne  al  goig  y  a  la 
sensualitat  font  de  vida:  un  himne  ben  dife¬ 
rent  dels  qu’entonava  parlant  ab  Nova. 

Evidentment  l’autor,  pera  fer  més  ample’l 
símbol,  ha  escullit  aquest  infant  tot  instint, 
tot  natura,  que  viu  y  estima  a  ple  sol  sense 
avergonyirse,  com  instrument  de  redempció 
pera  l’ànima  desequilibrada  del  protagonista. 
L'autor  podia  trobar  un  final  tal  volta  més 
lògich  pera’l  drama  en  si,  reconciliant  els  dos 
amants  fins  aleshores  platònichs,  augurànt- 
elshi  pera  l’avenir  uns  amors  perfectes  y 
harmònichs  en  llur  equilibri  espiritual  y  car¬ 
nal;  però  ha  preferit — a  mon  entendre  molt 
encertadament — fer  servird’instrument  de  re¬ 
generació  aqust  nou  element,  simbolisant  la 
vida  pura  e  instintiva.  Puig  en  la  pensa  de 
l’autor  es  sols  aquesta  la  que  triomfa,  la  que 
transforma  y  regenera  al  protagonista.  Els 
somnis  malaltiços  han  passat;  una  nova  vida 
comença.  Cullim  de  la  terra  feconda  les  flors 
a  grapats,  encara  que’ns  punxin  llurs  espi¬ 
nes,  y  somriguèmcarinyosos  a  la  dóna  esplèn¬ 
dida  dels  grans  amors  y  dels  grans  pecats 
ingenuus. 

Aquest  es,  en  línies  generals,  11  Trionfo 
d’en  Bracco,  que  no  puch  detallar  com  se 
mereix.  Me  limitaré  a  dir  qu’es  una  de  les 
obres  més  equilibrades  y  arrodonides  del 
modern  teatre  italià.  Se  veu  bé  que  l’autor 
ha  concebut  en  moments  d’inspiració  y  ha 
escrit  en  instants  de  claretat  espiritual,  que 
rares  vegades  coincideixen  en  la  exteriorisa- 
ció  d’una  obra  artística  ben  pensada.  D’aquí 
en  ve  l’harmonia  exquisida  que  respira  tot 
el  drama;  l’harmonia  del  medi  ambient  ab 
l’acció,  ab  els  tipos,  ab  els  petits  incidents  y 
detalls  que  animen  el  quadro,  v  sobre  tot  ab 
el  llenguatge  que  parlen  els  diferents  perso¬ 
natges,  tan  just,  tan  natural,  tan  lògich,  tan 
expressiu  de  llurs  estats  d’anim,  de  llurs  pas¬ 
sions,  sentiments  y  mentalitat.  Y  encara  hi 
admirèm  un’altra  qualitat  ben  remarcable, 
qu’es  la  elegancia  y  bon  gust  en  tractar  as- 
sumpto  tan  relliscós,  sens  aparèixer  may  la 
grolleria  0  la  indecència.  L’autor  fa  dir  als 
personatges  tot  lo  que  deuen  dir  y  en  la  for¬ 
ma  que,  essent  qui  són,  ho  han  de  dir,  però 
els  hi  fa  dir  finament ,  discretament,  sense 
per’això  deixar  d’ésser  naturals  y  gràfichs. 

En  Garavaglia  ha  triomfat  novament  ab 
aquest  drama  tan  humà,  y  lo  qu’es  més,  han 
triomfat  també  alguns  actors  de  la  seva  com¬ 
panyia  que,  essent  discrets  com  ja  he  dit  al¬ 
tres  vegades,  no  havien,  en  cap  obra  de  les 
que  han  fet,  arribat  al  grau  de  perfecció  que 
mostraren  en  aquesta  {Es  degut  a  ésser  el 
drama  tan  humà  que  l’hagin  sentit  tan  bé  y 
tan  bé  l’hagin  reflectit?  Sia  lo  que’s  vulgui, 
lo  cert  es  que  tant  en  conjunt  com  indivi¬ 


dualment,  II  Trionjo  es  l’obra  que’ns  ha  si¬ 
gut  millor  servida  per  la  companyia  italiana, 
distingintse  notablement  en'  De  Riso  en  son 
paper  de  capellà,  la  Farina,  en  Picasso  y  en 
Colaci. 

En  quant  a  n’en  Garavaglia,  ja  no  sé  què 
dir.  Tot  elogi  resultaria  petit  pera  dar  idea 
del  seu  trevall.  El  comprèn  y  el  sent  ab  tan¬ 
ta  intensitat  el  seu  paper,  que’ls  més  petits 
detalls  d’exteriorisació,  les  més  sobtils  tran¬ 
sicions,  brusquetats,  nirviositats  y  raptes  de 
tendresa  0  de  furor,  les  més  delicades  tonali¬ 
tats  de  sa  veu  insinuanta  y  maravellosa,  y 
les  més  complexes  actituts  y  expressions  de 
sa  fisonomia  expressiva,  semblen  improvi¬ 
sats  en  escena.  No’s  pot  viure  millor  un  per¬ 
sonatge  sobre  les  taules  ni  ab  més  intensitat 
ni  ab  més  naturalitat.  Indubtablement  en 
Bracco  no  imaginà  un  tipo  més  igual  al  que 
en  Garavaglia  encarna. 

II  Trionfo  es  un  verdader  triomf  pera  en 
Bracco  y  pera  en  Garavaglia,  y  potser  també 
ho  es  un  xich  pera  nosaltres,  que  fa  temps 
sostenim  que  sols  ab  obres  com  aquella  y 
ab  actors  com  aquest  arribarém  a  triomfar 
de  moltes  rutines,  de  molts  convencionalis¬ 
mes  y  de  moltes  hipocresies. 

Al  publicarse  aquestes  apreciacions  me¬ 
ves,  ja  haurà  sortit  de  Barcelona  en  Garava¬ 
glia.  Ab  recança’l  despedím  y  ab  dalè  espe- 
rém  que  torni  a  renovar  sa  saludable  cam¬ 
panya  en  pro  del  veritable  art  dramàtich 
modern.  Consti  que’ls  bons  amicbs  que  aqui 
deixa’l  compreném  y  l’ajudarém  sempre  en 
aytal  campanya. 

Emili  Tintorer 


NOTES  BIBLIOGRÀFIQUES 

Jochs  Florals  de  Barcelona;  Any  XLVII  de 
sa  (sic)  restauració'.  MCMV. 

Després  dels  acostumats  preliminars  que 
constitueixen  la  crònica  de  la  venerable  ins¬ 
titució  ,  obren  el  volum  els  dos  discursos 
reglamentaris  del  president  y  del  secretari 
del  Consistori. 

El  Discurs  del  President  senyor  Ubach  y 
Vinyeta  presenta  l’estat  actual  del  nostre  pro¬ 
blema  nacionalista  de  manera  a  suprimirne 
tot  l’aspecte  que,  en  el  transcurs  de  la  lluyta, 
pot  haver  adquirit  d’agressiu.  Ab  accents 
d’enlayrat  patriotisme  parla  de  Catalunya, 
de  son  passat  y  de  son  pervindre;  emperò 
tot  dintre  d’una  gran  correcció,  evitant  ferir 
susceptibilitats,  fent,  en  una  paraula,  polí¬ 
tica  d’atracció.  Manera  de  veure  molt  encer¬ 
tada  pera  una  festa  com  la  de  les  nostres  lle¬ 
tres,  en  la  qual  s’hi  congreguen  molts  cata¬ 
lans  d’aquells  qú’encara  avuy  tenen  por  de 
que’l  nostre  moviment  ens  dugui  massa 
enllà...  Bona  gent  qui  creu  que  les  coses 
ben  demanades  no  poden  menys  d'ésser  con. 


JOVENTUT 


693 


cedides  de  bé  en  bé;  són  eis  meteixos  que,  si 
ab  arguments  irrebatibles  acabéu  per  acorra- 
larlos,  s’ampararàn  d'un  subtetfugi  y  os  di¬ 
ran: — Bé,  si,  jo  sóch  molt  bon  català ,  emperò 
catalanista... 

Per  això  es  que’l  parlament  del  senyor 
Ubach  es  una  bona  oració  apologistica  de  lo 
que  Catalunya  ha  obtingut  y  podrà  obtenir 
del  conreu  amorós  y  constant  de  l'arbre  dels 
jochs  Florals;  la  lectura  del  meteix  arrencà 
aplaudiments  merescuts  el  dia  de  la  lesta, 
emperò  potser  hauria  calgut  sobre  les  probes 
depurar  un  xich  aquella  prosa  no  exempta  de 
castellanismes  y  construccions  vicioses,  te¬ 
nint  en  compte  que’l  volúm  dels  Jochs  es 
quelcom  aixi  com  una  manifestació  oficial 
dels  avenços  que  va  fent  la  nostra  llengua 
pel  cami  de  son  perfeccionament. 

La  Memòria  del  Secretari  en  Rossendo 
Serra  y  Pagès  dintre  la  pauta  a  que  de  con- 
suetut  sol  ajustarse  aquest  document,  no 
deixa  de  presentar  algunes  idees  propries 
que  posen  de  manifest  l’eclecticisme  que  in¬ 
forma’l  criteri  literari  de  son  autor.  Ens 
plau  reproduhir  el  següent  paragraf  de  la  me 
moria,  en  el  qual  hi  han  censures  pera’ls  mal 
íeyners  de  totes  les  escoles: 

<  La  mania  de  rompre  motllos  vells,  qu’en  quant  sig¬ 
nifica  voluntat  resolta  d’un  talent  superior,  es  deslli- 
gament  d’ales  per  remuntar  victoriosament  el  vol, 
però  en  quant  representa  1  sectarisme  fanàtich  es  ano¬ 
rreament  xorch,  porta  barreges  estranyes  que  allunyen 
la  ingenuitat  y  la  frescor,  presentant  l’obra  artística 
faltada  de  ponderació  y  desequilibrada.  Romanticis¬ 
mes  regressius  sense  la  lluminositat  dels  idealistes 
que’ls  varen  imposar  ;  formes  clàssiques,  ampuloses, 
pobres  de  concepte;  resonancies  aixordadores  que 
com  el  bombo  mouen  tanta  fressa  per  la  buydor  que 
tenen,  y  obres  incoherents  ensemps  qu’enigmàtiques 
que  no's  proposen  la  Bellesa,  sinó’l  snobisme  de  tem¬ 
porada,  venen  a  Uuytar  ab  les  composicions  tradicu  - 
nals  de  llochs  comuns  y  frases  sabudes,  ab  ressorts 
coneguts  fa  temps  y  respirant  un  ayre  tan  mansoy  y 
casolà  que  constituhe ixen  un  art  migrat,  al  que  ab 
prou  feynes  salva  la  noblesa  de  l’aspiració.  » 

L’estil  de  la  memòria  es  correcte  y  planer, 
y  en  ella’s  dóna  compte,  d'una  manera  sò¬ 
bria  y  exempta  d’apassionament,  dels  inci¬ 
dents  a  que  donà  lloch  en  el  sí  del  Consis¬ 
tori  la  diversitat  de  criteris  al  judicar  els 
mèrits  d’algunes  composicions. 

La  composició  La  Serra  d’en  Joan  Alco¬ 
ver,  premiada  ab  la  Flor  natural ,  es  un  her- 
mós  quadret  de  la  vida  rural  a  Mallorca. 
Glosa  una  cançó  popular  y  es  remarcable 
per  la  correcció  exquisida  de  la  forma  y  per 
oferir  ademés  un  rich  vocabulari  de  termes 
usats  en  el  llenguatge  de  les  illes,  perfecta¬ 
ment  incorporables  al  lèxich  de  la  llengua 
catalana  restaurada  per  l’esforç  de  tots. 

Les  Inscripcions  d’en  Gabriel  Alomar  dis¬ 
tingides  ab  el  primer  accèssit ,  són  quatre  so¬ 
nets  desiguals  en  assumpte  y  en  mèrit.  El 
que  du  per  títul  Després  del  sacrifici  es  el 
que  més  ens  plau,  essent  també  hermosissim 


el  titulat  Etern  idili.  Composicions  com 
aquestes  dues  donen  la  mida  de  l'instrument 
pteciosissim  que  pot  devenir  el  nostre  idioma 
en  mans  tan  pulcies  y  en  cervells  tan  civili- 
sats. 

La  Llegenda  del  Montsant  d’en  Joseph 
Carner  (segón  accèssit)  no  es  pas  tot -lo  que 
del  nostre  gran  poeta  (perque  en  Carner  ho 
es  un  gran  poeta  y  ho  serà  més  quan  vagi 
acabant  de  ferse)  tenim  dret  a  exigir.  Hi  ha 
empleada  en  aquesta  composició  tota  aquella 
traça  del  autor  en  crear  imatges  esplèndides, 
en  trobar  els  epítets  més  escayents  y  distin¬ 
gits  y  en  fer  ponderacions  originals  de  tot 
allò  que  li  plau  ponderar;  mes  el  fons  de  la 
composició  apareix  feble  y  boyrós,  y’s  pert  a 
travers  del  devassall  de  poesia  ab  que  se  ns 
presenta  als  ulls.  També'ns  ha  de  permetre 
en  Carner  que  li  retreguém  l’abús  dels  ale¬ 
xandrins  mal  accentuats  y  d’aquells  altres  en 
que  cal  desfer  una  diptongació  0  produhir 
una  sinèresis  pera  obtenir  el  ritme  cabal. 
Llicencies  són  de  les  quals  se'n  dèu  usar  ab 
moderació  y  que’l  talent  d’en  Carner  logra 
evitar  sempre  que  vol. 

La  composició  premiada  ab  la  Englantina, 
0  sia  La  Nit  al  Montgrony  de  n’Antoni  Bori 
y  Fontestà,  es  un  enfilall  de  tiadicions  cata¬ 
lanes  relatives  al  famós  comte  l’Arnau.  Con¬ 
siderats  fi  agmentariament  quiscún  dels  ele¬ 
ments  d’aquest  poemet  ciclich,  tenen  un 
valor  folklòricb  que’ls  fa  molt  recomanables; 
la  versificació  resulta  apropriada  al  genre  y 
no  es  pas  incorrecta  en  general.  Emperò, 
pera  ferne  de  tot  això  un  gran  poema  (el 
poema  del  comte  l’Arnau)  pera  obtenir  la 
fusió  de  tots  aquests  elements,  s’hi  troba  a 
mancar  la  grapa  vigorosa  del  Geni,  el  dit 
que  a  l’impuls  d’una  visió  amplíssima  mo¬ 
dela  a  grans  ratlles  els  contorns  de  l’obra  fu¬ 
tura  y  obté  de  bones  a  primeres  la  ullada  de 
conjunt.  Després,  sobre  aquest  primer  es¬ 
quema  que  l’artistas  ’ha  fet  dins  de  si  meteix, 
el  trevall  d’acoblar  materials  y  reduhirlos  a 
substància  poètica  es  obra  de  bon  gust  y 
prou;  bon  gust  que  no  li  manca  pas  al  senyor 
Bori  y  Fontestà  y  que  fa  d’ell  un  delicat 
poeta. 

La  poesia  mistica,  al  nostre  entendre,  es, 
com  cap  altra,  aquella  en  la  qual  el  Poeta 
dèu  més  complertament  identificarse  ab 
l’obra,  si  en  ella  ha  de  resplendirhi  aque¬ 
lla  gran  qualitat,  la  sinceritat,  qu’es  potser 
sa  característica.  Poetes  de  talent  hi  ha  que 
han  produhides  obres  en  diversos  genres  y 
han  triomfat  en  tots;  el  talent  y  l'estudi  po¬ 
den  suplir  moltes  coses,  les  passions  poden 
ésser  y  són  objecte  d’estudi;  y  cab  en  lo  pos¬ 
sible  que’l  Poetafaci  us  de  la  experiencia  d’al¬ 
tri  y  exteriorisi  sensacions  qu'ell  s’ha  fetes 
seves  ab  la  força  d’assimilació  qu’es  patrimo¬ 
ni  dels  cervells  privilegiats.  Mes  pera  produ¬ 
hir  poesia  mistica,  s’ha  d’ésser  mistich:  es 
condició  essencial, 

Ara  bé:  el  senyor  n’Arthur  Masriera,  veri¬ 
table  home  de  món,  periodista  distingit,  y 
sobre  tot,  coneixedor  eruditissim  de  les  lite¬ 
ratures  clàssiques,  no  pot  ésser  un  mistich; 
ens  atrevim  a  afirmarho  rodonament:  no  es 
un  mistich. 

Per  això  sa  poesia  La  Corona  d'Espines, 
premiada  ab  la  Viola  d'or  y  argent ,  ens  apar, 
correcta  sí,  molt  correcta,  emperò  freda;  reli¬ 
giosa,  molt  religiosa,  emperò  mancada  d’un¬ 
ció.  Es  aytal  poesia  una  mostra  de  la  erudició 
de  son  autor,  quelcòm  aixi  com  una  compo¬ 
sició  didàctica  destinada  a  fer  recordar  noms 
y  fets  relatius  a  la  religió  catòlica,  utilisant 
el  ritme  y  la  rima  per’ajudar  la  memòria. 
Per  això,  y  oer  lo  que  avans  hem  dit  dels 
talents  del  senyor  Masriera,  ens  dolèm  aqui 
de  que  s’hagi  imposat  el  parli-pns  de  fer 
poesia  religiosa;  ell  qui  ,  n’estèm  segurs, 
podria  ferne  de  profana  ab  moltes  majors 
probabilitats  d’èxit. 

Tornant  del  Paradís ,  poesia  distingida  ab 
el  primer  accèssit  a  la  viola ,  es  l’obra  d’en 
Marti  Genis  y  Aguilar.  Té  de  ventatge  aques¬ 
ta  composició  que,  encara  que  de  tema  bí- 
blich,  ne  tracta  tan  sols  lo  que  té  d’humà’l 
tema  escullit,  y  que’l  titul  de  la  composició 
ja  indica  prou.  La  forma  es  cuydada,  tro- 
bantshi  no  obstant  moltes  assonancies  defec¬ 
tuoses  com  a  conseqüència  de  no  distingir 
les  vocals  breus  de  les  llargues  tan  distintes 
en  la  nostra  llengua,  fent  rimar,  per  exemple, 
tresor  ab  tot ,  cèl  ab  monument ,  etc.  Això  que 
no’s  tenia  gayre  en  compte  déu  anys  enrera, 
e’ss  fet  avüy  del  tot  imperdonable,  donchs 
cal  deixar  pera’ls  castellans  la  facilitat  que  ls 
cinch  únichs  sons  vocals  de  llur  fonètica’ls 
hi  ofereixen  pera  fer  versos. 

El  segon  accèssit  correspon  a  la  composi¬ 
ció  del  senyor  en  Lluis  B.  Nadal  titulada 
La  Llantia  del  Santíssim  de  la  qual  pol  dirse 
que  la  forma  n’es  absolutament  perfecta  y 
tota  ella  ben  ajustada  al  sentiment  religiós 
en  que  s’inspira. 

Guanyadora  de  la  Copa ,  premi  de  la  prosa, 
es  la  composició  En  Ton  de  la  Muga,  del  se¬ 
nyor  en  Manel  Duràn  y  Duràn.  Son  autor 
l’ha  qualificada  d’«estudi  pera  una  novela», 
y  en  efecte  no  es  pas  gayre  més  queaixò.  La 
figura  del  Ton,  l’esguerro  de  la  natura,  l’és¬ 
ser  frapat  al  neixer  de  la  tara  d’idiota  y  que 
un  cos  mesquí  condempna  a  perpetual  ostra¬ 
cisme  dintre  la  humanitat  que  l’ha  produhit, 
es  un  estudi  soperb.  Mes  tocant  al  quadro,  ó 
sia  la  novela  propriament  dita,  hi  manca  del 
tot;  per  manera  que’ls  petits  episodis  que  te¬ 
nen  lloch  entorn  de  la  figura  principal  estàn 
molt  lluny  de  formar  ab  ella  un  tot  harmò- 
nich.  Calia  que  la  novela  fos  tractada  més 
extensament  pera  que  el  cas  patològich-mo- 
ral  del  Ton  hi  quedés  adherit  molt  menys 
superficialment  de  lo  que  ara  hi  està! 

La  Muller  d’en  Miquel  Roger  y  Crosa,  dis¬ 
tingida  ab  Y  accèssit  a  la  copa ,  es  una  obreta 


ben  arrodonida,  producte  d’una  observació 
penetrant  y  delicada.  Hi  ha  en  tota  ella  tochs 
de  novelador  d’empenta. 

La  traducció  del  Veni  Creator  fet  pel  se¬ 
nyor  Pere  Palau  que  obtingué  el  premi  del 
senyor  Bisbe  de  Vich,  traheix  les  dificultats 
de  la  traducció  de  l’himne  litúrgich;  cal  per¬ 
metre  algunes  llibertats  literàries  pera  que 
sien  possibles  tasques  d’aquestes. 

El  Via-crucis  d’En  Manel  Folch  y  Torres, 
es  una  poesia  religiosa  de  cayent  popular, 
que  guanyà’l  premi  del  difunt  senyor  Bisbe 
de  Tàmasso. 

Un  enfilall  de  poesies  titulades  Rurals  (im¬ 
pressions  de  la  meva  rectoria ),  de  mossèn  Àn¬ 
gel  Garriga  y  Boixader,  conté  un  cert  nom¬ 
bre  de  descripcions,  sovint  encertades,  dels 
diferents  aspectes  que  les  festivitats  de  l’any 
imposen  a  un  poble  rural;  hi  ha  en  aquesta 
coleccioneta  algunes  glosades  d’ayre  popular 
plenes  d’encis  y  naturalitat. 

Per  fi,  el  Discurs  de  gràcies  de  Mossèn  An¬ 
toni  Alcover,  clou  el  volum  dels  Jochs.  Se 
tracta  d’un  troç  de  prosa,  d’aquella  prosa 
tan  especial  del  doctor  Alcover,  en  que  una 
oratoria  planera  y  francota  tanca  delicade¬ 
ses  de  llenguatge  y  sobtilitats  inesperades. 
Aquesta  manera  ingènuament  persuassiva 
d’argumentar  es  ben  bé  la  propria  del  pro¬ 
pulsor  incansable  de  l’obra  del  Diccionari 


Y  demunt  de  la  taula  tenim  encara’l  vo¬ 
lum  dels  Jochs  Florals  de  Mallorca,  de  1904, 
del  qual  pensèm  ocupàrnosen  aviat. 

R.  Miquel  y  Planas 


NOVES 

En  compliment  de  l’article  sisè  dels  Esta¬ 
tuts,  la  Junta  Permanent  de  la  Unió  Catala¬ 
nista  convoca  Concell  general  de  represen¬ 
tants  pera’l  diumenge  29  de  l’actual,  a  les  10 
del  mati,  en  el  local  social  de  l’«Aplech  Ca¬ 
talanista»  (Portaferrissa,  28,  pral).  En  aquest 
Concell,  que’s  rependrà  a  les  3  de  la  tarda  si 
així  convé,  se  tractarà  de  l’estat  de  comptes, 
admissió  de  socis,  provisió  de  càrrechs  (pre¬ 
sident,  secretari  y  dos  vocals)  per  disposició 
reglamentaria,  y  discussió  de  proposicions. 

Les  entitats  qual  ingrés  en  la  Unió' s  dis¬ 
cutirà,  són:  Lliga  Nacionalista  Catalana  de 
París,  Associació  Catalanista  «Sang  Nova» 
de  Sans-Hostafranchs,  Associació  Democrà¬ 
tica  Nacionalista  «L’Avenir»  de  Mataró;  y  els 
periòdichs  La  Tralla  y  Progrés ,  de  Barcelo¬ 
na,  y  Serèm!,  de  Tarragona. 

L’« Associació  W agneriana»  s’adreça  a  tots 
els  aymants  de  la  música,  y  a  tots  els  qui  de¬ 
sitgen  l’avenç  de  la  cultura  de  nostra  terra, 


JOVENTUT 


695 


pera  oferirlos  y  posar  sots  llur  zel  y  protec¬ 
ció’l  projecte  de  la  publicació  de  les  partitu¬ 
res  completes  pera  cant  y  piano,  ab  lletra  ca¬ 
talana,  dels  drames  lirichs  de  R.  Wagner. 
Aquesta  empresa  grandiosa  ha  esdevingut 
possible  després  de  trevalls  y  entrevistes  per¬ 
sonals  fets  ab  els  proprietaris  y  editors  de 
dites  obres  a  Alemanya,  com  els  senyors 
Scbott  y  Sòhne,  de  Mainz,  y  Breitkopf  y 
Hàrtel,  de  Leipzig,  els  quals  han  ofert  a  la 
aWagneriana»  llur  valuosíssima  cooperació. 
Aquesta  obra,  que  traspassa  les  fites,  aqui 
desgraciadament  reduhides,  d’una  corpora¬ 
ció,  pera  pendre’l  caràcter  de  nacional,  ha 
vingut  essent  preparada  ]a  fa  temps  pels  suc¬ 
cessius  estudis  y  traduccions  que  ab  tan 
bona  rebuda  publica  dita  associació. 

Creyent  ja  arribat  el  moment  d’assajar  ab 
probabilitats  d’éxit  el  coeficient  de  cultura  de 
nostra  societat,  l’a  Associació  Wagneriana»  ha 
decidit  començar  dita  publicació  ab  el  Lohen- 
grin,  obra  de  la  qual  els  senyors  Breitkopf  y 
Hàrtel  ,  de  Leipzig,  faràn  una  edició,  tan 
pulcra  com  les  alemanyes,  pera  oant  y  piano, 
ab  lletra  catalana,  de  precisament  400  exem¬ 
plars.  Si  les  suscripcions  no  arribaven  a  dit 
nombre,  s’hauria  d’abandonar  el  projecte. 

Aixi,  donchs,  a  tots  els  que  vegin  en  el 
Lohengrin  una  déu  de  jovenívola  inspiració 
del  qui  esdevingué  prompte  un  dels  grans 
mestres  de  la  música;  a  n’els  qui  compren¬ 
guin  el  grau  de  cultura  que  representaria 
pera  Catalunya  son  espandiment  y  assimila¬ 
ció  en  nostra  parla;  y  a  ne’ls  qui  endevinin 
la  força  que  pera  nosaltres  constitueix  el 
tenir  una  obra  tan  coneguda  a  punt  d’ésser 
cantada  precisament  en  català;  a  tots  ells  se 
dirigeix  l’aAssociació  Wagneriana»,  refiada 
de  llur  cooperació  personal.  Quina  victorià 
tan  natural  la  de  que  sia  en  català  com 
s’ensenyi  aqui,  a  tothom,  a  cantar  Wagner! 
Quina  esperança,  que  sia  també  en  nostra 
llengua  com  prompte’s  facin  escoltar  sos  dra¬ 
mes  lirichs!  Perque,  si’s  realisa  aquesta  edi¬ 
ció,  el  trevall  preparatori  pera  portar  el 
Lohengrin  a  la  escena  restaria  fet. 

En  sa  virtut,  els  senyors  Breitkopf  y  Hàr¬ 
tel  (Leipzig)  y  l’aAssociació  Wagneriana» 
(Barcelona),  publicaràn  una  edició  de  400 
exemplars  del  Lohengrin ,  partitura  pera  cant 
y  piano,  ab  lletra  catalana,  baix  les  següents 
condicions. 

1)  El  nombre  minim  de  suscriptors  que’s 
comprometin  a  adquirir  l’obra  ha  d’ésser 
de  400.  Si  no  s’hi  arribava,  el  projecte  s’a¬ 
bandonaria,  sense  que’ls  qui  s’hi  haguesin 
suscrit  tinguessin  dret  a  cap  reclamació. 

2)  El  plaç  de  suscripció  finirà’l  15  del 
proper  novembre. 

3)  El  preu  per  exemplar  no  serà  superior 
a  16  pessetes.  No’s  pot  fixar  ara  definitiva¬ 
ment,  per  les  oscilacions  del  cambi;  però  no 
passarà  de  dita  quantitat. 


4)  El  pagament  se  farà  efectiu  al  moment 
de  rebre  l’exemplar. 

5)  Els  qui  vulguin  suscriures,  que  om¬ 
plin  y  envihin  a  destinació  l’adjunta  targeta 
postal.  Ademés  de  la  firma,  se  recomana’s 
dongui  el  nom  y  l’adreça  en  lletra  clara. 

També  reculliràn  suscripcions  el  senyor 
Alvar  Verdaguer  (llibreria,  Rambla  del  Mit j), 
y  les  societats  ahont  es  repartit  aquest  pros¬ 
pecte. 

Un  diari  local,  commemorant  el  passat 
diumenge’l  centenari  del  combat  de  Trafal¬ 
gar,  omple  ses  columnes  de  calificatius  re- 
tombants,  com  héroes,  màrtires,  dureo  libro 
de  la  historia  patria...  etc. 

No  dirèm  fins  a  quin  punt  hi  pot  haver 
màrtirs  en  un  pais  de  poques  soltes,  per- 
que’ns  fan  tanta  llàstima’is  infeliços  vençuts 
de  Trafalgar  com  els  de  Cavite  y  Santiago; 
però  en  quant  a  héroes,  el  tipo  clàssich  es  el 
d’en  Rusinol.  Els  demés,  filfa. 

Lo  que  més  ens  ha  agradat  es  allò  de  qua¬ 
lificar  de  Tirteu  espanyol  a  n’en  Quintana, 
això  es,  a  n’aquell  poeta  (idiguemli  poeta?) 
tan  gros  y  buyt  com  un  bombo  de  regiment. 

Es  a  dir,  com  a  poeta  espanyol  no  dirèm 
que  no  valgués,  encara  que’ns  sembli  menos 
guellardo  y  quelavera  qu’en  Zorrilla.  Ara  lo 
qu’es  de  poeta  de  debò,  ne  tenia  tant  com 
nosaltres  de  bisbe  0  de  castila. 

Lo  més  que'n  donaríem  d’un  Quintana  fóra 
un  Teodoro  Baró. 

Es  a  dir,  tot  un  tabernacle. 

Que  fóra  molt  donar! 


Y  ara  qu’hem  parlat  de  Trafalgar,  bo  serà 
fiarxse  en  el  viatge  d’en  Loubet  a  Madrid,  y 
en  els  entusiasmes  de  certa  prempsa  per  una 
aliança  franco-espanyola  que  diu  que’ns  treu- 
ría  de  totes  les  miseries  y  ens  faria  feliços. 

Ara  fa  un  sigle,  aliats  estaven  els  espa¬ 
nyols  ab  els  francesos,  y  a  Trafalgar  van  re¬ 
bre  de  valent  uns  y  altres.  Però  vés  qui  els 
treu  el  fum  del  cap  a  n’aqueixa  gent.  Aliarse 
ab  França  y  acabarse  a  Espanya’Is  ganduls, 
els  analfabets  y  els  politicayres  deuria  ésser 
tot  hu. 

Tants  que’n  cria’l  garbanzo/ 

Nosaltres  ja  tremolém  per  les  heroicitats 
castiles  que  vindrien  si  l’aliança  s’efectués. 
Si  tots  sols  declararen  la  guerra  als  Estats 
Units,  lo  qu’es  acompanyats  la  declararien  no 
ja  al  moro,  sinó  a  tota  Europa. 

Y  rebrien. 

Cops  d’escombra,  s’entén.  Les  bales  de 
plom  no  s’han  fet  per  les  criatures. 

Pera’l  dia  que’ls  toqués  arriar  el  pabellón , 
els  proposèm  al  general  Fuentes,  qu’en  això 
hi  es  una  especialitat. 

y  anacronismes  en  que  solen  caure  molts 
dels  seus  intèrpretes. 

Després  fou  interpretat  el  primer  acte  de 
Lohengrin  (qual  traducció  catalana’s  déu  als 
senyors  Pena,  Viura  y  Creuhet)  a  càrrech  de 
la  senyoreta  Mercè  y  dels  senyors  Colomé, 
Vilalta  y  Boadella,  baix  la  direcció  del  mes¬ 
tre  Domènech  Espanyol,  director  artistich  de 
l’Associació. 

Grans  aplaudiments  coronaren  els  trevalls 
del  conferenciant  y  dels  artistes. 

Publicacions  rebudesí 

L’Alabau,  cançó  popular  catalana,  XLIX 
de  les  publicades  pel  «Cançoner  Popular», 
ab  un  dibuix  d’en  Cornet  y  les  corresponents 
notes  folklòriques.  Preu,  10  cèntims.  Dipòsit, 
Rambla  de  Santjoseph,  11. 

Crònica  o  Comentaris  del  Rey  en  Jaume. 
S’ha  publicat  el  quadern  quart,  que  conté 
una  làmina  ab  la  reproducció  fotogràfica  del 
crani  del  gran  rey,  feta  en  1856,  al  ésser  tras¬ 
lladades  ses  despulles  desde’l  monastir  de 
Poblet  a  la  catedral  de  Tarragona. 

Fidel  Giró  impressor.  —  Carrer  de  València,  233. 


La  primera  edició  de  la  novela 


S  O  LITUT 

un  dels  èxits  més  grans  de  les  modernes  lletres  catalanes,  està  agotada  totalment  ja 
fa  dos  mesos,  haventnos  sigut  impossible  durant  aquest  espay  de  temps  servir  les 
continues  demandes  que  se’ns  han  fet  y  se’ns  fan  de  la  magna  obra  de  Víctor  Català. 
Hem  resolt,  donchs,  donar  a  llum  la  segona  edició  de 

S  O  LITUT 

que  apareixerà  dintre  poques  setmanes;  y  al  anunciarho,  advertim  als  nostres  sus- 
criptors  y  lectors,  com  també  als  nostres  corresponsals,  que  se  serveixin  concretar 
les  demandes  d’exemplars  que  necessitin,  y  anticipin  l’avís  pera  demandes  proba¬ 
bles,  a  fí  de  que  quedi  tothom  atès  segons  els  nostres  desitjós  y  pugui  tot  amant  de 
nostra  literatura  adquirir  aquesta  obra,  una  de  ses  més  preuades  joyes,  que  tant 
d’honor  ha  vingut  a  fer  a  la  BIBLIOTECA  DE  JOVENTUT. 

Pera’ls  corresponsals  y  suscriptors  regiràn  les  meteixes  condicions  qu’en  les 
demés  obres  de  nostra  Biblioteca,  posantse  a  la  venda’l  llibre  al  preu  de  3  pessetes 
cada  exemplar. 


Y  a  propòsit  d’en  Fuentes,  de  qui  La  Tralla 
digué  que  havia  fet  aygües  mayores. 

Ara  que  tant  se  preocupen  a  Aladrid  de 
que  no’s  facin  atentats  anarquistes  ab  motiu 
de  la  visita  d’en  Loubet,  podrien  enviarli  a 
n’ell  y  ja  no  hi  hauria  por. 

L’extermini  de  dinamiters  que  ha  fet  a 
Barcelona  es  tal,  que  comprenèm  que’ns  l’en¬ 
vegin. 

Es  clar  que’ns  quedaríem  sense  tonto,  però 
bah!,  el  prohísme  es  el  prohisme  y  també’ns 
sacrificaríem  per  uns  quants  dies. 

No  més  per  uns  quants,  ey!  Si  masses 
dies  fossin  l’anyoraríem,  sobre  tot  ara  qu’es 
ja  tot  nostre,  que  hi  ha  franquesa  y  que  aviat 
tothòm  li  dirà  de  tu. 

Inaugurà  l’«Associació  Wagneriana»,  la 
nit  del  18  del  corrent  mes,  les  tasques  del 
curs  actual,  ab  una  sessió  en  la  qual  s’estu- 
dià’l  Lohengrin. 

La  sessió’s  composà  de  dues  parts.  En  la 
primera  en  Joaquim  Pena  analisà  l’obra,  ex¬ 
plicant  detingudament  l’argument  de  l’acte 
primer,  indicant  la  vera  interpretació  que 
déu  donàrseli,  censurant  de  passada’ls  erros 

DIFERENCIES 

Els  elements  industrials  y  mercantils  de 
Barcelona  enviaren  a  les  representacions 
franceses  del  meteix  caràcter  anades  a  Ma¬ 
drid  ab  motiu  del  viatge  de  M.  Loubet,  una 
franca  y  entusiasta  invitació  pera  que  distin¬ 
gissin  a  la]  nostra  ciutat  ab  l’honor  d’una 
visita.  Aquest  fet  dóna  lloch  a  comparacions 
entre’ls  dos  pobles  més  antitètichs  dels  que 
componen  l’Estat  espanyol,  y  posa  de  mani¬ 
fest  una  volta  més  llur  eterna  incompatibi¬ 
litat. 

Madrid  acaba  de  manifestarse  llealment; 


Madrid,  cap  y  casal  de  Castella,  acaba  d'e¬ 
videnciar  novament  la  especialitat  del  seu 
caràcter;  Madrid,  al  hostatjar  al  president  de 
la  República  francesa,  ho  ha  fet  posanthi  a 
contribució,  ab  foll  entusiasme,  tot  l’enardi¬ 
ment  de  ses  forces  decaygudes,  com  holo- 
causte  estúpit  y  denigrant  envers  els  sím¬ 
bols  resplendents  de  galons  y  riqueses, 
enlayrats  sobre  pobles  afeminats;  Madrid  ha 
vist  inondats  els  seus  carrers  y  places  per  la 
turba  famolenca  que  ha  corregut  follament 
a  rendir  homenatge  als  dos  quefes  de  dos 
Estats  arcaichs  y  autoritaris;  Madrid,  cere- 
bro  de  Espana,  ha  tornat  a  doblegar  la  es¬ 
quena  y  a  abaixar  sa  testa  obtusa  fins  arràn 
de  terra,  y  ha  llepolejat  ab  joyós  acatament 
els  peus  dels  símbols  de  la  realesa  y  de  l’a- 
ristocracia,  de  les  dues  figures  que  ab  llur 
resplendor,  produhida  no  per  elles  sinó  pel 
reflector  que  porten  al  derrera,  han  enlluher- 
nat  als  febles . 

Y  Barcelona,  cap  y  casal  de  Catalunya, 
ha  fet  selecció  de  tot  el  seguici  que  duya 
M.  Loubet,  y  l’ha  feta  donant  palesa  demos¬ 
tració  del  seu  modo  d’ésser  y  pensar.  Poch 
ens  importa’l  matiç  politich  de  les  persones 
que  han  organisat  la  vinguda  dels  comer¬ 
ciants  francesos:  cal  tenir  en  compte  no  més 
que  han  sigut  catalans,  y  que  aquest  cop, 
com  sempre  que’s  deixen  portar  per  iniciati- 

ves  honrades,  s’han  sentit  de  veres  catalans 
y  han  obrat  en  conseqüència  (1). 

Barcelona  ha  enviat  galant  invitació  a  tot 
allò  que  significa  quelcòm  de  positiu  barre¬ 
jat  entre  la  farfallade  les  festes  madrilenyes; 
Barcelona  ha  volgut  festejar  als  represen¬ 
tants  de  la  vitalitat  francesa  ensenyàntelshi 
tota  la  vitalitat  catalana,  que  inútilment  vo¬ 
len  amagar  la  gent  de  les  lluminàries,  y  de 
les  recepcions,  y  de  les  corridas ,  y  de  les  ar¬ 
cades,  y  dels  banquets;  Barcelona  ha  ofert 
als  seus  visitants  una  població  curulla  de 
xemeneyes  y  en  la  que  s’hi  entreteixeixen  les 
vies  de  ferrocarrils;  y,  com  proba  .innegable 
d’equilibri  moral,  els  hi  ha  ofert  excursions 
per  les  montanyes,  demostrant  son  amor  a 
la  vida  sana,  y  al  devallar  a  la  planura,  una 
gran  manifestació  d’art:  el  concert  de  l’Orfeó 
Català. 

Devant  de  tan  manifestes  diferencies,  tot- 
hòm  pot  veure  fins  a  quin  punt  Catalunya  y 
Castella  són  germanes.  Que  ho  diguin  els 
hostes  francesos. 

iQuins  ideals  y  quines  aspiracions  impul¬ 
sen  els  actes  que  respectivament  realisen  els 
dos  pobles?  Ja  ho  hem  vist,  y  cada  dia  anèm 
veyentho  d’igual  manera. 

Nosaltres  aném  ab  Europa. 

Ells,  després  d’observar  aquests  fets  y  re¬ 
cordar  qu’en  Vicenti  ha  dit  en  un  brindis 
que  les  festes  d’ara  han  echado  al  olvido  la 
epopeya  del  2  de  Mayo,  c al  que  reconeguin 
que  ja  no’ls  queda  res,  y  que  per  lo  tant  no 
poden  anar  a  cap  banda. 

Com  no  sia  al  precipici. 

Pere  B.  Tarragó 

(1)  L’articulista  està  en  lo  cert;  essent  tan  sols  de 
doldre  que  l’esperit  català  que  ara  han  mostrat  els  co¬ 
merciants  de  nostra  terra,  no  l’evidencihin  sempre  que’s 
tracta  d’alts  interessos  de  la  meteixa.  — N.  de  la  R. 


DEL  LLOT 

A  l'amich  Joseph  Miquel  y  Torres: 

D’aquella  casa  del  carrer  del  Carme  tot- 
hòm  ne  fugia  com  de  la  peste.  Els  vehins 
passaven  per  devant  apretant  el  pas  y  mirànt- 
sela  de  reull. 

Com  podrà  compendies,  no  era  la  casa 
precisament  lo  que  inspirava  l’animadversió 
que  aquells  demostraven;  era  la  mala  ano¬ 
menada  de  la  gent  que  l’habitava.  Això  no 
vol  dir  que  aquell  casalot  vell  y  ruriós  no 
hi  resultés  força  antipàtich. 

Figureuvos  una  casota  sense  rebatre,  ab 
una  gran  porta  d’entrada,  mitj  menjats  de 
baix  els  batents  y  ab  senyals  de  tot  menys 
de  pintura;  poséu  a  no  molta  distancia  de  la 
porta  un  finestró  esquifit  ple  de  ttenyines, 
com  ull  malaltiç  ple  de  lleganyes,  y  una  ca- 
na  més  enlayre  dues  finestroles  espatllades 
y  sense  senyals  de  vidres,  y  tindréu,  rema¬ 
tant  el  frontis  ab  un  cordó  de  teules,  no  to¬ 
tes  senceres,  una  idea  justa  de  la  seva  fat- 
xada.  De  molts  anys  no’s  recordava  que  la 
habités  ningú;  el  proprietari  la  feya  sarvir 
pera  criarhi  aviràm,  y,  a  menys  de  les  hores 
en  que  venien  a  donar  menjar  a  les  besties, 
la  porta  sempre  era  tancada. 

Un  dia,  ab  molta  sorpresa  per  part  dels 
vehins,  se  vegé  de  bon  mati  la  porta  oberta 
y  se  senti  xerradiça  de  gent  forastera  a  dintre. 
Havien  arribat  la  nit  passada  junts  ab  un 
grapat  de  mobles,  en  un  carro  d’un  dels  po¬ 
bles  de  la  rodalia. 

Els  novells  mocadors  de  l'antich  galliner 
eren  marit  y  muller  y  quatre  criatures.  Ab 
la  poca  netedat  dels  pellingos  que  portaven 
deixaven  compendre,  ja  de  primer  entuvi,  la 
misèria  y  descuyt  en  que  vivien. 

No  va  mancar  qui  indagant,  indagant,  arri¬ 
bà  a  posar  en  clar  el  misteri  de  la  procedència 
d’aquella  gent;  el  per  què  de  la  seva  vinguda 
v  la  llur  habitut  y  manera  d’ésser.  Y  entre 
que’ls  datos  recullits  no’ls  hi  resultaven 
gayre  favorables  y  els  escàndols  que  dona¬ 
ven  menudejaven  bastant,  els  nous  vinguts 
se  vegeren  d’un  principi  isolats  totalment. 
Y  l’isolament,  que  de  bones  a  primeres  se 
reduhía  solsament  al  matrimoni,  prompte’s 
feu  extensiu  a  les  quatre  criatures.  Criats 
dintre  d’un  ambient  d’ordinariesa,  avesats 

a  escoltar  tota  mena  de  paraulades  y  a  portar 
a  cap  tota  classe  de  malifetes,  semblaven 
quatre  dimoniets  repugnants,  que  no  deixa¬ 
ven  en  pau  a  les  demés  criatures  del  carrer, 
a  les  que  feven  portar  la  lliura  cada  vegada 
que  s’esqueyen  a  jugarhi.  Aixi  es  que  apenes 
se'n  veya  algún  d’aquells  dimoniets,  les  ma¬ 
res  procuraven  tenir  al  costat  seu  als  llurs  in¬ 
fants  en  previsió  de  lo  que  podria  succehir. 

Passà  molt  temps,  y  l’isolament  seguia  del 
meteix  cayent.  Mes  la  previsió’s  que’s  tenia 
contra  la  casa  y  els  que  hi  vivien  no  pogué 
vèncer  la  tafaneria  natural  que  desperta  tota 
cosa  desconeguda,  y  si  bé’ls  vehins  no  s’hi 
confrontaven,  no  deixaven  per  això  d’escol¬ 
tar  les  xafarderies  que  respecte  als  forasters 
contava  la  coixa  Guinarda,  Túnica  del  carrer 
que  s’hi  freqüentava  y  que  algún  cop  com¬ 
partia  amicalment  ab  ells,  assentada  a  la 
llinda  de  la  porta. 

Qa  Guinarda  era  una  xicota  escardalenca 
y  trèta,  horriblement  coixa,  de  manera  que 
al  caminar  feya  l’efecte  que  saltava.  Vivia 
en  companyia  d’un  germà  més  jove  qu’ella, 
un  si  es  no  es  liró,  que  l’havia  donada  per 
gandulejar,  y  que  quan  trevallava  era  úniéa- 
ment  ajudant  a  tirar  l’art  o  seguint  una  colla 
de  carboners  que  l’empleaven  de  bastaix  y 
que  ab  pochs  diners  el  tenien  content. 

Lo  que  guanyava  ho  portava  tot  a  sa 
germana,  y  aquesta,  ab  lo  d’ell  y  lo  que 
guanyava  a  la  fàbrica,  que  li  donaven  tre- 
vall  perla  llàstima  que’ls  feya  veyentla  es¬ 
guerrada  y'òrfana,  en  tenia  per’anar  passant 
y  pera  firarse  de  flochs  y  llaços,  a  lo  qu’estava 
molt  aficionada.  Mancantli  un  bon  puntal  que 
la  sostingués,  havia  pujat  ab  un  caràcter  in¬ 
dependent  y  desvergonyit,  que  li  donà,  de 
molt  jova  ,  molt  mala  anomenada.  Així’s 
comprèn  l’afïció  que  demostrà  deseguida  a 
la  familia  forastera,  afició  de,  la  que’s  servi¬ 
ren  els  vehins,  que,  per  mica  que  li  toquessin 
el  botet,  lograven  que  la  coixa’ls  contés  fil 
per  randa  totes  les  indagacions  recullides. 

Per  ella  va  saberse  tota  la  historia  del 
matrimoni.  El  marit  era  taper,  d’uns  trenta- 
cinch  anys  veritables,  però’n  demostrava  déu 
més  dels  que  realment  tenia,  y  deixava  en¬ 
devinar  que  havia  sigut  un  galàn  moço,  que 
s’havia  malejat  al  contacte  de  la  misèria  y  el 
vici  que  l’envoltaven.  Tenia  l’esllanguiment 


dels  cossos  mal  nodrits,  y  ses  faccions  be¬ 
gudes  y  esgroguehides  traslluhien  l’aclapa- 
rament  d’una  tristesa  profonda. 

Ella  era,  si  fa  no  fa,  de  la  meteixa  edat,  y 
al  revés  de  son  marit,  era  plena  de  carns, 
que  li  sobreixíen  marcant  els  contors  d’un 
cos  vulgar,  capaç  solsament  d’inspirar  desit¬ 
jós  a  un  sàtir.  Degut  a  la  molta  afició  que  te¬ 
nia  al  vi  y  a  tota  beguda  alcohòlica,  habitual¬ 
ment  la  seva  cara  era  rabiosament  vermella, 
com  l’exterior  d’un  formatge  de  bola.  Li  de- 
yen  la  Vidrerenca,  y  ella  se’n  sentia  ufana  de 
que  l’anomenessin  d’aquella  manera.  De  fa¬ 
drina  havia  fet  tronar  y  ploure,  y  ab  tots  els 
festejadors,  que  la  rondaven  com  les  mos¬ 
ques  la  mel,  havia  arribat  molt  lluny,  menys 
al  casament. 

Son  marit  s’escaygué  a  trevallar  una  tem¬ 
porada  al  poble  d’ella,  y  començant  a  ba- 
llarhi,  d’una  cosa’n  vingué  un’altra,  y  ella 
degué  emplearhi  totes  les  seves  manyes, 
puig  que  arribà  a  casarshi.  D’un  bon  prin¬ 
cipi  el  pobre  taper  va  conèixer  que  l’havia 
esguerrada;  però  a  Tesbojarramenl  de  la  se¬ 
va  muller  s’ni  ajuntava  un  génit  domina¬ 
dor  y  absolut  que  la  feya  superior  a  n’ell, 
dèbil  per  temperament,  y  la  Vidrerenca 
qu’en  son  esperit  de  dòna  viscuda  endevinà 
ben  prompte  la  flaca  del  marit,  sapigué  gua- 
nyarlo  una  vegada  més.  Així  quan  ell  protes¬ 
tava  d’alguna  cosa  y  la  reconvenia  volent- 
la  apartar  del  vici,  ella  feya  que  s’allunyés  la 
idea  capdal  objecte  de  la  discussió ,  fentli 
mil  promeses  y  salameries,  y,  més  que  gua¬ 
nyar  al  marit,  procurava  enardir  al  mascle 
pera  férsel  seu. 

Quan  les  postures  no  hi  valien,  sortia 
l’amenaça,  per  part  d’ella,  d’entregarse  al  pri¬ 
mer  que  passés,  si  ell  no  posava  terme  ala 
régula  de  crits  y  mals  ratos  que  li  dava,  y  el 
pobre  marit  que  la  estimava  bojament  y  que 
si  bé  la  veya  una  borratxa,  may  l’havia  consi¬ 
derada  una  perduda,  batentse  en  retirada, 
acabava  per  rendirse,  esborronantse  a  la  idea 
d’un  mancament.  Per  altra  part,  sa  feblesa 
de  caràcter  li  impedia  refugir  la  ruina  moral 
que  l’amenaçava,  y  aquells  quatre  fills  que 
l’enrotllaven  demanantli  pa  ab  la  boca  ober¬ 
ta,  com  orenetes  de  niu,  l’havien  retingut  al 
costat  d’aquella  dòna,  y  insensiblement  aca¬ 
bà,  com  ella,  d  enfonsarse  en  el  vici. 

La  coixa  Guinarda  y  la  Vidrerenca  esta¬ 
ven  platicant,  assentades  al  portal,  y  per  les 
riallades  de  la  primera,  chorejades  y  exage¬ 
rades  per  la  segona,  podia  endevinarse  que 
l’assumpto  que  tractaven  les  hi  era  del  tot 
agradós. 

Era  un  diumenge  al  cayent  de  la  tarda. 
Vermellós  y  rialler  com  altre  Baccus,  el  sol 
enviava  un  bes  de  comiat  a  la  terra  amoro- 
sida.  La  jovenalla  passava  a  colles  dirigintse 
al  ball,  v  per  cada  nova  parella  la  Vidrerenca 
tema  un  estirabot  qu’excitava  la  hilaritat  de 
la  Guinarda,  que  reya  molt  més  a  gust  com 
més  groixuda  era  la  parranena  qu’escoltava. 

La  menuda,  una  desferra  humana  que  ja 
tema  cinch  anys  grassos  y  que  apenes 
s’aguantava  dreta,  terrejava  al  mitj  del  ca¬ 
rrer  ab  la  noya  gran,  una  moçota  d’onze 
anys  escamarlada  y  esquellera,  que  deixava 
endevinar  sortiria  tan  bona  peça  com  sa 
mare,  a  jutjar  pels  escàndols  que  donava  ab 
noys  de  la  seva  edat  y  més  grandassaços, 
que,  aixi  que  la  veyen,  ja  la  empaytaven  di- 
hentli  tota  mena  de  desvergonyiments’. 

Feya  estona  que  no  passava  ningú,  quan  al 
cap  del  carrer  aparegué  la  figura  d’en  Tor¬ 
dera,  apropantse  a  passos  curts,  entona- 
dament,  ab  la  gorra  menjàntseli  els  ulls  y  ab 
un  puro  de  quinze  a  la  boca.  Al  vèurel  la 
Vidrerenca  s'aixecà  dreta,  l’escometé  ab  un 
somriu,  y  va  miràrsel  com  pregantii  que 
s’hi  aturés. 

En  Tordera  era  un  Tenorio  de  poble  que,  a 
manca  d’empreses  de  més  vol,  s’acontentava 
perdent  el  temps  y  a  vegades  coses  millors 
ab  totes  les  bandarres  vingudes  a  menys,  de 
la  vila;  y  que,  valgut  de  l'amistat  que’l  lli¬ 
gava  ab  el  marit  de  la  Vidrerenca  trevallant 
plegats,  s’havia  introduhit  a  casa  d’ell  y  fet 
tan  amich  ab  la  seva  muller,  que  segurament 
com  a  testimoni  d’amistat  passava  tants  ra- 
tos  al  costat  d’ella,  com  ne  mancava’l  marit 
a  casa. 

Al  ésser  devant  de  la  porta  va  aturarse,  y 
encarantse  ab  les  dues  barjaules  les  hi  tirà 
un  floreyo. 

— 01a  prendes!  ^Ahónt  tens  l’home,  tu? 

— Són  a  cal  Drapayre,  ab  el  Ros — contestà 
la  Vidrerenca . 

— Bon  vent...  Estarèm  més  amples. 

— ahónt  anaves  ara? — insinuà  la  Gui¬ 
narda. 


— Volia  arribarme  fins  a  la  sala. — 

Totes  dues  van  posarse  a  riure,  y  quasi  a 
l’hora  preguntaren: 

— <;De  quàn  ençà  t’has  tornat  ballador? 

— Entrèm  a  dintre  ,  qu’estarèm  millor. 
jQu’entres  tú  també,  Guinarda? 

— Caray,  no,  — contestà  l’aludida; — se  va 
fent  tart  v  encara  no  tinch  res  al  foch.  Ja  os 
ho  faréu  vosaltres.  Jo  mentres  tant  m’arriba¬ 
ré  a  casa  a  ferme, qualsevol  cosa  pera  sopar. 
Ja  tornaré  després. 

— Si  véns  farèm  la  castanyada  —  prometé 
en  Tordera. 

— Si  tu  pagues  les  castanyes... 

— íY  donchs  qui,  si  no  jo?  {Que’t  penses 
que  no  tinch  una  pela  encara? 

— Bueno ,  quedèm  així. — 

Y  la  Guinarda,  acompanyant  l’acció  a  lo 
que  deya,  va  baixar  el  portal  y’s  despedi  som 
rihent  ab  tota  la  picardia  de  qu’era  capaça, 
com  si  volgués  fer  compendre  qu’entenía  que 
feya  nosa,  y’s  perdé  carrer  amunt  aguantant- 
se  la  cama  ranca  y  binclant  el  cos  ab  tan 
fermes  sotragades,  que  més  que  caminés, 
semblava  que  ballés  un  motiu  de  polka. 

Així  que  se’n  anà  la  Guinarda,  en  Tordera, 
a  fi  de  quedar  en  completa  llibertat,  envià 
a  les  dues  noyes  a  comprar  castanyes  y  se’n 
entrà  a  dins,  ajustant  els  batents  de  la  porta 
forana. 

El  menjador  era  una  peça  petita  que  servia 
a  l’hoia  de  menjador  y  cuyna.  Les  parets  fu¬ 
mades,  negroses,  y  el  sol  llotós  y  humit, 
deixaven  sentir  una  fortor  estranya  de  cosa 
passada,  un  baf  de  floridura  que  feya  arrufar 
el  nas  deseguida.  Però  la  força  de  l’habitut  y 
la  terbolina  que  pesava  sobre’ls  cervells  em- 
brutits  de  la  Vidrerenca  y  en  Tordera,  exci¬ 
tats  per  la  beguda  y  enardits  pel  sensualis¬ 
me  degradant,  els  tenia  a  cobert  de  repug¬ 
nàncies:  eren  la  bascosaria  de  la  vida  y  vi¬ 
vien  en  son  ambient,  la  bascosaria. 

Començava  a  fosquejar,  y  ella  encengué 
un  llum  d’oli  que,  penjat  en  la  lleixa  de  la 
campana  de  la  llar,  feya  resaltar  extraordi¬ 
nàriament  la  negror  sutjosa  ,  engrandida 
al  bellugueig  de  la  petita  faró,  que  som- 
reya  sinistrament. 

En  Tordera  s’havia  assegut  prop  de  la 
taula,  y  ella,  ab  la  cara  encesa  y  els  ulls  llam- 
peguejants,  vingué  a  posarse  a  la  falda  d’ell, 
qui  la  rebé  ab  un  bes  sorollós  y  perllongat, 

mentres  la  estrenyia,  foll,  entre  sos  braços. 
A  manca  de  paraules,  sobreres  en  aquella 
ocasió,  se  repetiren  els  petons  y  abraçades  in¬ 
definidament,  y  la  Vidrerenca,  rendida  per 
complert,  s’abandonà  en  braços  de  son  ay- 
mant,  ensenyant  per  l’espitregament  del  cos 
la  nuesa  profanada  de  sos  pits  emmorenits... 

Tan  confiadament  fruhien  en  aquell  esbo¬ 
jarrament  carnal,  que  ni  menys  se  donaren 
compte  de  que  la  porta  s’obria.  En  Joan  havia 
trobat  a  les  noyes  per  la  vila,  y  al  preguntar  a 
la  gran  per  la  mare,  la  noya  li  havia  dit  que 
restava  a  casa  ab  en  Tordera.  El  Ros,  que  si 
bé  era  un  borratxo  incurable,  era  un  bon  xi- 
cotaç,  enterat  de  lo  que  passava  ja  de  temps, 
havia  avisat  al  marit  mil  vegades,  mes  en 
Joan  que  tot  ho  prenia  al  parlar  de  la  seva 
dóna,  no  podia  sofrir  que  ningú  li  rebaixés 
per  aquell  costat,  y  era  qüestió  de  deixarho 
córrer.  Al  sentir  a  la  noya,  el  Ros  somrigué 
triomfalment,  y  no  pogué  menys  de  dir  a  son 
company : 

— Potser  ho  creuràs,  ara! — y  l’instigà  pera 
que  anés  a  casa  seva  a  enterarsen  pels  seus 
propris  ulls. 

El  pobre  marit,  de  moment,  vegé  en  sa 
imaginació  l’adulteri  revelador  de  la  seva 
deshonra,  rihentse  descaradament  d’ell;  y 
en  un  instant  endevinà  qu’era  veritat  tot  allò 
que  may  s’haguera  vist  capaç  d’acceptar  ni  de 
pensament.  Sense  dir  un  mot  plantà  a  son 
amich  Ros,  y  deixant  que  sa  filla  anés  per 
les  castanyes,  se  dirigí  a  casa  seva  caminant 
bojament,  atropellantse,  com  un  esperitat. 

Trobant  la  porta  ajustada,  pitjà  un  dels 
batents  ab  compte,  entrà  quietosament  y’s 
dirigí  al  menjador,  aguantantse  lhalé,  tre¬ 
molant  de  rabia  y  de  coratge.  El  quadro  re¬ 
pugnant  que  s’oferi  a  sos  ulls  li  feu  obli¬ 
dar  tot  lo  que  l’envoltava;  y  devant  la  crúa 
realitat  desaparegué’l  feble  de  sempre  pera 
cedir  el  lloch  a  l’home  que’s  veu  trahit  im¬ 
merescudament.  La  ganiveta  que  s’esqueya 
sobre  la  taula,  lluhint  esblaymadament,  sem¬ 
blà  que  l’inspirés,  y  engrapantla,' d’un  bot 
s’abrahonà  sobre’ls  adúlters,  com  una  fera. 

— Bandarra,  més  que  bandarra!  Lladre! 
Cobart!  Teniu,  vull  rabejarmhi  ab  la  vostra 
sang!  —  cridava  colpejant  per  tots  indrets, 
enlayrant  la  ganiveta  que  zig-zaguejava  d’un 
modo  esferehidor. —  Defénsala  a  n’aquesta 
truja! — 


En  Tordera  pogué  guanyar  la  porta  de 
l’hort  y  s’escabulli  saltant  per  la  paret  al  pati 
vehi,  en  tant  que  la  Vidrerenca,  ab  una  espat¬ 
lla  y  el  pit  dret  quasi  partits,  queya  en  terra 
coberta  de  sang. 

Als  crits  y  terratrèmol  que  s’armà,  veyent 
el  vehins  que  la  cosa  anava  seria  y  presumint 
una  desgracia,  s’aventuraren  a  entrar  y  sub¬ 
jectaren  a  n’en  Joan,  que  ab  la  ganiveta  en- 
grapada,  tornant  de  l’hort,  tractava  de  rema¬ 
tar  a  la  seva  dóna. 

La  Guinarda,  que  havia  sigut  de  les  prime¬ 
res  en  acudir,  al  veure  a  la  seva  companya 
tan  malparada,  sanglotant  y  com  qui  no  sab 
la  cosa,  preguntava: 

— Reyna  Santíssima,  y  què  ha  passat? 
{Que  t’has  begut  l’enteniment,  Joan? 

— Preguntaho  a  n’aquesta  què  ha  passat. 
Com  hi  ha  Deu  qu’he  de  mataria!  No  se’n 
riurà  més  de  mi,  t’ho  juro!  —  deya’l  marit, 
forcejant  inútilment  perque’l  deixessin  anar 
els  qui  el  subjectaven. 

La  Vidrerenca,  que  a  pesar  de  tot  no  havia 
perdut  els  coneixements,  espantada  a  la  idea 
de  quedar  sola,  sola-y-verna  ab  les  quatre 
criatures,  y  comprenent  que  si  son  marit 
era  feble,  era  prou  fort  pera  castigarli  un 
mancament,  cosa  que  may  hauria  somniat,  y 
veyentse  l’home  a  presidi  per  culpa  seva,  san¬ 
glotava  ab  uns  udols  que  feyen  enternir. 

— Joan,  perdonam...  Joan  no  hi  tornaré 
més,  creume.  Deixeulo  a  n’ell!  Què  n’heu  de 
fer  si’m  pega?  {No  es  el  meu  home? — 

En  tant,  al  cap  del  carrer,  la  noya  gran 
portant  la  petita  a  coll-y-bé,  s’afanyava  pera 
arribar  a  casa  seva,  ab  la  falda  plena  de  cas¬ 
tanyes  que,  de  tan  calentes,  semblava  que  li 
cremessin  les  cuixes. 

Enrich  Bosch  y  Viola 

UNIÓ  CATALANISTA 

CONCF.LL  GENERAL  DE  REPRESENTANTS 


IUMENGE  passat  tingué  lloch 
en  el  local  de  l'«Apleeh  Cata¬ 
lanista;»  la  reunió  en  Concell 
general  dels  representants  de 
la  Unió  Catalanista. 

La  sessió  comença  a  les 
dèu  y  mitja  del  matí.  Llegida 
la  llista  dels  ex-presidents , 
agrupacions,  associacions  y 
socis  individuals  y  recullides 
les  delegacions,  el  president 
doctor  Martí  y  Julià  declara  constituhit  el  Concell.  Heus- 
aquí  la  llista  de  les  entitats  representades: 

Centre  Català  de  Sabadell;  Centre  Catalanista  de 
Girona  y  sa  Comarca;  Lliga  Regional  de  Manresa;  As¬ 
sociació  Obrera  Catalanista  de  Manresa;  Associació 
Catalanista  de  la  Costa  de  Llevant,  (Canet  de  Mar  ; 
Associació  democràtica  catalanista  «  Catalunya  y  Avant» 
de  Barcelona;  Lliga  Espiritual  de  Nostra  Senyora  de 
Montserrat,  de  Barcelona;  Associació  regionaliata 
«L’Escut  Emporità»,de  La  Bisbal;  Associació  Protecto¬ 
ra  de  la  Ensenyança  Catalana,  de  Barcelona;  Centre 
Catalanista,  de  Figueras;  Centre  Català  de  Sant  Feliu 
de  Guíxols;  Centre  catalanista  «Gent  Nova»,  de  Ba¬ 
dalona;  Associació  Catalanista  de  Sant  Boy  del  Llo¬ 
bregat;  Centre  catalanista  «La  Barretina  Torellonesa» 
de  Torelló  ;  Centre  Catalanista  de  Arenys  de  Mar 
Centre  «Catalunya»,  de  Sant  Martí  de  Provençals;  Cen 
tre  Popular  Catalanista,  de  Sant  Andreu  de  Palomar 
Associació  Artístich-Catalanista,  del  Poble  Nou;  Asso 
ciació  Catalanista  del  Poble  Sèch;  Associació  catala 
nista  «Clam»,  d’Espluga  de  Francolí;  Associació  cata¬ 
lanista  de  Premià  de  Mar;  «Foment  Catalanista»,  de 
Barcelona;  «Aplech  Catalanista»,  de  Barcelona;  Asso¬ 
ciació  catalanista  «Verdaguer»,  de  Granadella;  Centre 
Nacionalista  Català,  de  Tarragona;  Centre  Català  Au¬ 
tonomista  de  Navarcles;  «Progrés»  de  Barcelona;  Asso¬ 
ciació  «Bach  de  Roda», de  Roda  (Vich);  Associació  Ca¬ 
talanista  de  Montblanch;  Associació  Catalanista  d’A- 
gramunt;  Agrupació  Catalanista  de  Mollet  del  Vallès; 
Agrupació  Catalanista  de  Vilasar  de  Mar;  Agrupació 
Catalanista  del  Casino  Mercantil,  de  Barcelona;  Agru¬ 
pació  Catalanista  de  Targa;  Agrupació  escolar  catala¬ 
nista  «Ramón  Llull»,de  Barcelona;  Agrupació  catala¬ 
nista  «Els  Segadors»,  de  Sans;  Agrupació  Catalanista 
de  Palafrugell;  Agrupació  Catalanista  d’Olot;  y  periò- 
dichs  Lo  Geronés ,  de  Girona;  La  Costa  de  Llevant ,  de 
Canet  de  Mar;  Gent  Nova ,  de  Badalona;  Joventut, 
de  Barcelona,  etc.,  etc. 


El  secretari  en  Jaume  Gubern  llegeix  l’acta  de  la  ses¬ 
sió  anterior,  qu’es  aprobada. 

Se  llegeix  la  llista  de  les  associacions,  periòdichs  y 
socis  individuals  que  demanen  son  ingrés  en  la  Unió, 
y  que  són:  «Lliga  Nacionalista  Catalana  de  París», 
«Sang  Nova»,  de  Sans  Hostafranchs,  Associació  demo¬ 
cràtica  nacionalista  «L’Avenir»  de  Mataró;  L.a  T?alla 
y  Progrés,  periòdichs  barcelonins,  Serirn!  que  ho  es 
tarragoní,  y  en  Joan  Terrades  (industrial)  de  Barcelona. 

En  Martí  y  Julià  recorda  que  la  «Lliga  Catalana 
de  París»  no  fou  admesa  pel  Concell  anterior  y  fa  lle¬ 
gir,  pera  donar  compte  de  les  gestions  practicades  pera 
esbrinar  lo  que  hi  hagués  de  cert  en  les  acusacions  fe¬ 
tes  contra  d’ella,  els  següents  documents:  un  ofici  de 
l’«Aplech»,  cartes  cambiades  entre  l’«  Aplech»,  la  Junta 
Permanent  de  la  Unió  y  la  «Lliga  de  París».  Explica  ha- 
verse  sospès  sa  admissió  fins  que  s’aclarissin  els  dub¬ 
tes.  els  quals  ja  aclarits,  donaven  per  resultat  que 
l’«Ap!ech»,  entitat  que  feu  les  acusacions,  retirés  sa 
protesta.  Pregunta  si  hi  ha  algú  que  vulgui  fer  observa¬ 
cions. 

En  Roig  y  Pruna  demana  que’s  remarqui  com  se 
desprèn  dels  documents  de  la  meteixa  «Lliga  de  París», 
que’ls  càrrechs  fets  per  l’«  Aplech»  eren  justos,  y  que  no 
existint  la  causa  que’ls  motivava,  retira  en  nom  de 
l’«Aplech>  l’acusació. 

En  Martí  y  Julià. — Respecte  a  les  altres  admissions 
<jhi  ha  quelcom  a  dir? — 

Se  procedeix  a  votació  secreta  y  totes  s’accepten  per 
unanimitat,  menys  la  de  l’«L’ Avenir»,  ab  un  vot  en 
contra. 

Se  procedeix  a  votació  dels  càrrechs  de  la  Junta  que 
queden  vacants  per  la  sortida  dels  qu’enguany  cessen. 
Queden  proclamats:  President,  Martí  y  Julià;  Secretari, 
Llorens;  y  vocals,  Via  y  Vidal. 

En  sa  virtut  la  Junta  Permanent  queda  constituhida 
en  la  segilent  forma:  D.  Martí  y  Julià,  president;  A.  Puig 
y  Sais,  tresorer;  Joan  Casas,  Joan  Vergés  y  Barris,  E. 
Vidal  y  Riba,  Lluís  Via,  vocals;  Joan  Llorens,  secretari. 

President. — iQuína  opinió  té’l  Concell  respecte  a  la 
celebració  d'una  Assamhlea  general  durant  el  prò¬ 
xim  any? 

Senyor  Sunyol  — Proposo  que’s  deixi  a  la  discreció 
de  la  Junta  Permanent  — 

Així  ho  aproba’l  Concell. 

El  president  dóna  compte  de  les  gestions  de  la  Junta 
Permanent  fins  als  moments  actuals  a  partir  del  derrer 
Concell.  Explica’ls  Uochs  de  Catalunya  ahont  s’hi  han 
donat  per  ella  meetings  y  conferencies,  qual  nombre 

proba  que  no  ha  pas  perdut  el  temps.  Parla  del  Pi  de 
les  Tres  Branques  y  de  la  suscripció  oberta  pera  sufra¬ 
gar  els  gastos  de  la  tanca  que  se  li  pensa  fer,  planyentse 
de  que  les  entitats  no  hagin  respost.  Recorda  lo  qu’es 
el  Pi  pera’l  Catalanisme,  y  encoratja  pera  que’ls  catala¬ 
nistes  sàpiguen  concretar.  Explica  haverse  encarregat 
el  plan  de  la  tanca  a  nostre  company  Pujol  y  Brull,  al 
qui  dedica  frases  d’agrahimenl  per  son  servey  y  fala¬ 
gueres  lloances  a  sa  obra  d'art,  que  seguint  nostra  cos- 
tiím  ens  abstenim  de  reproduhir  per  tractarse  d  un  com¬ 
pany,  així  com  ab  carinyosa  ironia  esmenta  son  retart 
en  fer  la  feyna,  lo  que  fem  constar  ab  gust  perque 

això  ns  recorda  més  nostra  amistat.  Diu  que  la  Junta 

pensa  passat  l’hivern,  època  en  que  no’s  pot  trevallar 
en  la  comarca  ahont  el  Pi  setje  per  mor  dels  frets  y  ge¬ 
lades,  estimular  a  tots  els  nacionalistes  pera  contri- 
buhir  als  gàstos  de  la  tanca  Fa  avinent  que  s’ha  noin- 
brat  guarda  del  Pi  a  l’honrat  menestral  en  Narcís  Bo¬ 
net  y  Xandri. 

Dóna  compte  del  cambi  de  local  social  de  la  Unió. 
Parla  del  disgust  que  va  produhir  en  el  sí  de  la  Junta'l 

robo  del  remat  de  la  bandera,  explicant  les  inútils 

gestions  qne’s  feren  pera  trobar  els  lladres,  y  còm 
l’argenter  senyor  Pomar,  del  carrer  del  Bruch,  ha  repro- 
duhit  el  remat  exacte  al  primer  sense  guany  propri,  per 
amor  a  la  causa 

Explica  que  s’han  atès  totes  les  demandes  de  premis 
fetes  pels  colegis,  y  ta  constar  ab  goig  que  les  medalles 
de  la  Unió  tenen  en  aquells  sempre'l  caràcter  de  pri¬ 
mers  premis  Que  s’ha  contribuhit  com  sempre  als 
Jochs  Florals  de  Barcelona,  y  als  de  les  societats  adhe¬ 
rides;  a  altres  societats  se’ls  hi  ha  fet  present  la  impos- 
sib  litat  de  que  la  Unió  contribuhís  a  tots  També  con- 
tribuhí  a  la  Festa  de  la  Música  Catalana 

Parla  de  La  Renaixensa ,  de  qual  desaparició’s  plany, 
com  així  fou  oficial  al  Concell  Administratiu  de  la  me- 
teixa. 

Parla  del  Congrés  de  la  Llengua  Catalana  que  mos¬ 
sèn  Alcover  ha  organisat.  Explica  que  aquest  se  dirigí  a 
totes  les  entitats  catalanes  demanàntleshi  si  l’apoyarien 
y  quin  lema  volien  defensar.  La  Unió  s’adherí  incondi¬ 
cionalment,  y  esculli  el  tema  «l'efema  de  la  Llengua 
Catalana  en  tots  llochs  y  ocasions»  (tema  24  üel  Con¬ 
grés)  per  semblar  fet  exprés  pera  la  Unió.  Afegeix  que 
mossèn  Alcover  respongué  que  la  Unió  havia  fet  tart, 
perque  a  altra  persona  ja  havia  sigut  encomanat  La 
Unió,  que  havia  contestat  tot  seguit,  feu  tot  seguit  tam¬ 
bé  gestions  pera  esbrinar  quina  era  la  tal  persona  Des¬ 
prés  de  trevalls,  resultà  é  ser  Don  Miguel  de  los  Santos 
Oliver,  qui  ab  suma  atenció  manifestà  esserli  imposible 
renunciar  al  càrrech  com  se  li  demanà  (1) 

Parlà  seguidament  de  l’inventari  dels  objectes  perta- 
nyents  a  la  Unió ,  dels  retrats  de  dos  ex-presidents  fets 
per  en  Ricart  Urgell  a  qui  remercià,  de  si  seria  conve¬ 
nient  pera  descobrir  els  dos  retrats  fer  una  festa  pú¬ 
blica,  de  la  festa  del  11  de  Setembre  y  de  la  Nacional 
Catalana. 

Dedica  un  recort  a  n’Emili  Vilanovr  y  a  en  J.  Güell  y 
Mercader. 

Parla  de  l’actitut  de  la  Junta  durant  les  eleccions, 
de  sa  tolerància  y  d’haver  reptat  a  dues  entitats  per  ha¬ 
ver  oblidat  la  base  6  a  de  Tarrassa.  Diu  que  una  d'elles 
obehí  tot  seguit,  mes  que  l’altra  respongué  que  s’havia 
enterat  ab  disgust  de  la  comunicació  de  la  Junta. 

El  delegat  pel  Centre  Catalanista  de  Sant  Andreu 


(1)  Ja  veurèm  còm  aparellarà’l  successor  de  don  Teo- 
doro  Baró  la  defensa  del  tema  ab  el  fet  de  dirigir  a 
Barcelona  un  diari,  el  Brusi,  escrit  en  castellà!  Com  hi 
ha  món  que  riurèml 


demana  la  paraula.  Són  dos  quarts  de  dues  y  se  li  con¬ 
cedeix  pera  la  tarda,  aixecantse  la  sessió 

Represa  a  dos  quarts  de  quatre,  el  delegat  de  Sant 
Andreu  s’explica  y  té  lloch  un  debat  en  el  que  hi  inter¬ 
venen,  a  més  d’ell,  el  delegat  del  Centre  «Catalunya», 
el  Dr.  Martí,  en  Pere  Manén,  president  del  «Progrés», 
y  en  Llorens.  El  Concell  dóna  per  discutit  l’assumpto 
y  accepta  les  explicacions  del  delegat  de  Sant  Andreu. 

President.  —  Serveixis  el  senyor  Tresorer  llegir  sa 
memòria.  — 

El  Tresorer  llegeix  una  memòria  especificant  l’estat 
de  comptes  de  la  Unió  de  tai  manera,  que  dóna  idea 
del  seu  zel  y  encertat  desempenyo  de  son  càrrech. 
L’estat  de  comptes  es  aprobat  per  unanimitat. 

El  delegat  per  la  Propaganda  de  la  Ensenyança  Ca¬ 
talana  proposa  sia  tal  societat  subvencionada  colec- 
tivament,  idea  que’l  Concell  troba  hermosa,  manifes¬ 
tant  que  veurà  ab  satisfacció  dongui  resultat. 

El  delegat  de  l’«Aplech>  fa  pública  sa  intenció  de 
trevallar  pera  la  concentració  catalanista,  y  demana 
pera  la  Junta  entrant,  pera  que  lluyti  en  aquest  sentit, 
un  vot  de  confiança  qu’es  aprobat. 

El  secretari  llegeix  una  proposició  firmada  per  en 
Frederich  Pujulà,  l’Oriol  Martí,  en  Pere  Manén  y  en 
Joan  Vergés,  concebuda  en  aquests  termes: 

«El  Concell  General  de  la  Unió  Catalanista  reco¬ 
neix  com  a  útil  pera  la  humanitat  la  existència  d’una 
llengua  artificial  internacional,  vehícul  del  progrés  y  de 
la  fraternitat  entre’ls  pobles,  que  ha  d’impedir  que 
lts  llengües  naturals  sién  oprimides  per  les  d’Estats 
que  passen  per  ésser  més  conegudes  y  esteses. 

Acceptada  en  principi  la  idea  d’una  llengua  interna¬ 
cional  artific  al,  la  Unió  Catalanista  accepta  pera  ses  re¬ 
lacions  internacionals  la  llengua  Esperanto  del  doc¬ 
tor  polach  Zamenhof,  per  ésser  la  millor  fins  ara  cone¬ 
guda,  sense  perjudici  d’acceptar  en  l’avenir  qualsevol 
altra  que  pogués  inventarse  més  fàcil,  més  pràctica  y 
més  hermosa.» 

S’aixeca  en  Pujulà  y  Vallès  per’apoyarla.  Diu  qu’en- 
tén  seria  ofendre  la  cultura  dels  delegats  defensar  la 
proposició,  que  ja  en  sí  porta  la  defensa  Se  limita  a 
recordar  als  fills  d’altres  nacions  oprimides  que’s  va¬ 
len  d’ella  per’agermanarse  Parla  del  doctor  Zamen¬ 
hof  fill  de  Polonia,  nació  esclava;  del  moviment  nacio¬ 
nalista  esperantista  que  té  lloch  a  l’estranger,  princi¬ 
palment  a  Hungría,  y  de  la  necessitat  d’una  llengua 
neutrty  per  medi  de  la  que  puguin  els  pobles  oprimits 
oferirse  llur  sang  e  hisendes  per'apoyarse  mutuament. 
Se  reserva  la  paraula  pera’l  cas  de  que  algú  combati 
la  proposició. 

Aquesta  es  acceptada  unànimament  y  ab  entusiasme. 
L’Oriol  Martí  demana  que  s’envihi  en  nom  de  la 
Unió  un  saludo  al  doctor  Zamenhof  y  a  totes  les  so¬ 
cietats  esperamistes  y  nacionalistes  esperantistes  del 
món.  Afirma  estar  a  punt  de  sortir  gramàtiques  y  dic¬ 
cionaris  catalans  Esperanto  Recorda  ab  goig  que  al 
Congrés  Esperantista  de  Boulogne  Sur-Mer,  Catalunya 
hi  fou  representada,  y  qu’en  -el  món  de  l’Esperanto  la 
llengua  catalana  es  reconeguda  com  a  tal  y  com  a  tal 
respectada. 

S’aproba  l’envio  del  saludo  per  unanimitat. 

En  Trinitat  Monegal  demana  que  l’Esperanto  sia 
après  prompte  pel  major  nombre  possible,  especialment 
pel  secretari  de  la  Junta,  lo  qu’es  rebut  pel  Concell 
ab  un  entusiasme  que  l’honra. 

En  Pujulà’s  compromet,  fins  a  tant  que  l’Esperanto 
estigui  ben  divulgat,  a  posarse  a  les  ordres  de  la  Junta 
y  a  donar  classes  de  dit  idioma. 

El  president  demana  l’honor  de  que  aquestes  classes 
síen  donades  en  nom  de  la  Unió  Catalanista ,  a  lo  que 
accedeixen  en  Pujulà  y  en  Manén,  president  de  «Pro- 

grés»,  ahont  les  classes  se  donaràn,  y  recomana  a  tots 
l’assistencia  a  elles 

En  Vidal  y  Valenciano  demana  un  vot  de  gràcies 
pera  en  Pujulà,  que’l  Concell  unànimament  otorga 

S’aixeca'l  delegat  de  Mollet,  senyor  Plantada,  dema¬ 
nant  que  hi  hagi  un  rich  que  cedeixi  un  local  a  la  Unió. 

En  Monegal  diu  que  té  devant  seu  l’estat  de  comptes 
y  que  no’s  pot  demanar  l’acciò  del  particular  quan  la 
general  no  respòn  a  cap  demanda. 

S’oposa  a  que  la  Unió  visqui  d’almoyna,  y  després 
d’atinades  observacions  s’oposa  a  que’s  tingui  en  comp¬ 
te  la  proposició  del  senyor  Plantada. 


EN  NACI 

S’estava  sempre  ajaçat  a  l’ombra  dels  lla¬ 
guts,  fitant  son  esguart  distret  en  les  onades 
que’s  deixataven  en  serrells  d’escuma. 

El  sol  xardorós  escalfava  la  platja,  y’s 
rellexava  enlluhernador  en  les  joganeres 
onades. 

Prop  del  Naci,  sis  o  set  xavals  de  pell  col¬ 
rada,  sèchs,  de  marcat  costellàm,  nedaven 
com  peixos  xarbotejant  l’avgua  fressosament. 

Y  en  Naci  se’ls  contemplava  ab  sos  ulls 
blaus  mancats  d’expressió,  ab  son  deix  d’abo- 
rrert... 

Y  quan  estava  més  capficat,  la  maynada  co¬ 
mençava  a  insultarlo,  a  ferlo  fugir  a  cops  de 
roch. 

Y  en  Naci,  després  de  córrer  tot  el  poble, 
amarat  de  suor,  s’aturava  en  sèch  a  la  plaça 
y  començava  a  riure,  a  riure  fort,  a  riures  de 
sos  crudels  perseguidors;  y  ab  sos  braços 
ïlarchs  signant  enlayre,  prenia  un  aspecte  de 
sacerdot,  y  semblava  possehit  d’una  estranya 
dignitat. 

Y  després,  quan  se  trobava  altra  volta  sol, 
a  l’ombra  d’un  llagut  o  sota’l  runós  sostre  de 
sa’cova,  sentia  una  tristor  fonda,  unes  ganes 
de  plorar  que  l’ofegaven,  y  corria  altra  volta 
cap  al  poble,  perque’ls  xavals  el  tornessin  a 
apedregar  y  ell  pogués  riure  una  altra  mica. 

Feya  dies  qu’en  Naci  no  anava  a  ajaçarse 
a  l’ombra  dels  llaguts,  ni  corria  pel  poble 
perseguit  pels  xavals. 

Ningú’n  parlava.  Semblava  com  si  tothòm 
tingués  basarda  de  parlar  d’ell,  com  si  tot  el 
poble  n’hagués  sigut  culpable  de  si  li  havia 
arribat  qualque  desgracia. 

Algún  que  altre,  com  pera  justificar  un  pen¬ 
sament  que  creués  per  son  cervell,  s’atrevia 
a  dir: 


Aquest  rectifica,  ho  fa  també  en  Monegal,  pren  part 
en  el  debat  el  senyor  Casals,  y  al  demanar  en  Monegal 
que  la  proposició  sia  concretada,  queda  reduhida  a  utia 
simple  excitació  que’l  Concell  declara  tenir  en  compte. 

Un  delegat  demana  un  vot  de  gràcies  pels  indivi- 
duus  de  la  Junta  que  cessen  en  llurs  càrrechs,  y’s  con¬ 
cedeix  unànimament. 

Y  no  haventhi  cap  més  assumpto  per  tractar,  la  ses¬ 
sió  s’aixexa,  després  que'l  doctor  Martí  y  Julià  remer- 
cía  al  Concell  per  haverlo  reelegit,  y  promet  com  fins 
ara  complir  ab  son  dever. 


—  Fet  y  fet,  poch  havèm  perdut  bella  cosa 
encara  que  no’l  vegèm  més.  Era  l’home  més 
dropo  del  poble. — 

Un  dia  la  cridòria  de  la  maynada  feu  sa¬ 
ber  als  grans  qu’en  Naci  havia  tornat.  Co¬ 
rria  com  sempre,  suat,  afadigat,  ple  de 
pols,  y  per  ultim  reya,  ab  sos  braços  esti¬ 
rats  y  son  posat  de  sacerdot. 

Portava’l  cap  ple  de  venes  y  cotó  Dies  en¬ 
rera,  una  pedra  eixida  de  les  mans  d’.un  bay- 
let  li  havja  malmès  la  closca,  y  dos  carreters, 
que’l  trobaren  ajaçat  vora  sa  cova,  el  porta¬ 
ren  a  l’hospital  de  la  vila,  ahont  fou  curat 
degudament. 

Aquel  trench  al  cap  fou  sa  desgracia.  Els 
pares  dels  baylets  els  privaren  de  seguir  al 
Naci  y  de  lirarli  rochs.  En  Naci  corria  sol 
pels  carrers  del  poble,  sens  aquell  seguici 
de  vida  enjogassada  que’l  feya  gosar. 

Y  això  en  Naci  ho  soportà  un  dia,  y  dos 
dies,  y  tres  dies... 

Y  no  ho  soportà  més.  Al  terç  dia  eixí  de 
sa  cova  trist,  ab  sos  ulls  blaus  lluhintli,  y 
començà  a  córrer  pels  carrers  del  poble,  sol... 
ben  sol. 

Y  al  ésser  al  mitj  de  la  plaça,  allà  hont 
avans  s’aturava  pera  enlayrar  els  braços  y 
riure,  esclatà  a  plorar. 

Els  vehins  que  l’ohiren  esclataren  a  riure, 
y  en  Naci,  nirviós,  adelarat,  eixi  del  poble 
corrent... 

Y  no  hi  entrà  més.  Als  pochs  dies  els  ma¬ 
riners  el  trobaren  mort  a  l’ombra  d’un  lla¬ 
gut. 

Joaquim  Pla 

DE  L’ENTUSIASME 


es  aclamacions  sorollo¬ 
ses  són  propries  de 
neuròtichs.  L  ’  entu¬ 
siasme  veritat,  pera 
produhirse,  necessita 
objecte  que’n  sia  dig¬ 
ne.  Com  aquell  té  sa 
estada"!  en  l  ’  home, 
aquest,  pera  sentirlo,  déu  fer  coneixença  ca¬ 
bal  ab  l’objecte;  per  tant  no  pot  haverhi  en¬ 
tusiasme  sense  conciencia,  y  no  obstant,  <no 
veyèm  sovint  manifestacions  molt  sorolloses 
e  inconscients,  qual  mòvil  atribueix  tothòm 
a  l’entusiasme? 

Observèu  aquell  home  que,  dret  derrera 
una  taula,  gesticula  desordenadament,  cri¬ 
dant  ab  veu  enrogallada.  Veurèu  que  ha 
perdut  la  tònica,  que  ha  fugit  de  son  centre, 
que  ha  perdut  l’equilibri;  y  no  obstant,  també 
veurèu  com  tothòm  convé  en  afirmar  que 
l’estat  d’aquell  home  es  l’estat  d’entusiasme. 

Si  observèu  l’acció  d’aquest  entusiasme 
sobre  la  massa  aplegada  en  el  local,  trobarèu 
lo  meteix. 

Mireuvos  aquell  bon  home,  inofensiu,  ab 
la  insuficiència  d’un  cervell  buyt,  mes  ab 
prou  nirvis  pera  redreçarse  sota  una  acció 
pessigolladora,  y  ab  prou  feblesa  per  deixar- 
se  entrenar  per  ella.  Contempleulo  enfabat, 
magnetisat,  guaytant  fit  a  n’aquell  altre  ho¬ 
me  que  ,  dret  derrera  la  taula  ,  gesticula 
desordenadament  ab  veu  enrogallada.  Ob- 
serveul'o:  tot  ell  s’amara  d’aquella  vèrbola 
abundosa,  que  com  impetuosa  onada  va  a 
estrellàrseli  a  les  orelles  sense  que  ni  un  ra- 
joli  travessi  la  espessa  crosta  que  tapa  son 
buyt  cervell.  Reparèu,  no  obstant,  còm  s’a¬ 
nimen  ses  faccions  a  mida  que  va  acentuant- 
se’l  desordre  d’aquell  qui  gesticula.  Els 
cops  de  puny  al  pit  y  a  la  taula  sovintegen 
cada  vegada  més,  l’aspresa  de  la  veu  fa  obli¬ 
dar  tota  noció  de  timbre  y  esdevé  udoladiça, 
mes  la  tensió  va  creixent,  creixent  insoporta- 


ble,  y  al  arribar  al  cim,  com  la  metxa  encesa 
al  tocar  l’explosiu  el  fa  esclatar  ab  formida¬ 
ble  expansió,  aixi  la  multitut,  sentintse  in- 
tensamentexcitada  per  la  morbosa  influencia, 
explota  sorollosament,  desbordantse  en  un 
immens  atach  de  nirvis,  ab  terribles  convul¬ 
sions  que’s  tradueixen  en  frenètichs  pica¬ 
ments  de  mans  y  en  crits  esbojarrats. 

Mireulo  ara  aquell  home  de  cervell  buyt 
que  ni  un  rajolí  ha  begut  d’aquella  vèrbola 
abundosa.  Mireulo  aixecarse  dret,  aplaudir 
furiós,  ab  cara  aganyotada  per  l’esforç  y  afe¬ 
gint  mitj  escanyat  sa  ronca  veu  al  soroll  for¬ 
midable  que  trontolla  les  parets.  Ell,  el  bon 
home,  l’inofensiu  ab  la  insuficiència  del  cer¬ 
vell  buyt...  ell  es  el  més  entusiasta,  el  més 
decidit,  el  més  convençut:  no  cal  sinó  mirar 
sos  gestos  d’endimoniat. 

Donchs  íquè  té  aquella  vèrbola  abundosa, 
que  així  contrau  els  membres  de  les  multi- 
tuts?  qué  obeheix  sinó  a  l’entusiasme? 

La  sonoritat  de  les  coses  buydes  es  lo  que 
produeix  l’efecte  màgich,  passatger  com 
jòch  de  mans,  foch  follet  que  s’apaga  ben- 
tost  acaben  d’allunyarse  les  derreres  ondula¬ 
cions  de  la  fogosa  paraula.  Aquesta,  pobra, 
buyda,  necessita  ésser  inflada  pera  tenir  apa¬ 
rença  de  quelcòm,  y  a  l’efecte  reclama  les 
inflexions  impossibles  de  la  veu  y  els  gestos 
amples  del  teatre,  y  així  la  veurèu  rodolar  per 
sobre  les  multituts  com  una  bombolla  de 
sabó  que  s’infla...  s’infla...  rodona,  hermosa, 
acolorintse  sovint  y  amanyagant  les  testes 
enfabades,  fins  que,  reventantse  tot  d’una, 
se  fon  el  seu  encant  deixant  tan  sols  la  in- 
quietut,  la  irritació  de  les  carícies  malsanes. 

Això  no  vol  dir  que  aqueixes  manifesta¬ 
cions  histèriques  síen  exclusivament  el  resul¬ 
tat  d’una  oratoria  buyda,  no.  Aquesta  ajuda 
y  agrava  la  malaltia,  mes  no  n’es  la  causa 
directa,  donchs  el  mal  pot  també  observarse, 
si  bé  no  en  tan  alt  grau,  enfront  de  la  parau¬ 
la  serena,  meditada,  forta,  entusiasta  en  el 
verdader  sentit  de  la  paraula.  En  aquest  cas 
la  causa  del  mal  no  es  subjectiva,  sinó  pura¬ 
ment  objectiva,  radicant  exclusivament  en  la 
manca  de  cultura,  en  la  inconsciència  que 
domina  a  les  masses,  fentles  de  pasta  a  pro¬ 
pòsit  pera  que  d’elles  s’ensenyoregi  la  terri¬ 
ble  sugestió. 

A  no  ésser  així,  {creyèu  que  altre  no  fóra’l 
desti  de  nostra  nació?  (No  veyèm  a  cada  punt 

manifestacions  dites  d’entusiasme  que,  a 
ésser  veritat,  a  correspondre’l  soroll  de  les 
meteixes  ab  els  resultats  qu’eren  d’esperar, 
haurien  capgirat  aquest  ordre  de  coses,  o  mi¬ 
llor  dit,  desordre,  en  que’ns  estém  debatent? 

L’entusiasme  no  té  res  de  l’esbojarrament, 
ni  de  les  convulsions  neuròtiques  ab  que  so¬ 
vint  se’l  confon.  Aquestes,  si  bé  es  veritat 
que  suposen  moviment,  tenen  per  caracteris- 
tica’l  desordre,  y  jamay  pot  anar  aparellat 
l’entusiasme  ab  el  desordre. 

La  naturalesa,  pròdiga  en  tot,  ens  ofereix 
a  cada  moment  ample  camp  pera  probar  el 
tremp  de  nostres  sentiments,  y  sovint  en 
nosaltres  fa  resorgir  el  de  l’entusiasme. 

Vegeuho  còm.  Posèu  un  home  capaç  de 
sentir  ab  tota  la  intensitat  possible  l'encant 
d’una  posta  de  sol.  Enfront  d’aquest  especta¬ 
cle,  enlloch  de  desferse  en  inútils  exclama¬ 
cions  y  entregarse  a  les  ridícules  convulsions 
del  picament  de  mans,  el  veurèu  seré,  com¬ 
mogut,  avassallat  si  voléu,  però  l’ordre  més 
cabal  veuréu  que  regeix  el  seu  ésser.  L’entu¬ 
siasme  fa  la  seva  obra,  s’aixeca’l  seu  cor,  y 
al  xuclar  la  bellesa  de  l’espectacle,  s’infon- 
deix  nova  vida,  noves  forces  que  l’ajuden  a 
enlayrarse  fins  a  feria  seva  aquella  marave- 
11a;  y  allavors  se  sent  fort.  Heusaqui  lo  que 
produeix  l’entusiasme  :  fortalesa  .  En  tant 
que  l’esbojarrament  y  les  convulsions  neurò¬ 
tiques  ab  que  sovint  se’l  confon,  sols  produ¬ 
eixen  cansanci,  abatiment,  feblesa. 

L’entusiasme  no  es  un  espasme  momenta¬ 
ni,  no  es  tampoch  desequilibri.  Entusiasme 
vol  dir  fe.  Es  el  foch  que  anima  l’esperit  pera 
la  realisació  de  les  grans  obres,  y  tant  esde¬ 
venen  aquestes  perfectes  en  quant  el  caliu 
d’aquell  es  més  viu. 

L’entusiasme  es  una  exaltació;  jamay  una 
excitació.  L’entusiasme  suposa  una  concen¬ 
tració  d’innombrables  energies,  que  jamay 
poden  ésser  acumulades  en  un  moment. 

En  fi,  l’entusiasme,  com  facultat  anímica, 
trevalla  per  dintre,  reflectanse  a  l’exterior 
sols  per  la  empenta  de  l’obra  produhida,  pel 
llenguatge  vibrant,  rodó,  harmònich  y  sen¬ 
cer  ab  que’ns  parla,  y  sols  aixi  es  com  enlay- 
ra’ls  cors  disposats  a  sentirne  la  influencia; 
sols  així  es  còm  enruna’ls  obtacles  y  aixec'a 
els  pobles. 

Oh,  no!  no’n  dubtéu  del  poder  miraculós 
de  l’entusiasme!  —  Martí  Alegre. 


TEATRES 

El  malalt  imaginari. — La  matinada. 

Com  obra  d’entreteniment,  no  hi  ha  dub¬ 
te  que  El  malalt  imaginari  d’en  Molière, 
que’ns  donaren  l’altra  nit  al  Principal,  ho  es 
força.  Pera  entretenir  y  distreure  al  gran  rey 
Lluís  XIV  que  tornava  victoriós  de  guerre¬ 
jar,  la  escrigué  l’autorsense  sospitar  que  anys 
a  venir  encara  distreuria.  Y  es  que’l  seu  tea¬ 
tre  està  dotat  d’un  esperit  tan  humà  y  un  co¬ 
neixement  tan  perfecte  de  les  flaqueses  y  fe¬ 
bleses  dels  homes,  que  a  pesar  del  conven¬ 
cionalisme  y  puerilitat  de  construcció  que’l 
caracterisen — com  caracterisen  tot  el  teatre 
d’aquell  temps — no  podèm  menys  de  vèu- 
rehi  aquelles  petites  veritats,  dites  ab  garbo 
sens  igual,  que  són  encara  les  d’avuy  com 
foren  les  del  seu  temps.  Bromejant,  l’autor 
fa  ^sàtira  fina  de  tipos,  costums  y  fins  institu¬ 
cions  qu’essencialmentencara  avuy pçrduren, 
y  aqueixa  sàtira,  y  el  gran  instint  d’autor 
dramàlich  que  possehia  Molière,  es  lo  que’ns 
captiva  y  ens  entreté. 

Més  hauria  valgut  que  haguessin  posat 
alguna  altra  obra  més  trascendent  d’en  Mo¬ 
lière,  y  més  dramàtica,  com  el  Tartuffe  o  el 
Misàntrop ,  per  exemple.  La  moral  no  ho 
déu  haver  permès.  Conformemnos.  Jo  sem¬ 
pre  estich  disposat  a  conformarme  mentres 
me  donguin  quelcòm  serio.  Aixi  ,  aplau¬ 
deixo  llealment  El  malalt  imaginari  que’ns 
han  donat  en  Gual  y  en  Graner,  no  sols  per 
l’obra  en  sí,  sinó  per  la  manera  de  presen¬ 
taria.  Una  magnifica  decoració  d’interior,  un 
moblement  escullit,  propri  y  complert,  y  uns 
trajos  de  l’época  richs  y  de  bon  gust  excep- 
tuantne  un  que  ja  diré,  ens  donen  la  ilusió  de 
que  realment  contemplèm  un  gran  quadro 
d’aquells  temps  llunyans.  Aixi  s’ha  de  fer. 
El  medi  ambient  tan  fidelment  reproduhit 
ens  ajuda  a  compendre  y  apreciar  tots  els 
detalls  de  costums  y  ridiculeses  que  l’autor 
reflecta,  semblantnos  moltes  coses  menys  in- 
verosímils. 

La  traducció,  més  literal  que  literaria.  Si 
bé  pot  dirse  qu’es  respectuosa,  puig  me  va 
semblar  que  no  hi  faltava  res — fòra  dels  ba¬ 
llets  dels  finals  de  cada  acte — de  lo  que  l’au 
tor  va  escriure,  en  cambi  vaig  sentir  cada 
galicisme  y  cada  construcció  viciosa  que  feya 
fredat . 

La  execució,  molt  desigual.  La  Baró  en  el 
paper  de  Toneta  y  en  Puiggarí  en  el  de  Ar- 
gan  estigueren  molt  bé,  adornant  els  res¬ 
pectius  papers  ab  detalls  de  bon  gust.  Dis¬ 
cretament  digueren  la  seva  part  en  Giménez, 
en  Galceran  y  algún  altre.  En  cambi  ho  feren 
desastrosament  la  senyoreta  Bozzo  y  el  se¬ 
nyor  Capdevila.  Quina  monotonia  la  d’a¬ 
quest,  y  quin  mal  gust  el  d’aquella! 

En  quant  a  la  senyoreta  Ferrer,  jo  no  sé 
pas  lo  que  li  passa.  Encara  no  surt,  ab  un 


JOVRNTUT 


707 


vestit  cursi  que  fa  pensar  en  una  noya  de 
fòra,  y  mal  engiponat,  ja’ns  venen  ganes  de 
badallar.  ^Què  fa  tan  parada?  Sembla  qu’es- 
tigui  a  Babia  y  no  fent  comèdia!  En  fi,  es 
necessari  que  s’espavili  la  senyoreta  Ferrer 
y  que’s  vesteixi  millor.  Això  de  que  la  seva 
criada,  la  Toneta,  faci  més  goig  qu’ella  !... 

Divendres  ens  donaren  La  matinada.  Qua¬ 
dro  d’en  Graner,  lletra  d'en  Gual,  música 
d’en  Pedrell,  decorat  d'enjunyent.  Total, 
cinch  0  sis  minuts  d’espectacle. 

Quadro  d’en  Graner:  Quinze  0  vint  perso¬ 
nes  entre  homes,  dònes  y  nens  que  passen 
aturantse,  fent  genuflexions,  deixant  anar 
flors  y  herbes  per  terra  y  fent  gestos  es¬ 
tranys;  cinch  béns  autèntichs  que  també  pas¬ 
sen  sense  fer  res  ni  dir  res  ni  tan  sols  bèèè... 
y  la  llum  del  sol  que  comença  a  sortir...  per 
ponent,  vull  dir  pel  costat  de  les  bateries  de 
la  avant-escena.  Y  res  més.  S'hi  déu  haver 
trencat  el  cap  en  Graner. 

Lletra  d’en  Gual:  ^Es  bona?  <<Es  dolenta? 
Ningú’n  sab  res.  La  cantaven  a  dins,  molt 
endins,  y  no’ns enterarem  d’una  sola  paraula. 
No  valia  la  pena  de  sortir  a  rebre'ls  aplaudi¬ 
ments  de  la  claque,  perque  la  claque  va  ésser 
Túnica  que  va  aplaudir.  Jo  crech,  no  obstant, 
que  déu  ésser  bona,  essent  d’en  Gual.  Però 
no  n’hi  ha  prou  ab  creureho.  Al  menys  ens 
l’haguessin  venuda  per  déu  cèntims,  com 
venen  les  d’en  Carner. Gual,  te  farà  la  pols  en 
Carner! 

Música  d’en  Pedrell:  Passo.  No  hi  entench 
res.  Els  filarmònichs  no  obstant,  vaig  veure 
que  no  deyen  res,  ni  aplaudien.  Mala  senval! 

Decoració  d’en  Junyent:  Molt  bonica.  Ar¬ 
bres  qu’eren  arbres,  roques  qu’eren  roques, 
cel  qu’era  cel  y  avgua  qu’era  aygua;  tot  junt 
combinat  ab  força  fantasia.  Magnífica  deco¬ 
ració,  si  servís  per’alguna  cosa. 

En  resúm:  una  decoració  més  que  fa  ho¬ 
nor  als  nostres  escenògrafs  y  un  altre  espec¬ 
tacle  ensopit  que  acredita  a  n’en  Graner 
d’home  inofensiu.  A  propòsit.  {Vol  una  idea, 
senyor  Graner?  Li  dono  de  franch.  <;Per  qué 
no  fa  un  quadro  que’s  tituli  Els  set  dormile¬ 
gues P  iSab?  Vull  dir  allò  que’ls  castellans  ne 
diuen  Los  siele  durmientes.  Fins  hi  podria 
sortir  vostè. 

Y  perdoni,  que  la  meva  intenció  no  es  pas 
ofèndrel.  Espavilarlo  voldria  jo,  per’aplau- 
dirlo  molt.  Encara  que  no  s'ho  cregui:  ne 
tinch  unes  ganes...! 

Emili  Tintorer 


NOTES  BIBLIOGRÀFIQUES 

Jochs  Florals  de  Mallorca  celebrats  ab  mo¬ 
tiu  de  les  fires  y  festes  de  L'any  /904. — Pal¬ 
ma ,  /905. 

Calcat,  en  quant  a  la  disposició  de  sos  ma¬ 
terials,  sobre’ls  volums  dels  Jochs  Florals  de 
Barcelona,  conté  en  primer  lloch  el  volúm 
que  tenim  a  la  vista  la  convocatoria  y  cartell, 
la  llista  de  les  composicions  rebudes  y  l’acta 
de  la  festa. 

Entre’ls  documents  literaris  que  figuren 
immediatament  a  continuació,  es  primer  el 
Discurs  del  president  del  Jurat  mossèn  Miquel 
Costa  y  Llobera,  pàgina  literaria  de  primer 
ordre  en  la  que  hi  resplendeix  el  més  comu¬ 
nicatiu  entusiasme  per  la  renaixença  de  la 
nostra  llengua  incomparable,  quals  belleses 
no  pot  sospitar  tan  sols  el  qui  la  desconeix, 
y  que  adquireix  cayents  de  gran  senyora 
quan  se  la  tracta  de  la  manera  que  saben 
ferho  mossèn  Costa  y  alguns  de  sos  com¬ 
panys  de  la  escola  mallorquina,  els  quals  han 
contribuhit  a  la  restauració  de  l’idioma  apor- 
lanihi  les  delicadeses  de  dicció  y  els  matisos 
suaus  que  semblen  provenir  del  temperament 
afable  y  reposat  dels  catalans  de  les  illes, 
distints  en  gixò  de  nosaltres  els  catalans  del 
continent ,  ferrenys  y  abruptes  per  naturalesa, 
y  poch  disposats  a  les  transaccions  de  con¬ 
tacte  ab  les  races  dissemblantes.  Aixi  nosal- 
tres  hem  pogut  deturar  la  onada  invasora  de 
la  llengua  yles  costums  de  Castella,  que  ame¬ 
naçaven  igualarho  tot,  y  ab  nosaltres  hem 
salvat  a  Mallorca,  car  ella  sola  no  hauria 
pogut  resistiria  Tembestida.  Mes  ara  que  les 
forces  de  l’invasor  decauen  a  l’ensemps  que 
aumenten  les  que  apliquèm  a  refer  els  ca¬ 
ràcters  de  la  nostra  nacionalitat,  es  quan  de 
Mallorca  la  germana’ns  cal  emprar  les  fay- 
sons  polides  y  suaus,  les  maneres  afables,  la 
distinció  y  elegancia  que  conserva  encara 
del  patrimoni  helènich  que  un  jorn  li  per- 
vingué 

Segueix  al  discurs  del  president  la  Memò¬ 
ria  del  secretari  Enrich  Alzamora,  correcta 
de  forma,  emperò  excessivament  benèvola,  en 
general,  al  judicar  les  composicions  premia¬ 
des,  com  tindrèm  ocasió  de  veure  segons  el 
nostre  particular  criteri. 

Fruhint  de  la  Natura ,  composició  d’en  Jau¬ 
me  Bofill  y  Matas,  premiada  ab  la  Flor  natu¬ 
ral,  no  es  més  que  un  arreplech  de  frag¬ 
ments  deslligats,  escrits  en  diverses  ocasions 
y  sobre’ls  temes  més  diversos  y  als  quals 
tracta  en  va  de  donar  unitat  una  invocació 
posada  al  començament.  Hi  ha,  es  cert,  co¬ 
ses  ben  dites,  y  fins  algún  sonet  que  hi  figura 
encastat  lluhiria  millor  considerat  isolada- 
ment;  emperò  tot  plegat  forma  una  massa 
informe,  sense  gradació, 'sense  unitat;  la  emo¬ 
ció  que  haurien  pogut  produhir  els  meteixos 
materials  en  altres  circumstancies  s’es  perdu- 

da  al  volernefer  un  tot  mitjançant  un  arreglo 
d’última  hora,  que  judiquém  desencertat. 

No  tenim  tampoch  en  gayre  valua  les  com¬ 
posicions  Primaveral  y  La  lluna  no  es  morta, 
guanyadores  dels  accèssits.  Són  molt  dis¬ 
cretes,  si’s  vol,  emperò  insignificants  els 
assumptes  que  les  inspiren,  y  ni  pitjors  ni 
millors  que  moltes  composicions  poètiques 
que  llegim  en  periòdichs  y  revistes. 

Les  fruytes  savoroses,  d’en  Joseph  Carner, 
premiades  ab  la  Englantina ,  són,  sense  cap 
mena  de  dubte,  les. millors  composicions  que 
conté’l  llibre,  y  per  lo  tant  ben  dignes  de  la 
distinció  que  se  les  hi  otorgà.  Són  cinch 
aquestes  composicions,  lligades  entre  si  per 
la  semblança  dels  temes  y  per  la  expressió 
que  l’autor  les  hi  ha  sabut  comunicar.  La 
imitació  dels  idilis  grechs  poques  coses 
haurà  produhides  en  català  tan  exquisides 
com  aquests  cinch  poemets,  inclosos  quis- 
cún  en  una  vintena  de  versos.  Y  es  precisa¬ 
ment  de  tot  lo  que  coneixém  d’en  Carner  lo 
que  manifesta  un  estil  més  natural  y  planer, 
exempte  de  les  exageracions  ponderatives  a 
que’ns  té  tan  acostumats. 

La  poesia  distingida  ab  el  Primer  accèssit 
es  titulada  Del  Pla ,  y  obra  de  Na  Maria  A. 
Salvà  y  Ripoll;  una  composició  remarcable 
per  la  senzillesa  y  veritat  ab  que  descriu  el 
paisatge  estival  a  que’s  contràu  tota  ella. 

Vuyt  sonets  d’en  Joseph  Maria  I  ous  y  Ma- 
roto,  reunits  ab  el  titul  de  Instantànies ,  des¬ 
criuen,  no  sens  empenta  poètica,  diversos 
llochs  de  les  illes  Balears  ben  coneguts  de 
tots  els  excuí  sionistes.  Obtingueren  el  Segón 
accèssit  a  la  Englantina. 

Obtingué’l  premi  de  la  Viola  d'or  un 
aplech  titulat  Els  Profetes ,  compost  de  setze 
sonets  precedits  quiscún  del  nom  d’un  pro¬ 
feta.  Són  setze  composicions  d’una  monoto¬ 
nia  desesperant,  sense  que  una  idea  capdal 
n’aixequi  cap  d’ells  y  el  faci  inconfondible 
ab  els  altres.  Si  de  tots  ells  se'n  tregués  el 
nom  que’ls  encapça  y  se’n  suprimis  igual¬ 
ment  el  titul  genèrich  que’ls  lliga,  n’hi  hau¬ 
ria  alguns  que  foren  del  tot  incomprensibles 
considerats  isoladament,  apart  de  qu’entre’ls 
setze  profetes  hi  ha  poques  diferencies  es¬ 
sencials  y  no  hi  ha  apenes  cosa  que’s  digui 
de  l’un  que  no  fos  igualment  aplicable  als 
demés. 

Més  sincera  y  per  lo  tant  millor  ens  ha 
semblat  la  composició  Blanch,  de  Na  Maria 
Josepha  Penya,  guanyadora  de  l 'accèssit.  Hi 
ha  molt  més  sentiment  religiós  y  infinita¬ 
ment  més  veritat,  de  manera  que  si  aquesta 
poesia  hagués  ocupat  el  lloch  de  la  precedent, 
no’ns  hauria  pas  semblat  cap  despropòsit. 

Tres  quadrets  en  prosa  d’en  Joan  Rosselló 
apareixen  guanyadors  de  tres  premis  extraor¬ 
dinaris.  Són  altres  tants  capituls  de  la  que 
després  fou  novela  d'En  Rupit ,  publicada  per 
fiL’ Avenç»  y  de  la  qual  ja  parlarèm  ab  l’enco- 
mi  que  mereix. 


Y  clou  el  volum  el  Discurs  de  gràcies  d’en 
Bartomeu  Amengual,  molt  ben  pensat  y  co¬ 
rrectament  escrit. 

R.  Miquel  y  Planas 

ASSOCIACIÓ  MUSICAL 
DE  BARCELONA 

L’increment  que  va  adquirint  la  música  a 
nostra  ciutat  se  tradueix,  a  més  de  la  vingu¬ 
da  dels  artistes  forasters,  per  un  major  es- 
pandiment  de  les  societats  musicals  barcelo¬ 
nines.  L' «  Orfeó  Català»  y  1 ’«  Associació 
Wagneriana»  trevallen  de  valent,  encami- 
nants  llurs  trevalls  als  fins  respectius  que  les 
feren  nàixer,  y  l’uAssociació  Musical»,  ins¬ 
titució  benemèrita,  que  començà  una  modes¬ 
ta  tasca  y  anà  enlayrantse  poch  a  poch  fins  a 
esdevenir  una  seriosa  manifestació  de  cultu¬ 
ra,  va  donant  ja  fruyts  ben  assahonats  y  su¬ 
cosos. 

Els  anteriors  concerts  públichs  del  teatre 
de  Novetats  han  encoratjat  l’«  Associació 
Musical»,  infonentli  esperit  y  halè  per’atre- 
virse  a  noves  empreses. 

A  la  vista  tenim  una  comunicació  de  la 
^Associació»  esmentada,  qu’es  un  progra¬ 
ma  dels  trevalls  artistichs  que  pensa  dur  a 
terme.  A  més  dels  concerts  de  que  parlarèm 
en  aquest  número  y  en  el  proper  (en  els 
quals  pendrà  part  en  Pau  Casals,  el  gran 
violoncelista  ),  l’«  Associació  Musical  »  pre¬ 
para  pera  la  Quaresma  cinch  grans  concerts 
simfònichs,  executantse  dues  obres  choral- 
orquestrals  respectivament  de  Beethoven  y 
de  Schumann;  termenarà  més  tart  el  cicle 
Schubert;  donant  finalment  un  cicle  Mozart 
compost  de  varies  sessions  de  música  di  ca¬ 
mera,  que  acabarà  ab  un  gran  festival  en  ho¬ 
nor  a  Mozart,  simultani  ab  el  1 5 oè  aniversari 
de  la  seva  mort. 

Els  projectes  són  magnifichs.  Desitgém  a 
l’<(Associació  Musical»  èxit  complert  en  tots 
ells. 

L'«Associació  Musical  de  Barcelona»  do¬ 
nà’l  primer  concert  la  nit  del  28  del  passat 
octubre,  prenenthi  part  el  gran  violoncelista 
Pau  Casals,  el  pianista  Benvingut  Socías  y 
una  orquestra  dirigida  pel  mestre  Lamote 
de  Grignon. 

Començà’l  concert  la  esmentada  orquestra 
executant  la  Simfonia  en  do  major  de  Haydn, 
quals  quatre  temps  ( adagio-vivace ,  adagio 
con  variacione,  minuetto-alegretto ,  y  finale- 
presto  assai)  foren  ben  rebuts  del  públich, 
com  també’l  cèlebre  minuet  d e.  IJigenia  a  Au- 
lida,  que  fou  repetit  en  mitj  de  grans  aplau¬ 
diments. 

En  Pau  Casals  executà  (violoncel  y  or¬ 
questra)  un  Concert  de  Haynd  y  els  Cants 

Ebreus  de  Max  Bruck;  una  Sonata  de  Coca- 
telli  (violoncel  y  piano),  executant  fóra  de 
programa,  a  causa  de  les  ovacions  del  pú- 
blich,  una  romança  de  Scbumann  y  alguns 
fragments  de  Bach. 

En  Casals  es  el  colós  de  sempre.  El  seu 
violoncel  desperta  emocions  inefables.  Pro¬ 
dueix  sonoritats  dolcíssimes,  apassionades; 
veus  plenes  v  vibrants;  melodies  d'exquisitat 
incomparable.  La  execució  d’en  Casals  es 
clara,  diàfana  y  serena.  Sa  dicció  té  una  poe¬ 
sia  qu’enamora.  En  fi,  en  Casals  es  el  Ca¬ 
sals  de  sempre. 

En  totes  les  peces  executades  ostentà’l 
gran  Casals  ses  eminents  qualitat  de  poeta  y 
de  virtuoso;  l’equilibri  perfet  de  totes  ses  fa¬ 
cultats  artístiques.  Esmentarèm  tan  sols  els 
Cants  Ebreus  de  Max  Bruck  (primera  audició 
a  Barcelona),  obra  d’una  grandesa  y  severi¬ 
tat  incomparables,  qual  melodia  dominant 
(violoncel)  es  un  cant  ample  y  majestuós, 
qu’en  Casals  digué  maravellosament  cau- 
santnos  una  emoció  fondissima. 

Fins  al  proper  concert. 

Geroni  Zanné 


CONGRÉS  ESPERANTIST A 
DE  BOULOGNE-SUR-MER 

Dijous ,  10  d'agost 

Com  deya  en  l’última  resenya,  el  Congrés 
acabà’l  dia  anterior,  això  es,  el  dimecres, 
quedant  consagrats  els  restants  dies  a  la  ex¬ 
cursió  a  Anglaterra,  fet  que  tancà  dignament 
aquesta  memorable  festa. 

Sortirem  de  Boulogne  al  mitj  dia,  ab  el 
grandiós  vapor  de  turbines  Ouward,  uns 
cinchcents  companys,  despedintnos  els  qui, 
per  ocupacions  y  premura  de  temps,  tenien 
de  tornar  a  llurs  llars.  El  viatge  fou  agrada- 
bilissim,  tenint  una  travesia  maravellosa.  Ab 
la  bandera  esperantista  al  cim  de  l’arbre  mes¬ 
tre  entrarem  a  Folkestone  a  la  una  y  mitja, 
essent  rebuts  per  la  Municipalitat  y  la  Cam¬ 
bra  de  Comerç  anglesa,  aixi  com  per  innom¬ 
brables  semideanos  (companys). 

Les  autoritats  donaren  un  banquet  al  doc¬ 
tor  Zamenhof,  haventse  pronunciat  varis 
brindis,  tots  en  Esperanto  menys  el  de  l’al¬ 
calde  Mr.  Alderman  J.  Bauks,  qui  s’excusà 
en  sos  anys  y  ses  moltes  ocupacions. 

De  les  tres  fins  a  les  quatre  y  mitja  tingué 
lloch  un  concert  donat  per  una  banda  esco¬ 
cesa  en  al  passeig,  y  varis  altres  entreteni¬ 
ments.  Acabades  aquestes  festes  ens  passeja¬ 
rem  per  la  ciutat  y  visitarem  lo  més  impor¬ 
tant,  acompanyats  sempre  pels  esperantistes 
del  grupo  de  Folkestone  y  Londres,  y  a  les 
sis  prenguerem  el  tren  que’ns  portà  a  Dou- 
vres,  abont  hi  arribarem  a  les  s-is  y  quart, 
poch  més  0  menys. 


La  nostra  arribada  fou  encara  motiu  d’en¬ 
tusiasme  entre’ls  habitants  de  Douvres  y  les 
seves  autoritats,  puig  a  l’igual  que  a  Folkes¬ 
tone  ens  reberen  el  batlle  y  el  president  de 
la  Cambra  de  Comerç,  acompanyats  dels  so¬ 
cis  del  grupo  de  la  ciutat  anglesa. 

Ens  dirigirem  tots,  després  d’haver  sopat, 
a  cà  la  vila,  ahont  tingué  lloch  la  recepció 
oficial  del  batlle  y  Cambra  de  Comerç,  do- 
nantnos  la  vino  honora  (el  vi  d’honor),  que 
consistí  en  pastes  e  innombrables  botelles  de 
Champagne.  No’n  volguéu  més  de  brindis  ni 
de  benvingudes!  Quàn  satisfet  ha  d’estar  el 
nostre  mestre  doctor  Zamenhof,  després  de 
les  dificultats  y  burles  que  ha  tingut  d’a¬ 
guantar  durant  tants  anys! 

Alguns  dels  expedicionaris  sortiren  a  la 
nit  cap  a  Boulogne,  els  altres  ens  quedarem 
pera  les  festes  del  ensentdemà,  que  foren  va¬ 
ries  y  que  no  detallo  per  no  allargar  massa 
aquest  escrit;  sols  diré  que  tinguerem  ball 
d’escocesos  organisat  en  nostre  honor,  illu- 
minacions,  visita  del  grandiós  paquebot 
Deutschland  de  la  linia  d’Hamburg  a  Nova 
York.  Quin  vaporet!  Cent  y  pico  de  metres 
de  llarch  per  vint  o  poch  més  d’ample.  Quin 
aspecte  més  majestuós,  ab  ses  quatre  xeme- 
neyes  llençant  el  fum  a  torrents! 

Abandonarem  Douvres  el  divendres,  it,  a 
la  una,  arribant  a  Calais  a  les  dues  menys 
cinch  minuts;  es  a  dir,  una  travesia  de  cin¬ 
quanta  cinch  minuts,  y  pujarem  a  l 'Invicta, 
vapor  germà  de  1  Osborne,  es  a  dir,  de  turbi¬ 
nes,  ultim  avenç  de  la  navegació  pera  pas¬ 
satge. 

No  explicaré  el  despido  dels  anglesos  ni  la 
rebuda  dels  francesos;  ma  ploma  es  massa 
pesada  pera  resenyar  semblants  fets.  Cal  ha- 
verho  vist  pera  fersen  càrrech. 

A  Calais  visitarem  el  port  y  sa  grandiosa 
sala  de  màquines  hidràuliques,  la  Cambra 
de  Comerç  ahont  les  senyoretes  foren  obse- 
quiades  ab  magnífichs  rams  de  flors,  el  tea¬ 
tre,  devant  del  qual  se  feu  un  grupo  fotogrà- 
fich  dels  esperantistes,  varies  fàbriques,  y  a 
la  nit  el  Casino,  ahont  havien  preparat  un 
concert  pera  nosaltres,  com  a  agrahiment. 
En  una  de  les  parts  se  cantà  en  Esperanto  y’s 
recitaren  poesies  y  monòlegs  que  cridaren 
l’atenció  dels  estrangers  y  turistes  qu'estiue- 
gen  en  dita  població. 

A  les  dotze  y  mitja  sortirem  de  Calais  ab 
el  carril,  als  crits  de  Vivu  Esperanto!  Vivu 
ZamenhoJ!,  arribant  a  Boulogne  usa  hora  des¬ 
prés,  acompanyant  al  nostre  mestre  fins  a 
casa’l  senyor  Michaux,  ahont  s’allotjava. 

Com  que  per  molts  eren  ja  terminades  les 
festes  y  perdíem  al  nostre  estimat  mestre, 
llarga  fou  la  despedida,  pronunciantse  enca¬ 
ra  varis  discursos  y  fentse  vots  pel  triomf  de 
la  causa  esperantista. 

Tenint  d’abandonar  Boulogne’l  dissabte  al 
matí,  puig  mes  obligacions  me  cridaven  aqui, 
y  no  volent  marxar  sense  l’última  apretada 

de  mà  a  l’inventor  de  ma  estimada  llengua, 
a  n’ell  me  dirigí  despedintme  fins  al  Congrés 
de  l’any  vinent,  desitjantli  tota  mena  de  feli¬ 
citats  en  compensació  de  sos  afanys  y  dies 
de  tristor,  que  molts  n’ha  tinguti 

La  resposta  iquina  fou?  Ah!  Quin  greu  me 
sab  que  pochs  d’entre  nosaltres  coneguin 
l’Esperanto  pera  reproduhirla  textualment! 
Estich  segur  que  si  l’haguessiu  sentit  vos  con¬ 
sagraríeu  a  l’estudi  d’aquesta  hermosa  y  útil 
llengua,  ab  fe  y  amor!  Me  digué:— Heu  vin¬ 
gut  de  lluny  y  so/,  d’una  terra  de  cultura  e 
inteligencia  ahont  me  consta  que  hi  ha  mol¬ 
ta  llevor  escampada,  molt  Espero  dels  cata¬ 
lans,  puig  no  dubto  que  comprendran  quàn 
útil  els  hi  pot  ésser  el  coneixement  de  l’Espe¬ 
ranto.  íQuè  puch  dirvos,  si  no  es  que  fóra  un 
gran  plaher  pera  mi  vèurela  representada  en 
el  vinent  Congrés  pel  número  que  crech  li 
correspòn,  això  es,  per  centenars  de  sos 
fills?... — 

Avans  de  separarnos  me  recordà  haver  re¬ 
but  el  telegrama  que  ab  ocasió  de  la  primera 
reunió  d’esperantistes  celebrada  aqui  l’abril 
passat  se  li  envià  en  nom  de  la  Federació 
Esperanlista  Katalana ,  telegrama  que  agrahi 
molt,  per  demostrarli  que  aquí  també’s  tre- 
vallava  pel  coneixement  de  l’Esperanto. 

Ab  el  crit  de  Vivu  Zamenhof!  termenà  la 
nostra  entrevista,  y  ja  allunyats,  ab  el  cor 
ple  de  tristesa,  de  tristesa,  sí  ^per  què  no  dir- 
ho?  senti  una  veu  fonda  exclamant:  Ghis(  1 )  la 
revido ,  kara  samideano ,  antaüen,  kaj  chiam  ( 1 ) 
antaüen!  (Fins  a  més  veure,  estimat  com¬ 
pany  d’idees,  endevant  y  sempre  endevant!) 
Jo  respongui:  Jes ,  ni  ankaü  laboros  tage ,  kaj 
certe  ni  iros  antaüen.  (Sí,  nosaltres  també 
trevallarém  cada  dia,  y  de  segur  que  anirèm 
endevant). 

Lectors  qu’heu  tingut  la  bondat  de  seguir 
aquestes  pesades  y  mal  traçades  ratlles,  cre- 
gueume:  estudièu  l’Esperanto  y  no  vos  en 
arrepentirèu,  molt  al  contrari,  vos^sabrà  greu 
no  haverho  fet  avans,  puig  veuréu  el  camp 
immens  de  relacions  que  os  obre. 

Alfons  Sabadell 


NOVES 

Al  «Centre  Autonomista  de  Dependents 
del  Comerç  y  de  la  Indústria))  s’hi  celebrà 
dissabte  l’acte  inaugural  del  present  curs  de 
la  secció  d’ensenyança,  presidint  el  doctor 
Marti  y  Julià,  president  de  la  Unió  Catala¬ 
nista. 

Després  de  llegir  el  secretari  la  memòria 
reglamentaria,  y  d’exposar  el  president  del 
Centre  l’estat  floreixentd’aquest,  usaren  de  la 
paraula’ls  senyors  Pasqual,  de  l’Ateneu  Obrer 
de  Sabadell,  doctor  Fuster,  representant 


(1)  Per  no  tenir  lletres  acentuades  s’hi  posa  la  h. 


del  «Patronat  pera  la  11  uv ta  contra  la  tuber¬ 
culosis»,  Beremón  per  «Catalunya  Federal», 
y  Rusinol,  per  la  «Lliga  Regionalista»,  de 
que  es  president.  Tots  foren  aplaudidissims 
pels  enlayrats  conceptes  qu’exposaren  res¬ 
pecte  a  nostre  modo  d’ésser  y  a  nostres  as¬ 
piracions  autonomistes  enfront  de  la  passi¬ 
vitat  d’altres  pobles  d'Espanya  y  del  despo¬ 
tisme  dels  centralistes  ineptes;  y  ho  fou 
especialment  el  senyor  Rusinol,  quan  en 
nom  de  la  «Lliga  Regionalista»  donà  al  doc 
tor  Marti  y  Julià  una  coral  estreta  de  mà, 
significant  el  respecte  y  l’agrahiment  que 
tots  els  bons  catalans  deuen  a  la  Unió  Cata¬ 
lanista :,  heralt  del  nostre  nacionalisme  y  con¬ 
creció  de  les  nostres  aspiracions. 

Finalment  el  doctor  Martí  y  Julià,  incan¬ 
sable  com  sempre  en  sa  tasca  de  difondre 
verdaderes  idees  de  llibertat  escampant  cul¬ 
tura,  digué  en  son  resúm  que  aquella  sols  se 
conquista  ab  el  propri  perfeccionament,  y 
que  fentho  així  tots  els  catalans  anirèm  ve- 
yent  còm  són  una  meteixa  cosa’ls  conceptes 
de  nacionalisme  y  de  llibertat,  y  no  temerèm 
als  enemichs  de  dintre  ni  de  fóra  que  tingui 
el  Catalanisme. 

.Aquestes  paraules  promogueren  una  gran 
ovació,  acabantse  l'acte  ab  forts  visques  a  la 
Unió ,  a  la  «Lliga»  y  a  Catalunya. 


Per  causes  agenes  a  nostra,  voluntat  dei - 
xèm  de  publicar  aquesta  setmana’l  folleti  co¬ 
rresponent  de  Les  Tenebroses ,  d’en  Nogueras 
Oller,  y  en  cambi  doném  doble  folleti  de  les 
Histories  d'altre  temps ,  d’autors  clàssichs  ca¬ 
talans.  La  setmana  entrant  procurarèm  pu¬ 
blicar,  en  comptes  del  plech  d’aquestes,  els 
plechs  números  2<>  y  26  de  Les  Tenebroses. 

Pròximament  donarèm  a  conèixer  a  nos¬ 
tres  lectors  les  reformes  que  pera’l  pròxim 
volúm  de  Joventut,  corresponent  a  1906,  es- 
tém  preparant,  consistents  en  una  combina¬ 
ció  en  qual  virtut  la  qualitat  de  les  obres  y  el 
repartiment  dels  volums  de  nostra  Biblioteca 
respondràn  més  que  may  sens  dubte  a  la 
importància  que  aquesta  ha  anat  adquirint 
dintre'l  modern  moviment  literari  català. 


Enguany,  com  en  els  anys  anteriors  per  la 
diada  de  Tots  Sants,  varis  catalanistes  han 
portat  corones  a  les  tombes  dels  preclars  pa¬ 
tricis  Bartomeu  Robert  y  mossèn  Jacinto 
Verdaguer. 


A  l’Ateneu  de  Madrid  s’hi  donaràn  confe¬ 
rencies  sobre  historia,  literatura  y  dret  civil 
de  Catalunya,  organisades  per  en  Cambó, 
en  Sanz  Escartin  y  enMoret. 

Sembla  que  se’n  encarregaràn  conegudes 
personalitats  del  regionalisme. 


JOVENTUT 


Y  sembla  (això'ns  ho  sembla  a  nosaltres), 
que’ls  intelectuals  de  la  villa  y  cortès,  queda¬ 
ran  badant. 

Qu’es  lo  que  saben  fer  millor. 

Lo  que  convindria  es  que  no  badéssim 
nosaltres,  anch  que’ns  aplaudissin. 

Que  no  bo  faran,  si  els  conferenciants 
s'expliquen.  Altrament  fóra  aenyal  de  que  no 
donèm  bé  la  lliçó. 

Val  més  que’ns  xiulin,  perque...  ja  ho  va 
dir  un  dels  seus: 

Si  el  necio  aplaud e,  peor 

Exposades  a  Cà’n  Parés  hi  ha  aquesta 
setmana  una  serie  d’obres  d’en  Alexandre  de 
Riquer  que  posen  de  manifest  la  diversitat 
d’aplicacions  que  sab  donar  a  son  talent  d’ar¬ 
tista. 

En  totes  ses  obres  hi  es  visible  aquella 
característica  d’en  Riquer,  la  elegancia,  que 
fa  que  puguin  dispensàrseli  les  faltes  de  di¬ 
buix  en  que  algunes  vega  des  incorre,  so¬ 
bre  tot  al  reproduhir  la  forma  humana. 
Cal  vèureles  aquelles  composicions  exquisi¬ 
des:  Bibiana  en  el  bosch  encantat;  Els  daus; 
Ofelia;  La  Vida;  En  el  país  de  Leda;  en  algu¬ 
nes  de  les  quals  se  compenetren  admirable¬ 
ment  les  entonacions  suaus  ab  les  delicade¬ 
ses  de  forma. 

Hi  ha  també  en  aquesta  exposició  algu¬ 
nes  pintures  de  paisatges  sumament  interes¬ 
sants,  assolint  en  Aygua  mansa  y  en  Els 
monstres  les  proporcions  de  quadro  de  museu. 

Per  fi,  hi  ha  una  colla  de  trevalls  petits, 
com  són:  ilustracions  de  llibre,  ayguaforts, 
projectes  de  joyes,  ex-libris  y  estudis,  en  els 
quals  es  hont  potser  hi  llu  millor  el  bon 
gust  del  dibuixant,  més  adaptable  an’aques- 
tes  petites  sobtilitats  que  a  les  grosses  con¬ 
cepcions  monumentals  del  meteix  autor  que 
s’exhibeixen  en  la  exposició  y  que  no’ns  han 
semblat  pas  de  bon  troç  tan  ben  encertades. 

Hermosa  fou  la  festa,  que  1  diumenge  a  la 
rarda’s  celebrà  en  el  '.(Foment  Autonomista 
Català»,  cantant  els  noys  de  la  Escola  Cata¬ 
lana  Mossèn  Cinto  diferentes  cançons  de  la 
terra,  entre  elles  La  mort  del  rossinyol ,  de 
C.  Karr,  La  mà ,  La  campaneta ,  Els  fadrins 
de  Sant  Boy,  etc.,  que  foren  celebradissi- 
mes,  fentse  després  la  tradicional  castanya¬ 
da,  y  la  rifa  dels  panellets  pel  Concell  d’Ins¬ 
trucció,  a  benefici  de  la  Escola.  Seguida¬ 
ment  s’estrenà  La  nostra  sardana  d’en  Cr  u 
sells,  professor  de  la  Escola',  molt  ben  can¬ 
tada  pels  nens  y  ayrosament  puntejada  pels 
concorrents,  que  per  lo  nombrosos  apenes 
cabien  en  el  local.  La  festa,  donchs,  resultà 
ben  típica  y  vistosa 

El  «Cardenal  Cisneros»  s’ho  havia  pres  en 
serio  això  de  que  li  diguessin  barco  de  gue- 

rra,  y  ell  que  si,  equina  t’en  fa?  Se  sent  espa¬ 
nyol,  es  a  dir,  valent,  y  s’allunya  tres  milles 
de  la  costa  com  qualsevol  barca  de  vela...  y’s 
pert  com  les  criatures  que  may  han  sortit  de 
casa.  Això  tenen  les  valenties  y  les  rareses. 
Vés,  podèm  ferlo  cridar  pel  nunci,  ara. 

Jo  no  sé  quàn  se’n  convenceràn  eH  go¬ 
verns  de  que’ís  nostres  barcos  de  guerra,  en 
tant  vagin  pel  mar,  han  de  rebre  0  s’han  de 
perdre.  ^Còm  se  li  pot  demanar  brújula  a  qui 
encara  no  té  ni  esma?  còm  se  poden  pes¬ 
car  en  aquell  pélach  si  s’enfonsen?  iY  còm  hi 
podrèm  jugar  a  fragates  al  safreig  de  casa, 
si  ab  tot  el  mal  cor  del  món  volèm  que  fa¬ 
cin  de  barcos  de  debò’ls  nostres  barcos  de 
fira  ? 

Sort  que  a  les  altes  esferes  s’hi  han  fixat,  y 
s’han  volgut  enterar  del  còm  y  el  què  de  la 
pèrdua  del  barco,  y  de  lo  que  convé  pera  que 
no  se’n  perdin  d’altres. 

Y  sòrt  que  podém  despatxar  les  dides, 
que’ls  nens  ja  s’entretenen. 

L’altra~nit  tingué  lloch  a  l’«Aplech  Cata¬ 
lanista»  la  inauguració  del  curs  de  Historia 
de  Catalunya,  pronunciant  el  senyor  Roig 
y  Pruna  un  bell  parlament  pera  fer  veure  lo 
necessari  que’ns  es  son  coneixement  als  ca¬ 
talans,  no  ensenyàntnosla  oficialment  com 
no’ns  la  ensenyen  y  donantnos  en  cambi  no¬ 
cions  d’altres  histories  que  són  més  aviat 
llegendes,  quan  no  mentides.  Enalti  la  me¬ 
mòria  dels  Bofarull  y  altres  historiayres  pre¬ 
cursors  dels  actuals,  y  estudià  la  personalitat 
de  l’Aulestia,  qual  obra  serà  la  escullida  per 
l’ttAplech»  pera’l  dit  curs  d’historia. 

Seguidament  se  començà  la  lectura  de 
l’obra  de  l’Aulestia. 

Ja  hem  passat  la  primera  etapa  del  govern 
d’en  Montero  Rios.  Ja  hi  ha  hagut  crisis,  ja 
han  sigut  cridats  en  Moret  y  en  Canalejas 
pera  formar  part  del  nou  gabinet,  y  ja  s’ha 
vist  còm  s'hi  han  negat.  Ells  no  volen  ésser 
ministres;  ells  volen  ésser  quefes  de  govern. 
Pobre  partit  lliberal! 

Reorganisat  el  gabinet  ab  elements  poch 
pertorbadors ,  en  VVeyler,  qu’era  ministre  de 
la  Guerra,  ho  serà  de  Marina  a  més  a  més. 
L’home  passa  per  tot  per  no  moures  del  can- 
delero. 

Y  l'Echegaray  continua  impertèrrit  en  son 
lfoch,  mantenint  el  presupost  de  gastos  fixat 
y  sense  deixar  gravarlo  poch  ni  molt.  De  ma¬ 
nera  qu’ell  es  l’amo,  y  encara  que  no  sigués 
per  les  economies  se’ns  fa  simpàtich  per 
això:  perque  manant  ell  y  essent  tan  famós 
home  de  teatre,  es  probable  que  la  comèdia 
duri.  Y  prenéntnosho  com  a  comèdia  encara 
podèm  riure  tots...  menos  en  Montero  que 
fa’l  paper  trist:  el  paper  de  victima. 

El  públich  nombrós  que  assistí  dilluns  a 
la  funció  donada  en  el  teatre  Principal  en 
honor  dels  hostes  francesos,  al  acabarse  l’ad¬ 
mirable  concert  de  l’Orfeó  Català  demanà 
que’s  cantessin  Els  Segadors ,  cosa  molt  na¬ 
tural,  y  també,  naturalment ,  l’Orfeó  Català 
s’hi  negà  com  altres  vegades. 

Ja  sab  tothòm  que  a  nosaltres  no’ns  plau 
que  s’abusi  de  Els  Segadors  cantantlos  sem¬ 
pre,  vinga  o  no  a  tom;  però  lo  qu’es  ara  hem 
de  dir  que  si  la  funció  del  dilluns  no  donava 
ocasió  pera  cantarlos  a  nostra  catalanissima 
institució  choral,  ni  may! 

L’Orfeó  no's  portà  com  devia,  y  ho  sentim 
tant  més,  en  quant  entre’l  públich  hi  havia 
molts  catalans,  molts  catalanistes  de  cor, 
que  podien  suposar  que’l  catalanisme  dels 
senyors  de  l’Orfeó  no  sembla  sinó  un  medi 
d’omplir  la  guardiola,  ja  que,  en  son  etern 
estira  y  afluixa,  tant  saben  d’arronçarse  quan 
s’hi  pot  perdre.  Protestem  del  procedir  de 
l’Orfeó,  y  ho  fem  ab  dolor  però  ab  fermesa. 
Si  l’Orfeó  ha  de  semblar  una  empresa  mer¬ 
cantil,  tingui  compte  que  la  bandera  cata¬ 
lana  no  serveixi  de  bandereta  seguint  el 
camí  que  li  senyalen  certs  elements  direc¬ 
tors;  si  no,  encara  veurèm  l’Orfeó  fent  la 
competència  als  chors  mal  anomenats  d’en 
Clavé,  fent  bolos  més  o  menys  artistichs  ab 
recíàm  oficial. 


Publicacions  rebudes: 

Boletín  Bibliogràfieo  de  la  Libiería  antigua 
y  moderna  de  Castells  y  C.a  (Ronda  Univer¬ 
sitat.  13).  Quadern  número  2  del  catàleg  de 
les  obres,  corresponent  al  mes  de  setembre. 

Fidel  Giró  impressor.  —  Carrer  de  València,  233. 

SETMANARI  CATALANISTA 

Els  trevalls  se  publiquen  baix  la  exclusiva  responsa 
bilitat  de  sos  autors. 

No  s’admeten  els  que  110  síen  inèdiLs. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes. 

>  Mitj  any .  4  50  » 

>  Trimestre .  2’25  » 

ALTRES  REGIONS  D’ESPANYA: 

Un  any. . 9  > 

ESTRANGER:  Un  any . 10  Franchs. 

Número  corrent . 20  Cèntims. 

>  atrassat,  ab  folletins.  ...  40  » 

»  »  sense  folletins.  .  25  > 


El  número  corrent  no’s  ven  sense  folletins. 


La  primera  edició  de  la  novela 


S  O  L.  I  T  TJ  T 

un  dels  èxits  més  grans  de  les  modernes  lletres  catalanes,  està  agotada  totalment  fa 
més  de  dos  mesos,  haventnos  sigut  impossible  durant  aquest  espay  de  temps  servir  les 
continues  demandes  que  se’ns  han  fet  y  se’ns  fan  de  la  magna  obra  de  Víctor  Català. 
Hem  resolt,  donchs,  donar  a  llum  la  segona  edició  de 


que  apareixerà  pròximament;  y  al  anunciarho,  advertim  als  nostres  suscriptors  y 
lectors,  com  també  als  nostres  corresponsals,  que  se  serveixin  concretar  les  de¬ 
mandes  d’exemplars  que  necessitin  ,  y  anticipin  l’avís  pera  demandes  probables, 
a  fí  de  que  quedi  tothòm  atès  segons  els  nostres  desitj'os  y  pugui  tot  amant  de 
nostra  literatura  adquirir  aquesta  obra,  una  de  ses  més  preuades  joyes,  que  tant 
d’honor  ha  vingut  a  fer  a  la  BIBLIOTECA  DE  JOVENTUT. 

Pera’ls  corresponsals  y  suscriptors  regiràn  les  meteixes  condicions  qu’en  les 
demés  obres  de  nostra  Biblioteca,  posantse  a  la  venda’l  llibre  al  preu  de  3  pessetes 
cada  exemplar. 


Redacció  y  Administració  : 

Plaça  del  Teatre,  6,  entresol. 


NÚMERO  CORRENT . 20  CÈNTIMS 

»  ATRASSAT,  AB  FOLLETINS.  .  4O  » 

>  »  SENSE  FOLLETINS.  25  > 


SUMARI: 

Lo  millor  de  cada  casal,  per  F.  Pujulà  y  Vallès. — La  re¬ 
volució  russa,  per  Geroni  Zanné.— El  «Llibre  de  les 
Dones»  de  Mestre  Jacme  Roig,  per  R.  Miquel  y  Pla¬ 
nas— Què  som!..  ,  per  J.  Bassedas  y  Montaner. — Xa- 
colata  y  Brusi.  o  Els  voluntaris  de  l’Africa,  y  Si 
tant  els  hi  agraden  que  se'ls  quedin,  per  Rafel  Va¬ 
llès  y  Roderich.— Nocturn,  per  Carles  Arro  y  Arro. 
—El  partit  federal,  per  C.  Ventura  Pardo. — Impedi¬ 
ment,  per  Carles  de  Fortuny.— Notes  bibliogràfi¬ 
ques,  per  Geroni  Zanné.— Descans  de  l’immigrant, 
per  J.  Conangla  Fontanilles. — Revista  de  revistes, 
per  Lluis  Via.— Noves. 

FOLLETÍ: 

LES  TENEBROSES,  per  Rafel  Nogueras  y  Oller.  — 
Plechs  25  y  26. 


LO  MILLOR  DE  CADA  CASA 

Avans  d’ahir  eren  els  chors  d’en  Clavé 
els  qui  anaven  a  Madrid  a  desprestigiar  la 
barretina  catalana,  baladrejant  ab  ella  al  cap 
per  sos  carrers  y  places,  el  Glòria  à  Espaüa! 

Avuy,  embarretinats  son  quatre  desferres 
els  qui  passegen  per  Madrid. 

Entre  avans  d’ahir  y  avuy,  l’estol  de  cata¬ 
lans  que  famolenchs  de  vianda  o  d’honor 
han  anat  a  deixarse  descobrir  pels  castellans, 
ha  estat  nombrós. 

Els  d’avuy  són  els  que’m  fan  més  fàstich, 
perque’ls  d’avuy  tenen  les  mans  tacades  de 
sang. 

Els  chors  diuen  Viva  Espafia!,  però  ho 


diuen  cantant.  Obrers  honrats,  en  sa  majo¬ 
ria,  canten  malament,  però  voldrien  cantar 
bé;  van  equivocats  al  meu  entendre,  però 
poden  anar  bé.  Sobre  tot  si’s  purguen  de 
l’odi  a  la  terra  hont  han  nascut. 

Els  d'ahir  són  pobra  gent  soperba  y  orgu¬ 
llosa  que,  per  un  aplaudiment  qu’es  cosa  de 
menys  valua  que  un  plat  de  llenties,  se  ve¬ 
nen  a  sos  germans.  Y  la  pobra  gent  inspira 
compassió. 

Però’ls  d’avuy,  allà  en  sa  jovenesa,  per 
quatre  miserables  quartos  se  comprometeren 
a  matar,  a  matar  sers  humans,  y  ara  en  les 
derreries  de  sa  vida,  quan  vells  y  xacrosos 
són  més  morts  que  vius,  encara  la  bestia'ls 
hi  brama  sota  llur  pell  pancida,  y  encara  han 
parlat  de  matar,  de  morir  matant,  doble 
crim,  doble  ignorant  despreci  de  la  vida,  de 
la  vida  propria  y  de  la  dels  altres.  Aquests 
me  fan  fàstich. 

No:  els  voluntaris  de  la  guerra  d’Africa 
que  avuy  s’han  arrocegat  per  Madrid  no  re¬ 
presenten  de  Catalunya  sinó  la  població  mi¬ 
serable  de  nostra  terra,  que  la  té  com  tota 
terra  del  món.  Representen  aquella  mena 
d’homes  que,  quan  joves,  prefereixen  en- 
lloch  del  trevall  les  aventures  per  sagnan- 
tes  que  síen,  que  ans  que  les  eynes  de  l'ofici 
facin  durícies  en  llurs  mans,  prefereixen  que 
les  facin  en  llurs  cors  les  eynes  de  les  gue¬ 
rres;  representen  aquells  homes  que,  ja 

adults,  passen  sa  vida  picant  a  la  porta  del 
qui  un  día  feu  aixecar  llurs  mans  homicides; 
representen  aquells  homes  que,  ja  vells  d’una 
vida  sense  ideals  nobles  ni  nobles  lluytes, 
amaguen  ab  èxits  infames  de  sa  jovenesa’l  ro- 
sech  de  llurs  conciencies. 

Els  voluntaris  de  la  guerra  d’Africa  no 
són  pas  catalans ,  perque  no  es  dóna  de  sa 
casa  qui  va  a  passar  bugada  de  la  roba  d’al¬ 
tri  y  deixa  bruta  a  la  llar  la  dels  seus  fills. 

L’escut  d’Espanya  fou  insultat,  però  la  ba¬ 
rretina  ab  que  aquells  homes  cobreixen  llurs 
caps  no  pera  honrarse,  sinó  pera  fer  el  car¬ 
nestoltes,  encara  du  una  taca. 

Y  els  pobres  vells,  devant  de  quals  ulls  ha 
ufanosament  brotat  la  esplèndida  fullaraca 
de  l’arbre  de  la  ignorància  de  l’Estat,  això  no 
ho  saben  veure!  Y  els  pobres  vells  d’ànima 
de  Madrid  tampoch!  Y  tots  s’han  abraçat, 
han  viscut  barbaritats  passades  y  s’han  sen¬ 
tit  héroes  novells!  Y  els  pobres  castiles  ven¬ 
çuts  per  tot  arreu,  bastonejats  per  totes  ban¬ 
des,  s’han  enorgullit  d’haver  vençut  un  cop!... 
Desgraciats!  Fins  un  cop  que’l  despreciable 
llorer  roig  de  la  guerra  pessigollejà  llurs  caps 
atapahits  de  cigrons,  la  barretina  hi  era  de 
per  milj. 

jAun  hay  patria ,  Veremundo!  / Aun  la  ba¬ 
rretina  vive  y  late  con  Espana! ...  Però  obser- 
vèu  qui  són  els  que  se  la  posen  per’anar  a 
estrènyervos  les  mans :  chors  que  canten 
malament,  animetes  que  fins  farien  salts 
pera  que’ls  badochs  de  les  fires  els  aplaudis¬ 
sin,  y  quatre  vells  que  han  11  uy tat  per  un  sòu 
y  viuen  de  la  pública  caritat. 

Es  tot  l.o  que  vos  pertoca  de  casa  nostra. 
Es  ben  vostre  perque  fruyt  vostre  es. 

F.  Pujulà  y  Vallès 


LA  REVOLUCIÓ  RUSSA 

Mentres  escrivim  les  presents  ratlles,  im¬ 
pera  a  Rússia  l’anarquia  més  complerta.  Una 
vaga  general — podríem  dir  nacional — sos- 
pengué  la  vida  de  l’imperi  rus,  substituhintla 
per  una  paràlisis  de  tota  mena  d’activitat  que 
no  fos  el  desordre  y  la  violència.  Els  revolu¬ 
cionaris,  ab  unanimitat  perfeta,  s’han  aguan¬ 
tat  ferms,  pera  fer,  ab  llur  íermesa,  tronto¬ 
llar  l’odiat  tsarisme. 

Kosaks  y  revolucionaris  han  vessat  llur 
sang  per  les  grans  viles  de  l’imperi;  les  bom¬ 


bes  explosives  han  produhit  efectes  terrori- 
fichs;  interrompudes  les  linies  ferroviàries, 
els  telègrafs  y  els  telèfons,  ab  carreteres  im¬ 
practicables  per  l’abandó  del  govern,  l’Impe- 
ri  dels  Tsars  s’ha  trobat  a  punt  de  morir  es¬ 
quarterat.  A  Petersburg  s’ignorava  lo  que 
succehia  a  Helsingfors,  a  Varsòvia,  a  Mos¬ 
cou,  a  Odessa  ;  el  terror  pujava ,  pujava 
com  una  onada  gegantina,  quan  el  tsar  Ni¬ 
colau  ha  parlat  paternalment,  dihent  que 
«la  felicitat  del  sobirà  rus  se  troba  indisolu- 
blement  lligada  a  la  felicitat  del  poble»,  y 
que  «el  dolor  del  poble  es  el  dolor  del  sobirà.» 
Han  seguit  a  n’aquestes  declaracions  senti¬ 
mentals,  unes  prometences  de  reformes  polí¬ 
tiques,  que  proporcionaràn  (un  cop  regeixin) 
al  poble  rus  la  llibertat  cívica  .basada  en  la 
real  inviolabilitat  de  les  persones,  la  lliber¬ 
tat  de  conciencia,  de  paraula,  de  reunió  y 
d’associació;  que  concediràn  el  dret  electoral 
als  estaments  socials  que’n  careixíen  al  or- 
ganisarse  l’actual  Duma  (Parlament);  y  que, 
finalment,  concediràn  a  la  Duma  la  facultat 
d’aprobació  de  totes  les  lleys.  Heusaqui  la 
essencia  del  Manifest  imperial  que’l  comte 
Witte  ha  presentat  al  poble  rus,  com  anes- 
tèsich  de  la  terrible  revolució  triomfadora. 

{Seràn  prou  aquests  projectes  pera  calmar 
els  propòsits  dels  revolucionaris?  De  moment 
sols  han  plagut  als  lliberals  moderats;  reac¬ 
cionaris  y  revolucionaris,  ab  paraules  y  ab 
actes,  n’han  protestat  sorollosament.  Si  a 
Petersburg  ha  renascut  un  xich  la  calma, 
han  aparegut  periòdichs  y  s’ha  fet  sensible 
la  minva  de  la  revolució,  en  les  altres  ciutats 
de  Tlmperi  continuen  els  desordres  la  llur 
marxa  triomfal,  agravantse  tràgicament  els 
aconteixements  ab  la  entrada  en  escena  de 
nombroses  y  fanàtiques  bandes  terroristes 
contra-revolucionaries,  formades  pels  sers  de 
més  baixa  mentalitat  y  de  més  crudels  ins¬ 
tints  de  Rússia.  Com  sempre  (sobre  tot  a  la 
Besarabia)  els  jueus  han  sigut  víctimes  d’as- 
sessinats  y  depredacions  de  tota  mena.  Llurs 
establiments  s’han  vist  assaltats — malgrat  els 
esforços  dels  estudiants  y  obrers  revolucio¬ 
naris — y  llurs  esposes  y  criatures  han  sofert 
tractes  canibaleschs. 

Terribles  han  sigut  les  jornades  revolucio¬ 
nes  a  Rússia;  la  sang  y  el  foch  han  tacat  y 
abrusat  carrers  y  edificis;  y  la  lluyta  dura  en¬ 
cara.  Més  en  mitj  de  tanta  ruina  y  tristesa, 

ha  vibrat  hermosameDt  la  nota  nacionalista. 
A  Helsingfors  els  finlandesos  han  abaixat  la 
bandera  russa,  içant  ab  frenétich  entusias¬ 
me  la  llur  aymada  bandera  blanca  y  blava;  a 
Varsòvia  una  immensa  processó  de  patriotes 
polonesos,  ab  les  antigues  banderes  de  la 
patria,  ha  seguit  els  carrers  de  la  capital  del 
reyalme,  manifestant  seriosament  el  desitj  de 
recobrar  la  nacionalitat  perduda. 

L’esforç  titànich  de  revolucionaris  y  nacio¬ 
nalistes,  si  segueix  tan  ferm  com  ha  sigut 
fins  ara,  obtindrà  positius  resultats,  que  si  no 
tan  complerts  com  de  moment  desitjarien 
uns  y  altres,  al  menys  seràn  començament 
d’una  nova  era  politica  y  nacional  en  tots  els 
paisos  sotmesos  al  tsarisme. 

Geroni  Zanné 


EL  « LLIBRE  DE  LES 
DONES»  DE  MESTRE 
JACME  ROIG  (0 

Quan  algú  escrigui,  temps  a  venir,  la  his¬ 
toria  de  la  literatura  catalana,  haurà  de  re¬ 
marcar  dins  del  XVe  sigle  la  poderosa  in¬ 
fluencia  dels  escriptors  valencians,  com  ja 
està  reconeguda  de  tothòm  la  que'ls  mallor¬ 
quins  han  ex'cercida  durant  una  bona  part  del 
sigle  XIX'  . 

Efectivament,  Ausies  March,  Johanot  Mar¬ 
torell  y  Jacme  Roig,  tots  valencians,  poden 
per  ells  sols  fer  bona  l’afirmació  de  que’l 
sigle  XVe  ,  en  les  lletres  catalanes,  pertany 
de  dret  a  la  gent  valenciana,  y  que  les  obres 
d’aquests  autors  escrites  en  llur  llengua  na- 
diva  tanquen  de  cop  sobre  la  unitat  de  raça 
y  de  idioma  que  fa  de  València,  Catalunya 
y  Mallorca  (concretantnos  a  Espanya)  un 
grupo  ètnich  perfectament  diferenciat  dels  al¬ 
tres  núcleus  ibèrichs  En  Menéndez  y  Pelayo 
ho  té  reconegut  així  meteix  quan  al  propòsit 
de  l’autor  del  Tirant  lo  Blanch ,  diu  referint- 
se  a  sa  llengua,  que  tratdndose  de  aquel  tiem- 
po,  debe  llamarse  sin  ambajes  catalana.  Per 
manera  que  tota  denominació  com  la  de  lle¬ 
mosí  0  de  valencià  ab  que  ahir  uns  y  avuy 
altres  han  volgut  diferenciar  el  parlar  de  Va¬ 
lència  del  de  tota  la  familia  catalana,  no  ser¬ 
veix  sinó  pera  trahir  els  propòsits  de  tots 
ells  de  restar  importància  a  lo  que  precisa¬ 
ment  Catalunya  té  cada  dia  més  empenyo 
en  evidenciar, això  es,  les  rahons  històriques 
en  que  funda  ses  reivindicacions  nacionalis¬ 
tes. 

Ja's  pot  compendre,  donchs,  si  en  té  d’im- 

(1)  Un  volúm  gran  in-4.0,  de  XX-450  pàgines;  Bar¬ 
celona,  «L’Avenç»,  I905. 


portancia  la  fixació  ab  caràcter  definitiu  dels 
monuments  literaris  de  la  nostra  llengua, 
pera  que  sien  altres  tants  testimonis  irrecu- 
sables  de  sa  valua  y  de  ses  aptituts  pera  és¬ 
ser  tornada  a  la  consideració  que  tant  han 
volgut  regatejarli  sosenemichs. 

Qui  no  hagi  llegit  el  Tirant  lo  Blanch  no 
pot  formarse  idea  de  lo  qu’era  la  nostra 
llengua  en  varietat  y  abundancia  de  lèxich; 
qui  no  conegui  els  Cants  d'amor  d’en  March 
no  sab  resdelaconcisióy  de  laprecisió  alhora 
ab  que  la  llengua  catalana  podia  expressar 
les  sobtilitats  més  tenues  d’aquell  tempera¬ 
ment  qual  producció  ha  estat  per  algú  qua¬ 
lificada  de  poeta  cerebral  ;  y  qui  no  hagi 
assaborit  el  Spill  o  llibre  de  les  dones  està 
a  cent  llegües  de  poder  capir  la  ductilitat 
ab  que’l  nostre  idioma’s  plegava  a  les  exi- 
gencies  d’una  versificació  fàcil  y  elegantís- 
sima.  Els  setze  mil  y  tants  versos  de  metre 
curt  que  conté  aquest  derrer  llibre  ho  proben 
palesament. 

Emperò  el  qui  conegui  tot  això,  el  qui 
s’hagi  delectat  fruhint  les  belleses  infinites 
que’s  contenen  en  aquestes  y  altres  obres  de 
la  nostra  antiga  literatura,  aquest  no  pot  es- 
tranyarse,  no  s’estranyarà  gens  ni  mica  de 
que  avuy  el  meteix  instrument  llengüistich 
en  camí  de  sa  total  restauració  pugui  pro- 
duhir  flors  d’exquisitat,  tant  en  la  prosa  com 
en  el  vers,  y  pugui  servir  ademés  pera  totes 
les  necessitats  d’un  poble  qual  activitat  s’es¬ 
tén  a  tots  els  ordres  de  la  vida  moderna. 

Y  es  que,  per  demunt  de  tot,  hi  ha  una 
cosa  extraordinària  a  senyalar  en  el  nostre 
idioma,  y  es  aquesta  la  prodigiosa  resistència 
que  ha  oposat  a  la  castellanisació.  ,;De  quin 
altre  idioma  pot  dirse  lo  que  del  nostre,  que 
després  de  quatre  centúries  d’ésser  abando¬ 
nat  a  una  sòrt  adversa  persisteixi  quasi  inte¬ 
gralment  arrapat  dintre  lo  més  pregón  de  la 
nostra  ànima  y  pugui  resortir  d’allà  dins 
poch  a  poch  en  tota  sa  pristina  riquesa  y 
hermosura? 

Cal  fixarshi  en  això;  y  precisament  el  me- 
ritissim  doctor  en  Roch  Chabàs  a  qui's 
déu  la  depuració  del  text  del  Spill  en  la  edició 
ara  tot  just  publicada,  ens  dóna  ocasió  pera 
ferho.  Éxaminèu  els  comentaris  lexicogrà- 
fichs  ab  que  ha  enriquit  el  llibre  esmentat; 
anotèu  els  mots  desconeguts  a  Catalunya 
que  l’erudit  comentador  declara  ésser  vius 
encara  a  València;  afegiuhi  una  altra  bona 
porció  de  vocables  més  0  menys  usats  entre 
nosaltres  y  que’l  doctor  Chabàs  no  ha  retro¬ 
bat  actualment  entre  sos  coterranis,  y  tin- 
drèu  un  immens  vocabulari  susceptible  de  les 
més  diverses  aplicacions,  que  no  espera  sinó 
la  oportunitat  de  tornar  a  la  circulació,  pre- 
vies  naturalment  les  transformacions  que  re¬ 
clama  una  bona  adaptació  a  la  nostra  actual 
manera  d’ésser,  que  per  molt  que  hagi  evo¬ 
lucionat  desde  aquella  època,  no  ha  arribat 
ni  arribarà  may  a  renegar  de  si  meteixa. 

Y  que  no  se'ns  vulgui  objectar  que  aques¬ 
ta  reintegració  del  nostre  idioma  sia  una  uto¬ 
pia,  a  pretext  de  que’l  poble  es  qui  fa  el  llen¬ 
guatge  y  el  transforma  insensible  ment  ab  l’us. 
Cert  es  això,  mes  també  ho  es  que’l  literat  0 
sia  l’artista  de  la  paraula  parlada  0  escrita 
pot  y  dèu  negarse  a  donar  curs  a  totes  aque¬ 
lles  formes  que  solsament  de  la  ignorància 
són  filles,  y  no  es  menys  cert  que  l’escriptor 
pot  influhir  molt  en  que  la  depuració  del 
llenguatge  parlat  sia  una  conseqüència  natu¬ 
ral  de  l’assimilació  d’un  bon  llenguatge  es¬ 
crit,  que  serà’l  meteix  que’l  poble  parla, 
garbellat  de  idiotismes  y  barbrismes  y  que’l 
poble  s’apropriarà  novament  per  rahó  d’a¬ 
quella  tendencia  natural  que  manifesta  a 
imitar  allò  que  té  per  superiora  n’ell  mereix. 
Y  una  proba  de  que  això  es  cert,  la  tenim  en 
que  aquells  que  pitjor  parlen  avuy  per  avuy 
el  català  són  precisament  els  qui  s’han  anat 
apropriant  un  dia  y  altre  dia  formes  castella¬ 
nes  perque  les  tenien  per  una  manifestació  de 
superior  cultura;  en  tant  que  la  gent  humil, 
aquells  qui  no  s’han  doblegat  fàcilment  a 
creure  en  una  superioritat  de  la  gent  caste¬ 
llana  de  llur  propri  estament,  han  con¬ 
servat  en  el  parlar  (ab  tot  y  els  idiotismes 
que  poden  ésser  fàcilment  reconeguts)  una 
major  puresa  originaria.  D’ells  pot  dirse  en 
tot  cas  que  la  mala  influencia  no  l’han  ob¬ 
tinguda  dels  castellans,  sinó  que  l’han  rebu¬ 
da  dels  propris  catalans  de  les  classes  educa¬ 
des  que  han  estat  els  primers  de  corrompres 
per  una  ridícula  admiració  envers  un  llen¬ 
guatge  foraster. 

Y  si  dintre  d’aquest  meteix  ordre  d’idees 
creyèm  en  la  possibilitat  de  que  augmenti  el 
conreu  literari  del  català,  de  que’ls  periòdichs 
y  els  llibres  catalans  segueixin  essent  cada 
día  més  abundosos  y  més  pulcrament  escrits 
(com  es  possible  demostrar  que  ho  són  els 
d’avuy  comparats  ab  els  que  s’estampaven 
cinch  anys  enrera)  y  tot  això  sia  conseqüèn¬ 
cia  de  qu’en  les  classes  socials  més  educades 
augmentin  l’amor  y  consideració  per  la  pro- 
pria  llengua,  no  es  una  cosa  pas  tan  de  l’altre 
món  la  de  creure’l  parlar  popular  susceptible 
d’un  cert  millorament  progressiu,  y  de  que’l 
perfeccionament  que’s  manifesta  en  la  llen¬ 
gua  literaria  trascendeixi  al  llenguatge  usual. 


QUÉ  SOM!... 

Alçant  els  ulls  al  cel,  esguardo  la  estelada; 
veyent  brillà’ls  estels,  me  dich  cada  vegada: 

«Són  mons  que  al  seu  costat  la  terra  no  s’hi  veu». 

Y  encara,  dintre’l  cçr,  baixet  diume  una  veu: 

«Allà,  molt  més  amunt,  molt  més  amunt  encar, 
mils  y  milions  n'hi  ha  que  volten  sens  parar; 
més  grans,  més  gegantins  que  aquests  respecte  d'ells, 
són  lo  que’l  nostre  món  posat  vora  d’aquells.» 


Tot  això  que’ns  ha  semblat  del  cas  exposar 
al  anar  a  tractar  de  l’obra  ara  novament  edita¬ 
da  pel  canonge  Chabàs  ens  ha  desviat  de  l’o¬ 
bra  meteixa.  Emperò,  si  bé’s  mira,  res  hi  fa. 
{Es  que  aniríem  a  parlar  aquí  del  llibre  d’en 
Jacme  Roig  venentlo  als  nostres  llegidors 
com  una  Amèrica  per  nosaltres  descoberta,  y 
ferne  una  lloança  que  a  tothòm  semblaria 
fóra  de  llòch?  De  cap  manera;  els  qui  cone¬ 
guin  el  llibre  no  necessiten  que  se’ls  hi  reco¬ 
mani.  Ara’ls  qui  no’l  coneguin  y  tractin  de 
conéixel,  se  faràn  un  bé  a  n’ells  meteixos  si’s 
decideixen,  prescindint  de  la  recomanació 
que  aquí  podríem  férloshi. 

De  lo  que  si  ens  cal  parlar  es  de  que’l  tre- 
vall  del  comentador  ens  ha  paregut  obra 
digna  de  tota  estima.  Compulsar  set  textes 
de  l’obra  d’en  Roig  (y  entre  ells  un  manus¬ 
crit  inéditj,  depurarlos  de  falses  lliçons  y  d’e¬ 
rrades  degudes  als  editors  precedents,  estu¬ 
diar  el  llenguatge,  desxifrar  y  interpretar  les 
alusions,  les  metàfores,  les  referencies  de  ca¬ 
ràcter  professional  del  famós  metge-poeta,  y 
venir  finalment  a  establir  una  biografia  d’a¬ 
quest  personatge  en  una  mena  de  restitució 
quasi  especulativa  per  la  carència  de  datos 
històrichs  sobre’l  meteix,  hèusela  aqui  la 
tasca  meritíssima  realisada  per  l’erudit  arxi¬ 
ver  valencià.  La  glòria  d’en  Jacme  Roig 
queda  desde  aquest  moment  arrodonida  y 
assegurada,  pera  que’ls  catalans  que  vagin 
venint  puguin  admiraria  en  tota  sa  magnifi¬ 
cència.  Y  d’això  Catalunya’n  dèu  agrahiment 
al  doctor  en  Roch  Chabàs  que  fa  honor  a  les 
glòries  de  son  terrer  nadiu,  y  ve  ab  la  publi¬ 
cació  d’aquest  llibre  a  restablir  la  corrent  de 
germanor  de  València  envers  les  altres  co¬ 
marques  de  llengua  catalana,  avuy  en  plena 
reflorída  intelectual. 

A  una  reserva  no  més  dóna  llòch  la  edició 
del  Spill  a  que  hem  vingut  referintnos:  no 
hem  sabut  veure  la  necessitat  ni  la  conve¬ 
niència  per  la  qual  un  llibre  destinat  a  exal¬ 
çar  la  llengua  catalana  no  hagi  pogut  ésser 
català  desde  la  portada  al  colofó.  <Es  que 
l’Estat  ha  subvencionat  la  publicació  de  l’o¬ 
bra  d’En  Roig?  A  que  no! 

R.  Miquel  y  Planas 


Y  aixís  amunt,  amunt,  m’enfonso  en  lo  pregón. 

^Què  n’es  dintre  l’espay  el  nostre  pobre  món? 

Una  espurna, ’un  esquitx,  un  frèvol  gra  d’arena, 

un  ganxo  diminut  de  colossal  cadena, 

un  atom  volador,  de  l’Univers  bolvím, 

perdut  per  les  foscors  del  negre  y  fondo  abím. 

iQuè,  donehs,  pot  ésser  l’home  que  demunt  d’ell  hi  viu? 

ijQuè’l  sér  que  demunt  d’ell  hi  té  clavat  el  niu? 

Una  boyrina,  un  punt  que  ni  tampoch  se  veu... 

Ja  ho  veus,  home  infeliç,  ja  ho  veus  qu’es  l’orgull  teul 
J.  Bassedas  y  Montaner 


JOVENTUT 


7 1 7 


XACOLATA  Y  BRUSI 

o' 

ELS  VOLUNTARIS  DE  L’ÀFRICA 

y‘ 

SI  TANT  ELS  HI.  AGRADEN  QUE  Se’lS  QUEDIN 

al  volta’m  faràn  re¬ 
trets  mos  estimats 
llegidors  ,  de  que 
sempre  jo  comenci 
parlant  de  mi  me- 
teix;  però  com  que 
jo  sóch  dels  que  te¬ 
nen  el  valor  de  llurs 
conviccions,  no’m 
tinch  pas  d’ataleyar 
massadel  parer  d’al¬ 
tri,  apart  de  que  si  quelcom  valen  mos  es¬ 
crits,  es  per  lo  que  tenen  de  personals.  Aixi, 
donchs,  començaré  per*  dir  que’l  malehit 
reuma’m  té  aquests  jorns  retret  en  ma  cam¬ 
bra  d’estudi,  puig  tota  ma  ciència  farmaco¬ 
lògica  no  m’ha  bastat  pera  trobar  el  remev 
volgut.  Els  dolors  del  cos  solen  desvetllar 
les  tristors  de  l’ànima,  y  sols  els  qui  pos- 
sehím  un  esperit  superior  podèm  payrarnos 
de  la  desesperació  anestesiantnos  ab  el  suau 
dormitori  dels  recorts  dels  temps  ja  llunyans 
y  dels  ensomnis  de  l’avenir. 

El  passat  dissabte  la  murria  més  anglesa 
s’era  ensenyorida  de  ma  persona  tan  cata¬ 
lana.  Les  recentes  moixigangues  madrilenyes 
havien  exacerbat  mon  mal  humor.  Jo  veya 
la  quadrilla  d’impotents  capitanejada  pel 
vell  xaruch  d’en  Montero  Rios,  el  suegro  na¬ 
cional ,  fer  riota  de  les  queixes  dels  catalans; 
jo  veya  tota  la  dignitat  de  nostra  terra  tre¬ 
pitjada  per  aquella  gitanada  política  que  ab 
la  estúpida  rialla  als  llabis  ens  arroceguen  a 
tots  cap  a  l’avench  pahorós  que  ha  d’empas- 
sarse  a  l’Estat  espanyol  rihent,  rihent  sem¬ 
pre.  sense  pensar  en  l’hora  de  les  ploralles. 

La  Carmeta,  l’àngel  endolcidor  de  ma  ve¬ 
llesa,  més  alegra  y  més  hermosa  desde  qu’es- 
tima  y  es  estimada  d’en  Pujulà  a  qui  ha 
escullit  per  espòs;  la  Carmeta,  dich,  vingué 
a  durme  la  xacolata  ab  secalls  del  Forn  de 
Sant  Jaume,  ab  la  torna  obligada  del  Brusi 
de  la  tarda.  «Xacolata,  Brusi,  Forn  de  Sant 
Jaume!...))  Aquests  tres  mots  colpien  mon 
ànima  de  barceloní  ab  un  sentiment  quel¬ 


com  fatídich,  com  les  misterioses  paraules 
del  festí  de  Baltazarl... 

Y,  com  si  tot  se  congriés  pera  ferme  recu¬ 
lar  en  el  camp  de  les  meves  recordances,  al 
pendre’l  llibre  que  poch  avans  havia  estat 
llegint  ma  filleta,  vegi  qu’era’l  volum  dels 
Singlols  Poètichs  de  mon  antich  company 
Pitarra,  y  no  havia  encara  tingut  temps  d’a- 
turarme  en  aquest  recort,  que  s’obri  la  porta 
donant  pas  al  senyor  Calau,  el  xacolater  re¬ 
tirat  del  carrer  de  la  Boria,  mon  amich  de  la 
infantesa  y  mon  constant  camarada  en  mos 
esplets  de  conspirador  politich,  y  compliç 
decidit  en  mes  bogeries  de  El  Gavildn... 

Una  llagrimeta  lliscà  de  mos  ulls  enten- 
drits  y  rodolà  per  ma  galta  revinguda.  Eren 
les  montanyes  que  retornaven  a  trobar me, 
ja  que  jo  no  podia  anar  a  elles. 

— Y  donchs,  Rafel,— digué  en  Calau  tan- 
tost  la  Carmeta  l’hagué  desembraçat  de  son 
feixuch  abrich  y  jo  l’hagui  invitat  a  acomo- 
darse  en  un  confortable  setial: — sembla  que 
no  tornaries  pas  a  les  barricades. — 

Ma  resposta  fou  un  sospir;  al  queafegi  ab 
to  melangiós: 

— Y  si  pogués,  hereus  que  valdria  la 
pena?;— 

No’m  contestà  en  Calau,  perque  tenia  la 
boca  ocupada  pera  remerciar  a  ma  xamosa 
Carmeta,  que  li  havia  posat  al  devant  una 
fumejanta  xicra  de  xacolata  pera  que’m  fes 
companyia. 

— Ja  tens  rahó — feu  després,  sucant  el  se- 
call  y  fregantlo  pel  bordó  de  la  xicra  pera 
que  la  gota  no  li  taqués  la  pitrera. — Aqui 
tens  aquesta  xacolata.  Si  jo  l’hagués  servida 
a  mos  clients,  de  segur  que’m  quedava  sense 
parròquia  Y,  aixi  meteix,  si  els  homes  del 
nostre  temps  vegessin  als  politichs  y  revolu¬ 
cionaris  d’ara,  de  vergonya  tornarien  a  mo- 
rirse.  En  Prim,  ab  un  reguitzell  de  renechs 
ben  catalans  com  els  de  que’s  servi  pera 
enardir  als  voluntaris  avans  de  l’acció  de 
Tetuàn,  els  fuhetejaría  a  n’aquests  infeli¬ 
ços  que  s’han  prestat  a  la  comèdia  preparada 
per  alguns  peixos  grossos  de  la  política 
qu’exploten  llur  vellesa  y  llurs  entusiasmes 
de  sobretaula  pera  befar  a  Catalunya,  y  els 
hi  diria:  «Si  ja  rapapiegèu,  no  volguèu  anar 
a  fer  el  mico  a  fóra  casa  si  e!  vi  os  ha  de  mun¬ 
tar  al  cap  y  el  menjar  de  fonda  ha  de  repen- 
dre  vostre  ventrell  aixerrehit.  Aconhorteu- 
vos  ab  la  escudella  que  vos  paga  la  ciutat  de 
Barcelona  sense  que  vos  l’haguèu  guanyada, 
que  no  per  haver  anat  un  dia  a  fer  de  mata- 
moros  hi  teniu  més  dret  que’ls  qui  han  enve¬ 
llit  trevallant.  A  mi’m  mataren  perque’ls  hi 
feya  ombra,  y  a  n’en  Pi  l’arreconaren  com  un 
trasto  inútil  que,  si  no’ls  servia,  no’ls  hi  feya 
tampoch  massa  nosa.»  Y  en  Clavé  diria  als 
qui  exploten  son  nom:  «Per  lo  que  feu,  no 
valia  pas  la  pena  de  que  vos  tregués  de  les 
tavernes!...» 

— Y  no  obstant — digui  jo,  seguint  el  fil  de 

les  reflexions  que  havia  fetes  mentres  mon 
amich  enrahonava, — y  no  obstant,  hi  havia 
quelcom  de  veritable  en  aquell  entusiasme 
dels  qui  voluntàriament  anaven  a  morir  en 
els  abrusadors  sorrals  de  l’Africa. 

—  Falornies!  —  digué  en  Calau  esclatant 
una  gran  riallada  que  acabà  ab  una  formida¬ 
ble  explosió  de  tos. — Examinada  ab  sereni¬ 
tat  aquella  febrada  pseudo-patriòtica,  no  re¬ 
sistiria  pas  més  l’anàlisis  que  les  nostres  cala- 
verades  de  La  Paloma.  Y  tot  això  ara  es  tan- 
ridícul  com  si  tu  y  jo  volguéssim  tornar  a  ju¬ 
gar  a  bales  o  festejar  minyones  en  la  quadra 
del  carrer  de  les  Tapies,  que  de  Ball  de  la 
Patacada  esdevingué  imprenta  de  l’Avi  Brusi, 
del  portaveu  de  la  gent  de  roba  negra  que 
cada  dia  se’ls  hi  torna  més  del  color  d’ala  de 
mosca  a  tall  de  manteu  de  capellà  de  fóra... 
Mirat  lo  qu’era  l’çntusiasme  africà  de  qua¬ 
ranta  anys  enrera!  — 

Y  agafant  el  volum  dels  Singlots  que  havia 
quedat  demunt  de  la  taula,  llegi  la  següent 
advertència  que  firmada  Lopas  Bernagossi 
apareix  en  la  primera  edició  de  La  Butifarra 
de  la  Llibertat: 

Nota  de  l’editor 

«En  una  de  les  primeres  accions  que  les 
victorioses  tropes  d’Espanya  van  donar  en  la 
escalfahida  tena  de  Marruecos,  lo  valent  y 
digne  general  Echagüe  va  rebre  en  un  dit, 
no  sé  de  quina  mà,  una  ferida  de  poca  consi¬ 
deració. 

)>L’autor,  que  com  tot  bon  espanyol  sent 
córrer  per  les  seves  venes  la  valerosa  sang 
dels  Guzmans  y  dels  Pelayos,  se  va  entusias¬ 
mar  ab  dita  guerra. 

»Ple,  donchs,  del  foch  de  que  s’omple  l’àni¬ 
ma  en  semblants  casos,  va  fer  llençar  tot  se¬ 
guit  un  caixó  de  dàtils  que  tenia  a  casa  seva, 
va  ésser  un  dels  que  van  contribuhir  a  que’s 
posés  cap  per  avall  el  moro  que  llepa  la  xicra 
de  xacolata  del  carrer  Nou  de  Sant  Fran- 
cesch,  y  va  escriure  la  present  comèdia  o  ga- 
tada  dramàtica  aprofitant  l’incident  de  la  fe¬ 
rida  del  brau  general  pera  posar  en  ridícul  a 
nostres  enemichs  els  sectaris  de  Mahoma.» 

Y,  sense  donarme  temps  de  respòndreli, 
en  Calau  agafà’/  Brusi  de  la  tarda,  y  aturant- 
se  de  tant  en  tant  pera  pendre  halè,  m’etgegà 
aquests  paragrafs  que’m  caygueren  a  sobre 
com  una  pedregada  seca: 

Madrid ,  sàbado ,  4  de  noviembre  (8-45).  — 
El  discurso  del  senor  Maura,  pronunciado 
anoche  en  la  Juventud  Conservadora ,  después 
de  saludar  à  los  voluntarios  y  de  elogiar  à  Ca - 
talufia ,  sirvió  para  condenar  el  separatismo ,  di- 
ciendo  à  dichos  veteranos  : 

uCuando  oigàis  à  alguno  que  blasfema  con¬ 
tra  la  segunda  religión,  que  es  el  amor  à  la 
patria ,  recordadle  que  la  patria  es  un  orga- 


nismo  vivo ,  y  que  todo  lo  que  està  vivo  y  or- 
ganizado  consiste  en  el  misterioso  subordi- 
namiento  de  los  componentes  al  todo ,  y  que 
la  muerte  consiste  en  la  disgregación ,  en  la 
reclamación  de  individualidad  de  los  ele- 
mentos  integrantes ,  de  cuya  verdad  se  olvidan 
aquellos  à  quienes  ciega  y  ofusca  el  engrei- 
miento,  por  otra  parte  legitimo ,  de  la  lozanía 
y  del  florecimiento  de  las  ramas  à  que  pertene- 
cen  y  que  en  vano  intentan  desgajarlas. 

nRecordadles  que  aquel  verdor  y  aquellos 
frutos  se  nutren  calladamenie  de  la  savia  que 
oculta  en  sus  raíces  el  tronco  secular  nudoso  y 
tosco ,  quizàs  herido.  )) 

Después  trató  el  senor  Maura  con  hermosa 
oratoria  de  la  centràlización ,  consideràndola 
como  una  grave  enfermedad ,  cuyo  único  re- 
medio ,  dijo,  « consiste  en  aunar  los  esfuerzos 
nacionales  y  unirlos  con  la  esperanza  que  debe 
inspirar  el  hecho  de  que  la  desgracia  ha  sido 
bastante  eficaz  para  exlender  el  desengano  con 
la  ensenanza  del  escarmiento . 

nNosotros  no  somos  de  los  que  creen  forta- 
lecer  el  Estado  desnaturalizando  el  tejido  so¬ 
cial ;  nosotros  no  podemos  sentir  afàn  de  cen- 
tralismo  cuàndo  presenciamos  que  un  cesaris- 
mo  ridiculo  ha  conducido  à  la  anarquia  buro¬ 
cràtica;  nosotros  no  podemos  querer  llevar  la 
inestabilidad  ni  -la  inconsciència  de  poderes 
movedizos,  alternos  y  temporales ,  à  aquellos 
que  estàn  dolorosamenle  atenidos  por  ley  de 
naturaleza  en  las  propias  manos  de  los  ciuda- 
danos. )) 

Termino  el  senor  Maura  reclamando  su  con¬ 
curso  à  los  asislentes  al  acto,  diciendo: 

« Si  no  lo  obtenemos ,  del  fracaso  no  respon- 
deremos  nosotros ,  por  que  no  se  puede  en  el  go- 
bierno ,  no  se  puede  al  frente  de  las  agrupa- 
ciones  polílicas  manejar  màs  fuerza  que  la  que 
se  olorga,  pues  en  otro  caso  no  se  hace  otra 
cosa  que  malograrla. 

»  Y  puesto  que  veo  las  raíces  hondas  que  tiene 
en  vuestro  ànimo  y  en  vuestro  pensamiento  la 
significación  patriòtica  que  vosotros  recordàts 
con  la  campana  de  Àfrica ,  el  traje  que  vestís , 
la  lengua  que  hablàis  y  las  ideas  que  evocàis  en 
nuestro  espíritu ,  debo  manifestaros  que  nuestro 
saludo  no  es  hijo  de  una  impresión  efímera , 
sino  que  es  muy  honda  y  verdadera  la  base  en 
que  se  asienta ,  y  estad  segur  os  de  que  asi  en  la 
pròspera  como  en  la  adversa  fortuna  siempre 
nos  congratularemos  de  llamaros  hermanos  y 
de  proceder  con  vosotros  como  tales.)) 

Fué  una  ovación  grandisima  la  que  obluvo 
el  orador. 

Los  voluntarios  con  los  panuelos  en  los  ojos 
enjugaban  las  lagrimas. 

El  momento  no  pudo  ser  màs  solemne. 

El  conde  de  San  Luis  dió  varios  vivas  al 
Rey ,  à  la  patria  espanola ,  à  los  voluntarios  ca¬ 
talanes.  à  Cataluna  y  à  don  Antonio  Maura , 
los  cua  es  fueron  unànimemente  contestados. 

Los  concurrentes  pasaron  después  al  buffet, 

felicitando  con  entusiasmo  al  senor  Maura, 
siendo  los  primer  os  en  hacerlo  los  voluntarios 
catalanes ,  en  obsequio  de  los  cuales  se  celebra- 
ba  la  fiesta. 

— Aquest  es  en  Maura  —  seguí  dihent  en 
Calau;  —  aquest  es  en  Maura  que  ha  tret  de 
pollaguera  a  nostres  classes  directores,  tal¬ 
ment  com  en  Lerroux  ha  escalfat  les  closques 
dels  proletaris.  Mentres  la  estupidesa  se¬ 
gueixi  essent  senyora  y  mestressa  de  tots 
els  estaments  que  componen  nostra  societat, 
no  cal  pas  que’ns  fem  gayres  ilusions,  ni 
grans  bocades  de  nostra  superioritat.  Si 
avans  erem  petits,  no  volíem  fer  l’home  y 
ens  aconhortavem  de  tenir  per  poeta  en  Se¬ 
rafí  Pitarra  y  perepopeya  una  guerra  com  la 
d’Africa.  Ara  que  tant  ens  vantém  de  tenir 
vistes  a  Europa,  hem  de  fer  riure  als  estran¬ 
gers  que’ns  visiten  y  veuen  que  com  indis  ig¬ 
norants  ens  deixèm  enlluhernar  per  vidrets 
y  coloraynes  y  per  la  xerrameca  dels  arrenca- 
caixali,  als  qui  creu  el  vulgo  per  la  sola  rahó 
de  que  no’ls  entén  y  de  que  la  explotabilital 
de  la  massa  està  en  rahó  directa  de  la  barra 
dels  explotadors. 

Aquí  en  Calau  xarrupà  lo  que  quedava  a 
la  xicra,  y  tot  deixantla  en  el  platet  abusà 
una  mica  de  sa  tirria  contra  les  classes  direc¬ 
tores;  y  després  de  decantar  la  conversa  cap 
al  Catalanisme,  y  de  mostrarse  partidari  de 
que’s  cantin  El  Segadors ,  a  pesar  de  tot  y  de 
tothòm  en  les  ocasions  solemnes,  y  de  fuhe- 
tejar  al  catalanista  Cabot  perque,  segons  sos 
informes,  no  deixà  cantar  aquell  himne  a 
l'Orfeó  en  el  concert  del  Principal  malgrat 
•els  desitjós  que’n  tenien  en  Millet  y  elscho- 
ristes,  exclamà  filosòficament,  referintse  a  la 
mansuetut  dels  del  gremi  que  podent  fiscali- 
sar  no  fiscalisen  y  podent  enrahonar  resten 
muts: 

— Cada  día  hi  ha  menys  afició  a  pendre 
xacolata,  y  cada  día  aquesta  es  més  sofistica¬ 
da.  {Qui  en  té  la  culpa?  {Els  xacolaters  poch 
escrupulosos?  {Els  paladars  pervertits  que 
prenen  com  a  bones  aquestes  rajoles  negro- 
ses  que  de  tot  tenen  menys  cacau  o  canye¬ 
lla?..^  qui  diu  xacolata  diu  política,  ja  que 
avuy  a  tothòm  li  agrada  ficarhi  sucada. — 

Sa  mirada’à  perdé  per  l’espay...  y  a  mi’m 
distragué  de  mon  ensopiment  la  remor  de  la 
cullereta  d’argent  ab  que  la  Carmeta  reme¬ 
nava  la  dosis  de  yoduro  que  havia  d’alleu¬ 
gerir  els  dolors  del  meu  cos,  que  pels  de  l’à¬ 
nima...  i ay !  no  he  trobat  encara  çap  paliatiu 
en  ma  farmacia. 

Rafel  Vallès  y  Roderich 


NOCTURN 

En  Carles  Riera,  després  de  sopar,  sortí  a 
passeig...  Era  una  nit  plàcida  y  berïigna. 
Petits  estels  lluhíen  en  el  cel  ab  espurneigs 
imperceptibles;  la  lluna,  en  creixent,  sem¬ 
blava  morta...  Passejà,  passejà...  Les  am¬ 
ples  vies  de  la  nova  ciutat  eren  desertes;  una 
gran  solitut  arreu  triomfava.  Els  fanals  tei¬ 
xien  farors  groguenques  que  agonitzaven 
misteriosament,  molt  allà  d’enllà.  Entre  un  y 
altre  fanal  els  arbres  s’adormien  en  quietut... 

Passejà,  passejà...  De  primer  passà  per 
un  carrer  pletòrich  de  botigues  tenebroses. 
En  elles  rostres  lànguits,  macilents,  mos¬ 
traven  llurs  tristeses  perdurables...  Eren 
botigues  tristes,  sempre  buydes:  botigues 
doloroses.  En  una  d’elles  una  nena  cantava 
una  cançó  trista  que  sortia  al  carrer  com  un 
gemech,  com  un  plany  llastimós.  En  Car¬ 
les  al  sentiria  s’estremi;  allò  li  feya  mal, 
l’atormentava.  No  podia  sentir  cançons 
d’aquelles.  Caminà  més  depressa,  adolorit... 
Entrà  en  altre  carrer,  mirà  un  balcó.  De- 
rrera’ls  vidres,  vagues  ombres  passaven  len¬ 
tament.  Eren  blanques  y  els  seus  cabells 
semblaven  fets  de  flors...  Restà  una  estona 
quiet.  Aquelles  ombres  li  feyen  somniar  co¬ 
ses  molt  sobtils.  Escampaven  un  cerimo¬ 
niós  refinament,  una  pura  y  suau  aristocrà¬ 
cia  ..  Al  seu  esperit  noble,  d’artista,  aque¬ 
lles  visions  li  eren  plahentes.  Devot  de  la 
distinció,  de  la  elegancia  y  alhora  del  mis¬ 
teri,  aquella  aparició  li  era  agradable.  Aque¬ 
lles  vagues  ombres  femenívoles,  que  lenta¬ 
ment  passaven  derrera’ls  vidres  del  balcó, 
l’embaumaven  de  goig  y  d’alegria...  Delicat 
en  tot,  aquella  exquisida  delicadesa  nimbava 
la  seva  ànima  de  joya,  y  el  feya  somriure  en 
el  silenci...  Somreya  dolçament,  y  en  el  balcó, 
derrera’ls  vidres  alts  y  esbelts,  viselats,  se- 
nyorials,  les  ombres  femenívoles  y  blan¬ 
ques  seguien  passant,  com  si  dancessin  una 
estranya  dança  misteriosa,  de  ritme  incone- 
gut,  d’ideals  gestes.  Passaven  y  tornaven  a 
passar,  metòdicament,  divinalment,  y  al  pas¬ 
sar  aixecaven  els  llarchs  braços  com  nenú¬ 
fars  florits  en  mitj  dels  ayres... 

Preludià  un  piano  esplèndida  y  magnífica 
cançó.  Després  ne  preludià  un’altra.  Y  una 
veu  respongué  en  la  llunyança: 

Celui  que  j’aime  a  dit:  Veux-tu 

Voir  ton  joli  cou  revètu 

De  perles  pures? 

J’ai  dit:  Je  veux  d’autres  parures 

Mon  bien  aimé,  bon  bien  aimé,  fais  que  mon  cou 
Sous  tes  bras  enlaceins  se  ploie: 

II  n’est  pas  de  plus  beau  bijou 
Qu’un  collier  d’amour  et  de  joiel 

Seguí  caminant.  Vegé  en  alguns  balcons 
llums  misterioses;  en  una,  una  llum  trista 
endoloría.  Delatava  un  malalt  y  feya  pena, 
feya  pensar  en  nits  interminables,  feya  pen¬ 
sar  en  hores  engunioses...  Les  llàgrimes  flo¬ 
riren  en  els  ulls  d’en  Carles. 

Trobà  qualques  parelles  amoroses,  que 
caminaven  gayrebé  com  ombres.  Algunes  se 
somreyen  y  callaven;  altres  parlaven  força; 
altres  no’s  miraven  y  ploraven...  Carles  les 
observava  ab  atenció:  aquells  amors  furtius 
l’interessaven.  Gayrebé  sempre  li  inspiraven 
quelcòm;  en  ells  veya  confoses,  barrejades, 
voluptuositats  desconegudes  y  tristeses  vul¬ 
gars  y  quotidianes. 

Segui  caminant...  En  l’encreuament  de 
dos  carrers,  a  l’entorn  d’una  font,  altres  pa¬ 
relles  parlaven  d’amor.  Més  lluny  una  ta¬ 
verna,  sobre’l  carrer  desert,  deixava  caure 
una  blanca  claror  corprenedora.  Y  en  la  ta¬ 
verna  aquella,  sota  un  llum,  una  dòna  pàlida, 
tristament  malaltiça,  magra,  laça,  bevia  len¬ 
tament  clara  beguda...  Una  copa,  després 
altra...  Y  els  seus  ulls  morats,  grans,  ova¬ 
lats,  s’anaven  circondant  d’tin  cèrcol  foscb, 
que  s’engrandia  sinistrament  augmentant  la 
blancor  del  rostre  pàlit.  Y  bevia,  bevia,  y 
entre  glop  y  glop  els  seus  llabis  groguenchs 
y  cadavèrichs  se  contreyen  ab  positures  tris- 
tres,  que  després  s’esfumaven  en  somriures. 
Allavors  cantava;  de  sa  gola  estragada  pels 
vins  y  la  luxuria  n’eixia  una  veu  ronca,  bai¬ 
xa,  fosca;  una  veu  de  perversitat  y  de  lascí¬ 
via,  una  veu  terrible,  sinistra,  de  condemp- 
nat...  Cantava,  cantava  cants  horribles,  cants 
de  depravació  y  de  revolta,  cants  d’orgia  y  de 
guerra,  cants  de  sang,  cants  de  carn  y  de  mort, 
cants  infernals...  Y  seguia  bevent,  un  glop 
derrera  l’altre,  lentament,  sota’l  llum  triom¬ 
fant,  en  la  pesanta  atmòsfera  de  la  taverna. 

Y  en  Carles  caminà...  En  un  balcó  una  da- 
misela  somreya  contemplant  la  lluna;  a  son 
costat  dues  clavellines  florejaven...  Y,  més 
lluny,  una  veu  cantava: 

Per  la  mia  Marguerita... 

Tornà  a  casa  seva.  Estava  trist,  medita- 
bond,  y  s’assegué  al  piano,  y  executà  un 


walz  trist,  dolorós,  tot  anyorança,  un  walz 
de  sofriment,  llarch  y  pausat...  Mentres  sos 
dits  pàlits,  femenivols,  recorrien  les  tecles 
evorials  ab  moviments  suaus  y  aristocràtichs, 
saltant  de  l’una  a  l’altra  dolçament,  fugint 
d’elles  ab  por  pera  posarse  sobre  les  tecles 
negres,  el  seu  cap  saxó,  ros  y  vermell,  s’in¬ 
clinava  quelcòm  sobre  una  espatlla,  y  encès 
de  melodia,  ubriach  de  ritme,  curull  de  ca¬ 
dència,  aclucava’ls  ulls  blaus  y  pregons,  y 
s’entregava  als  besos  d’aquella  música  com 
una  verge  als  besos  de  l’amor... 

La  cambra  estava  fosca,  y  les  notes  s’hi 
escampaven  com  miracles,  omplintla  triom¬ 
falment  de  melodies  infiltrades  de  llarchs 
anyoraments  y  de  rítmiques  tristeses.  Les 
notes  aquelles  gemegaven  ab  un  dolç  geme¬ 
gar,  com  presoneres  de  mitjeval  rondalla, 
y  eren  llargues,  y  eren  doloroses,  y  eren 
suaus... 

Carles  pensà  en  les  ombres  femenivoles 
que  havia  vist  derrera  d'aquells  vidres,  y  en 
somnis  entrevegé  aquella  dança,  y  en  som¬ 
nis  estimà  les  ignorades...  Les  vegé  en  un 
misteri  encisador,  dançant  les  belles  dances 
del  seu  ritme,  aixecant  al  dançar  llurs  braços 
pàlits,  com  flames  estatuals  y  agonitzantes... 
Pensà  en  elles  llarch  temps,  molt  llarga  es¬ 
tona.  Després  tancà’l  piano  y  olorà  unes 
roses  luxuriantes,  besantles  ab  afany,  pas- 
sionalment...  Després  s’acotxà  en  son  llit 
magnifich,  y  un  cop  sobre’ls  llençols  de  lli 
purissim,  s’ompli  tot  ell  de  flors,  com  un  ca- 
davre,  y  allavors  s’adormi,  y  somnià... 

Somnià  que,  en  havent  sopat,  sortia  a  pas¬ 
sejar  pels  carrers  quiets.  Y  passava  per  un 
qu’esporuguía,  ple  de  botigues  tenebroses, 
terribles,  infernals.  Y  passava  per  un  altre, 
y  en  aquest,  derrera  uns  vidres  senyorials, 
en  esplèndit  balcó,  hi  passaven  vagues  om¬ 
bres  femenivoles,  ombres  de  simfonia  o  de 
llegenda,  de  rondalla  o  de  conte,  ombres 
blanques,  misterioses,  sobtils,  ombres  lleu¬ 
geres,  ensomniades,  suaus,  corprenedores. 
Y  sentia  un  piano,  un  dolç  piano,  y  una  veu, 
una  dolça  veu... 

Celui  que  j’aime  a  dit:  Veux-tu... 

Y  caminava  y  veya  més  balcons,  y  veya  en 
la  foscor  forces  parelles,  unes  que’s  contem¬ 
plaven  ab  dalit,  altres  que  no’s  miraven  y 
ploraven,  altres  que  silencioses  se  somre¬ 
yen...  Ell  les  veya  passar  vora  son  cos,  ell 

les  veya  passar  prop  dels  seus  ulls,  nimba- 
des  d’amor  y  de  passió,  encensades  de  goig 
0  de  tristesa...  Oh,  les  nocturnes  y  gentils 
parelles!...  Seguia  caminant,  y  la  tristesa 
l’anava  invadint  pausadament.  Y  vegé  una 
taverna,  y  en  ella  una  dóna  pàlida,  malalta, 
d’ulls  morats  y  grans,  d’ulls  de  misteri,  de 
degradació  y  de  tristesa,  dolços  y  poétichs; 
d’ulls  alucinants,  torturadors...  que  bevia 
una  copa  y  després  un’altra,  enverinant  sa 
sang,  exausta,  feble... 

Y  tornà  a  casa  seva.  Estava  trist.  Segué 
pensativament  al  vell  piano,  y  el  piano,  ferit 
per  sos  dits  pàlits,  flagellat  perses  mans  ma¬ 
gres  y  lívides,  entonà  un  walz  molt  trist, 
walz  de  tardor,  walz  de  condolencies  y  do¬ 
lors,  walz  de  suaus  sofrirs,  lent,  pausat... 
Y  desorés  s’acotxà  y’s  cobri  de  flors,  de 
forces  flors,  blanques,  rosses,  vermelles,  de 
tots  colors;  flors  belles  ,  flors  acariciantes 
y  lascives,  flors  mistiques  y  flors  d’apassio¬ 
nament  y  de  victorià,  flors  de  glòria  y  amor, 
flors  de  tristesa...  Y  s’adormia...  Y  entre 
mitj  de  les  flors,  com  sacres  aubes,  aparei¬ 
xien  vagabondes  ombres,  blanques,  aristo¬ 
cràtiques,  divines,  que  voltaven  son  cap  com 
papallones,  y  que  a  l’entorn  d’ell,  hermosa- 
ment,  dançaven  una  dança  de  misteri,  una 
dança  suau,  corprenedora,  que  l’ubriagava 
de  bellesa. 

Y ell  somreya,  somreya,y  lluny,  molt  lluny, 
una  veu  cantava: 

Celui  que  j’aime  a  dit:  Veux-tu... 

Carles  Arro  y  Arro 


EL  PARTIT  FEDERAL 

Hi  ha  qui  diu,  quan  un  home  tot  ho  es¬ 
guerra,  o  quan  les  coses  no  li  surten  deguda¬ 
ment,  qu'està  deixat  de  la  mà  de  Deu,  y  vull 
permetrem  dir,  del  partit  federal,  que  fa  les 
coses  de  tal  manera  qu’en  veritat  sembla  que 
també  ho  estigui  deixat  de  la  mà  de  Deu, 
puig  són  tals  les  etzegaliades  que  realisa,  que 
aviat  no  podrà  ni  empendres  una  nova  edi¬ 
ció  del  Programa  de  22  de  Juny ,  quan  s’agoti 
la  derrera  que  fan  els  candidats  per  regidors 
en  les  properes  eleccions  municipals. 

Per  un  costat,  semblava  que’ls  que  deixa¬ 
ren  a  «  Catalunya  Federal  »  tindrien  bon 
compte,  en  lloch  d’arribar  a  n’en  Vallès,  de 
agrupar  el  partit  entorn  d’una  conveniència 


lleal  y  honrada,  com  es  la  de  procurar  que 

10  substancial  al  federalisme  0  sia  l’autono¬ 
mia,  fos  la  pedra  angular  de  la  unió,  arren¬ 
cant  de  les  urpes  dels  unitaris  el  cos  desval¬ 
gut  d’un  partit  serio  y  patriota  que  ha  perdut 
les  seves  forces  en  els  bordells  polítichs  que 
els  arcabots  de  la  monarquia  els  hi  han  or- 
ganisat  ab  nimfes  de  la  república. 

Però  aquells  homes,  un  cop  han  tingut 
l’autoritat  del  comitè  municipal,  no  han  sa¬ 
but  atraures  els  demés  organismes  que  són 
adictes  a  Madrid  per  la  historia  dels  homes 
que  hi  viuen  més  que  per  altra  cosa,  y  en- 
lloch  de  procurar  que  ab  motiu  de  les  pro¬ 
peres  eleccions  s’hagués  arribat  a  una  inteli- 
gencia,  han  permès  que'ls  disidents  adictes 
al  Concell  Federal  de  Madrid,  els  hagin  ense¬ 
nyat  les  seves  energies  presentant,  sols,  can¬ 
didats  que,  si  bé  sortiràn  derrotats,  tal  ve¬ 
gada  units  tots  els  federals  y  sumanthi  molts 
autonomistes  haurien  pogut  portar  al  muni¬ 
cipi  voluntats  fermes  pera  defensar  nostres 
ideals. 

Per  altre  costat  en  Vallès,  ficat  dintre 
de  la  closca,  deixa  fer,  perque  ja  sab  que’l 
comitè  no  més  procura  investirlo  a  n’ell,  y 
com  no  té  ningú  al  seu  costat,  ni  tan  sols  a 
n’en  Quimet,  que  ab  això  que  porta  entre 
mans  de  l’acta  de  Figueras  bufa  més  que  un 
gat,  pensa  y  pensa  bé:  «Ja  vos  arreglarèu1 
Quan  sia  l’hora,  quan  tots  no  sabrèu  per 
hónt  tirar,  quan  el  comitè’s  cansi  de  no  re¬ 
presentar  a  ningú  y  l’altre  comitè  disident 
no  pugui  organisar  més  assamblees,  que  com 
la  del  Vendrell  erem  poquets  y  en  una  altra 
seriem  menys,  y  tot  son  dalit  y  empenta  no 
sàpigan  en  què  empleyarlos, pujaràn  laescala 
de  casa  meva  y  vindràn  a  demanarme  audièn¬ 
cia;  pegaré  quatre  cops  de  punya  la  taula,  els 
hi  parlaré  de  la  meva  conseqüència  de  tota 
la  vida,  procurant  no  dir  els  anys  perque  no 
sàpiguen  els  que  tinch;  faré  córrer  a  n’en 
Drets;  soparé  ab  en  Vilà;  pendré  cafè  ab  en 
Pi  y  Suner,  compraré  vi  a  n’en  Masó,  treuré 
a  n’en  Gironella  de  El  Federalista  y  si  no 
se’n  vol  anar,  no  pagaré  la  imprenta;  enca¬ 
rregaré  a  n’en  Bo  la  secció  política  del  diari; 
escriuré  a  l’amich  Deu  d’Olot ,  a  n’en  Cas¬ 
tells  de  Lleyda;  escriuré  a  n’en  Redón  dihent- 

11  que  a  Tarragona  manxen,  y  a  n’en  Bo¬ 
fill  de  Figueras  li  recomanaré  que  vagili  a 
n’en  Quimet.  Y  allavors,  oh!  allavorsla  unió 

serà  un  fet,  però  per  mi,  perque  entre  tots 
no  farém  més  que  un  diputat  y  aquest,  es 
indubtable,  seré  jo.» 

Aquestes  reflexions  y  d’altres  són  les  que’s 
fa  en  Vallès,  y  ab  tot  això’l  partit  federal  va 
fent  de  comparsa  a  tots  els  partits  politichs, 
y  a  tots  els  matisos  de  l’autonomia. 

Això  s’ha  d’acabar.  Es  arribada  l’hora  de 
que’l  partit  federal  digui  si  existeix  o  no,  si 
hi  ha  partit  federal  o  no  n’hi  ha,  y  per  sa- 
berho  no  hi  ha  més  que  un  cami:  Convo- 
quèm  una  asamblea  ampla  de  tots  els  fede¬ 
rals  de  Catalunya,  discutim  un  qüestionari 
en  el  que  hi  hagin  tots  els  punts  que’ns  tenen 
sempre  fets  un  garbuix,  y  si  la  lògica  y  la 
rahó  s’imposen,  enrobustim  la  organisació,  y 
si  no,  quedèm  en  llibertat  de  fernos  moros 
sense  que  puguin  dirnos  qu’hem  claudicat 
perque  no  seguim  la  politica  dels  ximples  o 
dels  farsants. 

C.  Ventura  Pardo 


IMPEDIMENT 

May  del  món  s’havia  vist  a  la  Parròquia 
una  festaça  com  aquella.  Totes  les  tribunes 
endomaçades  de  vermell  ab  garlandes  dau¬ 
rades,  el  sol  desde’l  presbiteri  fins  més  en¬ 
llà  de  la  porta  principal  encatifat  ab  molçuts 
teixits  de  Pèrsia,  les  columnes  empaliades 
ab  complicats  tapiços,  les  cornises  resegui- 
des  ab  ciris  arrenglerats  que  marcaven  ab 
foch  les  linies  de  sa  senzilla  arquitectura, 
tot  el  temple  habillat  de  festa  semblava  es¬ 
perar  un  aconteixement  extraordinari.  El 
poble,  derrera  la  muralla  que’l  separava  dels 
convidats,  fressejava  impacient  xiuxiuejant 
sense  descans,  enfilat  en  les  cadires  sense 
cap  respecte  al  lloch  sagrat.  Els  mils  de 
llums  de  l’altar  major  tremolosos  reflectaven 
bellugadices  resplendors  en  els  metalls  dau¬ 
rats  dels  canalobres  y  les  sacres,  y  els  cercles 
de  candeles  dels  salomons  impulsats  encara 
per  la  llarga  canya  del  sacristà  giravoltaven 
ràpidament  com  fochs  follets  entorn  la  invi¬ 
sible  corda  que’ls  sospenia  entre  cel  y  terra. 
Les  dues  cadires,  per  no  dir  tronos,  del  pres¬ 
biteri  ab  llurs  escuts  esculpturals  rublerts  de 
ninotets  emblemàtichs  desconeguts  pels  pro¬ 
fans  en  heràldica,  semblaven  despacientarse 
de  no  ésser  ocupats  pels  nuvis,  y  els  musichs 
dalt  del  chor  començaven  a  trempar  els  ins¬ 


truments  guiats  pel  la  que’ls  hi  donava  l’or¬ 
ganista. 

Y  arribaven  cotxes  y  més  cotxes,  penetrant 
a  la  casa  de  Deu  senyors  y  senyores  soperbs, 
majestàtichs,  enravenals  sota  llurs  brillants 
uniformes  y  llurs  cotilles,  atravessant  la  esglé¬ 
sia  descaradament  del  bracet  per  ocupar  son 
lloch  mentres  el  públich  encuriosit  hi  feya 
els  seus  comentaris  no  pas  massa  caritatius. 

— Miratel,  sembla  un  llangosti  ab  aquest 
casacot  vermell. 

— Y  ca!  si  jo’l  conech:  es  el  Baró  de  la 
Quintana. 

— Com  que  porta  sabre  y  espuelas. 

— Es  una  disfressa  que  dóna’l  Rey  als  noys 
de  casa  bona. 

— Goyta,  Pepeta,  la  Marquesa  de  Puig- 
agut...  Llàstima  d'anglaterres !  tan  feixuga... 
Quina  carroça! 

— Renoy  aquell  gueto  bé’n  porta  prou  de 
creus  al  pit! 

— Si,  y  la  més  pesanta  la  porta  al  braç. 
Quina  dòna  més  lletja!  Ay  pobret!  — 

Y  aixi  anaven  passant  Boria  avall  tots  els 
tituls  y  primers  contribuyents  de  Barcelona, 
banquers  y  fabricants,  per  entre  aquella  ge¬ 
neració  que  ab  malaltiça  curiositat  y  mal 
dissimulada  enveja’ls  contemplava. 

Les  naus  del  temple  s’anaven  omplint,  y 
als  raigs  del  Sol  que  per  entre’ls  finestrals 
descendien  per  una  faixa  d’imperceptibles 
bolves  lluminoses  de  tots  colors  llepant  indi¬ 
ferent  tant  de  boato,  lluhíen  més  que  may  les 
joyes  de  les  dònes  y  els  brillants  uniformes 
dels  cavallers  y  militars,  ab  llurs  condecora¬ 
cions  y  entorxats. 

Sols  faltaven  els  nuvis,  y  ben  prompte’l 
landó  de  can  Bellaflor  portà  al  Marquès  y  a 
sa  mare... 

Alt,  ros,  d'ulls  blaus,  pas  reposat  y  mane¬ 
res  distingides,  semblava  ab  son  trajo  blanch 
de  santiaguista  y  son  casco  ab  llargues  plo¬ 
mes,  un  Lohengrin  de  comèdia.  Donant  el 
braç  a  la  Marquesa  viuda,  entrà  triomfador... 

Y  prou  podia!  Després  de  fer  malbé  la  im¬ 
mensa  fortuna  de  sos  passats  ab  ses  bojes 
aficions  al  jòch  y  a  les  dònes,  se  casava  ab  la 
pubilla  més  rica  de  Barcelona,  l’única  filla 
dels  fabricants  Garcés...  La  gent  ja  ho  deya 
que  venia  sa  corona  y  buscava  la  manera  de 
daurar  sos  vells  escuts...  però  la  gent  sem¬ 
pre  enrahona... 

La  campaneta  de  l’escolà,  tiitich,  ninch , 
ninch,  avisà,  ab  gran  escàndol  als  del  chor 
que  la  nuvia  entrava,  y  els  del  chor  la  salu¬ 
daren  ab  un  espetech  de  marxa  nupcial 
magnifica,  dedicada  pel  mestre  a  la  feliç  pa¬ 
rella.  Y  la  Garcés  penetrà  com  una  reyna 
del  braç  de  son  pare  rabaçut,  vermell,  apo- 
plètich,  engiponat  a  cops  de  puny  en  el  frach 
y  ab  les  mans  baubes  presoneres  dels  guants 
blanchs,  estrets  y  anguniosos  que  no  li  per¬ 
metien  ni  tan  sols  tancar  el  clach  que  bo  y 
nou  se  resistia  valentment  a  tòrcer  sos  infle¬ 
xibles  nirvis...  La  gent  hi  reya,  y  a  la  en- 
trepussada  que’l  fabricant  enriquit  donà  al 
pujar  els  grahons  del  presbiteri  qu’en- 
layraven  a  sa  filla  fins  al  Titul,  respongué’l 
públich  ab  una  riota  desvergonyida  y  el 
nuvi,  la  cara  encesa,  ab  un  esguart  de  fera 
engabiada...  Però  la  nuvia  restava  satisfeta 
perque  en  aquell  moment  ompliria’l  buyt  im¬ 
mens  de  ses  ambicions...  Esser  marquesa!... 
y  no  ab  un  Titul  comprat  al  Papa,  mal  fos 
regalant  a  la  esglesia  una  catedral,  ni  tan 
sols  ab  un  comtat  arrencat  al  rey  en  sa 
visita  a  la  fàbrica  després  de  trevallar  al 
ministre  sota  mà,  ni  menys  ab  una  baronia 
radicant  en  el  vell  terme  comprat  a  pública 
subasta...  res  d’això;el  seu  fill  (si  Deu  n’hi  do¬ 
nava)  seria  el  X  Marquès  de  Bellaflor,  ab  tota 
la  llarga  y  gloriosa  historia  dels  de  sa  raça. 

La  música  parà  de  sobte,  y  el  prelat,  reves¬ 
tit  ab  els  ornaments  sagrats  bell  mitj  de  l’al¬ 
tar,  se  disposava  a  exercir  el  seu  elevat  mi¬ 
nisteri  juntant  en  la  terra  lo  que  desde’l  cel 
devia  Deu  benehir.  Avans  de  procedir  a  la 
cerimònia,  ab  veu  poderosa  y  d’amenaça, 
fulminava  les  excomunions  més  tremendes 
contra’ls  qui  sabent  algún  impediment  pel 
que  aquell  matrimoni  no  pogués  seguir  en- 
devant,  no  ho  diguessin,  quan  un  crit  inarti¬ 
culat  sortí  del  poble,  mentres  s’avençava  a 
l’altar  una  dòna  jova  y  hermosa  ab  un  àngel 
als  braços,  seguits  d’un  home  vellet,  tot 
blanch  de  cabell  y  barba.  No  s’ohia  en  tot 
el  temple  més  que’l  bategar  apressurat  de 
tots  els  cors,  y  mentres  la  dòna  presentava  al 
sacerdot  un  paper  y  el  nen,  la  nuvia  queya 
sense  sentits  en  braços  de  son  pare;  y  el 
Marquès,  al  tirarse  contra  la  dòna  ab  tota  la 
ceguera  de  la  més  folla  desesperació,  entre¬ 
llucà  la  lluhenta  fulla  del  meteix  punyal  que 
quatre  anys  enrera  li  feu  firmar  el  docu¬ 


ment  que  allavors  tant  el  comprometia.  Al 
ferse  enrera  horroritzat,  totes  les  llums  de 
l’altar,  reflectantse  en  la  freda  fulla  del  gani¬ 
vet,  llampeguejaven  sinistres  lluhentors  que 
l’angelet  de  cabell  ros  contemplava  alegre  y 
rioler  més  que  may,  com  qui  veu  una  jogui¬ 
na... 

Carl.es  de  Fortuny 


NOTES  BIBLIOGRÀFIQUES 

H.  J.  Wells. — El  Alimento  de  los  Dioses. 

—  Ilustracions  de  Cuchy. — Toribio  Taber- 

ner.  Editor. — Barcelona. — 1905. 

Es  una  maravellosa  narració  de  successos 
impossibles,  feta  ab  el  talent  qu’esmerça  en 
Wells  en  semblant  genre  literari.  Uns  sabis 
anglesos  descobreixen  una  substància  prodi¬ 
giosa — la  Heracleoforbia — quals  efectes  són 
els  de  produhir  descomunal  creixença  en  els 
homes,  animals  y  plantes  que  se  l’assimi¬ 
len.  D’aquí  naixen  successos  sorprenents,  des- 
enrotllats  ab  perfecta  lògica,  escenes  esfere- 
hidores  y,  finalment,  un  terrible  conflicte  al 
esdevenir  homes  els  infants  qui  havien  tasta¬ 
da  la  Heracleoforbia.  Una  nissaga  de  gegants 
se  troba  voltada  de  pigmeus — els  homes — y 
dotats  aquells  de  sentiments  superiors  y  no- 
bilissims,  insensibles  als  prejudicis  y  petite¬ 
ses  de  la  baixa  Humanitat,  entaulen  contra 
aquesta  una  lluyta  formidable.  El  bombeig 
de  London  pels  gegants  es  una  magnífica 
pàgina  literaria. 

El  mèrit  d’en  Wells  consisteix — a  més  de 
les  seves  sòlides  qualitats  d’escriptor  — en 
donar  series  aparences  de  certesa  a  l’absurd. 
No  oblida  cap  detall  que  pugui  contribuhir  al 
desenrotllament  del  plan  proposat.  Encade- 
na’ls  aconteixements  ab  aytal  traça  e  intuició 
de  lo  impossible ,  si  aixi  pot  dirse,  que  la  fan¬ 
tàstica  narració  apareix  com  una  historia  crí¬ 
tica  y  ben  documentada.  Els  gegants  qui  són 
el  començament  d’una  Humanitat  nova,  gran 
pels  cossos  y  pels  esperits,  indubtablement 
representen,  tal  com  els  fa  aparèixer  en 
Wells,  un  dels  moments  de  creació  més  fe¬ 
liços  que  ha  tingut  aquest  original,  fecond 
y  poderós  novelador. 

E.  Marquina.  —  Elegías. — Tobella  y  Costa , 

impresores. — Barcelona  — J905. 

Les  Elegías  d’en  Marquina  que  tenim  a  la 
vista  són  verament  l’obra  d’un  poeta  quasi 
sempre  inspirat,  notantshi  però  alguna  ve¬ 
gada  tendencies  al  deixatament  y  a  la  mono¬ 
tonia. 

Sortosament  no  són  aquestes  notes  les  tò¬ 
niques  del  llibre;  en  Marquina  ha  escrit  una 
mena  de  cançoner  amorós,  rublert  de  notes 

ingenues  y  poètiques,  fentnos  conèixer  mi¬ 
nuciosament  totes  les  manifestacions  d’una 
passió  amorosa  sentida  per  un  poeta;  passió 
que  creix  y  s’escampa  panteisticament,  abra- 
çantse  y  fonentse  ab  tot  lo  que  la  envolta. 

En  Marquina,  no  ab  abundor  y  riquesa  de 
colors  sinó  ab  llenguatge  senzill,  natural  y 
humà,  com  el  d’un  infant  que  ingènuament 
explica  les  emocions  intimes,  ens  produeix 
veres  impressions  estètiques.  Les  emocions 
amoroses — deliquis  o  sobtils  disquisicions — 
són  fresques  y  suaus;  les  emocions  de  natu¬ 
ralesa  reflexen  un  sentiment  d’humanisació 
de  la  meteixa. 

Aquest  llibre  d’en  Marquina,  pel  caràcter 
que  l’informa,  devèm  colocarlo  entre  les  se¬ 
ves  Odas ,  d’èpica  entonació,  y  les  seves  Eglo- 
gas ,  de  tranquila  serenitat.  Es  menys  poètich 
que  les  Odas  y  les  Eglogas — que  careixen  de 
la  tendencia  al  deixatament  y  a  la  monoto¬ 
nia, — però  es  no  obstant  l’obra  d’un  poeta. 
En  Marquina  es  un  bon  representant‘‘de  la 
poesia  castellana  rejovenida,  y  com  en  Vi- 
llaespesa,  en  Giménez,  en  Medina,  en  Ma- 
chado,  etc.,  té  personalitat  y  empenta,  essent 
la  seva  obra  poètica  digna  companya  de  les 
obres  poètiques  d’aquests. 


La  Non-Non  dels  Papellons. —  Lletra  de 

Apeles  Mestres. — Música  de  Carme  Karr. 

La  poesia  de  l’Apeles  Mestres  La  Non-Non 
dels  Papellons  ha  inspirat  a  la  senyora  Karr 
una  deliciosa  composició  musical.  La  melo- 
dia’ns  tramet  la  essencia  dels  versos;  es  una 
melodia  misteriosa,  com  un  cant  de  vespra¬ 
da,  elegant  y  correcta,  que  flueix  ab  senzi¬ 
llesa  corprenedora.  La  harmonisació  simpli- 
císsima  no  pot  ésser  més  justa.  Aquesta  bella 
composició  assoleix  intensa  poesia  al  moment 
de  la  represa  del  tema  inicial  ab  la  modifica¬ 
ció  del  meteix.  Es  d’un  efecte  encisador. 


Apul'ei. — Amor  y  Psiquis. — Traducció  cata¬ 
lana  y  Pròleg  de  Ramón  Miquel  y  Planas. 
— Fidel  Giró,  impressor . — Barcelona. -igo$ 

Nostre  amich  y  company  de  redacció  en 
Ramón  Miquel  y  Planas  ha  publicat,  en  edi¬ 
ció  especial,  sa  traducció  del  conte  d’Apulei, 
que,  juntament  ab  la  de  la  pastoral  Dafnis  y 
Cloe ,  publicà  en  el  folleti  de  nostre  periòdich. 
El  tiratge  consta  de  150  exemplars  numerats, 
30  en  paper  japonès  y  120  en  paper  de  fil. 

Aquesta  edició  especial  es  notabilissima  y 
va  acompanyada  de  nombrosos  gravats  re¬ 
produccions  de  Raffaello  Sanzio  y  d’una  foto- 
tipia  representant  1 ' Amor  y  Psiquis  de  Cano- 
va,  el  gran  esculptor. 

Geroni  Zanné 


DESCANS  DE  L’IMMIGRANT 

ORACIÓ 

Ara  sóch  jo.  Me  pertenesch.  No  depench 
de  cap  empresa,  de  cap  pacte  ni  de  cap  in¬ 
terès. 

Sóch  jo  ,  y’m  satisfà  replegarme  dintre 
ma  conciencia,  pera  espiritualisar  mos  re- 
corts,  mos  sentiments,  mos  -amors,  tot  el 
conjunt  de  mos  somnis  y  mos  ideals;  pera 
delitarme  lliurement  en  l’èxtasis  de  ma  vi¬ 
da,  sense  testimonis,  sense  prejudicis,  sen¬ 
se  miraments,  sense  imposicions. 

Puch  somriure,  si  el  cor  m’ho  demana; 
puch  plorar,  si  mes  anyorances  ho  necessi¬ 
ten;  puch  enlayrar  ma  fantasia  y  recórrer  ab 
ella  la  immensitat  del  firmament  de  les 
idees;  puch  enfonsar  ma  reflexió  en  els  pro¬ 
blemes  humans;  puch  expansionar  mon  pen¬ 
sament  reseguint  els  contorns  y  les  belleses 
de  les  obres  llegades  pels  grans  genis. 

Puch  condempnar  els  vicis  de  mos  sem¬ 
blants  y  confessar  mes  flaqueses  propries; 
puch  amidarme  impunement  ab  els  amichs, 
y  trobarme  més  alt  0  més  baix  dels  mèrits  de 
mos  companys. 

Puch  dedicar  per  enter  mon  recort  ais  sers 
més  volguts;  puch  remembrar  les  faccions 
idolatrades  de  mos  familiars  vius  y  morts. 

Puch  refermar  mos  propòsits,  acaronar 
més  esperances;  y  puch  malehir  dels  sofri¬ 
ments,  les  lluytes  y  el  passat  amarch  de  ma 
joventut. 

Puch  evocar  impressions  de  terres,  amichs 
y  coses  llunyes,  y  distingir  a  mils  llegües  de 
distancia,  ab  el  poder  de  la  imaginació,  tot 
un  món  de  paisatges,  de  terres  y  de  pobles. 

Puch  fiscalisar  fins  l’obra  de  Deu,  estu¬ 
diant  el  procés  de  la  vida  y  de  la  humanitat 
en  tots  els  ordres;  puch  escullir  entre  la 
ciència,  ab  ses  veritats  inconcuses;  la  filoso¬ 
fia,  ab  sos  silogismes,  la  teologia  ab  ses  ofus- 
cacions;  puch  demanar  a  la  historia  ses  en¬ 
senyances,  a  la  poesia  ses  visions  deleteries  y 
suprahumanes;  y  puch  parlarme  ab  l’idioma 
de  mos  instints,  exercitant  tot  mon  jo  en  la 
més  immensa  sinceritat. 

Oh  bell,  oh  sublim,  oh  volgut  descans! 
Tu  ets  la  flor  que  recompensa  mon  lliure 
desterro;  tu  rejoveneixes  mos  anhels,  mes 
ilusions  y  tota  ma  vida;  tu  m’ofereixes  ex- 

pansions  desinteressades  y  noves;  y  jo  m’a- 
cullo  a  tu  confidencialment,  confiadament, 
en  la  terra  hospitalaria  dels  somnis  de  llum  y 
d’or. 

Mar  enllà,  al  món  vell,  a  la  patria  oficial, 
a  la  Espanya  egoista,  al  continent  esporu¬ 
guit,  els  afanys  del  trevall  immoderat  y  fe- 
brós,  y  l’amenaça  macàbrica  del  negre  per- 
vindre,  quasi  may  me  deixaven  somríuret, 
oh  descans!  Mes  avuy,  enterra  més  pròdiga, 
tan  volguda  per  mi  com  la  terra  de  mos  ma¬ 
jors;  aqui,  redimit,  per  sòrt,  de  la  explotació 
odiosa,  oh  descans,  oh  bell,  oh  sublim,  oh 
volgut,  oh  divi  descans!  per  ta  defensa’m 
sento  Home  y  crech  fermament  en  la  Vida! 

J.  Conangla  Fontanilles 

Habatia ,  octubre ,  1905. 


REVISTA  DE  REVISTES 

La  Ilustració  Catalana  està  acabant  la  pu¬ 
blicació  de  la  edició  monumental  de  L'Atlàn- 
tida ,  ilustrada  per  en  Joseph  M.a  Xiró.  En  el 
derrer  número’s  comencen  a  repartir  les  no¬ 
tes  finals  de  l’obra. 

El  Poble  Català ,  en  el  número  de  la  pas¬ 
sada  setmana,  publica  un  valent  article  titu¬ 
lat  La  Marsellesa ,  d'en  Gabriel  Alomar,  a  pro¬ 
pòsit  de  la  visita  d’en  Loubet  a  Madrid.  Vè- 
ginse’ls  següents  paragrafs,  plens  de  lirisme, 
però  en  els  quals  hi  ha  idees  admirables  per 
llur  elevació  : 

S’han  trobat  cara  a  cara’ls  dos  Estats  que  dins  la 
raça  llatina  representen  les  dues  evolucions  oposades 
absolutament:  la  qui  ha  encaminat,  en  un  regim  de  pau 
l'obra  de  la  Revolució  a  son  terme  natural  y  l’ha  feta 
compatible  ab  les  necessitats  noves  indefinides,  y  la  qui 
d  una  manera  subrepticia  y  dissimulada  va  transigint 
ab  els  vells  enemichs  d’un  día  y  acomoda  violentament 
els  ideals  de  la  llibertat  ab  la  pertinacia  invencible  de 
l’ànima  nacional,  impositiva  y  dogmàtica. 

Y  quina  altra  antinòmia  la  de  les  dues  capitals,  París 
y  Madrid!  París,  la  ciutat  flor  d’una  raça  y  d’un  món, 
que  retorna  a  l’amplitut  de  l’univers,  en  forma  de  polen 
fecondant  y  prolífich,  la  depuració  espiritual  formada 
per  les  seleccions  humanes  que  s’hi  acumulen  desde  fa 
segles!  Paris,  el  gran  cràter  hont  bullen  y  s’estremeixen 
els  mil  elements  de  que’s  reconstituiràn  un  día  les  so¬ 
cietats  y  les  nacions,  y  hont  se  barregen  y  combinen  el 
món  germànich  y  el  llatí,  el  nort  yel  mitjdía,  els  sigles 
romàntichs  y  els  clàssichs.  Y  Madrid,  la  vila  d’hiverna- 
cle,  artificiosa  y  oficial,  la  vila  cortisana  y  no  política, 
producte  y  no  creadora,  reflecte  y  no  llum,  imatge  y  no 
realitatl  La  vila  monàrquica  per  excelencia,  la  vila  dels 
Austries,  isolada  en  mitj  d’un  paisatge  fúnebre,  com  a 
per  símbol  de  son  país  y  de  sa  nacionalitat! 

Hi  ha  un  fet  que  proba  millor  que  res  la  influencia  de 
París  y  de  França  sobre  tota  una  part  del  nostre  país1 
una  part  que  conviu  y  fraternisa  molt  més  ab  l’esperit 
ultrapirenench  que  ab  l’hispànich,  y  se  sent  molt  més 
connacional  y  solidari  ab  la  idealitat  francesa  que  ab  la 
espanyola.  El  nostre  Estat  no  té  himne  perque  es  un  estat 


híbrid,  mixte  no  ja  per  la  juxtaposició  de  nacionalitats 
que  no  s’han  foses  en  una  vera  coerencia.  sinó  per  la 
juxtaposició  violenta  del  lliberalisme  revolucionari  ab 
la  dinastia  tradicional  y  la  persistència  de  l’esperit  vell 
y  reactiu  Els  himnes  són  la  commemoració  colectiva 
de  la  llibertat  popular,  la  reivindicació  de  la  sobirania 
originaria,  l’afirmació  de  la  potencialitat  pristina  de  tots 
y  de  cada  un . 

Le  Mide  Fédéral.  Hem  rebut  el  primer  nú¬ 
mero  d’aquest  periòdich  setmanal  que  acaba 
de  veure  la  llum  a  Tolosa,  y  qual  objecte  es 
combatre’ls  vicis  burocràtichs  de  l’Estat  fran¬ 
cès  declarant  la  guerra  a  tota  política  verbal, 
que  ha  demostrat  incapaça  de  fomentar  les 
naturals  riqueses  dels  pobles.  El  nou  periò¬ 
dich  ve  a  lluytar  per  la  descentralisació  fins 
obtenirla  en  totes  ses  formes.  Li  enviém  la 
expressió  de  nostra  simpatia  y  companyeris- 
me.  En  son  primer  número  Le  Midi  Fédéral 
inserta  importants  trevalls  de  Marc  Fravssi- 
net  y  E.  Récéjac  sobre  La  politique  positive  y 
L’educalion  populaire. 

La  Revue  de  Provence  inserta  un  article 
d’en  J.  Bourrilly  titulat  Langue  ou  Patois? , 
en  el  que’s  fa  una  defensa  rahonada  de  la 
llengua  d’en  Mistral,  refutant  l’afirmació 
feta  per  molts  de  que  un  patois  com  el  pro¬ 
vençal  no  pot  ésser  una  llengua.  Tenen  les 
llengües  una  vida  propria  que  progressa  0 
degenera,  com  els  individuus.  N’hi  ha  que 
s’eleven  absorbint  les  vehines,  però  qu’en- 
semps  se  deformen  segons  els  modismes  que 
hi  introdueixen  els  estrangers  que  les  parlen 
aplicantles  a  llur  manera  d'ésser  y  viure.  Així 
sorgeixen  les  llengües  degenerades,  deforma¬ 
ció  de  les  llengües  mares.  Emperò,  per  més 
que  descendeixin,  guarden  una  potencia  de 
vida  latent  que  pot  desvetllarse  un  dia;yquan 
un  esperit  superior  no  posseheix  pera  expres- 
sarse  més  que  aquest  instrument  imperfet, 
se  veu  forçat  a  rompre’ls  limits  estrets  que 
tanquen  sa  pensa;  y  perfecciona  l’instru¬ 
ment,  enriquintlo  ab  les  llengües  vehines 
que  li  fan  mercè  de  llurs  mots,  modismes  y 
particularitats,  pera  que  per  ell  sien  assimi¬ 
lades  transformantles  segons  l’esperit  de  la 
llengua  propria.  Es  aquest  un  trevall  conti¬ 
nuat,  y  comparable  al  que  transforma’ls  in¬ 
dividuus  y  les  societats.  Es  gayrebé  indubta¬ 
ble  la  comunitat  d’origen  de  les  llengües  eu¬ 
ropees.  Filles  d’una  llengua  primitiva,  les 
diferentes  races  que  les  han  vingudes  parlant 
anaren  d’ací  d’allà  segons  les  circumstancies, 
establintse  les  unes  per  les  montanyes  y  els 
plans  richs  en  pasturatges,  ahont  la  vida 
agrícola  subvé  a  totes  les  necessitats  no  essent 
necessari  un  vocabulari  extens;  mes  les  al¬ 
tres  s’establiren  vora  la  mar  o’is  grans  rius, 
ahont  hi  predomina  la  vida  d’expansió,  la 
vida  dels  navegants  y  dels  comerciants,  ab 
la  que’ls  pobles  s’omplen  d’idees  noves  y  ad¬ 
quireixen  nous  medis  d’expressió;  de  manera 
que  al  cap  de  temps  la  llengua  primitiva,  la 
llengua  monosilàbica,  devé  rica.  Y  assistim 

al  floreixement  maravellós  dels  dialectes 
grechs,  y  en  un  quadro  auster  veyèm  nàixer 
després  la  sòbria  y  forta  llengua  llatina.  Y 
aquests  dos  exemples  de  dues  llengües  des- 
cendentes  llunyanes  d’una  meteixa  mare, 
demostren  fins  a  quin  punt  influeix  el  medi 
en  les  llengües. 

La  llengua  provençal  s’ha  format  natural¬ 
ment  per  fenòmens  idèntichs.  Ab  la  con¬ 
quista  romana  (completa  en  lo  administra¬ 
tiu)  la  llengua  romana  no  absorbeix  pas  tots 
els  elements  conquistats.  Existeix  la  llen¬ 
gua  nacional  terradourenco ,  la  cèltica,  par¬ 
lada  en  gayrebé  tota  la  Galia  meridional, 
la  qual  resisteix  durant  cinch  sigles  a  pesar 
de  sa  inferioritat  innegable  y  de  la  guerra  en- 
carniçada  que  se  li  fa.  Les  llengües  romanes 
no  són  encara  en  aquest  punt  altra  cosa  que 
un  patois  informe  y  groller;  emperò  d'aquest 
pobre  instrument  se  valen  els  trobadors, 
arribant  a  revestir  de  formes  perfectes  les 
més  banals  idees.  Y  aquí  tenim  còm  devé 
literaria  y  refinada  una  llengua, y  còm  pot  sa¬ 
tisfer  el  desitj  de  perfecció  de  la  gent  culta 
de  l’època.  La  literatura  provençal  suscita  en 
la  Edat  Mitja  universal,  entusiasme,  y,  el 
Dant  y  el  Petrarca,  que  tant  li  deuen,  no 
amaguen  pas  l’admiració  que  per  ella  senten. 

Explica  després  l’articulista  còm  en  Mis- 
tral  v  els  felibres  han  restituhit  integralment 
a  la  llengua  provençal  sa  dignitat,  remarcant 
les  diferencies  entre  l’actual  francès,  perfet 
acadèmicament  del  sigle  XVII  ençà,  y  la 
llengua  essencialment  poble,  ab  cent  dialectes 
diversos,  rica  y  espurnejant  de  imatges,  més 
apta  pera  la  poesia  que  la  meteixa  dels  tío- 
badors  perque  s’ha  trempat  vivificantse  dins 
l’esperit  popular.  Y  els  vers  poetes,  els  sin¬ 
cers,  els  que  tenen  quelcòm  a  dir,  canten  en 
un  llenguatge  pres  de  la  natura  tot  lo  qu’ells 
senten  y  veuen;  no  cercant  la  llicencia,  sinó 
animats  en  llur  majoria  d’un  gran  desitj  de 
perfecció  que’ls  hi  dón  una  tècnica  seriosa. 
Y  els  felibres  han  adoptat  el  llenguatge  po¬ 
pular  subjectantlo  a  una  critica  rahonada;  y 
en  Mistral,  com  tots  ells  y  més  que  tots  ells, 
ha  recullit  dels  dialectes  vehins  noves  formes 
gramaticals,  ha  après  les  formes  arcaiques 
escoltant  als  vells,  ha  aplegat  tots  els  mots 
que  ha  pogut.  Y  no  obstant,  segons  l’articu¬ 
lista,  en  Mistral  no  es  tan  admirat  a  França 
com  a  l’estranger,  o  sia  Alemanya,  Suècia, 
Rumania,  Italia,  Espanya... 

Heusaquílleugerament  extractat  lo  que  diu 
el  senyor  J.  Bourrilly  en  son  curiós  article, 
al  que  posa  punt  senyalant  el  dever  dels  pro¬ 
vençals  de  fortificarse  en  llur  llengua  y  ferse 
ab  ella  un  instrument  sòlit,  car  valdria  més 
que  no  existís  la  Escolo  Mislralenco  si  no  ha¬ 
via  d’ésser  més  que  un  pretext  de  reunions 
literàries  periòdiques,  una  capelleta  tancada 
pera’ls  profans.  L’acció  de  la  Escolo — diu — 
es  fer  de  la  llengua  provençal  la  expressió 
precisa  y  cada  cop  més  triomfant  de  la  Raça. 


Com  se  veu,  l’articulista  estudia  grosso 
modo  la  formació  de  la  literatura  provençal  y 
1  obra  realisada  per  en  Mistral  y  els  felibres 
més  modernament.  Apurant  la  qüestió  per 
aquest  costat,  vindria  sens  dubte  l’ocuparse 
dels  moderníssims  filòlegs  com  n’Antonin 
Perbosc,  que  reformant  l’obra  mistralenca  y 
depurantla,  venena  realisarsensdubte  lagran 
obra  de  restauració  de  la  llengua  d’Oc  ab 
menys  empen.ta  poètica  que’l  gran  cantor  de 
Maiano,  però  d’una  manera  ben  conscient  y 
positiva. 

Lluís  Via 


NOVES 

El  dimecres  de  la  passada  setmana  a  les 
nou  del  vespre,  conforme  estava  anunciat, 
se  reuni  a  Barcelona’l  Cos  d’Adjunts  del  Con¬ 
sistori  dels  Jochs  Florals,  essent  elegits  man- 
tenedors:  els  senyors  Miquel  Costa  y  Llo¬ 
bera,  Ferràn  Agulló  y  Vidal,  Lluís  B.  Nadal, 
Joaquim  Miret  y  Sans,  Joseph  Pous  y  Pagès, 
Geroni  Zanné  y  Pompeius  Creuhel. 

Suplents:  Jaume  Collell.  Francesch  Ubach 
y  Vinyeta,  Angel  Guimerà  y  Joseph  Fran¬ 
quesa  y  Gomis. 

Tornèm  a  estar  en  plena  campanya  electo¬ 
ral  pera  elecció  de  regidors;  y  els  regionalis¬ 
tes  se  proposen  lluytar  de  ferm  en  tots  els 
districtes  a  excepció  dels  primer,  setè  y  desè. 

Va  coneixentse’l  resultat  de  la  discussió  al 
Congrés  de  les  actes  de  diputat.  La  de  l’Al- 
bert  Rusinol,  per  Vich,  ha  sigut  aprobada, 
ab  lo  que  reb  un  ferm  trontoll  el  caciquisme 
fins  ara  imperant  en  aquella  comarca. 

Els  vuyt  diputats  regionalistes  electes  se 
reuniren  diumenge  a  la  ((Lliga»  declarant 
constituhida  la  minoria  catalanista  baix  la 
presidència  d’en  Rusinol,  y  comunicanlho 
tot  seguit  telegràficament  al  president  del 
Congrés. 

Sembla  que,  una  vegada  constituhit 
aquest,  dita  minoria  hi  estarà  contínuament 
representada  per  dos  diputats  quan  menys. 

Celebrarèm  que  tots  ells  facin  bo  el  nom 
de  catalanistes  ab  que  s’honren;  y  no  dubtin, 
si  així  ho  fan,  de  nostre  aplaudiment  sincer. 

Conforme  quedà  acordat  en  la  Junta  Ge¬ 
neral  de  Representants  de  la  Unió  Catala¬ 
nista,  a  l’associació  «Progrés»  començaren 
el  passat  dilluns,  dia  6,  les  classes  de  nit 
pera  la  ensenyança  de  l’idioma  universal  Es¬ 
peranto,  en  nom  de  la  Unió  y  a  càrrech  de 
nostre  company  en  Pujulà  y  Vallès. 

Dites  classes  tindràn  lloch  els  dilluns,  di¬ 
mecres  y  divendres,  de  déu  a  onze  de  la  nit, 
y  sembla,  a  judicar  per  la  molta  gent  que 
assistí  a  la  primera,  que  seràn  molt  conco¬ 
rregudes,  no  mancanthi  senyoretes  que  de¬ 
sitgen  apendre’l  dit  idioma. 

Y  ja  que  de  l’Esperanto  parlèm,  ens  plau 
fer  públich  qu’en  el  nou  periòdich  naciona¬ 
lista  Estudis  Catalans ,  que’s  proposa  publi¬ 
car  dintre  de  poch  l’«Associació  de  Lectura 
Catalana»,  una  de  les  seccions  estarà  redac- 
tadaen  la  ditamoderna  llengua  internacional. 

Els  concorrents  a  la  primera  classe  d’Es¬ 
peranto  manifestaren  a  n’en  Pujulà  llur  de- 
sitj  de  possehir  gramàtica  y  diccionaris  ca- 
talans-esperanto,  a  lo  que’ls  hi  respongué 
que  començaria  llur  publicació  en  les  planes 
de  Joventut  tan  prompte  com  se  rebrien  els 
tiposespecialsencarregats a  París. 

Com  queda  indicat,  a  les  classes  hi  poden 
assistir  també  dònes. 

El  rey  d’Espanya  ha  anat  haBerlin,  desper¬ 
tant  entusiasmes  oficials. 

L’emperador  Guillém,  tan  aficionat  als 
brindis,  no  s’ha  desmentit.  La  historia  d’Es¬ 
panya,  el  caràcter  dels  seus  fills,  el  valor  de 
l’exèrcit  espanyol,  etc.,  etc,  tot  ha  sigut  re¬ 
tret  y  enaltit  per  ell. 

Ens  sembla  qu’entre  francesos,  anglesos  y 
alemanys,  ne  faràn  uns  quants  grans  massa, 
no  comptant  que  aquí  se’ls  creguin  com  se’ls 
creuen. 

Vés  si  se’ls  creuen  els  d’aquí,  que  ja’s  tor¬ 
nen  a  sentir  héroes.  El  meteix'  dia  del  brin¬ 
dis  del  kàiser  a  Berlín,  en  Moret  deya  a  Ma¬ 
drid  als  voluntaris  catalans  que  si ,  que  aun  es 
possible  conquistar  mariana  todo  lo  que  ayer 
teniamos. 

Tot  això  ab  un  pet  de  marxa  real  y  de  vis¬ 
ques  que  aixordava. 

^No.ho  deyém?  Que  viatgi  gayre’l  rey,  y 
encara’n  farèm  d’heroicitats,  si  no  a  la  gue¬ 
rra,  en  el  gran  circh  internacional, 

Les  potencies  mirantsho  desde  palcos  y 
grades,  es  clar;  y  nosaltres  trevallant  a  la 
pista. 

Com  fan  aqueixos  pobres  voluntaris,  un 
dia  néts  dels  almogàvers  y  avuy  prestantse 
de  tant  en  tant  a  fer  al  torin  la  moixiganga 
de  El  general  Prim  y  los  voluntarios  catalanes 
en  Àfrica. 

Y  com  d’aquests,  pot  en  general  judicarse 
de 

los  muchos  hèroes  que  en  Espana  han  sido. 

El  dia  31  del  passat  octubre  l’« Associa¬ 
ció  Musical  de  Barcelona»,  ab  el  concurs  d’en 
Pau  Casals,  donà’l  segón  y  derrer  concert 
anunciat,  en  el  teatre  Principal. 

La  orquestra,  dirigida  pel  mestre  Lamote 
de  Grignon,  executà  la  Simfonia  en  mi  bemol 
aplaudintse’ls  quatre  temps  de  la  meteixa 
( adagio-allegro ,  andante ,  minuetto  y  Jinale), 
com  també’l  largo  y  el  minuetto  del  Concert 
en  re  major  de  Hàndel,  escrits  solsament 
pera  orquestra  de  corda. 

Immensa  fou  la  ovació  obtinguda  per  en 
Casals  al  executar  (ab  acompanyament  d’or¬ 
questra)  el  colossal  Concert  en  la  menor  de 


Schumann,  obra  inspiradissima,  de  sòlida 
construcció,  de  gran  riquesa  de  detalls.  En 
Casals  digué’l  Concert  ab  expressió  insupe¬ 
rable;  el  seu  violoncel  cantà  les  melodies 
apassionadament,  essent  acompanyat  per  la 
orquestra  ab  correcció  lloable. 

Grans  aplaudiments  coronaren  la  execució 
del  Siegfried-ldyll\  així  meteix  la  Elegie  d’en 
Fauré  y  el  Concert  en  la  menor  de  Saint- 
Sàens,  obres  pera  violoncel  y  orquestra,  pro¬ 
porcionaren  al  gran  Casals  una  ovació  tan 
gran  com  merescuda.  Correspongué’l  gran 
violoncelista,  executant  fóra  de  programa 
varies  composicions  de  Bach. 

A  Kazan  els  revolucionaris  han  apedregat 
el  Club  d' Escaquistes.  Així  qu’ho  ha  sabut 
en  Lerroux  s’ha  disposat  a  imitar  les  gestes 
dels  russos.  «Gent  que  juga  ab  reys  y  reynes 
— ha  pensaten  el  fons  desa  sociològica  inteli- 
gencia — no  mereix  cap  respecte,  perqueno’s 
pren  la  cosa  pública  y  la  qüestió  de  forma  de 
govern  seriosament.  Ja  es  veritat — ha  afegit 
en  Lerroux, — que’ls  escaquistes  tirena  donar 
mate  al  rey,  però  ^per  ventura  no  ho  fan  en 
representació  d’un  altre  rey  de  diferenta  co¬ 
lor?  Mori  els  escaquistes,  en  tant  no  cam- 
bihin  els  noms  y  figures  y  no  hi  posin  en  Ni¬ 
colau  Salmerón  0  qualsevol  altre  neula  per 
que  fe  dels  escachs!» 

Fetes  aquestes  profondes  rumiades,  l’acort 
pres  per  la  Fraternitat  Republicana  ha  estat 
el  següent:  i.er  Apedregaria  Cervecería  Mu- 
nich,  el  salonet  de  l’Alhambra,  el  Foment  y 
l’Ateneu,  llochs  ahont  els  escaquistes  barce¬ 
lonins,  mancats  com  eslàn  de  centre,  se  reu¬ 
neixen  pera  matar  y  fer  guanyar  reys.  2.0n  La- 
pidar  als  escaquistes  Pin,  Estorch,  doctor 
Tolosa  y  Carreras,  notari  Valentí  Marín, 
Tomàs  Cram,  Jiménez  de  Castrp,  Brossa, 
apotecari  Mitjà,  el  doctor  Marti  (que’s  el  qui 
ens  ha  comunicat  la  noticia)  y  altres.  3.er  Serà 
exempt  d’aquesta  mida  coercitiva’l  respecta¬ 
ble  publicista  francès  Mr.  Isidor  Gés,  pel 
fet  d’ésser  súbdit  del  President  Loubet. 

Aquestes  decisions  les  traduhim  del  cas¬ 
tellà. 

Ja  ho  saben  els  escaquistes:  O/o  ab  aquest 
pedra-mate  lerrouxiàl 

Hem  rebut  la  següent  carta  anònima,  que 
publiquèm  pera  utilitat  dels  puristes: 

Barcelona,  25  octubre  1905, — Senyor  Director  dejo- 
VENTUT. — Molt  senyor  meu:  El  suposo  enterat  de  que 
s’han  començat  a  publicar  les  Obres  Complertes  de  Mos¬ 
sèn  Cinto,  y  de  que  s’anuncia  la  publicació  de  les  Obres 
Complertes  d’en  Vilanova. 

Vostè  y  tots  els  ilustrats  redactors  de  Joventut  sa¬ 
ben  qu’es  un  atentat  al  sentit  comú  emplear  en  aquella 
accepció  la  paraula  complertes. 

Quan  un  compleix  ab  son  dever  queda  complert ;  quan 
fa  la  seva  obligació,  la  obligació  queda  complerta ;  se 
tracta  del  verb  complir.  Però  quan  a  un  llibre,  per 
exemple,  no  hi  manca  cap  full,  el  llibre  es  complet ,  quan 

la  edició  es  de  totes  les  obres  d’un  autor  y  no  n’hi  man¬ 
ca  cap,  la  edició  es  completa. 

Sembla  que  això  sia  un  detall:  però  es  de  gran  im¬ 
portància  y  significació,  sobretot  avuy  que  tant  se  parla 
de  depuració  de  l’idioma. 

Y  aquí  l’error  no  es  sols  de  paraula,  sinó  de  con¬ 
cepte. 

(iNo  podria  vostè  cridar  l’atenció  en  son  periòdich 
sobre’l  mal  us  que’s  fa  d'aquesta  paraula,  pera  evitar 
que  ab  les  d’en  Vilanova  ens  vegèm  amenaçats  ab  unes 
altres  obres  complertes? 

Publicacions  rebudes: 

La  Tragèdia  Divina ,  visió  poemàtica  d’uns 
altres  mons,  trobada  y  ara  novament  treta  a 
llum  per  Ramón  Pomés  Soler.  L’autor  sem¬ 
bla  imitar  l’estil  dels  grans  poemes  de  l’ànti- 
guitat,  y  no  hi  ha  dubte  qu’en  diferents  pas¬ 
satges  de  sa  obra  assoleix  certa  elevació  y 
un  sabor  mistich  innegable,  encara  que  no 
encaixat  del  tot  ab  el  gust  modern.  Literà¬ 
riament  també  es  discutible  l’obra  del  senyor 
Pomés,  y  no  sempre  son  llenguatge  es  gra¬ 
maticalment  perfecte,  encara  que  no  li  man¬ 
qui  entonació. 

Contestación  à  los  cargos  que  figuraban  en 
el  expediente  incoado  contra  mi  en  igoy  con 
motivo  de  unos  artículos  dijamatarios  suscri • 
tos  por  el  Dr.  D.  Guillermo  López ,  el  veterina- 
rio  municipal  seiïor  R.  Turró  y  el  seudónimo 
Dr.  Fritz ,  y  que  no  hice  pública  entonces  por 
las  razones  que  se  aducen  en  las  pàginas  66, 
67  y  68,  efectuàndolo  ahora  por  juzgarla 
parte  integranle  del  nuevo  expediente.  Aixi 
titula’l  Dr.  Jaume  Ferran,  el  conegut  direc¬ 
tor  del  Laboratori  Microbiològich  Munici¬ 
pal,  un  volúm  de  152  planes  que  acaba  de 
donar  a  llum  en  defensa  de  les  inculpacions 
que  se  li  fan  y  que  li  han  ocasionat  la  desti¬ 
tució  de  son  càrrech.  No  parlarém  d’aquest 
assumpto  que  tant  interessa  a  nostra  ciutat, 
perque  la  prempsa  diaria  ja  ho  ha  fet  y  ve 
fentho  sens  haver  d’escatimar  un  espay  que 
nosaltres  necessitèm  pera  les  qüestions  pro- 
pries  de  nostra  revista.  Ademés,  aquest  as- 
sumpto’s  troba  ara  sub  judice ,  y  en  tant  que’l 
Dr.  Ferràn  espera  poder  sincerarse  no  vol¬ 
dríem  pecar  de  lleugers  ni  d’apassionats.  Re¬ 
petim  que  la  qüestió  es  delicada  y  ens  limi- 


tém  a  dar  fe  de  la  publicació  de  la  defensa 
del  senyor  Ferràn,  sense  pei  judici  d’ocupàr- 
nosen  un  altre  dia  si  es  del  cas  y  convenient. 

Diccionano  Salvat.  S’han  publicat  els  qua¬ 
derns  25  a  28  d’aquesta  enciclopèdia  popular 
ilustrada  qu’edita  la  casa  Salvat  y  C.a  Son 
notables  com  els  anteriors  per  llur  ilustració 
nodrida  y  variada,  aixi  com  per  la  concisió  y 
claritat  del  text,  condicions  que  fan  altament 
educativa  y  recomanable  aquesta  obra,  ma¬ 
jorment  si’s  tenen  en  compte  ses  ventatjoses 
condicions  econòmiques. 

Han  visitat  nostra  redacció’ls  nous  periò- 
dichs  La  Ciudad ,  setmanari  independent  de 
Palma  de  Mallorca,  y  Joventut ,  quinzenari 
nacionalista  de  Sabadell.  Aquest  ultim,  en 
un  article  titulat  Nostre  Nacionalisme ,  diu  lo 
següent: 

Nosaltres  seríem  tan  nacionalistes  dintre  de  Catalu¬ 
nya,  si  Espanya  fos  una  nació  ab  vistes  a  Europa,  com 
ho  són  ara  que  les  té  a  l’Africa:  no  perque  nostre  na¬ 
cionalisme  sia  sistemàtich,  sinó  perque  no  poden  lli¬ 
gar  may  unes  races  tan  antitètiques  y  perque’ls  pobles 
no  s’esborren  a  voluntat  dels  homes. 


Fidel  Giró  impressor.  —  Carrer  de  València,  233. 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes. 

»  Mitj  any . 4’50  > 

>  Trimestre .  2’25  » 

ALTRES  REGIONS  D’ESPANYA: 

Un  any .  9  > 

ESTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  ...  40  » 

»  »  sense  folletins.  .  .  25  » 


El  número  corrent  no’s  ven  sense  folletins. 

Segona  edició  de  la  famosa  novela  de  Víctor  Català 

S  O  LITUT 

Apareixerà  pròximament,  conforme  tenim  anunciat  als  nostres 
lectors  y  corresponsals. 


Redacció  y  Administració: 

Plaça  del  Teatre,  6,  entresol. 


Número  corrent . 

»  ATRASSAT,  AB  FOLLETINS .  . 

>  »  SENSE  FOLLETINS. 


20  CÈNTIMS 

40  > 

25  » 


SUMARI: 

Cròniques  nacionalistes:  La  força,  per  August  de  Ma- 
rich,  —  La  crisis  pictòrica,  per  Sebastià  Junyent.  — 
Dintre  l’argent,  per  L.  Escardot.— Teatres,  per  Emili 
Tintorer.  —  Anèm  a  pamsl,  per  F.  Pujulà  y  Vallès. — 
Patatúm  de  patums:  Ni  Don  Pelayo  ni  Jofre  lo  Pilós, 
per  Pompeius  Gener.  —  El  vol  de  tarda,  per  Joan 
Valenti  y  Feliu.  —  Noves. 

FOLLETI: 

LES  TENEBROSES,  per  Rafel  Nogueras  y  Oller.  — 
Plech  27. 

HISTORIES  D'ALTRE  TEMPS  (narracions  dels  si¬ 
gles  XIV  y  XV).— Plech  7. 


CRÒNIQUES 

NACIONALISTES 

ii 

LA  FORÇA 

«Roma  y  la  forta  Babilonia  s’enrunaren» 
digué’l  poeta  húngar. 

Gran  veritat  es  aquesta.  La  força  pura  no 
es  un  instrument  suficient  pera  la  vida  de  les 
nacions.  La  força’s  venç  ab  la  força. 

La  verdadera  força  es  la  de  l’ànima.  Uni¬ 
tat  y  Fraternitat  són  els  instruments  condi¬ 
cionals  de  la  fortalesa  d’anim,  ab  els  que  les 
nacions  se  defensaran  sempre  de  totes  les 
desgracies.  Els  membres  d’aquelles  nacions 
que  posseheixin  aquests  instruments,  podran 


estar  en  esclavatge,  podran  estar  en  desgra¬ 
cia,  però  jamay  perdràn,  car  finalment  vence- 
ràn  sempre. 

Llegiu  solsament  la  historia.  En  nostra 
patria,  Hungria,  regnà,  com  ja  digui  en 
mon  primer  article,  després  de  la  pèrdua  de 
la  batalla  de  la  llibertat,  el  més  gran  y  total 
absolutisme. 

Foren  foragitats  de  nostra  nac'ió’ls  mili¬ 
tars,  els  empleats,  totes  aquelles  persones  y 
coses  qu’eren  nacionals.  S’instruhia  en  nos¬ 
tres  escoles  en  llengua  estrangera,  l’alema¬ 
nya,  foragitant  d’elles  nostre  bella  y  aymada 
llengua  nacional. 

;Què  ferem  nosaltres?  Les  famílies  foren 
nostres  escoles  en  les  quals  s’enrobustia  y 
engrandia  nostra  fortalesa  d’anim...  y  a  una 
sola  familia  pertanyien  tots  els  fills  de  nostra 
nació. 

L’absolutisme  degué  capitular  de  mica  en 
mica,  fins  que  fou  vençut  per  la  germanor. 

Es  cosa  molt  important  que  la  nació  me- 
teixa  dongui  als  seus  fills  tot  allò  que  neces¬ 
siten.  Així,  per  exemple,  la  noblesa  húngara 
meteixa  donà  al  poble  son  dret  en  1848. 
Solsament  aixi  pot  existir  en  les  nacions  la 
unitat. 

< \Dolce  et  decorum  est  pro  patria  mori»,  diu 
el  proverb  llatí .  Seguintlo,  semreyen  emmi- 
rallantse  en  els  ulls  de  la  mort  els  nostres 
hèroes,  quan  fou  posat  el  dogal  a  llur  coll. 

Oh,  hermosa  mori!...  Ella,  de  glòria  plena, 
fou  cantada  per  nostre  famós  poeta  A.  Petó- 
fi,  aixi: 

II 

1)  Una  idea  m’atormenta: 
morir  al  llit! 
pancirme  com  la  flor, 
digerida  pels  cuchs; 
cremar  com  una  espelma 
en  un  màs  solitari! 

Oh  Deu  meu!  Aquesta  mort 
no  me  la  donguis,  Deu  meu! 

2)  Esser  arbre,  a  n’el  qui  el  llamp 
sorollosament,  fortament  esquerda, 
o  al  qui  l’huragà 

estella  en  mil  troços. 

Esser  pedra  a  la  qui  de  la  montanya 
l’horrisson  tro 
a  la  vall,  ab  sa  força 
ràpidament  foragita. 

3)  Si  algún  día’ls  esclavilzats 
de  tots  els  pobles  del  món 
llençant  llur  jou 

se  mouen  pera  batallar; 

'  ab  llurs  rostres,  congestionats, 
ab  llurs  pabellons  rojos, 
y  sobre’ls  pabellons:  Llibertat  del  Món 
aquestes  paraules  escrites... 


4)  Y  ells  ho  canten, 

ho  canten  de  tot  cor; 
de  Llevant  fins  a  Ponent 
vola  llur  clam, 
y  a  combatre  ab  ells 
comença  la  Potencia 
aleshores  ..  Que  jo  hi  mori 
sobre’l  camp  de  batallal 

5)  Que  jo  hi  floti  en  la  sang 
de  mon  cor  jove! 

Y  si  joyosament  mon  derrer  mot 
ix  de  la  meva  boca, 

que  sia  engolit  pel  brugit  de  les  armes, 
el  crit  agut  de  les  trompetes, 
el  tro  de  la  fusellería 
y  de  l’artilleria. 

6)  Corrin  els  cavalls 

per  sobre  mon  cadavre, 
corrin  vers  la  victorià, 
vers  la  victorià  grandiosa! 

Que  s’enterrin  els  meus  òssos 
en  cemenlir  comú... 
junt  ab  aquells  grans  hèroes 
morts  per  la  Llibertat! 

Tals  idees  tenien  aleshores  tots  els  hún- 
gars.  Se  troben,  en  la  historia  de  la  batalla, 
episodis  exemplars:  Els  húsars  atacaren  la 
bateria  enemiga  morinthi  les  tres  quartes 
parts  d’ells,  però  ocupantla.  Ells  may  havien 
disparat  canons;  no  obstant,  pochs  moments 
després  l’exèrcit  austriach  fou  canonejat  ab 


els  seus  meteixos  canons.  Els  pastors  de  ca¬ 
valls,  ab  llur  única  arma,  ab  la  tralla ,  feren 
córrer  y  venceren  moltes  vegades  a  la  cava¬ 
lleria  enemiga,  etc... 

Aquesta  es  la  fortalesa  de  la  batalla,  la  de 
l’ànima,  quan  la  patria  està  en  desgracia. 
Clarament  se  pot  veure  que  totes  les  circums¬ 
tancies  necessiten  de  la  fortalesa  d’anim  de 
tots  els  compatricis.  Y  això  sols  es  possible 
arribar  a  adquirirho  per  medi  de  la  educació 
dels  individuus,  y  si  se’ls  organisa  baix  la 
base  d'Unitat  y  Germanor. 

Budapest ,  /905./7/. 

August  de  Marich 

Traduhit  de  V  Espera?ito per  en  F.  Pujulà. 


LA  CRISIS  PICTÒRICA 

La  crisis  industrial  y  econòmica  ha  influhit 
bastant  en  la  crisis  que  atravessa  la  pintura 
barcelonina,  encara  que  no  pot  ésser  que 
sia  l’única  causa  del  malestar  que  l’afecta. 

Quànta  rahó  té’l  simpàtich  /uan  Buscón 
de  La  Vanguardia  al  plànyers  una  y  altra 
volta  del  abandó  en  que  té’l  públich  als 
pintors  de  la  terra!  Quànta  rahó  no  té’l  co¬ 
negut  critich  d’art  en  Raymond  Casellas  al 
qualificar  d’heròica  la  exposició  d’en  Riquer, 
en  la  que  dóna  al  públich  en  una  setmana  la 
tasca  de  tres  anys,  ab  tot  y  estar  convençut 
de  les  poques  probabilitats  de  que  l’última 
y  definitiva  sanció,  qu’es  la  compra,  ava- 
lori  y  recompensi  el  seu  esforç! 

Qui  més,  qui  menys,  tots  els  pintors  d’aquí 
ne  pateixen  d’heroisme,  quasi  tots  desenrot¬ 
llen  un  esforç  digne  de  més  generosa  recom¬ 
pensa. 

Hem  dit  que  la  crisis  econòmica  no  pot  és¬ 
ser  que  sia  l’única  causa  que  afecta  a  la 
pintura  barcelonina,  y  es  perque  creyèm  que 
també  n’es  causa  principal  la  manca  de  cultu¬ 
ra  de  nostra  adinerada  burgesia.  Preocupats 
solsament  d’aurnentar  son  capital,  no  s’han 
cuydat  gayre,  nostres  capitalistes,  de  con- 
reuar  son  gust  y  de  posar  la  seva  instrucció, 
la  seva  vida  y  el  confort  y  bellesa  de  ses 
habitacions  a  l’altura  de  llurs  fortunes.  Tam- 
bé’ls  pintors  que  han  produhit  ab  la  facilitat 
ab  que  ponen  les  gallines  y  han  venut  a  cara 
0  creu  y  han  fet  subastes  ab  tot  y  ésser  repu- 
tada  sa  firma,  han  ajudat  a  la  depreciació  als 
ulls  del  públich  de  l’obra  pictòrica. 

No  se’ns  pot  pas  dir  que  a  Barcelona  no  hi 
ha  diner:  la  proba  de  que  n’hi  ha  són  les  in¬ 
nombrables  construccions  que  de  pochs  anys 
ençà  a  l 'Ensanche  s’han  fet.  Moltes  d’aques¬ 
tes  construccions  donen  llum  sobre’l  caràcter 
del  barceloní  rich.  Quasi  cap  feta  única  y 
exclusivament  per’habitarhi  l'amo:  pisos  de 

lloguer  y  botigues,  força  gasto  a  la  latxada, 
qu’es  lo  que  veu  tothòm  y  ahont  llu  el  di¬ 
ner  empleat.  Es  l’afició  del  parvenu  treure 
més  al  sol  que  no  hi  ha  a  l’ombra.  Comproba 
la  existència  d’aquest  defecte  el  luxo  dels 
panteons  del  cementiri  nou,  ahont  tantes  fa¬ 
mílies  s’han  aixecat  un  monument  funerari  a 
n’elles  meteixes,  mes  per’admirar  als  vius 
que  pera  honorar  als  morts,  y  no  s’hi  lan  po¬ 
sar  estàtues  perque’l  ridícul  amenaça,  que  si 
fos  pel  seu  gust  prou  ho  farien. 

Anèm  a  un  altre  punt.  Ben  garbellats, 
cquànts  pintors  de  verdader  talent  hi  ha  a 
Barcelona?  Ben  garbellats  passarien  ben  poch 
d’una  dotzena.  Si  hi  hagués  criteri  artístich  y 
atició  a  les  Belles  Arts,  aquests  foren  al  can- 
delero  y  viurien  esplèndidament  com  suc- 
ceheix  en  capitals  de  menys  població  y  ri¬ 
quesa  que  la  nostra.  Però  aquí  ningú  sab 
garbellar  y  passen  quasi  tots  pel  meteix  ra- 
ser,  l'única  diferencia  es  la  qu’existeix  en- 
tre’l  pintor  retret  y  curt  de  geni  y  el  que’s 
llença  a  la  caça  del  burgès,  para  les  xarxes  y 
un  que  altre  comprador  s’hi  deixa  caure. 

La  mort  de  les  exposicions  bienals  que 
avans  de  l’any  1900  se  celebraven  també  ha 
contribuhit  a  l’ensopiment  general.  La  expo¬ 
sició  porta  lluyta  y  discussions  y  dóna  vida 
a  l’art;  mentres  dura's  parla  de  pintura  y  ab 
més  0  menys  justícia  hi  ha  vencedors  y  ven¬ 
çuts.  Ara  no  hi  ha  esglahons  pera  pujar,  no 
hi  ha  premis  y  honors  a  discutir.  Els  joves 
que  incautament  emprenen  el  conreu  de  l’art 
poden  estar  segurs  de  que  van  a  ferse  màrtirs 
d’una  religió  sense  cel. 

Enlloch  del  món  déu  donarse  aquest  cas 
d’una  burgesia  que  no  vol,  que  no  necessita 
artistes,  contrapesada  per  un  estol  d’homes 
decidits  a  que’n  tinga.  Barcelona  no’n  vol  y 
els  pintors  diuen:  «Això  no  vols,  això  hau¬ 
ràs».  Pregunteuho  a  n’en  Parés:  totes  les  set 
manes  de  l’any  son  demanades.  L’heroisme 
s’estén!  L’any  passat  en  la  sala  del  carrer 
d’en  Petritxol  se  cedien  catorze  dies  als  expo¬ 
sitors:  enguany  no  se’n  poden  cedir  més  de 
set. 

Avans,  en  temps  dels  nostres  antecessors, 
tot  anava  com  una  seda.  En  Masriera  y  en 
Càba  retrataven  a  quasi  tots  els  potentats; 
en  Fabrés,  l’Enrich  Sala,  l’Urgell,  en  Romàn 
Ribera,  etc  ,  disfrutaven  d’éxits  positius;  en 
Martí  y  Alsina  era  una  glòria  indiscutible: 
avuy  si  ressucités  fóra  atacat  per  tots  quatre 
costats.  Avans  hi  havia  harmonia,  hi  cabien 
tots.  Vingueren  les  exposicions  y  a! li  co¬ 
mençà  la  discòrdia.  Les  tendencies  modernes 
d'Europa  respiraren  a  Catalunya,  molts  jo¬ 
ves  anaren  a  París  a  completar  llurs  estudis  y 
tornaren  aquí  ab  idees  revolucionaries,  y  co¬ 
mençà  l’era  de  la  reventada,  y  encara  dura, 
per  més  que  bastant  esmortuhida  y  reduhida 
als  cenacles  ahont  els  pintayres  se  reunei¬ 
xen.  El  públich,  devant  de  la  desorientació 
en  que’l  posaren,  s’arronçà  d'espatlles  y  dei¬ 


xant  de  banda  la  pintura  començà  a  no  plau- 
reli  lo  modern  ni  lo  antiquat.  Les  critiques 
de  la  prempsa  deixaren  d’interessarlo,  y  avuy 
dia  0  les  passa  per  alt  0  les  llegeix  ah  la  més 
supina  indiferència, 

Ademés,  cal  que’ns  convencèm  de  que  la 
característica  dels  catalans  es  el  sentit  pràc- 
tich.  Tot  seguit  se  fan  càrrech  de  lo  qu’es  un 
estalvi  sense  deixar  de  disfrutar.  Per  això  Bar¬ 
celona  es  la  ciutat  dels  cinematògrafs.  Per 
això  a  un  amich  meu  li  succehi  que,  pregun¬ 
tant  a  un  burgès  de  butxaca  furnida,  que 
trobà  per  la  Rambla,  si  tenia  galeria  de  qua- 
dros,  li  respongué  fent  la  mitja  rialleta: 
— Prou  que’n  tinch,  y  ben  instalada;  té  de 
superfície  més  de  quinze  metres  quadrats,  al 
centre  del  sostre  una  gran  claraboya  que  la 
illumina  ab  llum  zenital,  y  a  les  parets  obres 
de  diferents  artistes  renovades  cada  setmana. 
Cregui  que  quan  hi  sóch  hi  passo  un  rato  de¬ 
liciós...  {La  vol  veure?  Es  aprop  d'aquí.  Al 
carrer  de  Petritxol,  número  5. 

Sebastià  Junyent 


DINTRE  L’ARGENT 


La  lluna  Zno  es  el  cor  del  firmament? 
sa  llum  plàcida,  y  dolsa  y  exquisida 
es  el  pur  sentiment,  flor  de  la  vida. 

Tot  ab  ella’s  recull:  crits  de  combat, 
febre  de  lluyta,  estremituts  del  día, 
tot  se  torna  repòs,  tot  poesia. 

A.  Mbstrbs 

Per  l’ample  finestral  del  meu  estudi  jo 
m’estava  mirant  còm  de  les  fantàstiques  gàr¬ 
goles  del  vell  casal  d’enfront  l’aygua  a  dolls 
s’abocava:  suara,  al  començar  la  pluja,  tèr¬ 
bola,  bruta,  rogenca,  arrocegant  broces  y  en¬ 
grunes  de  molça  y  sorra  de  les  canals;  ara 
clara  y  cantadora,  cayent  alegra  a  baix,  en 
el  carrer  desert,  en  els  clots  cristallins  festo- 
nejats  d’escuma. 

Havia  parat  de  ploure:  les  lloses  mostra¬ 
ven  llurs  lloms  un  poch  arrodonits,  brillants 
y  lluhents  de  la  gaya  rentada.  Y  aixi  s’atançà 
la  nit.  El  soroll  d’aygua  anà  minvant,  y  dalt 
del  cel,  entre  esqueixos  de  bromes  que  vole- 
yaven  com  parrachs  de  finissimes  randes 
sobre’l  fons  de  vellut  blau,  brillà  serenament 
la  lluna. 

Sa  llum  d’argent  vingué  al  través  dels  vi¬ 
dres  a  omplir  ma  cambra — ab  suavitat  de 
carícies  de  mare  —  d’una  claror  dolcíssima; 
y,  de  sobte,  no’m  vaig  sentir  tan  sol. 

Vegi  la  gran  besada  de  plata  resegúir  len¬ 
tament  les  flors  de  la  catifa,  treure  suaus  re¬ 
flexes  de  la  fusta  dels  mobles,  trencarse  en 
els  bísells  de  l’espill,  en  els  daurats  de  la 

llumanera  aniiga  que  reposava  sa  pesanta 
testa  de  quimera  entre’ls  revolts  papers  y 
llibres  de  ma  taula  d’esludi. 

Vegi  vestirse  d’argent  els  lloms  de  colo- 
raynes  de  mos  amichs,  dintre  la  llibreria 
vella,  y  sospendres  en  l’ayre  un  impalpable 
polsim  de  plata,  com  suau  irradiació  de 
somni;  y  de  bat  a  bat  vaig  obrir  la  finestra, 
donant  ample  pas  a  la  gran  vessada  llumino¬ 
sa  y  blana  que’m  duya  pau  a  l’ànima,  espe¬ 
rança  al  cor  y  repòs  al  cap  afadigat. 

Y,  com  may,  vaig  pensar  en  tu,  aymada 
meva,  benvolguda  y  llunyana  companya  dels 
meus  pensaments. 

Reseguint  ab  els  ulls  tots  els  recons  de  la 
cambra,  assentat  vora’l  finestral  obert  en¬ 
front  de  la  nit  tranquila,  en  plena  llum  d’ar¬ 
gent,  en  plena  fragancia  de  roses  y  gessa¬ 
mins,  bo  y  teninte  en  els  ulls,  en  el  cap  y 
dintre  l’ànima,  sentinte  per  lot,  no’t  vaig 
veure  enlloch... 

Oh!  Còm  t’haguera  volgut  tenir  allí,  pera 
mi  tot  sol,  assentada  enfront  de  mi  en  l’am¬ 
ple  y  baix  silló  que  sembla  estendre  sos  bra¬ 
ços  com  cridante  sempre!...  Jo  a  tos  peus, 
mon  cap  en  ta  flayrosa  falda;  sentir  tos  dits 
menuts  acariciarme’l  front,  fondres  en  mos 
cabells,  posarse  sobre  mes  galtes  ab  carícies 
de  flor!...  Y  estarme  aixi  hores  y  més  hores, 
sense  un  mot,  sense  un  desitj  de  mós  enllà, 
sabente  tota  meva  en  aquell  impoderable 
fruhir  del  silenci  d’amor  tan  plé  de  poesia, 
tan  curull  de  belleses!... 

Ohir  cantar  ton  ànima  dintre  la  meva,  y 
estremirme  de  goig  ab  la  caricia  de  tos  dits 
manyachs  sobre  mon  rostre,  que  sempre  tro¬ 
bes  trist!... 

Y  diuen  que  la  llum  de  la  lluna  es  dolo¬ 
rosa!  Oh,  no,  no  ho  es!  Fins  en  ma  soletat 
d’anit  no  la  he  trobada  trista.  Me  parlava  de 
tu,  de  tu  que  sempre  anyoro,  y  me'n  parlava 
tan  bellament,  tan  amorosament,  ab  tanta 
intensitat,  que’m  vaig  sentir  voltat  d’una 
morbidesa  estranyament  dolça,  com  d’un 
anyorament  sense  dolor,  sense  recança,  sense 
tristesa... 

Y  dintre  l’argent  que  nimbava  tot  mon 
ésser,  tot  lo  que  a  mon  entorn  hi  havia,  clo- 
hent  els  ulls  vaig  posarme  a  somniar... 


Anàvem  tots  dos  pel  món,  lligats  per  la 
estreta  anella  de  nostres  braços,  caminant, 


caminant  per  un  ample  y  pla  cami ,  tot 
blanch,  tot  argentat  per  la  lluna... 

A  dalt  els  estels  espurnejaven  lleument 
com  les  guspires  d’uns  diamants  entelats 
d’arracades  velles.  L’ayre  era  tebi,  la  nit 
d’una  gran  serenitat  solemnial,  y  els  rossi¬ 
nyols  cantaven  en  els  roures  que  vorejaven 
el  cami  estenent  llurs  grans  ombres  placèvo- 
les  y  majestuoses  sobre  la  platejada  terra. 

Tots  dos,  corpresos  per  l’hora  y  la  soli- 
tut,  sense  parlar,  sense  mirarnos,  arribarem 
sota  la  prunera  vella  tota  vestida  d’eslrelle- 
tes  blanques — petits  encensers  de  sati  que 
sadollaven  i’oreig  de  mel.  Ens  assentarem 
en  el  banch  rocallós  que  volta  la  soca  bruna, 
y  al  desfer  l’anella  de  nostres  braços  se  feu 
més  estreta  la  lligadura  de  nostres  dits...  Jo 
les  veya  en  una  realitat  tentadora  tes  mane¬ 
tes  xiques,  primes  y  blanques,  dintre  les  me¬ 
ves.  Jugant  ab  tos  dits,  semblava  que’ls 
meus  rebreguessin  grapats  de  fulles  de  rosa. 

Ton  cap  s’acotxà  sobre  mon  pit,  y  a  frech 
dels  meus  llabis  senti  la  caricia  olorosa  dels 
rulls  clars  de  ta  cabellera. 

Oh,  quina  nit  per  l’amor,  ma  dolça  aymía!... 
Ton  cos  gentil  lligat  al  meu  me  donava  un 
escalf  de  voluptuositat  dolcissim  ..  Y  la  nit 
era  cada  cop  més  clara...  El  rossinyol,  a  nos¬ 
tres  peus,  desde  les  alzines  del  torrent  ens 
breçava  ab  sa  divina  cançó,  y  mos  desitjós 
callaven,  s’aturaven  en  ton  front,  en  tos  ulls 
closos...  Semblaves  adormida,  fada  meva!... 

De  sobte,  breu  y  potent  ventada  passà  per 
nostres  caps,  y's  posaren  a  brandar  com  pal¬ 
mes  les  branques  de  la  prunera,  mentres  una 
pluja  de  pètals  de  seda,  frescos  y  humits  en¬ 
cara  de  la  pluja,  caygué  sobre  nosaltres. 

Tota  tu  vas  estremirte.  Tos  ulls,  que  te¬ 
nien  serenes  clarors  d’aygua  argentada,  s’al¬ 
çaren  fins  als  meus. 

— Tinch  fret! — vas  dirme. 

Y  tos  llabis  s’esblaymaren  en  la  blancor 
evorina  de  ton  rostre  lluminós. 

Vaig  agafarte  com  a  una  criatura  xica, 
fente  un  breç  de  mos  braços,  y  posant  mos 
llabis  sobre’ls  teus  volguí  donarte  vida.  Sentí 
còm  el  fret  t’anava  passant,  qu’en  tes  venes 
la  sang  s’escalfava,  y  que  tos  braços  com 
branques  de  lliga-bosch  me  voltaven  el  coll 
en  estret  vincle,  y  així  vaig  endurtem  per 
l’ample  cami  pla,  tot  blanch,  dintre  l’argent 
d^aquella  nit  serena,  esplendorosa,  amoro- 

sida,  mentres  els  rossiyols  cantaven  a  baix 
en  el  torrent  y  a  dalt  espurnejaven  les  dia- 
mantines  tombagues  entelades. 

Y  aixi  tot  d’un  halè  vaig  portarte  a  casa. 
Al  atravessar  el  jardi,  els  gessamins  y  les 
rosetes  blanques  saccejaren  llurs  blanques 
estrelles  que  vingueren  a  barrejarse,  en  tos 
rulls  y  en  la  blancor  de  tes  robes,  a  les  al¬ 
tres  estrelletes  de  mel  caygudes  de  la  pru¬ 
nera... 

Que  me’n  sentia  de  fort,  en  somnis,  esti¬ 
mada  meval  Me  sentia  tan  fort  com  te  sentia 
a  tu  amorosa,  y  vaig  deixarte  en  ma  cambra, 
en  l’ample  silló  tapiçat  de  vellut  cendrós, 
qu’estenia  sos  braços  molçuts  dintre  la  clare- 
tat  de  plata. 

Que  plena  de  llum  era  encara  la  cambra 
solitaria!...  Reyen  dintie  l’argent  els  pitxers 
de  les  cantoneres,  els  bisells  de  l’espill,  la 
quimera  de  la  llantia,  els  lloms  de  coloray- 
nes  dintre  la  llibreria,  les  flors  inverosimils 
de  la  catifa;  reya  l’amor  en  aquella  llum  de 
plata  que  treya  espurnes  lleugeres  de  tots  els 
recons;  reya  en  tos  ulls  clars,  en  ton  front 
blanch  y  en  tos  llabis  somrihents;  onejava 
en  ton  pit  alçant  ritmicament  ta  túnica  que 
apareixia  argentada;  reya  en  tes  mans  lliga¬ 
des  a  mon  coll,  y  tot  jo  me’n  sadollava  d’a¬ 
quella  llum  d'amor,  aspirant  ton  perfum  de 
flor  a  frech  teu,  oh!  ma  estimada!  y  benehia 
la  vida  que’m  feu  trobarte  en  mon  cami  a 
l’hora  de  les  grans  tristeses,  de  les  soletatS 
fondes,  del  desconhort... 

Oh,  quin  bell  somni!...  El  bevia  en  tos 
ulls  l’amor  somniat,  l’amor  que  a  tu’m  lli¬ 
gava  com  may  m’havia  lligat  a  cap  més 
dóna,  l’amor  de  l’ànima  ab  sos  idealismes 
exquisits,  ab  sos  defalliments  compresos, 
ab  sos  romanticismes  sadolls  de  vida  vera... 
Tot  allò  en  que  jo  ja  no  creya  avans  de  co- 
nèixert,  avans  de  trobar  en  tu  el  mirall  de 
mon  esperit  y  dels  meus  afanys,  tot  allò 
que  avans  jo  tenia  per  feblesa  malaltiça,  tot 
allò  eres  tu,  tu,  aymada  meva,  lligadora  de 
mon  ésser,  eres  tu  y  era  jo,  y  més  que  tot, 
era  nosaltres...  Jo  vivia! 

Y  altre  cop  vaig  posarte  als  llabis  una 
d’aquelles  besades  de  recordança  eterna. 

— Ah! — vares  fer  com  esporuguida,  volent 
fugir... — (Què  sento?  jQu’es  això?  Digues, 
digues.  Es  la  carn  que  vibra. ..  Es  la  carn! 
Deixam!... 


— Sí.  .  es  la  carn,  y  es  l’ànima,  y  es  tot!... 
Calla  qu’es  la  vida  y  la  ditxa  que  passen... 
Fruhim  d’elles!...  T’estimo! — 

Y  entorn  de  nostre  bes,  per  l’ample  fines¬ 
tral  obert  en  la  nit  quieta,  l’altre  bes  d’ar¬ 
gent  ens  envolcallava  ab  un  mantell  de  llum 
dolcissima,  blana,  amorosa,  encalmada;  y 
anava  pujant,  en  onades  voluptuoses,  la 
flayre  dels  gessamins  del  jardi  en  ple  esclat 
de  primavera. 


Al  cel  ja  no  passaven  els  esqueixos  suaus 
de  bromes,  blanques  com  plomiçol  de  cigne... 
Tot  era  clar,  purissim,  quiet;  tan  quiet,  que 
la  meteixa  quietut,  impressionant  ma  pensa, 
feu  desvetllarme  a  la  realitat. 

El  somni  s’era  envolat.  Enfront  del  meu, 
dintre  la  claror  de  plata,  el  vell  y  ample 
silló  de  vellut  gris  obría’ls  braços  erts,  mol¬ 
çuts,  buyt  de  ton  cos  de  curves  pures.  Els 
plechs  blanchs  de  ta  falda  no  s’arrocegaven 
per  les  flors  de  la  catifa... 

Tu  no  bi  eres  en  ma  cambra,  adorada 
meva,  y,  bo  y  salitaria,  ma  cambra  aleshores 
me  semblà  lluminosa  com  si  tos  ulls  hi  bri¬ 
llessin  encara  en  la  claror  d’argent,  en  els 
lloms  de  mos  companys  els  llibres,  en  el 
cap  daurat  de  la  quimera  de  la  llantia  an¬ 
tiga... 

Dels  pitxers  n’eixia  una  olor  de  mel  que 
posava  en  la  cambra  un  segell  primaverench, 
ab  la  blanca  florida  d’unes  branques  de  pru¬ 
nera  cullides  al  mati. 

Més  enllà  de  la  finestra,  a  l’altra  banda 
del  carrer  desert,  les  gàrgoles  del  casal  vell 
estenien  en  l’argent  de  la  nit  les  siluetes 
ertes,  estranyes,  silencioses,  de  llurs  testes 
d’aucells  fantàstichs,  el  gran  béch  tot  badat, 
tot  buyt. 

Y  dintre  l’argent  d’aquella  nit  tan  clara  y 
serena,  junyint  mos  dits  sobre’ls  meus  lla¬ 
bis,  vaig  enviarte  al  través  de  l’espay  el  bes 
més  pur,  més  dolç  que  may  eixí  de  mos  lla¬ 
bis...  mentres  afegia  sospirant: 

— 01^  somni  bell!...  ^Seràs  realitat  algún 
dia? — 


Demunt  del  món,  placèvola,  serena,  so- 
lemnial,  brillava  la  Lluna  com  una  hòstia 
d’argent,  símbol  de  les  grans  comunions... 

L.  Escardot 

TEATRES 

Espectacles-audicions  Graner.  —  M.  Ber- 

tin . — El  bon  policía. 

La  festa  dels  Reys  o  com  vós  vulguèu  que’ns 
donaren  l’altra  nit  al  Principal  ja  la  conei¬ 
xíem,  puig  en  Gual  meteix  ens  la  presentà, 
més  arrodonida  per  cert,  en  el  teatre  de  les 
Arts.  No  obstant,  la  lleugera  comèdia  de  Sha- 
kespeare  sempre  s'escolta  ab  gust,  y  ens  feu 
passar  un  rato  deliciós. 

La  meteixa  nit  estrenaren  un  quadret,  La 
Poruga  d’en  Pin  y  Soler,  el  novelista  català 
millor  que  tenim.  La  Poruga  es  una  come- 
dieta,  més  ben  dit,  un  diàleg  de  saló  escrit 
ab  un  garbo  y  un  ingeni  que’ns  sedueixen. 
Bon  punt  s’aixeca’l  teló  y  escoltèu  les  pri¬ 
meres  frases  del  diàleg,  quedèu  presoner  de 
l’autor.  Hi  ha  tanta  delicadesa,  tanta  harmo¬ 
nia  y tantd’ingenien  lo  que  diueny  fan  aquell 
pintor  entusiasmat  y  aquella  damisela  poru¬ 
ga  y  angelical,  que  sens  esforços  passèm  per 
sobre  de  lo  inverosimil  de  la  situació  y  ens 
disposèm  a  somniar  un  xich  el  tendre  idili 
que’s  prepara.  El  quadret  d’en  Pin  n’es  el 
pròleg  d’aquest  idili,  però  nosaltres  l’endevi- 
nèm  tot  y,  ab  la  benèvola  complacencia  que 
sempre  inspiren  a  les  ànimes  serenes  els 
amors  senzills,  escoltèm  y  mirém  y  estimèm 
als  dos  protagonistes,  papallones  gentils  que 
giravolten  esperançades  y  poch  receloses  en- 
tornde  la  llantia  sagrada  que’s  diuamory  que 
atràu  tots  els  cors  joves.  També  hi  ha  vida 
en  les  ilusions  més  folles  y  també  hi  ha  veri¬ 
tat  en  les  més  tendres  divagacions  sobre  co¬ 
ses  somniades.  En  Pin  sab  somniar  coses  be¬ 
lles  que  no  ha  vist  en  la  terra  però,  qu’en  el 
seu  cor  humà  hi  tenen  un  petit  niu  que  les 
amaga.  La  vida  no  es  pas  tan  bella:  no  hi  fa 
res.  Ella  podria  y  deuria  ésserho.  Quina  llàs¬ 
tima  que’ls  homes  no  siguèm  tot  cor! 

La  execució  per  part  de  la  Baró  y  en  Gimé¬ 
nez  excelent,  y  la  presentació  també  perfecta. 

Divendres  ens  donaren  La  malalta  fingida 
d’en  Goldoni,  aquell  petit  Molière  italià  que 
l’igualava  en  traça  y  desinvoltura  ja  que  no 
en  trascendencia  ni  esperit  satirich.  Es  una 
comèdia  d’entreteniment  que  la  passar  e) 
rato  sense  grans  amohinos.  Es  fina  y  fa  riu¬ 
re  al  públichfi;  ingènua,  y  a  qui  agravía  més 
es  als  escèptichs;  ben  humana  en  el  fons,  y 
tothòm  se  la  pren  en  broma.  Evidentment 
sols  ab  la  rialla  als  llabis  se  poden  dir  grans 
veritats.  PZn  Goldoni  ne  diu  de  veritats  fent 
broma.  Ah,  si  les  digués  brutalment  un  altre 
moltes  d’aquelles  veritats,  quin  gesto  farien 
molts  dels  abonats  als  dies  selectes  d’en  Gra¬ 
ner,  el  genial  autor  de  La  matinada  que  diu 
el  Brusi.  En  fi,  l’obra  fou  molt  ben  presenta¬ 
da  y  ben  dita  per  les  senyoretes  Baró,  Ferrer 
y  Guitart,  v  els  senyors  Giménez,  Puiggarí, 
Bozzo  y  demés,  que  presentaren  un  bon  con¬ 
junt,  el  millor  de  la  temporada. 


S’estrenà  després  La  jova ,  d’en  Morató, 
quadro  dramàtich  fort.  El  públich  fi  feu  una 
ganyota.  Se  tracta  d’un  verdader  abús  de 
confiança.  Ni  en  Graner  ni  en  Morató  tenien 
dret  de  presentar  al  públich  del  Principal  un 
quadro  de  la  vida  en  que  la  bèstia  humana 
en  sos  instins  més  baixos,  en  sos  egoismes 
més  repugnants  se  mostra  cruament  .  En 
Graner  perque  s’ha  compromès  a  no  donar- 
nos  més  que  coses  selectes,  malalties  fingi¬ 
des,  amors  angelicals,  paisos  de  vano,  qüen- 
tos  de  la  vora  del  foch.  Y  això  no  es  el  tracte. 
Y  en  Morató  per  haverli  fet  a  n’en  Graner 
el  jòch  ab  bombos  descomunals  desde  La 
Veu  de  Catalunya ,  per  ésser  ell  qui  es,  per  es¬ 
criure  a  La  Veu  y  per  haver  renegat  sem¬ 
pre  d’aquelles  obres  dramàtiques  que  més 
al  viu  pinten  les  grans  miseries  y  les  grans 
passions  humanes. 

Jo  recordo  encara  que  un  jorn,  ja  fa  molt 
temps,  va  estrenarse  a  Novetats  per  una  com¬ 
panyia  italiana  Le  Rozzeno ,  drama  punyent, 
naturalista  y  vibrant  de  vida.  Millor  joh, 
molt  millor!  que  La  jova,  d’en  Morató:  però 
naturalista,  del  genre  naturalista  del  quadro 
d’ell,  com  els  quadros  o  drames  rurals  de  que 
n’es  mestre  en  Victor  Català  y  qu’en  Mora¬ 
tó  vol  imitar.  Donchs  bé:  d’aquell  drama  no’n 
volgué  parlar  a  La  Veu :  era  immoral!  Es 
veritat  que’l  naturalisme  d’aquell  drama  efa 
passional.  La  sensualitat,  la  misèria  y  també 
l’egoisme  hi  entraven  per  parts  iguals.  En 
La  jova  sols  hi  ha  egoisme,  egoisme  concen¬ 
trat,  repugnant  y  odiós.  Y  jo’m  pregunto, 
admetent  que  La  jova  d’en  Morató  es  un  tipo 
real:  <;té  dret  de  presentarnos  una  dóna  esti¬ 
rant  els  matalassos  del  llit  del  sogre  mori- 
bond  per  por  de  que  ab  els  orins  els  hi  po¬ 
dreixi  y  parlant  cínicament,  qui  ahir,  avuy 
y  demà  s’esgarrifarà  si  algú  li  presenta  en 
escena  un  incest,  o  un  home-boch  fent  de  les 
seves,  o  un  carreter  que  renega)  Tan  natura¬ 
lista,  tan  humà  y  tan  brutal  es  una  cosa  com 
l’altra.  Per  això  jo  crech  que’ls  xiulets  y 
manifestacions  de  desagrado  que  provocà’l 
quadro  d’en  Morató  foren  més  lògíchs  que 
„  no  ho  es  ell  meteix.  Al  cap  y  a  la  fi  el  públich 
fou  conseqüent.  No  hi  està  per  naturalismes 
el  públich  selecte  de  les  funcions  selectes 
d’en  Graner. 

En  quant  a  la  meva  impressió  personal, 
diré  que’l  quadro  no  es  pas  tan  dolent. 
Està  dialogat  ab  facilitat  y  té  moments  y 
tochs  ben  sentits,  però  com  que  l’autor,  més 
que  d’unasituació  dramàtica  original, sembla 
preocuparse  de  la  psicologia  d’un  tipo  y 
aquest  sòls  resulta  apuntat,  el  conjunt  ens 
deixa  bon  xich  frets  a  pesar  de  la  brutalitat 
del  llenguatge  y  de  la  situació  que  caracteri- 
sen  l’obra. 

Molt  discretament  ho  feren  la  Baró,  en  Gí- 
menez  y  demés  que  representaren  La  jova. 

Altres  teatres  també  han  donat  obres  no¬ 
ves. 

A  l’Apolo  Los  proletarios,  de  S.  Gomila. 
Cinch  actes  y  onze  quadros  de  drama  social 
en  que  no  hi  ha  drama  ni  sociologia.  Un 
trust  de  vulgaritats  ara  fredes,  ara  calentes, 
que  per  sa  meteixa  vulgaritat  no  indignen  a 
ningú  però  fan  somriure. 

Al  Tivoli:  espectacle  sensacional:  M.  Ber- 
tin.  Oh,  oh!  jMonsieur  Bertin?  f Madame 
Bertin?  Els  cartells  diuen  monsieur  però  lo 
cert  es  que  sembla  una  dòna.  Tot  lo  qu’en 
senya,  y  ensenya  com  les  dònes  que  més  en¬ 
senyen —  en  públich  s’entén — es  de  dóna. 
Se  vesteix,  porta  joyes,  canta,  camina,  fa 
monades  y  gestos  desvergonyits  com  les  mi¬ 
llors  divettes  ab  café-concert.  Imita  perfecta¬ 
ment  als  més  anomenats  coupletistes  y  chan- 
teuses  de  Paris,  essent  lo  més  notable,  ade- 
més  de  la  intenció  de  que  diu,  canta  e  imita, 
la  manera  sorprenent  de  s’habiller  en  fem- 
me.  Mitges  de  seda  reixades  sabatetes  d’in¬ 
fant,  trajos  escotats,  oh  molt  escotats!  y  des- 
nuus  d’una  riqueza  y  bon  gust  impondera¬ 
bles. En  fí,  si  no’ns  ho  diguessin  ens  creuríem 
estar  al  Palais  de  Cristal  o  a  VAlcazar,  en 
dies  excepcionals:  quan  hi  debuta  una  de  les 
grans  estrelles  femenines. 

Es  ben  curiós  M.  Bertin.  Però  es  molt  més 
curiosa  un’altra  cosa.  Y  es  que’l  Teatre  Ti- 
voli,  estigui  ple  totes  les  nits,  formant  el 
principal  contingent  del  públich  nostra  bur¬ 
gesia  recatada.  Si  ,  amich  Graner!  Moltes 
senyores  y  senyoretes  que  van  al  Principal, 
jo  les  he  vistes  al  Tivoli,  mirant  y  escoltant 
ab  molta  més  afició,  ab  els  ulls  més  oberts, 
ab  les  orelles  més  dietes  y  ab  el  pit  més  agi¬ 
tat  que  no  miren  y  escolten  els  seus  especta- 
cles-audicions.  Y  jo  li  juro  a  vostè  —  li  juro 
a  vostè,  perque  avuy  per  avuy.  vostè  repre¬ 
senta  la  balança  moral  de  lo  que  mira  —  que 
es  més  immoral,  més  indecent  y  més  porno- 
gràfich  lo  que  diu,  fa,  ensenya  y  canta 
M.  Bertin,  que  lo  que  fan,  diuen  y  canten  al 
»  Palais  y  a  VAlcazar.  Jo  li  puch  jurar  això 
perque  també  hi  vaig  al  Palais  y  a  l’Alcazar, 
y  puch  dirli  que  les  cançons  que  canta 
M.  Bertin  son  les  meteixes,  les  més  intencio¬ 
nades  y  fins  les  més  porques  qu’en  aquells 
antros  s’hi  canten.  Ara  apliqui  a  n’això  la 
agravant  pera  les  senyores  d’ésser  un  home 
qui  ensenya  lo  que  no’s  pot  ensenyar  y  canta 
lo  que  no's  pot  cantar,  Y  diguim  en  concien- 
cia  si  no  ha  arribat  l’hora  de  que  vostè  re¬ 
flexioni  un  xich.  {Pleguèm  y  anemsen  tots  a 
obrir  de  nou  V Eden-Concert  joh  papàs  adi¬ 
nerats,  oh,  mamàs  senzilles,  oh  tendres  da- 
miseles  immaculades?  {Pleguèm  y  anemhi , 
oh  Gual  amich,  oh  Graner,  Carner  y  Morató 
enemichs  meus?  Sols  una  cosa’m  té  intran¬ 
quil.  Una  cosa  que  voldria  saber  y  encara  no 
sé:  {Què’n  déu  pensar  de  M.  Bertin  y  del 
grandiós  èxit  aristocràtich  que  obté  cada  día 
al  Tivoli  Don  Miguel  de  los  Santos  Oliver? 

A  Romea  va  estrenarse  divendres  passat 
una  gatada  d’en  Santiago  Rusinol:  El  bon 


policia.  No  sé  si  l’autor  tenia  intenció  de 
fer  obra  satírica  seria,  que  hauria  pogut  és¬ 
ser  ben  divertida,  puig  en  realitat  l’assumpto 
s’hi  presta.  Lo  cert  es  que  no  resultà  així. 
Fins  com  a  gatada  es  massa  tonta,  massa 
inverosimil.  Els  bons  autors  d’obres  còmi¬ 
ques  lleugeres,  com  els  de  vaudevilles  france¬ 
sos,  se’n  preocupen  sempre  de  que  l’acció, 
quan  menys  aparentment,  tingui  un  xich  de 
verosimilitut.  En  Rusinol,  en  aquesta  obra, 
ni  això.  Sols  fa  broma  barrohera,  sols  pre¬ 
senta  tipos  de  parodia  y  sols  fa  xistos  y  jòchs 
de  paraules,  en  general,  de  taula  de  cafè.  Si 
hi  afegim  que  l’obra,  especialment  en  el  se- 
gón  acte,  s’allarga  mandrosament  sens  as- 
sumpto  en  una  serie  de  quadros  deslligats,  se 
compendrà  l’aburriment  del  públich,  que’l 
dia  de  la  estrena  protestà  sorollosament,  se¬ 
gons  diuen,  puig  jo  no  vaig  assistirhi,  y  ab 
rahó.  En  Rusinol  té  acostumat  al  públich  a 
coses  sensacionals.  Aquesta,  per  son  titul, 
prometia  esserho.  Per  això’l  teatre’sva  omple- 
nar.  Resultà  mansa.  No  hi  ha  per  què  quei- 
xarse.  Són  quiebras  de  l’ofici,  de  l'ofici  d’agi¬ 
tador.  En  Lerroux,  per  exemple,  també  s’hi 
troba  de  tant  en  tant  ab  desfetes  semblants. 
En  art  com  en  política,  decididament  es  més 
honorable  ésser  serio. 

En  Soler,  fent  de  bon  policia,  mereix  un 
aplauso  incondicional.  En  fa  una  verdadera 
creació.  Els  demés  ben  discrets,  si  excep- 
tuèm  la  que  feya  de  Paula,  que  ho  semblava 
ben  bé  una  Paula.  Massa  encantada,  dòna, 
massa  encantada! 

Emili  Tintorer 


ANÉM  A  PAMS! 

Si  vós  no  fóssiu  en  Vallès  y  Roderich  y  jo 
no  fos  qui  sóch,  ni  vostres  paraules  tancarien 
doble  sentit  ni  jo  trencaria  la  pau  que  neces¬ 
siten  vostres  somnis  rublerts  d’anyorança  y 
vostre  reuma  no  per  tardívol  menys  amohi- 
nós.  Vós,  mestre  de  la  dicció,  que  sabéu  ma¬ 
nejar  el  clar  y  obscur  dels  mots,  literat-apo- 
tecari  que  suquèu  la  ploma  alhora  en  la  ne¬ 
gra  tinta  y  en  el  balsam  guaridor  pera  que’l 
verí  d’aquella  sia  endolcit  ab  la  dolçor  d’a¬ 
quest,  irònich  qual  ironia,  si  enclou  el  fuhe- 
teig  dels  raigs  de  sol  estiuenchs,  no  deixa  de 
contenir  la  esblaymada  humitat  dels  hivernals 
dies  rúfols  planant  sobre  les  llosanes  de  les 
aceres  del  carrer  del  Cuch  de  Sant  Pere; 
vós,  dich,  sóu  massa  hàbil,  massa  pro¬ 
gressiu,  heu  vist  massa  món  y  heu  atra- 
vessat  masses  occeans  pera  que  usèu  el 
mot  espòs  en  el  sentit  groller  y  vulgar  el 
la  paraula,  en  son  matiç  botigueresch;  pera 
que  l’haguèu  escrita  ab  la  intenció  de  que  en 

les  orelles  dels  llegidors,  després  de  sa  ca¬ 
dència,  hi  vibressin  ròssechs  de  faldilles  de 
nuvia,  refrechs  d’enagus  emmidonats  y  frou- 
frou  de  mantellines  de  sedosa  randa.  No,  vós 
sóu  massa  gran,  estèu  massa  alt  pera  que 
descendiu  així  y  arroceguéu  en  vostra  deva- 
llada  a  la  Carmeta. 

Mes,  ay!  no  pas  tothòm  està  a  la  vostra 
altura  pera  ben  capirvos,  y  no  sóch  jo  d'a¬ 
quells  qui  desprecien  l’agé  judici,  car  en  el 
juhi  dels  altres  mon  juhí  bèu  pera  judicar  de 
ma  persona  y  dels  meus  actes. 

Vós  ja  sabéu  ben  bé  que,  d’ençà  que  vaig 
petjar  la  rebotiga  de  vostra  farmacia,  sempre 
més  per  l’afecte  m’hi  he  sentit  presoner.  Vós, 
parlayre  encisador,  m’hi  enciséu;  vostra  filla 
Carmeta,  cantayre  dolcissima,  m’hi  endolceix. 
Com  entremitj  de  les  espines  les  roses  baden 
llurs  pètals,  entremitj  dels  pots  curullats  de 
matzines  vós  y  vostra  filla  badèu  el  rusch 
de  la  flayrosa  mel  d’una  amistat  que  per 
molts  anys  els  déus  vulgan  que  sia  duradera. 

Si  vostra  parla  m’atràu,  no  m’han  menys 
atret  els  profonds  experiments  telepàlichs  y 
esperitistes,  en  els  que  sóu  hàbil  y  consumat 
mestre,  y  vostra  Carme  medium  més  que  su¬ 
perior. 

Si  les  cançons  perfumades  per  l’haiè  de 
vostra  filla  m’han  fet  plorar  algún  cop,  més 
d’un  m’han  fet  somriure  sos  enginyosos  acu¬ 
dits,  que  sense  arribar  a  fiblar  com  vostre 
fibló  satirich,  salen  la  menja  espiritual  de  la 
conversa  ab  més  bona  mà  que’ls  àtichs,  si 
bé  no  ab  tanta  picardia  com  els  venecians. 

Però  d’això  a  que  vós  me  presentèu  de- 
vant  del  públich  que  no  pot  capirvos  com  a 
futur  espòs  de  vostra  filla,  hi  ha  una  tan  gran 
distancia,  que  ni  el  gran  pont  de  nostra  amis¬ 
tat  pot  arribar  a  feria  franquejable.  Si  vós,  al 
dir  que  vostra  filla  m’ha  escullit  per  espòs, 
hi  haguéssiu  afegit  al  devant  o  al  derrera  la 
paraula  Naturalesa;  hi  haguéssiu  donat  una 
pinzellada  mestra  com  a  vostra,  pera  que’l 
llegidor  hagués  capit  el  concepte  moral  de 
la  unió  dels  dos  sexes  contraris  (  però  no 
enemichsl);  si  vós  haguéssiu  parlat  dels  sen¬ 
timents  de  vostra  filla  vers  mi,  evocant  al  lle¬ 
gidor  la  visió  d’un  talam  de  roses  teixit  per 
l’oreig  del  bosch  lliure  y  per  l’impuls  irresis¬ 
tible  del  moment;  si  vós  haguéssiu  procurat 
allunyar  de  la  pensa  dels  qui  llegiren  el  mot 
espòs ,  la  imatge  trista,  greixosa  y  tètrica  del  ca¬ 


pellà  benehint,  la  encarcarada,  betes-y-filesca 
y  ridícula  del  jutge  municipal,  y  la  repugnant 
de  l’aglomeració  de  parents  que  posen  com  si 
portessin  un  bé  a  l’escorxador  y  ab  ansia  es¬ 
peren  el  fart  de  reglament  y  la  passejada  ab 
cotxe;  la  immoral  imatge  dels  aplaçaments 
de  les  dates  dels  casoris,  deguts  a  lleys  natu¬ 
rals  que  no  tenen  deturadors  y  que  vós,  home 
tècnich,  sabéu  millot  que  jo;  si  vós  haguéssiu 
intentat  (y  ho  hauríeu  lograt  perque  vós  lo- 
gréu  lo  que  volèu!)  que  ni  un  llegidor  sol 
pogués  sospitar  sisquera  que  vós  y  jo  voliem 
obligar  a  vostra  filla  a  fruhir  l’amor  a  plaço 
fixo,  a  tants  dies  vista  com  les  lletres  de 
cambi...  etc.,  etc.,  jo  no  diria  res;  però  ara 
dech  parlar  y  parlo,  no  fos  que  algú,  com 
aquell  personatge  d’una  sarsuela  d’en  Colo¬ 
mer  (que  vós  tant  admirèu  per  son  magistral 
Ki-ki-ri-ki ),  digués: 

«Vegèu, tantes  vetllades,  tantes  sessions  es¬ 
piri  tistes. ..  y  lo  que  volia  en  Vallès  y  Roderich 
era  encolomar  la  Carmeta  a  n’en  Pujulà!» 

Ni  vostra  dignitat  d’home  educar  en  les 
corrents  modernes,  ni  la  de  vostra  filla  aspi¬ 
radora  d’ideals  de  llibertat,  m’han  permès 
callar.  Això  vos  probarà  la  meva  amistat. 

Ni  vós  heu  nascut  pera  sogre,  ni  vostra 
Carme  pera  esclava.  Lliure  la  heu  educada 
y  massa  heu  cultivat  les  seves  ales  pera  que 
volés,  pera  que  ara  ab  dos  mots  aterrèu,  de¬ 
vant  dels  ulls  del  públich,  l’obra  magna  de 
vostra  paternitat. Tenieu  d’haverhi  posat  ment 
en  això;  y  descuyt  tan  imperdonable  en  vós, 
indescuydable  com  sóu,  quasi’m  fa  malpen¬ 
sar  de  vostra  bona  fe  y  sospitar  que  aquelles 
apagades  de  llum  a  la  rebotiga  no  servien 
tant  pera  fer  giravoltar  la  taula  de  tres  peus 
com  pera  fer  que  jo  busqués  tres  peus  al  gat 
y  el  quart  fos  buscat  per  la  Carmeta! 

Si  això  fos,  m’hauria  ben  equivocat.  Vos 
creya  a  vós  més  pare  y  m’haurieu  resultat 
més  mare ,  y  a  vostra  filla  la  creya  més  de¬ 
cent,  això  es,  noble  y  susceptible  no  d’encon¬ 
gir  son  cor  en  el  cor  d’un  home  — egoisme 
ridicul  y  cristià! —sinó  d’ésser  de  cent  si  així 
son  natural  li  demanava. 

Jo  voldria  no  haverme  equivocat.  Vós  te¬ 
niu  la  paraula.  Fins  a  tant  que  això  no’s’posi 
en  clar,  jo  no  petjaré  les  rajoles  valencianes 
de  la  vostra  llar.  No  vull  ambigüetats  que 
puguin  malferir  mes  conviccions  devant  del 
juhí  de!  públich! —  F.  Pujulà  y  Vallès. 

PATATUM  DE  PATUMS: 
NI  DÓN  PELAYO  NI  JO¬ 
FRE  LO  PILÓS 


n  la  historia  dels  pobles 
hi  ha  moltamoneda  fal¬ 
sa  que  passa  per  bona; 
moltes  batalles  passen 
per  guanyades  havent 
sigut  perdudes,  o  vice¬ 
versa,  així  com  també 
hi  ha  molts  héroes  sevi- 
llanos  o  Jïlipinos,  es  a 
dir,  que  no  foren  lo  que’s  diu  quevan  ésser,  y 
que  se’ls  ha  enlayrat  a  la  babalà;  en  fi  que  no 
són  de  recibo.  No  volèm  pas  caure  en  l’ex- 
trèm  de  certs  crítichs  de  fins  del  sigle  passat, 
que  totes  les  grans  personalitats  les  trobaven 
mitològiques,  o  lo  qu'es  lo  meteix,  simples 
personificacions.  Aixi  n’hi  hagué  un  que  fins 
arribà  a  dir  que  Napoleón  no  havia  exis¬ 
tit  may,  qu’era  una  mera  personificació  del 
sol,  descomponentse’l  seu  nom  Napoleon 
(  d’origen  helènich)  ab  Apoleoti ,  Poleon, 
Leon ,  Eon;  noms  que  indiquen  l’astre  del 
dia  divinisat,  o  són  variants  mítiques  del 
meteix.  Però  tampoch  volém,  ni  hem  vol¬ 
gut  may,  combregar  ab  rodes  de  molí ,  ni 
empassarnos  personatges  inflats  per  la  mala 
fe  d’alguns  o  la  ignorància  de  molts  .  Cal 
rectificar  la  historia,  y  veure  lo  que  ve  en 
ella  si  es  bo  de  trinca  o  si  no  ho  es,  y  darli 
el  just  valor  que  té.  {Ab  quin  criteri?  se’ns 
dirà.  Ab  el  dels  fets.  S’han  de  buscar  els 
documents  de  l’època  o’is  més  pròxims,  y 
descomptarne  tot  allò  que  sia  vist  baix  la 
pressió  d’un  govern,  o  transcrit  ab  l’adulacío 
dels  cronistes.  Aixi,  a  voltes  sers  que  poch 
significaven  han  sigut  reivindicats  y  s’ha  tro¬ 
bat  en  ells  (gràcies  a  les  seves  obres)  una 
personalitat  grandissima,  y  d’altres  que  pas¬ 
saven  per  superhomes  representatius  de  po¬ 
bles,  de  races  o  de  nacions,  s’ha  vist  que 
no  eren  res,  o  ben  poca  cosa. 

Gràcies  a  aquest  mètode,  els  germans 
Schlegel  a  Alemanya  varen  ensenyar  als  es¬ 
panyols,  que’l  seu  més  gran  autor  dramàtich 
era  Calderón  de  la  Barca,  fins  aleshores  con¬ 
fós  en  la  plèvade  d’escriptors  del  temps  de 
Felip  IV.  Gràcies  a  aquesf  mètode’l  renome- 
nat  Bibliòfil  Jacob  va  començar  la  reivindi¬ 


cació  de  l’escriptor  ,  fisich  y  filosòp  Cy- 
rano  de  Bergerac  demostrant  que  Moliére 
li  havia  afanat  gran  quantitat  dels  seus  dra¬ 
mes.  Aixi  meteix  nostre  don  Joan  Cortada, 
que  fou  aqui  catedràtich  d’historia,- va  desves¬ 
tir  el  cavaller  don  Joan  de  Serrallonga  que 
ab  la  seva  imaginació  poètica  havia  creat  en 
Víctor  Balaguer,  y  el  reduhí  a  lo  qu’era,  un 
bandoler  asquerós,  lladre  de  cami  ral,  ex- 
pagés;  y  la  seva  donya  Joana  de  Torrellas, 
va  fernos  veure  qu’era  per  l’estil  de  la  Dulci- 
nea  del  Quijote ,  una  bandarra  de  pagès,  una 
moça  d’un  moli,  que’s  deya  Joana,  y  res  més. 
Y  que  abdós,  en  llocb  d’anar  a  favor  de  Ca¬ 
talunya,  hi  anaven  contra,  essent  sostinguts 
pel  partit  centralista  d’aleshores  (i).  Pel 
meteix  instint  de  justícia  y  de  veritat  històrica 
varem  anar  a  la  propria  Casa  de  la  Ciutat  de 
Ginebra  a  fer  obrir  el  procés  de  l’autor  de  la 
circulació  de  la  sang.  Sí!  Nosaltres  hem  rei¬ 
vindicat  la  gran  personalitat  del  gloriós  ca¬ 
talà  Miquel  Servet,  que  fou  (podèm  dirho 
ben  alt)  la  primera  figura  humana  del  Re¬ 
naixement. 

Donchs  ara  volèm  fer  quelcom  d’anàleg, 
pera  posar  en  son  verdader  lloch  dues  figures 
històriques  de  les  quals  sembla  que  arren¬ 
quin  les  dues  nacionalitats  principals  d’Es¬ 
panya,  la  castellana  y  la  catalana,  y  que  a  la 
llum  dels  documents  dé  l’època,  les  figures 
que  ara  se’ns  presenten,  resultin  dues  pa¬ 
tums,  dues  personificacions  inflades  y  disfre¬ 
ssades  ab  trajos  que  no  foren  els  seus.  Par- 
lèm  de  don  Pelayo  y  de  Vifredo  el  Velloso 
o  lo  que’ls  catalans  ne  diuen  Jofre  el  Pelut 
o  Pilós. 

Comencém  pel  primer,  que  fins  l’han  vol¬ 
gut  fer  passar  per  fundador  de  la  nación 
espanola. 

Pelayo  resulta,  segons  Alcuin  y  Eginhard, 
dos  historiògrafs  del  temps  de  Carles  Mag¬ 
ne,  qu’era  un  home  de  mar  arribat  a  les  As¬ 
túries  pera  treure  a  cops  d’espasa  als  alarbs 
y  detenirlos  pel  costat  del  Cantàbrich.  No  se 
sab  còm  se  deya.  El  nom  de  Don  Pelayo  es 
una  mala  traducció  de  Dominus  Pelagius, 
com  diuen  els  pochs  documents  carlovingis 
escrits  en  llatí,  que  vol  dir  El  senyor  marí , 
mariner  o  del  mar,  y  la  traducció  castellana 
honrada  deuria  ésser  la  de  El  senor  del  pié- 
lago. 

{Y  qui  era  aquest  senor  marino?  {D’hónt 
venial1  {Era  un  saxó?  {era  un  bretó,  arribat 
allí  ab  ordres  d’algú?  {Hi  desembarcava  per 
coifipte  propri  com  un  filibuster  o  un  pirata, 
atret  per  la  copdicia  del  boti  de  guerra?  {Li 
portava  la  fe?  {Era  un  mariner,  un  patró  de 
barco  del  pais? 

Nisesabe,  com  deya  aquell  cubano.  Sols 
se  sab  de  segur  d’ell  qu’era  un  home  de  mar 


(i)  Els  Narros,  que  tenien  aquest  nom  del  seu  que- 
fe  en  Joseph  Narro,  bisbe  de  Vich. 

que  maniobrà  o  governà  o  guerrejà  de  719 
a  737.  Y  encara  hi  ha  qui  posa  tal  fetxa 
trenta  anys  després.  Aquest  fou  el  qui  co¬ 
mençà  la  guerra,  per  aquell  costat;  y  se¬ 
gons  Alcuin,  Eginhard  y  després  el  monjo 
Glauber,  obtingué  victòries  y  fou  elegit  cap- 
dilly  fins  rey;  essent  molt  joveal  desembarcar, 
fins  a  assignarli  menys  de  20  anys.  El  deno- 
minatíu  de  Pelagius  en  la  baixa  llatinitat  se 
va  donar  a  alguns  homes  notables  de  paisos 
occeànichs.  Així,  per  Pelagius  solsament,  se 
coneix  el  monjo  filosop  del  sigle  V  que 
s’oposà  a  la  teoria  de  la  predestinació  sos¬ 
tinguda  per  Sant  Agustí;  y  també  hi  hagué 
un  papa  d’aquest  nom.  Y  cal  fixarse  en  que 
en  aquell  temps  els  noms  eren  moltes  vega¬ 
des  quasi  sols  motius,  que’s  daven  segons 
les  qualitats  de  cada  hu,  sobre  tot  als  qui’s 
feyen  remarcar  una  mica  per  les  seves  proe¬ 
ses.  Heusaqui  tot  lo  que  se’n  sab  de  cert 
de  la  naturalesa  del  gran  Pelayo.  Tot  lo  de¬ 
més  es  llegenda  pura. 

Tot  l’apoyo  de  que  Don  Pelayo,  aquest 
suposat  primer  rey  d’Espanya,  fos  god,  es 
el  següent:  Mariana  diu  qu’era  fill  de  Chin- 
dasvinto,  però  no  ho  proba  ;  que  va  arri¬ 
bar  a  Asturias  veninthi  de  Biscaya  per  mar 
—  però  tampoch  cita  cap  document  de  cap 
contemporani — pera  posarse  al  frente  de  las 
huestes  cristianas. 

En  Lafuente  comença  per  citar  un  autor 
francès  modern  y  diu  que  tot  lo  que  a  Don 
Pelayo’s  refereix  es  harto  confuso.  Tampoch 
cita  cap  document  de  la  propria  època,  ni 
cap  crònica  posterior  de  pochs  anys  en  que’s 
digui  qu’era  god,  ni  que  fos  fill  de  Chindas- 
vinto.  El  nom  de  Pelayo  es  llatí,  y  com  hem 
dit,  es  sols  un  motiu.  En  cambi,  cita  a  dos 
autors  catalans  moderns:  Masdéu  y  No¬ 
guera,  dels  quals  el  primer  nega  que  Pelayo 
fos  rey,  y  el  segón  el  posa  com  el  tercer  rey 
cristià,  després  de  la  conquista  de  la  penín¬ 
sula  pels  alarbs.  Els  dos  tampoch  estàn  con¬ 
formes  en  la  fetxa.  ni  en  la  forma  o  manera 
còm  va  arribar  a  Asturias,  y  encara  no  afir¬ 
men  res  en  definitiu.  Els  historiadors  alarbs 
el  citen  com  un  dels  jefes  dels  montanyenchs 
d’Asturies.  En  Lafuente  refereix  que  havia 
sigut  Duque  de  Cantabria,  y  no  veu  qu’en 
aquell  temps  no  hi  havia  ducats  constituhits 
com  en  la  segona  part  de  la  Edat  Mitja,  y 
que  la  paraula  ducis  sols  significava  conduc¬ 
tor  d’homes  d’armes,  o  lo  qu’es  lo  meteix 
condottiero ,  o  capitost.  Així  resultaria  sols 
que  fou  capitost  de  càntabres,  lo  que  res 
posa  en  clar  respecte  a  sa  naturalesa. 

També’l  meteix  Lafuente  l’anomena  Con¬ 
de  de  los  espatones  a  les  ordres  de  Don  Rodri¬ 
go.  Lo  qual  Comitès,  vol  dir  sols  capità  de 
soldats  que  portaven  espasa  (espatones).  Un 
cronista  alarb  anterior  parla  d’un  Beley  el 
Rumí,  que’s  trobava  en  la  primera  batalla  en 
que’ls  musulmans  van  derrotar  a  Don  Rodri¬ 
go.  L’última  paraula  vol  dir  Romà  ,  y  el 


mot  Beley  en  Lafuente’l  tradueix  per  Pe¬ 
layo  ,  y  per  això’l  fa  assistir  a  la  batalla 
del  Guadalete. 

Y  sobre  això  de  Beley  transcrit  així  ab  or¬ 
tografia  llatina  perque  soni  algo  a  Pelayo, 
hem  d’advertir  qu’en  l’aràbig,  com  en  totes 
les  llengües  semítiques,  sols  s’escriuen  les 
consonants,  y  les  vocals  són  marcades  per 
simples  punts  iguals,  perque  cada  hu  hi  posi 
les  que  li  porti  la  fonètica  del  seu  poble  o  tri¬ 
bu.  Així  Solomón,  Sulamín  y  Solimàn,  són 
el  meteix  nom,  que  s’escriu:  S.L.M.N,  y 
així’s  compendràn  tals  variants.  Ara,  donchs, 
aquest  Beley ,  lo  meteix  podria  dirse  Beley  que 
Baloy,  Beluy  0  Bolay.  Y  encara  no  sabèm 
ab  quina  lletra  escriuen  els  alarbs  la  Y  gre¬ 
ga,  que  no  existeix  en  el  seu  abecedari.  Així 
sols  veyèm  B.L.  com  segures  en  la  escrip¬ 
tura,  y  la  consonant  final  com  hipotètica. 
Potser  en  la  crònica  aràbiga  està  escrit  així: 
B.L.J,  y  aleshores  això  podria  ésser:  Belej , 
Beloj ,  Belaj ,  Bolej ,  Boloj ,  Bolej ,  Bolaj , 
Buloj  ,  Bulej  ,  sense  comptarhi  les  variants 
ab  i,  poch  probables.  Y  ara's  compendrà 
que  aquests  noms  res  tenen  que  veure  ab  el 
Don  Pelayo  d’Asturies,  més  a  més  si  s’hi 
anyadeix  lo  de  el  0  al  Rumí ,  Rumé ,  0  Rumà , 
ab  les  variants  ab  o  corresponents. 

Resultat,  que  de  Don  Pelayo  sols  se  sab 
qu’era  un  senyor  de  mar,  y  res  més. 

Un  altre  personatge  històrich  de  primera, 
que’ns  compareix  com  si  fos  un  guerrero  tre- 
mendo  de  melodrama  barato,  es  el  nomenat 
(mal  nomenat)  Don  Vifredo  el  Velloso  pels 
castellans,  y  Jofre  lo  Pilós  0  lo  Pelut  pels  ca¬ 
talans.  En  aquest  personatge  tothòm  se 
figura  véurehi  un  manaya  de  més  de  ta- 
manyo  natural,  que  parafrasejant  l’Apeles 
Mestres  se  podria  dir  d’ell: 

Qu’era  un  brau  com  una  torra, 
que  ventava  cops  de  porra, 
y  que  no  hi  hagué  al  vehinat 
cap  socio  més  mal  carat. 

Efectivament,  Wifred  0  Jofre  sens  pre¬ 
senta  ab  una  gran  barba, 

ab  pels  groixuts  com  fonolls 
y  pelut  fins  als  genolls. 

Y  cavallers,  cal  dirho...  y  no  se’ns  espantin 
certs  catalanistes  de  bona  fe:  no  era  pelut, 
sinó  pelat,  y  ni  alt,  ni  gros,  ni  res  de  tot 
això,  y  anava  vestit  a  la  bizantina,  y  por- 
tava’ls  cabells  perfumats  y  entretrenats  de 
perles,  y  esmeragdes  a  les  sabates...  en  fi, 
un  refinat  d’aquell  temps. 

^D’hónt  ve,  donchs,  lo  de  Velloso,  Pelut  0 
Pilós?  Senzillament,  d’una  mala  traducció. 
S’ha  traduhit  desde  fa  ja  molt  temps,  Pelós, 
llegint  Pilosum  lo  que  deya  Pileosum,  o  sia 
el  qui  porta  el  Pileum,  insígnia  de  mando, 
usada  en  aquell  temps  en  tot  el  Mediterrà, 

especialment  a  Bizanci,  y  que  portaren  també 
alguns  emperadors  romans,  y  barbres  dels  si¬ 
gles  iv  al  ix.  La  tal  insígnia  consistia  en  un 
pal  o  bastó  de  mando  daurat,  alt  fins  a  mitj 
pit,  que  rematava  en  una  X  la  ro  grega,  sig¬ 
ne  del  Christ,  o  bé  una  mà  ab  tres  dits  alçats, 
o  bé  una  àliga,  emblema  d’imperi.  Això  era’l 
pileum,  y  al  qui  ho  portava,  que  sempre  era 
un  rey,  o  un  quefe  de  marca,  se  li  deya  pileo- 
sum,  com  a  un  abat  se  li  diu  mitrat  quan  té 
honors  y  categoria  de  bisbe.  Heusaqui  tota  la 
barba  aterra, comsi  l'hagués  afaytada  un  bar¬ 
ber.  Y  en  quant  a  la  nacionalitat,  lo  que  se  sab 
es  qu’era  un  god,  influençat  per  Bizanci,  se¬ 
gons  el  cronista  germànich  Glauberius  o 
Glauber,  qu’encara  que  posterior  sab  les  tra¬ 
dicions  de  la  seva  raça.  Resulta  qu’era  un  jo¬ 
ve  escandinau  nomenat  Wilfrid  (nom  molt 
comú  entre  ells  en  aquell  temps),  y  d’aquí  lo 
de  Vifredo  a  Castella,  y  Jofre  o  Gifre  entre’ls 
catalans,  y  Jouffroy  entre’ls  franchs  o  france¬ 
sos.  Y  això  ho  testifiquen  els  avant-dits  cro¬ 
nistes  e  historiògrafs.  Y  a-més  els  cronistes 
alarbs,  perses  o  nestorians  que  vingueren  ab 
la  invasió  aràbiga.  Y  ja  tenim  que  Jofre’l 
Pilós  ni  era  català,  ni  era  pelut,  ni  era  age¬ 
gantat,  ni  de  cap  manera  com  se’l  figuren 
ara. 


Els  falsos  déus  se’n  van  a  la  posta.  Res  hi 
pert  la  Patria.  En  cambi,  ens  en  queden  de 
reals,  que  sobrepugen  de  mòlt  als  imagina¬ 
ris,  y  a  aquests  cal  reivindicarlos  y  venerar- 
los.  Per  exemple:  en  Joseph  de  Marguerit, 
aquell  gran  general  de  1640  (qual  retrat 
d’època  publicà  la  Ilustració  Catalana ).  Heus- 
aquí  un  hèroe  colossal,  més  conegut  a  l’es¬ 
tranger  que  aqui. 

En  Vives,  el  gran  filosop,  en  Servet,  l’Ar- 
nau  de  Vilanova  y  d’altres,  han  sigut  homes 
sobrehumans,  que,  fent  avençar  a  la  huma¬ 
nitat  entera,  són  y  seràn  sempre  la  verdadera 
glòria  de  la  Patria  catalana... 

Homrém,  donchs,  sols  als  verdaders  hé- 
roes! 

Pompeius  Gener. 


EL  VOL  DE  TARDA 

A  en  Joaquim  Ruyra 

Al  arribar  al  cim  del  tortuós  cami,  vaig 
ovirar  de  sobte  ma  platja  preferida  plena  de 
sol.  Avuy  hi  ha  companyia;  al  bell  mitj  de  la 
platja  tiren  l’Art. 

Dues  enfilades  de  cossos  humans  anaven 
encorvats,  pesadament  amunt,  ombrejant  la 
sorra,  y  al  ésser  dalt  de  tot,  a  besar  roca, 
desfeyen  la  cingla,  y,  més  alleugerits,  baixa¬ 
ven  prop  les  ones  pera  enroscar  de  nou  el 
suro  per  la  corda  ab  un  saltironet  graciós;  y 
amunt  altra  vegada. 

Sempre  es  bonich  mirar  còm  tiren  l’art; 
esperonat  pel  desitj  de  veure’l  peix  que  s’hi 
haurà  ajat.  Acòstathi;  fa  temps  que  no  has 
vist  un  vol  de  tarda;  senyal  que  han  ensumat 
una  mola  de  peix.  Y  devallantpel  cami  abrup¬ 
te  obert  entre’l  rocàm,  anava  contemplant  la 
hermosa  cala  que  resplendia  en  mitj  d’un  de- 
vassall  de  blaus  y  grochs:  blau  el  cel,  blava 
la  mar;  grogues  en  tots  sos  tons,  desde’l  més 
fosctPal  més  clar,  les  altes  roques  de  formes 
cantelludes  y  aspres  brodats,  qu’en  amfitea¬ 
tre  la  cenyeixen.  Aquestes  platges  són  pal- 
cos  de  rústega  bellesa,  encoixinats  de  sorra 
oberts  pel  mar  a  l’ayre  lliure,  pera  desd’ells 
contemplar  a  pler  l’espectacle  sempre  nou, 
sempre  grandiós  y  bell  de  les  onades  ab  sos 
jochs  de  colors  y  moviments,  y  ses  riqueses 
de  sons  y  de  ritmes... 

Trevallar  en  un  paratge  aixi,  qu’hermós, 
que  grat  ha  d’ésser!  Quin  ideal!  Però  ay!  que 
tombo'l  cap  y  veig  als  que  hi  trevallen.  c'Qui 
són?  Quasi  tots  desvalguts;  cada  cordada  es 
un  curs  de  psicologia  dels  vençuts,  una  enfi¬ 
lada  de  desgracies  y  miseries  que  s’aferren  al 
derrer  lligàm  de  la  vida  que’ls  portarà  la 
xarxa,  el  moç  de  pa  si  agen  peix. 

Allà  s’hi  troben  els  vençuts  per  la  fatalitat, 
per  les  culpes  propries  y  dels  altres,  els  qui 
lluytant  han  perdut  les  energies  y  les  ilu- 
sions.  Hi  ha  també’ls  ganduls  vulgars,  y  no 
hi  manca  devegades  algún  gandul  artista,  el 
qui  s’ha  passat  la  existència  en  un  somni 
sense  fer  cosa  de  profit,  però  pensant  en  què 
faria  si  pogués  desenrotllar  els  seus  ideals... 
y,  finalment,  hi  ha’ls  ganduls  filosops,  aquells 
que  may  han  trevallat  per  no  trobar  encerta¬ 
da  la  sentencia  de  Deu:  «Guanyaràs  el  pa  ab 
la  suor  del  teu  front.» 

Y  l’Art,  generós,  a  tots  acull,  els  fa  d’hos¬ 
pici,  però  un  hospici  bell,  sense  parets  que'l 
tanquin,  veyent  a  tota  hora’l  cel,  sentint  sem¬ 
pre  la  mar,  respirant  ayres  purs,  ayres  sen- 
tosos  de  maresch...  Mes  ells  no  se’n  adonen 
pas...  {Y  còm  han  d’adonarsen  mancats  d’ins¬ 
trucció,  patint  fam  y  malures,  fret  y  calor? 
Els  sentits  arriben  a  esmoçarse,y  la  inteligen- 
cia,  ay,  la  pobreta!  en  ells  va  néixer  tancada 
ab  pany  y  clau,  més  ignorada  que  les  profon- 
ditats  insondables  del  mar.  Però  trasladeulos 
a  un  medi  diferent,  arrecereulos  en  un  lloch 
tancat,  hont  la  vista  no  vegi  més  enllà  de  les 
parets,  hont  l’ayre  s’hi  respiri  enrarit  y  el  so¬ 
roll  no  sia’l  remoreig  de  les  calmes  o  l’udolar 
dels  temporals,  ab  la  suau  temperatura  d’un 
bon  confort...  y  en  poch  temps  veurèu  còm 
s’apaguen  els  seus  ulls,  y’s  blinquen  els  seus 
caps;  y,  com  si  ses  orelles  fossin  corns  ma¬ 
rins,  no  sentiràn  dintre  seu  més  que  un  soroll 
confós:  el  fresseig  de  les  onades.  Heusaquí  la 
senyal  de  son  suprém  anyorament,  el  signe 
de  sa  mort. 

Un  ventet  fresch  de  ’garbi  trangolejava 
lleugerament  el  mar  y  s’escorria  pels  cossos 
deixondintlos,  trameténtloshi  agilitat  y  ener¬ 
gia.  En  aquell  lloch  assoleyat  feya  de  bon 
rebre,  emperò  la  gent  de  l’Art  no  avençava 
menys  calmosa. 

Mireus  allà  en  Licu  y  la  Licu,  que  vells 
que  s’han  tornat!  Pesadament  tiren  la  cingla. 
Jo’ls  haviavist  dos  anys  enrera  tirar  contents, 
ab  el  somriure  als  llabis:  era  qu’esperaven  al 
fill  qu’era  al  servey  del  rey,  y  creyen  que 
quan  tornaria — mancava  molt  poch  temps — 
no  haurien  d’anar  a  l’Art.  El  fill  els  mantin¬ 
dria  ab  son  trevall,  y  ells  també  feynejarien 
per  això. Tornà  del  servey;  ni  may  que  hagués 
tornat!  Com  no  era  molt  espavilat  y  un  xich 
beneytó,  allà  l’aixeribiren;  la  llenya  que  rebé 
li  enduri  la  pell  y  el  cor,  y  li  trasbalsà’l  cer¬ 
vell  encara  més.  Havia  après  de  rebre  sense 
tornarshi:  ara  aprenia  a  pegar.  Y  arribà  ab 
tal  vivor,  que  sos  pares  meteixos  no’l  reco¬ 
neixien. 

— Vaja,  noy — deya  son  pare: — ara  si  que 
veig  que  això  des  servici  es  convenient. — 

Al  cap  d’un  més  ja  era  mestre  en  l’art  de 
la  llenya,  exercitada  sobre  sos  propris  pares, 
y  sentintse  valent,  fugi  de  casa  seva  en  cerca 
d’aventures.  Y  no  l’han  pas  vist  més. 


Perduda  aquella  ilusió,  ara  tiren  tristos, 
fadigosos,  sols  halenats  per  una  esperança: 
«Potser  algún  dia  cambiarà!» 

Derrera  d’ells  va  en  Gamba.  Estèm  devant 
de  tot  un  tocador  de  violi;  no  ha  tingut  rival 
en  l’art  de  passar  la  pega  grega  per  l’arquet; 
allò  es  uq  maneyo  prodigiós.  Jo  crech  que 
d’això  li  vingué  la  fama.  Si  quan  passava 
l’arquet  pel  violi  ho  hagués  fet  ab  el  meteix 
garbo  que  sobre  la  pega  grega,  llavors...  ni 
en  Sarasatel  Però  ay!  la  glòria  y  el  vi — sobre 
tot  el  vi — el  van  ubriagar,  les  mans  li  tremo¬ 
laven  y  l’arquet  li  relliscava  de  la  pega  gre¬ 
ga.  La  quitxalla  arribà  a  pèndrel  pel  seu 
compte,  y  els  grans  hi  reyen;  a  la  orquestra’l 
van  treure,  y  l’Art  el  reculli.  Ara,  xacrós, 
conserva  d’aquells  temps  una  perilla  llarga, 
barreja  de  blanch  y  ros,  orgull  de  son  passat 
y  niu  de  qualque  insecte,  y  els  ulls  embofe- 
gats  y  sanguinosos,  recorts  de  sa  cayguda. 
Hala,  hala!...  tirava  ab  força  encara. 

No’m  puch  equivocar:  aquella  dóna  depo¬ 
sat  mascle  que  camina  ab  pas  ferm  y  se¬ 
gur,  es  la  Sardana. 

Veusaqui  una  dòna  de  qui  no’n  conech  la 
vida,  però  sa  presencia  sempre  m’ha  evocat 
idees  de  desolació  y  coses  salvatges.  Sa  mi¬ 
rada  impassible  y  mitj  velada  era  sempre  di¬ 
rigida  al  lluny,  com  si  passés  l’immens  so¬ 
rral  del  desert  y  cerqués  atenta  la  taca  de 
verdor  que  senyala  l’oasis.  Y  quan  traginava 
sardina  d’un  cap  de  platja  a  l’altre,  desde 
Sant  Antoni  a  sota  Sa  Pujola,  la  portadora 
que  duya  al  cap  apenes  oscilava,  y  la  veyeu 
allunyarse  ab  pas  sempre  igual,  quelcòm  so- 
lemniós,  movéntseli  acompassadament  les 
grosès  anques  y  deixant  com  a  rastre  una 
visió  de  serenitat  y  fortalesa.  Imaginavau 
vèurela  en  mitj  d’una  tempesta  aixi  meteix 
impassible,  aixi  ferma,  y  que  al  degotarli 
l’aygua  per  les  robes  y  la  cara  semblés  tal¬ 
ment  que  rellisqués  per  les  arrugues  de  les 
roques.  Sos  vestits  eren  inconfondibles  com 
sa  meteixa .pell;  el  sol  y  la  serena,  el  mar  y  la 
pluja  hi  havien  imprès  son  segell  ab  un  color 
groch  verdós  especial,  y  encartronat  les  arru¬ 
gues  de  sa  cara  en  una  sola  expressió.  Si  per 
miracle  reya,  sols  se  coneixia  per  dues  dents 
qu’ensenyava  al  aixamplàrseli  els  llabis.  Era 
el  millor  puntal  de  l’Art,  y  en  Janet,  el  patró, 
sempre  la  esmentava  com  model. 

La  gent  gran  era  reglamentada:  tiraven  ab 

mètode,  resignats  y  sumisos.  Però  també  hi 
havia  gent  menuda,  petits  trinxerayres  ma¬ 
rins,  de  cares  esgroguehides,  nascuts  de  la 
misèria  y  desmamats  per  l’Art.  Aquests  si 
que  feyen  llàstima!  Vegeren  la  primera  llum 
sota  una  barca  0  en  una  cova  vora  la  platja. 
Tiraven  macilents,  però  a  voltes  s’aturaven 
esguardant  l’horitzó  com  preguntantse:  (» Fó¬ 
ra  d’aquí  ,jseràn  de  igual  condició’ls  misera¬ 
bles?  iFaràn  com  nosaltres?»  Y  fins  sentien 
dèbils  entusiasmes  devant  d'una  onada  0 
contemplant  el  peix,  però  prompte  s'abatien, 
fonentse  en  els  ulls  la  lluhissor  que  per  un 
moment  havia  illuminat  sos  rostres. 

Entre  aquells  noys  vestits  ab  pellingos  y 
gechs  dels  altres,  deixalles  dels  més  forts, 
se’n  destacava  un  de  colors  sans  y  mirada 
inteligent  que  duya  brusa.  L’hauria  engres¬ 
cat  la  feyna  y  l’ésser  a  la  tarda,  y  vinga  una 
cingla  y  a  tirar  s’es  dit.  No  sé  per  què,  el 
patró’l  renyà  ab  mals  modos,  y  ab  violència 
li  va  desíer  la  cingla  indicantli’s  coloquès  en 
altre  lloch.  Això  fou  prou  pera  qu’en  el  pe¬ 
tit  home  les  sangs  hi  fessin  bullida,  y  sense 
crits,  ab  dignitat,  deixà  l’arma,  se  despenjà 
la  cingla  y  la  llençà  a  la  sorra  tot  seriós. 

Havia  rebut  una  ofensa  qu’ell  tal  volta  no 
hauria  pogut  explicar,  però  que’s  mostrava 
profonda  en  son  posat  de  noy  de  déu  anys, 
y  la  contestava  ab  coratge.  Per  gust  ja  la  ti¬ 
raria  la  cingla,  fins  potser  hi  trobaria  quel¬ 
com  de  placent,  però  al  petar  la  fuhetada  tot 
seguit  assabori  amargors  desconegudes.  En 
el  patró  hi  presenti  un  tirà,"  y’s  congriaren 
el  seu  cor  estranys  desitjós  de  venjança. 
Aquell  instint  de  rebelió  mal  comprimit  <ise- 
ria  indici  de  que  s’incubava  un  petit  tirà  0 
un  adalit  de  la  causa  dels  opresos?  Tal  ve¬ 
gada  vulgars  incidents  de  la  vida  decidirien 
aquest  dilema.  El  noy  se  senti  home;  rega¬ 
lava  a  l’amo,  al  pera  ell  poderós,  el  trevall 
fet;  renunciava  la  part  de  pesquera,  mes  el 
seu  esperit  s’enfortiria. 

Les  dues  files  s'acostaven  y’s  movien  ab 
més  pressa.  L’hereu  Janet,  al  mitj,  cridava 
més  que  may.  Tot  indicava  que  la  xarxa  era 
aprop: 

— Homos  a  baix!  iQuè  feu  vós  aturat?  Vo- 
lèu  tirar  l’Art  y  os  haurien  de  tirar  a  vós! 
Sàssula,  aqui!  Sardana,  amunt!  Aquests  ho¬ 


mos  que  no  venen!  Ses  dònes  os  han  d’ense¬ 
nyar  a  tenir  força!  Amunt,  taurons!  L’Art  es 
a  d’alt!  Ja’s  peix  bombolla!... — 

Y  l’Art  sorti  de  l’aygua  ab  els  peixos  agi- 
tantse  dintre  la  bossa  d’atapahides  malles. 
Quin  bellugueig!  Y  còm  frisaven,  faltats  de 
l’element  que’ls  dóna  vida!  Ses  lluhentors 
de  vaiiats  tons  ferien  a  la  vista  ab  son  esba- 
tegar:  cepies,  gribes,  sardineta  platejada,  ro- 
gerons,  dentols...  se  contorsionaven  desespe¬ 
radament,  feyen  esforços  suprems  pera  pas¬ 
sar  les  malles. 

Els  grans  passaren  per  devant  de  la  calada 
com  en  professo,  muts,  comptant  ab  una 
llambregada  quànt  tocaria  de  part,  y  a  treure 
la  barca  deseguida.  i  Per  què  entretenirse 
més?  Pera  ells,  els  peixos  eren  troços  de  pa 
y  prou;  però  pels  noys,  pels  menuts,  allò  era 
un  encant.  Ells  ja  no  trevallaven  més  fins 
que’l  peix  era  fòra  de  la  bossa,  y  si  alguna 
cosa’ls  hi  manaven,  la  feyen  a  mitj  fer  y  al¬ 
tra  vegada  de  genollons  devant  la  pesca,  y 
«Mira  aquell  qu'es  gros,  aquest  còm  salta, 
y  això  es  un  pegell,  y  noy  sa  sardineta  còm 
bull!  Sembla  que  sia  dins  de  sa  payella!»,  no 
callaven  may. 

— Mirat  aquest! — deya’l  noy  de  la  brusa; 
y  senyalava  un  meret  de  color  de  xacolata  y 
taques  negres. — Volia  escriure  y  s’ha  abocat 
sa  tinta!  — 

Y  sempre’n  descobríen  de  nous,  y  a  tots 
els  dedicaven  una  frase  0  altra,  0  bé  una  11a- 
tinada  de  les  seves.  Ne  vegeren  un  de  viro- 
lat  ab  fons  verdós  que’ls  posà  en  dubte  de  si 
seria  un  tort  o  bé  una  griba.  Per  fi  un 
afirmà: 

— Això  es  un  tort. 

— Donchs  no,  qu’es  una  griba! — interrompé 
un  marrech. 

— (Cònt  t’hi  jugues  qu’es  un  tort? 

—  Sa  part  m’hi  jugo  qu’es  una  griba. 

— Escolta,  noy  gran:  {eh  qu’es  un  tort? 

— {No  ho  veus,  mussol,  qu’es  una  griba? 
,-Hónt  són  ses  pigues  groguenques?  ,-Que  no 
tens  uys? — 

Y  el  que  havia  perdut  quedà  tot  moix  y... 
no  tindria  de  preguntarho  més:  se’n  recorda¬ 
ria  tota  la  vida. 

— Ben  fort!  Jo  que’m  pensava  sabé’s  noms 
de  tots  es  peixos! — 

En  això  l’hereu  Janet  cridava: 

— Un  día  os  encantarèu.  Apa  a  sa  feyna! 
No’ls  vetllèu  més:  no  cal  que  feu  centinella, 
que  no  fugiran! — 

Y  ab  aquesta  arenga’ls  noys  se’n  anaren 
ab  recança,  quedant  tan  sols  aquell,  el  va¬ 
guista,  més  encantat  que  may;  però  al  ado- 
narsen  el  patró,  ab  un  reny  qu’era  amorós 
va  ferli: 

— Digalshi  es  rosari  tu,  si  sabs!  Apa,  dei¬ 
xa’s  peix  y  vina  aqui! — 

No  s’ho  feu  repetir,  y  quasi  content,  se  re¬ 
concilià  ab  l’hereu  Janet.  A  la  seva  manera, 
l’amo  s’havia  rebaixat,  li  havia  donat  satis¬ 
faccions. 

Dos  noys  grandaçots  vingueren  a  treure’l 
peix  pera  posarlo  als  coves,  y  entre  la  pesca 
vegeren  una  perditlla  de  colors  y  reflexes 
més  bells  que’l  meteix  nacre,  y  a  una  s’aba- 
lançaren  per’agafarla.  El  sortós  d’ésser  pri¬ 
mer  se  la  guardà  ab  molt  compte  entre’ls 
pellingots  de  la  gorra,  junt  «ab  sa  pell  de 
serp  que  dóna  sòrt»  y  que  quasi  tots  porten 
en  una  part  o  altra  de  llurs  robes.  El  vençut 
pegà  una  mirada  profonda  y  rencuniosa  al 
vencedor,  però  no  proferi  una  paraula.  Val- 
gam  Deu!  {Noys  de  mar  barallarse  per  una 
petxina?  Serà  per  la  noya  que’ls  dos  estimen: 
són  aquests  els  únichs  joyells  que  poden  ofe- 
rirli. 

Fins  en  les  terres  més  àrides  hi  neix  una 
herba  o  altra:  aixi.  també  en  l’aixut  terrer  de 
la  misèria  hi  creixen  passions  y  febles  llu- 
mets  de  vida  que  les  penalitats  y  els  desen¬ 
ganys  apagaràn... 

La  tarda  anava  cayent,  y,  arreglats  els  or- 
meys,  la  gent  de  l’Art  feu  cap  al  poble  o  als 
seus  amagatalls.  La  platja  quedava  altra  vol¬ 
ta  deserta:  no  més  jo  parlava  ab  ella.  M'ha¬ 
via  possehit  una  tristesa  que  m’ho  emboy- 
rava  tot,  y  mon  pensament  s’entregava  a 
negres  meditacions.  Necessitava  entreveure 
un  cami  de  redempció  pera’ls  desvalguts. 
Així  abstret,  apenes  si  notava  la  remor  del 
mar  que  acompanyava  les  meves  reflexions 
ab  la  veu  del  temps. 

Al  entornarmen,  les  vagues  ombres  que 
les  roques  projectaven,  fantàsticament  s’allar- 
gaçaven  demunt  la  sorra,  y  dels  replechs  y 
fondalades  de  la  costa  n'eixia  una  boyrina 
blaviça  y  transparent,  com  pulverisats  rui- 
xims  d'onada,  que  s’esfumava  enlayre  fins  a 


desferse  en  polsim  lluminós  que  nimbava’ls 
encrestellals  de  les  roques,  llepats  encara 
pels  derrers  raigs  del  sol. 

Allí,  joyós  com  qui  ha  assolit  la  glòria, 
se  m’aparegué  la  visió  d’en  Repica.  Que 
gran  el  veya  jo,  llavors!  També  en  Repica 
havia  tirat  l’Art  alguna  volta,  però... 

En  Repica  era  prim,  d’ulls  fondos,  galtes 
xuclades  color  de  pergamí,  un  front  arronçat 
que’l  cabell  invadia;  però  lo  que  li  donava 
més  caràcter  eran  els  restos  del  seu  bigoti.  Ja 
ho  cantava  la  copia:  «Del  mostatxo  d’en  Re¬ 
pica,  retocant,  retocant,  no’n  quedà  mica.» 
D’aquella  fatxenda  d’altre  temps  sols  li  que¬ 
dava  un  raspallet  gastat,  com  un  herbey  se¬ 
gat  arràn,  però  eren  graciosos  els  seus  aca¬ 
baments  en  dues  puntetes  refilades  à  manera 
de  pinzellets  que  donaven  més  estranya  amar¬ 
gor  a  una  arruga  fonda  que  prop  del  llabi 
apareixia!  Caminava  saltironant  com  un  ru- 
pit  mal  ferit  d'una  cama.  Era  una  trista 
figura,  però  embolcallada  de  certa  placidesa 
que  allunyava  lo  grotesch.  Pobre  Repica! 
Home  senzill  y  sofert,  inspirava  una  simpa¬ 
tia  que  os  entrava  a  l’ànima,  y  més  encara 
sentintlo  parlar  ab  aquella  veu  prima,  feble, 
malaltiça.  Ell,  el  més  inofensiu  de  la  encon- 
trada,  era  l’espant  dels  aucells,  que  caçava 
ab  esteles,  ab  ret  o  altres  ormeigs,  y  ab  això 
y  l’Art  vivia  tranquil  y...  —  {per  què  no,  si 
ell  meteix  ho  deya? — alegrament,.  Mes  aquest 
home,  tan  resignat  ab  la  seva  migrada  exis¬ 
tència,  no  anava  a  missa,  y  no  perque  pro¬ 
testés,  perque  volgués  rebelarse,  no:  era  in¬ 
capaç  d’anar  contra  res.  Si  fins  trobava  lò- 
gich  que’ls  civils  el  perseguissin  quan  anava 
a  parar  ab  ret;  y  sinó  qu’ell  creya  més  raho- 
nable  guanyarse  la  vida,  y  per  lo  tant  burlar 
la  vigila'ncia  dels  civils,  hauria  sigut  capaç 
de  renunciar  a  la  seva  professió  més  produc¬ 
tiva  y  que  més  l’avassallava .  A  la  seva  ma¬ 
nera  hi  gosava  de  debò.  No  era  fet  pera 
viure  en  societat,  pera  viure  ab  els  homes; 
no  podia  lluytarhi  d’igual  a  igual;  els  altres 
eren  forts,  ell  indefens.  Y  al  trobarse  sol  en¬ 
tre’ls  cants  dels  aucells  y  les  remors  del 
bosch,  era  possehit  d’un  benestar  que  no 
hauria  pas  cambiat  per  totes  les  glòries.  Se 
sentia  gran,  no’s  veya  obligat  a  compararse 
ab  sos  semblants,  y  la  magnànima  natura¬ 
lesa  l’acullía  igualment  amorosa  que  als  de¬ 
més,  millor  que  a  molts  que  no  la  saben 

fruhir  ni  compendre.  Potser  era  aquesta  la 
seva  missa,  la  seva  iglesia;  potser  era  allí 
que  hi  trobava  a  Deu,  el  Deu  que  sense  par- 
larli,  sense  dirigirli  la  veu  per  medi  de  sos 
ministres,  li  entrava  eloqüentment  ab  sons 
de  música  salvatge,  de  vents,  de  cants,  de  re¬ 
mors,  de  silencis,  de  llum,  de  tempestats,  de 
calmes...  «El  que  mou  tot  això,  també’m 
mou  a  mi.»  Y  devia  resignarse. 

Sens  dubte  tenia  una  ànima  delicada,  que, 
ab  la  escassetat  de  medis  de  sa  ruina  corpo¬ 
ral,  no  podia  manifestarse  en  altra  forma. 
Y  ab  instint  admirable,  abandonantse  a  son 
propri  impuls,  sapigué  viure  feliç.  Fins  la 
seva  mort  fou  grandiosa  en  sa  meteixa  sim¬ 
plicitat.  Ni  pera  morir  feu  fressa,  ni  molestà  a 
ningú.  Els  vehins  s’adonaren,  ja  cap  al  tart, 
de  qu’en  Repica  no  havia  obert  la  porta,  y  el 
trobaren  mort  y  ben  vestit,  haurien  dit  que 
pera  estalviarlos  feyna.  El  trànsit  a  l’altra 
vida  no  li  havia  costat  el  més  petit  esforç:  ab 
un  saltironet  dels  seus  s’hi  trobà.  Son  espe¬ 
rit  vivia  tan  enlayre,  que  al  presentir  les  re¬ 
gions  de  l’infinit  s’hi  llençà  d’un  vol. 

Y  vaig  deixar  la  visió  d'en  Repica,  surant 
per  demunt  la  boyrina  blaviça  de  la  platja 
qu’ell  havia  trepitjat  ab  sos  companys  de 
l’Art. 

Joan  Valentí  y  Feliu 


NOVES 

Havia  de  caure  la  Unión  Republicana ,  com 
tot  lo  qu’es  fals  y  s’assenta  en  fals. 

La  Unión  Republicana  era  una  falsetat; 
l’encalabrinament  de  les  masses  per  les  prè¬ 
diques  d’un  home  poch  aprensiu  la  sostenia. 
El  sentit  republicà,  ample  y  gran,  no  s'hi 
havia  enquibit  en  aquells  cervells  estrets, 
modelats  ab  els  motllos  de  la  més  buyda 
oratoria  de  club  politich  espanyol.  El  sentit 
republicà  no  existia,  com  no  ha  existit  may 
en  els  conceptes  de  llibertat  d’importació 
castellana.  El  sentit  republicà  romania  ador¬ 
mit  en  lo  pregón  de  la  conciencia  catalana, 
y  eren  els  falsos  republicans  forasters  a'mpa- 
rats  pels  mals  governs  centrals,  qui  ab  llur 
ignorància  y  ab  llur  animositat  contra  nos¬ 
altres  l'havien  de  desvetllar,  donant  més 
força  al  Catalanisme  al  combàtrel,  y  fent  que 
la  força  adquirida  la  pugui  esmerçar  en  pro 
de  la  vera  llibertat  fins  assolir  son  triomf 
complert,  y  ab  ella’l  de  nostra  autonomia. 

La  «Lliga  Regionalista»  pot  quedar  una 
vegada  més  satisfeta  de  sa  organisació.'  No 
ha  trevallat  debades:  la  victorià  del  passat 
diumenge,  el  triomf  de  la  candidatura  inte¬ 


gra  de  dotze  regidors  demostra  que  la  seva 
acció,  va  trascendint,  no  d’una  manera  molt 
ràpida,  però  d’una  manera  segura. 

En  cambi  l’ omnipotent  Lerroux  sembla 
haver  fet  el  derrer  esforç  per’aturar  la  estim- 
bada  del  gran  castell  de  cartes  que  havia 
edificat  y  que  sols  als  ulls  dels  babaus  era 
fortalesa  inexpugnable.  Aviat  no  haurèm  de 
fer  sinó  escombrarne  les  runes;  es  a  dir,  les 
cartes.  Lo  que  toca  a  n’ell,  prou  l’escombra- 
ràn  els  seus  companys  meteixos. 

Y  nosaltres  unimnos  tots,  federals  de  bona 
mena,  regionalistes,  autonomistes  de  la 
Unió;  unimnos  tots  no  sols  pera  les  accions 
polítiques,  quals  triomfs  aparatosos,  dintre 
l’irracional  sistema  espanyol,  sols  pera  com¬ 
batre  als  enemichs  ens  semblen  bons,  sinó 
pera  realisarla  plegats  l’obra  d'abnegació  y 
cultura  que  ha  de  redimir  a  nostra  societat  y 
a  Catalunya. 

Y  ara  esperèm  a  veure  fins  a  quin  punt 
respondràn  o  podràn  respondre,  els  candidats 
triomfants  a  diputats  a  corts  y  a  regidors,  a 
l’esforç  dels  seus  electors. 

Que  no’ls  dolgui  escoltar  la  nostra  veu  se¬ 
rena,  com  no’ls  doldrà  a  n’ells  ni  a  nosaltres 
sentir  les  veus  d’entusiasme  que’l  vinent  dis¬ 
sabte  resonaràn  en  el  Frontó  Comtal,  en  el 
gran  banquet  que  ab  motiu  del  seu  triomf 
s’hi  celebrarà. 

Estàn  a  l’ordre  del  dia  dues  qüestions  im¬ 
portants:  la  de  les  obres  del  temple  de  la 
Sagrada  Familia,  paralisades  per  manca  de 
diners,  y  la  de  si  es  convenient  que  Barcelo¬ 
na  faci  una  nova  Exposició  universal. 

L’una’s  refereix  als  interessos  morals,  l’al¬ 
tra  als  materials;  l’una  a  l’ànima,  l’altra  al 
cos...  Mes  això  ultim  no  ho  pot  sostenir  qui 
no  sia  purament  un  idealista  o  un  somniador. 

Es  cert  que  Barcelona  té  un  gran  arqui¬ 
tecte  catòlich,  y  que,  com  ha  dit  un  poeta, 
Barcelona  encara  no  l’ha  fet  y  el  té  de  fer  el 
seu  temple.  Mes  ^serà  un  temple  catòlich  el 
que  aixequi  l’actual  Barcelona  com  una  mag 
na  crestallisació  del  seu  esperit;1 

Els  fets  semblen  dir  que  no.  Potser  es  ve¬ 
ritat  qu’eren  més  grans  els  pobles  que  feyen 
templesenl’antigor,  però  ho  dubtèm.  Els  tem¬ 
ples  d’avuy  són  les  Exposicions  universals;  no 
per  lo  que  tenen  de  mercadeig  y  tràfech,  sinó 
per  la  gran  idea  de  pau  mondial  qu’enclouen. 
El  dia  que’n  sapiguém  treure  als  mercaders 
indignes,  explotadors  de  la  santa  producció 
qu’es  vida,  les  exposicions,  fomentant  la  in¬ 
dústria  y  l’art  a  l’ensemps,  seràn  veritables 
temples,  com  els  altres  o  més  que’ls  altres, 
qu’eren  tancats  y  que  també  tenien  o  tenen 
mercaders. 

A  feria,  donchs,  y  a  feria  dignament  la  se¬ 
gona  Exposició  universal  de  Barcelona! 

Pera  ferse  càrrech  del  triomf  dels  regiona¬ 
listes  en  les  eleccions  de  regidors,  no  cal  més 

que  llegir  la  prempsa  castila.  La  Publicidad 
ve  tan  plena  d’insults,  despitada  pel  desastre 
del  caciquisme  lerrouxià,  que  amaga  molt 
malament  l’estat  d’anim  del  decadent  agita¬ 
dor  que  avuy  fa  de  director  en  aquella  casa 
si  un  dia  feu  d’emperador  del  Paralelo  y  de 
dictador  d'analfabets  y  de  politicayres  morts 
de  gana. 

Però  entre  la  prempsa  castila  s’hi  troba, 
malgrat  tot,  una  nota  de  sinceritat.  Es  la  se¬ 
güent,  que  retailém  de  El  Liberal: 

Indudab'e  es  que  los  catalanistas  lian  conseguido  lo 
que  se  proponían:  luego  han  sacado  la  mejor  parte. 
lndudable  es  que  los  republicanes  no  han  conseguido 
lo  que  se  proponían:  luego  han  sacado  la  peor  parte. 
lndudable  es  que  los  disidentes  de  la  Unión  han  obte- 
nido  una  votación  msignificante:  luego  han  fracasado 
por  completo 

Doce  candidatos  presentaban  los  catalanistas,  y  los 
doce  han  triunfado.  Veinte  presentaban  los  republica- 
noa,  y  han  vencido  catorce.  Los  federales  y  los  disi¬ 
dentes  no  han  logrado  ningún  puesto.  Eslas  son  las 
verdaderas  matemàticas,  no  las  sofísticas  de  los  aluci- 
nados  de  un  bando  y  de  otro;  y  esas  matemàticas  de- 
muestran  que  son  los  catalanistas  los  que  pueden  estar 
màs  satisfechos. 

^Hubieran  llegado  à  estarlo  si  los  republicanos  apa- 
reciesen  curados  de  históricas  manías  suicidas?  He  ahí 
la  principal  ensenanza  derivada  de  la  advertència  que 
significa  la  elección  de  ayer. 

Després  d’això  sols  ens  cal  dir,  y  dirho  en 
castellà: 

A  confesión  de  parte... 

El  Imparcial  se’ns  ha  tornat  separatista. 
El  dissabte  la  donà  per  alabar  als  finlande¬ 
sos  considerantlos  dignes  de  lliurarse  del 
jou  de  Rússia  y  declararse  independents. 

Aquest  es  el  lliberalisme  castila.  Pobres 
finlandesos  si  en  comptes  de  publicarse  a 
Madrid,  s’hagués  publicat  a  Rússia  El  Im¬ 
parcial! 

Aquest  es  un  dels  que  diuen  Justícia  y  no 
por  mi  casa.  Es  de  la  tayfa  dels  embusteros, 
dels  patrioters...  dels  hidalgos,  en  fi. 

Ab  qual  opinió  no  hi  comptarà  pas  Cata¬ 
lunya  quan  soni  l’hora  de  l’autonomia. 


Agàfinse  fort  y  llegeixin: 

Se  lamentó  de  què  dos  periódicos  de  esta  ciudad  les 
hubiesen  tachado  de  mercenarios;  y  se  comprometió  à 
demostrar  en  una  controvèrsia  lo  que  es  el  naciona- 
lismo,  terminando  con  un  brindis  por  la  prensa  de  Ma¬ 
drid  y  la  de  Barcelona,  que  fué  acogido  con  grandes  y 
prolongados  aplausos. 

Això  ho  va  dir  un  dels  voluntaris  de  la 
guerra  d’Africa,  en  el  banquet  donat  dissabte 
en  obsequi  dels  seus  panegiristes  y  protec¬ 
tors. 

Ara  vés  què  li  dirèm  a  n’aquest  pobre 
home  que’ns  vol  ensenyar  lo  qu’es  naciona¬ 
lisme  desprès  d’haver  anat  a  fer  barrabassa¬ 
des  sagnantes  a  sòu  d’un  Estat  opressor  de 
nacions. 

Si  nosaltres  hi  haguéssim  sigut,  hauríem 
considerat  en  primer  lloch  la  seva  edat;  ens 
hauríem  mirat  després  als  qui  protegeixen 
a  aqueixes  desferres  de  la  brutalitat  gue¬ 
rrera,  y,  considerant  que  tot  plegat  se  trac¬ 
tava  d’un  dinar,  hauriem  dit  a  l’ orador: 

«Aliméntat  y  callal» 

Nostre  company  de  Catalanisme  El  Poble 
Català  inaugura  una  serie  de  petits  concur¬ 
sos  pera  premiar  trevalls  periodistichs.  El 
primer  té  per  objecte  oferir  un  premi  de  qua¬ 
ranta  pessetes  al  millor  aplech  de  Ecos ,  no- 
tes  o  solts  polítichs  pera  ésser  publicats  en  el 
número  55  de  El  Poble  Català ,  que  sortirà’l 
dia  25  del  present  mes.  El  plaç  d’admissió 
dels  trevalls  començarà’l  20  y  s’acabarà’l  22; 
els  trevalls  deuen  versar  sobre  temes  d’actua¬ 
litat,  sobre  política  espanyola  o  d’altres  pai- 
sos,  però  sempre  ab  relació  a  Catalunya  y 
el  nacionalisme;  y  deuen  ésser  vius,  concisos 
y  vibrants.  Les  demés  condicions  són  sem¬ 
blants  a  les  de  consuetut  en  els  certàmens. 
Els  trevalls  seràn  judicats  pels  senyor  Jaume 
Carner,  Joaquim  Lluhi  y  Francesch  Rodón. 

Es  d’alabar  aquesta  iniciativa  de  nostre 
confrare  en  bé  del  periodisme  català. 

Fidel  Giró  impressor.  —  Carrer  de  València,  233. 

NOSTRA  IMPRESSIÓ 

Que’ns  en  hauria  sabut  de  greu  que’l 
Banquet  de  la  Victoria  hagués  sigut  un  fra¬ 
càs!  Avuy  no  podríem  parlar  dihent  tot 
quant  sentim,  perque’ns  hauriem  de  callar 
tot  allò  que  pogués  fer  pensar  que  no  hi  vo¬ 
líem  ésser  quan  se  tractava  de  rebre.  Però’l 
Banquet  fou  un  èxit,  y  nostres  paraules  no 
poden  inspirar  sospites  de  cap  mena.  Parlém, 
donchs.  Tot  lo  més  que’s  podia  dir  es  que  re- 
fusém  aplausos:  tant  millor  si  això  creuen. 

Assistirem  al  Banquet  de  la  Victoria  com 
a  periodistes. Nosaltres  que  no  acceptèm  may 
cap  mena  d’invitació,  nosaltres  que  retornèm 
els  pases  dels  teatres  de  pago  quan  ens  els 


envien,  nosaltres  que  fent  de  periodistes 
obrèm  com  a  no-periodistes,  assistirem  com 
a  tals  al  Banquet  y  ens  sentarem  al  costat 
dels  periodistes  castellans  y  dels  represen¬ 
tants  dels  periòdichs  castellans,  transigents 
devant  de  la  opinió  que  sens  dubte  tenen  a 
la  «Lliga»  de  que  la  prempsa  nacionalista  es 
y  representa  lo  meteix  que  la  prempsa  caste¬ 
llana,  y  per  lo  t.ant  ab  el  meteix  nivell  déu  és¬ 
ser  amidada.  Nosaltres  podiem  haver  fet,  y 
no  ho  ferem,  una  petició  particular  a  la  pre¬ 
sidència,  pregantli  que’ns  traduhis  un  texte 
castellà  que  no  entenguerem  y  que’ns  fou  en¬ 
viat  junt  ab  la  invitació  al  Banquet  pera 
que’l  publiquéssim  en  les  planes  de  Joven¬ 
tut;  podríem  haverli  demanat  la  traducció, 
0,  en  tot  cas,  la  opinió  qu’ella  s’havia  format 
del  nostre  catalanisme,  pera  ferli  veuré  la 
equivocació  en  que  possiblement  pogués  tro- 
barse.  Nosaltres,  que  no  compreném  còm  es 
possible  que  dihent  a  tota  hora  y  en  tots  els 
tons  que’ls  periòdichs  castellans  no’ls  llegeix 
ningú  a  Barcelona,  la  «Lliga»  envihi,  se  pre¬ 
ocupi  d’envialshi  gazetilles  suplicades  en  cas¬ 
tellà  (no  fos  cas  que  deixessin  de  publicar¬ 
ies),  menys  podèm  compendre  que  no  s’ha¬ 
gués  fet  una  petita  concessió  als  periòdichs 
catalans,  enviàntelshi  redactada  la  gacetilla 
en  català...  y  no  obstam  res  diguerem. 

Y  no  diguerem  res,  perque  en  el  Banquet 
de  la  Victoria  erem  prempsa,  erem  ni  més  n( 

menys  que  El  Liberal ,  ni  més  ni  menys  que 
La  Tribuna...  No  sabèm  si  també  erem  ni 
més  ni  menys  que  La  Publicidad...  Ahl  si  no 
hagués  sigut  aixi,  si  nosaltres  haguéssim  si¬ 
gut  allí  altra  cosa,  Joventut  no  hauria  roma- 
nit  un  moment  més  ahont  la  majoria  dels  con- 
corrents,  es  cert,  sentien  a  la  catalana,  però 
ahont  els  qui  portaven  el  tinglado  de  la  cosa, 
desfent  lo  que  havien  fet  dues  hores  avans, 
retiraven  l’us  de  la  paraula  a  La  Tralla ,  per¬ 
metent  que  aquesta  se’n  anés.  Joventut  hau¬ 
ria  donat  el  braç  a  La  Tralla  y  hauria  sortit 
junt  ab  ella,  com  hauria  fet  igual  ab  qualse¬ 
vol  altre  periòdich  catalanista  fossin  quines 
fossin  ses  tendencies,  ja  que  alli  hont  no  hi 
caben  uns  no  hi  cabèm  els  demés.  Però  erem 
prempsa,  y  nostra  missió  no  era  altra  que 
observar. 

Si  no  hagués  estat  així,  ens  en  hauriem 
anat  tot  seguit  que  varem  veure  a  tot  un  se¬ 
nyor  alcalde  de  Real  Ordre  victorejat  y  flo¬ 
rejat  per  tota  la  concorrencia,  perque  cada 
un  dels  aplausos  que’s  tributaven  a  una  au¬ 
toritat  forastera)  per  quant  tot  son  poder  de 
forasteres  ordres  dimana,  d’aquelles  ordres 
contra  les  qui  nostres  revesavis  s’oposaren 
ab  el  braç  armat),  repercutia  en  nostres  cors 
de  catalans  com  una  bofetada,  més  insul- 
tanta,  més  humilianta,  més  esclavitzadora 
que  les  que  rebém  de  mans  forasteres,  per¬ 
que  elles  eren  donades  per  mans  de  la  terra, 
per  fills  de  la  nació,  per  homes  als  qui  en 
aquells  moments  tota  la  Espanya  mirava. 
Però  Joventut  era  prempsa  y  va  restar,  y 
va  limitarse  a  somriure,  a  somriure  veyent 
quàn  ridícul  era  qu’en  un  Banquet  en  que 
se  celebrava  la  victorià  de  la  voluntat  del  po¬ 
ble  català ,  se  victoregés  a  un  acalde  de  Real 
Ordre,  pegació  viventa  d’aquella  voluntat. 
Y  per  més  que  aquell  alcalde,  al  assistir  a 
l’acte,  s’enemistava  segurament  ab  el  poder 
que'l  nombrà  y  ab  els  politicayres  ene- 
michs  nostres  fent  acatament  a  la  causa  de 
la  terra  ,  lo  cert  es  que  varem  somriure 
considerant  els  grans  contrasentits  en  que 
incorren  les  multituts  ubriagues,  ja  de  la 
tranquilitat  de  sa  inconsciència,  ja  del  despit 
de  la  desfeta,  ja  de  l’aixelabrament  de  la  vic¬ 
torià. 

Joventut  somrigué,  però  diguemho  tot: 
somrigué  ab  greu  tristesa  al  cor,  car  era 
trist,  tristissim  veure  còm  les  mans  que 


aplaudien  y  el  llabis  que  victorejaven  les  es¬ 
trofes  dels  Segadors,  aplaudien  y  victorejaven 
al  rengle  de  cambrers  quan  eixien  de  la  cuy- 
na  ab  les  plates  curullades  a  les  mans...l 

Nosaltres  que’ns  alegrarem  de  la  victorià, 
perque’ns  alegra  tot  allò  que  contribueixi  al 
foraguament  de  la  forasteralla  y  tot  allò  que 
sia  manifestació  de  nostra  personalitat  sia 
en  el  sentit  que^sia,  ja  que  com  a  nacio¬ 
nalistes  aymèm  tol  lo  de  nostra  terra  bo 
y  dolent,  tinguerem  un  gran  sentiment  al 
veure  qu’encara  nostre  poble  no  està  fet  pera 
les  grans  ascensions ,  que  ho  són  pera’is  po¬ 
bles  l’arribar  a  constituhir  masses  conscien- 
tes  que  no’s  deixin  dominar  per  uns  quants 
homes... 

De  totes  aquestes  amargues  realitats  no’n 
treyém,  no  obstant,  cap  mena  de  decandi¬ 
ment;  no’ns  desencoratgèm,  ans  al  contrari, 
hi  aprenèm  a  ésser  més  convençuts  en  nos¬ 
tra  lluyta,  ens  refermèm  en  nostra  creen- 
cia  de^que  la  consciència  de  les  masses  es  la 
resultant  de  la  conciencia  individual,  y  ab 
més  brahó  que  may  reprenem  la  nostra 
lluyta  en  pro  de  la  cultura,  en  pro  del  des¬ 
lliurament  individual,  qu’es  l’únich  que  pot 
portarnos  la  evolució  colectiva...  ab  el  ben 
entès  que  nosaltres  opinèm  que,  general¬ 
ment,  tota  evolució  té  un  període  de  violen 
cia,  y  que  may  pot  ésser  considerat  com  un 
grahó  evolutiu  ,  sinó  de  cortesanisme  ,  el 
constituhir  minories  que  al  arribar  a  Madrid 
el  primer  acte  que  facin  sia’l  de  ir  à  visitar 
al  ministro  para  ofrecerle  sus  respetos. 

F.  Pujulà  y  Vallés 


Notes 

A  una  pila  de  reflexions  dóna  lloch  l’acte  de 
dissabte,  doloroses  les  unes,  afalagadores 
les  altres,  fluctuant  l’esperit  entre  la  joya  y 
la  tristesa,  rabejantse  l’ànima  entre  les  amar¬ 
gors  del  contagi  y  les  dolceses  de  l’entusias¬ 
me  patriòtich.  Totes  elles  tenen  un  punt 
comú;  en  llurs  modalitats  tenen  una  fita 
ben  lloable:  l’amor  a  Catalunya,  un  amor 
gayrebé  incomprès,  emperò  lloable,  gran, 
potent,  incontrastable. 

Jo  hi  portava  una  representació,  la  de  la 
ISlova  República;  jo  hi  duya  particularment 
un  significat  politich,  el  de  pertànyer,  com  a 

soci,  a  «Catalunya  Federal».  Faig  constar 
això  en  aquestes  ratlles  perque  no  vull  que’s 
diga,  al  llegir  la  meva  firma,  que  les  impres¬ 
sions  qu’exposo  sien  fetes  en  nom  de  dit 
periòdich  o  en  el  de  la  esmentada  associació. 
Faig  us  de  mon  propri  dret  al  exposar  lliu¬ 
rement  ma  particular  opinió  sobre  aquella 
gran  festa  y  al  explicar  les  reflexions  qu'ella 
m’ha  sugerit. 

«Victoria!  Victoria!»  Crit  llençat  a  tots  els 
vents,  esbombant  y  retrunyidor,  omplia  to¬ 
tes  les  gorges,  eixia  de  tots  el  llabis,  bro¬ 
llava  de  tots  els  cors,  rublia  l’ample  espay 
del  trinquet  y  fugia  al  defòra  en  petites  gus¬ 
pires  que  lliscaven  per  les  escletxes  de  por¬ 
tes  y  finestrals. 

«Es  la  victorià  de  tots!  Es  el  triomf  de  Ca¬ 
talunya!»  Y  els  cors  de  deixondien,  les  àni¬ 
mes  s’esplayaven,  y  pujava  amunt  el  delirant 
entusiasme  coronat  ab  estrepitosos  aplaudi¬ 
ments  y  ab  visques  a  la  patria. 

El  contagi  de  l’entusiasme  m’anava  inva- 
dint  y  recargolantsem  pels  nirvis,  produhint- 
me  commocions  estranyes.  Aquell  brunzir 
de  visques  m’atuhía’l  cervell,  y  el  cor  se  me’l 
enduya  la  vibranta  entonació  de  l’ànima  ca¬ 
talana.  Y’m  creya  que  hi  erem  tots,  tots,  els 
de  dins  y  els  de  fóra,  els  materialment  gua¬ 
nyadors  y  els  oblidats  en  l’apostolat  de  les 
idees,  quals  fruyts  alli  relluhíen  entre  les  cla¬ 
rors  brillantes  de  la  festa- 

Me  creya,  contagiat,  que  hi  erem  tots,  y 
entre  les  lluhissors  de  l’entusiasme  hi  ovirava 
l’agermanament  de  tots  els  catalans,  y  jo, 
delirant,  allargava  les  meves  mans,  els  meus 
braços  pera  estrènyer,  pera  trobarme  dintre 
d’aquella  gran  sardana. 

Hi  cercava'ls  meus  y  no’m  mancaven;  no 
hi  eren  y  tots  ho  eren;  tots,  tots  els  altres 
jo  me’ls  feya  meus,  y  jo  era  tot  d’ells;  no 
discutíem,  l’acció  politica  l’havíem  arreco- 
nada;  se  parlava  de  Catalunya;  tots  erem  els 
meteixos... 


— Adeu,  Llangort!  i Ahónt  anèu? 

— Me’n  vaig  cap  a  casa. 

— Y  això,  ique  no  parlèu? 

— No,  perque’ls  hi  he  dit  que  demanaria 
una  almoyna  pera’ls  obrers  en  vaga  y  m’han 
respost  que  no  ho  fes.  Jo,  de  parlar,  vull  ferho 
lliurement. — 


Qu’esquifit,  aquell  peu  de  tribuna!  Ja  no 
hi  erem  tots;  la  caritat  no  hi  era! 

Les  boyrines  amanyagantes  que’s  gronxa¬ 
ven  venien  a  ofegarme;  l’atmósfera  carre¬ 
gada  m’enterbolia  la  vista,  y  la  victoria’m 
semblava  xica,  molt  xica.  Els  meus,  els  ge¬ 
nerosos,  no  hi  eren. 


«Visca  l’alcalde!...» 

Quina  follia!  Aplaudiments,  flors,  crits, 
acompanyaven  triomfalment  al  representant 
reyal.  Passava  somrihent,  a  poch  a  poch, 
recullint  ab  egoisme,  engruna  a  engruna, 
tota  la  ovació,  tot  l’entusiasme,  y  s’ho  enduya 
tot,  tot.  L’ideal,  la  sensatesa,  el  criteri,  el 
seny  fugien;  y  derrera  d’ells  fugien  una  mu¬ 
nió  d’ànimes  catalanes,  preses  del  contagi 
de  la  infernal  cridòria... 

Ja  no  sé  pas  ahónt  sóch. 

«Visquen  els  alcaldes  elegits  pel  poble!» 
brunzeixen  dues  veus  isolades. 

Ah!  ànima  meva,  no  t’has  perdut  del  tot! 


Ja  som  al  carrer.  La  frescor  de  la  nit  tor¬ 
na  als  esperits  excitats  la  serenitat  perduda,  y 
surten  tot  d’una,  vibrants,  potents,  expressius 
y  chorals,  els  visques  a  Catalunya.  El  nostre 
himne  l’escolto  retrunyir  compacte,  sever, 
imponent. 

Me  canten  la  cançó  dels  desàgravis.  Altra 
volta  són  tots  meus  y  jo  tot  d’ells! 

Són  joves  en  sa  gran  part;  són  el  demà,  el 
floridor  esdevenir  de  Catalunya.  Són  el  des¬ 
lliurament  de  la  terra,  són  els  generosos,  els 
oblidats,  els  anònims!.. . 


Trets,  ganivetades,  garrotades,  quatre  fe¬ 
rits!  Dol!!... 

Assessinsü!  Cobartsü!  Vostra  vilesa  vos  la 
escupirèm  ben  prompte.  No  vos  ha  valgut  la 
força:  vos  coneixèm,  sabèm  qui  sóu!... 

•  •  •  . . J 

Escupirèm  sa  vilesa  ensenyàntloshi  l’amor, 
la  caritat,  y  despertantlos  de  llur  estúpida  ig¬ 
norància.  . . 

Som  generosos. 


S.  Salvador  Coca 

CRÒNIQUES 

NACIONALISTES 

m 

LA  DUANA  REGIONAL 
INDEPENDENTA  (i) 

Com  se  sab  generalment,  la  bona  política 
duanera  es  un  dels  més  graves  problemes  en 
la  vida  administrativa  de  l’Estat. 

Avans  de  descriure  nostra  tasca  en  pro  de 
la  independencia  de  la  duana  regional,  dech 
aclarir  alguns  punts. 

La  «Monarquia»  (Hongria  y  Àustria)  està 
representada  en  els  altres  Estats  com  un 
Estat.  Nostra  estimada  terra  Hongria  es 
agrícola,  Àustria  industrial.  Ben  clar,  donchs 
se  veu,  que  la  comuna  representació  en  els 
contractes  aranzelaris  ab  l’estranger,  solsa- 
ment  seria  bona  y  favorable  pera  nostre 
pais:  si  la  grandesa  de  nostra  agricultura  fos 
igual  a  la  grandesa  de  la  indústria  austríaca. 

Els  perjudicis,  els  grandíssims  e  incompa¬ 
rables  perjudicis  que  allò’ns  ocasiona,  se  po¬ 
den  veure  a  ulls  cluchs. 

(i)  El  ridícul  y  carrincló  articulista  en  Bonaven¬ 
tura  Riera,  qu’en  un  article  publicat  en  el  quinzenari 
La  Devantera ,  tot  demostrant  la  seva  ignorància  de 
moltes  coses,  combatia  X Esperanto  afirmant  qu’era 
un  pseudo  llenguatge  inferior  a  la  mímica  usada  pels 
sórts-muts,  pot  convèncers  ab  la  lectura  d’aquesta  crò¬ 
nica  y  de  les  dues  anteriors,  de  que  es  immensa  la 
galleda  en  que  ha  ficat  els  peus  per  haver  parlat  a  la 
espanyola,  això  es,  sense  haver  avans  fet  coneixença  ab 
la  matèria  sobre  la  que  volia  discórrer.  Els  tres  assump- 
tos  qu’en  ses  tres  cròniques  desenrotlla’l  senyor  de 
Marich,  y  que  han  sigut  enviats  a  Joventut  escrits  en 
Esperanto ,  perque  l’húngar  tenim  la  desgrana  de  no 
conèixel  (cosa  que  no  li  dèu  passar  al  senyor  Riera, 
qui  sens  dubte  dèu  dominar  vint  o  trenta  idiomes),  li 
la  ben  evident  que’ls  esperantistes  ens  comuniquèm  y 
ens  entenèm  sobre  totes  les  materies,  incloses  les  literà¬ 
ries, ,  y  que  X Esperanto  es  una  arma  poderosa  no  solsa- 
ment  per’aproximar  als  homes,  sinó  per’ajudar,  y  favo- 
rir  en  conseqüència  l’autonomia  dels  pobles,  donchs  es 
cosa  que  no  s’escapa  als  ulls  dels  menys  vius  (que  no’s 
diguin  Bonaventura  Riera)  que  la  llibertat  humana  no 
es  un  fet  perque  encara  no  es  un  fet  el  que  tots  els 
homes  sapiguèm  quí  som ,  ahónt  som ,  y  ahònt  anem. 

Mercès  a  X Esperanto,  senyor  Riera,  Hongria  comu¬ 
nica  avuy  a  Catalunya,  per  medi  del  digne  senyor  A.  de 
Marich  y  del  periòdich  Joventut,  els  seus  desitjós  y 
aspiracions.  Y  això  que  fa  de  tan  bon  apendre  quan 
s’es  bon  catalanista,  y  s’estima  a  sa  nació  y  per  lo  tant 
a  la  dels  altres,  no  ho  hauríem(  pogut  fruhir  si  els  nos¬ 
tres  catalanistes  fossin  de  la  pasta  de  mona  de  Pasqua 
que  vostè  voldria  que  fossin,  si  no  fessin  altra  vida 
intelectual  que  la  d’anar  del  carrer  de  la  Petxina  al 
d'en  Perot  lo  Lladre,  y  si  desgraciadament  la  prempsa 
catalana  fos  tan  ridícula,  rancia  y  de  carreró  de  l’any 
vint,  com  fa  gala  d’ésserho  La  Devantera. — F.  PujULÀ 
y  Vallès. 


Dech  solsamem  remarcar  que’ls  més  im¬ 
portants  aranzels  se  fan  ab  l’Occident  (Ale¬ 
manya)  y  ab  el  Sud  (Balkans);  qu’en  nostre 
país  s’hi  produeix  el  millor  blat  del  món; 
qu’en  ferro,  carbó  y  materies  primes,  es  rica 
Hongria;  que  produhím  els  reys  dels  vins... 
y  que,  no  obstant,  nostre  poble  no  es  molt 
rich.  La  dolenta  y  desfavorable  política  aran- 
zelaria  es  la  causa  d’aqueix  efecte. 

Vull  descriure  ab  més  precisió’l  nostre  pro¬ 
blema,  y  pera  poderho  fer  millor  dividiré’ls 
contractes  aranzelaris  en  dos  grupos. 

I.  — Els  contractes  occidentals. 

A  l’Occident,  es  vehina  de  nostra  Monar¬ 
quia  l’Alemanya.  Alemanya  té  una  gran- 
dissima  indústria,  molt  més  gran  que  no  pas 
l’Austria.  Veyent  aquesta  que  no  pot  lluytar 
ab  els  productes  d’aquella,  fa’ls  contractes 
de  tal  manera  que’n  resulti  que  no’s  puguin 
importar  a  la  Monarquia’ls  productes  indus¬ 
trials  alemanys. 

En  compensació,  no’s  pot  exportar  blat  de 
la  Monarquia  cap  a  l’Alemanya.  Es  ben  clar 
que  perdèm  a  l'Alemanya  els  consumidors 
de  nostra  producció  granívora,  y  que  aques¬ 
ta  la  devèm  vendre  a  l’Austria,  ahont  la  in¬ 
dústria  hi  prospera  ab  la  prohibició,  y  en 
cambi  res  han  de  pagar.  Nosaltres  som  els 
qui  paguém  ïels  plats  trencats,  car  en  pri¬ 
mer  lloch ,  al  perdre’ls  consumidors  ale¬ 
manys,  com  he  dit,  devèm  vendre  a  preus 
baratissims  els  nostres  blats  a  l’Austria,  y 
en  segón  lloch,  com  que  sols  l’Austria  pot 
importar  a  la  Hongría’ls  productes  indus¬ 
trials,  ens  els  ven  sense  competència  a  preus 
caríssims,  fent^impossible,  per  lo  tant,  nos¬ 
tra  naixenta  indústria. 

II. — Els  contractes  meridionals. 

Es  de  fàcil  compendre  que,  no  devent  té¬ 
mer  la  indústria  austríaca  la  competència 
estrangera,  pot  entretenirse  buscant  consu¬ 
midors.  Aquests  els  troba  en  el  pais  dels 
Balkans.  Ja’s  pot  pensar  que  l’Austria  fa 
sempre’ls  contractes  meridionals  de  tal  ma¬ 
nera  que  pugui  exportar  als  Balkans  els  seus 
productes  industrials,  y  com  es  natural,  Àus¬ 
tria  dèu  també  fer  concessions  als  Balkans  a 
cambi  d’aqueixos  tavors  (que  a  n’ella  sola  fa- 
voreixen)  dels  contractes  aranzelaris.  ^Qué 
fa  1’Austria?  permet  que’ls  balcans  puguin 
IMPORTAR  ELS  SEUS  BLATS  EN  LA  MONAR- 

QUÍA  AUSTRO-HÚNGARA  .. 

No  cal  que  afegeixi  que  continuèm  pagant 
els  gastos,  car  primerament  no  podém  fer 
valdre’ls  productes  de  nostra  naixenta  indús¬ 
tria  als  Balkans,  y  en  segón  lloch,  en  nostra 
meteixa  patria  l’agricultura  balkana  fa  als 
nostres  productes  agrícols  grandissima  con- 
correncia  e  immensos  perjudicis. 

...  Me  penso,  estimats  llegidors,  que’m 
comprenèu  ben  bé,  a  mi,  aymant  de  ma  pa¬ 
tria  húngara.  En  mon  cor  també  hi  porto 
escrites  les  roentes  paraules  d’amor  «Lliber¬ 
tat  del  món».  Nostre  país  es  autonòmica- 
ment  independent;  solsament  en  els  assump- 
tos  militars  y  aranzelaris  déu  (desgraciada¬ 
ment!)  encara  viure  en  comunitat  ab  l’Aus- 
tria.  Però  això  no  durarà  llarch  temps!  Si 
avuy  conseguim  la  independencia  aranzela- 
ria,  demà  arruinarèm  a  les  grans  fàbriques 
austríaques  y  nostre  naixenta  indústria  s’en¬ 
grandirà. 

Y  ara  jo  dich  als  meus  caríssims  llegidors: 
adeu,  fins  tot  seguit! 

Budapest ,  12. /ii. 

Aug.ust  de  Marich 

Traduhit  de  F Esperanto  per  en  F.  Pujulà. 


LA  MORT  DE  LA  GITANETA 

Al  carrer  d’Entença-va  caure 
un  troç  de  paret  demunt  d’una 
dòna  d’edat  avençada  y  una  néta 
seva  de  17  anys,  quedant  aquesta 
morta  a  l’acte. 

(De  La  Veu  de  Catalunya  del 
14  del  corrent,  al  parlar  dels  efec¬ 
tes  de  l’huragà.) 

Com  els  aucells  volava  pel  món  cantant 
ses  cançons  tristes  y  vivint  de  l’elzar  que  dei¬ 
xava  arribar  a  ses  mans  engrunes  sobreres. 
Com  si  el  vent  la  empenyés,  no  arrelava  en  cap 
lloch.  D’esperit  inquiet,  somniava  en  llunya¬ 
nes  terres  plenes  pera  ella  de  misteri.  Lo  des¬ 
conegut,  l’etzar  l’atreya.  Valerosa,  confiava 
en  sa  astúcia,  en  ses  manyes  y  habilitats  pera 
recullir  lo  més  necessari  pera  viure.  Rebrot 
d’una  raça  indolent,  era  enemiga  del  més  lleu 
esforç.  Sos  moviments  eren  suaus  y  esllan- 
guits,  d’artística  distinció  y  de  delicada  dei¬ 
xadesa. 

Al  trobarse  en  una  gran  ciutat,  no  es  es¬ 
trany  que  interessés  a  un  artista,  y  li  feu  de 
model,  feyna  lleugera  qu’esqueya  a  son  na¬ 
tural  inactiu.  Ses  linies  eren  fràgils  y  aristo¬ 


cràtiques,  son  cos  blincadiç;  el  perfil  de  sa 
testa  semblava  arrencat  d'un  relleu  egipci. 
El  front  petit,  els  ulls  esviaixats,  el  nas  aqui- 
li,  els  llabis  molçuts,  la  barba  petita,  la  ba¬ 
rra  accentuada,  el  crani  allargat  cap  a  l’occi- 
puci.  Sa  pell  era  morena  y  satinada,  son  ca¬ 
bell  negre  y  llustrós.  Ses  mans  finesyllargues 
arreglaven  descuydadament  la  deixadesa  de 
son  trajo.  No  reya  may:  tan  sols  somreya,  y 
son  somrís  era  de  regina. 

En  Nonell  en  feu  son  model  predilecte.  Sa 
bellesa  plàstica  gens  convencional  l’enamo¬ 
rava.  Y  la  estimava...  la  estimava  ab  l’amor 
més  pur  y  més  immaterial,  l’amor  de  l’artista 
a  la  encarnació  viventa  de  son  ideal,  a  la  reali¬ 
tat  sobre  la  que  aspira  a  ferhi  sa  obra  mes¬ 
tra. 

Pobra  Consuelo!  Son  destí  era  malhaurat. 
Malgrat  sa  joventut  era  casada.  D’aqui,  ahont 
havia  nascut,  anà  a  Madrid  ab  el  seu  home, 
un  gitano  andalús  jove  com  ella.  Renyí  ab 
ell  que  per  despedida  li  pegà  una  crudel.  pa- 
lliça,  y,  tornant  a  Barcelona  tota  sola,  passà 
per  València  ahont  se  comprà  un  guitarró 
que  polsava  ab  mestria  per’acompanyarse  en 
sos  cants  malincònichs.  Al  poch  temps  d’és¬ 
ser  aquí,  en  el  rellotge  del  temps  sonà  la  seva 
hora. 

La  nit  era  negra,  el  vent  desencadenat 
açotava  a  la  ciutat  violentament,  arrencava 
arbres  d’arrel,  aixecava  sostres,  esbotzava  fi¬ 
nestres,  enderrocava  parets...  Les  furientes 
rufagades  leyen  feredat  y  esporuguien  a  tot- 
hòm;  tothòm  se  tancava,  y  barrava  les  ober¬ 
tures.  Derrera  una  paret  de  les  afores  ahont 
tenien  llur  domicili,  una  colla  de  gitanos  se 
payraven  del  vent.  Els  de  més  experiencia,  no 
creyentse  prou  segurs,  en  fugiren,y  una  gita- 
neta  y  la  seva  avia,  toçudes,  restaren  alli  sens 
escoltar  els  crits  dels  que  fugien...  Una  ratxa 
furienta  del  mestral  tombà  la  tapia,  feble 
pera  resistiria,  y  les  dues  gitanes  quedaren 
soterrades  en  la  runa.  L’avia  quedà  malferi¬ 
da...  la  jova,  la  gitaneta  gentil  de  linies  deli¬ 
cades,  trista  flor  totjust  badada,  d’ulls  som¬ 
niadors  y  pell  desatí...  quedà  morta,  abraça¬ 
da  a  son  guitarró... 

Sebastià  Junyent 

ENTRE  LA  CIÈNCIA  Y  L'AMOR 

o  sia 

EL  MATRIMONI  C1ENTÍFICH 

y 

«Lasciate  ogni  speranza.» 

A  l'amich  Pujulà 


i  vós  no  fóssiu  qui 
sóu  y  jo  no  fos  en 
Vallèsy  Roderich, 
la  qüestió  plante¬ 
jada  en  el  vostre 
^escrit  d’avuy  fa 
vuyt  dies  hauria 
estat  resolta  sen¬ 
zillament:  ma  filla 
Carmeta(qual  nom 
ós  en  aquestes  planes 
ab  un  bon  xich  menys  de  respecte  de  lo  que 
una  dóna  mereix)  vos  hauria  retornades  ipso- 
facto  perordre  meva  totaaquella  tandadepos- 
tals  artístiques  ab  que  durant  uns  quants  me¬ 
sos  heu  tingut  per  convenient  interessaria  en 
vostres  excursions  estivals;  com  y  també 
aquell  exemplar  dels  Titelles  encapçat  per  sig¬ 
nificativa  dedicatòria  y  quals  fulls  ha  tallat 
l’enquadernador,  no  pas  ma  filla,  perque  pre¬ 
vinguda  la  tenia  temps  ha  de  que  no’s  deixés 
seduhir  pels  vostres  fantasiosos  idealismes. 
Mes  aquest  desenllaç  vulgar,  posant  fi  a  una 
més  vulgar  renyina  d’enamorats,  no  es  cosa 
digna  de  vós  ni  de  mi.  Cal,  donchs,  parlar  a 
pams  y  posar  les  coses  en  el  lloch  degut. 

He  dit  avans  que  vos  tinch  per  un  idealis¬ 
ta,  y  això,  que  tractaré  de  demostrar  més 
endevant,  fa  que  vós  no  siguèu  digne  d’em- 
oarentar  ab  un  home  com  jo  Es,  donchs,  en 
Vallès  y  Roderich,  el  pare  de  la  Carmeta,  qui 
vos  repudia  solemnialment  y  vos  prega  que 
deixèu  córrer  tota  ulterior  intenció  respecte 
d’ella.  Lo  qual,  emperò,  no  afecta  pera  res  a 
l’amistat:  com  amich,  no  més  com  amich  les 
portes  de  ma  casa  romandran  obertes  pera 
vós,  ara  y  sempre. 

Precisament  perque  he  vist  tant  de  món, 
perque  he  atravessat  tants  occeans  (tots  els 
que  hi  ha),  es  que  vos  ho  he  dit  això  de  que 
sóu  un  idealista.  A  tot  arreu  hont  jo  he  es¬ 
tat,  allà  hont  hi  he  pogut  comprobar  la  exis¬ 
tència  de  individuus  de  la  especie  humana, 
he  vist  ab  quanta  rahó  en  Mantegazza  ha 
considerat  el  matrimoni,  quan  ha  dit  d’ell 
qu’era,  ab  tots  sos  defectes  y  perills,  la  for¬ 


ma  menys  dolenta  del  vincle  que  uneix  els  dos 
sexes. 

Y  ara  compendréu  còm  vós,  home  de  ta¬ 
lent  gens  vulgar,  heu  procedit  aquí  com  el 
més  ignocent  estud  ant  de  primer  any  de  lla¬ 
tí.  Vos  heu  enamorat  de  ma  filla  com  un  ro- 
màntich,  y  sols  quan,  ab  tota  la  intenció ,  he 
pronunciat  jo  la  paraula  espòs ,  sols  aleshores 
heu  reaccionat,  donantvos  compte  de  la  vos¬ 
tra  claudicació  respecte  dels  principis  que 
sustentèu  ab  tan  exaltat  rigorisme.  Recor- 
deuho  bé:  vós  sóu  el  qui  s’ha  sentit  encisat 
pels  cants  de  ma  filla,  y  el  qui  fins  ha  plorat 
segons  confessèu;  vós  heu  presa  la  obscure- 
tat  dels  nostres  experiments  telepàtichs  com 
a  auxiliar  de  la  vostra  imaginació;  vós  heu 
estat  víctima  d’aquesta  quan  heu  cregut  tro¬ 
bar  per  desota  la  taula  giratoria’ls  peus  de 
ma  filla,  y  eren  els  meus  carregats  de  poagre 
(prou  que  l’he  malehida  la  vostra  gaucherie) . 
Digueume  si  tot  això  no  es  prou  pera  qualifi- 
carvos  com  ho  he  fet. 

Y  ara  {què  volíeu?  Que  jo,  fent  de  mare 
com  pretenèu,  hagués  fet  els  ulls  grossos  y 
hagués  deixat  que  ab  les  vostres  cabòries 
d’enamorat  somniador  m’haguessiu  distret 
la  filla  de  les  pregones  abstraccions  a  que 
s’entrega  en  sos  experiments  y  estudis,  diri¬ 
gits  per  jo  meteix?  De  cap  manera!  En  ma 
casa  tot  se  sacrifica  en  els  altars  de  la  cièn¬ 
cia'.  Y  si  l’amor  hi  té  qualque  jorn  entrada, 
no  serà  pas  el  vostre  amor  lliure,  sinó  l’amor 
cient  íjïch. 

{Què  dihèu?  {Que  no  sabèu  què  cosa  es 
aquest  amor...  millor  dit,  aquesta  manera  de 
considerar  l’amor?  Oh!  veniu  aquí,  veniu  aquí, 
sociòleg  sens  experiencia!  Vós  no  estèu  en- 
terat  dels  estudis  recents,  principalment  dels 
del  doctor  Epsteinhof,  publicats  ara  de  poch 
a  Rússia.  Y  no  es  estrany  que  no’ls  cone- 
guèu,  perque  encara  no  han  estat  traduhits 
a  l’Esperanto.  Si  coneguessiu  aytals  estudis, 
no  parlaríeu  de  la  manera  que  ho  heu  fet  de 
la  Natura,  ni  consideraríeu  pas  el  nom  de 
espòs  com  incompatible  ab  ella,  adhuch  ad¬ 
metent  lo  del  capellà  greixós,  y  lo  del  jutge 
betes-y-filesch’,  y  lo  dels  convidats  gorreros  a 
que  vós  feu  referencia. 

Precisament  les  rahons  que  vós  invoquèu 
se  vos  tornen  en  contra  vostra.  Es  la  Natura, 
precisament  ella,  la  qui  mana  en  aquestes 
coses;  y  es  altament  moral  ({ho  entenéu?) 
que’l  día  de  la  consumació  del  matrimoni 
s’aplaci,  si  hi  ha  necessitat,  d’acort  ab  aque¬ 
lles  lleys  naturals. 

Y  si  de  l’ordre  fisiològich  passém  a  l’ordre 
social,  també  dech  dirvos  que  les  vostres 
teories  de  l’amor  lliure  no’m  convencen;  ni 
convenceràn  a  cap  pensador  a  la  moderna. 
Vós  sabèu  que  la  naturalesa  té  confiada  a  la 
dóna  la  tasca  més  delicada  dins  la  propaga¬ 
ció  de  la  nostra  especie.  Els  aixelabrats 
com  vós  no  se’n  preocupen  d’això.  Fruhit 
l’amor  (que  dirieu  vós),  ja  està  complerta  la 

gran  consagració  a  Natura;  y  l'home,  verita¬ 
ble  sembrador  més  o  menys  conscient,  dei¬ 
xa  l’obra  començada  sense  preocuparse  de 
qui  ve  obligat  a  duria  a  terme.  Per  això  s’ha 
degut  instituhir  el  matrimoni;  per  això  que 
la  ciència  moderna  s’està  preocupant  actual¬ 
ment  d’estudiar  quines  són  les  aptituts  que 
cal  exigir  a  l’espòs  científicament  perfecte. 

Que  vós  no  reuniu  aytals  aptituts  en  rela¬ 
ció  a  ma  filla  (deixeume  dir!)  es  cosa  evi¬ 
dent.  En  ma  filla  hi  ha’l  predomini  absolut 
de  les  facultats  intelectuals,  especialment  la 
voluntat,  sobre  tot  lo  demés.  Si  ella  s’ha  sen¬ 
tit  enternida  per  vós  y  ha  deixat  que’l  mot 
amor  per  vós  pronunciat  tingués  resò  en  son 
cor,  efecte  de  sa  voluntat  ha  estat,  y  delibe¬ 
rat  propòsit  d’associarvos  a  les  investiga¬ 
cions  psíquiques  que  són  sa  única  preocupa¬ 
ció  y  absorbeixen  sa  vida  tota.  Mes,  conegut 
qui  vós  sóu;  posat  en  clar  que  no  hi  ha  en 
vós  l’home  absolutament  conscient,  capaç  de 
fer  moure’l  mecanisme  de  son  cor  a  mercè 
d’una  voluntat  incontrastable;  demostrat  que 
no  sóu  més  que  un  utopista  al  pretendre 
(com  el  vostre  amich  Nogueras)  redimir  la 
humanitat  ab  l’amor  lliure  y  la  Catalunya 

idem,  la  dóna  enamorada  deixa  d’ésserho 
per  un  senzill  acte  volitiu,  y  vos  envia  a  dir 
telepàticament:  Lasciate  ogni  speranza... 

Y  jo,  el  pare  de  la  Carmeta,  dich  a  l’amich 
Pujulà  aquestes  paraules:  No  mereixèu  vós 
ésser  el  gendre  d'en  Vallés  y  Roderich. 

A  menys  que  de  propri  impuls  no  abando- 
nèu  les  vostres  ràncies  teories  de  l’amor  lliu¬ 
re  y  no  vinguèu  a  aumentar  l’estol  dels 
partidaris  de  l’amor  cientifich,  únich  amor 
que  admetran  els  temps  a  venir,  per  quant 
es  l’únich  que,  tenint  en  compte  totes  les 
manifestacions  d’ordre  fisiològich  y  psicolò- 
gich,  consagra  la  unió  dels  sexes  dins  les 
condicions  que  requereix  la  dignitat  hu¬ 
mana. 

Jo  vos  aplanaré’l  cami,  si  volèu,  per’arri- 
bar  a  un  fi  tan  hermós;  jo  contribuhiré  a  que 
ma  filla  s’acosti  a  vós  per  la  ciència  més  que 
per  l’amor;  jo,  si  es  precís,  accediré  a  sos  de¬ 
sitjós  permetentli  assistir  a  les  classes  d’Es¬ 
peranto  que  ab  tant  d’èxit  donèu. ..  y  tal  volta 
un  dia  (que  veig  llunyà),  la  ciència  el  torni 
a  teixir  y  el  faci  indisoluble’l  vincle  que  ara 
hem  romput. 

Rafel  Vallès  y  Roderich 


RECORTS  D'EXCURSIÓ 


A  V amich  Joseph  Hostench 

ARDÈBOL 

Batía’l  sol:  el  llogaret  dormia 
aplanat  sots  la  calda  xardorosa; 
no  s’ohía  ni  un  crit;  ni  un  cant  d’alosa, 
ni  d’un  goç,  el  lladruch.  .  Tot  emmudia 

El  rellotge  de  sol  el  ple  mitj-día 
senyalava  cofoy;  vella  y  runosa, 
la  iglesia  ab  son  cloquer  ayrós  s'ergía 
entre  les  cases  ab  la  porta  closa. 

Y  nosaltres,  pacients,  sota  aquell  sol, 
anavem  remuntant  el  corriol 

del  costarut  y  pedregós  carré 

Y  fins  sabíens  greu,  ab  el  petjar 
l’ensopiment  del  poble  contorbar. . 

Y  passarem  de  llarch,  sens  dirnos  rè. 

ANDORRA 

Ja  som  en  ton  sí,  Andorra  feliç, 
d’agradosa  gent  y  costums  senzille: 
ta  frondosa  vall  es  un  bell  país, 
d’amagats  replechs,  iguals  que  conquilles. 

Tes  filles  gentils  són  ben  dignes  filles 
del  teu  terrer  gay,  tot  ell  un  encís; 
tenen  un  cayent  tant  anyoradíç 
que  del  tendre  amor  les  ne  fa  pubilles. 

Tot  en  tu  convida  al  dolç  estimar: 
tes  gerdes  montanyes,  el  suau  sospirar 
de  l’oreig  que  passa  movent  tes  arbredes; 

del  Balira  indòmit  el  constant  fresseig; 
la  neu  que  s’ovira,  y  l’esquelloteig 
dels  remats  que  belen,  tancats  en  les  cledes. 


COLL  DE  PEDRAFITA 

Esplèndit  mirador,  bella  frontera 
de  comarcades  verges  y  germanes; 
còm  me  plau  el  trobarme  en  ta  cimera! 
què  soperbes  que  són  tes  dos  vessanes! 

Per  un  costat  Cerdanya,  la  encisera, 
ab  sos  prats  verts  y  ses  immenses  planes; 
per  l’altre,  pintoresca  y  joganera, 

Andorra,  ab  sos  estanys  y  ses  fontanes. 

Són  tan  belles  abdós  desd’aquí  dalt, 
que  no  me'n  cansaria  de  miràl 
el  panorama  hermós  desde  eixa  serra; 

y  vull  anar  avant  en  mon  camí, 
y  vull  tornar  enrera  per  gaudi 
per  derrer  cop  de  la  cerdana  terra. 

L’ESTANY  DE  LA  PÈRA 

Estany  dels  meus  ensomnis,  d'esguart  encisador: 
ets  un  dels  ulls  més  bells  del  Pirineu  altiu; 
ta  sorprenenta  forma  y  original  color 
te  fa  dels  sers  malèfichs  el  predilecte  niu. 

Les  mal-carades  bruixes,  a  les  nits  de  l’estiu, 
eixint  mitj  despullades,  de  tanta  de  calor, 
hi  dancen,  afollides,  un  ball  de  compàs  viu, 
fent  rodolar  tarteres  per  entre  la  foscor. 

Es  tanta  la  gatzara  que  mouen,  tot  ballant, 
que  diu  que  Llès  y  Arança  se  veuen  tremolant 
y  els  vehins  se  persignen,  plens  d’ansia  y  de  rezel; 

fins  que  al  apuntà’l  día,  ab  son  radiant  somrís, 
l’estany  se  torna  a  veure  immòvil,  tranquil,  llis, 
igual  que  ahir,  com  sempre,  guaytant  de  fit  al  cel. 


I.  Soler  y  Escofet 

ALEMANYA 
CONTRA  POLONIA 

Polonia,  una  volta  més,  ha  reclamat  l’au- 
tonomía,  com  Finlandia.  Però'l  govern  rus, 
esdevingut  lliberal  per  laYorça  de  la  revolu¬ 
ció,  se  nega  a  concedir  les  reformes  solicita- 
des  pels  polonesos  fins  a  tant  queTaquests  no 
abandonin  l’actitut  revolucionaria  qu’enca- 
ra  ostenten.  La  decisió  del  govern  rus  seria 
lògica  si  sospengués  també  l’aplicació  de 
les  reformes  anunciades  en  les  altres  nacions 
que  constitueixen  l'imperi,  tan  agitades  com 
la  meteixa  Polonia. 

L'actitut  del  govern  rus  presidit  pel  comte 
Witte,  s’explica  perfectament  per  la  influen¬ 
cia  germànica.  L’emperador  Guillèm  II  es 
avuy  el  ver  enemich  de  Polonia;  la  germani- 
sació  de  la  part  de  Polonia  sotmesa  a  la  seva 
autoritat,  es  d’una  violència  y  d’una  duresa 
extremades.  No  es  ell  endebades  l’hereu  del 
rey  Frederich  II  de  Prussià,  l’iniciador  del 
primer  repartiment  de  l’antich  y  malhaurat 
reyalme  polonès.  El  Kàiser  tem  l’efecte  pro- 
duhit  a  Possen  si’s  proclamés  l’autonomia  a 
Varsòvia.  Per  això  influeix  en  l'anim  del  feble 
Nicolau  II,  deturant  aixi — y  al  ferho  trevalla 
pro  domo  sua — els  efectes  del  novell  estat  de 
coses  creat  a  l’imperi  rus. 

La  situació  actual  de  Polonia  mereix  !aten- 
ció  particular.  L’ideal  autonomista  no  ha 
deixat  may  d’existir  en  el  reyalme  de  Joan 
Sobiewsky,  però  l’estament  aristocràtich 
guardador  de  les  antigues  y  glorioses  tradi¬ 
cions,  ha  sofert  una  lenta  russificació.  Ja  no 
són  els  nobles,  com  en  els  anys  1830-31  y 
[863,  els  capdevanters  de  les  reivindicacions 
nacionalistes.  Desitjosos  dels  esplendors  de 
una  Cort,  s’han  traslladat  en  gran  nombre  a 
Petersburg,  ocupant  càrrechs  palatins,  fentse 
súbdits  fidels  del  descendent  d’aquella  Cate¬ 
rina  II  y  d’aquell  Nicolau  I  als  qui  tant  odia¬ 
ren  els  vells  patriotes  polonesos. 

Però,  com  deyem  més  amunt,  l’ideal  auto¬ 
nomista  no  ha  deixat  may  d’existir  a  Polonia. 
La  tasca  que  avans  s’havien  empresa’ls  no¬ 
bles,  se  la  fan  ara  seva  els  socialistes  y  tota 
mena  de  revolucionaris.  Els  obrers  de  Var¬ 
sòvia  y  de  Lodtz,  qui  ab  banderes  roges  de¬ 
manen  reformes  socials,  reclamen  alhora  la 
autonomia  pera  llur  patria.  Volen  dur  a  ter¬ 


me  les  primeres  en  llur  propria  terra,  sens 
ingerencies  russes  ni  amenaces  kosaques. 

Heusaqui  la  estranya  metamòrfosis  de  l’au- 
tonomisme  polonès.  Els  elements  que  a  tot 
arreu  s’allunyen  cada  dia  més  de  l’ideal  na¬ 
cionalista  en  nom  de  la  germanor  universal 
— exemple’l  cas  Hervé  a  França, — a  Polonia 
refermen  l’esmentat  ideal  encaminantlo  a 
fins  socials,  comuns  a  totes  les  nacions. 

Y  encara  s’observa  una  altra  cosa  en  la 
complicadíssima  qüestió  polonesa.  Avuy 
Polonia  compta  ab  la  simpatia  dels  revolu¬ 
cionaris  russos.  A  Petersburg  s’organisen 
vagues  a  favor  de  l’autonomia  polonesa.  Els 
diaris  lliberals  russos  la  reclamen,  y  fins  al¬ 
guns  conservadors  l’accepten  en  principi. 
L’emperador  vacila,  el  comte  Witte  no  n’es 
pas  enemich  declarat.  Mes  la  desitjada  auto¬ 
nomia  no  arriba. 

Ja  ho  hem  dit:  l’emperador  Guillèm  no  vol 
sentirne  parlar.  El  crim  nacional,  històrich 
y  polítich  perpetrat  per  Frederich  II  de  Prus¬ 
sià,  Caterina  II  de  Rússia  y  la  emperatriu 
Maria  Teresa  d’Austria,  hèroes  de  la  primera 
repartició  de  Polonia,  no  déu  ésser  reparat 
jamay.  Guillèm  II  hi  oposa’l  veto.  Polonia  ha 
de  viure  pera  sempre  més  lligada  als  seus 
tres  [butxins.  Ni  ell  donarà  l’autonomia  a 
Possen,  ni  Àustria  la  donarà  a  Galitzia:  ^per 
què,  donchs,  Rússia  la  concediria  als  ano¬ 
menats  districtes  del  Vistula ,  despulles  mise¬ 
rables  de  la  gran  nació  trocejada? 

Geroni  Zanné 

TEATRES 

LA  SUZANNE  DESPRÉS 

Les  remplaçantes. —  Le  détour 

Hi  hagué  un  temps  a  França  —  aqui  en¬ 
cara  hi  som  — en  que’ls  homes  compraven  un 
altre  home  pera  qu’en  son  lloch  fes  el  ser- 
vey  militar.  Ja  no  se’n  compren  d’homes  a 
França  per’apendre  l’ofici  de  matar,  però 
cada  dia’s  compren  més  dònes  pera  fer  l’o¬ 
fici  de  mares.  A  Paris  cap  mare  que  s’esti¬ 
mi  cria’ls  seus  fills,  y  l’ofici  de  dida,  únich 
tal  volta  en  que  la  dóna  no  pot  témer  la  com- 
peiencia  que  li  puguessin  fer  els  homes,  re¬ 
sulta  ésser  un  dels  oficis  més  reproductius. 
Això  ha  portat  una  gran  pertorbació  a  les 
costums  parisenques  y  provincianes,  especial¬ 
ment  en  aquestes.  En  aquelles,  perque  les 
dames  riques  de  l’alta  burgesia  y  de  i’aris- 
tocracia,  ab  el  pretex  de  tenir  aixi  més  con- 

tents  y  enamorats  a  llurs  marits  — els  quals 
solen  abandonar  a  la  esposa  que  cria  pera 
córrer  adalerats  derrera  de  les  cocottes  — 
poden  menar  una  vida  frèvola  e  insubstan¬ 
cial:  dinars,  estrenes,  sermons,  conferencies, 
visites;  en  fi,  la  vida  del  gran  món  en  que’s 
presenten  rialleres,  ben  cossades  y  ensenyant 
els  pits  que  —  oh  sarcasme!  —  «poden  veure 
tots  els  mortals  menys  els  fillets  del  seu  con). 
En  les  costums  provincianes,  la  pertorbació 
encara  ha  sigut  més  fonda.  Les  agencies  de 
Paris,  molt  ben  muntades,  fan  lleves  en  mas¬ 
sa  pels  petits  pobles  de  mares  joves,  casades 
o  no,  que  coloquen  a  la  capital  ventatjosa- 
ment.  Els  richs  donen  sous  espléndits,  trac¬ 
ten  a  les  dides  com  a  princeses,  y  els  re- 
galos  plouen  qu’es  una  benedicció:  al  primer 
pas,  a  la  primera  dent,  a  la  primera  paraula... 
Y  les  dides  desde  dintre  les  llars  fastuoses,  y 
els  marits  o  pares  desde’ls  poblets  respectius, 
exploten  ab  mils  recursos  marrullers  —  els 
pagesos  de  per  tot  ne  són  mestres  en  aquest 
art — als  pares  febles  qu’estimen  molt  als  seus 
fillets  mentres  aquests  fillets  els  deixin  viure 
tranquils.  Les  conseqüencies  no  poden  ésser 
més  deplorables.  Els  pagesos  han  descobert 
que  una  filla  pot  donar  més  renda  que  un 
fill,  sempre  y  quan  la  filla,  casantse  o  no,  sia 
mare.  Un  cop  n’es,  abandona  al  propri  fill 
que  generalment  es  criat  ab  biberó,  mal 
cuydat  per  gent  estranya  y  sofrint  altres  pe^ 
nalitats  que  seria  llarch  detallar,  y  se’n  va  a 
Paris  a  fer  de  dida. 

Primera  conseqüència:  una  gran  mortali¬ 
tat  de  criatures  als  poblets.  Quasi  bé  pot  dirse 
que  «cada  tres  mares  riques  que  gasten  dida, 
representen  la  mort  de  dos  infants  pagesos. 

Segona  conseqüència:  les  pageses  solte¬ 
res  no’s  casen  sense  proba  preliminar.  Que 
sia  pobra  o  rica  no  hi  fa  res:  lo  essencial 
es  que...  sia  mare.  Una  bona  femella  de 
cria  es  la  gallina  dels  ous  d’or.  Aixi,  la  ma¬ 
jor  part  de  casaments  se  fan  després  del  ba¬ 
teig. 

Tercera  conseqüència:  un  cop  casats  y  un 
cop  la  mare  es  a  Paris  fent  de  dida,  el  marit 
y  a  voltes  tota  la  familia  deixa  de  trevallar, 
vivint  dels  diners  que  aquella  envia  al  poble. 
Ganduleria,  vicis  de  totes  menes  y  desordre 
en  les  llars  respectives,  ne  són  el  resultat  di¬ 
recte. 

Quarta  conseqüència:  destrucció  y  desmo- 
ralisació  de  la  vida  familiar.  Cada  dida  re¬ 
presenta  dos  fills  sense  mare  veritable,  y  per 
lo  menys  un  marit  sense  muller. 

En  fi,  deixo  de  banda  totes  aquelles  petites 
conseqüencies  d’ordre  moral  que  representa 
pera  tothom  el  trafiquejar  ab  lo  més  pur 
del  cor  humà:  ab  el.  sentiment  maternal. 
L’egoisme  més  repugnant  pren  Uoch  d’honor 
en  les  llars  payrals. 

En  Brieux  n’ha  fet  un  drama  d'això.  Les 
remplaçantes  són  les  dides.  D’un  petit  cas  n’ha 
fet  un  drama  concret,  y  tot  fent  aquest  ens  ha 


mostrat  un  gran  drama  social.  El  petit  dra¬ 
ma's  redueix  a  una  noya  jova  que  s’ha  ca¬ 
sat  de  bona  fe  y  adora  al  seu  fill  a  qui  no  vol 
abandonar.  Però’l  marit,  el  sogre  y  lo  que 
fa  tothòm,  la  obliguen  a  fer  com  les  altres.  Y 
se’n  va  a  Paris,  y  allí  cria  un  fill  que  no  es 
seu,  anyorant  el  propri,  y  coneix  els  petits 
egoismes  d'aquella  gent  y  les  llurs  petites 
baixeses  que  tapenab  diners  esplèndidament; 
y  després  s’entera  del  desordre  que  la  seva 
ausencia  ha  portat  a  la  propriallar,  tornanthi 
a  la  fi  resoltament.  Per  sòrt  logra  convèncer 
al  seu  marit,  qui  anava  en  cami  de  degra- 
darse,  y  cau  el  teló  ab  el  cant  placèvol  de  la 
mare  breçolant  amorosament  el  fill  propri, 
que  no  abandonarà  més,  mentres  el  marit  se 
disposa  a  empendre  de  nou  el  trevall  que  per 
poch  temps  havia  abandonat. 

Però  aquest  petit  drama,  que  fins  té  escenes 
idiliques  d’una  tendresa  incomparable,  ser¬ 
veix  a  l’autor  pera  fernos  veure’l  gran  dra¬ 
ma  colectiu.  Surten  homes  y  dònes  de 
poble,  tots  dominats  per  la  fal-lera  del  di- 
datge  a  París^surt  l’agent  de  la  gran  compa¬ 
nyia  que  tothòm  espera  y  que  cínicament  fa 
la  tria;  surten  els  grans  senyors  y  les  grans 
dames  inquiets,  atrafegats,  inconscients  en 
llur  egoisme  de  tràgiques  conseqüencies; 
surt  el  metge  de  fòra  que  ab  precisió  y  cla- 
retat  posa  al  nu  aquesta  gran  llaga  social  y 
fuheteja  com  se  mereixen  les  lleys  y  les  cos¬ 
tums  y  els  vicis  que  consenten  un  tal  estat 
de  coses;  y  en  fi,  surt  en  tota  sa  pahorosa 
grandiositat  el  gran  problema  de  la  degene¬ 
ració  y  aniquilament  d’un  poble,  deguts  en 
part  molt  bona  a  aquella  monstruosa  aberra¬ 
ció  que  porta  a  les  mares  riques  a  refusar  a 
llurs  fills  lo  que  may  els  hi  han  rebutjat  les 
besties.  «La  gran  desgracia  —  diu  el  doctor 
Richon  —  es  que  no’s  mira  ab  tant  interès 
la  raça  humana  com  la  raça  cavallar.  Nin¬ 
gú  posaria  a  les  mamelles  d’un  penco  de  cot¬ 
xe  de  plaça  un  pur  sang  que  acabés  de  néixer, 
y  no  obstant,  vosaltres  marqueses  feu  xuclar 
al  vostre  infant  la  llet  d’una  dóna  de  la  que 
no’n  sabèu  res  més  sinó  que  té  un  certificat 
de  bona  vida  y  bones  costums,  que  li  ha  do¬ 
nat  un  alcalde  que"tal  volta  l’ha  fet  d’esma  o 
per  complacencia;  la  llet  d’una  dòna  en  qual 
got  no  voldríeu  beure!...))’ 

Tot  això  y  moltes  altres  coses  hi  surten  en 
el  drama  d’en  Brieux,  que  fan  pensar  als  ho¬ 
mes  capaços  de  pensar  en  coses  series,  y 
que  fan  sentir  y  fan  enternir  als  homes  ca¬ 
paços  de  d’emocionarse  ab  sentiments  ver- 
daders.  No  manca  qui  digui  que  això  no  es 
teatre,  que  això  es  més  propri  del  llibre,  de  la 
conferencia,  de  la  ^càtedra.-.  Aquests  són  els 
que  creuen  qu’en  el  teatre  jsols  déu  en- 
trarhi  la  ficció,  són  els  que  s’espanten  de  la 
veritat  quan  la  veritat  es  massa  crúa.  Nos¬ 
altres,  els  que  creyèm  que  sols  aquesta  es 
la  font  única  de  l’art  veritable,  obres  en  que, 
com  en  Les  remplaçantes ,  hi  resplendeix  un 

gran  estudi  de  costums  socials  ensempsqu’un 
gran  coneixement  del  cor  humà,  ens  enamo¬ 
ren.  Pitjor  per’aquells  pera’ls  que  l’anar  al 
teatre  vol  dir  anar  a  comèdia. 

Jack  es  la  filla  natural  d’una  dòna  lleu¬ 
gera  que  un  jorn  va  fugir  ab  l’home  qu’esti- 
mava  y  que,  mort  aquest,  ha  viscut  irregular¬ 
ment.  No  tot  són  flors  y  violes  en  aquesta 
vida  del  galanteig,  y  Jack,  que  segons  diu 
ella  meteixa  dèu  haver  heretat  de  son  pare 
un  secret  desitj  pera  una  existència  més  or¬ 
denada,  més  burgesa,  aspira  a  sortir  d’a¬ 
quell  medi  ambient  en  que  viu  sa  mare.  No 
vol  amants,  vol  un  marit,  un  marit  que  sia 
rich  y  pugui  assegurarli  una  existència  se¬ 
rena  y  honorable.  El  bon  partit  se  presenta: 
Un  home  jove,  fill  d’una  familia  respectable 
de  provincià,  protestant  de  religió  y  d’una 
severitat  de  costums  verament  bíblica,  se'n 
enamora  follament  y  s’hi  casa  Ella  no  l’ha 
enganyat  en  res:  li  ha  explicat  tota  sa  histo¬ 
ria  y  fins  li  ha  confessat  que,  estimarlo  ab 
ver  amor,  no  l’estima.  EU  s’hi  ha  confor¬ 
mat,  esperant  conqueriria  en  el  pervindre,  y 
la  familia  austera,  per  boca  del  pare,  accepta 
a  la  nora  de  conformitat  ab  els  principis  ab¬ 
soluts  que  dirigeixen  sa  conciencia:  «Jo  vull 
ignorar  d’hónt  véns — li  diu. — Ne  tinch  prou 
ab  saber  qui  ets  y  sé  qu’ets  una  noya  hon¬ 
rada.  El  meu  fill  te  vol  per  companya:  jo 
consento  en  aquesta  unió  y’t  juro  no  veure 
may  en  tu  altra  cosa  que  la  dóna  del  meu 

fill.» 

Però  no  tothòm  es  protestant  al  món,  ni 
tothòm  se  mira  les  coses  a  la  llum  de  princi¬ 
pis  racionals  e  inflexibles.  La  societat  no 
perdona  a  Jack  lo  que  la  familia  del  seu  es¬ 
pòs  li  ha  perdonat:  la  historia  escandalosa 
de  la  seva  mare  y  la  irregularitat  de  son  nai¬ 
xement.  Y  la  pobra  Jack,  que  havia  cregut  y 
somniat  que  la  vida  burgesa  era  un  petit  cel, 
una  font  inestroncable  de  petites  satisfac¬ 
cions,  de  plahers  ingenuus,  de  virtuts  senzi¬ 
lles,  de  benèvoles  tolerances,  se  troba  de 
sobte  en  un  medi  del  tot  diferent.  Desota  de 
l’austeritat  de  principis  s’hi  amaga  una  hosti¬ 
litat  y  fins  una  crudeltat  que  res  li  perdonen; 
desota  de  la  honorabilitat  de  costums  s’hi 
amaga  un  podrimaner  d’enveges,  de  rencu- 
nies,  de  maledicencies  y  fins  de  vicis  y  crims 
qu’ella  no  havia  may  sospitat.  El  món  bur¬ 
gès  la  rebutja  de  son  sí  com  a  una  intrusa, 
els  sogres,  tot  volent  defensaria,  li  fan  sentir 
a  cada  pas  mil  humiliacions  y  mil  retrets  dels 
que  no  sab  còm  protestarne.  La  cunyada, 
qu’es  una  mosqueta  morta,  que  vol  casarse 
ab  un  tinent  pera  poder  ésser  l’amistançada 
d’un  capità  qu’es  casat,  li  tira  en  cara’ls  pe¬ 
cats  de  la  seva  mare,  puig  gràcies  a  n’això’l 
matrimoni  de  l’àngel  se  desfà.  En  fi,  el  propri 
marit,  ja  no  tan  boig  d’amor  com  avans  de 
casarse,  li  parla  brutalment  perque  ella, 
Jack,  vol  seguir  estimant  y  besant  la  mare 


seva.  Entre  tots  li  ofereixen  un  pervindre 
trist,  en  un  palau  rònech,  entre  gent  freda  y 
egoista  que  sols  parla  de  devers,  però  no  vol 
sentir  parlar  dels  devers  d’ella.  Y  arriba  l’al¬ 
tre,  l’home  que  un  jorn  havia  estimat  de  cor 
y  a  qui  rebutjà  perque  no  podia  oferirli  la 
vida  tranquila  y  burgesa  que  ambicionava. 
Aquest  altre  li  torna  a  parlar  de  l’altra  vida, 
la  vida  lleugera  de  la  gent  que  viu  fòra  de  les 
lleys,  de  les  costums,  de  les  convencions  y 
dels  prejudicis  socials,  que  sols  pensa  en 
l’avuy  y  per  això  l’endemà  no  l’espanta,  y 
que  alegrament  veu  passar  el  temps  com¬ 
plint  sa  missió  única:  «la  de  passar»,  sense 
esperances  entorpidores  y  sense  recorts  tris¬ 
tos.  Y  Jack,  després  d’una  gran  volta,  d’un 
dètour  per  la  vida  burgesa,  va  a  parar  a  la 
vida  lliure,  folla,  neguitosa  y  atormentada, 
sí,  però  franca  y  sincera,  pera  la  qual  havia 
nascut. 

Heusaquí  la  idea  general  de  Le  délour,  co¬ 
mèdia  en  tres  actes  ben  llarchs,  massa  llarchs 
potser,  de  l’Henry  Bernstein.  Potser  en  con¬ 
junt  l’autor  se  presenta  bon  xich  parcial.  Pot¬ 
ser  presenta  massa  bonich  un  quadro  y  mas¬ 
sa  lleig  l’altie,  exposantse  a  que  per  voler 
probar  massa  no  probi  res.  De  tots  modos, 
no  hi  ha  dubte  qu’en  el  fons  l’autor  té  tota 
la  rahó  y  els  dos  quadros  que’ns  pinta,  un 
!  de  la  vida  fàcil  y  lleugera  dtl  demi-monde  y 
l’altre  de  la  vida  egoista  e  hipòcrita  del  petit 
I  món  burgès  de  capital  de  segón  ordre,  són 
J  quadros  plens  de  vida  y  de  color,  ab  tochs 
|  enèrgichs,  ab  pinzellades  brutals  y  ab  infini- 
j  tat  de  detalls  d’una  observació  ben  fina.  Mes 
per  aquest  aspecte  que  per  la  psicologia,  bon 
\  xich  convencional,  dels  diferents  tipos  qu’en 
ella  intervenen,  es  interessant  la  comèdia 
d’en  Bernstein  que,  per  altra  part,  està  dialo¬ 
gada  en  un  francès  ben  fàcil  y  ben  natural  y 
'enginyós.  Llàstima  que  alguns  parlaments 
í  s’allarguin  massa. 

I  Aquestes  dues  comedies  del  teatre  mo- 
[  dern  francès,  més  un  xamós  quadret,  La  paix 
du  ménage,  de  l’espiritual  Courteline,  ens  han 
sigut  donades  per  la  Suzanne  Després,  qui, 
en  una  tournèe  inesperada,  ha  estat  dues  nits 
al  teatre  de  Novetats. 

\  Es  una  gran  actriu  la  Suzanne  Després; 
més  que  gran,  extraordinària.  Dich  extraordi¬ 
nària  en  aquest  sentit:  que  no  s’assembla  en 
res  a  cap  altra  de  les  grans  actrius  franceses 
o  italianes  que  jo  he  vist.  Es  més:  la  Després 
no  sembla  una  actriu.  En  escena  sempre 
sembla  una  dòna.  Una  dòna  que  viu,  que 
acciona,  que  parla,  que’s  mou  com  si  fos  a 
casa  seva;  es  a  dir  a  la  casa  hont  l’acció  té 
lloch. 

No  està  pas  dotada  de  facultats  excepcio¬ 
nals,  ni  sembla  possehir  un  gran  cor  en  el 
sentit  d’inflamarse  ab  les  grans  passions 
tràgiques.  No  seria  pas  jo  qui  li  aconcellés  el 
repertori  de  Shakespeare,  per  exemple.  Lo 


JOVENTUT 


755 


qual  no  vol  dir  que  no  sia  capaça  de  sen¬ 
tir.  Sense  sentir  no’s  pot  representar  bé.  Lo 
que  hi  ha  es  que  la  Després  sent  la  vida 
moderna;  y  la  sent  ab  una  veritat  y  una 
intensitat  qu’enamoren.  Jo  no  havia  vist  may 
plorar  ab  menys  artifici,  riure  ab  més  fran¬ 
quesa,  enrahonar  ab  més  naturalitat  y  mou- 
res  ab  més  desembraç.  Y  tot  això  tan  senzi¬ 
llament  y  al  meteix  temps  tan  ben  adornat 
ab  una  serie  de  detalls  tan  harmònichs  ab  els 
tipos  que  representa,  que’ns  sembla  veure  un 
art  nou,  un  art  que  desconeixíem  encara: 
l’art  de  la  veritat  escènica  en  sa  expressió 
més  perfecta. 

Lo  meteix  en  Les  remplaçantes  qu’en  Le 
détour ,  la  Després  fa  gala  d’aquesta  natura¬ 
litat  prodigiosa.  Surt  a  escena  y  ens  sembla 
veure  una  actriu  regular  que  diu  molt  bé, 
que  vesteix  admirablement,  etc...  però  que 
no  sembla  possehir  cap  qualitat  extraordinà¬ 
ria.  Mes  poch  a  poch  l’actriu  se’ns  imposa,  y 
als  déu  minuts  de  parlar  jít  som  seus,  ja 
l’encis  s’ha  establert.  Ella  no  ha  fet  us  de 
cap  efecte,  no  ha  fet  cap  crit  estrident,  no  ha 
gemegat,  ni  rigut,  ni  plorat  ab  espetech:  s’ha 
limitat  a  dir  el  seu  paper  tal  com  ella  l'en¬ 
tén;  y  nosaltres  comprenèm  tot  seguit  que 
ella  entent  el  seu  paper  d’una  manera  tan 
humana,  que’ns  serà  impossible  a  nosaltres 
entèndrel  diversament.  Quina  dida,  quina 
mare,  quina  pagesa  en  Les  remplaçantes! 
Quina  senyoreta  despreocupada  y  quina  es¬ 
posa  desilusionada  en  Le  détour!  En  una  y 
altra  may  un  detall,  may  un  geste  discordant, 
may  un  efecte  pera  conquerir  al  gran  públich. 
Y  no  es  pas  qu’en  aquestes  obres  no  hi  ha¬ 
gi  situacions  dramàtiques.  Un’altra  actriu 
les  explotaria  vergonyosament.  Ella  no,  ella 
hi  posa’l  foch,  l’enterniment,  la  passió  neces¬ 
sària,  però  sens  exabruptes  de  mal  gust.  No 
la  fa  una  escena,  no’s  reserva  pera  dir  una 
tirada:  viu  un  tipo  y  el  viu  complexament, 
detallantlo,  arrodonintlo  de  manera  que’ns 
encisa  pel  prodigiós  trevall  de  conjunt.  En 
veritat,  no  es  pas  una  actriu  pera  públichs 
estragats  ni  pera  paladars  grollers.  Se  neces¬ 
sita  tenir  bon  gust,  un  bon  gust  semblant  al 
de  la  Després,  pera  compèndrela  y  admiraria. 

Intuitivament  el  públich  escàs  que  assistí 
a  aquestes  representacions  ho  va  compendre 
això,  y  va  aplaudir  molt.  No  tan  sorollosa¬ 
ment  potser  com  altres  vegades,  però  indub¬ 
tablement  ab  igual  o  major  sinceritat.  Es 
una  actriu  extraordinària  la  Suzanna  Des¬ 
prés. 

Emili  Tintorer 

P.  S. — En  J.  Morató  m’ha  escrit  una  aten¬ 
ta  carta  pregantme  que  aclari  dos  punts  de 
les  apreciacions  que’m  sugeri  la  seva  Jova. 

i.er  «Jo — diu — no  podia  imitar  a  Victor 
Català  ab  el  meu  quadro,  per  quant  aquest 
es  en  essencia  un  qüento  que  vaig  publicar 
l’any  1900,  y  aleshores  no  havien  encara  apa¬ 


regut  els  Drames  rurals  d’aquell  autor.  No 
vull  imitarlo — afegeix — ni  a  n’ell  ni  a  ningú, 
per  molt  que’ls  admiri.)) 

2.on  «No  vaig  ésser  jo  qui  no  va  voler  par¬ 
lar  de  Le  Rozzeno  en  La  Veu  per  creure  l’o¬ 
bra  immoral,  sinó  un  altre.)) 

Respecte  al  primer  punt,  concedo.  Es  més: 
me’n  alegro,  me  plau  força  qu  en  Morató 
vulgui  ésser  ell  qui  es  y  no  vulgui  imitar  als 
altres.  En  realitat  La  jova  s’hi  assembla  molt 
als  Drames  rurals ,  y  jo  vaig  fer  notar  aquesta 
semblança.  L’autor  diu  que  no  pot  ésser. 
Creguemlo  y  desitgemli  qu’en  altres  obres 
la  personalitat  d’en  Morató’s  destaqui  ab  un 
vigor  y  una  claretat  que’ns  lliurin  a  mi  de 
preocupacions  y  a  n’ell  l’enalteixin  isolantlo. 

En  quant  al  segón  punt,  quasi  bé  no  vull 
concedir  res.  El  seu  criteri  al  judicar,  estam¬ 
pat  repetidament  en  les  planes  de  La  Veu, 
m’autorisa  a  afirmar  que  si  no  fou  ell 
qui  digué  despreciativament  que  Le  Rozzeno 
era  una  obra  immoral,  podia  molt  ben  ésser- 
ho.  {Fem  una  cosa?  Vostè  escriurà  en  lletres 
de  motllo — a  La  Veu,  ey! — que  Le  Rozzeno 
no  té  res  d’immoral,  y  jo  en  cambi  rectifi¬ 
caré  aquest  fet  concret.  {A  que  no  ho  fa? 

Per  altra  banda,  encara  que  ho  fes,  la  me¬ 
va  argumentació  parlant  de  vostè  y  de  La 
jova  subsistiria  en  essencia  ab  la  meteixa 
força.  Els  dos  petits  extrems  que  a  vostè  sem¬ 
bla  l’han  amohinat,  no  són  més  que  petits 
detalls  sense  importància. 

Lo  que  jo  li  sostenia  y  li  sostinch  y  li  sos¬ 
tindré  es  qu’entre’l  Morató  critich  de  La 
Veu  e  incondicional  admirador  d’en  Graner, 
y  el  Morató  autor  de  La  jova,  hi  ha  un  abim 
insondable.  Si  la  personalitat  verdadera  y 
exempta  de  influencies  de  vostè  es  aquesta 
última,  jo  no  puch  compendre  còm  pot  haver 
trobat  dolentes  e  immorals  tantes  y  tantes 
obres  qual  únich  defecte — defecte  pera  vostè, 
s’entén — consisteix  en  ésser  cruament  natu¬ 
ralistes.  {Exemples?  No  n’hi  vull  citar  cap  de 
concret,  puig  necessitaria  consultar  la  colec- 
ció  de  La  Veu,  y  no  la  tinch  ni’m  sobra’l 
temps  pera  ferho.  De  tots  modos,  {vol  dirme 
què’n  pensa  vostè,  per  exemple,  de  L' assomoir 
d’en  Zola,  de  Le  vieux  marcheur  d’en  Lave- 
dan  0  del  Don  Jaume  que  s’atribueix  a  n’en 
Pitarra?N’hi  podria  citar  cent  d’obres  per  l’es¬ 
til.  Però  ab  aquestes  ne  tinch  prou.  Elles 
són  naturalistes  com  La  jova ,  si  bé  porten  al 
teatre  altres  vicis  0  pecats  diferents  de  l’e¬ 
goisme  cínich,  però  tan  humans  y  tan  reals 
com  ell. 

Diguim,  donchs,  això  d’un  cop  y  tòquila. 
Mes  {ho  podrà  dir  això  en  La  Veu? 

Jo  crech  que  no.  Fins  seriem  amichs  vos¬ 
tè  y  jo.  Nosaltres  amichs,  y  enfront,  com  a 
enemichs  comuns  nostres,  l’Amengual  del 
Brusi,  altres  petits  criticayres  que  per  lo  pe¬ 
tits  no  val  la  pena  de  senyalar,  en  Graner 
dels  divendres  selectes,  en  Franquesa  dels 
dilluns  Baró-nils,  y  en  fi  el  Morató  nou  que  a 

vostè’l  substituhiría  en  les  planes  de  La  Veu 
de  Catalunya  que,  no  ho  dubti  amich  Moràtó 
— {veu?  ja  li  dich  amich — no  hi  pot  estar 
per  naturalismes.  El  cardenal...  Cisneros  (?) 
y  aquells  senyors  de  La  Trasatlàntica  s’enfa¬ 
darien,  y  si  s’eníadessin... 

En  fi,  {no’l  sedueix  aquesta  aliança  ofensi¬ 
va  y  defensiva  que  li  proposo?  No,  {veritat?- 
Quina  llàstima!  Jo  tan  poqueta  cosa  y  que 
ho  necessitaria  tant  que  m’ajudessin  en  aque¬ 
lla  tasca  hermosa  que  consisteix  en  dir  sem¬ 
pre  la  veritat  propria  y  demanar  a  tothòm 
que’ns  dongui  la  llur,  cruament  y  coratjosa¬ 
ment! 

E.  T. 


Núvols  en  creu. 

La  filla  petita  ha  esdevingut  coixa;  son 
promès  la  mira  ab  més  compassió  que  amor, 
y  es  de  presumir  que  tart  0  d’hora  aixecarà 
el  vol  per’allunyarse  d’aquella  llar  que,  com 
ell  meteix  diu,  està  plena  de  boyres. 

La  filla  gran  es  a  Amèrica,  ahont  hi  fa 
de  còmica,  ab  son  pare  que  li  fa  costat. 

La  mare  no  se  l’ha  mirada  may  ab  bons 
ulls  a  n’aquesta.  Té’l  pressentiment  de  que 
sa  filla  compareixerà  sola.  Ella  no  s’equivo¬ 
ca  gayrebé  may.  La  noya  gran  arriba  tal 
com  sa  mare  pressentia.  Un  còmich  de  la 
companyia  d’ella  la  precedeix  pera  preparar 
a  la  familia.  En  efecte:  el  pare  ha  mort  a 
Amèrica,  desitjant  reveure  sa  terra,  abra- 
çantse  fortament  a  la  vida  pera  reveure  a  sa 
muller.  Ell  hagués  pogut  volar,  hauria  vo¬ 
lat  per  sobre  aquell  mar  que  s’estenia  de- 
vant  de  sa  finestra,  de  retorn  a  sa  llar.  Ses 
derreres  paraules  són  pera  demanar  a  sa  filla 
que  faci  un  petó  a  sa  mare.  Y  aquesta,  no 
podent  sobreviure  a  tal  desgracia,  mor  qua¬ 
si  de  repent  en  sa  cadira. 

L’autor,  que  sens  dubte  no  s’ha  proposat 
altra  cosa  que  fer  veure  y  sentir  lo  que  ab 
els  ulls  y  les  orelles  se  veu  y  sent,  ho  logra 
perfectament. 

Poques  vegades  se  veu  en  nostres  teatres 
un  conjunt  tan  just  com  el  que  hi  logrà  en 
Giménez  ab  sa  direcció.  Els  actors  hi  estigue¬ 
ren  inimitables,  fent  de  llurs  papers  crea¬ 
cions.  Hi  trevallaren,  a  més  del  director,  les 
actrius  na  Adelina  Sala,  la  Ferrer,  la  Boz- 
zo  y  la  Morera,  y  l’actor  Bozzo. 

F.  Pujulà 


Esclats  de  vida 

L’altre  dia  va  estrenarse  en  el  teatre  Ro- 
mea  un  drama  en  dos  actes  original  del  se¬ 
nyor  Colomé,  qual  títul  es  Esclats  de  vida. 
L’obra  no  presenta  novetat  en  el  fons  ni 
en  la  forma,  pecant  de  llarga,  defecte  qu’es 
més  visible  per  quant  desde  les  primeres 
escenes  s’endevina  lo  que  ha  de  passar  en 
el  transcurs  dels  actes.  La  presentació  y  exe¬ 


cució  del  drama  van  ésser  deficients,  dis- 
tingintse  no  obstant  la  senyoreta  Jarque, 
qui  tingué  de  lluytar  desesperadament  ab 
la  falsetat  del  paper  que  representava.  En 
resúm,  pot  dirse  que  la  producció  dramàtica 
del  senyor  Colomé  es  fluixa,  y,  sense  dir 
ser  cap  disbarat,  es  de  les  les  que  no  dei¬ 
xen  rastre  en  l’ànima  dels  que  les  escolten: 
un  aplech  de  pinzellades  fetes  ab  més  0 
menys  discreció,  que  no  arriben  a  feriria 
vista . 

J.  Pujol 

CANT  A  LA  VIDA 

«{Pera  quin  fi  es  creat  l’home?))  Aixi  ens 
ho  preguntaven  quan  erem  noys  a  la  escola, 
y  repetíem  distrets,  mirant  enlayre,  de  ru¬ 
tina,  la  resposta  que’ns  hi  feyen. 

Jo  també  la  posaria,  a  la  doctrina  que  cal 
ensenyar  a  la  humanitat,  aquesta  pregunta; 
jo  també  diria:  «{Pera  quin  fi  es  creat  l’ho¬ 
me?)) 

El  poble  grech  al  proclamar  el  fi  de  l’ho¬ 
me,  al  robar  Prometheu  ,  l’etern  revolu¬ 
cionari,  el  foch  sagrat  dels  déus  pera  do- 
narlo  als  homes,  y  ab  el  foch  la  sabiduría,  y 
ab  ella’l  coneixement  de  les  belles  coses,  de 
les  inexplicables  coses,  indicà  a  la  humani¬ 
tat  el  cami  que  devia  seguir. 

Heusaquí  que’ns  ve  ja  proclamat  pels  se¬ 
gles  el  gran,  l’únich  fi  de  l’home  sobre  la 
terra:  Procurar  fer  la  humanitat  menys  des¬ 
graciada!  Somniar  un  més  enllà,  una  huma¬ 
nitat  feliç  y  redimida...  Oh,  quin  bell  somnií 
Quin  afalach  pera  l’home  que  vol  viure,  que 
sent  la  vida  y  desitja  embelliria,  asserenant- 
la  de  les  tristors  ab  que  l’han  envolcallada’ls 
prejudicis  occidors  de  tota  llibertat  vera,  les 
rutines  dels  homes,  les  doctrines  de  mort 
que’ls  han  sigut  predicades!  Ditxós  de  l’ay- 
mador  de  la  Vida  Nova,  del  somniador  que 
sent  I’anyorança  de  lo  que  deuria  ésser  la 
vida,  de  lo  que  serà!...  Perque  jo  també’n 
sóch  un  creyent  d’aquesta  religió  de  la  vida. 
Sí,  de  lo  que  serà;  donchs  sens  aquesta  con¬ 
fiança,  sense  creure  que  ab  nostres  ideals 
contribuhim  a  la  consecució  del  fi  sublim,  la 
vida  fóra  plena  de  dolors,  y  serien  dolors 
eterns,  dolors  de  mort,  no’ls  dolors  de  des- 
lliurança  que  porta  en  sí  el  germen  de  vida. 

Y  el  nostre  Nacionalisme,  tot  ell  n’es  de 
vida;  es  vida  y  es  claror;  es  auba  de  llibertat 
y  es  totes  les  belles  coses  que  du  en  son  si 
tot  lo  que  verament  viu. 

Y  heusaqui  que  nosaltres,  els  fills  de  Ca¬ 
talunya,  tenim  ja  ben  marcat  el  cami  que’ns 
cal  seguir,  al  trevallar  per  les  generacions 
futures,  al  complir  el  nostre  fi  sobre  la  terra, 
contribuhint  a  fer  la  humanitat  menys  des¬ 
graciada. 

El  nostre  poble  vol  viure,  y  ell  entrarà  de 
ple  en  el  concert  dels  pobles  lliures.  Conse- 
guida  sa  llibertat,  implantats  els  grans  ideals 
d’avuy,  no  s’aturarà  pas  Catalunya;  la  em¬ 
penta  de  son  desvetllament  es  prou  forta 
pera  feria  seguir  avençant  indefinidament. 
Pensemho  aixi.  Ah,  pobra  d’ella  si  s’aturés! 
Desgraciat  del  poble  que  s’encalla,  que  una 
volta  encallat  ja  no  mira  enlayre,  y  el  llot 
va  encastantlo  més  a  la  terra,  y  en  ve  la  mort 
y  en  ve  la  podiidura! 

La  podridura  que  ara  hi  ha  cal  soterraria. 
Oh,  els  eteins  satisfets,  els  homes-columnes 
que  no  van  ni  avant  ni  enrera,  y  que  tancats 
en  sos  motllos  anatematisen  a  l’home  digne 
que  va  de  cara  a  la  llum!  Ells  són  nostres 
eterns  enemichs;  se  diuen  els  homes  formals 
y  són  els  adoradors  de  tot  lo  ranci,  els  que 
atrassen  segles  y  segles,  ab  llurs  concupis¬ 
cències,  la  gran  y  vera  llibertat  dels  pobles... 
y,  tremolant,  encegats  per  la  llum  dels  ideals 
grandiosos,  li  diuen  boig  a  l’apòstol  dels 
ideals  deslliuradors. 

Jo  crech,  fermament,  qu’hem  de  lluytar 
pera  enderrocar  tot  lo  mort.  No  n’hi  ha 
prou,  no,  de  sembrar  les  idees  generoses, 
que  la  podridura  estancada  ens  les  ofega. 

De  que’l  triomf  serà  nostre  no  n’he  dubtat 
pas  may.  Sé  que  les  belles  idees  que  sem- 
brém  florirào  hermosament;  mes  trigaria 
massa  a  venir  aquesta  florida;  cal  sembrar  y 
enderrocar ,  y  cal  dirho  ben  alt  allà  hont  es  la 
podridura.  Nostre  patriotisme  no  déu  ésser 
fanàtich;  cal  dir  lo  bo  y  lo  dolent  que  té  la 
nostra  terra;  no  deuen  espantarnos  els  homes 
respectables  (?)  que  ab  rialla  d’estúpit  ens  se¬ 
nyalin  com  a, bojos.  Es  allà  la  podridura,  es 
a  n’ells  que  cal  dirlos  el  mal  que  li  fan  a  la 
humanitat  y  lo  que  atrassen  l'adveniment 
del  jorn  de  la  redempció. 

Els  joves  d’idees  joves  som,  segons  ells, 
desequilibrats;  mes  ésser  boig  d’aquesta 
mena  jo  ho  tinch  per  un  gran  honor.  Jo  se¬ 
gueixo  creyent  que  cal  escombrar  y  sembrar, 
y  lo  que’s  té  al  cor  posarho  als  l'.abis;  y  en¬ 
cara  que’l  món  tremoli,  val  més  que  l’es¬ 


panti  la  nuesa  de  la  veritat  que  no  que 
segueixi  tremolant  d’odis  segrets  engendrats 
per  la  mentida,  única  base  en  que  avuy  des¬ 
cansen  les  modernes  societats. 

Oh,  el  jorn  que’ls  homes  diguin  lo  que’l 
cor  sent!  Aquell  jorn  l’amor,  única  lley,  con- 
fondrà’ls  pobles  lliures  en  immensa  abra¬ 
çada.  Y  esdevindrà’l  regnat  de  la  Veritat. 

Trevallemhi  tots  per  la  humanitat  feliç. 
Nosaltres  els  catalans,  desde  casa  nostra, 
que  trevallant  cada  poble  per  la  seva  lliber¬ 
tat,  tenim  el  medi  per’arribar  a  convertir  en 
realitat  nostres  ideals. 

La  patria  universal  es  una  utopia;  lo  que 
no  ho  es  d’utòpich  es  el  desitjar  un  jorn 
d’amor  universal,  y  a  n’aquest  jorn  hi  arriba- 
rèm  quan  cada  poble  hagi  esdevingut  ben 
lliure,  ben  personal.  Llavors  podrèm  esti- 
marnos  els  uns  als  altres. 

Jo  poso  als  homes  aquest  exemple  tan  pri¬ 
mitiu,  y  ab  ell  tots  els  de  bona  voluntat 
m'entenen;  jo’ls  dich:  Jo  estimo  al  meu  vehi, 
y  a  l’altre  y  al  de  més  enllà.  Cada  hu  viu  a 
sa  casa;  mes  ve’l  jorn  que  un  meu  vehi  vol 
fer  d’amo  a  casa  meva.  Llavors  jo  ja  no  l’es¬ 
timo,  y  l’en  trech  a  cops  de  vara. 

Per  això  tenim  odi  a  la  raça  castellana, 
perque  fan  d’amos  a  casa  nostra;  el  dia  que 
aixó  s’acabi,  llavors  s’acabarà  l’odi,  y  fins  els 
estimarèm  força. 

Jo  així  la  veig  la  patria  universal:  cada  hu 
a  sa  casa,  cada  nació  ben  lliure,  que  cap  na¬ 
ció  vulgui  governar  altra  nació... 

Trevallemhi  nosaltres,  els  catalans,  per’a- 
quest  agermanament  d’homes  y  pobles.  Si- 
guém  ben  catalans,  ni  dominats  ni  domina¬ 
dors;  fem  de  nostra  Catalunya  un  poble 
gran,  que  no  són  pas  grans  per  la  quantitat  o 
la  extensió' ls  pobles:  ho  són  per  lo  que  valen. 

El  nostre  nacionalisme  es  vida:  aném  ab 
ell!  Fugimne  de  lo  mort,  de  lo  corcat.  Nos¬ 
altres  volém  viure  y  fer  viure;  sabèm  el  nos¬ 
tre  fi  sobre  la  terra  y  volém  dir  als  pobles: 
Aqui  hi  ha  un  poble:  Catalunya!  Aqui  hi  som 
nosaltres  els  catalans!...  Agermanemnos  els 
pobles  lliures! 

Héusela  aqui  la  patria  universal  que  nos¬ 
altres  volém. 

Aquest  es  mon  cant  a  la  vida.  El  cant  d’un 
boig...  d’un  somniador... 

Santiago  Vinardell 

Mataró ,  setembre,  1905. 

No  hem  de  relatar  l’acte  celebrat  el  passat 
dissabte  en  el  Frontó  Condal  en  celebració 
de  la  victorià  obtinguda  pels  catalanistes 
contra’ls  lerrouxistes  en  les  derreres  eleccions 
municipals.  La  prempsa  diaria,  y  especial¬ 
ment  La  Veu  de  Catalunya ,  ja  donà  compte 
de  l’acte,  y  de  l’èxit  del  meteix,  d’una  ma¬ 
nera  extensa  y  detallada. 

Nosaltres  sols  en  fixarèm  en  dos  fets  im¬ 
portants. 

Primer:  la  manifestació  de  simpatia  que 
molts  bons  catalans,  al  eixir  del  banquet, 
anaren  a  fer  a  la  Unió  Catalanista,  donant  a 
entendre  així  que,  si  bé’ns  alegrèm,  com  es 
natural,  dels  triomfs  electorals  obtinguts,  no 
hem  d’oblidar  que  les  nostres  aspiracions 
són  més  altes,  y  que  no  considerèm  com  un 
fi  lo  que  aprofitèm  sols  com  un  medi  per’arri- 
bar  a  la  total  deslliurança  de  la  patria. 

Segón:  l’agressió  de  que  foren  objecte’ls 
catalanistes  per  part  dels  fanàtichs  o’ís  pin¬ 
xos  de  la  Union  Republicana  que  pretenen 
fer  de  Barcelona  una  segona  València,  es  a 
dir,  una  ciutat  genuinament  espanyola  en  la 
que’s  dirimeixin  a  trets  y  ganivetades  les  di¬ 
ferencies  polítiques  dels  ciutadans. 

Aquests  són  els  procediments  a  que  apelen 
els  vividors  de  mala  lley  quan  qui  pot  y  dèu 
els  hi  buyda  la  menjadora.  Tinguemho  tots 
present,  y  als  ignocents  que  arribin  a  creu- 
res  les  falses  versioDs  propalades  pel  Noti- 
ciero ,  La  Publicidad  y  demés  prempsa  castila 
que  afirma  que  hi  hagué  provocació  per  la 
nostra  banda,  sols  cal  observàrloshi  que  qui 
provoca  va  previngut,  essent  aixi  que  no  hi 
hagué  cap  catalanista  que  fes  us  de  revòlver, 
ni  de  ganivet,  ni  de  cap  mena  d’arma  com  ho 
feu  la  gitanada  lerrouxista  que  provocà,  in¬ 
sultà  y  feri  greument  a  varis  companys  nos¬ 
tres. 

Dolguémnosen,  y  fem  que  mayper  may  les 
nostres  campanyes  ni  les  nostres  represàlies 
sien  fetes  ni  preses  ab  armes  tan  baixes  ni  ab 
tan  selvatges  instints.  Evitemla  resoltament 
aqueixa  guerra  civil  ab  que  ara’ns  amenacen 
les  males  arts  d’un  foraster  que  veu  son  poder 
(el  poder  de  la  mentida)  minvat  per  l’esplet 
de  la  rahó  triomfant.  Obrimli  els  ulls  al  nos¬ 
tre  poble,  y  ab  l’ajuda  de  son  natural  bon 
seny  confondrèm  a  l’enemich  comú,  a  la  fo- 
rasteralla  indigna  y  als  indignes  governants 
que  veuen  ab  goig  desniarse  les  males  pas¬ 
sions  d’altres  terres  pera  invadir  la  nostra  y 
deshonraria. 

En  quant  a  n’en  Lerroux,  si  en  lo  succes¬ 
siu  se  remogués  desatentadament  agredint 
com  una  fera  acorralada,  no  hauria  pas  d’es- 
tranyarsen  si  may  se  vegés  caçat  també  com 
fera.  A  fídecomptes sempre serienmés  nobles 
els  qui  tal  fessin  que  no  pas  els  qui  fereixen 
cobardament,  a  traició  y  a  les  fosques,  com 
venen  fentho’ls  fiaternos  d'un  quant  temps 


ençà  quan  se  les  heuen  ab  bons  catalans  que 
tenen  el  valor  de  llurs  conviccions  y  que  do¬ 
nen  la  cara  en  el  periòdich,  en  el  llibre  y  en 
la  polèmica.  Mal  que’lshi  pesi,  aqueixos  bons 
catalans  seguiràn.  llur  tasca  de  desemmasca¬ 
rar  farçants  y  de  predicar  les  sanes  idees  na¬ 
cionalistes  que  han  de  netejar  a  Catalunya 
de  vividors  y  de  pinxos  y  han  d’acabar  ab 
l’analfabetisme  a  que’s  vol  tenir  condempnat 
al  nostre  poble,  com  estàn  condempnades  a 
la  plaga  de  la  llangosta  les  pobres  terres  del 
desert  central.  No:  l’ànima  del  poble  català 
no  romandrà  rasa  d’ideals,  com  aquelles  pla¬ 
nures  romanen  rases  de  vegetació... 

No’ns  cansèm,  entre  tant,  de  recomanar 
serenitat  als  nostres;  no’ns  cansèm  de  demos 
trar  que  som  incapaços  d’acapdillar  turbes 
fanàtiques,  y  que  s’ha  errat  qui  ha  cregut 
que’l  Catalanisme  pot  assemblarse  a  un  So¬ 
riano  si  té  enemichs  que  s’assemblen  a  un 
Blasco;  y  pera  demostrarho’ns  valdrèm  de  les 
meteixes  paraules  ab  que  La  Veu  encapçava 
son  número  extraordinari  del  dilluns  passat: 

En  cinch  eleccions  seguides,  el  sufragi  va  donar  el 
triomf  a  n’en  Lerroux:  may  va  registrarse  un  desordre, 
una  agressió:  teníem  confiança  en  nosaltres  y  en  el  nos¬ 
tre  poble.  A  la  primera  vegada  qu’en  Lerroux  es  ven¬ 
çut,  han  vingut  els  trets  y  les  ganivetades  a  mansalva. 

Tinguèm  serenitat,  que  la  victorià  es  nostra. 

Pel  triomf  de  la  nostra  causa,  pel  bon  nom  de  la  ciu¬ 
tat  de  Barcelona,  no’ns  posèm  al  nivell  dels  forasters 
que  volen  deshonraria.  No  l’acceptèm,  la  lluyta,  en  el 
terreny  a  que’ls  nostres  enemichs  volen  portaria. 

Deixèm  que’l  despreci  de  tota  la  gent  honrada  cay- 
gui  al  seu  demunt. 

Y  ara  veyàm  lo  que’ls  diputats  regionalis¬ 
tes,  interpelant  al  govern,  lograràn  d’ell  en 
bé  de  la  dignitat  de  Barcelona  ofesa.  Bo  es 
seguir  trevallant  tots,  y  esperar  més  de  nos¬ 
altres  que  dels  governs  y  autoritats  que’ns 
malmenen. 

_ 

L’Associació  Protectora  de  la  Ensenyança 
Catalana  ha  esmerçat,  durant  el  passat  mes 
d’octubre,  la  quantitat  de  228  pessetes  en 
concepte  de  subvencions  a  les  escoles  cata¬ 
lanes. 

En  la  Sala  Parés  va  obrirse’l  prop  passat 
dissabte  una  ex  posició  d’obres  pictòriques  d’en 
Sebastià  Junyent.  Aquest  artista  se’ns  mos¬ 
tra  trevallador  incansable,  ja  que  ben  sovint 
dóna  al  publich  repetides  mostres  de  son 
talent,  presentantse  cada  vegada  ab  noves 
manifestacions.  Aquest  meteix  afany  de  per¬ 
seguir  la  bellesa  per  diferents  indrets  potser 
perjudica  un  xich  al  pintor  Junyent,  donchs 
sempre,  y  aquesta  vegada  potser  d’una  ma¬ 
nera  més  remarcable,  l’aplech  de  les  seves 
obres  presenta  una  varietat  tan  visible,  que 
fiins  a  primera  vista  aquelles  no  semblen  fi¬ 
lles  d’un  sol  intel·lecte.  En  la  exposició  d’ara, 
molt  notable  per  cert,  podrien  firmar  les 

tretze  teles  dos  artistes  a  més  del  propri  Ju- 
nyent. 

Entre  les  obres  sobresurten  les  nomenades 
Perfil  de  gitana ,  feta  ab  mà  ferma;  Un  pom 
d'arbres ,  plena  d’ambient;  Un  troç  de  Pirineu, 
elegantissima;  Abatiment ,  molt  personal,  y 
A  l'ombra  de  les  platanes ,  bon  pendant  de  la 
que  porta’l  numero  3  ja  nomenada. 

La  enhorabona  a  l’artista  incansable,  que 
ben  sovint  ens  presenta  obres  noves,  fentnos 
despertar  el  desitj  de  que’s  decideixi  a  fer 
aviat  alguns  trevalls  d’empenta.  En  Junyent 
es  dels  que  poden  ferho. 

Avuy,  dijous,  la  companyia  que  dirigeixen 
els  primers  actors  senyor  Piera  y  Giménez 
estrenarà  en  el  teatre  Apolo  les  dues  obres 
dramàtiques  Xugay  y  Dintre  la  gabia,  origi¬ 
nals  de  nostres  companys  de  redacció  en 
F.  Pujulà  y  Vallès  y  en  Emili  Tintorer. 

Publicacions  rebudes: 

Contribución  a  la  casuística  del  diagnostico 
de  los  càlculos  renales  por  medio  de  los  Rayos 
Rongten:  comunicació  al  Congrés  Ròngten 
de  Berlin  (abril-maig,  1905),  pels  doctors  en 
Cèsar  Comas  y  n’Agusti  Prió.  Es  un  curiós 
fascicle  que  no  desmereix  en  res  dels  ante¬ 
riorment  publicats  pels  meteixos  facultatius, 
essent  clarissimes  les  explicacions  y  nombro¬ 
sos  els  exemples  pràctichs  que  s'adueixen. 
Figuren  ademés  en  aquest  fascicle  tres  làmi¬ 
nes  ab  diverses  reproduccions  fotogràfiques 
de  càlculs  renals  obtingudes  ab  projeccions 
dels  Raigs  Ròggten. 

Caterina  d'Alió,  bonica  cançó  catalana 
que  acaba  de  publicar  el  «Cançoner  Popu¬ 
lar»,  essent  la  L  de  la  coleccíó.  Conté  com 
totes  les  anteriors  la  lletra,  la  música  y  notes 
folk-lòriques,  y  està  ilustrada  ab  un  dibuix 
d’en  P.  Olivella.  Preu,  10  cèntims.  Dipòsit, 
Rambla  de  Sant  Joseph,  1 1 . 

Cartell  de  crida  a  tots  els  artistes  catalans 
pera  que’s  serveixin  concórrer  al  concurs 
que  pera  premiar  un  projecte  de  bandera  ca¬ 
talana  ha  obert  el  «Centre  Autonomista  de 
Dependents  del  Comerç  y  de  la  Indústria». 
Hi  ha  temps  pera  enviar  els  trevalls  fins  a 
les  dotze  de  la  nit  del  15  de  desembre  prò¬ 
xim.  El  30  del  meteix  se  publicarà’l  fallo  del 
jurat,  haventse  fet  públichs  oportunament  els 
noms  dels  individuus  que’l  formaràn.  El  pre¬ 
mi  consistirà  en  una  obra  d’art  de  l’artista 
senyor  Campeny.  No’s  concediràn  accèssits. 

Garba.  Ab  aquest  titul  acaba  de  veure  la 
llum  un  nou  setmanari  català  ilustrat,  qual 
primer  número  ha  visitat  nostra  redacció.  No 
ve  ab  personalitat  0  criteri  definits  a  engroi- 
xir  les  rengles  del  Catalanisme,  però  hi 
aporta  un  bell  concurs  de  notes  literàries  y 
artístiques.  Així  en  el  primer  número  hi  ve- 
vèm  trevalls  d’autors  com  en  Maragall,  en 
Victor  Català,  en  Oller  y  Rabassa,  en  Suri- 
nach  Senties,  en  Sunol  (E.),  en  Pijoan,  etc., 


y  dibuixos  y  reproduccions  d’obres  esculptò- 
riques  y  pictòriques  d’en  Graner,  en  Gual, 
l’Arnau  ( E.) ,  l’Opisso  (R  ),  l’Urgell  (M.),  en 
Masriera  (LI.),  etc.  Hi  ha  també  curioses  no¬ 
tes  d’actualitat.  Sens  dubte,  Garba  ve  a  om¬ 
plir  un  buyt  que’s  notava  entre  la  prempsa 
amena  ilustrada  de  caràcter  catalanista,  y 
promet  formar  una  colecció  que  constituhirà 
un  curiós  album  artistich.  El  meteix  periò- 
dich  ha  publicat  un  notable  cartell  anun¬ 
ciador,  obra  d’en  Joan  Llimona. 

Crònica  o  Comentaris  del  gloriosissim  y  in- 
victissim  Rey  en  Jaume  I  d’ Aragó.  S’han 
publicat  els  quaderns  5  y  6  d’aquesta  obra 
que  ab  tant  èxit  editen  els  senyors  Ferrer  y 
Vidal. 

Lohengrin.  L’«Associació  Wagneriana» 
acaba  de  publicar  la  traducció  catalana  d’a¬ 
questa  obra,  feta  com  les  anteriors  per  en 
Xavier  Viure  y  en  Joaquim  Pena.  Renovèm 
nostres  felicitacions  a  la  «Wagneriana»  per 
sa  incansable  propaganda  en  bé  del  gran  art. 

— Abonu  revuon  «Tra  la  Mondo»  u. 

Jara  abono  kostas  nur  8  trankojn. 

«Tra  la  mondoi  estas  esperantista  ilustrata  revuo, 
kaj  sia  enhavo  estas  la  jena:  Nuntempajhoj,  Diversajhoj, 
Sciigoj  pri  Esperanto,  Artista  kaj  literatura  vivado,  Di- 
versaj  sciencoj,  komerco  kaj  industrio,  militistaro  kaj 
maristaro,  Teatra  fako,  Sportoj,  Virina  kaj  gejunula 
pagho,  t·'elietono,  Miksa  pagho. 

Sendu  mendojn  kaj  mandatojn  al  Administranto  de 
«Tra  la  Mondo»  15,  Boulevard  des  2  gares,  Meudon, 
Seine-et-Oise,  França. 


—Abonu  revuon  «Esperanto>  n,  de  Bu¬ 
dapest. 

Ghi  estas  kluborgano  de  katalunista  barcelona  so- 
cieto  Progrés ,  kaj  enhavos  chiunumere  du  paghojn  pri 
Katalunujo. 

Adreso:  Administració,  Papnóvelde  —  u.  6.  Buda¬ 
pest  IV.  Hongria.  Oni  vendas  ghin  che  societo  Progiés\ 
Baixa  de  Sant  Pere.  2. 

Fidel  Giró  impressor.  —  Carrer  de  València,  233. 

Els  trevalls  se  publiquen  baix  la  exclusiva  responsa 
bilitat  de  sos  autors. 

No  s'admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes. 

»  Mitj  any . 4’SO  » 

»  Trimestre .  2’25  » 

ALTRES  REGIONS  D’ESPANYA: 

Un  any .  9  > 

ESTRANGER:  Un  any . 10  Franchs. 

Número  corrent . 20  Cèntims. 

>  atrassat,  ab  folletins.  ...  40  > 

»  »  sense  folletins.  .  .  25  » 


El  número  corrent  no’s  ven  sense  folletins. 

NOSTRE  FOLLETI 


Ab  aquest  número  repartim  als  nostres  lectors  els  derrers  plechs  de  l’obra 
d’en  Nogueras  Oller 

LES  TENEBROSES 

La  setmana  entrant  repartirèm  la  coberta,  bellament  decorada  per  en 
Torné  Esquius. 

A  fi  de  que’l  repartiment  de  les  obres  de  nostre  folletí  acabi  just  a  fi 
d’any,  y  en  tant  ultimèm  les  modificacions  que  tenim  projectades  pera  repar¬ 
tir  les  obres  de  nostra  Biblioteca  als  suscriptors  durant  l’anyada  pròxima, 
desd’ara  fins  a  últims  de  desembre  donarèm  doble  folletí  de  les 

HISTORIES  D’ALTRE  TEMPS 

abstenintnos  fins  a  any  nou  de  començar  la  publicació  de  cap  més  obra. 

Dintre  pochs  dies  repartirèm  el  Prospecte  ab  les  noves  condicions  pera 
1906:  condicions  que,  com  ja  diguerem,  afavoriràn  en  gran  manera  a  la  Bi¬ 
blioteca  de  Joventut  y  sabràn  grat  segurament  als  molts  amants  del  renai¬ 
xement  literari  català,  pel  qual  procurarèm  trevallar  cada  jorn  ab  més  dalè. 

Desd’avuy  podèm  anunciar  que  la  primera  obra  que  donarèm  als  suscrip¬ 
tors,  per  any  nou,  serà  la  novela  d’Enrich  de  Fuentes 

ROMANTICHS  D'ARA 

que  no  necessita  recomanació  donada  la  firma  de  son  autor,  però  de  la  qual 
volèm  dir  que  sens  dubte  obtindrà  una  entusiasta  acullida  per  part  dels  devots 
de  la  literatura  moderna,  que  veuràn  en  ella  la  primera  novela  grossa  de  cos¬ 
tums  barcelonines,  constituhint  un  estudi  profond  y  de  vera  trascendencia  social. 


Biblioteca,  de  JOVENTUT 

Està  ultimantse  la  segona  edició  de  la  magua  novela  de  Víctor  Català 

SOLITUT 

que  apareixerà  a  derrers  de  la  vinenta  setmana. 

També  està  a  punt  de  sortir  l’obra 

EENT  CAMÍ 

de  nostre  company  Lluís  Via. 

Ademés,  publicarèm  dintre  pochs  dies  la  joguina  còmich-lírica  de  nostre 
company  Pompeius  Gener 

L'AGENCIA  D'INFORMES  COMERCIALS 


Redacció  y  Administració  : 

Plaça  del  Teatre,  6,  entresol. 


NÚMERO  CORRENT . 20  CÈNTIMS 

»  ATRASSAT,  AB  FOLLETINS .  .  40  » 

>  »  SENSE  FOLLETINS.  2 5  » 


ADVERTENCIES 

Les  grans  síntesis  són  propries  de  la  Historia.  Ella,  prescindint  dels  fets  isolats  que  a 
nosaltres  ens  fan  l’efecte  d’ésser  el  tot  quan  sols  són  una  part  del  tot,  sabrà  donar  compte 
en  poques  ratlles  de  l’actual  critich  període  per  que  passa  Catalunya. 

Y  la  síntesis  podria  feria  ja  avuy  l’esperit  s'erè  que,  prescindint  de  tot  prejudici,  exempte 
de  tol  apassionament,  sapigués  atribuhir  el  valor  efectiu  y  la  importància  relativa  dels  di¬ 
versos  elements  qu’estàn  en  presencia  y  que  lluyten  pera  donar  a  la  vida  catalana  un  caràcter 
determinat  d’acort  ab  les  necessitats  socials  que  creuen  representar. 

Y  aquests  elements  són: 

Una  corrent  d’opinió  que  començà  per  un  desitj  expressat  tímidament,  y’s  formulà  des¬ 
prés  en  reclamacions  concretes  fonamentades  en  necessitats  imperiosament  sentides. 

Una  serie  de  prejudicis,  d’interessos-  creats,  d’errors  funestíssims,  exercint  d’obstacle  in¬ 
superable  a  la  corrent  susdita  per’assolir  la  satisfacció  d’aquelles  necessitats. 

El  conflicte  està  plantejat  desde’l  moment  que  aquella  corrent  y  aquells  obstacles  han 
arribat  al  contacte. 

Si  abdós  elements  poguessin  ésser  valorats  numèricament,  tot.  se  reduhiria  a  un  senzill 
càlcul.  Y  desd’ara  podria  formularse  la  síntesis  històrica  a  que  havém  aludit  al  començar. 

Nosaltres  sabèm  ben  bé  lo  que  representa  aquella  corrent;  ens  donèm  compte  de  lo  que 
signifiquen  els  obstacles,  y  fins  creyém  endevinar  el  resultat,  encara  que  ignorant  del  tot 
quins  puguin  ésser  els  procediments  de  resolució  del  tràgich  problema. 


De  tothòm  són  ben  coneguts  els  successos  del  passat  dissabte  a  la  nit,  en  els  domicilis 
de  nostres  companys  La  Veu  de  Catalunya  y  el  jCu-Cut!  No  serèm  nosaltres  qui  avuy  els  ex¬ 
pliqui  ni  qui  faci  comentaris  que  haurien  de  resultar  incomplerts.  Ho  farèm  un  altre  día. 

Són  molts  els  trevalls  de  redacció  y  colaboració  qu’hem  tingut  de  retirar  donades  les  ac¬ 
tuals  circumstancies,  pera  no  fer  el  jòch  dels  qui  volen  posar  fóra  de  la  lley  al  Catalanisme, 
la  més  culta  y  avençada  de  les  accions  socials  y  polítiques  de  l’Estat  espanyol 
Per  això  calla  avuy;  per  això  parlarà  un  altre  dia 

SUMARI: 

Primavera,  per  Felip  Palma.  — Pensa  en  mi,  aymada, 
per  Aureli  Robrenyo  y  Güell.  —  Pàgines  festives: 
Gent  de  fòra,  per  Alexandre  Font.  —  La  tristesa  del 
llach,  per  Jaume  Terri.  —  Teatres,  per  Emili  Tinto¬ 
rer.  —  Xugay,  drama  en  un  acte,  per  F.  Pujulà  y 
Vallès,  —  Noves. 

FOLLETÍ: 

HISTORIES  D'ALTRE  TEMPS  (narracions  dels  si¬ 
gles  XIV  y  XV).— Plecbs  9  y  10. 


PRIMAVERA 

FRAGMENT  DE  NOVELA 

El  fret  era  fòra!  L’hivern  ja  estava  acabat. 
La  naturalesa  entera,  deixondintse,  aixecava 
el  cap  encara  poruch  ab  írisances  voluptuo¬ 
ses,  després  del  temps  de  proba:  d’aquella 
mort  aparent  que  l’havia  tinguda  arrau- 
lida. 

El  tràngul  per  aquell  cop  ja  estava  passat; 
tot  esdevenia  gemat,  tendre  y  rialler;  el  cel 
era  blau,  nét,  clar,  ab  tons  tan  aviat  rosats, 
com  moradenchs,  com  grochs,  per’acabar,  a 
la  posta,  ab  un  devassall  d’or  ple  de  raigs 
lluminosos  y  esplendents,  anunci  segur  d’un 
endemà  parell. 

Arbres,  plantes,  herbes,  tot  reviscolat  y 
revifantse,  prenia  una  exuberància  sadollado- 
ra.  Tot  començava  a  guarnirse  ab  delicades 
floretes  y  belles  garlandes  pera  la  gran  festa 
reproductiva,  per  la  suprema  y  misteriosa 
obra  de  la  creació. 

Les  fulles  naixentes,  plenes  d'esperança, 
xerrotejaven  son  llenguatge  enigmàtich;  els 
xaragalls,  escolantse  fondalades  avall,  mo¬ 
vien  una  remor  encisadora;  la  fressa  de  la 
brisa  era  més  harmoniosa,  més  suau;  una 
onada  de  vida,  de  desitj,  de  sensualitat  s’es¬ 
tenia  demunt  la  terra  produhint  una  sensació 
hipnòtica,  vibrant,  atrayent,  que  captivava 
l’ànima. 

La  fresca  font  del  Rieral,  devallant  per  les 
aspres  cingleres  del  Montseny,  començava  ja 
a  tenir  visitadors.  Era  un  Uoch  solitari,  poè- 
tich,  amagat  per  les  verdices  y  romagueres, 
cobert  pel  dosser  de  vert  v  espès  fullàm  que 
li  feyen  les  corpulentes  alzines  y  els  frondo¬ 


sos  arts  y  tot  ple  de  caminets  y  amagatalls 
bosch  endintre. 

Aquest  era’l  lloch  escullit  per  les  noyes 
que,  avans  d’ovirar  la  primera  missatgera  del 
bon  temps,  ja's  dalien  per’anarhi. 

Com  les  plantes,  també  aixecaven  elles 
llurs  testes  plenes  d’ilusions. 

L’esclat  de  joventut  y  la  exuberància  del 
goig  que  sentien,  les  atiava  freturoses  y  a 
bandades  cap  allí,  ahont  estaven  ben  segu¬ 
res  d’anarhi  a  escoltar  el  xiu-xiu  harmoniós 
de  les  paraules  dels  minyons,  que  a  cau  d’o¬ 
rella  les  hi  feyen  sentir  el  calfret  deia  volup¬ 
tuositat. 

Ubriagades,  y  ab  sensacions  frisoses,  sen¬ 
tien  aquelles  promeses  com  una  musica  hu¬ 
mana  y  festosa,  que’ls  hi  feya  presentir,  ab 
desitj  d’escorcollarlo,  un  món  de  plahers 
nous  y  misteriosos,  ab  tot  l’encis  de  lo  des¬ 
conegut. 

La  Letes  de  ca’n  Pi,  la  companya  aixela- 
brada  d’en  Manel,  era  de  les  que  més  si  da¬ 
lien;  essent  també  tal  volta  la  que  més  esfor¬ 
ços  li  costava’l  poder  arreplegar  la  bona  es¬ 
tona. 

El  pobre  del  seu  pare,  atuhit,  cor-caygut 
desde  la  mort  de  la  Mariona,  no  s’havia  po¬ 
gut  treure  en  déu  anys  aquella  aresta  del  cor. 
Morinlse  d’anyorança,  arrocegantse  per  la 
terra,  sense  ilusions  ni  desitjós,  com  l’eura  a 
qui  li  han  arrencat  l’arbre  que  l’aguantava, 
se  recordava  sempre  de  la  seva  dòna;  y,  re- 
cordantsen,  venia  a  parar  per  una  lògica  as¬ 
sociació  d’idees,  en  aquelles  paraules  que 
avans  de  morir  havia  dit  a  la  noya,  y,  per 
això  meteix  també,  a  lo  que  tant  havia  enca¬ 
rregat  a  l’avia. 

-  Y  aquell  home  feble,  impotent  pera  ferse 
obehir,  donà  l'ordre  a  sa  mare:  que  de  cap 
manera  volia  que  la  Dolores  anés  a  la  font 
a  l’hora  que  s’hi  aconvoyava’l  jovent  del  po¬ 
ble. 

Y  cada  tarda  tenien  lloch  les  meteixes  pa¬ 
lestres,  y  començava’l  martiri  de  la  pobra  ve¬ 
lla  per  tenir  de  negar  a  la  Letes  aquest  gust. 

Prou  ho  sabia,  y  potser  encara  millor  que 
en  Jordi,  que  les  amistats  que  trobava  la  no¬ 
ya  al  bosch  no  li  convenien;  però  encarrega¬ 
da  a  n’ella  sola  aquesta  enutjosa  ordre,  tro¬ 
bava  que  la  càrrega  era  massa  feixuga  per  les 
seves  mermades  forces. 

Lagarneua  no  més  tenia  de  combatre  ab  la 

estimació  sempre  mal  entesa  dels  pares,  yper 
això  se  sabia  de  cor  còm  ferse  seva  a  l’avia. 
Aquells  ullaços  blaus  demanaven  tan  llas¬ 
timosos!  Aquella  boqueta’s  contreya  ab  tan¬ 
ta  traidoría!  Aquell  pit  bombat  y  aquell  cos 
ben  fet  se  blincaven  ab  tanta  gracia,  que 
l’avia  s’hi  deixava  caure;  y  el  primer  no,  dit 
ab  tanta  energia,  acabava  sense  parior,  sen¬ 
se  que  tingués  esma  pera  repetirli. 

— Bé,  però... — deya  a  la  fi,  ja  vençuda  del 
tot, — ja  que  hi  vols  anartant  si  com  no,  pro¬ 
metem  al  menys  que  no  t’hi  entretindràs 
gens  ni  mica;  perque  si  ton  pare  arriba  y  no’t 
veu  a  casa,  mourà  un  desori,  y  jo  sóch  la  que 
ho  paga. 

— Valgam  Deu,  avia,  y  que  sóu  pesada! 
Sempre  quan  me’n  vaig  me  dihèu  lo  me- 
teix. 

— Y  tu’l  gran  cas  que’n  fas!  Que  no  sé 
quines  romagueres  hi  déus  trobar,  que  sem- 
pre’t  fan  fer  tart.  No  te’n  recordes,  no,  de  la 
feyna  que  deixes  a  casa. 

— Ja  hi  sóu  vós  pera  feria. 

— {Veus  quina  manera  tan  desvergonyi¬ 
da  tens  de  respondre?  Però  tinch  de  callar. 
Ningú  més  que  jo’n  té  la  culpa,  y  ara  pago 
la  pena.  T’he  criat  y  contemplat  com  una  se¬ 
nyoreta,  y’m  cal  abaixar  el  cap  y  encarregar- 
me  de  tot  si  os  plau  per  força. 

— Y  ja  vos  agrada!  Els  altres  may  trobeu 
que  facin  res  ben  fet. 

— No  es  que  no  t’ho  trobi  ben  fet,  no,  no- 
ya:es  pera  estalviartho,y  tu  no  ho  sabs  veure. 
Y  encara  no’t  caldria  fer  res,  si  no  fossin  les 
cames  que  no’m  volen  dur,  y  aquestes  formi¬ 
gons  y  cap-rodos,  que  m’agafen  tan  sovint. 
Sóch  vella,  filla  meva,  y  com  qu’he  patit  y 
trevallat  molt,  creume  que  hi  ha  estones 
que’m  manquen  les  forces. 

— Pobra  aviona! — saltà  la  Letes,  tiràntseli 
al  coll  y  petonejantla. — Si  es  més  maca  ella 
sola  que  totes  les  avies  del  món  plegades! 
No  diguèu  res  més,  ni  feu  cap  feyna,  que 
avuy  vos  prometo  que  aniré  ben  rabenta,  y 
en  tornant  ho  faré  tot  al  plegat. 

— Fuig,  trapacerota,  fuig,  que’m  fas  mal 
ab  aquest  braçarros!  Si  fossis  tan  bona  mi¬ 
nyona  y  creyenta  com  escoterida,  ja’n  val¬ 
dries  de  pessetes! — respongué  l’avia  agafant- 
li  amorosament  el  cap  y  guaytàntsela  emba¬ 
dalida  com  si  la  vegés  per  primera  vegada. 

— {Veyèu?  Ara  sóu  vós  que  m’entreteniu! — 


763 

va  dir  la  noya  impacient,  contrayent  els  lla  - 
bis  y  picant  ab  el  peu. — Y  aviat  serà  fosch  y 
el  pare  vindrà. 

— Donchs  no  hi  vagis,  dòna!  Vata,  ratona, 
— afegi  agafantla  per  la  barbeta.  — Acontenta 
a  l’avia  tan  sols  una  vegada  a  la  vida,  ja  que 
sabs  que  no’ns  agrada. 

— Això  no  es  més  que  una  toçuderia  vos¬ 
tra  y  del  pare.  Vés  quin  mal  faig  per  anar  a 
buscar  aygua! 

— Per  anar  a  buscar  aygua,  cap.  Però  per 
trobarhi  segons  qui,  molt. 

— Però  si  ni  menys  may  hi  enrahono,  ab 
qui  vós  volèu  dir! 

— Ay,  trapacera!  No  embusteregis,  qu’en 
aquest  món  tot  se  sab.  Aquest  xicot,  diuen 
que’s  un  viciós  y  un  gandul,  y  per  això  no’ns 
agrada.  Ja  ho  sabs  què  diu  tothòm:  que  prou 
ens  esgarrifaríem,  si  sapiguessim  lo  que  ha 
fet  per  allà  dalt. 

— La  gent  no  més  enrahona  perque  té 
llengua.  {Què  se’Is  en  dóna  si  ha  fet  0  deixat 
de  fer?  Mirèu  qu’es  prou,  que  tothòm  se  tin¬ 
gui  de  ficar  ab  la  conducta  dels  altres.  Ca¬ 
dascú  es  amo  d’ell  meteix,  y  de  fer  lo  que  li 
dongui  gust  y  gana. 

— Amo  d’ell  meteix  si,  tens  rahó.  Però  com 
que’l  mal  no’l  pot  fer  sol...  Escolta:  {que  no 
s’hi  vol  ficar  ell  dins  de  casa  nostra,  y  Deu 
sab  ab  quina  intenció?  Perque,  com  que  tu 
no  has  estat  may  franca,  no  sabèm  lo  que 
pensa. 

— No  ho  sabèu  perque  també  està  cremat 
de  vós  y  del  pare.  Però,  sobre  tot,  a  qui  no 
pot  veure  es  a  n’en  Manel.  Y  en  això  te  mol¬ 
ta  rahó,  no  diguèu.  Vés  a  n’ell  què  se  li  en 
dóna  iQu’es  alguna  cosa  meva,  per  tenirse 
de  ficar  en  tot?  Que  deixi  estar  als  altres 
tranquils  y  en  pau,  aquest  esgarrat!  — 

Al  sentir  això,  l’avia  va  guaytàrsela  esga¬ 
rrifada. 

— {Qu’es  aquesta  manera  de  parlar  d’en 
Manel,  Dolores?  —  va  dirli  ab  severitat. — 
{Que  no  ho  coneixes  que  ara  ets  més  que 
desagrahida?  {Que  fins  ets  injusta  ab  el  po¬ 
bre  xicot  que  tot  ho  fa  pel  teu  bé? — 

Una  onada  de  vergonya  y  de  remordiment 
enrogi  les  galtes  de  la  noya. 

Ab  tot  y  això,  la  defensa  de  l’estimat  en¬ 
cara  tornà  a  brollar  del  seus  llabis. 

— Quan  s’està  cremat  se’n  diuen  moltes  de 
coses  que  després  saben  greu.  Y  si  no’l  cre- 

tiquegessin  tampoch  ell  diria;  que  tal  vegada 
més  endevant  hi  haurà  algú  que  se'n  pene¬ 
dirà  de  dirne  tant  mal. 

— Mentres  no  siguèm  nosaltres  aquests, 
dels  demés  què  se  me’n  dóna. 

— Nosaltres  pla  de  patirne  y  jo  menys  que 
ningú.  Justament  sempre’m  diu  que  sóch  di- 
ferenta  de  tothòm,  y  potser  l’única  Ipersona 
que  l’aprecia  tal  com  es. 

— Oydà,  noya! — va  saltar  l’avia. — Me  pen¬ 
sava  que  no  hi  enrahonaves  may.  Donchs 
ara  meteix  vull  que  m’expliquis  lo  que  hi  ha 
entre  tu  y  ell;  o  si  no’t  juro  que  t’ho  faig  dir 
devant  de  ton  pare  y  d’en  Manel. 

—  {Veyèu?  Ja  gayre  bé  es  fosch  y  tinch 
d  anar  per  força  a  la  font,  perque  no  hi  ha  ni 
una  gota  d’aygua — digué  la  Dolores  tota  ver¬ 
mella,  girant  sobtadament  la  conversa,  aga¬ 
fant  el  canti  y  trabocantlo  cap  per  avall. 

— Ay  grandíssima!  Dolenta,  més  que  do¬ 
lenta!  Si  gayre  bé  era  ple!  — va  dir  la  vella  al 
veure  ab  la  força  que  rajava  pels  brochs  y 
el  bassal  que  deixava  a  terra. 

La  noya,  bo  y  acabant  d’escórrel  y  escla¬ 
fint  una  gran  rialla,  sorti  corrent  de  la  casa. 

— Ara,  donchs,  no  més  per,  punt,  no  vull 
que  hi  vagis!  Noya!  Dolores! — cridà  l’avia 
deixant  demunt  del  taulell  un  garbell  de  mon¬ 
getes  que  triava  y  sortint  resolta  y  amatent 
al  derrera  d’ella. 

Però,  deturantse  de  sobte  al  veure  que  ja 
trencava’l  cap  del  carrer,  mormolà  bellugant 
el  cap  y  ficantse  altre  cop  cap  a  dintre,  ben 
penedida  de  la  seva  condescendència: 

— No  li  havia  de  deixar  anar.  Ay!  Deu  no 
permeti  que  de  tants  complaceios  ens  en  pari 
malament  algún  dia! — 

Y  acotant  el  cap,  com  si  sentis  surar  de¬ 
munt  seu  alguna  cosa  amenaçant  la  tranqui- 
litat  de  la  casa,  tornà  a  seure,  posantse,  tota 
capficada,  altre  cop  el  garbell  a  la  falda. 

— Bones  tarnes,  avia — digué  al  cap  de 
poca  estona  una  veu  derrera  d'ella. — ^Tam- 
poch  no  hi  es  la  Letes,  avuy? 

— No,  Manel.  Es  a  la  font.  Però  ja  tornarà 
deseguida — respongué  l’avia  anant  a  deixar 
altre  cop  demunt  del  taulell  les  mongetes 
grauades,  sense  girarse.  Sabia  ben  bé  de  so¬ 
bres  qui  era’l  qu’entrava. 

El  geperut  de  cà’l  Teixidor,  el  company 
inseparable  de  la  Leies,  va  anarsen  de  dret  a 


asseures  en  el  seu  lloch  de  costúm:  una  ca¬ 
dira  mitjana  devant  dels  sachs  del  gra,  y 
vora  la  vidriera  de  la  rebotiga. 

Allà  va  quedarse  trist,  abatut,  ab  les  mans 
creuades  sobre’ls  genolls  y  més  groch  que 
un  desenterrat.  Les  llàgrimes  li  humitéjaven 
els  ulls,  però  eren  d’aquelles  que  no  corren, 
perque’l  pensament  les  detura  y  el  foch  de 
l’ànima  les  aixuga.  La  gelosia  feya  un  quant 
temps  que  li  mocegava’l  cor,  però  avans  se 
l’hauria  fet  a  bocins  ell  meteix  que  donarho 
a  conèixer.  Fins  feya  poch  qu’encara  era 
feliç. 

En  aquella  hora,  que,  un  cop  acabada  la 
tasca  del  teler,  anava  a  passar  la  estona  a  cà 
la  Letes  sense  mancarhi  ni  un  jorn,  la  tro¬ 
bava  sempre  a  n’ella  asseguda  al  costat  de  la 
vidriera,  fent  ganxet  o  bé  puntes,  guaytant 
distreta  y  fent  mofa  dels  pochs  vianants  que 
transitaven  pel  carrer. 

Y  ell  se  quedava  embadalit  guaytantse 
aquella  noya  que,  malgrat  els  seus  vint 
anys,  tan  poch  havia  cambiat.  Era  encara 
enjogaçada  y  riallera  com  sempre. 

De  temperament  fogós  y  decidit,  expres¬ 
sava  ab  molta  vehemencia’ls  seus  sentiments. 
Voluntariosa  y  mal  criada,  lo  que  volia  ho 
volia  resoltament,  encara  que  sapigués  que 
la  perjudicava.  A  n’en  Manel  seguia  domi- 
nantlo  com  sempre.  Li  feya  bromes  qu’ell  no 
seguia  li  esclafia  rialles  qu’ell  no  chorejava. 

Pareixia  una  inconscient  que  no’s  don- 
guès  compte  d’aquell  esguerrament  tan  terri¬ 
ble,  havent  perdut  fins  y  tot  la  memòria 
d’aquella  cayguda  qu’en  diada  tan  senya¬ 
lada,  la  de  la  mort  de  la  Mariona,  l’havia  mal¬ 
mès  per  la  vida. 

Punt  per  punt  havia  seguit  el  rosari  de  les 
llastimoses  queixes  que  li  arrencaven  les 
operacions  que  li  feren;  havia  vist  per  de¬ 
talls  els  esgarrifosos  tumors  ràbejarse  veri¬ 
nosos  y  repugnants  en  aquella  naturalesa 
sana  y  robusta,  malmetentla  per  sempre,  y, 
cosa  estranya,  may  li  havia  fet  esment  ni 
memòria  de  tal  desgracia;  may  li  havia  do¬ 
nat  a  entendre  ni  que’l  compadís  tan  sols. 

Fins  ell  meteix,  en  aquelles  estones  fala¬ 
gueres,  pareixia  també  oblidar  el  dolorós  se¬ 
gell  ab  que  l’havia  marcat  la  desgracia. 

Al  pobre  esguerrat,  al  sér  raquitich,  escar¬ 
ni  y  befa  dels  xicotots  del  poble,  li  pareixia 

allavors  com  si  se  li  aclarissin  les  foscors 
de  l’ànima,  com  si  se  li  esbargissin  els  pen¬ 
saments  tenebrosos. 

Una  onada  sadollada  y  plena  d’espe- 
rança’l  gronxava  suaument,  enrogint  deve- 
gades  aquella  cara  demacrada  y  fentli  córrer 
per  les  venes  una  frisança,  un  desitj,  un 
afany  d’ésser  comprès  y  estimat!... 

Però  la  meteixa  sanitut  y  exuberància  de 
vida  ab  que  havia  nascut,  y  que  feyen  bro¬ 
llar  y  li  retornaven  aquelles  estones  falague¬ 
res,  talment  l’aniquilava.  No  hi  cabien,  dins 
d’aquella  naturalesa  malmesa  y  aquell  cos 
migrat  per  una  desgracia  impensada. 

Al  despertar  d’aquest  somni,  la  seva  cara 
esdevenia  més  verda,  els  ulls  més  fondos, 
l’esguart  més  desesperant. 

El  pensament  de  que  may  es  correspost 
en  veritat  un  ser  com  ell,  se  li  apareixia 
ab  tota  sa  esparverant  cruesa.  La  Dolores 
l’estimava  a  la  seva  manera  y  el  volia  prop 
seu,  però  veya  y  coneixia  que  pera  ella  no 
era  un  home,  sinó  senzillament  en  Manel,  el 
company  d’entremaliadures,  ab  qui  reya  y  de 
qui  podia  refiarse. 

L’aribada  d’en  Sisó,  el  mitjà  de  cà’n 
Muns,  ab  els  galons  d’oficial  y  trenta  duros 
de  paga,  va  caure  com  una  desilusió  terrenal 
de  les  més  grosses  dins  del  somni  celest  en 
qu’en  Manel  estava  ficat. 

Reenganxat  aquell,  y  tornant  voluntari  a 
les  colonies  de  Cuba  ab  el  grau  reconegut  de 
sargent,  la  seva  bona  sòrt  el  portà  a  ésser 
dels  qu’en  aquella  desferra  guanyaren  as¬ 
cens  y  refinament  de  vicis,  no  dels  que  hi  van 
devallar,  obligats  per  una  gent  orgullosa  y 
poca-solta,  a  defensar  una  causa  desigual 
y  perduda,  que’ls  deixà  afamats  y  misera¬ 
bles,  res  més  que  com  a  mostra  pera  ense¬ 
nyar  a  la  posteritat  els  horrors  d’una  lluyta 
funesta,  buscada  y  vergonyosa. 

Destinat  a  Vich  ,  un  cop  perdut  al  li  el 
nostre  domini,  cada  po.chs  dies  salvava’ls 
tres  quartets  que  l’allunyaven  de  casa  seva, 
per’anar  a  fer  ostantació  al  poble  de  la  se¬ 
va  figura,  realçada  per  l’or  de  l’uniforme, 
eclipsant  al  jovent  ab  son  desprendimenl 
desdenyós  y  son  atreviment  desvergonyit. 

Era  un  xicot  a  qui  no  mancava  cap  vici 
a  apendre.  Jugador,  mocero,  borratxo,  de 
tot  era  mestre. 

Al  veure  a  la  Dolores  feta  una  bona  moça, 


y  la  més  vistosa  del  poble,  va  emprendarsen» 
y  lo  que  tal  vegada  no  hauria  passat  d’un  ca- 
pritxo,  l'antipatia  que  li  demostraven  en  Jor¬ 
di,  l’avia  y  sobre  tot  en  Manel,  despertantli 
totes  les  baixes  passions,  ho  girà  en  desitj  y 
empenyo. 

Veyent  que  li  disputaven  la  presa,  va  vo- 
lerla  per  seva.  Lo  qu’en  Manel  sentia  per  la 
noya  ja  ell  ho  havia  esbrinat  avans  que  l’al¬ 
tre  se’n  adongués;  y,  com  li  duya  votada  des- 
de  maynada,  perque  may  el  volien  ab  ells, 
vegé  arribada  la  ocasió  de  revenjarse. 

Ab  calculada  traidoría,  y  pera  millor  asse¬ 
gurar  el  tret,  voltava,  voltava  a  l’entorn 
d’ella  sense  dirli  res,  com  l’esparver  ronda’l 
colomar  avans  de  clavar  l'urpa. 

A  la  Letes  això  la  tenia  freturosa,  desvet¬ 
llada.  La  impaciència  d’una  cosa  certa  y 
gruada,  però  tardana,  la  corprenia.  La  vani¬ 
tat  de  dòna,  y  la  imperiosa  voluntat  de  noya 
aviciada,  tan  temut  per  la  Mariona,  va  força 
ajudar  a  que  se  li  arrelés  ben  fondo  dins  del 
cor  l’amor  y  l’empenyo  per  aquell  home. 

Confiada  ab  el  present,  satisfeta  y  feliç 
quan  ell,  a  la  fi,  començà  a  zumzejarli  a  la 
orella  aquella  musica  amorosa  qu’encisa 
quan  se  sent  y  sempre  es  nova,  vegé  créixer 
la  seva  passió  tan  poderosa,  que  li  donava  la 
ferma  confiança  de  qu’ella  sola  enrunaria  la 
contra  y  malevolença  ab  que’ls  seus  ho 
veyen. 

Y  desde  llavors,  y  cada  dia,  un  cop  fòra’l 
seu  pare  pel  negoci  de  la  botiga,  tenia  lloch 
la  meteixa  lluyta  entre  l’avia  y  ella;  y  cada 
dia  la  noya  retornava  a  la  font  y  a  n’en  Ma¬ 
nel  li  calia  esperar  més  estona.  Y  la  Dolores 
ne  tornava  joyosa,  vessantli  el  cor  d’alegria, 
y  tan  distreta,  que’s  quedava  tota  roja  y  con¬ 
fosa  quan  li  deyen  en  què  pensava,  que  no 
mésfeya  que  riure  sense  may  respondre  a  to. 

A  tot  això  l’ànima  del  pobre  esguerrat  de¬ 
fallia,  y  el  seu  esguart  prenia  un  to  blanch 
com  d’ossari. 

En  la  distracció  d’ella  hi  endevinava  tot 
l’esclat  de  son  amor.  La  bravada  de  joventut 
y  passió  qu’ella  duya  de  fòra,  l’envolcallava, 
estremintlo  fins  al  moll  dels  òsssos,  com 
qui  sent  el  contacte  fregadiç  d’una  mortalla, 
y  un  seguit  de  pensaments  desgavellats  creu¬ 
aven  allavors  pel  seu  cervell. 

Tan  aviat  volia  anar  a  demanar  a  n’en 
Sisó  que  la  deixés,  dihentli  que  podia  exi- 

,girli  perque  aquella  noya  era  quelcòm  seu  y 
ell  no  n’era  mereixedor,  com  amenaçarlo  de 
mort  sinó  s'hi  casava. 

Pensava  també,  molts  cops,  no  tornar 
may  més  a  cà’n  Pi,  fugir  d’aquella  lluyta  que 
l’aclaparava,  y  una  força  més  potenta,  més 
avassalladora  que  la  seva  voluntat,  el  duya 
inconscient  altre  cop  a  seure  devant  dels 
sachs,  a  la  rebotiga;  però  cada  dia  més 
atuhit,  ab  un  infern  dintre  seu  que  se’l  men¬ 
java. 

— {Vols  dir,  Manel, — va  preguntarli  aquell 
dia  l’avia,  a  la  fí  encetant  la  conversa, — 
qu’en  Sisó  s’hi  casarà  ab  la  noya  y  farà  bon¬ 
dat? — 

Y,  ab  un  suprèm  esforç,  encara  en  Manel 
trobà  força  pera  respondre: 

—  Si,  avia,  sí.  Jo  bé  m’ho  penso.  Quànts 
n’hi  ha  com  ell  que,  un  cop  casats,  són  uns 
bons  marits! 

— Deu  vulga — afegí  la  vella  bellugant  el 
cap — que  no  faci  com  un  sarment  tòrt  de 
vinya  vella,  que  ja  no  l’adreça  ningú. 

— La  estimació  ho  pot  tot,  avia:  fins  fer 
miraclesl 

— Ay,  no  ho  sé,  no  ho  sé!  Com  que  la 
noya  no’ns  en  diu  res,  tinch  una  angoixa  y 
una  por  de  que  aquest  xicot  ens  en  faci  al¬ 
guna!  Perque  aquests  Muns  venen  de  mala 
niçaga.  Bon  Deu,  Senyor!  Bé  podies  ésser  tu 
com  ell,  y  no’ns  hauria  calgut  témer  res!— 

El  geperut  no  respongué.  Un  sanglot  ofe¬ 
gat  per  la  voluntat  li  esqueixà’l  pit,  y  els 
parpres  se  li  remogueren  una  bella  estona. 

— Avuy  si  que  tarda  aquella  moçota! — di¬ 
gué  a  la  fí  l’avia,  al  cap  d’una  estona,  ama¬ 
gant  sota  un  to  festiu  y  lleuger  l’ansia  que 
sentia. — Com  que  aquests  dies  passats  ha 
fet  tan  mal  temps,  y  el  seu  pare  es  fóra  ter¬ 
me,  s’aprofita  la  grandíssima. — 

Y  altre  cop,  després  d’això,  tornaren  a 
quedar  muts  y  capficats  ab  les  seves  cabò¬ 
ries  y  reflexions. 

Una  mena  de  malestar,  com  un  trist  presen- 
timent  surava  per  l’espay,  entremitj  d’aquesta 
quietut,  tan  sols  interrompuda  pel  monoton  y 
acompassat  tic-tac  d’un  rellotge  de  caixa  po¬ 
sat  al  replà  de  la  escala. 

Y  a  fóra  les  ombres  del  capvespre  s’este¬ 
nien  demunt  la  terra  plenes  d’una  dolçor  me¬ 
langiosa  y  trista,  com  sempre  en  aquesta 
hora.  La  claror  rogenca  de  la  posta  filtrantse 


per  entre  les  tortes  branques  y  l’espès  fullàm 
del  bosch,  era  com  escletxes  d’una  claror 
reçagada,que  l’omplien  de  misteriosa  poesia. 

Dins  la  suau  y  tebia  halenada  del  ventijol 
que  feya,  s’hi  sentia  aletejar  una  sensació 
delitosa. 

Una  parella  de  pardals,  empaytantse,  ana¬ 
ren  a  topar  aixelabrats  la  vidriera  en  qu’es- 
tava  recolzat  en  Manel,  fentli  aixecar  l’aco¬ 
tat  cap. 

Una  punyenta  tristor,  una  angoixa  indefi¬ 
nible'l  portà  a  endevinar,  com  una  visió  llu¬ 
nyana  y  esfumada,  dues  siluetes  juntes,  molt 
juntes,  que  sense  zumzeig  de  veus,  ni  remor 
de  petjades,  se  perdien  dintre  la  foscuria, 
desapareixent  entre  la  espessor  dels  arbres. 

Y  en  un  moment,  que  lluny,  que  lluny  va 
veure  les  estones  falagueres  que  havia  passat 
en  aquell  meteix  lloch!  Tota  una  eternitat  de 
solitut  y  de  tristor  acabava  de  posarshi  pel 
mitj. 

Y  el  segell  de  desgracia  y  oprobi  ab  que 
l’havia  aclaparat  la  Providencia  li  semblà 
nou  y  més  feixuch  que  may. 

La  brutal  realitat  se  li  aparegué  esparve- 
radora,  y,  acabant  ab  les  forces  del  seu  espe¬ 
rit,  amagantse  de  l’avia  com  un  criminal, 
fugi  dret  a  casa  seva,  rompent  a  plorar  com 
una  maynada. 

Felip  Palma 


PENSA  EN  MI,  AYMADA... 

Quan  el  sol  escorri  les  ombres  que  t’han 
vetllada  durant  la  nit  y,  despertante,  alegre’t 
dongui  la  bon’hora,  pensa  en  mi,  aymada; 
pensa  en  mi  qu’espero  l’eixir  dels  teus  ulls 
manyachs  y  dolços  pera  que  s’esborrin  les 
ombres  que’m  volten  desde’l  jorn  que  t’allu¬ 
nyares. 

Quan  contemplis,  desde  derrera’ls  vidres 
pel  fret  glaçats,  el  teu  bell  jardi  sense  flors 
que  l’enjoyellin,  dolçament  cobert  de  fulles 
per  la  tardor  marcides,  pensa  en  mi,  ayma¬ 
da;  pensa  en  mi,  que  aixi  també’l  jardí  de 
ma  vida  tristament  encatifen  les  ilusions  al 
bes  punyent  de  la  realitat  caygudes. 

Quan  els  teus  dits  lleugers,  ab  els  neulits 
boixets  joguinegin  tot  trenant  rica  punta, 
pensa  en  mi,  aymada;  pensa  en  mon  cor, 
mon  pobre  cor  presoner  en  la  espessa  xarxa 
teixida  per  tes  mirades. 

Quan  escoltis  del  campanar  de  la  esglesia 
propera,  hont  ara,  pietosa,  cada  festa  aniràs 
a  resar,  caure  rítmicament  les  hores,  pensa 
en  mi,  aymada;  pensa  en  mi  que  una  a  una 
vaig  comptant  les  que  són  passades  desde 
l’última  volta  que’t  vegi,  y  les  que  falten  en¬ 
cara  pera  revèuret. 

Quan  contemplis,  recolzada  en  la  barana 
de  la  terraça,  el  sol  morent  en  els  serrats 
ageyentse  mentres  envia’l  derrer  esguart  als 
encesos  núvols  de  la  posta,  pensa  en  mi,  ay¬ 
mada;  pensa  en  mi  que  anyoro  les  melangio¬ 
ses  postes  de  ta  figura  captivadora  quan, 
a  la  nit,  veya  la  teva  silueta  derrera  les  mitj 
closes  persianes  que,  al  passar,  sostenies 
obertes. 

Quan  al  capvespre,  en  l’alta  volta,  la  pri¬ 
mera  estrella  vegis  brillar  serena  y  hermosa- 
ment  atrayenta,  pensa  en  mi,  aymada;  pensa 
en  mi  que  lluny  de  tu  estaré  contemplantla, 
remembrant  la  dolça  llum  de  ta  excelsa  mi¬ 
rada. 

Quan  la  boyra  manyagament  s’estengui 
pel  teu  carrer  y  altra  volta,  dins  ta  blanca 
cambra,  les  ombres  t’envoltin,  pensa  en  mi, 
aymada;  pensa  en  mi,  pobre  vianant  perdut 
per  camins  de  la  vida  plens  de  boyres  y  te¬ 
nebres,  qu’en  el  teu  mirar,  en  el  teu  som¬ 
riure,  he  vista  la  claror  prometedora  d'una 
nova  vida. 

Aureli  Robrenyo  y  Güell 


PAGINES  FESTIVES 

GENT  DE  FORA 

PRIMER  quadro 

— t-Ahónt  vas,  Pere  Panarra,  tan  mudat? 

— Ola,  Manel.  Mira,  cap  a  la  Mata. 

— iPer  gayres  dies? 

— No,  si  tornaré  aquest  meteix  vespre. 

— Vés  ab  cuidado  a  Barcelona,  que  són 
molt  murris. 

— <Y  això? 

— Mira,  la  setmana  passada  meteix  el  xich 
Goteres  hi  va  anar  pera  fer  compres;  y  noy,  li 
van  pendre’l  ralotja.  Y  ab  ell  són  ja  déu  o 
dotze’ls  vehins  de  Rocatrista  que’ls  hi  han 
escarmentat  allà  baix. 

— A  mi  sí  que  no  tinguis  por  que  me’l 
prenguin  el  ralotja;  primer  perque  sempre’m 
poso  la  mà  a  la  butxaca  de  la  ermilla,  y  se- 

gón  perque  no’n  porto.  Y  a  més,  que  no  es 
pas  la  primera  vegada  que  hi  vaig  cap  a  ciu¬ 
tat;  ja’n  sóch  vey  y  may  m’ha  passat  res. 
Però  això  si:  vaig  molt  alerta  y  no’m  fio  de 
ningú.  {Sabs  quan  varem  casar  a  l’hereu? 

— Prou. 

— Donchs  varem  anar  allà  a  n’aquell  ca¬ 
rrer  que  hi  ha  tan  de  botigues,  al  carrer  de... 
de... 

— iDe  la  Boquería? 

—No,  allà  hont  hi  ha  una  casa  que  venen 
escopetes  y  un’altra  que  despatxen  troços  de 
pressones  (però  de  per  riure  per  això)  y  que 
al  mitj  del  carrer  hi  ha  uns  llums  lètrichs 
penjats,  que  sembla  talment  que  qúi  els  hi  va 
posar  hagués  vist  quan  guarnim  el  nostre 
carrer  gran  per  la  festa  major. 

— Ah,  vols  dir  el  carrer  de  Farnandu. 

— Crech  que  sí  que’n  diuen  això.  Com  te 
deya,  varem  anar  a  una  botiga  d’aquell  ca¬ 
rrer  a  comprar  l’anell.  íQue’t  penses  que  no 
ho  vaig  fer  mirar  després  si  era  bo?  Mira, 
sortint  de  comprarlo’l  vaig  ensenyar  dese- 
guida  a  un  d’aquests  guarda-boscos  que  hi 
ha  a  Barcelona  y  que’n  diuen  manucipals. 
Però  com  que  hauria  pogut  estar  avingut  ab 
el  que’ns  el  va  vendre,  ho  vaig  preguntar 
també  a  un  que  tirava  un  carretó  y  a  un  se¬ 
nyor  que  llegia’l  diari  a  la  porta  d’una  bo¬ 
tiga. 

Y  perque  vegis  que  a  n’en  Pere  Panarra 
no  l’enganya  ningú,  has  de  saber  que  un 
altre  cop  en  Pep  adroguer,  sabent  que  jo 
havia  d'anar  a  ciutat,  me  va  donar  vint  du¬ 
ros  y’m  va  encarregar  que’ls  portés  a  una 
casa  qu’ell  hi  compra  coses  per  la  botiga. — 
No  vos  equivoquèu — me  va  dir. — No  tinguèu 
por.  — 

Arribo  a  Barcelona,  me’n  vaig  cap  a  la 
casa  que  deya’l  paperet  que  portava,  entro, 
y  sense  treurem  els  quartos  de  la  butxaca, 
li  dich  a  un  senyor  qu’estava  escrivint:  — 
Bon  dia  y  bonahora. — Bon  dia. — Escolti,  £no 
coneixen  algú  de  fòra,  vostès? — Home,  trac- 
tèm  ab  tants... — Jo  volia  dirun  de  Rocatrista. 
— Crech  que  si.— iCòm  se  diu  el  que  vostès 
coneixen?  — 

Com  que  aquell  senyor  tardava  una  mica 
a  contestar,  jo  que  si,  apreto  els  quartos  en¬ 
cara  més  endins  de  la  butxaca.  Aleshores  un 
altre  qu’encara  no  havia  dit  res  va  alçar  el 
cap  y  va  dir: 

— Tenim  un  comprador  a  Rocatrista  que-s 
diu  Joseph  Miralles. — Just,  en  Pep  adroguer 
com  li  dihèm  nosaltres...  Ja’m  faràn  una 
mica  de  paperet,  {veritat?— Sí,  home,  no  tin- 
guèu  por. 

Y  aleshores  els  hi  vaig  entregar  els  vint 
duros. 

— Bueno ,  bueno;  està  bé,  Pere.  Però  per 
això  jo  no’m  canso  d'encarregarte  molt  cui- 
dado  a  Barcelona!  molt  cuidado  a  Barce¬ 
lona! 

—  S’estima  l’avís,  de  tots  modos.  Adeu, 
Manel. 

— Endevant  y  no  t’hi  cansis. 

SEGÓN  QUADRO 

— {Que  fa  gayres  dies  que  havèu  baixat 
d’allà  dalt? 

— {D’ahónt?  {De  Rocatrista? 

— Sí,  home. 

— Avuy  meteix. 

— {Que  no’m  coneixèu? 

— Un  servidor,  no. 

— Es  clar,  com  que  fa  tants  anys... 

—  {Que  potser  vostè  hi  ha  estat  per  allí? 

— Ja  ho  crech,  com  que’n  sóch  fill. 

— Me  caso  ab  Ronda!  me  jugo  la  barretina 
qu’ets  el  xicot  mitjà  del  Manel,  que  va  mar¬ 
xar  cap  a  Buenos  Aires  déu  fer  deu  0  dotze 
anys. 

— El  meteix! 

— Qui  redimontri  t’havia  de  conèixer! 
Aleshores  eres  un  marrech  y  ara  ab  aquest 
bigotaç  estàs  fet  tot  un  senyor. 

A  casa  teva  no  ho  deuen  saber  que  síes 
aquí,  {veritat? 

— No,  els  hi  vull  donar  una  sorpresa. 

— Per  això,  perque  aquest  matí  he  vist  a 
ton  pare  y  no  m’ha  dit  res  de  tu. 

— {Y  què  diu  e!  pare? 

— No  més  m’ha  dit:  «Vés  ab  compte,  Pere 
Panarra,  que  a  ciutat  són  molt  murris». 

— Ja  es  veritat,  ja.  Quan  menos  vos  ho 
pensaréu  tindrèu  un  lladre  a  dos  passos. 

— { Y  per  què  has  tornat  d’aquelles  terres? 
—  Per  què  allò  està  molt  malament. 

— {Que  també  hi  ha  la  filoxera? 

Oh,  una  filoxera  horrorosa!  Al  mati  ataca 
una  vinya  sana  y  a  la  tarda  ja  es  morta. 

— Caràm,  si  que  ho  fa  fort!  {Bé  déus  re- 
cordarte  de  *ota  la  gent  de  Rocatrista,  en¬ 
cara? 


— No  gayre;  els  ayres  d’Amèrica  treuen 
molt  la  memòria. 

— {Te’n  recordes  quan  jugàveu  a  pilota  tu 
y  els  teus  germans,  en  Damià  y  el  Ramonet, 
a  la  paret  de  casa  meva  y  que  una  vegada’m 
vareu  trencar  un  vidre? 

— Prou! 

— Y  de  quan  jugaves  ab  el  Perico ,  {te’n  re¬ 
cordes? 

— També;  era  un  xicot  que  apreciava  molt. 

— {Un  xicot?  {D’un  goç  en  dius  un  xicot? 

— Si...  no...  es  a  dir...  {sabèu?  allà  a  Bue¬ 
nos  Aires  als  goços  els  hi  diuen  xicots.  «Xi¬ 
cot  té,  té,  té  pa!  Busca,  busca  xicot,  busca, 
busca!»  Es  una  costúm. 

—  Tafoig,  donar  nom  de  pressona  a  les 
besties;  això  es  poch  crestià. 

— {Y  què  me’n  dius  de  la  desgracia  que  va 
tenir  el  noy  Canudes?  Ja’m  va  dir  ton  pare 
que  t’ho  havia  escrit. 

— No  me’n  parlèu,  que  vaig  tenir  un  dis¬ 
gust... 

— Y  tot  el  poble’l  va  tenir.  Un  home  tan 
de  bé!  Y  no  més  feya  dos  mesos  que  s’havia 
casatl 

— La  pobra  de  la  seva  dòna  també  fa  mol¬ 
ta  llàstima.  Quedar  viuda  tan  aviat! 

— {De  les  dones  que’ls  hi  empresonen  al 
marit  per  una  calurnia  en  dihèu  viudes  allà 
a  Buenos  Aires? 

— Ja  veurèu...  a  Buenos  Aires  y  per  tot: 
són  viudes  moralment ,  y  les  que  se’ls  hi  mor, 
materialment. 

— Noy,  ja  parles  tan  bé  com  el  senyor  mes¬ 
tre. 

— Pau  Panarra,  m’haurieu  de  fer  un  favor. 

— Digues. 

— Vaig  desembarcar  avans  d’ahir  y  al  va¬ 
por  encara  no  m’han  deixat  retirar  el  bagul 
ahont  hi  tinch  els  quartos,  de  modo  que  no 
sé  còm  ferho,  puig  estich  acabant  els  que 
porto  a  la  butxaca.  Si  vós  me  volguéssiu  fer 
el  favor  de  deixarme  alguna  cosa’m  trauria 
d’apuros,  y  jo  vos  ho  tornaria  demà  passat  0 
l’altre  que  penso  anar  al  poble. 

— {Quànt  necessites?  {Cinch  duros?  Ja  ho 
sabs,  home. 

— Si,  j’an  tindré  prou. 

—Es  tot  lo  que’m  queda.  Com  qu’he  pres 
ida  y  vuelta,  no  haig  de  necessitar  diners 
pel  viatge.  Ara  volia  anar  a  comprar  una 
albarda  pel  ruch,  que  la  que  tinch  ja  està 

tota  espellifada,  però  ho  faré  un  altre  dia. 

— Si  que  ho  sento,  perque  la  veritat:  se 
veu  que  vos  fa  molta  falta.  Adeusiàu,  Pere, 
y  moltes  gràcies. 

— Adeu,  noy. 

TERCER  QUADRO 

{Sabs  Manel  a  quí  vaig  trobar  ahir  a  Bar¬ 
celona? 

— Què  sé  jo. 

— Al  teu  noy  mitjà! 

— {Y  ara?  {Que  somnies?  Si  tot  justament 
aquest  demati  n’havèm  rebut  carta  dihent 
qu’està  molt  bé  allà  a  Buenos  Aires  y  que  no 
vol  tornar  fins  d’aqui  a  uns  quants  anys. 

— Te  dich  que’l  vaig  trobar  y  fins  li  vaig 
deixar  cinch  duros. 

— Vaja,  ja’t  van  enganyar. 

— {Vols  dir  que?... 

LA  TRISTESA 

(eantasía) 

Era  suau  l’oreig.  Totjust  tremolaven 
les  aygíles  del  llach  immens,  silenciós; 
sols  els  cignes  blanchs  la  quietut  trencaven 
ab  selvatges  crits;  tal  volta  ploraven 
al  rey  estimat  que  tant  anyoraven 
aquells  cignes  blanchs  d’un  blanch  fi  y  sedós. 

Y  els  humils  desmays  que  al  vol  s’estenien 
ab  rinxos  cayguts,  callats  s’esbandien 

en  les  avgües  clares  del  llach  silenciós, 
com  si  així  ploressin  ab  llurs  branques  tristes 
la  mort  del  seu  rey,  l’amant  dels  artistes, 
el  boig  rematat  que  tant  estimaven, 
el  boig  rematat  que  també  anyoraven 
com  els  cignes  blanchs  d’un  blanch  fi  y  sedós. 

Y  els  cedres  gegants  y  els  telis  formidables 
d’endintre  del  bosch  avans  ufanós, 

ni  escampen  perfums  ni  són  tan  afables 
com  eren  avans:  respiren  tristesa 


— Qu'era  un  estafa. 

— Dimontri! 

—  Si,  home . 

--Pero  aquell  murri  devia  saber  l’art  de 
bruixeria,  perque  m’ho  va  endevinar  tot! 
Me  va  endevinar  que  sóch  de  Rocatrista  y  el 
meu  nom,  me  va  parlar  dels  teus  bordega- 
ços  y  fins  del  goç,  del  cas  del  noy  Canudes 
y  vaja,’s  veu  que  coneix  molt  al  teu  xicot 
d’Amèrica. 

— {Ho  veus?  Ja  t’ho  deya  jo:  molt  cuidado 
a  Barcelona!  Ah,  ha,  ha!... 

— No  riguis  no,  que  de  lo  que’m  passa  quasi 
bé’n  tens  la  culpa  tu.  Molt  cuidado  a  Barce¬ 
lona!  molt  cuidado  a  Barcelonal  Vés  què’n 
farèm  si  a  n’aquell  pillo’l  vaig  trobar  a  la 
Barceloneta!...  Cinch  duros  de  la  meva  àni¬ 
ma!! — 

Alexandre  Font 


DEL  LLACH  <■> 

com  aquells  desmays  de  madeixa  estesa 
de  rulls,  que  besaven  el  llach  silenciós... 
com  els  cignes  blanchs  d'un  blanch  fi  y  sedós 

{Hónt  són  els  semblants  rublerts  d’alegries 
y  aquells  devassalls  de  suaus  melodies 
dels  esplèndits  jorns  de  les  grans  orgies...? 

Ja  del  gran  castell,  desert  a  tothora, 
desde’l  llach  immens  qu’es  allí  a  la  vora, 
com  avans  no  s’ouen  modulà’ls  teclats; 
sols  de  quan  en  quan,  y  encara  a  deshora, 
se  sent  una  veu  com  d’algú  que  plora 
anyorant  tal  volta  aquells  temps  passats 
ensemps  que  a  n’el  hoste,  l’amant  dels  artistes, 
com  aquells  desmays  de  les  branques  tristes... 
com  els  cignes  blanchs  d’un  blanch  fi  y  sedós... 
aquells  cignes  blanchs  del  llach  silenciós... 

Jaume  Terrí 

Juny  de  Jçoj 


(1)  A  l’artista  poeta  que,  coneixedor  de  la  tràgica  mort  del  rey  de  Bavaria,  visita  la  residència  reyal  de 
Berg,  ha  de  produhirli  una  fonda  impressió  de  tristesa,  però  l’ha  de  rebre  doblement  forta,  al  contemplar  el 
llach  immens  ab  tot  lo  que  l’envolta,  abets  y  cedres,  telis  y  alzines,  desmays  y  sàlzers,  y  per  sobre  ses  aygües 
aquells  cignes  qui  van  esma  perduts,  sense  direcció  fixa  y  llur  caminar  pausat,  sense  que  a  son  pas  deixin  may 
esteles  de  plata.  Y  al  cayent  de  les  tardes,  esfereheixen  ab  llurs  esglayadors  xiscles,  crits  selvatges  els  quals  fan 
més  remarcable  aquella  impressió  de  tristesa  per  produhir  alhora  en  l’espectador  certa  anyorança,  la  que  tal 
volta  senten  aquells  cignes  blanchs  que,  d’ençà  de  la  mort  del  regi  hoste,  no  han  rabejat  més  ses  hermoses  testes 
en  llurs  clares  aygues. 

Així  es  que  no  he  dubtat  en  dirne  La  tristesa  del  llach  d’aquesta  poesia,  inspirada  pel  recort  que  m’ha 
sugerit  el  fer  anys  aquests  dies  (13  juny  1886)  de  la  mort  del  desventurat  rey  conegut  per  Lluís  II  de  Bavaria. 

TEATRES 

Las  garsas. — Espectacles- Audicions 
Graner. 

La  derrera  comèdia  de  l’Ignasi  Iglesias  es 
un  hermós  himne  al  trevall.  Himne  de  poéta 
bon  xich  burgès  es  cert,  que  de  la,  avuy  tan 
difícil  y  fatigosa,  lluyta  per  la  vida,  no  n’ob¬ 
serva  pas  tots  els  incidents  qu’expliquen ,  si 
no  justifiquen,  els  petits  egoismes  y  passions 
que  converteixen  als  homes  en  feres,  però 
himne  a  la  fi  vital  y  encoratjador,  puig  posa 
de  relleu  moltes  petites  miseries.  El  drama 
se  desenrotlla  entorn  d’un  home,  d’un  bon 
home,  modest  barber  d’un  poble,  que  per  sa 
honradesa,  laboriositat,  desprendiment  y 
tendresa  de  cor,  ha  lograt  conquerir  les  sim¬ 
paties  de  tothòm. 

Un  dia’l  barber  treu  la  rifa.  Dos  dècims  re¬ 
partits  entre  innombrables  parroquians  han 
tret  la  grossa.  Quina  alegria!  Tothòm  serà 
rich.  Mes  l’alegria  no  dura  gayre  pera’l  po¬ 
bre  barber,  qui,  ja  vell  y  tip  de  trevallar,  tro¬ 
ba  en  la  sòrt  la  font  dels  majors  desenganys. 

Tothòm  vol  cobrar,  tothòm  desconfia,  tot¬ 
hòm  dubta  de  la  seva  honorabilitat. 

Els  uns  voldrien  dipositar  els  dècims  a 
cà’l  rector,  els  altres  vigilen  sos  passos,  no’l 
perden  may  de  vista;  aquests  li  fan  retrets, 
aquells  malparlen  d’ell. 

Un  parroquià  que  no  hi  havia  volgut  ésser 
«perque  ell  no  tirava  per  rich»,  el  tracta  d’es¬ 
tafa  sostenint  desvergonyidament  qu’encara 
que  no’n  tingui  rebut,  el  barber  de  paraula 
li  va  prometre  participació.  Sa  meteixa  llar 
se  converteix  en  un  infern.  El  barber  sols 
s’havia  reservat  un  duro ,  y  la  nora  seva  s’en¬ 
fada  perque’l  sogre  no  va  pensar  en  donar 
una  apuntació  als  seus  fillets.  ((Tot  lo  nostre 
es  vostre»  li  diu  el  barber.  Però  això  no  con¬ 
venç  a  la  jova  interessada.  «Vos  estimèu  més 
al  fill  petit  y  després...  iquí  sab  quan  vos  mo- 
riu  què  faréu?...»  En  fi,  plors,  recriminacions, 
paraules  irreparables  que  l’egoisme  dicta  y  el 
cor  difícilment  logra  reparar.  La  llar  fins 
aleshores  tan  tranquila  esdevé  un  infern. 
Malehits  dinersl  En  fi,  pera  no  insistir  en 
detalls,  arriba’l  moment  de  repartir  els 
quartos.  Y  arriben  tots,  famolenchs,  cobdi- 
ciosos,  desconfiats,  rodejant  al  barber  que 
porta’l  tresor.  Y  els  que  no  hi  tenien  també 
entren,  y’s  miren  ab  enveja  als  altres,  y 
aquests  tots  volen  cobrar  primer.  Tothòm 
crida,  tothòm  esvalota,  tothòm  vol  entrar  al 
quarto  de  la  fortuna.  De  sobte,  tothòm  hi  en¬ 
tra,  y  el  repartiment  se  fa  sense  talons ,  a  cops 
de  puny,  a  mocegades.  Tots  prenen  duros, 
tors  prenen  billets  de  banch,  totes  les  gar- 
ces  del  poble  obren  el  béch  y  a  esgarrapades 
s’ho  emporten  tot,  lo  d’ells  y  lo  dels  altres. 
Y  ho  trenquen  tot  lo  qu’era  del  barber,  y 
quan  no  han  deixat  res  encara  criden,  encara 
udolen  les  garces:  «Es  un  estafa,  es  un  lla¬ 


dre!,  etc...»  Y  el  bon  barber  se  revifa:  «S’ho 
han  endut  tot — ve  a  dir: — no  hi  fa  res.  Tre- 
vallèm.  Sols  els  diners  guanyats  trevallant 
són  dignes.» 

Aquesta  es  la  moral  de  Las  garsas,  moral 
tal  volta  un  xich  massa  cristiana  pera  ésser 
essencialment  verdadera.  L’Iglesias,  jo  crech 
que  sense  donarsen  compte,  actua  aqui  de 
bon  catòlich  fent  la  part  de  les  bones  caderne¬ 
res  que,  si  bé  es  veritat  que  són  bones,  esmor¬ 
zen,  dinen  y  sopen  sempre  a  pleret.  En  cam- 
bi’s  mostra  ultra-sever  ab  les  garces  famolen¬ 
ques  que  tindrien  dret  a  certes  reserves  o  ate¬ 
nuants  per  part  de  l’autor  si  aquest  tingués 
en  compte  la  vida  miserable  que,  si  no  totes, 
moltes  d’elles  menen.  Entre  la  historia  del 
bon  rich  que  fa  caritat  ab  prudència,  y  la  del 
mal  lladre  que  roba  a  tòrt  y  a  dret  per  ins¬ 
tint  malèvol,  hi  ha  un  terme  mitj  que  sols  la 
realitat  de  la  vida  ensenya.  A  mon  entendre 
n’hi  ha  massa  de  garces  en  Las  garsas  de 
l’Iglesias,  y  són  massa  negres.  En  cambi  l’au- 
cell  blanch,  o’is  aucells  blanchs  qu’en  l’obra 
refilen,  potser  són  massa  blanchs. 

iSerà  això  culpa  de  que  l’autor  vegi  la  cosa 
més  com  a  poeta  que  com  a  observador  de 
la  vida  real?  Hi  ha  en  l’obra  determinats  de¬ 
talls  de  lirisme  tendrivol  que  donen  força  a 
n’aquesta  apreciació. 

Feta  aquesta  salvetat,  que’s  refereix  al  me- 
teix  fons,  al  conjunt  de  l’obra,  jo  no  vacilo 
en  afirmar  que  Las  garsas  es  una  comèdia 
d’una  intensitat  dramàtica  excepcional.  El 
drama  de  familia,  sobre  tot  aquella  jova,  tan 
viventa,  tan  justa  de  color,  es  d’una  psicolo¬ 
gia  fina  y  d’una  veritat  insuperable  Héusel 
aqui  un  drama  intens  y  punyent  en  sa  senzi¬ 
llesa  d’acció.  No  pot  ésser  més  just  en  ses 
petites  violències,  en  son  llenguatge  precis  y 
natural,  en  son  desenrotllo  harmònich.  Són 
aquests,  els  petits  drames  de  familia  mo¬ 
derns,  els  millors  y  més  verdaders  drames 
perque  en  ells  hi  veyèm  lluytar  aquelles  dues 
forces  incompatibles  però  que  a  tots  ens  do¬ 
minen:  l’amor  als  qu’estimèm,  y  l’egoisme 
susceptible  que’ns  fa  crudels  a  voltes. 

Y  l’altre  drama,  el  drama  de  les  garces 
que  complica  y  dóna  relleu  a  n’aquest,  també 
es  un  gran  drama.  També  en  ell  hi  ha  tipos 
y  passions  y  enveges  y  egoismes  magistral¬ 
ment  apuntats.  Y,  molt  especialment,  un  co¬ 
neixement  de  les  multituts  febroses  y  excita¬ 
des,  que  l’autor  ha  sabut  reproduhir  vigoro¬ 
sament.  Varies  escenes  hi  ha  de  conjunt,  es¬ 
pecialment  al  final  del  drama,  dignes  d’un 
gran  autor  dramàtich.  May  com  aqui  havia 
vist  a  l’Iglesias  tan  just  y  vident.  Val  a  dirho: 
aytals  escenes,  que  crech  foren  dirigides  com 
tota  l’obra  per  en  Jaume  Capdevila,  foren 
representades  per  la  companyia  de  Romea 
ab  una  vida  y  moviment  que  semblaven  la 
meteixa  realitat. 

En  fi,  Las  garsas  tenen  encara  un  altre 
mèrit.  Són  una  comèdia  rodona,  construhida 

ab  una  claretat  de  concepció  y  una  facilitat 
de  desenrotllo  y  una  senzillesa  y  naturali¬ 
tat  de  diàleg  que  fan  d’ella  una  obra  dramà¬ 
tica  equilibrada  y  harmònica.  Tan  ben  feta 
es,  que  ben  poques,  potser  cap  n’hi  ha  que 
la  iguali  en  el  teatre  de  nostra  terra. 

Ja  he  dit  que  la  execució  en  conjunt  va  re¬ 
sultar  rodona.  Individualment  també  pot  dir- 
se  que  tots  ho  feren  bé.  distingintse  entre  les 
dònes  la  Jarque  y  entre’ls  homes  en  Borràs, 
encara  qu’en  determinats  moments  va  carre¬ 
gar  un  xich  massa’l  personatge  ab  tenden- 
cies  al  dramón\  en  Vinyas,  en  Barbosa,  en 
Daroqui  y  en  Morató,  qui  va  fer  un  Vicentet, 
sobre  tot  en  el  primer  acte,  ab  un  desembraç 
extraordinari. 

El  decorat,  un  saló  de  barber  de  poble, 
degut  als  senyors  Brunet  y  Pous,  ben  accep¬ 
table. 

Al  teatre  Principal  ens  han  donat  derrera- 
ment  aquell  quadret  tan  sentit  de  l’Adrià 
Gual  ,  L’última  primavera ,  de  que  ja  vaig 
parlar  quan  van  estrenarlo  en  un  teatre  de 
Gracia  l'any  passat,  y  una  traducció  no  massa 
fidel,  ni  massa  literaria  per  cert,  de  Le  jeu  de 
l' amour  et  du  hasard  d’en  Marivaux,  ab  el 
títul  pluralisat,  no  sé  per  què,  de  Jochs  d’a¬ 
mor  y  etzar.  Fa  un  sigle  y  mitj  que  aquest 
hàbil  constructor  de  comedies  feya  riure  als 
francesos  senzills  del  seu  temps,  y  encara 
avuy  algunes  obres  seves,  especialment  aques¬ 
ta,  se  representen  a  França  y  a  l’estranger  ab 
satisfacció  del  bon  burgès.  Aqui  meteix  l’al¬ 
tra  nit  va  entretenir  a  la  distingida  conco- 
rrencia  del  Principal,  y  confesso  que  per  la 
meva  part  també  vaig  passar  bé’l  rato.  Pera 
vèureles  una  vegada  cada  dos  0  tres  anys,  van 
bé  aquesta  mena  d’obres  que  són  ignocentes 
eingenues  però  que  revelen  l’esperit  còmich 
d’un  autor  qual  instint  teatral  fou  ben  remar¬ 
cable. 

La  presentació,  tant  en  decorat  com  en  tra- 
jos,  verament  esplèndida  y  propria,  y  la  exe¬ 
cució  ben  discreta.  Una  observació  voldria 
fer  a  les  senyoretes  Baró  y  Ferrer:  {no  po¬ 
drien  mirarshi  un  xich  més  al  posarse  perru¬ 
ques)  La  perruca  blanca  deixa  veuie  pel 
front  y  pel  clatell  cabells  naturals  foscos;  fa 
més  lleig! 

Emili  Tintorer 


DRAMA  EN»  UN  ACTE 

PERSONATGES 


Cisco  Home. 

Joan  Home. 

L’Avi  Pere. 

La  Germana. 
Dona. 

Un  vell. 

Un  noy. 

El  que  tira. 

Un  altre  que  tira 
La  vella. 


Una  vella. 
Un  xicot. 
El  xaval. 
Home  i." 
Home  2.°° 
Home  3." 
Dona  i  a 
Un  home. 
Un  altre. 


HOMES  Y  DONES  DE  TOTES  LES  EDATS 


ACTE  UNICH 

Platja  de  la  costa  de  l’ Empordà,  en  una  nit  d’estiu. 
A  mà  esquerra,  sobre  un  petit  desmont,  s’hi  ovira  la 
part  del  devant  d’una  barraca  de  mahons,  ennegrida 
pel  temps  y  el  fum.  Sota  d’ella  una  tenda  guarnida  ab 
veles  y  rems,  de  la  que’n  surt  un  raig  de  llum.  Un  ho¬ 
me  que  dorm  sota  d’ella  embolicat  ab  mantes,  ne  té’ls 
peus  fòra.  Alguns  cascos  d’arengades  buyis  y  coves  es- 
tàn  escampats  devant  de  la  tenda 

A  mà  dreta  s’hi  troben  unes  roques  en  les  qui 
arrelen  grans  pitraces. 

Al  fons  de  tot  roques  altíssimes  que  formen  el  co¬ 
mençament  de  la  cordillera  que  s’estén  cap  a  l’horitzó 
tota  coberta  de  pins,  resten  en  el  misteri  de  la  foscor 
de  la  nit. 

El  mar  que  demora  a  mà  esquerra,  fòra  de  la  vista 
de  l’espectador,  ronca  apagadament. 

Homes  y  dònes  de  totes  les  edats,  esparracats,  mise¬ 
rables,  semblant  més  fantasmes  que  sérs  humans,  tiren, 
ajudantse  d’una  corretja  que  com  a  banda  d’honor  els 
hi  creua’l  pit,  d’una  corda  que  venint  de  la  banda  de 
mar  se  pert  cap  al  derrera  de  la  barraca.  Gayrebé  may 
se  veurà  en  escena  més  d’un  xabaguer  tirar  de  la  cor¬ 
da.  Aniràn  passant  un  a  un,  lentament,  cap  a  la  esque¬ 
rra,  y  al  cap  d’una  bona  estona  aniràn  tornant  un  a  un 
ab  l’extrèm  de  la  corretja  penjant  sobre’l  costat. 

Representaràn  els  més  variats  tipos  de  la  misèria 
humana,  y  al  tirar,  tots  ho  faràn  ab  gran  esforç,  formant 
un  angle  sumament  agut  ab  el  sòl  en  el  qu’enfonsaràn 
els  peus  ab  estropada  de  carreta.  Si  són  dònes,  o  bé  se- 
ràn  primes  de  faysó  que’s  blinquin  ab  l’esforç,  o  grasses, 
de  manera  que  la  corretja  se’ls  hi  enfonsi  en  els  pits 
desapareixenthi. 

De  tant  en  tant  algú  entrarà  en  la  tenda  y  en  sortirà 
ab  cordes  o  pals,  desapareixent  cap  a  la  foscor  del 
fons. 

L’Avi  Pere  y  en  Cisco  Home  estàn  asseguts  al  de¬ 
vant  de  la  tenda,  el  primer  sobre  una  cadira  ben  baixa, 
el  segón  en  terra. 

L’Avi,  qu’es  home  d’una  setentena  d’anys,  que  ves¬ 
teix  samarra  y  calces  de  bordets,  y  du  sotabarba  blan¬ 
ca  com  la  neu  bruta,  esca  palangres  a  la  claror  d’un 
llum  d’oli.  En  Cisco  fuma  mandrosament  sa  pipa,  va 
vestit  de  pagès  d’ara  qu’espatlla  per  diari  un  vestit  de 
les  festes,  y  du  un  bigoti  que  li  amaga  tota  la  boca. 

Cisco  Home 

Els  dufins  són  els  que’n  tenen  tota  la  culpa. 

Avi  Pere 

Els  dufins!  Vosaltres  sóu  els  qui  la  teniu, 
si  no  havèu  peix. 

Cisco 


Avi 


No  m’ho  donaréu  pas  entenent,  avi  Pere. 
Avi 

Vosaltres,  els  de  l’art  de  la  terra,  no’n  sa- 
bèu  ni  una  malla  d’aquestes  coses,  y  per’xò 
malparléu  a  les  pobres  bestioletes. 

Cisco 

Mala  negada  poguessin  fer  totes! 

Avi 


{De  què  rius  ara  tu,  soldat  besuny?  {Que 
no  ho  sabs  tu  que  sota  mar  hi  ha  boscos, 
ahont  hi  niuen  les  gambes  que  són  la  pas¬ 
tura  dels  peixos?  Donchs  vosaltres  arrebas- 
sant  la  casa,  arrebassèu  els  estadans,  y  fòra 
aquests  fòra  hostes. 

Cisco 

Bé,  vaja,  vós  voldríeu  que’ns  pleguéssim, 
donchs,  de  braços,  y  ens  morissim  de  fam 
badallant,  {no  fa? 


Donchs  els  dufins,  perque  ho  sàpigues, 
són  els  goços  d'atura  dels  remats  de  la  mar. 
Voltant,  voltant,  ara  tocant  d’aci,  ara  d’en¬ 
llà,  acoblen  els  vols  d’anxoves  y  les  empe¬ 
nyen  cap  a  terra. 

Cisco,  fent  acció  de  menjar. 

Si,  però  se  les  venten! 

Avi 

Ah,  {y  donchs?  Te  les  duràn  al  sali,  si 
creus! 


Cisco 


Avi 

No  m’hi  moro  pas  jo,  y  sóch  vell,  y  me  les 
campo  tot  sol  jo  y  el  meu  bot.  Y  si  vosal¬ 
tres  ne  vinguéssiu  de  mena  d’ésser  marins, 
diríeu:  Hams  a  mi  que  sóch  palangrer,  y  quí 
ab  el  palangre,  qui  ab  la  fluixa,  quí  ab  la 
moixoneray  no  pas  ab  aqueixes  malas  arts 
que  remenéu...  Mare  de  Deu,  de  Deu!  oy  ens 
hauria  d'anar  malament  que  no’ns  hi  féssim 
la  barba  d’or. 

Una  veu  llunyana 
Tirèu  de  garbíii! 


Donchs  aneuo  a  contar  per  tot  que’ls  es¬ 
panten  perque  ventin  el  camp. 

Avi 


Una  veu  profera 
De  garbi  vaaa! 

Cisco 


Per  tot  arreu,  Cisco  Home,  els  homes  no 
saben  pas  ahónt  són  y  van  com  anorriats. 
Digam:  {hi  ha  res  que  hi  sia  sobrer  al  món? 
Donchs,  les  anxoves  loren  fetes  perque  se  les 
ventessin  els  homes  y  els  dufins,  y  perque 
tot  anés  equilibrat  y  no  hi  hagués  en  mar 
més  dufins  que’ls  que  hi  calen,  va  esserhi  po¬ 
sat  el  mulà  que  se’ls  venta  a  n’ells.  Ah,  {y 
donchs? 

Cisco 


Vós,  com  que  sempre  heu  volgut  anar  sol. 

Avi 

Y  fentho  aixi  com  te  dich,  no’t  diré  que’ls 
congres  y  les  morenes  saltessin  a  la  paella 
d’en  mar  estant,  però  si  que  vindrien  a  amo- 
rrarse  als  escuits  y  no  hauríem  d’anar  els  pa- 
langrers  a  calar  ahont  Nostre  Senyor  va  per¬ 
dre  sa  sabateta  que  es  d’hont  tot  just  si  s’hi 
ovira  terra. 


{Y  còm  es  que  no  varen  posar  mulans  en 
terra  pera  equilibrar ,  com  vós  dihèu,  a  n’els 
homes? 

Avi 


Cisco,  després  d'una  pausa. 


Veyàm  si  un  dia  vos  aniràn  a  recullir  a 
Mallorca! 


Avi 


Mare  de  Deu!  No  es  pas  que  n’hi  hagi 
pochs! 


Cisco 


Donchs  diguèu  que  per  vós,  mira,  que 
campin  els  dufins  y  acabin  ab  tot  el  peix  de 
la  mar. 

Avi 

Per  mi,  que  campi  tothòm,  desde  la  bèstia 
més  grossa  fins  el  rentell  més  menut.  La 
que  jo  prohibiria  fóra  que  vosaltres  ab  vos¬ 
tres  ormetjos  de  ròssech,  malmetéssiu  la  pas¬ 
tura  de  sota’l  mar. 


Mal  fos  demà.  {Que’t  creus  que’m  fa  basar¬ 
da?  Ni  que  la  tramontana’m  dugués  a  terra 
de  moros. 

Cisco,  rient. 

Vos  ray  que  hi  heu  estat! 

Avi 

Mare  de  Deu!  Més  de  set  parells  de  repa- 
rells  de  vegades...  mira... 

Cisco,  interrompentlo . 

Avi  Pere,  si  m’heu  de  contar  algun  cas 
dels  qus  vos  han  passat,  feumho  a  barato. 


Cisco,  rihent. 


Avi 


Potser  si  qu’es  com  a  pagès  a  sota  mar. 


{Que  vols  dir  que  dich  may  mentides? 

Cisco 

Vaja,  que  allò  que  conteu  del  lleó!... 


Llamp  me  torri  si  no’l  vaig  veure  aixi  com 
ara  a  tu,  ab  dos  ulls  com  dos  orissos  y  una 
boca  badada  quehi  hauria  passat  un gussi  de 
través. 

Cisco 

A  veure  si  m’ho  donarèu  entenent  que  li 
vareu  plantar  cara! 

Avi 

Lo  que  jo  dich  es  que’m  vaig  veure  mort. 

Cisco 

iY  per  què  no  fugiau? 

Avi 

Perque  fins  ne  vaig  perdre  la  bilió. 

Cisco,  interessat  per  tornarli  sentir  a  contar. 

(Y  què  vareu  fer,  a  veyàm? 

Avi 

Jo  que  sí...  ( Fent  memòria ;  ab  satisfacció  de 
poder  recontarho .)  Jo  que  si,  que  vaig  veurem 
mort...  sal  lo’l  ganivet  de  la  marca  de  l’ham, 
arrebasso  una  panna  de  suro,  y  al  temps  que 
la  fera  se’m  ventava  al  demunt,  Yenparo  ab 
la  panna,  y  [Imitant  un  bramul )  rrràul ...  a  1 1  i 
l’hauries  sentida  bramular  de  rabia  y  tremo¬ 
lar  de  tant  que  li  dindaven  els  nirvis! 

Cisco 

çLi  havieu  fet  mal? 

Avi 

Mare  de  Deu!  Que  s’hi  havia  quedat  cla¬ 
vada  de  vint  ungles. 

Cisco 

Ha,  ha,  ha!!! 

Avi 

{Te’n  rius?  [Reprenent  el  trevall  que  havia 
deixat.  )  Més  de  set  parells  de  dobles  de 
quatre  que  vaig  guanyarhi  ensenyantla  per 
les  fires. 

Una  veu  llunyana 

Tireu  de  garbiiiü! 

Una  veu  propera 

De  garbi  vaaa! 

Un  noy,  de  lluny. 

Cisco!...  Oh,  Cisco!... 

Cisco 

Perdonèu,  avi.  Oh,  noy!  (Fa  cap  al  fons.) 


Un  noy,  al  Cisco. 

De  llevant  han  fet  xugay,  Cisco. 

Cisco 

Donchs,  hala!  que  avarin  pera  cenyir. 

Un  noy 

La  corrent  de  mitjorn  ha  crescut  y  la  mar 
romp. 

Cisco 

Que  s’espavilin!  (El  noy  se’n  va  cap  al  fons 
y  en  Cisco's  queda  rodant  per  la  vora  dels  que 
tiren  de  la  xàbega  ) 

Un  vell, 

a  un  dels  terramaners ,  caminant  al  seu  costal. 
ija  os  he  donat  número  a  vós? 

El  qui  tira 

No,  Melitón. 

Un  vell 

Aquí  tens  la  senyal  (Li  dóna)  y  el  número 
vintidós  per’anar  a  cobrar.  ( Desapareixen  tots 
dos  per  la  esquerra.) 

Una  veu  llunyana 
Tiréu  de  garbiiíi ! ! 

Una  veu  propera 
De  garbiíí  vaaaaü! 

Un  altre  que  tira,  a  un  vell. 

cUn’altra  avellana  per  senyal?  Ahir  també 
vareu  donarne.  Si  vos  hi  aveséu,  ja  hi  haurà 
algún  dropo  que  anirà  a  cobrar  el  sòu  que 
haurà  clapat  derrera  les  pitracesl 

,  Un  vell 

No  tinguéu  pas  por.  Que  ho  probi! 

Una  veu  llunyana 
Acotdu  de  garbíiííl 

Una  veu  propera 

Ja  vaaaaü  [La  corda’s  fa  uns  passos  cap  al 
fons.) 

Joan  Home,  treyent  el  cap  per  entre  les  piles 
de  la  dreta.  Es  el  germà  del  Cisco.  Va  afay- 
lat ,  du  barretina  y  vestit  de  pagès.  A  una 
dóna  que  ha  vingut  fins  a  ell  frech  a  frech 
de  les  pitcs: 

íL’has  vista? 

Dona,  recelant  de  que  la  vegin. 
Terramaneja  a  llevant. 

Joan 

Mala  fí  tinga’l  Cisco! 

Dona 

{Fa  gayre  que’ns  sotges? 

Joan 

Acabo  d’arribar.  {Li  has  parlat? 

Dona 

La  pobra  vol  y  dol. 

Joan,  després  d'un  moment. 

{Has  dut  la  llauna  de  petroli? 

Dona 

L’he  deixada  a  la  vinya  del  Ros,  però  ab 
el  carburo  n’hi  haurà  prou. 

Joan 

Digali  que  vull  parlarli. 

Dona 

Poch  que  voldrà:  {que  no  veus  qu’ell  la  té 
esporuguida? 

Joan 

Dígali,  mala  negada!  Tórnali  a  dir! 

Dona 

Me’n  vaig,  que’m  sotgen. 

Joan 

Jo  li  parlaré  a  n’ell.  (Amenaçador.)  Y  si 
no  ho  vol...!  ...Estigues  alerta,  y  si  veus  que 
me’n  vaig...  ja  ho  sabs. 

Dona 

Descuyda. 

Joan 

Tens  coratge,  {eh? 

Dona 

Per  tu...!! 

Joan 

Y  si  per  cas... 

Dona 

A  la  pineda’ns  trobarèm. 

Joan 

Que  no  te’n  oblidis.  (La  dóna  se'n  va ,  llis¬ 
cant  vora  les  verdices,  y  en  Joan  desapareix.) 

Cisco,  a  una  vella. 

Tant  meteix,  avia,  ja  sóu  massa  vella  pera 
terramanejar.  No  defenséu  pas  la  vostra  part. 
Ahir  ja  vos  ho  vaig  dir:  que  no  vos  hi  volia 
veure  més  peraqui...  Ahónt  anèu,  si  ab  fey- 
nes  y  trevalls  podéu  arrocegar  les  faldilles!... 
La  vostra  noya  heu  de  fer  venir,  qu’es  a 
la  flor. 


La  vella 

{La  meva  noya?  Que  xali  ara  qu’es  jova. 
Ja  li  lleurà  d’agafar  l’estrop! 

Un  xicot,  qui  ab  les  mans  a  les  butxaques  de 
les  calces  y  posat  d'home  gran ,  ha  escoltat 
el  diàleg. 

Y  feula  venir  la  vostra  noya,  que  servirà 
per  hu  y  per  onze!  (La  vella  se’n  va  per  la  es¬ 
querra  a  pas  de  bou.) 

Cisco,  mirantse  al  xicot. 

{Y  a  tu  qui  t'ha  parit,  noy? 

Un  xicot,  ab  desvergonyiment. 

Sóch  de  cà  n  Llàgrima. 

Cisco 

Donchs  au,  a  escampar  la  boyra,  o  a  aga¬ 
far  un  estrop;  poch  que’n  volèm  per’aquí  de 
vagos. 

Un  xicot 

Bé  podrieu  començar  a  trevallar  vós,  que’m 
donaríeu  l’exemple.  (En  Cisco  s’ajup  aga¬ 
fant  una  pedra ,  y  el  xicot  apreta  a  córrer.) 

Un  xicot,  desde  lluny ,  alurantse  y  jentse  bot¬ 
zina  de  les  mans. 

Pagès  bortü 

Cisco,  tirantli  la  pedra  ab  rabia. 

Mala  negada  fessis!  Acostat! ! 


Una  veu  llunyana 

Acotèu  de  llevant!! 

El  vell,  que  no's  veu. 

Au,  au,  acotèu,  acotèu  diuen!  (La  corda 
desapareix  cap  al  fons,  entre  les  ombres.  En 
Cisco ,  estirantse  de  braços ,  torna  a  seures  al 
costat  de  l'Avi  Pere ,  j’s  disposa  a  omplir  la 
pipa.) 

Avi,  seguint  escanl  el  palangrer. 

Escolta,  Cisco.  {Què  s’ha  fet  el  teu  germà? 

Cisco 

{Quin  germà? 

Avi 

En  Joan. 

Cisno,  despreciativament. 

No’n  tinch  pas  cap  de  germà.  Potser  voléu 
parlar  de  la  meva  germana. 

Avi 


{Que  fas  el  boig?  Ton  ger-mà !  {N'has  sapi- 
gut  alguna  cosa? 

F.  Pujulà  y  Vallés 

(Seguirà.) 

Abir  se  compliren  quatre  anys  de  la  mort 
d’en  Francisco  Pi  y  Margall,  el  català  ilustre, 
nostre  predecessor  en  les  doctrines  autono¬ 
mistes  que  tan  fonda  y  sanitosa  revolució  mo¬ 
ral  han  operat  en  la  moderna  Catalunya. 

Joventut  s’associa  de  tot  cor  als  homenat¬ 
ges  que’ls  bons  patricis  han  tributat  aquests 
dies  a  la  memòria  del  gran  mestre. 

Conforme  advertim  en  la  primera  plana 
d’aquest  número,  no’ns  ocupèm  de  les  agita¬ 
cions  d’aquests  dies:  emperò  Joventut  consi¬ 
dera  un  dever  en  els  actuals  moments  oferir- 
se  en  quant  puga  a  La  Tralla  y  a  La  Veu  de 
Catalunya ,  denunciades  per  sos  números  de 
diumenge  y  dilluns,  com  també  als  com¬ 
panys  processats  o  empresonats,  y  a  aquells 
bons  catalans  que,  sense  vantarse  tant  com 
altres  de  catalanistes,  hagin  merescut,  per 
llur  gestió  a  Madrid,  bé  del  seu  poble. 

Joventut  té  per  costum  dir  les  coses  cla¬ 
res,  y  com  que  avuy  hauria  de  diries  tèrbo¬ 
les  y  may  els  ha  seguit  semblants  procedi¬ 
ments,  molt  menys  ha  de  seguirlos  veyent 
els  paranys  que’s  posen  al  Catalanisme,  pe¬ 
ra  que  hi  cayguém .  Mes  ja  s’anirà  veyent 
quin  es  l’esperit  de  la  societat  catalana  en¬ 
front  dels  sagnants  successos  ocorreguts 
derrerament,  entre’ls  quals  sols  consignarèm 
avuy,  sense  comentaris,  la  destrucció  de  la 
llibreria  Bagunyà,  en  la  que  tantes  obres  fo¬ 
mentadores  de  la  cultura  pública  hi  figura¬ 
ven,  com  ne  són  exemple  les  literàries  de  la 
Biblioteca  de  Joventut,  les  traduccions  de 
l’«Associació  Wagneriana»...  etc.,  etc. 

Com  ja  anunciarem,  el  passat  dijous  tingué 
lloch  en  el  teatre  Apolo  la  estrena  de  Dintre 
la  gabia ,  fantasia  tràgica  d’en  Emili  Tinto¬ 
rer  y  en  Frederich  Pujulà,  y  del  quadro  dra- 
màtich  Xugay ,  original  d’en  Pujulà.  Trac- 
tantse  de  dos  companys  de  redacció,  segons 
nostra  mala  costúm,  ens  abstenim  de  ferne 
la  critica.  Sols  dirèm  que  al  acabarse  cada 
obra  tingué  d’alçarse’l  teló  moltes  vegades, 
essent  cridats  els  autors  ab  insistència,  però 
no  volgueren  eixir  a  escena. 

Posats  a  callar,  no  volèm  tampoch  parlar 
de  la  execució  ni  de  la  presentació  escènica. 
Nostres  lectors  en  les  planes  de  Joventut  po- 
dràn  ferse  càrrech  d’abdues  obres  de  primera 
mà,  lo  qual  en  certs  casos  es  una  ventatja. 

En  el  teatre  de  Novetats  s’ha  presentat  un 
nin  pianista,  Micció  Horszowsky,  veritable 
prodigi  artistich.  Micció  Horszowsky  es  un 
cas  extraordinari  en  la  historia  del  piano. 
Els  concerts  que  ha  donat  han  sigut  veres 
sorpreses  pera’l  públich.  El  nin  té  facultats 
maravelloses;  comprèn  y  s’assimila  les  obres 


interpretades  d’una  manera  perfecta;  té  al¬ 
hora  suavitat  y  força,  elegancia  en  la  dicció 
y  domini  complert  en  el  mecanisme. 

El  nin  ha  rebut  les  ovacions  que’s  mereix. 

Un  altre  concert  s’ha  celebrat  a  l’«Associa- 
ció  Wagneriana»,  a  càrrech  d’en  Mariàn  Pe¬ 
relló,  notable  concertista  de  violi,  deixeble 
del  mestre  Crickboom.  En  Perelló  demostrà 
un  veritable  progrés  en  sa  carrera  artistica, 
guanyantse  sincers  aplaudiments  al  executar 
els  tres  concerts  de  Mozart,  Max  Bruch  y 
Mendelssohn.  L’acompanyà  al  piano  en  Pere 
Asbert. 

Nostre  benvolgut  company  de  causa  n’An- 
toni  Sayós  ens  prega  fem  constar  que  ha 
deixat  de  pertànyer  a  la  redacció  de  La  De- 
vantera.  També'ns  fa  saber  qu’en  el  Concell 
general  de  P «Associació  Popular  Catala¬ 
nista»  el  vispresident  en  Bonaventura  Riera 
demanà  un  vot  de  censura  pera  nostre 
amích,  pel  delicte  d’haver  publicat  un  article 
en  el  número  del  1 1  de  setembre  de  El  Poble 
Català.  A  conseqüència  d’això  són  molts,  se¬ 
gons  sembla,  els  socis  ben  significats  que 
s’han  donat  de  baixa  de  dita  associació. 

Es  una  nova  proba  dels  petits  procedi¬ 
ments  d’aquella  gent  que’s  sublevaven  al  re¬ 
bre  una  simple  amonestació  de  la  Unió  Ca¬ 
talanista.  Sembla  que  ara  són  ells  els  qui’s 
donen  a  la  tasca  d’excomunicadors,  y  els 
qui,  segons  ens  manifestà’l  senyor  Sayós,  re¬ 
ben  les  inspiracions  d’aquell  grupet  que  ab 
prou  feynes  pot  enrondar  una  taula  del  Con¬ 
tinental,  ahont  passen  la  vetllada  confegint 
els  versos  d’en  Bartrina: 

En  una  gota  de  agua 
tres  infusorios... 


Fidel  Giró  impressor.  —  Carrer  de  València,  233. 

SETMANARI  CATALANISTA 

Els  trevalls  se  publiquen  baix  la  exclusiva  responsa¬ 
bilitat  de  sos  autors. 

No  s’admeten  els  que  no  síen  inèdits. 

No’s  tornen  els  originals. 

Se  donarà  compte  de  les  obres  rebudes  en  aquesta 
redacció,  y  de  les  que  ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetes 

>  Mitj  any .  4’SO  > 

»  Trimestre .  2’25  > 

ALTRES  REGIONS  D’ESPANYA: 

Un  any .  9  > 

ESTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  ...  40  » 

»  >  sense  folletins.  .  .  25  > 


El  número  corrent  no’s  ven  sense  folletins. 

NOSTRE  FOLLETI 


Ab  aquest  número  repartim  doble  folletí  de  les 

HISTORIES  D’ALTRE  TEMPS 

y  la  setmana  entrant  repartirèm  el  retrat  de  l’autor  de 

LES  TENEBROSES 

fet  per  en  Pidelaserra,  y  la  coberta,  decorada  per  en  Torné  Esquius. 

A  fi  de  que’l  repartiment  de  les  obres  de  nostre  folletí  acabi  just  a  fi 
d’any,  y  en  tant  ultimèm  les  modificacions  que  tenim  projectades  pera  repar¬ 
tir  les  obres  de  nostra  Biblioteca  als  suscriptors  durant  l’anyada  pròxima, 
desd’ara  fins  a  últims  de  desembre  donarèm  doble  folletí  de  les  Histories 
d’altre  temps,  abstenintnos  fins  a  any  nou  de  començar  la  publicació  de  cap 
més  obra. 

Dintre  pochs  dies  repartirèm  el  Prospecte  ab  les  noves  condicions  pera 
1906:  condicions  que,  com  ja  diguerem,  afavoriràn  en  gran  manera  a  la  Bi¬ 
blioteca  de  Joventut  y  sabràn  grat  segurament  als  molts  amants  del  renai¬ 
xement  literari  català,  pel  qual  procurarèm  trevallar  cada  jorn  ab  més  dalè. 

Desd’avuy  podèm  anunciar  que  la  primera  obra  que  donarèm  als  suscrip¬ 
tors,  per  any  nou,  serà  la  novela  d’Enrich  de  Fuentes 

ROMANTICHS  D’ARA 

que  no  necessita  recomanació  donada  la  firma  de  son  autor,  però  de  la  qual 
volèm  dir  que  sens  dubte  obtindrà  una  entusiasta  acullida  per  part  dels  devots 
de  la  literatura  moderna,  que  veuràn  en  ella  la  primera  novela  grossa  de  cos¬ 
tums  barcelonines,  constituhint  un  estudi  profond  y  de  vera  trascendencia  social. 


Biblioteca  de  JOVENTUT 

Està  ultimantse  la  segona  edició  de  la  magna  novela  de  Víctor  Català 

S  OLÍTUT 

També  està  a  punt  de  sortir  l’obra 

EENT  C  A  M  í 

de  nostre  company  Lluís  Via. 

A demés,  publicarèm  dintre  pochs  dies  la  joguina  còmich-lírica  de  nostre 
company  Pompeius  Gener 

L'AGENCIA  D'INFORMES  COMERCIALS 


Redacció  y  Administració  : 

Plaça  del  Teatre,  6,  entresol. 

SUMARI: 

La  nit  solsticial,  per  Víctor  Oliva  —  Txeques:  Costums 
y  tradicions,  per  Benet  R.  Barrios.  —  Sonets,  per 
Francesch  Sitjà  y  Pineda.  —  En  pro  de  l’Esperanto, 
per  D.  Bonet  C.  —  Notes  bibliogràfiques,  per  R.  Mi¬ 
quel  y  Planas.  —  Xugay,  drama  en  un  acte  (conti¬ 
nuació),  per  F.  Pujulà  y  Vallès.  —  Noves  —  JOVEN¬ 
TUT  en  1906. 

FOLLETÍ: 

LES  TENEBROSES,  per  Rafel  Nogueras  y  Oller.  — 
Retrat  de  l'autor.  —  Coberta. 


LA  NIT  SOLSTICIAL 

Hem  acordat  commemorar  d’una  manera 
poètica  la  nit  més  curta  de  l’any.  Entorn  de 
l’escriptori  d’en  Boselli  hem  aplegat  per  unes 
quantes  hores  nostres  cabòries  y  nostres 
anyorances  infinites.  El  temps,  hora  per 
hora,  ha  corregut  del  21  al  22  de  juny,  y  en¬ 
tre  tant,  en  la  immensa  tebior  de  la  nit,  res¬ 
pirant  a  voltes  lleus  perfums  que  pugen  del 
jardinet;  bevent  y  xeriant,  hem  abocat  el 
massa-ple  de  sensacions  literàries  que  sado¬ 
llen  nostres  ànimes. 

Han  desfilat  per  sobre  la  taula  llibres  y 
més  llibres  de  versos,  oberts  ab  respecte  en 
pàgines  senyalades ,  llegits  en  veu  alta,  co¬ 
mentats  y  sentits...  sentits  fins  a  quedar  com 


Número  corrent . 20  cèntims 

»  ATRASSAT,  AB  FOLLETINS.  .  40  » 

>  »  SENSE  FOLLETINS.  25  » 

corpresos.  Estèm  en  una  disposició  d’esperit 
especial,  mòrbida,  disposats  a  quintaessen- 
ciar  la  bellesa  del  sofriment,  fins  arribar  a 
la  serenitat... 

El  poeta’m  conta  la  seva  jovenesa  dolo¬ 
rosa  y  trevallada,  y’m  diu  les  seves  preferen- 
cies  entre’ls  mestres  morts,  Dant,  Petrarca 
y  Leopardi,  colocat  per  la  seva  amarga  excel- 
situt  quasi  a  tanta  distancia  dels  moderns 
com  els  dos  primers-,  y  entre’ls  vius,  el  puris- 
sim,  esculptural  Carducci,  sens  dubte’l  mi¬ 
llor  poeta  italià  d’avuy  en  dia,  fins  en  opinió 
dels  qui  en  altre  temps  li  feren  gran  guerra, 
enganyats  per  l’apassionada  originalitat  de 
son  esperit  o  enemichs  de  ses  avençades 
idees  polítiques. 

Me  repeteix  (el  sab  de  cor)  l’esplèndit  so¬ 
net  del  Dant  qu’expressa  desitjós  tan  sem¬ 
blants  als  nostres.  Es  el  primer  del  Canzo- 
niere,  endressat  a  Guido  Cavalcanti,  y  en  ell 
se  parla  d’ells  dos,  d’un  tal  Lapo,  amich  co¬ 
ral  del  Dant,  y  de  les  seves  aymades  respec¬ 
tives:  Beatrice  Postinari,  filla  de  Folco,  cari- 
nyosament  designada  ab  el  diminutiu  Bice: 
na  Giovanna,  estimada  del  cultissim  poeta 
Cavalcanti,  y  per  fi,  la  d’en  Lapo,  misterio¬ 
sament  designada  per  la  que  té'l  nombre 
trenta,  segons  sembla,  en  un  sirventés  en 
que’l  meteix  Dant  feu  la  llista  de  les  belleses 
florentines. 

L’encantador  que  l'immortal  poeta  invoca, 
escolti  prechs  iguals  que  al  estampar  sencer 
aquest  preciós  sonet  li  endrecèm: 

Guido,  vorrei  che  tu  e  Lapo  ed  io 
fossimo  presi  per  incantamento, 
e  rnessi  in  un  vascel,  ch’ad  ogni  vento 
per  mare  andasse  a  voler  vostro  e  mio; 

Sicchè  fortuna  ad  altro  lempo  no 
non  ci  potesse  dare  impedimento, 
anzi,  vivendo  sempre  in  un  talento, 
di  stare  insieme  crescesse  il  disio. 

E  monna  Vanna,  e  monna  Bice  poi, 
con  quella  ch’è  sul  numero  del  trenta, 
con  noi  ponesse  il  buono  incantatore: 

e  quivi  raggionar  sempre  d'amore; 
e  ciascuna  di  lor  fosse  contenta 
siccome  io  credo  che  sariamo  noi.  (1) 

No  es  estrany  que  Carducci  el  considerés 
com  una  de  les  obres  mestres  del  Dant,  com 
a  un  de  sos  millors  poemes,  y  que  digués 
qu’en  aquest  vaghissimo  sonetto  les  quartetes 
favellano  e  cantano  e  sognano  e  volano  tutli 
a  un  tempo. 

Per  un  salt  estrany,  p;  ssarem  a  parlar 
d’un  altre  poeta  italià,  modern  aquest,  el  fa¬ 
mós  Hecchotti,  admirat  per  en  Pin  y  Soler. 
Aquest  home  genial  exerci  durant  molt  de 
temps  entre  la  joventut  italiana  una  gran  in¬ 
fluencia  ,  deguda  sobre  tot  a  son  esperit 
turbulent  y  agressiu,  a  son  paganisme  ateu  y 
lliurepensador,  y  també  a  lo  fàcil  y  atractivol 
de  la  forma  poètica  generalment  empleada, 
que  fa  semblar  molt  sovint  ses  obres  a  tro- 
ços  de  prosa  disposats  en  ratlles  curtes.  La 
seva  aparició  en  el  camp  literari  fou  origina- 
líssima.  Ab  son  verdader  nom:  Olindo  Gue- 
rrini,  va  editar,  suposantlo  estampat  a  cura 
degli  amici ,  un  tomo  de  versos  atribubintlos 
a  un  cosi  seu,  Lorenzo  Stecchetti ,  mort  tí- 
sich  a  30  anys,  com  ell  deya,  y  per  això’l  lli¬ 
bre  fou  batejat:  Pòstuma.  Ni  tisich  ni  mort;  y 
en  vista  de  les  gran  disputes  que  ses  idees  y 
sos  procediments  engendraren,  pera  refer¬ 
maries  publicà  més  tart  la  Nova  Polèmica , 
qu’es  el  volúm  més  conegut  del  públich.  La 
positiva  tirania  per  ell  exercida  entre’ls  poe¬ 
tes  novells  de  la  península  adriàtica  fins 
pochs  anys  enrera,  va  estendres  també  a  en 
Boselli,  que  va  admirarlo  durant  molt  temps 
com  a  una  mena  d’Únich;  fruyt  d’aquell  es¬ 
tat  d’esperit  es  aquest  hermós  sonet  de  nos¬ 
tre  amich,  capçat  Un  licchio  y  datat  de  1891: 


(l)  Aqui’s  pren  fortuna  per  tempestat  y  talento 
per  avinença. 


Vorrei  fare  un  viaggetto  a  l’altro  mondo 
(io  a  l’altro  mondo  non  ci  son  mai  stato) 
per  sapere  s’è  triste  o  s’è  giocoDdo, 
per  veder  com’è  fatto  e  combinato. 

Vorrei  sapere  un  po  se  a  l’altro  mondo 
il  fare  un  bacio  non  è  gran  peccato, 
se  un  paio  d’occhi  ed  un  bel  capo  biondo 
colà  non  fanno  un  core  innamorato. 

Sarà  veso  che  van  l’anime  umane 
fin  colassit  a  goder  la  vita  bella?  .. 

Fan  venir  certe  idee  cosi  strane 
le  canne  d’una  terra  rivoltella, 
che  m’è  entrato  ne  l’animo,  stamane, 
il  ticchio  di  bruciarmi  la  cervella. 

Ens  despedirem  dels  mestres  de  fama 
vnondial  passant  per  en  Gabriele  Rapagnetta 
d’Annunzio,  universalment  conegut  per  son 
segón  apellido,  ja  que  ha  prescindit  sempre 
del  patern,  segurament  perque’l  seu  esperit, 
aristocràtich  per  essencia,  devia  témer  que  li 
recordessin  que  rapa  vol  dir  rave;  en  això  se¬ 
gui  la  conducta  d’altre  poeta  famós,  en  Mas- 
simo  d’Azeglio,  que  may  volgué  reconèixer, 
literàriament,  que’s  deya  Tapareili  de  part 
de  pare.  D’Annunzio,  un  dels  poetes  que 
han  arribat  més  joves  a  la  universalitat,  ha 
tingut  la  sòrt  de  no  veures  perjudicat  en  sa 
renomenada  per  sa  atrevida  manera  d’exercir 
varies  vegades  el  dret  al  plagi,  admès  avuy 
en  dia  per  alguns  literats  potser  massa  para¬ 
doxals. 

A  última  hora  saludém  a  la  jova  genera¬ 
ció,  a  n’aquests  adolorits  cantayres  escam¬ 
pats  per  Italia,  terra  de  la  poesia,  molts 
d’ell  sense’l  més  minim  encoratjament,  sen¬ 
se’l  més  minim  contacte  intelectual,  abraçats 
al  seu  somni  estimat,  en  la  malinconía  de  re¬ 
motes  províncies,  contents  si  poden  conver¬ 
tir  en  harmonia  llurs  penes,  orgullosos  de 
continuar  la  veu  que  parlà  al  món  ab  el 
Dant,  y  que  ha  fet  a  la  Italia  gran  y  única  en 
el  concepte  de  tots  els  pobles  (1). 

En  primera  fila  s’ha  de  posar  al  cultissim 
Pastonchi  ,  y  també  a  Foggazzaro  ,  qual 
fama  de  no.velista  l’ha  fet  passar  quasi  com¬ 
pletament  ignorat  com  a  poeta,  y  a  fe  que 
val  bé  la  pena. 

Menys  coneguts,  fins  a  Italia  meteix,  són: 
en  Giacinto  Ricci-Signorini,  que’s  suicidà  a 
32  anys  v  que  ha  sigut  imposat  a  l’admiració 
de  sos  contemporanis  per  Luigi  Donati,  arre- 


(1)  Francesco  Pastonchi.  Corriere  delia  Sera.  Any  30. 
Número  203.  1905. 

plegador  d’un  volúm  de  ses  poesies;  Ugo 
Tarchetti.  un  altre  suicida,  no  es  digne  de 
menys  fama;  Giuseppe  Brunati,  poch  cone¬ 
gut  encara  per  sa  extremada  jovenesa,  però 
cultissim  y  original;  Riccardo  Pitteri  y  Ma- 
rino  Marin  són  també  dels  bons. 

Si  algún  punt  de  contacte  existeix  entre 
tots  aquests  joves  es  un  desencantament  fon- 
dissim,  una  tristesa  sense  causa,  que  radica 
en  la  font  meteixa  del  pensament.  Imitant 
una  frase  filosòfica  molt  coneguda:  cogito , 
ergo  sam,  aquests  pessimistes  podrien  dir: 
cogito ,  ergo  moerore  premor ,  es  a  dir,  en 
lloch  de  penso,  donchs  existeixo:  penso ,  donchs 
estich  trist.  Pera  capir  bé  aquesta  nova  fase 
del  pessimisme,  res  millor  que  llegir  les  ins- 
piradíssimes  estrofes  en  que  l’han  cantat 
aquells  meteixos  que  han  tingut  prou  valor 
pera  portarlo  a  la  conseqüència  extrema. 
Ugo  Tarchetti,  que’s  cansà  irremeyablement 
de  la  vida  als  28  anys,  estava  obsessionat 
per  les  visions  que  tan  bé  condensà  en  son 
Memenlo: 

Quando  bacio  il  tuo  labbro  profumato 
cara  fanciulla,  non  posso  obliare 
che  un  bianco  teschio  vi  è  sotto  celato. 

Quando  a  me  stringo  il  tuo  corpo  vezzoso, 
obliar  non  poss’io,  cara  fanciulla, 
che  vi  è  sotto  un  scheletro  nascoso. 

EÀnell’orrenda  visione  assorto, 
dovunqu»  o  tocchi,  o  baci,  o  la  man  pasi, 
sento  sporger  le  fredde  ossa  d’un  morto. 

Això  ja  no  es  lluytar,  la  voluntat  y  el  desitj 
queden  anulats  per  la  freda  pressió  de  la  idea 
de  la  mort,  per  la  clara  conciencia  de  la  ina- 
nitat  dels  mòvils  humans  devant  de  la  segado¬ 
ra  negra ,  com  li  deya’l  poeta  occità  Fouriès. 
Per  això  al  crear,  concebir,  desenrotllar  y 
polir  sos  versos,  els  moderns  necrofors  sem¬ 
blen  obehir  a  un  impuls  irreflexiu,  a  una  ne¬ 
cessitat  natural,  més  aviat  que  guiarse  per 
raciocini  0  direcció  voluntària.  En  els  grans 
poetes  francesos  d’esperit  més  similar  s’hi 
veu  devegades  un  rabejament  especial  en 
les  tristes  idees,  com  en  Baudelaire,  una 
revolta  vigorosa,  com  en  Richepin,  0  bé  una 
complacencia  potser  malaltiça,  però  real  y 
fonda,  com  en  alguna  cosa  d’en  Verlaine. 
Al  nostre  entendre  la  musa  massa  clarivident 
que  ha  fet  vibrar  a  n’aquests  italians  es  espe¬ 
cial,  fa  escola  apart. 

Tornemla  a  sentir  en  el  preciós  sonet  del 
Ricci-Signorini,  ja  esmentat: 


Come  le  acacia  nella  sera  estiva 
cantavano  nel  cor  le  mie  speranze 
e  nel  verso  la  sacra  onda  fluiva, 
nel  verso,  che  avea  suoni,  e  avea  fragranze: 

Quando  vagava  sulla  verde  riva 
del  Semterno  e  vedea  correre  a  danze 
col  bianco  píè  la  nuvole  giuliva, 
sfumando  nelle  rosee  lontananze. 

Or  tutto  è  neblia,  da  quel  giorno  in  cui 
mi  prostrò  a  terra  le  fúria  del  male, 
me,  giovincel  fantasioso  e  forte: 

Allore,  nei  silenzi  immani  e  bui, 
io  vidi  con  un  lento  muover  d’ale 
passar  la  visione  delia  morte. 

Pochs  tituls  hem  trobat  tant  adaptats  a 
l’índole  d’un  llibre  de  versos  com  Parabola 
dello  spirito,  ab  que  en  Brunati  bateja  un 
dels  seus,  com  si  l’autor  hagués  tancat  els 
ulls  un  moment  devant  d’espays  imaginaris, 
pera  veure  la  curva  misteriosa,  ascendent  y 
descendent  ,  de  la  historia  d’un  esperit  y 
aquesta  línia  li  hagués  semblat  parabòlica; 
aturantse  en  un  moment  d’ella,  al  bell  co- 
menç,  ha  cantat  ab  veu  d’or  la  Vida. 

E  fatta  l’albal  poi  reca  la  sera 
un  color  di  viola  e  d’amaranto; 
ha  un  lamento  la  valle  a  primavera 
e  nell’inverno  un  infinito  pianto: 

Manma,  sai  dirmi  tu  perchè  si  muore, 
perchè  si  piange,  che  cos’è  la  Vita? 

Manma,  rispondi  e  dimmi  perchè  il  core 
ha  une  tristezza  eterna  ed  infinita? 

Per  poch  que’s  recordin  els  versos  avans 
publicats  d’en  Boselli  y’s  comparin  ab  els 
dels  altres  metrificadors  d’esbarzers,  com  se 
titula  a  si  meteix  en  Marino  Marín  en  un 
vers  que  sintetisa  la  seva  obra: 

spremere  il  miele  al  fior  del  pruno  amaro 

s'ha  de  sentir  per  força  l’arcana  parentela 
que  ab  ells  l’uneix,  malgrat  el  mar  y  la  dis¬ 
tancia  que’ls  separa. 

Y  si  no,  aquí  ve’l  sonet  en  que  ell  sinteti¬ 
sa  la  idea  que  voldria  veure  explanada  gràfi¬ 
cament  en  son  ex-libris: 

Ignudo  e  inerme  ascendo  l’arduo  monte 
su  le  spalle  regendo  immane  pondo, 
che  a  terre  chino  mi  costringe’l  fronte 
e  l’improbo  salir  rende  infecondo. 

E  pur  ne’l  sommo  e’l  mio  sperar  profondo 
si  che  asprezza  non  v'è  ch’io  non  affronte 
e  in  alto  e  innanzi  gli  occhi  sempre  affondo 
e  mai  spere’l  mio  sol  de  l’orizzonte. 

Sogno  talvolta  abbandonar  quel  pondo, 
sostare  al  puro  disïato  fonte, 
provo  sciacquarvi'l  labbro  sitibondo, 
indi  riprender  libero  pe’l  monte  .. 

Ma  giunto  a’l  sommo,  veggo  poi,  giü  in  fondo, 
rider  lo  spettro  de  la  Morte  immondo. 

Sembla  un  gran  atreviment,  per  la  part 

nostra,  qu'entre  aquestes  ratlles  catalanes  se 
facin  costat  les  composicions  inèdites  d’un 
reclula  recentissim  de  la  gran  musa  italiana 
ab  les  d’altres  mestres  de  fama  ja  campane- 
jada;  estém  segurs  que’l  meteix  autor,  en  sa 
gran  modèstia  no’ns  en  voldrà  grat,  però  tam¬ 
bé  estèm  convençuts  de  que  poden  aguantar 
perfectament  el  ,toch  durissim  de  la  compa¬ 
ració  aquestes  quatre  poesies  de  nostre  amich 
y  les  altres  avans  publicades,  de  les  que  han 
dit  ja  molt  de  bé,  a  Italia  meteix,  critichs  de 
varies  localitats,  entre  ells  l’hispanòfil  Luigi 
Zuccaro,  en  el  periòdich  Fra  Tranquillo , 
d’Alexandria,  y  molt  bons  literats  de  nostra 
terra. 

Sense  més  explicacions,  seguim  donchs 
avant  ab  un  altre  sonet,  forma  poètica  prefe¬ 
rida  d’en  Boselli:  una  posta  en  la  tardor: 

Di  guardar  non  si  stancano  i  sognanti 
occhi  pensosi,  ín  fondo,  i  gai  colori 
tre'l  verde  de  gli  abeti  brulicanti. 

...  E  pur  hanno  nel  core,  i  gai  colori, 
riflessi  tristi  che  suscitan  pianti, 
e  desii  strani  d’arcani  dolori, 
che  movon  l’alma  a  sospirar  gl’incanti 
superumani  d  ignorati  amori . 

E  nel  tramonto  autumnale  io  penso: 

—  Mia  dolce  amica,  perche  s’anco  trabocca 
del  tuo  cor  la  tristezza,  a  me  non  viem? 

Io  voglio  dirte  del  mio  amore  immenso, 
voglio  baciarti  su  la  bella  bocca, 
voglio  condurti  al  supremo  dei  beni. 

En  nostre  modest  concepte,  la  imatge  de 
que  «els  alegres  colors  tenen  en  el  cor  refle¬ 
xos  tristos  que  susciten  plors»  de  la  manera 
qu’està  dita  en  el  sonet  es  de  lo  més  fí  y  deli¬ 
cat  que  s’escriu  y  en  tal  concepte  ens  perme- 
tèm  senyalaria  a  l’atenció  del  benèvol  lector, 
a  qui,  en  paga  d’haver  seguit  aquest  enfilall 
de  tristeses,  regalarèm  ab  la  lectura  d’una 
tendra  escena,  també  boselliana,  que  passa 
en  un  obscur  laboratori,  tot  revelant  un  ne¬ 
gatiu: 

L’opaco  roseo  vetro  è  appena  immerso 
nel  bagno,  e  tosto  l’occhio  disïoso 
ecco  intende  a  sprïare  il  dilettoso 
sviluppo  onde  il  cristallo  si  fa  terso. 

Già  scerno  it  noto  contorno  traverso 
a  le  sanguigna  luce,  dal  vezzoso 
picciolo  piede  a  quel  viso  grazioso 
che  tante  volte  ho  di  bacci  cosperso. 

Dal  vetro  umido  e  muto  par  che  il  volto 
di  madonna  sorrida.  .  ed  io  sobr’esso 
stampo  un  bacio  imprudente..  oh,  il  labbro  stolto, 
che  sfreggio  ha  su  lhmagine  commessol... 

Da  le  lampade  immota  a  me  sogghigna 
beffardamente  la  fiamme  sanguigna. 

L’última  part  de  la  poètica  nit  solsticial 
ens  troba  a  l’ample  balcó,  anyoradiços  de 


poesia  y  d’infinit,  recantnos  deixar  els  llibres 
però  sadolls  d’emoció  fins  al’extrèm  possible; 
probant  de  fer  florir  en  nostres  llabis,  per 
medi  d’hermoses  paraules,  les  grans  idees 
qu’en  tant  poch  temps  hem  ensementat  en  el 
cervell...  callant  per  fi,  breçats  pel  ronch 
llunyà  y  opacat  del  mar  que  servi  de  vehicul 
a  la  civilisació  italiana  vers  tots  els  pobles. 

Atònits  y  ensonyats,  contemplèm  el  triple 
rastre  de  llum  incandescent  que  llença  allà 
lluny,  cap  a  nostra  esquerra,  cada  tants  se¬ 
gons,  la  farola  vilanovina,  que  una  casa  ens 
amaga.  Vista  aixi,  sembla  una  estel  ab  cúa, 
entretingut  a  l’horitzó  en  fer  a  les  estrelles 
unes  babarotes  indignes  d’un  cometa  que’s 
respecti. 

Divaguèm. 

Víctor  Oliva 


TXEQUES 

COSTUMS  Y  TRADICIONS 
Sant  Nicolau,  Nadal.  Reys 

Les  festes  qu’en  nostre  pais  se  celebren  per 
Reys,  tenen  lloch  a  Bohemia’l  6  de  desem¬ 
bre,  y  ab  elles  comencen  les  de  Nadal. 

El  6  de  desembre,  diada  de  Sant  Nicolau, 
bisbe,  se  fan  els  presents  als  nens  y  nenes, 
y  es  més  antiga  aquesta  festa  que  la  de  Na¬ 
dal  meteixa. 

Anèm  a  explicar  quelcom  d’ella. 

La  vigilia  de  Sant  Nicolau  arriba  un  home 
disfressat  de  bisbe:  ab  roquet,  sotana,  mitra 
de  paper  pintat  ab  ornaments  daurats,  bàcul 
y  gran  barba  blanca  de  cotó,  al  qui  acom¬ 
panya  un  àngel  (una  nena  vestida  de  blanch 
ab  les  ales  de  paper  platejat)  que  porta  un 
encenser  y  un  cistellet  ple  de  presents.  Tam¬ 
bé  l’acompanya  un  dimoniot,  que  porta  un 
abrich  de  pell  dels  que  usen  els  pagesos,  po¬ 
sat  a  l’inrevés,  de  manera  que  la  llana  negra 
vagi  al  defora,  una  careta  negra,  banyes, 
una  llengua  molt  llarga  feta  de  bayeta  roja 
que  li  penja  del  llabi  inferior,  una  cadena  ab 
la  que  mou  fort  y  esgarrifós  soroll,  y  un  ma- 
nyoch  de  brins  a  la  mà,  a  tall  de  vara. 

Els  pares  reben  al  sant  y  a  sa  estranya 
companyia  ab  gran  respecte  y  reverencia.  El 
sant  demana  si  els  nens  de  la  casa  són  bons 
minyons,  dòcils  y  obedients;  les  criatures 
diuen  oracions,  parenostres,  avemaries,  etcè¬ 
tera,  y  el  bisbe  les  obsequia  ab  presents  ti- 
pichs:  nous  y  pomes.  Després  s’allunya  se- 

guint  son  cami,  visitant  altres  cases.  Si  un 
dels  nens  no  creu,  no  estudia  prou  o  no  vol 
dir  les  pregaries,  el  dimoni  s’encarrega  de 
castigarlo  ab  la  vareta  y  se’l  vol  emportar  a 
l’infern,  y  si  no  ho  fa  es  perque  Sant  Nicolau 
ho  impedeix  al  sentir  les  promeses  del  nen 
que  fa  propòsit  d’esmena. 

Els  nens  de  les  cases  que  Sant  Nicolau  no 
visita  en  persona,  reben  llurs  regalos  la  nit 
de  la  diada.  Pengen  quiscún  a  la  finestra 
una  de  ses  mitges,  y  l’endemà  al  aixecarse 
troben  dintre  d’ella ’ls  presents  del  sant.  Si 
són  peresosos  o  desobedients,  hi  troben, 
com  a  proba  del  descontent  d’aquell,  carbó, 
trumfes,  y  sols  al  cap  d’avall  de  tot  alguna 
nou  o  poma.  Entre  aquests  presents  fets  a  la 
nit  sol  deixarhi  el  sant  una  vareta  plena  de 
purpurina  d’or  berberí,  y  una  imatge  de  Sant 
Nicolau  feta  de  fusta,  paper  y  cotó. 

També  pels  vols  de  la  diada  de  Sant  Nico¬ 
lau  se  venen  moltes  figuretes  de  dimoni  y- 
desapareixen  molts  gats  negres,  car  són  aga¬ 
fats  y  morts  pels  pobres  pera  fer  ab  llurs 
pells  vestits  pera  les  estatuetes  de  dimoni 
que  s'han  de  vendre. 

El  dia  de  Nadal  ho  es  d’abstinencia,  men- 
jantse  solsament  peix,  res  de  carnP  A  cada 
casa’s  celebra  la  festa  de  l’arbre,  costúm  im¬ 
portada  de  les  terres  germàniques  del  Nort 
als  paisos  eslaus.  L’arbre  es  guarnit  ab 
fruyts  y  joguines  de  totes  menes,  y  ab  can¬ 
deles  propries  pera  la  tal  festa.  Avans  no’s 
regalava  res  en  el  día  de  Nadal,  y  sols  se 
menjaven  plats  tipichs,  com  bolets  sèchs, 
panets  ab  salsa  de  llevor  de  cascall  (que 
avuy  encara’s  mengen),  pa  blanch  ab  atmet- 
lles  y  pances,  pa  de  Nadal  que’s  coneix  per 
vànócka  y  té  la  forma  de  trena,  etc.,  etc. 

Per  la  nit  de  Nadal  passen  moltes  coses 
prodigioses.  El  bestiar  enrahooa  com  les 
persones,  y  parla  dels  seus  amos  y  de  llur 
pervindre.  Les  donzelles  en  les  viles  escol¬ 
ten  ab  gran  atenció  d’hónt  ve’l  cant  del  gall, 
car  d’aquella  direcció  vindrà  llur  promès.  Si 
una  noya  vol  saber  si’s  casarà  aviat,  contarà, 
a  les  fosques,  un  manat  de  teyes  o  de  trocets 
menuts  de  llenya.  Si  el  número  es  parells,  se 
casarà;  si  es  senàs,  no. 

Les  sobres  del  sopar  de  Nadal  se  tiren  al 
peu  dels  arbres  del  jardí  pera  que  l’any  vi¬ 
nent  donguin  més  fruyt.  Les  molles  y  els  ro¬ 
segons  del  pa  de  Nadal,  les  deixalles  de  pas¬ 


781 

tes,  lleminadures,  dolços,  troços  de  nous  y 
pomes,  etc.,  tot  barrejat  se  dóna  a  menjar  al 
bestiar  y  al  gos  de  la  casa.  Hi  ha  qui  les  tira 
dintre’l  pou,  perque  aixi  s’alegraràn  tots, 
fins  l’aygua,  ab  el  naixement  de  l’infant 
Jesús. 

Durant  el  dinar,  quiscún  dels  individuus 
de  la  familia  talla  una  poma.  Si,  un  cop  ta¬ 
llada,  la  part  corresponent  al  cor,  hont  hi  ha 
la  llevor,  té  la  forma  d’una  estrella,  tot  l’any 
viurà  feliç  y  sà;  mes,  si  té  la  forma  de  creu, 
morirà. 

En  les  tres  misses  de  Nadal,  a  mitja  nit, 
a  les  sis  del  mati  y  a  les  nou,  déu  o  onze, 
per  espay  d’unes  setmanes  se  canta  la  se¬ 
güent  antiga  cançó  que  tradueixo  sens  al¬ 
terar  la  forma  pera  que  no  perdi  sa  infantí- 
vola  senzillesa: 

Nasqué’l  Senyor  Crist. 

Alegremnosl 

Del  roser  brotà  una  flor. 

Alegremnosl 
D’un  sí  immaculat, 
d’una  raça  reyal, 
nasqué  per  nosaltres. 

El  dia  de  Sant  Esteve’ls  nens  recorren  les 
cases  cantant  aquesta  altra  cançó,  encara 
més  antiga: 

—  Capta,  capta,  Esteve: 

^què  portes  dins  del  sarró? 

—  Porto,  porto  la  capta. 

Cayguí  ab  ella  sobre'l  gel: 
corrent  vingueren  els  cans 
y’s  mengen  la  meva  capta. 

Senyora  mestressa,  deumen  un’altra, 
cobriula  ab  terra  roja 
perque  no  ho  sàpiga  l'amo: 
ell  ho  diria  als  altres  homes.  — 

Y  en  paga"del  cant  reben  el  present  [k oleda 
que’n  diuen  ells)  de  pomes,  nous  y  un  troç 
de  pa  de  Nadal. 

La  festa  infantivola  dels  Reys  no’s  celebra 
a  Bohèmia,  car  ja  tingué  lloch  per  Sant  Ni¬ 
colau.  Per  la  diada  dels  Reys  se  tira  plom 
fos  a  l’aygua,  y  per  la  forma  que  pren  se  po¬ 
drà  saber  quelcòm  sobre’l  pervindre  de  la 
persona  que  l’ha  tirat.  Si  pren  una  figura 
semblant  a  la  d’una  creu,  morirà  la  persona; 
si  d’una  corona  0  anell,  se  casarà;  si  de  des¬ 
tral,  la  donzella  que  l’hagi  tirat  se  casarà  ab 
un  fuster,  etc. 

Ab  una  mica  de  fantasia’s  podràn  trobar 
tota  mena  d’objectes  en  les  formes  que  pren¬ 
gui  el  plom  al  caure  en  el  liquit. 

Benet  R.  Barrios 

SONETS 

I.  —  AFORES  DE  CIUTAT  í  IV. — RECORT 


Oh,  els  carrers  dels  atores  de  ciutat 
que  tenen  els  vehins  plens  d’humiltat, 
y  les  cases  senzilles  y  xiquetes 
ab  testos  pels  balcons  y  finestretes!... 

Hont  les  avies  fan  mitja  pels  portals 
totes  corves  mirantse  les  agulles... 
hont  les  mares  hi  són  més  maternals 
y  els  arbres  més  hardits  y  plens  de  fullesl... 

Oh,  aquells  carrers  quiets  quan  se  fa  nit, 
hont  vetlla  un  fanaló  mitj  adormit... 
hont  els  passos  ressonen  fortament, 
hont,  a  voltes,  sobtèu  en  un  tombant, 
una  parella  que  xiuxiuejant 
dolç  poema  d’amor,  se  va  dihentl... 


El  temps,  de  mica  en  mica,  li  ha  pres  la  boniquesa; 
ja  té’l  color  confós  y  el  gesto  afadigat  .. 
y  quan  la  quietut  dins  la  cambra  hi  ha  estesa, 
l’aspre  renou  d’un  corch  s’hi  sent  acompassat... 

Si  obriu  algiín  calaix,  fa  un  grinyol  de  tristesa, 
y  forta  olor  de  vell  de  dins  os  ve  sobtat; 
si  en  ell  hi  forfollèu  cercant  qualque  futesa, 
les  mans  os  van  feixugues  y  el  cor  depressa  os  bat!... 

Se  os  enayguen  els  ulls,  y  com  una  visió, 
os  ve  al  devant  la  jaya  d’esquifidet  gipó 
somrihenta  de  bondat,  y  dels  anys  tremolosa, 
la  jaya  que  un  hivern,  un  día  de  molt  fret, 
al  arribà’l  capvespre  morí  com  un  pollet, 
y  sols  de  veureus  grans,  ja  va  morir  ditxosa... 


Quin  bell  recort  ne  tinch  d’aquella  tarda  clara 
qu’en  el  jardí  parlarem  tots  envoltats  de  roses! 

Vós  ja  ereu  dòna  feta  y  jo  un  infant  encara, 
y  somrihent  me  deyeu  les  gràcies  de  les  coses... 

Y  còm  os  tinch  presenta!...  meteixque  os  vegés  ara  . 
Teníeu  les  parpelles  joyosament  descloses, 

els  llavis  molçudets,  gràssoneta  la  cara, 

les  mans  enjogaçades  meteix  que  unes  aloses  .. 

Y  quina  veu  la  vostra  pera  contar  rondalles! 
tristoya  al  començar,  prò  al  sé  a  les  acaballes 
còm  se  os  tornava  dolça,  dolça  y  enriolada... 

Y  totes  les  rondalles  tenien  igual  fí: 
venia  un  jorn  de  festa,  y  allà  a  mitj  dematí, 
se  feya’l  casament  de  l’aymadó  y  l’aymada... 

V. — EN  VOSTRA  CASA... 

En  vostra  casa  forasterejo; 
poques  paraules  os  en  sé  di, 
y  encara,  aquestes,  les  enxiqueixen 
vostres  rialles  de  to  argentí... 

Y  cada  volta  que  os  vinch  a  veure 
os  plau  romandre  propet  de  mi, 
fresca  y  gemada  com  una  rosa 
de  les  qu’enjoyen  vostre  jardí... 

Però  llavores,  ma  bella  amiga, 
encar  que  ab  pena  tot  os  ho  diga 
y  curt  m’expressi  com  un  infant, 
l'ànima  meva  un  cant  os  trena 
ab  mots  dolcíssims  tan  bells  de  mena 
com  no’ls  diria  ni  el  vostre  aymantl... 


II. —  LA  CALAIXERA  DE  L’AVIA 


III, —  EL  TEU  SANT 


VI.  —  MINIATURA 


Avuy  te  llevaràs  un  xich  més  riallera... 
potsè  en  tes  galtes  pàlides  roses  hi  floriràn.  . 
potsè  entre  l'ona  negra  de  ta  gran  cabellera 
la  rojor  d’un  clavell  tes  mans  hi  posaràn.  . 

Y  seguiràs  la  casa,  festosa  y  renouera, 
y  arreu  uns  mots  molt  dolços  els  teus  t’endreçaràn 
y’t  cantarà  ab  mes  gracia  la  teva  cadernera, 
y  de  parents  y  amichs  presents  t’arribaràn... 

Prò  per’llà  a  mitja  tarda,  a  pas  d’enterrament, 
l’una  derrera  l’altra  vindràn  tes  velles  ties, 
y  a  la  claror  morenta  del  sol  que’s  va  ponent, 
te  contaràn  histories  de  dol  y  malalties, 
y  tu  t’esllanguiràs,  y  un  melangiós  neguit 
t'apagarà’l  somrís  y’t  farà’l  cor  petit... 


Dalt  d’un  branquilló, 
un  aucell  hi  ha; 
ne  fa  un  saltiró, 
y’s  posa  a  cantà... 

De  sobte,  te  pó, 
reulla  y  se’n  va 
fendint  la  blavó 
del  dematí  clà... 

L’arbre  n’ha  quedat 
tot  maravellat 
d’aquell  cant  tan  breu, 
y  l’aucell  ja’s  pert, 
que’l  brancatge  vert 
encar  li  fa  adeul... 


Francesch  Sitjà  y  Pineda 

EN  PRO  DEL 
ESPERANTO  '<■> 

Al  senyor  Bonaventura  Riera 

El  senyor  Bonaventura  Riera,  en  un  article 
titulat  Contra  l' Esperanto  publicat  a  La  De- 
vantera  del  dia  15  de  novembre  d’aquest 
any,  després  d’un  preàmbul  dedicat  a  tractar 
de  si  es  millor  l’adopció  d’una  llengua  inter¬ 
nacional  0  la  de  varies,  fa  una  serie  de  con¬ 
sideracions  sobre  la  llengua  internacional 
Esperanto  en  les  quals  vol  demostrar  la  so¬ 
lemne  tonteria  y  passatemps  infantil  d'això  que 
s'anomena  Esperanto.  Y  lo  que  verdadera- 
ment  demostra’l  senyor  Riera  es  que  desco¬ 
neix  per  complert  dit  idioma. 

Pera  començar  ens  diu  lo  següent: 

Si  tots  els  pobles  del  món  usessin  un  meteix  llen¬ 
guatge,  com  que  no  tindrien  sinó  una  sola  manera  de 
expressarse,  les  idees  de  la  Humanitat  se  ressentirien  de 
certa  uniformitat  que  constituhiría  una  nota  discordant 
en.  la  infinita  varietat  de  tots  els  organismes  de  l'Uni¬ 
vers. 

Jo  no  entench  en  què  podria  consistir 
aqueixa  uniformitat  en  les  idees,  mes  jo  as¬ 
seguro  que,  si  durant  tot  el  temps  que  la 
Humanitat  existeix,  solsament  s’hagués  par¬ 
lat  un  sol  idioma,  may  se’n  hagueren  adonat 
les  generacions  d’aquesta  uniformitat  de  que 
ens  parla  el  senyor  Riera;  perque  desconei¬ 
xent  la  existència  d'altres  idiomes,  no  po¬ 
drien  desitjar  may  allò  que  no  coneixen;  y 
jamay  a  cap  home  se  li  haguera  ocorregut 
inventar  un  altre  idioma  pera  no  entendres 
una  part  de  la  Humanitat  ab  l’altra,  0  pera 
diferenciarse,  0  pera  donarse’l  gust  de  par¬ 
lar  dues  llengües. 

Però,  en  aquesta  qüestió,  lo  que  llastimo¬ 
sament  confon  el  senyor  Riera  es  la  llengua 
internacional  ab  la  llengua  universal,  y  en- 
semps  nega  la  necessitat  de  la  existència  de 
la  primera. 

Una  cosa  es  la  llengua  internacional  y  una 
altra  es  la  llengua  universal.  La  primera  es 


(1)  Els  de  La  Devantera,  fent  com  sempre’ls 
mosca-baubes,  se  despengen  en  son  derrer  número  ab 
una  infantívola  nova  en  la  que  (ay  senyorl)  ens  tracten 
de  mal  educats  per  haver  contestat  les  tonteríes  d’en 
Bonaventura  Riera  en  la  forma  que  ho  feu  nostre 
company  Pujulà.  Que’ls  qui  qualifiquen  de  ganduls  y 
mandres  als  qui  estudien  l’Esperanto,  s’ofenguin  des¬ 
prés  quan  se’ls  qualifiqui  a  n’ells  de  rutinaris  y  anti¬ 
quats,  té  molta  gracia.  Però  si  no  obressin  així,  ja  no 
serien  els  de  La  Devantera  qui  són. 

Nosaltres  tenim  per  costüm  afegir  a  les  afirmacions 
probes;  y  una  proba  de  l’afirmació  que  fem  de  la  dubtosa 
bona  fe  dels  de  La  Devantera  ho  es  l’article  que  publi- 
quèm  a  continuació:  article  que  fou  portat  al  director 
d’aquell  periòdich  pera  que’l  publiqués,  y  qu’ell  va  re¬ 
butjar.  Ab  això  bé  poden  veure  nostres  llegidors  fins 
ahónt  arriben  els  protestants  eterns  que  no  accepten 
les  rèpliques  però  hipòcritament  se  planyen  de  que  no 
se’ls  repliqui. 


la  llengua  que  serviria  pera  entendres  unes 
nacions  ab  altres  que  no  parlen  un  meteix 
idioma,  y  la  segona  la  que  parlaria  la  Huma¬ 
nitat  donat  el  cas  qu’en  les  cinch  parts  del 
món  existis  un  sol  idioma. 

A  n’això  ultim  no  hi  tendeix  pas  l’Esperan¬ 
to,  sinó  al  contrari,  respectant  les  nacionali¬ 
tats,  proporciona’l  medi  pera  que  aquestes 
s’entenguin  fàcilment  unes  ab  altres  y  sal¬ 
va  l’inconvenient  de  tenir  d’apendre  varies 
llengües  pel  mer  fet  de  que  uns  homes  no 
s’entenen  ab  els  altres;  y  en  cambi  el  senyor 
Riera  diu  que  millor  que  adoptar  una  llen¬ 
gua  internacional  seria  usarne  unes  quan¬ 
tes,  com  per  exemple: — diu  el  senyor  Rie¬ 
ra  —  per  Europa  y  Amèrica  podrien  adop- 
tarse’  l  francès ,  l’anglès  y  l’alemany,  per  l'A- 
frica  l'alarh  y  per  l’Asia  y  Oceania' l  xino  y  el 
lagal ,  etc.  Es  a  dir,  que  si  el  món  constés  de 
25  parts  y  en  cada  una  d'aquestes  parts  s’hi 
parlessin  idiomes  diferents,  y  tinguessin  pre¬ 
ponderància  uns  sobre’ls  altres,  y  aquests 
fossin  distints  dels  altres  llenguatges  de  les 
altres  parts  del  món,  lògicament  y  seguint 
la  seva  teoria,  pera  entendres  unes  nacions 
ab  les  altres  se  tindrien  d’apendre  al 
menys  25  0  30  idiomes;  y  això,  diu  el  senyor 
Riera,  seria  un  immens  progrés  y  un  immens 
grau  de  civilisació,  a  l'alcanç  de  tothom.  ,jNo 
seria  això  voler  posar  obstacles  a  la  germa¬ 
nor  de  les  nacions  y  races,  germanor  tan  ne¬ 
cessària  y  que  tant  se  desitja  modernament? 

Una  de  les  aspiracions  de  l’Esperanto  es 
que  un  Estat  l’adoptés  com  a  llengua  inter¬ 
nacional,  y  allavores  indubtablement  els  al¬ 
tres  estats  l'acceptarien.  El  senyor  Riera  no 
déu  desconèixer  que  un  dels  problemes  que 
han  preocupat  més  a  la  diplomàcia  es  l’esta¬ 
bliment  d’una  sobirania  internacional,  y  a  la 
vegada  d’una  llengua  també  internacional; 
però  han  topat  ab  la  dificultat  d’escullirne 
una,  entre  les  existents.  Y  la  qüestió  encara 
està  per  resoldre  ja  qu’en  les  diverses 
conferencies  internacionals  no  sempre  s’ha 
empleat  el  meteix  idioma,  donchs  no  s’han 
decidit  may  per  cap,  pera  no  donar  prepon¬ 
derància  a  un  idioma  sobre’ls  altres.  L’Espe¬ 
ranto  omple  aquests  buyt  en  la  diplomàcia, 
donchs  essent,  com  es,  una  llengua  neutral, 
com  que  seria  de  tothòm,  tothòm  l’accep¬ 
taria. 

Jo  li  posaré  un  cas  pràctich.  Suposém  que 
l’Estat  espanyol  se  constituhis  autonòmi- 
cament;  es  a  dir,  reconeixent  les  diferentes 
parts  components  de  la  peninsula  ibèrica 
y  que  quiscuna  usés  de  son  propri  idio¬ 
ma.  Llavors  sorgiria’l  gran  problema  de 
equina  llengua  tindria  d’emplear  el  poder 
central  pera  les  seves  relacions  oficials  ab  les 
diverses  parts  de  dit  Estat?  Si  per  exemple 
l’Estat  espanyo!  volgués  emplear  la  caste¬ 
llana,  els  demés  protestarien,  ja  que  sem¬ 
pre  podrien  malpensar  que  aquesta  adop¬ 
ció  no’s  convertís  un-  altre  dia  en  imposi- 

ció  ,  precindint  de  que  l’Estat  espanyol  no 
tindria  cap  rahó  d’adoptar  una  determinada 
llengua  donantli  supremacia  sobre  les  demés 
Si  l’Estat  espanyol  volgués  el  català,  ab  molta 
rahó  podrien  protestar  els  castellans  y  demés 
pobles  ab  propri  idioma,  y  sempre  per  la  me- 
teixa  rahó  de  la  supremacia  d’una  llengua  so¬ 
bre  les  altres.  Es  a  dir,  que’s  plantejaria’l  trist, 
problema  de  la  rivalitat  entre  races.  Però  si 
l’Estat  espanyol  adoptés  una  llengua  inter¬ 
nacional  neutral  com  l’Esperanto,  la  qüestió 
desseguida  estaria  resolta,  donchs  cap  nació 
integrant  de  dit  Estat  se  veuria  humiliada  per 
la  supremacia  de  la  llengua  d’una  altra. 
Ja  veu  quàn  palpable  es  la  necessitat  d’una 
llengua  internacional  neutral,  que  no  pot  ésser 
sinó  artificial  com  l’Esperanto.  Ja  veu  també 
còm  el  problema  de  la  llengua  internacional 
no  es  una  utopia  dels  esperantistas  entusias¬ 
tes  de  sa  llengua,  donchs  ha  preocupat  sa  ne¬ 
cessitat  a  homes  tan  intelectuals  (oh!  molt 
més  intelectuals  que’l  senyor  Riera)  com 
Leibnitz,  Bacon,  Descartes,  etc. 

Fins  aqui  el  senyor  Riera  ataca  la  necessi¬ 
tat  de  la  existència  d’un  idioma  internacio¬ 
nal.  Després  ataca  l’Esperanto  no  precisa¬ 
ment  com  a  idioma  internacional,  sinó  com  a 
mer  idioma. 

Y  diu:  un  idioma  que  s'aprèn  ab  19  regles  se 
veu  a  la  llegua  que  ha  d'ésser  ben  pobre.  Se 
veu  a  la  llegua  que  al  senyor  Riera  l’Es¬ 
peranto  l’hauria  convençut  més  si  la  seva 
gramàtica  hagués  sigut  ben  grossa,  un  llibre 
in  folio ,  ab  un  pròleg  ben  llarch  y  un  epíleg 
per  l’estil,  ab  els  obligats  apèndices  y  etc.,  etc.' 

Se  veu  que  li  agraden  les  coses  qu’enlluher- 
nin,  qu’esparverin,  però  la  vera  concreció,  la 
fórmula  científica  pera  ell  no  val  res.  Se  veu 
que  no  ha  tingut  en  compte  aquell  proverbi 
català:  «Quant  més  petita  la  nou,  més  remor 
mou.»  Y  l’Esperanto  n’ha  fet  molta  de  remor; 
són  ja  més  de  150  les  societats  de  propagan¬ 
da  fundades,  més  de  20  les  revistes  esperan- 
tistes,  y’s  calcula’l  nombre  d’esperantistes 
que  saben  parlar  l’idioma  en  uns  100, çoo. 

La  gramàtica  Esperanto  consta,  no  de  19 
regles  sinó  de  16.  Això  demostra  precisament 
la  senzillesa  de  l’idioma  y  no  la  seva  pobresa, 
donchs  que  una  llengua  sia  senzilla  no  vol 
dir  que  necessàriament  sia  pobra  en  la  seva 
construcció. 

No  sols  es  senzill  l’Esperanto  sinó  qu’es 
més  senzill  que  les  llengües  naturals.  L’Es¬ 
peranto  sols  consta  de  regles  generals;  per  lo 
tant  està  salvat  el  gran  inconvenient  que  tots 
trobém  en  l’estudi  de  les  llengües  naturals 
de  tenir  d’apendre’l  sens  nombre  d’excep¬ 
cions  que  hi  ha  en  la  formació  del  genre 
dels  substantius  y  adjectius,  quan  no  ensope- 
guèm  ab  llengües  que  quasi  tots  els  verbs 
són  irregulars,  com  l’italià  y  l’anglès.  En  Es¬ 
peranto  no  hi  existeix  pas  tot  això,  el  substan¬ 


tiu  es  l’única  part  de  la  oració  que  cambia  de 
genre,  y  sempre  ho  fa  d’una  manera  regular 
y  lògica,  y  no  hi  ha  excepcions,  no’s  conei¬ 
xen  verbs  regulars  ni  irregulars,  tots  són 
uns. 

Y  si  senzill  es  en  la  seva  construcció,  sen¬ 
zill  es  en  la  seva  apreensió.  A  tots  els  que  han 
après  l’Esperanto  els  hi  ha  costat  molt  poch 
temps  el  poder  sostenir  una  conversa  ab 
facilitat.  Un  periodista  rus  que  desitjava 
conversar  ab  uns  estudiants  suechs  que  sol- 
sament  sabien  parlar  son  idioma  patri  y  l’Es¬ 
peranto,  començà  al  demati  a  apendre  aquest 
idioma  y  al  vespre  ja  podia  conversar  lliure¬ 
ment  ab  dits  estudiants.  Y  com  aquest  són 
molts  els  casos  que  demostren  la  rapidesa 
ab  que’s  pot  apendre  l’Esperanto.  La  seva 
senzillesa  constitueix  el  gran  atractiu  del 
seu  estudi.  Però  si  l’Esperanto  es  tan  senzill, 
no  per  això  desmereix  sa  perfecció, esa  dir,  sa 
precisió  matemàtica,  sa  flexibilitat  y  sa  ili- 
mitada  riquesa  Per  això  l’Esperanto  es  una 
llengua  artística.  Res  més  hermós  en  un  idio¬ 
ma  que,  una  vegada  concebuda  una  idea,  se 
pogués  manifestar  a  l’exterior  per  medi  d’una 
paraula  propria  y  adequada.  iQuína  es  la 
llengua  natural  que  pot  gosar  d’aquesta  qua¬ 
litat?  Cap.  L. 'Esperanto  en  cambi  es  tan  lò- 
gich  en  sa  construcció,  es  tan  precis,  es  tan 
flexible,  que  ab  una  sola  paraula  pot  expres¬ 
sar  tota  idea  per  estranya  que  sia.  íPer  què 
les  llengües  existents  no  poden  ferho  tot  això 
—  donchs  totes  elles  pera  expressar  idees, 
especialment  si  són  noves,  necessiten  em- 
plear  varies  paraules — y  l’Esperanto  ho  pot 
fer?  Per  una  rahó  molt  senzilla.  Precisa¬ 
ment  perque  totes  les  llengües  existents  són 
naturals  y  l’Esperanto  es  artificial.  En  una 
llengua  natural  no  ha  sigut  la  lògica  la  lley 
de  sa  formació,  sinó  la  necessitat;  mes  en 
l’Esperanto,  idioma  artificial,  ha  sigut  la  lò¬ 
gica  y  la  rahó  de  l’home  la  lley  de  sa  forma¬ 
ció,  y  per  això  sempre  serà  més  perfecta  que 
una  de  natural.  Una  llengua  artificial  sempre 
podrà  perfeccionarse  infinitament,  cosa  que 
no  poden  ferho  les  naturals  perque  per’arri- 
bar  a  llur  perfecció  tindrien  d’emplear  parau¬ 
les  no  usades,  y  allavors  deixarien  d’ésser  na¬ 
turals.  En  Esperanto  no  hi  ha  paraules  usa¬ 
des  y  no  usades\  y  per  això  may  serà  anti- 
castiç ,  l’emplear  una  paraula  feta  lògicament 
qu’expressi  una  nova  idea  per  extravagant 
que  sia.  íY  encara  s’atrevirà  a  negar  la  força 
d’expressió  de  l’Esperanto  dihentademés  que 
es  menys  expressiu  que’l  llenguatge  dels 
sorts-muts?  Quan  vostè  afirma  tot  això,  còm 
se  veu  que  no  ha  sentit  parlar  may  en  Espe¬ 
ranto!  Còm  se  veu  que  desconeix  les  hermo- 
ses  poesies  que  s’han  escrit  en'  dita  llengua! 

Les  llengües  naturals  perden  sa  puresa 
a!  posarse  en  contacte  ab  altres  idiomes  na¬ 
turals.  Exemple:  el  català  en  la  Catalunya 
Ibérica  que  s’ha  castellanisat,  sobre  tot  a 
Barcelona,  y  el  de  la  Catalunya  Gàlica  que 

s'ha  afrancesat,  fonèticament  y  ortogràfica- 
ment,  etc.  L’idioma  neutre  permet  mantenir 
en  sa  puresa’ls  idiomes  naturals,  perque, 
usantlo,  impedeix  llur  contacte  immediat. 

Ademés,  l’Esperanto,  pera  ésser  més  per¬ 
fecte,  ha  resolt  el  problema  de  la  pronun¬ 
ciació  —  qu’es,  al  meu  entendre,  el  més  di¬ 
fícil  en  una  llengua  internacional — empleant 
tots  aquells  sons  més  generals  y  de  més  fà¬ 
cil  emissió.  Dirà  vostè  que  ab  tot  y  això  es 
impossible  que’ls  individuus  de  les  diverses 
nacionalitats  el  pronuncihin  igual.  Jo  no  li 
nego  en  absolut,  però  es  tan  insignificant  la 
diferencia  de  pronunciació  d’un  italià,  francès, 
català,  anglès,  noruech,  alemany,  etc.,  que  si 
vostè’ls  sentis  parlar  no  distingiria  a  quina 
nacionalitat  pertanyen.  Li  citaré  un  fet. 
En  el  primer  congrés  esperantista  celebrat  a 
Boulogne-Sur-Mer,  se  representà  una  comè¬ 
dia  de  Molière  traduhida  a  l’Esperanto :  Un 
casament  per  força.  Dels  déu  individuus  que 
prenien  part  en  la  representació,  vuyt  eren  de 
nacionalitat  diferenta,  y  ab  tot  y  això  s’en¬ 
tengueren  molt  bé  y  el  públich  també’ls  en¬ 
tengué  molt  bé. 

<jPer  ventura  si  aprenèm  els  altres  idiomes 
naturals  desapareix  el  problema  de  la  pro¬ 
nunciació!1  Precisament  es  una  de  les  coses 
que  sols  pot  solventar  un  idioma  artificial. 

Mes  vostè  diu  que  als  pobles  que  desconei¬ 
xen  per  complert  les  arrels  llatines  y  germà¬ 
niques  de  que  està  format  l'Esperanto  els  hi 
serà  tan  dificil  apendre  dit  idioma  com  el 
francès  o  l’alemany.  Me  sembla  que  respecte 
a  aquest  punt  no  tinch  res  que  contestar, 
donchs  ja  he  demostrat  que  l’Esperanto  es 
més  fàcil  que  qualsevol  altre  idioma  natural. 
Y  els  asiàtichs  y  africans,  lo  meteix  que’ls 
europeus,  apendràn  sempre  millor  lo  fàcil 
que  lo  dificil . 

Ademés,  vostè  afirma  que  la  propaganda 
esperantista  significa  la  mandra  d' apendre 
llengües  vives.  Jo  per  la  meva  part  li  diré 
que’m  consideraria  molt  desgraciat  si  morís 
sens  conèixer  al  menys  506  llengües  vives;  y 
com  a  mi  els  hi  passarà  a  tots  aquells  qu’es- 
tudien  els  idiomes  pera  conèixer  a  fons  llur 
construcció  y  llur  literatura. 

Y  a  vostè  l’espanta’l  triomf  de  l’Esperanto 
perque — segons  diu — seria  la  ruina  de  la  im- 
portantíssima  ciència  filològica.  Diguim:  el 
comerciant,  el  viatjant,  el  diplomàlich  y  tots 
aquells  que  més  o  menys  se  relacionen  ab 
els  diversos  paisos  en  que  s’hi  parlen  diversos 
idiomes  y  que  aprenen — generalment  mala¬ 
ment — un,  dos  0  més  idiomes  (que  ja  es  dir 
molt)  sols  pera  ferse  compendre  0  pera  fer 
negocis,  es  a  dir  pera  un  fi  purament  utili¬ 
tari,  -quin  bé  reporten  a  la  filologia?  No  po- 
dèm  acceptar  els  vehiculs  locomotrius  per¬ 
que  la  fabricació  d’espardenyes  vindria  a 
menys!!  Com  que  no  ho  fan  per  un  fi  cien- 
tifich ,  mal  poden  afavorir  a  aquella  ciència; 


y  tots  aquests  serien  els  qui  més  fàcilment 
deixarien  d’apendre  llengües  vives  per’apen- 
dre  l’Esperanto.  Els  filòlegs — que  són  molt 
pochs — encara  que  triomfi  l’Esperanto,  may 
deixaràn  d’estudiar  idiomes,  perque  es  ben 
cert  que  tot  allò  qu’existeix  0  ha  existit  sem¬ 
pre  es  digne  d’estudi  pera’ls  esperits  cienti- 
fichs. 

Y  no’n  dubti,  l'Esperanto  triomfarà  ja  que 
fins  ara  no  s’ha  inventat  un  idioma  interna¬ 
cional  més  perfecte;  y  els  esperantistes,  tan 
entusiasmats  ab  l’Esperanto,  no  som  exclusi- 
vistes,  donchs  si  se’n  presentés  un’altra  llen¬ 
gua  millor  també  l’acceptaríem;  mes  estém 
convençuts  de  la  quasi  impossibilitat  d’inven- 
tarne  una  de  més  perfecta.  Y  per  això  triom¬ 
farà,  y  serà  la  llengua  del  diplomàtich,  con¬ 
vençut  de  l’empleu  d’un  idioma  neutral;  serà 
l’idioma  del  comerciant  que  persuadit  de  que 
ab  un  sol  idioma’s  farà  emendre  per  tot 
arreu,  no  perdrà’l  temps — que  sempre  pera 
ell  es  or — aprenent  varies  llengües  0  una 
més  difícil;  serà  la  llengua  de  l’obrer,  donchs 
aquest  veyente  obligat  moltes  vegades  a  fu¬ 
gir  de  sa  patria  per  falta  de  trevall  y  sa¬ 
bent  que  ab  un  sol  idioma  serà  comprès 
allà  hont  vagi,  la  seva  inteligencia  no  acos¬ 
tumada  a  l’estudi,  apendrà  ab  més  facilitat 
l’Esperanto  que  un  altre  idioma  qualsevol, 
y  no’s  veurà  obligat  a  permanèixer  llarch 
temps  en  un  pais  sens  apenes  poderse  co¬ 
municar  als  demés  homes  y  serà  un  poderós 
medi  pera  realisar  la  tant  per  ell  sospirada 
federació  internacional  obrera.  Serà  la  llen¬ 
gua  de  la  federació  dels  Estats  y  la  llengua 
de  la  gran  confederació  universal.  Moltes  y 
moltes  més  rahons  podria  alegar  pera  rebatre 
sa  teoria  anti-esperantista  y  a  la  vegada  apo- 
yar  l’Esperanto;  mes  en  la  impossibilitat  de 
ferho  pera  no  allargar  més  el  meu  trevall, 
me  limitaré  a  recomanarli  la  Fundamenta 
Krestomatio  de  la  lingvo  Esperanto ,  de  l’in¬ 
ventor  de  la  llengua  doctor  Zamenhof.  En 
aquesta  obra  hi  trobarà  un  magnifich  trevall 
de  Mr.  Beaufront  en  el  que,  ab  nombrosos  y 
més  forts  arguments  dels  que  jo  he  aduhit, 
li  demostrarà  dit  senyor  fins  a  la  evidencia, 
no  sols  la  necessitat  y  possibilitat  de  la  exis¬ 
tència  d’un  idioma  internacional,  sinó  que 
aquest  no  pot  ser  altre  que  un  d’artificial,  y 
aquest,  l’Esperanto,  donchs  ell  evidencia  la 
impossibilitat  de  ferne  un  altre  de  millor. 
D’aquesta  manera  vostè  podrà  profondisar 
més  en  l’estudi  de  l’Esperanto,  donchs  són 
molts  aquells  que  volent  combatre  l’Espe¬ 
ranto  l’han  estudiat  a  fons  y  s’han  convertit 
en  sos  entusiastes  campions. 

Mes  vostè  ha  obrat  com  aquells  que  quan 
se  presenta  una  idea  redemptora  0  revolucio¬ 
naria,  sense  conèixerla  a  fons,  propaguen  es¬ 
crits  fentli  una  oposició  sistemàtica.  Això  a 
mi  no  m’estranya,  donchs  estich  convençut  de 
qu’en  aquest  món  hi  ha  sers  que  tenen  més 

afició  a  la  Deesa  Rutina  que  a  la  Transforma¬ 
ció,  més  devoció  al  gran  Deu  Motllo  que  a  la 
Revolució.  Y  com  vostè  n’hi  ba  molts. 

D.  Bonet  C. 


NOTES  BIBLIOGRÀFIQUES 

Manel  Rocamora.  Vergonya.  Segón  accèssit 

en  el  concurs  de  noveles  de  «L’ Avenç.))  — 

Barcelona.  1905. 

Els  escriptors  catalans  que  s’han  dedicat 
a  la  novela  han  mostrat  molt  sovint  al  triar- 
se’ls  arguments  llurs  preferencies  pera’ls  que 
comporten  descripcions  dels  llochs  y  de  les 
costums  de  les  encontrades  d’hont  ells  metei- 
xos  procedeixen.  Aixi  venen  a  ésser  moltes 
d’aquestes  narracions  petites  apologies  de 
coses  que,  sense  deixar  en  absolut  d’ésser 
interessants,  potser  no  tenen  la  trasceoden- 
cia  que  l’escriptor  les  hi  atribuheix  y  que  l’a¬ 
mor  al  pais  nadiu  tendeix  a  exagerar  bon 
xich. 

En  la  noveleta  del  senyor  Rocamora  hi  es 
ben  manifesta  la  complacencia  ab  que  l’au¬ 
tor  parla  d’algunes  costums  propries  de  la 
gent  del  Camp  de  Tarragona;  y  es  ben  mani¬ 
fest  també  l’esforç  fet  pera  obtenir  la  fusió 
d'aquest  element  pintoresch  ab  la  novela  del 
minyó  que,  senzill  terraçà,  s’enamora  platò- 
nicament  de  la  senyoreta  de  ciutat,  la  qual 
està  ben  lluny  de  sospitar  aytals  inclinacions 
en  qui  no  pot  socialment  ésser  comparat  ab 
ella;  precisament  de  reconèixer  aquesta  infe¬ 
rioritat  es  que  naix  en  el  cor  del  pobre  mi¬ 
nyó  la  sensació  de  vergonya  que  ve  a  ésser, 
ademés  del  titul,  el  pensament  capdal  de 
l’obra. 

Es  natural,  donchs,  que  pera  obtenir  aquest 
efecte  de  contrast  hagi  degut  el  senyor  Ro¬ 
camora  fer  remarcar  l’estat  de  pobresa  de  les 
colles  d’aplegadores  que  les  feynes  agrícoles 
atrauen  al  Camp  en  temps  d’istiu;  emperò 
potser  més  que  de  la  pobresa,  la  inferioritat 
d'en  Pauet  prové  de  sa  propria  insignifican- 
cia  com  a  home,  per  quant  l’extremada  po¬ 
testat  que  sa  mare  exerceix  sobre  d’ell  anula 
tota  iniciativa  de  sa  part.  Si  no  fos  aquesta 
manca  de  personalitat  d’ell,  lo  que  devé  un 
sentimient  d’impotencia  hauria  pogut  ésser 
un  estímul  de  sa  voluntat;  y  el  fi  de  la  novela 
y  el  titul  haurien  degut  ésser  uns  altres  total¬ 
ment  oposats  als  d’ara. 

Mes  al  senyor  Rocamora  li  ha  plagut 
ferho  aixi  privant  d’un  major  desenrotlla¬ 
ment  a  sa  narració,  y  fenthi  entrar  pera’l  cas 
aquell  element  descriptiu  a  que  havèm  fet 
referencia.  Aixi  ha  resultat  que  la  novela’ns 
faci  la  impressió  d’una  serie  de  quadrets  solts 
queia  unitat  d’argument  nocomegueix  lligar 
ab  prou  intensitat  pera  que  mutualment  se 


facin  valdré;  lo  qual  no  impideix  que  l’autor 
posi  de  manifest  separadament  sa  traça  en 
descriure  y  sa  percepció  de  psicòleg. 

John  Ruskin.  Els  lliris  del  jardí  de  la 

reyna.  Traduhit  de  l'anglès  per  Manel  de 

Montoliu.  —  Barcelona,  Biblioteca  Popular 

de  uL’ Avenç)),  1905. 

Es  una  obra  meritòria  l’haver  posat  aquest 
llibre  en  condicions  d’ésser  llegit  y  meditat 
per  les  dònes  catalanes.  Avuy  que  tota  Cata- 
lunya’s  deixonda  ab  el  presentiment  d’un 
demà  esplendorós,  cal  que  la  dóna  per  sa 
part  se  posi  igualment  en  condicions  de  po¬ 
der  triomfar  dels  prejudicis  que’ns  obliguen 
a  compartir  l’enderreriment  social  de  la  na¬ 
ció  espanyola. 

Y  el  feminisme  a  ultrança  que  tracta  de  fer 
de  la  dóna  un  espril  fort  capaç  de  competir 
ab  l’home  y  de  suplirlo  en  totes  les  ocasions, 
està  ben  lluny  d’ésser  una  solució;  es  una 
aberració  y  no  res  més,  ja  que  descentrant  a 
la  dòna  del  lloch  que  dèu  ocupar  segons  les 
funcions  socials  que  li  corresponen  per  natu¬ 
ralesa,  la  impossibilita  de  tota  acció  feconda 
y  no  la  habilita  pas  per’allò  a  que  pretén 
adaptaria. 

Pera  millor  fer  compendre’l  pensament 
de  l’autor  en  aquest  punt,  y  respecte  la  mane¬ 
ra  com  creu  qu’ha  d’ésser  educada  la  dòna, 
copièm  els  següents  fragments: 

«Jo  crech,  donchs,  que  la  educació  d’una 
))noya  hauria  d’ésser  aproximadament,  en 
»quant  al  curs  y  a  la  matèria  dels  estudis,  la 
»meteixa  que  la  d’un  noy,  però  ab  una  com- 
»plertament  distinta  direcció...  Parlant  en 
))general,  un  home  té  de  saber  a  fons  qual- 
»sevol  llengua  0  ciència  qu’estudihi,  mentres 
))que  una  dòna  té  de  saber  la  meteixa  llengua 
))o  ciència,  solsament,  emperò,  en  quant  la 
«facin  apta  pera  simpatisar  ab  les  afïcions 
»del  seu  marit  y  ab  les  dels  seus  millors 
»amichs.» 

«...  una  dòna  pot  sempre  ajudar  el  seu  ma- 
»rit  ab  lo  que  ella  sab,  adhuch  essent  poca 
«cosa;  ab  lo  qu’ella  sàpiga  a  mitges  0  ignori 
«del  tot,  no  podrà  fer  més  que  amohinarlo.» 

Y  no’ns  sabèm  estar  de  copiar  lo  que  diu 
respecte  les  lectures  que  convenen  més  a  les 
dònes: 

«...  Car  respecte  a  n’aquesta  malaltiça 
«tentació  de  llegir  noveles  ,  no  es  lo  que 
«pugui  haver  de  dolent  en  una  novela  ço  que 
«hauriem  de  témer,  sinó  l’interès  desmesu- 
»rat  qu’excita.  La  novela  més  tonta  no  es  pas 
«embrutidora  com  les  baixes  formes  de  la  li- 
«teratura  religiosa  excitant;  y  la  pitjor  nove- 
»la  no  es  pas  tan  corruptora  com  la  falsa 
«historia,  la  falsa  filosofia  o'is  falsos  assaigs 
» pol  i  t  i  chs .  Però  la  millor  novela  devé  peri- 
«llosa  si,  mercè  a  l’excitació  que  produheix, 

»arriba  a  treurens  tot  interès  pera’l  curs  ordi- 
»nari  de  la  vida  y  ens  encén  una  set  malalti- 
»ça  de  viure  escenes  en  les  quals  no  serèm 
»may  cridats  a  figurar.» 

«...  Tot  el  perill  y  tot  el  mal  que  pugui 
»trobarse  escampat  y  amagat  en  un  llibre 
))potent  no  fa  may  cap  mal  a  una  noya  de 
»bon  natural;  però,  en  cambi  la  buydor  d’un 
«escriptor  l’oprimeix  y  la  seva  amable  futili- 
»tat  la  degrada.  Deixeula  penetrar  en  una 
»bona  llibreria  de  vells  clàssichs  y  no  hi  hau- 
»rà  pas  necessitat  de  triar.  Posèu  lluny  de  la 
«vostra  filla  les  revistes  y  noveles  modernes; 
«que  vagi  lliurement  dins  de  la  vella  llibre- 
«ría  tots  els  dies  de  pluja,  y  deixeulhi  sola. 
«Ella  trobarà  lo  que  li  serà  bó;  vosaltres  no 
»ho  podríeu.» 

No  podèm,  donchs,  sinó  recomanar  als  pa¬ 
res  de  familia  aquest  llibre,  el  qual  fa  reco- 
menable  ademés  l’exquisitat  de  la  traducció 
catalana  del  senyor  Montoliu  digna  en  tot 
dels  enlayrats  conceptes’del  pensador  anglès. 

R.  Miquel  y  Planas 


XUGAI 

(  Continuació  ) 

Cisco 

Fa  sis  mesos  que  no’n  sé  res. 

Avi,  confidencialment. 

{Ja  sabs  què’s  diu  per  la  vila? 

Cisco 

Ja  ho  sé:  que  jo  no  vaig  voler  donarli  la 
seva  part. 

Avi 


;Y  bé? 


Cisco 


Es  a  mi  a  qui  hauríeu  de  dirhol...  (Després 
d'una  petita  pausa.)  Jo  no  li  dech  res  al  meu 
germà.  {Sabèu  lo  que  hi  ha?  Qu’es  un  cap 
fluix. 

Avi 

{Per  què  ho  dius  això?{Que  vols  dir  que?... 

Cisco 


No,  les  dones  no’n  saben  res  de  les  coses 
que  li  ballen  pel  cap...  Llibrots,  males  com¬ 
panyies...  aneuo  a  saber. 


Avi 

{Què’m  dius  ara? 

Cisco 

Lo  que  sentiu.  Ja  devèu  saberho,  que’ls 
senyors  del  Mas  Antich  li  pagaven  en  vida 


del  pare,  que  Deu  l'hagi,  els  estudis  de  ca 
pellà. 

Avi 

Prou,  Mare  de  Deu,  y  fins  sé  que  va  tor¬ 
nar  penjant  els  hàbits. 

Cisco 

{Sabeu  per  quina  rahó? 

Avi 

Sembla,  donchs,  que  no  tenia  prou  cap. 

Cisco 

Y  ca!  Va  arribar  un  bell  matí  y  va  dir  al 
pare:  Pare,  no’n  vull  pas  ésser  de  capellà; 
som  llegit,  som  vist  món,  y  m’estimo  més 
ésser  pagès;  la  terra,  pare,  la  terra...  Ara 
conteu  si  no  fa  boig! 

Avi 

No  creguis,  si  el  minyó  no  tenia  vocació, 
ben  fet  que  va  fer. 

Cisco 

Vocaciól  Burro  que  ha  estat  sempre!  La  vo¬ 
cació  es  com  tot,  com  les  noyes  lletges  ab  di¬ 
ners;  es  un  dir;  caseushi  que  ja  vindrà  que  les 
estimarèu.  Y  després  qui  vos  diu  que  podia 
arribar  a  bisbe? 

Avi 

Però  ell  bé’s  fundava  en... 

Cisco 

Poch  que  ho  sabrèu  may.  La  terra,  pare, 
la  terral...  y  no  se’l  treya  d’aqui. 

Avi 

Y  el  teu  pare? 

Cisco 

Mira,  el  pare,  que  Deu  l’hagi,  va  dir:  Fill 
meu,  {això  vols?  Ets  bon  fill  del  teu  pare,  y  el 
va  abraçar.  Jo  crech  que  a  casa  hi  va  passar 
un  mal  ayre  de  benehitería. 

Avi,  després  de  petita  pausa. 

{Y  ara?... 

Cisco 

No  ho  sé;  de  llavores  ençà,  que  sempre 
estava  pensatiu  y  rumiava  molt.  De  tant  en 
tant  rebia  llibres,  y  gayrebé  cada  dia  un 
piari. 

Avi 

{De  qu’eren  els  llibres? 

Cisco 

Poch  que  ho  sé;  no  sé  llegir  y  ell  may  me’n 
digué  res.  Sols  un  dia  ensenyantme’l  diari 
me  va  mostrar  unes  lletres  grosses  que  diu 
que  deyen:  Tierra...  y  tot  repensantshi,  va 

afegir:  Tu  no  hi  entendries  res,  y  se’n  va 
anar. 

Avi 


Y  ara  no  l’has  vist  més? 

Cisco 

No;  qui  diu  que  es  a  montanya,  qui  diu 
que  s;ha  ficat  a  la  França.  Com  que  bentost 
enguany,  tira  la  quinta...  Lo  que  se  sab  es 
que  fa  mal  correu.  La  Caterina  del  Collet... 

Avi 

{Qui,  la  pubilla? 

Cisco 

No,  la  mitjana;  pochs  dies  després  d’ha- 
versen  ell  anat  quan  varem  vendie  les  terres, 
desaparegué.  Deyen  si  la  corrien  tots  dos  per 
aquests  mons  de  Deu. 

Avi 

{Què’m  contes  ara5  {La  Nineta  del  Collet? 

Cisco 

Justa.  Ara  fa  uns  dies  ha  tornat;  a  casa 
seva  no  l’han  volguda  veure  y  roda  pel  ter¬ 
me...  Mirèu,  ahir  va  terramanejar  a  garbi. 

Avi,  balancejant  el  cap  ab  admiració. 

{Y  ell? 

Cisco 

Desde  la  derrera  vegada  que  vingué  pera 
endursen  nostra  germana,  no  l’he  vist  més. 

Avi 

{Pera  endúrsela? 

Cisco 

Sí,  vegéu  si  no  fa  boig.  Y  se’n  va  anar 
dihent:  Ay  de  tu  si  haig  de  tornar! 

Joan,  que  ha  arribat  de  cap  al  fons  lentament  y 
s'atura  un  xich  apartat  del  grupo. 

Bona  nit,  y  la  companyia. 


Cisco 

{No  es  en  Joan!? 

Joan 

Sí,  en  Joan.  (Pausa.) 

Avi 

Bé,  {què  vols? 


Joan 


Pera  mi  res;  per  ma  germana. 


Cisco 

Y  bé,  {què  vols  pera  ella? 

Joan 

Que  li  donguis  lo  seu,  y  li  diguis:  Minyo¬ 


na,  fins  aqui  hem  anat  junts;  d’ara  endevant 
que  Deu  vagi  ab  cadascú. 

Cisco 

Tu  lo  que  vols  es  qu’ella  se’n  vagi  ab  tu. 

Joan 

{Per  què  ho  dius  tu  això  ara? 

Cisco 

Jo  m’ho  sé. 

Joan 

Ja  t’entench:  tu’t  penses  qu’he  acabat  els 
quartos  y... 

Cisco 

M’has  estalviat  de  dirho.  {No  es  veritat 
que  no’n  tens  cap? 


Joan 

No;  no’n  tinch  cap. 

Cisco 


Jo’t  vaig  donar  lo  que’t  pertocava,  {no  es 
veritat? 


Joan 

Si. 


Cisco,  a  l'avi.  ' 

{Ho  sentiu,  avi?  (A  ell.)  {Y  què  n’has  fet  de 
la  teva  part? 

Joan 

Me  la  he  gastada. 

Cisco 


Hum! 

Joan 

No  hi  ha  hum  que  hi  valgui;  me  la  he 
gastada  pera  menjar. 

Cisco 

Te  l’has  menjada! 

Joan 

He  preferit  menjarme  la  meva,  a  menjar- 
me  la  dels  altres  com  fas  tu. 


Cisco 

O  com  voldries  fer  tu  ab  la  de  ta  ger¬ 
mana. 

Joan,  després  de  mirarsel  pietosament. 

Ay  Cisco,  Cisquet,  si  el  pare  visqués  y't 
sentís! 

Cisco 


Déixal  estar  al  pare,  Deu  l’hagi. 

Joan 

{No  te’n  recordes  may  de  quan  ens  conta¬ 
va  sa  vida  de  fadri? 

Cisco 

Lo  que  recordo  es  que  sempre  parlava 
d’ell  y  això  a  mi'm  molestava. 

Joan 

El  pare  va  viure  sempre  ab  el  desitj  d’estar 
a  casa  seva,  de  que  fos  seva  la  terra  que  tre¬ 
pitgés,  fins  que  va  lograrho  a  copi  de  suhors. 

Cisco 

Si, recordo  això,y  que  creva  que,  perque’ns 
deixava  la  terra  que  ns  deixava  ja  no’ns  ha¬ 
via  de  mancar  may  res. 

Joan 

Digues  que  anava  equivocat! 

Cisco 

Mancar  may  resi...  Tot  depèn  de  lo  que 
un  home  vol. 

Joan,  ab  compassió. 

{Y  què  vols,  tu,  Cisco? 

Cisco 

He!  cadascú  s’ho  sab  lo  que  vol! 

Joan,  balancejant  el  cap. 

Ambició! 

Cisco,  enèrgich ,  ab  to  de  protesta. 

Què!  {Un  home  s’ha  de  passar  la  vida  amo¬ 
rrat  a  la  terra  y  això  ha  d’ésser  de  pares  a 
fills? 

Joan,  somrihent. 

Amorrat  a  la  terra!...  [Ab  voluptuositat .) 
{Has  estimat  may,  Cisco?...  {De  debò? 

Cisco ,  fent  la  mitja  rialleta. 

{Què  vols  dir?... 

Joan 

No,  no;  estimar  de  debò! 

Cisco,  igual. 

{Y  tu...  sí? 

Joan,  ab  els  ulls  cluchs  com  vivint  recorts. 

Si! 

Cisco 

{T’has  donat  bona  vida  ab  les  bagaces...  a 
Figueras? 

Joan,  igual. 

No! 

Cisco 


Joan,  com  desvetllantse . 

Donchs,  quan  s’estima  de  debò.  a  la  dòna 
qu’estimes,  l’agafes...  y  l’omples  de  petons... 
y  la  estrenys  contra  tu...  y  la  tornes  a  omplir 
de  petons  ..  (Resta  una  estona  com  si  vivis  sa 
visió.)  Ja  ho  veus  si  es  hermós  estimar!.  .  Y 
bé,  tu  també  d’això’n  diries:  (  escarnintlo  ) 
amorrarse-a  una  dòna! 

Cisco 

Bé,  {què  vols  dir? 

Joan 

Que  quan  s’estima  de  debò  a  la  terra  es... 
això  ..  ( Fals  meleixos  moviments  que  haurà 
fet  avans,  no  trobant  paraules  pera  explicarse.) 

Cisco,  despreciativament. 

Psè! 

Joan 

No,  no;  quan  l’home  se  la  estima  a  la  terra, 
y  sab  que  tot  lo  que’n  surt  es  pera  ell  que  ho 
ha  ajudat  a  fer  sortir,  y  no  n’ha  de  donar  res 
a  ninguú,  perque  la  terra  es  seva,  ben  seva... 
allò  no  es  amorraríse,  perque  aquell  home 
és  lliure,  y  viu  feliç  y  tot  li  riu. 

Avi 

Està  bé  això  que  has  dit,  y  m’agrada  sen- 
tirte.  Es  una  llàstima  que  vagis  per  mal 
cami. 

Joan 

Jo  no  vaig  pas  per  mal  cami,  vós,  avi.  El 
meu  germà  no  volgué  seguir  trevallant  la  te¬ 
rra,  y  volgué  fer  companyia  per  una  xàvega. 
Si  ell  no  hagués  venut  les  terres  jo  ara  treva- 
llaria. 

Cisco 

Jo  ho  vaig  fer  perque  sabia  que  comprant 
arts  y  llaguts  doblaríem  els  cabals.  Tu  no  hi 
vas  voler  esserhi... 

Joan 

Jo  m’hi  vaig  oposar.  Entench  en  coses  del 
mar  tant  com  tu,  que  no  hi  entens  gens. 

Cisco 

Quan  no  s’entén  una  cosa  s’aprèn. 

Joan 

Això  meteix  vas  dirme  aleshores,  y  jo  vaig 
dirte  també  que  jo  podria  apendreho  tot 
fòra  l’explotar  als  altres.  ( A  l'avi.)  Ell  va 
voler  vendre  les  terres,  podia  ferho,  ho 
feu;  jo  vaig  demanar  ma  part,  me  fou  do¬ 
nada... 

Cisco 

Y  donchs,  ja  estèm  llestos  y  prou. 


Bé,  y  {qué? 

Joan 

Escoltéu,  avi:  lo  que’m  tocà  no  bastava 
pera  possehir  ni  una  rega  de  cols,  y  una  mi¬ 
ca  avuy,  una  altra  demà,  tot  se  m’ha  anat  es¬ 
llavissant  de  les  mans. 

Avi 

(Per  què  no  trevallaves? 

Joan 

Teniu  rahó.  Jo  també  m’ho  he  dit  moltes 
vegades:  (Per  què  no  trevallaves?  (Per  què 
aquell  dalit  que  tenies  a  casa  se  te’n  ha  anat? 
(Volèu  que  vos  ho  digui,  vós,  avi?  No  es  tot 
hu  trevallar  a  casa  o  trevallar  llogat,  treva- 
llar  pera  un,  o  trevallar  pels  altres.  Esser 
llogat!  Que’n  tenia  de  rahó  el  pare! 

Avi 


El  teu  pare  va  trevallar  de  fadri  pera 
avençar. 

..  Joan 

No,  si  també  ho  faré  jo.  (Quin  remey  me 
queda? 

Cisco 

Y  donchs,  fes  el  teu  cami  y  deixam  en  pau. 


Joan 

Es  que  no’s  tracta  de  mi.  Mirèu,  avi: 
quan  tu’m  vas  donar  ma  part,  bé’t  va  saber 
greu. 

Cisco 


Però  te  la  vaig  donar! 

Joan 

No  ho  nego  pas:  (però’t  va  saber  o  no 


greu 


Cisco 


Es  clar:  me  deixaves  ab  meys  capital 
Joan 

(Ho  veyéu?  Donchs  la  meva  germana  tam¬ 
bé  demanà  la  seva,  perque  ella  volia  que- 
darse  ab  mi  y  que  menessem  plegats  un  troç. 
Però  a  ella  va  saber  enganyaria. 

Cisco 


Ella’s  vol  estar  ab  mi,  are. 

Joan 

Després  que  li  has  parlat  de  diners  y  més 
diners!  Mentides  tot,  tu  bé  ho  sabs. 

Cisco 

Donchs  perque  ho  sàpigues,  els  seus  di¬ 
ners  valen  més  cada  dia. 

F.  Pujulà  y  Vallés 


NOVES 

Com  qu’estàn  sospeses  les  garanties  cons¬ 
titucionals,  no  estranyin  nostres  lectors  que 
no’ns  ocupém  de  política.  En  les  circumstan¬ 
cies  en  que’ns  trobèm,  excitèm  el  zel  de  tots 
els  colaboradors  literaris  y  artístichs,  pera 
que  ab  llurs  valiosos  trevalls  supleixin  en 
aquestes  planes  el  buyt  que  hi  deixen  les 
qüestions  y  els  estudis  politichs. 


Avuy  repartim  en  nostre  folleti  el  retrat 
de  l’autor  de  Les  Tenebroses ,  degut  a  n’en 
Pidelaserra,  y  la  coberta  pera  enquadernar 
l’obra,  dibuixada  per  en  Torné  Esquius.  Els 
suscriptors  que  conservin  en  bon  estat  tots 
els  folletins  d’aquesta  obra  poden  portarlos  a 
aquesta  Administració,  ahont  com  de  costum 
se’ls  entregarà’l  volúm  relligat  en  rústica 
mitjançant  la  entrega  de  20  cèntims ,  y  ab  en¬ 
quadernació  cartonnè  pel  preu  de  50  cèntims. 

Les  Tenebroses  se  venen  a  7  pessetes  en 
totes  les  llibreries. 

Com  diguerem,  a  fi  de  que’l  repartiment 
de  les  obres  de  nostre  folleti  acabi  just  a  fi 
d’any,  y  pera  donar  lloch  a  les  modificacions 
que  pera  l’anyada  pròxima  tenim  prepara¬ 
des,  desd’ara  fins  a  últims  de  desembre  do- 
narèm  doble  folleti  de  les  Histories  d'altre 
temps,  abstenintnos  fins  a  any  nou  de  comen¬ 
çar  la  publicació  de  cap  més  obra. 


En  Lluís  Via  acaba  de  publicar  un  llibre. 
Se  titula  Fent  camí ,  conté  un  aplech  d’estu¬ 
dis  y  narracions,  y  forma  part  de  la  Biblio¬ 
teca  de  Joventut.  Donada  nostra  afinitat  ab 
l’autor,  ens  limitarèm  a  consignar  l’aparició 
d’aquesta  obra,  sense  fer  recomanacions  que 
podrien  semblar  interessades. 


Publicacions  rebudes: 

Flor  tardana  y  La  festa  dels  aucells,  qua- 
dros  de  costums  en  un  acte,  per  Ignaci  Igle¬ 
sias.  Han  sigut  publicades  en  el  volúm  47  de 
la  «Biblioteca  Popular  de  «L’Avenç»  aques¬ 
tes  dues  xamoses  comedies  del  celebrat  dra¬ 
maturg  català.  Preu,  50  cèntims. 

Comèdia  d'amor  (dos  actes),  per  Pompeu 
Creuhet.  Bellament  editada  per  la  casa  Ba- 
gunà,  ha  vist  la  llum  aquesta  obra  d’en 
Creuhet,  de  la  que  ja’ns  ocuparem  deguda¬ 
ment  després  de  la  seva  estrena,  efectuada  a 
Romea’l  passat  octubre.  Preu,  6  rals. 


( Acabarà ) 


Fidel  Giró  impressor.  —  Carrer  de  València,  233. 


JOVENTUT  en  1906 


Any 

Al  endreçar  a  sos  lectors  l’acostumada  sa¬ 
lutació  anyal,  JOVENTUT  se  creu  en  el 
cas  de  férloshi  avinentes  les  reformes,  no  de 
fons  sinó  de  forma,  que  pensa  introduhir  al 
entrar  en  la  setena  anyada  de  sa  publicació. 
Aquestes  millores  no  tenen  altre  objecte  que 
fer  més  profitosa  la  tasca  que  fa  sis  anys 
emprenguerem  y  queseguirèm  ab  el  meteix 
dalit  sense  que  haguèm  de  modificar  nostre 
criteri,  qu’es  el  de  sempre. 

Però  la  experiencia’ns  ha  ensenyat  que 
quelcòm  havíem  de  modificar:  el  sistema  de 
repartir  per  folletins  les  obres  de  nostra  Bi¬ 
blioteca  no  deixa  de  presentar  certs  incon¬ 
venients,  especialment  pels  suscriplors  de 
fóra,  que  devegades  reben  els  fulls  rebre¬ 
gats  y  molt  sovint  se’ls  en  esgarrien,  no  es- 
sentnos  sempre  possible  atendre  a  llurs  re¬ 
clamacions,  car  degut  a  la  oscilació  de  la  ven¬ 
da  dels  números  solts,  ens  trobèm  que  certs 
quaderns  queden  gayrebé  agotats,  mentres 
que’ns  ne  sobren  molts  d’altres  que  no’s  po¬ 
den  utilisar  pera  completar  els  exemplars. 
Pera  evitar  això  hem  resolt  repartir  a  nos¬ 
tres  abonats  els  volums  relligats  a  la  rústica, 
y  aixi,  ensemps  que  s’estalviaràn  l’import  de 
la  enquadernació,  tindran  la  seguritat  de 
rebre’l  llibre  en  perfet  estat  y  sense  que  s’in¬ 
terrompi  l’interès  de  la  lectura.  Els  qui  de¬ 
sitgin  tenir  els  tomos  cartonnés ,  no  tindràn 
més  que  abonar  un  suplement  de  cinquanta 
cèntims. 

Per  altra  banda,  a  n’aquelles  persones  que 
sols  tenien  interès  en  possehir  el  periòdich 
els  hi  calia  fins  ara  pagar  a  vint  cèntims  el 
número,  preu  que,  si  era  equitatiu  pera’ls 
coleccionistes,  no  ho  resultava  taDt  per’a- 
queixes  persones  a  les  qui  cap  utilitat  els 
hi  reportaven  les  setze  planes  setmanals  de 
folleti.  Ara,  donchs,  el  número  solt,  sense 
les  cobertes  grogues  y,  naturalment,  sense 
folleti,  costarà  no  més  que  déu  cèntims. 

Tampoch  publicarém  números  y  suple¬ 
ments  ilustrats  en  data  determinada,  puig 
essent  impossible  abarcar  totes  les  branques 
de  l’activitat  humana,  nostres  ilustracions, 
essent  notables  en  si,  resultaven  com  deslli- 

BA 

i.“  En  tots  els  kioscos  v  llibreries  de  Bar¬ 
celona  y  en  les  cases  de  nostres  correspon¬ 
sals,  se  trobarà  de  venda  JOVENTUT  al 
preu  únich  de  io  cèntims.  Els  números  con- 
tinuaràn  publicantse  com  fins  ara,  però  sense 
folletins. 


VII 

gades  del  cos  de  la  revista,  y  així,  deixant  a 
nostres  confrares  la  especialitat  artística,  po- 
drèm  dedicarnos  més  profitosament  a  nostre 
veritable  y  propri  afer:  les  qüestions  literà¬ 
ries,  polítiques  y  filosòfiques. 

A  més  de  les  aventatges  ja  indicades,  ofe¬ 
rim  a  nostres  suscriptors,  en  compensació 
•  dels  dos  o  tres  números  ilustrats,  un  major 
nombre  de  planes  en  els  volums  de  la  Bi¬ 
blioteca,  donchs  així  com  ne  solien  rebre 
unes  setcentes  anyals,  ara’ls  hi  repartirèm 
al  menys  noucentes  planes,  sense  que 
poguèm  precisar  el  nombre  dels  volums  (de 
tres  a  quatre),  car  això  depèn  de  la  extensió 
de  les  obres  escullides. 

Els  tomos  extraordinaris  de  la  Biblioteca, 
nostres  abonats  podràn  adquirirlos  directa¬ 
ment  de  l’Administració,  ab  un  25  per  100 
de  descompte.  Si  l’actualitat  ho  requereix, 
també’n  publicarém  de  gravats  y  suplements, 
però  això,  ben  entès,  com  a  torna  y  en  obse¬ 
qui  a  nostres  suscriptors. 

La  llista  de  les  obres  que  tenim  en  cartera 
0  que’ns  han  sigut  promeses  ens  estalvia 
d’insistir  sobre  la  creixent  importància  de  la 
Biblioteca  de  JOVENTUT:  la  valiosa  colabo- 
ració  ab  que  compta  nostre  periòdich  encara 
serà  aumentada  ab  la  de  distingits  literats 
que  ab  llurs  escrits  traduhits  de  l’Esperanto 
tindràn  a  nostres  llegidors  al  corrent  del  mo¬ 
viment  politich  internacional,  y  com  que  la 
llengua  del  Doctor  Zamenhoff  ha  sigut  adop¬ 
tada  per  la  Unió  Catalanista  com  a  idioma 
auxiliar  pera  ses  comunicacions  exteriors,  nos¬ 
altres,  al  publicar  una  secció  especial  espe- 
rantista,  y  gramàtica  y  diccionaris,  coopera- 
rèm  a  l’obra  de  l’ajuntament  de  tots  els  qui 
tenen  ideals  de  progrés. 

Creyém,  donchs,  que’l  públich  català  se¬ 
guirà  afavorintnos  com  fins  ara,  y  que  tots 
en  sabràn  grat  de  les  reformes  indicades:  els 
suscriptors  perque’l  valor  dels  llibres  repar¬ 
tits  sobrepujarà  l’import  de  l’abonament,  y 
els  simples  lectors  perque,  posat  el  nú¬ 
mero  a  dèu  cèntims,  JOVENTUT  estarà  a 
l’alcanç  de  les  persones  de  més  modesta  po¬ 
sició. 

SES 

2.0  Els  suscriptors,  ja  directes  d’aquesta 
Administració,  ja  per  mediació  dels  nostres 
corresponsals,  rebran  setmanalment  els  nú¬ 
meros  de  JOVENTUT  sense  folletins. 

Ademés,  rebràn  durant  el  transcurs  de 
l’any  tres,  quatre  0  més  volums  enquader- 

nats  a  la  rústica  d’obres  originals  e  inèdites 
dels  millors  escriptors  catalans,  alternades 
ab  traduccions  d’interessants  obres  estran¬ 
geres.  La  importància  d’aquestas  obres  pot 
compendres  per  la  llista  d’autors  y  tituls  que 
publiquèm  més  endevant. 

Per  lo  menys  donarèm  al  cap  de  l’any  lli¬ 
bres  per  valor  de  9  pessetes,  fent  un  total 
de  900  a  1,000  planes.  Dues  o  trescentes 
més  que’ls  anys  anteriors. 

3.a  Les  suscripcions  podran  ésser  per  un 
any,  per  milj  any,  o  per  trimestres  naturals. 

Als  suscriptors  per  un  any  y  per  mitj  any, 
al  fer  efectiu  el  rebut  se’ls  hi  donarà’l  primer 
volum,  que  aquest  any  serà  la  novela  d’En- 
rich  de  Fuentes 

ROMÀNTICHS  D’ARA 

Els  suscriptors  per  trimestres  no  rebràn 
les  obres  fins  haver  pagat  el  trimestre  subse¬ 
güent  al  en  que’s  publiquin. 


q.a  El  repartiment  dels  llibres  se  farà  a 
domicili  a  Barcelona,  y  a  fòra  per  medi  de 
nostres  corresponsals.  Els  suscriptors  de  fòra 
que  s’hagin  suscrit  directament  rebràn  els 
llibres  per  correu,  però  may  avans  d’haver 
fet  efectiu  l’import  de  la  suscripció. 

5, a  Els  suscriptors  o  altres  lectors  que 
desitgin  les  obres  enquadernades  carlotitié, 
podràn  demanarho  y  se’ls  hi  entregaràn 
enquadernades  mitjançant  50  cèntims  per 
volúm. 

6. a  Els  actuals  suscriptors  se  considerarà 
que  continuen  si  no  avisen  lo  contrari. 

7 , a  Les  suscripcions  poden  ferse  directa¬ 
ment  a  aquesta  Administració  0  per  medi  de 
nostres  corresponsals,  a  n’els  qui  deuràn  exi¬ 
gir  el  rebut  fet  per  nosaltres.  JOVENTUT  no 
reconeix  altres  rebuts  que’ls  seus. 

8. ”  Els  suscriptors  de  fòra  que’s  suscri- 
guin  directament  poden  enviar  l’import  per 
medi  de  segells  de  correu,  0  per  lliurança  de 
giro  muluu  en  carta  certificada. 


OBRES  EN  PREPARACIÓ 

QUE’S  REPARTIRAN  DE  FRANCH  ALS  SUSCRIPTORS, 

SUCCESSIVAMENT,  EN  LA  FORMA  DITA 

ORIGINALS 

Romàntichs  d’ara,  novela  per  Enrich  de  Fuentes. 

Drames  rurals  (segona  serie),  per  Víctor  Català. 

En  Valentí  Almirall  y  son  temps.  (Estudis  de  l’home  y  dels  orígens  del  Catalanis¬ 
me  politich,  seguits  d’algunes  obres  menors  del  biografiat),  per  Eudalt  Canibell. 
Sang  blava,  novela  per  Carme  Karr  (L.  Escardot). 

La  Culpable,  drama  per  Adrià  Gual. 

Y  altres  obres  de  Maragall,  Felip  Palma,  Joseph  M.a  Folch  y  Torres,  etc. 

TRADUCCIONS 

Alkestis,  tragèdia  d’Euripides,  traduhida  per  Salvador  Vilaregut. 

Juli  Cèsar,  tragèdia  de  Shakespeare,  traducció  d’idem. 

Les  ànimes  solitàries  y  La  campana  engolida,  de  Hauptmann. 

Pere  Gynt,  de  Ibsen,  etc.,  etc. 

Condicions  pera  la  suscripció  y  venda 


CATALUNYA:  Un  any . 8  pessetes. 

»  Mitj  any  .  . . 4’50  » 

»  Trimestre . 2^5  » 

ALTRES  REGIONS  D’ESPANYA:  Un  any  ...  .  9  » 

ESTRANGER:  Un  any . 10  franchs. 

Número  solt . 10  cèntims. 


Redacció  y  Administració  : 

Plaça  del  Teatre,  6,  entresol. 


NÚMERO  CORRENT . 20  CÈNTIMS 

»  ATRASSAT,  AB  FOLLETINS.  .  40  » 

>  »  SENSE  FOLLETINS.  25  » 


SUMARI: 

Si  j’étais...  Moret,  per  Oriol  Marti.  — Txeques:  Costums 
y  tradicions,  per  Benet  R.  Barrios.  —  Xugay,  drama 
en  un  acte  (acabament),  per  F.  Pujulà  y  Vallès  — 
Sonets,  per  Joan  Mercader  y  Vives.  —  Teaties,  per 
Emili  Tintorer.  —  La  venda  del  peix,  per  Alexandre 
Font.  —  Confessió,  per  Carles  Arro  y  Arro.  —  Notes 
bibliogràfiques,  per  R.  Miquel  y  Planas  y  Geroni 
Zannè.  —  Tant  se  vall,  per  A.  Font  y  Laporte  —  Re¬ 
vista  de  revistes,  per  Lluís  Via.— ^Sonets?,  per  Pere 
Salóm  y  Morera.  —  Noves. 

FOL·LETÍ: 

HISTORIES  D'ALTRE  TEMPS  (narracions  dels  si¬ 
gles  XIV  y  XV).— Plechs  11  y  12. 


SI  J’ÉTAIS...  MORET 

Després  de  llarga  deliberació,  el  govern 
de  Madrid  s’ha  decidit  a  nomenar  un  gover¬ 
nador  pera  Barcelona.  (Haurà  estat  sortosa 
la  elecció?  Si  les  coses  fossin  ben  fetes  per 
havershi  pensat  molt  avans,  es  clar  que  po¬ 
dríem  tenir  certa  confiança  en  que,  després 
de  tan  laboriosa  gestació,  resultés  un  feliç 
deslliurament.  Per  disòrt,  ja  sabèm  quin  es 
el  sistema  de  nostres  politichs,  y  hem  vist 
massa  sovint  que  quant  més  rumien  més  ho 
esguerren;  y  es  que  la  qüestió  no  està  en 
pensar  molt,  sinó  en  pensar  bé,  y,  sobre  tot, 
en  ben  obrar. 


No’l  coneixèm  pas  al  nou  governador,  y  no 
volém  fer  cas  de  les  versions  contradictòries 
que  respecte  d’ell  circulen.  Nosaltres  ja  som 
massa  vells,  ja  estém  massa  escarmentats 
pera  fiarnos  dels  parers  d’altri,  moltes  voltes 
interessats  si  no  mal  intencionats;  nosaltres 
no’ns  en  paguèm  pas  dels  mots  falaguers 
que  solen  endreçarnos  els  presidents  de 
Concell  de  tant  en  tant,  o’is  alts  funcionaris 
al  pendre  possessió  de  llur  càrrech. 

Diu  que’l  nou  gqvernador  es  una  persona 
que  val  tant:  tindrèm  una  gran  satisfacció  si 
això  resulta  cert.  Perque  no  vol  pas  dir  res 
que'l  seu  pare,  segons  diuen,  hagi  deixat  tan 
bons  recorts  en  el  govern  civil  de  Madrid: 
no  creyém  que  arribi  a  tant  la  lley  d’heren- 
cia.  Els  fets  seràn  lo  que’ns  permetrà  jutjar 
serenament,  sense  temor  d’equivocarnos,  y 
aleshores  ab  tota  imparcialitat  exposarèm 
nostre  lleal  judici. 

Però  si  algú’ns  preguntés,  ara  com  ara, 
quins  són  nostres  pressentiments,  ab  tota 
franquesa  li  diríem  qu’estèm  convençuts  de 
que’l  nou  governador  fracassarà  com  tots  sos 
antecessors;  y  potser  no  serà  pas  d’ell  la 
culpa. 

N’es  molt  de  delicat  el  càrrech  de  gover¬ 
nador  de  Barcelona  ;  y  al  centre  no’n  te¬ 
nen  ni  sospita  de  lo  qué'ns  cal;  els  senti¬ 
ments  de  nostre  poble’ls  hi  són  completa¬ 
ment  estranys;  y  si  el  govern  no  pot  apoyar 

son  criteri  en  una  sòlida  base  per  desconèi¬ 
xer  lo  qu’es  y  lo  que  vol  Catalunya,  <[còm 
pot  ésser  afortunat  en  sa  gestió’l  seu  delegat 
que’s  trobarà  en  un  medi  nou,  en  mitj  de 
lluytes  enverinades,  en  una  atmòsfera  pre¬ 
nyada  de  problemes  que  mal  podrà  resoldre 
qui  no’n  conegui  ni  la  llur  simple  enun¬ 
ciació? 

En  les  situacions  critiques  a  Madrid  tot  ho 
conjuminen  cercant  homes  d’altura  o  tempe¬ 
raments  de  força;  els  continuats  desenganys 
no’ls  han  ensenyat  encara  a  posar  enteni¬ 
ment.  Això  de  X altura  es  molt'  relatiu:  tot 
depèn  del  terme  de  comparació  o  del  punt  de 
mira.  Altrament,  la  força  es  nula  si  no  troba 
sobre  què  exercirse,  y  els  cops  donats  al 
buyt  amenen  a  una  reacció  dels  de  sota  o  al 
desprestigi  dels  de  dalt;  es  a  dir,  resultats 
negatius  justament  en  l’instant  en  que  més 
calia  una  acció  verament  positiva. 

Si  jo  fos  president  del  Concell  de  minis¬ 
tres  (Deu  nos  en  guart!),  me  sembla  que  lo 
primer  que  se  m’hauria  ocorregut  en  (aquest 
cas  hauria  sigut  buscar  una  persona  de  con¬ 
fiança,  un  ciutadà  de  Barcelona  que  sentis 
com  a  propries  les  necessitats  de  la  capital 
de  Catalunya;  que,  demunt  la  tasca  ja  prou 
feixuga  imposada  per  tan  delicat  càrrech,  no 
hi  hagués  d’afegir  l’estudi  tan  dificultós,  si 
no  impossible  (en  tan  poch  temps)  d’un  país 
foraster.  jEs  que  dintre  o  fòra  del  partit  go¬ 
vernamental  no  hi  té’l  govern  cap  persona  de 
qui  pugui  fiarse,  o  no  sab  a  qui  dirigirse  aqui 
pera  que  n'hi  indiqui  una  que  reuneixi  les 
condicions  volgudes?  Si  es  així,  <còm  pot  te¬ 
nir  l’aspiració  de  fer  la  felicitat  d’un  poble  o 
d’una  terra  en  la  que  no  hi  té  cap  arrel  fonda, 
en  la  que  no  hi  plantarà  cap  arbre  que’s  no¬ 
dreixi  ab  la  sahó  del  terrer  pera  viure  la  me- 
teixa  vida,  sinó  qualque  estaca  que  podrà  tol 
lo  més  marcar  una  fita,  però  que  serà,  per 
tant,  un  tronch  mort  que  a  l’acció  del  temps 
se  podrirà  y  caurà  per  terra?  Y  tant  li  valdria 
que’n  plantés  una  com  mil  d’estaques,  car  ab 
elles  podria  fer  una  barrera,  però  jamay  un 
bosch. 


Ho  repetim:  així  com  el  govern  sal  triar 
per’alcalde  una  persona  arrelada  en  la  loca¬ 
litat,  <per  què  no  ha  de  fer  lo  meteix  ab  els 
governadors?  {Tan  poca  confiança  té  en  els 
prohoms  del  seu  partit  a  Barcelona  que  no’n 


troba  cap  entre  ells  proú  bo  pera  represen- 
tarlo?  ^En  quines  fonts  anirà,  donchs,  a  abeu- 
rarse’l  nou  governador  pera  estudiaria  qües¬ 
tió  catalana? 

Ja  hem  vist  lo  que  ha  fet  en  Moret:  espe- 
rém  ara  a  veure  lo  que  farà’l  seu  delegat. 
Avuy  per  avuy  sols  me  cal  dir:  si  jo  fos  d’en 
Moret,  haguera  fet  una  altra  cosa. 

Oriol  Martí 


TXEQUES 

COSTUMS  Y  TRADICIONS 
Ous  de  Pasqua 

Els  ous  pintats  s’usen  en  tots  els  pobles 
slaus:  a  Bohèmia,  Moravia,  Silesia  y  Slavo- 
nia,  com  a  Polonia,  Rússia  y  encontrades 
slaves  del  Sud  El  germen  de  la  vida  existeix 
amagat  en  l’inlerior  de  l’ou,  y  obra  ab  el  ca¬ 
lor:  heusaqui  la  causa  de  que  l’ou  sia  l’antich 
símbol  slau  (ja  en  temps  dels  pagans)  de  la 
vida  que  neix  a  l’escalf  del  sol  de  primavera, 
que  comença  en  els  dies  de  Pasqua  Florida. 

Els  ous  són  pintats  per  les  donzelles  vila¬ 
tanes,  que’ls  regalen  als  joves  el  dilluns  de 
Pasqua,  en  penyora  d’amor,  y's  coneixen  ab 
el  nom  de  pomlàzca.  També  es  obsequi  que 
sol  ferse  entre  amichs  y  coneguts. 

Generalment  se  pinten  d’un  color  roig 
fosch,  ficantlos  dintre  una  solució  de  campet- 
xe  (pal  roig  del  Brasil),  y  ab  la  punta  d’un 
ganivet  s’hi  fan  els  dibuixos  que’ls  decoren: 
ornaments  geomètrichs  o  bé  flors  y  fulles, 
sempre  les  més  usades  pel  poble. 

Els  ous  pintats  més  bonichs  són  els  de 
Moravia  y  Eslovaquia,  que  són  multicolors. 
Pera  fixar  els  colors  procedeixen  de  la  se¬ 
güent  manera:  cobreixen  la  closca  de  l’ou  ab 
cera,  a  excepció  d’aquells  punts  que  deuen 
rebre’l  color  més  fort  o  més  fosch,  y  després 
fiquen  els  ous  dintre  la  solució  del  color  de¬ 
sitjat.  Una  vegada  fixat  el  color,  y  ben  sèch, 
se  treu  la  capa  de  cera  protectora,  y  els  ous 
són  posats  en  la  solució  del  color  més  clar. 
Per  aquest  procediment  s’obtenen  uns  ous 
virolats  molt  hermosos  que,  pera  guardarlos, 
se  buyden  fenthi  dos  foradets,  un  a  cada  cap, 
y  extrayent  per  ells  el  contingut. 

Varies  families  tenen  anomenada  pel  bon 
gust  y  art  ab  que  pinten  els  ous,  usant  pro¬ 
cediments  especials.  Per  exemple:  a  la  vila 

bohèmia  de  Nechanice  (pronuncihis  Nejanyi- 
ce)  fa  prop  de  dos  sigles  que  la  familia  Srajl 
preparava,  pera  cada  Pasqua,  uns  dos  mil 
ous  pera  véndrels.  Ara  la  costum  dels  ous 
pintats  de  Pasqua’s  va  perdent,  sia  perque'ls 
ous  van  més  escassos  y  s’han  encarit,  sia  per- 
que  les  pintoresques  costums  dels  avis  txechs 
ja  han  fet  son  temps.  > 

Els  ous  pintats  se  coneixen  a  Bohèmia  ab 
el  nom  de  kraslice ,  paraula  que’s  troba  en 
els  més  antichs  diccionaris  txechs,  en  el  si- 
gle  xiii. 

Heusaqui  algunes  de  les  proprietats  y  vir¬ 
tuts  que  se’ls  hi  atribueixen: 

Les  closques  dels  ous  pintats  menjades  el 
diumenge  de  Pasqua  florida,  fan  a  l’home 
sà  y  el  preserven  del  llamp. 

Si  el  dilluns  de  Pasqua  florida  dos  homes 
se  parteixen  un  ou  dur  pintat,  y  un  d’ells 
s’esgarria  després  d’haverse  menjat  la  mey- 
tat  que  li  correspon,  torna  a  trobar  tot  seguit 
el  cami  sols  recordantse  de  ab  qui  ha  menjat 
l’ou.  i’ 

Els  ous  pintats  són  benehits,  y  després  ser¬ 
veixen  d’amulets  contra  moltes  malalties. 

Heusaqui  la  cançó  que  canten  els  noys  el 
dilluns  de  Pasqua,  demanant  ous  pintats  y 
pa  blanch: 

Festa  de  Pasqua, 
ous  vermellsl 
Si  no’n  teniu  de  rojos 
dèunosels  blanchs! 

La  gallina  pondrà  altscs 
derrera’l  forn,  en  un  recó, 
y  sobre’ls  jonchs  verts. 

El  jonch  vert  se  blinca, 
la  gallina  canta, 
la  gallina  fa  cloch, 
l’ou  fa  clach... 

Alabat  sia  Jesucristl 

El  meteix  dia  ve’l  jovent  de  les  viles  y  llo¬ 
garets,  portant  vimets  trenats  y  adornats  ab 
llaços  y  cintes,  pegant  ab  ells  a  les  noyes 
pera  que  sien  lleugeres,  vives  y  sanes;  y  elles 
els  hi  tiren  ous  pintats  pera  defensarse.  Dels 
jonchs  o  vimets  ornats  ne  diuen  pomldzka. 

Benet  R.  Barrios 


795 

XUGAI 

(Acabament) 

Joan 

No  la  faràs  pas  ab  molts  mils.  Li  podràs 
doblar  els  cabals,  qu’es  ben  poca  cosa  al  cos¬ 
tat  de  les  ambicions,  de  les  miseries  de 
l’ànima,  de  totes  aqueíles  petites  coses  que 
portém  a  dintre  y  que  també  li  hauràs  do¬ 
blat. 

Cisco 

Bé,  vaja,  prou,  que  tants  romanços!  iA  què 
has  vingut  aqui? 

}oan 

A  complir  lo  que  vaig  promètret  al  anar- 
men,  quan  te  vaig  dir:  Està  bé  que’t  quedis 
ab  la  noya  de  casa;  però  ay  de  tu,  si  els  seus 
diners  els  fas  servir  pera  explotar! 

Cisco 

{Vens,  donchs,  en  to  d’amenaça? 

Joan 

Si  el  pare  os  vegés  vivint  del  trevall  de  la 
raça  dels  pobres,  os  malehiría.  El  pare  ho 
aborria  tot  això,  ja  ho  sabs.  Si  s’afanyà  pera 
deixarnos  una  terra  sobre  la  que  poguéssim 
ésser  lliures,  era  perque  planyia  als  qui  ha¬ 
vien  de  dependre  d’altri.  Ell  era  bo,  y  els 
seus  diners  no  deuhen,  no  poden  servir  pera 
explotar  a  la  pobra  gent. 

Cisco 

Ho  déus  haver  après  en  divendres  això, 
que  ja  ho  has  dit  dos  cops.  Aqui  no  s’obliga 
a  ningú:  ve  a  tirar  de  l’estrop  qui  vol  y’s 
paga  lo  que  toca  a  tant  per  cap.  Ja  ho  sabs, 
donchs,  per  d’ara  endevant! 

Joan 

^També  pagues  sa  part  a  la  noya  de  casa?... 
Ah,  si  el  pare  ho  sentís  que  li  diguessin:  La 
vostra  filla  tira  de  la  xàvega. 

Cisco 

Pitjor  podria  fer  anant  ab  tu  pel  món. 

Joan 

...Brètol!  (En  Cisco  l'amenaça.)  Ja  déus  vi¬ 
gilar  bé  desd’aquí,  derrera  de  les  etzevares. 

Cisco 

M’encens  les  sangs,  Joan!  Vesten! 

Joan 

Me’n  vaig  tot  seguit.  Digues  a  n’ella  que 
vingui  ab  mi. 

Cisco 


iQui...  jo?  (Pausa.)  Mira,  <<ho  vols? 

Joan 

Si. 

Cisco 

Veshi  tu  meteix,  au. 

Joan 

íNo  li  vols  dirtu?^No  la  vols  convèncer  tu 
de  qu’es  mentida  tot  lo  que  li  has  fet  creure?... 


ijo? 

Tu. 

Ets  boig! 


Cisco 

Joan 

Cisco 

Joan 


Donchs,  bé:  vaig  a  parlarli.  Ay  de  tu,  ay 
de  vosaltres  si  no’m  segueixi  Ay  d’ella  si  no’m 
jura:  Germà,  ans  llençaré’ls  diners  del  pare 
que  usar  d’ells  pera  esmunyir  a  n’els  altres. 
Y  tu,  amaneix  l’aixada,  que  la  terra’t  crida! 

Cisco 


Tu  sents  enveja  del  nostre  benestar  ara 
que  has  acabat  els  quartos. 


Joan 

iEnveja?  i  Què  es  enveja?  Me  feu  llàstima 
perque  viviu  malament  y  equivocats,  però, 
per  sobre  de  la  meva  llàstima,  hi  ha  la  justí¬ 
cia. 

Cisco 

Què  justícia,  ni  bestieses! 

Joan 

La  justícia  de  la  memòria  del  meu  pare. 
El  fill  petit  de  cà’l  Home,  el  més  pobre  de 
tots,  el  més  sol  y  el  més  trist,  el  venjarà.  Vos¬ 
altres  de  sa  proprietat  ne  volèu  fer  una  eyna 
de  miseries  y  jo  ho  impediré. 

Cisco 


Cisco 

Vaja,  prou! 

Joan 

Lo  dit:  ho  impediré! 

Cisco 

iQuè  penses  fer? 

Joan 

Ja  ho  veuràs,  y  ab  força  llum!  ( Se'n  va  cap 
al  fons.) 

Una  veu  llunyana 

Acotéu  de  llevant!  (Se  senten  altres  crits 
apagats  per  la  distancia.) 

Avi 

Aquest  xicot  no  m’agrada.  Cisco,  vigila! 

Cisco,  pensatiu  y  preocupat 

Avi:  això  derrer  que  ha  dit  el  meu  germà 
me  fa  pensar  molt. 

t 

Avi,  plegant  sa  feyna. 

No  m’agrada.  Vigila! 

Cisco,  pausa;  pera  ell. 

Ha  dit  que  ja  ho  veuria  ab  força  llum!... 
Avi 

Cisco:  per  lo  qu’he  sentit,  el  teu  germà  té 
rahó,  però  jo  t’estimo  a  tu  tant  com  a  n’ell, 
y  pel  teu  bé  t’ho  dich:  tingues  compte! 

Cisco 

Què  volèu  que  faci!  cQuè  creyèu  que  pot 
fer?.,.  (Pausa;  després ,  responent  a  una  idea 
que  ha  creuat  per  son  cap.)  Mal  llamp! 

Avi 

cQuè? 

Cisco,  id.  després  de  llarga  estona. 

No;  això  no!... 

Avi 

Has  fet  mal  fet  de  deixarlo  anar. 


Sí:  el  fill  petit  que  se  l’ha  potejada. 


Cisco 


Joan 

Jo  no  vaig  vendre  sa  terra;  fores  tu,  y  els 
diners  me’ls  he  gastat  menjant,  pera  viure. 

Cisco 

Jo’ls  doblo  trevallant! 

Joan 

No:  fent  trevallar  als  altres. 


Avi...  si  el  meu  germà  s’ha  proposat  una 
cosa  que’m  penso,  estich  perdut...  sí,  per¬ 
dut!...  Oh  però.’.  (Ah  rabia.)  HumlOh.  però... 
no...  no...  això  sí  que  noi...  Ah  murri,  si  això 
fos!...  (Se  sent  gran  cridòria  al  lluny.) 

Cisco 

Eh!  (Se  senten  veus  que  s' acosten  tumultuo- 
samenl.) 

Una  veu 

Cisco,  oh  Cisco,  corrèu!  Els  llaguts  y  les 
arts  totes  cremenl 

Altres  veus 

Foch,  foch! 

Avi 

Reyna  pura,  corremhi. 


Cisco,  al  xaval  de  la  tenda. 

Depressa,  la  carrabina,  mala  negada!  (El 
xaval  du  l'arma.) 

La  germana 

Ja  vinch,  germà!!! 

Cisco,  ventantli  una  bofetada. 

Tu  calla,  mocosa! 


Cisco 

Oh,  malehit  siga.  ( Arriben  els  qui  cridaven. 
Al  lluny  continuen  sentintse’ Is  crits  de:  « Foch !)) 
Cisco ,  Avi y  altres  van  cap  al  foch  però  s'atu¬ 
ren  al  sentir  a) 


La  germana,  ab  el  cap  entre  Is  braços. 
Ah!!!  Bèstia!! 

Un  home  bo 
Per  què  li  peguéu,  també! 


Joan,  desde  a  dalt  de  les  roques  del  fons,  illu- 
minat  pel  resplandor  del  foch  que  hi  bat  de 
viaix.  Ple  d'excitació.) 

Homes  dolents  y  homes  tristos  que  vos 
xuclèu  y  vos  deixéu  xuclar  els  uns  als  altres... 
au  a  apagar  el  foch  que  vos  ha  d’abrusar  a 
totsl...  ( Tresca  per  les  roques  cap  amunt.) 


Es  boig! 


Una  vella 


Cisco 


Aturat,  que  jo  t’amaniré,  [A  un  xaval.)  Tu 
porta  la  carrabina  de  la  tendal  [El  xaval  hi 
va  corrent.  A  son  germà.)  Valent,  no’t  mo¬ 
guis  que’t  faré’l  compte!  ( Durant  aquesta  es¬ 
cena  tothom  enrahona  baix  ab  els  de  la  vora , 
de  manera  que  se  senti  un  murmull  general.) 
( May  hi  haurà  en  escena  la  meteixa  gent;  uns 
van,  els  altres  venen;  qui  ve  de  cap  a  mar  en¬ 
tra  a  la  barraca ,  pren  un  baldejy  se'n  entoma; 
qui  corre  cap  a  mar  qui  cap  a  terra...) 


Un  home  coix,  a  una  dòna  jova. 


Deya  cridant  tot  calant  foch:  Jo  sóch  la 
Justícia! 

Un  home  alt,  a  un  home  baix. 


^Ahont  anirà  ara  aquest  desgraciat? 

•  La  dona  jova,  a  l'home  coix. 

Lo  que  ha  de  fer  es  fugirne  de  la  justicial 


L’home  BAix,»a  l'home  alt. 
Mal  llamp  se  l’endugui! 


Un  altre  home  jove,  en  veu  baixa. 

Li  està  bé  al  Cisco  Home.  Jo  me’n  alegro. 

Una  vella 
Calla,  borrangoü 

Joan,  aturantse  y  girantse  de  cara  a  la  platja. 

Au,  veniu,  me’n  vaig  a  bosch,  me’n  vaig  a 
viure  entre  suredes  y  oliveres...  (Segueix 
sempre  amunt.) 

Cisco,  apuntantli  la  carrabina. 
Sotgeulo! 

El  xaval,  ab  ilusió. 

Mireushi  bé,  Ciscol 

Avi,  al  xeval. 

Tu  calla'!  (Al  Cisco.)  Cisco!!...  Cisco!!! 
(Cisco  descarrega.  Silenci  absolut.  En  Joan 
cau  de  l'altra  banda  de  les  roques.) 

Alguns 

Ho! 

Una  vella 

Reyna  pura,  lo  que  ha  fet  aquest  home!! 
Avi 

Ciscol  Ciscol  Hereu  de  cà’l  Home  que  has 
mort  al  teu  germà  petit,  Deu  te  castigarà! 

Cisco 

Ha  cremat  les  meves  barques  y  les  meves 
pecesl 

Avi 


Joan,  aturantse  y  atalayant  la  platja ,  fentse 
visera  de  les  mans. 

{Per  qué  restèu  en  l'ombra?  Jo  no  vos  veig. 
Veniu,  feu  com  jo  que’m  moch  en  la  claror! 
iTan  cobarts  sóu?  ^Cap  de  vosaltres  ve  ni 
pera  perseguirme?  (Segueix  trencant  cap  al 
fons ,  sempre  pujant.) 


No  hi  fa  pas  res:  Deu  te  castigarà!! 

FÍ 

F.  Pujulà  y  Vallés 


MARÍA  ANTONIETA 


EL  MONJO 


La  bulliciosa  turba  no  s’aplaca; 

París  deixa  sentir  sa  veu  immensa; 
l'augusta  dama  de  mirada  intensa 
del  cadafalch  fatídich  se  destaca 

Sa  testa  vol  la  multitut  ubriaca 
que  ab  sed  de  sang  al  regicidi’s  llença, 
y  en  mans  d’un  butxí  llort  resta  indefensa 
l’aurea  beliesa  de  l’altiva  austríaca. 

...  Els  llabis  emmudits,  la  testa  dreta, 
al  rostre  de  Maria  Antonieta 
de  sobte  fixa’l  poble  sa  mirada; 

Bateguen  tots  els  cors,  cau  una  testa, 
y  un  toll  de  sang  profana  una  alba  vesta: 
la  reyna  ha  mort;  la  França  està  venjada. 

CONSOLACIÓ  I." 

Llagrimegen  tos  ulls  de  nit  y  día 
cremant  els  parpres  de  ta  vista  hermosa, 
y  decayguda  veig  ta  fesomia 
com  imatge  de  Verge  Dolorosa. 

No’t  proba  l’halenada  sanitosa 
de  la  montanya:  l’ayre’t  mataria, 
y  la  ciutat  monòtona,  dubtosa, 
tampoch  vol  retornarte  l’alegria. 

Mes.  .  plora,  que  plorant  ton  cor  descansa 
y  aixís  oblidaràs  lo  que  ara  anyores, 
que’ls  plors  de  les  tristeses  són  el  fre... 

Ab  llàgrimes  ofega  l’anyorança 
y  plora’ls  teus  recorts  a  totes  hores: 
el  cel,  després  de  ploure,  es  més  serè. 

CONSOLACIÓ  2?° 

Prou  me  la  ensenyen  els  teus  ulls  plorosos 
la  gelosia  que  ton  cor  subleva; 
prou  la  demostren  la  tristesa  teva 
quan  els  atrapo  contemplantme  ansiosos. 

Tristos  a  voltes,  a  moments  frisosos, 
acompanyant  a  la  mirada  meva, 
semblen  buscar  sens  un  instant  de  treva 
quelcòm  que  amaguin  els  meus  ulls  viciosos... 

Quan  deslligada  dels  rezels  estiguis, 
veuràs  les  dònes  que  ab  mos  ulls  regiro, 
còm  res  m’atrauen,  com  no  són  ningú; 

veuràs,  alegra,  quan  més  forta  siguis, 
còm  despreciantles  solsament  les  miro 
per  compararies  ab  lo  gran  qu’ets  tu. 


...  Y  va  seguint  el  monjo  la  professó  divina; 
sos  ulls  el  jardí  miren  que’l  vell  monastir  tanca; 
un  rossinyol,  pels  arbres,  del  monjo’l  cant  estanca: 
la  llibertat  li  enveja.  Tot  concirós,  camina... 

Un  pensament  exòtich  el  seu  cervell  domina... 
Prò’s  sent  ab  poques  forces;  la  joventut  li  manca; 
y  al  veure  ab  melangia  que  du  la  barba  blanca, 
una  indiscreta  llarma  li  escapa,  cristallina. 

De  sobte  alça  la  testa  y  el  pensament  detura, 
que  veu  del  Crist  la  imatge;  sa  tètrica  figura 
li  sembla  que  contempli  son  rostre  desigual... 

...  Y  va  seguint  el  claustre  de  gòtiques  arcades, 
y  va  llençant  a  l’ayre,  vibrants,  desentonades, 
les  notes  més  agudes  del  misteriós  ritual. 

EL  POETA  A  L’AYMADA 

Deixa  que  acosti  el  rostre  teu,  aymada, 
y  qu’en  tos  llabis  mos  petons  s’hi  fonguin; 
deixa  que  gosi  la  dolçor  que’m  donguin 
de  mel  selecta  pels  amors  brescada. 

Entre  mos  braços  dolçament  lligada, 
tos  ulls  abaixa  com  dos  sols  que’s  ponguin, 
que  no  vull  pas  qu’en  la  foscó’s  confonguin 
ab  les  estrelles  de  la  nit  callada. 

Desfés  els  llaços  qu’en  la  testa  duguis 
y  deixa  lliure  l’abundosa  trena 
que  fas  esclava  de  tes  blanques  mans; 

lligam  ab  ella  tan  estret  com  puguis, 
baixant  ta  vista  virginal,  serena: 
sense  mirarnos  ens  veurèm  més  grans. 

* 

PER  VÓS,  DONZELLA 

Jamay  la  mirada’s  cansa 
de  contemplarvos  a  vós. 

Per  vostre  escayent  virtuós 
mereixèu  gran  alabança. 

Vostra  joventut  s’atança 
a  l’apogeu  més  ditxós; 
d’un  esdevenir  gloriós 
guardèu  tota  la  esperança. 

Ignocent,  mes  dolç  y  clar, 
m’encanta  vostre  parlar 
de  virginitat  emblema; 

y  en  vostres  hermosos  ulls 
hi  llegeixo’ls  primers  fulls 
d’un  esplendorós  poema. 

Joan  Mercader  y  Vives 

TEATRES 

El  Morenet. 

Aquella  colla  d’homes — no  sé  si  joves  o 
vells,  perque  no’n  conech  quasi  cap — que  ja 
fa  alguns  anys  ab  constància  ben  lloable  ve¬ 
nen  perseguint  la  idea  de  regenerar  el  teatre 
popular  en  el  sentit  de  que’l  públich  s’inte¬ 
ressi  per  obres  series  enlloch  d’abarraga- 
narse  ab  dramons  sense  solta  o  ab  les  tonte- 
nes  y  desvergonyiments  del  género  chico 
castellà,  continua  aquest  any  les  series  de 
«Vetllades  Avenir»,  de  que  m’he  ocupat  al¬ 
gunes  vegades. 

Al  teatre  Apolo  les  donen  ara,  essent  ben 
simpàtich  el  públich,  de  trevalladors  en  sa 
majoria,  que’s  congrega  a  11  i  aytals  nits  do¬ 
nant  mostres  d’una  gran  cultura  y  un  sincer 
desitj  d’instruhirse  tot  passant  el  rato. 

Sis  funcions  h^n  anunciat,  la  majoria  tra¬ 
duccions  d’obres  estrangeres  ben  notables, 
qu’en  realitat  responen  a  aquell  esperit  de 
divulgació  d’idees  de  que  parlava  avans. 

Fins  ara  sols  ens  han  donat  de  nou,  el  dia 
de  la  tercera  vetllada,  un  drama  en  tres  ac¬ 
tes  d’en  Felip  Cortiella,  titulat  El  Morenet. 
Aquest  drama  quasi  bé  no  es  més  que  un 
faitdivers ,  un  petit  crim  del  matonisme  pre¬ 
sentat  en  escena  ab  brutalitat,  però  sincera¬ 
ment.  Encara  que  l’autor  exposa  per  aqui  y 
per  allà  idees  generoses,  especialment  en 
una  carta  llarguissima — que  per  ésser  mas¬ 
sa  llarga  dramàticament  es  una  equivocació, 
— encara  qu’en  el  fons  s’hi  endevini  la  idea 
d’enaltir  el  trevall  honrat,  presentant  sense 
vels  el  vici  en  son  aspecte  més  repugnant  y 
de  més  tràgiques  conseqüencies,  lo  cert  es 
que  El  Morenet ,  com  a  drama,  es  poch  intens 
y  poch  lligat.  En  cambi  es  notable  per  la 
sinceritat  y  la  despreocupació  ab  que  està 
escrit,  y  sobre  tot  per  la  fidelitat  ab  que  estàn 
reproduhits  el  medi  ambient  y  la  majoria 
dels  tipos  que  integren  l’obra.  Les  bas  fonds 
barcelonins  apareixen  reflectats  ab  cru  rea¬ 
lisme,  y  tipos  y  escenes  de  la  vida  qu’en  ells 
impera  ens  sorprenen  en  el  drama  d’en  Cor¬ 
tiella  per  la  veritat  de  la  observació  y  per  la 
justesa  del  color.  Llàstima  que  l’obra  en  con¬ 
junt  no  tingui  més  volada. 

La  execució  resultà  ben  acceptable,  y  la 
presentació  escènica  bastant  cuydada. 

.Emili  Tintorer 


LA  VENDA  DEL  PEIX 

En  la  pltaja  de  Badalona. 

Acaba  d’arribar  una  barca  de  palangrers.- 

Els  compradors  del  peix,  deixant  els  uns 
la  taverna  de  cà’l  Garbat  y  els  altres  els 
banchs  de  la  Rambla,  s’acoblen  atropellada- 
ment  al  voltant  de  la  barana  que  tanca’l  rot¬ 
llo  destinat  a  la  venda.  Tots  volen  ocupar 
els  Uochs  de  devant,  y  com  entre’ls  peixaters 
hi  impera  la  lley  del  més  fort,  prompte’ls 
homes  passen  devant  dels  xicots  y  de  les  dò- 
nes  valentse  d’uns  quants  cops  de  colze, 
d’alguna  empenta  y  de  bastants  renechs. 

Ja  era  hora  de  qu’estiguessin  reunits  tots. 
Acaben  d’entrar  al  rotllo  dos  dels  tripulants 
de  la  barca  y  el  patró,  portant  cada  un  d’ells 
al  cap  un  cove  ple  de  peix. 

— Apa,  enllesteix  aviat,  Cindria ,  que  aqui 
estèm  molt  apretats  y  veig  que  tu  vas  ab 
molta  calma  —  diu  un  dels  peixaters  diri- 
gintse  al  patró  de  la  barca. 

— Portes  molta  pressa,  Xanguet — fa  aquest, 
tot  posant  els  coves  al  mitj  de  la  rodona. — 
Tot  se  farà.  Apa,  va'l  cove  aquest. 

— ,>Quin? 

— El  de  més  cap  a  garbí.  Peles...  vint... 
dinou...  divuyt...  diset...  setze...  quinze... 
-Jo! 

— ^De  qui  es? 

— De  la  Paula. 

—  Déu  ésser  massa  rica  la  Paula.  Com  hi 
ha  món!  Pagar  quinze  peles  d’aquest  cove  de 
muixines...  Aviat  farà  fàstich  venir  al  rotllo, 
tan  cert. 

— Té,  noy,  carrégat  el  cove  y  pòrtal  de- 
pressa  a  casa. 

—Ara  va'l  del  mitj — diu  el  patró  senya¬ 
lant  un  dels  coves. — A  n’aquest  llus  hi  ha 
sal  y  aquest  altre  té  una  mossegada.  No  vos 
pensèu  que  ho  vulgui  amagar. 

— Està  bé,  home,  tira. 

— Peles...  trenta  vuyt...  trenta  set...  trenta 
sis...  trenta  cinch...  trenta  quatre...  trenta 
tres.. 

-JoL 

— Es  del  Guenyo. 

— Va  l’ultim.  Peles...  vintivuyt... 

— Jo! — fan  quatre  o  cinch  a  l’hora. 

— T’han  agafat  pel  mot,  Cindria,  ja!  ja! 

— Bé,  home,  no  hi  ha  que  riure  tant. 

—  S’ha  de  fer  a  cara  o  creu  això.  Tira  tu, 
Llarch. 

— Cara! 

— Ha  sortit  creu. 

— Ara  tu...  ara  l’altre... — 

Mentres  els  peixaters  decideixen  per  medi 
d’una  moneda  de  cinch  cèntims  qui  ha  d’és¬ 
ser  l’afortunat  que’s  quedi  ab  la  ganga  d’un 
cove  de  peix  per  vintivuyt  pessetes  valentne 
algunes  més,  el  Cindria  està  sumant  ab  els 
dits  l’import  de  les  factures  que  acaba  d’es- 
tendre  sense  ploma  ni  llapis. 

— Trenta  tres  del  Guenyo  y  quinze  de  la 
Paula,  fan...  trenta  quatre...  trenta  cinch... 
trenta  sis...  quaranta  vuyt,  y  vintivuyt... 
quaranta  vuyt...  quaranta  nou...  cinquanta... 
setanta  sis.  Si  a  n’aquest  ultim  cove’m  poso 
set  peles  més  amunt,  n’hauria  tret,  al  menys, 
tres  o  quatre  més.  Malviatge,  he  tingut 
mal  ull!  — 

Acabada  la  venda  cadascú  tira  pel  seu 
cantó.  Els  pescadors  tornen  a  la  barca  a  fer 
l’alioli  y  a  bullir  el  bacallà  ab  patates  pera  so¬ 
par,  els  que  han  comprat  se’n  van  cap  a  ren¬ 
tar  el  peix  y  posarhi  a  sobre  fulles  de  col  xo- 
pades  d’aygua  perque  faci  més  goig  a  plaça, 
y  els  demés  peixaters  s’encaminen  altra  volta 
als  banchs  de  la  Rambla’ls  uns,  y  els  altres  a 
la  taverna  de  cà’l  Garbat,  a  discutir  sobre  la 
venda  del  peix,  entre  got  y  got  d’ayguardent 
y  entre  xuclada  y  xuclada  de  caliquenyo. 

Alexandre  Font 


CONFESSIÓ 

Si,  li  diré  tot,  vull  dirli  tot,  vull  confes- 
sarli  tot.  Es  precís,  necessari:  desde’l  comen¬ 
çament  fins  a  la  fi!  Tot  li  vaig  a  dir,  sincera¬ 
ment.  Li  prego,  donchs,  qu’escolti. 

La  vaig  conèixer  a  casa  d’unlamich.  Era 
un  diumenge.  Parlarem  llarga  estona.  Me 
fou  simpàtica.  La  vaig  tornar  a  .veure  en  un 
teatre,  y  la  vaig  saludar.  Parlarem  quasi  tot 
un  intermedi,  y  la  seva  conversa’m  fou  pla- 
henta:  en  ella  hi  vaig  trobar  qualques  detalls 
d’un  refinament  insuperable.  Y  aquella  nit 
vaig  somniar  en  ella...  Jo  estava  encantat  y 
embadalit.  La  trobava  bella  y  agradosa, 
atractívola,  gentil...  M’enamorava...  Jo  vo¬ 
lia  dirli  que  l’aymava,  però  tenia  por:  sos 
ulls  grans  y  sedosos  m’espantaven.  Eren 


uns  ulls  estranys,  esmeragdins.  Jo  endevi¬ 
nava  en  ells  fondes  tragedies... 

Dos  diumenges  després  la  vaig  reveure. 
Fou  a  casa  d’una  mutua  amiga.  Tota  la  tar¬ 
da  vaig  parlar  ab  ella  y  li  vaig  dir  suaument 
que  la  estimava.  Jo  no  gosava  dirho,  però 
ella  ab  els  seus  esguarts  encantadors  y  ab  les 
seves  paraules  inefables,  dolçament  m’in¬ 
vità.  Quan  li  vaig  dir,  ella  va  somriure,  y 
al  somriure,  el  seu  rostre  s’ompli  d’un  gran 
misteri.  Y  jo  vaig  sentir  por,  vaig  tremolar... 
Aquell  gest  estrany  m’esporuguia,  com  m’es¬ 
poruguien  sos  ulls  verts.  Vaig  endevinar  tot 
el  misteri,  vaig  destriar  la  llum  en  les  tene¬ 
bres...  un  immens  y  crudel  pressentiment 
flori  en  el  nou  jardí  del  meu  amor.  Y  vaig 
compendre  la  eternal  disòrt.  Ella  estimava 
a  un  altre,  l’adorava.  Nostres  esguarts  juga¬ 
ren  silenciosos,  y  ella  allargà  ses  mans  ple¬ 
nes  de  bagues  com  en  un  ensomni  princi- 
pesch.  Esguardà’ls  meus  ulls  blaus  y  tremo¬ 
losos,  y’m  digué  somrihent  que  m’estimava. 
Jo  vaig  dissecar  aquell  somriure  y  vaig 
veure’l  veri  que  l’engendrava,  la  perversitat 
que  li  donava  vida,  la  perfídia  que  l’hermose- 
java...  Ella  no  m’estimava,  ja  ho  sabia.  Ella 
estimava  a  un  altre,  a  un  qualsevol,  però  a 
mi  m’odiava  immensament.  Mes,  com  qu’era 
perversa  y  degradada,  y  degenerada,  volia 
conquerirme  ab  sos  manyachs,  pera  fer  de 
mi  l'espòs  humil... 

Mes  eren  debades  ses  carícies,  perque  jo 
endevinava  tot  son  jòch.'Jo  sabia'l  seu  crim, 
el  seu  desi tj ;  jo  no  seria  pas  el  seu  espòs. 
Calia,  donchs,  renyir:  era  precis.  Però  <;còm 
renyir?  {còm  separarnos?  Mancava  l’episodi, 
el  fet,  el  crim.  Era  necessari,  donchs,  cer- 
cario.  Jo  estava  segur  que’l  trobaria,  que  da¬ 
ria  a  la  fi  ab  el  seu  amor.  Perque  ella  m’en¬ 
ganyava  crudelment:  això  era  indubtable. 
Però  çab  qui?  La  qüestió  era  aquesta,  sòls 
aquesta.  Calia  cercar  l’afortunat.  Vaig  engi- 
nyarme  y  vaig  rebaixarme.  Com  un  criminal 
empedrehit  vaig  arrocegarme  vil  v  astut, 
afanyós  de  trobar  e!  fet  terrible,  l’episodi  te¬ 
mut  y  desitjat.  Però  no’l  vaig  trobar:  aquell 
crim  era  inassolible. 

Y  fou  precís  emmaridarme...  Un  matí  de 
juliol  ens  van  casar.  La  cerimònia  fou  regia 
y  solemnial.  Agenollat  en  el  reclinatori, 
quietament,  jo  veya  al  meu  devant  el  meu 
martiri.  La  disòrt  s’acostava  tumultuosa  en 

cavalcada  d'infernals  vergonyes.  Y,  després 
de  les  noces  torturantes,  començà’l  viatge 
avergonyant.  Ella  somreya  sempre  satisfeta, 
ab  el  seu  somriure  condempnat,  y  era  aquell 
somriure  un  suplici  que  flagel·lava  mon  cor  y 
l’entristia.  Y  ademés  aquells  ulls,  tan  grans, 
tan  verts,  que  florien  esguarts  tan  enigmà- 
tichs,  esguarts  d’esfinx !... 

Al  tornar  del  viatge,  les  tortures  me  van 
possehir  terriblement.  Ella  m’enganyava, 
era  segur;  ella  m’era  infidel!  Aquells  ulls 
verts  fruhien  contempla ntne  uns  altres  que  no 
eren  pas  els  meus,  y  aquella  boca  gaudia  be- 
santne  un’altra  que,  amorosa,  li  tornava  ab 
luxuria  sos  petons  ;  una  boca  que  no  era 
pas  la  meva.  Aquelles  mans  tan  blanques  y 
sedoses,  que  tenien  uns  dits  tan  impecables, 
passaven  dolçament,  com  suau  oreig,  so- 
bre’ls  cabells  d’un  altre,  y  aquell  cos  que 
semblava  florir  sols  pel  meu  goig  y  que  al 
peu  de  l’altar  se’m  havia  ofert,  era’l  goig  las¬ 
ciu  d’un  ignorat...  Aquell  torment  era  una 
vergonya  eterna ! 

Ella  m'enganyava:  mes  iab  qui?  Malgrat 
mon  enginy  y  mes  baixeses,  no  podia  sa¬ 
ber  qui  era  l’ungit.  Y  aquell  torment  era 
irresistible.  Per  això  la  vaig  matar...  Fou  un 
capvespre.  Ella  estava  ageguda  en  el  blanch 
llit.  Ses  mans  blanques  y  fines  sostenien  un 
petit  pom  de  flors...  Ella  dormia.  Volia  des¬ 
vetllaria  com  Otello,  y  com  ell  demanarli: 

— il·las  fet  ja  tes  oracions,  avuy,  Desdé- 
mona?... — 

Però  no  vaig  gosar...  Qu’hermosa  la  veya! 
Sa  boca  porprenca  y  admirable,  que  jo  havia 
besat  cent  y  mil  voltes,  se  mitj  torcia  gracio¬ 
sament...  Jo  may  l’havia  vista  tan  bella!  De 
prompte  badà’ls  ulls,  sos  ulls  estranys,  sos 
ulls  esmeragdins  y  misteriosos,  y  en  un  ins¬ 
tant,  res  més,  jo  en  ells  hi  vaig  veure  fugir 
l’ombra  de  l’altre,  de  l’aymat.  Ell  l’havia  be¬ 
sada  en  el  seu  somni,  ell  l’havia  fruhida  las- 
civament!...  Ja  no  vaig  dubtar  més:  mos  dits 
herculis  s’enfonsaren  en  el  coll  d’ella  .. 

La  vaig  omplir  de  flors,  de  forces  flors... 
Després  la  vaig  besar  furtivament,  y’m  vaig 
adormir  sobre’l  cadavre. 

Carles  Arro  y  Arro 

NOTES  BIBLIOGRÀFIQUES 

Alfons  Maseras. — Escull. — Biblioteca  « Foch 

Nau)). — Reus ,  /905. 

El  tercer  volúm  d’aquesta  novella  Biblio¬ 
teca’l  forma  un  interessant  aplech  de  narra¬ 
cions,  en  les  quals  sorprèn  no  sols  la  diversi¬ 
tat  de  temes  a  que  l’autor  ha  sabut  aplicar 
son  talent,  sinó  ademés  la  originalitat  de 
qu’en  molts  d’ells  fa  mostra.  Cal  llegir,  per 
exemple,  la  narració  que  du  per  titul  Una 
missa  pera  judicar  de  les  condicions  que  dis¬ 
tingeixen  al  senyor  Maseras,  el  qui  dóna  pro- 
bes  igualment,  en  Mtloposcopia  y  en  altres 
de  ses  escenes  imaginaries,  d'una  cultura 
gens  vulgar  posada  al  servey  d’una  podero¬ 
sa  fantasia.  Felicitèm  a  l’autor,  del  qui  cre- 
yèm  poderne  esperar  noves  sorpreses  si  con¬ 
tinua  ab  tan  bon  acert  com  fins  ara  en  el 
conreu  de  ses  aptituts  de  literat. 

Passant  ara  a  un  altre  ordre  d’idees,  no’ns 
podém  estar  de  criticar  en  els  editors  d  aques¬ 
ta  Biblioteca  destinada,  com  tota  publicació 
a  bon  preu,  a  influhir  en  l’espandiment  de  les 
lletres  catalanes,  allò  que  creyèm  que  consti¬ 
tueix  un  erro  fonamental.  Ens  referim  a  la 
tendencia  reformadora  de  que  fan  ostentació 
en  la  ortografia  adoptada  per  ells. 

Sabut  es  que,  fins  ara,  en  català,  tot  ha 
estat  permès  en  aquest  punt.  La  ignorància 
de  molts  que  hi  escrivien  s’amparava  còmo¬ 
dament  de  la  carència  de  lleys  gramaticals 
fonamentades  en  les  autoritats  indiscutibles 
del  nostre  idioma.  Poch  estudiats  els  nos¬ 
tres  textes  clàssichs,  tothòm  tenia  dret  a 
dirhi  la  seva  en  qüestions  de  llenguatge,  y 
sorgien  les  formes  més  diverses,  trahint  ge¬ 
neralment  la  influencia  de  la  ortografia  y  de  la 
sintaxi  castellanes.  Ha  estat  precis  que  ab  les 
noves  necessitats  de  tot  ordre  que  Catalunya 
ha  degut  experimentar,  s’hagi  imposat  la  de 
conèixer,  per  part  dels  qui  escriuen,  tot  allò 
que  tendeix  a  redimir  la  nostra  llengua  dels 
dictats  d 'ordinaria  y  grossera  que’ls  meteixos 
catalans  havien  de  trobar  justificats,  per 
molt  que’ls  hi  dolgués.  Ab  el  major  coneixe¬ 
ment  de  les  fonts  de  l’idioma,  insensible- 
ment  han  pogut  ésser  resoltes  discrepàncies 
de  criteri  que  un  temps  semblaren  irreducti¬ 
bles.  Exeqjple:  la  qüestió  dels  plurals  feme¬ 
nins,  avuy  ja  fallada  a  favor  de  la  e,  per  tàcit 
consentiment  dels  qui  fan  imprimir  llibres  y 
periòdichs  catalans,  d'acort  ab  la  que’s  des¬ 
prèn  de  l’estudi  dels  textes  antichs.  Y  es 
d’esperar  que  un  pròxim  congrés  de  la  llen¬ 
gua  catalana  dongui  solucio  racional  y  cien¬ 
tífica  a  una  serie  de  punts  de  discussió,  en¬ 
cara  que  no  arribi  a  establir  els  fonaments 
d’una  gramàtica  catalana  definitiva. 

Donchs  bé:  els  editors  de  la  Biblioteca 
«Foch  Nou»  venen  a  punt  pera  introduhir  no 
ves  causes  de  desordre  en  el  camp  de  la  nos¬ 
tra  ortografia.  En  efecte:  prescindint  de  tot 

respecte  a  la  tradició  literaria,  oblidant  per 
complert  tot  lo  que  sembla  deduhirse  de  l’es¬ 
perit  de  la  llengua,  y  fins  no  reparant  en  les 
rahons  d'oportunitat  que,  a  voltes,  poden 
abonar  les  innovacions  més  atrevides,  s’han 
llençat  a  propagar  una  ortografia  qu’ells  ano¬ 
menen  etimològica. 

Segonsaytal  novissima  tendencia,  hauríem 
d’escriure  orthographía,  crypta,  nympha ,  thea- 
tre ,  rhytme ,  grand ,  mond ,  etc.,  etc.,  lo  qual 
donaria  al  català  tot  un  aspecte  de  cosa  exò¬ 
tica  pera’ls  meteixos  catalans  que  may  han 
escrit  ni  llegit  en  català  cosa  semblant.  Ja 
sabèm  que  ho  fan  els  francesos  això  de  con¬ 
servar  les  consonants  paràsites  en  els  mots 
d’origen  grech  y  llati;  y  creyèm  també  que’l 
propòsit  dels  qui  patrocinen  aytal  innovació 
no  es  altre  que’l  de  descastellanisar  el  català. 

Mes  de  tot  això'n  resulta  un  mal  pitjor 
sens  cap  aventatge;  y  es  la  galicisació  (?)  de 
la  nostra  llengua,  ab  la  inherent  dificultat, 
pera  nosaltres,  d’apartarnos  de  la  tradició 
hispànica  qu’es  tan  nostra  com  dels  caste¬ 
llans. 

Y  lo  pitjor  del  cas  es  que’ls  qui  s’han  pro¬ 
posat  aytal  reforma  no  ho  han  fet  pas  com  a 
conseqüència  d’un  criteri  ferm,  basat  en  es¬ 
tudis  seriosos  de  filologia.  Ells  no  han  fet 
sinó  apoderarse  de  les  formes  ortogràfiques 
que  més  o  menys  coneixen  tots  els  qui  han 
estudiat  el  francès,  y  n’han  feta  aplicació  so¬ 
vint  impropria,  y  a  tot  plegat  li  han  donat  el 
nom  bon  xich  pretenciós  d t  ortografia  etimo¬ 
lògica ,  com  fent  veure  que  possehien  un  sis¬ 
tema  complert  del  qual  feven  us  ab  ple  conei¬ 
xement;  y  com  si  el  catalàfos  una  llengua  arti¬ 
ficial  construhida  de  totes  peces  y  susceptible 
d’ésser  reformada  per  la  sola  voluntat  d’un 
gramàlich,  adhuch  essent  aquest  una  autori¬ 
tat  Uengüística. 

Nosaltres  no  creyèm  encertada  una  refor¬ 
ma  que  res  justifica;  que  ademés  ve  desacre- 
ditada  per  una  serie  d’inconseqüencies  que 
traheix  la  falta  d’orientació  dels  qui  la  pro¬ 
posen  (les  formes  pronominals  em,  et ,  es  y  la 
preposició  am,  amb  qu’ells  usen  a  imitació 
de  ((L’Avenç»  no  han  estat  may  etimològi¬ 
ques  sinó  fonètiques);  que  fan  extensiva  a 
mots  d’origen  ben  indígena  (com  Alfons, 
qu’ells  escriuen  Alphons  imitant  als  france¬ 
sos);  y  que,  en  els  fons,  revela  en  sos  autors 
més  aviat  l’afany  de  singularisarse  que  un  co¬ 
neixement  sòlit  de  les  qüestions  filològiques. 

Millor  tasca  haurien  feta’ls  encarregats  de 
la  part  literaria  de  la  simpàtica  Biblioteca 
«Foch  Nou»  si  haguessin  tingut  curadelstextes 
que  tractaven  de  publicar,  evitant  el  cometre 
falles  imperdonables:  com  la  de  titular  Escull 
lo  que  deuria  dirse  tria ,  selecció  o  tot  lo  més, 
escullida ,  (escull  no  ve  de  colligere ,  cullir, 
sinó  de  scopulus ,  penya);  com  la  de  deixar 
imprimir  Haus  per  Hans  Sachs  (encara  que 
això  sia,  de  segur,  errada  del  caixista),  com 
l’us  equivocat  del  llur  (exemple:  Hans...  al- 


cançà  la  popularitat  d'entre  llurs  compatricis, 
en  la  plana  5  del  volum  que  tenim  a  la  vista) 
y  com  les  construccions'  sintàxiques  de  la 
traça  de  la  que  hi  ha  en  la  plana  44  (precipi- 
tarse  ella  fins  les  gorges  de  VuLà,  que  tanta 
suor  li  costava  fugime)  y  la  de  la  plana  46 
(nativitat,  quina  estrella  d'Orient  era...)  que 
han  d’ésser  ja  corretgides  sobre’ls  manuscrits 
dels  autors,  sovint  descuydats,  avans  de  pas¬ 
sar  a  les  caixes. 

Y  malgrat  lo  implacables  que  volèm  ésser 
criticant  això  que  creyèm  una  falsa  orienta¬ 
ció  dels  editors,  poch  saben  ells  lo  que  tenim 
per  profitosa  y  digna  d’ésser  encoratjada  la 
tasca  que  ab  tan  gran  desinterès  s’han  em¬ 
presa.  Mes  (que  no  fóra  una  veritable  llàs¬ 
tima’l  fet  de  que  per  una  causa  semblant 
devinguessin  infructuosos  tan  lloables  esfor¬ 
ços  com  suposa’l  publicar  en  català  volums 
de  textes  escullits,  a  35  cèntims? 

Que’ls  nostres  bons  amichs  de  Reus  com¬ 
prenguin  la  bona  intenció  que’ns  mou,  y  que 
facin  de  les  nostres  indicacions  tot  el  cas  de 
que  les  creguin  mereixedores. 

Ramón  Llull.  —  Llibre  de  les  besties. — 

Barcelona,  Biblioteca  Popular  de  «L'Avenç», 

I9°5· 

D’entre  les  obres  anunciades  fa  temps  pera 
veure  la  llum  en  aquesta  benemèrita  colec- 
ció,  hem  de  confessar  que  tenia  pera  nosal¬ 
tres  un  especial  interès  el  volúm  que  havia 
de  donarnos  una  transcripció  modernisada 
del  curiós  episodi  lul·lià  conegut  per  Llibre 
de  les  besties  y  que  tant  havia  cridada  la  nos¬ 
tra  atenció  al  trobarlo  en  El  Felix  de  les  Ma- 
ravelles. 

En  efecte:  se  tractava  del  primer  ensaig, 
fet  seriament,  d’impressió  de  textes  catalans 
antichs  en  ortografia  moderna.  El  propo- 
sarsho  la  gent  de  «L’Avenç»  era  ja  una  ga¬ 
rantia;  quan  saberem  que  se’n  cuydava  per¬ 
sona  tan  entesa  y  tan  respectuosa  dels  vells 
textes  com  el  senyor  Obrador  y  Bennassar, 
ja  tinguerem  la  seguretat  de  que  aquest  tre- 
vall  havia  d’ésser  tan  perfet,  que  podria  ser¬ 
vir  de  pauta  en  lo  successiu  pera  trevalls 
consemblants,  qual  necessitat  se  deixa  sentir 
d’una  manera  imperiosa  a  juhi  dels  qui  cre¬ 
yèm  que  la  cultura  literaria,  que’l  coneixe¬ 
ment  dels  autors  clàssichs  únicament  pot  do¬ 
nar,  es  el  secret  de  produhir  bons  prosistes 
d’un  idioma. 

Ja  ha  aparegut  el  cobejat  volum;  ja  l’hem 
llegit.  Y  qu’hem  trobada  la  lectura  novament 
interessant,  es  per  demés  dirho.  No  cal  tam- 
poch  que  fem  constar  aquí  que  la  transcrip¬ 
ció  es  tan  absolutament  respectuosa,  que 
d’ella  pot  ben  dirse  que  sols  ha  estat  dirigida 
a  conseguir  que’l  llegidor  trobi  aplanat  el 
cami  pera  conèixer  en  Llull  en  un  text autén- 
tich,  y  pera  poder  delitarse  en  aquella  prosa 
de  la  qual  tant  de  profit  n’ha  de  treuie  l’es- 

criptor  d’avuy  que  no’s  pugui  conformar  ab 
que  les  idees  propries  hagin  d’ésser  buyda- 
des  en  motllos  emmatllevats,  quan  es  evident 
que  la  sintaxi  castellana  a  qual  us  ens  ha 
obligat  molt  sovint  la  ignorància  de  la  nos¬ 
tra, ’s  plega  menys  fàcilment  a  les  convenièn¬ 
cia  del  nostre  esperit  y  ens  lleva  tota  possibi¬ 
litat  d’acomodar  el  nostre  ésser  intern  a  les 
formes  d’exteriorisació  que  són  patrimoni 
d’una  literatura  viva,  com  ho  es  la  nostra. 

Desitgém  que  l’èxit  d’aquest  ensaig  deci¬ 
deixi  als  editors  de  la  Biblioteca  Popular  de 
«L’Avenç»  a  publicar  nous  textes  clàssichs 
alternant  ab  les  produccions  modernes  que 
fan  d’aytal  colecció  una  obra  de  gran  propa¬ 
ganda  catalanista,  d’aquella  propaganda  que 
desaíía  tota  intromissió  impertinent. 

Joseph  Alcoverro  y  Carós.  —  Rondalles  y 

FAULES  DE  CAYENT  POPULAR. — Barcelona , 

1905- 

Conté  aquest  petit  fascicle  una  dotzena  de 
composicions  poètiques,  a  faysó  de  glosa  de 
temes  populars  catalans.  Encara  que  hi  ha 
evidenciada  per  part  de  l’autor  d’aquest 
aplech  una  certa  facilitat  de  versificador,  no 
arriba  pas  a  identificarse  ab  el  sentiment  po¬ 
pular.  Hi  ha  més  erudició  que  veritable  poe¬ 
sia,  y  en  algunes  ocasions  hi  manca’l  bon 
gust  que  fa  recomanables  fins  a  cert  punt  les 
obres  filles  de  l’artifici. 

Joseph  Mas  y  Casanovas. — Poesies  Religio¬ 
ses. — Barcelona ,  /905. 

Després  de  la  copiosa  producció  mística 
del  nostre  gran  poeta  Verdaguer,  sembla  di¬ 
fícil  empresa  la  d’escriure  poesies  religio¬ 
ses  que  no  síen  repetició  de  les  del  mestre  y 
que  puguin  determinar  una  diferenciació  de 
la  personalitat  literaria  de  llur  autor. 

Malgrat  això,  en  el  volum  que  tenim  a  la 
vista  no  podèm  menys  de  saludar  la  total  for¬ 
mació  d’un  nou  poeta  místich,  indubtablement 
dins  de  la  propria  escola  verdaguerina,  mes 
no  pas  servil  imitador  de  mossèn  Cinto.  Com 
en  les  d’aquell  gran  autor,  se  pot  reconèixer 
que  la  producció  d’aquesta  poesia  religiosa 
es  conseqüència  d’un  sentiment  veritable  y 
no  d’un  propòsit  deliberat,  lo  qual  se  mani¬ 
festa  en  la  impressió  de  sinceritat  que’s  des¬ 
prèn  de  la  lectura  y  que  fa  per  tots  concep¬ 
tes  recomanable  aquest  nou  recull.  En  ell  hi 
trobaran  els  qui  estiguin  en  condicions  d’a- 
preciarlos,  els  refinaments  del  sentiment  re¬ 
ligiós  que  substitueix  per  un  amor  a  lo  di- 
vinal  el  sentiment  de  l’amor  humà,  y  que 
sublima  les  manifestacions  d'aquest  derrer 
fins  fer  de  la  vida  de  familia  una  especie  de 
misticisme  seglar  que  quan  es  sincerament 
sentit  y  practicat  ha  de  fer  forçosament  més 
tranquila  la  nostra  vida  usual  tan  plena  de 
defalliments  y  cobejances  temeràries. 


Per  això  resulta  una  nota  plàcida  l’apari¬ 
ció  d’aquest  llibre  del  senyor  Mas  y  Casa¬ 
novas;  les  lletres  catalanes  continuen  mos¬ 
trant  la  llur  aptitut  pera  tota  mena  de  demos¬ 
tracions  de  la  nostra  mentalitat,  prodigiosa- 
ment  multiforme  com  correspon  a  un  poble 
que  vol  viure  ab  intensitat  la  vida  moderna. 

R  Miquel  y  Planas 


Enrich  de  Fuentes.  —  Ilusions.  —  Novela.  — 
Barcelona.  —  Iluslraciò  Catalana.  —  J905. 

La  novela  Ilusions  es  una  obreta  de  qua¬ 
litats  innegables,  ab  tot  y  trobarse  plena  d'un 
sentimentalisme  un  xich  demodè.  Es  la  his¬ 
toria  d’uns  amors  infantivols  y  romàntichs 
alhora,  entre  un  jovenet  fill  d  un  borsista  y 
la  filla  d  una  demi-mondaine.  Pera  desen¬ 
rotllar  lògicament  el  tema  de  la  seva  novela, 
l’Enrich  de  Fuentes  ha  degut  carregar  la  mà 
exagerant  la  nota  sentimental  y  descuydant 
l’anàlisis  dels  personatges,  qual  estudi  psico- 
lógich  es  rudimentari. 

Es  indubtable  qu’en  Fuentes  s’ha  propo¬ 
sat  escriure  una  obreta  sense  pretencions  y 
ab  l’únich  objecte  d’entretenir  una  estona 
l’atenció  del  lector.  Però  com  qu’en  Fuen¬ 
tes  es  un  autor  dotat  de  sòlides  qualitats  de 
novelista,  se  veu  en  sa  derrera  obreta  que 
qui  l’ha  escrita  es  un  escriptor  sencer.  Si 
exagera  la  nota  sentimental,  si  li  plau  om¬ 
plir  de  tristeses  y  llàgrimes  les  obres  que 
produeix,  no  fa  més  que  obehir  al  mana¬ 
ment  del  seu  temperament  romàntich.  Cal 
que  cada  hu  escrigui  lo  que  senti;  cal  que’ls 
qui  fan  de  critich  reconeguin  als  autors  el 
dret  d’escriure  tal  com  pensen,  sense  donàr- 
elshi  concells  inútils.  Però  cal  que  compren¬ 
guin  també  que  tan  sincer  pot  ésser  el  ro¬ 
màntich,  com  el  clàssich  y  el  parnassià.  Fins 
tractantse  d’autors  d’avuy  dia. 

Ricart  Wagner.  —  Lohengrin.  —  Traducció 
adaptada  a  la  música  per  Xavier  Viura  y 
Joaquim  Pena.  —  Fidel  Giró ,  impressor, 
— /905. 

.  L’ttAssociació  Wagneriana»,  seguint  sen¬ 
se  vacilacions  la  tasca  empresa  ab  la  publi¬ 
cació  de  L'Or  del  Rhin,  y  qual  fi  es  el  de  do¬ 
nar  a  conèixer  en  català’ls  drames  de  Ri¬ 
cart  Wagner,  acaba  de  donar  a  llum  la  tra¬ 
ducció  catalana  de  Lohengrin ,  qual  traduc¬ 
ció’s  dèu  a  en  Xavier  Viura  y  a  en  Joaquim 
Pena,  ab  l’auxili  d’en  Pompeu  Creuhet 
(qui  substituhi  a  en  Viura  en  la  traducció  de 
les  escenes  IV  y  V  de  l’acte  segón  y  en  el 
primer  quadro  de  l’acte  terç),  y  del  director 
artistich  de  l’Associació  en  Miquel  Domè¬ 
nech  Espanyol,  qui  feu  juntament  ab  el  se¬ 
nyor  Pena  l’estudi  temàtich  de  la  música. 

Els  traductors  han  hagut  de  vèncer  difi¬ 
cultats  innombrables,  ja  que  l’amor  que  sen¬ 
ten  a  l’art  wagnerià’ls  impedeix  fer  lo  que 

fan  altres  traductors  menys  escrupulosos, 
que  substitueixen  els  pensaments  de  l’autor 
pels  propris.  La  traducció  es,  donchs,  respec¬ 
tuosa;  la  poesia  d’en  Wagner  s’hi  sent  a  tra- 
vers  dels  versos  catalans. 

Tambó  s’ha  d’agrahir  als  traductors  la  pu¬ 
blicació  del  comentari, escrit  pel  meteix  Wag¬ 
ner,  al  preludi  de  l’acte  primer,  preludi  ma- 
ravellós  que  fou  qualificat  per  en  Berlioz,  de 
dubtoses  aficions  wagnerianes,  de  «pàgina 
única  en  el  genre».  , 

Hem  rebut  també  dos  volums  editats  per 
la  casa  Salvatella,  al  modest  preu  de  60  cèn¬ 
tims  cada  un,  ab  els  quals  inaugura  dita 
casa  la  publicació  d’una  biblioteca  econò¬ 
mica. 

Les  obretes  rebudes  són:  els  Cuentos  de 
Hègésippe  Moreau,  traduhits  del  francès  al 
castellà  per  en  Joseph  Maria  Ballester,  con¬ 
tes  bellísims  y  dignes  d’èsser  popularisats,  y 
a  més  la  traducció,  deguda  a  en  Roch  del 
Rio,  de  la  esplèndida  novela  Tarass  Bulba , 
d’en  Nicolau  Gogol,  una  de  les  obres  mestres 
de  la  literatura  russa. 

Geroni  Zanné 


TANT  SE  VAL... 

La  tarda’s  mor...  Una  claror  difusa’s  filtra 
per  entre  les  fulles  agonitzants  dels  arbres 
del  passeig,  tenyintles  d’un  color  groguench 
que  recorda  la  palidesa  dels  cadavres.  De 
quan  en  quan  una  bufada  ràpida  y  violenta 
se  n’endú  un  grapat,  que,  després  d’estre- 
mirse  en  l’ayre,  cauen  ertes,  y  rodant,  salti- 
ronant,  van  a  agruparse  cap  als  racers  de  les 
aceres. 

El  cel,  lleugerament  taronjat,  impregna 
l’ànima  de  dolça  poesia;  tot  es  quietut,  tot  es 
bellament  trist:  les  fulles  se  moren  y  la  su¬ 
prema  remor  de  sa  agonia  es  lleu  y  tendra 
com  un  jurament  d’amor,  com  la  musica  de¬ 
licada  del  primer  bes  d’una  verge. 

Natura  plora  la  tornada  de  l’hivern,  recon. 
centrantse  en  ella  meteixa  pera  mostrar  ses 
gales  esplèndides  en  la  pròxima  primavera; 
pera  fer  explosió  de  ses  exuberantes  belleses, 
pera  entonar  les  eternes  simfonies;..  ■ 

La  tarda’s  mor  y  les  ombres  de  la  nit  mis¬ 
teriosa  ho  embolcallen  tot  com  freda  morta¬ 
lla.  .  la  tarda’s  mor  y  ma  vida  encara’s  queda 
arrapada  a  mon  cos;  les  fulles  cauen,  y  a 
cada  una,  un  cop  de  tos,  d’aquesta  tos  seca 
que’m  destroça’l  pit  ab  ses  grapes  de  ferro, 
tenyeix  mon  mocador  de  gotes  sanguinoses. 


He  sigut  culpable,  molt  culpable;  he  des- 
preciat  la  vida  quan  mon  cos  tenia  la  força 
exuberant  y  hardida  de  la  jovenesa,  y  ara 
ella’s  venja  de  mi  fugint  poch  a  poch  per- 
que’m  dongui  compte  de  la  enormitat  de  ma 
culpa;  y  cada  minut  menys  de  vida  es  un 
dolor  inaguantable.  Ara  jo  la  voldria  la  vida, 
y  ella  fuig  impassible,  tornantme  altiva  les 
ofenses  fetes. 

S’acosta  la  mort;  ja  fa  nits  que  sos  passos 
resonen  en  la  buydor  del  passeig  solitari,  y 
sento  perceptiblement  el  cruixir  de  sos  óssos, 
y  en  la  mitja  llum  que  projecta’l  fanal  de  la 
cantonada  veig,  a  travers  dels  vidres  del 
balcó,  sa  magra  y  tètrica  figura.  Y,  a  pesar 
de  mon  propòsit  de  no  miraria,  mos  ulls, 
obehint  a  una  força  superior,  se  troben  sens 
parar  enfront  de  ses  buydes  conques  que 
lluhen  fosforescents,  y  sento  en  mon  cor,  a 
cada  mirada,  unes  ventades  fredes  com  el 
glaç. 

He  deixat  bocins  de  ma  vida  en  el  fons  de 
les  copes  qu’enterbolien  mon  cervell  ab  va¬ 
pors  alcohòlichs,  ab  somnis  de  felicitats  boy- 
roses  y  fictícies;  he  deixat  bocins  de  ma  vida 
entre’ls  braços  de  les  venedores  d’amor  que 
adormien  mos  dolors  ab  falsos  besos,  ab 
passions  fingides  en  les  llargues  hores  de 
voluptuositats  desvariejantes. 

^Per  què’m  moro?  Uns  ulls  negres,  uns 
cabells  rossos  com  or  primorosament  filat, 
una  boca  eternament  somrihenta,  una  veu 
eternament  harmoniosa...  Com  si  tot  això 
valgués  la  pena  del  sacrifici  d’una  vida!... 
Com  si  nostres  esforços  tots  haguessin 
d’anar  dirigits  a  la  consecució  d’un  pobre 
ideal,  d’un  ideal  migrat  y  egoista!.. .  Com  si 
les  delicadeses  de  l’amor  al  prohisme  no 
compensessin  la  pèrdua  de  ilusions  poch  en- 
layradesl... 

Voldria  viure  y  no  hi  sóch  a  temps!...  De¬ 
falleixo  de  dolor  pensant  qu’he  sacrificat  lo 
més  sagrat  volent  oblidar  la  pèrdua  d’una 
ilusió,  com  si  en  la  vida  no  més  ne  tingués¬ 
sim  que  una!  No  he  sabut  veure  qu’en  mi 
meteix  hi  portava  la  felicitat.  La  buscava, 
ilusionat,  en  els  altres! 

El  derrer  boci  de  ma  vida  fugirà  de  mon 
cos  quan  les  derreres  fulles  sien  arrencades 
per  les  bufades  del  novembre,  y,  devant  de 
mon  cos  enrampat,  uns  1 1  ab  is  rojos  s’obriràn 
ab  somrís  de  llàstima,  y  d’uns  ulls  negres, 

guspirejants  de  vida,  no’n  sortirà  ni  una  llà¬ 
grima,  y  un  cor  impassible  batrà  acompas- 
sat,  sense  commocions  doloroses. 

Tot  seguirà  igual;  de  la  mort  de  mon  cos 
ningú’n  farà  cas;  sols  en  uns  ulls  no  s'hi  es- 
troncaràn  les  llàgrimes,  sols  en  un  cor  hi  ro¬ 
mandrà’l  més  tendre  y  exquisit  dels  amors, 
sols  d’uns  llabis  sortiràn  dolces  paraules  de 
recordança. . .  Oh,  mare!  delicat  estotx  de 
sublims  tendreses!  Còm  sofreixo  al  endevi¬ 
nar  els  esforços  pera  qu’en  tos  ulls  dolorosos 
hi  guspiregi  l’alegrial  Còm  sofreixo  al  veure 
en  tes  galtes  els  solchs  que  hi  deixen  les 
rohentes  llàgrimes...  Tes  llargues  oracions 
devant  la  imatge  de  la  Mare  Dolorosa  no  són 
prou  per’aturar  ma  malaltia. 

De  ma  vida,  a  n’ella,  <di  quedarà’l  recort 
d’una  tranquila  tarda  de  setembre,  d’unes 
paraules  infinitament  tendres,  d’unes  mira¬ 
des  infinitament  dolces?  ,jLi  quedarà’l  recort 
d’una  nit  melangiosa,  y  de  mes  ingenues  de¬ 
licadeses? 

Tot  seguirà  igual:  en  la  solitut  de  sa  cam¬ 
bra  sempre  aromosa,  ella  enfonsarà  sos  dits 
en  les  tecles  del  piano  y  en  sortiràn  les  febles 
notes  de  ses  melodies  predilectes,  y  mon  es¬ 
perit  volejarà  entorn  d’ella  acaronantla  ab 
aleteigs  suaus,  esgranant  en  ses  orelles  les 
més  dolces  y  melangioses  complantes...  que 
quasi  sempre  nostre  esperit  estima  lo  menys 
estimable!... 

La  tarda  s'ha  mort...  En  l’espay  ja  no  hi 
queden  més  que  ombres,  que  oprimeixen 
mon  cor;  el  fanal  del  cantó  ja  es  encès;  veig 
sa  claror  esmortuhida,  mes  no  goso  mirarhi; 
la  gelor  que  sento  a  mon  entorn  m’esgarrifa; 
la  eterna  rondayra  ja  déu  ésser  allà,  fent  crui¬ 
xir  sos  óssos  feréstegament  ab  ses  passeja¬ 
des  monòtones.  Ja  no  hi  es!  ja  es  fóra!...  el 
fret  que  sento  es  més  viu  y  no  la  veig!...  La 
tarda  s’ha  mort  y  se  m’ha  emportat  entre  ses 
derreres  claror  un  altre  bocí  de  vida!...  Les 
lluhissors  fosforescents  ja  no  són  al  carrer, 
sota’l  fanal:  ja  les  tinch  prop  meu  quasi  to- 
cantme...  El  fret  que  sentia!...  He  de  morir!... 
Avans,  moments  avans  m’espantava  aqueixa 
idea:  ara  veig^paolt  aprop  el  moment  fatal, 
y  estich  serè,  ben  serè  y  resignat...  perque 
cqué’n  treuria  de  revoltarme  irat  contra  lo 
que  ha  d’ésser?  {Escursar  els  moments  que’m 
queden?  Morir...  Viure...  Tant  se  val! 

J.  Font  y  Laporte 

REVISTA  DE  REVISTAS 

Nuestro  Tiempo  (Madrid,  25  novembre, 
1905.)  En  aquest  número  de  la  important  re¬ 
vista  madrilenya  s’hi  llegeix  un  trevall  sobre 
La  insirucción  pública  en  Espana  firmat  pel 
senyor  Sanz  Escartin,  individuu  de  la  Real 
Acadèmia  de  Ciencies  Morals  y  Polítiques  y 
ex-governador  de  Barcelona,  ahont,  com  a 
governant-sociòleg,  feu  bona  la  màxima  de 
«qui  molt  abraça  poch  estreny.»  Mes  el  se¬ 
nyor  Sanz  Escartin  té  una  inteligencia  no 
vulgar  y  un  esperit  cultivadissim.  En  aquest 
trevall,  en  que  estudia  l'actual  llastimós  estat 
de  la  ensenyança  en  l’Estat  espanyol  (anali- 
sant  el  saber  y  l’acció,  concretant  la  manera 
còm  s’ha  d’ensenyar,  determinant  els  fins  de 
les  facultats  y  escoles  superiors,  remarcant 
la  necessitat  de  renovació  de  l’ambient,  pun- 
tualisant  les  dotacions  de  professors  y  d’es¬ 
coles  y  fixant  la  orientació  sintètica  de  la  en¬ 
senyança),  el  senyor  Sanz  Escartin  protesta 
dels  vicis  y  atavismes  que  tenen  com  endo- 
galats  nostres  centres  docents,  y  diu,  ab 
un  bon  sentit  que  l’honra: 

No  ya  el  humilde  maestro  de  primeras  letras  que, 
salvo  la  férula,  reproduce  fielmente  el  antiguo  tipo  del 
dómine  que  encasqueta  en  el  blando  cerebro  infantil 
definiciones  que  no  entiende,  leyendas  ó  sucesos  histó- 
ricos  sin  finalidad  educativa,  màximas  que  la  memòria 
recibe  y  el  corazón  no  siente;  sino  el  mismo  profesor 
de  Facultad  que  mira  como  un  caso  adverso  el  del 
alumno  que  acerca  de  las  materias  objeto  de  su  asigna- 
tura  adopta  distinto  criterio  sin  comprender  que  ha 
sido  mas  fecundo  el  germen  de  su  ensenanza  en  el  dis- 
cípulo  que  con  razones  le  contradice  que  en  el  que 
pasivamente  le  reproduce,  constituyen  supervivència 
anacrònica  de  métodos  de  educación  y  de  cultura 
admirablemente  adaptados  al  antiguo  absolutismo  de 
sínodos  y  de  soberanos;  pero  que  no  han  conducido  ni 
conduciràn  jamas  à  los  pueblos  al  gobierno  de  sí  mis- 
mos,  al  bienestar  fundado  en  la  solidaridad  y  en  la 
razón. 

El  aprender,  ese  ejercicio  natural  de  nuestras  activi- 
dades  superiores,  cuyo  fin  es  el  conocimiento,  es  la 
verdad,  se  convierte  desde  sus  principios  en  una  labor 
penosa  y  à  veces  nociva.  En  vez  de  dar  respuesta  y 
satisfacción  adecuadas  à  la  fecunda  curiosidad  del  nino, 
vigorizando  sus  facultades  de  observación  y  su  inci- 
piente  razonamiento,  viene  à  ser  con  frecuencia  algo 
que  deprime  y  deforma  la  espontaneidad  infantil. 

ilQuién  no  sabe  que  entre  nosotros  el  estudio  de  la 
Psicologia  ha  sido  y  es,  en  mas  de  una  ocasión,  ó  un 
rompecabezas,  ó  una  especulación  trasnochada,  sin 
valor  positivo,  en  vez  de  ser  la  màs  hermosa  y  útil  de 
las  disciplinas  de  caràcter  general? 

iQuién  desconoce  que  el  de  la  Moral  se  reduce  à 
disertaciones  abstrusas  acerca  de  «el  sumo  bien»,  de 
«el  libre  albedríoï,  etc  ,  etc,  sin  que  el  sentimiento  entre 
en  juego,  Sin  que  la  sugestióu  realice  su  obra  educado¬ 
ra,  sin  que  por  un  momento  se  haga  palpitar  el  corazón 
del  adolescente  al  relato  de  las  nobles  acciones? 

iQuién  puede  negar  que  la  ensefianza  de  las  ciencias 
de  la  Naturaleza  es,  con  escasas  excepciones,  una  sim¬ 
ple  labor  mnemotècnica? 

Y  en  nuestra  misma  ensenanza  superior,  sin  duda 
alguna  menos  defectuosa,  ^no  era  en  la  Universidad 

Central  donde  hace  pocos  afios  se  estudiaba  la  Metafí¬ 
sica  de  memòria,  al  pie  de  la  letra,  y  donde  en  ciertas 
asignaturas  era  preciso  retener  sobre  cada  punto  innu¬ 
merables  definiciones  para  salir  airoso  en  los  exàmenes? 

^No  es  un  hecho  que  las  grandes  ensenanzas  suscep¬ 
tibles  de  aplicación  tècnica,  la  Química,  la  Mecànica,  la 
Física,  carecen  del  complemento  indispensable  de  los 
talleres  que,  como  varias  Universidades  de  Europa  y 
Amèrica,  posee  el  Polytechnicum  de  Zurich;  de  institu- 
ciones  anejas  ó  enlazadas,  como  el  lnstituto  electroquí- 
mico  de  Lila,  como  el  químico  y  el  electrotécnico  de 
Nancy,  como  la  Escuela  de  química  aplicada  à  la 
indústria  y  à  la  agricultura  de  Burdeos,  etc.?  ^No  es 
ridícula,  por  lo  exigua,  la  consignación  de  material 
científico,  no  sólo  en  càtedras  de  las  Facultades  de 
Ciencias  y  Medicina,  sino  también  en  l^s  Escuelas 
especiales? 

Ved  cómo  se  preparan  en  las  Normales  los  maestros, 
los  educadores  de  la  juventud.  |Cuànto  farrago  inútil 
asimilado  à  fuerza  de  pasividad  y  de  memorial  No  se 
les  ensena  lo  que  hay'de  eternamente  verdadero  en  la 
Biblia  hebrea;  pero  aprenden  cómo  venció  Gedeón  à 
los  madianitas,  los  crímenes  de  Acab  y  Jezabel,  quién 
sucedió  à  Amón,  quién  al  piadoso  Josías,  quién  à  Joa- 
quín,  quién  à  Jeconías,  etc.,  sin  olvidar,  naturalmente, 
las  fechas  y  detalles  de  estos  importantes  aconteci- 
mientos.  La  Gramàtica  absorbe  asimismo  una  cantidad 
de  tiempo  y  de  esfuerzo  extraordinarios.  No  discutire- 
mos  su  utilidad  para  el  maestro;  pero  es  evidente  que 
se  exagera  su  importància  desde  el  punto  de  vista  peda- 
gógico,  ó  sea  para  formar  el  lenguaje  en  los  pnmeros 
anos.  Labor  de  abstracción,  es,  en  su  mayor  parte, 
impròpia  para  la  inteligencia  infantil. 

^Cómo  aprenden  la  Historia  de  su  país?  Batallas, 
bodas  reales,  muertes,  sucesiones,  fechas,  etc.  —  En  qué 
forma  vivían  los  hombres  de  aquellas  épocas,  qué  prin- 
cipios  determinaban  su  conducta,  cómo  se  hallaban 
constituídas  la  familia  y  la  propiedad,  cuàl  era  el  régi- 
men  del  trabajo,  cómo  se  administraba  la  justícia,  qué 
causas  produjeron  su  prosperidad  ó  su  ruina;  —  todo 
esto,  lo  verdaderamente  esencial  é  instructivo,  no  cons- 
tituye  el  objeto  de  la  ensenanza. 

La  Psicologia,  que  nos  ensena  el  orden  del  desarro- 
Uo  mental,  las  leyes  del  hàbito  de  tanta  aplicación 
pedagògica,  las  de  la  memòria  y  asociación  de  ideas, 
los  medios  de  fortalecer  la  voluntad  y  dirigir  los  senti- 
mientos;  la  Fisiologia,  que  nós  da  à  conocer  las  leyes 
de  nuestro  organismo  y  que  es  base  indispensable  de 
la  higiene,  sin  la  cual  no  se  concibe  el  educador,  no 
constituyen  parte  de  los  estudiós  del  maestro. 

ijPueden  formarse  con  tales  elementos  generaciones 
de  hombres  de  progreso  y  de  acción  útiles  para  sí  y 
para  su  patria?... 

Cal,  segons  l’articulista,  prescindir  de  re¬ 
gles  que’s  diuen  de  memòria  y  no  són  com¬ 
preses;  cal  també  la  desaparició  en  les  es¬ 
coles  de  l’actual  estudi  abortiu  del  llatí, 
que  de  res  serveix  ja  que  ni  aptes  fa  als  estu¬ 
diants  pera  llegir  els  originals  de  les  grans 
obres  de  l’antiguitat  pagana;  y  cal,  sobre 
tot, 

en  éste  y  en  todos  los  grados,  un  nuevo  espíritu  respe- 
tuoso  de  la  espontaneidad  individual,  que  convierta  el 
aprender  en  ejercicio  grato  de  nuestras  facultades  y 
acabe  con  la  actual  tarea  ingrata  de  estudiar  lo  que  no 
se  entiende  y  conservar  en  la  memòria  lo  que  carece  de 
toda  aplicación. 


D’aquesta  manera,  fentse  un  procés  d’eli¬ 
minació  en  les  idees,  hàbits  y  sentiments, 
creu  el  senyor  Sanz  Escartin  qu’Espanya, 
que  ha  produhit  bon  nombre  d’homes  insig¬ 
nes  en  totes  les  branques  de  la  inteligencia, 
tornarà  a  ésser  gran  y  civilisada.  Nosaltres  lo 
que  dihém  es  que  aqueix  procés  d’eliminació 
de  que  l’articulista  parla  sols  l’hem  vist  ini- 
ciarse  y  accentuarse  en  l’esperit  d’alguns  po¬ 
bles  com  Catalunya,  y  per  això  en  el  despertar 
d’aquexos  pobles  tenim  fe;  sols  ells  poden  arri¬ 
bar  ab  llur  vitalitat  a  desensopir  l’Estat  espa¬ 
nyol,  mallantlo  y  transformantlo  per  com 
plert:  car  la  transformació,  la  revolució  més 
complerta  en  tots  els  ordres  pedagògichs,  so¬ 
cials  y  politichs  es  indispensable  La  instruc¬ 
ció  a  Espanya  tufeja  a  cadavre.  ^Qui  tindrà’l 
poder  de  despertar  y  fer  caminar  a  Llàtzer? 

En  el  meteix  número  de  Nuestro  Tiempo 
s’hi  llegeix  un  estudi  sobre’l  gran  Ruskin  fir¬ 
mat  per  en  J.  G.  Acuna. 

En  la  revista  de  la  quinzena  s’ocupa  en 
Salvador  Canals  de  política  interior,  fent  al¬ 
gunes  consideracions,  entre  altres  coses, 
sobre  la  manca  d’opinió,  de  lo  que  n’es  com- 
pliç  la  prempsa;  sobre’l  caràcter  de  les  em¬ 
preses  polítiques  en  aquest  país,  que  no  són 
may  sembra  d'idees  sinó  lluytes  pel  poder... 
Mes,  coses  són  aquestes,  de  les  que  nosaltres 
ara  no’ns  volèm  ocupar;  car  si  d’elles  y  dels 
qui  les  mouen  som  víctimes-,  no’ls  volèm  pas 
fer  el  caldo  gras;  y  a  llur  inconsciència  y  a  llur 
mala  íe,  si  a  voltes  devém  oposarhi  nostra  re¬ 
sistència,  altres  voltes  el  silenci  es  millor. 
Per  això  aquests  dies  no  hem  parlat  de  la 
cayguda  d’en  Montero,  ni  de  l’adveniment 
d’en  Moret,  ni  del  futur  adveniment  d’en 
Maura,  que  probablement  tornarà  a  ferse 
amo  de  la  situació.  Tampoch  hem  parlat  de 
la  suspensió  de  periòdichs  com  La  Veu,  Pro¬ 
grés  y  el  Cu  Cut...  Per  nosaltres  està  sospès 
tot  judici  explícit,  en  tant  resten  sospeses  les 
garanties  constitucionals. 

Entre  altres  revistes  que  ab  Joventut  fan 
el  cambi  y  que  publiquen  trevalls  importants 
en  sos  derrers  números,  esmentarèm  el  Mer- 
cure  de  France  y  La  Revue  Mondiale  (Paris), 
Rulhemche  Revue  (Viena),  II  Campo  (Torino), 
Revue  Franco- Itatienne  et  du  Monde  Latm 
(Nàpols),  Prace[ Praga),  La  Lectura  (Madrid), 
La  Alhambra  (GraDada),  Hojas  Selectas,  Re¬ 
vista  de  la  Asociación  Artistico- Arqueològica, 
Butlletí  del  « Centre  Excursionista  de  Catalu¬ 
nya )),  El  Poble  Català ,  la  Ilustració  Catalana 
y  Garba  (Barcelona),  Emporium  (Palafrugell), 
Germanor  (Sant  Andreu  de  Palomar),  etc. 

Lli;ís  Vía 

^SONETS? 

(A  nen  Francesch  Sitjà  y  Pineda.) 

Sabut  es  que  la  Poesia  catalana  avença 
palesament,  puig  són  en  gran  nombre  ls  lli¬ 
bres  que’s  publiquem(molts  d’ells  de  valua), 
y  són  també  molts  y  valiosos  els  trevalls  que 
veuen  la  llum  en  diferents  periòdichs  y  revis¬ 
tes;  però  no  es  menys  cert  que  aquest  avenç, 
molts  que  hi  volen  contribuhir  l’entorpeixen, 
perque  adoradors  com  són  de  la  Innovació, 
busquen  formes  y  metres  estrambòtichs, 
que  no  podèm  acceptar.  No’s  cregui  ningú 
que  a  mi  la  Transformació  m’espahordeixi: 
lo  que  sóch  es  un  reformista  sempre  que  la 
reforma  tendeix  al  millorament,  però  may 
quan  ens  fa  anar  cul-arrera. 

Nosaltres  sempre  hem  tingut  cebes,  y  hem 
fet  publicar  certs  trevalls  que,  si  els  hagués¬ 
sim  retinguts  unes  mesades,  no’ls  haguerem 
donat  a  la  publicació. 

Vós  meteix,  amich  desconegut,  heu  cay- 
gut  en  aquest  sòt  de  la  Innovació,  fent  uns 
Sonets  que’ls  deixaria  passar  per  alt  en  quant 
al  seu  valor  literari,  si  no  fos  qu’en  un  d’ells 
volèu  obrir  un  cami  equivocat. 

La  composició  En  vostra  casa ,  V  de  la  se- 
rie  de  sonets  publicada  a  Joventut  ( núme¬ 
ro  304),  es  una  equivocació  llastimosa.  Jo 
nego  que  sia  un  sonet,  perque  no  n’hi  ha 
prou  ab  que  una  composició  tinga  les  ca¬ 
torze  ratlles  pera  que  la  poguèm  anomenar 
aixi,  sinó  qu’es  necessari  que  hi  hagi  les 
consonants  que  déu  haverhi. 

Li  haguereu  poguda  anomenar  si  no  hi  ha¬ 
guessin  assonanls  y  consonants  tot  barrejat, 
cosa  que  vostra  bona  mà  podia  salvar  ab  fa¬ 
cilitat;  però  devieu  creure  que  lo  que  feyeu 
era  modernisarlo ,  essent  lo  que  vareu  fer 
solsament  tirarlo  per  terra. 

No  creguèu  que  vos  ho  digui  ab  intenció 
de  mortificarvos  ,  puig  tinch  el  propòsit 
de  generalisar  més,  y  per  això  dich  que’ls  so¬ 
nets  que  s’han  publicat,  alguns  deguts  a 
mestres,  en  els  quals  s’ha  prescindit  de  que 
constessin  de  dos  quartetes  y  dos  tercets ,  tam- 
poch  considero  que  mereixin  aytal  nom. 

El  sonet,  una  de  les  més  belles  composi¬ 
cions,  s’ha  de  tenir  compte  al  volerlo  moder- 
nisar,  de  no  enfonsarlo.  En  Ruyra  va  ferne 
uns  quants  posant  primer  els  tercets  que  les 
quartetes,  cosa  que  accepto  a  ulls  cluchs;  en 
Carner,  un  que  constava  de  quarteta-tercet- 
quarteta-tercet,  cosa  nova  que  també  ac¬ 
cepto;  en  Zanné  té’l  Mephistófeles  ab pareados, 
y  molts  d’altres;  però  may  ningú  deixarà  de 
vèurehi  el  sonet,  y  alabarà  la  innovació,  cosa 
que  no  succehirà  pasab  uns  quantsqu’he  vist 
publicats,  el  quals  hagueren  passat  com  al¬ 
tra  classe  de  composicions,  però  no  passaràn 
com  a  sonets,  perque  si  no,  arribaria’l  dia  en 
que  tot  lo  que  tindria  catorze  ratlles  ho  ano-  : 
menaríem  sonet,  mal  fos  en  versos  lliures. 


Acabo,  amich  desconegut,  pregantvos  no 
interpretéu  aquestes  lletres  com  una  censura, 
sinó  com  a  modesta  observació. 

El  meu  amor  a  la  literatura  m’ha  portat  a 
escriure  aquestes  lletres,  que  honradament 
vos  adreço. 

Pere  Salóm  y  Morera 


NOVES 

Ab  el  present  número  acompanyèm  el 
prospecte  de  Joventut  pera  1906,  ab  les  no¬ 
ves  bases  que,  pera'l  repartiment  dels  volums 
de  nostra  Biblioteca  y  pera  la  venda  dels  nú¬ 
meros  solts  de  la  revista,  regiràn  desde  pri¬ 
mer  de  janer.  La  importància  que  ha  anat 
adquirint  Joventut  dintre’l  Catalanisme,  y 
sa  Biblioteca  dinlre’l  renaixement  literari  ca¬ 
talà,  ha  fet  convenients  les  modificacions- 
qu’eneldit  Prospecte  establim,  segurs  de  que 
plauràn  del  tot  als  nostres  abonats  y  al  pú- 
blich  en  general. 

Dies  ha  que  la  prempsa  diaria  s’entreté 
parlant  de  nosaltres  y  fent  calendaris  sobre 
l’aparició  pròxima  d’un  diari  catalanista  ra¬ 
dical,  fill  de  la  fusió  de  Joventut  ab  El  Poble 
Català. 

Hem  desmentit  la  especie,  però  malgrat 
això,  diari  hi  ha  que  torna  a  afirmar,  com  a 
certes,  coses  que  desconeix  en  absolut. 

Lo  cert  y  positiu  es  lo  següent: 

1  .er  Joventut  continuarà  sortint  ab  la  vida 
pròpia  e  independent  que  sempre  l’ha  carac- 
terisada,  y  regintse  per  les  noves  bases  qu’en 
el  Prospecte  que  avuy  repartim  se  poden  lle¬ 
gir- 

2.0n  Joventut  veu  ab  satisfacció  totes  les 
iniciatives  dels  qui’s  preocupen,  com  ella 
s’ha  preocupat  fins  ara,  de  l’acoblament  de 
totes. les  forces  catalanistes  radicals. 

3.er  Joventut  seguirà  esforçamse,  dintre 
la  Unió  Catalanista,  pera  que  aqueix  acobla¬ 
ment  sia  un  fet  y’s  tradueixi  en  profitosos 
fruyts  pera  la  causa  catalana. 

Segueixen  sospeses  les  garanties  constitu¬ 
cionals,  y  plouen  les  denuncies  sobre  la 
prempsa;  especialment  sobre  la  prempsa  ca¬ 
talanista,  que  no  sab  hónt  girarse  pera  no 
caure. 

No  estranyin,  donchs,  els  lectors  que’ns 
abstinguèm  de  tractar  certes  qüestions.  Dels 
periòdichs  denunciats  tampoch  ne  parlém  per¬ 
que  fóra  una  lletania,  y  no  tenint  com  no  te¬ 
nim  gayre  fama  de  catòlichs,  semblaria  que 
claudiquèm. 

Per  no  parlar,  no  parlarém  ni  d’en  Lacan- 
dro ,  que  ha  dit  en  lletres  de  motllo  que’ns 
vol  exterminar. 

Quan  tornin  aquells  dolços  temps  en  que 
fer  noves  era  un  esplay  pera  les  nostres  àni¬ 
mes  enamorades,  ja  li  dirèm  al  guapo  de  La 

Publicidad  totes  les  amoretes  que  tenim  als 
dintres.  Ara  per  ara’l  deixèm  esplayarse  a 
n’ell,  per  lo  que  li  convinga. 

Se  tracta  entre’ls  esperantistes  catalans  de 
constituhir  una  societat  que  tingui  per  objec¬ 
te  propagar  l’idioma  internacional  editant 
tota  mena  de  follets,  llibres  y  cartells  pera 
cridar  l’atenció  dels  indiferents  y  dels  qui, 
desconeixen  la  existència  de  l’Esperanto,  y  al 
meteix  temps  contribuhir  a  l’aproximació  in- 
telectual  y  mercantil  del  nostre  poble  ab  els 
demés  del  món. 

Ens  plau  la  idea,  y  per  nostra  part  no  cal 
dir  que  farèm  tot  quant  estigui  a  la  nostra 
mà  en  bé  d’ella. 

S’han  renuat  les  classes  d’Esperanto  en  el 
local  de  la  societat  «Progrés»,  Baixa  de  Sant 
Pere,  2.  Dites  classes  són,  com  avans,  públi¬ 
ques  y  gratuhites,  y  a  elles  pot  assistirhi  tot¬ 
hom  sense  necessitatd’ésser  soci  de  la  esmen¬ 
tada  societat. 

Ab  les  meteixes  condicions  se  donen  tam¬ 
bé  classes  de  l’idioma  d’en  Zamenhof  en  el 
«Centre  Enciclopèdich  Popular»,  els  dilluns 
dimecres  y  divendres,  de  10  a  11  nit,  pel  se¬ 
nyor  Agustin  Montaner. 

Sembla  qu’enguany  per  Sant  Tomàs  resul¬ 
tarà  iluhidissima  al  parch  la  rua  de  cotxes  de 
luxo,  abundanthi  els  bons  tronchs. 

També  tenim  entès  que  pel  janer  revesti- 
ràn  gran  pompa’ls  tradicionals  Tres-Toms. 

Nota  bene :  Ha  sigut  nomenat  alcalde.de 
Barcelona'l  senyor  marquès  de  Marianao. 

L’«Orfeó  Barcelonès»,  ab  acompanyament 
de  piano,  armonium,  quartet  de  trompes  y 
orquestra  de  corda,  donà  un  concert  el  día  4 
del  present  en  el  local  de  l’«Associació 
Wagneriana»,  cantant  les  següents  obres  de 


Schubert:  Cant  dels  esperits  demunt  de  les  ay- 
gües ,  op.  13 9  (chor  a  vuyt  veus  ab  acompa¬ 
nyament  de  violes,  violoncells  y  contrabai¬ 
xos;)  Nocturn  en  el  bosch,  op.  136  (chor  d’ho¬ 
mes  a  quatre  veus,  ab  acompanyament  de 
quartet  de  trompes):  Cant  de  victorià  de  Mir- 
jam  (gran  choral  mixte  per  les  tres  seccions, 
y  sòl  de  sopràn  per  la  senyoreta  Serra,  ab 
acompanyament  de  piano,  armonium  y  or¬ 
questra  de  corda.  Instrumentat  per  F.  Mottle.) 

Per  l’enunciat  del  programa’s  pot  com- 
pendre  la  importància  de  la  sessió.  El  mestre 
Serra,  director  de  l’«Orfeó»,  orfeonistes  y 
demés  elements  que  hi  prengueren  part,  fo¬ 
ren  ovacionats. 

El  dia  11  del  corrent  tingué  lloch  en  la  me- 
teixa  «Associació  Wagneriana»  un  concert  a 
càrrech  de  les  senyoretes  Carme  Aznar,  pia¬ 
nista,  y  Eva  Wiederkehr,  violinista.  Abdues 
senyoretes  desenrotllaren  un  trevall  artistich 
pulcre  y  fi,  presentantse  la  Eva  Wiederkehr 
com  artista  veritable  y  demostrant  la  Carme 
Aznar  notabilissimes  facultats  de  pianista. 

Foren  executades  les  obres  següents:  pera 
violi  y  piano  la  Sonata  en  la  major  de  Haen- 
del,  la  Réverie  de  Schumann,  una  Romance 
de  Kes  y  la  Sonata  n°  10  de  Mozart;  pera 
piano  sol,  la  Sonata  [op.  81)  de  Beethoven, 
Barcarolle  de  Rubinstein,  Cracovienne  fan- 
lastique  de  Paderewski,  Elude  y  Scherzo  de 
Chopin. 

La  sessió  deixà  un  recort  agradabilissim, 
resultant  un  èxit  més  pera  la  «Wagneriana». 

Publicacions  rebudes: 

Crònica  o  Comentaris  del  gtorio^issim  y  in- 
victissim  Rey  En  Jaume  I  d' Aragó.  S’ha  pu¬ 
blicat  la  coberta  pera  enquadernar  el  tomo 
primer  d’aquesta  obra  que  la  «Biblioteca 
Clàssica  Catalana»  dels  senyors  Ferrer  y  Vi¬ 
dal  ve  publicat  ab  creixent  èxit. 

Fidel  Giró  impressor.  —  Carrer  de  València,  233. 


Segona  edició  de  SOLITUT 

Queda  posada  a  la  venda  la  segona  edició  d’aquesta  important 
novela  de  Víctor  Català,  un  dels  èxits  més  grans  de  nostra  literatura 
contemporània. 

A  tnes  pessetes  l’exemplar  en  totes  les  llibreries. 

Pera’ls  corresponsals  y  els  suscriptors  de  Jouentut  que  adquirei¬ 
xin  l’obra  directament  en  nostra  Administració,  regeixen  les  condi¬ 
cions  de  costúm. 


Redacció  y  Administració  : 

Plaça  del  Teatre,  6,  entresol. 

NOTES  ESTRANGERES 

El  nou  ministeri  britànich,  sense  modifi¬ 
car  la  política  exterior  de  tendencia'marcada- 
ment  imperialista  (com  ho  demostra’l  nome¬ 
nament  de  sir  Edward  Grey  pera  ministre  de 
Negocis  Estrangers), representa  totalment  un 
moviment  de  reacció  contra’l  sistema  d'ex- 
pansió  d  oulrance  que’l  partit  conservador 
anglès  havia  adoptat  per  lema. 

Els  lliberals  anglesos  no  han  sigut  gene¬ 
ralment  partidaris  de  les  ’tendencies  imperia¬ 
listes  y  expansives,  com  ho  demostra’l  fet  de 
qu’en  Gladstone  s’oposés  ab  energia  a  que’ls 
reys  d’Anglaterra  adoptessin  la  dignitat  im¬ 


perial.  En  Gladstone,  portant-veu  del  credo 
polítich  del  seu  partit,  s’oposà  a  les.  guerres 
de  conquesta  al  Sudàn  y  a  l’Africa  austral, 
per  consideraries  contraries  a  les  veres  tradi¬ 
cions  lliberals  angleses  y  atentatories  a  l’es¬ 
perit  de  justícia. 

No  obstant,  l’impuls  imperialista  donat  a 
la  política  anglesa  per  en  Chamberlain  y  en 
Balfour  ha  sigut  tan  fort  y  avassallador, 
que  fins  l’actual  president  del  ministeri  lli¬ 
beral,  sir  Campbell-Bannerman,  s’ha  vist  pre¬ 
cisat  a  donar  entrada  en  el  ministeri  a  un  im¬ 
perialista  de  la  importància  de  sir  Edward 
Grey,  quals  lemes  de  política  exterior  són: 
entente  cordiale  ab  França  y  aliança  estreta 
ab  el  Japó,  lemes  que  se’ls  pot  fer  seus  sense 
cap  dificultat  el  meteix  leader  de  Tlmperia- 
lisme  britànich,  Mr.  Chamberlain. 

Respecte  a  la  política  exterior,  es  de  creure 
que  tot  seguirà  a  Anglaterra  tal  com  ha  se¬ 
guit  fins  ara,  però  en  lo  que  fa  referencia  a  la 
política  interior  s’observa  en  la  formació  del 
nou  ministeri  una  tendencia  burgesa  y  tradi¬ 
cional.  S’ha  comparat  a  sir  Campbell-Ban¬ 
nerman  ab  el  grotesch  e  imaginari  perso¬ 
natge  que  simbolisa  la  vella  Anglaterra,  ab 
el  popular  John  Bull,  es  a  dir,  ab  l’esperit 
pràctich  y  pacifich,  enemich  de  discòrdies  y 
mals  de  cap,  que  vol  viure  una  existència 
tranquila  d’home  feliç  y  satisfet. 

Sir  Campbell-Bannerman,  tal  volta  com  a 

contrapès  de  la  influencia  que  pugui  tenir  en 
el  ministeri  sir  Edward  Grey,  ha  fet  entrar 
en  el  meteix  tres  figures  de  rellevant  impor¬ 
tància,  y  quals  personalitats  són  veres  ten- 
dencies  polítiques.  L.’un  es  mister  John 
Burns,  obrer,  ab  qual  nomenament  sir 
Campbell-Bannerman  demostra  voler  entrar 
ab  fermesa  en  l’estudi  y  resolució  del  pro¬ 
blema  social;  mister  Herbert  Gladstone,  mi¬ 
nistre  de  Tlnterior,  fill  del  gran  estadista  lli¬ 
beral  y  seguidor  de  les  tradicions  del  seu 
pare;  y  finalment  mister  Bryce,  ministre  d’Ir- 
landa,  y  que  fou  un  dels  qui  aconcellaren  y 
auxiliaren  al  gran  Gladstone  en  la  redacció 
y  presentació  del  cèlebre  bill  pera  YHome 
rule. 

Es  de  desitjar  que  aquestes  pacifiques  ten- 
dencies  del  nou  govern  lliberal  anglès  no  sien 
torbades  per  l’amenaçadora  qüestió  del  Ma- 
rroch,  qual  resolució  s’aproxima  pahorosa- 
ment. 

Llegim  en  Le  Courrier  Europeen  els  efec¬ 
tes  de  la  propaganda  religiosa  que’ls  periò- 
dichs  catòlichs  francesos  del  Canadà  han 
emprès  (sobre  tot  els  de  Quebec  y  Montreal), 
contra  les  tournées  de  les  companyies  dramà¬ 
tiques  de  Paris,  que  qualifiquen  de  foyzr  de 
toutes  les  pourritures.  Les  excitacions  dels  ar¬ 
quebisbes  han  produhit  tals  efectes,  que’ls 
estudiants  catòlichs  y  els  seminaristes  han 
passat  a  vies  de  fet  contra  alguns  actors  y 
algunes  actrius  de  la  companyia  de  la  Sarah 
Bernhardt. 

Aixi  meteix,  un  catedràtich  d’Historia, 
Mr.  Mage,  ha  vist  assaltada  la  seva  càtedra 
pels  estudiants  catòlichs,  atropellats  els  seus 
alumnes,  y  malmesos  els  efectes  de  la  me- 
teixa. 

Tan  gran  es  el  pànich  creat  a  Montreal 
que,  havent  protestat  un  periodista  francès, 
Mr.  Pierre  Laffleur,  dels  successos  ocorre¬ 
guts,  en  el  Bulletin  de  Montreal ,  aquest  pe- 
riòdich  no  ha  volgut  ferse  solidari  de  les 
opinions  del  seu  colaborador. 

Geroni  Zanné 


TXEQUES 

COSTUMS  Y  TRADICIONS 
Cavalcada  del  Rey 

La  Jizda  Cralú  es  una  festa  popular  molt 
antiga  dels  pobles  txechs  de  Bohèmia,  Mo- 
ravia  y  Eslovaquia,  que  de  dia  en  dia  va  des¬ 
apareixent  de  moltes  de  les  encontrades  de 
les  terres  dites.  Malgrat  això,  la  descriurèm 
per  ésser  molt  original  y  tipica.  En  el  Museu 
d’Etnografia  y  Art  Popular  qu’existeix  en  el 
jardi  que  fou  del  princep  Kinsky  y  que’ls  pa¬ 
triotes  txechs  mantenen  ab  llurs  quotes,  hi 
ha’l  grupo  dels  tres  cavallers  que  més  ende- 
vant  descriurèm,  y  que  figurà  en  la  Exposi¬ 
ció  Etnogràfica  inaugurada  en  l’antiga  capi¬ 
tal  de  Bohèmia  en  1891  pera  remembrar  el 
centenari  de  la  primera  Exposició  universal 
celebrada  a  Europa,  en  la  ciutat  de  Praga, 
l’any  1791. 

Els  genets  vesteixen  ab  gust  artístich,  y  els 
cavalls  van  adornats  ab  luxo.  El  grupo  re¬ 
corda  la  costum  barcelonina  dels  Tres  Toms , 
que  també  ab  el  temps  va  perdentse. 

Aquest  esplay  públich  té  lloch  el  dilluns 
de  Pasqua  de  l’Esperit  Sant,  com  ne  diuen 
ells  de  la  Pasqua  Granada,  en  la  rica  encon- 
trada  de  Moravia,  pels  voltants  de  les  viles 
d’Uhersque  Hradixte,  y  Uhersky  Brod.  Es 
aqui  hont  encara  avuy  se  celebra  aquesta 
diversió  popular.  Cal  saber  que  la  Moravia 
es  una  regió  ahont  se  crien  molts  cavalls  de 
bona  casta  y  de  gran  preu,  y  que’ls  habitants, 
tots  ells,  són  experts  genets,  y  qu’en  aquesta 
festa  tots  els  que  hi  assisteixen  van  a  cavall. 

Com  el  titul  diu,  consisteix  aquesta  cos¬ 
tum  popular  en  una  comitiva  a  cavall:  Tres 
fadrins  dels  més  joves  de  la  població’s  ves¬ 
teixen  ab  les  robes  de  les  pagesetes,  regular¬ 
ment  proprietat  de  llurs  germanes,  portant  al 
cap  una  corona  de  flors  rublerta  de  flochs  de 
tots  colors,  que’ls  cauen  al  devant  tapàntels- 
hi  la  cara.  El  més  jove  dels  tres  fadrins  es 
el  Rey ,  y  va  a  dalt  d’un  corcer  adornat  ab 
flors  de  mà,  flochs  virolats,  richs  ormeigs, 
etcètera,  y  als  llabis  du  una  xamosa  rosa  na¬ 
tural  que  no’l  deixa  parlar.  Les  mans  les 
porta  a  la  cintura  com  nances  de  gerra.  Les 
regnes  de  la  cavalcadura  les  tenen  els  dos 
companys  que,  muntant  cavalls  que  lluhen 
guarniments  de  preu  y  de  bon  gust,  van  als 
seus  costats  portantlo  al  mitj,  y  a  la  mà 

que’ls  queda  lliure  hi  duhen  un  sabre.  Els  ca¬ 
valls  porten  amples  y  llargues  cintes  y  llaços 
de  vius  colors  a  la  cúa  y  a  la  clin.  Devant  del 
Rey  y  dels  seus  dos  companys,  a  dalt  d’un 
cavall  d’estima,  va  un  jove  vestit  ab  un  trajo 
bo,  de  les  festes  que  són  de  costúm  en  la  co¬ 
marca,  ab  una  gran  gorra  de  pell  y  dues 
hermoses  plomes  blanques  de  gall,  que  ar¬ 
quejades  li  cauen  al  derrera;  porta  una  se¬ 
nyera  o  un  penó  fet  ab  un  mocador  gran,  de 
seda  de  colors  vius,  guarnit  de  flochs  dels 
mós  virolats,  vermells  ab  brodats  grochs  y 
verdosos,  de  flors  de  totes  menes  y  coloray- 
nes.  Aquests  ornaments  els  du  també’l  cavall 
a  la  clin  y  a  la  cúa. 

En  l’acompanyament  o  seguici  hi  van  els 
captayres,  els  trompeters,  els  embaixadors, 
els  nuncis,  y  altres  genets  sense  qualitat  es¬ 
pecial. 

La  cavalcada  arriba  al  devant  de  les  portes 
de  les  masies  del  poble,  toquen  les  trompe¬ 
tes  y  els  nuncis  fan  llur  crida  cantant: 

(( Ojats !  Escoltèu ,  si  vos  plau ,  vosaltres  els 
d'a  dalt  y  vosalties  els  d'a  baix ,  els  vilatans 
y  els  forasters,  lo  que  vos  dirèm  avuy  dilluns 
de  Pasqua  de  l'Esperit  Sant!)). 

Venen  els  cantayres  y  demanen  un  dò. 

Oper  un  Rey  honest  y  pobre,  a  qui  li  han 
robat  tot:  per  llur  bona  sòrt  no  tenia  res,  per- 
que  de  lo  contrari  li  haurien  pres  molt  més.)) 

Com  se  vulla  que’ls  de  la  cavalcada  sien 
fills,  parents,  coneguts  o  amichs  del  vehinat 
de  la  vila,  sentada  en  una  encontrada  rica  y 
riallera,  reben  nombrosos  presents  devalua, 
dons  que  s’agraheixen  per  medi  de  poe¬ 
sies  improvisades,  a  voltes  satíriques.  Més 
tart  s’apleguen  pera  festejar  la  diada  ab  un 
ball,  quals  despeses  paguen  ab  el  producte 
de  la  venda  dels  obsequis  rebuts. 

Aquesta  costúm  es  de  temps  immemorial, 
mes  no  se  sab  ab  certesa  lo  que  significava; 
potser  l'arribada  de  l'estiu. 

En  altre  temps  s’havia  celebrat  aquesta 
alegra  costúm  en  el  reyalme  de  Bohèmia, 
malgrat  fos  un  xich  diferenta.  Hi  prenien 
part  personatges  de  més  mèrit  y  de  més  im¬ 
portància,  puig  representaven  el  rey,  la 
reyna,  el  batlle,  els  regidors,  el  butxi,  els 
agutzils,  soldats,  etc.,  y  al  cloure  la  festa  ma¬ 
taven  al  rey. 

Benet  R.  Barrios 

VIDA 

Avuy  he  entrat  en  la  bonica  cambra  tebia 
en  quals  murs  hi  ha  pintats  grans  lliris  blaus 
y  hont  el  remor  de  les  petjades  es  ofegat  per 
una  tova  alfombra  de  roses.  Y  en  l’ample 
espill  biselat  he  vist  reflectarse’ls  contorns 
suaus  d’un  breçol  tot  blanch,  tou  y  lleuger 
com  un  niu  de  gavina. 

Al  fons  de  la  cambra,  en  un  dels  llits  bes¬ 
sons,  bella  remembrança  del  Renaixement, 
encortinats  d’antigues  y  esmortuhides  sedes, 
hi  ha  la  mare,  tota  jova,  tota  blanca,  hermo- 
sa  com  una  aubada  purissima  de  primavera, 
entre  la  blancor  dels  coixins. 

La  mare,  que  té  en  els  llabis  encara  pàlits 
un  somriure  inefable  endreçat  al  breçol  vo- 
rer,  somriure  que  sols  trenca  quan  sent  la 
onada  lactosa  agitarse  y  revoltarse  dolorosa¬ 
ment  en  sos  pits  que  sobreixen  de  sava  vital! 

Del  niu  de  gavina  n’ha  eixit  un  plany  d’au- 
cell  pidoler,  y  he  pres  en  mos  braços  la  bo¬ 
nica  criatura,  delicada  com  una  flor  d’om- 
bracle. 

Quin  encis  té  aquella  carona  de  rosa!  Car 
ne  fa  olor  de  rosa,  la  menuda  d’en  Jordi  y 
de  la  Maria!  De  rosa  y  de  moixonet  calentó 
tot  just  emplomat. 

M’acosto  al  llit,  y  dich,  oferint  a  la  mare 
l’escayent  farcellet  de  brodats  y  cintes: 

— Mira  còm  busca!  Quina  gana  té!  Cuyta, 
pòsatela  al  pit!  — 

La  petita  mare’m  guayta  un  xich  confosa, 
y  murmura  poch  a  poch: 

— No,  no  encara.  Esperèm.  Si  no  pot  és¬ 
ser  que  tingui  ganal...  Si  totjust  fa... — 

Y’m  senyala  ab  els  ulls  el  ver  motiu  que  li 
fa  refusar  en  aquells  moments  el  pit  a  la  me¬ 
nuda,  que  xiscla  y  plora. 

Al  peu  del  llit  hi  ha  assentades,  ertes  y 
primes,  ab  trajos  bessons,  severs  y  negres, 
dues  dames  de  posat  senyoril,  de  rostres 
cantelluts,  de  jovenesa  y  pits  ausents,  molt 
semblantes  l’una  a  l’altra. 

En  els  amples  sillons  drecen  llurs  busts 
ben  testos,  rigits.  Tenen  els  ulls  baixos,  y,  en 
les  enguantades  mans,  groixuts  llibres  de 
pregaries  lligats  ab  cintes  negres. 

Ay,  té  rahó  la  gentilíssima  partera!  Ara 
comprench  son  prech  mut,  sa  mirada  elo¬ 
qüent,  son  refús  a  la  filla  adorada... 

Si  són  les  tietes!  Les  germanes  de  l’avi 
mort,  dues  solteres  empedrehides  que  troba¬ 
rien  altament  indecorós  y  de  poch  recato  — 
pera  llurs  ulls  verginals  —  l’acte  sublim  d’a¬ 
quella  benehida  maternitat. 

Són  les  tietes!  Aquelles  dues  ànimes  blan¬ 
ques  que  han  anat  envellint  en  el  passat,  que 
de  l’amor  ne  diuen  pecat,  quals  cossos  no 
han  de  donar  llur  fruyt  d’amor  y  de  vida!,.. 

Les  tietes ,  que  són  unes  bones  senyores 
que  may  han  estat  dónes;  que  no  gosen  acos- 
tarse  a  n’aquells  llits  quals  misteris  no  reve¬ 
lats  guarden  pera  llurs  immaculades  penses 
quelcom  de  realitat  pecaminosa,  lo  meteix 
que  aquell  sér  tan  petit  y  bufó,  fet  de  besos 
y  de  sang  confosa  per  l’amor  immens  que’l 
creà...  aquell  sér  tan  petit  y  bufó  en  qui  ha- 
lena  poderosament  la  vida,  però  que  no  es 
encara  batejat  y  du  sobre’l  front  el  segell  del 
pecat  original... 

Mes  la  nena  plora  y’s  debat  dintre  sos  fins 
volquers:  la  nena  té  gana  y  jo  no  tinch  més 
espera. 

—  Dónali  mamar,  — -dicti,  imposantme,  a 
la  fi. — No  la  facis  patir  més,  pobriçona!  — 

Y  afegeixo  en  veu  baixa: 

— {Quina  culpa’n  té  l’angelet  de  que  sien 
elles  tan  verges?... — 

La  mareta  somriu,  y  ses  blanques  mans 
van  per  descordar  els  llaços  color  de  cel  que 
li  creuen  el  pit. 

Les  tietes  comprenen:  baixen  més  els  ulls 
y  s’alcen;  se  despedeixen  d’allí  estant  y  sur¬ 
ten,  severes  y  quietes,  com  ombres  de  tristor. 

Y  quan  són  lluny,  la  bonica  mare  llença 
una  rialleta  fresca  com  un  cant  de  cardina 
boscana,  y  la  cambra  sembla  més  clara,  y 
més  alegres  els  grans  lliris  blaus  que  s’enfi¬ 
len  per  les  parets. 

Oh!  el  somriure  de  la  Mercè,  les  bonique- 
ses  que  diu  a  la  reyna  quan  se  la  posa  al  pit 


parlantli  com  si  la  menuda,  plena  d’enteni¬ 
ment,  pogués  compèndrela!... 

Mes  per  això  està’l  bonich  moixonet!  Xu¬ 
cla  que  xucla  ab  dalit:  vol  viure,  vol  viure; 
s’arrapa  a  la  existència  ab  tot  son  ésser  frà¬ 
gil  y  delicat  com  una  flor  que’s  bada. 

En  Jordi  ba  entrat,  els  ulls  brillants,  la 
boca  somrihenta,  el  front  serè  illuminat. 
Son  cos  alt  y  prim  se  vincla  suaument  sobre 
la  mare  y  la  filla:  es  el  món  sencer  allò  pera 
ell,  lo  que  s’estotja  en  aquell  llitet  estranya¬ 
ment  bonich,  ahont,  fa  un  any  apenes,  geya 
tota  rebregada,  oblidada  allí,  la  broma  suau 
y  blanca  d’un  vel  de  nuvia,  nou  de  poques 
hores. 

La  esposa  adorada,  y  en  sos  braços  el  de¬ 
sitjat  fruyt  de  llurs  amors!  Còm  els  hisomriu 
ditxós!  Còm  les  acarona  y  besa  a  abdues!... 

Els  veig,  a  n’en  Jordi  y  a  sa  volguda  com¬ 
panya,  y  veyentlos,  torno  a  creure  en  l’Amor. 

He  sentit  el  xiscle  de  la  infantona  y  vist 
sos  ulls  foscos  badarse  a  la  llum,  ses  mane¬ 
tes  de  rosa  agitarse,  y  son  plor  clar  y  ferm 
cantar  en  la  quietor  de  la  cambra  tebia,  y 
torno  a  creure  en  el  goig  de  la  Vida. 

...Mentres  tant,  carrer  avall,  per  l’acera 
grisa,  llisa  y  dreta,  van  les  tietes  ben  ertes  en 
llurs  severs  vestits  negres,  ben  serioses  y 
mudes:  abdues  iguals,  sense  l’encís  d’una 
curva  en  el  cos,  ni  el  d’un  esclat  de  poesia  en 
l’ànima. 

El  cel  es  gris;  fa  un  vent  trist  y  queixós 
que  arrebassa  les  derreres  fulles  en  capgi- 
rells  esbojarrats.  Els  tronchs  cendrosos  cla¬ 
pats  de  fosch  s’arrengleren  severament  tot  lo 
llarch  de  la  via  plana,  per  hont  devallen  les 
ertes  figures  de  les  tietes,  ab  llur  eterna  y 
trista  virginitat. 

Abaix,  al  carrer,  el  dia  es  gris  y  fret;  a 
dalt,  a  la  cambra  tebia,  quin  sol  que  hi  bat! 

L.  Escardot 


ESPOSES  SENSE  FILLS 


Oh  esposes  sense  fills,  que  tindren  desitgèu 
pera  passar  els  jorns  de  vostra  quieta  vida 
acariciant  el  front  de  l’angelet  de  Deu, 
consol  al  penós  clam  de  1  ànima  afligida! 

Oh  esposes  ser.se  fills,  que  tindren  sommièu 
pera  podà  alegrar  vostra  ànima  entrístida 
per  tanta  soletat  que  a  la  terra  passèu, 
sense  un  somrís  tan  sols  d’una  boca  esquifida! 


{Qui  sab  si  el  capet  ros  que  fóra  vostre  goig 
esdevindria’l  cap  d  un  criminal  o  un  boig? 

{Qui  sab  si  el  vostre  fruyt  pel  món  tóra  un  perill? 

^Quí  sab  si  a  qui  el  parí  faria  abaixà’l  front? 

Oh  esposes  desitjants,  quedeuvos  sense  fill, 
avans  de  fer  present  d’un  infeliç  al  món! 

Xavier  Gambús 

ue  la  llengua  es  un  fidel 
reflexe  de  l’ànima  dels 
pobles,  un  mirall  ben 
clar  en  que  llurs  vicis, 
virtuts,  caràcter  y  mo¬ 
dalitats,  en  una  paraula 
la  seva  idiosincracia 
s’hi  reflecta  netament, 
y  que  per  aquesta  rahó 
la  llengua  mare  de  cada 
poble  dèu  ésser  estimada  y  guardada  per 
sos  fills  com  s’estimen  y’s  guarden  els  tre¬ 
sors  més  preuats  de  familia  que  són  nostra 
historia  d’ahir,  exemple  per’avuy  y  lliçó 
pera’l  pervindre,  tot  això  es  una  veritat  tan 
repetida,  qu’es  ja  una  veritat  vulgar.  Els  poe¬ 
tes,  els  sociòlegs  y  fins  els  senzills  patriotes 
han  cantat  y  rahonat  aquesta  veritat  tal  volta 


un  xich  més  de  lo  qúe  convé  y  escàu  a  una 
veritat  senzilla.  Qui  parle  beaucoup  veut 
Iromper,  va  dir  el  gran  Balzac.  O  snj:  Les 
veritats  grans  y  senzilles  ab  sols  anunciaries 
convencen. 

Tots  n’estèm  convençuts  d’aquesta  veritat. 

En  cambi  no  n’estèm,  o  no  semblèm  es- 
tarne,  de  la  veritat  contraria,  es  a  dir:  que  la 
llengua  que  parlèm,  adhuch  y  essent  la  nos¬ 
tra,  influeix  directament  y  modifica’l  caràc¬ 
ter,  les  costums  y  l’ànima  meteixa  dels  po¬ 
bles.  Y  que  tota  llengua  que  no’s  modifica, 
que  no’s  perfecciona,  que  no’s  precisa,  es  una 
llengua  morta  o  qu’està  prop  de  morir,  com 
mort  o  prop  de  morir  està  aquell  poble  que 
una  tal  llengua  parla.  Per  això  un  dels  sig¬ 
nes  més  evidents  de  la  vitalitat  d’un  poble  es 
la  cura  que  té  y  l’esforç  que  li  veyèm  fer 
pera  depurar,  enriquir  y  precisar  sa  llengua. 

Jo  vull  prescindir,  per  avuy  al  menys  (fi- 
xantme  en  Catalunya y  en  la  llengua  catalana), 
dels  dos  primers  extrems.  Me  limitaré  a  no¬ 
tar  qu’en  això  de  depurar  y  enriquir  la  llen¬ 
gua  catalana’Is  esforços  que  s'han  fet  y’s  fan 
d’uns  quants  anys  ençà  són  ben  notables  y 
significatius.  Els  nostres  literats,  els  nostres 
poetes  y  els  nostres  gramàtichs  han  trevallat 
y  trevallen  ab  fe  y  amor.  La  nostra  llengua's 
fa  rica  y  bella  com  l’ànima  catalana,  l’ànima 
del  poble  català,  se  fa  rica  y  bella  també. 
Avuy  som  més  artistes  y  més  richs  que  no 
ho  erem  cinquanta  anys  enrera;  avuy  parlèm 
una  llengua  més  rica  y  més  harmònica. 

Però  (parlèm  una  llengua  més  noble?  (par- 
lèm  una  llengua  més  precisa,  més  gràfica, 

més  sincera?  Jo  crech  que  no,  y  això  es  lo 
que’m  fa  pena.  Perque  al  derrera  d’aqueixa 
parla  buyda,  hipòcrita  y  convencional  que 
tots  parlèm,  hi  veig  la  buydor,  la  hipocre¬ 
sia  y  el  convencionalisme  de  l’ànima  actual 
del  poble  català.  Som  més  richs  y  tenim  més 
mots,  però  (som  més  sincers  y  més  franchs? 
Som  més  artistes  y  parlèm  més  fi,  però  tam¬ 
bé  som  més  hipòcrites. 

Heusaqui  el  problema  que  jo  voldria  plan¬ 
tejar,  y  que  crech  interessantissim. 

Ab  greu  dolor  confesso  la  meva  creencia. 

Y  la  confesso  ab  tant  de  dolor  perque  jo  crech 
que'l  verdader  progrés  moral  y  material,  dels 
pobles  com  dels  individuus,  consisteix  única 
y  exclusivament  en  això:  en  ésser  cada  dia 
més  franchs,  més  sincers,  més  naturals. 

Y  aquestes  qualitats  s’han  d’evidenciar  y 
s’evidencien  de  fet  quan  existeixen,  aixi  en 
els  pobles  com  en  els  homes,  per  medi  de  la 
parla  cada  jorn  més  franca,  més  sincera,  més 
natural  que  parlen. 

(No  seria,  donchs,  hora  de  fer  un  esforç  y 
tractar  de  veure  si  en  realitat  estèm  madurs 
o’ns  anèm  madurant  per’arribarhi  a  parlar 
més  gràfica  y  sincerament  de  lo  que  parlèm? 

«Al  pa,  pa,  y  al  vi,  vi»,  diu  un  vell  adagi 
català.  (Parlaven  així  els  antichs  catalans? 
Sembla  que  si.  (Hi  parlen  els  d’avuy?  No,  no 
y  no.  Avuy  quasi  bé’ns  donèm  vergonya  de 
dir  pa  al  pa  y  vi  al  vi,  com  ens  en  donèm  de 
dirculal  cul. S’ha  de  dir  quelcòm  que  faci  més 
fi,  un  altre  terme  convencional,  indeterminat, 
inexpressiu.  El  cas  es  ferse  entendre,  però 
ferse  entendre  de  manera  que,  dihent  un  ter¬ 
me  impropri,  que  no  expressa  res,  aquell  0 
aquells  a  qui  ens  dirigim  entenguin  bé  que 
volèm  dir  cul.  (No  es  això  una  hipocresia? 
Admetém  per  un  moment  que  la  cosa  sia 
bruta:  (deixarà  d’esserho  perque  al  nome¬ 
naria,  enlloch  d’usar  les  lletres  c  u  1  usém 
les  lletres  a  n  0?  ( 1) 

Y  com  aquesta  n'hi  ha  a  mils.  No’s  pot  dir 
prenyada,  s’ha  de  dir:  en  estat  interessant; 
no’s  pot  dir  parir,  s'ha  de  dir  deslliurar;  no's 
pot  dir  puta,  s’ha  de  dir  dòna  de  món;  no’s 
pot  dir  tinch  mal  de  ventre,  tinch  còlich, 
s’ha  de  dir  estich  indisposat;  s’ha  de  dir 
té  allò ,  pateix  de  baix,  de  dalt,  està  excitat; 
no  diu  la  veritat,  per  embustero;  poch  apren¬ 
siu,  per  lladre.  En  l’ordre  de  les  interjeccions 
se  pot  dir  caray ,  jo’l  ftich ,  dallonces,  me  caso 
ab  ronda.  Tothòm  la  entén  la  idea,  però  la 
idea  no  ofèn,  lo  que  ofèn  són  les  paraules,  les 
lletres.  Y  aquí  hi  veig  jo  la  gran  hipocresia. 
Jo  comprench  perfectament  que  hi  ha  coses  o 
idees  que  no’s  poden  dir:  aquelles  coses  0 
idees  que  poden  ofendre  sentiments  0  creen- 
cies  d’altri.  Lo  que  no  comprench  es  que, 
contràriament,  ningú  protesta  quan  aquestes 


(i)  En  un  colegi  de  monges  que  jo  sé  ensenyaven 
de  confegir  a  les  nenes  així:  c  a  1  -  cal;  c  e  1  -  cel;  c  i  1-cil; 
cul-  panereta. 


JOVENTUT 


814 

meteixes  coses  0  idees  se  diuen  en  termes 
velats. 

Ab  termes  velats  se  pot  dir  tot.  «{Fulano? 
Oh,  Fulanol  Quina  habilitat,  quin  domini 
de  la  paraula,  quin  talent!  Afiguris:  es  un 
home  tan  fi,  que  ho  pot  dir  tot,  lo  més  esca¬ 
brós,  lo  més  vert  lo  més  sacrileg!  Ho  sab  dir 
tan  bé  y  ab  una  gracia!  Una’l  perdona  ab 
gust!» 

Sempre’m  recordaré  d’una  escena  de  que 
forem  actors  un  amich  meu  y  jo.  Parlavem 
un  vespre,  en  un  poble  de  la  costa,  ab  unes 
senyoretes  molt  fines  y  molt  ben  educades 
per  cert.  Havien  estudiat  y  sabien  tres  0  qua¬ 
tre  llengües.  Després  de  bromejar  un  rato, 
aquelles  senyoretes  van  dirnos  lo  següent, 
que  venia  a  tom,  es  cert,  en  el  diàleg: 

Una  d’elles:  —  Digui  «jo  ploro»  en  anglès. 

Un  de  nosaltres:  — No  ho  sé  (en  realitat  no 
ho  sabiem)  però  sé  dir  estimar:  Y  love  you. 

Un’altra  d’elles: — No;  ha  de  dir  «jo  ploro». 

Un  de  nosaltres:  —  Però  si  li  dich  que  no 
ho  sé.  Jo  sé  estimar  en  moltes  llengües,  però 
plorar,  francament... 

Un’altra  d’elles:  —  Lo  interessant  es  plo¬ 
rar...  plorar  en  anglès. 

Un  de  nosaltres: — (Ja  bon  xiclVescamat.) 
Si  ho  es  tant,  diguiho  vostè. 

Una  d’elles: — Oh,  no’s  pot  dir. 

Un  de  nosaltres: — {Que  no’s  pot  dir?  {Per 
què? 

L’altra:  — Perque  no. 

Un  de  nosaltres: — Donchs  que  ho  digui  la 
seva  amiga. 

L’altra: — Oh,  jo  tampoch. 

L’altra: — Jo  tampoch.  No’s  pot  dir. 

Jo: — (Ja  mitj  enfadat.)  Si  no’s  pot  dir,  es- 
criguiho,  diguim  les  lletres. 

Ella: — (Després  de  dubtar  y  consultar  ab 
els  ulls  a  ses  amigues.)  Una  y,  que  vol  dir  jo, 
y  una  c,  una  r,  y  una  y:  Y  cry.  Vostè  ja  sab 
que  la  y  en  anglès  se  pronuncia  ai. 

Jo: — {Vostès  ho  saben  escriure  y  no  ho  sa¬ 
ben  dir?  Donchs  jo  que  no  ho  sabia  ara  ja  ho 
sé:  «Jo  ploro;  ay  cray»,  quasi  bé:  caray. — 

Al  sentirho  les  senyoretes  se  varen  rubo- 
risar. 

He  contat  aquest  cas  qu’es  rigorosament 
històrich,  entre  molts  d’altres  semblants  que 
podria  citar,  pera  que’s  comprengui  fins  a 
quin  punt  arriba  la  hipocresia  en  el  parlar, 
especialment  entre  les  classes  fines.  Un  mot 
cru  no  vos  el  diràn  may:  en  cambi,  fer  equi¬ 
libris  pera  dir  una  idea  0  cosa  més  0  menys 
maliciosa  y  fins  porca,  es  pera  elles  un  sport 
que’ls  hi  dóna  patent  d’hàbils  y  llestes. 

{No  es  ben  trist  tot  això?  {No  valdria  més 
que  ho  callessin  si  ho  creuen  brut  0  immoral, 
0  que  diguessin  les  coses  pel  seu  nom  si  tal 
no  ho  creuen? 

Y  encara  baix  un  altre  aspecte  s’hauria  de 
procurar  fer  més  gràfich  y  precís  el  llenguatge 
català.  Me  referesch  a  les  fórmules  y  rodeigs 
que  usém  quan  ens  veyèm  obligats  a  dir  a 


algú  quelcòm  que  ab  rahó  0  sense  creyèm 
que’l  podrà  mortificar.  «Digui  que  no  hi 
sóch»,  per  «Digui  que  no’l  puch  rebre.» 
«Nosaltres  dinèm  a  la  una»,  per  «Vàgisen 
que  fa  nosa.»  «No,  si  es  molt  wtowo’lseu  nen, 
però  {sab?  aquest  gerro  es  un  regalo  y  si’s 
trenqués...»  per  «{No  li  sab  ventar  un  revés  a 
n’aquest  nen  entremaliat?» 

Un  dia,  a  Banyuls-sur-mer  (1),  trobantme 
a  la  estació  vaig  entrar  a  Yandén.  La  porta 
era  oberta  de  bat  a  bat.  Cap  rètol  ni  cap 
empleat  defensaven  la  entrada.  Se  veya’l  cel 
blau,  un  tren  xiulava  y  un  bon  amich  meu 
m’allargava’ls  braços  desde  un  vagó.  {Per 
qué  estava  oberta  aquella  porta  si  no  pera 
que  jo  la  franquegés?  «C'est  deux  sous »  va 
dirme  un  empleat  al  tornar.  Dos  sous  de 
multa,  d'amende.  Vaig  pagar  de  mala  gana 
perque  ho  considerava  injust.  {Per  què  no 
les  tanquen  les  portes  0  no  posen  un  avís  que 
eviti  les  tentacions?  En  fi,  vaig  pagar  tot 
pensant:  «Cada  terra  fa  sa  guerra».  Y  me’n 
anava  malhumorat.quan  sento  que  l'empleat, 
ab  gran  cortesia  y  treyentse  la  gorra, ’m  diu: 
uMerci  monsieur .»  De  poch  m’enfado.  Me  vaig 
concretar  a  respondre  ab  tota  la  ironia  que 
vaig  saber:  « Vous  eles  bien  polí.))  {No  re¬ 
sultava  sarcàstich  que’m  dongués  mercès  per 
dos  sous  que  jo  no  li  donava  de  bon  grat, 
sinó  perque  ell  m’hi  obligava? 

En  lloch  de  merci  -si  aquell  home  hagués 
sigut  un  home  franch  y  convençut  de  qu’ell 
representava  una  idea  de  justícia — m’hauria 
dit  severament:  «Ce/a  vous  apprendra ,  mon¬ 
sieur  etc.»  Y  jo  m’hauria  cregut  més  fàcil¬ 
ment  així  que  aquell  home  tenia  rahó. 

En  fi,  qu’en  català — com  per  altra  part  en 
totes  les  llengües,  potser  encara  més  en  mol¬ 
tes  altres  llengües:  exemples  el  castellà  y  el 
francès — no’s  parla  ab  la  franquesa  y  sinceri¬ 
tat  que  correspondria  a  un  poble  franch  y 
sincer. 

{Per  què  ha  d’ésser  aixi  això?  {Per  què  a 
la  hipocresia  de  l’ànima  hi  hem  d’afegir  en¬ 
cara  la  hipocresia  de  la  llengua?  No  podríem 
fer  nosaltres  els  catalans,  que  passèm  per 
ésser  un  poble  gayrebé  brutal  per  son  amor  a 
dir  les  veritats,  no  podriem  fer  un  petit  esforç 
pera  corretgir  un  xich  aquest  convencionalis¬ 
me  de  llenguatge? 

Y  {no  podria  ésser  que  si  ens  acostuméssim 
a  parlar  ab  més  sinceritat  y  menys  hipocre¬ 
sia,  acabéssim  un  jorn  per  ésser  nosaltres 
meteixos  més  sincers  y  menys  hipòcrites? 

Emili  Tintorer 


(1)  A  Banyuls-sur-mer  són  catalans,  catalans  de 
frança. 

TEATRES 

Espectacles-audicions  Graner. 

Continuen  al  Principal  les  vetllades  fines  de 
moda  ab  una  fredor  desencoratjadora.  Molta 
animació  durant  els  entreactes,  molts  vestits 
bonichs  y  molts  senyorets  enguantats  que's 
miren  ab  ulls  tendres  a  les  pubilles  riques  que 
generalment  fan  el  desentès.  Se  veuen  ma¬ 
niobres  curioses,  vanos  que  parlen,  tossetes 
expressives,  gemelos  posats  devant  dels  ulls 
pera  mirar  de  costat,  y  moltes  altres  coses. 
També  se  senten  converses  qual  vulgaritat 
desentona  del  lloch  y  dels  richs  trajos:  si  la 
minyona  ha  portat  a  taula  l’arroç  covat;  si  el 
xacolata  es  millor  ab  melindros  que  ab  pa  de 
casa;  si  la  filla  del  marquès  es  una  ordina- 
riota,  etc.  Es  distret  escoltar  durant  els  en¬ 
treactes. 

Però  durant  la  funció  l’aburriment  s’ende¬ 
vina.  Sols  de  tant  en  tant  un  xiscle  mal  re¬ 
primit  0  una  riallada  esplendorosa  fa  tombar 
•vint  caps  envers  una  matrona  revinguda  0 
una  tendra  donzella  inexperta  que  no  saben 
contenir  les  llurs  ingenuitats.  Y  no  es  pas  en 
Molière,  ni  en  Goldoni,  ni  en  Marivaux,  ni 
en  Shakespeare  qui  les  fa  riure,  sinó’ls  ac¬ 
tors  quan,  exagerant  a  tall  de  clowti  determi¬ 
nades  situacions  escèniques,  apareixen  més  0 
menys  ridículs.  De  la  fina  sàtira,  de  la  petita 
filosfia  pràctica  qu’en  les  obres  d’aquests 
autors  sempre  s’hi  troba,  ben  poca  cosa  0  res 
semblen  capirne  aquella  matrona,  ni  aquella 
donzella,  ni  la  majoria  del  públich  selecte 
allí  congregat. 

La  veritat  es  que,  fòra  dels  trajos  y  de  les 
decoracions  que  sempre  són  esplèndits  y 
apropriats,  lo  demés  no  pot  entusiasmarnos. 
No  tracto  d’ofendre  als  modestos  y  laboriosos 
actors  que  al  Principal  trevallen,  que  ofensa 
no  es  dirloshi  que’l  teatre  clàssich,  sia  del 
genre  y  de  l’època  que’s  vulgui,  adhuch  y 
possehint  facultats  que  per  desgracia  sols 
alguns  d’ells  y  encara  relativament  pos- 
seheixen,  necessita  una  interpretació  delica- 
díssima,  un  estudi  molt  profond,  y  en  fi,  una 
preparació  que’ls  hi  manca.  Afegimhi  que 
les  traduccions  generalment  tampoch  són  ni 
prou  literàries  ni  prou  discretes,  y’s  compen- 
drà  la  fredor  de  que  parlava  avans. 

Y  encara  deixo  de  banda  la  part  més  grave, 
0  sia  que  per  exigencies  de  la  moral  rancia 
dels  senyors  que  això  dirigeixen,  les  obres 
escullides  d’aquells  grans  autors  sempre  re¬ 
sulten  ésser  les  més  ignocentes  y  ensopides. 
Mes  com  d’això  ja  n’he  parlat  altres  vega¬ 
des,  no’n  vull  dir  res  més  per  avuy. 

L’última  sessió’s  composava  d’un  saynet 
d’en  Camprodon,  La  teta  gallinayre ,  que 
quan  erem  infants  ens  feya  riure  a  Romea; 
però  com  que  nosaltres  y  l’obra  meteixa  hem 
envellit  —  perque  també’s  fan  velles  certes 
comedies,  per  no  dir  totes, — avuy  ja  no  fa 


f  riure  a  ningú.  Sobre  tot  els  versos.  Quin 
j.  mal  que  fan  a  la  orella  aquells  versos  vul¬ 
gars  y  xabacans  d’en  Camprodon!  Y  això 
que  ho  feren  bé,  molt  bé  tots  els  actors.  En 
Giménez,  en  Bozzo,  la  seva  filla,  tots. 

De  Les  precioses  ridícules,  ja  ho  he  dit 
més  amunt:  sols  els  trajos  mereixen  citarse. 
Se  necessita  més  bon  gust,  més  flexibilitat, 
més  desembraç  y  una  dicció  més  fina  e  inten¬ 
cionada  pera  fernos  fruhir  les  delicadeses  y 
fins  les  bufonades  del  gran  satirich  francès. 

Ademés  d’aquestes  dues  comedies  ens  do¬ 
naren  Els  dos  xerrayres,  traducció  catalana 
de  Los  dos  habladores,  que  ab  tanta  verbosi¬ 
tat  escrigué'l  gran  Cervantes.  L’obra  no 
resulta  gens  ni  mica.  Y’s  comprèn  fàcilment. 
Tot  el  seu  mèrit  consisteix  en  la  maravellosa 
fantasia  agermanada  ab  una  incomparable 
riquesa  de  llenguatge  de  que  fa  gala  un 
autor  qual  idioma’s  distingeix  precisament 
per  ésser  florit  encara  que  poch  expressiu. 
Es  a  dir,  tot  lo  contrari  del  català.  Es  una 
pensada  ben  poch  genial  aquesta.  {Per  què 
no’ns  ho  donaven  en  castellà?  Jo  bé  sóch  ca¬ 
talanista,  però  tractantse  d’art  sempre  he 
cregut  que  les  traduccions  sols  deuen  servir- 
nos  per’apendre  0  gaudir  lo  qu’en  original 
no  podèm  compendre.  Ademés,  els  actors 
ho  feren  molt  malament.  Quasi  bé  no’s  co¬ 
neixia  que’ls  dos  protagonistes  fossin  xerray¬ 
res.  Si  fins  s’entrebancaven! 

Emili  Tintorer 


PETIT  JOCH  D’AMOR 

PERSONATGES 

La  Comtesa  Helena 
Don  Joan 
El  Duch  Octavi 

L’acció  passa  a  Italia. — Segle  XVI. — Sala  senyorial. 

ESCENA  PRIMERA 
La  Comtesa  Elena  y  Don  Joan 
La  Comtesa 

{Sou?... 

Don  Joan 

El  criat  del  Duch  Octavi... 

La  Comtesa 

{Y  veniu?... 

Don  Joan 

Pera  dirvos,  senyora,  que’l  meu  senyor,  el 
Duch,  trobantse  indisposat,  avuy  no  vindrà 
pas:  restarà  a  casa.  Y  vinch  pera  dirvos, 
també,  que’l  Duch  Octavi,  ple  de  por  y  te¬ 
mença,  tremola  en  son  palau... 

La  Comtesa 

{El  Duch  Octavi?... 

Don  Joan 

Si,  el  Duch  Octavi  tremola  com  un  nen  o 
com  un  vell...  Sembla  que  tingui  fret...  Té 
por,  basarda... 

La  Comtesa 

{Por?...  {Basarda?...  {De  què? 

Don  Joan 

Del  seu  amor. 

La  Comtesa 

{Dubta,  potser,  de  mi? 

Don  Joan 

No  dubta,  tem. 

La  Comtesa 

{Tem?  {Per  quina  rahó,  per  quina  causa?... 
{He  donat  jo  motius?... 

Don  Joan 

Vós  no,  senyora. 

La  Comtesa 

Allavors.  . 

Don  Joan 

Es  que  ha  arribat  don  Juan... 

La  Comtesa 

{Y  tem,  potser...? 

Don  Joan 

Don  Joan  ha  dit  que  vós  seríeu  seva. 

La  Comtesa 

{Don  Joan  ha  dit?... 

Don  Joan 

Que  vós  seríeu  seva. 

La  Comtesa 

{Ha  gosat? 

Don  Joan 

Ho  ha  promès!... 

La  Comtesa 

Això  es  horrible!...  ^Què  s’ha  cregut  Don 
Joan?  A  les  cortisanes  y  bagasses  pot  ell  con¬ 
querir  ab  ses  ofrenes;  ab  la  seva  llegenda  a 
les  ingenues;  però  a  mi,  a  una  emparentada 
ab  el  Sant  Pare,  descendenta'de  reys?...  La 
Comtesa  Helena  no  serà  de  don  Joan. 

Don  |oan 

{No  seréu  d’ell...  senyora?  Don  Joan  vos 
rondarà  la  casa  vostra,  y  ab  diners  comprarà 
vostres  criats,  y  entrarà  en  vostra  cambra,  y 
en  ella  vos  parlarà  d’amor,  y  vos  dirà  parau¬ 
les  harmonioses,  y  vos  ubriagarà]  de  llarchs 
esguarts...  Don  Joan  es,  en  veritat,  irre¬ 
sistible... 


La  Comtesa 

No  pas  pera  mi. 

Don  Joan 

{No  pas  pera  vós?...  Ho  es  pera  totes,  per- 
que  ell  sab  enganyar.  Es  fals,  astut,  mixtifi- 
cador,  ruhi,  rufià,  pervers  y  disolut,  però  es 
hermós...  Ademés,  es  galàn  y  es  enginyós. 
Escoltantlo,  les  nostres  damiseles  s’ubria- 
guen...  Y  al  parlar  s’acosta  suaument,  y  mira 
ab  uns  ulls  que  són  estranys,  y  somriu  ab 
uns  llabis  fets  de  porpra...  Y  s’apropa,  s’a¬ 
propa,  y  quan  la  ubriaguesa  triomfa  en  elles, 
Don  Joan  obre’ls  seus  braços  y  atança  dolça¬ 
ment  sa  boca  roja  a  les  boques  sedentes'  y 
afanyades... 

La  Comtesa 

{El  coneixèu?.,. 

Don  Joan 

Si:  {qui  no’l  coneix?  Ell  enderrocà’l  meu 
ensomni  y  feu  del  meu  jardí  un  cementiri... 
Ell  s’interposà  en  mos  amor  y  fruhi  de  l’ay- 
mada!...  Desde  llavors  l’odio  immensament. 
Voldria  vèurel  mort,  però  bé  sé  que  jamay 
gaudiré  del  meu  desitj...  Don  Joan  es  im¬ 
mortal;  desde  l’infern  jo  crech  que  cada  dia 
li  endrecen  nova  vida  y  noves  torces!... 

La  Comtesa 

{Y  ell  ha  dit?... 

Don  Joan 

Que  vós  serieu  seva...  y  lo  qu’ell  diu  se 
compleix  sempre. 

La  Comtesa 

No  pas  aquesta  volta...  Però  tinch  por... 
me’l  pintèu  tan  terrible...  En  sa  presencia 
crech  que  tr,emolaré. 

Don  Joan 

Tremolarèu...  Perque  ell  s’aproparà  al  vos¬ 
tre  rostre  y  vos  dirà  qu’es  hermós,  qu’en  totes 
les  Espanyes  mayn’havia  vist  cap  de  tan  bell, 
y  que  aquí,  a  la  Italia,  sols  en  les  Madones 
rafaèliques  n’ha  vist  de  semblants...  Vos  dirà 
que  sóu  bella,  que  per  vós  ofegaria  entre  ses 
mans  sa  vida  pera  oferirvos,  com  penyora 
d’amor,  el  seu  cadavre;  vos  dirà  que  vos  es¬ 
tima,  y,  agenollat  a  terra,  allargarà’ls  seus 
braços  humilment,  boy  demanantvos  una  al- 
moyna  d’amor...  y  vós  l’escoltarèu  tota  en¬ 
cantada...  Per  això  tremola  en  el  seu  palau 
el  Duch  Octavi...  Per  això  tremolo  jo... 

La  Comtesa 

{Vós?  {Y  per  què? 

Don  Joan 

Perque  odio  a  don  Joan...  y  li  tinch  enve¬ 
ja...  Vós  serèu  d’ell  un  jorn.,. 

La  Comtesa 
No. 

Don  Joan 

Si:  vós  serèu  d'ell...  y  això’m  martiritza  y 
m’atormenta.  Don  Joan  acariciarà’ls  vostres 
cabells,  se  mirarà  en  els  vostres  ulls  y  agonit¬ 
zarà  en  els  vostres  llabis...  Y  jo  penaré  terri¬ 
blement,  perque  sentiré  dintre  del  cor  les  vos¬ 
tres  besades  amoroses...  Els  llabis  odiats 
fruhiràn  dels  llabis  llargament  estimats  en 
el  silenci. 

La  Comtesa 


{Què  dihèu?  {Què  dihèu?... 

Don  Joan 

Dich  la  veritat. 

La  Comtesa 

(M’estimèu,  donchs?... 

Don  Joan 

Senyora,  (S'agenolla .)  per  tindré  entre  les 
meves  vostres  mans,  les  mans  me  tallaria; 
per  besar  ab  mos  llabis  vostres  llabis,  om- 
pliria’ls  vostres  de  veri  .. 

La  Comtesa 

Parlèu  com  un  poeta... 

Don  Joan 

Ho  sóch  del  vostre  rostre,  dels  vostres 
ulls... 

La  Comtesa 

{Y  quines  són  les  vostres  poesies? 


Besades... 


Don  Joan 


La  Comtesa 

No  les  recitèu  pas...  {El  vostre  nom? 


Don  Joan 

Paolo. 

La  Comtesa 
El  nom  es  melodiós. 

Don'Joan 
Com  mon  amor. 


La  'Comtesa 
Sóu  atrevit,  Paolo. 

Don  Joan 

No  sóch  jo,  es  l’amor. 

La  Comtesa 

Sempre  ab  l’amor  als  llabis!... 


La  Comtesa 

No  ho  veig  pas. 

Don  Joan 

Si  miréu  als  meus  ulls,  allí  el  veurèu. 

La  Comtesa 

Els  vostres  ulls  m’espanten;  en  ells  hi  veig 
quelcòm  que’m  fa  basarda... 

Don  Joan 

Es  el  desitj. 

La  Comtesa 

Quelcòm  que  m’ubriaga... 

Don  Joan 

Es  l’amor. 

La  Comtesa 

Quelcòm  que  m’atràu... 

Don  Joan 

Són  els  petons. 

La  Comtesa 

Aparteuvos,  Paolo!... 

Don  Joan 

No.  Senyora  ..  Deixeume  ésser  aqui,  ben 
vora  vostre,  sentint  en  mos  ulls  vostre  mi¬ 
rar,  sentint  en  mes  mans  vostres  carícies. 
Deixeume  ésser  aqui,  com  un  infant,  y  con- 
teume  rondalles  y  balades...  Vos  estimo 
tant,  vos  aymo  tant!,..  (Se  sent  soroll  de 
passos.) 

La  Comtesa,  aixecanlse. 

Còm!  {Qu’es  això?  {El  Duch  Octavi  ve?... 

Don  Joan 

Callèu,  Comtesa. 

La  Comtesa 

<jNo  m’havíeu  dit  que  no  vindria...  que’s 
trobava  malalt? 

Don  Joan 

Jo  vos  he  dit  solsament  que  vos  estimava... 
Jo  no  vos  he  dit  res  més...  Y  si,  vos  estimo!... 

La  Comtesa 

Callèu!...  Tinch  por!...  Tinch  por!... 

Don  Joan 

No  tremolèu...  Jo  vos  defensaré  fins  a  la 
mort.  Però  abraceume  força,  dolçament  .. 
Omplimnos  de  petons  pera  enfortirnos,  y  di- 
gueume  en  veu  baixa,  acaricianta,  lo  molt 
que  m’estimèu.  No  tinguèu  por,  Helena:  no 
debades  estèu  ab  Don  Joan! 


Don  Joan 


La  Comtesa 

{Còm?  {Què  dihèu?.,.  (Vós?... 


Y  al  cor! 

Don  Joan 

Si:  sóch  Don  Joan,  el  meteix  Don  Joan,  el 
que  vos  estima  com  no  ha  estimat  jamay... 
Per  vostre  amor  ha  dit  qu’era  criat,  per  vos¬ 
tre  amor  exposarà  sa  sang  Però  no  tinguèu 
por:  la  meva  espasa  ha  florit  sagnanta  en 
cinch  cents  duels. 

ESCENA  II 
Dits  y  el  Duch  Octavi 

Duch  Octavi 

Tanta  traydoria  sols  ab  la  sang  d’abdós 
pot  perdonarse... 

Don  Joan 

Vos  equivoquéu,  Duch...  No  són  les  nos¬ 
tres  sangs  pera  la  espasa...  són  pera’ls  pe¬ 
tons...  pera  l’amor. ..  {Traydoria?  No,  jo 
crech  que  no...  Amor,  res  més  que  amor:  un 
dolç  amor  que  la  vostra  sang  batejarà... 

(Lluyten.  El  Duch  Octavi  cau  mort.  La 
Comtesa  s' agenolla  prop  seu  y  li  palpa'l  pit.) 

La  Comtesa 

{Qu’heu  fet,  qu’heu  fet,  Don  Joan?  Es  mort, 
es  mort!... 

Don  Joan 

Si,  el  Duch  Octavi  es  mort:  era  precis... 
Sa  sang  entristirà  la  casa  vostra,  però  farà 
etern  el  nostre  amor...  Cadenes  sagnantes 
ens  lligaràn... 

La  Comtesa 

Aquesta  sang  m’horroritza!...  Sangnantes 
tinch  les  mans,  sagnant  el  rostre!... 

Don  Joan 

No  vos  espantéu,  per  això.  Per  cada  gota 
de  sang  que  vos  ha  tacat,  jo  vos  faré  mil  pe¬ 
tons;  jo  vos  treuré  la  sang  de  vostre  rostre, 
jo  vos  treuré  la  sang  de  vostres  mans...  la 
reculliré  tota  ab  mos  llabis,  y  en  ells  la  ser¬ 
varé  perpetuament ...  Ells  seràn,  donchs,  del 
nostre  amor,  el  càlzer...  No  tinguèu  por,  He¬ 
lena .  Aquesta  sang  es  llevor  de  petons, 
aquesta  mort...  un  petit  jòch  d’amor. 

Carles  Arro  y  Arro 


A  N’EN  RAFEL  VALLÈS 
Y  RODERICH 

No  vos  he  contestat  avans  perque  vos  sa¬ 
bia  fóra  de  Catalunya.  Si  fou  el  temor  o  l’a¬ 
mor  paternal  lo  que  vos  en  allunyà,  no  vull 
ara  esmentatho,  mes,  fos  per  lo  que  fos,  he 
callat  fins  a  sabervos  retornat,  perque  no  he 
volgut  afegir  al  dany  de  l’ausencia  l’agror 
de  mes  paraules,  que  per  dolces  que  les  trihi 
al  dirigirirme  a  vós,  sempre  vostre  paladar 
sé  bé  que  les  trobarà  aspres  tant  per  lo  que 
de  censura  tindràn  com  per  les  materies  que 
faràn  públiques. 

Jamay  hauria  cregut,  amich  benvolgut  Va¬ 
llès  y  Roderich,que  home  del  vostre  enllevat, 
que  més  d’un  cop  ha  esmentat  sa  trompa  bu¬ 
fada  en  moments  perillosos,  com  prudent 
vaixell  devant  d’un  grop  arriés  ses  veles  y 
s’allargués  en  popa  ab  un  petit-floch  tan  sols, 
deixant  el  carrer  del  Cuch  pera  passejar  la 
Cannebière  com  el  més  vulgar  de  nostres  fa¬ 
bricants  de  taps.  Y  si  vos  haig  d’ésser  franch 
del  tot,  si  may  ho  havia  cregut,  menys  ho 
crech  ara,  y  no  perque  estigui  poch  conven¬ 
çut  de  l’amor  que  prpfessèu  a  vostra  persona, 
sinó  perque  sé  qu'en  vós  hi  dominen  pas¬ 
sions  més  petitetes,  que,  petitetes  y  tot,  agom- 
bolades  fan  un  gran  tot  anorreador  de  vostra 
gran  passió,  que  bo  y  essent  ben  gran,  es¬ 
sent  única,  desapareix  al  costat  de  la  gran 
massa  que  aquelles  formen. 

Sí,  amich  Vallès  y  Roderich:  vós  heu  fu¬ 
git  de  Catalunya  no  perque  temessiu  quel¬ 
com  contra  la  vostra  persona,  sinó  perque 
vos  estimèu  massa  la  fatxada  de  casa  vostra, 
el  frontis  de  vostra  botiga  d’apotecari,  la  por¬ 
tada  del  vostre  cau  hermosejat  pels  Terris  y 
pels  Audets,  y,  més  poruch  que'ls  caragols 
que  al  sentirse  les  banyes  tocades  s’arroncen 
dintre  llur  closca,  vós  abandonareu  aquesta, 
vós  fereu  no  fa  poch  lo  que  no  fa  gayre  més 
feu  vostra  filla  Carmeta,  ab  la  sola  diferencia 
de  que  a  aquesta  l’acompanyava  un  practi¬ 
cant  y  a  vós  un  trist  sach  de  mà  ab  mitja 
dotzena  de  mocadors  y  mitjons,  el  morrió  de 
riçar  el  bigotis  y  les  pantufles  de  simolça. 

Sí,  deixeume  dir,  que  ho  vull  dir  tot.  {Què 
temieu  contra  vostra  farmacia?  {Les  pedres? 
Ah,  mirèusela  bé  vostra  fatxada!  Més  mal 
que  totes  les  pedres  y  pedregades  del  món, 
hi  han  fet  els  cops  donats  en  ella  per  la  mà 
d’en  Calau,  del  bon  Calau  que  tustava  a  son 
amich  a  totes  hores  ab  el  cor  ple  de  tristors 
y  de  temences...  Més  que  als  vostres  amichs 
a  qui  deixareu  sense  saludo,  vos  estimèu  la 
vostra  botiga, sab  aquella  estimació  petita  de 
burgès  bon  jan  (per  de  fóra),  que,  més  que 
estimació  directa  a  la  cosa,  es  de  retruch  pro- 
pria  estimació  d’home  que’s  paga  de  que  l’a¬ 
labin  a  n’ell  fent  alabança  dels  objectes  que 
l’envolten.  Sí,  no  ho  neguèu:  vós  la  teniu  la 
petita  petitesa  de  la  vanitat;  proba  ben  clara 

n’es  el  que  ara  tot  se  vos  torni  parlar  y  re- 
parlar  de  vostra  farmacia  flamant,  d’aqueixa 
farmacia  de  que  vos  avergonyíeu  quan  era 
velleta  y  entrenyinada  y  polsosa,  y  quan  en- 
lkich  de  pots  blaus  ab  lletres  daurades  de 
trinca  y  ampolles  d’especifichs  moderns,  om- 
plieu  ses  estanteries  de  pots  blanch  abs  rètols 
de  paper  y  capces  d’ajudes  de  veterinari. 

Emperò  ja  no  serieu  gran  home,  si  no  fós¬ 
siu  gran  infant.  Vós  teniu  el  dret  de  viure 
tòrt,  y  per  això  insisteixo  en  aquest  punt.  Pe¬ 
rò  com  que,  per  gran  que  siguèu,  no  teniu  dret 
de  fer  tòrt  als  altres  ni  als  ulls  dels  altres  tor¬ 
çar  la  veritat,  dech  enfondir  en  altres  punts, 
y  ho  faré. 

Deyeu  en  vostre  derrer  article  endreçat  a 
mi,  tot  fentvos  l’home  serè.  que  vostra  filla 
Carmeta  venia  a  apendre  l’Esperanto,  y  això 
es  fals  de  tota  falsetat.  Jo  no  la  he  vista  may  a 
classe,  y  els  bons  companys  esperantis tes  no’m 
deixaran  mentir.  Jo  no  negaré  que  la  vostra 
filla  sortís  de  casa  dia  per  altre,  però  anèu  a 
saber  quin  altre  idioma  la  estava  esperan¬ 
to  a  la  cantonada  del  carrer  del  Cuch.  Con- 
fessèu  palesament  0  qu’heu  faltat  a  la  veri¬ 
tat,  o  qu’heu  badat  com  un  pot  d'arrels  de 
malvins  destapat.  Y  com  que  jo  vos  conech  y 
sé  que  vós,  concorrent  que  foreu  del  Gavilàn, 
la  sabèu  massa  llarga  pera  que  vos  puguin 
aixecar  la  camisa,  encara  que’m  diguessiu  lo 
segón  jo  creuria  lo  primer,  perque  estich  més 
que  convençut  de  que  vós  ja  sabíeu  que  més 
d’una  vegada  la  Carmeta  havia  sigut  vista  a 
casa  la  Mercè  d’en  Graner,  a  veure’ls  sports 
suechs  pel-liculats,  y  a  no  veure’ls  intèrvals 
de  fosca  en  companyia  del  vostre  practicant, 
qui  ab  la  seva  mansuetut  vos  ha  daurat  la 
pildora  que  vós  ara  tractèu  de  fer  empassar 
als  barcelonins  ab  vostre  amor  cientifich  de 
penya  d’Ateneu. 

Si  tan  sincer  sóu,  ;per  què  no  ho  dihèu 
que  ja  no  amenisa  les  vetllades  de  casa  vostra 
la  Carmeta?  {Per  què  no  ho  bescantèu  que 
vostre  practicant,  en  Peret,  cançat  de  la  mà 
de  morter  va  agafar  la  de  vostra  filla  sense 
demanàrvosla,  y  se  l’ha  enduta  ab  filla  y  tot? 
{Era  preparant  l’apagament  de  l’escàndol  que 
això  produhiría  al  ésser  esbombat,  que  par¬ 
làveu  d'amors  cientifichs  y  de  ciencies  amo¬ 
roses?  Parlèu  clar:  {vostra  filla  ha  fugit  ab  en 
Peret  avergonyida  de  la  publicitat  criminal 
que  vós  donareu  de  sa  passió  per  mi,  de  la 
qual  jo  no’n  sabia  ni  un  mot,y  que  potser  ella 
va  explicarvos  a  cau  d’orella  pera  despistar- 
vos,  fervos  badar  y  lograr  ab  més  llibertat 
practicantejar  ab  el  futur  don  Pere?  0  bé 
{ella  ha  fugit  perque  era  cert  qu’estava  far¬ 
ta  de  sentirvos  a  parlar  del  cinquanta  tres  y 
del  seixanta  quatre,  y  de  l’Espartero  y  del 
Vallès  y  Ribot  de  la  Federal? 

Siguèu  home  superior  y  confessèu  que  vos¬ 
tra  pubilla  a  hores  d’ara  potser,  a  mena  de 
nova  Caraman-Chimay,  balla’l  bolero  a  fou- 
louse  pera  guanyarse  les  garrofes  d’ella  y 


d’en  Peret,  0  a  mena  de  nova  Irene  ibsenia- 
na,  ensenya  ses  belleses  pera  despertar  de  la 
freda  tomba  de  vostre  amor  cientifich  a  lo 
Rubek. 

Potser  si  callèu  vos  respectaré,  que  a  la  fi 
sóu  son  pare  y  pare  del  sigle  passat,  però  lo 
que  no  vos  puch  tolerar  es  el  vostre  intelec- 
tualisme  en  materies  amoroses.  No,amich  es- 
timadissim  malgrat  tot:  no  vos  puch  consen¬ 
tir  que  ara,  fart  de  carn,  vos  feu,  no  frare,  si¬ 
nó  doctor  caidiach  que  dirieu  vós;  vós  qu’heu 
fet  la  joventut  en  una  època  de  bullanga,  no 
sóu  qui  pera  venir  a  fer  romanticisme  en 
materies  d’amor;  un  romanticisme  de  labo¬ 
ratori,  es  cert,  però  romanticisme  a  la  fí. 
Les  matrones  romanes  són  avuy  senyores, 
els  gladiadors  si  voléu  són  camalichs  0  cot¬ 
xers,  però  l’amor  es  sempre’l  meteix — grat 
sia  als  Deusl — y  la  més  ensucrada  damisela 
més  s’estima  la  mocegada  barroera  d’una 
boca  ardenta  mal  senti  l’alioli,  que  la  dis¬ 
quisició  melosa  de  la  boca  perfumada  d’un 
intelectual ...  que  se  la  perfumi.  La  més  pul¬ 
cra  de  la  més  encotillada  de  les  senyoretes, 
més  prefereix  estrènyer  el  coll  musculós  d’un 
Hèrcul  que  la  gorguera  ríçada  dels  gomosos 
del  temps  d’en  Cyrano:  allò  de  la  tragèdia  es 
pura  faula  a  la  fi;  romanticisme;  com  si  di¬ 
guéssim,  amor  cientifich.  Y  de  cent  dònes, 
noranta  obriràn  els  ulls  si  les  hi  parlèu  de  la 
diada  del  Corpus,  y  les  cent  s’adormiràn  si 
les  hi  plantegèu  un  problema  algebraich. 

Per  això  que  la  bèstia  entra  en  un  cent  per 
cent  en  la  composició  de  l’amor,  de  la  metei- 
xa  manera  que  la  tela  hi  entra  per  un  tot  en 
una  camisa,  y  les  cintetes,  que  són  els  senti¬ 
mentalismes,  no  hi  entren  sinó  com  a  detall 
de  bon  gust...  0  de  mal  gust  devegades,  heu 
de  convenir  en  que’l  matrimoni  es  antiquat, 
groller  y  convencional;  ofensiu  pera  la  espe- 
cie  humana,  ja  que  sa  Legislació  no  va  en¬ 
dreçada  al  cor,  sinó  a  la  matèria;  atentatori  a 
la  llibertat  humana,  y  desmoralisador  per 
quant  ve  a  posar  a  l’amor  limits  mantinguts 
per  sancions  materials  diferentes  segons  els 
paísos,  en  tant  que  cap  lley  limita  l’odi,  y  si 
ho  fa,  tot  lo  més  el  limita  moralment.  Héu  de 
reconèixer  que,  essent  l’amor  funció  natural, 
la  lley  sols  déu  intervenir  en  ella  posant  tot 
lo  més  cartells  en  les  cantonades  sancioriant 
les  infraccions  ab  penyores,  però  may  inter¬ 
venint  en  la  vida  privada;  que  ningú  s’ha  de 
ficar  a  casa  vostra,  ni  vós  ho  consentiríeu, 
pera  obligarvos  a  menjar  carn  d’olla  cada  dia 
si  no  la  mengèu,  0  pera  fervos  menjar  de  tant 
en  tant  un  bitxo  cohent  si  vós  sóu  dels  qui, 
encertadament,  opina  que’l  ventre  porta  les 
cames  y  que  sempre  cols  cansen,  però  no  es¬ 
patllen  el  pahidor. 

Y  si  vós  me  sortiu  ab  el  ciri  trencat  de  la 
corrupció  de  costums  modernes  y  de  la  joven¬ 
tut  que  ara  puja,  jo,  fugint  de  la  pedanteria, 
excusaré  les  cites  històriques  que  vos  demos¬ 
trarien  còm  en  tot  temps  les  oques  han  tingut 

béch,  però  sí  que  vos  diré,  si  per  cas  insistiu 
en  que  ara’l  tenen  més  llarch  que  may,  que 
precisament  el  matrimoni  es  el  gran  corruptor 
de  la  humanitat,  ja  qu’esclavitza  dintre  d'ell 
la  dòna,  y  per  lo  tant,  impossibilitada  de  lliu¬ 
rement  trevallar,  viu  dintre  del  sant  llaç  com 
a  paria,  lo  que  fa  que’l  jovent  no  pugui  cons- 
tituhir  familia  fins  a  comptar  ab  medis  pera 
més  de  dos — avuy  que  tan  difícil  se  fa’l  tro- 
barlos  pera  un  sol — y  entretant  l’home  impa¬ 
cient  y  lliure  dongui  satisfacció  a  natura  com 
li  sia  possible,  mentres  la  dòna  encadena¬ 
da  vagi  elaborant  dintre  de  sa  migrança’l 
pahorós  fantasma  de  l’histerisme.  Y  vegéu 
còm  si  profondisessim  en  aquest  punt,  y  vós 
podríeu  ferho  millor  que  jo,  arribaríem  a  tro¬ 
bar  que  al  matrimoni  hi  arriben  els  dos  se¬ 
xes,  l’un  fadigat  per  l’us  y  l’altre  pel  desús 
en  desigualtat  tal  de  desenrotllo,  que  potser 
a  més  de  lo  esmentat  podríem  afegir  que’l 
matrimoni  es  criminal  si  demostréssim — cosa 
que  pot  ferse  científicament — que  d’aquella 
desigualtat  ne  van  plenes  les  clíniques. 

Y  si  a  més  jo  vos  digués  que’l  matrimoni, 
hipòcrita  y  moral — oh  que  n’es  de  fastigosa 
la  moral!  —  per  essencia,  es  l’inventor  deies 
fàbriques  de  París,  de  les  cols  que  donen 
criatures  y  de  les  cent  mil  bestieses  més  ab 
que  s’embruteix  la  imaginació  dels  infants, 
preparantlos  pera  donar  una  importància  que 
no  té  a  l’acte  deliciós  mes  no  per  això  menys 
estúpit  de  l’amor,  ja  no  vos  quedaria  pera  de¬ 
fensar  vostre  amor  bo  y  científich,  altre  ar¬ 
gument  que’l  rovellat  de  la  necessitat  de  pro 
tecció  dels  infants,  a  lo  que  jo  vos  respondria 
de  la  següent  manera:  i.er  {Serèu  vós  qui  afir- 
marèu  que’ls  pares  estimèu  als  fills  perque 
la  lley  ho  mana  y  no  perque  es  de  naturale¬ 
sa?  2.0n  {Pot  honradament  parlar  de  protec¬ 
ció  als  infants  una  humanitat  que’ls  ensenya 
a  matar  y  els  mata  a  milers,  quan  a  la  flor  de 
la  vida  encara  tenen  com  qui  diu  la  llet  als 
morros?  3.er  {No  seria  més  noble,  y  sobre  tot 
més  franch,  que’ls  Estats  diguessin  que  apo- 
yen  el  matrimoni  perque’ls  hi  permet  nume¬ 
rar  els  sers  desde  que  fan  el  bleix  fetal ,  lo 
que’ls  hi  facilita  la  tasca  explotadora?  4-n  {No 
es  ridícul  que  suposant  que  la  gent  al  des¬ 
aparèixer  la  lley  matrimonial  així  que  tin¬ 
guessin  un  fill  l’abandonessin,  els  Estats  que 
gasten  milionades  pera  la  destrucció  moral 
y  material  (clero  inclòs)  s’esveressin  pensant 
que  haurien  d’omplir  uns  quants  mils  de  bi¬ 
berons  diàriament  y  arrenglerar  uns  quants 
cents  de  mestres  d’estudi? 

Vaja, senyor  Vallès  y  Roderich,  aquesta  ve¬ 
gada  no  havèu  estat  en  lo  just,  y  trobo  qu’es- 
merço  massa  temps  y  paper  en  demostrarvos 
lo  que  la  vostra  filla  Carmeta  vos  ha  ben  de¬ 
mostrat,  això  es:  qu’en  matèria  d’amor  val 
més  un  Peret  a  la  mà,  que  cent  intelectuals 
volant;  que  sempre  es  tart  no  arrib&nthi 
d’hora;  y  que’l  Concili  de  Trento...  vaya, 
buenasJ — F.  Pujulà  y  Vallés. 


EL  CANÇONER  DE 
EN  JOSEPH  PIJOAN  « 

Heusaqui  un  bon  llibre,  y,  més  que  tot,  un 
llibre  bo.  Tot  ell  respira  humanitat;  amor  es 
el  sentiment  que  l’inspira;  humilitat  y  al¬ 
truisme  són  ses  manifestacions;  sa  finalitat 
única,  el  bé. 

En  Joseph  Pijoan  es  un  d’aquells  homes 
dels  quals,  quan  se’n  troba  algún  pel  camí 
de  la  vida,  sol  dirse:  Es  un  pecat  ferli  mal , 
perque,  com  ells  són  incapaços  de  ferne,  fins, 
si  mal  se’ls  hi  fes,  ens  el  tornarien  en  bé, 
y  per  això  preferim  respectarlos  pera  no 
havernos  de  reconèixer  inferiors  a  n’ells  en 
l’exercici  de  la  bondat.  Y  per  això  dihèm:  Es 
un  pecat  ferli  mal ,  perque  es  usual  en  nosal¬ 
tres  suposar  als  demés  capaços  de  cometre 
les  meteixes  maldats  que  nosaltres  cometèm, 
ab  lo  qual  ens  tenim  per  menys  dolents  de  lo 
que  som;  y  quan  d’un  home  sabèm  que  sols 
es  capaç  del  bé,  preferim  evitar  ab  ell  tota 
comparació,  y  passém  de  llarch,  tot  dihent: 
Es  un  pecat  ferli  mal .  Així  creyèm  fer  acte 
de  noblesa,  no  fent  mal  a  qui  presumim  que 
no  hauria  de  tornarshi. 

s  Llegiulo’l  petit  llibre  d’en  Pijoan,  y  en¬ 
cara  que  no  haguèu  tingut  may  ocasió  de  co¬ 
nèixer  l’home,  tindrèu  d’ell  una  visió  ideal; 
ab  la  circumstancia  de  que,  si  mil  vegades 
havéu  passat  per  la  pena  de  veure  esvahirse 
una  visió  vostra  en  presencia  de  la  realitat, 
en  aquesta  presentiu  que  anèu  segurs  del 
tot,  perque  en  la  formació  del  vostre  ideal 
sols  hi  han  intervingut  elements  exemptes 
|  d’artifici,  y  qual  simplicitat  exclou  ja  la  possi¬ 
bilitat  de  tot  engany. 

No  es  un  llibre,  el  d’en  Pijoan,  com  tants  al¬ 
tres  que’n  corren.  Jo  veig  generalment  en 
cada  llibre  un  enginy  de  guerra;  veig  en  ell 
l’obra  del  lluytador,  y  derrera  de  les  lletres 
que  conté  m’apar  vèurehi  parpellejar  l’es- 
guart  de  qui  les  ha  dictades,  com  espiant 
l’efecte  qu’en  mi  produeix  la  lectura,  satis- 
fentse  de  la  victorià  que  sobre  meu  obté  ab 
el  convenciment  que  a  mon  esperit  aporta,  0 
malehint  la  meva  resistència  si  no  conse- 
gueix  imposarme  de  les  noves  veritats  que 
predica.  Perque  jo  no  crech  may  que  un  lli¬ 
bre  sia  escrit  ab  propòsit  de  mentida;  mes  si 
crech  que  la  mentida  ha  estat  tinguda  en  es¬ 
tima  de  veritat  per  qui  l’ha  posada  en  el 
llibre. 

En  Pijoan  no’s  proposa  res  ab  son  llibre,  y 
per  això  convenç.  Valen  més  cançons  que 
rahons.  {Què  li  diréu  a  un  home  així?  Ell  no 
pretén  res,  ni  demana  res;  ell  passa  cantant, 
y  derrera  de  son  cant  se  n’hi  va  la  vostra 
ànima.  Y  {per  què  tot  això?  Perque  ell  no 
vos  reclama  pera  la  11  uy ta,  sinó  que  se  vos 


(1)  Estampat  per  J.  Oliva  a  Vilanova  y  Geltrú. 
MCMV. 

presenta  indefens.  quin  mal  li  voldrèu  a 
qui  veyéu  tan  lluny  de  férvosen? 

Tot  el  llibre  es  aixi.  Tot  podria  discutirse 
d’ell  si  un  pogués  ferlo  objecte  de  discussió. 
Jo  començaria  per  discutir  el  color  de  la  co¬ 
berta  ({per  què  ha  d'ésser  blanca  y  no  d’altre 
color?)  y  acabaria  discutintho  tot.  Per  això 
faig  de  critich  a  voltes,  perque  dins  meu  hi 
sento’l  lluytador,  y  cerco,  lluytant,  a  aumen- 
tar  el  convenciment  que  jo  tinch  de  les  coses; 
y  faig  armes,  no  pera  obtenir  una  victorià, 
sinó  perque  tinch  armes  y’m  cal  mòureles  en 
pro  0  en  contra  de  quelcom,  car  així  entench 
afermar  mon  convenciment  y  donar  a  mes 
armes  un  nou  tremp  pera  defensarlo. 

Mes  en  El  Cançoner  d’en  Pijoan  el  critich 
no  hi  té  res  que  veure.  Si  l’obra  com  a  obra 
literaria  no  es  absolutament  perfeta,  es  pre¬ 
cisament  perque’l  proposarse  l’autor  aques¬ 
ta  perfecció  hauria  estat  ja  com  prepararse  a 
la  defensa.  Y  qui  no  vol  lluvtar  no  tem  pre- 
sentarse  senzillament,  mal  preparat  y  tot, 
car  sa  millor  defensa  està  en  el  propòsit  de 
no  voler  lluytar:  Valen  més  cançons  que  ra- 
hons.  Si  volèu  lluytar  ab  cançons,  prou! 

Y  com  a  cançons,  escolteules  les  d’en  Pi¬ 
joan.  Si  sóu  capaç  d’escoltaries  ja  estèu  llest. 
Ell  canta’l  nostre  pa  de  cada  dia,  ell  canta 
l’amor  entre’ls  homes,  ell  canta  la  bondad,  la 
humilitat...  (Y  còm  es  possible  que  un  home 
qui  canta  eixes  coses  ab  tan  persuasiva  ento¬ 
nació,  ab  tan  senzill  convenciment,  no  sia 
un  elet? 

Saludém  en  aquest  llibre  l’obra  d’un  poe¬ 
ta,  y  sobre  tot,  l’obra  d’un  home  de  bé. 

R.  Miquel  y  Planas 


CONSISTORI  DELS  JOCHS  FLORALS 

DE  BARCELONA 

Convocaioria  pera'ls  de  l’ any  içoó 

Als  poetes  y  prosadors  de  Catalunya  y  de  tots  els 
territoris  ahont  la  nostra  llengua  es  parlada  o  conegu¬ 
da,  els  VII  Mantenedors  del  Consistori  dels  jochs  Flo¬ 
rals  de  Barcelona ,  en  l’any  XLV1II  de  llur  restauració, 
salut. 

Per  complir  la  honrosa  comanda  que  l’honorable 
Cos  de  Adjunts  ens  feu  el  día  i.er  de  Novembre  d’a¬ 
quest  any,  vos  convidàm  a  pendre  part  en  el  Joc/is  Flo¬ 
rals  de  içoó,  que,  segons  els  Estatuts  y  bones  costums 
establertes,  se  regiràn  per  el  següent 

CARTELL 

El  primer  diumenge  de  Maig,  que  s’escàu  el  día  6, 
se  celebrarà  la  poètica  festa,  en  la  qual  seràn  adjudi¬ 
cats  als  autors  de  les  mellors  poesies  qu'hi  obten,  els 
Premis  Ordinaris ,  (que  ofereix  cada  any  V Excm.  Ajun¬ 
tament  de  Barcelona,  protector  y  ja  de  temps  aymador 
de  la  Gaya  Ciència),  o  síen:  la  Englantina,  la  Viola  y 
la  Flor  Natural,  que  corresponen  als  mots  que  formen 
el  lema  de  la  Institució. 

La  Englantina  d'or  se  donarà  a  l’autor  de  la  mellor 
poesia  de  caràcter  patriòtich  o  fets  històrichs,  usatges 
y  costums  de  Catalunya,  essent  preferida  en  igualtat 
de  mèrit  la  escrita  en  forma  de  romanç. 


De  la  Violeta  d’or  y  argent  se’n  farà  entrega  a  l'autor 
de  la  mellor  poesia  religiosa  o  moral. 

La  Flor  Natural,  premi  anomenat  d’honor  y  corte¬ 
sia,  s’adjudicarà  a  la  mellor  composició  en  vers  sobre 
tema  que’s  deixa  al  bon  gust  y  franch  àrbitre  de  l’autor. 
Segons  la  bella  costiím  d’antich  establerta,  el  qui  obtin- 
ga  aquest  premi  deurà  ferne  present  à  la  dama  de  sa 
elecció,  la  qual  proclamada  Reyna  de  la  Festa,  entre- 
garà’ls  premis  als  qui  guanyadors  ne  síen. 

PREMI  DEL  CONSISTORI 

Una  copa  artística  que  ofereix  el  Consistori  a  la  me¬ 
llor  composició  en  prosa  sobre  tema  y  genre  literari 
que’s  deixa  al  bon  gust  de  l’autor. 

Atorgats  els  premis  anteriors,  el  Consistori  disposa, 
pera  adjudicarlos  a  les  composicions  que’n  crega  me¬ 
reixedores,  dels  següents. 

PREMIS  EXTRAORDINARIS 

Un  objecte  d'art ,  que  ofereix  l’Emm.  y  Rvdm.  senyor 
Cardenal  Casanas,  Bisbe  de  la  Diòcesis. 

Un  Relleu  artístich ,  ofrena  del  Emm.  y  Rvdm.  senyor 
Cardenal  Fray  Josepch  de  Calasanz  Vives. 

R.I  Sagell  de  la  Unió  Catalanista  incrustat  en  or  sobre 
planxa  d'acer,  ofrena  de  la  Junta  Permanent  de  la 
«Unió  Catalanista». 

Un  objecte  d'ari,  ofert  per  la  «Lliga  Regionalista» 
de  Sabadell 

Un  objecte  d' art  y'l  títol  de  soci  de  Mèrit  de  l' Associa¬ 
ció  de  Lectura  Catalana. 

Una  moneda  d'or,  ofrena  del  «Centre  Catalanista  de 
Santiago  de  Cuba.  , 

D’acort  ab  els  Estatuts  dels  Jochs  Florals,  podràn 
concedirse  ademés  els  accèssits  y  mencions  honorífi¬ 
ques  que’l  Consistori  judique  ben  merescuts. 

Totes  les  composicions  deuràn  ésser  rigorosament 
inèdites  y  escrites  en  antich  o  modern  català  d’aquest 
Principat,  de  Mallorca,  de  València,  del  Rosselló  o  de 
la  Sardenya. 

Tots  els  trevalls,  ab  lletra  clara  e  inteligible,  se 
remetràn  al  Consistori,  carrer  dels  Templaris,  num.  3, 
avans  del  mitjdía  del  día  15  de  Març  vinent,  junt  cada 
hu  ab  un  plech  clos  que  continga’l  nom  de  l’autor  y 
duga  demunt  escrit  el  títol  y  lema  de  la  composició. 

Els  premis  o  accèssits  que  no  síen  retirats  avans  de 
la  renovació  del  Consistori,  s’entendrà  que  son  renun- 
ciats  per  sos  guanyadors. 

Els  plechs  que  continguen  el  noms  dels  autors  no 
premiats  se  cremaràn,  com  de  costúm,  acabada  la  re¬ 
partició  dels  premis. 

El  Consistori’s  reserva  per  un  any  la  exclusiva  pro- 
prietat  de  les  obres  premiades,  entenentse  que  la  publi¬ 
cació  total  o  parcial  d’alguna  composició  premiada, 
avans  de  la  celebració  de  la  festa,  implica  la  renuncia 
al  premi  y  als  honors  que  del  meteix  s’esdevinguen. 

Que’l  Senyor  vos  donga  inspiració  pera  cantar  ab 
esperit  verament  català  la  Patria,  la  Fe  y  l’Amor,  y  a 
nosaltres  discreció  en  judicar  y  acert  en  premiar  als 
més  dignes 

Fou  escrit  el  present  Cartell  en  la  ciutat  de  Barcelo¬ 
na  als  15  dies  del  mes  de  Novembre  de  1905,  per  els 
VII  Mantenedors.  —  Miquel  Costa  y  Llobera,  Presi¬ 
dent.  —  Ferràn  Agulló.  —  Lluís  B.  Nadal.  —  Joaquim 
Miret  y  Sans.  —  foseph  Pous  y  Pagès.  —  Geroni  Zan- 
né.  —  Pompeu  Creuhet,  Secretari. 

'  JOVENTUT 


NOVES 

Temps  fa  que  la  prempsa  ve  parlant  del 
projecte  de  la  Unió  Catalanista  de  convocar 
als  autonomistes  catalans  a  una  Assamblea 
magna  de  la  que’n  neixi  la  desitjada  concen¬ 
tració  de  tots  els  elements  que’s  preocupen 
de  reivindicar  els  interessos  morals  y  mate¬ 
rials  de  Catalunya. 

Nosaltres  no  n’havíem  parlat  d’aquest  pro¬ 
jecte  de  la  Unió ,  esperant  poder  donarne  no¬ 
ticies  més  concretes;  ab  tot,  avuy  creyèm  po¬ 
der  anunciar  la  celebració  de  dita  Assam¬ 
blea,  car  la  Junta  Permanent  ja  n'ha  tractat 
especialment  y  ha  acordat  que  segueixin  els 
trevalls  d’organisació,  pera  que  pugui  tenir 
lloch  en  la  vinenta  primavera. 

L’Assamblea  de  Barcelona  de  1904,  ab  sa 
Declaració  memorable,  fou  pera’l  Catalanis¬ 
me  una  fita  gloriosa,  per  més  que  certes  va¬ 
nitats  y  personalismes  d’empelt  foraster,  ba¬ 
rrejades  ab  conveniencies  polítiques  de  se¬ 
gona  mà,  ens  hagin  privat  d’assolir  tots  els 
resultats  que  de  dita  Assamblea  esperàvem. 
La  Unió  Catalanista  repetirà  en  1906  la  crida 
que  feu  en  1094,  en  la  confiança  de  que  tots 
els  catalans  d’altes  mires  hi  acudiràn  a  expo¬ 
sar  llurs  idees,  ocupant  el  lloch  que’ls  hi  co¬ 
rrespon  pera  no  abandonarlo  en  lo  successiu, 
car  l’esperit  del  Catalanisme  es  ben  ample 
pera  que  s’hi  puga  esplayar  tothóm. 

Tant  de  bo  que  de  les  deliberacions  d’a¬ 
questa  Assamblea’n  resulti,  ben  efectiva,  la 
concentració  desitjada,  y,  sobre  tot,  quelcom 
que  serveixi  d’etern  llaç  d’unió,  a  mena  de 
símbol  superior  que  agermani  y  guihi  pera’l 
fi  comu  les  més  diverses  accions  polítiques  y 
socials  dels  qui  volen  pera  nostra  terra  l’au¬ 
tonomia  que  li  cal. 


Formant  part  de  la  Biblioteca  de  Joventut, 
s’ha  publicat  el  disbarat  còmich-lirich-geo- 
gràfich  L’agencia  de  informes  comercials ,  de 
nostre  estimat  company  en  Pompeius  Gener, 
que  tant  d’èxit  obtingué  al  estrenarse’l  8  del 
passat  febrer  en  el  teatre  Romea.  En  totes 
les  llibrens  se  ven  a  1  pesseta.  Als  suscriptors 
de  Joventut  que  l’adquirexin  en  aquesta  Ad¬ 
ministració  se’ls  hi  fa  l’acostumada  rebaixa. 


Aquests  dies  han  vingut  parlant  els  diaris 
de  que  l’antich  vapor  «Ciudad  Condal»,  que 
actualment  servia  de  dipòsit  de  carbons,  ha¬ 
via  sigut  adquirit  per  una  casa  estrangera. 
A  hores  d’ara  ja  haurà  abandonat  aquestes 
aygtles,  y  per  nostra  banda  no  podèm  dei¬ 
xar  de  sentir  certa  recança,  donchs  tots  els 
barcelonins  miraven  ab  fonda  simpatia  aque¬ 
lla  vella  carcaça  d’un  navili  que  un  dia  portà 
a  bordo  a  nostre  gran  poeta  mossèn  Jacinto 


Verdaguer,  y  en  el  que  hi  escrigué  bona  part 
de  son  inmortal  poema  L’Atlàntida. 

S’ha  aixecat  la  suspensió  que  pesava  sobre 
La  Veu  de  Catalunya ,  la  qual  tornà  a  aparèi¬ 
xer  el  passat  dissabte. 

Li  tornèm  el  saludo,  desitjant  qu’en  lo  suc- 
cesiu  no  tingui  nous  comtratemps. 

En  l’article  La  nit  solsticial,  de  nostre  esti¬ 
mat  colaborador  en  Victor  Oliva,  que  apare¬ 
gué  a  Joventut  fa  dues  setmanes,  s’hi  esca¬ 
paren  algunes  errades  que  per  trobarse  prin¬ 
cipalment  en  paraules  italianes  poden  donar 
lloch  a  confusions.  Les  principals  són: 

Col  umna  2.a:  Postinari  enlloch  de  Porti 
nari. 

Columna  3 .a  Hecchotti  enlloch  de  Stechetli. 

Columna  4.a:  Veso  enlloch  de  vero\  terra 
per  tersa. 

Columna  6.a:  Semterno  per  Santerno;  ne- 
blia  per  rebbia;  manma  per  mamma\  metrifica- 
dors  per  mel-lificadors;  provo  per  prono. 

Columna  7.®:  spriare  enlloch  de  spiare; 
fiamrne  enlloch  de  fïamma, 


Publicacions  rebudes: 

Vàndalo ,  poema,  per  Francisco  Tomàs  y 
Estruch.  L’autor  canta  ab  versos  fàcils  y  so¬ 
nors  l’afany  d’enriquirse  a  ultrança,  que  in- 
vadeix  al  protagonista  del  poema.  Com  a 
narració,  y  narració  en  vers,  també  té  aques¬ 
ta  obra  algún  episodi  recomanable,  ab  jus- 
tesa  de  tons,  y  ab  tochs  dramàtichs  encer¬ 
tats  a  voltes.  Ab  tot,  l’obra  no  acaba  de  con¬ 
vèncer,  com  succeheix  ab  la  majoria  de  les 
obres  del  seu  genre.  Preu,  1*50  pessetes. 

Portugal  Artislich.  La  «Biblioteca  Popu¬ 
lar  de  «L’Avenç»  ha  publicat  son  volúm  48, 
contenint  la  serie  de  conferencies  que  sobre’l 
moviment  literari  y  artístich  contemporani, 
de  Portugal,  donà  fa  poch  a  l’Ateneu  Barce¬ 
loní  en  Ignaci  de  L.  Ribera  y  Rovira.  Van 
precedides  d’un  prefaci  escrit  en  portuguès 
per  Alberto  Bessa,  y  d’un  trevall  sobre  El 
Lusitanisme  a  Catalunya  firmat  per  en  A.  Sa¬ 
durní  Vilardebó.  Preu,  50  cèntims. 

Hacio  el  abismo,  per  Carles  Dickens;  Una 
hija  de  Eva ,  per  H.  Balzac.  La  casa  editorial 
de  Carbonell  y  Esteva,  d’aquesta  ciutat,  ha 
començat  la  publicació  d’una  nova  Bibliote¬ 
ca  baix  el  títul  de  «Los  grandes  Novelistas», 
donant  a  llum  les  traduccions  castellanes  de 
les  dues  esmentades  obres  dels  grans  nove- 
listes  francès  y  anglès,  y  anunciantne  d’al¬ 
tres  de  Goethe,  Víctor  Hugo,  Sué,  Hoffmann, 
Lamartine,  Schmid,  etc.  Desitgèm  a  la  nova 
Biblioteca  tot  l’èxit  que’s  mereix. 


Fidel  Giró  impressor.  —  Carrer  de  València,  233. 


JOVENTUT  en  1906 

Any  VII 


Al  endreçar  a  sos  lectors  l’acostumada  sa¬ 
lutació  anyal,  JOVENTUT  se  creu  en  el 
cas  de  férloshi  avinentes  les  reformes,  no  de 
fons  sinó  de  forma,  que  pensa  introduhir  al 
entrar  en  la  setena  anyada  de  sa  publicació. 
Aquestes  millores  no  tenen  altre  objecte  que 
fer  més  profitosa  la  tasca  que  fa  sis  anys 
emprenguerem  y  que  seguirèm  ab  el  meteix 
dalit  sense  que  haguèm  de  modificar  nostre 
criteri,  qu’es  el  de  sempre. 

Però  la  experiencia’ns  ha  ensenyat  que 
quelcòm  haviem  de  modificar:  el  sistema  de 
repartir  per  folletins  les  obres  de  nostra  Bi¬ 
blioteca  no  deixa  de  presentar  certs  incon¬ 
venients,  especialment  pels  suscriptors  de 
fóra,  que  devegades  reben  els  fulls  rebre¬ 
gats  y  molt  sovint  se’ls  en  esgarrien,  no  es- 
sentnos  sempre  possible  atendre  a  llurs  re¬ 
clamacions,  car  degut  a  la  oscilació  de  la  ven¬ 
da  dels  números  solts,  ens  trobèm  que  certs 
quaderns  queden  gayrebé  agotats,  mentres 
que’ns  ne  sobren  molts  d’altres  que  no’s  po¬ 
den  utilisar  pera  completar  els  exemplars. 
Pera  evitar  això  hem  resolt  repartir  a  nos¬ 
tres  abonats  els  volums  relligats  a  la  rústica, 
y  aixi,  ensemps  que  s’estalviaràn  l’import  de 
la  enquadernació,  tindran  la  seguritat  de 
rebre’l  llibre  en  perfet  estat  y  sense  que  s’in¬ 
terrompi  l’interès  de  la  lectura.  Els  qui  de¬ 
sitgin  tenir  els  tomos  cartonnés ,  no  tindran 
més  que  abonar  un  suplement  de  cinquanta 
cèntims. 

Per  altra  banda,  a  n’aquelles  persones  que 
sols  tenien  interès  en  possehir  el  periòdich 
els  hi  calia  fins  ara  pagar  a  vint  cèntims  el 
número,  preu  que,  si  era  equitatiu  pera’ls 
coleccionistes,  no  ho  resultava  tant  per’a- 
queixes  persones  a  les  qui  cap  utilitat  els 
hi  reportaven  les  setze  planes  setmanals  de 
folleti.  Ara,  donchs,  el  número  solt,  sense 
les  cobertes  grogues  y,  naturalment,  sense 
folleti,  costarà  no  més  que  déu  cèntims. 

Tampoch  publicarèm  números  y  suple¬ 
ments  ilustrats  en  data  determinada,  puig 
essent  impossible  abarcar  totes  les  branques 
de  l’activitat  humana,  nostres  ilustracions, 
essent  notables  en  sí,  resultaven  com  deslli- 

gades  del  cos  de  la  revista,  y  així,  deixant  a 
nostres  confiares  la  especialitat  artística,  po- 
drèm  dedicarnos  més  profitosament  a  nostre 
veritable  y  propri  afer:  les  qüestions  literà¬ 
ries,  polítiques  y  filosòfiques. 

A  més  de  les  aventatges  ja  indicades,  ofe¬ 
rim  a  nostres  suscriptors,  en  compensació 
dels  dos  o  tres  números  ilustrats,  un  major 
nombre  de  planes  en  els  volums  de  la  Bi¬ 
blioteca,  donchs  així  com  ne  solien  rebre 
unes  setcentes  anyals,  ara’ls  hi  repartirèm 
al  menys  noucentes  planes,  sense  que 
poguèm  precisar  el  nombre  dels  volums  (de 
tres  a  quatre),  car  això  depèn  de  la  extensió 
de  les  obres  escullides. 

Els  tomos  extraordinaris  de  la  Biblioteca, 
nostres  abonats  podran  adquirirlos  directa¬ 
ment  de  l’Administració,  ab  un  25  per  100 
de  descompte.  Si  l’actualitat  ho  requereix, 
també’n  publicarèm  de  gravats  y  suplements, 
però  això,  ben  entès,  com  a  torna  y  en  obse¬ 
qui  a  nostres  suscriptors. 

La  llista  de  les  obres  que  tenim  en  cartera 
0  que’ns  han  sigut  promeses  ens  estalvia 
d’insistir  sobre  la  creixent  importància  de  la 
Biblioteca  de  JOVENTUT:  la  valiosa  colabo- 
ració  ab  que  compta  nostre  periòdich  encara 
serà  aumentada  ab  la  de  distingits  literats 
que  ab  llurs  escrits  traduhits  de  l'Esperanto 
tindràn  a  nostres  llegidors  al  corrent  del  mo¬ 
viment  politich  internacional,  y  com  que  la 
llengua  del  Doctor  Zamenhoffha  sigut  adop¬ 
tada  per  la  Unió  Catalanista  com  a  idioma 
auxiliar  pera  ses  comunicacions  exteriors,  nos¬ 
altres,  al  publicar  una  secció  especial  espe- 
rantista,  y  gramàtica  y  diccionaris,  coopera- 
rèm  a  l’obra  de  l’ajuntament  de  tots  els  qui 
tenen  ideals  de  progrés. 

Creyèm,  donchs,  que’l  públich  català  se¬ 
guirà  afavorintnos  com  fins  ara,  y  que  tots 
en  sabràn  grat  de  les  reformes  indicades:  els 
suscriptors  perque’l  valor  dels  llibres  repar¬ 
tits  sobrepujarà  l’import  de  l’abonament,  y 
els  simples  lectors  perque,  posat  el  nú¬ 
mero  a  dèu  cèntims,  JOVENTUT  estarà  a 
l’alcanç  de  les  persones  de  més  modesta  po¬ 
sició. 


BASES 


i.*  En  tots  els  kioscos  v  llibreries  de  Bar¬ 
celona  y  en  les  cases  de  nostres  correspon¬ 
sals,  se  trobarà  de  venda  JOVENTUT  al 
preu  únich  de  10  cèntims.  Els  números  con- 
tinuaràn  publicantse  com  fins  ara,  però  sense 
folletins. 


2 Els  suscriptors,  ja  directes  d’aquesta 
Administració,  ja  per  mediació  dels  nostres 
corresponsals,  rebràn  setmanalment  els  nú¬ 
meros  de  JOVENTUT  sense  folletins. 

Ademés,  rebràn  durant  el  transcurs  de 
l’any  tres,  quatre  0  més  volums  enquader- 

nats  a  la  rústica  d’obres  originals  e  inèdites 
dels  millors  escriptors  catalans,  alternades 
ab  traduccions  d’interessants  obres  estran¬ 
geres.  La  importància  d’aquestas  obres  pot 
compendies  per  la  llista  d’autors  y  tituls  que 
publiquèm  més  endevant. 

Per  lo  menys  donarèm  al  cap  de  l’any  lli¬ 
bres  per  valor  de  9  pessetes,  fent  un  total 
de  900  a  1,000  planes.  Dues  0  trescentes 
més  que’ls  anys  anteriors. 

3-a  Les  suscripcions  podran  ésser  per  un 
any,  per  milj  any,  0  per  trimestres  naturals. 

Als  suscriptors  per  un  any  y  per  mitj  any, 
al  fer  efectiu  el  rebut  se’ls  hi  donarà’l  primer 
volúm,  que  aquest  any  serà  la  novela  d’En- 
rich  de  Fuentes 

ROMÀNTICHS  D’ARA 

Els  suscriptors  per  trimestres  no  rebràn 
les  obres  fins  haver  pagat  el  trimestre  subse¬ 
güent  al  en  que’s  publiquin. 


q.a  El  repartiment  dels  llibres’ se  farà  a 
domicili  a  Barcelona,  y  a  fòra  per  medi  de 
nostres  corresponsals.  Els  suscriptors  de  fòra 
que  s’hagin  suscrit  directament  rebràn  els 
llibres  per  correu,1  però  may  avans  d’haver 
fet  efectiu  l’import  de  la  suscripció. 

5. “  Els  suscriptors  0  altres  lectors  que 
desitgin  les  obres  enquadernades  cartonné, 
podràn  demanarho  y  se’ls  hi  entregaràn 
enquadernades  mitjançant  50  cèntims  per 
volúm. 

6. a  Els  actuals  suscriptors  se  considerarà 
que  continuen  si  no  avisen  lo  contrari. 

7. a  Les  suscripcions  poden  ferse  directa¬ 
ment  a  aquesta  Administració  0  per  medi  de 
nostres  corresponsals,  a  n’els  qui  deuràn  exi¬ 
gir  el  rebut  fet  per  nosaltres.  JOVENTUT  no 
reconeix  altres  rebuts  que’ls  seus. 

8. a  Els  suscriptors  de  fòra  que’s  suscri- 
guin  directament  poden  enviar  l’import  per 
medi  de  segells  de  correu.  0  per  lliurança  de 
giro  mutuu  en  carta  certificada. 


OBRES  EN  PREPARACIÓ 

QUE’S  REPARTIRAN  DE  FRANCH  ALS  SUSCRIPTORS, 

SUCCESSIVAMENT,  EN  LA  FORMA  DITA 


ORIGINALS 


Romàntichs  d’ara,  novela  per  Enrich  de  Fuentes. 

Drames  rurals  (segona  serie),  per  Víctor  Català. 

En  Valentí  Almirall  y  son  temps.  (Estudis  de  l’home  y  dels  o'rigens  del  Catalanis¬ 
me  polítich,  seguits  d’algunes  obres  menors  del  biografiat),  per  Eudalt  Canibell. 
Sang  blava,  novela  per  Carme  Karr  (L.  Escardot). 

La  Culpable,  drama  per  Adrià  Gual. 

Y  altres  obres  de  Maragall,  Felip  Palma,  Joseph  M.a  Folch  y  Torres,  etc. 

TRADUCCIONS 


Alkestis,  tragèdia  d’Euripides,  traduhida  per  Salvador  Vilaregut. 

Juli  Cèsar,  tragèdia  de  Shakespeare,  traducció  d’idem. 

Les  ànimes  solitàries  y  La  campana  engolida,  de  Hauptmann. 

Pere  Gynt,  de  Ibsen. 

Els  Problemes  de  l’Antologia  grega,  proposats  en  versos  catalans,  comentats  y 
resolts,  per  R.  Miquel  y  Planas,  etc.,  etc. 


Condicions  pera  la  suscripció  y  venda 


CATALUNYA:  Un  any. . 

»  Mitj  any . 

»  Trimestre . 

ALTRES  REGIONS  D’ESPANYA:  Un  any 

ESTRANGER:  Un  any.  .  . . 

Número  corrent . 

Atrassat  . 


8  pessetes. 

4  5°  » 

225  » 

9  » 

10  franchs. 
10  cèntims. 
20  » 


Redacció  y  Administració: 

Plaça  del  Teatre,  6,  entresol. 


NÚMERO  CORRENT . 20  CÈNTIMS 

>  ATRASSAT,  AB  FOLLETINS.  .  40  » 

>  »  SENSE  FOLLETINS.  2 5  > 


SUMARI: 

Miseries,  per  Just  Marlés.— El  camí  ral,  per  Víctor  Oli¬ 
va.  —  Clixé  de  desembre,  per  L.  Escardot.— Les  ci- 
mes  altes,  per  Ramón  Vinyas.—  Saludo  que  «Joven¬ 
tut»  envia  als  esperantistes  húngars,  per  «Joven¬ 
tut». — Les  verges  impures,  per  Claudi  Mas  y  Jornet. 
—Punt  final,  o  Trinitat  de  patums,  y  El  primer  sóch 
Jo!. per  Rafel  Vallès  y  Roderich.— Txeques:  Costums 
y  tradicions  (traducció  de  Jan  Neruda),  per  Benet 
R.  Barrios.—  La  desfeta  del  llagut,  per  Joaquim  Pla. 
—  Noves 

FOLLETI: 

HISTORIES  D’ALTRE  TEMPS  (narracions  dels  si¬ 
gles  XIV  y  XV). — Plechs  15  y  16;  Portada;  Noticia 
preliminar;  Coberta. 


MISERIES 

La  interpelació  explanada  en  el  Congrés 
espanyol  pel  senyor  Romeo,  ab  motiu  de  1& 
pèrdua  del  «Cardenal  Cisneros»,  ens  dóna 
lloch  pera  una  bona  serie  de  consideracions, 
sense  tenir  necessitat,  per  això,  de  penetrar 
en  la  part  tècnica  de  la  qüestió,  per  ésser  cosa 
més  propria  d’una  revista  professional  que 
de  les  planes  de  Joventut,  y  també  perque 
l’emetre  certs  conceptes  resultants  de  l'anàli¬ 
sis  del  fet,  podria  presuposar  en  algú  inten¬ 
ció  per  part  nostra  d’aludir  a  determinats 
organismes  que  apuntalen  l’Estat  espanyol. 

En  general,  les  defenses  de  les  causes 
irremisifelement  perdudes  en  son  primer  pe¬ 


ríode  solen  causarnos  indignació;  segueixen 
després  per  produhirnos  fàstich,  y  acaben 
per  inspirarnos  llàstima. 

Referintnos  al  cas  particulardel  «Cisneros» 
llàstima  y  no  més  que  llàstima  es  lo  que’ns 
ha  fet  sentir  el  senyor  Concas,  al  contestar 
ab  quatre  generalitats  vulgars  als  càrrechs 
concrets  que  foren  dirigits  al  Cos  a  que  per¬ 
tany  pel  diputat  Romeo,  y  més  si’s  té  en 
compte  la  ventatja  per  part  del  ministre  d’és¬ 
ser  un  técnich,  y  l’acusador  un  profà  en  la 
matèria  objecte  de  deliberació. 

Anèm  a  veure’l  valor  que  podém  donar  a 
l’actitut  del  senyor  director  de  La  Correspon¬ 
dència  de  Espaiïa. 

Molt  noble  y  simpàtica  haurà  semblat  a 
molts  la  valentia  del  senyor  Romeo  a!  posar 
ab  crudeltat  la  llaga  al  descobert,  y  efecti¬ 
vament  aixi  seria  si  dit  senyor  ho  hagués  fet 
ab  el  fí  patriòtich  de  facilitar  l’aplicació  del 
remey,  però,  per  desgracia,  no  es  aixi,  com 
no  podrà  menys  de  compendre  qualsevol  que 
de  la  qüestió  marítima  d’Espanya  estiga  al 
corrent. 

Dues  són  les  entitats  que’s  disputen  la 
hegemonia  de  la  marina  espanyola:  la  «Liga 
Marítima»  y  el  «Fomento  Naval»,  prodomi- 
nant  en  la  primera  l’element  civil  (varis  ex- 
ministres,  alguns  aristòcrates  y  quasi  tots  els 
naviers),  y  en  la  segona  l’element  militar. 

La  major  part  dels  ministres  de  marina, 

especialment  els  civils  que  han  sigut  durant 
aquests  últims  anys,  pertanyen  a  la  «Liga»; 
ab  la  pujada  del  senyor  Concas  al  ministeri 
de  Marina  comença  una  nova  era  de  prepon¬ 
derància  a  favor  del  «Fomento  Naval»,  anant- 
sen  per  terra  alguns  projectes  patrocinats  per 
la  «Liga  Marítima»  y  que  afavorien  en  gran 
manera’ls  interessos  dels  naviers  de  Bilbao; 
y  aqui  tenen  a  n’aquests  desfentse  en  impre¬ 
cacions  contra  la  marina  de  guerra  per  boca 
del  senyor  Romeo,  no  per  cap  finalitat  pa¬ 
triòtica  y  lloable,  sinó  per  sentirse  ferits  en 
lo  més  fondo  de...  llurs  caixes  de  caudals. 

Dihèm  sense  cap  temor  d’equivocarnos 
que  són  els  armadors  de  Bilbao’ls  qui  han 
parlat  per  boca  del  senyor  Romeo,  perque, 
seguint  la  peroració  de  dit  senyor  en  el  Con¬ 
grés,  no  deixa  de  veures  que  ab  ells  està 
completament  identificat,  y  quasi  ens  atrevi¬ 
ríem  a  dir  que  d’ells  y  de  ningú  més  proce 
deix  molta  de  la  informació  tècnica  que  ha 
tingut  de  menester.  , 

En  casos  semblants  al  del  acoraçat  «Cisne- 
ros»  se  trobarien  sovint  els  barcos  mercants, 
si  arribés  a  ésser  un  fet  lo  que  ab  tant  d’em¬ 
penyo  venen  perseguint  els  naviers  de  Bilbao 
(y  que’l  senyor  Romeo  també  ha  defensat),  o 
sia  declarar  lliure’l  practicatge,  si  bé  es  veri¬ 
tat  qu’en  aquest  cas  veurien  compensada  la 
pena  d’ésser  els  causants  d’unes  quantes  víc¬ 
times,  ab  la  opulència  de  les  companyies  de 
segurs  al  pagar  com  a  cascos  bons,  tantes 
caixes  de  mort  qu’en  forma  de  barco  nave¬ 
guen  per  aqueixos  mars  de  Deu. 

Després  de  tot  lo  anterior  no’s  trobi  es¬ 
trany  que,  al  seguir  el  procés  de  qualsevol 
assumpto  politich,  no  hi  sapiguèm  veure  en 
el  fons  més  que  miseries,  miseries  y  misè¬ 
ries. 

Just  Marlés 


EL  CAMÍ  RAL 

•  e  (San  Francesco)  disse  cosi:  O  frate  Masseo,  noi 
non  siamo  degni  di  cosi  grande  tesoro;  e  ripetendo 
queste  parole  piu.  volte,  rispuose  frate  Masseo'  Padre, 
come  si  può  chiamare  tesoro  dov’è  tanta  povertade  e 
mancamento  di  quelle  cose  che  bisognano?...  Disse  San 
Francesco:  E  questo  è  quello  ch’io  reputo  grande  teso¬ 
ro,  ove  non  è  cosa  veruna  apparecchiata  per  indústria 
umana;  ma  cio  che  ci  è,  si  è  apparecchiato  dalla  provi- 
denza  divina. — I fioretti  di  San  Francesco.  Capítul  XIII. 

LA  TRENYINA 

Fem  via  desd’avans  de  l’auba  y  anèm, 
xops  de  rosada,  per  una  carretera  de  molt 
poch  trànsit.  Cada  pèl  de  la  roba  aguanta 
una  goteta  esferoidal.  La  ubaga  (ja  fa  temps 
que  dura)  ens  té  mitj  glaçats.  A  una  vintena 
de  canes  sota  nostre  circula  per  l’ample  llit 
del  riu  un  filet  d’aygua  que  s’esplaya  fent 
incontables  esses,  reposant  quiet  y  pla  en  un 
ions  o  cantant  en  els  ràpits,  tot  gastant  ab 
ses  llepades  les  blanques  pedres  arrodo¬ 
nides. 

Per  fi,  de  l’altra  banda  del  riu,  bada  una 
vall,  y  ens  arriba’l  sol  de  ple  a  ple,  baix  en¬ 
cara,  fent  evaporar  en  un  fum  lleu  la  rosada 
que  portèm. 

'  A  devant  meteix  nostre,  entre  dues  ma¬ 
tes,  una  aranya  ha  estès  la  seva  xarxa,  però  no 
poligonal  com  les  altres  vulgars  y  casolanes, 
sinó  enrotllada  circularment  en  espiral  exac- 
tissima  y  compacta.  Els  sabis  ja  deuen  tenir- 
lo  apuntat  en  alguna  summa ,  aquest  detall, 
però,  per  ésser  la  primera  y  única  vegada  que’l 
veyém,  ens  sorprengué  d’admiració  la  tela, 
un  moment  abandonada  per  l’exquisit  geò- 
metre,  y,  contemplant  el  sol  a  través  dels  fi¬ 
lets  transparents,  irisats,  ferem  oració  bella 
estona. 

ELS  HOMICIDES 

L'hora  de  despedirnos  per’anar  a  sopar 
ens  tocà  prop  d’un  fanal,  en  la  carretera  que 
atravessa  la  vila  de  part  a  part.com  un  carrer 
qualsevol. 

Un  carro  silenciós  s’aturà  allà  prop,  y  de 
derrera’n  sortiren  dos  homes,  de  tal  aspecte, 
que  involuntàriament  ferem  un  pas  enrera. 
L’un  duya  bigotet  y  1  ’  altre-  barba  grisa; 
els  recordo  com  si  els  vegés,  encara  qu’ells 
procuraven  guardarse  de  la  llum  del  fanal. 
Tenien  la  cara  rogenca  a  íorça  d’ésser  torra- 

da,  les  faccions  anguloses,  els  ulls  enfonsats 
y  lluhents,  no  duyen  camisa  y  de  tot  ells  se’n 
venia  cap  a  nosaltres  un  tuf  tan  fort  de  misè¬ 
ria,  de  gana,  que  no  sabíem  si  ens  demana¬ 
rien  caritat  o  diners  o  la  vida. 

— La  carretera  de  Tarragona...  ^volen  fer 
el  favor?... 

— Prou,  es  aquesta — y  els  signarem  les  fos¬ 
cors  que  tenien  devant  d’ells. 

— Gràcies. — Y  ab  una  gran  indecisió,  com 
si  els  quedessin  coses  al  pap  pera  dirnos  y  no 
gosessin,  feren  arrencar  al  cavallet  hétich  y  el 
vehicul  trontollant  s’endinsà  altre  cop  en  la 
fosca,  empaytant  llunyanes  penalitats  pera 
fugir  de  les  penalitats  properes. 

Ens  quedarem  tots  tristos. 

Tres  dies  després,  els  masovers  de  cà’l  Ce¬ 
go  trobaven  dins  d’una  coveta  natural,  en¬ 
grandida  treyent  terra  d’escudelles,  un  home 
mort  de  temps,  tot  nu  y  mitj  socarrat,  sobre 
tot  del  cap. 

Fetes  averiguacions,  resultava,  segons  ens 
digué’l  nostre  mitger,  que  l’hereu  de  cà’l  Ce¬ 
go,  de  qui  eren  vehins,  tot  cavant  en  un 
camp  havia  vist  uns,  que  semblaven  giianos, 
moventse  prop  de  la  cova  aquella  en  que  te¬ 
nien  el  jonch  ficat;  poch  després,  veyent  fum 
y  tement  que’ls  hi  cremessin  tota  la  cullita, 
els  renyà  amenaçantlos  ab  l’aixada,  y,  com 
que  no  va  sentir  més  fortor  de  socarrim,  ni 
tan  sols  hi  tornà  a  pensar  més. 

Al  trobar  les  despulles  s’explicà’l  fet,  y  les 
indicacions  que  donaren  ens  permeteren  rela- 
cionarlo  ab  la  pregunta  dels  vianants  miste¬ 
riosos.» 

Qui  sab  quànts  dies  seguits  devien  dur 
dins  del  carro  aquell  mort;  obligats  a  taparlo 
contínuament  per  que’ls  sotrachs  no’l  desco¬ 
brissin;  fent  comedies  esporuguides  en  les 
linies  fiscals  pera  evitar  la  trapacería  oficio¬ 
sa  dels  burots;  obligats  pel  fret  a  passar  les 
nits  en  esgarrifoses  promiscuitats;  cercant  per 
tot  arreu  un  indret  prou  segur  pera  sabolirlo 
y  amagar  un  rastre  que  ningú  pensava  en 
cercar. 

Per  uns  quants  dies,  quina  obsessió  d’es¬ 
pant,  quina  creu  més  penosa,  afegida  a  la 
acostumada  misèria  y  a  l’automatisme  ambu¬ 
latori  que’ls  empeny!  Per  això,  quan  varen 
parlar  de  denunciar  la  troballa,  d’indicar  el 

carret  del  anònims  malfactors,  varem  opo- 
sàrnoshi: 

—  Si  han  pecat,  si  han  occit,  els  pobres, 
prou  càstich  els  caygué...  que  facin  via.  — 

MICROCOSMOS 

Per  les  vores  de  les  carreteres  montanyen- 
ques  ,  se  troben,  a  distancies  desiguals, 
unes  sitges  curulles  d’aygua,  qu’hi  deixen 
les  corrents  pluvials  al  circular  per  les  cu¬ 
netes. 

De  dia,  les  sitges  són  plenes  de  moviment 
y  vida,  tenen  les  parets  folrades  d’herbey 
estrany,  amfibi,  y  són  solcades  de  cuchs  ro- 
gènchs;  per  la  superfície  hi  neden  els  insec¬ 
tes  remadors,  posats  pera  que  no  quedi  solu¬ 
ció  de  continuitat  entre’ls  que  volen  y  els  que 
viuen  dins  de  l’aygua.  Al  fons  s’hi  veuen  uns 
escarabats  grossos,  negrenchs,  que  semblen 
sense  potes,  y  quan  vos  hi  acostèu,  les  gra¬ 
notes  remouen  l’aygua  al  tirarshi  esporugui¬ 
des  y,en  sent  baix,  al  amagarse  sota  l’herbey, 
aixequen  un  nuvolet  de  llot  que  tot  seguit 
torna  a  posarse. 

Ab  el  temps,  si  hi  ha  seca  y  l’aygua  no’s 
renova,  se  va  tornant  verdosa,  opalina,  més 
rica  en  el  misteri  d’aquelles  minúscules  exis- 
tencies  inquietants. 

De  nit,  tot  això  no’s  veu,  la  sitja  emmira¬ 
lla  la  estelada  fins  als  limits  més  llunyans.  Si 
un  s’hi  aboca,  quant  més  s’apropa  a  l’aygua, 
més  troç  veu  d’aquell  cel  invertit,  y,  ajudant 
la  severa  quietut,  el  misteri  de  les  veus  del 
silenci  y  la  vaga  basarda  de  la  terra  en  per¬ 
petua  gestació,  sembla  que,  a  través  de  la 
bola  del  món,  per  un  forat  que  la  travessi 
diametralment  ,  contemplèm  el  firmament 
qu’en  l’altre  hemisferi  es  presidit  per  la  creu 
del  Sur. 

A  tota  hora  les  sitges  tranquiles  recorden 
al  vianant  que  les  coses  més  petites  poden 
contenir  l’infinit. 

ELS  GATS 

Talment  les  cases  de  pagès  se’n  preocu¬ 
pen  ben  poch  de  que  passi  un  gran  camí  per 
prop  d’elles.  Unes  s’hi  posen  de  costat,  al¬ 
tres  de  gayrell,  altres  s'hi  giren  d’esquena. 
Prou  ho  sabèm,  els  que  anèm  pel  camí,  que 
quan  la  carretera  s’obri  ja  feya  anys  que 
les  cases  eren  aixecades  y  que  la  terra’s  con- 

reuava;  però  sempre’ns  sembla  que'ns  fan 
poca  reverencia  no  presentant  la  fatxada  em- 
blanquinada  y  somnolent  a  causa  dels  fines¬ 
trals,  sempre  cluchs  y  tranquils. 

Un  dia,  empipat  perque  un  casinvó  de 
teulada  molt  plana’m  donava  la  esquena, bru¬ 
ta  y  trenyinosa,  vaig  volerli  veure  la  cara 
suposantla  pintoresca,  y,  prenent  per  un 
cami  lateral,  no  vaig  parar  fins  trobar  un 
marge  baix  que’m  deixés  satisfer  la  curio¬ 
sitat. 

La  entrada,  que’l  portal  descobria,  estava 
sens  enrajolar  ,  emmoblada  ab  dues  cadi¬ 
res  velhssimes.  En  els  banchs  d’obra  que 
ratllaven  per  baix  la  fatxada  hi  havia  coves 
de  portar  la  verdura  al  mercat,  yentre’ls  coves 
cinch  gats  que  feyen  fredat  de  veure.  Un  de 
clapat  tenia,  enlloch  de  l’ull  dret,  un  bony 
vidriós,  descolorit  y  fixo;  l’altre  era  manco 
d’una  pota  del  devant;  s’hi  ajuntà,  caminant 
ab  gran  pena  perque  tenia  desconjuntades 
les  dues  potes  del  derrera  ,  un  de  negre, 
més  ben  dit,  que  ho  havia  sigut,  però  qual 
pèl,  en  els  indrets  qu’encara  cobria’l  cuy- 
ro  brut,  era  d’un  roig  de  sotana  vella,  el  pre¬ 
sident  de  tota  aquella  tayfa  ,  segurament 
l’estimat  de  la  mestressa,  que  s’estava  asse¬ 
gut  ab  posat  orgullós  al  peu  de  la  porta;  es¬ 
tava  gras  y  lluhent,  però  no  tenia  ni  orelles 
ni  cúa;  l’ultim,  esquelètich,  allunyat  de  tots 
al  cap  del  banch,  tenia  encara  senyals  sag- 
noses  a  l’esquena  y  deixava  penjar,  desllori- 
gada,  la  cúa,  qu’estava  mancada  de  pèl  en  més 
dels  dos  terços. 

De  dintre’n  va  sortir  una  velleta  reconco- 
lida  que’s  va  asseure  al  sol,  contemplant  ab 
equanimitat  admirable  les  peces  de  terra 
grassa,  coberta  d’hortaliça.  El  gat  gras,  ab 
un  brinco  silenciós,  se  li’n  va  pujar  a  la 
falda  y  començà  a  fer,  remenant  el  munyó 
de  cúa,  aquell  ragoll  especial  de  satisfacció, 
tan  feli  y  tan  carinyós. 

Aquelles  desferres  de  les  fines  bestioles 
domèstiques  se  miraven  a  llur  hospitalera 
en  muda  protesta  d’ignocents,  com  planyent- 
se  del  mal  cor  dels  que’ls  havien  ferit,  y 
ella  semblava  acaronarlos  a  tots  al  passar 
la  mà  per  la  esquena  flonja  del  preferit,  al 
qual,  per  pura  estimació,  havia  escuat  y  des- 
orellat. 


SEMAX1I 

Una  mena  de  cortina  de  contorns  borrosos, 
grisa,  unida,  alta  fins  a  les1  estrelles,  tanca 
l’horitzó  a  ponent,  deixant  tan  sols,  prop  de 
la  terra,  dos  dits  de  claricia  pera  que  passi 
la  claror  rohenta  del  sol  que  sembla  ocupar, 
en  aquella  hora,  prop  d’un  quadrant  de  la 
gran  circumferència. 

La  carretera,  recta,  ressaltant  ab  sa  blan¬ 
cor  entre’ls  camps,  porta  directament  al  sol 
que  la  illumina  tota. 

Per  les  cunetes,  al  peu  de  les  vinyes  que 
li  fan  costat,  entorn  de  les  soques  dels  ar¬ 
bres,  cobertes  de  la  estranya  pegadella  de 
la  escorça  morta  que’s  va  desenganxant,  en 
les  roderes  meteix,  el  vent  ha  anat  aplegant 
el  fullàm  caygut  dels  ceps,  d’un  vermell  ca¬ 
lent,  metàlich,  y  el  dels  plàtans,  terrós  com 
aygua  de  torrent. 

Les  fulles  fan  una  mena  de  march,  una 
guarnició  de  puntes  finetes  y  recaragolades,  a 
l’alfombra  de  póls  de  la  carretera. 

Allà  baix,  al  peu  de  la  pujada,  que  ab 
prou  feynes  se  distingeix  per  mor  del  sol 
que  fa  veure  pampallugues,  un  tranquil  ha 
calat  foch  als  pàmpols  y  a  l’herba  seca  de 
totes  dues  bandes.  Lentament,  les  inquie¬ 
tes  llengües  de  flama  van  corrent,  ajudades 
pel  suau  oreig;  s’apoderen  d’un  munt  derrera 
l’altre  pera  ferlo  cendra  ,  pugen  y  baixen, 
avencen  més  d’un  costat  que  de  l’altre,  y 
després  se  deixen  passar,  com  si  juguessin, 
paren  un  moment  com  volent  pendre  halè, 
o,  havent  acabat  la  tasca,  aqui  s’amaguen, 
allí  llencen  espurnes  y  després  continúen, 
pera  veure  si  poden  ajuntar  llur  diminut  in¬ 
cendi  ab  l’incendi  etern  que  allà  a  l’horitzó 
fuig  cap  a  les  antípodes. 

El  vianant  captayre,  aclofat  pel  pes  del 
sarró  inflat  que  se  li  arrapa  a  la  esquena  a 
tall  de  monstruós  paràsit,  s’atura  un  mo¬ 
ment,  contemplant  l’espectacle,  y  sacut  la 
llarga  cabellera  bruta.  {Qui  sab?  Potser  dies 
millors  el  vegeren  estudiant,  seminarista, 
potser  algún  dia  sapigué  de  cor  la  historia 
antiga,  que,  per  la  força  de  la  bellesa  am¬ 
bient,  se  li  desperta  en  la  memòria,  recor- 
dantli  les  teyeres  de  l’emperador  Neró,  y  en 
una  ilusió  d’orgull,  oblidant  cansaments  y 
distancies,  camina  depressa  halenat  per  la 
baixada,  y  somriu  a  la  fantàstica  festa  que  la 
natura  li  fa. 

EL  BAF 

Al  enfilar  el  retóm  a  tota  velocitat,  el 
vent  que’m  fuhetejava  la  cara’m  va  dur  un 
perfum  lleu  y  potent  alhora,  y  ab  ell  una  in- 
quietut  estranya.  La  fortor  ho  omplia  tot, 
feya  cos  ab  l’ayre  respirable,  semblava  venir 
de  lluny,  d’algún  camp  de  batalla  mandxú, 
recordava  la  podridura  dels  animals  y  certs 
gasos  que’s  troben  en  els  experiments  quí- 
michs.  No  vaig  poder  menys  de  buscar  per 
tot  arreu,  però  per  allà  no  hi  havia  ni  rudes, 
ni  fulles  d’etzevara  a  podrir  dins  de  sitges; 
cercava  per  fi  alguna  bèstia  morta,  potser  un 
home,  victima  d'un  crim  ignorat  o  d’un  ac¬ 
cident,  però  tot  va  ésser  inútil. 

Altres  vegades,  entre  montanyes  altes,  en 
algún  indret  enclotat  y  sens  molta  circulació, 
he  trobat  la  meteixa  olor  en  l’ambient,  idènti¬ 
ca  sensació  d’ofech,  iguals  ganes  de  ferme  alt, 
de  sobressortir  dels  cims  pera  fugir  de  la  te¬ 
rrible  fortor,  qual  causa  precisa  ignoro  en¬ 
cara.  Déu  ser  l’ humus ,  la  corrupció  sempre, 
prenyada  de  vida. 

Y,  al  donarme  aquesta  explicació,  no  he 
pogut  menys  de  pensar  en  les  corrues  de  ca¬ 
bres  precedides  pel  boch,  que  deixa  derrera 
seu  una  estela  de  fortor  eròtica;  he  recordat 
el  reflexe  engrescat  que  aquesta  fortor  deixa 
en  els  ulls  d’alguns.  Potser  quan  puden 
d’aquesta  manera  les  valls  y  les  ubagues, 
en  regions  que  s’escapen  als  nostres  sentits 
s’estàn  verificant  còpules  monstruoses  y 
fructiferes. 

RITME 

Al  costat  meteix  del  terraplè  que  forma  la 
carretera  hi  ha  una  masia  d’arquitectura 
sinuosa  y  complexa.  Enclotada  allà  dins, 
fa  cara  a  la  riera,  abundosa  de  palets,  però 
del  tot  pobra  d’aygua.  Com  un  oprobi  pel 
torrent  sèch,  devant  per  devant  meteix  de  la 
casa  hi  ha  un  pou  venerable,  sucós,  aculli- 
dor  y  fresch,  coronat  de  falgueres  y  falsies, 
voltat  de  columnes  de  mahons,  gratats  per 
la  humitat  en  formes  còncaves,  com  les  que 
pren  ab  el  temps  la  pedra  de  Montserrat. 
D’aquest  pou  en  treuen  l’aygua  uns  vells  ca- 
túfols  de  terriça  negra,  cansats  de  fer  allò 
que  diu  la  transparent  endevinalla  popular: 

Un  que'n  puja,  un  que'n  baixa,  un  quen 
pesca  l'aygua  fresca . 

El  mecanisme  que  converteix  l’esforç  cir¬ 

cular  del  cavall  en  profitosa  columna  liquida 
ascendent,  es  una  enrevessada  cinia  de  fusta, 
picada  per  les  entrades  y  eixides  dels  corchs, 
però  forta  encara  com  obra  de  romans,  ab 
cada  viga  macissa  del  gruix  d’un  cos  d’home 
y  plena  de  barrots,  soports,  cornises,  canals, 
travesses  y  cordatges,  tot  en  moviment  y  vi¬ 
bració.  Y  aquest  mecanisme,  de  tant  en  tant, 
sense  còm  va  ni  còm  costa,  grinyola  d’una 
manera  endimoniada .  Ademés  del  xim-xim 
moixonesch  de  l’aygua  al  refregar  les  fustes 
unes  ab  altres,  se  senten  udols  de  besties  y 
cançons  de  monstres;  tot  d’una,  un  soroll 
cavernós  retruny  dins  del  pou  y  en  fa  pujar 
sonoritats  de  misteris;  tan  aviat  s’està  un 
quart  callat,  com  xiscla  seguit  fins  a  esbufe- 
garse;  tan  aviat  murmura  com  renega,  y  del 
xim-xim  a  la  flestomía  discordant,  irritada, 
passen  dies  y  setmanes. 

Les  veus  estranyes  de  la  cinia,  al  caure  la 
curta  tarda  d’hivern,  lan  posar  el  cor  estret 
d’angunia  als  caminants  que  passen  pel  pont, 
emocionats  per  la  majestat  de  la  fosca  nai¬ 
xent,  y  si  algú,  enterat  de  la  causa,  fa  timides 
indicacions  als  masovers  pera  que  untin  un 
xich  el  mecanisme  secular,  ells  arroncen  les 
espatlles,  desinteressantsen: 

— Ara  ja  hi  estèm  fets,  saben,  y  potser  ens 
mancaria  la  remor,  si  no  la  sentíssim.  — 

Es  l’única  musica  que  tenen  per’acom- 
panyarse  quan  feynegen  de  cara  a  terra. 

Víctor  Oliva 


CLIXÉ  DE  DESEMBRE 

Fa  pochs  dies,  al  atravessar  el  Passeig  de 
Gracia,  me  deturaren  el  pas  varis  cotxes  de 
luxo,qugls  tronchs  escarapel-latsde  flors  y  de 
llaços  blanchs — comels  trausyelmànech  dels 
fuhets  dels  cotxers,  —  anaven  seguint  lenta¬ 
ment,  amunt  y  avall,  la  concorreguda  via, 
enclohent  reflexes  brillants  de  xisteres  noves 
y  ràpides  visions  de  núvols  blanchs  y  flors 
de  taronger. 

Un  casament! 

N’es  el  temps  ara,  per  la  Puríssima,  pels 
vols  de  Nadal,  dels  casaments  barcelonins. 

Y,  tot  fent  mon  camí,  meditava  sobre  la 
greu  sorpresa  qu’en  mi  produhia  la  incons¬ 
ciència  d’aquelles  parelles  que,  eixint  d’un 
acte  d’aytal  trascendencia  y  tan  fonda  serie- 

tat,  feyen  llur  goig  d’aquella  exhibició  tonta, 
vulgar,  de  mal  gust  y,  a  mos  ulls,  d’una  im¬ 
moralitat  manifesta. 

Al  pas  del  cotxe  dels  nuvis  neixien  frases 
grolleres  y  somriures  equívochs,  que  posa¬ 
ven  en  els  rostres  afeytats  dels  cotxers  ria¬ 
lletes  plenes  d’intencions  malicioses  y  obsce¬ 
nes. 

Les  noyes  que  creuaven  el  passeig,  ab  llurs 
cossos  onejants,  senses  curves,  els  barretets 
enlayrats,  posats  de  gayrell,  els  colls  voltats 
de  plomes,  se  miraven  als  nuvis  ab  un  es¬ 
clat  en  els  ulls,  barreja  de  gelosia,  de  cu¬ 
riositat  maliciosa  y  d’interns  estremiments 
secrets. 

Les  casades,  unes  ab  un  somriure  enigmà- 
tich,  fret,  gayrebé  compassiu;  altres  ab  un 
cayent  dolorós  en  llurs  boques  tristes  y  mar¬ 
cides;  les  menys  ab  l’agradosa  sensació  de 
dolces  memòries,  guaytaven  als  esposats  ab 
un  esguart  d’intima  simpatia;  y  les  més  joves 
(quiscuna  de  cos  arrodonit  y  flanchs  feconds) 
ab  una  imperceptible  rialleta  acompanyada 
d’un  sospir  suau. 

Els  homes...  tots,  tots  se’ls  miraven  ab  la 
meteixa  expressió  de  sota-enlesos.  Els  més 
joves,  els  brivalls ,  sentint  una  lleu  rojor  de- 
sota’ls  ulls,  se  miraven  la  nuvia;  els  homes 
fets  guaytaven  ab  l’esguart  laç  y  deprimit 
dels  blasés ,  dels  indiferents... 

— Bah! — semblava  que  diguessin:  —uns  al¬ 
tres  ximples  a  fer  la  gran  errada!  — 

Dos  homes  vells  deixaren  anar  tals  des¬ 
vergonyiments,  que’m  vaig  esborronar. 

Sols  un  senyor  de  cabells  blanchs,  tot  en- 
dolat,  que  seya  en  un  banch  al  costat  d’un 
nen  petit  que  li  deya  «avi»,  girà’l  cap,  y  vaig 
véureli  els  ulls  humitejàrseli. 

Tal  volta  fou  aquella  l’única  sensaeió  pura 
que  despertà’l  pas  del  cotxe  que  anava 
amunt  y  avall  en  sa  tonta  passejada. 

Y  la  parella  que  aixi  prostituhia  la  unió 
santa  que  per  la  vida  junyia  dos  éssers  indi- 
solublement,  devant  de  Deu,  de  la  societat  y 
de  les  lleys,  me  feu  una  fonda  llàstima. 

El  nuvi,  grassó  y  tot  lluhent,  ab  cara  fres¬ 
ca  de  salut  y  benestar,  somreya  satisfet  sota 
uns  bigotets  que’s  caragolaven  alegroys  so- 
bre’ls  llabis  molçuts  y  les  galtes  roges,  uns 
bigotets  negres  que  devien  fer  olor  de  poma¬ 
da  de  rosa  y  d’estenalletes  de  barberia; 


sota  la  xistera  nova,  un  poch  justa,  els  ulls 
li  brillaven  guaytant  el  món  ab  ayre  bon  troç 
estúpit  dintre  sa  sinceresa. 

Y  la  nuvia,  una  moreneta  tota  bufona,  en. 
cara  ben  empolvades  les  galtes,  en  els  ulls 
l’esguart  tranquil  del  repòs  y  del  goig  d’una 
arribada  a  temps;  coronada  de  petits  capolls 
que  semblaven  perles  muntades  ab  esmerag- 
des,  s’estava  arreconada — ab  aquell  posat  de 
displiscencia  amanerada  dels  que  no  estàn 
fets  a  anar  en  carruatge  —  dintre  de  la  bro¬ 
ma  blanca,  d’un  d’aqueixos  tuls  tan  ben  ano¬ 
menats  d'ilusio.  Se  mirava’l  passeig  y  els 
aixams  de  feixugues  dides  totes  carregades 
de  cadenes  y  monedes  d’argent,  engalonades 
d’or,  les  faldilles  curtes,  les  cames  cepades 
eixint  de  les  brunyides  sabates  de  xarol,  y 
les  criatures  tan  fines  y  boniques  per  allí 
sembrades  com  grans  flors  de  colors  encesos 
0  com  bolves  de  neu  caygudes  d’aquells  ar¬ 
bres  despullats  per  l’hivern,  en  aquell  esplet 
de  sol  y  de  llum. 

Això  mirava  la  nuvia...  les  dides  maques, 
les  criatures  habillades  de  velluts,  plomes  y 
randes,  y  en  la  visió  del  pervenir  n’hi  devia 
haver  moltes  de  boniqueses  semblants,  pera 
ella:  cadenes  d’argent  y  monedes  d’or,  iur- 
des  gallegues,  bebès  rossos  ab  grosses  tofes 
d’hortensies  a  cada  banda  de  la  gorreta,  ba¬ 
rrejant  llur  suau  tonalitat  de  flors  ab  la  de  les 
galtes  fresques, rosades  y  rodones;  cambrere- 
tes  vestides  de  negre  ab  devantals  d’alés  blan¬ 
ques  y  colls  emmidonats,  y  fins,  en  l’ambició 
de  la  petita  burgesa,  Fraüleins  esllanguides 
y  fades  de  rostre  de  cuyro  y  cabells  d’aràm, 
habillades  ab  cayents  de  sotana,  de  llanes 
fosques. 

Y  amunt  y  avall  del  passeig  anava  sempre 
el  cotxe  dels  nuvis  barcelonins,  arràn  dels 
bordills,  sota'ls  esguarts  desvergonyits,  in¬ 
diferents  0  compassius  del  públich,  com  di- 
hentli  «Mirèu...  es  una  felicitat  que  passa, 
es  un  esdevenir.» 

Y,  mentres  tant,  en  aquella  grossa  caixa 
fosca’l  sol  se  trencava  en  grans  reflexes,  y 
cada  vol  de  rodes  llençava  raigs  de  llum. 

Al  li  dintre  hi  anaven  dos  éssers  en  plena 
jovenesa,  units  per  un  sentiment  quelcòm 
inexplicable  dintre  de  l’amor. 

Oh  ,  no  !  L’amor  no  l’hauria  volguda 
aquella  passejada  humiliant,  desvergonyida 

en  sa  estúpida  inconsciència;  l’amor  no  ha¬ 
guera  anat  així  pel  món  recullint  broces,  y 
desferres,  y  escombraries  morals! 

Y’m  sentia  presa  de  la  malagradosa  sensa¬ 
ció  de  llàstima  que  m'haguera  donat  veure 
arrocegar  un  pur  mantell  d’armini  per  uns 
fangals  infectes. 

Feya  pena  aquell  nuvi  qu’enlloch  d’endur- 
sen  pera  ell  sol  la  esposada,  lluny  de  tots  y 
de  tothòm,  a  un  recó  de  món  ben  bell,  que 
fes  un  march  de  goig  a  la  ventura  d’abdós, 
passejava  escandalosament  la  dòna  seva,  la 
companya  volguda,  la  que  trià  pera  ésser 
mare  dels  seus  fills,  y  que,  duhent  encara  al 
front  sa  blanca  corona  de  verge,  era  despu¬ 
llada,  avans  que  per  ell,  per  tots  aquells  ho¬ 
mes  que  somreyen  ab  els  cotxers  del  nuvial 
seguici. 


Y  ella  també,  pobreta,  quina  fredat  dona¬ 
va  ab  les  ilusions  que’s  dibuixaven  en  sos 
ulls!  Ilusions  que  la  primera  bufagada  de 
realitat  tenia  d’endursen  per  un  may  més  al 
país  del  que  no  hi  ha  tornada! 

Se  fonamentava  una  família ,  una  llar ,  ab 
semblants  vulgaritats  y  mesquineses! 

— Quina  utilitat,  quin  bé  —  se  deya  un 
greument — pot  pervenirne  a  la  societat,  a  la 
patria,  d’una  unió  començada  aixi! ...  —  Es  a 
dir,  com  tantes  d’altres  d’aquelles  que  creua¬ 
ven  en  parelles  laçes  y  desencantades  el 
passeig,  amunt  y  avall,  aquell  matí  de  de¬ 
sembre  en  que’l  cel  semblava  fet  d’una  im¬ 
mensa  turquesa  ben  clara  y  ben  pura,  y  el 
sol  era  joyós,  com  de  festa. 

L.  Escardot 


LES  CIMES  ALTES 

Fugim  de  les  ciutats,  cap  a  montanya, 
cap  a  montanya,  amor; 

els  alts  planells  guarnits  de  randes  blanques 
y  tofes  de  blavor 

seràn  el  talem  de  les  nostres  bodes, 
la  pira  d’un  nou  foch 

que’ns  faça  resplendir  ab  nimbes  de  claror. 

Quan  caygui  el  sol  morent 

dintre  d’un  llach  de  bromes  emporprades, 

derrera  seu  farèm  marxar 

nostres  mirades, 

nostres  mirades  lliures  de  pecat 

que  solcaràn  ab  ell  la  immensitat. 

Y  les  veurèm  de  bon  matí, 
tornant  foses  ab  ones  de  llum  blava, 
com  vol  de  papallons 

que'ns  tornin  la  ilusió  que’l  cor  gronxava; 
de  bon  matí  vindràn 
y  els  ulls  endormiscats  se  desclouràn. 

Anèm,  amor,  anèm  cap  a  montanya. 

Tindràs  la  cara  plena  de  rojos, 
y  sentiràs  els  ritmes  d’aquell  ayre 
que’ns  besarà  amorós 
ab  colpeigs  de  bandera  desplegada. 

Anemhi  a  fruhir  el  goig  triomfal, 
la  eterna  benhaurança  nuvial. 

Fugim  de  les  ciutats: 
la  vera  poesia, 

sens  oripells  ni  vesta  enlluhernanta, 

la  trobarèm,  ma  aymía, 

entre’l  repòs  somort  de  les  valls  altes. 

Còm  la  veuràs  la  plana  de  migrada 

si  desde’l  cim  hi  escampes  la  mirada! 

Anemhi  abdós  corrent; 

el  ferm  impuls  del  vent 

ens  aydarà  pels  viaranys  rocosos; 

fem  via,  mon  amor, 

qu’en  els  cimalls  podràs  gaudir  millor 

de  l’avenir  els  dies  lluminosos. 


de  dònes  encantades; 

tu  les  escoltaràs  hermosament 

confoses  ab  la  veu  de  les  montanyes, 

mirantme’l  fons  dels  ulls, 

sadolla  dels  albors  de  la  meva  ànima. 

Dintre  un  palau  guarnit  ab  llum  d’estels 
y  pilonets  de  plata, 
recolzats  en  ciclòpichs  finestrals 
guaytarèm  l’infinit  a  nostres  plantes. 

Al  lluny,  molt  lluny,  el  mar 

solcat  per  profeçons 

de  veles  irisades; 

més  ençanet  els  monts 

ab  remats  y  pastors  y  cases  blanques; 

y  sobre’ls  nostres  caps 

la  esplèndida  estelada. 

Un  cant  de  joventut 

florirà  dels  meus  llabis  y  els  teus  llabis, 

barreja  d’aleteigs,  remors,  sospirs, 

de  lo  immens,  de  la  mar,  de  la  montanya, 

obrintse  al  nostre  enfront  un  horitzó 

rosat  com  els  galtons  de  la  brivalla. 

La  vida  que  hi  viurèm  als  alts  planells 
serà  plena  de  sol,  asserenada, 
la  vida  misteriosa  dels  abets 

que  aixamplen  plens  de  llum  les  dretes  branques 
tot  gaudint  les  blaneses  de  l’atzur 
y  en  busca  de  blavors  hont  espillarse. 

Qui  pogués  arraulirshi  com  les  neus 
en  les  piques  dels  monts  més  enaspradesl 

Anèm,  amor,  anèm  cap  als  cimalls 
per  bastirhi  amatents  la  nostra  casa. 

Els  dies  passaràn  endormiscats 

ab  dolcesa  de  fruyta  luxurianta, 

y  si  en  mitj  d’aqueix  goig  ubriagador 

la  verge  de  l'avuy  esdevé  mare, 

veurèm  triomfalment  pujar  el  fill 

plens  els  ulls  ab  el  blau  de  les  montanyes. 


Jo’t  contaré  rondalles  de  follets, 


Ramón  Vinyas 

Saluto,  Kiun  3 l  EspepanfcistApo 
líunggpa  sendas  Jouefttufc. 

ank  al  Esperanto  nia  hejmo  hodiaü 
estas  pli  granda  kaj  pli  multenom- 
gefrataro.  Estas  ion  agrablan  kaj  dol- 
chan  kun  amo  paroli  pri  homoj,  kiujn  ni  ne 
konas,  kaj  scii  ke  ankaú  ili  tiel  pri  ni  paro- 
las.  Ghis  hodiaú  homoj  posedis  telegrafon 
kaj  telefonon,  sed  antaú  tiuj  chi,  popoloj  kiel 
mutuloj  devis  resti.  Tiuj  iloj  taugis  nur  por 
transporti  vortojn.  .  sed  la  vortoj  ne  estis. 
Mankis  ili,  kiuj  estas  la  solaj  transportiloj  de 
kisoj,  chirkaúprenoj  kaj  manpremoj.  La  vor¬ 
toj  prononcitaj  de  la  popoloj,  lacigitaj  per 
tio,  ke  oni  ilin  ne  komprenis,  perdighis  en  la 
spaco,  kaj  popoloj  lacigaj  de  ilin  prononci  se- 
nutile,  gardis  en  sia  brusto  siajn  korinklinojn 
kaj  forlasis  la  telefonaúdiloju.  Estas  pro  tio 
ke  apud  tiuj  chi  neniam  oni  propolojn  trovis, 
sed  tiujn,  kiuj  parolante  saman  lingvon — ho 
ve!  tro  homan  lingvon:  tiun  de  la  malamo! 
—  unu  la  alian  facilege  komprenis. 

Chio  nun  shanghis:  reciproke  komprenas 
nin  la  popoloj,  kaj  sen  demeti  niajn  propra- 
jn  lingvon,  kiuj,  pro  tio,  ke  chiun  el  ili  apar- 
tenas  al  chiu  el  ni,  kiel  pli  belaj  ol  la  aliaj 
ilin  ni  rigardas,  ni  povas  nin  intersendi  tra 
la  spaco  niajn  plej  intimajn  sentojn. 

Iliu  ricevu  do,  jam  de  nun  niaj  karegaj 
hungaroj:  poste  chiam  estas  malfrue  Ricevu 
niajn  kisojn,  niajn  chirkaúprenojn  kaj  niajn 
manpremojn.  Morgaú  nian  saluton  ni  sendos 
al  chiuj  la  homoj  de  la  mondo.  Hodiaü  ghin 
ni  sendas  por  vi  speciale,  pro  tio,  ke  vi  estas 
la  unuaj  kun  kiuj  unue  ni  intersanghis  per 
Esperanto  amemajn  vortojn. 

Vivu  multajn  jarojn  ví  kaj  aukaú  via  pa- 
trujo. 

Saludo  que  Joueutut  eftuía  als 
EspefaUlistes  jhtúngaps. 

racies  a  l’Esperanto  nostra  llar  avuy 
es  més  gran  y  més  gran  el  nombrede 
nostres  germans.  Té  quelcòm  d’agradable  y 
de  dolç  parlar  ab  amor  d’homes  a  qui  no  conei- 
xém  y  saber  qu’ells  també  així  parlen  de  nos¬ 
altres.  Fins  avuy  els  homes  tenien  el  telègraf 
y  el  telefon,  però  devant  d’ells  els  pobles 
devien  restar  muts.  Aquells  instruments  ser¬ 
vien  sols  pera  trametre  paraules...  però  les 
paraules  no  hi  eren.  Mancaven  elles,  que  són 
l’instrument  de  trametre  besos  y  abraçades 
y  estretes  de  mà.  Les  paraules  que’ls  pobles 
pronunciaven  cansades  d’ésser  incompreses 
se  perdien  en  l’espay,  y  els  pobles,  cansats  de 
pronunciaries  inútilment,  guardaven  en  son 
si  els  efectes  y  abandonaven  els  aparells  te- 
legràfichs.  Per  això  al  costat  d’aquests  no 
s’hi  trobaven  may  als  pobles,  sinó  als  qui 
parlant  un  meteix  llenguatge  —  oh,  si!,  un 
lleguatge  ben  humà,  el  del  odi,  —  s’entenien 
fàcilment. 

Avuy  tot  ha  cambiat;  ja’ns  entenèm  els  po¬ 
bles,  y  sense  abdicar  de  nostres  propries  par¬ 
les,  que  per  ésser  nostres  cada  un  de  nosal¬ 
tres  trobèm  més  belles  que  les  dels  demés, 
podèm  enviarnos  a  través  de  l’espay  nostres 
més  íntims  sentiments. 

Rebèu,  donchs,  ja  ara’ls  nostres,  estimats 
húngars:  després  sempre  es  tart.  Rebèu  nos¬ 
tres  besos,  nostres  abraçades,  nostres  estre¬ 
tes  de  mà.  Demà  nostre  saludo  serà  pera  tots 
els  homes  del  món.  Avuy  es  pera  vosaltres 
especialment,  per  ésser  ab  vosaltres  ab  qui 
primer  hem  creuat  paraules  d’afecte  va- 
lentnos  de  l’Esperanto. 

Visquèu  molts  anys  vosaltres  y  vostra  pa- 
trial 

Ni  kopias  el  la  interesa  revuo  Budapest’a 
Esperanto  la  jenajn  kronikerojn. 

— Ni  komunikas  ghoje  al  nia esti mata  legan- 
taso,  ke  la  katalunista  klubo  «Progrés»  akcep- 


Copièm  de  la  interessant  revista  de  Buda¬ 
pest  Esperanto ,  els  següents  solts  de  crò¬ 
nica. 

— Joyosament  comuniquèm  alsn  ostres  lle¬ 
gidors  que  la  societat  catalanista  «Progrés» 

tis  nian  revuon  kiel  kluborgano.-  Vivu  nia 
afero  komuna ! 

— En  la  jara  kunveno  de  la  katalunistaj  so- 
cietoj  oni  akceptis  la  esperantan  lingvon, 
laü  propono  de  nia  kunlaboranto,  F.  Puju- 
là  y  Vallès,  kiel  internacia  helpa  ilo. 

— Kunlaborantoj  katalunistaj  de  nia  revuo: 

Sinjoros  redaktoroj  de  Juneco  —  revue 
katalunista. 

Sinjoroj  redaktoroj  de  Progreso ,  —  duon- 
monata  gazeto  katalunista. 

S°  Prezidanto  de  Unió  Katalunista ,  D-ro. 
Marti  Julià. 

Sioj  A.  Montaner,  J.  Bramon,  medicinaj 
studentoj. 

— La  universitataj  studentoj  katalunistaj, 
fondis  revuon,  en  kiu  estos  eldonotaj  esperante 
literaturaj,  —  Scienciaj,  —  Artaj  paghoj.  Oni 
nur  atendas  ricevi  esperantajn  literojn  el 
Parizo. 

Ciusemajna  revuo  Juneco  aukaú  aten¬ 
das  nur  ricevi  literojn  por  eldoni  gramatikon 
kaj  vortaron  esperant-katalunan,  kaj  publi- 
kigi  chiusemajne  esperantistan  fakon. 


ha  acceptat  nostra  revista  com  a  orguen 
d’ella.  Visca  nostra  comuna  causa! 

—  En  la  reunió  anyal  deies  societats  catala¬ 
nistes  s’accepta  la  llengua  Esperanto,  propo¬ 
sada  per  nostre  colaborador  F.  Pujulà  y 
Vallés,  com  a  instrument  de  relacions  inter¬ 
nacionals. 

—  Colaboradors  catalanistes  de  nostra  re¬ 
vista: 

Senyors  redactors  de  Joventut — revista 
catalanista. 

Senyors  redactors  de  Progrés ,  periòdich 
quinzenal  catalanista. 

Senyor  president  de  la  Unió  Catalanista, 
Doctor  Marti  y  Julià. 

Senyors  A.  Montaner,  J.  Ramón,  estu¬ 
diants  de  medicina. 

— Els  estudiants  catalanistes  de  la  Univer¬ 
sitat,  han  fundat  una  revista  en  la  que  seràn 
editades  esperantistament  pàgines  literàries, 
científiques  y  artístiques.  Sols  s’espera  rebre 
els  tipos  esperantos  de  París. 

La  revista  setmanal  Joventut  també  no 
més  espera  rebre  les  lletres  pera  editar  la 
gramàtica  y  el  diccionari  esperanto-català,  y 
publicarsemanalment  una  secció  esperantista. 


LES  VERGES  IMPURES 


Oh  verges  recatades 
covadores  d’ardents  secrets  afanys! 
S’aixerreheixen  vostres  carns  rosades, 
y  encara  somnieu  com  als  quinze  anys. 

L’Espòs  no  ve  a  cruixirvos  ab  abraços, 
y  vostre  cor  sols  per  l’Espòs  glateix: 
passa  l’Amor,  y  sols  sentint  sos  passos 
el  Desitj  os  encén  y  os  estremeix. 

L’Espòs  no  ve  y  mentres  l’Espòs  no  vingui 
heu  de  guardar  el  cos  ben  virginal. 

La  Vida  que’s  contingui, 

mal  vos  cremi  Natura  en  sa  fornal 

El  cos,  el  cos,  esperituals  donzelles, 
es  lo  que  importa  que  ben  pur  guardèu! 
Així  serèu  eternament  poncelles ... 

L’esperit  tant  se  val:  ningú  os  el  veu. 

L’esperit  no  pareix:  pot  volar  lliure 
pels  jardins  d’Afrodita,  sens  perill. 

De  la  gent  sí  que  ja  os  en  podèu  riure, 
no  havent  de  témer  que  os  delati  el  fill! 


La  por  vos  calma  les  inflades  venes 
quan  hi  oneja  la  sang  ab  màgichs  bulls. 

La  por  vos  ferma  ab  les  socials  cadenes... 
prò’l  Desitj  fa  espurnar  els  vostres  ulls. 

Oh,  les  verges,  les  castes  voluptuoses! 
entre  e.··pasmes  frenètichs  pressentiu 
el  plaher  igncurat,  y  neguitoses 
mentres  tant  vos  marciu. 

Y  cara-llargues,  en  corrúa  trista, 

vos  empenyen  al  temple’is  desenganys, 
y  allà,  perduda  en  la  foscor  la  vista, 
encara  somnièu  com  als  quinze  anys. 

Somnièu  més  que  may  la  deslliurança, 
cercant  a  vostres  mals  místich  consol. 
L’Espòs  vindrà;  pregant  ab  confiança, 
el  cel  vos  donarà  lo  que’l  cor  vol. 

...  Y  pregant  y  somniant  se  van  fent  velles 
entre  boyres  d'encens  y  cèlichs  cants. 

Y  pregant  per  tí  alcancen  les  donzelles, 
l’infable  consol  de  vestir  sants. 


Claudi  Mas  y  Jornet 

TRINITAT  DE  PATUMS 


Y 

EL  PRIMER  SÓCH  JO! 


ira,  noy:  Quan,  l’any 
passatper  aquest  temps 
vaig  perdonarte  la  vi¬ 
da,  ja  m’ho  pensava 
que  no  me’l  perdona¬ 
ries  may  l’article  publi¬ 
cat  per  mi  a  Joventut  re- 
ventante  a  tu,  reventant 
a  n’en  Tintorer  y  reven- 
tantvos  a  abdós  El  Ge¬ 
ni.  Ab  tot,  vaig  optar  per  no  acceptarlo’l 
desafio  que’m  proposaves,  y  vaig  firmar  una 
acta  passant  per  un  de  tants  duelistes  de  a 
quarto'l  rengle,  perque  jo  may  t’he  volgut 
mal,  perque  en  esgrima  com  en  tot  te  sóch 
superior,  y  perque  no  sóch  un  assessí.  Jo, 
devant  teu  ab  una  espasa  o  un  floret  a  la  mà, 
fins  baldat  de  cames,  fins  portant  sabates  de 
simolça,  ab  mon  cop  d’ull  ferm  y  seré,  ab 
mon  puny  de  ferro,  m’hauria  sentit  assessi, 
hauria  pogut  jugar  ab  tu  impunement  com 
l’aranya  ab  la  mosca,  com  el  gat  ab  la  rata, 
com  la  serp  ab  el  moixó  a  qui  fascina  y  xucla 

No  m’ho  has  agrahit:  m’està  bé.  Però  consti 
que’m  déus  la  vida. 

Y,  vanitós,  me  parles  a  mi  de  petites  vani¬ 
tats;  a  mi  qu’estich  per  sobre  de  les.  petites 
y  de  les  grans.  Y’t  vas  teixint  la  gloriola  de 
l’Esperanto  y  no’t  recordes  de  qui  te’l  va  en¬ 
senyar,  ni  esmentes  les  lliçons  que  de  mi  en 
reberes  a  la  rebotiga  de  casa,  ni’t  cuydes, 
quan  parles  d’en  Zamenhof,  de  citarme  a 
mi. 

No’t  vull  dir  ingrat  perque  també  hi  estich 
per  sobre,  jo,  de  les  ingratituts.  Els  desen¬ 
ganys  del  món,  tant  o  més  que’I  meu  amor  a 
la  Ciència,  feren  que  m’inclinés  a  l’estudi  de 
les  bacteries  ab  preferencia  a  l’estudi  dels 
homes.  Tu  no  m’has  comprés.  M’has  tractat 
d’egoista  vulgar  a  mi,  el  més  Gran  dels 
Egoistes.  Y  a  ma  filla  aymada,  a  la  donzella 
model  a  qui  jo  he  elevat  demunt  de  totes  les 
donzelles  fins  al  punt  de  feria  estimar  cientí¬ 
ficament  y  de  fer  1  i  capir  el  matrimoni  cien- 
tífich,  a  n’aquesta  també  l’has  maltractada, 
tampoch  l’has  compresa. 

Confesso  que  hi  ha  dues  grans  equivoca¬ 
cions  en  la  meva  vida.  Primera:  haver  cregut 
qu’era  una  eminenciaen  Borràs;  segona,  ha- 


verte  estimat  a  tu  com  a  pnon  fill  científïch. 

Com  a  fill  politich...  ja  no  pot  ésser! 

Per  lo  demés,  no  m’ofench  de  les  teves 
diatribes,  que’l  públich  judicarà,  car  seré 
clar  y  nét  en  la  exposició  dels  fets. 

Es  cert  que,  malgrat  el  meu  poagre,  he 
passat  quinze  dies  fóra  de  Catalunya.  No’l 
temor  com  tu  suposes,  sinó  la  prudència  de 
gat  vell  que’m  caracterisa,  es  lo  que’m  feu 
marxar.  A  mi,  a  n’en  Sanpere  y  Miquel  y  a 
n’en  Roca  y  Roca,  se’ns  suposava  complicats 
en  un  cert  complot  republicà  revolucionari. 
La  nostra  policia  pot  no  tenir  instint,  però 
ja  ho  veus,  té  imaginació.  Ni  en  Sanpere  ni 
en  Roca  perillaven,  perque  tothòm  sab  que 
no  han  inventat  la  pólvora:  però  en  mi,  ade- 
més  de  vèurehi  al  quimich,  hi  veyen  (llàsti¬ 
ma  d’ulleres!)  el  quefe  nato  del  moviment, 
y’m  cerca  ven. ..  Aixi  m’ho  avisà  en  Calau:  y 
aquí  afegiré  que,  si  nit  y  jorn  venia  aquest  a 
tustar  la  porta  de  ma  farmacia  durant  ma 
ausencia,  era  sols  pera  despistar  als  tafaners. 

Ara  bé:  en  Peret  va  quedarse.  Se  quedà... 
mal  m’està'l  dirho,  com  a  home  de  palla. 
Ell  assumí  la  proprietat  de  ma  farmacia, 
ell  estava  disposat,  pobre  xicot,  a  respondre 
per  mi  en  tot  y  per  tot. 

Excuso  dir  ara  si  fugi  o  si  no  fugi  ab  ma 
filla  Carmeta;  excuso  dir  quins  perills  pot 
haver  corregut  aquesta  fugint  ab  un  home... 
de  palla. 

Me  sembla,  amich  Pujulà,  que  ab  lo  dit 
t’he  aixafat  la  guitarra. 

Si  sabré  lo  que’m  faig,  jo! 

Ara’l  públich  que  judiqui.  El  bon  nom  de 
la  meva  filla  queda  salvat,  y  tu  quedes  com 
lo  qu’ets,  com  una  criatura  a  qui,  malgrat 
tot,  estimo  de  veres. 

Y  tant  se  me’n  dóna  que’m  diguis  bifaci 
com  gueto  putiner.  Desde  que  t’hi  vas  bara¬ 
llar  ab  l’ex-trifaci  y  bifaci  actual,  ja  m’ho 
temia  que  un  cop  o  altre  jo  y  tu  haviem  de 
topar.  Y  aqui’m  cal  fer  constar  una  cosa,  y 
posar  els  punts  sobre  les  is;  o  millor,  tres  is 
sota  tres  punts.  En  efecte: 

Tres  personalitats  verament  grosses  hi  ha 
a  Barcelona.  La  primera  sóch  jo;  la  segona 
es  en  Sanpere  y  Miquel;  la  tercera  es  en 
Roca  y  Roca.  A  n’aquest  tu  li  feres  l’any 
passat  tot  el  reclàm  que’s  mereix;  a  n’en 
Sanpere  li  feu  en  Pin  y  Soler  dihentli  Her- 
culano;  en  quant  a  mi,  me  l’han  fet  molts, 
però  no’l  vull.  Ja  me’l  sé  fer  jo  meteix. 

Sí,  amichs  Roca  y  Sanpere:  tots  tres  ens 
coneixèm  de  tota  la  vida  y  ma  superioritat 
l’havéu  sempre  reconeguda.  Podèu  ésser 
grans,  podèu  ésser  patums,  y  patums  recon- 
sagrades  y  glorioses;  però,  amichs  Sanpere 
y  Roca,  vosaltres  ja  ho  sabéu:  digui  lo  que 
vulgui  en  Pin,  digui  lo  que  vulgui  en  Pujulà, 
vosaltres  sóu,  vosaltres  serèu  els  primers: 
però’l  primer... 

El  primer  sóch  Jo! 

Rafel  Vallès  y  Roderich 

TXEQUES 

COSTUMS  Y  TRADICIONS 
Les  campanes  de  Loreto 

Ja  fa  algunes  centúries  que  vivia  en  el  Nou 
Món  (barri  çje  Praga)  una  pobra  viuda  ab 
nombrosos  fills,  que  mantenia  a  força  de 
trevall  y  estalvis. 

Tothòm  sab  que'l  campanar  de  la  iglesia 
de  Loreto  té  varies  campanes,  que  toquen, 
les  grosses  les  hores,  les  petites  els  quarts. 
Encara  no  tocaven  cançons  aleshores. 

La  pobra  dóna  tenia  tants  fills  com  campa¬ 
nes  el  campanar  de  la  iglesia:  així  es  que 
quan  parlava  d’ells  deya:  «les  meves  campa¬ 
nes  de  Loreto».  Els  més  grans  callaven, 
però’ls  petits  sempre  tenien  quelcòm  que  de¬ 
manar. 

L’única  joya  que  possehia  la  viuda  era  un 
collaret  ornat  ab  monedes  d’argent,  tantes 
com  fills  tenia.  Aquest  collaret  era’l  present 
d’una  padrina  rica,  y  la  mare’l  guardava 
com  un  recort  pera  sos  infants:  una  moneda 
per  cada  un. 

A  Praga’s  declarà  una  malaltia  contagiosa 
que  atacava  sobre  tot  als  pobres,  y  aquests 
se  creyen,  en  llur  desesperació,  que  tot  era 
efecte  d’unes  matzines  donades  pels  richs  ab 
el  propòsit  d’exterminar  als  miserables. 

La  epidemia  arribà  un  dia  a  cà  la  viuda, 
y  son  fill  gran  fou  el  primer  d’emmalaltirse. 
La  mare  estava  aclaparada.  Ella  estimava 
per  un  igual  a  tots  sos  fills.  La  trista  no  sa¬ 
bia  que,  perdentlos,  se  veuria  lliure  d’afanys 
y  fatigues. 

No  tenia  ab  qué  pagar  al  metge;  reconei¬ 
xia,  també,  que  tots  estaven  molt  enfeynats 
pera  que  així  com  aixi’s  molestessin  arri- 
bantse  a  casa  3eva.  A  les  poques  hores  d’ha¬ 
ver  caygut  malalt  l’infant  ja  estava  a  punt  de 
pujar  al  cel,  y  la  pobreta  mare,  veyent  que 
no  podria  fer  res  per  ell,  agafà’l  collar  ornat 
ab  les  peces  de  plata  y,  arrebassant  la  més 
grossa,  la  portà  a  la  iglesia. 

Bento.st  la  més  grossa  de  les  campanes 
començà  a  brandar.  Son  fill  entrava  en  la 
agonia:  el  sò  de  la  campana  anunciava  la 
seva  mort. 

Allavors  els  cotxes  de  morts  corrien  per 
tots  els  indrets  de  la  ciutat  de  Praga,  atu- 

rantse  devant  de  les  cases  pera  carregar  els 
cadavres.  Quan  un  cotxe  era  ple,  marxava 
cap  al  cementiri  tot  seguit,  a  buydar  la  cà¬ 
rrega  en  la  fossa  comú.  A  l’endemà  la  des¬ 
graciada  viuda  seguia  a  un  d’aqueixos  cot¬ 
xes,  esperant,  al  menys,  saber  en  quin  in¬ 
dret  serien  colocades  les  despulles  del  seu 
fillet. 

Al  retornar  a  casa  trobà  a  un  altre  fill  ma¬ 
lalt:  esgroguehit,  esblaymat  com  una  rosa 
morent.  Apenes  havien  passat  dueshores, que 
la  mare  ja  corria  vers  la  iglesia  de  Loreto 
ab  una  segona  moneda  de  plata. 

Lo  meteix  succehí  els  dies  següents:  les 
peces  de  plata  foren  l’una  derrera  l’altra 
arrencades  del  collar,  y  totes  les  campanes 
del  campanar  anaren  tocant,  per  ordre  de 
grandaria. 

La  mare  havia  caygut  en  profond  abati¬ 
ment.  Muda,  seguia  al  cotxe  dels  morts  de 
fossar  en  fossar,  y  cada  cop  que’n  tornava 
era  per'assistir  a  un  dels  seus  fills,  que  tro¬ 
bava  en  l’agonia. 

La  mort  els  hi  arrebassà  tots,  fins  al  de- 
rrer.  Aquest  era  un  infant  totjust  desmamat. 
Quan  tocà  la  més  petita  de  les  campanes  de 
Loreto,  a  la  mare  li  semblava  que’l  cor  se  li 
feya  troços.  Segui  el  cadavre  de  l’albat,  y  al 
tornarne  sentí  que  la  malaltia  la  prenia  a 
n’ella,  a  son  torn,  y’s  ficà  en  el  meteix  llit 
hont  havia  mort  tota  sa  nombrosa  fillada. 

Y  la  desventurada  mare  geya  sens  assis¬ 
tència  de  ningú,  sense  una  persona  tan  sols 
que  li  oferis  una  copa  d’aygua.  Lo  únich  que 
l’aconsolava  era  la  idea  de  que  sos  infants, 
pobrets,  no  havien  de  sobreviurela. 

Una  cremor  intolerable  consumia  son  cos 
ràpidament,  fins  que,  per  uitim,  sentí  un  de¬ 
falliment  estrany  escamparse  per  tots  sos 
membres,  com  si  aquests  se  li  anessin  mo¬ 
rint,  l’un  derrera  l’altre. 

— Ah,  fills  meus  estimats!  —  sospirava.  — 
Jo  vos  he  assistit  a  tots  vosaltres,  mes  a  mi 
no  m’àssistirà  ningú.  Jo  vos  he  fet  tocar  a 
glòria,  y  per  mi  ningú  ho  manarà!... — 

Totjust  havia  dites  aquestes  paraules,  y 
vetaqui  que  totes  les  campanes  de  Loreto’s 
posaren  a  tocar;  totes  alhora  sonaren,  ab 
to  que  per  moments  era  més  fort,  entonant 
una  cançó  tan  melodiosa  y  tan  tendra,  qu’era 
com  veus  d’àngels. 

— Són  les  ànimes  dels  meus  petits! — mur¬ 
murà  la  mare;  y  tot  seguit  expirà 

Desde  llavores,  se  senten  cantar  ( i )  les  cam¬ 
panes  de  la  iglesia  de  Loreto. 

Jan  Nekuda  (2) 
Traducció  de  Benet  R.  Barrios. 


LA  DESFETA  DEL  LLAGUT 

Aquella  tarda’ls  llaguts  giraren  proa  des- 
seguida  y  retornaren  a  jóch,  lliscant  lleugers 
sobre  les  onades  que  semblaven  un  bullidor. 

El  mar  y  el  cel  portaven  mal  careç,  y  un 
vent  calent  y  fort  inflava  les  veles  fent  de¬ 
cantar  la  banda,  y  rebatia  la  sorra  dels  ca¬ 
rrers  del  poble  contra  les  cases,  fent  sorollar 
els  vidres  dels  finestrons. 

L’avi  Però  girà  també’l  timó  y  retornà  a 
la  platja,  ahont  ja  una  munió  d’homes  esti¬ 
raven  el  cap  de  les  cordes  fent  lliscar  les  qui¬ 
lles  dels  llaguts  sobre’ls  pals  enseuats.  Y  els 
llaguts  eren  amarrats  amunt,  amunt  de  la 
platja,  gayrebé  arràn  del  carrer  de  Mar. 

L'avi  Però  amorrà’l  llagut  a  la  'sorra  y 
cridà  que  l’ajudessin  à  pujarlo  Hns  dalt. 

Una  cridòria  de  dònes  y  maynada  esvalo- 
tava  la  platja:  —  Ja  hi  són  tots!  Tots  s’han 
salvat!  — 

— Y  a  fe  de  redeu  que  sa  garbinada  serà 
forta;  lo  qu’es  si  ens  topa  as  golf,  fem  buy- 
dada! 

— Depressa,  noys! — feu  l’avi  Però. — Ama- 
rrèu  sa  corda  a  proa  y  amunt,  que  ses  male- 
hides  onades  no  sé  quina  remor  més  estra¬ 
nya’s  porten  dintre. 

— Vinga! — ferenjres  0  quatre. 

— Iça! Iça!... — 

Y  el  llagut  pujà  enlayre,  enlayre...  tant 
com  ho  permeté  la  corda,  y  gayrebé  a  la  me- 
teixa  alçada  dels  altres. 

L’avi  Però  llençà  una  mirada  al  mar  y 
arrufà’l  nas. 

— Sa  saccejada  serà  forta,  noys;  es  tem¬ 
poral  porta  un  careç  que  ma!  llamp  el  mitj- 
parteixi. — 

Y  a  fe  que  hi  era  entès  l’avi  Però:  quan  ell 

(1)  Les  campanes  toquen,  com  a  Holanda,  ab  un 
ayre  musjcal  popular. 

(2)  Al  renàixer,  en  1860,  la  literatura  txeca,  Tan 
Neruda  fou  el  cap  de  colla,  per  qui  el  cor  del  poble  no 
tenia  secrets. 


deya  que  hi  hauria  tràngul,  0  mar  de  fons,  0 
lleveig  0  garbinada,  poch  s’errava  may. 

— Si  volèu  creurem,  vigilèm  aquesta  nit; 
que  ses  onades  bé  podrien  arribar  a  llepar 
es  llaguts  — 


Y  la  nit  vingué:  negra,  trista,  ab  la  fressa 
feréstega  de  les  onades  que’s  rompien  y  qual 
escuma  llepava  depressa  tot  el  sorral  de  la 
platja.  El  vent  fort  rebatia’l  ruixím  per  les 
cares  dels  badochs  que,  enfredorits,  guayta- 
ven  les  onades  monstruoses,  que  s’empe- 
nyien  y  s’inflaven,  pera  desferse  fressosament 
en  cascates  d’escuma. 

Y  l’avi  Però  no  s’errà.  Les  onades,  cada 
volta  més  imponents,  arribaren  amunt,  molt 
amunt,  fins  a  llepar  les  cases  del  carrer  de 
Mar.  Y  son  llagut  quedà  al  rompent,  allí  tot 
sol,  sense  que  ni  ell  ni  sos  vehins  el  pogues¬ 
sin  treure. 

Y  l’avi  Però’l  veya  balandrejar,  tombarse 
d’una  banda  a  l’altra,  y  sentia’ls  cruixits  de 
la  fusta  talment  com  si  li  cruixis  el  cor.  El 
llagut  era  lo  derrer  que’l  mar  li  havia  deixat. 
Anys  enrera  li  havia  engolit  el  noy,  y  ara  li 
malmetia'l  llagut,  el  seu  llagut ,  qu’era’l  seu 
pa  de  cada  dia... 

Y,  després  de  cruixir  molt  y  de  decantarse 
moltes  voltes,  el  llagut  començà  a  ferse  tro- 
ços,  y  ses  astelles  el  mar  les  gità  amunt,  a  la 
sorra,  als  peus  de  l’avi  Però,  qui  no  feya  més 
que  plorar...  que  plorar  de  rabia  al  veures 
impotent  pera  venjarse  d’aquelles  crudels 
onades  que  li  llepaven  els  peus. 

Y  ab  el  cervell  enterbolit  per  tanta  desgra¬ 
cia,  arribà  a  sa  barraca,  y  llençà  al  mar  els 
rems,  els  aparells  de  pescar,  tot  quant  tenia; 
y,  altiu  y  foll  ensemps,  s’hi  abalançà  ell 
també. 

El  tregueren  de  les  onades  que  I’engolíen, 
y  l’avi  Però,  moll,  tremolant  de  fret,  estirat 
a  la  sorra  y  voltat  de  sos  vehins  que  se’l  mi¬ 
raven  ab  tristor,  signava’l  mar  amenaçantlo, 
y  íoll  de  rabia,  querrisquejantli  les  dents,  no 
feya  més  que  repetir: 

—Es  foscut  lladre!  Que  s’ho  fosqui  tot!... — 

Joaquím  Pla 

Al  present  número  acompanyen  l’index 
d’autors  del  volúm  sisè  de  Joventut ,  y  els 
plechs  15,  16,  portada,  pròleg  y  cobertes  de  les 
Histories  d'altre  temps ,  ullima  de  les  obres 
repartides  en  nostre  folletí,  que’s  posarà  de 
venda  aquesta  setmana  en  totes  les  llibre¬ 
ries.  Els  suscriptors  y  lectors  que  conservin 
en  bon  estat  tots  els  plechs,  poden  durlos  a 
aquesta  Administració,  ahont  mitjançant  la 
entrega  de  20  cèntims  se’ls  retornarà  l’obra 
enquadernada  en  rústica.  Les  enquaderna¬ 
cions  cartonné  valen  50  cèntims. 

Les  Histories  d' altre  temps  se  vendràn  a  tot 
arreu  al  preu  de  1  pesseta ,  podentles  obtenir 
els  suscriptors  ab  l’acostumada  rebaixa  de 
25  per  100  en  aquesta  Administració. 

De  veritable  aconteixement  pot  qualifi- 
carse  la  sessió  que  tingué  lloch  el  17  del 
corrent  en  l’«Associació  Wagneriana').  Fou 
inaugurada  la  quarta  serie  del  cicle  Beetho- 
wen,  prenenthi  part  les  celebrades  artistes 
Maria  Pichot  de  Gay  y  Maria  Lluïsa  Ritter. 

La  senyora  Pichot  de  Gay  cantà  admira¬ 
blement,  ab  la  seva  magnifica  veu  de  con- 
tralto,  acompanyantla  al  piano  la  senyoreta 
Ritter,  els  lieder  del  gran  Beethoven  (quals 
texts  han  sigut  traduhits  al  català  per  en 
Xavier  Viura  y  en  Joaquim  Pena),  Adelaida , 
lletra  de  Matthisson;  Sis  cançons ,  de  Gellert; 
Mignon ,  de  Goethe;  A  l'aymada  lluhyana, 
aplech  de  sis  cançons  de  Jeitteies;  Cançó  de 
maig ,  de  Goethe;  Daler ,  de  Goethe.  La  se¬ 
nyoreta  Ritter  executà  brillantment,  al  piano, 
les  Sonates  (op.  1 1 1  y  op.  57)  del  meteix  Bee¬ 
thoven,  ab  gran  èxit. 

Pot  considerarse  aquesta  vetllada  com  una 
de  les  més  notables  que  ha  celebrat  l’« As- 
sociació  Wagneriana». 

El  mestre  Eusebi  Bosch,  director  de  «Ca¬ 
talunya  Nova»,  ha  donat  a  conèixer  en  el 
«Centre  Excursionista  de  Catalunya»  un 
aplech  de  vintiuna  cançons  recullides  per  ell  a 
les  Guilleríes.  Totes  elles  són  ben  interes¬ 
sants,  car  donen  a  conèixer  el  sentiment  del 
poble  que  les  creà.  El  mestre  Bosch  les  ha 
harmonisades  encertadament,  vestintles  sen¬ 
se  desfiguraries.  Entre  elles  hi  ha  variants 
ben  poch  co'negudes,  com  la  de  Els  Fadrins 
de  Sant  Boy ,  y  altres  variants  també  remar¬ 
cables  com  les  de  La  Dama  d.' Aragó,  Lo  Fill 
del  Rey  y  les  Montanyes  del  Canigó.  Entre 
les  noves  0  poch  conegudes  presentà  Les  Ni¬ 
nes  de  Camprodon ,  Cançó  nova ,  Lo  Cardo- 
ner ,  La  mala  madrastra ,  Font  viva ,  Pere 
Gallari,  La  desenganyada ,  La  mata  nova  y  Lo 
molí. 

La  senyoreta  Josefina  Bosch  cantà  les  to¬ 
nades  ab  escayenta  ingenuitat,  transportant 
als  oyents  al  ver  medi  en  que  aytals  cançons 
han  trobat  vida. 


L’Aureli  Capmany  feu  la  presentació  del 
senyor  Bosch  y  de  son  recull  ab  el  bon  hu¬ 
mor  que  li  es  caracteristich,  demostrant  una 
vegada  més  sos  coneixements  folk-lòrichs. 

Desitgèm  veure  estampades  les  cançons 
recullides  pel  mestre  Bosch,  y  que’l  exem¬ 
ple  d’aquest  tingui  força  imitadors. 

El  «Centre  Autonomista  de  Dependents 
del  Comerç  y  de  la  Indústria»,  en  virtut  de 
les  circumstancies  verament  anormals  que 
atravessa  Barcelona  y  que  han  arribat  a  per¬ 
torbar  el  moviment  literari  y  artístich,  ha 
aplaçat  per  un  mes,  0  sia  fins  al  15  de  ja- 
ner  pròxim,  el  p Fa’ç  d’admissió  de  pro¬ 
jectes  pera  la  bandera,  del  concurs  a  que 
cridà  la  secció  permanent  de  propaganda 
d’aquell  Centre:  tancantse  dit  concurs  defi¬ 
nitivament  el  dia  esmentat. 

Dintre  pochs  dies  se  faràn  públichs  els 
noms  dels  senyors  que  compondràn  el  jurat. 

Publicacions  rebudes: 

Congrés  Internacional  de  la  Llengua  Cata¬ 
lana.  La  comissió  tècnica  d’aquest  Congrés 
ab  tanta  impaciència  esperat  pels  amants  de 
la  completa  restauració  científica  de  nostra 
llengua,  ha  publicat  un  manifest  endreçat  a 
tots  els  pobles  y  en  primer  lloch  als  peninsu¬ 
lars,  convocant  a  dit  Congrés,  que  tindrà  lloch 
a  Barcelona  a  últims  d’abril.  No  reproduhim 
aquest  document  importantissim  creyent  que 
els  nostres  lectors  ja’l  conèixen  bé  per  la 
prempsa  diaria,  mes  no  deixèm  d’aplaudir 
í’alt  esperit  que  l’informa. 

F Estrany ,  noveleta  per  R.  Surinach  Sen¬ 
ties.  Aquesta  obra  que  ja  fou  judicada  per 
nosaltres  quan  per  primer  cop  sortí  a  llum 
formant  part  del  volúm  Gent ,  del  meteix  au¬ 
tor,  acaba  d’ésser  novament  publicada  en 
tomet  solt  per  la  Biblioteca  «Foch  Nou»,  de 
Reus.  S’hi  acompanyen  dos  articles,  hermo- 
sos  com  la  petita  novela. 

Lo  Rabadà ,  cançó  popular  catalana,  LI  de 
les  publicades  pel  «Cançoner  Popular».  Per¬ 
tany  al  genre  religiós,  y  a  les  anomenades 
cançons  de  Nadal,  y  encara  que  conegudíssi- 
ma,  sa  aparició  en  aquest  temps  es  ben  opor¬ 
tuna,  sobre  tot  per  les  notes  folk-lòriques' 
que  l’acompanyen  y  que’s  llegeixen  ab  gust. 
Va  decorada  ab  un  dibuix  d’en  J.  Altimira. 
Preu,  10  cèntims.  Dipòsit,  Rambla  de  Sant 
Joseph,  1 1 . 

Bol&tín  Bibliogràjico  de  la  Librería  antigua 
y  moderna  de  Castells  y  C.d  S’ha  publicat  el 
número  3  del  catàleg  d’aquesta  llibreria,  en 
el  que  hi  abunden  exemplars  d’obres  remar¬ 
cables;  pertany  als  mesos  d’octubre  y  no¬ 
vembre. 

Almanach,  pera  despatx,  anunciador  de  la 
casa  Furnells,  gravador,  que  ab  ell  obsequia 
a  sos  clients  per  any  nou.  Es  molt  elegant, 
figuranthi  en  la  tarja  una  bella  aquarela 
d’en  Llaverias. 

AVIS  rebuts  lliurats  per  aquesta  Admi¬ 

nistració.  Sols  les  reclamacions 
Avisèm  a  nostres  suscriptors,  qUe  afo  nostres  rebuts  se  facin  se- 
especialment  als  de  Reus,  que  don  ràn  ateses  per  nosaltres,  A  aquest 
Pere  Tost  ha  deixat  d  ésser  co-  fí  preguèm  a  nostres  correspon- 
rresponsal  de  JOVENTUT  per  sals  que  lo  avans  possible’ns  faci- 
manca  de  pago.  litin  nota  detallada  dels  suscriptors 

Així  meteix  els  hi  recomanèm  pera  enviàrloshi  els  rebuts  y  els 
qu’exigeixin  de  nostres  correspon-  llibres  corresponents. 

Sals,  al  pagar  la  SUSCripCIO,  els  Fidel  Giró  impressor.  —  Carrer  de  València,  233. 


ADVERTENCIES 

Com  saben  nostres  lectors  pel  Prospecte  que  oportunament  pu¬ 
blicarem  ab  les  condicions  pera  1906,  el  present  volúm  de  JOVEN¬ 
TUT,  que  avuy  queda  clos,  serà  enquadernat  ab  les  tapes  qu’  expres¬ 
sament  ha  dibuixat  n’ Anfós  Monegal,  les  quals  s’estàn  acabant  de 
confeccionar  y’s  vendran  soltes  a  l’acostumant  preu  de  2  50  pessetes. 
Les  coleccions  complertes  dels  números  de  1905  que  se’ns  envihin, 
les  farà  enquadernar  l’Administració  de  JOVENTUT  pel  prem  de  3 
pessetes,  compreses  tapes  y  enquadernació. 

Ab  el  pròxim  número  de  JOVENTUT,  que  obrirà  l’any  setè  de 
sa  publicació,  ens  proposèm  obsequiar  als  suscriptors  per  un  any  y 
per  mitj  any  ab  el  primer  dels  volums  que’ls  tenim  oferts.  Serà  un  lli¬ 
bre  de  més  de  500  plsmes,  contenint  la  magnífica  novela  d’Enrich 
de  Fuentes 

ROMANTICHS  D’ARA 

que  no  dubtèm  en  qualificar  de  veritable  joya  de  nostres  lletres  mo¬ 
dernes,  Aquesta  obra  serà  entregada  a  l’acte  de  satisfer  l’import  de 
la  suscripció. 

Y,  tot  disposantnos  a  seguir,  ab  l’entusiasme  que’ns  es  habitual, 
la  tasca  començada  fa  sis  anys,  desitgèm  a  tots  nostres  lectors  un 

BON  ANY  NOU 


JOVENTUT  en  1906 

Al  endreçar  a  sos  lectors  l’acostumada  sa¬ 
lutació  anyal,  JOVENTUT  se  creu  en  el 
cas  de  férloshi  avinentes  les  reformes,  no  de 
fons  sinó  de  forma,  que  pensa  introduhir  al 
entrar  en  la  setena  anyada  de  sa  publicació. 
Aquestes  millores  no  tenen  altre  objecte  que 
fer  més  profitosa  la  tasca  que  fa  sis  anys 
emprenguerem  y  que  seguirém  ab  el  meteix 
dalit  sense  que  haguèm  de  modificar  nostre 
criteri,  qu’es  el  de  sempre. 

Però  la  experiencia’ns  ha  ensenyat  que 
quelcòm  haviem  de  modificar:  el  sistema  de 
repartir  per  folletins  les  obres  de  nostra  Bi¬ 
blioteca  no  deixa  de  presentar  certs  incon¬ 
venients,  especialment  pels  suscriptors  de 
fóra,  que  devegades  reben  els  fulls  rebre¬ 
gats  y  molt  sovint  se’ls  en  esgarrien,  no  es- 
sentnos  sempre  possible  atendre  a  llurs  re¬ 
clamacions,  car  degut  a  la  oscilació  de  la  ven¬ 
da  dels  números  solts,  ens  trobèm  que  certs 
quaderns  queden  gayrebé  agotats,  mentres 
que’ns  ne  sobren  molts  d’altres  que  no’s  po¬ 
den  utilisar  pera  completar  els  exemplars. 
Pera  evitar  això  hem  resolt  repartir  a  nos¬ 
tres  abonats  els  volums  relligats  a  la  rústica, 
y  aixi,  ensemps  que  s'estalviaràn  l’import  de 
la  enquadernació,  tindran  la  seguritat  de 
rebre’l  llibre  en  perfet  estat  y  sense  que  s’in¬ 
terrompi  l’interès  de  la  lectura.  Els  qui  de¬ 
sitgin  tenir  els  tomos  cartonnés ,  no  tindràn 
més  que  abonar  un  suplement  de  cinquanta 
cèntims. 

Per  altra  banda,  a  n’aquelles  persones  que 
sols  tenien  interès  en  possehir  el  periòdich 
els  hi  calia  fins  ara  pagar  a  vint  cèntims  el 
número,  preu  que,  si  era  equitatiu  pera’ls 
coleccionistes,  no  ho  resultava  tant  per’a- 
queixes  persones  a  les  qui  cap  utilitat  els 
hi  reportaven  les  setze  planes  setmanals  de 
folleti.  Ara,  donchs,  el  número  solt,  sense 
les  cobertes  grogues  y,  naturalment,  sense 
folleti,  costarà  no  més  que  dèu  cèntims. 

Tampoch  publicarém  números  y  suple¬ 
ments  ilustrats  en  data  determinada,  puig 
essent  impossible  abarcar  totes  les  branques 
de  l’activitat  humana,  nostres  ilustracions, 
essent  notables  en  si,  resultaven  com  deslli¬ 


gades  del  cos  de  la  revista,  y  aixi,  deixant  a 
nostres  confrares  la  especialitat  artística,  po- 
drèm  dedicarnos  més  profitosament  a  nostre 
veritable  y  propri  afer:  les  qüestions  literà¬ 
ries,  polítiques  y  filosòfiques. 

A  més  de  les  avenlatges  ja  indicades,  ofe¬ 
rim  a  nostres  suscriptors,  en  compensació 
dels  dos  o  tres  números  ilustrats,  un  major 
nombre  de  planes  en  els  volums  de  la  Bi¬ 
blioteca,  donchs  així  com  ne  solien  rebre 
unes  setcentes  anyals,  ara’ls  hi  repartirèm 
al  menys  noucentes  planes,  sense  que 
poguèm  precisar  el  nombre  dels  volums  (de 
tres  a  quatre),  car  això  depèn  de  la  extensió 
de  les  obres  escullides. 

Els  tomos  extraordinaris  de  la  Biblioteca, 
nostres  abonats  podran  adquirirlos  directa¬ 
ment  de  l’Administració,  ab  un  25  per  100 
de  descompte.  Si  l’actualitat  ho  requereix, 
també’n  publicarém  de  gravats  y  suplements, 
però  això,  ben  entès,  com  a  torna  y  en  obse¬ 
qui  a  nostres  suscriptors. 

La  llista  de  les  obres  que  tenim  en  cartera 
0  que’ns  han  sigut  promeses  ens  estalvia 
d’insistir  sobre  la  creixent  importància  de  la 
Biblioteca  de  JOVENTUT:  la  valiosa  colabo- 
ració  ab  que  compta  nostre  periòdich  encara 
serà  aumentada  ab  la  de  distingits  literats 
que  ab  llurs  escrits  traduhits  de  l'Esperanto 
tindràn  a  nostres  llegidors  al  corrent  del  mo¬ 
viment  polítich  internacional,  y  com  que  la 
llengua  del  Doctor  Zamenhoff  ha  sigut  adop¬ 
tada  per  la  Unió  Catalanista  com  a  idioma 
auxiliar  pera  ses  comunicacions  exteriors,  nos¬ 
altres,  al  publicar  una  secció  especial  espe- 
rantista,  y  gramàtica  y  diccionaris,  coopera- 
rèm  a  l’obra  de  l’ajuntament  de  tots  els  qui 
tenen  ideals  de  progrés. 

Creyém,  donchs,  que’l  públich  català  se¬ 
guirà  afavorintnos  com  fins  ara,  y  que  tots 
en  sabràn  grat  de  les  reformes  indicades:  els 
suscriptors  perque’l  valor  dels  llibres  repar¬ 
tits  sobrepujarà  l’import  de  l’abonament,  y 
els  simples  lectors  perque,  posat  el  nú¬ 
mero  a  dèu  cèntims,  JOVENTUT  estarà  a 
l’alcanç  de  les  persones  de  més  modesta  po¬ 
sició. 


BASES 


i.a  En  tots  els  kioscos  v  llibreries  de  Bar¬ 
celona  y  en  les  cases  de  nostres  correspon¬ 
sals,  se  trobarà  de  venda  JOVENTUT  al 
preu  únich  de  10  cèntims.  Els  números  con- 
tinuaràn  publicantse  com  fins  ara,  però  sense 
folletins. 


2.a  Els  suscriptors,  ja  directes  d’aquesta 
Administració,  ja  per  mediació  dels  nostres 
corresponsals,  rebràn  setmanalment  els  nú¬ 
meros  de  JOVENTUT  sense  folletins. 

Ademés,  rebràn  durant  el  transcurs  de 
l’any  tres,  quatre  0  més  volums  enquader- 

nats  a  la  rústica  d’obres  originals  e  inèdites 
dels  millors  escriptors  catalans,  alternades 
ab  traduccions  d’interessants  obres  estran¬ 
geres.  La  importància  d’aquestas  obres  pot 
compendres  per  la  llista  d’autors  y  tituls  que 
publiquém  més  endevant. 

Per  lo  menys  donarèm  al  cap  de  l’any  lli¬ 
bres  per  valor  de  9  pessetes,  fent  un  total 
de  900  a  1,000  planes.  Dues  p  trescentes 
més  que’ls  anys  anteriors. 

3.“  Les  suscripcions  podran  ésser  per  un 
any,  per  mitj  any,  0  pér  trimestres  naturals. 

Als  suscriptors  per  un  any  y  per  mitj  any, 
al  fer  efectiu  el  rebut  se’ls  hi  donarà’l  primer 
volum,  que  aquest  any  serà  la  novela  d’En- 
rich  de  Fuentes 

Els  suscriptors  per  trimestres  no  rebràn 
les  obres  fins  haver  pagat  el  trimestre  subse¬ 
güent  al  en  que’s  publiquin. 


zj.a  El  repartiment  dels  llibres  se  farà  à 
domicili  a  Barcelona,  y  a  íòra  per  medi  de 
nostres  corresponsals.  Els  suscriptors  de  fòra 
que  s’hagin  suscrit  directament  rebràn  els 
llibres  per  correu,  però  may  -avans  d’haver 
fet  efectiu  l’import  de  la  suscripció. 

5-a  Els  suscriptors  0  altres  lectors  que 
desitgin  les  obres  enquadernades  carlo?iné, 
podràn  demanarho  y  se’ls  hi  entregaràn 
enquadernades  mitjançant  50  cèntims  per 
volum . 

6. a  Els  actuals  suscriptors  se  considerarà 
que  continuen  si  no  avisen  lo  contrari. 

7. a  Les  suscripcions  poden  ferse  directa¬ 
ment  a  aquesta  Administració  0  per  medi  de 
nostres  corresponsals,  a  n’els  qui  deuràn  exi¬ 
gir  el  rebut  fet  per  nosaltres.  JOVENTUT  no 
reconeix  altres  rebuts  que’ls  seus. 

8  a  Els  suscriptors  de  fòra  que’s  suscri- 
guin  directament  poden  enviar  l’import  per 
medi  de  segells  de  correu.  0  per  lliurança  de 
giro  mutuu  en  carta  certificada. 


OBRES  EN  PREPARACIÓ 

QUE’S  REPARTIRAN  DE  FRANCH  ALS  SUSCRIPTORS, 

SUCCESSIVAMENT,  EN  LA  FORMA  DITA 


ORIGINALS 

Romàntichs  d’ara,  novela  per  Enrich  de  Fuentes. 

Drames  rurals  (segona  serie),  per  Victor  Català. 

En  Valentí  Almirall  y  son  temps.  (Estudis  de  l’home  y  dels  orígens  del  Catalanis¬ 
me  pohtich,  seguits  d’algunes  obres  menors  del  biografiat),  per  Eudalt  Canibell. 
Sang  blava,  novela  per  Carme  Karr  (L.  Escardot). 

La  Culpable,  drama  per  Adrià  Gual. 

Y  altres  obres  de  Maragall,  Felip  Palma,  Joseph  M.a  Folch  y  Torres,  etc. 

TRADUCCIONS 

Alkestis,  tragèdia  d’Euripides,  traduhida  per  Salvador  Vilaregut. 

Juli  Cèsar,  tragèdia  de  Shakespeare,  traducció  d’idem. 

Les  ànimes  solitàries  y  La  campana  engolida,  de  Hauptmann. 

Pere  Gynt,  de  Ibsen. 

Els  Problemes  de  l'Antologia  grega,  proposats  en  versos  catalans,  comentats  y 
resolts,  per  R.  Miquel  y  Planas,  etc.,  etc. 

Condicions  pera  la  suscripció  y  venda 


CATALUNYA:  Un  any . 8  pessetes. 

»  Mitj  any . 4’50  » 

»  Trimestre . 2G5  » 

ALTRES  REGIONS  D’ESPANYA:  Un  any  ...  .  9  » 

ESTRANGER:  Un  any . .10  franchs. 

Número  corrent . 10  cèntims. 

Atrassat . 20  » 


JOVENTUT  en  1906 


Any 

Al  endreçar  a  sos  lectors  l’acostumada  sa¬ 
lutació  anyal,  JOVENTUT  se  creu  en  el 
cas  de  férloshi  avinentes  les  reformes,  no  de 
fons  sinó  de  forma,  que  pensa  introduhir  al 
entrar  en  la  setena  anyada  de  sa  publicació. 
Aquestes  millores  no  tenen  altre  objecte  que 
fer  més  profitosa  la  tasca  que  fa  sis  anys 
emprenguerem  y  que  seguirèm  ab  el  meteix 
dalit  sense  que  haguèm  de  modificar  nostre 
criteri,  qu’es  el  de  sempre. 

Però  la  experiencia’ns  ha  ensenyat  que 
quelcòm  haviem*  de  modificar:  el  sistema  de 
repartir  per  folletins  les  obres  de  nostra  Bi¬ 
blioteca  no  deixa  de  presentar  certs  incon¬ 
venients,  especialment  pels  suscriptors  de 
fóra,  que  devegades  reben  els  fulls  rebre¬ 
gats  y  molt  sovint  se’ls  en  esgarrien,  no  es- 
sentnos  sempre  possible  atendre  a  llurs  re¬ 
clamacions,  car  degut  a  la  oscilació  de  la  ven¬ 
da  dels  númeroé  solts,  ens  trobèm  que  certs 
quaderns  queden  gayrebé  agotats,  mentres 
que’ns  ne  sobren  molts  d’altres  que  no’s  po¬ 
den  utilisar  pera  completar  els  exemplars. 
Pera  evitar  això  hem  resolt  repartir  a  nos¬ 
tres  abonats  els  volums  relligats  a  la  rústica, 
y  així,  ensemps  que  s’estalviaràn  l’import  de 
la  enquadernació,  tindran  la  seguritat  de 


VII 

rebre’l  llibre  en  perfet  estat  y  sense  que  s’in¬ 
terrompi  l’interès  de  la  lectura.  Els  qui  de¬ 
sitgin  tenir  els  tomos  cartontiés,  no  tindràn 
més  que  abonar  un  suplement  de  cinquanta 
cèntims. 

Per  altra  banda,  a  n’aquelles  persones  que 
sols  tenien  interès  en  possehir  el  periòdich 
els  hi  calia  fins  ara  pagar  a  vint  cèntims  el 
número,  preu  que,  si  era  equitatiu  pera’ls 
coleccionistes,  no  ho  resultava  taDt  per’a- 
queixes  persones  a  les  qui  cap  utilitat  els 
hi  reportaven  les  setze  planes  setmanals  de 
folletí.  Ara,  donchs,  el  número  solt,  sense 
les  cobertes  grogues  y,  naturalment,  sense 
folletí,  costarà  no  més  que  déu  cèntims. 

Tampoch  publicarèm  números  y  suple¬ 
ments  ilustrats  en  data  determinada,  puig 
essent  impossible  abarcar  totes  les  branques 
de  l’activitat  humana,  nostres  ilustracions, 
essent  notables  en  si,  resultaven  com  deslli¬ 
gades  del  cos  de  la  revista,  y  així,  deixant  a 
nostres  confrares  la  especialitat  artística,  po- 
drém  dedicarnos  més  profitosament  a  nostre 
veritable  y  propri  afer:  les  qüestions  literà¬ 
ries,  polítiques  y  filosòfiques. 

A  més  de  les  aventatges  ja  indicades,  ofe¬ 
rim  a  nostres  suscriptors,  en  compensació 

JOVENTUT 


dels  dos  o  tres  números  ilustrats,  un  major 
nombre  de  planes  en  els  volums  de  la  Bi¬ 
blioteca,  donchs  així  com  ne  solien  rebre 
unes  setcentes  anyals,  ara’ls  hi  repartirém 
al  menys  noucentes  planes,  sense  que 
poguém  precisar  el  nombre  dels  volums  (de 
tres  a  quatre),  car  això  depèn  de  la  extensió 
de  les  obres  escullides. 

Els  tomos  extraordinaris  de  la  Biblioteca, 
nostres  abonats  podran  adquirirlos  directa¬ 
ment  de  l’Administració,  ab  un  25  per  100 
de  descompte.  Si  l’actualitat  ho  requereix, 
també’n  publicarém  de  gravats  y  suplements, 
però  això,  ben  entès,  com  a  torna  y  en  obse¬ 
qui  a  nostres  suscriptors. 

La  llista  de  les  obres  que  tenim  en  cartera 
0  que’ns  han  sigut  promeses  ens  estalvia 
d’insistir  sobre  la  creixent  importància  de  la 
Biblioteca  de  JOVENTUT;  la  valiosa  colabo- 
ració  ab  que  compta  nostre  periòdich  encara 


serà  aumentada  ab  la  de  distingits  literats 
que  ab  llurs  escrits  traduhits  de  l’Esperanto 
tindran  a  nostres  llegidors  al  corrent  del  mo¬ 
viment  politich  internacional,  y  com  que  la 
llengua  de’l  Doctor  Zamenhoffha  sigut  adop¬ 
tada  per  la  Unió  Catalanista  com  a  idioma 
auxiliar  pera  ses  comunicacions  exteriors,  nos¬ 
altres,  al  publicar  una  secció  especial  espe- 
rantista,  y  gramàtica  y  diccionaris,  coopera- 
rèm  a  l’obra  de  Tajuntament  de  tots  els  qui 
tenen  ideals  de  progrés. 

Creyèm,  donchs,  que’l  públich  català  se¬ 
guirà  afavorintnos  com  fins  ara,  y  que  tots 
en  sabràn  grat  de  les  reformes  indicades:  els 
suscriptors  perque’l  valor  dels  llibres  repar¬ 
tits  sobrepujarà  l’import  de  l’abonament,  y 
els  simples  lectors  perque,  posat  el  nú¬ 
mero  a  dèu  cèntims,  JOVENTUT  estarà  a 
l’alcanç  de  les  persones  de  més  modesta  po¬ 
sició. 


BASES 


1. a  En  tots  els  kioscos  v  llibreries  de  Bar¬ 
celona  y  en  les  cases  de  nostres  correspon¬ 
sals,  se  trobarà  de  venda  JOVENTUT  al 
preu  únich  de  10  cèntims.  Els  números  con- 
tinuaràn  publicantse  com  fins  ara,  però  sense 
folletins. 

2 .  a  Els  suscriptors,  ja  directes  d’aquesta 
Administració,  ja  per  mediació  dels  nostres 
corresponsals,  rebràn  setmanalment  els  nú¬ 
meros  de  JOVENTUT  sense  folletins. 

Ademés,  rebràn  durant  el  transcurs  de 
l’any  tres,  quatre  0  més  volums  enquader¬ 
nats  a  la  rústica  d’obres  originals  e  inèdites 
dels  millors  escriptors  catalans,  alternades 


ab  traduccions  d’interessanis  obres  estran¬ 
geres.  La  importància  d’aquestas  obres  pot 
compendres  per  la  llista  d’autors  y  tituls  que 
publiquèm  més  endevant. 

Per  lo  menys  donarém  al  cap  de  l’any  lli¬ 
bres  per  valor  de  9  pessetes,  fent  un  total 
de  900  a  1,000  planes.  Dues  0  trescentes 
més  que’is  anys  anteriors. 

3.“  Les  suscripcions  podràn  ésser  per  un 
any,  per  mitj  any,  o  per  trimestres  naturals. 

Als  suscriptors  per  un  any  y  per  mitj  any, 
al  fer  efectiu  el  rebut  se’ls  hi  donarà’l  primer 
volúm,  que  aquest  any  serà  la  novela  d’En- 
rich  de  Fuentes 


ROMANTICHS  D’ARA 


Els  suscriptors  per  trimestres  no  rebràn 
les  obres  fins  haver  pagat  el  trimestre  subse¬ 
güent  al  en  que’s  publiquin. 

q.a  El  repartiment  dels  llibres  se  farà  a 
domicili  a  Barcelona,  y  a  fòra  per  medi  de 
nostres  corresponsals.  Els  suscriptors  de  fòra 
que  s’hagin  suscrit  directament  rebràn  els 
llibres  per  correu,  però  may  avans  d’haver 
fet  efectiu  l’import  de  la  suscripció. 

5/  Els  suscriptors  o  altres  lectors  que  de¬ 
sitgin  les  obres  enquadernades  cartonné ,  po¬ 
dràn  demanarho  y  se’ls  hi  entregaràn  enqua¬ 


dernades  mitjançant  50  cèntims  per  volúm. 

6. a  Els  actuals  suscriptors  se  considerarà 
que  continúen  si  no  avisen  lo  contrari. 

7. “  Les  suscripcions  poden  ferse  directa¬ 
ment  a  aquesta  Administració  0  per  medi  de 
nostres  corresponsals,  a  n’els  qui  deuràn  exi¬ 
gir  el  rebut  fet  per  nosaltres.  JOVENTUT  no 
reconeix  altres  rebuts  que’ls  seus. 

8  a  Els  suscriptors  de  fòra  que’s  suscri- 
guin  directament  poden  enviar  l’import  per 
medi  de  segells  de  correu,  o  per  lliurança  de 
giro  mutuu  en  carta  certificada. 

OBRES  EN  PREPARACIÓ 

QUE’S  REPARTIRAN  DE  FRANCH  ALS  SUSCRIPTORS, 

SUCCESSIVAMENT,  EN  LA  FORMA  DITA 

ORIGINALS 

Romàntichs  d’ara,  novela  per  Enrich  de  Fuentes. 

Drames  rurals  (segona  serie),  per  Victor  Català. 

En  Valentí  Almirall  y  son  temps.  (Estudis  de  l’home  y  dels  orígens  del  Catalanis¬ 
me  politich,  seguits  d’algunes  obres  menors  del  biografiat),  per  Eudalt  Canibell. 
Sang  blava,  novela  per  Carme  Karr  (L.  Escardot). 

La  Culpable,  drama  per  Adrià  Gual. 

Y  altres  obres  de  Maragall,  Felip  Palma,  Joseph  M.a  Folch  y  Torres,  etc. 

TRADUCCIONS 

Alkestis,  tragèdia  d’Euripides,  traduhida  per  Salvador  Vilaregut. 

Juli  Cèsar,  tragèdia  de  Shakespeare,  traducció  d’idem. 

Les  ànimes  solitàries  y  La  campana  engolida,  de  Hauptmann. 

Pere  Gynt,  de  Ibsen. 

Els  Problemes  de  l'Antologia  grega,  proposats  en  versos  catalans,  comentats  y 
resolts,  per  R.  Miquel  y  Planas,  etc.,  etc. 

TAPES 

La  colecció  dels  números  de  JOVENTUT  corresponents  al  present  any  1905  serà  enqua¬ 
dernada  ab  unes  artístiques  tapes  que  ha  dibuixat  n’Anfòs  Monegal.  Els  suscriptors  y  com¬ 
pradors  que  se’n  vulguin  servir  podràn  dur,  desde  cap  d’any,  llurs  respectives  coleccions  a 
aquesta  Administració,  que’s  cuydarà  de  feries  enquadernar  pel  preu  de  costum,  0  síen 
3  pessetes.  Les  tapes  soles  se  venen  a  2’50  pessetes. 

Coleccions  de  JOVENTUT  enquadernades 

->  Ptes. 

Any  primer:  (1900,  ab  tapes  dibuixades  per  A.  de  Riquer.)  Ne  queden  pochs  tomos.  25 
Any  segón:  (1901,  ab  tapes  de  J.  Triadó),  que’s  venen,  sense’ls  folletins,  al  preu  de.  10 

Any  terç:  ( 1902,  ab  tapes  d’Adrià  Gual),  id.  id.  id .  10 

Any  quart:  ( 1903,  ab  tapes  d’Apeles  Mestres),  id.  id.  id .  10 

Any  quint:  ( 1904,  ab  tapes  de  Sebastià  Junyent,  id.  id.  id .  10 

Any  sisè:  ( 1905,  ab  tapes  d’Anfòs  Monegal),  id.  id.  id .  10 

Biblioteca  de  JOVENTUT 

OBRES  ORIGINALS 

Ptes. 

Jacinto  Verdaguer.  —  Ayres  del  Montseny.  Edició  ilustrada . 3 

F.  Pujulà  y  Vallès.  —  Francisco  Pi  y  Margall . o’50 

Apeles  Mestres.  —  Croquis  ciutadans.  Poesies . 3 

F.  Pujulà  y  Vallès.  —  Titelles  febles . .  2 

Joaquim  Ruyra.  —  Marines  y  Boscatges.  Estudis  en  prosa . 3 

Joan  Maragall.  — Les  Disperses.  Poesies . 2 

Victor  Català.  —  Solitut.  Novela . 3 

Ptes. 

Emili  Tintorer,  —  La  Moral  en  el  Teatre  . . , . 3 

Rafel  Nogueras  y  Oller.  —  Les  Tenebroses . ^ 

Lluis  Via.  —  Fent  camí.  Estudis  en  prosa . 3 

TRADUCCIONS 

Strindberg.  —  L’inspector  Axel  Borg.  Novela . 3 

John  Ruskin.  —  Natura.  Traducció  de  Cebrià  Montoliu . .  3 

Herbert  Spencer.  —  L’Home  contra  l’Estat . .  2 

Longus-Apulei.  —  Les  Amors  de  Dafnis  y  Cloe  y  de  Amor  y  Psiquis.  Traducció  de 
R.  Miquel  y  Planas . . .  3 


TEATRE  CATALÀ 

Pompeius  Gener.  —  Senyors  de  paper!  Drama  en  tres  actes . .  2^0 

»  L’agencia  d’informes  comercials.  Joguina  en  un  acte  .  .  .  1 

Adrià  Gual.  —  L’Emigrant.  Drama  de  món . 2^0 

Pujulà-Tintorer.  —  El  Geni.  Drama  en  tres  actes . 2 

August  Barbosa.  —  El  pop  de  la  platja.  Quadro  dramàtich . .  .  .  1 

TEATRE  ESTRANGER 

Enrich  Ibsen.  —  Quan  ens  despertarèm  d’entre’ls  morts.  Drama . 2 

Wette-Humperdinck.  —  Ton  y  Guida.  Traducció  Maragali-Ribera . 1 

Joseph  Ll.  Pagano.  —  Fora  de  la  vida.  Drama . . 

Bjòrnsjerne  Bjòrnson.  —  Més  enllà  de  les  forces . .  3 


Condicions  pera  la  suscripció  y  venda 


CATALUNYA:  Un  any . 8  pessetes. 

»  Mitj  any . V50  » 

»  Trimestre . 2’25  » 

ALTRES  REGIONS  D’ESPANYA:  Un  any  ...  .  9  » 

ESTRANGER:  Un  any . 10  franchs. 

Número  corrent . 10  cèntims. 

Atrassat . 20  >; 


Punts  de  suscripció  y  venda 

RIPOLL:  Joan  Fàbregas.  f 

VALLS:  Francisco  Rius,  Arrabal  dels  Caputxins,  15. 
SANT  FEl.IU  DE  GUÍXOLS:  Octavi  Viader,  Ram¬ 
bla  de  A.  Vidal. 

SANT  ANDREU  DE  PALOMAR:  Joseph  Ricart. 
PALAMÓS:  S.  Plaja,  Centre  Econòmich. 
TARRAGONA:  Joan  Aymat. 

TARRASSA:  Joan  Gorina. 

ESPARRAGUERA:  Mario  Bas. 

MANRESA:  Isidro  Galtes,  Plaça  Major. 

s  Caminal  y  Cardona. 

MADRID:  Joseph  Salvador,  Alcalà,  42. 

BADALONA:  Jaume  Canals. 

PUIGCERDÀ:  Francisca  Sala,  carrer  de  Santa  Ma¬ 
ria. 

TARREGA:  Baldomer  Güell. 

CAPELLADES:  Joan  Morera,  Plaça  Major,  13. 
PREMIÀ  DE  MAR:  Lluís  Carreras,  Cartería. 


BARCELONA:  En  l’Administració,  llibreries,  kios- 
cos,  etc. 

EL  CLOT:  Ramón  Momaner,  Major,  31. 

MATARÓ:  Manel  Gol,  Santa  Teresa,  43. 

FIGUERES:  Miquel  Verdaguer. 

»  Francisco  Presas. 

SITGES:  Ramón  Tassis. 

SALLENT:  Francisco  Clarà. 

GIRONA:  Dalmau,  Carles  y  C.a 
»  Joseph  Franquet. 

SABADELL:  Joan  Munner  Benesat,  Sant  Joan,  64. 
REUS:  Pau  Bolart,  kiosco  de  la  Plaça  Constitució 
VILANOVA  Y  GELTRÚ:  Antón  Torres,  Cuba,  35. 
PALAFRUGELL:  Narcís  Company. 

TORTELL^.:  Joan  Bosch  Cusi  (professor). 

SANT  GENÍS  DE  VILASSAR:  Joan  Roldós 
LLEYDA:  Lluís  G.  Abadal. 

IGUALADA:  M.  Jordana. 

